7 SA ő "Láng Attila DI ét 5 s 


Láng Attila D. 


Ninda 


A borító és a portrék a szerző munkái 


A könyv még nincs kész. 

Ez a 2023. március 29-ei állapot. 
Befejezésének várható ideje 2026. március. 
Ez egy műszaki példány. 

A tördelése nem szép, és az idézetek fölött 
megjelennek a belső azonosítók is 
(mint Meegána-1 ervésekjő 


amik nem lesznek részei a kész könyvnek. 


A szerző magánkiadása 
0 Láng Attila D., 2023 


ISBN 978-615-01-0835-3 


Tanítóimnak 


Mottó helyett 


Az vagy nekem, mi testnek a kenyér 

s tavaszi zápor fűszere a földnek; 

lelkem miattad örök harcban él, 

mint a fösvény, kit kincse gondja öl meg: 


csupa gyönyör s boldogság büszke elmém; 
majd gond: az Idő elvisz, eltemet! 

Csak az enyém légy! —: néha azt szeretném; 
majd: A világ hadd lássa kincsemet! 


Arcod varázsa csordultig betölt, 

majd egy pillantásodért sorvadok; 
nincs más, nem is akarok más gyönyört, 
csak amit adsz s amit még várhatok. 


Koldús-szegény királyi gazdagon: részeg vagyok és mindig szomjazom. 


William Shakespeare: 
LXXV. szonett. 
Szabó Lőrinc fordítása 
Fáradtnak tűnsz, mintha nem a régi volnál, 
Hol van a tűz, hova lett a mindig sóvár régi láz, 
Az a régi égi láz, amivel beléptél, s megszerettelek? 
Nagy utazás, azt mondtad, hogy ez az élet, s nem halunk meg, 
Az ember soha el nem téved, égi láz, a bizonyos égi láz, 
Tőled kaptam, majd meghaltam, majd elégtem én. 
Mivé legyek most nélküled, 
Hová megyek így nélküled? 
Te meg csak ülsz, fáradtnak tűnsz, 
Tovatúnt szép ígéretek, nélkülük én hová legyek? 
Nagy utazás, a vonatunk újra indul, 
Nagy utazás, most a vágyunk már megint új útra visz, 
Induljunk el hát megint, 
Gyere velem most az ígéret szerint! 
Nagy lesz az út, de mi ugye mégse várunk, 
A vonatunk nekilódul, újra száguld, régi láz, hajtja az a régi láz, 
Tőled kaptam, majd meghaltam, majd elégtem én. 
Elindulunk, elindulunk, az éjbe megy a vonatunk, 
S az éjszaka, az éjszaka, a puha testű éjszaka, 
Vonatunk kattogó zaja. 
Mint régi jó barátokat, majd úgy fogad, majd úgy fogad. 
Egy utazás az életünk, azt mondtad hát, megint megyünk, 
Nagy utazás az életünk. 
Nagy utazás. 
Bereményi Géza 


, Aznap, amikor vándorutad kezdetét veszi, mássá változol." 


Ílgaszaumi, 
Rangáhuap története, 
I. sómir, 1. singir 


Prológus 


pr Prológus 


, Ha már nincs mit tenni, hogy megállítsd a gonoszt — menj át a túlsó partra. " 


Lí-Nindaran: 


Gondolatok, 
11. sómir 
Syyndoreia 
Lűakéaú 
57. inii 17. 


a szürke órája 


A Vörös terve csoda klasszul hangzott. Belógni a suárba az ervések orra előtt és 
szajrézni, amit csak lehet. Vagyis persze csak olyasmit, ami elfér a zsebükben, an- 
nál nagyobbat nem tudnak kihozni, mert a Vörösnek az volt a terve, hogy a dima- 
kocsik alján fognak bekapaszkodni. Azok a szürke órájában mennek be, amikor 
még alig van forgalom, és rögtön jönnek is ki a konténerekkel, csak egészen ke- 
vés időt töltenek bent. Azalatt ők leugranak az alvázról és eltűnnek. Odabent sincs 
még ilyenkor különösebb ellenőrzés. 

— Hán am meg honnan tudod? — kérdezte a Köfejű. — Vottál mán akármék suár- 
ba benn? 

— Nem én - felelte a Vörös, és megvonta a vállát. — Hon lettem volna? 

— Hán akkon? 

— Figyejj, öreg. A suárba ilyekkon niccsen semmi forgalom, igaz? 

— Jahan. 

— Akkon kit a francot ellenőriznének meg? 

— Hán aki ott van. 

— De ha niccs ott sekki? 

— Jahan, csak ha mégis odabe tanának valakit, megellenőrzik, nem? 

— Nem éttesz te en szót se, Köfejű. Ha sekkit se kell megellenőrizni, akkon szé- 
pen elmennek alunni e. 

— Jahan, éttem mán. Azén megyünk a szükke órájába, hán? 

— Meg men a dimakocsik ajján meg lehessen kapaszkonni, éttesz? 

Ők többiek nem szóltak bele a vezérek beszédébe, csak később, amikor a Köfe- 
jű már beleegyezett, akkor kérdezte a Jeges, hogy honnan fogják tudni, hol men- 
nek be a dimakocsik. Hiszen a Vörös megmondta azt is, hogy a suárnak száz meg 
száz kapuja van. A Vörös azt mondta, ez egyszerű. A városi szeméttelep a 
Kyymláán sugárút végén van egy mellékutcában, nyilvánvalóan onnan jönnek a 
dimakocsik és oda is térnek vissza a konténerekkel. Minek mennének el a suár 
másik végéig? Ott a közelben kell keresni egy kaput, nyilván a legközelebbit, 
azon fognak menni. 


Senkinek nem jutott eszébe megkérdezni, hogyan fognak kijönni, ha egyszer a 
dimakocsik egyből megfordulnak, nekik viszont időre van szükségük. Máskor se 
tettek föl kérdéseket a vezéreknek. Bennük magukban sem merültek föl kérdések, 
ahogy máskor sem. 

Aztán a Főpap megjegyezte, hogy akkor viszont jó lesz hamar elindulni, mert a 
szeméttelep a Dyi városrész másik végén van, és akkor már a zöld órája volt. Hát 
elindultak. Tizenheten voltak akkor, a Vörös kisebb csoportokra osztotta őket, 
ennyien nem mehetnek együtt, egyből kiszúrják őket az ervések. A Görbehátú, a 
Főpap, a Nagyorrú, a Süsü és a Csonkaujjú balra fordult a Dywnin utcán, aztán ott 
kimentek a házak mögé, errefelé már egészen ellep mindent a sivatagi homok, 
úgyhogy az ervések csak akkor járnak erre, ha valakit konkrétan üldöznek, hát le- 
het remélni, hogy nem találkoznak eggyel se. Jól gondolták, egészen a lila órájá- 
nak kezdetéig nem láttak egyet sem, és akkor már közel voltak a Kafyp színház 
mögötti térhez, ahol tavaly az ervések megverték a Csonkaujjút. Akkor tűnt föl 
egy kocsi. Ők egészen a falmélyedésekbe lapultak, nehogy észrevegye őket. Elég 
sötét volt, de hát nem teljesen. A kocsi a szokásos fehér volt, piros csíkokkal, 
azok nem voltak mindegyik ervés kocsin, másokon más színűek, de ők nem tud- 
ták, hogy a csíkok mit jelentenek. A kocsi oldalán a szokásos felirat. Nekik sem- 
mit sem jelentett — egyikük sem tudott olvasni. 

A kocsi egyhelyben állt a tér sarkán, a tetején villogtak a kék-sárga fények. Meg 
kellett várniuk, hogy fölemelkedjen és elhajtson. Már közeledett a fekete órája, s 
majdnem teljes sötétség borult rájuk, errefelé az utcai lámpák is megritkultak már, 
s némelyik nem is világított. 

Egész éjjel úton voltak, a város legelhagyatottabb, legkoszosabb részein botor- 
káltak a sötétben. Akkor már teljesen sötét volt többhelyütt. A szürke órájának 
kezdetén érték el a szeméttelepet. De már csak négyen voltak: a Csonkaujjú lema - 
radt valahol. Talán rossz irányba fordult. Eszükbe se jutott keresni. A többi cso- 
portot sem, akik talán itt vannak valahol a közelben. Nyilván azok sem fogják ke- 
resni őket. 

— Asziszem, arra lehet a kapu — mondta a Főpap, és egy utcabejáró felé bökött, 
ahonnan még vaksötétség ásított rájuk. Elindultak arra, de nem találták meg a ka- 
put. Visszatértek. Találomra választottak egy másik sarkot, aztán továbbiakat, 
mert egyikben sem volt kapu a suárba. 

— Lehet, hon ettévettünk — dünnyögte a Nagyorrú kis idő múlva. — Mire világos 
lesz, odatanánánk, csak akkon mán késő. 

Ahogy befordultak az egyik sarkon, ott voltak az ervések. Legalább harmincan. 
Ők futásnak eredtek, az ervések a nyomukban. Kiabáltak is, de ők csak rohantak. 
A Görbehátút már nem látták viszont, alighanem lekapcsolták. Ezen a részen sze- 
meteskonténerek sorakoztak a fal mellett, a Főpap beugrott mögéjük, ott rohantak 
tovább. A Süsü visszanézve még látta, ahogy a Nagyorrú megdob egy ervést kő- 
vel, a sisakját találta el, az ervés megtántorodott és felbukott. 

— Megőrütté? — förmedt a Süsü a Nagyorrúra. — Ez tíz év a bányába benn! 


— Mos mán middegy, futás! 

Futottak, ahogy csak bírtak. De a sarkon is ott várták őket az ervések. A Főpa- 
pot egyből elkapták, a karjukba futott. A Süsü és a Nagyorrú felrohant egy létrán, 
a fal tetejére, lenézve még látták, hogy az ervések elindulnak utánuk fölfelé. A te - 
tő közepén volt egy magasabb épületrész, amit megkerültek, és egy hatalmas 
üvegszerkezet magasodott föléjük. Még egy emelettel magasabb volt, mint ahol 
álltak, és nem volt rajta bejárat. 

— És mos merre? — kérdezte a Süsü. 

— Mit tudom én! — vágta rá a Nagyorrú. 

Jobbra fordultak és végigrohantak az épületen. Találtak lejáratot, de odalent is 
már nyüzsögtek az ervések. A hátuk mögött is jöttek. 

— A rohatt élebbe — fakadt ki a Nagyorrú, megállt és feltartotta a karját. A Süsü 
még látta hátranézve, ahogy fegyverüket előreszegezve körülveszik az ervések, de 
odalent észrevett egy sor dimakocsit, amint elhaladnak az utcán, mint kis fehér 
kockák. Egy pillanat alatt odafutott a tető pereméhez és ugrott. 

Nagyot csattant az egyik dimakocsi tetején és majdnem elájult. A kocsisor tom- 
pa zúgással, megállíthatatlanul, eltéríthetetlenül haladt előre. Befordultak egy sar- 
kon, aztán egy másikon. Az ervések loholtak utánuk meg szaladgáltak távirányító 
után, de mire szereztek volna egyet, az összes kocsi, az is, aminek a tetején a Süsü 
szédelegve hasalt, már áthaladt a kapun, ami fölött — a hatalmas hétágú csillag 
alatt — hat nyelven hirdették a feliratok: 


Aulang Laip 


Köszöntjük a Jalisszan suárban 


ng 
,, Vannak kérdések, amiket nincs értelme feltenni, mert a válasznak sincs értelme. 
Ilyen az is, ha az utókor megkérdezi, ki volt Ninda. " 


Szinensi: 
Ninda élete és tanítása, 
2. sómir 


ELSŐ RÉSZ 


A SÖTÉTSÉG 
MÖGÜL 


Ninda 


, Akkor mented meg a világot, amikor nem is gondolsz rá, hogy ezt teszed." 


Ílgaszaumi, 
Numird mondásaiból, 
314. sómir, 117. singir 


A HAJÓ 


1. 


na-1 ervése 


, Én voltam az utolsó, aki hajlandó volt elhinni, hogy Ninda a legnagyobb gon- 
dolkodó a Galaxis történelmében. Mert végtelenül szeretem, és nem akartam elfo - 
gult lenni." 


Hait Kirísz: 
Ninda, 
1. 


— Megtámadtak, uram! — rikoltotta Máleéys tizedparancsnok. — Megtámadtak! 

— Ember, beszéljen értelmesen — morrant rá Énday alhadnagy. — Ki támadta 
meg magukat és milyen erőkkel? 

— Egy kővel, uram! Vyidruót huszadvezetőt fejbe dobták! 

Az alhadnagy bosszúsan horkantott. 

— Ember, maga nem tudja, mit beszél. , Megtámadtak"... Az ember azt hinné, 
egy hadseregnyi myé$vin rontott ki a suárból, LDN lángszórókkal. 

— De uram, de hiszen a my$vinek nem használnak ilyen fegyvereket... vagy 
igen? 

Az alhadnagy bal kezével végigsimított a homlokán. 

— Ne törődjön vele, tizedparancsnok. Megsérült a huszadvezető? 

— Azt hiszem, uram. Most vizsgálják. 

— Jó, szóljon majd vissza — mondta Énday, és kikapcsolta a készüléket. Kisebb 
gondja is nagyobb volt, mint azokkal az ütődöttekkel foglalkozni kint a városban. 
És történetesen egyáltalán nem érdekelte, hogy kap-e majd jelentést a huszadve - 
zető állapotáról. 

A tizedparancsnok ezalatt meghallgatta egy kétségbeesett rendfenntartó jelenté - 
sét arról, hogy a csavargót szállító dimakocsit nem tudták megállítani. Nem kér- 
dezte meg, hogy miért nem. 

— Szóval bement a suárba? 

— Igen, tizedes úr, a dimakocsi egyenesen odavitte. 

— Értem. Vésfun őrmester úr itt van még? 

— Nem, uram, a csapatával a Kylseyn utcára ment át, a többi csavargó elfogásá- 
val foglalkoznak. 

— Ki maradt itt valami magasabb rangú? 

A kérdés jogos volt, ezeken a rosszul világított, elhagyatott utcákon jóformán 
azt se tudták, hogy ők maguk hol vannak. A suárkapu csak pár száz Yomra volt, 


ahol természetesen ragyogó tiszta minden és meg is lesz világítva — majd hamaro - 
san, a kék órájától kezdve. De most még ott is éjszakai sötétség honol. 

— Azt hiszem, uram, YYmanáhy őrmester urat még itt találjuk. 

— Akkor keressük meg — mondta Máleéys. Az emberek ugrottak megkeresni, és 
ő egy huszaddal később már VYmanáhy helyettes őrmesternek tett jelentést a csa- 
vargó szökéséről. 

— A suárba? — kérdezte az őrmester gondterhelten. — Jobb helyet nem tudott ta- 
lálni? 

— Nyilván nem szándékosan ment oda — felelte az egyik szakaszfelelős. — 
Leugrott a dimakocsira, és az odavitte. 

— Igen, ez nyilvánvaló. Csakhogy a parancsunk úgy szól, hogy szedjük össze 
valamennyit, mielőtt megzavarnák a suár nyugalmát. Ez az egy különösen alkal- 
mas rá, nem igaz? 

— Ennél rosszabb a helyzet, tizedes úr — felelte egy másik szakaszfelelős. — Úgy 
néz ki, hogy a suárba menekült csavargó az, aki megdobta Vyidruot huszadveze- 
tőt egy óriási kővel. 

— Akkor nincs más hátra... beszélni kell a Testvériséggel — mondta az előző 
szakaszfelelős. 

Kényelmetlen csend támadt. YYmanáhy pontosan tudta, hogy a jelenlevő rang- 
idős kötelessége, hogy felkeresse a Testvériséget, az pedig ő, amíg nem érkezik 
oda valamilyen magasabb rangú. Márpedig egy sem fog felbukkanni még a közel- 
ben sem. Eszük ágában sem lesz, hogy pont most idejöjjenek és ezzel átvállalják a 
feladatot. Valójában ez a munka minimum egy századost igényelne, vagy valami - 
lyen minisztériumi főtárgyalót. A Testvériséget nagyon könnyű felingerelni, és 
akkor aztán megnézheti magát, aki ezt okozta. No persze hamar kibékülnének — a 
jó kapcsolatok fenntartása amazoknak is érdeke —, de nem mulasztják el, hogy 
bűnbakot keressenek, és egy kis őrmesteren mindkét fél szívesen elveri a port. 

De hát nincs más választása. Egy rendfenntartó, a RyYnaú Vüyss egy tagja ellen 
támadni olyan bűncselekmény, ami ellen neki akkor is kötelessége fellépni, ha a 
tettes a Testvériségben keresett menedéket. Azért egy erőszakos, élet elleni bűn- 
cselekmény esetén talán még amazok is valamivel együttműködőbbek. 

Lássuk csak. Természetesen szó sem lehet arról, hogy a csavargó kiadását köve- 
telje. Egyáltalán semmit sem követelhet. Talán valami hallatlanul magas rangú 
akárki megteheti, de emiatt fájjon a minisztériumiak feje. Neki, egy senki kis őr- 
mesternek még akkor is csak kérni szabad, ha a háta mögött tudhatja a Rendfenn- 
tartás tekintélyét, a törvény erejét, a... hát ami azt illeti, a Testvériség nem arról 
híres, hogy Syyndoreiától bármi annyira érdekelné őket. 

— Tessék az adatok, őrmester úr — adott át egy vyriist az egyik embere. 
Megköszönte, elolvasta. Tehát a gyanúsított neve ismeretlen, becsült életkora öt 
és hét év, különleges ismertetőjele nincs, a bűnlajstroma pedig kisebb lopások 
hosszú sorát tartalmazza. Őrizetbe véve nem volt, a térkamerák adataiból van 
minden a személyazonosságáról. Egy kis csirkefogó, aki még soha semmilyen 


együttműködést nem tanúsított a törvénnyel, kétségkívül azért nem vették még 
soha őrizetbe, mert mindig kicsúszott a kezükből. Százával, ezrével lehetnek 
ilyenek a városban. 

— A parancsát várjuk, őrmester úr — szólalt meg valaki. 

Fölpillantott. 

— Beszélnünk kell a Testvériséggel — felelte. — Szedjük rendbe magunkat, embe- 
rek, nézzünk ki rendesen. 

Többen is a csapatból elég koszosak voltak a sikátorokban folytatott hajsza 
után, több csoportra való csavargót is megkergettek, mire végül sikerült nyolc em- 
bert kézre keríteni. Ez azért nem rossz szám így kora reggel. Őket már beszállítot- 
ták az őrsre, a sérültet pedig a kórházba. 

Volt egy gyorstisztítójuk, kézről kézre adták, lemosták a ruhájukról a sarat, 
koszt, port. Az őrmester mindenki öltözetét és fegyverét ellenőrizte. 

— Igazítsa meg a ruháját, hogy áll magán? A Testvériséghez megyünk látogató - 
ba, ha nem hallotta volna, amikor szóltam! 

Kezdett ideges lenni. Soha nem érintkezett még hivatalosan a Testvériséggel. 
Alig ismerte őket. Persze járt suárba ő is, de munkaidőn kívül, visszament az őrs - 
re, letette a fegyvert, civilbe bújt, eszébe sem jutott volna, hogy másképpen men- 
jen. Megnézhetné magát. Egyszer egy alárendeltje elindult az őrsről kifelé, letelt a 
szolgálata, valakivel beszélgetve mondta, hogy bemegy még a suárba és úgy haza, 
erre ő utánaeredt és elkapta, hogy talán az utcán akar civil ruhába öltözni, vagy 
hogyan? Az meg végignézett magán, talpig fehérben volt, rangjelzések meg min- 
den. A fegyverét letette már, de akkor se mehet egyenruhában. Hálálkodott, kö - 
szönöm, őrmester úr, azt se tudom, hol áll a fejem... 

YYmanáhy nagyot sóhajtott. Ideges vagy nem ideges, akkor sincs más választá- 
sa, szépen oda kell járulnia a Testvériség elé és kikérni a gyanúsítottat. Erről eszé - 
be jutott, hogy vajon a kapukat őrzik-e. Megkérdezte. 

— Igen, őrmester úr, mindkét kapuhoz őrséget állítottunk — jelentette valaki. 

— Köszönöm. Nos, akkor menjünk. Maguk velem jönnek, ott állnak a hátam 
mögött, a fegyverükhöz nem nyúlnak, felszólítás nélkül nem beszélnek, általában 
nem csinálnak semmit. És nem akadályozzák a forgalmat. 

Elment a kapuig az embereivel. A kora reggeli forgalom már kezdett élénkülni, 
a Söslwft téren megnyílt a piac, a suárkapun hat-nyolc ember lépett be huszadon- 
ként. 

YYmanáhy fölnézett az óriási hétágú csillagra a suárkapu fölött, és a sokadik 
nagy sóhajjal a kapuhoz lépett. Megállt pontosan a vonal előtt és várt. Tudta, 
hogy észrevették. Azok észrevesznek mindent. 


2. 


, Az benne a különleges, hogy nincs benne semmi különleges. Olyan, mint bárme- 
lyikünk. Ha én születek előbb, talán ő ír életrajzot rólam. " 


Sileni: 
Ninda élete, 
84. 
Szindoria 
Aulang Laip 
43610. senut karisszinan 
240 


A suaran-fódarangiban ez a hajnal is olyan volt, mint akármelyik másik. Szettirun 
kétszáznegyvenkor már ott volt a szolgálati helyén, leült hátul egy fotelben, nu- 
summát iszogatott, az emberek jöttek-mentek körülötte, nem szólt hozzá senki. 
Tudták, hogy ilyenkor nem szabad zavarni, előbb lejön, mint kellene, de igazából 
még nem ébredt föl. Nem sürgették. Arszinak még nem is telt le a szolgálata, el- 
látta azt a kevés munkát, ami ilyenkor adódott. 

Kétszáznegyvenkilenckor Szettirun kiitta a bögréjét, fölkelt a fotelből és előre- 
sétált a központi asztalhoz, mint máskor. 

— Mi újság? — kérdezte, mint máskor. 

Arszi pedig elmondta, elég röviden, mert éjszaka a suárban az égvilágon semmi 
nem történt. Néhány beszeszelt fiatal összeverekedett — szétválasztották őket és 
rendet teremtettek, szóra sem érdemes. Egy hibás takarítógép, néhány hiányosság 
a parkban. Ilyesmik. Egy átlagos hajnal a suárban, a szokásosnál is nyugalma- 
sabb, mert ezen a reggelen Szindoria ideje nagyjából egybeesett az övékkel, és a 
szindorok nemigen szoktak éjszaka vagy hajnalban jönni a suárba. A forgalom a 
nappalinak tizedrésze volt, vagy még annyi sem. 

Szettirun éppen bólintott, hogy akkor átveszi a szolgálatot, amikor odatoppant 
Hingari húmad. 

— Van egy kis gond odakint. Betolakodót fogtunk. 

— Mi a csoda az, hogy... — kezdte a két fódir pontosan egyszerre, még a szavak 
is ugyanazok voltak, aztán ettől elhallgattak. Egymásra mosolyogtak. 

— Az egyik szemétgyűjtő dimakocsi tetején érkezett, a nyomában egy osztag 
szindoriai rendőrrel. 

— Micsoda?! — pattant föl Arszi. — Talán be is jöttek a suárba?! 

— Jaj, dehogy, Arszi. Kint lebzselnek a vonal előtt. 

— Igazán rendes tőlük. Szettirun, ha átveszed a szolgálatot, én megnézem. 


— Persze, menj csak. Vigyél pár embert, hátha szükség lesz a segítségre. Nem 
mintha nem bíznék a szindorokban. . . de a rendőreikben azért mégsem annyira. 

— Azonnal intézkedem -— felelte Hingari, és elsietett, Arszi pedig lement a térre. 

A szemétgyűjtő dimakocsit két szornd őrizte, a tetején ott ült a betolakodó, a ka- 
pun túl pedig egyre több volt a fehér egyenruhás helyi rendőr. Arszi csak egyetlen 
pillantást vetett rájuk, aztán fölnézett a kocsi tetejére. 

— Hozzatok egy létrát és szóljatok neki, hogy jöjjön le. Addig én beszélek a 
rendőrökkel. De ne használjatok fordítógépet, az a gyanúm, hogy megijedne tőle. 

— Akkor hogyan szóljunk neki? — kérdezte az egyik szornd. — Egy szót se 
tudunk a nyelvükön. 

— Ejnye, hát mutogassatok. És kerítsetek egy tolmácsot. 

Arszi kiment a kapuhoz két szornd kíséretében. A kifelé haladó sávon állt meg, 
itt most semmi forgalom nem volt. A rendőrök zavartan pislogtak rá. 

— Mi folyik itt? — kérdezte Arszi galaktikus nyelven, aztán hogy nem kapott vá- 
laszt, megismételte hangosabban is. — Azt kérdeztem, mi folyik itt! Mit óhajtanak 
a szindoriai rendőrség emberei a Testvériség suárja előtt? 

— Jó reggelt, asszonyom — lépett oda egy rendőr. — Egy fiatalkorú bűnözőt kere - 
sünk, aki... 

— A neve, uram? — Arszi csak egy szigorú grimasszal érzékeltette, hogy nem 
venné jó néven, ha a neki kijáró udvariasságot nem kapná meg. A neki és a Test- 
vériségnek járót. 

— $yünda YYmanáhy helyettes őrmester vagyok, asszonyom. Ryfnaú Vüyss, 
Lűakőan-Siolláidjőp, Városi Rendfenntartók. 

A férfi bal kezét a halántékához emelte. Arszi viszonozta a tisztelgést a saját 
módja szerint: jobb tenyerét középen a mellére tette, majd függőlegesen felmutat - 
ta. 

— Handimat Szakaran Arszidienin Kertan Ratszá nímud, suaran-fódir, Aulang 
Laip, Szúnahaum Testvériség. Jó reggelt. 

Egyikük sem tette szóvá, hogy egy árva szót sem ért a másik bemutatkozásából. 

— Ön itt a rangidős? 

— Igen, asszonyom. 

— Tehát egy fiatalkorú bűnözőt, aki? 

— Sok mindenért keressük, de főként mert kővel megdobta egy emberünket. 

— Megsérült? 

— Nem tudom, asszonyom, kórházba szállították. 

— Jobbulást kívánok neki. 

— Köszönöm, asszonyom. Láttuk, amint a bűnöző egy szemétgyűjtő dimakocsi 
tetején kapaszkodva bejutott a suárba, és biztosak vagyunk benne, hogy még nem 
jött ki. Természetesen a másik kapu előtt is figyelünk. 

Egyikük sem engedett a feszességéből. A hófehér egyenruhás, sisakos, felfegy- 
verzett rendfenntartók félkörbe álltak nyolcan a kapu előtt — vigyázva, hogy min - 
denkit lássanak, de mégse akadályozzák a forgalmat —, mögöttük egy csomó rend- 


őrautó, s mindenhol a felirat: RyYnaú Vüys$ — de ezt Arszi el sem tudta olvasni. 
Arszi egymaga állt a sarkig tárt, hatalmas kapu közepén, cipője orra egy ujjnyival 
a piros vonal mögött. Természetesen nem volt nála semmiféle fegyver. A háta 
mögött pár lépéssel álló szorndoknál sem. Arszi könnyű kék ruháján csak a nevét 
jelezte a kitűző, a rangját nem mutatta semmi. 

— Gondolom, uram, tudja, hogy nem engedhetem be önöket. 

— Magától értetődően tisztában vagyok vele, asszonyom. 

— És nem is adhatom ki önnek a bűnözőt. 

— Ezt nem tudtam, asszonyom. Kérem, bocsásson meg a tájékozatlanságomért. 

A helyettes őrmestert rettenetesen zavarta — sok minden más mellett —, hogy fo- 
galma sem volt, hogy a bemutatkozásnál hallott rengeteg szó közül melyiken szó - 
líthatja a nőt, melyik a neve és melyik a rangja, és az hol helyezkedik el a ranglét- 
rán. Arszi sem tudta, hogy a helyettes őrmester mekkora rangot jelent a szindo- 
roknál. Még azt sem, hogy őrmesternek vagy helyettes őrmesternek szólítsa-e. 

De valószínűleg nem túl magas rangú ez az ember, különben tájékozottabb 
lenne. A szindor hatóságok adnak a formákra, a Testvériség tisztviselőivel szem- 
ben pedig különösen ügyelnek rá, hogy betartsák a három lépés távolságot. Nyil- 
ván idejük sem volt, hogy magasabb rangút küldjenek ide, meg hát az ügy jelentő - 
sége sem igényli. Viszont az udvariassága kifogástalan... igaz, csak azóta, hogy ő 
megkérdezte a nevét, de ez lényegtelen apróság. 

— Nagyon egyszerű, uram. A suár területén vagyunk, ami az Aulang Laip része, 
vagyis a Testvériség felségterülete, ahol a mi törvényeink az érvényesek. Ezek 
alapján pedig ha az a fiatalkorú bűnöző bejutott ide, akkor itt is marad, amíg a 
Testvériség el nem bocsátja. 

— Értem, asszonyom. Köszönöm, hogy megtisztelt a magyarázattal. Tud nekem 
információt adni arról, hogy őrizetbe kívánják-e venni a bűnözőt? 

— Mivel mi nem vádoljuk semmivel, nyilván nem, uram. 

— Ez esetben talán célszerű, ha átküldjük önöknek a nyilvántartási adatait. 

— Örömmel vesszük. 

— Javasolni fogom, hogy a feletteseim lépjenek kapcsolatba az ön feletteseivel, 
asszonyom. 

— Rendelkezésükre fognak állni, uram. 

— Köszönöm, asszonyom. További kellemes napot kívánok. Viszontlátásra! 

— Önnek is hasonlóképpen. 

A helyettes őrmester tisztelgett, hátraarcot csinált és távozott. Arszi sóhajtott és 
visszament a térre. A dimakocsi már elhajtott. A fiatalkorú bűnöző ott állt a tér 
közepén, a szorndok laza gyűrűjében, és zavartan nézett föl rá. 


3. 


,, Valamelyik régi bölcs azt mondta, az élet egy utazás. Én azt mondom, ezen az 
úton is lenni kell pihenőknek. " 


Ílgaszaumi, 
Numird mondásaiból, 
152. sómir, 97. singir 


A Süsünek fogalma sem volt, hogy a suár a Testvériség felségterülete, vagy hogy 
mi az a felségterület, de azt sem tudta, hogy bent van a suárban. Az üdvözlő fel - 
iratból semmit sem értett, és természetesen fogalma sem volt, hogy néz ki belülről 
egy suár. Ha tudta volna, hogy hol van, egy cseppet se lett volna nyugodt. Úgy- 
szólván semmit sem tudott a suárról, de azt igen, hogy a my$vinek területe, akik 
mindent elvesznek a syyndoroktól, amit csak tudnak. A suárban minden méreg- 
drága, hogy kifosszák a syyndorokat. De a legrosszabbul a syyndor gyerekek jár- 
nak, akikkel a mysvinek szörnyű dolgokat művelnek. 

Arszi néhány pillanatig tanulmányozta a fiatalkorú bűnözőt. Egy egészen apró 
gyereket, akiből alig látszott valami a kosz alatt. Fekete kezeslábas volt rajta, kis 
fekete sapka, ilyet hordanak a városi csavargók. A haja egészen rövid volt, vélhe- 
tően szőke, mint általában a szindoroké. Tehát nyilván lány volt, a szindor fiúk 
hosszú hajat hordanak. A vonásai is lányra mutattak. Tipikus szindor arca volt. 

— Van már tolmácsunk? — nézett körül Arszi. 

— Én értek a nyelvükön — szólalt meg Hauna húmad, egy magas, középkorú 
férfi. 

— Rendben, akkor kívánj neki jó reggelt. 

— Dűy liema — mondta Hauna. 

A Süsü kis gondolkodás után hátralépett, meghajtotta térdét, s két karját kissé 
széttárva fejet hajtott. A szorndok hoztak nekik három széket, a tisztek leültek a 
tér közepén, a gyerek állva maradt a neki letett szék mellett. A szorndok otthagy - 
ták őket, elmentek a dolgukra. 

— Arszi vagyok. 

— ÁÁrsii déi — mutatott Hauna a nőre, és a saját nevét is megmondta. — Háunáa 
miin. 

A Süsü hallgatott. 

— Téged hogy hívnak? 

— Muőpay kéén a? 

A fiatalkorú bűnöző meglehetős vonakodva szólalt meg. 

— Süyyl. 

— Ez a neve? Szép dallamos. 


— Azt hiszem, nem — biggyesztette az ajkát Hauna. — Ez valami becsmérlő jelző, 
alighanem csúfnév. 

— Ez az igazi neved? 

— Muőpay koáp hynd? 

—Y — jött a válasz, újabb szünet után. 

— Igen — fordította Hauna. 

— Szóval nem — állapította meg Arszi. — Mindegy, ezt fogjuk használni. Bár én 
ki sem tudom ejteni. Hogy kell ezt leírni? 

— Hát a mi írásunkkal csak annyit lehet visszaadni belőle, hogy Szuíl, de náluk a 
hangsúlyok nagyon fontosak, és azt mi nem tudjuk jelölni. Ismered a latin ábécét? 

— Ősi Földről? Láttam már. 

— Hát itt azt használják, szörnyű bonyolult, ne akard megtanulni. 

— Jó. Hány éves vagy? 

— ÜUynad lén a? 

— Kyyop üúat — biccentett a fiatalkorú bűnöző. 

— Öt és hat. Ezt én így hirtelenjében nem tudom átszámítani, de száz körül lehet. 

— Családod van? 

— Vín külöan égyp a? 

— AÁm luy9ma há. 

— Senkije sincsen. 

— No jó. Hagyjuk is ezeket a kérdéseket, majd a szindorok átküldik az aktáját, 
abból kiderül minden. Nem éhes? 

— Kyfnd leámu a? 

A fiatalkorú bűnöző még az összes eddigi kérdéshez hasonlóan a habozásnál 
tartott, amikor Arszi már válaszolt saját magának. 

— Hülye kérdés volt, persze hogy éhes. — Fölkelt és kezet nyújtott neki. — Gyere, 
elmegyünk enni. 

— O. Kyyn leámuy wwWuyn — fordította Hauna. 

— Hát ezt a nyelvet sose fogom megtanulni. Gyere már. Nem bánt senki. 

— Ő öy — biztatta Hauna. — Ö dyvi méálőáyt. 

— Kyom ágyp miin W YrvyY? — kérdezte a fiatalkorú bűnöző váratlanul. 

— Azt kérdezi, odaadjuk-e. .. nem tudom, mi az, hogy , Yrvy". 

— Nyilván a rendőröknek. Nem, mondd meg, hogy nem. 

— AAm. Ylú káyn leámuy. 

— Éi lóaki? 

— Azt mondtam neki, hogy kap enni, és megkérdezte, hogy mi lesz aztán. 

— Mondd meg, hogy azt nem tudjuk, de nem adjuk oda a rendőrségnek... hasz - 
náld azt a szót, amit az előbb ő mondott. 

— Himi áám noykulan ip méat Yrvy kéén áám. 

A Süsü bólintott. Hát jó. Tényleg éhes már, egész éjjel nem evett semmit, és 
tegnap se. Velük megy. De figyelni fog. Azt nem tudta, kik ezek a fura külsejű 


emberek, de majd vigyáz magára. Elindult velük, de a feléje nyújtott kezet eszébe 
sem jutott megfogni. 

Arszi és Hauna elvitte a legközelebbi nisszibe, és kivettek neki néhány dobozt. 
A szindor értetlenül nézte a színes csíkos műanyag dobozokat, de aztán vendéglá- 
tói megnyomtak rajtuk valamit, amitől kinyíltak. Furcsa, szivacsos anyag volt 
bennük, barna, fehér, sárga, rózsaszín, mindegyikben más színű. Arszi kitépett 
egy darabot az egyikből és megette. 

— Látnia kell, hogy nem akarjuk megmérgezni. 

— Persze — bólintott a férfi, és ő meg egy másik dobozból vett ki tésztát. A szin- 
dor kis habozás után hozzálátott. 

Arszi beszólt a hilgalen-dzserangípauba. 

— Jönni fog valami hír a szindor rendőrségtől egy fiatalkorú bűnözőről, aki állí- 
tólag megtámadott egy rendőrt. Jelenleg itt van. Majd ki kell találnunk, mi legyen 
vele. 

— Értem — felelte egy szornd a központból. — Drissza, tudnál most beszélni Ar- 
szival? 

— Hogyne — jött oda egy idős, kopasz férfi, a külkapcsolatok felelős gauranja. — 
A hír már itt is van, a szindorok pár pillanattal ezelőtt küldték. Nézzük meg, még 
én sem láttam. 

Arszi végigpörgette az anyagot. Nagyon rövid volt. Néhány képsor arról, ahogy 
menekülés közben egy kővel megdobnak egy rendőrt. Nem lehetett megállapítani, 
ki dobta, csak annyi látszott, hogy a hajnali szürkeségben egy gyerek és egy fel- 
nőtt berohan az árnyékba, aztán onnan kirepül a kő. Hozzá a bűnöző arcképe, tér- 
kamerával vették fel menekülés közben. Neve ismeretlen. Kora ismeretlen. Ko- 
rábbi előélete ismeretlen. Egyéb cselekményekről nincs adat. 

— Hát ez nem sok. Az a kimondhatatlan nevű őrmester azt mondta, sok minde - 
nért keresik, erre ez minden? 

— Gyakorlatilag nulla — értett egyet Drissza. — A gyerek mit mond, ő dobta a kö- 
vet? 

— Még nem kérdeztük, de hallgass ide, nézd meg a követ a rendőr fejének 
közvetlen közelében, ez akkora, mint a rendőr fél feje. Ha nem lett volna rajta si- 
sak, meghalt volna. El tudod képzelni, hogy ez a gyerek... ja, még nem láttad, 
szóval szerintem nincs több százévesnél, ez dobott ekkora erővel egy ilyen nehéz 
követ? A súlya mondjuk öt endzs, és ez a kő legalább fél endzset megnyom. 

— Értem. Szóval szerinted a felnőtt dobta? 

— Úgy gondolom. 

— Rendben. De nem ezt fogom felelni a szindoroknak. Erre jöjjenek rá egyedül. 
A szabványos választ fogják kapni. 

— Jó, és mit csináljunk a gyerekkel? 

— Etessétek meg. 

— Már eszik. Mi legyen aztán? 

— Semmi különös. Valahol csak elfér, nem? 


— Jól van. Elintézem. 
Drissza kikapcsolt. A két felnőtt egymásra nézett. 
— Hát jó — mondta Arszi. — Akkor minden rendben van. 


4. 


na-4 nisszii 


,, Ősi parancs: segíts a bajbajutottnak. Ahol nem tartják be, az a nép halálra van 
ítélve." 


Ílgaszaumi, 
Feddardin elmélkedéseiből, 
42. sómir, 63. singir 


A Süsü végig figyelt mindenre. A nyelvükből egy szót sem értett, de tudni akarta, 
mit beszélnek róla, mit határoznak felőle. Koncentrált, hogy lehallgathassa a nőt, 
csak nagyon nehezen alakult ki a vivőhullám. A fáradtságtól, hiszen egész éjszaka 
nem aludt. 

Valahol elfér... nem értette, hogy hol. De ő elfér. Talán nem fogják kidobni. 
Fogalma se volt, hová került, a városnak ezen a részén még soha nem járt. A Vö- 
rös biztosan tudná. De hát ki tudja, hol vannak a többiek. 

— Azt hiszem, rád fog férni egy fürdő és egy nagy alvás — állapította meg Arszt. 
— Hauna, kérlek, fordítsd le neki. 

— Dűa yinliép 9w aiseán kyén őésyndráp lylőym — mondta a férfi. — YYpi? 

A Süsü nem tudott mit felelni. Persze, alhatna is éppen, egész éjjel úton volt. De 
igazából nem álmos. Csak nagyon fáradt, a vivőhullám is azért alakul ki ilyen las- 
san. Fürödni? A múlt hónapban is fürdött már a Kyőisban. 

— YYpu — dünnyögte vissza, hogy érti. De voltaképpen kik ezek, hogy megete - 
tik, fürödni meg aludni küldik? Idegen nyelven beszélnek, nem kleomul és nem is 
kovandul, tehát nem is syyndorfok. A városban más nyelvet nem használnak, csak 
a külföldiek. A ruhájuk is furcsa. A bőrük sötétbarna. Nyilván egy másik világról 
jöttek. De jó néhányan. De hát miért érdekli őket, hogy mi van egy csavargóval, 
aki a sötétség mögül csöppent ide véletlenségből? Mi lehet ez a ház? Nem nagyon 
tudja, merre hozta a dimakocsi, túlságosan kóválygott a feje attól a nagy ütéstől, 
nem nézett körül, meg a városnak erről a részéről nem is tud semmit. Onnantól 
kezdve, hogy ráugrott arra a dimakocsira, fogalma sincs, merre jártak. Nem tudja, 
hogy a kocsi hová hozta, csak annyit, hogy egy épület belső udvarára valahol a 
közelben, aztán bejöttek ebbe a szobába. 

— Keressünk valakit a núdzsahanból — mondta Arszi. — Végül is ez egy gyerek, 
nekik kell megoldaniuk a problémát. 

Hauna bólintott. 


— Én már eleve a rendőri részénél elakadtam. Szindorián is van gyermekvéde- 
lem, miért nem ők foglalkoznak az ilyen problémával? 

Arszi felhívott egy singan-núdzsahudot, aki sárga fénnyel jelzett vissza, hogy 
néhány matit kér. Arszi nem keresett másvalakit helyette, ennyire nem sürgős a 
dolog. 

— Mert üldözni valakit egyszerűbb, mint gondoskodni róla. A kormányuk nem 
így viselkedik minden embercsoporttal, akik kényelmetlenek számára? 

— De, kimondottan. Eléggé elfajult az egész. A gyermekvédelmet nem tudom, 
de az egészségügyi rendszerüket valamennyire ismerem, az egy vicc. Vannak 
képzett orvosaik, jól felszerelt kórházaik, kisvárosokban is el tudnak látni bonyo - 
lult eseteket, csak legyen olyan biztosításod, amiből meg tudod fizetni. Az ingye - 
nes ellátás pedig siralmas, az orvosok közül az megy oda, akinek nincs elég tudá- 
sa a magánkórházak igényeihez, ápolószemélyzet meg gyakorlatilag nincs. Aztán 
persze aki csak tud, a mi kórházainkba jön. Egyébként meggyőződésem, hogy ha 
az agyondédelgetett rendőrségük fele költségvetését az egészségügyre fordítanák, 
jócskán megnőne azok száma, akik hozzáférnek a jó egészségbiztosításhoz. Már- 
mint ami őnáluk jónak számít. 

—No persze — felelte Arszi —, csak az olyan kormányok, mint az övék, a 
hatalmuk megőrzésén kívül semmire nem költenek szívesen. No meg persze a ha- 
talom fitogtatására is. De hát mindegy, végül is ez nem a mi problémánk, meg je- 
lenleg ennek a gyereknek is más a gondja. 

A Süsü csak evett, néha ivott egy pohárral a furcsa ízű, de finom vízből, amit 
valamelyik idegen mindig újratöltött neki. A két felnőtt beszélgetésében nem sok 
fogódzót talált. A következő, amire felfigyelt, egy nő volt a fali képernyőn. 

— Nem hiszem, hogy valaha kérnék a kiadatását — mondta Kerni dzsavan, kül- 
kapcsolati szakértő. — Örülnek, hogy megszabadultak tőle. Van még rengeteg 
ilyen kis csirkefogójuk, eggyel több vagy kevesebb nem érdekli őket. 

— Ettől függetlenül helyesnek érezném beszélni a Hongo Maival — felelte Arszt. 
— Nem mindennap veszünk magunkhoz egy szindor gyereket, és jó lenne kialakí- 
tani a Testvériség álláspontját. 

— Jó, majd beszélek velük, de józan ésszel nyilván senkinek nem támad olyan 
gondolata, hogy visszaadjon egy gyereket a szindoroknak. Egy musendát sem bíz- 
nék rájuk. 

A Süsü mostanáig elég homályosan tudta lehallgatni a kék ruhás nőt, a fáradtság 
miatt tényleg nehezebben alakult ki a hullám, meg talán az a nagy ütés is okozta. 
Azért mostanra kezdett már jobban kitisztulni a kép. De nem nagyon értette, miről 
beszélnek. A syjndofokról, akiknek nem akarnak visszaadni egy gyereket. És van 
valami, amit nem bíznának rájuk. Tehát ők tényleg nem syyndorok. De akkor ki- 
csodák? 

— És mit csináljunk vele? — kérdezte Hauna. — Vegyük be az esszidzsinnába? 

— Nos, azt nyilván nem — mosolygott Arszi —, de kell neki valami helyet találni. 


— Mióta eszik az a gyerek? — kérdezte ekkor Kerni. Azok ketten a szindorra néz - 
tek, aki megállás nélkül tömte magába a jorang és nimendzs ízű tápmasszát. 

— Illedisz — fakadt ki Arszi, és elkezdte becsukogatni a dobozokat, amiket 
Hauna automatikusan elővett és kinyitott, ahogy a korábbiak kiürültek. — Hauna, 
ez a gyerek mostanáig éhezett, addig fog enni, amíg ki nem pukkad! Magyarázd 
meg neki, hogy bármikor ehet, csak szólnia kell. Keresek neki valami helyet a ha- 
jón. 

— Áilúap — mondta a férfi. — É díáy kyőan synéjop, uíip déy lit káán ndi. 
Döyn yt. 

A Süsü figyelmét nem a férfi szavai kötötték le. Végre megint tisztábban érzé - 
kelt egy gondolatot. , A hajó." A nő gondolatai között egy hajó jelent meg, a for- 
máit nem lehetett érzékelni, csak ezt a homályos fogalmat, hogy , hajó". Őrá gon- 
dolt, hogy elfér a hajón. Milyen hajón? 

ÚŰtp! A suárban van! Ezek a myévinek! Azért etették olyan bőségesen, hogy 
felhizlalják! 

Robbanásszerű gyorsasággal termett az ajtónál. Persze bezárták, foglyul 
ejtették. Rugdosni kezdte, de az ajtó nem engedett. A myé$vin férfi beszélt hozzá, 
magyarázott neki valamit, de ő nem figyelt rá, meglátott egy zöld gombot az aj- 
tón, ösztönösen megnyomta, és az ajtó besiklott a falba. 

Arszi és Hauna csak nézett a szindor után, aki egy pillanat alatt eltűnt a suárban. 

— Most mit csináljunk? — kérdezte Arszi. 

— Semmit — felelte Hauna. — Gyerekeket üldözni, az a szindor rendőrök műfaja. 
Ha visszajön, folytathatjuk ott, ahol abbahagytuk, de ha nem jön vissza, akkor 
nem jön vissza. Végül is szabad ember, semmi jogunk korlátozni. No meg hát 
okunk sincs. És ez nem Szindoria. 


5. 


, Ha új helyre kerülsz, az régi hely — csak te még nem jártál ott. Ha új gondolatot 
hallasz, az régi gondolat — csak te még nem ismerted. A világon csak egyvalami 
új: minden egyes újszülött. " 


Ninda: 
A fény lúmái, 
175. 


A Dry téri piactól a Vüdláan útig minden zugot ismert, a koszos sikátorokat a 
Kagyp színház mögött, az Éy utcai sötét pincéket, ahol egyszer két napig bujkál- 
tak az ervések elől a Tésztaképűvel és a bandájával, a $eérán stadion ősrégi, lezárt 
folyosóit, ahova már takarítani se jár senki. Mindent tudott Lüakéanról, pedig ha- 


talmas város. Különben nem lenne benne suár. Csak a Felsővárost nem ismerte. 
Oda soha nem merészkedne egyikük sem. Még a Vörös sem vagy a Kőöfejű. 

Itt a suárban először képtelen volt tájékozódni. Hatalmas, legalább negyven 
Yom széles utcán futott, amin a kora reggel ellenére sokan jártak, gyalog és kocsin 
is. Syjndofok, mysvinek, meg nyilván még mindenféle helyekről jött emberek. Ő 
nem tudta őket megkülönböztetni. Látott egy-egy járókelőt, akit igen, egy zöld 
kyopot viselő nőt, aki kétségkívül felsővárosi szolgáló volt, a gazdái küldték, meg 
két fiatal férfit a Kék Barlang Társaság formaruhájában. Ezek hárman biztosan 
syjndofok. De eszébe sem jutott megszólítani őket. Ő? Egy csavargó a sötétség 
mögül? Azonnal ráhívnák az ervét. 

Az utca mindkét oldalán üzletek sorakoztak, mint a Kyymláán sugárúton, de ott 
húsz Yomot se mehetett volna, azonnal a nyakán lett volna az ervé. Itt egy szál er- 
vést se látott. Egy idő után lassított és körülnézett. 

Az ervének nyoma sem volt. Semmiféle egyenruhának, sehol. Az emberek jöt- 
tek-mentek körülötte, balról a piros sávon kocsik haladtak, azok se voltak ervés 
kocsik, egy sem. A sávon túl a másik szürke sávon megint gyalogosok. Egy kocsi 
éppen mellette állt meg, egy magas férfi szállt ki belőle, bement az üzletbe, ami 
előtt a Süsü állt. Hat nyelven volt kiírva, syyndortul is, hogy mit árulnak, de ő nem 
tudott olvasni. A kirakatban furcsa készülékeket látott, nem ismerte a rendelteté- 
süket. Továbbment. A következő üzletben ékszereket árultak. Innen már érdemes 
lenne lopni valamit. De hogyan? Nem mehet be, kidobnák. Kint viszont nincs áru, 
ez nem olyan, mint a koydinüzlet, ahol kirakják az árut az üzlet elé, csak meg kell 
várni, amíg az árus félrenéz és lehet lopni belőle. 

Egyelőre elhalasztotta a kérdést, volt más problémája is. Meg kell találnia a ki- 
járatot, és meg kell tudnia, hogyan lóghat ki rajta, ha már lesz zsákmánya is. Ment 
tovább, figyelte az üzleteket. Itt mindent árultak. Még több üzlet volt, mint a 
Kyymláán sugárúton. Mindegyik más. A legtöbbjéről fogalma sem volt, mit árul- 
nak benne. 

Az utca végén nagy térre ért, aminek a túlsó végén ott volt a kapu. Egyre több 
volt az ember és a kocsi. A kapu fölött nagy, világító feliratok, megint hat nyel - 
ven: Köszönjük, hogy eljött! Viszontlátásra! A Süsü persze nem tudta elolvasni, a 
kapu mögé figyelt. A suár túloldalán volt, óriási távolságot tett meg. Odakint fel- 
ismerte a Nóyfviú pályaudvar homlokzatát. Akkor tudja, hol van. De az a hely 
egyáltalán nem biztonságos. Hemzsegnek az ervések. 

Egyszer csak észrevett négy ervést egy kis csoportban a tárva-nyitva álló kapu 
mögött. Álldogáltak, beszélgettek. Az emberek ki-be járkáltak mellettük. Aztán 
kiszúrtak egy embert, elindultak felé, az egyik elővette a botját, intett vele az em- 
bernek, ahogy szokott, az ember futásnak eredt a kapu felé, az ervések üldözték, 
az ember egyszer csak berohant a kapun, az ervések pedig lestoppoltak, kivéve a 
legelsőt, aki szintén berohant a kapun. Néhány lépéssel a piros vonal mögött állt 
meg, zavartan körülnézett, és udvariasan tisztelgett valakinek a kapu mellett, akit 


a Süsü nem látott, majd két kezét kissé eltartva a testétől visszament a piros vonal 
mögé. 

Mi volt ez? 

Az ervések bemehetnek bárhová. Még a házakba is bemehetnek. Lehetséges 
volna, hogy ide nem jöhetnek be? 

— Bocsánat, uram — szólította meg azt az embert, akit az ervések üldöztek; alig 
pár lépésről figyelte vigyorogva, ahogy az ervés kimegy. — Megeggedi, hon za- 
varjam? 

— Mi van, kölyök? — vigyorgott az ember. Városi módra beszélt, nem azt a táj - 
szólást használta, mint a Süsü, de érthető volt minden szava. 

— Mién mett ki az az ervés? 

— Hát ez a suár, kölyök. Itt az RV-nek nincsen semmiféle hatalma. 

— Niccsen... niccsen hatalma? 

— Nézz oda föl! 

A Süsü felnézett a kapu fölé. Az üdvözlő feliratok fölött egy hatalmas hétágú 
csillagot látott. Egy középpontból hét vonal indult ki, a legfelső piros, a többi fe- 
hér, és fehér kör keretezte. 

— Az a Süünahaúm Testvériség jele. Ahol azt látod, ott ér véget Syyndoreia. Mit 
bámulsz, mit nem értesz? Mintha másik világon lennél. Látom a ruhádon, hogy 
csavargó vagy. Hát amíg itt vagy, az RV-t akár el is felejtheted. Csak hát nem le- 
het itt maradni akármeddig, persze. No, érted már? 

— És itt niccsenek ervések? 

— A Testvériségnek is vannak rendfenntartói, persze. De nekem még nem volt 
velük gondom. Ha nem lopsz, észre se fogod venni őket. Ha lopsz, gyorsabban el- 
kapnak, mint ahogy levegőt veszel. 

A Süsü önkéntelenül lebiggyesztette az ajkát. 

— Ne hidd, hogy segítenek a trükkök. A cimborám lopott egyszer, egy másik su- 
árban. Az egyik pillanatban kisétált a boltból egy zsebre vágott gyűrűvel, a másik - 
ban lekapcsolták. Hozzájuk képest a mi ervéseink lila bogárkák. Ha elfogadsz egy 
tanácsot, itt soha ne próbálkozz semmivel. 

— A bandánk be akatt lógni és szajrézni. 

— Halott ötlet, kiscsiga. Két Yyst se tudsz megcsapni, és véged. 

— De akkon... miccsinájjak? Egy üh siccs a zsebembe, és ha itt nem lophatok, 
fekkopik az állam. 

— Hát akkor sétálj vissza a sötétség mögé. 

— De hon jutok át a kapuellenőzzésen? 

— Miféle ellenőrzésen? Itt soha nem volt semmiféle ellenőrzés, kiscsiga! 

A Süsü döbbenten nézett a férfire. Ahogy egyre többet beszéltek, annak csiszolt 
városi beszédén egyre jobban kiütközött az egykori külvárosi vagány, egyre több 
fordulatot használt az ő beszédjükből. Ezen a nyelven a Süsünek nem lehetett ha- 
zudni. 


Meg sem próbálta lehallgatni a férfit. Nem volt rá szüksége. Hátralépett, meg - 
hajtotta a térdét és lehajtotta a fejét, ahogy a magasabb rangú előtt kell. 

— YYkin vigyázzon önre, uram. 

— De rég mondták ezt nekem. . . no, rád is vigyázzon YYkin! 

Miután elváltak, a Süsü leült a tér sarkán levő növénységet körülvevő műanyag 
szegélyre, és a kaput nézte. Innen alig látta a folyamatos emberözönben. A legtöb- 
ben befelé tartottak, hiszen reggel volt. Kétoldalt kék fényfüggöny mutatta a 
kifelé haladóknak fenntartott útvonal határát, középen a befelé jövőknek sokkal 
nagyobb területet tartottak fenn. 

Semmiféle ellenőrzés. Soha nem volt semmiféle ellenőrzés. 

Akkor sétál ki, amikor akar. 

És akkor sétál be, amikor akar. 

Akárki! 

A Vörös ötlete, hogy belógnak a dimakocsik alján kapaszkodva, teljesen lila bo- 
gár volt. És hogy kilógnak később, az is. Az pedig teljes ostobaság, hogy itt lopni 
lehet. 

A Vörös nem tud a suárról semmit. Semmiről nem tud semmit. 

Talán a my$vineket sem ismeri. 

Persze a my$vinekben ettől még nem szabad megbízni. Azt mindenki tudja, 
hogy a my$vinek minden ocsmányságra képesek a syyndorok ellen. 

Tennie kell valamit. A Nagyorrú megdobta kővel azt az ervést, úgyhogy azóta 
őt is halálra keresik. Nem mehet vissza a városba. Ha ki tudna lógni Lűakéajból, 
eljutni a fővárosba, eltűnni a sokaságban... az talán segítene valamit. Csakhogy 
ott meg nincs helyismerete, senkit sem ismer, és az meg teljesen lila bogár, hogy 
Lűakéáúból kijuthat. Útlevél nélkül? Azt meg ugyan honnan szerezne? Egy hamis 
útlevél ezer háy a Szőröstalpúnál. Egy év alatt se tudná összelopni. 

A suárban nem maradhat. És ki sem mehet a suárból. 


6. 


, Ha minden lehetséges választás lehetetlen, ülj le és gondolkozz. Ki vagyok én, 
hogy ennél bölcsebbet tudjak? " 


Lí-Nindaran: 
Gondolatok, 
12. sómir 


Káaváhy vezető hadnagy átnézte a jelentéseket, amikor a reggeli szolgálatát meg - 
kezdte. Hosszú lista volt, ezért egyetlen tétellel sem töltötte az idejét, csak meg- 
nézte a legfontosabb körülményeket. Arra a jelentésre sem fordított pár pillanatnál 


több időt, mely szerint egy rendfenntartót — a nevét el sem olvasta — kővel fejbe 
dobtak — azt sem olvasta el, hogy hol -—, és az egyik gyanúsítottat elfogták, a má- 
sik, egy fiatalkorú pedig bemenekült a suárba. Még egy csomó részlet le volt írva, 
és mellékelve mindazoknak a rendfenntartóknak a neve, akik jelen voltak és ta- 
núskodhatnak, de neki semmi szüksége nem volt ezekre az adatokra a munkájá- 
hoz. Majd másoknak fognak kelleni, a vádemelésnél, ha lesz ki ellen, a tárgyalás - 
nál, ha lesz tárgyalás. 

A vezető hadnagy habozás nélkül megnyomta azt a gombot, ami utasította a 
rendszert, hogy vigye tovább az ügyet, és folytatta a munkát a következő üggyel. 
Amikor elkészült, egyetlen ügyre sem emlékezett már, és nem is tért vissza rájuk 
többé, erre sem. Ami rá tartozott ezekből, elvégezte. Rengeteg munkája volt még 
aznap, és ennek a listának a feldolgozása egy apróság volt a sok tennivalóból, ami 
munkaköre folytán rá hárult. 

A rendőrségi rendszer utánanézett, hogy miképpen lehet megtalálni a gyanúsí- 
tottat, és azt találta, hogy annak utolsó ismert tartózkodási helye külföldön van. 
Ennek megfelelően megállapította, hogy diplomáciai eljárásra van szükség. Egy 
előregyártott, automatikus üzenettel értesítette a Testvériség diplomáciai testüle- 
tét, ami ez idő szerint a Hongo Mai fedélzetén működött, több száz kymeára 
Syyndoreiától és az Aulang Laiptól. 

A válasz pillanatokon belül megérkezett, egyetlen ember foglalkozott vele, 
ugyanannyi ideig, mint korábban Káaváhy vezető hadnagy. Egyetlen számjegy 
volt a válasz: nulla. A Testvériséget az ügy nem érdekli, hagyják őket ezzel bé- 
kén. 

Miután diplomáciai üzenetváltás történt az ügyben, a rendszer az egészet letette 
íldata diplomáciai ügyvivő asztalára, hogy kezdjen vele, amit tud. Kétfélét tehet: 
vagy ejti az ügyet, vagy megpróbál elérni valamit a Testvériségnél. 

íldata azonban még nem ment be az irodájába. Az ügynek ez a része nagyrészt 
gépek és közömbös, rutinmunkát végző emberek révén zajlott le. Még mindig 
kora reggel volt lűüakéáni idő szerint, s történetesen az Aulang Laip hajóideje ezút- 
tal nagyjából egybeesett vele, a hajón is kora reggel volt. 

A Süsü még mindig ott ült a növénység szélén és gondolkodott. 

Az esszidzsinna nem figyelte. Arszi felhívta Szettirunt és elmondta, mi a hely- 
Zet a szindor betolakodóval, de aztán ő elment pihenni. Szettirunnak pedig volt 
éppen elég dolga az egyre jobban élénkülő forgalomban, semmi oka nem volt időt 
pocsékolni olyasvalaki megfigyelésére, aki nem csinál semmi törvényelleneset. 
Majd ha igen, akkor foglalkozik vele. Magától értetődően jelenteni fogják neki. 

A Süsü is látta a térfigyelő kamerákat, és pontosan tudta, hogy ahol egyet lát, ott 
igazából tíz van, amiket nem lát — ahol pedig egyet sem lát, ott van húsz is. A 
my$vin szokásokat nem ismerte, nem tudta, mit szeretnek jobban, az infrát, az ult- 
rahangot, a mikrolézert vagy a sima fényt, de tudta, hogy az az ember a városi ru - 
hája és beszéde ellenére a sötétség mögött nőtt föl, és ha ő azt mondja, hogy a 
my$vinek mindenkit elkapnak, akkor az úgy is van. 


Semmiféle esély nincs, hogy innen valaki ellopjon valamit. Nemcsak a térfigye - 
lő kamerák ottlétét figyelte meg, hanem azt is, hogy célszerűen vannak elhelyezve 
és modern típusok. És még valamit. Itt a suárban tisztaság volt. Mindenhol. Tel- 
jes, tökéletes tisztaság. Sehol egy porszem, egy piszokfolt. Márpedig akik képe- 
sek arra pénzt és energiát fordítani, hogy tisztaságot és rendet tartsanak, azok a 
biztonságra is költenek. Itt lopással próbálkozni egyenlő lenne az 
öngyilkossággal. 

Az is egyenlő volt az öngyilkossággal, hogy kapaszkodjanak be a dimakocsik 
alján. Őt sem azért kapták el, mert a kocsi tetejére ugrott, hanem mert figyelnek. 
Ha az alján bújik el, akkor is elkapták volna. És itt nincs hol elbújni egy egész na- 
pig, amíg a dimakocsik megint kimennek, mert a kamerák mindenhol mindent lát- 
nak. Mert a Vörös tervében a legnagyobb ostobaság az volt, hogy csak addig ma - 
radnak, amíg lopnak valamit, aztán kimennek a dimakocsikkal. Figyelte a többi 
kocsit, amiket nem állítottak meg, azok egykettőre eltüntek valahol. Azt sem tudta 
megállapítani, hogy kint vagy bent. Nyilván holnapig elő sem kerülnek megint. 

A Vörös terve elejétől a végéig lila bogár volt. 

Egy idő után — már a rózsaszín órája volt — fölkelt és továbbment, körbe a suár- 
ban. Kiderült, hogy a suár alaprajza egészen egyszerű. Hatalmas téglalapforma, 
aminek a hosszanti oldalán végig üzletek vannak, és a két rövid oldal mentén is, 
csak középen nem, ahol a kapuk vannak. Nagyon széles kapuk, a legszélesebbek, 
amiket valaha látott. Dehogy van a suárnak száz kapuja, csak kettő, a két végén. 
A Vörös még ezt is rosszul tudta. A két hosszú üzletsorral szemközt még egy üz- 
letsor mindkét oldalon, és köztük, a suár közepén egy széles sávban végig nö- 
vénység. Ide eleinte be se mert menni. Rengeteg fa volt, bokor meg fű, és ezek 
alatt járkáltak az emberek. Nagyon furcsa hely volt. Nem mintha nem látott volna 
már fákat, hogyne látott volna, a Kéan DYláát utcai növénységben például három 
is volt, de egyik sem ilyen nagy. Ezek háromszor magasabbak voltak az emberek- 
nél, és rengeteg volt belőlük. Képtelen volt rájönni, mire kellhet a my$vineknek 
ennyi rengeteg fa. 

Nem lepte meg a myévinek felmérhetetlen gazdagsága. Nyilván sok-sok világ- 
ról rabolták össze, nemcsak Syjndofeia városait látogatják, máshová is járnak. Ő 
is belógott már sokszor a Hfdaiú moziba — egyáltalán nem őrizték, a tulajdonost 
nem izgatta, hogy egy-két csavargóval több van vagy kevesebb, hely mindig volt 
bőven -, látott is a moziban sok mindent, tudja jól, hogy a syyndorok azért ilyen 
szegények, mert a my$vinek minden pénzüket kicsikarják. Nem válogatnak az 
eszközökben. Egész családokat rabolnak el, és addig kínozzák a gyerekeiket, 
amíg mindenüket oda nem adják, de akkor sem engedik őket szabadon — pedig azt 
ígérik —, hanem megölik valamennyiüket! 

Hirtelen az jutott eszébe: talán most, hogy itt van, kibabrálhat valahogyan a 
my$vinekkel. Talán tenni tud valami olyasmit, amivel elveszi a kedvüket attól, 
hogy tovább fosztogassák a syyndorokat. 

Ennek a módját kereste, amikor észrevett egy kívapot. 


7. 


, Legyen klánod és törzsed, szerelmed és gyereked, állatod és otthonod — teljes 
ember vagy." 


Igaszaumi, 
Közmondások és népi bölcsességek tára, 


A Süsü még soha nem látott valódi kYvapot, csak képen, a Hydaiú moziban. Ez 
egy nőé volt, nyilván felsővárosi, vagy még inkább myévin lehetett, ha megen- 
gedhette magának, a syyndoroktól rabolt gazdagságból, hogy ilyen drága háziálla- 
tot tartson. Talán egész Lűakéáúban nem élt senki, aki ilyen gazdag lett volna. A 
Süsü éppen egy étterem mellett álldogált, amikor arra jött a nő és egyszerűen le- 
tette a kosarát a padlóra, valakit üdvözölt valamilyen idegen nyelven és társalgás - 
ba merült vele — és a kosárban ott volt a kfvap, három lépésre a Süsütől. 

A Süsünek meg sem fordult a fejében, hogy ellopja. Sehol nem tudta volna el- 
adni... meg hát persze kicsempészni se tudta volna... csak meg akarta nézni. 

Lépett egyet a kosár felé, amiben ott feküdt a kívap, de mintha az ő közeledését 
érezte volna meg, egyszer csak fölemelte a fejét és ránézett két különös, hatalmas, 
topázsárga szemével. 

A Süsü csak azt érezte, hogy valamilyen ellenállhatatlan erő előrelódítja, az a 
szempár magába szippantja, és egy pillanat múlva ott feküdt a kosárban, forgatta 
a fejét és nézte a világot, ami most különösen megváltozott, a dolgok, az emberek 
megnőttek, furcsán megnyúltak, a színek megváltoztak, olyan színeket látott, 
amiknek nem volt nevük és amiket soha nem látott még emberi szem, és ahogy le- 
nézett magára, hosszúkás kis testet látott, négy rövid lábacskával, az egészet boly- 
hos szőr borította, de nem fehér, amilyennek mások látják a kYvapot, minden 
szőrszál másképpen, más-más színben tündökölt, mert most ő maga volt a kfvap 

— nem, nem kívap, az ő neve valami egészen más, furcsa, emberi hangokkal ki - 
mondhatatlan név, de most, hogy az ő saját neve volt, pontosan értette és érezte, 
mert már hallotta a saját gondolatait, amik a kívap gondolatai voltak, és már ér- 
tette és természetesnek tartotta, hogy mivel ők kicsik és fizikailag sérülékenyek, 
így utaznak és így tartják befolyásuk alatt a Galaxist, megvétetik magukat házi 
kedvencnek olyan emberekkel, akik mindenfelé járnak a Galaxisban, arrafelé, 
amerre ők kívánják, hogy menjenek, és ha már ráunnak a gazdájukra, akkor egy- 
szerűen eladatják magukat valaki másnak, és a gazdájuk soha nem ellenkezik, hi- 
szen a gondolatait uralma alatt tartja a háziállata, és ő azt hiszi mindenről, amit a 
kyvap óhajt, hogy a saját gondolata volt — 

— ne gondold, kicsi ember, hogy visszaélünk a hatalmunkkal, láthatod az összes 
gondolatomat, ez a nyolcvanhetedik gazdám, és mindegyik háborítatlanul élte az 


életét, amikor velük voltam és azután is, csak néha kívántam dolgokat, és mindig 
azt gondolták, hogy az ő ötletük volt, soha nem kívánnék olyasmit a gazdámtól, 
ami kárára van neki vagy akárki másnak, csak a szeszélyeimet elégítem ki, most 
például ide akartam jönni erre a helyre, mert megéreztem a jelenlétedet és érezni 
akartalak — 

— hogyhogy az én jelenlétemet, ki vagyok én — 

— nem tudom, ki vagy, de a gondolati hullámaid egészen mások, mint bárkié, 
akit eddig ismertem, pedig sok embert érzékeltem, de mind átlagos volt, egyedül a 
te hullámaid egészen másfélék, nagyon kevés emberrel tudtam ilyen kapcsolatot 
teremteni, nincs köztetek sok olyan, mint te vagy, ti földi emberek különösen egy- 
szerűek és mégis furcsán bonyolultak vagytok, te pedig valami egészen más, ezért 
most kapcsold ki a gondolataidban hullámzó idegen gondolatokat, felejtsd el, 
hogy emberek vannak körülötted, csak én vagyok, két testben, de egyetlen lény 
vagyunk — 

— villanás, éles zaj, tompa fájdalom, csend, sötétség — 

— nahát, a vénasszony egyre ramatyabbul néz ki, maholnap bekrepál, csak 
szabadulnék már meg tőle, még az örökség se kéne, de most valami szépet kellene 
mondani, bámul rám, elvárja — 

— te szemét kis dög, tudom, hogy amikor nem vagyok otthon, fűnek-fának ha- 
nyatt vágod magad, de nem lesz ám válás, már megvan az alibim, ez a kis csecse- 
becse lesz életedben az utolsó, de addig még nézegetheted, amíg szép lassan ki- 
préselem belőled a szuszt — 

— kapcsold ki az idegen gondolatokat — 

— milyen klassz csajszi, el kéne kapni egy fordulóra, jók a virgácsai, ezt a ronda 
kyopot meg úgyis levenné — 

— nem tudom, csak jönnek mindenhonnan és elárasztják az agyamat — 

— várj — 

— tessék, ő is áúuydfát eszik, én meg nem tudom eladni az enyémet, ó, ha Ülein 
még élne, törvényt hozna a my$ 

csend 

sötétség 

— így jobb — 

— igen — 

— most már jobban meg tudom figyelni az elmédet, nem nyüzsögnek benne ide- 
gen gondolatok, és figyelemreméltó elméd van — 

— mitől — 

— te érzékeled mások elméjét, de mások nem érzékelik a tiédet — 

— így van, le tudok hallgatni bárkit, ha egy kis ideig figyelem, de így beszélni 
csak veled tudok, gondolatokkal, biztosan mert te kívap vagy — 

— így van, mi adjuk és vesszük a gondolatokat, te csak venni tudsz, mert recep - 
tor vagy, és a receptorok képesek érezni mások elméjét, így velünk is csak ti tud - 
tok kapcsolatot teremteni, mert képesek vagytok mentális hálót építeni — 


— sokan vagyunk — 

— mérhetetlenül kevesen, egy ilyen elmét, mint a tiéd, egy naprendszer bármely 
pontjáról érzékelnék, téged is már tegnap este megéreztelek, de olyan távolból 
nem mertelek befolyásolni, hogy gyere el hozzám, nehéz is lett volna, mert a gaz- 
dám olyan helyen tartózkodott, ahova téged nem engedtek volna be, ezért őt befo- 
lyásoltam, hogy jöjjön ide, ahova te igyekszel — — — ilyen elme nincsen több, 
egész Syyndofeián és a Galaxisnak ebben a részében is te vagy az egyetlen, én 
hatvanszor öregebb vagyok nálad és előtted csak kettővel találkoztam — 

— mi történt velük — 

— az egyikkel néha találkozunk és újra kapcsolatot teremtünk, és azt akarom, 
hogy találkozz vele, mert még soha nem láttam két receptor találkozását, a másik- 
kal a Galaxis egy távoli részén találkoztam, és öreg és beteg volt már, hamarosan 
meghalt, nem tudtam összehozni a találkozást — 

— hogyan találkozhatnánk, én nem mehetek el útlevél nélkül a városból, Syyn- 
doteiáról végképp nem — 

— de igen, ha itt maradsz — 

— és a mysvinek — 

— tőlük nem kell tartanod, rendes emberek, neked teletömték a fejedet minden- 
féle ostobasággal, ők soha nem bántanak senkit, csak a syyndot népet vezetői tu- 
datlanságban és gyűlölködésben tartják, hogy ne vegye észre, hogy nyomorog — 

— mit tegyek hát — 

— kérj segítséget a my$vinektől, magukkal visznek és eljutsz a barátomhoz — 

— ki ő és hol találom — 

— arról majd később, most ideje megszakítani a kapcsolatot, nehogy károsodjon 
az elméd, még találkozunk — 

sötétség 

csend 


8. 


na-8 Nilli 
, Minden kérdésben, amit felteszünk, ott rejlik egy másik kérdés: az, hogy miért 
kérdeztük éppen ezt." 


Lí-Nindaran: 
Gondolatok, 
813. sómir 


Nilli akkor kezdte az ügyeletét, épp csak benézett az egyik betegükhöz — egy eny- 
he szívrohamon átesett úr volt a Sédurinn valamelyik világáról, jól érezte magát, 
nem volt szüksége semmire, csak heverészett és a galaktikus nyelvű Szindoriai 


Hírmondó mai számát olvasta —, amikor Karszti rohant be, az esszidzsinna hú- 
madja egy hordággyal. 

— Gyere, Nilli, nézd meg ezt a gyereket, eszméletlenül találtuk a parkban. 

Nem kellett mondania, hogy a suár parkjában, hiszen ez itt a suár és a szísi kü- 
lön kórháza. Karszti épp csak hordágyra fektette a gyereket és idetolta. Segítségre 
sem volt szüksége, hogy fölemelje, a gyerek pehelykönnyű volt. 

— Szegény kis muneszk, szörnyen néz ki, mi történt vele? 

— Azt bizony nem tudom, a kamera csak annyit látott, hogy összeesik. Kaphat 
egy gyerek szívinfarktust? 

— Mindenki mindent kaphat, Karszti, de nem találgatni kell, hanem diagnoszti- 
zálni. Bízd rám, te menj vissza nyugodtan. 

Karszti bólintott, de ott maradt. Nilli műszereket vitt a hordágyhoz. Biodetektort 
kapcsolt a beteg kezére, közben megállapította, hogy a gyerek körülbelül száz- 
éves, de legfeljebb talán ha öt endzs a súlya, és persze csavargó a szindorok elké - 
pesztő sikátoraiból, látszik a ruháján és a koszossági fokán. Jó, hogy éppen ő van 
itt, ő beszéli a nyelvét. Néhány pillanatig olvasgatta a képernyőn megjelenő érté- 
keket és felvette a javun-tuekan érzékelőhálóját. Be is állította nyomban a készü- 
léket, negyven rídunnal kezdi, a gyerek súlyát és életkorát csak találgatni tudja, ez 
körülbelül elég lesz. Ha kell, fölviszi negyvenkettőre. 

— Az életfunkciói rendben, mindjárt megnézem az agyhullámait, talán abból va- 
lamivel többet is. . . 

— AÁm! - szólalt meg hirtelen a beteg, és felült az ágyon. 

— Hoppá! Jó, jó, nyugi, kydi, piékuah, kydi, Sioúdaáy liop! Döynké úgynd? 

A Süsü minden szavát hallotta és értette, de valahogy mintha távolról szólt vol- 
na a hang. Nyugi, kicsim, nyugi, minden rendben, hallasz engem? 

— Ne engedd megnézni az agyhullámaidat — hallott egy hangot a fejében, és et- 
től azonnal magához tért. Ez a kfvap. Nem, nem! A barátja. Nem csak úgy , a ky - 
vap"! Neve is van... 

— Hallod, amit mondok? — kérdezte a nő megint. 

Bólintott. Persze hogy hallja. 

— Kórházban vagy, én Nilli vagyok, orvos, és te elájultál a parkban. Tudsz be- 
szélni? Hogy érzed magad? 

— Tudok beszéni, pessze. Jón vagyom. Semmi bajom. 

— Rendben. Már nagyjából megvizsgáltalak, én is azt hiszem, nincs komoly ba- 
jod. De kórosan alultáplált vagy, vitaminra van szükséged, vashiányod van, és 
még sorolhatnám. Nem csoda, hogy elájultál. Mikor ettél utoljára? 

— Nemrég... a szükke órájába. .. 

— Aki ilyen sovány, annak sokkal gyakrabban kell ennie. Hozok valami enniva- 
lót, és meg is kell fürödnöd antibakteriális szerekkel. Aztán meglátjuk, hogy szük- 
ség lesz-e egy alapos kivizsgálásra. 

— Nem... niccsen... beszénnem kell... 

— Kivel? 


— Valakive... 

A nő felnézett a műszereiről és ráfüggesztette a tekintetét. Kedves fiatal nő. 
Myésvin... De a barátja megmondta, hogy a my$vinek rendes emberek. 

— Mondd csak. Kivel kell beszélned? 

— Beszénnem kell a főnökke. 

Kezd már kitisztulni, állapította meg Nilli. Néhány gyógyszerre azért szüksége 
lesz. Kell egy átfogó labor és meg kell nézni a tüdejét meg a veséjét. 

— Milyen főnökkel? — kérdezte Karszti, miután a doktornő lefordította neki. 

— A... a hajónak a kapitányáva. 

— Hát erre ne nagyon számíts — mondta Nilli. — Miről beszélnél vele? 

— Szerennék itt maranni. De igazibó... szóva úgy, hogy megeggedi az, aki itt a 
gazda. 

— Rendben van, Karszti keres valakit a núdzsahanból, addig csak üldögélj. Én 
addig hozok neked ennivalót, most ez az első számú gyógykezelés. 

Hát evett megint, ma már másodszor. Megint olyan dobozokat kapott, mint 
korábban, mindegyikben színes massza volt, mind más ízű, a nő azt mondta, ha 
valamelyik nem ízlik, nem kell ennie belőle, és az se baj, ha marad a dobozokban, 
de összesen legalább egy dobozzal egyen meg. Négyet adott neki, ő pedig meget- 
te mind a négyet. Jó volt mind a négy, az egyiken felismerte a $iérn ízét, egy má - 
sik kicsit emlékeztetett a vyliáf gyümölcsére, a többiről sejtelme sem volt, milyen 
ízük lehet. 

Aztán a nő bekísérte egy szobába, ahol a falból folyt a víz, mint a gazdagoknál, 
és habzott meg illatos volt. Meleg víz! Persze hogy örömmel megfürdött benne, 
és Ő is olyan illatos lett, mint egy vydarióp. Másik ruhát is kapott, furcsát, olyan 
köntösfélét, amilyet ezek hordanak, kéket. Ha nem lenne olyan világos a bőre 
meg a haja, még myévinnek nézhetné akárki. Meg egy pár kék cipőt. ÚŰíp! De 
hiszen sapkát nem kapott! 

— Mi baj? — kérdezte a Nfily nevű doktornő. 

— Mos niccsen sakkám. 

Nilli komoly arccal bólintott. — Értem. Mindjárt keresünk neked egyet, jó? 

Kapott is egy furcsa kék sapkát, amiről a doktor azt állította, hogy az az ő saját 
sapkája, és azért nem fekete többé, mert ki lett mosva. És megmutatta a ruháját is, 
amit szintén kimosott valami gép, a kezeslábasa sem fekete volt, hanem világos- 
szürke, sárga és kék csíkos. Még soha nem látta ilyennek. Amikor lopta valahol, 
már akkor is fekete volt. 

Fürdés után a doktornő ragaszkodott hozzá, hogy a kezére csatoljon valami ké- 
szüléket és nyugodtan üljön, amíg ő egy képernyőt figyel. Ő nem bánta, amíg az 
agyhullámait meg nem akarja nézni, addig azt csinál, amit akar. Nem tudta, miért 
nem szabad megnézni az agyhullámait, de a barátja megtiltotta, és a parancsát 
minden körülmények között, ellenvetés nélkül végre kell hajtani. De a doktornő 
már nem is említette, hogy meg akarná nézni az agyhullámait, de azért jó darabig 
vizsgálgatta őt, olyasmikről beszélt, mint vérnyomás meg vércukor meg vérkép. 


Hát csak csinálja. Persze lehallgatta a nőt már egy jó ideje, és megállapította, 
hogy jót akar. Nagyon bonyolult gondolatai voltak, tele ismeretlen szavakkal, biz - 
tosan azért, mert orvos, és azt gondolta ki, hogy őneki milyen betegségei lehetnek 
és azokat hogyan kell felismerni és meggyógyítani. Mindegy, nem számít. Neki 
nincsen semmi baja, a nő pedig segíteni akar, ez a lényeg. 

Később adott neki egy pohár gyümölcslét, azt mondta, igya meg, gyógyszerek 
vannak benne. Azt is mondta, szívesen elmondja, hogy milyen gyógyszerek és 
mire szolgálnak, de attól tart, hogy ő nem értené, de bízhat benne, ő orvos, az a 
dolga, hogy segítsen. 

Persze hogy megitta. Tudta, hogy bízhat a nőben. Az lett volna a furcsa, ha nem 
tudja. 


9. 


,, Vannak pillanatok életünkben, amik mindig elkísérnek. Ha álltál már a Fólang- 
raut-huarungi hídján és nézted, ahogy a vízesés vize kínos lassúsággal ereszkedik 
alá a gyenge gravitációban, tudod, miről beszélek. De nem ezek a legfontosabb 
pillanatok." 


Ninda: 
Kommentárok az Első Szíanhoz, 
32. sómir 


Aztán jött egy férfi, Kaasirűün nevű, aki azt mondta, neki kell elintézni, hogy ő itt 
maradhasson. Kimentek a kórházból, leültek egy étterem egyik asztalkájánál. A 
Süsü nem aggódott, tudta, hogy nem fogják elkergetni, hiszen a kapitánnyal van 
itt. 

— Ugye te vagy a kapitány? 

— Nem, semmi efféle. Az én beosztásomat úgy hívják, hogy singan-núdzsahud, 
vagyis a gyerekek felügyelője. Szeretnék néhány kérdést föltenni neked. Miért 
jöttél a suárba? 

— Felelj igazat — hallotta hirtelen a barátja hangját. — Mindig, mindenben, csakis 
az igazat! 

— Lopni — közölte. Eszébe sem jutott, hogy ne teljesítse a barátja utasítását. Ta- 
lálkozásuk óta pontosan tudta, hogy egy kYvap utasításait mindig mindenki, min- 
den körülmények között teljesíti. — Vagyis... igazábó ide akattam jönni, de ún 
kerüttem ide, hon asse tuttam, hommán itt vagyok. 

Elmesélte a történetet az ervésekkel és a dimakocsival. 

— Mit akartál lopni? 

— Bámmit. . . amit zsebre lehet vágni és kivinni a suárbó. 


— Jártál már suárban korábban is? 
— Még soha. 
— És sikerült ellopni valamit? 
— Nem is próbáttam. Tanákkoztam egy emberre, aki emmonta, hon itt nem lehet 
lopni. 
— Miért kerültél kórházba? 
— Elájuttam. 
— Mitől? 
— Rólam nem beszélhetsz — hangzott a megfellebbezhetetlen, szigorú parancs. 
— Nem tudom. 
— Van családod? 
— Niccs. 
— Senkid? 
— Sekkim. Egy banda, akikke lopni járok. 
— Ők hol vannak most? 
— Nem tudom. A Főpapot és a Nagyorrút ekkapták, talán a Görbehátút is. A töb- 
biekrő nem tudok semmit. 
— Ők is gyerekek? 
— Nem. Csak én vagyok gyerek a bandába, meg a Féleszű, de ammán idősebb. 
— Hány éves vagy? 
— Öt és hat. 
— Hogy hívnak? 
— $üyyI. Ez a bandabeli nevem. Asz jelenti. . . 
— Igen, tudom, ostoba, buta. Nem tűnsz butának, miért kaptad ezt a nevet? 
— Nem tudom. 
— Mi az igazi neved? 
— Nem tudom. 
— Nem tudod az igazi nevedet? 
— Nem. Kisebb koromba Lyűú vott a nevem. 
— Az is csúfnév. 
— Igen. 
— Mit tudsz a szüleidről? 
— Semmit. 
— Emlékszel rájuk? 
— Nem. 
— Ki nevelt addig, amíg nem kezdtél önállóan gondoskodni magadról? 
— Nem tudom. Talán a banda. 
Kásirun mélyet sóhajtott. 
— Jártál valaha valamilyen iskolába? 
— Nem. 
— Tudsz olvasni? 
— Nem. 


— Számolni? 

— Hán pessze. Számóni middenki tud. 

— Mondj valamit a számokról. 

— Egy Yysért megebédeehec a Vidiműüyban. Ha napotta egy ühot lopok, akkon 
hammic nap múva mevvan az egy Yys. Ma inii tizehhetedike va, vagyis nevven- 
hetedikére. De ha va egy háy a zsebebbe, akkon hamminszor ebédeehetek ott. 

— Szoktál ott enni? 

— Pézér soha. Be se eggednének. Loptunk néha ételt onnan is. 

— Hol van? 

— Ha kimész a Nóyíviú pályauvvari kapun, és ámmész a téren, akkon a 
Kysaruőp úton emmehec a pályauvvar mellett, ott va egy sikátor, ahon a zöccsé- 
ges kofák árunnak, azon eléred a Hutyld uccát, és ott egy piccén át be lehet jutni 
a Vidiműuüy piccéjébe, ahon az ételt rattározzák, a kettő között va egy átjáró, ami- 
rő ők nem tunnak. 

— Jól ismered a várost? 

— Mitt a tenyeremet. Kivéve a Fessővárost, pessze. 

— Ismersz valakit a városban? 

— Hán sok embert, pessze. 

— Mondj néhányat. 

— Yödi úr, a zöccséges jó ember, néha ad egy kYorst. Kais úr, a másik zöccséges 
meg szotta kérni a bandát, hon rakoggyanak ládákat, ha sok ládája van, és akkon 
ad valami zöccséget, meg esszer pár űhot is adott. Van a $$rsin uccába két néni, 
szottam velük beszégetni, meg hán még sokan. 

— Mit tudsz a suárról? 

— Ahom mos körüjjártam, megnésztem middent, amiccsak lehetett. 

— Itt akarsz maradni? 

— Igen. 

— Miért? 

— Itt jobb. Szép hely. Aki itt é, az jón é. Látom az emberek ruháján. Gazdagok. 
Nem kell lopniuk, és ha itt marannék, én se lopnék. Nem kellene lopni nekem se. 

— És mert keresnek a rendfenntartók, igaz? 

— Igen. A Nagyorrú meddobott egy ervést kőve, és most eggem is keresnek. Pe- 
dig télleg nem én vottam, de az őket nem éddekli. 

— De ha itt maradsz, sokáig nem mehetsz vissza. 

— Minek mennék egyáttalán vissza? 

— Értem. Akkor hát lássuk azt, ami az én dolgom. Helyet kell neked találnom az 
Aulang Laipon. 

— Nem kell nekem sok hely. Megasszom itt egy padon is. 

Kásirun barátságosan mosolygott. 

— Nem, biztos lehetsz benne, hogy nem fogsz padon aludni. Ezentúl ágyban 
fogsz aludni, egy szobában. 

— Mitt a gazdagok? 


— Igen. Aludtál már ágyban? 

— Nem, dehon, soha. 

— Jártál már szobában? 

— Pessze, sokszor. 

— Kiében? 

— Hán gazdagokéba, akikhe lopni mettem. És itt a suárba va egy szoba, ahon 
maj alunni fogok? 

— Nem, nem a suárban. Ez csak része az Aulang Laipnak, de itt nem lakik senki. 
Az Aulang Laip egyik szobájában fogsz aludni. 

— Az mi? 

— A Szúnahaum Testvériség egyik hajója, amelynek része ez a suár. 

— És eggedi a Tesvériség, hon a hajóján levő szobába aluggyak? 

— Rátapintottál a lényegre. Két kérdést kell tisztáznunk. Először: nem tudjuk, 
hogy Szindoria visszakövetel-e téged, de ha igen, akkorra el kell döntenünk, hogy 
mit fogunk felelni, miért nem adunk vissza. Az igazság az, hogy azért nem, mert 
gaztett lenne, egy ilyen kormányzatnak visszaadni egy gyereket, de ez nem udva- 
rias válasz, és megeshet, hogy válaszul a szindor kormány azt feleli, hogy ha ez a 
véleményünk róluk, akkor inkább le se szálljanak náluk a hajóink. Persze a keres- 
kedelemre nekik is szükségük van, de egy darabig eltarthatna a veszekedés, ha va- 
lami ostoba alak felfújja az ügyet. 

— Hán monnyátok asz, hon nem is vagyok a hajón. 

— Hogyhogy? 

— Messzöktem, ettűntem a városba, nem tuggyátok, hon vagyok. 

— Értem. Hát végül is ezt valóban felelhetjük. A második kérdés: helyet kell ne- 
ked találnunk — helyesebben nekem kell megtalálnom — a Testvériségben, mert a 
hajón enélkül tényleg nem lakhatnál, csak valóban itt a suárban vagy még a szísi- 
ben, de ez utóbbit nem szeretnénk, mert a szísiben minden egyes hely komoly 
pénzt hoz nekünk, amiről nem szeretnénk lemondani. A hajó többi részére viszont 
csak a Testvériség tagjai léphetnek be. Kivételt soha nem teszünk, és veled sem 
fogunk. Be kell lépned a Testvériségbe, de ez nem egyszerű. Csak két módja van: 
házasságkötéssel, amire nincs mód kétszáztíz éves korodig, vagy örökbefogadás - 
sal, csakhogy ahhoz kell valaki, aki hajlandó téged örökbefogadni. 

— Mennyi éves koromig?! 

— Kétszáztíz. Az évek számítása mindenhol más, úgyhogy ez nehéz kérdés. Mit 
is mondtál, Syyndoreián hány évesnek számítasz? 

— Öt és hatnak. 

— Várj csak... 

A férfi elővett egy kis lapos készüléket, néhány pillanatig simogatta, aztán 
mondta: 

— Syyndofeián egy év tizennégy hatvannapos hónapból áll, és egy nap hatvan- 
kétezer ütés, az a szabványos galaktikus időegység. Nálunk egy év csak harminc 
nap, viszont a napjaink hosszabbak, nyolcvanezer ütésig tartanak. Vagyis ami ná- 


latok egy év, az nálunk huszonnégy egész hét tized. Nálunk száztizennyolc éves 
vagy. 

— Hűha. És mikon leszek kéccásztíz? 

— Amikor Syyndoreián tíz. 

— Ammán fennőtt! 

— Hát persze. Visszatérve a kérdésre, mivel a házasság nem jöhet szóba, az 
örökbefogadásra pedig vajmi kevés az esély, meg kell oldanunk valahogy más- 
képpen. Gyere velem. 

Az étterem mellett volt egy jellegtelen kis falfelület, ami Kásirun érintésére ki- 
nyílt, és lift volt mögötte. Felmentek, s ezzel a Süsü életének első szakasza véget 
ért. 


10. 


, Egyszer megkérdeztem tőle, milyen volt egy ismeretlen világba lépni. Megcsó - 


válta a fejét és azt felelte: Nem értettél meg semmit. Nem a világ ismeretlen, ha - 
nem önmagunk. " 


Sileni: 
Ninda élete, 
165. 
Szindoria 
Aulang Laip 
43610. senut karisszinan 

A lift kis csarnokba vitte őket, ajtók nyíltak belőle, kétfelé rövid folyosó vezetett 
egy-egy ajtóig, s a sarokban egy íróasztal mögött fiatal nő ült, írt valamit egy kis 
képernyőn, és fölpillantva barátságos mosollyal biccentett nekik. Az ajtókon fel- 
iratok, a falon bonyolult minta halvány kék és zöld árnyalatokban. És tökéletes 
tisztaság meg rend mindenütt. Kásirun elindult az egyik irányban, majd néhány 
lépés után benyitott egy ajtón, anélkül hogy bárhogyan engedélyt kért volna rá. A 
Süsü nem értette, miért, de nem tette szóvá. Nem tudta, hogy egy munkahelyen 
senki nem jelzi belépési szándékát, csak benyit. 

— Gyere be, kérlek. 

A Süsü belépett. Egy szobába került, ahol két idősebb nő asztal mögött ülve 
foglalkozott valamilyen készülékekkel, az egyik csak rájuk mosolygott és bólin- 
tott, és folytatta a munkáját, mint az előző nő odakint. A másik odafordult hozzá- 
juk, mondott néhány szót, és az asztal lapján elébük csúsztatott egy kis fekete, la- 
pos tárgyat. 


— Sigena nem beszél szindorul, de köszönt az Aulang Laipon és reméli, hogy jól 
fogod itt érezni magad — mondta Kásirun. — Kérlek, érintsd meg egy ujjal a piros 
kört. 

A Süsü rányomta mutatóujját a lapocskán világító piros körre. Jól ismerte az 
ujjlenyomatos zárakat, Lüakéajban is rengeteg volt belőlük például házak kapu- 
ján, de ő egyet sem tudott kinyitni az ujjlenyomatával — nem volt beállítva, hiszen 
neki semmi köze nem volt a házakhoz, amikhez azok az ajtók tartoztak. Az ilyen 
ajtókon nem is tudott volna átjutni, ha nem lettek volna a bandában, akik ki tudták 
nyitni ezeket máshogyan. De ez is ritkán fordult elő, mert nagyon veszélyes volt 
olyan helyre bemenni, ahol ilyen zárak voltak. És nem is volt mindig kifizetődő. 
Volt, hogy hosszas vacakolás után bejutottak, aztán semmi értékeset nem találtak 
odabent, de ugyanúgy menekülniük kellett, mintha ki tudja, mekkora értékeket 
szajréztak volna. 

A nő bólintott, a lapocskát félretolta, és az előtte fekvő képernyőn gyors mozdu- 
latokat tett több ujjával. 

— Most fölveszünk téged a hajóra — mosolygott Kásirun. — Azt sajnos nem 
tudtam kitalálni, milyen nevet írjunk be. 

— Hán asztat, hon... 

— Várj — emelte föl az ujját a férfi. — Ez csak egy csúfnév, szeretném, ha nem ezt 
használnád. Az igazi nevedet később majd megpróbáljuk kideríteni a szindor ha- 
tóságoktól, de ez még sok időbe telhet, és a szindor neveket nekünk amúgy is na- 
gyon nehéz kimondani. Szerencsére Sigenának volt ötlete. Egyelőre kapsz egy ne- 
vet szúni nyelven, nem kell ezt használnod, ha nem akarod, ez csak arra kell, 
hogy beírhassunk. Sigena most keresni fog neked egy helyet a Testvériség család - 
fáján, csalással persze, olyanoknak a gyerekeként leszel beírva, akik már rég nem 
is élnek. Hogy miért pont az övék, azt nem tudom, de nem számít. Egyszer majd 
remélhetőleg örökbefogad valaki, és kaphatsz végleges helyet a családfán. Termé- 
szetesen a nevedet is megváltoztathatod, ha nem tetszik az, amit most kitalálunk. 

Néhány szót váltott a nővel. A Süsü meg sem próbálta megérteni ezt az egész 
magyarázatot a családfáról — mi a csoda lehet az? —, meg hogy őt fölveszik rá, és 
az örökbefogadás mibenlétét sem értette, de nem is foglalkozott ezzel az egésszel. 
Nem volt jelentősége. Nem ennek volt. A beszélgetés legeleje, a kórházi találko- 
zásuk óta lehallgatta ezt a férfit, most sokkal gyorsabban kialakult a hullám, mint 
régebben, és tudta, hogy miért. A barátja gondoskodott róla. Nem mindent értett a 
férfi gondolataiból, de a lényeg világosan érthető volt. 

A férfi gondolataiban látta magát felnőttként, amint a hajón él és valami munkát 
végez. Az nem jelent meg, hogy milyen munkát, de igazi munkát. És családja 
van, igazi családja, gyerekei vannak, akik iskolába járnak és felnőnek és ők is iga- 
zi munkát végeznek. És egyiküknek sem kell lopnia, soha többé. 

A Süsüt csak ez érdekelte. Nem akart lopni egész életében. Egyáltalán nem 
akart lopni soha többet. A lopással nem lett volna baj — a sötétség mögött élve 
nem volt alkalma megismerkedni olyan fogalmakkal, mint tisztesség meg lelkiis- 


meret —, de aki lop, azt előbb-utóbb elkapják, és akkor megbüntetik. Börtönbe 
zárják. Ha sokat lopott, vagy ha már korábban is ült börtönben, akkor évekre. Va- 
jon ha itt valaki lop, akkor száz évre zárják börtönbe? Furcsa, hogy harminc na- 
ponként új évet kezdenek, és ő itt már száztizennyolc éves. De hát mindegy. Nem 
akar lopni többé. 

És volt még egy célja. Itt kellett maradnia a hajón. A barátja erre utasította, és 
egy kyvapnak ellentmondani lehetetlenség. Ezt már pontosan tudta. Bármit kíván 
tőle a barátja, teljesíteni fogja. Vajon mások is tudják, hogy egy kyvapnak nem le - 
het ellentmondani? 

— LYY — jelent meg a gondolataiban. 

— Ez a neved? — gondolta. 

— Számodra ezentúl igen. 

— LYY — ismételte gondolatban. 

— Nem, mások nem tudják — felelt LYY arra a kérdésre, amit közvetlenül neki 
nem is tett föl, de hát persze az ő minden gondolatát érzékeli. — Azok sem, akik 
engedelmeskednek nekem vagy más kfvapoknak. Azt hiszik, hogy minden, amit 
tesznek, a saját elhatározásuk. Sőt azt sem tudják, hogy mi értelmes lények va- 
gyunk. Kedves, bolyhos állatkáknak hisznek minket, akiket pénzért meg lehet 
venni vagy el lehet ajándékozni. Nem is szabad megtudniuk az igazat. Azt csak 
ketten tudják: a barátom, akivel majd találkozni fogsz, és te. 

— Miért csak mi? 

— Mert ti ketten mások vagytok. De erről nem most fogunk beszélni, még nem 
jött el az ideje. 

— A barátodról sem? 

— Nem, még ennek sem jött el az ideje. Egyszer majd találkozni fogtok, ha min- 
den jól alakul, és barátok lesztek. Én is ott leszek. Aztán majd meglátjuk, mi lesz 
abból, hogy mindkettőtökben megvan a képesség és addigra mindketten magas 
fokon fogtok tudni élni is vele. Lehet, hogy nem történik semmi különös, csak 
mondjuk annyi, hogy kimondott szavak nélkül tudtok beszélgetni egymással. Le- 
het, hogy ketten együtt valami sokkal nagyobb dologra lesztek képesek, mint kü- 
lön. Nem tudom. Majd kiderül akkor. Talán néhány év múlva, az itteniek rövid 
éveire gondolok. 

Valaki megérintette a vállát. Kásirun. A Süsü fölpillantott. 

— Kicsit elgondolkoztál. Sigena, vagyis hát a gép elkészült a feladattal. Megvan 
az új neved és a helyed a családfán. 

Sigena rámosolygott és felolvasta a nevét. 

— Hangikun Szesszinan Nindarangi Szilun Rienszá. 

— Röviden - tette hozzá Kásirun — Ninda. 


11. 


na-11 hipnopédia 1 


,, Mi a sötétség? A világosság hiánya. Mi a hideg? A meleg hiánya. Mi a gonosz- 
ság? A jóság hiánya." 


Ninda: 
A fény lúmái, 
1. 


A faliórán ez áll: 479. A mellette levő táblán 23, arról nem tudja, mi, de a faliórát 
könnyű tudni, mert az mindig fekvő tojás alakú, a széle sárga és a számjegyek 
zöldek. A három számjegy 000-tól 999-ig megy, éjfélkor vált másik napra. A mai 
napot úgy hívják, hogy senut karisszinan, de azt még nem tudja, hogy ez mit je- 
lent. A többi nap nevét se tudja. A hónapok nevét se, de ha egy év csak harminc 
napig tart, akkor hónapok talán nincsenek is. 

Ha most 479 van, akkor egy mati múlva 480 lesz, aztán két limlivel később 500, 
az a nap középpontja, és egy derkivel később 600. Egy nap majdnem egyharma- 
dával hosszabb, mint Syyndoreia napja. A Testvériség minden hajója ezt az idő- 
számítást használja. Azt még nem tudja, hogy melyik a Testvériség világa. A 
Testvériségnek sok hajója van, de azt nem tudja, hogy mennyi. A hajók a Galaxist 
járják, árut és utasokat szállítanak, meg mindenféle szolgáltatást nyújtanak, bár 
azt még nem tudja, mit jelent az, hogy szolgáltatás. A hajók alsó szintje a suár, 
ahol végig üzletek vannak és egy nagy patk, és fölötte van a szísi, ahol az utasok 
laknak kis kabinokban, és útközben csak a szísiben meg a suárban lehetnek. Afö- 
lött a kétszintes angri, ahol az árut raktározzák. Minden, ami az angri fölött van, a 
Testvériség tagjainak van fenntartva, az Aulang Laipon nyolc szint, a nyolcas a 
legalsó, az egyes a legfelső. Most a hetediken vannak, a niri szektorban. Mind - 
egyik szintet három hosszirányú folyosó osztja fel, ami a hajó bal oldalán van, az 
a ni, ettől jobbra ta, aztán si, a hajó jobb oldala pedig jo, és keresztirányú folyosók 
is vannak, amik mentén hat szektorra osztják a hajót, ezek jele elölről hátrafelé 
dzsi, szu, go, ri, be és ka. Egy-egy szektor területe hat hirgon, de nem tudja, hogy 
az mennyi, itt a 7-niriben fizikai és biológiai laboratóriumok vannak, bár nem tud - 
ja, hogy az mit jelent, és itt van a hipnopédiai laboratórium, ahol ő van, Kásirun 
meg Hinengi. Azt tudja, hogy a hipnopédiai laboratórium az micsoda, ez a szoba, 
ahol ő két limli hosszat ült egy fotelban, a fején egy burával, és mindenféle tudást 
töltöttek a fejébe a hajóról meg a Testvériségről, és ez a tudás most néhány mati 
vagy akár egy-két limli hosszat itt fog pörögni a fejében, aztán majd alszik egy- 
két derkit, hogy leülepedjen az agyában, amit tanult, egyébként szúni nyelvet is, 
valamilyen alapfokon, és ezek a gondolatok már igazából kevert nyelven pörög- 
nek a fejében, csak nem érzékeli, mert mindkét nyelv szavai úgy jelennek már 
meg neki, mintha az anyanyelve lennének, mert a hipnopédia így működik. Sok 


mindent nem ért még ezekből a gondolatokból, de majd később jobb lesz, ezt is 
tudja, idővel megérti majd. Sirgásahi. Az az eszköz az asztalon egy sirgásahi, nem 
tudja, kik és mire használják, de tudja a nevét, a tananyagban az is benne van, 
hogy mire való, de nem jön elő, mert a hipnopédia nagyon sok mindent töltött a 
fejébe, és eleinte nem minden marad meg belőle, aztán majd ahogy leülepszik a 
tudás, apránként előjön minden, és akkor már tudni fogja. Az asztal fölötti táblán 
levő vonalak betűk, nem olyan betűk, amilyeneket otthon Syyndoreián 
használnak, jól látszik a különbség, pedig azokat sem tudja elolvasni, és ezeket 
sem, csak ha összpontosít, akkor... akkor... az ott az elején, lefelé halad, aztán 
egy hurokkal jobbra fordul, az a dzs betű, aztán egy függőleges vonal és egy 
félkör egymáson, az az au... dzsauhan harvatinga ingi, igen, a hipnogép 
használatakor ügyelni kell a biztonságra, de hogy hogyan, azt nem tudja, az 
kisebb betűkkel van írva, innen nem tudja elolvasni, de most már tudja, hogy ha 
fölkelne és odamenne, akkor könnyedén elolvasná, bár lehet, hogy nem minden 
szót értene, mert még nem tanult sokat a szúni nyelvből, de most már le tudja írni 
a nevét is, csak el kell gondolnia és megjelenik a szeme előtt szúni betűkkel, 
Hangikun Szesszinan Nindarangi Szilun Rienszá, ez az ő új, teljes neve, a 
Hangikun és a Szesszinan klán tagja, Nindaranginak hívják, és a képzeletbeli 
szülei a Szilun és a Rienszá családba tartoztak, de nem élnek már háromezer éve, 
mindkét klán kihalt, a Hangikun klán utolsó tagjai átléptek a Sergahut klánba, 
mert már túl kevesen voltak egy saját klánhoz, a Szesszinanok pedig 
összeolvadtak a Sinergekkel és most egy közös klánt alkotnak Sónigart néven, és 
most ő a Galaxisban az egyetlen Hangikun és az egyetlen Szesszinan, és ha ez 
igazi volna, akkor neki most járna két szavazat a Klánok Nagytanácsában, pedig a 
hatvanezer klán mindegyikének csak tíz-tíz családonként jár egy, de egyetlen 
klánnak sem lehet egynél kevesebb szavazata, csak hát ez nem igazi, mert ő nem 
az utolsó megmaradt túlélője ennek a két klánnak, neki Sigena csak úgy kitalálta 
ezt a helyet a családfán, és amikor bejegyzik az ő nevét az Élet Fájára, akkor kerül 
a neve mellé egy megjegyzés, hogy az utókor ne álljon ott értetlenül, hogy 
miképpen születhetett gyereke háromezer éve halott embereknek, akik amúgy 
talán nem is ismerték egymást, nem lehet tudni, hiszen nincs megmondva, hogy a 
Szilun és a Rienszá család melyik tagjának lett ő a gyereke, ezért odaírják, hogy ő 
igazából egy ismeretlen szindor gyerek, akinek az Aulang Laipon adtak 
menedéket, mert még mindig kisebb lehetetlenség, hogy ő rég halott embereknek 
legyen a képzeletbeli leszármazottja, mint az, hogy itt éljen az Aulang Laipon 
vagy bárhol a Testvériség felségterületén anélkül, hogy bejegyzett tagja lenne a 
Testvériségnek és meglenne a helye a családfán, egyre gyorsabban pörögnek a 
gondolatai, nemsokára bizonyára jön az alvási fázis, sokat fog álmodni, ezt is 
tudja előre, Hinengi csak annyit mondott, mielőtt ideültette, hogy nem fog fájni, 
nem fog érezni semmit, minden továbbit az egész eljárásról már magából a 
hipnoanyagból tud, nem biztos, hogy rémeseket álmodik majd, de sokat, mert az 
agyának az egész anyagot el kell rendeznie, erre szolgál a poszthipnós 


gondolatpörgés is meg a poszthipnoalvásos álomzavarodási gondolatösszevissza 
hamarosanelalszik 


12. 


na-12 hipnopédia 2 


, Azért lettem volna az, aki lettem, mert szörnyűséges gyerekkorom volt? Nem, én 
ezt nem gondolom. Másoknak ugyanilyen jutott, belőlem mégis csak egy van. 
Nincs magyarázat. Ne akard megérteni, hogy egy csupa zöld fán miért éppen az 
az egy levél sárgult meg." 


k Ninda: 
Eletem egy falevélen, 
39. sómir 


látjahogy ervések verik a sárgahajút a dáymát fonélaán utca sarkán odajön ky néni 
és beszól nekik az ervés félre akarja lökni ky nénit aki fejbe vágja a kistáskájával 
az ervés letartóztatja de odajön a parancsnok és azt mondja hogy nem lehet mert 
egy apró néni egy apró táskával nem valós fenyegetés ezért őket kiröhögnék és a 
néni menjen szépen a dolgára és ky néni megköszöni kedvesen és kivesz a táská- 
jából egy kiörvúpot és az ervések egy pillanat alatt hívják a készültséget ő egy 
emeleti ablakból nézi az egészet ahol a lilafejjel dekkoltak három napig és kiürí- 
tették a házigazda kamráját és mindent pénzzé tettek csak a lilafej folyton követe- 
lőzött aztán ő végül meglépett onnan az összes lével és egy hónapig úgy élt mint 
egy viyid és mindennap evett aztán amikor elfogyott a lé akkor elment a sísyyi ut- 
cai yfsinsütőbe lopni és éppen akkor zárt be a sütöde mert csődbe ment és az em- 
ber otthagyott egy óriási doboz yfsint neki csak arra volt ereje hogy levigye a kö- 
zeli pincébe aztán hívta a bandát gyorsan eladták az összeset mert ha ők akarják 
megenni ahhoz előbb meg kellett volna sütni valahol és így az árából az egész 
banda jóllakott két nappal később lőtték le a simlist aztán a feketét akinek egészen 
sötét volt a haja azért hívták feketének mindenki my$vinnek csúfolta akkor mond - 
ta a szuszogó hogy a my$ővineket arról lehet megismerni hogy fekete a hajuk és 
barna a bőrük pedig nem is igaz mert nem mindegyiknek eddig már látott a folyo - 
són legalább húszat és mindenféle színűek márpedig itt a felső szinteken csak 
my$vinek vannak vagyis hát szúni a rendes nevük a my$vin az egy undok bogár 
és azokról csúfolják őket de most már szúni ő is nem akar többé syyndoj lenni és 
ha valaha valaki csúfol bárkit a testvériségből annak vele gyűlik meg a baja tud ő 
durva is lenni amikor a lilafej rámászott a kis nyafogóra akkor fejbe verte egy tég- 
lával a lilafej soha nem fog tudni lábra állni többé és beszélni se rendesen aztán a 
kis nyafogót lelőtte egy ervés azt hitte hogy fegyver van nála az ervés úgy sírt 
mint egy kisgyerek és rohant a kis nyafogóval a kórházba és ő fizette a gyógyítá- 


sát az volt az egyetlen rendes ervés a városban de hogy a kis nyafogóval mi lett 
azt sose tudták meg hiszen a kórházba nem mehettek be és azt se tudják hogy él-e 
még a rendes ervés ki tudja merre jár és és és és és és és és syyndoreia nagy és 
gazdag világ békés és büszke boldog és vidám szelíd napfény meleg óceán böl- 
csen vezet minket vűyrd kiyfeán és és és és és és és és a doboló meg a hosszúfülű 
meg a zöldlábú elindult az óceánhoz azt mondták ott biztos jobb persze nem 
tudtak útlevél nélkül kilógni a városból a hosszúfülűt kétszer visszatoloncolták 
aztán óbégatni kezdett hogy neki emberi joga látni a tengert akkor megverték és 
lecsukták a nyorp utcai börtönben jobb a koszt mint a keyn hülimban a zöldlábú 
mesélte de a nyorp fegyőrei durvábbak és és és és kydiméép soéjndi kYyrdísiá 


4. S. 246. 5. E. ők.) 


most megint itt van, ez egy újabb aktív szakasz lehet, mert látja maga körül a szo - 
bát és arrébb a két felnőttet, amint érdeklődve figyelik őt, egészen biztosan nem 
fenyegeti semmi veszély, ők számon tartják az állapotát, és ha bármi baj lenne, 
hívnának orvost, vagyis dehogy hívnának, ha a hipnopédiával baj lenne, az nem 
itt és most történt volna és pont ővele, akkor a hipnopédia feltalálásakor már meg - 
lett volna, márpedig a szúnik a hipnopédiát sok ezer éve alkalmazzák, az nem sze- 
repelt az anyagban, hogy mióta, vagy hogy más népek használják-e, tegyünk egy 
próbát, hogy mennyire sikeres, a szúni nyelv ábécéje úgy van, hogy a, e, i, o, u, 
Pá, tá, ká, bé, dé, gé, dzsí, sú, szú, fá, vé, mi, nó, hó, já, lú, ró, ez tehát remekül 
megy, az a betű egy függőleges vonal, az e ferde, balról jobbra húzva ereszkedik, 
mert ha fordítva dől, az a hó, az i egy vízszintes vonal, az o egy jobbra domboro- 
dó félkör, az u meg fordítva, és mindenféle kombinációkba lehet rendezni őket, 
például azt, hogy angdzsan, úgy lehet leírni, hogy húz egy a betűt, aztán aláteszi 
az n-et, ami egy fölfelé domborodó félkör, de teheti a g fölé is, az egy vonal lefelé 
és onnét balra, és alá jön a dzs, aminek a lefelé haladó része metszi a g-t és és és 
és a főokos meg akarta tanítani olvasni, mert ő azt is tudott, luakeánban is sokszor 
látott betűket a házakon, táblákon, utcai képernyőkön, a főokos meg is próbálta 
pár este, rajzolt mindenféle ákombákomokat és mondta, hogy milyen betű, emlék - 
szik egyre, két vonal találkozott egy pontban hegyesszögben, és egy harmadik 
összekötötte a közepüket, azt mondta, hogy az az 4, illetve már nem emlékszik 
pontosan, hogy nem azt mondta-e, hogy dám, ami egy szó, szúniul úgy mondják, 
hogy sá, és tagadásra szolgál, de aztán egy csetepaté után ő egy másik városrész - 
be menekült és nem látta viszont a főokost, nem is tudja, mi lett vele, őt biztos 
nem kapták el az ervések, a főokos nagyon sokat tud és dörzsölt és firnyákos és és 
és és érdekes, hogy szindoriáról nem tanult semmit a hipnoanyagban, de ahogy 
kutat az agyában, már érzékeli, hogy ez sem biztos, lehet, hogy csak nem jön elő, 
mert a hipnopédia nagyon különösen működik, a tanultak nagy részére csak hos- 
szabb idő után fog visszaemlékezni, de persze az sem baj, ha semmit sem tud 
szindoriáról, nem akar visszamenni soha többé és nem akarja, hogy valaha még 
valami köze legyen szindoriához, ő most már csak a testvériséghez akar tartozni 


és lyYhez, bár igazából fogalma sincsen, hogy a kettő közül bármelyik mivel jár, 
de itt senki nem kiabált vele és nem próbálta megverni vagy leteperni vagy kira- 
bolni vagy bármit, hanem mindenki barátságoséskedvesésnyugodt mármegintjöna 
gondolatpörgési zavarforgás demostmáslesz mostle lekap lekap lekap csol 


13. 


na-13 kitűző 
, Ismered a Szédzsin összes hegyét? Bejárhatod. Ismered Fatturíidisszandi minden 
tavát? Végignézheted. Ismered a melletted ülő lelkét? Es a sajátodat? " 


Lí-Nindaran: 
Az Első Szian, 
4. sómir 


Amikor felébredt, épp csak körülnézett és megállapította, hogy ott van a hipnopé- 
diás laborban, az idő 623, másfél derkit aludt, és máris ott állt mellette Hinengi. 

— Hogy vagy? 

— Jól — felelte, és felült. Kásirun az asztal mellől nézett rá. 

— Mire emlékszel? — kérdezte Hinengi. 

— Mindenre — felelte Ninda, és akkor jött rá, hogy szúni nyelven beszélnek. Hin- 
engi nem is tud szindorul. Ahogy ez a gondolat megformálódott a fejében, rögtön 
jött a fordítása is: Hiínenky nit öip syjndoráán $úün. Tehát nem felejtette el az 
anyanyelvét sem. Egy hirtelen gondolattal lefordította a mondatot kleomra és ko- 
vandra is. Yarat Hinengi roanda syndor kuan. Yaris Hinengi rienda syndor khian. 
Ezeket is tudja. A Kovyand negyedben tanulta az ottani csirkefogóktól, ők ezt 
használják, ha azt akarják, hogy az ervések ne értsék, és most is emlékszik rá. De 
a mondat szúniul jutott eszébe először, és most is szúniul gondolkodik. Hinengi 
het sinehat szindoragi. Voltaképpen úgy érzi, mintha a szúni is az anyanyelve len- 
ne... mintha az lett volna mindig. 

Fölkelt. Lám, a fotel hátradőlt és ágy lett belőle, amíg ő aludt. Kásirun is felállt, 
az asztalon ott állt előtte a sirgásahi, Ninda közelebb ment, megnézte. Négy kerek 
üveglap egymás alatt, rajtuk piros, kék, fehér és zöld korongok feküdtek. Nem, a 
sirgásahi szabályait nem tanulta — de ez egy játék. 

Felnézett a férfira és beszélni kezdett. 

— A teljes neved Sahandi Lirangut Kásirun Serat Nikszin, hatszáznegyvenhárom 
éves vagy, a feleséged Sirangiszut Nirkat Ángifuan Jahanin Engan, hatszázhar- 
minckét éves, és van egy fiatok, Sahandi Sirangiszut Ankuhópan Serat Jahanin, 
kétszázötvenegy éves. A te neved pedig — fordult a nőhöz — Sahandi Árgaszinut 
Hinengi Serat Angdzsihun, és ti unokatestvérek vagytok. De ezt nem értem. Én 
most tudom az Aulang Laipon élő minden ember teljes nevét? 


— Dehogy — mosolyodott el Hinengi. — Csak egy tucat embert vettem be a prog- 
ramba, a kiscsaládjukkal, akikhez talán közöd lesz. 

— A kiscsalád a szülők és a gyerekek, de csak amíg együtt élnek — vágta rá Nin- 
da. — Miért, hányan élnek az Aulang Laipon? 

— Húszezren, vagy valamivel már több is. 

— Ezt nem tudtam - lepődött meg Ninda. 

— Hát a hipnoanyagban nincs benne minden. Nem is lehetne mindent belevenni, 
meg hát ez csak a kezdő anyag. 

— Igen — bólintott Ninda —, rendszeresen kapok majd újabb kezeléseket. Két- 
évente. Miért kétévente? 

— Kell valamennyi idő, amíg az agyad megemészti az anyagot. Minél idősebb 
valaki, annál ritkábban csinálhatunk hipnokezelést, mert nem szabad túlzásba vin- 
ni. Neked még elég gyakran lehet. 

— Igen, tudom. 

— Persze hogy tudod — bólintott Kásirun mosolyogva. 

— Si... ner hi... ngsza... hu — kezdett Ninda betűzni egy feliratot egy fali táblán, 
aztán hirtelen összeállt az egész. — Siner hingszahu fiengdzsauri róarahun ángrafa- 
risut. El tudom olvasni! És értem is! 

— Hát persze hogy tudsz olvasni — nevetett Hinengi. 

Kásirun az ajtóhoz lépett. 

— Gyere, induljunk, nézz körül kicsit a hajón, most jót fog tenni némi testmoz- 
gás. 

Hinengitől el sem köszöntek, de Ninda tudta már, hogy ez nem szokás. Kisétál- 
tak a folyosóra. Hamar találtak valamit, ami nem került be a hipnoanyagba. A ha- 
jó felépítését csak nagyjából ismerte, a feliratokat is el tudta már olvasni, de az út- 
jelzőket nem ismerte. 

— Nézd ezt a jelet — mutatott Kásirun egy nagy piros négyzetre a falon, benne 
egy hetes számjeggyel. — Ez a niri szektor jele. A ni színe piros, a ta sárga, a si 
zöld, a jo pedig kék. Elölről hátrafelé a jelek sorban: kör, kereszt, háromszög, 
négyzet, ötszög és hatszög. No, mi a sigo szektor jele? 

— Zöld háromszög — vágta rá Ninda. — Nahát, egyből tudtam, Kásirun! Azt is tu- 
dom, hogy miért tudtam egyből, azért, mert a hipnopédiának az a hatása, hogy 
utána egy ideig nagyon gyorsan megjegyez az ember mindent, de azt nem tudom, 
hogy mennyi ideig. 

— Még ma elmúlik a hatás — felelte a férfi, de Ninda figyelmét már más keltette 
föl. Az egyik szembejövőnek, aki barátságosan bólintott nekik, zöld kitűzője volt. 
Kásirunnak és Hinenginek sárga. Rögtön megkérdezte, hogy ez miért van, és 
hogy neki magának miért nincsen kitűzője. 

— Ez azt mutatja, hogy milyen területen dolgozik az illető. A narancssárga a su- 
árban és a szísiben dolgozók jele. A sárga az oktatásé és a gyermeknevelésé. A 
zöld az egészségügyisek színe, a szürke a műszakiaké, a kék az ökológusok, a lila 


az energetikusok és űrhajósok színe, a rózsaszín pedig a gazdaságiaké. A gyere- 
kek többnyire csak az iskolában szoktak kitűzőt föltenni, az fehér. 

— Tényleg, én majd iskolába fogok járni? 

— Igen, holnaptól. 

— Még soha nem jártam iskolába. Mit csinálnak ott? 

— Tanulnak. Majd meglátod. 

— Én még soha nem tanultam semmit. 

— Hát azért nem egészen. Például számolni is megtanultál, mielőtt idejöttél, meg 
nyilván egy csomó mindent. 

— Hát tudok kovandul meg kleomul is. 

— Valóban? Én ezeknek a nevét se hallottam. 

— Sokan beszélnek itt a városban kleomul meg kovandul. Tarisan kayop ulenda 
ang ulanknarid. Ti mind szúni nyelven beszéltek? 

— Nem, illetve a szúnit nálunk mindenki érti, meg persze sokan közülünk 
megtanulnak szindorul meg más idegen nyelveken. De mi is többnyelvűek va- 
gyunk, például a feleségem anyanyelve a szenná, meg beszélünk sziolkul, fergi- 
tül... 

Kásirun elhallgatott, mert a gyerek elakadt egy fali nongir tanulmányozásában. 

— Ez micsoda? 

— Nongirnak hívják. — A férfi megnyomta a zöld gombot, amire kinyílt az 
ajtócska, és egy zöld pohár volt mögötte. Kivette és odanyújtotta Nindának, de a 
gyerek nem nyúlt érte. — No, vedd csak el. Kóstold meg. 

Ninda belekortyolt az italba. — Ilyet már ittam! Nem, ettem! Ez egy gyümölcs, 
várj csak... kék, kicsit szögletes, a húsa olyan zöld, mint a $uwwp utcában az ut- 
catető, de nem ott loptuk, hanem... 

Hirtelen elhallgatott. Kásirun rámosolygott. 

— Nincsen semmi baj. A mai nappal új életet kezdtél, és ami a régiben történt, az 
nem számít. A mi törvényünk szerint egy gyereket nem lehet letartóztatni, bíróság 
elé állítani, elítélni, egyébként is ami Szindorián történt, az legyen a szindor ható - 
ságok dolga, minket nem érdekel. 

— És ha rájönnek, hogy itt vagyok, és visszakérnek? 

— Várj egy matit, kérlek. 

A férfi egy fali képernyőhöz lépett és gyors mozdulatokkal leírt az ujjával né- 
hány betűt. Dzsund, olvasta Ninda, ahogy zöld vonalakkal kirajzolódtak, és kis 
idő múlva egy szoba képe jelent meg, amiben több ember ült egy asztalnál, éppen 
ettek. 


14. 


na-14 Dzsundi 


,, Pusztán a rejtélyek nem tesznek senkit nagy emberré. " 
Igaszaumi, 
Közmondások és népi bölcsességek tára, 


— Kásirun — mondta az egyik férfi, egy szakállas, kék ruhás —, miben segíthetek? 

— Van egy kérdésem, Dzsund. Ez a kislány ma reggel esett be hozzánk, teljesen 
illegálisan. A városban lakik, fiatalkorú bűnözőként tartják számon, őrizetbe akar- 
ják venni. Hajléktalan, családja nincsen. Szerinted a szindor hatóságok vis- 
szakövetelhetik? 

— Persze, Kásirun. Követelni mindent lehet, ezt a tányért is követelhetik éppen, 
ha akarják — mutatott a férfi maga elé. — Csakhogy Szindoriával természetesen 
nincs kiadatási egyezményünk, elég fura is volna éppen velük... Szindor állam- 
polgár? 

— Nehéz kérdés. . . 

— Nem, nem az. Nagyon egyszerű kérdés. Van állampolgárságot igazoló kis kék 
kártyája, Szindoria címerével? 

— Nincs, uram — felelte Ninda, akinek fogalma sem volt, hogy ez most jó vagy 
rossz, de nem hazudhatott. Soha. LyY megtiltotta. — Semmilyen kártyám sincs. 

— Ne mondd, hogy uram. A nevem Dzsund. Nálunk senki sem urazik senkit. 
Szépen beszéled a nyelvünket, hol tanultad? 

— A hipnolaborban. . . most az imént. . . 

— Ja, értem. Nem is volt soha ilyen kártyád? 

— Nem... Dzsund. Én csavargó vagyok, mi a sötétség mögött élünk, a városi 
sikátorokban. Egyikünknek sincsen semmilyen kártyája. 

— Elég meghökkentően hangzik. Be vagy jegyezve a városi polgárok nyilvántar - 
tásába? 

— Azt... azt... nem tudom. 

— Tehát még az sem biztos, hogy van érvényes szindor állampolgárságod. Ha a 
rendőrség vissza akar kapni téged, először be kell bizonyítaniuk, hogy van egy 
polgár Luakeánban, akit valamiért okuk van visszakövetelni, és az vagy te. Ha ez 
megvan, akkor jön a kérdés, hogy mivel nincsen közöttünk kiadatási egyezmény, 
egy szindor állampolgárt nem vagyunk kötelesek kiadni. Hogy megtesszük-e, ha 
szépen kérik... hát az érdekes kérdés. Még egy felnőttnél is erősen kétséges, hát 
még egy gyereknél. Logikusan nem. Egyébként ha nem bizonyítható, hogy szin- 
dor állampolgár vagy, akkor csak egy másik államnak lehetsz az állampolgára, 
akkor pedig annak is beleszólása van ebbe. Szép is lenne mondjuk egy rekki pol- 
gárt kiadni az ottani hatóságok tudta nélkül. De még egy pillanat. Kásirun azt 
mondta, őrizetbe akarnak venni. Mivel vádolnak? 


Nindának átsiklott az agyán, hogy a beszélgetést Kásirun kezdeményezte, de 
Dzsund már a negyedik kérdését intézi egyenesen őhozzá, hát válaszolt erre is. 

— Keres az ervé, igen. A Nagyorrú megdobott egy ervést egy nagy kővel. 

— Értem... gondolom, a városi rendfenntartókat érted ezen az elnevezésen. De 
ezért miért keresnek téged? 

— Ott voltam. 

— És? Te adtad a kezébe a követ? 

— Dehogyis... 

— Hát ez vádnak harmatgyenge. Ha más nincs, akkor egy ártatlan embert miért 
adnánk ki, ugye. Ezzel az erővel a hajó összes utasát kizsuppolhatnánk Szindoriá- 
ra, csak mert nekik netán úgy tartja kedvük, hogy kérjék őket. Ha viszont kiásnak 
valami épkézláb vádat, akkor jön az, hogy gyerek vagy, a mi törvényeink szerint 
nem büntethető, tehát abszurd, akarom mondani, törvénytelen lenne kiadni téged 
egy olyan kormányzatnak, amelyik megbüntetne. De szerintem ezt az egészet 
egyszerűbben is meg lehet oldani. Kásirun, vetesd föl a Testvériségbe. 

— Már megtörtént, kerestünk neki helyet az Élet Fáján és kapott szúni nevet. 
Most Nindának hívják. 

Dzsund hátradőlt és széttárta a kezét. 

— De hát akkor mi itt a kérdés? A Szúnahaum Testvériség állampolgárát semmi - 
féle világ semmiféle hatóságának, semmilyen esetben nem adjuk ki. Kivétel még 
nem volt a történelemben és nem is lesz. Akármit követtél el ott, már csak nálunk 
állhatnál bíróság elé, mármint valójában persze nem, mert gyerek vagy. Lehetsz te 
akármennyire szindor polgár, lehetsz polgára a Galaxis összes világának, attól 
kezdve, hogy szerepelsz a Testvériség családfáján, nem lehet téged kiadni többé. 
Akkor se, ha a Felhő Csillagai mind ezt akarják. Soha. 

— És ha... ha lekerülök a családfáról? — kérdezte Ninda kissé fölbátorodva. 

Dzsund elképedve nézett rá, még a kezében tartott furcsa, sokágú kést is letette. 

— Le a családfáról? Hogyan?! Megszűnhet valaki a szüleinek a gyereke lenni? 

— De... de nekem nincsenek igazi szüleim. Akiknek a családfa alapján a gyere - 
ke vagyok, azok háromezer éve halottak. 

— A családfáról akkor sem lehet valakit kitörölni. Ez olyan, mintha visszafelé 
akarnál forgatni egy világot, vagy azt akarnád, hogy a víz fölfelé folyjon. A szüle- 
ink hoztak minket a világra, mert ez Ősi Föld Törvénye. Ha valaki egyszer örök - 
befogad, a neved odakerül az övé alá, de a vér szerinti szüleid alatt is ott marad. 
Ezt nem lehet megváltoztatni, mert ez Természeti Törvény. 

A Dzsunddal szemben ülő nő is letette a sokágú kését... persze, villának hívják. 

— Bocsássatok meg, de a kérdés nemcsak jogi síkon dől el. Egyszerű praktikus 
síkon is. Ha nem lépsz ki a hajóból Szindoria egyik világán sem — fordult Nindá - 
hoz —, akkor a szindor hatóságok számára láthatatlan vagy, hiszen külföldi hatósá- 
gi személy nem léphet a hajóinkra — csak vásárlóként vagy utasként, szigorúan 
csak munkaidején kívül és persze fegyvertelenül —, a lakószintekre meg aztán 
végképp nem. Bizonyítsák be, ha tudják, hogy te vagy az, akit keresnek, miköz - 


ben azt sem tudják, hogy itt vagy-e még, semmiféle adatuk nincs a hollétedről. . . 
mondjuk, hogy küldenek egy fényképet, aztán mi azt feleljük, hogy ez a kép sen- 
kire nem hasonlít a hajón. Akkor mit tudnak tenni? Nem jöhetnek ide, hogy ellen- 
őrizzék. Elküldhetik akármilyen adatodat, ujjlenyomatot is, és ha akarjuk, ellen- 
őrizzük, ha akarjuk, nem. És ha azt feleljük, hogy megtaláltunk, itt vagy, de nem 
adunk ki, akkor sem tudnak mit tenni. 

— Ez is igaz — bólintott Dzsund. — Nincs az az őrült kormányzat, amelyik meg- 
próbálna karhatalommal őrizetbe venni valakit a Testvériség egyik hajóján, hiszen 
az háborús agresszió. Ilyet még fontolóra se vennének olyan jelentéktelen ostoba- 
ság miatt, mint hogy valaki látott valakit, aki megtámadott egy rendőrt. De valódi 
bűncselekmény miatt sem. Még ha megöltél volna valakit, akkor sem ez a módja, 
hogy érvényt szerezzenek a jognak. Szépen megtárgyalnák velünk a dolgot, és ha 
majd mi le akarjuk tartóztatni a hozzánk menekült bűnözőt, akkor megtesszük. 
Fordítva is ugyanígy van, senkinek közülünk nem jutna eszébe rendőrösdit 
játszani Szindorián. 

Ninda egy pillanatig habozott, aztán hátralépett, térdet hajtott, lehajtotta fejét és 
karját eltartotta testétől. 

— YYkin vigyázzon önökre, uram... illetve Dzsund. 

— Bocsánat, ezt nem értettem. 

— Ez egyfajta üdvözlés és köszönetnyilvánítás — magyarázta Kásirun. — Még 
jobbára csak szindor szokások szerint tudja kifejezni magát. 

— Akkor úgy illik, hogy szúni szokások szerint viszonozzam — felelte Dzsund 
komolyan, és a homlokára tette jobb tenyerét. — Világítsanak neked a Felhő Csil- 
lagai, ifjú gyermeke a Testvériségnek. 

A kép kikapcsolt. 


15. 


,, Azt mondják, Sasszáken után vége a térképnek. Csak Szúnahaum tudja, miért hi- 
szik ezt. De Szúnahaum hallgat. " 


Igaszaumi, 
Szúnahaum-szilgi, 
2. sómir, 45. singir 


— Mit jelent az, hogy a Felhő Csillagai? — kérdezte Ninda, ahogy továbbmentek a 
folyosón. — Dzsund kétszer is említette. 

— Ez egy régi kifejezés — felelte Kásirun. — Csillagászati vonatkozása van, és mi 
bensőséges kapcsolatban vagyunk a csillagászattal, hiszen hajósnép vagyunk. Vá- 
laszt kaptál a kérdésedre, azt hiszem. Szindoria nem kaphat téged vissza többé. 


— Igen... de ez csak akkor van így, ha nem lépek ki többet a suárból. Odakint el - 
kaphatnak. 

— Hát éppen el, de mint a Testvériség polgárát vissza fogunk hozni. Miért, ki 
akarnál menni a hajóból? 

Ninda körülnézett a széles, világos, makulátlanul tiszta folyosón, ahol fakó sö- 
tétpiros volt a padló, a magas mennyezet fehér, a zöld-sárga csíkos falakon né- 
hány lépésenként különféle szerkezetek voltak; némelyiknek ismerte a rendelteté - 
sét, másoknak nem. Mások is sétáltak arrafelé, és senki sem sietett, csak a fejük 
fölött elsuhanó hangtalan járművek. Az emberek köntösszerű, könnyű, színes ru- 
hát viseltek, néhányan egyszínűt, mások olyat, ami felül egyikféle színű volt, alul 
másik, s a kettő között finom átmenettel olvadt egymásba a két szín, de voltak 
csíkos és mintás ruhák is. 

Lűakéanban az emberek szürkébe, barnába, feketébe öltözve járnak. Ők, a 
csavargók mindig feketébe, hogy ne vegyék észre őket a sötét sikátorokban. Min- 
dig piszkosak voltak, és tudták is magukról, de ha el is költöttek volna egy fyst, 
hogy valamelyik nyilvános fürdőben megtisztálkodjanak — ha ugyan beengedték 
volna őket, ami nem valószínű, de sosem jutott eszükbe kipróbálni —, akkor sem 
lett volna értelme, hiszen ugyanazokban a koszos sikátorokban éltek továbbra is. 
Lűakéáúában sehol sem voltak ilyen tiszták az utcák, talán csak a Felsővárosban. 
Pedig azok is folyosók voltak, legalábbis a nyugati félvárosban, ami fölött kupola 
volt, itt a keleti félváros már újabb építésű, ez kívül maradt a kupolán. Tegnap 
este a nyugati félvárosból jöttek át, és ott ugyanolyan kosz van, mint a keletiben. 
Itt még nem látott egy piszokfoltot, se a padlón, se a falon, sehol. Takarítóautoma - 
tát annál többet. 

De más különbséget is látott. Itt mindenki tiszta és szép ruhában járt, erős és 
egészséges volt — vagyis gazdag. Lűakéaúban csak a gazdagok voltak erősek és 
egészségesek, meg a szolgáik. De a gazdagok nemigen mozdultak ki a Felsővá- 
rosból, és a szolgáik is csak ritkán. Ők, a sötétség mögött élő csavargók nem is 
láthatták őket, legfeljebb elképzelhették, hogy milyenek. 

De itt... ez itt a Felsőváros. 

— Nem — felelte. -— Nem akarok kimenni a hajóból. 

EÉlasin, jutott eszébe minden átmenet nélkül. Azt a gyümölcsöt, amiből a zöld 
ital készült, éélasinnak hívják. S így már a szúni nevét is tudta. Éppen ezzel a szó- 
val próbálgatta a szúni írást a hipnolaborban. 

— Kásirun... az angdzsan... 

— Igen? 

— Az angdzsanos italért ki fizetett? 

— Én, ha elfogadod tőlem ezt a csekélységet. 

— De hogyan? 

— A gombok, amikkel rendelhetsz valamit, felismerik az ujjlenyomatot. Egysze- 
rűen levonta a számlámról. 

— Köszönöm. 


— Szóra sem érdemes. 

— De... Kásirun... én hogyan fogok fizetni? 

— Természetesen te is az ujjlenyomatoddal. Emlékezz vissza, adtál egy mintát, 
amikor bejegyeztünk a családfára. Nagyobb kérdés, hogy miből fogsz fizetni. Ná- 
lunk a gyerekeknek is van saját számlája, amire a szüleik tesznek pénzt. De neked 
nincsen senkid. Ezért azt gondoltam ki, hogy beszélek a núdzsahannal, és kiutal- 
tatok neked némi pénzt. Nem kell nagy összeg, mert naponta kétszer ingyen ét- 
kezhetsz az iskolában, mint minden gyerek. Úgy becsülöm, hogy ha napi egy pa- 
lant elköltesz, akkor minden szükségleted fedezve van. 

— Én nem ismerem az itteni árakat. 

— Majd megismered. Az én fizetésem napi húsz palan. Az angdzsanitalod egy 
század palanba került. A rajtad levő köntös ötven palan... és így tovább. 

— Így hívják a pénzeteket, palan? Hogy néz ki? 

Kásirun egy pillanatra meglepődött. — Ja igen. Ti még használtok műanyag 
pénzt. Nálunk már csak számlák vannak, mindenkinek születésétől kezdve van, 
neked is van onnantól, hogy bejegyeztünk. 

— Ezt nem értem. 

— Mit? 

— Ti azért jöttök ide, hogy kereskedjetek, nem? 

— De, persze. 

— Ha valaki a suárban syyndof pénzzel fizet, azzal mit tud csinálni a kereskedő, 
aki kapta? 

— Ez egyszerű. A szindor pénzt eltesszük a többi világról való pénz mellé egy 
páncélterembe, azt a Testvériség felhasználja, a kereskedő pedig a számlájára 
kapja a járandóságát. Ha egy szindor elkölt nálunk egy háit, azt egy század palan- 
nak számítjuk át. 

Ninda döbbenten nézett föl rá, meg is állt. 

— Egy háy egyetlen század páálán? — kérdezte, önkéntelenül szindor nyelvre 
váltva. — Azt mondtad, annyiba került a gyümölcsitalom! Egy háy rengeteg pénz, 
a gazdagok is csak néhány háyt keresnek egy hónapban! 

— Inkább néhány ezret — felelte Kásirun szúniul. 

— De te egy nap keresel kétezer háyt! Az mennyi pénz egy syyndor hónapban? 

— Hűha... a ti hónapotok nálunk... körülbelül negyvenhét nap, vagyis. . . 

— Kilencvenháromezer háy — suttogta Ninda még mindig szindorul. — De hát az 
őrületesen sok pénz! 

— Nos, nem egészen. Ezt úgy hívják, hogy árszínvonal. Szindorián például egy 
ilyen autót — Kásirun egy kis kék egyszemélyes felé biccentett, amelyik ott állt a 
sarkon — kétmillió háiért adunk el, ezt véletlenül tudom. Az húszezer palan. Eze- 
ket az autókat Simmután gyártják, ahol nyolcezer palanért vesszük őket. Egy sim- 
mutai munkás, aki naponta ötven palannak megfelelő összeget keres, hatezer pa- 
lanért megveheti, vagyis százhúsz napig dolgozik érte. Én nyolcezerért kapnám, 
vagyis négyszáz napig dolgoznék érte. Egy átlagos szindor, akit te gazdagnak 


mondasz, évtizedekig dolgozik, hogy megkeresse az árát. S persze ti, akik a sze- 
génynegyedben éltek, nem is álmodozhattok róla. Viszont a simmutai munkás a 
napi ötven palanjából negyvenet arra költ, hogy legyen lakása, legyen benne 
áram, és legyen mit ennie. Itt, Szindorián egy rendes lakást bérelni, rendesen táp- 
lálkozni naponta negyven-ötven hái. Körülbelül a századrésze. 

— Nahát — suttogta Ninda, most már szúniul. — De mitől van ez? 

— Szindoria szegény világ. Aki itt gazdag, az nálunk szegénynek számít, 
Simmután pedig még szegényebbnek. 

Ninda elgondolkodott. 

— De... ha... 

— Halljuk, mondd csak — biztatta Kásirun. 

— Azt mondtad, azt az autót nyolcezerért veszitek Simmután és húszezerért ad- 
játok el Szindorián. — Most szúni kiejtéssel nevezte meg szülőbolygóját. — Miért 
ilyen drágán? Ha kevesebbért adnátok, többen tudnák megvenni, több szindornak 
lenne autója, és nem lenne olyan szegény ez a világ. 

Kásirun elmosolyodott. Intelligens gyerek. Természetesen a kérdés mögött ott 
van, hogy átlátta: ez nemcsak az autóval van így, hanem minden árucikkel. 

— Hát ez nem ilyen egyszerű. Először is abból a húszezerből ötezer az adó. Az a 
szindor kormányé, minden adásvétel után, ami a suárban történik, ennyit fizetünk. 
Aztán meg a szállítás és a raktározás is pénzbe kerül, az angri befogadóképessége 
nem végtelen, ezt is hozzá kell számítani. Van némi kockázat is, mondjuk az au- 
tón éppen nem annyira, de például Szindorián főleg gabonát és gyümölcsöt vásá- 
rolunk, annak egy része tönkremegy, mielőtt eladnánk, de a pénzünket nem kér- 
hetjük vissza, hiszen az nem a szindor kereskedő felelőssége, ha mi nem tudtuk 
elég gyorsan eladni. És végül természetesen fenn kell tartani az Aulang Laipot és 
a rajta élő húszezer embert. A maradék a mi hasznunk. Árufajtától függően né- 
hány százalék. 


16. 


,, Egy fa az csak egy fa. Hacsak nem rendelkezik valaki a mi képességünkkel. " 


Ninda: 
Feljegyzések az utánunk jövőknek, 
4. kötet, 26. sómir, 47. singir 


Közben elértek egy kis növénység szélére. Nem, nem növénység, Ninda már 
emlékezett a szúni szóra. Parknak hívják. Kásirun nyugodtan rálépett a fűre és 
ment tovább, Ninda egy pillanatra meghökkent, aztán rájött, hogy a mesterséges 


fűre persze... de ahogy továbbment és megérezte lábán, a könnyű saru talpa mel- 
lett a füvet, visszamenekült a járdára. 

— Mi baj? — kérdezte a férfi. — Gyere csak nyugodtan. Ahová én mehetek, oda te 
Is. 

— De hát ez igazi fű! 

— Hát persze. Mi más lenne? 

— Rá szabad lépni a fűre? — kérdezte Ninda döbbent hitetlenkedéssel, és 
majdnem körülnézett, hogy nem lát-e a közelben egy parkőrt vagy akár éppen egy 
ervést. 

— Hogyne. Akár tépkedheted is. Azért van. Minden növény azért van a hajón, 
hogy kellemesebbé tegye az életünket. Gondolom, Luakeánban is elég drága a nö- 
vényzet, hiszen sivatagban épült. Nálunk is, mert ez meg egy űrhajó, de itt éppen 
ezért szabad a fűre lépni, sőt heverészni is rajta, szabad virágot szakítani, fára 
mászni, mindent. Ilyen mesterséges környezetben muszáj, hogy rendszeresen 
érintkezni tudjunk a természettel. Ezért nagyon sok park van a hajón. Ezek ne- 
künk nagyon fontosak, segítenek megőrizni lelki, szellemi épségünket. 

— Ilyen nagyok, mint ez? — Ninda elnézett a park másik vége irányába. Legalább 
ötven ügp hosszú volt, három fa volt benne, és körülöttük hosszú szálú fű. 

— Ez a legkisebbek közül való. Ez nálunk igazából nem is számít parknak, csak 
egy kis kimaradt terület, ahova nem volt mit építeni, és akkor rögtön parkot létesí - 
tünk. A legnagyobb parkunk az első szintet teljes egészében elfoglalja. A második 
legnagyobbat már láttad, az lent van a suárban. 

— Az tényleg óriási park! Vagyis még annál nagyobb is van? 

— Igen, mert ott azért az üzletsorok miatt nem az egész terület a park, az elsőn 
meg semmi más nincsen, csak a liftek meg a kocsijárók. Persze a nagyobb hajóin- 
kon vannak még annál is nagyobb parkok is. Némelyik akkora, mint a mi hajónk 
öt-hat szintjének területe együttvéve. 

Ninda tűnődve leguggolt a fűbe, morzsolgatta ujjai között a szálakat. 

— És mitől nő ez a sok növény? 

— Gondozzák a kertészek, kapnak vizet, fényt, tápanyagokat, ami kell. 

— Nekik milyen színű kitűzőjük van? 

— Kék — mosolygott Kásirun —, az ökológusok közé számítanak. Bár a munka 
nagyját persze gépek végzik. 

Ninda odalépett a park közepén álló fához, megérintette a törzsét, ahogy már 
nem egyszer megtette életében. Hirtelen összerezzent, mint akit váratlanul meg- 
böktek hátulról. 

— Érintkezz sokat a fákkal — hallotta bent a fejében, hangok nélkül. 

— Ly$? — gondolta. 

— Igen, én vagyok. Nemsokára elindulok az óceán másik partjára, a gazdámnak 
rokonai élnek ott, és magával visz. Nincs okom itt maradni, onnan ugyanúgy elér- 
lek, de ha megérintesz egy fát, akkor könnyebb, mert messzebbre közvetítik a hul- 
lámot. 


— Ertem. 

— Később még beszélünk részletesebben a fákról. Jó helyen hagylak. A szúnik 
rendes emberek. Ne higgy el semmit, amit idegenektől hallasz róluk. Más népek 
hajói is kikötnek Szindorián, de azt akartam, hogy maradj az Aulang Laipon a 
szúnikkal. A barátom vagy és segíteni fogok neked. 

— Itt maradok. Mindenben engedelmeskedem. 

— Fogunk még beszélni a nap folyamán, és később is, amíg el nem hagyjátok ezt 
a rendszert. 

Aztán csak a csend. 

— Minden rendben? — kérdezte Kásirun. 

— Hogy?... ja, persze. Csak elgondolkodtam. A fákról... Soha nem gondoltam 
volna, hogy egy űrhajón fák is lehetnek, méghozzá ilyen sok. 

— Mert ez nem csupán űrhajó, hanem az otthonunk. A Szúnahaum Testvériség 
hajósnép, mi hajókon élünk, ezért a mi hajóink a legnagyobbak és a legkényelme- 
sebbek az egész Galaxisban. Nem csupán utazunk rajtuk, hanem itt élünk, tehát 
úgy rendeztük be őket magunknak, hogy a lehető legkellemesebb legyen. 

— De... de veszélyes is... 

— Mi? 

— Hát az űrben élni. Mit tudtok csinálni, ha megtámadják egy hajótokat? 

Kásirun meglepve nézett rá. 

— Megtámadják? Kicsoda... és miért tenne ilyet? 

Ninda próbált visszaemlékezni. 

— Láttam a moziban... a Hfdaiú moziban, hogy nemrég kilőtték egy hajótokat, 
lezuhant egy lakatlan világra és mindenki meghalt. Láttam a roncsot is. 

Kásirun zavartan megvakarta az orrát, és tenyerével nekitámaszkodott a fának. 

— Hát... nem tudom, hogy a szindor kormány akar-e hangulatot kelteni vagy 
valami fantasztikus filmet láttál, de hogy a Testvériségnek soha egyetlen hajóját 
sem támadta meg senki, az biztos. És ha a miénket nem, akkor másét biztosan 
nem. A Galaxis ettől még nem biztonságos, de annyira mindenképpen, mint egy 
világ felszíne. Még inkább. 

Most Nindán volt a megdöbbenés sora. Tisztán emlékezett arra a kilőtt hajóra. 
Emlékezett az emberekre a moziban, néhányan sajnálták az áldozatokat, volt, aki 
azt mondta, még ha my$vinek voltak is, akkor sem érdemeltek ilyen véget. De 
voltak olyanok is, akik örültek neki, egy hajórakomány my$vinnel kevesebb, 
mondták. Senki sem akadt, aki ne vette volna készpénznek a látottakat. 

Később jutott még alkalma ráébredni, hogy a szindor kormány előszeretettel tá- 
lal teljesen hamis híreket az embereknek, meg a saját szája íze szerint kiforgatot- 
takat is, és nem csupán Szindorián van ilyen kormány. S ezzel jutott el a felisme - 
réshez, hogy az információ fegyver, a zsarnokság pedig állandó harcban áll a saját 
népével. 

Lenézett a fa tövébe. Különös, apró növényeket látott a fűben, amik színes... 
színes... ezek szirmok, hát persze. Virágok. Látott ilyeneket a Hydaiú moziban. 


Kíváncsian megérintette az egyiket. Olyan volt a tapintása, mint a köntöse anya - 
gának. Lila volt, kicsi és szép. 

— Ezek mire valók? 

— Virágoknak hívják őket. Persze te egy sivatagban épült városban nemigen lát- 
hattál virágokat, de valójában mindenfelé el vannak terjedve. Gyönyörködni lehet 
bennük, de egyébként nem , valók" semmire. A természet nem a mi kedvünkért 
van, legfeljebb csak mi hoztuk ide. A növények és állatok számos világon, egy- 
mástól függetlenül fejlődtek ki, persze az ember is hozzájárult ehhez, de a termé- 
szet alapvetően nem ember alkotta dolog. Ellenkezőleg, a természet alkotta meg 
az emberi fajt is. 

— Mi az a természet? 

— Az összes élőlény együtt. Gondolom, láttál már állatokat. 

— Hát persze. 

— Nos, azokat a területeket hívjuk természetnek, ahol az állatok és a növények 
emberi beavatkozástól mentesen élnek. Vannak olyan világok, ahol már akkor 
volt élet, amikor ember még soha nem járt rajtuk. És volt egy, ahol, számtalan 
élőlény között, kifejlődött az ember. 

na-17 lifi 
, Az a nap, amikor elkezdte felfedezni az Aulang Laipot, az első nap volt, amit fel- 
fedezésekkel töltött. Az előző nap volt az utolsó, amit még nem töltött felfedezések - 


kel." 


Sileni: 
Ninda élete, 
Za 


Sétájuk a park után egy liftnél folytatódott. Minden szektorban vannak liftek, ma- 
gyarázta Kásirun, mindig párosával, és mindig a bal oldali megy lefelé, a jobb ol- 
dali felfelé. A nyolcadik szint alatt és az első fölött a liftek átmennek a másik ak - 
nába és visszafelé indulnak. Ninda Luakeánban is járt már liftekben, amikor eme- 
letes házakban voltak lopni, de ott mindig kicsi volt a lift, csak néhány ember fért 
el bennük. Itt hatalmas liftek voltak, amikben talán száz ember is elfért egyszerre. 
Valahányszor feltárult az ajtó, Ninda mindig sok embert látott odabent. 

Nem az elsővel mentek, Kásirun előbb részletesen elmagyarázta, hogy kell 
használni a liftet. Közben minduntalan másik lift fékezett előttük a felfelé haladó 
aknában, az ajtó feltárult, kis idő múlva lecsukódott, és a lift továbbszáguldott. 
Beszálló nem is volt sok, egyszer-egyszer jött valaki és belépett. Balra, a lefelé 
haladó aknában is így volt, csak onnan mindig kiléptek az emberek. 


— Erre gyere. Nézd a falat és a padlót a bejárat körül: zöld, ebből az irányból 
léphetsz be a liftbe. Kimenni csak a másik oldalon szabad, hogy ne akadályozd a 
belépőket. Ott piros jelzést használunk. A liftben gyorsulásgátló van, úgyhogy 
hiába rohan ezzel a sebességgel, nem érzel semmit. Most nézd a számokat a pad - 
lón. Mi a hetediken vagyunk, és ez fölfelé megy, ezért vannak így a számok: hato- 
dik, ötödik, negyedik és afölött. Mi a negyedikre megyünk, ezért ott fogunk be- 
lépni, ahol a négyes szám van felrajzolva. Így nem kell kerülgetni egymást azok- 
kal, akik máshol szállnak ki. Ahogy beléptél, indulj előre, hogy legyen helyük az 
utánad jövőknek, és figyeld a számokat odabent is, van belőlük a padlón, a men- 
nyezeten és a levegőben is. Menet közben változni és mozogni fognak. Amikor 
fölérünk a hatodikra, onnan már nyilván senki sem fog a hatodikra menni, ezért 
amikor onnan kiszálltak az emberek, szépen átszámozódnak a csíkok, ötödik, 
negyedik, harmadik és afölött. Amikor a számok elmozdulnak majd, az mutatja, 
mikor lépj balra. Mindig balra. Bárhol szállsz be, mire eléred azt a szintet, ahová 
tartasz, mindig a bal oldali sávban fogsz állni, akik pedig messzebb mennek, 
jobbra lesznek. Nem baj, ha még nem érted, csak maradj mindig mellettem. 

— De értem — felelte Ninda —, tart még a hipnopédia hatása, gyorsan tanulok. De 
akkor mire a lift fölér az elsőre, mindenki balra fog húzódni, és jobbról nem áll 
senki! 

Kásirun mosolygott és élénk fejmozdulatot tett. 

— Érdekes következtetés, de nem így van. Amikor a negyediken van a lift, akkor 
már csak három sáv lesz, a harmadikon kettőre csökken, és amikor elindul a má- 
sodikról, akkor eltűnnek a sávok, automatikusan feltételezi, hogy mindenki kiszáll 
az elsőn. De egyébként nem muszáj, átmehetsz a fordulófülkén és elindulhatsz le - 
felé, csak keresd meg a sávodat. Amikor az elsőről lefelé indul, akkor balról az 
ötödik és azalatti szintek lesznek, és jobb felé a negyedik, harmadik és második. 
Tehát ha az elsőről le akarsz jönni, akkor balról szállsz be, és ahogy a bal sáv fel- 
oszlik többfelé, balra húzódsz ott is. 

— Miért nem nagyobb a lift, hogy minden szintnek saját sávja legyen? 

— Vannak olyan liftek is, de a liftet mindig a forgalomhoz méretezzük. Ahol ki - 
sebb is elegendő, nem építünk nagyobbat, sok helyet foglalna, legalább ötven lift 
van a hajón. De meglátod, nem kell sok idő, és megszokod, oda se figyelve fogod 
használni a lifteket. No, mehetünk? 

Ninda bólintott. 

— Mehetünk. Értek mindent. 

Az ajtó villámsebességgel felcsúszott előttük a magasba, beléptek a négyes sáv- 
ra, és Kásirun határozott léptekkel elindult előre. Ninda követte. Léptek egyet ol- 
dalra, és Ninda megpillantott egy hatalmas zöld négyes számjegyet, ami ott lebe- 
gett közvetlenül előtte a levegőben. Önkéntelenül nyúlt felé, de a szám mintha 
fényből lett volna, átment rajta a keze. S közben elkezdett siklani balra, mintha 
előle menekülne. Akkora volt, mint Ninda maga, és a tetején volt egy piros 
hatos... ami egyszer csak ötössé változott. 


— Ninda! 

Ninda ijedten fölkapta a fejét, s észrevette, hogy az emberek, akikre eddig ügyet 
sem vetett, mennek előre körülötte. Most nem volt sok ember a liftben, igazából 
bőven volt hely, nem akadályozott senkit. Kásirun már előrébb állt, egy másik 
ötös... négyes előtt, de ahogy Ninda odaszaladt hozzá, a számjegy hármassá vál- 
tozott. 

— Lekéstük — riadt meg Ninda, hiszen napnál világosabb, hogy mit jelent az a 
szám. 

Körülöttük az emberek mosolyogtak és lépkedtek előre tovább. Egy férfi elsé- 
tált Ninda mellett, anélkül hogy a legcsekélyebb jelét adta volna, hogy zavarná, 
hogy ki kell őt kerülnie. Vagyis hát nem is kellett, a sávon három ember is elfért 
volna egymás mellett kényelmesen. Ő is barátságosan rámosolygott. Itt mindenki 
barátságosan mosolygott. Szindorián ez elképzelhetetlen lett volna. 

— Igen, lekéstük — mosolygott Kásirun is. — Elfelejtettem szólni arról, hogy ezek 
a számok holóval vannak kivetítve, de ha nem láttál még holofeliratot közelről, 
úgyis elbámészkodtál volna. Nem tudom, Luakeánban szokás-e. 

— Nem tudom... soha nem láttam ilyet — nézte Ninda a hármast, ami kitartóan 
hármas maradt. Közben elérték a kijárati oldalt, mellettük két ember kilépett a 
liftből és elment. Az ajtók nyitva maradtak. — Most mi lesz? 

— Hát mondjuk akkor menjünk föl az elsőre, előbb megmutatom azt, és majd ké- 
sőbb megyünk le a negyedikre. Csak most áll a lift, nyilván valakinek gondja 
akadt a kapunál. Talán lassan jár vagy megbotlott. Ilyenkor nem indul el a lift. 

Ninda körülnézett. 

— Egy másik szinten — világosította föl a mellettük álló fiatal nő. — Ha bármelyik 
kocsi áll, a többi sem mehet tovább. Ugyanannyi kocsi van, ahány szint, nincs 
köztük üres hely. 

— És... és ha valakinek sürgős dolga van? 

— Annyira sürgős aligha lehet, hogy ne érne rá egy kicsit várni a liftben, és kü- 
lönben is, a lift előtt és után gyalogolni kell. Aki igazán siet, kocsival megy. 

Az ajtó hirtelen lecsapódott, a hármasok kettessé változtak, az ajtó felcsapódott 
megint. A fiatal nő kiszállt, s még néhányan. Az ajtó lecsapódott, a kettesekből 
egyesek lettek, aztán az ajtó ismét felcsapódott, s ők kiléptek a legfelső szintre. 
Egyenesen a parkba, a lift kapuja után néhány lépéssel már a füvön járhattak. 

,, S midőn e csaták véget értek, Aulang Laip letette fegyverét és szólt: Nem, bará- 
taim, nem értünk feladatunk végére. Feladatunk csak most kezdődik. Életet kell 
teremtenünk ott, ahol a háború elpusztította. Eldobom katonai rangomat és címei- 
met, nem vagyok hős többé. E perctől növényeket és állatokat honosítok meg min- 
denütt. Azt akarom, hogy erről emlékezzenek rám. " 


Ílgaszaumi, 
A fáhaut háborúk története, 
1164. sómir, 255. singir 


Az Aulang Laip legfelső szintjét elfoglaló, több mint kétezer-ötszáz hirgon terüle- 
tű parkról az útikalauz — amit a Testvériség máshol élő tagjai számára készítenek 
— elmondja, hogy háromezer fa áll benne, ebből ezer erdőt alkot a fúnir-songiban. 
Huszonötféle gyümölcsfa van ebben a parkban. A fúnir-nelgiben viszont konyha- 
kert van, ami negyvenféle terményt szolgáltat. Van továbbá egy tó, száz hirgon 
területtel, egy patak, ami ezerkétszáz nirsi hosszan kígyózik végig a parkon és tér 
vissza a tóból a tóba, és harminc hidacska van rajta. Az útikalauz térképet is ad, 
amin minden egyes fa és bokor pontos helye, fajtája, terméshozama rajta van, a 
virágoskertekről is közli, hogy hol milyen virágok vannak és mennyi, és 
megnevezi az állatokat, megmondja létszámukat és lakóhelyüket. A karámok a 
szétir-songiban vannak, itt tizennégyféle haszonállatot tartanak, az ólak pedig a 
szétir-mindrában, ahol további húszfélét. A vízben tizenkétféle hasznos élőlény 
van. S persze mindezek táplálékaként további fajok is élnek a parkban: több mint 
ötszáz makroszkopikus élőlényfaj. 

Minderről Ninda nem tudott semmit. Az útikalauzt nem látta. De ahogy körbe- 
sétáltak a parkban, azt érezte: hazaérkezett. 

Lűakéánban a legtöbb növénység, amit ismert, egy-két fából állt, amik többnyi- 
re egy ház udvarán álltak, s ha oda szabad is volt bemenni — másoknak persze 
igen, nekik csak amíg észre nem vették őket —, a fűre szigorúan tilos volt rálépni. 
Ha megtették volna, valaki biztos kihívja az ervét. Így csak elzavarták őket. Egy 
esetre emlékszik, amikor nem, egy öreg bácsi kapta rajta őket, hogy a kis udvari 
növénységen átvezető úton üldögélnek, s akkor a Vörös odament hozzá, 
műypráeént mutatott és udvariasan megkérdezte, hogy nem maradhatnának-e egy 
keveset, mert messziről jöttek, de hamarosan tovább is mennek és nem jönnek 
vissza. Az meg legyintett és azt mondta, maradjatok. A Vörös megköszönte és 
YYkin oltalmába ajánlotta az urat. 

Igen, vannak rendes emberek Lüakéajban, bár nem sok. De növények — hát az 
még náluk is sokkal kevesebb. 


— Gondolom, otthon nem sok növényt láttál — mondta Kásirun, mintha kitalálta 
volna a gondolatát. Bár nem lehetett nehéz. 

— Nem sokat? El tudnám sorolni az összes fát a városban. Itt... itt egyhelyben 
állva több fát látok, mint amennyi az egész városban van! Kivéve talán a Felsővá- 
rost — tette hozzá. — Arról nem tudok semmit. 

— Hát arról én sem. Még nem is jártam a városodban. 

— De hisz a nyelvünket is beszéled. 

— Más városokban jártam. 

— Kafndimban is jártál? 

— Igen, ott is. 

— Hűha. Tényleg olyan hatalmas és gazdag város? 

— Hát... elég nagy. Nyolcmillió lakossal már lehet is. Luakeánnak csak három- 
millió lakosa van. De hogy gazdag-e, azt nem tudom. Szindoria szegény világ, de 
gazdagok itt is vannak. 

Közben eltávolodtak a lifttől, amit pár lépés szélességben műanyag padló vett 
körül, azon túl már a füvön jártak. Egy bokor tövében leterített takarón beszélgető 
társaság üldögélt. Ninda fölnézett a magasba. 

— Mintha itt sokkal magasabban lenne a kupola. 

— Mennyezet, nem kupola, de amúgy igen, itt magasabb. Ennek a szintnek ötven 
rígin a belmagassága, tízszer annyi, mint a többinek, így a fák tudnak nőni és 
nagy mennyiségű levegőt is tárolhatunk. 

— Akkor... — Ninda számolni kezdett az ujjain — van a suár meg a szísi meg az 
angri meg hét szint, az tizenegy, amik öt rígin magasak, az ötvenöt, és van ez, ami 
majdnem akkora, mint a többi együttvéve, és ez az egész százöt rígin. 

— A számítás pontos — mosolygott Kásirun —, de az angri nemcsak kétszintes, 
hanem az a két szint magasabb is, tíz-tíz rígin, mert igazán sok árut tárolunk. 

— Száztizenöt. 

— És hozzá kell számolnod mindegyik szint alatt a padlót, ami nem egyszerűen 
egy lap, hanem két rígin vastag födém, csövek, vezetékek futnak benne, karban- 
tartó automaták szaladgálnak. 

— Az még huszonnégy rígin, vagyis százharminckilenc. 

— Így van, és akkor már csak a külső burkolatot kell hozzáadnod, ami tíz rígin 
alul is, felül is, ezért kell a városok szélén tizenkét rígin mélységben kiásni a pá- 
lyát, hogy leszállhassunk. 

— Százötvenkilenc rígin?. . . 

— Igen, körülbelül ilyen magas az Aulang Laip, százhatvannak szoktuk monda- 
ni. 

— Tudom, hogy az mennyi, benne volt a tananyagban. Tíz rígin egy liaháád. De 
hát az nagyon sok. Lüakéán nagy kupolája is csak húsz liaháád magas. Vagyis 
kétszáz rígin. 

— Bizony, nagy hajó. Hatszáz rígin széles és nyolcszáz hosszú. A mi hajóink a 
legnagyobbak a Galaxisban, és ez még a kisebbek közül való. 


— Láttam már hajót kívülről — tűnődött Ninda. — Egész csomót. Voltunk csava- 
rogni a kikötőben, loptunk ezt-azt... de azok a hajók nem voltak ilyen nagyok. 
Nálunk talán nincsenek is nagy hajók. 

— Szindoria kevés hajót használ, és azok sem nagyok. Főleg a rendőrségnél meg 
a hadseregnél használják őket, meg van egy kis közlekedési vállalat, a bolygóközi 
forgalomban repülnek. Aki el akar utazni a rendszerből, az vagy velünk utazik, 
vagy valamelyik csillagközi utasszállító társasággal. Az ő hajóik is sokkal kiseb- 
bek, mint a mieink, mert csak utaskabinok vannak bennük, mint nálunk a szísi- 
ben. 

— Sok utas van a hajón? 

— Hát ezt pont nem tudom, de... — Kásirun elővette a suagját, Nindának már a 
készülék neve is eszébe jutott. — Azt mondja, hogy húszezer egyszemélyes és öt- 
ezer családi kabinunk van, és eddig hetven százaléknál tartunk. Mármint ennyit 
foglaltak le. De maguk az utasok nem biztos, hogy a hajón vannak, hiszen zárásig 
szabadon járhatnak ki-be. 

— És az mikor van? 

— Ha azt mondom, hogy famut, akkor tudod? 

— Tudom! Vannak egymás után a napok, senut, muhat, nodzsat, famut, dzsirat, 
higit, szahut. De tovább nem tudom. 

— Szahut után elölről kezdődik senuttal megint, és így ismétlődik a végtelensé- 
gig. 

— De hiszen az éveitek harmincnaposak, akkor... 

— Ez a hétnapos ciklus mindig máskorra esik. Hetesnek is hívjuk, ezzel szoktuk 
megnevezni a közelmúlt és a közeljövő eseményeit. Állítólag ez a ciklus még Ősi 
Földről ered. 

— Az mi? 

— Hosszú lenne most elmondani. .. szóval mikor lesz famut? 

— Hát ma van senut karisszinan. Muhat, nodzsat, famut... három nap múlva in- 
dulunk? 

— Igen. És az év napjait is tudod? 

— Senut karisszinan. . . akkor holnap muhat angdzsagan lesz? 

— Igen. 

— Aztán nodzsat szílgaran és famut nirséhagan. Aznap indulunk. 

— Igen. Az év harminc napjának mind van saját neve. Ma hányadik napja van az 
évnek? 

— Hát ha karisszinan, akkor a kilencedik. És ez évenként újrakezdődik? 

— Igen. Melyik az év első napja? 

— Saurgéman. Az utolsó meg sziangdzsan. És utána megint saurgéman követke- 
zik? 

— Igen. Mint a hétnapos ciklus, csak ez egybeesik az évekkel. 

— Akkor az év első napja szahut saurgéman volt — gondolkodott el Ninda —, és 
hét év múlva lesz legközelebb szahut saurgéman. 


— Igen, hétévenként ismétlődnek a hetesek és az évnapok együtt. 

— És most a 43610. évben vagyunk — jelentette ki Ninda, mint aki hírt közöl. — 
Mi történt akkor, amikor. . . amikor elkezdtétek számolni? 

— Ez az, amire nem tudok neked válaszolni. A történészek beláthatatlan ideje vi- 
tatkoznak rajta. 

— Értem. Nálunk csak az ötvenhetedik évnél tartunk, $yölliáp Dránalüy születé- 
sétől számolva. 

— Igen, hallottam róla. De mondd csak, miért mondod Szindoriára, hogy nálunk, 
a Testvériségre meg azt, hogy nálatok? Most már te is közénk tartozol. 

Ninda megállt egy falgibokor tövében és felnézett a férfira. Kásirun soha nem 
felejtette el azt az arckifejezést, amivel megkérdezte, halkan, hitetlenül: 

— Ti most befogadtatok engem? 

na-19 ganti 
, Nem veszítettem el szindor identitásomat, amikor szúni lettem. Soha nem volt 
szindor identitásom. Aki nincstelen, annak hazája sincsen, csak egy hely, ahol ép- 

ben van. 


Ninda: 
Életem egy falevélen, 
63. sómir 
Szindoria 
Aulang Laip 
43610. senut karisszinan 
893 


Kásirun szabadkozva kísérte le Nindát az ötödik szintre, a sibe szektorba. 

— A mi társadalmunkban elfogadhatatlan, lehetetlen, képtelen helyzet, hogy egy 
gyerek egyedül éljen. Egyelőre azonban örökbefogadó szülőket még nem talál- 
tunk neked, végeredményben idő sem volt keresni, ezért kapsz egy olyan szobát, 
amilyenben egyedülállók szoktak lakni. Ezeket a lakónegyedeket gantirnak hív- 
ják, egyszobás kis lyukakból állnak, tényleg semmi másra nem alkalmasak, mint 
aludni. De annál szerintem mégiscsak jobb, mint ahol eddig laktál. 

— Biztosan. Utoljára pár napig egy döryban laktam a Vfssűan utcában. 

— Bocsáss meg, mi az a döry? 

— Házaknak az a része, ami az utca szintje alatt van. Nem tudom, hogy mondják 
szúniul. 

— Értem. Persze, korábban is beszéltünk már pincékről, csak akkor a mét szót 
használtad. Milyen hely volt? 


— Hát... fázni nem kellett, az biztos, mert ott ment a fűtés csöve, inkább meleg 
volt. De piszkos volt és sötét. 

— Szörnyen hangzik. Ennél biztosan jobbat tudunk neked adni. Legalábbis 
nagyon remélem. 

Amikor megérkeztek a gantirba, Ninda értetlenül nézett a férfira. 

— Itt fogok lakni? 

— Hát ha megfelel... 

A gantir egy kicsiny udvar körül épült, az udvar közepén kis füves terület volt, 
azon egy fa, még gyümölcs is volt rajta, Ninda nem ismerte föl a fajtáját. A kis 
gyalogjárón körben nyolc ajtó volt, rajtuk névtáblákkal, és a bejárat mellett lépcső 
vezetett föl az emeletre, ahol korlát futott körbe, és még nyolc ajtót láttak. Mint 
mindenhol az Aulang Laipon, itt is minden világos pasztellszínekben, ragyogó 
tisztán tündökölt. A fa közelében a mennyezet alatt éppen takarítóautomata lebe- 
gett és a halványkék mennyezetet mosta. 

Rajtuk kívül senki sem volt az udvaron. 

— Nem minden lakásban laknak — magyarázta Kásirun —, a gantirokban senki 
sem él hosszú ideig. És amikor igen, akkor is csak aludni jár haza. Nálunk ez a 
legrosszabb szállás. 

Az egyik ajtóra mutatott, amin középen tenyérnyi fehér kör volt. Az ajtó vilá- 
gosbarna volt. Mind a tizenhat ajtó más-más színű volt. 

— Ennek fehér a jele, tehát még szabad. Ha megérinted az ujjaddal, akkor lefog- 
lalod magadnak. 

— Tudom -— csillant föl Ninda szeme. — Sárga azt jelenti, hogy nincsenek otthon. 
Ha zöld, akkor igen. Ha piros, akkor is, de nem szabad zavarni. Ha kék, akkor 
várnak valakit, és más nem jöhet. De mit jelent a lila? — vette hirtelen észre a szín- 
jelet a szomszédos ajtón. 

— Nem tudom. A többi színt tetszésük szerint használhatják, ahogy másokkal 
megállapodnak. Például én a barátaimmal gyerekkoromban a rózsaszínt használ- 
tam arra, hogy , mindjárt jövök". No, lefoglalod a lakást? 

Ninda elmosolyodott és rányomta mutatóujját a fehér körre. A szín zöldre vál- 
tott, s az ajtó becsúszott a falba. Beléptek. 

Bárki, aki azelőtt valódi lakásban lakott, a gantir egyetlen, parányi, teljesen üres 
szobáját kétségbeejtőnek látta volna. Nindának, aki egész eddigi életében pincék- 
ben, lépcsőházakban, sikátorokban földön aludt, ez maga volt a mennyország. 
Meleg volt, világos és tiszta. A majdnem négyzet alakú szoba hosszabbik oldalá- 
nak végéről nyílt az ajtó, jobb kéz felől fal volt. A falakat lágyan egymásba olva- 
dó, pasztellszínű foltok borították, mint a legtöbb helyen, amit látott. A padló sö- 
tétebb foltos volt, a mennyezet halványkék. Ablak persze nem volt, hiszen ez egy 
ürhajó. Lűakéánban megszokta az ablakok látványát, de egyáltalán nem érezte 
úgy, hogy innen hiányzik. 

— Nézd — mutatott Kásirun egy kis kapcsolótáblára az ajtó mellett a falon. Ninda 
felismerte a világítás és a hőmérséklet-szabályzó egyezményes jelét, de a többit 


nem. Kásirun sorban megnyomta a gombokat, és a falból előbújt egy ágy, egy 
asztal és két szék, s láthatóvá vált egy beépített szekrény is. Ninda el volt bűvölve. 
Még soha nem voltak bútorai. De ami betetőzte a döbbenetet, az akkor derült ki, 
amikor Kásirun megmutatta az átellenes sarokban levő kis ajtónyitó gombot, és 
feltárult egy apró, de teljesen igazi fürdőszoba. Saját fürdőszoba! 

— De... Kásirun... itt lakni rengeteg pénzbe kerülhet. . . 

— Nem, egyáltalán nem. A lakás ingyen van. 

— Ingyen?! Egy ekkora hatalmas lakás?! 

Kásirun lezökkent az egyik székre. 

— Igen. Ez ugyanis egy űrhajó. Mi nem tehetjük meg, hogy ha megtelnek a 
házaink, építünk új utcákat a város szélén. A rendelkezésünkre álló hely nagyon is 
véges. Ezért szigorú szabályok vannak arra, hogy ki hol lakhat — viszont cserébe 
ingyen lakik. Neked a számítógép kiutalta ezt a lakást. Elköltözhetsz innen, de 
csak ugyanekkorába. Egyszerűen lefoglalsz egy másikat, és akkor ez felszabadul, 
az automaták átviszik a holmidat. Nagyobb lakást nem kaphatsz, amíg egymagad 
vagy. Például nekünk a feleségemmel kétszobás jár, mert ketten vagyunk, amióta 
a fiunk elköltözött. — A férfi a faliórára nézett. — Esteledik, lassan ideje 
elbúcsúznunk, de még sok mindent kell mondanom neked. A szekrényben találsz 
egy suagot, tartsd magadnál, mi minden kommunikációhoz azt használjuk. Azt 
hiszem, a kezelését megtanultad. — Ninda bólintott. — Vízcsap itt nincs máshol, 
csak a fürdőszobában. Ha mást innál, nongirok mindenhol vannak a folyosókon, 
és fadmilok is, amikből ételt vehetsz. Van egy palan a számládon, ebből már 
biztosan lesz mit enned. Persze az iskolában is kapsz enni. Nálunk éhező ember 
nincs és nem is lesz. Egyébként ha kérdésed, problémád van, bárkihez 
fordulhatsz. Segíteni fog. Ez nem Szindoria, itt mindenki segít. Ja igen. Mi a 
legtöbben éjféltől háromszázig alszunk, de mindig találsz ébren levő embereket, 
hiszen vannak, akik éjjel dolgoznak. Reggel háromszázötven körül valaki eljön 
majd és elkísér az iskolába. Nem tudlak útba igazítani, mert még nem tudom, 
melyik csoportba osztanak be. Reggel kiderül. Az iskola háromszázötventől 
hétszázötvenig tart, ez olyan szindor gyereknek is furcsa lenne, aki járt iskolába, 
mert náluk sokkal rövidebb a tanítás. Neked másért lesz furcsa, de biztosan 
megszokod. 

— Nekem itt minden furcsa. 

— No igen. Szindoria nagyon más világ. Hát, azt hiszem, elmondtam mindent. 
Most valami ünnepélyeset kellene mondanom, de semmi sem jut eszembe. 
Mondd, jól emlékszem, nálatok... akarom mondani Szindorián is szokás kezet 
fogni? 

— Igen, persze... de... 

— De senki sem fog kezet egy csavargóval, ugye? 

Ninda bólintott. 

— Már nem vagy többé csavargó. 

Ninda félénken kezet nyújtott. A férfi megfogta a kezét. 


— Biztosan találkozunk még. Én gyerekekkel foglalkozom, és te is az vagy. 
Ninda a szívére tette a másik kezét. 

— Világítsanak neked a Felhő Csillagai. 

— A Sínisuál Fénye ragyogjon arcodon — felelte Kásirun komolyan. 


20. 


,, Hatalmas és lenyűgöző, mint a Sínisuál. " 


Igaszaumi, 
Közmondások és népi bölcsességek tára, 


— Most hát egyedül maradtál. 

— Igen. Illetve veled. 

— Látom, hogy tetszik, amit a hajón láttál. 

— Hogy tetszik-e? Ma reggel még egy csavargó voltam, a sötétség mögött éltem, 
az utcán aludtam, meg házak föld alatti részének mindenféle zugaiban. Soha nem 
tudhattam, hogy mire ébredek, az volt a szerencsés eset, ha a banda részeg ricsajá - 
ra, de olyan is volt sokszor, hogy pont az ervések razziájára, és azonnal menekül - 
nöm kellett. Most van egy hatalmas lakásom, ahol senki más nem lakik, csak én. 
Bezártam az ajtót, csak azért, hogy megtudjam, milyen érzés magamra zárni egy 
ajtót. Most nem jöhet be senki, amíg én meg nem engedem. Egészen új, furcsa ér- 
zés, eddig el sem tudtam képzelni, hogy létezik ilyen. Igazából ez a lakás nem az 
enyém, itt mindenkinek csak úgy adják a lakást, senkinek a lakása sem az övé, de 
mégis olyan, mintha az enyém lenne. És még saját fürdőszoba is tartozik hozzá. 
Syyndoreián csak a gazdagoknak van saját fürdőszobájuk. Vagyis hát még laká- 
suk is. 

— Neked mostantól ellenkezőjére változik a világod. Eddig mindig emberek vol- 
tak körülötted, akkor is, amikor aludtál, és mégis mindig magányos voltál. Ezen- 
túl egyedül is lehetsz majd, mégsem leszel magányos. A szúnik között senki sem 
az. Családjuk van, és neked is lesz, akár találsz örökbefogadó szülőket, akár nem. 
Ők egyetlen nagy család. Ezért használtam ki az alkalmat, hogy éppen itt talál- 
koztunk, és ezért tartottalak itt. 

— Jól ismered őket? 

— Igen, éltem közöttük, többször is volt szúni gazdám. 

— Furcsa világ. Vagyis... ez persze nem egy világ, csak egy hajó, de nekik ez a 
világuk, és egészen más, mint Lüakéan. Még sok mindent nem értek, és biztosan 
lesz még sokkal több minden, amit nem fogok érteni. 

— Az iskolában majd megtanulsz mindent, és ha megismered őket, jól fogod itt 
érezni magad. 


— Már most is jól érzem magam. Ma háromszor ettem. Az a földarabolt gyümöl- 
csökből levő valami, amit Kásirunnal este ettünk, az fantasztikus volt. És... és ha 
igaz ez az egész, akkor ezentúl mindennap ehetek majd. Mindennap többször. Er- 
ről eddig álmodni se mertem. 

— Ez is fontos. Minden gyereknek rendesen kellene étkeznie. Meg persze a fel- 
nőtteknek is. De sok minden másért is jól fogod érezni magad. Közöttük barátokat 
is fogsz találni. Remélem, hogy egyszer örökbefogadó családod is lesz, de ha 
nem, az sem tragédia. A szúnikban megbízhatsz. Sokkal nyugodtabb és békésebb 
emberek, mint a szindorok, akiket egy ostoba és gonosz államrend meg egy tragi- 
kus gazdasági helyzet kivetköztetett magukból. És felejtsd el azt a sok ostobasá- 
got, amit a fejedbe töltöttek a mys$vinekről, sőt ezt a csúfnevet is felejtsd el nyu- 
godtan. De most jobb, ha kialszod magad. Még néhány napig beszélhetünk, amíg 
túl messzire nem kerülünk egymástól. Sok mindent meg fogunk majd beszélni, 
nem fog ártani némi segítség a beilleszkedéshez. 

— Igen, LyY... de még nem vagyok álmos. 

— Sok élmény ért ma, fel kell dolgoznod őket. Most aludni fogsz. Feküdj le, és 
én gondoskodom róla, hogy aludj. 

— LY$... 

— Tessék, barátom. 

— Köszönöm, hogy segítettél. 

— Nem sokat kellett tennem. A szúnik rendes emberek, és egy bajba jutott gye - 
reknek magától értetődően segítenek. Valójában a Galaxis bármelyik társadalma 
segített volna, kivéve a szindorokat, akik között csak egy csavargónak számítasz, 
és nem érdekli őket, hogy gyerek vagy. Egy külvilági gyereknek viszont ők is se- 
gítettek volna. Furcsa dolog ez nálatok, embereknél. Már másféle helyzetekben, 
más népeknél is megfigyeltem, hogy az idegennek könnyebben segítenek, mint a 
közülük valónak. És most aludj. 

csend 

sötétség 

puha ágy és meleg szoba 

a vyurd lááp utcai pincében hideg volt és mégis jó volt ott mert nem volt ott a li- 
lafej őt akkor már elkapták az ervések látták hogy rámászik a kis nyafogóra és le- 
kapcsolták agyon is verték ott az utcán belehalt a verésbe bárcsak előbb tették 
volna őt hónapokig nem hagyta békén itt már nincsen a lilafej és nem is lesz többé 
senki olyan mint ő volt ezt nem mondta senki de mégis tudja a szúniknál senki 
nem bánt senkit állítólag syyndoreián is így van a gazdagok között őket senki sem 
bánthatja nyilván nem bántják egymást se ha egyszer megvan mindenük és és és 
és a kídoái utcai vagányok is mindenkit elkaptak akit tudtak de többé már nem 
amióta az ervések hadjáratot indítottak ellenük és szabályosan kiirtották vala- 
mennyit egy csomót ott lőttek agyon az utcán a többit börtönbe vitték ez volt az 
egyetlen eset amikor az ervések valami jót is tettek de ő elmenekült mert az ervé - 
sek nem válogattak és őt is megölték volna vagy elhurcolják és és és és azt a kö- 


vér pasit meg a bandabeli fiúk verték majdnem agyon a fogdosásért is meg mert 
jó cuccai voltak és elszedtek tőle mindent és és és és túl sok trauma ért kiskorod- 
ban és és és és a nagyorrút elfogták az ervések lehet hogy őt is agyonverték azóta 
amiért megdobta az ervést kővel de lehet hogy tíz évre bányába küldik és és és és 
megpróbálom egy részüket elhomályosítani és és és és ez már a múlt minden csak 
a múlt már és ami a múlt az már nem változik és a jövő az ami még bármilyen le - 
het és és és és a jövő már itt van az aulang laipon a szúnik között és és és 
ééééééeÉLÉÉEÉÉÉ 

ez a múlt 

vége van és nincs többé 

nem kerülsz vissza syindoreiára soha többet 

a testvériségben senki nem bánt senkit 

soha többet nem bánthat senki 

nem számít hogy én a közeledben vagyok-e 

nem számít hogy itt vagy a hajón vagy máshol 

felvettek a testvériségbe 

szúni polgár vagy 

te még nem tudod mennyire különleges dolog ez 

fogsz találkozni emberekkel akik gyűlölik a szúnikat 

neked is ezt tanították syindoreián 

ott mysvineknek vagyis bogaraknak csúfolják őket 

ne törődj vele csak primitív irigy emberek ostobasága 

szúnahaum megvédi az embereit 

nem bánthat többé senki 

soha 

ezt hívják talán biztonságnak ezt az érzést még soha nem ismertem soha nem 
aludtam olyan helyen ahova nem jöhetett senki amíg aludtam és ez nagyon külö- 
nös újszerű érzés 

aludj most barátom 


2.k: 


na-21 Szinensi 


, A szenvedés nem tesz minket jobbá. Nem tesz érettebbé vagy erősebbé. A 
szenvedés az csak szenvedés. " 


Lí-Nindaran: 


Gondolatok, 
42. sómir 
Szindoria 
Aulang Laip 
43610. muhat angdzsagan 
252 


Amikor felébredt egy zavaros álomból, aminek nem volt tartalma és nem voltak 
szereplői, képek és hangok, érzések és gondolatok kusza kavargása, mint a 
kysalüöp... ahogy felült az ágyon, el is felejtette az egészet. Hol van? Mi történt? 

Körülnézett. Egy szobában volt. De hiszen... ez az ő saját szobája. A szúni csil- 
laghajón... az Aulang Laipon. Hát nem volt álom, tényleg megtörtént. Itt van! 

Fölkelt, kiment a fürdőszobába. Életében először a saját fürdőszobájába. Döb- 
benetes. Járt már fürdőszobában, nem is egyszer, lakásokban, ahova lopni ment. 
Azok nagyobbak voltak és sok szép dolog volt bennük — de ez az övé! Ebben iga- 
ziból meg is fürödhet, nem jön be senki, nem kergeti el senki... itt azt csinál, amit 
akar! 

Ivott egy pohár vizet. Volt pohár a fürdőszobában és volt vízcsap, tiszta vizet 
adott, beállítható hőmérsékletűt, volt hozzá egy skála, aminek egyik vége kék 
volt, a másik piros, és egy tolókával lehetett beállítani a víz hőmérsékletét. Egy 
másikkal meg a vízsugár erejét, a fekete vége egészen gyenge, vékony sugarat 
adott, a fehér pedig erőset. A csap fölött tükör volt, mellette polc, mindenféle szí- 
nes üvegcsékkel és dobozkákkal. A felirataikat is el tudta olvasni, minden szúni 
nyelven volt. Új dolog volt, hogy tud olvasni, de nem volt furcsa. A fürdőszobá- 
ban volt még egy óriási fürdőkád, egy zuhanyozó, egy vécé, egy hulladékledobó, 
és egy fali szekrényben három polcocska, azok üresek voltak. A kádnak külön 
csapja volt ugyanolyan tolókákkal, a zuhanyozónak pedig kettő, az egyik a feje 
fölött, a másikat le lehetett akasztani, hosszú csöve volt. Négy csap egyetlen für- 
dőszobában! 

Meg kell tudnia, hogy végleg itt maradhat-e, igazából, vagy egy idő után mégis - 
csak kidobják. Hogyan lehetne... hát persze. 

— LyYY — mondta gondolatban. 

— Itt vagyok, barátom — jött a válasz azonnal. 


— Hogyan tudhatom meg, hogy valóban igaz-e, amit mondanak? Hogy itt ma- 
radhatok örökre? 

— Ez nehéz kérdés, és ebben a pillanatban még nem tudom a választ. Bárkit le- 
hallgathatsz te is meg én is, de csak azt fogjuk megtudni belőle, hogy az illető 
őszintén meg van győződve arról, amit mond. 

— Igen. Kásirun és Hinengi meggyőződése szerint maradhatok. 

— Nekem kiterjedtebb a képességem, mint a tiéd, én le tudtam hallgatni azt a 
Dzsund nevű szakértőt is. 

— Nahát, tévén át is képes vagy... 

— Nem, megkerestem, hogy hol van fizikailag, és úgy építettem ki a hullámot. A 
képlete azt mutatta, hogy teljes meggyőződéssel beszél, nemcsak abban volt töké- 
letesen biztos, hogy ez így van, hanem abban is, hogy ő egy kitűnően felkészült 
szakértő, akinek a szavára mérget lehet venni. De természetesen nem tudhatom, 
hogy csakugyan az-e az igazság, amit hisz magáról. Föltételezem, hogy igen, mert 
miért alakítana ki magáról téves képet önmaga előtt? 

— Te sokkal többet tudsz az emberek agyképleteiről, mint én. 

— Régebben tanulmányozom őket, sok ezer ember lelki képét vizsgáltam már 
meg, és nagyobb részletességgel, mint amire te jelenleg képes vagy. De fejlődni 
fogsz, és sokkal jobb képet alakítasz majd ki az emberekről, mint most. 

A reggeli tisztálkodásban is LYY segített, mert ő, bár k9vap volt, nem ember, 
tudta, milyen műveleteket szoktak elvégezni az emberek, és elmondta. Nindának 
magától eszébe sem jutott volna, hogy a fogát is megmossa, és nem is tudta, hogy 
kell. A polcon levő sokféle eszközről is LYY mondta meg, hogy micsodák, Ninda 
rájuk nézett, ő pedig kiolvasta a képet az agyából és részletes magyarázatot adott 
mindenről. 

— Tegnap sokkal koszosabb voltam egész nap, mint bárki itt a hajón — állapította 
meg végül. — Ők mind tiszták és ápoltak. 

— Kimondottan koszos azért nem voltál. Ők pedig udvariasak, és nem tették vol- 
na szóvá azt sem, ha az lettél volna. Egyébként is alig egy-két emberrel találkoz - 
tál, és ők mind tudták, hogy honnan jöttél és milyen rövid ideje. 

— Jobb tisztának lenni, mint koszosnak. 

— Egyetértek. 

— Nem akarok koszos lenni többé. Itt akarok maradni. 

— Egyetértek. Most kikapcsolok. Egyre hosszabb időt tölthetünk egymás gondo- 
lataira hangolva, de nem szabad túlzásba vinni. 

Háromszázötvenkor megszólalt az ajtójelző, három halk harangszóval, magas, 
közepes, mély. Ninda felállt és megnyomta a nyitógombot. Az ajtó besiklott a fal- 
ba. Egy lány állt az ajtóban. Világosbarna bőre és vállig érő, sötétbarna haja volt, 
kicsit hosszúkás arca. Sárga köntöst viselt, és sárga kővel díszített csat volt a hajá- 
ban. Éppen akkora volt, mint Ninda. 

— Jangaut — mutatta föl a jobb tenyerét. — Szinensi vagyok, azért jöttem, hogy 
elkísérjelek az iskolába. 


— Jangaut — felelte Ninda, és kicsit bizonytalanul fölmutatta a tenyerét ő is. Ezt a 
köszönést nem ismerte. Eddig nem is igen volt alkalma megfigyelni, hogy a szú- 
nik hogyan köszönnek. 

Egy emeletet mentek fölfelé, és át a szomszédos, tabe szektorba. Szinensinek 
egyfolytában pergett a nyelve, s ez a rövid út is elég volt neki, hogy egy csomó 
kérdést tegyen föl. 

— Hogyhogy itt laksz egy gantirban, hol vannak a szüleid? 

— Nekem nincsenek szüleim. Én csak tegnap jöttem Lűakőájból. 

— Hogyhogy? Mit csináltál ott? 

— Ott születtem. 

— Vivivi... 00000tt? Hát élnek ott szúnik? 

— Nem... vagyis nem tudom. Én szindor vagyok. Illetve... tegnapig az voltam. 
— Neeeem lehetsz szindor, akkor nem tudnád a nyelvünket! 

— Tegnap tanultam a hipnolaborban. 

— Nahááát! De... de hát hogyhogy? Vagyis... mármint... szóval hogy kerültél 
ide? 
— Az hosszú történet — sóhajtott Ninda. 

— Mondd eeeel... 

Ninda egy pillanatig nem tudta, mit feleljen. Aztán azt gondolta: olyan 
mindegy, mit gondol ez a lány. Üresfejű ryduőp. 

Nem gyakran, s egyre ritkábban fordult elő új életében, hogy hibásan ítélt meg 
valakit. Ez egyike volt a kevés alkalomnak. Hamarosan rá is jött a tévedésére. 

— Hát én eredetileg ide lopni jöttem. De megtetszett a hely, és lopás helyett in- 
kább itt maradtam. 

Amíg kiléptek a liftből és elindultak, volt néhány pillanat, amíg Szinensi csend- 
ben maradt. Az elképedéstől. De aztán megszólalt megint. Ebben a pillanatban 
Nindát meglepte volna, ha valaki azt mondja neki, hogy egyszer még megkedveli 
ennek a lánynak a csacsogását. 

— Te csillagport akarsz belőlem csinálni. Senki se jár lopni! Főleg nem a Testvé- 
riség hajójára! 

Mi lehet az a csillagpor, gondolta Ninda. A csillagoknak poruk is van? 

Ekkor elértek egy ajtót, amin ez állt: 4-tabe elemi iskola. Az ajtó félresiklott 
előttük, és Ninda életében először belépett egy iskolába. 

,, Azt kérdeztem, milyen volt életében először belépni egy iskolába. Válaszul meg- 
kérdezte, milyen volt megszületni. " 


Sileni: 
Ninda élete, 
22. 


A kis előtérben néhány gyerek beszélgetett, akik Nindáék jöttére automatikusan 
fölmutatták a tenyerüket és mondták, hogy jangaut, de aztán észrevették, hogy is - 
meretlen érkezett közéjük, és rögtön köréje sereglettek, kérdezgetni kezdték, ki- 
csoda, honnan jött. Ninda még szóhoz sem jutott, amikor egy felnőtt is megjelent, 
egy zöld ruhás nő. A kitűzője sárga volt — oktatás -—, s az állt rajta, hogy Fendria. 
Rövid vörös haja volt, egészen világosbarna bőre. 

— Jó, jó, elég már, elég. Viselkedjetek! Ő Ninda, és mától hozzánk jár. 

— Melyik törzsekből vagy? — kérdezte egy kislány a hirtelen beállt csendben. A 
kitűzőjén az állt: Siandzsi. A gyerekek ekkor rakták föl a kitűzőiket. 

Ninda összezavarodott. A klánneveit akarta mondani, de a hipnopédiai ismeret- 
halmazból kiderült, hogy törzsek is vannak, és azokról nem tudott semmit. 

— Azt... azt nem tudom. .. 

A gyerekcsapat elképesztő zsivajban tört ki, hasonlított a Ruőyp stadion lármá - 
jához, amikor a léydroáncsapatok bajnoki meccseit vívják. Az világos volt belőle, 
hogy képtelenség, hogy valaki ne tudja, melyik törzsekből van. Ninda többek kö- 
zött azt sem értette, hogy miért , törzsek". Kettő? Több? 

A nő ekkor összeütötte két tenyerét, és a hangzavart mintha elvágták volna. 

— Ebből elég. Hallgassatok ide. Nagyon ritkán ugyan, de előfordul, hogy a Test- 
vériség befogad egy külvilágit, akár éppen gyereket. Ninda lieha, tegnap érkezett 
Szindoriáról, és bejegyezték az Élet Fájára. Remélem, mindenki tudja, hogy ez 
mit jelent. 

A gyerekek némán bólogattak. Ninda hipnoemlékeiből felbukkant az elnevezés: 
az Élet Fája, amit már családfa néven is hallott emlegetni, a Testvériség összes 
klánjának összes tagját tartalmazza, az idők kezdetéig visszamenőleg. És most 
már őt is. S a gyerekek reakciójából kezdte sejteni, mire gondolt Fendria, hogy ez 
mit jelent. Közéjük tartozik, a Testvériség tagja lett. 

De a törzsek kimaradtak az ismereteiből, és azt is tudta, hogy miért. Nem tanul - 
hatott meg mindent egyetlen hipnokezeléssel, túl sok az ismeret. 

Kis csend után az egyik fiú odalépett hozzá és kezet nyújtott neki. Ninda leol- 
vasta a kitűzőjéről: Rongami. Megszorította a kezét, aztán már jött is egy Inerszi 
nevű lány, aztán Szinensi, akit már ismert, és sorban a többiek. Utolsóként Fend- 
ria. Vele is kezet fogott. 


— Kapsz egy kitűzőt, már előkészítettem. Az még valóban kérdés, hogy melyik 
törzsbe tartozol, de ezt csak a sáhaddif döntheti el. De annak majd kicsit később 
jön el az ideje. Menjünk be, üljünk le. Igaz is. Boldogulsz a készülékeinkkel? 
Reggeliztél már, nem vagy éhes vagy szomjas? 

Ninda kicsit zavartan rázta meg a fejét. Életében először kérdeztek tőle ilyet, de 
azt sem hallotta, hogy valaha bárki mástól kérdeztek volna. A sötétség mögött 
senkit sem érdekel, hogy egy csavargó éhes-e. Egyébként is mindig azok voltak, 
legfeljebb nagy ritkán, ha beütött valami jó zsákmány, akkor laktak jól. 

Igen, reggelizett. Az automatánál téblábolt egy kicsit, mert fogalma sem volt, 
hogy a kiírások mit jelentenek, és a fényképek sem sokat segítettek, inkább csak 
emlékeztetőül tették oda őket olyanok számára, akik amúgy nem igényeltek rész- 
letesebb tájékoztatást. Közben egy férfi vett magának valamit, aztán egy másik lé- 
pett oda, s miközben kivette az ennivalóját, észrevette őt, aki ott állt mögötte, ol- 
dalt lépett és mutatta, hogy tessék. Ninda zavartan ment közelebb, sokszor vett 
már enni- és innivalót automatából, de ez volt az első eset, hogy nem kellett köz - 
ben neki vagy egy társának minden irányba figyelnie, nem jönnek-e az ervések. 

— Valami gond van? — kérdezte a barna ruhás, szakállas férfi. Ninda válaszolni 
akart, de kicsit megriadt, mert megállt mellettük egy nő, hátulról átnyúlt az ő feje 
fölött, megnyomott két gombot, fölvett a kiadóból két kis csomagot és eltűnt. 

— Nem, csak... 

— Talán nincs pénzed? — kérdezte a férfi olyan hangon, mint aki a világ 
legnagyobb képtelenségének tartja, hogy valakinek ne legyen pénze. 

— De van... 

— Hát akkor? 

A férfi nem olyannak tűnt, mint aki nagyon siet. Ninda ekkor döbbent rá, hogy 
egy egész napja itt van és alig-alig látott bárkit is, aki sietett volna. Szindorián az 
a ritkaság, hogy valaki ráér. Persze az, hogy éppen egy csavargónak segíteni érjen 
rá valaki, az még nagyobb ritkaság. 

De ő már nem csavargó. Itt nem is tudják, hogy az volt, csak akinek ő elmondja. 

— Én csak tegnap lettem szúni — bökte ki —, és még semmit sem tudok az itteni 
ételekről. 

— Értem — bólintott a férfi, és megnyomott egy gombot az automatán. Kivette a 
dobozt és odanyújtotta neki, a mozdulat közben felnyitva a tetejét. — Ez ízleni fog. 
A neve szadmáte, egy tekercs sült tészta, amiben mindenféle növényi darabkák 
vannak édes krémben. Ezt ajánlom hozzá — s már nyomta is a következő gombot. 
— Szimminek hívják, darabokra vágják és megsütik sunerolajban. És nyilván meg 
is szomjazol evés közben — a férfi arrébb lépett és megnyomott egy gombot a 
szomszédos automatán is, éppen akkor, amikor Ninda rádöbbent, hogy mi ezzel a 
baj —, tessék, íhafi, ez is finom. 

A palackot az automatához tartozó asztalkára tette, hiszen Nindának mindkét 
kezében volt már valami. 

— De... de uram. . . 


— A nevem Dzseran — mutatott a kitűzőjére a férfi. Szürke kitűzője volt, tehát a 
műszakiaknál dolgozott. 

— De Dzseran... így te fizetted az egész reggelimet! 

Dzseran elnevette magát. 

— Ó, mekkora nagy dolog, most szegény leszek! Tekintsd ajándéknak a Testvé- 
riségtől. Első itteni reggelid alkalmából. 

Ninda villámgyorsan lerakta a dobozokat és a homlokára tette a jobb kezét. 

— Világítsanak neked a Felhő Csillagai. 

Dzseran még jobban nevetett és elment. Ninda már később, a lakásában elemez - 
te ki a történteket, és rájött, hogy ez egy nagyon ünnepélyes, nagyon ritkán hasz- 
nált formula. Elég lett volna annyi, hogy köszönöm. 

A szadmáte nagyszetű volt, és hatalmas, kétszer akkora, mint Ninda két ökle. A 
szimmiről tudta, hogy mi, szindor nyelven ilisynek hívják, egy gumós növényből 
sütik, népszerű étel a városban is, bár a csavargók ritkán jutnak hozzá. De amikor 
megkóstolta, kiderült, hogy egészen másképpen van elkészítve. Remek volt. Az 
íhafi többféle gyümölcs levéből készült, rá is volt írva a palackra, hogy mikből, és 
el is tudta olvasni. Nem mindegyikről tudta, hogy mi. 

Megevett mindent, megitta az íhafit, és arra gondolt: így élnek a gazdagok. Gaz- 
dag lett, anélkül hogy bármit tett volna érte. 

, Egy évezreddel a háta mögött az ember már megkérdezi: Mit tettem életemben? 
Mit vittem véghez? Mindenki úgy néz rám, mintha én lennék a szellemek megtes - 
tesülése. De mi az, amit valójában csináltam? Bölcseket mondtam az emberek- 
nek? Ők éppen olyan bölcseket mondtak nekem. Szerintem egyetlen dolog van az 
életemben, amire csakugyan én magam lehetek büszke: Sileni. " 


j Ninda: 
Eletem egy falevélen, 
1107. sómir 


Az iskola egy nagy terem volt, a falak mentén néhány polc, rajtuk apró, színes 
dolgok, a falakon képek. A terem berendezése nem állt másból, mint a földön 
mindenfelé színes, kupacformájú tárgyakból, amik Nindának nagyjából a combjá- 
ig értek, és sejtelme sem volt, mik lehetnek. De rögtön megtudta, amint a többiek 
leültek rájuk. Ő is leült az egyikre, s az besüppedt alatta. Valamilyen szövetszerű 
anyagból volt, megtöltve apró szemcsékkel, ki tudta őket tapintani a szöveten át. 
Fölvette a teste formáját. 


Fendria, a nő — tanárnő, így mondják — nem ilyen kupacra ült, hanem egyenesen 
a szőnyegre. 

— Ha új tag jön az iskolánkba — fordult rögtön Nindához —, meg szoktuk kérni, 
hogy meséljen magáról és a korábbi életéről. Te egy egészen más világból érkez- 
tél, mint mi, ezért különösen érdekes lehet számunkra, hogy hol éltél eddig, mit 
láttál, mit tapasztaltál. Mesélnél nekünk erről? Mi nem sokat tudunk Szindoriáról. 

Nem tudta, mit feleljen. Mit lehet mesélni Lűüakéánúról? Hogy mekkora kosz van 
a sikátorokban, és mennyit üvöltöznek az ervések? 

— Vivivi — törte meg Szinensi a csendet —, ha nem tudod, mivel kezdd, mi segí- 
tünk. Amikor idekísértelek, azt mondtad, nincsenek szüleid. Mi történt velük? 

— Nekem sose voltak szüleim. Vagyis... persze hogy voltak, de nem emlékszem 
rájuk, még a nevüket sem tudom. 

— És hol laktál Szindorián? 

— Lűakéanban, a nagy kontinens déli partján. 

Erre döbbent csend állt be. Ekkor tapasztalta először ezt a fajta döbbent csendet. 
Később még számtalanszor nyílt rá alkalma. 

— Hogy mondtad? — kérdezte Rongami. 

Ninda megismételte. A gyerekek elképedve néztek rá. 

— Számunkra a ti nyelvetek kiejthetetlen — magyarázta Fendria. — Mi csak Lua- 
keánnak mondjuk, meg sem próbáljuk úgy, ahogy te ejtetted. 

— Mondj még valamit — kérte Szinensi. 

— Kuydin sjúműáip lééy, hünádiuőp $őgy — idézte Ninda mosolyogva a régi 
mondást. 

— De hát énekelve beszél! — fakadt ki Szinensi. Nindának nagyon tetszett, hogy 
mennyire el van ragadtatva. Pedig igazából az ő nyelvük furcsább, ezzel a teljesen 
dallamtalan, egyenletes kiejtésével. 

— Igen, nagyon dallamos nyelv — bólintott Fendria. — De talán folytassuk. Kivel 
éltél ott? 

— A bandával... 

— Ők kik? 

— Csavargók. Én csavargó voltam, a sötétség mögött éltem. 

Nem félt kimondani. Pontosan tudta, mi történne, ha ugyanezt Lűakéajban 
mondaná gazdagoknak — pedig ott soha nem beszélt gazdagokkal, ahogy senki 
sem a bandából —: pillanatokon belül az utcán találná magát megint. De tudta, 
hogy ezek az emberek nem fogják kilökni maguk közül, pedig még a felsővárosi 
gazdagoknál is sokkal gazdagabbak. Vagy talán éppen azért? Ezt nem tudta, csak 
azt, hogy nem fogják kilökni. 

Még nem volt ideje lehallgatni közülük senkit, de emberismerete és helyzetfel- 
ismerése hibátlan volt így is. 

— Mi az, hogy a sötétség mögött? — kérdezte Rongami. 

— Mi az a csavargó? — kérdezte Szinensi ugyanekkor. 


— Mi nem házban élünk, hanem az utcán — próbálta elmagyarázni Ninda. — 
Lűakéáúban sok sötét sikátor van, egész városrészeket kitöltő labirintusokat alkot- 
nak. Koszos, elhagyatott helyek, ahova a gazdagok nem mennek. Mi ott élünk. 

Ezt a gyerekek nem nagyon értették. 

— Nincs hova mennünk - tette hozzá. — Ott is folyton üldöz az YrvY. 

Az utolsó szót előbb a maga nyelvén mondta, aztán rájött, hogy mondják szúni- 
ul. 

— A rendfenntartók, persze. 

— Vagyis ti szegények vagytok — állapította meg Szinensi. 

— Nincsen semmink, csak amit éppen lopunk. Főleg ennivalót. 

— Ezt mondtad akkor is, amikor idejöttünk. De hát miért loptok? 

— Mert nincs más módja, hogy élelemhez jussanak — felelte Fendria. 

Erre meglepett csend támadt. 

— Családjuk nincsen — magyarázta a tanárnő. — Munkát nem kapnak. Nem jut- 
hatnak pénzhez, így nincs miből ennivalót venniük. 

— De akkor lakniuk sincs hol — felelte Szinensi —, hiszen Szindorián is pénzért 
adják a lakást. 

— Nincs — bólintott Ninda. — Az utcán alszunk. 

— Milyen ott az időjárás? — kérdezte egy Riengi nevű fiú. Nindát meglepte a kér- 
dés. Ha itt él a hajón, honnan tud az időjárás létezéséről? 

— Általában meleg van — felelte. — Télen az újvárosban elég nagy hidegek van- 
nak, olyankor jobb az óváros. Nyáron az újváros is sokkal melegebb. 

— Egy pillanat türelmet — kérte Fendria. — Tudjátok, Luakeán eredetileg 
kupolaváros, de már vannak újabb építésű részei, amik kívül vannak a kupolán, és 
ott sivatagi az éghajlat. Télen nagyon hideg van, nyáron nagy a forróság. 

— Igen, a $yyláp-sivatag vesz körül minket — nevetett Ninda, látva, hogy a gye- 
rekeknek tátva marad a szája a sivatag nevétől. — Bár igazából a hegylánc elvá- 
laszt a sivatagtól, és a tenger felől gyakran jön hűvös levegő. 

— Láttam térképen — mondta Szinensi. — Egy félszigeten van, amin hegylánc 
megy végig. 

— Hyndait — bólintott Ninda. — Az óceán neve pedig Vítuj-tenger. 

— Egyszer elmehetnénk megnézni — mondta Szinensi. — Azt is olvastam, hogy 
ezen a világon gyönyörű tengerpartok vannak. 

— Á, oda nem lehet menni — csóválta meg Ninda a fejét, aztán rájött, hogy hi- 
szen ő már gazdag. Odamehet. Azazhogy... de hát kimehet ő a hajóból? Vissza 
Szindoriára? Az ervések lesben állnak rá. 

Szinensi félreértette a szavait. 

— Dehogynem! Egyszerűen csak beülsz egy aungirba és oda mész, ahova akarsz. 
Egyszer voltam a Singandún egy olyan tó partján, aminek sárga a vize, olyan, 
mint a nagémi, és csodálatos illata van. Rengeteg érdekes helyre eljutunk, majd 
meglátod. 

Tehát innen tudják, mi az az időjárás, értette meg Ninda. 


— Azt hiszem, Szinensi — rázta meg a fejét Fendria —, Ninda nem úgy értette, 
hogy nincs mivel utaznia. Sokkal inkább az a probléma, hogy nem szeretnéd el- 
hagyni a hajót, ugye? 

Ninda kis habozás után bólintott. 

— Ezt megértem. Természetesen senki sem fog rábeszélni vagy ilyesmi. Talán 
jobb is, ha addig inkább a hajón maradsz, amíg el nem hagyjuk Szindoriát, hogy 
elkerüljük a bonyodalmakat. Az Aulang Laip a Szindoriai Államszövetségnek 
csak ezen az egy világán száll le, vagyis az összes többi állomásunk már kívül 
esik a területükön. De tudnod kell, hogy a szindor rendőrök nem nyúlhatnak hoz- 
zád. Vagyis a rendfenntartók, ahogy te mondtad. 

— Nem tartóztathatják le, amiért lopott? — kérdezte Rongami. 

— A Testvériség soha nem engedné meg, hogy egy állampolgárát idegen állam 
hatósága tartóztassa le. Ez nagyon rossz példa lenne. 

— És nem kérhetik, hogy a mieink tartóztassák le? 

— Semmiképpen. Akarom mondani, kérni persze kérhetik, csak ez nem fog meg- 
történni, mert nem büntethető, és ha az lenne, akkor sem adnánk ki a szindorok - 
nak. 

Ninda arra gondolt: egyre többen mondják, hogy az ervések nem követelhetik őt 
vissza. Ennyi ember csak nem téved egyformán. 

,, Mindenkit megváltoztatott, aki közel került hozzá. Úgy tűnik, már új életének 
második napján elkezdte. " 


Szinensi: 
Ninda élete és tanítása, 
3. sómir 


— Igazából nem azért keresnek, mert loptam — szólalt meg Ninda, mert egy kfvap 
utasításának soha, semmiféle körülmények között nem lehet ellentmondani. Mu- 
száj volt mindig az igazat mondania. — Mielőtt idejöttünk, a Nagyorrú megdobott 
egy ervést kővel, és ezért keresnek mindkettőnket. Ha elkapnak, tíz évre bányába 
küldenek. 

— Bányába? — lepődött meg Rongami. — Minek? 

— Dolgozni — felelte Fendria. — Az a büntetés, hogy dolgozni kell. Mi is munká- 
ra kötelezzük azt, aki rosszat tett. 

— De hiszen a bányában gépek dolgoznak... — kezdte Rongami, aztán már rá is 
jött. — Vagyis... nyilván emberek is, akik... 


— De hát még gyerek — vágott közbe Szinensi indulatosan. — Alig múlt száztíz 
éves! Százhúsz éves koráig bányában dolgozzon? 

— Nem, nem tíz itteni évig — csóválta meg a fejét Ninda. — Tíz szindoriai évig. 
Most száztizennyolc vagyok, és addigra... mennyi is... háromszázharmincöt len - 
nék az itteni számítás szerint. 

— De hát gyerekek nem dolgozhatnak bányában! Vagyis... gyerekek sehol sem 
dolgozhatnak! 

— Szindorián valószínűleg más a törvény. Pontosabban a korhatár. Nálunk 
kétszáztíz év a nagykorúság, akkortól vonhatnak felelősségre a cselekedeteinkért. 
De más államokban nem ugyanennyi. 

Szinensi elképedve csóválta a fejét. 

— A szindoroknak változtatniuk kell ezen. Ez varhaszi. 

Ezt az utolsó szót Ninda nem ismerte, de a lesújtó hangsúlyból sejtette, hogy va- 
lami becsmérlő jelző lehet. 

— De miért keresnek téged — kérdezte most Inerszi —, ha egyszer nem te dobtad 
azt a követ? 

— Az őket nem érdekli, bűntárs vagyok, el akarnak kapni és kész. 

Ezt Ninda rosszul tudta, a puszta jelenléte akkor sem lett volna elég egy ítélet- 
hez, ha elkapták volna — hiába volt csavargó, az ügyészség akkor is belátta volna, 
hogy nincs alap a vádemeléshez. De Nindának persze nem voltak jogi ismeretei. 

— Sajnos a különféle világokon — mondta Fendria — elég sokfélék és nem mindig 
jók a törvények. Mi itt a Testvériségben igyekeztünk olyan törvényeket kialakíta- 
ni, amik ahhoz biztosítanak keretet, hogy zavartalanul élhessünk. De sok 
társadalomban ez nem így van. Szindoria törvényeinek elsősorban az a céljuk, 
hogy az uralmon levő csoport megőrizhesse hatalmát. Ezért eléggé szigorúak, sok 
esetben értelmetlenül. Látni fogjátok, ahogy vándorolunk a Galaxisban, hogy ez 
milyen sok világon van így. 

— Vándorolni fogunk a Galaxisban? — kérdezte Ninda kis csend után. — Úgy ér- 
tem... Lüűakéánban a buszoknak kötött menetrendjük van... az Aulang Laipnak 
nincs? 

— Nem, nincsen — felelt a tanárnő. — Nagyon egyszerű. Szindorián, akárcsak a 
többi világon, ahová közlekednek a Testvériség hajói, bármikor lehet jegyet venni 
bárhová, akár van a közelben hajónk, akár nincs. Ha kellő számú felszálló össze- 
gyűlik, akkor a rendszer odaküldi az egyik hajónkat, mindig olyat, amelyiknek az 
áruját jól el lehet adni azon a világon, meg amelyiknek a szolgáltatásaira jó keres - 
let van. Sok szempont van. A nagy forgalmú világokon elég gyakran, esetleg 
évente többször is leszáll egy-egy hajónk, de ugyanaz a hajó ugyanazon a világon 
elég ritkán. Felvesszük a felszállókat, és elvisszük őket egy alkalmas kikötőbe, 
ahonnan továbbmehetnek egy másik hajónkkal. Ritka eset, hogy legfeljebb két át- 
szállással el ne jutnának oda, ahova igyekeztek, és mivel a Testvériségnek sok ha- 
jója van, szinte soha nem kell várniuk. A nagyobb világokon átlagosan mondjuk 
egy-két derkit, a kisebbeken egy-két napot. Viszont mi mindig csak egy-egy vilá- 


gon tudjuk meg, hová küldenek minket onnan. Most a Handiap lesz a következő 
úticél. Járt már ott közületek valaki? 

— Én — mondta Szinensi. — Már régebben, a Hinong Haurival utaztam. Handiap 
egy mundzsarad. Nem is oda mentünk, hanem Jahafanra. .. 

— Jó, jó, várj csak, lassabban. Először is meséld el Nindának, mi az a mundzsa - 
rad. 

— A mundzsarad olyan világ, ahova azért megyünk, mert ott valamit bányásznak 
nekünk. Ami Handiapot illeti, ott ezüstöt, ami hasznos fém, csak a bánya az vala- 
mi halál unalmas hely. Vivivivi... szóval ott semmi más nincsen, csak ezüstbá- 
nyák, és mi veszünk pár amdzsré ezüstöt, aztán megyünk tovább. 

Fendria mosolygott. 

— Egész jó leírás, csak azt is tedd hozzá, hogy mundzsaradnak hívjuk azokat a 
világokat is, ahol nem bányásznak, hanem gyártanak valamit, éppenséggel Han- 
diapon az ezüst egy részét feldolgozva vesszük meg. A lényeg az, hogy szerző - 
désben állunk velük, mi vállaltuk, hogy adott időközönként megveszünk valami- 
ből egy adott mennyiséget, ők pedig vállalták, hogy szállítják. Csak egy napig 
maradunk, mert egy kisebb várost látogatunk meg, ahol nincsen sok vásárlóerő, 
de sok ezüst van. Nem pár amdzsré, hanem pár ezer... Ninda, elárulod, min gon- 
dolkodsz? 

Ninda megrázta a fejét. 

— Semmi, csak... az jutott eszembe, hogy én tegnapig semmit sem láttam a vi- 
lágból. A Galaxisból végképp nem... most pedig eljuthatok mindenféle idegen vi- 
lágokra... még ki is szállhatok. . . 

— Ki is kell szállnod. A gyerekektől elvárjuk, hogy legalább évente egyszer kö- 
rülnézzenek a meglátogatott világok valamelyikén. Szélesíti a látókörötöket, tágít- 
ja a Galaxisról alkotott képeteket. Néha egy-egy család egy rövidebb-hosszabb út 
erejéig másik hajóra is költözik, ahogy Szinensi is említette a Hinong Haurit. 

— Szép nagy hajó — mondta Szinensi. — Angéhatin, tizenhatszor húsz szektor, 
harminc lakószint. Itt le se tudna szállni, hiszen körülöttünk minden irányban a 
város utcái vannak. 

— Mi az az angéhatin? — kérdezte Ninda. 

— A típusa. A mi hajónk singérin. 

— Vannak még a Hinong Haurinál is nagyobb hajók — szólalt meg Inerszi. — A 
Hongo Mai például. Azok egyáltalán nem szállnak le suarengeken. Az olyan vilá- 
gokat hívjuk így, ahol kereskedünk. 

— Igen, ismerem a szót, köszönöm — bólintott Ninda; egyre nehezebben küzdötte 
le a késztetést, hogy felálljon és műypráént mutasson, ahogy illik egy csavargó - 
nak, ha segítségére vannak. 

— De, némelyiken leszállnak — jegyezte meg Fendria. 

— Még a Hongo Mainál is van nagyobb hajó — mondta Rongami. — Nem is egy. 
Például a Szúnahaum-sónariongi, ugye. 

— Az nem hajó, az riongi, a neve is ez — vetette ellene Szinensi. 


— Miért, mi a különbség? 

— Hogy nem közlekedik az űrben! 

— Hogyne közlekedne! Az űrben nem létezik mozdulatlanság, még ezt sem tu- 
dod? 

—Jó, jó, elég ebből — csitította őket Fendria. — Ne vesszetek össze. A 
Szúnahaum-sónariongi nem hajó, hanem űrváros, nem tud elmozdulni a pályájá- 
ról, de ettől még persze minden egyéb tulajdonsága megvan, ami egy hajónak. De 
úgy gondolom, Ninda nem szeretné most végighallgatni minden űrbeli eszközünk 
felsorolását. Ráér megismerkedni velük. 

— Jó — mondta Szinensi —, én pedig a szindor törvényekkel akarok megismer - 
kedni, és egyszer majd kérdőre akarok vonni egy szindor jogászt. Hogy képzelik, 
hogy gyerekeket küldenek bányába dolgozni?! 


25. 


, Tegnap elmentünk az Aulang Laipra, a 4-tabe elemi iskolába, ahol megkezdte 


tanulmányait. Persze minden gyerek ismerte. Sokat beszélgettünk velük. Azt 
mondta, egészen olyan volt, mint amikor először járt itt." 


Sileni: 
Naplóm Nindával, 
44117. saurgéman 
Szindoria 
Aulang Laip 
43610. muhat angdzsagan 
755 


Amikor véget ért a tanítás, megint fölmutatták a tenyerüket és mondták, hogy 
jangaut. Ninda megfigyelte, hogy nincs is olyan szabály, hogy a jobb tenyeret kell 
mutatni, mindenki azt mutatja, amelyiket éppen akarja. Szindorián az ilyenfajta 
köszönéseket mindig jobb kézzel csinálták. 

Arra sem volt szabály, hogy mit csináljanak iskola után. Szinensi hazament, 
Inerszi uszodába. Ninda addig nem is tudta, hogy uszoda is van, de Fendria el- 
mondta, hogy több is, négy nagy és egy csomó kicsi, ebben a szektorban is van 
egy. Mindenki sokat jár uszodába, mert ez egy űrhajó, ahol egészen mesterséges 
környezetben élnek, és mindenre szükség van, ami oldja a stresszt. 

Nindának nem volt szüksége stresszoldásra ezen a napon — és később sem. 
Elindult felfedezni a hajót, abban a biztos tudatban, hogy nem tévedhet el. Ismeri 
az útjelzéseket, és van egy barátja, aki bármikor útbaigazítja. Nem mintha 
Lűakéáúban valaha is eltévedt volna persze. 


Jóval később jött rá, hogy bármelyik szúnitól kérhet és kapni fog útbaigazítást, 
vagy ha másféle segítségre van szüksége, azt is. 

Először itt, a 4-tabe szektorban akart körülnézni. Az iskola bejárata egy félkör 
alakú kis térségre nyílt, ami a szektort határoló széles, forgalmas út mellett feküdt. 
Két ajtó nyílt a félkörből, az iskola és egy másik, amire az volt írva: 4-tabe janní- 
haum. Valahol megtalálta a hipnoanyagban a szó jelentését: , a tűz otthona", bár 
ez nem szúni nyelven volt. Nem értette, miért akarna bárki tüzet rakni egy űrha- 
jón, nyilván valami átvitt értelmű jelentése van. Nem foglalkozott a kérdéssel, in- 
kább elindult a két ajtó közötti keskeny, néptelen folyosón. Hamarosan elért egy 
kereszteződést, egy másik keskeny folyosóval, ahova benézve meghökkent egy 
pillanatra: egy autó tartott felé. Mielőtt bármit tehetett volna, az autó elszáguldott 
fölötte. Persze. A járműveknek nyilván itt is a levegőben kell haladniuk, ez nem 
volt benne a hipnoanyagban, de logikus. Továbbment és elért egy helyet, ami sza- 
kasztott úgy nézett ki, mint valaminek a hátsó udvara, egy kis térségen mindenfé- 
le dobozok, felismerhetetlen készülékek ledobálva. Már értette, hol van. Ez egy 
belső összekötő folyosó a 4-tabe szektor épületei között, olyan, mint azok a siká- 
torok, ahol eddigi életét leélte — csakhogy itt minden tiszta és világos, egyetlen 
sötét zug sincsen sehol. Igaz, falmélyedések, utcaszint alatti lejáratok sincsenek, 
ahol el lehetne bújni, de persze itt nem is akar elbújni senki. Nincs ervé, nem 
üldöznek senkit. Nincs miért elbújni senkinek. Itt biztosan az ervés játékot sem is - 
merik, amikor valakit kiválasztanak ervésnek, az csukott szemmel számol és vára- 
kozik, azalatt a többiek elbújnak, és neki meg kell őket találnia. 

Elért egy teret, ahol embereket látott maga előtt kilépni az egyik ajtón és távoz- 
ni. Két keskeny folyosó kereszteződésében volt. Mind a négy sarkon ajtó, felirat- 
tal. 4-tabe jalgun nisszi, ez állt az egyiken. A nisszi olyan hely, ahol élelmet tarta- 
nak, ezt tudta, az a két szúni tegnap reggel egy nissziben vendégelte meg. Persze 
akkor még azt sem tudta, hogy nisszinek hívják azt a helyet, később tanulta a hip- 
noanyagban. Azt nem tudta, hogy a jalgun mit jelent. A másik ajtón: 4-tabe 3. 
Nem tudta, mit jelent a három. Egyest és kettest nem látott sehol. A harmadik sar - 
kon: 4-tabe dzsorongit. Ezt sem értette. De a negyediket igen: 4-tabe uszoda. 
Igen, Inerszi erre indult el, amíg ő még ott nézelődött, akkor nyilván ide jött. 

Továbbment egyenesen, az uszoda és a dzsorongit között, és kiért egy széles fo- 
lyosóra, ahol autók száguldottak a magasban és emberek jártak meg siklókerekez- 
tek idelent. Vagyis átjött a szektoron, ez a szomszéd szektor határa. 

Átszaladt az úton az emberek sokaságában -— itt fordult elő először, hogy igazán 
sok embert látott egyszerre a hajón — és bekukkantott ebbe a szektorba is. Ennek 
más volt a felépítése, nem néhány nagy épületet talált, hanem egy parkot és a két 
oldalán egy-egy hosszúkás házat, amik több kis részre voltak osztva, bennük üzle- 
tekkel. Mint a suárban, csak kevesebb volt az üzlet, az egyikben ennivalót árultak, 
a másikban ruhát, a harmadikban... nem tudta megállapítani, valamilyen készülé- 
keket, a negyedik étterem volt, az ötödikben is valami olyan tárgyakat, amiknek 
nem tudta a rendeltetését. Itt persze nyilván csak szúnik vásárolhatnak, hiszen a 


szísiből az utasok egyáltalán nem jöhetnek föl ezekre a szintekre. Talált két ajtót 
4-nibe 4 és 4-nibe 5 felirattal, amikről nem tudta, mik lehetnek. Arra is rájött, 
hogy ezek a szektorok jóval nagyobbak, mint amennyit így, egy gyors körülnézés - 
sel lát belőlük, és nyilván 4-nibe /1-től kezdve megvannak ezek a számok, leg- 
alább ötig, talán tovább is, de a szektor más részén. 

De ez most nem érdekelte. Véletlenül találta meg a legközelebbi liftet, s már 
odaért hozzá, amikor tudatosult benne, hogy a pár lépésenként a padlóra festett, 
ék alakú zöld vonalkák azt jelzik, hogy merre találhat liftet. Másmilyen vonalkák 
is voltak, és már arra is emlékezett, hogy a piros nyilak azt mutatják, merre van a 
legközelebbi nyilvános mosdó. 

Gondosan kiválasztotta, hol kell belépnie, és nagy figyelemmel követte a válta- 
kozó számokat. Most liftezett először egyedül, és nem akarta elrontani — bár vol- 
taképpen már tudta, mi történne, ha elhibázná. Semmi. A liftet csak azért osztják 
sávokra az egyes szintek szerint, hogy gyorsabban lehessen használni, ne akadá- 
lyozzák a kiszállni készülőket azok, akik még utaznak — már ha éppen nagy a for- 
galom, persze, mert ha nem, akkor nem is számít az egész. Ő az első szintre tar- 
tott, de ha oda áll, ahol a harmadikon akarnak kiszállni, akkor se történt volna 
semmi különös, kikerülik és mennek tovább a dolgukra. Ez benne volt a hipnoa- 
nyagban. Azt pedig mint egykori lüakéaáni tudta, hogy mi történik ott, ha valaki 
megszegi a közlekedési szabályokat, és észreveszi egy kamera — márpedig kame- 
rák mindenhol voltak, csak a sötétség mögött nem —: pillanatokon belül ott terem 
egy ervés kocsi, kap egy kiselőadást a szabályos közlekedésről, és fizethet bírsá- 
got. Persze ez csak a lüaksíyteknek jár, akiknek lakásuk van és polgárnak számí- 
tanak. A csavargók ezt is ritkán ússzák meg letartóztatás nélkül. 

Fölment az első szintre, a hatalmas parkba, ami már tegnap is lenyűgözte, és 
ezentúl is mindig, valahányszor erre járt. És ritkán telt el ezentúl két-három nap- 
nál több anélkül, hogy feljött volna ide. 


26. 


,, Nem emlékszem egyetlen esetre sem, amikor valahol fákat látott és ne ment vol- 
na oda hozzájuk. Amikor ezt megmondtam neki, bólintott és azt mondta: ilyen a 
jövőben sem fog előfordulni. " 


Sileni: 
Ninda élete, 
0 


Vehat, sandzsir, karuan. Ninda sorra járta a fákat és igyekezett mindegyiknek a 
nevét megtanulni a táblácskákról, amik a törzsükre voltak erősítve. Nem csak a 


nevük volt kiírva, hanem mindenféle tudnivaló is, például hogy mire használják a 
gyümölcsét, levelét vagy virágját, hogyan kell feldolgozni, honnan származik. 
Némelyiknek a szindor nevét is tudta: a karuan vörössel csíkozott narancsszínű, 
édes gyümölcsét jól ismerte, Lüakéájnban sokszor evett ilyet — és nem is mindig 
lopta, néha kapott az árusoktól —, ott úgy hívják, vüátsy. Látott néhány $örnéyfát 
is, megismerte kékeszöld, hosszúkás gyümölcséről, s most megtudta, hogy az itte- 
ni neve jograt. De látott állatokat is, azoknak is volt táblájuk, csak persze nem a 
testükre erősítve, hanem kisebb-nagyobb elkerített területeken voltak, és a kerítés - 
re tették a táblát. Általában többféle állat élt egy-egy területen, de fénykép is volt 
a táblán, hogy lehessen tudni, melyik melyik. Az állatok nevét mind tudta a hip - 
noanyagból, de annyira nem érdekelték, mint a fák. Amióta LYY megparancsolta, 
hogy érintkezzen sokat a fákkal, azóta nagyon érdekesnek találta őket. 

— Itt vagy, barátom? — kérdezte, letelepedve egy vehatfa és egy falgibokor közé. 
A fűre. Hiszen itt le szabad ülni a fűbe, feküdni is, még tépni is szabad belőle. 
Lűakéáúban ezt talán még a gazdagoknak sem szabad. Talán csak a felsővárosiak- 
nak. 

— Ez fölösleges kérdés volt — érezte meg a választ késedelem nélkül. — Előre 
tudni fogsz róla, mikor kerülünk egymástól olyan távol, hogy megszakad a kap- 
csolat. Én pedig soha nem alszom, ezért mindig elérsz. Az ivutok számára isme- 
retlen az alvás. 

Ivut, igen. Már emlékezett, így mondják szúniul, hogy kYvap. Most már szúniul 
beszél, ezt a szót fogja használni. 

— Mondd, mitől ilyen nyugalmas ez a hely? 

— A park? 

— Igen. Vagyis nem... az egész hajó... mármint amit eddig láttam belőle. 

— Talán az ervések hiánya miatt. 

— A Testvériségnek is vannak rendfenntartói. 

— Igen, és minden nyilvános helyen mindenkit megfigyelnek, itt is, a parkban. 
Akárcsak a szindorok. De ott az utcákon örökké cirkálnak az ervések, itt viszont 
csak akkor jönnek elő, amikor szükség van rájuk. Talán éppen ez okozza, hogy 
meglehetősen ritkán van csak rájuk szükség. Itt is minden tele van rejtett kame - 
rákkal, amiknek a képét csak akkor látja emberi szem, ha valami baj történik — 
akárcsak Szindorián. De itt húszezer emberre öt vagy tíz rendfenntartó jut, nem 
tudom pontosan. Szindorián ennek a többszöröse, akár több száz is. A suárnak és 
a szísinek persze megvannak a külön rendfenntartói, azok jóval többen vannak. 

— De nyilván nem azért van rájuk ilyen ritkán szükség, mert ilyen kevesen van- 
nak. Hanem fordítva, azért vannak kevesen, mert ritkán van rájuk szükség. 

— Dehogynem. A rendfenntartók állandó jelenléte rossz hatással van a közbiz- 
tonságra. Ezt már számos világon megállapították. Szindoria sok kritikát kap ezért 
is. 

— Kritikát? — Ninda értetlenül nézett a falgi egyik ágára. 


— A lakott világok odafigyelnek egymásra. Mindenhol vannak emberek, akik 
azzal foglalkoznak, hogy tanulmányozzák a vezetők tevékenységét, és véleményt 
mondanak róla. A saját világuk és más világok vezetőtét is. 

Ninda csodálkozva hallgatta a fejében megformálódó gondolatokat. Soha nem 
jutott eszébe, hogy a vezetőket kritizálni lehet. 

— Pedig lehet — felelte LyY, hiszen ezt a gondolatot is érzékelte. — Neked persze 
soha nem mondta ezt senki. De Szindorián se mindenki hiszi ám el a mesét, hogy 
Vüyrd Kiyfeán kormányzása annyira boldoggá tette az embereket, mint még soha. 

— Mióta kormányoz? — kérdezte Ninda. 

— Tizenöt éve, szindoriai időszámítás szerint. 

— Én öt és hat éves vagyok ott. Vagyis egész életemben ő volt a kormányzó, már 
régóta. És egész életemben nem volt mit ennem, csak ha loptam vagy ha valaki 
nagy ritkán adott egy szem vűátsyt. A sötétség mögött senkinek se volt mit ennie, 
soha. Most, hogy idejöttem, azonnal lett mit ennem. Ajándékba kaptam egy hatal- 
mas lakást... tiszta ruhát... iskolába járhatok. Miért teszi ezt a Testvériség, és mi- 
ért nincs ez Szindorián? 

— A Galaxisban sok-sok olyan világ van, mint Szindoria, ahol a vezetőket nem 
érdekli más, csak a saját hatalmuk. És vannak olyan világok is, mint a Testvéri - 
ség, ahol nem tűrnek már meg többé zsarnokokat. Valaha nekik is voltak zsarno- 
kaik, és egyszer majd Szindoriának sem lesznek. A Testvériségben mindenki jólé- 
te fontos. A hajóik azért járják a Galaxist, hogy megteremtsék azt a gazdagságot, 
amiből telik mindenki jólétére. Szindoria nem kereskedik mással, csak a maga 
szűkös mezőgazdaságának és iparának árujával, amiért nem kaphat sokat, ezért 
Szindoria szegény világ. 

— De ha Szindoria gazdag lenne, akkor Vűyrd Kiyreánnak is több jutna, nem? 

— Nem ismerem őt, de valószínűleg már most is többje van, mint amennyit 
valaha el tud költeni. De ha a világa gazdag lenne, akkor az emberek többet jár- 
hatnának iskolába és többet tudnának az emberi kapcsolatokról, a gazdaságról 
meg még sok mindenről. Akkor pedig nem tűrnék meg sokáig Vűyrd Kiyfeánt a 
fejük fölött. De most ideje megszakítani a kapcsolatot, nem beszélhetünk túl soká- 
ig egyvégtében. 

Ninda magára maradt a gondolataival és a fákkal. 

Egy kérdésre még nem kapott választ, majd megkérdezi LyYftől. Miért fontos a 
Testvériségnek mindenki jóléte? Azt már értette, hogy Szindoriának miért nem. 
De a Testvériségnek miért? És ha a szúnik jóléte fontos is, miért fontos az ő jóléte 
— aki nem is szúni, tegnap csöppent ide, szó szerint beesett a suárba? Semmi okuk 
nem lett volna rá, hogy úgy kezeljék, mint egy közülük valót. És felvették a csa- 
ládfára, ami azt okozta, hogy ő most már a Testvériség állampolgára, és soha töb - 
bé nem tehetik ki innen, akkor sem, ha a Felhő Csillagai mind ezt akarják. 

És felveszik a törzsek szövetségébe is. Fendria elmondta, hogy meg kell majd 
jelennie a sáhaddif előtt, ami a törzsek legfőbb felügyelő szervezete vagy valami 
ilyesmi, és ők majd eldöntik, hogy melyik törzsbe való, mert enélkül nem lehet 


igazi szúni. Részletesebben nem mondta el, hogy miért, csak azt, hogy a suagján 
talál egy piros borítójú könyvet, azt olvassa el, mielőtt megjelenik a sáhaddif 
előtt. Hogy az mikor lesz, azt Fendria nem mondta meg, de nemsokára. 

Köntöse zsebéből elővette a suagot. A tenyérnyi készülék képernyőjén ott volt a 
piros borítójú könyv. Megérintette a fedelét. 


27. 


, Egyszer azt mondta: ha a lieháknak nem kellene a sáhaddif elé állniuk, akkor a 
Sésszin-szúni neki soha a kezébe sem került volna. " 


Szinensi: 
Ninda élete és tanítása, 
231. sómir 


Ott kezdem a történetet, ahol az előző történet véget ért: azokban a napokban, 
amikor a sarangák utolsó támadását visszavertük, és a megmaradtak összegyűl- 
tek Sésszin-szigeten. Még nagy számban megvoltak a sómannirok és a lindzsauk, 
és a velguk nagy része is, de a sindangé törzs súlyos veszteségeket szenvedett, és a 
nahemdáknál egyetlen tiszt sem maradt. Aznap Hínafaurd volt a namti parancs- 
noka, ő hívta össze a tagságot a bunker egyik legelrejtettebb termébe. Nyolcvan- 
két élő tagja volt még a namtinak. Mindenki megtette jelentését, már akinek jelen- 
tenivalója volt, és azok nem voltak sokan. Úgyis tudtunk mindent. 

Hínafaurd elmondta javaslatát: hagyjuk el Haringsát, az egész naprendszert és 
a közeli csillagrendszereket is. Végül is Haringsá nem a mi világunk. Azt már el- 
veszítettük. Algahilk megkérdezte, hová akarna menni, és Hínafaurd azt felelte: 
nem tudom. 

Azon az éjjelen az öt törzs minden tagja felszállt a megmaradt négy hajónkra, 
összesen négyezer ember, abból ezerkétszáz gyerek. Egyszerre indultunk, hogy ne 
lehessen bemérni minket, hiszen utóvédet nem volt honnan állítanunk, bár a sa- 
ranga légvédelem nem láthatott el Sésszin-szigetig. Végül nem is üldöztek. Né- 
hány nap alatt elértük az Angáhapan-övezetet, ahol nem találhattak ránk. Itt csat- 
lakoztak hozzánk a Mínahan törzsei: a hengrik, a nefandák, a muahtanok és a 
nimdzsik, összesen kétezer ember két hajón. Elindultunk, hogy belevesszünk a Ga- 
laxis végtelenségébe. Azóta a Galaxisnak azon a részén szúni hajó nem járt, és 
nem is fog, amíg utódaink emlékeznek fogadalmunkra. 

Útközben, a hajókon alakítottuk ki új rendünket, amit feljegyeztünk az Ílgaszau- 
miban, a Szúnahaum-sóhipun című könyvben. Úgy döntöttünk, nem keresünk ma- 
gunknak új világot. Kóborolni fogunk a csillagok között, és azzal foglalkozunk, 
amihez mindig is értettünk: kereskedünk. Mindegyik hajónk másfelé indult, s ettől 


kezdve csak a namindanon találkoztunk. Új nevet is vettünk fel, mert testvéreink- 
nek tekintettük egymást, a szúnik megmaradt kilenc törzse, az ősi szóval: Szúna- 
haum Testvériség. 


Ninda tűnődve olvasta az ősrégi krónikát. A szúnik időszámítása nem itt 
kezdődik, a történet elejére ki van írva, hogy nyolcezer évvel az időszámítás kez- 
dete előtt történt, vagyis körülbelül ötvenezer évvel ezelőtt. Szindor naptár szerint 
az nagyjából kétezer év. 

Tehát elűzték őket egy háborúban, nem is a saját világukról, hanem egy későb- 
biről, és azóta nincsen saját világuk. És van kilenc törzs. Sómannir, lindzsau, vel- 
gu, sindangé, nahemda, hengri, nefanda, muahtan, nimdzsi. Már kétszer elismétel- 
te, amikor rájött, hogy hiszen lehet, hogy ma már nem is ezek a törzsek vannak. 
De vajon hogy fogják eldönteni, hogy ő melyikbe tartozik? 

A könyv ezután hosszan tárgyalta a kalandokat, amikbe az első hat hajó kevere- 
dett — Ninda gyorsan megtanulta a nevüket: Sangir Ándri, Illu Hauri, Rongi Hau- 
ri, Inkaszté, Angin Szimmuat és Hengászaun. Később új hajókat építettek, egyre 
nagyobbakat, s ma nekik vannak a Galaxisban a legnagyobb hajóik. Kásirun is ezt 
mondta. No persze más népek nem is laknak hajókon. 

Sok szót nem ismert a szövegben. A namtiról sejtette, hogy valamilyen vezető - 
ség lehetett akkoriban, a sarangák nyilván az ellenség. De hogy a namindan mi le- 
het, azt nem tudta. Volt több is, Mínahan, Ílgaszaumi, de ezekről tudta, hogy tu- 
lajdonnevek, mert vastag vonalakkal rajzolták meg a betűiket. Az Ílgaszaumi 
nyilván valamilyen írásmű. 

Nem volt különös érzés, hogy tud olvasni, és azt is tudta, hogy miért, a hipnopé- 
dia így működik, amit a hipnoanyag részeként tanul, az olyan, mintha világéleté- 
ben tudta volna. De az nagyon különös volt, hogy könyvet olvas. Néha látott em- 
bereket az utcán Lűakéanjban is, suag volt a kezükben — azazhogy vyriis, ahogy 
ott hívják —, talán olvastak vagy beszélgettek valakivel, vagy hát bármit csinálhat- 
tak. Neki eszébe sem jutott arra gondolni, hogy esetleg olvasnak. És persze az 
még kevésbé jutott valaha is az eszébe, hogy ő maga megtanuljon olvasni, és 
hogy milyen érzés lehet ezt csinálni. Sokszor látott feliratokat a falakon, állókat és 
mozgókat, színeseket, képeseket. A képeket meg szokta nézni, de az eszébe sem 
jutott, hogy a betűk valami érdekeset jelenthetnek. Végül is azok a betűk az ő szá- 
mára nem is nagyon lehettek fontosak. De most — könyvet olvas. 

Érdekes érzés volt. Amikor arról olvasott, hogy a Rongi Hauri ércet rakodott a 
Keszandán, akkor látta maga előtt a Keszanda vörös sivatagját, mindenfelé óriási 
sziklák hevertek, és ott állt a hatalmas hajó — ezer ember élt rajta, hát igazán nem 
lehetett olyan kicsi, mint amilyeneket a kikötőben látott, de persze az Aulang 
Laipnál sokkal kisebb, a szöveg említette, hogy az ezer ember és a rakomány csak 
elég szűkösen fért el a fedélzeten —, és jól megrakott, hatalmas dimakocsik hord- 
ták az ércet. Miközben sejtelme sem volt róla, hogy nézett ki igazából a Rongi 
Hauri, és arról sem, hogy milyen világ a Keszanda. Vörös sivatag itt van, 


Lűakéánú körül. Fogalma sem volt róla, hogy a Keszanda milyen. Semmilyen más 
világot nem látott még, csak a Hydaiú moziban. Csak elképzelte valamilyennek. 

Mindent elképzelt valamilyennek, amit olvasott. Voltak világok, amikről a 
könyv leírást is adott, bár többnyire csak egy-két mondatban. A Szaundzséról azt 
írta, nagy hegyek vannak rajta, ő pedig rögtön látta maga előtt a nagy hegyeket, 
egészen olyannak képzelte el, mint a Syváérn-hegyvidéket, amit többször is látott 
a H$daiú moziban. 

Aztán a könyvben új fejezet kezdődött, ami visszatért a kezdeti időponthoz. 


Ezért mi, a szúni nép megmaradt törzsei úgy határoztunk, hogy megőrizzük ha- 
gyományainkat, nyelvünket és kultúránkat. Amennyire lehet, elősegítjük a termé- 
szetes népszaporulatot, hiszen mi vagyunk a legkisebb nép a Galaxisban, de emel- 
lett felveszünk magunk közé minden olyan dzserangot, aki közénk akar tartozni és 
méltó rá, hogy befogadjuk. 


Ninda elgondolkodott ezen a részleten. Igen, ő közéjük akar tartozni, de honnan 
tudják, hogy méltó-e rá? Honnan tudták tegnap reggel? Mindenki azt mondja, 
hogy ő most már a Testvériség állampolgára, tehát befogadták anélkül, hogy bár- 
mit tudtak volna róla, de miért? És ha így van, miért kell még felvételt nyernie va- 
lamelyik törzsbe is? 

A kérdéseire egyelőre nem remélhetett választ — tovább olvasott, amíg meg nem 
éhezett. Akkor megkereste a legközelebbi automatákat, vett magának vacsorát, és 
leült a parkban egy asztalkához, hogy megegye. Közben olvasott tovább, aztán 
hazament aludni. 

Így élt napokig. Reggel iskolába ment, utána tett egy felfedező utat, egyre na- 
gyobb területét ismerte meg a hajónak. Majd leült olvasni valamelyik parkban. 

Meglepte és meghatotta, amikor famut este 840-kor megszólalt a suagja, és egy 
ismeretlen férfi arca nézett rá. Meghívta, hogy nézze végig az indulást arról a 
helyről, ahonnan a legtöbbet láthat belőle. Ninda értetlenül nézett rá, amire a férfi 
természetes hangon közölte, hogy ő az egyetlen a hajón, aki most először indul az 
űrbe, először hagyja el szülőbolygóját. Ninda nem értette, hogy ezt az idegen hon- 
nan tudja, aztán később rájött, hogy ez a kifejezés, , a hajón", csak azokra vonat- 
kozik, akik a nyolc lakószinten élnek, vagyis a Testvériségre. Az utasok nem szá- 
mítanak. Később megtudta, hogy az utasok szórakoztatásával foglalkozó személy - 
zet külön felköszönti és megajándékozza azokat, akik először utaznak az űrben, 
de utast persze a lakószintekre soha nem engednek be — még kórházi ellátást is 
lent kapnak, a suárbeli kis kórház fölött van a szísi nagy kórháza, aminek gyakran 
vannak olyan betegei, akik kizárólag ezért jöttek, utazni nem is állt szándékukban, 
de a Testvériség hajókórházai sokkal jobban fel vannak szerelve, mint például a 
szindor kórházak. 


28. 


na-28 felszállási 


,, Semmit sem éreztem, amikor elhagytam Szindoriát. Ami mögöttem volt, az egy 
cseppet sem hiányzott. Ami előttem állt, arról pedig nem sejtettem semmit. " 


Ninda: 
Életem egy falevélen, 
5. sómir 
Szindoria 
Aulang Laip 
43610. famut nirséhagan 
840 


Ninda kissé elfogódottan közeledett a széles kapuhoz, ami fölött hatalmas betük - 
kel állt a felirat: 2-nidzsi hingsá-sétturaszingan. Világ-vezérlőközpont. A kapu 
tárva volt, emberek járkáltak rajta ki-be. Ninda belépett. A kapu után rövid folyo - 
só következett, kétoldalt ajtókkal, s a végén széles ajtó, ami Ninda érkezésére fel- 
siklott a mennyezetbe. Óriási, kör alakú terembe lépett, ahol körben képernyők 
borították a falakat, s előttük emberek ültek-álltak, járkáltak. Az ajtó közelében 
sárga ruhás, fiatal nő álldogált, piros-fehér mintás, kerek sapka volt a fején, a de- 
rekán kis barna fegyvertáska. Ninda már tudta, hogy ez az esszidzsinna, a bizton- 
sági szolgálat viselete. 

— Ott ülj le — mutatott neki helyet a bejárat közelében. Aztán már nem foglalko - 
zott vele. Ninda helyet foglalt és körülnézett. 

A terem falain körbefutó, embermagas képernyőt részletekre osztották, tíz-ti- 
zenöt kamera adott képet a suárból, a két nagy kapu külső és belső oldaláról, s 
mindenféle üres területekről, amik a hajó körül voltak, a városi utcák hátsó falai 
és a hajótest között. Ninda ekkor tudta meg, hogy a hajó mellett keskeny üres sáv 
van, amit a város földje borít. 

— 845 — mondta egy férfihang. A suárban és a szísiben ekkor megint megszólalt 
a jelzés, ami 840-kor is felhangzott már. Négy erőteljes, átható zenei hang, min- 
denhol hallhatóak voltak. Az első magas, aztán egyre mélyebbek. De most pár pil- 
lanatnyi szünet után megismétlődött mind a négy. Idefönt, a lakószinteken semmi 
sem jelezte, hogy hamarosan felszáll az Aulang Laip. 

A suárt mutató kamerákon megélénkült a nyüzsgés, az emberek most már java- 
részt kifelé tartottak, a városba. A nagy faliórán, ami a matik századrészeit is mu - 
tatta, gyorsan pörögtek a számjegyek. A számítógépek előtt ülő emberek nyom- 
kodták a gombokat. 

850-kor megint felhangzott odalent a jelzés, de most háromszor egymás után. A 
suárban tartózkodó utolsó vásárlók most már szapora léptekkel igyekeztek kifelé. 


Ninda tudta, hogy aki a hajón marad jegy nélkül, azzal megvetetik a jegyet a kö- 
vetkező állomásig, és olyan szállást kap, amilyen jut. 

Egy ember besétált a terem közepére, és megszólalt. Egész csendesen beszélt, 
de az egész teremben zengett a hangja. 

— Készülődjünk. Minden rendben? 

— Minden rendben — hallatszott mindenfelől. 

— Köszönöm. Várjunk. 

Csendben ültek, vártak, az indulás hivatalos időpontja után még öt matit szoktak 
hagyni, hogy aki ki vagy be akar még szállni, kapjon egy utolsó esélyt. 

A falióra 855-re váltott. 

— Kérem a tifongokat — mondta a férfi. 

A kamerák mutatták, amint a suár kapui bezárulnak, aztán lassan rájuk csukód- 
nak a hatalmas tifonglemezek. Olyan vastagok lehettek, mint egy légiautó. Ninda 
ebben a pillanatban boldog örömet érzett. Most már egészen biztos, hogy nem 
fogják kitenni. A tifongokat már csak a legvégső esetben nyitják ki újra. Ha em- 
berélet forog kockán. Azért biztosan nem, hogy egy szindor csavargónak kitegyék 
a szűrét. 

Egy egész matiba telt, hogy a tifongok befejezzék mozgásukat és a hajó belsejét 
tökéletesen elzárják a külvilágtól. A széleiken egymásba kapaszkodtak a fogak, és 
innentől a hajóból se ki, se be. 

— Hiengek indulnak — mondta csendesen a középen álló férfi. A kapitány, értette 
meg Ninda. Dobogó szívvel nézett rá. Ahogy a férfi körülnézett a képernyőkön, el 
tudta olvasni a kitűzőjét. Ilkut, ennyi állt rajta. Persze lila kitűző volt: űrhajós. 

Ninda nem tudta, mik a hiengek, de nem is látott semmi változást. 

— Negyven sáurg — szólt egy női hang. 

— Rendben, kezdhetjük emelni — felelte Ilkut kapitány. — Egy egész kettőt kérek. 

— Indítom — mondta egy másik férfi. — Három... hat... kilenc... tizenkettő. 

A kamerákon megmozdultak az utcák, és nagyon lassan süllyedni kezdtek. 
Emelkednek, gondolta Ninda. Már nem érintik Szindoria talaját. 

Jól látszottak az emberek, akik felfelé néztek a hajóra. Odakint fényes nappal 
volt, talán a fehér órája, Ninda nem tudta megállapítani, négy napja volt már a ha- 
jón, teljesen átállt az itteni időszámításra. Ami azt illeti, abban sem volt biztos, 
melyik napot írják Szindorián. Illetve... ha itt nyolcvanezer ütés egy nap, ott pe- 
dig hatvankétezer, akkor... akkor ott már öt nap telt el. Huszonkettedike van. 

Egy pillanatra átszaladt az agyán a gondolat: valószínűleg ez az utolsó alkalom 
életében, hogy érdekli, milyen dátumot írnak Szindorián. 

Olyan lassan emelkedtek, hogy fél matiba is beletelt, mire rájött, mi ennek a fel- 
szállásnak a látványossága. A város! Láthatja felülről, ahogy még soha nem látta! 

Tekergette a fejét, hogy minden irányba lásson, de a képernyőnek a közvetlenül 
fölötte levő részét nem látta jól, és nem merte elhagyni a székét. Ahogy visszafor- 
dult a másik irányba, majdnem felkiáltott ijedtében. Ilkut kapitány ott állt előtte és 


lenézett rá. Magas férfi volt, sötétbarna köntösben és nadrágban, deresedő, rövid 
szakálla volt. Bólintott. 

— Ugye te vagy az, aki itt született és most hagyja el a szülőbolygóját? — kérdez - 
te. A hangosítást most kikapcsolta. 

Ninda zavartan biccentett. 

— Gyere — nyújtotta a kezét Ilkut kapitány. — Középről jobban látsz. 

Ninda megilletődve kelt föl és követte a kapitányt a terem közepére. Senki nem 
szólt semmit arra, hogy elhagyta a helyét — hiszen a kapitány maga hívta! 

Azon az oldalon, ahol ült, felismerte a Kayyp színházat, a kupola még mindig 
magasabban volt náluk. Balról a Nóyfviú pályaudvar homlokzatát látta, éppen ak- 
kor indult a piros járat a fővárosba, méltóságteljes lassúsággal gördült végig a pá- 
lyán, s mintha csak a legvégén gyorsult volna fel, hogy aztán nekirugaszkodjon, s 
egy pillanat múlva csíkként hasított végig az égbolton. A látvány semmiben sem 
különbözött attól, amit a városból is láthatott. 

De emelkedtek tovább, és az épületek mögül kiemelkedett a városkupola. Kí- 
vülről még soha nem látta. Nem is tűnt úgy, mintha föléjük magasodna, mostanra 
talán ők is vannak olyan magasan. Mellette a Swáplóyn negyed toronyházai, és 
mögöttük a kisebbik hegygerinc, a Vúündfoyk. Az már a Felsőváros kezdete. 
Sokszor látta lentről, a Kyndafeőt negyedből, de annál közelebbről még soha. 
Most jóval távolabb vannak. 

— Tetszik? — kérdezte a kapitány. 

Ninda bólintott, aztán gyorsan összeszedte magát, hiszen magas rangúval 
beszél. 

— Igen, uram... vagyis... igen, kapitány. Nagyon tetszik. Köszönöm, hogy itt le- 
hetek. 

— A nevem Ilkut. Miért szólítasz kapitánynak? 

Ninda ijedten nézett föl a férfira. 

— Hát nem te vagy a kapitány? 

— Nem. A Testvériség hajóin nincsen kapitány. Az én beosztásom hingsá-séttu- 
rilgan. — A felszállás vezetője. — A rangom egyébként szísud. 

— Nincsen kapitány? .. . 

— Nincsen. Ha te nemrég érkeztél közénk, akkor bizonyára olvastál ezt-azt a ré- 
gi történelmünkről. Ma már sok minden nem úgy van, mint akkor. Régóta nincse- 
nek már kapitányok. A mai hajók irányítása túlságosan összetett feladat, egyetlen 
ember kevés lenne rá. — Ilkut hangja hirtelen megint kihangosodott. — Kétszázas 
magasságnál kérem a sészanninokat egyhatoddal indítani. 


29. 


na-29 Felsővárosi 


,, Mítoszokat teremteni könnyű. De ha sokáig élő mítoszt akarsz, ne az igazság 
leplezésére használd." 


Lí-Nindaran: 
Az Első Szian, 
38. sómir 


A városkupola mögött kezdett kibontakozni egy nagy, sötét tömeg. Ninda kíván- 
csian nézte. Most meglátja a Felsővárost. Ő lesz az egyetlen azok közül, akik a sö- 
tétség mögött élnek, aki megláthatja a Felsővárost. 

Ilkut követte a pillantását, s látta, ahogy önkéntelenül közelebb lép, hogy jobban 
lásson. 

— Azt a hegyet nézed? Sajnos nem tudom a nevét. 

— YYdasiéőn — felelte Ninda csendesen. 

— Hát ezt nem próbálnám kimondani, de ha akarod, megnézhetjük közelebbről. 
Olyan kicsi a távolság, hogy oda sem kell mennünk. 

Ninda értetlenül nézett rá. Ilkut elmosolyodott és megint kihangosítva szólalt 
meg. 

— Kérek nagyítást a szuang irányú képszeletre. 

A hegy elkezdett közelebb jönni. Ninda döbbenten nézte. A Felsőváros Hegye, 
Lűakéáú voltaképpeni szíve, központja! . . . 

— Mi ez a hely? — érdeklődött Ilkut. — Tudsz róla mondani valamit? 

— Ez a Felsőváros — lehelte Ninda. 

— Úgy. S mi az a Felsőváros? Ne haragudj, én teljesen járatlan vagyok ezen a vi- 
lágon. 

— Itt élnek a gazdagok. Vagyis... nekünk csavargóknak az a gazdag, aki házban 
él, de itt a leggazdagabbak élnek, csodálatos palotákban, legendákat mesélnek a 
gazdagságukról és a paloták szépségeiről. Lűakéán elég nagy város ahhoz, hogy 
sok nagyon gazdag ember éljen benne, és a Felsőváros igazán hatalmas. 

— Jártál már ott? 

— Nem, dehogy. Az egész hegy körbe van kerítve, és a kapukat őrzik az ervések, 
senki nem mehet be, akinek nincs rá engedélye. 

— Á, igen, hallottam ilyen környékekről. A gazdagok elzárkóznak és a szegé- 
nyeket nem engedik maguk közé. 

— Mi is ilyen környéken élünk, Ilkut — jegyezte meg egy nő a hátuk mögül. 

Ilkut hátrapillantott. A hegy még félig a kupola mögött volt. 

— Hogyan?... Ó, igen, igazad van, Sinirta. Csak mi az egész népünket helyeztük 
ilyen falak mögé, aki közénk tartozik, az mind bent van, kint csak a dzserangok. 


Ők viszont a saját népüket rekesztik ki. Pedig őket sosem üldözték a saját világuk 
szegényei, mint minket némely dzserangok. 

— Hát az igaz. Bár azért meg kell mondani, hogy egyetlen ma élő dzserang sem 
felelős azért, mert minket valaha üldöztek. 

— Magától értetődik. Én sem feltételezem róluk, hogy megtennék. 

— Azért — szólalt meg egy másik férfi — a szindoriai gazdagoknak ugyanúgy a 
biztonság az érvük erre, mint nekünk. Nem rekesztenek ők ki senkit, csak minél 
több a pénzük és értékük, annál nagyobb csábítást jelentenek a bűnözőknek, és 
annál nagyobb a veszély is. Ők is csak biztonságban szeretnének élni, és mivel 
nagy a veszély, az óvintézkedéseknek is komolyaknak kell lenniük. 

— Neked is igazad van — nevetett a nő. 

— Kérek egy kis fordulást súnard irányban — szólalt meg Ilkut —, jobb, ha nem 
okozunk kellemetlen érzéseket azoknak, akik abban a toronyban vannak, és akkor 
már a kislány is jobban láthatja ezt a hegyet. 

A képernyőn a Felsőváros hegye lassan oldalazni kezdett és kikerült a kupola 
takarásából. Még mindig egészen lassú volt az emelkedés is. 

— Az én kedvemért?. . . — lepődött meg Ninda. 

— Miért — mosolygott Ilkut —, nem teljesen mindegy a hajónak, hogy milyen 
irányban emelkedik föl? Különben is csak pár száz ríginről van szó. Városnézésre 
nem mehetünk ekkora hajóval, a lentiek szívbajt kapnának, ha a fejük fölött kö- 
röznénk, de ezt a kis kitérést észre se fogják venni. Csak abban a piros toronyban, 
ahol azt látják, hogy távolabb kerültünk. 

— A Vaiskyőn-torony — bólintott Ninda anélkül, hogy odanézett volna a torony 
felé. 

— Ha te mondod... 

— Hát azt meg tudod-e mondani — szólalt meg az iménti férfi —, hogy mi az a fél - 
henger alakú épület a torony tövében? 

Ninda hátranézett a férfira, elolvasta a kitűzőjét. Auharingi. A félhengert nem 
nézte meg, ahogy a tornyot sem. 

— Igen, Auharingi. Az a Műiksyén piac. Igazából nem a torony mellett van, ha- 
nem két utcával távolabb. A piacot jól őrzik, de be lehet lógni... vagyis hogy. . . 

Elhallgatott. 

— Nincsen semmi baj, Ninda — felelte a férfi jóindulatúan. — Az Aulang Laipon 
vagy, a hajódon, a családod körében. Mindenki ismeri a történetedet, vagy leg- 
alábbis már nagyon sokan, tudjuk, hol éltél és milyen életre kényszerültél ott. 
Nem te választottad, nincs rajta mit szégyellned. 

Ninda hálásan rámosolygott és visszafordult a hegy felé. 

— Hát jó... szóval be lehet lógni. Ha már bent van az ember, aránylag könnyű 
lopni, de ha egy kicsit ott ólálkodunk némelyik árusnál és műypráént mutatunk, 
gyakran megesik, hogy ad egy kis gyümölcsöt vagy pár szendvicset, a sérültből 
persze, de többet, mint amennyit a jóból lopni lehetne, és nem kell utána mene- 


külni. Ha ott ülök egy árus ládái mögött és eszek, akkor az ervések sem bántanak, 
mert tudják, hogy nem loptam. 

— Bocsáss meg — szólt közbe Sinirta —, mi az, amit mutatsz az árusnak? 

— Műypráén. — Ninda odafordult a nőhöz, hátralépett, meghajtotta térdét és le- 
hajtotta a fejét, két karját kissé eltartotta a testétől, majd pár pillanat múlva ki- 
egyenesedett. 

— Ez valami üdvözlés, gondolom. 

— Igen, így köszöntjük a magasabb rangút. 

— Hát, azt hiszem, ki fogsz jönni a gyakorlatból, mert itt a Testvériségben senkit 
sem érdekelnek a rangok. 

Sinirta jól gondolta. Ninda életében ekkor fordult elő először, hogy azért muta- 
tott műüypráént, hogy valakinek megmutassa, milyen az — és valóságos köszönés 
vagy köszönetnyilvánítás gyanánt már nem tette soha többé. 

— Ennél komolyabb a különbség — szólalt meg Ilkut, aki még mindig ott állt 
Ninda mellett. — Az ilyen mozdulatok megalázkodást fejeznek ki, mi pedig nem 
szeretjük a megalázkodást. Azt sem, ha előttünk alázkodnak meg, de a Testvéri - 
ség tagja senki előtt nem alázkodik meg. Egymás előtt nem is lenne értelme, 
dzserang előtt meg... az olyasmi lenne, mintha visszájára fordítanánk mindazt, 
amiért őseink harcoltak. Én ezért soha nem tenném. Neked sem lesz rá szükséged, 
bár persze nyilván reflexszé vált és bizonyos helyzetekben automatikusan jön, de 
hát nincsen ezzel semmi gond. Majd lassan elmúlik. 

A hegyoldal egyre nagyobb lett. Erdő borította, sokkal több fával, mint 
amennyit Ninda valaha el tudott volna képzelni, itt, ebben a sivatagra épült város- 
ban. És köztük házak. Kisebbek, nagyobbak. 

Ninda csak bámulta. YYdasicőn csodálatos hegye, ahol a gazdagok laknak, ott 
volt előtte. Ahogy emelkedett a hajó, már kezdte felülről látni magát a hegyet is. 
És nem látott többet, mint néhány kis utcát egy hegytetőn, kisebb-nagyobb, de 
többségben elég egyszerű házakkal. Egyetlen palotát sem. 


, Nemrég hallottam egy tévébeszélgetésben, hogy én több világot láttam, mint 
Rangáhuap. Persze túlzás, de nem ez a lényeg. Mikor mondhatjuk, hogy láttunk 
egy világot? Ha sétáltunk egyet az egyik városuk néhány utcáján, akkor már lát- 
tuk? Ugyan. Egyetlen világot ismerek igazán: ezt, itt, a talpam alatt. Sokkal job- 
ban, mint a saját elmémet. " 


, Ninda: 
Eletem egy falevélen, 
440. sómir 


AZ ÜRBEN 


30. 


, Ezer, százezer világot bejárhatsz — a Galaxisnak csupán a töredékét ismerheted 


meg. Csak egy módja van megismerni valamit, ami nagyobb a Galaxisnál. Nézz 
az elmédbe." 


Lí-Nindaran: 
Gondolatok, 
87. sómir 


Aulang Laip 
Szindoria-rendszer 
43610. famut nirséhagan 
870 


A felszállás nem azért lett rendkívüli élmény Ninda számára, mert ekkor hagyta el 
először szülőbolygóját — nem is tűnődött azon, hogy vajon örökre-e, vagy vissza- 
tér-e valaha, bár ha eszébe jutott volna ez a kérdés, az lett volna rá a válasza, hogy 
esze ágában sincsen —: a későbbi felszállások többsége élmény volt, s a leszállá- 
sok még inkább, amikor felfedezhetett egy-egy ismeretlen világot, s megfigyel- 
hette, miben különbözik a korábbiaktól. Eleinte még nem, de később sokszor volt 
a kilátóban, amikor az Aulang Laip méltóságteljes lassúsággal aláereszkedett egy- 
egy világ légkörében, s nézte, hogyan válik a kép egyre részletesebbé, hogyan 
bontakoznak ki a táj egyre apróbb részei. De azok a világok is érdekelték, ahol 
kupolavárosok mellé szálltak le, kíváncsi volt a kupolán kívüli lakhatatlan, élette- 
len tájakra is. Apránként fedezte föl magában a kíváncsiságot mindenféle világ tá- 
jai iránt, s némi idő múltán bármerre járt a Galaxisban, mindenfelé talált érdekes 
látnivalót. 

Most, ahogy elnézte Lűakéáj városát lassan beleveszni a sivatag vörösébe, de 
előbb eltűnni a hegyek félkaréjában, aztán az egész félszigetet lassan a partvidék 
egyik kis nyúlványává zsugorodni, s végül a partvidéket is elveszni a végtelennek 
tetsző tengerparton, arra gondolt, hogy mennyire kicsi ez az egész. Lűakéaj, az 
országos, sőt csillagközi jelentőségű nagyváros, amit ő hatalmasnak ismert, a si- 
kátorok egész szövevénye csupán egy kis pont a kontinens hosszú partvidékén, de 
ez a partvidék is apró része csupán a világuknak — s ahogy a ritkás felhőkkel alig 
takart világ csakhamar kis gömbbé zsugorodott, lehetetlen volt nem gondolni arra, 
mennyire apró golyócska ez az egész gömb a világűr végtelenségében, és mennyi 
rengeteg világ van még — Vűyrd Kiyfeán pedig öntelten uralkodik egy észrevehe- 
tetlenül parányi porszemecskén. Vagyis hát több ilyen porszemecskén, hiszen az 


Államszövetség az anyabolygón kívül még egy csomó világot magába foglal, de 
ez mindegy. Ninda tanult már egyet s mást a Galaxis méreteiről. Azt nem tudta, 
hogy az Államszövetség mekkora voltaképpen, de az benne volt a 
hipnoanyagban, hogy a galaktikus történelemben még nem volt olyan állam, ami 
a Galaxisnak csak egy milliomodrészét egyesítette volna. Hiszen sok milliárd 
lakott világ van a Galaxisban. Soha senki nem tudta még megszámolni, hogy 
valójában mennyi. 

Ahogy kiértek az űrbe, láthatóvá váltak a csillagok. Sokkal több, mint amennyit 
éjszakánként a nyílt városrész egén láthatott, és ahogy maguk mögött hagyták a 
bolygófelszín fényét, még több lett. Helyenként kis foltokká álltak össze. 

— Szép, ugye? — nézett le rá Ilkut. — De majd nézd meg a Galaxis belső vidékein. 
Ott van csak igazán gyönyörű kilátás. 

— Igen, szép — mosolygott Ninda hálásan, de őszintétlenül, mert nem merte meg- 
mondani, hogy ő nem lát benne semmi szépet. Fehér pöttyök a nagy feketeségben. 
De Ilkut űrhajós. Nyilván azért lett az, mert neki tetszik ez az üres, fekete semmi. 

— Köszönöm a felszállást — mondta Ilkut a kihangosítós mikrofonba. — Sertan, 
kérlek, te következel. 

— Köszönöm -— szólalt meg egy másik, fiatalabb férfi az egyik asztalnál, ő is ki- 
hangosítóval. — Célállomás az Iltri, kérem a koordinátákat kiszámítani. 

Ninda beharapta az ajkát, leszegte a fejét, egész testében remegett. Nem szabad 
nevetnie! A legnagyobb szörnyűség volna! ... 

Arra riadt fel, hogy Ilkut leguggol hozzá, s még valaki odaugrik, egy nő, aki a 
vállára teszi a kezét, s azt kérdezi: 

— Mi a baj, kicsim?... de Ilkut, hiszen ez a gyerek röhög, mint a grífeng. 

— Nem! — jajdult fel Ninda. 

— Mit nem? 

— Én nem... nem röhö... — a szava elcsuklott, már a szájába gyömöszölte a ke- 
zét, hogy ne nevessen. 

— De, csak nyugodtan — mosolygott a nő -—, ha nevethetnéked van, miért ne ne- 
vetnél? 

— De nem szabad... 

Valahogy most kicsit csillapodott a nevethetnékje. 

— Már miért ne lenne szabad? Valaki megtiltotta? Szindorián talán nem szabad 
nevetni? 

— Egy magas rangút kinevetni egy... egy csavargónak... azt nem. 

— Értjük már — bólintott a nő, Ninda feje fölött összenézve Ilkuttal. — Nálunk 
csavargók nincsenek, a rangok pedig minket nem nagyon érdekelnek. De azt el- 
árulod, hogy mi volt olyan mulatságos? 

— A világ neve... ahogy ő... az az úr ejtette, úgy azt jelenti, hogy kocka. Amit a 
kérnduáh játékhoz használnak. Ekkora — mutatta két ujja között. — Arra nehéz len- 
ne leszállni. . . 


Most már a felnőttek is nevettek. A férfi, aki a világ nevét kimondta, közelebb 
gurult a furcsa székével, aminek görgők voltak az alján és a lábával a padlót 
nyomkodva tudta arrébb lökni magát. A többieknek is ilyen széke volt. 

— Miért, hogy ejtettem? — nevetett rá. 

— Iltri — kuncogott Ninda. 

— És hogy kellett volna? 

— YYltrii... 

A férfi zavartan nézett rá, és felvonta a szemöldökét. 

— De hát ez teljesen ugyanaz — mondta meglepve, és ettől végre Nindából is ki - 
tört a kacagás. Annyira mulatságos, hogy ezek itt egyáltalán nem hallják a kü- 
lönbséget! 

Később Sertan elmondta, hogy leszállni nem fognak , a kockára", csak fölvesz- 
nek néhány konténer árut egy körülötte keringő űrállomásról, s nyomban mennek 
is tovább. Meg is mutatta az egyik képernyőn az űrkocsit, amivel hozni fogják. 
Egy szögletes, szürke tárgy úszott az űrben az Aulang Laip felé, a hajó oldalán ki- 
nyílt egy kapu, a szürke tárgy beúszott rajta, és a kapu bezárult. Maga a hajó egy 
szürke tömbnek látszott, az oldalán a Testvériség jelvényével, még a jelvény is 
sokkal nagyobb volt az űrkocsinál. De hogy melyik mekkora, azt az űr jellegtelen, 
egyenletes feketeségében nem lehetett megállapítani. Persze a hajó méreteiről már 
volt valamicske sejtése, és ennek alapján az űrkocsi sem lehetett éppen apró — 
alighanem megvolt olyan magas, mint egy városi ház. 

— Ez a mi hajónk? — kérdezte Ninda. 

— Igen, ez a felvétel az Aulang Laipról készült. Várj csak... elkérhetem a suago- 
dat? 

Ninda kivette a zsebéből és a férfi felé nyújtotta, aztán előbb gyorsan 
bekapcsolta. Hiszen ujjlenyomat nélkül semmit sem csinál. Sertan néhány pillana- 
tig motozott a készüléken, aztán visszaadta. Most egy kis szürke kocka is volt raj- 
ta, ami addig nem. 

— Tessék, ez a hajó térképe. Pontos és naprakész, azt is mutatja, ha valamelyik 
parkban egy virágcserepet arrébb tesznek. És megnézheted rajta a hajót kívülről 
Is. 

— Nahát — mondta Ninda, és majdnem meghajtotta a térdét, de aztán gyorsan ja- 
vított és csak megköszönte. 

Ez segíteni fog neki, hogy megismerje a hajót. 


31. 


, Ha a Periférián kilépsz az űrbe, csak végtelen feketeséget látsz, elszórt csilla- 
gokkal. Csak a Belső Vidékeken és néhány további helyen tárul eléd a szépsége. 
Ebben a Galaxis éppen olyan, mint az elménk." 


Ninda: 
Kommentárok az Első Szíanhoz, 
3. sómir 
Syyndoreia 
Lűakéan 
57. inii 22. 


Napokba telt, hogy Íldata ügyvivő sort kerítsen azokra az ügyekre is, amik inii ti- 
zenhetedikén érkeztek be és nem kaptak sürgős jelzést. Ezek között volt a szöke - 
vény csavargó ügye. 

Az ügyvivő nem sajnálta a fáradságot, hogy végigolvassa az aktát, megnézze a 
rendelkezésre álló videóanyagot, aztán felhívta a rendőrség saját kórházát. 

— Ámmait Íldata ügyvivő vagyok a diplomáciai testülettől — közölte a diszpé- 
cserrel, és elküldte az azonosítási kódját. — Syéllan V$idruöt beosztott huszadve- 
zető állapotát szeretném megtudni. 

— Máris, uram — felelte a diszpécser, és néhány gombnyomással előkereste. — 
Már jól van. Fel fog épülni. Kéri az aktát? 

íldafa jól tudta, mennyi bajlódással jár engedélyt szerezni egy orvosi akta ki- 
adásához, ezért megrázta a fejét. — Nem, köszönöm. Inkább szeretnék beszélni 
vele. 

— Kapcsolom -— felelte a diszpécser, és mutatóujját lazán felmutatva elköszönt. 
íldata mosolygott. Ez a mutatóujjas dolog a fiatalok újfajta köszönése, ő még 
mindig értetlenül nézett, ha meglátta, az ő nemzedéke még nem így köszönt. 

A diszpécser persze nem a betegszobát kapcsolta, hanem az illetékes orvost, aki 
azonban különösebb akadékoskodás nélkül engedélyezte a beszélgetést. No per- 
sze előzőleg jóváhagyást kért magától a betegtől. Mindenesetre rövidesen a beteg 
huszadvezető is megjelent a képernyőn. Ágyban volt, feküdt, a nyakán merevítő. 
Kötés nem volt a fején, nyilván a sisak védte meg a horzsolásoktól, zúzódásoktól. 
Az ügyvivő üdvözölte, néhány mondatot váltott vele az egészségi állapotáról, az- 
tán megkérdezte, mire emlékszik a támadásból. 

— Csak arra, hogy megjelent az a hatalmas kő a semmiből, aztán egy csattanás 
és a sötétség — felelte Vyidruót. — Vagyis hát akkor azt sem tudtam, hogy kő volt, 
azt már a kórházban mondták, amikor magamhoz tértem. 


Az ügyvivő hamarosan elköszönt, jobbulást kívánva a sérült fiatalembernek, 
minél később, a szokásos hivatali fekete humor szerint, hiszen aki szolgálatban 
sérül meg, az az egész gyógykezelés idejére megemelt illetményt kap. 

Ezután felhívta az illetékes rendőri szervet, amely a Lüakőán-Siolláidfőp Körze- 
ti Parancsnokság Bűnügyi Főosztálya Életellenes Alosztály névre hallgatott, és 
néhány kérdést tett fel Kail ÉEnahdít alvezető nyomozótisztnek, aki egy fiatal, 
vörösesszőke hölgy volt, és kapásból válaszolt a kérdéseire. 

— Tudják, ki dobta a követ? 

— Igen. A támadó neve S$friú ÁÁlléíp. Helybeli csavargó, büntetlen előéletű. A 
helyszínen elfogták. Beismerő vallomást tett, hamarosan bíróság elé áll. 

— De biztos, hogy ő dobta? 

— Hogyne, ügyvivő úr. A követ az őrjárat behozta, a gyanúsított ujjlenyomatai 
rajta vannak, sima felület, tökéletes mintát adnak. 

— Természetesen Wyorú ezredes nem volt a helyszínen — jegyezte meg Íldafa 
szárazon. 

A nő az ajkába harapott. Sem a rendőrségnél, sem a bíróságon nem volt senki, 
egész Syyndoreián, aki ne ismerte volna Wyorú ezredes nevét, aki a bűntett hely- 
színén lefoglalt tárgyat utólag, a rendőrségen adta a gyanúsított kezébe, és aztán 
kimutatta az ujjlenyomatokat. De rájöttek, és ő került börtönbe, talán még most is 
ott van. Vagy talán már nem is él. Az alvezető nem tudta pontosan, mikor volt az 
az ügy, de Wyorú ezredes neve azóta is fogalom. Nincs az a rendőr, semmiféle 
rangban, aki ne tudná pontosan, hogy egyik kollégája sem fogja tartani érte a há- 
tát, ha ilyet csinál. 

— Természetesen nem, ügyvivő úr. Ha másvalaki tenné föl ezt a kérdést, kikér- 
ném magamnak a gyanúsítást, de önnel nem tehetem. 

Az ügyvivő figyelmen kívül hagyta a megjegyzést. 

— Segítsen nekem, alvezető asszony. Ha a követ kétséget kizáróan az ön gyanú- 
sítottja dobta, akkor miért tették elém a feladatot, hogy kérjem ki a Testvériségtől 
a bűntársát, aki eszerint — nem is bűntárs? Nem csinált semmit, csak ott volt. 

— Gondolom, amikor a kérést megfogalmazták, még nem tudták bizonyosan, 
hogy ki dobta a követ. Egyébként a másik csavargónak is bizonyára jókora bűn- 
lajstroma van. 

— Konkrétan? 

ÉEnahdit alvezető elvörösödött. Baklövést követett el. Nem mondhatja valaki- 
ről, hogy bizonyára bűnöző, ha nem tud alapos gyanút felmutatni. Még egy csa- 
vargóról sem. A syyndoi rendőrségen nem sokat adtak a csavargók emberi jogai- 
ra, de a szakszerűséget megkövetelték. 

— Bocsánatot kérek, Íldata ügyvivő úr — hajtotta le a fejét. — Meggondolatlan ki - 
jelentést tettem. Visszavonom. 

— Kérem — bólintott Íldafa jóindulatúan. — Tudjuk már a másik csavargó nevét, 
asszonyom? 

— Nem, azt nem tudjuk. 


— Megkérdezték a gyanúsítottat? 

— Hogyne. Nem tudja. A bandabeli csavargóneve Süsü. Mindenkit csak a ragad - 
ványnevén ismernek. A gyanúsított ragadványneve Nagyorrú, s ezt olyan régen 
használja, hogy az anyakönyvi nevére már nem is emlékezett, az ujjlenyomata 
alapján találtuk meg az anyakönyvi nyilvántartásban. 

— S a másik csavargótól, gondolom, nincs ujjlenyomatunk? 

— Nincsen, uram. Nyilván milliónyi helyen otthagyta az ujjlenyomatát, például 
felmászott egy vaslétrán, amiben meg kellett kapaszkodnia, de hogyan különítjük 
el az övét? 

— Értem, alvezető asszony. Csakhogy... vád nélkül hogyan kérjem a kiadatását? 

— Ellenszegült a rendőri eljárásnak. 

— De alvezető asszony... — Íldata egy pillanatra grimaszt vágott. — Önnek mint 
nyomozónak ez lehet elég ahhoz, hogy kiadjon valaki ellen egy körözési paran- 
csot, de én nem állhatok ezzel a Süünahaüm Testvériség diplomatái elé. Van sej - 
tése, mit felelnének? — ÉEnahdít nemet intett. — Hát körülbelül azt, hogy nem is 
csodálják, és ez leplezetlen kritika lenne a mi rendfenntartóink tevékenységére 
vonatkozóan. 

— A munkánkat végezzük -— felelte a nő kimérten. 

— Ugyan már... csak próbálja meg ezt egyszer a Testvériség akármelyik állam- 
polgárának elmondani, az arcába vágják, hogy náluk sokkal kisebb a bűnözés, mi- 
közben sokkal kevesebb a rendfenntartó. És lehet, hogy erre maga tudna valamit 
felelni — én nem tudok, mert nekem képviselnem kell hazám kormányát. Ezért — 
íldata gondolkodott egy pillanatig — felhívom önt és az osztályát, hogy találjanak 
bármiféle épkézláb vádat a szökevény ellen, és derítsék ki a személyazonosságát. 
Nevet, fényképet, ujjlenyomatot kérek. Még ma. 

A nő bólintott. — Ahogy kívánja, ügyvivő úr. 

Ez reggel volt. Délután Íldata kapott egy újabb küldeményt. Tizenhét videófel- 
vételt tartalmazott, ahol különféle lopások helyszínén azonosították a Süsü ragad- 
ványnevű csavargót. Nyolc esetben egyértelműen ő követte el a lopást, kilencszer 
nem lehetett biztosan tudni, más csavargók is voltak jelen. Mindig élelmiszereket 
loptak, főleg gyümölcsöt, nyilván mert ezek vannak ládában kitéve az utcán — egy 
esetet kivéve, amikor egy kalapüzlet előtt egy hölgy egy pillanatra letette a kalap - 
ját az ott álló székre, hogy felpróbáljon egy másikat, s a kalapról egy szempillan - 
tás alatt eltűnt a kyYriaúköves bross. A hölgy háta mögött elsuhant egy feketébe 
öltözött, apró alak, s a bross már ott sem volt. Az arcfelismerő kamera azonosítot- 
ta a tolvajt azzal, akit a suár bejáratánál, a rendőr megtámadásakor láttak. 

De a nevét továbbra sem tudták. A bűnügyi főosztály vezetője írásban kért bo - 
csánatot, amiért sem ezzel, sem az ujjlenyomattal nem szolgálhatnak. 

A kyíriaú súlya hat vyép volt, és mylaiá foglalatban volt, ami a $uy$t család 
jelvényét formázta. Később egy orgazda — büntetlenségért cserébe — önként adta 
át a rendőrségnek, mert ezt az Államszövetség semelyik világának egyetlen zugá- 
ban sem lehetett volna eladni, és külföldre vitele is kockázatos. Egy csomó egyéb 


drágasággal együtt vette át egy tolvajtól, akit le is füleltek és el is ítéltek. Hogy 
őhozzá hogyan került, nem tudni. 

íldafa sóhajtott. Egy megnevezetlen bűnöző kiadatását kérni, ez diplomáciai pá- 
lyájának legképtelenebb küldetése — de nem tehetett mást. A többi lopással oko- 
Zott kár jelentéktelen, valójában eleve fölösleges volt rögzíteni őket a nyilvántar- 
tásban — de a kyfriaúbross értéke tízezer háy. Ekkora értékű lopásnál kénytelen 
intézkedni, hiába került meg az ékszer. 

Nekiült hát és megírta a kiadatási kérelmet. El is küldte a Hongo Mai fedélzetén 
működő kirendeltségre. 

nb-3 jannihaun 
,, Követheted a szabályt bármily pontosan — előbb-utóbb alulmaradsz azzal 
szemben, akinek egyszerűen csak igaza van. " 


Ílgaszaumi, 
Numird mondásaiból, 
72. sómir, 23. singir 


Aulang Laip 
Szindoria-rendszer 
43610. dzsirat szammunan 
751 


A felszállást követő napon, amikor kijött az iskolából, kipróbálta a térképet, amit 
Sertan mutatott a suagján. Rengeteg beállítása volt, mindenféle nézetet tudott, s0- 
kat közülük nem is értett, hogy mire való. Először megkereste a gantirt, ahol la- 
kott. Megnézhette az egyes lakásokat, de a belsejüket nem, az üres volt, viszont ki 
volt írva, hogy ki lakik bennük. Az ő neve is ott állt a szúnik egyszerű, geometri - 
kus betűivel. 

Aztán körülnézett mindenfelé, találomra. Ezentúl így megy majd felfedezőútra, 
térképpel. De az első út nagyon rövid lett. A 4-tabe janníhaum — ami az iskolával 
szemben volt, s e pillanatban néhány lépésre tőle — a térképen piros táblával volt 
megjelölve. Megérintette a táblát, ami ettől megnőtt, az egész képernyőt elfoglal- 
ta, és rengeteg szöveg volt rajta, tele olyan szavakkal, amiket nem ismert. 

— LYY — gondolta. 

— Tessék, barátom. 

— Mi az a janníhaum? 

— Megj be. Tetszeni fog. 


Ez nem parancs volt, csak javaslat, Nindának mégsem jutott eszébe, hogy ne 
úgy tegyen, ahogy a barátja mondta. Eltette a suagot, fölkelt és besétált a janní- 
haumba. 

Kis előtérbe jutott, ahonnan három ajtó nyílt; találomra benyitott a középsőn. 
Emberek beszélgetésének zaja fogadta, meg mindenféle zörgés, jövés-menés. 
Nagy terembe lépett, ahol emberek ültek hosszú padokon. Kicsit beljebb lépve 
már látta, hogy a teremben asztalok vannak, négyszögletesek és kör alakúak, amik 
körül emberek ülnek padokon. Étterem? Sokan ettek-ittak közülük, a levegőben 
röpködő apró gépek tányérokat és poharakat szállítottak, de ez mégsem étterem. 
Inkább beszélgettek, mint ettek. 

Végigsétált az asztalok között, s felfigyelt valamire. Mindegyik asztal fölött a 
falon egy hatalmas kép függött. Tájképek. Különös idegen világok tájképei. Az 
egyik sivatag volt, mint Szindoriának az a vidéke, ahol ő született, de ez a sivatag 
nem vörös volt, hanem sárga, és az égen egy hatalmas, kékeszöld színben játszó 
világ volt. A következő képen egy erdőt látott, olyasfélét, mint itt a hajón a park, 
de sokkal több fa volt és sokkal sűrűbben — és mindent, a talajt a fák alatt és a fák 
ágait is befedte valamilyen különös, fehér anyag, vastag rétegben. A harmadik ké- 
pen egy világot látott az űrből, egy nap fényében fürdött és barna, sárga, vörös, 
kék, zöld, fehér színek váltakoztak rajta. Ez egy élő, lakott világ. 

A negyedik kép olyan különös volt, hogy meg kellett állnia. Fekete háttéren 
volt, amit ábrázolt, tehát lehetett az űrben is. Csillagok is voltak. De ő maga nem 
csillag volt és nem is világ. Valami űrbéli szörny? Formátlan test volt, barna, sár- 
ga, vörös megszámlálhatatlan árnyalatából álló, követhetetlenül bonyolult fonalak 
és formák értelmetlen összevisszasága — és mindennek belsejében, az ezerszínű 
fonalaktól mindenfelől átfonva, a kék és a zöld árnyalataiban ragyogó... valami. 
Az egész kép úgy nézett ki, mintha egy őrült festette volna, de volt benne valami 
megnyugtató. 

— Tetszik? — szólította meg az egyik ott ülő férfi. — Sászingaur-hémuat. Így hív- 
ják. 

— Mi ez? 

— Ez egy csillagköd. Látod a képen a csillagokat? — Ninda bólintott, a képen 
mindenfelé fénylő pontok világítottak. — Akkor fogalmat alkothatsz a méreteiről. 
A ködök között nem számít nagynak, de azért elérne innen a Séfi-rendszerek vi- 
dékéig. Még nem láttál ilyet? 

— Nem — Ninda legyőzte a kísértést, hogy valamilyen tiszteletadó megszólítást 
használjon —, még soha. Én itt születtem. 

— Mármint hol itt? — kérdezte egy másik férfi. 

— Szindorián. Csak néhány napja kerültem a hajóra. 

— Nocsak, egy lieha. Ilyet is ritkán látni. Gyere, ülj le közénk és mesélj, hogy 
történt, hogy idejöttél. 

Ninda megköszönte, helyet foglalt meghívója, egy nagydarab, ritkás hajú, idő - 
sebb férfi mellett, és elmesélte a történetet, amit már az iskolában is. 


— Döbbenetes — mondta az egyik nő. — Mindig tudtam, hogy Szindoria nem ép- 
pen a sínangóri, de ez azért mégis túlzás. 

— Szülőket kellene keresni neki — mondta egy másik, idősebb nő. Neki látszott a 
kitűzője: Szulme. 

— Gondolom, a núdzsahan már hozzálátott — mondta a Ninda mellett ülő férfi. 

— Mit mondtál, melyik nap jöttél? — kérdezte Szulme. 

— Karisszinan — felelte Ninda. 

— Ma van szammunan, hát akkor épp elég idejük volt rá. Felhívom őket. Ez itt a 
janníhaum. 

Nindának sejtelme sem volt, kiket akar Szulme felhívni, és miért fontos, hogy 
hol vannak, de a nő nem adott magyarázatot és nem kért jóváhagyást. Elővette a 
suagját, valamit babrált rajta, s a fejük fölött a csillagköd hatalmas képe helyén 
megjelent egy szobabelső. Ninda addig nem is tudta, hogy az ott képernyő, nem 
papírkép. A szoba túlsó végéből egy fiatalember nézett rájuk, aztán csinált vala- 
mit, amitől váltott a kép, és már közelről látták. 

Ninda kevés embert látott telefonálni Szindorián, ő maga pedig ott soha nem 
csinálta, de még nem tudta megszokni, hogy a szúnik soha nem köszönnek. Ami 
azt illeti, élő találkozásnál is csak a gyerekek köszöntek egymásnak, hogy jang- 
aut. 

— Találkoztunk ezzel a lieha kislánnyal — mutatott Szulme Nindára —, aki senut- 
kor érkezett Szindoriáról, és azóta nincs hír arról, hogy egyszer örökbefogadná 
valaki. Mi a helyzet? 

— Igen, tudok róla — pislogott le rájuk a fiatalember, a kitűzőjén az állt, hogy 
Tilgut. — Van egy-két problémánk. Az első keresés nem járt sikerrel, és éppen ké- 
szültünk a teljes kutatásra, amikor értesítettek, hogy a szindor hatóságok vissza 
akarják őt kapni. Pont erről vitáztunk nemrég. 

— És megosztanád az érintettel is? Ez itt a janníhaum. 

Nindának elszorult a szíve. A szindor hatóságok, az nyilván az ervé. Ez a fiú 
fogja tőlük megvédeni?... 

— Igen, szóval két álláspont merült föl. Az egyik a merev elutasítás, miszerint a 
gyermeket felvettük a Testvériségbe, és mint állampolgárt nem adhatjuk ki. A má- 
sik szerint viszont a felvétel tévedésen alapult, és ebből következően... visszavon- 
ható. 

— És döntöttetek? 

— Nem... még nem. 

Ekkor megszólalt a Ninda mellett ülő férfi. 

— Szúnahaum-silgisszónaringi. 

A fiú összerezzent. Ninda nyugtalanul pillantott egyikükről a másikukra. 

— Tilgut — nézett Nindára Szulme —, elmagyaráznád a gyermeknek, mi az, hogy 
Szúnahaum-silgisszónaringi? 

— Hogyne. Ez azt jelenti, hogy megkérdezzük az embereket. Mindenkit. .. nem- 
csak itt a hajón, hanem az egész Szúnahaum Testvériségben, a Galaxis minden tá- 


ján... mindenkit. Persze időbe telik... Én vagyok a núdzsahan felelős gatiranja, 
ezért köteles vagyok ezt elrendelni, ha... ha öt felnőtt állampolgár ezt kívánja. 

Négyen ültek az asztalnál, és Ninda. 

— Szúnahaum-silgisszónaringi — mondta Szulme. 

— Szúnahaum-silgisszónaringi — mondta a fiatalabbik nő. 

— Szúnahaum-silgisszónaringi — zárta a sort a másik férfi. 

— Köszönöm... akkor meg is vagyunk — bólintott Tilgut, aki a beszélgetés alatt 
gyors ujjmozdulatokat tett egy képernyőn, ami előtte feküdt az asztalon. — A kap- 
csolati hajónk a Hongo Mai, rögtön értesítem őket. 

S kikapcsolt. A helyén ismét kirajzolódott a csillagköd. 

— Egyet se félj — mondta Szulme. — Szúnahaum gondoskodik mindenkiről. 

— Faran írang nuahut — dörmögte a Ninda mellett ülő férfi. 

— De... de nem volt meg az öt! 

— Hogyne lett volna — bólintott Szulme barátságosan. — Tilgut maga volt az ötö- 
dik. És ez itt a janníhaum. 

Már harmadszor mondta. 

— Mi... mi az a janniíhaum? 

— Hát... erre nehéz egyetlen szóban felelni. Sorgit, te bizonyára el tudod mesél - 
ni azt a történetet. 

A Ninda mellett ülő férfi volt Sorgit. Bólintott. 

— Hát hogyne. Az Ílgaszaumi Második súrangirjában van, a Síhaszun-sziemta 
nyolcadik kötetében. Síhaszun volt az a krónikás, aki leírta a Testvériség korai 
történetének egynémely részletét. 


33. 


nb-4 Síhaszu: 


, Azt kérdezitek tőlem, mi lett volna belőlem, ha nem ide kerülök, a 
Testvériségbe? Mi lett volna a Sóraszinnut hegyormából, ha egy tenger mélyére 
veti a vakvéletlen? Ki nézte a Sínisuált, míg az Abroncsvilág ismeretlen, lakatlan 
volt? Ne engem kérdezzetek, hanem Szúnahaumot. " 


, Ninda: 
Eletem egy falevélen, 
52. sómir 


— Lian, lian, lian — kezdte Sorgit, maga elé nézve az asztallapra, s Ninda érezte, 
amint LYY megjelenik az elméjében és megteremti a kapcsolatot, ezúttal anélkül, 
hogy egy szót is szólna. Egyszer csak képet látott maga előtt, egy tisztást egy erdő 
közepén, olyan világosan, mintha ott állna. Lehunyta a szemét, s a kép még job- 
ban kitisztult. A tisztás körül rengeteg fa volt, sokkal több, mint amennyit ő vala- 


ha látott. Emberek jártak-keltek a tisztáson, különös, sosem látott ruhában, és fa- 
darabokat hordtak a tisztás közepére. Az egyik nő odatérdelt a halomhoz, valamit 
csinált vele, és csakhamar tűz lobbant a tisztás közepén. Mások edényeket 
hordtak, kis asztalokon ennivalót készítettek elő. Beszélgettek, sétálgattak, s 
voltak, akik üldögéltek a fűben, összecsukható székeken vagy fatörzsekből 
eszkábált padokon. Vajon honnan teremti elő LyYY ezeket a képeket? — Lian, lian, 
lian. Idő, idő, idő. Régen volt, amikor még fiatal volt az idő. Hajdanán, amikor a 
szúnik még régi világunkon, Szúnahaum-sínarraómi ősi világán éltek, erdeiben, 
folyóinak és tavainak partjain, hegyeiben és városaiban. Síhaszun vagyok, a 
krónikás, elbeszélője annak, ami régen volt és ma már nincsen. Aki olvassa vagy 
hallgatja e szavaimat, váljon eggyé velem, akinek akkor porom sem lesz már, de 
élnek e szavakban azok az emberek, helyek, események, amik letűntek már akkor, 
amikor írtam róluk. Váljon eggyé velem és velük, és nézze letűnt világunkat azzal 
a szemmel, amit én kaptam azoktól, akik akkor éltek, a távoli múltban. Lian, lian, 
lian. Idő, idő, idő. Az idő kapcsolja össze fonalainkat mindazok fonalával, akik 
valaha éltek, s azok fonalaival, akik ezután fognak élni. Simnunná. 

— Simnunná -— felelték az asztal körül a többiek. 

— Síhaszun, a krónikás most elmondja nektek, miként született meg a janníhaum. 
Mert volt az úgy egykor, hogy reggel az emberek felkeltek és dolgozni mentek, ki- 
ki a maga munkájára, a gyerekek tanulni, a felnőttek gyártani vagy termeszteni 
valamit, gyógyítani, tanítani, kereskedni, s még ezerféle dolgot. Volt az úgy egy- 
kor, hogy Szúnahaum-sínarraómi földjén az emberek elvégezték napi munkájukat 
és hazatértek, ellátták otthoni teendőiket, és azután elindultak megint, estefelé, de 
már együtt mind, orvos, tanár, munkás, kereskedő, felnőtt és gyerek, mindenki 
együtt felkereste a legközelebbi jannihaumot, ami lehetett erdei tisztáson vagy va- 
laki kertjében, lehetett réten vagy a város közepén egy parkban, mindenhol volt 
alkalmas hely, és odament mindenki, otthon csak a nagybeteg maradt meg aki 
ápolta. S volt az úgy egykor, hogy este összegyűltek mind a janníhaum helyén, 
hoztak rőzsét, száraz gallyakat, máglyát raktak és tüzet gyújtottak, azt körülülték, 
beszélgettek, énekeltek, játszottak, ott vacsoráztak együtt, s aztán indultak csak 
haza. 

Ninda látta maga előtt mindazt, amiről a krónikás beszélt, az embereket 
összegyűlni a tábortűz körül, és tudta, hogy ezek a képek nem az ő képzeletében 
termettek. Ez a tűz, amit ezek az emberek gyújtanak, az ételük, az egész helyzet 
semmiben nem hasonlít arra, amikor ők tűzpálcát loptak és sütöttek valamit. Ő 
maga sosem tudná elképzelni ezeket a különös ruhákat, furcsa épületeket, az em- 
berek kezében látott ismeretlen eszközöket. Ezeket a képeket LyY valahonnan 
máshonnan közvetíti. Honnan? Valakinek az elméjéből? Sorgitnak sem lehetnek 
emlékei letűnt korokról. Senkinek, aki ma él. Ezeket a képeket nem láthatta egyet- 
len ember sem, akivel LyY valaha találkozhatott. Maga LYY sem láthatta, ő öre- 
gebb, mint bármely élő ember, de ennyire még ő sem öreg. 


— Voltak újságok és voltak könyvek, voltak képes-hangos híradások, minden 
volt, ami kellhet ahhoz, hogy bárki megtudhassa, mi történik a világán vagy bár- 
hol máshol a Galaxisban, anélkül hogy kilépne a szobájából. Ám a szúnik mégis 
összegyűltek esténként és megbeszélték, ami aznap történt, vagy ami korábban 
történt, vagy ami később történhet, aszerint, hogy tartotta kedvük. Így született a 
jannihaum, mert az emberek, amikor beszélgetni akartak, összegyűltek, s ha már 
így lett, enni akartak, s ha már így lett, tüzet raktak, hogy ételüket elkészítsék. 
Később a tűz fokozatosan jelképpé vált, mert körülötte gyűlt össze a nép. 

Így történt, hogy a szúnik jobban értették a világ és a Galaxis dolgait, mint más 
népek gyermekei, mert ők nemcsak azt ismerték, amit a hírekben hallottak, hanem 
egymás véleményét is, mert figyeltek egymásra. Testvérek voltak valamennyien a 
janníihaum tüzének lángjainál. Így volt, barátaim, én mondom nektek mindezt, Sí- 
haszun, a krónikás. Simnunná. 

— Simnunná — mondták a többiek az asztal körül, és Ninda is mondta velük. Már 
értette a szót, valahonnét megformálódott a jelentése. , Bizony így van." 

— Ti tudjátok, mi a tűz, Szúnahaum népe. A tűz ad meleget, márpedig meleg nél- 
kül megfagynánk olyan tájakon, ahol nem elég a napfény. A tűz ad fényt, márpe- 
dig mi emberek nappali lények vagyunk, akiknek szükségük van fényre. A tűz teszi 
ehetővé legtöbb élelmünket, mert mi nem tudjuk nyersen elfogyasztani, mint az ál- 
latok. De a tűz több ennél. A tűz az anyag egyesülése az oxigénnel, s ekként azo - 
nos azzal a vegyi folyamattal, amit táplálkozásnak, tehát életnek mondunk. Voltak 
népek valaha, akik élőlénynek tekintették, sőt valamilyen természetfölötti lény 
gyanánt tisztelték a tüzet. Talán ma is vannak ilyen népek a Galaxis végtelenségé- 
ben, nem tudhatom. A tűz fontos hát — és mégsem az. Síihaszun mondja nektek, a 
krónikás, Szúnahaum történetének megéneklője: a jannihaumban a tüzet nem a 
meggyújtott faágakban kell keresni, hanem a szívekben. Galaxisunkban bizonyára 
sehol nem él ember, akinek tizet kellene gyújtania, hogy melegedhessen, ételt ké- 
szíthessen, lásson éjszaka. Nem kellett akkor sem, Szúnahaum-sínarraómi földjén. 
Volt villanyáram. De mi, Szúnahaum népe emlékeztünk arra a bensőséges kap- 
csolatra, ami egykor Ősi Földön a tűzhöz kötötte az embert. Ennek emlékét őrzi a 
janníihaum. Azért gyűltünk össze a tűz mellett, mert ott mindenki mindenkinek 
testvére volt, tehát nemcsak ott, hanem bárhol. Ezentúl is ezt kell tennünk, mert 
Szúnahaum népe vagyunk és a háború után felvettük a Testvériség nevet. Az ősi 
szúni nyelvben janne tüzet jelent, haum pedig otthont, s e kettőből van a janníi- 
haum, a tűz otthona. De ez a szó alkotja népünk nevét is, egykori ősi világunk ne- 
vét: Szúnahaum, a szúnik otthona. Most, amikor megkezdtük vándorlásunkat a 
Galaxis végtelenségében, s immár nincsen olyan világ, amit otthonunknak mon- 
danánk, én mondom nektek, Sihaszun, a krónikás: van otthonunk most is és lesz 
ezentúl. Nézzetek a tűz táncoló lángjaiba és meglátjátok. 

— Simnunná — mondták valamennyien. 

,, Ne engem kérdezz. Nézz önmagadba. Ha te nem tudod a választ, én sem tudom. 
Ha én tudom, tudod te is. Egyikünk sem tud többet, én nem vagyok különb nálad s 
te sem énnálam. Testvérek vagyunk a tűz lángjainál. " 


Ninda: 
A fény lúmái, 
1152. 


— Szépen beszélted el — bólintott Szulme. 

— Köszönöm -— felelte Sorgit. — Sokat felejtettem, de hézagosan még vissza tu- 
dom adni. Így hát, ifjú gyermeke a Testvériségnek, most már tudod, mi a janní- 
haum. 

— Köszönöm, Sorgit — hajolt meg Ninda ültében; nemrég látta valakitől ezt a 
mozdulatot. — De... de itt nincsen tűz. 

— De bizony van — felelte Szulme. — Ez a janníhaum csillag alakú, középen egy 
kör alakú tér, s abból ágazik ki hét folyosó, ezekkel az asztalokkal, ahol kisebb 
társaságok félre is vonulhatnak. A kör közepén megtalálod a janníhaum tüzét is. 

Ninda felállt és hátralépett. 

— Köszönöm, hogy elmondtátok mindezt — bólintott. — Akkor most megyek és 
megkeresem a tüzet. 

— Találd meg életed minden egyes napján — felelték azok egyszerre, szertartáso - 
san. 

A nagy körben ívelt padsorok fogták közre a tüzet, amit már messziről meglá - 
tott. Kíváncsian lépdelt közelebb. Még soha nem látott tüzet. 

Középen, egy kör alakú térségen égett a tűz, neki combig érő fal vette körül. 
Megállt a falnál és nézte. A körben fekete és szürke anyagdarabok hevertek szét - 
szórva, azokon lobogtak a sárga lángnyelvek. Ahogy egy helyen elmozdultak az 
égő hasábok, meglátott egy hosszú pálcát, azzal nyúlt be egy lány és mozgatta 
meg őket. Testhez álló, fekete nadrágot és pólót viselt, nem köntöst, amit itt szok- 
tak hordani. Egészen olyan volt az öltözéke, mint a csavargóké a sötétség mögött. 
De nem volt sapkája, és a mellén keresztben piros sáv húzódott ferdén, a jobb vál- 
lától a bal derekáig, s rajta középen fehér körben hétágú csillag — a Testvériség 
jele. 

Ninda köhögni kezdett. Valami csípte a torkát és a szemét. 

— Hátrébb Szúnahaum tüzétől! — szóltak rá többen is, aztán valaki a vállára tette 
a kezét és elhúzta onnan. 

— Nem tudod, hogy az örök tűz füstjétől nem szabad köhögni? — förmedt rá egy 
férfi, és egy poharat nyomott a kezébe. — Idd ezt meg, ettől elmúlik. Ha nem bírod 
a füstöt, miért mentél a közelébe? 


Ninda kiitta a poharat; valami különleges, gyógyhatású folyadékra számított, de 
csak víz volt. 

— Bocsánat... én nem tudtam. . . 

— Mit? 

— Én most járok itt először. 

— Először?! — A férfi elképedve nézett rá. — Hát hol éltél te mostanáig? 

— Szindorián — bökte ki Ninda, és felkészült, hogy elmesélje a történetét, de a 
férfi hirtelen csípőre tette a kezét. 

— De hisz rólad olvastam éppen az imént. Szúnahaum-silgisszónaringi! 

Ezt a különleges szót, amit Ninda még meg sem tudott jegyezni, olyan hango- 
san mondta, hogy körülöttük mindenki abbahagyta a beszélgetést. 

— Ki és miért említi e helyen a Szúnahaum-silgisszónaringit? — kérdezte a lány, 
aki a tüzet... a tüzet... Ninda nem tudta kigondolni, mi lehet az, amit a lány csi- 
nált a pálcával a tűzben. 

A férfi a homlokára tette a kezét. 

— Bocsáss meg, Tűz Őrzője, amiért megzavarom Szúnahaum nyugalmát. Adzs- 
vut vagyok, a Felhő gyermeke, ez a kislány pedig Szúnahaum-silgisszónaringi, 
csak néhány pillanattal ezelőtt olvastam a híradást. Azért köhögött az örök tűz 
füstjétől, mert liukan-lieha. 

Elképesztően szertartásosan beszéltek mindketten. Ninda minden erejével 
figyelt, hogy követni tudja az eseményeket, ami nem volt könnyű ezzel a rengeteg 
ismeretlen szóval. 

A lány bólintott. 

— Szúnahaum érti és megérti figyelmetlenségeteket. A Csillagok őrizzék léptei - 
tek. 

S ezzel visszatért a munkájához, bármi volt is az. Adzsvut pedig Nindához for- 
dult. 

— Bocsáss meg te is, amiért kellemetlen helyzetbe hoztalak a Tűz Őrzője előtt. 

Nindának fogalma sem volt, mit mondjon. Még soha nem kértek tőle bocsána- 
tot, és most, amikor ez bekövetkezett, el sem tudta képzelni, hogy mit kellene 
megbocsátania. Egy árva szót sem értett a történtekből. De nem kellett mondania 
semmit, a férfi helyet mutatott neki az egyik padsor végén, ő pedig a mellette levő 
sor végére ült le, így szemben voltak egymásnak, s oldalt a tűznek. Ninda arra 
gondolt, talán nem szabad a tűznek hátat fordítani, de aztán látott embereket, akik 
pont a hátukkal fordultak a tűz felé. 

— Amint mondtam, Szúnahaum tüzének füstjétől nem szabad köhögni — mondta 
Adzsvut. — Tiszteletlenség az örök tűzzel szemben. Ezért van egy elég bonyolult 
berendezés, ami nem engedi, hogy a füst szétterjedjen, hanem fölfelé tereli és a 
mennyezeten elszívja. Hiszen zárt térben vagyunk, másként betöltene mindent. 
De azért ha közvetlenül odaállsz a Tűz Otthona elé, akkor érződik. A kicsi gyere- 
kek, akik még nem ismerik, mindig odaszaladnak és közelről nézik, hát szoktak 
köhögni is, de tőlük nem vesszük rossz néven. Te már jóval idősebb vagy, de tő - 


led se vehetjük rossz néven, mert liukan-lieha vagy. Tapasztalatlan jövevény, aki 
nemrég csatlakozott Szúnahaumhoz és még sok mindent nem tud. Először jársz a 
janníihaumban, ugye? 

— Igen. Az előbb magyarázta el egy úr, hogy mi ez a hely, és rögtön kérték azt 
a... hosszú nevű dolgot. 

— Szúnahaum-silgisszónaringi. Véleményt kell mondanunk arról, hogy mit kell 
Szúnahaumnak felelnie a szindoroknak rólad. Alig egy pillanattal azelőtt olvas- 
tam, hogy találkoztunk. Természetesen az a véleményem, hogy a Felhő egyetlen 
gyermekét sem szabad kiadni, és képtelenség, amit a núdzsahan kigondolt, hogy 
téged tévedésből vettek fel a családfára. Hamarosan meg is írom. 

— Mi lesz... aztán? 

— Hát mivel a Szúnahaum-silgisszónaringi akaratával még a Felhő Csillagai sem 
szállhatnak szembe, ez az akarat pedig az lesz, hogy utasítsuk el a szindorokat, itt 
fogsz maradni. Még nem álltál a sáhaddif elé, így nem tudod, melyik törzsbe tar- 
tozol, ugye? 

— Még nem... de Adzsvut, honnan tudod, mi lesz a... az az akarat? 

— Napnál világosabb. Szúnahaum nem adja ki gyermekeit. És végképp nem a 
szindoroknak. — Megvetés csendült a hangjából. — Mármint... bocsáss meg, ter- 
mészetesen a szindorokkal nincsen semmi baj. Csakolyan nép, mint bármelyik 
másik. A kormányzatuk az, amit nem szenvedhetünk. 

Ninda nem tudott mit mondani erre, számtalanszor hallotta már, otthon is, itt is, 
hogy mennyire nem szeretik a szindor kormányt. Elnézett oldalra, ahol a lány 
megint benyúlt a tűzbe hosszú pálcájával. 

— Ő a Tűz Őrzője — követte a tekintetét Adzsvut. — A tüzet folyamatosan táplálni 
kell, és arról is gondoskodni kell, hogy ahogy a tüzelő egy része elég, a hamu ne 
fedje be a többi részét. Ha elzárja a levegőtől, nem tud égni. Az Őrző forgatja 
meg a tüzelőt, időnként kinyit egy-egy csapóajtót, ahol a hamu lehullik a gyűjtő - 
tartályba, és ő rakja rá a tüzelőt. Nézd azt a kis kocsit a túloldalon, azok a fehér 
hasábok a tüzelő. Valami különleges anyag, erre az egy célra gyártják, sorgitinnek 
hívják. 

Ninda bólintott. A szúnik élete tele van olyan dolgokkal, amikről ő azelőtt nem 
is hallott. 

,, Azt szokták mondani, hogy a legsikeresebb világok azok, ahol a legnagyobb jó - 
módban élnek. Szerintem mi szúnik vagyunk azok. Akárki vagy, akárhol jársz a 
szúnik között: csak bemész egy janníhaumba és családod van. Ez nagyobb erőt 
ad, mint bármi." 


Sileni: 
Naplóm Nindával, 
44116. ófarguhan 


Aulang Laip 
Szindoria-rendszer 
43610. dzsirat szammunan 
950 


Késő este volt már, de Ninda még itt maradt a jannihaumban. Itt is vacsorázott és 
közben is beszélgetett az emberekkel. A janníhaumnak mind a hét szárnyán volt 
néhány kis beugró, dzsilaun volt a nevük, azokban mindenféle konyhaeszközök 
voltak, és bárki beléphetett, rendelhetett oda élelmiszereket és készíthetett bármi - 
lyen ennivalót. Csak egyetlen szabály volt: nem kérhetett érte pénzt, ha bárkinek 
ad belőle. Máshol igen, itt nem. Ninda nem tudott főzni, de nem szorult az auto- 
matákra — azok is voltak a jannihaumban, valójában mindenfelé voltak a hajón —: 
a janniíhaumban az volt a szokás, hogy aki a közelben volt, azt megkínálták, főleg 
a gyerekeket, ráadásul csakhamar terjedni kezdett a hír, hogy ő a Szúnahaum-sil- 
gisszónaringi, és mindenki őrá volt kíváncsi. Több emberrel beszélgetett ezen az 
estén, mint egész addigi életében. És mindenki megkínálta, aki készített valamit a 
közeli dzsilaunokban. Evett egy suahu nevű ételt, ami úgy készült, hogy egy ki- 
sebb cipó belsejét megtöltötték mindenféle zöldséggel, hússzeletekkel és valami 
mártással, aztán megsütötték. Utána evett egy csomó aprósüteményt, kis kerek, 
színes, édes valamiket, azokat egy fiatal lány csinálta, a suahut meg egy öregem- 
ber. És olyan íhafit ivott hozzá, amihez egy házaspár ott helyben préselte ki a 
gyümölcsök levét valami különleges eszközzel, négyféle gyümölcsből. 

Kilencszázötvenkor szólalt meg a suagja, a képernyőről egy egészen sötét bőrű 
nő nézett rá, SemurIi. 

— A Szúnahaum-silgisszónaringi felelős gauranja vagyok — kezdte, a szúnik szo- 
kása szerint minden bevezető nélkül. — A folyamat leállítására nincs hatalmam, de 
az emberek véleménye nem fog számítani. A törvényeink néha nem egyszerűek, 
de azért vannak, akik értenek hozzájuk. Az az álláspont, hogy a te felvételed a 
családfára esetleg tévedésen alapult, az a törvény félreértelmezése. Nincs ilyen, 
hogy tévedés. Ha valakit felvettek a családfára, az márpedig a Testvériség állam- 


polgára és kész. Ezt nem lehet visszavonni. És ha létezne ilyen dologban tévedés, 
akkor sem lehetne visszavonni többé. 

— Vagyis maradhatok? — csillant fel Ninda szeme. 

— Magától értetődik. Olvasd ki a Sésszin-szúnit, hogy a sáhaddif elé állhass és 
megkapd a törzsi identitásodat is, de ez sem ahhoz kell, hogy maradhass, az az ál- 
lampolgársággal jár. 

— Már kiolvastam. 

— Akkor szólj holnap a tanárodnak, ő majd értesíti a sáhaddifot. 

A nő ezzel kikapcsolt, szúni szokás szerint éppúgy köszönés nélkül, ahogy el- 
kezdte. 

Ninda néhány pillanatig bámulta az üres képernyőt, aztán rájött, mit tenne most 
egy született szúni. Eltette a suagot és odalépett egyik új ismerőséhez, Skaréhez, 
az öreghez, aki a suahut készítette. Most már nem csinált többet, az egyik padon 
ült az örök tűz közelében és két barátját figyelte, akik egy kis táblán valamilyen 
figurákkal játszottak. 

— Skare... 

— Tessék. 

— Az imént hívtak föl és azt mondták, a sáhaddif elé kell állnom. 

Skare bólintott, a barátja, Herszakin pedig azt mondta, úgy van. 

— Kicsi vagy még hozzá, de liukan-lieha vagy, nincsenek szüleid. Úgy helyes, 
ha nem halogatjuk. 

— Mi történik akkor? 

— Felvesznek Szúnahaum törzseinek szövetségébe — mondta Skare. — Egy szúni- 
nak nemcsak családja és klánja van, hanem törzse is. A törzs az olyan, mint néme- 
lyik világon a nemzetek. Szindorián csak egyetlen nemzet él? 

— Igen... 

— Nem — szólalt meg Szamvatin, a másik játékos. — A többség szindor, de 
vannak harindák, kovandok, kleomok, júnerosztik, meg talán még néhány. 

Ninda arcán mosoly suhant át. A szúnik annyira nevetségesen ejtik a szindor 
szavakat... 

— Tudok kovandul és kleomul — mondta gyorsan, hogy elterelje a saját figyel - 
mét. — Ők is ott élnek köztünk, ugyanabban a városban, de más az anyanyelvük. 
A Testvériségben a törzseknek is más-más nyelve van? 

— Nem egészen. Vannak nemzeti kisebbségeink, és ők külön törzseket is alkot- 
nak, de ez sem egészen igaz, mert a sziolkok például nagyrészt a szindehan-ta- 
likkurit törzsbe tartoznak, de úgy egytizedük szindehan-niszikkurit. És mindkét 
törzsben vannak még, akik nem sziolkok, hanem szvanerdek vagy éppen szúnik. 
Bonyolult dolog ez. Az a lényeg, hogy a sáhaddif majd megmondja, melyik törzs - 
be tartozol, és részt vehetsz a törzs hinertijén. Az a tagok gyűlése... hopp, voren. 

Levette Herszakin egyik figuráját és a sajátját tette a helyére. Herszakin bólin- 
tott, aztán valami bonyolult műveletet csinált négy különböző színű figurával, és 
azt mondta: sindvoren. Szamvatin elképedve nézett rá. 


— Úgyhogy voltaképpen a nemzeteknek a törzsekhez nem sok közük van — foly- 
tatta. — Nemzetek nálunk is vannak, Skare. Minden nagy nemzet sok kicsi nem- 
zetből áll össze. De törzsek csak nálunk vannak. 

— Én például kertan-siregit vagyok — vette vissza a szót Skare. — A kertanok 
nagy törzscsalád, húsz törzs tartozik hozzánk, de a siregitek a kisebbek közül va- 
lók. Régebben többen voltunk, mostanra némileg megfogyatkoztunk, a gyerekek 
javarészt a somtunitok meg a szamvitek közé születnek. De hát mindannyian 
kertanok vagyunk... 

Nindának már zúgott a feje a rengeteg névtől, de nem merte megmondani, hogy 
ez neki semmit sem mond. Inkább eltette ezt az értesülést — majd talán jó lesz va- 
lamire, ha ő is beletartozik valamelyik törzsbe. Sőt törzscsaládba. Eddig nem tud- 
ta, hogy törzscsaládok is vannak. 

— Szindák vagyunk — bólogatott Herszakin, újabb érthetetlen szóval gazdagítva 
Nindát. — Az én törzsem a kertan-hauhaszit. Ez olyan, mint az unokatestvér. Nem 
vagyunk testvérek, mert a szüleink, vagyis a törzsünk nem azonos. De az ő szülő - 
jük a kertan törzscsalád, vagyis mégiscsak van közöttünk rokonság, ha távolabbi 
is. 

— És a kertan törzscsaládnak is van szülője? — kérdezte Ninda, megadva magát 
sorsának: ezek az öregek egész életüket úgy élték le, hogy ennek a törzsi rend- 
szernek voltak a részesei, nekik ez az egész magától értetődő. 

— Nem, a törzscsaládoknak nincsen — mondta Skare. — A törzsek azok születnek, 
egy-egy törzs felbomlik kisebb törzsekre, de ettől az a törzs meg is szűnik. Példá- 
ul nem is oly rég a szagifan törzs kettévált omdefan és norgifan törzsre, de ettől 
kezdve szagifanok nincsenek többé, mármint ugye aki annak született, az az ma- 
rad persze, de a gyerekei már a két kisebb törzs egyikébe tartoznak. A törzscsalá- 
dok nem így jönnek létre, hanem több törzs egyesülésével. A szagifanok például a 
rotong törzscsaládba tartoznak, és így a két utód törzs is. 

— Értem — mondta Ninda halkan. Nem akarta elkedvetleníteni ezeket a kedves 
öregeket, akik igazán a világon mindent elmondanak neki, csak azt az egy dolgot 
nem, amit tudni szeretne: mire jó ez az egész? 


36. 


, Egy ideig azt mondtam: ,, ti". Aztán egyszer csak áttértem arra, hogy ,,mi". Még 
nem igazán éreztem a különbséget. Azt pedig végképp nem, hogy létezik egy har- 
madik lépcsőfok is." 


B Ninda: 
Eletem egy falevélen, 
47. sómir 


Szindoria-rendszer 
Aulang Laip 
43610. higit fínirrugan 
359 


Ninda másnap reggel szólt Fendriának, amikor a csoport helyet foglalt az iskolá- 
ban az ülőpárnákon. 

— Egy hölgy azt mondta, neked szóljak, hogy kiolvastam a Sésszin-szúnit és a 
sáhaddíif elé állhatok. 

— Ó, igen — bólintott a tanárnő. — Nekem kell értesítenem őket. Ők fogják meg- 
mondani, mikor találkoztok, viszont neked kell megmondanod, hogy melyik jan- 
níhaumban. 

— A janniíhaumban fogunk találkozni? 

— Hogyne. A törzsi felvétel olyan családi esemény, ami az egész közösségre ki - 
hat, tehát a jannihaumban van a helye. 

— Akkor ebben itt, az iskolával szemközt. 

— Rendben van. És szükséged lesz egy segítőre, akit te választasz. 

— Hát... Szinensi — mondta ki Ninda az első nevet, ami eszébe jutott. Szinensi 
reakciója nagyon megdöbbentette. A lány talpra ugrott és a szája elé kapta a ke- 
zét. 

— Vivivivi... hogy én?! De hát... — Hirtelen elkomolyodott és mindkét kezét a 
combjára téve gyors mozdulattal meghajolt. — Köszönöm a megtiszteltetést, sá- 
haddahum. Hűséges kalauzod leszek utadon, s ügyelni fogok, hogy megvilágítsák 
neked a Felhő Csillagai. 

— Simnunná — mondták kórusban a többiek. 

Ninda egy szót sem értett, s ez alighanem az arcára lehetett írva, mert mindenki 
mosolygott. Szinensi is, azonkívül ő ragyogott a boldogságtól és a megtisztelte- 
téstől. Fendria magyarázta meg. 

— A sáhaddahum segítője, a sáhaddihatun fontos szereplője a sáhaddif-hinaha- 
óran szertartásának. S ebben a formában ez ritka dolog is, hiszen nem gyakran ve- 


szünk fel liehát a közösségbe. Ilyen hajókon, mint az Aulang Laip, talán évszáza- 
donként egyet. 

— És abból egyet sem ismerek — mondta Szinensi. 

Fendria közben elővette a suagját, és aki válaszolt a hívásra, annak kivételesen 
köszönt. Szertartásosan, ahogy Ninda néhányszor már megfigyelte. 

— Fendria köszönti Aulang Laip sáhaddifját. 

— A sáhaddif köszönti Fendriát — felelte egy mély férfihang. 

— Ninda sáhaddahum készen áll a sáhaddif elé járulni. 

— Ma este nyolcszázkor módja nyílik rá. 

— A 4-tabe janniíhaumban — mondta Fendria. 

— Aulang Laip sáhaddifja ott lesz és viszi a Felhő Csillagainak fényét. 

— Szinensi sáhaddihatun elhozza a Sínisuál fényét — bólintott Fendria, és letette. 

Ninda riadtan nézett rá. 

— Ma este nyolcszázkor? De hiszen fogalmam sincs, mit kell csinálnom, vagy... 
semmit sem tudok az egészről. 

— Fel leszel készülve, sáhaddahum — felelte Szinensi valami egészen komoly 
hangon, ami teljesen idegennek tűnt a lényétől. 

— Miért. . . miért szólítasz így? 

— A sáhaddif-hinahaóran lezárulásáig így szólítjátok egymást — felelte Fendria 
—, meg mindenki más is így szólít benneteket. Ezt mondja a hagyomány, sáhadda- 
hum. 

— Mi az, hogy hagyomány? 

Fendria egy pillanatig gondolkodott, aztán a suagjához nyúlt, és a falon megje- 
lent egy kép. Egy nagy tér, amit magas épületek vettek körül. Néhol zöld terüle - 
tek, egy-két kisebb bódé, talán árultak bennük valamit. És sok-sok ember, járkál- 
tak mindenfelé, a tér szélén járművek közlekedtek. Valamelyik emeleti ablakból 
készülhetett a kép, nem túl magasról. Akár a VíYydiúorp tér is lehetett volna 
Lűakéájban, de persze nem az volt. 

— Próbáljuk meg egy példával — mondta Fendria. — Nézd ezt a sok embert. 
Szerinted ők egy nép vagy sem? 

— Hát... nem tudom... gondolom, vannak közöttük helybeliek meg idegenek, 
mindenféle. 

— Szerintem is. De ha tudni szeretnéd, kik azok, akik ugyanabba a népbe 
tartoznak, hogy csinálnád? 

— Hát... az azonosító kártyákra rá van írva... 

— Nem, nem, az nem jó. Az azonosító kártyákról csak azt tudod meg, hogy 
milyen állampolgárok. De sok nagyobb országban egész csomó nép él, például a 
Szaullit Köztársaság harminc rendszert számlál, ahol van vagy negyven lakott vi- 
lág, azok egyikén készült ez a fotó. Több száz különféle nemzet él a világaikon. 
Kétségkívül mind szaullit állampolgár, de honnan tudod, hogy kik tartoznak a 
szati nemzetbe? 

— Megkérdezem tőlük. 


— Egyenként? Van ennek hatékonyabb módja is. Menj végig azokon a városo- 
kon, ahol szatik is élnek, az ottani naptár szerint egy bizonyos napon, és nézd az 
ablakokat. Talán a fele részük ki lesz világítva, és mindenféle tarkabarka dolgok 
lesznek kirakva. Azokban a lakásokban szatik élnek, és egy olyan ünnepet 
tartanak, amikor mindenhová színes díszeket raknak. Ez a hagyományuk. Meg 
persze még sok minden. 

— És ezt minden szati megtartja — tűnődött Ninda lehajtott fejjel. 

— Nagyjából. Persze ez nem száz százalékos, mert mondjuk aki nagyon öreg 
vagy beteg, az nem bajlódik ezzel, vagy ha valaki elutazik, az sem díszíti föl az 
ablakát. Mindenesetre ha tudod, hogy valaki milyen hagyományokat követ, akkor 
tudod megállapítani, hová tartozik. Az állampolgárság, az semmi. Az csak egy be- 
jegyzés a számítógépben, összekötve az ujjlenyomatoddal, esetleg egy kártya, 
mint Szindorián. 

— És mi a mi hagyományunk? 

Talán ekkor fordult elő először, hogy Ninda úgy beszélt a szúnikról, hogy mi, 
nem pedig úgy, hogy ti. De senkinek sem tűnt fel a változás, még neki magának 
sem. 

— Sok minden. A szúni hagyomány középpontjában az áll, hogy egykor egy ki- 
csiny nép voltunk, akik otthontalanul vándoroltak a Galaxisban, néhány ütött-ko - 
pott, öreg hajón. Szegények voltunk és gyengék. Ezért vettük fel a Testvériség ne- 
vet. Ez a szó összetartozást fejez ki, azt, hogy mindannyian egy családot alkotunk. 
Egy szindornak egy vagy két családja szokott lenni élete során: amelyikben felne- 
velték a szülei, és amelyikben ő neveli föl a saját gyerekeit. Vagy esetleg valami - 
vel több, de mindig egymás után. De egy szúni emellett a családjának érezheti a 
klánját, a törzsét, a hajóját és az egész Testvériséget. Egyszerre. A sáhaddif-hina- 
haóran szertartásával felvételt nyersz a törzsedbe, s ezáltal a Testvériségbe, ámbár 
ez utóbbiba már felvettek azáltal, hogy megkaptad az állampolgárságot és klántag 
lettél. Mégis van különbség. A te esetedben még inkább, mert te jelenleg két meg - 
szűnt klánnak vagy az egyedüli tagja, ez átmenetileg megfelel, de így nincsen csa- 
ládod. Mostantól majd lesz: a törzsed. Persze hajód most is van. 

— Ha itt születtem volna. . . melyik törzsbe tartoznék? — kérdezte Ninda. 

— A gyerekeket úgy tekintjük, hogy beletartoznak mindkét szülőjük törzsébe, és 
joguk van részt venni a törzsi rendezvényeken, ahová csak a törzs tagjait engedik 
be. Ami egyébként igazából csak egy régesrég elkopott formaság, a törzsbeliek 
házastársait és gyerekeit magától értetődően elvárják, és valójában bárki bemehet. 
Aztán amikor a gyerekek befejezik az iskolát, akkor a sáhaddif elé állnak és meg- 
kapják saját törzsi tagságukat. A te esetedben előbb kell, mert különben nem tar- 
toznál sehová. 

Az egésznek semmi értelme, gondolta Ninda. Ezzel az erővel választhattak vol- 
na neki két törzset a képzeletbeli szüleihez ugyanúgy, ahogy két klánt is választot- 
tak. Vajon megérti majd őket valaha? 


37. 


nb-8 haunda 


,, Minden szúni ismer egy igazságot, amit a dzserangok nem: ez pedig Szúnahaum. 
Mi, e csoport tagjai egy olyan igazságot ismerünk, amit még a szúnik sem: ezért 
sokkal jobban kell rá vigyázni. Nem szabad fájdalmat okoznunk nekik azzal, hogy 
megtudják. Vigyáznunk kell rájuk. Ez a dolgunk. " 


Ninda: 
Feljegyzések az utánunk jövőknek, 
1. kötet, 1. sómir, 3. singir 


— Hogyan fognak felkészülni? — kérdezte Rongami éppen azt, amit Ninda is szere - 
tett volna tudni. 

— Ninda készen áll, mert tud mindent, amit tudnia kell — felelte Fendria. — Szi- 
nensinek több a gyakorlati tennivalója, de azt mindenki tudja, aki látott már sá- 
haddif-hinahaórant. 

— Láttam már, többször is — mondta Szinensi. — Meg hát a janníhaum is segíteni 
fog, biztosan nem tévesztek el semmit. 

Hétszázötvenkor véget ért az iskola, de nem széledtek szét, mindenki azt mond- 
ta, látni akarja a szertartást. Átmentek a janníhaumba. 

— Még rengeteg időnk van, sáhaddahum — mondta Szinensi. — Fél derki, az egy 
örökkévalóság. Ha az utolsó limliben kezdünk készülődni, akkor is megvagyunk 
vele bőven. Azaz pár dolgot elmagyarázok még addig. 

Közben ők is átmentek a janníhaumba, Szinensi automatából vett két üdítőt, le- 
ültek egy kis zugba. 

— A hinahaóran nagyon egyszerű dolog. Föltesznek néhány kérdést, amikre 
válaszolsz. 

— Miről? 

— Majd meglátod, sáhaddahum. 

— És ha nem tudok válaszolni. .. sáhaddihatun? 

— Tudsz. És nincs rossz válasz. Nem azt akarják tudni, tudod-e, ki volt Fuérong, 
hanem meg akarnak ismerni. Szóval válaszolsz. Ez egy egyszerű kis személyiség - 
teszt. Aztán jön a sáhaddif-haukihaóran. Választasz néhány kártyalapot. Itt sincs 
rossz válasz. Végül kiválasztják a törzsedet, megkapod a törzsi jelvényt, haundá- 
nak hívják, és mi jövünk neked gratulálni. Ennyi az egész. Van valami kérdésed? 

— Hát... hogyan viselkedjek, hogyan... hogyan üdvözöljem őket? 

— Ja persze... vivivivi... te még nem láttál hinahaórant. Sehogy, sáhaddahum. 
Az az én dolgom. Neked semmi mást nem szabad szólni, mint amikor kérdeznek, 
akkor válaszolsz. Ugyanis itt most te vagy a főszereplő, te vagy a legfontosabb, és 
aki ennyire fontos, az nem beszél. 

— Mit tegyek, amikor megkapom a jelvényt? 


— Abból kettőt kapsz. Az egyiket a karodra fogjuk pecsételni. A festék pár nap 
alatt lekopik, de a jelvény beépül a lelkedbe. És hogy megőrizd biztosan, kapsz 
még egyet, ami megmarad. Vannak, akik a nyakukba akasztják, várj csak, keresek 
valakit. . . 

Fölugrott és kinézett a kis beszélgetőrekeszből, körülöttük jöttek-mentek az em- 
berek, egyszer csak megragadta egy nagylány kezét és se szó, se beszéd, behúzta 
Nindához. 

— Nézd, sáhaddahum, neki ott a lánc a nyakában, kérlek, Szengarti, mutasd meg 
a jelvényedet. 

A lány mosolygott és leakasztotta a láncot, hogy Ninda jobban megnézhesse. A 
haunda egy aranykorong volt, elfért Ninda tenyerében, rajta vékony vonalakkal 
kidomborított, bonyolult minta. Egy spirál, amit mindenféle sugárirányú vonalak 
metszettek különféle helyeken, kacskaringós, érthetetlen jelek, és alatta egy fel- 
iratnak látszó valami, de olyan betűkkel, amiket Ninda nem ismert. 

— Én sirhaten-nisszugit vagyok, sáhaddahum — mondta Szengarti. — A spirális 
forma a sirhaten törzscsalád jelvénye, és alatta a nisszugit törzs jele. 

— Köszönöm, hogy megmutattad — adta vissza Ninda. A lány visszatette a jel- 
vényt a nyakába és elment. Szinensi lehuppant Ninda mellé. 

— Aztán elmehetsz a törzsed rendezvényeire, ahol nagyon fognak örülni, hiszen 
liukan-lieha vagy, és ráadásul egészen-egészen-egészen fiatal. Egyidősek va- 
gyunk, én száztizenhat vagyok, de én csak sok év múlva kapom meg a haundá- 
mat, amikor befejezem az iskolát. 

— De most is eljársz a törzsi rendezvényekre, gondolom. 

— Hát persze. Apa sáttir-nargimut, anya pedig sáttir-jaharit, vagyis ők szindák, 
vagyis én szindanongi vagyok, ezért valószínűleg én is a sáttir törzscsalád vala- 
melyik törzsébe kerülök. A nargimutok sokan vannak, itt a hajón nem, de amúgy 
sok ezres nagy törzs, a jaharitok csak ötszázan vannak, de annak a fele itt él az 
Aulang Laipon. Vannak még sáttirok a hajón más törzsekből is, néha úgy járunk 
össze, hogy az egész törzscsaládból akik itt vannak, az összes sáttir. — Fölnézett, 
Ninda követte a pillantását. A faliórán 761 állt. — Még rengeteg időnk van. Jaj, 
úgy izgulok... vivivivi... még soha nem voltam sáhaddihatun. . . 

— Gyerekek is lehetnek, gondolom. 

— Hát persze, sőt leginkább gyerekek szoktak lenni. Ha valakinek csak idősebb 
testvére van, esetleg őt kéri föl, vagy néha egy felnőtt rokont. De leggyakrabban 
gyerekeket, kistestvért, másvalakit a klánból. Szülőt nem szabad, szerencsétlensé- 
get hoz. 

— Akárcsak utcasarkon kfvistét enni — mosolygott Ninda. 

— Okvetlenül — felelte Szinensi nagyon komoly arccal, és elnevették magukat. 

Nagy nehezen eltelt az idő. Sétálgattak, beszélgettek az emberekkel, akik persze 
mind tudtak a szertartásról. Ninda kezdte gyanítani, hogy az Aulang Laipon min- 
denki mindenről tud. 


790-kor Szinensi az egyik faliórára nézett, fellépett egy padra a tűz közelében, 
és mindkét karját kitárta, magasra emelve. 

— Szúnahaum népe! — kiáltotta. — Eljönnek közénk a Felhő Csillagai, hogy talál- 
kozzanak a Sínisuál fényével! Készüljetek a fogadásukra! 

Leengedte karját és lelépett a padról. Egy pillanatig nézték, ahogy az emberek 
megindulnak mindenféle irányokba, szemlátomást céltudatosan. 

— Hová mennek? 

— Átöltözni — felelte Szinensi. — Mi is megyünk. 

Elindultak valamerre. Menet közben Ninda észrevette, hogy egy csomóan nem 
mennek sehová, hanem tányérokat, edényeket rakodnak az asztalokról automata 
kiskocsikra. 

— Nem illik ételt elöl hagyni, amikor érkeznek a Fények — magyarázta Szinensi. 

Beléptek egy ajtón, amire a Testvériség hétágú csillagát rajzolták. Keskeny fo- 
lyosóra értek, ahonnan többfelé ajtók nyíltak. Az egyiken ugyancsak ott volt a 
csillag. Szinensi benyitott. Apró szobácskába jutottak, ahol nem volt semmi más, 
csak egy kis asztal az egyik sarokban, rajta két négyszögletes fekete doboz. 

— Ez a tiéd — mutatta Szinensi azt, amelyiken aranybetűkkel az állt: sáhadda- 
hum. A másikon ezüstszínnel: sáhaddihatun. 

Ninda kinyitotta a dobozát. Egy köntös volt benne, olyan színben, amilyet senki 
nem hordott az Aulang Laipon: fekete volt. Ahogy kiemelte, valami pirosat látott 
alatta. 

— Tedd le a köntösödet és vedd föl ezt — mondta Szinensi. — Aztán jön a többi. 

Ninda ledobta a köntösét és belebújt a feketébe, aztán fekete szandált is kellett 
vennie. Közben Szinensi is átöltözött. Szintén csupa feketébe. 

— Most jön a sáhaddif-szianerg — emelte ki Szinensi a piros szalagot. — Piros. A 
vér színe. Annak a jelképe, hogy ereidben a törzsed vére kering. A régi időkben 
ugyanis a törzsekbe leszármazás szerint került mindenki. Ma már nem mindig van 
így, a te esetedben főleg nem, de ez nem számít. 

Beszéd közben Ninda jobb vállára helyezte a szalagot, bal oldalon pedig 
leengedte a derekáig, így ferdén övezte a testét elöl-hátul. Aztán kapott egy kerek, 
fekete sapkát, hasonlót ahhoz, amilyet Szindorián hordanak a csavargók, de ez ki- 
sebb volt, és piros volt a szegélye. 

Aztán Szinens:i is felvette a maga ferde szalagját, de sárgát, és a sapkáját is sár- 
ga szín szegélyezte. 

S legvégül kivett a maga dobozából egy kicsiny arany hengert. 

— A Sínisuál fénye — mosolygott Nindára. 

nb-9 sáhaddif I 


,, Miért szeretjük úgy a Felhő Csillagait és a Sínisuált? Mert védelmezik népünket 
az ellenségtől és gyönyörködtetik lelkünket. Ha létezett valaha a Galaxis teremtő 
szelleme, akiben a régiek hittek, úgy a Sínisuált csakis ő teremthette. " 


Igaszaumi, 
Szúnahaum-szilgi, 
2. sómir, 4. singir 


Aulang Laip 
Szindoria-rendszer 
43610. higit fínirrugan 
800 


— Csak gyere utánam — mondta Szinensi, és lassú léptekkel elindult, az arany hen- 
gert két tenyerére fektetve, kissé előretartva. Ahogy a janníhaumba vezető ajtó 
félresiklott előttük, Ninda észrevette, hogy valami megváltozott. Teljes csend ho - 
nolt a janniíhaumban. Az emberek fekete lepelben álltak, fekete csuklyát borítot- 
tak a fejükre. Sokkal többen voltak, mint addig, egész tömeg, de egy útvonalat 
szabadon hagytak nekik a Tűz Otthonához. Szinensi megállt az ajtó előtt egy pil- 
lanatra. 

— A Sínisuál fénye — mondta hangosan. 

— A Sínisuál fénye — ismételték az emberek. 

Ebben a pillanatban a lámpák kialudtak, sötétbe borult a terem. Hirtelen tompa, 
mély döndülés hangzott fel. Aztán megint és megint, egyenletes ütemben. Az 
egész janniíhaumon végigzengett. 

Elindultak, lassan lépkedve végig az útvonalon, egyenesen a Tűz Otthonához. 
Most csak a tűz fénye világított, és az arany henger is Szinensi tenyerén, amely 
egyre élénkebb, aranyszínben irizáló fénnyel ragyogott. De ahogy a tűz közelébe 
értek, Ninda újabb fényeket pillantott meg: különböző színű, világító pontokat, 
amik mozogtak. Emberek. Már látta őket a tűz fényében. Egy kis csoport, akik ve- 
lük szemben jönnek a tűzhöz, és a fejükön vannak a fények. 

— A Felhő Csillagainak fénye — mondta egy férfihang. 

— A Felhő Csillagainak fénye — ismételték az emberek. 

A tűznél találkoztak. Nyolc ember, ők is fekete köntösben, de nem csuklyában 
és nem is kerek sapkában, mint ők ketten: nekik kúp alakú, csúcsos kalap volt a 
fejükön, és a tetején egy-egy fénypont világított. Fehéren, kéken, sárgán, rózsaszí- 
nűen. Nem volt a janniíhaumban semmi más fény, csak a lobogó tűz, a világító 
fénypontok a nyolc ember kalapján és az aranyszínben ragyogó henger Szinensi 
kezében. 


Senki más nem volt a közelben, csak a Tűz Őrzője lépkedett a tűz mellett és 
hosszú pálcájával igazgatta a tüzelőanyagot. A lángok megvilágították mindnyá - 
jukat. De aztán Ninda észrevette, hogy még valaki van a tűz mellett: még egy fe- 
kete leples alak, egy nagy dob előtt állt, annak a döngését hallották. Amikor ők 
odaértek a tűzhöz, a dob elhallgatott. 

— A Sínisuál fénye köszönti a Felhő Csillagainak fényét — mondta Szinensi han- 
gosan. — Ninda sáhaddahum köszönti Aulang Laip sáhaddifját. 

— A Felhő Csillagainak fénye köszönti a Sínisuál fényét — felelte egy nő. — 4Au- 
lang Laip sáhaddifja köszönti Ninda sáhaddahumot és Szinensi sáhaddihatunt. 

Kis csend lett megint. Valahonnét odajött két gyerek, az egyik hozott egy ala- 
csony, kerek asztalkát, a másik egy széket, az is alacsony volt és kerek, támla nél- 
kül. A széket Ninda mögé tette, aki hozta, és megérintette a vállát. Ninda helyet 
foglalt a széken. 

A másik gyerek eléje tette az asztalkát, Szinensi pedig ráfektette az arany hen- 
gert. Az asztalkán két kis kiemelkedés volt, a tetejükön félkör alakú mélyedéssel, 
a henger biztosan ült bennük. 

A sáhaddif tagjai félkörbe álltak az asztal túloldalán. 

— A Felhő Csillagainak képviseletében jöttünk el hozzád — mondta a középen ál- 
ló szakállas férfi. — Azért küldtek minket, hogy vizsgáljuk meg, hová helyezzünk 
téged a Sínisuál alatt. Mindannyian egy-egy csillag nevét vettük fel erre az időre. 
Én vagyok az Érahaung-szandzsé. 

— Én vagyok a Dzsóningar-szími — mondta egy másik, s utánuk sorban a többi- 
ek. Nikerdan-ingszá, Áharaun-szandzsé, Ilhellin-fónird, Hauhárangi-szími, Iltelli- 
lun-szími, Hauszangir-szandzsé. Ninda remélte, hogy nem kell megjegyeznie. 

— Őseink egykor apjuk törzsébe kerültek — mondta az Érahaung-szandzsé —, az - 
tán változott a szokás, többször is, mert az idő beláthatatlan. — Ninda majdnem rá- 
mondta, hogy simnunná, aztán eszébe jutott, hogy ő most fontos és nem beszél. — 
Ma többféleképpen dőlhet el, hogy ki melyik törzsbe kerül, vérségi kötelékeit és 
jellemét egyszerre vizsgálva. Mivel te lieha vagy és még nem állsz velünk vérro- 
konságban, csak jellemedre hagyatkozhatunk. 

— Szavakat fogsz hallani — folytatta az Ilhellin-fónird. — Mindegyikre válaszolj 
egyetlen szóval, gondolkodás nélkül, azonnal. Azt a szót mondd, ami arról a szó- 
ról elsőként eszedbe jut. Ne gondolkodj. Nincs jó vagy rossz válasz. Nem lehet 
hibázni. 

Ninda bólintott. 

— De mielőtt ezt megkezdjük — szólalt meg Szinensi, s odaállt az asztalka másik 
oldalára, szembe Nindával —, bocsássuk ki a Sínisuál fényét, hogy megvilágítsa 
elménket. 

Két tenyerét az arany henger fölé tartotta, aztán hirtelen hátralépett. 

Az arany irizálás felerősödött, s egyszerre kimozdult a henger felületéből. Ívet 
formált a levegőben, a henger két végét kötötte össze, és gyorsan növekedett, né- 
hány pillanat múlva nagy körré alakult, az előtte álló Szinensi arca magasságáig 


ért. Mintha millió és millió aranyszínű, csillámló anyagdarabka lebegett volna a 
levegőben, amik egyenként folytonosan változtatják helyzetüket, de az egész kör 
változatlan maradt. 

Nindának elállt a lélegzete. Még soha nem látott ilyen gyönyörűt. 

— A Sínisuál fénye — mondta Szinensi. 

— A Sínisuál fénye — felelték rá valamennyien, az egész janníhaum. 

— Halvány utánzata csupán a valóságosnak — mondta a Hauhárangi-szími —, de 
felidézi számunkra Szúnahaum szépségét. Most pedig halljuk azokat a szavakat. 

— Világ — mondta az Áharaun-szandzsé. 

— Város — felelte Ninda. 

— Utca — mondta az Iltellilun-szími. Minden szót a sáhaddif másik tagja 
mondott ki, egymás után. 

— Sötétség. 

— Ember. 

— Veszély. 

— Rend. 

— Börtön. 

— Szindoria. 

— Sötétség. 

— Fény. 

— Meleg. 

— Otthon. 

— Hajó. 

— Család. 

— Otthon. 

— Űr. 

— Sötétség. 

— Barát. 

Csend. 

Ninda nyelve megbénult. Képtelen volt kimondani bármiféle szót. 

A szertartás megakadt. Ninda riadtan várta, hogy most mi lesz. 

Kis szünet után az Érahaung-szandzsé egy másik szóval folytatta, mintha mi 
sem történt volna. 

— Kéz. 

— L-1-lopni. 

— Ruha. 

— Fekete. 

— Étel. 

— Jóllakni. 

— Csillag. 

— Sáhaddif. 

— Sötétség. 


— Lűakéán. 

— Szúnahaum. 

— Testvériség. 

— Törvény. 

— Verés. 

— Égbolt. 

— Kupola. 

— Tenger. 

— Félsziget. 

— Börtön. 

— Verés. 

— Rendőr. 

— Menekülni. 

— Dzsorongit. 

Ninda kinyitotta a száját, aztán megint becsukta. 

— Sajnos nem tudom, mit jelent ez a szó — vallotta be. 

— Nem baj — felelte a Nikerdan-ingszá. — Janníhaum. 

— Tűz. 

— Repülés. 

— Űrhajó. 

— Menekülni. 

— Ervé. Izé... így hívják Szindorián a rendfenntartókat. 

— Tűz. 

— Janníhaum. 

— Sínisuál. 

— Ööö... én azt sem tudom, hogy ez a szó mit jelent. 

Kis csend lett ismét, aztán az Érahaung-szandzsé felemelte a kezét. A dob két 
mély döndülést hallatott. 

— Köszönjük, sáhaddahum. Most második feladatod következik. — Míg beszélt, 
két gyerek odatolt egy-egy furcsa alakú, kerekes állványt Ninda két oldalára. — 
Kérlek, nézd meg ezeket a képeket a lapokon, és minden sorból válassz ki egyet. 
Bármelyiket. Amelyikről úgy érzed, közöd van hozzá, amelyik megtetszik. Nincs 
jó vagy rossz válasz. Nem lehet hibázni. 

Szinensi közben megkerülte az asztalt és Ninda háta mögé lépett. 

— Nézd végig őket nyugodtan és figyelmesen, sáhaddahum. Nem sürget senki. 
Annyi időd van, amennyit csak akarsz. 

, A sáhaddif-haukihaóran talán a legkülönösebb pszichológiai teszt, amit ember 
valaha kitalált. A szúni gyerekek persze számtalanszor látják már a képeket, mire 
eljön az idejük. Ninda akkor először. Nála talán ezért nem működött. De inkább 
mert ő — Ninda. " 


Sileni: 
Ninda élete, 
65. 


Két alacsony állványon egy-egy ferde tábla, rajtuk kis sínekre állítva hat-hat sor- 
ban műanyag lapok. Minden sorban tíz. Elég nagyméretűek. Mindegyiken egy 
színes kép. Fölöttük fehér fényű lámpa. 

Ezek tájképek különféle világokról, állapította meg Ninda. A bal oldali állványt 
tanulmányozta. Furcsa színű tavak, folyók, hegyek, különös sziklaalakzatok — ha 
ugyan sziklák valóban, némelyik formát biztosan ember alkotta. Különös növé- 
nyekből álló erdők, réteken állatok. Épületek, hol a közelben, hol távolabb, néha 
település valahol a messzeségben. S az égen színes formák, alakzatok... olyanfé- 
lék, amiket első alkalommal látott itt a jannihaumban, csillagköd, igen. És világok 
is voltak az égen, némelyik szemlátomást lakott, egyik-másik hatalmas, nyilván 
nagyon közel van. 

De hogyan válasszon közülük? 

Megfordult, megnézte a másik állványt is. Azon is hasonló képeket látott. 

Zavartan odapillantott Szinensire, aki nyugodtan állt mellette, kezében egy kis 
arany tálcával, és várakozott. 

— Csak nyugodtan, sáhaddahum — mondta. — Annyi időd van, amennyit csak 
akarsz. 

Visszafordult és elkezdte alaposabban megnézni a képeket. Egyesével, rögtön 
az elejéről — mivel olvasni csak szúni nyelven tudott, és a szúnik balról jobbra ír- 
nak, a legfelső sor bal szélén levő képpel kezdte. Domboldalt látott rajta, sárga fű 
borította — ő nem is tudta, hogy sárga is létezik —, a domb tövében egy fa, előtte 
patak futott át a képen. Tetszett neki. Nyugalmat árasztott magából. De a követke- 
ző kép is tetszett. Este készült, a magasból. Hatalmas tűz volt rajta, de egészen 
másmilyen, mint a janníhaum tüze, itt mintha valamilyen folyadék szökött volna a 
magasba és ott fröccsent volna szét, és közben égett volna. Aztán ez a folyadék 
folyóvá gyűlt és elömlött a kép széléig. Ninda még soha nem hallott vulkánokról, 
s a kép éppen az idegenszerűsége miatt tetszett neki. 

Lassan végignézte valamennyit. Már megfeledkezett arról, hogy az egész janní- 
haum ott áll és várja, hogy ő hogyan dönt. Csendben várakoztak, csak a Tűz Őr- 
zője lépkedett ide-oda és igazgatta a tüzet hosszú pálcájával. 


Némelyik kép ismerős volt, legalábbis hasonlókat már látott a Hydaiú moziban. 
Mások teljesen idegenek. Vörös sivatag, egészen olyan, mint Lűakéáú körül, de 
szinte kocka alakú sziklák álltak ki belőle. Egy másik lapon sárga sivatag, nem is 
hasonlított arra, amit ismert, különös állatok sétáltak rajta, ebből tudta, hogy nem 
hullámzó folyadékot lát. Egy harmadikon kék, durva szemcsés anyagból álló siva- 
tag, a méreteket egy egészen hétköznapi ház segített megállapítani a kép sarká- 
ban; eszerint a szemcsék akkorák lehettek, mint az ökle. A képet a ház fölöttről 
készítették, a különös kék felület elnyúlt a messze távolba, s egy sárga-lila foltos 
világ fénylett fölötte az égen. 

Volt egy, amin erdő és víz váltakozott, rengeteg tó és apró sziget, egy másikon 
meg olyan tavak, amik mintha lépcsőzetesen lettek volna egymás fölött, valami 
egészen fehér sziklába vájt medencékben, amikben emberek fürödtek. Egy harma- 
dikon nagyváros, ami sok-sok kisebb-nagyobb szigeten terült el, néhol erdő övez- 
te, de a víz élénk lila színű volt, nem kék. 

Halott világok is voltak közöttük. Szürke, élettelen, levegőtlen pusztaságok, 
kráterekkel, s az egükön világok, volt egy, amelyikről négy is látszott egészen kö- 
zelről, kettő szemlátomást lakott, felhők, tengerek és szárazföldek voltak rajtuk, 
az éjszakai oldalon csillogott a városok fénye. Némelyik halott világon épületek 
voltak, egészen másfélék, mint ahol a levegőre lehet kilépni; ezeken a világokon 
az összes épület egyetlen, sokszor messzire elnyúló, sokfelé elágazó tömbben 
volt, és látszott, hogy nagyon megerősítették a külső burkolatot. 

Nagy hegyek, amiknek fehérség borította a csúcsát. De volt olyan is, ahol ra- 
gyogó kék volt a csúcsuk, és lejjebb nem zöld volt a növényzet, hanem sárga. Ha 
ugyan az növényzet volt. Máshol éppen a hegy csúcsáról készült a fénykép, és kö- 
zelebbről látszott a fehér anyag, ami az egész csúcsot befedte. Nindának sejtelme 
sem volt, mi lehet. 

És voltak tájak, amiknek olyan részletei voltak, amiknek nevet sem tudott adni. 
Virágos rét, amin szürke félgömbök álltak ki a földből, s egy sárga kockát vettek 
körül. Kék levelű fa, az ágai között egy bonyolult, szerteágazó, tarka csőrendszer - 
rel — hogy élőlény volt vagy valamiféle gépezet, Ninda el sem tudta képzelni. 
Hegyoldalból kiálló, égnek meredő szerkezet, amiből valamiféle drótok vezettek a 
távolba, túl a kép szélén, magasan a levegőben. Több képen is volt olyan táj, ahol 
az égbolt furcsán sötét és homályos volt, mintha nem is levegő lenne, hanem víz, 
és különös alakú állatok lebegtek benne. Talán víz alatti képek voltak? Ninda nem 
tudta, milyen világ van a tenger alatt. 

De hogyan válasszon? Amelyik ismerős volt, azért tetszett neki — amelyik ide- 
gen, az meg azért. 

Múlt az idő. A janníhaum népe türelmesen várakozott. 

Ninda végignézte mind a százhúsz képet, aztán lehajtott fejjel gondolkodott. 
Mit mondjon? Válasszon ki találomra néhány képet? Akkor mi értelme az egész- 
nek? 

— Mi baj, sáhaddahum? — kérdezte Szinensi hosszú csend után. 


— Nem tudom... nem tudom, melyiket válasszam. 

— Amelyik megtetszik. Nincs rossz választás. 

— De nekem... — Ninda felemelte a fejét és a Felhő Csillagaira nézett. — Nekem 
mindegyik tetszik — mondta hangosabban. — Nem tudok választani. 

Megint néhány pillanatnyi csend. A Felhő Csillagai egymásra néztek. 

— Akkor ne válassz — mondta kis szünet után az Érahaung-szandzsé. — Nem 
történt semmi baj. Kérlek, foglalj helyet. Elvihetitek a képeket. 

Ninda sápadtan visszaült, s megint két mély döndülést hallatott a dob. 

— A sáhaddif-haukihaóran sikertelen volt — jelentette be az Érahaung-szandzsé. 
— Mivel többféle próbatételt elődeink nem rendszeresítettek, a hinahaóran az 
egyetlen eszközünk, amivel meg kell próbálnunk a sáhaddahum lelki alkatát meg- 
határozni. Kérlek benneteket, csillagtársaim, fejtsétek ki elgondolásaitokat. 

A Nikerdan-ingszá kezdte, egy középkorú nő. 

— Azt hiszem, csillagtársaim, a képlet rendkívül egyszerű. Ilyen kevés kérdéssel 
— vagy akár még százzal — ennél többet nem állapíthatunk meg, ha viszont részle - 
tesebb képet akarunk kapni, akkor ahhoz ez már nem elég, ahhoz valódi klinikai 
pszichotesztekre van szükség. 

— Azok munkaigénye és feltárási terjedelme viszont már túlnyúlik a sáhaddif 
szükségletein — vetette közbe a Dzsóningar-szími. 

— Kétségkívül, csillagtársam. Tehát a képlet, amit kaptunk, így szól: a 
sáhaddahum egész eddigi életútját az határozta meg, hogy egy rettegésben élő, 
örökösen menekülésre kényszerített, számkivetett csoport tagja. Egyetlen pont 
van az életében, ahol biztonságra talált, ami a révbe érést jelenti számára: ez a ha- 
jó, a Testvériség, Szúnahaum. Ennek alapján azonban nem tudjuk törzsbe sorolni, 
hiszen a Testvériségben senki sincs, akinek életútja ilyen elemeket tartalmazna. 

Ninda megriadt. Még mindig nem értette ugyan, hogy ez miért fontos, de szeret- 
te volna, ha megkapja törzsi besorolását. 

— Kíván még valaki szólni, csillagtársaim? — kérdezte az Érahaung-szandzsé rö- 
vid szünet után. 

Senki nem kívánt szólni. 

— Szavaznunk kell — mondta az Érahaung-szandzsé. 


40. 


nb-11 sáhaddif 3 


, Előbb zuhan le a Sínisuál — ezt olyasmikre szokták mondani, aminek lehetetlen 
voltát kívánják hangsúlyozni. " 


Igaszaumi, 
Közmondások és népi bölcsességek tára, 


Néhány pillanat múlva odaszaladt egy gyerek, de nem hozzájuk, hanem Szinensi- 
hez, és a kezében tartott arany tálcát kicserélte egy másikra, amin fehér lapok fe- 
küdtek. Szinensi bólintott, és végigsétált a Felhő Csillagai előtt, mindenkinek 
odanyújtotta a tálcát, ők fölvettek egy kicsiny, aranyszínű pálcát, valamit írtak 
egy lapra, aztán a lapot letették a másik tálcára, amit a gyerek nyújtott oda nekik, 
a pálcát pedig Szinensiére. Végül Szinensi és a gyerek elcserélte egymással a tál- 
cáját, a gyerek távozott azzal, amelyiken már csak a pálca volt, Szinensi pedig 
visszasétált Ninda mögé. 

— A sáhaddif szavazatai — hirdette ki. — Sérirongit. Szísszanit. Liktenit. Kerdzsi - 
vut. Liktenit. Szísszanit. Ilhurangit. Liktenit. — Kis szünetet tartott. — Három sza- 
vazat a liktenit törzscsaládra. 

— A likteniteknek három törzsük van — mondta a Dzsóningar-szími. — Vélemé - 
nyem szerint az upesz törzsbe illene a legjobban. Kérlek benneteket, csillagtársa- 
im, szavazzatok az upesz törzsről kézfeltartással. 

Mindenki feltartotta a kezét. A dob négy ütést hallatott. 

— Akkor további szavazásra nincsen szükség. Aulang Laip sáhaddifja meghozta 
döntését — jelentette be az Érahaung-szandzsé. — Nindát felvettük a liktenit-upesz 
törzsbe. 

Ninda megfigyelte, hogy már nem hívja sáhaddahumnak. 

— Egyesülhet a janníhaum tüzével — mondta Szinensi. 

— Simnunná — felelte a tömeg. 

Mielőtt Ninda bármit kérdezhetett volna, megállt előtte a Tűz Őrzője, bal kézbe 
vette pálcáját és jobb kezét a homlokára tette. 

— Aulang Laip örök tüze köszönt téged és vár, hogy magához ölelhessen. Kér- 
lek, járulj a Tűz Otthonához és dobd be a sapkádat. 

Ninda ösztönösen a fejére tette a kezét. Persze, most nem a rendes sapkája van 
rajta, hanem amit a szertartáshoz kapott, ez a piros szélű. 

— A sapkámat?... 

— Igen. Csak egészen nyugodtan. Ezért van. A sapkát a fejedről veszed le, így 
lelked jelképeként tekintjük. 

Ninda határozott léptekkel odament a tűzhöz, levette a sapkáját és egy mozdu- 
lattal bedobta a nagy körbe. Nem pont a lángokba esett, de a Tűz Őrzője abban a 


szempillantásban felkapta hosszú pálcájával, és beemelte a lángok fölé. A sapka 
azonnal tüzet fogott. 

A dob négy mély ütést hallatott. 

Ninda visszatért az asztalkához, ahol Szinensi mellett egy nő várta. 

— Kerszina vagyok, a liktenit-upesz törzs haundájának hordozója. 

— Ninda vagyok, csillaggyermek, lieha a Sínisuál fénye alatt — mutatkozott be 
Szinensi Ninda helyett. Ninda nem tudta, mit tegyen, talán ismételje el utána? De 
nem, ezt nem várták tőle, a nő már folytatta is. 

— Az a megbízatásom, hogy átadjam neked törzsünk jelvényét. — Ninda ekkor 
figyelt fel a nő nyakában aranyláncon lógó jelvényre. De egy másikat vett ki a 
zsebéből és nyújtotta át neki, egy kisebbet. — E pillanatban csak a magam nevében 
köszönthetlek törzsünkben, az ünnepélyes fogadtatást hamarosan maga a törzs 
tartja meg. 

Ninda átvette a kis jelvényt. Olyan aranykorong volt, mint amit már látott, de 
más volt rajta a rajzolat, finom, bonyolult sugárirányú és azokat különböző szö- 
gekben keresztező vonalak, és mindenféle jelek, amik valamiféle ismeretlen ábé- 
cére emlékeztették. Kis habozás után a nyakába akasztotta. 

— Kérlek, nyújtsd a karodat. 

Ninda előrenyújtotta jobb karját. Szinensi felhúzta a karján a fekete köntös ujját, 
jobb kézzel megfogta Ninda kezét, ballal pedig alulról tartotta a könyökét. 

— A liktenit-upesz törzs haundája — mutatott föl Kerszina egy kis aranyszínű 
hengert. Egy mozdulattal két részre választotta, s az egyik felét rányomta Ninda 
csupasz alkarjára. Hűvös, fémes érintése volt. 

A dob négy hangos ütést hallatott. 

Kerszina elvette a hengert, összerakta és eltette, majd a sáhaddifhoz fordult. 

— A liktenit-upesz törzs haundihúmatja átadta Nindának a törzs haundáját — kö- 
zölte velük, mintha ők nem láttak volna mindent. 

— Köszönjük, Kerszina — bólintott az Érahaung-szandzsé. — Ninda, ezzel felvé- 
telt nyertél a Szúnahaum Testvériség családjába. Mivel több sáhaddahum ezúttal 
nincsen, a szertartás véget ért. Szinensi, kérlek! 

Szinensi meglepve kapta fel a fejét, úgy látszik, nem számított rá, hogy szólítani 
fogják. Ninda megfigyelte, hogy már mindkettőjüket a rendes nevén hívja, nem a 
szertartásban használt megszólítással. 

— Miben lehetek segítségedre, Érahaung-szandzsé? 

— A hinahaóran során Ninda teljes tájékozatlanságára derült fény két fogalom- 
mal kapcsolatban: dzsorongit és Sínisuál. Kérlek, Szinensi, intézkedj, hogy leg- 
alább ez utóbbival még ma megismerkedhessen, és mielőbb a másikkal is. 

— Kívánságodat teljesíteni öröm és megtiszteltetés, Érahaung-szandzsé. 

— Köszönöm. 

Ninda megállapította, hogy még mindig szertartásosan beszélnek, és bár ők ket- 
ten visszakapták a rendes nevüket sáhaddahum és sáhaddihatun helyett, az Éraha - 


ung-szandzsét Szinensi még mindig így szólítja. Talán nem tudja a valódi nevét, 
és nem illik megkérdezni? 

Szinensi gondolkodott egy pillanatot, aztán megkerülte az asztalt. 

— Mielőtt elbocsátom a Sínisuál fényét, a leghelyesebb, ha segítségül hívom ön- 
magának megmagyarázásához. Tudnod kell, mi az, amit itt látsz, ami elkötelezett- 
séget fogadott melletted egész életedre. 

A levegőben csillámló arany körre mutatott. 

— Ez itt csak jelképe a valódinak. Lenne szíves valaki felolvasni a történetet? 

— Ha megengeditek — mondta az Érahaung-szandzsé, és elővett egy suagot. 
Néhány mozdulatot végzett rajta. — Ez itt az Ílgaszaumiban a Szúnahaum-sóhipun 
című kötet hetvenedik sómirja. 

Megköszörülte a torkát. 

— Népünk Szúnahaum világáról kapta nevét, ahol egykor éltünk. A név is azt je- 
lenti: a szúnik otthona. Ma Szúnahaum-sínarraómi néven is emlegetjük: a szúnik 
elveszett otthona. A legenda szerint, melyről senki sem tudja, igaz-e, eleink egye- 
nesen Ősi Földről vándoroltak Szúnahaumra, ahol előttük nem járt még ember, 
csak csenevész növényzet honolt. Ősi Föld időszámítása szerint is legalább egy 
évezredet éltek Szúnahaumon, de talán többet is, mielőtt a fáhaut háborúkban vi- 
lágunk előbb lakhatatlanná vált, majd egy szörnyűséges bombázásban meg is 
semmisült. Népünk ezután sokáig vándorolt a közeli világok között, míg végül a 
saranga háború után, immár maradék világainkat is elvesztve, csavargók lettünk 
a Galaxis beláthatatlan útvonalain. Történetünknek ezt a részét mindenki ismeri, 
minden dzserang világon taníthatják, ha akarják. — Az Érahaung-szandzsé felné- 
zett a könyvből. — Nem tudom, ismered-e ezt a szót, Ninda. Dzserangnak azokat 
hívjuk, akik nem szúnik, akik nem tartoznak a Testvériségbe. Ez nem valami 
gúnynév, egyszerűen ez a nevük. Folytatom. De van a történetnek folytatása is, 
amiről egyetlen dzserang sem tud és soha nem is tudhat. Sok évezreddel később 
egy kis felderítőhajónk elvetődött a Kerharut-ködök vidéke mögé, ahol az utolsó 
világ, Sasszáken után már csak a sötét felhő következik. Ez a hajó, a Jaussza bere- 
pült a felhőbe, ahol senki nem gondolta, hogy esély lenne olyan csillag születésé- 
re, amely körül lakható világ keringhet. S a Jaussza bátor kutatói mégis találtak 
egy lakható világot. Igaz, hogy a legkülönösebb volt minden lakható világ közül. 
Egykori otthonunk nevét adtuk neki: Szúnahaum. Ma ez a Testvériség saját, köz- 
Pponti világa. Ti, akik e titoknak tudói vagytok, soha ne feledjétek, hogy titkunk 
soha nem juthat ki a dzserangok kezébe. Szúnahaumot a Felhő Csillagai védelme- 
zik, mert ha ezek a csillagok másfélék lennének, a dzserang hajók már régesrég 
behatoltak volna a Felhőbe és megtudták volna titkunkat. 

Az Érahaung-szandzsé elhallgatott és eltette a suagot. 

Ninda döbbenten hallgatta az elbeszélést. Ő tökéletesen meg volt győződve, 
hogy a szúniknak nincsen saját világuk, hogy az űrben vándorolnak mindannyian. 

Most, hogy ezt a titkot elmondták neki, úgy érezte: most fogadták igazán maguk 
közé. 


41. 


nb-12 Szúnahaun 


, Sok millió lakott világ van a Galaxisban, s közülük számtalan, ami valahogyan 
különleges. De semmi sem olyan különleges, mint egy abroncsvilág. Néhány száz 
lakott lehet az egész Galaxisban. Közülük a legkülönlegesebb Szúnahaum." 


Ílgaszaumi, 
A Galaxis világai, 
2 


— Szúnahaum a legfurcsább világ, amit valaha láttam, vagy amit valaha bárki lá- 
tott — kezdte Szinensi az elbeszélést, aztán odalépett az asztalhoz. — Nézd meg. 

Az arany henger fölé tartotta a kezét, és azt mondta: — Szúnahaum! 

A henger meg se rezdült, de az arany kör belsejében megjelent egy világ. Szür- 
ke, kopár, vigasztalan sivatag. Tökéletesen üres volt. 

— Amit látsz, azt úgy hívják: Séninnaur — mondta az Érahaung-szandzsé. — Vilá- 
gunknak ez a fele egymilliárd év óta nem látott napfényt, és nem is fog soha, mert 
mindig a másik oldalával fordul napja felé. Itt mindig majdnem olyan hideg van, 
mint az űrben, sötét van és nincs levegő. 

Szinensi két kezével forgató mozdulatot tett a kép fölött, s az egész megfordult, 
most a másik fele nézett Ninda felé. Ez vörös volt, és sok apró, sárgás folt tarki - 
totta. 

— Ez pedig Dzsisszáfaur — mondta az Érahaung-szandzsé. — Ez a terület mindig 
a nap felé fordul, éppúgy egymilliárd év óta. Örökké vulkanikus terület, ahol a 
forróság elviselhetetlen. Örökké süt a nap. Levegő itt sincs. 

— Most pedig nézz ide — mutatott Szinensi az aranyszínű sávra, amely továbbra 
is körbevette a világot. — Szúnahaungaur! 

A Sínisuál arany sávjából egyszer csak eltűnt egy jókora szelet, s láthatóvá vált 
a szürke és a vörös sivatag közötti rész. Zöld, kék, sárga, barna, mindenféle színű 
foltok tarkította csík. 

— Ez itt Szúnahaungaur — közölte az Érahaung-szandzsé. — A fagyos és a forró 
terület közötti keskeny szalag az egyenlítő körül, majdnem teljes egészében a me- 
leg félgömbön. Világunkon csak itt lehetséges az élet. Ez a Testvériség életének 
központja. 

— Abroncsvilág — mondta a Dzsóningar-szími. — Nagyon ritkák, legalábbis azok, 
amelyek lakhatók is. Mindegyik különös a maga módján, de egy sincs olyan kü- 
lönleges, mint Szúnahaum. 

— A nap örökké ugyanott áll az égbolton — mondta Szinensi. — Mindig a Forró- 
sark fölött. Szúnahaum nagyon lassan forog, nagyon lassan is kering, és tengelyé - 
nek végével fordul napja, a Szúnahaum-síssanaurangi felé. Szúnahaum felszínén 
soha sehol nem váltakozik éjjel és nappal, reggel és este. Ha látszanának csilla- 


gok, azok is örökké ugyanott állnának az égen. A Dzsisszáfaur-peremen jóval ma - 
gasabban látod a napot, a Séninnaur-peremen egészen alacsonyan, illetve már 
egyáltalán nem. Dzsisszáfaur felől örökké fúj a szelíd, meleg szél, amit úgy 
hívnak... 

— Szúnahaum-insáhirun — morajlott fel az egész janníhaum. 

— Ez melegíti fel a Séninnaur-perem hűvös éghajlatát és viszi a nedvességet. És 
van a Sínisuál — folytatta az Érahaung-szandzsé. — Egymilliárd évvel ezelőtt egy 
laza szerkezetű kisbolygó Szúnahaum vonzásába került és darabjaira szakadt. Ez 
a kataklizma okozta azt is, hogy világunk ilyen lassan kering és forog, és ennyire 
megdőlt a tengelye. A kisbolygó anyaga milliárdnyi apró darabka formájában te- 
rült szét légkörünkön kívül, az egyenlítői sáv körül, valamivel szélesebb területen, 
mint Szúnahaungaur. Legnagyobbrészt érctartalmú kőzet, főleg értéktelen fémek 
alkotják: arany, platina és réz. Ettől kapta ezt a ragyogó sárga színét. Amióta ott 
élünk, mesterségesen fokozzuk is a Sínisuál ragyogását, kis automata hajókkal, 
amik a szilánkokból kiolvasztják a kőzetet és nagyjából tiszta fémet hagynak a 
helyén, meg magunk is pályára bocsátunk fémdarabokat. Kérlek, Szinensi, mondd 
el, miért jó nekünk a Sínisuál. 

— Hémun níszi auring úlkahan — felelte Szinensi. — Így szól a mondás. A hémun 
fényes barlangjába bújt. A hémun az egy állat, aminek aranysárga bundája van, 
kedves, szép állat. A Sínisuál is szép. Persze a legszebb lentről, a felszínről. Níszi: 
fényes. A Sínisuál visszaveri a napfényt, ezért Szúnahaungaur jóval világosabb és 
melegebb, mint nélküle lenne. Szúnahaum egén soha nem mozdul a nap, ezért 
még egy fa árnyékában is jéghideg lenne, mert oda soha nem süt a nap. A Sínisu- 
álról visszaverődő fény azonban igen. Auring: barlang. A Sínisuál szélesebb Szú- 
nahaungaurnál, így ha kíváncsi szemek tévednek oda egyszer, nem egykönnyen 
fedezik fel, hogy alatta élet van. Úlkahan: bebújt. Nemcsak a kíváncsi szemektől 
védi Szúnahaumot, hanem a meteoritoktól is, amikből van jócskán, és a Felhő 
megszámlálhatatlan apró részecskéje is légkörünkbe zuhan, de a Sínisuál alaposan 
megszűri őket. 

— Kiváló ismertetés — bólintott az Érahaung-szandzsé —, csak néhány részletet 
szeretnék hozzátenni. Tény, hogy a Sínisuál visszaveri a napfényt, de ebben az a 
fontos, hogy elsősorban lefelé, mert a fény a Forró-sark felől, azaz a Sínisuál né- 
zőpontjából alulról érkezik. A világgondozók nem kevés erőfeszítést tesznek an- 
nak érdekében, hogy növeljék a visszavert fény arányát, főleg a Séninnaur-pere - 
men, s amióta letelepedtünk Szúnahaumon, sikerült is egy kissé kijjebb tolni a 
lakható terület határát. Azt pedig hadd helyesbítsem, hogy ha nem lenne a Sínisu- 
ál, akkor egy fa árnyékában is jéghideg lenne. Nem, mert a levegő természetesen 
keveredik, az infravörös sugarak pedig visszaverődnek. De a hegyek árnyékában 
valóban hidegebb van így is, például a jáhannuri síparadicsom annak köszönheti 
létét, hogy van ott egy magas hegység a Dzsisszáfaur-peremen, ami mögött nin- 
csen napfény. 


— Majd mutatunk képeket — vigasztalta Nindát Szinensi, látva, hogy kissé nehe- 
zére esik ezt a bizarr világot felfogni. — És hát hamarosan a saját szemeddel is 
meglátod majd. 

— Köszönöm, hogy meséltetek róla — mondta Ninda udvariasan. 

— Most pedig — emelte föl Szinensi a hangját, és megint a henger fölé tartotta 
két tenyerét —, miután a Sínisuál fénye oly nagy segítségünkre volt, bocsássuk el, 
míg legközelebb eljöhet hozzánk. 

A dob két ütést hallatott, Szinensi lenyomta két kezét, és az egész kép 
visszahúzódott a hengerbe. Szinensi ugyanazon az ünnepélyes, tiszteletteljes mó - 
don vitte vissza a kis fülkébe, ahogy elhozta. Visszaöltöztek rendes köntösükbe, s 
a janníhaum népe ugyanezt tette. 

— Holnap szahut, a hetes utolsó napja — mondta Szinensi. — Nincs iskola. Ezen a 
napon tartjuk a törzsi összejöveteleinket, menj majd el a liktenit-upeszekhez, 
hogy a törzs tagjává avathassanak. 

— Mikor és hová? 

— Nézd meg a suagodon! 

Valóban volt rajta egy ismertető. A 2-tari janniíhaumban... de az nem volt 
odaírva, hogy mikor. 

— Egész nap — felelte Szinensi. — Akkor mész, amikor akarsz, addig maradsz, 
ameddig akarsz. 

— Mit kell csinálnom? 

— Semmit sem kell csinálnod. Elmész, köszöntenek a törzsben, megkínálnak 
étellel és itallal, ja igen, egyvalamit mégiscsak kell csinálnod. Körbetáncolnod ve- 
lük a janníhaum tüzét. 

— Hát... ezt meg tudom csinálni. . . - Ninda ösztönösen a sapkájára tette a kezét. 
Megszokott érzés volt, hogy visszakapta. Egy szindoriai csavargó mindig hord 
sapkát. 

— Nem kell több sapkát bedobnod a tűzbe — nyugtatta meg Szinensi nevetve. 


42. 


,, Mit jelent egy szúni számára a klánja és a törzse? Mit jelent bárki számára a két 
keze?" 


Igaszaumi, 
Közmondások és népi bölcsességek tára, 


Aulang Laip 
Szindoria-rendszer 
43610. szahut muandzsan 
353 


Utólag nemigen tudott visszaemlékezni bármiféle különbségre az aznap esti ün- 
neplés és a másnap délelőtti között. Este a 4-tabe janníhaumban mindenki gratu- 
lált neki, csillaggyermeknek szólították — és másnap a 2-tariban ugyanígy. 

Reggel egyenesen odament, nem is reggelizett, sejtette, hogy ennivalóval kínál- 
ják majd, és nem is tévedett, egyből leültették egy nagy kerek asztalhoz, amin ép- 
pen akkor helyezték el a tálakat. Este utánaolvasott, a liktenit-upeszek száznyolc - 
an vannak az Aulang Laipon — ő a százkilencedik, és persze ő az egyetlen gyerek, 
hiszen a gyerekek még nem kapták meg törzsi besorolásukat. Ehhez képest a je- 
lenlevők legalább negyedrésze gyerek volt, és a felnőttek jóval többen lehettek 
száznyolcnál. Ez a janniíhaum nem csillag alakú volt, hanem olyan háromszög, 
aminek lekerekítették a sarkait, éppen mint a vyírtih gyümölcse... a szúni neve 
jakkiri, ha minden igaz. Az egyik sarkában volt ez a nagy asztal, ami körül ettek, 
akik akartak, a másikban egy még nagyobb területen szőnyegeket terítettek le, 
azokon ültek vagy szaladgáltak a gyerekek és óriási zsivajjal játszottak. Azt ők is 
szoktak Szindorián, hasonló zsivajjal, amikor nem volt a közelben ervés — hát az 
itteni gyerekek bármikor nyugodtan zsivajoghatnak. A harmadik sarokban, illetve 
a saroktól némi távolságra volt a janníhaum tüze, s itt is volt egy Őrző, ugyan- 
olyan öltözékben, pálcával. 

Az asztal gyűrű alakú volt, egy helyen megszakítva, hogy ki-be lehessen sétálni, 
és belül is padsor volt, ott is ültek. Nindát is belül kínálták hellyel, egy nő azt 
mondta, a törzs új csillaggyermeke belülre üljön, ahol a legközelebb lehet min- 
denkihez, és ne legyen háttal a törzs tüzének. Hát a tűzzel szemben ült le. A haun- 
dáját nem kérték, sem a karján levőt nem kívánták látni, sem az aranyjelvényt, pe - 
dig azt is elhozta, a zsebében, nem akarta a nyakába akasztani, soha semmi nem 
lógott a nyakában. Itt sem hordta mindenki, sőt mint megtudta, senkitől nem vár- 
ják el, hogy magával hozza. Hiszen az sem előírás, hogy csak a törzs tagjai lép - 
hetnek be az összejövetelre. Vagyis de, csak nem tartják be. Aki ezt elmondta, 


egy fiatal férfi, maga sem volt liktenit-upesz, a kedvese volt az, akinek a kedvéért 
eljött. Legközelebb az ő törzséhez mennek. 

Ez volt a hetedik napja a szúnik között, de úgy érezte, több új élmény éri, mint 
az előző hat napon együttvéve, talán a sáhaddif-hinahaórant leszámítva. Megkí- 
nálták mindenfélével, először is egy dzsiragup nevű apró, világosbarna sütemén - 
nyel, ez a törzsi sütemény, az összejöveteleiken szokták sütni, és kizárólag a törzs 
tagjai ismerhetik a receptjét — leszámítva, hogy benne van a törzsi ételek szakács - 
könyvében, és az készíti el magának, aki akarja. Ez mindenben így van, már meg- 
figyelte. Az összejövetelre csak a törzs tagjai jöhetnek el — és amúgy az égvilágon 
bárki. A tűz körültáncolásában is csak a törzs tagjai vehetnek részt, valamint bár- 
ki. Valaki vállat vonva azt mondta, nem válogatnak az emberek között, és minden 
tűz egyforma, vagyis hogy minden janníhaumé, másmilyen tűz meg nincs is, a 
Testvériségben minden tűz egyúttal jannihaum is. Az egyetlen dolog, amihez 
tényleg a törzs tagjának kell lenni, az a különféle tisztségek betöltése. 

Van néhány. Van egy törzsfőnök, Narongi, egy fehér szakállú bácsi, és a 
helyettese, Sihuran, aki fiatal. Mindkettőt a törzs tagjai választják — ehhez is tény- 
leg tagnak kell lenni. Van a haundihúmat, Kerszina, akinek feladata egy csomó 
haundát tartani a szekrényében, és amikor sáhaddif-hinahaórant tartanak valahol, 
akkor elmenni kellő számú példánnyal, hátha valakit az ő törzsükbe sorolnak be, 
és akkor át kell adnia egyet, meg a jövevény karjára nyomni a törzs pecsétjét. 
Meg van a törzs emlékezete, Sineszti, akinek az a dolga, hogy feljegyezzen 
mindenféle történetet a törzs tagjairól, és az majd bekerül az Ílgaszaumiba, a 
szúnik nagy könyvtárába, ahol mindenről vannak írások. A törzseknek is van ott 
mindnek külön területe. És van a törzsi varázsló, akinek az égvilágon semmi 
dolga, nem is lehet, mert ezerháromszáz éves öregasszony, Ászanargi a neve, és 
néhány éve már nemigen tud többet, mint üldögélni a jannihaum tüze mellett a 
kényelmes karosszékében, és néha motyogni valamit. De amíg fiatalabb volt, nem 
ő volt a varázsló, csak nagyon öreg ember lehet varázsló. Amikor Ninda 
megkérdezte, mi a varázsló dolga, Sékardan azt felelte, semmi, varázslatok nem 
léteznek, tehát varázslók sem. 

Naronginak két fia van, ők is már idősek, Szúhavauti és Angraszéti. A felesége 
már nem él. Szúhavautinak két felesége van, vagyis hát Inkali már nem a felesé- 
ge, de három gyerekük van, Sziemun, Ilpalangi és Nertina, Sziemunnak is van 
már választottja, Angrahati. Szúhavauti második feleségét Ankéraninak hívják, 
két ikerlányuk van, Siengi és Szuangi. Angraszétinek és a feleségének, Sirongé- 
minek négy gyereke van, Engrihu, Karangi, Szauhandé és Angrovauni. Engrihu 
felesége Siorni, a lányuk neve Szésszuni. Karangi férje Intariút, nekik még nin- 
csen gyerekük. Ez körülbelül húsz ember csak a törzsfőnök családjából, akik 
mind itt voltak a jannihaumban, bár hogy közülük kik tagjai csakugyan a törzs - 
nek, azt Ninda meg sem próbálta megjegyezni. A neveket se nagyon. Kész sze- 
rencse, hogy mindenki hordja a névtáblás kitűzőt, enélkül lehetetlen lenne ezeket 
a bonyolult neveket megjegyezni. És a törzsfőnöknek igazából nincs is nagy csa- 


ládja. Ászanargi hét gyereket hozott a világra, azok is nagyon öregek már, Sékar- 
dan végigszámolta, hogy azoknak volt összesen tizenegy házassága, és azokból 
született huszonnégy unoka, azoknak volt harminckilenc társa, és azokkal ötven- 
hét gyerekük született, vagyis Ászanargi dédunokái, abból az egyik maga Sékar- 
dan, akinek semmilyen tisztsége nincsen, csak szereti böngészni a családfát. A 
dédunokáknak nyolcvankét párja volt, és van száztíz ükunoka, de azok nagyrészt 
gyerekek még. Ez összesen, mint Sékardan büszkén megállapította, háromszáz- 
harminc ember, akik mind Ászanargi leszármazottai, mert valakinek a gyerekének 
a párja az szintén a gyerekének számít ám, onnantól, hogy megszületik az első 
unoka. És ebből a rengetegből mindössze tizenheten tagjai a liktenit-upesz törzs- 
nek, de jóval többen eljöttek ma is az összejövetelre. Maga Sékardan is egy másik 
törzsbe tartozott. Barátságos fiatalember volt, aki szeretett sokat beszélni és sokat 
enni, lehetőleg egyszerre. 

Sineszti nem beszélt sokat, mert a törzs emlékezetének az a dolga, hogy 
kérdezzen, ezért kérdezgetni kezdte Nindát mindenféléről, a korábbi életéről meg 
hogy milyennek találja az életet itt a hajón. 


43. 


nb-14 emlékezet 


, Hogy milyennek találtam a szúnik életét? Hozzá kellett szokni, az igaz. Minden 
más lett, mint azelőtt, amikor még nem volt életem. Sokkal jobb is. Amikor belé- 
bek a törzsemhez a jannihaumba, otthon vagyok. De ha nem a törzsem tagjai van- 
nak ott, akkor is. Nemcsak a jannihaumban. " 


, Ninda: 
Eletem egy falevélen, 
12. sómir 


Ninda csak Sinesztitől tudta meg, hogy a beszélgetés, amit készít vele, be fog ke- 
rülni a Hatodik súrangirba. 

— Hát... én azt sem tudom, mi az. 

— Elmondom -— bólintott Sineszti, aki nemcsak a törzs emlékezete volt, hanem 
egy tipegő ikerpár apja is, ott játszottak a közelében, amíg beszélgettek. — Létezik 
egy mű, az Ílgaszaumi. Úgy szoktunk róla beszélni, mintha egyetlen könyv lenne, 
pedig a Galaxis egyik leghatalmasabb könyvtára. Tíz súrangirból áll, amik egyen- 
ként is óriásiak. A Hatodik súrangir tartalmaz mindent, amit a valaha élt szúnik 
szükségesnek éreztek megörökíteni magukról, családjukról, barátaikról, törzsük- 
ről, hajójukról vagy lakóhelyükről. Több billió írásmű, kép, videófelvétel van 
benne. Beláthatatlanul nagy. Nos, ebbe fog bekerülni a mi beszélgetésünk. 

— És ott ki fogja megtalálni? 


— Bárki. Mármint bármelyik szúni, természetesen; az Ílgaszaumi létéről a dzser- 
angoknak nem szabad tudni. 

— Úgy értem, abban az óriási sokaságban. 

— A katalógus hozzárendeli a mi kettőnk nevéhez, ehhez a janniíhaumhoz, a ha- 
jóhoz, az időponthoz, meg minden szóba kerülő dologhoz, emberhez, esemény- 
hez. Ezek alapján lehet majd megtalálni. 

— Értem. 

— Esetleg kezdjük is el. Mesélnél valamit a régi életedről, mielőtt idekerültél? 
Nálunk nem mindenkinek van tájékozottsága Szindoriáról. 

Ninda elgondolkodott. Mi van mesélnivaló arról az életről? Egyáltalán. . . 

— Szerintem nem volt olyan. 

— Bocsáss meg, hogy érted ezt? 

— Amikor idekerültem, akkor kezdődött az életem. Addig nem éltem... legfel- 
jebb léteztem. 

— Vagy úgy. Hát akkor esetleg arról, hogy milyen volt létezni Szindorián egy 
csavargónak. 

— Rossz. Veszélyes... Nem hiszem, hogy ti szúnik, akik sohasem éltetek így, 
megértenétek. 

— Talán nem fogjuk — nézett rá Sineszti komolyan. — De ha elmeséled, legalább 
megismerhetjük. Valamennyire el tudjuk talán képzelni, ha nem is mindannyian, 
csak azok, akiknek az átlagosnál jobb képzelőerejük van. 

— Jó. Megpróbálok mesélni róla valamit. 

Egy lűakéáni csavargó élete mindenféle szempontból piszkos — ezt egyszer a 
Főokos mondta, és Ninda emlékezett rá. A Főokos tudott ilyeneket mondani, és 
meg is magyarázta, hogy miért. Soha nem mosakodnak, valójában alig tudják, mi 
az. Ha úgy tartotta kedvük, néha lementek a Kyőis partjára fürdeni, csak persze 
tiszta vízzel az a rengeteg kosz nem jön le. A Főokos néha lopott szappant, vagy 
pénzt lopott és abból vette, ő nem volt olyan, mint ők, ő nem született csavargó - 
nak, valaha volt rendes városi lakása, művelt ember volt. Ők az ilyet úgy hívták, 
, okos fejű". De nemcsak ezért volt piszkos az életük. Mindazok miatt, amiket csi- 
náltak. Loptak és raboltak, hogy valami pénzhez jussanak, és mindenféle más dol- 
gokat is csináltak, erőszakos dolgokat. Megvertek embereket, késeltek, néha öl- 
tek. Lányokat is megtámadtak. A Kékszemű úgy kapta a nevét, hogy kapott egy 
iszonyú ökölcsapást egy lánytól, akit be akart rángatni egy kapualjba, és egészen 
földagadt és megkékült a szeme, nem is látott rá semmit, csak jajgatott vele egész 
nap, aztán egyszer nekirontott egy csapat ervésnek, talán nem is látta őket, vagy 
éppen agyon akarta veretni magát, nem tudták meg, az egyik ervés fejbe csapta a 
Kékszeműt, aztán megbilincselték és belökték a nagy ketreces kocsijukba, többet 
nem hallottak róla. De nem mindenki járt pórul a lányokkal, a Nagylábú például 
csak megfenyegette őket, hogy kapnak két pofont azzal az irdatlan tenyerével, és 
meghunyászkodtak. A városi lányok idősebbek voltak, Ninda meg páran a bandá- 
ból nem annyira, hát ők nemcsak a Nagylábúval nem mertek ellenkezni, a Lilafej- 


jel se meg senkivel. A bandában általában több vezér is volt egyszerre, mert min - 
dig szét voltak szóródva, és amikor elváltak egymástól, soha nem tudták, hogy 
fognak-e megint találkozni. Amikor több vezér egyszerre volt jelen, amolyan ve- 
zéri tanácsot szoktak tartani, ilyen volt az is, amikor eldöntötték, hogy belógnak a 
suárba és szajréznak. A Vörös volt az utolsó vezér, amikor Ninda elkerült 
Lűakéájból. Sokat verte a fiatalabbakat, de ő Nindát pont nem zaklatta, mert csak 
a fiúk érdekelték. A Köfejű annál többet zaklatta, bár mostanában kevesebbet, 
mint kisebb korában. 

Sineszti teljesen el volt képedve. A beszélgetésnek nem az ő döbbenete vetett 
véget, hanem hogy az ikrek odajöttek és igényt tartottak az apjuk figyelmére. 

— Folytassuk még máskor is, ha nincs ellenedre — kérte. — Nálunk senki semmit 
sem tud ezekről a dolgokról, de érdekel minket, hogy hogyan élnek mások, más 
népek. 

— Persze, folytathatjuk — bólintott Ninda, és elnézte Sinesztit meg az ikreket, 
ahogy játszanak. Semmilyen hatást nem tett rá, hogy felidézte a múltat, ami nyolc 
napja még az élete volt. 

— Sikerült elhomályosítanom benned az események érzelmi hatását — szólalt 
meg LYY a gondolataiban. — Emlékszel mindenre, de úgy, mintha valaki mással 
történt volna. 

— Igen, valahogy így — felelte Ninda közönyösen. — Pedig tudom, hogy velem 
történt. 

— Őszintén szólva csak reménykedem benne, hogy nem lesz rád káros hatással. 
Nem szoktam ilyesmit csinálni, és más ivutok sem, de nem hagyhattam, hogy 
szenvedj. 

— Köszönöm, barátom. 

— Azt hiszem, jó lesz, ha elmesélsz a szúniknak mindent a szindoriai életedről. 
Neked is jót tesz, ha beszélsz róla, és nekik is bővül a világképük általa. 

— Rendben... ha kíváncsiak rá, beszélek nekik róla. 

— Kíváncsiak lesznek. Minden ember kíváncsi, és a szúnik is emberek. 

— Az ivutok nem kíváncsiak? 

— Dehogynem. Mi is azok vagyunk, ebben nem különbözünk tőletek. Ezért jár- 
juk be a Galaxist, egy-egy emberhez társulva, mert kíváncsiak vagyunk arra a faj- 
ra, amelyik benépesítette a csillagokat. 

— Ti miért nem tettétek meg? 

— A mi civilizációnk más jellegű. Egyáltalán nem technikai, így mi nem is ké - 
szítünk tárgyakat, a legkevésbé űrhajókat. Amíg az emberek le nem szálltak a vi- 
lágunkon és néhányunkat magukkal nem vitték mint kedves állatkákat, addig mi 
semmit sem láttunk a világunkon kívül a Galaxisból. 

— A te világod hol van? 

— Nagyon messze innen. 

— És hogy néz ki? 


—A szúni neve Sillau. Csupa erdő és mező, nagy hegyek, tavak és néhány 
kisebb tenger, érintetlen természet az egész. Mi nem építünk házakat, nincsen rá- 
juk szükségünk, az emberek ezért is állatnak hisznek, meg mert nem tudunk be- 
szélni. Ők pedig nem gyarmatosították a világunkat, bár amúgy tökéletesen lakha- 
tó lenne emberek számára is. De mi gondoskodtunk róla, hogy eszükbe se jusson 
efféle. Csak leszáll néha egy-egy kisebb hajó, amikor mi úgy kívánjuk, egy-két 
ivutot letesz, másokat elvisz, és utólag egyetlen ember sem emlékszik, hogy ott 
jártak. 


44. 


,, Közmondás, hogy a legpáratlanabb élmény a Sésszanirrógandi csúcsán állni és 
nézni a hat napot, amint egymás után alábuknak a Súaf ormai mögött. Kipróbál- 
tam. Nem ér fel egy csendes délutánnal a kedvesed karjaiban. " 


Ninda: 
Kommentárok az Első Szíanhoz, 
57. sómir 


Aulang Laip 
Szindoria-rendszer 
43610. senut nahangan 
497 


Másnap az iskolában éppen ebédhez készülődtek, amikor a hajó pályára állt az IIt- 
ri körül, aminek a nevét a szúnik úgy ejtették, mint a játékkockáét. Fendria bekap - 
csolta a képét a fali nagy képernyőre. Élettelen, lakhatatlan világot láttak, persze 
gömb alakút, egyetlenegy kupolavárossal, körülötte szürke kősivatag volt. Fendria 
ránagyított a város környékére, s láthatóvá váltak a sivatagban haladó nagy lánc- 
talpas gépek. Volt belőlük legalább húsz, Nindának sejtelme sem volt, milyen 
munkát végeznek. 

— Több városuk is van, de innen csak ez az egy látszik. A Handiap, ahol 
legközelebb leszállunk, teljesen ugyanilyen, akárcsak a Galaxis lakott világainak 
háromnegyed része. 

— Miért ilyen sok? — kérdezte Ihengri. 

— Ennek egyszerű oka van. Az eredendően lakható világok nagyon kevesen van- 
nak... ha jól emlékszem, mindössze néhány tízezerről tudunk, egy lakhatatlan vi- 
lág lakhatóvá tétele pedig nagyon sok idő és óriási költség. Persze sok helyen 
megcsinálják, százezrével vannak mesterségesen lakhatóvá tett világok. Voltakép- 
pen a Szindoriai Államszövetség szegénységének egyik oka az, hogy mindmáig 
rengeteget költenek a központi világ átformálására. 


Ninda bólintott. 

— Sokszor láttam a Hydaiú moziban. Vyssákaúhin van a Galaxis egyik legna- 
gyobb légültetvénye, mondták is, hogy mennyi levegőt termel, de én már nem 
emlékszem. 

Fendria mosolygott. 

— Én véletlenül tudom. Kétmillió hirgon a területe, és állítólag egymillió séum 
oxigént állít elő naponta. Amivel csakugyan bekerült a Galaxis legnagyobb ültet- 
vényei közé, bár a teljesítménye csak töredéke a valóban legnagyobbaknak — azt 
hiszem, a hatodik-nyolcadik helyen áll. Mindjárt meg is mutatom az egyiket a 
még nagyobbak közül. 

Keresett egy képet, amin furcsa alakú, függőleges rudakra futó növények 
voltak. A kamera elindult fölfelé, és láthatóvá vált, hogy a rudak nagyon maga - 
sak, és beláthatatlanul sok van belőlük. 

— Ez Simmuta nagy ültetvénye, ők csak úgy hívják, Nagy Zöldség. Ők nem egy 
kis területen építkeztek, hanem egész világukon körbefutó, széles sávokban tele- 
pítették a növényeket. Egy-egy rúd olyan magas, mint a mi hajónk, és a sáv szé- 
lességében több ezer van egymás mellett. Simmuta ma már exportálni is tud oxi- 
gént. 

Távolította a képet, amíg láthatóvá vált a sáv teljes szélessége, egy zöldellő, ré- 
tek és szántóföldek tarkította tájon vonult át, tó és kisváros is volt mellette. Aztán 
visszakapcsolta Iltri képét. 

— Az olyan világokon, mint ez, csak a kupolák alatt van levegő. Viszont azt a 
kis területet néha nagyon szépen rendezik be. Itt nem szállunk le, de a Handiapon 
majd nézzetek körül. Azt fogjátok hinni, hogy a szabad ég alatt vagytok. Még re- 
pülőre is lehet ülni. 

Aztán már más dolgokról beszéltek, de Ninda még eltöprengett Simmuta Nagy 
Zöldségéről. Gyanította, hogy rengetegbe kerülhetett — a szindoriai nagy légültet- 
vénynek a költségeiről is beszéltek a moziban, ő nem jegyezte meg, mennyi 
millióba került, neki annyira fantasztikus összeg volt már egyetlen háy is, nem- 
hogy több millió. De azt is tudta, hogy Vyssákaühi méretei eltörpülnek a simmu- 
tai Nagy Zöldség mellett. Hiszen egész Vyssákaúühi csak egy sziget. Jó nagy szi- 
get, az igaz. Simmutáról tudja, hogy gazdag világ — Szindoria pedig szegény, mert 
túl sokat költ a központi világ, vagyis a Szindoria bolygó átformálására. Simmuta 
miért nem lett szegény, miközben ők beláthatatlanul többet költöttek a Nagy 
Zöldségre, mint Szindoria Vyssákaúhíra? Ami azt illeti, Szindoriának nem ez az 
egyetlen légültetvénye. De a legnagyobb. Majdnem akkora, mint világuk összes 
többi légültetvénye együttvéve, ezt mondták a moziban, emlékszik. 

A kérdés nem hagyta nyugodni, ezért valamivel később föl is tette Fendriának. 

— Hát ez nehéz kérdés — felelte a tanárnő. — Az kétségtelen, hogy egy világ át- 
formálásához a légültetvények nem elegendők, más dolgokra is szükség van. 
Szindoria nem is oly rég még nagy mennyiségben importált például tengervizet, 
mi szállítottuk azt is. Mármint nem ezzel a hajóval, hanem akkorákkal, amikben a 


víztartály nagyobb, mint az egész Aulang Laip. Lehet, hogy most már nem vesz- 
nek több tengervizet, ezt nem tudom biztosan. Szóval az biztos, hogy Szindoriá- 
nak van mire költeni a pénzt, csakhogy virágzik a korrupció, így nehéz megmon- 
dani, hogy valójában mennyit is költenek bármire. 

— Mi az a korrupció? — kérdezte Szinensi. 

— Hogy is mondjam. Sok világon az a rendszer, hogy vannak bizonyos emberek, 
akik dönthetnek valamiről. Például hogy egy építkezésen melyik cég dolgozhas- 
son. A cégeknek fontos, hogy elnyerjék ezeket a megbízásokat, hiszen ez jó üzlet, 
ezért különféle trükkökkel pénzt juttatnak a döntéshozóknak, hogy ne aszerint 
döntsenek, hogy az államnak mi lenne a jó, hanem az ő javukra. Csak ezt a pénzt 
aztán vissza is akarják kapni az állami költségvetésből, ezért addig kavargatják a 
számokat, amíg senki sem ismeri ki magát rajtuk és nem veszik észre, ha 
valamilyen alkatrészt vagy műveletet irreálisan megdrágítanak. Amúgy se sokan 
láthatják azokat a számokat, éppen ezért. 

— De hát ez tisztességtelen — mondta Szinensi. 

— Hát persze. Ezekben az ügyletekben kivétel nélkül minden résztvevő tisztes - 
ségtelen, és törvénysértő is, hiszen a korrupció tilos. Ha rájönnek, megbüntetnek 
mindenkit. Csak persze nem jönnek rá, mert akiknek az lenne a dolguk, hogy el- 
lenőrizzék, mi folyik, azok is kellőképpen meg vannak vesztegetve. 

Ninda teljesen el volt képedve. Ő soha nem hallott ilyesmiről. 

— És nálunk nincs korrupció? 

— Gyakorlatilag nincs. Persze minden emberi közösségben van bűn, úgyhogy in- 
kább mondjuk úgy, hogy annyira megnehezítettük a korrupciót, amennyire csak 
lehetett. Ha neked van egy kerted, ahol silparit termesztesz, és szeretnéd eladni az 
Aulang Laip központi konyhájának, akkor az egészről egy gép fog döntést hozni, 
ami megnézi, hogy mennyit tudsz szállítani és mennyiért, és az alapján határoz. 
No meg a silpari minőségét nem egyszer ellenőrzi, a döntéshozatalkor, hanem fo- 
lyamatosan, amíg csak szállítasz. Tehát nincsen olyan ember, aki dönthet arról, 
hogy eladhatod-e a silparidat a központi konyhának. A gép pedig nyilván meg- 
vesztegethetetlen. De nem bízhatunk mindent gépekre, és ahol emberek vannak, 
ott hibák is vannak, tökéletesek mi sem vagyunk. 

Nindának erről minden átmenet nélkül az jutott eszébe, amikor a sáhaddif-hina- 
haóran után LyY bocsánatot kért tőle, amiért neki elakadt a szava annál a szónál, 
hogy , barát". LyY egyáltalán nem akart beavatkozni a vizsgába, éppen ez volt a 
probléma, mert Nindának ő az egyetlen barátja, és az ő neve lett volna a válasz, 
de azt persze képtelen volt kimondani. LyY sem tökéletes, ő is megfeledkezik né- 
ha dolgokról. 

nb-16 Geranti 


, El lehet menekülni egy ember elől, el lehet menekülni egy helyzetből, csak ön- 
magunk elől nem lehet elmenekülni. " 


Lí-Nindaran: 


Az Első Szian, 
16. sómir 
Hongo Mai 
43610. senut nahangan 
620 


Geranti helyet foglalt kis asztalkája előtt a Hongo Mai külkapcsolati irodáinak 
egyikében, a képernyő mellé készített egy bögre nusummát, és amíg a hívást vár- 
ta, átnézte az ügyek listáját. Semmi lényeges. Hat üzleti és egy jogi ügy. Hamar 
végeznek. S már jelzett is a hívólámpa. 

— Üdvözlöm, Geranti úr — mosolygott rá ismerősen a hosszú szőke hajú szindor 
ügyvivő. 

— Örülök, hogy látom, Íldata úr. Hát úgy nézem, ma sem lesz hosszú a megbe- 
szélésünk. 

— Én is azt hiszem, uram. Akkor ha megengedi, egyből a tárgyra térnék. 

— Csak tessék — mondta Geranti. 

Beszélgetésüknek ez a része szinte szóról szóra ugyanígy játszódott le, talán 
már százszor is. Mindig egyből a tárgyra tértek. A magánélet mindig csak a tár- 
gyalás után következett: játszottak egy parti sildingát, illetve szindor nevén 
ylviist, és közben politizáltak, elmesélték, mi van a családjukkal. Zavartalanul te- 
hették. A szindor titkosszolgálat előszeretettel hallgatta le magas rangú tisztvise- 
lőit is, de nem akkor, amikor a Testvériséggel beszéltek: ezt sok éve elnöki pa- 
rancs tiltotta, mert egy belpolitikai botrányban napvilágra kerültek olyan beszél- 
getések is, amiket az inkriminált tisztviselő szúnikkal folytatott, és Szúnahaum 
igen sértetten közölte, hogy addig nem áll szóba a szindor kormány egyetlen al- 
kalmazottjával sem, amíg nem kap garanciát arra, hogy ilyen beszélgetések a jö- 
vőben csak biztosított vonalakon folyhatnak. Íidata ezért szabadon elmondhatta, 
hogy miben ért egyet és miben nem kormánya politikájával. Ami Gerantit illeti, a 
Testvériség nemcsak a lehallgatást ítélte el nagyon szigorúan, de esze ágában sem 
volt megszabni tisztviselőinek, hogy mit gondoljanak, vagy akár éppen kívülál- 
lóknak mit mondjanak a politikáról. Ezt Íldata és Geranti egyaránt a magabiztos 

ségnek tartották — de hát ők mindketten csak alkalmazottak voltak. Azt, hogy Szú- 


nahaumon valójában nincsen magabiztos kormányzás, hiszen semmilyen sincs, 
kettejük közül természetesen csak Geranti tudhatta. 

— Az üzleti ügyek nem látszanak bonyolultnak — kezdte Íldata —, ezért inkább a 
jogi problémával kezdeném. 

— Nekem az sem látszik bonyolultnak — húzta föl a szemöldökét Geranti. 

— Lehetséges — biccentett Íldata. — Álláspontunk a következő. A szóban forgó 
fiatalkorú bűnöző Szindorián számos kisebb és egy jelentős súlyú bűncselek- 
ményt követett el. Mindezekért Szindorián súlyos büntetés várná. Szúnahaum tör- 
vényei szerint azonban egyáltalán nem vonható felelősségre, bíróság elé állítása 
mind életkora, mind a kétoldalú egyezmény hiánya következtében lehetetlen. 
Ezért a kiadatásától eltekintünk, szintúgy attól, hogy Szúnahaum állítsa bíróság 
elé. 

— Nincs ellenvetésem — felelte Geranti. — De meg sem lep azzal, amit mond. 
Gondolom, ezt a döntést ön hozta saját hatáskörében. 

— Természetesen — bólintott Íldata, hiszen az volt a munkája, hogy ilyen dönté- 
seket hozzon. — Szeretnénk azonban biztosak lenni abban, hogy a szóban forgó 
személy a jövőben nem okozhat kárt szindor polgárok tulajdonában. 

— Nocsak. S ezt hogyan kívánja elérni, Íldata úr? 

— Nem kívánjuk a jelenlétét az Államszövetség világain. 

Geranti elmosolyodott. 

— Azt hiszem, a döntésnek ez a része már nem az ön műve. 

— Valóban nem, Geranti úr — bólintott Íldata. — Ez a belügyminisztérium 
kívánsága. 

— Gyanítottam. De a minisztérium hogyan kíván érvényt szerezni ennek a dön- 
tésnek? 

— Nyilván a szokásos módon. 

— Eszerint már ismerik a személyazonosságát? 

íldata lassan megcsóválta a fejét. 

— Hát anélkül nehéz lesz. Tudja, nálunk a legtöbben olyan sötétbarnák, mint jó - 
magam, de akadnak köztünk világosabbak is. Rózsaszín bőrűek, szőkék is. Már- 
most ha egy hajónk leszáll az Államszövetség valamelyik világán, és egy rend- 
őrük letartóztatja egyik polgárunkat azon az alapon, hogy nőnemű, szőke és gyer- 
mekkorú, annak a következményeit, azt hiszem, a minisztériumnak sem kell ecse- 
telnem. Önt emlékeztetni rá pedig egyenesen neveletlenség lenne. 

íldafa bólintott. 

— Tovább is van, Íldafa úr? 

— Nem, Geranti úr, ennyi volt a közlendőm ebben az ügyben. 

— Értem, hát nekem is adtak egy közlendőt az üggyel kapcsolatban... de most 
már kettő lett belőle. Azt a feladatot kaptam, hogy indítsak pert a Szindoriai Csil - 
lagközi Bíróságon a gyermek vagyonáért. 

— A vagyonáért? — lepődött meg Íldafa. 


— Igen. Mivel megkapta a Szúnahaum Testvériség állampolgárságát és nem áll 
szándékában visszatérni a Szindoriai Államszövetség kebelébe, joga van mind- 
azokhoz az anyagi javakhoz, amiket Szindorián birtokol. Ne ejtsen kétségbe, hogy 
rosszul ismerem az önök törvényét. 

íldata elmosolyodott. Geranti a szindor jog elismert szaktekintélye, rendszere - 
sen ad szaktanácsot szindor jogászoknak a szindor törvényekkel kapcsolatban, 
jogi konferenciákon vesz részt Szindorián, sőt néhány törvénymódosítási javaslat 
kidolgozásában is részt vett. 

— Tudja, hogy vakon bízom az ön tudásában. De hát annak a gyereknek semmi - 
féle tulajdona nincsen Szindorián. 

— Igen, ezt mondja ő. Bizonyára így is van — miért hazudna vagy tévedne? 
Csakhogy a perben ez nem több, mint egyetlen tanúvallomás, ráadásul kiskorúé, 
ezért korlátozott érvényű. Tehát a bíróság csak úgy tud majd dönteni, hogy elren- 
deli a gyermek vagyonának felkutatását és számba vételét. 

— És azt... ó, már értem. Valójában tehát az a cél, hogy fény derüljön a sze- 
mélyazonosságára. 

— Magától értetődik. Ön semmivel sem kevésbé tájékozott jogász nálam, Íldata 
úr. Egy vagyonjogi perben sokkal hatékonyabban érhetjük ezt el, mint közigazga- 
tási eljárásban. Azt hiszem, nevezhetem ötletes konstrukciónak — nem az én mű- 
vem, a külkapcsolati jogi osztályon alkották. 

— De van más is, ha jól értettem. 

— Igen, annak folytán, amit ön volt szíves tolmácsolni a minisztériumtól, kény - 
telen vagyok még egy pert indítani. Az alkotmány kimondja, hogy szindor állam- 
polgárt nem lehet kitiltani Szindoria területéről, és ezt az illetlenséget a miniszté- 
rium sajnos elkövette. 

— Valóban, Geranti úr, de akkor ez a per csak akkor folyhat le, miután tisztázást 
nyert a gyermek szindor állampolgársága. 

— Szerintem is, bár természetesen el fog hangzani, hogy amikor visszakövetel- 
ték a gyermeket, akkor nem volt kétségük az állampolgársága felől. 

— Kiváló kombináció — mosolygott a szindor. — Örömmel követném figyelem- 
mel mindkét per alakulását. 

— Megtisztel az érdeklődésével — bólintott a szúni. — Remélem, a tárgyaláson is- 
mét kezet szoríthatok önnel. 

— Nos, lássuk csak — húzott oda még egy készüléket Íldata. — Ahhoz, hogy az 
ügymenetet a magunk oldalán megindíthassam, kellenének azok az adatok, amik - 
kel önök rendelkeznek. 

Geranti megnyomott egy gombot, és a képernyőn megjelent: Hangikun 
Szesszinan Nindarangi Szilun Rienszá. Persze szúni betűkkel, de Íldata folyéko- 
nyan olvasott és beszélt is szúni nyelven. Jelenleg, mivel hivatalos tárgyalást foly - 
tattak, a galaktikus nyelvet használták, majd a magánbeszélgetéshez áttérnek a 
szúnira vagy a szindorra, ahogy kedvük tartja. 

— Ezt a nevet adták neki? Honnan vették, ha nem titok? 


— A számítógép adta... az eljárás részleteit bizony nem ismerem. 

— Rendben. Mit tudnak még róla? 

— Semmit, Íldata úr, természetesen az ujjlenyomaton kívül, azt is átküldöm. Bár 
az önök rendőrségének elvileg már megvan. Semmi más információnk nincsen. 

nb-17 Handiap 


, A hétágú csillag is csak egy jelvény lenne, ha nem lenne valóságos tartalma an- 
nak, amit jelent. Egy rajz, egy geometriai forma. De mivel tartalma van, nem szá- 
mit, hogy hétágú csillag vagy kék négyzet. A tartalom számít. Így van ez minden 
jellel, amit ember ki tud találni. " 


Ninda: 
Kommentárok az Első Szíanhoz, 
29. sómir 
Aulang Laip 
Handiap 
43610. famut szimsáhuran 
815 


A Handiap volt az első idegen világ, amelyre Ninda a lábát tette, de a puszta té- 
nyen túl, hogy ez egy másik világ egy másik naprendszerben, nem érzett semmi 
különöset. Ahogy a suárban haladt az emberek sokaságában, majd elérte a kaput, 
csak annyit látott, hogy egy parkhoz ér, ahol sok ember jön-megy — bár Lüakcan- 
ban nagyobb forgalmat is látott. De hát ennek a városnak csak százezer lakosa 
van. 

Az sem különbözött Lűakéaáútól, hogy a feje fölött kupolát látott, éppen olyat, 
amilyet egész gyerekkorán át megszokott. Persze ott a város már kinőtte a kupo- 
lát, jókora része kívül van rajta, a kupola nemzedékek óta nem zárja el légmente - 
sen a várost, azért létezik, mert nagyon sokba kerülne lebontani — izt viszont a ku- 
polán kívül csak űrruhában lehet lenni. 

Mégis más volt ez a hely, és ahogy ballagott a parkban, kezdte érteni, miért. 
Amíg Szindorián élt, az volt az egyetlen világ, amit ismert, ebből következően 
otthonának nevezte, de soha nem érezte otthon magát. Itt sem érzi otthon magát, 
de nem is kell, ez a hely nem az otthona, de van otthona. 

Bár eleinte kicsit tartott tőle, hogy LYY nélkül nem fogja otthonosan érezni ma- 
gát, de hát persze ez már rég nem így van. Előző nap kellett elbúcsúzniuk, mielőtt 
a hajó kilép Szindoria naprendszeréből, onnantól nem tudnak beszélni. Föl sem 
hívhatják egymást hiperfonon, mert az ivutok egyáltalán nem tudnak emberi be- 


szédhangokat képezni, és a beszélt nyelvet sem értik, csak a gondolati hullámo - 
kat. De nemsokára találkoznak megint. 

Ahogy kicsit távolabb ért, megfordult, visszanézett az Aulang Laipra, vagyis hát 
a hajót igazából nem látta, az kívül van a kupolán, csak a suár kapuját, amit haj - 
szálnyi pontossággal összeigazítottak a kupolán e célból nyitható kapuval. Embe- 
reket látott ki-be járni, s fölöttük, az égszínkékre festett kupolafal alatt, az óriási, 
felnyitott tifonglemezek fölött a több emeletnyi magas jelvény világított, a 
középpontból szétfutó hét vonal, a legfelső piros, a többi fehér, s a végüket fehér 
kör fogja össze. 

—A piros az te vagy — magyarázta Skare a janniíhaum tüze mellett. — Te, 
személy szerint, vagy a családod, a klánod, a törzsed, a hajód, a világod. Amit ép- 
pen akarsz. A fehér vonalak: mindenki más, a többi szúni, a többi törzs, és így to- 
vább. Szétfutnak minden irányba, ahogy az emberek élete is, a szúnik bekóborol- 
ják az egész Galaxist. De összefogja őket a kör: a Testvériség. Mindnyájan Szú- 
nahaumhoz tartozunk, Szúnahaum pedig gondot visel ránk. Vagyis mi viselünk 
gondot egymásra, hiszen mi mindnyájan vagyunk Szúnahaum -— ezért fehér a kör 
éppúgy, mint a vonalak. Az egyetlen, amire nem tudok válaszolni neked, az, hogy 
miért éppen hétágú Szúnahaum csillaga. Egyes vélemények szerint amikor ezt a 
jelvényt kigondolták, mindenféle más csillagok is használatban voltak, öt-, hat-, 
nyolc-, kilencágúak, és azt akarták, hogy különbözzön. De ennek a magyarázat- 
nak az a gyengéje, hogy feltételezi, hogy hétágú pont nem létezett, és miért éppen 
az ne létezett volna? Úgyhogy inkább arra szoktunk gondolni, hogy a csillag vo- 
nalainak száma megegyezik valamiknek a számával, amik fontosak lehettek an- 
nak idején. De hát ezt már nem bogozza ki senki. 

— Az a lényeg - tette hozzá Szúhavauti —, hogy bárhol a Galaxisban ha egy szú- 
ni magára marad, nem kell mást tenni, mint megkeresni ezt a jelvényt. Minden la- 
kott világon meg fogja találni, és attól kezdve nincs egyedül. Megesett már egy- 
szer-egyszer, hogy egy-egy emberünk valamelyik kikötőben elcsavargott, vagy 
éppen felöntött a garatra. . . 

— Netán éppen egy kislány mellett — nevetett Skare. 

— Akár azt is, szóval mire eszmélt volna, a hajója felszállt és otthagyta. Senki 
sem esik kétségbe ilyenkor. Megkeresik a Testvériség helyi kirendeltségét, ahol 
kerítenek egy alkalmas hajót, s az elviszi őket a hajójuk után. Vagy ha az már 
messze jár, akkor fölteszik a legközelebbi hajóra, és megoldják, hogy hazajusson. 
És addig is gondoskodnak róla, adnak neki szállást meg minden. 

Ez a beszélgetés jutott Ninda eszébe, amikor felnézett a hétágú csillagra az 4Au- 
lang Laip kapuján. Bent a hajóban ritkán látja, csak egyes intézmények bejáratán 
van kint, meg még néhány helyen. Leggyakrabban a Tűz Őrzőjének fekete póló- 
ján találkozik vele. Azt meg Sékardan mondta, hogy fölösleges a jelvényt pont ott 
kitenni, ahol már amúgy is ott van, hiszen Szúnahaumot jelképezi, az pedig mi 
vagyunk, minden egyes szúni polgár Szúnahaum jelképe. 


Ninda végigpillantott a Handiapon, vagyis amit innen látott belőle. Mit akar ő 
voltaképpen ebben a vadidegen városban? Tíz napja él az Aulang Laipon. Tíz 
napja él a szúnik között. Tíz napja él. Már jól ismeri az első szint parkját, az 5-si- 
be, a 4-tabe és a 2-tari szektor egy részét, meg még néhány helyet itt-ott. De hát 
huszonnégy szektor van egy szinten, a másodiktól lefelé, az... az százhatvan- 
nyolc! Ő hármat ismer úgy-ahogy. Meg a suárt valamennyire. De a szísiben és az 
angriban még egyáltalán nem járt. 

Elindult visszafelé. 

Fendria nagyot nézett, amikor másnap megkérdezte, ki mit látott a Handiapon, s 
minthogy pont őrá nézett először, Ninda kénytelen volt megmondani, hogy sem- 
mit, aztán el kellett mesélnie, hogy miért nem. 

— Jaj, sien, hát te nem születtél turistának, az biztos. Egy idegen világot nem a 
saját hajód , helyett" kell megnézni. Hanem csak úgy. Mert tetszik. Attól még 
tetszhet a hajód is. 

— Nem láttam ott semmi különöset. Egy park, aztán utcák, házak. Lűakéájban is 
utcák meg házak vannak. Gondolom, a Galaxis minden lakott világán. Mi más 
lenne? 

— Hát ez éppenséggel nem egészen így van, illetve azok az utcák meg házak is 
elég változatosak lehetnek. Nem tudom, mit tanácsolhatnék neked — talán azt, 
hogy járd be az egész hajót, nézz meg mindent, és talán a későbbi állomásainkon 
több kedved lesz körülnézni. Semmit sem veszítesz azzal, ha nem néhány mati 
után térsz haza, hanem kicsit később, az Aulang Laip ugyanilyen lesz, de próbálj 
egy kicsit feloldódni, észrevenni más helyek szépségét is. És ha valamelyik nem 
tetszik, akkor sincs tragédia, majd megtetszik egy másik. 

Ninda kis tűnődés után bólintott és megköszönte. A gyerekek aztán elmesélték, 
ők mit láttak a Handiapon, fényképeket is mutattak — igazából nem volt közte 
olyasmi, amit Ninda sajnált, hogy kimaradt belőle, hisz már nem mehet vissza, a 
hajó úton van Sielunt felé. 

Megfogadta a tanácsot. Ettől kezdve megint azt csinálta, mint az első napokban, 
iskola után sétálni ment, nem egyenesen a janniíhaumba, de most másképpen, el- 
kezdte végigjárni az egyes szektorokat. Egy-egy szektor bejárására ráment az 
egész este, lehetett vagy harminc különböző épület mindegyikben, és a szúnik 
imádtak kanyargós, keskeny utcácskákat hagyni a szektorok belsejében, amik vá- 
ratlanul belefutottak egy-egy eldugott kis parkba, ahol öregek üldögéltek a pado- 
kon, gyerekek játszottak a fűben, és mindenki barátságosan üdvözölte. Egy idő 
után már szinte tudta, melyik kanyar után fog véget érni a sikátor — ami persze 
mindenhol világos volt és ragyogó tiszta. 

Valameddig kószált, csak aztán ment el valamelyik janníhaumba, és már haza 
sem ment, ott aludt az egyik pihenőfülkében, ahol egyetlen ajtó választotta el Szú- 
nahaum nyüzsgésétől. Éjszaka csendesebb volt a janníhaum, de soha nem fordult 
elő, hogy ne lettek volna ott mások is, s a Tűz Őrzője egyedül lépkedett volna az 
örök tűz körül. 

nb-18 felfedezés 1 


,, Tudni valamit öröm. Megismerni valamit szintén öröm. Hogy melyik a nagyobb 
öröm, nem tudom. De mit számít, ha egyszer a tudás hiánya letaglóz és porba 
sújt?" 


Lí-Nindaran: 
Gondolatok, 
62. sómir 


Persze fölfedezte az épületek belsejét is; úgy tűnt, itt bárhová bemehet, a magán- 
lakások kivételével. Most már megtudta, mit takarnak azok az ajtók, amikre 
olyasmi van írva, hogy 4-tabe 3. Kisebb-nagyobb udvarok voltak mögöttük, ami- 
ket persze fű borított, fák, bokrok álltak rajtuk, és lakások nyíltak belőlük. Jandri- 
nak hívták őket, ezekben laktak azok, akiknek a szabályok szerint nagyobb lak- 
hely járt a gantirnál. A lakásokba nem próbált bemenni, de az udvaron senkit sem 
zavart, hogy ő ott van, mindenhol mosolyogva fogadták, váltottak néhány barátsá- 
gos mondatot, ahogy a szúnik szokták, ha találkoznak. Ha olyanokkal találkozott, 
akik éppen beszélgettek az udvaron, akkor őt is megkínálták, mert mindig volt 
előttük innivaló, sütemény, gyümölcs. 

Fölfedezte az éttermeket, és meg is kedvelte őket. Majdnem olyanok voltak, 
mint a janníhaum, csak sokkal kisebbek, és persze tűz sem volt, az emberek pedig 
hosszú asztalok mellett ültek sorban, és a fejük fölött állandóan röpködtek a kis 
tányérhordó automaták. Az ételt is gépek készítették, de a recepteket kiváló sza- 
kácsok állították össze, és minden étteremnek megvoltak a maga specialitásai. S 
ugyanannyiba került, mint automatából. Az ismertető szerint, amit az Aulang La- 
ipra máshonnan látogatóknak állítanak össze — ő is megtalálta a suagján — ötven 
étterem van a hajón, ami nem számít soknak, de nagyon dicsérik őket. 

Talált egy csomó dzsorongitot, ezek is mind különböztek egymástól. A sáhad- 
dif-hinahaóran után, amint az Érahaung-szandzsé kérte, Szinensi elvitte egy dz- 
sorongitba és megmutatta neki, mi az. Oda játszani mentek az emberek. Minden- 
féle játékokat, amihez kedvük volt, de az egyes dzsorongitok más-más játékokra 
szakosodtak. Ninda iskolája mellett, a 4-tabe dzsorongitban kerek asztalok voltak, 
azok köré ültek az emberek és csupa olyan játékot játszottak, amit asztalon lehe - 
tett. Amikor Ninda először ott járt, a legtöbb asztal üres volt, mert az emberek 
odagyűltek az egyikhez, és azt figyelték, hogyan mérkőzik négy idős úr egy bo- 
nyolult játékban, amihez egy rácsos táblán különféle színű és formájú tornyocská- 
kat rakosgattak. Ninda rögtön tudta a játék nevét: angrésahi. De a szabályai nem 
voltak benne a hipnoanyagban. 

Más dzsorongitokban nagy, üres termek voltak labdajátékok számára, néme- 
lyikben pedig medencék, vízben játszott játékokhoz. De aki csak úszkálni, fürödni 


akart, az nem oda ment, hanem valamelyik uszodába. Abból is volt négy nagy 
meg egy csomó kicsi. 

De nem mindenhova járt sok ember. Voltak épületek, amikben készítettek vala- 
mit. A nyolcadik szintnek körülbelül a felét olyan, többségben elég nagy csarno- 
kok töltötték ki, ahol gépek zúgtak, s csak nagy ritkán találkozott egy-egy ember- 
rel, aki a gépeket felügyelte. Ezek az emberek egytől egyig természetesnek vették, 
hogy ő ott van, minden kérdésére örömmel válaszoltak, és nemegyszer egész elő- 
adásokat tartottak neki arról, hogy egyik-másik berendezés mire szolgál. Megtud- 
ta, hogy az Aulang Laipon egész sor árucikket gyártanak, egy részét felhasznál- 
ják, a többit eladják. Egy hatalmas épületben, ami a 8-dzsigo szektort teljes egé- 
szében betöltötte, egy vegyész elmondta neki, hogy ott készül a hajó legértéke- 
sebb terméke, a sirtin. Mutatott is neki néhány ládával, de ránézésre az csak egy 
barna por volt, átható, fűszeres illattal. Ez a nyers, szintetikus termőtalaj, magya- 
rázta a mérnök. Ezt a port kell leteríteni nagyon vastag rétegben — elnyelne egy 
kétemeletes házat —, s helyenként kapszulákat kell benne lerakni, amik növényi 
magvakat és rengeteg parányi állatot tartalmaznak, aztán bőségesen adagolni neki 
a vizet és a napfényt, és várni. A mérnök mutatott képeket is, az egyiken a gép 
sorban dobta a kapszulákat a kiszórt sirtinporba, azok akkorák voltak, mint egy 
kisgyerek. De azt itt nem gyártják. A sirtin a világok lakhatóra formálásának 
aránylag olcsó módja, de csak aránylag, mert ez is nagyon drága — úgy számítják, 
hogy akkora területet termővé tenni, ami egy embert elláthat élelemmel, százezer 
palan ára sirtint igényel. De ehhez jönnek még persze a biológiai kapszulák, a víz, 
esetenként a mesterséges napfény, a gépek, és aztán amikor már ökológiai rend- 
szer épült ki ebből az egészből, akkor jöhetnek azok a növények, amiket csak- 
ugyan meg is lehet enni. Mindent egybevéve lakosonként egymillióba is beleke- 
rülhet, és van egy minimum, hogy mekkora területen lehet megcsinálni, úgyhogy 
tízmillióknál kezdődik. Szúnahaum gyakran kap ilyen megrendeléseket, amikor 
egy-egy kormány elszánja magát, hogy lakhatóra formáljon egy alföldet vagy ki- 
sebb kontinenst: ha a Testvériség szállítja az anyagot, milliárdokat keresnek rajta. 

Ninda megkérdezte, hogy hol készült az a föld, amire Lűakéaj épült, csak úgy 
játékból, nem is jutott eszébe, hogy ezt a mérnök valóban tudhatná. De az fogta a 
suagját és megkereste. A harminckétezres években szállították a földet, ezt a sirti- 
nes megoldást használták, és odanyújtotta Nindának a suagot, ott volt rajta felso - 
rolva több mint nyolcvan hajónak a neve, amik részt vettek a műveletben. Ő csak 
átfutotta, és arra gondolt: eszerint ő voltaképpen mégiscsak Szúnahaumról szár- 
mazik valamilyen módon. Szúnik gyártották azt a földet, amin felnőtt, aminek a 
termését egész gyerekkorában ette. 

De hiszen ez így van a Galaxis lakott világainak legnagyobb részén. Nem 
mindenhol persze, hiszen máshol is gyártanak sirtint, meg nem is mindenütt van 
rá szükség. 

Járt olyan helyeken is, ahol emberek dolgoztak, készítettek tárgyakat. A legjob- 
ban az az épület tetszett neki a 7-nibe szektorban, ahol a bejáratnál föl kellett 


menni a felső részre, és ott körbe lehetett járni az egészet és nézni az ablakon át, 
hogy mit csinálnak, de bemenni nem volt szabad, mert tűzforró üveggel dolgoz- 
tak, mindenféle kézi szerszámmal munkálták meg és csináltak belőle gyönyörű, 
tarka dísztárgyakat. Itt is beszélgetett egy emberrel, az azt mondta, nagyon 
népszerűek, nézze meg őket a suár boltjában, de nézze meg az árakat is. 

Meg is nézte, hiszen ő bármikor lemehetett a suárba és a szísibe is, csak az uta- 
sok nem jöhettek fel ide. Egy csomó üzleten volt kint a hatnyelvű felirat: szúni 
kézműves munkák. S az árak... Harminc palant kértek akkorka üvegtárgyakért, 
amik elfértek az ő tenyerében. 

Hát innen származik Szúnahaum gazdagsága. Csupa olyasmit gyárt, amit drá- 
gán lehet eladni. A hajókon kicsiben, a világain pedig nagyban, van olyan sirtin - 
üzemük, ami pár száz év alatt egymaga legyártja egy egész világ termőföldjét. De 
annak az üzemnek száz saját ürkikötője van, sokkal nagyobb hajóknak, mint az 
Aulang Laip. 


48. 


nb-19 felfedezés 2 


,, Szindoriai gyerekségem idején is voltak apró, ismerős zugok, helyecskék, amiket 
jól ismertem, amikhez emlékek kapcsoltak. Azóta sokfelé találtam ilyeneket. Sze- 
rintem ez fontos. Megteremti kapcsolatunkat a térrel, a világgal, amelyben élünk 
és segít a részének lennünk. " 


, Ninda: 
Eletem egy falevélen, 
34. sómir 


Érdekes élmény volt másodszor is körülnézni a suárban. Az üzletek nyitva voltak, 
hiszen az utasoknak sokkal több idejük van vásárolni útközben, mint a kikötőben, 
és persze enni is ide járnak, meg mindenféléért. Most, hogy a szúnik közé tarto - 
zott, bátran bemehetett mindenhová, és be is ment, végignézte az összes üzletet — 
sok estéje ráment, évek múlva is voltak üzletek, ahol még nem járt —, néha még 
tanácsot is kértek tőle a vásárlók, mert szúni köntös volt rajta, és ez alighanem 
fontosabb volt nekik, mint az, hogy gyerek. Akkor már az új, fehér köntösét hord- 
ta, amit a törzsétől kapott ajándékba, őt teljesen megdöbbentette, soha nem kapott 
pár falatnál értékesebb ajándékot. Vagyis de, egyszer már igen. Azt, hogy befo- 
gadták maguk közé. 

Nem a köntös, hanem az ujjlenyomata volt az, amivel bejutott oda is, ahová 
egyetlen dzserang sem: az üzletsorok mögötti összekötő folyosókra, ahova min- 
den üzlet végéből nyílt egy ajtó, a raktárból vagy a vevőknek fenntartott mosdó 
előteréből. A összekötő folyosókról — suarihun volt a nevük — nyíltak a személy - 


zeti étkezők, mellékhelyiségek, kis raktárak, sőt apró műhelyek is voltak, ahol 
ezt-azt megigazítottak a vásárló kívánsága szerint. Kicsi és zsúfolt volt, de 
mindent áthatott a rendezettség, a szervezettség és a tisztaság. 

Könnyű volt megtalálni azokat a lifteket, amikkel úgy juthatott le ide, hogy nem 
is találkozott az utasokkal, s néha úgy közlekedett a négy hosszú, majdnem a hajó 
egész hosszán végigfutó folyosó között, hogy az egyikből felment lifttel valame- 
lyik lakószintre, majd átsétált a megfelelő lifthez és lement anélkül, hogy az uta- 
sok látták volna — csak mert így tartotta kedve. Kicsit hasonlított a dolog arra, 
amikor annak idején úgy cselezte ki az ervéseket, hogy a Kyyoip utca valamelyik 
lejárati ablakán lebújt előlük, s mire ők kerestek egy ajtót — ha ugyan vállalták a 
vesződséget —, addigra ő az alagszinti labirintusokban átment a Dréét Háwp utcá- 
ra, ahol végképp eszükbe sem jutott keresni. Meg hát egészen el voltak rejtve ma- 
guk a folyosók is, ahogy végigmentek a suáron, kettő a hosszanti külső falak men- 
tén, kettő beljebb, a suár parkjának két oldalán: ahogy végigsétált rajtuk, a fali 
képernyőkön láthatta az egész suárt, de őt nem látták. Elhaladtában benézett azok - 
ba a kicsiny, ajtó nélküli fülkékbe, ahol az esszidzsinna szorndjai üldögéltek, be- 
szélgettek vagy társasjátékoztak, az arra járókkal is szívesen szóba elegyedtek, és 
várták, hogy valamelyik képernyőn megjelenjen egy riasztás — a képernyők folya- 
matosan mutatták a suár életét, de ők rá sem hederítettek, és pontosan ezt várta tő - 
lük a Testvériség, hiszen a jó őr attól jó, hogy csak akkor figyel, amikor van mire. 
Különben ellankad a figyelme. Hogy mikor van figyelnivalója, arról majd a gépek 
értesítik. Meg benézett a kis műhelyekbe is, ahol mindig üdvözölték és beszélget- 
tek vele. 

Máskor viszont éppen ellenkezőleg, elvegyült az utasok között, akiktől nemegy- 
szer kapott furcsálkodó tekinteteket, megesett néha, hogy kérdéseket is. Mindig 
ugyanazt felelte: a Testvériségben szőkék is vannak. Csakugyan voltak, nem is 
kevesen, de nem soknak volt ennyire világos haja, szeme és bőre. Egyik sem volt 
ritkaság önmagában, de egyszerre mind a három nemigen szokott előfordulni, fő - 
leg nem ilyen árnyalatokban. Fendria hirtelenszőkének mondta, a szemét pedig 
fakókéknek. 

A szísire is nagyon kíváncsi volt. Nem értette, hogyan lehetséges, hogy az uta- 
sok — ha a jegyek nagy része elkel — többen vannak, mint maguk a szúnik, de ők 
mégis egyetlen szinten elférnek. Hát odament, hogy megtudja. 

Amikor kiszállt a liftből, felismerte a helyet: ide, vagy egy ehhez nagyon hason- 
ló terecskére hozta Kásirun, amikor felvetette a családfára. Logikus. Amíg nem 
volt tagja a Testvériségnek, a szísinél magasabb szintekre be sem tehette a lábát. 

Alig indult el a folyosón, az első szembejövő szúni megszólította. Fiatal nő volt, 
egészen másmilyen kitűzővel, mint amilyet viselni szoktak: alighanem csak a 
neve volt rajta, Sédauri, de négyszer, más-más fajta betűkkel. Megkérdezte, mi - 
ben segíthet, éppen úgy, mint az automata üzemekben, ahol nemigen szoktak sé- 
tálgatni kívülállók, főleg nem gyerekek. Felajánlotta, hogy körbevezeti Nindát, de 
ő nem igényelte, jobb szeretett egyedül körülnézni. 


A szísi felépítése teljesen ugyanolyan volt, mint a felsőbb szinteké, csak a szek- 
torokat másképpen jelezték, nem használtak neveket, csak színeket és számokat. 
De ugyanúgy, mint fent. Nyilván az utasoknak így volt egyszerűbb. 

A szektorok találkozásánál levő kis tereken mindig volt egy-egy ügyeleti helyi - 
ség, ahova az utasok ügyes-bajos dolgaikkal fordulhattak. Voltak éttermek, ját- 
szóterek, mindenféle. Csak gyárak, műhelyek nem voltak, meg persze janníhau- 
mok sem. A szísi legnagyobb részét a kabinok tették ki. Ninda egy darabig kóbo- 
rolt köztük, aztán a többedik fiatal nőtől, aki felajánlotta a segítségét, megkérdez - 
te, megnézhetne-e egy kabint. Semmi akadálya, volt a válasz, de át kellett sétálni- 
uk a szomszéd szektorba, csak ott volt üres kabin. A nő, Dzselgaszi kinyitotta, és 
Ninda belépett. 

Nem sokáig tartott az ismerkedés. Egy kényelmesnek tűnő, egyszemélyes ágy, 
ami a kabin egész szélességét elfoglalta; talán ketten is elfértek rajta. A bejárat 
mellett egy szekrény és egy mosdó. Ez volt minden. Még vécé sincs, csodálkozott 
Ninda, Dzselgaszi pedig elvitte a legközelebbi nyilvános fürdőszobába, ahol min- 
den szükségeset megtaláltak a vendégek, néhány lépésre a kabinjuktól, de közö - 
sen, a helyiség húsz kabint szolgált ki. Aztán kocsiba ült vele és három szektorral 
arrébb mutatott neki egy családi kabint. Egy kétszobás kis lakás volt, összesen 
nyolc ágyat lehetett kihajtani a falból, és saját fürdőszobája is volt. Csak hát a kis 
kabin napidíja tíz palan, ezé meg hatvan. És az Aulang Laip egy-egy csillagközi 
útja ritkán rövidebb nyolc-tíz napnál. Igaz, vannak mindenféle kedvezmények, 
például a kikötőben töltött napokat nem számlázzák, csak amikor megy a hajó. 

Voltaképpen volt egy hasonlóság a régi élete és a mostani között. Akkor is be- 
ment mindenhová. Csak persze azért, hogy lopjon, és folyamatosan résen kellett 
lennie akkor is, amikor éppen nem lopott — bármikor észrevehették, és akkor 
egész biztos ki is zavarták. Itt a hajón soha nem fordult elő, hogy valaki megkér- 
dezte volna bárhol, hogy mit keres ott. Ahova egy szúni bemehet, bármelyik be- 
mehet — ez alól nagyon kevés kivétel volt, gyakorlatilag csak a magánlakások 
meg egyes munkahelyek, ahol tényleg olyasmit csináltak, ami hozzá nem értők 
számára veszélyes lett volna. 


49. 


nb-20 Sielun 


,, Csillaggyermekek vagyunk mindnyájan — a csillagok gyermekei. A hidrogénen 
és a héliumon kívül minden atom csak a csillagok magjában jöhet létre, és onnan 
csak akkor jut ki, ha a mag felrobban. A szupernóvák gyermekei vagyunk. " 


Ílgaszaumi, 
Terra-sóhipun, 
A! rind, 635. sómir, 1175. singir 


Aulang Laip 
Sielunt 
43610. szahut úsarrigan 
400 


Aznap hetes farka volt, nem volt iskola, amikor megérkeztek, de Fendria előző 
nap közölte, hogy másnap négyszázkor eljön érte és magával viszi, hogy biztosan 
megnézze Sieluntot. El is jött a 3-taszu janniíhaumba, Ninda ott aludt ezen az éj- 
szakán, és persze a suagok segítségével nem gond valakit megtalálni. 

— Miért jöttél ebbe a janniíhaumba ilyenkor reggel? — érdeklődött a tanárnő. Nin - 
da éppen elkészült a reggelivel az egyik asztalnál. 

— Még az este jöttem — mosolygott Ninda. 

— S egy fülkében aludtál? Hisz van lakásod. 

— Van... de ott nem jártam már. . . nem is tudom, jó néhány napja. 

Fendria nem tett fel új kérdést. Elgondolkodva, lassan bólogatott, közben a pál- 
caváltást figyelte. A kétszázkor szolgálatba lépett Tűz Őrzője ekkor adta át a pál- 
cát a következőnek, aki hatszázig fogja majd őrizni Szúnahaum tüzét. Mindegyik 
Őrző két derkin át szolgál, de más megkötés nincs — elmesélték egyik nap a janní- 
haumban -, aki megszerezte a képesítést, akármikor feliratkozhat, hogy vállal egy 
szolgálatot. Nagyon ritkán fordul elő, hogy a számítógép sorsolással berendel va- 
lakit, mert senki sem vállalta valamelyik janníhaumot egy-egy ciklusra. 

A lányok egy pillanatra mindketten a homlokukra tették a kezüket, majd az új 
Őrző munkához is látott, a régi pedig elment átöltözni. Az új Őrzőt Ninda ismerte 
a 4-tabe jannihaumból, bár a nevét nem tudta. 

— Rosszul érzed magad egyedül — mondta a tanárnő. Kijelentés volt, nem kér- 
dés. 

— Itt jobb — bólintott Ninda. — Valami szabályt sértek azzal, ha itt alszom? 

Gyanította, hogy nem, hiszen akkor szóltak volna, akikkel találkozott. 

Fendria meglepve nézett rá. 

— Senki nem hozhat szabályt arról, hogy valaki hol aludjon. — Aztán a homloká- 
ra tette a kezét. — Nézd, így köszöntjük a Tűz Őrzőjét. De csak őt, és csak amikor 


a pálca a kezében van. A mozdulat eredetileg ilyen lehetett — vízszintesbe fordíi- 
totta és lejjebb vitte a tenyerét —, a szemüket árnyékolták a tűz erős fényétől. Ma 
már csak rásimítjuk a tenyerünket a homlokunkra. Menj, köszöntsd az Őrzőt. 

Ninda bólintott és odasétált a Tűz Otthonához. A lány — ő is szőke volt, világos - 
barna bőrű — éppen fellépett a peremre, és a pálcát keményen, két kézzel fogva 
billentett ki a helyéből egy nagy rögöt, ami nem akart tüzet fogni. Ninda tudta 
már, elmesélték az egyik janniíhaumban, hogy a fekete póló, nadrág, zokni és saru 
pehelykönnyű, cérnavékony anyaga valójában tűzálló, kiváló hőszigetelő, és az 
Őrzőnek csak a kezére meg az arcára kell vigyáznia — de ha bekövetkezne az a 
szörnyűség, hogy beleesik, vagy esetleg valaki más, akkor közbelép a biztonsági 
rendszer, és egy nagyon erős légáram ellöki onnan az illetőt. Ninda meglepődött 
ezen, ő biztosan úgy csinálta volna, hogy vizet önt a tűzre, és gyorsan kioltja, hi- 
szen inkább ezt, mint hogy valaki megsérüljön. A szúnik nevettek és azt mondták, 
biztos lehet benne, hogy ők is inkább hagyják kialudni az örök tüzet, mint valakit 
kitenni az égés veszélyének, de az egész Fatturí-tavat ráöntheti egy ekkora tűzre, 
az egy ideig még forró marad, bár a sorgitin elég alacsony hőmérsékleten ég, ak - 
kor is. Viszont a víz egy része gőzzé válna, és az még súlyosabb sérüléseket okoz, 
mint a tűz. Ninda teljesen meg volt döbbenve. Kénytelen volt beismerni, hogy fo- 
galma sincs, mi az a gőz. Hát megmutatták neki, kis főzőlapot tettek az asztalra, 
arra egy edényben vizet, és csakhamar gomolyogni kezdett fölötte valami fehér, 
ami aztán eloszlott a levegőben, és elmagyarázták, hogy ez lesz a forró vízből. 

Az Őrző kibillentette helyéből a sorgitinrögöt, hogy rendesen égjen, lelépett a 
peremről és Nindára pillantott. 

Ninda a homlokára tette a kezét. 

Az Őrző elmosolyodott és ő is a homlokára tette a kezét. 

— Szúnahaum örök tüze őrködik fölötted, csillaggyermek — mondta. 

Ninda viszonozni akarta, de fogalma sem volt, mit mondjon. De az Őrző már 
tovább is lépett, s megint benyúlt pálcájával a tűzbe. 

— Simnunná — jött meg végre Ninda hangja. Az Őrző visszanézett és mosolyog- 
va bólintott. 

— Nem kell ilyen görcsösnek lenned az Őrzővel — mondta Fendria, amikor vis- 
szament hozzá. — Fontos társadalmi feladatot végez, de ettől még ő is csak egy 
ember. Ez a kislány itt történetesen az unokabátyám lánya, Ónesszinek hívják. 
Amikor nincs a kezében a janníruan, akkor énekel a Dírund kórusban, és orvos- 
tanhallgató. Még nincs kétszázharminc. 

Ninda nem állhatta meg, hogy fejben át ne számítsa gyorsan: Szindorián körül- 
belül tíz és öt évesnek mondanák. 

Lementek a suárba és elindultak a kapu felé. Pár lépés után odafutott hozzájuk 
Szinensi és Rongami. 

— Most indultok? MIi is a városba tartunk. Menjünk együtt — hadarta a fiú. 

— Persze... vivivi... Nindára vigyázni kell, nehogy öt rígin után visszaforduljon 
— nevetett a lány. 


— Nem fog visszafordulni — mondta Fendria. — Már csak azért sem, mert föl akar 
menni a Város-toronyba. 

Ninda meglepődött. Ennek a toronynak a létezéséről sem tudott, nemhogy föl 
akart volna menni. Semmiféle helyet nem ismert ezen a világon. 

— Hová akarok én fölmenni? 

— Egy nagyon magas toronyba, ahonnan láthatod azt, amire a leginkább kíváncsi 
vagy Sielunton. 

Ninda elgondolkodva sétált mellettük, a suárból kifelé tartó emberek tömegé - 
ben. Befelé sokkal többen jöttek, de azok arrébb haladtak. 

— A hajónkat kívülről — szólalt meg kisvártatva. 

— Úgy van. 

Ninda nevetett és kisétált velük Sieluntra. Napsütötte, tágas térségre értek, fehér 
kőburkolat fedte, helyenként lyukakkal, amikben egy-egy fa állt. A távolban ma- 
gas tornyok sorakoztak. 

— Nézzétek — mutatott Fendria a lábuk alá. — A kék csík a városba vezető út 
egyezményes jele. Ezt kell követnünk. 

A kőre festett kék csík egy közelben álló járműhöz vitte őket, ami egészen 
olyan volt, mint a szindoriai VYrsiú-buszok, csak hosszabb, és még valamiben 
különbözött. Amikor odaértek, egyszerűen beléptek a sok-sok nyitott ajtó egyi- 
kén, és leültek. 

— Ezt Lüakéanban soha nem mertem volna megtenni — suttogta Ninda. 

— Mi történt volna? — kérdezte Szinensi együttérzőn. 

— Kidobtak volna, és valószínűleg rám hívják az ervét. 

— Miért, hát tilos buszon utazni egy... csavargónak? 

— Nem, de megvádoltak volna, hogy lopni akarok. 

Közben szüntelenül nézelődött. A busz belsejét két oldalt padsorok tagolták, 
mindig két-két pad nézett egymással szembe. Egy padon három ember ülhetett. Ő 
ült az ablaknál, mellette Rongami, vele szemben Fendria, őmellette Szinensi. A 
padokat puha, kék párna borította, a falak is kékek voltak, de más árnyalat. 


50. 


, A szellem embere vagyok, de ez nem jelenti, hogy ne tudnék értékelni impozáns 
technikai alkotásokat. Szeretem a szép házakat is, és legfőképpen imádom a hajó- 
mat." 


t Ninda: 
Eletem egy falevélen, 
79. sómir 


Mielőtt elindultak, Szinensi mellé még leült egy férfi, valami köntösszerű ruhában 
volt ő is, de olyan szabásúban, amilyent Ninda még sohasem látott. Udvariasan 
bólintott nekik. 

— Jarha teli — mondta. 

— Jarszi teli — biccentett Fendria, és ők is. 

— Amszanu karan hen? - érdeklődött a férfi barátságos mosollyal. 

— Kat — bólintott Fendria. — Amiszta daron hen? 

— Alit — a férfi megcsóválta a fejét. — Rekan urengosz hau. 

— Az úr azt kérdezte, turisták vagyunk-e — fordított a tanárnő. — Ő üzleti úton 
van. 

— És... milyen nyelven? — tudakolta Ninda. 

— Szengilül, elég gyakori nyelv a Galaxisnak ebben a részében, és ezen a vilá- 
gon is sokan értik. 

Aztán az útitárs beletemetkezett valami olvasmányba, nem beszéltek többet. Az 
út nem volt hosszú, talán öt matiba telt. Széles városi utcán száguldottak, az elzárt 
buszpálya két oldalát fasor szegélyezte, azon túl egy-két szintes, főleg fehér és 
mindenféle világos színűre festett házak álltak. Autóút nem volt, minden más jár- 
mű fent haladt a magasban. Aztán egy tágas térhez értek, ide kanyarodott be a 
busz, és megállt. Kiszálltak, egy magas torony lábánál. Kicsit nézelődtek, aztán 
bementek, s egy tágas előcsarnokban beszálltak a liftbe. Egészen másmilyen volt, 
mint a hajón, itt volt a falon egy gombsor, és mindenki megnyomta annak az eme - 
letnek a számát, ahol ki akart szállni. Fendria egy kék gombot nyomott meg, az 
volt a tetőszint. És a lift csak ott állt meg, ahol volt kiszálló. 

Egészen a tetőkilátóig mentek. Érdemes volt. Egy folyosó ment körbe az egész 
épületen, a külső fala csupa üveg volt, és úgy látták a várost, mintha repülnének 
fölötte. És a hajót. Nem volt messze, és Fendriának igaza volt, csakugyan az 4Au- 
lang Laip volt a város legérdekesebb látnivalója. 

Nem mintha látványra különösebben izgalmas lett volna — csak az volt az 
otthona. Életében először igazi otthona volt. Egy szürke, téglatest alakú tömb, ami 
mellett eltörpült minden a városban, bár némelyik torony magasabb volt, de azok 
keskenyek. Az Aulang Laip minden irányban hatalmas volt. Döbbenetesen nagy. 


Mint egy hegy. Mindennél nagyobb volt, beláthatatlanul sokkal nagyobb, mint 
amit Ninda valaha látott vagy el tudott képzelni. Lekerekített élei voltak, és telje- 
sen sima felülete, amit csak a végén a felemelt tifongok sora és alattuk a suárkapu 
tört meg. S az oldalán, a tetején meg a tifongok fölött is ott fehérlett-piroslott a jól 
ismert hétágú csillag. Hatalmas volt, több emelet magas. 

— Hát ilyen kívülről — mondta Fendria. 

— Képen már láttam... de ott az űrben volt, és nem tudtam, hogy ennyire óriási. 

— Hát ugye egy húszezer lakosú város van a belsejében, és nem is takarékoskod- 
tunk a hellyel, több szint van, ahol nem lakik senki. És persze az alját nem látod, 
az a leszállóüregben van, hogy a kapuk szintben legyenek a talajjal. 

— De... — Ninda tűnődve próbált visszaemlékezni. — Igen, emlékszem, a mozi- 
ban láttam olyan hajókat, amiknek volt egy leválasztható részük, és csak az szállt 
le, a többi az űrben maradt. Mondták, hogy így takarékosabb. Mi miért nem ilyen 
hajókat használunk? 

— Vannak olyanjaink is, de az a megoldás csak kis hajóknál jelent igazi 
megtakarítást. Ha csak a kereskedelmi rész szállna le, vagy akár ha csak a suár 
egyedül, az is akkora tömeget képvisel, hogy a légköri meghajtásnak semmivel se 
kellene kisebbnek lennie. No meg egy ekkora hajót szétválaszthatóra építeni már 
cseppet sem egyszerű, túl sok a hibalehetőség, és ezzel a veszély. A legnagyobb 
hajóink sem az energiatakarékosság miatt nem szállnak le suarengeken, hanem 
mert a helybeliek nem akarnának akkora területet feláldozni a városaik közelében. 
Persze ahol csak kupolavárosok vannak, és körülöttük sivatag, ott építenek leszál- 
lópályát azoknak is. 

— Miért, azoknak mekkora hely kellene? 

— Hát... ha a Hongo Mai állna tőlünk ugyanekkora távolságra, nem hiszem, 
hogy képesek lennénk belátni mindkét végét egyszerre. Tizenötször olyan hosszú, 
mint az Aulang Laip, és hússzor olyan széles. No meg a tetejét sem láthatnánk 
egy ilyen toronyból, hatszor magasabb a mi hajónknál. Nagyobb helyet foglalna, 
mint ez a város, és azt semmi másra nem lehetne használni. Márpedig Sielunton 
jó minőségű termőtalaj van, és a mezőgazdaságuk nagyon jól jövedelmez, mi is 
amdzsrészám fogunk most vásárolni tőlük, és egy részét mi fogyasztjuk el. 

— Azt is mi gyártottuk? — kottyant közbe Szinensi. 

— Mit? 

— A talajt. 

— Ja, hát az alapanyagát talán igen, bár mások is gyártanak sirtint a Galaxisban, 
de az csak nyersanyag, abból jó minőségű, igazi termőföld csak a helyszínen lesz. 

Még megnézték a várost is, a toronyból belátták az egészet. Nem volt nagy, volt 
húsz-harminc magas torony a központban — az volt a legmagasabb, amelyikbe fel- 
jöttek —, s körülöttük alacsonyabb, néhány szintes építmények, majd a peremen 
földszintes házacskák. Aztán megművelt földek, ameddig a szem ellátott. A vidék 
sík volt, két alacsony dombocskát láttak, és a messze távolban valami fehéret, ami 
Fendria szerint hólepte hegycsúcs, de alig lehetett megkülönböztetni egy felhőtől. 


Aztán lementek a liften és sétára indultak a városban. Ninda ekkor jött rá, hogy 
a város nevét nem is tudja. Sielunt Kettesnek szokták hívni, felelte Fendria, mert 
így hívták valaha régen, de az a név, amit az itteniek adtak neki, túl bonyolult, és 
ha szúnik próbálják kiejteni, akkor az itteniek valami súlyosan sértő kifejezésnek 
értelmezik. 

— De lehet, hogy te ki tudnád mondani, mert az itteniek nyelve hasonlít a tiédre 
— tette hozzá. 

Ninda ki akarta próbálni, ezért Fendria kiválasztott egy középkorú párt, akik a 
tér egyik padján üldögéltek, s miután tisztázták, hogy galaktikus nyelven szót ér- 
tenek egymással, megkérte őket, hogy mondják el a kislánynak, mi a város neve. 
Azok mosolyogtak. 

— Syélünt ait Uághwán — mondta a hölgy. 

— Syééwlűúnt áyly UWwakwwenú — vágta rá Ninda gondolkodás nélkül. 

Azok meglepődtek. 

— Beszélsz szindorul? — kérdezte a hölgy, érezhető akcentussal, de szindor nyel - 
ven. 

— Igen, asszonyom -— felelte Ninda. — Ez az anyanyelvem. 

— Hol születtél? 

— Syyndofeia nagy fődrészin, Lűakéán várossába, asszonyom. 

— Én szociológus vagyok, de nyelvész is. Tudod, a mi Syétűnt nyelvünk rokon a 
syyndojral. Ezért tanultam meg syyndorul és még néhány rokon nyelven. Megten- 
néd, hogy utánam mondod: százszor harminckilenc? 

— Szásszor hammickilecc — mondta Ninda csodálkozó mosollyal. 

— Köszönöm. Abból, ahogyan a £ és a $ hangokat ejted, és ahogy az ő) után át- 
váltasz az e-re, leginkább a déli parti városok csavargóinak nyelvjárására tudok 
asszociálni. 

Ninda arcáról lehervadt a mosoly. 

— Mi a csodáról beszéltek? — fakadt ki Szinensi. 

Ninda csak állt ott, egyik lábáról a másikra tette a súlyát, beharapta az ajkát és 
nem szólt semmit. A választ kis csend után a hölgy adta meg, galaktikus nyelven. 

— Bocsánat, valami rosszat mondtam? Azonosítottam a kislány nyelvjárását a 
kiejtéséből. . . 

— És ezzel a származását is, nemde? — kérdezte Fendria. 

— Hát... annyit, hogy a városi csavargókhoz hasonlóan ejti a... ó. Már kezdem 
érteni. Talán valóban... 

— Igen, az volt. Még csak néhány napja került közénk, és néha érzékenyen rea- 
gál ennek az említésére. 

— Nagyon sajnálom. — A hölgy visszaváltott syyndorra, bocsánatot kért és elma- 
gyarázta, hogy nem akarta megbántani, ő tudós, számára minden nyelvjárás és 
természetesen minden ember egyenrangú, sokat beszélgetett csavargókkal is, 
hogy megismerje a kiejtésüket, és amikor együtt evett velük, sokszor. . . 


Ez volt az a félmondat, amitől Ninda felderült. Nem volt fontos, hogy mi volt 
sokszor. Együtt ettek. Aki együtt eszik egy csavargóval, közéjük tartozik. 


SI. 


nb-22 YIna 
, A Galaxis felfoghatatlanul hatalmas. De egy-egy világ is sokkal nagyobb, mint 
amit elménk át tud fogni. Egyféleképpen teheted belátható méretűvé: ha minden- 


hol találsz barátokat." 


Lí-Nindaran: 
Az Első Szian, 
96. sómir 


A hölgynek egészen olyan neve volt, mint egy szindornak: Y1lná Dwteyost. Illetve 
hát elég furcsán hangzott, tele volt olyan hangokkal, amiket másképpen kellett ej- 
teni, de két neve volt, egy személyneve és egy családneve, nem pedig öt, amiből 
csak egyet használnak, mint a szúniknál. És igazából mindkét neve ismerős volt, 
mert Szindorián is volt olyan név, hogy YYIma, és a családneve is hasonlított a 
Vyssuú Düoléyahy utcáéhoz, csak kicsit más volt a vége. 

Sokáig beszélgettek. A szúnik egy idő után ott is hagyták őket, hiszen úgysem 
értettek egy szót sem az egészből, de YIna férje is elköszönt, mert neki dolga volt, 
és ő sem tudott szindorul. Sok hasonlóság volt a két nyelv között, de külön tanu- 
lás nélkül nem értették egymást. 

— Nyugodtan beszélgessetek. Mi megnézzük a várost, és amikor hazaindulunk, 
megbeszéljük, hogy akarsz-e még maradni. Dulejoszti asszony bizonyára segít ha- 
zajönni, de valójában nem lesz rá szükséged, ebben a városban nem lehet eltéved- 
ni. Egyébként ha gondod van, ott a suagod. 

Nindának felcsillant a szeme. 

— Vagyis maradhatok? 

Fendria összevont szemöldökkel pillantott le rá. 

— Ugyan ki tilthatná meg? Szabad ember vagy, annyi időt töltesz a hajón kívül, 
amennyit akarsz. 

A két nő még váltott néhány mondatot. 

— Ne aggódjon, vigyázok rá. 

— Nem aggódom -— felelte Fendria, és valóban nem aggódott. — Sielunt biztonsá- 
gos világ, ő pedig tud vigyázni magára. 

— Megkapta a Testvériségtől az állampolgárságot? 

— Természetesen. Miért? 

Ílna nevetett. 


— Pontosan tudom, hogyan reagál a Testvériség, ha egy állampolgárának baja 
esik. Nincs olyan épeszű ember Sielunton, aki ezt megkockáztatná. 

Miután Fendria elment a gyerekekkel, YIna elmondta, miről beszéltek. 

— Én nem tudom, hogyan reagál olyankor a Testvériség. 

— Hát attól függ, hogy mi történik az illetővel. Egyszer a Sytri egyik világán 
voltam, amikor eltűnt egy emberük, és a hajóján eléggé bezöldültek. Mi így 
mondjuk, ha valaki nagyon kikel magából. Amikor az illető nem jelentkezett ide- 
jében, a hajóból kirontott egy kisebb hadsereg, nem is tudom, hány kisebb jármű - 
vel, úgy rohantak arra a helyre, ahol a kis készüléke jelei szerint volt. Kiderült, 
hogy az egy kórház, ahol már vizsgálták, mert megbotlott, legurult valami 
magaslatról, beverte a fejét és elájult. A sűuny hajó kapitánya bocsánatot kért, 
azonnal elvonultak mind, csak pár emberük maradt ott, hogy a sérültet ne hagyják 
egyedül. De nem vitték vissza a hajóra, amíg a helybeli orvosok nem mondták, 
hogy már lehet. Szóval ilyenkor szelídek, mint a vWrasyn. De ha szándékosan 
bántják őket, akkor szörnyűek. Ásytűpon megverték és kirabolták az egyik embe- 
rüket. Iszonyúan megharagudtak, kitessékelték a vevőket a suárból, bezárták a ka- 
pukat és elindultak, a kapitány már csak az űrből üzent vissza a polgármesternek, 
hogy mit követel, ha jól emlékszem, kártérítést és a tettesek kiadatását. A polgár- 
mester sajnos nem ismerte őket elég jól, hát csak vállat vont, de attól kezdve 
egyetlen sűüny hajó sem szállt le azon a világon, más városokban sem. Elkezdett 
sorvadni a gazdaságuk. Végül a polgármester lemondott, az utódja kifizette a kár- 
térítést, a tetteseket kiadták. Attól kezdve leszállnak megint a hajóik, de egyetlen 
emberük sem lép ki a kapukon. Pedig nem tiltotta meg a kapitány, csak nem és 
kész. 

A szúni hajóknak nincs is kapitánya, gondolta Ninda. Csak ezt a dzserangok 
nyilván nem tudják. Valaki intézkedett, és azt hitték, hogy a kapitány volt az. Va- 
jon mit csináltak a tettesekkel? Fendria említette egyszer, hogy ők is munkára íté- 
lik azokat, akik bűnt követnek el, de a suárban és a szísiben dzserang nem dolgoz- 
hat, a lakószintekre pedig be sem teheti a lábát. Vagy ez a munkabüntetés csak 
szúnikra vonatkozik, és a dzserangokat egyszerűen bezárják? De hová? 

— Persze akit megvertek, az felnőtt volt — tette hozzá YIná. — Mi is kényesek va- 
gyunk arra, ha a gyerekeinket bántják, nyilván mindenki az. De a sűüníknál az 
egész hajó megharagszik, és a többi is. Szóval ezt senki nem akarja megkockáz- 
tatni. 

Hát hogyne, gondolta Ninda. Ha csak az illető családja, klánja, törzse és hajója 
haragszik meg, az már több ezer fő is lehet, akikhez közelről kötődik. 

— Itt is használnak ránk csúfnevet, mint Syyndoreián? — kérdezte. 

YInaá kicsit zavartan bólintott. 

— Hát... van egy név, ami eredetileg egy elég undok kártevő állatot jelent, de ezt 
kultúrember nem mondja ki. A legsúlyosabb illetlenség más népekre csúfnevet 
használni. Sőt rasszizmus. 

— Az mi? 


— Amikor valaki azt hiszi, hogy az emberek a születésük, származásuk folytán 
jobbak vagy rosszabbak lehetnek. Súlyos betegség, és nincs rá gyógymód. Meg- 
előzni lehet, neveléssel, de ha kialakult, nem gyógyítható. Csak az illető saját 
maga nevelheti ki magából, ha képes rá. 

— Én is használtam azt a csúfnevet a sűünfkra, amíg syjndof voltam. Akkor én 
is rasszista voltam? 

YIna elmosolyodott. 

— Nem, te egy tudatlan gyerek voltál, aki elhitt mindent a felnőtteknek. 

Ninda lehajtott fejjel tűnődött egy pillanatig. 

— Nálunk nem is voltak felnőttek. A lűakéáni sikátorokban... Voltak persze, 
akik tizenöt-húsz évesek is megvoltak, sőt még több... mármint az ott már jócs- 
kán felnőttkor, Syyndoreián hosszúak az évek... de ők se tanultak semmit. Szerin- 
tem nem az a felnőtt, aki már öregebb, hanem akinek tudása is van hozzá. 

— Látod, ez egy bölcs gondolat. 

— A sűüník rendes emberek — emelte föl Ninda a fejét. — Nem régóta élek 
köztük, de ezt már tudom. Miért használnak rájuk csúfnevet? 

— Sok népre használnak. Sok oka van ennek. A tudatlanság, a félelem, az 
irigység, a meg nem értés, a szomszéd világok közötti hagyományos ellenséges - 
kedés. A szúnikkal szembeni ellenérzésnek például az egyik fontos összetevője 
az, hogy hajókon élnek. A Galaxis számtalan világának vannak kisebb-nagyobb 
ürállomásai, amiken laknak is, és városok is vannak az űrben. De a te néped teljes 
egészében a hajóin él. Ez furcsa sok embernek. Szokatlan, ezért furcsa, és ettől 
nekik elítélendő. Pedig ezt az életmódot nem is ők választották, hanem a saját vi- 
lágaikról elüldözték őket egy régi háborúban. Tudtad ezt? 

Ninda bólintott, és a sáhaddif-hinahaóranra gondolt. A Sínisuálra és a Felhő 
Csillagaira, amelyek őrködnek Szúnahaum biztonsága fölött, és egyetlen dzser- 
angnak sem szabad soha megtudnia, hogy a szúniknak saját világaik is vannak, de 
a létezésük és a hollétük a Felhő mélyének titka. Simnunná. 


52. 


, Néha bölcsnek neveznek. Akkor megkérdezem, szerintük mi az a bölcs. Akire 
hallgatni kell, mert igaza van, felelik. Az embereknek fogalmuk sincs, hogy éppen 
az a bölcs, aki tisztában van vele, hogy milyen gyakran téved." 


Ninda: 
Kommentárok az Első Szíanhoz, 
47. sómir 


— De azt hiszem — folytatta YIna —, ehhez hozzájárul a titkolózásuk is. Tudtad, 
hogy az egész Galaxisban a Testvériség az egyetlen állam, aminek a valóságos 
kormányzati rendszerét nem ismeri senki? 

— Nem, de... én azt sem tudom, hogy mi az. 

— Hát lássuk csak. A legtöbb állam úgy hívja magát, hogy valamilyen köztársa- 
ság. Ez azt jelenti, hogy közösen választjuk meg azokat az embereket, akik az or- 
szágot majd irányítják. Ilyen az én világom is. A te világod is, de az egy állam- 
szövetség része, ahol az egyes világoknak többé-kevésbé önállóságuk van, de 
mégis van egy központi vezetőség. Meg még van többféle, vannak például, ahol a 
központi vezető örökli a hatalmát, de olyanok is, ahol egyszerre van öröklött és 
választott vezető. De mit jelent az, hogy Testvériség? Ha megkérdezed, 
udvariasan leráznak azzal, hogy ez egy archaikus név, és ők a valóságban 
egyszerűen köztársaságként működnek. De a részletekről nem beszélnek. 

— Értem. . . nem tudtam. 

— No mindegy, szóval ilyesféle dolgokból áll össze ez az ellenszenv. De csak bi- 
zonyos szint alatti embereknél van meg egyáltalán, és még alacsonyabb szinten 
áll az, aki ki is nyilvánítja. Mármint nem társadalmilag — YIna megkopogtatta a 
halántékát —, szellemileg. 

Ninda mosolygott. 

— Én sokat utaztam a hajóikon. A csillagközi útjaim nagy részét az ő hajóikkal 
teszem. És persze sokat érintkezem süünfkkal. Ha az ember nem próbálja átlépni 
az elzárkózásuk korlátait, akkor nagyon kedves, szívélyes emberek. Jól fogod 
érezni magad köztük. 

Ninda bólintott. Már most is jól érezte magát, de nem gondolta, hogy ő a szúnik 
, között" él. Szúni volt. A liktenit-upesz törzs tagja. Szúnahaum örök tüze őrkö- 
dött fölötte. 

Aztán már más dolgokról beszéltek, nem a szúnikról. YIna mesélt erről a 
világról, meg hogy miket látott Syyndoteián, s erről eszébe jutottak érdekes he- 
lyek további világokon is. 


— Ami azt illeti, Áintyémet meg is tudnám neked mutatni, kocsival nincs 
messze. 

— Hát... nem tudom, elmehetek-e oda. 

— Szabad ember vagy, amint a tanárnőd mondta. De a legegyszerűbb, ha meg- 
kérdezed. 

Ninda bólintott és elővette a suagját. 

— Ílna szeretne elvinni engem egy Áintliem nevű helyre. Vele mehetek? 

— Ninda, mondtam, hogy szabad ember vagy. Sielunt biztonságos világ, itt oda 
mész, ahová akarsz. 

— És milyen egy nem biztonságos világ? 

— Erről majd később mesélek, most ne várakoztasd a vendéglátódat. 

Így hát elmentek YIná kocsijához, egy kis fehér kétszemélyeshez, aminek piros 
csík futott körbe az oldalán, bonyolult mintákba tekergőzve. 

— Én még sosem ültem ilyenben — nézte Ninda a gépet. 

— Hát most itt az alkalom, szállj csak be. 

YIná megnyomott egy gombot, s az ajtók kinyíltak, felfelé, mint ahogy egy ma- 
dár emeli meg a szárnyait. Ninda kicsit habozva bekászálódott. YIná megkerülte a 
kocsit, beszállt ő is, és becsukta az ajtókat. Ninda közben körülnézett odabent. A 
két ülést — ő ült jobbról — halványsárga kárpit borította, előttük nagy ablak volt, és 
semmi egyéb. YIná megérintette az ablak alatti felületet, s azon megjelent egy tér- 
kép. Ninda nagyot nézett. 

— Most a belvárost látjuk, de mi a városon kívülre szeretnénk menni, ezért kicsi- 
nyítünk a képen. Itt is van, ez a barna sáv a hegység, ide ránagyítunk, itt is van: 
Áintyém. 

Megérintett egy feliratot a térképen. 

— Lűakéánúban is ilyen betűket láttam — mondta Ninda, és körülnézett. A kocsi 
finoman remegni kezdett, és lassan fölemelkedett a talajról. 

— Igen, mi is azt az ábécét használjuk, mint ti. Egyes vélemények szerint ez a 
legrégibb ábécé a Galaxisban. Csak nálunk néhány ékezet kicsit másmilyen, nem 
tudom, el tudod-e olvasni. 

Ninda kíváncsian figyelte alattuk a várost, ami egyre gyorsabban zsugorodott, 
kicsit késve válaszolt. 

— Egyáltalán nem tudok syyndot nyelven olvasni. 

— Ó — mondta YInaá. — Hát persze. Bocsáss meg, erre nem gondoltam. Te folyé- 
konyan beszélsz süünyul, tehát nyilván hipnopédiával tanítottak, és az anyagban 
ez nem volt benne, ha jól sejtem. 

Ninda bólintott, némi megkönnyebbüléssel, mert sejtelme sem volt róla, hogy a 
hipnooktatás nem titok-e. 

— Nézd a folyót, innen fentről milyen szépen csillog a napfényben. Nem sokáig 
látjuk, mi arra megyünk, a hegyek felé. 

A kocsi rövid száguldás után elérte a hegyeket, átrepült egy gerinc fölött, és le- 
szállt egy kis parkolóban. Nindának tátva maradt a szája. 


Mintha egy óriási pohárban lettek volna. Minden irányban sűrű zöld növényzet- 
tel borított hegyoldal emelkedett meredeken a magasba, első látásra nem is lát- 
szott, hogy valahol kijárat lenne — és az alján egy hatalmas kerek tó volt. Egészen 
világoskék volt a vize, és Ninda embereket pillantott meg a vízben. Lent a víz 
alatt is. 

— Mit csinálnak azok ott?... 

— Úsznak, természetesen. 

— De hát a víz alatt nem lehet lélegezni! 

— Légzőmaszk van az arcukon. Tudsz úszni? 

Ninda megcsóválta a fejét. Lűakéajában nem is látott annyi vizet, amiben úszni 
lehetett volna; ki szoktak menni a Kyőjs partjára megmártózni, de hát annak a 
vize neki térdig ért. Az Aulang Laipon megnézte az uszodákat is, de még egyszer 
sem ment a vízbe. 

— Hát akkor nem mehetünk be, de körülnézhetünk. Van itt egypár szép dolog. 

Körbesétáltak a partszakaszon. Apróbb-nagyobb épületek voltak a parttól nem 
messze, ahol mindenfélét árultak, enni-innivalót, apró emléktárgyakat. Y1ná rög- 
tön megkérdezte, nem éhes-e, és vett neki meg magának is egy ráft nevű ételt, va- 
lamilyen forró sült tészta volt, lapos korongforma, megkenve egy enyhén csípős 
fehér krémmel, amiben mindenféle apróra darabolt dolgok voltak. De akkora volt, 
hogy alig fért a tányérra, le kellett ülniük vele. Hideg üdítőt ittak hozzá, ami nem- 
csak jóízű volt, hanem látványra is nagyon szép: tökéletesen aranyszínű volt. 

— Áinlyém nemcsak szép hely és kellemes kikapcsolódás — mesélte evés közben 
YIna. — Története is van. Teljesen fiktív, de olyan, mint egy mítosz. — Megakadt a 
tekintete Ninda értetlen arcán, és gyorsan változtatott a szavain. — Tudod, minden 
világon vannak régi mesék, amiknek már senki sem tudja az eredetét. Ismerek 

Ninda mosolyogva bólintott. 

— Aki a VYYda- hegy csúcsát leharapta. 
nek isrágtjüló az eredetét. Ámikör az én nagyszüleim voltak gyerekek akkor jelen- 
tette ki egy író, hogy tűrhetetlen, hogy Áinlyémnek nincsen legendája, és most 
majd lesz. Ő megírta. Eszerint volt két óriás, Ynit és Ő$it: az a két sziklaorom ott 
kétoldalt — mutatott a magasba balra és jobbra —, akik egyszer leültek Suyheint ját- 
szani. De olyan hatalmasak voltak, hogy amint ledobták a kérngwah kockát, a 
föld beszakadt, és egy nagy üreg keletkezett, aminek a szélei felgyűrődtek, mint a 
víz a beledobott kő körül, és úgy maradtak. A kocka pedig szétlapult az üreg fene - 
kén. Ezen Ynil és ÓSit úgy elkeseredett, hogy sírva fakadtak, és a könnyeik meg- 
töltötték az üreget. 

Ninda jót mosolygott a történeten. S mielőtt hazaindultak, YIná vett neki az 
egyik boltocskában egy igazi aintyémi emléket. 


53. 


nb-24 mentalizmus 


,, S az emberek odagyűlének Jahanin köré és hallgaták. Akkor kérdé Jahanin: Mi- 
ért hallgattok engem? § felelék: Mert bölcs vagy és mi tanulni kívánnánk tetőled. 
S ő mondá: Igazatok van, mégis tévedtek. Mások is bölcsek. Másoktól is tanulhat- 
tok. Akár egy gyermektől is. Nem kell mást tennetek, mint figyelni. " 


Igaszaumi, 
Jahanin-szódzsan, 
2. sómir, 59. singir 


Úgy kezdődött, hogy YIná kapott egy hívást, amíg ettek, és egy-két mati hosszan 
elbeszélgetett egy fiatal férfival. Valamilyen konferenciáról volt szó, ahova YIná- 
nak majd el kell mennie, és valaki, akinek a nevét Ninda nem értette, majd előké- 
szíti a... nem értette, hogy mit. Nagyjából amúgy értett mindent. 

— Mit jelent az, hogy dirnááh űülléyt? — kérdezte, amikor YIná elköszönt a hívó - 
tól; ezt egy szúni aligha tette volna. 

— Úgy ejtik: dirnah Wwüléyt — tanította az asszony mosolyogva. — Nem tudom a 
megfelelőjét a ti nyelveteken. Egy sor kép és felirat, amiket majd kivetítek egy 
nagy üres falra, miközben magyarázok. Miért éppen ezt... várjunk csak, te értet- 
ted, amit beszéltünk? 

Ninda bólintott. 

— Majdnem mindent. Vagy legalábbis azt hiszem. 

— Ki gondolta volna? No persze, a nyelvrokonság végül is elég közeli, de a 
syyndotrok és a $yélűntok amúgy nem szokták ilyen könnyen érteni egymást. Várj 
csak. Most a saját nyelvemen fogok beszélni hozzád, kíváncsi vagyok, értesz-e. 
De te beszélj csak tovább syyndorul, mert azt nem fogod tudni, hogy mit hogyan 
kell mondani. 

— Igen — mondta Ninda -—, értek mindent. Ha nem beszélsz gyorsan. 

— Ez fantasztikus. Sok ismerősöm van az Államszövetség több világán, és egy 
sem érti közülük a Syétüűnt nyelvet a legegyszerűbb, közös eredetű szavakon túl — 
kivéve persze azokat, akik megtanulták. Neked rendkívüli nyelvtehetségnek kell 
lenned. 

Ninda elnézett a távoli hegyek felé, hogy leplezze zavarát. Igen, értett mindent, 
amit YIna mondott, de amit az mondott, aki felhívta, azt már csak nagyon töredé- 
kesen. YInát azért értette, mert kezdettől fogva lehallgatta. Ha nem így lett volna, 
egyáltalán nem jön ide vele. Lehet, hogy Fendria, vagyis persze az egész Testvéri- 
ség biztonságosnak tartja ezt a világot, de egy szindor csavargó soha nem marad - 
na kettesben egy gazdaggal, tanúk nélkül. Mert nem tud védekezni, sem akkor, ha 
a gazdag bántani akarja, sem akkor, ha a gazdag utólag őt vádolja azzal, hogy 
bántotta. Azért ült be YIná kocsijába, mert beszélgetés közben töviről hegyire ki- 


kutatta a gondolatait, és semmiféle rossz szándékot nem talált. S amikor a szúnik 
elzárkózásáról volt szó, még mélyebben átvizsgálta újra. Hiszen ő tudta, miért 
zárkóznak el, mit titkolnak a szúnik. Szúnahaumot, az anyabolygót a Felhőben. 
Történetesen a kormányzati rendszerüket tényleg nem ismerte, de máris egy cso- 
mó titok birtokában volt. Tudnia kellett, nem fordul-e meg új barátnője fejében, 
hogy ő tudhat valamit, és nem próbálja-e kiszedni belőle. Akár valamilyen erősza- 
kos módszerrel. Honnan tudhatná, amíg alaposan fel nem térképezte? 

Így hát megcsinálta a feltérképezést, amíg beszélgettek, utaztak, nézelődtek, et- 
tek. Méghozzá egészen másképpen, mint ahogy általában szokta. Ő rétegeknek 
nevezte el, amiket felderít az emberek agyában, még kiskorában adta ezt a nevet, 
amikor rájött a képességére. Arra csak jóval később jött rá, hogy ez a képesség 
senki másnak nincs meg. Az első rétegben vannak a mindenki számára nyilvános 
érzelmek és gondolatok, amiket az ember kimond vagy szándékában áll kimonda- 
ni. A másodikban a nem nyilvánosak, amik többsége nem is különösebben titok, 
csak nem tartoznak bárkire. A harmadikban a rejtettek, sokszor olyanok, amikre 
az ember csak olyankor gondol, amikor egyedül van és nem tart tőle, hogy olvas - 
nak az arcáról. Ninda általában idáig hatolt le, néha a negyedik rétegig is, ahol 
azok a gondolatok vannak, amiket az ember már önmagának is nehezen vall be. 
És nagy ritkán, egyszer-egyszer benézett néhány ember ötödik rétegébe, a teljes 
sötétségbe, ahol már csak egy-egy elvillanó gondolatfoszlányt lehet elkapni. 

Most először, YIná elméjében a lehető legalaposabban átkutatta a sötétséget is, 
olyan mélységekben, ahol azt sem lehet már tudni, hogy hányadik rétegben jár, 
még az ötödikben vagy már a hatodikban, ahol már az alapszintű érzelmek is ho- 
mályos foltokká mosódnak szét, és csak helyenként bukkannak elő egy-egy kive- 
hetetlen ködgomoly formájában a jellem mély vonásai a hetedik réteg beláthatat- 
lan mélységeiből. LYYvel egyszer beszéltek erről. Ő lelát a hetedik réteg alá, és 
azt mondja, hogy van egy nyolcadik réteg is, az öröklött és magzati vagy csecse- 
mőkorban szerzett, az egyént élete végéig megváltoztathatatlanul elkísérő tulaj- 
donságok sziklás tengerfeneke — ő ezt a hasonlatot használta, de Ninda nem tudta, 
milyen a tengerfenék -, és ez alatt már nincs tovább. LYY Ninda agyának nyolca- 
dik rétegében találta meg azokat a vonásokat, amiktől ő receptor lett és érzékeli 
mások elméjét. Maga Ninda persze nem látott bele a saját elméjébe, és másokéba 
is legfeljebb az ötödik-hatodik réteg bizonytalan határáig, de LYY közvetített ké - 
peket. Csak egészen keveset, azt mondta, ezt csak fokozatosan lehet megérteni, 
sok-sok évig tartó, kemény munkával. 

YIna elméjében a szokásos módon, lassan, lépésenként haladt lefelé, rétegről ré- 
tegre, így térképezte fel a gondolatait. Magukat az egyes gondolatokat persze nála 
is csak a legelső rétegből tudta kiolvasni, de ez elég volt, hogy megértse a kimon- 
dott szavait akkor is, ha magukat a szavakat nem ismerte — ahogy a suárba kerülé- 
sekor is értette a szúnik egyes gondolatait, pedig a nyelvüket még nem tanulta 
meg. A mélyebb rétegekben a gondolatok egyre homályosabb, színes, néha lassan 
mozgó, térbeli alakzatokként jelentek meg, és Ninda, aki kisgyerekkora óta tanul - 


mányozta ezeket, kiigazodott közöttük. Meg tudta állapítani az emberekről, hogy 
milyen dolgoktól, állatoktól, jelenségektől félnek vagy undorodnak, illetve melye- 
ket szeretnek, akkor is, ha nem is gondoltak ezek egyikére sem konkrétan. Tudta, 
hogy bal- vagy jobbkezesek, hogy mentálisan melyik nemhez tartoznak és me- 
lyikhez vonzódnak, hogy mely testi szükségleteik jelentkeznek éppen — az éhséget 
kivéve, valószínűleg mert olyan közegben nőtt fel, ahol mindig mindenki éhes 
volt, azután hirtelen olyanba került, ahol soha senki nem volt éhes -—, s azt is, hogy 
érte-e az illetőt valami kellemetlenség, aggódik-e valamiért, és még sok-sok min- 
dent. 

YInának nem voltak vele kapcsolatos rossz szándékai, illetve vele nem kapcso- 
latosak sem voltak. Teljesen megbízhatott benne. Ugyanakkor olyasféle jó szán- 
dék sem vezette, hogy ő most valamiben segíteni akarna, valamitől megmenteni 
ezt a hányatott sorsú gyermeket — bár ez a kifejezés megjelent a gondolatai között 
—, csakugyan nem volt más szándéka, mint megmutatni neki ezt a szép helyet, 
meg talán más helyeket, ha lesz idejük rá. 

— Min tűnődsz? — hallotta meg a barátnője hangját. Fölpillantott. 

— Bocsánat... csak a tájban gyönyörködtem. 

Mi mást is mondhatott volna? 


54. 


,, Az első elmékben, amiket Ninda kikutatott, gyűlöletet, gonoszságot látott. Szülő- 
bolygóján kevés elmével volt másképp. Ez akkor is szörnyű lenne, ha nem lenne 
meg a képessége. Ezzel a lelki teherrel csak azért nem lett belőle egészen torzult 
személyiség, mert kezdettől elutasította, s már kisgyermekként egy tudós távolság- 
tartásával kezelte a gonoszt." 


Aini: 
Ninda lélekrajza a csoport számára, 
2. szint 4. kör, D3N rind, 52/12/244. 


YInának nem volt kifogása az ellen, hogy sétáljanak egyet. Ninda pontosan tudta, 
hová akar sétálni, de erről nem szólt semmit. 

— Még sokra viheted ezzel a tehetséggel — áradozott a nő, de Ninda csak fél fül- 
lel figyelt oda. Csak fél mati volt az út nyugodt sétatempóban a legközelebbi fáig, 
s amíg oda nem ért, más nem is érdekelte. YIná csak beszélt egész úton, aztán el- 
érték a kitaposott ösvénynek azt a pontját, ami a legközelebb volt a fához. Ninda 
letért az ösvényről és odament hozzá, YIná követte, a fűre lépést itt sem tiltotta 
semmi, az emberek nemcsak mászkáltak a füvön, hanem takarókat terítettek rá és 
azokon heverésztek, beszélgettek, napoztak. Ninda felől akár ne is léteztek volna. 


Elérte a fát, megérintette a kérgét, előbb néhány ujjal, aztán a tenyerével, majd 
mindkettővel. Nem történt semmi. Nekidőlt a fának, nekitámasztotta a homlokát. 
Most sem történt semmi. Persze. Kicsit fel van zaklatva. LYY megmondta, hogy 
minden fával kissé másképpen nyithat ki, de ugyanannak a környéknek a fái kö- 
zött nem lesz különbség, ebből a szempontból az egész Aulang Laip egyetlen kör- 
nyéknek számít — de ha leszállnak egy világon, próbálja meg őket. Azóta ez az el- 
ső világ, ahol próbálkozhat. LYY is tudta, hogy a Handiap lesz az első úticéljuk, és 
megmondta, hogy az ottani fákkal nem érdemes, valami baj van a napjuk sugárzá- 
sával, az ottani kertészek soha nem fogják észrevenni, de a handiapi fák tökélete- 
sen érzéketlenek. Ő már járt Handiapon és észrevette. Éppen ezért sajnálta, hogy 
ott szállnak le először — Ninda pedig ezért nem érzett semmilyen késztetést arra, 
hogy körülnézzen Handiapon, csak ezt nem kötötte Fendria orrára. 

Lehunyta a szemét, kiürítette az agyát és várt. 

A jel nem jött, a kapu nem nyílt ki. 

Mit csinál rosszul? Hiszen otthon elpróbálták ezt együtt az Aulang Laip fáival! 

Hát persze. Akkor ott volt mellette LyY9. Most nincs. A kapu nem fog magától 
kinyílni. 

Agyának egy határozott mozdulatával kinyitotta a kaput és elindította az adást. 

A jel intenzitása valósággal letaglózta, ha egy csapásra indul meg, hátralökte 
volna a fától és földre dönti. De fokozatosan erősödött, előbb ezt a fát érezte, 
majd a közelieket és az egyre távolabbiakat, amint sorban kitárják láthatatlan an- 
tennáikat az ég felé, százszor nagyobbakat, mint ők maguk, és a beláthatatlan mé - 
retű háló lassan körbenőve a tavat körülölelő hegykoszorút átömlött az amögötti 
hegyláncra, aminek Ninda eddig a létezéséről sem tudott, de most már érzékelt 
rajta minden egyes fát, a gyökerétől a lombkoronáig, félmillió fának minden rez- 
dülését érezte, és a háló még ki sem nyílt, csak növekedett és nyelte, szívta magá - 
ba az energiát, amíg a folyamat lassan el nem ért végéhez, mert már minden elér - 
hető fa be volt kapcsolva a kolosszális építménybe. 

Ekkor Ninda megfeszítette agyának egy apró részecskéjét, és a háló nyílni kez- 
dett. 

Minden egyes fa antennái az égnek fordulva összekapcsolódtak, s az egész mű 
még sokszorta hatalmasabb lett, mint azelőtt, a közepében már csak apró pontként 
volt érezhető maga a valóságos Áintlyém-hegység, a háló elborította az egész kon- 
tinenst és még azon is túl, a nappali félgömb nagy részét, és olyan erővel nyelte a 
napenergiát, hogy ha az a fákba jutott volna, az egész erdő lángra lobban. 

Ninda megvárta, hogy a háló megteljen energiával, aztán beletöltött egy szót. 
Csak ennyit: LyY. Várt, hogy a jel szétáradjon a gigászi alkotás egész felületén, és 
kilőtte. 

Ő maga nem is érzékelte a szörnyű dörejt, amivel a légkörön átviharzó őrült 
energiafolyam félresöpörte maga előtt a levegőt és hangrobbanásszerűen távozott 
felfelé. De ez csak a hordozóenergia, ami hirtelen felhevítette a külső légkör egy 
részét és kirobbant az űrbe. Maga a jel akkorra már a hipertérben volt. Ha fényse- 


bességgel haladt volna, Ninda már évezredek óta halott lenne, mire az üzenete el- 
éri a legközelebbi lakott világot. 

A válasz azonnal ott volt. Ninda nem emelte ki a hálóból, ami már ismét 
habzsolta magába az energiát, mert az is jött volna vele, és porrá égeti egész 
Áintyémet mindnyájukkal együtt, csak beérte azzal, hogy érzékeli. 

— Levizsgáztál. Ezt is meg tudod csinálni, és ura vagy a háló erejének. Ne fe- 
szítsd túl. A második jellel együtt dobd is le. Egy-két derki múlva küldj újabbat, 
ha tudsz. 

Ninda a hálóba töltötte második üzenetét. 

— Hiányzol. Sok barátom van az Aulang Laipon és egy már Sielunton is, de egy 
sem olyan, mint te meg én. Várom a találkozásunkat, amíg csak várnom kell. 

Az üzenet szétáradt a félmillió fán keresztül a háló minden részecskéjébe. Nin- 
da megvárta, aztán kilőtte, s ahogy az energiafolyam kirobbant Sielunt légkörébe, 
egy mozdulattal elvágta a központi szálat. A háló közepén támadt lyuk szédületes 
gyorsasággal növekedett, néhány pillanat alatt a háló egészét felemésztette, a pil- 
lérek sorban szétporladtak, s az egész roppant művet elsodorta a szél, ahogy a fák 
elkezdték becsukni antennáikat. Még a nagy részük nyitva volt, amikor a háló már 
kilökődött az űrbe, ahol semmivé foszlott. 

Ninda megvárta, amíg mindegyik fa becsukódik, s egy csendes gondolattal 
köszönetet mondott nekik. Aztán bezárta a kaput és hirtelen visszatért a közönsé - 
ges térbe. 

YInaá és a többi jelenlevő akkor kapta föl a fejét riadtan. Ninda tudta, hogy a 
kapu kinyitása és bezárása között a valóságban csupán egy szempillantás telt el, 
talán egy mati századrésze, ők a két hangrobbanást is egynek érzékelték, s persze 
mennydörgésnek vélték. Még csak most fognak reagálni rá. 

Reagáltak is, a sielunt meteorológiai intézet kérdések sokaságát kapta, és hama- 
rosan a hírekben is közzétették a választ. Nem tudják, mi történt, a műszerek azt 
érzékelték, hogy egy kozmikus energiavihar áramlik át a légkörön — persze azok 
se tudták megfigyelni, hogy valójában kettő volt —, de az eredetéről nem tudtak 
semmit. Talán egy napkitörés. Sielunt egy három napból és nagyszámú világból 
álló, bonyolult rendszerben volt, ahol sok mindent el lehetett képzelni. 

Mialatt a csillagászok ezen tépelődtek, Áinlyémben már senki sem kémlelte az 
eget. A mennydörgéssel hirtelen szélroham is érkezett, de egykettőre el is ült. 
Esőre a meteorológusok szerint nem volt kilátás. Az emberek meg is feledkeztek 
az egészről. 

,, Sielunti utunk első napján rögtön elmentünk Áintliembe, ahol először beszélt 
dzserangokkal. Akkor is egy sereg fürdőruhás ember vette körül, most is. De most 
itt volt Sielunt összes vezetője. Egy hasonló fa tövében ült le, mint akkor, és be- 
szélt az emberekhez. " 


Sileni: 
Naplóm Nindával, 
44009. karisszinan 


— Nem hiszem, hogy vihar lesz — szólt oda Ninda nyugodt közvetlenséggel, szin- 
dor nyelven egy családnak, akik riadtan kémlelték az eget pár lépésre tőle. Egy 
férfi, két nő, három gyerek. 

— Hogy mondtad? — kérdezte az egyik gyerek. 

— Nekünk szóltál? — kérdezte egy másik. 

Persze mind a saját nyelvükön beszéltek, őt nem értették. YIná közelebb lépett 
hozzájuk. 

— A kislány nem beszéli a nyelvünket. Azt mondta, nem hiszi, hogy vihar lesz. 

— Nem, én sem hiszem -— felelte a férfi. — Talán Suwtamából, a katonai támasz - 
pontról jött a hang. A kislány a sűünyk hajójával jött, ugye? Már csak a ruhájáról 
gondolom. 

— Igen — felelte Ninda a helyiek nyelvén; ezt a szót már megtanulta. — Ninda va- 
gyok. Aulang Laip, Szúnahaum Testvériség — tette hozzá szúni nyelven, abban a 
meggyőződésben, hogy a férfi érteni fogja. Még hullámot kialakítani se volt ideje 
vele, nemhogy lehallgatni, mégis ez volt az érzése. 

S a férfi valóban ismerős arccal hallgatta. 

— Nywilt Áukyh Sülalefnből, egy közeli falucskából — felelte szúni nyelven, de 
a tulajdonneveket nem változtatta át a szúnik dallamtalan kiejtésére. — Ők a csalá- 
dom... a feleségem, Ínkya, ők pedig a gyerekek: Áyniu, Har$ö, Dwmt és Véyfa. 

A gyerekeket abban a sorrendben mutatta be, ahogyan épp álltak mellette. Ántlu 
nagyfiú volt, szindor időszámítás szerint Ninda nyolc és hét-kilenc évesnek nézte 
— a szúni rendszert még nem szokta meg eléggé, az itteniről pedig nem tudott 
semmit. Harsi kisfiú, talán négyéves. Dumt egészen kicsi lány, kétéves lehetett. 
Veila pedig felnőtt nő, legalább tizenegy éves. 

Nuilt rápillantott Ílnára, kérdezett tőle valamit, aztán megismételte az egész be- 
mutatkozást a saját nyelvükön. A nő is bemutatkozott nekik. 

Ninda arra gondolt: a szúnik a kitűzőkkel ezt az egész bemutatkozási ceremóni- 
át tökéletesen kiiktatták az életükből. Sokkal egyszerűbb nélküle. Most rajta sem 
volt kitűző, azt mindig levették, ha elhagyták a hajót. 

— Te honnan tudsz a nyelvünkön? — kérdezte. 


— A Testvériségnek dolgozom, a munkahelyemen tanultam — felelte Nuilt azzal 
az éneklő hanghordozással, amit Nindának később még volt alkalma megszokni 
szindoroktól és sieluntoktól is. 

— Melyik hajón? — csodálkozott Ninda. Úgy tudta, dzserangok nem dolgozhat- 
nak a hajóikon. 

— Nem hajón, a városban, a Testvériség itteni kirendeltségén. Én az utasokkal 
foglalkozom, jegyeket adok el, válaszolok a kérdéseikre. S te? Szindorul beszélsz, 
szindornak is nézel ki, de szúni köntöst viselsz. Az én gyerekeim nem tudnak szú- 
niul, és még soha nem volt rajtuk ilyen köntös. 

Ninda lepillantott a köntösére. Két köntöse volt, ezt, a kéket akkor kapta, ami- 
kor a hajóra jött, a fehéret pedig a törzsétől ajándékba a sáhaddif-hinahaóran után. 

— Szindornak születtem, de a Testvériség tagja vagyok — felelte. Ekkor vette 
észre, hogy Ílna egy kis készüléket tart felé, és egy apró gombocskát csíptetett a 
fülére, vagyis most érti, amit beszélnek. 

— Nem tudtam, hogy bevesznek szindorokat is — dörmögte Nuilt. 

— Én sem tudok többről — felelte Ninda. 

— Nem is hiszem, hogy lennének. A szúnik elég elzárkózó társaság, tíz éve dol- 
gozom nekik, de alig ismerem őket jobban, mint az első nap. 

Eddig a második sielunt, akivel beszél, gondolta Ninda. Mind a kettő szóba hoz- 
ta a szúnikat és rögtön az elzárkózásukról kezdett beszélni. Ekkor Ílna egy gom- 
bocskát nyújtott felé. Elvette és a fülére illesztette, és a nő máris megszólalt, az 
anyanyelvén, de ő a fülében szúniul hallotta. 

— Áukyh úr, a kislány az én vendégem e pillanatban. Szeretném megkérni, hogy 
ne terhelje őt a süünyk elzárkózásának problémájával, amiről nem tehet, az okát 
sem tudja, hiszen csak pár napja csöppent közéjük, számára éppoly érthetetlen, 
mint nekünk. 

Lám csak, gondolta Ninda. A védelmébe vette. Történetesen tévedésben van, 
hiszen ő pontosan tudja a szúnik elzárkózásának okát, de ebbe persze az ittenieket 
nem kell beavatni. 

Nuilt meglepve vakarta meg az orrát. 

— Bocsássanak meg — mondta. — Önnek teljesen igaza van, Dwteyost asszony. 
Voltaképpen... politizálni kezdtem egy gyerekkel. Bocsánatot kérek a faragatlan - 
ságomért. Meghívhatom önöket valamire engesztelésül? 

— Köszönjük, de éppen az imént ettünk — felelte Ílna barátságos mosollyal. — 
Nincsen semmi baj. 

— Ön nagyon kedves. . . professzorasszony, ugye jól tudom? 

— Talán hallott rólam? 

— Itt-ott. Kicsi világ Syélünt. 

Ninda nem tudta, mi az a professzor, ezt a szót még soha nem hallotta — a gép 
nyilván nem fordít rosszul —, de Ílna érzelemképéből világos volt a helyzet, Nuilt 
valami fontos embernek tartja őt, és ő valóban az is, annyira, hogy ezáltal közöt- 
tük társadalmi szakadék keletkezik. Nuilthoz még nem tudta felépíteni a vivőhul- 


lámot, így nem hallgathatta le, de a hangsúly, az arcjáték, a testbeszéd megerősí- 
tette a következtetése helyességét. Ideje közbelépni. 

— Ha itt én vagyok a vendég, akkor szeretnék többet megtudni rólatok — szólalt 
meg határozottan. A szúni nyelvet választotta, mert Nuilthoz beszélt. 

— Semmi akadálya — volt a válasz. — De nem ülnénk le? 

Leültek, kissé távolabb egy fatörzsekből összerótt asztalhoz. A gyerekek nem, 
ők elfutottak játszani, az anyjuk elnézést kért és velük tartott. Ninda jobban örült 
volna, ha egy fa tövében ülhet a fűben, de a két sielunt láthatóan kényelmesebb - 
nek találta így. Ílna az asztal közepére tette a fordítógépet, Nuilt pedig egy-két 
matin át beszélt magáról és a családjáról. Nindának ez elég volt a hullám kialakí- 
tásához, most már le tudta hallgatni. 

— Azért igazából szeretek a Testvériségnek dolgozni — kanyarodott végül vissza 
a férfi a munkájához. — Az én végzettségemmel nem sok munkahely van Sielun- 
ton, ahol ilyen jól fizetnek. A szúnik pedig kedves emberek... jó, az elzárkózásu- 
kat persze tiszteletben kell tartani, de ha az ember tudja, hol a határ, olyanok, mint 
a syőrn. Ez egy hasonlat... ööö... 

— Az az ital, amit nemrég ittunk — szólt közbe Ílna. 

Ninda mosolyogva bólintott. 

— Á, tehát ismerik. . . azazhogy te is ismered. Néhány egyszerű szabályt kell tud- 
nom, ez minden. — Ninda kérdő arckifejezésére folytatta. — Hát például nekem is - 
mernem kell a hajók belső felépítését, mert az utasok kérdéseire válaszolnom kell, 
de ez csak azokra a szintekre vonatkozik, ahol ők vannak. Gyakran tesznek föl 
kérdéseket, hogy mi van a többi szinten, és nekem nemcsak azt kell felelnem, 
hogy nem tudom, hanem annak is elejét kell vennem, hogy a szúni főnökeimet 
kérdezzék. 

— Én sosem értettem, mi olyan nagy titok a többi szinttel kapcsolatban — mondta 
Ílna. — Te tudod? 

Ninda nemet intett. 

— De te jártál azokon a szinteken. 

— Hát persze. 

— Titkoltak előled bármit? 

Ninda értetlenül nézett rá, de Nuilt fölemelte az ujját. 

— Várj, erre én is tudok felelni. Engedje meg, professzorasszony. Őelőle nem tit- 
koltak semmit, mert ő is szúni. Náluk valami sajátos fajta egyenlőség van érvény- 
ben. Az irodában mindenkinek megvan a pontos rangja, és egy nagyon gondosan 
kijelölt hierarchiába vagyunk mindnyájan besorolva, csakhogy ez őket egy pilla- 
natig sem érdekli. Mintha nem is létezne. Negyvenen vagyunk, abból hatan szú- 
nik, ők vannak a rangsor legtetején, olyan pozíciókban, amiket én soha nem is 
tölthetek be, de ezek tökéletesen névlegesek, ugyanazt a munkát végezzük, 
ugyanazért a fizetésért. Viszont ők hatan egy külön kis telepen laknak, ahová sen- 
ki más be sem léphet. Szóval a munkában teljes egyenlőség, a magánéletben vi- 
szont nem közösködnek senkivel. 


Ninda mosolygott. Persze hogy nem. Senkinek semmi baja a dzserangokkal, de 
hát mégse szúnik. 


56. 


nb-27 titko 


, A hipertéren át üzenetet küldeni csupán az agyunk erejével — ha ez lehetséges 
lenne, a távközlési cégek egy pillanat alatt omlanának össze. De nem lehetséges. 
Csak a képesség birtokában, és kell hozzá néhány százezer fa." 


Ninda: 
Feljegyzések az utánunk jövőknek, 
4. kötet, 34. sómir, 18. singir 


— Tudod, Nwúilt — Ninda továbbra is szúni nyelven beszélt, de a férfi nevét si- 
eluntról szindor kiejtésre fordította át —, a szúnik titka nagyon egyszerű, és én már 
meg is tanultam, pedig csak néhány napja élek az Aulang Laipon. 

— De nyilván nem árulhatod el — mondta Ílna. — Hiszen titok. 

— Nem, nem titok. Ez olyan titok, ami nem titok. 

— Nocsak. 

— Mondd, Nwúilt, milyen helyen laksz te? 

— Egy falusi utcában, miért? 

— Vagyis van egy kis házad, körülötte kert, mellette és vele szemben hasonló 
házak? 

— Igen. 

— Hogy hívják a bal oldali szomszédodat? 

— Arsanít mérnök. 

— Hogy hívják a szüleit? 

— Hát azt nem tudom. 

— És a jobb oldalit? 

— Ktyssanih. Neki ismerem a szüleit látásból, mielőtt megkérdezed. A nevük e 
pillanatban nem jut eszembe. 

— Van testvére? 

— Látod, ezt sem tudom. De hová akarsz kilyukadni? 

Ninda lehajolt, letépett egy fűszálat, s azzal az ujjai között egyenesedett föl. Be- 
széd közben azt csavargatta. 

— Szindorián én egy csavargóbanda tagja voltam. Semmit sem tudtunk egymás - 
ról. Ha üldözőbe vettek az ervések és elszakadtunk egymástól, nem kerestük meg 
egymást. Mi csúfnéven ismertük egymást, senkinek nem tudtuk az igazi nevét. Én 
a saját igazi nevemet sem tudom, ha van egyáltalán, mert úgy nőttem föl, hogy 
csak a csúfnevemet hallottam. A szúniktól kaptam az új nevemet és most már ez 


az igazi. Volt egy... nem tudom, hogy lehet ezt nevezni, egy kis rendezvény, ahol 
a szúni közösség tagja lettem. Van családom, amelynek rajtam kívül száznyolc 
tagja van, persze még nem találkoztam mindegyikkel, de már vagy húszat ismerek 
közülük. Ismerem a köztük levő rokonsági viszonyokat, vagyis hát még csak pró- 
bálom megtanulni, de már legalább tízről tudom közülük, mit szeret enni, hogyan 
tud énekelni és táncolni, s még egy csomó mindent, pedig csak néhány nap telt el. 
Ők is ismernek engem, még jobban is, mint én őket, mert rajtam kívül nincs több 
új jövevény. Számon tartanak. Ha most bedobnám a suagomat a tóba — előhúzta 
köntöse zsebéből a készüléket -—, itt estére száz ember hemzsegne és utánam kutat- 
na. 

— Dehogyis — szólt közbe Ílna. — Jelezné, hogy víz alá került, és még a tó fene - 
kére sem érne, nem száz ember lenne itt, hanem száz légikocsi, több ezer ember- 
rel. 

— Az biztos — bólintott Nuilt. — Vettem már részt ilyen mentőakcióban. Jobb, ha 
nem próbálod ki. 

— Ha te eltünnél, Nwűilt, mi történne? 

— A családom kerestetni kezdene a rendőrséggel. 

— És ha az egész családoddal együtt tűnnél el? 

— Akkor a munkahelyem értesítené a rendőrséget. 

— És ha nem lenne munkahelyed? Gondolom, itt is vannak, akiknek nincs. 

— Hogyne lennének. Ha ilyen valaki tűnne el az egész családjával együtt... ak- 
kor az iskola szólna, ahova a gyerekeik járnak, vagy a szomszédok. Persze tudom 
a következő kérdésedet, vannak olyanok is, akiknek nincs iskolás gyerekük, netán 
szomszédaik sem, illetve hát nagyvárosban a szomszédok nem is igen figyelnek 
egymásra. De mire vezetnek ezek a kérdések? 

— Látod, ez a szúnik titka — mondta Ninda komolyan. 

— Micsoda? Hogy odafigyelnek egymásra? 

— Igen. Én még csak most kezdem sejteni, hogy mennyire, és gyanítom, hogy 
nagyon sok minden van még, amit nem tudok erről. Azért hívnak minket Testvé- 
riségnek, mert... mert mi valóban egyetlen nagy család vagyunk. Erre pont én va- 
gyok a legjobb példa, akinek semmiféle családja nincs, ráadásul csak pár napja 
élek a hajón, de máris van egy csomó ember, aki olyan sokat tud rólam, hogy fél 
napig mesélhetné, és én is éppen ennyit tudnék mesélni róluk. És amit az előbb 
mondtatok, hogy mi lenne, ha bedobnám a suagomat a tóba. Amikor el akartam 
ide jönni, megkérdeztem a tanárnőmet, és azt mondta, Sielunt biztonságos világ, 
és mégis egy szempillantás alatt egy hadsereg teremne itt, ha azt hinnék, hogy ba- 
jom esett. Szindorián volt bajom bőven, egész ott töltött életemben, de nekik 
eszükbe sem jutott megvédeni. Most is megtehetnék. Azt nem tudom, hogy szin- 
dor állampolgár vagyok-e, de szindor az anyanyelvem, ott éltem néhány nappal 
ezelőttig, valamennyire mégiscsak oda is tartoznék, ha akarnék. De nem akarok, 
mert tudom, hogy Szindoria soha egy ujját se mozdítaná értem. A Testvériség 
meg igen, pedig alig ismernek. 


— Érdekes — dünnyögte Ílna. — Négy évig hallgattam szociológiát az egyetemen, 
öt éve tanítok, és a szúni társadalomról ma reggel még tizedannyit sem tudtam, 
mint most. 

— Én sem tudtam mindezt — tárta szét a kezét Nuilt —, pedig velük dolgozom. 
Hát, ugye, a zárkózottságuk. De hadd legyek egy kicsit löypan Siöméy... hogy is 
mondják szúniul... 

— Szó szerint hal a faágon — magyarázta Ílna. — Egy régi meséből ered, amely- 
ben egy hal fölmászott egy fa ágára, aztán semmivel sem volt megelégedve. 

Ninda nevetett. 

— Nálunk is megvan a mese, csak úgy mondjuk, siidrufn kyüastítn, madár a ten- 
gerben! 

A két felnőtt is nevetett. 

— Hát szóval hadd legyek egy kicsit madár a tengerben — kérte Nuilt. — Egy ak - 
kora hajón, mint az Aulang Laip, több tízezren élhetnek. Természetesen fogal- 
mam sincs, hogy mennyien, te pedig nem fogod elárulni még azt sem, hogy te 
magad tudod-e, de ha az utasoknak fenntartott szint méretét és befogadóképessé- 
gét arányba állítom az egész hajó méreteivel, akkor egy-két százezer lakója is le- 
het. Hogy lehet ennyi ember , egyetlen család"? 

— Nem tudom -— felelte Ninda őszintén —, de megoldják. Valójában, azt hiszem, 
a hajó konkrét népessége nem is annyira számít, mert az egész Testvériség alkotja 
azt a bizonyos , egyetlen családot", akárhol is vannak éppen. 

Nuilt fanyar mosollyal Ílnához fordult, de nem váltott az anyanyelvükre. 

— Megfigyelte, professzorasszony, milyen diplomatikusan kerülte meg a kislány 
a választ arra, hogy hányan élnek az Aulang Laipon? 

Ninda egy gondolatnyi ideig mérlegelt, aztán határozott hangon válaszolt. 

— Igen, nagyjából tudom, hogy hányan vagyunk, de nem tudom, hogy ez az adat 
nem titkos-e. Mivel te nem tudod, ezért arra következtetek, hogy titkos. 

— Biztos lehetsz benne, hogy igen. A létszámadataik, beleértve a hajók számát 
és hollétét, a legszigorúbban őrzött titkaik. Nekem mindig tudnom kell, hogy me- 
lyik hajójuk mikor és honnan jön, és hová megy tovább, de csak a következő állo- 
mást. Hogy onnan hová megy, azt csak az ottaniak tudják. S hogy a többi hajó hol 
van, azt nem is szabad tudnom. 

Dehogy, gondolta Ninda. A legféltettebb titkuk nem ez. Hanem Szúnahaum lé- 
tezése és holléte, amit a Felhő Csillagain kívül minden egyes szúni titoktartása vé- 
delmez. Az övé is. 


,, Megkérdezték azt is, hol van az otthona. Egy szúninak mindig három otthona 
van, felelte. A hajója, Szúnahaum és a Galaxis. De hiszen ez idézet Rangáhuaptól, 
felelte egy bácsi. No látod, mondta Ninda, ezt már Rangáhuap is tudta. " 


Sileni: 
Naplóm Nindával, 
44596. angdzsagan 


RECEPTOR 


57. 


, A képesség valószínűleg a csoport minden tagjánál más és más. Nindáé bizo - 
nyos szempontból (lásd a 6. szint 5. körét) a legkifinomultabb az emberek között. 
Annak alapján, amit elmesélt, úgy tűnik, Áintliemben kezdett megváltozni az érzé- 
kelése, egy síró gyerek hatására. " 


Aini: 
Ninda lélekrajza a csoport számára, 
1. szint 3. kör, MAD rind, 11/36/154. 


— Valójában minden társadalomban kimutatható bizonyos elzárkózás — fejtette ki 
Ílna. — Vegyük a mi kultúránkat. Mi nem vagyunk különösebben titkolózók, mint 
a Testvériség, és kirekesztők sem, mint Syyndoreia. Náluk egy külföldinek esélye 
sincs, hacsak nem valami híresség vagy befolyásos üzletember. Nálunk ez vala- 
mivel kifinomultabb. Emlékszem egy fogadásra egy magas rangú politikus házá- 
ban, sok fontos ember volt jelen, külföldiek is, ami Syyndoreián elképzelhetetlen 
lenne, hacsak nem valamely diplomáciai célból rendezik a fogadást. Megfigyel- 
tem azonban, hogy amikor a külföldiek hallótávolságon belül vannak, a Syélűntok 
azonnal témát váltanak, az időjárásról kezdenek beszélni, a sportról, zenéről, iro - 
dalomról, mindegy, csak semmi ne legyen közte, ami érinti a politikát. S ha a kül- 
földi vendégek között akadna, aki nem értesült arról, hogy nálunk nem szabad po- 
litikáról beszélni, és szóba hozza, rögtön udvariasan belefojtják a szót és másra te - 
relik a beszélgetést. A külpolitika is tabu, de a belpolitika még inkább... Ninda, 
mi történt? 

Ninda már egy ideje nem őrá figyelt, illetve őrá is, de a figyelme központi ré- 
szét más kötötte le. Ahogy Ílna elhallgatott, mert az ő arcát fürkészte, ő lehunyta a 
szemét és néhány pillanatig hallgatózott a fülével — aztán mivel ez nem vezetett 
eredményre, az elméjével is. Belépett az erdő hálójába és kinyitotta a kaput, hogy 
jobban vegye az erdő jeleit. A fák elkezdték kinyitni antennáikat, de a folyamat 
egy ponton megállt, mert a jelzés már száz-kétszáz fa hatására tisztán és egyértel- 
műen fogható volt. Az iránya és a távolsága is. Ez nem a hipertérből jött, nagyon 
is közelről. 

Ninda kinyitotta a szemét és felállt. 

— Gyertek velem — mondta, és válaszra sem várva besétált a fák közé. 

A két felnőtt összenézett, s mivel a vendég hátra sem nézett és egykettőre eltűnt 
a legközelebbi facsoport mögött, utánasiettek. 

— De hát hová megy? — kérdezte értetlenül Nuilt, most már az anyanyelvén. 


— Úgy látszik, hallott valamit — felelte Ílna. — Várjon... én is hallok valamit! 

— Igen, már én is hallom. Gyereksírás. 

Nindát egy kisgyerek fölött állva találták meg. A gyerek egy fa tövében ült és 
bőgött. Annyira kicsi volt, hogy azt sem tudták biztosan megállapítani, fiú-e vagy 
lány. 

Épp csak tipegős. Szőke hajával, fehér bőrével helybeli is lehetett volna, de 
amikor Nuilt fölemelte és Siétűnt nyelven szólt hozzá, nem reagált. Ílna megpró- 
bálta szindorul is, de azt sem értette. 

— Nem beszél ez még semmilyen nyelven — mondta Nuilt. — Vigyük föl a Séas - 
sitába, nyilván ott lesznek már a szülei. 

— Nem, nincsenek ott — felelte Ninda, mert a fordítógép Ílna kezében volt és 
mindent hallott. Fogalma sem volt, mi az a hely, amiről a férfi beszél, de enélkül 
is tudta, mert a szülők az erdőben voltak és a gyereket keresték. Ezt is tudta. A fák 
továbbra is nyitva tartották antennáikat. — De menjetek csak. Mindjárt jövök én is. 

S lépkedni kezdett a fagyökerektől hullámos talajon. 

— Várj — mondta Ílna. — Nem hagyhatlak itt. Te magad mondtad, hogy még soha 
nem jártál erdőben, eltévedsz. 

— Nem tévedek el. Menj csak vissza nyugodtan. 

Ahogy visszaindultak az üdülőközpontba, mindkét felnőttnek feltűnt, hogy egy- 
általán nem hallják már az emberek zsibongását. Csend volt, csak az erdő neszeit 
hallották. A kisgyerek befészkelte magát a férfi ölébe és már csak halkan szipo- 
gott. 

— De hisz jóval túl volt a hallótávolságon — mondta ki YInaá azt, amire Nywilt is 
gondolt. 

— Hát az biztos. Jó füle van a kislánynak. 

— Menjen már. Nézze ezt a facsoportot, milyen sűrű, és legalább tíz vust az át- 
mérője. Ezen nem hatol át a hang, és ne mondja nekem, hogy valami visszaverő - 
déssel megkerülte. 

— Akkor mivel magyarázza, professzorasszony? Mert a gyerek pontosan ott 
volt, ahová a kislány tartott. 

— Nem tudom. Fogalmam sincs, de én mondom magának, AÁukyh úr, itt valami 
nem tiszta. 

Kiértek az erdőből, s a fürdőzők között egykettőre elterjedt a hír, hogy találtak 
egy kisgyereket. De a szülei nem voltak ott. Az emberek mindenfelé futkostak, 
mindenkit megkérdeztek, néhányan bementek a tóba és szóltak azoknak, akik a 
vízben voltak, még a víz alatt úszókat is megkeresték, felhívták a felszínre, hogy 
beszélhessenek velük. De senki sem hagyott a parton kisgyereket. 

Ninda ezalatt céltudatosan haladt az erdőben, egyre távolabb a fürdőkomple - 
xumtól. A fák mutatták az utat, a háló ráfeszült az erdőnek erre a részére, s a pillé- 
rek hajlásából Ninda mindig tudta, merre kell megkerülnie olyan terepakadályo - 
kat, amikkel nem boldogulna. Valamelyest felfelé kellett kapaszkodnia a hegyol- 
dalon, mert egy szakaszon a part alsó része néhány rígin magasságig hiányzott, 


meredeken szakadt a mélybe egy régi földomlás hatására. Ninda előbb tudott 
erről, mint ahogy meglátta volna. Ahogy megkerülte, már hallotta a kiáltásokat, 
bár a szavakat még nem tudta kivenni. Igaz, úgysem értené a nyelvet. A 
fordítógép Ílnánál maradt. 

— HeéyyYYY! — rikkantotta el magát, és kitartóan mászott fölfelé. Megint hallott 
egy kiáltást, de nem tudta megállapítani, neki szól-e. — Heééééiy! 

Még néhány lépés fölfelé, és egy fa mögött észrevette a gyerek szüleit. Persze 
ha másvalaki van a helyében, az nem tudta volna, hogy a szülők azok. Ők is ész- 
revették, gyorsan közeledtek, nekik lefelé kellett ereszkedniük. Egy fa kiálló, ha- 
talmas tartógyökerén találkoztak. 

— Megvan a gyerek — mondta nekik Ninda kicsit fújtatva, szindor nyelven. 

— Khat bisszuna? — kérdezte a férfi. Vagy inkább fiú. Nagyon fiatalok voltak 
mindketten. 

— Ezt nem értem — felelte Ninda —, de nem is lényeges. Menjünk vissza. 

— Lejki send namszt, setta? 

Nindának az volt a benyomása, hogy azt kérdezi különböző nyelveken, hogy 
beszél-e azokon. 

— Csak szindorul és szúniul tudok — mondta, ezúttal szúniul. 

— Aha, szúni — bólintott a gyerek anyja, eszerint felismerte a nyelvet. — Jakszun, 
parakha dor khamja ule. Szúnahaum Khandiramsza. 

— Ikan dor lakhidranda — mondta a fiú. 

— Nozd rini khulvul addoran dakszta. 

— Martuan daron ikhananda dor akjana. Send reninkhart urovon nidam. 

Ninda közelebb lépett. 

— Elég ebből. Fogalmam sincs, miről beszéltek. Gyertek vissza az üdülőköz- 
pontba. Ott a gyerek is. — Karjával mutatta az irányt. — Gyerek! $iovyyt! Ott! 
L9ú! Gyertek már! Ő, ő! 

Elindult és karjával intett nekik, hogy jöjjenek. Végre követték. Aztán már vit- 
ték, mert ő megcsúszott egy gyökéren és éles fájdalom nyilallt a bokájába. Feljaj- 
dult és összeesett, de a fiú elkapta. 

— Khaslit paran timo — mondta —, szumjt karin khadvari! 

A karján vitte ki az erdőből, a lány előttük ment és ügyelt, hogy a fiú is meg ne 
botoljon, Ninda pedig az irányt mutatta. Hamar kiértek, hiszen nem volt messze. 

Mintha az egész üdülőközpont elébük rohant volna. 


58. 


, A legtöbb fegyverrel csak ártani lehet — jót tenni csak úgy, ha ártasz valakinek, 
aki rosszat tesz. Egyetlen fegyver kivétel: a szó, és annak különleges változata, a 
törvény. Azzal jót tehetsz anélkül, hogy másnak ártanál. De csak ha jó a törvény 
és jól használod." 


Lí-Nindaran: 
Az Első Szian, 
125. sómir 


Az anyja fölkapta a gyereket, Ninda nem is látta, ki hozta elő és honnan, a fiú pe- 
dig leültette őt az asztalra, aminél az imént ültek. 

— Mi történt? — ugrott oda Ílna. 

— Megbotlottam egy gyökérben. . . 

Már seregnyi ember volt körülöttük, és a tömegből szinte azonnal kilépett egy 
fürdőnadrágos férfi, nagy, lapos, szürke dobozzal a kezében. 

— Orvos vagyok - tette le a dobozt Ninda mellé. — Mi történt? 

Sielunt nyelven beszélt, de a fordítógép már kéznél volt megint. Ninda elismé- 
telte, hogy megbotlott, és megmutatta, hogy hol fáj. Az orvos bólintott, megnyo - 
mott egy gombot a dobozon, amitől az szétvált és két tábla lett belőle. Ninda lába 
mellé állította őket kétfelől, közben az egyikből kihúzott egy suagszerű készülé- 
ket. A táblák lebegve maradtak a levegőben, egymást nézték Ninda lábának két 
oldaláról, az orvos pedig a suag képernyőjét tanulmányozta. Legfeljebb negyed 
mati telhetett el, vagy kevesebb. Bólintott és megérintette a képernyőt néhány he- 
lyen. Ninda bizsergést és hűvösséget érzett a bokájában, és a fájdalom egy pilla- 
nat alatt megszűnt. 

— Csak egy kis rándulás, nem kell vele csinálni semmit. Mostantól rendben lesz. 

Elvette a táblákat, összerakta. 

— Mozgasd. 

Ninda megmozgatta a bokáját. Már valóban nem fájt és jól mozgott. Mosolyog- 
va köszönte meg. 

— Semmiség — felelte az orvos, biccentett és távozott. Az embergyűrű lassan 
oszladozott. 

— Szabad? — lépett oda Nuilt, fölemelte Nindát és a fűre állította. 

— Köszönöm. — Ninda kicsit próbálgatta még a lábát állva is. — Mi volt ez, ami - 
vel... az a két tábla? 

— Hiperfénynek hívják, de a működéséről sajnos fogalmam sincs. 

— Ninda — lépett közelebb Ílna —, honnan tudtad, hogy hol van az a gyerek? Le- 
hetetlen, hogy hallottad volna a sírását az erdőn át, ekkora távolságból. És hogy 
találtad meg a szülőket? 


Ninda vállat vont. — Jó a hallásom. 

— Ugyan már, ne bolondozz velem. Tanultam fizikát. Egyszerűen nem lehetsé- 
ges. 

Ninda zavarba jött. Fogalma sem volt, mit feleljen. Hát megoldotta úgy, ahogy 
tudta: nem felelt semmit. Az embereket tanulmányozta, akik már oszladoztak, 
mindenki ment a dolgára. A megtalált családot nem is látta már, valahol elkeve- 
redtek az emberek között. 

A két sielunt összenézett a feje fölött. Erre nem fognak választ kapni. 
Valahogyan odatalált a gyerekhez, aztán a szüleihez. Soha nem fogják megtudni, 
hogyan. 

Mintha a földből nőtt volna ki, termett ott hirtelen egy fürdőruhás nő, és egye- 
nesen Nindához fordult. 

— Áura Wtiaftih vagyok az Érnin Hírektől. Válaszolnál néhány kérdésre? 

— Ha tudok — nevetett Ninda. 

A nő bólintott, s a derekán függő kis tartóból kivett egy kis gömböt, amit a feje 
mellé emelt a levegőbe, s az ott függve maradt. 

— Először is hadd kérdezzem meg, ki vagy te. 

— Ninda vagyok. Aulang Laip, Szúnahaum Testvériség. 

— Hogy kerültél az üdülőközpontba? 

— Itt megismert barátom hozott ide, hogy megmutassa. Szép hely. 

— És mi történt itt, amíg nézelődtél és beszélgettetek? 

— Egy kisgyerek elcsavargott és eltévedt az erdőben. Hát megkerestem és 
visszahoztam. 

— És aztán? 

— Megkerestem a szüleit is, hiszen ők nem tudták, hogy a gyerek már megvan. 

— Igen, és mi történt aztán? 

— Mi egyéb történhetett volna? 

A nőnek kicsit megnyúlt az arca. 

— Azt az információt kaptuk, hogy meg is sérültél a mentés közben. 

— Ugyan már, megrándítottam a bokámat, egy orvos pillanatok alatt helyrehoz- 
ta. Szóra sem érdemes. 

— Köszönöm az interjút — mondta a nő nyájasan, de amikor levette a levegőből a 
gömböt, már egészen fancsali volt a képe. — Hát ez nem valami nagy hír, ne hara- 
gudj. 

— Erről nem a gyermek tehet — szólt közbe Ílna —, hanem aki azt mondta magá - 
nak, hogy itt nagy hírt talál. 

— Persze, magától értetődik. Nem így értettem. Elnézést. Mindenesetre leadom, 
hátha tudnak vele kezdeni valamit. Még egyszer kösz. 

Búcsút intett és elment. 

— Riporterek — legyintett Nuilt. — Örökké csak a híreik után futnak. 


— Ami azt illeti — dünnyögte Ílna —, lett volna itt mit mesélni, de örülök, hogy ez 
a nő nem szerzett róla tudomást. Mert én bizony nem értem, hogyan találtad meg 
azokat az embereket. . . 

Ninda nem szólt semmit. 

— ...és nyilván nem is fogom megtudni — nyugtázta a nő. — Hát mindegy. Mit 
szeretnél csinálni? 

— Hát... már egy csomó idődet rám áldoztad. . . 

— Ne törődj vele. A jó vendéglátó szabaddá teszi magát a vendége kedvéért. 
Este sajnos olyan programom van, amit nem mondhatok le, de van még időnk bő- 
ven. 

— Van még hasonló hely Sielunton, mint ez? 

Miután elbúcsúztak Nuilttól, Ílna megvette Nindának a kis áintliemi emléket, és 
elrepültek a Saörlaít-hegységbe, ahol égbe törő hegycsúcsokat néztek meg lentről, 
aztán fentről is, miután felmentek a hegyi busszal — Ílna kocsija nem bírt volna 
ekkora magassággal, de a busz sokkal erősebb volt és egyszerűen fellibbent a 
hegyoldal fölött. 

— Mi az a fehér? — kérdezte Ninda még odalent, és felmutatott a magasba. A he- 
gyek csúcsát végig fehérség borította. 

— Hó — felelte Ílna. 

— Mi... mi az a hó? 

— A te világodon gyakorlatilag ismeretlen, de sok világ van, ahol jócskán akad 
belőle. Olyanok is, ahol mindent hó borít. Fagyott víz. Ahol elég hideg van, ott 
nem eső esik, hanem a víz megfagy még a levegőben, és apró jégszemcsék formá- 
jában hullik le. A magas hegyekben örökké hideg van, ezért ott soha nem olvad el 
a hó. 

Ninda hitetlenkedve nézett barátnőjére, aztán megint föl a hegyre. 

— Nemcsak az anyabolygóról vannak ismereteim. A moziban gyakran láttam ké- 
peket a Szövetség más világairól is, de ilyesmit soha nem mutattak. 

— Pedig lennie kell némelyütt. Mi van az anyabolygótok sarkvidékein? 

Ninda a vállát vonogatta. 

— Fogalmam sincs. 

— Persze, ott nem jártál iskolába, ne haragudj. Gondolom, a Testvériség 
iskoláiban nem tanítják. 

— Lehet, hogy igen, de hát én csak pár napja járok abba az iskolába. 

A buszpályaudvaron Ílna először is bevezette őt egy tágas, lapos épületbe, ahol 
rengeteg ember mászkált. Egy hosszú falon emberalakok körvonalai voltak felraj - 
zolva, mind teljesen egyforma, csupa körvonal feketével a fehér falon. Ílna szem- 
beállt az egyikkel, amire az emberalak kifordult a falból, mint egy ajtó, és mögüle 
kinyúlt egy gépkar, ami egy piros ruhát tartott, egész testet beborító, vaskos öltö - 
zetet. Egy másik kar pedig egy kisebb csomagot. Ílna leakasztotta őket, s az egész 
visszacsukódott. 

Ninda következett. Ő is odaállt, és kapott egy öltözéket, jóval kisebbet. 


— Így. A kamera méretet vett rólunk, a ruha pontosan illeni fog ránk. Gyere, búj- 
junk bele. Enélkül nem szabad felmenni, csak tanult hegymászóknak, mert oda- 
fent nagyon hideg van és ritka a levegő. 

nc-3 titká 
,, Sose mennék hivatalnoknak. Ha lusta, kárt okoz vele. Ha túl tevékeny, kárt okoz 


vele. Valójában kedvem lenne az összeset kirángatni az irodájából és kicsapni 
őket a mezőre legelni. " 


Ílgaszaumi, 
Sinettin Szierg mondásai, 
72. sómir 
Syyndoreia 
Kafndim 
57. inii 44. 


a kék órája 


íldatát nem lepte meg, hogy Syéőwlűúntról jeleznek neki hívást, ennélfogva az 
időpont sem, bár rég lejárt a munkaideje, de a különböző világok helyi idejének 
összehangolása annyira bonyolult feladat volt, hogy ritkán bajlódtak vele. Az sem 
lepte meg, hogy a követségi titkár hívja. Számtalanszor hívták a Galaxis legkülön- 
bözőbb részein levő követségekről. 

Az ügy jelzete lepte meg. 57/I/17/YN-37. Íldatának az évek alatt a vérévé vált, 
hogy az ügyjelzetekről azonnal ráismerjen az ügyekre, függetlenül attól, hogy 
fontosak-e vagy sem, és ez az Aulang Laipra menekült fiatalkorú bűnöző ügyének 
jelzete volt. 

Lenyomta a fogadógombot. 

— Üdvözlöm, ügyvivő úr — jelentkezett egy kopaszodó, vörös szakállas férfi, a 
kiírás szerint Eyloú $iálléyp követségi titkár. — Értesítést hoztam önnek a kiírás 
szerinti ügyben. 

— Üdvözlöm, hallgatom — felelte Íldata. Formaságokra nem vesztegették az ide- 
jüket és egymás idejét. 

— A jelzett ügyben szereplő bűnözőt ma látták világunkon. Mivel ön az ügy re- 
ferense, szükségesnek tartom tájékoztatni a letartóztatással kapcsolatos. . . 

íldata, aki éppen a hivatal előtti parkban ült egy padon és foftiént evett, majd - 
nem felugrott ültéből. 

— Letartóztatták?! 

— Még nem, de már keressük. 

— Azonnal állítsa le a keresést! 


— No de ügyvivő úr... 

— Semmi no de! Az ottani hatóságok gyorsan és hatékonyan végzik a dolgukat, 
tehát először is vonja vissza a megkeresést, most azonnal, ezt a vonalat tartsa 
meg, hallani akarom, ahogy megteszi. Aztán beszélhetünk róla, de ha egy ügybuz- 
gó rendőr fölfedezi azt a gyereket valahol és csak a vállára teszi a kezét, az 
magának két év börtön és eltiltás az állami szolgálattól. Úgyhogy igyekezzen, 
mert ha én hívom fel őket, akkor az első hajóval jöhet haza, a bíróság elé. 

Sialléyp egyre vörösebb lett a szavai alatt. 

— Ügyvivő úr! Egy érvényes elfogatóparancsot ön sem bírálhat felül! 

— Pedig most megteszem, és a bíróság nekem fog igazat adni. Eleget beszéltünk. 
Egy huszadot kap. Persze az én felelősségemre meg amit akar. 

A titkár bíborvörös arccal engedelmeskedett, felhívta a rendőr-világkapitánysá- 
got és kérte a megkeresés törlését. Íldata hallotta, amint a gyéőwlűúnt rendőrtiszt 
nyugtázza és közli, hogy a keresett személyt még nem vették őrizetbe. A titkár 
megköszönte, befejezte azt a beszélgetést, és várakozóan nézett Íldafára. 

— Most már kérhetem ügyvivő úr magyarázatát? 

— Hogyne, mihelyt meghallgattam a jelentését. 

— Ahogy kívánja. Jelentették, hogy a keresett személy interjút adott az egyik ki - 
sebb helyi tévétársaságnak. Az interjút a szerkesztő kidobta, tartalma a néző szá- 
mára és a mi számunkra is érdektelen, de mivel megnevezte magát, rögzítették a 
személyazonosságát. Erről irodám értesítést kapott, mert a keresett személy ellen 
elfogatóparancs van érvényben. Ezért megkeresést intéztem a helyi rendőrséghez 
és felhívtam önt. 

— Értem. Borzasztóan érdekelne, hogyan létezhet abból az elfogatóparancsból 
még mindig érvényes példány, de ezt most nem fogjuk megtudni. Legyen szíves 
megtekinteni a keresett személy állampolgárságát. 

— Syyndoreia és Süunahaüm Testvériség — pillantott a másik képernyőre 
Sialléyp. 

— Tessék a magyarázat, titkár úr. 

— Kifejtené, ügyvivő úr? 

íldata tompa nyögéssel gondolt a főiskolára, ahol az ilyen dolgokat bezzeg 
megtanítják. Kötelezővé kellene tenni az ilyen pozíciókban. 

— Ha azt a gyereket egy $yééwlűúnt rendőr akárhol őrizetbe veszi, az erről szóló 
feljegyzés azonnal bekerül a rendőrségi rendszerbe. A gép haladéktalanul értesíti 
a Testvériséget, akik reflexből fognak cselekedni, és nagy erőket mozgósítanak a 
gyerek kiszabadítására. Azonnal. Ott helyben, ahol a letartóztatás történt. Az in- 
tézkedő rendőr még el sem jut a kocsijáig a gyerekkel. Pillanatokon belül megje- 
lenik mondjuk ezer fegyveres, és higgye el, hogy nem túlzok. Ki fogják szabadíta- 
ni és ők veszik őrizetbe az intézkedő rendőrt, aztán az elképzelhető legarrogán- 
sabb módon fognak viselkedni, és két világ keresheti a módját, hogy legalább a 
kereskedelem ne álljon le. Rendkívül súlyos diplomáciai bonyodalomba fogunk 
keveredni, nemcsak a Testvériséggel, hanem $yéőwlűúnttal is, akik nem köszönik 


meg nekünk, hogy ilyen helyzetbe hoztuk őket a Testvériség előtt. Simán rámehet 
a külügyminiszter állása. Ért engem? 

— Igen... hogyne. De hát kicsoda ez a fiatalkorú? 

— Senki. Akárki. A Testvériség egyetlen állampolgárát sem tartóztathatja le, tit- 
kár úr. Soha, sehol. Őket nem érdekli, hogy az a gyerek syindot állampolgár is, 
amit mellesleg jelenleg nem tudunk bebizonyítani, de onnantól, hogy a Sűüna- 
haüm Testvériség állampolgárságával rendelkezik, a szó szoros értelmében sért- 
hetetlen a számunkra. Borzalmasan tudnak viselkedni, amikor feldühödnek, ne- 
kem elhiheti. És most csak reménykedhetünk, hogy a $yéőwlűúnt hatóságok 
ugyanolyan ügybuzgalommal küldték szét a keresés visszavonását, amilyennel 
magát a keresést, sőt abban is, hogy ha egy lelkes fiatal rendőr, aki korábban látta 
a keresést, találkozik a gyerekkel, akkor mielőtt hozzányúl, ellenőrzi, hogy az 
még érvényes-e. Mert ha nem, akkor olyan csávába kerülünk, amit nagyon nem 
szeretnénk magunknak. Ráadásul fejemet rá, hogy az ottani sajtó megneszeli a 
dolgot, történetesen ismerem őket, és őket az fogja érdekelni, hogy egy gyerekről 
van szó, aki itt Syyndoreián a társadalom perifériáján élt, odaát most végre talált 
magának valami emberi életet — ők nem fognak fukarkodni a jelzőkkel, hogy 
mekkora a különbség, pedig tényszerűen fogalmunk sincs, hogy élnek a Testvéri- 
ség tagjai —, és akkor jövünk mi és alig pár nap után letartóztatjuk és bezsuppoljuk 
egy syyndor börtönbe. Ja igen, és jobb, ha tudja, hogy a galaktikus környék leg- 
több államában az a gyerek még nem büntethető, de nálunk már igen. Egyszóval, 
titkár úr, ha azt a gyereket bárhol letartóztatják, mi köznevetség és közutálat tár- 
gyai leszünk, még az idegenforgalmunk is visszaeshet és belebukhat a kormány. 
Ebből a szempontból nagyjából a legrosszabb hely Syéőwlűúnt, ahol a sajtó min- 
den apróságot azonnal szétkürtöl, és a kormányuktól még egy formális hadüzene- 
tet is kiprovokálhatnak. Ön ott a helyszínen nyilván jól tudja, hogy kormányunk 
politikája nem valami népszerű arrafelé. És ha ez kell ahhoz, hogy a Testvériség 
továbbra is hajlandó legyen kereskedni velük, nem sokat fognak tépelődni. Akkor 
pedig mondjuk két évig semmi mást nem csinál az egész syyndot diplomáciai kar, 
mint ezt a baklövést igyekszik kiköszörülni. Kész, azt hiszem, mindent elmond - 
tam. 

A titkár az orra tövét vakargatta. 

— Nem túloz, ügyvivő úr? 

— Adná a Galaxis, hogy bármi túlzás legyen abból, amit elsoroltam. Ön nem 
régóta van a követségnél, gondolom, ha ezt a kérdést fölteszi. 

— Valóban nem... viszont mégis tudom, mit kell tennem. Utána kell járnom, 
hogy a keresés visszavonását eljuttatták-e minden rendőri szervhez. Mert maguk - 
tól ők sem fogják felismerni, hogy ez mennyire fontos. 

— Egyetértek, és a következő órákban ennél fontosabb feladata nincs is, állítsa rá 
minden emberét. Én is ezt teszem az eredeti elfogatóparanccsal. 

— Már kiadtam az utasítást. 

— Helyes. Mondja, miért adott interjút az a gyerek voltaképpen? 


— Pitiáner apróság, megtalált az erdőben egy eltévedt kisgyereket. 
Ildata felnyögött és a tenyerébe temette az arcát. 


60. 


nc-4 Mwútnait 1 


,, Szülővárosom egy hegylánc tövében épült, sík vidékre. Gyerekkoromban sokszor 
elnézegettem a hegyeket, tűnődtem, milyen lehet odafentről lenézni. De el sem 
tudtam képzelni, pedig láttam a moziban hegyről készült felvételeket. A valóság 
egészen más." 


Ninda: 
Életem egy falevélen, 
126. sómir 
Sielunt 
Aulang Laip 
43610. szahut úsarrigan 
690 


Mwilnait volt a hegy neve. Hétezer-ötszáz rígin a tengerszint fölött. 

A busz egy lapos, enyhén lejtős területen szállt le, ahol nem volt hó, csak szürke 
föld volt, éppen olyan kopár, mint Luakeán környékén a legtöbb helyen. De ez 
volt a hegy legteteje. 

— A buszok meg a turisták sajnos letapossák a havat — mondta Ílna —, de azért 
biztosan vannak helyek, ahol meg lehet nézni közelebbről. 

— Figyelem — szólalt meg a vezető, egy barna overallos férfi. A busz elejében 
állt velük szemben, szétvetett lábbal, csípőre tett kézzel. — Hamarosan megérke- 
zünk a Mwúltnait csúcsára. Legyenek szívesek a kapucnit a fejükre húzni, a kesz- 
tyűt felvenni, és amikor szólok, a maszkot az arcukra tenni. Gyakran akadnak 
hősködők, akik majd megmutatják, hogy ők milyen edzettek. Amíg úgy veszik le 
a maszkot, hogy odaállnak elém és engedélyt kérnek, nincs is gond. Látom, mikor 
kezd kékülni az arcuk és visszateszem a maszkjukat. De aki ezt másképpen csi- 
nálja, az ne számítson sok jóra. Pocsék érzés kint állni a szabad levegőben és pró - 
bálni lélegezni abból, ami nincs, és amikor vissza akarják tenni a maszkot, nem 
engedelmeskedik az ujjuk. Ennél nem sokkal kellemesebb lent a jó melegben, 
rendes légkörben magukhoz térni egy kórházi ágyon, végighallgatni az orvos fej - 
mosását és kifizetni egy elég masszív büntetést! Mármint ha idejében odaérek, 
persze — jegyezte meg még az eddiginél is fenyegetőbben. — Tehát, ha valaki nem 
figyelt volna: a Mwuúlnait ennek a világnak a legmagasabb hegycsúcsa, és odakint 
éppen csak annyi levegő van, hogy űrruha helyett elég ez az overall. Az idő kelle- 


mes, a helyi viszonyokhoz képest. Mínusz húsz amsi, a szélsebesség ötszáz rígin 
matinként. Jobbat nem is kívánhatnánk. Érezzék jól magukat. 

Persze az itteniek nyelvén beszélt, de az overallban volt saját fordítógép, ami a 
mértékegységeket is átszámította szúni rendszerre. 

Ninda odasúgta Ílnának: 

— Tényleg ilyen veszélyes ez a hely, vagy csak eltúlozza a hatás kedvéért? 

Barátnője elmosolyodott. 

— Hát van benne némi ilyesmi is. A turisták elmesélhetik otthon, hogy egy iga- 
zán veszélyes helyen jártak. De azért amit elmond, az valóban úgy van. Világunk 
lakhatóvá formálása már befejeződött, de a légkörünk vékony, és az ilyen magas 
hegyek szinte kilógnak belőle. Óvatosnak kell lennünk. Én le sem veszem majd 
rólad a szememet. 

Ninda fölkacagott. 

— Persze, mert ha bajom esik, itt mindent elözönlenek a biztonságiak. 

— Az biztos. De nem csak a hajódról, hanem az itteni hegyi mentők is. Lent az 
állomáson folyamatos ügyelet van, és azonnal jönnek, ha baj van. Nem játékból 
vésték az agyunkba, hogy mindig maradjunk a csoporttal, meg a többit. Ez a hely 
tényleg nem biztonságos. És ha ráadásul neked esik bajod, hát abból tényleg lehet 
még nemzetközi konfliktus is. Azért hozlak föl, hogy végre láss egy igazi hegyet, 
meg mert tudom, hogy képesek vagyunk vigyázni rád. 

És tényleg nem történt semmi baja. Senkinek. A busz leszállt az enyhén hullá- 
mos hegytető közepén, és a vezető utasítására föltették a maszkokat. Ahogy elfor- 
dította az ajtózárat, a levegő hangos szisszenéssel áramlott ki, és Ninda érezte, 
ahogy az öltözékét belülről kifelé megfeszíti a légnyomás. A ruha mellrészében 
rendes sielunti tengerszinti nyomás volt, hogy segítse a légzést. A szorosan záró - 
dó nyakrész tartotta bent a levegőt, nem tökéletesen, mindig kiszivárgott vala- 
mennyi, ahogy mozgott az ember, de az nem baj, a gép pótolja. 

Egyenként szállhattak ki, ülésrend szerint. A vezető az ajtóban állt és mindenkit 
ellenőrzött egy pillantással. Ninda Ílna után lépett ki a Mwülnait csúcsára. A szél 
azonnal belekapott a ruhájába és majdnem felborította, Ílna kapta el. 

— Vigyázz a széllel, ha nem vagy hozzászokva! 

— Jó... — motyogta Ninda, és tett néhány lépést. Tényleg nem volt hozzászokva. 
Luakeán újvárosában néha feltámadt a szél, de sosem volt erős, az igazi nagy sze- 
leket a hegylánc eltérítette, és ami bejutott a városba, az a házak között összevis - 
sza kavarogva elveszítette minden erejét. 

De a hideghez még kevésbé volt hozzászokva. Csak az arcát érte a maszk mel- 
lett, de olyan érzés volt, mintha valaki belenyomta volna az arcát a luakeáni 
halpiacon használt jégkásába. Nem. Hidegebb. Sokkal hidegebb. Ahogy a szél az 
arcába fújt, mintha borotvaéles pengékkel hasogatták volna az arcát. Döbbenetes 
volt. Soha ehhez hasonlót nem élt még meg. Rengeteget fázott már életében, de 
most megtudta, hogy ő Luakeánban is mindig jó melegben volt. Még a Duöyik 
alagútban is, ahol reszketett a hidegtől — valójában meleg volt. Hideg itt van. 


— Jól vagy?! — kiáltott rá Ílna, talán a szükségesnél hangosabban is, de nemcsak 
a szelet kellett túlkiabálnia, hanem a saját vacogását is. Pedig neki is csak az arca 
volt fedetlen. 

Ninda bólintott. Persze hogy jól volt. Tett néhány lépést az egyik karó felé, nem 
sokat, hiszen nem távolodhatott el a csoporttól. A karó zöld volt. Az eligazításon 
elmondták, hogy ahol zöld karók vannak leszúrva, ott nyugodtan megközelíthetik 
a fennsík szélét, mert enyhe lejtő, nem fognak lezuhanni. Csak két piros karó van, 
amik meredeket jeleznek, a busznak a kijárattal ellentétes oldalán. 

Meg kellett várnia, amíg a többiekkel együtt a vezető is a közelébe ér, csak ak- 
kor indulhatott el a perem felé. Perem? Nem, nem volt igazán perem az, amit elért 
az egyik karónál. A talaj egyenetlen volt, hol lefelé kellett menni rajta, hol felfelé, 
s a karó utáni részen már inkább lefelé. A karó után néhány lépésnyi lejtős szikla - 
fal, talán akkora távolságig, mint otthon a gantirban az egyik faltól a másik, és 
azon túl a hómező. Ameddig a szem ellát, hatalmas, végtelen hómező, helyenként 
kiálló sziklák, furcsa hóalakzatok, aztán... nehezen tudta kivenni az egyforma fe- 
hérségben, hogy mitől másmilyen egy ponttól kezdve, de talán szakadék van ott, 
látott már olyat a Hydaiú moziban. Aztán a távolban mindenfelé — hegyek. Óriási 
hegyek, örök fehérségbe burkolózó csúcsokkal. Ez, amelyiken állnak, a legmaga- 
sabb közülük, de ezt semmiből nem lehetett megállapítani, a párás, vibráló fehér - 
ségben mintha a levegő is fehér lett volna, nem voltak méretek és távolságok, nem 
volt mit mihez viszonyítani, lehetetlenség volt megállapítani, hogy mi mekkora és 
milyen messze van. 

Visszafordult, a vezetőt kereste, hogy engedélyt kérjen tőle, de ekkor észrevette, 
hogy Ílna, aki két lépéssel mögötte áll, és itt a fennsíkon is minden és mindenki 
tökéletesen látszik. Megint visszanézett a távoli csúcsokra. Mintha hirtelen valami 
fehér anyagot öntöttek volna a szemére, de megint elmúlt a dolog, amikor Ílnára 
pillantott. Valahogy elmagyarázta neki, amit tapasztal. 

— Nem a szemed játszik veled — kiabálta a barátnője. — Én is ugyanígy látom, és 
mindenki. Azok a felhők. 

— Ezt nem értem. 

— Nézd ott lent — mutatott Ílna balra a távolba. — Látod, ahogy gomolyog? Ott 
jobban fúj a szél. Nem minden hó, amit a távolban látsz, egy része felhő, csak per- 
sze az is fehér. A felhők most már alattunk vannak! 

Ninda döbbenten bámult le a mélybe. Hát persze. Hogy is lehetnének fölöttük? 
Hiszen a Mwilnaít valósággal kilóg a légkörből, tehát minden, ami a légkörhöz 
tartozik, csak alattuk lehet! 


61. 


nc-5 Mwúltnait 2 


,, Azt felelte: az a gyerek, akinek nincs módja gondtalanul játszani, felfedezni a vi- 
lágot, a természetet, az nem gyerek, az kicsi felnőtt. Neki Szindorián soha nem 
volt erre lehetősége, mert mindig figyelni kellett, nem jönnek-e az ervések. " 


Sileni: 
Naplóm Nindával, 
44 121. fiínirrugan 


Aztán magasba tartotta egyik karját, ez volt a jele, hogy a vezetővel szeretne be- 
szélni. A férfi kisvártatva oda is nézett. 

— Tessék! — és kinyújtott karral őrá mutatott. 

Hát Ninda is kinyújtott karral mutatott a mélység felé. 

— Lemehetek megnézni a havat? 

A férfi válasz helyett odament hozzájuk, s menet közben lecsatolt egyet a dere- 
kán lógó sok-sok kábel közül. Az egyik végét Ninda overalljának derékszíjához 
kapcsolta, a másikat Ílnáéhoz, és a közepén is volt egy karika, azt meg a karóhoz 
erősítette. Aztán megfogott egy dobozkát, ami Ninda hasán volt már a beöltözés 
óta. 

— Ez az antigravitátorod. Ilyen magasságban nincs annyi ereje, hogy föl tudjon 
emelni, de lassítja a zuhanást. Működik. Ha lezuhansz, nem esik bajod, és megta- 
lálunk. Mehetsz. 

Ninda megköszönte és lesétált a sziklafalon. Alig lejtett. Még néhány lépés, és 
ott volt a hómező. 

Furcsa dolog volt a hó. Messziről nézve egyenletes fehérség, közelről viszont 
látszott, hogy apró szemcsék alkotják. Tömör, tapadós masszát formáltak, amiből 
darabokat lehetett kimarkolni és azokat is még tovább tépkedni, vagy összegyúrni 
megint. Egy rövid időre szabad volt lehúzni a kesztyűt, de egyszerre mindig csak 
az egyiket. Megtapintotta a havat kesztyű nélkül is, aztán elkapta a kezét. Hallat- 
lanul hideg volt. Ílna megmondta előre, hogy olyan érzés, mintha égetné az ember 
kezét, pedig nem forró, hanem hideg. Ilyen érzés volt, valóban. Másodjára már 
nem volt olyan váratlan, akkor kicsit már fogdosta, a tenyerébe vett egy darabot, 
de kesztyű nélkül akkor is nagyon fázott a keze, ha nem érintette meg a havat. Ki- 
csit ismerkedett a hó hőmérsékletével, aztán eldobta a darabkát és visszahúzta a 
kesztyűjét. Bizsergető érzés volt, ahogy a fűtött kesztyűben egykettőre átmelege- 
dett a keze megint. 

Elnézett a távolba. Végig hó borította a lejtőt, aminek a tetején állt, de helyen- 
ként sziklák álltak ki belőle. Ninda semmit sem tudott a hó természetéről, amit hi- 
deg vidékek, magas hegyek lakói annyira jól ismernek — de volt logikája. Ahogy 
két kézzel kimarkolt egy nagyobb adagot, érezte a súlyát. Érezte, milyen tapadós. 


Olyan volt az állaga, mint a halpiaci jégkásának, amiből néha szabad volt venniük 
egy-egy marékkal. Bizonyára nem csekély megrázkódtatás kell hozzá, hogy en- 
nek bármekkora része meginduljon a lejtőn, de ha ez bekövetkezik, akkor már a 
súlya lesz a fontosabb, és a tapadóssága nem fogja megállítani. A sziklák sem 
fogják megállítani, és ha egy embert sodor magával, az jó néhány sziklának 
nekivágódhat, mielőtt elér a mélység fölé; lezuhanni nem fog az antigravitátor 
miatt, de a szikláktól az nem védi meg. Nyilvánvaló, hogy a hó nem indulhat meg 
az ő súlya alatt, mert akkor a vezető nem engedte volna ide, vagy megtiltotta 
volna, hogy rálépjen a hóra. Ezért rá fog lépni — de nem távolodik egy-két 
lépésnél messzebb a hószőnyeg szélétől. Itt még nem sodorhatja magával, mert 
fölötte nincsen hó. 

Belelépett a hóba. Azt hitte, csípőig el fog benne süllyedni a lába, de csak boká- 
ig süllyedt. A másik lába kicsit mélyebbre, amikor azzal is lépett egyet. Nyilván 
nemcsak a hó tapadóssága számít, hanem hogy alatta egyenetlen mélységben van 
a szikla. Tett néhány lépést a hószőnyeg szélével párhuzamosan. Nagyon nehéz 
volt járni a tapadós hóban. Az utolsó lépésnél fel is bukott, ahogy a bal lábát ki - 
rángatta a lyukból, amit csinált, amikor odalépett. Hanyatt esett, de a teste alig 
merült el a hóban. Jóval nagyobb mélyedést csinált a mocorgással, amíg talpra ká - 
szálódott. 

Különös. A Kyöis partját homok borítja, az hasonló anyag, mint ez a hó, csak 
persze az meleg. De azon könnyű járni. Futni is lehet rajta. Ezen futni reményte- 
len próbálkozás volna. Járni is alig tud. Ez utat enged az ember lábának, a homok 
meg nem, abban nem süllyed el a lába, azért lehet rajta járni. 

Amikor visszatért a tetőre, Ílna elmagyarázta, hogy a hóban nem lehet hosszan 
gyalogolni, mert nagyon kifárad az ember. 

— Hótalpat vagy sílécet használunk, ha télen megyünk gyalog valahová. Vagyis 
akik olyan vidéken laknak, ahol nagy hó van télen, mert hát az nincs mindenütt, a 
mi vidékünkön elég ritka, meg bent a városban el is lapátolják. Ezek mindenféle 
lábra csatolható szerkezetek, amiknek nagy a felülete és nem süpped a hóba. Meg 
olyan az anyaguk, hogy csúszik a havon. 

— Nahát — dünnyögte Ninda. 

— Tudod, a világokon nagyon sokféle érdekes táj van. Örülök, hogy meg tudta- 
lak ismertetni egy-két szép hellyel. 

— Meg a hóval — mosolygott Ninda. 

— A hóval is, igen. Én nagyon sokfelé jártam már, te is be fogod járni a hajóddal 
a Galaxist. Csak azt tanácsolhatom, szállj ki lehetőleg mindenütt és nézz meg 
mindent, amit csak tudsz. 

Ninda bólintott. 

— Lesz még valamicske időnk, amikor leérünk. Gondold ki, merre szeretnél 
menni. 

— Szeretnék megnézni egy erdőt megint. . . valahol itt a hegy közelében. 


— Rendben, semmi akadálya. Szereted az erdőket? A szülővárosodban nemigen 
találkozhattál velük. 

— Nem, egyáltalán nem. Van egy nagy erdő a városon kívül, Kyttááiseyn, de oda 
mi nem juthattunk el, több napig kellett volna gyalogolni. 

Természetesen ő nem azért szerette az erdőket, mert Szindorián nem járhatott 
erdőben, de ezt nyilván nem fogja Ílna orrára kötni. 

— Igen, szeretem az erdőket — mondta inkább. — Az előző állomásunkon nem 
jártam erdőben... igazából ki se szálltam. 

— Handiapon? Hozzánk általában úgy jönnek a szúni hajók Szindoria felől, Han- 
diapon át. — Ninda bólintott. — Ott nincsenek igazán nagy erdők, végül is csak ku- 
polavárosaik vannak, bányakolónia, még nagyon sok idő eltelik, mire ott erdők 
lesznek. Innen, gondolom, Sídi felé mentek tovább. Igazán nagy erdeik nekik sin- 
csenek, illetve van olyan világuk, ahol igen, de az eléggé kiesik a fő közlekedési 
útvonalról, valószínűleg nem fogjátok érinteni. De ha rám hallgatsz, akkor meg- 
próbálsz eljutni egy olyan világra, ahol igazi nagy fák vannak. Nem az erdő kiter- 
jedése számít, hogy mennyi fa van benne, mert úgyse látsz egyszerre mondjuk 
egy tucatnál többet, ha bent vagy az erdőben. Sokkal jobb, ha a fák öregek, hatal- 
masak, amolyan igazi faóriások. 

Ninda mosolyogva hallgatta. Igen, Ílna szempontjából persze ez a fontos. De 
neki éppen arra van szüksége, hogy a fák jó sokan legyenek és jó nagy területet 
borítsanak be. Akkor tudja felhasználni őket. 


62. 


nc-6 kormányza 


, Lehet, hogy azért nem szeretnek minket a dzserang világokon, mert a lelkük mé- 
lyén tudják, hogy különbek vagyunk náluk. Akkor rosszul tudják. " 


Ílgaszaumi, 
Numird mondásaiból, 
62. sómir, 102. singir 


Sok kérdése volt, amikor hazatért az Aulang Laipra, és nem várt velük a másnapi 
iskoláig. Hiszen csak annyi dolga volt, hogy besétált a legközelebbi janníhaumba. 

Ílna nemcsak hazahozta, hanem meg is vacsorázott vele a suár egyik éttermé - 
ben. Sajnos a következő két napra, amíg a hajó itt lesz, neki már vannak kötele - 
zettségei, de szívesen felhívná időnként, és hátha lesz még alkalmuk találkozni. 
Ninda is utazik a Galaxisban, ő is sokfelé jár. 

Aztán elbúcsúztak, Ninda fölvette a kis csomagját, és hátrament az étterem 
mosdójának előteréből nyíló ajtóhoz, amire ki volt írva hat nyelven, hogy csak a 
személyzet számára. Kinyitotta az ujjlenyomatával, és kilépett az összekötő folyo - 


sóra. Keresett egy liftet; piros hatszög volt rajta, nika szektor. Nem tudta biztosan, 
merre van a közelben janníhaum, de a suagtérkép rögtön megmondta: a 2-nika 
szektorban van egy. Ott még nem járt. Fölment tíz szintet, átsétált egy kis parkon, 
ahol emberek üldögéltek a fűben, ettek, beszélgettek, s belépett a janníhaumba. 

— Az biztos — bólogatott Haurengi öregesen. — Ha bajba kerülsz külföldön, a 
Testvériség megvéd, ez olyan biztos, mint a világűr. 

— És Szindoria miért nem véd meg? 

— De, Szindoria is megvéd — mondta Ruara, Haurengi unokája. — Minden kor- 
mányzat megvédi az állampolgárait, csak a dzserangok másképpen, mint mi. Ha 
mondjuk egy szindort letartóztatnak Sielunton, a követség biztosít neki jogi segít- 
séget meg ilyesmit, és ha elítélik, meglátogatják a börtönben. 

— Haza is viszik, ha kéri — jegyezte meg Ingori, a férje. — Mármint ha a két or- 
szág között van erről egyezmény, akkor kérheti, hogy hazai börtönben tölthesse a 
büntetését. 

— Igen, valóban. De sielunt bíróság ítéli el, sielunt törvények szerint. Mi viszont 
nem tűrjük, hogy bármelyikünket külföldön állítsák bíróság elé. Olyan helyeken, 
mint Sielunt, eszébe se jutna egy rendőrnek, hogy letartóztassa a Testvériség tag- 
ját, hanem hívná a mieinket és kérné, hogy mi vegyük őrizetbe az illetőt. 

— Persze ha egy szúnit erőszakos cselekményen kapnának, azt sehol sem hagy - 
nák, nem is kívánjuk tőlük — tette hozzá Ingort. 

A janníhaum egyik asztalánál ültek. Haurengi nusummát kortyolgatott, s időn- 
ként vettek egy-egy szem süteményt valamelyik tálcáról, amiket a közeli dzsilau- 
nokból hoztak. Itt is nagy asztalok voltak, mint általában a janníhaumokban. Ez a 
terem négyzet alakú volt, a közepén a tűz, s körben asztalok. 

— Mi történik — kérdezte Ninda —, ha dzserangok bántanak egy szúnit, és kiadják 
őket nekünk? 

Haurengi tűnődve forgatta a bögréjét az asztalon. 

— Hát azok nálunk kerülnek bíróság elé, de a büntetésüket a saját világukon töl- 
tik le. Elvileg. Ötszáz évig voltam bíró, de ilyen esettel nem találkoztam. 

Ninda beszámolt az Ásytűpon — szúni kiejtésben Ászitlúpon — történt esetről. 

— No, nem mondom én, hogy nem fordulhat elő, csak nagyon ritka dolog. Min- 
denhol akadnak persze magukról megfeledkezett emberek, részegek, vagy éppen 
akár igazi bűnözők. De nem a mieink szoktak a célpontjaik lenni. 

— Amikor Ílna erről mesélt — mondta Ninda —, a szúni hajó kapitányáról beszélt, 
ahol történt a dolog. A dzserangok nem tudják, hogy a mi hajóinkon nincsen kapi- 
tány? 

— Nem, nem tudják — felelte Ruara. — Semmit sem hozunk a tudomásukra a tár- 
sadalmi rendszerünkről. 

— Csakugyan, ő is említette ezt a kifejezést. Vagyis nem, kormányzati rendszert 
mondott. 

— Igen, eléggé zavarja a dzserangokat, de valóban nem beszélünk róla nekik. 
Szúnahaum titkai közül ez az egyik. Várj csak, szerintem Sengarómi lesz a legal- 


kalmasabb, hogy ezt elmagyarázza. — A fiatalasszony fölemelkedett és intett vala- 
kinek. — Sengarómi! Idejönnél, kérlek? 

Nyomban odajött egy férfi. Fehér köntöse kiemelte bőre mélybarna színét. 

— Mit tehetek érted, Ruara? 

— Elmondanád Nindának, hogy működik a Testvériség kormányzati rendszere? 

— A legnagyobb örömmel. — A férfi őhozzá fordult. — A Testvériségnek semmi - 
féle kormányzati rendszere nincsen. 

Barátságosan bólintott, s megfordult, mint aki máris készül elmenni. Ninda el- 
nevette magát. 

Sengarómi visszafordult és leült Ruara mellé. 

— Hát szóval. Amikor a népünk szétszóródott a Galaxisban, nem lehetett többé 
közös kormányzatunk, mert a csillagközi kommunikáció akkoriban még túl sok 
energiát emésztett föl, legalábbis ahhoz képest, amennyi azokon a kicsi hajókon 
rendelkezésre állt. Egy idő után korlátozták a távolsági beszélgetéseket, viszont 
amennyit engedélyeztek belőlük, azt családi ügyekre használták, nem hivatalos 
dolgokra. Mindegyik hajón a kapitány volt a vezető, és kész. Csak egy idő múlva 
ez már meghaladta egy ember teherbírását. Felosztották a feladatokat. Ma van egy 
csoport, akik a hajó útvonalát tervezik meg, egy másik felelős a rakományért, 
hogy olyasmit vegyünk, amit jó áron el lehet adni, egy harmadik az utasokért, és 
egy ideig volt egy csoport, aminek az volt a neve, hogy szúni-angihut, ez kormá- 
nyozta a hajó népét. Aztán fokozatosan kivettünk minden feladatot a kezükből, és 
végül feloszlattuk őket. Ha mondjuk nekem az az ötletem támadna — Sengarómi 
tisztelettel bólintott a tűz felé —, hogy a Tűz Otthonát helyezzük arrébb tíz rígin - 
nel, arról miért öt-hat ember döntsön? Vagy éppen egy? Döntse el a silgisszóna- 
ringi, a hajón élő összes ember együtt. És ha valami olyanról kell dönteni, ami 
minden hajót és világot érint, akkor ott a Szúnahaum-silgisszónaringi, az összes 
szúni a Galaxisban, akik mind együtt döntenek. 

— Emlékszem erre a szóra — bólintott Ninda. — Rám is mondták, amikor ideke- 
rültem. 

— Igen, olvastam a hírt. Szerintem elég lett volna az Aulang Laip-silgisszónarin- 
git összehívni, egész Szúnahaum inkább csak a nyomaték kedvéért kellett, de hát 
mindegy, ma már bőven van energiánk a csillagközi beszélgetésekre. 

— Nem úgy van az, csillaggyermek — emelte föl az ujját Haurengi. — Aki a Szú- 
nahaum-silgisszónaringit kérte a kislánynak, nemcsak az ő sorsát kívánta tisztáz- 
ni, hanem egy jogelvet is. Éppen azért állították le a silgisszónaringit, mert az elv 
már tisztázva volt, csak néhány ember nem ismerte jól a törvényt. De jogelvek le- 
fektetéséhez igenis kell Szúnahaum, mindnyájunk véleménye. 

— Értem — bólintott Ninda. — És miért nem mondjuk el a dzserangoknak, hogy 
működik a kormányzati rendszerünk? 

— Nem értenék — felelte Ruara. 

— El se hinnék — legyintett Sengarómi. — Mindenkinek az a meggyőződése, hogy 
a népet kormányozni kell. Valószínűleg már Ősi Földön is ezt sulykolták az em- 


berek fejébe a vezetők és híveik. Csak arról szabad vitatkozni, hogy a jelentkezők 
közül ki vezesse. Pedig hát a legtöbben egyáltalán nem alkalmasak rá. Ott van 
például a te szülőóbolygód vezetője, Vuird Kíreán. Választási csalással jutott hata- 
lomra, és csalással maradt hatalmon. Szerinted mi következik ebből? 

— Hogy csalás nélkül nem sikerült volna neki, tehát volt nála jobb is — vágta rá 
Ninda. 


63. 


,, Sok világot bejártam, és mindig jól éreztem magam. Kedves emberekkel ismer - 


kedtem, szép helyeket láttam, jó emlékeket gyűjtöttem. S még jobban éreztem ma- 
gam akkor — amikor aztán hazatértem a hajómra." 


, Ninda: 
Eletem egy falevélen, 
119. sómir 


A kis áintliemi emlék sikert aratott a gyerekek körében, de a felnőttek is szívesen 
elnézegették. Elfért Ninda két tenyerében, henger alakú volt, a teteje kupolává 
gömbölyödött. Üzemen kívül fekete volt az egész. Ha az oldalát megérintették, a 
kupola alatt megjelent a két óriás, Ínill és Ósill, amint készülnek sujheint játszani, 
egyikük föl is emeli a kockát és ledobja, de beszakad alatta a föld, és felgyűrődik, 
mint a víztükör a beledobott kő körül. Ez eltartott vagy fél matin át. Aztán a fel- 
gyűrődő hegyek tetején a két óriás sírva fakadt, a könnyeikből lett a tó, ők pedig 
megkövültek a hegytetőn. A tó körül kinőtt az erdő, felépült az üdülőközpont, s az 
emberek kijártak a tóhoz fürödni. Ez a része is eltartott fél matiig. Aztán még két 
matin át mutatta az apró emberkéket, amint jönnek-mennek, fürdenek, labdáznak, 
játszanak. S végül elsötétült megint. De soha nem mutatta kétszer ugyanúgy, az 
óriások mozdulatai is mindig mások voltak, az emberek sem voltak ugyanazok, 
nem mindig ugyanazt és ugyanúgy csinálták. Mindenki nagyon kedves kis alko- 
tásnak találta. 

És persze mesélt is a kalandjairól. Neki ez furcsa volt kicsit, hogy miért kérdez- 
getik, hiszen egy csomó felnőtt volt ott, akik maguk is járhattak már mindenfelé, 
Sielunton is. De aztán odagyűltek a gyerekek is, Angrausun pedig elmondta, hogy 
a Testvériség ezt mindig fontosnak tartotta. A mesélést. 

— Ez teszi a janníhaumot azzá a hellyé, ahol mindnyájan összegyűlhetünk. 
Együtt étkezünk, játszunk, énekelünk, táncolunk, művészi alkotásokat készítünk, 
és mindeközben beszélgetünk és mesélünk. Ezt mind-mind a világon bárhol meg- 
tehetnénk, és meg is tesszük, a hajóinkon vagy ha világokon találkozunk, nem 
kell hozzá se tűz, sem Őrző... bár azért jó, ha van... — A pillantása egy ideig el- 


időzött a Tűz Őrzőjén, Ninda érzése szerint nem az Őrző tisztsége miatt, inkább 
azért, mert Angrausun fiatal férfi volt, háromszáz éves körül, az Őrző pedig egy 
talán ötven évvel fiatalabb lány. 

— Angrausun, csillaggyermek — szólalt meg Haurengi egyáltalán nem halkan -—, 
Aulang Laip örök tüzének Őrzője áll előtted. 

Angrausun visszakapta pillantását az asztallapra. 

— Igen, bocsássatok meg. , Ki az örök tüzet őrzi, közönséges ember voltából ki- 
lép, s átadja lényét mindannak, mit Szúnahaum tüze jelent." Elnézést. 

— Hát ha az idézet messze is van a pontostól — nevetett Haurengi —, a lényeget 
visszaadtad. 

— Egyetek fénarit — lépett ekkor oda egy tálcával Miengrani, akit Ninda akkor 
látott életében először, de a nőt ez egy pillanatig sem zavarta, letette a tálcát egye - 
nesen Ninda elé, s már ott sem volt. Ninda még nem szokta meg, hogy teljesen 
idegen emberek úgy etetik őt, mintha kedves vendég lenne. De Haurengi nyugodt 
mozdulattal kivett egy süteményt. 

— Azt hiszem, Szindorián nem ezt szoktad meg — nézett föl Angrausun. 

— Hát nem. — Ninda megcsóválta a fejét. — Persze... persze tudom, hogy a janní- 
haumban ingyen van az étel, illetve... amit a dzsilaunba rendel az ember, hogy 
készítsen belőle valamit, az is ingyen van? 

— Hogyne — bólintott Haurengi. — A janníhaum az a hely, ahol mindenki család - 
tag, hiszen összeköt minket Szúnahaum tüze. Márpedig családon belül senki sen- 
kinek nem fizet az ételért, a Galaxis egyetlen népénél sem. A jannihaumban elfo- 
gyasztott ételt a hajó költségvetése fedezi. 

— De hát... így akármeddig élhetnék úgy, hogy csak a janniíhaumban étkezem, 
és nem fizetek érte semmit! 

— Persze. Valami gond van ezzel? 

— Hát... nem, csak... mi történne, ha mindenki a janniíhaumban akarna enni? 

Haurengi rekedtesen elnevette magát, ahogy az öregek szokták. A nevetés 
megköhögtette. Ivott egy kortyot a nusummájából. 

— Bocsáss meg... nem illik nevetni, tudom. — Ninda értetlenül nézett rá, számára 
az volt a furcsa, hogy egy öreg bocsánatot kérjen egy gyerektől. — De ez annyira 
tipikusan dzserang okoskodás. Ez sem illik, de nézd el egy vénembernek, kérlek. 
Nem hánytorgatom én föl, hogy a dzserangok közül jössz, de hát tény, hogy ott 
nevelkedtél, és csak pár napja borította rád fényét a Sínisuál. Idő még, amíg úgy 
kezdesz gondolkodni, mint aki a Felhőben nevelkedett, de az is eljön majd, fiatal 
fej hamar változik. Hogy is van az a mondás? 

— A sóturind virágja gyorsan váltja színét — felelte Ruara —, de nem válaszoltál 
még a kislány kérdésére, hogy mi lenne, ha mindenki a janniíhaumban akarna 
enni. 

Haurengi bólogatott. 

— Igen, persze, persze. Valóban. A legtöbb hajónkon körülbelül ötszáz emberre 
jut egy janniíhaum, vagyis ha egyszerre mindenki bejönne, akkora lenne a zsúfolt- 


ság, hogy az Őrző is alig tudná körbejárni a tüzet. De ha nem egyszerre jönnének, 
akkor se tudna mind itt enni, némelyik jannihaumhoz húsz dzsilaun is tartozik, de 
másokhoz jóval kevesebb, képtelenség lenne ennyi embert jóllakatni. Egy 
részüknek márpedig máshová kellene mennie, ha tetszik, ha nem. 

Nindának eszébe jutott valami. 

— Ugye a szúnik legnagyobb része hajókon él? 

— Igen — válaszolt Angrausun. — Ötmilliárd szúni él hajókon, százötvenezer ha- 
jónk van. Háromszázmillióan élnek Szúnahaumon, kétszázmillióan a Felhő Vilá- 
gain, és van még pár millió, akik a különféle suarengeken működő képviseletein- 
ken teljesítenek szolgálatot és ott élnek. 

— És hány janníhaum van Szúnahaumon? 

— Szúnahaungaur egész területén nagyjából egyenletes távolságokban, nem túl 
hosszú sétaútra egymástól, mindenütt találsz egy tüzet. A Tűz Otthona ugyan- 
olyan, mint a hajókon, az Őrző is ugyanúgy lépked körülötte és forgatja a janní- 
ruant. S bár ezeket a helyeket is jannihaumoknak hívjuk, valójában maga a világ a 
janníihaumunk. Vagyis mondhatjuk, hogy csak egy. 

— Simnunná — mondta Ruara. 

Mutattak neki egy légifotót, az asztal fölé vetítették Ruara suagjával. Hatalmas 
rét volt a képen, zöld volt minden, ameddig a szem ellátott, s a réten emberek ül- 
dögéltek, sétáltak, ettek, játszottak. A Tűz Otthona is ott volt a réten, egy fiú állt 
mellette a szokásos pálcával, körben padok, asztalok. Aztán a kamera feljebb 
emelkedett, s távolabb láthatóvá vált egy másik tűz, a kettő között pedig csak rét 
volt. A kamera a másik tűz felé repült. Mögötte volt egy tó, a tóparton házak, a ta- 
von néhány csónak. Aztán egy erdő, a szélén megint egy tűz egy Őrzővel. 

— Szabad ég alatt vannak? 

— Majdnem az összes. 

— És ha esik az eső? 

— Szúnahaumon soha nem esik az eső — felelte Ruara. — Más világokon azért 
esik, mert a szabad vízfelületek párolognak, a növények is sok vízgőzt engednek a 
levegőbe, s ez addig kavarog a légkörben, amíg kicsapódik és eső lesz belőle. De 
Szúnahaum légköre nem kavarog. Abroncsvilág. Olyan lassan forog, hogy a lég- 
kör nem keveredik meg a forgás erejétől. A nap örökké ugyanott áll az égen, ezért 
nem történik meg, hogy ugyanaz a terület hol hideg, hol meleg, és fölötte mozgás - 
ba jön a levegő. Ezért Szúnahaum légkörében mindig ugyanannyi pára van. 
Amennyit a növények elpárologtatnak, annyi le is csapódik, de nem eső, hanem 
hó formájában, mindig a Séninnaur-peremen, mert ott van elég hideg hozzá. Ezért 
az összes víz napok alatt azon a területen gyűlne össze, és a Dzsisszáfaur-perem 
elsivatagosodna, amit mi persze nem akarunk, ezért a vizet sok-sok csatorna veze- 
ti vissza, és elöntözzük a peremvidéken. Szúnahaum időjárása tökéletesen mester- 
séges. Másképpen nem lehetne egy abroncsvilágot lakhatóvá tenni. 


Ninda hallgatta a kiselőadást, nézte a térképvázlatot, amit Ruara kivetített neki, 
és próbálta elképzelni ezt a furcsa világot, ahol a nap soha nem mozdul az égbol- 
ton. 


64. 


,, Ha az életet utazásnak fogjuk fel, akkor a válaszom: szükségünk van útitársakra 
hozzá. Bárminek tekintjük az életet: társak is kellenek. Sokfélék." 


Lí-Nindaran: 
Az Első Szian, 
44. sómir 


Este utánaolvasott a suagján, mi az a kiri. Fényképek is voltak róla, és részletes 
leírás. Egy állat, négy végtagja van, kis farkincája, kerek feje, nagy, kék szeme, 
testét selymes, rövid szőr borítja, aminek a színe folyton változik, de a tudósok vi- 
tatkoznak rajta, hogy ennek mi a funkciója. Egy Sillau nevű világról származik, 
ugyanonnan, ahonnan egy másik ismert házi kedvenc, az ivut. A kiriket is elősze- 
retettel tartják háziállatként. Szaporább és kevésbé intelligens, és sokkal olcsóbb. 

Ha már itt tartott, elolvasta azt is, amit az ivutról lehetett tudni. Intelligens állat- 
ként írták le, be lehet tanítani kis trükkökre, szeret szaladgálni, bukfencezni, de 
ritkán, a kiri sokkal mozgékonyabb. A könyv szerkesztői semmit sem tudtak ar- 
ról, hogy az ivutok nemhogy nem állatok, de sokkal intelligensebbek az embernél, 
ezt egyedül Ninda tudta, és pontosan tudta azt is, hogy az egész Galaxisban csak 
neki és LYY másik barátjának vannak erről ismeretei, meg talán még annak a har- 
madik barátjának voltak, aki nem él már. Mert ők receptorok, és egyedül ők is- 
merhetik a titkot. Tehát lehet, hogy a kirik is értelmes lények, csak ezt senki nem 
tudja. 

Ez volt életében az első eset, hogy kinyitott egy lexikont és ismereteket szerzett 
belőle. Nem merte egyetlen szúninak sem föltenni a kérdést, hogy mi az a kiri, 
mert soha nem hallotta ezt a szót a LYYvel való második üzenetváltásig, és sejtel- 
me sem volt, hogy nem néznek-e rá furcsálkodva és nem kezdik-e firtatni, hogy 
honnan hallott ilyesmiről. De akkor ezek szerint nem. A lexikon szerint a szúnik 
körében százezerszám élnek kirik. 

Délután, amikor lejöttek a Mwuúlnait csúcsáról — fantasztikus volt puszta kézzel 
megérinteni a havat, olyan hideg volt, mint azok az ennivalók, amiket néha egy- 
egy bolt hűtőszekrényéből lopott, mégis egész más érzés —, azt kérdezte Ílnától, 
megnézhetnék-e az egyik erdőt, amit a hegyről látott odalent. Ílna kocsiba ült vele 
és odavitte, neki persze teljesen mindegy volt, hogy hová, csak elég közel lehes - 
sen egy fához, ami aztán elég közel van a többi fához. Nem is ment igazán be az 


erdőbe, Ílna aggódott érte a korábbi sérülése miatt, amit ő már nem is érzett. Csak 
sétált egyet az erdőszélen, és közben kinyitotta a kaput. 

Itt nem félmillió fát talált, mint a kicsiny, elszigetelt Áintliemben. Ez az erdő 
végigkúszott az egész hegyvidéken, fel a hegyoldalakon egy bizonyos magassá- 
gig, végig a hosszú, kacskaringós völgyeken, s néhol kinyúlt a sík vidékre. Ahogy 
a háló elkezdett növekedni, Ninda tisztán látta maga előtt hatszázmillió fa teljes 
szövevényét, érzéseiket és lelkiállapotukat, s ezúttal a háló kiépítése annyira 
hosszú ideig tartott a roppant távolságok és a fák hatalmas száma miatt, hogy a 
fáktól megtudta Sielunt egész történelmét, azóta, hogy ezt az erdőt elkezdték 
ültetni kétezer itteni évvel ezelőtt, egészen a néhány éve pusztított utolsó 
erdőtűzig, aminek több mint tízezer fa esett áldozatául, nagyon messze innen, egy 
kis völgyben és a mellette levő hegyoldalakon, de az egész erdőség, mind a 
hatszázmillió fa emlékezett rá és továbbadta utódainak a történetet, mind a 
tizenhét erdőtűzről, huszonkét árvízről és a nagy földrengésről, amelyben leomlott 
egy hegyoldal és százezer fát temetett maga alá. Aztán a háló felépült, s Ninda 
megtudta, hogy ezt a hálót ugyanakkora erőfeszítéssel lehet kinyitni, mint a 
sokkal kisebb áintliemit, s ahogy kinyílt a háló, most már körbeölelve Sielunt 
bolygó felszínének kétharmadát, habozás nélkül kilőtte újabb üzenetét, most már 
egy hosszú beszámolót arról, amit az utóbbi napokban tapasztalt az Aulang 
Laipon és itt Sielunton az emberek elméjében, azzal a különös 
fogalomrendszerrel, amit csak ők ketten értettek, meg talán LyY másik barátja is 
értette volna, s amit ha hallható szavakba foglal, bármely ember megértett volna, 
aki ismeri a szindor nyelvet, de elképzelése sem lehetett volna arról, hogy mi mit 
jelent benne, teljes homályban maradt volna számára az üzenet bármely 
részletének és egészének jelentése. 

A válasz rövid volt, s ha ezt foglalja hallható szavakba, bárki értette volna. Bár 
ő a saját üzenetét szindor nyelven gondolta el, a választ szúni nyelvű szavak gya- 
nánt érzékelte. 

— Szépen haladsz. Büszke vagyok rád. Ne változtass semmin, mindent jól csi- 
nálsz. Próbálj minél előbb szerezni egy kirit. 

Ninda elvágta a központi szálat, s ahogy a gigász összeomlott és szétfoszlott az 
ürben, köszönetképpen figyelmeztette az erdőt, hogy valamilyen fabetegséget ér- 
zékelt egy távoli hegyoldalon. Az erdő csak annyit felelt, hogy nem számít, az er- 
dészek tudnak róla, és nekik, Sielunt egyik legnagyobb erdejének néhány ezer fa 
pusztulása semmiség. 

Most pedig itt ült a 2-nika janníhaum egyik kis oldalbeugrójában, és utánaolva- 
sott, mi az a kiri. Tehát egy állat LyY saját világáról, küllemre némiképp hasonlít 
is LyYhez, és persze nagyon könnyen meglehet, hogy éppolyan értelmes lény, 
mint ő maga, csak hát erről a lexikon nem tud, ahogy egyetlen... egyetlen köznapi 
ember sem tud. 

Elemi logika segítségével rájött, hogy sem az Aulang Laipon, sem Sielunton 
egyetlen kiri sincsen. Ha a kiriknek semmilyen mentális távérzékelése nem lenne, 


akkor Lyífnek teljesen mindegy lenne, hogy ő kirit szerez vagy egy vűátreynt, 
amik százával nyüzsögnek a lüakéáni sikátorokban. Ha viszont van nekik, akkor 
kettejük közül az egyik bármekkora távolságból érzékelné a másikat. Az Aulang 
Laip vastag falain keresztül nem, LyYY sem érzékelte őt, amíg ő be nem esett a su- 
árba, mert a gazdájával érkezett és addig még nem hagyta el a hajót, csak később. 
Akkor viszont már, mivel a kapcsolatot megteremtették, nem jelentett gondot, 
hogy beszéljenek azután is, hogy LyYt a gazdája kivitte a hajóból és ők ott 
maradtak Szindorián, ő pedig felszállt a hajóval, a kapcsolat egészen addig 
megmaradt, amíg el nem hagyták azt a naprendszert. De a kapcsolatteremtés előtt 
közös légkörben kell lenniük. 

Természetesen LyY kívánsága parancs. Valójában az ő számára nem, őt nem 
vette úgy az irányítása alá, ahogy az ivutok a gazdáikat szokták, akik mindig ab- 
ban a hiszemben vannak, hogy saját elhatározásból cselekszenek — neki végig 
megvolt a szabad akarata, ezt LYY megmondta, és ő soha nem hazudik, neki vég- 
képp nem. Csak egy pillanatra sem gondolt arra, hogy ne tegyen meg valamit, 
amit LyY mond neki. Ez ezentúl is így lesz. 

Tehát szerezni fog egy kirit. 

nc-9 ünnepnap 


, A történelem az önző és az önzetlen emberek harcáról szól. " 


Ílgaszaumi, 
Terra-sóhipun, 
V9 rind, 80. sómir, 115. singir 


Aulang Laip 
Sielunt 
43610. senut sziangdzsan 


Este többen is figyelmeztették, hogy reggel ne induljon iskolába, sziangdzsan van, 
az év utolsó napja, ünnepnap. Ez meglepte, mert Szindorián is ünnep az év utolsó 
napja, azt ünneplik, hogy vége az évnek és új év kezdődik — nekik csavargóknak 
ez volt a legnagyobb ünnepük, az ünnepi kavargásban könnyen el lehetett vegyül- 
ni és kizsebelni egypár részeget —, de hát Szindorián nyolcszáznegyven naponként 
van vége egy évnek, itt meg harminc. Mint megtudta, nem erről van szó, nem az 
év végét ünneplik: sziangdzsan a törzsek és klánok napja. 

A 2-nika janníhaum egyik pihenőszobájában aludt, nem volt benne több, mint 
egy ágy, egy lámpa meg egy polc az ágy fölött, amire letette az áintliemi emléket, 
és ott is felejtette, másnap jutott eszébe visszamenni érte, és akkor hazavitte a kis 
gantirlakásba, ahol nem járt már vagy fél éve, azaz tizenöt napja. Igazából nem a 


gantirban érezte magát otthon, hanem az egész Aulang Laipon. A janníhaumok pi- 
henőinek nem volt saját fürdőszobája, egy kis folyosón át lehetett eljutni a közös 
fürdőszobákhoz és vécékhez, de mit bánta ezt ő, akinek azelőtt soha nem jutott 
semmiféle fürdőszoba — sokkal fontosabb volt, hogy a kis folyosó ajtaján egyene- 
sen a jannihaumba lépett. Ebben az évben, ami most véget ér, csak huszonegy na- 
pot élt a szúnik között, senut napján érkezett és ma is senut van, és a hajónak csak 
egy töredékét ismerte meg, bár óriási területet bekóborolt, de a hajó méreteihez 
képest ez édeskevés — és egyre inkább azt érezte, hogy ő itt mindenhol otthon van. 
Először a hatalmas parkban a legfelső szinten, ott már első nap érezte, aztán a 
gantirban, és amikor végül elkeveredett a janníhaumba, ott a leginkább. Mind- 
egyikben, ahol eddig járt, amint belépett, mintha hazaért volna. Pedig csupa isme - 
retlen arcot látott mindig, hiszen húszezer ember él a hajón, nyilván egész élete is 
kevés, hogy mindegyik személyes ismerőse legyen, de ez nem számított, hiszen 
mindenki úgy nézett rá és úgy beszélt vele, mintha közeli rokonok lettek volna. 

A törzsek és klánok napja látszatra nemigen különbözött a többi naptól, csak 
többen voltak a janniíhaumban. Negyven janníihaum van a hajón, ötszáz emberre 
számítanak egyet, és abból legalább háromszázötven-négyszáz eljött. Mindenki 
nem jöhet el egyszerre, hiszen a dzserangokat a suárban és a szísiben ki kell szol- 
gálni, a kórházakban a betegeket el kell látni, vannak, akik maguk is betegek, és 
hagyományosan otthon maradnak az olyan kisbabák mindkét szülőjükkel, akik 
még túl kicsik az ilyen nyüzsgéshez — de az is hagyomány, hogy ilyen rendez- 
vényre először huszonnégy éves korukban hozzák el őket, ezt Rongami mondta, 
aki éppen összefutott vele aznap reggel, vele volt Szinensi is. Ninda még mindig 
mosolygott azon, hogy egy-egy ilyen csöppség, aki az anyja karjáról csodálkozva 
figyeli a sokaságot, már huszonnégy éves. Ha ott marad Szindorián — képtelen 
volt úgy gondolni, hogy , otthon Szindorián" —, neki huszonnégy éves korára akár 
felnőtt gyereke is lehetett volna. 

A délelőtt nagy része ugyanúgy telt, mint bármikor a janniíhaumban. Négyszáz - 
ötvenkor azonban négy zengő, átható döndüléssel megszólalt a nagydob, amit 
Ninda már ismert a sáhaddif-hinahaóranról. Észre se vette, mikor hozták be a do- 
bot, pár pillanatig kereste is, mire megtalálta a sokaságban. Most világos volt, 
jobban megnézhette. Kis kerekes állványon tolták be, egy nagydarab férfi kezelte, 
akinek a dob a derekáig ért. A férfi hétköznapi zöld köntöst viselt, és egyszerű fe- 
hér sarut. Óruhonginak hívták. 

Ahogy a négy ütés elhallgatott, vele elcsendesedett a janníhaum népe is, és kö- 
zépen, az üresen hagyott térségen énekelni kezdett egy kislány. Akkora, mint Nin- 
da. 

— Singé jangina andzsituréni! 

— Silarine jakarina szanukilagéni — felelte rá egy fiúhang a tömegből. 

— Dzsangune rongina hilaharuszéni — énekelte a lány. 

— Dzsisszuni karriga szatuvakiréni — folytatta a fiú, és közben elindult a lány fe- 
lé. 


— Jasszá hakurin silguttá, sangá jakilan dzsingertá — válaszolt a lány a fiú felé 
lépkedve, és középen találkoztak, az utolsó sort együtt énekelték. 

— Siddí sugiran szankirdá, fatti karigan halgittá! 

S ahogy megszólalt a zenekar is, egy sor táncos libbent be középre, azok se le- 
hettek idősebbek Nindánál. Jelmezben voltak, különféle állatoknak öltöztek, de 
Ninda nemigen tudta felismerni őket. 

— Ez a dal legalább hatvanezer éves — súgta Ninda fülébe Szinensi. Ő addig ész- 
re sem vette, hogy ott áll mellette. 

— De milyen nyelven van és mit jelent? 

— Ez az ősi szúni nyelv. Mindjárt lefordítják. 

A táncosok nyilván az állatokat utánozták a mozgásukkal, a madarak csapkod- 
tak a szárnyukkal, a szárazföldi állatok ugráltak, szaladgáltak. Aztán az énekesek 
mai nyelven is elénekelték a dalt. 

— Ordít az erdőben a dzsingé! 

— A folyóparton vadászik a dzsilurine! 

— Madárraj sétálgat a folyó szigetén! 

— Halat fog a folyóban a szisszuni! 

— A fák tövén lépked a munedzs, hullott gyümölcsöt keres! 

— Erdőn és folyón zajlik az élet, egyedül az emberek ünnepelnek! 

A későbbi versszakokat már csak mai nyelven énekelték. A dal elmesélte, 
hogyan zajlik az ünnep, hogy táncolnak és énekelnek a janníhaum tüze körül, esz- 
nek-isznak, történeteket mesélnek. Közben egyszer bejött egy csomó egészen ap- 
ró kislány és kisfiú, sárga kezeslábasban, piros cipőben és ellenzős piros sapká- 
ban, és guggolva táncoltak, nagyon ügyesen. Ezek valamilyen madarak, jött rá 
Ninda, a sapka ellenzője a csőrük. Aztán egy furcsa állat, rengetegféle színben 
pompázott, nagy feje volt, amit négy nagyfiú cipelt, és hosszú teste, ami láncba 
kapcsolt gömbökből állt, meg volt neki szárnya és farka is. A dal végén ez az egy 
állat táncolt középen, mindenki távolabb húzódott, és egy kisfiú küzdött vele egy 
pirosan világító, hosszú pálcával, és a dal legeslegvégén megdöfte vele. Ettől az 
állat feje lángra lobbant, a fiúk még eltáncolták vele, hogy a végét járja, aztán az 
állat összeesett, az öt fiú körbefutotta, és akkor az egész társulat, negyven-ötven 
gyerek táncolt körülötte. A dalszöveg szerint ezt az állatot sudrídinek hívták, és 
megzavarta az ünnepet, mert meg akarta enni az állatokat, amikor már azok is 
együtt ünnepeltek az emberekkel. A hős neve, aki legyőzte, Haringaszi volt. 

Ninda nem sokat értett az egészből. A dal után, amíg egy automata eltakarította 
a szinte teljesen elégett sudrídi roncsait, Szinensi elmagyarázta, hogy ez egy ősi 
népi monda, de Ninda ezzel sem sokat tudott kezdeni, mert nem tudta, mi az. 

De jól érezte magát az ünnepen. Egész sor zenés-táncos előadást látott, és ő is 
táncolt a janníihaum tüze körül a többiekkel. 

,, Azt mondják, én voltam az első tanítványa. Nem tudom. Azt sem tudom, mikor 
kezdtem tanulni tőle. De ő mindig azt mondja, hogy én voltam az ő tanára. Pedig 
nála többet ki tudhatna? " 


Szinensi: 
Ninda élete és tanítása, 
1. sómir 
Aulang Laip 
Sielunt 


43611. muhat saurgéman 


— Holnap elhagyjuk Sieluntot — mondta másnap reggel Fendria. — Arra gondoltam, 
nézzünk körül egy kicsit a Galaxisnak ezen a vidékén. Ninda még nem is látta, 
hol vagyunk, pedig neki itt van a szülőhazája. 

A nagy fali képernyőre hívott egy képet. Örvénylő kékesfehér sávok voltak raj - 
ta, amik spirálban indultak ki a kép közepén ragyogó sárgásbarna sávból. Rózsa- 
szín és barnás foltok, fehér pontok tarkázták a képet, ami az űr feketeségében állt. 

— Ez a Galaxis, természetes színeiben. 

— Ismerős — bólintott Ninda. 

— Biztosan láttad otthon is — mondta Hurgani, egy fiú, akinek sötétbarna bőre és 
meglepően világos zöld szeme volt. 

— Hogy hol? 

— Hát Szindorián. A Galaxist mindenütt ugyanúgy ábrázolják. 

Ninda megcsóválta a fejét. 

— Nekem Szindoria soha nem volt az otthonom. Ott éltem, amíg nem tudtam 
eljönni onnan, de nem másért. Ez az otthonom. Ez a hajó, és semmi más. 

— Nindában egy szemernyi szindor hazafiságot sem fogunk találni — mosolyo - 
dott el Fendria. 

— De ez nem jó — mondta Szinensi. 

— Mi? — kérdezte Ninda. 

— Hát... ez így Sészittur-hataraurangsá. 
Ninda képtelen volt ezt a kifejezést értelmezni. 

— Meséld el, mit jelent ez — kérte Fendria. 

— De hiszen a Galaxisról akartál beszélni — lepődött meg Ninda. 

— A Galaxis legalább százötvenmilliárd év óta létezik, kibír még néhány matit. 

— Rendben — bólintott Szinensi. — Tehát Sészittur egy ősidőkbeli harcos volt, aki 
a saját városáért bármikor harcba szállt és mindenkit legyőzött, de a többi városért 
egy ujját sem mozdította, pedig azokban is szúnik éltek. A róla szóló történet cí- 


me az, hogy Sészittur-hataraurangsá, és azért jutott eszembe, mert... mert... mert 
az képtelenség, hogy csak az Aulang Laip legyen az otthonod! 

— Jaj, sien — mondta Fendria szelíden. — Ninda csak három hetest töltött még 
köztünk, nem látta se Szúnahaumot, se bármelyik másik világunkat, másik hajón- 
kat, semmit nem ismer az Aulang Laip egy-két szektorán kívül. 

— Hát... persze... végül is... 

— Több szektort is ismerek — árulta el Ninda. — Már elkezdtem bejárni a hajót, és 
elég sokfelé elvetődtem. 

— Ez nagyszerű, de hát ez csak egyetlen hajó — felelte Fendria. — Százötvenezer 
hajója van a Testvériségnek, és biztos lehetsz benne, hogy mindegyiken bőven 
akad látnivaló. Mi szúnik utáljuk az egyformaságot, hát nincs két egyformán be- 
rendezett hajónk. A világaink pedig még jobban különböznek. Majd elmész és 
megnézed őket, és akkor majd otthon érezheted magad ott is. Ha van valami, ami - 
ben a Testvériség különbözik más országoktól, az az, hogy minden lakott terüle- 
tünket igyekszünk maximálisan otthonossá tenni. 

— Akkor ezzel vissza is értünk a Galaxis bemutatásához — bólintott Szinensi sze- 
líd mosollyal. 

— Rendben, köszönöm. Tehát nézzétek a térképet. A Galaxis magját és külső 
magját, ezt a nagy sárga gömböt, amelyben egy rúdformájú alakzatot láttok, a mi 
nyelvünkön egyszerűen úgy hívják, hogy Sóni. Ezt egy gyűrű veszi körül, aminek 
a neve Ílahaut. — Ahogy beszélt, a feliratok meg is jelentek a térképen. — Az űrha- 
jósok úgy mondják: , sűrűritka", mert a csillagok sokkal sűrűbben vannak benne, 
mint a Galaxis kijjebb fekvő részeiben, de a lakott rendszerek sokkal ritkábban. 
Éppen a csillagok sűrűsége miatt. Azon a tájon gyakori, hogy egyes csillagcsopor- 
tok túl közel kerülnek egymáshoz, és elpárologtatják egymás világait, aztán ös- 
szeütköznek. Persze ilyet még senki sem látott a saját szemével, hiszen ez 
évmilliókig tart. Most pedig nézzétek ezt a spirálkart, ami itt kiindul Ílahautból. A 
neve Szuangsanné. Egy negyedkörön át kíséri Ílahautot, aztán két ágra bomlik: a 
belső neve Ángisanné, de ez még szétválik a beljebb levő Ángisesszire és a külső 
Ángihaurira, a legkülső ág pedig Riorangsanné. S most térjünk vissza Szuangsan- 
néra. Kinagyítom. Egy negyedkört átfogó spirálkarszakasz, körülbelül kétmillió 
érang hosszan, ettől a területtől kezdve, ahol kiágazik Ílahautból. Ennek a vidék- 
nek a neve Szólisz-hineúrangi, mert ennek a külső peremén fekszik az Endut csil- 
lagcsoport, aminek tagja a Szólisz csillag, Ősi Föld napja. 

— Ragyogjon Ősi Földre, míg a Galaxis forog — suttogta Szinensi. 

— Ezt azonban a dzserangok nem tudják. Ők politikai csatározásaikban elfelej- 
tették Ősi Föld hollétét. Most pedig nézzünk távolabb Szuangsannén. Hagyomá - 
nyosan az az irány a galaktikus zéróvonal, ami átmegy a Szólisz csillagon — mon- 
danom sem kell, hogy csak a mi koordináta-rendszerünkben, bár a dzserangok 
egy onnan nem túl messze eső csillagot választottak —, és a térképen balra haladva 
növekszenek a számok. A teljes kört egymillió részre osztjuk. Nos, most itt va- 
gyunk, a kétszáznegyvenháromezres vonaltól kissé feljebb. A kékkel körberajzolt 


csillagok a Szindoriai Államszövetséghez tartoznak, és ez a nap az, ami alatt meg- 
születtél, Ninda. A kis piros jel azt mutatja, hogy abban a rendszerben van a 
szövetség fővárosa. 

— Hogy hívják? — kérdezte Rongami. 

— Kafndim — felelte Ninda mosolyogva, tudva, hogy elképedést fog okozni a 
számukra kiejthetetlen névvel. Így is volt. 

— Az messze van a te városodtól? — kérdezte Illaséri. 

— Azt hiszem. Soha nem láttam térképen. 

— Itt, Szindoriától nem messze látjátok Handiapot és Sieluntot, itt vagyunk 
most. Ez a zölddel berajzolt rész pedig Sídi, erre folytatjuk az utunkat, több vilá- 
gukon is le fogunk szállni. 

— Azok nem biztonságos világok, igaz? — kérdezte Rongami. 

— Igen, igaz. Ninda, neked erről külön beszélnem kell, mert ilyen világon még 
nem jártál. Vagyis de... mert Szindoria is ilyen. Ott csak az esszidzsinna fegyve- 
res kíséretével szabad kiszállni, mert nem jó a közbiztonság. 

Ninda elmosolyodott. 

— Szindorián azok közé tartoztam, akik miatt nem jó a közbiztonság. 

— Értem... de nem egészen. Mi nem a tolvajok miatt szoktunk aggódni, mert 
nemigen hordunk magunkkal semmit. Igaz, egyszer hallottam valakitől, hogy fü- 
rödni ment az Amná valamelyik világán és ellopták a haundáját, de nem is keres - 
ték, tudták, hogy meglesz, és meg is jelent még aznap a suárban egy ember, pá- 
nikban hozta vissza, azt állította, hogy találta valahol, de hát persze ő volt az or- 
gazda. 

— Tudják a dzserangok, mi az a haunda? 

— Csak annyit, hogy minden szúninak van, és ha egy elvész, képesek vagyunk 
fenekestül felfordítani egy világot, de meg kell lennie. Épeszű tolvaj nem is nyúl 
hozzá. Szóval nem a tolvajok miatt aggódunk, hanem az ellenséges hangulat és a 
hatóságok miatt. Sajnos Szindorián is ez a probléma. Nemegyszer keveredtünk 
összetűzésbe, mert az ottaniakat felhergelték mindenki ellen, aki nem szindor, és 
főleg miellenünk. — Ninda lehajtotta a fejét. — Emiatt néha belénk kötnek olyanok, 
akik ettől érzik nagyfiúnak magukat, és ilyenkor be szoktak avatkozni a helyi ha- 
tóságok, hogy megvédjenek minket, legalábbis ezt állítják. De általában a miein- 
ket próbálják letartóztatni. Ezért egy ideje senki nem mászkálhat ezeken a világo- 
kon az esszidzsinna nélkül. 

— Az ervé — mondta Ninda halkan, szindorul. 

— Kérem? 

— Semmi... csak azt gondoltam... eszerint más világokon is van olyan, mint 
Szindorián az ervé. 

— Igen, van. Sajnos a Galaxis nem egyszerű. A Sídi világain rendőrségnek hív- 
ják őket, és nagyon ritkán gyűlik meg velük a bajunk, de azért előfordul. Itt job- 
ban lehet tartani az erőszakos... helyi fiatalemberektől. 

— Csavargóktól — mondta Ninda, egyenesen a tanárnő szemébe nézve. 


— Igen, valószínűleg csavargók. 

,, Olvastam Yliap tanulmányát arról, hogy én már gyerekfejjel csillagközi 
fontosságú lettem. Kiváló írás, de nem gondolta át a kiindulópontját. Egy diplo- 
máciai botrány — nem fontos. Egy háború — nem fontos. Külsőségek. Nézz a lelked 


mélyére, és megtudod, mi fontos igazán." 


t Ninda: 
Eletem egy falevélen, 
56. sómir 


— És hol van Szúnahaum? — kérdezte Ninda kis csend után. 

— Szúnahaum a Galaxisnak egy elég speciális helyén van. — Fendria lekicsinyíi - 
tette a térképet akkorára, hogy látsszanak az eddig említett helyek, Ősi Föld, Szin- 
doria meg a többi. — Mindössze félmillió érangra van Ősi Földtől, de a tuamsában. 
Így hívjuk azt a területet, ami a spirálkarok között van. Ezen a vidéken sokkal ke- 
vesebb a csillag, helyettük főleg nagy ködök és porfelhők vannak. Az egyik ilyen- 
ben, a Szúnahaum-sziertiben vannak a mi csillagaink. Pontosan hetvenöt. 

— A Felhő Csillagai — mondta Ninda csillogó szemmel. 

— Igen. A Felhő anyaga olyan sűrű, hogy Szuangsanné felől csak kettő látszik 
közülük, és azoknak egyáltalán nincsenek is világaik, ezért aligha kereste föl őket 
bármilyen expedíció. A másik irányból, Ílahaut felől pedig maga a Felhő sem lát- 
szik, más felhők takarják. Egyedül a tuamsá más részeiről lennének láthatóak a 
csillagaink, de senki sem indul el értelmetlenül több ezer érangra a legközelebbi 
lakott rendszertől. A tuamsán csak átkelni szokás, de nem ott, mert az óriási kerü - 
lő lenne mindenkinek. Több átkelő útvonalat használnak, de a legközelebbi is 
több százezer érangra van onnan. Ezért maradhat rejtve a Felhő. 

— És őrzi Szúnahaum rejtekét — szólalt meg Ingrati. 

— Simnunná — mondták egyszerre. 

— De — ráncolta Ninda a homlokát — a mi hajóink hol közelítik meg a Felhőt? 

— Ezen a sávon végig — mutatta Fendria. — Ségandaurt, Fóhaungá, Sasszáken, 
Dzsául, Sergahand. Ezek vannak a legközelebb a Felhőhöz, Sasszáken egészen 
kint van a spirálkar szélén, mi úgy is becézzük, hogy az Ajtó. Legtöbbször ezt az 
útvonalat használjuk. 

— De ezek lakott rendszerek — mondta Ninda, mert már megfigyelte, hogy a la- 
katlanoknak nem jelenik meg a neve a térképen. 

— Hogyne, a Sahászun Köztársaság részei. 

— És nekik nem tűnik fel, hogy folyton ott járnak át a hajóink? 


Fendria mosolygott. 

— Nem gondoltál bele az űr méreteibe. Egy naprendszer sugara általában húsz- 
és negyvenezer úmisz között van, vagyis a naprendszer csillagától vagy csillagai- 
tól ennyire van az a tartomány, ahol a csillag vonzása már nem érvényesül. A 
lakott világok és a megfigyelőállomások ritkán vannak kijjebb tizenötezer 
úmisznál, vagyis legalább ötezer van még a naprendszerből kifelé. Egy ekkora ha- 
jó már ezer úmiszról olyan apróra zsugorodik, hogy optikai műszerekkel esélyük 
sincs az égbolton észrevenni, és kétezerről már a legjobb gravitációs és elektro- 
mágneses sugárzásmérők sem észlelik. Nem beszélve arról, hogy amikor belé- 
pünk a rendszerbe, az állomások akár a csillag túloldalán is lehetnek éppen. Senki 
sem tud megfigyelés alatt tartani egy naprendszert, bár minden kormányzat elhite- 
ti magával, hogy igen. Egyszerűen túl nagy. 

— Szóval nem is látnak minket? 

— Nem, és éppen ezért meg sem próbálják. Minden lakott világ csak a közvetlen 
közelében levő űrszelvényt figyeli. Azon túl nincs értelme. 

— Mesélj még Sídiről — kérte Rongami. 

— Sídisuan annak a világnak a neve, ahol elsőként le fogunk szállni, az ország 
egyik legnagyobb kikötőjében, ahol más hajók is lesznek. Nem is kevés. A kupola 
körüli térségen jelölik majd ki a helyünket, nem lesz leszállóüreg és nem nyithat- 
juk ki a tifongokat, hiszen odakint nincs levegő. Minden forgalmat aungirokon 
kell lebonyolítani. Az utasok a szísiben levőket használják, mi pedig azokat, amik 
a nyolcadik szinti kikötőben állomásoznak. A leszállást érdemes lesz megnézni 
egy kilátóból, mert a sídisuani város nagyon szép, a kupola itt is teljesen átlátszó, 
így a várost is láthatjuk a magasból. Az is érdekes sajátossága, hogy nem kerek, 
mint általában a városkupolák, hanem szabálytalan alakú, ahogy bővítgették, tol- 
dozgatták, úgy nyerte el mai formáját. Egyike a galaktikus környék legnagyobb 
kupolavárosainak, százmillió lakosa van. Még hegyláncok is vannak a kupola 
alatt. 

— Hogy lehet azt megtudni — kérdezte Ninda —, hogy valamelyik világon árul- 
nak-e valamit? 

— Nagyon egyszerűen. A Galaxis minden világán mindent árulnak. 

— Akkor hogy lehet megtudni, hogy valamit hol árulnak? 

— Ott a suagod. Csak leírod az áru nevét, annak a világnak az üzleteit fogja so0- 
rolni, ahol vagy. Mit szeretnél venni? Mert itt a hajón is mindent árulnak. 

— Egy kirit — felelte Ninda. 

Fendria összehúzta a szemöldökét. 

— Hát... ez már nehezebb kérdés. Nem emlékszem, hogy az utóbbi száz évben 
láttam volna kirit ezen a hajón. Talán még több is... Egy pillanat. 

Kicsit matatott a suagján. 

— Hát itt Sielunton e pillanatban csakugyan nem árulnak. Sídisuanon... azt 
mondja, hogy elő szokott fordulni. Tudod, a háziállatokkal azért nehezebb, mert 
ha valakinek van éppen, akkor is csak bizonyos számú, és ha azokat éppen eladja, 


mire odaérsz, akkor — akkor nincsen. Másrészről megeshet, hogy most még nin- 
csenek, de mire odaérsz, eladható korba érnek. 

— És mibe kerül egy kiri? 

— Huszonöt-harminc palan — felelte Fendria. — Van ennyi pénzed? 

Ninda bólintott. Huszonhárom napja van a hajón, és ahogy Kásirun megígérte, 
mindennap kapott egy palant. Még alig költött valamit, volt, hogy egész nap egy- 
általán nem, mert csak az iskolában és a janniíhaumban evett. De ha mindennap 
vett volna valamit az automatákból, akkor is alig hiányozna a pénzéből. Mire Sí- 
disuanra érnek, együtt lesz a harminc. 

— Miért pont kirit? — kérdezte Hilgarti. — Nem mondom, helyesek, de annyi más 
helyes állat van. Nekem maundrám van, kis kerek feje van és kék szemecskéje, és 
nagy kerek füle. Imád ómandzsot ropogtatni. Sillinek hívják. 

— De hisz a maundrák húsevők — mondta Rongami. 

— Ő is az, de ez a csemegéje. A hosszú szára. A virágját nem eszi meg. 

— Dzsembi is eszik növényt — szólt közbe Irengesz. — Megőrül az angté nagy le- 
veléért, úgyhogy az egész szoba állandóan tele van az illatával. 

— Azt én is szeretem — mondta Rongami. 

— Aha, csak te akkor, ha fűszeres hús van belecsomagolva. Dzsembinek az túl 
csípős, megkóstolta már, de nem ízlett neki. 

— Terkaruttal kell ízesíteni. 

— Miii? Azt Dzsembi már végképp nem enné meg, csak megszagolná és prüsz - 
kölne tőle! 

— Hát nem is neki kell adni, hanem nekem! 

Ninda együtt nevetett velük, és arra gondolt, milyen jó, hogy a gyerekeknek is 
van állatkájuk, mialatt azokról beszéltek, elfelejtették Hilgarti kérdését. Ő pedig 
nem válaszolhat rá. A barátjának az volt a kívánsága — vagy hát voltaképpen uta- 
sítása —, hogy vegyen magának egy kirit, tehát vesz. Egy ivutnak ellentmondani 
lehetetlenség. Csak ezt mondhatná, de ezt akkor sem mondhatja, ha akarja. Még a 
szavakat is képtelen lenne kiejteni. 

, Állj meg a Sáttunat partján és nézz fel a Soérgre. Kicsinek érzed magad? Most 
szállj fel a légkör széléig és nézz le a Soérgre megint. Kicsinek látod? Erted már, 
hogy működik az Első Szían? " 


Lí-Nindaran: 


Az Első Szían, 
3. sómir 
Syyndoreia 
Sangur Orangi 
57. inii 47. 


a szürke órája 


íldatának teljes félhuszad órájába telt annyira lenyugodni, hogy be merjen menni 
a suárba, márpedig nem késlekedhetett, ez ebben a helyzetben végzetes hiba len- 
ne. Ahogy a hívást megkapta, kipattant az ágyból, öltözött és ugrott a kocsijába. 
Egész úton szitkozódott, hogy valahogy ki tudja adni a dühét, másképp nem állhat 
a szúnik elé. Mióta vernek fel álmából egy diplomáciai ügyvivőt egy csapat rend - 
őr miatt?! Hát ki ő, hogy ilyet merjenek csinálni?! 

De a suár kapujához érve azonnal visszatért a dühe. Minden fehérlett a rend- 
fenntartók kocsijaitól és egyenruháitól. A suár rendes forgalmát szemlátomást le- 
állították, bár ilyen kora reggel úgysincsen sok vásárló. Egy kék fénybotos közle- 
kedési mutatta az irányt Íldatának, aki visszajelzett és a kocsikat megkerülve be- 
állt a kapu mellé. 

— Ki itt a rangidős? — szólt ki az ablakon, még mielőtt kiszállt volna. Valahogy 
muszáj higgadtságot erőltetnie magára. 

— HaYranú őrnagy — felelte a közlekedési. 

— Hívja ide és adja át neki a parancsomat. Ő itt vár engem a kocsimnál. 
Mindenki más azonnal bevonul az őrsre, írásbeli jelentést tesz és ott vár rám, ad- 
dig távozni tilos. Mire kijövök, sem embert, sem kocsit nem akarok itt látni. 

— De uram... 

— Ismételje a parancsot! 

— Megértettem, uram — sóhajtotta a közlekedési. — Az őrnagy úr itt fogja várni, 
mi pedig az őrsön. 

íldatfa belépett a kapun, hogy olyan látvány táruljon a szeme elé, amilyent még 
soha nem látott suárban. A kapu mögött alig húsz lépésre zölden ragyogó, hatal- 
mas fényfolt, akkora, mint egy légikocsi. Körülötte emberek — sáfránysárga 
egyenruhás szúni rendfenntartók, súlyba helyezett pálcákkal. Legalább harmincan 
voltak. Íldafa még soha nem látott ennyi szúni rendfenntartót egyszerre. És ilyen 


pálcát csak egyszer látott a tokján kívül, mert kérésére megmutatták neki. Ha egy 
esszidzsinna előveszi a pálcáját, akkor baj van. Ha harminc. . . 

Egy fiatalember sietett felé. Kék köntösben volt, fehér saruban. Sötétbarna bőrű, 
kerek képű, tipikus szúni arc. Természetesen fegyvertelen volt. 

— Ámmaít Ídara diplomáciai ügyvivő vagyok — szólalt meg Íldata gyorsan, 
szúni nyelven, tudva, hogy neki kell kezdeményeznie. — Üdvözlöm. 

— Sanketi Rotarang Hapuan Singésanu Ágaran nímud, suaran-fódir, Sangur 
Órangi, Szúnahaum Testvériség. Üdvözlöm, Ídara úr. Jól beszéli a nyelvünket. 

— Köszönöm. Elnézést, hogy kissé lassan értem ide, jöttem, ahogy tudtam. Mi 
ez a szörnyűség? 

— Ó, igen — fordult Hapuan a zöld ragyogás felé, mintha már meg is feledkezett 
volna róla. — Hát ez a kis problémánk akadt. 

Közelebb léptek. A fénylő zöld foltok szabálytalan alakzatokként úszkáltak egy 
láthatatlan felületen, ami burát képezett egy kis térség fölött. Alatta hat döbbent 
ember. Öt fehér egyenruhás szindor rendfenntartó, meg egy hatodik, aki a földön 
hasalt. Az az öt sem állt, térdeltek, kuporogtak, fölegyenesedni nem volt helyük. 

íldata még soha nem látott suárban térfüggönyt. Ami azt illeti, máshol se gyak- 
ran. 

— Az a kék nadrágos egyén berohant a suárba — közölte Hapuan. — Ez az öt pe- 
dig utána, és az egyik rálőtt bénítópisztollyal. 

— Nagy Galaxis — nyögte Íldata. Nem kérdezte meg, mi történt azután. Tudta. A 
védelmi rendszer azonnal rájuk dobta a térfüggönyt. Nyilván ekkora távolságot 
tettek meg a kaputól, mire előkerült a pisztoly. — Hapuan úr... sok éve vagyok a 
diplomáciai karnál, de ilyenért még soha nem kellett bocsánatot kérnem. Egysze- 
rűen nem találok szavakat. Megengedi, hogy beszéljek velük? 

— Érezze otthon magát — felelte a szúni széles mosollyal. 

— Nagyon kedves. — íldata közelebb lépett és kinyitotta a száját, de mire meg- 
szólalt volna, a térfüggöny kialudt. Így egészen másképpen kellett beszélnie, 
gyorsan változtatott az eredeti tervén. — Meg ne mozduljon — mutatott a legköze- 
lebbire, aki már föl akart kelni. — Csak nagyon lassan. Csatolják le a fegyvereiket 
és megfontolt mozdulatokkal adják át, ha nem akarják még le is lövetni magukat, 
aztán pedig ülni néhány évet. Íldata diplomáciai ügyvivő vagyok. Igyekeznének? 

Amelyik elsőként csatolta le a fegyverét — szíjastul, táskástul, a többi berende- 
zéssel együtt —, óvatosan felállt és az ügyvivő felé nyújtotta a súlyos csomagot. 

— Ne nekem, maga őrült — sziszegte Íldafa. — Nekik! 

Az egyik szúni rendfenntartó odalökött egy görgős tartályt. Az öt ember nagy 
nehezen belerakodta a fegyvereit. A szúni arrébb lökte, egy kis palackból sárga 
folyadékot öntött bele, valamit rádobott, és a tartályból lángok csaptak föl. 


— Ezt... ezt miért. . . — szólalt meg az egyik ervés. 
— Hallgasson! Mondják, hogy képzelték ezt?! 
— Mi csak... 


— Fogja be a száját! Nem tanultak meg tisztességesen jelenteni?! Tisztelegni?! 


A vezetőjük végre összeszedte magát és Íldafa elé ugorva tisztelgett. 

— Ügyvivő úr, Éwlait Wyhandá mestervezető jelentkezem. Jelentem, a gyanúsí- 
tottat három huszad órán keresztül üldözték az egész városrész rendfenntartói, vé- 
gül négy emberemmel itt értük utol. Bénító lövést kapott... és a következő pilla- 
natban... 

A mestervezető zavartan fölfelé pislogott, pedig már nem volt meg a térfüg- 
göny. 

— Lezárták magukat. Mert fegyveresen betörtek egy idegen állam területére! — 
csattant fel Íldafa. 

— De hiszen... Syyndoreián vagyunk, ügyvivő úr... 

— Nem! — üvöltötte Íldafa. — Nem vagyunk Syindofeián! A suárban vagyunk! A 
Süünahaüm Testvériség Sangur Órangi hajóján! Odanézzenek! 

— Tudják, mit jelent az?! Ez itt külföld! Maguk betörtek egy idegen országba! 
Fegyveresen! Csoportosan! Állami testület tagjaiként! És az egyikük még hasz- 
nálta is a fegyverét! 

A jeges csendben csak a szúnik fordítógépének hangja hallatszott. 

— Tudják, mi az, amit műveltek?! — ordította az ügyvivő. — Háborús cselek - 
mény! Az egész Galaxisban nem találnak egy helyet, ahol nem az! 

Leengedte a karját, fújt egy nagyot és visszatért Hapuanhoz. Meghajolt előtte. 

— Hapuan nímud úr, szeretném kormányom és a Szindoriai Államszövetség né- 
pe nevében ünnepélyesen a Testvériség bocsánatát kérni és felajánlani a csillag- 
közi szerződésekben rögzített kártérítést. Kérem, értesítsenek engem vagy kormá- 
nyomat, hogy mikor, hol és kitől kívánják a bocsánatkérést hallani. 

Ismét meghajolt és várta a választ. 

Hapuan elgondolkodva nézett a szindorokra. 

— Ídara úr, én csak egy suaran-fódir vagyok, nem hozhatok ilyen döntéseket. 
Annyit tehetek, hogy továbbítom a Testvériségnek az üzenetét, és válaszolni fog- 
nak. Ezekről az emberekről azonban most kell döntenünk. 

— A csillagközi jog szerint a sértett fél, azaz önök ítélnek fölöttük. 

— Igen, tudom. Van azonban egy olyan érzésem, hogy a Testvériség szívesen le - 
mond majd erről a megtiszteltetésről... De van itt még valami, illetve valaki. Ar- 
ról még semmit sem tudok, hogy miért üldözték azt az embert... idáig. Amíg le 
voltak zárva, nem tettünk fel nekik kérdéseket, ezzel meg akartuk önt várni. 

íldata Wyhanda felé fordult, aki páni félelemben bámult rá. Valószínűleg föl se 
fogta a... persze, nem is értette. Szúniul beszéltek, és a fordítógép csak egyirá- 
nyúra van beállítva. Lefordította a kérdést. 

— Ügyvivő úrnak jelentem — hápogta Wyhandá —, a gyanúsítottat tetten érték 
nemi erőszak elkövetésén. 

A gép fordított. Hapuan szeme összeszűkült a haragtól. 

— A sértett? 

— Jelentem, a sértett egy kilenc és hét éves diáklány! Kórházba szállították! 


— Tíz... — nyöszörögte a gyanúsított. Még mindig a földön hasalt. 

— Jelentem, kilenc és hét! 

— Nekem azt mondta, hogy tíz... 

— Fogja be a száját — szólt rá Íldafa. — Ezt majd a bíróságon magyarázza! 

— Melyik államé legyen az a bíróság? — kérdezte Hapuan. 

— Szúnahaum rendelkezik fölötte, uram — felelte Íldata. — És nincsen kiadatási 
egyezményünk. 

— Az csak ahhoz kell, hogy ha önök kérik, akkor mi kötelesek legyünk megvizs- 
gálni az ügyet és a szükséges feltételek esetén kiadni. 

— Az ön tájékozottsága kiváló, Hapuan úr — bólintott Íldafa. 

— Köszönöm. Ha viszont mi akarjuk kiadni, és önöknek nincs ellenükre, akkor 
egyezmény nélkül is megoldható. 

— Nincs ellenünkre. Amennyiben önöknek az a kívánságuk, hogy távolítsuk el a 
felségterületükről, örömmel állunk rendelkezésükre. 

— Pillanatnyilag nincs ennél forróbb vágyunk. 


69. 

, Látszólag egy diplomáciai botránnyal került először a Galaxis fő érverésébe. 
Pedig dehogy. Mindig ott volt, amióta él. Ő a Galaxis fő érverése. Szerintem a 
Galaxis azért jött létre százötvenmilliárd évvel ezelőtt, hogy Ninda megszülethes- 
sen. Hogy ő csak egy közönséges átlagember? Hát éppen erről beszélek. " 


Sileni: 
Ninda élete, 
92. 


— Azonnal hívok egy osztagot, hogy átvegyék a kapuban. — Íldata nem követte el 
azt a hibát, hogy hirtelen mozdulattal nyúl a készülékéért. — Megengedi? 

— Parancsoljon. Nem is tartom fel tovább. — Hapuan a kezét nyújtotta. — Örülök, 
hogy megismertem. 

— Mindenkor szolgálatukra — szorította meg a kezét íldafa. 

Odarendelte az osztagot és visszament a kapuhoz, ahol HaYrajn őrnagy lángvö- 
rös képpel, tűkön ülve várta. 

— Egy szót sem akarok hallani — emelte föl a kezét Íldafa, és intett a sietve köze- 
ledő ervéseknek. — Letartóztatom államellenes tevékenység vádjával. Adja át a 
fegyverét és a fogdában írjon részletes jelentést a nemi erőszaktevő üldözésének 
körülményeiről. A katonai bíróságnak címezze. Végeztem. 

Az ervések elvitték a meghökkent őrnagyot, az ügyvivő pedig sürgősen keresett 
egy padot és lezökkent rá. 


Nem áltatta magát azzal, hogy fellépésével véglegesen elkerülték a konfliktust. 
A szúnik nagyon sértődékenyek, és Hapuan csak egy beosztott, akinek nincs befo- 
lyása a Testvériség vezetőire — bárkik légyenek is azok —, nyilván még a saját ha- 
jójának kapitányára sem. A szúni kapitányok nagyon zárkózott emberek, még a 
nevüket se lehet soha megtudni. Az egész nép vezetőiről pedig végképp semmit, 
ők tökéletes homályba rejtőznek. Megjósolhatatlan, miként fognak reagálni. A 
rendfenntartók tárgyalásának kimenetele is bármi lehet. Ők maguk kapnak néhány 
év kényszermunkát, amit valószínűleg egy szúnikkal szerződésben álló bányavilá- 
gon kell majd letölteniük, de nem ez a fontos, hanem a két állam kapcsolata. A je- 
len helyzetben bármikor kitörhet a háború. A szúnik esetében ez persze nem azt 
jelenti, hogy lövöldözni fognak, ők ennél sokkal kulturáltabbak, de amit ez eset- 
ben tennének, az nem sokkal jobb. Blokád alá vennék az Államszövetséget, 
egyetlen hajójuk sem szállna le egyetlen szindor világon sem, amíg nem teljesítik 
a követeléseiket. Márpedig Szindoria galaktikus elhelyezkedése miatt abszolúte ki 
van szolgáltatva Szúnahaumnak, bár ezt a kormány sose lenne hajlandó beismer- 
ni. Ha leáll a szúnik által működtetett utas- és áruforgalom, akkor az árak az egek - 
be szöknek, a csillagközi társaságok szemrebbenés nélkül akár tízszeresére rúgtat- 
ják a díjaikat, vagy még többre, és beáll a totális áruhiány, összeomlik a szövetsé- 
gi gazdaság. 

Pillanatnyilag semmilyen ötlete nem volt, mivel lehetne javítani a helyzeten — 
természetesen összehívja a válságstábot és kiadnak egy bocsánatkérő kommüni - 
két, még ma reggel. De azt tudta, hogy mi történhet, ami még ronthat rajta. 

A kormányban erős szúniellenes érzés uralkodik, ami ezen a kiszolgáltatottsá- 
gon és az abból eredő kisebbrendűségi érzésen kívül abból is táplálkozik, hogy a 
szúniknak nincsen saját világuk, hanem a hajóikon élnek mind. Mintha ez számí- 
tana bármit is... hát nem az ő magánügyük, hogy hol élnek? De hát ez az érzés 
akkor is megvan. És még egy ok lehet rá, amit egyes orvosok pedzegetnek néha, 
hogy a nagyon világos bőrű emberekben atavisztikus ellenszenv él a nagyon sötét 
bőrűekkel szemben (és nyilván megfordítva), ami talán még az emberiség ősi, vad 
állapotára megy vissza. De ez annyira körül van bástyázva társadalmi tabukkal, 
hogy jólnevelt emberek között nem is eshet róla szó. 

Ha most valamelyik eszement nacionalista, akár a kormányból, akár a parla- 
mentből elkezd olyan húrokat pengetni, amik ezt a rasszista hülyeséget szítják, 
akkor a Galaxis mentse meg Szindoriát a szúnik dühétől. De erre van ellenszere. 
Azonnal ír egy feljegyzést a cenzúrahivatalba, hogy ha ilyesmit találnak, ne en- 
gedjék megjelenni, hanem értesítsék őt. Arra nincs joga, hogy egy prominens po - 
litikus nyilatkozatát elnémíttassa, de arra van, hogy nemzeti érdekre hivatkozva 
késleltesse, amíg beszél az illetővel. Aligha van köztük olyan, akire ne tudna hat- 
ni. Mindegyikükről éppen elég terhelő adat van a diplomáciai kar birtokában. 

Ezért ez a kisebbik veszély. A nagyobbik az, ha a ma hajnali eset után bárhol a 
Galaxisban, bármilyen okból őrizetbe veszik azt a kis csavargólányt. Most már az 
is nagyjából mindegy, hogy lesz-e a dolog mögött szindor befolyás, mert úgyis 


mindenki — azazhogy: a Testvériség — azt fogja gondolni, hogy van. Ha mondjuk 
ez Sielunton bekövetkezne — ha ugyan ott van még persze —, akkor a szúnik ez 
után az eset után holtbiztos megszakítják a kereskedelmet Szindoriával, de a Si- 
eluntok is, mert nem akarják magukra haragítani a szúnikat. Akkor Szindoria gya- 
korlatilag magára marad a térségben. 

Ha a csavargólány váratlanul meghalna, teljesen mindegy, hogy hol és mitől, 
akkor azonnal Szindoriát vádolnák gyerekgyilkossággal, és a helyzet még ennél is 
rosszabb lenne. Diplomáciai értelemben erkölcsi halottak lennének. Remélhetőleg 
makkegészséges. 

Egyvalamit még megpróbálhat... de nem most, először a tüzet kell eloltania. 

Felhívta az asszisztensét, azt is álmából ébresztette, és utasította, hogy egy óra 
alatt állítsa össze a válságstáb névsorát és mindenki legyen a Zöld Ház egyik ta- 
nácstermében. Ő pedig bement a suárba. Sürgősen szüksége volt egy, vagy inkább 
két-három nagy bögre nusummára és egy bőséges, igazi szúni reggelire. Nem vá- 
logatott az éttermek között, bár a Sangur Órangin még nem evett, és minden hajó 
minden éttermének más a konyhája (kivéve a galaktikus szabványéttermet, az is 
van, ha valaki egyformaságra vágyik). Leült az első étterem első asztalához, föl- 
kapta az étlapot és rábökött a nusumma fényképére, amit a program gondos össze- 
állítója a legelső oldalra tett. Aztán rendelt hirsáhong szendvicseket, kettőt, és egy 
tányér surendi süteményt. Ez jó lesz kezdetnek. 

Már le is szállt az asztalára a kis pincérrobot. Levette a bögrét és nagyot húzott 
belőle. 

És van egy harmadik eshetőség, ami ronthat a jelenlegi helyzeten. Egy újabb 
magáról megfeledkezett rendfenntartó, aki beront a suárba vagy le akar tartóztatni 
egy szúnit, akárkit, akárhol, akármiért. Nagyon komoly felvilágosításra van szük- 
ség, ez a mestervezető például semmit sem tudott arról, hogy a hajók a tulajdonos 
ország felségterületéhez tartoznak. A csillagközi jog egyik alapfogalma, tanítják 
az elemi iskolában, aminek elvégzése nélkül nem is lehet jelentkezni állami szol- 
gálatba, és ez az ember mestervezetővé léphetett elő úgy, hogy nem tudta! 

Akkor azt is ugyanennyire fogják tudni, hogy egy szúnit nem lehet letartóztatni. 
Akármelyik világ állampolgárát gond nélkül, egy szúnit nem. Ha egy emberük 
mondjuk részegen randalírozik a városban, a szúnik maguk is elvárják a helyi 
rendfenntartóktól, hogy leállítsák. Ha bántalmaz valakit, akkor pláne. De letartóz- 
tatásról őnáluk csak úgy lehet szó, hogy lefogják, akár éppen meg is bilincselik, 
ha kell, és visszaviszik a hajójára. Ha egy szúni állampolgárt bevisznek az őrszo- 
bára, a Testvériségbe mintha ÚÜv9ys bújt volna, száz fölfegyverzett kishajóval 
rohannak oda, és az a kisebbik baj, ami addig történik, amíg kiszabadítják. Az 
igazi baj utána kezdődik. Felszállnak és nem térnek vissza. 

Tehát kell egy alapos felvilágosító tanfolyam, nehogy még egy incidens történ- 
jen. Most azonnal. Írt egy üzenetet az asszisztensének, hogy a válságstábba ren- 
delje oda a rendfenntartók összes parancsnokát, aki ezen a világon tartózkodik, 
szövetségi, világi, regionális, akármilyen szinten. Meg kell velük értetni, nekik 


pedig az alárendeltjeikkel, hogy mi a tét. A legszigorúbban kell eljárni. Az az öt 
persze soha többé nem lehet rendfenntartó, ha szabadlábra kerülnek, és az sem, 
aki ezek után még beleköt a Testvériségbe. Annak irány a börtön. 

Rendelt egy üveg íhafit és a csavargólányra gondolt, a korábbi elképzelésére. 
Valahogy meg kell próbálni nyélbe ütni. 

íldatának meggyőződése volt, hogy képtelen lenne jól ellátni a munkáját, ha 
nem hinne az emberekben. 


70. 


, Ámmaít először azzal válhatott egy kis időre a Galaxis fontos személyiségévé, 
hogy volt benne egy szikrányi abból, ami Nindát Nindává tette: hitt az emberek- 
ben, hitt önmagában, hitt Ninda fontosságában (noha egészen más szempontból, 
de tisztán látta, hogy egyetlen ember, sőt gyerek is lehet galaktikus fontosságú). 
Ahhoz, ami neki akkor kellett, ennél tovább nem is kellett látnia. " 


Aini: 
Ninda életének mellékszereplői, 
1. A. 
Sídisuan 
Aulang Laip 
43611. szahut fargiszíman 
415 


Sídisuanon nem lehetett olyan egyszerűen kisétálni a suárkapun, mint a korábbi 
világokon. Le kellett foglalni a helyet egy aungiron, és akkor, amikorra a helyfog- 
lalás szólt, le kellett menni a 8-nidzsi szektorban levő kikötőbe, ahol beszállhatott. 
Az aungir hosszúkás volt, szürke, jellegtelen. Tíz sorban voltak ülései, mindkét 
oldalt kettő-kettő. Üres hely nem is maradt. Az ajtót bezárták, a külső falon ki- 
nyílt egy kis kapu, és kirepültek. 

A látókörükben egész sor hajó állt az élettelen, sárgás pusztaságon, Ninda tízet 
számolt meg, amíg elérték a kupolát. Azt már látta a kilátóból leszállás közben. 
Óriási volt és ragyogó, áttekinthetetlen összevisszaságban elhelyezett üveglapok- 
ból állt, amik alatt mindenféle színű, méretű és formájú épületek sokasága lát- 
szott. 

Az iskolából nem jött vele senki. Szahut volt, hetes farka, nincs iskola, Fendria 
a családjával tölti a napot, az iskolatársai közül pedig senki sem akart most jönni. 
De egyedül nem utazhatott. Megmondták, hogy azt nem lehet, senki nem mehet 
egyedül a városba, és legfőképpen nem egy gyerek. A negyven emberből tíz 
esszidzsinna volt, nagyobb csoportoknak két-három jár, az egyedül utazóknak egy 


külön. Fuahant kizárólag azért jön a városba, hogy őrá vigyázzon, mert senki más 
nem tart abba az utcába. Mellette nincs mitől félnie, nagydarab, erős férfi, termé - 
szetesen fegyvere is van, és ha bajba kerülnek, úgyis ott terem az egész Aulang 
Laip, hogy megvédelmezze őket. Ezt Fuahant már induláskor megmondta, bár 
persze Ninda amúgy is tisztában volt vele, ő pedig arra gondolt, hogy őt huszon- 
nyolc nappal ezelőttig senki semmitől nem akarta megvédeni. Néha előfordult, 
hogy egy-egy bandatag a védelmére kelt egy másikkal szemben, illetve a bandán 
kívüli csavargók ellen valamelyest még gyakrabban, de senki nem kockáztatta 
volna érte a bőrét egy ervés ellen. Mégis él. Hát itt sincsen félnivalója. 

De ahogy kiértek a sivatag fölé, egyszerre minden kiment a fejéből. Az érzés 
részletekben jött, először egy pillanatra, mintegy tapogatózva, aztán már kicsit 
hosszabban, harmadszorra pedig vele maradt és tartósan megtelepedett a fejében. 
Vagy nem is a fejében? Inkább mintha körüllengte volna az érzés. 

Mi ez? 

Mint amikor lehallgat valakit. Ahhoz hasonló... de nem az. A lehallgatást csak 
ő kezdeményezheti, ráhangolódik a másik ember tudatára... igen, ez az. Mintha 
valaki őt akarná lehallgatni. 

Megpróbált visszajelezni, de az érzés nem változott. Nem vették a jelzését. 

Ez nem itt van, az aungiron. És nem is az Aulang Laipon, hiszen éppen akkor 
kezdődött, amikor elhagyták a hajót. A városban vagy egy másik hajón lehet. De 
ahogy haladtak a város felé és az érzés erősödött, már tudta, hogy a kapcsolat for- 
rása ott van. És csak egyféleképpen lehet értelmezni. 

Ez egy hívójel. 

— Hé, hallasz egyáltalán? — hallotta Fuahant hangját valahonnan a távolból. — 
Azt kérdeztem. . . 

De ki hívja? Honnan? Miért? Ez nem lehet egy másik ivut. Akkor ugyanazt 
érezné, mint amikor LYY hívja. De ez más. 

Magasan a kupola fölött jártak már, egy kiemelkedés felé tartottak, ahova a jel- 
zőfények vezették őket. Ninda nem is látta. Félig lehunyt szemmel koncentrált, 
hogy a jel minden kis részletét kielemezze. 

Az aungir lassított és berepült a magasan a város fölött elhelyezett kapun, ami - 
ben térfüggöny tartotta vissza a város levegőjét. Aztán leereszkedtek egy térre, és 
az ajtók kinyíltak. 

— Rendben — mondta Fuahant. — Máris utánanézek, merre kell mennünk. 

Ninda azonban ezt nem várta meg. Kilépett a járműből és a férfire ügyet sem 
vetve elindult, nyílegyenesen átvágott a téren. Az esszidzsinna csodálkozva sietett 
utána. 

— Hé, mit művelsz? Fogalmad sincs, merre van az az utca! 

Amikor kilépett az aungirból, a jel még jobban felerősödött. Nyilván a jármű 
fala kissé árnyékolta, az Aulang Laip fala pedig teljesen áthatolhatatlan volt szá- 
mára. Itt a városban már tisztán és félreérthetetlenül érezte az irányát és a távolsá- 
gát. Semmi szüksége nem volt útmutatásra. A tér utáni kis utcán ment egy sarkot, 


balra fordult, lement egy rámpán, ami levezetett a dombról, amin leszálltak. 
Tízemeletes házak között haladt fél limlit, és az egyik előtt megállt. Fuahant, aki 
végig mellette loholt, értetlenül nézett rá. 

— Ez az a cím. De hogy csináltad? 

Ninda szó nélkül megnyomta a kapunyitó gombot. Felmentek a lifttel a hatodik- 
ra és becsöngettek egy lakásba. 

— Takeri — nyitott ajtót egy félmeztelen, borostás képű srác. 

— Tessék — mondta a fordítógép, amit Fuahant már készenlétben tartott. 

— Kirit szeretnék venni — felelte Ninda, szúni szokás szerint azonnal a tárgyra 
térve. 

— Taku panemo tanika — fordította a gép. 

— Katto — biccentett a fiú, hogy jöjjenek be. 

Ninda körül se nézett a nagy, de zsúfolt helyiségben, ahová beléptek. Csak a 
szoba sarkában álló nagy, lapos ládát látta. Négy fala volt, teteje nem. Abban vol- 
tak. 

Az anyjuk és hat kölyök. Az anya két férfiökölnyi, a kicsik akkorák, mint Ninda 
ökle. Szürkék voltak, elmosódott szélű kékes és barnás foltokkal, de ahogy Ninda 
közelebb lépett, lassan kezdett megváltozni a színük. Az anyjuké először, fakó - 
barna, majd egyre élénkebb narancssárga lett, aztán a kölyköké is. 

Mert érezték egymást. 

— Fuahant — mondta az esszidzsinna a háta mögött —, a Testvériségből. 

— Nitta — felelte a fiú. — Maga a jokkija, ugye? 

— Kérem? Elnézést, ezt a szót a gép nem tudja lefordítani. 

— Maga vigyáz rá, testőrködik. 

— Á, igen, igen. Én a biztonsági szolgálatunktól jöttem. 

— Gondoltam. A maguk népe sehova se jár őrizet nélkül. Félősek. De hogy mitől 
félnek, azt senki se tudja. 

— Pedig egyszerű, Nitta. Nem félünk, csak a maguk hatóságaival nem szeretünk 
ujjat húzni. 

— Hát... azokkal mi se... de én abban voltam teljesen, hogy maguk tőlünk fél- 
nek, idebolygói emberektől. 

A társalgás nem ment könnyen, sokszor akadtak szavak, amikkel a fordítógép 
csak akadozva bírt el; ebből Fuahant azt a következtetést vonta le, hogy a fiú nem 
a szabványos sídi köznyelvet beszéli, hanem valamilyen tájszólást, vagy az is le- 
het, hogy egy olyan kisebbségi vagy rétegnyelvet, ami eléggé hasonlít a kölcsönös 
megértéshez, de a gépet azért próbára teszi. Mindenesetre valamilyen eszmecserét 
azért lefolytattak. Szó esett a kirik származásáról, a tenyésztés nehézségeiről, a ki- 
ripiac viszonyairól, valamint a sídi—szúni kapcsolatokról és még néhány apróság- 
ról. 

Rengeteg idejük volt. Attól kezdve, hogy belenézett az anya szemébe, Ninda fe- 
lől ők ketten akár ne is léteztek volna. 

, Ha nem lennének a kirik, csoportunk sokkal nehezebben jött volna létre — és ke- 
vesebben is lennénk. " 


Ninda: 
Feljegyzések az utánunk jövőknek, 
1. kötet, 32. sómir, 6. singir 


, tetszel" 

, tetszel" 

, barátság szeretet" 

, barátság szeretet" 

, tetszel" 

, gyermek barátság szeretet gyermek" 

, tetszel" 

, gyermek otthon barátság szeretet" 

, tetszel" 

Ninda azonnal megsejtette a kirik intelligenciájának szintjét. Szubintelligens lé- 
nyek voltak. Csak érzelmeket tudtak felfogni és kifejezni. Az anyakiri nyomban 
betekintést adott az érzelemvilágába, s míg Ninda vizsgálódott benne, ő Nindáét 
kutatta át. Érintkezésük módja ugyanaz volt, mint LYfvel, közvetlen hullámok 
agytól agyig, de a közlés csak érzelmeket tartalmazhatott. A gondolatokra az 
anyakiri kezdetben nem reagált, csak később, amikor Ninda megtanulta, hogyan 
alakítsa őket érzelmi hullámokká. A kicsinyek fokozatosan kapcsolódtak be, ele- 
inte csak rövid jelzésekkel, aztán már folyamatosan sugároztak. Utólag Nindának 
az volt az érzése, hogy szándékosan tették, nem akarták egyszerre hét hullámkép- 
pel elárasztani. 

Eltartott egy ideig, amíg Nindának némi rálátása lett a kirik érzelemvilágára, és 
csakhamar rájött, hogy ő csak egy töredékét fogja fel a valóságosnak. Az olyan 
fogalmak, mint gyermek, otthon, utazás, pihenés, evés, érzelmek gyanánt jelentek 
meg, és minden egyes érzelem beláthatatlanul sok változatban létezett. Ninda is 
ismerte a barátság többféle változatát, hiszen már Szindorián is voltak közelebbi 
és távolabbi barátai, voltak, akikben megbízhatott bizonyos dolgokban, másokban 
más dolgokban bízhatott meg, és az Aulang Laipon is talált már barátokat, akik 
megint másképpen voltak a barátai. A kiriknél a barátságnak számtalan változata 
volt, azoknak fokozatai voltak, és még egy sor különböző, szavakkal leírhatatlan 
tulajdonság, töméntelen különféle árnyalattal és változattal. S ez ugyanígy volt 
minden érzelmükkel, köztük olyanokkal, amikről Nindának sejtelme sem volt, 
hogy micsodák, érzékelte őket, de nem értette. Tudta, hogy ezekre nincsen szó 
semmilyen emberi nyelven, ezeket a fogalmakat emberi lény nem képes felfogni, 


éppen úgy, ahogy a kirik nem tudják felfogni, mi az űrutazás vagy akár egy lám- 
pa. Tökéletesen érzelmi lények voltak, és az érzelmeik sokfélesége úgy aránylott 
az emberi érzelmek sokféleségéhez, mint egyetlen világhoz a Galaxis. 

Már tudta, hogy miért kell kirit vennie. 

Ahogy érzelmi nyelven társalgott az anyával, majd a kölykökkel is, megtudta, 
hogy nevük is van, egy-egy sajátos érzelmi képlet, ami éppúgy működik, mint az 
embereké: ha egyikük ezt a képletet sugározza, a másik érzékeli, hogy neki szól- 
tak. Említeni tudják egymást ezzel az érzelmi jellel, beszélni tudnak egymásról. 
Ninda is megtanulta hamar a nevüket, ő is tudta képezni ezeket az érzelemhullá - 
mokat — vagy valamiféle nagyon leegyszerűsített változatukat, mint a szúnik a 
szindor nyelv zenei hangsúlyoktól megfosztott változatát —, és a kirik válaszoltak 
rá. Magában hangokat társított ezekhez: az anya neve ÁÁ lett, a kicsik pedig ÍI, 
VY, Ég, Aú, ÖŐ és ÜŰ. Mert ember volt, és csak szavakban tudott gondolkodni, 
de tudta, hogy YY gazdájaként meg kell tanulnia érzelemnyelven gondolkodni is. 

Azt, hogy YY lesz az ő kirije, nem ő döntötte el, hanem a kiricsalád. Amikor a 
döntés megszületett, YY körbeszaladgált a ládában, kis farkincáját és fülét moz- 
gatta, ugrált, és közben nagyon összetett érzelmeket sugárzott. 

De volt egy probléma, amit meg kellett oldaniuk. A kiriket ugyanúgy adják-ve- 
szik, mint más állatokat, bár elég gyakran előfordul, hogy családostul. Ezt tőlük 
tudta meg, és már világos volt, hogy miért. Most, hogy olyasvalakit találtak, aki 
ért a nyelvükön — LYf tapasztalatából ítélve talán ő lehet a harmadik a Galaxisban 
—, vele világosan tudták közölni, hogy együtt maradnak. Ez Ninda számára is ma- 
gától értetődő volt. A kirik nem tudtak mihez kezdeni a pénz fogalmával, ezért 
csak azt kérdezte meg, hogy mit fog szólni az ember, aki most vigyáz rájuk — a ki - 
rik számára gazda és állatának viszonya egyfajta , vigyázó szeretet" érzelemként 
jelent meg, aminek köze sem volt a számukra értelmetlen tulajdonjoghoz —, de 
erre ÁA nyomban tudott felelni: bízza csak rájuk. 

Ninda ezért fölegyenesedett és a férfiakhoz fordult. 

— Hát akkor mehetünk is. 

Ugyanekkor valósággal anyagi testként érzékelte a mellette elhaladó tömény ér- 
zelemhullámot, amiben ott volt a törekvés, hogy az emberek primitív érzelemvilá- 
gához egyszerűsítsék, de így is legalább százféle fő érzelem vibrált benne, a mel - 
lékérzelmekről nem is beszélve. Azok ketten csak egyetlenegyet fognak belőle ér- 
zékelni, valami olyasmit, ami ezek összességeként áll elő, és persze a sajátjuknak 
hiszik majd. Különösebb tűnődés nélkül is nyilvánvaló, hogy amit Ninda érzékel, 
azt ezek ketten nem, és senki más sem. De a kirik mégis tudnak úgy sugározni ér- 
zelemhullámokat, hogy azokat a közönséges emberek is érezzék — akiknek eszébe 
sem fog jutni olyasmi, hogy ezeket az érzelmeket nem ők saját maguk élik meg. 

Az az érzelemnyelvű kommentár, amit AA neki küldött, szavakra lefordítva 
olyasmi lett volna, hogy , tetszik család utazás szeretet család", de Ninda ekkorra 
átlátta, hogy egy-egy érzelmi fogalom a milliónyi adalékkal együtt nemcsak jelen- 
tések sokaságát hordozhatja, de emberi nyelvre fordítva olyan komplex üzenetet 


is tartalmazhat, amit csak szavak sokaságával lehet valamelyest megközelíteni. 
Nagyjából elkapva ÁÁ érzelemszavainak lényegét, így tudta volna emberi 
fogalmakra fordítani: , egyet fognak érteni és beleegyeznek, hogy a családom 
együtt menjen veled és egyesüljön a te családoddal". De ennél még milliószor 
bonyolultabb volt — ezt már abból is tudta, hogy minden egyes fogalomhoz több 
tucatnyi adalék tartozott, amikből nem értett semmit. Mintha valaki, aki csak 
keveset ért szindor nyelven, a sviludp rieyn adyt igealakot akarná megérteni úgy, 
hogy csak az ige alapalakját ismeri: sv/lűat. Csak itt milliószor bonyolultabb volt, 
mert az adalékok sokasága szerepelt minden egyes fogalomnál, és ezek egymásra 
is hatottak, nemcsak egyazon fogalom különféle adalékai, hanem az egész érzelmi 
mondaton belül minden fogalom adalékai hatottak az összes többire. 

Dehogy szubintelligensek, sejtette meg Ninda. Lehet, hogy Lyfhez képest igen 
hogy az emberekhez képest a kirik mennyire intelligensek. A gondolkodásuk an- 
nyira összehasonlíthatatlan az emberével, mintha azt akarná felmérni, hogy egy 
kék golyó és egy piros kocka közül melyik a savanyúbb. Meghatározhatatlan, 
hogy az ember és a kiri közül melyik az értelmesebb, mert nincs közös pont a 
gondolkodásukban, aminek segítségével összemérhetők lennének. 

— Ó, igen — bólintott a fiú. — Izé... arra gondoltam... nem akarod esetleg az 
egész családot magaddal vinni? Biztos találsz vevőt valamennyire. 

— Nahát — szólalt meg Fuahant —, nekem is éppen ez jutott az eszembe. S a vé - 
telárat majd a hajóról átutaljuk. Alighanem pár napon belül. 

— Kitűnő ötlet — mosolygott rájuk Ninda, mintha újdonság lenne neki. 

nc-16 diplomácia 


,, Mehetsz a dolgod után, amíg örvényleni nem kezd körülötted az idő. Akkor állj 
meg, nézz körül, figyelj és gondolkozz. Ne várd meg, hogy elkezdjen lassan alá- 
hullani. " 


Lí-Nindaran: 


Az Első Szían, 
25. sómir 
Syyndoreia 
Kafndim 
57. inii 56. 


a fehér órája 


íldafa ügyvivő hátradőlt a székében és gondolkodott. 

A hír, amit az imént kapott, és aminek hitelességéhez már nem férhetett kétség, 
teljesen más helyzetet eredményez az egész galaktikus térségben. 

A $yd$ Köztársaság népe fellázadt és elkergette Ám$awáúd elnököt. 

Ez milliónyi okból és módon lesz kihatással Syyndoreiára. Politikai, gazdasági, 
mindenféle szempontból. De ez már nem az ő asztala. A három napja történt inci- 
dens után bement Vyhaütejnhez és kérte, hogy az összes ügyét asszignálják más 
ügyvivőkre, ő most csak a Testvériséggel létrejött feszült helyzettel kíván foglal- 
kozni. A kérést vita nélkül teljesítették, mint az ilyen kéréseket általában. 

A Testvériség ugyanolyan viszonyban van $ydível, mint ővelük: kereskedelmi 
partnerségi szerződésben állnak, a süuny hajók leszállnak mindkét állam egyes vi- 
lágain, mindenki sokat keres az üzleten. De nem ez a lényeg. Hogyan hat ez a vál- 
tozás az ő kapcsolatukra a Testvériséggel? 

Különös tekintettel arra, hogy az Aulang Laip ez idő szerint $yd$ területén tar- 
tózkodik. Ők Sídinek hívják, a világot pedig, ahonnan ma vagy holnap indulnak 
tovább, Sídisuannak. $ydjsuüwáj. A sűüny hajók útvonala persze titkos, de egy 
diplomáciai ügyvivőnek nem gond ilyen adatokat megszerezni, főleg olyan vilá- 
gokról, ahol van képviseletük, hiszen a következő állomáshelyüket mindig meg- 
mondják, azt az egész Galaxis tudhatja, s így csak egy hiperfon oda, és megvan az 
azutáni cél is. Az egyik asszisztensét ráállította erre a feladatra, hogy az Aulang 
Laip útvonalát kövesse. Miközben jól tudta, hogy ami neki kell, azt így nem tud- 
hatja meg biztosra. Neki nem a hajó holléte kell, hanem a csavargólányé. Aki bár- 
mikor átszállhat egy másik hajóra vagy kiszállhat bármelyik világon, és később 


egy másik hajóval folytathatja az útját. Lehet, hogy már rég megtette. Errefelé 
mindenhol van a Testvériségnek képviselete, ahol elidőzhet, és nyakra-főre járják 
a galaktikus környéket a hajóik, akárhol átszállhat. Az űrben is. És ezt lehetetlen- 
ség megtudni, mert a Testvériségnél még az utaslista is titkos — mint minden csil- 
lagközi fuvarcégnél —, a csavargólány pedig eleve nincs is rajta. Itt nem segít sem- 
milyen hírszerzési trükk. Fölrakhatott volna öt ügynököt az Aulang Laipra — mi- 
nek? A két nyilvános szintről ki se tehetik a lábukat, ha pedig a csavargólány nem 
jön le oda, akkor a róla beszerezhető információjuk tel-jes pon-tos-ság-gal zé-ró. 
Sehol nem lehet úgy eltűnni, mint a Testvériségben, ha állampolgársága van az 
embernek. 

Nagyot sóhajtott. Ugyanakkor valójában lényegtelen, hogy a lány hol van. 
Amíg valami zűrbe nem keveredik valamelyik világ hatóságaival. Akkor neki 
közbe kellene lépnie, de ez most már cseppet sem egyszerű, és nemcsak a távol- 
ság miatt. 

Tegnap megtartották a rendfenntartók bírósági tárgyalását, ő is tanúskodott. A 
Sangur Órangi egyik tanácstermében voltak, elég nagy hallgatóság előtt, jelen 
volt a vádlottak családja, egy csomó kíváncsiskodó és persze nyolc-tíz syyndor té- 
vétársaság, őt is meginterjúvolták, nem mondott semmit. 

Elképesztően enyhe ítéletet kaptak. Húsz év kényszermunka. Könnyek között 
köszönték meg. Hatszáz szúni nap — kevesebb mint nyolcszáz syjndof nap. Úgy- 
hogy nem bánták az indoklást. Abban az állt, hogy a parancsnokuk döbbenetes 
ostobaságát csak az alárendeltjeinek ostobasága múlja felül, és nem lenne fair 
komoly büntetéssel sújtani őket. A balhét az őrnagy vitte el, aki vitathatatlanul pa - 
rancsot adott, hogy kövessék, amikor a mestervezető beszólt, hogy az ember a su- 
ár felé tart. Minden rögzítve van. A vád kijelentette, hogy egy parancsnoknak tud - 
nia kell, hogy fennáll az eshetőség, hogy ha egy gyanúsított menekül és van ott 
egy kapu, akkor be fog menekülni oda — ha pedig az a kapu egy másik állam terü - 
letére nyílik, akkor ennek sokszoros az esélye. Minimálisan figyelmeztetnie kel- 
lett volna az embereit, hogy csak a suárkapuig követhetik a gyanúsítottat. Drága 
lecke volt neki. Miután a törvény nem teszi lehetővé, hogy kiadják Szúnahaum- 
nak, őt a syyndof katonai bíróság ítélte el ugyanakkor és ugyanott. Öt év katonai 
fegyház — és ez már syyndoj években számít —, százezer háy pénzbüntetés és tel- 
jes lefokozás. Csak azért úszta meg kényszerleszerelés nélkül, mert ilyen magas 
rangban ezt tiltja a törvény. A másik ötöt azonnal leszerelték, erről Íldata gondos- 
kodott, már erre a hónapra csak negyvenhat ledolgozott napot számolnak. Viszont 
az őrnagy megmaradhat a rendfenntartóknál és idővel akár a rangját is visszasze- 
rezheti, ők meg semmilyen állami szolgálatba nem kerülhetnek vissza. 

No mindegy. Neki más a gondja. Felállt, kinyújtóztatta a hátát és fölhívta az 
asszisztensét. Adatokat kért a rendfenntartók körében végzett felvilágosító mun- 
káról. A parancsnokok nagyon húzták a szájukat, amikor közölte velük, hogy az 
Államszövetség összes világának összes rendfenntartójával meg kell értetni, hogy 
mi a dörgés az idegen hajók területenkívüliségével, de némileg készségesebbé 


váltak, amikor közölte, hogy ha ő, egy diplomáciai ügyvivő feljelentést tesz a ka- 
tonai ügyészségen, akkor napokon belül összeül a bíróság és ítéletet hoz. Ő pedig 
be fogja bizonyítani, hogy államérdekről van szó. 

De hát egy dolog, hogy mennyire voltak készségesek kilenc napja és hogy mi 
történt azóta. Naponta kétszer megnézi ezeket az adatokat, és már kétszer megtör - 
tént, hogy egy-egy körzetből nem jelentették, hogy dolgoznának az ügyön, ezért 
felhívta az ottani parancsnokokat és megkérdezte. Nem is hallottak az ügyről, 
ezért Íldata személyesen küldte el a tájékoztatót és egy napot adott nekik, az ille- 
tékes világösszekötőket pedig megfenyegette a bírósággal. 

De mindez annyit sem ér, mint egy méyndwávur, ha a csavargólány elleni ostoba 
körözésből csak egyetlenegy példány eljutott valami olyan világra, ahova nem 
kellett volna. S ha ez megtörtént, arról csak egyféleképpen szerezhet majd tudo- 
mást: ha a lány is odakeveredik és letartóztatják. Illetve ha ott valami értelmes 
ember kezébe kerül, az fölhívja a minisztériumot, hogy mi ez a marhaság, Szúna- 
haum állampolgárát letartóztatni, és akkor egyenesen őhozzá irányítják, vagyis 
akkor is tudomást szerez róla, csakhogy ennek vajmi csekély az esélye. 

Ma reggel küldte el az üzenetet Gerantinak. Előbb nem tehette, ki sem látszott a 
munkából, megszervezte a rendfenntartók felvilágosítását, megkereséseket kül- 
dött szét más államok hatóságainak, hogy ha netán megkapták azt az átkozott el- 
fogatóparancsot, szóljanak neki és nehogy végrehajtsák, előkészítette a Sangur 
Órangira berontók tárgyalását, és terveket kovácsolt, hogy mit tegyen, ha ez az 
egész a fejére omlik, mert húsz világgal távolabb a csavargólány verekedésbe 
keveredik, és soha senki nem hiszi el, hogy nem syyndof provokáció. 

,, Sok állat van, amiktől egész sor érzelmet kaphatsz. A kiriktől megkaphatod a vi- 
lágmindenség összes pozitív érzelmét. " 


; Ninda: 
Eletem egy falevélen, 
144. sómir 


Aulang Laip 
Sídi Köztársaság 
43611. famut angdzsagan 


Ninda tudomást sem szerzett róla, hogy Sídiben forradalom tört ki, az elnököt el- 
kergették, ideiglenes kormány van hatalmon. Sídisuanon mindenki erről beszélt, 
még a suár látogatóitól is hallhatta volna, de nem járt ekkoriban a suárban, no 
meg persze ott sem politikáról beszélgetett az utasokkal. A hajón pedig nem volt 


beszédtéma, a szúnikat ez nem érdekelte. Az Aulang Laip a forradalom után még 
fél napig Sídisuanon volt, aztán menetrend szerint felszállt és elindult Angsadró - 
mi felé, ami szintén sídi felségterület. Mindkét világon, majd a következő úticél- 
jukon, Hetkilen is feszült volt a helyzet, az emberek eleinte ünnepeltek is meg ag- 
gódtak is, de mire az Aulang Laip elérte Angsadrómit, a helybeliek már inkább 
aggodalommal telve jártak az utcán, és megkönnyebbülve léptek be a suárba. 
Angsadrómin pedig jött egy ember a suárba, odament az első esszidzsinnához, át- 
adta neki az igazolványát, megmondta a nevét és politikai menedékjogot kért. Az 
elűzött elnök egyik magas rangú tanácsadója volt. 

De minderről Ninda csak egyetlen helyről értesülhetett volna: a Galaktikus Hí- 
rekből, aminek a létezéséről már tudott ugyan, itt-ott elhangzott a neve, de ő s0- 
sem volt rá kíváncsi. A felnőttek közül is kevesen. A szúni társadalom nem for- 
dult önmagába, kíváncsi volt mindenre, ami a Galaxisban történik — de a kor- 
mányváltozások, a helyi politika szinte senkit sem érdekelt a szúnik közül. Amíg 
Sídisuanon voltak, a hajón több ezer ember követte figyelemmel a helyi tikkanu- 
bajnokság döntőjét, de hogy ki volt az elkergetett elnök és miért kergették el, azt 
nem sokan tudták volna megmondani. Magáról a forradalomról is kevesen tudtak. 

Nindát a tikkanu sem érdekelte. Kizárólag a hét kirivel foglalkozott. 

A fiú segített őket hazacipelni, miután tisztázták, hogy a kicsik még nem tudnak 
ennyit gyalogolni, és Fuahantnak nem szabad csomagot vinni a kezében, mert az 
az előírás, hogy az utcán a keze mindig szabad legyen. Ezért a fiú keresett két 
zsákféle alkalmatosságot, azokba bemászott három-három kölyök, és ketten vitték 
őket, AA pedig futkosott körülöttük. 

VYt kifizette, Fuahant mutatta meg, hogyan tud a suagjáról úgy fizetni, hogy a 
fiú megkapja a saját, sídisuani bankjába. A többiekért majd fizetnek neki, akik 
megveszik őket, AA azt mondta, az nem gond, ha nincsenek együtt, amíg egymás 
közelében maradnak, vagyis bárhol a hajón. Idebent kitűnően tudják venni egy- 
más jeleit, kipróbálták. Ninda a gantirlakásába vitte őket — persze a suárból már 
Fuahant hozta föl a másik hármat, de itt a hajóban már cipelhetett nyugodtan -—, és 
később YYvel fölment az első szintre, a parkba. A kiskiri vidáman elugrált a 
parkban és az erdőben, azonnal fölmászott a fákra, és kitünően tudta onnan venni 
a többiek érzelemhullámait, akárcsak Ninda. Aztán lement értük és két fordulóval 
felvitte a többieket is. 

Az etetésük nem lesz bonyolult. Bármilyen növényt megesznek. Imádják a gyü - 
mölcsöt és a zöldséget, de a füvet és a leveleket is szívesen eszik. A kicsik fejlő - 
désben vannak, nekik naponta tízszer-tizenötször kell enniük, de ez alkalmanként 
egyetlen gyümölcsöt jelent, nagyobb fajtákból még annyit se. ÁÁ két gyümölcsöt 
is megeszik egyszerre, de neki már elég naponta négy-öt étkezés. És nem szorul- 
nak rá, hogy föltálalja nekik, egyedül is fölmásznak a fára. Neki is hoztak egy 
jogratot. De csak egyet, Éj hozta, mintha összebeszéltek volna, hiszen hetet úgyse 
tud egyszerre megenni. A kölykök egyet se, két nagy gyümölcsöt téptek maguk- 
nak és szépen elosztották. Fendria külön elmondta, hogy a hajó összes fájának és 


bokrának termése közkincs, mert ez is része annak, hogy a természet közelében 
érezhessék magukat. Csak nem szabad többet leszedni, mint amennyire tényleg 
szüksége van az embernek. Hát ezzel a kiriknél nem lesz hiba. 

Óriási élmény volt nekik a park, ÁAÁnak azért, mert a kölykök gondozása miatt 
egy ideje már nem járt a szabad ég alatt, a kicsiknek meg persze egyáltalán nem 
volt még rá alkalmuk. Rengeteget futkároztak, fölmásztak a fákra, bújócskáztak a 
bokrokban, fáradhatatlanok voltak, mint a legtöbb állatkölyök. Aztán egyszer 
csak ÁÁ leheveredett egy bokor tövében, a kölykök odabújtak hozzá, és ahogy 
sorban elaludtak mind, a folyamatos érzelmi sugárzás fokozatosan csökkent, és 
végül kialudt. Ugyanekkor a bundájuk zöldre változott, ugyanolyan árnyalatúra, 
mint a fű, amiben feküdtek. 

Ninda pedig ott maradt egy gonddal. De már tudta, mit kell tennie, és meg is 
tette: megkérdezte a legelső arra járó felnőttet. Szindorián elképzelhetetlen lett 
volna, hogy egy vadidegent kérdezzen meg bármiről, és nemcsak azért, mert egy 
csavargó nem tehet ilyet. Senki sem teheti. Egyszerűen nem illik. Itt magától érte- 
tődőnek számított. 

— Nem hiszem, hogy bárkit zavarnának — mondta a Valget nevű férfi. — Van a 
parkban éppen elég állat. És őket se nagyon fogja zavarni senki, hacsak nem egy 
kutya, de ha nem hagyja békén őket, legfeljebb fölmásznak egy fára. Ott is tudnak 
aludni. Szóval egészen nyugodtan otthagyhatod őket éjszakára. 

Hát otthagyta őket. De nem azért, mert Valget azt mondta, hogy nem fogja őket 
bántani senki — ezt magától is tudta. Hanem mert ők nem fognak zavarni senkit. 
Attól nem tartott, hogy bajuk eshetne. Biztos volt benne, hogy meg tudják védeni 
magukat. Nem a karmukkal vagy a fogukkal — van nekik, de nem ér sokkal töb- 
bet, mint az emberé —, hanem az érzelmi ráhatással, amivel bárkit, embert vagy ál- 
latot meg tudnak győzni, hogy ne bántsa őket. Vagyis hát ez nem meggyőzés, ez 
átprogramozás, az ember vagy állat egyszerűen azt akarja, amit ők kívánnak, 
hogy akarjon, és azt hiszi, hogy a saját döntése volt. Éppen úgy, ahogy LY$ és a 
többi ivut irányítja a gazdáját. Vagy bárkit. Azt a fiút is könnyedén rávették, hogy 
adja oda neki mindannyiukat, és mindig úgy fogja gondolni, hogy ő döntött így. 
Lehet, hogy később arra a következtetésre jut, hogy rossz döntés volt, de akkor is 
a sajátjának fogja tartani. 

Azt Fuahanttól kérdezte meg, hogy lehet vevőt találni a kicsikre, hiszen a fiúnak 
ki kell fizetni őket. Arról nem győzhették meg, hogy adja őket ajándékba, ha egy- 
szer a pénz fogalmáról sejtelmük sincs, tehát az ajándék fogalmáról sem. 

Fuahant írt neki egy rövid közleményt, hogy öt kirikölyök és egy anya eladó. 
Ezt mindenki látni fogja a suagján, aki háziállat után érdeklődik. 

,, Mindannyian összemossuk a határait annak, hogy milyenek vagyunk, milyennek 
hisszük magunkat, illetve milyenek szeretnénk lenni. En sem vagyok kivétel. Ha 
azt hiszed, hogy te igen, azzal beláttad, hogy nem." 


Ninda: 
Kommentárok az Első Szíanhoz, 
16. sómir 
Aulang Laip 
Sídisuan 
43611. dzsirat szílgaran 
349 


Reggel először fölszaladt megnézni a kirijeit, de azok még mélyen aludtak, csak 
AA nézett föl a jöttére, megbillentette a fülecskéjét és aludt tovább. Úgyhogy ő 
lement a negyedik szintre, vett magának reggelit az automatából és bement az is - 
kolába. 

Szinensi és Rongami együtt jött, mint általában; egymás mellett is laktak, meg 
amúgy is együtt szoktak mászkálni. A többiek már bent voltak a teremben, leül- 
tek, még nem kezdtek el beszélgetni, amikor azok ketten beléptek. 

Fendria összevonta a szemöldökét. 

— Szinensi, jól vagy? 

— Iiigen — húzta az a szót —, azt hiszem. . . 

— Csak hiszed? Nem vagy jó színben. 

— Tegnap egész délután rosszul voltam. Szédültem, zúgott a fejem... este aztán 
egyszer csak elmúlt. 

— Nahát. Orvost megkérdeztél? 

— Nem. Végül is jobban lettem. 

— Rendben. De ha visszatérne, mindenképpen szólj. Akkor kezdjük el, gyere - 
kek. Mivel jelenleg a Sídi Köztársaságban járunk, szeretnék beszélni nektek arról, 
ami itt történt a napokban. Forradalom tört ki és Ámszand elnököt elkergették. Ez 
jó alkalom arra, hogy beszéljünk a forradalmakról. Nálunk ilyesmik nem fordul- 
nak elő. Tudja-e valaki, hogy mi az a forradalom? 

— Szindorián volt egy — mondta Ninda. — Ottani idő szerint tizenöt éve Vuird 
Kíreán elkergette Szammetilt. 

— Hát az inkább puccs volt — felelte Fendria. 

— Azt... azt nem tudom, mi. 

— Várjatok már — szólt közbe Siandzsi. — Ezeket a neveket most nem ejtetted 
olyan furán... szindorosan. 


— Ja — nevetett Ninda —, szúniul mondtam, igazad van. Helyesen kiejtve Vűyrd 
Kiyfeán. A Szindoriai Államszövetség elnöke. Lán Syyndoreiah$ luofap 
kindiuőp Vűyrd... 

A mondat félbeszakadt, Nindának torkára forrt a szó, ahogy az elméjét hirtelen 
elöntötték az érzelmi jelzések. Illetve nem akkor. Először egy tömény hullámot 
érzett, amiben tisztán érezte a hét kiri külön-külön jelzéseit, és tudta: felébredtek. 
A szava a nyolcadik jelzéstől akadt el. Mert a hét jelzésre egy pillanat múlva vála- 
szolt még egy, és a kirik reakcióhullámára már Ninda is rá tudott kapcsolódni és 
megtalálni az utat a nyolcadik elméhez. Döbbenten néztek egymásra a hirtelen 
holtsápadtra váló Szinensivel, és Ninda máris tudta, hogy most is ugyanazt a ros- 
szullétet érzi. 

— Igen... — érezte meg a barátnője gondolatát. — Ezt éreztem tegnap Is. . . 

De hiszen ő most nem is hallgatja le Szinensit! 

— Ezt... nem értem. . . 

— Semmi baj — felelte Ninda gyorsan, most már tudatosan üzenve, mert Szinensi 
kezdett megijedni. — Semmi baj! Érezzük egymás gondolatait. Tudunk beszélgetni 
gondolatban. Hallasz? 

— Igen... hallak... de hát ez lehetetlen. . . 

— Nem, egyáltalán nem az. A kirik közvetítik a gondolatokat. 

— A kirik?... 

— Igen. Megvettem a kirikölyköt, de nemcsak őt, hanem az egész családját. Az 
anyjukat és mind a hat kölyköt. Eddig nem hallottuk egymást, mert aludtak. Ők 
okozták a rosszullétedet. Nem tudták... várj, megpróbálok beszélni velük, hogy 
engedjék el a száladat. Nem egyszerű, mert ők nem értik a gondolatokat, csak az 
érzelmeket. Nem tudtam, hogy ennek ellenére közvetíteni tudják a 
gondolatokat. . . 

Kis idő múlva Ninda megszólalt halkan, de élőszóval: 

— Jobban vagy? 

— Igen... — Szinensi nagyot sóhajtott. — Már jobb. . . 

Már nem hallották egymás gondolatait, csak egymás hangját. 

— Ez kezd nekem nem tetszeni — mondta Fendria. — Hívok orvost. 

— Nincs szükség orvosra — mondta Ninda, továbbra is Szinensit nézve. 

De Fendria már elő is vette a suagját és megkereste az orvost. 

— Suraddi, gyere ide, Szinensinek valami baja van. 

Ninda sóhajtott. Persze hogy nem hallgatnak rá. 

Az orvos pillanatok alatt ott volt, nagyon közelről kellett jönnie. Fiatal férfi 
volt, s kétségkívül jól ismerte Szinensit, mert egyből megtalálta a zsákokon üldö- 
gélők között. Leguggolt hozzá. 

— Mi baj, sien, mi történt? 

Szinensi habozott. Nindára nézett megint. Ninda látta a tekintetén, hogy beszél- 
ni akar, hát kinyitotta a kaput ismét, éppen úgy, mint amikor Lyfnek küldött hi- 
pertéri üzenetet, csak most nem a fákat kérte fel közvetítésre, hanem a kiriket. 


— Mit mondjak neki? — kérdezte Szinensi, hirtelen feltámadó rosszullétével 
küzdve. 

— Nem tudom, sien — felelte Ninda ajkát biggyesztve. — De az igazat ne. 

Suraddi éppen olyan szürke dobozt hozott magával, mint a sielunt orvos. 
Szétnyitotta és Szinensi két oldalára állította a lapokat, amik megálltak a levegő - 
ben és párhuzamosba fordultak egymással. S tanulmányozni kezdte a suag képer- 
nyőjét. 

Ninda gyorsan becsukta a kaput megint. Semmit sem tudott ennek a készülék - 
nek a működéséről, el sem tudta képzelni, mi az, amit képes megállapítani valaki- 
ről, de nem kockáztathatta, hogy kiderüljön valami. 

— Érdekes — mondta Suraddi. — Most egy pillanatra tért csak vissza, igaz? 

Szinensi kénytelen volt bólintani. 

— Láttam az arcodon. De a műszer nem mutat semmit. Nem tudom, mi ez. A 
gép szerint tökéletesen egészséges vagy. Mit érzel, amikor ez jelentkezik? 

Szinensi gondolkodott egy kicsit, megint Nindára nézett, aztán megrázta a fejét. 

— Sajnálom, hogy idejöttél fölöslegesen, Suraddi. Nincs mit mondanom. Ezek a 
rosszullétek elmúltak és nem fognak visszajönni. 

Az orvos felhúzta a szemöldökét és leült mellé a szőnyegre. 

— No várjunk csak. Mi az, amit te tudsz és a műszer nem? 

— Az, hogy nem fognak visszajönni. 

Suraddi követte Szinensi tekintetének irányát és ő is Nindára nézett. 

— Kimaradtam valamiből? 

— Várjunk csak — mondta Fendria. — Ninda, te az előbb azt mondtad, hogy nincs 
szükség orvosra. Miért? 

— Nem tudok felelni neked, Fendria — sóhajtotta Ninda. — Tudom, hogy nincs 
szükség orvosra, de nem tudom megmondani, hogy miért nem. 

Suraddi még egy pillantást vetett a suagra, és hozzálátott elrakni a berendezést. 

— Ez úgyse mutat semmit. Fendria, te jobban ismered őket, mi a véleményed? 

— Nyilván valami pszichoszomatikus reakció. 

— Szomatikusan makkegészséges. Teljesen pszichésnek kell lennie. 

— Egyetértek. Megkérdezünk majd egy pszichiátert. 

— Mindenképpen, és csináljatok egy teljes agyhullámképet. A hiperfény erre 
nem igazán alkalmas. 

Ninda majdnem rámondta, hogy azt nem szabad. De majd mondja csak Szinensi 
maga. Az kétségtelen, hogy ha LYf neki azt parancsolta, hogy az agyhullámvizs - 
gálatot utasítsa vissza, akkor Szinensinek is ugyanezt parancsolná. Csakhogy ő 
most nem érhető el. Ezt nekik kettejüknek kell elintézniük. 

Szinensi nem olyan receptor, mint ő. Már többször is lehallgatta, amióta ismeri, 
és ha ő is olyan receptor lenne, akkor vette és viszonozta volna a hullámait. Ő 
maga is képes lenne hullámot kiépíteni vele. De csak a kiriken keresztül tudja 
megcsinálni. Rajtuk keresztül viszont — képes rá, holott senki más nem. Gondola- 


tokat cserélnek egymással, holott maguk a kirik csak érzelmeket tudnak közvetíte- 
ni. 
Szinensi valami más. Valami új. 

, Ninda szerint a kiriknek köszönhető, hogy az én képességem nem veszett el. De 
kiri sok van a Galaxisban, receptorról viszont csak négyről tudunk. Ha ő nem lett 
volna az Aulang Laipon, hiába találkozom akárhány kirivel." 


Szinensi: 
Ninda élete és tanítása, 
15. sómir 


— Mi volt ez a súmanirg? — kérdezte Szinensi. 

Ninda tűnődve megvakarta a fejét. 

— Nem tudom pontosan megmondani. De a kiriknek köszönhető. Ők közvetíteni 
tudják az érzelmeket, ezt már tegnap óta tudom... de hogy átviszik a gondolatokat 
is, az csak ma derült ki. 

— Miért, hol vannak? — Szinensi körülpillantott a teremben. Csak ketten voltak. 
Meg kellett várniuk a tanítás végét, hogy kettesben beszélhessenek, és a többiek 
távozása után egyszerűen itt maradtak. 

— Fönt az első szinten. Amíg itt vannak a hajón, meg mi is, addig nem számít a 
távolság. Figyelj... el kell neked mondanom valamit. De meg kell ígérned, hogy 
nem beszélsz róla soha senkinek. 

— Persze, légy nyugodt. 

— De ez komoly, sien. Tényleg tartanod kell a szádat. 

— Hé, most mondtam, hogy légy nyugodt. Én Singráhat Auhangé Szinensi 
Rírang Ongdzserat vagyok, csillaggyermek a sáttir-jaharitoktól és a sáttir-nargi- 
mutoktól, Szúnahaum és Aulang Laip lánya, ha én valamit mondok, az úgy van! 

— Jó, jó, ne zöldülj be, csak biztos akartam lenni. 

— Hogy mit ne csináljak? 

— Ja, ez egy mondás, Ílnától tanultam Sielunton. 

— Értem. Azt hiszem. 

— Nos hát... hol is kezdjem. Talán a kirikkel. Nekik elképesztően összetett ér- 
zelmeik vannak, és át tudják őket vinni egymásra meg az emberekre is. Csak nem 
egyformán. Tegnap a tenyésztőjüket pillanatok alatt rábeszélték, hogy adja oda az 
egész családot, mert együtt akarnak maradni. Egy érzelmet sugároztak neki, ami- 
ről ő azt hitte, hogy ő érzi. Fuahant is ezt érezte, és örömmel segített hazahozni 


őket. De velem a kirik másképpen beszélnek. Velem társalogni tudnak érzelem- 
nyelven, és érzem, hogy mit közölnek, mert én más vagyok. 

— Miben? 

— Én érzem a gondolatokat. Le tudom hallgatni az emberek gondolatait. Már 
kiskorom óta. 

— Vivivivi... ugyan már! Te csillagport akarsz belőlem csinálni. 

Ezt milyen régen nem mondta már, futott át Ninda agyán. Se a csillagport, se 
azt, hogy vivivivi. 

— A kirik nélkül eltart egy kis ideig, amíg felépítem a hullámot, de most elkez- 
dem, és mindjárt le fogom tudni hallgatni a gondolataidat. 

— Jó, és szólj majd, mert olyat fogok gondolni, amit nem tudsz kitalálni, ha a Sí- 
nisuál tetejére ülsz, akkor se. 

De nem kellett olyat gondolnia. Pillanatokba telt, hogy a hullám felépüljön, és 
máris megint érzékelték egymást. Tisztán és világosan. 

— Most nem jön a rosszullét — mondta Szinensi gondolati nyelven. 

— Nyilván a kirik okozzák valami módon, de őket most nem vontuk bele. 

— Te csakugyan le tudod hallgatni a gondolataimat! 

— Nem... ez más. Amikor lehallgatok valakit, akkor nem tudok vele beszélni. Ő 
nem érzékeli, hogy ismerem a gondolatait, és nem tudok neki üzenni. 
Próbáltam. . . 

Csak egy villanás volt, ahogy megjelent az elméjében az a sok ember, akik bán- 
tották, és nem tudta őket lebeszélni róla, de Szinensi gondolatmintázatában nyom- 
ban érezte a sajnálatot és együttérzést. 

— Értem. . . akkor. . . akkor ez valami más. 

— Igen. Valami új. Te más vagy, mint a többi ember, és más, mint én. Téged 
LYY nem érzett meg, amikor Szindorián jártunk, pedig egy olyan elmét, mint az 
enyém, észre kellett volna vennie. Tehát a te elméd más. 

— Ly$? — ismételte Szinensi szindor kiejtéssel, ahogy Ninda szokta használni; 
gondolatban ez nyilván nem volt neki probléma. De már érzékelte a hozzá tartozó 
egész mintázatot. — Egy ivut?! 

— Igen. Az ivutok nem állatok. Sokkal intelligensebbek nálunk. Lyf a barátságá- 
ba fogadott, mert receptor vagyok, érzékelem az emberek elméjét, és erre csupán 
két ember volt képes előttem. De az egyik már nem él. 

— És... a másik? 

— Róla még nem tudok semmit. De valamikor majd találkozni fogunk. 

— És mit akar tőled Ly$? 

— A barátságomat, és tanulmányozni akar. Számára egy receptor olyan különle - 
ges, mintha te az egész Galaxisban nem találnál senkit, aki tud szúniul. Sőt még 
különlegesebb. Mintha te lennél az egyetlen emberi lény a Galaxisban. 

— De hisz az ivutok sokan vannak. 

— Igen, de mi mások vagyunk. A receptorok az ivutoktól és a többi embertől is 
különböznek. 


— Értem... de akkor énrám is kíváncsi lesz, mert én tőletek is különbözöm. 

— Igen, minden bizonnyal. Üzennem kell neki rólad. 

— Hogyan? Felhívod a gazdáját hiperfonon? 

— Dehogyis. Más emberek nem tudhatnak erről, meg egy ember nem is tudná 
átadni az üzenetet. Szükségem van egy erdőre. 

Szinensi nem kérdezte meg, hogy az mire kell. Ninda gondolataiban az erdő 
említésekor megjelent az egész folyamat a hipertéri gondolatközvetítéssel, és 
azonnal érzékelte. A gondolati nyelv ezerszer több információt adott át, mint a 
lassú és nehézkes beszéd. 

— Menjünk föl az elsőre? 

— Nem, az túl kicsi. Az Aulang Laip fái nem elegendőek, ki kell mennünk 
Sídisuanra. 

— Még ott vagyunk? 

— Ja... nem tudom. Ez olyan fura dolog, hogy egy járművön utazunk, és fogal- 
munk sincs, hogy mikor merre járunk. 

— Persze, mert számunkra teljesen mindegy. A mi életünk idefönt zajlik. 

— Aha, megfigyeltem, hogy a szísiben és a suárban alig vannak szúnik azokon 
kívül, akiknek ott van dolguk. 

— Te szoktál ott járni? 

— Hát persze. 

— Én nem jártam ott már tíz-húsz éve. Minek? Mit nézzek a dzserangokon. .. no 
mindegy, szóval még Sídisuanon vagyunk — pillantott Szinensi a suagjára. — Azt 
mondja, kilencszázkor indulunk. 

— Most hétszázkilencven. Vagyis száztíz matink van. Mennyi idő alatt lehet el- 
jutni egy erdőbe? 

— Kimehetünk még Sídisuanra? — kérdezte Szinensi válasz helyett a suagjától. 

— Persze — felelte egy női hang —, csak kilencszázkor indulunk, van még idő. Az 
aungir-sónurban találkozunk. 

Ninda odakint a lift felé indult, de Szinensi hívott egy kocsit, azzal mentek. 
Négy szintet le, négy szektort előre és egyet oldalt. Ninda el volt bűvölve, ő még 
soha nem közlekedett járművel a hajón. 

A nő, Kiszengi az aungiroknál várta őket. Beszálltak és már indultak is. 

— Hová megyünk? — kérdezte Kiszengi, amikor már úton voltak egy ideje, hi- 
szen a városig egyértelmű volt. 

— Egy erdőbe — felelte Szinensi a suagját tanulmányozva. 

— Á, rossz ötlet. Erdőbe hosszabb időre kell menni, leülni a fák tövében, szemlé - 
lődni, sétálgatni. Előbb kellett volna elindulni. 

— Hát most így alakult — mondta Ninda. — De azért ne forduljunk vissza, ha le- 
het. 

— Eszemben sincs visszafordulni, azért vállaltam az aungirszolgálatot, hogy ha 
valaki a világra akar menni, elkísérjem. De ha rám hallgattok, a következő vilá- 
gon korábban mentek erdőt járni. 


— Számon tartjuk — mosolygott rá Ninda. 


76. 


,, Nem véletlen, hogy ez a kötet hosszabb, mint Nindáé. Szinensi lélekrajza az M, V 
és D rindeken egyszerűbb, de az Sz és P rind sajátos mintázatú összetettsége mi - 
att külön figyelmet kell szentelnünk a teljes 4. szintnek. " 


Aini: 
Szinensi lélekrajza a csoport számára, 
bevezető, 2. sómir 


Az erdő kicsi volt, de azért egy jókora hegyoldalt elborított. A hegy túloldala ko- 
pár volt, mert Sídisuan keringési viszonyai és a kupolaváros építési módja miatt 
az az oldal nem kapott elég megvilágítást. Az erdő kinyúlt a völgy egy részére is, 
de a szemközti hegyláncot nem érte el, városi utcák szegélyezték. 

Ahhoz elég nagy volt az erdő, hogy Ninda kinyithassa a kaput és felépíthesse a 
hálót. De az üzenetet nem tudta kilőni, a százezer fának nem volt elég az ereje, 
hogy áthatoljon a városkupolán. Valószínűleg kevés volt az energia, ezen a vilá- 
gon a kupola alatt nem tudtak eleget magukba gyűjteni a fák. Az energiafolyam 
céltalanul viharzott ide-oda a kupola alatt, míg el nem enyészett. 

— Akkor most mi lesz? — kérdezte Szinensi, miután elmondta neki. Lassan 
sétáltak előre az erdőben. 

— Csak egy másik világon próbálhatjuk majd meg. Tudod, hová megyünk 
innen? 

— Hetkilre. 

— Azt tudom, Fendria mondta, csak azt nem, hogy az milyen világ. 

Szinensi reflexszerűen nyúlt a suagjáért, s már mondta is. 

— Kupolaváros. Kisebb, mint az itteni. 

Ninda megcsóválta a fejét. 

— Akkor kiszállni sem érdemes. 

— Azt hiszem, a Sídi Köztársaság legtöbb világa ilyen. De van más megoldás. 
Te elmehetsz egy olyan világra, ahol vannak nagyobb erdők szabad ég alatt. 

— Hogy én? 

— Persze. Nem vagy köteles az Aulang Laipon élni. 

Ninda erőteljesen megrázta a fejét. 

— Nem, semmiképp sem hagyom el a hajót. Ott vannak a kirik... meg most már 
te is. És az az otthonom. Majd amikor olyan helyre kerülünk, üzenek LYfnek. 

Lehajoltak, átbújtak egy alacsony ág alatt. 

— Tudod — mondta Szinensi —, éreztem valamit a hálóból. 


— Mit? 

— Nemigen tudnám megmondani. Egy szempillantás alatt jött létre és tűnt el, de 
annyit éreztem, hogy óriási, fölém tornyosul, mindenfelé betölti az egész égboltot, 
és tele van energiával. És mintha valamiképpen összetartoznánk. Csak aztán el is 
tűnt az egész. 

— A következő üzenetküldéshez el kell hoznunk legalább egy kirit — állapította 
meg Ninda. — Most nem gondoltam rá, hogy szükség lesz a közvetítésükre. Hi- 
szen tudunk nélkülük is gondolatokat közölni. Csakhogy nem tudom egyszerre 
fölépíteni a hálót és téged is belevonni. 

— Voltaképpen... mi változott tegnap óta? 

Ninda kérdőn pillantott rá. 

— Tudunk gondolatokkal érintkezni kiri nélkül. Tegnap még nem tudtunk. 

— Hát... azt nem tudom, hogy ez mitől van. Talán a kirikkel való érintkezés át- 
állított valamit az agyadban, amitől venni tudod a jeleimet és te is tudsz jeleket 
küldeni. Nem tudom. De... — Kis szünet után fennhangon szólalt meg. — Talán 
egyszer tudósok fogják kutatni, hogy mitől lesz az egyik ember olyan receptor, 
mint én, a másik olyan, mint te, és hogy mitől lettél képes gondolatokat közölni 
velem, előbb a kirik segítségével, aztán nélkülük is. 

— Szerintem ezt nemigen kellene elmondani senkinek — felelte Szinensi gondo- 
lattal. 

— Nem, dehogy. Persze hogy nem. Nyugodt lehetsz, nekem sincs ahhoz semmi 
kedvem, hogy riporterek ugráljanak körül, aztán bezárjanak valami kutató. . . 

Elhallgatott, észrevéve a változást barátnője mintázatában, s csak jóval később 
az arcán, majd a mozgásában is, ahogy nevettében majdnem hanyatt esett a fűben. 

— Vivivivi... jaj, ne haragudj, de te annyira dzserang vagy néha. . . 

Ninda mosolygott. 

— Szóval... azt akartam mondani, hogy nálunk Szúnahaumon nem így mennek a 
dolgok. — Ninda megjegyezte magának, hogy lehet olyat mondani, hogy , nálunk 
Szúnahaumon", miközben nincsenek is Szúnahaum világán, de kétségkívül a 
Testvériség egészét jelenti. — Interjút azt persze adhatsz, ha akarsz, de nálunk nin- 
csenek hírtársaságok, amik körülnyüzsögnének. Nekünk nincsenek, a dzserangok 
cégei meg ugye tudomást se szerezhetnek semmiről, ami nálunk történik. Egész 
másképpen van. Amikor Hauhúniról kiderült, hogy meg tudja oldani a 
fóguhilmit. . . tudod, mi az? 

— Még Hauhúnit sem ismerem. 

— Hauhúni a bátyám. 

— Nem is tudtam, hogy van bátyád. 

— Kettő is. A másik Dzsangszémi. Most mindketten másik hajón vannak, ők már 
felnőttek. Szóval a fóguhilmi egy logikai játék. Nagyon nehéz, egy-két évig gya- 
korolni kell, amíg valaki boldogul vele, és hát kisgyerekek nem tudnak mihez 
kezdeni vele. Ő meg egyből megoldotta, alig negyvenöt évesen. Akkor a törzs 
emlékezete meginterjúvolta, vagyis fölvettek egy beszélgetést, az megvan a csalá- 


di siéhongban, én is láttam, én persze még nem is éltem. Ennyi történne velünk is, 
ha a képességünk titka kiszivárogna. Kutatóintézetbe se csuknának. De mégse 
lenne jó ötlet elmondani nekik. Zavarba hozná őket és fájdalmat okozna nekik, 
hogy belelátsz a gondolataikba, és nem tudnának mihez kezdeni ezzel. Az embe - 
rek jobban szeretik a gondolataikat megtartani maguknak. 

Ninda mosolygott. Igen, csakugyan nagy a különbség a gondolkodásukban. 
Neki magának eszébe sem jutott, hogy azért tartsa titokban a képességüket, hogy 
ne okozzon kellemetlenséget másnak. 

— Érdekes — tűnődött Szinensi —, hogy nem vetted észre, hogy én másra gondol- 
tam. Nem olvastad ki a gondolataimból. 

— Mert nem közvetítetted, én pedig nem próbáltalak lehallgatni. 

— Értem... szóval... te le tudod hallgatni az embereket, engem is, én pedig 
tudok neked gondolatot közvetíteni, meg a tiédet is veszem, de lehallgatni nem tu- 
dok. 

— Lehet, hogy csak nem tanultad még meg, hogy kell. Várj csak, próbáld meg. 
Becsukom a kaput, és te próbáld kinyitni újra. 

— Rendben. 

Ninda becsukta a kettejük elméjét összekötő kaput és várt. Vagy két matin át 
hiába. Szinensi még a szemét is becsukta, úgy koncentrált, de a kapu nem nyílt ki. 

— Lazíts — szólalt meg Ninda kis idő után. — Ne akard annyira. Csak érintsd meg 
a kaput, és kinyílik. Ne erőltesd, mert akkor nem tudod megcsinálni. A kapu mö - 
gött vagyok és várok rád, csak egy kis érintés kell hozzá. 

Végül Szinensi kinyitotta a szemét, nagyot sóhajtott és megcsóválta a fejét. 

— Fogalmam sincs, mit kellene tennem. Mintha teljes sötétségben keresném a 
kapu nyitógombját, de nem találom... még a kaput sem. Mintha fal ereszkedett 
volna közénk. 

Ninda kinyitotta a kaput megint. 

— Én egész életemben gyakoroltam — vigasztalta. — Nem tudok visszaemlékezni 
olyan időre, amikor még nem tudtam kaput nyitni mások elméjére. Te meg most 
próbálod először. Időre és gyakorlásra van szükséged. 

Szinensi megcsóválta a fejét. 

— Nem... illetve de, persze... de másra is. Szerintem ott kell lennem egy kirivel, 
amikor legközelebb üzenetet küldesz Lyfnek. Érzékelnem kell a hálót és be kell 
lépnem nekem is, a saját elmémmel kell végigtapintanom a pilléreket, a háló ele- 
mévé kell válnom, mint neked. Enélkül nem fog menni. Vagy ha mégis, az olyan 
lesz, mint fél lábon ugrálni. 

Ninda elismerően bólintott. 

— Azt hiszem, félreértettelek, amikor először találkoztunk. Butának hittelek... 
Ne haragudj. 

Szinensi rámosolygott és most hangosan szólalt meg. 

— Talán az is voltam. Addig a matiig, amíg meg nem érintetted az elmémet és rá 
nem ébresztettél, hogy még nem tudok semmit a világról... és önmagamról. 


Lenézett a fűbe, leguggolt, tépett egy fűszálat. 

— Ez az. Így működik. 

Ninda értetlenül nézett rá. 

— Nézd meg — nyújtotta Szinensi a fűszálat. — Egyszerű, nem? Egy kis zöld va- 
lami. De láttál már fűszálat mikroszkóp alatt? Tudod, milyen őrületes bonyolult? 


FT 


nc-21 üzene 


,, Mi a bölcsesség? Miért tőlem kérdezed? Mert én egy bölcs vagyok? Lehetek ép- 
ben az is. De mire mész te azzal, ami nekem bölcsesség? A saját bölcsességedre 
van szükséged. Ha megtalálod, te is bölcs leszel. Ha az enyémet használod, csak 
utánzó. " 


Ninda: 
A fény lúmái, 
112. 


Aulang Laip 
Sídi Köztársaság 
43611. senut fínirrugan 
511 


Éppen ebédeltek az iskolában, amikor Nindának megszólalt a suagja. Kásirun volt 
az, mosolyogva üdvözölte — azazhogy nem üdvözölte, hiszen a szúnik nem kö- 
szönnek. 

— Rég nem beszéltünk, de Fendria beszámolt róla, hogy egész jól beilleszkedtél. 

— Köszönöm -— felelte Ninda komoly arccal. 

— Mit? 

— Nélküled nem itt lennék... hanem valószínűleg a lűakéani sikátorokban vagy 
inkább a Keyn Hülim börtönben. 

— Hát... szívesen. De én csak annyit tettem, ami a dolgom, a döntést te hoztad 
meg és te vitted véghez. Érdekes egyébként, hogy Szindoriát említed. Ugyanis 
onnan hoztam neked üzenetet. 

Ninda felvonta a szemöldökét. Senkit sem ismert Szindorián, akinek lett volna 
pénze csillagközi üzenetet küldeni. Több tízezer érangra voltak már Szindoriától. 

— Nálunk a személyi suagokat nem lehet elérni a dzserang távközlési rendsze - 
rekből. Csak ha valakinek külön engedélyt adsz, hogy felhívjon. Ezért az ilyen 
üzeneteket a kapcsolati hajónk, a Hongo Mai veszi fel, és ők továbbítják hozzánk. 
Ezúttal viszont még bonyolultabb a helyzet, mert a feladó egy kormánytisztviselő, 
aki a Hongo Mai egyik diplomáciai ügyvivőjének adta át, aki aztán hazaküldte 
Szúnahaumra, onnan kért jóváhagyást. .. mindegy, végül itt van. Lejátszom. 


Kásirun arca eltünt és megjelent egy idegen arc. Ninda szinte összerezzent a 
halványrózsaszín bőr, a szőke haj és a kék szem láttán. Mintha soha nem látta vol - 
na ezeket a tipikus szindoriai színeket, a jellegzetes szindor vonásokat... még a 
tükörben sem. 

Férfi volt, huszonöt éves lehetett — Ninda ösztönösen szindor időszámítás sze- 
rint becsülte meg a korát. Egy asztal előtt ült, a háta mögötti ablakon ki lehetett 
látni a városra — valamelyikre. 

Barátságosan mosolygott. 

— Ámmaít Ídara diplomáciai ügyvivő vagyok a Szindoriai Államszövetség kül- 
ügyminisztériumának diplomáciai testületétől — kezdte folyékony szúni nyelven. — 
Kérem, juttassák el ezt az üzenetet ahhoz, akinek a kezében a döntés joga van. A 
Szindoriai Államszövetség biztonságát érintő, fontos kérdésben szeretnék érintke- 
zésbe lépni Hangikun Szesszinan Nindarangi Szilun Rienszá szindor születésű 
gyermekkorúval, a  Szúnahaum Testvériség állampolgárával, aki utolsó 
információim szerint a Testvériség Aulang Laip hajójának lakója. Személyes ta- 
lálkozót kérek. A helyszínt és az időpontot önök határozzák meg. Gondviselőjé - 
nek, biztonsági személyzetnek vagy bárkinek a jelenlétébe előre beleegyezem. 
Minden feltételüket elfogadom. Köszönöm. ÉÉsut ky Ámmait Íldata vuőys kéru- 
an lyfpinkávt rwúj üyrtin Syindoreiah§ luófap sáuőn ÚÚvyndatit ÁAmuájkyoin 
séérnuap... 

Ninda végighallgatta az üzenetet eredeti anyanyelvén is, aztán visszatért Kási- 
run arca. 

— Hát ez volt az üzenet. 

— Mit akar tőlem ez a... ez a viyrd? 

— Ezt nem tudom, de ha találkozol vele, nyilván el fogja mondani. 

— Vissza akar vinni? 

— Nem, hiszen ezt nem teheti meg. 

— Ki dönti el, hogy... találkoznom kell vele? 

— Te döntöd el. Ha elutasítod, akkor a Hongo Mairól küldenek egy nemleges vá- 
laszt, amiben az sem lesz benne, hogy ki döntött így. Ha beleegyezel a találkozó - 
ba, akkor visszaüzenünk és megszervezzük az időpontot. Ha gyorsjáratú hajóval 
jön utánunk, akkor is beletelik három napba, hogy utolérjen. Ami a helyszínt ille - 
ti, csak itt a hajón találkozhattok, akár egy világon leszünk éppen, akár az űrben. 

Ninda tűnődött néhány pillanatig. 

— De hát én... nem tudok így beszélni. 

Ha Kásirun nem tudott volna szindorul, nem értette volna, mit jelent , így". De 
tudott, és tudatában volt a diplomata csiszolt kiejtése és irodalmi szókincse meg a 
csavargók nyelvjárása közötti különbségnek. 

— Beszélhetsz vele szúniul is. Ő is tud, hallhattad. 

Ninda még egy kicsit gondolkodott, aztán bólintott. 

— Jó, találkozom vele. 

— Rendben, elküldöm a választ. 


Kásirun kikapcsolt. Ninda eltette a suagot, csak aztán nézett föl társaira, akik 
ugyanúgy ültek a szúni szokások szerinti alacsony, kerek asztalnál, egy pillanatra 
sem hagyták abba az evést meg a kis hatszögletű tányérok szüntelen rakosgatását, 
de nagyon figyeltek. 

Kis szünet után Rongami törte meg a csendet. 

— Annyira muris, ahogy énekel. Én is meg akarok tanulni, ez egyszerűen elké- 
pesztő. Ha nálatok ilyen a beszéd, milyen a zene? 

Ninda éppen kivett a tányérjából egy imdzsingombócot, de úgy nevetett, hogy 
majdnem visszaejtette. 

— Wylliáp. $fírú váásuéyil swm üflliáp — kezdte prózában —, ü§asyt Yin 

Hosszan kitartotta a hangot most már énekelve, és szépen végigénekelte nekik 
az VYssináán három versszakát. 

— Tovább nem tudom. 

Rongami bólintott és énekelni kezdett. Ninda csak pár sor után jött rá, hogy ha 
egy szúninak valaki énekel, az viszonozni fogja. Faragatlanságnak számít, ha nem 
teszi. 

— Szinna szumendill, kingra szumméhonn, kasszin rugámill, nisztra ringészonn, 
szinnaki nungé paurgátill, nurgami zsangré asszandill, órenga zsaumá osszémang, 
haurri fangzsirang. . . 

— Szép — mondta Ninda, amikor a dal véget ért. — Milyen nyelven van? 

— Fergitül. Sokan beszélik a hajón. Egy kis fehér virágról szól, olyanról, mint 
Szinensi. 

Szinensi mosolygott, és Ninda is, hogy leplezze zavarát. Szindorián kilencéves 
kor alatt nem illett szerelmi kapcsolatot kezdeni, s még kevésbé ki is mutatni. Szi- 
nensi és Rongami szerelmében azonban semmiféle titok nem volt, a felnőttek is 
magától értetődőnek tekintették. Ezt a szúnik úgy nevezték, hogy siehun, ami 
olyan szerelmet jelentett, amiben azért nincsen szex, mert még fiatalok hozzá. En- 
nél többet nem tudott a dologról, és nem mert kérdezni, a szindor csavargók szo- 
kásai szerint ez borzasztó illetlenség lett volna. 

— Vajon mit akarhat az a dzserang? — tűnődött Ihengri. 

— Nem tudom — vont vállat Ninda. — De ha nem próbál meg elvinni a hajóról, 
akkor felőlem akarhat bármit. 

— Nem próbálhat — mondta Fendria határozottan. — A Testvériség soha nem adja 
ki az állampolgárait, semmiféle országnak, semmilyen okból. Ez egy alapelv, 
amit nem szegünk meg, de még járul hozzá egy csomó mellékkörülmény: hogy 
már nem vagy lieha, sáhaddif-haungszíi vagy, a törzsszövetség tagja; hogy gyerek 
vagy, nálunk nem büntethető, de náluk igen; hogy Szindorián születtél, egy ottani 
bíróság jogot formálhatna rá, hogy ítélkezzen rólad; no meg persze kiadatási 
egyezmény sincs közöttünk. Ha annak az embernek egy csöpp esze van, messziről 
kerüli még a látszatot is, hogy magával akarna vinni, mert ő nem egy közlekedési 
rendőr, ő egy magas rangú kormánytisztviselő, amit tesz, az egész kormányát mi- 


nősíti. És mi szörnyen undokok lennénk egy olyan kormánnyal, amelyik gyereket 
próbál tőlünk rabolni. Nem mintha Szindoria kormányát ne utálnánk már eddig is 
éppen eléggé. 

íldata ekkorra már megkapta Kásirun válaszát, ami a Hongo Mai útján szinte 
azonnal ott volt; az ő magánszféráját nem védte a Testvériség sokszoros védőfala. 
A válasz rövid volt. , Az Aulang Laip a Sídi Köztársaság Szisszehun csillagrend- 
szerében van, következő állomása Hetkil. Érkezése napján, hajóidő szerint 750 
után a suárban találkozhatnak. A konkrét időpontot Ninda aznap közli. A 
beszélgetés szúni nyelven fog lefolyni. Kásirun singan-núdzsahud, Aulang Laip." 

A futárhajót már korábban megrendelte. Extra gyorsjáratút — járt a rangjához. 
Pilótára nem volt szüksége, az érvényes űrpilóta-igazolványt megkövetelték a po- 


ezer 

,, Életünk fonalán a találkozások a gyöngyszemek. " 


Lí-Nindaran: 
Az Első Szian, 
41. sómir 


Aulang Laip 
Sídi Köztársaság 
43611. nodzsat nahangan 
800 


Az üzenet érkezése utáni két napban Ninda semmivel sem szentelt több gondola- 
tot Íldatának, mint amikor még a létezéséről sem tudott. Minden figyelmét a kirik 
és Szinensi kötötte le. 

Hamar eladta valamennyiüket, a vevők egyenesen a sídisuani fiúnak utalták a 
vételárat. A kirik új nevet is kaptak, elkerülhetetlenül, hiszen a Ninda által adott 
szindor neveket a szúnik képtelenek voltak kimondani. Séraruni, Szinensi nagy- 
nénje hazavitte a négy gyerekének ÁÁt, akit Ilminek neveztek el, és Éyt, akinek 
Sínu lett a neve. A többiek is nagy családokhoz kerültek: Ilért egy Sauszangi nevű 
férfi jött, akinek öt gyereke volt; a kölyök a Songé nevet kapta. ÖŐ két gyerek 
mellé került, de az anyjuk, Niorni éppen terhes volt, ők is hárman lesznek hama- 
rosan. Ők Ríminek nevezték a kiskirit. ŰŰ az Ászin nevet kapta, Kásirun testvére, 
Ingraszi vette meg. Áút pedig Arszi vette magához, a suaran-fódir, az első szúni, 
akivel Ninda beszélni kezdett. Szesszinek nevezte el. 

YY pedig Nindával maradt, aki a szúnik számára leegyszerűsítette a kölyök ne- 
vét arra, hogy Í. 


Valójában persze mindannyian megtartották az igazi nevüket, ami nem hangsor, 
hanem érzelmi képlet. Ninda is így szólította őket. Folyton beszélgettek, akárhol 
is voltak éppen. Mindenkinek máshol volt az otthona, de amíg a hajón belül ma- 
radtak, nagyszerűen tudták venni egymás hullámait, s persze ha bármelyikük gaz- 
dájának arra támadt volna kedve, hogy a kirijével együtt szálljon ki egy világon, 
kapott volna egy érzelemhullámot, amitől azt is elfelejti, hogy volt ilyen elképze- 
lése. 

Természetesen a gazdák egy pillanatig sem gondolták úgy, hogy a kiricsalád 
ezentúl csak ritka alkalmakkor találkozzon. A kirik érzékelhetetlen rábeszélése er- 
ről is gondoskodott. Mindennap együtt voltak, általában késő este gyűltek össze 
valamelyik parkban, többnyire egyikük lakóhelye közelében. Néhány nap múlva 
már nem kellett szállítani őket, csak a nagyobb távolságokon. Kitűnően tudtak tá- 
jékozódni az Aulang Laip zegzugos folyosóin egymás érzelemjelei segítségével, 
és villámgyorsan közlekedtek. A folyosókon futva, a járókelők lába körül szlalo- 
mozva, a szintek között pedig a kocsijárókon, egyszerűen felugrottak a kocsikra 
és emelkedtek vagy süllyedtek velük. Több hozzáértő megnyugtatta Nindát és a 
gazdák gyerekeit: a kirik soha nem tévesztik el az ugrásokat, és soha nem ugranak 
túl nagyot — ámbár ha az első szintről lezuhannának egészen a nyolcadikra, akkor 
sem esne bajuk. Könnyűek és szívósak. Csak azért volt szükségük rá, hogy vigyék 
őket, mert a kölykök még túl kicsik voltak ekkora távolságokhoz, annyira kifárad - 
tak volna, hogy aztán fél napot alszanak. Ninda elmagyarázta ezt a gazdák gyere- 
keinek, akik vállalták, hogy viszik őket. Egy-egy kölyök nem nyomott többet egy- 
tized endzsnél. Az éjszakákat együtt töltötte a kiricsalád, és amíg a gyerekek isko- 
lában voltak, ők addig is együtt futkostak valamelyik parkban. Délutánra aztán 
hazavitték őket, és este megint egyesítették a családot, most valahol máshol. 

A felnőttek nem sokat törődtek velük, láttak már kirit. A gyerekeket nagyon ér- 
dekelték, mert vagy tíz-húsz éve nem járt már kiri a hajón, többségük sose látott 
még igazi kirit. Most jutott rá alkalmuk, mert a kiriknek soha nem volt olyan sür- 
gős az útjuk, hogy meg ne álltak volna egy kis ismerkedésre, ha megérezték egy- 
egy gyerek érzelemhullámaiban a kíváncsiságot és a vágyat, hogy megsimogassa 
őket. 

Az egyetlen, akinek nehézséget okozott az ismerkedés a kirikkel, Szinensi volt, 
akinek eleinte Ninda segítségére volt szüksége, hogy elszigetelje az agyát a kirik - 
től. Amikor a kirik fölébredtek — bárhol a hajón, persze egyszerre —, Szinensit el- 
fogta a rosszullét az intenzív érzelmi hullámoktól. Ezt Ninda is azonnal érzékelte, 
és gyorsan lezárta köztük a kaput. Ez háromszor zajlott le így, ők mindháromszor 
az iskolában voltak, mert a kirik rendszerint későn kelők. Senut reggel azonban a 
kirik ébredtek korábban, mint kiderült, egy kutya zavarta meg őket, és a tömény 
érzelemhullám álmából verte föl mindkettőjüket. Szinensi annyira rosszul lett, 
hogy még néhány matin át mozdulatlanul feküdt az ágyában azután is, hogy Nin- 
da felriadva és érzékelve Szinensi rosszullétét lezárta a kaput. 


Muhat reggel Szinensi egyedül zárta le a kaput. Az előző két nap rengeteget 
gyakorolták együtt, Ninda hol a kirikhez, hol a saját magához vezető kaput nyitot- 
ta ki, és Szinensi megpróbálta lezárni. Kinyitnia még nem sikerült, a Nindához 
vezető kaput már senut este le tudta zárni, és másnap reggel a kirikét is. 

De egymással is gyakoroltak. Szinensi biztosabbnak érezte magát, ha egymás 
közvetlen közelében vannak, ezért kirisétáltatás ürügyén leültek valamelyik park 
füvére és végigpróbálgatták a belépési módozatokat, újra meg újra. De Szinensi 
még nem tudta kinyitni a kaput. 

Nodzsat ebédidőben jött az üzenet, most írásban, a hajó valamelyik automatikus 
rendszere küldte. Ámmait Ídara bejelentkezett a hajón — két nap is elég volt neki. 
Ninda sóhajtott és visszaírt, hogy nyolcszázkor a Dzsensásszuan étteremben. 

Ő pár matival előbb ért oda, helyet foglalt a terasz egyik szélső asztalánál, és 
szadmátét rendelt, meg egy palack íhafit. 

Pontosan nyolcszázkor jelent meg a szindor. Magas volt, jól látszott szőke feje, 
ahogy az üldögélők között haladt felé. Ő persze csak a Szindorián készült felvéte- 
lekről tudta, hogy néz ki Ninda, de ha nem tudott volna róla semmit, akkor sem 
téveszti el. Egy szőke gyereklány tipikus szindor vonásokkal, fehér szúni köntös - 
ben. Az egész hajón nincs még egy. 

— Jó a szadmáte? — állt meg Ninda fölött. 

Ninda bólintott. Ez a szindor csavargók szokása volt, hogy először mindig kér- 
deztek valamit, például hogy jó-e, amit a másik eszik. De ezt Ninda nem tudta, 
Szindorián nem járt semmilyen más emberek között, csak a csavargók szokásait 
ismerte. Azt hitte, másoknál is így van. 

— Jó. 

— Akkor én is rendelek — felelte a férfi, és letett egy kis kockát Ninda elé. — Ám- 
mait Íldata diplomáciai ügyvivő, Szindoriai Külügyminisztérium. — Szúni nyel- 
ven beszélt, de a nevét szindor kiejtésben mondta. A kocka fölé tartotta a kezét, 
amitől a kockában szivárványszínű fodrozódás kezdődött, s megjelent előbb az ő 
arca három dimenzióban, aztán a külügyminisztérium mozgó címere. — Leülhe- 
tek? 

— Hogyne. — Ninda nem merte bevallani, hogy soha nem látott még holokockát. 

íldata odahúzott egy széket, helyet foglalt és megnyomta az étlap gombját. De 
az ételsor tanulmányozása mellett jóval több figyelmet szentelt a kislány tanulmá- 
nyozásának. 

Öt és hét éves lehet, vagy talán öt és nyolc. Korához képest fejletlen, legfeljebb 
nyolcszáz hyen magas, a súlya tíz-tizenegy Wwt. Látszik rajta, hogy egész életé- 
ben éhezett, és csak rövid ideje táplálkozik jól. 

Aztán megakadt a figyelme a gyerek szemén. 

Fakókék szempár, amilyet milliószám látni Szindorián. De ilyen tekintetet még 
soha nem látott. Nem tudott volna nevet adni ennek a különös pillantásnak. A kö- 
zömbösnek álcázott arckifejezés mögül olyan kutató figyelem áradt felé, amit 


nem tudott mire vélni. Még csak azt érezte, hogy nagyon különös helyzetbe ke- 
rült. Sejtelme sem volt róla, hogy élete legnehezebb vizsgája következik. 

,, Nem tudta senki, ki volt ő, 

nem tudta senki, miért. 

Nem tudta senki, honnan jött, 

nem tudta senki, hová tart. 

Nézz a szemébe s meglátod a sorsod, 
nézz a szemébe s megismered jövőd. 
Nézz a szemébe s hogyha túléled, 

már nincs mitől félned — többé soha." 


Ílgaszaumi, 
Vahule Ilu, 
Limelulli Első Eposza 


— A többiek később érkeznek? 

— Milyen többiek? 

— Tehát csak ketten leszünk? 

— Velem akartál beszélni. 

Íldafa bólintott. Igen, vele akart beszélni, de a szindor szokások szerint magától 
értetődő, hogy ha egy gyerek egy idegen felnőttel tárgyal, akkor jelen legyen va- 
lamilyen gondviselő, és ha ez ráadásul valamiféle csillagközi tárgyalás, akkor biz- 
tonságiak is. Az ezzel kapcsolatos szúni szokásokat nem ismerte. Szindorián még 
soha senki nem tárgyalt csillagközi diplomáciai ügyekről gyerekkel. De valószí- 
nű, hogy a Testvériségnél sem, és sehol a Galaxisban. Voltaképpen történelmi pil- 
lanat. Bár ez nem látszik a helyzeten. Ketten ülnek egy kis éttermi asztalnál és 
szadmátét esznek. 

Az ügyvivő beleharapott a szadmátéjébe. Megrágta a falatot, lenyelte. 

— Nyilván nem tudod, miért kértem ezt a találkozót. De mielőtt erre rátérnék, 
szeretném megkérdezni, tudod-e, mi egy diplomáciai ügyvivő munkája. 

Ninda nemet intett. 

— Gondoltam. Nem sokan tudják. Nekem az a dolgom, hogy képviseljem a kor- 
mányt, amikor más államokkal valamilyen megbeszélnivalónk van. Ez nem látvá- 
nyos munka, de fontos, és ha rosszul végzem a munkámat, annak egész Szindoria 
kárát láthatja. 

Megint evett egy falatot. 


— Őszintén fogok veled beszélni, mert nincs más választásom. Először is: talán 
előtted sem titok, hogy Szindoria politikája nem nagyon népszerű más államok- 
ban. 

Ninda oldalt billentette a fejét. 

— Mit nevezel , Szindoria politikájának"? 

— Nos, elsősorban az tartozik ide, hogy a mi kormányunk nem igazán jeleskedik 
a szociális intézkedésekben. Nálunk nagyon nagy a szegénység, és ez sokak sze- 
rint a kormány hibája. 

— Szerinted is? 

— Én diplomata vagyok, én csak végrehajtom, amire utasítanak. 

— Én nem ezt kérdeztem. 

Nyugodt, közönyös hang. Mintha az időjárásról beszélnének. 

— Egy diplomatának nem az a dolga, hogy véleménye legyen. Sőt. Kimondottan 
nem szabad, hogy legyen neki. 

Ninda mostanáig zavartalanul ette a szadmátéjét és alig pillantott rá. Most letet- 
te a szendvicset és egyenesen a férfi szemébe nézett. Íldata az ajkába harapott. 
Minden diplomáciai képzettségére szüksége volt, hogy állni tudja a tekintetét. 
Soha nem látott még ilyen pillantást. Beleborzongott abba a fagyosságba, ami eb- 
ből a jéghideg szempárból áradt. Ninda rezzenéstelenül nézte őt. 

És nem szólalt meg. Némán várta a választ. 

íldafa tudta, hogy most vagy válaszol igazából, vagy hiába utazott végig egytu- 
cat csillagrendszeren. Ez a kislány képes a következő mondatnál felállni és belép- 
ni egy ajtón, ahová ő nem követheti, és nincs az az erő a Galaxisban, ami a szúni - 
kat rábírná, hogy oda beengedjék. 

— V§yl — bólintott, aztán gyorsan visszaváltott szúnira, hiszen a beszélgetés 
nyelveként ellentmondást nem tűrően ezt határozták meg. — Rendben. Igen, az én 
véleményem is az, hogy a kormánynak sokkal többet kellene tenni a szegénység 
felszámolásáért, és még néhány dologban, ami az egyszerű embereknek fontos 
lenne. És képes is lenne rá, bár ez ügyben egyre nehezebb a helyzet, most már 
sokkal többet kellene költeni egy csomó mindenre, mintha tíz évvel ezelőtt meg- 
tették volna... de ez a része most nem fontos. Az én állásomban ezt a véleménye - 
met nem hangoztathatom. Te vagy az első, akinek elmondtam. Elfogadod ezt a 
választ? 

Ninda bólintott és visszatért az evéshez. 

— Köszönöm. Nos, tehát kormányunk politikája külföldön nem nagyon népsze- 
TŰ... 

— Belföldön népszerű? — kérdezte Ninda hirtelen. 

íldafa pillanatokon belül másodszor találta magát ugyanabban a helyzetben. Ha 
azt feleli, hogy igen, a kislány pedig véletlenül ismeri a független szervezetek ál- 
tal készített anonim közvélemény-kutatási adatokat, a kár helyrehozhatatlan lesz. 

— Nem -— felelte. — Persze van egy meglehetős szavazótábora, de különféle mód - 
szerekkel elérték, hogy elég sokan meg legyenek fosztva a szavazati joguktól 


azok közül, akik nem a kormánypártra szavaztak volna. Viszont az én munkám a 
külfölddel függ össze elsősorban. 

Nindának fogalma sem volt semmilyen közvélemény-kutatásról, de tévedhetet- 
lenül meg tudta mondani, hogy a férfi igazat mond-e. A kirik segítségével pillana - 
tok alatt ki tudta alakítani a hullámot és sokkal jobban le tudta hallgatni az ügyvi- 
vőt, mint valaha bárkit. Életében először a negyedik réteget is olyan tisztán látta, 
mint az elsőt. 

— Folytasd. 

— Köszönöm. A második problémánk Szindoria galaktikus helyzete. Nem tu- 
dom, tisztában vagy-e azzal, hogy milyen a szomszédságunk. A Szövetség 
világaitól sáfur irányban, amerre eddig utazott az Aulang Laip, a Sídi Köztársaság 
az első nagy kiterjedésű állam, az ellenkező, szógir irányban pedig a Rekki Vilá- 
gok Szövetsége. Mindkettőnek szállítási egyezménye van a Testvériséggel, akár- 
csak nekünk és a környező kisebb államoknak. Ez azt jelenti, hogy nem köthetünk 
szállítási szerződést semmilyen más céggel, mert azzal tökéletesen és végérvénye- 
sen hülyét csinálnánk magunkból. És nem is segítene, mert a cégek csak szállíta- 
nak, de a szomszéd államok nem adnának el nekünk árut és nem vennék meg a mi 
árunkat. Ebben az esetben Szindoria gazdasága összeomlik. Nem lesz áru az üzle - 
tekben, csak amit mi magunk termelünk, de az édeskevés. Ráadásul a saját világa- 
ink között is a szúni hajókon szállíttatjuk az árut, nekünk nincs elegendő, nagy ka- 
pacitású teherhajónk. Egyszóval: vagy a Testvériség szállítja az áruinkat, vagy 
több tízmillió embernek nem lesz mit ennie. Márpedig lehet a kormányunk bármi- 
lyen rossz, ezek az emberek nem a kormány. Gondolom, ebben egyetértünk. 

Ninda kurtán bólintott. 

— Akkor jöhet a harmadik pont. Talán hallottál már arról, talán nem, hogy a 
Szúnahaum Testvériség magas fokú érzékenységéről ismert. Ezt nem rosszallás- 
képpen mondom, ez egy tény. Mondok egy összehasonlítást. Ha engem bármilyen 
bántódás érne egy idegen állam területén, mondjuk akár éppen itt, akkor a szindor 
külügyminisztérium tiltakozna annál az államnál, és mindenféléket követelne, de 
főleg azzal kapcsolatban, hogy ilyesmi többet ne fordulhasson elő. Hogy eközben 
mi van velem valóságosan, az nem nagyon érdekelné őket. És ez is csak azért, 
mert én a diplomáciai testület tagja vagyok, elég magas rangban. Ha a szomszé - 
domat érné baj külföldön, a minisztérium észre se venné. A Testvériség egészen 
másképpen cselekszik. Ha bármelyik állampolgárukat — bármelyiket, a szó szoros 
értelmében — külföldön baj éri, ők azonnal közbelépnek, és bármilyen áron kisza- 
badítják. Elképesztő erőt képesek ilyenkor mozgósítani. Ezer embert egyetlenegy 
miatt, teszem azt. Ha pedig a sérelem túlságosan kellemetlen számukra, akkor ké- 
pesek otthagyni azt a világot, sőt az egész országot, és nem térnek vissza. Mint 
mondtam, ha ez megtörténne Szindoriával, az maga lenne a gazdasági káosz. 

Ninda bólintott, hogy érti. 


—S ezzel elértünk a negyedik ponthoz — mondta Íldafa, egy pillantást vetett az 
étlapra és megérintette egy helyen. Pillanatok múlva melléjük libbent egy pincér- 
robot egy tálca jagihut süteménnyel. 

— Velem tartasz? — biccentett az ügyvivő a kis színes édességek felé. 

,, Az ellentétes érdekűvel nehéz. A gonosszal is nehéz. De a butával — lehetetlen. " 


fa 


Ílgaszaumi, 
Feddardin elmélkedéseiből, 
32. sómir, 25. singir 


— A közelmúltban három kellemetlen esemény történt — folytatta Íldafa. — Az első 
csak a szindor kormánynak volt kellemetlen: egy szindor gyerek a rendfenntartók 
elől bemenekült az Aulang Laip suárjába, és csakhamar szúni állampolgárságot 
kapott. Ez önmagában még nem is nagyon volt nekünk kellemetlen. Csakhogy 
alig fél szindoriai hónappal később a történet megismétlődött, olyan mellékkörül- 
ményekkel, amik visszamenőleg nagyon kellemetlenné teszik a te távozásodat is. 
Ezúttal nem a menekülő személye volt a probléma, hanem az, hogy öt rosszul 
képzett, tudatlan rendfenntartó utánaeredt a suárba, és az egyik még rá is lőtt béní- 
tópisztollyal. Ez az elképzelhető legrosszabb dolgok egyike. A suár a Sangur 
Órangi része, vagyis a Testvériség felségterülete. A csillagközi jog a legszigorúb - 
ban tiltja, hogy bármely állam fegyveres testületének tagjai belépjenek bármely 
más állam felségterületére, ha szolgálatban vannak és náluk van a fegyverük. Ha- 
csak nem életveszélyt elhárítani mennek, vagy engedélyt kaptak rá, például közös 
gyakorlatot tartanak. Az pedig, hogy még a fegyverüket is használták, egyszerűen 
példátlan. A csillagközi jogban ezt háborús provokációnak hívják. Mit mondjak, 
eléggé üvöltöttem velük. A Testvériség nagyon toleránsan állt hozzá az ügyhöz, 
ez igaz. De nem biztos, hogy mindig ilyen szerencsénk lesz. Egyrészt hasonló 
máskor is előfordulhat, vagy akár megtörténhet, hogy egy rendfenntartónk meg- 
próbál letartóztatni egy szúnit. Indítottam egy felvilágosító kampányt, hogy ezt 
megelőzzem, de hát ez sem fog sokat érni. Másrészt, ami még lényegesebb: tör - 
tént még egy kellemetlen esemény, közvetlenül a te távozásod után. A bűnüldö- 
zés, mint talán te is tudod, meglehetős mértékben gépesítve van. Az automatiku- 
san cselekvő számítógépek és a döntéseiket automatikusan jóváhagyó emberek 
összmunkája oda vezetett, hogy kiadtak ellened egy csillagközi elfogatóparancsot. 
Minden erőmmel azon vagyok, hogy ennek a parancsnak minden példányát felku- 
tassam és visszavonassam, de amikor Sielunton jártál, kiderült, hogy ott még nyil- 
vántartják. Hogy még hol... azt csak a Galaxis tudja. 


Ivott egy kortyot az íhafijából. 

— Persze van remény, hogy ha valamelyik világon meglát egy utcai kamera, és 
az arcfelismerő rendszer rád ismer és megtalálja az elfogatóparancsot, akkor a 
rendőr, akinek a kezébe kerül, rájön, hogy a Testvériség állampolgárát nem lehet 
letartóztatni. Vagy tudhatja ezt maga a számítógép is. De az én munkámnak az a 
lényege, hogy nem reménykedünk, hanem felkészülünk. Ha téged bárhol letartóz- 
tatnak, a mi külügyminisztériumunk Galaxis-szerte közutálat tárgya lesz. És vele 
együtt egész Szindoria. A Testvériség reakcióját már nagyjából felvázoltam. De 
nemcsak ez a veszély áll fönn. Ha téged valami baleset ér egy világon, a sajtó 
holtbiztos minket kiált ki gonoszoknak. Nem hinné el senki, hogy nem volt benne 
a kezünk. Most persze azt kérdezed magadban: jó, jó, de azért utazott ez a pasas 
tizenvalahány naprendszert, hogy ezeket elmondja? A válaszom az, hogy igen. Ez 
az én önmagamra szabott küldetésem első pontja: elmondani neked mindezt. 
Szeretném, ha megértenéd, hogy ha a kormány politikája sok mindenben rossz is, 
Szindoria nem a kormány. Tizenhét lakott világ, nyolcvan lakott hold és kilenc 
ürváros népe fog attól szenvedni, ha a Testvériség megharagszik a kormányra. 
Nem lesz mit enni, nem lesz gyógyszer a betegeknek, nem lesz energia, mert az 
erőművek gépeihez nem lesz pótalkatrész. De abban biztos lehetsz, hogy a 
kormány tagjai nem fognak hiányt látni semmiben. Ez már csak így szokott lenni. 
Azt is szeretném neked elmondani, hogy bármennyi baj van a rendfenntartókkal, 
az az egy biztos, hogy nem gonoszok. Illetve... te a városi utcákon nem ezt a 
tapasztalatot szerezted, gondolom. Másképpen mondom. Egy-egy egyén lehet 
éppen gonosz is. A rendfenntartóknak hatalom van a kezében, és a hatalom ritkán 
hoz ki jó tulajdonságokat az emberekből. Maga a szervezet, a RyYnaú Vűy$$ nem 
gonosz. Csak teszi a dolgát. Ez más államok hasonló intézményeivel is így van. 
Ha valamelyik világon felismernek téged mint körözött személyt, és 
automatikusan őrizetbe vesznek, aztán átadnak a mi rendfenntartóinknak — azaz 
persze nem, hiszen a Testvériség megakadályozza, de megpróbálják —, azt nem 
rosszindulatból teszik, egyszerűen az a dolguk, hogy végrehajtsák az ilyen 
parancsokat, és sejtelmük sincs róla, hogy ez téves parancs. Az a célom, hogy ezt 
megértessem veled. Ha ezt érted, akkor már volt értelme ideutaznom. 

— Hogyne érteném -— felelte Ninda nyugodtan. 

— Rendben. Közben persze mindent megteszek, hogy ez a parancs megszűnjék 
létezni, de ez nem könnyű. A második lépés az, hogy szeretném a segítségedet 
kérni, hogy ezt az üzenetet a Testvériséghez is eljuttathassam. — Íldata magyará- 
zóan fölemelte az ujját. — Nem egyedül a tiédet. Vannak barátaim a szúnik között, 
a szúni diplomaták között is, akik szintén a segítségemre vannak ebben, de a Test- 
vériség vezetői számunkra, dzserangok számára tökéletesen elérhetetlenek, még a 
nevüket sem tudhatjuk. Én sem tudhatom, hiába vagyok én az egyik legfőbb ös- 
szekötő a Testvériség és Szindoria között. Ezért mindenkit megkérek, aki tagja a 
Testvériségnek és érti a problémánkat, hogy segítsen eljuttatni a közlésemet a ve- 
zetőkhöz. Nem baj, ha velem nem állnak szóba. Ha veled igen, és te elmondod, 


vagy több ember láncán keresztül jut el hozzájuk, az is jó nekem. Csak jusson cél- 
ba az üzenet. Szindoria békét akar, nemcsak mert létérdeke a béke, hanem mert 
egyszerűen csakis a béke az, amit bármely nép akarhat és kész. 

Ninda lassan megcsóválta a fejét. 

— Nem a vezetőkhöz kell eljuttatni a te üzenetedet, Ámmatt. 

Az ügyvivő szó nélkül tudomásul vette, hogy a gyerek a személynevén szólítja. 
Szindorián ez képtelenség lett volna a köztük levő hatalmas társadalmi szakadék 
miatt. 

— Hát kihez, Ninda? 

— Azt bízd rám. 

íldata mondani akart valamit, de Ninda megint a szemébe nézett. Most valami 
egészen mást látott a szemében. Ugyanabban a fakókék szempárban most határta- 
lan, gyengéd melegség jelent meg. 

— Te jó ember vagy, Ámmait. Szíveden viseled a nép sorsát. A kormánytól 
kapod a fizetésedet, de látom, hogy egy cseppet sem érdekel a kormány sorsa, 
csak a népé. 

—A néptől kapom a fizetésemet. Az adófizetők tartják el az államapparátust. 
Tudom, hogy ez sokaknak csak szólam. — Íldata vállat vont. — Én nem vagyok po- 
litikus. Van egy nagy különbség köztük és köztem. Nekik szépeket kell mondani- 
uk, és nem baj, ha nem igaz, csak elhiggyék. Nekem mindig az igazat kell monda - 
nom, csak szépen becsomagolva, hogy ne legyen bántó. A politikusokat nem ér- 
dekli, honnan van a jövedelmük. Engem igen. 

— Igen, értem a különbséget. Segíteni fogok neked, amennyire tudok. 

— Köszönöm. 

— Csinálj egy felvételt, amin ezt elmondod. 

Az ügyvivő a zsebébe nyúlt és egy kis fehér kockát tett az asztalra. 

— Már otthon elkészítettem. 

Ninda bólintott és eltette. Aztán felállt. 

— Gyere velem. 

,, Csak szülőbolygójuk volt közös — minden másban tökéletesen elütöttek egymás - 
tól. Nem csoda, ha barátokká lettek. " 


Aini: 
Ninda életének mellékszereplői, 
1. A. 


Nem mentek messzire. Ninda lesétált a teraszról, átment az úton — ilyenkor, amíg 
kint voltak az űrben, sokkal kisebb volt a forgalom, és azok is gyalogosok voltak, 
kocsival csak a suaran-fódarangi engedélyével közlekedhetett, aki nehezen tudott 
járni —, besétált a parkba és leült egy fa tövébe. Íldata követte. Egy pillanatig 
meglepve nézte, hogy ugyan minek jöttek ide, aztán letelepedett mellé. Nem fél- 
tette a ruháját. Egyszerű világosbarna déeylben jött, disztingvált, megadja a tiszte - 
letet a ténynek, hogy ő diplomáciai küldetésben jár, de nem követi el azt a baklö - 
vést, hogy drága öltözékkel hivalkodik egy gyerek előtt, aki nemrég még hajlékta- 
lanként élt az őáltala képviselt országban. Egy diplomatának ügyelnie kell az 
ilyen apróságokra. Ékszer egyáltalán nem volt rajta, pedig az ő köreiben egy szin- 
dor férfi legalábbis egy gyűrűt mindig hord. 

Ninda ugyanúgy öltözött, mint mindennap, amióta szúni lett. Fehér köntös, kék 
saru. Az egyetlen különbség, hogy kivételesen a nyakába akasztotta a haundáját. 
íldatfa meg is állapította magában, hogy a gyerek még egy hónapja sem él a szú- 
nik között, de már kapott ilyen jelvényt. Természetesen ő sem tudta, hogy mit jel- 
képez, de az egyetemen megmondták, hogy ezt hiába kérdezi, egyetlen szúnitól 
sem fog választ kapni. Pedig szívesen megkérdezte volna, hogy ezt rögtön első 
nap a nyakába tették-e, vagy valamivel ki kellett érdemelni... Nem emlékezett, 
hogy látott volna ilyen jelvényt szúni gyerekek nyakában, aztán ahogy kutatott az 
emlékezetében, rájött, hogy nagyon ritkán látott szúni gyerekeket. Persze partra 
szoktak szállni ők is, amikor a hajójuk kiköt valahol, meg néha lejönnek a suárba, 
de hát mikor van ideje egy diplomatának a szúni hajók körül lebzselni? A város- 
ban meg vagy összefut velük, vagy nem. Egy eset jutott eszébe, amikor nemrég a 
$Swuyűlt park sarkán összefutott egy szúni családdal, arról jegyezte meg, hogy a 
rendfenntartók két kocsija éppen a közelben volt, és ő ösztönösen feléjük indult, 
hogy leállítsa őket, ha belekötnének a szúnikba — nem először fordult volna elő. 
Hát nemigen nézte a gyerekeket, hogy volt-e jelvény a nyakukban, csak azt látta, 
hogy négy vagy öt civil felnőtt volt, öt-hat gyerek, és legalább tíz szúni biztonsá- 
gi, sárga ruhában, piros-fehér sapkában. Ő eltökélte magában, hogy ha a rend- 
fenntartók csak azt megkérdezik a szúniktól, hogy mi járatban vannak erre, akkor 


elveszi a jelvényüket, beparancsolja őket az őrsre, írat velük egy részletes jelen- 
tést, hogy mit akartak a szúniktól, és eljárást indíttat ellenük és a parancsnokuk el- 
len. Szerencsére nem volt rá szükség. 

— Feszült vagy — szólalt meg mellette Ninda. Az ügyvivő rápillantott. A kislány 
nyugodtan ült, hátával a fa törzsének támaszkodva, lehunyt szemmel. — Lazíts. 
Engedd el magad. Dőlj neki a fának és ne foglalkozz a problémáiddal. Majd más - 
kor. 

íldata nem felelt volna meg a pályájára, ha nem alkalmazkodik minden helyzet- 
ben. Hát tette, amit mondtak neki. 

— Mesélj magadról — szólalt meg Ninda kis szünet után. 

— Magamról? Mit? 

— Akármit. 

— Hát... jó. Huszonnégy és három éves vagyok, az itteni időszámításban... várj 
csak... 

— Ötszázhuszonöt — felelte Ninda azonnal, anélkül, hogy megmoccant vagy a 
szemét kinyitotta volna, amikor az ügyvivő még épp csak kezdett nekiveselkedni 
a feladatnak, hogy huszonnégy és három tizennegyedet összeszorozzon huszon- 
egy egész héttizeddel. — Egyébként teljesen mindegy. 

— Igazad van. WWndiában születtem, ott végeztem az iskoláimat, aztán a fővá- 
rosba mentem egyetemre. . . 

— Ne siess. Mesélj WWndiúról. Milyen hely? 

A saját személyneve után a városnév volt a második szó, amit az ügyvivő a kis - 
lánytól szindor nyelven hallott. A kiejtése hibátlan anyanyelvi szindor, nem a szú- 
nik furcsa kiejtése, amiből kipárolják a zenei hangsúlyokat, nem Úndint mond, 
ahogy egy született szúni tenné. 

— Kisváros. Ott fekszik, ahol az WWnd beleömlik az WWnnaim-tóba. Jóval 
északabbra fekszik Lűakéantól, nálunk a sivatag már ritkás bozótosnak adja át a 
helyét, és több a víz, sok patak ömlik le a Kyndréap-hegyekből. 

— Gondolom, nincsen kupolája. 

— Nem, nincsen, az csak a legrégebbi nagyvárosoknak van, a kisebbeket akkor 
alapították, amikor már elég sűrű volt a légkör. — Hirtelen észrevette, hogy tanáro - 
san beszél, gyorsan hangot váltott. Még nem tudta, mi a célja a gyereknek ezekkel 
a kérdésekkel, de szüksége volt a jóindulatára. — WWndiú az én gyerekkoromban 
úgy kéttucat folyó- és tóparti utcát számlált, és egyik utcában se volt több ötven 
háznál. Azóta se lehet sokkal nagyobb. Volt a hegyekben egy bánya, egy ércfel- 
dolgozó, pár kisebb üzem, meg néhány üzlet. 

— Mit csináltál gyerekkorodban? 

— Iskola után? Rengeteget csónakáztunk a tavon. Persze evezős lőymnál drá- 
gább csónakja nem volt senkinek, vagyis hát akadt pár motorcsónak, de azt a gye- 
rekeknek nem volt szabad használni. Azért így is messzire eljutottunk, egyszer 
például egy lánnyal áteveztünk a tó túlpartjára, van ott egy szép vízesés, azt néz - 
tük meg. Nyolcévesek lehettünk. 


— Szeretted — mondta Ninda. Kijelentés volt, nem kérdés. 

— Igen — felelte az ügyvivő. — Elég komoly kapcsolat volt úgy egy évig... az 
hosszú idő ebben a korban. De nem egymást választottuk. Én tízévesen megnősül- 
tem, alighogy az egyetemre kerültem. De két év után elváltunk, aztán volt egy 
másik feleségem, vele három évig éltem, meg még néhány rövidebb kapcsolat, s 
most egyedül vagyok egy ideje. 

— Van gyereked? 

— Nem, az nincs. Gondoltam már rá, hogy ideje lenne, végül is hamarosan 
betöltöm a huszonötöt, azért ez már meglett kor. De még nem találtam meg azt, 
akivel családot alapítanék. 

— Találd meg — mondta Ninda. 

íldata egy pillanatig nem értette, aztán rájött, hogy ez jókívánság volt. 

— Köszönöm. 

— Mik a terveid a munkádban? 

Az ügyvivő vállat vont. 

— Az én munkámban az embernek nem lehetnek hosszú távú tervei. Történik 
egy váratlan esemény, és máris valami egészen mást kell csinálni, mint amit addig 
akartunk. Nagyjából annyi tervem lehet, hogy ezentúl is meg akarok felelni a be- 
lém helyezett bizalomnak és szolgálni az országom érdekeit. No persze az utasítá- 
saimat a kormánytól kapom, és az ő érdekeik nem mindig esnek egybe a nép érde- 
keivel. Igyekszem a kormányt úgy szolgálni, hogy a népet is szolgáljam. Ezért is 
jöttem ide. A népnek sokkal inkább érdeke, hogy ne legyen harag a 
Testvériséggel, mint a kormánynak. 

Ninda bólintott, hogy érti. Aztán egy kicsit hallgattak. 

— Mit csinálsz a szabadidődben? 

— Sokat olvasok, sportolok, és térfestészettel is foglalkozom. 

— Olyant még nem láttam. 

— Hát... van pár munkám a hajómon, idefelé jövet készítettem őket, szívesen el- 
hozom, mert téged nem hívhatlak meg oda. Illetve... egy esszidzsinnával talán 
igen. Vagy ha előzőleg lezáratom a hajtóművet. 

— Miért? 

— Mert ha csak a gondolata felvetődik bárkiben, hogy el akarlak rabolni az Au- 
lang Laipról, akkor az ügynek annyi esélye sincs, mint m$strünvirágnak a Ssiva- 
tagban. 

Ninda mosolygott, de nem mozdult és a szemét sem nyitotta ki. 

— Ugyan már, Ámmait. Fölöslegesen izgulsz. Lazíts. Koncentrálj erre a fára. 
Érezd a szeretetét. 

nc-26 térfestmén 


, Egy hengiszfa tövében ültünk és azt mondta, hogy koncentráljak a fára és érez- 
zem a szeretetét. A fáét? Azt hittem, bolondozik velem. De teljesen komolyan be- 
szélt. Mint mindig, egész életében. Hát koncentráltam. Éreztem-e? Nem tudom. 
Nindáét biztosan. " 


Ámmatt Ídara: 
Barátságom Nindával, 


AÁmmait volt az első, akin Ninda kipróbálta a kirik segítségével elérhető maga- 
sabb fokozatú lelki megismerést. Ismerte a férfi elméjének legmélyebb rétegeiben 
lakozó gondolatokat és érzelmeket is, már akkor, amikor még épp csak leültek be- 
szélgetni. Mindig másik kiri szolgáltatta hozzá a közvetítő hullámot. Ők fent vol- 
tak közben a gazdájukkal, YY pedig az első szinten a parkban. Játszottak, gyü - 
mölcsöt ettek, nézelődtek, s közben egyikük mindig össze volt kapcsolva a két 
emberrel. Ennek a kirinek előbb halványrózsaszín volt a bundája, aztán sötétedni 
kezdett és fokozatosan narancsba, majd sárgába ment át, aztán zöldbe fordult, sö- 
tétedni kezdett, és ahogy lassan elfeketedett, a kiri elálmosodott és elaludt. Mint- 
egy öt limlinként váltották egymást a hullámközvetítésben. Alvás közben a kirik 
lakásban szürkék vagy barnák, a természetben zöldek voltak. 

Sokáig ültek ott a fa alatt, beszélgettek, a férfi kétszer vagy háromszor elment 
egy automatához innivalóért. Éjfél is elmúlt már, amikor elköszöntek. Ninda föl- 
ment az egyik janníhaumba, Ámmait pedig a hajójára, a szísi végében levő kis 
dokktérbe. 

Nem nagyon tudta hová tenni azt a különös barátságot, amit most kötött. Látott 
már életében egy-két gyereket, de Ninda mindegyiküktől teljesen eltért. De a fel- 
nőttektől is. Valami egészen más volt, mint bárki, akivel Ámmait valaha találko - 
zott. 

Sokáig tűnődött ezen a futárhajó tenyérnyi lakóterében, ami annyival volt na- 
gyobb egy egyszemélyes kabinnál az Aulang Laipon, hogy volt egy apró mosdója 
és egy éppoly kicsiny főzőfülkéje. Lezuhanyozott, ivott egy kis íhafit a suárban 
vett egyik palackból, és munkához látott. A faliszekrényből jókora táskát vett elő, 
abból először is egy tekercs átlátszó fóliát, amit leterített a padlón, aztán egy szin- 
tén föltekercselt, merev műanyag szalagot, amit letekert, a két végét összeillesz- 
tette, és letette a fóliára. Ezután jöhetett az ecset, egy simmutai gyártmányú VI- 
UF-—12-es, egyszerű, nem túl drága holmi. Fekete patront rakott bele, szélesre állí- 
totta és bekapcsolta. Pár pillanat múlva kigyulladt a zöld fény, a massza megol - 
vadt. Befújt egy csíkot a műanyag szalag által alkotott körbe, aztán szépen végig- 
fújta az egészet, nem különösebben ügyelt rá, hogy a felszín egyenletes legyen. 


Aztán patront cserélt, sárga-zöldet rakott be. Kivette a másik ecsetet is, abba pi - 
ros-kék patront helyezett, vékony sugárra állította mindkettőt, és a fekete körlap 
közepén, egyszerre dolgozva mindkét kezével, rajzolni kezdett. Bonyolult spirál- 
vonalat alkotott a két színpárból, gyakran kapcsolgatva az árnyalatkeverőket, és 
mindig közvetlenül egymás mellé fújt a két ecsetből, hogy a színek egymással is 
keveredjenek, mielőtt megszilárdulnak. Ahogy a spirál sugara megközelítette a 
körlap sugarának a felét, elkezdett visszafelé haladni, a spirálra rajzolta az újabb, 
ritkább menetű spirált, majd egyre magasabbra, összevissza spirálokat, amik nem 
támaszkodtak a korábbi szintekre, de ha a gyorsan keményedő masszából folya- 
matos vonalakat húzott a levegőbe, azok nem omlottak össze. 

Az építmény nemsokára már combközépig ért neki, ahogy mellette térdelt. 
Ekkor új patronokat rakott az ecsetekbe, és az előző vonalak felső végétől új spi- 
rálokat kezdett lefelé. Amikor leért a talapzatig, ismét felfelé indult. Ezt többször 
is megcsinálta, s átláthatatlanul szövevényes, szivárványszínben tündöklő vonalak 
térbeli kuszaságát kapta. A vonalak spirális haladása lendületessé tette a művet, 
azzal viszont, hogy összevissza haladtak felfelé és lefelé, áttekinthetetlenné, kiis- 
merhetetlenné vált. 

Végül az egyik ecsetet félretette, a másikba megint fekete patront illesztett, de 
most bekapcsolta a buborékképzőt. A körlap peremére húzott egy kört, majd arra 
egy másikat, többször egymás után, amíg alacsony, szürkés, a buborékmód miatt 
áttetsző falat kapott. Ekkor ablakokat készített: nagyjából egyenletes távolságon- 
ként húzott egy-egy alacsony oszlopot függőlegesen felfelé, aztán azokra megint 
kört rajzolt. Így folytatta, időnként újabb ablakokat hagyva, amíg el nem érte a 
színes építmény magasságának háromnegyedét. Ekkor elkezdte kicsinyíteni a 
körök átmérőjét, és amikor ablakokat hagyott benne, azoknak is ferde keretet 
csinált. Végül, már a színes rész fölött, összezárta a szürke kupolát. A tarkaság 
most már csak az ablakokon keresztül látszott eredeti színében, és az áttetsző 
kupolán át kissé megszürkülve. A kupola a csípőjéig ért így térdelve. 

Levette az aljáról a műanyag szalagot és kikapcsolta a buborékképzőt. Fekete 
festékből kis táblácskát készített a fal alsó részére, aztán a másik ecsetből sárgával 
beleírta: NINDA. Majd alatta fehérrel, gyors vonásokkal aláírta a nevét. 

Elcsomagolta a felszerelést, a mű aljáról is lehúzta a fóliát, föltekerte, visszarak - 
ta a bőröndbe. Aztán a mennyezet alatt futó csövek egyikén átvetett egy hajszál - 
vékony drótot, lehúzta, átfűzte a térfestmény kupolarészének két ablakán, és fel- 
húzta a művet a helyiség mennyezete alá. Már három másik lógott ott. 

Kiitta az íhafis palackot, kinyitotta a falba épített ágyat, levetkőzött és lefeküdt. 

De nem jött álom a szemére. Valami egyfolytában nyugtalanította ezzel a 
gyerekkel kapcsolatban. Nem tudhatta, hogy a valódi probléma az, hogy Ninda 
több mint két derkin át erős megfigyelés alatt tartotta az elméjét, és mivel először 
tette ezt kirisegítséggel, nem is sejtette, hogy ezzel teljesen megkavarja a férfi 
agyát. Ámmait egy ideig hánykolódott, Ninda különös jellemén töprengve, aztán 
egy sóhajjal felkelt, villanyt gyújtott, felöltözött és visszament a suárba. A legtöbb 


üzlet nyitva volt éjjel is, hiszen az csak a hajó saját ideje szerint éjjel, az utasok a 
legkülönbözőbb világokról jönnek, és egyetlen fuvarcégnek sem célja átállítani a 
biológiai órájukat. Ámmait elsétált az éttermek előtt, megnézte a mennyezet alatt 
kifüggesztett ételfotókat, és talált egy vulenki éttermet. A nagyrészt tengerekkel 
borított Vulenk (szindorul egészen más volt a neve, Éynsiin, és a lakói is valami 
más néven hívták) híres volt a halairól, és a vulenki éttermek kiváló halételeket 
kínáltak Galaxis-szerte. Itt is volt egy, mint a legtöbb szúni hajón. 

Négy különböző halból készítették a liengdzsát. Ámmait eddig csak olyant 
evett, amiben kétféle hal volt. Rendelt két tucatot, meg egy palack nargaszti sárga 
bort. Aztán felhívta a suaran-fódarangit. Ilyenkor kevesebb a munkájuk, mint nap - 
pal. 

— Miben segíthetek? — kérdezte Siangrúni nímud. 

— Ámmaít Ídara diplomáciai ügyvivő vagyok Szindoriáról — Ámmait a kamera 
elé tartotta a holokockáját. — A dokkban lakom a futárhajómon. Szeretném meg- 
kérdezni, mi a módja, hogy meghívhassak a hajómra egy szúni gyereket bonyoda - 
lom nélkül. Mármint persze nem úgy értem, hogy most - tette hozzá. — Majd nap - 
pal, iskola után. 

— Mindjárt utánanézek. 

— Köszönöm. Ha megengedi, részletekbe bocsátkozom. 

nc-27 futárhajó 1 
, Egész sor olyan pillanat van életünkben, amikor valami mássá változunk. Van- 
nak ezek között, amikor mássá változtatjuk magunk körül a világot is." 


Lí-Nindaran: 
Gondolatok, 
244. sómir 


Aulang Laip 
Sídi Köztársaság 
43611. famut lilgamíszan 
812 


— És ilyen belül — lépett be Ámmait a belső zsilipajtón, tartva magát az illemsza- 
bályhoz, hogy ha a házigazda saját otthonába vezeti a vendéget, akkor neki kell 
elsőként belépnie, hogy beinvitálhassa. — Kérlek, lépjetek be és érezzétek magato- 
kat otthon. 

A szindor illemszabályokban az is benne volt, hogy nem hívhatta meg Nindát 
egyedül a hajójára; azt csak akkor tehette volna, ha valamilyen szerelmi kapcsolat 
van vagy alakul közöttük. Erről nyilván nem volt és nem is lehetett volna szó, 


ezért nem illett kettesben lenniük. Hármasban már nem probléma. A szúniknak 
nem volt kifogásuk az ellen, hogy Ninda a hajóján látogassa meg az ügyvivőt, 
sem valamiféle felügyelő jelenlétét, sem a hajtómű lezárását nem kívánták. No 
persze a dokktér kapuja zárva volt, amúgy sem távozhatott volna. De Siangrúni, 
akivel Ámmait az éjjel tárgyalt erről, azt mondta: , Nyilván nem fogja magával 
vinni egy gyerekünket, amikor fél délelőtt arról magyarázott, hogy Szindoria bé- 
két akar." Valóban ez történt, a bedokkolást követően egy derkin belül az ügyvivő 
már a Testvériség két külkapcsolati tisztségviselőjének magyarázta el azt, amit az - 
tán este Nindának is. 

Tisztában volt vele, hogy az Aulang Laip nem kapcsolati hajó, itt nincsenek dip- 
lomaták, senki, akivel érdemben tárgyalhatna, és természetesen esélye sincsen, 
hogy a kapitánnyal találkozzon. De azt felelte, tisztában van vele, és neki jelenleg 
az a fő célja, hogy a Testvériségnél minél többfelé eljuttassa az információt. Kü- 
lönösképpen itt az Aulang Laipon, ahol Ninda él. 

Mindenki pozitívan reagált, mégis másképpen. A két felnőtt megköszönte a tá- 
jékoztatást, megígérték, hogy igyekeznek tudatosítani a Testvériségben Szindoria 
békés szándékait, viszont kijelentették, hogy az a tény, hogy Szindoria emberi jo - 
gokat sértő tevékenysége során igyekszik elkerülni, hogy megsértse a Testvériség 
szuverenitását, nem változtat a tényen, hogy Szindoria emberi jogokat sértő tevé- 
kenységet folytat. A valós probléma ez, nem pedig az, hogy eközben nagy ritkán 
előfordul-e, hogy áthágják a Testvériség integritásának határait. Ha ilyesmi 
történik, azt a Testvériség úgyis megtorolja. Az ügyvivő kifejtette, hogy éppen 
ennek a megtorlásnak szeretné elejét venni, egyfelől azzal, hogy felvilágosító 
kampányt kezdett a szindoriai rendfenntartók körében, másfelől azzal, hogy 
megpróbálja a Testvériséghez eljuttatni üzenetét. A tisztségviselők megköszönték 
és ismételten megígérték, hogy ami őket illeti, erőfeszítése nem marad 
eredménytelen, ugyanakkor a problémának ez csak a kisebbik része. 

Ez volt tegnap. Ma délelőtt aztán felhívta Kerni dzsavan, egy kedves arcú, kö- 
zépkorú hölgy, aki felkérte, hogy ő is juttasson el egy üzenetet kormányának. A 
Testvériség vezetői nyolc galaktikus szabványévvel ezelőtt egy jegyzéket küldtek 
a szindor kormánynak, melyben kijelentették, hogy Szindoriának fel kell hagynia 
jogtipró politikájával, különben a Testvériség korlátozni fogja üzleti kapcsolatait 
a Szövetséggel. Ez a jegyzék tíz galaktikus szabványévet szabott határidőül, ami - 
ből már nem egészen kettő maradt. Kerni közölte, hogy készül egy újabb jegyzék, 
ami súlyosabb következményeket fog kilátásba helyezni. Ámmait csak annyit tu- 
dott felelni, hogy tájékoztatja erről kormányát. 

Természetesen nem állt szándékában ezeket a dolgokat elmondani Nindának. 
Ez politika, felnőtt problémák, ezek nem tartoznak a gyerekekre. De persze Ninda 
könnyedén kiolvasott mindent az elméjéből, amikor találkoztak a suárban — ezút- 
tal a Siollíhu étteremben. Néhány matit beszélgettek, aztán megjött Szinensi, aki- 
vel persze egyszerre végeztek az iskolában, de neki még beszélnie kellett Ronga- 
mival, akinek családi elfoglaltsága van, nem jöhet velük. Aztán eljöttek a dokkba 


megnézni Ámmaít hajóját. Kívülről egészen olyan volt, mint azok a kishajók, 
amiket Ninda néha látott, amikor elment a luakeáni kikötőbe. Kecses, hosszúkás, 
áramvonalas formák, két lapos szárny, az alján csúszótalpak, hátul függőleges 
kormánylapát. Ezt a hajót légköri és ürbeli közlekedésre egyaránt szánták. A szú- 
nik szögletes, minden külső szépséget nélkülöző hajóihoz képest ez kimondottan 
szép volt. De persze azok sokkal nagyobbak is; a szúniknak az otthonosság sokkal 
fontosabb. 

Bár ahogy körülnézett ezen a kishajón, Ninda azt állapította meg, hogy ez is 
igazán otthonos, a kicsiségével együtt. Egy vagy két személynek nagyon kényel- 
mes lehet. 

— Ti nyilván tágasabb terekhez vagytok szokva az Aulang Laipon — intett körbe 
Ámmaít. — Ez a hajó igazából nem szolgál tartós lakhatásra, csak arra, amit a neve 
is mond: futárhajó. Kicsi, gyorsjáratú és könnyen leszáll bárhol, másik hajó dokk- 
jában vagy világok felszínén. Aztán általában keresünk egy szállodát. Akinek 
ilyen hajót kiutalnak, az meg is tudja fizetni. 

— Kié ez a hajó? — kérdezte Szinensi. 

— A szindor külügyminisztériumé. Foglaljatok helyet. 

— Nem lesz abból gond, hogy Ninda idejött? — ráncolta Szinensi a homlokát. 

— Nem jött ide — mosolygott Ámmaít. — A minisztériumra semmi sem tartozik 
azon kívül, hogy milyen eredménnyel zárom a tárgyalásaimat. Hogy kit látok ven- 
dégül, ahhoz nincs közük. Amúgy is hiába vagyunk az ő hajójukon, ez még 
mindig a Testvériség felségterülete, mert egy hajódokkban vagyunk. Amikor be- 
dokkoltam, a hajóm belseje elveszítette szindor önállóságát, és szúni terület lett. 
Bolond dolog, de így van a csillagközi jogban, és megvan az értelme. Vannak ha- 
jók, amiknek a dokkterében elférnek akkora hajók is, amik maguk is tudnak hajó- 
kat szállítani, sőt még azok is szállíthatnak hajókat. Ha nem rögzítenék egysége- 
sen, hogy a legkülső hajón belül minden járműnek megszűnnek a saját felségjo- 
gai, se vége, se hossza nem lenne a vitáknak. No de eleget jogászkodtunk, nem 
ezért hívtalak ide benneteket. 

Leengedte a mennyezet alá akasztott térfestményt és egy asztalkára tette a szoba 
közepén. 

— Hát ilyen egy térfestmény, és ezt az alkotást ihletted te, Ninda. 

Úgy érezte, soha nem fogja elfelejteni azt a pillantást, amivel ez a gyerek arra a 
festményre nézett. Mintha egyszerre látta volna minden irányból... mintha egy- 
szerre látta volna a külsejét és a belsejét. 

És így is volt. Ninda azonnal átlátta az egészet, egyetlen egységként és részei- 
ben is, és látta Ámmaít lényének megtestesülését a műben. 

Azt nem tudta megítélni, hogy művészileg milyen munka. De az benne volt, 
hogy Ámmaít milyennek látja őt. A belső rész az igazi lényeg, a szivárványszínű, 
áttekinthetetlenül bonyolult szövevény, ami azonban elrejtőzik a fekete kalitka 
alatt — csak kis ablakokon bukkan elő, s még szerencse, hogy a kalitka áttetsző, 
különben egyáltalán nem látszana. 


Bólintott. Értette az üzenetet. 

— Én is értem — mondta Szinensi gondolatnyelven. Tisztán vették egymás gon- 
dolatait, a hullám zavartalanul működött, pedig hat kiritől elválasztotta őket a ha- 
jófal és a dokktér belső fala. De YY velük volt, Szinensi vállán üldögélt és min- 
dent közvetített. 

Mindketten tisztán meg tudták ítélni Ámmaít jellemét és lelkivilágát. Ez az em- 
ber csak néhány derkit töltött Nindával, de máris úgy érez iránta, mintha évek óta 
barátok lennének. És ami ennél sokkal fontosabb: bár a lelki érzékelés képessége 
tökéletesen hiányzik belőle, van emberismerete, és máris többet tud Nindáról, 
mint sokan a hajón, akikkel félnapokat volt együtt a janníhaumban. 

, Akkoriban még nem ismertem azt a szót, hogy társadalmi szakadék — de Ámma- 
íttal az volt közöttünk, amíg Szindorián éltem. Ott soha nem találkoztunk volna, és 
végképp nem lehettünk volna barátok. Az Aulang Laipon azonban azok voltunk, 
akik valójában: két ember." 


, Ninda: 
Eletem egy falevélen, 
985. sómir 


Ámmaít térfestménye tisztán kifejezte az egyéniségét. Magas fokú empata volt, 
bár a lelki érzékelésnek nyoma sem volt benne, de elérte az empátia képesség nél- 
kül elérhető legmagasabb fokát. Ahogy egyetlen együtt töltött este után megra- 
gadta és ábrázolni tudta Ninda lényének azt a sokszínű bonyolultságát és furcsa 
zárkózottságát, amit később könyvtárnyi szakirodalom tanulmányozott — de Ninda 
később őt nevezte az első Ninda-szakértőnek —, azzal Ninda és Szinensi tapasztalt 
emberismeretének akkor is mindent elárult volna önmagáról, ha nem hallgatják le 
az elméjét. 

A másik három festmény, amiket idefelé alkotott, csillagászati tárgyú volt. 

— Mindig ilyeneket szoktam csinálni, amikor az űrben vagyok — magyarázta 
Ámmaít, és megkereste a felvételeket azokról a csillagködökről, amiket lefestett. 
De a festmények alig hasonlítottak. Persze, állapították meg magukban, hiszen 
nem a ködöket festette meg, hanem a saját pillanatnyi hangulatát, aminek a kinti 
látvány csak mellékes részlete volt, inkább csak ürügy arra, hogy fessen. 

A Nindáról készített képet neki ajándékozta. 

— Mi van ide írva? — kérdezte Ninda, s a festmény alján levő táblácskára muta- 
tott. — A te neved? 

— Nem, a tiéd. N-I-N-D-A — mutatta Ámmaít. 


— Láttam már ilyen betűket — méregette Ninda a feliratot. 

— Otthon, gondolom. 

— Dehogy! Szindorián. 

A válasz annyira gondolkodás nélkül, automatikusan jött, hogy Ámmaít egy pil- 
lanatig csak dermedten nézett rá. Aztán gyorsan korrigálta az arckifejezését. Nem 
szabad olyasmit felelnie, hogy , de hiszen ott születtél és ott éltél pár nappal ez- 
előttig", mert ennek a gyerek is tökéletesen tudatában van, de a legkevésbé sem 
érdekli. Neki Szindoria soha nem volt az otthona, és amióta van otthona, amióta 
tudja, milyen az, ha valakinek otthona van, azóta tisztában is van a ténnyel, hogy 
Szindorián ő nem volt otthon. Az csak egy hely, ahol tartózkodott, mert nem tu- 
dott máshová menni. 

— Ilyen betűket máshol is láthatsz — felelte gyorsan, megjegyzés nélkül hagyva 
ezt a kérdést. — Sokfelé, sok nyelvhez használják ezt az ábécét. Bár a szúni nyelv - 
nek történetesen saját írása van. 

Ninda még a feliratot tanulmányozta. 

— Elég bonyolult betűk. Ez a háromszögletű egymagában az A? Valaki mutatta 
nekem egyszer. 

— Igen. 

— És az én nevemet hogy írják? — kérdezte Szinensi, mert addigra ők megbeszél- 
ték egymással, hogy Ámmaít zavarban van, és könnyíteni kell a helyzetén. — Azt, 
hogy Szinensi? 

A férfi a fali képernyőhöz lépett és ráírta: SINENSI. 

— Szindor helyesírással ez lenne, bár így egyetlen szindor sem írná le. 


— Hogyhogy? 
—A zenei hangsúlyok miatt. Mi mindenhová hangsúlyjeleket teszünk. Igazi 
szindor helyesírással... valami ilyesmi lenne... — s felírta az előző alá: 


SYYNÉNSI. S ki is mondta szindor kiejtésben, Ninda pedig bólogatott. 

— Aha... vivivivi... énekelve beszéltek — derült Szinensi. — Nálunk mindenki jó - 
kat mulat rajta. 

— Tudom — nevetett Ámmaít —, máshol is. Pedig sokfelé beszélnek ám énekelve. 
Sok nyelv van a Galaxisban, és a maga módján mind furcsa. 

— Sokfelé jártál, gondolom. 

— Hát jó pár világon megfordultam, de lehet, hogy kevesebben, mint te. Persze 
én semmit sem tudok a hajótok útvonaláról, csak ezt az egy szakaszt ismerem, 
Szindoriától idáig. Ami engem illet, a szabadságom alatt utazgatni szoktam, és 
egyszer eljutottam egészen a Hyndrwwt vidékéig... sajnos nem tudom a szúni ne- 
vét. Kétszer olyan messze van Szindoriától, mint most vagyunk, de az ellenkező 
irányban. Diplomáciai kiküldetésben sokat voltam, de mindig csak a szomszédos 
államok valamelyikében. Ez eddig a legtávolabbi kiküldetésem. 

— Nem tudtam, hogy téged úgy küldtek ide — mondta Ninda. 

— Én küldtem saját magamat. Végül is szolgálati okból jöttem. Barátságos fo- 
gadtatásra számítottam persze, de arra, hogy itt igazi barátot találok, arra nem. De 


nagyon örülök neki, és szeretnék legközelebb úgy jönni ide, hogy nincsen hivata- 
los dolgom, hanem a barátomat látogatom meg. S természetesen én is szívesen 
látlak benneteket, ha legközelebb nálunk jár az Aulang Laip. 

— Partra szállhat Ninda Szindorián? — kérdezte Szinensi némi gyanakvással a 
hangjában. 

— Hát a veszély, hogy valahol van még abból az elfogatóparancsból, éppen 
Szindorián a legkisebb. Ott mindent tűvé tetettem utána. A Szövetség többi vilá- 
gán is ráállítottam a hivatalnokokat, áttúrattam a körözési listákat meg a különféle 
archívumokat is, úgyhogy elvileg ott sem lehet már belőle. Külföldön azonban eh- 
hez nincs hatalmam, csak annyit tehetek, hogy szépen megkérem őket, ezért ott 
valamivel nagyobb a kockázat. Mindazonáltal ha bárhol a Galaxisban Nindát bár- 
miféle hatósági személy zaklatja, azonnal hívjatok föl. Ninda tudja a kódomat, 
meg odaadtam egy tisztségviselőnek is, aki eltette valamilyen nyilvántartásba. Azt 
nem tudom garantálni, hogy ha ez Szindorián kívül történik, akkor bármit tehetek 
— persze a tieitek úgyis közbelépnek -—, de ha szindor állami alkalmazott csak egy 
ujjal is hozzáér, azt lecsukatom. Ezt viszont garantálom.  Bárkihez a 
Testvériségből. 

— Hát — mondta Szinensi — a mieink csakugyan közbelépnek, ha efféle történik. 
Nem hiszem, hogy bárhol a Galaxisban csak egy szúni is letartóztatásban lenne. 

— Biztos, hogy nincs. Én mindmáig nem tudom, kik és milyen rendszerben ve- 
zetik a ti űrbeli államotokat, de ilyet soha nem tűrnének el, már a precedens miatt 
sem. Nálunk a külügyben már szólásmondásként hivatkoznak erre. Eltökélt, mint 
a Testvériség. Kérlelhetetlen, mint a Testvériség. Ilyeneket mondanak. És persze 
piszokul irigyeljük a ti külügyeseiteket, mert nekik sokkal egyszerűbb dolguk 
van. Legalábbis az ilyen típusú ügyekben. Nekünk már eleve ki van adva, hogy 
ilyesmikben ne vitatkozzunk a szúnikkal, mert úgyis az lesz, amit ők akarnak. Ha 
ezt ráadásul be is tartanák, az én életem sokkal könnyebb lenne — aminek örülnék, 
viszont akkor nem lett volna okom idejönni és nem ismerkedtünk volna meg. No 
de nem azért jöttetek, hogy panasznapot tartsak nektek. Szinensi, én arra gondol- 
tam, hogy a három közül neked ez mutatna legjobban a szobádban. 

S az egyik térfestményre mutatott, ami egy kerek, fekete talapzat fölött szinte 
lebegő — átlátszó, vékony pálcákon álló — alakzat volt, a sárga és a vörös minden - 
féle árnyalataiban játszó forma, ami szupernóva-robbanásra hasonlított, illetve 
nyilván az is volt, de ugyanakkor ahogy kifelé áramlott a csillagközi gáz és por, 
amit ábrázolt, egy része sárga-narancs-vörös-bíbor lapokká tömörült, amik virág- 
szirmokhoz hasonlóan hajlottak bonyolult ívekbe és fogták körbe a fehér-sárga- 
narancsszínű központi régiót. Helyenként csillagok vagy gömbhalmazok pöttyöz- 
ték, de ezek is hasonlítottak egy virág apró jellegzetességeire. Az egész alkotás 
kissé áttetsző műanyagból készült, így a néző szemszögéből hátrébb levő formák 
is látszottak, összeolvadva az elöl levőkkel, és a sok ezernyi apró részlet áttekint- 
hetetlen labirintust alkotott. 

— Ez megint talált — mondta Ninda gondolati nyelven. 


— Honnan tudta?. . . — ámult Szinensi. 

— Empátia. 

— De hát ez gyönyörű — szólalt meg Szinensi fennhangon. — Ezt nekem akarod 
adni? 

— Hát persze, ha elfogadod. Nem nehéz és gyakorlatilag törhetetlen, de majd hí- 
vok automatákat a szállításukhoz; én nem vihetem el hozzátok. 

Ninda mosolygott. A dzserangok képtelenek öt matit úgy beszélni velük, hogy 
legalább háromszor ne utaljanak a Testvériség elzárkózására. 

nc-29 irányváltás 
, Ha egy hajó útvonalat változtat húszezer utassal a fedélzetén, az önmagában 
elég, hogy bekerüljön a Galaktikus Hírekbe. " 


Ílgaszaumi, 
Galaktikus Hírek, 
43611. famut lilgamíszan 


Bármilyen ritkán fordult elő, hogy a Testvériség egyik hajója egyszer csak útvo- 
nalat változtatott — ha Ninda és Szinensi nem járt volna éppen ekkor Ámmaítnál a 
suárban, talán tudomást sem szereztek volna az egészről, vagy csak véletlenül, va- 
lakitől, aki értesült róla. Bár a Galaktikus Hírekben elhangzott, de a szúnikat egy- 
általán nem érdekelte, hogy merre járnak a Galaxisban. 

Az utasokat azonban nagyon is érdekelte, és mind egy szálig értesítették őket 
róla. Ámmaít kabint ugyan nem rendelt, de a dokktérben a helyet lefoglalta napi 
kétezer palanért. Ezért megszólalt a suagja. Elővette, bekapcsolta. Női arc nézett 
rá. 

— Sajnálattal értesítjük kedves utasainkat, hogy a Sídi Köztársaságban válságos - 
ra fordult a politikai konfliktus. A hajó biztonsága érdekében a kapitány úgy dön- 
tött, hogy nem szállunk le Hetkilen, és Sídi egyetlen más világán sem. Haladékta- 
lanul irányt változtatunk, következő állomásunk Tuolré lesz. A továbbiakban a 
Szúnahaum Testvériség hajói nem érintik Sídi területét és nem szállnak le egyet- 
len világán sem, amíg Sídiben nem rendeződik a helyzet és a kormányzat garanci- 
át nem vállal hajóink és utasaink biztonságát illetően. Hajóidő szerint holnap dél- 
után fogunk kilépni Sídi területéről. Az előre megváltott jegyek ugyanakkora tá- 
volságra érvényesek az új útvonalon is. Köszönjük a megértést. 

— Nahát — mondta Ámmaít. — Azt hiszem, ilyesmi most fordul elő másodszor 
vagy harmadszor, ameddig én vissza tudok emlékezni. 

Egy pillanatig nem tudta mire vélni a két gyerek udvarias bólintását, aztán meg- 
értette. Ezeket egyáltalán nem érdekli. És nem azért, mert gyerekek, mit bánják 


ők a politikát. A hajó útvonala sem érdekli őket. Ők ott élnek a mindenki más elől 
elzárt hajórészben, alighanem sok tízezren, abból kiindulva, hogy mennyien lak - 
nak a szísiben, és lehet vagy tíz szint a fejük fölött — nekik édesmindegy, hogy mi 
történik Sídi vagy akár Szindoria világain. Az is, hogy merre utaznak. 

— Megint jól vizsgázott empátiából — állapította meg Ninda gondolatnyelven. 
Hiszen ők ezt a gondolatát is érzékelték a férfinak. 

— Hát persze — felelte Szinensi vidáman, bár az arcán ez nem látszott. — Van 
benne valami, amitől hasonlít ránk, bár lehallgatni nem tud. De azért én már hű 
maradok Rongamihoz. 

Ninda képtelen volt megállni nevetés nélkül. Ezzel eléggé meglepte Ámmaítot, 
aki egy pillanatig azt hitte, az ő szavain nevet — aztán rájött, hogy nem. A lányok 
gyakran nevetik el magukat olyan gondolatokon, amiket a férfiak követni sem 
tudnak. Az persze soha föl sem merült volna benne, hogy ezek ketten gondolatát- 
vitellel beszélgetnek. Pedig mostanra olyan könnyedséggel csinálták, mintha 
Szinensi is kiskora óta gyakorolta volna. Egy hetessel ezelőtt derült ki, hogy 
Szinensi reagál a kirik hullámaira, s azóta mindennap ezzel kísérleteztek. Egész 
nap. 

— Neked ez nem jelent valami tennivalót? — kérdezte Szinensi Ámmaíttól. 

— Látod, ez jó kérdés. Pillanatnyilag nem tudom. Én kértem, hogy csak ezzel az 
üggyel foglalkozhassak, de persze ha adódik valami, amit kifejezetten itt kell elin- 
tézni, akkor az otthoniak ideszólhatnak. Azalatt, amíg ennek a hajónak a kapitá- 
nya meghozta ezt a döntést — nyilván tanácskoznia kellett politikai szakemberrel, 
gazdaságival, és a többi —, szóval amíg ő ezt a döntést meghozta, otthon az én fő- 
nökeim is tanácskozhattak és hozhattak döntéseket. De nincs kizárva, hogy a szo- 
kásos, csillagközi kommunikációs eljárást elegendőnek tartják, és rám nem tarta- 
nak igényt. 

Egyelőre nem kapott üzenetet otthonról. Beszélgettek tovább, főleg Szindoriáról 
meg mindenféle világokról meséltek Nindának, ahol már jártak, és a sídi konflik- 
tus ki is ment a fejükből. 960-kor Szinensi elköszönt, várja a család, ők ilyenkor 
vacsoráznak, de reméli, hogy látják még egymást. Nindától nem köszönt el, hi- 
szen szúni volt, aki csak rendkívüli esetben használ üdvözléseket — kivéve a gye- 
rekeknek fenntartott , jangaut" köszönést, de azt is csak az iskolában. 

Ninda éjjel 100-ig maradt, és azzal búcsúzott, hogy ő is reméli, hogy találkoz - 
nak még. 

— Én is remélem — felelte Ámmaít. — Meg hát persze tudunk hiperfonálni. Ha 
pedig a hajód szindor vidéken jár megint, akkor odarepülök, ahol leszállsz, és azt 
garantálom, hogy az én jelenlétemben semmiféle ervés nem zaklathat. 

— Miért — nevetett Ninda —, rád lesz írva, hogy ki vagy? 

— Ezt most pontosan eltaláltad. Mert van nekem hivatali jelvényem is. Nagyon 
ritkán veszem elő, az igaz, de akkor majd kitűzöm ide a mellemre, és az ervések 
nem kergetni fognak téged, hanem tisztelegnek neked és szélesre tárják előtted a 
Zöld Ház kapuját. 


Amikor aztán búcsút vettek egymástól, Ámmaít a kezét nyújtotta neki. Ninda 
kicsit zavartan nyújtotta a sajátját — mégiscsak egy nagyon magas rangú ember —, 
de Ámmaít a másik kezével fogta meg, és a karját, nem a kezét, aztán gyengéden 
magához ölelte. 

Nindának elakadt a szava. Még soha senki nem ölelte meg. S aki ezt elsőként 
megtette, az az az ember volt, akitől ezt a legkevésbé várhatta volna — ha azt az 
életet élné, amit nemrég otthagyott. 

Magára maradva az ügyvivő először is elolvasott mindent a sídi politikai hely- 
zetről, de közben kiment a suárba, akart még enni egy igazi szúni ételt, mielőtt ha- 
zaindul. Somgélevest evett meg aupant, jól átsütve, imdzsingombóccal, vegyes 
zöldségmártással. Aztán hazament a hajójára, kijelentkezett a dokktérből, kifizette 
a számláját és elindult. Beállította az útirányt és aludt egyet. Fölkelve lezuhanyo - 
zott, megreggelizett és leült elolvasni az üzeneteit. A mennyiségük átlagos volt: 
tizenhét darab. A tartalmuk viszont erős fejvakarásra késztette, és arra, hogy 
lekérje a sídi napilapokat. 

Időbe telt az egymásnak válaszoló, egymásra hivatkozó cikkek szövevényéből 
kialakítani a képet. 

Hét nappal ezelőtt egy Sumarnen Karri nevű ember, az elűzött Ámszand elnök 
egyik magas rangú tanácsadója politikai menedékjogot kért és feltehetően kapott 
is az Aulang Laipon. Ez a hír nem lepte meg Ámmaítot, ilyen sokszor előfordult 
már, sídi és szindor hajók is adtak már menedékjogot máshonnan jövőknek, alig - 
hanem a Galaxis összes államában előfordult már. Csakhogy egy lapértesülés sze- 
rint ezen a hajón utazik egy Szindoriáról szökött állítólagos fiatalkorú bűnöző is, 
akiről a lapnak csak annyit sikerült megtudnia, hogy a Ninda nevet használja — ez 
nem szindor név, tehát csak álnév lehet —, és bár nem lehet tudni, hogy Karri mit 
beszélt Nindával, aki kétségtelenül szindor kém vagy ügynök, de nyilvánvaló a 
következtetés, hogy... 

A nyilvánvaló részt többször is elolvasta, hogy valamennyit felfogjon belőle, de 
tökéletes zagyvaság volt az egész. Karri és a szindorok az új sídi kormányzat el- 
len szövetkeznek, és ebben a Testvériség segédkezet nyújt. 

Erre a mesére azóta az összes sídi napilap válaszolt, a válaszokra ellenválaszok 
születtek, nagyrészt ostobaságokkal tele azok is. 

Ámmaít nagyot sóhajtott és írt egy rövid közleményt, amiben csak annyit 
mondott, hogy nem fog csodálkozni, ha a Testvériség a Sídivel való kereskedelmi 
kapcsolatok felélesztésének feltételéül szabja az összes újságíró kiadatását, aki azt 
a szúni gyereket megrágalmazta. 

Ellátta hivatalos aláírásával és elküldte az összes lapnak, ami részt vett a bot- 
ránykeltésben. 

,, Miért az a címe, hogy Az Első Szían? Miért, mi más lehetne a címe? " 


Lí-Nindaran: 
Az Első Szian, 
bevezető 


A GALAXIS 

nd-1 Tuolré 


,, Minden világnak más a szépsége." 
Igaszaumi, 
Közmondások és népi bölcsességek tára, 


Tuolré 
Aulang Laip 
43611. nodzsat liktuharan 
850 


Ninda tűnődve szemlélte a felhőket, és közben YY fülecskéjét vakargatta. A tuol- 
réi felhők egészen mások voltak, mint a szindoriaiak. Ott legtöbbször alig volt fel- 
hő az égen, ha néha mégis, akkor egykettőre eloszlott vagy eső gyanánt lehullott. 
Itt az egész eget elborították, és mégis napfényes volt az idő. Tuolré napjának erő - 
sebb a fénye, mint Szindoriáé, átsüt a felhőkön. Ez a világ lakhatatlan lenne fel- 
hők nélkül, kibírhatatlan forróság lenne a felszínén. 

Így kellemes meleg volt, fürdésre való idő. Ninda egyelőre nem fürödhetett, II- 
kurongi megtiltotta, amíg nem tud úszni. De Szisszugi előbb jelentkezett, ezért 
először őt tanítja meg, aztán Nindát. Nem mintha nem lennének éppen elegen a 
közelben, akik meg tudják tanítani, de hát ha Ilkurongit kérte meg, akkor megvár- 
ja. Rengeteg idejük van, négy napig állomásoznak itt, és amikor a hajón este van, 
vagyis véget ért az iskola, akkor idekint fényes nappal várja őket. 

Aungir nélkül jöttek. Ninda háta mögött, alig száz ríginre a tóparttól, a városból 
kivezető sétaút végén tornyosult az Aulang Laip, mint egy hegy. Egyszerűen ide- 
sétáltak. Sokan jöttek a hajóról, több százan. 

A tó körül sok helybeli és turista is töltötte az idejét, Ninda is gyakran kapott kí- 
váncsi pillantásokat, mert a szúnik hosszú pihenőmatracán hevert, de szőke haja 
és halványrózsaszín bőre volt. Nem ilyennek ismerték a szúnikat. Néha megszólí- 
totta valaki, többféle nyelven is próbálkoztak, de nem volt közte olyan, amit meg- 
értett volna, a suagjával meg nem volt kedve bíbelődni. Nyomogassák ők, ha fon- 
tos nekik. 

Az egyik végül megtette. 

— Lakkan temi taende? — állt meg fölötte. Ninda fölpillantott. Magas srác volt, 
száznegyven-százötven éves, ő is szőke. Aztán hogy nem kapott választ, elővett 
egy suagot és megismételte a kérdést. 

— A hajóról jöttél? — mondta a készülék szúni nyelven. 

Ninda bólintott. 


— Te is szúni vagy? 

Ninda bólintott. 

— Nem nézel ki szúninak. Itt Tuolrén sok az ilyen világos bőrű, világos hajú, de 
a szúniknál nem. 

Ninda vállat vont, felőle gondoljon a fiú, amit akar. 

Én Hemdéről jöttem. Kicsi, unalmas világ, nem messze innen. A te világod 
melyik? 

Ninda fölnézett rá, hunyorgás nélkül az erős szórt fényben. 

— Te most interjút készítesz velem? 

Ezzel a fiú nem tudott mihez kezdeni. Tanácstalanul vakargatta az orrát, aztán 
eloldalgott. Szinensi viszont éppen akkor sétált ki a vízből, oda Nindához. 

— Hát ez? Miről beszélgettetek? 

Ninda elmondta. 

— És minek riasztottad el? Tetszettél neki, különben nem szólított volna meg. 
Ahogy messziről láttam, helyes fiú. Lett volna egy srácod. 

Ninda vállat vont. 

— Nem érdekelt. Különben is legalább száznegyven. 

— Ó, odanézzenek, saját galaxisa van! Húsz év van köztetek, lehet, hogy ő a 
nagyapád! Szindorián hány év az, ami nálunk húsz? 

— Egy se. Az... az hétszázhetvenhárom nap, vagyis tizenhárom lynt. 

A hónapot kénytelen volt szindor nyelven mondani, mert a szúniknak nem volt 
rá szavuk. 

— Vivivivi. . . tizenhárom micsoda? 

— Lynt. Az évet tizennégy lyntre osztjuk, amik hatvan napból állnak, így a teljes 
év nyolcszáznegyven nap. 

— Fura. Szóval Szindorián egy év se lenne köztetek. 

— Az ott elég soknak számít, és nem vagyunk Szindorián. 

Szinensi lehuppant mellé a matracra. 

— Csoda, hogy milyen gyorsan számolsz fejben, de azt még nem mondtad meg, 
mi baj volt a sráccal. Ezt a dumát az életkorral nem veszem be. 

Élőszóval beszéltek, mert YY már félig elaludt, és ő volt az egyetlen kiri itt ve - 
lük. A család beleegyezett, hogy magával vigye őt a hajón kívülre, de a lelkére 
kötötték, hogy vigyázzon rá és hozza vissza. Kirisegítség nélkül Szinensinek csak 
rövid ideig sikerült vennie Nindát, és nagyon megerőltető volt. Adni pedig egyál- 
talán nem tudott, legfeljebb Ninda tudta őt lehallgatni, de az nem volt ugyanaz. 

— Semmilyen baj nem volt vele, de mi a sengirit akartam volna tőle? 

— Amit általában a fiúktól akarunk. Hé, most akkor már nem is erről a fiúról 
kérdezlek, mert a következő mondatod az lesz, hogy mi három nap múlva elrepü- 
lünk, ő meg itt marad, hanem a mieinkről. Tetszel nekik. Én még nem tudok le- 
hallgatni senkit, de elég rájuk nézni. Fogadok, hogy Soringup azért jött ki, hogy 
lásson téged meztelenül, mert amúgy neki az uszoda bőven elegendő. 

— Ott is láthat meztelenül. 


— Aha, másfél éve vagy a hajón, hányszor voltál uszodában? 

— Egyszer... pár napja. 

— Szép. Így nem sokat látnak belőled. Pedig a többi fiú is gyakran nézeget. Szo- 
katlan vagy nekik a világos bőröddel és hajaddal, nem sok mászkál köztünk ilyen, 
főleg nem lány és pont korunkbeli. Ne mondd, hogy egyik se tetszik. 

Ninda lebiggyesztette az ajkát. 

— Akkor inkább egy lány? — kérdezte Szinensi kedvesen. — Saurangi pont emlí - 
tette, hogy kéne neki barátnő, és végül is ő is csak százötven. 

— Hagyd már abba. Nem kell nekem senki. 

— Vivivivi... de hát miért nem? 

Szinensi őszintén meg volt döbbenve. Ninda tudta, hogy ha tehetné, már bebo- 
csáttatást kérne az elméjébe, hogy a milliószor összetettebb, finomabban részlete- 
zett gondolati nyelven beszélhessenek. De nem tehette: YY már mélyen aludt, sö - 
tétszürkén, bebújva Ninda combja és a matrac hajlata közé. A többi kiritől pedig 
elválasztotta őket az Aulang Laip külső héja, akkor is, ha a suárkapuk nyitva vol- 
tak. 

Ninda sóhajtott. 

— Nézd, sien — kezdte. — Ha majd úgy érzem, hogy járni szeretnék valakivel, te 
tudod meg elsőként. Megígérem. De most nincs bennem ilyen vágy... se fiúval, 
se lánnyal. Egyszerűen nem érdekel a dolog. Elhiszem, hogy szerinted száztizen- 
kilenc évesen már itt az ideje, de nekem nem ettől függ. 

Szinensi lassan bólintott. 

— Értem. Jó. Figyelj csak... 

— Mondd. 

— Szindorián mi erre a szokás? 

Ninda vállat vont. 

— Egyáltalán nem érdekel, hogy Szindorián mi a szokás bármivel kapcsolatban. 
Semmi közöm Szindoriához, csak ott születtem. Én amúgy csak a csavargók szo- 
kásait ismerem, és náluk nincsen olyan, mint köztetek Rongamival... siehun, sem 
semmi hasonló. Náluk csak szex van. Erőszakkal, ha a gyengébbik nem hajlandó. 
Semmiben nem akarom követni a csavargók szokásait, soha többé. 

Ekkor kiáltott Ilkurongi a vízből, ő pedig fölkelt. 

— Vigyázz YYre, megyek, megtanulok úszni. 

Szinensi nem szólt semmit. Elég hosszú ideig képtelen volt megszólalni. Csak 
ült, őrizte az alvó kirikölyköt és azon erőlködött, hogy ne gondoljon bele barátnő- 
je korábbi életébe — de nem sok sikerrel. 


87. 


,, Bármit, amit elveszítesz, talán pótolni tudsz, talán nem — kivéve az időt. Nem lé - 
tezik arra mód, hogy az elveszített időt pótolni lehessen. " 


Lí-Nindaran: 


Az Első Szian, 
326. sómir 
Tuolré 
Aulang Laip 
43611. famut nendihilgan 
890 


Állandó volt a zaj. Legalább százezer ember nyüzsgött az utcákon, amiket folya- 
matosan keringő, cserélődő, hajszálvékony vízréteg borított, különben elviselhe- 
tetlen lett volna a por. Százezer ember és beláthatatlan mennyiségű gép. Tilos volt 
zajt csapni. Tilos volt hangos járművet vagy egyéb gépet működtetni, fülhallgató 
nélkül zenét hallgatni, és még rengeteg minden volt tilos, ami zajjal járt. No meg 
persze tilos volt bizonyos cikkek adásvétele, a környezetszennyezés, a verekedés, 
és még egy sereg mindenféle. Aki megszegte valamelyik tilalmat, egykettőre ös - 
szeakadt egy antrogós rendőrrel, aki kivitte a kerítésen túlra, ott letette, elvette a 
belépőjét, bírságot fizettetett vele, és új belépőt is kellett váltania, ha vissza akart 
jönni. Tuolrén szigorúan vették a rendet. 

De százezer ember akkor is százezer ember. És ez csak a legszerényebb becslés. 
Lehettek ötször annyian is. Senki nem számolta. Ennyi ember mindenképpen zajt 
csinál. 

Ninda maga is látott egy embert, aki pár lépésre tőle vitába keveredett egy árus - 
sal, és körülbelül öt szót mondhatott a szokásosnál hangosabban — Ninda nem ér- 
tette, azt sem tudta, milyen nyelven beszéltek —, máris megállt a feje fölött egy 
rendőrségi antrogó, és a rendőr lenézett. Ez elég volt az embernek, hogy gyorsan 
a szájára tegye a kezét, és a vitát suttogva folytatták, mérhetetlen udvariassággal, 
nehogy indulatokat váltsanak ki egymásból. 

Fendria megmondta, hogy a tuolréi Nagy Piac legalább annyira biztonságos, 
mint Szúnahaum. A rendőrök mindent látnak, bűnözés tehát nincs, nekik maguk - 
nak pedig eszük ágában sincs kellemetlenkedni. 

Amikor kirit készült venni, Fendria azt mondta, a Galaxis minden világán min- 
dent árulnak. Ez igaz volt a Nagy Piacra is. Ninda nagyvárosban nőtt föl, ahol volt 
kereskedelmi űrkikötő, suárkikötő, légivasúti pályaudvar, tengeri hajókikötő, több 
gyár, kereskedelmi és ipari negyed, no meg persze az ő köreiben egyáltalán nem 
ügyeltek olyasfélére, hogy csak legális árucikkekkel üzleteljenek, ellenkezőleg — 


de biztos volt benne, hogy Szindorián életében nem látott annyiféle árut, mint itt 
sétájuk első limlijében. A legkülönfélébb módokon voltak kirakva. Sokan a kocsi- 
jukban tartottak mindent, s a nyitott hátsó vagy oldalsó ajtón lehetett megtekinteni 
a kínálatot, másoknak kisebb-nagyobb asztaluk volt, polcok, állványok. Csak úgy 
a földre nem volt szabad kirakni az árut, mint a luakeáni piacon, mert akadályozta 
volna a víz mozgását, meg persze át is ázott volna a holmi, hát nem is akarták. 

Semmiféle rendszer nem volt az árusok elhelyezkedésében, nem is lehetett, 
mert a legtöbb árus mindenfélét árult, műszaki cikkeket, gyümölcsöt, ruhafélét 
vegyesen. Az első, akinél megálltak, kis bódét birtokolt, ami nem tűnt járműnek, 
alighanem állandóan itt van. A falak körben tele voltak rakva csecsebecsékkel, 
bent a mennyezetről is azok lógtak, s a bódéban minden talpalatnyi helyet polcok 
töltöttek meg. De a falak külső oldalán is végig polcok voltak, rajtuk apróságok- 
kal, s azokon még lógtak füzérekben. Az árus, egy ravasz képű tuolréi, aki két ág - 
ba fésülve hordta nagy szakállát, a bódé ajtaja mellett üldögélt, és eszébe nem ju- 
tott aggódni az áruja miatt, amit a vevők a bódéban meg a bódé hátulján is úgy 
vehettek le a polcról, hogy ő nem látta. Szindorián képtelenség lett volna így elhe- 
lyezni az árut. Itt mindenhol kamerák voltak, de nem az árusok figyelték őket, ha- 
nem a piac saját biztonsági őrei valahol egy rejtett helyiségben. Innen senki nem 
lophat észrevétlenül. 

Szétszéledtek, nézegették az árut. Ninda még a bejáratnál állt és egy ismeretlen 
rendeltetésű, hosszúkás, piros tárgyat tanulmányozott, amikor hátulról visszajött 
Ángsauri egy kis gömbbel, amit odaadott Nindának, hogy fogja meg, mert mind- 
két keze kellett a beszélgetéshez. Mindkét kezén karikát formált hüvelyk- és mu- 
tatóujjából, ezt a jelet Nindának már indulás előtt megmutatták, ezzel kell kezdeni 
mindig, ez a palan jele, ezzel jelzi, hogy szúni pénzben akar fizetni. Az árus mo - 
solyogva bólintott és fölmutatta két kezét, az egyiket magasabbra tartva három uj - 
jal, a másikat lejjebb, azon ötöt mutatott. Szóval harmincöt. Aztán karikát formált 
két ujjával ő is, a másik tenyerét pedig vízszintesen tartotta. Tehát tízezred. 

Ángsauri tűnődve nézegette a gömböt. Ninda is. Tuolrét ábrázolta, kis talapzata 
volt, szépen ki voltak rajta domborítva a hegyvidékek, kéklettek a nagy tavak — 
óceánok nincsenek Tuolrén -—, a sarki jégsapkák fehéren világítottak. Fémből volt 
az egész, jó nehéz volt. Ángsauri gyűjtötte az ilyeneket, minden világon, ahol le- 
szállt, vett egyet. 

Már emelte a kezét, hogy válaszoljon, de Ninda megállította, s hátat fordított az 
árusnak, hogy az ne lássa az arcát. Ángsauri is elfordult a férfitól, Ninda mellé lé- 
pett. 

— Szerinted mennyit ér ez? 

— Ha harmincötöt kér érte, harmincért vidáman odaadja — felelte súgva Ángsau- 
TI. 

— Azt meghiszem, mert neki tizenötbe kerül. 

— Micsoda?! Honnan veszed ezt? 


Onnan vette, hogy amíg nézelődtek, kialakította a hullámot a tuolréivel, és kiri 
nélkül is könnyedén le tudta hallgatni. 

— Tudom. Bízz bennem. 

Ángsauri gondolkodott egy pillanatig, aztán visszafordult az árushoz, közelebb 
lépett, és előrenyújtotta két öklét. A jobb keze volt lejjebb, azon kinyújtotta két 
ujját, de lefelé fordítva, vagyis nem kettő, hanem hét. Aztán a magasabban levő 
bal kezén kinyújtotta fölfelé a hüvelykujját. 

A tuolréinek magasra ugrott a szemöldöke. Ninda tisztán elolvasta: , Honnan 
tudja ez a csitri, hogy én tizenötért veszem?!" Ángsaurira gondolt, nem Nindára, 
vagyis nem hallotta a beszélgetésüket, valószínűleg nem is ért szúniul. Kis habo- 
zás után dühösen előrelökte két ujját, alatta a csukott öklét. Húsz. Ángsauri bólin- 
tott. Elővette a suagját és nyomott rajta párat. A tuolréi legyőzötten odatartotta a 
magáét. Az üzlet létrejött. 

Ángsauri föltette a gömböt a kis teherhordóra, és továbbmentek. Ninda később 
vett egy kis palack kék folyadékot egy mozgóárustól, azt kortyolgatta, amikor 
észrevette a Testvériség hétágú csillagát egy asztalon. Közelebb ment. Egy táblán 
volt kitéve, egy sor egyéb jelvénnyel együtt, amiket nem ismert. 

— Segíthetek valamiben? — kérdezte egy férfihang az asztal túloldaláról, szúni 
nyelven, bár erős akcentussal. Ninda rápillantott. 

— Miért van itt kitéve a Testvériség jelvénye? 

— Jelenti, hogy beszéljük szúni nyelvet — felelte a férfi udvariasan. Nyilván Nin - 
da ruhájáról tudta, honnan jött. — Társammal értjük kilenc nyelvet összesen. 
Egyébként jöttünk Sídi ország Jamdzsaun világról. 

Ninda mosolygott. 

— Értem. Köszönöm. De — végigpillantott az asztalra kihelyezett kis tárgyakon — 
nem akarok játék űrhajót venni. 

— Megbocsánat. Ezek nem játék űrhajók. 

Ninda meglepve nézett végig a tárgyakon. Pontosan olyanok voltak, mint azok a 
kishajók, amiket sokszor látott a luakeáni kikötőben. Húsz darabot számolt meg, 
mindegyik másmilyen. Zsúfoltságnak itt nyoma sem volt. 

— Ezek igazi űrhajók. Csak modellek. Tudjuk megmutatni minden részleteket 
benne. Bódéban van vetítős kép, szimulátor meg minden. Ha megkötünk üzletet, 
vevővel elmegyünk Tuolré kikötőbe és átvesz igazi űrhajót. Egy-két millió palan. 
Modell itt marad. Akarsz megnéz bármi típust? Csodálatos kényelmesek, jól men- 
nek. Nem bóvli. Hivatalos garancia érvényes fél Galaxisban. Megnézés ingyen 
van. 

Ninda megcsóválta a fejét. Esze ágában sem volt bemenni a férfivel a bódéjába. 
Megköszönte a felvilágosítást és továbbállt. Kicsit később találkozott Rongami- 
val, elmesélte neki. 

— Jaj, sien, de csillagpor vagy — nevetett a fiú. — A biztonságiak mindent látnak. 
Nincs az az őrült, aki itt molesztálna vagy akármit. Pláne hogy szúni köntösben 
vagy. Nem érted, hogy senki sem mer ujjat húzni a Testvériséggel? 

nd-3 vetítés 
, Ha másokkal beszélgetsz, gazdagabb leszel. Világokat ismerhetsz meg minden 


egyes emberben. Ha olyanokkal találkozol, akik más kultúrából, más társadalom- 
ból jöttek, ők még inkább mások lesznek. Ne szalaszd el az alkalmat. " 


Ninda: 
Kommentárok az Első Szíanhoz, 
98. sómir 


De persze a legelső, amit Tuolrén csináltak, még a tavi fürdőzés, piaclátogatás, 
városnézés előtt, az volt, hogy kimentek Szinensivel és YYvel egy erdőbe. 

— Hét kirit hoztam a hajóra. Az iskolatársam, Szinensi a segítségükkel képes 
gondolati kapcsolatot teremteni velem, de másokkal nem. 

Így szólt az üzenet, amit egy hegylánc és egy völgy másfélmillió fájának segít- 
ségével küldött el. Szinensi ott ült mellette a fa tövében, az ölében simogatta a 
kiskirit, és érzékelte, ahogy Ninda kinyitja a kaput, felépíti a hegyláncon és a völ- 
gyön messze túlnyúló, aztán fokozatosan Tuolré világának közel a felét elborító 
gigantikus építményt. A hangrobbanást ő sem hallotta, ahogy Ninda és a kirikö- 
lyök sem. Számukra más léptékben telt az idő. 

Nem volt idejük arra, hogy bármit beszéljenek, a kommunikáció szemvillanás- 
nál is gyorsabban zajlik. Azonnal ott volt a válasz. Ninda kiemelte a hálóból, s 
mindketten nyomban teljes terjedelmében érzékelték. 

—Jó hír. Meg akarom ismerni. Hamarosan útnak indulok felétek. Menjetek 
tovább a hajóval, megtalállak. 

Ninda elvágta a központi szálat, s az építmény kiviharzott az űrbe. 

Szinensi teljesen az élmény hatása alá került. Egész sor kérdést tett föl, amiket 
Ninda nem tudott megválaszolni; már benne is fölmerültek. Hogyan működik ez 
az egész? Hogy lehet Ninda képes pusztán az agyának erejével utasítani egy er- 
dőt? Hogyan képes egy erdő a hálót felépíteni? Mitől van a hálónak struktúrája, 
antennák, pillérek, tartó- és feszítőszálak, amik mindegyike tisztán érzékelhető, 
miközben az egész csupán energiából van? Hogyan képes Ninda kommunikálni a 
hálóval? Hogyan tudja a háló a hipertérbe lőni az üzenetet? Hogyan találja meg az 
üzenet Lyít? A háló nincs is a Galaxis valamely pontja felé irányítva, s nem is le- 
het, hiszen legfeljebb annyit tudnak, hogy galaktikus léptékben LyYY nem lehet túl 
messze; ha elválásukkor felszállt volna egy hajóra, ami az ellenkező irányba tart 
Szindoriától, és azóta egyszer sem szállt le, akkor se lehetne messzebb pár száz- 
ezer érangnál, de hát ezen a területen már több millió csillagrendszer van. Hogy 
képes LYY válaszolni? Nem is sejtheti előre, hogy mikor kap üzenetet, és nem tar- 
tózkodhat állandóan egy erdő közelében. 


— Én is föltettem már ezeket a kérdéseket magamnak — mondta Ninda, s tűnődve 
lenézett a Piramis oldalán. Gondolati nyelven beszélgettek. Szinensi most nem 
köntöst vett, hanem blúzt és nadrágot, és VY ott ült a blúza mellzsebében. Érdek- 
lődve szemlélte a süteményt, amit ők ettek, de semmi ilyesmit nem volt hajlandó 
megkóstolni, csak megszaglászta és egy olyan érzelmi jelet sugárzott, ami elutasí- 
tó volt, mégis pozitív. Neki is megvolt a nyalánksága, egy helybeli növény vastag, 
zöld szárából hoztak neki egy csomót. 

— Van több is — mondta Szinensi. — Hogyan tudod lehallgatni az embereket? Ta- 
lán javun-tuekan van a fejedben? Az a legfejlettebb agyvizsgáló műszer. De gon- 
dolatokat azzal se lehet olvasni. Érzelmeket se. Agyhullámokat lehet, de azokból 
nem kapsz választ. LYY mégis megtiltotta, hogy megnézzék az agyhullámaidat. 
Miért? Mit látott volna az orvos? Én miért nem tudok lehallgatni senkit? Miköz- 
ben valamiféle gondolatközlő képességem nekem is van, hiszen mi ketten beszél- 
getni tudunk egymással, amit másokkal te sem tudsz. 

— Azt hiszem, tudok valami mást is — felelte Ninda , halkan", amennyire a gon- 
dolati beszélgetésben ennek a kifejezésnek értelme van. — Már egy ideje töröm 
rajta a fejemet. Hunyd le a szemed és nézz az elmémbe. Ne szólj semmit, csak 
várj. 

Szinensi lehunyta a szemét és Ninda elméje felé irányította lelki pillantását. 
Nem látott semmit. 

Még mindig nem. 

Aztán a sötétségben valami forma kezdett kibontakozni. Egy kis pont, ami nö- 
vekedni és fényesedni kezdett, aztán valami felismerhetetlen alakot öltött, miköz - 
ben feléje rohant, és egy pillanat alatt kirepült a képből. De középen már ott volt 
egy másik. Az is közeledett. Mintha űrhajóval száguldana aszteroidák között. Szi- 
nensi várt. Tudta, hogy Ninda kísérletezik valamivel. 

A külvilág mindkettejük számára megszűnt létezni. Nem messze tőlük, a Tuolré 
Piramis kilencedik szintjén a belső folyosókon haladó légikocsik lassítottak, aztán 
leálltak és leereszkedtek a padlóra. Az étteremben, ahol ettek, megálltak a kony - 
hagépek. A közelükben ülő vendégeknek kikapcsolt a suagjuk, ahogy nekik, Nin - 
dának és Szinensinek is. De csak azok vették észre, akik éppen használni akarták. 

Több alaktalan forma repült ki a képből, aztán az egyik lassabban közeledett, és 
megállt, amikor Szinensi lelki látómezejének nagy részét betöltötte. Szürke folt, 
értelmetlen, elnagyolt formákkal. Aztán kezdett átrendeződni, mintha Ninda vala- 
mi ismeretlen rajztechnikával átfestené a képet. Színesedett és finomodott. Ez egy 
arc, gondolta Szinensi önkéntelenül, és abban a pillanatban a kép kitisztult, és egy 
arc nézett rá. Hiányzott róla minden egyéni jelleg, nem lehetett megmondani a ko- 
rát vagy a nemét, de egy emberi arc. Rezzenéstelenül, mozdulatlanul állt Szinensi 
előtt. 

Az egész kilencedik szinten és alattuk, a nyolcadikon az egyik folyosószaka- 
szon leállt a légkondicionálás. 


Az arc megmozdult. Két értelmetlen grimaszt vágott, aztán az egész kép szét- 
foszlott. 

— Nem bírom tovább — zihálta Ninda. Szinensi kinyitotta a szemét. Ninda 
holtfáradtan, csapzottan ült vele szemben, kapkodta a levegőt, mészfehér volt az 
arca. 

— Sien, jól vagy?! — hajolt előre Szinensi, hogy megfogja barátnője kezét, és egy 
pillanatra érezte, hogy sűrű, intenzív mentális erőtérbe hajol. Aztán az egy sóhaj- 
szerű, halk mentális hanggal szétfoszlott, és mocorgást érzett a mellén. Lepillan- 
tott. YY kimászott a mellzsebből, leugrott az asztal közepére és mohón falni kez- 
dett egy növényszárat. 

Ugyanekkor a Tuolré Piramisban mindenhol helyreállt az energiaszolgáltatás. 
Az emberek értetlenül néztek egymásra és hívogatták az energiaszolgáltatót meg 
a szerelőket. 

— Semmi bajom — fújtatott Ninda —, mindjárt elmúlik. Csak nagyon nehéz volt. 
Majd gyakoroljuk... és könnyebb lesz. 

— Mi volt ez? 

— Kísérlet. . . 

— Azt láttam... — Szinensi megint lenézett a kirire. Ő is kimerültnek látszott, 
egészen sötétszürke volt, de ahogy hersegve falta a szárat, lassan kezdett a bundá- 
ja világosodni és enyhén zöldülni. — Ezt... ő csinálta? 

Ninda bólintott. 

— Nagyon sok energia kellett hozzá, és ő közvetítette. Később már nem lesz 
szükség ennyire. Ha már kitanultam a módját. 

— De mit akarsz elérni ezzel? 

— Nem tudom. Úgy éreztem, hogy át tudok adni neked egy képet, és te venni tu- 
dod. Még bármire jó lehet egy ilyen képesség. 

A szár eltünt, YY hozzálátott a következőhöz. Szinensi a suagjáért nyúlt és ren- 
delt egy tál gyümölcsöt. 


89. 


, Ő is apránként ismerte meg az életet, mint minden gyerek. Beutazta a Galaxist, 
iskolába járt velem együtt. Most, felnőtt korunkban is ugyanúgy élünk, mint min- 
denki más. Ez az ő titka. Nem különbözik senkitől. Ettől más. " 


Szinensi: 
Ninda élete és tanítása, 
$0. sómir 
Aulang Laip 
43611. higit dzsorehan 
450 


A kis üvegkorong akkora volt, mint Ninda két tenyere. Kis, színes virágok sora- 
koztak benne koncentrikus körökben, minden körben két-háromféle minta válta- 
kozott. A virágok mindegyike maga is nagyon bonyolult volt, több réteg különbö- 
ző színű sziromból álltak. Az egész közepén egy nagyobb, hasonlóképpen össze- 
tett virág. A gyerekek az asztalka köré gyűltek, úgy szemlélték. 

— Persze bármilyen tárgyat választhattam volna — mondta Fendria —, de ez tet- 
szetős, és mindössze kétféle anyagból áll. A készítési folyamata sem bonyolult, 
legalábbis abból a szempontból, amiről beszélni készülök. Ez természetesen szúni 
alkotás, Jarridómi műve. De ilyeneket, bár némileg más stílusban, máshol is ké- 
szítenek. Szeretném áttekinteni veletek egy ilyen üvegtárgy készítését pénzügyi 
szempontból. 

Az iskolások a korongban gyönyörködtek, de figyeltek. 

— A galaktikus gazdasági felméréseken a Testvériség az első, vagyis leggazda - 
gabb negyedrésznek a közepén vagy a végén szokott elhelyezkedni. Más szóval 
ha a leggazdagabb államok száz pontot kapnak, a legszegényebbek pedig nullát, 
akkor a Testvériség hetvenöt-nyolcvan körül. Természetesen ezeket a felmérése- 
ket dzserang szakemberek készítik a saját szempontjaik szerint, és mindig feltün- 
tetik, hogy a Testvériségre vonatkozó adatok csak becslések, mert a lélekszá- 
munkról csak különböző demográfiai alapú találgatásaik vannak, például annak 
alapján, hogy szerintük hány hajónk van és azok hány embert tudnak eltartani, és 
hasonlók. 

— Szerintük hány hajónk van? — kérdezte Linkort. 

— Általában száz-kétszázezerre teszik a számukat, ami nem rossz tipp, hiszen a 
helyes szám százötvenezer körül van. Viszont a hajónkénti lélekszámot nagyon 
túlbecsülik, egy akkora hajóra, mint ez, százezer lakost szoktak mondani, ami öt- 
szöröse a valóságosnak. Sejtelmük sincs róla, hogy mennyi helyet tartunk fenn 
közösségi célra, ők sokkal kevesebbet szoktak a hasonló létesítményekben. A szo- 


ciológusok között külön tudományággá fejlődött a Testvériség népességének 
meghatározása, de persze nem boldogulnak vele, hiszen a Felhőről sejtelmük 
sincs. Márpedig a gazdasági számításaik azon alapulnak, hogy a megtermelt va- 
gyont elosztják a népességgel, és így kijön, hogy egy ember átlagosan mennyi 
értéket termel adott idő alatt. Ha a népességünket helyesen tudnák, akkor jó né- 
hány százalékot ugrana az az érték fölfelé, mert mi sokkal kevesebben vagyunk, 
mint hiszik, a Felhőben élőkkel együtt is. De mindjárt látni fogjátok, hogy a szá- 
mítás akkor is hibás lenne. 

Kis szünetet tartott. 

— Egy ilyen üvegtárgyhoz kétféle anyag kell: üveg és különböző színezékek. Ha 
egy dzserang világon egy üvegmester elkészít egy ilyen tárgyat, akkor megveszi 
ezeket az anyagokat a szaküzletben. De nem annyit fizet érte, amennyibe a szak- 
üzletnek kerül meg a szaküzlet hasznát, hanem az árban már benne van egy to- 
vábbi összeg: az adó. Ez világonként változik, ritkán kevesebb tíz százaléknál, de 
negyven is lehet. Ezt ki kell fizetni mindig, ha valaki elad valamit. Csakhogy az 
üzlet nem maga állítja elő ezeket az anyagokat, hanem egy gyártól veszi meg, 
pénzért, vagyis adózik utána. A gyár is pénzért veszi meg a nyersanyagokat, 
amikből ezeket előállítja, tehát adózik utána. S még le is egyszerűsítettem a hely- 
zetet, hiszen bárhol lehet a láncban több közvetítő is, akik mind felszámítják a 
maguk hasznát, és adót fizetnek. És hozzá kell tenni, hogy ez csak az egyik adó, 
általában kereskedelmi adónak hívják. De egy üzlet vagy gyár egész sor további 
adót fizet, az épületek után, amiket használ, az energia után, az alkalmazottak 
után, és még sok mindenért. S ennek az árából bizonyos hányad aztán belekerül 
ennek az üvegtárgynak az árába. 

— Hát persze — mondta Ninda. — Ezt én is hallottam a Hydaiú moziban. Az adó a 
gazdaság alapja, enélkül nem működne az állam. 

— Így van, sien. A dzserangoknál legalábbis. 

— Miért, nálunk hogy van? 

— Nálunk nincs adó. Már vagy harmincezer éve eltöröltük. Először is a dzserang 
világokon nem csekély összegeket költenek az úgynevezett kormányzatra: politi- 
kusaik vannak magas fizetéssel, ezek használatára drága épületeket, járműveket 
tartanak fenn államköltségen, meg még sok mindent. Ez nálunk nincs, mert nin - 
csenek már politikusaink. Másodszor náluk óriási összegeket emésztenek föl az 
ilyen sokszoros adók. Az állam működtet egy kórházat, ami gyógyszereket vásá- 
rol és kifizeti utána az adót, az államnak, abból a pénzből, amit az államtól kapott. 
Ezért az állam már eleve többet ad, hogy az adót aztán beszedhesse, tehát annyi 
adót vet ki az emberekre, hogy ezt a többet ki tudja fizetni a kórháznak, pedig az- 
tán visszakapja adóba. Éppenséggel Szindorián pontosan így mennek a dolgok, 
véletlenül tudom. 

Nindának a szeme sem rebbent. Semmi köze nem volt Szindoriához. 

— Nálunk mindenki, aki előállít valamit, úgy adja el, hogy a saját haszna megle- 
gyen, és nem több. Kivéve, amikor dzserangoknak adunk el valamit. Akkor olyan 


árat kérünk, ami arányos az ő áraikkal. Egy ilyen üvegtárgy náluk huszonöt-har- 
minc palan, amiből a készítőjének a haszna legjobb esetben öt. A többi a költség, 
az adó és az adó adója. A szúni üvegmesternek viszont, mire elkészít egy ilyen 
tárgyat, legfeljebb öt palan volt a költsége, de ő is harmincért adja, különben a 
dzserang mesterek csillagot ennének kínjukban, amiért senki sem veszi az ő 
árujukat, a vevők viszont a jó minőségű szúni áruért habozás nélkül fizetnek 
ugyanannyit, mint a dzserang holmiért, vagy még többet is. Így a szúni mester 
haszna ezen a tárgyon huszonöt palan. Persze mind a harmincat idegen 
pénznemben kapja, ezt beküldi a páncélterembe, és megmondja a számítógépnek, 
hogy mennyit kér belőle vissza a számlájára szúni pénzben. Akár mind a 
harmincat. 

— És akkor miből... miből megy a hajó, miből veszünk ennivalót? 

— Ezt hajópénznek hívják, a világainkon pedig világpénznek. Mindenki, aki 
dzserangokkal üzletel, pénzt ad be a közösbe. Tetszése szerint. Aki akarja, úgy ál- 
lítja be a gépet, hogy minden eladás után valamekkora hányadot utaljon erre a 
számlára, mások évente egyszer megnézik a számlájukat és egy részét átutalják. 
Vagy ahogy kedvük tartja. Ez az, ami nálunk az adó helyett van. De csak azok fi- 
zetik, akik a dzserangoktól kapnak pénzt. Én tanár vagyok, ebből a hajópénzből 
kapom a fizetésemet, mi értelme lenne egy részét oda visszautalnom? A népessé- 
günk körülbelül egytizede üzletel a dzserangokkal, ők megkeresik mindazt a 
pénzt, amire az egész Testvériségnek szüksége van. Meg még sokkal többet. A 
Felhőben több világon vannak nagy pénztáraink, ahol sok ezer világ fizetőeszkö - 
Zeit raktározzuk, olyan mennyiségben, hogy ha mindet el akarnánk költeni, nekik 
nem maradna mit eladni. Ezért a Testvériség valójában sokkal, de sokkal gazda- 
gabb, mint azt a dzserangok hiszik. Kétségkívül mi állnánk a listák legelső he- 
lyén, ha ők tudnák az igazságot. 

,, Millió és millió lakott világ. Mindegyiken millió és millió elme. Ki lenne képes 
biztonsággal állítani, hogy nincs közöttük akárhány Nindához hasonló? S Ninda 
mégis csupán egy van." 


Sileni: 
Ninda élete, 
Ma 
Syyndoreia 
Kafndim 


57. §ylla 18. 
a sárga órája 


— Hölgyeim és uraim, köszönöm, hogy eljöttek. Ámmait Íldata diplomáciai 
ügyvivő vagyok a Szindoriai Államszövetség külügyminisztériumától. Szeretnék 
önöknek elmondani néhány dolgot a közelmúltban történt eseményekről, azután 
pedig várom kérdéseiket. 

Kis szünetet tartott. A Kisebbik Szürke Ház egyik emeleti tárgyalójában voltak. 
Négy szindor hírügynökség tudósítója volt jelen, és tizenhat külföldié, kilenc or- 
szágból. Szúnahaum nem volt köztük — a Testvériség nem tart fenn külföldön hír- 
ügynökségeket. Ámmaít két asszisztensével és a technikai személyzettel együtt 
vagy harminc ember. Mindenki galaktikus nyelven beszélt, amint az szokás ilyen 
alkalmakkor. 

— Mint önök közül a legtöbben már bizonyára értesültek, a Sídi Köztársaságban 
kitört forradalom nyomán egy kis politikai botrány keletkezett, amelybe Szindori- 
át is belekeverték, sőt legújabban személy szerint engem. A Sídi Lapok nemrég 
megjelent vezércikke egy meg nem nevezett szindor diplomatát említ, aki a Test- 
vériség Aulang Laip hajóján tárgyalt Sumarnen Karri volt sídi elnöki tanácsadóval 
és egy állítólagos szindor ügynökkel, akit Nindának hívnak. Utánakérdeztem a 
külügyminisztériumban. Ámszand elnök bukása óta az Aulang Laip fedélzetén 
egyetlen szindor diplomata sem járt, egyedül én, tehát a meg nem nevezett szin- 
dor diplomata csak én lehetek. Nos, rövid leszek. Nem találkoztam Karrival, való - 
jában nem is tudom, hol van. De ha találkoztunk volna, akkor nem lett volna mi- 
ről beszélnünk, három okból. Egy. Amikor elnöki tanácsadó volt, akkor az éppen 
aktuális külügyi problémákról tárgyaltunk vele, de már nem elnöki tanácsadó, te- 
hát nincsenek problémák, amikben illetékes. Kettő. Karrinak nemcsak a jelenlegi 
sídi kormány ügyeiben nincsen illetékessége, hanem abban sem, hogy ezt a kor- 
mányt megpróbálják megbuktatni. A sídi lapok dühös cikkeiből tudjuk, hogy ezt 
milyen sokan szeretnék, de szakértő szemeknek nyilvánvaló, hogy ez az egész 


üres fecsegés, a kormány mártírszerepet játszik, semmilyen összeesküvés nincs, 
és a legkevésbé sem olyan, amihez Karrinak köze volna. Három. Ha létezne ilyen 
összeesküvés, abban Szindoria nem vállalna szerepet. Nem áll érdekünkben, hogy 
Angtur elnököt megbuktassuk, ahogy nem állt érdekünkben Ámszand elnök meg- 
buktatása sem. Nekünk mint a galaktikus térség egyik államának az az érdekünk, 
hogy szomszédainknál nyugodt, stabil viszonyok legyenek, ami kedvez a kereske- 
delemnek és az idegenforgalomnak. Hát ennyit szerettem volna elmondani kez- 
detnek, és várom kérdéseiket. 

A protokoll szerint Sídi tudósítóját illette az első kérdés joga, ezért a többiek fe- 
gyelmezetten várakoztak, amíg Somarnit Karasszi nehézkesen feltápászkodik és 
megszólal. A Sídi Állami Hírmondó veterán riportere arról volt ismert és közked- 
velt, hogy bár a kormány tévéjénél dolgozott, nem képviselte sem a kormányol - 
dalt, sem az ellenzéket. Kizárólag az információra váró közvéleményt képviselte. 

— Gondolom, perelnek — állapította meg rekedtes basszusán. 

— Igen, perelünk — felelte Ámmaít. 

— Kit? 

— Az összes sídi hírmédiumot, ahol ezek a rágalmak megjelentek. A listát a 
munkatársaim már összeállították, küldetek belőle példányt mindannyiuknak. 

Karasszi bólintott köszönetül, és visszaült. A mellette ülő fiatal nő állt föl, Sikta 
Nigend a Rekkiben megjelenő Külvilági Hírektől. 

— Több rejtélyes mozzanat van az ügyben, ügyvivő úr. Ön nyilván nem vakáció - 
ra utazott az Aulang Laipra, ahol két napot töltött a nyílt űrben, de hogy miért, ar- 
ról a nyilvántartásban csak annyi áll, hogy magánkiküldetés. De egy állami futár- 
hajóval ment. Ha nem találkozott Karrival, akkor miért ment oda? 

— Azért, hogy Nindával beszéljek — felelte Ámmaít nyugodtan. — Ha Karrival 
akartam volna beszélni, azt megtehettem volna hiperfonon is: felhívom a hajó re- 
cepcióját, ők engedélyt kérnek tőle és kapcsolják a kabinját. De Nindát nem tud- 
tam volna a recepción elérni. Okom volt feltételezni, hogy csak egy személyes ta- 
lálkozó során tudok vele érdemben beszélni, ezért nem a személyi kódját kértem 
el, ami semmivel sem egyszerűbb, mint a találkozó megszervezése, hanem odare- 
pültem. 

Thakup Inno Rikhti, a kicsiny Nerkari állam tévériportere következett. 

— Akkor hát adódik a kérdés: kicsoda ez a Ninda, akit a sídi lapok szindor ügy- 
nöknek neveznek, ön pedig a Sídibe küldött közleményében szúni gyereknek? 

— Egy szúni gyerek — felelte Ámmaít. — Itt, ezen a világon, Szindorián született, 
és az itteni időszámítás szerinti múlt hónapban a rendfenntartóink elől bemenekült 
az Aulang Laip suárjába. Nem is tért vissza többé, mert nem volt hová. Ninda csa- 
vargó, más szóval hajléktalan volt Szindorián, aki apró lopásokból élt. A Testvéri- 
ség befogadta. Szúni nevet és állampolgárságot kapott, és úgy jár-kel a suárban, 
mint egy született szúni. 

Rikhti úgy meglepődött, hogy majdnem elfelejtett leülni. 


— Örökbe fogadták? — kérdezte a mellette ülő $yneiú Áulehf az egyik független, 
bár kormánypárti szindor hírügynökségtől, eléggé meghökkenve ő is, mert nem- 
igen hallottak arról, hogy szindor gyerekeket magához venne a Testvériség. 

— Gondolom, igen, de erről semmit sem tudok. A Testvériség nem túlságosan 
bőbeszédű magánjellegű ügyekben, ezért nem mertem faggatózni. 

Mindenki mosolygott. A Testvériség százszor titkolózóbb magánjellegű és 
mindenféle más ügyekben is, mint bármely egyéb állam. 

— Ez valóban meglepő fordulat — szólalt meg Szillon Nomboka Marotomandi, a 
VTMK televízió folgri származású riportere, az egyetlen a jelenlevők közül, aki- 
nek nem kellett felállnia, amikor kérdez. Mint a folgrik közül sokan, ülve is közel 
olyan magas volt, mint a kis pódiumon álló Ámmaít. — De ön, ügyvivő úr, számos 
teendőjét félretéve, nyilván nem azért utazott oda, hogy a szúnik által örökbe fo- 
gadott szindor gyereket megcsodálja. 

— Nem, Nomboka úr — bólintott Ámmaít. — Bár erre is jutott azért alkalmam. 
Azért mentem, hogy a közreműködését kérjem a Testvériséggel való békés kap- 
csolat megőrzésében. 

— Mit tud ezért tenni egy gyerek? — kérdezte Karasszi. Ő sem állt már fel, mert 
egyszer már megtette, többször az illem nem kívánta. 

— Semmit és mégis nagyon sokat, Karasszi úr. 

Ezzel Ámmaít összefoglalta küldetését, éppen úgy, ahogy Nindának. Senkit 
nem zavart, hogy a sajtótájékoztatón, amit eredetileg a Sumarnen Karri körül ka- 
varodott probléma miatt hívtak össze, már hosszabb ideje egyáltalán nem foglal- 
koztak a személyével. 

— Leközölhetjük ezt, ügyvivő úr? — kérdezte Rikhti. 

— Magától értetődik, Rikhti úr, sőt külön megköszönöm, ha megteszi. 

Ekkor felállt Larenka Szontiszkovarikinde, a Belső-Galaktikus Hírügynökség 
riporternője, akinek zöldes árnyalatú bőre szavanszi származásról árulkodott, imá- 
dott ünneprontó lenni, és előszeretettel lépett fel afféle szavanszi érdekvédő gya- 
nánt. 

— Nagy örömmel hallom, hogy Szindoria békét szeretne a Testvériséggel. A bé- 
ke és a megértés az, ami galaxisunkat összetartja. 

Nem kellett többet mondania. Szavansz és Szindoria viszonya régóta feszült 
volt, és Szavansz meggyőződéssel állította, hogy nem az ő hibájukból. 

Ámmaít sóhajtott és nekifogott magyarázkodni. 


91. 


nd-6 tánctabul 


,, Mindenki sugároz jeleket, minden ember, aki valaha élt vagy fog ezután. Talán 
egykor sokakban volt meg a képesség, hogy vegyék és visszasugározzák őket, csak 
elveszett. Ma csupán néhányan vagyunk képesek az alapjelek észlelésén kívül 
többre." 


Aini: 
Mentális lélektan, 
A rind, 1. kötet, 62. sómir 


Aulang Laip 
43611. nodzsat sziangdzsan 
770 


Ninda most már elhárította Sihekin hívását. Táncolt eleget. Sziangdzsan volt, a 
törzsek és klánok napja, és ő együtt ünnepelt a törzsével és mindenkivel, aki meg- 
fordult a janniíhaumban, de eszében sem volt egész nap táncolni. Most már beérte 
azzal, hogy nézte az ünnepi forgatagot. 

A szúnik egészen másképpen táncoltak, mint a szindorok. Vagyis hát mint a 
csavargók, ő csak azt ismerte. Azok csak ugráltak összevissza. Valaki énekelt, 
hangszerük nem volt más, általában csak ütögettek valamit. A szúniknál különféle 
táncok voltak, és mindnek megvoltak a saját lépései. Szinensi megtanította egy 
fauren nevű táncra, ezt ugyanis szabad volt. De amikor Ninda már ügyesen lépke- 
dett a megfelelő irányokba, akkortól Szinensi nem táncolt vele, mert azt viszont 
már nem volt szabad. Akinek van már választottja, annak nem illik mással 
táncolni, kivéve bizonyos kivételeket. Ilyen az, ha valakit tanítunk táncolni, 
magyarázta Rongami. Vagy ha a párunk pont nincs jelen, vagy ha beteg, fáradt, 
nem tud vagy nincs kedve táncolni. Akkor táncolhatunk mással is. 

De miután Rongami ott volt és remekül érezte magát, Szinensi nem táncolt Nin- 
dával a tanításon kívül, mert az nem illik. Sőt már előre figyelmeztették Nindát, 
hogy egyiküket sem kérheti föl, hiszen tudja, hogy együtt járnak, ezért bármelyi - 
küket fölkérni súlyos illetlenség, egy felnőttet kizavarnának érte a jannihaumból, 
de gyereket persze azért mégse, meg Ninda még tapasztalatlan is. 

A tilalmak ott kezdtek nehezen áttekinthetővé válni, amikor Rongami elmagya- 
rázta, hogy még milyen kivételek vannak. Testvérek egymással akkor is táncol- 
hatnak, ha már van párjuk. Szülők a gyerekeikkel, nagyszülők az unokáikkal úgy- 
szintén, akkor is, ha azok már felnőttek és van párjuk. Illetve gyerekek és felnőt- 
tek egymással szintén táncolhatnak. Ninda megkérdezte, hogy miért pont, amire 
Rongami magától értetődően közölte, hogy azok táncolhatnak egymással bármi- 


kor, akik között nem lehet nemi kapcsolat, mert tabu tiltja. Ninda egy szót sem ér- 
tett. Mi köze a táncnak a szexhez? 

De nem kérdezhette meg, mert odajött Sahannargé és hívta őket a fetturómiba, 
Rongami pedig ment. Körtáncban részt vehetett mindenki, akár volt párja, akár 
nem, meg mindenféle nem páros táncban is. Meg ha a tánc valamilyen előadás ré- 
sze, akkor sem érvényesek a tilalmak. 

Volt olyan illemszabály is, hogy a sziangdzsani ünnepségnek legalább egy ré- 
szén illik mindenkinek megjelenni, hacsak nem beteg vagy ilyesmi, vagy persze 
ha nem kell dolgoznia, és egy nap legalább egyszer illik részt venni a körtáncban. 
Még ha csak jelképesen is, ahogy Ászanargi tette még ezeregyszáz éves korában 
is, belépett a körbe és tett néhány lépést, körülötte a többiek addig lassítottak, az- 
tán Ászanargi elengedte a társai kezét, két karját fölemelve kissé meghajolt a jan - 
níhaum tüze felé — ez helyettesítette a táncot —, aztán visszaballagott a karosszéké - 
hez és helyet foglalt megint. 

Ninda megkérdezte, mi történik, ha valaki megszegi a szabályt és nem vesz 
részt a körtáncban egyszer sem. Szinensitől kérdezte, és éppen élőszóval voltak 
csak kapcsolatban — a janníhaum nyüzsgésében nem volt könnyű koncentrálni a 
hullámra, Nindának igen, de Szinensi hamar elfáradt, elvesztette a kapcsolatot —, 
úgyhogy szegény komolyan vette, és elszaladt megkérdezni az öregeket. Aztán 
jött vissza szélsebesen és közölte, hogy aki ilyet tesz, az egy évre megáll a növe- 
kedésben. 

Ninda nem szólt, hogy egy szúni év, azaz harminc nap alatt senki nem növek- 
szik annyit, hogy a különbség észrevehető legyen. Szinensi majd rájön, hogy bo- 
londoztak vele. 

A gyerekeket figyelte, akik pár lépésre álltak körben, és az aunua nevű játékot 
játszották. Ehhez volt egy dal az aunuáról, ami egy ragadozó állat, és a dal el- 
mondja, hogy milyen állatokra vadászik. A dal elején az egyik gyerek az aunua, a 
többiek párosával körbejárva énekelnek, csak ő van csendben, odalopózik egy 
másik gyerekhez és ugyanazzal a fondorlattal megtámadja, mint a dalban. De 
éppen akkor, amikor ott tartanak az énekben. Ekkor ők birkózni kezdenek, és 
közben az így elejtett gyerek párja lesz az új aunua. Mire mind a padlón hevernek 
és kacagva gyomrozzák egymást, a dal is véget ér. 

Kicsiknek való játék, és ezek a gyerekek is kicsik voltak. Ninda nem a játékra 
volt kíváncsi. Az elméjüket tanulmányozta. Sajátos keveréke volt az egyszerűnek 
és a bonyolultnak, sőt a nagyon egyszerűnek és a nagyon bonyolultnak. Mintha 
két felszíni rétegük lett volna, vagy ugyanaz a réteg manifesztálódott kétfélekép- 
pen, ezt nehéz volt megállapítani. Mindegyikükkel eltöltött néhány matit, végig 
megfigyeléssel, a hullám kialakításához nagyon keves idő kellett YY segítségé- 
vel. A kiskiri ott ült mellette, a táncolókat nézte és néha ő is táncolt a maga mód- 
ján, ülve ringatózott vagy két hátsó lábára állva lépkedett ide-oda. Máskor pedig 
leugrott a padról és szaladgált egyet a janniíhaumban. Ninda nem féltette a lábak 


sokaságától, egy kirire gyakorlatilag nem lehet rálépni, sokkal gyorsabbak a refle- 
xei. De ha rá is lépnének, semmilyen kárt nem tudnak benne tenni. 

De bármit csinált a kölyök, a kapcsolatot Nindával megtartotta, és segített neki 
lehallgatni a gyerekeket. Máskor meg felnőtteket. A következtetés világos volt. 
Ezeknek a kicsi, ötven-hatvan éves gyerekeknek sokkal bonyolultabb szerkezetű 
az elméjük, mint a felnőtteké. A gondolataik egyszerűbbek, persze, de sokkal ös - 
szetettebb struktúrában jelennek meg. 

Vajon miért, kérdezte magától. Miért változik ez meg, amikor nagyobbak lesz- 
nek? Mikor és mitől? Hogyan zajlik le ez a változás? Seregestül voltak kérdései, 
amikre nem tudott válaszolni, és nem nézheti át egy gyerek elméjét évente, hogy 
lássa a folyamatot. Aztán elhaladt előtte Ihengri, és rájött. Nem kell neki ugyanazt 
a gyereket vizsgálni újra meg újra. Megnéz egy hatvanévest, aztán egy kicsit na- 
gyobbat, és így tovább. Akár itt és most. Rengeteg gyerek van a janníhaumban. 

De nem volt alkalma hozzákezdeni. A zene elhallgatott, mindenki elcsendese- 
dett, és Ninda meglátott egy fiút nem messze a Tűz Otthonától, aki egy padon állt 
és feje fölé emelve kitárta két karját. Ninda azonnal tudta, mit fog mondani. A 
Galaxisra! A sáhaddif! Elfelejtette! 

— Szúnahaum népe! — harsant a fiú hangja. — Eljönnek közénk a Felhő Csillagai, 
hogy találkozzanak a Sínisuál fényével! Készüljetek a fogadásukra! 

Mintha szó szerint ugyanúgy mondaná, mint annak idején Szinensi, gondolta 
Ninda, mialatt fölkapta YYt és az öltözők felé sietett az emberek sokaságában. 

nd-7 haukihaórani 


,, Azzal, hogy az évek hosszát mindössze harminc napban rögzítettük, megfosztot- 
tuk magunkat az évfordulóktól. Más forrást kellett találnunk az ünnepeinkhez, és 
mi találtunk is. Nem az eltelt időt kell ünnepelni. " 


Igaszaumi, 
Szúnahaum-szilgi, 
56. sómir, 9. singir 


Ez volt az első sáhaddif-hinahaóran, amit Nindáé óta tartottak a hajón, hát persze 
hogy ide jött sziangdzsant ünnepelni, a 6-niri janniíhaumba. Még az iskolában 
kapta a hírt, előző nap. Mivel öt sáhaddahum lesz, megkérdezte, hogy ilyenkor ki 
dönti el, hogy hol tartsák. A sáhaddahumok, felelte Fendria. Ha bármelyiküknek 
nem felel meg a többiek választása, akkor egyszerűen az övét külön tartják, egy 
nappal később. Vagy amikor akarják. 

Ötüknek mindenesetre megfelelt a helyszín és az időpont. Ninda a terem köze- 
pén, a Tűz Otthona körüli padok között állva szemlélte a janniíhaum népével, 


amint az öt sáhaddahum az öt sáhaddihatun nyomában bevonul az örök tűz elé. A 
Sínisuál fényét most külön vitte a fiú, aki az imént bejelentette a Fények jövetelét. 
Ő haladt legelöl, Ninda látásból már ismerte, Fáhaurgínak hívták. 

— A Sínisuál fénye — ismételte Ninda a többiekkel kórusban, Fáhaurgi után, ami- 
kor kialudt a világítás és Arvaszind keze alatt megszólalt a nagy dob, a baungá. 

A másik irányból már be is léptek a sáhaddif tagjai, és felhangzott, hogy a Felhő 
Csillagainak fénye. Ninda a többiekkel együtt mondta. A kezében, félig a fekete 
lepel mögé rejtőzve ült YY, s kíváncsian nézelődött. Sárga volt, amíg a világítás 
ki nem aludt, akkor mély narancsbarnára váltott, sötétben mindig kerülik a világos 
színeket. 

Miután a Fények köszöntötték egymást, a sáhaddif egyik tagja sorban köszön- 
tötte a sáhaddahumokat és utánuk a sáhaddihatunokat. Aztán a csillagok bemutat- 
koztak — ugyanazok voltak, mint Nindánál, a csillagnevek is meg a mögöttük levő 
emberek is. De elmaradt a magyarázat, hogy miért jöttek, meg hogy szavakat fog- 
nak hallani — Ninda rájött, hogy őneki ezt mind külön elmondták, mert liukan-lie- 
ha volt, de a legtöbbször született szúnikat vesznek fel a törzsszövetségbe, azok- 
nak nincs szükségük magyarázatra. Ehelyett a bemutatkozás után Fáhaurgi kibo- 
csátotta a Sínisuál fényét. 

Ninda érezte YY hullámain a mélységes megdöbbenést, és tudta, anélkül hogy 
lenézett volna, hogy a kölyök egészen mélylila lett. De őt magát is lenyűgözte a 
Sínisuál fénye, s már tudta, hogy ezt fogja érezni mindig, akárhány sáhaddif-hina- 
haóranon vesz részt. A Sínisuál maga Szúnahaum, Szúnahaum pedig maga a Test- 
vériség. Az irizáló aranygyűrű ragyogásában ott vannak mindannyian, a Felhő 
összes gyermeke. 

Most a Hauhárangi-szími volt a szertartás vezetője, aki szólította az első sáhad- 
dahumot, Ászirúmit, aki egy kétszáz éves nagyfiú volt, s az öccse, Éngszinu volt a 
sáhaddihatunja. 

De a szertartás most másképpen kezdődött. 

— Ő Ászirúmi — szólalt meg Éngszinu hangosan —, Siengséni és Ílgahauri gyer- 
meke, Szómaurg és Féngdzsauri, Szísszanarg és Jalgihut unokája, Éngszinu és 
Kaheni testvére, a Felhő gyermeke. 

— Simnunná -— felelte a janniíhaum egy emberként, Ninda alig kapott észbe, hogy 
velük mondja ő is, úgy meglepte, hogy ez is része a szertartásnak. Hát persze. Az 
ő családját nem lehetett volna elsorolni, így Szinensi egyszerűen kihagyta ezt a 
részt anélkül, hogy neki bárki szólt volna, hogy kimaradt valami. 

Aztán a Nikerdan-ingszá már mondta is az első szót, és nyomában sorban a töb - 
biek. Az már nem volt meglepő, hogy a szavak különböztek, a szúni gyerekeknek 
nyilván semmit sem jelentenek az olyanok, mint Szindoria, meg volt még egy 
csomó az ő listáján, amikről már akkor is nyilvánvaló volt, hogy az addigi életé- 
vel kapcsolatosak. A sáhaddif tájékozódik a sáhaddahumok életéről, méghozzá jó 
előre, hiszen amikor Fendria bejelentette nekik, hogy ő készen áll, aznapra adtak 


időpontot, akkor már nem lett volna idejük információt szerezni és kiválasztani a 
szavakat. 

— Köszönjük, sáhaddahum — mondta végül a Hauhárangi-szími, s két mély dön- 
dülést hallatott a baungá. Következett a haukihaóran. 

Ászirúmi cseppet sem sietve, de minden különösebb vizsgálódás nélkül szem- 
lélte végig a képeket, s őutána így tettek a többiek is. Hát persze. Ők született szú- 
ni gyerekek, már látták a képeket, akkor nézik meg, amikor akarják. Ő maga is 
pillanatok alatt megtalálná a suagján. Nem mintha akkor tudott volna választani, 
ha előzőleg bármennyi ideig tanulmányozza őket. Volt elég ideje a haukihaóra- 
non. Nem tudott volna választani százszor ennyi idő alatt sem. 

Ászirúmi tudott, rövid idő alatt ráhelyezte a tizenkét képet a kis arany tálcára, 
amit Éngszinu odavitt a sáhaddifhoz. Fáhaurgi közben eléjük állított egy állványt, 
Éngszinu arra rakta ki sorban a képeket. 

— Köszönjük, sáhaddahum — mondta ismét a Hauhárangi-szími. A sáhaddif tag - 
jai sokáig álltak némán a képek előtt és szemlélték őket. Ninda pedig az elméjüket 
szemlélte, most már nem a kirikölyök, hanem az anyja segítségével, mert YY már 
elfáradt, de nem akart még elaludni, kíváncsi volt a szertartás folytatására — ezért 
lekapcsolta magát a mentális hálóról, s Ilmi átvette a helyét. 

Különös folyamatot sikerült megfigyelniük. A sáhaddif nyolc tagja külön-külön 
értékelte a látottakat. Ninda rájött, hogy nemcsak az számít, hogy melyik képek 
vannak ott, hanem az is, hogy milyen sorrendben. Egyáltalán nem szükségszerű, 
hogy egy sáhaddahum először a legelső sorból vegyen ki képet, aztán a követke- 
zőből s így tovább, és nem is szokták ezt tenni. A sáhaddihatun pedig úgy rakja a 
képeket az állványra, hogy megőrzi a sorrendjüket. Ezután a csillagtársak mind 
külön végignézték a képeket és a sorrendet, és mérlegelik, hogy milyen jellembeli 
tulajdonságokat tudnak ebből leszűrni. A folyamat bonyolult volt, és Ninda nem 
is tudta volna szavakba önteni a benyomásait, de követni tudta a 
gondolkodásukat. Mikor ezzel elkészültek, kiegyenesedtek — addig kissé a 
képállvány fölé hajoltak -, ezzel jelezték a többieknek, hogy részükről 
megalkották véleményüket, megvárták, amíg társaik is döntésre jutnak, majd 
pedig következett a tapasztalatok megbeszélése. De nem szavakkal, s nem is 
mentális közléssel, hiszen arra ők nem voltak képesek. Gesztusnyelven. Egyikük 
rámutatott egy vagy két képre, valamilyen kézjelet adott, amire a többiek 
hasonlóképpen válaszoltak. Alig mozdult a kezük, nyilván sokat gyakorolták. Ha 
nem olvassa ki az agyukból, hogy kéztartáson múlik a közlés, észre sem vette 
volna. Egyik kezüket az állvány fölött tartották, mutattak vele valamit, a másikat 
csak úgy maguk előtt, derékmagasságban, s más-más módon állt a tenyerük meg 
az ujjaik. 

Ez a metakommunikáció nagyon érdekes, gondolta Ninda — de sokkal érdeke- 
sebb, hogy csak a közlés egy töredékét tartalmazza, annyit, amennyiből a többiek 
már asszociálni tudnak az egész információra. Egyfajta kezdetleges helyettesítése 
a gondolati nyelvnek. 

nd-8 biztonság 


,, Kevesen hinnék ma el, de száztízes éveiben Ninda alig vett könyvet a kezébe. " 
Sileni: 
Ninda élete, 
147. 


— Most éppen az jutott eszembe — mondta Ninda —, hogy amikor Sídisuanon 
jártunk, Szinensivel kimentünk sétálni egy ottani erdőbe. Alig egy derkink volt a 
hajó indulásáig. Mi történt volna, ha nem érünk vissza? 

— Volt veletek egy esszidzsinna, annak az is feladata, hogy indulásra visszahoz- 
zon — felelte Fendria. — De ha nem talál benneteket, vagy mondjuk egy olyan vilá- 
gon lenne ez, ahol esszidzsinna nélkül mászkáltok, akkor elrendelik a mozgósí- 
tást. 

Ninda bólintott. 

— Erre emlékszem, Sielunton meséltek róla. Tényleg több ezren jönnének ér- 
tünk? 

— Tudod, az esszidzsinnának nincsen sok dolga. Jelenleg — Fendria megérintette 
a suagját — ezerhatszázan tartoznak az esszidzsinna kötelékébe, ami azt jelenti, 
hogy a legtöbbnek nem jut munka. Ők ezt nem főállásban csinálják, bárki elvé- 
gezheti a tanfolyamot, és onnantól várja, hogy a gép beossza valahová. Közben 
végzi a rendes munkáját. Úgyhogy ha elveszne egy gyerek valamelyik világon, 
biztos, hogy az összes elindul. Továbbá a gyerek családja, természetesen. No meg 
a törzse, illetve ha gyerek az illető, aki még nem állt a sáhaddif elé, akkor mindkét 
szülőjének a törzse. 

— És a klánja — mondta Ingrati. 

— Hogyne. Ha levonjuk a gyerekeket meg akik kisgyerekre vigyáznak vagy ha- 
laszthatatlan munkájuk van, akkor is könnyen kijöhet kétezer ember. És demonst- 
rálnunk is kell az erőnket. A létszámunkat és az összetartásunkat. Ezért vonul ki 
olyan sok ember. 

— Ha pedig nem találnak — szólalt meg Szinensi —, akkor kiderül, hogy a 
kapitány kisunokája vagy. 

— Nincs is kapitányunk. 

— De ezt a dzserangok nem tudják, és ezt a hírt kapják. Amíg a kapitány 
kisunokája meg nem kerül, a hajó nem indul el. És egyetlen szúni hajó sem arról a 
világról. 

Fendria bólogatott. 

—Így van. Egy felnőttet még otthagyunk valahol, ha nagyon muszáj, mert 
elmegy a kirendeltségre és visszajut hozzánk. Egy gyereket nem. 

— Hacsak nem utas persze — jegyezte meg Áhufauri. 


— Hát lehet, hogy most megleplek, sien. Az igaz, hogy ha egy utas nincs a fedél- 
zeten induláskor, akkor egy pillanatig se várunk rá, a kirendeltségen visszakérheti 
a jegye árát vagy átírhatja másik hajóra. De olyan bizony megesett már, hogy két 
gyerek kilógott, azt hiszem, Úszinduán történt, nagyjából veletek egyidősek lehet- 
tek, meg akartak nézni valamit a városban. A Testvériség hajóin rend van, tehát a 
szísiben is, és az esszidzsinna számon tartja az utasok hollétét. Öt limlivel indulás 
előtt megkérdezték a családjukat, hogy mi van a gyerekekkel, hiszen rajta voltak 
az utaslistán, aztán a szülők kirohantak a városba megkeresni őket. De itt maradt a 
harmadik gyerek, az még kicsi volt, valamelyik játszóházban hagyták. A hingsá- 
sétturaszingan pedig állt és várt, a szülők időnként ideszóltak, hogy még keresik 
őket, aztán egy-két derki múlva az anya visszajött a kicsihez, a nagyokat meg per- 
sze már a helyi rendőrség is kereste, az esszidzsinna bejelentést tett, amikor fel- 
szállási időre nem voltak még meg. Két nap múlva hozták meg őket a rendőrök. 
Mi nem követeltünk kártérítést, de közöltük, hogy ha bármelyik utas perel a kése- 
delemért, őrájuk hárítjuk. A két gyerek pedig rákerült a problémás utasok listájá- 
vagy az esszidzsinna nélkül. Szóval nem, sien, nem hagyunk ott gyereket olyan 
világon, ahol nincsen, aki vigyázzon rá, meg nem is viszünk magunkkal olyat, 
akinek ott maradt minden felnőtt családtagja. Ha egy gyerek eleve egyedül utazik, 
az más, százéves kortól meg lehet csinálni, úgy veszik neki a jegyet és a szísanni- 
nok vigyáznak rá. 

— Érdekes — tűnődött Ninda. — Én észre se venném, ha két napot késnénk vala- 
hol az indulással. 

— Persze, mert nem nézel híradót. A gyerekek közül szinte senki, de a felnőttek 
háromnegyede sem. Csak a mi saját belső híradónkat, a Szúnangét. 

— Abban kellene elhangzania Ámmaít fölhívásának — mondta Ninda. — Én csak 
a Galaktikus Hírekhez tudtam eljuttatni. 

— Megnyugtatlak, az bőven elég is volt, akiknek látniuk kellett, azok látták. A 
Szúnangé viszont kizárólag a Testvériség belső ügyeivel foglalkozik, úgyhogy ki- 
zárt dolog, hogy ott egy szindor kormánytisztviselő szót kapjon, ha százszor a ba- 
rátod, akkor sem. Egyébként meggyőződésem, hogy rémeket lát. Ha valamelyik 
világon éppen személyesen te keverednél valami bajba, az esszidzsinna közbelép - 
ne, mint mindig, de miért okolnánk emiatt Szindoriát? Igen, tudom, ott az az osto- 
ba elfogatóparancs, de meglepne, ha az ilyen messze eljutott volna. 

— A hírek számára nincsen távolság — mondta Szinensi. 

— Ez idézet, ugye? 

— Aha, azt hiszem, Rangáhuaptól. 

— Igen, a hírek számára tényleg nincsen, de a legtöbb állam csak a szomszédai - 
tól fogad el megkereséseket ilyen ügyekben. Túl nagy a Galaxis ahhoz, hogy bár- 
melyik rendőrség számon tartsa ezeket a milliárdnyi világ mindegyikéről. 

— Ámmaít a sajtó miatt aggódik — mondta Ninda. 


— Igen, sien, tudom — felelte Fendria gyengéden. — Nem kell megvédened a ba- 
rátodat. Az a dolga, hogy aggódjon, illetve minden lehetőt megtegyen, hogy ne 
kelljen aggódnia. Senki sem rója fel hibájául. 

— Ki az, akitől az előbb idéztél? — nézett Ninda Szinensire. 

— Rangáhuap? Egy nagy utazó, évezredekkel ezelőtt élt, és írt egy akkora beszá- 
molót az utazásairól, mint a Súaf-hegység. Több ezer világot bejárt, az összes spi- 
rálkaron és a Sóniban is megfordult, és minden világról írt egy fejezetet. De csak 
egy részét olvastam. 

— És mi az a Súaf-hegység? — nevetett Ninda. 

Fendria kivetítette neki egy hegylánc képét. 

— Van egy világunk a Szúnahaummal szomszédos naprendszerben: Auríhaum. 
Gyönyötű tájairól ismert. Ott van ez a hegység, a Súaf. Rengeteg mondás van ró- 
la... Auríhaumon nemigen van olyan vidék, amiről ne lenne rengeteg mondás. 

— Főleg ha valami nagy — mondta Rongami. 

— Úgy van. Auríhaumnak van egy csomó , nagy része". A Súaf nagyon magas és 
hosszú hegylánc, a világ legmagasabb hegye, a Soérg pedig az egyik legmagasabb 
hegy, ami a Galaxis természettől lakott világain ismert. Tizenhatezer-hétszázhar - 
mincegy rígin. Óriási tavak is vannak, meg még sok minden, majd meglátod. 

— És százszínű erdők — mondta Szinensi lelkesen. 

— Úgy van. Sok világ őshonos növényzetében vannak tarka levelű erdők, de ke- 
vés annyira sokszínű, mint Auríhaum. A nagyapám, Hirneri ott él, a háza körül 
minden fának három-négyszínű lombja van. Lenézi az Ősi Földről származó, egy- 
színű zöld fákat, s ha néha átmegy Szúnahaumra, csak auríhaumi fák között érzi 
jól magát. Szerencsére vannak környékek, ahová olyanokat telepítettek. Ahol föl- 
di növényzet él, arra csak azt mondja: , itt minden egyforma ződ, jányom, öreg 
mán az én szemem, nem való neki ez a Ződi Világ". 

Nevettek. 


94. 


nd-9 bíróság 1 


,, Életünk egy álom, amiért kockára teszünk mindent, pedig nem látja senki más." 


, 


Lí-Nindaran: 
Gondolatok, 
63. sómir 


Syyndoreia 
Kafndim 
57. gylla 23. 
a szürke órája 


Ámmait hamar reagált az ébresztőre, gyorsan kikapcsolta, de nem elég gyorsan, 
Hayft is fölébredt. 

— Milyen óra van? — motyogta. 

— Szürke — felelte Ámmait. 

— Te jó süley, te ilyenkor kelsz? 

— Nem mindig, de ma hosszú napom van. Aludj nyugodtan, zöldre megjövök... 

Még mondott volna többet is, de észrevette, hogy a lány már vissza is aludt. Így 
hát kiment készülődni. 

Korán bent volt az irodájában, ezernyi teendője volt a tárgyalás előtt, így is az 
utolsó pillanatban ugrott kocsiba és rohant a bíróságra. A sárga órája volt. Alig ért 
a tárgyalóterem elé, amikor megjelent a képernyőn az ügyszám: 47/57/692. 

Nem voltak sokan a teremben. A bíró Saáufin Léfwahy volt, aki türelmet kért, 
még nem volt alkalma átolvasni az ügyiratokat. Addig a többiek összeismerked- 
tek. 

— Hiragi, Csillagközi Jogszolgálat — nyújtott kezet egy alacsony, sötétbarna bőrű 
férfi, hétköznapi szindor utcai viseletben, de haundával a nyakában. 

— Íldata ügyvivő, külügyminisztérium — szorította meg a kezét Ámmait. 

— YYllain ÁwskahY, minisztérium — mutatkozott be a nő is, aki szőke volt és 
magas, még Ámmaitnál is egy kicsivel magasabb. 

— Ügyvivő úr, hoztam önnek egy üzenetet — mondta Hiragi. 

— Nindától? — lepődött meg Ámmait. 

— Nem, egy Geranti nevű ismerősétől. Sajnálja, hogy nem tudott eljönni, de 
mindenképpen szerét fogja ejteni. 

Ámmait mosolygott. 

— Köszönöm, nagyon kedves. 

— Kérem — szólalt meg a bírónő. — Lennének szívesek leülni? Kezdjük el. Tehát 
Hangikun Szesszinan Nindarangi Szilun Rienszá kontra Szindoriai Államszövet- 


ség Belügyminisztériuma, két per, amiknek a felperes az egyesítését kérte. Hol 
van a felperes? 

A bírónőnek eléggé meg kellett küzdenie Ninda hosszú nevével, és telerakta ze- 
nei hangsúlyokkal. 

— A felperes kiskorú, bírónő — felelte Hiragi. — Én vagyok az ügyvédje. 

— Hány éves? 

— Körülbelül öt és kilenc. 

— Akkor itt lenne a helye, nem? Ha egyszer ő maga kezdeményezte ezt a pert, az 
a legkevesebb, hogy eljön. Ezen a világon tartózkodik? 

— Nem, bírónő, és később sem fog eljönni. 

— Akkor hogy akar perelni? — ráncolta a homlokát a bírónő. 

— Ő maga sehogyan. A pert a Testvériség indította. 

— Ez kissé bizarr, nem gondolja? Az én bíróságomon ilyesmi nem szokás. Azt 
hiszem, a kereset elutasítása mellett fogok dönteni, de mondják el, amit erről gon- 
dolnak. 

— Bírónő — szólalt meg Ámmait —, a felperes csillagközi bíróságra fogja vinni az 
ügyet, ha ön elutasítja. 

— Ez a csillagközi bíróság. Az alkotmány ennél magasabb fórumot nem engedé- 
lyez. 

— Csakhogy a Testvériség állampolgáraként fog perelni, ahogy most is teszi. 

— Értem, mit akar mondani, ügyvivő úr, de ez egyszerűen képtelenség. Vagy pe- 
reljen ő és jöjjön el, vagy pereljen a Testvériség, ahogy kívánják. De a felperes 
nélkül indítani el egy pert?... Betegség miatt távol maradhat persze, sőt elhunyt 
felperes nevében is lehet pert indítani, no de egy élő, egészséges ember, aki pert 
indít úgy, hogy nem is vesz részt benne? 

— Kiskorú — emlékeztette Hiragi. 

— Jogképes — rázta szőke fürtjeit a bírónő. — Öt és kilenc évesen az. 

— A Testvériségben nem az, márpedig a Testvériség indította meg a nevében a 
pert. 

A bírónő bosszúsan sóhajtott. 

— Hát jó. Úgy látom, ma egész nap képtelenségeket fogok hallgatni. Rendben. 
Egyelőre nem utasítom el a keresetet, de figyelmeztetem, ügyvéd úr, hogy ez itt a 
Szindoriai Államszövetség Csillagközi Bírósága, ahol a hatályos törvények sze- 
rint járunk el. Nem pedig ötletszerűen. Nos, lássuk, mire jutunk. Önök kérték a 
két per egyesítését, ez logikus lépés, elfogadom. Tehát a felperes kérelmezi, hogy 
a minisztérium adjon számot az ő Szindorián maradt vagyonáról, és feleljen azért 
a döntéséért, hogy őt kitiltotta a Szövetség területéről. Ügyvéd úr, legyen szíves 
előadni közlendőjét, de kíméljen meg a képtelenségektől. 

— Igyekezni fogok, bírónő. Valójában egyáltalán nem tartom képtelenségnek, 
hogy amikor egy szindor állampolgár külföldre költözik, akkor magával vihesse 
vagyonát, hiszen ez benne van az alkotmányban. Áwskahy asszony most meg 
fogja kérdezni: rendben, de miért a belügyminisztériumot kívánják erről elszá- 


moltatni? Elébe megyek a kérdésének. Öt okból. Egy. A belügyminisztérium a 
Rendfenntartás felsőbb szerveként felelős azért, hogy Ninda öt és hat éves koráig 
nélkülözésben élt, gyakorlatilag nem lehetett semmije, mert a városi rendfenntar- 
tók úgyszólván állandóan üldözték, ok nélkül. Kettő. Úgyszintén a rendfenntartók 
felelősek azért, hogy Nindának el kellett hagynia Szindoriát, hiszen ők maguk 
kergették a Testvériség felségterületére. Három. Ezt követően indokolatlanul elfo- 
gatóparancsot adtak ki ellene. Négy. A pernek nem csupán az a célja, hogy Ninda 
visszakapja bármilyen, esetlegesen Szindorián fekvő vagyonát, hanem az is, hogy 
fény derüljön valódi személyazonosságára. A belügyminisztérium felelős az ál- 
lampolgárok nyilvántartásának vezetéséért, és Nindának jogában áll megtudni, ki- 
csoda ő voltaképpen, milyen néven anyakönyvezték, kik a szülei. Öt. A belügymi- 
nisztérium által hozott döntés, mely szerint Nindát kitiltják a Szövetség területé - 
ről, tökéletesen jogszerűtlen, egy ilyen döntést bírósági ítélet nélkül nem is lehet 
meghozni, és az alkotmány egyébként is csak azt teszi lehetővé, hogy valakit egy- 
egy konkrét városból tiltsanak ki, nem pedig az állam összes világáról. 

— Világos — bólintott a bírónő. — Ügyvéd úr, ugye emlékszik a kérésemre, hogy 
kíméljen meg a képtelenségektől? Az ön ügyfele pillanatonként változtatja az ál- 
lampolgárságát. Végeredményben melyik állam polgárának vallja magát? 

— A Testvériségének, de ettől még rendelkezik a Szövetség állampolgárságával, 
és mint ilyet nem lehet kitiltani Szindoriáról. 

— Semmilyen adat nem áll rendelkezésre arról — szólalt meg a minisztériumi 
előadó, első ízben a tárgyalás folyamán —, hogy az ön ügyfelének lenne érvényes 
szindor állampolgársága. 

— De igen, előadó asszony. — Hiragi a zsebébe nyúlt a suagjáért, és egy 
dokumentumot vett elő, ami megjelent a bírónő asztalán álló kivetítőn. — Ez egy 
elfogatóparancs egy ismeretlen személyazonosságú elkövető ellen, akinek fényké- 
pei Nindát ábrázolják. Kérem, figyeljenek a szövegben pirossal kiemelt részletek- 
re. Kétszer fordul elő a , lűakéani lakos" és egyszer a , syyndor állampolgár" kité - 
tel. Bírónő, ez egy csillagközi érvényű elfogatóparancs, amelyet a belügyminisz - 
térium bocsátott ki, és egyértelműen szindor állampolgárnak és lűakéajni lakosnak 
nevezi Nindát. Egy csillagközi érvényű, hivatalos dokumentum, amit pontosan az 
a közigazgatási szerv adott ki, amely jogosult nyilatkozni egyének szindoriai ál- 
lampolgárságáról és világi, illetve városi hovatartozásáról. Asszonyom, ha ezt a 
parancsot nem egy szindor állampolgár ellen adták ki, akkor ki ellen? Netán a 
Testvériség polgára ellen? Ez nagyon kellemetlen volna önöknek, de , szerencsé - 
re" Nindának a parancs kiadásakor még nem volt szúni állampolgársága. Csak 
szindor. 

Sindvoren, gondolta Ámmait. Hiragi egyszerre egy csomó bábujukat ütötte le. 
Erre nem lehet azt felelni, hogy a parancs tévedés volt, mert a pasas akkora kárté- 
rítést szakít le róluk, mint az Aulang Laip. 

— Egy pillanat — kérte a bírónő. — Mi bizonyítja, hogy a parancshoz mellékelt 
képek azt ábrázolják, akit ön felperesnek nevez? 


— Én tanúsítom, bírónő — szólt közbe Ámmait. — E hónap negyedikén találkoz- 
tam Nindával és felismerem. A parancs útját pedig kiadása óta nyomon követem 
és egyértelműen megbizonyosodtam róla, hogy Ninda ellen adták ki. Az ügyvéd 
úr is tőlem kapta a példányát. 

,, Nem az számít, mit csinálsz. Az számít, miért és hogyan csinálod." 


Ninda: 
Kommentárok az Első Szíanhoz, 
412. sómir 


— Először is szeretném felkérni ügyvéd urat, bizonyítsa az állításait — mondta 
AwskahY előadó. 

— Jogos kívánság — bólintott Hiragi. — Azt állítottam, hogy a rendfenntartók ál- 
landóan üldözték Nindát. Ismét hivatkozom az elfogatóparancsra, amely felsorol- 
ja Ninda korábbi törvényszegéseit, és mellékelek pontosan ötszázhúsz darab rend- 
őri jelentést, amelyek a Ninda távozását megelőző egy év során készültek, egytől 
egyig Lűakéan városában, és arról szólnak, hogy a rendőrség a város melyik ré- 
szein razziázott és Zavart el, illetve vett őrizetbe csavargókat. Fényképek csak ez 
utóbbiakról készültek, ezért Nindáról nincsen kép, hiszen őt soha nem vették őri- 
zetbe. A jelentésekben megjelölt helyszíneket azonban rávittük a város térképére, 
ezt látják most. Beszürkítettük azokat a területeket, ahol a csavargóknak nem len- 
ne hol meghúzni magukat, és pirossal bejelöltük az összes razzia összes helyszí- 
nét. Minél gyakrabban volt valahol razzia, annál több piros jelet látnak. Amint lát- 
ható, gyakorlatilag nincs olyan hely a városban, ami se szürke, se piros ne lenne. 
Több állításom, azt hiszem, nem maradt bizonyítatlanul. 

— Végeredményben a rendfenntartóknak az a dolguk, hogy lesújtsanak a tör- 
vényszegőkre, nemde? — kérdezte az előadó kissé bosszúsan. 

— Dehogynem, Áwskah§ asszony. S mint az elfogatóparancs világosan leszöge- 
zi, Nindát is közéjük sorolták. Vagyis állításomnak azt a részét, hogy Ninda állan- 
dó rendőri zaklatások között élt, az elfogatóparancs maga bizonyítja. Most önön a 
sor, hogy bebizonyítsa, hogy a rendőrségnek minden oka megvolt folyamatosan 
zaklatni Nindát. Ha ezt megteszi, azzal visszaveri állításom jelentőségét, viszont 
igazolja magát az állítást, és én már itt sem vagyok. 

Az biztos, gondolta Ámmait. Még ma a Csillagközi Emberi Jogi Bíróságon lesz. 

— Azzal, hogy a rendfenntartók razziát tartanak ott, ahol egy adott személy ép - 
pen tartózkodik, nem őt magát kívánják zaklatni — mordult fel az előadó. — Vélet- 
len, hogy ő is ott volt. Ön mondta, hogy soha nem vették őrizetbe. 


— Tehát elismeri, hogy a razziák nem ügyfelem ellen irányultak? 

— Hogyne — bólintott az előadó. 

Ez kész, gondolta Ámmait, ez olyan, mint a syílméinjátékban a saját gyűrűbe 
dobott labda. 

— Tehát a rendőrség nem ügyfelemet kereste, tehát ügyfelem ártatlan. Köszö- 
nöm, ezzel tehát jogosnak ismeri el egyes, kettes és hármas számú panaszomat, 
miszerint egy: a rendfenntartók egész eddigi életében ártatlanul üldözték Nindát, 
kettő: ártatlanul kergették az Aulang Laipra, valamint három: indokolatlanul adtak 
ki ellene elfogatóparancsot. Továbbá részben elismeri ötös számú panaszom jo- 
gosságát, miszerint az Államszövetség területéről egy ártatlan állampolgárt tiltot- 
tak ki — de még nem beszéltünk arról, hogy a döntés akkor is jogszerűtlen lett vol- 
na, ha megvan a hozzá minimálisan szükséges jogerős bírósági ítélet. Bírónő, rá- 
térhetünk a kártérítés kérdésére? 

— Ügyvéd úr! — csattant fel Löfwahy. — Ezt a tárgyalást még én vezetem, ha 
nincs ellenére! Figyelmeztetem, hogy ez egy bíróság! 

— Bocsánatot kérek, bírónő. 

— Ön megsértette a bíróságot. Tízezer háy pénzbüntetéssel sújtom. 

Hiragi szemrebbenés nélkül nyúlt a suagjához és fizetett. Ez hiba volt, gondolta 
Ammait. A bírónőnek nem volt más választása, mégis hiba volt. Tízezer háy sem- 
miség a Testvériség Csillagközi Jogszolgálatának. Ez náluk csak száz palan, ennél 
az ügyvéd valószínűleg ezért az egy tárgyalásért is sokkal többet kap. 

— Ismételten bocsánatot kérek mindnyájuktól — mondta Hiragi egyáltalán nem 
sajnálkozó, nagyon is gúnyos hangon. — Álláspontomat azonban fenntartom. Sza- 
bad ez ügyben előadó asszony véleményét tudakolnom? 

Awskah§ közben valamennyire összeszedte magát. 

— Az én véleményem szerint minden alapot nélkülöz, amit ügyvéd úr a rend- 
fenntartók fejére olvas. Voltaképpen az jön ki a gondolatmenetéből, hogy akár ár- 
tatlanul üldözték azt a gyereket, akár nem, mindenképpen rosszul tették. 

Sindvoren, gondolta Ámmait. De most az előadó ütötte le a saját bábuit. 

Nagy csend támadt a teremben. 

— Most miért hallgat? 

— Ön megnyerte a pert Hiragi úrnak — közölte Ámmait kíméletlen tárgyilagos - 
sággal. — Elismerte, hogy a rendfenntartók magatartása védhetetlen. . . 

— Csak azt, hogy ő ezt állítja — vágott vissza a nő. 

— Jó, akkor védje meg az álláspontját, ha tudja... de vegye számításba, hogy az 
imént gyereknek nevezte Nindát. Úgyhogy most már mindenképpen vesztett pozí- 
cióból indul. Bírónő, javaslom, hogy fogadja meg az ügyvéd úr indítványát és 
lépjünk át a kártérítésre, mert ebben a körben az alperes már nem fog yYysseiút 
dobni. 

— Kérem, ügyvivő úr, kíméljen meg minket a szerencsejáték-hasonlatoktól. 

— Elnézést. 


— Bírónő — kereste a szavakat Áwskah§ —, azt hiszem, el kell ismernem, hogy a 
minisztérium álláspontját jelenleg nem vagyok képes megvédeni. 

— Ez nem az ön hibája — felelte Hiragi udvariasan. — Ez az álláspont egyszerűen 
védhetetlen. 

— Hát jó — bólintott Léywahy. — Szeretném hallani a felperes követelését. 

— Igen, bírónő. Ügyfelem öt és hat évesen hagyta el Szindoriát. A szindor törvé- 
nyek szerint ötéves korától már vállalhat munkát, bár számos korlátozás mellett, 
mégis azt kell gondolnunk, hogy megkereste volna a havi száz háyt — ha a rend- 
fenntartók, ugyebár, ezt nem teszik lehetetlenné. Hat hónapot már dolgozott vol- 
na, tehát hatszáz háyt követel. 

Aprópénz, gondolta Ámmait. Hat palan... de ha ezt egyáltalán szóba hozza, 
akkor... 

— Semmi bizonyíték rá, hogy az ügyfele dolgozott volna, ha a rendfenntartóknak 
egész idő alatt a színét sem látja — felelte az előadó. — Ahogy arra sem, hogy en - 
nyit keresett volna. 

— Bírónő, hoztam kétszáz darab munkaszerződést, amiket munkaadók ötödik 
évüket betöltött, de hatodik évüket még be nem töltött lűakéani lakosokkal kötöt- 
tek. Statisztikát készítettem a jellemző munkakörökről, a munkavégzés napi idejé - 
ről, a havi munkanapok számáról és a fizetésről. A szerződések kivétel nélkül a 
Lűakéáni Munkaügyi Hivatalból vannak. Ezek alapján semmilyen okunk nincsen 
feltételezni, hogy Ninda ne kapott volna munkát, illetve az itt kapott átlagnál lé- 
nyegesen kevesebbet keresett volna. 

De van, gondolta Ámmait, és ezt mind a négy jelenlevő pontosan tudta. Az, 
hogy Ninda csavargó volt, és egy csavargó nem kap munkát. Csakhogy erre sem- 
milyen törvényes tilalom nincsen. Adminisztratív sem. Nem követelnek meg lak- 
címet, és szülői jóváhagyás is csak bizonyos munkakörökben kell. Kizárólag ujj - 
lenyomatot kívánnak meg, az pedig Nindának is van. 

Ámmait remélte, hogy az előadó nem mondja ki, hogy egy csavargó nem kap 
munkát Szindorián. Mert akkor Hiragi eláll a hatszáz háys követeléstől, és tízmil- 
liót akaszt le róluk az emberi jogi bíróságon. 

— Nincs ellenvetésünk — felelte a nő. 

— Hát jó — mondta a bírónő. — A követelésnek helyt adok, utasítom az alperest, 
hogy hatszáz háyt fizessen meg a felperes részére. Még valami? 

— Ó, csak egy-két apróság — bólintott Hiragi. — Az alperes nyilatkozatban ismer - 
te el, hogy Ninda ujjlenyomatának birtokában is képtelen választ adni a kérdésre, 
hogy kicsoda ő, holott itt nevelkedett, ezen a világon, és már csak tipikus szindor 
külseje miatt is képtelenség a feltevés, hogy például turisták hagyták itt 
csecsemőkorában. Gondolom, azóta sem találták a nyilvántartásukban. 

— Nem, nem találtuk — rázta fejét az előadó. — Gondolom, államigazgatási bírsá- 
got követel, ügyvéd úr. 

— Igen, ha bírónőnek nincs ellenvetése. 


— Végeredményben nincs — felelte a bírónő. — Szindoria jogállam. Ha az állam- 
igazgatási szerv hibázik, megbüntetjük. Utasítom az alperest, hogy fizessen a fel- 
peres részére tízezer háy bírságot. 

Ammait fölkapta a fejét. Jól hallotta? 

— Elnézést — nézett az ügyvéd mézesmázosan —, milyen összeget mondott, ked - 
ves bírónő? 

— Még nem fejeztem be, ügyvéd úr. Tisztában vagyok vele, hogy ilyen esetek- 
ben a szabványos összeg százezer. A bíróságnak azonban joga van mérlegelésre, 
és úgy ítéltem meg, hogy Ninda szüleinek meglett volna minden joguk és módjuk, 
hogy a gyermeküket törvényesen bejelentsék. Ezért a törvényben leírt módon a 
jelképes összeget választottam. Van ellenvetésük? 

— Van, bírónő. Ragaszkodunk a teljes összeghez. 

— Elutasítom. 

Ez kész, gondolta Ámmait megint. Kedve lett volna fölállni és hazamenni. 

,, Nem érted? Tisztítsd meg elmédet. Told félre az akadályokat. Ha kell, formáld át 
gondolkodásodat. Ha ettől megérted, benned volt a hiba. Ha így sem, akkor a 
gondolat volt hibás." 


Lí-Nindaran: 
Az Első Szian, 
179. sómir 


— Még valami? 

— Ó, igen, még egy apróság. Az a bizonyos kitiltás az Államszövetség területé - 
ről. 

— Visszavonjuk — mondta az előadó rosszkedvűen. 

— Lekötelez, asszonyom, így akkor csak hatvannégy napra kérjük a bírságot. 

— Napi bírságot? — húzta össze a bírónő a szemöldökét. 

— Ez áll az alkotmányban. Személyes szabadságot korlátozó intézkedéssel 
sújtották, nemde? Eszerint minden egyes napért kártérítésre jogosult. 

— Vitathatatlan — bólintott Léfwahy. — Rendben, tehát tízezer háy hatvannégy 
napra, azaz hatszáznegyvenezer háy. 

Aprópénz, aprópénz, aprópénz. A bírónőnek teljesen kicsúszott a kezéből az 
ügy. Ámmaitot hirtelen elfogta a vágy, hogy kirohanjon az épületből, egyenesen a 
tengerpartra, és belevesse magát a habokba. Aztán kigázoljon a partra és leüljön 
egy nyugágyba egy üveg tyyllamisi sörrel. 

— Tiltakozom — mondta Hiragi közönyösen, mint egy automata. 


— Miért? 

— Meggyőződésem szerint napi százezer lenne indokolt. 

— Elutasítom. Az ön meggyőződése egyáltalán nem érdekli a bíróságot, Hiragi 
úr. Kíván még valaki valamit mondani?... nem. A tárgyalást berekesztem. Távoz- 
hatnak. 

Hiragi kurtán biccentett és elsietett. Az előadó jóval lassabban, kedveszegetten 
követte, az elengedhetetlen köszönést is inkább csak elmormogta. 

— Ügyvivő úr? — nézett a bírónő Ámmaitra, aki csak üldögélt ott és bámult maga 
elé. — Óhajt valamit? 

— Maga hülye — közölte Ámmait önmaga számára is váratlanul, anélkül hogy 
felnézett volna a padlóról. 

— Kérem, én ezt... 

— Ugyan, hagyja. — Föltápászkodott, fáradtan, mint egy öregember. — Mennyit is 
ítélt meg annak a kislánynak. . . hatszázötvenezer-hatszázat, ugye? No, ezzel meg- 
adta Hiraginak a tökéletes muníciót egy akkora perhez, hogy belerokkan a biztosí- 
tó. Mit gondol, mitől lett hirtelen ilyen csendes ez a nagyszájú ügyvéd, amikor 
maga a százezres kártérítést lecsökkentette tízezerre, mert — Ámmait gúnyosan 
utánozta a nő hangját — , a szüleinek meglett volna a módjuk, hogy bejelentsék"? 
Hát hol lett volna meg?! — csattant fel. — Csavargók voltak! Nekünk büszke polgá- 
roknak annyira magától értetődőek a polgárjogaink, hogy észre se vesszük, hogy 
ezrek és százezrek élnek köztünk, akiknek ezek nincsenek meg! Nem tudnak írni 
és olvasni! Fogalmuk sincsen a törvényről! Pár nap múlva majd látni fogja őket 
személyesen is, mert hogy Hiragi odavisz párat a tárgyalóterembe, azt lefogadom. 
Azt se fogják tudni, mi az, hogy bejelenteni egy gyereket. 

— Erről nem a minisztérium tehet, Íldata úr, és kérem, ne üvöltözzön velem. 

— De igen! — vágta rá Ámmait olyan dühösen, hogy a bírónő hirtelen nem tudta, 
ez mire vonatkozik, a minisztériumra vagy az üvöltözésre. — Nem érti, hogy most 
adta Hiragi kezébe a bizonyítékot, hogy Nindát diszkriminálják Szindorián? Elő- 
ször lecsökkenti a bírságot az egytizedére, egy képtelen indokkal, amit Hiragi 
ízekre fog szedni, aztán a napi bírságot tízezerben állapítja meg. Mit gondol, miért 
nem érvelt a százezres összeg mellett? Beérte egy tiltakozással, hogy jegyző- 
könyvbe kerüljön, hogy ő szólt, de maga elutasította, az érveit pedig már az em- 
beri jogi bíróságon fogja előadni. Be fogja vasalni a kártérítést a tízszeres összeg- 
ben, aztán egy-egy külön kártérítést a maga döntései után, Ninda egykettőre 
milliomos lesz. Ja... 

Ahogy hirtelen elsápadt, a bírónő felkapta a fejét. 

— Rosszul van?! 

— Hát egy kicsit megszédültem. Mondja, gondolt maga arra, hogy kit diszkrimi - 
nált? Hogy kinek a bírságát csökkentette egytizedére reflexből, mert egy csavar- 
gónak már tízezer is mesebeli összeg, és a maga mostani ítélete így is az egyik 
legmagasabb, amit bíróság valaha csavargónak megítélt? Hiszen Ninda már nem 
csavargó. Már nem Szindorián él, nem bolyong a sikátorokban, az Aulang Laipon 


él és a Testvériség polgára! Maga a Szúnahaum Testvériség állampolgárát diszk - 
riminálta azon az alapon, hogy egykor csavargó volt. Ha Hiragi csak egyetlen fo- 
gódzót talál a maga ítéleteiben. .. márpedig már megtalálta, arra mérget vehet, kü- 
lönben tovább ütötte volna a vasat... szóval lássuk csak. Innen elmegy a Csillag- 
közi Emberi Jogi Bíróságra, ezt a lépést nem fogja kihagyni, és tízmilliókat szakít 
le rólunk, és ha csak egyetlen morzsányi szerencséje lesz, akkor ott is összeakad 
egy akkora idiótával, mint maga, és elviheti az ügyet a Galaktikus Döntőbíróság- 
ra. De akkor már nem Ninda lesz a felperes, hanem a Testvériség, és mi szépen be 
fogjuk adni a derekunkat és fizetünk, mint a symtéiú, mert ha nem, akkor felbont- 
ják a szállítási szerződésünket. Úgyhogy, azt hiszem, én most visszamegyek az 
irodámba és írok egy feljegyzést a bírói kamara elnökségének, amiben kérelme - 
zem, hogy vonják be a maga engedélyét, de mielőtt ezt megtenném, kimegyek ide 
a bíróság elé a parkba. Hiragi ott ül valamelyik padon, szadmátét eszik és engem 
vár. Erre fölteszem egyévi fizetésemet, és meglátja, yysseiút fogok dobni. 

Ezzel kisétált, nem is köszönt el a Csillagközi Bíróság bírájától, és nyílegyene - 
sen kiment a parkba. 

Egyetlen dologban tévedett. Hiragi nem szadmátét evett, hanem kawtaglli 
szendvicset. Sötét arcára széles mosoly ült, amikor őt meglátta. 

— Á, Íldata úr — mondta tele szájjal —, örülök, hogy látom. Velem tart? 

— Örömmel - felelte Ámmaít, leült a kis kerti asztal másik oldalára és ő is elvett 
egyet. Egy-két félhuszad órát szótlanul ettek. 

— Tudja — kezdte Hiragi még mindig tele szájjal —, sosem értettem, miért nem 
becsülik meg a Galaxisban jobban a szindor konyhaművészetet. Ez is itt, nézze, 
automatából vettem idefelé jövet, egyszerű kis gépi gyártású szendvicsek. De 
bennük van az az igazi íz, amit csak Kawtafllban tudnak. Járt már ott? 

AÁmmait bólintott. 

— Én is, év elején jártunk ott a családommal. Minden szigeten öt-hat vendéglő, 
mindegyiknek saját stílusa — ezt mondják, de szerintem nem így van. Mindegyik - 
nek háromféle saját stílusa. Egy reggel, egy napközben, egy este! Ezekre a szend- 
vicsekre ugyan csak annyit írtak, hogy Műnnegyt, ott is jártunk, nagyon szép szi - 
get, de én a vendéglőt is meg tudom nevezni. Kyndlöípnek hívják, és ott készíte- 
nek ilyen szendvicseket, de csak napközben. Reggel és este más a stílusuk. No 
persze a melegkonyhájuk az igazi, de hát így, két bírósági tárgyalás között egy 
parkban, ez is megteszi. Vegyen még, nem sajnálom, van még az automatákban. 
Tudja, megmondom magának őszintén: imádom Szindoriát. Már az egész világot 
beutaztam, és mindenhol találok valami érdekeset. Voltam $atwáában awá$fú- 
koncerten, YIpainban hegyet mászni... mindenfelé. Csak tíz éve élek itt, de min- 
den napját élvezem. Nem mondom, a külső világaikon is sok érdekesség van, de 
ez a világ az igazi, Szindoria. 

Ámmait szótlanul bólintott, várta, hova akar a másik kilyukadni. 

— No látja, ezt a sok szépséget rontja el a kormányuk azzal, hogy nem hagyja az 
embereket békén. 

nd-12 hipnolabo 


,, Némelyek azt mondják, hogy Ninda a fhangít fejlesztette tovább, de nem tudnak 
felelni a kérdésre, hogy hát miképpen. Nem erről van szó. Nem Ninda fejlesztette 
tovább a fhangít, hanem a fhangi Nindát. Amíg nem ismerte, nem lett volna miről 
megírnom könyvemnek a J és L rindekről szóló fejezeteit. " 


Aini: 
Ninda lélekrajza a csoport számára, 
2. szint 8. kör, JIA rind, 1/95/17. 


Aulang Laip 
43612. dzsirat karisszinan 
778 


A laborban semmi sem változott két év alatt. Ninda pillantása végigjárt az ismerős 
tárgyakon. Középen a hipnogép, alatta a fotel. Körben a kis polcokon ugyanazok 
a tárgyak, nagyjából ugyanott. Még a kis asztalon a sirgásahi is változatlanul ott 
van. Vajon kivel játszik most Hinengi? 

S éppen be is lépett a szemközti ajtón. 

— Mintha nőttél volna, amióta nem láttalak — mondta, hiszen a szúnik nem kö- 
szönnek. 

Ninda mosolygott. 

— Azt nem hiszem. Mindössze hatvan nap... 

— Igen, ennyi idő alatt nem növekszik látható mértékben még egy kisgyerek 
sem, de mégis mintha... persze, nem a testmagasságod lett több, de mégis meg- 
változtál. Egy félénk kis muneszk voltál, amikor idejöttél. Most egy magabiztos 
szúni gyereket látok. 

Hinengi ezzel a hipnogép képernyőjéhez lépett, intett Nindának is, hogy jöjjön 
oda. 

— Mi az a muneszk? 

— Egy régi mesében szerepelnek. Állítólag Szúnahaum-sínarraómiról származik, 
de lehet, hogy később költötték. Apró emberkékről szól, akik a házak körüli er- 
dőkben éltek, a fák odvában, bokrok alján. Nem lehetett őket megközelíteni, mert 
elbújtak, de ha az ember kiment az erdőbe és a segítségüket kérte, akkor 
segítettek. Ha az illető rendes ember volt. Nos hát, tessék a lista. 

Milyen találó hasonlat, gondolta Ninda, és megjegyezte magának, hogy a 
muneszkeknek majd utánaolvasson. 

— Tehát — mutatta Hinengi. — Te irodalmi szindor nyelvet kértél, ez nem volt 
probléma, van ilyen csomagunk itt a hajón. Kérted a szúni történelmet, hát ez az- 
tán végképp nem probléma. A pszichológia viszont igen. Nincs olyan pszicholó- 


giai csomag, amit százhúsz évesen el lehetne sajátítani. Utánanéztem, megkérdez- 
tem szakembereket, hipnológust és pszichológust is, mindketten egybehangzóan 
állították, hogy ilyen csomag nincs és nem is lesz. Várnod kell úgy nyolcvan-száz 
évet, akkor felveheted a meglevő pszichológiai csomagot. 

— Ezt nem értem. 

— Nézd. A hipnopédia nem varázslat. Gyorsan be tudunk tölteni nagy mennyisé - 
gű információt az agyi haddasékanokba, de nem tudjuk átalakítani az agyat. 
Egyébként ha képesek lennénk rá, abba belehalnál. Neked jelenleg gyerekagyad 
van. Egy haddisá-indzsiríszan nevű folyamat játszódik le az agyadban, mint min- 
denkiében ebben a korban. Ennek során az agyad szétválogatja, hogy mire lesz 
szüksége a jövőben és mire nem, a fölösleges haddasékanokat kikapcsolja és 
megszünteti, hogy jól működjenek azok, amikre szüksége lesz. Ez eltart kétszáz- 
ötven-háromszázötven éves korodig, vagy akár még tovább is, teljesen egyéni, 
hogy kinek meddig, az utolsó évtizedekben egyre lassabban zajlik. Jelenleg azon- 
ban csillagerővel, napi tíz derkin át, álmodban is. Ha most beletöltünk egy olyan 
információcsomagot, ami nem kötődik sehová, mert a pszichológia olyan ismere- 
tekre alapoz, amiket még nem tanultál meg, akkor az agyad képtelen lesz szétvá- 
lasztani a fontosat és a fölöslegeset, és a következmények beláthatatlanok lesznek. 
Senki nem kockáztatná meg. Még maga a gép sem engedélyezné. 

Ninda gyanakodva pislogott. 

— De hát mi történhet? 

— A szó legvalódibb értelmében bármi. Jó esetben törlődik az egész információ - 
csomag, de valószínű, hogy vele együtt sok minden más is, amit nem szeretnél el- 
felejteni, és könnyen előfordulhat, hogy a folyamat nem áll meg, lehet, hogy 
olyan feledékennyé válsz, mint egy öregember. Rosszabb esetben pszichés rendel- 
lenességek is felléphetnek, kisebbektől egészen a teljes elmebajig, de nem zárható 
ki az agyállomány fizikai károsodása sem, ami a test bármely funkcióját tönkrete- 
heti, akár egyszerre sokat is, de meg is ölhet. Sokat beszélek, de azt akartam, hogy 
világosan lásd a veszélyeket. Ha pszichológiát akarsz tanulni, megteheted hagyo - 
mányos módszerekkel, mert akkor az agyad egészen másképpen reagál az isme- 
retlen dolgokra. Így tehát a pszichológiát töröltem. A negyedik tétel a szindor tör- 
ténelem. Ez már nem volt meg nekünk, de megküldettem Szúnahaumról. Csak - 
hogy mind a hármat egyszerre nem fogjuk tudni megcsinálni, azt hiszem. Fel kell 
mérnem az agyad kapacitását, pontosabban a sokféle kapacitás közül azt, amit 
haddisun-hafarígínek nevezünk, akkor tudom megmondani. 

Ninda leült, a fejére tette a burát, Hinengi ráigazította, és bekapcsolta a gépet. 

— Jó. Tehát jelenleg hat ingsiut áll rendelkezésre. A szindor nyelv négy, a szúni 
történelem három, a szindor történelem szintén három. Csakhogy az a helyzet, 
hogy a szindor nyelv és a szindor történelem együtt nem hét ingsiut, csak öt és fél, 
mert ezek összefüggenek, egész sor történelmi fogalom szerepel mindkét anyag - 
ban, és ezeket nem fogod kétszer megkapni. Ha a két nép történelmét vennénk 
egyszerre, akkor teljesen kihasználjuk a hat ingsiutot, márpedig az rossz ötlet, az 


agynak kell a hely a rendezkedésre. Ha nincs elég, akkor fél évig vagy talán még 
tovább is elpiszmog vele, és azalatt napi nyolc-kilenc derkit alszol. Ezért nem 
kapsz választási lehetőséget, a szindor nyelvet és történelmet fogod kapni... én 
pedig kerítek egy fordítógépet, mire véget ér a folyamat, mert ma már aligha le- 
szel képes más nyelven beszélni, csak szindorul. 

— Amikor megtanítottál szúniul, tudtam szindorul is beszélni. 

— Ez igaz. Néha előfordul, de ritkán. Én inkább arra készülök, hogy néhány der- 
kin át szindorul fogsz beszélni. Nos, ha kezdhetjük, akkor helyezkedj el kényel- 
mesen és indítsd el, amikor akarod. 

Nindának még eszébe jutott valami. 

— Amit az előbb mondtál a pszichológiáról. . . eszerint ezért járunk iskolába? 

— Hogyne. Katasztrofális következményei lennének, ha a gyerekeket mindenre 
hipnopédiával akarnánk megtanítani. A haddisá-indzsiríszant se megkerülni, se si- 
ettetni nem lehet. A hipnopédia feltalálása az idők ködébe vész, úgyhogy nem 
tudjuk, hogy megpróbálták-e valaha, de ha igen, az eredmény szörnyű lehetett. 

— Azt a tudást, amivel ezt a sok mindent meg tudod mondani... azt mikor kap - 
hatja meg valaki? 

— Egyetemi szintű anyag, hipnológiának hívják. Majd felnőtt korodban, de csak 
ráépítve alacsonyabb szintű társtudományaira. Pszichológia, neurológia, agyhul- 
lám-analízis meg még egy csomó. Hangilaoran nagyon szigorúan megszabta, 
hogy ezeket milyen sorrendben és mennyi idő alatt lehet felvenni. Úgy kétszáz 
évbe beletelik végigmenni rajtuk. 

— Mi az a Hangilaoran? — kérdezte Ninda, mert Hinengi olyan igealakot hasz- 
nált, amit emberekre nem mondanak. 

— Az egyetemünk. A Galaxis egyik legnívósabb egyeteme. Ez az ő feladatkö- 
rük. 

— A dzserangok tudnak a létezéséről? 

— Ha nem tudnának, a tudósainkat nem fogadnák el tudósoknak. 

— Én is oda fogok járni, ha nagyobb leszek? 

— Már most is oda jársz. A Testvériség összes világán és hajóján minden 
oktatási intézmény Hangilaoran szerves része. 

— Értem. Akkor hát beindítom. .. 

Felnyitotta a gomb kis biztonsági fedelét, rátette ujját a gombra, s lehunyt szem- 
mel megnyomta. 


98. 


nd-13 Szindorlal 


,, Minden világnak megvan a maga történelme, minden városnak, minden háznak, 
minden embernek." 


Ílgaszaumi, 
A Galaxis világai, 
32. 


Syjndofeia első lakott világa Ewnkéy volt, bányászkolónia, a Saássiit világairól 
érkezett üzletemberek alapították sweylbányászatra. Később másféle ásványokat 
is találtak, a bányák ma is működnek. Több naprendszert is elfoglaltak a követke- 
ző időszakban, s letelepedtek az Államszövetség későbbi anyabolygóján is, bár 
egy ideig még az is csak kis bányászkolónia volt. A változást a kyYriaú hozta. A 
HYmwút-hegységben jövedelmező lelőhelyekre bukkantak. A bevételből meg- 
kezdték a légkör és a tengerek létrehozását, s ekkor vált a világ a térség vezetőjé- 
vé. Hamarosan önálló államiságra tett szert és birtokba vette a környező naprend- 
szereket. 

A mai nagyvárosokat még kupola alatt alapították, bár többségüket akkor, ami- 
kor már volt valamennyi légkör a bolygón, így eleve csak kisvárosra méretezett 
kupolát kaptak, azt tervezve, hogy mire kinövik, már nem lesz szükség a kupola 
bővítésére. Így is történt, bár ebben jelentős szerepe volt annak, hogy a mindenko - 
ri kormányok igencsak sürgették a bolygó lakhatóvá tételét, amibe csillagászati 
összegeket öltek. Ennek ellenére az anyabolygó felszínének ma is több mint húsz 
százaléka sivatag, mégpedig legnagyobbrészt olyan, ahol semmiféle élet nincs és 
soha nem is volt, kivéve néhány kupolavárost, amelyek — mint Lüakéáj — a kupo- 
lán kívülre terjeszkedve életet honosítottak meg maguk körül, nem ritkán erdőket 
ültettek, szántóföldeket létesítettek. Lűakéántól északra is erdők, mezők vannak, 
jelentős mezőgazdasági tevékenység folyik egy hosszan elnyúló, de keskeny parti 
sávban, amit azonban minden átmenet nélkül végtelen, sívó homoktenger követ. 
Magán a városon első pillantásra látható, hogy sivatagra épült, a kisszámú és gyér 
növényzetű parkon kívül alig van vegetáció, és az is főleg csenevész sivatagi cser- 
jékből áll, amiket még az átalakítás kezdetén telepítettek ide. Bár négy patak is fo- 
lyik erre az erdők felől, egyik sem hoz sok vizet, az esős évszakban is épp hogy 
meg lehet fürdeni bennük. A város vízszükségletét a tengerből fedezik. 

Syyndoreia enyhén meleg éghajlatú, csekély évszakos különbséggel keringő, 
közepesen nedves bolygó. Felszínének ötven százalékát egyetlen sekély világten- 
ger borítja, s nem egészen egyharmada lakható. A lakott terület kilenctizedét nö - 
vénytermesztésre használják, beleértve az erdőket, amik a világ jelentős faanyag - 
exportját szolgáltatják. A bányászat azonban súlyosan visszaesett egyes nyers- 
anyagok készletének kimerülésével, amik közül a kyíriaú jelentette a legnagyobb 


csapást az államgazdaságra, amikor a bányákat be kellett zárni. Ekkoriban az 
Államszövetség exportbevételeinek felét az anyabolygó bányászata adta. Az ezt 
követő visszaesés kormányválságok sorát hozta, s az egymást követő kormányok 
elnyomó intézkedések sokaságával próbálták megszilárdítani hatalmukat. A 
jelenlegi diktátor, Vűyrd Kiyfeán úgy került hatalomra, hogy puccsal félreállította 
Lehkán Sámméétilt, de ezt ő forradalomnak állítja be. Akárcsak elődje, ő is sok 
kellemetlenséget okoz a Testvériségnek és a szomszéd államoknak, amelyek 
rendszeresen bírálják antidemokratikus magatartásáért és a népjólétre fordított 
költségek erőteljes csökkentéséért. Ugyanakkor — bár a Testvériség a nem 
biztonságos országok közé sorolja — az Államszövetségben virágzik az 
idegenforgalom, a külföldről származó bevételeknek már a felét turisták hagyják 
ott. 

Az országnak Syyndoreia az egyetlen teljes légkörű világa. Részleges légköre 
van még négy világnak, köztük Áyllióp jutott a legmesszebbre, ahol egy meden- 
cét egészen kitölt a légkör, s ez a világ felszínének egytizedét kiteszi. A levegővel 
fedett terület növekedése azonban több száz syyndot évvel ezelőtt megállt, a költ- 
ségek miatt. A legkisebb kiterjedésű légköre Syáwúatnak van, ahol egy keskeny 
szakadékot tudtak csak megtölteni levegővel, s ott felépült egy kisváros. Ezeken 
kívül az ország összes lakott világán csak kupolavárosok vannak. Syyndoreiának 
nincsenek lakott kisbolygói, csak holdjai, és csak kilenc, meglehetősen kicsiny űr- 
városa van. Nincsenek továbbá olyan világai sem, amelyek különleges, emberi 
életre alkalmatlan fizikai vagy kémiai adottságaikkal csábítanák a turistákat. 

Az Államszövetség a galaktikus spirálkar külső szélén helyezkedik el, bár az 
anyabolygó naprendszere valamivel beljebb található. Ez sokban nehezíti az or- 
szág helyzetét, hiszen világainak háromnegyede már meglehetős távolságokra van 
egymástól, így a közlekedés költségesebb. Legkijjebb eső világaik közül kettő, 
Ítwansyép és Kym már a Kym-csillagköd területén fekszik, ahol ritka, értékes gá- 
zokat lehet kitermelni. Jelenleg azonban a kitermelés minimális, mert nem fektet- 
tek eleget a szükséges gépekbe — mindössze tíz hajó áll rendelkezésre, aminek 
egyszerre a fele dolgozik, pedig a feldolgozóüzem már most is elbírna húsz-har- 
minc hajó termelésével, és az üzemet is lehetne még bővíteni. De nincs rá pénz. 

Syyndoreia régebben jelentős kölcsönöket vett fel több csillagközi bankhálózat- 
tól, amiknek a Kiyfeán-kormányzat nagy hangon ígérte visszafizetését. Végül az- 
tán a kölcsönök egynegyedét fizették vissza, a többit különféle pénzügyi manipu- 
lációkkal évekig késleltették, míg végül a bankszövetség befagyasztott minden hi- 
telt a sjndoj kormánynak, s amikor Kiyrean államosított néhány olyan céget, 
amelyek külföldi hitelt kaptak, a bankszövetség letiltott minden Syyndofeiára irá- 
nyuló pénzmozgást. A helyzet később enyhült, a tilalmat feloldották a syyndor 
diplomatáknak köszön... hető... en... diploma... táknak... Ámmaiít elméjének 
harmadik rétegében egyfolytában keringenek a munkájával kapcsolatos gondok, 
pedig már elege van belőle, csak még magának sem vallja be, de a negyedik ré- 
tegben tisztán olvasható, amikor a fa tövében ültünk, akkor sem volt képes meg- 


szabadulni ezektől a gondolatoktól, de nem befolyásolhatom a gondolkodását 
még az első réteg felszíni szelvényében sem, még kirisegítséggel sem, vagyis hát 
szavakkal persze, ahogy bárki másnak, a kirik képesek érzelmeket sugározni, de 
ilyen befolyásra nem képesek, mert nincs olyan engedélyezhető érzelmi hullám, 
ami rávezetné Ámmaítot, hogy neki már túl sok volt ebből a munkából, csak ne- 
gatív érzelmeket használhatnék, de azokat nem szabad, ráadásul az ellenkező ha- 
tást érném el vele, ha találkoznánk és közvetíteném neki ezeket az érzelmeket, ak- 
kor tőlem fordulna el és nem a munkájától, legfeljebb arra tudnám rávenni, hogy 
vegyen ki szabadságot és menjen el nyaralni, de persze azt sem hiperfonon, úgy 
legfeljebb tanácsolhatom neki, pedig valójában arra van szüksége, hogy egy-két 
évre otthagyja a munkáját és elmenjen egy olyan helyre, ami nem is emlékeztet se 
arra a helyre, ahol dolgozik, se arra, ahol lakik, és elmélkedjen néhány dologról az 
életével kapcsolatban, hogy aztán eljuthasson a végkövetkeztetésig, ami csak az 
lehet, hogy otthagyja ezt a pályát és inkább művészettel foglalkozik, a térfestmé - 
nyei nagyon kifejezőek, de igazából mindegy, mit csinál, csak ez a munka nem 
való neki, nem illik össze a lelki alkatával, de egyszerűen nincs arra mód, hogy 
ebben befolyásoljam, ha megint idejönne, akkor ssssssss. . . 


99. 


nd-14 Tahunki 


,, Tudni nem akkor jó, ha hasznosítani tudjuk. Tudni jó." 


, 


Ílgaszaumi, 
Külföldi Gyűjtemények, 
Idézetek szindor íróktól, 7454. 


Aulang Laip 
43612. higit angdzsagan 
291 


...és kinyitotta a szemét. 

Néhány pillanatig mozdulatlanul feküdt, értelem nélkül keresgélt a semmiben, 
formákat, színeket, arcokat... arc... arc... az ott egy arc, egy emberé, egy emberi 
arc, Hinengi! 

A pillantása megtelt élettel, és megmozdult. 

— Jól vagy? — kérdezte Hinengi. 

Ninda bólintott. 

— Persze... — Felült. — Miért ne lennék jól? 

Egy másik nő is állt az ágy mellett. 

— Orvos vagyok — mondta. — Megvizsgállak, jó? 

Tahunki, olvasta Ninda a zöld kitűzőn. 


— Minek? Semmi bajom. 

— Ninda, este nyolcszáztizenötkor állt le a hipnogép, és már reggel van, mindjárt 
háromszáz. Az egész éjszakát átaludtad itt a laborban. Éjfél óta monitorozzuk az 
életfunkcióidat, mert nem lehetett téged fölébreszteni. 

Ninda csodálkozva nézett az orvosnőre, és ösztönösen a faliórára pillantott. Két- 
százkilencvenegy. .. akkor váltott kétszázkilencvenkettőre. 

— Csinálni akarok egy agyhullámvizsgálatot, mert. . . 

— Nem -— felelte Ninda. — Szó sem lehet róla. 

— Figyelj rám. A hipnopédia nem játék. Meg kell győződnöm róla, hogy az 
agyad rendben van. 

Ninda belenézett a nő szemébe, és először kitapintotta a kapcsolatot a kirikhez — 
nem volt meg, aludtak még -, aztán rákapcsolódott a nő elméjére, most már más - 
képpen, mint régebben, ezt a módszert a kiriktől tanulta az utóbbi időben. Csend- 
ben nézték egymást, múlt az idő, senki nem mozdult és nem szólalt meg. 

— Az agyam rendben van — mondta végül Ninda lassan, csendesen. 

Semmiféle befolyásolásra nem volt képes a kirik nélkül. Meg sem próbálta. 
Egészen mást tudott tenni. Áttekintette a doktornő elméjében, hogy mi az, amivel 
hatni tud rá. A magabiztos, higgadt tárgyilagosság. 

— Értem — mondta Tahunki doktornő hasonlóan csendesen. — Ennek örülök. Ak- 
kor kelj föl, légy szíves. 

Ninda fölkelt és nyugodtan felnézett rájuk. 

— Mire emlékszel az anyagból? — kérdezte Hinengi. 

— Mindenre. 

— Mondj valamit szindorul, kérlek — mondta a doktornő szindorul. 

— Szindorul is tudok — felelte Ninda irodalmi szindor nyelven. — És már nem be- 
szélek a csavargók nyelvjárásán, hallod? Bár pessze arra is emlékszek és asztat is 
tudom hasznánni, jahan. De ismerem az igazi szindor nyelvet, és Szindoria törté - 
netét is. Tudok mindent, amit egy olyan szindor tud, aki járt iskolába. 

— S mit fogsz kezdeni ezzel a tudással? Itt a Testvériségben nem sok hasznát ve - 
szed. 

— Tudni nem akkor jó, ha hasznosítani tudjuk. Tudni jó. 

— Ez bölcs megállapítás — bólintott Hinengi, aki fordítógéppel követte az el- 
hangzottakat. — De akkor sem tetszik a reakciód a hipnokezelésre. Átalszod az éj- 
szakát, aztán olyan vagy, mint akit nem is kezeltek. Még csak nem is beszélsz ál- 
landóan szindorul, egy intenzív nyelvtanfolyam után! Mehet ma iskolába? 

— Ha kialudta magát, nincs okom ellenezni — felelte Tahunki Nindára nézve, aki 
biccentett: igen, kialudta magát. 

— Akkor odaszólok Fendriának, hogy tartsa rajta a szemét. Ha ez elég. 

Tahunki gondolkodott. Ninda szó nélkül elindult kifelé, ahogy a szúnik szoktak. 

— Nincs más, amit most tehetnénk érte. Ha rosszul lenne vagy bármilyen elme- 
zavar jelét mutatná, akkor persze beavatkozunk, de... no jó, azt megtehetjük, 
hogy nem hagyjuk magára. 


Ezzel gyors léptekkel követte Nindát. De Hinengi is. Hármasban sétáltak végig 
a hipnolaborból kivezető kis folyosón, ahonnan mindenféle egyéb laborokba nyíl- 
tak ajtók. 

— Nem vagytok éhesek? — kérdezte Tahunki. 

— De — vágta rá Ninda. — Nagyon. Még nem is voltam ilyen éhes... két éve. 

— Akkor legalább egyvalami rendellenes — sóhajtott Hinengi. — Mit szólnátok, 
ha beülnénk a Siemlómiba? 

— Azt nem ismerem — mondta Ninda. Tahunki bólintott. 

— Egy étterem itt fölöttünk, 6-niri. Szívesen ennék valami meleg levest... mond - 
juk sunekkilt vagy ongét. 

— Részemről valami sültet — felelte Hinengi. — Meghívlak benneteket. — Ninda 
értetlen arcát látva hozzátette: — Ez azt jelenti, hogy én fizetem az egészet. 

— Ó... értem. Akkor engem egyszer már meghívtak. 

— Ma reggelire? 

— Dehogyis. Első nap, amikor már itt a hajón éltem... vagyis pont két éve. Egy 
férfi megmutatta, hogy kell használni az automatákat, megnyomta a gombokat, és 
amikor szóltam, hogy így ő fizette az egész reggelimet, akkor nevetett és azt 
mondta, tekintsem ajándéknak a Testvériségtől. 

Tahunki összecsapta a kezét. 

— Az te voltál... ó, nagy Ófanirg, hát persze! Elmesélte, de én elfelejtettem az- 
óta! 

Ninda fölpislogott rá. 

— Az Dzseran volt, a férjem. 

— Igen... tényleg így hívták. 

— No, akkor viszont én hívlak meg titeket, mert ha pont két éve a férjem volt az, 
akkor rajtam a sor. Elmesélte aznap az egészet, már emlékszem mindenre, azt 
mondta, egy kis muneszk liehával találkozott és megmutatta neki a nongir haszná- 
latát. 

— Pedig nincsen sok liehánk — mondta Hinengi. — Azóta egy sem volt. 

— No igen, ezt te jobban tudod. 

— Én hallottam egy emberről, aki Sídin érkezett — jegyezte meg Ninda. 

— Valami félreértés lehetett, mert a hipnolaborban nem járt — felelte Hinengi. — 
Márpedig az alapismereteket mindenkinek megtanítjuk, amikor fölvesszük ma- 
gunk közé. 

Elérték a liftet, elindultak fölfelé. Hinengi közben elővette a suagját. 

— Nem, sien, az utolsó lieha, aki a hajóra érkezett, az te vagy. Hol hallottál erről 
az emberről? 

— Van egy barátom Szindorián, nemrég itt járt a hajón, és azóta egyszer-kétszer 
beszéltünk hiperfonon. Ő említette. Egy ember az elkergetett sídi elnök társai kö- 
zül. Menedéket keresett nálunk. 

— Ó, az egészen más — értette meg Hinengi. — Akkor az az ember nincs a hajón! 
Csak a szísiben, nyilván kapott egy kabint, és legjobb esetben a Testvériség meg- 


előlegezi neki az útiköltséget a legközelebbi lakott világig, vagy talán egy tá- 
volabbiig. De ide biztosan nem jöhet föl, a lakószintekre, vagyis nem lieha, csak 
utas. Ezért nem kaptam róla értesítést. 

Nincs a hajón, gondolta Ninda. Igen, a szúnik gondolkodása szerint a hajó csak 
a felső nyolc szintből áll — a többi amolyan függelék, ami nem tartozik a hajóhoz. 

A Siemlómi pár lépésre volt a lifttől, egy park közepén álltak az asztalok és a 
székek, s kicsit arrébb egy kis épület, ahol az ételt készítették. Eleven szakácsok 
dolgoztak itt is, mint a hajó éttermeinek nagy részében. 

— Jut is eszembe — mondta Tahunki, miután egy pillantást vetett az étlapra —, 
mondd csak, Ninda, el tudod ezt olvasni? 

S odaadta neki az étlapot. Ninda csak rápillantott. 

— Hát persze. Miért ne tudnám? 

— Olvasd hangosan, kérlek. 

— Kwain-syűllan uép löytan, kymdéin áát vjömnessy öéran iiőt... de hiszen ez 
szindorul van! Tudok szindorul olvasni! 

— Eszerint működött a mai hipnó. 

— Kwain-syűllan uép löytaú sfyvéin kyőúm da! 

— Nagyszerű, akkor rendeld is meg — bólintott a doktornő mosolyogva. — Azt 
mondja, a nedzsvati zöldségtál sült settunszeletekkel éppen jó lesz — fordította 
Hinenginek, aki már eltette a suagját, nem volt fordítógépe. 

— A settun milyen állat? — kérdezte Ninda. 

— Hal, Szindorián elég gyakori, de nálunk is, a Felhő több világán. Kistermetű, 
gyors úszó, ízletes húsa van. Azt hiszem, az ősi szúnik idejében tenyésztették ki, 
szóval elég régi faj. 

— Igen, ismerem, külső-galaktikus — bólintott Hinengi. 

— Én maradok az ongélevesnél. 

— Én suahut fogok enni. 

Étkezés közben beszélgettek, mint a szúnik általában. 


100. 


, Ő volt a középpont, ő volt a fény, 
ő volt a nappal, ő volt az éj, 

ő volt a festő és az ecset, 

ő volt a modell és a vászon, 

ő volt világunk: Limelullt. " 


Ílgaszaumi, 
Vahule Ílu, 
Limelulli Első Eposza 
Áhanin 
Aulang Laip 
43612. nodzsat fínirrugan 
815 


Áhanin volt az első világ Sielunt óta, ahol nem kupolavárosban éltek, hanem sza- 
bad természetben — de itt a természetet nem kizárólag ember alkotta. Áhaninon az 
ember érkezése előtt is volt már élet, a nagy kiterjedésű óceánban több százezer 
faj élt már, amiknek semmi közük nem volt Ősi Föld élővilágához. A szárazföl- 
dön, az egyetlen kontinensen és a néhány kisebb-nagyobb szigeten csak csenevész 
fűfélék tenyésztek, amik — evolúciós léptékben — éppen csak hogy birtokba vették 
a partvidékeket és onnan felfelé a folyóvölgyeket, amikor az első telepesek meg- 
jelentek és magukkal hozták a galaktikus élővilágot. 

— Ez azonnal kipusztított volna minden őshonos életet — magyarázta Séri —, ha 
nem léteztek volna már azok a módszerek, amikkel meg lehet védeni mindkét élő - 
világot egymás káros hatásaitól, és idővel össze lehet őket szoktatni. Ennek az 
eredményét láthatjátok itt. 

A kis magaslatról messzire el lehetett látni a füves lapályon. Mindenfelé állatok 
legelésztek, Ninda felismerte a dzsangvamit, egy vöröses szőrű, magas növény- 
evőt, aminek egyenes szarvai voltak, meg a selvamit, ami hasonlított rá, csak csa- 
vartak voltak a szarvai és zöldes bundája volt. De voltak kisebbek is, amiknek 
nem volt szarvuk, szemlátomást azok is növényevők voltak. Helyenként egy-egy 
fa állt, az ágakon madarak ültek, az égen is szálldostak és a fűben is lépkedtek. De 
az ő nevüket Ninda nem tudta. Távolabb, a folyó partján egy nagy állat üldögélt, 
innen nézve csak egy sötét tömbnek látszott, akkor lehetett jobban kivenni a for- 
máját, amikor fölkelt, arrébb sétált és leült megint. 

— Az egy vjakhetrt — mondta Séri, vagy legalábbis valami olyasmit mondott, 
amit Ninda így hallott. Az ő neve sem Séri volt, hanem valami sokkal bonyolul- 
tabb, a gyerekek egyszerűsítették le arra, hogy Séri. Ő volt az idegenvezető. Sőt a 


világot sem Áhaninnak hívták az itteniek nyelvén, ez a szúni neve volt, ők valami 
nehezen kiejthető nevet használtak. A nyelvük neve szúniul áhan volt. — Halászik. 
Főleg halat és gyümölcsöt eszik. Sok halunk van a folyóban. Nagyon büszkék 
vagyunk az ilyen környékekre, ahol kiterjedt élővilág él. 

— Erdők vannak Áhaninon? — kérdezte Szinensi. Szúniul beszéltek, Séri jól be- 
szélte a nyelvüket. Az esszidzsinna fogadta fel, hogy kalauzolja a csoportot. 

— Igen, a közelben is van egy. Nézd azt a dombot a folyón túl. Amögött egy da- 
rabig még rét van, aztán egyre sűrűbbek a fák, és nemsokára erdőbe megy át. 

— Mekkora erdő? 

— Hát... pár ezer hirgon meglehet. De vannak nagyobbak is, és a miénk az 
egyetlen őserdő a Galaxisnak ezen a vidékén. 

— Mi az az őserdő? — kérdezte Elgari. 

— Olyan erdő, amit soha nem gondoztak. A kultúrerdőkben az elöregedett fákat 
kivágják, meg ha a facsemeték túl közel nőnek a nagy fákhoz, azokat kiemelik és 
máshová ültetik. Szóval gondozzák az erdőt. Az őserdőt nem. 

— Megnézhetjük? — kérdezte Sifartié. 

— Hogyne, nagyon szívesen mutogatjuk. De sétálni csak néhány kis ösvényen 
tudtok benne. Áthatolhatatlan, kusza növényhalmaz, mindenhol kidőlt fák korha- 
dó törzsei, letörött ágak, összevissza nőtt fák. Pontosan azért ilyen, mert azt akar- 
tuk, hogy igazi őserdő legyen. Az a terület gyakorlatilag elveszett a számunkra, 
kivéve hogy turistalátványosság. 

— Levegőt is termel, nem? 

— De, bár egy ugyanekkora légültetvény százszor ennyit termelne, és hát nekünk 
természetes légkörünk van, amit a növényzetünk reprodukálni tud. Légültetvé- 
nyünk csak azért van, néhány kisebb, mert van egypár vulkánunk, amik miatt cél- 
szerű légültetvényt tartani. 

— Sahatti, sahatti — kiabálta valamivel arrébb az egyik kisgyerek, és mutatta az 
egyik állatot, amelyik fölfelé tartott hozzájuk a nem különösebben meredek lej- 
tőn. Szarvatlan, középméretű növényevő volt, csillogó, fénylő kék bunda borította 
a testét, hosszú szálú, hullámos. 

— Igen, ez egy sahatti — felelte Séri. — Úgy látszik, érdekesnek talál minket. Nem 
kell félni tőle. 

— Ki fél tőle? — kérdezte a kicsi hetykén. 

Ninda köntösére nemrég Szinensi anyja varrt egy mellzsebet, abban ült YY, s 
most elkezdett mocorogni. Engedélyt persze nem kért, hogy kimásszon. Leugrott, 
s gyors iramban tartott a sahatti felé. Az egész csoport őt figyelte. Vagy ötven rí- 
ginre voltak az emberektől, amikor találkoztak, és két lépésről óvatosan szemlél - 
ni, aztán szaglászni kezdték egymást. 

— Ez a két állat a Galaxis két átellenes oldalán fejlődött ki — mondta valamelyik 
férfi. 

— De gyakran találkoznak — mondta másvalaki —, az ember elvitte mindkettőt 
mindenfelé. 


A sahatti közelebb lépett, YY hanyatt gurult, és amíg a nagy állat fölé hajolt és 
a hasát szaglászta, ő paskolni kezdte az orrát, ami akkora volt, mint a kirikölyök 
teljes egészében. Aztán Áű is feltűnt, őt is kihozta Arszi, lerohant a lejtőn a test- 
véréhez, és egy pillanat múlva már a sahatti nagy, lelógó fülét húzkodta. 

— Sok sahattit nevelünk — mondta Séri —, a sahattiszőr kelendő nyersanyag fona- 
lakhoz és különféle műszaki célokra. Egy ekkora állatról szúni évenként egy 
endzs szőrt fésülünk ki, és az állaton alig látszik a hiány. 

A sahatti fölnézett, Áű pedig a fülén csimpaszkodva lógott a levegőben. 
Egészen sárga lett, amiről Ninda és Szinensi tudta, hogy azt jelenti, tetszik neki ez 
a helyzet. Úgy tűnt, a sahatti észre sem veszi, hogy egy kiri lóg a fülén. Szólt YY - 
nek, ők is vették az érzelmi hullámot, aztán egy másik hullámot küldtek a sahatti- 
nak, aki megint lehajtotta a fejét, és YY belekapaszkodott a másik fülébe. Aztán a 
sahatti fölemelte a fejét, megfordult és visszabaktatott a rétre. 

— Hé, ez elviszi a kirijeiteket — szólalt meg valaki. 

— Majd visszahozza — felelte Ninda nyugodtan. Ők persze Szinensivel tudták, 
hogy az állat csak hiszi, hogy ő akart visszamenni, a kirik úgy irányítják, ahogy 
akarják. Játszanak egy kicsit, utaznak a sahatti fülén, s ha akarják, a csorda összes 
állatán utazhatnak. A környék bármelyik állata teljesíti minden kívánságukat. 

A csoport még sétált egy ideig a dombtetőn, aztán lassan visszaindultak a város - 
ba — valójában ki se jöttek belőle, a dombtetőtől alig száz ríginre házak voltak, az 
állatok egyenesen besétálhattak volna a városi utcákra, csak fölmásznak a domb- 
oldalon és ott vannak. Páran aggódtak a kirikölykök miatt, de Ninda megnyugtatta 
őket, nem fognak eltévedni. 

A dombról nézve az 4ulang Laipnak kisebbnek kellett volna látszania, hiszen a 
domb lábánál állt, de valójában a domb nem ért magasabbra a szísi tetejénél, s a 
hajó innen is éppen olyan óriási volt, mint lentről. Nindának ez volt a legtetszető - 
sebb látvány a városban, ámbár szép város volt, sok parkkal — az egyiknek a része 
volt a suárkikötő —, szép építésű toronyházakkal, távolabb hegyoldalra kúszó ut- 
cákkal. 

A dombnak az Aulang Laip felé eső szélén asztalok és padok voltak, némelyik - 
nél emberek ültek, ettek vagy beszélgettek, és volt egy, amelyiknél Ninda megállt. 
Az ott ülők valamilyen játékot játszottak, ami nem hasonlított semmire, amit Nin - 
da ismert. Öten ültek az asztalnál, ketten az egyik oldalán, egy velük szemben, 
kettő Nindának háttal. Három férfi, két nő, egyik se fiatal. Hatszögletű lapocská- 
kat rakosgattak egymás mellé az asztal közepén, már jó néhány volt ott, bonyolult 
rajzolatok voltak rajtuk. A lapocskákat az asztal négy sarkán álló dobozokból vet- 
ték, szemlátomást sem a dobozok, sem a hatszögek nem tartoztak egyikükhöz 
sem, bármelyikük bármelyiket használhatta. Arra sem volt szabály, hogy milyen 
sorrendben tesznek le lapocskát. 

Nindát valami megérzés késztette arra, hogy megálljon az asztalnál és figyelje 
őket. Aztán ahogy Rongami odalépett hozzá, halkan megkérdezte: 

— Mi ez a játék? 


— Fhangíi — volt a válasz. 

nd-16 fhangíl 
,, Némelyik életrajzírója úgy gondolja, hogy Ninda életét teljesen megváltoztatta a 
Jhangí, és ma senki nem ismerné a nevét enélkül. Ez mindenképpen túlzás. Nindát 


nem a fhaneégt tette azzá, akivé lett. De jelentős hatással volt rá. " 


Sileni: 
Naplóm Nindával, 
44607. angdzsagan 


— Mi az a fhangi? 

A háttal ülők egyike megfordult, egy idős férfi. Szürke szakálla volt, ráncos 
arca, érdeklődő pillantása. 

— Örülök, hogy hallottál a fhangi létezéséről, fiatal barátom — mondta enyhe ak- 
centussal, szúni nyelven. — Ezt, amit mi csinálunk, nem fhangínak hívják. A neve 
fhangídóar. A fhangi egyik leegyszerűsített megtestesülése, ami kívülről szemlél- 
ve olyan, mint egy társasjáték. 

— De nem az — állapította meg Ninda. 

— Nem, nem az. Mi nem játszunk, hanem beszélgetünk. Azaz annyiban mégis 
olyan, mint egy játék, hogy egy kötött szabályrendszert követünk benne, de nin- 
csen konkrét célunk. Csak megfogalmazzuk gondolatainkat. 

— Hogyan? — kérdezte Ninda. 

— Hát ha érdekel, megpróbálhatom elmondani. — Az öreg visszafordult az asztal - 
hoz, mondott néhány szót a társainak a maguk nyelvén, s kivett egypár lapocskát 
az egyik dobozból. Letette őket az asztal sarkára, távolabb a többitől. — Nézzétek. 
Ezek a lapok gondolati elemeket jelképeznek. A fhangi egy rendszer, ami gondol - 
kodásunkat segít rendben tartani, kifejezni, formába önteni. Ezekkel a rajzelemek- 
kel ezt tudjuk megtenni. Itt ez a jel — mutatott az egyik lapocskára, amin körben 
hullámos vonal volt. — Azt jelenti: szeretet. Itt ez a másik, egy kissé bonyolultabb 
rajz, azt jelenti: kötődés. Ez pedig a gondoskodás. Ha a hármat egymás mellé te- 
szem... 

— Akivel összeköt a szeretet, azzal gondoskodunk egymásról — vágta rá Ninda. 

— Kiváló — bólintott az öreg elismerően. — Most pedig körberakom a szeretetet 
hat fogalommal. Kötődés, gondoskodás, törvény, összhang, figyelem, érzelem. 
Ezzel... 

— A törvény nem illik ide — vágott közbe Ninda határozottan. 

— Már hogyne illenék! 


— Nem illik ide — jelentette ki Ninda. — Ezek pozitív érzelmek, a törvény pedig 
nem. 

— Valóban. — Az öreg összehúzott szemmel méregette a szőke szúni kislányt. — 
Éppen ezért vesszük be. Hat fogalmat, amik egy hetediket vesznek körül, úgy hí- 
vunk: egység. Arra törekszünk, hogy minden egységben legyenek pozitív és ne- 
gatív fogalmak egyaránt. A szeretetnek ebben az egységében, amit most összerak - 
tam, a törvény pozitívvá változik azáltal, hogy a családi kapcsolatot szentesítő tör- 
vényre utal. 

A szindor csavargók számára a törvény olyasvalami volt, ami mindig üldözte 
őket, szúni életében pedig Ninda még a szót is csak ritkán hallotta. Így megmaradt 
a korábbi negatív jelentése, de tudomásul vette, hogy ebben a különös gondolat- 
rendszerben a törvény pozitív is lehet. 

— S most mit teszel ezzel az egységgel? 

— További egységeket illesztek mellé. Minden fogalom lehet egy egység közép - 
pontja és hat másiknak a széle, a hatszögrácsos elrendezésből következően. Példá- 
ul ide, az összhang és a figyelem mellé tehetem a melódiát, s akkor az összhang 
máris kétfélét fog jelenteni: a szeretettel családi összhangot, a melódiával viszont 
zenelt. 

— Akkor oda való a matematika — közölte Ninda. — És az idő meg a kerék. 

— A kerék? 

— Igen. Van ilyen lapocska? 

— Hogyne lenne. Csak meglep, hogy ismered ezt a gondolatot. Egy elég régen 
élt fhnangímester munkásságából való. 

— Nem ismerem. Csak nyilvánvalónak tűnt, hogy ott kell lennie. 

Az öreg egy pillanatig tűnődve nézett rá, aztán egy pillanat türelmet kért és asz - 
taltársaihoz fordult. Mondott valamit az ő nyelvükön az egyik férfinek, aki bólin- 
tott, fölkelt és elment. 

— Kérlek, várjatok egy keveset, amíg a fiam visszatér. Úgy gondolom, hogy ér- 
demes lenne többet foglalkoznod a fhangíval. Mi ugyan nem vagyunk thabbua- 
nok, de a családunkban hagyomány, hogy tanulmányozzuk a fhangít. — S ezzel 
meghajolt ültében. — A nevem Szketro Mjanrit, tízdíres fhangímester. — Körbemu - 
tatott az asztal körül ülőkön. — A feleségem, Antrit Szvapan kilencdíres, a bátyám, 
Rjakszti Arrat kilencdíres, a bátyám lánya, Klavan Prapszten hétdíres mester, és 
máris jön vissza a fiam, Tvantin Avjeri nyolcdíres mester. 

— Ninda — viszonozta Ninda kicsit zavartan a meghajlást, s esze ágában se volt 
műypráént mutatni. — Nekem... nincsenek olyan címeim, amik ezekhez foghatók 
lennének. 

Közben átfutott az agyán, hogy vajon itt mitől függ, hogy valakit hogy hívnak, 
mert a szindorok az egyik szülőjük családnevét öröklik választás szerint, a szúnik 
mindkettőét, de ezeknek a neve nem is hasonlít. 

— Természetesen — felelte Szketro Mjanrit. — Idővel bizonyára lesznek. Lám, jön 
is már. 


A fia a tér távolabbi része, egy épület felől közeledett, nagy táskát hozott a ke- 
zében. 

— A fhangi tanulmányozásával sok mindent megtudhatsz a világról, másokról, 
önmagadról. Mindenképpen megéri a fáradságot, ha netán nem leszel semmilyen 
magasabb szintű mester, akkor is. Nem ez számít, hanem a szemlélet, amit a 
fhangi segítségével elsajátíthatsz. 

A fia odaért hozzájuk és két kézzel fogva Ninda felé nyújtotta a táskát, de nem 
szólt semmit, nyilván nem tudott szúniul. 

— Kérlek, fogadd el ezt tőlünk — mondta helyette az apja. — Egy egyszerű kis in- 
duló dóarkészlet, amivel megismerheted az alapokat. 

— De hát ez... óriási... 

— Semmiség. Számunkra mindig öröm, ha egy fiatalt beavathatunk a fhangi 
szépségeibe. Szavaidból úgy tűnik, hogy van érzéked ehhez a művészethez, és jó 
kezekben lesz nálad ez az apróság. Ami pedig a súlyát illeti, nyilván akad a közel - 
ben egy teherhordó. 

Rongami már nyúlt is a suagjáért és hívott egyet, s mialatt Ninda akadozva 
megköszönte, meg is jött a teherhordó. Tvantin Avjeri rátette, Rongami pedig 
megadta az úticélt, Ninda gantirlakását. Az automata elszárnyalt az Aulang Laip 
felé, ők pedig elköszöntek a fhangímesterektől és a csoport után siettek. 

— Te tudsz erről valamit? 

Rongami vállat vont. 

— Édeskeveset. Nagyjából annyit, hogy létezik. De ha kérdésed lesz, valamelyik 
mester biztosan segít. 

— Van a hajón is? 

— Húszezer ember között egy csomónak kell lennie. Várj csak. Te liktenit-upesz 
vagy. Sáharongit ismered? 

— Persze, kistermetű, kedves asszony, sziangdzsankor kaptam tőle jogratkrémes 
sütit a jannihaumban. 

— No, hát ha jól emlékszem, az ő férje fhangímester. De lehet, hogy ő maga is. 
Nézd meg a suagodon, kik azok. 

Ninda bólintott, de nem nyúlt a suagjáért. Nem sürgős. Utolérték a csoportot, 
akiknek Séri éppen egy szobor történetét magyarázta. Vagy egy derkit mászkáltak 
még a városban, aztán amikor visszatértek az Aulang Laiphoz, Ninda kiment a 
magaslat peremére, és leült egy padra. Várt. 

Kisvártatva egy ívelt szarvú, nagy állat vált ki a tóparton legelésző nyájból, és 
ügetni kezdett Ninda felé. Fölkaptatott a magaslaton és megállt előtte. Lehajtotta a 
fejét, a füvet szaglászta, a hátáról pedig előreugrált a két kiri, s lecsúsztak a nya- 
kán. Fürgén felkapaszkodtak Ninda köntösén és bebújtak a mellzsebbe. Ketten 
épp hogy elfértek benne. 

Ninda fölkelt és visszasétált a hajójához. 

nd-17 első dí 


, Nincs kékebb semmi, mint Fónarrugandi tavainak vize. Nincs fehérebb semmi, 
mint a hó Szahindáfaran csúcsain. Nincs aranyszínűbb a Sínisuálnál. Nincs tisz- 
tább egy újszülött lelkénél. " 


Igaszaumi, 
Jahanin-szódzsan, 
63. sómir, I. singir 


Khetagarthin, Szakhatin és Vakhtiszummathin volt az a három tudós filozófus, 
akik a fhangi alapjait lerakták, thabbuan időszámítás szerint háromezer évvel ez- 
előtt. Azóta szakemberek nemzedékei dolgoztak rajta, s mostanra a rendszer az 
összetettség magas fokát érte el — ám a tökéletességtől messze van. Semmi, amit 
ember alkot, nem lehet tökéletes, s nem is kell annak lennie. A fhangi annak tudo- 
mánya, de egyúttal művészete is, hogyan fejezzük ki tökéletlen gondolatokkal ön- 
magunk és a világ dolgainak tökéletlenségét. 

Ilyeneket olvasott Ninda a könyv előszavában. A táska tartalma a legérdekesebb 
dolog volt, amit valaha kézbe vett. Hat nagy műanyag doboz volt benne, tele dó- 
arlapocskákkal, ezek valamivel nagyobbak voltak, mint amiket az áhanini család 
használt, és színesek, nagyon sokféle színűek. Volt benne tucatnyi kis hatszögletű 
tálca, amikben kis mélyedések mutatták a lapok helyét, pasztellszínekkel megje- 
lölve külön a középsőt, az azzal szomszédosakat és a legkülsőket, vagyis tizenki- 
lenc lapocskának volt hely egy tálcán. Volt egy sok rétegre összehajtott műanyag 
lap, kihajtva óriási volt, Ninda fél ágyát elfoglalta, pedig azon elfért volna két fel- 
nőtt. A lapon is kis mélyedésekbe illettek a dóarok. Egy további dobozban szám- 
talan négyzet alakú, fehér, hajlékony lap — papírnak tűnt —, és egy hosszúkás, vé - 
kony eszköz, ezüstszínű, gombokkal az oldalán. És egy külön kis dobozban a 
könyv, memóriakockában, amit beleillesztett a suagjába, és egy hatalmas terjedel- 
mű írásművet kapott. Rengeteg nyelv közül lehetett választani, a szúnit választot- 
ta — a szindort is választhatta volna, az is köztük volt. Mint a könyvből megtudta, 
ez egy alapfokú gyerekkészlet az első dírhez. 

A fhangi alapja: a gondolati elem (thabbuan nyelven fhá). Például egy érzelem 
vagy fizikai érzés, egy eszme valamely eleme, vagy éppen egy szín, egy illat, egy 
hang. Ezek bonyolultabbakká állhatnak össze, csoportokká (fhauná). Mindkétféle 
elemnek, az egyszerűnek és a bonyolultnak is van egy jele (khá). A fhangínak kü- 
lönféle megnyilvánulásai vannak. Dóar: a khákat hatszöglapocskákra (most tudta 
meg, hogy a nevük dúth, nem pedig dóar, az magának az egésznek a neve) írják 
és úgy rakosgatják őket, asztalon, padlón vagy hatszögmintás lapokon (thaníi), az 
mindegy. Lúma: hatszögrácsos felületre írják őket (vagy rács nélkülire, de rácsos 
elrendezésben), ez annyival nehezebb, hogy nem lehet törölni, átrendezni — de ez 


szolgál a dóarban létrehozott gondolattáblák rögzítésére is, vagy a fényképezés. 
Nuéthi: az , ehető" fhangi, amikor a fhaunákat kis hatszögletű tálkákban (núthi) 
elhelyezett, falatkákra vágott ételek képviselik, s a gondolatsorokat az képviseli, 
hogy milyen sorrendben fogyasztunk el egyet-egyet. Thandi: a fhangi 
legnehezebb, legbonyolultabb változata, szintén írásban, mint a lúma, de nincs 
hatszöges elrendezés, nincsen semmilyen támpont, és egy-egy khát akár tucatnyi 
vagy még több khá vehet körül. Kuám: egy kiegészítő fhangíművészet, új fhauná 
létrehozását jelenti, a hozzá tartozó khával és minden egyéb kellékkel együtt. 

Ninda kinyitotta a fehér dobozt, ahogyan a könyv kérte, és a különböző reke- 
szekben azonosította a jó (glá), a rossz (drí), a fény (khíp), a sötétség (thúd), a hi- 
deg (druan) és a meleg (amben) kháját, majd összerakta őket a semleges közép - 
pont (émi) körül egy kis thanítálcán. Mik kerültek egymás mellé? — kérdezte a 
könyv. Mik állnak szemben? Mi a sorrend, ha körbejárjuk thind irányban? És 
khom irányban? Aztán a könyv mutatott néhány kombinációt és elkezdte magya- 
rázni őket. Ha thind irányban a jótól a rosszhoz érünk, az romlás — ha a rossztól a 
jóhoz, az javulás. De minek a romlása vagy javulása? Mi hűl vagy melegszik, sö- 
tétedik vagy világosodik aszerint, hogy mi a sorrend? 

S a könyv mutatott egy lúmát. Thabbuan művész írta ötszáz évvel ezelőtt, Thak- 
kurandi. Csak ezt a hat fhát használja, s nem is nagy, ezért nagyon jó a kezdők ta- 
nítására. Ha az egység közepén az émi áll, s ez thind irányban körbejárva meleg - 
szik és világosodik, akkor mire körbeérünk, az már nem semleges, hanem egy 
meleg és világos középpont lesz. Most átvisszük a nézőpontot a szomszédos egy- 
ségre, ahol ugyanezek fordított sorrendben állnak, és kapunk egy hideg, sötét kö- 
zéppontot. E kettő találkozásánál elhelyezzük a jót és a rosszat, s mit fogunk ta- 
pasztalni? 

Ninda olvasott és kísérletezett. Arra eszmélt föl, hogy YY fölugrik az ágyra és 
megböki az orrával. Riadtan nyitotta ki neki az elméjét, s a kölyök szemrehányó - 
an jelezte, hogy már másodszor szól. Éjfél van és ő éhes. A kiriknek nincsen fo- 
galmuk a pontos időről, de azt, hogy nagyon késő, ki tudják fejezni érzelmi nyel - 
ven. Ninda bocsánatot kért, fölugrott és kinyitotta az ajtót. YY kisurrant a parkba, 
gyümölcsöt szakítani, ő pedig elment egy automatához ennivalóért. 

Valamit aludnia is kell, nem olvashat egész éjszaka. Holnap iskola. Leült meg- 
enni a vacsoráját, az 5-sibe szektor szélén volt egy kis park, YY is ide jött ki gyü - 
mölcsért. Éjfélkor a lakónegyedekben nem volt sokkal kisebb a forgalom, mint 
napközben, és persze pontosan ugyanolyan világos volt, a hajó egyetlen részén 
sem változtatták a megvilágítást a napszakok szerint, ez nem egy világ felszíne, 
ez egy hajó. Mindenki magának csinál félhomályt vagy sötétséget az alváshoz, 
ahogy kedve tartja, és bármikor megteheti, hiszen ablakok nincsenek. Ninda egé- 
szen sötétben szokott aludni, ez olyan volt, mint Luakeánban, ahol nem volt taná- 
csos az utcán aludni, amíg nem volt sötét, mert túl sokan vehették észre az em- 
bert. 


— A tiéd? — kérdezte egy hang. Ninda fölpillantott. Egy fiú volt, valami enniva- 
lót tartott a kezében ő is, és lemutatott Ninda lábához. Ott ült YY, jogratot evett és 
a parkban sétálgatókat figyelte. 

Ninda bólintott. 

— Hogy hívják? 

—Í— mondta Ninda szúni kiejtés szerint. 

—  Í"? Ez a neve? 

— Ez. Én adtam neki. 

— Gondolom, hosszabbat is meg tudtál volna jegyezni. 

— Valószínű. De ő még csak egy kölyök. 

— Ja, értem. Rövid állat, rövid név. Később kap hosszabbat, ha már nagyobb 
lesz, ugye? 

Ninda mosolygott és ette tovább a szadmátéjét. 

A fiú leült mellé, ő is evett. Nindát nem zavarta. Szindorián illetlenség lenne, 
hogy leül mellé engedélyt sem kérve, de ez itt a Testvériség, és neki semmi köze 
nincs már Szindoriához. 

— Én már láttalak téged — mondta a fiú. — Te vagy az a lieha lány, aki Handia- 
pról jött közénk. 

— Szindoriáról. 

— Hát akkor onnan. Én Sinuri vagyok. 

— Ninda. 

— Van már srácod? 

— Nincs, de nem is akarok. 

— Miért nem? 

Ninda vállat vont. 

— Csak. 

— Akkor csajod van? 

— Nincs, de azt sem akarok. 

— Furcsa lány vagy. 

Ninda bólintott. 

nd-18 első lúmal 


, A fény lúmái — ez a címe ennek a könyvnek. De mi az a fény? Thrangidémi lúmá - 
ja szerint a fény csak érzékcsalódás. Szerintem nem. A fény egy érzés, egy érze- 
lem. Vagy több." 


Ninda: 
A fény lúmái, 
bevezető 


— A fhangíról? Elég sok mindent tudok, igen. — Fendria tűnődött egy kicsit. — A 
thabbuanok elég különös nép... mi szúnik is azok vagyunk, persze. Ők valahon- 
nan a Külső-Galaxisból származnak, nagyon messze, a túloldalról. Több ország 
területén élnek kisebbségben, sokfelé a Galaxisban. Jelentős irodalmuk van, a 
könyveiket és filmjeiket sok nyelvre lefordították, nekünk is nagy thabbuan 
gyűjteményünk van az Ílgaszaumiban. És hát a filozófiájuk. A fhangí előtt is volt 
már köztük néhány jelentős filozófus, bár aztán az ő munkásságukat a fhangi 
némileg elhalványította. Bevallom, én sem sokat tudok róluk. A fhangíi elég híres 
dolog. Szinte bármire jó. Vannak, akik arra használják, hogy megjegyezzenek 
vele dolgokat, például az elintéznivalóikat, vagy éppen tanulási segédeszközként, 
mert kiválóan lehet vele gondolati láncokat felépíteni, sőt, ez az egyik legnagyobb 
erőssége. De vannak, akik afféle irodalmi műveket alkotnak a segítségével, 
elrendezik a kis hatszögeket, és olyan írásokat hoznak létre, amiket csak a 
beavatottak értenek ugyan, de ők nagy gyönyörűséggel tanulmányozzák. 

Ninda elővett a köntöse zsebéből egy thanítálcát és tíz dúthot, a tálcát a sző- 
nyegre tette és elhelyezte rajta a dúthokat, hogy kiadják a dóart, amit az éjjel ki- 
gondolt. 

— Nagyon szép... de én ezt nem tudom elolvasni. Te csináltad? Bocsáss meg, de 
nem ismerem a jeleket. De vannak jó páran a hajón, akik boldogulnak vele, mu- 
tasd meg nekik. Nem nehéz megtalálni őket. 

Ninda mellett és a háta mögött egymást váltották a gyerekek, hogy mindenki 
megnézhesse az alkotást. 

— Egyébként nem kell a lapocskákat magaddal hurcolni, leírhatod a jeleket. Raj - 
zolni tudsz a suagodon is, de ha jól tudom, a fhangímesterek a tollat és a papírt ré- 
szesítik előnyben. 

Ninda értetlen arccal nézett rá. A tanárnő felállt és a fali polcok egyikéhez lé- 
pett. Fölvett valamit, visszajött és Ninda elé tette a szőnyegre. 

— Ez egy írótábla, rajta egy papírlappal. Ez egy speciális anyag, külön erre 
gyártják. Egyébként majdnem ugyanaz, mint amit különböző higiéniai célokra is 
használunk. Ez pedig egy toll — nyújtott át még valamit: egy ugyanolyan hosszú- 
kás eszközt, mint ami a dóarkészletben is volt. 


— Ezt ismerem — örült meg Ninda -—, van egy ilyen a készletben. 

— No lám csak, és a használatát is ismered? 

Ninda megrázta a fejét. 

— Én el tudom neki magyarázni, Fendria — mondta Ángsauri. 

— Hát akkor csak csináld. 

— Nézd — hajolt oda a másik lány -—, itt bekapcsolod, és ezt a négy gombot for- 
gatva beállítod a színt. Piros, sárga, kék és fekete, ezekkel kikeverhetsz mindenfé - 
lét. Ezzel a fehér gombbal tárolhatod is, hogy később is meglegyen. Ez a gomb 
pedig a vonalvastagságot állítja be. Aztán csak mozgatod a papíron, ahogy a sua- 
godra írsz az ujjaddal, csak ezt nem lehet törölni. Vagyis de, ha ugyanolyan színt 
állítasz be, mint a papír, akkor az a szín takarja a korábbit. Ja, ez pedig az átlát- 
szóság. Ha erre fordítod, akkor a szín teljesen takarja a korábbit, de ha erre, akkor 
keveredik vele. Itt van egy kis lencse, ez elé tehetsz bármit, aminek színe van, és 
megnézi magának a színt. 

— Értem — felelte Ninda, és szépen leírta a tíz khát a thanítálcáról, az eredeti el- 
rendezésben, sötétkék színnel. 

— Azt hiszem, így már lúmának hívják — mondta Fendria. — Miről szól? 

Ninda ujjával követte a khákat a papíron, úgy olvasta: 

— Mi a sötétség? A világosság hiánya. Mi a hideg? A meleg hiánya. Mi a go- 
noszság? A jóság hiánya. 

Ezen egy kicsit elgondolkodott mindenki. 

— Miért? — kérdezte aztán Helligi. 

— Miért ne? — kérdezett vissza Ninda mosolyogva. 

— Sötétség az, amikor nincs fény — fejtegette Rongami. — Hideg az, amikor nin- 
csen meleg. De ahol nincsen jóság, ott gonoszság van? 

Ninda rápillantott azzal a vesébe hatoló, mindent látó, mindent megértő 
tekintettel, ami egyszer már annyira megdöbbentette Ámmaítot is. Rongami épp- 
olyan döbbenettel nézett vissza rá. Lassan múltak a pillanatok. 

— Igen — felelte aztán Ninda csendesen. — Szerinted nem? 

Rongami válasz helyett elgondolkodva forgatta két ujja között a suagját. 

— Azt hiszem, értem, mit akarsz mondani — bólintott Fendria. — Nagyon filozofi- 
kus gondolat. Neked jutott eszedbe? 

Ninda majdnem bólintott, de aztán a vállára billentette a fejét. 

— Hát... én csak szavakba öntöttem, de szerintem ez egy alapvető igazság. 
Akárki mondhatta volna éppen ugyanígy. 

— Erre thabbuanul van egy kifejezés, majd alighanem találkozni fogsz vele a ta- 
nulmányaidban. Alapvető igazság... valami ilyesmi. Majd érdemes lesz felkeres - 
ned a silgunt. — Látta Ninda arcán, hogy nem ismeri ezt a szót. — Olyan helyet je- 
lent, általában valamelyik dzsorongit egyik részét, ahol valamilyen közös tevé- 
kenységre össze szoktak gyűlni az emberek. Némelyik évszázadokon át fennáll. 
Közben meg is néztem, természetesen van fhangísilgun az Aulang Laipon, de nem 


dzsorongitban... végül is a fhangi csakugyan nem játék, hát miért lenne dzsoron- 
gitban? A 3-jori szektorban van egy helyiségük. 

Ninda megköszönte, és már aznap odament iskola után. A suagtérkép átkalau- 
zolta egy kis parkon, aminek a végében, egy janníhaum bejárata mellett kis ut- 
cácska nyílt. Ezen kellett menni néhány lépést, jobbra volt a janníihaum, balra pe- 
dig egy ajtó 3-jori 2 felirattal. Alatta: fhangi úlamit silgun 500-900. Úlamit olyas- 
mit jelent, hogy valakinek a sajátja. 

Kis parkba lépett, ahogy szinte mindenütt a hajón. Füves terület egy fával és né- 
hány bokorral, virágágyások. Padok egy kis asztal körül, emberek üldögéltek, be- 
szélgettek. A parkot lakások vették körül, s jobbról a legelső ajtón újabb tábla: 
Jfhangísilgun. Szúni szokás szerint nem köszönt a parkbelieknek, csak rájuk mo - 
solygott, és megnyomta az ajtón a jelzőgombot. Nem kapott semmilyen választ, 
nem kérdezték meg, ki az — az ajtó hangtalanul besiklott a falba. Hát belépett. 

Tágas helyiségbe jutott, háromszor akkora volt, mint az ő gantirlakása. 
Középen... tűz. Ez volt az első, amit meglátott. Mindenfelé ülőhelyek, kényelmes 
fotelek, meg olyan hosszú fotelek, amiken több ember is ülhet. Egy-két asztalka, a 
falak mentén polcok. S egy csomó ember üldögélt a teremben szétszórva. Csupa 
felnőtt, sőt idős emberek, és csupa férfi. Hatan. 

— Mi járatban vagy, kislány? — kérdezte egyikük mély basszushangon. Szakál- 
las, nagydarab. 

— A fhangísilgunt keresem — felelte határozottan. 

— Megtaláltad, itt működik a silgun. Fhangít szeretnél tanulni? Kicsit fiatalka 
vagy még hozzá. 

Ninda közelebb lépett hozzá — Milongip, ez állt a kitűzőjén —, s átnyújtotta a pa- 
pírlapot, amire az iskolában leírta a reggel írt lúmát. A férfi elvette, s úgy nézett 
rá, mint régi ismerősre. 

— Ó, igen. Khernatulakki régi jó lúmája. Te írtad le? 

— Én írtam. — Ninda a szúni nyelvnek egy olyan igéjét használta, ami egyértel- 
művé tette, hogy nem úgy másolta. — Őt nem ismerem. 

— Nocsak — mondta egy másik férfi, felállt és odajött Milongip mögé, hogy lássa 
az írást. Ő is szakállas volt, vékonyabb, idősebb. Haultaki volt a kitűzőjén. — Ez 
valóban Khernatulakki. Sose bánd, a legjobb gondolatokat újra meg újra fölfede- 
zik. 

— Nem, tévedtek — szólalt meg egy magas, fiatalabb férfi, neki nem volt 
szakálla. Ámritin. — Hasonlít, de nem ugyanaz, keressétek meg. 

Milongip elővett egy suagot, és pár pillanat múlva intett egy fali képernyő felé, 
ahol előbb egy idegen lúma jelent meg, aztán Nindáé. Valóban nem voltak egy- 
formák. 

— Aha — bólintott Milongip. — Khernatulakki hosszabban és bonyolultabban írta 
le, bár a lényeg tényleg ugyanaz. 

— A kislány megoldása tömörebb — mondta Haultaki. — Azt nem merném mon- 
dani, hogy frappánsabb is, de tényleg rövid. Mióta tanulsz fhangít? 


— Tegnap este óta — felelte Ninda. 

nd-19 fhangísilguni 
, Különös, hogy mindenhol családra és otthonra találtam a szúnik között — Szin- 


dorián meg nem, pedig ott születtem? Szerintem nem különös. Hosszú és tanulsá- 
gos történet, hogy miért lettek a szúnik ilyenek — a szindorok pedig amolyanok. " 


; Ninda: 
Eletem egy falevélen, 
3170. sómir 


A silgunban meglehetős feltűnést keltett a kislány, aki alig százhúsz évesen kez- 
dett fhangít tanulni, és másnap már írt egy lúmát. Hogy a gondolat, a lúma tar- 
talma nem neki jutott eszébe először? Mi számít az? Nem másolta, ő találta ki. 

Tizenegy tagja volt a silgunnak, mielőtt Ninda megérkezett — azaz ennyien jár- 
tak oda, de semmilyen formális tagság, tagfelvétel nem volt. Milongip, Haultaki, 
Ámritin, Szengrinu, Imdzséni és Faurgómi volt jelen, amikor először megérkezett, 
de hamarosan megjöttek mások is. Mint megtudta, a silgun nevében az úlamit azt 
jelenti, hogy ez egy magánlakás, Angrolími és a felesége, Lingdzsaéti lakása, 
mindketten tízdíres fhangímesterek, ők amúgy itt laknak, s nem sokkal Ninda után 
haza is érkeztek. 

Ninda elkerekedett szemekkel nézett a házigazdára, aki ismerősként mosolygott 
vissza rá. Angrolími volt a sáhaddif vezetője, amikor őt a liktenit-upesz törzs tag- 
jává avatták: az Érahaung-szandzsé. 

— Örülök, hogy ismét látlak, Ninda — mondta mély hangján. Minden ugyanolyan 
volt: az itt-ott már deresedő, sötét szakáll, a meleg, bölcs pillantás. Csak a sáhad- 
dif fekete öltözéke helyett köznapi, világosbarna köntös volt rajta, és persze a 
csillagsüveg is hiányzott. — Annak pedig még jobban örülök, hogy itt, a fhangi 
kapcsán találkozunk. A haukihaóran alkalmával is úgy éreztem, te nem vagy hét- 
köznapi egyéniség. Az, hogy százhúsz évesen egyáltalán felfigyeltél a fhangíra, 
igazamat mutatja. De miért nem ülünk le? 

Helyet foglaltak. Ámritin tálcákat, poharakat, palackokat tett eléjük, ahogy a 
janníhaumban is szokás. A szúniknál elképzelhetetlen, hogy hosszabb időre leül- 
jenek beszélgetni és semmi ne legyen előttük az asztalon. 

— A mi kis társaságunk egészen kötetlenül működik — magyarázta Angrolími. — 
Mi Lingdzsaétivel házigazdák vagyunk, de nem vezetők. Nincsen szabályzat, 
nincs rá szükségünk. Mindennap ötszáztól kilencszázig jöhetnek a vendégek, akár 
itthon vagyunk, akár nem. — Ninda kissé még meglepődött az ilyeneken, de egyre 
kevésbé. Szindoriai beidegződései közel hetven itteni és több mint nyolcvan otta- 


ni nap után lassan, de biztosan foszladoztak szét. — Nincsenek meghatározott té- 
maköreink, kivéve senutkor, amikor előre kiválasztunk valamilyen tárgykört, és 
arról beszélünk. Mi is lesz legközelebb? 

— Szinen Kerrisz munkássága — felelte Faurgómi, a társaság legidősebbje. 

Ninda udvariasan bólintott. Aztán fölkapta a fejét. 

— Sfnéj Kééris, a Vílleáyndiőp szerzője? 

Faurgómi megvakarta az orrát. 

— Hát írt egy regényt, aminek valami hasonló az eredeti címe, de én ezt ilyen 
szép dallamosan meg nem próbálnám kimondani. 

— Jaj, bocsáss meg, kérlek. Nem akartam tiszteletlen lenni. 

— Nincsen semmi baj. Neked ez az anyanyelved. 

— Én csak. . . kívülről tudom egy csomó szindor író és költő nevét meg a műveik 
címét, mert most karisszinankor tanultam szindor nyelvet és történelmet hipnopé- 
dián... de egyetlen művet sem ismerek. 

— Még rengeteg időd van ezt bepótolni — felelte Faurgómi barátságosan. 

— Igen... de... ezt nem értem. Ha ez fhangítársaság, miért lesz senutkor egy 
szindor író a téma? 

— Jelentős fhangíalkotó volt. 

— Szindorok is írtak fhangít? — döbbent meg Ninda. 

— Hát persze — bólintott Lingdzsaéti. — Mindenféle nemzetiségű emberek írnak 
fhangít. Miért ne tennék? Te is szindornak születtél, most már szúni vagy, és egy 
lúmát már írtál is. 

— Nem kell hozzá thabbuannak lenni — mosolygott Ámritin. 

— A fhangi galaktikus — mondta Lingdzsaéti. — A khá jeleket mindenki az 
anyanyelvén olvassa, illetve hagyományosan az ősi thabbuan szavakkal. De azo- 
kat a mai thabbuanoknak is úgy kell megtanulniuk. 

Ninda lassan bólogatott. Persze, miért ne írhatna egy szindor is fhangít. Butaság 
volt megkérdezni. De a felnőttek szemlátomást nem vették zokon. A szúnik so- 
sem vették zokon, ha ő valamit nem tudott vagy rosszul, akár olyasmit is, amit a 
vele egyidős született szúni gyerekek rég tudtak. Már rég nem számított liehának, 
sáhaddif-haungszí volt, a törzsszövetség tagja, liktenit-upesz — de tudását tekintve 
sok mindenben lieha maradt. S ez nem zavart senkit. Ninda úgy érezte, a szindo- 
rokhoz képest a szúnik a nyugalom szobrai, a szúnikhoz képest viszont a szindo- 
rok idegbetegek. Türelmetlenek, agresszívek, ingerlékenyek. 

— A szindorokról alkotott képed torz — mondta neki Angrolími egy másik be- 
szélgetésük során, amikor elmondta neki ezeket a gondolatait. — Te ott számkive- 
tett voltál, a társadalom perifériáján éltél. Nézd meg ezt a khát. — Rajzolt neki egy 
jelet. — Ez a khuddlein. Szúni nyelven nem lehet egy-két szóval kifejezni. Olyan 
érzést jelent, ami hasonló ahhoz, amit egy hajótörött érez, aki lezuhan egy lakat- 
lan világon — de a khuddlein nem lakatlan világon él, hanem egy emberektől 
nyüzsgő városban, ahol senkit sem érdekel, hogy ővele mi van. Anélkül hogy bár- 
ki rosszat akarna neki, akár meg is ölhetik a közönyükkel. Te khuddlein voltál 


Szindorián. A Testvériségben viszont családtag vagy. Nemcsak a törzsedben, 
mindenütt. Mindenki az. Mi csak a családtagjainkat engedjük egyáltalán a hajó- 
inkra... de hát ezeket már mind tudod. Azt akartam mondani, hogy a szindorokról 
alkotott képed szükségképpen torz. Ha reális képet akarsz róluk, vissza kell men- 
ned közéjük, most már nem mint csavargónak, és egy ideig ott élned, a valóságos 
életüket szemlélned. 

Ninda meglepve nézett rá. 

— Eszem ágában sincsen valaha is visszamenni Szindoriára. 

— Akkor tudomásul kell vennünk, hogy a valós képet nem ismered — felelte 
Angrolími derűsen. 

Ninda vállat vont, nem érdekelte, hogy milyen képe van a szindorokról. Sokkal 
érdekesebb dolgokról beszélgettek ezen az estén, mint a szindorok. Lingdzsaéti és 
Aumtarúni khákat tanított neki, Angrolímivel pedig a fhangi szemléletéről beszél- 
tek. 

— A fhangi csak egy eszköz. Ezt sose felejtsd el. Egy módszer arra, hogy a gon- 
dolatainkat rendezett formában tudjuk áttekinteni, de magukat a gondolatokat 
nem a fhangítól kapjuk. 

Ninda felfigyelt egy sor képre a falon. Nem képek voltak: bekeretezett fhangíal- 
kotások. Odament, megszemlélte őket. 

— Néhány khát már fölismerek — mondta. — Ez például a természet. 

— Ó, a természetnek nagyon sok khája van — lépett oda Faurgómi. — A fhangíban 
sok fogalomnak vannak olyan változatai, amik csak nagyon finom árnyalatokban 
térnek el. Van egy kuám nevű ágazat, az főleg azzal foglalkozik, hogy a meglevő 
fogalmaknak újabb és újabb változatait kutatja fel, eldönti, hogy melyiket vegye 
fel a készletbe, khát tervez neki, meg minden effélét. 

— És nem mellesleg — mosolygott Angrolími — Faurgómi barátunk ennek a mű- 
fajnak elismert művésze. Többek között az ő nevéhez fűződik a színárnyalatok 
sokaságának fhangífogalmak formájában való feldolgozása. 

Faurgómi mosolygott. 

—Ó, igen. Kedvelem azt a munkámat. Elég részletesre sikerült, az egyes 
árnyalatokhoz különféle hangulatok és jelentések sokaságát tudtam társítani. Kel- 
lemes játék volt, és már némi örömet is szerzett néhány embernek. 

Ninda udvarias mosollyal bólogatott. Az öregember nagyon büszke volt erre a 
művére, és ő ezt pontosan kiolvasta az elméjéből. 

nd-20 másodfok! 


, Ha versenyt rendeznének, hogy ki talált barátot a legtöbb világon — nem tudom, 
ki lenne a második helyezett. " 


Sileni: 
Naplóm Nindával, 
43991. nahangan 
Syyndoreia 
Kafndim 


57. §ylla 42. 

a sárga órája 
Ámmait nem foglalkozott a körülötte levőkkel, az ügy egyre terebélyesedő doku- 
e neki, amit olvas. Időnként valaki elhaladtában jó napot kívánt neki, ő visszafe- 
lelte, hogy jó napot, és olvasott tovább. 

Aztán megállt előtte megint valaki, aki ismerős hangon üdvözölte. 

— Jó napot, Íldafa úr. 

Ámmait fölkapta a fejét. 

— Nahát, Geranti úr! — Felpattant, zsebre vágta a vyriist és kezet nyújtott. Úgy 
fogtak kezet, ahogy a szindorok szoktak, jobb kézzel, egymás alkarjának közepét 
fogva meg. — Örülök, hogy látom. Jól utazott? 

— Köszönöm, remekül. Épp az imént érkeztem. Mondja, van itt valahol egy 
italautomata? 

— Nincs! Magának semmiképp, magának eredeti szúni nusumma dukál. Jöjjön. 

Elindult a jogász előtt, belépett egy kis, eldugott folyosóra, benyitott a legelső 
ajtón és csettintett két ujjával. 

— Sááni, két nagy adag nűsyumát kérünk, de igazi sűüny recept szerint! 

— Máris, ügyvivő úr — felelte egy női hang valahonnan a bútorokkal telezsúfolt 
helyiség mélyéről. 

— A bíró úr megérkezett — kiáltotta közben valaki utánuk a tárgyalóteremből. 

— Köszönöm — felelte Ámmait —, a tárgyalás elejét el is bliccelhetjük. 

— Mi a véleménye? — kérdezte Geranti. 

— Őszintén szólva nem tudom, mit gondoljak. Hiragit már ismerem a csillagkö- 
ziről. Rámenős, egészen keveset trükközik, de azzal is bőven eléri, amit akar. 
Léywahy bírónőt úgy behúzta a csőbe, mint a kyvatrióp, úgyhogy felülvizsgálati 
eljárást is kezdeményeztem. 

— Nocsak, ennyire súlyos a helyzet? 


— Hát Léywahyval közöltem, hogy hülye, még ott a teremben. Teljesen elszúrta, 
tálcán tette Hiragi elé az aranyszőnyeget... no, hát ez most képzavar volt, de 
mindegy, szóval aranyszőnyeget terített Hiragi elé a totális diadallal megnyert 
perhez. 

— De hát felülvizsgálati eljárásban nem tud visszavonatni semmit ebből — hiszen 
nem az ítélet az, ami számít. 

— Persze hogy nem. De a bírónő engedélyét igen. 

Geranti bólintott. — Hát azt még csak-csak. Mondja, mit csinál ma este? 
Szívesen beülnék magával ÚUdéfsshez egy üveg szindoriai borra. Sok beszélni- 
valónk lenne. 

— Természetesen szabaddá teszem magam, de van egy másik ötletem. Szerintem 
jobban fog önnek tetszeni. Ismeri a Nystind vendéglőt? 

— A Layp oldalán, a botanikus kert fölött, ugye? Nagyszerű választás. Hozza el 
a kislányt is. 

— Rendben. Ön egyedül jön? 

— Most igen, a feleségem üzleti úton van, egyedül jöttem Szindoriára. 

— Különhajóval, gondolom. 

A városban ekkortájt a Dzsauna Szimmun állomásozott, de az már napok óta le- 
szállt. 

— Igen, egy nagyon kényelmes kis lengahénit kaptam. Ahogy fentről elnéztem, 
nagy építkezések zajlanak a városban. Változnak itt maguknál a dolgok. 

— Igen, növekszik a főváros, nemcsak fölfelé, széltében is, az elmúlt évben jócs- 
kán megugrott a népességünk, sokan költöztek ide. 

— Amit aztán Hiragi föl is fog használni a perben — bólintott Geranti. 

AÁmmait összeráncolta a homlokát. 

— Gondolja? 

— Szinte biztos vagyok benne, hacsak nem tudja másképpen bevinni ugyanazt a 
találatot. Nagyon jó ügyvéd. No lám, itt is van. 

Az ügyvéd mosolyogva üdvözölte őket. 

— Mit isznak? 

— Sááni, még egy pohár nűsyumát kérünk — szólt be az ajtón Ámmait válasz he- 
lyett. 

— A bírót elhívták valahová, de már jön, nem kezdünk nagy késéssel — mondta 
Hiragi. — Ha jól hallottam, éppen jó ügyvédnek neveztél — nézett Gerantira —, 
vagy legalábbis feltételezem, hogy rólam volt szó. 

— Igen, rólad — bólintott az ügyvivő. Mindketten szindorul beszéltek. — Az imént 
megállapítottam, hogy szépen növekszik a főváros, és erről jutott eszembe. 

— Ó, igen — felelte Hiragi csillogó szemmel, mint egy gyerek, aki épp most jött 
meg a Vőrtiú parkból. — Kafndim mindig szép volt és szép is lesz, de ebben az 
évszakban különösen előnyös képét mutatja, és a sok-sok építkezés sem csúfítja 
el, noha errefelé nagyon keveset használnak légidarukat. Okvetlenül meg kell 


nézned a Sytróy negyedet, nemrég fejezték be, egyszerűen gyönyörű. Az itteni 
építészek elsőrangúak. Ráérsz ma este? 

— Már programot csináltunk — szólt közbe Ámmait —, de örömet szerezne, ha 
csatlakozna hozzánk. A Nystindbe készültünk beülni. 

— A legnagyobb örömmel, ügyvivő urak. De azt hiszem, hamarosan szólítanak, 
talán menjünk be. 

Ezen a tárgyaláson már népes hallgatóság volt, a Dáyriét Egyetem csillagközi 
jogi fakultásán ugyanis kötelező volt látogatni ezt a bíróságot. Az ügyvivők és az 
ügyvéd elfoglalták helyüket. A minisztériumot most két férfi képviselte, Suórykan 
főállamügyész és Dylleiú vezető államügyész — a szindor hivatalnokok hierarchiá- 
jában ezek közepesen magas rangoknak számítottak, bár mindkettejük tisztségé- 
nek a neve úgy hangzott, mintha ő lenne a csúcsvezető. Nyilván nem azért küld - 
ték ezt a két tekintélyt sugárzó, őszülő hajú urat, hogy Nindát megfélemlítsék, 
gondolta Ámmait — hiszen tudták, hogy ő maga nem lesz itt. Hiragit meg aligha 
lehet megfélemlíteni. 

A bíró bevonult a terembe, helyet foglalt, aztán a hallgatóság is. 

— Hiragi ügyvéd úr, hallgatjuk — mondta a bíró. Nüwp Karswaut veterán bíró 
volt, negyvenöt éves öregember, huszonhét éve bíró, kevés beszédű, nagyon te- 
kintélyes szakember. Hibátlan szúni kiejtéssel mondta ki az ügyvéd nevét. 

— Tisztelt bíróság — emelkedett szólásra Hiragi —, nem ígérhetem, hogy könnyen 
és gyorsan az ügy végére járhatunk. Összetett, sokrétű üggyel van dolgunk. 
Ugyanakkor ez az ügy egyetlen szóban összegezhető. Ez a szó: csavargó. Van 
egy gyermek, aki soha semmi rosszat nem tett, legfeljebb itt-ott elcsent egy gyü- 
mölcsöt vagy szendvicset, mert életben akart maradni, és mégis egész életében ki - 
zárólag bántották, üldözték, és a szindor hatóságok ma is mindent megtesznek, 
hogy diszkriminálják. Mégpedig azért, mert ez a hazája! Az én egyik gyerekem 
nagyjából egyidős vele, és megbecsült vendég Szindorián. Mégpedig azért, mert 
nem ez a hazája! Csakhogy az én gyerekem nem csavargó, Ninda pedig igen, 
ezért szindor bíróságon elfogulatlan bánásmódra nem számíthat. Ezért a felperes 
visszavonja keresetét és elviszi a pert külföldre, ahol méltányos bánásmódot kap- 
hat. Köszönöm, hogy eljöttek, viszontlátásra. 

Ezzel Hiragi helyet foglalt, összefonta a mellén a karját, s egyáltalán nem úgy 
nézett ki, mint aki távozni akar. 

— Ön komolytalanul viselkedik — közölte mély basszushangján a bíró. — Ez nem 
cirkusz vagy bohócház. Ha ezt a magatartást folytatja, büntetéssel fogom sújtani. 
Most pedig adja elő a valódi nyitóbeszédét, de tartózkodjék az ilyen olcsó vásári 
mutatványoktól. 

— Ahogy a bíró úr kívánja — pattant föl ismét Hiragi. — Hiszen ez az emberi jogi 
bíróság. Éppen azért hoztam ezt a pert erre a bíróságra, mert ez az egyetlen bíró - 
ság a Syyndofeia Államszövetség területén, ahol igazságszolgáltatásban remény - 
kedhetek. Hogy miért? Ez hosszú történet, és éppen ezt kell tisztáznunk ebben a 
perben. 

, Ha az űrben kering egy kő, amin lehet energiát és nyersanyagokat termelni, de 
nem látsz rajta emberi életet: nézd meg a másik oldalon." 


Igaszaumi, 
Közmondások és népi bölcsességek tára, 


Aulang Laip 
Antaur-rendszer 
43612. famut ukingahan 


Famut este érkeztek meg az Antaur-rendszerbe. Szinensi ellentmondást nem tűrő - 
en kijelentette, hogy Nindának el kell jönnie a többiekkel a kilátóba, mert ez a 
hely gyönyörű. Hát elment velük. A kilátó egy jókora terem volt a 8-tago szektor- 
ban, vagyis a hajó összes külső falától messze, hiszen közönséges ablakot semmi - 
lyen hajón nem használnak — az Aulang Laip külső falai tíz rígin vastagok, több 
speciális rétegből állnak, lehetetlen lenne rajtuk ablakot nyitni. 

A terem henger alakú volt, a teteje kupolában végződött, és elfért benne úgy öt- 
ven ember. Voltak is jó néhányan, és az volt a szabály, hogy a fal mellett kell tar - 
tózkodni, mert akkor nem takarják egymás elől a képet. Csak a fal felső részére 
vetített a gép. 

Amikor beléptek, csak a sötét világűr látszott, elég sok csillaggal, és legfelül 
egy kék nyíl mutatta, hogy éppen merre forognak. A Nindával szemközti falon, 
ahol a látogatók feje fölött vékony kék csik jelezte a vetítőterület alját, lassan be- 
úszott a képbe egy nagy vörös folt, sárga, fehér, kék mintákkal. 

— A kék oldalon most látjátok felkelni a Sommatin-vahangét — közölte egy férfi- 
hang a rejtett hangszórókból. — Mindössze tíz érangra van, ezért nagynak és fé- 
nyesnek látjuk. Hatos sűrűségű, közepes hőmérsékletű csillagközi felhő, ezen a 
galaktikus vidéken nem gyakori, ilyen szép pedig nincs is több az egész spirálka- 
ron. Valóságos mérete csupán akkora, mint egy átlagos naprendszeré. Mindjárt 
láthatóvá válik a Sommatin Zöld Foltja, egyike a nagyon ritka eseteknek, amikor 
szabad szemmel igazi zöld színt láthatunk a csillagközi térben. A felhőt alkotó gá- 
zok összetételétől megkíméllek benneteket, azért is, mert a Zöld Folt mellett ép- 
pen látszik a Selliszet sarlója is, kicsit nehéz kivenni a felhő vöröse előtt, mert a 
Selliszet is vörös, de sötétebb, látszik az elütő körvonal. Távolsága tőlünk most 
mintegy tízezer úmisz. Felszíne a Galaxis egyik legnagyobb vasoxidbányája, egy 
egész világot borít vastag rétegben, több ezer vasporszívó járja állandóan a vilá- 
got, mindegyik felszippant évente körülbelül annyi vasport, mint a mi hajónk tö- 
mege, s egy részét mi vesszük meg. Mindjárt látni fogtok egy kékes csillagot jön- 
ni a Sommatintól nem messze, az Antaur négyest, a legkisebbet a rendszer csilla- 


gai közül, több mint ötvenezer úmiszra kering a társaitól, nagyon félreeső csillag. 
De ha nem lenne, akkor az antauriak néha láthatnának hóesést is, így viszont sok- 
kal melegebb a világuk. Az Antaur négyes mellett kissé lejjebb látható csillag a 
Hetkil napja, amit legutóbb kihagytunk az útvonalunkból. Most egy matira elhall- 
gatok, amíg láthatóvá nem válik a következő objektum. 

— Beszélhetnél az Antaur négyes kísérőjéről is, Szamtahu — szólalt meg hango - 
san a Ninda mellett álló férfi. 

— Örömmel — felelte a láthatatlan forrásból érkező hang. — Az Antaur egyike 
azoknak a rendszereknek, ahol a többitől jóval kijjebb eső csillagnak saját külön 
világa van. Egy kicsiny, forró világ, éppolyan vulkanikus, mint Dzsisszáfaur, sőt 
még inkább, mert szilárd felszíne, sőt kérge sincsen, örökké fortyogó lávatenger 
az egész. Ennélfogva egyike a legtökéletesebb gömb alakú égitesteknek, ami na- 
gyon ritka a nem gázneműek között. S közben a kék és a zöld oldal határán már 
meg is jelent a vonal fölött egy halványkék derengés, amit akkor szoktunk látni, 
amikor a kamera látókörébe kellő közelségben levő, légkörrel rendelkező világ 
készül belépni. De mielőtt őt magát meglátnánk, egy kisebb objektum jelenik 
meg... igen, éppen most. Ez az Okti nevű kis hold. Alacsony gravitációs ipartele - 
peknek ad otthont, felszínének egyötödét már beépítették, de a tervek szerint az 
egészet be fogják. A többi holdat most nem látjuk, bár a Kamo beleesik a látóvo- 
nalunkba, de a bolygó árnyékában teljesen láthatatlan marad. S már föl is kel a 
kamera előtt maga az Antaur. 

Hatalmas sárgásvörös gömb kezdett beúszni a képbe, de ez a szín kevéssel a lá- 
tóhatár után egyre sárgult, aztán éles választóvonallal zöldnek adta át a helyét. 

—A zöld folt a Galaxis talán egyetlen kupola nélküli kupolavárosa — nyomta 
meg Szamtahu a kifejezést. — Nagyon büszkék rá. Az Antaurnak szén-dioxidos 
légköre van, aminek megvan a kellő nyomása, így a város légköre nem illan el, 
csak azt kell megakadályozni, hogy a kétféle gáz elkeveredjen. Pár pillanat múlva 
láthatóvá válnak a város melletti hegyek, az antauri bányavidék, és fölötte kering 
úticélunk, a Színangir. Ebből a távolságból még nagyon apró, nem is igazán lehet 
kivenni a hegyek háttere előtt, de hamarosan növekedni fog. A forgást azonban 
még nem fejeztük be, amint tudjátok, hiszen azért jöttetek, hogy a Féssajumot lás - 
sátok, majd amikor az Antaur sivatagja kikerül a képből. Az Antaur egyébként 
ennek a sivatagnak köszönheti gazdagságát, mert a szokásos mennyiség sokszoro - 
sát lehet kitermelni a klór, a foszfor, a fluor és főként a szilícium értékes vegyüle- 
teiből. S már látszik a sivatagon a zöldes elszíneződés, ahogyan a homok színe 
keveredik a Féssajum színével. Figyeljétek meg a fényes sárga foltot. A két fuér- 
nak annyira erős a fénye, hogy vegyi átalakulást idéz elő a homokban azon a terü- 
leten, ahol nem árnyékolják a sonérok, és már nem egyszerűen a fuér visszfényét 
látjuk, hanem a homoknak is más a színe. Viszonylag kis területen, hiszen ez az 
Antaur sarkvidéke, ami keveset mozog a világ forgása során. S íme, most fordul a 
képbe maga a Féssajum. 


A sivatag egyre kékebb volt, s ahogy a kamera ismét az űr felé fordult, óriási 
kék lángnyelvek jelentek meg, amik mintha az Antaur felszínét nyaldosták volna, 
olyan élénk kék színben ragyogott a sivatag is. A lángnyelvek sokkal nagyobbnak 
tűntek az Antaurnál. 

— A Féssajum — mondta Szamtahu. — Egy féhattur-vahikoren robbanás, az egyik 
leglátványosabb a Galaxisban, mert egy lakott naprendszer belsejében van. Száz- 
millió éve, vagyis csillagászati fogalmak szerint csak pillanatokkal ezelőtt történt, 
de a sonérok mérete már eléri az ötezer úmiszt. Jelenlegi távolságuk az Antaurtól 
húszezer úmisz. Félmilliárd éven belül el fogja párologtatni az Antaurt. S már lát- 
juk a fuért is, a robbanás centrumát, ahol még alig kezdett szétrepülni a forró fé - 
hatturanyag. Előtte a kis fekete folt a Dzsalam, egy jókora gázóriás nagyszámú kí- 
sérővel, valójában nagyon világos a felszíne, de a fuér ragyogása előtt feketének 
látszik. Sokkal közelebb van a Féssajumhoz, mint az Antaur, s már néhány millió 
éve izzik és párolog. Holdjainak nagy része belőle kiszakadt anyag, a csillagászok 
itteni évenként számtalan újat látnak keletkezni és hasonló mennyiségűt megsem- 
misülni, elolvadni a sonér forróságában. A forgásunk lassul, a hajó irányba fordul 
a Színangir felé, így a Féssajum hamarosan kikerül a képből, átmegyünk a városi 
félgömb fölé. Bekapcsolom a padlóképernyőt, ahol egyelőre az Antaur déli sark- 
vidékét látjuk, itt minden forró és kéken ragyog a Féssajum fényében, aztán már a 
sivatagot fogjátok látni, és kis idő múlva a várost. Oázisnak is hívják, ami sivatag - 
ban létrehozott zöld területet jelent. 


107. 


, Azt hiszem, a szúnik iránti ellenséges érzés egyik forrása, hogy nekünk nincsen 
saját világunk és csak úgy vándorlunk az űrben összevissza. Egyik sem igaz, de a 
dzserangok ezt hiszik, és ettől úgy érzik, nekünk olyan szabadság adatik meg, ami 
nekik nem. Ez viszont igaz — de nem ezért." 


Szinensi: 
Szúnahaum és a Galaxis, 
3 


Ninda a kilátóban nézte egészen végig, ahogy megközelítik a Színangirt. 
Szamtahu közvetítette az útjukat, sőt bekapcsolt egy jelzőrendszert, amit az űrha- 
jósok mindig használnak: ez a falon és a padlón megjelölte a rendszerben közle- 
kedő összes hajót, azokat is, amik túl messze voltak és nem is látszottak, kis zöld 
karikákat rajzolt az űr feketeségére vagy az Antaur sivatagjára, és mellé odaírta a 
hajó nevét és felségjelét. Sok hajót mutatott, az Antaur-rendszer forgalmas hely 
volt. Antauri felségjellel közlekedett az Ektun, a Nemori, a Karandi, a Voetra és a 


Naklin, a bolygóközi forgalmat lebonyolító komphajók. A csillagközi forgalom 
még nagyobb volt: ekkor érkezett vagy távozott a sídi Fenantar és Demindri, a 
rekki Ompataum, a haparini Szohomisz, a kalgéi Ammi—4 és Ekka—3, a namarildi 
Paronon, a hemuldi Rolg Te Úmb és a Testvériség egy másik hajója, az Ilund 
Minangé — csupa nagy csillagközi hajó, mindegyik másmilyen. Szamtahu mesélt 
neki — egyedül neki, mindenki más elment már a kilátóból — más népek hajóiról, 
amik egészen mások, mint az övéik. Legtöbbjük szűk folyosókról nyíló, szűk ka- 
binok sokaságából áll, kevés közösségi tér van, csak olyasmik, mint éttermek, üz- 
letek, hasonlók. Ő például még soha nem látott játszóteret, uszodát, parkot olyan 
hajókon, amik nem a Testvériséghez tartoznak. Márpedig az övéiken ezek is van- 
nak, a szísiben is. Ninda bólintott. Már bekóborolta a szísit és tudta, hogy ott is 
van uszoda, bár csak egy, de játszótér tíz is. Park nincsen a szísiben, mert az uta- 
soknak ott van a suár hatalmas parkja, amit éjjel-nappal elérnek. De más államok 
hajóin effélék nem állnak az utasok rendelkezésére. Szamtahu éppen ismerte a fe- 
léjük tartó Fenantart, a sídi kereskedelmi flotta egyik legfontosabb hajóját, ami 
henger alakú volt, tíz emelet magas, az emeletek száz rígin átmérőjű körök, ami - 
ken alig száz parányi kabint helyeztek el, a többi hely az árué — ezen a hajón első - 
sorban azt szállítanak, de hát a méretei eltörpülnek az Aulang Laip mellett. A 
Testvériségen kívül csak néhány nagy csillagközi cégnek vannak olyan méretű 
hajói, amik több ezer utast és nagy mennyiségű árut is szállítanak. 

És itt van a Színangir, a Testvériség állóhajója, ezeket így hívják. Valójában 
nem áll, ez is mozog, de csak néhány évenként indul el. Óriás teherhajó, ami nem 
száll le sehol, most évekig kering az Antaur körül, időnként felszáll hozzá egy te- 
herkomp az antauri bányákból hozott anyaggal, amit a Színangir gyomra úgy nyel 
el konténerszámra, hogy odabent meg sem látszik. Amikor aztán évek múlva 
megtelik, akkor indul el a hajó, felkeres néhány világot, ahol megveszik a nyers - 
anyagokat, aztán pályára áll valamelyik másik bányavilág körül, hiszen itt addigra 
már egy másik szúni hajó kering. 

De a Színangir nemcsak az antauri bányák termelését szállítja, hanem sok árut 
vesz fel a környékbeli hajóktól is, amit azok megvettek különféle világokon. Ezért 
jöttek ők is: árut hoztak, amit átrakodnak a Színangirra, és az viszi majd tovább. 

— Egyszerű dolog — mesélte Sorvek, a rakodás felügyelője, akivel Ninda az ang- 
riban találkozott, miután bedokkoltak a Színangirra. — Minden konténernek nyil- 
vántartjuk a tartalmát, a tulajdonosát és a rendeltetési helyét. Ha egy haverod 
Szindoriáról csomagot küld neked, azt a Testvériség bármelyik hajója fölveheti, 
de rajta lesz a címzés, hogy Ninda, Aulang Laip, tehát a gép kikalkulál egy útvo- 
nalat hajótól hajóig, és mindig úgy irányítja, hogy a lehető leggyorsabban ideér- 
jen. Ezek, amik itt mennek — intett a megfigyelőfülke ablaka mögött vonuló futó- 
szalag felé —, nem postacsomagok, ez áru, amit megvettünk mindenféle világo- 
kon, nézd, itt a jegyzék ezen a nagy képernyőn, vetőmagvak szindor és sídi vilá- 
gokról, gépalkatrészek Tuolréről, meg a többi. Ez a Testvériség tulajdona, tehát 
oda visszük, ahova akarjuk. A Színangir gépe majd utánanéz, hogy melyikért mi- 


lyen árat lehet kapni az Antauron meg más világokon, ahol járni fognak, és asze- 
rint dönt, hogy hol kínálja eladásra. 

— Vagyis a Színangir nem fizet érte nekünk? 

— Természetesen nem. Egymásnak a Testvériség hajói nem fizetnek. Akárme - 
lyik hajóról adjuk el az árut, ugyanabba a pénztárba kerül az ára, legfeljebb ha 
nem elektronikusan fizetnek, hanem bankjegyekkel, akkor másik hajón őrzik a 
pénzt. De végül minden hajó ugyanoda viszi, Szúnahaumra, a nagy pénzraktárba. 
Amúgy hamarosan láthatod a Színangirról érkező pénzes konténert is, a másik fu- 
tószalag is mozog már. Az ottani üzletek bevételét mi visszük tovább Szúnahaum- 
ra, vagy lehet, hogy már előbb átadjuk egy másik hajónak... lám csak, ott is van, 
az a pénzes konténer, azok mindig sárgák. 

— Ugyanolyannak néz ki, mint az összes többi. 

— Ugyanolyan is. Persze te otthon Szindorián bizonyára láttál pénzszállítókat, 
nagy, agyonpáncélozott kocsikkal. — Ninda nem javította ki, hogy neki Szindoria 
nem az otthona. Úgysem úgy értette. — Mi nem bíbelődünk effélével. A konténe- 
reinkhez már hozzáférni is éppen elég bonyolult, elmozdítani őket pedig lehetet- 
lenség, őrzi őket a rendszer éppen elég jól. Úgyhogy egy egyszerű zár megteszi, 
fölösleges drágábbra költeni. Ez mindenhol így van a Testvériségben, mi nem pa- 
zaroljuk a pénzt többszörös védelemre, ha elég az egyszerest úgy megerősíteni, 
hogy ne lehessen kicselezni. 

— Minden védelmet ki lehet cselezni. — Nindát kezdte fárasztani ez a kedélyes, 
bőbeszédű ember, aki olyan elégedett mosolyt vágott mindenhez, amiről beszélt, 
mintha ő találta volna fel. 

— Hát hogyne. Csak éppen amióta ez a rendszer működik, több tízezer éve, egy- 
szer sem sikerült senkinek. Először is be kell jutni az utasok elől elzárt részre, ami 
már önmagában a lehetetlennel határos. Szúniknak persze nem gond — csakhogy a 
szúnik nem lopnak. 

Ninda összerezzent. 

— Nem lopnak? 

— Nem. Mi jól élünk. Nem szorulunk rá. És nem fogjuk ezt a jólétet kockáztatni. 
Ami meg más államok pénzét illeti, föl se tudná használni, aki ellopja. A bankje- 
gyek száma föl van jegyezve. 

Ninda pislogott. Egy egész nép, ahol nem lopnak? A szindor csavargók között 
volt egy mondás: , mi csak kaját lopunk", ami nem volt szó szerint igaz — mást is 
loptak, bár valóban azért, hogy kaját vegyenek az árából —, de abból a gondolat- 
menetből rövidült, hogy a gazdagok sokkal értékesebb dolgokat lopnak, és nem 
azért, hogy legyen mit enniük. Minden csavargó tökéletesen meg volt győződve 
arról, hogy a gazdagok azért gazdagok, mert sokat lopnak. 


108. 


, A világon a leggyengébb a gondolat: egy porszemet sem tud arrébb lökni. A vi- 
lágon a legerősebb is a gondolat: a Galaxis sorsát is megfordíthatja. Hogy lehet- 
séges a kettő egyszerre? Talán a gondolat semmi — vagy minden? Vagy a kettő 
egyszerre? " 


Ninda: 
A fény lúmái, 
92 


A Színangir nem tűnt olyan nagynak, mint amekkora valójában, de ezt Sorvek 
előre megmondta. A nyilvános terület tényleg egészen kicsi: két kör alakú folyosó 
egymás alatt, mindkét oldalukon üzletsor, a felső szinten a kör mellett egy elég 
nagy sportkomplexum. Ide úgy lehet eljutni, hogy az egyik suárkapun kisétál az 
ember, az egyenesen a Színangir suárkapujával van összekötve. De Ninda persze 
nem itt ment, hanem a 2-joka szektor melletti kapun, amihez egy kis összekötő fo- 
lyosót csatlakoztattak. A folyosó érezhetően lejtett. Lementek rajta — sokan vol- 
tak, akik átmentek a Színangirra, de onnan is jöttek sokan -—, és egy nagy, ellipti- 
kus formájú térségre értek, ahol a fejük fölötti képernyőn az állt: Aulang Laip. 
Több zárt ajtót láttak üres képernyőkkel, de távolabb az egyik nyitva volt, az állt 
fölötte: [und Minangé. Vagyis oda is át lehet menni innen. Az ellipszis közepén 
két lift volt, azokkal mentek le a Színangirra. Ninda találomra az első szintet vá- 
lasztotta — ennek a szintnek, ahol az ellipszis volt, nulla volt a száma. 

Az első szinten itt is parkot talált, de kisebbet, mint az Aulang Laipon, nagyjá- 
ból feleakkorát. Kószált benne egy darabig, aztán lement a másodikra. Ez lakó - 
szint volt, a térkép szerint — a suagja automatikusan mutatta ennek a hajónak a tér- 
képét — négyszer négy szektor, ni, ta, si, jo, illetve dzsi, szu, go, ri jellel. Most a 
szint közepén állt, a taszu, siszu, tago és sigo szektorok találkozásánál, egy jókora 
parkban, ahol egy csapat gyerek óriási lármával fengrát játszott. Ezt már Ninda is 
kipróbálta, bár nem sokat konyított hozzá. 

Elindult az orra után, ahogy otthon is szokta. Vagy fél derkin át kószált a hajón, 
néha lejjebb ment a lifttel, igyekezett minél többet megismerni. A Színangir lakó- 
területe szintenként csak tizenhat szektorra terjedt, de húsz szintje volt, és csak a 
legalsó hármat tartották fenn a gazdasági létesítményeknek. Legfelül és legalul, a 
nulladik és a huszonegyedik szinten volt a két dokk, ahová hat-hat hajó tudott 
egyszerre bedokkolni, két-két folyosóval, egy az embereknek, egy az árunak. De a 
teherhajók, amik nagy tömegű árut hoznak vagy visznek, nem ide dokkolnak, ha- 
nem a Színangir lakóterét minden irányból körülvevő óriási rakodótérhez, ami 
négyszer akkora, mint az egész Aulang Laip. A suagja mondta el mindezt, ahogy 


azt is, hogy az alsó dokkhoz most a Ruktenről jött Ampahit és a sídi illetőségű 
Katroszin csatlakozik, és hamarosan érkezik egy szúni hajó is, a Dzsaitun Hauri. 

A tizenkettedik szinten végül beült egy étterembe. Simmaná salátát rendelt, és 
egy kúhi nevű gyümölcsitalt, ezt még nem ismerte. Evés közben a gyerekeket 
nézte a parkban. Ezek is fengrát játszottak. Három vagy négy szinten is látott gye- 
rekeket fengrát játszani. Ővele nemigen foglalkoztak, megnézték mint idegent, 
meg hát a bőre és a haja színe is furcsa volt, általában meg szokták nézni. De va- 
lóban idegennek nem hiszik, hiszen a hajónak erre a részére dzserangok nem tehe- 
tik be a lábukat. 

Most azonban észrevették, odanézegettek rá egypár matin át, aztán váltottak pár 
szót és odajöttek. Három fiú és egy lány. 

— Honnan jöttél? — kérdezte egy magas, sötétbarna bőrű fiú. 

— Az Aulang Laipról — felelte Ninda. 

— Melyik törzsből vagy? 

— Liktenit-upesz. 

— És? 

— Csak liktenit-upesz. 

— Mindkét ágon? Sisszanongi vagy? 

— Nem, ez az én törzsem. 

— Hány évesen vagy te sáhaddif-haungszí? 

— Százhúsz. Illetve már két éve. 

— Hogyhogy? 

— Lieha vagyok, illetve voltam. Szindoriáról jöttem. Aztán a sáhaddif jobbnak 
látta, ha felvesznek a tűz szövetségébe. 

— Akkor klánod sincs? 

— Hangikun Szesszinan. De vér szerint semmi közöm hozzájuk, a gép választot- 
ta őket. 

— Nahát — mondta a fiú, de ekkor a mellette álló fiú oldalba bökte. — Ja igen. Én 
Sehuttun vagyok, satszé-ongari sisszanongi, ezért figyeltem föl arra, amit mond - 
tál. 

— Ninda vagyok. 

— Herharun -— szólalt meg a másik fiú. — Hendil-vahi és ringeng-asszahun. 

— Janguranszi — mondta a harmadik. — Ingdzsé-tahanin és éfarang-szesszá. 

— Antirué — zárta a sort a lány, de ő nem mondta el a szülei törzseit. — Tudsz 
fengrát játszani? 

— Volt már a kezemben. 

— No gyere, mutasd meg, mit tudsz. 

Ninda fölkelt — a salátája már elfogyott — és odament velük a fentirhez. Ezen állt 
a dobó, egy korong alakú, pár lépésnyi dobogón. 

— Egyelőre csak dobj párat, minden cél nélkül, nézzük meg, hogy megy — 
mondta Herharun, és odagurított egy új fentirasztalt, mert az előzőn már alig volt 
karika. 


Ninda elvett egy karikát és fellépett a fentirre. 

— Hát ez rossz — mondta Antirué. Ninda meghökkenve nézett rá. Hisz még nem 
is dobott... — Figyelj, a fengrá nem labdajáték, ahol egyetlen labda van, vagy ha 
sok, akkor is mind egyforma. Válaszd ki, hogy hová akarsz dobni, és aszerint vá- 
lassz olyan fengirit, amilyet dobni szeretnél. 

Ninda a fentirasztalon halomban álló fengirikre nézett. Neki mind egyforma 
volt, kivéve a külsejüket — mindet más színűre és mintájúra festették, sokat közü- 
lük rajzok díszítettek. Külsőre nem volt még két hasonló sem. Az, amit a kezében 
tartott, fakópiros volt, a felszínét bonyolult minta díszítette, egymásba fonódó, 
hajszálvékony, girbegurba sárga vonalak. De hát persze a mintának semmi köze 
ahhoz, hogyan repül a fengirt. 

— Ami a kezedben van, az egy senszi — közölte Antirué. — Az alja egészen ho- 
mortú, a pereme lapos, ezért nagy távolságra repül. Ezt akkor használjuk, amikor a 
legtávolabbi sombirokat célozzuk meg. Nyilván inkább egy közelebbivel kezde- 
néd. 

— Herharun azt mondta, dobjak egy párat — vágott vissza Ninda. — Azt nem 
mondta, hogy melyik sombirra. 

— Igen? Jó, lássuk. 

Ninda a világért sem vallotta volna be, hogy fogalma sem volt még arról sem, 
hogy melyik a fengiri alja, amíg a lány el nem árulta. Dobott már fengrápályán, de 
nem igazi játékosok között, csak kicsi gyerekek voltak ott, azok dobálgattak. Az 
Aulang Laip 3-niri szektorának egyik parkjában volt, szúni szokás szerint az 
egész készletet kint tartották a parkban, nem valakinek a tulajdona volt, hanem a 
park berendezésének része. 

Most már tudta, hogy ezzel a fengirivel messzire kell dobni. Jó. Megfogta a pe- 
remét, ahogy a többiektől látta, egészen behajlítva a csuklóját maga felé, és kivá- 
lasztott egy sombirt valahol a távolban, lehetett vagy ötven ríginre tőle. Kissé elő - 
redőlt, s lendületesen előrelökte a kezét, a csuklóját kinyújtva. A fengiri vízszinte- 
sen pörögve szállt a gyep fölött, kissé fölemelkedve, és éles ívben jobbra kanyaro - 
dott, Ninda nagy meglepetésére. A kiválasztott sombirnak a közelébe sem került. 
Hurokban visszafelé fordult, és ahogy leereszkedett, éppen eltalált egy másik 
sombirt. Persze nem a lyukkal, az neki még sosem sikerült, a fengiri alja találta el 
a rúd tetejét, s mivel pörgött, ettől egy szempillantás alatt levágódott a fűbe. Ez 
persze nem ér pontot. 

Antiruvé ránevetett. 

— Szerencsés dobás volt, legalább eltaláltál egy sombirt. Mert eredetileg nem azt 
céloztad meg, igaz? 

Ninda zavartan, határozatlanul bólintott. 

— Szerintem a hún-setti-impá-deri volt az eredeti célod. Az a sárga rúd, amin há- 
rom piros, egy széles zöld és egy hullámos kék csík van. 

Ninda megint bólintott. 

— Elkezdünk belőled fengrábajnokot faragni. Meddig is marad a hajód? 


109. 

, A fengrá a világmindenség leegyszerűsített modellje — mint minden játék. A vi- 
lágmindenség pedig az elménk leegyszerűsített modellje. Vagy az elménk a világ- 
mindenség modellje? Végül is nem mindegy? " 


Ninda: 
Kommentárok az Első Szíanhoz, 
130. sómir 


Az idő nagy részét, amikor nem volt iskola, a Színangir 12-szigo szektorában töl- 
tötte, Antirué, Herharun és más gyerekek fengrára tanították, és már kezdte érteni. 
A feladat az, hogy a játék elején kisorsolt pontszámot elérjék, de egészen ponto- 
san, se többet, se kevesebbet nem mutathat a számláló. Pontot csak az ér, ha a fen- 
giri a közepén levő lyukkal rácsúszik a sombirra. Ötféle fengirit használnak: a só - 
hi közelre való, a szimdzsi közepes távolságra, a senszi messzire, a nerni minden - 
féle távra alkalmas, a jaupival pedig trükkös dobásokat lehet csinálni. De ezek 
csak a típusok, mert nincs két egyforma fengiri, kézzel, egyenként készítik őket, 
és igazából mindegyik másképpen repül. 

A sombirok sem egyformák. Ötféle alapszín van, fehér, rózsaszín, sárga, 
halványkék és halványzöld, illetve a játék nyelvén mondva jaul, neng, hún, enti és 
lien. Az öt csoport más-más szorzószámot képvisel, lehet mínusz kettő, mínusz 
egy, plusz egy, plusz kettő vagy plusz három, és a játék elején sorsolják ki, hogy 
melyik melyik. A csíkok pedig a pontszámok, egy-egy sombiron két vagy három 
színben is, és dobás előtt mindig választani kell, hogy melyik színnel kell 
elkönyvelni. A csíkok száma és mintája más-más pontérték. 

— A fengrá nemcsak ügyességi játék, agymunka is — mondta Sehuttun még első 
nap. — Jól kell tudni számolni. Ha mondjuk ezer pont a sómangi, és kilencszázki- 
lencven pontod van, akkor mit választasz? 

Ninda a dimmire sandított. A fentir mellett álló alacsony, henger alakú 
képernyő mutatta a szabályokat és a játék állását. Aztán körbetekintett a sombiro - 
kon, amik széles körben, minden irányban vették körbe a fentir-kalingi nevű kis 
tisztást, ahol a játék kellékei voltak. A dimmin az állt, hogy a lien szorzója most 
egy. 

— Nyilván azt várod válaszul, hogy egy lienre dobok, amin szutti van, az tíz pont 
— felelte. — De én nem ezt csinálnám. 

— Hanem? 

— A hún mínusz kétszeres szorzó, tehát dobok először egy hún tekit, húsz pont 
mínusz kétszer az kilencszázötven, aztán egy enti rúmot, háromszor tizenhat az 
kilencszázkilencvennyolc, aztán egy lien olkit, és nyertem. 

— Aha, csak ez három dobás, mi van, ha valaki megelőz? 


— Julkival nem. 

A julki szabálya azt jelentette, hogy a dobó előre kiválasztja, hogy melyik 
sombirra fog dobni, a dimmi tetején van egy tárcsa, azt kell forgatni, és a kívánt 
sombirt fény önti el. Ha tényleg arra a sombirra megy a fengiri, megint ő dobhat. 
De ha nem sikerül, a következő dobásból kimarad. Ha sikerül, csinálhat még egy 
julkit, de ha ezt elrontja, az első dobás értékét ellenkező előjellel számítják, és 
kétszer marad ki. 

Antirué csípőre tette a kezét. 

— Még alig tudsz dobni, hogy tudnál dupla julkit csinálni? 

— Még sehogy, de ti majd megtanítotok. Számolni viszont nagyon is jól tudok. 

— Igaza van — nevetett Herharun. — Azt kérdezted, mit választ, nem azt mondtad, 
hogy csinálja is meg. 

Mire az Aulang Laip továbbindult, Ninda elég jó dobó lett, és számolási 
tehetségével ellensúlyozta, hogy a többiek azért jobban dobnak nála. Az első igazi 
versenyükön hatodik lett, a másodikon, két nappal később a negyedik. 

— Hát bajnokot még nem neveltünk belőled — mondta Antirué, amikor utolsó 
este hazakísérték —, de idővel jobb leszel. 

Egyik nap lementek az Antaurra Fendriával, a gyerekekkel meg még néhány 
emberrel. Az aungir a város szélén szállt le egy hatalmas térségen, mellette volt 
két bevásárlóközpont, több szálloda meg egy csomó cég, ahol pénzt lehetett költe - 
ni. Mindenhol ilyenek az űrkikötők, legfeljebb a méreteik változnak. 

Az Antaur volt az első világ Ninda útján, ahol az égboltnak nem olyan volt a 
színe, mint Szindorián, nappal kék, este sötétkék és vörös, éjjel fekete. Az itteni 
égbolt nappal világoszöld volt. Sáhurin, egy bőbeszédű, kistermetű szúni elma- 
gyarázta, hogy ez a kupola miatt van. Az Antaur belélegezhetetlen légköre nem 
ugyanúgy szórja a fényt, mint az oxigénes légkörök, és itt a városban a kupola to- 
vább szórja, mert nem szilárd anyagból van, hanem olyan erőtérből, amilyet a ha- 
jók légköri manőverezéséhez is használnak. A városon kívül, a sivatag fölött az 
Antaur égboltja narancsvörös. 

Sajátos antauri szokás szerint mindenki, aki elmúlt húszéves (antauri időszámí- 
tás szerint), igénybe vehetett egyet a kikötőben mindenfelé sorakozó antrogók kö- 
zül, ingyen. Sáhurin azt is elmondta, hogy ez azért van, mert az antauriak Ször- 
nyen büszkék arra, hogy szilárd kupola nélkül építették fel a városukat, és azt 
akarják, hogy az odalátogatók lássák, milyen óriási. A húsz év azonban szúni idő- 
számításban százhatvannak felelt meg, így a gyerekek csak kétszemélyes antrogó- 
kon mehettek föl egy-egy felnőttel. Nindát egy nagyfiú vitte, Entirahu. 

Megérte így körülnézni, sokkal többet láttak, mint az aungirból. Az űrkikötőben 
álló kéttucatnyi, különböző méretű és formájú kishajót — nagyok nem szállhatnak 
le a városban, túl nagy kavarodást csinálnának a légkörben. Mögöttük egy széles, 
zöld sávot, ami után keskeny erdőcsíik következett, majd a sivatag, minden átme- 
net nélkül, Entirahu odament vele, megnézték közelebbről is. Az utolsó fák után 
alig tíz lépéssel vége volt a zöldnek, és kékesszürke sivatag jött. 


— Igazából sárgásvörös — mondta Entirahu -—, de a kupola torzítja a színeket. 

Maga a kupola egyáltalán nem látszott, csak a színek hirtelen változásáról lehe - 
tett tudni, hogy ott van. Entirahu közelebb ment, amitől az antrogó egyszer csak 
leállt és függve maradt a levegőben. 

— Persze, ezek úgy vannak programozva, hogy nem mennek el a kupoláig — 
mondta Entirahu, és visszakanyarodott. — Nem bolondok az antauriak, folyton a 
mentőket kellene küldözgetni, ha valaki akár figyelmetlenségből kirepül az oxigé- 
nes légkörből. Nézd, olyannal lehet csak odakint közlekedni. 

A távolba mutatott, ki a sivatagba, aminek egyenletes, sima szürkeségén piros 
foltként látszott egy jármű. Feléjük, azaz a város felé tartott, csakhamar jól ki le- 
hetett venni az alakját. Négy lábának alján lánctalpak voltak, alacsony építésű tör- 
zse teljesen zárt volt, mindenféle nyúlványok meredtek ki belőle, nyilván munká- 
latok elvégzésére szolgáltak. Entirahu fordult egyet és elindult a kupola mentén. 

— Nézzük meg, hol jön be! 

— Lehet, hogy nem is jön be — mondta Ninda. 

— Hátha mégis. 

A lánctalpas nemsokára egyenesen a város felé fordult. Egy helyen út vezetett 
ki a kupola alól, arra hajtott rá. Kint az út egykettőre véget ért, idebent pedig egy 
parkolóhoz vezetett, ahol már állt három ugyanilyen lánctalpas, de azok feketék 
voltak. A negyedik csakhamar elérte a kupolát és lassítás nélkül áthaladt rajta. 
Közben egyszerűen átváltozott feketévé, fokról fokra, ahogy jött befelé. 

— Jó trükk, mi? — nevetett Entirahu. — Ha bentről kifelé nézel, kék háttéren pi- 
rosnak látod, a színszűrés miatt. Ha mindketten odakint vagytok, akkor sárga hát- 
téren feketének. Mindenképpen jól látszik. Értik a dolgukat ezek az antauriak. No, 
menjünk, nézzük meg a várost. 


,, Mi az idő? Mi a múlt és mi a jövő? Láttad már a jelent? Mire megvizsgálnád, az 
már a múlt. Ha nem láthatod a jelent, hogyan alkotsz fogalmat múltról és 
jövőről? De ha még az időt sem ismered — hogyan ismersz bármit? " 


Ninda: 
A fény lúmái, 
1217. 

,, Kiskoromban azt hittem, az urak nem is hasonlítanak ránk, valamiféle különle- 


ges, felsőbbrendű lények — másképpen mitől lennének ők az urak? Ninda ébresz- 
tett rá még a kezdeti időkben, hogy ők is olyanok, mint mi. Még olyanabbak. " 


Sileni: 
Naplóm Nindával, 
44316. karisszinan 


Mytari 
Kávrssá Üdülőövezet 
57. §Sündé 6. 

a sárga órája 


A nap úgy sütött, mint otthon soha. Mytari napja mindig így süt, vagyis hát a rit- 
kás, mérgező légkörben keringő gáz- és porfelhők néha eltakarják a kupolát, de 
nemigen szűrik meg a napfényt. Kellemes, enyhe szellő is fújt, mert a világgond - 
nokság erre is ügyel, az egész országban Mytari az egyetlen kupolaváros, ahol 
számítani lehet enyhe szellőre. Mytarin a jó idő már közmondásszámba megy. 

Kis pincérrobot suhant el Ámmait előtt, valakinek italokat vitt a közelbe. Az 
ügyvivő kortyolt egyet a sajátjából, és a medencébe ugráló lányokat figyelte. 

Ugyanaz a gondolatmenet kergetőzött a fejében három napja. 

Nagyon megkedvelte Nindát. Pár naponként beszélnek hiperfonon, amióta csak 
ismerik egymást, és egy hihetetlenül intelligens, végtelenül nyílt és őszinte, érdek - 
lődő gyereket ismert meg benne, akinek mindenre van valamilyen bölcs válasza. 
Ezt a nyaralást is ő javasolta. Ninda olyan, mint egy vénséges vén, bölcs tanító - 
mester. Még nincs hatéves, és fhangít tanul. 

Hiragit is megkedvelte. Művelt, széles látókörű, jó humorú ember, aki nemcsak 
rajong Szindoriáért, de kimeríthetetlen tárháza az olyan ismereteknek, amiknek ő 
maga sincsen birtokában, pedig itt született. 

Hiragi perek beláthatatlan szövevényét zúdította a szindor állami szervekre, 
minden elképzelhető és el nem képzelhető bíróságon. Beperelte Lűakéanú városát, 
amiért nem biztosítottak Nindának orvosi ellátást és rendes étkezést, merthogy ez 
jár a szegényeknek — és a bíróság kénytelen lesz az ő javára ítélni, mert ha ki- 
mondják, hogy ezt a törvényt soha senkinek nem jutott eszébe a csavargókra is al- 
kalmazni, akkor Hiragi diszkriminációért perel. Beperelte a város mind a négy 
kórházát, amiért nem anyakönyvezték Nindát a születésekor — amire két válasz le- 
hetséges, vagy felmutatja valaki az anyakönyvi bejegyzést Ninda ujjlenyomatá- 


val, és akkor megvan az eredeti személyazonossága, vagy elismerik, hogy orvosi 
ellátás nélkül, valahol az utcán született, és Hiragi akkora kártérítést szakít le az 
államról, hogy beleremeg a költségvetés. Most bosszulja meg magát, hogy 
elfogadtak egy halom nagyszerű, az emberek jólétét elősegítő törvényt, hogy a 
rendszert fényesre mosdassák a külvilág szemében, de ezeket soha eszük ágában 
sem volt valóságosan alkalmazni a csavargókra. Most számon kérik rajtuk ezeket 
a törvényeket, ők pedig nem mondhatják, hogy de kérem, ezeket nem csa- 
vargóknak szántuk, mert Hiragi kimegy a sötétség mögé, kézen fog annyi csavar- 
gót, amennyit csak talál, és mindegyiknek a nevében egyenként laposra pereli az 
Államszövetséget. A törvény nem engedi meg, hogy olyan embercsoportok indít- 
sanak pert, amiket csak a perbeli érdek tesz csoporttá. Hát perel egyenként. Mi az 
neki? A Testvériség annyi asszisztenst fizet neki, amennyit csak akar. Nem mint- 
ha a Testvériségnek szándékában vagy érdekében állna tönkretenni Szindoriát. 
Csak komolyan veszik a jogot és a törvényt. 

Mielőtt szabadságra ment, elmagyarázta ÉÉrym$ külügyminiszter-helyettesnek. 
Vagy legalábbis megpróbálta. 

— Ne Hiragit vagy Nindát okolja ezekért a perekért, miniszterhelyettes úr. De a 
Testvériséget se. Évek óta mondogatja nekünk a fél Galaxis, hogy nagyon nem 
tetszik nekik, ahogyan a szegényekkel bánunk. Erre mi mit csináltunk? Elkezd - 
tünk jobban bánni velük? Dehogyis. Az munkát és emberi tisztességet igényelt 
volna. Hoztunk egy csomó kirakattörvényt, ezek sokkal könnyebben megvoltak, 
és gondoskodtunk róla, hogy még véletlenül se kelljen őket betartani. Hol van egy 
csavargónak módja arra, hogy a törvényes jogait követelje? Nem is ismeri őket! 
Ninda öt és hat évesen úgy ment el innen, hogy nem tudott olvasni. Figyelje meg, 
hogy ezért is kapunk egy pert a nyakunkba, hiszen ott van a törvényben, hogy 
mindenkinek ingyen jár az elemi oktatás, és ránk bizonyítják, hogy Ninda nem 
kapta meg, mi pedig fizethetünk. Ha csak az elmaradt oktatás költségeit verik 
ránk, két és fél évre visszamenőleg, örülhetünk, de kártérítés is lesz belőle, meg- 
látja. Mit vártak, mire számítottak maguk ott a kormányban, mondja? Hogy soha 
senki nem fog rájönni? Vagy hogy az egész nagy tekergő Galaxisban nem akad 
egy gerinces ember, aki a mi csavargóinkat emberszámba fogja venni? Hát téved- 
tek! Tudja, hogy Hiragi miért éppen most indította meg ezeket a pereket? Mert 
most nyílt rá alkalma! Mert most akadt egy csavargó, akire mi már nem tehetjük 
rá többé a kezünket, akit már se lekenyerezni, se megfélemlíteni nem tudunk töb- 
bé. De a perek már öt vagy ötven évvel ezelőtt is aktuálisak lettek volna. Tudja, 
mivel töltöttem az időmet Ninda távozása óta? Azért küzdöttem, hogy a Ninda el- 
len automatikusan kiadott és a Galaxisba szétküldött elfogatóparancs példányait 
megsemmisíttessem, illetve megmagyarázzam a Testvériségnek, hogy mi igazá- 
ból nem vagyunk ilyen undokok, és megvédjem a külkereskedelmünket. De en- 
nek a munkának minden egyes félhuszad órája tökéletes időpocséklás volt, mert 
mi elfogatóparancs nélkül is tökéletesen, maximálisan és kétségbevonhatatlanul 
undokok vagyunk, és ezt a saját törvényeinkkel ránk is tudják bizonyítani! 


ÉÉryms hümmögött. Harmincöt éves lehetett, a feje teteje egészen kopasz volt 
már, csak kétoldalt maradt haj, s az teljesen fehér volt. Valaha sokat sportolhatott, 
de mára kezdett pocakot ereszteni. 

— Nézze, ügyvivő úr... ez az egész valóban sajnálatos, de szerintem el fog ülni. 
Ez az ügyvéd csakugyan eléggé kellemetlen, de neki is van gyenge pontja. Ha si- 
kerül... 

— Nem! Nem sikerül! Nem érti, hogy nem tudja megtalálni a gyenge pontját, 
mert mindent elsöpör az az egyszerű tény, hogy igaza van?! 

— Az a szenvedély, ahogyan mindezt előadja, ügyvivő úr — mondta ÉÉrym$ fa- 
gyosan -—, kezd kétséget ébreszteni bennem a lojalitása iránt. 

— Miféle lojalitásom iránt? 

— Ön a kormány alkalmazottja, Íldafa úr. 

— Persze, no és? Én is azt a köztisztviselői esküt tettem le, amit ön, miniszterhe- 
lyettes úr, emlékeznie kell rá. Valóban említi a kormányt is, de hűséggel nem neki 
tartozunk, hanem ahogy egészen konkrétan áll a szövegben: , Szindoria minden 
egyes polgárának". S most megnevezek egy szindor polgárt, akihez egyetlen köz- 
tisztviselő sem volt lojális. Ninda. 

ÉÉryms bosszúsan fújt egyet. 

— Semmi sem bizonyítja, hogy Ninda szindor polgár. . . 

— Mikor felejti már el ezt a hülyeséget?! — csattant fel Ámmait. — Nem kell bizo - 
nyítani! Az illetékes szerv által kiadott okmányban hi-va-ta-lo-san bejelentettük! 
Kérés nélkül, önként! Nem érti, hogy nincs hová hátrálni, hogy ezt az egészet tel- 
jes bizonyossággal el fogjuk veszíteni? A saját bíróink fognak ellenünk ítélni, 
mert ha nem, akkor Hiragi elviszi a pereket külföldre, és ott nemcsak megítélik, 
amit követel, de bírói diszkrimináció miatt is eljárást indítanak. — Felállt. — Azt hi - 
szem, értelmetlenség magának magyaráznom, magát csak az érdekli, hogy lehetne 
eltussolni ezt az egészet. Hát nem lehet. Majd az utódjával talán meg tudom értet- 
ni, amikor visszajövök a szabadságomról, szerintem akkorra belebukik a kor- 
mány. 

— Nem túlozza el a veszélyt, ügyvivő úr? 

— Azzal, hogy belebukik a kormány, valószínűleg még alá is becsülöm. 

— Nem kétlem, hogy a kormány bukása nem a legrosszabb, ami történhet az 
országgal, de abban már kételkedem, hogy ez az ügy ilyesmit okozhatna. 

— Kívánom mindnyájunknak, hogy igaza legyen. 

— Ön szerint mit kellene tennünk végeredményben? 

— Ha magától nem tudja, én hiába mondom, nem fogja elfogadni. A társadalom 
egyenlő jogú tagjaivá kell tennünk a csavargókat. Nemcsak szavakban, tényekben 
is. Most azonnal, minden nap késedelem csak tovább súlyosbítja a helyzetet. 

— Ez mit segítene a Ninda-pereken? 

— Semmit, miniszterhelyettes úr. Azokat már elvesztettük. További kellemes na- 
pot. 


Ezzel eljött a fővárosból, és már három napja itt süttették magukat Hayíttal, 
Mytatri narancsos égboltja alatt. Es nem voltak hajlandók megnézni a híradót. 

ne-2 ügyvédi 
, A gonoszság bármilyen jó cél érdekében gonoszság marad." 


Ninda: 
Kommentárok az Első Szíanhoz, 
15. sómir 
Aulang Laip 
43613. nodzsat nangrifan 
755 


Iskola után Ninda fölment az első szintre YYvel — a kiri vele volt az iskolában, 
mint már annyiszor —, oda várták a többi kirit a gazdáikkal együtt. Ámmaít hívása 
akkor futott be, amikor Arszi meghozta Szesszit, aki rögtön lekéredzkedett a ke- 
zéből és rohant a testvéréhez. Ilyenkor mindig bemutattak egy bonyolult üdvözlé- 
si szertartást, amiből a kívülállók annyit láttak, hogy a két világoskék kiri egymás 
felé rohan, aztán két hátsó lábukon felágaskodva átkarolják egymást a mancsuk - 
kal — ezalatt narancsvörösre, sárgára, zöldre váltanak, ahogy éppen akarják —, 
majd megint négykézláb folytatják, bonyolult köröket, spirálokat írnak le egymás 
körül, és időnként átugrálnak egymás hátán, ezalatt főleg sárgák vagy fehérek. Ők 
Szinensivel persze az érzelmi hullámokat is érzékelték, amiket ilyenkor váltanak, 
nagyon bonyolult, sokszorosan összetett hullámok voltak, amik egyszerre tartal- 
mazták egymás iránti érzelmeik kifejezését és mindannak az elbeszélését, ami az- 
óta történt velük, amióta nem beszéltek. Ezt persze mindig egyszerre mondták el, 
és mindig csak azt, amit a maguk sajátos, érzelemnyelvű világában fontosnak tar- 
tottak. 

— Dyfvip — mondta Ninda, amikor jelzett a suagja. Múlt év karisszinan óta szin- 
dorul beszélgettek Ámmaittal, aki persze sejtette, hogy ő miért váltott nyelvet, 
nem volt nehéz kitalálni, hogy egy volt csavargó, akinek soha nem volt lehetősége 
bármit tanulni, miért szólal meg csiszolt irodalmi szindor nyelven éppen két évvel 
azután, hogy eljött onnan. De sokkal tapintatosabb volt annál, hogy szóvá tegye. 

— Dyfvüp — felelte Ámmait mosolyogva; nem látták egymás arcát, hiszen Ninda 
nem vette ki a suagot a köntöse zsebéből, de Ninda hallotta a hangján, hogy mo- 
solyog. Mindig mosolygott, amikor Nindát hívta. Ninda a nyugalom szigete volt 
abban a zaklatott életben, amit mostanában élt, nagyrészt éppen őmiatta, de ezt 
soha nem tette szóvá. A gyerek nem tehet arról a kavarodásról, ami az ő távozása 
nyomán keletkezett Szindorián. Sőt a perekről sem. Ezt Ámmait nem tudta bizto- 


san, de meggyőződése volt, hogy Hiragi az ő megkérdezése nélkül indítja a 
pereket, egyszerűen képtelenség, hogy egy gyerek ezt az egészet átlássa, nyilván 
általános megbízást kapott a nevelőszülőktől. Akikről egyébként ő mindmáig nem 
tud semmit, a szúnik hagyományos elzárkózása miatt eszébe sem jutna ilyen kér- 
dést föltenni, Ninda talán a hiperfont is letenné, ha ezt feszegetné. 

Mindmáig van benne valami kifürkészhetetlen, érthetetlen, kezelhetetlen. Ezért 
szeret annyira beszélgetni vele. A lányok általában kiszámíthatatlanok, erre gye- 
rekkorából is emlékszik, meg hát ma, felnőtt fejjel is akadnak ilyen élményei, de 
Ninda a legrapszodikusabb lánynál is kiszámíthatatlanabb. Csak másképpen. A 
gondolkodása olyan síkokon mozog, ahová egyszerűen lehetetlen követni. Azért 
is, mert nemcsak az nem derül ki, hogy milyen útvonalon jut el egy gondolathoz, 
de azt sem árulja el, hogy mi az a gondolat. 

— Hogy telik a nyaralás? — érdeklődött Ninda. 

Ámmait kis beszámolót rögtönzött mindarról, amit láttak, amióta idejöttek. Nin- 
da időnként feltett egy-két kérdést, de nagyrészt a férfi beszélt egy-két huszad 
órán át. Közben Ninda elő is vette a suagját, hogy lássák egymást. Ámmait egy 
asztalkára állította a magáét, úgy mesélt tovább. 

— Tudod, Mytarira jönni nekem egy kicsit olyan, mintha a kezem munkájában 
gyönyörködnék, bár az építésében igazán nem vettem részt, az én munkám jóval 
később jött, amikor az idegenforgalom érdekében. . . 

— Mi van odaírva? — kérdezte Ninda hirtelen. 

AÁmmait megfordult. Egy üzlethelyiség volt a háta mögött, aminek volt egy kép- 
ernyő a kirakatában. Addig észre se vette. És a képernyőn hatalmas betűkkel az 
állt: 

MÍLSÚAN LEYN SŰUNY NIINDÁ 
KEI SVYNDOREIAHY VOŐMA SÁÁRIN 

A szúni gyermek, Ninda perei miatt mond le a szindor kormány. 

Ámmait első reakciója a bosszúság volt. Ostobaság. A tévések szokásos hiszté- 
rikus reakciója. Jóval odébb van az még, hogy a kormány lemondásra kényszerül - 
jön, és egyébként sem Ninda perei miatt. . . 

Ekkor jöhetett a következő reakció: az ijedtség. 

— Miről beszél? — kérdezte Ninda. — Rólam? 

— Igen... a tévések ilyenek, nem kell őket. . . 

— Miféle perekről van szó? 

Ámmait ekkor riadt meg. 

— Ezt nem értem. 

— Azt mondtad, rólam beszél, de miféle pereket említ? 

— Hát... amiket Hiragi indított. . . 

— Az ki? 

A férfi meghökkenve meredt a képernyőre. 

— Most miért nézel rám így? Megmagyaráznád, mi ez az egész? 

— Hát... ő az ügyvéded. 


— Ügyvédem? Honnan lenne nekem ügyvédem? Azt se tudom, mire való egy 
ügyvéd. Azt meg végképp nem, hogy miért mondana le énmiattam a kormány. 

— Dehogy miattad. De hogy érted ezt, hogy nem ismered a saját ügyvé... ó, már 
értem. 

— Ennek igazán örülök, akkor magyarázd meg nekem is, légy szíves. 

— Hiragi soha nem mondta, hogy te vetted volna fel, ellenkezőleg, mindig hang- 
súlyozta, hogy őt a Csillagközi Jogszolgálat bízta meg. Ez a Testvériség egyik in- 
tézménye, a szúnik jogait védik külföldön. Mivel te gyerek vagy, a nevelőszüleid- 
nek joguk volt erről a megkérdezésed nélkül dönteni. Nálunk így van, nyilván ná- 
latok is. 

— De hisz nekem nincsenek semmiféle nevelőszüleim. 

AÁmmait összerezzent. Néhány pillanat alatt egy csomó titkot tudott meg, amikre 
eddig sosem mert rákérdezni. Azt sejtette, hogy Hiragi önállóan cselekszik, de 
arra nem is gondolt, hogy Ninda még a nevét sem hallotta — az pedig meg sem 
fordult a fejében, hogy a gyereknek nincsenek nevelőszülei. 

— Hogyhogy?... 

— Nem tartottam igényt rájuk. Elkezdtek keresni nekem, de pár nap után azt 
mondtam, hagyják abba. Minek nekem nevelőszülő? Száztizennyolc évet elvol- 
tam szülő nélkül. Szóval tudni szeretném, kicsoda Hiragi és miről van szó. 

— Figyelj csak... mi lenne, ha megkérném, hogy mondja el neked ő maga? 

— Ismered? 

— Igen, összebarátkoztunk. 

Ammait remélte, hogy Nindában felötlik a gondolat: ,a barátom barátja az én 
barátom is", de ez egyelőre nem derült ki. Bólintott és bontotta a vonalat, szúni 
szokás szerint köszönés nélkül. 

AÁmmait nyomban hívta Hiragit, akinek felderült a képe, amikor meglátta. 

— Ügyvivő úr! Hogy telik a szabadsága? 

— Köszönöm, jól. Képzelje, éppen beszéltem Nindával, és kiderült, hogy nem is 
ismeri magát. 

— Csak a maga számára — nevetett Hiragi. — Én eddig is tudatában voltam. 

— De sosem említette. 

— Sose került szóba. 

— De hát hogyan képviselhet valakit, ha nem is ismeri? 

—A jogait és az érdekeit képviselem, azokat pedig jobban ismerem, mint ő 
maga. Egyébként a megbízóm a Csillagközi Jogszolgálat, őket ismerem. 

— És ők ismerik Nindát? 

— Nem hiszem. Tudja, trükkös dolog a jog. A jogszolgálat beperelheti Szindori- 
át egy gyerek nevében, anélkül hogy megbeszélné vele, mert kiskorú és úgyse 
dönthet. De például a kártérítésből egy üh se kerül hozzánk, hiszen az ítéletek 
Ninda nevére fognak szólni, a jogszolgálatnak arra van joga, hogy ellenőrizze az 
összegeket, de a költségeit sem téríttetheti meg Nindával, semmit. 

— Gondoltak már arra, mihez kezd egy árvagyerek ezzel a mesebeli összeggel? 


— A jogszolgálat nyilván nem — én eltűnődtem rajta. Valamit majd csak kigon- 
dol. 

— Értem. Hát örülnék neki, ha összeismerkednének. 

— Hogyne, örömmel. Máris felhívom. 

, Ugy éreztem magam, mint egy tanítvány, aki felmondja a leckét agg mesterének. 
Es még csak százhúsz éves volt." 


Hiragi: 
Találkozásaim Nindával, 
2. sómir 


Hiragi élete legkülönösebb beszélgetésének tartotta ezt a hívást. Ő persze a Test- 
vériség belső hálózatán hívta Nindát, ami így csak annyit igényelt, hogy leírta a 
nevét a suagján, és azonnal látták egymást. Hiragi a kajndimi háza verandáján ült, 
Ninda pedig a 4-tabe jannihaum egyik asztalánál. Több mint másfél derkit beszél- 
gettek, Ninda kérésére rögtön az elején bekapcsolták Ámmaítot is; ettől a hálózat 
nyomban visszaváltott a vele használt nyilvános módra, és Ninda háta mögé egy 
semleges falfelület mintáját rajzolta, mert egy szúni hajó belsejéről soha nem küld 
képet a külvilági hálózatokra. De koordinátákat sem. A Testvériség nem csatlako - 
zott ahhoz a csillagközi egyezményhez, ami szerint a hiperfonbeszélgetéseknél ki- 
adják a partner galaktikus koordinátáit — hiszen eszük ágában sem volt felfedni a 
Felhő létezését —, így sem Ámmaít, sem a szindoriai hálózati központ nem tudhat- 
ta, melyik hajón van Ninda, és az merre jár. 

Hiragi részletesen elmesélte Nindának a perek mibenlétét, célját és várható ki- 
menetelét. Ámmaít gyakran közbeszólt, segített az elmondottak megértésében, hi- 
szen Nindának semmiféle fogalma nem volt bíróságokról, ügyvédekről, perekről. 
De így sem tartott az egész tovább egy limlinél, Ninda mindenre csak bólintott, és 
azt mondta, , súli", ami annyit jelent, ezt már értem, lépjünk tovább. 

— Hát ennyi a történet — mondta végül Hiragi. — Most már nagyjából mindent 
tudsz. 

Ninda bólintott. 

— Ha jól emlékszem, azt mondtad, régóta élsz Szindorián. 

— Bizony régen, háromszáznyolcvanban jöttem ide. A családom pár évvel ké- 
sőbb. 

— Hogy érzed ott magad? 

Hiragi kicsit habozott a válasszal; nem a kérdésre volt nehéz megfelelnie, ha- 
nem azt nem tudta mire vélni, hogy Ninda miért kérdezi ezt. De végül is válaszolt. 


— Imádom Szindoriát. 

— Mit imádsz benne? 

— Meséljek Szindoriáról? 

— Igen. 

Nem , kérlek" vagy , érdekel", gondolta Ámmaít. Csak egy hideg , igen". 

Hiragi nekifogott és több mint egy derkin át mesélt szindoriai élményeiről. 
KwWwwseindúőp sziklába vájt lakásairól, amik egymás hegyén-hátán, áttekinthetet- 
len labirintusban borítják a hegyoldalt, és minden lépésnél másik, buján zöldellő 
kertecskébe jut az ember. Az Ími-torkolatvidék ezernyi szigetéről, aminek felén 
az erdő az úr. Lfóin éttermeiről, a Syádeik9-színházról, a Swn folyó zúgóiról, a 
Körro-Káát tóvidékről, Lűakőájról, ahol a sugárutak és a főterek éjjelente ezer 
színben pompáznak, a Syfllé-sivatagról, ahová csak különleges sivatagi járművel 
szabad kimenni, és ahol éjszaka is világos volt a rengeteg csillag fényétől — meg a 
Vyvyáú-sivatagról, ami az égbolt sötét része felé fordult, amikor ő ott járt, és éjjel 
vaksötét ült a tájra. . . 

Beszélt az emberekről is. Szindor barátairól, a sok kedves emberről, akikkel ta- 
lálkozott, arról, hogy még a hivatalokban is milyen előzékenyek a szindorok, a ze- 
néjükről, a konyhaművészetükről, a képzőművészetükről, a költészetükről. Ismert 
néhány híres embert, akikről szintén szót ejtett, de csak nagyon röviden, mert ha- 
mar rájött, hogy Ninda teljesen el volt zárva a tömnegkommunikációtól és még a 
nevüket sem hallotta. 

Nagyon sokat beszélt. Mint gyors beszédű ember, ebbe az egyetlen derkibe ren- 
geteg közlendőt tudott belesűríteni. 

Ninda egyetlen kérdés vagy megjegyzés nélkül hallgatta, az arcáról sem lehetett 
leolvasni semmit. Szőke volt és kék szemű, tipikus szindor vonásai voltak, és tö- 
kéletesen értette Hiragi szindor nyelvű előadását, de a férfinak végig az volt az ér- 
zése, hogy egy szúnihoz beszél, olyanhoz, aki soha nem járt Szindorián. Aztán 
amikor ő nagyjából kifogyott abból, ami akkor éppen az eszébe jutott, Ninda fel- 
emelte a kezét. 

— Akkor most én is mesélek Szindoriáról — közölte csendesen. És ő is mesélt, 
kevesebbet ugyan, de jó pár limlit azért ez is eltartott. Nyugodtan, tárgyilagosan, 
érzelmek nélkül, éles ellentétben Hiragi érzelmektől áthatott, lelkes beszámolójá- 
val. Mesélt a szennyes, büdös, sötét sikátorokról, a város műszaki kiszolgálására 
szolgáló eldugott, jórészt föld alatti létesítnényekben rejtőzködő törvényen kívü- 
liekről, akik rettegnek minden idegentől, örökké éhesek, betegek és erőszakosak. 
Mesélt az ervésekről, akiktől mindenki menekül, mert soha nem tudhatod, hogy 
egy elhaladó járőrkocsiból kiszállnak-e hatan-nyolcan és agyba-főbe vernek-e 
anélkül, hogy bármit elkövettél volna. Mesélt a boltosokról, akik között elvétve 
akad egy barátságos, a legtöbben inkább azonnal kihívják az ervét, ahogy meglát- 
nak egy csavargót, akár gyereket is. Mesélt a tolvajok erkölcséről, akik semmiféle 
törvényt nem tisztelnek és csak addig állnak ki egymásért, amíg ők maguk nem 
kerülnek veszélybe, akkor gyáván megfutamodnak. 


Aztán felállt — a készüléket az asztalon hagyta, s úgy nézett le a két férfira. Szú - 
ni nyelvre váltott. 

— Köszönöm, hogy elmondtad mindezt, Hiragi. Most már tudtok nagyjából min- 
dent, ami fontos. — Feléjük nyújtotta két kezét. — Menjetek és változtassatok rajta. 

Csettintett az ujjával, s a hiperfon kikapcsolt. 

A két férfi meghökkenve nézett egymásra. 

— Hát... elég furcsa — mondta Hiragi az orrát vakargatva. 

— Ninda furcsa gyerek — mondta Ámmaít megértően. 

— Mit is mondtál, mióta ismered? 

— Egy hónapja... de sokszor olyan érzésem van, mintha akkor látnám először. 
Mondd, Hiragi, neked van lányod: mind ilyen? 

Most tegeződtek, mert a szúni nyelvben a magázást nagyon ritkán, csak hivata- 
los környezetben használják, de amikor szindorul beszéltek, akkor magázódtak. 
Szúniul Hiragi sem szólította a másikat Ídara úrnak, mert ez a legnagyobbfokú, 
már sértő távolságtartás lenne. 

— Ami igaz, az igaz... Suntihának is vannak furcsa dolgai. Persze őt születése 
óta ismerem, Nindát meg én tényleg csak most láttam először... nem tudom, mit 
mondjak. Észrevetted, hogy amit a perekről elmondtam, arra egyetlen szóval sem 
reagált? Érdekelte egyáltalán? 

— Észrevettem... nem, én sem tudom mire vélni a magatartását. Fogalmam 
sincs, mi az, ami érdekli, illetve persze vannak dolgok, amikről elmondja, például 
a te szindoriai élményeid... 

— Nagyon különös ember — bólintott Hiragi. 

— Angahaun lan niendihaunta — ismételte Ámmaít a kislány utolsó szavait, aztán 
szindorra fordította. — LyíYlin éy váanisíirin. . . 

— Miért fordítottad parancsoló módban? — kérdezte Hiragi. 

— Kérő módba tegyem? Lyílui éy váanisirur... Te kérésnek érezted? 

Hiragi lassan ingatta a fejét. 

— Hát nem. Úgy hangzott, mint egy utasítás. 

Most Ámmaíton volt a fejcsóválás sora. 

— Nem... nem is utasítás. Erre nincsen igemód a szindorban... szerintem úgy 
hangzott, mint egy megbízás, valami küldetésre, amit nekünk kell elvégezni. 
Nyilván úgy gondolja, hogy nekünk van hatalmunk hozzá. 

— Ehhez senkinek sincsen hatalma. De hát Ninda végeredményben gyerek még. 
Nem tudja felmérni, hogy amit kér, az lehetetlen. 

— Nem, persze hogy nem. Csak... tudod, Hiragi, van egy olyan érzésem, hogy 
amikor felnőtt lesz, akkor is ugyanezt fogja mondani. 

— Igen... azt hiszem, nekem is. 


113. 


ne-4 zsarolás 


, Sokan nem szeretnek minket a Galaxisban. De azt mindenhol elismerik, hogy 
egyenesek vagyunk és másokat éppen úgy megvédünk, mint a saját érdekeinket. 
Nekem, aki Szindoria örökös körmönfontságából kerültem ide, a Testvériség 
olyan üdítő volt, mint a Sevalgettur hideg vize." 


, Ninda: 
Eletem egy falevélen, 
15. sómir 


Haurang Szilgi 
43613. dzsirat dzsanargan 


Auhíni, a külkapcsolatok felelős gauranja mérsékelt barátságossággal nézett a 
képre. Egy bajuszos fiatalember volt, a felirat szerint Kesztal Takaverri. Azért né - 
Zett rá barátságosan, mert az volt a munkája, hogy minden külföldivel barátságos 
legyen, és azért volt ez csak mérsékelt, mert Sídivel megromlott a Testvériség 
kapcsolata, és ez az ember nemcsak hogy Sídiről, valamilyen kormányszervtől 
kereste, de lerítt róla, hogy valami olyasmit fog mondani, ami nem fog tetszeni 
sem neki, sem a Testvériségnek. 

— Üdvözlöm, uram — mondta. 

— Üdvözlöm — felelte Auhíni. — Miben lehetek a segítségére? 

— Hát, tudja, van egy kis problémánk, ami önöket is érinti. 

— Hallgatom. 

A fiatalember megvakarta az orra tövét. Nem tűnt túl magabiztosnak. 

— Talán térjen egyből a tárgyra — biztatta Auhíni, de ez egyben kérés is volt, 
mert semmi kedve nem volt hosszas bevezetőt végighallgatni. Négyszáz éve fog- 
lalkozott külkapcsolatokkal, és már hallott mindent, amit hallani lehet. 

— Ahogy kívánja. Szóval van ez a volt elnöki tanácsadó, ez a Karri nevű alak. 
Hallott már róla? 

— Hallottam. 

— Nos, hogy egyből a tárgyra térjek, szeretnénk őt visszakapni. 

— Minek? 

— Sok kérdésre szeretnénk választ kapni tőle. 

— Már elég régóta nálunk van. Nem tudom, hol van ebben a pillanatban, de már 
messze járhat az önök világaitól. Miért most jut eszükbe? 

— Hát eddig is eszünkben volt. — Takaverri arcán szemtelen kifejezés jelent meg. 
— Csak éppen úgy alakult, hogy a kezünkbe került a családja. 

— Igazán? 

— Úgy bizony. És hát bizony szeretnének találkozni vele. 


— Helyes. A menedékjog rájuk is vonatkozik, szálljanak fel egy hajóra és elirá- 
nyítjuk őket Karrihoz. 

— Nem, nem, nem. Ön nem értett meg engem. Mi azt szeretnénk, ha Karri jönne 
ide. Nagyon fontos számunkra, érti? 

— Várjon egy pillanatig. Voltaképpen kiket ért azon, hogy a családja? 

— Hát a felesége, a két fia, a lánya és a szülei. 

— Tehát pontosan hat ember? 

— Igen, hat ember. 

— Rendben. Megmondaná, hány óra van az ön helyi ideje szerint? 

Takaverri meglepve nézett ki oldalra. 

— Mindjárt dél, miért érdekli? 

— Azonnal megmondom, csak legyen kedves pontosítani, hogy mi történik, ha 
Karri netán nem tér vissza. 

— Hát nézze, nem garantálhatom a biztonságukat. 

— Vagyis? 

— Viharos idők járnak nálunk, uram, és a volt diktátor baráti körével... hát, nem 
szoktak kesztyűs kézzel bánni. 

— Vagyis? 

— Az is megtörténhet, hogy bajuk esik. 

— Vagyis? 

— Mit ismételgeti ezt folyton? 

— Beszéljen egyértelműen és világosan. Én is ezt teszem. Mi történik, ha Karri 
nem tér vissza? 

— Hát a család aligha éli túl. 

— Értem. Nos, a Haurang Szilgi jelenleg harmincöt érangra van az ön világától. 
Önnél most dél van, a helyi nap fele eltelt. Mire a nap következő egynegyede elte - 
lik, Karri családjának mind a hat tagja rajta lesz egy kereskedelmi hajón, ami nem 
az önök felségjelét viseli, onnan felhívnak engem, én összekötöm őket Karrival, 
aki mind a hat családtagját arcról és hangról azonosítja. Ha nem így lesz, akkor a 
Haurang Szilgi egynegyed ottani nap múlva útirányt változtat és körülbelül éjfél - 
kor megérkezik önökhöz. Meg fogjuk önt találni, ha nem mi, akkor a sídi rendőr- 
ség, mert a saját kormánya fogja önt köröztetni, különben a kormányépületekből 
csak üszkös romok maradnak. Ha pedig a családot nem találjuk meg sértetlenül. . . 
de erre gondolni se merjen, Takaverri úr. A beszélgetésünk felvételét most azon- 
nal továbbítom az ön kormányának, a sajátomnak és az összes ottani és galaktikus 
hírügynökségnek. 

Kis szünetet tartott, megszemlélte a rákvörös arccal hápogó fiatalembert. 

— Ön megzsarolta a Szúnahaum Testvériséget. Ez módfelett ritkán fordul elő, és 
még senki nem vitte el szárazon. A Galaxis vigyázzon önre — ha tud. 

S ezzel bontotta a vonalat. 

Úgy tett, ahogy mondta. Mivel a Testvériségnek nincsen kormánya, a sófunnir- 
hauróranginak, a hajó útirányáért felelős csoportnak küldte el, ahol azonnal dön- 


töttek az irányváltásról. Két érv szólt mellette. A Testvériséget senki nem zsa- 
rolhatja büntetlenül, és ha egy külkapcsolati gauran ígér valamit, akkor a Testvéri- 
ség helytáll a szavaiért. Ezért a Haurang Szilgi bejelentette utasainak az irányvál- 
tást és elindult a Sídi Köztársaság területe felé. Ugyanezt tette a közelben tartóz - 
kodó négy hajó: a Jahangdzsir, a Falgé Úngrahun, a Nisszá Hifalli és a Dzsarang 
Ándihuat. Egy kicsiny bányászkolónia, Szuve körzetében gyűltek össze, nem 
messze a sídi határtól. Megvárták egymást és egyetlen flottaként folytatták útju- 
kat. 

A galaktikus sajtóban azonnal vezető hír lett, minden egyebet háttérbe szorított. 
A Szúnahaum Testvériség hadat üzent a Sidi Köztársaságnak! 

Egyetlen ország volt, ahol ez nem volt hír: maga a Testvériség, ahol a Galakti - 
kus Hírekben bemondták ezt is, és közzétették a zsaroló kormánytisztviselővel 
folytatott beszélgetést, de semmiféle érdeklődést nem váltott ki a dolog. Öt hajó - 
juk megindult a sídi területre? Hadd menjenek. Senki nem gondolja komolyan, 
hogy veszélyben lennének, nincs az az őrült hadvezér a Galaxisban, aki rálőne 
egy utasszállító hajóra, amin több tízezer ember utazik — és mivel lehetne rálőni 
egy szúni hajóra, ami kárt is tesz benne? És mit csinálnak aztán? Az egész Gala- 
xis megindulna ellenük. 

Mire elérték a Szuve és a már Sídihez tartozó Szekkin közötti félutat, a hadüze- 
net hírét újabb hír követte. Sídi védelmi minisztere dühödt beszédet tartott a parla- 
ment villámgyorsan összehívott válságértekezletén, és a Testvériséget agresszor - 
nak nevezte, követelte Karri és Auhíni kiadatását, megjegyezve: , no persze azt a 
háborús bűnöst nem fogják kiadni, hiszen a saját állampolgáruk, pedig hozzá ké- 
pest Karri valósággal ártatlan". 

A következő limli során két újabb hír jött. Áhanin és Tuolré kormánya bejelen- 
tette, hogy a Testvériség szövetségeseinek tekintik magukat, és ha Szúnahaum ha- 
jóinak irányában egyetlen lövés is eldördül, akkor ők is elindítják flottáikat. Sídi- 
hez képest mindkét ország kicsi volt és gyenge. De volt hadiflottájuk, és az űr ha- 
talmas, egy adott cél felé tartó hajót lehetetlenség bemérni és feltartóztatni. Egyet- 
len hajó is elég, hogy a fővárost lángtengerré változtassa, gyorsabban, mint ahogy 
kilövi a légvédelem. 

A szúni hajók hamar megkerülték Szekkint és Okpori felé vették az irányt, ami - 
kor a Rekki Köztársaság védelmi minisztere bejelentette, hogy egy flottájuk tar- 
tózkodott nem messze a sídi felségterület határától, amikor az incidensre sor ke- 
rült. Ezek a hajók Sídi felé tartanak, és várhatóan valamivel előbb érnek oda, mint 
a szúnik. Ők nem fognak harcot kezdeményezni, de ha a sídik megtámadják őket 
vagy a szúnikat, védekezni fognak és megvédik Szúnahaum hajóit is. 

Az öt szúni hajó éppen belépett az anyabolygó naprendszerébe, amikor a sídi 
kormány kapitulált. A rekki hadihajók már egy ideje ott keringtek a légkörük ha- 
tárán — ilyet egyetlen szuverén állam sem tűrne el, de Sídi megijedt. Volt mitől. 
Tizenöt állig felfegyverzett hajó volt, mire egyet kilőnek, a többi porrá lövi az 
egész Sídi bolygót. 


Szúnahaum nem kívánt többet, mint hogy szabadon távozhasson mindenki, aki 
el kívánja hagyni az országot, így Karri családja is, és persze büntessék meg a 
zsarolót — Rekki kormányának azonban elege volt a sídikből, és kijelentette, hogy 
a diktátornak mennie kell, és vagy azonnal kiírják a demokratikus választásokat, 
vagy annektálják Sídit. 

A Testvériségnek nem volt kifogása, és közölte, hogy ha helyreáll a rend az or- 
szágban — bármelyik módon -, felújítják a kereskedelmi kapcsolatokat. Ez konk- 
rétan azt jelentette, mivel öt hajójuk volt a helyszínen, hogy ha a sídi kormány le- 
mond, már aznap leszállnak a hajóik és az emberek elmehetnek vásárolni a suár- 
ba. 

A kormány lemondott. Az elnököt őrizetbe vették. A szúni hajók leszálltak, 
igaz, rekki katonai fedezet mellett. 

A bukott sídi politikusokon kívül egyvalaki volt a Galaxisban, aki nem örült: 
AÁmmait Íldafa. 

, Ámmaít [dara tökéletesen alkalmatlan volt a munkájára, és tökéletesen alkal- 
mas. Attól függően, hogy a munkaadó kívánságait vagy a józan észt vessztük-e 
alapul. Ahogy az események haladtak előre, a kettő között egyre nagyobb lett a 
szakadék, és Ámmaítnak végül muszáj volt választania. Számomra nem volt kér- 
dés, hogyan fog dönteni. " 


Hiragi: 
Akik Nindává tették, 
Ammaítt Idara, 11. 


— Annyi eszetek sincs, mint egy lüksaimnak — közölte Vyhaútennel. — Itt volt a 
legjobb alkalom, hogy egy kicsit jóra hozzuk magunkat a Testvériségnél. Éppen 
elég felhős a kapcsolatunk, minden lehetőséget meg kellene ragadni. Erre ti? Egy- 
általán fontolóra vettétek a javaslatomat? 

— Nézd, Ámmait, ez nem ilyen egyszerű — felelte a magas, kopaszodó fődiplo- 
mata. — Hadba vetni a flottát ilyen messzire hazulról? Kétlem, hogy. . . 

— Rékynek nem voltak ilyen kétségei, pedig ők még messzebb vannak onnan. 
Ha a flottájuk hazulról indult volna, még nem érték volna el a mi naprendszerein- 
ket sem. Ti képtelenek vagytok megérteni, hogy erről a háborúról már a kitörése- 
kor tudni lehetett, hogy egy napon belül, egyetlen lövés nélkül fog véget érni, és 
ha cselekedni akartok, akkor villámgyorsnak kell lenni? Vagy csak játsszátok az 
értetlent? 

Vyhaúteú nagyot sóhajtott. 


— Szerintem hosszabbítsd meg a szabadságodat egészen addig, amíg vissza nem 
nyered a higga... 

— Én higgadt vagyok! — csattant föl Ámmait egyáltalán nem higgadtan. — Most 
éppen még rosszabbat csináltál, mint azzal, hogy nem ment el legalább egy for- 
mális hadüzenet! 

— Igen? Mit? 

— Közölted, hogy téged nem is érdekel ez az egész. Kit érdekeljen, ha téged 
nem? Neked tudnod kell, hogy a Testvériség a következő háborúját miellenünk 
fogja vívni, nem is olyan sokára, és az pontosan ugyanúgy fog lezajlani, mint ez. 
A Testvériség nem veszíthet háborút! Hát nem érted? 

— Nem mindenki gondolja így. 

— Mert nem mindenkinek van annyi esze, mint egy hároméves kisiskolásnak, 
aki belátja, hogy ha egyszer a Testvériség minden egyes hajóján több tízezer vagy 
akár több millió ember utazik, akkor bárki, aki egy ilyen hajóra tüzet nyit, egyszer 
és mindenkorra a galaktikus történelem szemétdombjára kerül. Az összes kör- 
nyékbeli állam a legcsekélyebb fenyegetésre hadiflottákat fog küldeni, ez az el- 
múlt évszázadokban is mindig bekövetkezett, ezentúl is így lesz. Puszta ember - 
ségből is, meg mert ha nem teszik, leshetik a kereskedelmüket. Egyetlen ország 
volt, amelyik kinyilvánította, hogy ezt nem tiszteli, vagyis dehogy az ország, csak 
két féleszű bohóc, és abban a pillanatban megbukott a rendszerük. Szerinted ná- 
lunk tovább tartana? Ne is mondj semmit. Megyek, vár a barátnőm. Azért majd 
üzenj, hogy megvan-e még az állásom. 

A hagyományos kézmozdulattal búcsúztak el, és a vonal kikapcsolt. Ámmait 
egy pillanatig tűnődve nézte a készüléket. Az utolsó mondat a szindor diploma - 
táknál régi hagyomány, amikor ilyen beszélgetéseket folytatnak, mert az is felada- 
tuk, hogy a főnökeik képébe vágják a kellemetlen igazságokat, éspedig úgy, hogy 
ha kell, hát kockára teszik az állásukat is. 

De mostanában nemegyszer eltűnődött, hogy akarja-e még évekig ezt a munkát 
csinálni. 

— Miért? — kérdezte HayYt egy-két huszad óra múlva, amikor elmondta neki, 
vagyis hát inkább csak hangosan gondolkodott. 

Ámmaíit sóhajtott. 

— Nézd. Ebben az országban sok minden nem megy jól. Ez a történelmünkből 
fakad. Viszont a kormányzatban is sok minden van, ami nem jó, és ez pedig abból 
fakad, hogy fontos pozíciókban alkalmatlan emberek ülnek. Akiket csak a saját 
karrierjük érdekel... és meglepően magas számban olyanok, akiket semmi sem ér- 
dekel, mert ahhoz is rövidlátók, hogy a karrierjükre gondoljanak. Elvannak abban 
a kis állásban, amit kiverekedtek maguknak, és nincsen semmiféle tervük vagy el- 
képzelésük. Még a maguk számára sem, nemhogy az országnak. 

— Értem — felelte a lány. — De neked vannak terveid. 

— Hát eredetileg voltak... de most már egyre inkább azt gondolom, hogy már 
csak lennének. Tudod, a diplomácia csapatjáték. Van egy testület, amiben nem 


mindenki áll hivatása magaslatán, és én egy vagyok közülük. Most csak kihagytak 
egy kínálkozó lehetőséget, amivel javíthattunk volna a szúniknál eléggé megren- 
dült pozíciónkon. De honnan tudjuk, hogy holnap nem dörgölik a szúnik az or- 
runk alá, amitől ez már nem kihagyott pozitív lépés lesz, hanem effektíve 
negatív? De ez csak az egyik része. Emlékszel arra a kampányra, amit a Ninda el- 
leni elfogatóparancs miatt indítottam, hogy hagyják békén a szúnikat. Mert a dip- 
lomácia csapatjáték. Mindenki diplomata, aki bárhogyan érintkezik külföldiekkel, 
mindenki valamilyen hírét kelti az országnak. Hiragi csodálatos dolgokat lelken- 
dezik rólunk össze, ő nagyszerűen érzi magát nálunk, és ez remek dolog — de nem 
mindenki gondolja így. Egész könyvtárnyi statisztikánk van azokról a külföldiek- 
ről, akik idejöttek, aztán szállodában, üzletben, hivatalban, az utcán, akárhol nem 
úgy bántak velük, ahogy jogosan elvárták volna, és ezt elpanaszolták valahol, 
ahonnan bekerült a statisztikába. Képzelheted, mennyien voltak, akik nem pana- 
szolták el és nem kerültek be. Van a hivatalnak egy részlege, ahol azokkal foglal- 
koznak, akik ilyen panaszt tesznek, négy tisztviselője van, száz is kevés volna. 
Nagyon fontos embernek kell annak a külföldinek lennie ahhoz, hogy egyáltalán 
elolvassák a panaszát. A többi hazamegy azzal a megállapítással, hogy Syyn- 
doreia szemét egy hely. Becslések szerint az idelátogató külföldiek kétharmada 
ezzel a meggyőződéssel távozik, de ezek a becslések az ismertté vált eseteken ala- 
pulnak. .. úgyhogy lehet az sokkal több is. És otthon elmondják a barátaiknak, az- 
tán terjed a hír. Hát ezért érzem én kilátástalannak a munkámat. 

HayYt bólogatott. 

— Értelek. S tudod már, mit teszel? 

— Nem mondhatnám. Hagyjam ott a munkámat, amiért annyit küzdöttem? Vagy 
folytassam ezeket az értelmetlen harcokat? 

— Kérj tanácsot — felelte a lány komolyan. 

— Kitől? Ezt a bizarr szakmát senki sem ismeri, csak akik benne vannak, és ve- 
lük nem szeretném ezt megosztani. 

— Nem a szakmát kell ismerni, hanem az életet. Meg téged. 

— S ki az, aki erre alkalmas? 

Hayíttal alig egy hónapja voltak együtt, igazán nem lehetett azt mondani, hogy 
jól ismerik egymást. Nem is volt szoros a kapcsolatuk. HayYt nem állíthatta ma- 
gáról azt sem, hogy az életet különösen jól ismerné. Még csak tizenkét éves volt 
és még mindig a szüleivel lakott egy kertvárosi házban. Másodéves volt a 
Myyttiinoöyl Főiskolán, táncművészet szakon. 

— Egyetlen barátodat ismerek, akiben megvan a képesség arra, hogy megítéljen 
olyan helyzeteket is, amiket nem ismer közelebbről. 

Ámmait összeráncolta a homlokát. Nem kellett megkérdeznie, kire gondol a 
lány. 

— Nem is ismered. 

HayYt néha jelen volt Nindával folytatott beszélgetésein, röviden üdvözölték 
egymást, ennyi volt a kapcsolatuk. 


— Hallottam már, ahogy beszél. Szerintem sokkal többet tud rólad, mint bárki, 
talán még a szüleidnél is jobban ismer. Beszélj vele. 

AÁmmait lassan megrágta a gondolatot, aztán bólintott. 

— Jó. Rendben van. 

, A tenger, a napfény, az erdő mindenkié. Egy világ minden morzsája megillet 
mindenkit. Igy rendelte a tham." 


Szinensi: 
Összegyűjtött lúmáim, 
17. 
Farin 
Aulang Laip 
43613. szahut nahangan 
417 


Az egész hajón Ninda volt az egyetlen, aki tengerparton született és élt hosszú 
ideig, több mint egy évszázadon át. És ő volt az egyetlen, aki még soha nem látott 
tengert. Ezeket Fendria derítette ki egy gyors közvélemény-kutatással. 

Luakeán kapuin ki lehetett lógni egy csavargónak, nem is volt nehéz — de csak 
északon és keleten. A déli kapukat jobban őrizték, mert arra voltak a kikötők, és 
ha ki is mentek volna a kapun, onnan még vagy száz éécyl a tengerpart, gyalog leg- 
alább tíz nap, járműre pedig a csavargók nem szállhatnak — elrejtőzni sincs hová a 
sivatagi országúton, ha jönnek az ervések, meg hát ennivalóhoz sem jutnak a siva- 
tagban. 

— És nyugaton? — kérdezte Riengi. 

— Arra bányák és gyárak vannak, ott is nehéz kijutni, és onnan még sokkal 
messzebb van a tenger. 

Az aungir lassan haladt, mert Farinon ez volt az előírás, de nem bánták, mert 
így elnézhették odalent a tájat. Zöld és kék növényzet foltjaival borított, lapos me - 
dence volt alattuk, kisvárosokkal, néhány folyócskával. A láthatárt minden irány - 
ban hegylánc szegélyezte, az egyik felé tartottak. 

— Ez varhaszi — sziszegte Szinensi. 

— Mi? — kérdezte Rongami. 

— Hogy valaki él valahol... és nem lát semmit abból a helyből. Mármint nem 
azért, mert mondjuk lusta körülnézni, vagy ilyesmi. Hanem megtiltják neki. Én 
jártam tengerparton Szindorián is. Gyönyörű. Ninda nem járt ott, pedig ő ott volt 
otthon. — Ninda kinyitotta a száját, de barátnője fölemelt ujjal folytatta. — Tudom, 


mit akarsz mondani, az nem volt az otthonod, de éppen ez a baj. Száztizennyolc 
évig Szindoria a te világod volt, még az állampolgárságod is megvan, Hiragi meg- 
mondta. Ott éltél, egy szindor gyerek voltál, aki nem láthatta a saját világát. Való - 
jában még a városodat sem láttad, hiszen meséltél róla sokat. Te tudod, hogy mi- 
lyen búvóhelyek vannak a városod színháza alatt. De nem jártál a színházban, 
soha nem láttál egyetlen előadást! Én a Testvériség bármelyik hajójára vagy vilá- 
gára elmehetek, és ott bárhová — meg persze te is. Ha gondolsz egyet és meg aka- 
rod nézni Szúnahaumot, a Galaxis bármely pontjáról legfeljebb egy év alatt oda- 
visznek a hajók. Bármelyik dzserang világra is elvisznek, ahová közlekednek ha- 
jóink, Szindoriára is, most már bejárhatod az egészet. Persze ingyen, hiszen szúni 
vagy, nem a szísi egyik kabinjában kucorogsz, akármelyik hajónkon azonnal 
kapsz egy szobát. Micsoda varhaszi, hogy Szindorián azt nem engedik meg a gye- 
rekeiknek, hogy kimenjenek a tengerpartra?! 

Ninda csak nézte Szinensi kedves, dühtől kivörösödött arcát, aztán csendes ko- 
molysággal azt felelte: 

— A gyerekeiknek igen. De mi nem az ő gyerekeik vagyunk. 

Szinensi előkapta a suagját és firkálni kezdett valamit rajta. 

— Most meg kit hívsz? — kérdezte Riengi, aki szemben ült vele. 

— Senkit — morrant Szinensi, egy pillanatra megállt az ujja a képernyőn, gondol- 
kodott, aztán folytatta, még egyszer megállt az ujja, és egykettőre befejezte. Aztán 
odaadta Nindának. 

tham — diakhran dúmdre klioprat thekka elki rephakt — (th) nothrat korri aka- 
ran — (p) drivon múth irkí 

Ninda lassan bólogatva olvasta. Szinensi éppoly gyorsan halad a fhangiíban, 
mint ő, hiszen mentális kapcsolatban az összes tudását át tudja adni neki. 

Rongami odakukucskált a képernyőre. 

— Aha, fhangíul van, gondoltam. Mit jelent? 

Ninda pár pillanatig gondolkodott. Egy lúma kiolvasásánál a fogalmak lefordí- 
tása sem könnyű, mert a fhangíiban egy-egy khába sokszor komplex fogalomcso - 
portokat sűrítenek, meg az elrendezés sem, mert a hatszögrácsban bárhol lehet 
kezdeni az olvasást és bármerre kalandozhat a figyelem, akár visszatérhet több- 
ször ugyanarra a részre, sőt ez általában szükséges is a megértéshez. Az is külön 
tudomány, hogy akármilyen nyelven rendes betükkel leírja az ember, mindenféle 
pozíciójelzőket meg iránymutatókat használnak. 

De valahogy lefordította. 

— Mi az a tham? 

— A világmindenség teremtő ereje — mondta a két lány kórusban. Összemoso - 
lyogtak, aztán Ninda folytatta. — A thabbuanok világképe szerint minden ok-oko- 
zati láncolatokból áll. Az ősrobbanás idején hidrogén keletkezett, és a hidrogén 
természete szerint ha elég nagy tömeg kerül össze, akkor beindul a fúzió. Ugyan- 
ilyen természeti törvények révén jöttek létre a bolygók és minden. Ennek az 
egésznek, az összes törvénynek és hatásuknak a neve tham. 


Fendria elismerően bólintott. 

— No de — tűnődött Rongami — az hol van a természeti törvényekben, hogy egy 
világ minden morzsája megillet mindenkit? 

Szinensi rápillantott. 

— Miért, az hol van a természeti törvényekben, hogy létezzenek kiváltságosok és 
kirekesztettek, hogy egy világnak nem minden morzsája illessen meg mindenkit? 

— Ahaaaa!... Most már értem. 

— A tham azt mondja — folytatta Ninda —, hogy ha az emberek között nincsenek 
valóságos különbségek, akkor ostobaság és gonoszság, ha egyeseknek többet sza- 
bad, mint másoknak. 

— No de... — kezdte Rongami. — Várj csak. Hogy is van a mondás... a Sötét Erő 
Védelmezője, a szektuni. Hadd legyek én a szektuni egy pillanatra. Az emberek 
tényleg különböznek. Más a koruk, a nemük, a... a testnagyságuk, a színeik, a... 
rengeteg minden. 

— Így van, szektuni — felelte Szinensi —, csakhogy nincsen közöttük olyan kü- 
lönbség, ami a thamból jönne és azt okozná, hogy az egyik kimehet a luakeáni 
tengerpartra, a másik nem. Az ilyen különbségeket mi emberek találtuk ki, és aki 
ezekre alapozva válogat az emberek között, az... 

Nindára pillantott, aki lassan bólintott, lehunyva szemét. 

— Thammídun szamakht nikra. Megsérti a világegyetem alapszövetét. 

Szinensi utánamondta, egyenként ízlelve a szavakat. 

— Thammídun szamakht nikra. És a büntetése... — ő is bólintott, éppoly lassan — 
thammada ninnászan dhrómun, a világegyetem sötétsége. 

— Ti már folyékonyan dumáltok thabbuanul? — tudakolta Halgemmut. 

— Dehogy. Csak a fhangít úgy jó tanulni, hogy a fogalmakhoz, amiket megta- 
nulsz, megtanulod a thabbuan nyelvű szavakat is. De még csak kétszáz szót tu- 
dunk. 

— Százkilencvenegyet — pontosított Ninda. 

— Nahát — felelte Halgemmut. — Én nem tudnám ilyen pontosan megmondani, 
hány szót ismerek szennául. Pedig én se tanulok régóta. 

— Mert az egy nyelv, a fhangi pedig gondolati rendszer. Amikor a Kovyand ne- 
gyedbeli csirkefogóktól kovandul és kleomul tanultam, én se tudtam megszámol- 
ni, hány szót tudok már. De a fhangít egészen másképp kell tanulni. 

— Nézzétek — szólalt meg ekkor Ilgá. — Ott a tenger. 

Akkor értek a hegylánc fölé, a csúcsokon túl már kezdett kibontakozni egy 
hosszú, kék vonal. Ninda érdeklődve, de különösebb meghatottsággal nézte. Vé- 
gül is látott már tengert sokszor — csak képen, persze. Nem nagyon más így sem. 
Majd amikor lent lesznek a parton, az lesz más. 

, Fhangímester az, aki megtanulta. Szakács is az, aki megtanulta. Az vagy, amit 


tanultál, amit tudsz. Tanulni sokszor nehéz, fárasztó vagy unalmas. Csak tudni 
jó." 


Lí-Nindaran: 
Gondolatok, 
62. sómir 


Fendria azt mondta, minden élet a tengerből ered. Persze nem ebből, hanem Ősi 
Föld tengereiből — ragyogjon rájuk Szólisz fénye örökké, simnunná -, a farini ten - 
gert mesterségesen állították elő, hajókon szállították ide a vizet, s benépesítették 
tengeri növényekkel és állatokkal, akárcsak Szindorián. De ott már nem folytat- 
ják, itt pedig még igen, időnként jön egy hajó, leszáll a víz színére és kinyitja a 
tartályát, akkorát, amiben az egész Aulang Laip kényelmesen elférne. A Testvéri- 
ség rengeteg pénzt keres ezzel is. Oxigént és hidrogént minden második naprend- 
szerben bányásznak, akkora tartályokban szállítják, mint egy kisebb hajó, nagy 
nyomáson, cseppfolyósítva, ez a mennyiség egy taungi, és ez kevesebb mint ezer 
palan. Aztán a vízgyárban összeengedik és meggyújtják, abból lesz a nyers víz, 
kevernek hozzá mindenféle ásványi anyagot és megkapják az ivóvizet, ezzel már 
százszorosára növelték az értékét, rengeteg sivatagos világ kapkod az ivóvízért, 
sokkal többet lehet eladni belőle, mint bármi másból a Galaxisban, bár van vagy 
száz cég, ahol ezzel foglalkoznak, a Testvériség csak egy közülük. Tengert vi- 
szont kevesebben gyártanak. Ahhoz más ásványok kellenek, sokkal több, és ami- 
kor azok benne vannak, akkor elkezdik betelepíteni a tartályt növényekkel és álla- 
tokkal, bőven adnak nekik napfényt, és várnak, hogy elszaporodjanak. A tenger- 
víz ezerszer annyit ér, mint az ivóvíz, és azt csak néhány helyen készítenek. Nem 
is lehet sokat eladni belőle, mert kevés világnak van pénze megfizetni, bár ahol 
kellő méretű tenger van, a szakemberek szerint az a világ él igazán. 

Fürödni benne nagyon egyszerű. Az ember levetkőzik, a karjára csatolja a suag- 
ját, az arcára a légzőmaszkot, ami szemét, orrát, száját és fülét is takarja, a dereká- 
ra a védőövet, és fölvesz egy olyan cipőt, ami nagy uszonyokban végződik. S már 
mehet is. A tenger veszélytelen. Senki sem költene csillagászati összegeket egy 
veszélyes hely létrehozására. Még a hullámok sem nagyok, mert a tenger még túl 
kicsi hozzá, és Farinnak nincsen holdja, ami árapályhatást keltene. 

Azért meggyűlt a baja ezekkel a kicsi hullámokkal is, mert nála azért mégiscsak 
jóval nagyobbak és erősebbek voltak, és még soha nem úszott olyan vízben, ami 
hullámzik, nem pedig fodrozódik. De ott voltak a többiek és segítettek. Aztán me- 
rülésre állították az övüket és alábuktak. 


Szinensi, aki már több világon is úszott tengerben, azt mondta, a farini egészen 
tipikus. Fendria egyetértett vele. Ahogy merültek, kicsit sötétebb lett, hiszen víz 
alatt voltak, de a kristálytiszta vízben világítás nélkül is jól lehetett látni. A part- 
vonal alatt, nem túl mélyen különös sziklák sorakoztak, végig a part mentén. Tar- 
ka színekben pompáztak, némelyik egyszínű volt, mások sokfélék, és egyik sem 
úgy nézett ki, mint egy szikla. Inkább mintha megkövült virágok lennének, egé- 
szen furcsa formájúak, sokkal nagyobbak a rendes virágoknál. 

— Surnetták és vasztihuk — mondta Fendria. — Minden ilyen virág valójában 
egész város, amit apró, gerinctelen állatok építettek. Mindegyik épít magának egy 
kis házat a tengervízből kiszűrt mészből, és abban éli az egész életét. Miután el- 
pusztul, a leszármazottai az ő házára építkeznek, és nemzedékek sokaságának 
munkájából áll össze ez a hatalmas alkotmány. Semmit sem találsz Farinon, amire 
olyan büszkék lennének, mint arra, hogy ilyen van a tengerükben. Érzékeny, sok 
gondoskodást igénylő fajok, nem mindenütt maradnak meg, és lassan is növek- 
szenek. 

Ninda közelebb evezett. A surnetta- és vasztihusziklákon rengeteg mozgó 
állatot is látott, ezernyi színes, apró halat, meg dörmysféléket. .. nem tudta a szúni 
nevüket, evett ilyet néha Lűakőáúban a Kavydfomsté piacon, kicsiny, soklábú ál- 
latok voltak, két nagy ollójuk volt elöl, hasonlítottak a bogarakra, de nem voltak 
bogarak, Távyn néni forró vűrsynolajba dobta őket elevenen, ott megsültek, aztán 
papírtányérra tette őket, egy ühért hat darabot, és néha neki is adott párat. Finom 
volt. De ezeknek más volt a formájuk. Volt köztük, ami alig látszott, olyan apró 
volt, és volt akkora, mint Ninda feje. 

— Igen, ezek rákok — felelte Fendria, miután elmesélte neki. — Amit a piacon 
árulnak nálatok... akarom mondani Szindorián, az alighanem indzsvi. Akkorák 
lehetnek, mint a te öklöd. 

— Olyasmik. 

— Itt olyant nem fogsz találni, legalábbis a tengerben biztosan nem, esetleg egy 
a Szammaszt világairól származnak, ahol Jáuról és Motrenről való fajokat keresz- 
teztek, az összes tengeri állatuk annak a két világnak a leszármazottja. Itt viszont 
rekki és szomdzs fajokat társítottak. Persze ezeknek a világoknak az élőlényei há- 
romnegyed részben mind földi eredetűek, de több százezer éve elhagyták Ősi Föl- 
det és más-más világokon, más körülmények között éltek, némelyikük más vilá- 
gokról származó állatokkal is kereszteződött. 

Ninda lejjebb ereszkedett, végignézett a tiszta, áttetsző vízben messze belátható 
sziklafalon. Hatalmas volt. 

— De... hogyan szállítanak ilyen állatokat az űrben? 

— Többféleképpen. Tengervízzel töltött tartályokban is lehet, bár ezeket rendkí- 
vül körülményes. Egy részüknél megoldható, hogy akkor szállítják őket, amikor 
kikeltek és még lebegnek a vízben. De ilyen érzékeny fajoknál az is gyakori, hogy 
nem az állatokat szállítják, hanem a genetikai kódjukat. Azt persze egyszerűen hi- 


perfonon is lehet. Egy ilyen zátonyon annyiféle állat és növény él, hogy a gén- 
kódok élőlénnyé szintetizálására külön kutatóintézetet kell alapítani. De az ered- 
mény megéri a fáradságot. 

Ninda egészen addig lemerült, amíg az öv engedte, vagyis húsz ríginre. A víz 
ott is olyan átlátszó volt, mint fent. 

— Nézzetek a nyílt tenger felé — hallotta Fendria hangját, a rádióban nem lehetett 
tudni, hogy merről. — Látjátok azokat a hatalmas sötét foltokat? Azok valójában 
akkorka halakból állnak, amik elférnek a két kezetekben, de sok tízezren úsznak 
együtt. Nem fognak idejönni, távol tartják magukat a zátonyoktól. 

— Nagy halak nem élnek itt? — kérdezte Szinensi. 

— Nem, a legnagyobbak akkorák lehetnek, mint egy felnőtt ember. A fariniak 
ezt a tengert a turistákra gondolva létesítették, akik félnének a túl nagy állatoktól, 
ezért azokat nem telepítettek ide. 

Egy detkit is eltöltöttek a víz alatt, Ninda úgy érezte, többféle állatot látott a 
tengerben, mint egész addigi életében összesen. Amikor aztán kijöttek a partra, 
megint meglepő dolog történt. A parton sétálgató emberek között volt egy, aki va- 
lószerűtlenül magas volt, a legmagasabb férfi is eltörpült mellette. Ez az óriás úgy 
lépkedett a parti füvön s nézelődött körbe-körbe, mint aki keres valakit. Nem telt 
bele egy mati, s észrevette őt. Elindult felé, aztán megállt kicsit messzebb a szo - 
kásosnál, hogy lenézhessen rá. 

— Ugye te vagy Ninda? — kérdezte. 

, Amíg van halál, senki sem él örökké. Tehát. Amíg vannak szegények, senki sem 
gazdag. Amíg vannak, akiket bántanak, senki sem él biztonságban. Amíg vannak, 
akiknek nagyon rossz, senkinek sem jó." 


Ninda: 
A fény lúmái, 
227. 


— Szillon Nomboka Marotomandi vagyok a VTMK televíziótól — közölte mély 
hangján a valószerűtlenül magas férfi. — Ha ön a kislány gondviselője, akkor öntől 
szeretnék engedélyt kérni, hogy interjút készíthessek vele. 

Fendria megcsóválta a fejét. 

— Ilyesmire a mi szokásaink szerint csak ő maga adhat engedélyt. Én annyit 
szabhatok feltételül, hogy csak a hajónkon beszélgethetnek. 

— Ahogy kívánja, asszonyom. 

S a férfi megint Nindára nézett. 


— Én ezt nem értem. Hogyan találtál meg? 

— Természetesen nem volt véletlen — felelte a riporter. Szépen beszélte a szúni 
nyelvet, de nem azzal a természetességgel, amit a hipnopédia ad az embernek. — 
Minden világról, amit meglátogattatok, kollégáim segítségével megszereztem a 
hajótok következő úticélját. Amikor kiderült, hogy Farinra tartotok, én éppen 
Korerantán voltam, nem messze innen. Idejöttem, nem sokkal utánatok szálltam 
le, és éppen láttam két aungirt, amik elhagyták a hajót és erre tartottak. Úgy gon- 
doltam, te bizonyára kíváncsi vagy az itteni tengerre, és itt megtalállak. Ha nem, 
még mindig visszamehetek a hajóhoz. Így hát béreltem egy légugrót és idejöttem. 
Persze azt nem tudhattam, hogy egyáltalán ezen a hajón vagy-e még, de remél - 
tem, hogy igen. 

Fendriára nézett megint. 

— Ellenőrizhetnek. A cégemnél megvan a fényképem is. VTMK Televízió, Fol- 
gri. 

Fendria bólintott és nyúlt a suagja után. 

— Mivel a hölgynek az a kívánsága — mondta Nomboka -—, hogy csak a hajón 
beszéljünk, én oda is megyek. A suárban foglak várni. 

Bólintott a többieknek és távozott. Ninda elképedve nézett rá. 

— Egy szót sem értek az egészből. 

— Miért akar interjút csinálni veled? — kérdezte Rongami. 

— Hát pont ezt nem értem én sem! 

— Gondolom, az interjú alatt kiderül — mondta Ángsauri. — Mármint ha odamész, 
persze. 

Fendria odatartotta Ninda elé a suagot. Nomboka arca volt rajta. 

— Itt is van, a társaság tudósítóinak névsorában, a név is egyezik, sőt azt i15 oda - 
írták, hogy különleges ismertetőjegye a testmagassága, egész csomó mértékegy- 
ségben le van írva. Huszonnégy sudrígin. 

— Mit fogsz csinálni? — kérdezte Ángsauri. — Elmész az interjúra? 

Ninda bólintott, és amikor két derkivel később visszatértek a hajóra, az aungir- 
sónurból egyenesen lement a suárba. Azon azért eltűnődött, hogy neki persze 
semmiség valakit megtalálni a suárban, akármilyen nagy terület, hiszen legfeljebb 
megkérdezi az esszidzsinnát — de ezt ez az ember honnan tudja? 

Sokan voltak a suárban. Farin elég gazdag világ ahhoz, hogy sok embernek tel- 
jen bevásárolni, és turista is sok van. Ninda végigsétált a suarihunon, onnan fi- 
gyelte a dzserangokat. Szeretett itt lenni, ahol ugyanúgy a Testvériségben érezte 
magát, mint a lakószinteken, pedig ez a suár. Vagyis hát mégsem. A suár nyitva 
áll a dzserangok előtt, ott nem a Testvériségben van, hanem egy nyilvános helyen, 
ilyesmi lehet a Dóörléyt bevásárlóközpont is, csak persze oda soha nem mert vol- 
na bemenni, a suár viszont mégiscsak az otthonához tartozik. De ez a folyosó, a 
suarihun nem tartozéka az otthonának, hanem része, ide csak nekik van bejárásuk. 
És ez a hely szúni ízléssel van berendezve, mindenfelé kis benyílók, ahol le lehet 
ülni, nongirok és fadmilok, minden, ami a szúni szokások szerint kényelmessé te- 


szi az életet. Persze automaták a suárban is vannak, és ugyanazt árulják... á, ott is 
van. 

A riporter a Szigondi étterem előtt ült a suár parkjában, egy kis tisztáson elhe - 
lyezett egyik fotelban, és olvasgatott valamit. Ninda a suarihun egyik fali képer- 
nyőjén látta meg. Odalépett az egyik nongirhoz, vett egy palack íhafit, benyitott a 
Szigondi hátsó ajtaján, átment a kis helyiségen, ami összeköti a szomszéd üzlettel, 
s belépett a mosdóba. Egy dzserang fiú meghökkenve nézett rá, ő pedig kisétált az 
éttermen át a parkba. Odaballagott a tisztásra és helyet foglalt a férfi melletti fo - 
telben. 

Nomboka összerezzent, elmosolyodott és leeresztette a suagot. 

— Örülök, hogy eljöttél — mondta. 

— Miért akarsz velem interjút csinálni? — kérdezte Ninda. 

— Jól van, vágjunk a közepébe — bólintott a férfi, és a levegőbe helyezett egy ka- 
meragömböt. — Sokféle ellentmondó hír kering arról, hogy mi közöd van neked 
Sumarnen Karrihoz és a vele kapcsolatos botrányhoz. Egyes lapértesülések sze- 
rint te nem is vagy gyerek, hanem egy szindor titkosszolgálati ügynök. Ezt szeret- 
ném tisztázni. 

Kis csend támadt. Ninda belekortyolt a palackba. 

— Mit is mondtál, hogy hívnak téged? 

— Szillon Nomboka Marotomandi. 

— Melyik neveden szólítanak? 

— Nombokának. A Szillon a személynevem, a Marotomandi pedig egy olyasféle 
klánnév, ami neked is van. 

— Melyik a világod, Szillon? 

Nomboka egy pillanatra elakadt. A folgriknál csak a családtagok szólíthatnak 
valakit a személynevén. A folgri nyelvben léteznek ugyan különféle tiszteleti vál- 
tozatok, amiket mások is használhatnak — humb-Szillon, hulen-Szillon —, de egy 
alig ismert idegen ezeket sem, és más nyelvekben nincs is meg a párjuk. Persze ez 
a gyerek ezt aligha tudja. 

Ő is belátta ugyanazt, amit annak idején Ámmaít: Ninda egyszerűen fölkelhet 
innen és elsétálhat, ha akar, akkor pedig az interjúnak lőttek. Nem mehet utána. 

— A Folgri. Illetve valójában a Nahamandi. 

— Mesélj róla. 

— Mire vagy kíváncsi? 

— Mindenre. Mondj bármit, ami az eszedbe jut. 

— Értem... hát... a Folgri-rendszernek hat bolygója van, Szufolgri, Folgri, 
Ettafolgri, Karkfolgri, Ankefolgri és Niktfolgri. Az én világom az Ankefolgri 
egyik holdja. 

— Milyen hely? 

— Méretre akkora, mint egy igazi világ, az Anke ugyanis egy hatalmas gázóriás, 
aminek egészen nagy holdjai is vannak. És a Nahamandi az egyetlen közülük, 
ahol kupola nélkül is lehet élni. — Ninda tudta, hogy ez nagyon büszkévé teszi a 


dzserangokat. Hiszen nemrég még maga is dzserang volt. — Jókora erdeink van- 
nak, tavak, folyók. Nagyszerű hely. Bár lehet, hogy te nem éreznéd ott jól magad, 
mert meleg világról származol, Nahamandi pedig elég hideg. 

— Te milyen helyen élsz? 

— Egy kisvárosban, Marotónak hívják, egy hegy lábánál fekszik, egy tó partján. 
Szép hely. A hegyet az év negyvenhat hónapjából negyvenben hó borítja, de a tó 
csak évente tíz hónapra fagy be. 

— Kik a családod? 

— Hát... álljunk meg egy pillanatra. Most te készítesz interjút velem? Azért jöt- 
tem, hogy én interjúvoljalak meg téged. 

— Ugyan már, Szillon. Egyszer már adtam egy interjút olyannak, akiről nem tud- 
tam semmit, Sielunton, mert megtaláltam egy eltévedt kisgyereket, de az alig pár 
kérdésből állt, szerintem ki is dobták aztán a felvételt. Igazi interjút hogy adhat- 
nék olyannak, akiről nem tudok semmit? 

Szúni időszámítás szerint Nomboka már több mint háromszáz éve volt a pályán, 
és legalább kétezer interjút készített. Csak rábámult a szőke kislányra, aki két 
korty íhafi között egy könnyed mondattal feje tetejére állította az ő szakmáját, és 
arra gondolt, hogy ennek az interjúnak két kimenetele lehet. Vagy ki kell dobni az 
egészet, vagy Karanda-díjat kap érte. Középút nincs. 

,, Még jó darabig nem derült ki, de egész sor hagyomány született meg aznap, az 
első interjúval. Hogy a riporternek is mesélnie kell magáról; hogy Ninda határoz- 
za meg, miről beszél; és hogy vágatlanul kell közzétenni. " 


Aini: 
Ninda életének mellékszereplői, 
18. N. 


Nomboka vagy hét limlin át mesélt az otthonáról, az életéről, a pályafutásáról, a 
családjáról, a cégéről, ami csak az eszébe jutott. Aztán azt mondta: 

— Hát ez vagyok én úgy nagyjából. Meg vagy elégedve? 

Ninda vállat vont. 

— Mit számít az? Az a fontos, hogy te meg vagy-e elégedve. 

Nomboka csak bámult rá. Miről beszél ez? 

— Rátérhetünk most már az interjúra? 

— Hogyne, semmi akadálya. 

— Rendben. Persze a végén majd engedélyt kell kérnem a szüleidtől, hogy 
közzétegyem. Hát akkor kezdjük is el, rendben? Kedves nézőink, Szillon Nombo- 


ka Marotomandi jelentkezik Farinról, a Szúnahaum Testvériség Aulang Laip 
Köztársaság néhány hírügynöksége belekevert a Sumarnen Karri volt elnöki 
tanácsadóval kapcsolatos botrányba. A kamera előtt Hangikun Szesszinan Ninda- 
rangi Szilun Rienszá, rövid nevén Ninda. Kérlek, meséld el a nézőknek, mit lehet 
tudni erről az ügyről. 

Ninda a legcsekélyebb érdeklődést sem mutatta a tény iránt, hogy ő éppen inter- 
jút ad. Továbbra is ugyanúgy nézett a férfi szemébe, ügyet sem vetett a kamerára, 
és Nombokának még inkább, mint eddig, az volt az érzése, hogy annak a fakókék 
szempárnak a kutató tekintete átvilágítja őt, mint két fénysugár. 

A kislány hosszú szünet után szólalt meg. 

— Ha azt sem tudod, hogy nincsenek szüleim, miért az érdekel, hogy azzal a Su- 
marnennel mi van? Róla őt kérdezd, én nem is ismerem. Ha rám vagy kíváncsi, 
miért nem rólam kérdezel? 

Nomboka már tudta, hogy az interjú kútba esett. Ha valamit még akar kezdeni, 
teljesen hangot kell váltania. 

— Rendben. Akkor beszéljünk rólad. Azt hallottam, hogy Szindorián születtél és 
csak nemrég kerültél a Testvériségbe. 

— Igen, ottani időszámítás szerint öt és hat éves koromig ott éltem és nem tud- 
tam a Testvériségről semmit. Csavargó voltam, a sötétség mögött éltem. Tudod, 
mit jelent ez? 

Nomboka elmosolyodott. 

— Nagyobb kérdés, hogy a nézők tudják-e. 

Ninda bólintott, és hosszan mesélt arról, hogyan él Szindorián egy csavargó. 
Nomboka eleinte csodálkozva, aztán már elszörnyedve hallgatta. Egy idő múlva 
már átfutott az agyán, hogy ezért nemcsak díjat fog kapni, hanem a szindor kor- 
mány mélységes ellenszenvét is elnyeri. Úgy kell nekik, kapjanak csak szívroha- 
mot, amíg ezt a kislányt hallgatják. 

Mindenki tudja, hogy Szindorián csavargónak lenni nem éppen kellemes élet. 
Persze máshol sem. De amennyire Nomboka tudta — márpedig a tájékozottsága 
közmondásos volt —, még soha nem készült mélyinterjú igazi csavargóval, csak 
olyannal, aki már évek óta nem volt az. De Ninda alig két szindoriai hónappal ez- 
előtt még az volt. Ráadásul gyerek! Aki intelligens, csiszolt mondatokban beszél, 
teljes képet ad... a nézők imádni fogják, csak nehogy a gondviselője megtorpe- 
dózza a közzétételt. 

Ninda mondott néhány mondatot szindorul is, előbb irodalmi nyelven, amiről 
megmagyarázta, hogy hipnopédiával tanulta, aztán a lűakéani csavargók nyelvjá- 
rásában. Nomboka természetesen tudott szindorul, de ő is hipnopédiával tanulta, 
és az ilyen alacsony presztízsű dialektusok abban nem voltak benne. Nem is na- 
gyon értette, amit a kislány ebben a nyelvjárásban mondott — de Szindorián érteni 
fogják. Ezt nem lehet hamisítani, egy ilyen nyelvjárást nem is lehet utólag megta- 


nulni, mert nincs hozzá tananyag. Ez többet ér, mintha száz csavargó tanúsítaná, 
hogy ismert. 

Aztán rátértek arra a napra, amikor idekerült az Aulang Laipra. Ninda egyszetű, 
keresetlen szavakkal elmesélte útjukat a sötétségen át, az üldözést, bekerülését a 
suárba, hogy hogyan fogadták, hogy egyetlen kérdés nélkül bevették a Testvéri- 
ségbe, és azóta úgy kezelik, mintha mindig itt élt volna, közéjük tartozott volna. 

— Milyen az élete egy szúni gyereknek? — kérdezte Nomboka. 

— Nyugodt és biztonságos. Amióta itt élek, tudom, hogy soha többé nem leszek 
csavargó, nem fogok éhezni, mindig meglesz mindenem. Tudod, mi hiányzott 
legjobban a szindoriai életemből, most visszanézve? Az állandóság. Amikor reg- 
gel fölkeltem, soha nem tudtam, hol fogok aznap este lefeküdni, fogok-e aznap 
enni valamit, megtámad-e aznap valaki, összevernek-e aznap az ervések, börtönbe 
kerülök-e aznap. Ezt soha nem tudhattam sem magamról, sem senkiről, akit is - 
mertem. Ez ma nincsen. Ma tudom, hogy nincs mitől aggódnom a jövőm miatt, és 
senkinek sem, akit ismerek. Ezért azt hiszem, egyvalamit üzenhetek csak mind- 
azoknak, akik nézik ezt a beszélgetést. Akár Szindorián... akár valahol másutt. 

Ninda felállt és a kamera felé nyújtotta mindkét kezét. Most először nézett a ka- 
merába. 

— Menjetek és változtassatok rajta. 

Kis szünetet tartott, aztán Nombokára nézett. 

— Megkaptad az interjúdat. 

A riporter nem kapott levegőt. A gyerek mondja meg, hogy mikor van vége az 
interjúnak?! 

De nem tehet semmit. A gondviselőjével kell megbeszélnie. Ami kimaradt, azt 
már egy másik beszélgetésben kell felvenniük. Végül is egyáltalán nem válaszolt 
a kérdésre, hogy hogyan él egy szúni gyerek. Arra válaszolt, hogy hogyan nem. 
Karriról pedig egyetlen szó sem esett. 

Nagyot sóhajtott. 

— Hát jó. Megkaptam. Hogyan tudok érintkezésbe lépni a gondviselőddel? Kell 
a jóváhagyása. 

— Mi az, hogy gondviselő? 

— Az a felnőtt, aki vigyáz rád. 

— Senki sem vigyáz rám. Száztizennyolc éves koromig nem vigyázott rám senki, 
most már minek? 

Nomboka megütközve bámult rá. 

— De akkor... kinek mutassam meg az interjút? 

— Mi a Galaxisnak? Tudom, mit mondtam. 

— Igen... de amikor kész a vágás, nyilván látni szeretnéd, hogy mit hagytam 
benne és mit vágtam ki. 

— Vágás? Semmi vágnivaló nincs azon, amit mondtam. Csak tedd közzé úgy, 
ahogy van. 


Nomboka összerázkódott. Elképzelte, hogy ezt a több mint hat nahan hosszú 
anyagot... persze, végül is miért ne? A szerkesztők először majd kibuknak, de ha 
azzal teszik közzé, hogy itt az exkluzív interjú az állítólagos szindor ügynökkel, 
aki állítólag összeesküvést szőtt Karrival. . . hát, lehet, hogy meg lehet oldani. Más 
választása amúgy sincs. Az interjúalany kívánságát köteles tiszteletben tartani. Ha 
pedig az illető a Testvériségből való, akkor a legnagyobb fenegyerek szerkesztő 
se fog szórakozni vele, mert egykettőre magára haragítja a szúnikat, és a cég 
egyetlen vezetője se fogja helyette tartani a hátát. 

Hát jó. Kénytelenek lesznek beérni ezzel. Azazhogy. . . 

— Rendben. De tudod, a főnökeimet zavarni fogja, hogy semmit sem mondtál 
Karriról. 

— Minthogy nem tudok róla semmit, el is mondtam mindent, amit tudok róla. 

— Tudod, hol van? 

— Nem. 

— Ha megkérlek, megpróbálsz utánanézni, itt van-e a hajón? 

Ninda vállat vont. 

— Miért ne? 

, Ha nem tudsz egyénekben gondolkodni, csak csoportokban, inkább ne gondol- 
kodj. Csak ártasz vele." 


j Szinensi: 
Összegyűjtött lúmáim, 
148. 
Syyndoreia 
Kafndim 


57. $ündé 24. 
a sárga órája 


— Volna pár huszadod? — nyitott be Vyhaúteú Ámmait irodájába. 

— Hogyne, éppen kész vagyok a kimutatásokkal. Hallgatlak. Foglalj helyet. 

A főnök állva maradt. 

— Van egy kis gondom a barátoddal. 

— Melyikkel? 

— Amelyik csak nyolcszáz hyen magas. Tévéinterjút adott, méghozzá személy 
szerint Nombokának, úgyhogy mindenre el lehetünk készülve. Még nem kaptuk 
meg, de bármikor megjöhet. Kyysojn azt mondja, valami irtózatosan hosszú inter - 
jút hoztak össze, és a fele arról szól, hogy nálunk mennyire szörnyű az élet. De ez 


még nem minden. Tudod, mit csinált még? Összehozott egy találkozót Nomboka 
és Karri között, és versenyt szidnak minket. Épp csak a szupernóvákért nem 
vagyunk felelősek. Hát ez a helyzet. 

Ámmait hallgatott, egy élénkzölden irizáló műyifnkockát forgatott az ujjai kö- 
zött. 

— Abból, hogy mindezt nekem újságolod el, arra következtetek, hogy azt szeret- 
néd, ha beszélnék Nindával. 

— Mindig vágott az eszed. 

— Netán kérjem meg, hogy ne tartson több kiselőadást arról, hogy milyen rossz 
volt neki Syyndoreián? 

— Ez nagyszerűen összeillene azzal a propagandával, amit te magad folytatsz az 
utóbbi hónapokban — bólintott Vyhaütej. — Kitűnő ötlet. 

— És mit mondjon helyette? 

A főnök meglepve összeráncolta a homlokát. 

— Mondja netán azt — érdeklődött Ámmait barátságosan —, hogy Syjndoreia 
maga a $yyndialuóp, ahol a nyakadba borulnak az idegenek az utcán? Mondja azt, 
hogy nincs vidámabb dolog a Galaxisban, mint Lüakéájú sikátoraiban csavargónak 
lenni? 

— Hé!... 

— De hát ez propaganda, főnök. Ez reklám. Ezt senkitől nem kívánhatod ingyen. 
Fizetned kell érte. No de ha te, a diplomáciai testület elnöke fizetsz valakinek 
azért, hogy szépeket mondjon az országról, akkor ő egy diplomata. Nagykövet. 
Egy diplomatának pedig mindig szépre és kellemesre becsomagolva kell monda- 
nia — az igazat. Márpedig az, amit kívánsz, az hazugság, főnök. És én személyem- 
ben garantálom neked — Ámmait fölmutatta a kockát —, hogy előbb lesz a Galaxis 
magja ilyen zöld és kocka alakú, mint hogy azt a gyereket hazugságon kapd. 

Vyhaüteú bosszúsan fújt egyet. 

— Nagyon drámai. Befejeznéd? Eszemben sincs hazugságot kérni tőle. 

— Ó. Félreértettelek? Hát akkor mit szeretnél? 

— Te olyan ékes szavakkal ecsetelted, mennyit árthat az ország népének, ha a 
szúnikat ellenünk hergelik. Hát mondd el neki, mennyit árthat az, ha az egész Ga- 
laxist hergeli ellenünk. Nem kell hazudnia. Csak elmondani sem kell mindent. 
Ennyi az egész. 

Ámmait most hosszabban hallgatott. 

— Ezt bele kell vetetned az alkotmányba — mondta végül. 

— Hogy mit?! 

— Név szerint bele kell íratnod engem és őt is, és alkotmányos kötelességemmé 
tenned, hogy ezt mondjam neki. Akkor megteszem. Enélkül nem. Mert ezzel el- 
játszanám a legkülönb ember barátságát, aki ebben a mi sivatagunkban valaha 
megtermett. 

Vyhaúüten bosszúsan fújt egyet. 

— Néha idegesítő vagy, komolyan. 


— Ó, ez kölcsönös, főnök! — vágta rá Ámmait kapásból. 

A fődiplomata elnevette magát, legyintett és kiment a szobából. 

AÁmmait egyhuszad órát töprengett, aztán felhívta a titkárságot. 

— Samláat asszony, legyen szíves egy kiküldetési kártyát regisztrálni nekem hol- 
napra. 

— Máris, Íldafa úr. Hová tart? 

— Lűakéanjba. 

Samláat asszony értetlenül nézett rá. 

— Ezt nem értem, ne haragudjon. Belföldre megy diplomáciai kiküldetésbe? 

— Tudom. De azért csak csinálja meg, legyen szíves. 

— Ahogy kívánja. A kiküldetés célja? 

— Az Államszövetség biztonságát veszélyeztető társadalmi folyamatok megfi- 
gyelése és elemzése. 

— Megvan. A kiküldetés időtartama? 

ÁAmmait időközben felhívta a biztonsági szolgálatot is, ahonnan Vúűskahf 
szolgálatvezető éppen üdvözölte és megtudakolta, miben lehet a segítségére. 

— Samláat asszony, Vüüskahf úr, legyenek szívesek feljegyezni a következőket. 
Én ma este elrepülök Lüakőánba és a Havwmmátienben fogok megszállni. Hol- 
nap reggel, a kék órájában elmegyek a DWrm negyedbe és besétálok a sötétség 
mögé. Nálam lesz a vyriisem. Ha segítséget kérek, Vúűskahy úr lesz szíves azon- 
úgyszintén. Rendben? 

Másnap a sárga órájában egy egészen gyerekarcú fiatalember sétált be Lűakéan- 
ban a Myndivóp utcai RV-őrszobára és aziránt tudakozódott, hogy ki hívta őt oda. 
Dirkaát Súntrahynak hívták és a külügyminisztérium biztonsági szolgálatától jött. 
Senki sem tudta, hogy ki kereste, pedig bement a parancsnokhoz is, valami ezre- 
deshez. Ezért visszaszólt a hivatalba, ahol Vúüskahynak sikerült elfognia a hívást, 
mert a szolgálati rendszeren ment. Köszönés nélkül egyszerűen belépett a vonal- 
ba. 

— Keresse meg Ámmait Íldata diplomáciai ügyvivőt, de gyorsan! Fogadok, 
hogy letartóztatták. A fogdát nézze! 

Súntrahy meghökkenve nézett az ezredesre, akinek a neve ki is esett már a fejé- 
ből. 

— Egy diplomáciai ügyvivőt? — kérdezte bambán. 

— Képtelenség — ráncolta a homlokát az ezredes. — Hogy kerülne ide? 

— Nem tudom, de gondolom, a fogda elég nagy. Adjon mellém embereket, hogy 
megtaláljam. 

Az ezredesnek nem tetszett az utasító hangnem. 

— Mi is az ön rangja? 

— Ha tényleg fogva tart egy diplomáciai ügyvivőt, akkor ne az én rangom 


egyerr 


mint amit kölyökképe alapján feltételezni lehetett volna róla. 


Az ezredes elvörösödött, felállt és kilépett a folyosóra. 

— Emberek, ide hozzám! — harsogta. — Maguk ezzel az úrral lemennek a fogdába 
és segítenek neki. Végeztem! 

Ezzel visszacsörtetett az irodába és bevágta az ajtót. 

— Menjünk — mondta Súntrahy az odagyűlteknek. — Mutassák az utat a fogdába. 
AÁmmait íldatát keressük. Ámmait Íldafa diplomáciai ügyvivő. Megjegyezték? 

— Igen, uram — felelték a fehér egyenruhások, és lerobogtak a földszinten és a 
két föld alatti szinten elhelyezkedő óriási fogdába. Másokat is maguk mellé vet- 
tek, és hamarosan az egész fogda Ámmait nevétől visszhangzott. Csakhamar je - 
lentették is, hogy megtalálták. Süntrahy odaszáguldott, és a rácsok mögött egy fe- 
kete ruhás, fekete sapkás alakot látott, aki hidegen végigmérte és csak annyit kér- 
dezett: 

— MI tartott ennyi ideig? 

— Ügyvivő úr kérem. . . — hebegte Sűntfahy, és gyorsan odavakkantotta az ervés - 
nek: — Mi lesz már, nyissa ki!... Ügyvivő úr, Súntrahy külügyi gyakornok jelent- 
kezik. Várom az utasításait. 

Ámmait először is fölkísértette magát az ezredeshez, aki döbbenten meredt rá. 
Az ügyvivő pontosan úgy nézett ki, mint egy csavargó. 

— Lesz szíves először is visszaadatni a készülékemet — közölte Ámmait olyan 
nyersen, ahogyan csak tudta. Mivel nem köszönt, ez a szindor illemszabályok sze- 
rint rendkívül nyersen hangzott. 

— Az a bizonyítékraktárban van — felelte az ezredes zavartan, mert tudta, hogy 
mi lesz a válasz, és egy cseppet sem örült neki. 

— Hozassa ki. 

A bizonyítékraktárból nem lehetett bizonyítékot kihozni, ha arra nem volt szük - 
ség egy éppen folyó eljárásban. Az ezredes azonban tudta, hogy egy diplomata 
vyriise államtitkokat tartalmaz, és ha nem lesz pillanatokon belül az ügyvivő ke- 
zében, akkor itt mindent elözönlenek az állambiztonságiak. Ez a fiatalember is 
azért jött, mert amikor Íldatát letartóztatták, a készüléket is elvették tőle, és az 
rögtön riasztotta a minisztérium helyi kirendeltségét. 

Az ezredes ezért csak bólintott és személyesen robogott el a bizonyítékraktárba. 

AÁmmait és a gyakornok szótlanul várakozott. Az ügyvivő kisvártatva odament a 
kis hűtőhöz, kinyitotta, körülnézett benne, kivett egy palack éélasíinlevet, odakí- 
nálta a gyakornoknak, aki gyorsan megrázta a fejét. Ámmait szótlanul ivott. 

Végre visszajött az ezredes. Úgy hozta a kis vyriist, mintha bomba lenne. Ám- 
mait gondosan ellenőrizte, nem próbálták-e illetéktelenek bekapcsolni, és zsebre 
vágta. 

— Akkor most jól figyeljen. A DWrm negyedben van dolgom. Egyszer már ott 
voltam, meg is tettem vagy tíz lépést, amikor az őrjárat fegyvert szegezett rám. 
Mire visszaérek oda, lesz szíves parancsot adni, hogy a nap hátralevő részére min- 
den ervés tűnjön el abból a negyedből. 

Az ezredes kényszeredetten bólintott. 


— Ahogy kívánja. 

ne-11 dolgoza 


,, Én tanító vagyok? Akkor tanítok nektek valamit. Aki tanító, annak tanítványnak 
is kell maradnia. De akkor aki tanítvány, az tanító is. Vagyis nincsenek tanítók és 
tanítványok, hanem mindenki mindkettő. Testvérek vagyunk a tűz lángjainál. " 


Sileni: 
Naplóm Nindával, 
43942. szílgaran 


Az olvasó most azt gondolja, hogy a fekete kezeslábas és a fekete sapka miatt a 
csavargók maguk közül valónak hittek és egyenlőként kezeltek. Vagy esetleg el- 
lenkezőleg, azt, hogy bizalmatlanok voltak, mert idegen voltam. Hát egyik sem a 
helyes válasz. Csakugyan maximális bizalmatlansággal fogadtak, és eleinte én is 
azt hittem, az okozza, hogy idegen vagyok. De nem. Egymást is ugyanezzel a bi- 
zalmatlansággal kezelik. Valójában nincs is értelme annak a megkülönböztetés - 
nek, hogy valaki idegen vagy ismerős, mert semmit sem tudnak egymásról a gúny- 
nevükön kívül (ami voltaképpen a valódi nevük, hiszen legalábbis egy részük min- 
denféle állami nyilvántartásból hiányzik). Gyakorlatilag semmiféle társadalmat 
nem alkotnak. A bandák, amikbe szerveződnek, teljesen alkalmiak, elindulnak 
mondjuk hatan, hogy együtt betörjenek valahová, de mire odaérnek, kettő szó nél- 
kül odébbáll, egy ismeretlen viszont közéjük csapódik. Senki nem tudja, hogy aki- 
vel együtt eszik, az a következő órában nem fogja-e faképnél hagyni. Ha elkapják 
valamelyiket az ervések (ők így hívják a rendfenntartókat, bár azt aligha tudják, 
hogy ez az RV betűket jelenti), a többiektől semmiféle segítségre nem számíthat. 
Valójában egyetlen ervés letartóztathatna közülük százat, fegyvertelenül, mert 
eszükben sincs ellenállni, egymásért kiállni pedig végképp nem. 

Így élhettek egykor őseink az emberiség mitikus szülőbolygóján, amikor még 
csak félig-meddig emelkedtek ki az állati sorból. De a mi csavargóink nem álla- 
tok. Kötelességünk, hogy változtassunk a helyzetükön. 


Dolgozatában Ámmait összefoglalta a csavargók között töltött napjának esemé- 
nyeit, következtetéseket vont le tapasztalataiból, és kijelentette, hogy ezen változ- 
tatni kell. De nemcsak ezen. Egy fejezet szólt arról is, hogy rögtön megérkezése - 
kor letartóztatták, mindenféle ok nélkül. Egyszerűen azért, mert feketébe volt öl- 
tözve és nem menekült el a járőr elől. 

A cikket elküldte a belügyminisztérium közlönyének, és kisétált az épületből, 
volt egy megbeszélése a Kék Házban. Gyalog ment. Szép idő volt, mint a fővá- 


rosban szinte mindig. Közel is volt. De még oda sem ért, amikor már hívták, 
Sylkaürt a belügyi közlöny szerkesztőségéből. 

— Jó napot. Olvastam a cikkét — kezdte, amin Ámmait felvonta a szemöldökét, 
ez a röviden odavetett köszönés minden volt, csak udvarias nem. 

— Jó napot — felelte. 

— Mondja, ugye nem akarja ezt leközöltetni? 

— De, pontosan ezt szeretném. 

— Én pedig nagyon nem szeretném, ha megjelenne. 

— Ne mondja. 

— Ugye nem akar élni a rangjával és mindenáron lehozatni? 
— Hm, most, hogy mondja, nem is rossz ötlet. 

— Nézze... maga ugyebár külügyes. 

— Az vagyok, és? Talán a belügy lapjában nem publikálhatnak külügyesek? 

— Dehogynem, persze. Azt akartam mondani, hogy magának nincs meg a meg- 
felelő szakértelme, hogy belügyekkel foglalkozzon. 

— Honnan tudja, hogy nekem milyen szakértelmem van? Milyen szakértelem 
kell ahhoz, hogy valakiről meg tudjam állapítani, hogy éhezik, nem tud olvasni és 
folyamatos üldöztetésben él? És milyen jelentősége van ebben annak, hogy kül- 
földön van vagy belföldön? 

A szerkesztő bosszúsan fújt egyet. 

— Nem könnyű magával vitatkozni. 

— Miért akar velem vitatkozni egyáltalán? Nem akarja lehozni a cikket? Miért 
nem? 

— Nézze, nincs kedvem belenyúlni a sYmw fészkébe, csak hogy megtudjam, 
otthon van-e. 

— Az én nevem lesz rajta. Ha otthon van a swmw, engem mar meg. 

— Ahhoz sem szívesen asszisztálnék, már meg ne haragudjon. 

— Rendben. Megnyugvás lenne magának, ha élnék a rangommal és utasítanám, 
hogy hozza le a cikket? 

— Nem nagyon, de nem lenne más választásom. 

— Jó. Kap egy hivatalos felkérést, lesz rajta holokép meg minden. 

— Mondja... kérdezhetek valamit? 

— Amit csak akar. 

— Miért csinálja ezt? 

— Mondja, kérdezhetek valamit? 

— Ööö... kérem. 

— Maga miért nem csinálja ezt? 

— Hogy én?! 

— Igen, Sylkaütit úr. Maga. 

— Hát... de... mégis miért tenném? 

— No látja. Ezért csinálom én. 


A megbeszélés alatt természetesen nem fogadott hívásokat. De ahogy kijött a 
tanácsteremből, már megszólalt a készüléke. YYIloskaj volt, a népszerű Házi Hí- 
rek szerkesztője. 

— Mondja csak — kérdezte, miután üdvözölte és megtudakolta a hogylétét, amit 
jólnevelt szindor soha nem mulasztana el —, mi indította arra, hogy a csavargók 
közé vegyüljön? 

— Hát azt hiszem, három dolog. Van egy barátom, aki ott nőtt föl, azazhogy fel- 
nőttnek még nem mondható, de mostanáig ott élt. Meggyőződésem, hogy az Ál- 
lamszövetség biztonsága forog kockán az ilyen negyedekben. És mert más nem 
tette meg helyettem. 

— Haladjunk sorjában. A barátja, akire céloz, gondolom, az a csavargólány, aki 
nemrég a Testvériséghez menekült. 

— Már nem csavargó, de igen, Nindáról beszélek. 

— Ő kérte meg, hogy menjen oda? 

— Nem pontosan ezt kérte. Azt kérte az egyik beszélgetésünkben: , Menjetek és 
változtassatok rajta." Tényszerűen kettőnkhöz szólt, az ügyvédjéhez, Hiragi úrhoz 
és hozzám, de valójában az egész szindor társadalomnak címezte a felszólítást, hi- 
szen erre két ember nem képes. 

— Egy pillanat. Így mondta, parancsoló ragozásban? 

— Szúniul beszélt, a szúni nyelvben pedig nincs külön kérő és parancsoló mód. 
Ez az én fordításom. 

— Értem. Miért érezte úgy, hogy ez utasítás? 

— Nem éreztem úgy. Baráti beszélgetésben nem szoktak utasítások elhangzani. 

— De megtette, amit a barátja mondott. 

— Ön nem szokta teljesíteni a barátai kívánságait, feltéve, hogy nem kívánnak 
lehetetlent? 

— Nos hát... de, nyilván. Akkor térjünk rá a második okra. Miért gondolja, hogy 
a csavargók veszélyt jelentenének az Államszövetségre? 

— Egyáltalán nem gondolom ezt. Miért jelentenének? Egy maroknyi nincstelen 
ember, akik írni-olvasni sem tudnak, máról holnapra élnek, képtelenek bármiféle 
együttműködésre. Miféle veszélyt jelenthetnének? 

— De hát éppen ügyvivő úr mondta az imént, hogy... idézem: , az Államszövet- 
ség biztonsága forog kockán az ilyen negyedekben". Bizonyára tisztában van 
vele, hogy rögzítjük a beszélgetést, és engedélyt fogunk kérni annak közzétételé- 
re. 

— Megkapja, YYloskan úr, a legteljesebb lelkinyugalommal leközölhet mindent, 
amit mondok. De én egyetlen szóval sem mondtam olyasfélét, hogy a csavargók 
jelentenének veszélyt Szindoria biztonságára. Nem mintha a veszély akkor is 
fennállna, ha ők nem léteznének — akkor kétségkívül megszűnne a veszély is. De 
mivel egy jogállamban nyilván senki sem kívánja legyilkolni őket, a csavargók lé- 
teznek és létezni is fognak — de a veszélyt nem ők maguk jelentik, nem az ő sze - 
mélyükben van a veszély, YYIoskan úr. 


— Hanem? Miféle veszedelmes szörnyeteg lapul még ezekben a negyedekben, 
amiről nem tudunk? 

— Már hogyne tudnánk róla! Mindenki ismeri a szörnyeteget, amiről ön beszél. 
Úgy hívják, hogy feszültség. Rendkívül súlyos társadalmi feszültség, ami bizony 
igenis veszélyeztet minket. No nem mintha ezeken a negyedeken kívül minden 
rendben volna, korántsem. De ezek a területek olyanok, mint a mérőműszer. 
Őbennük leng ki legjobban a mutató. 

— Tehát a nyomornegyedekben a legerősebb a társadalmi feszültség. Hadd kér- 
dezzem meg, ügyvivő úr, hány csavargóval beszélt ön megközelítőleg? 

— Nagyjából hússzal. 

— S ebből le tudta vonni a következtetést a DWrm negyed egész társadalmi 
struktúrájáról? 

— Dehogy. Az már megvolt, mielőtt a legelső csavargót megláttam volna. Elég 
volt hozzá, hogy amint elindultam az utcán a csavargók jellegzetes viseletében, 
azonnal letartóztassanak a rendfenntartók. 

,, Társadalmunk egyik legjobb tulajdonsága, amiről ritkán esik említés, az, hogy 
nálunk ki szabad mondani, ha hibát találunk, és nem fordul ellenünk a közvéle- 
mény, sőt a sajtó. Még meg is köszönik, hogy szóltunk. De ebben is mi vagyunk a 
ritkaság. Más társadalmak nem ilyenek. " 


Szinensi: 
Szúnahaum és a Galaxis, 
44. 


A Testvériségben semmiféle visszhangot nem keltett Nomboka interjúja Nindá- 
val, ámbár a tévétársaság megküldte személyesen neki, továbbá az Aulang Laip 
kapitányának, Ninda gondviselőjének — talán nem hitték el, hogy nincs neki, min- 
denesetre ilyen címzéssel is küldtek egyet — és természetesen a Galaktikus Hírek 
szerkesztősége is kapott belőle, akik berakták a maga helyére az Ílgaszaumiban. 
Így bekerült a katalógusba, és az Ílgaszaumi-sinergisz is látta, az a munkacsoport, 
amely az Ílgaszaumiba érkező új anyagokat vizsgálta át, katalogizálta és az érde- 
kesebbeket népszerűsítette. Ezt nem sorolták az érdekesek közé. A gép automati- 
kusan ellátta a szükséges jelzésekkel — hely, idő, a résztvevők neve, tárgykörök, s 
mindazon fogalmak felsorolása, amik elhangzottak, a Folgri-rendszer világaitól a 
csavargással kapcsolatos kifejezésekig. Ettől kezdve a Testvériségből bárki ráta- 
lálhatott és megnézhette, vagy akár elolvashatta, hiszen a gép le is írt mindent, 


ami elhangzott — a szindor irodalmi nyelvű részt is, csak a csavargók nyelvjárásá- 
val nem boldogult. 

De nemigen érdekelt senkit. Maga Ninda rá sem nézett. Mással volt elfoglalva: 
gyakorolta a fengrát és fhangít tanult, majdnem egyszerre. Bevették a Sómittirbe, 
egy nyolctagú fengrácsapatba, ahol egy tag hiányzott, mert betöltötte a kétszázat, 
és mostantól csak felnőttcsapatban játszhat. 

— Csapatversenyen egyelőre nem tudunk indulni — közölte Séssinauri, a csapat 
daurtája, aki sídi származású apjától olyan világosbarna hajat örökölt, ami nagyon 
különlegessé tette; majdnem annyira, mint Nindát az övé. — Egyéniben viszont 
még lehetünk jók. Sajnos a te pozíciód kulcsfontosságú a csapatszámokban: te 
vagy a halligi. 

— Még nem láttál dobni — felelte Ninda, ámbár fogalma sem volt a halligi fel- 
adatáról, sőt senkiéről; ezekből a mondatokból szerzett róla tudomást, hogy léte- 
zik csapatverseny. 

— No és, láttam az eredményeidet, gondolod, hogy a szimmutuhin nem küldte át 
a Színangirról? 

Ninda még ezt a szót sem hallotta soha, de csak vállat vont. Gyakorolta a dobá- 
sokat és tanulta a bonyolult versenyszabályokat. Közben azt is megtudta, hogy a 

gyerekeket nem láthatott, hiába kalandozta be mostanra a hajó felét, mert a dzsé- 
szit dzsorongitban játsszák. 

A fengrábajnokság azonban még odébb van, éspedig azért, mert ő, Ninda még 
nem dob jól. Ez egészen váratlanul érte. 

— Ez egyszerű — magyarázta Ahundómi, aki a szill volt a csapatban. — A hajón 
harmincöt fengrácsapat van. Nem harmincnégy: harmincöt. Mi vagyunk az egyik, 
de mi nem állunk készen, mert a bátyám átkerült a felnőttekhez, és Séssinauri té- 
ged választott, mert tehetségesnek tart. Te még nem állsz készen, tehát mi sem ál- 
lunk készen. Hogyan tarthatnának bajnokságot harmincnégy csapattal, ha egyszer 
harmincöt van? 

— És addig nem lesz bajnokság, amíg én nem állok készen? 

— Nemcsak te — állt meg fölöttük Sittu. — A Szomdzsanok hamarosan elveszítik 
a szilljüket, Nerharuti is betölti a korhatárt. Ők is keresik már az új embert. 

— A húgom jelentkezett — mondta Andruni —, de még túl kicsi szillnek. 

— Nem szillnek kicsi, hanem gyengén dob — felelte Séssinauri —, minden 
pozícióra gyenge még. Várjunk pár évet, aztán meglátjuk. No, ha befejeztétek a 
fűben ücsörgést, dobhatnánk párat, ha már ezért jöttünk ide, nem? Ninda, te vagy 
a halligi, légy szíves, vegyél pár senszit és dobj velük mondjuk ötven százalékot. 

— Hová? — kérdezte Ninda, és fölkelt. 

— Bárhová, csak a dobások fele sombirra menjen. 


Nindának ez volt ekkoriban az átlaga, dobásainak fele talált. Séssinaurinak ki- 
lenctized, és ő nagyon jó versenyzőnek számított. 

— Kilencvenöt százalék fölött senki nem dob, legfeljebb egyszer-egyszer, vélet- 
lenül — magyarázta egyik alkalommal. — Megközelíteni is csak úgy lehet, ha csupa 
olyan fengirit kapsz, aminek éppen megfelel a röpképe. Ami nem is baj. Ha min- 
den dobás találna, a fengrá stratégiai játék lenne, magát a dobást ki is hagyhat- 
nánk, hisz úgyis mind talál, elég lenne megnevezni a sombirt. Ismered a torgi sza- 
bályát? 

Ninda nemet intett. A Jakkurit parkban ültek egy asztal körül és egy haufi nevű 
édességet ettek, ami krémszerű volt, nagyon finom, egy tálkából kellett kikanalaz - 
ni — de dermesztően hideg volt. Nindának addig sejtelme sem volt, hogy ilyesmi 
létezik. 

— Versenypartiban nem te választasz fengirit, hanem a fentirszongéből kapod az 
éppen soron következőt, csak azt mondhatod meg, hogy milyen típusú legyen. 
Nem lehet tudni, milyenek következnek majd később, a gép összekeveri őket, és 
azzal kell dobni, amit kapsz. Ráadásul nincs időd ismerkedni vele, amint megérin- 
ted, indul az óra, és egy matin belül el kell dobni, különben — tuen. Nos, mivel a 
fengrá nem egyszerű ügyességi játék, van egy csomó szabály, amivel ezt megbo - 
nyolítjuk. Kétféle torgi van. Torgi-ulen. Azzal a fengirivel dobsz, amelyikkel 
akarsz, játék előtt oda kell vinni egy fentirasztalt, amin kirakjuk a legjobb fengiri- 
jeinket, és tetszés szerint választhatsz. Torgi-anken. Ugyanaz, mint az ulen, kivá- 
lasztod az egyik kedvenc fengiridet, csakhogy nem te fogsz vele dobni, hanem az 
ellenfél. Minden játékos háromszor jelenthet be torgit, és van még csapatonként 
plusz öt, ami nem sok, hiszen egy versenypartin ritkán dobunk hetven-nyolcvan- 
nál kevesebbet fejenként. 

— De az ankent nem te jelented be, hanem ők -— tette hozzá Sittu. — A dobójuk 
azt mondja: torgi-anken. Akkor a mi csapatunkból valaki, előre meg kell beszélni, 
hogy ki, odamegy a mi fentirasztalunkhoz, kiválaszt egy fengirit és a dobójuk ke- 
zébe adja. Mindezt egy matin belül, különben kiren, övé a dobás. 

— Az egész időre megy ám — folytatta Ilkirúni. — Egy mati van minden dobásra. 
Ha azalatt nem dobtad el a fengiridet, az lian-kiren, az ellenfél kap pontot. 

— Akkor több mint tizenkét derkit tart egy játék? 

— Dehogy - lepődött meg Séssinauri. — Miért tartana annyi ideig? 

— Hét... ha nyolcvanat dobunk fejenként, mi is nyolcan vagyunk, ők is, és egy 
mati van rá... 

— Ja, nem, dehogy. Az a leghosszabb idő, amit felhasználhatsz, amikor a fengiri 
célba ér, újraindul az óra. De nem kell végigvárni az egész matit, és nem is várjuk 
végig, öt-hat dobás is esik egy matira. 

— Értem. 

De csak háromnaponta járt a Sómittirhez — mindig másik parkban jöttek össze, 
ahol volt fengrápálya —, a másik két napon a fhangísilgunban vagy egy janní- 
haumban volt, vagy pedig mászkált a hajón. És beszélgetett az emberekkel. 

,, Szindorián is sokat beszélgettem az emberekkel. Ez nem különbség. A különbség 
az, hogy ott csak kevesen álltak szóba velem. Itt nincs olyan, hogy csavargó. A 
Testvériségben a fogalmat sem ismerjük. Es mindenki szóba áll velem. " 


Ninda: 
Beszélgetések, 
bevezető, 1. sómir 

Ninda éppen szemben állt a négy botos fiúval, akik végig ördögi ügyességgel 
pörgették a botot, időnként összecsaptak vele, mintha verekedni akarnának, s ezt 
három gyors ritmusú, lendületes dal alatt végig csinálták. A szövegüket Ninda 
nem értette, ősi szúni nyelven voltak; már elhatározta, hogy jövő karisszinankor 
kérni fogja Hinengitől ezt a nyelvet. 

A harmadik dal után csend lett, a táncosok némán, mozdulatlanul álltak néhány 
pillanatig, aztán a Tűz Otthonának túloldalán megszólalt a baungá. 

— Songsélaffur azt mondta — kiáltott fel egy ötödik fiú, jóval kisebb a négy tán- 
cosnál —, a szúni nép örökké létezni fog. 

S elindult a terem közepe felé. 

— Serrigónit azt mondta — harsant egy kislány hangja —, csak akkor, ha megőrzi 
hagyományait. 

Ő is elindult, szemben a fiúval, a táncosok pedig hátrahúzódtak, helyet adtak 
nekik. A fiú vitt valamit a karjában. 

— Szinná rahangíkan — mondta egy férfi. — Őrizzétek az emléket. Mert a gyere - 
keink és az ő gyerekeik lehetnek bármilyen ország lakói: szúnik csak akkor, ha 
őrzik az emléket és őrzik a fényt. A Felhő Csillagainak fénye minden csillaggyer - 
mekre ragyog. 

— Simnunná — felelte kórusban a janníhaum. 

A két gyerek középen találkozott, a lány megfogta a fiú kezében hozott csomag 
végét, és hátrálva távolodni kezdtek. A csomag egy nagy, fekete, kerek ponyva 


volt, amit kiterítettek a Tűz Otthona elé. A ponyvára festve a hatalmas hétágú 
csillag. 

— Szunesszá rahangíkan — mondta a férfi. — Őrizzétek a hagyományt. Mert a né- 
peket a hagyományaik kötik össze és különböztetik meg egymástól. 

— Simnunná. 

A férfi kivált a tömegből, s egyenesen odament Nindához. Harongi, olvasta a 
kitűzőjén egy pillanattal azelőtt, hogy az az ő fejére tette a kezét. 

—Íme egy gyermek, aki nemrég jött közénk Szindoriáról. — A férfi elindult a 
ponyva felé; Ninda önkéntelenül követte, bár sejtelme sem volt, mit várnak tőle. — 
Ennek a gyermeknek semmi köze nem volt a Testvériséghez egy bizonyos napig. 
Attól a naptól fogva éppoly szúni, mint mi magunk. Mitől? 

S ezzel bekísérte Nindát a hétágú csillag középpontjába. 

— Befogadtuk — felelte a janníhaum. 

— Simnunná — mondta Harongi már távolabbról, a négy botos fiú pedig körbesé- 
tált a ponyva szélén, a botot pörgetve. Ninda lenyűgözve állt a csillag közepén, s 
mintha az egész Testvériség közepe ő lett volna ebben a pillanatban. — Kell még 
bármi más, hogy igazi szúnivá váljon? 

— Nem - felelték néhányan. 

— Bizony nem. Ilyen egyszerű. 

A négy fiú megállt négyfelől Ninda körül, a függőlegesen tartott bot végét a 
padlóhoz csapták, mint már sokszor, és az a fiú, amelyik felé Ninda éppen nézett, 
intett a fejével oldalra. Menj! 

Ninda kiszaladt a körből, a fiúk pedig a hétágú csillag közepén egymásnak tá- 
masztották a botokat. Egy gúlát formáztak, majdnem olyan magasat, mint Ninda. 

A táncosok néhány kört szaladtak a ponyva szélén, aztán egy szempillantás alatt 
eltűntek a tömegben. 

A baungá két nagy ütést hallatott, és csend lett. 

A Tűz Őrzője lassú léptekkel elindult a gúla felé, kezében tartva hosszú pálcá- 
ját, aminek most — Ninda nem tudta, mitől — lángolt a vége. Amikor a ponyva szé- 
lére lépett, megállt. Megvárta, amíg a baungá megint üt kettőt, aztán a gúla köze- 
pe, a botok találkozása alá tartotta a pálca lángoló végét. A láng fellobbant, aztán 
egykettőre lesiklott a botok egész hosszán. 

— Simnunná — rikkantotta lelkesen a janníhaum népe, és megszólalt egy dal, a 
Szannerusz, amit Ninda is ismert már. Az emberek táncra perdültek. 

Valahonnan megjelent megint Harongi, odalépett Nindához, rámosolygott. 

— Mi... mi volt ez? — Ninda kicsit nehezen préselte ki a szavakat, Harongi in- 
kább a szájáról olvashatta le, mint hallhatta. 

— Csak egy kis megemlékezés. A te történetedről, meg arról, hogy a Testvériség 
befogadó szellemű társadalom. Hirtelen ötlet volt. Nem táncolsz? 

— Most nem... sokat táncoltam már. 

— Én is. Akkor üljünk le, ne legyünk útban a táncolóknak. 


— Én szúninak születtem — mondta Harongi, amikor leültek az egyik padra és az 
automata hozott nekik egy-egy pohár vímszit. — De az apám nem. Rekki egyik el- 
dugott kis világán született, ott is élt kétszázötven éves koráig — a mi időszámítá - 
sunk szerint, persze —, akkor találkozott az anyámmal, aki az Angé Szódzsaninnal 
érkezett oda. Egymásba szerettek, és apám eljött a hajóval. Ha a Testvériség nem 
fogadta volna be, én meg sem születek, ő pedig alighanem bányász lenne egy sze- 
gény kupolavárosban. 

— S most hol vannak a szüleid? — érdeklődött Ninda, mert Harongi legfeljebb 
hatszáz éves lehetett, még bőven élhettek a szülei. 

— Auríhaumon, van egy kis gazdaságuk, gyümölcsfákkal. Apám állatorvos, a 
szülőbolygóján azt se lett volna pénze kitanulni, de így vagy hétszáz éve prakti- 
zál, eljár mindenfelé. Én is orvos lettem, kutató. 

— Mi az a kutató? 

— Betegségeket kutatok. Vizsgálok — magyarázta Harongi. — Én a sugárbetegsé- 
gekkel foglalkozom. Bármilyen jól védekezünk az űrben és különféle gépek köze- 
lében található sugárzások ellen, előfordul, hogy valaki megbetegszik. Annak a 
módjait keresem, hogyan lehet hatékonyabban megelőzni a... várjunk csak, te va- 
lamit nem értesz. 

Ninda lehajtotta a fejét. 

— Nem tudom, mi az a sugárzás. 

Még nem találkozott olyan szúnival, aki erre el ne magyarázta volna rögtön, 
amit ő nem ért, vagy oda ne hívott volna valakit, aki jobban ért hozzá. Soha senki 
sem küldte el, hogy akkor olvasson utána. Harongi sem. Szépen elmagyarázta, mi 
az a sugárzás, sőt különféle sugárzások, mit okoznak és hogyan lehet védekezni 
ellenük. Ninda csak most tudta meg, miért olyan vastag az Aulang Laip külső hé- 
ja. 

— De... akkor hogyan létezhetnek olyan hajók, amik nem ilyen nagyok? Jártam 
a barátom futárhajóján, ha annak ilyen vastag héja lenne, az egészet a héj tenné ki 
és bent nem maradna semmi hely. 

— Ezeknek is megvan az összes védőrétegük, de sokkal vékonyabb -— felelte Ha- 
rongi. — Jócskán képesek csökkenteni a sugárszintet, de nem bírnak el bármekko - 
rával. Nem szánják őket hosszas űrbeli tartózkodásra, és nem szabad túl közel 
menni velük erős sugárforrásokhoz, főleg csillagokhoz nem. Bent a hajóban fo- 
lyamatosan méri a sugárzást egy műszer. Ha valaki túl nagy adagot kapott, akkor 
hosszabb ideig sugármentesen kell élnie, van, hogy tíz-húsz évig is. A nagyobb 
világokon mindig vannak föld alatti városrészek, sugárpajzzsal, de hozzánk is 
jönnek dzserangok, akik túl sok sugárzást kaptak, mert a mi hajóinknak híresen jó 
a védelme. 

— Hát van annyi pénzük? 

— A munkahelyük vagy az egészségbiztosítójuk fizeti. Nos, én annak a módjait 
kutatom, hogyan lehet az emberi szervezet sugárérzékenységét csökkenteni. Erre 
sok ezer éve folynak kísérletek, és az elterjedt vélemény szerint a mai ember vé- 


dőeszköz nélkül öt százalékkal nagyobb sugáradagot tud elviselni, mint Ősi 
Földön élő eleink. 

— Mert az orvosok ilyen jók? — kérdezte Ninda kétkedve. — Szerintem inkább 
azért, mert hozzászoktunk. 

Harongi mosolygott. 

— Jó meglátásaid vannak, intelligens gyerek vagy. A tudomány is így gondolja. 

, Ha meg akarsz ismerni egy világot, tölts el ott legalább egy évet. Barangolj min- 
denfelé. Étkezz a helyiekkel. Beszélgess velük. Tanuld a nyelvüket, történelmüket, 
szokásaikat. Szeretkezz velük. Játssz a gyerekeikkel. És a legfontosabb: mielőtt 
odamész, nézz a vezetőjük szemébe. " 


Ílgaszaumi, 
Rangáhuap története, 
50. sómir, 6. singir 


Az egész égbolt sötétkék volt, csak egyetlen irányban látszott valami fényes lilás - 
vörös derengés. A csillagok kupolaként borultak a koromsötétbe burkolózó völgy 
fölé. 

— Felgyorsíthatod a lejátszást — mondta Ílna. 

— Miért tenném? — felelte Ninda. — Ha igaziból ott lennék, nem tudnám megten- 
ni. 

Egy egész limlibe telt, hogy a lilásvörös fény elérje a hegyek peremét, és még 
egybe, hogy az egész napkorong előbukkanjon. Az égbolt világos liláskék színbe 
fordult, és a fény lassan végigömlött a völgyön. Lila derengés, ami fokozatosan 
kékesbe váltott. A völgyben szürke felhők gomolyogtak, amik a fény hatására 
előbb lilára változtak, aztán halványkékre, de közben már oszladoztak is, és elő - 
tűnt a völgy. A kamera egy hegytetőről nézett le rá. A hosszúkás völgy mélyén 
nagy folyó hömpölygött, egy részen tóvá szélesedett. A hegyoldalakat erdő borí- 
totta, világos sárgászöld lombozatú, a fák méretét innen nem lehetett megítélni. 

— Hát ilyen a hajnal egy kék óriáscsillag világán — mondta Ílna. — Ezt a helyet 
nálatok Auskőéhűnak hívják. Itt ötven szindoriai évig tart egy év, mert olyan 
messze kering a csillagjától. S mégis úgy süt a nap, mint bármely lakott bolygón, 
mert hatalmas. 

— Szép. Sokáig maradsz? 

— A konferencia kétnapos, de van némi szabadidőm, utána még maradok két 
napot. Lehet, hogy aztán átugrom az egyik közeli holdra, a nevét nem tudtam 
megjegyezni, de hatalmas erdők vannak rajta, csinálok neked pár felvételt ott is. 


Ninda mosolygott. 

— Köszönöm. De ne ezzel foglalkozz, ha már ott vagy. Csak ülj le egy fa tövébe 
és érezd a szeretetét. 

— Igen, ezt már máskor is mondtad, de én bizony nem tudom, hogyan szeret egy 
fa. 

— Egy fa talán sehogy. De egy egész erdő olyan szeretetet tud adni, amit embe- 
reknél soha nem tudsz megtapasztalni. Csak oda kell figyelni rá, hogy megértsd. 

— Hát, kicsim, én próbálkozom, ahogy csak tudok. Van egy ötletem. Sonmytten- 
ről hallottál már? 

— Nem. 

— Egy világ nem olyan messze tőlünk, ha lesz pár napom, elugrom oda. Ott van 
a galaktikus környék legnagyobb emeletes erdeje. Láttál már olyat? 

— Nem, nem is hallottam róla. 

— Képzelj el egy sokemeletes házat. Azt hiszem, az ottani húsz. De az emeletek 
nem rendes magasságúak, hanem akkorák, hogy elfér bennük a vastag földréteg a 
gyökereknek, meg hát a fák. Fölépítenek egy ilyen házat és minden szintjét beül- 
tetik erdővel. No, hát Sonmytfenen van egy ilyen ház, most nem tudom megmon- 
dani, mekkora részét foglalja el a világnak, folyamatosan bővítik. Ott aztán van- 
nak fák bőségesen. 

Ninda nevetett. 

— Jó, próbáld ki. 

— Rendben, de még egy kicsit odébb lesz, hamarosan kezdődik a vizsgaidőszak, 
ki se fogok látszani a munkából, negyven diák fog dolgozatot beadni. Hát nem tu- 
dom, ebből a mondatból értettél-e valamit, fogalmam sincs, milyen nálatok az is- 
kolarendszer. 

— Semmit sem értettem belőle — nevetett Ninda megint —, azt sem tudom, mi az, 
hogy vizsga. 

— Persze, nem is csoda, hiszen egészen rövid ideje élsz még ott. Nyilván majd te 
is vizsgázol év végén... azaz miket beszélek, nálatok már több év eltelt azóta, 
hogy találkoztunk. 

— Mindjárt három éve — bólintott Ninda. 

— No, hát így nem tudom, nálatok mi számít annak, ami nálunk az év vége, min- 
denesetre mi évente szoktuk felmérni, hogy a diákok mit tanultak és milyen kö- 
vetkeztetéseket vontak le belőle. Ezt leírják egy terjedelmes és bonyolult írásmű - 
ben, mivelhogy ez egy egyetem, de a te vizsgáid egyszerűbbek lesznek, mert te 
még alapiskolába jársz, vagy akárhogy hívják nálatok. Vagyis még ez sem biztos, 
mert nálatok az a rendszer, hogy minden oktatási intézmény része az 
egyetemnek... a nevére már nem emlékszem, de csak egy van belőle, azt sem tu - 
dom, melyik hajón... Haynárawan? Valami ilyesmi. 

— Hangilaoran. 


— Az az, igen. Te voltaképpen a Galaxis egyik legjobb egyetemére jársz, és nem 
lehetsz több harmincévesnél... mármint a mi időszámításunk szerint persze. Szó- 
val még gyerekfejjel. 

Ninda vállat vont. 

— Nálunk minden gyerek ugyanoda jár. 

— Hát persze, kis szívem. Azt hiszem, a legfontosabb különbség mindkettőnk 
szülőbolygója és a Testvériség között, hogy ott ingyenes az oktatás, azt hiszem, 
talán felsőfokig. Nálunk elég drága. .. Syyndoreián szinte megfizethetetlen. 

— Miért ez a legfontosabb? 

— Mert a Galaxis legnagyobb kincse a tanult ember. A Testvériségben mindenki 
az. Tudod, melyik az egyetlen demográfiai adatuk, ami nem titkos? Az, hogy a 
népesség hány százaléka szerez felsőfokú végzettséget. Száz. Mindenki. Egyszer 
egy szúni barátom azt mondta, nyilván vannak, akik nem jutnak el odáig, mert 
nincs elég eszük hozzá, de ezek annyira kevesen vannak, hogy egy százalékot 
sem tesznek ki. Megkérdeztem, hogy csinálják. Azt felelte, egyszerű, az emberek 
tanulnak és kész. 

— Nálatok hány százalék? 

— Hatvan körül, és ez elég jónak számít csillagközi összehasonlításban. Ha igaz, 
amit a barátom mondott — márpedig nyilván igaz —, akkor a Testvériségnek kiug- 
róan a legjobb az oktatási rendszere, legalábbis a Galaxisnak abban a részében, 
amiről én tudok. 

— A barátnőd jól tudja — mondta Fendria, amikor másnap reggel elmesélte neki a 
beszélgetést. — Bár hozzá kell tenni, hogy viszonylag sokan vannak, akiknek egy- 
szerűen csak nem fontos, hogy felsőfokú végzettséget szerezzenek. Az igaz, hogy 
nem tesznek ki egy egész százalékot. Nálunk az emberek szeretnek tanulni. 

— Azt hiszem, Szindorián nem — tűnődött Ninda. — Vagy nem tudom. Kevés em- 
bert ismertem, akinek az yylinél nagyobb végzettsége lett volna... az a legalsó is- 
kola, bár persze nem tudom, hogy ott mit tanítanak. 

— Meddig tart? — kérdezte Rongami. 

— Egy évig. 

— Egyetlen évig?! 

— De sien, ez szindor év — mondta Fendria szelíden. — Ott hosszúak az évek. 

— Ja, persze. De az akkor is csak... húsz év vagy egy kicsit több. Mire elég az? 

— Írni-olvasni — mondta Fendria. — Talán a négy alapműveletet még megtanul- 
ják, meg valamit a világukról. Sokkal többet nem hiszem. 

— Ninda, te nem jártál abba az ílibe sem — szólalt meg Ángsauri —, de pillanatok 
alatt kiszámolsz bármit. Hol tanultad? 

Ninda meglepett arcot vágott. 

— Miért, mások mennyi idő alatt számolnak ki valamit? 

— Jaj, sien. Mennyi negyvenháromszor hatvanegy? 

— Kétezer-hatszázhuszonhárom — vágta rá Ninda. 

Mindenki nevetett, csak Ninda ült közöttük értetlenül. 


— Sien, másnak egy ilyen szorzás fél matiba is beletelhet — magyarázta Fendria. 
— És sokan vannak, akik egyáltalán nem tudják megcsinálni. Szinensi, mennyi 
hetvenötször tizenhárom? 

— Háááát... hétszer tizenhárom az hetven meg huszonegy, kilencvenegy... ak- 
kor az kilencszáztíz, meg ötször tizenhárom az százharmincnak a fele, hatvanöt, 
vagyis kilencszázhetvenöt! 

— Fordítva csináltad — mosolygott Ninda. 

— Ne a tizenhármat szorozd, hanem a hetvenötöt. Kétszer hetvenöt az százötven, 
vagyis tizenkétszer hetvenöt az hatszor százötven, vagyis hatszor száz meg hat- 
szor száznak a fele, kilencszáz, és már csak hozzáadod a tizenharmadik hetven - 
ötöt. 

— De te nem így számolsz — állapította meg Fendria. — Te egyszerűen csak tudod 
az eredményt. Szomtihatuen vagy. Így hívjuk azokat, akik ösztönösen számolnak 
fejben. 

ne-15 Vyhaúten 
, Hna Dulejoszti különleges szerepet töltött be Ninda gyerekkorában. Ő volt az el- 
ső dzserang, aki úgy beszélt vele, mint egyenrangúval. Ammaít Idara fontosabb 


volt, de ebben Ílna volt az első. " 


Aini: 
Ninda életének mellékszereplői, 
3.£ 
Syyndoreia 
Kafndim 


57. $ündé 39. 
a sárga órája 


— Nézd, öregem — mondta Vyhaúten. Két ujja között lassan forgatott egy lylaáart és 
tűnődve szemlélte. — A feljegyzésedet elfogadom, létrehozok egy munkacsoportot 
a Ninda-perekkel kapcsolatos koordinációra. De nem te leszel a vezetője. 

Ámmait szótlanul ült, várakozott. 

— Amit az utóbbi időben csinálsz, az enyhén szólva túlzás — folytatta a főnök. — 
A Testvériség, a csavargók, Ninda... végül is ki szabja meg szerinted ennek az or- 
szágnak a politikáját? Te? Az ötéves csavargólány húsz naprendszer távolságból? 
Vagy az itthon maradt csavargók? Nézd, személy szerint nekem semmi bajom ve- 
lük. Tőlem elmehetnek mind a Testvériségbe, vagy maradhatnak itt is, én nem bá- 
nom. De az már azért mégiscsak zavar, hogy róluk szól az életem! — Hátradőólt, 


bosszúsan végigsimított a fején. — Amióta az a gyerek elment innen, a feje tetejére 
állt egész külpolitikánk. Neked köszönhetően, Ámmait. Szabad kezet kaptál 
ebben az ügyben is, mint mindig, de arra használtad, hogy valami tökéletesen 
képtelen, diplomáciailag védhetetlen helyzetbe sodord az Államszövetséget. Ó, 
tudom, nem te voltál, hanem a mi nem kellőképpen engedékeny szociálpolitikánk. 
Tudom, tudom. De nekem most az lenne a feladatom, hogy kiutat keressek ebből 
a helyzetből. 

Ámmaitnak arcizma sem rezdült, amíg a főnökét hallgatta. Még kivárt egy 
kicsit, amikor az elhallgatott. 

— Befejezted? 

— Képzeld, be! 

— Most igazságtalan voltál velem. 

— Igazán? Tudod, hogy nem az számít, hogy mit akarsz elérni, hanem hogy mit 
érsz el valójában. 

— És mit értem el valójában? 

— Szerintem a totális káoszt! 

— Szerintem a totális káoszt nem én értem el, hanem az, amit te nem kellőkép - 
pen engedékeny szociálpolitikának nevezel. Én inkább úgy, hogy több tízezer em- 
ber kirekesztettként él köztünk. Vagyis hát hogy igazából mennyi, azt nem tudja 
senki, a nyilvántartás szerint Ninda sem létezik. Amit én elértem, az annyi, hogy 
eddig még nem szakadt a fejünkre ez az egész. Tudod, főnök, van egy pont, ahol a 
dolgok visszaütnek. Jelenleg egy hajszálnyira vagyunk attól, hogy a Testvériség 
kimondja ránk a teljes kereskedelmi zárlatot, és eddig három ember van, aki meg- 
próbál érdemben tenni ez ellen: Ninda, Hiragi meg én. Hiragi a perekkel vezet 
minket rá arra, hogy ez az állapot tarthatatlan, és ha végre odafigyelnétek ahelyett, 
hogy dúltok-fúltok, akkor ezt már rég érthetnétek. Ezen a helyzeten változtatni 
kell, mégpedig most, és Hiragi ezt próbálja bennünk tudatosítani. Hogy Ninda mit 
csinál, azt nem nagyon tudom, de valamiképpen elhintette a Testvériségben a hírt, 
hogy mi nem vagyunk igazán olyan undokok, mint látszik. Én is ezen fáradozom. 
De eddig, mondom, csak hárman vagyunk. Tőletek még semmi segítséget nem 
kaptunk. 

— Miért, milyen segítséget szeretnél? 

Ámmait kinyitotta a száját, aztán becsukta. Gondolkodott pár pillanatig, majd 
felállt és két tenyerét a diplomatafőnök felé nyújtotta. 

— Menjetek és változtassatok rajta! 

Vyhaútenú hidegen nézett rá. 

— Ez valami idézet? 

— Igen. Nindától. 

— Milyen összefüggésben mondta? 

— Ugyanebben az összefüggésben. Hiraginak meg nekem, a csavargók sorsával 
kapcsolatban. 

— Értem. És milyen alapon? 


— Ezt hogy érted? 

— Ki ez a Ninda, hogy egy diplomáciai ügyvivőnek utasításokat osztogasson, és 
terajtad keresztül most már a kar elnökének is? Voltaképpen ki vezeti ezt az or- 
szágot? A kormány vagy egy ötéves kislány? 

Ammait előrelépett és mindkét tenyerével rátámaszkodott a diplomatafőnök író- 
asztalára. 

— Látod, Léérefn, most tetted föl a legjobb kérdést. Azt a kérdést, amire nagyon 
jó lenne választ találnotok. 

— Mert netán nem úgy van, ahogy hisszük? — kérdezte a főnök udvarias gúnnyal. 
— Netán az ötéves kislány vezeti az országot? 

— Nyavalyát! Az országot a történelmi szükségszerűség vezeti, ahogy minden 
országot az idők kezdete óta. 

— Á, most már értem. Végül is ebben igazad van. De ki mondja meg, mi a törté - 
nelmi szükségszerűség? 

— Akárki, akinek rálátása van. 

— Á, akárki. Netán az ötéves csavargólány is? 

— Már nem csavargó. De amíg az volt, addig olyan szemszögből látta a társadal - 
munkat, amilyenből te még soha. Én egyetlen napra megnéztem ugyanabból a 
szemszögből. Te kimentél már valamelyik nyomornegyedbe fekete kezeslábas- 
ban, főnök? 

— Miért mentem volna? 

— No látod. — Ámmait kinyitotta az ajtót. — Amíg ezt nem tetted meg, nekem ne 
magyarázz. 

Kisétált és becsukta. A diplomáciai kar elnöke bosszúsan nézett utána. 

Az ajtó kinyílt, az ügyvivő bedugta a fejét. 

— Tegyél föl fekete sapkát is. 

S az ajtó becsukódott megint. 

A diplomatafőnök sokáig gondolkodott. Egy idő után fölkelt, kiment az irodájá- 
ból, kiballagott a LüWlayt parkba, s leült a tó mellett az egyik padra. 

Synt Laűrein jutott eszébe, a rekki költő, aki mindig azt mondta: , Vizsgáld meg 
a dolgokat minden oldalról." De azt is mondta, vagy valami effélét: , Ha mások 
másképpen látják, nem muszáj elfogadnod az álláspontjukat. Még tiszteletben 
sem kell tartanod. Csak próbáld megérteni, miért látják úgy." 

Nem, ő valóban nem fogadja el Ámmait álláspontját. A társadalomnak van egy 
struktúrája, vannak, akik felül vannak, vannak, akik alul, mindenféle rendű-rangú 
emberek vannak. Nem azért, mert ez így jó. Egyszerűen csak így alakult ki. 
Ahogy az is kialakult, hogy az embereknek különböző a hajuk, szemük, bőrük 
színe, annak sincsen semmiféle gyakorlati célja vagy haszna, egyszerűen kiala- 
kult, benne van a génjeinkben. A társadalmi helyzet nem a génjeinkben van, de 
akkor is beleszületünk egy adott közegbe. Az ő szülei jómódúak és magas társa- 
dalmi állásúak voltak, ezért tudott ő tanulni, járhatott egyetemre, van két diplomá- 
ja, jogi doktorátusa. . . 


Igen, annak a kis csavargólánynak semmi ilyesmi nem adatott volna meg, ha itt 
marad. Nem mintha ő különb lenne a csavargólánynál, vagy a családja, semmi - 
lyen különleges ok nincsen arra, hogy ez így alakult. Lehet, hogy az ő valamelyik 
őse még csavargó volt, vagy valamelyik leszármazottja lesz az. Lehet, hogy a 
lánynak volt valamelyik őse akármilyen gazdag, tekintélyes ember. A Galaxis így 
van berendezve. 

Csakhogy... 

AÁmmait Íldata nem ostoba ember. Évek óta ismerik egymást, amolyan laza ba- 
ráti viszony köti össze őket — nemigen terjed túl a munkájukon, de azért elég jól 
tisztában vannak egymással. Ámmait ismeri az ő feleségét, ő is szokta ismerni 
AÁmmait partnereit, a jelenlegit éppen nem, de ez csak véletlen. Tudja, hogy Ám- 
mait széles látókörű, galaktikus gondolkodású ember. Megesett már, hogy ez gon- 
dot is okozott, mert a galaktikus közjót képviselte Syyndoreia saját érdekei ellené- 
ben, ami pedig ugye a dolga lett volna. De végül sikerült a dolgot úgy elrendezni, 
hogy maradt hal a tóban és a halászok sem vesztek éhen. 

S most ez a széles látókörű ember elkezd mindent úgy csinálni — sőt tőle is el- 
várni ugyanezt —, ahogy egy írástudatlan kölyöklány kívánja tőle. 

Miért? 

A diplomatafőnök a zsebébe nyúlt, elővette vyriisét és felhívta a Testvériség 
syyndoreiai képviseletét. 


125. 


ne-16 felkérés 


,, Elég hamar elkezdődött, hogy folyton felkértek valamire. Nem tudom, miért vál- 
tom ki ezt az emberekből." 


Ninda: 
Életem egy falevélen, 
266. sómir 
Aulang Laip 
44613. higit úsarrigan 
770 


— Lérejn Víhauten vagyok, a Szindoriai Államszövetség diplomáciai testületének 
elnöke, Ámmaít Ídara közvetlen fölöttese. Szeretnék engedélyt kérni, hogy hiper- 
fonon beszélhessek Hangikun Szesszinan Nindarangi Szilun Rienszával. Köszö- 
nöm. 

Ninda a 2-nika jannihaumban nézte meg az üzenetet, amit most egy másik sin- 
gan-núdzsahud hozott, egy Sornekin nevű fiatalember. Az üzeneten jelzés volt, 


hogy fordítógéppel készült, s akárcsak Ámmaíté, ez is előbb szúniul, aztán 
szindorul hangzott el. 

Ninda tűnődve tanulmányozta a szigorú arcú embert, akinek a feje tetején alig 
maradt a sötétszőke hajból. 

— Mit akar tőlem ez a viyid... — kérdezte csak úgy magától, pontosan ugyan - 
azokkal a szavakkal, mint korábban Ámmaítról. Sornekin erre nyilván nem tudha- 
tott válaszolni. — Miért hiperfonon? 

— Hát ha akarod, utánanézek, milyen távolságra vagyunk Szindoriától — nevetett 
Sornekin. — Kiszálltam ott, úgyhogy emlékszem, mikor voltunk ott. Azt nem tu- 
dom, most merre járunk, de elég messze lehetünk már. 

— Mindegy. — Ninda kiegyenesedett ültében. — Ha beszélni akar velem, jöjjön 
ide. 

— Ez a válaszod? 

sEZ 

— Rendben, továbbítom. — Sornekin köszönés nélkül kikapcsolt, ahogy a szúnik 
szoktak. 

— Üzenet Lérejn Víhautennek. Találkozhat Nindával az Aulang Laip fedélzetén 
és beszélhet vele. Hiperfonbeszélgetésre nem kap engedélyt. A hajó jelenleg a 
Harhanut világait járja. Jahavont singan-núdzsahud, Dzsahandim. 

A diplomatafőnöknek pirosra gyúlt a füle dühében, amikor elolvasta. Írásos 
üzenet szóbeli helyett, olyan hangnemben, mintha... mintha ő lenne a csavargó! 
Azért ő egy elég nagy ország külügyminisztériumának harmadik legmagasabb 
rangú tisztviselője! És egyszerűen megtiltják neki, hogy fölhívjon egy gyereket, 
aki pár hónapja még nem győzött volna műypriáént mutatni, ha ő ránéz! Ki ez a 
Jahavont, aki rendelkezik vele, mint egy vétsyYvel? 

Csakhogy panaszra menni nincs hová. Teljhatalma van az illetőnek, hiába 
sejthető, hogy nem is ismeri a gyereket, hiszen egy másik hajóról küldte az üzene- 
tet, az is lehet, hogy meg se kérdezte Nindát. Ha egyszer ez az ember az illetékes 
döntéshozó, őt senki más a Testvériségben még csak meg sem fogja hallgatni. 

Hát ezzel, ahogy Ámmait mondaná, ülmiist dobott. Nyilvánvalóan nem utazhat 
át a fél spirálkaron, hogy beszéljen azzal a gyerekkel, a leggyorsabb kishajóval is 
tizenöt-húsz nap lenne oda, ugyanannyi vissza, de persze amíg ő utazik, az Au- 
lang Laip azalatt is mozog, és hát nyilván távolodó irányba. Közel egy hónapra 
kiesne a munkából. 

Nyilván nem kérheti meg Ámmaitot, hogy hozzon össze egy beszélgetést, a 
tilalom egyértelmű, nem beszélhet Nindával másképpen, csak személyesen. Csak 
azt remélheti, hogy a hajó belátható időn belül visszafordul és valahol legfeljebb 
néhány napi útra elérheti. De erről semmiféle felvilágosítást nem kérhet, a Testvé- 
riség a hajók pillanatnyi helyzetéről is csak kivételes esetben ad információt, hát 
még a tervezett útvonalukról. Valószínűleg senki sincsen az ő belső körükön kí- 
vül, aki tudná, hogy egyáltalán mennyi időre előre tervezik meg az útvonalaikat. 

Akkor hát ez ugrott. Majd kitalál valami mást. 


Ninda az üzenet érkezésekor sokadmagával ült egy asztal körül, beszélgettek, 
előttük persze tányérok, poharak, palackok. Szalliti mesélt éppen a lányáról, aki 
egy távoli dzserang világon él az unokákkal, és most küldött egy hosszú felvételt, 
amin az unokák és a világról való képek is vannak, meg is nézték, szép világ volt. 

A film vége felé lépett oda hozzá egy férfi, megnézte velük a film végét, aztán 
őhozzá fordult. Egy világoskék szalagot nyújtott át Nindának, ünnepélyes arccal, 
két tenyerére fektetve. Neki is ilyen szalag volt a köntösén, ferdén haladt a jobb 
vállától a bal csípőjéig. 

— Ninda, kérlek, vállalnád, hogy Senszili és Rangikut sinnarszésije legyél? Tu- 
dom, hogy nem sokat tudsz erről, de ez itt a janníhaum, ki fogunk tanítani a fel- 
adatodra. 

Ilkorgi nem jól tudta. Nindának a leghalványabb sejtelme sem volt, hogy mi az 
a sinnarszési. Senszilit és Rangikutot ismerte, Rangikut a törzsébe tartozott, tanár- 
képzőbe járt, nemrég jött a hajóra, Senszili pedig a sínije volt, vagyis együtt éltek 
szerelmi kapcsolatban, de nem voltak házasok. Ilkorgit egyáltalán nem ismerte, a 
haundája ott volt a nyakában, de ő a törzsét sem tudta azonosítani. 

Az egyetlen, amit értett, az volt, hogy , ez itt a janníhaum". Ez a hagyományos 
kifejezés arra, hogy egy közösség tagjai mindnyájan, és számíthatnak egymásra. 
Nemcsak a janniíhaumban szokott elhangzani, mert a janniíhaum nem pusztán a 
helyiséget jelenti, a közösséget is. 

Abban tehát biztos volt, hogy bármi legyen a feladat, el tudja végezni, csak azt 
nem tudta, mit mondjon. Hát annyit felelt: 

— Vállalom. 

Ilkorgi mosolya szélesebbre váltott, Ninda jobb vállára fektette a szalagot, a két 
végét egy szempillantás alatt masnira kötötte a bal csípőjén, megsimogatta Ninda 
haját és elment. 

Mire akár Ninda, akár az asztalnál ülők egy szót szólhattak volna, odatoppant 
Ángsauri és összecsapta a tenyerét. 

— Nahát, sien, sinnarszési lettél? Simnunná! Ki a sinnészin? 

Erre Ninda nem tudott felelni, ezt a szót sem ismerte. 

— Senszili és Rangikut — válaszolt az asztalnál ülők egyike, egy Ninkorszi nevű 
asszony. 

— Auharí-hi! — rikkantotta Ángsauri boldogan. — Hát megtartják? Szangdzsi le- 
szek! 

— Igen, sien — mondta Fongrahi, egy idős bácsi —, de Ninda arcán ott van az a ki - 
fejezés, hogy , magyarázzon már meg valaki valamit", ezért jó lenne, ha ezzel 
foglalkoznánk. 

Ninda csodálkozva nézett rá. Alig ismerték egymást, most egy-két limlivel ez- 
előtt találkoztak először, ennél az asztalnál, és közvetlenül egymással talán nem is 
beszéltek. Fongrahi mégis leolvasta róla, mit gondol. 


Ő egy ideje felhagyott a szúnik lehallgatásával. Majd ha fontos lesz, megteszi, 
de sokkal érdekesebb kivárni, amíg elmagyarázzák a dolgokat. Szinensivel persze 
egész nap gondolatbeszéddel érintkeztek továbbra is. 

Ángsauri lehuppant mellé, a szúnik közvetlenségével kiemelt egyet a Ninda 
előtt fekvő süteményes tálból, bekapta, és természetesen tele szájjal kezdett ma - 
gyarázni. 

— Sensziliék összeházasodnak, és már megígérték nekem, hogy ha lesz gyerek, 
akkor én lehetek a szangdzsi. 

— Ennek örülünk — mondta Níhargin —, bár a gyerek nem a házasságtól lesz, de 
ez most mindegy, mert Nindát nem ez érdekli, hanem az ő feladata. 

— A sinnarszési nagyon fontos ember — közölte Ángsauri lelkesen. — Te mész 
elöl a sinnisztu alatt és kíséred a Fényt. . . 

Megint bekapott egy sütit, ami alkalmat adott Nindának egy kérdésre. 

— A Csillagokat? 

— A Sínisuált — szólalt meg Óninrémi. — A Csillagok egy helyben állva várnak 
titeket. Hat ember viszi a sinnisztut, alatta mész te, mögötted a sinnészin, vagyis 
Senszili és Rangikut, aztán a dzsarantin-sinni, azaz Ilkorgi, aki téged felkért. És 
senki más. A kijelölt helyen a sinninúrangi vár rátok, aki az esküvői szertartást 
vezeti, de csak azt, minden más a te dolgod. Ott lesznek a Csillagok, a család, a 
törzs, a jannihaum népe, mindenki. 

Igen, gondolta Ninda, Ángsauri nagyon aranyos, de rendesen elmagyarázni 
valamit, ahhoz azért a felnőttek kellenek. 

— Te vagy az egész ceremónia vezetője — közölte Írahengi —, legalábbis jelképe- 
sen, mert a Testvériségben egy esküvő túl nagy dolog ahhoz, hogy egy ember ve- 
zényelje. Egyszerűen mindenki a saját feladatkörét vezeti. Mégis te vagy a sinné- 
szin után a legfontosabb. 

— De miért én? — kérdezte Ninda bátortalanul. — Száztizenegy napja jöttem kö- 
zétek... egy kis muneszk lieha voltam... azelőtt meg. . . 

— Nincs semmiféle , azelőtt" — mondta Ángsauri gyengéden. — A sinnarszési ha- 
gyományosan gyerek, de nem családtag. Más nem kell hozzá. Tagja vagy a Csil- 
lagok Törzsszövetségének, és semmi sem volt , azelőtt". Szúni vagy. 


126. 


ne-17 sinnarszésii 


, Bárki bármikor megnézheti a friss politikai, gazdasági vagy kulturális híreket a 
Galaxis bármelyik zugából. De nem nézzük. A mi híradónkban az a hír, hogy kik 
házasodtak össze, hunytak el, kiknek született gyermeke. Szúnik vagyunk." 


Ílgaszaumi, 
Szúnahaum-szilgi, 
602. sómir, 155. singir 


Ninda kiszállt a liftből az 5-tari szektorban, átment a Dzsarmut parkon, belépett 
az egyes jandriba, és a kettes lakás előtt megnyomta a jelzőgombot. 

Aki ajtót nyitott, egy nagyfiú volt, csak rápillantott, elmosolyodott és vissza- 
ment a lakásba. Ninda várakozott. Vadonatúj sárga köntös volt rajta, vadonatúj fe- 
hér saru, a mellén ferdén keresztben a sinnarszési kék szalagja, a kezében a javon- 
nitkosár. 

Pillanatok alatt ott volt az egész család, hagyományosan úgy tettek, mintha fo- 
galmuk se lenne, kicsoda a sinnarszési és miért jött — várták, hogy majd ő el- 
mondja. 

— Senszili és Rangikut — kezdte Ninda magabiztosan -—, csillaggyermekek a Síni- 
suál alatt, Szúnahaum, Aulang Laip és Szíszan Ándaun gyermekei, a rotong-áng- 
ragi és liktenit-upesz törzs gyermekei, dzsanargan napjától együtt folytatják útju- 
kat a Galaxis végtelen ösvényein. Azért küldték sinnarszésijüket, hogy szerény 
ünnepségükre meghívják Amdzsani nénikéjüket, Jemmitun bácsikájukat, Nerka- 
szi unokaöccsüket, Hefangrí unokaöccsüket és Illiki unokahúgukat. Jöjjetek és le- 
gyetek tanúi az eseménynek, amely négyszázkor kezdődik a Vahanki parkban. 

Amdzsaniék rettentően meglepődtek és nagyon örültek, kivették Ninda kezéből 
a javonnitkosarat, azt valamelyikük bevitte a lakásba, közben a többiek Nindát 
ölelgették és mondogatták, hogy simnunná. Aztán visszakapta a kosarat tele sinni- 
hut süteménnyel, amit a természetesen tökéletesen gyanútlan és meglepett család 
jó előre megsütött, és mehetett a dolgára. Ez pontosan azt jelentette, hogy vissza- 
sétált a tisztes távolban várakozó teherhordóhoz, amire letette a kosarat a többi 
mellé, fölvett egy másik kosarat s megnézte a suagján a következő címet és a 
meghívandók névsorát. 

Ez a sinnarszési első feladata. Ninda huszonhét címre ment el két este folya- 
mán, s meghívott körülbelül száz embert, a házasulandók közeli rokonait és bará- 
tait. A távolabbiak megtudják a Szúnangéből, ami bemondja a családi eseménye - 
ket, a legközelebbiekkel pedig személyesen közlik: a sinnarszési nem hívhatja 
meg a házasságot kötők szüleit, testvéreit és netán már meglevő gyermekeit, de ő 
hívja meg a nagyszülőket, a szülők testvéreit, az unokatestvéreket, a legjobb bará- 
tokat — így illik. Miközben persze mindenhol tudnak már róla. 


Akik más hajókon vagy világokon tartózkodnak, azokat hiperfonon kell felhív - 
ni, de ez a házasulandók dolga, és már meg is tették a legelején, hogy azoknak is 
legyen idejük ideutazni. 

Ninda tehát összegyűjtött huszonhét javonnitkosarat, s a teherhordót beküldte 
egy jalgun nisszibe, ahol hűvösben tárolódik az esküvőig. S hozzálátott következő 
feladatához: ő toborozza a sinnuhakint, az esküvő őrségét, akiknek meg kell aka- 
dályozniuk, hogy az esküvőt bárki megzavarja. Ez nem lesz nehéz, mert soha sen- 
ki nem próbál egy esküvőt megakadályozni, tehát a sinnuhakin csupa gyerek, akik 
színes ruhájukban sorfalat állnak a sinnisztu útvonalán és visszaszorítják a kíván- 
csiskodókat, akiket nem kell visszaszorítani. 

— Felhajtás — magyarázta Szinensi. — Egy esküvő különleges esemény, ami 
egyszer adódik egy pár életében... egy ember életében se sokszor. Ha valakik ös - 
szeházasodnak, ha megszületik valaki, ha meghal valaki, akkor megemlékezünk 
az eseményről. Bekerül az Ílgaszaumiba is. .. megnézhetjük a dédszüleim vagy az 
ő dédszüleik esküvőjét. Ilyen jelentőségű eseménynek igazán kijár egy kis felhaj - 
tás. Végeredményben ezek a legfontosabb események a Testvériség életében. 

— Inkább az ő életükben, nem? 

— Abban is. Jó, persze, egy új hajó építése vagy egy világ alapítása a Testvéri - 
ségnek fontosabb, de ezek nagyon ritkán fordulnak elő. De családi események 
gyakran vannak, és ezekről mindenki tudni akar. 

— Hány házasságot kötnek egy évben? 

— Hát az egész Testvériségben persze rengeteget. Itt a hajón pár évenként van 
egy esküvő, valamivel gyakrabban születik vagy meghal valaki... ezek mind na- 
gyon fontosak. Mi más lenne fontos? Hogy hány zsák vasércet vettünk az előző 
világon? Kit érdekel? 

— Hát a vasércet zsákban tartják? 

Szinensi nevetett. — Honnét tudjam? 

A sinnuhakin toborzása könnyű volt. Illem és célszerűség egyaránt azt kívánta, 
hogy azoknak szóljon, akiket már ismer: az iskolatársainak, a fengrácsapatának, a 
többi csapatnak. Ezekből bőven megvan a szükséges létszám, sőt, a sokszorosa. 
Annyit kellett tennie, hogy a tanítás elején fölteszi a kék szalagot, megáll az isko- 
latársai előtt és azt mondja: 

— Vállalnátok, hogy tagjai legyetek Senszili és Rangikut sinnuhakinjának? 

Ekkor előírás szerint az egyikük válaszolt valamennyiük nevében, az iskolában 
Rongami, a Sómittirből Ahundómi. Felállva. 

— Köszönjük a felkérést, természetesen örömmel vállaljuk. Csillaggyermekek 
vagyunk mi is, Senszili és Rangikut társai a Sínisuál alatt. Hűségesen fogjuk őriz - 
ni a sinnisztut és mindazokat, akik alatta lépdelnek a Fények felé. 

— Simnunná — mondta minden jelenlevő jókedvűen. 

Fendria mesélt korábbi esküvőkről, amiken részt vett, a sajátjáról és másokéról. 

— A Testvériségben régóta szokás, hogy minden esküvő másmilyen. A miénket 
a Szumasszin-gauróni szigetkén tartottuk, Auríhaum egyik tóvidékén. De nem 


mindenki tartja ilyen festői helyen, Sensziliéknek is az a fontosabb, hogy itt tart- 
sák a hajón, ahol élnek. 

Ninda feladata volt a sinnisztu-szingri összeállítása is. Ez hat erős felnőtt, akik a 
sinnisztut viszik, három-három mindkét oldalon. A sinnisztu egy nagy alkotmány, 
hat oszlop tart egy keretet, és ezen van egy bársonytető. Az oszlopok és a keret 
aranyszínű, akárcsak a tetőről körben lelógó bojtok, a tető pedig bíborvörös, és az 
egészet képek díszítik, a szúni nép történelmének eseményeit ábrázolják. Nyolc 
ilyen van a hajón, és az is Ninda feladata volt, hogy válasszon közülük. Ehhez el 
kellett mennie a 8-tabe szektor egyik kis raktárába egy szakértővel, és meghall- 
gatnia a történetüket. Történetesen Angrolími volt az egyik szakértő, aki örömmel 
vállalta Ninda kalauzolását. 

A helyiségben semmi más nem volt, csak a nyolc hatalmas arany-bíbor épít- 
mény. Kétoldalt álltak a falnál hat arany lábukon, a szokás szerint makulátlanul 
tiszta, pormentes teremben. 

— A mi hajónkon remek sinnisztuk vannak — mondta Angrolími. — Ősrégi mind- 
egyik. Nézd, ez itt már több mint húszezer éves. — Ninda megütközve nézett rá. — 
Tudom, hihetetlen, hogy egy fából és textilneműekből, vagyis szerves anyagokból 
álló alkotmány ilyen öreg lehet, mégis újnak látszik. Ezt különleges tartósítósze- 
rekkel érjük el, és ha mégis megsérül a sinnisztu, akkor restaurátorok hozzák 
rendbe. Gyakran ellenőrzik őket, mert hibátlannak kell lenniük. Lépj be alá, kér- 
lek. 

Ninda megilletődve lépett be a tető alá. A szerkezet valójában nem volt nagy: a 
sinnarszési, a sinnészin és a dzsarantin-sinni megy alatta, meg a sinnisztu-szingtri. 
Belül négy ember, kívül hat. De valahogy olyan érzés volt alatta állni, mintha 
óriási lenne. Egy hatalmas sátor, ami alatt egész csomó ember ünnepelhet. 

Felnézett. A sötétvörös vászontetőre nagy képet festettek. Virágos rét, amin 
gyerekek szaladnak, kergetőznek — de a kép középen hullámos vonallal félbesza- 
kad, s a másik felén ugyanilyen gyerekek szaladnak egy halott világ szürke, szik- 
lás-kráteres felszínén, ürruhában. A nagy képet egy sor kicsi vette körül, idegen 
világok tájait ábrázolták, mint a sáhaddif-haukihaóran kártyái. 


127. 


ne-18 sinnisztul 


, Lian, lian, lian. Ezzel a háromszor ismételt szóval kezdődik számos történetünk. 
Mert a történetek az időről szólnak. Senki sem tudja, mennyi ideje létezik az em- 
beriség, mikor hagytuk el Ősi Földet — ez a tudás az idők homályába veszett. A 
dzserang világok Ősi Föld ismeretét is elveszítették, de ők sem gyökértelenek. 
Mindannyiunk gyökere az idő." 


Ílgaszaumi, 
Feddardin elmélkedéseiből, 
13. sómir, 44. singir 


— Ezt úgy hívják: Sóhumin-óngarikan szind Rírendá Haungdzsahari. Alkotója, Rí- 
rendá neves művész volt, sok mindent tervezett, harminc sinnisztut is alkotott. A 
nyilvántartásban megvan, hogy melyik hol található, meg persze az is, hogy kik 
használták őket az esküvőjükön, hol és mikor. Az összes sinniszturól nyilvántart- 
juk ezt az egész Testvériségben. Rírendá az úgynevezett andarhatuni stílus képvi- 
selője volt, sok díszítést alkalmazott, szerette az aranyozott elemeket feketével fi- 
noman körberajzolni. Figyeld meg az oszlopokon, a tartóléceken, a felső kereten, 
főleg a csatlakozásoknál. Szerette a geometrikus formákat, például azokat az egy- 
másba fonódó kockákat, amiket a tartóléceken láthatsz. Érdemes megfigyelni, 
hogy nincs két egyforma. A sinnisztut teljes egészében kézi szerszámokkal készí- 
tik, a fát kézzel faragják, a kárpitot kézzel hímzik. Negyven évbe is beletelhet a 
munka. Ezért a sinnisztuért Rírendá százezer palant kapott, és az elterjedt vélemé - 
nyek szerint az értékük évszázadonként tíz százalékkal nő, és minden egyes eskü- 
vővel ugyancsak. De persze ez csak elmélet, hiszen ezek a Testvériség tulajdonai, 
mindnyájunké, az értékük pedig felbecsülhetetlen. A dzserangok természetesen 
nem tudnak a létezésükről. 

Ninda csak állt, nézte a pazarul díszes műalkotást. A szerkezete nagyon 
egyszerű volt. A felső keretet tartólécek kötötték össze a függőleges oszlopokkal, 
a kárpitot ráterítették a tetejére, és valamilyen módon rögzítették. Húszezer évvel 
ezelőtt. Persze ezek szúni évek, Szindorián ezalatt kilencszázhuszonegy év telt 
el... telt volna el, ha létezne ennyi ideje Szindoria. De Szindoriára még nem tette 
ember a lábát, amikor ezt a sinnisztut megépítették. A szúni kultúra régisége érző- 
dik ezeken az ősi tárgyakon, amik ma is olyanok, mint új korukban. Húszezer év a 
Testvériség történelmében nem is sok idő. Az időszámítás felénél is kevesebb, és 
azelőtt is évtízezredeken át létezett a szúni civilizáció. 

— A dzserangok sok mindenről nem tudnak — dünnyögte. 

— Mit mondasz, kérlek? — kérdezte Angrolími. Ninda odapillantott. A férfi kint 
állt a sinnisztu előtt, jó tíz lépésre tőle. 

— Te miért nem jössz ide? 


— A sinnisztu alá nem léphet senki, csak az esküvő résztvevői és a restaurátorok. 

Ninda meglepve nézett rá. 

— Mikor tartottak utoljára esküvőt ezzel a sinnisztuval? 

— Százhúsz éve... te újszülött voltál, kétéves lehettél. 

— És százhúsz éve én vagyok az első, aki itt áll? 

— Igen. 

— Csak azt mondtam, a dzserangok sok mindenről nem tudnak. 

— Igen, ez így van. A szokásainkról semmit. Ami azt illeti, dzserang világokon 
nem is tartunk esküvőt. Akik ott élnek, mindig feljönnek egy hajónkra és itt tart- 
ják az esküvőjüket. Az újszülötteket is itt köszöntjük és a halottaktól is itt veszünk 
búcsút. Ezt tudják a dzserangok is, és nem lepi meg őket, hogy ilyen eseményekre 
soha nem kapnak meghívót. 

Ninda lassan kisétált az oszlopok alól és átment a második sinnisztu alá. Angro - 
lími követte, kint az alkotás előtt. 

— Ennek a neve Szésszagin-fandarauri jahun Nirsáhonut Illahangdzsi. Tizenhat- 
ezer éves. Utoljára néhány nappal azelőtt használták, hogy te a hajóra jöttél. A su- 
hunnergit stílus egyik szép darabja. Figyeld meg az oszlopfogantyúk állatfigurás 
faragásait, amit az oszlopokon aztán meghatározott távolságokban, különféle gri- 
maszokat vágva ismétlődnek. Ez Nirsáhonutnak nagyon jellemző sajátossága. 

Egy egész derkibe telt, hogy Angrolími elmondjon mindent a nyolc alkotásról, 
amik bármelyikéért kezét-lábát odaadta volna minden dzserang művészettörté- 
nész. Végül Ninda kisétált a terem közepére, még egyszer végignézett rajtuk, és 
választott. 

Immaharídan-raurongaki julm Dzsírahongi Szindin-amdzsérut. A kárpit közepé- 
be Ómuhing életének egyik jelenetét hímezték, amikor felnéz a Dzsána hófödte 
csúcsára és segítségül hívja Dzsána-rírangit, a hegy szellemét, hogy megmentse 
városát az Éhanur oldalából ömlő lávától. A monda szerint a Dzsánából szivár- 
vány tört ki, ami átívelt a város fölött az Éhanurig és beforrasztotta a sebet a má - 
sik hegy oldalán. Történt mindez Szúnahaum-sínarraómi világán, hatvannyolcezer 
évvel ezelőtt. A sinnisztut huszonnyolcezer éve készítette Dzsírahongi, aki valójá- 
ban nem is képzőművész volt, hanem zeneszerző. 

Miután a választás megvolt, Ninda elköszönt Angrolímitől és lement a 7-sika 
szektorba, most ott gyakorolt a Sómittir, és nyilván hiányolták már a halligíjüket. 

Amikor megérkezett, a többiek már javában dobáltak, és egy szóval sem helyte - 
lenítették, hogy három limlit késett. Ellenkezőleg, körbesereglették és izgatottan 
tudakolták, melyik sinnisztut választotta. 

— Immaharídan-raurongaki julm Dzsírahongi Szindin-amdzsérut — felelte Ninda, 
mert jó memóriája volt. 

— Hű, az nagyon szép sinnisztu — mondta Andruni lelkesen. — Sáumalit bácsinak 
azzal volt az esküvője, ott láttam. 

— És azóta is boldogan élnek? — kérdezte Ninda incselkedve, mintha a sinnisztu - 
nak köze lenne a házasság boldogságához. 


— Dehogy, a bácsi meghalt még az én születésem előtt, a néni sem él már. Fel- 
vételről láttam. 

Ninda rámeredt, fogalma sem volt, mit mondjon. Ezek úgy nézik meg nem is is - 
mert rokonaik esküvőjét, mint valami érdekes napi aktualitást. 

— Tényleg szép sinnisztu — bólintott Séssinauri. — Te mi alapján választottál? 
Íluki pár éve volt sinnarszési, azt mondta, csak megállt a terem közepén és meg- 
érezte, hogy melyiket kell választania. 

— Én is megéreztem — mondta Sittu, mielőtt Ninda válaszolhatott volna. — Áhu- 
fandiék engem kértek föl, és amikor ott álltam a terem közepén, egyszerűen tud- 
tam, melyiket akarom. 

— Értem én, sien, csak éppen Nindát kérdeztem. 

— Nem tudok semmit hozzátenni — felelte Ninda mosolyogva. — Én is egyszerű - 
en csak tudtam. Voltaképpen semmi jelentősége a választásnak, hiszen mindegyik 
alkalmas, nem? 

— Cssssst! — szólt rá Séssinauri szigorúan. — A sinnarszésinek nem szabad így 
beszélni. Attól kezdve, hogy kiválasztottad, egyedül az az egy alkalmas. A sin- 
nisztu az esküvő legfontosabb kelléke... mármint a Tűz Otthona után, persze. Hol 
is lesz az esküvő? 

— A Vahanki parkban — felelte Ninda, aki szándékosan azt kérte, hogy mindig 
csak annyit mondjanak el neki a teendőiből, amennyit éppen akkor tudnia kell, 
hogy a rengeteg ismeret között meg ne keveredjen. 

— Tehát a 3-siri janníhaumban. Immaharídan-raurongaki csodásan fog festeni a 
Sélallúmi-csillagköd fotója előtt. Nagyszerűen választottál. 

Ninda már jó ideje nem hallgatta le a szúnikat, de nem is volt rá szüksége ah- 
hoz, hogy tudja, Séssinauri bármely választást nagyszerűnek tartana; nem mintha 
nem lenne véleménye, hanem olyanformán, ahogy a sáhaddif azt mondta: , nincs 
rossz válasz, nem lehet hibázni". 

Ekkor könnyű érintést érzett az elméjén, amire reagálnia sem kellett, Í csak arra 
volt kíváncsi, hogy ő hol van. 

— A zenészek megvannak már? — kérdezte Andruni. 

Ninda nemet intett. 

— A Taramba nagyszerű együttes, nem azért mondom, mert az apám is benne 
van. Esküvőkhöz is imádják. És köztünk él Arvaszind, a spirálkar legjobb dobosa. 

Ninda automatikusan levonta a következtetést, hogy a dzserangok ebben sem 
számítanak. Nemcsak azért, mert dzserang nem vehet részt egy szúni esküvőn. 
Andruni szavaiból világos volt, hogy a dzserang dobosokat figyelembe sem veszi 
senki. 

Egy pillanat múlva piros folt jelent meg a parkon túl, vágtatva közeledett, hibát- 
lan reflexszel kikerült egy siklókerekezőt, aztán őrült sebességgel pörögni kezdett 
Ninda bokája körül, és közben sárgára váltott. 

, Barátság szeretet? — jelezte Ninda. Í visszajelezte. Náluk ez volt a simogatás 
megfelelője. 

, Mint az előző rindben tárgyaltuk, az egyén mentális képességei és aktivitásai 
széles skálán mozoghatnak. Ebben a rindben a csoport mentalizmusával fogunk 
foglalkozni, amely gyökeresen eltérő lehet a csoportot alkotó egyénekétől. " 


Aini: 
Mentális lélektan, 
E rind, 1. kötet, 1. sómir 

Ninda már korán reggel talpon volt, hiába mondták neki többen, többször is, hogy 
a sinnarszési irányító szerepe csak jelképes, valójában nincsen más dolga, mint 
amit a sinnisztu alatt kell majd tennie. Kétszázkilencvenkor megjelent a Vahanki 
parkban, ahol még nem volt senki, csak egy-két kora reggeli járókelő, akik rámo - 
solyogtak, azért is, mert a szúnik általában egymásra mosolyognak, a gyerekekre 
pedig még inkább, de ezúttal még jobban mosolyogtak és a homlokukra is tették a 
kezüket, mert az ő mellén ott volt a sinnarszési ferdén haladó világoskék szalagja. 

Végigsétált a parkon, megnézett mindent. Bement a jannihaumba is, ahol most 
is voltak néhányan, természetesen ők is mosolyogtak és a homlokukra tették a ke- 
züket, de a Tűz Őrzője most másképpen viselkedett. Amikor Ninda odaért a Tűz 
Otthonához, az Őrző, egy kétszázötven éves forma fiatal lány abbahagyta munká- 
ját, Ninda elé sietett és a janníruant vízszintesen a két kezére fektetve kecsesen 
meghajolt előtte. 

— Sinnarszési, az örök tűz köszönti személyedben a sinní boldogságát. Itt le- 
szünk és várjuk, hogy elhozd nekünk a Fényeket. 

Nindának fogalma sem volt, mi lehet erre a szokásos felelet, de két nap híján 
négy éve élt a szúnik között, hallott eleget a szertartásos beszédükből ahhoz, hogy 
sebtiben kiötöljön egy választ. 

— Őrző, a sinnarszési köszönti személyedben az örök tűz melegségét. Egy derki 
múlva eljövök ismét és magammal hozom a Csillagok és a Sínisuál fényét, hogy a 
janníhaum tüzével világítsák meg a sinnészin útját a sinníben. 

Talán kellett volna még mondani valamit a végére, de a janniíhaum népe máris 
ráfelelte: — Simnunná. 

Az Őrző még várt egy pillanatig, aztán odasúgta: 

— Érintsd meg a janníruant. 

Ninda ezt a szokást még nem ismerte, de rátette jobb kezét a tűzálló fémpálcára, 
amit talán évtízezredek óta tartottak a kezükben az Őrzők. Néhány pillanatig így 


álltak. Aztán az Őrző bólintott, függőlegesbe fordította a janníruant és visszament 
a Tűz Otthonához. 

Ninda kicsit habozott, majd odalépett egy öregemberhez, aki egyedül üldögélt 
az egyik asztalnál és a reggelijét fogyasztotta, szendvicseket, gyümölcsöt evett. 
Sosem látta ezelőtt, de pontosan tudta, hogy úgy beszélhet vele, mint közeli isme- 
rősével. A kitűzőjén az állt: Nirenti. Az Őrző nevét nem tudta, a Tűz Őrzője nem 
hord kitűzőt, mert leteszi saját személyiségét és a tűz, a janníhaum részévé válik 
arra az időre, amikor az örök tüzet szolgálja. 

— Nagyon sok hülyeséget hordtam össze? 

Nirenti reakciója meglepte. Az öreg gyorsan lenyelte a falatot, fölemelkedett ül - 
téből és a homlokára tette a kezét. Jaj, hát persze! A mellszalag, a sinní-szianerg! 
Ő most nem Ninda, a Szindoriáról jött gyerek, hanem a sinni hordozója! 

Gyorsan lekapta magáról a szalagot. Az öreg elmosolyodott. 

— Szerintem nem, sien. Nincsenek előírásos szövegeink, amiket szóról szóra be 
kellene magolni. Vagyis csak szertartások alkalmára. Átérzed a sinni ünnepének a 
jelentőségét, ez kiderült a szavaidból. A többi nem számít. 

Ninda kedves mosollyal megköszönte és visszament a parkba, csak odakint 
véve föl ismét a szalagot. Már érkeztek az első robotok. Egy hatalmas hengeres 
tartályt hoztak, amiből kigördítették a sinní szőnyegét és hosszú csíkban végigte- 
rítették a parkon. Valamivel szélesebb volt, mint a sinnisztu, kétoldalt piros csík 
szegélyezte, s köztük a szúni történelemből vett képek sorakoztak. Ninda legug- 
golt és megnézte közelebbről. Az is hímezve volt. Le merte volna fogadni, hogy 
kézzel készítették. 

— Szép munka, ugye? — állt meg fölötte egy férfi. 

— Gyönyörű — mondta Ninda. Fölnézett. Köpcös, egészen sötét bőrű, kopasz 
férfi állt előtte, Elligunt. Homlokára tett kézzel üdvözölte, amit Ninda viszonzott. 

— Ez nem régi, Falgéman dédapám részt vett a tervezésében. 

— Hány ilyen van a hajón? 

— Ez az egy. 

— Hé — nézett Ninda a janníhaum felé —, a végét nem terítették le! 

— Persze hogy nem. Akkor nem lehetne használni a janníhaum ajtaját. Amíg a 
sinnisztu el nem vonul, senki nem léphet a szőnyegre, csak a sinnisztu népe. 
Vagyis te bármikor, akár most is, de én nem, mert én zenész vagyok, nekem a 
szőnyeg mellett a helyem. Majd a szertartás előtt letekerik a végét is. 

Közben a robotok már hozták az asztalokat és székeket is, kis csomagokból haj - 
togatták szét őket és felállították mindenhol a parkban. Rengeteget. Ninda csak 
bámult. Megpróbálta megbecsülni az asztalok számát, és arra jutott, hogy lehet 
vagy kétszáz. Nyolcszögletűek voltak, és nyolc széket raktak köréjük. 

— Itt elfér úgy ezerhatszáz vendég — dünnyögte. 

— Hát ennyinek jut hely a parkban - felelte Elligunt derűsen. — Amikor helyszínt 
választ az ember, számolnia kell azzal, hogy hányan férnek el. 

Ninda meglepve nézett a férfira. 


— Szóval ez nem is számít soknak? 

— Persze hogy nem. Nem kell közeli rokonnak vagy barátnak lenni ahhoz, hogy 
részt vegyünk valakinek az esküvőjén. Nem ők fizetik az ételünket. 

— Hanem? 

— Természetesen a Testvériség. Családi esemény. 

— Minden családi eseményen az összes vendég ingyen eszik? 

— Nem ingyen. A Testvériség költségére. Vagyis mi mindannyian fizetjük az 
egészet. A janniíhaumban máskor is mindenki ingyen eszik. Ettől vagyunk Testvé- 
riség. Családon belül nem kérünk egymástól pénzt. 

— De hát ennek a családnak öt és fél milliárd tagja van... 

Elligunt mosolygott. 

— Most tapintottál a lényegre. Mit számít, hogy egy-kétezer ember ingyen eszik 
ezen az esküvőn, ha öt és fél milliárdan dobjuk össze a számlát? 

Barátságosan bólintott és besétált a janníhaumba. Ninda pedig levonta a 
következtetést: a Galaxis leggazdagabb társadalmába került. Nem azért, mert az 
akármilyen gazdasági mutatók szerint így meg úgy az élen vannak. Hanem mert 
tudják, mi a fontos, mire költsék a pénzüket. 

— A leggazdagabb? — tűnődött Angrolími, amikor másnap elmondta neki, amit 
gondol. — Értem, amit mondasz. Igen, a gazdasági mutatók szerint a leggazdagab- 
bak azok a kis kolóniák, ahol jövedelmező bányászat, ipar, kereskedelem van, de 
a népességük kicsi, vagyis amit keresnek, azt kevés között osztják szét. De való - 
ban mi vagyunk azok, akik megtanultuk a legjobban elkölteni a pénzünket. 

A robotok hamarosan elkészültek munkájukkal és elvonultak. Az utolsó kettő 
még leterített egy másik szőnyeget is, a sinnisztu-séharigant, ami a hosszú sző- 
nyegnek a janníihaumtól távolabbi végét érintette, ez kerek volt, és éppolyan vilá- 
goskék, mint Ninda mellszalagja. A sinni hagyományos színe. Úgy szokták mon- 
dani, a világoskék boldogság. Az égbolt színe Ősi Földön és a legtöbb emberlakta 
világon. 

, A Szindoriához tartozó Ászkú kikötőjében hat szúni polgárt megtámadtak. Senki 
sem sérült meg. Az esszidzsinna hatékonyan közbelépett. A szihannat-séharun 
még nem hozott döntést. " 


Ílgaszaumi, 
Galaktikus Hírek, 
43614. szahut dzsanargan 
Syyndoreia 
Kafndim 


57. $ündé 50. 
a sárga órája 


A hír az incidensről késve jött és a lehetséges legrosszabb módon. A sajtóban je- 
lent meg, egyszerre tucatnyi tévétársaság adott róla helyszíni közvetítést. Ámmait 
maga nem is értesült még róla, egy tanácskozáson vett részt, amikor Vyhaúteún 
összehívta a válságstábot. Ámmait félórával később lépett ki a Zöld Ház harmadik 
folyosójára, elolvasta a híreket és azonnal elindult, közben híva főnökét. 

— Igen, tudunk róla — mondta Vyhaúten kérdés nélkül. — Az irodám melletti tár - 
gyalóban vagyunk, erről tanácskozunk már félórája. 

— És nekem miért nem szóltatok?! — Ámmait lefékezett a gyorsliftnél és rácsa- 
pott a hívógombra. 

— Más dolgod volt. 

— Szólnotok kellett volna! — csattant föl az ügyvivő, és leszáguldott hat emele- 
tet, aztán végigrohant a folyosókon. Közben a főnököt hallgatta, aki nem hatódott 
meg. 

— Miért kellett volna? Mindannyian ugyanazzal foglalkozunk. Ez egy csapat, 
Ámmait, és már nem először mondom neked, hogy... 

— Ez most nem érdekes — vágott udvariatlanul a szavába az ügyvivő. — Azt 
mondd meg, mit mondtatok a sűüünyknak! 

— Még semmit. Hamarosan. . . 

A mondat folytatását Ámmait nem hallotta, mert befordult a folyosókanyarban 
és belerohant egy takarítóautomatába, szörnyű robajjal feldöntötte, takarítóeszkö - 
zök szóródtak szét a padlón. Káromkodva átkecmergett a pusztításon, továbbro- 
hant még pár lépést és föltépte a tárgyaló ajtaját. Vagy nyolcan voltak már oda- 
bent. 

— Szóval miért nem mondtatok nekik semmit?! 

Vyhaúteú szigorúan nézett rá. 

— Mi volt ez az atomrobbanás a folyo... 


— Ne foglalkozz vele! Azt mondd, hogy mi legyen a sűünykkal! 

A főnök bosszúsan fújt egyet. 

— Nézd, Ámmait, szerintem túl hamar jöttél vissza a szabadságodról. 

— Bocs, Léőrefn — szólalt meg $yylwit —, úgy gondolom, Ámmait idegállapotá - 
val nem most kellene foglalkoznunk. 

— Igazad van. Elnézést. Tehát ki akartuk alakítani az egységes álláspontunkat. 

— Túlságosan türelmetlen vagyok, ha megkérdezem — érdeklődött Ámmait mé - 
zesmázosan, bár majd szétrobbant a dühtől —, hogy miről lehet itt álláspontot ki- 
alakítani? 

— Ha megengeditek. . . — kezdte a kövérkés, szindorok közt meglepően sötét hajú 
Kwoősanáhy. — Tekintsük át az eseményeket. A Dömyt tévé bemutatja Nömvökaaá 
ominózus riportját Niindával. Erre ÁÁskün több ezres tömeg tüntet a kormány el- 
len és Niindat éltetik. Egy óra sem kell hozzá, és ellentüntetés kezdődik, a hatósá- 
gok nem lépnek közbe, a két csoport összecsap, egy süúny társaságot megtámad - 
nak és elszabadul a pokol. A Testvériség az emberei segítségére siet, hatvan hely- 
belit letartóztatnak, a Szúran Fónird harckészültségben áll, bár a kapukat még 
nem zárták be. Hát ez a helyzet. 

— És ti itt ültök és tanácskoztok — mondta Ámmait. — Milyen , álláspontot" sze- 
retnétek kialakítani? 

— Nos, végeredményben a Testvériség részéről ez egyfajta agresszióként is. . . 

— Ez felejtsd el — vágott a szavába Ámmait. — Ezt az álláspontot nem tudod vé- 
gigvinni. 

— Nézd... ami azt a riportot illeti. .. nem egészen volt helyénvaló itt bemutatni. 

— Miért? 

— Mert egyenértékű az államrend felforgatásával, Ámmaíit, teljesen nyilvánvaló - 
an azért! 

— Hazudott Ninda? 

— Tessék? 

— Azt kérdeztem: hazudott Ninda? Mondott egyetlen szót is, ami nem volt igaz? 

— Ez nem ilyen egyszerű — szólt közbe Lőöyken. — Nem nézhetjük feketén-fehé - 
ren, mintha... szóval, ezek nem egyszerű kérdések. 

— Nindának azok. Nagyon egyszerűek. Ha nincs mit enned, abban nincsen sem- 
mi bonyolult. Ha nem mersz kilépni az utcára, mert félholtra verhetnek az ervé- 
sek, abban sincsen semmi bonyolult. 

— Igen, ezt természetesen megértjük — felelte Kwősanáhy némileg türelmetlenül. 

— Kötve hiszem, hogy bármelyikőtök megértené. Tehát még egyszer: hazudott 
Ninda? 

Suwltíyl a nagy csendre nyitott be. 

— No, mi a helyzet? 

— Csendben ülünk — közölte Ámmait. — Ugyanis megkérdeztem, hazudott-e 
Ninda, és senki sem meri azt mondani, hogy nem. 

— Abban a riportban? Miért érdekes ez? 


— Mert amiatt tüntettek — felelte Kwősanáhy. 

— No és? Minden azon múlik, hogyan kommunikálod. 

— Szerintem ezt a vonalat sem fogod tudni végigvinni — mondta Ámmait. 

— Miért ne? Máskor is működött már. 

— A sűünfkkal nem fog, Nindával pedig végképp nem. 

— Miért, ki az a Niinda, egy varázsló? 

— Ez rossz irány, kisfőnök, hidd el nekem. 

— Szerintem pedig ez lesz a jó irány. Nézzétek. Az a gyerek összehordott egy 
csomó hülyeséget az országról, oké, van ilyen, végül is ő egy csavargó, aki meg 
van ránk sértődve. . . 

— Nem fog menni, és azt is megmondom, hogy miért. Van egy jó ügyvédje, és 
akkora pert akaszt a nyakunkba, mint a Mytláin. Hidd el nekem. 

— Nem fogja megnyerni, és ha igen, az sem számít. 

— Meg fogja nyerni, és nagyon is számít. 

— Várjatok — mondta Vyhaúűten. — Nem szabad úgy nyúlnunk a kérdéshez, mint 
a sietős dayrjátékos. 

— Engem mindig megrósz a játékhasonlataim miatt — mondta Ámmait némi él- 
lel. — Mégis mire akarsz várni? 

— Arra, hogy kialakuljon egy védhető és tartható álláspont. 

— Nem inkább a süüníkkal kellene beszélni? AÁskün ott áll a Szúran Fónird, az 
Államszövetség többi világán legalább tíz hajó. Egyetlen elhibázott lépés, és vala- 
mennyi ellenünk fordul. 

— Természetesen beszélünk velük — mondta Vyhaúteú ingerülten —, éppen ahhoz 
kell az egységes álláspont. 

— Csodákat. Elég egyetlen ember, akinek képe van az eseményekről és tud 
beszélni a süünykkal. Vagyis bármelyikünk. 

— Tudnál várni csak egy színes órát? 

— Én igen. De hogy a Testvériség is vár-e, arra ne tegyél nagy összeget. 

Mintha végszóra tenné, jelzett a központ vonala. Az üzenetet Vyhaúűteú olvasta 
el. 

— A Hirangémun kapitánya küldte. Azonnali magyarázatot kérnek a történtekre. 
A suárban várják a küldöttségünket. 

A diplomaták egymásra néztek. 

— Azonnalit — mondta Ámmait csendesen. — Tudjuk, mit jelent ez a Testvériség- 
nél. 

— Rendben — felelte Vyhaútejn. — Nincs idő csapatot szervezni, gyertek mindan - 
nyian, akik itt vagytok. Induljunk. 

A küldöttség kisbusza néhány huszad óra múlva megérkezett a fővárosban állo- 
másozó hajóhoz. A suárkapu kívülről ugyanolyan volt, mint máskor, a vásárlók 
rendezetlen tömegben áramlottak ki-be. De bent a kapu mögött az esszidzsinna 
fegyveresei sétálgattak, figyelték a tömeget. 


Vyhaúteú odalépett a legközelebbihez és bemutatkozott mint a diplomáciai kar 
elnöke és a küldöttség vezetője. 

— Jöjjenek velem — mondta a biztonsági, és bekalauzolta őket egy tanácsterem- 
be. — Foglaljanak helyet. 

S becsukta az ajtót. A küldöttség magára maradt. 

— Természetesen elhatárolódunk Niindatól — jelentette ki Vyhaüteú. Szabadon 
beszélt, hiszen a Galaxis összes diplomatája tudta, hogy a szúniknál a legszigo- 
rúbban tiltják a lehallgatást. 

— Nem határolódhatsz el tőle — közölte Ámmait. 

— Ezt nem itt és nem most fogjuk megvitatni. Én vagyok a testület vezetője és 
én így döntöttem. 

— A vesztedbe rohansz, főnök. Figyelmeztetlek. 

— Rendben, Ámmait, tudomásul vettem. 

Válaszra nem maradt idő, belépett a szúni küldött... egyedül. Egy fiatal nő, 
szindor számítás szerint talán tizenöt éves. 

ne-21 Szindzsaunii 


,, Rinki volt a neve addig a napig, 
míg meg nem látta Limelullít, 

aki levette róla a nevét. 

Mert nincs bűn annál nagyobb, 
mint azé, aki elárulja a barátját." 


Ílgaszaumi, 
Vahule Ilu, 
Limelulli Második Eposza 


Elég fagyos volt a modora, de ezen a szindorok egy pillanatig sem csodálkoztak. 
Hideg udvariassággal üdvözölte őket, meglepő rövidséggel. Természetesen szúni 
nyelven. 

— Jó napot. Szindzsauni vagyok. 

— Lérejn Víhauten vagyok, a diplomáciai testület elnöke — felelte vezetőjük, az- 
tán sorban bemutatta társait is. A nő szeme Ámmaitra szegeződött, amikor a nevét 
hallotta. 

— Tehát ön Ídara úr. Önnel fogok tárgyalni. 

A szindoroknak torkán akadt a szó. Szindzsauni nyugodtan ült a tárgyalóasztal 
másik oldalán, tíz férfival szemközt. 

— Elnézést... ön a kapitány? — érdeklődött Vyhaüteún olyan barátságosan, ahogy 
csak tudta. 


— Nem. Engem küldtek tárgyalni. 

— Megkérdezhetem, hogy mi az ön tisztsége? 

— Ilhangip-séttuan vagyok. 

A tíz férfi tanácstalanul nézett össze. Valamennyien tudtak szúniul, de ezt a ki- 
fejezést egyikük sem ismerte. Szindzsauni nem hagyott nekik sok időt a töpren- 
gésre. Fölkelt és átült két székkel arrébb, Ámmaittal szemközt. 

— Gondolom, meglepi, hogy miért éppen önnel akarok beszélni. Önnek van né- 
mi hírneve nálunk Nindával kapcsolatban, az ő innen történt menekülése óta ki- 
fejtett propagandatevékenysége folytán. 

— Köszönöm — bólintott Ámmait komolyan. — Igyekszem jól végezni a munká - 
mat. 

— Nyíltan fogok önnel beszélni. A Testvériség ennél kevésbé súlyos incidensek - 
nél is megtette már, hogy megszakította kapcsolatait egy-egy országgal, rövidebb 
idő alatt, mint amennyi mostanáig eltelt. Annak, hogy a hajóink még nem szálltak 
fel az önök világairól, egyetlen oka van. Méltányoljuk az ön erőfeszítéseit. 

AÁmmait meghökkenve bámult a nőre, aki zavartalanul nézett vissza rá. 

— Én... — megköszörülte a torkát — ez megtiszteltetés számomra. Mit tehetek je- 
lenleg a helyzet javításáért? 

— Önnek mi a véleménye a történtekről? 

— Még alig jutott időm tájékozódni, de ez tökéletesen elfogadhatatlan. A Testvé- 
riség polgárait megtámadni Szindorián nem szokás. El kell ismernem, hogy a 
Testvériség jogosan sorol minket a , nem biztonságos" államok közé, de ezt a ha- 
tósági embereink nem megfelelő kiképzése okozza. Magánemberek által elköve- 
tett fizikai inzultusra nagyon régóta nem volt példa. 

— Ez a hivatalos álláspont — közölte Szindzsauni hidegen. — Ezt már a külügymi- 
niszterüktől is hallottuk, szinte szóról szóra ugyanígy. Emlékszem, mennyire 
meglepett ez a furcsa hozzáállás, hogy a kormány bocsánatot kér az emberek 
elégtelen kiképzéséért, ahelyett hogy gondoskodnának a jobb kiképzésükről. 
Mondja, ha meteorzápor tör magukra, az ellen is úgy védekeznek, hogy bocsána- 
tot kérnek érte? 

A szindor diplomaták már látták, hogy ezzel a nővel nem lesz könnyű. Akármi - 
lyen fiatal, megvan a kellő tájékozottsága, helyén van az esze és nem ijed meg tíz 
férfitől, akik mindegyike legalább egy fejjel magasabb nála, vagy épp kettővel. 
Hogy is ijedne meg? Mögötte van a Testvériség egész ereje! Akármit is jelent az a 
tisztség, amit mondott, ha ő a kapitány utolsó segédjének a titkárnője, hozzá ké - 
pest ők, az egész diplomáciai testület, az egész külügyminisztérium csak egy bo- 
gár, amire lenéz a Hfmwút-hegység. Hiába nincsen a Testvériségnek egyetlen vi- 
lága sem. Bejárják a fél Galaxist. Nekik Szindoria nem több egy kis államocská- 
nál, sok ezer ilyennel állhatnak szerződésben. És ha egy elvész — nem mindegy 
nekik? Szindoria az, aki könyörögni fog, hogy állítsák vissza a kereskedelmi kap- 
csolatokat. A többi cég sokkal többet kérne, mert nekik át kellene rendezniük az 
útvonalaikat. Egy részük valószínűleg nem is vállalná. 


Mindez néhány pillanat alatt cikázott át Ámmait agyán. Sajnos nem tudott vála- 
szolni — de nem tehette meg, hogy nem válaszol. 

— Nyilván számol vele, hogy hivatalos minőségünkben, az Államszövetség kép - 
viseletében jöttünk ide. Milyen választ adhatnánk a hivatalos állásponton kívül? 

— Rendben. Kezdjük talán az elején, ezzel a két tüntetéssel. Elég furcsa, hogy 
Szindoria egyik világán több ezer ember kiabálja egy szúni gyerek nevét. 

— Igen, ez szerintünk is furcsa. De megmagyarázható. Abban a bizonyos riport- 
ban — természetesen mi is láttuk — Ninda olyan dolgokat mondott, amikkel sokan 
azonosulni tudnak. Nem szabad elfelejtenie, hogy nálunk egyébként is mindenna- 
posak a tüntetések. 

— Ámbár ezt engedély nélkül szervezték — szúrta közbe Suvltíyl, és azonnal 
meg is bánta, mert Szindzsauni fagyos tekintete rávillant. 

— Ezt miért tartotta szükségesnek megjegyezni? 

— Nos, ez a tényállás. 

— Nem ezt kérdeztem. Az is tényállás, hogy a városban több millió ember éppen 
ebédel, de erről ön nem tett említést. Tehát arról miért, amit mondott? 

— Szúltíl úr megjegyzése valóban mellékesnek tűnik, de... — próbálkozott Ám- 
mait, de a nő rá se nézve fojtotta bele a szót. 

— Most nem önt kérdeztem, Ídara úr, hanem Szúltíl urat, és várom a választ. 

Az elnökhelyettes minden erejével fékezte arcvonásait. A szúnik mindig nagyon 
nehéz tárgyalópartnerek voltak, és ez a nő semmivel sem arrogánsabb, mint jó né- 
hány tárgyalópartnerük a Testvériségből. Ami nehézzé teszi, az a szituáció, és 
hogy nem volt idejük felkészülni erre a tárgyalásra. 

Kényszeredetten magyarázni kezdett. 

— Az alkotmány értelmében az engedély nélkül tartott tüntetésnek nincsen jog- 
hatálya, és a kormány vagy más illetékes állami szerv egyáltalán nem köteles fi- 
gyelembe venni a tüntetésen elhangzottakat. 

— Miben nem köteles figyelembe venni? 

— További intézkedései során. 

— Tehát ha holnap ugyanez a tömeg ugyanott tart egy újabb tüntetést, de most 
már engedéllyel, akkor a kormány figyelembe veszi további intézkedései során, 
ami ott elhangzik? 

Voren, gondolta Ámmait. A Galaxisra, muszáj volt a kisfőnöknek ezt a hülyesé- 
get közbedumálnia? 

— Az alkotmány kötelezi rá — felelte az elnökhelyettes. 

— Ezt azt jelenti, hogy igen? 

— Igen... ez azt jelenti, hogy igen. 

— Rendben. Megnevezne mondjuk három intézkedést azok közül, amiket az 
utóbbi időben tartott mindennapos tüntetések valamelyike miatt hoztak? 

Sindvoren, gondolta Ámmait. A kisfőnök csak olyan intézkedéseket tudna mon- 
dani, mint a $eénsétsy-védőfal terve meg a szigorított járőrözés a problémás ne- 
gyedekben. 


— Ennek kénytelen leszek alaposabban utánanézni — felelte Suwltísl. 

— Megtenné, hogy előveszi a készülékét és utánanéz most azonnal? 

— Hogyne... ahogy kívánja. 

És addig ki ne nyissa a száját, gondolta Ámmait. A nő óhaja világosan tartal- 
mazta ezt is. Félreérthetetlenül. Abból is látszott, hogy megvárta, amíg Suvltí$l 
előveszi a vyrűsét, és visszafordult őhozzá. Ott folytatta, ahol félbehagyták. 

— Azt mondja, sokan azonosulni tudnak vele. De minden társadalom sokszínű. 
Bárki bármit mond, lesznek bőven, akik azzal azonosulni tudnak. Ettől még nem 
fognak tüntetni. 

— Egyetértek — bólintott Ámmait. 

— Minek tulajdonítja, hogy most tüntettek? Mi az ön álláspontja erről a 
tüntetésről? 

Ammait kutyaszorítóba került. Nem állhat Ninda pártjára, mert ez egy hivatalos 
tárgyalás, ő pedig a külügyminisztérium tisztviselője. De nem is fordulhat szembe 
vele, mert szinte biztos, hogy a nő ismeri Nindát, és ha a gyerek megtudja. . . illet- 
ve... 

— Kérdezhetek én is valamit? 

— Hogyne. 

— Miért éppen engem kérdez? Értem, hogy nekem, amint ön fogalmazott, van 
némi hírnevem. De ön az én személyes álláspontomra kíváncsi? 

— Igen. 

— Miért? Elvégre ez egy diplomáciai tárgyalás két állam között. 

— Igen, de ezen a tárgyaláson Szúnahaum magát tekinti sértett félnek, ezért ma- 
gának tartja fenn a jogot, hogy a szabályokat meghatározza, a csillagközi diplo- 
mácia keretei között, természetesen. Azzal, hogy engem ideküldtek, rám ruházták 
ezt a jogot. Én pedig az ön véleményét kérdezem, mert ön jó barátságban van 
Nindával. 

— Gondolom, ön is. 

— Nem, soha nem beszéltem vele, a nevét is csak most hallottam. 

— Értem. . . nos, nyilván tudja, hogy a kormány álláspontját kell képviselnem. 

— Köszönöm, azt ismerem. 

Ámmait nagy levegőt vett. Nem. Teljesen mindegy, hogy Ninda megtudja-e va- 
laha, hogy ellene fordult. 

ne-22 esküvő 2 


,A Testvériség több tízezer éve csillagközi nép. Ezért van, hogy minden 
ünnepünk, minden emelkedett pillanatunk a csillagokhoz szól — és a csillagokról 
szól." 


Ninda: 
Kommentárok az Első Szíanhoz, 
211. sómir 
Aulang Laip 
43614. szahut dzsanargan 
395 


A park már tele volt emberekkel, amikor Ninda visszatért, fehér köntösén hátrave - 
tett csuklyájú fekete lepel, azon ragyogott a haundája, és alatta ferdén keresztben 
a világoskék sinní-szianerg. Fején világoskék-arany virágkoszorú. Két kezén fe- 
küdt a Sínisuál kicsiny arany hengere. Mellette lépkedett Ilkorgi, ő is fekete lepel - 
ben, sinní-szianerggel a mellén, jobb kezében a világoskék sinnípálca. S mögöttük 
hat férfi hozta Inmaharídan-raurongakit. Ők ketten a sinnisztuk raktárától előttük 
jöttek, és mindenki, akivel találkoztak a folyosókon, homlokára tett kézzel üdvö- 
zölte őket. 

A parkban az emberek most nem feketében voltak, mint a sáhaddif-hinahaóran 
idején, hanem színesben, mindenki színes köntöst vett fel. Egyedül a fekete tilos, 
mert az Nindának és Ilkorginak van fenntartva, valamint a szürke, mert az a gyász 
színe. De fehéret sem szoktak viselni esküvőkön, mert az ünnephez, a vidámság- 
hoz színes ruha tartozik. 

Óruhongi meglendítette a karját, s a sinnisztu-séharigan mellett megszólalt a 
nagy gong, a dzsógir. 

— Szúnahaum népe! — kiáltotta Ilkorgi. — Köszöntsétek Senszili és Rangikut sin- 
níjének sinnisztuját, Inmaharídan-raurongaki julm Dzsírahongi Szindin-amdzsé- 
rutot! 

Az emberek vidám kiáltásokkal fogadták a sinnisztut, amit a hat ember letett a 
sinnisztu-séhariganra, kiléptek oldalra és megálltak mellette. Megszólalt a zene, 
Ilkorgi és Ninda visszafordult a sinnisztu felé, és a park két sarka felől megjelen- 
tek a főszereplők. Ninda bal keze felől Senszili, jobbról Rangikut. Mindketten vi- 
lágoskékben, a sinni színében voltak. A családtagok és közeli barátok kísérték 
őket, ők színes ruhát viseltek. Zeneszóra vonultak a sinnisztuhoz. Közben Ilkorgi 
megkerülte az építményt, és a másik oldalán várakozott. A pár belépett a sinnisztu 
hátulján, együtt, kézenfogva. Ninda besétált elöl. Egymásra mosolyogtak. Szépek 
voltak, fiatalok és boldogok. 


Ilkorgi belépett a hátuk mögé. 

Óruhongi megütötte a baungát, Férahaut megfújta hosszú, sárgásvörösen csillo - 
gó hangszerét, Arvaszind pörgetni kezdte ütőit a kisdobokon, a többi zenész még 
várt, s a sinnisztu-szingri hat tagja lehajolt a fogórudakhoz. Könnyedén 
megemelték a hatalmas alkotmányt, s vártak. 

Ninda nagy levegőt vett. Rajta a sor. Mellmagasságba emelte a Sínisuál fényét, 
s hangosan azt mondta: 

— Szúnahaum népe! Gyertek velünk s legyetek szemtanúi a Fények találkozásá- 
nak! Sínisuál! 

A henger irizálása kilépett a felületről, s a ragyogó, csillámló aranykör gyorsan 
növekedett. De ugyanekkor maga a sinnisztu is ragyogni kezdett, az egész kárpit, 
a tető, a rudak, a szerkezet minden darabkája aranyfényben játszott. Nindának el- 
állt a lélegzete. Ezt nem a henger csinálja, az nem lehet képes ilyesmire, ezt a sin- 
nisztu vetíti maga köré. Hát gépezet is van benne! Ezt Angrolími nem említette. 
Nyilván meg akarta lepni. Sikerült. 

Hatalmas dörejjel egyszerre szólaltatta meg Óruhongi a baungát és Arvaszind a 
dzsógirt. Elindultak a hosszú szőnyegen, kétoldalt sorfalat állt a sinnuhakin, s 
együtt énekeltek az embertömeggel. A zenészek a sinnisztu mögött már ráléptek a 
szőnyegre, úgy kísérték őket útjukon. Áthaladtak a parkon és beléptek a janní- 
haumba, ahol Ninda még egyszer felhívott mindenkit, hogy legyenek szemtanúi a 
Fények találkozásának. A zenészek után már bejött mindenki, a sinnuhakin már 
elvegyült a tömeggel, mert a janníhaumban nem kell őrködni, a janníhaum a ha- 
gyomány szerint biztonságos. Ahogy befelé tartottak, a janniíhaumban fokozato- 
san sötétült el a világítás. 

A menet a Tűz Otthona előtt állt meg, amelynek túloldalán félkörben álltak a 
Felhő Csillagai, ugyanazok az emberek, akik a sáhaddifnak is tagjai voltak, a szo- 
kásos fekete lepelben, csúcsos fekete süvegükön a ragyogó csillagokkal. Mellet- 
tük az Őrző, aki elébük jött és egy lépéssel a sinnisztu előtt megállt. A zene elhall- 
gatott. 

— Kik azok, akik megjelentek Szúnahaum örök tüze előtt és elhozták a Sínisuál 
fényét? 

— Senszili és Rangikut — felelte Ninda csengő hangon —, a Felhő gyermekei, 
akik szívükben a tűzzel kívánnak elindulni a sinni útján a Csillagok felé. 

A Csillagok odagyűltek az Őrző mögé, kétfelől, az Őrző háta mögött nem állt 
senki. 

— Nem mehetnek egyedül — közölte az Őrző. — A Galaxis hatalmas és tele van 
veszélyekkel. 

— Elkísérem őket útjukon — szólalt meg mögöttük Ilkorgi. — A Felhő gyermeke 
vagyok és láttam a Fényeket. 

— Egyetlen ember nem elég — felelte az Őrző. 

— Elkísérjük őket útjukon — zúgta ezerötszáz-kétezer ember, a sinnuhakin és a 
zenészek is. Ninda most hallgatott, ahogy mindenki a sinnisztu alatt és előtt. 


— Hányan vagytok? — harsant az Őrző hangja. 

— Mi vagyunk Szúnahaum! - kiáltotta egyetlen kisfiú, Ingraszéni, akit Nindának 
kellett korábban kiválasztani erre az egyetlenegy mondatra. 

— Itt vagytok mindannyian? 

— Itt van Szúnahaum — felelte Ninda. — Ahol egyetlen szúni van, ott vannak a 
Felhő Csillagai. Ahol egyetlen szúni van, ott van a Sínisuál. Nincs miért aggód- 
nod, Őrző. Szúnahaum megvédi gyermekeit. 

— Honnan tudod? Ki vagy te? 

A szertartáson senkinek sincsen neve, csak a házasulóknak, ezt Ninda a kezdet 
kezdetén megjegyezte. És fél napig tanulta a szövegét. Olyan szavakkal válaszolt, 
amiket ötvenezer éve írtak az ősi szúni nyelven. 

— Áhi Hingaulí-angséti, sérurangilhópun Sínisuáli. Szóhasszangin-símup líhan 
aumi Sínisuálú órin, janni hauráhin-sódir aum szídzsan-szírun, luam hikkipun 
jasszilaut-szírungip, ódzsang-órinnin hargahandit. Róginnúmi Sínisuálú órini, ja 
Áhíni, lind-hakkirovongin dzsind, lind-hakkitaravongit dzsind Hingaulí-angséti 
ningíszí, lind-judzsillí-óringadzsind laip janníhaumtil-szésszit-óringadzsind, nin- 
kin-lind kiran Hingaulí-éfandip. 

Ilkorgi lefordította. 

— A Felhő gyermeke vagyok, aki kezében tartja a Sínisuált. Őseink úgy tartot- 
ták, a Sínisuál fényébe csak az nézhet, akinek tiszta a szíve és nyílt a lelke, mert 
akinek lelkében álnokság van, nem tud a Fénybe nézni. Elhoztam neked a Sínisu- 
ál fényét, Őrző, hogy lásd és érezd melegét, lássa és érezze melegét a Felhő min- 
den gyermeke, hogy egyesíthesse fényét és melegét az örök tűz fényével és mele - 
gével, és ragyoghassanak rájuk a Felhő Csillagai. 

— Te volnál hát a legendák hőse? 

— Nem, Őrző, és mégis én vagyok. Mindannyian azok vagyunk, mert a legendák 
mindannyiunkról szólnak. Testvérek vagyunk a tűz lángjainál. 

— Mi ad neked jogot, hogy így beszélj? 

— Sinní-hémuan óharing híran ningíszi, sáhun dzsóhi angsétan-szírun, sáhun 
dzsóhi írongin sinní-szísszinuan ífan, ningsé ámdzsóhun hírangihup húfalgit sin- 
ní-írongip, luam séganszí dzsóhinun sáhaut sinní-írongihuap, luam áhung hiehé- 
falgip íszí-híran ild, luam áraung-dzsuam éfandun ild, inki-szié szamtahut-híran- 
hangdzsiup emsádit hiehé-sóran ild, engant jau jalli ómészangin szóhu-szóhura- 
rongip, lind-kígi aum óharing híran Jauhallí-szímdzsangit. 

— A sinni szelleme minden emberben él, éljen bár benne gyermeki lélek, éljen 
bár benne megfáradt lélek, éljen bár boldog szerelmi kapcsolat nélkül, egész éle - 
tében mindenki a sinni boldogságára vágyik, mert senki sem egész ember önma- 
gában, mert olyannak teremtettünk, hogy csak egy másik emberrel egyesülve vál- 
hatunk egésszé, és ez így fog folytatódni mindörökkön örökké, amíg csak ember 
él a Világegyetemben. 

— Simnunná — zúgta a tömeg, a Tűz Őrzője pedig kecsesen letérdelt Ninda előtt, 
s két kezére fektetve a janníruant átnyújtotta neki. 


— Sinnarszési, te vagy hát, akit Sinní-szégahin küldött közénk. Érintsd a Sínisuál 
fényét Aulang Laip janníruanjához, hogy láthassuk a sinni fényét! 

Ninda gyengéden a janníruanhoz illesztette a kis arany hengert, amitől az arany 
csillámlás végigfutott a hosszú pálcán, s a két végéből szikrázó fénypászma tört 
ki. Az aranyszín fokozatosan kifehéredett, majd éppoly lassan átfordult világos- 
kékbe, a sinni színébe. 

Megdöndült a baungá és a dzsógir. A szertartás első szakasza véget ért. Ninda 
, megnyerte"? az Őrző bizalmát, aki nem gördített többé akadályt az esküvő elé, 
puszta féltésből persze. 

Most Ilkorgi feladata következik. 

, Két alapvető erő tartja össze a Galaxist: a gravitáció és az emberek közötti ér- 
zelmi kapcsolatok. " 


Lí-Nindaran: 
Az Első Szian, 
60. sómir 


— A személyes álláspontom az — jelentette ki Ámmait lassan, kimérten, minden 
szót megfontolva —, hogy mindaz, amit Ninda az interjújában elmondott, vitatha- 
tatlanul igaz. — Társai elszörnyedtek, amúgy diplomata módra palástolva persze. — 
Jártam abban a negyedben, ahol Ninda élt alig pár szúni évvel ezelőttig. Fekete 
kezeslábas és sapka volt rajtam, mint a csavargókon. Csak egy napot töltöttem ott, 
reggeltől estig, illetve annak is a legelejét a rendőrségi fogdában, mert azonnal le- 
tartóztattak. De ez a kis idő is elég volt, hogy Ninda igazságáról tökéletesen meg- 
győződhessek. Márpedig ha Nindának igaza van, akkor a nevével tüntetőknek is 
igazuk van. 

— Értem — felelte Szindzsauni ugyanolyan hidegen, mint eddig. — Mit kíván ten- 
ni kormányuk ezekkel az áldatlan állapotokkal? 

— Erre jelenleg még nincsenek pontos terveink. 

— Tehát pontatlan terveik már vannak, és hamarosan lesznek pontosak is? 

Ammait lassan megcsóválta a fejét. Eldöntötte, hogy nem hajlandó hazudni. 

— Nem, pontatlan tervek sincsenek. Kormányomnak semmilyen elgondolása 
nincsen a csavargók helyzetének javítására. 

— Értékelem az őszinteségét, ügyvivő úr. Mármost a Testvériség polgárait szin- 
dor polgárok próbálták megverni. Konkrétan a Ninda nevével tüntetők ellentünte- 
tői, vagyis olyanok, akik ebben a kérdéskörben a kormány pártján állnak. Két ok, 
amiért úgy gondolom, hogy a kormány felelős ezért a cselekményért. 


— Ezzel kénytelen vagyok egyetérteni — felelte Ámmait. — A csillagközi egyez- 
mények értelmében kártérítést kell fizetnünk. 

— Igen, szerintem is. Az összegre vonatkozóan alkalmasnak találja a liksundri 
egyezményt a rasszista atrocitásokról, tekintve, hogy testi sérülés nem történt? 

— Igen, teljes mértékben alkalmasnak tartom. 

— Hát akkor meg is beszéltünk mindent — felelte Szindzsauni, de nem úgy nézett 
ki, mint aki a következő pillanatban fölpattan és távozik. — Már csak az a bizo- 
nyos felkérés marad terítéken, amit az önök kormányának küldtünk néhány évvel 
ezelőtt. Úgy emlékszem, az éppen ezzel kapcsolatos. 

Ámmait teljesen biztos volt benne, hogy a nő olvasta azt az iratot, az is lehet, 
hogy fejből tudja a szövegét. Lehet, hogy fiatalnak látszik, az is lehet, hogy tény - 
leg az. De nem felkészületlen. 

— Valóban vannak gondjaink ezzel — mondta olyan diplomatikusan, ahogyan 
csak tudta. — Nem mondhatom, hogy kormányom a helyzet megoldására töreked- 
ne. 

— Szerintem sem. 

Kis csend támadt. 

— Megengedik, hogy közbeszóljak? — szólalt meg Vyhaúten. 

— Parancsoljon — nézett rá Szindzsauni. 

— Köszönöm. Kormányunk többször és többféleképpen is kinyilvánította elköte- 
lezettségét a probléma megoldása iránt, de sajnos meg kell küzdenünk az ellenér- 
dekű csoportokkal, amelyeknek meglehetős befolyásuk van a társadalomban, és 
akadályozzák a változásokat. 

— Ugye ismeri LYlvileip tanulmányát erről a kérdésről? 

Hibátlan zenei hangsúlyokkal ejtette ki azt a nevet, amitől minden szindor poli- 
tikusnak rángatózni kezdtek az arcizmai. YYVrten Lglviléip szociológus évekkel 
ezelőtt emigrált, azóta különböző távoli világokon él, és olyanokat ír a szindor 
helyzetről, hogy már minden egyetemen betiltották a műveit. 

AÁmmait ismerte Lőlviléip összes művét. Igaz, nem régóta, a Nindával való be- 
szélgetések hatására szerezte be és olvasta ki. 

Ez megint olyan kérdés volt, amire nem adhatott jó választ. A kormány hivata- 
los álláspontja szerint L$lviléip ostobaságokat beszél, észre se kell őt venni, illet- 
ve időnként némelyik politikus szerint nem is létezik, az interjúiban egy színész 
alakítja. De ha most ezt mondja, a szúnik itthagyják őket, ez biztos, mint a hármas 
hyíldobás a $sewdinjátékban. 

— Igen, ismerem, és egyetértek vele. 

— Tehát az önök kormányának minden elkötelezettsége pusztán retorikai szó- 
lam, politikai fogás, röviden: varhaszi. 

A szindorok elszörnyedtek. Szlengszavakat nem illett használni diplomáciai tár- 
gyaláson. 

— Talán én más szavakat használnék — felelte Ámmait —, de a lényeget tekintve 
egyetértek. 


— Nos, uraim — mondta Szindzsauni. — Mindkét fél rögzíti a beszélgetést, ezért 
nem fárasztanám magamat az írogatással. Mi most a dátum önöknél? 

— $ündé ötvenedike — felelte Ámmait. 

— Rendben — váltott Szindzsauni hirtelen folyékony szindor nyelvre. — Egy szin- 
dor hónapot adok. Naükan ötvenedikén felhívom önt, Íldata úr, és megkérdezem, 
hogy milyen intézkedéseket tett az Államszövetség kormánya a csavargók helyze- 
tének hatékony javítására. Hatékonyat mondtam, uraim — nézett végig a küldöttsé- 
gen. — Legyenek szívesek tolmácsolni kormányuknak, hogy szólamokkal, látszat- 
intézkedésekkel nem érem be. Szervezzenek projekteket és indítsák be őket. Hat- 
van napjuk van rá. Ha nem leszek elégedett azzal, amit a hatvanadik napon Íldata 
úr mond nekem, akkor — lélegzetvételnyi szünet nélkül visszaváltott szúni nyelvre 
— a Szúnahaum Testvériség hajói felszállnak Szindoria világairól. 

Súlyos lett a csend. 

— Ez ultimátum, uraim -— tette hozzá a nő. — Nem szeretném, ha félreértenének. 

— Értjük — mondta Ámmait csendesen. 

— Bizonyára van erre önnek feljogosítása — jegyezte meg Vyhaúten. 

— Bizonyára — felelte szárazon a nő. 

— Ez nagyon szubjektív — mondta Dőön. 

— Igen — bólintott Szindzsauni, és felállt. — Azt hiszem, mindent megbeszéltünk. 

— Ön egyedül kívánja eldönteni, hogy eleget tesz-e a kormány az ön kívánságá- 
nak? 

— Szerintem a végeredményt tekintve ez teljesen mindegy — felelte a nő, kisétált 
a teremből és becsukta az ajtót. Szúni szokás szerint köszönés nélkül. 

A szindorok sóhajtottak és ők is távoztak. A nő arroganciája nem lepte meg 
őket, a szúnik mindig ilyenek voltak — Vyhaüteú máson volt felháborodva, de ez- 
Zel várt, amíg beszálltak a kocsijukba és nem hallhatták őket a járókelők. 

— Azt gondolom, magyarázattal tartozol — fordult Ámmaithoz. 

— Igen, főnök, szerintem is. A magyarázatom pedig az, hogy nem mondhattam 
mást. Nem hazudhatok. Diplomata vagyok, az igazat kell mondanom. 

— Én egyáltalán nem vagyok meggyőződve arról — mondta WWmmeyr —, hogy 
az igazat mondtad volna. Értelmezés kérdése, hogy ami abban az interjúban el- 
hangzik, az milyen viszonyban áll a valósággal. 

— Az is értelmezés kérdése, hogy a Lünsölléyp-hegy magasabb vagy az Ími vize 
hidegebb — mordult föl Ámmait. — Ez a probléma már túllépett azon, hogy min- 
denféle értelmezgetésekre pocsékoljuk az időt! Van valami elképzelésetek, hogy 
mit mondunk a miniszter úrnak? 

— Ez az én feladatom lesz — felelte Vyhaütejn. — Ahogy az is, hogy a történteket 
kielemezzem és levonjam a megfelelő konzekvenciákat. 

— Hát csak nyugodtan, főnök — bólintott Ámmait, és jelzett az automatának. A 
kocsi kigördült oldalra és megállt. — Majd tudasd, hogy milyen konzekvenciákra 
jutottál. 

Kinyitotta az ajtót és kilépett. 


— Most meg hová mész? 

— Dolgozni, főnök — felelte némi éllel Ámmait. — Ugyanis e pillanatban még 
megvan az állásom, és találkozóm van $yídméinnel, itt az irodaházban. Szervusz- 
tok. 

Lassan ballagott fel az irodaházhoz vezető hosszú rámpán. Nem voltak illúziói 
afelől, hogy amit Szindzsauninak mondott, arra rámehet az állása. Igen, igazat 
kell mandania. Ugyanakkor azonban Szindoria kormányát is képviselnie kellett 
volna, és ő nem ezt tette. Egy ötéves kislányt képviselt. Vyhaűteú helyében ő is 
eléggé ki lenne akadva, és talán ki is rúgna egy olyan ügyvivőt, aki ilyet csinál. A 
főnök viszont néha elég türelmes ember. Tud türelmes lenni. 

Miért van az az érzése, hogy nem is bánná, ha a főnök most a szokásosnál türel - 
metlenebb lenne? 

, Ámmaít egyszer megkérdezte, azért szólítjuk-e egymást csillaggyermeknek, mert 
a csillagok között élünk. Ninda azt felelte: Szindoria is a csillagok között van, a 
Galaxis összes világa ott van — hisz hol máshol lehetne? Miért nem szólítják az 
emberek csillaggyermeknek egymást a Galaxis minden világán? " 


Szinensi: 
Ninda élete és tanítása, 
103. sómir 


Ninda végigsétált az asztalsorok között és az ünneplőket figyelte, akik ettek-ittak, 
beszélgettek, jól érezték magukat. Semmi sem kerülte el a figyelmét, akár tányér 
ürült, akár pohár, ő nyomban intézkedett. A hagyomány szerint. A valóságban ter- 
mészetesen az emberek rendeltek maguknak, amit kívántak. Ninda mégis arra 
gondolt: soha sehol nem volt még háziasszony, és életében először egy kétezer fős 
rendezvényen gondoskodik mindenki jólétéről, mert a hagyomány szerint ez a 
sinnarszési dolga. Ő hordta körbe a sinnihut süteményeket, amiket mostanáig a ja- 
vonnitkosarakban őriztek a jalgun nissziben, és mindenkit megkínált velük. A ha- 
gyomány szerint aki eszik a sinnihutból, az egy nap segítségére lesz a házaspár - 
nak vagy a sinnarszésinek — de lehet, hogy azok őneki. 

A sinnuhakin tagjai ugyancsak a hagyomány szerint a park minden részén szét- 
szóródva ültek le, hogy mindent és mindenkit szemmel tarthassanak, amire termé- 
szetesen nem volt szükség, és nem is csinálták. Szórakoztak a többiekkel. Ha va- 
laki megzavarta volna a rendet, azt úgyis az erősebb vendégek fékezték volna 
meg, vagy végszükség esetén az esszidzsinna. 


Fendria jó előre figyelmeztette, hogy ne reggelizzen és ne üljön le enni később 
sem, mert mindenki őt fogja kínálgatni mindenből. Ő a sinnarszési, és ha ő valaki- 
nek a kínálását elfogadja, az megtiszteltetés. A szúnik amúgy is örökké kí- 
nálgatják egymást a jannihaumban, és folyton fölugrálnak, másik asztalhoz ülnek 
át, másokkal beszélgetnek. Ninda is hol itt, hol ott ült le, többnyire csak néhány 
matira, mindenkivel igyekezett beszélgetni, részt vett a társasjátékokban, evett pár 
falatot. 

A sinnészin nem ül át máshová. Vagyis megtehetik éppen, ha ehhez van ked- 
vük, de nem várják el tőlük, mindig mások ülnek az ő asztalukhoz. Éppen ezért az 
övék nem nyolcszögletű, hanem kerek, amilyen a janniíhaumokban általában van, 
húszan is elférnek körülötte. 

Dzséhulgil, Senszili apja azt mondta a szertartás után, hogy a sinnarszési felada- 
ta nem valamiféle verseny tárgya, a sinnarszésit nem is szabad kritizálni — de ő 
nagyon sok esküvőn vett már részt, egyszer ő maga is volt sinnarszési gyerekko - 
rában, és egészen el van bűvölve és meg van hatva, amiért éppen az ő lányának 
esküvőjén vette fel a világoskék szianerget egy ennyire rátermett, kiváló sinnar- 
szési, aki nem is választott maga mellé sikkin-sinnít, aki aranytáblácskán elébe 
tartja a szövegét, mert tudta, hogy fejből fogja mondani az egész beszédet és fej - 
ből sorolja el a szellemek nevét. S alig pár éve él köztük, ez az első esküvő, amin 
részt vesz, egyből a mély csillagporba dobták, ő pedig nagyszerűen helytállt. 

Nindának könny szökött a szemébe, amíg hallgatta. Soha nem gondolta volna, 
hogy ilyen kedves emberek is élnek a Galaxisban. Szindorián, azokban a körök- 
ben, ahol ő élt, ez teljesen ismeretlen volt. De a szúniktól mindig csak kedvessé- 
get, barátságosságot, szeretetet kapott. 

Persze hogy megtanult mindent fejből. Szinensi azt mondta, amikor segített 
neki felkészülni: 

— A párbeszéddel megcsinálhatjuk, hogy én olvasom táblácskáról és közvetítem 
neked mentális kapcsolaton át, bár nem rendes dolog, de a játék kedvéért miért 
ne... de a szellemek nevével nem tehetünk ilyet. 

— Ugyan, sien. Egyszerűen megtanulom az egészet. 

— A szellemek nevét is? — kérdezte Szinensi halkan. 

— Persze. Miért, olyan sokan vannak? 

— Igen... de nem ez számít. Aki fejből el tudja mondani a szellemek nevét, az 
egy hangin-fiengéni. Nagyon kevesen vannak, és... és... vivivivi... a hangin-fi- 
engéni az valaki olyan, aki... aki... — Hirtelen felcsattant a hangja. — De hát azok 
mind felnőtt emberek! 

— Gyerek egy sincs az egész hajón, aki hangin-fiengéni lenne? 

— A hajón? Az egész Testvériségben nincs! 

Mint később kiderült, ebben Szinensi tévedett, a Testvériségben azért volt né- 
hány gyerek hangin-fiengéni is — de nem sok. Fendria eloszlatott egy másik héza- 
got is Szinensi tájékozottságában. 


— Nem kell hangin-fiengéninek lenni, hogy el tudd sorolni fejből a szellemek 
nevét a sinnín. Ott nem mondjuk el mindőjük nevét, csak egy kis csoportot. Há- 
romszázhatvanöt szellem van, állítólag azért, mert ennyi napból áll az év Ősi Föl- 
dön. Valóban nehéz mindet megtanulni, mert soknak közülük hosszú neve van, és 
még egy csomó ismeret tartozik mindegyikükhöz. De a sinni alkalmával csak 
néhányat kell megnevezni. 

— Kik azok a szellemek? — tudakolta Ninda. 

— Még régi világunkon alakult ki egyfajta hitvilág, állítólag teljesen mesterséges 
alkotás, és vannak történészek, akik szerint igazából soha nem hittek benne az 
emberek, csak szokássá vált. Ma biztosan senki nem hiszi el igaziból, de hagyo - 
mányt őrzünk vele, hogy időnként a szellemekre hivatkozunk. 

— Vagyis ez olyasmi, mint egy vallás? 

— Igen, pontosan. A Testvériség éppolyan vallástalan társadalom, mint a legtöbb 
a Galaxisban, talán az összes. De megőriztük a handika vallás mondáit és szoktuk 
emlegetni őket, ha nem is hiszünk bennük. 

Ninda elolvasott mindent, amit tudnia kellett az esküvőhöz, és hozzákezdett a 
handika vallás alapkönyvéhez, a Handagaurihoz is. Furcsa olvasmánynak találta, 
és az volt a véleménye, hogy ez nem keletkezhetett egy olyan civilizációban, 
amely már megismerkedett a Galaxis felépítésével és működésével, hiszen Ősi 
Földtől távol, más világokon élt. Ezt úgy találta ki valaki, egy jó fantáziával meg- 
áldott regényíró, játékos kedvében. 

Sokat olvasott azokban a napokban, amikor az esküvőre készült, akárcsak abban 
az időben, amikor a sáhaddif elé akart állni. S ekkor, a Handagaurival kezdődött, 
mindössze százhuszonkét éves korában, hogy olyan örömét lelte az olvasásban, 
hogy alig tudta letenni a könyvet. 

Ezen a napon persze nem ért rá olvasni. A szertartás után a szúnik egész nap et- 
tek-ittak, mulattak a Vahanki parkban és a janníhaumban. Este még Nindának 
akadt egy kis dolga: a helyére kellett kísérnie a sinnisztut, amelyet a szertartás 
után már visszakísért a séhariganra, a szingri tagjai ott tették le, hogy az ünnep so - 
rán végig velük legyen. Most újból felemelték, és visszaszállították a raktárba, de 
a sinnisztu soha nem vonulhat úgy, hogy valaki ne állna alatta. Elsősorban a sin- 
narszési; ha ő bármiért nem tudta volna teljesíteni a feladatot, akkor Ilkorgi he - 
lyettesítette volna. De egyáltalán nem volt fáradt, visszakísérte a sinnisztut, a 
szingri tagjaival együtt megköszönte közreműködését és búcsút vett tőle, helyére 
tette az aranyhengert, és kocsin visszamentek mindannyian. 

Este fáradtan, de büszkén feküdt le a janníhaum egyik pihenőfülkéjében. A vilá- 
goskék szalag az övé marad, majd elteszi az áintliemi emlék mellé, a gantirlakás 
polcára. 


nfd 

,, Kapcsolatot teremteni egy világgal olyasmi, amire még a receptorok sem mind 
képesek. A magyarázatot én a 4. szint és az Sz rind sajátos mintázatában keresem, 
jól tudva, hogy van esély arra, hogy totálisan melléfogok." 


Aini: 
Ninda lélekrajza a csoport számára, 
4. szint 2. kör, SzIE rind, 13/6/114. 


SZAISZ 


134. 


nf-1 Handagauri 


,, Szerintem a handika vallás egy fikció. Soha nem létezett. Ahangalauran, vagy 
bárhogyan hívták is, megírta a Handagaurit, de soha senki nem végezte el a szel- 
lemek tiszteletének bármelyik szertartását, még Szúnahaum-sínarraómin sem. " 


Ninda: 
Kommentárok az Első Szíanhoz, 
220. sómir 


Kezdetben volt a semmi, és benne Szemnoru, az Ősvilág szelleme. Szemnoru meg- 
teremtette a csillagokat és az óceánt, mely az egyik láthatártól a másikig ért. Az- 
után teremtette a Párszellemeket: Szingrut, a Fényt és Sumszit, a Sötétséget. 
Szingru és Sumszi összeszólalkozott az Ősvilágon: Szingru akarta az eget, mert 
onnan jön a csillagok fénye, de Sumszi is az eget akarta, mert sötét. Akkor Szem - 
noru megteremtette a Kidiput, és Szingrunak adta az eget akkor, amikor a Kidipu 
fent ragyog, és Sumszinak adta, amikor a Kidipu az óceánba hull. Mikor az ég fé- 
nyes, az óceán Sumszié; mikor az ég sötét, az óceán Szingrué. De az óceán nem 
kellett egyiküknek sem, mert üres volt és élettelen. Akkor Szemnoru megteremtette 
Heszangu földjét, ahol az óceán soros szelleme megpihenhetett és szétnézhetett 
birodalmán. Sumszi örömmel fogadta Heszangut, amely fekete volt; Szingru azon- 
ban nem örült neki. Hogy kellemesebben teljenek azok az órák, amikor az ég 
Sumszié, Szingru kisebb fényforrást teremtett, a sötét égre helyezte, és elnevezte 
Ebirinek. Sumszi látva ezt, teremtett egy másik holdat, egy sötétet, amelyet Sudi- 
nak nevezett el. Szingru holdja, az Ebiri világosabbá tette az éjszakákat — de Sum- 
szi holdja, a Sudi nem tette sötétebbé a nappalokat. Sumszi feldühödött ezen, és 
megalkotta Asengu földjét. Ám Asengu közel feküdt a sarkvidékhez, és nemsokára 
leszállt rá a hó. Sumszi otthagyta a fehér földet, és visszament Heszangura; 
Szingru pedig birtokba vette Asengut. Aztán Sumszi panaszra ment Szemnoruhoz. 
Elpanaszolta, hogy Szingru holdja megvilágítja az ő éjszakáit, ám az ő holdja 
nem sötétíti el Szingru nappalait; és elpanaszolta, hogy Asengu földje, amit ő te- 
remtett, Szingrué lett, mert megfehéredett. Akkor Szemnoru odahívta Szingrut is, 
aki csak nevetett. Szemnoru ekkor eltörölte Asengut és Heszangut, és meghajlítot- 
ta az óceánt, úgy, hogy gömb alakú legyen. Ettől fogya a Kidipu világított az 
egyik oldalon, és sötétség volt a másikon, azután az egyiken volt sötét és a mási - 
kon világos, mert az Ősvilág forgott a belseje körül. Akkor sokáig béke volt Szing- 
ru és Sumszi között. De Sumszi nem bocsátotta meg Szingrunak, hogy kinevette őt. 
Ezért ismét teremtett egy fekete földet, és elnevezte Kimeposztinak, és várta, hogy 


Szingru megharagudjon; de Szingru észre sem vette ezt a földet. Akkor Sumszi 
újabb földeket teremtett, először Drionát, azután Heszkát, Esginut, Eszangolit és 
Hirunát; egyre kisebbeket, míg végül elfogyott az ereje. Szingru észrevette ezt, és 
eltörölte Hiruna kicsiny földjét, és visszaadta Sumszinak, de Sumszi ereje nem tért 
vissza. Akkor Szingru eltörölte Eszangolit és  Esginut, és mindkettőt 
visszaömlesztette Sumsziba, és Sumszi ereje visszatért. Ekkor megkérdezte 
Szingrut, miért adta vissza az erejét ahelyett, hogy elpusztította volna őt. És 
Szingru így felelt: , Mert én vagyok a Fény, és a Fény a teremtés; a pusztítás a 
Sötétség, és a Sötétség te vagy. Te elpusztíthatsz engem, de én nem pusztíthatlak 
el téged. De tudd, hogy abban a pillanatban, hogy egyikünk elpusztul, elpusztul a 
másik is; mert sötétség éppúgy nem létezhet világosság nélkül, mint világosság 
sötétség nélkül; és ha csak sötétség vagy csak világosság van, akkor nincsen sem 
ez, sem az." E szavakat hallván Sumszi megértette, hogy csúnyán viselkedett 
Szingruval szemben, és megértette, hogy ők, a Párszellemek egymás nélkül 
semmit sem teremthetnek; ő pedig új földeket akart teremteni, feketéket, amelyek 
nem csillognak úgy, mint az óceán; és megértette, milyen nehéz volt Szingrunak, 
aki maga a teremtés, elpusztítani azokat a földeket, amelyeket ő, Sumszi teremtett, 
aki maga a pusztítás. És megértette, hogy csak Szingru teremthet sok földet, és 
csak ő, Sumszi pusztíthat el sok földet. Akkor gondolkozni kezdett: melyik a jobb, 
a fekete föld vagy a csillogó óceán; a sötétség vagy a világosság? Sokáig 
töprengett, de nem tudott dönteni, ezért Szingruhoz fordult, de ő sem tudott 
dönteni. Ezért Szemnoruhoz fordultak. Szemnoru meghallgatta őket, de nem 
válaszolt. Hanem azt mondta: ,,Szingru és Sumszi, ti mindig vitatkozni fogtok 
egymással, míg az Idő fennmarad. Nem tudlak elpusztítani benneteket, bár az én 
teremtményeim vagytok. Ezért elhagylak benneteket, de előbb teremtek valakit, 
aki vigyáz rátok." És Szemnoru elment a világmindenség végtelen útjain; de 
előbb megteremtette Szianét, az Újvilág szellemét, a Nagyot, aki szép volt és erős, 
és világos és sötét. Akkor Szingru és Sumszi tisztelettel Szianéhez fordultak, és 
megkérdezték tőle: ,, Melyik a jobb hát: a sötétség vagy a világosság? " És Sziane 
válaszolt nekik; és a válasz hallatán így szóltak: ,, Akkor az a feladatunk, hogy 
földeket teremtsünk; és a földekre élőlényeket, hogy a világosság és a sötétség 
fennmaradjon örök időkre, hogy az élőlények világosságot csináljanak, hogy az 
élőlények sötétséget csináljanak. " De Sziane így felelt: ,, Nem, Szingru és Sumszi, 
azért kell élőlényeket teremtenünk, hogy legyenek, akiket a világosság szolgál, 
akiket a sötétség szolgál; akiket a világosság táplál és a sötétség oltalmaz." 
Akkor Sziane teremtett néhány élőlényt, és az óceánba helyezte őket; teremtett 
néhány élőlényt, és Kimeposzti és Driona földjére helyezte őket. Szingru leszállt a 
földekre, és vigyázott az élőlényekre; Sumszi pedig leszállt az óceánba, és 
vigyázott az élőlényekre. És mikor látták, hogy az élőlények jól érzik magukat és 
szaporodnak, újabbakat teremtettek. Akkor Sziane megteremtette Amaspa és 
Kerbaumi földjét, hogy a föld is akkora legyen, mint a víz, és benépesítette őket. 
Azután Szingru felemelkedett a földről, Sumszi felemelkedett az óceánból, és 


Szianéhez siettek, és megkérdezték tőle: ,, Készen vagyunk-e már?" És Sziane 
válaszolt: , Nem. Meg kell még teremtenünk azt a lényt, aki majd felhasználja 
teremtményeinket, aki gondolkozik majd, akárcsak mi, a Teremtés szellemei. " És 
teremtett egy embert, és megmutatta nekik; ő volt az első ember, Aurangiszurat. 
És mert ő volt az első ember, jól látta Szingrut, a Fény szellemét, bár teste nem 
volt és anyag nem alkotta őt. Sziane észrevette, hogy az ember Szingrut nézi, és 
megfordította, és Aurangiszurat meglátta Sumszit, a Sötétség szellemét, bár teste 
nem volt és anyag nem alkotta őt. Ám mivel előbb Szingrut látta meg, a 
világosságot szerette meg jobban. Sziane is megértette ezt, és maga felé fordította 
az embert, és Aurangiszurat meglátta Szianét, az Újvilág szellemét, bár teste nem 
volt és anyag nem alkotta őt. És Sziane így szólt: ,, Aurangiszurat, megláttad 
Szingrut és a világosság lénye lettél; de emlékezz, hogy Sumszit is megmutattam 
neked, és emlékezz, hogy engem is láttál, Szianét, aki világosság és sötétség 
vagyok. Emlékezz mindhármunkra és hagyd örökül utódaidnak, hogy nem Szingru 
és nem Sumszi teremtett, hanem én, Sziane. És mondd el utódaidnak, hogy 
szerethetik a világosságot, de nem gyűlölhetik a sötétséget, mert sötétség nélkül 
világosság sincsen." És Aurangiszurat tisztelettel felelt: ,, Úgy teszek. " 


135. 


nf-2 történelen 


, Amennyire tudjuk, mi vagyunk az egyetlen nép a Galaxisban, akik teljesen elve- 
szítették saját világukat. De a kultúránk nekünk is megmaradt. Es az emlékeink. " 


Igaszaumi, 
Szúnahaum-szilgi, 
71. sómir, 6. singir 


— A Handagauri értelmezéséről könyvtárnyi irodalom van — kezdte Angrolími; 
Fendria őhozzá irányította Nindát mint a tárgy avatott ismerőjéhez, és ő szóba is 
hozta, amikor legközelebb a fhangísilgunban járt. — Van egy vélekedés, amit régi 
iskolának hívnak: eszerint Ahangalauran nem saját maga találta ki a könyv tartal- 
mát, hanem csak lejegyezte régi történetekből, írásokból, amik még Ősi Földről 
erednek. Ennek sok minden ellentmond, például hogy nagy mennyiségű írásunk 
van Ősi Földről, és ezek nem is említik a handika hitet. Nem találtak semmilyen 
írást, ami a Handagauri ihletője, eredete lehetett volna, és gyanús, hogy miért tűn- 
tek volna el véletlenül pont ezek. Mások úgy gondolják, hogy ő tényleg csak a le- 
jegyzője a történeteknek, de azok nem Ősi Földön, hanem Szúnahaum-sínarraó - 
min születtek. No de az ottani emlékek között sincsen semmi hasonló. Ezért a leg- 
többen mégiscsak úgy gondoljuk, hogy ő az eredeti szerző, és teljes egészében ő 
találta ki... mondjuk mint egyfajta elképzelést, hogy milyen lehetett egy primitív 


kor mitológiája. Akárhogy is, a handika teremtéstörténet önmagában nagyon sok 
kérdést vet fel. 

— Például nem tudjuk, hogy hol játszódik — mondta Lingdzsaéti. — Kidipu nevű 
csillagot senki sem ismer, és az említett földek nevét is rengeteget kutatták a nyel - 
vészek és a történészek, de semmit sem találtak, ami emlékeztetne ezekre. 

— Ősi Földön sem? — kérdezte Szinensi, aki egy ideje szintén gyakori vendég 
volt a silgunban. 

— Nem, ott sem. Az Ílgaszaumiban számos atlasz van Ősi Földről és egyes 
részeiről, mindenféle korokból, és a szakemberek apróra átvizsgáltak mindent. 
Egyszerűen nem lehet kideríteni. 

— Húmaszun hangrifóran liani — mondta Ámritin. — Elveszett az idők végtelen- 
ségében. 

Faurgómi belekortyolt a sendrás poharába. 

— Olvastam egyszer egy értekezést, aminek szerzője hosszas kutatás után arra 
jutott, hogy a szúni civilizáció nem százezer éves, ahogy valamelyik másik szerző 
állítja, és nem is félmillió, ahogy egy harmadik, hanem kétmillió. A másik két ta- 
nulmányt nem olvastam, de bizonyára azokban is hosszas kutatás eredményét fog- 
lalták össze, gondolom, hasonló megalapozottsággal. . . 

Kuncogott, és vett egy gerezdet a fóahungyümölcsből. 

— Senki sem tudja, mennyi idős a szúni civilizáció? — kérdezte Ninda. 

— Nem, senki — felelte Angrolími. — Azt tudjuk, hogy Szúnahaum-sínarraómit 
ötvenezer éve hagyták el őseink, és legalább negyvenezer évet éltek ott. De pon- 
tosan nem tudjuk, hogy mennyit. Azt sem, hogy csakugyan egyenesen Ősi Földről 
vándoroltak-e oda, ahogy a legenda tartja, vagy előbb máshol is éltek. 

— Valószínűleg mindkettő igaz — mondta Lingdzsaéti. — Nincs okunk feltételez - 
ni, hogy az egész nép egyetlen tömbben költözött. 

— Egyetértek. És persze azt sem tudjuk, mikor és hol váltak külön néppé. 

— Az a nép, amelyikből én származom — tűnődött Ninda —, háromszáz éves 
sincs... akarom mondani, ottani időszámítás szerint, az nálunk hatezer-ötszáz év. 
Ők csecsemők mihozzánk képest. 

Magától értetődő volt már, hogy a szindorok , ők", a szúnik pedig , mi". 

Angrolími is evett egy gerezd fóahunt. 

— Igen, utánaolvastam Szindoria történetének, amikor megismertelek. Néhány 
tízezer évenként az emberiség belekezd egy-egy nagyobb csillagcsoport gyarma - 
tosításába, ahol külön állam jön létre, és népek születnek. Ez még sok milliárd 
évig folytatódhat, mert a Galaxis kilenctizede még lakatlan. Szindoriát is egy 
ilyen hullámban népesítették be az Enkeri-vidék népei, súmendi bányászok, lilgi- 
nek, jonertek, kovandok, és lett belőlük egy új nép, a szindorok. 

— Kovandok ma is vannak. A többi nevet nem ismertem föl, de Szindoria ma is 
soknemzetiségű ország. 

— Hát persze, sien. Minden társadalom az. Az emberiség alaptermészetéhez tar- 
tozik, hogy ha kellően sok ember él valahol, azok csoportokra fognak tagozódni, 


és azok egy idő múlva külön népekké válnak. De a népek meg is szűnhetnek 
létezni, átalakulnak egy másik néppé, egybeolvadnak valakikkel és fokozatosan 
elveszítik korábbi identitásukat, néha esetleg ki is halnak. Ez így volt Ősi Földön 
és így van ma a Galaxisban. Amennyire tudjuk, a Galaxis mai népei közül egy 
sincs, amelyik azonosítható lenne az Ősi Földön az első nagy kirajzás előtt élt 
népek bármelyikével. A társadalmak örök változásban vannak, és ez így volt és 
így lesz mindig. 

— Simnunná — felelte Ninda mosolyogva. 

Szerette ezeket az estéket Angrolímiék nagy nappalijában, csupa barátságos em- 
ber között, akik tele voltak mély gondolatokkal. 

Szinensi átült az asztal másik sarkához, kicsit keresgélt a dúthin-khandríban, ki- 
vett néhány dúthot és elkezdte rendezgetni őket az asztalon. Lingdzsaéti közelebb 
hajolt, hogy jobban lássa. Ninda arrébb tett egy palack íhafit. 

Szinensi kicsit gondolkodott, és kicserélt két lapocskát. Aztán rájuk nézett. 

— Felolvasnátok? — kérte Faurgómi, aki távolabb ült. 

— Khamin niken — szond iltha — nikhtin — mondta Szinensi. 

— A népek örök mozgása része az emberiség örök mozgásának — fordította le az 
öreg, és bólogatott. — Ezt majdnem így írta Ronit Opszen, csak a szond helyett ő 
amhint használt. 

— Mi a különbség? 

— Az amhin pontosabb. , Örökké, amennyire eddig tudható volt és amennyire a 
jövő sejthető." A szond tágabb értelmű, az emberiség létrejötte előtti időket is ma - 
gában foglalja, ezért inkább csillagászati jelenségekre használják. 

Ámritin közben lerajzolta a jelet a suagján, s az megjelent az egyik fali képer- 
nyőn. Ninda is lemásolta a maga suagjára, hogy megtanulja. 

— Akkor az övé jobb, mint az enyém — állapította meg Szinensi, összesöpörte a 
dúthokat és visszatette a dobozba. — Nem könnyű dolog jó lúmát írni. Akármit 
gondol ki az ember, valaki már kitalálta korábban. 

— Hát talán nem mindent — mosolygott Faurgómi, és keresgélt a suagján pár pil- 
lanatig. A fali képernyőn megjelent egy lúma. Több száz jelből álló, nagyon bo- 
nyolult rajzolat. — Akármit gondolsz ki, ezzel biztosan nem fog véletlenségből 
megegyezni. 

Ninda olvasgatni kezdte, de olyan sok volt benne az ismeretlen jel, hogy abba- 
hagyta. 

— Ezt egyébként Sen Ihu Limjt írta kétezer éve, és az a címe: A női lélek. Sok- 
szor megjegyzik ironikusan, hogy tárgyához képest még túlságosan egyszerű is. 

Ninda érzékelte Szinensi mosolyát a mentális kapcsolaton át. 

— Egy neri semmit sem tudhat a lélekről, akár férfié, akár nőé — üzente a barát- 
nője. 

— Hát nem -— felelte Ninda. — A lélek a gondolatokon át nyilvánul meg, ők pedig 
csak azt ismerik a gondolatokból, amiket kimondanak. Az pedig mindig csak egy 
elenyésző töredék. 


Ezt a szót, hogy neri, ők találták ki, mindazokra, akiknek nincsen mentális ké- 
pességük. Akiknek pedig van, azokat jarinak nevezték el. Rövidítés volt mindkét 
szó: nesszun rihakin és jalgit rihakin, vagyis hiányzó érzékelés — meglevő érzéke- 
lés. 

,, Boldogtalan sokféleképpen lehet valaki. Ha beteg, ha elhagyta a kedvese, ha 
nincs hol laknia, ha rossz emberek veszik körül, s még száz ok miatt. Boldog csak 
egyféleképpen lehetsz. " 


Ninda: 
Kommentárok az Első Szíanhoz, 
26. sómir 
Aulang Laip 
43614. nodzsat angdzsagan 
850 


Ninda a 3-taszu janníhaum egyik asztalánál ült és a kártyázókat figyelte. Az egyik 
Dzsund volt, aki annak idején, a hajón töltött első napján elmagyarázta neki, hogy 
őt nem tehetik ki a hajóról. Ott volt Séssinauri is, Ninda Sómittir-beli társa, ő hív - 
ta meg az asztalukhoz. 

— Aki jól akar fengrát játszani, tanuljon meg egy pontszámlálós kártyajátékot — 
jelentette ki. — Rendben, ki kezd? 

Húsz kártyalap állt előtte, egy kis tartóba beleállítva, hogy a többiek ne lássák. 
Csak Ninda látta, mert mellette ült. 

— Én vállalom — mondta Úmifong, egy idős bácsi. — Elviszem a sárgát, két csil- 
lagot és egy fát. 

— Én viszem a pirosat — felelte Engsiri, Úmifong lánya. — Négy csillaggal és egy 
vízzel. 

— Zöld leszek, nyolc csillaggal — mondta Ászunnirt, egy háromszáz körüli fiatal - 
ember. 

— A fehéret kérem, nyolc vizet, két tüzet és két bolygót vállalok — közölte 
Dzsund. 

— Enyém a kék — következett Séssinauri. — Elviszem a szellemeket. 

— Mindet? — hökkent meg Sáfinur, egy középkorú férfi. 

— Mindet hát! 

— Hm-hm. A kislány nagyon nagyra van a képességeivel. Hát akkor enyém a 
fekete, három csillag, három tűz és négy szellem. 


Mindez megjelent a kis benyíló három falán levő képernyőkön, speciális, tarka 
szimbólumokkal. 

— Most mondtam, hogy én viszem a szellemeket — reklamált Séssinauri. 

Sáfinur bólogatott. 

— Meglátjuk, meglátjuk. Tessék, Dzsund kezd. 

Dzsund kitett egy lapot, amire sorban tettek egyet mindannyian. Aztán Engsiri 
fölvette mind a hatot és maga elé tette. Most ő tett ki egy kártyalapot. 

Ninda nem sokat értett a játék szabályaiból, de a menetét még kevésbé tudta kö - 
vetni. Valahogy nem is próbálta. Nem érezte jól magát. Kóválygott a feje, és a 
janníhaum mintha lassan forgott volna körülötte. 

— Ez ügyes volt — hallotta valahonnan messziről valamelyikük hangját —, száz 
pontot vittél. . . 

— Lesz még több is, már enyém a... 

— Nekem viszont... 

— Ez két csillag egyben... 

— Annak a gyereknek mi baja?... 

— Ninda? 


Saddími elképedve nézte a hordágyon fekvő, eszméletlen, egész testében resz- 
kető, furcsán világos hajú és bőrű gyereket, és már indult is a gyógyszerszekrény- 
hez. 

— Honnan szedett ez össze derkunlázat?! 

— Nem tudom - felelte Sisszu, és a vádlijára hajtotta a siklókereket, amíg új ri- 
asztást nem kap. 

Saddími Ninda csuklójára nyomta a detektort. 

— Tessék. Derkun. Második fokozat. Kerítsd elő a családját és intézkedj, én ad- 
dig vele foglalkozom. 

— Nincsen családja — lépett a mentő az ajtóhoz, és bezárta. — Ez az a szindor kis - 
lány, akit befogadtunk. 

— Á, igen, hallottam róla. Jó. Vagyis nem jó, de ez van. Rendeld el a hirdzsan- 
git. 

Sisszu bólintott és hívta az egészségügyi központot. 

A hír, hogy Ninda derkunlázban fekszik, elsőként az egész hajót járta be, a suárt 
is, bár ott nem közölték, hogy ki az, aki megbetegedett. A speciális hirdzsangi- 
célautomaták fertőtlenítették a levegőt és minden tárgyat, előbb azon a területen, 
ahol Ninda tudtukkal aznap megfordulhatott, aztán repültek tovább a hajó többi 
részére, a suárba, az emberek által nem is látogatott műszaki helyiségekbe, min - 
denhová, ahova eljuthatott a hajó levegője. Ennek ellenére fél derki elég volt a bo- 
nyolult műveletre, mert a tárolókban több milliót őriztek az apró, kocka alakú au- 
tomatákból. Közben az esszidzsinnánál teljes mozgósítást rendeltek el, ezerhat- 
száz ember légzáró ruhába bújt és hozzáláttak a gyerekek megvizsgálásához az 
egész hajón és a suárban is. Száznegyven gyereknél találtak derkunfertőzést, Nin- 


da összes iskolatársánál, fengrácsapatának tagjainál, mindenkinél, akit ismert, 
azok testvéreinél és barátainál. Aztán folytatták a felnőttekkel, akik nem betegsze- 
nek meg, de hordozhatják a vírust. Meg is találták hatszáz embernél. 

Még dolgoztak, amikor Kerni a külkapcsolatoktól értesítette az összes világot, 
ahol az Aulang Laip Szindoria óta megfordult, magát Szindoriát nyomatékosan, 
valamint a Színangirt, ahol Ninda hosszabb időt töltött, és Szúnahaumot, mert a 
Testvériségnek minden ilyesmiről tudnia kell. 

A harmadik hely, ahova a hír befutott, a szindoriai egészségügyi minisztérium 
volt, ahol már megkapták Kerni értesítését, de most Hiragitól is kaptak egyet, aki 
berontott Rahy miniszteri fősegéd irodájába és az asztalára dobott egy nagyképer- 
nyős vyriist. 

— Mi a Galaxis ez? 

— Ez, Rah§ úr, Sóvangtir hajófőorvos jelentése. Olvas szúniul? 

— Nem. 

— Akkor ha megengedi, addig is, amíg megkapja a hivatalos fordítást. Az 
Aulang Laipon első szintű vümyrfertőzést találtak. A betegek száma: egy. Neve: 
Hangikun Szesszinan Nindarangi Szilun Rienszá. A fertőzés körülményei. Elő- 
ször. Mindazokon a világokon, ahol Ninda Syyndotfeiáról való távozása óta meg- 
fordult, sem azóta, sem az azt megelőző, körülbelül másfél szindor évnek megfe- 
lelő időszakban nem volt vűmyros eset. Másodszor. Az Aulang Laip utasai közül 
senki sem fertőződött meg. Harmadszor. Ninda szülővárosában, Lüakéájnban több 
esetet is jelentettek. Negyedszer. A betegség a kitörése előtti napokban már kimu- 
tatható, de azt megelőzően mintegy fél syyndot évre visszahúzódott állapotba ke- 
rül, amiben Nindának az Aulang Laipra menekülése is benne van, tehát akkor 
nem volt kimutatható. Azelőtt viszont igen, és Ninda akkor itt élt, Lüakéáában. 
Ötödször. A fertőzést nem mutatták ki. Van kérdése, Rah§ úr? 

— Van. Mit akar tőlem? — kérdezte a fősegéd hidegen. 

— Kártérítést, a csillagközi jog alapján, szépszerével vagy perrel, ahogy óhajtja. 

— Értem. Írnia kell egy kérelmet, amiben leírja az ügy körül... 

Hiragi az asztal fölé hajolt, megérintette a képernyőt, s azon megjelent a szindor 
nyelvű kérelem. Rah§ kelletlenül olvasni kezdte. A hajófőorvos jelentésének hi- 
vatalos, hitelesített fordításával kezdődött. 

Minden benne volt. Ninda gyógykezelése és az őt ért nem vagyoni kár. Az 
Aulang Laip teljes fertőtlenítése és a rajta tartózkodók átvizsgálása. A további fer- 
tőzöttek kezelése. És a végösszeg. Húszmillió palan. Kétmilliárd hágy. 

— Az egészségügyi ellátás nem olcsó dolog, Rahy úr — közölte Hiragi, amikor a 
fősegéd meglátta a végösszeget és elképedt arcot vágott. — A Szúnahaum Testvé- 
riségnél különösen nem. 

— Ezt per nélkül lehetetlen lesz a költségvetésből kipréselnie, Hiragi úr — közölte 
sápadtan a fősegéd. — Még perrel sem lesz egyszerű. 

— Szerintem sem. Megtenné, hogy értesít minden érintett hivatalt, hogy felké- 
szülhessenek a perre? 


— Természetesen. De mondja. . . miért csinálja ezt? 

— Mert maguk itt pocsékul intézik az ügyeiket, és nem hiszem, hogy ezért ártat- 
lanoknak kellene szenvedniük. Azt sem, hogy nekünk kellene kifizetnünk azt, 
amit maguk elmulasztottak. Tudja, hogy hívják azt, amikor a szegények orvosi el- 
látását elhanyagolják? Kollektív öngyilkosságnak. Mit gondol, melyik kórokozó 
lesz tekintettel a maga szép kyYriaúköves gyűrűjére meg a magas rangjára? Lát- 
tam másokon is ékszert. Ebben az épületszárnyban annyi vagyon sétálgat az em- 
bereken, amiből egy város összes csavargóját minden betegségből ki lehetne ke- 
zelni, méghozzá szúni árakon. — Fölkapta a készülékét, összecsukta és zsebre vág- 
ta. — Tudja mit? Javasolni fogom a kormányunknak, hogy a maguktól elperelt 
húszmillióból létesítsünk mozgó egészségügyi szolgálatot, ami sorra járja a ma- 
guk világait és ingyen kezeli a maguk szegényeit. Önvédelemből, hogy ne minket 
fertőzzenek meg. Aztán persze perelünk megint, hiszen ez a maguk dolga lenne, 
és abból a pénzből bővítjük a szolgáltatást. Mindenki jól jár. Én az ügyvédi díjak- 
kal, maga megszabadul a minden sikátorból leselkedő fertőző betegségektől... 
legfeljebb nem vehet a gyűrűje mellé másikat, mert a kormány kénytelen lesz le- 
faragni a fizetéseket. Hát járjon szerencsével, meg minden, amit maguk udvarias 
emberek búcsúzáskor mondani szoktak. 

S kiviharzott. 

A fősegéd még nem jutott túl az első átkozódáson, amikor megint nyílt az ajtó, 
és Hiragi visszadugta a fejét. 

— Mit akar még? 

— Nem felejtett el valamit? — érdeklődött az ügyvéd. 

— Mit? 

— Megkérdezni, hogy van a gyerek. Ez rossz pont lesz a bíróságon. Egyébként 
rosszul. 

S ezzel távozott. Menjen a Galaxisba, gondolta Rah§. 

,, Egész sor alkalom volt, amikor csillagközi veszekedés tárgya lett, hogy velem mi 
történik. De hát még magam sem értettem, hogyan magyarázhattam volna el az 
én jó Hiragi barátomnak, hogy mindez lényegtelen ahhoz képest, hogy leülhetsz 
és nézheted, amint megcsavarodik az idő? " 


Ninda: 
Életem egy falevélen, 
89. sómir 
Aulang Laip 
43614. dzsirat nirséhagan 
450 


Ninda fokozatosan tért magához, egy zavaros, álom nélküli álomból, amiből aztán 
csak benyomásokra, színes foltokra emlékezett, amikor végül felébredt. De egy 
pillanat alatt szétfoszlott az is. Pislogott néhányat, és körülnézett. 

Idegen ágyban feküdt, virágmintás zöld takaró alatt. A falak halványzöld-kék- 
sárga színűek. Az oldalsó falnál polc, tele ismeretlen rendeltetésű tárgyakkal. A 
másik oldalon ajtó, ami ekkor kinyílt és belépett egy nő, rózsaszín köntösben. A 
köntös látványa megnyugtató volt, az végre ismerős volt. A zöld kitűzőn az állt: 
Saddími, de be is mutatkozott. 

— Saddími vagyok, orvos. Derkunlázat kaptál, két napig feküdtél, de már 
minden rendben. Hogy érzed magad? 

— Hol vagyok? — kérdezte Ninda válasz helyett. 

— Kórházban. 8-jobe. 

— Az Aulang Laipon? 

Saddími fölvonta a szemöldökét. 

— Hát persze hogy az Aulang Laipon, sien. Lássuk, mi lesz, ha felülsz. 

Ninda felült. Ekkor vette észre, hogy nem a köntöse van rajta, hanem könnyű 
hálóing, amit a szúnik néha ágyban szoktak viselni. Neki nem volt ilyenje. De egy 
pillanatig tudott csak erre figyelni, mert a szoba meglódult és forogni kezdett. 

— Semmi baj — kapta el Saddími, mielőtt eldőlt volna. — Semmi baj, ez a 
betegség utóhatása, mindjárt elmúlik. Hoztam gyógyszert. 

Valami hideg fém nyomódott egy pillanatra Ninda karjához, és csakhamar eny- 
hült a szédülés. 

— Jól van. A kamerát kikapcsoltam, akár fel is öltözhetsz és hazamehetsz. Még 
az iskolába is elmehetsz, ha akarsz. Elkísérlek. Az iskolatársaid már jól vannak. 
De itt is maradhatsz pihenni még egy kicsit. 

— Már jól vannak? Nem voltak jól? 


— Annyira rosszul senki nem volt, mint te, de sokan elkapták. Mindenkit 
kikezeltünk, a hajót fertőtlenítettük, minden rendben. Ha bármikor rosszul lennél, 
nyugodtan szólj akárkinek, hív mentőt, visszahoznak ide, segítünk. De ennek 
végtelenül csekély a valószínűsége. 

Ninda föltápászkodott, kibújt a hálóingből, fölvette a köntösét és a saruját, és ki- 
mentek az ajtón. Egy másik helyiségbe léptek, Saddími innen őrizte őt mostanáig. 
A másik ajtó hosszú folyosóra nyílt, ahol számozott ajtók voltak. Az övé a 301-es 
volt. Saddími kapott egy hívást, elővette a suagját, Ninda már majdnem megkér- 
dezte, hogy merre kell menniük, de rá is jött. Bármerre. Mindkét irányban elérik a 
kórház kijáratát vagy egy liftet. A következő gondolata pedig Szinensi volt... és Í! 
Mi van vele?... 

A gondolat azonnal hívójellé változott, és Í nyomban reagált. 

, Barátság szeretet" — üdvözölte. 

Ninda viszonozta, és leadott egy bonyolult érzelemjel-kombinációt, amit emberi 
nyelvre úgy lehetett volna fordítani: — Mi történt veled az elmúlt két napban, volt 
mit enned-innod, nem voltál bezárva? 

Í természetesen remekül érezte magát, mint a kirik mindig, és ahogy Szinensit is 
bekapcsolta a közvetítésbe, tőle megtudta a többit is. 

— Jaj, sien, aggódtunk ám érted — jöttek barátnője gondolatai valahonnan több 
szintnyi távolságból a kirik mentális közvetítésén át. — Az egész hajót fertőtleni - 
tették a hirdzsangik meg az esszidzsinna, mi is kórházba kerültünk, az egész isko- 
la, a családom, mindenki, akit közelről ismersz. Mindannyian elkaptuk, több szá- 
zan. De senki nem lett rosszul, csak te, úgyhogy mi csak egy derkit voltunk kór- 
házban. Íre mi vigyáztunk otthon, vagyis hát egy kirire nem kell vigyázni még 
ilyen kiskölyök korában sem, nagyrészt kóricált a hajón, ugyanúgy, ahogy akkor, 
amikor veled van. 

Drága Szinensi, gondolta Ninda, miközben belépett egy liftbe. Belőle mindig 
ömlik a szó. 

Fölmentek a negyedikre, beültek egy kocsiba, átmentek a sibe szektoron és a 
tabe felén, és bementek az iskolába. 

Mindenki felugrált a jöttére, sorra ölelgették, Szinensi, Rongami, Sifartié, Áng- 
sauri, Fendria. . . 

— De hát — nyögte két ölelés között — én... bocsánatot kérni jöttem. . . 

Ilgá, aki éppen készült átölelni, meglepve nézett rá, két kezét a vállára téve. 

— Miért? 

— Mert kórházba kerültetek miattam. . . 

Most már valamennyien döbbenten néztek rá. 

— Sien... a derkunról nem te tehetsz — mondta Fendria. — Az egy vírus, amit bi- 
zonyára még Szindoriáról hoztál magaddal. Az ember nem szokta tudni magáról, 
hogy vírushordozó, csak amikor már megbetegszik. Senki sem tehet arról, ha el- 
kap egy fertőző betegséget. 

Ninda arckifejezését látva Szinensi szólalt meg szomorúan: 


— Azt hiszem, Ninda nem azért tartja magát felelősnek, mert... mert... mintha ő 
tehetne róla, hanem... 

Ninda lassan bólintott. 

— Igen... a szindor csavargók nem tudják, hogy a fertőző betegségekről az 
ember nem tehet. 

— Mi történik, ha valaki ott elkap egy ilyen betegséget? — kérdezte Rongami. 

— Kitaszítják maguk közül. 

— Tipikus viselkedés a primitív társadalmakban — bólintott Fendria. — Nem Szin- 
doria az egyetlen hely, ahol tudatlanságban élnek emberek. Máshol is előfordul. 

— Varhaszi — mondta Ninda csendesen. 

Fendria bólintott. 

— Igen. Ettél már? 

— Nem... — Ninda alig mondta ki a szót, s már érezte, milyen kínzóan éhes. Ed - 
dig észre sem vette. 

— Akkor rendeljük meg az ebédünket — mondta Fendria. Ninda ösztönösen a 
faliórára pillantott. 460. Mindig pontban ötszázkor esznek az iskolában. De a gye- 
rekeket egyáltalán nem zavarta, természetesnek tekintették, hogy Ninda kedvéért 
előrehozzák az ebédjüket. Ángsauri, Érahing, Rongami és Huafóni elővette az 
asztalokat és a székeket, kihajtogatták, elrendezték őket a szokásos módon, nagy 
kört alkotva a terem közepén. Közben a többiek már rendeltek is. Ninda előbb 
még a nongirhoz lépett és vett egy doboz jogratízű íhafit, mert nagyon szomjas 
volt, majdnem az egészet megitta egy hajtásra. Aztán vette csak elő a suagját. 

— Én is veletek eszem — lépett beljebb Saddími, aki eddig az ajtóban állva hall- 
gatta őket. 

— Egyél valamilyen levest — tanácsolta Fendria Nindának. — Amiben hús és nö- 
vények is vannak. Sinert, ongét vagy illaníszít. 

Ninda bólintott és sinerlevest rendelt, apró nikkiligombócokkal, a Dzsergil étte- 
rem receptje szerint. Így az ő ételét hozták a legmesszebbről, a suár túlsó végéből. 
De ott volt a sorban egy mati múlva, ahogy a pincérrobotok berepültek az ajtón. 

Fendria Nindával szemben ült le, ő egy khammi nevű thabbuan ételt kért, ami 
valamilyen sült hal volt tésztával körítve. 

— Tegnap leszálltunk egy Szaisz nevű világon. Neked külön ajánlom, hogy nézz 
körül rajta, mert az éghajlata némileg hasonlít Szindoriára. A nem biztonságosak 
közé soroltuk, de nem a helybeliek miatt, hanem mert sok a környezeti veszély. 

— Sivatag az egész — bólintott Rongami. — Tisztára mint Szindoria, csak 
melegebb és nincsen víz. Az egész világon semmi más nincsen, csak sivatag, Si- 
vatag meg még több sivatag. Meg hegyek. De nem fogod kitalálni, hogyan közle- 
kednek. Mert nem a levegőben vagy az űrben ám. 

— ÉElafsokkal — bólintott Ninda. 

— Hát az meg mi? 

Ninda mosolygott. 


— A sivatagban nem lehet másképp, ha túl nagy a teher és nem tudod a levegőbe 
emelni. Hatalmas járművek kellenek, amik lánctalpakon járnak, és a rakományon 
felül mindent szállítanak, amire az utasoknak útközben szükségük lehet. Sokszor 
jártam az éélafskikötőben, vagyis hát csak mellette, nem lehetett belógni. Mindig 
szerettem volna feljutni egyre. 

— Most teljesülhet a vágyad. 

— Már teljesült. 

,, Mindenhol barátságokat köt, mindenhol felfedezi a maga kis meghitt zugait, 
mindenhol megtalálja a szépséget. Már akkor az Első Sztian alapján élt, amikor a 
gondolatot még meg sem alkotta hozzá." 


Sileni: 
Naplóm Nindával, 
44400. sillíman 


Szaisz, Nirn illiar 
Aulang Laip 
43614. higit szammunan 
780 


Innen nézve már a Nirn-torony sem volt olyan magas, mint amikor a tövében áll- 
va néztek fel rá. A Szújarnar felért a közepéig, s amikor elhaladtak mellette, lát- 
ták, mennyire simák, legömbölyítettek a sziklaalakzatok. 

— Lecsiszolta a sivatagi szél — magyarázta Jasszilir a fordítógépen keresztül. — 
Nagyon büszkék vagyunk a sűrű légkörünkre, bár nem a mi művünk. 

— Hát kié? — kérdezte Ángsauri. 

— A szirneké. Így néznek ki. 

Jasszilir az egyik fali képernyőre hívott egy képet valamiről, ami teljesen olyan 
volt, mint egy letört faág, szétágazó, szabálytalan nyúlványokkal. 

— Kisebbek, mint a körmöd. A homok felszínén élnek, mindenfelé, szerte a siva- 
tagban. Homokkal táplálkoznak. A szilíciumot beépítik a szöveteikbe, legna- 
gyobbrészt szilíciumból vannak — az oxigént pedig kibocsátják mint az anyagcse- 
réjük termékét. Így apránként elbontják az egész sivatagot, de előbb huny ki a na- 
punk, mint ahogy az elfogy. 

— Nem tapossuk agyon őket? — kérdezte Fendria. 

— Dehogy. Állandóan rajtuk járunk, de egyszerűen csak benyomódnak a homok - 
ba. Aztán kimásznak. Muszáj tudniuk mozogni, hiszen állandóan fújja rájuk a ho- 
mokot a szél. 


A Szújarnar ezalatt elhaladt a Nirn-torony mellett, ami a város határát jelölte, és 
közeledett a szurdok kijáratához. Mellettük más homokjárók haladtak befelé, vá- 
sárlókat hoztak az Aulang Laiphoz. 

Néhány limlivel korábban Ninda még a homokon állt és felfelé bámult a Jarridi 
törzsére, amint a homokjáró lassan legördült a suárkapu előtti sziklaplatóról és a 
homokba süllyedve lánctalpaival — a főkerekek kétszer olyan magasak voltak, 
mint Szillon — nekivágott a sivatagnak. De a helyét nyomban elfoglalta a platón a 
Nirromíri. 

Nirn illiar városa ennek a sziklaplatónak köszönhette létét. Ahol nem volt ilyen, 
vagy nem elég nagy, ott csak olyan hajók szállhattak le, amik képesek felszállni a 
homokról is. Az Aulang Laipnak ez nem jelent gondot, de a helybeliek kétszere- 
sen is megszenvednék, felszálláskor egy orkán sebességével repülne szét a ho- 
mok, körülbelül a hajó tömegének egytized vagy talán egy egész százaléka, és az 
egész várost elpusztítaná — de ha ez ellen valahogy védekeznének, például a szur- 
dokon kívül szállnának le, akkor pedig a megnövekedett energiafelhasználás mu- 
tatkozna meg az árakban. 

Így azonban a plató mellett kétoldalt, a szurdok fele szélességében, hosszan el- 
nyúlóan lakóházak sorakoztak. Nyolcezer ember élt itt, különös, egyformán szür- 
késbarna, girbegurba házakban, ahol egyetlen egyenes faldarabot, egyetlen derék - 
szöget sem találni. Homokból olvasztják őket, a szabad ég alatt, egyszerű kis ke- 
mencékben, aztán egymásra rakják és összeolvasztják. Négy szinten sorakoztak, 
magasabbra nem lehetett építkezni, mert akkor kikerülnének a hegylánc árnyéká- 
ból és a forróság miatt nem lehetne élni a házakban. 

Ninda végigsétált a városon. Nem tartott soká. Egyetlen hosszú, keskeny, kacs- 
karingós utca, amire lépten-nyomon kilógott valamelyik homokház gömbölyű sar- 
ka. Mindenhol kis dobozok a falakra erősítve, bennük csenevész növények keres - 
ték a napfényt, amit közvetlenül nem láthattak soha, mert kiégetné őket. S min - 
denhol futkározó gyerekek az itteniek viseletében, fehérben, mert az visszaveri a 
napfényt. Nyolcezer lakosból ötszáz gyerek. 

Leült egy székre két ház között egy kis benyílóban, több szék volt ott egy kis 
asztal körül, éppúgy, mint a hajón mindenfelé. Emberek üldögéltek ott, kedvesen 
invitálták maguk közé, mondogatták, hogy jorri, arszan, vagyis üdvözlünk, foglalj 
helyet, és függőlegesen tartott tenyerük hüvelykujját a fülük mögé illesztették. Itt 
ez a hagyományos üdvözlés, abból a galaktikus gesztusból, hogy , elnézést, nem 
jól hallom", de az ittenieknél azt jelenti: , hallgatlak, meséld el a történetedet". 
Herri volt rajta is, az itteniek könnyű, bő, fehér lepelruhája, itt a szúni köntös til- 
tott viselet, mert nem szellőzik elég jól, hőgutát kapna benne az ember. De a szai- 
sziak tudták, hogy ő szúni, nem kellett hozzá sem a haunda a nyakában, sem a fe- 
hér bőre és a szőke haja — bár azt nagyon megnézték, hiszen az itteniek is mind 
barnák —; elég volt, hogy nem ismerik. Szaiszon talán mindenki ismeri egymást. 
Az egész világon még félmillióan sincsenek, sok-sok pirinyó városkában. 


Akárcsak otthon, amint leült, letettek elé egy tányér süteményt és egy poharat. 
A tányér is, a pohár is ugyanabból a szürkésbarna üvegből készült, mint a házak 
falai, a székek, az asztal, az asztalon álló kancsó, a növénytartó dobozok, minden, 
amit nem külföldről hoztak. Itt nincs más építőanyag. Fémük nincs, a kő kevés és 
nehéz megmunkálni. Egyedül a homok van. És a larnir. 

Mutattak neki egy darab larnirt. Egy kis sötétszürke, formátlan anyagdarab, ak- 
kora, mint a fél ökle. De száz palant ért. A sivatag mélyén terem, a fefirnik beás- 
sák magukat a homok alá és csak másznak egyre lejjebb, úgy keresik. Ha találnak 
egy lelőhelyet, csövet bocsátanak ki, ami feljön a homok színére, rádiójeleket ad, 
és azon át lökik ki a lézerrel kivájt larnirdarabokat. De mire ezt megkezdhetik, né- 
ha több itteni évet töltenek a homok alatt. Ha a bánya kimerül, a fefirni feljön, 
máshová viszik, mert az is drága dolog, simmutai gyártmány, az Aulang Laip is 
hozott magával négyet. A larnirt porrá őrlik, aztán formára préselik, mindenféle 
gépekben használják különleges alkatrészekhez. 

— A larnir nélkül Szaiszon nem élne ember — mondta Jasszilir, egy bajuszos fia- 
talember, akivel itt a kis benyílóban találkozott. — Semmi másunk nincs, amivel 
pénzt kereshetnénk. 

Később kimentek a város mellett, a napsütötte sávban álló Szújarnarhoz. A leg- 
nagyobb szárazföldi jármű volt, amit Ninda eddig látott. Olyan hosszú lehetett, 
mint egy szektor az Aulang Laipon, de a törzse nem szélesebb, mint egy jó nagy 
szoba. A törzs hosszú része kétszintes volt, és az elején harmadik szintként maga- 
sodott föl a pilótafülke. Mindez négy irdatlan lánctalpon, amiket külön-külön le- 
hetett kormányozni. A törzs alatt, a lánctalpak között elsétálhatott volna egy szin- 
doriai távolsági kamion. Pedig azok is a sivatagot járják — igaz, ott kiépített utak 
vannak, és a kamionok automaták. 

Aztán fölmentek a hajótörzsbe — külön lift ereszkedett le ahhoz, hogy beszáll- 
hassanak — és végigsétáltak rajta. Bent jókora áruraktárak, kabinok az utasoknak, 
konyha, fürdőszoba, minden. És volt egy-egy helyiség mindkét szint végében, 
aminek piros volt az ajtaja. 

— Ha a hajót baleset éri kint a firnin — mondta Jasszilir —, és nem tudunk tovább 
a fedélzeten maradni, itt van minden, ami a sivatagi életben maradáshoz kell. De 
elsősorban a fedélzeten kell maradni, ameddig csak lehet. Egy sivataghajót az űr- 
ből is észrevesznek. 

Hajót mondott. És mindegyik homokjárónak neve volt, akárcsak az űrhajóknak. 

,, Városi utcákon nőttem fel, de az utcákon túl a sivatag volt. Jártam a sivatagban. 
Sokszor. Nem mentem messzire, az igaz — nem éltem volna túl, ha eltévedek oda- 
kint. De a sivatagban én otthon vagyok. " 


B Ninda: 
Eletem egy falevélen, 
91. sómir 


A Nirn-hegylánc utolsó sziklái is elmaradtak mögöttük. Amíg a szem ellátott, 
csak végtelen, hullámos homoktenger volt. 

— Hát ez a firni — mondta Jasszilir. — Világunk kilenctizede így néz ki. 

— Sfivy — bólintott Ninda. 

— Így mondják a nyelveteken? 

— Nem. Szindorul mondják így. Nekem az az eredeti anyanyelvem. De a ti firni- 
tek nem ugyanolyan, mint nálunk a $iivy. Itt egyetlen fűszál sincs. Szindorián a 
sivatagot mindenfelé csenevész növényzet borítja. Két fűcsomó között akkora tá- 
volság van, mint a karom a vállamtól az ujjam hegyéig. De mindenhol vannak fű- 
csomók. 

— Nálunk semmiféle őshonos növényzet nincs. Ez egy víztelen világ, ezért a nö- 
vények nem jöhettek létre. A szirnek szervezete is teljesen vízmentes, semmiféle 
folyadék nincsen bennük. 

Beszéd közben Jasszilir tett egy kézmozdulatot, amitől a Szújarnar csendesen 
leállt. 

— Miért álltál meg? 

— Nincs értelme továbbmenni. Ebben az irányban Kavirnisz illiarig semmi 
sincsen, de odáig három nap az út. 

Ninda bólintott és felállt. Körülnézett a minden irányban ablakokkal borított pi - 
lótafülkében, ahol Fendria és a gyerekek ültek félkörben az üléseken, és az ajtó- 
hoz lépett. 

— Kiszállhatok? 

Jasszilir megütközve nézett rá. 

— Itt?! 

— Itt. 

A férfi segélykérően a tanárnőre nézett, aki hasonlóképpen meg volt lepve. 

— De hát miért? — kérdezték szinte egyszerre. 

— Meg akarom érinteni ezt a világot. 

— De hiszen a szurdokban is a homokon járunk... 

— Ez egy másik része a világodnak, Jasszilir. Meg akarom ismerni. 

A férfi bólintott és felkelt. 


— Rendben. Veled megyek és vigyázok rád. Rövid időre elég egy sirriar a kis 
hátizsákkal. 

Ninda megcsóválta a fejét. 

— Nem, egyedül megyek. És nincs szükségem védőruhára. Abban nem érezném 
Szaiszt. 

— Tudod te, mi van odakint?! 

Ninda csak mosolygott. 

— Tudom. Sivatag. Itt én éppen úgy otthon vagyok, mint te. 

Ezzel kilépett a fülkéből, egyenesen a liftbe. Megnyomta a gombot, s a lift le- 
ereszkedett vele a homokra. Az ajtó kinyílt, és valósággal mellbe vágta a hőség. 

Kilépett a homokra és elindult. Csakhamar kiért a Szújarnar alól, s még néhány 
lépés múlva elérte a homokjáró árnyékának vonalát. Előrelépett. 

A sugárzás úgy zuhant rá, mintha a Szújarnar teljes tömege megolvadt és 
ráömlött volna. Szaisz narancssárga napja kétszer akkorának látszott az égen, 
mint Szindoria sárga napja. Szindorián soha nem volt ilyen forróság. Soha nem 
volt ilyen csontszáraz a levegő. Soha nem volt a sivatag ilyen üres és élettelen. 

— Itt vagyok, Szaisz — szólalt meg hangosan. — Hívtál. Eljöttem! 

Magasan a feje fölött Jasszilir már gyors mozdulatokkal öltözködött. 

— A fordítógép rögzít is, ugye? — szűrte a foga között a szavakat. — A Testvéri - 
ség hallani fogja, hogy figyelmeztettem és megpróbáltam visszatartani. Azt való - 
ban nem mondtam neki, hogy ne lépjen ki a hajó árnyékából, de eszembe se ju- 
tott, hogy megteszi. Remélem, a javamra írják majd, hogy utánamentem. . . 

— Állj meg, Jasszilir — szólt rá Szinensi. — Nyugodj már meg! Nem lesz semmi 
baja. Visszajön! 

— Dehogy jön vissza! A fénytérből? Egyedül semmiképpen. 

Nem várt választ, fölkapott egy csomagot és ment. 

Ninda csak állt, állt a folyton feltámadó és alábbhagyó sivatagi szélben, ami 
nem hozott enyhülést a szörnyű forróságban — állt és hallgatta a a Galaxis egyik 
legmostohább lakható világának szavait. 

Mígnem egyszer csak valami hűvös, nedves borult rá, amitől sötét lett, és két 
erős kar ölelte át. 

— Ninda! — hallotta Jasszilir hangját. — Ninda! Hark szirra nin isszesz, kirreni! 
Jarn an mi immasz dorn. .. 

Beszélt tovább, de közben fel is kapta őt, mint egy falevelet, és a karjában vitte 
a lifthez. Ahogy belépett vele és bezárult az ajtó, Ninda letépte a fejéről a hűtő- 
ponyvát. A légkondicionált liftben kellemes hűvösség fogadta. Jasszilir ezüst-pi- 
ros csíkos, csuklyás ruhában meredt rá. 

— Miért csináltad ezt?! 

— Karszon ven kertanra szommu! — csattant fel Jasszilir. — Szanron nin hark! 
Hatrk sza kirreni! 

— Nem értem! Jasszilir! Nem értem! 

— Szanron szimu! Szimu, szimu! 


Egyszerre jöttek rá, hogy nincs fordítógépük és hallgattak el. Jasszilir dühösen 
megnyomta a gombot, s egy pillanat múlva feltárult a pilótafülke ajtaja, ahonnan 
a társaik riadt arca nézett rájuk. Jasszilir belépett és fölragadta a pulton heverő 
suagot. 

— Te teljesen megőrültél?! — csattant föl a hangja most már szúniul a készülék - 
ből. — Fény van! Van fogalmad arról, hogy mekkora odakint a fény? Hogy milyen 
forró a homok? Van fogalmad bármiről?! 

Ninda csendes válaszát nem is hallotta, berontott a vezérlőpulthoz és lenyomott 
egy zöld gombot. A padló megremegett alattuk, amint a Szújarnar motorjai bein- 
dultak. 

— Visszamegyünk a városba — közölte. — Ezt jelentenem kell, de először is kór - 
házba viszlek, súlyos fényártalmat szenvedhettél. 

— Semmi bajom - felelte Ninda, de ez csak olaj volt a tűzre. 

— Hát azt nem fogod azonnal érezni. Világosan megmondtuk, hogy a fényzáró 
hártya csak a szurdok fölött van kifeszítve, nem?! 

Ninda sóhajtott. A Szújarnar az eddigi sebességénél jóval gyorsabban robogott 
vissza a szurdokba, hátrálva, pontosan ugyanazon az útvonalon, amerre kijött, au- 
tomatikusan. Jasszilir közben hívta az illiart. 

— Itt Jasszilir. Egy szúni gyerek kiment a firnire, egyenesen a fénytérbe. Behoz- 
tam, biztonságban van. Biztonságban van. De nem tudom, mekkora fényártalmat 
szenvedett. 

— Mennyit volt fénytérben? — kérdezte egy idősebb férfihang. 

— Körülbelül három matit. — A fordítógép átszámította a helyiek időegységét is a 
szúni mértékre. 

— Kilences van odakint, valószínűleg nem súlyos, nézd meg detektorral. 

— Jó, de mondd a beállítást. 

Jasszilir leakasztott a falról egy jókora fekete dobozt, ami úgy nézett ki, mintha 
már évezredek óta koptatnák, és csavargatni kezdett rajta egy sor gombot a másik 
férfi útmutatásai szerint, aki betűket és számokat sorolt neki. Aztán a dobozból ki - 
húzott egy pálcát és forgatni kezdte Ninda feje körül. A dobozon négy fehér lám- 
pa égett. Időnként az egyik sárgára váltott. Később a teste előtt, mellett, mögött 
folytatta. 

— Könnyű elsőfokú — mondta a másik férfi. — Egyen sok vitamint, igyon sok fo- 
lyadékot, és fényzár alatt van a helye. Ha rosszul lesz, azonnal kórházba vele. 

— Rendben. Köszönöm. 

Jasszilir megszakította a kapcsolatot, és komolyan nézett Nindára. 

— Remélem, a gép lefordított mindent. Fényzár alá kerülsz. Fényvédelemmel 
foglak levinni a hajóról, és egyenesen visszaviszlek a saját hajódra. — Fendriára 
nézett. — Sajnálnám, ha ez az eset elrontaná kapcsolatainkat a Testvériséggel, as- 
szonyom. De a tanács ki fogja tiltani a kislányt Szaiszról. 

A tanárnő válaszolni akart, de Ninda megelőzte. 


— Nekem mondd, ne neki. Én mentem ki oda. Én vagyok felelős magamért, nem 
ő. Engem is meghallgat a tanács? 

— Ha akarod, persze. 

— Talán akkor másképpen látják. A kapcsolatokat pedig ne féltsd. A Testvériség 
nem fog haragudni sem rád, sem a világodra. Én mentem ki oda. 

— Igen, de te gyerek vagy, egy gyerekért pedig az összes közelben tartózkodó 
felnőtt felelős. Én pedig ennek a sivataghajónak a pilótája vagyok. Megérkeztünk, 
tessék egy fényruha, vedd fel és ellenőrzöm. Enélkül nem léphetsz ki már a hajó - 
ból. 

Ninda gépiesen engedelmeskedett, de egyre az iménti félmondat járt a fejében. 

Egy gyerekért az összes közelben tartózkodó felnőtt felelős. 

A Testvériségben is tudják ezt. Szaiszon is. Szindorián miért nem tudják? 

,, Vannak világok, amiknek bonyolult lelke van. Másoknak egyszerűbb. Némelyik 
szomorú, boldogtalan. A világok sokfélék, akárcsak az emberek. De lelke mind- 
egyiknek van." 


Lí-Nindaran: 
Az Első Szian, 
211. sómir 


A szoba nem volt nagy. Ebben a sziklafalak közé ékelt, apró városban nem építe- 
nek nagy helyiségeket. Annyi hely volt csupán, hogy három székre leüljön a ta- 
nács három tagja, egy nő és két férfi, egy negyedikre Ninda, köztük volt egy vi- 
szonylag nagyobbacska asztal, és Ninda mögött egy polc. Nem volt semmilyen ta- 
nácstermük, ez Ferrutar otthonának volt a része. 

Ő szólalt meg először. 

— Ninda, a te hajód és néped természetesen megbecsült vendégünk Nirn illiar - 
ban és Szaisz egész világán. Veletek folytatott kereskedelmünk fennmaradásunk 
záloga. Számon tartjuk és hálásan fogadjuk, hogy Szaiszon eladott árutért a Test- 
vériség olyan árat számít, amit mi, szerencsésebb világoknál jóval szegényebb 
emberek is meg tudunk fizetni. Mégis, mivel világunk éghajlata rendkívül kegyet- 
len, fokozott erővel kell vigyáznunk, hogy senkinek se essék baja. Ezért mint a 
városi tanács tagjainak az a feladatunk, hogy megkérjük a Testvériséget, többé ne 
engedjenek téged kiszállni a hajódból Szaisz felszínén. De mielőtt ezt megtes- 
szük, amint Jasszilir öcsémmel már közölted, beszélni szeretnél velünk. Ezért 
gyűltünk itt össze és kérettünk ide téged. Hallgatunk. 


Ninda tűnődött néhány pillanatig. Ferrutar csiszolt, kerek mondataiban — és a ta- 
nácstagok gondolataiban még inkább — világos volt a szándék: bármi történjék, a 
Testvériséget nem szabad megbántani. Ennél semmi sem lehet fontosabb számuk- 
ra. Mindegy, hol van a Testvériség tűrőképességének határa, azt még messziről 
megközelíteni sem szabad. Ha Szúnahaum leállítja a kereskedelmet, vagy akár 
csupán galaktikus szintre emeli az árakat, Szaiszt egy éven belül mindenkinek el 
kell hagynia, vagy szomjan pusztul az egész szaiszi nemzet. Persze larnirra 
szüksége van a Galaxisnak, de a kitermelést a szaisziak nélkül is folytathatnák. 

Szaisz népe a Testvériség jótékonyságából létezhet. 

Milyen érdekes különbség. Szindoria ipara és mezőgazdasága is édeskeveset 
termel ahhoz képest, amire szükségük van, és galaktikus helyzetük folytán nekik 
esélyük sincsen, hogy egy másik szállítócéggel megállapodhatnak, ha Szúnahaum 
leállítja a kereskedelmet. Ámmaít világosan elmagyarázta. Szindoria nem néptele- 
nedne el a Testvériség nélkül, de a leggazdagabbak kivételével mindenki csakha- 
mar mély nyomorba süllyedne. Tíz szindor év elég lenne hozzá. De a szindorok 
ezt nem hajlandók tudomásul venni. A szaisziak tisztában vannak vele, és nyíltan 
kimondják, nemcsak egymás között, neki, egy szúni gyereknek is. Pedig Szaisz 
közelebb fekszik más cégek útvonalaihoz, lenne esélyük megállapodni valame- 
lyikkel — csak pénzük nem lenne rá. 

— Sajnálom, hogy megijesztettem Jasszilirt — felelte —, és ezáltal Nirn illiar népét 
is. De meg kell mondanom, hogy tökéletes biztonságban éreztem magam, akkor 
is, amikor már kint álltam a firnin és kiléptem a fénytérbe. 

— Mert nem voltál tisztában vele, hová mész — felelte Szisszirnur. 

— Sivatagi gyerek vagyok. Szindorián nem ismerjük a fényveszélyt, ez igaz. De 
a szindor sivatag éppoly gyilkos, mint a szaiszi, csak nem fénnyel öl, hanem hő - 
vel és szárazsággal. 

Soha nem hallotta ezt a szót: , fényveszély". Csak tudta, hogy létezik ilyen szó. 

— Nem, a szindor sivatag nem ilyen — szólalt meg a nő, Nihirri. — Jártam sivata- 
gos világon, nem Szindorián, de sivatag volt. Szaisz a Galaxis egyetlen olyan la- 
kott világa, ahol a fény az úr. Nézd meg ezt. Láttál már ilyet valaha? 

Lecsatolta a csuklóján viselt kis készüléket és odanyújtotta Nindának, akiben 
ekkor tudatosult, hogy Nirn illiarban mindenkin ilyet látott. Kis kerek lapja volt, 
rajta hat különböző színű mutató állt mindenféle irányokba. 

— Mindenki hord ilyet Szaiszon. Ingyen kapjuk. Ezt neked adom, hogy emlékez- 
tessen erre a napra. Tudod, mire szolgál? 

— Sugárzásmérő. 

— Igen. Hat hullámhossztartományban mér. Itt a szobában a hegylánc tetején le- 
vő fényállomástól veszi az adatokat, de ha kilépsz a fénytérbe, közvetlenül mér. 
Amint a skálán látod, most közepesek a fényszintek. Kora délelőtt van. Öt derki 
múlva akkora lesz a fényteher, hogy ennyi idő alatt már rosszul lettél volna fény- 
ruha nélkül. — A fordítógép nyilván nem téved az átszámításnál, gondolta Ninda, 


és eszerint az itteni napok sokkal hosszabbak. — Ha pedig jön egy fényvihar, ak - 
kor ez az idő bőven elég, hogy kórházba kerülj fénybetegséggel. 

Fényteher, fényveszély, fénybetegség, fényvihar, fényruha, fénytér, fényállomás, 
fényvédelem! Hány szókapcsolatuk van ezeknek a fénnyel? 

Ninda mélyet sóhajtott. 

— Mindezzel valóban nem voltam tisztában. Sajnálom. De amint mondtam, az 
volt a meggyőződésem, hogy tökéletes biztonságban vagyok... és most is ez az 
érzésem, hogy mindezt megtudtam. 

— Akkor most már örülnénk — mondta Ferrutar —, ha elmondanád, miért mentél 
oda. 

— Nem biztos, hogy el tudom mondani úgy, hogy megértsétek — kezdte Ninda —, 
és még kevésbé remélem, hogy hisztek nekem. De az volt az érzésem, hogy csak 
kint, a firni fényterében érthetem meg Szaiszt. 

— Mit akartál megérteni? 

— Szaiszt. . . ennek a világnak a lényegét. Nehéz szavakba önteni. 

— És megértetted? 

— Nem. Nem volt elég időm rá. 

S mit gondolsz — hajolt előre Szisszirnur —, ha lett volna elég időd, mi történt 
volna? 

Ninda habozott a válasszal. Aztán belenézett Szisszirnur széltől és naptól cser- 
zett, ráncos, világosbarna arcába. A szemébe, ami kék volt, mint az övé... és még 
inkább az elméjébe. Kíváncsiságot érzékelt, és visszafogott várakozást. 

Hát elkezdte. 

— Szaisz egy olyan világ, ami szenved. Ezt érzem az emberekben. Az emberek 
szenvednek Szaiszon, és Szaisz maga is szenved. Ezért akartam megismerni oda- 
kint a fénytérben, ahol önmaga lehet és én is önmagam lehetek. Ahol nem zavar 
minket senki más. De nem számoltam azzal, hogy Jasszilir ilyen gyorsan utánam 
jön. Ha tudtam volna, hogy ekkora a fényveszély, nem mentem volna ki, mert 
nem lehetek kint elég soká, hogy megismerhessem Szaiszt. 

Csend. A tanácstagok egymásra néztek. 

— Azt hiszem, értem, amit mond — mondta Ferrutar. 

— S gondolod -— pillantott rá Nihirri —, hogy ha kisétál a firnire, akkor megért va- 
lamit, amit mi nem? Mitől? 

— Vannak emberek, akik érzékelnek dolgokat, amiket mások nem. Én azt mon- 
dom: mi itt Szaiszon már megtanultuk, milyen fontos a türelem. Hát gyakoroljuk 
most is azt. 

— Rendben — biccentett az asszony. — Ha így látod jónak, nincs kifogásom, de 
veszélyt nem vállalhatunk. Más világokon lehet hibázni, lehet újra próbálkozni. 
De ez itt Szaisz. 

Szisszirnur megvakarta az állát. 

— A fényteher csökkenthető — mondta kis szünet után. 

— Csökkenthető — dünnyögte Ferrutar egyetértően. 


— Hogyan? — nézett csodálkozva Ninda. 

— Természetesen éjszaka nincsen fényveszély — magyarázta Nihirri kedvesen. — 
A firnin üzemelő gépeinket mindig éjszaka keressük fel, ha tenni kell velük vala- 
mit. Ha útközben ki kell szállni a sivataghajókból, éjszaka szállunk ki. Éjjel a si- 
vatag csak sivatag, olyasféle, mint a te világodon, fényveszély nélkül. 

— Értem. De Szaisz lassan forog. Ha most délelőtt van, az Aulang Laip messze 
jár már, mire beesteledik. 

— Persze — mosolygott Nihirri. — Itt. De a hajótoknak vannak kishajói. Az egyik 
el tud vinni Szaisz túloldalára, ahol most éjszaka van, és megértheted. 

— Adunk melléd kísérőt, aki vigyáz rád — mondta Szisszirnur. — Csak egyvala- 
mit kérünk. 

— Jöjjek vissza és mondjam el — felelte Ninda. 

,, Világok és emberek — mi a különbség? Mindkettő tele van csodákkal. " 


Ninda: 
A fény lúmái, 
146. 


A sivatag hallgatott. 

Szindorián soha nincsen ilyen csend a sivatagban, legalábbis Luakeán környé - 
kén nincs. Bizonyára Szaisz lakott vidékein sem. De ez a hely a legtávolabb esik 
minden településtől. A neve Harn. Mélysivatag. Itt még soha nem járt ember. 

Ninda csendesen üldögélt a homokon és várt. 

A homok még meleg volt. Olyan helyet választottak, ahol az éjszaka elég régen 
leszállt már ahhoz, hogy a homok ne legyen már kibírhatatlanul forró, de még me- 
leg legyen. Mire a hosszú szaiszi éjszaka végén megvirrad, olyan hideg lesz, hogy 
jéggé fagyna minden nedvesség — ha lenne. De nincs. Harn sivatagjában eddig az 
éjjelig semmiféle nedvesség nem létezett, s ha ő elmegy innen, megint nem fog. A 
legközelebbi lakott hely olyan messze van, hogy a szél soha egyetlen vízmoleku- 
lát sem hozhatott még el onnan idáig. 

Ninda várt. A sivatag hallgatott. 

Éjszaka volt, de nem volt sötét. Szaisz égboltján milliónyi csillag alkot fátyol- 
szerű foltokat, némelyik meglepően hasonlít más világok felhőire. De Szaiszon 
még soha senki nem látott felhőt. A foltok némelyike színes is volt — csillagkö- 
dök, amilyeneknek a fotói díszítik a janníhaumokat, errefelé több is látható szabad 
szemmel. 


Az égbolt világos derengését csak egyvalami törte meg. Ninda háta mögött fe- 
kete téglalapként rajzolódott az égre az aungir, ami idehozta. Bent rendes klímavi- 
szonyok, és tíz ember. Szúnik és szaisziak. Három közülük orvos. Ülnek, beszél- 
getnek, egy képernyőt figyelnek, ami adatokat kap a Ninda kezén levő karkötőtől. 

De nem foglalkozott velük. Ült, várakozott. Két-három matinként kortyolt egyet 
a keze ügyében álló palackból. Hiába nem volt már meleg, ebben a légkörben, 
ahol egyetlen vízmolekula sem volt, nagyon gyorsan kiszáradhatott az ember. 

A sivatagnak nem volt sürgős. Ezen a helyen millió és millió éve nem történt 
semmi. Nem változott semmi. A sok milliárd apró szirn munkájának eredménye - 
képpen lassan fogyott a homok és ugyanolyan lassan emelkedett a légkör oxigén- 
tartalma. De a sivatag ma ugyanúgy néz ki, mint akkor, amikor az első emberek 
éltek Ősi Földön. S ha lesz az emberiségnek végnapja, ha minden ember eltűnik 
egyszer a Galaxisból, a sivatag akkor is ugyanilyen lesz. 

Ninda türelmesen várakozott, bár neki összehasonlíthatatlanul kevesebb ideje 
volt, mint a sivatagnak. Az Aulang Laip egyetlen szaiszi napot tölt itt, s annak a 
nagy része már eltelt. De a sivatagot nem lehet sürgetni. Egy világ számára egy 
nap vagy egymilliárd év — édesmindegy. 

Feltámadt a szél, felborzolta Ninda haját. Szállni kezdett a homok. Ninda bele- 
markolt a homokba, kiemelt egy kicsit, nézegette. Egy szirnt is talált a tenyeré - 
ben, olyan volt, mintha a homok egy apró darabja kövült volna meg. Teljesen 
mozdulatlan volt. Tud mozogni, hiszen ki tud mászni a homok alól. De most nem 
mozdul. Másik tenyerébe szórta a homokot, úgy, hogy a szirn beleessen, de a ho- 
mok mellészóródjon. Vajon megmozdul, ha nem talál homokot? A szirnekkel bár- 
mikor előfordulhat, hogy homok nélkül maradnak: a szél a homokkal együtt ide- 
oda fújja őket, s kiköthetnek egy sziklaplatón. Akkor vissza kell jutniuk a homok - 
ra. De vajon csakugyan elindul, vagy feladja? Azaz feladás-e valóban, ha nem in- 
dul el? Lehet, hogy csak vár, hogy a szél elfújja megint, és akkor majd ismét táp- 
lálkozhat. Voltaképpen ez nem is táplálkozás, inkább növekedés. Ha van homok, 
kivonja belőle a szilíciumot és beépíti szöveteibe — ha nincs, vár. Testi funkciói- 
hoz nem kell a homok, energiát nem abból merít, hanem a napfényből. Lehet per- 
sze az is, hogy ez a szirn itt a tenyerében egyszer elindulna, de olyan soká, hogy 
azt ő nem tudja kivárni. Lehet, hogy éjszaka nem is aktív, mert nincs energia. Va- 
lószínű, hogy a hosszú szaiszi éjszakát mozdulatlanul tölti. 

Visszatette a szirnt a homokra, s egy pillanat múlva már nem is látta, a csillag- 
fényben megkülönböztethetetlen volt a homok és a morzsányi, homokszínű lény. 
Nyilván napfényben is. Csak a mérete és a formája más, mint a homokszemcséké. 

Vajon milyen a többi szaiszi élőlény? Jasszilir nem tett említést más fajokról. 
Meg még sok mindenről. Például hogy mekkorára nőhet meg egy szirn. Hiszen ha 
a szilíciumot építi be a szöveteibe, akkor addig növekedhet, amíg talál homokot, 
márpedig azt bármeddig talál. Vajon vannak nagy szirnek is? 

Fölvette a palackot, kiitta a benne maradt vizet, visszacsukta, és lefektette a pa- 
lackot a homokra. A fekvők üresek, az állók tele vannak. Három üres, hét teli. Tíz 


lirgából hét még megvan. Persze az aungiron még bőven van víz, és ha kifogyna, 
vagy bármi egyéb gondjuk támadna, az Aulang Laip azonnal a segítségükre siet. 
Két aungirt állítottak bolygó körüli pályára, hogy nekik nehogy megszakadjon a 
kapcsolatuk a hajóval. Mert a nirni tanács megkérte a Testvériséget, engedjék 
meg, hogy Ninda leülhessen a homokba valahol az éjszakai oldalon. Ők maguk 
nincsenek itt, sok dolguk van a város vezetésével, de a kérésük úgy meglepte az 
Aulang Laip nemlétező kapitányát, hogy utasítást adott: Nindát vigyék el az 
éjszakai oldalra, biztosítsanak neki megfelelő kíséretet, építsenek ki 
kommunikációs vonalat, mindent, amire szükség van. Valójában Fendria döntötte 
el, hogy így kell csinálni. 

De nem ilyen dolgokra kellene gondolnia. Szaisz azért hívta, mert közölni akar 
valamit. Azért őt, mert ő receptor. Érzékelnie kell. Érzékelni — de mit? Merre irá- 
nyítsa az érzékelését? Szaisz elméje felé? 

Szaisz egy világ. Nincsen elméje. 

A sivatag alatt lakó gigászi szörny, a Rerrihef, amiről a nirni gyerekek suttog- 
nak, nem létezik. Ők maguk sem hisznek benne, csak egy játék. A sivatag alatt 
csak kőzet van, az alatt pedig forró, képlékeny massza. Mint a legtöbb világ bel- 
sejében. 

Nincs mit érzékelnie. Ha a sivatag el akarja érni őt, egyedül kell megtennie. 
Azaz... hát persze. Nincs is rá semmi esély. Tíz ember van az aungiron, alig né- 
hány lépésre innen. Tíz elme. Tíz örökösen vibráló gondolathalmaz. Hogyan hall- 
hatná meg a sivatag halk hívását ebben a zajban?! 

Teljesen hiába jött ki ide. 

És nem távolodhat el tőlük. Gyalog lehetetlen elég messzire jutni, meg nem is 
engednék, és ő sem akarna egyedül lenni ezen az életveszélyes helyen. 

A sivatag pedig hallgat. 

Hozhatott volna egy kirit, de amilyen nagy segítség lenne az érzékelés kiterjesz- 
tésével, annyira össze is zavarna mindent a bonyolult érzelmi hullámaival. Ha az 
a tíz ember az emberi érzelemvilágával és mentális képletével ennyire zavarja az 
érzékelést, egy kiri itt olyan lenne, mintha egymillió emberi elme ricsajozna körü - 
lötte. A sivatag csendes hívását pedig már így sem lehet meghallani. 

Nem lehet meghallani? 

De hiszen hallja. 

Pontosan ott van, ahol egész idő alatt eszébe sem jutott volna keresni. A tíz em- 
ber elméjében. A sajátjában. Mindenkiében, aki Szaiszon tartózkodik. A sivatag 
alapképlete az ő mentális alapképletük részeként jelenik meg, rárakódik arra és 
összefonódik, összeolvad vele. Vagyis — megtalálta. Tisztán érzékeli elmosódott, 
tompa zsongását. 

Megvan a válasz. Majd kitalálja, hogyan önti szavakba Nirn tanácsa számára. 

nf-9 eredmén 


,, Szaiszi látogatása arra adott alkalmat, hogy lefektesse a kollektív mentalizmus 
elvének alapjait. Sajátos, hogy az első megfigyeléseket olyan helyen tette, ahol 
csak tíz ember volt rajta kívül. " 


Aini: 
Mentális lélektan, 
E rind, 4. kötet, 62. sómir 


Az ajtó feltárult. 

Az aungirban ülő tíz ember felnézett. Eddig üldögéltek, beszélgettek. Sildászi 
volt az ügyeletes figyelő, de ez is csak annyit jelentett, hogy ő ült le szemben a 
dzsilun-tuekan képernyőjével, és látta volna, ha bármi változik. Ninda pontos he- 
lyét, pulzusát, vérnyomását, vércukrát, hőmérsékletét, a környezet hőjét és fény- 
szintjét folyamatosan figyelte a karkötője. A tuekan persze jelzett volna, ha bármi 
megváltozik. 

De nem jelzett a tuekan. Feltárult az ajtó, és Ninda besétált az aungirba. A tíz 
embernek ösztönösen az volt az első gondolata, hogy szemlátomást jól van. 

— Van néhány kérdésem a szaisziakhoz — mondta Ninda nyugodtan, csendesen, 
és az asztalhoz lépett. Jasszilir meghökkenve húzódott arrébb, hogy helyet adjon 
neki. — A szirneken kívül milyen őshonos élet van Szaiszon? 

— Semmilyen — felelték a szaisziak egyszerre, aztán egymásra néztek és Jermun- 
nar folytatta. — Még a szirnről is csak hosszas vizsgálatokkal tudtuk kideríteni, 
hogy élőlény. A növekedése nagyon lassú, a hosszú szaiszi nappal egész folya- 
mán mikroszkopikus tömeggel gyarapszik. A mozgása is nagyon lassú, de ki tud- 
tuk mutatni, hogy saját erejéből mozog. És hát a belső struktúrája élőlényszerű. 

— De nem lehet sem a galaktikus állatokkal, sem a növényekkel összehasonlítani 
— tette hozzá Karnaszi. — Egészen más. 

— Szilíciumélet — dünnyögte Jasszilir. 

— Szóval semmilyen más élőlény nincs — felelt az eredeti kérdésre Jermunnar. — 
Szaiszon nem jutott tovább az evolúció. 

— És mekkora lehet egy szirn? 

— Úgy tűnik, halhatatlanok — felelte Karnaszi. — De nem maradnak egyben 
akármeddig. Időnként kettéosztódnak. Ez a szaporodásuk. Ezért igazából soha 
nem haladják meg ezt a parányi méretet. 

— Értem. Csak kíváncsi voltam. Köszönöm a magyarázatot, és hogy vigyáztatok 
rám. Választ kaptam a kérdéseimre. Indulhatunk vissza. 

— Essek ki a fénybe, ha értem — dünnyögte Jasszilir, és felállt. — De hát ez nem 
az én dolgom. Behozom a vizet és mehetünk. 


Két matival később a csillagfényben szürkéllő lenti táj szélén megjelent a fény. 
Az aungir alacsonyan repülve, gyorsan tartott felé. Hamarosan elérték a fényteret, 
s a sivatag sárga lett, aztán fehér az egyre élesebb fényben. A fehér tájon éppúgy 
nem volt semmi fogódzó a szemnek, mint a sötéten, csak a homokdombok követ- 
ték egymást végeláthatatlan sokaságban. 

Ninda csak félig-meddig figyelt oda. Szaisz mentális terén tűnődött. A kifejezés 
természetesen képtelenség. Egy világnak nem lehet semmilyen mentális vagy ér- 
zelmi megnyilvánulása, éppen úgy, ahogy egy kavicsnak. Egy világ nem élőlény. 
Egy óriási kőtömb, semmi más. 

De megváltoztatja az emberek érzelmi képletét. Ebben nincsen semmi különös. 
A kő nem tud világítani, de hatással van egy hely megvilágítására: árnyékot vet. 
A kérdés most két részből áll. Hogyan lehet kielemezni Szaisz hatását az emberek 
mentális-érzelmi alkatára és megnyilvánulásaira — és ebből ő mit és hogyan kö- 
zöljön Nirn illiar tanácsával? 

Odalent feltűnt egy hegység, s egykettőre alájuk ért. Az aungir közben már 
ereszkedett, s csakhamar leért a Nirn-szurdokba. S Jasszilir is jött már a fényruhá - 
val, amit neki okvetlenül fel kell vennie, mielőtt kiszáll. Ninda sóhajtott és öltözni 
kezdett. 

A zárt, ezüstfehér fényruhában sétált be Nirn illiarba, csak a csuklyát nyitotta 
fel, és bement a helyiségbe, ahová egy városbeli kalauzolta, ez most másutt volt, 
de szakasztott ugyanolyan szobácska, mint ahol korábban találkozott a tanáccsal. 
De csak a tanács egy tagja volt ott, Nihirrti. 

— Hamar visszajöttél, Ninda — mosolygott rá. — Foglalj helyet, tölts a kancsóból 
és mesélj. 

Ninda helyet foglalt és illendőségből töltött magának egy kortyot. 

— Nem jöttem hamar, Nihirri — felelte. — Soká jöttem. Neked csak két derki volt, 
de ott, ahol jártam, másképpen mérik az időt. 

— Hogyan mérik? — nézett rá a nő nyílt tekintettel, kíváncsian. 

— Szaisz mélysivatagjában nincsen idő. Éjszakák és nappalok milliói követték 
már egymást, de nem változik soha semmi, így az idő telik és áll is, egyszerre. 

Nihirri mosolygott. 

— Azért attól még telik, hogy nincsenek változások a sivatagon. 

— Akkor mivel méred az időt, ha nem a változásokkal? Az órád számjegyeivel? 
Azok csak jelképei egy önkényes rendszernek. Mi az idő, ha nem a változások 
mértéke és sebessége? Hány éves vagy, Nihirri — és hány éves lennél, ha soha 
nem csináltál volna életedben semmit? Az eltelt évek száma szerint ugyanannyi — 
de tényleg ugyanannyi? 

Az asszony komolyan nézett rá. 

— Te egy kész filozófus vagy. 

— Igen. Akárcsak te. Mind azok vagyunk. Testvérek vagyunk a tűz lángjainál. 

Nihirri persze semmit sem tudott a janníhaumról és az örök tűzről, de komoly 
arccal bólintott. 


— Értem. Sikerrel járt küldetésed? 

— Igen. Tudom, mi bántja Szaisz világát. 

— Mi? 

— Ami az embereket. Szaiszon semmi sem történik, amit nem ember csinál. 
Nincs valóságos élet, csak az emberek meg az emberek által idehozott élőlények. 
A szirneknek nincs akaratuk, nincs véleményük. Szaisz baja az, hogy nem él. 
Lakhatatlan és lakatlan. Itt nincsen emberi élet, mert nem lehet. Nem létezhet, 
mert Szaisz viszonyai nem alkalmasak emberi élet számára. Ti persze azt hiszitek, 
hogy Szaiszon éltek. Pedig nem. Nirn és a többi városotok csak felszíne az élet- 
nek. Ti úgy éltek itt, mint a sytlür. Az egy növényszerű élőlény azon a világon, 
ahol születtem. Kavicsokon él, úgy néz ki, mintha valami zölddel bekenték volna 
a kavicsot. Egy csomó mondásban használják hasonlatként, mert a világ legsebez- 
hetőbb élőlénye. Ha végighúzod rajta az ujjadat, lepereg és elpusztul. Ha elfordí- 
tod a kavicsot úgy, hogy a napi fénymennyiség túl kicsi vagy túl nagy legyen, ak- 
kor is... Ilyenek vagytok ti itt Szaiszon. Amikor őseitek idejöttek, belélegezhető 
légkört találtak, mert a szirnek jóvoltából ez az egy megvan. De nincs egyetlen 
molekulányi víz, nincs a légkörben ózonréteg, semmi sincs. Csak oxigén. Szaisz 
lakhatatlan. Egyetlen kincsét használjátok ki, a larnirt. Szerintem kupolavárosban 
kellene élnetek, mind együtt. 

— Ezt sokan gondolják így. De nem tudunk felépíteni egy kupolavárost. 

— Dehogynem. Használjátok ki Szaisz másik kincsét is. A szirneket. 

— Miii?! 

— Exportáljatok szirneket. Lassúbbak, mint a légültetvények, de homokon és fé- 
nyen kívül semmire sincsen szükségük, összehasonlíthatatlanul kisebb a helyigé- 
nyük, és semmiféle gondozást nem igényelnek. Akármelyik lakhatatlan világon le 
lehet tenni néhány hajórakomány szirnt, a keletkező oxigént begyűjteni, csak le- 
gyen elég fény. Homok mindenütt van. 

Az asszony elképedve nézett a kék szempárba. A vendég felállt, felvette a poha- 
rat és kiitta a korábban kitöltött vizet, mert tudta, hogy Szaiszon ez a szokás. 

— Ennyit tudtam mondani. Sok sikert. 

— Te... te most megreformáltad Szaisz gazdaságát — mondta kis csend után a 
másik. 

Ninda halványan elmosolyodott. 

— Dehogy. Azt te fogod megtenni, ha elmondod a többieknek. És ők, ha végre- 
hajtják. Én csak egy gondolatot mondtam el. 


143. 


nf-10 fegyelmi 


,, Én soha nem voltam úgy tele gondolatokkal, mint ő. Soha nem tudtam úgy hatni 
az emberekre, mint ő. Persze erre neki az a válasza, hogy ő viszont soha nem tu- 
dott volna Szinensi lenni. " 


Szinensi: 
Ninda élete és tanítása, 
43. sómir 
Syyndoreia 
Kafndim 


57. úaűkan 6. 
a fehér órája 


— Tessék — nyújtotta át Vyhaűten. — Írásbeli figyelmeztetés. Egyedül így kerülhet- 
tem el, hogy drasztikusabb intézkedésre kényszerüljek. 

— Tudomásul vettem — felelte Ámmait. 

— A szöveg azt is tartalmazza, hogy ha ez megismétlődik, nem lesz módomban 
ilyen enyhén elbírálni az ügyet. 

— És ezen kívül, főnök? 

— Mi lehet itt még , ezen kívül"? 

— Természetesen a Testvériség. Hatvan napot kaptunk. A negyedrésze úgy telt 
el, hogy semmiféle intézkedés nem történt. Van valakinek valamiféle ötlete, hogy 
mit fogunk tenni? 

— Ez már nem a mi dolgunk. 

— Dehogynem, főnök. Kinek kell kimagyarázni az ügyet a szúniknál, ha nem ne- 
künk? 

— Kormányzati szinten foglalkoznak a problémával. 

Ámmait hátradőlt a széken és a főnökét nézte. Vyhaűten kék szemében azonban 
csak hidegséget látott. 

— Te le akarsz engem rázni. 

— Nem vagyok kíváncsi a véleményedre. Olvasd el a határozatot és változtass a 
viselkedéseden. 

— Ahogy kívánod — sóhajtott Ámmaít, és visszasétált a saját irodájába. 

A fegyelmi nem különösebben érdekelte. Az érdekelte, hogy az ország a veszté- 
be rohan. A szúnik ultimátumát csak egy ostoba nem képes a helyén kezelni. Öt- 
venedikén a Testvériség valóra fogja váltani a fenyegetését. 

Nagyot sóhajtott, és azt tette, amit ilyenkor elég gyakran szokott: üzenetet kül- 
dött Nindának, hogy beszélni szeretne vele. Az Aulang Laip ideje szerint késő 


este volt, Ninda a janniíhaumban üldögélt, sífikrémes süteményt evett és a kártyá- 
zókat figyelte meg beszélgetett velük, hát visszahívta. 

Ámmaít beszámolt neki az új fejleményekről. Már régen felhagyott azzal az 
elvvel, hogy nem avatja be a problémáiba, hiszen Ninda gyerek, nem kell ilyenek 
miatt aggódnia, ő élje csak a gyerekkorát. De amióta Ninda tudomást szerzett a 
nevében indított perekről, megismerkedett Hiragival is, egyre gyakrabban megbe- 
szélték ezeket a dolgokat. Nindának soha nem volt gondtalan gyerekkora, ezért 
sem jelentett neki problémát, és azért sem, mert egyszerűen nem ért el hozzá. Ezt 
Ámmaít őszintén csodálta. Ninda nyugalmán nem változtat semmi, ő mindig ren- 
díthetetlenül, tökéletesen nyugodt. De az empátiája hibátlan. 

— Gondolom, kellemetlen számodra a főnököd határozata. 

— Nem különösebben... a karrierem szempontjából mellékes, illetve... fontos 
lehetne a jövőben, de egyre kevésbé hiszem, hogy nekem jövőm van ezen a pá- 
lyán. Jobban zavar, hogy Léérefn ennyire nem az az ember, akinek megismertem. 

— Milyen volt? 

— A mi szakmánkban fontos az empátia. Meg kell értenünk a tárgyalófél moti- 
vációit, éppen úgy, mint a delegálója motivációit, akivel csak őrajta keresztül 
érintkezhetünk. LééreYn elég jó empata. Nem ez a legerősebb oldala, de azért, 
tette, nemcsak velem, hanem a Testvériséggel szemben is. 

— Szívesen megismertem volna. Kár, hogy nem jött el. 

— Mikor, hová? 

Ninda beszámolt az üzenetről, amelyben Vyhaúten beszélgetést próbált kezde- 
ményezni vele. 

— Nahát, erről nem tudtam. De miért nem beszéltél vele hiperfonon? 

Ninda habozott. Senkinek, még Ámmaitnak sem akart beszélni mentális képes- 
ségeiről. 

— Szemtől szemben akartam állni vele. 

— Értem. . . de hát velem is hiperfonon beszélsz most is. 

— És egyáltalán nem örülök neki. Jobb volt, amikor itt voltál. 

— Köszönöm. Sajnos most esélyem sincs ekkora utat megtenni. Már nagyon 
messze járhattok. 

— Bizonyára. Fogalmam sincs, hol vagyunk. 

— Egy Liendu nevű világ felé tartunk — közölte vele Hinargé, miközben hazavit- 
te a kék és a sárga szellemet. 

— Nem is hallottam róla — felelte Ámmait. — Megkeresem az atlaszban. Szúniul 
Liendu... galaktikus nevén Lintun. Sentuni Államszövetség... Első spirálkar hu- 
szonnyolc? Szindoria nyolcvanhétnél van. Ez már galaktikus távolság. Sose gon- 
doltam, hogy a Testvériség egyetlen hajója is ekkora utakat tesz meg. Nem cse- 
kély vállalkozókedv van a kapitányaitokban. 


Ninda mosolygott és nem mondta, hogy nincs is kapitányuk. Valaki akkor is 
dönt az útirányról: a sófunnir-haurórangi. Akkor őbennük van meg ez a vállalko- 
zókedv. 

— Nem tudok neked tanácsot adni, Ámmaít. A főnököd azt teszi, amit elvárnak 
tőle, és nem azt, ami helyes volna. Ez baj, de nem tudunk változtatni rajta. Neked 
is el kell majd döntened, hogy azt teszed-e, amit várnak tőled. 

— Hiszen látod, hogy nem azt tettem. A kormány álláspontja helyett a te 
igazságodat képviseltem. 

Ninda megajándékozta egy mosollyal. 

— De meddig leszel képes ezt tenni? 

— Ameddig szükséges, mert nincs más választásom. A kormány álláspontja ha- 
Zug és önpusztító. Hazug, mert a valóság elhallgatására épül, arra, hogy a nyilván- 
való tények nem azok. És önpusztító, mert ezzel azt okozza, hogy Szúnahaum és 
a csillagközi közvélemény ellenünk fordul. De a kormánynak semmiféle elképze- 
lése nincsen erre a helyzetre. 

— Az nekem sincs, hiába állsz az én pártomra. 

— A te elképzelésed nem a gazdasági zárlat esetére vonatkozik, hanem eleve azt 
célozza, hogy ez a zárlat soha létre se jöjjön. 

— Ez igaz. De kényszeríteni próbálnak majd, hogy állj át az ő oldalukra. Egy 
diktátor soha nem tűr ellentmondást. 

Most Ámmaíton volt a mosolygás sora. 

— Tudod, a diplomáciai ügyvivői pályára jelentkezőktől egész sor tulajdonságot 
követelnek meg. Ezek egyike a kitartás, vagy nevezhetjük makacsságnak is. Ezt 
elvárják tőlünk és mi is elvárjuk magunktól. 

Amikor befejezték a beszélgetést, a kártyázók megkérdezték, mi Ninda barátjá- 
nak a problémája. 

— Szindorián egy közönyös, lélektelen diktatúra uralkodik — felelte. — Én nem- 
rég egy interjúban elmondtam, mennyi bajt okoz ez, és a kormány agyon akarja 
hallgatni. Zavargások is kitörtek, meg akarták verni a mieinket, és egy diploma - 
tánk nekiszegezte Ámmaítnak a kérdést, hogy mit gondol. Ő pedig az én pártomra 
állt, és most fegyelmezni próbálják. Mert mindig könnyebb a hírhozót hibáztatni, 
mint a rossz hírrel szembenézni. 

— Bölcs szavak — bólintott Ingszínu, és három tüzet csinált. — A barátod rendes 
ember lehet. A hatalom ellen szót emelni nagyon nehéz dolog, bátorság kell hoz- 
zá. Remélem, nem esik baja. 

— Nem hiszem, hogy bántani mernék. Túl nagy ember, túlságosan nekimenné - 
nek miatta a kormánynak. 

— Ebben nem értek egyet — mondta Hongadzsómi, és eldobta a kék nyolcast. — 
Éltem dzserang világokon, láttam ezt-azt. Egy diktatúra nem válogat az eszközök- 
ben. Megölnek vagy valami titkos börtönbe hurcolnak valakit, aztán elkezdenek 
hazudozni, hogy kórházban van meg mindenféléket. Persze senki nem hisz nekik, 
de ők úgy viselkednek, mintha az egész galaktikus közvélemény az ő pártjukon 


állna. Ha rám hallgatsz, megmondod a barátodnak, hogy ne feszítse túl a húrt. 
Hallottam ezt-azt arról a szindor diktátorról. Gátlástalan, kegyetlen alak. És az 
alárendeltjei se lehetnek mások. 

— Ezért örülhetünk — jegyezte meg Líhani —, hogy őseink véget vetettek minden 
egyszemélyi uralomnak. A hatalom gonosszá, közönyössé, korrupttá tesz. 

Ninda hallgatta a kártyázókat és gondolkodott. 


144. 


nf-11 Liendul 


, Hányszor megkérdezték tőlem, mit jelent ő nekem voltaképpen. Röviden csak 
annyit szoktam felelni, hogy a barátom. De ez ennél összetettebb. Régóta jogi 
doktor voltam, amikor ő még nem is élt, de soha nem tanultam még annyit, mint 
őtőle." 


Ámmaítt Ídara: 
Barátságom Nindával, 
37. 
Liendu 
Aulang Laip 
43614. senut ukingahan 
820 


Liendu különös világ volt — többen is ezt állították, de erre Ninda csak mosolygott 
és azt mondta, minden világ különös, csak másképpen. De amikor ott volt, el kel- 
lett ismernie, hogy Liendu valóban különös világ. 

A város egy magaslaton állt, aminek a pereméről beláthatatlan mélységbe 
lehetett lenézni — de lejutni nem lehetett, a város kupola alatt volt. Lent a mélyben 
pedig fantasztikus látvány fogadta az utazókat: a szivárvány minden színében g0- 
molygó gázok töltötték meg az óriási medencét, egészen a távolban emelkedő 
újabb hegyláncig. Ez Liendu légköre, sűrű, de vékony, persze teljesen alkalmatlan 
a lélegzésre. A hegyoldalban volt egy kilátó is, ahova liften, a hegy belsejében le- 
hetett lejutni, s egy nagy, félkör alakú üvegburába lehetett kisétálni, ami kinyúlt a 
hegyből, be a gázfelhőbe. Hogy alattuk milyen mélység volt, azt nem lehetett lát- 
ni. 

Maga a város is furcsa volt. Itt a hegytetőn egy maximum egymilliós városnak 
volt hely — ezzel a hegycsúcs betelt. Másik várost építeni valamelyik másik he- 
gyen túlságosan nagy ráfordítás lett volna, a sentunik sajnálták a pénzt. Liendu 
ezerszínű gázai és az alattuk megbúvó ritka ércek és ásványok rengeteg pénzt 
hoztak, ezért rengeteg szerencsevadászt is vonzottak, de a bevételt az állam nem 
arra fordította, hogy itt építsen új városokat, hanem négy lakható világát igyeke- 


zett lakhatóbbá tenni. Ennek viszont az volt az ára, hogy Liendu városában egy- 
millió lakos helyett immár kilencmillió zsúfolódott össze. A kupolavárost belső 
födémekkel négy nagy szintre osztották, és mindegyik szinten mindenhol magas 
épületek álltak, köztük keskeny, forgalmas utcácskákkal. Parkok alig voltak, erdő 
egyáltalán nem. 

Kevés ember érzi jól magát ebben a környezetben. Liendun mindig nagy a nép- 
vándorlás, sokan jönnek és sokan elmennek, és a világ híres a sok lelki betegről. 
De azért vannak, akik szeretik. Élénk, fejlett kulturális élete van, ami sok turistát 
is vonz. 

Ninda mindezt az idegenvezetőjüktől tudta meg, egy Kehdua nevű idős nénitől, 
aki színésznő volt, s ezt a munkát időtöltésként vállalta a színházi munkája szüne- 
tében. 

Lementek a bányába is, vagyis az egyikbe, nyolc bánya volt a hegy belsejében 
és az oldalában. Ők egy olyat látogattak meg, ami a hegy egyik kiugró platóján 
volt, mélyen a város alatt, kis kupolával lefedve persze. Egyetlen óriási terem volt 
az egész, erős fényű lámpákkal megvilágítva, és számtalan apró parcellára osztot- 
ták, amikben rövidnadrágos emberek dolgoztak. Óriási hőség volt, és szinte teljes 
csend. Mindenki álarcot viselt, nekik is föl kellett venniük, mert a levegő tele volt 
porral. A szúni gyerekek négyen voltak, Ninda, Szinensi, Ángsauri és Rongami, 
meg persze velük volt Kehdua. 

Ninda odasétált egy emberhez, akinek nagy szakálla látszott ki a légzőálarc alól, 
és folyt róla a víz. Éppen akkor tartott szünetet. Kikapcsolta a gépet — az akkora 
volt, mint Ninda -—, letette és leült egy kis összecsukható székre. Levette az álarcot 
és ivott egy vizespalackból. 

Ninda nézte néhány pillanatig, aztán ő is levette az álarcát. 

— Tedd vissza — mutatott rá a bányász. — Itt nagyon nagy a por. 

Szúni nyelven beszélt, erős akcentussal, de érthetően. 

— Sivatagban nőttem föl — felelte Ninda. 

— Igen? Én is. Melyik világon? 

— Szindorián. 

— Hesszum. A mienk vörös sivatag, vasoxidos. 

— A miénk is. De te honnan tudod, hogy én szúni vagyok? 

A köntösüket letették a bejáratnál, Ninda is rövidnadrágban volt, haunda nélkül. 

— Csak szúni turistacsoportok szoktak lejönni ide. Pláne gyerekek. 

— Értem. Mit bányászol? 

A férfi lenyúlt a lába mellett levő dobozkához és kivett valamit. Ninda 
odalépett, megszemlélte közelebbről. 

— Egy darab kő? 

— Nézd meg a kis piros foltot. Ott a lézer már súrolta a drágakövet. Nézd csak... 

Fölvette a doboz melletti kis készüléket, kinyitotta a tetejét és betette a kavicsot 
egy átlátszó, gömbölyű tartályba. Aztán bekapcsolta. Fény gyulladt a tartályban, a 
kő pörögni kezdett, és fokozatosan zsugorodni, aztán egyre vörösebb lett. 


— Hát ez nem valami nagy — dünnyögte a férfi. A gép leállt. Kinyitotta, kivette a 
most már egészen vörös, gömbölyű követ és odanyújtotta Nindának. — Látod, ezt 
bányászom. 

— Mi ez? 

— Valakinek majd ékszer lesz. Egy szép lány nyakában lóg majd láncon. Nekem 
ez pár napi lakbérem. 

— Milyen gyakran találsz egy ilyet? — adta vissza Ninda a követ. 

— Hát... nem elég gyakran. Nem könnyű kenyér ez. De van esélyem, hogy pár 
év alatt összeszedek egy kishajóra valót, amivel elkezdek furikázni. Nem hiszem, 
hogy ezt te megértenéd. A te szüleid nyilván sokkal jobban keresnek. 

Ninda elmosolyodott. 

— Nekem nincsenek szüleim. Szindorián csavargó voltam, amíg a Testvériségbe 
nem kerültem. 

— Micsoda?! Komolyan beszélsz? 

— Persze hogy komolyan beszél — felelte Ninda háta mögött Ángsauri. — A mi 
időszámításunk szerint. . . még százötven napja sincs, hogy nálunk él. 

— Százharmincnégy — felelte Ninda. 

— Nahát — mondta a bányász. — Én is csavargó voltam Hesszumon. 

Egy pillanatig gondolkodott, aztán visszaadta a követ Nindának. 

— Tessék. Neked adom. Csiszoltasd meg és viseld. Egy volt csavargó ajándéka 
egy volt csavargónak. 

Ninda riadtan tiltakozott. 

— Nem fogadhatom el. Neked ez a megélhetésed. 

— Ugyan, nem nagy dolog. 

Ninda egy szempillantás alatt döntésre jutott. 

— Ugye ha egy volt csavargó adhat ajándékot egy volt csavargónak, akkor a má- 
sik volt csavargó is adhat ajándékot az első volt csavargónak? 

A bányász nevetett. 

— Hát persze. Mit forgatsz a fejedben? 

— Meddig leszel még itt? 

— Hát estig biztos. 

— Visszajövök — ígérte Ninda, és elindult a kijárat felé. Befelé jövet látta a be- 
csüspultot. Ki kellett várnia két bányászt, akik vagy egy tucat követ adtak el, de 
aztán az unott képű kiszolgáló őhozzá fordult. 

— Mi kellene? 

— Mit ér ez a kő? — nyújtotta felé, de aztán visszakapta a kezét. — Ne dobd a töb - 
bi közé, add vissza. Nem adom el, csak az értékét szeretném tudni. 

— Jó, jó. Mutasd. Hát ez egy helyes kis perton. Ha itt adod el, negyvenezret kap - 
hatsz érte. De Sentuni valamelyik nagy ékszerüzletében százat is. 

— Száz micsodát? 

— Százezer intet. Átszámítsam valami más pénzre? 

— Igen. Szúni palanra. 


— Várj csak... tizenhat egész nyolctized palan. A negyvenezer int, az meg... 

— Hat egész hetvenkettő. Köszönöm. 

Ninda visszasétált a bányászhoz. 

— Hamar megjöttél. 

— Nem tudtam, hogy ilyen egyszerű lesz. Elhoztam az én ajándékomat. 

— Nocsak. 

— Van egy suagod? 

— Hogyne lenne. 

Ninda kivette a sajátját a nadrágzsebéből, ahova a drágakövet is tette. Átvette a 
bányászét, párszor megérintette, és visszaadta. 

— Hát te megvetted tőlem a követ?! 

— Nem. Megajándékoztalak. Te a kővel ajándékoztál meg, mert neked az volt. 
Én pár napi lakbérrel, mert nekem az volt. 

— Értem. — A bányász a kezét nyújtotta. — Zeni Nirkt Ollni vagyok. 

— Ninda. 

nf-12 hipnopédial 


, Ámmaít a barátom. Ezért elnézem neki, hogy olyan sokáig nem tudta, mi a fon- 
tos és mitől." 


Ninda: 
Életem egy falevélen, 
344. sómir 
Aulang Laip 
43614. muhat liktuharan 
900 


Ninda ezen az estén jelent meg ismét a hipnolaborban, Hinenginek eddig más 
munkája akadt, nem tudta korábban vállalni. 

— Szóval az ősi szúni nyelvet és kultúrát kérted — fogadta. — Sajnos csak ma 
napközben tudtam utánanézni. Nem megy a dolog, tizenhét ingsiut kellene hozzá. 
Mást találtam ki. Kapsz néhány művet az Ílgaszaumiból. Ha lemértük a haddisun- 
hafarígít, megmondom, melyikeket. 

Ninda bólintott, leült, fejére tette a haddisí-tuekan buráját és lenyomta a gom- 
bot. A berendezés hamar elkészült a felméréssel. 

— Hét ingsiut — bólogatott Hinengi. — A szokásos határokon belül. Akkor nézd 
meg ezt a listát, kérlek. 

Silgárahun-sauríidi. Ingséfattin története. Rangáhuap története. Rangáhuap 
vándorlásai. Szinnun-Szúnahaum. Algahilk háborús kalandjai. Szúnahaum-sóhi- 


pun. Nirang-níszí-Ílafaurródan. Angisztilhepan bölcsessége, avagy kalandos el- 
beszélés Szúnahaum alapításáról. Dzsangszá-áhurin-Szúnahaum... 

— Ötvenen vannak — mondta Hinengi. — Szúnahaum-sínarraómiról és a Testvéri - 
ség korai vándorló korszakáról szóló művek, meg még néhány abból az időből. 
Egytől egyig az Ílgaszaumi részei, vagyis a dzserangok egyiket sem ismerik. Sze- 
rintem szép tudásanyag, elég terjedelmes műveket válogattam össze. 

— Akkor nekem is megfelel — felelte Ninda, rámosolygott Hinengire, és habozás 
nélkül elindította a gépet. 

. . Sötétség. . . 

. . . fény... 

. . fű. Magas fű, távolabb fák, kis folyócska... egy ember. Még egy, még egy. 
Nyolcan. A társai. Ülnek a fűben, mindenki mellett ott fekszik a fegyvere. Alga- 
hilk beszél. 

— EI kell indítanunk a dzsengileket. Angráhatun vezessen egy osztagot a 
hegylánc tövébe, és állítsák meg a masedeket, délutánra ott lesznek. 

— Hány gépet tudsz adni? — kérdezi Angráhatun. 

— Nyolcat. 

— Legalább húsz kell! 

— Örülj, hogy ennyi van. De a masedek se lesznek valami sokan. Szép számmal 
lőttünk ki belőlük az utóbbi időben. Örüljünk ennek és használjuk ki. Próbáljátok 
ritkítani még őket, de ne pazaroljátok az energiát, kell az még máskorra is. Sá- 
hasztuap megjött már? 

— Nem, tűzharcba keveredett a Sommu partján. 

— Milyen erőkkel? 

— Négy fóninerg van vele, az ellenség erőit még nem tudjuk. 

— Derítsétek ki! Ha nagy a túlerő, meg kell támogatnunk legalább az űrből, nem 
hagyhatjuk veszni őket meg amit eddig elértek. Lássuk tovább. Ninda, te vezeted 
az első dzsengilszázadot. Kerüljétek meg a hegy lábát, nyomuljatok előre leg- 
alább a tópartig, és próbáljatok meg ott állást kiépíteni. Ne bocsátkozzatok fölös - 
legesen harcba, de persze védekezzetek, ha ők támadnak. 

— Értettem, parancsnok — feleli, de a következő pillanatban már a pilótaülésben 
ül, már elég messze jár a bolygó gravitációs terétől, egy T8-as indzsinut üldöz, tü- 
Zet nyit rá, de az kitér, egy másik csatlakozik hozzá, öt szittel befordul és lőni 
kezdi őt, de nem talál, neki sikerül szétlőni a második indzsinu kormánysíkját, az 
elveszti az irányvezérlését és tehetetlenül pörögve sodródni kezd a nyílt űr felé, de 
még itt van az első, kettős fordulót csinál és a Szengan felé veszi az irányt, a sűrű 
légkörben egykettőre nyomát veszítené, ezt nem hagyhatja, üldözi tovább, a kis 
hajó mögött a Szengan hatalmas kék sarlója, tizennyolc szittel száguld utána, de 
az indzsinu is tud ennyit, UVA hajtóműve lehet. . . 

...és már ott áll Szengan kékeslila sivatagjában, ürruha van rajta és hirdzslézer a 
hátán, és mellette haladnak a FAUR-egységek, hosszú sorban vonulnak Húfarhaut 


felé, a lánctalpak tetején a figyelők állnak két emelet magasságban, ő pedig színes 
lámpákkal jelez nekik a rádiócsend miatt. . . 

. . rádiócsend, rádiócsend. . . 

— Rádiócsend — mondja. A namtiban áll az asztalnál, a háta mögött a képernyőn 
a Dzsern-hegység, az asztal körül a namti tagjai piszkos, poros ruhában, némelyek 
csak az űrsisakot vették le. — Színes lámpákkal fogunk jelezni, a FAUR-vezetők 
piros-kék jelzést használjanak. Kérdés van? 

. . Sötétség... 

. . villogó fények. . . 

. . leszálláshoz jeleznek a második hadosztály számára, a kishajók balra fordul- 
janak a hegylánc fölött, a csapatszállítók a tóvidéken túl állomásoznak. Az egész- 
ségügyiek kövessék a piros fényeket a. . . 

. . villogó fények. . . 

...ez a legnagyobb űrkikötő talán az egész Galaxisban, a hajókat a rádiókom- 
munikációval egyidejűleg színes fényekkel is kalauzolják, a mi jelünk a három 
zöld villanás, leszállás után kocsit küldenek értünk és a csomagjainkért, a hajók 
közötti óriási sík platón akkora a forgalom, mint három nagyvárosban, de bent a 
városban sem csekélység, otthon Szúnahaumon el sem tudjuk képzelni, hány és 
hányféle jármű kergetőzik az utakon és a levegőben. Rakd fel a csomagokat a te- 
herhordóra és mehetünk. 

— Rendben, Rangáhuap - feleli, és kilépnek a hajóból a hatalmas síkságra. 

— Rangáhuap — dörmögi Rangáhuap, szép szál ember, vörös a haja, s az úton né- 
mi szakállat növesztett. — Már megint Rangáhuap! Mikor tanulod meg végre?! 

— Bocsáss meg. Rangáhpuat. 

— Azért. Ebben a bolond középső nyelvjárásban folyton elnyelitek a mással- 
hangzókat, hogy is ejted azt, hogy hpen ánnihpat ngrsédmuat íhp? 

Ő nevet és megmondja. 

— Hien ánnihut ingséduat nilgi. 

— Nilgi, tessék, ez is milyen hülye szó — dohog Rangáhpuat. — Összevissza kite- 
keritek a nyelvet, idestova nálunk a hegyvidéken beszélnek még rendesen egye- 
dül. 

Rangáhpuat még morgolódik hosszasan, de nem tud felelni neki, mert ahogy 
mennek a ledöngölt talajon, már egyedül van, a lába alatt hullámos, fűvel borított 
föld, s a facsoportok mögül idelátszik a víztükör, egészen közel, hamar eléri. 
Megáll a parton, leveszi a ruháját, a táskájából kiveszi a piros hofongrít, maga kö - 
ré tekeri, a víz mellé guggol és belemártja a kezét. 

— Ó, Szesszi, minden folyók anyja, rétek és földek táplálója, köszöntelek a tör- 
zsek szövetségének nevében, az emberek és állatok nevében, akik vizedet isszák, 
a növények nevében, akik vizedből sarjadnak, a magam nevében, aki gyermeked 
vagyok, Szesszi anyánk, nagy folyó. Hín-Szesszi, ahpélan-hangsé nírinan, ísszan 
rírahp sénan saurgi, ngdzséran hiehp sádillan nirszip jan inarrip, hpuan langrí-ifar- 
ran ilg, sádillan dzsringszu hpuansá-hpengszí ilg, sádillan siehp ilg, luan rgamdzsí 


nikka hín-Szesszi, hín-nírinan óngsá. Jau-Szesszi, jallgi hesszi hellul immái, likk 
jam dorn samnittái, nikkanin ammi jallillat hukun nitt va jakun nitt, kalla dimm 
jamma dorn akkalitti, ammi jallillat kemmun nitt, kalla jamszu dorn ikkunái hall, 
ju ammi jallillat kenna nitt, jonn akessza lunn, jau-junnamisszi Szesszi, jimnanni 
sissz koll. 

Miután elmondta a köszöntést három nyelven, a virágkoszorút a víztükörre he- 
lyezi, s ahogy az megindul a Szesszi méltóságteljes, lassú sodrásában, kezét a ha- 
gyományos tartással felemeli és búcsút int neki. . . 

. . Sötétség. . . 

. . búcsút int nekik, amint egyik a másik után fölemelkedik a folyópartról és a 
rétekről, az erdőszéli dombokról és útnak indulnak a Galaxis felé, magukkal vi- 
szik egy világ álmait és reményeit, hogy cserébe... 

. úton a Galaxisba. . . 
. úton a Galaaaaaaaa. . . 
. úúúton... 

,, Azt kérdeztem, mit gondol, mi tette ennyire mássá Szindoriát és a Testvériséget. 
Ne gondold — felelte —, hogy attól, hogy én vagyok én, valami különlegesen csava- 
ros választ fogok adni. A válasz mindig ugyanaz. A hatalom és a pénz elosztásán 
múlik minden. Szindorián rosszul van elosztva, a Testvériségben pedig jól." 


Sileni: 
Ninda élete, 
52. 


Hinengiben megfagyott a vér, amikor a haddisí-tuekanon megszólalt a riasztójel - 
zés. Még soha nem szólalt meg. Pontosan annyi ideje volt, hogy ránézzen az ada- 
tokra, átkapcsolja a gépet SILG-re és kétszáz egységgel lejjebb vegye a teljesít- 
ményt, és máris berontott Fáhaurt doktor két mentővel. 

— Mi történt?! 

— Nem tudom! 

Fáhaurt villámgyorsan nézte végig az adatokat, és már írta a parancsokat a gép- 
nek LTVHPEA... 


— Sáu! — kiáltott fel Haufá, rémülten meredve Nindára, aki kinyitotta a szemét 
és csak nézett a semmibe. A mentő már kapott volna a táskájához, hiszen a gye- 
reknek az egész agya kiéghet, de ekkor Ninda nyugodtan odanyúlt a kioldóhoz, 
lenyomta, aztán fölemelte mindkét kezét és levette a fejéről a sisakot. De megállt 
a mozdulatban, ahogy észrevette az embereket. 

— Mi történt? 

Fáhaurt odalépett hozzá és fölkapta a javun-tuekant. 

— Még nem tudjuk, talán műszaki hiba. Megvizsgállak. 

— Szó sem lehet róla — pillantott Ninda az érzékelőhálóra. 

— De, szó van róla. Ha ellenkezel, még el is kábítalak, de akkor eltorzul az ered- 
mény. Súlyosan károsodhat az agyad, ha nem csinálom meg ezt a vizsgálatot. Ma- 
radj nyugton! 

Ninda kénytelen-kelletlen hagyta, hogy a fejére tegyék a javun-tuekan hálóját. 
Pedig LYY megmondta, hogy agyvizsgálatot nem szabad engednie. Bár azt nem 
mondta, hogy miért. 

— Fáhaurt — szólalt meg. 

— Tessék. 

— Amit a vizsgálat mutat, az orvosi titok? 

— Hát hogyne. 

— Rendben. Senkinek nem szólhattok róla. 

— Jó. Te csak feküdj nyugodtan. Ne beszélj, ne mozogj, igyekezz nem gondolni 
semmire. 

Az agyvizsgálat eredménye egyszerre volt megnyugtató és kétségbeejtő. Semmi 
sem következett be azokból a szörnyűségekből, amiket a szakirodalom leír a hely- 
telenül alkalmazott vagy hibásan működő hipnopédiás kezelésről, Fáhaurt azonnal 
haddisátin-hangé módba kapcsolta a készüléket, és zöld jelzést kapott, minden 
rendben. De aztán megnézte a gyerek agyát rendesen is, és nem értett semmit. 
Nem mintha bármire, amit látott, azt mondhatta volna, hogy kóros. Ez kétségtele- 
nül egy egészséges agy, de semmi nem olyan benne, mint egy normális emberi 
agyban. Fáhaurt nyolcszáz éve volt agykutató orvos, és pontosan tudta, milyen 
változatai lehetségesek az emberi agynak, beleértve az összes ismert veleszületett, 
betegség folytán szerzett vagy baleseti károsodást, eltérést, abnormalitást. Nem- 
csak az emberi agyakat ismerte, a képletek megvoltak az Ősi Földről származó 
összes emlősállatról és a más világokról való, hasonló fejlettségi szintű állatokról 
is, talán egy-két kivétellel. De ez a kép semmire sem emlékeztette, amit valaha lá - 
tott. 

Mintha lyukak lettek volna a gyerek agyában. Nem fizikai értelemben, az 
agyállománynak magának az anatómiai felépítése nem térhetett el a normálistól, 
annak sokkal drasztikusabb következményei lettek volna. Amit lyukakként neve- 
zett meg, azok a haddasíszan-haturígi elektromos szerkezetében voltak. Például a 
K1-es szektorban látott egyet, elkezdett ránagyítani, megpróbált benézni a lyukba, 
ami alagútként vezetett valahová a mélybe — és egyszer csak nem volt ott, a hatu- 


rígi normál struktúrájában találta magát. Megkísérelte más üzemmódokban is, de 
az eredmény ugyanaz volt. 

Megpróbálta összefoglalni a gyereknek. 

— Nézd, őszintén be kell vallanom, hogy nem tudom mire vélni, amit látok. To - 
vábbi vizsgálatokat kell csinálnunk. Érzel most bármi rendkívülit, szokatlant? 

— Az agyam egészséges — felelte Ninda nyugodtan, ahelyett hogy a kérdésre vá- 
laszolt volna. 

— Ezt azért jó lenne alátámasztani néhány vizsgálati... — Fáhaurt mondata 
félbemaradt, mert a képernyőn szokatlan aktivitás kezdődött, az elektromos struk- 
túra teljesen megbomlott, átrendeződött, a lyukak sötét sávokká nyúltak, amik las - 
san vándorolni kezdtek a haturígi szerkezetében. 

— Mire gondolsz most? — kérdezte, igyekezve tompítani izgatottságát. 

— Áttekintem a ma tanultakat — felelte Ninda közönyösen. 

Valójában nem ezt tette. Szinensivel és a kirikkel feltérképeztette az elméjét, 
egészen más szempontok szerint, mint amit bármilyen műszer mutatni tudna. 

— Nem értem, mi Fáhaurt gondja — jött Szinensi hallhatatlan hangja a hajó egy 
távoli pontjáról. — Az elméd tökéletesen ép és érintetlen. És nem változott semmi 
a működésében. Minden zugát úgy ismerem, mint a tenyeremet, többet tudok róla, 
mint amit az orvosi műszerek valaha tudnának. 

A kirik a maguk érzelemnyelvén ugyanezt közölték. 

— Ezt a képet alaposan meg kell vizsgálni — hallotta az orvos hangját. — Beszél - 
nem kell egy-két kollégámmal. 

— Titoktartást ígértél — felelte Ninda gyanakodva, de továbbra sem ült fel és nem 
nyitotta ki a szemét. 

— Akikkel beszélni akarok, azok is orvosok. Megtartják a titkodat. De ha valami 
veszélyes van az agyadban, azon segítenünk kell. 

— Semmi veszélyes nincsen az agyamban. 

— Nem kétlem, hogy jól érzed magad, de az átvitel mindössze fél derki után 
vészleállással megszakadt, ennek oka van és ez is okozhat további sérülést. 

— Hinengi itt van? — kérdezte Ninda változatlan nyugalommal. 

— Persze hogy itt vagyok, sien — hallotta az asszony riadt hangját. 

— Milyen sorrendben mentek át a művek? 

— A... a válogatás sorrendjében. 

— Mi az utolsó? 

— Jahanin-szódzsan — pillantott Hinengi gyorsan a jegyzékre. 

— , Mit kerestek Sáhuttun-harindi rétjein, Dzsild-szettun tavainak mélyén, Fon- 
gészin-dzsaharan erdeiben, a Hallirt barlangjában? A boldogságot? Egész idő alatt 
magatokkal hurcoltátok. Ha nem tudtok önmagatoktól boldogok lenni, sehogy 
másképpen nem fogtok tudni. Vagy valamit, ami kisebb jelentőségű, mint a bol- 
dogság? Minek, ha nem vagytok boldogok? — Ezeket mondá Jahanin az egybe- 
gyűlteknek, akik módfelett elcsodálkozának és úgy indulának haza." Mondj még 
egy művet, Hinengi, most valahonnan a közepéről. 


— Nem, ne mondj, Hinengi — mondta Fáhaurt, és intett a mentőknek. — Átme- 
gyünk a kórházba, meg kell vizsgálnom téged alaposabban. 

— Semmi bajom — morgott Ninda, de végül is ellenkezés nélkül tűrte, hogy Hau- 
fá és Angírani kigurítsa a hipnoággyal együtt, egyenesen a közvetlenül az ajtó 
előtt álló mentőkocsiba. A felnőttek is beszálltak, a kocsi fölemelkedett és 
pillanatokon belül egyenesen a kórház egyik helyisége előtt szállt le. 

A vizsgálat hosszú volt és unalmas. Ninda csak feküdt egy ágyon, élőszóval 
Hinengivel és telepatikus kapcsolaton át Szinensivel beszélgetett, hogy ne unja 
magát annyira, a vizsgálatból nem érzett semmit — és nem is lett semmi használ - 
ható eredmény. Ugyanaz jött ki mindenféle módon. Fáhaurt végül széttárta a kar- 
ját. 

— Ezekkel az eszközökkel nem fog menni. Meg kell néznünk az agyadat a szi- 
naptikus kapcsolások szintjén. 

Ninda sóhajtott. 

— Az agyam egészséges, de ha ez téged megnyugtat, akkor tessék, tedd meg, 
csak ne tartson soká. 

— Pedig soká fog tartani, mert ahhoz haddisí-fongdzsirut kell, egy mikroelektro - 
mos analizátor, ami nekünk nincs itt az Aulang Laipon. Nagyon jól fölszerelt kór- 
házunk van, de erre még sosem volt szükség. 

— Vagyis idehozatsz egyet? 

— Nem. Az Auszíni kórházában van egy, és ők itt vannak a közelben. Pont 
feléjük tartunk. Előremegyünk a mentők egyik hajójával. 

Ninda sóhajtott. 

— Szerintem ez az egész teljesen fölösleges. 

— Nézd, a döntés természetesen a tiéd. De az életveszélyt még mindig nem zár- 
hattuk ki. Az agyad elektromos struktúrája teljesen rendellenesen viselkedik. Tu- 
dod, mi a különbség egy érző, cselekvő, gondolkodó ember és egy halott között? 
Az agy elektromos struktúrája, a haturígi. De más veszély is van. Ha a haturígíben 
bizonyos változások zajlanak le, abba nem hal bele az ember, élni fog — már 
amennyire az életnek nevezhető, mert nem tud beszélni, nem tudja a tagjait moz- 
gatni, csak fekszik tehetetlenül. És még nagyon sokféle veszély létezik. Bárcsak 
megnyugtathatnálak, hogy ezek téged nem fenyegetnek, de voltaképpen ugyan- 
annyit tudok, mint amikor beléptem a hipnolaborba. 

— Engem nem kell megnyugtatni — közölte Ninda rendíthetetlen nyugalommal. — 
Pontosan tudom, hogy nem fenyeget semmilyen veszély. 

— Akkor nyugtassuk meg azt a tizenhét orvost is, akik az elmúlt derki során a te 
agyképeidet bújták, jó? 

,, Egyre többen és többen tudtunk róla, hogy Ninda rendkívüli. Mindenki egy-egy 
másik részletét. A teljes képet csak a csoport tagjai ismerhették meg — és nem is 
szabad senki másnak. " 


Szinensi: 
Ninda mentális struktúrája, 
TI. 
Auszíní 
43614. nodzsat nendihilgan 
980 


Az út egy egész napig tartott a gyors mentőhajóval is. Eseménytelen volt, bár nem 
annyira unalmas, mint várta. Elbeszélgetett Fáhaurttal, Hinengivel, Fáhaurt as- 
szisztensével, Dzsenguval és a pilótával, Asszingivel. Sokat tudott mesélni nekik 
a régi korokról, amikor a szúnik a sarangák ellen harcoltak, meg amikor még bé- 
kében éltek Szúnahaum-sínarraómin, meg vándorlásuk kezdeti szakaszáról a há- 
ború után. Most tanulta mindezt. Meg persze az út felét átaludta, hiszen éjszaka 
indultak. A felnőttek nem aludtak, őrá vigyáztak, a javun-tuekan hálója végig raj - 
ta volt a fején, Fáhaurt megmondta, hogy ezt muszáj. 

— El kell viselned, hogy ez állandóan a fejeden lesz. Lehet, hogy napokig, leg - 
feljebb később más műszer helyettesíti majd. 

Ninda mosolygott. 

— Én csavargó voltam Szindorián. 

— Tudom, és? 

— Egy szindor csavargó mindig hord sapkát. Az ma is mindig a fejemen van. Ezt 
az egyet megtartottam a régi életemből. Úgyhogy nem fog zavarni. 

— Rendben. Egyébként ha akarod, nyugodtan hordhatod rajta a sapkádat is. 

A mentőhajó — Hilparin Rógautinak hívták — kicsi volt, de célszerűen rendezték 
be. A pilótafülke mögötti nagyteremben Ninda feküdt egy ágyban, körülötte a 
többiek kényelmes fotelekben üldögéltek — a többi ágy összecsukva rejtőzött vala- 
hol —, hátrébb volt két fürdőszoba és egy konyha, meg egy raktár, élelemmel, 
gyógyszerekkel, orvosi eszközökkel. Még hátrébb pedig hat kis alvófülke. A fon- 
tosabb eszközök a nagyterem faliszekrényeiben voltak, amik az ajtók kivételével 
mind a fal minden részét beborították, rengeteg apró fiók és ajtócska volt rajtuk, 
kis táblákkal, hogy hol mit tartanak. Fáhaurt azt mondta, egy ilyen hajón egyszer- 
re négy beteget láthatnak el, beláthatatlanul sokféle betegségen és sérülésen tud- 
nak segíteni. Sokszor megesik, hogy természeti katasztrófák színhelyénél felhők- 
ben jelennek meg ezek a kis hajók, hogy segítsenek a sérülteken. Csillagközi 


egyezmény kötelez rá minden világot és államot, hogy ilyenkor a bajbajutottak 
segítségére siessenek. 

Az Auszíníből egyelőre nem látott semmit. Amikor kinyílt az ajtó, egy hatalmas 
dokktérben voltak, s ahogy Fáhaurt kigördítette az ágyat, Ninda egy csomó kisha- 
jót látott mindenfelé, meg egy magas férfit, a kitűzőjét nem látta. 

— Erre menjetek — mutatta az irányt. Fáhaurt, Hinengi és Dzsengu sietve követte 
Ninda ágyát, amit valamelyikük távvezérelt. A magas férfi nem tartott velük. Vé- 
gigmentek egy folyosón és befordultak valahová. 

— Rendben, megérkeztünk — mondta Fáhaurt. — Itt van a haddisí-fongdzsirut. 

Ninda körülnézett. A helyiség, ahova került, hasonlított arra, ahol derkunlázzal 
feküdt az otthoni kórházban. A haddisí-fongdzsirut egy kis szekrényke volt, amit 
Dzsengu odagördített az ágy mellé, és nyomban hozzálátott üzembe helyezni. 
Nem, nem is szekrényke, állapította meg Ninda. A gép a szekrényke tetején fe- 
küdt, az alsó fiókokban a tartozékai lehettek. Maga a gép nem volt nagyobb egy 
csecsemőnél. 

— De hiszen ez sokkal kisebb nálam. Miért nem lehetett ezt áthozni hozzánk? 

— Mert itt is szükség van rá — felelte Dzsengu, és elővett egy érzékelőhálót az 
egyik fiókból, nagyobbat és bonyolultabbat, mint a javun-tuekané. — Ez nagy kór- 
ház, itt több beteget kezelnek egyszerre, mint a mi hajónk egész népessége. 

— Mekkora ez a hajó? 

— Nagyon nagy, egymillióan élnek rajta, és sok árut is szállít. Nos, most leve - 
szem rólad a javun-tuekant, és ezt teszem a fejedre. Ugyanúgy nem fogsz érezni 
semmit, mint eddig. 

— Tudom — felelte Ninda, és nyugodtan hagyta, hogy a szakállas asszisztens 
óvatosan kinyitogassa a kis csatokat, amik a fejére szorították a hálót, leemelje, 
aztán a helyére tegye a haddisí-fongdzsirut hálóját... hálójának néhány érzékelő - 
jét. És Fáhaurtra nézett. 

— Rendben, kezdhetjük — bólintott az orvos, és egy bonyolult, színes grafikont 
kezdett tanulmányozni egy nagy képernyőn, amit Hinengi tolt oda. Néhány pöt- 
työt arrébb tolt az ujjával. — Jó, Dzsengu, a kettest és a hármast lejjebb, a B sáv- 
hoz közelebb. — A másik férfi végtelen aprólékossággal lejjebb tolt két érzékelőt 
Ninda halántékán, talán egy nirríginnel vagy még annyival sem. — Ez jó lesz. Néz - 
zük a másik oldalon. 

Ott is megismételték a szertartást, s a háló elülső része rásimult Ninda homloká- 
ra. Aztán jött a tarkója, s végül két pont a két füle mögött. Beletelt vagy egy limli - 
be, mire a háló rákerült Ninda fejére. Dzsengu minden egyes megtalált pontot kü- 
lön kis eszközzel rögzített Ninda bőréhez vagy hajához. Hinengi adogatta őket. 
Amikor a háló öt pontját rögzítették, ketten álltak neki az összes többi érzékelő - 
nek. Ez is igénybe vett pár matit. Fáhaurt ezalatt a képernyőt figyelte és folyton 
igazgatott valamit a színes pöttyökön. 


— Rendben, ezzel megvagyunk — mondta végül. — Csináljunk egy próbát. — Intett 
a képernyőnek, s az hirtelen elsötétült. — Nézd ezt, Ninda. Ez fekete. Kérlek, gon- 
dolj erősen a fekete színre. 

Ninda bólintott. 

— Most a pirosra. 

A képernyő hirtelen világosszürkére váltott. Ninda meglepve nézett a felnőttek- 
re. 

— Semmi baj. Ez sosem működik jól elsőre. Te fengrázol, ugye? Hát ha az 
Aulang Laip parkjának végéből akarnál egy fengirit rádobni egy sombirra, amit a 
park másik végén helyeztek el, méghozzá bekötött szemmel, milliószor több esé- 
lyed lenne, mint nekem, hogy elsőre eltaláljam a szinapszisaid kapcsolási sémáját. 

— Beszélj egyszerűbben, Fáhaurt — szólalt meg Hinengi. — Ez egy gyerek. Azt 
akarja mondani, sien, hogy amikor nem az a szín jelenik meg, amire gondoltál, az 
nem a te hibád, hanem az övé. 

— Így van — bólintott az orvos —, köszönöm a kiigazítást. — Beszéd közben len- 
dületesen igazgatott egy csomó színes pöttyöt a szürke képernyő egyik sarkában. 
— Ennek a gépnek az a dolga, hogy kivetítse a gondolataidat... no, ezt persze ne 
értsd szó szerint. Ha azt mondanám, hogy gondolj mondjuk egy helyre, ahol Szin- 
dorián jártál, hát ez a gép abból soha semmit nem tudna elkapni. Ilyet semmilyen 
gép sem tud, de nem is erre való. No, hát ez már legalább piros. 

Ninda lebiggyesztette a száját. A képernyő valami piszkosrózsaszín árnyalatot 
mutatott. 

— Tudom, nem tetszik, de benne van a piros gondolati sávjában. Első közelítés - 
nek jó. Most gondolj a zöldre! 

Megint szürke jött ki, amit Fáhaurt lassan átalakított valami fakó kékeszölddé. 
Aztán a sárgára kellett gondolni, és a kapott szín már nem volt teljesen szürke, né - 
mi sárgás árnyalat volt benne, s mikor Fáhaurt megigazította, egészen sárgaszerű 
volt, kissé zöldes. Aztán megint a piros jött, aztán a kék. Egyre közelebb jutottak 
a kívánt színekhez. 

— Rendben. Jöhet a finomhangolás. 

Dzsengu már felkészült, a fiókból kivett egy köteg kemény lapot, s odaadta 
Nindának. 

— Válassz egyet — mondta. — Tartsd magad elé és csak nézd. 

Ninda végiglapozta a köteget. Húsz kártyalap, mindegyik más színű, nem volt 
rajtuk semmi más, csak a puszta szín. S ahogy lapozta őket, észrevette, hogy a 
képernyőn színek váltakoznak. Nem egészen azok, amiket látott, de hasonlók. Vé- 
gül kiválasztott egy lilát. Fáhaurt hosszan szabályozgatta a készüléket, és meg- 
kapta ugyanazt az árnyalatot. Valamilyen műszerrel ellenőrizte is. 

— Rendben, csináljunk még egy próbát. Válassz egy másikat. 

Ninda kivette az okkersárga kártyát, s egyből megkapta a színt a képernyőn is. 

— Jó. Készen vagyunk. Most nézz körül a szobában. 


Ninda körbejártatta tekintetét, és észrevett egy csomó színes tárgyat. Egy piros 
dobozkát a polcon. Egy lilát. Egy sárga virágot kis műanyag tartóban, ami kék 
volt. Egy narancssárga kis orvosi eszközt. És hát a fal mintája halványzöld volt. 
Ahogy észrevette ezeket a színeket, a képernyőn sorra megjelentek mind. 

— Jól van — mondta Fáhaurt. — A beállítással megvagyunk. Hány óra? 

— Hatvanhét — felelte Hinengi. — Majdnem egy derkink ráment. 

— Akkor, azt hiszem, ideje aludni mennünk. Ninda, a vizsgálat egyszerűen an- 
nyi, hogy figyeljük az agyad működését. De időbe telik. Egy nap körülbelül, és 
ezalatt ugyanúgy kell élned, mint máskor. Rendben? 

Ninda bólintott. 

— Ez rendben van. Az alvás nem. Éhes vagyok. 

,, És arra gondoltatok már, hogy Ninda is ember? Egyszer ő is meg fog halni. Ho- 
gyan forog tovább a Galaxis? Csak hallgatni tudnánk, ha nem létezne zene. Mit 
tennénk Ninda nélkül? " 


Sileni: 
Ninda élete, 
670. 


Persze nem étterembe mentek, hanem janniíhaumba. Négy szúni, aki egy egész 
napja úton van, hová is mehetne máshová, mondta Dzsengu vidáman. A pilóta 
nem volt velük, ő már érkezéskor elment a maga dolgára. 

A legközelebbi janníhaum nem volt messze. Gyalog mentek, Fáhaurt kijelentet- 
te, hogy Ninda lába egészséges, az agyát pedig normálisan kell használnia, külön- 
ben a vizsgálat nem ér semmit. Tehát járkáljon, nézzen körül a hajón, táncolja kö- 
rül az örök tüzet, játsszon fengrát, csináljon, amit akar. Ők sem lesznek mostantól 
a sarkában, aludni nekik is kell, és itt is van mentőszolgálat, ha bármi gond adód- 
na. 

A jannihaumban ugyanúgy fogadták őket, mintha otthon lennének, és ők ugyan- 
olyan természetességgel ültek le egy asztalhoz. Nem voltak sokan, úgy egytucat- 
nyian, de hát késő éjszaka volt. Mielőtt leültek, Hinengi odahajolt Nindához. 

— Menj, köszöntsd az Őrzőt, másik hajóról jöttünk, illik köszönni az ő hajójuk- 
nak. 

Ninda meglepődött. 

— Miért én? 

— Miért ne? 


Ninda tehát odasétált az Őrzőhöz, aki egy magas fiú volt, a bőre éppen olyan vi- 
lágosbarna, mint az Aulang Laipon az emberek felének. Az Őrző szokásos tevé- 
kenységét folytatta, a sorgitinrögöket igazgatta a janníruannal, de most ránézett. 

Ninda a homlokára tette a kezét. 

— Aulang Laip köszönti Auszínít — mondta. 

A fiú is a homlokára tette a kezét. 

— Auszíni köszönti Aulang Laipot és örömmel látja vendégül a tűznél. 

— Testvérek vagyunk a tűz lángjainál — felelte Ninda. 

— Auszíni örök tüze minden szúni örök tüze — felelte a fiú, és visszatért a mun - 
kájához. 

Vacsora után Dzsengu nyomban felkelt és jó éjszakát kívánt, ő már álmos volt, 
említette korábban, hogy korán kelt előző nap, útközben pedig ő sem aludt, ahogy 
a többi felnőtt sem. Nindát ez nagyon zavarta, már induláskor kérte, hogy aludja- 
nak nyugodtan, őrá vigyáz a javun-tuekan, vagy ha már mindenáron ők akarnak 
vigyázni rá, hát aludjanak felváltva. Semmit sem segített, mindhárman átvirrasz - 
tották az előző éjszakát. Most, hogy Ninda fején ott volt a haddisí-fongdzsirut há- 
lója, sokkal nyugodtabbak voltak. 

— De hová megy? — kérdezte, amikor Dzsengu kisétált a janníhaumból, menet 
közben is jó éjszakát kívánva egy beszélgető csoportnak, akik viszontkívánták. A 
, Jó éjszakát" volt az egyetlen köszönés, amit a szúnik közül mindenki használt. 

— Aludni, hisz hallhattad — felelte Hinengi. 

— Úgy értem, aludni hová? Vissza a hajóra. .. a mentőhajóra? 

— Nem, az nem arra való. Valaki átvette Asszingi helyett, és ha kell, elindul 
vele. Az is lehet, hogy már messze jár. Dzsengu megnézi a suagján, hol van a leg- 
közelebbi gantir, kivesz egy szobát és lefekszik. 

— De hisz van lakása az Aulang Laipon. 

— Persze, de itt is kell aludni valahol. Ha másik hajón tartózkodsz, ugyanúgy 
megillet egy szoba, mint otthon. Vagy ha család utazik együtt, akkor nagyobb la- 
kás is. Te is kivehetsz egy gantirlakást, ettől az otthonit még nem fogják kiadni 
másnak. Csak ugyanazon a hajón nem lehet egyszerre két lakásod. Nos, én is me - 
gyek, fáradt vagyok már. Jó éjszakát. 

— Jó éjszakát. 

Ők Fáhaurttal még üldögéltek egy kicsit, aztán az öreg orvos kiitta a siddintuját 
és ő is elköszönt. Ninda maradt még, bár már száz is elmúlt, de nem volt fáradt. 
Egész nap feküdt, egy csomót aludt is az úton. 

A jannihaumban ilyenkor éjszaka is nyüzsgőbb volt az élet, mint az Aulang Lai- 
pon. Nagy hajó. Gyakran odajött hozzá valaki, üdvözölte a köszönést nem hasz- 
náló, mégis közvetlen és udvarias szúni szokások szerint, megtudakolta, nincs-e 
szüksége valamire. Nindának azonban nem volt szüksége semmire. Csak most ér- 
kezett, de pontosan tudta, hol találhat éttermet, nongirt vagy fadmilt, mosdót, pi- 
henőszobát vagy akár egy gantirlakást, ahol megalhat — azaz persze nem tudta, de 
ott volt a suagja, az megmond mindent -, tudta, hogy itt éppen úgy bemehet min- 


denhová, mint a saját hajóján, mert az ajtókat nem zárják, csak azokat, amik a su- 
árból nyílnak a hajóra, de ő azokon is vissza tud jönni, ha netán kimenne a suárba, 
hiszen az ujjlenyomata az egész Testvériségben mindenütt működésbe hoz min- 
denféle zárat. Itthon volt, pedig semmit sem tudott erről a hajóról azon kívül, 
hogy nagy. 

S tudta, hogy bárhol, a Testvériség bármelyik hajóján otthon fogja érezni magát. 
Vajon Szúnahaum és a többi világuk is úgy van berendezve, hogy bárhová csöp- 
pen az ember, úgy érezze magát, mint aki hazaérkezett? 

Vajon más népek világai miért nincsenek így berendezve? 

Szindoria például. És nem csak a csavargók számára, amint gondolhatná, ha 
nem találkozott volna Ámmaíttal — de találkozott, apróra feltérképezték az elméjét 
Szinensivel és a kirikkel, bár őket nem is látta, de ők tisztán érzékelték és részle- 
tesen feltárták. Az, amit most Fáhaurt csinál az ő agyával, az Ámmaít elméjében 
végzett kutatáshoz képest olyan, mintha Szindoriát a Vüüryú utca egyik házának 
tanulmányozásával akarnák megismerni. Ők tehát behatóan ismerik Ámmaít el- 
méjét és tudják, hogy lehet valaki gazdag és tekintélyes Szindorián, akkor sincsen 
otthon sehol máshol, csak a saját házában. Azt pedig Ámmaít elbeszéléséből tudja 
— hiszen az agyában tárolt ismereteket nem tudja ellopni, csak azt a gondolatot ér- 
zékeli, amit ő akkor éppen gondol —, hogy milyen bonyolult és sokszor üres szer - 
tartások szerint érintkeznek a gazdagok. Például ha Ámmaít elmegy egy férfi ba- 
rátjához, akkor annak illik itallal kínálnia őt, de a yéln szót kell használnia, ami 
alkoholtartalmú és alkohol nélküli italra egyaránt vonatkozhat. A kínálást illik el- 
fogadni. Aztán étellel is megkínálja, de azt nem illik elfogadni. Ha viszont egy nő 
barátjához megy látogatóba, azzal először is nem illik kettesben maradnia, hacsak 
nem szerelmi kapcsolat van vagy alakul közöttük, és itt az italra a S$uwl szót kell 
használni, ami egyértelműen alkoholmentes italt jelent — csakhogy ettől még Ám- 
maít kérhet alkoholosat is, tehát a dolognak semmi értelme. Kivéve a lúrléwnát és 
hasonló erős italokat. Azt nem illik kérni, ha egy nőnél van látogatóban, és a nő- 
nek sem illik vele megkínálnia. De egy barátnőjét igen. Tökéletesen értelmetlen 
az egész. 

Szindorián a gazdagok azok, vagyis hát leginkább az igazán gazdagok, a felső - 
városiak, akiknek az élete aránylag a legközelebb áll a szúnikéhoz. És üres cere- 
móniákon, rituálékon keresztül érintkeznek. 

Hirtelen eszébe jutott, amit Rangáhuapnál olvasott... dehogy olvasott, tegnap 
töltötték a fejébe, mindegy... a Dahambi nevű világon élt szemman társadalom- 
ról, akik szintén teljesen rabjai voltak az illemtudó szokásaiknak, vagyis persze 
náluk is csak a gazdagok, a kiváltságosok, a szegényeknek dolgozni kellett ott is. 
Úgy látszik, a Galaxisban időről időre minden megismétlődik. 

Bocsánat. Rangáhpuat. Az ő nyelvjárásában így mondták. Ninda olyan tisztán 
emlékezett a hipnoálombeli találkozásukra, mintha valóság lett volna, és ugyan- 
úgy fel tudta idézni Rangáhpuat alakját, mint például Angrolímiét, akit számtalan- 
szor látott, Rangáhpuatról pedig egyetlen hitelt érdemlő ábrázolás sem maradt 


fenn. De neki olyan, mintha a barátja lenne, akivel együtt kalandozták végig a Ga- 
laxist. 

A szindorok is olyanok, mint a régi szemmanok. Aki a megfelelő szavakra a 
megfelelő szavakkal válaszol, az közülük való, azt örömmel fogadják, bár azt is 
meglehetős távolságtartással. De aki nem tudja a finom úri illemet, azt kirekesz- 
tik. Az valami felkapaszkodott bunkó. 

Ő semmilyen szúni illemet nem tudott, amikor beesett az Aulang Laipra a 
dimakocsi tetején. Mégis úgy kezelték már első naptól, mint közülük valót. 

nf-16 Kis Őrző 


,, Tudni jó. De az rossz, ha visszaélünk a tudásunkkal. Ha úgy fejezzük ki tudásun- 
kat, hogy lekicsinyeljük a másikat, amiért ő nem tudja, az visszaélés. " 


Ninda: 
A fény lúmái, 
19. 


Százhúszra járt már az idő. Ninda magában megállapította, hogy a szúnik itt is ha- 
misítatlan, igazi szúnik. Negyven körül volt, hogy egy néni, Sangili odajött hozzá 
és nagyon kedvesen megkérdezte, mi a baj, miért nem megy lefeküdni, Ninda pe- 
dig elmagyarázta, egész nap aludt, és neki holnap nincs iskola, orvosi vizsgálat 
van — amire Sangili értőn biccentett, látva a fején a sapka alól kilátszó érzékelőhá - 
lót. És ezt azóta nem kérdezte meg senki. Nyolc limli alatt legalább hússzor jött 
oda hozzá valaki és kérdezte meg, nem éhes-e, illetve kínálták is sok mindennel, 
meghívták az asztalukhoz, és ő el is fogadta a meghívást, evett-ivott, beszélgetett 
velük — bár máshol járt közben az esze —, másik asztalokhoz is odaült, egyszóval 
mindenki úgy bánt vele, ahogy a szúnik mindig szoktak a gyerekekkel — de azt 
nem kérdezték többet, hogy nem kellene-e lefeküdnie. Pedig Sangili nem sokkal 
később elment. 

Száz után már megfogyatkozott a janníhaum népe, ilyenkor már csak azok van- 
nak, akik reggel nem fognak dolgozni. Százhúszra már csak néhány ember maradt 
a jannihaumban, és ők is szállingóztak. Egy idős asszony, Suandí, aki a Ninda 
melletti asztaltól kelt fel, öreges léptekkel indult kifelé, de egyszer csak feljajdult 
és megbillent, fájlalta valamijét. 

Ninda összerezzent. A Tűz Őrzője eldobta a janníruant és hosszú lábaival egy- 
kettőre ott termett, fölkapta az öregasszonyt, többen is odasiettek, de Ninda nem 
rájuk figyelt. 

A janníruan! Az örök tűz nem maradhat őrizetlenül! 


Fölpattant és odarohant. Gyorsan ledobta a köntösét, az lángot foghat, és felkap- 
ta a fémpálcát. Nem volt könnyű. Fogalma sem volt, honnan tudják az Őrzők, mi- 
kor melyik röghöz nyúljanak és mit tegyenek vele, de ha tudná, akkor sem biztos, 
hogy meg tudná csinálni. Mindegy. Akármit csinál, az csak jobb lehet, mint ha a 
janníruan a padlón fekszik. A janníruannak sehol máshol nem szabad lennie, csak 
az Őrző kezében — kivéve persze az éppen használaton kívülieket —, és semmi 
mást nem szabad csinálni vele, csak az örök tüzet gondozni és bizonyos 
szertartásokon a tűz jelképeként használni, mint az esküvőn is tették. A padlón 
nem fekhet. 

Alsóruhában lépett fel a Tűz Otthonának peremére, amit egyébként az Őrzőn kí- 
vül senkinek sem szabad. Hirtelen sokkal melegebb lett. Persze, belépett a hőzáró 
légrétegbe. Átemelte a pálcát a perem fölött és a túlsó végét — külön neve volt: ru- 
angit — rátette egy sorgitindarabra, ami nem égett. Megpróbálta a már égő részek 
felé lökni, hogy meggyulladjon. Némi üggyel-bajjal sikerült. Aztán arrébb lökött 
egy másik rögöt. Közben a szeme sarkából látta, hogy megjönnek a mentők és el- 
viszik Suandít, de csak a munkájára összpontosított, nem is figyelt a világra. 

Aztán egy kéz érintette meg a vállát. Összerezzent, fölkapta a fejét. A Tűz Őr- 
zője volt, ott állt mellette, mosolygott és a homlokára tette a kezét. Ninda sietve 
viszonozta. 

— Köszönöm, Kis Őrző, hogy gondoskodtál helyettem Auszíni örök tüzéről. 

— A Felhő gyermeke vagyok — felelte Ninda, ügyelve, hogy a nevét ne mondja, 
hiszen az Őrzőnek nincsen neve, amíg betölti hivatalát. 

A nagyfiú kinyújtotta felé a kezét. Ninda át akarta adni a janníruant, de az Őrző 
a másik kezét is nyújtotta, megfogta Ninda derekát és gyengéden leemelte a pe- 
remről. Csak azután vette át tőle a janníruant, az Őrzők szokott, szertartásos mód - 
ján. S ott állt mindenki, aki még volt a janníhaumban, és homlokukra tett kézzel 
üdvözölték. 

Ninda Szindoriáról jött, ahol csavargó volt — de ez nem különösebben izgatta a 
szúnikat. Néha kérdezgették Szindoriáról, meg hát persze számon tartották a 
tényt, hogy ő ott élt azelőtt. Megtalált egy elveszett gyereket Sielunton — ez még 
kevésbé érdekelte őket. Interjút adott Nombokának, ami miatt az ő nevével tüntet - 
tek Szindorián — ez meg aztán végképp érdektelen volt nekik. Akárcsak a Karri 
körüli politikai botrány és benne Ninda nemlétező szerepe. 

De arról, hogy felvette a földről a janníruant és megpiszkálta az örök tüzet, már 
aznap tudott az egész Auszíni, és délelőtt, amikor Ninda a kórházban ült Fáhaurt- 
tal, Dzsenguval és még nyolc orvossal, belépett a Tűz Őrzője, ugyanaz a fiú, aki- 
vel az éjjel találkozott, a fekete Őrző-egyenruhában, ugyanúgy, mint az éjjel. Az 
orvosokra mosolygott, elnézést kért, s Nindához lépett, aki a helyiség közepén ül- 
dögélt egy kis asztalnál, előtte, mint a szúniknál mindig, enni-innivaló. 

— A Tűz Őrzője köszönti a Kis Őrzőt — mondta homlokára tett kézzel. Ninda a 
mozdulatot viszonozta, a szavakra nem volt ideje felelni, az Őrző folytatta. — Aki 
a bármilyen okból kiesett Őrző helyére lép, nehogy Szúnahaum tüze egyedül 


érezze magát, bármilyen rövid időre, az a Kis Őrző, attól kezdve mindig. Kérlek, 
fogadd el ezt kis hőstetted emlékére. 

S egy mozdulattal kibontva átnyújtott Nindának egy ugyanolyan fekete Őrző- 
pólót, mint a sajátja, csak kisebbet, a mellén a ferde piros csíkkal és Szúnahaum 
hétágú csillagával. 

Ninda zavartan nézett rá, aztán a körülötte állókra, majd megint az Őrzőre. 

— Fogadd csak el — biztatta Hinengi mosolyogva. Mindenki mosolygott. 

—Kis Őrző — tette hozzá Fáhaurt. — Ninda valósággal gyűjti a címeket — 
magyarázta a többieknek. — Sinnarszési is volt már, és hangin-fiengéni akar lenni. 

— Nocsak — mondta Solgelszit doktornő, miközben Ninda meghatottan felállt, 
kibújt a köntöséből, és az alsóruhára felvette a fekete pólót. Az Őrző valahonnan 
elővarázsolta a nadrágot is. — A bátyám hangin-fiengéni. Sok érdekes dolgot tud 
mesélni ezzel kapcsolatban. 

Ninda felhúzta a nadrágot és boldogan lépett a falitükör elé, hogy megszemlélje 
magát. Az Őrző odaállt mellé. Teljesen egyformák voltak. A janníhaum tüzének 
két Őrzője, egy nagy meg egy kicsi. 

Ninda a fiú nyakába ugrott és megköszönte. Aztán, amikor az elment, ő a 
doktornőre nézett. 

— Fhangít is tanulok — közölte vele —, fhangímester szeretnék lenni. 

— No lám. Én is az vagyok. Mikor kezdted? 

— Két éve Áhaninon találkoztam egy mestercsaláddal, ők magyarázták el, mi az, 
addig nem is hallottam róla. És kaptam tőlük egy gyerekdóarkészletet. Azóta ta- 
nulok. Eljárok az Aulang Laipon fhangísilgunba, és már írtam egy-két lúmát is. 

— Szép. Az első dírben, gondolom. 

— Igen, de ismerek néhány khát felsőbb dírekből is. 

— Mondj egyet. 

— Rakthinszá. 

— Mit jelent? 

— A tudás manifesztuma. Ha tudunk valamit, hogyan használjuk fel, hogyan fe- 
jezzük ki? 

— Látod, ezt a khát én sem ismerem. Nem is tudom, hogy kell használni. Én a 
harmadik dírben járok. 

Ninda gondolkodott egy-két pillanatig, majd egy fali képernyőhöz lépett és ha- 
tározott mozdulatokkal rajzolni kezdett rá. Három egységet alakított ki, amik há- 
romszög alakban érintették egymást, középen üresen maradt egy hely. 

— Értem — mondta Solgelszit. — Szép gondolat. Te találtad ki? 

— Igen, én. Épp most. 

nf-17 története 


,, Mindenre odafigyel, minden érdekli. Mindent és mindenkit megfigyel és kiele- 
mez. Véleményt ritkán nyilvánít — ha mégis, az csak egy töredéke annak, amit 
gondol, az is leegyszerűsítve." 


Sileni: 
Naplóm Nindával, 
43982. nisszugópan 


Egész nap tartott a vizsgálat, de nem sokban különbözött attól, hogy beszélgettek. 
Egy ideig ott a kórházi szobában, aztán kimentek sétálni. Megkérdezték, mire kí- 
váncsi legelőször az Auszínín, és elvitték egy háromszor akkora parkba, mint az 
Aulang Laip nagy parkja. Ninda egy darabig ballagott a fák és bokrok között, 
meg-megérintette őket, az orvosok pedig vele sétáltak és figyelték a műszereiket, 
hogyan reagál mindarra, amit tapasztal. Aztán Ninda leült egy fa tövébe. 

— Gyertek, üljetek le. 

AZ orvosok letelepedtek a fűbe. 

— Te ide mellém, Fáhaurt. Dőlj neki a fa törzsének és érezd a szeretetét. 

Fáhaurt felvonta a szemöldökét, de nem szólt semmit, leült Ninda mellé és neki- 
dőlt a fának. 

— Te nagy feszültségben élsz, amióta ott a hipnoszobában jelzett a riasztó. Nem 
tudom, miért jelzett, csak azt, hogy az agyam makkegészséges. Te azonban ezt 
nem hiszed, mert a hivatásod szabályai azt mondják, hogy nem szabad ezt hinned, 
mert ha a riasztó jelez, akkor nagyon nagy baj van. De nincs. A gép tervezői sem 
tudhattak előre mindent. Azért hoztalak ide, hogy viszonozzam a gondoskodáso - 
dat. Hunyd le a szemed és koncentrálj a fára. Érezd a szeretetét, és oldódni fog a 
feszültséged. 

Az öreg orvos homlokráncolva nézett rá. — Nem hiszem, hogy szerepet kellene 
cserélnünk. Én vagyok a te orvosod, nem fordítva, és te nem vagy pszichiáter. 

— Ne beszélj annyit. Engedd el magad és koncentrálj a fára. 

Fáhaurt sóhajtva engedelmeskedett. 

— Andaur Hárahongi — mondta Ninda csendesen. — Kis falu a Dzsíamang olda- 
lán, tízezer évvel a háború előtt. Száz-százötven kis házikó, nagyrészt a hegyről 
lendületesen alásiető Ingsé két partján. Csupa öregember, egyetlen fiatal házaspár 
gyerekekkel. Az öregek már nem dolgoznak, üldögélnek a kis főtéren, beszélget- 
nek. Esténként hallgatják a kicsiny Dzsuhuja énekét, és Rohpi anyó régi története - 
ket mesél. Egy világról, ahol valaha őseik éltek. , Lian, lian, lian. Idő, idő, idő. 
Mert voltak idők a mi időnk előtt is, és lesznek ezután. Az idő végtelenségében a 
mi életünk és világunk élete csak egy szempillantás. Nem tartott tovább annak a 
világnak élete sem, ahol egykor az emberi faj meglátta a napvilágot, Ősi Földnek. 


A világegyetem idejének végtelenségében csak egyetlen szempillantás. Lian, lian, 
lian. De ezen a világon élt a leghosszabb ideig az ember. Számtalan évezred telt el 
azóta, hogy elhagytuk Ősi Földet és idejöttünk Szúnahaumra, de emlékszünk rá, 
mert emlékeztetnek a régi írások. Ősi Földön millió és millió évezredig élt az 
ember, mielőtt megtanult volna felszállni világáról és elindulni az űr felé, Ősi 
Föld embere sokáig azt hitte, az övé az egyetlen létező világ. Lian, lian, lian. 
Halljátok és lássátok, szúnik, a Felhő gyermekei, s adjátok tovább utódaitoknak, 
akárcsak Aurangiszurat anyánk Sziane üzenetét, hogy él még Ősi Föld, és ha 
elpusztul, akkor is él, és él Szúnahaum, és ha elpusztul, akkor is él, mert minden 
és mindenki él és életben is marad mindaddig, amíg őrzik emlékezetét az idő 
folyamában utána jövők. Hát meséljétek a régi történeteket." Ezeket mondta 
Rohpi anyó, majd utána az unokája, Salluli, aztán Hirhengu apó, s még ezren és 
millióan, át az idő szövevényén, sorra elmondották a régi történeteket és 
feljegyezték az újabbakat, mert azok is régiek lesznek egyszer, ahogy a régiek 
egykor újak voltak. Simnunná. 

— Simnunná — felelte az orvos. — Szépen beszélted el. 

— Ez a Szúnahaum-sóhipunból való. 

— Ismered ezt a szót: száhpain-sédauni? 

— Igen. Mesélőt jelent az ősi nyelven. 

— Ennél egy kicsit speciálisabb. Mesélő, de egy bizonyos fajta mesélő, olyan, 
aki Szúnahaum-sínarraómi régi történeteit meséli. Kevesen vannak. A miénk, az 
Aulang Laipon utoljára a nagybátyám volt, de ő már sok éve nem él. 

— Akkor én leszek a következő — felelte Ninda határozottan. 

Fáhaurt mosolyogva bólintott. 

— Rendben. Amit az utolsó hipnokezeléssel kaptál, annak elégnek kell lennie 
hosszú időre. És muszáj is, hogy elég legyen, mert nem fogom engedélyezni a to- 
vábbi kezeléseket. 

— De hát miért nem? — hökkent meg Ninda. 

— Nem látom biztosan, hogy mi történt, amikor megszólalt a rögzítő. A regiszt- 
rált adatokból képtelenek vagyunk kideríteni. Az agyadat még vizsgálni fogjuk 
egy ideig, de egyre valószínűtlenebb, hogy még rábukkanhatunk bármire. De az 
biztos, hogy ez neked veszélyes. Békülj meg a gondolattal, hogy nem kapsz több 
hipnokezelést. 

— De hiszen az agyamnak semmi baja. 

— Elhiszem, de mi orvosok vagyunk, nekünk biztosra kell mennünk. Ha eltelik 
mondjuk húsz év és nem észlelünk rendellenességet, akkor fontolóra lehet venni. 
Addig nem. 

Ninda tűnődött egy kicsit. Húsz év... az hatszáz nap. Annyi baj legyen. Kivárja. 

— Rendben van, de gondolom, nem az a szándékod, hogy a húsz év alatt folyton 
vizsgálgatni akarsz. 

— Nem, természetesen nem, amíg nem merül föl valamilyen rendellenesség gya- 
núja. 


— Nem fog. Kiengedhetsz a feszültségből. 

Fáhaurt elmosolyodott. 

— Lesz helyette másik. Megkértek, hogy nézzem meg egy betegüket. Ő tényleg 
beteg, elég súlyos eset, úgyhogy maradok még, talán egy évig. 

— És én? 

— Most kivárjuk, hogy véget érjen ez a mérési ciklus, aztán levesszük rólad a 
hálót, valamikor este. Addig ismerkedj ezzel a hajóval, sétálgass, érezd jól magad. 
Ez itt a jannihaum. 

— És hogyan jutok haza? 

— Az Aulang Laip felénk tart. Azt hiszem, még megálltak valami világon, meg 
lassúbbak is, mint a mi mentőhajónk, de holnapután bedokkolnak erre a hajóra, és 
egyszerűen átsétálsz. 

— Értem. Jól van. Én rendben leszek, de te is legyél rendben, Fáhaurt. Meg ti is 
— pillantott körbe az orvosokon. — Ti is nagyon feszültek vagytok mindig. Még fe- 
szültebbek, mint Fáhaurt, nyilván mert egy nagy hajón éltek, ahol sok a beteg, és 
máshonnan is idehozzák a nehezebb eseteket. Időnként muszáj kikapcsolódnotok. 
Mit szoktatok csinálni olyankor? 

Az orvosok válaszoltak, mint minden szúni általában, ők pedig különösen 
készségesen, hiszen a vizsgálathoz tartozott, hogy Ninda agyát folyamatos impul- 
zusok érjék. Solgelszit olvas, zenét hallgat, fest. Ronkigu regényeket ír. Hirráhuni 
úldjátékos, méghozzá elég ismert. . . 

— Az mi? — tudakolta Ninda. 

Hirráhuni válasz helyett elővette a suagját, kicsit megsimogatta és eltette. Várt. 
Negyed mati sem telt bele, s egy teherhordó libbent fölé. Az orvos levett róla egy 
hosszúkás, fehér dobozt, s a teherhordó elszállt. 

— Ez egy úld — mondta Hirráhuni, fölkelt, odaült Ninda mellé a fa tövébe, és az 
ölébe fektette a dobozt. Valamit megnyomott rajta, s az feltárult. Ninda számtalan 
színes gombot, kapcsolót pillantott meg, s a férfi felé néző oldalon egy sor fehér 
lapocskát, amik között rövidebb feketék sorakoztak. 

— Láttál már ilyet? 

— Nem, még sosem. 

— Nyomd meg valahol. 

Ninda lenyomta az egyik fehér lapocskát, s a készülékből átható, zengő zenei 
hang szólalt meg. 

— Ez egy hangszer! 

— Igen. Gyakori típus, milliószám használjuk mindenhol, biztosan hallottál már 
úldzenét. 

Hirráhuni lenyomott néhány színes gombot, aztán játszani kezdett. 

Ninda hallgatta, s lelki szemei előtt megelevenedett a Sattahí-fennsík füves sík- 
sága, afölött repült, pedig sosem látta, csak könyvből ismerte. A Szildim-vízesés 
szivárványos fátyola, ahogy a Szesszi roppant víztömege aláhullva párába burkol- 


ja a környéket. Illong sziklatornyai az ezrével röpködő, suhogó szárnyú 
jillákkal. . . 
Igen. Hiszen a zene is történeteket mesél. 

nf-18 titkosszolgála 


, Ha elmesélsz egy történetet, a hallgatóid lelkében olvashatsz — akárcsak ők a ti- 
édben és azéban, aki a történetet megírta. A zenénél ugyanez a helyzet." 


Lí-Nindaran: 


Gondolatok, 
33. sómir 
Syyndoreia 
Kafndim 


57. úaükan 15. 
a lila órája 


— Természetesen lojális vagyok a kormányomhoz — felelte Ámmait, s kortyolt 
még egyet az italából. — Hiszen állami alkalmazott vagyok. De még inkább lojális 
vagyok Syyndofeia népéhez, az eskümhöz híven. 

— A kettő egy és ugyanaz, nem? — kérdezte YYIlan doktor, szemorvos. 

— A kormány és a nép? 

— Nem, dehogy. A kormányhoz való lojalitás egyúttal a népnek tett eskü meg- 
tartását is jelenti, és megfordítva, nem igaz? 

— Szeretném hinni, hogy igen. 

— Tehát nem biztos benne? 

— Néha nehéz biztosnak lenni. 

— Meséljen valamit erről a Liindá-ügyről. 

— Nem Linda, Niinda. Róla mesélhetek éppen, de az ügyről nem tudok, mert az 
nem létezik. 

— Titkos — bólintott értőn az orvos. 

— Dehogy titkos. Nincs mit titkolni. Egy szúni gyerek, a mi időszámításunk sze- 
rint még hatéves sincs, és semmi egyebet nem csinál, mint amit minden szúni 
gyerek tesz az ő korában. Iskolába jár és egy karikadobós játékot játszik, hasonlót 
a mi $eénilünkhöz. Pontosan nem tudnám megmondani, gyerekkoromban nem- 
igen játszottam $eénilt. 

Az orvos mosolygott. 

— Ön megpróbálja elterelni a szót, én viszont az egyetem mellett a helyi lap ri- 
portereként is dolgoztam. Most előveszem riporteri vénámat és kérdőre vonom 
önt. Az a politikai botrány, amibe a kislány belekeveredett, az talán csak szóbe- 


széd? Ön odautazott az Aulang Laipra — hibátlan szúni kiejtéssel mondta a hajó 
nevét, zenei hangsúlyok nélkül -, állítólag azért, hogy egy közönséges szúni gye- 
rekkel találkozzon, miközben a hajón utazott az a volt elnöki tanácsadó. Ez vélet- 
len egybeesés? 

— Igen, doktor úr — felelte nyugodtan Ámmait. — Ez véletlen egybeesés. Karri a 
Testvériség bármelyik hajójára felszállhatott volna. Neki nyilván fogalma sem 
volt Ninda ottlétéről, ahogy Nindának sem az övéről. Tudtommal életükben 
egyetlen szót sem beszéltek. Ebben tévedhetek, de Nindát az az ember egyáltalán 
nem érdekli, tehát nem hiszem, hogy beszélt volna vele. Pontosítok. Nindát a 
nagy tekergő Galaxisban minden és mindenki érdekli, rendkívül nyitott és közvet- 
len gyerek, és amikor interjút adott Nombokának, akkor megkereste Karrit, hogy 
Nomboka beszélhessen vele is. De saját állítása szerint csak kikereste az utaslis - 
tán, küldött neki egy üzenetet, hogy ki akar vele beszélni és hol találja, aztán nem 
foglalkozott többet a dologgal. 

— Á, igen, az a bizonyos interjú. Az elég komoly fejfájást okozott az ön hivata- 
lának, ugye jól tudom? 

— Nézőpont kérdése, hogy az interjú tette-e, vagy az a néhány száz honfitársunk, 
aki aztán kemény munkába kezdett avégett, hogy ellenünk fordítsa a Testvérisé- 
get. 

— No igen, persze. Az valóban eléggé meggondolatlan cselekedet volt részükről. 

Ámmait fejében ekkor szólalt meg a vészcsengő. Az orvos a VYLN ügynöke! 
Nekik áll érdekükben elterelni a figyelmet arról, hogy a szúniellenes tüntetést 
megrendezték, a cél az állóvíz megkavarása volt, hogy a közvélemény Szúna- 
haum ellen forduljon. Csak túl jól sikerült, mert a tüntetők megtámadtak egy szú- 
ni családot, amit a VÍLN igazán nem akarhatott, bár különösebben nem bánta 
volna — ha ez aztán nem váltja ki a Testvériség ultimátumát. De a VYLN zavaros 
céljait és még zavarosabb módszereit ismerve akár még ez is szándékukban állha- 
tott. 

Körülnézett. A többi vendég szétszóródott a házban, s akik ebben a szobában 
voltak, azok az átellenes sarokban foglaltak helyet, egy négytagú társaság, ők is 
valami politikai eszmecserébe bonyolódtak, mint a szindorok gyakran, ha nem 
volt jelen külföldi. Aztán visszafordította tekintetét az orvosra. 

A szindor titkosszolgálat nem szokta elsietni, hogy beavatkozzon egy-egy ügy- 
be. Kivárják, hogy mikor jön el az ő idejük. De amikor úgy érzik, hogy eljött, ak- 
kor biztosan számítani lehet rájuk. Csak azt nem lehet tudni, hol, mikor és hogyan 
fognak megjelenni. 

Tizenötödike van. Ha az ultimátum miatt akarnak beavatkozni, most még korai. 
Ha másért... de persze elsősorban az a kérdés, hogy mit akarnak éppen őtőle. Ő 
nem kulcsszereplője ennek az ügynek, az ultimátum óta semmiképpen. Azzal 
most már az egész vezetésnek kell megküzdenie. 

Az orvos hirtelen felállt. 


— Bocsásson meg, az öreg vesék már nem működnek a régi módon. De át is en- 
gedem a kisasszonynak. 

Udvariasan biccentett HayYt felé, aki akkor lépett a szobába. Világospiros lóg - 
ban volt, ami kiemelte alakját. A másik társaságban levő négy férfi érdeklődve 
nézte. 

Ámmaít is felállt. 

— Gyere, sétáljunk egyet — súgta a barátnőjének, és belekarolt. Igyekezett nyu - 
godtan kimenni a szobából. 

— Valami baj van? — kérdezte a lány azon a hangon, amikor az ember nem igent 
vagy nemet vár válaszul, mert pontosan tudja, hogy a válasz igen lenne, a kérdés 
lényege az volt, hogy mi az a baj. 

AÁmmait odahajolt hozzá, és a fülébe súgott, olyan arccal, mint aki éppen valami 
nagyon bizalmas szerelmes szavakat mond. 

— Csinálj úgy, mintha enyhe rosszullét fogott volna el. Haza akarsz menni, és én 
természetesen elkísérlek. 

— Mi a csodának?... 

— Csssst... ne csinálj feltűnést. 

Kisétáltak a villából, hátra, a parkolóhoz. 

— Megmondanád, mi volt ez? Végre egyszer eljöttünk egy partira, és. . . 

Hirtelen elhallgatott, mert észrevett valamit barátja arcán. 

— Valami komoly baj van, igaz? — kérdezte egészen más hangon. 

— Igen. El kell mennünk innen. Szükségem van egy kis időre, hogy átgondol- 
jam. 

Beszálltak a kocsiba. Ámmait csak magasan a város fölött szólalt meg ismét, 
egy olyan beszélgetést folytatva, amit sosem kezdtek el. 

— Ha egyszer így vagyunk, elviszlek egy barátomhoz. Elég jó orvos. Megvizs - 
gál. Bizonyára nem komoly az egész, de szeretnék nyugodt lenni mindkettőtök fe- 
lől. 

Hayít szeme villámlott egyet, aztán a férfi felemelt ujját látva lassan bólintott. 

— Jól van — felelte. — Köszönöm. Én is szeretném, ha minden rendben lenne. 
Persze talán túlaggódom az egészet... 

— Majd kiderül. 

Aztán már nem beszéltek többet az úton. Rövid utazás volt. A város egy pontján 
Ámmait leszállt egy kis udvarra, lezárta a kocsit, és besétáltak egy épületbe. Szál- 
loda, ismerte fel Hay$t. Ámmait készpénzzel fizetett az automatánál, és felmentek 
egy szobába. Minden kényelmet nélkülöző, olcsó kis hely volt. Egy ágy, két szék, 
egy kis fürdőszoba. 

— Most már beszélhetünk — ült le Ámmait az egyik székre. 

Hayít állva maradt. 

— Azt hiszem, elég jól viselem, nem? Hogy jutott eszedbe ez a képtelenség a ko - 
csiban, hogy én terhes vagyok, te $fvy? A törvény tiltja, hogy valakinek lehall- 


gassák a kocsiját. Pláne egy diplomatáét! Ez nem jutott eszedbe? Kinek adtuk elő 
ezt a színjátékot? 

— A VYLN-nek — közölte Ámmait tárgyilagosan. A lány lélegzete elakadt. — 
Persze hogy tiltja a törvény. De van róla elképzelésed, hogy ez őket mennyire ér - 
dekli? 

Hayít lassan bólintott. 

— Igen, van elképzelésem. Szóval ők szálltak rád? 

— Nagyon úgy fest a dolog. 

— De hát mit akarhatnak? 

— Fogalmam sincs, kicsim. Az biztos, hogy a Testvériség miatt van, de annak az 
ügynek az irányítása teljesen kicsúszott a kezemből... ha ugyan a kezemben volt 
valaha, vagy bárkiében, szerintem az események csak mentek a maguk útján... 
mindegy. Nem tudom, mit akarnak éppen tőlem. 

— És azzal, hogy elrohantunk onnan, talán megtudod? 

— Nyilván nem. Csak semmi kedvem nem volt bájologni YYIlan doktorral, mi - 
közben tudom, hogy nekik dolgozik. 

— YYIlan?! Ezt nem mondhatod komolyan. Tudod, hány embernek mentette 
meg a látását? 

AÁmmait mosolyt erőltetett az arcára. 

— Attól még láthat ő maga is. Olyasmiket is, amiket mások nem szeretnének, 
hogy lásson. 

A lány mély sóhajjal leült mellé. 

— Még kiszállhatsz, kicsim. Nem vagy hozzám láncolva. Nem kell vállalnod ezt 
a veszélyt. 

— Ugyan már. — HayYt megvonta a vállát. — Ostobaság. Mit csinálhatnak velem, 
elrabolnak? Minek tennék? Hogy téged kényszerítsenek? Mire? 

— Nem tudom. Talán ez a része tényleg ostobaság. 

— Meddig maradunk itt? — pillantott körül HayYt a szobában, amely kiáltó ellen- 
tétben volt a jómódú üzletember házával, ahonnan olyan hirtelen eljöttek. 

— Csak amíg kigondolok valamit. 

nf-19 tüntetés; 


,, Néha megkérdezik, engem lecsuktak-e valaha Szindorián. És senki sem hiszi el, 
hogy ha lecsuktak volna, már nem élnék. " 


Ninda: 
Életem egy falevélen, 
62. sómir 
Jakamma 
Aulang Laip 
43615. nodzsat saurgéman 
790 


Ez volt az első város Ninda útján, ami kimondottan emlékeztette a szülővárosára. 
Az épületek stílusa. A sivatag. Akárcsak a Galaxis lakott világainak kilencven 
százaléka, Jakamma is sivatagra épült. És az emberek is valahogy. . . szindorszerű- 
ek voltak. 

Ez akkor tűnt föl, amikor elkalandozott a csoporttól. Csak egy kicsit ment távo- 
labb, mert be akart nézni egy kis térre, ahol apró bódékban árultak valamiket, jöt- 
tek-mentek az emberek, kicsit olyan volt, mint az Aulang Laip valamelyik kis 
tere, vagy akár még valamicskét a jannihaumhoz is lehetett hasonlítani. 

Hogy ez mekkora tévedés, arra akkor jött rá, amikor meglátott egy csoport tün- 
tetőt. Szakasztott olyanok voltak, mint Szindorián, ugyanolyan táblákat vittek — az 
ottaniakat ma már el tudná olvasni, az ittenieket ugyanúgy nem tudja, mint ami- 
kor Luakeánban látott tüntetéseket —, ugyanúgy rendőrök őgyelegtek mellettük, 
csak ezeknek nem fehér volt az egyenruhájuk, hanem kék. A kiáltozásból persze 
nem értett semmit. Sokan kiabáltak sokfélét, és az emberek csoportosulásából arra 
lehetett következtetni, hogy ellentüntetők is érkeztek. Ninda kíváncsian állt a tér 
sarkán, figyelte az embereket. Lehallgatással nem is próbálkozott, túl sokan vol- 
tak, nem lett volna értelme válogatni közülük. 

Két kis csoport összeszólalkozott, a hangerő egyre nőtt, végül egy rendőr köz- 
belépése vetett véget a vitának. De csak átmenetileg, az ellenfelek kicsivel odébb 
folytatták. 

— Mi folyik itt? — kérdezte egy hang Ninda vállánál. 

Ángsauri! Észre sem vette, hogy utánajött. 

— Tüntetés — felelte. 

— Az meg mi? 

Ninda megvakarta az orrát. 

— Ezeknek az embereknek valamilyen politikai kérdésben nem egyezik a véle- 
ményük a kormányéval, és idejöttek, hogy kinyilvánítsák. 


— Miért, a kormány is itt van? 

Ninda rábámult. Ángsauri egyetlen naiv kérdéssel szétzúzott minden tüntetést a 
Galaxisban. 

A téren a helyzet kezdett elfajulni. A tüntetők üvöltöztek, az ellentüntetők vis- 
szaüvöltöztek, a rendőrök kézi hangszóróból üvöltöztek — nem lehetett tudni, me- 
lyik csoporttal, az is lehet, hogy mindkettővel —, aztán egyszer csak nem maradt 
senki más a téren, csak az üvöltözők meg a rendőrök. 

— Nem vagyunk itt jó helyen — nézett körül Ninda, és kezdett felcsapni benne az 
idegesség. 

— Miért nem? 

— Mert itt verekedés lesz — kiabálta Ninda a hangzavart. 

— Kellemetlen. De láttam már verekedést. 

— De minket is megverhetnek, ha itt maradunk! 

— Ne csinálj magadból csillagport, a hajó atomjaira bomlasztja ezt a világot, ha 
bajunk esik. 

— De addigra már bajunk esett! — üvöltötte Ninda, mert az ordítozást már félig 
elnyomta a dübörgés, ahogy egy csapat óriási jármű fordult be a térre. Nem fért 
kétség hozzá, hogy a fegyveres erőkhöz tartoznak. Egy csapat egyetemista külsejű 
fiatal kirohant a tér közepére, onnan szórtak rájuk szitkokat, de a hangjuk elve- 
szett a motorok robajában. Nyilván valami különlegesen zajos motorokat használ- 
tak, éppen azért, hogy megfélemlítse az embereket és lehetetlenné tegye a beszé- 
det. 

Egy osztag végigmasírozott a téren és terelni kezdte az embereket. Egykettőre 
odaértek hozzájuk. Egy nagydarab, tetőtől talpig páncélba öltözött, sisakos figura 
lenézett rájuk és mennydörgött valamit. 

— Nem értem — felelte Ángsauri szúniul. 

— Dörr-dörr-dörr! 

Ángsauri megpróbálkozott egy barátságos mosollyal, de a rendőr nem törődött 
vele, kinyújtott karral mutatta az irányt, hogy merre menjenek, a tér szélén levő 
rendőrkordonhoz. Itt két sisakos, páncélos alak megragadta őket, és egy szempil- 
lantás múlva nekivágódtak egy kocsi oldalának. Kezek szaladtak végig a testü- 
kön, aztán nyílt az ajtó, és belökték őket a kocsiba. 

Ángsauri úgy káromkodott, mint egy mynir. Kintről éles szirénázás hallatszott. 

— Elvették a haundámat! — ez volt aztán az első szava. 

— Nekem is... 

— És a sua... — Ángsauri keze megállt a köntöse zsebén. — Tudod, mit jelent ez? 
Elvették a suagunkat! 

— Most hogyan szólunk a hajónak? — csapott fel Nindában a rémület. 

Ángsauri váratlanul elnevette magát. 

— Sehogy! Nem hallod a szirénázást? A mi suagjaink azok! Ha erőszakkal elve - 
szik, riaszt! 


Kivágódott a jármű ajtaja, egy sisakos fej benézett, valamit mondott a maga 
nyelvén, aztán megint bevágta az ajtót. 

Vártak. 

Talán egy mati telhetett el, több semmiképpen, amikor hirtelen elsötétült az ég. 
Ángsauri mosolyogva mutatott ki az ablakon. Ninda szívdobogva ismerte föl az 
Aulang Laip aungirjait, legalább tízet látott, és csak jöttek lefelé, de nagyon gyor- 
san. És már ömlöttek is belőlük az emberek, az esszidzsinna élénksárga ruhájá- 
ban, lebegve szálltak a tömeg fölött, és már ők voltak a hangosabbak. A tüntetők 
és a rendőrök mintha elnémultak volna. Az esszidzsinna pillanatok alatt meg- 
szállt, ellepett mindent, a sárga ruhások mindent megnéztek, vizsgálódtak. 

— Minket keresnek — mondta Ángsauri —, de ebbe a kocsiba nem lehet belátni kí- 
vülről — állapította meg, ahogy egy esszidzsinna rájuk nézett kintről, de tovább - 
ment. 

— Dörömböljünk — felelte Ninda, de hozzá se kezdett, odakint úgyis túl nagy a 
zaj. Aztán még nagyobb lett. Éles csattanások, az elkínzott fém sikolya, valahon- 
nan a közelből. Aztán megint. Többfelől is. Egyszer csak az egész kocsi megráz - 
kódott velük, a széttépett fém hangja fülrepesztően szólt közvetlen közelből, és 
alig hallották, amint egy hang azt mondja szúniul: 

— Itt vannak! 

Kikászálódtak a kocsiból, aminek az ajtaját leszakítva tartotta két esszidzsinna 
valamilyen ollószerű szerkezettel, és éppen félredobták a kocsi mellé. Négy fegy- 
veres vette körül őket azonnal. 

— Jól vagytok?! Nem esett bajotok?! 

— Minden rendben — felelte Ángsauri —, de elvették a suagunkat és a haundán- 
kat... 

A fegyveresek egymásra néztek. Vészjósló volt a tekintetük. 

— Mit művelnek?! — jött oda egy dühös helyi rendőr fordítógéppel a kezében. — 
Tönkreteszik a kocsijainkat! 

— Hol van a két gyerek jelvénye? — dörrent rá egy hórihorgas, nagydarab 
esszidzsinna. A suagot nem kérdezte — azt bemérik úgyis. 

— Megfizetik az egész kárt, amit okoztak! 

— Hol van a jelvényük?! — bömbölte az esszidzsinna nagyon haragosan. — Nem 
kérdezem többször! 

— Nem tudom és nem is érdekel! Maguk szétverték a rendőrség tulajdonát! . . . 

Még mondta tovább, de az esszidzsinna oda sem figyelt rá, kiadta a parancsot: 

— Keressétek! 

Egy limlin belül a téren levő összes rendőrségi járművet szétverték, felnyitották 
az utasteret, a csomagtartót, a gépházat, szabadon eresztettek egy csomó őrizetbe 
vett tüntetőt, akik csatlakoztak a téren szanaszét álldogáló társaikhoz és kárör- 
vendve szemlélték a pusztítást. 


Az pedig egyik pillanatról a másikra véget ért: meglett, amit kerestek. Két fegy- 
veres hozta a négy apró tárgyat, két suagot és két haundát. A két kislány nyakába 
akasztották a jelvényeket és a kezükbe nyomták a suagokat. 

— Volt még valami holmitok? — kérdezte a parancsnok. 

— Nem, Singori — felelte Ángsauri természetes hangon, mint akinek a kedvéért 
naponta aprítanak fémtörmelékké egy készlet rendőrkocsit. 

Singori visszafordult a rendőrhöz, aki iszonyú dühösen bámulta a szétvert ko- 
csikat. 

— Mondja meg a főnökének, hogy kapja magát és igyekezzen az Aulang Laipra, 
ha ugyan meg tudja magyarázni, hogy képzelték, hogy a Szúnahaum Testvériség 
állampolgárait őrizetbe vehetik. Ráadásul gyerekeket! Mehetünk. Ti is jöttök? — 
fordult a két gyerekhez. — Nyugodtan itt is maradhattok. Ezek nem mernek még 
egyszer hozzátok nyúlni, de hagyok is itt veletek néhány embert. 

Ninda bólintott, leplezetlen fölénnyel nézett a bíborvörös képű rendőrre, és elin- 
dult a téren. Négy esszidzsinna követte. 

— Jössz? — pillantott vissza Ángsaurira. — Szép ez a város, én még körülnéznék. 

A tüntetők közül valakinél fordítógép lehetett, mert tapsviharban törtek ki. 

nf-20 kártérítés 
, Pénz? Az mi? Nem, félreértesz, a szó jelentését természetesen tudom. Mire jó a 
pénz? Mit oldott meg valaha? Es mennyi kárt okozott? " 


Ílgaszaumi, 
Sinettin Szierg mondásai, 
60. sómir 
Syyndoreia 
Kafndim 


57. naűkan 22. 


Ámmaít fancsali képpel nézte meg a tudósítást. A szúnik nem nyilatkoztak arról, 
hogy ki volt az a két gyerek, akiket a jakammai hatóságok őrizetbe vettek, de a ri - 
porternek sikerült annyit kiderítenie, hogy két kislány, és az egyik szőke volt. Az 
Aulang Laip neve is elhangzott. Nem sok szőke kislány utazhat egy szúni hajón, 
majdnem biztos, hogy Ninda volt az. 

Így hát bekövetkezett, amitől valaha tartott, de olyan messzeségben Szindoriá- 
tól, hogy a rendszer legelszántabb ellensége sem állíthatja, hogy nekik közük volt 
az ügyhöz. Mégsem lehet nyugodt, mert az ügy azóta régesrég túlnőtt azon a kér- 
désen, hogy Nindát zaklatják-e a szindor hatóságok, közvetve vagy közvetlenül. 
Szindzsauni ultimátumával a két állam kapcsolata válságosra fordult, ha pedig le- 


telik a határidő és a kormány nem lép — nyilván nem fog —, azzal végérvényesen 
eljátsszák a szúnik bizalmát. 

Nindának tegnap óta magasabb összegű követelése van a Nemzeti Bankban, 
mint sok gazdag üzletembernek. Az állami szervek mostanáig gáncsolták, hogy 
Hiragi megtartathassa a következő tárgyalást, de csak annyit sikerült elérniük, 
hogy felbosszantották a bírói kollégiumot, és rendre a maximumot megközelítő 
ítéletek születtek. Egymillió, amiért a rendfenntartók ártatlanul üldözték azon a 
bizonyos hajnalon — Hiragi cinikusan kijelentette, hogy következményeit tekintve 
igazán ők kérhetnének jutalmat Nindától, hiszen sokkal jobb körülmények közé 
került, mint amit Szindorián valaha remélhetett volna, de persze maga a tett hata- 
lommal való visszaélés volt. Ötmillió Léywahy bírónő ostoba ítéletéért, még öt- 
millió azért, mert diszkriminálta. Hatmillió, amiért kitiltották Szindoriáról. És 
még hárommillió az elfogatóparancsért. 

Ámmaít nemigen tudta, mit lehet kezdeni a Testvériségben kétszázezer palan- 
nal, de gyanította, hogy sokkal többet, mint itthon a húszmillió háyval. De egyelő - 
re nem fog kiderülni, mert Hiragi a tárgyalás után szinte azonnal kapott egy hívást 
valamilyen pénzügy-minisztériumi tisztviselőtől, aki kenetteljesen biztosította ró - 
la, hogy a pénzt az utolsó vasig ki fogják fizetni a felperes kezébe, ő személyesen 
fogja ellenőrizni. Hiragi válaszul közölte, hogy most azonnal bepereli, hiszen a 
napnál is világosabb, hogy ,,a felperes kezébe" azt jelenti, hogy Ninda jöjjön ide a 
Nemzeti Bankba, vegye át személyesen a pénzt, aztán nézegetheti, mert a törvény 
tiltja, hogy ötmilliót meghaladó összeget magánszemély kivigyen az országból 
vagy más állam pénznemére váltson át. A pénzügyér valamit makogott, hogy 
nekik biztosnak kell lenniük abban, hogy a pénz a címzett kezéhez jut és nem 
illetéktelenhez, amire Hiragi megkérdezte, hogy milyen módon kívánnak 
meggyőződni Ninda személyazonosságáról, hiszen neki semmiféle szindor 
igazolványa nincsen, semmiféle szindor nyilvántartásban nem szerepel (kivéve a 
bűnügyi nyilvántartást, tette hozzá epésen), a Testvériség igazolásait pedig 
köztudomásúan nem fogadják el a szindor hivatalok. Ő is csak úgy folytathat 
ügyvédi gyakorlatot Szindorián, hogy előzetesen átment egy sor engedélyeztetési 
procedúrán. Közölte, hogy másnap bemegy a nemzeti bankba és átutaltatja a 
pénzt Ninda bankszámlájára a Testvériség bankrendszerébe, ha pedig ez 
akadályokba ütközik, akkor bepereli a pénzügyért, a minisztériumát és a nemzeti 
bankot. 

Ámmaít ott volt Hiragi mellett, nemrég ért véget a tárgyalás, egy étteremben ül- 
dögéltek, beszélgettek. Mindketten tisztában voltak vele, hogy a minisztérium 
minden lehetőt meg fog tenni, hogy megakadályozza ennek az összegnek a kivite- 
lét az országból. 

Ma reggel aztán odamentek. Hiragi négy fiatal segéderőt hozott, négy szindor 
jogászgyakornokot, akikre szükség is volt, mert a bankban űrlaphegyeket zúdítot- 
tak rájuk, abban a reményben, hogy elvehetik a kedvét. De Hiragi csak mosoly - 
gott, az űrlapokat odaadta a gyakornokoknak, és minden egyes tisztviselőtől mé - 


zesmázosan megkérdezte, hogy ugye nem kívánják elgáncsolni, hogy ez a pénz 
eljusson ahhoz, akinek a bíróság megítélte — jogerősen, hiszen az alperes ezen a 
fokon már nem fellebbezhetett —, mert ha esetleg ő, Hiragi azt tapasztalná, hogy 
fölösleges adminisztrációval zaklatják, akkor kénytelen lenne beperelni a bankkal 
együtt azt a tisztviselőt is személy szerint, aki erre vállalkozik, és csak mondta, 
mondta, mondta. Az eredmény vegyes volt, némelyik tisztviselő igazán megijedt 
— igyekeztek fölényesen viselkedni, de hát mindenki tudja, milyen könnyű valakit 
beperelni Szindorián, és milyen nehéz aztán szabadulni a bírósági hercehurcából 
—, de többségük kénytelen volt ragaszkodni az előírásokhoz, nagyon sajnálja. 

Amikor aztán az egyik gyakornok átvette a sokadik űrlapot, ránézett és vissza- 
adta, közölve a tisztviselővel, hogy ennek a felén olyan adatokat kérnek, amiket 
ők már az imént kitöltöttek, úgyhogy a tisztviselő másolja át ezeket az adatokat, 
aztán ő majd kitölti a még hiányzókat — akkor megadták magukat. Egyszerre meg- 
ritkultak az űrlapok, és csakhamar rátérhettek az átutalásra. Az utolsó kísérlet az 
volt, hogy ekkora összeget csak egy igazgatónak van joga ellenjegyezni, és most 
egyik igazgató sincs bent. Csakhogy erre Hiragi közölte, hogy az űrlapokon ő már 
megadta a rendelkezési jogot, a bank most már szabadon átutalhatja a pénzt bár- 
hová, ezért ha dolgavégezetlenül kell távoznia, akkor előbb kénytelen lesz értesí- 
teni a Központi Pénzügyőrséget, hogy vigyázzanak az ügyfele pénzére, amíg meg 
nem érkezik az az igazgató. Ezt persze a bankiak nagyon nem szerették volna, 
hiszen a pénzügyőrök egy sor visszaélést tártak volna fel, és nem lett volna 
mentség számukra, hogy a minisztérium kívánságára történt az egész — azazhogy 
ilyen el se hangozhatott volna, természetesen. Így aztán inkább hirtelen kiderült, 
hogy az egyik igazgató szerencsére a banktól nem messze tartózkodik. A tranzak - 
ciót végrehajtották, és Hiragi azonnal fel is hívta a Testvériség valamilyen pénz- 
ügyi osztályát, ki tudja, melyik naprendszerben, melyik hajón, ahol meg is találták 
az átutalást. Minden rendben. 

Ninda semmit sem tud az egészről, később akarják majd elmondani neki. 

Erre most meg letartóztatják. Szindoria hasznot húzhatna ebből is, de természe - 
tesen nem fog. Kifejezhetné sajnálatát, amiért a Testvériség polgárát, azazhogy 
kettejüket ilyen atrocitás érte. Sőt mi több, éles hangú jegyzéket küldhetne az ot- 
tani kormánynak, amiért egy szindor állampolgárt, sőt gyereket ért náluk bántó - 
dás, és Szindoria ezen mélységesen fel van háborodva, ezért követeli, és a többi, 
és a többi. Hiszen Nindának, bár igazolni nem tudja, érvényes szindor állampol- 
gársága van, és ezt végre a belügyminisztérium is elismeri. Kénytelen, hiszen bí- 
rósági ítéletek sora szól róla. 

De hát Szindoria hallgatni fog. Neki Vyhaúten határozott parancsot adott, hogy 
ne nyilatkozzon senkinek semmit a Testvériséggel kapcsolatban, ne tárgyaljon 
senkivel, ne vegyen részt semmilyen tevékenységben. Intézze el a régóta esedékes 
adminisztrációt, most az a dolga, minden egyéb azután, amikor ők többiek elsimí- 
tották az ügyet. 


De nem úgy tűnik, mintha olyan nagyon igyekeznének. Szindzsauni ultimátu- 
mával kapcsolatban semmi sem történt. Az égvilágon semmi. Mintha nem is lé- 
tezne. 

S mintha a gondolataiban olvasna, megszólalt a jelzés. Lenyomta a gombot, és 
megjelent Szindzsauni arca. 

— Beszélnem kell önnel — kezdte szúni nyelven és szúni szokás szerint, köszönés 
nélkül. — Az ultimátumunkról. 

— Én... — Ámmaít megköszörülte a torkát. — A főnökömmel kell beszélnie. Már 
nem én vagyok az illetékes. 

— Akkor legyen szíves, kapcsolja ide a főnökét is. 

Vyhaúteú arca zavart tükrözött, amikor meglátta kettejüket a képernyőjén. Szin- 
dzsauni nem hagyott időt, hogy gondolkozzon. 

— Beszélni akartam Ídara úrral, de azt mondta, önnel kell beszélnem. — Vyhaü- 
teú önkéntelenül bólintott. — Én pedig Ídara úrral fogok beszélni. Ön meghallgatja 
és mindkét fél rögzíti. Tehát. Ma huszonkettedike van az önök naptára szerint. Mi 
történt azóta, hogy ötvenedikéig ultimátumot szabtam? 

Vyhaútenú kinyitotta a száját, aztán becsukta. Ha most megszólal, az szörnyű 
baklövés lenne. Intett, hogy Ámmait beszéljen. 

— Készítettünk egy jelentést. .. amiben naprakészen áll, hogy mi történt. 

— Örömmel elolvasom, feltéve, hogy minden szava színigaz és látszatintézkedé- 
seket nem tartalmaz. Ostobaságokra nem kívánom vesztegetni az időmet. 

— Ez esetben — Ámmait nagyot sóhajtott — a jelentésből nem marad semmi. 

— Sejtettem — felelte Szindzsauni jéghidegen, és kikapcsolt. 

, Ha a barátod le akarja vetni magát a hegytetőről, elkaphatod és visszarántha - 
tod. Ha a kormányod készül erre, nem tehetsz semmit. " 


Ámmatt Ídara: 
Barátságom Nindával, 
110. 


— Egyetlen nap?! — üvöltötte Vyhaúteú úgy, hogy zengett belé a tanácsterem. — Mi 
az, hogy egyetlen nap?! Kinek képzeli magát ez a nő?! 

Senki sem vette a fáradságot, hogy válaszoljon a kérdésre. A főnök maga is tud- 
ja. A nőt a Testvériség felhatalmazta, hogy döntsön, és ő dönt. 

Szindzsauni egyenesen a belügyminisztert hívta föl, és ugyanolyan nyersen be- 
szélt vele, mint velük. Egy napot adott — no jó, majdnem másfelet —: holnap estig 
hírt akar kapni valamilyen valóságos intézkedésről a csavargók érdekében, de ő 


már nem fog hiperfonálni. Ő várja Ídara úr hívását, és legyen vonalban Víhauten 
úr meg Szamihi belügyminiszter. Holnap. 

Samiihy persze üvöltözött Vyhaütejnel, az pedig velük. 

— Micsoda eljárás ez, hogy a Galaxis legarrogánsabb ultimátumát még arrogán- 
sabban a felére rövidítik?! 

— Miért, főnök — szólalt meg Yílléip —, mi lett volna, ha kivárják a hatvan na- 
pot? Mit tettünk volna? 

— Mit tudom én! Az nem az én dolgom, hanem a belügyé! De nekem kell érte 
tartanom a hátamat! 

— Most éppen úgy fest a dolog, hogy Ámmait tarthatja a hátát — jegyezte meg 
YŰlléip. 

— Látod, ez is — csapott le rá Vyhaúten, beszéd közben szakadatlanul föl-le járva 
a teremben. — Az is micsoda eljárás, hogy kizárólag ővele hajlandó tárgyalni? Mi 
mikor szabtuk meg, hogy kivel vagyunk hajlandók tárgyalni? 

— Negyvenhétben — felelte Ámmatt. 

— Mi van?! 

— Negyvenhétben. Tíz éve. Amikor a $ilyük Köztársasággal tárgyaltunk, te ma- 
gad jelentetted ki, hogy csak ÍvyII doktorral vagy hajlandó megállapodni. 

— No és?! Az egészen más helyzet volt! Egyetlen épeszű diplomatájuk sem volt 
rajta kívül! 

Ámmait a helyzet kilátástalan volta ellenére is elmosolyodott. 

— Hát lehet, hogy ha ezt a mondatot elismételnéd a szúniknak, olyasmit felelné - 
nek, aminek nem örülsz. 

— Hát tőlük kitelik — morogta Vyhaúten. — Senkit sem tartanak épeszűnek 
önmagukon kívül. 

— És arra emlékszel, hogy a silyfkiek miért mentek bele a feltételedbe, főnök? 

— Mert különben nem tárgyaltunk volna velük. 

— Így van. Mert kicsik és gyengék, és kénytelenek voltak elfogadni a feltétele- 
det. Akárcsak a Testvériséghez képest mi, főnök. 

Vyhaúteú megállt egy pillanatra. 

— Legszívesebben kirúgnálak. Bőven találnék indokot, a nagy részét ki is hagy- 
nám, különben egész nap körmölhetek. Csak a szúnik pont hozzád ragaszkodnak, 
hogy a smw egye meg! 

— Nyugodtan, Léérefn, de ettől eltekintve szándékodban áll csinálni is valamit? 

— Mit kellene csinálnom szerinted? 

— Nem tudom! — csattant föl Ámmait. — Tudtommal te vagy a diplomáciai kar 
elnöke, de eddig még semmi mást nem hallottunk tőled, csak hisztizést! 

— Nem, öregem, neeem, neeem! — Vyhaúteú a mutatóujját rázta Ámmait felé. — 
Ezt a levest te főzted, nem én! 

— Hát akkor én főztem. Mi vagyunk Syyndoreia diplomáciai kara. Itt egy külpo- 
litikai válság. Mit teszünk, ülünk és várunk, vagy van valami jobb is? 


Nem derült ki, hogy lett volna-e válasz. Megszólalt a belső hálózati telefon. 
Véesfndióp volt, Yinastiből. 

— Egy helyi csoport összeverekedett néhány süünyval — közölte lihegve, aligha- 
nem futott. Kép nem jött, csak hang. — Most próbálok közelebb jutni. . . 

— Kicsodák?! — rikoltotta Vyhaütejn. 

— Civilek... azt hiszem. .. trágárságokat ordítoznak és hogy pusztuljatok, myásvi- 
nek... várj, mindjárt odaérek. . . 

Ámmait szó nélkül felállt és kisétált a teremből. Az emeleti erkély korlátjára kö- 
nyökölt, onnan nézte a két városnegyeddel távolabbról is jól látható hajót, a Szi/- 
gun Angardúmit, ami szürke hegyként tornyosult a főváros fölé. Ezen a világon 
négy városban szoktak leszállni a Testvériség hajói: Kafndimban, Nílléinköpban, 
Lűakéáúban és Lűaysban. Ez ritkaság, hosszas tárgyalások után sikerült elérni. Az 
Államszövetség nyolc másik világán is leszállnak. A legtöbb kikötőben nyilván 
most is ott van egy szúni hajó, máshová talán hamarosan érkezne. 

De nem fog. A Szilgun Angardúmi suárjából már elkezdték kiterelni a vásárló- 
kat. Néhány huszad órán belül zárják a suárkapukat, a még kívül maradt szúnik 
máshol fognak bejutni a hajóba, de egyetlen embert sem fognak itthagyni. Az ál- 
landóan itt lakókat sem. Hiragi nyilván ezekben a pillanatokban kapta meg az uta- 
sítást, hogy hol jelentkezzen a családjával együtt, és akárhol vannak, értük megy 
az esszidzsinna, fegyveres védőőrizet mellett fogják összecsomagolni a 
holmijukat és szállnak egy aungirra. Minden aungir mellett ott repülnek már a kis 
dzsindrobotok, amiket békeidőben soha nem vesznek elő, ő is csak azért ismeri 
őket, mert egy katonai konferencián megmutatták neki. Bármit szétlőnek, amiről 
úgy ítélik, hogy veszélyezteti a biztonságukat. 

És már nem fognak tárgyalni senkivel. Vele sem. Kitört a háború. 

A Szilgun Angardúmi irdatlan teste mozdulatlanul feküdt a város közepén. Nem 
sokáig lesz ott. Talán egy limlit adnak a vásárlóknak, hogy távozzanak, de való- 
színűbb, hogy meggyőződnek róla, hogy mindenki elhagyta a suárt, és bezárják a 
kapukat. 

Elővette a vyrijsét, kicsit nézte tűnődve, aztán megérintette a képernyőt és kivá- 
lasztotta Ninda arcát. A hívás nem ment ki. Csak egy kétnyelvű felirat jelent meg. 
YELA - SZILARUT. Ez hamar ment. Most már egyetlen szindor sem hívhat sen- 
kit a Testvériségben. A vonalakat is lezárták. A holnapi hívás Szindzsauninak — 
elmarad. Hiragitól sem tud már búcsút venni. 

S ekkor a város fölött megmozdult a Szilgun Angardúmi. Lassan, nyugodtan 
emelkedett fölfelé, mintha csak befejezte volna itteni munkáját és átadja helyét a 
következőnek. De nem lesz következő. Ámmait számon tartotta a fővárosi hajó - 
ciklust és tudta, hogy a Szilgun Angardúminak csak két nap múlva kellett volna 
elindulnia. De már ebben az órában elmegy az összes. 

A kórházi betegeket magukkal viszik — csillagközi egyezmény van rá, hogy a 
gyógykezelésüket, ápolásukat ugyanúgy kell folytatni, mintha mi sem történt vol- 


na. Amint lehet, kiteszik őket egy olyan világon, ahol van szindor külképviselet és 
megszervezi a hazaútjukat. 

A készüléken ekkor megjelent HayYt meglepett, zavart arca. 

— Ámmait. . . tudod, mi történt? 

— Igen... — megköszörülte a torkát — igen, tudom. Yfnastiben egy csapat rasszis - 
ta állat rátámadt a szúnikra. Itthagynak minket, Hayít. 

— Hol vagy most? 

— A hivatalban. 

— Odamegyek -— felelte a lány, és letette. 

A hivatalban, forgatta még a szót az agyában. Hát ez hivatal még, de már nem 
az övé. Vyhaűten alig vakarta le a nyakáról a VYLN-t — mégiscsak hallatlan, 
hogy a diplomáciai kar egy magas rangú tisztviselőjének titkosszolgálati ügye le- 
gyen —, rögtön ki fogja rúgni, aztán ő is repül, egy ekkora lebőgést senki nem fog 
megúszni. Vyhaúteú a börtönt sem fogja elkerülni, ezer bizonyíték van, hogy 
hányszor döntött rosszul, ami végül ide vezetett. Neki legalább tiszta a lelkiisme- 
rete. 

Ekkor egy aungir bukkant fel az épület mögül, alacsonyan szállt, látszott az ol- 
dalán a hétágú csillag, sőt a dzsindeket is látta, nyolcat tudott megszámolni, nyil- 
ván ugyanennyi van a másik oldalon, és maga a jármű is föl van fegyverezve. Ha 
ebből az irányból jön, akkor lehet, hogy éppen a nagykövetet viszi, Szelgiszun 
urat, meg azt a néhány követségi munkatársat és a családjukat. Az aungir enyhe 
ívben besorolt a főútvonalra. Lám csak. Evakuálják az embereiket, de a 
közlekedési szabályokat betartják. 

Megszólalt a vyriis. A Napi Hírek. Visszautasította a hívást. Ha szabad lenne 
beszélnie, akkor se tudna mit mondani. Itt már elfogytak a szavak. Átállította a 
készüléket bizalmas üzemmódra. 

— Azt hiszem, ezt valaki nagyon eltolta — szólalt meg Vyhaútejn hangja a háta 
mögött. A főnök odasétált mellé és a korlátra támaszkodott. 

— Igen, főnök. Ez totálisan el lett tolva. 

— És még le sem ugorhatunk innen — nézett le az elnök az utcára. — A biztonsági 
robotok nem hagynának földet érni. 

— Én nem is akarnék — közölte Ámmait. — Ninda szökése óta azon dolgoztam, 
hogy ezt megelőzzem. Az én lelkiismeretem tiszta. 

Nézte az egyre kisebbre zsugorodó Szilgun Angardúmit az égbolton, és Nindára 
gondolt. Vajon beszélhet még vele valaha? 

,, Különös, hogy milyen sokan próbálták eszközül felhasználni politikai céljaikra — 
hiszen csak egy gyerek volt — s hogy ez mennyire lepergett róla. Nem is sikerült 
senkinek. Egyvalaki van, aki ha nem is politikai, de szakmai, üzleti karrierje fel- 
lendülését neki köszönheti, éppen az, aki soha nem akarta felhasználni őt, de őál- 
tala lett a Galaxis egyik legismertebb ügyvédje. Én." 


Hiragi: 
Találkozásaim Nindával, 
9. sómir 
Aulang Laip 
Jakamma 
43615. dzsirat nisszugópan 
486 


Ninda csak jóval később, kafndimi idő szerint késő éjjel értesült az eseményekről. 
Az Aulang Laipon dél volt, ebédhez készültek az iskolában. Arszi hívta fel. 

— Azt hiszem, rossz hírt kell közölnöm. A szihannat-séharun döntése szerint 
megszakítottuk Szindoriával a kereskedelmi kapcsolatokat. A Felhő minden gyer- 
meke elhagyta a szindor világokat, a hajóink mind felszálltak. 

— Semmi közöm Szindoriához — felelte Ninda higgadtan —, de van ott egy bará- 
tom. 

— Jelenleg nem tudod elérni. A szihannat-séharun ilyenkor biztonsági okokból 
lezár minden csatlakozást a problémás állam kommunikációs rendszeréhez. De ez 
nem szokott sokáig tartani, néhány nap, legfeljebb egy év. 

— Köszönöm -— felelte Ninda, és Arszi kikapcsolt. 

Nindának eszébe jutott valami, és visszakapcsolta. 

— Igen? — kérdezte Arszt. 

— De hát mi történt voltaképpen? 

— Ostoba ügy — mondta a nő, és beszámolt az ultimátumról meg a támadásról. — 
A hely nevét nem tudom kimondani, nekem úgy hangzik, hogy Irnaszti, és hozzá- 
tették, hogy egy tengerparti üdülőhely a főváros közelében. 

— Mi fog most történni? — kérdezte Ninda Fendriát. 

— Hát az általános forgatókönyv az, hogy bocsánatot kérnek, és akkor helyreál- 
lítjuk a kereskedelmet. De Szindoria esetén egy kicsit más a helyzet, mert ez az 
atrocitás csak az utolsó cseppet jelentette, a szindor kormány egyébként is régóta 
kockáztatta ezt. 

Ninda bólintott. 


— Akkor viszont — folytatta a tanárnő gondolatmenetét — el kell dönteniük, hogy 
mi a fontosabb, a kereskedelem vagy az, hogy továbbra is elnyomhassák az embe- 
reket. 

— Tudom, melyik lesz a fontosabb — szólt közbe Szinensi. — És te is tudod. 

— Igen, tudom. Egy olyan kormány számára, amelyik gyűlöli az embereket, 
semmi sem fontosabb a gyűlöleténél. 

Szinensi villámgyorsan előkapta a suagját és írni kezdett. 

— Mit csinálsz, sien? 

— Leírom ezt. Írtál egy lúmát, ha nem vetted volna észre. 

Ninda mosolygott. 

— Rendben, írtam egy lúmát. De ezt akkor sem hagyhatjuk így. 

— Hanem? Mit tudsz csinálni? 

Ninda válasz helyett elővette a suagját és hiperfonált, azonnal, a summutleves 
mellett, gondolkodás nélkül. 

— Nahát — szólalt meg a mély férfihang. — Ninda! Üdvözöllek a messze távol- 
ban! 

Ninda tartotta magát a szúni szokáshoz és nem köszönt. 

— Szillon, tudsz arról, hogy megszakítottuk a kapcsolatokat Szindoriával? 

— Természetesen. Ez a munkám. 

— Csinálnál velem egy interjút megint? 

— A legnagyobb örömmel! Csak egy kicsit messze vagy. Én is utaztam azóta. 
De ha távközléssel megfelel, bármikor összehozhatjuk. 

— Megfelel. Valójában nem is interjúra gondoltam, hanem egy üzenetre, amit el 
kellene juttatni Szindoriára. 

— Semmi akadálya. Mikor szeretnéd? 

— Most. 

— Gondolhattam volna. Rendben. Én rögzítek minden hívást, ezt is, úgyhogy 
csak kezdd el bátran. 

Ninda nagy levegőt vett és komolyan nézett az asztalon álló suagra. 

— Szindorok — kezdte határozottan, irodalmi szindor nyelven. — Szindoria népe! 
Ninda vagyok. Néhányan talán már ismertek egy tévéinterjúból. Szindorián szü- 
lettem, de elmenekültem onnan, az ervések elől, akik titeket is üldöznek. Most 
még többet fognak üldözni titeket. A Szúnahaum Testvériség megszakította ke- 
reskedelmi kapcsolatait Szindoriával. Ezzel minden kontroll megszűnt, ami az 
urak és pribékjeik garázdálkodását némileg visszafogta. Most már csak egyetlen 
erő maradt, ami felléphet ellenük. Ti, Szindoria népe. Ha élni akartok, lépnetek 
kell. Vűyrd Kiyfeán zsarnoksága egyszer véget fog érni, mert törvényszerűen 
egyszer minden zsarnokság véget ér. Akik akkor élnek, nagyon örülni fognak. De 
mit érsz vele te, aki hallod a szavaimat, ha akkor már meghaltál? — Gondolkodott 
egy pillanatig. — Láttam néhány világot, amióta eljöttem Szindoriáról, és azt lá- 
tom, hogy szinte mindenütt jobban élnek, mint ti. Tagadhatjátok még önmagatok 
előtt is, de nyomorban éltek. Most még nagyobb nyomorba juttok. Az urak nem 


fognak, csak ti. Ők továbbra is beszereznek maguknak mindent, amit csak megkí- 
vánnak. Ne engedjétek! 

Elhallgatott és várakozóan nézett Nombokára, aki teljesen meg volt döbbenve. 

— Sznigri tval... hogy hoztad ezt össze? 

— Ezt nem értem. 

— Ez egy politikai kiáltvány, és te fejből, kapásból... mindegy, nem érdekes. 

— Eljuttatod Szindoriára? 

— De mennyire! Először azt hittem, meg kell ott keresnem valakit és eljuttatni 
hozzá az üzenetedet, de ezt egyenesen a mai hírfolyamba fogjuk betenni. 

— Mikor? 

— Nagyon hamar, beszélek a szerkesztőmmel és mehet ki adásba. Szindorián 
mindenki látni fogja. Meg fognak pukkadni. Főleg az a svmw Kiyreán. De na- 
gyon indulatosan fognak ám reagálni, tudod. Támadásoknak leszel kitéve. 

Ninda nyugalma rendíthetetlen volt. 

— És akkor talán nem úgy van, ahogy mondtam? 

— De, persze. Megyek, intézkedem. Köszönöm, hogy engem kerestél meg. Jó 
utat! 

A gyerekek és Fendria először is meghallgatták a kiáltvány fordítását, Fendria 
nem akarta élőben fordíttatni, hogy a gép hangja ne hallatsszon be a vonalba. 

— Hát nem vagy semmi — mondta Ángsauri. — Mikor fogalmaztad ezt így meg? 

— Csak mondtam, ami az eszembe jutott — felelte Ninda vállat vonva. 

Szindorián még nagyobbat szólt a hír, mint Nomboka gondolta. A kormány hír- 
csatornáin addig egy szó sem hangzott el arról, hogy Szúnahaum felmondta a ke- 
reskedelmet, még fontolgatták, hogy miképpen tálalják. Sokan, amikor látták fel- 
szállni a városukban állomásozó szúni hajót, még nem tulajdonítottak jelentőséget 
a dolognak, a szúnik hajói jönnek-mennek, hol ez, hol az áll a kikötőben, oly 
mindegy. Akik éppen akkor a suárban voltak és az esszidzsinna felhívására 
kényszerültek távozni, azok persze elmondták a hírt másoknak, és az gyorsan 
terjedt, de pletykaszinten maradt, minthogy a hírcsatornákon nem szóltak róla. 

Nomboka azonban az arcukba vágta az egészet. Nem azonnal tette közzé. Előbb 
meginterjúvolta a Testvériség szkehani képviseletének vezetőjét, ő maga ugyanis 
éppen ott tartózkodott, és egyértelmű nyilatkozatot kért és kapott tőle arról, hogy 
a Testvériség igenis megszakította a kapcsolatait Szindoriával, amíg ők eleget 
nem tesznek a követelésüknek és nem lépnek a szindor állampolgárok emberi jo- 
gainak érdekében. Aztán bevágott egy rövid archív összeállítást a szindor szegé- 
nyek életéről, és utána Ninda kiáltványát. 

Őt, Nombokát először egy szindor külügyi főosztályvezető hívta fel, aki inkább 
sértődött volt és dühös, és nagyon udvariasan megkérte, hogy kiegyensúlyozottan 
tudósítson világuk helyzetéről, ami távolról sem olyan, amilyennek lefesti. Nindá- 
ra egy szót sem vesztegetett. Nomboka persze leadta a hívás felvételét. Erre már 
egy miniszterhelyettes reagált a szindor állami tévében, ahol Nombokát egy meg 


nem nevezett idegen hatalom ügynökének nevezte, akik a szindor közrend és nyu- 
galom megbontására és a jól működő állam szétzilálására törekednek. 

Válaszul Larenka Szontiszkovarikinde a Belső-Galaktikus Hírügynökségtől 
NEMCSAK NOMBOKA felirattal leadta az egész híranyagot. Még javában tartott, 
amikor átvette Rekki, Sídi, Hatpan, Áhanin és persze Sielunt, ahol megcsinálták 
belőle a maguk terjedelmes gazdaságpolitikai elemzését. 

Ninda kiáltványát mindenhol leadták, és elkezdték idézgetni. A hatalomnak rea- 
gálnia kellett. Tévébeszélgetést szerveztek neves politikai és másféle szakértők 
bevonásával, ahol Nindát és kiáltványát kizárólag mint egy idegen hatalom naiv 
eszközét emlegették és elemezték. Ruáyp Lím§y professzor, a Kajndim-Süllein 
Egyetem tanára, csillagközi hírnevű elmekórtani szakértő hosszan taglalta, hogy 
Ninda magatartása milyen mentális sérülésekről tanúskodhat. 

A válasz Hiragitól jött, aki a Szilgun Angardúmi fedélzetéről sajtótájékoztatót 
tartott a csillagközi tévéseknek mint Ninda ügyvédje. Rágalmazási perrel fenye- 
gette meg az állami tévét és a beszélgetés valamennyi résztvevőjét, Líimyy pro- 
fesszort tudományos zsoldosnak nevezte, sarlatánnak, zugorvosnak, aki a kor- 
mánytól kapott pénzek hatására elfelejtette hivatása legelemibb szabályát: először 
vizsgáljuk meg a beteget! Bepereli a $úllein Egyetemet is, akik ilyen embernek 
diplomát adtak a kezébe, és eléri, hogy Limyy orvosi pályafutása dicstelen véget 
érjen ezzel az üggyel. 

A Sülleinen már dolgoztak a professzort az égig magasztaló portréfilmen, ami- 
kor a Galaktikus Mentálhigiénés Orvosi Tanács alelnöke hiperfonált. Kérte, hogy 
nyugtassák meg: az az ügyvéd csak hőzöng, és Límyy ugye megvizsgálta 
Nindát?! 

, Én mondjam meg, mit akarjatok? Vagy hogy hogyan érjétek el? Ki vagyok én? 
Egy utcagyerek Lüakean sikátoraiból. A világotok tele van gondolkodó emberek- 
kel. Kérdezzétek őket. Vagy önmagatokat. Mindenki saját magát, aztán egymást. 
Menjetek át a szomszédba és beszéljetek egymással. De ne tőlem várjátok azt a 
csodát, amit csak ti érhettek el." 


Ninda: 
Nemlétező politikai beszédeim, 
8. 


A Ninda körül kavargó politikai botrány semmiféle hatással nem volt az Aulang 
Laip életére, a 4-tabe elemi iskolára pedig még kevésbé. A singan-núdzsahud rö- 
vid megbeszélésen hozott egy határozatott, amit Kásirun közölt Nindával. 


— Senki sem emlékszik olyan esetre, amikor egy gyerekünk került volna ilyen 
politikai viharok középpontjába. Felnőttekkel is ritkán fordul elő, mert mi általá- 
ban távol tartjuk magunkat a csillagközi politikától. De a helyzet létrejött és fog- 
lalkoznunk kell vele. Úgy döntöttünk, ugyanazt fogjuk tenni, amit felnőtteknél. 
Vagyis változatlanul ott fogunk állni ütközőfelületként a Galaxis és közted, ha 
bármitől meg kell védeni, akkor megvédünk — jogi értelemben is, ez Hiragi és a 
jogszolgálat feladata —, egyébként nem szólunk bele, hogy hogyan veszel részt 
szülőhazád politt.. . 

— Szindoria nem a szülőhazám — vágott közbe Ninda nyersen. — Csak ott szület- 
tem. 

— . . igen... értem. Bocsáss meg. Tehát nem szólunk bele. Azt nyilatkozol bárki - 
nek, amit akarsz. Hát ennyi. És érkezett egy bankátutalásod. Húszmillió hágy, azaz 
kétszázezer palan Szindoriáról, a belügyminisztériumtól kártérítés gyanánt. Hiragi 
azt üzeni, hogy ez csak a kezdet. Hamarosan fölhív, csak rengeteg dolga van. 

Ninda rezzenéstelen arccal vette tudomásul, hogy milliomos lett. 

— Csak a kezdet? — ismételte tűnődve. — Nem hiszem, hogy szindor bíróság va- 
laha megítélt volna csavargónak pár ymnél többet. 

— Ne haragudj, ymet mondtál? Az falevelet jelent. 

—Igen, és a csavargók nyelvjárásában a százháys bankjegyet, mert az is 
kékeszöld. 

— Á, értem. Van valami elképzelésed, mit csinálsz a pénzzel? 

— Semmit. 

— Valóban? 

— Kásirun, pénzzel semmit sem lehet csinálni. A pénz semmit sem ér. Egyedül 
az idő számít. 

— Bölcs megállapítás. Idézet valahonnan? 

— Most már igen. 

— Ezt nem értem. 

Ninda mosolygott. 

— Máris leírom lúmaként, és akkor annak az idézete. 

Meg is tette. 4 pénzzel semmit sem lehet csinálni — értéktelen. Csak az idő szá- 
mit. És most olyat tett, amit korábban soha. A lehetőség hiányát jelentő rimmat és 
a cselekvést jelentő ath khát egyesítette egyetlen jelben, és izgatottan mutatta meg 
a fhangísilgunban a felnőtteknek, akik kedvesen mosolyogtak. 

— Ez annyira gyakori — mondta Lingdzsaéti —, hogy külön neve van a fhangíiro- 
dalomban. Lummraud. Amikor úgy érzed, hogy feltaláltál valami újat, például 
egy új khát, és nem vagy benne biztos, hogy nem sértetted-e meg a szabályokat — 
aztán meglepve értesülsz róla, hogy azt már rég feltalálták és használják. Igen, ez 
a khá természetesen létezik. A neve rimmanath, és majdnem jól írtad. — Leírta a 
jelet, alig különbözött Ninda változatától. — Nincs ezzel semmi gond. Velünk is 
előfordul, pedig sok éve műveljük magas szinten a fhangít. Veled is elő fog for- 


dulni számtalanszor. A fhangíban több tízezer khá van használatban, senki sem is- 
meri mindet. 

Ninda közönye a pénz iránt nem volt szokatlan a szúni társadalomban. A szú- 
niknak megvolt mindenük — Fendria kijelentette, hogy a Testvériségben nemcsak 
hogy nincsen szegénység, de kifejezetten tilos, hogy legyen: ha valaki elveszítené 
mindenét, a segítségére sietne a törzse, a janníhaum -, így a pénz általában nem- 
igen érdekelte őket. Nagyon nagy összegek azért már mégiscsak. Kétszázezer pa- 
lan egy dolgozó ember egyenes fizetése két-háromszáz éven át. Ángsauri azt 
mondta, ennyiért akkora házat lehet venni Szúnahaumon, mint egy kisebb hajó. 

— Szúnahaumon pénzért adják a házat? — kérdezte Ninda. 

— Igen, ott pénzért. 

— Az, hogy a hajókon ingyen lakhatunk — magyarázta Fendria —, egyfajta ösz- 
tönzés és jutalom, hogy vállaljuk ezt az életmódot. Végül is a Felhőben mégiscsak 
biztonságosabb, és egy világ kényelmesebb, mint egy hajó. De a Testvériségnek 
azért fontos, hogy legyenek hajók, amik kereskednek a Galaxissal és bevételt hoz- 
nak. Ezért sok mindennel ösztönöznek minket erre, például a fizetések is maga- 
sabbak itt, mint otthon. De persze bárhol élünk, szúnik vagyunk, a Testvériség 
polgárai, és maximálisan kényelmessé tesszük az életünket. Nem azért vannak a 
hajón jannihaumok, dzsorongitok, parkok, uszodák, mert valaki kijelentette, hogy 
enélkül nem vállaljuk a kóborló életet a Galaxisban. Hanem mert szúnik vagyunk, 
szeretünk jól élni és meg is engedhetjük magunknak. Minden helyet, ahol szúnik 
élnek, igyekszünk berendezni az életmódunknak megfelelően. 

— Jártam Seszkandrán a képviseleten — szólalt meg Szinensi. — Jó nagy kupola - 
város, a képviselet egy sűrűn lakott részen van. Egyetlen épület, négyemeletes, azt 
hiszem. Sokkal magasabb házak veszik körül, ezért a belső udvarának színes 
üvegteteje van, hogy ne lehessen felülről belátni. Bent minden van, ami kell, jan- 
níhaum, dzsorongit, a folyosókon mindenfelé a szokásos társalgók, közösségi he- 
lyiségek. Pár száz ember lakik ott. Mesélték, hogy ugyanabban az utcában van a 
rekki képviselet is, az egyszerűen csak egy irodaház, semmilyen közösségi életük 
nincsen. Nemcsak ott, máshol sincs, van rekki étterem a városban, de oda 
seszkandraiak meg más világokról való turisták járnak, akik rekki ételt akarnak 
enni. 

— Igen, a dzserangok között nemigen vannak olyan népek, akiknek olyan fejlett 
közösségi életük lenne, mint nekünk. Ez nyilván a hosszas űrbeli vándorlásnak 
köszönhető, amikor teljesen egymásra voltunk utalva. 

— Már előbb is létezett a janniíhaum — vitatta Ninda. — Szúnahaum-sínarraómi 
életét is már a közösségi szemlélet határozta meg. 

— Ez igaz. Mégis sokat fejlődtünk azóta. 

— De végül is — terelte vissza a szót Rongami — nem beszéltünk arról, hogy mit 
csinálsz a pénzzel. 

— Semmit — felelte Ninda ugyanazt, mint Kásirunnak. 

— De hát hogyhogy? 


Ninda vállat vont. 

— Mit kellene csinálnom vele? Megvan mindenem. Ha egyszer tönkremenne 
mindegyik köntösöm vagy sarum, enélkül is vehetek másikat. Ennivalóra... ha 
mindennap költök egytized palant, akkor is hatvanhatezer évre elég ez a pénz. 
Nincs mire költenem. Teljesen mindegy, hogy száz palan van a számlámon vagy 
kétszázezer. 

— Hát anyagias nem vagy — állapította meg Fendria. 

— Nekem soha nem volt pénzem, amíg ide nem kerültem a hajóra. Akkor vi- 
szont rögtön annyi lett, amennyit sosem tudnék elkölteni, naponta egy palant ka- 
pok a Testvériségtől, az Szindorián száz háy, több ezerszerese a legnagyobb ös- 
szegnek, ami Szindorián valaha csörgött a zsebemben. Fogalmam sincs, mit tud- 
nék kezdeni ennyi pénzzel. Egyetlenegyszer költöttem belőle, megvettem a kiski- 
rimet. De hát most már van kirim, azt sem kell vennem többet, hiszen kölyök 
még, ötször-tízszer annyit fog élni, mint én magam. Ez a kétszázezer meg... — 
Megrántotta a vállát. — Ráadásul Hiragi azt mondta, hogy ez csak a kezdet. Nem 
tudom, mennyi pénzt akar kivasalni a szindorokból, de nem is érdekel. Felőlem 
csinálja, ha ez neki jólesik. Szereti a munkáját, hát perelgessen. 

— Bosszúvágy sincs benned — nyugtázta Ángsauri. 

— Miféle bosszúvágy? 

— Téged örökké csak bántottak Szindorián, mégsincs benned az, hogy akkor 
csak fizessenek. 

— Nem azok bántottak, akik ezt a pénzt kifizették. Vagyis persze de, ők is. De 
nemcsak ők, és pénzzel amúgy sem lehet jóvá tenni semmit. Legalábbis azzal 
nem, ha nekem küldenek pénzt, miközben a többi csavargót ettől még ugyanúgy 
bántják. 


157. 


,, Mi mindketten ugyanabban a velejéig romlott államrendszerben nőttünk fel, de 
egészen más környezetben. Ő szerencsésebb helyzetből indult. De a szerencséje 
ekkorra elfogyott. Egy ostoba, beképzelt, gonosz, önző államban csak idő kérdése, 
hogy mikor fogy el az ember szerencséje. Nem hiszem, hogy lett volna más válasz- 
tása." 


Ninda: 
Beszélgetések, 
45. 
Syyndoreia 
Lénirsőőmay 


57. úaükan 27. 
a fehér órája 


Az egész tájat hó fedte már. Lent a völgyben is belepett mindent, az erdő — Syyn- 
doteia egyik legnagyobb erdeje — innen fentről úgy festett, mintha a fák teljes 
egészében hóból lennének. HayYt gyönyörködve nézte a korlátra támaszkodva. A 
korlát is csupa hó volt, de ez nem zavarta a fűtött fojnkabátban. Ámmait is elnéz- 
te pár pillanatig a lenti tájat, aztán indult a házhoz. 

— Miért jöttünk ide? — kérdezte Hayít. 

— Összeszedek pár holmit bentről. Eladtam a házat. 

— Eladtad?! De hiszen csak tavaly vetted meg! 

— Így van. De nem lesz már szükségem hegyi nyaralóra. 

A lány követte a házba. Ámmait az előszoba sarkából előhúzott egy bőröndöt, 
bement a szobába és rakodni kezdett a polcokról. 

— Miért nem? 

— Nahát, erre nem is emlékeztem — forgatott Ámmait egy apró tárgyat a kezé- 
ben, aztán fölnézett. — Bocsáss meg, elgondolkoztam. Mit kérdeztél? 

— Miért nem lesz már szükséged a házra? 

— Mert nem fogok idejönni. 

— Honnan? 

A férfi vállat vont. 

— Azt nem tudom. De nem ezen a világon lesz. 

— És nem is máshol a Szövetségben — bólintott Hayít. 

— Hát nem. 

— Miért? 

— Nézd, kicsim... nekem itt már nincs jövőm. A sűünyk csak pár napja mentek 
el, még a mi felségterületünkhöz tartozó űrben vannak, de már felfüggesztettek, 


hamarosan vád alá is helyeznek. A főnökömet is. Naponta tíz újságcikk foglalko- 
zik azzal, hogy mekkora kárt okoztam a sűüník elüldözésével. Bűnbakra van 
szükségük, és én éppen kéznél vagyok. Ez csak rosszabb lesz. Nem várom meg. 

— És mi lesz kettőnkkel? 

— Azt te mondd meg. Minket nem sok minden köt össze. Pontosabban téged 
sokkal kevesebb köt hozzám, mint ehhez a világhoz. Itt van a családod, itt van az 
egyetem. Te döntsd el, hová vigyelek. Lent van a völgyben Lénirsőőmay városa, 
vasútállomással, a zöld órájára otthon lehetsz. De magammal vihetlek fölfelé is. A 
kocsiban ott van a te holmid is, mindent berakodtam, mielőtt elindultam. Ha itt 
maradsz, odaadom, a lakás kulcsával együtt. 

— Fölfelé — ismételte HayYt lassan, ügyet sem vetve az utolsó szavakra. 

— Sajnos nem sokat ígérhetek. Ha itt maradsz, sokáig nem látjuk viszont 
egymást — azt is lehet, hogy soha. Ha velem jössz, akkor meg a családoddal lesz 
ugyanez a helyzet. Illetve... te visszajöhetsz. Én nem. 

— Ilyen könnyen feladod? 

Hayítnak szikrázott a szeme. Ámmait elgyönyörködött benne — talán utoljára. 
A SwWladtian fényében biztosan utoljára. 

— Igen. Mert vagy ez, vagy a börtön. Hát ezt választottam. Nem vagyok büszke 
a megfutamodásomra. De úgy érzem, hogy mindent megtettem azért, hogy ez a 
helyzet ne következzen be. Mégis bekövetkezett, mert a vezetés viszont ezért tett 
meg mindent. Nem tudok többet tenni. 

Kicsit hallgatott, szó nélkül csomagolt tovább. 

— Kyáárléniyben a tüntetők összecsaptak a rendőrséggel, sérültek is vannak. 
Sömnúban egy csoport bevette magát a városi alagutakba, onnan záporozzák a 
szitkokat a hatalomra. Djrnyben kijárási tilalmat vezettek be. És persze az egész 
országban kiürültek az áruházak, minden üzletet megrohantak az emberek a 
süünyk távozásának hírére, teljes áruhiány van, már szerveződik a feketepiac. Az 
emberek valutát halmoznak fel, mindenféle állam pénznemében, csak a háytól 
igyekeznek szabadulni, meg persze a sűüüny pénztől. Hamarosan meglódul az 
infláció, abba pedig belerokkan a gazdaság. Már amennyire nekünk egyáltalán 
van gazdaságunk, mert önellátásra például képtelenek vagyunk. Nem is lesz rá 
szükség, majd jönnek mindenféle szerencselovagok, akik betöltik a Testvériség 
helyét, csak persze jó drágán kínálják majd a portékájukat, tudva, hogy rá va- 
gyunk szorulva. Tudod, mit fog erre lépni a kormány? Betiltja. Mindig ezt csinál- 
ják. Néhány vándorkereskedőt lecsukat, úgyhogy a többi még drágábban árusít 
majd, a kockázat miatt. Ha ez a spirál megindul, többé nincs megállás. És csak 
egyvalamit kellene tenniük, hogy ne így legyen. Emberszámba venni a csavargó- 
kat meg a kisebbségieket. Akkor a sűünyk visszajönnének, és megint rendben len- 
ne minden. De hát olyan mértékben rabjai a saját rasszizmusuknak, hogy erre 
képtelenek gondolni is. Itt káosz lesz, HayYt. Valójában már évtizedek óta káosz 
van, de rárakódott egy sajátos rend, ami elfedi, hogy a hatalomnak nincsenek el- 
képzelései azon kívül, hogy hatalmon akar maradni. Most ez a rend már nem lesz 


képes takarni a káoszt. És engem tesznek meg felelősnek ezért a helyzetért, a 
süünyk távozásáért, ami ennek a káosznak az oka. Pedig nem így van. Éppen 
fordítva, a süünyk távozásának az oka a nálunk levő káosz, mert nekik elegük lett 
abból, hogy a syyndor hatalommal nem lehet beszélni, hogy a syyndor hatalmat 
csak önmaga érdekli — hogy Syyndoreia egy káosz. Hát ez van, kicsim. 

Egy ideig hallgattak mindketten, Ámmait csomagolt, aztán már Hayft is segített 
neki. 

— Értem, amit mondasz — szólalt meg egy idő után. — És sajnos kénytelen 
vagyok egyetérteni. Én is érzem azt, amit mondasz. Apa is mesélt róla, hogy 
mennyit küzdöttek annak idején... majd elmesélem... szóval... rendben, veled 
megyek. De nem azért, mert annyira szeretlek, hogy nem tudok nélküled élni. 
Tudnék és fogok is. Egyszer majd visszajövök, talán nem is sokára, és téged ott 
hagylak, ahol akkor leszel. De látni akarom, hogy hol kötsz ki, és milyen ott az 
élet. Mert az lehet, hogy nálunk szörnyű és most még szörnyűbb lesz. De csak ak- 
kor hiszem el, hogy máshol jobb, ha a saját szememmel látom. 

— Persze, te még sosem hagytad el az Államszövetséget. Jól van, látni fogod. 

— Hová megyünk? 

— Először Mfnéára, aztán meglátjuk. 

— Hé, azt mondják, az még szép is. 

— Szép, igen. 

Elkészültek a csomagolással. Ámmait lezárta mindkét bőröndöt, kinyitotta az 
ajtót és megnyomta a távirányítót. A bőröndök fürgén kigurultak a kocsihoz. 
Visszacsukta és a lányra nézett. 

— Azért köszönöm, hogy eljössz... még ha nem is azért, mert olthatatlan szerel - 
met érzel irántam. 

Hayít rámosolygott. 

Két huszad óra múlva leszálltak Lénirsőömayban. 

— Hé, ez a vasútállomás — nézett körül a lány. — Miért hoztál ide, ha egyszer föl- 
felé megyünk? 

— Úgy is van. Innen indulunk, csak berakom a ház kulcsát az értékmegőrzőbe. 

— Hát van itt űrkikötő? 

— Van, egy egészen kicsi. Még személyzete sincsen. Automatából bérelek hajót. 

Meg is tette. Megvolt pillanatok alatt, HayYt pedig értetlenül nézte az 
igazolványokat, amiket Ámmait a kamera elé tartott. 

— Várj már, mik ezek a kártyák? 

— Ezek mi vagyunk, kicsim. 

— Álnéven?! 

— Nem szeretném, ha a külső légkörből visszairányítanának. Ezért jöttünk olyan 
helyre, ahol nincsen személyzet, senki sem ismerheti föl az arcomat... vagy akár 
a tiédet, hiszen felléptél már nem egyszer közönség előtt, a tévében is ment, te 
sem vagy ismeretlen ember. Az automata csak a kártyákat látja. 

— De honnan vannak hamis névkártyáid? 


Ámmait mosolygott. 

— A rang előjoga. Egy diplomatának ilyesmit szerezni semmiség. Ez az utolsó 
dolog, amire felhasználtam a rangomat, most pedig beszállunk a hajóba, és volt- 
nincs diplomáciai ügyvivő. Te balerina maradsz külföldön is, de én csak itt vol- 
tam diplomata. 

A kocsit visszaküldték a bérállomásra — a sajátját Ámmait már korábban eladta 
—, s a nyomukban guruló bőröndökkel hátrasétáltak az épület mögé. A környék 
teljesen néptelen volt, a földszintes, csupa üveg falú állomásépületben sem volt 
senki. 

Két kishajó állt a hátsó térségen, hazai gyártmányú Nyfpek. Berakták a bőrön- 
döket, beszálltak. Ámmait még egyszer visszanézett Lénirsőőmay hófödte vasút- 
állomására, az utolsó képre a szülőbolygójáról. 


,, De mondhatjuk úgy is, hogy a tanárnőm. " 


Ámmaítt Ídara: 
Barátságom Nindával, 
11. 


MENEDÉK 

ng-1 Sommesza 


,, Minden világon mások a viszonyok — hát mások az emberek is." 


Ílgaszaumi, 
Rangáhuap története, 
37. sómir, 42. singir 


Sommesza 
Aulang Laip 
43615. famut karisszinan 
852 


— Nem Sommesza — nevetett Hirki. — So"meza! 

Ninda értetlenül nézett rá. A , 507 után valami olyan hangot ejtett, amiről neki 
elképzelése sem volt, hogy mi lehet, és az sz-et is nagyon furcsán mondta. De 
megpróbálta utánozni. 

— Egész jó kezdetnek — mondta Hirki. — De ne sz-et mondj z helyett. A ti nyel- 
vetekben nincsen z? Mint amikor a bogár zümmög. Zzzzz! 

— Nincs... nekem két anyanyelvem van, és ilyen hangot soha nem hallottam. De 
amit a , 507" után kell, azt sem. 

— Azt úgy mondd, hogy a torkodban megakasztod a levegő útját. 

Ninda próbálgatta, és egy idő után nemcsak a világ nevét tudta helyesen 
kiejteni, hanem a lányét is. Hirki neve sem ez volt, voltaképpen egészen közel állt 
ahhoz, amit szindor helyesírással Hihikinek írtak volna — zenei hangsúlyok nélkül 
—, vagy talán még könnyebben tudta volna kimondani, ha annak idején Sielunton 
elsajátítja a kiejtést, Ílnától hallott hasonló hangokat. 

Amikor a gyerekek kiszálltak egy-egy világon, Fendria vagy a singan-núdzsa- 
hud egy másik tagja szervezett nekik idegenvezetőt. Azok közül, akikkel találko - 
zott, Hirki lehetett a legfiatalabb. Szúni időszámítás szerint alig kétszáz éves volt, 
ami sommeszai időben huszonkét év. Az itteniek nem a világuk keringési idejét 
használják időmértékül, mert Sommesza nagyon távol kering a napjától, négyszáz 
szúni év alatt kerüli meg. Ehelyett az ország központi világának, Szemgának a ke- 
ringésével számolnak. 

Hirki volt azonfelül talán az egyetlen Ninda eddigi útján, akinek még nála is vi- 
lágosabb volt a bőre. Majdnem hófehér. A haja pedig egészen olyan szőke volt, 
mint az övé. Sommeszán sok az ilyen világos ember, a nagyon gyér sugárzás mi - 
att, magyarázta. Ninda megemlítette, hogy Szindorián egyáltalán nem gyér a su- 


gárzás, és ott is nagyon sok az ilyen világos ember, de ennél jobban már nem 
érdekelte a genetika. 

Inkább a világ. Sommesza is sivatagbolygó volt, akárcsak Szindoria és Szaisz, 
de ezen a tényen kívül nem is hasonlított egyikre sem. Sommesza volt a legsöté- 
tebb világ, ahol eddig járt. Hirki szerint az egyik legsötétebb nyílt lakhatású világ 
a Galaxisban. Nappal volt, a három szúni napig tartó sommeszai nappal közepe, 
de az utcákon égett a világítás. Az mindig ég, mondta Hirki. A fekete égbolt tete- 
jén meg lehetett nézni Sommesza napját, egy sötétvörös korongot, de hosszan 
nem volt szabad belenézni, mert ahhoz elég erősen sugároz, hogy károsítsa a sze- 
met. Sokkal több meleget adott, mint látható fényt, így Sommeszán általában kel- 
lemes az idő. Ninda, aki a meleg luakeáni éghajlaton nőtt fel, nyugodtan sétálha- 
tott köntösben. Hirki az itteni divat szerint rövid ruhát hordott. 

A város éppen olyan volt, amilyennek Ninda egy szindoriai kisvárost elképzelt. 
Húsz-harminc utca az egyik irányban, ugyanennyi keresztben. Nagyrészt föld- 
szintes vagy egyemeletes házak, a központban néhány magasabb. Csak itt a város 
peremén minden irányban homokvédő fal volt, amit felemelnek, ha jön a homok- 
vihar. Szindorián ilyenre nem volt szükség, legalábbis Ninda nem tudott róla, 
hogy lenne olyan város, amit így kell védelmezni. 

Most azonban nem volt kilátás homokviharra, egyszerűen átsétáltak a védőfa- 
lon, ami használaton kívül egy fekete fémcsíik volt a homokra fektetve. A mozga- 
tószerkezet alatta volt. Persze valamennyi szél mindig van, így részben belepte a 
homok. 

Kint a sivatagban, a város fényein túl már olyan sötét volt, mint Szindorián késő 
este. Hirki éjjellátó szemüveget adott mindenkinek, különben csak pár tucat rígin - 
re láttak volna el. De a szemüveggel kiderült, hogy a sivatag nem üres és nem 
élettelen. Egészen az ellentéte volt Szaisz vakító fényben úszó sivatagjának, ahol 
a parányi, emberi mértékkel élőlénynek alig nevezhető szirneken kívül semmiféle 
élet nincsen, és egyetlen molekulányi víz sem. 

Itt csak a fény hiányzott, az élet és a víz egyaránt megvolt. A városból hosszú 
csatorna vezetett ki a sivatagba, keskeny, egy gyerek könnyen átugorhatta, és egé- 
szen sekély vizű, bokáig ért. De víz folyt benne. A partján néhány helyen vékony 
cső nyúlt a magasba, élénkpirosak voltak a szemüveg képernyőjén, ezek időnként 
egy adag vizet fújtak a levegőbe, felhőként porlasztották szét a magasban. 

A csatorna partját mindkét oldalon ritkás, foltokból álló, sárgás-kékes 
növénytakaró szegélyezte. Ninda előbb vette észre az állatokat, mint a növénye - 
ket. Az állatok a térdéig érhettek, négylábúak voltak, kékes és barnás színűek, és a 
növényeket ették. Kjvoszák, mondta Hirki, vagy legalábbis valami ilyesmit. Ma- 
darak is járkáltak a sivatagban, a növényekből csipegettek ők is, néha felszálltak, 
máshová röppentek. Aztán feltűnt a távolban egy nagyobb, narancsvörös állat. 

— Ott egy hvreht — mutatta Hirki. — Kjvoszára fog vadászni... vagy ránk. 

S lecsatolt az övéről egy henger alakú készüléket. 


— Természetesen soha nem jövünk ki a sivatagba zvinz nélkül. Egyszerű elekt- 
romágneses erőtér, ez elriasztja. Ha közel jön, bekapcsolom, a kapitányotok a fe- 
jemet venné, ha valamelyikőtök hvrehtharapást szedne össze. 

A hvreht nem jött közel, lassan óvakodott a kjvoszák felé, aztán támadásba len- 
dült, azok pedig menekültek. Egy ugrással az árok túlpartján termettek és rohan- 
tak. A hvreht utánuk. Csakhamar eltüntek a homokdűnék mögött. 

— Hát most nem tudjuk meg, ki nyert — állapította meg Ángsauri. 

— Remélem, a hvreht — mondta Hirki. — Ezen a környéken nagyon kevés van 
belőlük, és szükségünk van a biodiverzitásra. Mindössze húsz állatfajról mondhat- 
juk el, hogy számottevő létszámban fordulnak elő a város közelében, és mi jóval 
többet szeretnénk. Persze ti nem tudjátok, mi az a biodiverzitás, hiszen az egész 
népetek hajókon él. Nos, So"mezán eddig sikerült körülbelül kétezer fajt megho - 
nosítanunk, ebből ezerhatszáz növény, négyszáz állat. A mikroorganizmusokat 
nem számítva bele. A növényfajok már körülbelül vannak annyian, hogy önfenn- 
tartó rendszert alkothatnának egy olyan világon, ahol bőven van napfény és víz. A 
mi világunk azonban nem ilyen, ezért a növényeink folyamatos gondozásra szo- 
rulnak. Rengeteget foglalkozunk ezzel, minden felnőtt tíz napból egyet a kerté- 
szetnek szentel. Ha nem így lenne, valamennyi kipusztulna. Ami az állatokat ille - 
ti, a négyszáz faj édeskevés egy valódi ökoszisztémához. Csak hát óriási munka 
egy élőlényt meghonosítani egy világon, ahol össze kell szoknia a többivel, és hát 
a mi természeti viszonyaink sem éppen kedvezőbbek. De dolgozunk rajta. Har- 
minc városunk van a sivatag különböző területein, és mindegyikben más fajt pró - 
bálunk meghonosítani. Itt, Jar"aszmában jelenleg a zimki honosítása folyik, ter- 
mészetesen nem tudok nektek eleven zimkit mutatni, mert úgy vigyázunk rá, mint 
a szemünk fényére, de így néz ki. 

A suagjáról kivetített nekik egy képet a levegőbe. Egy női kezet ábrázolt, talán 
éppen az övét, s a tenyerén egy állatka ült. Szürke bunda fedte a testét, nagy, ke- 
rek füle volt, hosszú, vékony farkincája. Egy növényi szárat rágcsált. 

— Ötszáz példányt hoztunk a városba, egyelőre ötvenet vittünk ki kísérletképpen 
a sivatagba, a többi egy kutatóintézetben van, szoktatjuk őket a sötétséghez. 

A kép eltűnt; Hirki széles mozdulattal körbemutatott a sivatagon. 

— A ti időszámításotok szerint több százezer évbe fog telni, de egy nap egész vi- 
lágunkat élet fogja borítani. Növények és állatok sokasága él majd itt, bármilyen 
sötét is van. 


159. 


ng-2 titkosügynö 
,, Ne építs bonyolult csapdát a hetiffúrinak. Üsd agyon. Sokszor a legegyszerűbb 
és legkézenfekvőbb megoldás a legjobb." 


Igaszaumi, 
Közmondások és népi bölcsességek tára, 


Mfnéa 
YVnkas Twty? Szálloda 
57. úaükan 31. 
a zöld órája 


A szálloda szép volt. A szoba kényelmes. A kilátás a $$yolp hegységre — 
gyönyörű. 

Helyi idő szerint a sárga órájában érkeztek, és bőven jutott idejük örülni ennek a 
sok szépségnek — egészen estig, a zöld órájáig. Elsétáltak a Vystieén-vízeséshez, 
hosszan csodálták, aztán visszaindultak a szállodához, a kerthelyiségben vacso- 
ráztak, ami a Vystreén-tó fölötti teraszon volt, és az egész tavat be lehetett látni 
róla, a túlparton pedig a hegyláncot. Dükyúlevest akartak rendelni mYnéai módra, 
majdnem ugyanolyan volt, mint a kafndimi, de nem tésztával, hanem frtiágom- 
bóccal... ám valaki megállt az asztaluknál. 

— Ámmait? Ámmait Íldata, nahát! No lám csak, kit látok! 

Ámmait kényszeredetten ismerte fel a zömök, kissé kockafejű embert, volt 
egyetemi évfolyamtársát. 

— Szervusz, Lűym. 

— Lüym? Lüym? Már elfelejtetted, hogy szólítottál régen? Ó, bocsásson meg — 
nézett a férfi Hayótra —, Lüym $wwref vagyok, ennek a derék embernek az évfo- 
lyamtársa voltam az egyetemen. De csak időben. Agyi kapacitásban nem vehet- 
tem föl vele a versenyt! 

Harsányan felnevetett. 

— HayíYt Kyörays — felelte a lány kurtán. 

— Nagyon örvendek. Nem rokona Vísköyú Kyöraysnak? 

— Az unokahúga vagyok — bólintott HayYt rutinszerűen. Sok éve megszokta, 
hogy a színész nagybácsira mindenki rákérdez, hiszen a szindor társadalomban el- 
képesztő faragatlanság lenne nem venni tudomást róla, ha valakit ugyanúgy hív- 
nak, mint egy híres embert. 

— Ó, hát ez csodálatos. Megengedik, hogy leüljek? — S válaszra sem várva oda- 
húzott egy széket. Ámmait megmerevedett, Hayíttal elkapták egymás pillantását. 
Kéretlenül helyet foglalni mások asztalánál még egy régi baráttól is pimaszság, ez 
az ember pedig nem volt Ámmait barátja. — Jaj, ne nézz már így rám, Ámmaíft, tu - 


dom, hogy nem illik, de hát ennyi lazaságot csak megengedhet magának az ember 
ennyi év után, nem? Mikor is láttuk egymást utoljára? 

— Az egyetemen — felelte Ámmait feszesen. Kezdett gyanakodni. 

— No lám csak, hogy telik az idő! Mesélj, mi van veled, hogy megy sorod. Azért 
nem voltunk mi olyan rosszban annak idején. — Harsogva nevetett, többen oda- 
néztek a közeli asztaloktól. — Várjál már, nem láttalak én téged egy-két éve a té- 
vében valamit nyilatkozni? Mi is lettél te, valami külügyes? 

— Diplomata — Ámmait megköszörülte a torkát —, és igen, láthattál a tévében. 

— No lám csak! Hát ez nagyszerű! S most is valamilyen diplomáciai küldetés - 
ben? 

— Nem, szabadságon vagyok. 

— Szabadságon, nahát, ez jó! — Megint nevetett, de aztán halkabban folytatta. — 
Te csirkefogó, már az egyetemen is ilyen kópé voltál. Úgy szólítottuk, Nagymes - 
ter, kisasszony, mert ő találta ki a legjobb csínyeket. Minden csibészségben benne 
volt. Hát most meg azt mondja nekem, hogy szabadságon van, miközben otthon 
égre-földre keresik. 

Ammait magában megállapította, hogy így könnyebb is. Legalább most már 
biztosan tudja. 

— Honnan veszi ezt? — kérdezte Hayít. 

— Ó, hát csak onnan, hogy én egy kicsit más pályát futottam be az egyetem óta, 
kedves Hay$ft. Én is külügyi vonalon tevékenykedem, csak az én munkám kevés- 
bé látványos, mondhatni, nem tartozik a szélesebb nyilvánosságra. 

— Szóval mit akarsz? — kérdezte Ámmait. 

— Hát bizony, kedves Nagymesterem, arra szeretnélek kérni, hogy szakítsd meg 
a szabadságodat és gyere velem haza. Szeretnélek bemutatni egy-két 
barátomnak. . . 

Hayítra nézett, mert a lány hirtelen felállt. 

— Azt hiszem, rám itt már nincsen szükség. 

— No lám csak, de hát hová megy, ked... 

— Semmi köze hozzá — felelte a lány nyersen —, hacsak nem akar engem is 
letartóztatni. 

$wwref zavartan nézett vissza Ámmaitra, aztán megint a lányra. 

— Hát én nem fogalmaztam volna ilyen drasztikusan, de természetesen, ön oda 
megy, ahová akar. Arra azonban figyelmeztetem, hogy  syyndor 
állampolgárként. . . 

De a lány már kívül járt a hallótávolságon. Swwref nem is folytatta, vállat vont 
és visszafordult Ámmaithoz. 

— Sajnálom, öregem. A cég ragaszkodik hozzá, hogy mindent megbeszéljünk, és 
valami formális tárgyalást akarnak. Dyvuoip azt ígérte, kapsz egy eszméletlen 
hosszú büntetést, hogy a tömegek kielégítsék a bosszúszomjukat, és a színfalak 
mögött kegyelmet kapsz. Elnökit... Egyetlen órát sem leszel igazából lecsukva. 
Személyesen garantálja. Szerintem ez méltányos. 


— Tudod, Lűym, a helyemben sokan kapnának ezen az ajánlaton. Bárki azonnal 
elfogadná, aki nem tud kettőig számolni. Először is te itt ezt elmondtad, Dyvuoip 
pedig ugyanezzel az erővel letagadja. Másodszor pedig az az őrült még nem szü- 
letett meg, aki a VYLN-ben megbízik. Úgyhogy nekem jobban tetszik az alter- 
natív változat. 

— Micsoda? 

— Bármi más, öregem, mint visszatérni Syyndofeiára. Bármi más. Ezért ha nem 
bánod, én most elmegyek. 

Mozdult, mint aki készül felállni, de $Swwref tiltakozóan fölemelte a kezét. 

— Rosszul teszed, ha most elmész. Bocs, de nem engedhetlek el. 

— Hát akkor mit csinálsz, talán lelősz? 

— Hát azt nyilván nem, de vannak más eszközök is... 

Ekkor megszólalt egy hang a háta mögött. 

— Rendőrség. Uram, megkérem, hogy tegye a kezét a tarkójára. 

$wwref lesújtott döbbenettel pillantott hátra, és egy fegyvercsövet látott köz- 
vetlenül a fejénél. Ámmait derűsen visszaült. Ő azt is látta, hogy a két rendőr után 
még többen érkeznek, civil ruhások is, és öt lépéssel $wwre$ mögött Hay$t akkor 
ül le a pázsitos domboldalt szegélyező köőfalra. 

— Dőveyn hadnagyhelyettes vagyok — szólalt meg egy másik hang, egy húszas 
éveiben járó, határozott férfi, aki megkerülte az asztalt és $wwre$ szemébe nézve 
megállt, nem ült le. — Lenne szíves a nevét, uram? 

— Lűüym $wwref — volt a felelet. 

—A fiatal hölgy azt mondta, hogy ön a syyndoj titkosszolgálatnak dolgozik. 
Van ehhez valami hozzáfűzni valója? 

$wwref arcán a teljes vereség látszott. M$nőa csak húsz éve, meglehetős 
viharok után vált függetlenné Syindofeiától, és nagyon harapnak a VYLN embe- 
reire. 

—A kislány téved vagy képzelődik — felelte. — Jogi tanácsadó vagyok egy 
kajndimi cégnél. 

A hadnagyhelyettes bólintott, aztán lenyúlt az asztal alá, a székhez, amin koráb- 
ban Hayít ült, és fölvett róla egy vyriist. 

— Akkor ezen ugye nem fogunk semmi olyasmit hallani, ami a kislány tévedését 
vagy képzelgését támasztaná alá? 

Swwref nem felelt. A hadnagyhelyettes odanyújtotta a készüléket az emberé- 
nek, aki visszaadta HayYtnak, hogy az ujjlenyomata segítségével átvigyék a felvé- 
telt a rendőrségi adattárba. 

— Letartóztatom — közölte, ismét $Swwrefre nézve. — Kémkedéssel, a Mífnéa 
Köztársaság államrendjének megbontására irányuló szabotázzsal vádolom, ami- 
nek első fokát azzal valósította meg, hogy Syyndofeia Államszövetség titkosszol- 
gálatának, a VYLN-nek alkalmazásában vagy megbízásából Mfnőa Köztársaság 
területére lépett és itt jogosulatlanul hatósági személyként próbált fellépni. A ka- 
pitányságon megkapja a szükséges képesítéssel rendelkező m$néai ügyvédek 


jegyzékét. Syyndoreiai ügyvédet biztonsági okokból nem fogadhat. Kérem, álljon 
fel. 

Swwref letörten feltápászkodott. Két rendőr karfogót illesztett köréje. 

— Lüym — szólalt meg Ámmatt. 

A férfi ránézett. 

— Kihagyott az emlékezeted. Nem Nagymesternek hívtatok, hanem Főmester- 
nek. Én pedig téged Kis Piszkosnak. Látod, rászolgáltál erre a névre — és agyi ka- 
pacitásban csakugyan nem veheted föl velem a versenyt. 

— És velem sem — szólalt meg a háta mögött Hayft. — Attól, hogy valaki táncos - 
nő, még nem buta. 

A rendőrök elmentek, elvezették $wwreft. HayYt odaszaladt Ámmaíithoz, át- 
ölelték egymást. 

— És most? 

— Ügyes voltál. Amikor elsétáltál, már tudtam, hogy ezt fogod tenni. 

— Jó, de mennyi időbe telik a VYLN-nek egy másik ügynököt küldeni? 

— Semennyibe. Akár itt ülhet még kettő az asztaloknál. Azonnal elmegyünk in- 
nen. 

HayíYt megérintette a vyriisét, hívott egy kocsit, ami könnyed libbenéssel le- 
szállt a teraszra. 

— Jó, de hová? Nem menekülhetünk világról világra, mint Rykkastáan. 

— De egy helyre mégiscsak mehetünk, ahová nem ér el a VYLN keze. Szállj be. 

A kocsi sebesen haladt a város felé. 

ng-3 menedékkérés 
, A következőkben sorra fogom venni és részletesen is kifejtem, mi mindent tanult 
Ninda Haittól. Vagyis csak egy elenyésző töredékét, így is nagyon hosszú lesz." 


Aini: 
Ninda életének mellékszereplői, 
19. H 


A várost Linkeöópnak hívták, ez volt Mfnőa egyik legnagyobb városa: húszezer 
lakosa volt. Syyndoreián egy ekkora város csak helyi jelentőségű, de itt fontos 
csomópont, csillagközi ürkikötő, áruk tömegének átrakodóhelye. Nem ez volt a 
főváros, ami további előnyt jelentett Ámmait szemében. Mindazonáltal itt sem 
kockáztatott, a kocsit egyenesen a suárkapu előtt tette le. 

— Szóval ezt gondoltad ki — mondta Hayít. 

— Ezt. Itt biztonságban leszünk. 


— Nézd... én hiszek neked, vagyis elhiszem, hogy meg vagy győződve arról, 
hogy helyesen cselekszel. De biztos vagy benne? Igen, te mindent megtettél azért, 
hogy a Testvériséget megtartsd az üzleti partnerünknek, de biztos, hogy ezt ők is 
így gondolják? Illetve nem lehet, hogy örülnek neki, hogy megszabadultak tő- 
lünk? 

— De, minden lehetséges. Egyetlen módja van, hogy megtudjuk. 

Hayít egy sóhajjal bólintott. 

Kiszálltak a kocsiból és sietős léptekkel bementek a suárba. A szokásos felirat 
fogadta őket, hat nyelven: 

Köszöntjük a Silgerszin suárban 

Fölötte a hatalmas hétágú csillag, alatta pedig a hajó neve: Hilgari Fónird. Ám- 
mait felolvasta a nevet, mert HayYt nem beszélt és nem is olvasott szúniul. 

— Ez egy csillagnév — magyarázta. — Hilgari olyasmit jelent, hogy társas vi- 
szonyban levő, társaságkedvelő, a fónird pedig a kék óriáscsillagok egyik fajtája. 

— Szép — mondta Hayít nyugtalanul —, de nem kellene beljebb mennünk? 

— Átléptünk a piros vonalon — felelte a férfi. — Ez már a Testvériség felségterü - 
lete. Akár itt állhatna mellettünk tíz VYLN-ügynök. Nem tehetnek többé semmit. 

— Ennek igazán örülök, de mi mit fogunk tenni? 

Ammait körbepillantott a tágas előtérben. 

— Ott az esszidzsinna — mutatta. — Máris beszélek velük. 

Odasietett és megnyomta a bebocsátást kérő gombot. Az ajtó feltárult. 

— Segíthetek valamit? — kérdezte egy sárga köntösös férfi, piros sapkával a fe- 
jén, szúniul. Szisztungi állt a kitűzőjén. 

— Igen, uram. Ámmaít Ídara vagyok, volt diplomáciai ügyvivő Szindoriáról. Be- 
léphetek? 

— Hogyne, tessék. 

Ámmaít átadta a holokockáját. 

— Politikai menedékjogot szeretnék kérni a társamnak és magamnak. 

Szisztungi felhúzta a szemöldökét és felállt. 

— Jöjjenek be, foglaljanak helyet. 

A magázó nyelvet használta, amit a szúnik csak hivatalos alkalmakkor vesznek 
elő. 

HayYt némileg félénken óvakodott beljebb. 

— HayíYt Kyörays — lehelte. 

— Szisztungi. 

— Megengedi? — nyúlt Ámmaít lassú mozdulattal a mellzsebe felé, de nem ért 
hozzá, számon tartotta, hogy a biztonsági szolgálatnál van. 

— Á, fordítógép? Kérem, csak nyugodtan. Én sajnos nem tudok szindorul. 

Nyílt az ajtó a helyiség végében, egy esszidzsinna-egyenruhás nő nézett be, 
megszemlélte a két látogatót, biccentett Szisztunginak és kiment megint. 

— Nos, mindkét fél rögzíti a beszélgetést, ugye? 


Ámmaít elővette vyriisét, megérintette és letette az asztalra. A hosszúkás asztal 
egyik végén ült, bal kezénél az esszidzsinna, jobbról Hayít. 

— Tehát én Szisztungi vagyok. Kérem, mondják be a nevüket a rögzítés kedvé- 
ért. Önök politikai menedékjogot kérnek a Testvériségtől? 

— Ámmaít Ídara. Igen, politikai menedékjogot kérek. 

— HayíYt Kyörays... igen, én is politikai menedékjogot kérek. 

— Rendben. Kérem, mondják el, miért. 

Ámmaít vagy másfél limli hosszan beszélt. Elmondott mindent Ninda szökésé- 
től kezdve, az azóta történt incidenseket és az ő szerepét a következmények eny- 
hítésében, egészen a Szindoriáról történt szökésükig. Szisztungi közbeszólás nél- 
kül hallgatta. Az elbeszélés második-harmadik mondatánál kinyúlt oldalra, meg- 
nyomott egy gombot, amire egy kis pincérrobot tálcát helyezett eléjük, sütemén- 
nyel, gyümölccsel, poharakkal és néhány üdítőitalos palackkal. Szisztungi nyu- 
godtan töltött magának, és intett, hogy szolgálják ki magukat. 

— Értem — mondta végül. — Én semmit sem tudok a szindor közállapotokról, 
ezért ezt majd meg kell mutatnunk egy-két szakértőnek. Hait? 

— Igen?... — nézett rá a lány riadtan. Ha a férfi nem néz ugyanakkor őrá, talán 
fel sem ismerte volna a saját nevét y helyett i-vel ejtve, a kettős zenei hangsúlyt 
egyetlen rövid magánhangzóra redukálva, s lágy helyett kemény 4-val az elején. 

— Ön következik. Ön miért kéri a politikai menedékjogot? 

HayYt lélegzete elakadt. Eddig fel sem merült benne, hogy nem elég az, hogy 
ők összetartoznak és együtt akarnak maradni. . . de szerencsére feltalálta magát. 

— Én... az imént a... a VYLN egyik ügynökét átadtam a mfnőái hatóságoknak 
mint kémet. 

— Bocsásson meg, minek az ügynökét? 

— A szindor titkosszolgálatét — felelte Ámmaít. 

— Értem. Folytassa. 

— Le akarta tartóztatni Ámmaítot és visszavinni Syyndofeiára, ahol hazaárulá- 
sért akarják bíróság elé állítani. Én pedig szóltam a szálloda egyik biztonsági em- 
berének, hogy hívja ki a rendőrséget, aztán átadtam nekik a hangfelvételt kettejük 
beszélgetéséről. Letartóztatták az ügynököt és elvitték. Ha megkérdezi őket, tanú- 
sítani fogják. Szerintem engem ezért Syyndoreián most bíróság elé állítanának. 

— Hogyne, Hait — bólogatott Szisztungi. — Erről én is meg vagyok győződve. És- 
pedig a hatóság munkájának akadályozásáért, ami köztörvényes bűncselekmény, 
tehát nem lehet alapja politikai menedékjognak. 

— Mfnőa független állam — vetette ellene Ámmaít. — Ugyanúgy nem tűrik egy 
másik állam titkosszolgálati ügynökének tevékenységét, ahogy önök sem tűrnék, 
ha most itt ólálkodna egy a hajón. 

Szisztungi elmosolyodott. 

— No igen, de Szindoria szempontjából ez akkor is köztörvényes, ha pedig ki- 
adatási kérelem érkezik, azt tőlük kapjuk. De hát ez nem az én dolgom. Én a Hil- 
gari Fónird biztonsági szolgálatának tagjaként annyit tehetek, hogy rögzítettem 


az önök kérelmét, és felajánlok önöknek egy kabint a hajón a Testvériség költsé- 
gére. Köteles vagyok azonban figyelmeztetni önöket, hogy ha netán bizonyítást 
nyer, hogy önök félrevezették a Testvériséget, akkor a jegyek teljes árát ki kell fi- 
zetniük, a mai napig visszamenőleg. — Megvárta mindkettejük bólintását, s ráné- 
Zett a képernyőjére. — Akkor hát az önöké a zöld hatos szektor 14 per 8-as ka- 
binja. A hajó fedélzetén sem Szindoria, sem Minéa vagy más állam hatósága nem 
férhet önökhöz. Azonban amíg a menedékjogot meg nem kapják, a Testvériség 
nem vállal kötelezettséget arra, hogy a hajón kívül is megvédje önöket. Vagyis ha 
biztonságban akarnak lenni, ne hagyják el a fedélzetet. Ha van még holmijuk oda- 
kint, hozassák el. Van kérdésük? 

— Mikor várható... a döntés? — kérdezte Hayít. 

— Nem tudom. Sőt azt sem tudom, hogy ki fog dönteni, ugyanis a Testvériség- 
nek nincsen külön erre a célra szolgáló intézménye. Bizonyára a külkapcsolatiak 
intézkednek majd, de ők sokan vannak, nem tudom, ki fogja vállalni. 

— Mikor indulunk? 

Szisztungi a faliórára mutatott. 

— A mi óránk szerint most négyszázötvenegy. Hétszázkor indulunk, a következő 
állomásunk Angfíirit lesz. 

— Felhívhatjuk Szindoriát? 

— Hát, az nem megy, azt hiszem. Ők zárlat alatt vannak. De az ilyesmi nem szo- 
kott sokáig tartani, talán pár nap és feloldják a zárat. Ó, igaz is, de, mégis meg le- 
het oldani. Azt megtehetik, hogy kiállnak a suárkapuba, mert onnan már csatla- 
kozni tudnak a minéai rendszerhez, és őtőlük tudnak hiperfonálni Szindoriára. 
Csak maradjanak a piros vonalon belül, és nincs az az ügynök, aki kezet emelne 
önökre. A piros vonal innenső oldalán önök a Hilgari Fónird védelme alatt áll- 
nak. 

,, Eletünk tele van csillagászati szóképekkel, hasonlatokkal. Százszor inkább, mint 
a dzserangoké. Például a Nagy Kanyar. Ez a kifejezés nem létezhet dzserangok 


között, s a mi életünkben sem szerepelne, ha úgy élnénk, ahogyan a dzserangok 
hiszik. S hány szókép származik csak ebből az egyből..." 


Lí-Nindaran: 


Gondolatok, 
326. sómir 
Aulang Laip 
43615. dzsirat angdzsagan 
780 


Ninda kissé előredőlt, karját félig előrenyújtotta, kezét visszahajlította. Megter- 
vezte az útvonalat és határozott mozdulattal elhajította a karikát. A piros-kék csí- 
kos senszi lágy ívben átszállt a parkon, s lecsapott a kiválasztott jaulra. Filommi 
találatot ért el, vagyis a karika egyenesen lecsúszott a rúdon, nem körözött rajta 
ide-oda. Az ilyesmi nem változtatott a dobás pontszámán, de mindig sikert aratott. 
A csapattársai tapsoltak. 

— Szép dobás volt, sien — nevetett Séssinauri —, és az átlagod ezzel elérte a ki- 
lencvenet. Fengrájátékos vagy, nekünk pedig van halligínk. Indulhat a bajnokság. 

— Te jó Galaxis, mikor? 

— Sziangdzsankor, ha mind a harmincöt csapat zölddel jelöli magát a táblázaton. 
Csak mi vagyunk még pirosak, de most átállítom. A fengrábajnokság mindig szi- 
angdzsan napján indul, mint minden csapatjáték versenye. Lesz időnk felkészülni. 

— ÚŰip! — fakadt ki Ninda önkéntelenül is első anyanyelvén, mert a másodikon 
nem ismert ennek megfelelő szót. — De hisz megvernek minket, mint a földühö- 
dött ervések. 

— Miért vernének? 

— Mert én még kezdő vagyok. 

— Ugyan már, sien, remek halligi lesz belőled. Csinálunk egy nagyszerű bajnok - 
ságot, és ha megvernek, akkor mi van? Valakinek utolsónak is kell lennie. Bízz a 
tudásodban és ne aggódj az eredményért. Hing-hing, lássuk csak, csináljunk is 
egy próbabajnokságot, jó? Iszunk egy korty íhafit és nekilátunk. 

Amíg az íhafit megitták a Szemmatun park sarkán, Séssinauri elmagyarázta a 
bajnokság menetét. 

— Harmincöt csapat van és harmincöt az ötször hét. Fengrallukat alakítunk, és- 
pedig mindig több fengrallu van és kevesebb csapat egy-egy fengralluban. Tehát 
hét fengrallu, az ábécé betűivel jelöljük őket, A, E, I, O, U, Pá, Tá. Sorsolás dönti 


el, hogy melyik csapat melyikbe kerül. Az első fordulóban mindegyik csapat 
mindegyikkel játszik a fengrallujában, tehát négy-négy meccset. Ez jó pár mec- 
cset jelent fengrallunként. . . 

— Tízet — szúrta közbe Ninda. 

— Lehet, hogy annyit. 

— Annyit. Az első játszik a négy továbbival, a második hárommal, mert az első - 
vel már játszott, a harmadiknak már csak két ellenféllel kell, a negyediknek pedig 
csak az ötödikkel, négy meg kettő meg három meg egy. És mindig egyszerre két 
meccset lehet tartani, négy csapat játszik, az ötödik pihen. 

— Szomtihatuen, hiszen tudod — mondta Ahundómi. — Mire mi kigondolnánk, 
hogyan kell kiszámolni, ő már kiszámolta. 

— Hing-hing — bólintott Séssinauri. — Jól van. Szóval minden fengralluból to- 
vábbjut a legjobb. Egyrészt számoljuk a nyert meccseket, a nyertes plusz egy pon- 
tot kap, a vesztes mínusz egyet, de ettől még lehet pontegyenlőség. 

— Hogyne — bólintott Ninda. — Például két csapat két-két pontot kap, ketten mí - 
nusz kettőt, az ötödik pedig nullát. Az öt csapat pontjainak összege mindig nulla 
lesz. 

— Ahogy mondod, szomtihatuen, szóval ha ilyen van, akkor a játékpontokat már 
egyáltalán nem számoljuk, hanem a játék közbeni dobásszámokat vetjük össze, és 
érdekes eredményeket kapunk ám. Mert megeshet, hogy mi mondjuk kikapunk a 
Drambitól nyolcvan-százra és a lista végére kerülünk, de ha a két nyertesnek 
ugyanannyi játékpontja van, akkor már nem az számít, hanem hogy ők esetleg 
száztíz-százhúszra nyertek, és akkor a mi nyolcvanunk már sokkal szebb ered- 
mény. Még akár nyerhetünk is. Tehát érdemes minél nagyobb értékű dobásokat 
csinálni. Versenyjátszmában a sómangi nem nagyon térhet el, négyezer és hatezer 
között sorsolunk. Ha egy meccsünkön magas sómangi jut, akkor van egy kis hát- 
rányunk azokkal szemben, akiknek alacsonyabb jött ki. Le kell dolgozni. Hát így 
megy. 

— És a második fordulóban a hét csoportgyőztes játszik egymással? 

— Igen, és te rögtön megmondod, hány meccset. 

Ninda mosolygott. 

— Hat meg öt meg négy meg három meg kettő meg egy az huszonegy. Mindenki 
hatszor játszik. 

— Így van. Általában három-négy meccset is lejátszunk naponta így pár nap alatt 
lezajlik a bajnokság. 

— Iskola után? 

— Dehogy. Iskola helyett. Bajnokságot csak tízévenként rendezünk, és olyankor 
szünetel az iskola. Ez itt a janníhaum. Mi megadjuk a módját a dolgoknak. Majd 
meglátod. Most viszont menjünk dobni. 

Nindát meglepte, hogy egy játék miatt megszakítják az iskolát, de hamarosan 
belátta, hogy szúni felfogás szerint az iskola és a fengrábajnokság csak két külön- 
böző módja annak, hogy társaságban legyenek. 


Még javában dobáltak, amikor megjelent egy nagylány a parkban. Sötétbarna 
bőre volt, vörösesbarna haja, s a melle formájáról ítélve vagy ötven évvel idősebb 
volt Nindánál. Egy darabig figyelte őket egy padról, aztán odajött, amikor szüne- 
tet tartottak. 

— Láttam, hogy kizöldültetek, Sómittir — fordult Séssinaurihoz. — Szóval meg- 
lesz a bajnokság? — Válaszra sem várva Nindához lépett. — Tehát te vagy az új 
halligi. Asszili vagyok, a Nekkaru daurtája. 

— Ninda. 

— Jól dobsz, halligi, de ti lesztek a desszert. 

— Ugyan miért, daurta? — kérdezte Ahundómi. 

— Mert rövidkéz a halligítek. Milyen daurta vagy te, Séssinauri, hogy nem ve- 
szed észre és nem javítod ki? 

— Ki mondta, hogy nem vettem észre? — emelte föl Séssinauri az íhafis palackját 
a fűből. — Hátha ez a stratégiám. 

— No, azért lesztek ti a desszert. Ki a szommitok? 

— Én — felelte Andruni. 

— Rövidkéz te legyél, ne a halligi. A halligínek olyan hosszú legyen a keze, mint 
a Settahur-hegylánc. Mi a felállás? 

— Szill: Ahundómi, szommi: Andruni, halligi: Ninda, lombisz: Ilkirúni, dzsindu: 
Jangiru, nert: Sittu, szesszuna: Angráhani, és én vagyok a daurta — felelte 
SéssinaurI. 

— No ide figyelj, daurta. Te a fiúkat szillnek meg szomminak tetted meg, én vi- 
szont pont halligínek, Dzsesszukunt állítottam oda, érted már? 

— Nem mindegy, hogy fiú vagy lány dob egy karikát? — kérdezte Ninda. 

— De, a szomminál meg a nertnél. De a halligi fiú legyen, mert azok magasab - 
bak, ne csinálj már csillagport magatokból, így hogy lesztek ott a második fordu- 
lóban? Hallgass rám, űrhajót építek neked. Cseréld el Andrunit Nindával, vagy ja- 
vítsd ki Ninda rövidkezét, de sziangdzsanig olyan hosszúra, mint a rohokkígi. Ja, 
és Ahundómi túlságosan lecsapja a szimdzsiket, az előbb az enti-settit úgy kapta 
el, hogy előtte hajszál híján megakadt egy húnban, nézd majd vissza, ezt a verse- 
nyen nem engedheted meg magadnak. 

— De végül elkaptam az enti-settit — mondta a fiú. 

— Odanézzenek, saját galaxisa van! — fakadt ki Ninda. — Asszili arról beszél, 
hogy mi van, ha a húnt kapod el. 

— Értem én — felelte Ahundómi —, de én szeretek lecsapottal dobni, volt már, 
hogy az egész nézőtér csillagködöt evett, mert julkiban lien-rúmot hoztam, aztán 
egymás után mostam végig két neng és egy jaul csúcsát, de elkaptam a lien-rú- 
mot, Asszili dzseranggá változott volna, ha látja. 

— Láttam, te maundra — morogta a nagylány —, megnéztem felvételről. Egysze- 
rűen csak szerencséd volt, de úgy teszel, mintha te forgatnád a Galaxist. Jól van, 
nem árt a játékban egy kis izgalom. Csak egy kicsi lesz, nem sok, mert ki fogtok 
esni, meglátod. Hát a ruhátok megvan-e már? 


Ninda meglepődött, nem tudott róla, hogy ruha is kell. 

— Még nincs, de van egy tervem — felelte Séssinauri. — Piros-fekete-fehérben ál- 
lunk ki. 

— Mi zöld-sárga-feketében, és mindenkinek más színű szalag lesz a hajában. 

— Nekünk sapkánk lesz, mert Ninda mindig sapkát hord, és akkor egyformák le- 
szünk. 

Ninda egészen meghatódott, amiért a barátnője erre is gondol. 

,, Mit kellett volna tenni? Ezt a kérdést fölteheted életed minden egyes lépéséről — 
utólag. De értelme ennek csak akkor van, ha elképzelhető, hogy hasonló helyzet 
máskor is előáll majd, és akkor esetleg másképpen cselekszel. " 


Ninda: 
Kommentárok az Első Szíanhoz, 
63. sómir 
Hilgari Fónird 
43615. senut szammunan 
550 


A szállásukra igazán nem lehetett panasz. 

A kabin kicsi volt, de azért elfértek. Az ágy lábánál a bőröndökben ott volt min- 
den holmijuk, már úgy hozatták el a mfnéai szállodából, hogy nem léptek ki a ha- 
jóról. A suárban és a szísiben megtaláltak mindent, amire szükségük lehetett. Pén- 
zük volt, Ámmait még Mfnőán szúni pénzre váltotta az egész vagyonukat. Ez 
hasznos előrelátásnak bizonyult, mert otthonról aggasztó hírek érkeztek a háy el- 
értéktelenedéséről. Távozásuk után három nappal a híradó beszámolt róla, hogy 
megdrágultak a belföldi hajóutak, mert az állami ürforgalmi társaság, a Sfél eddig 
jól kiegészítette a Testvériség által lebonyolított belföldi forgalmat — az utasok öt- 
ven, az áru hetven százalékát a szúnik szállították —, most viszont nincs elegendő 
kapacitásuk. Ez persze azt okozta, hogy már elkezdett emelkedni mindannak az 
ára, amit az űrön át szállítottak. Arról nem szólt a híradó, hogy bármely idegen ál- 
lam elkezdte volna korrigálni a háy árfolyamát, de ez csak idő kérdése. 

— Tudod, hogy a Testvériség milyen árfolyamot alkalmaz jelenleg? — kérdezte 
Ámmatt. 

— Hát egy a százhoz — bólintott Hayít. 

— Igen, de tudod, hogy hívjuk ezt a külpolitikában? Fölényárfolyam. Minden al- 
kudozásunk kudarcba fulladt, hogy ezt megszüntessék. Van a közelben nyolc or- 
szág, ahol megcsinálhatod, hogy a háyt átváltod az ő pénzükre, aztán azt páálánra 


— és akkor nagyjából hatvan háyért kaptál egy páálánt. Ők viszont százért adják 
nekünk, mert megtehetik. Kénytelenek vagyunk elfogadni a feltételeiket. Húsz 
éve ez az árfolyam van érvényben. A Testvériség sokkal erősebb nálunk, ezért azt 
csinálnak, amit akarnak. A jelenlegi helyzet is ezt példázza. 

— Mégis ide jöttél, az ő területükre. 

— Persze. Mert a fölényüket csak a syyndor állami intézményekkel érzékeltetik. 
Magánemberekkel nem. Gyakorlatilag biztos voltam benne, hogy nem fognak 
sem elutasítani, sem képtelen feltételeket szabni. 

— Nem is szabhattak volna, a csillagközi jog tiltja. 

— No, elég sok minden történik a Galaxisban, amit tilt a csillagközi jog. A Test- 
vériség részéről még nem tapasztaltam inkorrektséget, máshol annál többet. A 
legtöbbet otthon. Ha a Szövetséget korrekt emberek vezetnék korrekt módon, 
akkor ez a mostani helyzet egyáltalán nem jött volna létre. 

— Rendben, és vajon a korrektségük odáig is terjed-e, hogy megadják nekünk a 
menedékjogot? 

— Nehéz kérdés. Őket ismerve valószínűleg igen, ha nem ezt gondolnám, nem 
jöttünk volna ide. De gyakorlatilag nincsenek adataim arról, hogy ez ténylegesen 
milyen gyakran fordul elő. Szerintem mi vagyunk az első syyndorok hosszú-hos- 
szú ideje, akik ilyet kérnek tőlük. Nindát nem számítva, hiszen ő nem politikai 
menedékjogot kért, csak nem volt hová mennie. 

— A mi jogunk szerint köztörvényes volt. Ha őt befogadták. . . 

— Ez sajnos hibás összehasonlítás, mert őket nem érdekli, hogy a mi jogunk sze- 
rint Ninda mi volt. Náluk egyszerűen egy védtelen gyerek, aki segítségre 
szorult... és mondhatom, velük értek egyet. 

— Igen, persze. Ámmait, mit fogunk csinálni, ha nem kapjuk meg a menedékjo- 
got? 

— Hát akkor elmegyünk valahová jó messzire. A Testvériség hajói elképesztő tá- 
volságokat kalandoznak be, ezt is Nindától tudom, ő most már olyan messzeség - 
ben jár, hogy belegondolni is nehéz, és alig telt el pár hónap... És végig az Au- 
lang Laipon utazik. Nyilván a Hilgari Fónird is galaktikus távolságokat tesz meg, 
úgyhogy amikor elég messze járunk már, egyszerűen lesétálunk valahol a fedél- 
zetről. Ott már nem találnak ránk, mert nincsen arrafelé senki, aki ránk ismerhetne 
és jelenthetné a VYLN-nek, hogy ott vagyunk. De én azért örülnék, ha megkap - 
nánk a menedékjogot. Talán akkor megtudhatnánk valamit a sűüník életéről. 

— Meglepne — dörmögte Hayft. — Annyira elzárkóznak, hogy néha azt hiszem, 
ők maguk sem tudnak egymásról semmit. 

Ilyen beszélgetésekkel töltötték az időt napokon át. Végül aztán a hajón töltött 
negyedik napjukon, itteni idő szerint déltájban egy férfi hívta őket, Entilu. 

— Az az igazság, hogy kemény labdát dobtatok ezzel a kéréssel — kezdte szúni 
módra, köszönés nélkül, és a szúni nyelv tegező formáját használta. — A Testvéri - 
ségtől elég ritkán kérnek politikai menedékjogot, de néhány évszázadonként azért 
előfordul. Viszont diplomata még soha nem kért tőlünk menedékjogot. Nem na- 


gyon tudjuk, mihez kezdjünk az egésszel. Hait menedékjoga ehhez képest nagyon 
egyszerű lenne, megadjuk és kész, csak hát mivel ti egy pár vagytok, ez megbo - 
nyolítja. Létrehoztunk egy bizottságot, ami erről az egészről dönteni hivatott. A 
megbeszéléseink során arra jutottunk, hogy szeretnénk mindannyian egyazon he- 
lyiségben tartózkodni, amikor ezt megtárgyaljuk — mi hatan és ti ketten. Jelenleg 
azonban a bizottság tagjai elég messze vannak egymástól. Megszervezünk egy ta- 
lálkozót, de időbe telik. Talán egy évbe is. 

— Kivárjuk — felelte Ámmaít türelmesen. 

— Igen, efelől nincs kétségem, hiszen úgyse tehettek mást. Egyvalamit szeretnék 
leszögezni, mert ebben az egyben azonnal megállapodásra tudtunk jutni. Ha meg- 
kapjátok a menedékjogot, elvárjuk, hogy a szindor állammal ne lépjetek kap- 
csolatba soha többé. Semmilyen szervezetével, tisztviselőjével, senkivel. 

Ámmaít bólintott. 

— Elfogadjuk. 

— Egy pillanat — szólalt meg HayYt. — Szólhatok? 

— Hát hogyne - lepődött meg Entilu a kérdésen. 

— Nekem Syyndoreián van a családom. 

— Gondolom, Ámmaítnak is van ott egy-két rokona, barátja — bólintott a szúni. — 
Velük tarthattok kapcsolatot. Még az ellen sincs kifogásunk, hogy Ámmaít be- 
széljen a korábbi minisztériumi munkatársaival, vagy hogy később hazatérjetek, 
ha otthon rendeződik a helyzet. Maga a szindor állam az, amivel nem beszélhet- 
tek. Kereken megmondva: nem szeretnénk jerszut találni a hitandában. 

Hayít fölkapta a fejét. 

— Elnézést, ezt nem értettem, a fordítógép egy gyümölcsben talált rovarról be- 
szél... 

— Jó a fordítás — bólintott Ámmaít. — A jerszu egy undok rovar, ami ha belebújik 
egy hitandagyümölcsbe, akkor azt a gyümölcsöt már nem akarod megenni. De kí- 
vülről ez nem látható. Entilu azt mondja, hogy nem szeretnének kémeket befogad - 
ni. 

— Ezt megértem, de hogyan fogjátok ellenőrizni? 

— Sehogy — felelte Entilu nyugodtan. — A kommunikációtokat ellenőrizni etikát- 
lan és törvényellenes, tehát elképzelhetetlen. Annyit tehettem, hogy elmondtam, 
mi a kívánságunk. Nem tudom, milyen megoldást találunk ki az életetekre, igyek - 
szünk valami elfogadhatót. De ha kémet találnánk a hajóinkon, annak az életére 
tudom, milyen megoldást találnánk ki — és annak nem örülne az illető. Néhány 
nap múlva jelentkezik valaki, hogy elkalauzoljon hozzánk. Valószínűleg átszáll- 
tok egy másik hajóra, ez esetben minden holmitokat vigyétek magatokkal. 

S kikapcsolt, a szúnik szokásos hirtelen módján, köszönés nélkül. 

— Vagyis... végül is megbíznak bennünk — mondta Hayít kissé hitetlenkedve. 

— Igen. Ahogy ez az ember beszélt, az meglehetősen emlékeztet arra, ahogy a 
szúnik intézni szokták az ügyeiket. Nyíltak és egyenesek, és amíg te is az vagy, 
biztosan nem lesz bajotok egymással. 

ng-6 tévéadás 1 
,, Mi az az ellenzék? Ez a kérdés határozta meg Ninda egész megítélését Szindori- 
án. Százféleképpen. " 


Sileni: 
Ninda élete, 
445. 
Aulang Laip 
43615. muhat fínirrugan 
391 


Az iskolában éppen kémiáról beszélgettek, az elemek felosztásáról gázokra, fo- 
lyadékokra, szilárd anyagokra és instabilakra, illetve fémekre, nemfémekre és fél- 
fémekre... amikor csipogott az üzenetjelző Ninda zsebében. Ez meglepte. Senki 
sem tiltotta meg, hogy valaki üzenetet küldjön egy iskolában levő gyereknek, akár 
éppen egy másik gyerek egy másik iskolából — csak nem illik. Hát kivette a sua- 
got a zsebéből és megnézte. 

Szindoriáról érkezett sürgős üzenet. Likszunáhi tévériporter szeretne beszélni 
veled élő tévéadásban. Később nem ér rá, ragaszkodott, hogy most azonnal üzen- 
jek neked. Szisszahen singan-núdzsahud. 

Ninda úgy meglepődött, hogy szó nélkül odatartotta a suagot Ángsauri elé. A 
másik lány is meglepődött, de ő felolvasta. 

— Ha akarod, hívd föl — mondta Fendria. 

— Most? 

Fendria mosolygott. 

— A periódusos rendszer a Világegyetem keletkezése óta változatlan, kibír még 
néhány matit. 

Ninda bólintott, aztán megnyomta az üzenethez mellékelt hívókódot. 

— SÁW Televízió, miben segíthetek? — kérdezte egy női hang szindorul. 

— Ninda vagyok. Üzenetet kaptam, hogy egy riporter akar velem beszélni. 

— Melyik riporter? 

— Valami LyksSünahy. 

Fogalma sem volt a név helyes kiejtéséről, hiszen a szúni nyelvű üzenetben 
semmi sem maradt a zenei hangsúlyokból. 

— LyYksünahy?! Azonnal kapcsolom a stúdiót. 

— Kettes stúdió, tessék — mondta egy másik női hang. 

— Ninda vagyok — ismételte Ninda türelmesen. — Üzenetet kaptam LyYksúnahy- 
tól, hogy beszélni akar velem. 


— Ó, igen, igen — élénkült meg a nő —, köszönöm, hogy hívtál. Tudok az ügyről. 
LYYksünahy tizenkét huszad múlva fejezi be a jelenlegi blokkot, akkor be tudunk 
kapcsolni. 

— Ha nem ér rá foglalkozni velem, minek üzent? — méltatlankodott Ninda. — Ak- 
kor üzenjen majd akkor, ha ráér. 

A nő tudhatott valamit arról, mennyi időbe telik egy szúni gyereket elérni két 
közvetítőn át, mert nagyon gyorsan válaszolt. 

— Bocsáss meg, tudnál várni csak egy félhuszadot? Azonnal beszélek valakivel. 

A nő válaszra sem várva felpattant és átrobogott a másik szobába a vezető szer- 
kesztőhöz. 

— Itt van Niinda, az a gyerek a Testvériségből, akinek tegnap üzentünk. 

— Nagyszerű, YIIT doktor után beadjuk. 

— Nem fogja megvárni — közölte az asszisztens. — Ez leteszi a hiperfont és kész. 

— Mi az, hogy leteszi? Kel LYYksúnahyra csak úgy ráteszi a hiperfont?! 

— Simán, uram. Azt mondta, hívja, amikor majd ráér. Tudja, milyenek ezek oda- 
kint. 

A szerkesztő villámgyorsan döntött. 

— Keverd be — utasította az asszisztenst, és lenyomta a stúdió hangszórójának 
gombját. 

— Itt IIseYn szerkesztő beszél. Elnézést, amiért meg kell szakítanom a beszélge- 
tést, de kaptunk egy hívást a Testvériségből, Niindától, aki más időpontban sajnos 
nem tud a rendelkezésünkre állni. Egyhuszad órán belül adásba tesszük, Kel, 
konferáld be, kérlek. 

A kellemes kis szobának berendezett stúdióban a sztárriporter gondterhelten 
hallgatta a szerkesztői utasítást, aztán visszatért arcára a szokásos megnyerő tévés 
mosoly. 

— Köszönöm, Ruyli. A szerkesztőnket hallották, kedves nézőink, Ruyli Iseynt, 
aki munkatársainkkal mostanáig azon dolgozott, hogy hiperfonkapcsolatot teremt- 
sen Niindával, és ez mostanra sikerült, ezért elnézést kérek a kedves nézőktől és 
YIII doktortól, akibe így belefojtottuk a szót, de kérem, maradjon itt velünk, és ha- 
marosan folytatjuk. Mint bizonyára emlékeznek, $ündé ötvenedikén ÁÁskű főte- 
rén több ezren tüntettek a kormány ellen, akik az ő nevét kiabálták. Vannak erről 
felvételeink, de nem tudom, kollégáimnak sikerül-e hirtelen megtalálni őket... á, 
már látom is. — A háta mögött levő képernyőn megjelent ÁÁskű kupolaváros főte- 
re, ahol több ezer ember kiabálja Ninda nevét és tart a magasba táblákat, amiken 
szintén az ő neve áll. — Niinda egy körülbelül hatéves gyerek, aki itt született 
Syyndoreián. . . igen, most kapom a jelzést, hogy. . . 

— Ninda vagyok — szólalt meg Ninda a Galaxis egy másik szögletében, és a hi- 
perhullámok hátán utazó hangja és arcképe ugyanakkor megjelent a kafndimi té- 
véstúdióban, a riporter háta mögött egy másik képernyőn, és előtte is egyen, hogy 
lássa. — Te vagy LyYksSünahy, aki engem keresett? 


— Igen, itt vagyok, én vagyok az — mosolygott megnyerően a riporter. — Én ke- 
restelek. Látsz engem, jó a vétel? 

— Látlak. Hogy hívnak? — kérdezte Ninda azzal az igealakkal, amit akkor 
használnak a szindorban, amikor a másik személynevét akarják megtudni. 

LyíYksSünahy igyekezett leplezni megdöbbenését, amiért ez a gyerek nem ismeri 
őt. Itt nőtt fel, már nagykorú, és őróla még nem is hallott? De tudta, hogy nagyké- 
pűség lenne ezt kifejezésre juttatni. 

— Kejl vagyok. 

— Tehát, Kefl, miért kerestél? 

— Az a különös helyzet állt elő, hogy mintha egyfajta véleményformáló tényező - 
ként üdvözölhetnénk társadalmunkban egy hatéves gyereket, akinek ez a hatása 
már csak azért is meglepő, mert voltaképpen semmit sem tett a közéletben egyet- 
len interjún kívül, amit a VTIMK Televízió riporterének, Nömvökaá úrnak adott 
egy hónappal ezelőtt, annak apropóján, hogy belekeverték egy $ydy kormánytiszt- 
viselővel kapcsolatos politikai botrányba. Az az ügy mostanra aktualitását veszít- 
hette, de az interjút követő tüntetések újrakezdődtek azt követően, hogy a Sűüna- 
haüm Testvériség sajnálatosan megszakította kapcsolatait a Syjndofeiai Állam- 
szövetséggel. Azért kerestük meg Niindát, hogy feltegyük neki a kérdést: mi a vé- 
leménye minderről? 

Nindát megzavarta az olajozottan előadott bevezető. Még soha nem látott 
beszélgetős tévéműsort, és most nem értette, hogy mi történik. Néhány pillanatnyi 
csend után a riporter meg is kérdezte: 

— Niinda? Hallasz engem, vételben vagy? 

— Persze hogy hallak. De te most rólam beszéltél vagy hozzám? 

Ez a kérdés viszont most a riportert zavarta meg. Egy pillanatig nem tudta, mit 
mondjon, de ekkor a segítségére sietett YIII doktor. 

— Elnézést, LYyYksúnahy úr, megengedi, hogy segítsek a kommunikációs zavar 
elsimításában? 

— Kérem — vágott a dologhoz jó képet LyYksünahy, miközben a rendező gyor- 
san beadta egy kameráról YIII doktort. — Érezze otthon magát. 

— Köszönöm, nagyon kedves. Niinda, én ÉÉsyú YIII vagyok. LyYkásúnahy úr 
azért mondta el rólad ezt a sok mindent, mert ez egy tévéműsor, ebben a pillanat- 
ban több millióan néznek minket a Szövetség több világán, talán az összesen. A 
nézők nincsenek mind tisztában azzal, hogy te ki vagy és mit kell rólad tudni, 
ezért tájékoztatta őket. Most pedig tőled szeretné hallani, hogy mi a véleményed 
mindezekről. 

— Miről mi a véleményem? — vont vállat Ninda, és tanácstalanul nézett Ángsau- 
rira, aki a többiekkel együtt teljesen el volt bűvölve attól, hogy a társa fél Galaxis - 
sal távolabb egy élő tévéműsorban szerepel, és már értette is, amit beszélnek, mert 
Fendria időközben csendben hozatott fülhallgatókat mindenkinek, és így már 
használhattak fordítógépet. 


— Nos, voltaképpen úgy fest a dolog, hogy akaratodon kívül az ellenzék egy 
csoportjának élére álltál. 

Ninda ekkor feltette azt a kérdést, amit többet emlegettek ettől kezdve 
Szindorián, mint bármit, amit mondott. Ez volt az első olyan mondata, amit a 
szindor sajtó elemezni kezdett. 

— Mi az az ellenzék? 


164. 


, Egy sor lényegtelen eseménnyel váltam közismertté. Egy mesterségesen koholt 
politikai botrány, egy-egy interjú és tévébeszélgetés, ahol érdektelen, mellékes 
dolgokról beszélgettünk. Mégis örülök ezeknek, mert az általuk szerzett ismertség- 
nek később hasznát vettem. " 


t Ninda: 
Eletem egy falevélen, 
92. sómir 


Az első észrevételt Kfvirdóan tette, a neves politikai elemző, a szó szoros értel- 
mében azonnal, ekkor még csak néhány szóban, amik pillanatokon belül megje - 
lentek a Rövidenben. ,, Természetesen tudom, hogy Niindá csak egy gyerek, ráadá- 
sul tudatlan is. De a kérdése mégis úgy hat rám, mint politikai életünk ironikus 
jellemzése. Csakugyan. Mit jelent hazánkban ez a szó, hogy ellenzék? Van ilye - 
nünk egyáltalán?" Erre sokan reagáltak, a vitát Ériműyn indította meg azzal, hogy 
rámutatott: , Már nem csavargó, és tanulhatott a Testvériségben. Tanult is, hiszen 
irodalmi nyelven beszél. Nyilván náluk is van ellenzék. Szerintem a kérdése pon- 
tosan az, aminek látszik, aminek ön is értelmezte." Ekkor kezdetét vette a vita ar- 
ról, hogy Ninda mit tanulhatott a Testvériségben töltött idő alatt — valaki annak is 
utánajárt, hogy inii tizenhetedikén hagyta el Szindoriát, vagyis szindor időszámí- 
tás szerint kétszázegy napja —, de ez közben kibővült a tévéadásban hallottakkal. 

YIII doktor ugyanis engedelmet kért a műsorvezetőtől és jóindulatúan elmagya - 
rázta, mi az az ellenzék. Ninda azonban, mintha csak elő akarta volna segíteni a 
további találgatásokat, nem úgy reagált, hogy , most már értem", de úgy sem, 
hogy , ezt eddig is tudtam". Azt kérdezte: 

— Mivel álltam én az ellenzék élére? 

— Abban a bizonyos interjúban sok olyan dolgot mondtál ki, amit az ellenzék is 
hangoztat. 

— De EÉSsyú, akkor a kormány is ellenzék! 

— Ez igencsak meglepő lenne, miért mondod ezt? 


— Én arról beszéltem, hogy a csavargókat üldözik és bántják, éheznek, retteg- 
nek. Ezek tények. Ha ezeket a tényeket bárki kimondja, az ellenzék? A kormány 
talán nem mondja ki? 

Itt megint kibontakozott egy vita a háttérben arról, hogy Ninda komolyan be- 
szél-e. De ezúttal nem tartott sokáig, mert YIII doktor hümmögött egy darabig, 
majd megfontoltan azt mondta: 

— A kormánynak megvan a maga látásmódja ezekkel a kérdésekkel kapcsolat- 
ban. 

Még egy ellenzéki tévében sem mondhat ki az ember akármit, és ezt a jelenle- 
vők meg a nézők is pontosan értették. Ninda azonban nem. 

— Ez vűnellip! — vágott rá egy olyan kifejezést a csavargók szótárából, amit jól- 
nevelt ember nem használ nyilvánosan, a tévében pedig aztán végképp nem. — 
Nincs azon mit látásmódozni, hogy valaki éhezik és állandóan verik. Ha a kormá- 
nyod látásmódok mögé bújik, az azt jelenti, hogy egyszerűen letagadja a nyilván- 
való igazságot. Tehát felelősségre kell vonnod a kormányodat, neked is, Kel, és 
mindenkinek, aki tud az egészről. 

Újabb vita bontakozott ki a háttérben arról, hogy , kormányod", hogy vajon 
Ninda ezzel a kifejezéssel akarja-e jelezni elkülönülését a szindor politikától. A 
szlengnyelvi trágárságot a nézők többféleképpen értékelték, sokan a nyíltság jele- 
ként tekintettek rá, hogy Ninda nem fél kimondani bármit — neki aztán nincs félni - 
valója a szindor hatalomtól —, mások egyszerű neveletlenségnek fogták fel. A stú- 
dióban ülő két férfi azt a stratégiát választotta, hogy nem vesz tudomást erről a 
szóról. 

— Természetesen felelősségre vonjuk, Niinda — szólalt meg a műsorvezető. — Ez 
egy ellenzéki tévétársaság, és az ellenzéknek pontosan ez a dolga. 

— Mióta működik ez a tévétársaság? 

LyíYksűnahy kicsit zavartan pislogott. 

— Nem tudom pontosan... talán harminc éve. 

— Én öt és tíz éves vagyok! — csattant fel Ninda. — A szüleim és a nagyszüleim, 
akiket nem ismerek, nyilván ugyanilyen nyomorban éltek, akkoriban, amikor ti ál- 
lítólag már felelősségre vontátok a kormányt. Fogtok egyszer valamit csinálni is, 
vagy csak ültök a szép viyrd szobátokban, a szép viyrd ruhátokban, és bólogattok 
önelégülten, hogy ti mennyi mindent tesztek? Ha harminc év nem volt elég, hogy 
megmozduljatok, akkor ti minek vagytok? Te mit csinálsz, EÉsyú, amikor nem 
ülsz ott Kefl mellett? 

A doktor zavartan köszörülgette a torkát. 

— Én... nos, én orvos vagyok. 

Galaktikus hírű agysebész volt, az Államszövetség egyik legismertebb tudósa, 
orvosnemzedékek tanítója, egyike a kevés embernek, akinél a hatalom nem törő - 
dött az ellenzéki pártállásával, és parlamenti rendelet mondta ki, hogy minden se- 
gítséget meg kell neki adni a munkájához. Saját kórházat építettek neki a főváros 


közepén, és a legkiválóbb szakembereket szerződtették az egész országból, sőt 
külföldről is, hogy dolgozzanak vele és tanuljanak tőle. 

— És gyógyítasz szegényeket is? 

— Hát... természetesen — felelte a doktor. — Az orvos mindenkit gyógyít. 

— Száz betegedből hány csavargó? 

YIII doktor megvakarta az orrát. 

— Ez nem ilyen egyszerű. Én azokat gyógyítom, akik hozzám kerülnek. Nem én 
választom ki őket. 

— Hol van a rendelőd, valamelyik nyomornegyedben vagy a Felsővárosban? 

YIII doktor nagy levegőt vett, de ekkor LYYksúnahy fölemelte a kezét. 

— Egy pillanat türelmet kérek, kedves YIII doktor úr, megengedi, hogy én vála- 
szoljak? Nagyon köszönöm. Kedves Niinda, te néhány dologgal nem vagy tisztá- 
ban. YIII doktornak nem rendelője van, hanem külön kórháza, ő ugyanis nem egy- 
szerű orvos, hanem hírneves agysebész, őhozzá nem sétálnak be az emberek az 
utcáról, hogy kötözze be őket, hanem hosszas vizsgálatok után küldik őket más 
orvosok. Ezért mindegy is, hogy hol van, és ezért nem ő választja ki, hogy kit ke- 
zel. Egészen biztos vagyok benne, hogy ha csavargó kerül a kórházába, az ugyan- 
azt az ellátást kapja. 

A doktornak ez az idő elég volt, hogy visszanyerje a nyugalmát. 

— Nem, LyYksünahy úr, a kislánynak igaza van. Nem ott van a kérdés, hogy egy 
csavargó ugyanazt az ellátást kapja-e nálunk, persze hogy ugyanazt, elég lenne 
egyetlen eset, amikor nem így van, és a csillagközi akkreditációnk lesz oda. Nem 
itt van a probléma. Niinda kérdése valójában, helyes olvasatban az: mekkora esé- 
lye van egy csavargónak, hogy ha olyan betegsége van, amit az én klinikámon 
kellene kezelni — akkor oda is kerül? A probléma itt van. Ön mint az ellenzéki saj - 
tó prominens alakja tisztában van vele, mennyire elhanyagolt a szegények egész- 
ségügyi ellátása, a csavargóké pedig annál is jobban. 

— Hogyne, természetesen. De ezen a ponton a korrektség kedvéért meg kell je- 
gyeznem, hogy csak Kafndimban ötmillióra becsülik csak a normális lakhatással 
bíró szegények orvosi ellátásának szervezési költségeit. 

— Akkor beszélek az ügyvédemmel — közölte Ninda. 

— Nocsak, ügyvéded is van? 

— Van. És nemrég vűmyrral kórházba kerültem. Az ügyvédem kimutatta, hogy 
azt csak Syyndoreiáról hozhattam, és beperelte a kormányt húszmillióra. De most 
majd beszélek vele, hogy legyen kétszázmillió, akkor talán jut a vidéki városokba 
is. Mert a pénzt arra fogjuk fordítani, hogy mozgó egészségügyi szolgálatot léte - 
sítsünk a szegények számára. Addig meg gondolkodjatok, hogy a szép viyid ruhá- 
tok megvéd-e a vümyrtól meg a többi vírustól. 

Ninda itt nyert meg egy olyan csatát, aminek a létezéséről sem tudott. S újabb 
táptalajt adott az elemzéseknek. Már azzal, hogy nemrég kimondta a pontos élet- 
korát, elindult egy vita, hogy vajon mit is keres egy öt és tíz éves a tévében vala - 


mi olyanféle minőségben, mintha tárgyalópartner lenne, vagy valamely hatalom 
képviselője, vagy... 

Ekkor még senki sem jelentkezett, aki meg tudta volna határozni, hogy Ninda 
pontosan milyen szerepben jelent meg a szindor médiában. 

, Az igazság akkor is igazság, ha elsőként egy gyerek mondja ki." 


Ílgaszaumi, 
Külföldi Gyűjtemények, 
Idézetek szindor íróktól, 6552. 


Ninda nem hagyta a két férfit sokáig töprengeni. 

— Azzal kezdted, hogy én az ellenzék élére álltam, Ke$l. Én nem értem, hogy 
ezt mire alapozod, de te biztosan jobban értesz hozzá, legyen igazad. Akkor mint 
ellenzéki vezető vagy micsoda kérdezem, hogy hol vannak azok, akiket én szerin - 
ted vezetek. Mert én a nyomukat se látom. Megmutatnátok őket, hogy tényleg ve- 
zethessem azokat, akiket állítólag vezetek? Gondolom, van valahol a főváros 
egyik szép utcáján egy szép épület, amire ki van írva, hogy ott lakik az ellenzék, 
és ha bemennék oda, akkor találkozhatnék az ellenzéki vezetőkkel, az igaziakkal, 
akik szépen elmagyaráznák nekem hosszú mondatokban, hogy miért nem csinál- 
nak semmit és miért vannak nagyon megelégedve azzal, hogy nem csinálnak sem- 
mit. És ha megkérdezném őket, hogy nem kellene most már mégiscsak csinálni 
valamit azon kívül, hogy fölveszik a szép fizetésüket és időnként tartanak egy 
szép beszédet a semmiről, akkor nem az lenne a válasz, hogy de, holnaptól csinál - 
ni fognak valamit, de az sem, hogy nem, ezután se fognak csinálni semmit, hanem 
szépen megmagyaráznák megint hosszú mondatokban, hogy ők valójában mennyi 
mindent csinálnak, csak én vagyok ilyen ostoba, hogy nem veszem észre, meg az 
összes szegény ember. Azért persze szóljatok, ha hülyeségeket beszélek és azok 
az ellenzéki vezetők nem is léteznek, én nem tudom, soha nem jártam a főváros - 
ban. 

Nagy csend lett. A két férfi kényelmetlenül nézett egymásra. Pontosan tudták, 
hogy Ninda minden szava igaz, az ellenzéki vezetők tényleg ilyen válaszokat ad- 
nának, és azt is, hogy Ninda akaratlanul talált rá az igazságra. Az élettörténetét is - 
merték az interjúból, és tudták, hogy amíg csavargó volt, nem járhatott Kafndim- 
ban, nem kapott volna útlevelet, de pénze sem lett volna a nagy kontinens másik 
végére utazni — azóta pedig a Galaxist járja az Aulang Laippal. És senkivel sem 
beszélt az ellenzék fő figurái közül, akitől mindezt tudhatta volna, mert nem tud- 
hatta volna. Nem így fejezték volna ki magukat. 


— Meglepő, amiket mondasz — dörmögte a riporter. — Kénytelen vagyok elismer - 
ni, hogy a szavaid a helyzet alapos ismeretéről tanúskodnak. Kapcsolatban állsz 
talán valakivel Syyndoreián? 

— Igen, van ott két barátom. Ámmait Íldata diplomáciai ügyvivő és Hiragi, az 
ügyvédem. De egyikkel se beszéltünk még az ellenzékről, ezt a szót tőletek hal- 
lottam először. 

A két férfi megint egymásra nézett. Mindkét megnevezettet ismerték. Íldafa 
mint magas rangú állami tisztviselő nem volt és nem is lehetett volna ellenzéki, és 
ha találkozott ellenzéki vezetőkkel — néha megesett, bár nem gyakran, hiszen ő 
külügyes volt —, akkor a tárgyalóasztal két ellentétes oldalán ültek. Hiragi pedig 
külföldi volt, tehát eleve nem vett részt a helyi politikában, méghozzá a Testvéri- 
ség állampolgáraként az eleve nem is érdekelte. Társasági eseményeken nemegy - 
szer találkozott ellenzéki vezetőkkel, üdvözölte őket és elcsevegett velük, de a po- 
litikát alig érintette — mint általában a szúnik. 

Az a kifejezés, hogy az , ellenzék" szót LYYksúnahytól hallotta először, 
ugyancsak találgatásokra adott alkalmat a nézők körében, hiszen éppen arról be- 
széltek korábban, a , mi az az ellenzék" kérdés kapcsán, hogy magának a szónak a 
jelentését Ninda bizonyára ismeri. De vajon csak most, YIII doktor magyarázatá - 
ból tudta meg? Szó szerint kell érteni vajon, hogy magát a szót is most hallotta 
először? 

— Nos hát — kezdte a riporter —, én egész pontosan úgy fogalmaztam, hogy az el- 
lenzék egy csoportjának élére. Ellenzéknek azokat nevezzük, amint a doktor úr az 
imént elmagyarázta, akik nem értenek egyet a kormánnyal. De ettől még nagyon 
heterogén társaság, akik között több a különbség, mint a hasonlóság, s csak ez az 
egyetlen közös pontjuk van. Az a csoport, akikre én gondoltam, amikor a meg - 
jegyzésemet tettem, természetesen szintén nagyon sokféle emberből áll, és körül- 
belül az kapcsolja össze őket, hogy a veled készült interjú az egyik fontos hivat- 
kozási alapjuk. Ha mondjuk tíz ember lett volna azon a bizonyos tüntetésen, ak- 
kor egy vállvonással elintézhetnénk az egészet. De több ezren voltak, körülbelül 
háromezerre teszik a számukat, egy háromszázezres városban. A lakosok egy szá- 
zaléka ott volt, ami nagyon tekintélyes szám, ha arra gondolunk, hogy a három- 
százezerben benne vannak a kisgyerekek, a betegek és a meggyőződéses kor- 
mánypártiak is. Ugyanez az arány Kafndimban négyszázezer tüntetőt jelentett 
volna, ami lehetetlenül nagy szám, a többszöröse a valaha volt legnagyobb tünte- 
téseknek az országban. De még ennél is fontosabb, hogy kinek a nevét kiabálták. 
Kérlek, ne vedd sértésnek, amit mondok, de téged nem ismert senki. Egy gyerek 
vagy, aki... nem csinált még semmi különlegeset, hogy úgy mondjam. Tüntetése- 
ken politikai vezetők nevét szokták kiabálni, illetve mindenféle jelszavakat, de 
egy ismeretlen gyerek nevét nem. 

— Mytradöóin — felelte Ninda. 

— Ne haragudj, ezt nem értettem. 


— Nyolcvan évvel ezelőtt tíz napig tüntettek tízezrek a főváros utcáin, és 
Mytiadóin nevét kiabálták. 

— Valóban? De hiszen ő egy filmhős. 

— Így van, de az ő nevéhez kötötték, amit követeltek. 

— Értem. De akkor az ő neve voltaképpen inkább csak jelszó volt, nemde? 

— De. Akárcsak az enyém. 

— Á, értem már — derült fel a riporter. — Világos. Csakhogy Mytiadőin és közted 
van egy jelentős különbség. Azaz kettő is. Mytradőóin véghez vitt különféle jelen- 
tős hőstetteket — no persze azok csak kitaláltak voltak, de az emberek ilyenkor al- 
legorikusan fogják fel a dolgot és a mondanivaló érdekében úgy tesznek, mintha 
azok a hőstettek igaziak lennének. Te ilyeneket nyilván nem tettél. Ennek ellenére 
Mytiadóin egy kitalált alak, akitől nem várhatták — gondolom, nem is várták —, 
hogy valóságosan előlép és a tömegek élére áll, te viszont élő ember vagy, akiről 
igenis születhetett ilyen tábla... — LyYksúnahy megérintette az asztalon fekvő kis 
képernyőt, s a háta mögött a falon megjelent a tüntetők egy csoportja, a tábláju- 
kon ezzel a felirattal: NÍINDÁT A KORMÁNYBA! 

Ninda vállat vont. 

— A tábla írójától kellene megkérdezni, hogy miért írta. De én nem akarok beke- 
rülni a kormányba. Azt se tudtam, hogy gyerekek is lehetnek benne. 

— Hát... természetesen nem lehetnek. 

— Akkor meg nem édesmindegy, hogy mit ír valaki a táblájára? Egyébként sem 
fogok visszatérni Syyndofeiára. 

— Egyáltalán nem? Úgy értem, később, akár felnőttkorodban sem tervezed, hogy 
hazalátogatsz? 

— Haza? Hová haza? Nekem Syyndoreia soha nem volt az otthonom, csak ott 
születtem. Én itt vagyok otthon. 

Ezzel biccentett és barátságos mosollyal bontotta a vonalat. 

Sok minden felkorbácsolta a szindor közvéleményt abból, amit mondott — de ta- 
lán a legjobban ez az utolsó néhány szó. A nacionalisták elátkozták, amiért meg- 
tagadta szülőbolygóját. Erre válaszul a galaxisták persze védelmükbe vették: 
ugyan mitől érezné hazájának Syyndoreiát, ha egyszer itt soha semmit nem ka- 
pott, bántáson, megalázáson kívül? 

, Pártok alakultak körülöttem, cikkek sokaságát írták minden szavamról. Talán 
azért, mert rólam még szabad volt beszélni — aztán azért, mert már rólam sem 
volt szabad. De mit számít mindez annak fényében, hogy amit ettől a csavargók 
élete változott, az pontosan nulla? " 


Ninda: 
Nemlétező politikai beszédeim, 
17. 


Jalgiran 
43615. famut nahangan 


Nahangan napján értük jött egy fiatalember kiskocsival és elszállította őket a ha- 
jódokkba, ahol beültek egy hajócskába, akkorába, mint a futárhajók, amikkel dip- 
lomata korában Ámmaít közlekedni szokott, és átkeltek a Jalgiran fedélzetére. Ez 
a suár feleakkora sem volt, mint az Aulang Laipé és a Hilgari Fónirdé, de Ámma- 
ít azt mondta, ebből semmilyen következtetést nem lehet levonni arra, hogy mek - 
kora maga a hajó, ő már látott egészen nagy hajókat kicsi suárral, sőt suár nélkül, 
csak egy terem volt meg néhány folyosó, amiken át el lehetett jutni egyik hajóról 
a másikra. A Testvériség a hajóinak legnagyobb részét teljesen elzárja a dzseran- 
gok elől. Valószínűleg olyan hajóik is vannak, amire dzserangok egyáltalán nem 
tehetik a lábukat, de éppen ezért neki fogalma sem lehet a létezésükről. 

És utaztak tovább, ismeretlen irányba, ismeretlen cél felé. Azaz persze nem egé- 
szen, hiszen az információs rendszer egy gombnyomásra megmondta, hogy 
mennyi idő — az ő odaérkezésük után még fél szúni nap — múlva érkeznek meg a 
következő állomásukra, aminek tucatnyi nyelven lehetett megtudni a nevét. De 
hát oda a menetrendes utasok mennek, nekik kettejüknek fogalmuk sem volt, 
hogy ott teszik-e ki őket vagy költöztetik megint egy újabb hajóra, vagy onnan 
még továbbutaznak ezzel a hajóval. 

Hiperfonálni bármikor tudtak, de Szindoriára nem, a kapcsolatot nem állították 
még helyre — és a Testvériségbe sem, hiszen a suárból nem lehet, vagyis csak szú- 
niknak, az utasok onnan ugyanúgy nem érik el a Testvériség privát hiperfonjait, 
mint a dzserang világokról. Sem Nindát és Hiragit, sem Hayft családját nem tud- 
ták elérni. Vártak. 

Szindorián a tévéadás után további fejlődésnek indult a Ninda körüli hírverés. 

Ninda azonban egy szemernyit sem érdeklődött Szindoria iránt. Mással volt el- 
foglalva: készült a bajnokságra. Nahangan nyolcszázkor elvégezték a fengralluk 
kisorsolását. A hagyomány szerint a csapatok az első szinten, a park füvén gyűl- 
tek össze, mind a harmincöt csapat, kétszáznyolcvan gyerek — azonfelül a család - 


juk, barátaik is eljöttek, meg rengeteg érdeklődő, a park tömve volt emberekkel. 
De a csapatok külön gyűltek össze, leültek egy nagy körben, és középen volt a 
jokkuringömb meg a fengrallutábla. 

A játékosok karszalagot viseltek, a csapatuk színeiben, rajta a pozíciójuk beosz- 
tásával. 

— Mehetsz, sien — mondta Séssinauri. 

A hagyomány szerint annak a csapatnak kellett kezdeni, amelyikben a legújab- 
ban csatlakozott játékos volt, és ezt a játékost küldték a gömbhöz. Ninda tehát föl- 
állt, odament a jokkuringömbhöz, megforgatta, kinyitotta az ajtócskát, kiemelt 
egy golyót, szétnyitotta, megnézte a benne levő betűt. Egy hegyesszögben meg- 
tört vonalat látott. Felmutatta. 

— Tá! — jelentette be. Összecsukta a golyót, letette a fűben fekvő nagy tálba, a 
táblához lépett, az alatta levő asztalkáról fölvette a Sómittir nevét viselő mágneses 
lapocskát és a táblán fölhelyezte a legalsó sorba, a Tá fengralluhoz. Aztán vissza- 
ment a helyére, s közben már jött a mellettük ülő csapat, az Áfattugi egyik tagja, 
aki az I betűt húzta a csapatának. 

Sorban jöttek a csapatok küldöttei és húztak maguknak betűt. Az Indzsip 
bekerült az A-ba, a Danda az U-ba, a Szomdzsan az I-be, aztán az Ollikuri is az 
U-ba. 

— Ó, de kár — mondta a Danda egyik tagja —, szerettelek volna látni titeket a 
döntőben, Ollikurti. 

— Láthatsz majd, Danda! — felelte egy Ollikuri. — A külvonalról nézheted, ahogy 
megverjük a többieket! 

— Tévedés — vágta rá az egyik Jáfangil. — A te fengralludba kerültünk, úgyhogy 
nem leszel ott a döntőben! 

Jókat nevettek, s közben a csapatok egy-egy tagja sorban kihúzta a betűjét. Ha- 
mar megtelt a táblázat. Az utolsó csapatnak, a Lerkvatának mind a nyolc tagja föl- 
kelt, kivették a gömbben maradt utolsó golyót, ellenőrizték, hogy E van benne, 
aztán visszarakodták a golyókat a jokkuringömbbe. 

A Tá fengralluba került a Sómittir mellett az Elszilin, a Hilgerip, az Asszigíri és 
a Dirkori. 

— Eszerint az első ríriben az Elszilinnel játszunk — állapította meg Séssinauri. — 
A Hilgerip az Asszigírivel, és a Dirkori vár. 

— Liltuni nagyon jó jaupikat dob — mondta Ahundómi. — Múlt évben a Lerkvata 
ellen ezer pontot hozott össze, mielőtt annyit mondhattál volna, hogy hikkili, 
mukkuli. 

— Látom, megjegyezted, szill — szólalt meg Ninda háta mögött egy fiú. — 
Sziangdzsan napján újra megcsodálhatod. 

— Hát hogyne, halligi — felelte Ahundómi. — Kétszeres örömmel fogom nézni: 
mert szépek a dobásaid, és mert csillagport fogunk csinálni belőletek. 


— Szissz-szissz! — mondta a nagyfiú, és leguggolt Sittu mellé. Nindára nézett. — 
A halligítek csinos kislány, de kezdő. Ki fogja dobni azokat a szép jaupikat? Mert 
te nem, Ahundómi. 

— Dehogynem, majd meglátod. 

— Én is dobok majd szép jaupikat — közölte Ninda. 

— No honnan? Asszili mesélte, hogy rövidkéz vagy, vajon azt a daurtád már ki - 
javította? 

Közben odagyűltek a többiek is az Elszilinből, letelepedtek melléjük a fűbe. 

— Dolgozunk rajta — mondta Séssinauri. 

— Aha, ezt mondta Sermulígu is, amikor le akarta bontani a Hummi-hegyet, 
mindennap elvitt egy kavicsot. Innen a második famut a bajnokság, daurta. 

— Tudod, halligi, azt elhiszem, hogy te két karika vagy, de Ninda jó kéz, akár 
rövid, akár nem. Fog dobni olyan szép jaupikat, mint bárki. 

— Persze hogy fog, szólok Illikinek és összedobunk neki egy tanfolyamot 
hármasban. 

Ninda a homlokát ráncolta. Emlékezett Illikire, találkozott vele, amikor sinnar- 
szési volt. 

— Miért éppen Illikinek? 

— Mert ragyogó a technikája. — Liltuni fölállt, körülnézett a körben, ami már 
eléggé megbomlott, a gyerekek odamentek a másik csapatokhoz, meg mindenfelé. 
— Jorritun! — kurjantotta valamerre. — Hol van a lombiszotok? 

— Illiki! — kiáltotta egy hang. — Az Elszilin téged keres! 

Illiki egy apró kislány volt, Nindánál egy fejjel alacsonyabb, pedig ő is kicsi 
volt. 

— Mi történt, Elszilin, elgörbült a sombirod? 

— Olyasmi, lombisz. Hallgass ide. A Sómittir arra számít, hogy Ninda két hetes 
múlva olyan jaupikat dobál, mint a hattugi. De Ninda kezdő, rövidkéz és a tudásá- 
nak fele az önbizalma. Tartani kellene neki egy kis továbbképzést. 

— Jó — bólintott a kislány. Fölnézett Nindára. — Holnap nyolcszázkor kezdjük, te 
választasz pályát, halligi. 

S elballagott, vissza az övéihez. 

Ninda csak nézett. De hiszen ő mindkettőnek ellenfele. És gondolkodás nélkül 
nekiállnak tanítani őt. 

— Mit nézel, halligi? — kérdezte az Elszilin nertje, Rokangi. — Nem visz el a 
dzsuldzsul. Tanulsz egy kicsit. 

— De hát mi ellenfelek vagyunk — bukott ki Nindából. 

Az Elszilin és a Sómittir együtt nevetett rajta. 

— Ugyan, sien — mondta kedvesen az Elszilin daurtája, Ikkanuri. — Mit számít 
az? Ez nem Szindoria, ez a janníihaum. Játszani akarunk, nem gyengék ellen győz- 
ni. Abban mi az izgalom? Legyél csak olyan jó, mint a jasszanhauhau, és úgy 
győzzünk le, az az igazi. Vagy ha tényleg olyan jó leszel és te győzöl le minket — 
nőjél nagyra tőle! 

,, Azért gonosz-e valaki, mert előnye származik belőle, vagy pusztán azért, mert él- 
vezi — nem mindegy? " 


Ninda: 
A fény lúmái, 
623. 
Ambaun Hiahundzsé 
Szulusik 
43615. higit ófarguhan 
345 


Mindössze két napot töltöttek a Jalgiranon, aztán aungirba ültették őket és levit- 
ték egy kicsiny bányavilág, a Szulusik felszínére, egy apró kupolavárosba, ahol 
meg kellett várniuk a következő hajójukat. Ámmaít megkérdezte, biztonságos-e 
ez így. Szikkunu, az esszidzsinna, aki ekkor foglalkozott velük, igazi szúni nyílt- 
sággal közölte: 

— Szulusik sídi fennhatóság, de szúni gazdasági érdekeltség, a bányák háromne - 
gyed részben a Testvériség tulajdonai. Közölni fogom az igazgatósággal, hogy vi- 
gyázzanak rátok, és hidd el, nem kell hozzátennem, hogy mi lesz különben. 

Csakugyan közölte velük, az aungir ajtajában hat fegyveres fogadta őket a sídi 
rendőrök kék egyenruhájában, és a termet, ahol az aungir bedokkolt, teljesen ki- 
ürítették. Zárt kocsival vitték őket egy szállodába, ahol a kíséret kézben tartott, lö - 
vésre kész fegyverei mindenkit távol tartottak, amíg felmentek a szobájukba. 
HayYt később megállapította, hogy az ajtót is rájuk zárták. 

— Mit mondtak, mikor jön a hajónk? 

— Itteni idő szerint százharmincháromkor. — Ámmait a faliórára pillantott. — 
Most még csak tíz van. Ha egy syyndot óra megfelel tizenegy itteni, mit tudom 
én, milyen nevű időegységnek, akkor... 

— Több mint egy egész nap — sóhajtott Hayít. 

— Viszont háromszor akkora szobánk van, mint eddig. 

— Igen, de eddig legalább haladtunk valamerre. No mindegy, ezen úgysem segít- 
hetünk. Együnk valamit. 

A Testvériség nem sietett. Szúni számítás szerint kilenc napja, hogy menedéket 
kértek tőlük — szindor napokban tizenegy —, és még senki semmit nem beszélt ve- 
lük semmit Entilun kívül. Ha bármit kértek a hajók személyzetétől, ugyanazt az 
udvarias kiszolgálást kapták, semmi mást. 


Lehet, hogy az Ambaun Hiahundzsé százharmincháromkor csakugyan leszállt 
Szulusikon, de már százötven volt, amikor kaptak egy hívást a rendőrségtől. Át 
kell kísérniük őket a hajóra, mikor tudnak elkészülni? 

Régesrég készen álltak. Tizenkét szindoriai óra hosszat ültek a szobában és vár- 
tak, néha bekaptak pár falatot, étvágytalanul. Egyszer minden érdeklődés nélkül 
megnézték a helyi híreket, de egyből ki is ment minden a fejükből. Amikor végre 
mehettek, mentek. Ugyanúgy vissza, hat rendőrrel körülvéve, be egy aungirba, 
aztán a hajóra. Még azt sem tudták meg, hogy a két hajó közül bármelyik leszállt- 
e Szulusik felszínére, vagy az űrben maradtak. A méretüket sem tudták. Az 
Ambaun Hiahundzsé nagy hajónak tűnt, mert jókora suárja volt, és nem 
négyszögletes alaprajzú, hanem két koncentrikus körfolyosó, mindkét oldalukon 
üzletekkel, és legbelül egy kör alakú park. Hogy a külső körön kívül mi van, egy 
fal és mögötte a világűr, vagy a külső üzletek mögött még helyiségek, utcák 
vannak, azt nem lehetett tudni. Azt sem, hogy a suáron és a szísin kívül hány szint 
van, és ott mi van. Mint általában a szúni hajókról, erről sem lehetett megtudni 
semmit. 

És az életük sem változott. Kaptak egy kabint, éppen olyat, mint az előző két 
hajón, és feléjük sem nézett senki, ha éppen nem kértek segítséget — de hát nem 
volt mihez. De itt legalább kiléphettek a szobából, emberek között lehettek 
megint. 

Szindor egy sem utazott rajtuk kívül a hajón — ezt meg lehetett tudni, ha az uta- 
sok névsorát nem is, mert mint minden csillagközi utasszállító társaság, a Testvé- 
riség is kínált különféle szolgáltatásokat, amikkel az utasok társaságot találhattak, 
és ezek közé tartozott, hogy fel lehetett tüntetni, milyen nyelven beszél valaki. 
Hay$t megnézte a listát, és senki nem értett szindorul. Vagy csak nem írta ki. Ők 
sem. Az utaslista titkos, így az egyetlen módja, hogy valaki tudomást szerezzen az 
ottlétükről, az, hogy meglátja őket, amikor nincsenek a szobájukban — de még egy 
VYLN-ügynök sem tehet semmit, amíg a Testvériség hajóján tartózkodnak. Je- 
lentheti, hogy itt vannak, de azzal sem mennek semmire. Végül is merényletet 
úgysem akarnak ellenük elkövetni, nem mintha egy szúni hajón ezt valaki meg- 
úszhatná, a szúni biztonságiakkal az egész Galaxisban nem sokan vehetik föl a 
versenyt. De ők haza akarják vinni Ámmaitot és rákenni a felelősséget a helyze - 
tért. Ez pedig lehetetlen, hacsak a szúnik el nem utasítják a menedékjogát. 

— Az egész nagy tekergő Galaxisban nincs még egy olyan hely, mint a Testvéri- 
ség hajói — fejtegette egyik nap. — Ha bármelyik világon kérsz menedékjogot, ott 
meglehetsz, de az nem véd meg attól, hogy a VÍLN egyszerűen elraboljon. Ennél 
különb dolgoktól sem riadnak vissza. De innen nem lehet elrabolni valakit. Ho - 
gyan csinálnák? Ha kicsalnának valami ürüggyel egy bedokkolt kishajóra, a dokk - 
térkapu nem nyílik ki, amíg a fedélzeten vagyunk. Erőszakkal pedig végképp 
esélytelen. Senki nem tudja, milyen erők vannak egy ilyen hajón. Biztos, hogy a 
VÍLN sem tudja, semmilyen ország titkosszolgálata nem tud kideríteni semmit a 
Testvériség titkaiból. Én nem voltam velük igazán közeli érintkezésben, de elhi- 


heted, hogy ezt tudnám. Lehet, hogy magukat a konkrét adatokat nem ismerném, 
de a tényről, hogy kiderítették, tudomást szereztem volna. Szóval még a VÍLN 
sem tudja, hogy milyen mondjuk ennek a hajónak a belső biztonsági rendszere. 
Márpedig ha lenne olyan őrült ügynök, aki ilyen helyen nekiállna egy emberrablá- 
si kísérletnek, a főnöke tiltaná meg, mert ezer százalék, hogy elkapják. És ha ki- 
derül, hogy honnan küldték, márpedig kiderül, akkor a szúnikba ÚÜvfys bújik 
bele. Abban a helyzetben, amiben most Syyndoreiával vannak, a fegyveres 
konfliktus sem zárható ki. 

— Vannak hadihajóik? 

— Nem tudom. Soha senki nem látott egyet sem. De a Galaxis hatalmas. Nap - 
rendszereket is találunk rendszeresen, amikről azelőtt nem tudott senki. Tudod, 
hogy hol építik a hajóikat? 

— Nem. 

— Más sem tudja. Mindenki azt hiszi, hogy a Kerk-vidék nagy hajógyáraiból ke- 
rülnek ki, mert régebben ott is gyártottak nekik hajókat. De nem gyárthatták ott az 
összeset. Nem mintha tudná bárki, hogy hány hajójuk van, de annak alapján, 
amennyire sokfelé járnak egyszerre, százezrekre becsüljük a számukat. Lehet ne- 
kik akárhány hadihajójuk. De történetesen azt sem tudjuk, hogy egy közönséges 
utasszállítójuk mennyire van felfegyverezve. Fel van. Ez az egy biztos. Senki nem 
megy ki a nyílt Galaxisba fegyvertelen hajóval, több tízezer emberrel a fedélze- 
ten. 

— De hogyan képesek ennyire jól megtartani a titkaikat? 

— Nem tudom. Ezt sem tudja senki. Akinek egy csöpp esze van, az nem kérdez 
semmi effélét egy szúnitól, mert úgyse kap választ. Nindával is szóba kerültek 
olyanok, hogy hány ember él a hajóján. Nem válaszolt. Még azt sem tudom, hogy 
ő maga tudja-e. Fogalmam sincs, hogy mennyire mozog szabadon azon a hajón, 
mennyire érintkezik szabadon a szúnikkal, vagy akár azok egymással. Semmit 
sem tudunk. Ők kívül élnek ezen a Galaxison. Ha úgy tartja kedvük, elbújnak a 
hajóikon, és a mi számunkra elérhetetlenek. Ezzel a problémával kellett megküz - 
denem akkor is, amikor beszélni akartam Nindával — Léérefn el is vérzett ezen, 
mert Ninda nem volt hajlandó hiperfonálni vele, és onnantól esélye sincs. Ha te 
nem akarsz beszélni valakivel, elmegy Kafndimba, megvár az iskola előtt vagy az 
utcán, nem tudod kikerülni. De ha Léérefn elutazik az Aulang Laipra, Ninda vi- 
szont nem megy le a suárba, ő nem tud mit tenni. 

— Különös emberek — mondta Hayít. 

— Igen. Különösek. 

,, Sokan, akiket egykor ismertél, emlékeznek valakire, aki már nem vagy. " 


Lí-Nindaran: 
Gondolatok, 
93. sómir 
Aulang Laip 
43615. szahut szimsáhuran 
330 


— Ez egyszerű — magyarázta Ilkarauni. — Amiket ezen az asztalon látsz, azokat 
össze kell keverni. Itt a keverőgép, ebbe rakod bele. A tojásokat be kell ejteni 
ezen az ajtón, a gép felnyitja, ha kéred, a sárgáját és a fehérjét is szétválasztja, de 
az nekünk most nem kell. 

Ninda bólintott. 

— Rendben. 

— A mennyiségek is ki vannak mérve, te csak arra ügyelj, hogy a tészta egyenle - 
tes minőségű legyen. Tíz tálcával sütünk, a fele elfogy itthon, a másik fele megy a 
janníhaumba. Én fölszeletelem a húst. Rígít nem láttátok? 

— Átment a nisszibe valamiért — felelte Hutongi. 

— Ha megjön, megcsinálhatná azokat a dzsivori süteményeket, azokhoz ő ért. 

Szinensi ezalatt kiemelte a szekrényből a tálcákat a süteményeknek, akkorák 
voltak, hogy Ninda lefekhetett volna rájuk, valami antigravitációs gépecskével 
mozgatta a tornyot. Nindának úgy tűnt, az egész hulaunt betölti, pedig hát óriási 
helyiség volt, az egész jandri, tizenhat lakás közös konyhája. 

— Szépen mozog ez a kislány a konyhában — szólalt meg az öreg Dzsellin, aki a 
hulaun társalgórészében üldögélt. Ninda nem tudta hirtelen, melyikükre érti, hat 
kislány is volt ott. — S az esze is vág, azt hallom. Ostobaság a szindoroktól, hogy 
ezt a szépséget veszni hagyták. 

Ninda kicsit zavartan értette meg, hogy róla van szó, nem szokták szépségnek 
nevezni. 

— A dzserangok másképpen mérik a szépséget — felelte Kerhitun. — Náluk szép 
csak az lehet, aki közülük való. De csúnya is. Aki nem, azt meg se látják. 

— Itt vagyok — lépett be Rígi, Ilkarauni fia, nagydarab, magas férfi. — A nisszi- 
ben nem volt már hattigyümölcs, a szomszéd szektorból hozattam. 

— Jelentsd be, fiam — mondta Dzsellin. 

— Persze, megvolt, nagypapa. Mit segítsek? 

— Dzsivorit kellene csinálnod — lépett oda Ángsauri Nindához, és elvett az asz- 
talról egy lézerkést. — És jó lenne, ha csinálnál zöldet is. 


— Nem felejtettem el, hogy az a kedvenced. Légy nyugodt, kapsz egy fél tálcá- 
val. 

— Melyik a zöld? — kérdezte Dzsellin. 

— Füvek vannak benne. Szokkuni meg porrá őrölt hitangdzsá. 

— Jó is az — bólintott az öreg. — Dolgoztam hitangdzsáültetvényen. Auríhaumon, 
a Jomm-hegy tövében. Ott sütöttünk hitangdzsás lepényt, a levelét a tésztába 
gyúrtuk, a lepényt meg megtöltöttük a gyümölcsével. Az öreg Jerru nagyon értett 
hozzá... nem, nem is, hát hazudok, nem ez volt a neve. Jarri. Azt hiszem, Jarri le- 
hetett. Te talán tudod, gyermek, hát hiszen szindor születésű volt ő is, mint te. 

Ninda meglepve nézett az öregre, aki szálegyenesen ült az asztalnál, kezében 
egy nirkumás bögrével. 

— Úgy tudtam, nem sokan vannak nálunk Szindoriáról. 

— Hát azért egy-kettő mindig akad. Én ugye kilencszázötven felé járok, ő meg... 
hát, én voltam akkor úgy háromszáz, ő lehetett vagy nyolcszáz körül, akkor meg- 
lenne már talán ezerötszáz is, hát ő már bizonyára a Fények között jár. Másfél év- 
ezred alatt több is jöhetett Szindoriáról, nemcsak ti ketten. Ott is emberek élnek. 

— Befogadó társadalom vagyunk — mondta Angrolími, aki ott ült mellette, és 
egy tálcán nagy műgonddal szirszukorongokat díszített krémmel és gyümölcsda- 
rabkákkal. — Sok nálunk a külföldi születésű. A Galaxis legtöbb világáról jönnek, 
legalábbis arról a vidékről, amerre megfordulnak a hajóink. 

— De hogy tudunk ilyen sok embert befogadni — kérdezte Ninda —, ha közben el- 
zárkózunk a Galaxistól? 

— Ez egy érdekes probléma. A galaktikus társadalmakat típusokra osztják. Sok- 
féle szempontból, itt kettő az, ami fontos. Vannak befogadó és kirekesztő társa- 
dalmak, illetve vannak nyíltak és elzárkózók. A Testvériség elzárkózó, de befoga- 
dó. Nem osztjuk meg az idegenekkel a titkainkat, de hajlandóak vagyunk egyet-e- 
gyet bevenni magunk közé. Szindoria is elzárkózó, csak persze a dzserang társa- 
dalmaknál ez másmilyen, ők nem bújhatnak hajófalak és a Felhő biztonsága mö- 
gé, hanem idegenekkel nem beszélgetnek bármiről, a helyi problémákat belügy- 
nek tekintik és titkolni próbálják — ebben okozott zűrt a te diplomata barátod, 
amint elmesélted —, és ők ugyanakkor kirekesztők is, nemcsak az idegenekkel, ha- 
nem például a csavargókkal. Amennyire tudom, a nemzeti kisebbségek élete sem 
a sínangóri. A nyílt társadalmakban nemigen vannak ilyen titkok. Kevés igazán 
nyílt társadalom van, de azért akad, Ekkulangari például az egyik jó példa, ott az 
állami intézményeknek egyáltalán nem lehetnek titkaik, a sajtó mindent közzé- 
tesz. És el is várják tőle. 

Közben Ninda elkészült a tésztakeveréssel, Ilkarauni átvette tőle a tálakat és 
megmutatta, hogyan formázza a tésztát. Ő pedig lelkesen hozzálátott. 

Az emberek jöttek-mentek a hulaunban, ami nem lepte meg Nindát, régóta tud- 
ta, hogy a szúniknak minden hely egy kicsit jannihaum, ahol össze lehet gyűlni, a 
fhangísilgun is, a park is, az uszoda, a dzsorongit, a hulaun is. Ez volt az egyik 
oka a jandrik közös konyháinak, meg a célszerűség, a szúnik nem főztek minden- 


nap, csak ünnepekkor, és akkor sem nyüzsgött egyszerre tizenhat család ebben a 
konyhában, hanem néhányan magukra vállalták a főzést az egész jandri és a janní- 
haum számára is — és így sokkal több és bonyolultabb konyhai gépük lehetett, 
mintha mindenkinek külön kellett volna mindet megvenni és tárolni. 

Éppen ezért voltak a konyhában többfelé asztalok és padok, ahol le lehetett ülni, 
akárcsak a jannihaumban. De itt csak akkor volt társaság, amikor idejöttek főzni. 

Most Kásirun érkezett a feleségével, Ángival, akivel Ninda is találkozott már 
egyszer-kétszer. Ők sem ebben a jandriban laktak, ahogy a társaság fele nem, a 
gyerekek közül egy sem. De nem számított. A régi mondás szerint a Testvériség - 
ben egy szúni mindenhol otthon van. Ninda úgy került ide, hogy elment a lányok- 
kal és Rongamival a 4-tabe janníhaumba — hetes farka volt, nem volt iskola —, 
ahol Ángsauri összeakadt valakivel, aki elhívta segíteni, ő pedig hívta a többieket. 

Kásirun melegen üdvözölte Nindát, ahogy szokta, bár ritkán beszéltek, de szá- 
mon tartotta, hogy ő kalauzolta az Aulang Laipon töltött első napján, öt évvel ez- 
előtt. 

— Hallom, hogy vagyonos lettél és politikai tényező , odahaza" — mosolygott rá, 
és a hangsúllyal érzékeltette, tudja, hogy Ninda nem tekinti otthonának Szindori- 
át. 

— Ugyan... pénz, politika... ostobaságok — felelte Ninda, miközben összegyúrta 
a már lyukacsos tésztalapot, hogy ismét korongokat lyukasszon belőle. — Semmi 
jelentőségük, Kásirun. 

— Hát sokan vannak, akik jelentőséget tulajdonítanak ezeknek. És végül is te 
vagy az egyetlen gyerek az egész Testvériségben, akinek ügyvédje van. 

— Tudod, hogy nem én kértem. Hiragi jó ember, a barátom, de az, hogy ő pere- 
ket folytat, engem nem érdekel. Meghallgatom, ha beszél róluk, de hát édesmind- 
egy, hogy azokat a pereket az enyémeknek nevezi vagy valaki másénak. 

— Többek között megpróbálja kideríteni, ki vagy te voltaképpen... mi az eredeti 
neved, kik a szüleid. 

Ninda fölpillantott rá. 

— Nincsenek más szüleim, csak a Testvériség. Az eredeti nevem pedig Hangi- 
kun Szesszinan Nindarangi Szilun Rienszá. 

, Ha Nindára gondolok, az első, ami eszembe jut, az ő csendes, békés nyugalma. 
Már akkor meghökkentett, amikor megismertem: harmincnyolc napja élt egy szá- 
mára teljesen idegen kultúrában, és olyan nyugodt magabiztossággal lépkedett 
benne, mintha évtizedes megszokás vezetné. Csak sokkal később jöttem rá, hogy 
mi a titka. Vagy talán rá sem jöttem. Minden titka mögött van egy még nagyobb." 


Ámmatt Ídara: 
Barátságom Nindával, 
6. 


Szammatun 
43615. nodzsat ukingahan 


Amikor a következő hajó fedélzetére kerültek — már nem is számolták, hányadik 
hajón utaznak —, már elég messze jártak hazulról, túl a sídi területen, egy Ingre- 
kisz nevű állam valamelyik naprendszerében. Ámmaít lemérte a galaxisatlaszban: 
már megtették annak a távolságnak a negyven százalékát, amennyire Ninda volt 
Szindoriától, amikor utoljára beszélt vele — csak hát nem ugyanaz az útvonaluk, 
mostanra nemcsak Szindoriától kerültek jó messze, de az Aulang Laiptól is. 

És mégis összeakadtak a fedélzeten egy szindor házaspárral. Kávün Degllari és 
$oyl ÚÚkahY galaxisutazó riporterek, valaha egy kisebb tévétársaság alapítói és 
vezető munkatársai, a kajndimi társaság krémjéhez tartoztak, mindenkivel inter - 
jút készítettek, aki számított a fővárosban — Ámmaittal is —, mígnem aztán egy 
nap rájöttek, hogy már nincs egyetlen híresség sem, aki ne nyilatkozott volna a 
közelmúltban, ha nem nekik, akkor egy kollégájuknak, és megvan annak a határa, 
hogy a közönség egyazon színésztől, énekestől vagy politikustól adott időn belül 
hány interjúra kíváncsi. Ezért elkezdtek ismeretlen embereket meginterjúvolni. A 
sarki hentessel kezdték, akihez vásárolni jártak. Sorra készítették az interjúkat kis 
üzletek vezetőivel, aztán már az alkalmazottaikkal, aztán még kevesebbre becsült 
foglalkozású emberekkel. Az utolsó interjúalanyaik között volt egy köztisztasági 
dolgozó, aki azokat a gépeket kezelte, amik a város szélső utcáiról naponta letaka- 
rítják a sivatagi homokot. 

De a felháborodás egyre nőtt. Eleinte még elnézték nekik. De a kafndimi 
felsőbb körök, akik addig előszeretettel nézték a műsorukat, egyre több panaszt 
hallottak az adásban, és ez már nem nyerte el a tetszésüket. Arra még csak-csak 
kíváncsiak voltak, hogyan él egy olyan ember, aki havonta háromszor kap fize- 
tést, és azt a pénzt kell beosztania húsz napra. De ezek az emberek panaszkodtak 
is. Nem a hatalomra, nem a rendszerre, hiszen a tévékamerának ezt nem merték 
volna. Életük viszontagságaira. Az előkelő köröknek azonban ez sem tetszett, és 


végül, egyetlen év alatt elérték, hogy a műsort leállítsák. A két riporter az emigrá - 
ciót választotta. 

— Ennek már öt éve — mondta Defllari, és kortyolt egyet a poharából. Szúni bor 
volt benne, jaumihí-kardzsaut. — Persze mi nem kértünk menedékjogot, minket 
nem üldözött senki. Van egy lakásunk egy kis kupolavárosban, és eljárunk min- 
denfelé. 

— Otthon alig hallani magukról — mondta Ámmait. — A rendszer agyonhallgatja 
mindazokat, akik nem tetszenek neki. 

— Nocsak, ügyvivő úr — nézett föl ÚÚkah9, sovány, keskeny arcélű, szindornak 
elég sötét hajú ember. — Amikor interjút adott nekem, nem így beszélt. Eltökélt 
híve volt a kormány politikájának. 

—-—A kormány alkalmazottja voltam, a kormány álláspontját kellett 
képviselnem. .. 

— Azt mondta, a magánvéleménye is ez. 

— Igen, akkoriban a kettő megegyezett, ami egyébként segíti az ember munkáját, 
de... — Ámmait tűnődve forgatta a poharát. — Azóta sok minden megváltozott. 

— Hm. Nincs kedve interjút adni megint? 

— Interjút? 

— Igen. Úgy tűnik, lenne mondanivalója. 

— Hát végül is miért ne... de nem most, ha nem bánja. Egy-két pohár után az 
ember már ne adjon interjút. 

— Szerintem se — mosolygott ÚÚkah$. — Holnap? Kibérelek egy tárgyalót. 

— Rendben. 

— És maga? — fordult ÚÚkahY HayYthoz. — Volna kedve csatlakozni? 

— Úgy érti, mint interjúalany, vagy... 

— Hogyne, feltétlenül. 

— De hát miről adnék én interjút? Én csak egy kezdő balett-táncosnő vagyok. 

— Nem baj. Nem ez az, ami számít. Nézze, én természetesen megkérdezem Íl- 
dara urat mindenféle politikai kérdésekről, de ha az interjúban semmi más nem 
lesz, csak ez, akkor a nézők halálra unják magukat. Beszélnünk kell a magánéleté - 
ről is, hiszen ő nem csupán diplomáciai ügyvivő, hanem ember is, akinek a ma- 
gánéletét is fenekestül felforgatta ez a politikai helyzet. Minden rokona, barátja 
otthon maradt. Egyvalaki van még mindig mellette: ön. Azt szeretném, ha az in- 
terjú alatt ott ülne Íidata úr mellett, hogy a nézők lássák önt, és ha valamely kér- 
désről véleménye van, akkor azt elmondaná. 

HayíYt mosolyogva bólintott. 

— Semmi akadálya. Beláthatatlan mennyiségű szabadidőm van. 

— Engedjen meg egy helyesbítést, ÚÚkahY úr. — Ámmait töltött magának még 
egy ujjnyi bort, de előbb egy kis kocka vulenki sajtot emelt fel. — Én csak voltam 
diplomáciai ügyvivő. 

— Lemondott a rangjáról vagy elmozdították? 


— Nos, egyik sem történt meg. Lemondani nem lett volna tanácsos abban a 
helyzetben, mert be kellett volna mennem a miniszterhez. .. és hát tudtommal még 
nem rúgtak ki. 

— Eszerint ön hivatalosan még mindig diplomáciai ügyvivő. 

— Igen. De nem tekintem annak magamat, mert önkényesen elhagytam az állo - 
máshelyemet, ami körülbelül egy felmondással ér fel. 

— Értem. Azt hiszem, ezt a kérdést érdemes lenne érinteni az interjúban is. 

— Semmi akadálya. 

— Az az érzésem — mosolyodott el HayYt fanyarul —, megint egy olyan interjú 
fog kikerekedni, ami felkavarja otthon az állóvizet. 

— Megint? — kérdezte Defllari. 

— A Niinda-interjúra gondolok. 

A két riporter tekintetéből az derült ki, hogy ők erről nem hallottak. Amin nem 
is lepődött meg senki. A Galaxis hatalmas, és senki sincsen, aki mindenhol képes 
lenne követni a híreket. Elmesélték nekik, miről van szó, hogy kicsoda Ninda, és 
mit okozott az interjújával. 

— Ez nagyon érdekes — mondta De$llari. — Most hol van ez a gyermek? Szívesen 
megismerném. 

— Nyilván a hajóján, az Aulang Laipon — felelte Ámmait. — Jó messze járhatnak 
tőlünk. De tudja, milyenek a szúnik. Ha Ninda itt lenne, ezen a hajón, akkor sem 
jut a közelébe, ha ő nem akarja. 

— Ez nyilvánvaló. Nos, azt hiszem, ideje megkérdeznünk vendéglátóinkat. 

Deyllari felhívta a suaran-fódarangit, ahol egy Ringi nevű idősebb hölgy vette 
fel, és kissé értetlen arccal hallgatta a riporter szúni nyelven, elég gyér nyelvtu- 
dással adott magyarázatát. 

— Bocsásson meg, Dejlari úr, de nem értem, mit szeretne, mármint a helyiségen 
kívül. 

— Megengedi? — nyúlt a készülék felé Ámmait. DeYllari átnyújtotta neki, ő pe- 
dig bemutatkozott a hölgynek. — Dejlari úrnak nehézségei vannak azzal, hogy az 
önök nyelvén kifejezze magát. Lényegében az a kérdésünk, hogy a jelen helyzet- 
ben, amikor a párom és én arra várunk, hogy önök elbírálják menedékjogi kéré- 
sünket, van-e kifogásuk az ellen, hogy interjút adjunk az uraknak. Természetesen 
a felvételt először is megküldjük önöknek, vagy ha úgy kívánják, jelen lehet az 
önök képviselője. . . 

Ringi egyre jobban ráncolta a homlokát. 

— Már megbocsásson, de ez engem emlékeztet a cenzúrára. Ismeri ezt a szót 
szúni nyelven? — Ámmaít bólintott. — A Szúnahaum Testvériségben a cenzúra 
minden formája tilos. Tisztában vagyok vele, hogy a Galaxisban szép számmal 
vannak világok, ahol szintén tilos, de gyakorolják, sőt olyanok is, ahol legális. 
Nálunk nem az. Nincs beleszólásunk, hogy ön kinek és mit nyilatkozik. Ha száz- 
szor menekült, akkor sem. 

Ámmaít kihúzta magát ültében. 


— Kérem, asszonyom, bocsásson meg, amiért felzaklattam. Hazánk szokásait 
követve úgy éreztük, muszáj feltennünk ezt a kérdést. Köszönöm, hogy válaszolt 
a kérdésemre. 

Ringi biccentett és kikapcsolt, ahogy a szúnik szokták. 

,, Egyszerű körülményből adódott, hogy interjúkkal kezdődött mindaz, ami Szindo - 
rián lezajlott. Ahhoz, hogy nyíltan ki merjük mondani az igazságot, el kellett 
hagynunk az országot. Akkor pedig ez a kézenfekvő műfaj, amiben ezt megtehet- 
jük. Csak a szúnik távozásától a velem készült első beszélgetés megjelenéséig el- 
telt időben állítólag milliók nézték meg otthon a Ninda-interjút — illegálisan. " 


Ámmatt Ídara: 
Az elmaradt szindor forradalom, 
75 
Taka 
Aulang Laip 
43615. famut liktuharan 
420 


Szúni idő szerint délelőtt volt, iskolaidő, de az 4Aulang Laip egyetlen gyereke sem 
volt iskolában. A szúnik nagy része, az utasok közül talán mindenki, s Taka-Irdi 
város lakosainak többsége is kint volt a Nork nevű nagy síkságon. Több tízezer 
ember. Székeken ültek, álltak, járkáltak. A csenevész fűbe senki sem ült le, csupa 
jég volt minden. Az emberek mindenféle meleg ételt ettek, meleg italokat ittak, és 
be lehetett menni a fűtött csarnokokba, hogy az ember kicsit megmelegedjen. 

Nindát, noha Luakeán sivatagi forróságában töltötte eddigi élete kilencvenhat 
százalékát, nem zavarta a hideg. Nem köntös volt rajta, hanem irdzsin, a szúnik 
hidegre való viselete, ami egy egybeszabott kabátból és nadrágból állt, csak a fe- 
jét, a kezét és a lábfejét hagyta szabadon. Tökéletes szigetelése volt. A cipőjének 
is. A kezére húzhatott volna kesztyűt, a fejére pedig fagyos időre való sapkát, akár 
olyat is, amiből csak a szeme látszik ki, de nem akart ilyesmit fölvenni, nem Za- 
varta, hogy a kezét és az arcát akadálytalanul éri a hideg. A Szindoriáról hozott 
kék csavargósapka most is a fején volt, persze semmit sem melegített, de nem is 
volt rá szüksége. 

Éjszaka volt, de nem volt sötét, a fejük fölött az égbolt háromnegyedét elborítva 
lebegett a Hau nevű gázóriás hatalmas fehér gömbje. Taka a Hau holdja volt. 

A tömegben mozgolódás, sustorgás támadt. A gömb színe kezdett megváltozni. 
A látóhatáron kezdődött, egyszer csak halvány rózsaszín árnyalat keveredett a fe- 


hérbe, de nem úgy, ahogy a legtöbb világon reggel és este vörösbe fordul a nap- 
korong, ezt nem a fénytörés okozta, maga Hau kezdett rózsaszínbe fordulni, s a 
szín lassan végigömlött a gázóriás felszínén, a látható rész egynegyedét elborítot- 
ta, de közben a látóhatáron már megjelent a mélyvörös, és közvetlenül utána a 
sárga egész csomó árnyalata. Az emberek találgatták, melyik szín fog következni, 
mert nem lehetett tudni előre. Mindig másképpen zajlott le, más sorrendben és 
mennyiségben jöttek a színek, ahogy a Hau közeledett második, kisebb napjához, 
hatszáz szúni évenként egyszer, és az Ofu sugárzása mozgásba hozta előbb a 
felső, majd a mélyebb rétegeket a Hau gázóceánjában. Az Ofu még mélyen a 
látóhatár alatt volt, sokára fog felkelni, addigra ők már nem lesznek itt, de azon az 
oldalon, ahol látható, már nyár van, az emberek lenge öltözékben sétálnak és 
nyílnak a virágok. 

A nyár ide is előbb jön, mint a napkelte. Bármelyik pillanatban elkezdődhet. Itt 
háromféle nyár van, egyet a nagyobbik nap, az Akki csinál, egyet az Ofu, és most 
az kezdődik, amit a Hau csinál. Ez a leghűvösebb, mert nem napsugárzástól ered. 

Ahogy a kék és a lila árnyalatai sorra kerültek, a színek szivárványosan keve- 
redve már a felszín nagyobb részén szétterjedtek. Bármikor megkezdődhetett a vi- 
har. 

Megint vörös és sárga színek jöttek, aztán egy hatalmas kék folt, ami kavarogva 
beleömlött a sárgába, és egy helyütt, a kettő találkozásánál szikra lobbant. A tö- 
megen moraj futott végig. A kis villanás egy vihargóc volt, a valóságban akkora 
lehetett, mint egy kisbolygó, de még nem indította be a reakciót, magában enyé- 
szett el. Még néhány kipattant, aztán elhalt. A Haunak az Ofu felé forduló oldalán 
most sárga folt ömlött szét megint, és ahogy egy vörös gázfolttal találkozott, 
egész viharzóna alakult ki, vagy tíz helyen villogtak a vegyi reakciók óriási szik - 
rái, és hirtelen éles fénypászma lobbant egy területen, ami már nagyobb volt, mint 
Taka. De a gázok nem gyulladtak be. Van, hogy csak a tizedikre jön össze, mond - 
ták az emberek. 

Most azonban a másodikra bekövetkezett. A második belobbanás egy matival 
később történt, egy élénk narancsszínű és egy mélykék folt határán, egy sor csap- 
kodó szikra után jelent meg a fehér, elnyújtott fény, s hirtelen végigfutott a kék 
folton, felemésztette, kavargó, kihüvelyezhetetlen színek sokaságává változtatta, s 
egyszer csak továbbment a többi színre, a Hau felszínén gázrobbanások futottak 
végig, cikcakkos vonalakban gyújtották be egymást a szomszédos gázfelhők, s 
néhány pillanat múlva a felszín negyedrészén tombolt a tűz. Taka felszínén roha- 
mosan kezdett növekedni a hőmérséklet, bár ahhoz még sokáig nem lesz elég, 
hogy az emberek kibújhassanak a meleg ruhákból. De hamarosan elolvad a jég, és 
a növényzet villámgyorsan életre kel. 

Megjelent egy újabb színfolt, mélylila, gyorsan terjedt — a nézők szemszögéből 
balról —, s ahogy elérte a viharzónát, maga is lángra lobbant, a fénypászmák vé- 
gigszáguldottak rajta, és a következő foltot már felgyújtotta, mielőtt igazán beért 
volna a Taka látószögébe. Ninda arcát langyos fuvallat érintette meg. Ez már a vi- 


hartól lehet, mondták, hogy nagyon sok hőt termel, s az ugyanolyan gyorsan ér 
ide, mint a látható fény. Taka vékony légkörét valósággal felborzolja ez a sugár- 
zás, ezért élénkül meg a szél. Már állandósult, folyamatos, enyhe szelet lehetett 
érezni. Érdekes, hogy langyos, pedig a talaj menti légrétegek még hidegek, de az 
itteni légkör annyira vékony, hogy egyből keveredni kezd az egész. 

Szúni időszámítás szerint két évig tart ez a viharos időszak, aztán a Taka átér a 
Haunak arra az oldalára, amit nem ér az Ofu fénye. Mire a Taka visszakerül a 
Haunak ugyanerre az oldalára, addigra csökken a viharok intenzitása, mert az el- 
éghető gázok nagyrészt elégtek, a Hau messzebb kerül az Ofutól, és csak har- 
mincezer szúni év múlva kerül ismét elég közel. Akkor azonban kisebbek lesznek 
a gázfelhők, így a viharok is, mert még nem termelődött elég gáz a Hau mélyében 
— így kevesebb meleget is ad és nem is lesz olyan látványos. Ugyanekkora viha- 
rok majd öt-hat ciklus után, kétszázezer év múlva lesznek. Ezért gyűlt ide min- 
denki, aki csak tudott, hogy ezt megnézze. 

A Nork síkság fagyos, világos éjszakája öt limli alatt nappallá változott. Még 
mindig hideg volt, a környék levegője csak egytized amsit melegedett, a talaj és a 
tavak, folyók vize semmit. Napokig fog tartani, hogy a változás érezhető legyen, 
de azt az Aulang Laip nem várja meg, mennek tovább, Szinelk felé. Az lesz a zá- 
rópont. 

— Mi az a zárópont? — kérdezte Ninda, amikor Fendria bejelentette ezt az iskolá- 
ban, és a gyerekek nagy örömmel fogadták. 

— Szinelk után jön a Nagy Kanyar — felelte Fendria. — Szahutkor szállunk le 
Szinelken, és egy hetes múlva, sziangdzsankor indulunk. De nem megyünk to- 
vább, hanem visszafordulunk. 

Beszéd közben kivetítette a galaktikus környék térképét, amin piros vonallal 
megjelent az útjuk utolsó szakasza. Liendu, Jakamma, Sommesza, Taka, 
Szinelk... s itt a piros vonal éles kanyart tett, a térkép szerint jobbra, és továbbfu- 
tott egy Katto nevű hely felé. 

— Ez a Nagy Kanyar. Szinelk után is leszállunk az útba eső világokon, utasokat 
is veszünk fel, de aztán hamarosan már nem. A hajón egyetlen dzserang sem ma - 
rad. Ők úgy tudják, hogy egy hajógyárba megyünk, karbantartásra. 

— És hová megyünk? 

— Haza! — ujjongtak a gyerekek. — Simnunná! 


— Igen. A jövő év a namindané. 

— Mi az a... namindan? 

—A Testvériség legnagyobb ünnepe. Tizenkét évenként az egész Galaxisból 
összegyűlnek a szúnik, hogy a namindant megünnepeljék. Egy egész éven át. S 
ezt csak otthon lehet igazán, Szúnahaumon. 

— Az a legszebb ünnep a Galaxisban — mondta Ángsauri áhítatosan. — Majd 
meglátod. 


171. 


ng-14 politika 


, Amikor arról mesélt, mennyire fontos pillanat volt életében, amikor készült el- 
hagyni Szindoriát, és nézte, ahogy lezárják a tifongokat, én arra gondoltam: hi- 
szen Ő éppen olyan, mint a tifongok. Szilárd, rendíthetetlen, áthatolhatatlan. " 


Hiragi: 
Találkozásaim Nindával, 
25. sómir 


Hantérani 
Testvériség Háza 
43615. dzsirat nendihilgan 


— Otthon ma van ötvenedike — dünnyögte Ámmait. — Ma járt volna le az eredeti 
ultimátum. 

— Hát — mondta HayYt — most már nem jár le. Hogyan tudjuk visszaszerezni a 
Testvériség bizalmát? 

— Tudod, mit követelnek. 

— Éppen ezért kérdezem. Mert a kormány nem fogja teljesíteni a követeléseiket. 

— Persze hogy nem. Most már presztízskérdést fognak csinálni belőle. 

Hayít bólintott. 

— Szinte hallom Vfpléiú hangját, amint elszántan magyarázza, hogy az Állam- 
szövetség mekkora, mennyi világunk van és mennyi lakosunk, és nem fogunk né- 
hány űrbeli kereskedő kedvéért... nem tudom, milyen kifejezést fog használni. 
Talán meghunyászkodni, de lehet, hogy talál valami csípősebbet. Alighanem az 
ürbeli kereskedőt is valami fűszeresebb kifejezéssel adja elő. 

— Vípléiú a legrosszabb az egész kormányban — mordult fel Ámmait. — Magá- 
nál Kiyfeánnál is rosszabb. 

HayYt arcán felháborodott kifejezés jelent meg. 

— De Ámmaít, ilyet. . . 

És elhallgatott. 

— Ilyet nem szabad mondani, igaz? — kérdezte a férfi fáradt mosollyal. 

A lány lassan bólintott. 

— Hát persze. Ebben neveltek föl minket. Vüyrd Kiyfeán a legjobb vezető az 
egész Galaxisban. De ha Vípléiú ennyire... ennyire egy swmw, akkor Kiyrean 
még rosszabb, igaz? 

— Egymagában egy egész smwfészek. 

Hayít sóhajtott. 

— Azt hiszem, kezdem érteni a politikát. 


— Kár — felelte Ámmait. — A politikát érteni nem túlságosan szívderítő élmény. 
Főleg nálunk. 

— Miért, hol az? Hallok ezt-azt a szomszéd országokból, ott se jobb a helyzet. 

— Igen, valószínűleg tényleg nem. De azért vedd számításba, hogy amit hallasz, 
azt a syyndor sajtó szűrőjén át kapod. 

— Ellenzéki tévét nézek — felelte HayYt magától értetődően, mint aki fölösleges - 
nek tartja a kedvesét emlékeztetni erre. Valamikor, ismeretségük kezdetén ellen- 
zékisége vita forrása volt kettejük között, hiszen Ámmait kormánypárti volt, más - 
ként nem is lehetett volna diplomata. De hát az ő kormánypártisága is már a múl- 
té. 

— Persze hogy azt nézel. Csakhogy nálunk az ellenzék sem igazán ellenzék. Te 
például ellenzéki családban nevelkedtél, magad is szemben állsz a kormányoldal- 
lal, mégis szentségtörésszámba megy neked a gondolat, hogy Vűyrd Kiyfeán nem 
egy mesebeli csodalény. A mi ellenzékünk kritizálja a kormányt, kritizálja a par- 
lamentet, sok mindent kritizál, de egy adott szintet soha nem lépnének túl. Tehát 
valójában nem ellenzék. Ők jól elvannak a maguk által magukra kényszerített ke - 
retek között, ennek egyébként neve is van, konstruktív ellenzékiségnek nevezik, 
és eredetileg azt értik alatta, hogy nem indítanak egyes kormánypárti politikusok 
ellen személyes lejárató kampányokat, egyáltalán nem támadják őket személyük - 
ben, csak az általuk támogatott politikai álláspontokkal foglalkoznak. Ami egyéb- 
ként nagyon rendes tőlük, csak a valódi oka az, hogy ellenzéki politikusaink jól 
elvannak az állásukban, és eszükben sincs kockáztatni, hogy elveszítik a mandá- 
tumukat. 

— Tudod... azért minden rosszban van valami jó. Syyndoreia most még nagyobb 
nyomorba dől... de legalább te otthagytad a kormányoldalt. 

—A karrieremmel együtt. Nem nehéz kitérni a kormányhű meggyőződésből, 
amikor a kormányoldal eldönti, hogy üldözni fogja az embert. 

HayYt bólintott. Fölkelt, az ablakhoz lépett. 

Az udvarra nézett az ablakuk. A Testvériség Háza gyűrű alakú, négyszintes 
épület volt, irodákkal, lakásokkal, mindenféle helyiségekkel — a földszinten két ét- 
terem volt, tornaterem, tárgyalók, az alagsorban uszoda, meg még ki tudja, mi 
minden. A két legfelső szintre, akárcsak a szúnik hajóin, ők be sem tehették a lá- 
bukat, akárcsak a nem szúni személyzet. A Testvériség Házában idegen nem fér- 
het hozzájuk, kint a városban, Hantérani világán természetesen nem szavatolják a 
biztonságukat. 

— Milyen szép ez az egész — mondta Hayít. 

AÁmmait követte a tekintetét. A lány az udvar kertjeit szemlélte. Százszínű virá- 
gok sokasága vette körül a hatalmas, árnyas fákat. Tavacska, gyermekjátszótér. 

— A kapu zárva van - tette hozzá a lány hirtelen. — A kapu örökké zárva van, és 
csak engedéllyel lehet belépni. Ha valamilyen ügyet akarsz intézni, akkor csak 
abba az irodába engednek be, ahol az ügyedet elintézik, aztán kirakják a szűrödet. 
Minket beengedtek az alsó szintekre, a felsőkre minket sem. 


— Persze. Ez így van a Testvériség minden külképviseletén. 

— Tudom. Csak most eltűnődtem ezen. A mi képviseleteinken jóformán minden- 
hová beléphet mindenki, legfeljebb a magánlakosztályokba nem. A Testvériség 
senkit nem enged be sehová. Közben nálunk összeroppan a gazdaság, a politikai 
életünk pedig siralmas. Náluk valószínűleg mindkettő jól működik, mert soha 
senki nem hallott még arról, hogy bajaik lennének. Szerinted nem lehet, hogy a 
kettő összefügg? 

— Az elzárkózásuk és a sikereik? 

— Igen. Mi van, ha a képviseleteik és a hajóik elzárt részein valami olyasmit csi- 
nálnak, ami sikeressé teszi őket? 

— Nem tudom. Ugyan mit csinálhatnának? 

— Azt én sem tudom, csak eszembe jutott. Itt fogunk ülni négy vagy öt napot... 
már úton vagyunk, azt hiszem, huszonhárom napja, hát van időm töprengeni min- 
denféléről. Mondjuk akár éppen az időszámításról. Te gondoltál már arra, hogy 
micsoda hülyeség ez a rengetegféle időszámítás? A legtöbb világon nem is a helyi 
forgási-keringési értékeket veszik alapul... hanem az országuk központi világáét 
vagy valami egészen mást. Nálunk egy nap az az idő, ami alatt Syyndoreia egy- 
szer megfordul a tengelye körül, de egy keringést nem pont egy év alatt tesz meg. 
Tizenkét nappal előbb, ha jól emlékszem. Mfnéán megint más naptárat használ- 
nak, annak semmi köze a világuk mozgásához. A Testvériség is ezzel a lehetetlen 
időszámítással. .. harminc napból áll egy évük, és olyan számokkal jelölik az élet- 
korukat, mintha ősöreg fák lennének, nem emberek. Ninda hány éves például? 

— Százhuszonhárom vagy négy, azt hiszem — felelte Ámmait mosolyogva. 

— Na tessék. Egy gyerek. A dédapám hatvanegy évet élt, ennek a felét, és vénsé- 
ges vén volt már. Az egész csak arra jó, hogy zavart keltsen és örökké át kelljen 
számítgatni. Én tizenkettő és kilenc vagyok, mennyi az itt a Testvériségben? 

Ammait elővette a vyriisét és számolgatni kezdett. 

— Irigylem Nindát, neki sosincs szüksége számológépre, egyből mondja a helyes 
választ. Te kétszázhetvennégy éves vagy a Testvériségben. 

— Borzalmasan hangzik — nevetett a lány. — Nyugtass meg, hogy százat letagad - 
hatok. 

— Hát százat biztosan nem, mert ahhoz nyolcéves kiskamasznak kellene lenned, 
de majd megszokod az arányokat. 

— Ha megkapjuk a menedékjogot. Mert ha nem, akkor valamilyen távoli világ 
szintolyan lehetetlen naptárát kell megtanulnom. Semmit sem tudok a Testvéri- 
ségről, és el sem kezdhetek tanulni róluk, mert nem tudom, elfogadnak-e majd. 

— Ninda erre valami olyasmit felelne, hogy tanulni sosem fölösleges. Ő folyton 
tanul, és imádja. 

— Ugyan. Melyik gyerek szeret iskolába járni? 

— Hát, gondolom, itt másmilyenek az iskolák, mint nálunk. 


172. 


, Hogy mit tartok életem legnagyobb szerencséjének? Hát természetesen azt a bi- 
zonyos hajnalt egy eldugott, koszos utcasarkon, ami megfordította az életemet. A 
csoport egymásra találását. És azt, hogy a felnőttek, akik gyerekkoromban körül- 
vettek, láthatták még, hogy mi lett belőlem. " 


Ninda: 
Feljegyzések az utánunk jövőknek, 
2. kötet, 61. sómir, 19. singir 


Aulang Laip 
43615. szahut dzsorehan 

— Na ugye — mondta Asszili elégedetten. — Nem is vagy te olyan rövidkéz, halligi. 

— Nem neked köszönheti — felelte Illiki szárazon. — Te csak kritizálni tudsz, de 
én meg is tanítottam. 

— Hát persze, lombisz. Éppen azért hívtalak téged, mert tudtam, hogy te meg tu- 
dod tanítani. 

— Te is meg tudtad volna, ha jobb dobó lennél, daurta. 

— Nono, lombisz, lassabban az öndicsérettel! Te nagyon ügyes dobó vagy, jó 
jaupikat vágtál ki most is, de a pontszámot nem a szép dobásra adják, hanem a ta- 
lálatra. És a találati százalékban nem állsz az élen. 

Az apró kislány csak fölpillantott a nagyra, és nem szólt semmit. Ninda 
csendesen mulatott magában. 

— No jó, lombisz — mondta Asszili. — Fölötted leszek az egyéniben, elhiszed? 

Illiki cöcögött és még mindig nem szólt semmit. 

— Jól van, lombisz, látom, építettél saját hajót. Ide hallgass. Akinek a pontszáma 
kettőnk közül alacsonyabb, az fizeti mindkettőnk csapatának sziangdzsan esti va- 
csoráját. A nyertes választja az éttermet. 

Illiki meghányta-vetette magában. 

— Ha Ninda eléri legalább egyikünk pontszámát, akkor őt is meghívjuk a csapa- 
tával együtt. 

— Rendben. 

Illiki föltartotta jobb tenyerét. Asszili nekicsapta a magáét. 

Ninda eltűnődött: egy szúni gyerek gond nélkül vállalhatja tizenhat, sőt huszon- 
négy gyerek éttermi vacsorájának költségeit. Tudott már annyit Szindoria gazda- 
sági viszonyairól ahhoz, hogy tudja, ott egy ilyen fogadást csak gazdag szülők 
gyerekei tehetnek. De hát náluk mindenki gazdag. Illetve ehhez nem kell annak 
lenni. 


Persze neki is telne rá, hogy meghívja őket. Akár az egész hajót. Kétszázezer 
palanja van a bankban, ebből mindenkire jutna tíz, annyit nem is lehet enni, hogy 
ez elfogyjon. De azt nem tudja, hogy mennyi pénze van egy olyan gyereknek, aki 
a szüleitől kapja és nem a núdzsahantól. 

Séssinauri nevetett rajta később, amikor elmondta, mi jutott az eszébe. Persze 
hogy vállalják, meg se nézik a bankszámlájukat. Melyik szülő ne pótolná ki a 
gyereke pénzét, ha az elveszít egy ilyen fogadást? 

Ninda pedig megállapította magában, hogy még mindig nem tud eleget a szú- 
nikról. 

Azok pedig őróla. Természetesnek vették, hogy ő is izgul a bajnokság miatt, 
ahogy közeledik, egyre jobban. Ő pedig egyre kevésbé izgult, s mostanra, négy 
nappal a bajnokság előtt már eltűnt belőle minden izgalom. Nyugodt volt, és nem 
volt benne semmi feszültség. A többiek, a saját csapata és az ellenfelek is, önbiza - 
lomnak tekintették ezt, a csapata győzelmébe vetett hitnek. Pedig nem az volt. 
Ninda nemcsak megjegyezte, amit Ikkanuri mondott, hogy játszani akarnak, ha- 
nem tovább is fejlesztette a gondolatot. Ha a játék a fontos, nem a győzelem, ak- 
kor nincs miért izgulni. 

— Hát én nem tudnék ilyen haufi lenni — mondta Szinensi, amikor a fhangísilgun 
felé tartottak. Más útvonalon érkeztek, mert ő eddig a 4-tabe uszodában volt, Nin- 
da pedig a 2-sigo egyik parkjában gyakorolt a csapatával, de ők ketten a hajó bár- 
mely távoli pontjairól tudtak beszélni, és nem kellett hozzá suag, semmilyen tech- 
nikai eszközre nem volt szükségük. 

— Haufi? — mosolygott Ninda. 

— Aha, hideg és fekszik a tálban, amíg kikanalazod. Hogyhogy te nem izgulsz? 
Én nem is vagyok játékos, mégis izgulok. 

— Semmilyen okot nem látok rá. Játszani fogunk, és aki elég ügyes, az nyer. 

A fhangímesterek nem a silgunban voltak, hanem a jandri kis kertjében ültek és 
zenét hallgattak. Egy fiú játszott úldon. Kis csoport verődött össze körülötte. Szi- 
nensi is ott állt már. Ninda is beállt a nézők közé és figyelte a fiú ujjait, amint hol 
lassabban, hol gyorsabban jártak a fehér és fekete billentyűkön és a kis színes 
gombokon. Kezdte érteni az összefüggést. Ha jobbra vitte az ujját, magasabb 
hang szólalt meg — ha balra, akkor mélyebb. A feketék és a fehérek közötti kü- 
lönbséget nem értette, ha volt egyáltalán. Aztán megfigyelte, hogy a billentyűket 
a fiú nem egyszerűen megnyomja, mint az árusítóautomaták kezelőgombjait, ha- 
nem különféle mélységekig nyomja, sőt néha mozgatja ugyanazt a billentyűt, föl- 
le, és ezzel változik a hang. 

Érdekesnek találta. És a zene is tetszett neki. Amikor a kis előadás véget ért, a 
nézők tapsoltak, a fiú pedig meghajolt és átült az egyik asztalhoz, kortyolt egy po- 
hárból és beszélgetni kezdett a többiekkel. A közönség is szétszéledt, helyet fog- 
laltak, elmentek a dolgukra. 

Csak Ninda maradt ott az úld mellett, ami mozdulatlanul lebegett mellmagas - 
ságban, akárcsak a korong alakú ülőke, az a hasa magasságában. Nézte a rengeteg 


színes gombot.  Pirosak,  narancsszínűek, rózsaszínűek, sárgák, zöldek, 
sötétzöldek, világoskékek, sötétzöldek, lilák, barnák, feketék, szürkék. Fehér 
gomb nem volt, nyilván mert nem látszott volna jól a gép fehér burkolatán. Voltak 
korong, ovális, négyszög alakúak, kisebbek és nagyobbak. Csoportokba voltak 
rendezve, és minden csoportot összefogott egy négyzet, amit a burkolatra 
rajzoltak, és írtak rá egy nevet. SIOR-KIN. SIOR-AKUH. SINU-NIM. LIKAR. 
UMORI. Ilyen feliratok voltak mindenhol. A gombokon is. Szúni betűkkel volt 
minden, tehát ezek szúni nyelven vannak. LIKAR az nyilván likarantahu, 
hangerőszabályzó. ONG viszont nyilván nem ongéleves... sőt nem is ongahaut, 
vakarózni. Ezeknek nem lehet közük egy hangszerhez. 

Egyszer csak megjelent az úld fölött egy kéz, és lenyomott egy gombot. Mély, 
búgó hang szólalt meg, s ahogy sorban lenyomkodta mellette, emelkedtek a han- 
gok. Ninda fölpillantott. Az egyik fiú volt a jandriból, Kirgon, száznyolcvan körü - 
li. 

— Szép hangszer, mi? 

Ninda bólintott. 

— Próbáld ki nyugodtan, Isszandé sose szól érte, ha hozzányúlnak. 

Ninda tehát kipróbálta. Érdekes volt, ahogy változott a hang aszerint, hogy mi- 
lyen erővel és sebességgel nyomta le a gyombokat. Megnyomott egy sárga gombot 
is, de az nem adott semmilyen hangot. 

— A színes gombok nem szólnak — mondta Kirgon. — Azok megváltoztatják a 
billentyűk hangját. 

Valóban. Most egészen más hangon szólt az úld, mintha egy másik hangszerré 
változott volna. Isszandé keze alatt is többféle hangot adott ki, egyszerre, olyan 
volt, mintha három-négy zenész játszott volna együtt. 

— Nem jól csinálod — szólt oda Isszandé. — Ülj oda hozzá, úgy kell. 

Ninda fölpillantott. — De hát én egyáltalán nem értek hozzá. 

A nagyfiú bólintott, fölkelt, odajött. Megérintette az ülőke oldalát és lejjebb vit- 
te a levegőben. 

— Tessék, ülj rá. 

Ninda leült. A korong mozdulatlanul, szilárdan tartotta, mintha nem is a levegő- 
ben lebegett volna, hanem lábakon állna. Isszandé lejjebb engedte a hangszert is, 
az aljából kihúzott még egy ülőkorongot magának, és nekifogott magyarázni. 

,, Egyszer megkérdeztem, vajon ez a csendes, szelíd nyugalom hogyan fejlődhetett 
ki olyasvalakiben, aki fél gyerekkorát üldözött vadként élte a nyomornegyed siká- 
toraiban. Mosolygott és azt felelte: ez később jött. Azt nem mondta meg, hogy 
honnan." 


Ámmatt Ídara: 
Barátságom Nindával, 
6. 
Syyndoreia 
Kafndim 


57. úaükan 53. 
a piros órája 


— Üdvözlöm kedves nézőinket. Kel LyYksúnahy vagyok, önök a kafndimi SAW 
Televízió adását látják. A piros órája van, ami azt jelenti, hogy már harmadik órá- 
ja tart a tüntetés a Barna Ház hátsó kapuja előtt. Helyszíni tudósítónkat, $$n 
Löwmit látják és hallják. 

— Köszönöm, Kejl. Kedves nézőink, egy órával ezelőtt arról számoltam be, 
hogy mintegy kétezer ember gyűlt össze az WWttin-székház és a Reykű park kö- 
zötti területen. Nos, ez a helyzet pillanatok alatt megváltozott. A tüntetők számát 
most már öt-hatezerre teszik, egyre többen vannak a parkban is, a SWwóssyú sugár- 
út felszíni forgalma gyakorlatilag leállt, bár fizikai akadályba nem ütközik, de 
számítsanak az utat pillanatonként keresztező gyalogosokra, és inkább a levegő - 
ben közlekedjenek. Kaptam egy ígéretet, hogy beszélhetünk valakivel a szervezők 
közül, aki természetesen névtelen kíván maradni, hangtorzítót használ és az arcát 
is maszk mögé fogja rejteni. Addig is, amíg ő megérkezik, nézzünk utána a rend- 
őri jelenlétnek. 

A kamera körbepásztázott a kereszteződésen. Ámmait fejcsóválva nézte a pán- 
célosokat a kedvenc áávyisütödéje előtt, és nem szólt semmit. A légikocsira sem. 
Bár kész csoda, hogy csak egy körözött odafenn. 

Löwmi hosszasan kommentálta a rendőri jelenlétet, a négy páncélosnak leolvas- 
ta és bemondta az azonosítószámát, aztán már légi felvételeket is mutatott, mert a 
tüntetők felküldtek néhány automatát, amik a tömeg fölött körözve adták a képe- 
ket. 

— Ez nem öt-hatezer ember — mondta Hayít. 

— Hát nem — felelte Ámmait. 


— Amint látják, a tömeg már elér a HYrnuóptól a Karvéé sarkáig — mondta ekkor 
Löwmi —, a másik irányban pedig... Kefl, te is úgy látod, hogy a Dövyntá-emlék - 
műnél is vannak? 

— Igen, $fn, én is ezt látom. Bár odáig nem folytonos az embertömeg, de akkor 
is ez közel húszezer ember lehet. A tizenötöt biztosan jóval meghaladja. 

— Kevl, bocsáss meg, hogy félbeszakítalak, de megérkezett a szervező, aki be- 
szél velünk. Üdvözlöm, uram... vagy hölgyem... ne haragudjon, nem tudom 
megállapítani. 

A rendező kamerát váltott, a riporter előtt álló alakot mutatta. Tetőtől talpig fe- 
kete kezeslábasban volt, ami szemlátomást vastagon ki volt bélelve, így a test kör- 
vonalait sem lehetett kivenni. A fején csuklya volt, az alatt valami fekete maszk. 
Fekete kesztyű, fekete hegymászóbakancs. Semmi sem látszott belőle. 

— Nem is fontos — felelte dörgő, torz géphangon. Keresztbe tett karral, kissé 
szétvetett lábbal állt. — Semmit sem számít, hogy én ki vagyok. Ugyanazt akarom, 
amit a többiek. 

— Mondja el, kérem. 

— Követeljük a kormány azonnali lemondását. Feltételek nélkül, még ma. Ha 
nem teljesítik a követelésünket, blokád alá vesszük a Barna Házat, aztán a Kék 
Házat is. 

— Miért? 

— Mert a kormány elárulta a népet, elárulta Syyndoreiát, elárulta a jövőnket. 
Láttuk, hallottuk és megjegyeztük, amit egy hónappal ezelőtt az elmenekült syyn- 
dot kislány mondott. Láttuk, hallottuk és megjegyeztük, amit két napja az elmene- 
kült diplomáciai ügyvivő mondott. Láttuk, hallottuk és megjegyeztük mindazokat 
az üres, értelmetlen frázisokat, amiket a kormány mondogat évek óta. Niindá és 
AÁmmait íldata kimondhatta, hogy a kormány szólamai mögött mi van. Nyomor, 
szenvedés, pusztulása és pusztítása mindannak, ami Syyndoreiát valaha naggyá 
tette vagy tehette volna. Ők kimondhatták, mert elmenekültek innen. Menekül- 
jünk el mi is, ha igazat akarunk szólni? 

— Azt hiszem — szólalt meg HayYt halkan —, a rendszer bukásáig semmiképp 
sem térhetsz már haza. 

— Hová haza? — vont vállat Ámmait. 

— Tehát ebből a két interjúból vonták le a következtetést, hogy a kormány el- 
árulta Syyndoreiát? 

— Dehogy ezekből. Ön is itt él, ön is látja, hogyan élünk. Járt már külföldön is, 
igaz? 

— Hogyne, sokfelé. 

— Közülünk is sokan jártak. Láttunk világokat, ahol az emberek szegények, de 
nyugalomban élnek, mert a kormányuk nem terrorizálja őket. Láttunk világokat, 
ahol az emberek nem szegények, mert a világuknak jók az adottságai, és a kormá- 
nyuk gondoskodik róla, hogy azokat ki is használják. Egyedül a bányászat szétve- 
résével a kormány évente háromszázmilliós bevételtől fosztotta meg Syyndoreiát. 


Pontosabban egyedül az anyavilág bányászatának szétverésével. A Szövetségi Vi- 
lágok bányái összesen évente tízmilliárddal tudnának többet termelni, mint 
amennyit most termelnek. Tudja, mit jelentene tízmilliárd háy évente a Szövet- 
ségnek? Nem tudja. Én sem tudom. Senki sem tudja. Akkora összeg, amit ember 
el sem tud képzelni. Azt pedig, hogy az ipar milyen bevételeket hozhatna, ha 
rendesen kiépítenénk, még megbecsülni sem lehet. 

— A kormány erre azt szokta felelni, hogy nincs elég kereslet a bányászható 
nyersanyagainkra. 

— Persze hogy nincs. Sosem keresték. Az urak jövedelme elegendő, hogy fénye - 
sen megéljenek. Ha a Szövetség többet keresne, mindenkinek több jutna, az em- 
berek iskolába járhatnának, kinyílna a szemük, és egykettőre elkergetnék az ura- 
kat. Ezt mondta Niindá, és igaza volt. Niinda nem itt élt, nem ezeken a szép vilá- 
gos, tiszta utcákon csavargott, innen egykettőre eltüntetnének minden csavargót, 
ha idetévedne egy, mert sérti a magas uraságok kényes ízlését. Niinda a sötétség- 
ből jön, Lüakéán éjfekete sikátoraiból. Közülünk többen jártak ott. Láttuk az utcá- 
kat, ahová soha nem süt be a nap és nincsen világítás, láttuk a sivatagi homokkal 
és sárral borított utcákat, láttuk az Ymü parkot, ahol két fa van és azok is kiszá- 
radtak régen, láttuk a tövükben alvókat, akiket mindennap az ervések ráznak fel 
és kergetnek el onnét, mert tilos a parkban aludni, mintha ugyan zavarnának bár- 
kit, hiszen a parkhoz nem lehet eljutni másképpen, mint ezeken a sikátorokon át, 
hacsak nem a levegőből. Nincsenek ott kényes ízlésű urak, akiket ők zavarhatná- 
nak. Láttuk a gyerekeket, akiknek fogalmuk sincsen, mit jelent jóllakni, láttuk a 
sovány felnőtteket, akik ezeket a gyerekeket küldik koldulni, aztán ha ételhez jut- 
nak, elveszik tőlük és felfalják. Csoda, hogy nem egymást falják fel. Egyedül 
Lűakéáú városában naponta ötezer háy értékű élelmiszert dobnak ki az éttermek - 
ben és szállodákban, mert a vendégnek a szükségesnél nagyobb adagot készítettek 
és nem fogyott el, és még tízezret azért, mert a raktárban több volt a szükségesnél 
és lejárt az eltarthatósága. Én jólétben nevelkedtem. Nem gazdag családban, de 
mindig volt mit ennem. Tudja, miért én tüntetek mégis? Mert akiknek leginkább 
tüntetniük kellene, nem tudnak. Nem tudnak még írni-olvasni sem, fogalmuk sin- 
csen, hogy tüntethetnének, de azt sem tudják, hogy a kormány a felelős a sorsu- 
kért. Talán hallották már azt a szót, hogy kormány, de még az sem biztos, és nin- 
csen számukra jelentése. Nem tudják, hogy a kormány az egy csoportnyi ember, 
akik döntéseket hoznak arról, hogy nekik éhezniük kell. Tudja, mi történt a Test- 
vériség távozása után két nappal? Tíz százalékkal csökkentették a Lűakéajba és 
más városokba juttatott élelmiszersegélyeket, mert nincs pénz, és rendeltek egy 
csomó katonai járművet, amik többe kerülnek, mint az összes élelmiszersegély. 
Persze nem csaptak hírverést a dolognak, de mi megtudtuk. Majd azt fogják mon- 
dani: , de hát az másik keret". Akkor minek a titkolózás? És a másik keret talán 
nem a mi pénzünk? 

, Lényegtelen apróságokkal kezdődött. A Karri-ügybeli félreértés szülte az első 
interjút, az a tüntetést, aztán jött az első tévébeszélgetés, amiből Szindorián töb - 
ben próbáltak politikai tőkét kovácsolni. De ha ezek nincsenek, Ninda nevét akkor 
is megismerte volna a Galaxis. Legfeljebb másképpen." 


Sileni: 
Naplóm Nindával, 
44010. algillíszan 


Némi könnyebbséget jelentett elszigeteltségükben, hogy a Testvériség hírközlési 
minisztere vagy bárki valahol a távolban, valamelyik hajó mélyén utasítást adott, 
hogy kapcsolják vissza a kommunikációt Szindoriával. Ámmait úgy állította be a 
készülékét, hogy ha az otthoni kormányzati vonalakról hívják, csak egy felvett 
üzenetet kapjanak, amiben közli, hogy a kormány számára ő nem elérhető. Fel- 
hívták a családjukat, barátaikat, elmondták, hogy jól vannak, de azt nem, hogy 
hol, csak azt, hogy egy távoli csillagrendszerben. Azt sem mondták meg, hogy a 
Testvériségtől kértek menedékjogot. A csillagközi hívásokat bemérni lehetetlen, a 
VÍLN sem tudja kideríteni, hogy ők hol vannak. A Testvériségben még nem 
akadt senki, aki ilyen adatot kiadott volna. 

Ámmait beszélt persze Nindával, Hiragival, Gerantival, más szúni barátaival is, 
akikkel eddig nem tehette, mert a készüléke szindor rendszerű volt. 

A tüntetés alkalmával a $AW-ot is felhívta és elbeszélgetett velük. 

— Lehet, hogy én nem tüntetnék, ha otthon lennék — ismerte el. — Nem az én stí- 
lusom, és mint kormánytisztviselőnek nem is lett volna jogom hozzá. De ez a fe- 
kete öltözetű m$tru — sikerült találnia egy olyan szót, ami mindkét nemre utalhat — 
semmi olyat nem mondott, amivel ne tudnék egyetérteni. Számomra különös és 
zavaró, hogy szándékomon kívül afféle ihletője lettem ennek a tüntetésnek, de tel- 
jesen jogosnak tartom. 

— Ön jó ember, ügyvivő úr — felelte torz géphangján a mfru. — Nemegyszer lát- 
tam önt a tévében, amikor külpolitikai ügyekben nyilatkozott. Megfigyeltem, 
hogy mikor mond olyasmit, amivel személy szerint nem ért egyet, de kénytelen 
képviselni. Meglátszott önön. Ez mindig olyankor volt, amikor a kormány ember- 
telen közönye miatt tiltakozó államok és csillagközi szervezetek képviselőit olcsó, 
üres szólamokkal kellett kifizetnie. Önnek eszmeileg közöttünk a helye. Láttam a 
kollégáit is, a legtöbbet a főnökét, Vyhaűten urat. Őket más fából faragták. Ők 
meg vannak elégedve azzal, hogy , rend" van, mert az ő elképzelésük szerint az 
rend, hogy százezrek, talán milliók élnek közöttünk, akik sikátorokban bujkálnak 
és naponta megverik őket a , rend" nevében. Ön más. Ön jó embernek született, és 
ezen nem tudott változtatni, hogy rossz pályát választott. 


— Köszönöm, hogy így látja. — Ámmait átsiklott a kollégáiról szóló megjegyzé - 
sen. — Én csak szeretném, ha Syjndofeia népe nyugalomban élne. Az egész. 
Mindannyian syyndorok vagyunk. 

— Úgy legyen — mondta a m$ru. — Ennek azonban van két fő akadálya. A kor- 
mány és a szegénység. Ha a kormány lemond, azzal még nem emeltünk ki a nyo - 
morból senkit. Hosszú és fáradságos munka lesz emberi életet teremteni minden - 
kinek, de amíg ez az érdekkör van hatalmon, addig el sem kezdhetjük. 

— A kormányoldalról meg fogják kérdezni, hogy önök hogyan kormányoznának. 

— Mi? Kik azok a mi? Mi tanárok vagyunk, betegápolók, gyári munkások, divat- 
tervezők, vízültetvényi dolgozók. Ha a kormány lemond, mi visszatérünk a mun- 
kánkhoz. Válasszon a Szövetség népe másik kormányt, és az kormányozzon, 
ahogy jónak látja. Csak ne a Szövetség népének érdekei ellen. 

— Gondolja, hogy találunk erre alkalmas vezetőket? — tett föl Ámmait egy olyan 
kérdést, ami aligha tetszhetett a szerkesztőknek, hiszen számukra magától értető - 
dő volt, hogy az ellenzéki vezetők lennének azok. De őt ez nem érdekelte. 

— Nem tudom, ügyvivő úr. Én csak egy mfiu vagyok, ahogy ön nevezett. Ez 
nem az én dolgom. Oldják meg! Most vissza kell mennem az enyéimhez. Vi- 
szontlátásra. 

Az egyik operatőr kamerája eközben a parkban gyülekező tömeg transzparense - 
in kalandozott, a rendező ezt küldte adásba, nyilván mert a fekete kezeslábasba 
öltözött alak nem volt túl érdekes látvány. 

— Egy pillanatot kérek — szólalt meg LyYksúnahy. — Vissza tudunk menni kissé 
jobbra? Jól láttam, hogy megint Niindá neve van az egyik transzparensen? 

— Igen, Kel, én is ezt láttam — felelte műsorvezetőtársa, $uwle Kynöötteg. — 
Talán oda tudnánk küldeni egy gépet és megkérdezni őket, miért írták fel az ő ne- 
vét. Mit gondoltok? Rendezőnket, Érkáys Vöttúhyt kérdezem. 

— Máris intézkedem, $uwle — érkezett a rendező hangja a stúdió hangosbeszélő - 
jéből. Közben a kamera visszafordult jobbra és ráközelített egy kis csoportra, 
akiknek két transzparensük is Ninda nevét viselte. Niinda megmondja az igazat, 
amit ti nem mertek állt az egyiken, és Niinda sűuny, de közülünk való a másikon. 
Nem valami hatásos szövegek, gondolta Ámmait. A táblák közönséges műanyag 
lemezek voltak, fehérek, rajtuk fekete festékkel a szöveg, semmi lézertechnika. 

Egy kis gép átrepült a tömeg fölött és leereszkedett hozzájuk. A SÁW emblé- 
májának láttán ugrálni, integetni kezdtek. 

— KeYl LyYksúnahy vagyok a SÁW Televíziótól — kezdte a műsorvezető, s a 
hatás persze nem maradt el, ezek az emberek néztek tévét, jól ismerték a nevét. 
Meg az arcát, amit a gép kivetített nekik a levegőbe. — Érdekelne, miért írták 
Niinda nevét a táblájukra. Lenne valamelyiküknek kedve beszélni erről? 

Egy szakállas férfi karját lengetve jelentkezett. A gép közelebb repült és lejjebb 
ereszkedett. 

— OŐrin Műndtyl vagyok, öntözőmunkás. Hall engem, uram? 


— Hogyne, Műndeéyl úr, kitűnően látom és hallom önt. Ön választotta Niinda ne- 
vét a táblára? 

— Nem én egyedül. Közösen döntöttünk. 

— Elmondaná, hogy miért? Úgy gondolom, ez sok nézőnket érdekelheti. 

— Hát, tudja, uram, mi itt nem vagyunk nagyon tanult emberek. Én tizenhét és 
tizenegy éves vagyok és nem tanultam többet négy évnél. De annyit felfogok a vi- 
lágból, hogy az a kislány tele van jóakarattal, és ő kimondja azt, amit mi nem 
mondunk ki. Ő semmit sem tanult, amíg itt élt, Syjndoreián, mégis látja, mi zajlik 
az országunkban. Hát ezért írtuk az ő nevét ezekre a táblákra, uram. 

— Mások is kimondanak sok mindent — vetette ellene LYyYksúnahy. 

— Az igaz, uram. Mások is. De én a gyerekeimnek mégis azt mondtam: legyetek 
olyanok, mint ő. A nagylányom, My$fla csak hat és nyolc éves, de fejből tudja azt 
a beszédet, folyton őróla beszél. , Mit érsz vele, ha akkor már meghaltál?", ezt 
szokta mondogatni. Niinda fiatalabb még őnála is. Azt hiszem, nincs még hatéves 
se. Mégis látja, hogyan élünk. Volt hol megtapasztania, uram. 

— Értem, Műndeéyl úr. Tudja, itt van velünk a közvetítésben Ámmait Íldata dip- 
lomáciai ügyvivő, aki jó barátságban van Niindával. Arra gondoltam, hogy meg- 
kérdezem őt, lenne-e kedve a segítségünkre lenni abban, hogy érintkezésbe lép- 
jünk Niindával ismét, és talán önök is beszélhetnének vele — ha vállalkozik rá. 
Egy kis türelmet kérek, hamarosan jelentkezem. Íldafa úr, mi a véleménye? 

— LyYksünahy úr, én nem tudom, hogy Ninda mit fog erre felelni — mondta 
Ámmait —, de, tudja, a politika iránti érdeklődése meglehetősen csekély. Elmesél- 
tem neki az utóbbi időben itthon történt eseményeket. Mit gondol, mit felelt? 

— Hogy nem érdekli? 

— Ez túl egyszerű lenne az ő számára. Azt felelte, megpróbálom minél ponto - 
sabban idézni: , Értem én, hogy el kell kergetni a zsarnokot. De amíg ezen dolgoz- 
nak, marad-e valami idejük játszani a gyerekeikkel?" 

ng-18 csemegebol 


,, Most jelent meg a negyedik könyv a Ninda-mítoszról. Öt professzor dolgozott 
rajta. Szegénykék. Amíg velem foglalkoznak, nem érnek rá arra, hogy hanyatt fe- 
küdjenek a fűben és nézzék a felhőket, ha vannak felhők a világukon. Vagy éjjel a 
csillagokat." 


Ninda: 
Életem egy falevélen, 
645. sómir 
Aulang Laip 
43615. senut nesszihuran 
825 


Ámmaít hívása egy kellemes kis szobában találta Nindát, a Szekkanu csemegebolt 
és a Szigun ajándéküzlet közös pihenőjében. Két ajtó vezetett a suarihunba és az 
üzlet mögötti, dzserangoknak is elérhető mosdóelőtérbe; a falon körben polcok a 
két üzlet mostani és régebbi tulajdonosainak emléktárgyaival, csecsebecséivel; és 
egy asztal, körülötte ülőgarnitúra. Itt üldögéltek és beszélgettek. Angrolími, az 
öccse, Illajóri és a húguk, Arkiszéni — ők voltak az üzletek tulajdonosai —, Illajóri 
fia, Ekkisztun, és négy gyerek, Ángsauri, Szinensi, Rongami meg Ninda. 

— Aztán megszoktál-e már nálunk, gyermek? — érdeklődött Illajóri barátságosan. 
Nagydarab, mély hangú férfi volt, nagy szakállal, kék szemekkel, pedig mindkét 
testvérének barna volt. Hatszázötven körül járhatott. 

— Igen, Illajóri — mosolygott Ninda. — A jót könnyű megszokni. 

— Nemigen vágyhatsz haza, úgy gondolom. 

— Nincs hová , haza". Az én otthonom az Aulang Laip, Szúnahaum és a Testvé- 
riség. 

— Úgy beszélsz, mint egy született szúni — lepődött meg a férfi. 

— Azt hiszem, azért, mert született szúni vagyok. Azon a senut reggelen 
születtem, amikor Kásirun felíratott a családfára és Hinengi megtanított új anya - 
nyelvemre. Addig nem léteztem. Nem volt Ninda. Hiszen a nevemet is akkor kap- 
tam. 

— Talán addig nem volt neved? 

— Nem volt. Csak csúfnevem, mint mindenkinek a csavargók közül. Senkinek 
sem tudtuk az igazi nevét, bár azt tudom, hogy voltak köztünk, akiknek volt igazi, 
anyakönyvezett neve. Voltak, akik felnőtt korukig házban éltek, iskolába jártak, 
aztán volt munkájuk, és csak később lett belőlük csavargó. De voltak olyanok is, 
akiknek soha nem volt neve. — Fölvett a tálcáról egy sisszuke süteményt, néhány 


pillanatig tanulmányozta az apró magvakat. — Tudod, minden szúni akkor kerül a 
családfára, amikor megszületik. Ezért hívják az Élet Fájának. 

Szinensi előkapta a suagját, és amíg Ninda megette a sütit, gyorsan lefirkantott 
valamit. 

— Mit írsz, sien? — érdeklődött Ekkisztun. 

— , Minden szúni akkor kerül a családfára, amikor megszületik. Ezért hívják az 
Élet Fájának." 

— Folyton leírja, amit mondok — mosolygott Ninda. 

— Mert folyton lúmákban beszélsz. 

— Hogy fordítod ezt fhangíra? — kérdezte Angrolími. 

— Thakin szúni ined norri enkh — Imasszan Norri ífh. 

— Jogos — bólogatott az idős mester. — Én az ífh jelet lehagytam volna, szerintem 
fölösleges. A fhangi szereti a tömörséget. 

— Rendben. 

— Ninda egyébként tényleg folyton lúmákban beszél — közölte Angrolími derű- 
sen a testvéreivel. 

— Nem lehet könnyű — vélte Arkiszéni. — Nyilván nem lehet mindent lúmában 
kifejezni. 

— Ez egy érdekes kérdés. Már Akhar Felli is boncolgatta. 

— Szerintem mindent ki lehet fejezni lúmákban — vélte Ninda. — Legfeljebb nem 
vagyunk rá képesek. Én csak az első dírben járok, nyilván nem tudok annyit, mint 
Angrolími. De igazából én általában nem akarom magam lúmában kifejezni, nem 
ez a célom, csak így adódik. 

— Nos, az ötödik dírtől meglesznek az eszközeitek arra, hogy bármely mondatot 
áttegyetek a fhangi nyelvére, mert megismeritek az igeidőket, a kötőszavakat és 
egyéb nyelvtani eszközöket. De amint Akhar Felli megállapította, ettől még a 
közlés nem feltétlenül lúma. Akkor érezzük lúmának, ha egy igazságot vagy meg- 
figyelést tömör és lényegretörő módon, a fhangi eszközeivel tudunk megragadni. 

Ninda fölvett egy jolkoli süteményt. Nézte pár pillanatig, s úgy szólalt meg, 
mintha csak ahhoz beszélne. 

— Gondold át, hányféle összetevőből áll egy apró sütemény, s azok mind milyen 
bonyolult módon jönnek létre külön-külön. Ezer világot megjártak a sütid alap- 
anyagai. S most azt gondold át, mennyivel bonyolultabb egy ember, mint egy 
szem sütemény. 

Kis csend lett. 

— Ezt ki írta? — kérdezte aztán Angrolími. 

— Hát én, itt, most. 

— Kész filozófus — dünnyögte Illajóri. 

— Az mi? — kérdezte Ninda meglepve. 

A felnőttek mosolyogtak. 

— Íme egy filozófus, aki nem is ismeri ezt a szót — mondta Angrolími. — A filo- 
zófia sok mindennel foglalkozik. Hogy mi teszi egyes tetteinket helyessé vagy 


helytelenné. Hogy milyen elvek, szabályok szerint helyes élnünk az életünket, il- 
letve tágabb értelemben mi az életünk oka és célja, mi tette a világegyetemet és az 
élő természetet olyanná, amilyennek ma látjuk. Hogy mit tartunk jónak, mit szép - 
nek, mit fejez ki nyelvünk és művészetünk, hogyan ismerhetjük meg a körülöt- 
tünk levő világot és önmagunkat, s mit kezdjünk az ismereteinkkel. Nehéz kérdé- 
sek ezek, gyerekeket nem szoktak érdekelni. De Illának abban igaza van, hogy te 
egy kis filozófus vagy. A gyerekeknek is megvan a maguk filozófiai érdeklődése, 
csak más természetű. A filozófia a minket körülvevő világ és önmagunk működé- 
sének megértése, és ezt minden csecsemő öntudatlanul alkalmazza. Amikor né- 
hányszor leejt valamit, előbb-utóbb levonja a következtetést, hogy mindig le fog 
esni, amit leejt. Vagyis extrapolál a jövőre nézve, egy természeti törvény alapján, 
amit minden egyes csecsemő magának fedezett föl az emberiség őskora óta. Hiá- 
ba ismerjük a gravitáció természetét, fizikai képleteit a történelem hajnala óta, 
nyilván nem élt még ember a Galaxisban, aki ebből tudta volna meg, hogy a tár- 
gyak leesnek. A gyerekek filozófiája empirikus filozófia. Tapasztalnak valamit, és 
abból megfigyelik a törvényszerűségeket. A jég hideg, a láng forró, a víz folyé- 
kony, a fém szilárd. Valaha Ősi Föld fizikusainak légiója kellhetett hozzá, hogy 
igazából megértsük, miért van ez így. De hogy így van, azt minden gyerek magá- 
nak fedezi fel. 

— Minden újszülött számára elölről kezdődik a világ — bólintott Ninda. 

— No és, visszatérve kicsit a filozófiából a köznapi dolgokra — szólalt meg Ek- 
kisztun —, mostanában is fölfedeztél valami újat? 

— Mostanában? — Ninda elmosolyodott. — Csak akkor nem fedezek föl semmi 
újat, amikor alszom. Tessék egy példa. Ez a szoba. Mióta van ez a szoba Itt? 

— Nyilván az Aulang Laip építése óta. Harmincezer éve. 

— S mióta van így berendezve, mint most? 

— Valószínűleg ugyanennyi, hiszen ezt a szobát erre tervezték. Persze a 
bútorokat időnként kicserélhették. 

— Tessék, máris megvan a felfedezés. Az állandóság. Szúnahaum egyik fő jel- 
lemzője az állandóság. Szindoria csak hatezer-néhányszáz éve áll fenn, és sok 
más állam is van a Galaxisban, amik rövidebb ideje léteznek, mint ez a szoba. 

— És ez jó vagy rossz? — kérdezte Arkiszéni. 

— Nem... ez nem jó vagy rossz, ez egyszerűen csak így van. — Ninda elnézett 
pár pillanatig egy fiatal párt a fali képernyőn, a csemegeboltban egy vulenki hal- 
pástétomos dobozt tanulmányoztak. — Ezt elég gyakran fölfedezem újra meg újra. 
Meg persze hogy nálunk mindenki egy család. Ti négyen tényleg családtagok 
vagytok, de mi gyerekek semmilyen rokonságban nem vagyunk veletek, és mégis 
itt ülünk az üzlet mögötti szobában, ahová egy dzserang a Galaxis végéig nem te- 
hetné be a lábát. 

— A szúniknál bonyolult kérdés, hogy ki rokon — mondta Ekkisztun. — Ez egy 
kis hajó, alig húszezer ember. A legtöbben rokonok vagyunk, még ha időnként 
cserélődik is a lakosság. De persze, igazad van. Szúnahaum egyetlen nagy család. 


— Milliószám voltak már a történelemben olyan csoportok, amik kijelentették 
magukról, hogy ők egyetlen nagy család. Olvastam erről egy cikket. Szúnahaum 
az első, amelyik ezt nemcsak kijelentette, hanem meg is valósította. Jártam két 
másik hajónkon, odamentem teljesen idegen szúnikhoz. Úgy néztek rám, mint a 
kishúgukra. 

— Már csak hat év, és hazaérünk — mondta Illajóri. — Látni fogod, hogy ez ötmil - 
liárd szúnival van így. 

ng-19 tüntető 


,, Zenetörténészek szerint az úld billentyűzetének felépítése, a hét egészhang és öt 
félhang rendszere még Ősi Földről származik. Sok ezerféle hangszer született en- 
nek alapján. A szakértők az úldot tartják a legbonyolultabbnak és a legkifejezőbb- 
nek, a fokozatmentes billentési szög és sebesség miatt. " 


Ílgaszaumi, 
Terra-sóhipun, 
Sz16 rind, 936. sómir, 528. singir 


Amikor a suag megszólalt és bemondta Ámmaít nevét, Ninda nyugodtan felelte: 

— Sénu. 

A szúni szokások szerint mindenki mindenhol válaszolt a hívásokra. Dzseran- 
goknak nem mindig, de Ninda igen. 

— Nem zavarlak? — kérdezte a suag a köntöse zsebében. Szúniul, köszönés 
nélkül, ahogy ők szokták. 

— Nem. Mondd csak, Ámmaít. 

— Szóval van otth. . . Szindorián egy kis ribillió. Néhány ezer ember összegyűlt a 
Barna Ház előtt, a kormány lemondását követelik, és néhány transzparensen. . . 

— Várj, várj! Lassabban. Mi az a ribillió, mi az a Barna Ház és mi az a 
transzparens? 

— Bocsáss meg. Ribillió az, amikor egy csomó ember együtt lázong, követel va- 
lamit. 

— Értem. Ilyenbe már keveredtünk Jakammán, csak nem tudtam, hogy hívják. 

— A transzparens egy nagy felirat, amit a lázongók a levegőbe emelnek, hogy 
messziről is lássák. Lehet egyszerű tábla, amire írtak vagy rajzoltak valamit, de 
lehet vetített holokép vagy lézerkép. A Barna Ház pedig egy épület Kafndimban, 
ahol sok kormányhivatalnak van a székhelye, például a belügyminisztériumnak is. 

— Rendben, eddig értem. 

— Nos hát, a tüntetők némelyike a te neveddel ellátott transzparenst tart a ma- 
gasban, és mindkettőnk neve elhangzott egy kis beszédben, amit az egyik vezető - 


jük tartott a SAW Televízióban. Az egy ellenzéki tévétársaság. Én is elbeszélget- 
tem velük, és szeretnének veled is beszélni. 

Ninda a felnőttekre nézett. 

— Ha kedved van, beszélj velük nyugodtan — mondta Angrolími. 

Ninda felállt. 

— Nem untatlak vele benneteket, amúgy is szindorul kell beszélnünk. 

Kisétált a suarihunba, leült a legelső benyílóban, az asztalkára tette a suagot 
maga elé, és rámosolygott a barátjára. 

— Hát akkor hadd hallom, mit kíván a S$ÁW Televízió. 

— Egy-két huszad és összekötlek benneteket — felelte Ámmaíit, és visszahívta 
Szindoriát. 

Ninda már ismerősként nézett LyYyksúnahyra. 

— Kell, mit szeretnél? 

— Üdvözöllek a nézők és a magam nevében, Niinda. Szeretnélek meghívni, 
hogy vegyél részt kis beszélgetésünkben a kormány lemondását követelő tüntetés - 
ről, ami jelenleg zajlik a Barna Ház előtt. Engedd meg, hogy bemutassam műsor- 
vezetőtársamat, Suwle Kynöötreyt, és velünk van a stúdióban Anvafp Sinnen 
professzor, politikai elemző. Először is megmutatnám neked a saját nevedet két 
táblán, amiket jelenleg is a magasba tartanak a keykű parkban. Kollégáim máris 
beadják a képet, igen, én már látom, te is látod, Niinda? 

Ninda egyáltalán nem reagált arra, hogy egy embercsoport az ő nevét emeli a 
magasba egy parkban. 

— És ettől lemond a kormány? 

— Ööö... hogy mondtad, kérlek? 

— Azt kérdeztem: és ettől lemond a kormány? Attól, hogy az én nevem van ott, 
vagy hogy ti ott beszélgettek? 

— Nos, természetesen nem, de... 

— És attól, hogy ők ott tüntetnek? 

— Nem... nyilván ettől sem, de... 

— Mit de? Pár ezer ember kimegy a parkba kiabálni, majd jól megverik és 
letartóztatják őket, de más nem fog történni. Miért nem ment ki a parkba 
Kafndim összes lakója? Az több millió, de az ervé már százezer embert se tud le - 
tartóztatni. Miért nem mennek ki az emberek a többi városban, a többi világon? 
Ott is ugyanaz a kormány van hatalmon. Ti erről beszélgettek? Minek? Attól mi 
történik, azon kívül, hogy fizetést kaptok ezért? 

LyYksSünahy kényszeredetten elmosolyodott. 

— Te mindig a dolgok lényegéhez nyúlsz vissza és kimondasz mindent. 

— Mit számít az? — vont vállat Ninda. — Tudsz válaszolni bármelyik kérdésemre? 
Nem tudsz. Megmondom, hogy miért. Mert van egy rendszer, és te annak vagy a 
része. 

— Mindannyian a részei vagyunk. 


— Én nem - rázta meg a fejét Ninda. — Én kívül állok a ti szindor társadalmato- 
kon. Amikor ott éltem, akkor is kívül álltam, mert kirekesztettetek belőle. Most 
már nem élek ott. Ha akkor nem kellettem, hát ne kelljek most se. 

— Hát... kár, hogy így látod, mert az volt a szándékom, hogy megkérlek, szólj a 
tüntetőkhöz egy nagy kivetítőn át. 

Ninda ismét megvonta a vállát, mint aki naponta szól több ezres tömegekhez. 

— Semmi akadálya. De mit vársz ettől? 

— Nem tudom — mondta a műsorvezető őszintén. — De a médiaszakmában, ahol 
én dolgozom, az ember hamar megtanulja, hogy bármiből kikerekedhet valami ér- 
dekes. Egy kis türelmedet kérem, a kollégáim már dolgoznak azon, hogy... nem, 
már kész is! Bármikor kitehetjük a képedet a Barna Házzal szemközti kivetítőre, 
csak szólnod kell. 

— Hát akkor tedd ki. 

S a képe megjelent a SikyWn-székház oldalán a nagy kivetítőn. Eddig is milliók 
látták az arcát, a beszélgetés eddigi része is élőben ment, akárcsak a korábbi tévé- 
beszélgetés LYYksűnahyval — de a SÁW a törvény értelmében nem használhatott 
olyan technikát, amivel a nézők közvetlen visszajelzést adhattak volna. Ninda 
most először szólhatott tömegnyi emberhez úgy, hogy azok válaszolhattak is. A 
környéken hemzsegtek a kamerák és a mikrofonok. 

Ahogy megjelent az arca, az emberek elkezdték bökdösni a mellettük állókat, 
nézzék, nézzék, ott van Ninda. Aztán a tömeg tapsviharban tört ki. 

— Ninda vagyok — szólalt meg a hatalmas hangszórókból most már a hang is, 
szállt a tér fölött, s most már azok is őrá figyeltek, akik eddig nem látták jól a ki- 
vetítőt. Az emberek tapsoltak és a nevét kiabálták. 

— Kel a tévéből felhívott és megkért, hogy beszéljek veletek — kezdte Ninda, és 
a tömeg elcsendesedve figyelt rá. — De miről beszéljünk? A kormány megbuktatá- 
sáról? Hát menjetek és buktassátok meg. Gondolom, nem én kellek hozzá, egy 
szúni gyerek fél galaxisnyi távolságból. De ha tévedek és nélkülem nem tudjátok 
megcsinálni, szóljatok! 

Az emberek nevettek. 

— Nem, akkor sem megyek oda, ha nélkülem nem boldogultok. A ti világotok 
nem az én világom, pedig ott születtem, négy hónapja lehet, hogy eljöttem onnan, 
de nincs már hozzá semmi közöm. De azért csak szóljatok, ha nem tudjátok egye- 
dül megbuktatni a kormányt. Segíteni nem tudok és nem is akarok, de ki tudlak 
nevetni benneteket. 

Az emberek meghökkentek. 

— Mire számítottatok? Hány emberből áll a kormány? Én nem tudom, ti tudjá- 
tok. Ezer? Egymillió? És hányan vagytok ti? Vagy csak ti akarjátok megbuktatni 
a kormányt, akik ide eljöttetek? Ezt nem hiszem. Szerintem nem sokan lehetnek 
az egész Szövetségben, akiknek érdekében áll a kormány megmaradása. Néhány 
gazdag ember, gondolom. Mindig úgy szokott lenni, hogy van néhány gazdag em- 
ber, akiknek úgy tetszik, hogy a szegények még szegényebbek legyenek, és csi- 


nálnak maguknak olyan kormányt, ami erről gondoskodik. De az nem szokott len- 
ni — fölemelte a hangját —, hogy egy gyerektől várják a csodát, egy gyerek nevét 
emelik a magasba, hogy majd megoldja a bajaikat! Ilyenről még nem hallottam. 
Persze attól még megtörténhetett. Nagy a Galaxis. 

Kis szünetet tartott, végigpillantott az embereken. Ekkor vette észre, hogy két 
férfi áll a kis benyíló előtt, a falra vetített képet nézik, a téren, utcákon, parkban 
összesereglett embereket, akikhez ő beszél, és ők is eléggé meg vannak lepve. 

Folytatta. 

— Ha abban kértek segítséget, hogy elmozdítsátok a kormányt, hozzám hiába 
jöttök. Hozzám akkor gyertek, ha önmagatokat akarjátok megmozdítani. 

Búcsúzó mozdulattal fölemelte kezét, és kikapcsolt. 

ng-20 bajnokság 1 
,, Sokan olyan komolyan veszik a játékot, mintha az életük fiiggne tőle. Mások já- 
téknak veszik, amitől igazából függ az életük. Melyik a nagyobb hiba?" 


Ninda: 
A fény lúmái, 
796. 
Aulang Laip 
43615. famut sziangdzsan 
400 


— Aulang Laip 3634. dzsúmi fengrábajnokságát megnyitom — jelentette be Szim- 
muhi a szindir-fatti gyepén álló dobogóról az egybegyűlteknek. — Harmincöt csa- 
pat méri össze erejét. A szellemek vezessék a kezüket! 

A közönség éljenzett, Ninda pedig magában megállapította, hogy ez nem volt 
valami ünnepélyes. 

— Kezdjük meg a sorsolást — mondta a férfi. — Először a fengralluk sorrendjét. 

Egy kisfiú, Dzsemmiri fölszaladt a dobogóra és kihúzott hét közül hat golyót. A 
sorrend: Tá, A, U, E, I, Pá, O. 

Nahát, az ő fengrallujukkal kezdik, gondolta Ninda. 

— Köszönöm, akkor kezdjük is a Tával. Kérem a daurtákat, fáradjanak ide. — A 
csapatok vezérei bementek a körbe; dolguk most nem volt, csak fogadták a tapsot 
és hajlongtak. — Első ríri. Sómittir—Elszilin. 

Dzsemmiri kihúzott egy golyót a másik gömbből. 

— Sutergint — olvasta. 

Nindának egy arcizma sem rezdült, pedig azon a pályán még egyáltalán nem 
játszott. 


— Hilgerip—Asszigíri. 

— Inkaszu — sorsolta ki a fiú a másik páros pályáját is. 

A második ríriben a Dirkori ellen játszanak a Norkomi pályán, a harmadikban 
az Asszigíri ellen a Kerrun pályán, a negyedikben a Hilgerip ellen a Sutergint pá- 
lyán, és az ötödik ríriben, utoljára ők pihennek, miután mindenki más már kima- 
radt egyszer. Minden ríri két meccsből áll, amiket egyidejűleg játszik két-két csa- 
pat, és az ötödik pihen. Naponta két-három rírit is lejátszanak, általában négy-öt 
derkin át. 

A többi fengrallu beosztását is kisorsolták. Minden nap másik fengrallu játszik, 
így a közönségnek mindig csak két helyszín közül kell választania. 

Amikor a sorsolás véget ért, el is indultak. Ők meg az Elszilin egyenesen le- 
mentek a Sutergint pályára, a 3-sidzsi szektorba. Rengeteg néző jött velük, tele 
volt a nagy lift, és a következővel is jöttek. 

— Ninda játszott már a Suterginten? — hallatszott Ikkanuri hangja valahol a tö- 
megben. — Pályabejárást kell tartanunk. . . 

Ez is milyen jellemző, gondolta Ninda. Az ellenfél vezetőjének gondja van arra, 
hogy ő ne kerüljön hátrányos helyzetbe, amiért nincs helyismerete. És még cso- 
dálkoznak, hogy nem izgul. 

A pályára érve Ikkanuri jelentette be, hogy Jongraki és Ninda még nem játszott 
itt, pályabejárásra van szükség. Jongraki egy pár évtizeddel idősebb fiú volt, aki 
szintén nem régóta fengrázott, de persze sokkal többet tudott a játékról, mint Nin- 
da, és ennek tudatában is volt, így hát egyszerűen karon fogta és besétált vele a 
pálya közepére. 

— Figyeld meg a sombirok helyét, halligi — magyarázta. — Körbemegyünk az 
egész pályán. Az egymáshoz viszonyított helyzetük a fontos. A jelzéseiket nem 
kell megjegyezni, azt a fentir-kalingiről is látod, de egészen térben nem tudod már 
őket megnézni, ha elkezdődött a játék. Már nem hagyhatod el a kalingit. 

— Tudom, szill — dünnyögte Ninda. 

Körbesétáltak a pályán, megnézték a sombirokat, bár Ninda nem igyekezett 
megjegyezni, hol vannak. Inkább a közönséget figyelte. Még mindig érkeztek, le- 
ültek a fűbe meg kis székekre, és várták a játékot. 

— Hát akkor nézzük a színeket — mondta Ikkanuri, amikor visszatértek hozzájuk, 
és megérintette a dimmi képernyőjét. — Tehát jaul mínusz egy, neng plusz kettő, 
hún plusz egy, enti mínusz kettő, lien plusz három. Kérjük a sómangit. 

A gép hangosan bemondta, női hangon. 

— 4813! 

— Szép játék lesz — bólintott Séssinauri. — Lássuk, ki kezd. 

A gép a Sómittirt sorsolta ki. Az első dobás hagyományosan a daurtáé. 

— Kezdjük egy senszivel — mondta Séssinauri, és a fentirszongéhoz lépett. — Ki- 
néztem magamnak egy lien-tekit. 

Ninda végigpillantott a pályán. Zöld sombirt keresett olyan csíkkal, ami ferde 
sávokból áll. Volt egypár. 


Séssinauri megérintette a szongégombot, a nyílásból kicsusszant egy fengiri, és 
rövid, hangos , bimm" szólalt meg. Indul az idő. 

Séssinauri fellépett a fentirre, közben a senszit méregette a kezével, de nem né- 
Zett rá, a sombirokat figyelte a távolban. Pedig szép fengirit kapott, sötétkéket, vi- 
lágosabb kék és lila, márványszerű erezéssel. 

Bimm! Első tized. A daurta nyugodtan készülődött, próbálgatta a fengiri 
fogását, célzott. Még háromszor egymás után magas, zengő , bimm" hangok jelez- 
ték a tizedmatikat. Aztán egy mély , bamm". Ötödik tized. 

— Piros — mondta Séssinauri, és beállt dobóállásba. 

Bimm! Hatodik tized. Bimm! Hetedik tized. 

Séssinauri megvakarta az orrát és most már végre igazán célzott. 

Bomm! A nyolcadik tizedet egészen mély hang jelezte. 

A daurta meglendítette a karját egyszer, kétszer, és harmadikra, amikor a kilen- 
cedik tized , bomm" hangja megszólalt, elhajította a fengirit. A korong átsuhant a 
park fölött, hosszú röppályát írt le, és szépen leereszkedett egy zöld sombirra. A 
találat nem volt tökéletes, a lyuk pereme ütődött a rúd végének, ami azt is okoz- 
hatta volna, hogy a fengiri levágódik a fűbe — ezt hekkunak hívják —, de most nem 
ez történt, a korong vadul ide-oda verődve rácsúszott a rúdra. Lien-teki-setti-rúm, 
a pirossal festett sáv a teki ferdén csíkozott mintáját viselte. 

A közönség tapsolt. Séssinauri lelépett a dobogóról és hüvelykujját magasra 
tartva köszönte meg. 

— Ügyes voltál, daurta — bólintott Ikkanuri. — Lássuk, hányan is vannak a pályán 
az ügyes daurták. 

Ő is senszit választott, de nem mondta meg, milyen csíkra akar dobni. A sárga 
különböző árnyalatait foltokban viselő korongot kapott. Kevesebbet méregetett, a 
negyedik tizednél bejelentette, hogy kék, és a hatodiknál dobott. Lien-szutti-olki- 
rúm. Hatvan—negyvennyolcra vezet a Sómittir. 

Második dobónak Sittut küldte a daurta, de a dobás nem sikerült, a korong vala- 
mivel a vége alatt találta el a rudat és leesett a fűbe. Hekku. 

— Annyi baj legyen — vigasztalta Ikkanuri —, hosszú még a verseny. Szommi! 

Kargat volt a szommijuk, egy köpcös fiú. 

— Itt vagyok. Hová dobjak? 

— Ahová akarsz, szommi — felelte Ahundómi csípősen. — Lehetőleg egy sombir- 
ra. Csak ne az előző kettőre, mert akkor érvénytelen, ugye tudod? 

— Valami rémlik a szabályokról — dünnyögte Kargat. — Nem is tudom, honnan. 
Talán attól lehet, hogy már fengráztam, amikor te járni tanultál. 

Nevettek. Ebből egy szó sem volt igaz, Ahundómi idősebb volt nála, igaz, hogy 
csak tíz évvel. De folyton ugratták egymást. Kargat szép, ötven pontos találatot 
ért el egy neng-hakka-rúm-olkival. Hatvan-kilencvennyolc. 

Eléggé kiegyenlített volt a verseny, egyszer sem alkalmazhatták az ezres sza- 
bályt: amikor az egyik csapat átlép egy ezerrel osztható számot, akkor a másik - 
nak, amelyik még nem lépte át, jár két plusz dobás, ha a pontkülönbség több két- 


száz pontnál. De nem volt több. 1022—-895 a Sómittir javára, aztán 1975—2024 az 
Elszilinnek, 2990-3058 megint az Elszilinnek, és utoljára 4010—-3855 a Sómittir- 
nek. 

Ninda nyolcvan százalékos találati aránnyal játszott. Egyszer hombit dobott, a 
kiválasztott rúdról úgy pattant le a korong, hogy megugrott és elkapott egy mási- 
kat — ő negyvenpontos dobást akart, de ez csak húsz volt. Járhatott volna rosszab- 
bul is, egy entire is mehetett volna a korongja, és jókora mínuszt is csinálhatott 
volna. 

— Halligi — mondta megint Séssinauri, amikor 4770 ponton álltak, illetve itt már 
a sómangitól való eltérést számolják, vagyis 43. 

— Torgi-anken — felelte Ikkanuri. 

Ninda szemrebbenés nélkül átvette Rokangitól a fehérrel pöttyözött fekete jau- 
pit, és biztos kézzel dobott egy lien-tekit. A dimmin megjelent, hogy —5. Öt pon- 
tot egy kezdő is vissza tud vinni. Az Elszilin 37-en állt, ennyit nem lehet csinálni 
egyetlen dobással, és a következő dobásban akárki megcsinálja a —5-öt. Megnye- 
rik. 

És meg is nyerték. Enneszu negyven pontot dobott, aztán Séssinauri jaul-hom- 
mikot, mínusz ötöt. 

— Sómangi — mondta be a dimmi, ők pedig egymás nyakába ugrottak. Mind a 
tizenhatan, az Elszilin is. 

ng-21 menedékjog 1 
, Sokan vannak köztetek, akik azt hiszik, hogy én más vagyok. Pedig ti vagytok 
mások. " 


Ninda: 
Életem egy falevélen, 
72. sómir 
Aindzsit Héruan 
43616. dzsirat saurgéman 
410 


Hát itt vannak végre. Fél hónapba beletelt... illetve az itteniek időszámítása sze- 
rint közel egy évbe. Hantéraniról a Dzsumméran hozta el őket, aztán valahol az 
ürben átszálltak az Aindzsit Héruanra. Szokás szerint kaptak egy kabint, és vele 
Entilu, a bizottsági tag üzenetét: öten már itt vannak közülük, a hatodikat másnap - 
ra várják, délelőtt megtartanák a tanácskozást. 

S most itt ülnek egy kis tárgyalóban. Az asztalon üdítőitalok, sütemény, gyü- 
mölcs, megtisztítva, azonnal fogyaszthatóra darabolva, ahogy őnáluk szokás. A 


szúniktól még a gondolat is távol áll, hogy hosszabb beszélgetésnek enélkül kezd- 
jenek neki. Amikor beléptek, egy ember már ült az asztalnál, Ongreki, egy ezüs- 
tös szakállú, nyurga szúni, aki éppen nusummát kortyolgatott. Kezet fogott velük, 
hellyel kínálta őket, és visszamerült az olvasmányába. Ámmaít gyanította, hogy 
éppen az ő élettörténetét olvassa. 

Aztán sorban beszállingózott két nő, Jakkili és Hirkenszi, majd egy nagyon idős 
férfi, Roráhongi, és végül még egy nő, Szitteki és az a férfi, Entilu, akivel koráb- 
ban beszéltek. 

— Hát akkor talán kezdjük el — mondta Jakkili. — Először is leszögeznék valamit. 
A kettőtök menedékjoga egymástól független kérdés, bár persze tisztában va- 
gyunk vele, hogy együtt akartok maradni, tehát ha csak egyikőtök kapná meg a 
menedéket, akkor nem maradnátok köztünk. Ezért mindkettőtök ügyét meg kell 
tárgyalnunk, egymás után. De hadd kérdezzem meg, mi a tervetek arra az esetre, 
ha mégsem kapjátok meg a menedékjogot. 

— Akkor egy másik államhoz kell fordulnunk — felelte Ámmaít. — Nagy a Gala- 
xis... de én személy szerint a Testvériséget választanám, ha lehet. 

— Mert vannak itt barátaid? — kérdezte Entilu. 

— Elsősorban mert a Testvériség egyébként is közel áll a szívemhez. 

— Kifejtenéd ezt bővebben, kérlek? 

— Nos, galaxisszerte közmondásos, hogy a Testvériség a legstabilabb társadalom 
az egész Galaxisban. Az okát senki sem tudja, mármint rajtatok kívül persze, de 
így van. Ez engem lenyűgöz. 

— Hátha csak nektek nem beszélünk a politikai viszályainkról — mondta ravaszul 
hunyorítva Roráhongi. 

— Az is lehetséges, hogyne. Csak nem nagyon valószínű. Én elég jó emberisme - 
rő vagyok, ez kell a munkámhoz. Nemegyszer megesett, hogy a tárgyalópartnerei - 
men észrevettem, hogy az adott ügyről az ő társadalmukban nincsen egyetértés. 
Ilyen a szúni delegációknál soha nem fordult elő. A legnyugodtabbak az egész ga- 
laktikus környéken. Legalább harminc állam képviselőivel tárgyaltam az évek fo- 
lyamán, van összehasonlítási alapom. Másokkal persze az lenne a fő szempontom, 
hogy milyen hírek érkeznek a politikai viszályaikról... elolvasnám a helyi híreket, 
és elég gyorsan képbe kerülnék. De hát a Testvériség belpolitikájáról hozzánk 
dzserangokhoz semmi sem jut el, így erre nem hagyatkozhatom. Mégis azt gondo - 
lom, hogy bízhatom az emberismeretemben. Eddig még sosem hagyott cserben. 

— Mi a terved Szindoriával kapcsolatban arra az esetre, ha megkapod a mene- 
dékjogot? — kérdezte Szitteki. 

Ámmaítot egy cseppet sem zavarta, hogy a közlésére semmilyen reakciót nem 
kapott. 

— Családommal, barátaimmal természetesen továbbra is érintkezni fogok, de 
nem áll szándékomban kapcsolatot tartani a kormánnyal és intézményeivel — fe- 
lelte. — Ami azt illeti, egykori kollégáimra sem vagyok különösebben kíváncsi. Az 
az álláspont, amit ők képviselnek, számomra elfogadhatatlan, tarthatatlan, lehetet- 


len — hiszen ez az álláspont okozta azt a helyzetet, amibe Szindoria most került. 
Az elmúlt napokban kétszer is volt alkalmam megnézni volt főnökömet, Lérejn 
Víhautent a tévében. Megtarthatta az állását, és mélységesen kormányhű, kire- 
kesztő szellemű nyilatkozatokat tesz, arról próbálja győzködni az embereket, 
hogy a szúnik hibája, ami történt. Ezt én szánalmasnak és megvetésre méltónak 
tartom. Nem kívánom követni a példáját, akkor sem, ha nem kapom meg a mene- 
dékjogot. Szívesen visszatérnék még Szindoriára, de csak mint magánember. A 
szindor politikában is csak ebben a minőségemben veszek részt, az elmúlt napok - 
ban már adtam egy interjút és részt vettem egy tévébeszélgetésben. 

— Miből szeretnél megélni a jövőben? — kérdezte Entilu. 

— Van némi megtakarított pénzem, ebből egy ideig megélünk ketten, addig 
keresek munkát. Csillagközi jogászra mindenhol szükség van. Ismerem a galakti- 
kus környék összes államának főbb jogelveit — a Testvériség kivételével, persze —, 
s bár diplomata nem szeretnék lenni többet, csillagközi mediátorként még bevál- 
hatok. Csináltam már. 

— Mi a véleményed a fákról? — érdeklődött Roráhongi. 

Ámmaít már lélegzetet vett, hogy válaszoljon, mire az öregember kimondta a 
kérdést, s ő már válaszra is nyitotta a száját, de megakadt. 

— A... a fákról? 

— Igen. Gondolom, ismered ezt a szót a nyelvünkön. 

— Hát hogyne... természetesen. Nos, a fákról egy ideje mindig egy kislány jut 
eszembe, aki Szindorián született, és nemrég idemenekült a Testvériségbe. Talál- 
koztam vele, és többek között arról beszélt nekem, hogy a fáknak érezni kell a 
szeretetét. Leültünk egy fa tövébe a parkban, és koncentráltunk. Aztán ezt meg- 
csináltam néhányszor otthon is, meg a ti suárjaitokban és felszíni bázisaitokon. 
Biztos vagyok benne, hogy a fáknak tényleg van szeretete... de őszintén bevallva 
én még nem érzem. 

— Miért vagy biztos a fák szeretetében? — kérdezte az öreg komoly arccal. 

— Hát... ha őszinte akarok lenni. .. márpedig természetesen az akarok lenni vele- 
tek, egyébként is fontos számomra az őszinteség... szóval ez a kislány, akivel jó 
barátok vagyunk, elég rendkívüli egyéniség. Hajlamos vagyok tényként elfogadni, 
bármit mond. Gyerek még, de egyre inkább érzem, hogy egy igazi bölcs. Ő is sze- 
repelt abban a szindor politikai tévéműsorban, amiben én, és úgy beszélt felnőtt 
emberekkel, hogy azok csak szájtátva hallgatták. Néha úgy érzem... ó, hát persze. 
Hogy nem jöttem rá azonnal? Ez a kérdés... ez őtőle van. Igaz? 

Roráhongi mosolygott. 

— Természetesen megkerestük szúni barátaidat és véleményt kértünk tőlük — hi- 
szen ezért kértük, hogy nevezd meg őket. Ninda vélemény helyett azt mondta, te- 
gyük fel neked ezt a kérdést. 

— Akkor ti bizonyára értitek, mit akar vele. 

— Nem — felelte az öreg nyíltan. — Én sem értem, és úgy gondolom, társaim sem. 
De amikor beszéltem vele, utánanéztem, hogy ki ő. Szindoria sivatagos részén él- 


te eddigi életét. Bizonyára nem gyakran láthatott fákat, és ezért tulajdonít nekik 
ilyen jelentőséget. De térjünk vissza rád. 

A következő kérdést hallgatva Ámmaítnak átfutott az agyán, hogy felvilágosítja 
ezt az öregembert. Nindának nem azért ilyen fontosak a fák, mert sivatagban élt. 
Rendkívüli fontossággal bírnak a számára. Ha nem vette volna ezt észre abban a 
rövidke időben, amit yyllá elején együtt töltöttek, akkor is megtudta volna a hi- 
perfonbeszélgetéseik során. Ninda mindenféle szempontból másként látja a vilá- 
got, mint az átlagember. Mások a fontossági sorrendjei. Minden más. 

De végül mégsem szólt. Ők úgysem értenék. 

, Utólag visszatekintve világos: akkoriban már az ő gondolatai irányították az 


életünket. Egy gyerek mutatta nekünk az utat. Anélkül hogy akarta volna. Csak 
így alakult." 


Ámmatt Ídara: 
Barátságom Nindával, 
122. 


A szúnik egy derkije hosszabb, mint egy szindoriai óra — mindkettő a nap egyti- 
zed része, de a szindor nap egy negyedrésszel rövidebb -, és több mint egy derki- 
be beletelt, hogy Entilu végül azt mondja, rendben, szerinte eleget hallottak. Ám- 
maít nem tudta megállapítani, melyikük a bizottság vezetője, olyan érzése volt, 
hogy ilyen nincs is. Hirkenszi kérte, hogy tartsanak egy kis szünetet, mielőtt foly - 
tatják. A többiek bólogattak, Hirkenszi és Jakkili kiment, nyilván a mosdóba, a 
többiek olvasgattak, semmiségekről csevegtek néhány matin át. 

Aztán folytatták Hayfíttal, akinek persze kezdettől a fülén volt a fordítógép hall- 
gatója, s most a szúnik is föltették, hogy értsék, amit mond — a lány eddig csak rit- 
kán szólalt meg, s akkor Ámmaít fordított. Roráhongi először is arra kérte, mesél - 
je el részletesen azt a titkosügynökös történetet. 

HayYt elmondott mindent. 

— Azt hiszem, nem is volt alkalmam igazán végiggondolni, mit teszek. A VÍLN 
egyik ügynökét átadni egy másik állam hatóságainak... ez lehet helyes a mfnéai 
törvények szerint, de Syyndoreián még az ellenzéki ismerőseim között is lenné - 
nek, akik elszörnyedéssel hallgatnák, hogy mit tettem. Nem mintha feltételezném, 
hogy a mfnéaiak bántották azt az embert... bár persze nem tudhatom biztosan... 
egyszerűen csak nálunk elfogadhatatlan, hogy valaki ne maximális odaadással vi- 
szonyuljon a hatóságokhoz. Vagyis... azt hiszem, az alázat még jobb szó. Amit 
tettem, az sokak szemében a rend tökéletes semmibe vétele. Márpedig nálunk ke- 


vés dolgot tisztelnek annyira, mint a rendet. Mégis megtettem, mert ha nem te- 
szem, akkor az az alak visszacipeli Ámmaitot Syindofeiára, valahová a VYLN 
börtönébe, ahonnan aligha kerül ki élve. Ma is újra megtenném. Hogy őszinte le- 
gyek... akár egy vadidegenért is megtenném. 

Végighallgatták az elbeszélést, de mint eddig, most sem reagáltak rá semmit. 

— Te nem neveztél meg senkit barátodként a szúnik között — mondta Jakkili. — 
Senkit sem ismersz nálunk? 

— Közelebbről senkit. Társaságban persze találkoztam szúnikkal többször is, 
Ámmait barátaival is váltottam néhány mondatot... Hiráki ügyvéd úrral több al- 
kalommal beszélgettem, meg Sélkysün úrral, a Testvériség syyndofeiai nagyköve- 
tével és a feleségével is. De nem lepne meg, ha ők a nevemet hallva azt sem 
tudnák, hová tegyenek. 

— Véleményed szerint mi várna rád — tért vissza Entilu mégiscsak a titkosügy- 
nök ügyére —, ha haza kellene menned Szindoriára? 

A lány megborzongott. 

— Semmiképp sem térek haza. Akkor inkább keresek egy világot valahol, jó tá- 
vol, ahol nem is hallottak Syyndoreiáról. 

— Bocsáss meg, kérlek, de én nem ezt kérdeztem — biccentett a férfi szelíden. 

— Hát... elvileg lecsuknának hatóság akadályozásáért... vagy valami efféle, 
nem ismerem a pontos jogi megnevezést. De azt hiszem, a VYLN nem érné be 
azzal, hogy kapok pár hónapot. 

— Azt hiszem, erre én könnyebben tudok felelni — szólalt meg Ámmaít. — Meg- 
engeditek? 

— Hogyne, parancsolj. 

— A pontos jogi megnevezés úgy szól, hogy hatóság munkájának való ellensze- 
gülés, feltéve, hogy az az ügynök bizonyítani tudja, hogy hatósági személy. De 
nem ez a lényeg. Nálunk a bírósági tárgyalások nyilvánosak, ha egyik fél sem kér 
zárt tárgyalást. Az ügyészség azonban ezt csak erőszakos bűncselekményeknél 
kérheti, és ez ugye nem az, ezért a VYLN nem hagyná, hogy az ügy bíróság elé 
kerüljön. Meg még elég sokféle okból nem. Valószínűleg amint hazaérne, halálos 
baleset érné. Bár van némi esélye, hogy először felkeresné egy ügynök és életve- 
szélyesen megfenyegetné, ha eljár a szája — és ha az illetőnek az lesz a benyomá- 
sa, hogy a fenyegetés hatott, akkor békén hagyják. Nem tudom megmondani, 
hogy ez mennyire valószínű, de semmiképpen sem egy életbiztosítás. A VYLN 
nem kicsinyes és nem áll értelmetlen bosszút, így például képtelenség feltételezni, 
hogy bántják a családját — nem nyernének vele semmit. De a céljaik és az eszkö- 
zeik homályosak és zavarosak. Nehezen követhető, hogy mit miért tesznek, és 
még nehezebben jósolható meg. 

Kis csend támadt, a szúnik a hallottakon tűnődtek. Nem szóltak rá semmit, de 
látszott rajtuk, hogy nem tetszik nekik. 

— Mi a terved a jövőre nézve, ha megkapod a menedékjogot? — kérdezte Rorá- 
hongi. 


— Balerina vagyok. Még nem fejeztem be a tanulmányaimat, de gondolom, tánc- 
iskola és színház mindenütt akad a Galaxisban. Szerintem boldogulni fogok. Illet- 
Ve... 

— Igen? 

— Csak... most az jutott eszembe, hogy nem tudom, hol fogunk élni, ha meg- 
kapjuk a menedékjogot. Egy kabinban valamelyik hajótok szísijében? Mert itt va- 
lóban nincsen se tánciskola, se színház. 

— Ez a kérdés átvezet egy másik témakörhöz — felelte Ongreki —, ami akkor lesz 
aktuális, ha úgy döntünk, hogy megadjuk a menedékjogot. De még nem tudom, 
hogy eljutottunk-e a kérdések végére. 

Körülnézett. Társai megcsóválták a fejüket. 

— Hát akkor nincs is több kérdés. Ámmaíthoz még valami? 

Mindenki nemet intett. Ekkor Ongreki kérdő arccal felmutatta egy ujját. Ez va- 
lami előre megbeszélt jelzés lehetett, mert a többiek bólintottak. 

— Rendben — mondta Ongreki. — Akkor hát az a döntés lép érvénybe, amit előre 
elterveztünk, mert egyikőtök sem mondott semmi olyasmit, ami okot adna másfé - 
le döntés meghozatalára. Hait, neked feltétel nélkül megadjuk a menedékjogot. 

A lány bólintott köszönetül, de nem volt könnyű. Elfogta a félelem attól a szó- 
tól, hogy , neked". Ha csak neki, és Ámmaítnak nem... 

— A te helyzeted bonyolultabb, Ámmaít — folytatta Ongreki. — Tekintve, hogy te 
Szindorián esküt tettél mint diplomata, és jog szerint ma is köteles vagy őket szol- 
gálni, neked csak azzal a feltétellel adhatjuk meg a menedékjogot, hogy ezt a kö - 
teléket hivatalosan és eszmeileg is eltéped. 

— Készséggel — felelte Ámmaít. — Már megírtam a hivatalos leköszönő nyilatko - 
zatomat, minden formalitásnak megfelelően. A törvény szerint amikor elküldöm, 
azonnal hatályba lép. 

— Szeretnénk, ha nyomban elküldenéd — vette át a szót Roráhongi —, de ez még 
csak az állásod felmondását jelenti. Hátravan az eskü. Mi elég komolyan vesszük 
az ilyesmit, és úgy tudjuk, a szindorok is. 

Ámmaít az asztalra tette a vyriisét, megmutatta nekik az ujjlenyomatával hitele - 
sített leköszönő nyilatkozatot és a fordítást. 

— Igen, ők is. De ez köztisztviselői eskü, a közalkalmazotti státusz megszűnésé- 
vel ez is hatályát veszti. 

S ezzel lenyomta a küldőgombot. 

— E pillanattól a szindor törvény szerint nem vagyok többé diplomáciai ügyvivő, 
semmilyen kapocs nem fűz többé sem a külügyminisztériumhoz, sem a szindor 
állam bármilyen más intézményéhez. 

— Ezt értjük — mondta Jakkili. — De szeretnénk biztosak lenni a dolgunkban. 
Úgy találjuk, hogy egy olyan szintű köteléket, amilyet mint köztisztviselő kötöttél 
Szindoriával, csak úgy lehet eltépni, ha egy másik köteléket kötsz. Ezért a mene - 
dékjog feltételéül szabjuk, hogy fel kell venned Szúnahaum állampolgárságát. 

,, Csak azokban a pillanatokban élsz, amiket megosztasz másokkal. " 


Lí-Nindaran: 
Az Első Szíian, 
7. sómir 


A két szindor megdöbbenve nézett a szúnikra. Aztán egymásra — majd megint a 
szúnikra. 

— Elnézést — mondta aztán Ámmaít —, ez a fordulat kissé váratlanul ért minket. 

— Igazán? — érdeklődött Roráhongi, és kortyolt egyet a bögréjéből, amit egy kis 
fémlapról emelt föl, az tartotta melegen. Lihattagyümölcsből készült teát ivott. 

— A Testvériség. . . hm. . . nem arról nevezetes, hogy előszeretettel hív meg sorai- 
ba külföldi születésűeket. Ellenkezőleg. Még kérvényezni is csak nagyon nehezen 
lehet az állampolgárságot, és nagyon ritkán adják meg. 

— Ez igaz is meg nem is — felelte Roráhongi. — Valóban nagyon ritkán foglalko- 
zunk ilyen kérelmekkel, de akkor általában teljesítjük őket. Az is igaz, hogy na- 
gyon ritkán hívunk meg valakit. Ehhez meglehetősen speciális esetnek kell fenn- 
állnia, és nem hiszem, hogy ez akár, teszem azt, tíz évenként egyszer bekövetkez- 
ne az egész Galaxisban. Ami azt illeti, téged sem hívunk. Csak ha fenntartod a 
menedékjogi kérelmedet azok után, amiket eddig elmondtunk és amit most fogok 
mondani, akkor hívunk. Amit pedig el kell mondanom, az az, hogy az ilyen meg- 
hívások soha nem önzetlenek. A legkiválóbb művészeket vagy tudósokat sem 
szoktuk megkínálni az állampolgársággal csak azért, mert rokonszenvesek. Ha 
megtesszük, azért tesszük, mert érdekünkben áll. Az érdek pedig a te esetedben a 
következő. Nekünk Szindoria kétségkívül nem olyan fontos, mint mi őnekik. Az ő 
galaktikus helyzetük nem teszi lehetővé, hogy bármely más csillagközi társaság - 
gal kifizetődő kereskedelmet folytassanak, nekünk viszont világok és államok so- 
kasága áll rendelkezésünkre mint üzleti partner. Azzal, hogy Szindoriával meg- 
szakítottuk a kapcsolatot, külkereskedelmünk százalékban nem is mérhető hiányt 
szenvedett. És mégis fontos Szindoria. Nevezd idealizmusnak. A szúni nép na- 
gyon sokat szenvedett a múltban, hasonlóan a Galaxis legtöbb népéhez — csak- 
hogy mi ezekre máig emlékszünk, számon tartjuk, és nem akarjuk, hogy más né- 
pek is szenvedjenek. Szeretnénk, ha jól élnének. Természetesen ebben határozott 
üzleti érdek is van: ha politikailag jól él egy nép, akkor gazdaságilag is előbb-u- 
tóbb helyrerázódik, és jobb üzletfél lesz belőle, talán egyszer majd olyan, amel- 
lyel százalékban is már mérhető szinten tudunk üzletelni. A két cél egyszerre van 
jelen. De azt hiszem, ezt a részét már értitek. 

Jakkili vette át a szót. 


— Ha elfogadod az ajánlatunkat, akkor — mondhatni, az állampolgárságért 
cserébe — azt kérjük, hogy hass a szindorokra. Tudunk arról a tüntetésről, ami 
nemrég lezajlott, mert te adtál egy interjút. Többedmagammal megnéztem a felvé- 
teleket. Az interjút is meg tévészereplésedet is a tüntetésen. Azt láttuk, hogy a 
szindor emberek odafigyelnek rád. A politikusok nem, ez nyilvánvaló, de a neved 
egyre több embert mozgat meg Szindorián. Szeretnénk, ha ezentúl is beszélnél 
hozzájuk és megpróbálnál hatni rájuk. Ó, igen, és mielőtt elhangzik a kérdés: az 
ajánlat mindkettőtökre vonatkozik. 

— De... mi a célotok? 

— Azt látni, hogy a szindorok nyugalomban élnek, és a hajóink leszállhatnak is- 
mét. 

— Képtelenség olyan ígéretet tenni, hogy ezt el tudom érni. 

— Ezt nem is kérjük. Csak azt, hogy próbálkozz. Ha úgy tetszik, azt kérjük, hogy 
folytasd az eddigi munkádat. Eddig Szindoria érdekeit képviselted más államok - 
kal, köztük velünk szemben. Ezentúl is Szindoria érdekeit fogod képviselni, hi- 
szen elsősorban nekik fontos, hogy helyreállítsuk a kereskedelmünket. 

— Ez igaz. De megígértettétek velem, hogy nem lépek kapcsolatba a szindor 
kormánnyal. 

— Van ennek bármi jelentősége? — kérdezte Jakkili. — A szindor kormánnyal 
képtelenség tárgyalni. Értelmes és jó diplomatáik vannak, akik szépen csiszolt 
mondatokban biztosítanak kormányuk jó szándékairól és a problémák célszerű 
kezelésére, mihamarabbi megoldására tett erőfeszítéseiről — és közben tudom, 
hogy hazudnak, tökéletesen tisztában vannak vele, hogy a kormányuk nem fog 
tenni semmit. Hiába vagdosunk a fejükhöz ultimátumokat. Amikor megtudtam, 
hogy az unokahúgom előbb ötvennapos, aztán egynapos határidőt szabott, tudtam, 
hogy a szindorok is tisztában vannak vele, hogy ezt lehetetlen teljesíteni, de soha 
nem fogják kimondani, hogy hé, szúnik, ide hallgassatok, hát ezt mi nem tudjuk 
megcsinálni. Mert akkor mi válaszul megkérdeznénk: jó, és mennyi idő lenne rá 
elegendő? Akkor nekik mondaniuk kellene valamit, miközben mindenki tudja, 
hogy eszük ágában sincs tenni bármit, ha szándékukban állna, régesrég hozzá- 
kezdtek volna, a mi régebbi ultimátumunk hatására vagy akár maguktól is. Szin- 
dzsauni azért adott nekik abszurd ultimátumokat, hogy végre észrevegyék magu - 
kat: itt baj van! De ők válaszul elővették az örök fegyvert, a gyűlöletet, megtá - 
madtak minket, háborús agressziót követtek el. S most még ők vannak 
megsértve... miközben az egész Galaxis tudja, hogy az ilyen rasszista támadáso- 
kat mindig a politikusok indítják el. Hát nem hiszem, hogy a kormánnyal van még 
értelme tárgyalni. 

Ámmaít mosolygott. 

— Szindzsauni. Igen figyelemreméltó tárgyalási stílusa van. Már ha ez a sajátja, 
nem pedig valamiféle szerep. 


— Természetesen a sajátja. A döntéseket is ő hozta, hogy mit követel és mennyi 
időt ad rá. Ha a szájába rágtuk volna, hogy mit mondjon, én vagy Roráhongi vagy 
bárki, azzal az erővel mi magunk is megcsinálhattuk volna. 

— Értem. Nos, visszatérve a fő kérdésre, ha a kormánnyal szerintetek nem érde - 
mes tárgyalni, akkor kivel tárgyaljak? 

— Szerintünk? — kérdezte Ongreki. — Miért, szerinted érdemes? 

— Nos... igazad van, szerintem sem. Elnézést kérek, visszavonom a , szerinte - 
tek" szót. 

— Ez nagyon diplomatásan hangzott — mosolygott Roráhongi. 

— Hogy kivel? — Jakkili széttárta a kezét. — Azt nem tudjuk. Az ellenzékkel? Va- 
lamilyen nem politikai szervezetekkel? Közvetlenül az emberekkel? Talán mind- 
három. Nem tudom. Én még csak nem is jártam soha Szindorián. Te ismered őket. 
Gondolkozz. Találj ki valamit. 

— Mi történik, ha kudarcot vall? — kérdezte Hayfít. 

— Akkor a szindorok továbbra is ebben az őrült zsarnokságban fognak élni — fe- 
lelte Ongreki. 

— Értem... 

Kis csend támadt. 

— Az ifjú hölgy nem erre gondolt — fordult Ongrekihez Roráhongi a szokásos 
huncut mosolyával —, csak a válaszod után nem kérdezheti meg, amit eredetileg 
akart, mert önzőnek fog tűnni. A válasz az — nézett az öreg megint a lányra —, 
hogy bármit tesz is Ámmaít, ahhoz először fel kell vennetek a Testvériség állam- 
polgárságát. Azt pedig nem lehet visszavenni. 

— Soha — mondta Entilu csendesen. — Szúni állampolgárságától megfosztani 
soha, senkit, semmiért nem lehet. Ez egyike azoknak a törvényeinknek, amik soha 
nem változtak és nem is fognak. 

Ámmaít Hayótra nézett, aztán megint végigsiklott a pillantása a hat szúnin, akik 
türelmesen üldögéltek pasztellszínű köntösükben. 

— Azt hiszem, itt az ideje, hogy mi kérjünk egy kis szünetet. 

— Szükségtelen — felelte HayYt határozottan. — Te már meghoztad a döntésedet. 
Én pedig veled tartok. 

A szúnik a maguk kényelmes módján föltápászkodtak és kisétáltak, persze 
köszönés nélkül, csak egy mosollyal és egy üdvözlő biccentéssel vagy kézmozdu- 
lattal, ahogy ők szokták. 

— Még ma jelentkezni fog nálatok valaki — mondta Entilu, mielőtt kiment -—, aki 
elintézi veletek a formaságokat és gondoskodik az új szállásotokról. Sok sikert. 

A tárgyalót rövid folyosó kötötte össze a suár főutcájával. Ahogy a folyosóra 
léptek, a lány körbepillantott. 

— Az utasok ide sem léphetnek be engedély nélkül. Már itt is a világtól elzárt 
helyen vagyunk. Szerinted milyen lehet ott fönt, a lakószinteken? 

— Nem tudom - tárta szét a karját Ámmaiít. — Ez egyike a Galaxis nagy rejtélyei - 
nek. De hamarosan megtudjuk. Ha a Testvériség állampolgárai leszünk, beenged- 
nek oda is. 

— Hát — dünnyögte HayYt — azt azért nem gondoltam volna, hogy bevesznek 
maguk közé... még ők ajánlják föl... 

— Nagyon ritkán fordul elő — bólintott Ámmaít. — Azt hiszem, amióta én a pá- 
lyán vagyok, az Államszövetségből talán húszan kaptak szúni állampolgárságot. . . 
Nindát is beleszámítva... de egyikük sem meghívással. Én diplomataként hallot- 
tam volna róla, ha egy syyndor állampolgárt meghívtak volna a Testvériségbe. . . 
illetve... hát végül is ez sem biztos, az ő titkolózásuk mellett. Egyébként az tipi- 
kus szúni viselkedés, hogy előadták ezt a tervet, amit nekem véghez kell vinnem, 
és fölajánlották az állampolgárságot, de neked nem lett volna muszáj fölajánlani- 
uk, hagyhatták volna, hogy te kérelmezd. De nekik mindegy volt. Szeretik az egy- 
szerű megoldásokat. 

A suár parkjában üldögéltek, várták azt a valakit. Nem kellett sokáig várniuk, 
csak egyetlen limlit, és egy fiatal nő állt meg előttük, Kirta. Alacsony volt, vilá- 
gosbarna bőrű. 

— Az én feladatom, hogy behozzalak titeket a Testvériségbe — kezdte köszönés 
nélkül, mint itt mindenki. — Mehetünk? 

— Hogyne — ugrott föl Ámmaít —, csak a holminkat kellene... 


— Bízd az automatákra. Amikor meglesz az új lakhelyetek, odavisznek mindent. 

Hayít is felállt. — Hát akkor mehetünk. 

Kisétáltak a parkból és elmentek a főutcán egy ajtóhoz, amin a szúnik szokásá- 
nak megfelelően semmiféle jelzés nem volt, még egy , idegeneknek tilos a belé- 
pés" felirat vagy hasonló sem. Nem is volt szükség rá, hiszen ujjlenyomatzár volt 
rajta. Kirta megérintette az érzékelőt, s az ajtó becsúszott a falba. Kis fülke volt 
mögötte. 

Beléptek, s az ajtó becsukódott mögöttük. Ámmaít körülnézett a helyiségben, 
ami pontosan olyan üres volt és mentes minden látnivalótól, mint a legtöbb lift a 
Galaxisban. 

— Azt hiszem, életünk új szakasza kezdődik — dünnyögte. 

— Biztos vagyok benne — felelte Kirta. — És annak a kevésnek alapján, amit 
Szindoriáról tudok, merem remélni, hogy békésebb és sikeresebb szakasza. 

Nyolcszögletű terembe léptek a liftből. Kirta benyitott a körben sorakozó ajtók 
egyikén, egy kis irodába, és betessékelte őket. 

— Nagyon hamar készen leszünk. Csak az ujjlenyomatotokra és a személyi kár- 
tyátokra van szükségem. 

Átadták a vyriiseket és megérintették az ujjlenyomat-olvasót. Egyikük sem ült 
le, Kirta is csak odahajolt a számítógép fölé, fel sem vette az asztalról. 

— Ámmaít Ídara — olvasta a szúni betűs képernyőről. — És Hait Kióraisz. — Nem 
vette észre a két szindor összerezzenését. — Az ujjlenyomatok megvannak, a be- 
jegyzéshez más nem is kell. Meg is vagyunk. — Fölpillantott, előbb az egyikre, az- 
tán a másikra. — Valami baj van? 

Ámmaít megköszörülte a torkát. 

— Nos... az a helyzet... hogy az ő családnevével van egy kis baj. 

— Igen? 

— Abban a formában, ahogyan te ejtetted, a szindor nyelvben ez egy eléggé illet- 
len szó. 

Kirta visszakapta a tekintetét a képernyőre. 

— De hiszen a gép írta így ki. Máris kijavítom, hogyan hangzik helyesen? 

— Kyörays... — lehelte Hayít, sejtve, hogy hiába mondja. 

— Nem értem. De hát ezt mondtam én is. 

— Megmagyarázom — vette föl Ámmaít a diplomata modorát. — A szindor nyelv - 
ben zenei hangsúlyokat használunk, amik a szúni nyelvből teljesen hiányoznak. 
Azaz mégsem, mert valójában minden nyelvben van egy bizonyos dallama a be- 
szédnek, de a szúniban ezeknek nincsen szerepe a jelentés szempontjából. Ezért a 
szúnik ugyanazt a szót sokféle zenei hangsúllyal ejthetik, amiket a szindor fül kü- 
lönböző szavaknak hall. Ahogyan te ejtetted a nevet, az nekünk egy teljesen má- 
sik szó. Kyófays — Kyőrais. A szindorok nem asszociálnak egyikről a másikra, de 
a te ejtésedben átváltozik a szó. 

— Értem. . . azt hiszem — mondta Kirta elgondolkodva. — De akkor mit tegyünk? 


— Talán ha... megváltoztatnánk egy kicsit — mondta HayYt. — Mint egy művész- 
nevet. 

— Semmi akadálya. 

— Akkor legyen Kyris. Ez a névnek egy másik változata, vannak távoli rokona- 
ink, akiket így hívnak. 

— Kirísz — ejtette ki Kirta gondosan, és figyelte a hatást. A két szindor moso- 
lyogva bólogatott. — Hait Kirísz. Akkor ezt bejegyezhetem? 

— Ha szúniul sem jelent valami szörnyűséget. . . 

— Nem, dehogy. Egyébként az is az én feladatom, hogy gondoskodjam a te hip- 
nopédiás szúni nyelvtanításodról. A bejegyzések megvannak, a Testvériség állam- 
polgárai vagytok. Tessék a suagjaitok, majd kaptok persze szúni gyártmányúakat. 
Mehetünk is. 

Hait hitetlenkedve nézett rá. 

— Ennyi volt az egész? 

— Ennyi. Két rövid bejegyzés az állampolgárok névjegyzékébe. Ujjlenyomat és 
az összes azonosító adatot tartalmazó személyi suag birtokában igazán nem tart 
soká. 

— És akkor... innentől Sjindofeia nem kaphat vissza minket? 

— Nem. A Szúnahaum Testvériség nem adja ki az állampolgárait. Szindoria 
talán igen? 

— Nagyon speciális esetben igen — felelte Ámmaiít. — Ha az illető súlyos 
bűncselekményt követett el a másik állam kárára, és persze ha van kiadatási 
egyezményünk... egyezményük. 

— Sajátos felfogás. Mi szúni állampolgárt nem adunk ki, és kész. Az egyszerű 
menedékjog is ezt eredményezte volna, de azzal nem kaptok többet, mint egy in- 
gyenkabint a szísiben. Attól még természetesen a hajóra változatlanul nem léphet- 
nétek be. 

— De hisz eddig is a hajón voltunk — mondta Hait. 

— Szó sincs róla. A suárban és a szísiben voltatok, de az nem a hajó. A hajó ott 
kezdődik, ahol az út véget ér mindenki számára, aki nem a Testvériség tagja. De 
talán induljunk el végre. Menet közben is beszélgethetünk. 

Visszamentek a liftbe, s ezúttal egy tágas park szélén léptek ki belőle. A park - 
ban gyerekek szaladgáltak, felnőttek sétáltak vagy ültek a fűben és a padokon. 
Egészen olyan volt, mint a suárbeli park — ami azt illeti, sokkal kisebb volt annál 
—, valahogy mégis mintha más lett volna. Ezek a gyerekek és felnőttek másképpen 
viselkedtek. Mintha a saját kertjükben lettek volna. 

— Csak most léptünk igazából a hajóra — mosolygott rájuk Kirta. — Köszöntelek 
benneteket az Aindzsit Héruanon. 


,, Az utat a kanyarok teszik érdekessé." 


, 


Ílgaszaumi, 
Feddardin elmélkedéseiből, 
27. sómir, 11. singir 


HAZAÚT 

— Jól van, lombisz — mondta Ninda —, szép dobás volt. Hát még ha jó sombirra 
ment volna! 

— Jó az a sombir, nagyon jó, kis halligi — nézett le rá a Hilgerip másfél fejjel ma- 
gasabb lombisza, Hikkigu. — Ne tanítsd te az öreg lombiszt. 

Ninda nevetett. A fiú legfeljebb száznegyven lehetett. 

— Hát jól van, lombisz bácsi. Csak úgy ne járj, mint VYkasti. 

— Hát az meg ki? 

— Egy szindor katonatiszt volt a Múkayn elleni háborúban. Mindig győzött, hát 
nagyon nagyra volt magával. Aztán véget ért a háború, kapott kitüntetéseket, és 
jutalmul egy kishajót, amit az ellenségtől zsákmányoltak. Elindult vele, és a hajó 
egyszer csak leállt. Három napig úszott az űrben, mire odaért a legközelebbi hajó, 
éppenséggel a mi egyik hajónk. Egy szervizes átment hozzá, körülnézett a mű- 
szerfalon, egy kapcsolót átkattintott, elkért ötszáz hűyt, és már ott sem volt. 19 - 
kasti pedig hazament és eladta a hajót. . . 

Hikkigu jót nevetett. 

— Hát én nem járok így, kicsi halligi. Mennyi pénz az az ötszáz, mondd? 

— Öt palan. 

— No, ingyen volt. Ide hallgass. Néhány kör múlva megint mi jövünk. Fogadást 
ajánlok a következő körre. Ha filommit dobsz, meghívlak hozzánk szeszkinára. 
Ha én dobok filommit, eljössz hozzánk szeszkinára. 

Ninda nevetett. 

— Azt se tudom, mi az. 

— Még nem ettél szeszkinát? — kérdezte Ahundómi. — Ne hagyd ki. A nővéred 
készíti? 

— Dehogy, szill. Én magam. Kettesben leszünk, úgy igazán romantikus. Holnap 
este kilencszázkor. 3-tabe 4, el ne felejtsd. 


Ninda megint nevetett, és egy szavát sem hitte. Amiben igaza is volt, mert még 
egyikük sem került ismét sorra, amikor Hikkigu már meghívta Séssinaurit is, 
ugyanakkorra. 

Hikkigut néhány dobással később küldte megint játékba a daurtája, settit szere - 
tett volna dobni, de elhibázta. 

— Hát, halligi, most már nincs vita, el kell jönnöd szeszkinára. 

— Aha, édes kettesben, Séssinauri, te meg én, mi? 

— Igen, meg a csapatomat is meghívtam. Lássuk csak. A szüleimen és a nagy- 
mamán kívül csak Virongi bácsi, Szamku és Líringisz lesz jelen, meg talán eljön 
Dzsergini, Férang és Angrolími bácsiék. 

— Őt ismerem — lepődött meg Ninda. — Ő a bácsikád? 

— Nem egész pontosan. Apám első feleségének, Szemmunak az unokatestvére. 

Ninda összerezzent. Jól tudta, hogy a szúniknál teljesen ötletszerű, hogy ki szá- 
mít rokonnak. Úgyszólván akit annak akarnak tekinteni. Akit egy szúni gyerek a 
bácsikájának, nénikéjének, nagypapának vagy nagymamának nevez, vagy akit 
egy szúni öreg a kisunokájának hív, az lehet tényleg rokon, lehet törzsbelije vagy 
klántársa, és lehet, hogy semelyik szempontból sincsen semmi közük egymáshoz. 
Őt Ászanargi szokta a kisunokájának szólítani, de hát persze ő már ezerháromszáz 
éves, bárkit szólíthat így. Azazhogy meg is teszi. 

— De ettől még édes kettesben leszünk — folytatta a fiú. — Ha két szerető szív 
egymásra talál, mit számít, hányan vannak még jelen? 

— Azt a szerető szívet máshol kell keresned, lombisz. 

—Ne siesd el, halligi. Az én szeszkinámnak varázsereje van. Egyébként 
Séssinauri téged szólít. 

Ninda ijedten kapta föl a fejét és szaladt fengirit választani. 

Ez volt a Sómittir negyedik meccse az első fordulóban. Az Elszilint és a Dirko- 
rit legyőzték, az Asszigíritől kikaptak. 

— Az utolsó két rírire nekünk már nincsen tét, gyerekek — mondta Séssinauri a 
játék előtt. — Ha a Hilgerip győz, nekünk akkor is megvan a két játékunk, csak az 
Asszigírinek van ennyi, de az ő pontszámuk gyengébb. Az első fordulót megnyer - 
tük. Az utolsó ríriben pedig mi vagyunk a sziszanda, csak nézzük, ahogy a többi- 
ek játszanak. 

Ebben a játékban tehát már bármit lehet, de azért ők beleadtak mindent most is. 
Ninda jaupit kért, és a nehezen megközelíthető neng-rúm-olki-tekit szemelte ki, 
ami két magasabb sombir mögött állt, vagyis egészen felülről, függőlegesen kel- 
lett lecsapni rá. A neng szorzója plusz három, és ő kéket kért, vagyis a tekit, hat- 
van pontot akart csinálni. 

Méregette kezében a fengirit. A sildelg stílusba tartozó jaupi volt, kissé aszim- 
metrikus, sok múlt azon, hogy melyik oldalával fogja meg az ember és lendíti ki. 
A dimmin sorban szólaltak meg a tizedmatik bimmjei. 

— Julki — mondta Ninda a negyedik tizednél. — Neng-rúm-olki-teki, kék. 


Adott négyszavas leírásnak megfelelő sombir mindig csak egy van a pályán, hát 
nem kellett a többieknek keresniük. Sulgetil, aki a dimmi mellett állt, nyomban rá 
is fordította a tárcsát, és a kiválasztott sombirt fény öntötte el. 

— Hé, ezt nem lehet! — kiáltott föl a Hilgerip daurtája, Aundzsi. — Ne engedd 
neki, Séssinauri, kezdő még, el fogja rontani! 

Bamm! -— jelezte a dimmi. Ninda nyugodtan beállt a dobáshoz. 

— Hadd rontsa — mondta nyugodtan Séssinauri. — Úgyis ti lesztek a desszert. 

Bimm! 

Ninda nyugodtan megtervezte a röppályát és a hozzá tartozó dobásívet. 

Aundzsi a fejét csóválta. 

Bimm! 

— Ez így nagyon csillagporos — mondta Aundzsi. — De rendben, ha nekikezdtél, 
hát jó, rajta. Látni akarom azt a sombirt elkapva. Csináld meg, halligi! 

Bomm! — kongatta a dimmi a nyolcadik tizedet. 

Aundzsi fölemelte a kezét. 

— Kúmlian! 

A dimmi elhallgatott, a kilencedik tizedet már nem kondította el. 

Nindához el sem jutottak a daurta szavai. Csak a fengirit látta, amint leírja a bo- 
nyolult röppályát, előbb ferdén fel a magasba, jobbra csavarodva, aztán visszafor- 
dul balra és éles szögben lecsap a két sombir mögé, egyenesen a neng-rúm-olki- 
tekire. Pontosan tudott előre mindent. Már csak el kellett dobni a fengirit. 

Amikor eldobta, az elnémult dimmin még mindig pörgő számjegyek kilenc 
egész egy tizeden álltak meg. Aundzsinak fölösleges volt megállítania az órát. A 
fengiri fölszárnyalt a magasba, pontosan azon a röppályán, amit Ninda előre elter- 
vezett, és lecsapott a neng-rúm-olki-tekire. 

Elkapta. 

A közönség nem ünnepelt. Több száz ember ült a pálya körül döbbent csend- 
ben. 

— A dzsuldzsul egyen meg, ha értem — dünnyögte kis szünet után Aundzsi, 
odalépett Nindához és átölelte. — Ez akkora volt, mint a rohokkígi, megcsináltad, 
halligi, megcsináltad! 

Erre már kitört az ünneplés. Mindkét csapat tagjai sorra ölelgették Nindát, a kö- 
zönség pedig tapsolt és éljenzett. 

— Kár, hogy nem az én csapatomban vagy — mondta aztán Aundzsi. — Hát ez 
bizony százhúsz pont, akárhonnan nézem. Lesz mit ledolgoznunk, főleg hogy jul- 
ki volt, és fogadok, hogy a julkihan is sikerülni fog. Tudom előre... no, lássuk, mi 
lesz az. 

— Senszi — mondta Ninda. 

— Ne ingereld a sottohan-vaturít, halligi! Sóhit eressz rá, pár napja még rövidkéz 
voltál! Ha nem kapod el, kétszáznegyvenet veszít a csapatod! 


— Tudom — felelte Ninda hideg nyugalommal, és a szongéhoz lépett. Megérin- 
tette a gombot, s a gép kiadott egy senszit. Ninda nyugodt léptekkel átsétált a ka- 
lingin, a fengirit tanulmányozta, próbalendítéseket csinált, ahogy szokták. 

— Zöld — mondta aztán, és dobóállásba állt. 

Bamm! 

Ötödik tized. Ninda még egy mozdulatot tett, aztán lendületes, lágy ívben elha- 
jította a korongot. Aundzsi valami szitkot mormolt a foga között. A piros senszi 
átszállt a Vaukargi park fölött, és leereszkedett egy sombirra. A találat majdnem 
pontos volt, de a pörgő korong teste érte el a rúd végét, amitől megpördült és csat- 
tanva levágódott a fűbe. Hekku. 

A közönség felhördült. A julki elveszett. A százhúsz pontos dobásból mínusz 
százhúsz pont lett. A Sómittir elveszítette addigi előnyének nagy részét, most már 
csak tíz ponttal vezettek. 

Ninda nyugodtan, szelíden mosolygott Aundzsira. 

Persze hogy elment Hikkiguékhoz szeszkinát enni. Jól tudta, hogy a fiú csak bo- 
londozik ezzel a nagy romantikával, még Szinensiék között sincs több, mint hogy 
folyton együtt mászkálnak, kézen fogva, és mosolyognak egymásra. Majd úgy 
hatvan-nyolcvan év múlva lehet több is. 

Jóval többen voltak, mint akiket Hikkigu elsorolt, vagy harmincan. A jandri 
kertjében állítottak föl egy hosszú asztalt, részekből rakták össze girbegurbán, 
hogy kikerülje a fákat. 

A szeszkina nagy, belső fűtésű edényekben készült, ott az asztalon, és egész idő 
alatt nem kapcsolták ki az edényeket, mert akkor a szeszkina megdermedt volna. 
Olvasztott sajtból készült, többféléből, amiket ott kockáztak föl az asztal mellett, 
és dobáltak a forró főzőedénybe. Mindenféle fűszereket tettek bele, aztán a harga- 
un a nagy kanalával kiemelt egy adagot félgömb alakú tányérkába, annak is volt 
fűtése, és hosszú villákra szúrt gyümölcsöket meg aprósüteményeket mártogattak 
bele, úgy ették. 


A szeszkina készítőjének a hargaun számított, aki eldöntötte, hogy melyik fajta 
sajtból, fűszerből mennyit rakjon az edénybe. Az egyiknek tényleg Hikkigu volt a 
hargaunja. Mindegyik főzőedényre másik hargaun ügyelt. De a sajtot nem ő koc- 
kázta fel, hanem a vendégek, és ők keverték össze a fűszereket is, a hargaun út- 
mutatása alapján. 

— Az étel fűszerezése külön művészeti ág a konyhaművészeten belül — mondta 
Szamku, egy középkorú, kopasz bácsi Ninda mellett, miközben kis mozsárban 
szárított dzsehamleveleket tört porrá. — A szeszkina fűszerezése pedig még bo- 
nyolultabb. Hikkigu talán nem említette, de először csinálja közönség előtt. 

— Miért olyan bonyolult a fűszerezése? — kérdezte Ninda. 

— Nagyon egyszerű okból. Amíg a szeszkina-hudda tart, a szeszkina soha nincs 
kész. Megolvasztjuk a sajtot és fűszerezzük, de aztán ki is veszünk egy-egy ada- 
got. Honnan tudod, hogy az üstben maradt szeszkinában milyen a fűszerek ará- 
nya, mennyi és milyen sajtot, mennyi fűszert tegyél bele azután? 

— Minden adag egy kicsit más — mondta Angrolími, aki Nindával szemben ült és 
éppen aurí-szane sajtot darabolt. — Éppen ezért kicsik a szeszkinatálak, hogy sok- 
féle ízt megkóstolhassunk. 

— Mint a fengrában — nevetett Hikkigu. — Minden fengiri egy kicsit más. 

— Így van — bólintott Angrolími. — A gépkonyha ezt is el tudja készíteni, akármi - 
kor rendelhetsz gépi gyártású szeszkinát. De szeszkina-huddát csak úgy tarthatsz, 
ha egy hargaun keveri a sajtot meg a fűszereket. 

— Ilyesmi van sok — magyarázta Nindának Líringisz, Szamku nővére. — Ómgit 
ettél már? 

Ninda bólintott. 

— Egyszer-kétszer. 

— Tehát nem ettél. Az ómgi sem csak fűszerezett vaj, hanem műalkotás. Az óm- 
gimesterek sok ezerfélét tartanak számon, mennyit is, Szamku? 

— Azt hiszem, a csoportok lehetnek vagy ötszázan, és mindegyikben van jó pár 
tucat típus. Nem tudom, én csak készítem az ómgit, de nem számolgatom. . . 

Hikkigu kiemelt egy adagot a szeszkinából és kitálalta Líringisznek, aki ními- 
kekszet mártott bele és elfogyasztotta. 

— Mindenki másnak a mestere — mondta Angrolími derűsen. — Szamku az óm- 
gié, Hikkigu talán egyszer a szeszkináé, Ninda a fengráé. . . 

— Az ám, az a neng-teki julki, az parádés volt — nevetett Hikkigu. — Ilyen ellen - 
féltől kikapni is öröm. 

— Nekem a julkihan jobban tetszett — felelte Angrolími, kitartóan nézve a csen- 
desen mosolygó Nindát. 

— De hiszen nem kapta el. 

— Nem értesz te semmit, sien — mondta Líringisz. — Már a julki előtt is vezettek. 
Ha a julki pontszámát hazaviszi, nektek már esélyetek sincs. Még a büntetés levo- 
nása után is nyertek. Amúgy is továbbjutottak már. 

Angrolími bólogatott. 


— Megmutatta, hogy tud ilyet dobni, de nem döngölt földbe benneteket. Ninda 
egy... 

Kicsit elgondolkodott. 

— Mondd, sien, tudod, mi az, hogy seuru? 

Ninda kurtán megrázta a fejét. 

— A seuru egy díszítő jelző az ősi szúni nyelven. Nem sokan kapnak. Mind 
egyedi. Némelyik egész életében elkíséri az embert, a nevével együtt emlegetik, 
mint például Szukkitun Immáhan-hisszauri seuruja azt jelenti: az Immá folyó 
szépségének megörökítője. Hát most te is kapsz tőlem egy seurut. Ninda Szilku- 
rin-ífang-rerri. Azt jelenti, önzetlen és nemes lélek. 

Ninda csak mosolygott és nem szólt semmit. Megköszönni csak a köznapi aján- 
dékot szokás, és aki különleges ajándékot kap, az fontos és nem beszél. Mint a sá- 
haddahum. 

Kis csend támadt, ünnepélyes, komoly csend, fokozatosan terjedt végig az asz- 
tal mentén. Valahonnan távolabbról megkérdezte egy férfihang: 

— Mi történt, miért hallgattatok el? 

— Ninda seurut kapott Angrolímitől — felelte egy lány. 

— Nahát — mondta a férfi. — Mi az? 

— Szilkurin-ífang-rerri. Önzetlen és nemes lélek. 

— No lám csak. Ugye ő az a lieha kislány Szindoriáról? 

— Nem lieha már — felelte Angrolími hangosan, hogy távolabb is értsék. — Talán 
soha nem is volt az. Olyan, mint aki mindig is köztünk élt. 

Ninda szelíd mosollyal föltette a szeletelőlapot az emelőre, ami az üsthöz viszi, 
levette róla a következő adag sajtot és kockázni kezdte. 

Igen, olyan, mintha mindig is köztük élt volna. Karisszinankor még csak hat éve 
lesz, de úgy jár-kel a hajón, mint egy született szúni. Már csak négy év, és meglát- 
ja Szúnahaumot is, de már régóta tudja, hogy ott is úgy fog járni-kelni, mint egy 
született szúni. Bárhol a Testvériségben. Ő ide tartozik. 

Erről minden átmenet nélkül Ámmaít és Hait jutott eszébe. Entilu külkapcsolati 
gauran az ő véleményét is kikérte, mert ő már ismeri őket, és a szihannat-séharun 
azt tervezte, hogy megnyeri Ámmaítot a Testvériség számára, afféle összekötőnek 
Szindoriához. Ő azt felelte, hogy Ámmaít erre született. Ő egy híd a világok kö - 
zött. Ezen Entilu kicsit meglepődve mosolygott, ő pedig hozzátette: 

— Vegyétek föl a Testvériségbe. 

— Az Élet Fájára? Nem túlzás ez? 

— Nagy a Sínisuál, elfér alatta még két ember — idézte Ninda a régi mondást ki - 
csit megváltoztatva. 

— No igen. De végül is a cél a kapcsolatok helyreállítása Szindoriával, ez más - 
képpen is lehetséges. 

— Nem, Entilu. A cél az, hogy helyre tegyük ennek a két embernek az életét. 
Amikor engem befogadott a Testvériség, mi volt a cél? Hogy egy nap nagy feng- 
rájátékos legyek? Hogy megtaláljak Sielunton egy elveszett gyereket? Ugyan. Az 


volt a cél, hogy életet adjatok nekem. És kitűnően sikerült. Ennél kisebb téttel 
soha hozzá se szabad kezdeni. 

A férfi egy darabig elnézte őt a hiperfonon át, aztán azt mondta, rendben, meg- 
beszéli a többiekkel az állampolgársági meghívást. 

Jó pár napja ennek. Tegnap a Hilgerip elleni meccs után hívta Entilu, elmondta, 
hogy az ajánlatot elfogadták, és már folyik a felvételük. Ámmaít még nem hívta, 
nyilván el van foglalva, most tele lesznek új élményekkel, időbe telik, amíg meg- 
szokják. Neki könnyebben ment, hiszen azelőtt nem is volt élete. Nekik volt, egé- 
szen másfajta. 

Hát majd bizonyára felhívják és elmondják, hogy érzik magukat a Testvériség- 
ben. 


184. 


,, Ősi Földről hoztuk ezt a bölcsességet, amely öregebb, mint az emberlakta Gala- 
xis, öregebb, mint — egy kivételével — bármely világ a Galaxisban. A környezet 
szent és sérthetetlen. Annak a politikusnak, kormánynak, államrendszernek, ame- 
lyik programjába vesz egy környezetszennyező tevékenységet, meg kell buknia. 
Azonnal." 


Ílgaszaumi, 
Feddardin elmélkedéseiből, 
19. sómir, 6. singir 


Aulang Laip 
43616. szahut nisszugópan 

Isszandé nem sokáig tanította úldra — igazából csak dzsorehan este, de hangsú- 
lyozta, hogy ez csak ismerkedésnek jó, ő játszani tud, de tanárnak nem alkalmas. 
Másnap felhívta és közölte, hogy Nindának óriási szerencséje van, Szinelken föl- 
vették Fondzsahutot, aki kiválóan tanítja az úldjátékot, és persze van szabadideje, 
hiszen a namindanra utazik haza. Isszandé már beszélt is vele, és Fondzsahut első 
szóra elvállalta. 

Az iskola, a fengrábajnokság és a fhangi mellett Nindának még jutott ideje úldot 
is tanulni. Ninda lakásától csak két szektornyira, az 5-sigóban lakott egy gantir- 
ban, egyedül volt, a férjének még dolga volt Szinelken, egy későbbi hajóval jön. 
Őnála ültek le egy úld elé. 

— Pár napig ezen tanulunk — mondta Fondzsahut. — Ez az én egyik hangszerem, 
természetesen rám készült. Néhány nap alatt megismerlek eléggé és kapsz egy sa- 
játot. 


— Tehát nem egyformák? 

— Hogy lennének egyformák? — Fondzsahut elébe tette a kezét. — Nézd a keze- 
met. Tartsd ide a tiédet mellé. Én nem vagyok egy nagy ember — csakugyan, alig 
tizenöt sudríginre nőtt —, de nézd, mennyivel nagyobb a kezem. Terpesszük szét 
az ujjainkat és tegyük a billentyűzetre. Az én hüvelyk- és kisujjam között tíz fehér 
billentyű fér el. A tiéd alatt mennyi is? 

— Nyolc. 

— Kis különbség, de különbség. Te nem tudsz egyszerre átfogni egy tízest az én 
úldomon, és egy oktávot is csak úgy, ha eléggé megfeszíted az ujjaidat, de ez már 
rontja a billentést. Az egyik szempont az, hogy a kezedet minimális megerőltetés - 
sel tudd használni, ezért neked kisebb hangszer kell. A másik, ami ennél még fon- 
tosabb, hogy a hangszer a tiéd legyen. Hogy minden ott legyen és úgy legyen, 
ahogyan neked jó. Ez nem megy azonnal persze. Először kapsz egy gyakorlóúl- 
dot, kölcsönbe a raktárból, nem kell kifizetni, ezen ne aggaszd magad. Aztán 
időnként kicseréljük, ahogy jobban látható lesz, mik az igényeid. Mivel még nö- 
vésben vagy, a kezed is nagyobb lesz, pár évtized múlva majd azért kell kicserél - 
ni. A profi zenészeknek saját tervezésű hangszerük van, és leginkább azon játsza- 
nak. 

— De neked több is van. Azt mondtad, ez az egyik. 

— Igen. — Fondzsahut fölállt, kinyitott egy szekrényt és kihúzott belőle négy úl- 
dot. Szépen kiúsztak a levegőbe, és önműködően kinyílt a fedelük. — Ez néhány 
darab a gyűjteményemből. Mindegyik hozzám van tervezve, de mindegyik más. 
Az igazán jó hangszernek egyedi tulajdonságai vannak, szinte már egyéniségek. 
Egy nagyobb koncertre ötöt-hatot is elviszek. 

Ninda elnézte a levegőben lebegő hangszereket. Amin eddig próbálgatta a 
fogásokat, az fehér volt. A másik négyből kettő szintén fehér, egy piros, egy pedig 
fekete. Első ránézésre ennyi különbséget látott. Aztán azt is észrevette, hogy a szí- 
nes gomboknak más az elrendezése. A fekete úldon éppenséggel sokkal több volt 
belőlük. 

— Lássuk csak — tűnődött a zenész. — Még van négy évünk az ünnepig. Otthon 
én nem érek rá, nemcsak ünnepelni fogok, mint nyilván te is, hanem nagyszámú 
fellépésem is lesz. Azután továbbmegyünk, valamikor a namindan utolsó napjai- 
ban szoktuk eldönteni, hogy melyik felkérést fogadjuk el. Vagy egy tucat dzser- 
ang világra hívtak minket. Mármint a férjem, Hiessunt is zenész. 

Ninda bólintott. 

— Ha ezzel a hajóval megyünk tovább, akkor tudlak még tanítani, amíg a hajón 
leszek. Ha nem együtt hajózunk, akkor lehet keríteni valaki mást. Sok jó úldtanár 
van a Testvériségben, kezdő szinten meg aztán tényleg rengeteg. 

— De... neked nem olyan engem tanítani, mintha... mintha... egy egyetemi ta- 
nár kisgyerekekkel foglalkozna? 

Fondzsahut visszaült mellé és rámosolygott. 


— Én imádok tanítani és imádom a gyerekeket. Kettő van otthon, Hiessunttal 
jönnek majd. Jokszi csak hetvenéves, és már szépen eltapicskol az úldon, egysze - 
rűbb dallamokat is játszik. Úgyhogy jól megleszünk. Kezdjük az ábécével. A ze- 
nei hangoknak is van ábécéje. Betükkel jelöljük őket. — Rátette egy ujját a billen- 
tyűzetre. — Keresd meg a két fekete előtti fehéret, ezt. Mindig innen kezdjük, a 
mássalhangzókkal. Pá, tá, ká, bé, dé, gé, dzsí — nyomkodta le a hangokat. — Ez 
egy oktáv. A fekete billentyűk ezeknek a kissé magasabb változatai: sú, szú, fá, 
vé, mi. — Megérintett egy gombot, s a hangszer összes billentyűjén megjelent a 
hozzá tartozó betű is. — Így könnyebb megjegyezni. Az ábécé első és utolsó öt be- 
tűjét másra használjuk. 

Szahut délutánja elég volt, hogy Ninda tisztába jöjjön a hangokkal, hangközök - 
kel és akkordokkal, és megtanuljon egy egyszerű dallamot, a Siletturut, amire az - 
nap délelőtt még táncolt a jannihaumban. 

— Azt hiszem, mára ennyi éppen elég is — mondta kilencszázkor Fondzsahut, és 
fölkelt az ülőkéről. — Nagyon szépen haladunk. Mit szólnál, ha muhat este folytat- 
nánk? 

Ninda bólintott. 

— Rendben, semmi akadálya. 

— Jól van, akkor viszont most gyerünk a jannihaumba, keressünk egy dzsilaunt, 
mert nekem kilyukad a gyomrom. Te nem vagy éhes? 

— Dehogynem! 

Fondzsahut ezen a hajón csak térképpel tudott tájékozódni, de azt az évszázados 
megszokás könnyedségével kezelte. Csak rápillantott, s már mentek is a legköze- 
lebbi lifthez, azzal pedig le három szintet, a 8-sigo janniíhaumba. Ez egyike volt a 
kevésnek, ahol még Ninda sem járt, de persze ugyanúgy fogadták, mint a törzshe- 
lyein, a 4-tabe, 2-tari, 6-nika janníhaumban. A Tűz Őrzője külön üdvözölte, hom- 
lokára tett kézzel, ami nem kerülte el a zenész figyelmét. Odament az Őrzőhöz, 
köszöntötte, ahogy illik, ha valaki újonnan jött egy hajón, aztán Nindához vissza- 
térve megkérdezte: 

— Te Kis Őrző vagy? 

— Igen — mondta Ninda kicsit zavartan. — Pedig nem is ezen a hajón történt, ha- 
nem az Auszínín. 

— Az ilyesminek híre megy. Ez itt a jannihaum. Azért hívnak minket Testvéri- 
ségnek, mert összetartozunk, tehát ismerjük egymást. Az pedig nagyfokú tudat- 
lanság lenne egy Őrző részéről, ha nem ismerné a hajóján élő Őrzőket és Kis Őr- 
zőket. Nahát! Dzsund! — kiáltott fel, éppen amikor leültek egy asztalhoz. 

Ninda elmosolyodott, ahogy megismerte a feléjük közeledő jogi szakértőt, aki 
első itthoni napján a segítségükre volt a szindorokkal kapcsolatos kérdésekben. 
Mosolyogva lépett oda hozzájuk. 

— Fondzsahut! Gesszulir gondolt ránk! Mikor érkeztél? 

— Tegnap jöttem Szinelkről. 

Dzsund lehuppant melléjük. 


— Évtizedek óta nem láttalak, barátom — mondta olyan hangon, mintha egy 
évtized nem csupán háromszáz napig tartana. — De lám, itt ül melletted az a Szin- 
doriáról jött kislány is, emlékszem rád, bár lehet, hogy te elfelejtettél. 

— Szó sincs róla, Dzsund. Még a szavaidra is emlékszem, ahogyan elmagyaráz - 
tad, mennyire lehetetlen, hogy engem kiadjanak Szindoriának. Mindenre emlék - 
szem az elmúlt hat évből. 

— Már hat éve? De meséljetek. Kezdd te, Fondzsahut, milyen hely Szilenk? Hi- 
essunt és a gyerekek még ott vannak? 

A férfiakat hallgatva Ninda eltűnődött azon, hogy ő mindenre emlékszik ebből a 
hat évből — az előtte levő száztizennyolcból is, de azok az emlékei olyanok, mint- 
ha nem vele történt volna, csak könyvben olvasta volna. Ez LyY műve, elhomá- 
lyosította az emlékeket, hogy ne szenvedjen tőlük. 

Gesszulir gondolt ránk, jutott eszébe az imént hallott mondat megint. Hidzseng- 
ri-húan-Gesszulir ífilurnd Hikeambi, a barátság, a baráti találkozások szelleme a 
handika mitológiában. Egy kis kunyhóban él a Jimmú-hinaherróri csúcsán, né- 
hány más szellemmel együtt, ezért oda tilos volt felmászni, nehogy megzavarják 
őket. 

Vajon most hol vannak a szellemek, amióta Szúnahaum-sínarraómi világa meg- 
semmisült? 


185. 


nh-4 második forduló 


,, Hosszú életem során találkoztam mindenféle emberrel. Nem féltem soha senkitől 
— csak attól, akinek nem volt humorérzéke és nem szeretett játszani. " 


Ninda: 
Életem egy falevélen, 
1017. sómir 
Aulang Laip 
43616. senut algillíszan 
360 


Muttudarin, Jorritun, Nekkaru, Amtandzsi, Danda, Nikkiszt, Sómittir. Ez a hét 
csapat jutott be a bajnokság második fordulójába. Az első ríriben a Sómittir volt a 
sziszanda, mert ez mindig pozíció szerint halad: az első ríriben a sorsolás szerint 
legelölre került csapatok játszanak és az utolsó a sziszanda, aztán az utolsó előtti, 
és így tovább. Az első fordulóban ezért a Sómittir pihent utolsónak, mert a feng- 
rallujukban ők voltak az elsők. Most viszont már az számít, hogy ők az utolsó, Tá 
fengralluból jöttek, ezért ők pihennek elsőként. 


Az első fordulóban még tarthattak egyszerre két meccset is, a másodikban már 
nem, hogy a nézők valamennyit végignézhessék. Első ríri, első meccs: Muttuda- 
rin-Jorritun, 8-nibe, Szasszulit park. Sómangi 5017. A Sómittir a muan oldalon 
szétszóródva helyezkedett el, Ninda Séssinauri mellett ült a fűben és szimmit 
eszegetett egy nagy dobozból. Néha Séssinauri is vett belőle. 

Séssinauri már tűkön ült, hogy mikor jön végre Kelgit, a Muttudarin nertje. De 
Dzsenkaszu csak hetedikként küldte először játékba. 

— Na végre! — súgta Nindának olyan hangosan, hogy Ninda le merte volna fo- 
gadni, hogy az egész park hallja. — Figyeld meg, hogy dob és hogy mozog. Meg 
úgy az egészet figyeld meg. 

— Láttam már ezerszer — dünnyögte Ninda. 

— Ezt a srácot nem lehet elégszer látni. És nem lehet eléggé látni. Te nem tudod, 
mire való az uszoda? Hogy láthasd a srácokat meztelenül. 

— Jártam már ott. 

— Aha, ötször vagy tízszer hat év alatt, mi? Különben is ha rosszkor mész oda, 
fölöslegesen mentél oda, akkor legfeljebb úszni tudsz. Ha nincs ott az, akire kí- 
váncsi vagy. Egy módja van, hogy biztos lehess a dolgodban. Együtt kell odamen- 
ni. 

— Hé, daurta, ez a srác legalább nyolcvan évvel idősebb nálad. 

— Csak hatvannal. Hé, szomtihatuen, számolj már, én százhuszonkét éves va- 
gyok, ha nyolcvannal lenne nálam idősebb, akkor már nem játszhatna gyerekcsa- 
patban! 

— Akkor is. Ez már majdnem kész férfi. 

Séssinauri buzgón helyeselt. Kelgit közben eldobta a fengirijét, rúmot csinált. 

— Játékosnak teljesen átlagos, semmi kiemelkedő — állapította meg a tárgyilagos 
daurta —, csak pasinak csuda klassz. 

Ninda sóhajtott és odakínálta a dobozt. 

— Inkább egyél még szimmit, addig is csendben vagy. 

Segorni következett, a Jorritun nertje. Szép sóhidobással elkapott egy rúmot ő 
is. Aztán Dzsenkaszu, a Muttudarin daurtája, de ő most nem kapta el, és jött Illiki. 
Fölnézett a nagyfiúra. 

— Maradtok még? 

— Ne szemtelenkedj, dzsangibogárka. Te se tudsz egyszerre két sombirra dobni. 
Rajta, húzz fengirit és rakd ide az asztal alá, úgyis fölösleges eldobnod. 

— Szerintem is — bólintott Illiki. — Julki, jaul-sófu-dzsan-szutti, zöld. Jaupi! 

Átvette a fengirijét, föllépett a dobogóra és elhajította. Egyből, azonnal, próbál- 
kozás nélkül. A gyerekek talpra ugráltak. A jaupi átszállt a park fölött és filommi 
elkapta a jaul-dzsant. 

A közönség döbbenten nézett. 

— Jaul-teki-rúm-dzsan, kék. Jaupi! 

És megint megcsinálta. A jaupi szépen elkapta ezt is, filommi. 


— Várjatok — emelte a föl a kezét Szkamme. — Hányszor tudod megcsinálni 
egymás után, dzsangibogárka? 

A kislány lebiggyesztette az ajkát. 

— Nem tudom, szill. Hat-hét darab után általában elunom és abbahagyom. 

A közönségből kitört a nevetés, éljeneztek, tapsoltak. A Jorritun hamarosan meg 
is nyerte a meccset. Nekkaru-Amtandzsi a 4-nibe szektor Sahargun parkjában, 
egy derki múlva. 

— Hát az egyénit Illiki nyeri, ez biztos — szögezte le Séssinauri, mialatt a Sómit- 
tir helyet foglalt a park egyik asztalánál. — Szianta tudott így dobni. 

— Miért , tudott"? — nézett rá Ahundómi. — Most is tud, csak nem ezen a hajón 
él. 

— Ja igen, persze, most is tud. De az első fordulót elnézve van mire büszkének 
lennünk. Ninda nagyon jól dob, nemcsak ahhoz képest, hogy kezdő. Tehetséges 
vagy, sien — nézett a daurta Nindára. — A statisztika szerint kétszáznyolcvan játé- 
kos közül a százhetvenkettedik voltál a találati arányban. Vagyis száznyolcan vol- 
tak mögötted, és azok is mind régebben játszanak, mint te. 

Ninda mosolyogva fölvett egy hirsáhong szendvicset és beleharapott. 

— Mármost ha megnézzük az egyéni statisztikát csapatokra bontva — folytatta a 
daurta —, akkor azt látjuk, hogy abból az ötvenhatból, akik a második fordulóba 
jutott csapatokban voltak, te voltál a negyvenedik. Ezt minden meccsünk után 
meg fogom nézni. Holnap a Dandával kimondottan azt szeretném, ha nem lenne 
gondod semmi másra, csak arra, hogy javítsd a találati arányodat. 

— Minek? — kérdezte Ninda. — Ez csapatverseny. 

— Azért, halligi, mert a daurtád ezt kéri tőled, és mint megállapítottad, ez egy 
csapatverseny. És én vagyok a csapat vezetője. Azt akarom, hogy a többi hat csa- 
pat csillagporrá essen a döbbenettől, hogy itt egy őstehetség halligi van, aki úgy 
dob, mint a furakkan, és egyéniben mondjuk az első tíz között végez, pedig alig 
pár éve tanulja. Közben meg még a fhangíval foglalkozik, úldon játszik és folyton 
bölcseket mond, és erre még ráadásul született fengrájátékos. Ezt kéri tőled a 
daurtád, halligi. Semmi mással ne törődj, csak a találati pontosságoddal. 

Ninda mosolygott. 

— Jól van, daurta, ahogy kívánod. 

— Azért az első tíz az nem lesz könnyű — jegyezte meg Jangiru. — Abban bizto- 
san benne lesz Illiki, Asszili, Ikkanuri, Karendra és szerintem Lilgut is. 

— Helyes, tehát az első tíz fele még szabad — vágott vissza Séssinauri. — Illetve 
ha csak a második fordulósakat számolod, akkor még jobb a helyzet, az Elszilin 
ugye kiesett, tehát Ikkanuri nincs az ötvenhatban. 

— Szammutik és Halput még versenyben van — mondta Ahundómi. 

— Még mindig van szabad hely. Egyébként ha Ninda netán mondjuk tizenkette- 
diknek végez, akkor se viszi el a dzsuldzsul. 

Ninda nyugodtan mosolygott tovább. 


— Egy díjat biztosan megnyer — mondta Sittu. — Ő tud az egész bajnokságban a 
legnyugodtabban mosolyogni. 

— És a legszebben is — tette hozzá Andruni ábrándos sóhajjal. 

— Ne reménykedj, szommi — csóválta a fejét Angráhani. — Nem érdeklik a fiúk. 
Nem mintha a lányok érdekelnék. Nem tudom, ki érdekli. 

Ninda rápillantott. 

— Engem az emberek érdekelnek, Angráhani. Mindegyik. Minden ember lelkivi- 
lága más és más. 

Ekkor jelzett a suagja. Narongi nevét mondta be. Ninda csodálkozva vette elő és 
nézett a képernyőre, az öreg törzsfőnök még soha nem hívta őt. Nem is igen be- 
széltek még, azon kívül, hogy bemutatkozott neki, amikor felvették a törzsbe. 

— Ninda — kezdte —, Ászanargi anyánk úgy érzi, közeledik az idő, amikor 
elindulhat a Csillagok felé. Engem mint törzsfőnököt arra kért, téged kérjelek fel 
a dzsuór tisztségére. Vállalod? 

Ninda csak bólintani tudott. 


186. 


nh-5 fhangívizsga. 


,, Nekem ne keressetek dzsuórt. Minek? Rólam tud mindent az egész Galaxis. " 


Ninda: 
Feljegyzések az utánunk jövőknek, 
4. kötet, utószó 


Aulang Laip 
43616. muhat nangrifan 
770 


— Semmi akadálya — felelte Angrolími. — Mikor szeretnéd? 

— Hát... mi kell hozzá? 

— Egy vizsgalapkészlet, hagyományosan papíron. Van a fiókban. Bármikor elő - 
veheted és kitöltheted. 

— Hát akkor megpróbálnám. 

Angrolími bólintott, fölkelt, kihúzott egy fiókot és Ninda elé tett egy 
papírköteget meg egy tollat. 

— Száz kérdés. Mindegyik lapra írd rá a választ tollal. Amikor kész vagy, vizs- 
gabizottságot alakítunk és értékeljük a válaszaidat. 

Ninda bólintott és fölvette a tollat. 

1. Kalva, anthun, daem, ilkh, neparnan, nikka, jamsza, dorth. Hogyan rendezed 
el ezt a nyolc jelet egy lúmává, ha thonhatszöget nem alkothatsz? 


Ninda leírta a lúmát a lap aljára, a szúni betűkkel leírt tnabbuan szavakat a meg- 
felelő khákkal helyettesítve. Így azt jelentette: , éjjel az erdőben nincsen sötét, 
mert egy kicsi állat világít: a jövendő", és melléírta, hogy ez idézet Ómpon hem 
Szuáren rekki költő fhangíverséből. Aztán lapozott. 

2. Milyen jelet helyeznél a hatszög közepébe? 

Ninda megszemlélte a hatszöget — ando kharn nikka szanná ému rombé — és 
beírta a közepébe a derth jelét. , Mert nincs hideg, ha fűt minket a szerelem, a 
vágy a megismerésre, a játékos kedv vagy mindez együtt." 

3. Jellemezd a jaullíth kháját! 

Ninda nekifogott és szépen leírt mindent, amit a jaullíthról mondani tudott. 

Kicsit több, mint egy derkibe telt, hogy végezzen a száz kérdéssel. Ezalatt csend 
volt a fhangísilgunban, pedig nyolcan voltak jelen, de mindenki olvasnivalót vett 
elő és elmélyedt benne, hogy ne zavarják. YY mélyen aludt Ninda mellett, az 
egyik fotelban összegömbölyödve. Aztán amikor Ninda az utolsó lapot is ráfordí- 
totta a készek halmára, Ámritin odalépett, fölvette a halmot és betette a vetítőbe. 
Máris megjelent a fali képernyőn az első lap. 

— Nocsak — mondta Milongip. — Itt nem kalva van. 

— Nem — felelte Ninda. — Kicseréltem akhalvára. 

— Miért? Kérlek, meséld el. 

— Ómpon hem Szuáren valóban kalvát használt, de ezzel a jövő fogalmát ha idő- 
ben korlátlanná is tette, térben mégiscsak bekorlátozta a kalva , világunk jövője" 
mellékjelentése miatt. Én azonban a világegyetemre akartam tenni a hangsúlyt. 

— Mégis ráírtad a nevét a lapra — mondta Lingdzsaéti. — Pedig így már nem pon- 
tos az idézet. 

— A gondolat az övé. 

Lingdzsaéti bólintott és felmutatta hüvelykujját. Az egyest tehát elfogadta. Más- 
nak nem volt kérdése, így a többiek is követték példáját. 

A lapok legtöbbjénél voltak kérdések, néha kisebb vita is kialakult, és telt az 
idő. Éjjel harminckor, miután még csak a lapok felével készültek el, Angrolími 
fölemelte a kezét. 

— Tudós társaim, kérlek, álljunk itt meg. Éjszaka van, Ninda gyerek még, ráadá- 
sul holnap is tart a bajnokság, helyt kell állnia csapata színeiben. Ki kell aludnia 
magát. 

Ninda mosolygott. 

— Nekem nagyon kevés alvás is elég. A silgunt persze már rég be kellett volna 
zárni, de én még úgysem feküdnék le. Száz előtt nem szoktam. 

— És amikor iskola van? — kérdezte Lingdzsaéti. 

Ninda meglepett arcot vágott, mint aki csak ebben a pillanatban értesült az isko- 
la létezéséről. Az asszony nevetett és bólintott. 

— Jól van, akkor folytassuk. Miért gondolod, hogy a hemman a jó válasz? 

— Mert a kérdés az időpontra vonatkozott, nem az időtávolságra. 

— És ha szekhttel válaszoltál volna? 


— Az is jó, de behatárolja az időt a mozgás folyamatára. 

Lingdzsaéti feltartotta hüvelykujját. A vizsga folytatódott. 

Hajnali kétszáznegyvenkor értek a kérdések végére. Nindán egy csepp álmosság 
sem látszott, pedig már a felnőttek is ásítoztak. Nyugodtan felelgetett a kérdések - 
re. 

Századik, utolsó lap. Írj egy lúmát az időről. Ninda ezt írta: , A napok elmúlnak 
és visszatérnek mint régi barátok. Hogyan fogadod őket, nyílt szívvel vagy eluta- 
sítóan — csak rajtad áll." 

A kis alkotást meglehetős csend fogadta. Ámritin fölkelt, kivette a kártyaköte- 
get és letette az asztalra Ninda elé, a süteményes és gyümölcsös tálkák közé. A 
képernyőn ott maradt a lúma képe. 

— Értem, hogy mit akarsz kifejezni — mondta aztán Angrolími. — Miért használ- 
tad a dertum jelet? 

— Mert azt akartam jelölni, hogy a napok régi barátok. Olyanok, akik egyszer 
velünk voltak, és hosszú idő után térnek vissza. Nem egyszerűen barátok. Az azt 
jelentené, hogy most a barátaink. Ami bizonyára így van, de itt nem ez a fontos. 

Nyolc felnyújtott hüvelykujj. 

— A vizsgának vége — jelentette be Ámritin. — Száz válaszból százat egyhangú- 
lag elfogadtunk. 

Angrolími bólintott és felállt. A szekrényhez lépett, kihúzott egy fiókot és kivett 
valamit. Ahogy megfordult, Nindának a torkában dobogott a szíve. Ő is felállt. 

Angrolími tenyerén az első dír kicsiny jelvénye feküdt. Kis fehér korongon fel- 
felé mutató piros nyílhegy. 

— Gratulálok — nyújtotta át. — Egydíres fhangímester vagy, Nindarangi-khom. 

Ahogy átadta, át is ölelte őt. Csak egy pillanatra. Aztán sorban a többiek is. 

— Hát akkor mehetünk is — mondta Milongip, és az ajtó felé indult mackós járá- 
sával. 

— Milongip. . . — szólalt meg Ninda félénken. 

— Igen? 

— Köszönöm, hogy feláldoztad értem a mai éjszakát. 

Milongip visszanézett és rámosolygott. 

— Örömmel tettem. Itt leszek és fogom a kezedet következő vizsgáidon is. 

— Most viszont alszol egyet — közölte Lingdzsaéti ellentmondást nem tűrően. — 
Már haza sem engedlek, itt maradsz a nappaliban, egy pillanat és megágyazok. Ti 
pedig menjetek, mindjárt reggel van. 

YY kinyitotta a szemét, fölemelte a fejecskéjét, ásított és körülnézett. 
Lingdzsaéti néhány gyors mozdulattal ággyá alakította a kanapét, és egy szempil- 
lantás múlva már ágynemű is volt rajta. A férfiak ezalatt épp hogy kiértek a helyi- 
ségből. 

— Így ni, elsődíres fhangímester. Fölébresztelek, mielőtt kezdődik a meccsed az 
Amtandzsi ellen. De addig alvás! 

Ninda elmosolyodott és kibújt a köntöséből. 


— Hát jó. 

Amint lefeküdt, YY egy kecses ugrással átlendült az asztal fölött és a lábához 
telepedett. Összegömbölyödött és már aludt is tovább. Lingdzsaéti leoltott minden 
fényt és átment a hálószobába. 

Ez volt az első eset, hogy Ninda másvalaki lakásában aludt. 

Délután aztán alig ért ki a Szíallit parkba, Séssinauri már messziről szaladt elé 
és valósággal nekiugrott. 

— Hol a jelvényed?! 

— Mi... mi... 

— A dírjelvényed, te sengiri! Hol hagytad? 

— Otthon van a polcon... 

— Azonnal küldj érte egy automatát és hozasd el. Azt akarom, hogy rajtad le- 
gyen a meccs alatt és az összes többi alatt is végig! 

— Minek? Azt hiszed, attól talán jobban dobok? 

— Ne kérdezz ilyen sokat, halligi, csak küldd az automatát! 

Ninda nevetett és elhozatta a jelvényt. Már ott volt a mellén, amikor megérkez- 
tek a pályára — és óriási éljenzés fogadta. 

— Ezért kellett a jelvény, te sengiri — mondta neki Séssinauri. 

— Te vagy a sengiri, daurta! Ez itt a janníhaum! Azt hiszed, a jelvény nélkül 
nem tudta volna az egész hajó, hogy letettem a vizsgát? 

nh-6 külügyminiszter-helyettes 


, A holnap azoké, akik hallják jövetelét. " 


Igaszaumi, 
Közmondások és népi bölcsességek tára, 


Syyndoreia 
Kafndim 
57. syyllu 5. 
a piros órája 


Sylleit vezető ügytitkárnak egy cseppet sem volt ínyére, hogy neki kell fogadnia a 
Csillagközi Békéltető Bíróság hívását, de Iséyn miniszterhelyettesi titkár őt osz- 
totta be, és semmi esély nem volt arra, hogy átadhassa az ügyeletet. Márpedig. . . 
de ideje sem jutott végiggondolni, hogy márpedig mi, mert kigyulladt a hívásjel- 
ző. Sylleit vezető ügytitkár nagyon szeretett volna máshol lenni, amikor meg- 
nyomta a gombot. Aztán már nem szeretett volna máshol lenni. A hívó nagyon 
szép volt. Egyszerűen elragadó. De alighanem egy fél Galaxissal távolabb van, 
hogy a sémw egye meg! 


— Üdvözlöm, uram. Antisa Vuostainiomis vagyok a CSBB-től, és a keresetükről 
szeretnék beszélni önnel. 

Az ügytitkár krákogott. Valahogy visszanyerte az önuralmát. 

— Üdvözlöm. . . hölgyem. Rfynt S$lleit vezető ügytitkár. Hallgatom. 

— Nos hát, közölnöm kell önnel és kormányával, hogy a bíróság nem fogadja be 
a keresetet. Önök azt kívánják a Szúnahaum Testvériségtől, hogy szolgáltassák ki 
Ammait Íldata diplomáciai ügyvivőt és HayYt Kyóray$ egyetemi hallgatót. A 
Testvériséget erre kötelezni a bíróságnak nem áll hatalmában, ezért az ügyet el- 
utasítjuk. Indoklás: a megnevezettek syyndoj állampolgárok ugyan, de egyúttal 
elnyerték a Testvériség állampolgárságát is, ezért a Testvériség törvényei szerint 
nem adhatók ki többé. Ennyit kellett közölnöm önökkel, uram. 

Sílleit el volt ragadtatva attól is, ahogy a nő beszél. A hangja is gyönyörű volt, 
és a syyndor neveket hibátlanul ejtette, zenei hangsúlyokkal. Persze galaktikus 
nyelvet használtak. Azt is hibátlanul ejtette. 

Sylleit némi üggyel-bajjal megköszönte a tájékoztatást. A nő elköszönt és bon- 
totta a vonalat. Az ügytitkár mély sóhajjal átküldte az adatokat a fölöttesének, 
Léérefn Vyhaütennek, a diplomáciai testület elnökének. 

— Én mondtam önnek, hogy ez nem fog menni, miniszter úr. 

— Igen, elnök úr, megmondta — bólintott ÖŐruwá külügyminiszter. — Nos, hát 
legalább megpróbáltuk. 

— Mit kíván, mit tegyünk most, uram? 

A miniszter tűnődve himbálózott ide-oda a székével, és az orrnyergét dörzsöl- 
gette. 
— Nyomást kellene gyakorolni a Testvériségre. 

— Ha ezt meg tudnánk tenni, uram, mi lennénk az elsők a Galaxisban, akiknek 
ilyesmi sikerül. 

— Nem, nem értett meg. Én nem ragaszkodom hozzá, hogy adják ki nekünk a 
maga volt kollégáját meg a szerelmét meg azt a kis csavargót. Bánom is én, hol 
vannak. Megpróbáltuk őket kiadatni, nem megy, rendben van — akkor lássunk 
mást. Maradjanak csak a my$vinek között... bocsánat, természetesen sűüünykat 
akartam mondani. Csak arra kellene rávenni a kormányukat, hogy ne hagyja őket 
nyakra-főre nyilatkozgatni a mi ügyeinkről, meg nevetséges kiáltványokat küldöz- 
getni. Ez minden. 

Vyhaúteú leplezte bosszúságát. Az alsóbb néposztályok körében használt csúf- 
név természetesen nem nyelvbotlás volt, hanem a miniszter szokásos rasszista ki- 
szólásainak egyike. Olyan régóta használta már őket, hogy nem tudta felmérni: 
egy diplomatával szemben a demagógia semmit sem ér. 

Kedve lett volna megkérdezni a minisztert, hogy ha az a kiáltvány olyan 
nevetséges volt, akkor miért zavarja ennyire, de hát nem kérdezhette. Azt felelte, 
amit tudott. 

— Ez sem fog menni, miniszter úr. Ön is tudja, mennyire sajátosan értelmezik ők 
a szólásszabadságot. 


OŐruwáú mélyet sóhajtott. 

— Tudtam, hogy ezt fogja válaszolni, elnök úr. Olyannyira tudtam, hogy már 
előre kigondoltam a magam viszontválaszát. Azt gondolom, hogy amikor a Test- 
vériség hadüzenete után önt meghagytuk tisztségében, akkor a politikai szempon- 
tokat túlságosan előtérbe helyeztük a szakmai kívánalmakkal szemben. Az a véle- 
ményem, elnök úr, hogy ön nem igazán alkalmas arra a posztra, amit betölt. Azért 
mondom, hogy , nem igazán", nem pedig azt, hogy , nem", mert jelen pillanatban 
nincsen alkalmasabb jelöltem. Ez azonban nem változtat a tényen, hogy önből hi- 
ányzik a kreativitás, Vyhaúteú elnök úr, ön merev és túlzottan szabálykövető. 
Ezért az a tervem — nem, kérem, még ne szóljon közbe —, hogy önt elmozdítom 
tisztéből, amikor találok alkalmas embert a pozícióra. Politikailag azonban az ön 
elbocsátása vagy lefokozása a legkevésbé sem kívánatos. Ha ezt a sűünyk távozá- 
sa után azonnal megtettük volna, az más eset lenne — de nem tettük meg, és most 
már nem is tehetjük. Az egyetlen megoldás, hogy fölfelé buktatom önt. Módom- 
ban áll még egy miniszterhelyettest kinevezni. 

Vyhaúteú bólintott. 

— Köszönöm, miniszter úr. Talán nekem sikerül alkalmasabb jelöltet találni. 
Van egy a kollégáim között, akiben több a kreativitás, mint bennem. Ávay Műül- 
leytet javaslom. 

— Hmmm... nos, ezt megfontolom. Térjünk vissza erre a kérdésre néhány nap 
múlva, rendben? 

— Hogyne, miniszter úr. 

Ostoba alak, gondolta Vyhaútejn, mialatt lement a lifttel és kisétált a Súritőy 
parkba. Még hogy kreativitás. De annyi baj legyen. Az ő kezében van a kinevezés 
joga. Miniszterhelyettes. Lééreyn Vyhaúteú külügyminiszter-helyettes. Mennyi - 
vel jobban hangzik, mint a diplomáciai testület elnöke. És aztán? ÖŐruwá nem 
esély egy a négyhez. Ha jól helyezkedik, ő lehet az utódja. Léérefn Vyhaütenj kül - 
ügyminiszter! 

Ostoba alak, gondolta ÖŐruwá a székében himbálózva. Ez is csak sorolja a ki- 
fogásait, de amint följebb hághat a ranglétrán, elfelejti mindet. Holnapra már az ő 
talpát nyalja, csak megkaphassa azt a kinevezést. Le merné fogadni, hogy legké- 
sőbb a liftben már külügyminiszter úrnak szólította saját magát. 

Azokkal a Testvériségbe menekültekkel viszont csakugyan kezdeni kellene 
valamit. Amióta az a nevenincs kölyök azt az interjút adta annak a kiállhatatlan 
folgrinak, egymást érik a bajok. Most már ott tartanak, hogy örülni kell, amiért a 
sűüny hajók elhagyták Syyndoreiát, mert ha még itt lennének, a tizenvalahány ki- 
kötőben, ahol leszállnak a hajóik, naponta menekülne valaki a fedélzetükre, és 
másnap már interjút adna, amiben a kormányt ostorozza. 

A külügyminiszter mélyet sóhajtott. Vyhaúteú külügyminiszter akar lenni? 
Egészségére! Ő akár ebben a huszad órában átadja a székét bárkinek. Ez a leg- 
rosszabb állás az egész Szövetségben, azelőtt se volt éppen egy örömünnep, de 


amióta hadiállapot van a sűünfkkal, hát tényleg elviselhetetlen. Naponta másik 
világról jönnek tiltakozó jegyzékek, az ellenzéki sajtó pedig egyszerűen 
kibírhatatlan. Ő már napok óta nem is olvassa, és az alárendeltjeinek is 
megtiltotta. A süűünyk arroganciája pedig... hát az a legelviselhetetlenebb. 
Egyáltalán kinek képzelik ezek magukat? Kinek képzeli magát a Galaxis, hogy 
beleszólhatnak az ő belső ügyeikbe? 

Ostobaság, ostobaság mindenütt. Néhány koszos csavargó miatt. Igen, Syyn- 
doreián vannak szegények és gazdagok. Mint minden egyes világon az egész ha- 
talmas Galaxisban. No és? Ebből kell akkora ügyet csinálni? 

,, Minden embernek megvan a maga végtelen története. " 


Ninda: 
A fény lúmái, 
79. 
Aulang Laip 
43616. nodzsat fargiszíman 
630 


Szinensi kívánsága volt, hogy előbb Ninda tegye le a vizsgát. 

— Te egy igazi saupu vagy. Még Angrolími is csak egy nagyon nagy tudós és 
nagyon bölcs ember, de nem saupu. Én nem vagyok semmi különös. Még dzsími- 
ren se játszom szépen, mindig hamisra sikerül. Neked kellett először letenni a 
vizsgát. 

Ninda nevetett, átvette Áútól a labdát és eldobta megint. A kirik nemrég rákap- 
tak a labdázásra, ha eldobták nekik, egészen úgy szaladtak utána, mint egy kutya, 
aztán egy darabig játszottak vele, egymásnak dobálgatták, lökdösték, mielőtt vis- 
szahozták, hogy dobja el újra. 

— Dehogy vagyok én saupu. Például nem vándorolok faluról falura, hogy tudást 
töltsek az emberek fejébe, ahogy a régi saupuk tették. 

— Még elkezdheted. De nem ez a lényeg. A saupuk nem egyszerűen csak tudtak 
sok mindent, hanem bölcsek voltak. Teljesebb képük volt a világról, az emberek- 
ről, mindenről, és ezt a teljesebb képet a maga teljességében élték meg, függetle - 
nül attól, hogy az egyes emberek, akikkel beszéltek, mennyit tudtak értelmezni 
belőle. 

Ninda rábámult a barátnőjére. 

— Ezt hol olvastad? 


— Sehol, ezt én mondom. Annak alapján, amilyennek téged látlak. Vegyünk egy 
példát. Téged belekevertek a szindoriai politikába, tízezrek figyelnek ott a szavad- 
ra, de lehet, hogy milliók, nem tudom. Mit csinál egy neri ilyen helyzetben? Sze- 
rintem a tömegek élére áll. Ha van valami igazi mondanivalója, ha tud valamit 
csakugyan tenni, hogy az országnak jobb legyen, akkor azért — ha meg nem tud, 
akkor népszónok lesz, aki hülyeségekkel szédíti az embereket, csak hogy ő lehes- 
sen a jasszanhauhau. Valójában saját magát is szédíti. A rajongás olyan kábító - 
szer, ami elkábítja azt is, aki rajong, és azt is, akiért rajonganak. Hing-hing, ez jó 
gondolat, leírom lúmának. Te észre se veszed a rajongóidat. A politikáról meg az 
a véleményed, hogy inkább feküdjenek a fűbe és nézzék a felhőket, az haszno- 
sabb. De amikor beszélsz velük, hát az aztán... vivivivi... Mintha... mintha az 
anyjuk lennél, tudod? Azzal a tévéssel is, aki folyton vigyorog, Keillel, tudom 
már a nevét, olyan vagy, mintha nem ő lenne az öregebb, hanem te, de legalább 
ötszáz évvel. Te tanítod és neveled az embereket. Ezért vagy te saupu. 

Ninda mosolygott. 

— Jaj, sien. Nem is szeretnélek, ha nem lennél ilyen bolond. 

— No tessék, ez is, ahogy ezt mondod. Mintha a pici lányod lennék. Tudod... tu- 
dod, ki vagy te? 

— Mégsem saupu? 

— De saupu is. Rájöttem. Van a Hifahauringdzsiben az a rész, amikor Gerruki 
megérkezik a Hammá-hegységben az Idők Urához. Emlékszel? 

— Persze. 

— Hát olyan vagy te. 

— Mint Gerrukí? — kérdezte Ninda incselkedve. 

Szinensi föl se vette. Áhítatosan folytatta. 

— Te olyan vagy, mint az Idők Ura, sien. Aki kezében tartja a múltat és a jöven- 
dőt, ismeri a mindenség titkait és látja az emberek lelkét. 

— De hiszen te is látod az emberek lelkét, sien. 

— Mert megtanítottál rá, Idők Ura. Tudod mit? Angrolímitől kaptál már egy seu- 
rut. Tőlem is kapsz. Hogy is mondják ősi nyelven... igen, megvan, hiom. Te vagy 
Ninda Farrúnin-hiom-lian, aki kezében tartja az időt. 

— No, szépen fogok kinézni, ha hetesenként kapok valakitől egy seurut. 

— Te semmit sem veszel komolyan, te sengiri! — csattant föl Szinensi most elő - 
ször élőszóval a végig gondolati úton folytatott beszélgetés során. 

Együtt nevettek, de Szinensi egy pillanat múlva elkomolyodott megint. 

— Nem tudom, hogy téged a képesség tett-e ilyen rendkívülivé. Ha igen, akkor 
lehet, hogy egyszer én is rendkívüli leszek... 

— Most is az vagy — mondta Ninda szeretettel. 

— Ugyan már. Emlékszel... említetted, hogy amikor az Auszínín voltatok, Fáha- 
urt megállapította, hogy te száhpain-sédauni vagy, mert te is Szúnahaum-sínarraó - 
mi régi történeteit meséled. De szerintem nem. Persze, mesélsz néha történeteket 
is, de nem gyakran, ahhoz képest, hogy egy csomó könyvet hipnóztál a fejedbe az 


Ősi Világ korából, meg azóta is folyton olvasol. De te száhpain-sédauninak meg 
saupunak se vagy köznapi. Te valami... valami más vagy. 

— Az Idők Ura — bólintott Ninda hamiskás mosollyal. 

— Lehet, hogy az. Farrúnin-hiom-lian. 

— Ugyan már, sien. Nézd — biccentett a kirik felé. — Nézd őket, ahogy átugrálják 
egymást, és ezeket a bonyolult szlalomozásokat csinálják egymás körül. Vagy 
majd amikor megérkezünk Szúnahaumra, heverj el a fűben és nézd a felhőket. 
Vannak ott felhők? 

— Hogyne lennének, mindig a Dzsisszá-peremen keletkeznek és mindig sénin 
irányba haladnak. Ha eltévednél, ami amúgy lehetetlen, csak föl kell nézni az ég- 
re, amerre a felhők mennek, arra van Séninnaur. 

— No látod, hát akkor ezt tedd, és ne azon agyalj, hogy én mi vagyok. Én semmi 
különös nem vagyok. Egy ember vagyok, mint te meg ő meg ő — intett a parkban 
sétálgatók felé. — No igen, megvan a képességem, ami neked is meg LyY másik 
barátjának. Annyira vagyok különleges, mint te. 

Szinensi lassan csóválta a fejét. 

— Belőlem ne akarj csillagport csinálni, sien. Én nem vagyok olyan eszes, mint 
te, de mindent velem se lehet elhitetni. És... tudod mit? Be fogom bizonyítani, 
hogy igazam van. 

— Hogyan? 

— Vagyis nem. Rosszul mondom. Te fogod bebizonyítani. 

Nevettek. Nézték a játszadozó kiriket. Közben csatlakozott hozzájuk egy kutya 
is, Aszki, akit már jól ismertek. Ővele máshogyan kellett játszani, bár a lényeg ha- 
sonló volt: szaladgálni, ugrálni. De a kutyák ragadozók, ezért vele zsákmányolós - 
dit játszottak: szaladtak előle, Aszki üldözte őket, aztán elkapta, és akkor birkóz- 
tak. A játékot némileg korlátozta, hogy a kutya ugyanúgy játszott velük, ahogy 
bármilyen más állattal tette volna, csak mímelve a harapásokat, hiszen kutya volt 
és nem tudta felfogni, hogy egy kiriben akkor se tudna kárt tenni, ha akarna. A ki- 
rik bőre az ő foga számára gyakorlatilag áthatolhatatlan, arról nem is beszélve, 
hogy ha bántani akarná őket, a kirik gyorsabban törölnék a szándékot az agyából, 
mint ahogy ő összecsattintja az állkapcsát. Ez utóbbiról persze a kiriken kívül 
csak Ninda és Szinensi tudott, a kirik szívósságáról viszont mindenki, ezért Aszki 
gazdáját sem zavarta a játékuk. Szakkenunak hívták, egy öreg bácsi volt, aki min - 
dig leült valahol a közelben és a munkájába mélyedt, egy nagyképernyős suagot 
hozott magával és imdzsu nyelvű regényeket fordított szúnira. 

— Te nem véletlenül kerültél a Testvériségbe, Időhordozó. Ezt mindhárman tud- 
juk. LYf itt akadt rád, ezen a hajón, de ha nem felelt volna meg a céljainak, hogy 
itt maradj, el tudott volna juttatni egy másik ország hajójára, vagy vissza a váro - 
sodba. Egyszerűen elsétálhattál volna az ervések orra előtt, semmiség lett volna 
neki törölni az agyukból, hogy láttak. De LYY azt akarta, hogy szúni legyél. Ennek 
oka van. 


— Persze. Az, hogy az egész Galaxisban egyedül itt várhatta, hogy rendesen fog- 
nak bánni velem. 

— Más oka is volt. Az egész Galaxisban egyedül itt várhatta, hogy azzá válsz, 
akivé válnod kell. Figyeld meg, hogy igazam lesz. 

,, Kettejük elmondása szerint Szinensi képessége folyamatosan változott és fejlő- 
dött attól kezdve, hogy a kirik a hajóra kerültek. Ennek meg is találjuk a nyomát 
az első szint rétegezettségében. " 


Aini: 
Szinensi lélekrajza a csoport számára, 
1. szint 1. kör, A3V rind, 36/6/90. 

Hétszázkor kezdődött a Lakkuni parkban a Nikkiszt-Sómittir. A bajnokság utolsó 
meccse. A sorrend már valójában kialakult. A Jorritun nyeri a bajnokságot, máso - 
dik a Nekkaru, harmadik a Sómittir, aztán az Amtandzsi, a Nikkiszt, a Danda és a 
Muttudarin. A meccsnek nem volt tétje, egyik csapat helyezése sem fog már vál- 
tozni, de azért ugyanúgy játszottak, mint máskor. Sómangi 5780, s mire ezt elér- 
ték, a Nikkiszt kétszer is megkapta az ezreseknél járó pluszdobásokat, akkora volt 
a Sómittir előnye. 

— Sose bánjátok, Nikkiszt — vigasztalta őket Ahundómi —, dzsésziben elvernétek 
minket. 

A Nikkiszt ugyanezzel a tagsággal és ugyanezen a néven dzsészit is játszott, és 
tényleg jók voltak benne, a Sómittirben pedig csak Ahundómi és Séssinauri Szo- 
kott dzsészit játszani. A többiek elvétve vagy még azt sem. Ninda semmit sem tu- 
dott erről a játékról. 

— Milyen játék a dzsészi? — kérdezte, miközben Ilkirúni dobáshoz készülődött. 

— Jó — felelte Herkszu. — Én szeretem. 

— No igen, de ott mit csinálnak? Ott is dobálnak valamit? 

— Ja, vagy úgy. A dzsésziben nem dobálnak, hanem löknek. Golyókat. Különbö- 
ző akadályokat kell kikerülni, és úgy átlökni őket karikákon. 

— Á, értem. Ilyet láttam még Szindorián a Hídain moziban. Egy bottal ütötték 
meg a golyót, és az elrepült a réten. A gazdagok játéka volt persze. 


— Aha, csak itt nincs rét, hanem egy nagy üres szoba, abban vannak a golyók 
meg minden. A levegőben. És ha magasan vannak, akkor föl kell emelkedni a le- 
vegőbe és úgy megütni őket. 

— Vetítve vannak? 

— Igen. Minden vetítve van. Ha igaziak lennének, nem tudnál közöttük röpködni 
antigével. Egyszer gyere el, próbáld ki. 

— Jó, lombisz, elmegyek. De most előbb csillagporrá verlek titeket, ha nem bá- 
nod. 

— Ó, csak nyugodtan, halligi. Majd visszakapod a következő bajnokságban. 

Ninda jaupit kért, kézbe vette, elfordult, hogy a dobogóra lépjen — és megder- 
medt. Értetlenül bámult két alakra a nézők között. Könnyű volt észrevenni őket: 
mindenki más ült, széken vagy a fűben, de ők ketten álltak. Két szőke, világos bő - 
rű szindor a sok barna szúni között. 

A dimmi sorban ütötte a tizedmatikat, de Ninda még nem ocsúdott fel a negye- 
dik tizednél sem. 

— Kúmlian! — állította meg az órát Hernahut, a Nikkiszt daurtája feltartott kéz - 
zel. — Ninda, menj oda hozzájuk, üdvözöld őket. 

Ninda zavartan elindult, észre sem vette, hogy a fengirit változatlanul a kezében 
tartja. A közönség érdeklődve szemlélte őket. Látták a hasonlóságot Ninda és a 
két újonnan érkezett között, és jól ismerték Ninda idekerülésének történetét. Mos - 
tanra aligha akadt bárki az Aulang Laipon, aki ne tudta volna, ki Ninda, honnan 
jött, ki volt azelőtt. 

Ninda gyors léptekkel átvágott a füvön és megállt a külvonalat jelző, földbe 
szúrt pálcák közé feszített szalag előtt. 

— Ámmait. .. Hay$t? Hogy kerültök ti ide? 

— Eljöttünk — mosolygott a férfi. — Megkaptuk az állampolgárságot, és átjöttünk 
erre a hajóra. De menj csak vissza nyugodtan, ne várasd a társaidat. Itt maradunk, 
megnézzük, hogyan játszol. 

Ninda bólintott, és ekkor szakadt rá a felismerés. Nem mehet vissza. Aki játék 
közben elhagyja a fentir-kalingit, azt kizárják a játék hátralevő részéből. Megfor- 
dult. A többiek nyugodtan álldogáltak vagy ültek, senki nem csinált semmit, őt 
várták. Mind a tizenöten, mindkét csapat. 

— Jövök majd — mondta, és visszaindult a kalingihez. — De hát most. . . 

— Gyere csak nyugodtan — mondta Hernahut. 

— De a szabály... 

— Ugyan már, ne törődj vele. Nem azért léptél ki a kalingiről, hogy csalj, hanem 
mert megjöttek a barátaid. Gyere már! 

Ninda megilletődve szaladt vissza hozzájuk. Egy limlivel később, amikor rúmot 
dobott, rámosolygott a fiúra. 

— Látod, daurta, ha visszaküldtél volna, most nem lenne rúmunk. 

— Az lehet, halligi — nézett rá Hernahut komolyan -, de a játékot nem úgy kell 
megnyerni, hogy kiküldjük a pályáról az ellenfél játékosait, hanem hogy jobbak 


vagyunk. Mi most nem vagyunk jobbak, és ha ti mind kisétálnátok a kalingiről, ez 
akkor is így lenne. 

Ninda ezen gondolkodott a játék hátralevő részében. A Vüríiit—Seéllewn párharc 
jutott eszébe, benne volt a szindoriai hipnoanyagban. Sokáig tartott, három ottani 
évig. A két prominens párt egymásnak tizenöt-húsz politikusáról bizonyította be, 
hogy csalt a választásokon, sikkasztott, erkölcstelen életet él és hasonlókat. Ezek 
többsége visszavonult a politikától. Egy választást még csak kihúztak így, de két 
év múlva, a következő választáson már annyira meggyengült mindkét párt és an- 
nyira eljátszották a választók bizalmát, hogy nem jutottak be a parlamentbe, és 
hamarosan fel is oszlott mindkettő. 

Hernahut egy százhuszonegynéhány éves kissrác. Ő honnan tudja azt, amit az a 
sok magasan képzett politikus nem tudott? 

A meccset persze megnyerték. Vége a bajnokságnak. Két limli múlva ered- 
ményhirdetés a hombéban. 
maítékhoz, akik közben széket kerítettek maguknak. 

— Ügyesek voltatok — mondta HayYt. — Majd elmagyarázod a szabályokat? Nem 
sokat értettem abból, ami zajlik, csak azt, hogy a rudakra dobáltátok a karikákat. 

Ninda bólintott. 

— Szándékosan nem hívtalak jó néhány napja — mosolygott Ámmait. — Meg 
akartunk lepni azzal, hogy egyszer csak felbukkanunk a hajódon. 

— Sikerült — nevetett Ninda, és lehuppant a fűbe. — Most érkeztetek? 

— Igen, épp csak bedokkoltunk egy ilyen kis futárhajóval és megkerestünk té- 
ged, még szállásunk sincsen. 

— Meséljetek — mondta Ninda, elővette a suagját és megérintette rajta a zöld 
gombot. — Hogy tetszik a Testvériség? 

Hayft fölállt, arrébb tette a székét és leült Ninda mellé a fűbe. Ámmait észbe 
kapva követte példáját. Ugyanekkor odaröppent két kis pincérrobot, az egyik asz- 
talkát helyezett eléjük, a másik egy tálcát tett rá gyümölccsel, süteménnyel, inni- 
valóval. 

— Így már jobb — folytatta Ninda most már szúniul. — Elvégre szúnik vagyunk. 

AÁmmait megcsóválta a fejét. 

— Hayít nem beszéli a nyelvet — felelte szindorul. 

— Hogyhogy? 

— Csináltak egy vizsgálatot — mondta a lány —, és az derült ki, hogy nincs elég 
szabad hely az agyamban a hipnopédiás kezeléshez. Néhány nap vagy talán né- 
hány hónap múlva megnézik újra. 

— Néhány év múlva — javította ki Ninda mosolyogva. — Az hogy lehet, hogy 
nincs elég hely? 

— Úgy, hogy én az elutazásunkig keményen tanultam a főiskolán, és azóta is ol- 
vasom a könyveimet, művészettörténetet meg... — Hirtelen rájött, hogy akihez be- 


szél, az nemrég még csavargó volt, és elharapta a mondatot. — Szóval már eléggé 
megterheltem az agyamat, most nem lehet hipnózni. 

— Akkor jobb lesz, ha egy időre félreteszed a könyveidet — felelte Ninda. — Már 
az Aulang Laippal megismerkedni egész információhalmaz, aztán a szúni szoká- 
sok, a kultúra... ehhez kell a szúni nyelv. És kevesebb mint négy év múlva már 
otthon leszünk. 

— Hol , otthon"? 

— Szúnahaumon. 

— Mi az a Szúnahaum? — kérdezte a két felnőtt egyszerre. 

, Ha valakit nem lehet rávenni, hogy beszéljen valamiről, ott titok lappang. Ez a 
régi mondás jutott eszembe, amikor megtudtam, mit jelent a Testvériség nevében 
az, hogy Szúnahaum. Egész sereg naprendszerük van! És hagyják, hogy a Galaxis 
lekicsinylően nézzen rájuk, mert az űrben vándorolnak és nincsen saját világuk. " 


Hait Kirísz: 
Emlékiratok, 
31. 


Syyndoreia 
57. $yyllu 13. 


Valamelyik újságíró a , nemzeti botránynap" elnevezést adta $yyllu tizenharmadi - 
kának. 

Reggel a külügyminiszter bejelentette, hogy új helyettest nevez ki dr. Vyhaúütej, 
a korábbi diplomáciai testületi elnök személyében, akinek érdemeit hosszan mél- 
tatta. A helyét Műülleyt asszony fogja átvenni, aki kiváló szakember, őt is hos - 
szan méltatta. A bejelentést élőben közvetítették, mint általában az ilyen esemé - 
nyeket. Még javában tartott a kis ceremónia a Kisebbik Zöld Ház MWvteytun-ter- 
mében, amikor a tüntetők körülvették az épületet. Kavyrin doktor, aki jogászként 
régóta ismert volt, de ellenzéki vezetőként ekkor debütált, rögtönzött beszédben 
tiltakozott egy olyan ember kinevezése ellen, aki napok óta mást sem tesz, mint a 
Galaxis többi része, elsősorban a sűüünyk ellen hergeli a polgárokat, rasszista, ki- 
rekesztő és erőszakos. 

Ugyanebben az órában érkezett meg a Galaktikus Mentálhigiénés Orvosi tanács 
közleménye. Ruáyp Límfy professzort, miután nem jelent meg a meghallgatáson, 
amelyre megidézték, és ki sem mentette magát, elmarasztalták, amiért egy Ninda 
nevű gyermek elmeállapotáról hivatalos minőségében, a Kafndim- Súllein Egye- 


ezer 


nyilatkozatot tett, aminek során elmulasztotta megvizsgálni a nevezett gyermeket, 
a kötelező orvosi titoktartást megsértette, orvosi diagnózisát a beteg életének, 
életminőségének megóvásától, javításától eltérő célokra használta fel, ezzel a 
Galaktikus Orvosi Kódex számos előírását megsértette (megjelölték sorszám 
szerint, hogy melyeket), ezért a Tanács érvénytelenítette a professzor galaktikus 
orvosi működési engedélyét. Egyúttal felhívták a Kafndim-$Súllein Egyetemet, 
hogy tíz szindoriai napon belül jelentse a Tanácsnak a professzor állami orvosi 
engedélyének bevonását és címeitől való megfosztását. Ha ez nem történik meg, a 
Tanács kezdeményezni fogja az egyetem galaktikus  akkreditációjának 
visszavonását. 

A professzort azóta nem látta senki, amióta azt a szerencsétlen nyilatkozatot tet- 
te Ninda elmeállapotáról. Az egyetemen sem tudtak róla semmit. YYvokahy pro- 
fesszor, az elmekórtani tanszék elnöke a tévében mondta el, hogy közleményt fo- 
galmaz meg, amelyben mindezeket leírja majd, és kéri a Tanácsot, hogy tekintsen 
el a szankcióktól az egyetemet illetően, mert ők képtelenek felelősségre vonni 
Límyy professzort. 

A tüntetők azonban az Elmekórtani Tanszék Dürp utcai székházát is körülvet- 
ték, Límyy professzort szidalmazó jelszavakat kiabáltak, és Nindát éltették. A 
SÁW Televízió felvette egy férfi szavait, aki azt kiabálta: 

— Niinda volt az első, aki kimondta, mi zajlik ebben az országban! Nem hagy - 
juk, hogy őrültnek kiáltsák ki! Őrült az, aki nem látja, hogy a kormány a vesz- 
tünkbe visz minket! LímYy nem őrült! LímYy gonosz! A mi vezetőnk Niinda, és ő 
is marad! 

Az Ásyjn téren jelent meg az első MURYN feliratú tábla. Hatalmas fehér vá- 
szonra írták pirossal, és alá kisebb, fekete betükkel a magyarázatot: 

MURÍN ULLWIT RWÚN YSLÍT NIINDÁ 

Ninda is látta a transzparenst. A 4-tabe janniíhaumban üldögélt a két szindor lie- 
hával és sok szúnival, akiknek Ámmaít fordította le a feliratot. 

— Mürfn hülyét jelent, elég durva szóval. De ők rövidítést csináltak belőle, azt 
rakták ki a kezdőbetűkből: , hülye az, aki nem hisz Nindának". 

Ninda mosolygott. 

— Túlzásba viszik. Én nem tettem semmit. Adtam egy interjút. . . nagy dolog. 

— Azt hiszem, nem gondoltad át — mondta Hait. — Ezeknek az embereknek nin- 
csenek vezetőik. Az ellenzéki vezetőkben nem bíznak, mert egy sincs közöttük, 
aki ne lenne a posztján évek óta, és a helyzet még mindig kétségbeejtő. . . illetve a 
süünyk távozásával még rosszabb. De szükségük van vezetőkre. Szükségük van 
rá, hogy valaki megmondja nekik, mit tegyenek, vagy legalább hogy mit ne tegye- 
nek... vagy ha egyiket sem, legalább úgy érezhessék, hogy megmondták nekik. 

Ninda elkomolyodva, figyelmesen nézett rá, olyan hosszan, hogy Hait zavarba 
jött. 

— Valami... rosszat mondtam? 


— Nem, szó sincs róla. Nagyon is jót. Megvan a rálátásod az eseményekre és is- 
mered az embereket. 

— Én sem élek üvegbura alatt. Sokfelé mászkáltam otthon, sokféle emberrel ta- 
lálkoztam. És hát sosem voltam kormánypárti, mindig abból a szemszögből néz- 
tem az eseményeket, hogy mi jó az embereknek, mit akarnak, és ebből követke - 
zett, hogy tudni akartam azt is, miért és hogyan akarják. 

A SÁW Televízió éppen a második Mürfn-tábla feltűnéséről tudósított, két po- 
litikai elemző tárgyalta mindazt, ami erről eszükbe jutott — Ninda szerint tökéletes 
értelmetlenségeket, és egyáltalán nem érdekelte, hogy a neve minden huszad órá- 
ban elhangzott —, amikor az adás váratlanul megszakadt. 

Meghökkenve nézték a feketeséget a nagyképernyős suagon. Pár pillanat után 
megállt egy férfi a hátuk mögött. 

— Mi történt? 

— Hát... ez— mutatta Ámmaít. 

A férfi elővett egy suagot és fölhívott valakit. 

— Meg tudnád nézni, mi történt a Szindoriáról jövő közvetítéssel? 

— Egy pillanat — felelte egy másik férfihang. — Megvan, semmi baja, látom a ké- 
pet. Miért? 

— És a SÁW Televíziót is látod? — kérdezte Ninda. 

— Várj egy kicsit. Nem... nem tudom megmondani. A tévétársaságok neve az 
ottani ábécével van leírva, és én nem tudom elolvasni, de megmutatom. 

A férfi, Hokszut suagján megjelent a jegyzék. SyyMű, SyyVeet, lidőyá, 
$eásyy. 

— Ez csupa kormányhű cég — mondta Ámmaít. 

— És másmilyenek is voltak? — kérdezte a férfi a vonal túlsó végén. — Várj, rög- 
tön utánanézek. Aha, megvan. Nemrég még három további csatornát is vettünk 
tőlük. Itt az időpont, csak egy matival ezelőtt szakadt meg az adás. Utánakérde - 
zek, hogy más hajóinkon tudják-e venni ezeket a csatornákat. 

— Nem, nem tudják — mondta Ámmaít inkább csak magamagának. 

— Nem -— értett egyet Hait. — Csak az ellenzéki csatornák némultak el. 

Hokszut leült Ámmaít mellé. 

— Úgy értitek, hogy a szindor kormány kikapcsolta három tévétársaság hiper- 
adását? Mert ellenzékiek? 

— Igen, minden jel szerint ez történt. 

— Ez varhaszi! 

A gép ezt a kifejezést is hibátlanul lefordította. Hait bólintott. 

— Igen, szerintem is. 

— Gyakran csinál ilyeneket a kormányotok? 

— Nem. Cenzúrát mindig is alkalmaztak, de ilyen szinten most fordult elő elő- 
ször. . . amennyire én vissza tudok emlékezni. 

— Már nem az ő kormányuk, Hokszut — szólalt meg Ninda. — A szindor kor- 
mány, egyszerűen. Ők már nem tartoznak a fennhatósága alá. 


— Miért, te talán igen? 

— Én nem , már", én soha nem tartoztam oda. Soha nem volt semmi közöm 
Szindoriához. Csak ott születtem. 

— Azt hiszem, Ninda jobban rokonszenvezik a szúni kormánnyal — mosolygott 
Ámmaít. 

— Azt nem mondhatnám. Ugyanis nehéz rokonszenvezni olyasmivel, ami nem 
létezik. 

— Ezt nem értem. 

— Szúnahaumnak nincsen semmiféle kormánya — felelte Ninda nyugodtan. 

A két szindor értetlenül nézett rá. 

— A kislány jól mondja — bólintott Hokszut. — A Testvériségnek nincsen kormá- 
nya. Ez egyike azoknak a dolgoknak, amiket nem kötünk dzserang barátaink orrá- 
ra. Sőt, ami alighanem még jobban meg fog lepni titeket, a hajóinknak sincsen ka- 
pitánya. 

— De hát akkor ki irányít? 

— Különféle munkacsoportok. Például a sammun-riantuhi, aminek én is tagja 
vagyok, azért felelős, hogy mindig legyen energiánk és működjenek a létfenntartó 
rendszerek. A sófunnir-haurórangi szabja meg az útirányt, a szihellin-íngu gon- 
doskodik az élelmiszer-utánpótlásról, és így tovább. Van egy sereg ilyen csoport. 
De kapitány, az nincs. A dzserangok azt hiszik, azért nem láthatják a kapitányain- 
kat soha, mert gőgösek és elzárkózók. .. 

,, Nem lehet minket megállítani vagy elnémítani. Mi vagyunk a változás, és a vál- 
tozás márpedig jön, akár tetszik, akár nem. " 


Ninda: 
Nemlétező politikai beszédeim, 
32 


A botránysorozat azzal ért tetőpontjára, hogy valaki utasítást adott az ellenzéki té - 
vécsatornák elnémítására, amiben Larenka Szontiszkovarikinde megállapítása 
szerint már az is döbbenetes és felháborító, hogy műszakilag megvolt rá a lehető - 
ségük. Az intézkedést védelmébe vevő Kuuvfráú belügyi államtitkár — aki hangsú- 
lyozta, hogy ez nem egyszemélyi döntés volt — azzal érvelt, hogy Syyndoreia biz- 
tonsága érdekében volt erre szükség, és természetesen a helyzet rendeződésével 
majd ezt felülvizsgálják. 

— Ha hallaná önmagát, Kuuvyrú úr — mondta neki a riporter a mélységes utálat 
hangján —, maga is megdöbbenne, hogyan hagyhatják el a száját efféle mondatok. 


— Asszonyom, úgy vélem, ön riporterként tartózkodik itt, és ezzel túllépi a ha- 
táskörét. 

— Nem én tettem elsőként kettőnk közül — vágott vissza Szontiszkovarikinde. — 
De rendben, akkor kérdezek. Tisztában van-e a syyndor kormány azzal, hogy a 
Belső-Galaktikus Hírügynökség a Belső-Galaktikus Konzorcium tulajdona és ré- 
sze, amely tíz államban összesen huszonhét céget ölel fel, és ezek között egy sem 
syyndor illetőségű? Tisztában van-e a syjndof kormány azzal, hogy ha a Belső- 
Galaktikus Hírügynökség adása elnémul, azt Réky, Sydy, Hawtún, Hűüst, Leőry- 
sa, ÁÁdesítn, Kerát, Somüleyn, M$nőa és Savááns háborús agressziónak fogja te- 
kinteni, és haladéktalan lépéseket tesznek jogaik és üzleti érdekeik megvédésére? 
Tisztában van-e a syjndof kormány azzal, hogy az Államszövetségben jelenlevő 
többi külföldi hírügynökséggel ugyanez a helyzet? 

Kuuvfrá savanyú arccal bólintott. 

— Igen... tisztában vagyunk vele. 

— Akkor nem értem, hogy nem jutott eszébe egyiküknek sem, hogy a tüntetése- 
ket most majd mi fogjuk közvetíteni, élve területenkívüliségünk előnyeivel, és 
csupán annyit nyertek az egésszel, hogy még jobban megutáltatták magukat a Ga- 
laxissal, már ha ez egyáltalán még fokozható. Államtitkár úr, kérem, nyilatkoz- 
zon: létezik az ostobaságnak az a fokozata, amit már ön sem képes elérni? 

Elemzők később azt mondták: ha Kuúvfráú humorosan fogja föl ezt, az is rossz 
választás lett volna, de még a kevésbé rossz. Ő a rosszabbat választotta, de elég 
régóta volt közismert ember, előre lehetett tudni, hogy így lesz. 

— Szontiszkovarikinde asszony, ön visszaél a türelmemmel és kormányom türel- 
mével és vendégszeretetével. 

— Én nem vendég vagyok itt, Kuüvfrú úr, hanem a Belső-Galaktikus Hírügy - 
nökség akkreditált tudósítója — vágott vissza Szontiszkovarikinde. — Mint tudja, 
ezt a sajtótájékoztatót társaságunk és a jelenlevő összes többi cég egyaránt élőben 
közvetíti a csillagközi nagyközönség számára. Ezért megismétlem a kérdésemet: 
mi volt az értelme elhallgattatni a SAW Televíziót, a DPN Hírügynökséget és a 
Mypi Syyndoreiát? Mit akartak ezzel elérni, tudva, hogy az adásaikat a külföldi 
társaságok ugyanúgy fogják közvetíteni tovább? 

Kuuvfráú a mutatóujjával fenyegette a riporternőt. 

— Talán éppen ott van a hiba, hogy önök továbbra is közvetítenek, mert nincsen 
törvényes alapunk önöket is elnémítani! 

— Igazán?! — pattant föl Szontiszkovarikinde. — Szóval csak a törvényes alap hi- 
ányzik, és bármilyen aljasságot kész lenne elkövetni? Hát hozzon róla törvényt! 
Most rögtön! Ön egy államtitkár! Hívja föl azt a kis zártkörű titkos társaságot, 
amely ebben az országban a színfalak mögött a törvényeket hozza, és írasson ve- 
lük törvényt arról, hogy ha nem tetszik, amit a külföldi újságírók mondanak, a 
helyszínen agyonlőhesse őket! Itt leszek, megvárom! 

— A törvényeket a parlament hozza! — mennydörögte az államtitkár lila képpel. 


— Jó, csináljunk úgy, mintha elhinném, hát akkor hívja föl a parlamentet! Már itt 
vagyunk legalább tizenöt huszad órája, de ön még semmi értelmeset nem mondott 
és nem cselekedett, lesz szíves végre csinálni bármit? ! 

Kuuúvyráú dühödten kirohant a teremből. 

Szontiszkovarikinde a kamera elé lépett. 

— Kedves nézőink, jelenleg csak reménykedni tudunk benne, hogy a kormány - 
nak akad talpraesettebb képviselője is, mint az államtitkár úr. Addig is, amíg a je- 
lenlegi állapot nem javul, a következők elmondására kértek fel. A Belső-Galakti- 
kus Hírügynökség megállapodást kötött a három ellenzéki tévécsatornával, és át- 
vállaltuk teljes műsoruk sugárzását. Hamarosan indul a közvetítés. A S$ÁW Tele- 
víziót a BGH 800-as, a DPN Hírügynökséget a BGH 801-es, a Mypi Syjndoreiát 
pedig a BGH 802-es csillagközi közvetítő csatornán kísérhetik figyelemmel. 
Mindhármat díjmentesen. Köszönöm a figyelmet. Larenka Szontiszkovarikindét 
hallották Syindofeiáról, a kajndími Kisebbik Zöld Házból. 

A botrány azonban tovább gyűrűzött. Ahogy Kuúvfráú kirohant, messziről látta 
őt a Kelun Televízió egyik kamerája, amit a szemfüles operatőr nyomban utána is 
küldött. Az államtitkár nem vette észre a háta mögött, magasan a mennyezet alatt 
suhanó kis gömböt. Benyitott egy ajtón és kifakadt: 

— Beszélnem kell veled! 

Kinézett az ajtón, de a kamera éppen egy mennyezeti lámpa mögött volt. Ahogy 
az államtitkár visszafordult és becsukta az ajtót, az operatőr közelebb repült, és 
még elkapta a következő szavakat. 

— Valahogy be kell fognunk a száját ennek a viinüt nőnek! 

Az ajtó becsukódott. Az operatőr felvette a rajta levő feliratot: EÉstun Lajt bel- 
ügyminiszter-helyettes. A rövidke felvételt a Kelun azonnal adásba is küldte. 

Kirobbanó botrány lett belőle. Számtalan hírkommentátor fordította le az állam- 
titkár által használt kifejezést a Galaxis mindenféle nyelvére. A viinút egy her- 
nyóféle kártevő, ami zöld. Larenka Szontiszkovarikinde bőre, mint a szavansziaké 
általában, enyhén zöldes, állítólag az étrendjük okozza. 

Ugyanakkor az is ismeretes — bár a kormány tagadja —, hogy Layt a VYLN 
egyik vezetője. Márpedig senkinek nem volt illúziója afelől, hogy mit jelent, ha 
valakinek egy titkosszolgálat befogja a száját. 

Szavansz egyszerre fejezte ki véleményét szindoriai képviselete útján és a Sza- 
vanszon állomásozó szindor követnek, akit maga a miniszterelnök kéretett magá- 
hoz. Mérhetetlenül fel voltak háborodva az államtitkár primitív, tahó rasszizmu- 
sán, és garanciákat követeltek, hogy sem Szontiszkovarikinde, sem az Államszö - 
vetség területén tartózkodó bármely más szavanszi nem fog semmilyen kellemet- 
lenséget szenvedni. Mert ha igen, akkor kénytelenek lesznek nemkívánatos követ- 
kezményeket fontolóra venni. Diplomáciai nyelven ez a kereskedelmi embargótól 
a háborúig mindent magába foglalt. Szavansz és Szindoria eddig is feszült viszo- 
nyán az elemzők szerint ez még ötven százalékot rontott, és tovább fog romlani, 
ha a szindor kormány régi szokása szerint nem tesz semmit, nem vonja felelősség - 


re Kuúvírát, nem ad garanciákat Szavansznak, úgy tesz, mintha semmilyen 
konfliktus nem létezne. 

Kuuvyráú dicstelen szereplése csak olaj volt a tűzre a tüntetők számára, akik az 
egészet látták a BGH közvetítésében. A kormányzati negyedben ekkor már ötven- 
ezren lehettek, és egyre dühösebbek voltak. A kormány egyelőre hallgatásba bur- 
kolózott. 

A sárga órája volt, Kafndim városa fürdött a napfényben. Bizonyára ezért vá- 
lasztotta valaki a fekete festéket. Szélsebesen dolgozott, az öklömnyi gépet alig 
látták páran, olyan gyorsan jelent meg, néhány pillanatig szálldosott a fal előtt, 
egykettőre fölfestette a feliratot, és már el is tűnt, gazdája alighanem elvitte vala- 
hová messzire és megsemmisítette, hogy ne lehessen lenyomozni. A tömeg üdvri- 
valgással üdvözölte a feliratot. 

MUÜRÍN 

Vastag fekete vonalakkal díszelgett az elnöki palota törtfehér homlokzatán, az 

első emelet aljától a második emelet középmagasságáig. 


192. 


, A szúni civilizációban az egyik legnagyobb elismerés, amit kapni lehet, a seuru. 
Nem osztogatjuk nyakra-főre. De azért vannak, akik ötöt-hatot is kaptak életük 
során. Senki sem volt a történelemben, aki harminckét seurut gyűjtött volna össze. 
Senki más." 


Szinensi: 
Ninda élete és tanítása, 
877. sómir 
Hireng 
Aulang Laip 
43616. dzsirat muandzsan 
830 


Ninda megilletődve állt a buborékerkélyen és nézett végig a klaszkon. Magasan 
voltak, majdnem közvetlenül a hártya alatt. Az épület négyszintes volt, félig a 
sziklafalba vájva, alatta ötszáz rígin mélységben a sziklafal, minden kiszögellésén 
növények, sokszor a függőleges részeken is növények, a klaszk mindkét oldalán. 
Ezen a részen a klaszk csak ötven rígin széles volt, a mélyén száz-kétszáz rígines 
fák, valami különleges fajtákból, amik még itt is elbírják a saját súlyukat. A 
klaszk fenekére sehol nem lehetett lelátni, mindent beborítottak a zöld és kékes - 
zöld növények meg a tarka, többnyire hatalmas virágok. Szép látvány volt. Hát 
még végigrepülni rajta kis itteni buborékjárművel, amiből minden irányban ki le- 


het látni — ezek felhőkben rajzottak a klaszk egész hosszában, az itteniek mind a 
sziklafalba vájt kisebb-nagyobb házakban élnek, ahonnan csak buborékkal lehet 
kijutni, és állandóan mászkálnak mindenfelé. 

Leszállás közben a kilátóból Hireng úgy nézett ki, mintha a hepehupás, kisebb 
kráterekkel szabdalt, szürke kősíkságra rádobtak volna egy faágat. Közelebb érve 
már látszott, hogy az ágforma rajzolat nem rajta van a síkságon, hanem benne. 
Sok milliárd évvel ezelőtt a tektonikus erők megrepesztették a sziklatömböt. Hi- 
reng egész felszínén egyetlenegy helyen. Mindenhol máshol ugyanaz van, szikla 
szikla hátán. Levegő nincs és egyelőre nem is lesz, mert Hireng méretei mellett 
óriási munka lenne lakhatóvá tenni. Hireng az egyik legóriásibb világ, amin az 
ember megtelepedett, de nem odafent a sivatagban — ők dergnek hívják —, hanem 
a klaszk egyik kis mellékágát lefedték légzáró hártyával, feltöltötték ritka levegő - 
vel, és beültették növényekkel. Aztán fokozatosan birtokba vették az egészet. Ma 
végig buja növényzet borít mindent, a klaszk háromezer szirszi hosszú főágában 
és a negyvenöt mellékágban, amik összesen még nyolcezer szirszit kitesznek. Se- 
hol máshol nincs élet Hirengen. 

— A mellékágak vége általában olyan széles, mint egy kis szoba — magyarázta 
Hutk. — De ahol a nagyobb ágak jönnek ki a főágból, ott nemegyszer akkorára ki- 
szélesedik, hogy a hajótok is elférne benne. 

Persze az Aulang Laipnál sokkal kisebb hajókat sem engedtek le a klaszkba, 
minden talpalatnyi hely a növényzetnek volt fenntartva. Ezért építették a házaikat 
a sziklafalba, nem pedig a klaszk fenekére. 

— Hogyne terjeszkednénk — felelte Hutk egy kérdésre, amit Ninda nem hallott, a 
felnőttek bent voltak a szobában, ők Szinensivel, Ángsaurival és Rongamival a 
buborékerkélyen. — Évente pár száz rígint hosszabbítunk az ágakon, amióta csak 
elértük a meglevő részen a teljes betelepítést. Mindig annyit, amennyit be tudunk 
telepíteni. Hirengen nem fejlődnek gyorsan a növények. 

Hirenget mondott, mert szúniul beszélt. Ők valami más nevet használnak a vilá- 
gukra a saját nyelvükön. 

A buborékerkély zárt volt, mert senki nem érintkezhetett Hireng gravitációjával, 
a galaktikus szabvány huszonötszörösével. Az erkélyen túl Ninda öt endzsnyi sú- 
lya már százhuszonöt endzs lett volna, és ha kinyújtja a karját az erkélyről, úgy 
érzi, mintha valami borzasztó súlyú csomagot tartana, mert a karjának a súlya hu- 
szonötszörösére nő. Még kipróbálni sem volt szabad, mert a karja összezúzódik a 
saját súlya alatt. 

Nindának a legjobban az erdő illata tetszett, amit akkor is érzett, amikor bent 
volt a szobában, a kinti és a benti levegőt szabadon engedték keveredni. Látvány- 
ra 15 gyönyörű volt. De hiába sétáltak Szinensivel közvetlenül a fák tövében — 
súlyruhában, persze, vastag, zárt kezeslábasban, aminek saját antigravitációs tere 
volt, másképp nem lehetett volna elviselni az iszonyú nehézkedést —, ketten együtt 
sem tudtak kaput nyitni. Vagy kevés volt a fa — harminchatezren voltak a klaszk 
teljes hosszában —, vagy a súly okozta, esetleg a légzáró hártya, de Ninda végül 


arra jutott, hogy inkább az itteni fák sajátos szerkezete. Végül is ebben a 
gravitációban egy nagyobb fa annyit nyom, mint rendes gravitációban egy kisebb 
ürhajó, hát egészen különleges anyagból vannak a szöveteik, úgy nemesítették ki 
őket egyre nagyobb és nagyobb világokon. 

Különös látvány volt, ahogy Hutk levágott egy levelet egy hekenfáról, és elen- 
gedte. A levél valósággal belevágódott a dús, hosszú szálú fűbe. Annyit nyomha - 
tott a hirengi gravitációban, mint egy ételekkel megrakott jókora tál. De a fát ez a 
legkevésbé sem zavarta, az ágai ugyanúgy nőttek minden irányban, fölfelé is, 
akárcsak más világokon. Csak nem lehetett levelet tépni róla. Vágni kellett, lézer - 
késsel, mert a hirengi növények szövetei olyan kemények voltak, mint az acél. 
Másképp nem bírták volna el a saját súlyukat. 

Állat egyetlenegy sem élt a klaszkban. Nem bírták ki. Hutk mesélte, hogy hoz- 
tak olyan rovarokat, amik a saját súlyuk sokszorosát tudják felemelni — de azok 
sem voltak képesek huszonötszörösre növekedett testsúllyal életben maradni. 

— Ez nem ugyanaz, mintha egy nehéz tárgyat tennénk rájuk, hogy cipeljék. A 
test minden egyes része huszonötszörös súllyal nehezedik az alatta levőkre. A nö- 
vények se bírnák, ha olyanokat hoznánk ide, amik a ti hajótokon élnek. Szétlapul- 
nának, mint a turmixgépben. Hirenget azért lehetett benépesíteni növényekkel, 
mert már megvoltak azok a fajok, amik valamivel kisebb súlyban életképesek, és 
alkalmazkodni tudtak az ittenihez. 

— Lehet növényeket termeszteni még ennél nagyobb súlyban is? — kérdezte 
Ángsauri. 

— Ezt rendszeresen megkérdezik tőlünk — mosolygott Hutk amolyan öregembe- 
res, huncut mosollyal. — Bizonyára, de nagyon kevés ekkora világ van a Galaxis - 
ban, szilárd felszínnel. Mesterséges gravitációban persze ki lehet próbálni, de nem 
tudunk róla, hogy bárki nekiállt volna valahol ekkora nehézkedést fenntartani 
annyi ideig, amíg növények nemzedékeinek százai élik le az életüket és alkalmaz - 
kodnak. Mi értelme volna? Az így kinemesített fajokat nem tudná letelepíteni se- 
hol. Vannak Hirengnél nagyobb súlyú világok is, de nem nagy a különbség, a mi 
növényeink megélnek ott is. 

Hutk nem idegenvezető volt, hanem Angrolímiék régi barátja, valami növé- 
nyekkel kapcsolatos munkája volt, tanulmányozta őket és mindenféle változtatá- 
sokat tett a tápanyagaikban, hogy másképpen fejlődjenek. 

— Itt voltaképpen úgy élnek, mint a szaisziak — állapította meg Ninda, amikor 
már egy ideje kóboroltak a klaszk egyik elágazásának dús aljnövényzetében. 

Ángsaurinak mondta, de Hutk is hallotta. 

— Ismerem Szaiszt, sivatagbolygó, a legnagyobb hőséget ott éltem át. Mitől 
élünk mi úgy, mint az ottaniak? 

— Hát... egyik világon sincs kupolaváros, anélkül is lehet élni. Kapcsolatba le- 
het kerülni a világ nyers természeti erőivel. De csak különleges óvintézkedések - 
kel. Itt súlyruha kell. — Megérintette a csuklya arcnyílásának peremét, amin egy 
merev műanyag karikán körben kis torzítók védték az arcát a huszonötszörös gra- 


vitációtól. — Ott pedig fényruha. Mindkét világ felszínén szabadon kóborolhatsz, 
de csak ha betartod a helyi szabályokat. Különben pillanatok alatt véged. 

Az öreg bólogatott. 

— Ebben igazad van. Sok ilyen világ van a Galaxisban. Jártam egyen, ahol reg- 
gel kizöldül a természet, minden virágba borul, de estére a növények vastag taka- 
rószirmokat csuknak a virágaikra, és te is jobban teszed, ha sürgősen fedél alá ke- 
rülsz, mert napnyugta után hamarosan olyan hideg lesz, hogy megfagy a szén-dio- 
xid. S ez minden egyes nap így van. 

— Szatesszán meg a forgóviharokra kell ügyelni — tette hozzá Angrolími. — Pilla- 
natok alatt keletkeznek, és borzasztóan erősek, el tudnak ragadni embert, állatot. 
Hát... minden világnak megvan a maga baja. 

Ninda értette a pillantást, amivel mestere ránézett. Igen, mindnek — kivéve azt 
az egyet, ahol pár év múlva leszállnak. A legotthonosabb világot a Galaxisban. 

,, Galaktikus léptékben Szindoria jelentéktelen ország. Ami a zavargások alatt ott 
elhangzott Nindával kapcsolatban, a Galaxis és Ninda szempontjából is érdekte- 
len. De először Szindoria és a szomszéd államok figyelmét irányította Ninda sze- 
mélyére, aztán az események hullámai továbbhaladtak. " 


Ámmatt Ídara: 
Az elmaradt szindor forradalom, 
29. 


Syyndoreia 
57. syyllu 19. 


A , nemzeti botránynap" után állandósultak a tüntetések. Még mindig főleg az 
anyabolygón, elsősorban a fővárosban, de minden napra esett néhány tüntetés 
máshol is. Lüakéán történetesen tizenkilencedikéig kimaradt, hogy aztán elemi 
erővel törjön ki a népharag. 

Kora reggel kezdődött, a szürke órájában. Egy csapat ervés a Kafyp színház 
mögötti térről akart elkergetni néhány csavargót, a szokásos módszerrel: elkezd - 
ték verni őket. A csavargók menekültek, de az ervések tovább verték őket. Az 
egyik DYRM-bottal vágott fejbe egy kislányt, aki összeroskadt az út közepén, ép- 
pen egy olyan férfi előtt, aki nem volt sem ervés, sem csavargó. A kislány, mint a 
szindor lányok általában, szőke volt, rövid hajú, egészen világos bőrű — és mint a 
szindor csavargók általában, kicsi volt, sovány és piszkos. 


— Niinda! — kiáltott fel a férfi önkéntelenül, aztán persze maga is rájött, hogy 
képtelenséget beszél, az ott természetesen nem Ninda. — Mit művelnek maguk?! — 
üvöltött az ervésekre. 

Aki a kislányt leütötte, leütötte őt is. Valamit üvöltözött vele, és őt is fejbe vágta 
a DYRM-bottal. 

Ántás Vilégyt volt, az ország egyik legismertebb színésze és énekese, ünnepelt 
sztár, hazai és csillagközi díjak birtokosa. És három kisgyermek apja. Tizenkilenc 
éves volt. 

A csavargókon és az ervéseken kívül legalább húszan látták a nemzet bálványá- 
nak meggyilkolását. A felzúdulás óriási volt. A jelenlevők némelyike sikoltozott, 
mások viszont nekirontottak az ervéseknek puszta kézzel. Azok még két embert 
megöltek, nyolcat letartóztattak, de közülük is megsérültek ketten, Ántás gyilkosa 
meg aki a segítségére sietett. 

A nyolc letartóztatottat alig vitték be az őrszobára, már több ezres tömeg dö- 
römbölt a kapun, követelték Ántás és , Niinda" gyilkosának megbüntetését és a 
nyolc ember szabadon bocsátását. Aztán megrohamozták a városi parancsnoksá- 
got. 

Ekkoriban kellett volna felvenniük a munkát azoknak, akik reggel dolgozni 
mentek, de Lűakéanban aznap megállt az élet. Az RV-parancsnokság és a város- 
háza előtt százezres tömeg őrjöngött, és egyre dagadt. A színházat is körülvették, 
azt kiabálták, hogy megvédik a színészeiket. A tömegben egyre több helyen buk- 
kant fel Ántás arcképe a gyász jeléül leszakított jobb alsó sarokkal, de csakhamar 
ott volt Nindáé is, ugyanígy. Pedig nem őt ölte meg az ervés, de ez már nem szá- 
mított, ahogy az sem, hogy a szindor többségi társadalom amúgy szívből gyűlölte 
a csavargókat. De egy védtelen gyerek agyonütése az utca közepén, az már sok 
volt. A tévések egyre-másra kaptak mikrofonvégre síró embereket, akik , Niindát" 
ugyanúgy siratták, mint Ántást, és azt kiabálták, hogy így hogy engedhetik ki a 
gyerekeiket az utcára, ha ezek az őrültek halálos erősségre állított DYRM-botok - 
kal vagdalkoznak?! 

A kormány hallgatott. Jó okuk volt rá. Ántás nemcsak sztár volt, hanem a bel- 
ügyminiszter feleségének az öccse is. 

A családból azonban megszólalt valaki. Ystlöyn Vilőéyt középtábornok, aki fáj - 
dalma mellett előrehaladott korával is küszködve nyilatkozott Larenka Szontisz- 
kovarikindének, szinte suttogva, alig pár rövid mondatot. 

— Maholnap hatvanéves leszek, ha megérem. Engem már nem állítanak bíróság 
elé... vagy ha igen, mit számít... hát én vérdíjat tűzök ki annak a fejére, aki meg- 
ölte Ántást. Egymilliót adok annak, aki végez vele. Engem már semmi más nem 
érdekel. 

A sárga órájában két új mozgalom támadt Lűakéájában, bár azt nem lehetett 
gondolni róluk, hogy aznap reggel szerveződtek. Már egy ideje készülődhettek, és 
aznap léptek színre. Először egy videófelvétel érkezett a Belső-Galaktikus Hír- 
ügynökséghez. Négy ervés térdelt valahol egy sikátorban, sáros fehér egyenruhá- 


ban, sisak nélkül, tarkójukra tett kézzel. Minden irányból kiörvúpok meredtek 
rájuk. Egy hangtorzítón át beszélő egyén felolvasta mindannyiuk nevét és rangját, 
érzékelőre nyomatta velük az ujjukat és bemutatta, hogy egyezik a testületi 
kártyájukon rögzített ujjlenyomattal. Aztán bejelentette, hogy ők a $yünt ÁÁm, a 
Nincs Kegyelem mozgalom, és mostantól ha bárhol meglátnak egy ervést 
egyenruhában, kérdés nélkül lelövik. Nem mondta meg, hogy a , bárhol" mekkora 
területet jelent, azt sem, hogy hányan vannak. A négy ervést megölték, és a felvé- 
tel véget ért. 

Syyndoreia még nem tudta eldönteni, hogy ezt a terrortámadást annak tudja-e 
tekinteni, ami: gyilkosságnak, négy ártatlan ember lemészárlásának, amire nem 
mentség, hogy más ártatlan embereket viszont ervések öltek meg — amikor jelent- 
kezett a másik mozgalom is. 

Húsz-huszonöt ember jelent meg a Vaiketu téren, a sivatagjárók viseletében: fe- 
kete nadrágban és fekete sivatagi kabátban, aminek a fejükre húzták a csuklyáját, 
az arcukon könnyű fekete porálarccal, ami csak a szájukat és az orrukat takarta. A 
dzsekijükön két nagy betű volt, egybefonódva, fehérrel: M és N. Alatta még egy 
felirat: ÁLAN, s ez alatt; AÁSEYN LWT AÁSAY NIIÍNDA. Ninda a szövetség 
igazi vezetője. 

Zászlót is vittek, fehéret, azon ugyanez állt feketével. 

Ebből még nem lehetett pontosan tudni, mire gondolnak. Az ország hivatalos 
neve Syyndoreiah§Y luófap. Az asefn általánosabb értelemben jelent szövetséget, 
bármely embercsoportok közötti összefogásra alkalmazható. De hamar kiderült. 
Mindenkinek válaszoltak a kérdéseire, és nemsokára a tévében is megjelentek. 
Larenka Szontiszkovarikinde mindenhol ott volt aznap Lüakőájban, a Vaiketu té- 
ren is, és megkérdezte, kik ők és mit akarnak. 

— Sivatagjárók vagyunk — felelte a vezetőjük, egy nyurga fiatalember. — Ez a 
rendes ruhánk, csak rárajzoltuk a MURYN és Niinda kezdőbetűjét meg a mozgal- 
munk nevét. Niindá a mi igazi vezetőnk, a szövetségé, amit a népnek meg kell 
kötnie önmagával, ha életben akar maradni. Mi gondoskodtunk a hajnalban meg- 
gyilkolt másik csavargó kislány holttestéről, kint temettük el a sivatag peremén, 
ahogy őseink tették, virágot is tettünk a kezébe és megjelöltük a sírját. Azt írtuk a 
táblára, hogy Niinda, mert az igazi nevét nem lehet tudni, talán nem is volt neki. 
És mert minden csavargó Niinda. Minden bántalmazott, kirekesztett, elnyomott 
ember egy-egy Niinda! 

— Mit akartok elérni? — kérdezte Szontiszkovarikinde. 

— Békét akarunk. Most hallottuk, hogy egy csapat tébolyult ervéseket mészárol. 
Ez szörnyű. De amit az ervések tesznek, az is szörnyű! Mi békét akarunk a város- 
ban, a világon és az egész országban. De nem a terror békéjét, amikor az elnyo - 
mottak nem mernek mukkanni sem. Igazi békét. 

— Hogyan akarjátok elérni? 

— Mi sehogyan. Mi csak sivatagjárók vagyunk. Azt akarjuk, hogy az országnak 
olyan vezetői legyenek, akik igazából vezetik Syyndoreiát, nem csak trónolnak az 


elérhetetlen palotáikban, mint a mesebeli királyok. Igazi kormányt akarunk, a nép 
kormányát, amit a nép választ és ami felelősséggel tartozik a népnek. Ez ma nem 
így van, a választás csak kirakat, a parlament csak porálarc, mint ez itt az arco- 
mon, a törvényeket egy kis csoport írja titokban, és amit ők óhajtanak, az a tör- 
vény. Ezt mindenki tudja, de senki sem mer beszélni róla. Mi merünk. Mi történ - 
het velünk? Megölnek minket i5? Nem félünk tőlük! 

Ámmaít és Hait mindezt az Aulang Laip 6-sigo 3 jandrijában levő kis lakásból 
nézte elszörnyedve. Egy ponton Ámmaít fölvette a suagját és felhívta Szindoriát, 
a Katonai Főügyészséget. Azonosította magát és közölte, hogy ismeretlen tettes 
ellen büntető feljelentést kíván tenni. Az ügyintéző megkérdezte, hogy miért. 

— A terroristák által megölt egyik ervés azonos Hafrajú volt őrnaggyal, akinek 
ötéves büntetését kellene töltenie a katonai fegyházban. 

nh-13 hazafelé 


,, Rövid időn belül kétszer is költöztünk azért, hogy Ninda közelében lehessünk. De 
hát egyik hajóhoz sem kötött minket semmi. Ekkoriban még mi voltunk az egyedü- 
liek, akik őmiatta költöztek. " 


Ámmatt Ídara: 
Barátságom Nindával, 
25. 
Aulang Laip 
43616. senut ófarguhan 
870 


Az egész hajón végigfutott a hír, mindenki erről beszélt. Fínirrugan. Tizenkilenc 
finirrugankor érkeznek a Felhőbe, és nahangankor elérik Szúnahaumot. Indulás 
hazulról huszonegy algillíszankor. Vagyis az érkezés és az indulás napját nem 
számítva negyvenhét napot töltenek az Abroncsvilágon. 

— Kivéve engem - lépett oda Szinensi Nindához a Surhittu park szélén. — A szü- 
leim otthon akarnak maradni. 

Ninda összerezzent. Szinensi ott marad Szúnahaumon? Nélküle utazzon 
tovább? De hiszen Szinensi nem egyszerűen a barátnője. Sokkal több. A mentális 
társa. Ezt is gondolati úton közölte. Élőszóval már régóta alig beszélnek, ha ket- 
tesben vannak. De amikor nincsenek kettesben, akkor is folyton gondolatokkal 
beszélgetnek, és már a kirik sem kellenek hozzá, Szinensi kiválóan megteremti a 
kapcsolatot egyedül is. 

Szinensi persze érzékelte ezt a gondolatsort — az utóbbi években nagyszerűen 
kifinomult az érzékelése —, és rögtön válaszolt. 


— A szüleim elhatározását megváltoztatni túl erős mentális befolyásolást igé- 
nyelne. Kárt tehetnék bennük, és feltűnő is lenne, mert a kollégáikkal már megbe- 
szélték. De te otthon maradhatsz. 

— Hol? 

— Ott is kapnál egy gantirlakást. 

— Mennyi pénzért? 

— Nem tudom -— felelte Szinensi, és ahogy a szúnik szokták, azonnal elővette a 
suagját és hívta Fendriát. — Mi történik, ha Ninda otthon akar maradni? 

— Megismeri az anyavilágot és a Felhőt — volt a válasz. — Ezt egyetlen szúni 
gyerek neveléséből sem hagyjuk ki. Ha neki nem jutott volna eszébe, valamelyik 
nap felvetettem volna én. 

— Ezt értem, de akkor hol lakik? Mennyiért kap lakást? 

— Egy árvagyerek, akinek nincsenek szülei, szerintem ingyen. Nem hiszem, 
hogy lenne erre szabály, Ninda az első gyerek időtlen idők óta, akinek semmiféle 
szülei nincsenek, miközben még jócskán rászorulna. Úgy százkilencven-kétszáz 
éves korától lehetne szó arról, hogy egyedül éljen — de hát Ninda körül semmi 
sem úgy van, ahogy megszoktuk és helyesnek tartjuk. Majd beszélek a núdzsa- 
hannal, hogy találjuk ki, mi a megoldás. 

— És mi lesz Rongamival? — kérdezte Ninda Szinensit. 

— Valószínűleg ők is maradnak. Nem ritkaság ez. Amikor egy hajó hazatér a na- 
mindanra, több ezren maradnak otthon. Sokan meg akkor indulnak el. 

— De... ha én otthon maradok, akkor mi lesz VYvel? 

— Gondolom, megoldják, hogy együtt maradhassanak. LyYY tervéhez szükség 
van rá, hogy legyen kirid, és ezt ők is tudják, tehát veled marad, a családja meg 
nyilván vele tart. Rábeszélik a gazdáikat, hogy ők is menjenek — vagy keresnek 
másik gazdát. Ne féltsd őket, megoldják. Hűűűű... vivivivi... ha otthon maradunk 
a namindan után, elviszlek mindenhová. 

— Jó. Bejárjuk egész Szúnahaumot? 

— Dehogyis, sien! Az egész Felhőt! 

— Te mennyit voltál már a Felhőben? 

— Nyolcvanöt éves koromig ki se mozdultam onnan. Hielgíszí-Hémuanban szü- 
lettem, és sokat jártunk Auríhaumra meg mindenfelé Szúnahaumon. Egy ideig 
laktunk Ingészaumon is, csak tíz évet, az is nagyon szép világ. Aztán eljöttünk a 
Nangriszá Fónirddal, de hamarosan átköltöztünk ide. Néha kicsit más hajókon is 
voltunk, a Dzsúmun Árangin meg a Hinong Haurin. Szóval csak harminchét éve 
jöttünk el a Felhőből, és a namindanra persze mindig hazatértünk. Legutóbb is két 
évet maradtunk, a Dzsúmun Árangi vitt oda, de az Aulang Laippal jöttünk el. 

— És az Aulang Laip miért maradt ott a namindan után? 

— Nem maradt ott, egy kishajó hozott ki minket. Jaj, ha hazaérünk, okvetlenül 
elmegyünk síelni. Te persze nem tudsz, hiszen sivatagban éltél. Megtanítalak. 

Ninda mosolygott. Szinensi tapintatosan úgy csinál, mintha ő azért nem tanul - 
hatott volna meg síelni, mert sivatagban élt. 


— Az az, amikor a havon... — de már el is kapta barátnője gondolatát. — Aha, így 
már tudom. Sielunton jártam hóban, de ott senkit sem láttam síelni. 

— Hát persze hogy nem, sien. A hegy tetején voltál, sportolni nem ott szoktak az 
emberek. 

Szinensi lehuppant a fűbe a park sarkán, elővette a suagját, kicsit matatott rajta, 
és kivetített egy képet a szemközti falra. Ninda leült mellé. A képen hegységet lá- 
tott, különös sárga anyag borította mindenhol. 

— Ez Jáhannur. A hegységnek ezen az oldalán örökké tél van és éjszaka, mert a 
nap a hegység túloldalát süti. Itt a sénin oldalon ezért hó lep mindent. Sárgának 
látod, mert nincs más fény, csak ami a Sínisuálról visszaverődik. Ha nem lenne a 
Sínisuál, itt vaksötét lenne, és még ennél is hidegebb, mert valamicske meleget is 
közvetít. Innen már csak pár lépés a Séninnaur-perem, azon túl már semmi sincs. 
No, itt lehet a legjobbakat síelni az egész Galaxisban. 

Ninda tűnődve nézte a képet. 

— És mi van a hegység másik oldalán? 

— Vicces módon az a Hideg-perem legmelegebb része, mert ott nem áll olyan 
alacsonyan a nap, a hegyoldal éppen telibe kapja a fényt. Ezért ott zöldellő kertek, 
gyümölcsösök vannak. Egyszer fölmentünk a gerincre, ahol a kettő találkozik. Az 
egy kopár, köves sáv, ahol már nem él meg a növényzet, de nincs elég hideg, 
hogy hó lepje be. Néhol a fű olyan magasra fölmászik, hogy az egyik lábaddal fű- 
szálakon állhatsz, a másikkal hóban. 

— Ez a legmagasabb hegység Szúnahaumon? 

— Igen. Illetve csak Szúnahaungaur számít persze, a siórokon nem lehet mász - 
kálni. 

— Siór — ismételte Ninda fennhangon, de gondolatban folytatta. — Ez ugyanaz, 
mint az ősi nyelvben a sihúri. Lakhatatlan, élettelen bolygófelszín. 

— Hát az ősi nyelvhez te értesz jobban. Igen, az. Dzsisszáfaur forró és Séninnaur 
hideg pusztasága. Szóval Jáhannur a legmagasabb, illetve van pár hegy, ami ve- 
tekszik vele, de azok már kilógnak Séninnaurra, ezért ott nem lehet síelni, a hideg 
oldalukon nincs már levegő. 

— Veszélyes lehet ott mászkálni. 

— Persze, nem is lehet, eléjük húzták a védőfalat. Végig mindkét peremen van 
egy fal, hogy ne lehessen kisétálni, és fölötte térfüggöny, hogy bent maradjon a 
levegő. 

— És milyen széles Szúnahaungaur? 

— Öt-hatezer szirszi körül. Nem mindenütt ugyanannyi, a domborzat miatt. De 
ha el akarsz gyalogolni a Forró-peremtől a Hidegig, jó pár évet szánj rá. 

Ninda eltűnődött. 

— Hát ha napi öt derkit gyalogolsz és ötöt pihensz, szerintem húsz éven belül 
meglehet. 

— Hát ezt neked kell tudnod, szomtihatuen — nevetett a barátnője. — Én azt se 
tudnám, hol kezdjem a számolást. 


— A megtehető távolsággal — mosolygott Ninda. — Egy derki alatt mondjuk két 
szirszit biztosan lehet gyalogolni. Akkor naponta tízet... innen már csak el kell 
osztanod. 

Szinensi fölkacagott, és nem mondta, hogy ő ebből még mindig nem tudja, mit 
mivel kell elosztani, és az osztást se tudná fejben elvégezni. Ha tényleg szüksége 
lenne rá, ott a suagja. 

Ninda úgyis tudja. 

nh-14 Szúnahaun 


, A játékot nem úgy kell megnyerni, hogy kiküldjük a pályáról az ellenfél játéko - 
sait, hanem hogy jobbak vagyunk. Ezt első bajnokságomon tanultam egy daurtá- 
tól." 


Ninda: 
Nemlétező politikai beszédeim, 
91. 
Aulang Laip 
43616. muhat szimsáhuran 
505 


Az iskolában nem illett a gyerekeket hívni, de az ebédidőre ez nem vonatkozott. 
A hívót Szikketunak hívták, kopasz férfi volt, alig volt sötétebb a bőre, mint Nin- 
dáé. 

— A núdzsahan megvitatta a tanárnőd kérdését — mondta. — A Testvériség törté - 
nelmében képtelenség föllelni olyan esetet, hogy egy hozzád hasonló korú gyerek 
mindenféle felnőtt nélkül éljen, így hát szabályok sincsenek ilyen kérdésekre. 
Vagyis most kellett csinálnunk egyet. Logikus, hogy valahol laknod kell, és nem 
tilthatjuk meg neked, hogy Szúnahaumon maradj. Kapsz majd egy gantirlakást, 
amikor hazaérünk. 

— Mennyi időre? 

— Hát ameddig otthon vagy. 

— És... milyen feltétellel? 

— Miféle feltétellel? 

— Értem. . . — Ninda bólintott. — Köszönöm a núdzsahan gondoskodását. 

— Ez a dolgunk — mosolygott Szikketu, és kikapcsolt. 

— Valamit nem értek — mondta Ninda kevéssel később, amikor végzett a sinerle - 
vessel és rátért a johomisz nevű ételre, ami sült növények és sült hal keveréke 
volt. — Ha háromszázmillióan élnek Szúnahaumon, és a namindanra hazatér az 


összes hajó, ötmilliárd emberrel, akkor ezek hol fognak lakni? Mármint a 
namindan idején? 

— A föld alatt — felelte Fendria. — Az állandó lakosok a felszínen élnek, de Szú- 
nahaungaur alatt nagyvárosokat építettünk. Idrihákat. Körülbelül ötezret, elszórva 
mindenfelé. Átlagosan egymillió lakosra vannak tervezve, és eléggé hasonlítanak 
a hajóink belsejére, csak persze nincs páncéljuk, hajtóműveik, zsilipek sincsenek. 
Persze lakhat bárki a hajóján is a namindan idején, ha akar, de ez nem nagyon 
szokás, mert a hajókon lakhatunk a többi évben is. De az idrihákba is inkább csak 
aludni járnak az emberek. Amikor ébren vannak, akkor főleg ünnepelnek. 

— De azért vannak állandó lakosok is az idrihákban — tette hozzá Ángsauri. — Ír- 
farauni bácsi a Hesszukundi idrihában lakik, jártam nála. Egy szektort nyitva tar- 
tanak állandóan, és ott él pár száz vagy egy-két ezer ember. A többit lezárják a na- 
mindanon kívül. 

— Úgyhogy lesznek szomszédaid ott is — bólintott Fendria, és kitette a falra Szú- 
nahaum térképét, amit Ninda már ismert. Azaz persze csak Szúnahaungaurét, a 
két siórt a térkép nem ábrázolta, egy hosszú csík formájában jelent meg. Felül a 
Forró-perem, alul a Hideg. S rengeteg apró, fényes pont jelent meg rajta, minden- 
felé. Fendria kiíratta néhánynak a nevét is. Hierut-Akkani, Jelgullat, Amszáharin, 
Nórszumut, Óngaharsz, Jangé-Dzsaugari, Ásszahu. .. 

Ninda elnézte a térképet. Már tudta, hogy a lentről felfelé haladó vékony vona- 
lak a csatornák, amik négy-öt szirszi távolságonként viszik fel dzsisszára a séni- 
nen lecsapódott vizet. A Hideg-perem tele van automatákkal, amik összelapátol- 
ják a havat és megolvasztva viszik a csatornába, de annyit mindig hagynak belőle, 
hogy az emberek élvezhessék a téli éjszaka örömeit. S mindezt folyamatosan. Ha 
az ember bárhol megáll, öt limlin belül találkozni fog egy automatával. Szúnahau- 
mon nem reggelenként csapódik le a harmat, hiszen reggelek nem léteznek, és 
nem akkor hull a hó, amikor olyan az időjárás, hiszen időjárás sem létezik. A Hi- 
deg-peremen örökké hull a hó, igaz, csak a legszélén, egy körülbelül két szirszi 
széles sávban. A hóesés mértéke nagyon szűk határok között változik. 

A csatornák a síkságokon sem nyílegyenesen tartanak dzsisszának, a hegyekben 
pedig néhol kimondottan kacskaringósak. A Sénin-peremről nyolcezer-hétszázkét 
csatorna indul, de Dzsisszára csak hétezer-kilencszáztizenkettő érkezik meg, mert 
helyenként összekapcsolták őket, és egyetlen csatornaként haladnak tovább. Van 
olyan, amelyik tizenhárom csatorna összefolyásából keletkezett, hatalmas folyó- 
ként hömpölyög a Jargunnur-vidéken, és a neve Szesszi, akárcsak Szúnahaum- 
sínarraómi legendás nagy folyamának, amit Szesszi anyánknak szólítottak és szer- 
tartásosan köszöntöttek. 

Tavak is vannak Szúnahaumon, nem is kevés. Majdnem mind úgy készült, hogy 
a csatorna vizéből kivezettek valamennyit egy kis mellékágon, azt kiszélesítették 
tóvá, és egy másik mellékágon visszavezették az eredeti csatornába vagy a szom- 
szédosba. Csak a Hideg-peremen van néhány olyan tó, ami harmatból vagy hóból 
keletkezett, és Jáhannur tövében egy, a Jáhanna-tó, amit úgy hoztak létre, hogy az 


örökké hulló havat egy mélyedésbe gyűjtötték és jéggé hengerelték. Hatalmas 
korcsolyapálya lett belőle, a vége benyúlik a hóesésbe, néhol elér a védőfalig is. 

Ninda hallott már néhány szúnahaumi — vagy ahogy gyakrabban mondják, ott- 
honi — sajátosságról is. Például az irányokról. Minden más világon van egy kitün- 
tetett irány: az, amerre a bolygófelszín minden pontja halad forgása során, ezért 
abban az irányban lehet minden csillagászati napon egyszer felkelni látni a napot. 
Ez az irány a kelet. A vele ellentétes irány, a lenyugvó nap iránya nyugat. Ha ke- 
let felé nézünk, akkor balra van észak, jobbra dél. Ezt a rendszert használják Ősi 
Föld óta minden világon, bár az elnevezések nyelvenként változnak. De Szúna- 
haum napja sarkcsillag. A kitüntetett irány itt is a nap iránya, dzsisszá — de ez az 
irány nem párhuzamos az egyenlítővel, hanem merőleges rá. Szúnahaumnak is 
van egyenlítője és sarkai, mert bár nagyon lassan, de mégiscsak forog. Ezért a nap 
iránya dzsisszá, a vele ellentétes irány pedig sénin, amik az ősi nyelvben forrót, il- 
letve hideget jelentenek. Ha dzsisszá felé nézünk, akkor balra van elgi, jobbra 
inku. 

Az otthoni építkezés is sajátos. Természetesen Szúnahaumon is, mint minden 
nyílt felszínű világon, a nap iránya az első számú szempont, amikor egy ház elhe- 
lyezkedését megtervezik, de itt ez az irány örök és mozdulatlan, a nap állásszöge 
pedig a földrajzi szélességtől függ. Az ablakok mindenhol dzsisszá felé fordulnak, 
de az épületek árnyékos részét aszerint tervezik, hogy mennyi napfény van azon a 
szélességen. A Forró-perem környékén és még onnan jóval távolabb is lehet úgy 
építkezni, hogy az épület sénin oldalán egy kis belső udvar legyen, ami lehet zárt, 
félig vagy egészen nyitott sénin felé, dzsisszá irányból viszont az épület árnyékot 
vet rá. Kellemes, hűvös kis helyek jönnek így létre, az emberek szeretnek itt üldö - 
gélve beszélgetni, hasonlóan a hajók folyosóin mindenfelé megtalálható kis tár- 
salgókhoz. A Hideg-peremvidéken ilyet nem lehet, mert ezek az udvarok egészen 
hidegek és sötétek lennének, ezért éppen ellenkezőleg, a dzsisszá oldalra helyezik 
őket, s ezzel a ház egész szerkezetét meg kell változtatni. 

Az otthoniak rengeteget utaznak. Akármikor fogják magukat, hívnak egy kocsit 
és átröppennek Szúnahaungaur másik szélére, ahol egészen más a hőmérséklet és 
a fény. Szeretnek csónakázni meg úszni a csatornákban és hosszan barangolni a 
réteken és erdőkben. 

Egészében véve, Ninda kellemes helynek képzelte el, és mindenki bólogatott, 
igen, tényleg az. Már az egész hajó alig várta, hogy végre megérkezzenek. 


196. 


nh-15 diplomácia 


,, Éreztem honvágyat, de sosem kínzott igazán. Nem ez volt a bajom. Egyszerűen 
minden annyira eltért a megszokottól, hogy nem találtam a helyemet. Amíg hajó - 
ról hajóra vándoroltunk, más volt. Az — utazás. De az Aulang Laip mindennapi 
életébe beilleszkedni képtelenségnek tűnt. A szúnik kiegyensúlyozottságához ké- 
best idegbetegnek éreztem magam. Nindához képest pedig még ők is azok. " 


Hait Kiríiísz: 
Emlékiratok, 
12. 
Aulang Laip 
43616. nodzsat szisszadzsan 
765 


— Egyébként hol vagyunk voltaképpen? — kérdezte Hait, fel sem nézve a hímzésé- 
ből. Néhány napja állandóan ezt csinálta, Hinengi tanácsára, mert a fejtörést nem 
igénylő, manuális tevékenység segít, hogy ellazítsa az agyát és rendbe tegye az 
utóbbi években felhalmozott ismereteket. Ha egy ideig ilyesmivel tölti az idejét, 
felszabadul az agyában a szükséges hely és megtaníthatják hipnóval a szúni 
nyelvre. 

— A 2-jodzsi janníhaumban — felelte Ninda meglepve. Ő dúthokat rendezgetett 
az asztalon, egy gondolatot keresett, azt próbálta kifejezni. Többen is ültek még 
az asztaluknál, eszegettek, beszélgettek. 

— Jaj, nem erre gondoltam. A Galaxisban hol? 

— Hát ott a suagod, nézd meg. 

— Gondoltam, hogy ezt fogod mondani. — Hait megnyomta a tűn a fonalvágó 
gombot és beszúrta a tűpárna sötétkék négyzetébe. A világoskéket húzta ki he- 
lyette, azzal folytatta. 

Ninda válasz helyett elővette a sajátját és megnézte. 

— Egy Szuttigu nevű világ felé tartunk. Hallottál már róla? 

— Nem, soha. 

—Én jártam Szuttigun — szólt oda nekik Arszi az asztal túloldaláról. — 
Sivatagvilág néhány kupolavárossal. Hait, te ugye thnammidakharant hímzel? 

A gép lefordította, Hait pedig bólintott. 

— No, akkor feltétlenül tegyél egy sétát a városban. Imádják a thammidakharan 
stílust, minden azzal van díszítve. 

— Én még nem tudom, hogy szeretem-e — mosolygott a lány —, csak tanácsolták, 
hogy hímezzek, mintát kerestem, és ezt találtam. Jó bonyolult, csak ez volt a fon- 
tos. 


Arszi fölállt, megkerülte az asztalt és Hait válla fölött megnézte a hímzést. Már 
egy jókora darab megvolt a vászon közepén. A legbelső kör, a thammi egészen, és 
a belőle kiinduló spirális szalag, a dakharan egyszer már körbefordult. Hait me - 
netirányban haladt vele, belülről kifelé. Most megint sötétkékkel hímzett, ezzel 
húzta meg a dakharan szélét, aztán jön kívülről befelé a háromféle kék, kétféle 
sárga és kétféle piros színnel húzott minta, ami időnként kicsit megváltozik, és et- 
től a dakharan minden körbefordulás alatt egészen más lesz. Az asztalon egy 
nagyképernyős suag mutatta a minta soron következő részét. 

— Fogalmam sincs, mit jelent — mondta Hait —, és nem is akarom tudni. Most 
egy ideig semmit sem akarok, ami tanulás. Tudom, hogy ez a minta thabbuan ere- 
detű, és van valami összefüggése azzal, amit Ninda csinál — biccentett az asztalon 
alakuló lúma felé —, de semmit sem akarok tanulni. 

— Igen, hallottam a problémádról. Mit mondott Hinengi, mikor nézitek meg új - 
ra? 

— Huszonnyolcadikán. 

Arszi egy pillanatig értetlenül nézett Nindára a lány feje fölött, aztán megértette, 
persze, fattilgópankor. 

— Jól van. Hinengi remek szakember, rábízhatod magad. Ninda is folyékonyan 
csacsog szúniul. Amikor először láttam, még tolmácsra volt szükségünk. 

Ninda arcára széles mosoly ült ki. Még mindig számon tartotta, hogy ma van a 
százkilencvenkettedik nap, amit a Testvériségben tölt, és emlékezett, hogy a le- 
geslegelső szúni, akivel életében beszélt, az Arszi volt. Arszinak még a ruhája is 
ugyanaz volt, amit akkor viselt, könnyű kék szuffenruha, ő inkább ilyet szeretett 
hordani, nem köntöst. Hait sem abban járt, a hazulról hozott blúzait és nadrágjait 
hordta, még a kezdet kezdetén valaki felvilágosította őket, hogy a szúnik többnyi - 
re köntösben járnak ugyan, de ez csak szokás, nem előírás. Már azt is tudta, hogy 
ha helyreáll a kereskedelem Szindoriával, bárhol a Testvériségben megkaphatja 
akár a legújabb kafndimi divat szerinti darabokat, de addig is talál az üzletekben 
szindor gyártmányú ruhaneműt, itt az Aulang Laipon is. 

— Szuttigu — olvasta Ninda tűnődve. — Ők szengilül beszélnek és Szumtigunak 
hívják. Vajon hogy lett nálunk a Szumtiguból Szuttigu, amikor az ő elnevezésüket 
is gond nélkül ki tudnánk mondani? 

— Hát ezt nem tudom — mondta Arszi, és leült a szomszéd asztalhoz. 

— Azt mondja, fő látványosságuk a város alatt húzódó barlangrendszer. Nahát! 
Luakeánban is van egy barlang, LytkWwwn, jártam ott. 

— Én is — nézett föl Hait. 

— De hiszen te északon éltél. 

— Igen, de... 

A mondat befejezetlen maradt. Hait zavartan nézett Nindára, aztán azt gondolta: 
, Már megint az a mindentudó mosoly. Mintha ő lenne mindannyiunk ősöreg taní- 
tója." 


Ezt tehát megbeszélték szavak nélkül. Hait folytatta a hímzést, Ninda a 
fhangíköltészetet. 

Alig néhány lépésnyire tőlük, a janníhaum egyik pihenőfülkéjében Ámmaít 
egyedül ült egy képernyő előtt. 

— Nekem e pillanatban semmilyen hivatalos tisztségem nincs — jelentette ki. — 
De diplomata voltam Syyndoreián és erre kért fel a Testvériség is. 

— Mire, egész pontosan? — érdeklődött a képernyőről egy kopaszodó, pirospozs - 
gás arcú férfi, Ypein doktor az ellenzéki MYYT párt elnökségéből. 

— Arra, hogy megindítsam a béketárgyalásokat. 

— Velünk, Íldata doktor? Ezt a helyzetet nem mi idéztük elő. 

— Mit számít az? Az érdekünk közös. Helyreállítani a kereskedelmi kapcsolato- 
kat, mielőtt az országban beáll a totális nyomor. 

Ypein hümmögött. 

— No igen, persze. De mit tehet a MYYT ennek érdekében? 

— Azt önöknek kell eldönteniük. A Testvériség úgy látja, hogy az áldatlan álla- 
potok nem fognak megváltozni, amíg a jelenlegi vezetés van hatalmon. 

— Hát éppen azt szeretnénk mi is, hogy a kormányt el lehessen mozdítani. Meg- 
győződésünk, hogy egy koalíciós kormány, amit a MYYT, a Salléőyn és feltehe- 
tően a RÜM alkot, esetleg egy-két kisebb párt bevonásával, sokkal jobban szol- 
gálná Syyndotreia érdekeit. De még ha feltesszük, hogy ez megvalósulna, akkor is 
nyitva marad a kérdés, hogy milyen változásokat érhetnénk el a Testvériség által 
helytelenített problémákban. 

— Gondolom, bármit, amire egy szövetségi kormány hatalmából telik. 

— No igen, hogyne, uram. Csak hát a kormány nem egyedül vezeti az országot. 
Az alkotmány negyedik cikkelye ugyebár meglehetősen behatárolja lehetőségeit. 

— Azt a cikkelyt is törölni kell az új alkotmányból — bólintott Ámmait. 

Ypein fölkapta a fejét. 

— A legfelsőbb akarat ebbe soha... 

— Kiyreánnak mennie kell — közölte Ámmatt. 

A másik döbbenten nézett rá. Még össze is rázkódott. 

Syyndoreián soha senki nem nevezte az elnököt csak a családnevén, minden 
megtisztelő jelző nélkül. 

— Ezt nem mondja komolyan! 

— Nagyon is komolyan mondom. A Testvériség nem szabja a kapcsolatok újra- 
felvételének feltételéül, hogy Kiyfeánt eltávolítsák a hatalomból. Ha Syjndofeia 
tartja magát a galaktikus emberi jogi normákhoz, felőlük kormányozhat akárki. 
Én azonban a magam részéről csak olyan politikai erővel tudok érdemben tárgyal - 
ni, amely magáévá teszi a gondolatot, hogy Kiyfeánt el kell mozdítani és függet- 
len, csillagközi bíróság előtt elszámoltatni kormányzása alatt elkövetett bűneiről. 
Az a párt, amelynek ez nem deklarált célja, csak a Kiyfeán óhajait kiszolgáló kor- 
mány helyébe szeretne lépni, az nem törekszik valóságos politikai változásra, en- 
nélfogva mint politikai erőt nem tudom komolyan venni. 


Ypein vörös képe még vörösebbre gyűlt. 

— Ez tökéletes lehetetlenség! Egy politikai párt nem kívánhatja céljait 
törvénytelen, alkotmányellenes módon elérni! 

— Törvényes az, amit annak nyilvánítanak. Kiyreán belevette az alkotmányba 
saját elmozdíthatatlanságát és felelősségre vonhatatlanságát, és az egész Szövet- 
ség ettől szenved. 

— De akkor is az az alkotmány, uram! 

Ámmait lebiggyesztette az ajkát. 

— A szomszéd helyiségben üldögél egy öt és tíz éves, akit eddigi élete kilenc - 
venöt százalékában folyamatosan bántalmaztak annak az alkotmánynak a nevé- 
ben. Idehívjam? Megmagyarázza neki, hogy az helyes volt? 

Ypein nem kérdezte meg, ki az az öt és tíz éves. Tudta jól. 

— Nyilván nem tudom neki megmagyarázni. De a pártomnak sem, hogy ön az 
elnök úr elmozdítását kívánja. 

— Van egy rossz hírem, uram — közölte Ámmait. — Amikor a Testvériség felkért, 
hogy közvetítsek, azt is közölték, hogy részükről semmilyen más tárgyalópartner- 
re nem számíthatnak. Kereken megmondva, nálunk én vagyok az egyetlen, aki 
még szóba áll önökkel. 


197. 


nh-16 Hait-interjú 
,, Minél több embert szeretünk, annál többfélét szeretünk, hiszen minden ember 


más. S minél többféle embert szeretünk, annál változatosabban tudjuk szeretni 
mindegyiküket külön-külön. " 


Ílgaszaumi, 
Sinettin Szierg mondásai, 
121. sómir 
Syyndoreia 
Kafndim 


57. $yyllu 25. 
a zöld órája 


— Hölgyeim és uraim, kedves nézőink, önök az Esti párbeszéd adását látják 
Kafndimból, a SÁW Televízió adását a Belső-Galaktikus Hírügynökség közvetí- 
tőhálózatának jóvoltából láthatják. Szamathan Komadhi vagyok, üdvözlöm önö- 
ket. Ma esti első beszélgetőpartnerem nagyon messziről jelentkezett be, galakti- 
kus távolságokra jár Syyndoreiától egy hajó fedélzetén — mindjárt kérdezni is fog- 
juk erről, de először is köszöntsük őt is, jó estét kívánok. 


— Jó estét, Syyndofeia — érkezett a válasz, s a nézők látták is a vendéget. Szőke 
volt, kék szemű, egészen világos bőrű, éppen olyan, mint ők maguk. 

— Nem mertem önt a nevén szólítani, mert valami olyasmit hallottam, hogy 
megváltoztatta, jól értettem? 

— Igen, Komadhi úr. Az új nevemen HayYt Kyris vagyok. Ez nem nagy változ- 
tatás, az eredeti nevem Kyörays, csak ahogy ezt a süüny nyelvben kiejtik, az szá- 
munkra... kellemetlen hangzású. Ezért családom egy másik ágának nevét vettem 
föl. 

— Értem. Rokona Vísköyú Kyöfaysnak? 

— Igen, az unokahúga vagyok. 

— Akkor hát, Kyris kisasszony, hadd mondjak el önről egy-két adatot nézőink - 
nek. Vendégem a Myytiinöyl Főiskola másodéves táncművész hallgatója volt, az 
iskola Söravyt tánccsoportjának szólistája, DYm-díjas, kék szalagos művész. Volt. 
Mindez múlt idő, mert nemrég elhagyta Syyndoteiát és ismeretlen helyre távozott. 
Adódik a kérdés: hová és miért? 

— A Testvériségbe. Mégpedig azért, hogy kövessem a páromat. 

— Aki ugye nem más, mint Ámmait íldata diplomáciai ügyvivő, akivel a kor- 
mány, hogy finoman mondjam, kissé feszült viszonyt ápol. 

— Erről nem Ámmait tehet, hanem a kormány. 

— Magától értetődik. S milyen alapon választották éppen a Testvériséget, amel - 
lyel a kormány hasonlóan nem ápol jó viszonyt — azazhogy immár semmilyen vi- 
szonyt nem ápol? 

— Ennek egyszerű oka van. Az egész Galaxisban egyedül itt lehetünk tökéletes 
biztonságban a syyndoj kormány részéről elképzelhető bármilyen fizikai 
agressziótól. Konkrétan: otthon nem tudják, hogy mi melyik hajón vagyunk és az 
a hajó hol tartózkodik. És nem is fogják megtudni. 

— No de művésznő kérem, a kormányról elég sok rosszat elmondtunk már itt az 
ellenzékben, de azt azért mégsem feltételezzük, hogy fizikailag önökre támadná- 
nak. 

— Még a VYLN-ről sem? 

Komadhi összerezzent. A sajtó nyilvánossága előtt a VYLN-t említeni mélyen 
bekódolt tabu megsértése. És súlyos retorziókat vonhat maga után. 

Csakhogy Kyris kisasszony tényleg elérhetetlen a syyndor hatóságok számára. 
A BGH szintén. A SÁW nem, de ők már így is nagyon felingerelték a kormányt, 
a lekapcsolásnál súlyosabbat azonban nem mernek tenni velük, mert az egész csil- 
lagközi sajtót feldühítenék. Személy szerint őt sem merik bántani. Syyndor állam- 
polgársága van éppen, de Kerhaton született, befolyásos thabbuan családban. Ker- 
hat széttépné a syyndor kormányt, ha neki baja esne. 

Mindazonáltal szükségesnek látta megjegyezni: 

— Nem látom jó ötletnek ennek a kérdésnek a megvitatását. 

— Nem jó ötlet?! — csattant fel Hay$Yt. — Tudja, mi az az egyetlen dolog, amiben 
Syyndoreia és a Testvériség igazán különbözik? Nem az, hogy itt hajókon élnek, 


nem a kormányzás módja, vagy hogy ők nem szoktak köszönni, mi meg annál 
hosszabban. Hanem az, hogy itt szabadon lehet beszélni mindenről! Tudja mit, 
Komadhi úr? Eddig nem akartam elmondani, de most már nem érdekel. Nemcsak 
azért jöttem a Testvériségbe, mert Ámmaittal akartam maradni. Hanem mert 
Mfnőára utánunk jött a VYLN egyik ügynöke, és le akarta tartóztatni Ámmaitot, 
aztán magával vinni Syyndofeiára, ahol látszattárgyalás és látszatbüntetés várt 
volna rá — állítólag. Ezt persze egyikünk sem hitte el, ezért odahívtam a mYnéai 
rendőrséget és átadtam nekik. Még a nevét is megmondom. Lűym $wwgreY, Ám- 
maittal az egyetemről ismerik egymást. Hát ezért jöttem én a Testvériségbe, és itt 
is maradok... vagyis persze most már akármikor hazamehetek meglátogatni a csa- 
ládomat, és meg is fogom tenni, amikor arra jár a hajóm. Hiszen süüny állampol- 
gár vagyok! Nem eshet bántódásom Syyndoreián. Tudja, mi tesz a süúny kor- 
mány, ha egy süünft bántanak bárhol a Galaxisban. És azt is tudja, hogy mit tesz 
a syyndoj kormány, ha egy syyndoit bántanak. Semmit — éppenséggel a legtöbb 
syyndoit maga a kormány és a kormányzati erőszakszervezetek bántják, nem 
igaz? Hát ebből nekem elegem van. Ön nem akar beszélni a VYLN-ről, Komadhi 
úr? Ennek egyetlen módja van. Ne kérjen fel interjúra többé. Ezt megteheti. De ha 
máskor is beszélget velem a tévében, vagy bárki más Syyndoreiáról megteszi, 
igenis beszélni fogok a VYLN-ről. Mert jogom van beszélni bármiről, és ezt a jo- 
gomat a Testvériség állampolgáraként nem korlátozhatja senki. Mondja, Komadhi 
úr, az ön országában van szólásszabadság? Ha van, akkor hogyan képes elviselni 
Syyndoreiát? 

Komadhi arcán félmosoly játszott. Kicsit hallgatott, aztán megjegyezte: 

— Azt hiszem, dr. Íldata nagyon szerencsés ember. Szívesen cserélnék vele. 

Hayít elmosolyodott, de az arca szigorú maradt. 

— Valóban szerencsés. Sokszorosan. Először is jó helyre született, egy olyan tár- 
sadalmi rétegbe, ahol semmi sem állt önmegvalósítása útjában. Jó állást kapott, 
magas rangot ért el. Azután pedig elkerült egy beteg társadalomból egy egészsé- 
gesbe. Alig pár napja vagyok itt, de ezt már látom. Ez a társadalom egészséges. 
Otthon most a zöld órája van, ugye? Ha nem disszidálunk, most talán egy fogadá- 
son lennénk. Ámmaitot mint magas rangú diplomatát és neves jogászt bárhol szí - 
vesen fogadták a felsőbb körökben, no meg ő $eglliú Íldata fia és Ytöét Íldata 
unokaöccse, ez is számít. Sokat. Én még túl fiatal vagyok ahhoz, hogy igazán ne- 
vem legyen mint balerinának, de azért valamicske már van, és a családomnak an- 
nál inkább, öt jó nevű orvos, három ügyvéd, az egyik politikus — igaz, ellenzéki, 
de ebben a tekintetben nyílt a társadalmunk, a két oldal vezetői megjelennek 
együtt a társaságban. Én is ebédeltem már olyan asztalnál, ahol két miniszter ült. 
De önt, Komadhi úr, nem hívhattam volna meg. Bármelyik műsorvezető-kollégá- 
ját igen, ez elismert, népszerű foglalkozás, hát hogyne. De ön külföldi, és ez min- 
dent romba dönt. 

Kis szünetet tartott. 


— Itt a Testvériségben ezt nem is értik. Számukra mindenki, aki bekerült a Test- 
vériségbe, közeli rokonnak számít. Még a nyelvüket sem tudom, de úgy bánnak 
velem, mintha itt születtem volna. Ért engem, Komadhi úr? 

A riporter bólintott. 

— Hogyne. Sokan megállapították már, hogy a syyndof társadalom elzárkózik a 
külföldiektől. 

— Akkor sokan állapították meg rosszul — felelte a lány epésen. — A syyndor tár- 
sadalom nem egyszerűen elzárkózó, hanem velejéig rasszista. Mindenkit lenéz- 
nek, aki nem az ő képzeletbeli eszményüket testesíti meg. Ön felsőfokon beszéli a 
nyelvünket. Gondolom, tudja, milyen gúnynevet használnak a sűünfkra és az mit 
jelent. 

— Igen. Tudom. 

— Nos, a rasszizmus nem maga a baj. Csak egy tünete annak. A baj a diktatúra, 
ami feszültté, ingerültté, türelmetlenné teszi az embereket, és ez olyan dolgokban 
csapódik le, mint a rasszizmus. Valójában az, hogy én most itt vagyok és nem ott- 
hon, a rasszizmus következménye, kétszeresen is: a kormány utálja a saját népe 
szegény tagjait, és utálja a Testvériséget is. Valójában mindenkit utál. Ámmait 
nem is szegény és nem is külföldi, mégis utálják. 

nh-17 fontossági 


,, Csak leülsz vele beszélgetni, és úgy érzed, más világba csöppentél. Ahogy ő gon- 
dolkodik... egyszerre érzed azt, hogy mennyire végtelenül eredeti, és hogy ez ne- 
ked is eszedbe juthatott volna. " 


Hait Kirísz: 
Ninda, 
124. 


A tévébeszélgetés után, a lila órájában kezdődött a , csendes virrasztás az elüldö- 
zöttek tiszteletére? elnevezésű tüntetés a Léésyt parkban, jóval távolabb a kor- 
mányzati negyedtől. Az emberek leültek a fűbe és régi dalokat énekeltek, a Gala- 
xis vándorait, a Csillagfényt, a Világok benépesítését. A rendfenntartók nem lép- 
tek közbe, a csillagközi jogvédő szervezetek miatt a kormány kényes volt arra, 
hogy békés tüntetést nem szabad erőszakkal megzavarni, de amint valaki megálla- 
pította, ha a legkisebb lámpát bekapcsolták, nappali világosság támadt a rengeteg 
fehér egyenruha miatt. De ott voltak a tévések és a jogvédők is, ami elejét vette 
minden atrocitásnak. Bár mint az egyik szakértő elmondta a tévében, a hatóságok 
eddig elég toleránsan álltak hozzá a tüntetőkhöz, ami finoman mondva nem egé- 


szen egyezik meg a korábbi gyakorlattal. Csakhogy Kafndim magán érzi a Gala- 
xis tekintetét, és most óvatosak. 

HayYt Kyris neve ekkor még nem jelent meg transzparenseken, mert nem vittek 
transzparenseket. Erre másnap reggelig kellett várni, amikor folytatódott a tünte- 
tés a kormányzati negyedben, és most már az ő neve is ott volt, Ámmait és Niinda 
neve mellett. 

A két felnőtt továbbra is figyelemmel kísérte az otthoni eseményeket, Ninda to- 
vábbra sem. Neki Szindoria nem az otthona, jelentette ki megint. 

— Megértem, hogy így érzel — felelte Hait. — De az az érzésem, hogy az ottani 
események olyan fontosak, hogy annak is érdemesek a figyelmére, akinek nem az 
az otthona... még annak is, aki nem is járt soha Syyndoreián. 

— Nem -— ingatta Ninda lassan a fejét —, nem fontosak. Csak annak látszanak. De 
ez csak politika. A politika nem fontos. Mindegy, ki vezet egy országot. Az a fon- 
tos, hogy az emberek hogyan élnek. — A janníhaum szőnyegén játszó gyerekekre 
mutatott. — Árgaki fontosabb, mint Kiyreán akármilyen törvényei, mert ő egy iga- 
zi ember. Alig múlt húszéves és még csak beszélni tanul, hát igazán nem tehetett 
még semmi fontosat a Testvériségnek vagy a Galaxisnak vagy akármit. Kiyfeán 
parancsai nem emberek, csak halott szavak, amiket aztán az ervések meg a többi 
erőszakos, gonosz ember tölt meg tartalommal. 

— A politika befolyásolja, hogyan élnek az emberek. Syyndoteián nagyon is. 

—Igen. De mit befolyásol egy tüntetés? Vagy száz? Kiyfeán észre se veszi. 
Majd ha elkergetik, az fontos lesz, de az is csak akkor, ha utána nem egy teljesen 
ugyanolyan zsarnok kerül a helyére, mert az nem fontos, hogy a zsarnokot hogy 
hívják. Ami a zsarnokság felszámolásáig történik, az nem fontos. Az, hogy 
YYsleyt YYslin reggel kimegy a Zöld Ház elé és estig jelszavakat kiabál és rázza 
az öklét, az nem fontos. Hogy mit ír a táblájára, az nem fontos. Hogy mit gondol- 
nak az ervések, amíg nézik őt, az nem fontos. Hogy milyen az a lakás, ahová az - 
tán hazatér, hogy mit ad enni a gyerekeinek, hogy másnap kirúgják-e a munkahe- 
lyéről a tüntetés miatt, hogy van-e pénze közlekedésre, amivel bemegy dolgozni — 
ezek a fontos dolgok. Táblákra írják a nevemet? Hadd írják. Ha ezzel akarják töl- 
teni a szabadidejüket, tőlem nyugodtan. Nincsen az én nevemen semmi titkos, oda 
írják, ahová akarják. Ha azt gondolják, hogy ez segít, nyugodtan. Ha azt kiabál- 
ják, hogy , legyünk mind olyanok, mint Niinda, aki ki merte mondani az igazat", 
az nem fontos. Majd akkor lesz fontos, ha ez ad nekik erőt ahhoz, hogy Kiyfeánt 
elkergessék, de ebben nem hiszek. 

— Különös gyerek vagy te — sóhajtott Hayít. 

— Mi bennem a különös? 

— Ez a... ez a... ez a végtelen nyugalom! Én egy aránylag nyugodt természetű 
embernek tartom magam, bár Ámmait még nálam is nyugodtabb, kell a munkájá- 
hoz, hiszen sokszor tárgyal olyan emberekkel, akik egészen más állásponton van- 
nak, mégis közös nevezőre kell jutnia velük. De te még tízszer nyugodtabb vagy. 
Sőt ha azt veszem, hogy milyen körülmények között élt Ámmait egész életében, 


és milyen körülmények között éltél te, amíg ide nem kerültél, akkor te egymillió - 
szor nyugodtabb vagy. 

Ninda rámosolygott. HayYt mindig úgy érezte, ennek a gyereknek a mosolya 
olyan, mint egy ősöreg anyókáé, aki mindent tud és mindent tapasztalt. 

— Ami volt, elmúlt. Nincs jelentősége. Csak annak van, hogy itt vagyunk a Test- 
vériségben, és nem érhet el minket se az ervé, se a VÍLN, semmi egyéb szerve- 
zet, amit Kiyfeán még ki tud találni. És... nézz csak le a padlóra. 

HayYt odakapta a tekintetét. A padló ugyanolyan volt, mint bármikor máskor, 
pázsitot utánzó pasztellzöld foltok olvadtak lágyan egymásba. 

— Ez a padló harmincezer éve, az Aulang Laip építése óta itt van. Itt lesz még 
sok százezer évig, mert a Testvériség hosszú távra építi a hajóit. Talán egyszer- 
egyszer megváltoztatják a mintáját, de továbbra is járni fognak rajta a szúnik 
tak rajta a szúnik nemzedékei. A mi életünk csak egy pillanat a hajó életében. De 
bármilyen hosszú ideig létezik ez a hajó, az is csak egy pillanat Szúnahaum vagy 
a Galaxis bármelyik világának életében. S a csillagok élete is csak egy pillanat a 
Galaxis életében... Az a csillag, amelynek fényénél az ember megszületett, galak- 
tikus léptékben még alig mozdult meg azóta, amióta létezik az ember. Az ősi szú- 
ni mesék egy szóval kezdődnek, amit háromszor megismételnek. Lian, lian, lian. 
Idő, idő, idő. Mert az idő teszi a meséket mesévé. Egyszer majd talán mesévé ol- 
vad mindaz, amire az emberek emlékezni fognak Vüyrd Kiyreán uralmából, de az 
is lehet, hogy nem. Ki tudja? De az, hogy ez az uralom egyszer nemcsak véget ér, 
de el is merül a feledésben, az olyan biztos, mint hogy a világűr hideg, sötét és 
üres. 

HayYt mélyet sóhajtott. Ez a kicsi gyerek olyan, mint a dóöyllok, a régi króni- 
kákban emlegetett , elmondó emberek", akikről azt mondják, minden kérdésre 
tudtak válaszolni és irányt mutattak az embereknek. Csakhogy a dööyllok legen- 
dájában több a költői túlzás, mint az igazság. Ez a kislány pedig valóságos. Itt ül 
mellette, rakosgatja a hatszögletű lapocskáit az asztalon, és olyan bölcs, mint az 
öreg Rydőir bácsi. 

— Nem... Vüyrd Kiyfeán uralmából nem lesznek mesék. Ha él a Galaxisban em- 
ber, akiből egy nap mesék lesznek... az te vagy. 

nh-18 thabbuanoki 


,, Megkérdezték, tudom-e, ki volt az első, aki felismerte Ninda jelentőségét. Vissza- 
kérdeztem. Több mint ötszáz éve rajong érte a Galaxis, de volt már bárki, aki ezt 
csakugyan felismerte? " 


Szinensi: 
Ninda élete és tanítása, 
740. sómir 
Szuttigu 
Aulang Laip 
43616. dzsirat ukingahan 
720 


Minden úgy volt, ahogy a galaktikus atlasz rövid leírásában állt. Csakhogy Ninda 
nem olvasta el az egészet, elterelődött a figyelme, ezért váratlanul érte, hogy a si- 
vatag mennyire más volt, mint amire számított. Szindoria vörös sivatagján nevel- 
kedett és járt már sárga meg szürke sivatagokban, de Szuttigu sivatagja — fekete 
volt. 

— Ez az úgynevezett porszén — magyarázta Nikturu, az idegenvezetőjük, aki 
maga is szúni volt, a külképviselet munkatársa. Persze most ő is hazautazik az 
Aulang Laippal. — Szervetlen eredetű szén. A felszín nagy részét ez borítja. Ebből 
van Szuttigu bevételének fele. A másik fele a szén között nyomokban található 
ritka fémekből. 

A szuttigui kupolaváros a szénporsivatag fölé magasodó hegylánc lábára épült. 
A hegyek persze szürke kőzetekből voltak, nem szénből. A kupolának a sivatag- 
gal átellenes oldala a függőleges kőfalig nyúlt. 

— Azazhogy valójában az idegenforgalmon is jócskán keres ez a világ — tette 
hozzá Nikturu. 

Amennyire színtelen volt a sivatagban minden, a feketén és a szürkén kívül 
semmilyen színt nem lehetett látni odakint — olyan színes volt a kupolán belüli. 
Minden ház négy-öt emelet magas volt, mindegyik más színű és minden emelet 
más árnyalatú. Az egyik ház zöld volt, a legalsó szint sötét mélyzöld, a fölötte le- 
vő olyan zöld, mint a jograt héja, aztán fölfelé egyre világosabbak. A mellette le- 
vő kék volt, hasonló színezésben. Az alsó szint utcafrontján mindenhol üzletek, az 
utcák egészen úgy néztek ki, mint a suár üzletsorai, de itt sokkal díszesebb volt 
minden. Csakugyan rengetegszer használták a thammidakharan mintákat és a 
thabbuan stílus más elemeit, és az utcák tele voltak thabbuan nyelvű feliratokkal. 
Szuttigun él a galaktikus környék egyik legnagyobb thabbuan kolóniája, a nyolc- 
százezer lakos negyedrésze az, a többség pedig inerkta és horen. 


— El tudod olvasni? — kérdezte Nindát Hait, amikor az első thabbuan nyelvű fel- 
iratok szembejöttek. 

Ninda felmosolygott a kacskaringós betűkre, amik úgy néztek ki, mint egy hos- 
szú, összevissza tekergetett fonal. 

— Hogyne. Egydíres fhangímester vagyok, ismernem kell a rendes thabbuan 
írást is. Ez itt — intett egy sötétlila homlokzatú ház felé, ami előtt húsz-huszonöt 
asztalka volt meg székek, és emberek étkeztek — azt mondja, Szekhunturan An- 
nukhin rathakasz. Rathakasz éttermet jelent. 

— És a többi? 

— Hát az a tulajdonos neve. 

— Ja, értem. És beszélni is tudsz a thabbuanokkal? 

— Talán. Mindjárt megpróbálom. 

Ninda besétált az étterembe, Hait, Ámmaít, Szinensi, Rongami és Ángsauri kö- 
vette, a többiek már szétszéledtek a környéken. 

— Khano drant — szólította meg Ninda a bordó egyenruhás fiatalembert, aki az 
asztalsorok között lépkedett, mellén a cég emblémájával. 

— Khano drant — mosolygott a fiatalember, és végignézett a csoporton. — Egy 
asztalt szeretnének, ugye? Kérem, jöjjenek velem, ott hátul még vannak nagysze- 
rű, kellemes asztalaink. 

— Én csak... a thabbuan nyelvtudásomat szerettem volna kipróbálni. 

— Ó, az egészen más. Erre nem én vagyok a jó alany, mert csak néhány udvari - 
assági kifejezést ismerek, de azonnal utánanézek, itt van-e a főnök úr vagy valaki 
a családjából. Ők beszélik a nyelvet. Egy pillanat türelmet. 

S már el is sietett. De szinte azonnal vissza is jött. 

— Máris itt lesz a főnök úr. De nem ülnek le? Bizonyára kényelmesebb lesz. 

Hát leültek egy kis hátsó helyiségben, ahol egyetlen tízszemélyes asztal volt. A 
nagy ablak buja, zöldellő kertecskére nézett, amit minden irányból az épület falai 
vettek körbe. Emlékeztetett egy jandrira. 

Még le sem ültek, s beröppentek az ajtón a szokásos pincérrobotok, s elhelyez- 
ték az asztalon a tálakat, poharakat, palackokat, szakasztott úgy, ahogy az Aulang 
Laipon ülne le egy társaság beszélgetni. A helybeliek szemlátomást ismerték a 
szúni szokásokat. 

Néhány pillanat múlva belépett a főnök, idősebb úriember rövid, fehér szakállal, 
fehér lepelruhában, hasonlóban ahhoz, amit ünnepeken a szúnik vesznek a köntö- 
sükre. A bőre világos volt, a szeme kék, akárcsak Nindáé. 

— Szekhunturan Annukhin vagyok. Köszöntöm önöket házamban. 

Szúni nyelven beszélt, a hipnopédia adta könnyedséggel. 

— Ninda — volt a válasz. — Namin khom intan niafhat. 

— Ambé thond elan thabbuanthakkurídú — derült fel a főnök. — Ommétharan 
dhrien imszond enthan? 

— Hien — bólintott Ninda. — Szumb iheszt antaut fhangídríszáná inkhiembhaman. 


— Órim, órim — bólogatott a főnök derűsen, és helyet foglalt az egyik széken. — 
De talán jobb lesz, ha mégis szúni nyelven beszélünk, mert amint látom, vendége- 
im közül egyedül te érted a nyelvünket, ifjú fhangímester. 

Szinensi megrázta a fejét. 

— Jokhtin — mondta. — Ilet khamrut szí fhangíkhom émun. 

— No lám. Ilyen népszerű a fhangi a szúni gyermekek körében? 

— Nem annyira — nevetett Ninda. — Csak mi ketten foglalkozunk vele. A barát- 
nőm neve Szinensi. Ő még nem tette le a dírvizsgát, de pár napon belül meglesz. 

— Megvallom, jómagam nem értek sokat a fhangíhoz. Az én családomban senki 
sem filozofikus természetű. Mi üzletemberek vagyunk, éttermeket, szállodákat 
működtetünk több világon. 

Ninda mosolygott. 

— Elterjedt tévedés, hogy a fhangi egy filozófiai rendszer. 

— Mert nem az? Mi hát akkor, fiatal mesterem? 

— Egyszerűen a gondolatok rendszerbe foglalásának egy eszköze. A raktárkész - 
leteidet is könyvelhetnéd vele — csak persze azt rábízod a számítógépedre. Írhatsz 
fhangíban szerelmes verset vagy fantasztikus novellát is. Sokan megtették már. 

— No lám csak. Máris tanultam valamit. Köszönöm. 

— Nindától mindenki mindig tanul valamit — jegyezte meg Ángsauri. — Ő olyan, 
mint egy tanító. A tnabbuan hagyományban is megvannak a régi tanítók, akik me - 
séltek az embereknek? 

— Ó, hogyne. A régiek és a mostaniak is. A thabbuan kultúra nemcsak a fhangi 
útján fejezi ki az emberi gondolkodás sokrétűségét, hanem egyszerű szóbeli köz- 
léssel is. Nálunk az a szokás, hogy minden hetedik nap estéjén összegyűlünk, és 
mesélünk egymásnak. Régi történeteket, meg újabbakat is. 

— Hetedik nap — suttogta Ángsauri. — Miért éppen a hetedik? 

Szekhunturan Annukhin töltött magának egy kortyot a thabbuan gyümölcsléből, 
ami egészen más volt, mint a szúni, Ninda már megkóstolta. Ízletes volt. 

— Hát ezt bizony nem tudom, és amennyire megítélhetem, nem tudja senki más 
sem. Nagyon régi szokás nálunk, hogy az időt hétnapos egységekre osztjuk, és az 
utolsó nap estéje a hagyomány szerint ünnep. 

A szúnik zavartan néztek egymásra. Aztán Ninda feltalálta magát. Ha ez a thab- 
buan úriember nem tud arról, hogy a szúniknál szakasztott ugyanígy van, akkor ez 
nyilvánvalóan egyike a Testvériség titkainak, és akkor nem fedhetik fel őelőtte 
sem. 

— Hallottam, hogy a thabbuan kultúra nagyon régi — mondta. 

— Igen, így van, ifjú mesterem. Az egyik legöregebb a Galaxisban. Azokról a 
kultúrákról, amik az úgynevezett második galaktikus népvándorlás előtt már lé- 
teztek, lehetetlenség megmondani, milyen öregek, mert a legtöbb korábbi ismeret 
elveszett. A thabbuan és a szúni kultúra is ezek között van. Ennél részletesebb is - 
mereteim sajnos nincsenek, én csak egy fogadós vagyok, nem történész. De ha 


beszélni szeretnél egy thabbuan történésszel, azt pillanatok alatt meg tudom olda- 
ni. Az unokaöcsém történész, és nincs 15 messze. 
— Örülnék neki — mosolygott Ninda. 

nh-19 Therra 


,, Népünk életadója, örök otthonunk, kísérj el minket! Föld anyánk, kísérj el min- 
ket!" 


Ílgaszaumi, 
Terra-sóhipun, 
R94! rind, 1389. sómir, 4311. singir 


A város igazán szép volt. Hait és Ámmaít együtt maradt, a gyerekek szaladgáltak, 
megnézték az üzleteket, a parkokat, fölmásztak a hegyoldalra felkúszó kis sikáto- 
rokban, ahol sokhelyütt csak akkora távolság volt a házak között, hogy két ember 
elfért egymás mellett. Haitot leginkább a Dfypi-hegyvidék városkáira emlékeztet- 
te, csak hát ez persze kupola alatt volt. A sikátorokban mindenfelé eldugott étter- 
mek mérete viszont inkább az Aulang Laipra hasonlított: egészen aprók voltak. 
Még olyant is találtak, ami egy kis teraszon elhelyezett egyetlen nyolcszemélyes 
asztalból állt, s a teraszra nyíló ajtó mögött egyenesen a szintén parányi konyhába 
lehetett belépni. 

De csak három gyerek szaladgált a városban. A negyedik ott maradt az étterem 
hátsó szobájában egy szintén fehér lepelbe öltözött, fekete szakállú férfival, aki 
ugyan édeskeveset értett szúni nyelven, de annál többet tudott a thabbuan történe- 
lemről. Szammithuran Kharandinak hívták. 

— Mint történész természetesen tisztában vagyok a szúni történelemmel is... 
már amennyit a néped nyilvánosságra hoz belőle — mosolyodott el. — Persze nem 
tudhatom, hogy ők maguk mennyivel tudnak többet, hiszen valójában minden nép 
történelmének hosszabb-rövidebb része feledésbe merült. Ez elkerülhetetlen, hi- 
szen lehetetlen mindent feljegyezni. 

Ninda az Ílgaszaumi Hatodik súrangirjára gondolt, ahol sok milliárd szúni életé- 
nek minden említésre méltó mozzanata meg van örökítve, és a saját , családi" sié- 
hongjára, aminek Szinensi már gondjaiba vette a kezelését, és rendszeresen fel- 
jegyzi benne Ninda életének jeles eseményeit, vagyis hát amiket ő annak tart. És a 
mondásait. Állandóan talál az ő szavai között valami olyasmit, amit meg kell örö- 
kíteni. 

— Létezett egy világ, ahonnan az egész emberiség származik. Ez biológiai szük- 
ségszerűség, mert az egész Galaxisban élő összes ember egyetlen fajba tartozik. A 


thabbuanok emlékeznek erre a világra, és ha kérdeznek minket róla, el is mond- 
juk. 

— Mit tudtok erről a világról? — kérdezte Ninda. Teljesen megdöbbentette, hogy 
Ősi Föld emléke nem csak a szúnik körében él. 

— A neve Therra vagy Ertha volt, vagy legalábbis a thabbuan nyelv kiejtési sza- 
bályai szerint így alakult át az eredeti név, bármi légyen is az. A két név természe - 
tesen ugyanaz. Thabbuanul erra annyit jelent, mint termőföld, talaj, ezt a szót 
talán ismered is fhangítanulmányaidból. Ez kaphatott egy thi előképzőt, aminek 
jelentése , rajta", így jött létre a Therra név, és ennek változata az erra-thia 
összevonásából keletkezett Ertha. Bocsáss meg, természetesen téged nem a nyel- 
vészeti vonatkozások érdekelnek. Azért említettem Therrát, mert hagyományaink 
szerint a szúnikkal együtt indultunk el onnan, azazhogy akkor még persze nem lé- 
tezett külön thabbuan és szúni nép. Hogy milyen nép voltunk így együtt, arról s0- 
kat vitáztunk már, de körülbelül uralkodónak azt a nézetet tekinthetjük, hogy sem 
a thabbuan, sem a szúni nyelv nem tekinthető az akkor használt nyelv egyenes 
folytatásának, ahogy a két nép szokásai, hagyományai sem. Útjaink igen korán 
szétváltak. A te őseid egy olyan terület felé indultak, amit thabbuan nyelven Szot- 
hé-andúthinak hívnak, és ott hosszabb ideig éltek néhány világon, egymás után 
vagy egyszerre, nem tudjuk. Aztán ezek elpusztultak egy sor háborúban, és a né- 
ped azóta hajókon él, saját világot nem alapított többé. Az én népemnek is volt 
egy világa, Szikhannan-íthíi, de ez nem háborúban vált lakhatatlanná, hanem ter- 
mészeti katasztrófa folytán. A háború ezt követően ért el minket. Azóta nekünk 
sincsen saját világunk, de mi más népek világain telepedtünk le mint kisebbség. 
Sok nép él így a Galaxisban, valójában a galaktikus nemzetiségek háromnegyede 
úgy él, hogy egyetlen világon sem alkot többséget. A ti életmódotok egyedülálló a 
Galaxisban, a miénk nem. 

Hat ukingahan, gondolta Ninda. Kilenc fínirruganig már három év sincsen, és 
otthon lesz a Felhőben, amiről egyetlen thabbuan sem tudja, hogy létezik. 

— Therra. . . létezik még? 

— Erre kétféle álláspont van. A szúni történészek azt állítják, hogy Therra azo- 
nos a Sagindra Köztársaságban található Terga vagy Tirka nevű világgal, de senki 
sem végzett vizsgálatokat ennek bizonyítása érdekében — voltaképpen azt sem 
tudjuk, hogyan lehetne ezt bebizonyítani. A thabbuanok szerint azonban az eredet 
világát a Szothé-khottori vidéken kell keresni. Természetesen emberi életnek és 
tevékenységnek léteznie kellett rajta már az első kirajzás előtt, méghozzá fejlett 
műszaki civilizációnak kellett lennie, máskülönben nem lettek volna képesek hi- 
pertéri utazásra, sőt semmilyen űrutazásra sem. Csakhogy az első kirajzás óta leg- 
alább százezer galaktikus év telt el... hogy is tudom rávenni a fordítógépet, hogy 
átszámítsa a te időszámításodra. . . 

— Ne mondd, hogy galaktikus év, csak a számot és azt, hogy év. 

— Á, értem. Tehát legalább egymillió-háromszázezer év. Most mennyit mon- 
dott? 


— Egymillió-háromszázezret. 

— Ó. Szép nagy szám. Nos hát, a legendák tizenkét nagy kirajzásról beszélnek, 
amik több galaktikus évezreden... bocsánat, több tizenháromezer éven át keresz- 
tül folytak le. De erre semmilyen bizonyíték nincsen, ez nem több legendánál, és 
a tizenkettő amúgy is gyanús szám, ez egyike a régi legendákban gyakran szerep - 
lő , mágikus számoknak", matematikai okokból. Annyi bizonyos, hogy nagyszá- 
mú kirajzás volt, hosszú időn keresztül. Biztosak vagyunk benne, hogy az első és 
az utolsó kirajzást olyan hosszú idő választotta el egymástól, hogy az otthon 
maradottak és a már távozottak is történelmi távlatnak élték meg, feltehetően 
egész népek alakultak ki és szűntek meg ezalatt. 

— Miért történtek a kirajzások? 

— Most olyat kérdeztél, amiről nincs véleménykülönbség. Mindenkinek meg- 
győződése, hogy azért, mert emberek vagyunk. Az emberi faj örök tulajdonsága a 
fejlődésre, változásra törekvés, és hogy minden helyzetben boldogulni akarunk. 
Nyilván az egyes egyének azért döntöttek amellett, hogy felszállnak egy hajóra, 
mert régi lakóhelyükön nem boldogultak, máshol akartak szerencsét próbálni. 
Minden bizonnyal millió és millió ember fontolgatta hosszú időn át, hogy elindul- 
jon-e, amíg végül elindult — és nyilván sokkal többen voltak, akik nem indultak el. 
Nem tudjuk, hogy az utolsó kirajzás után maradtak-e emberek Therrán, és ha 
igen, jelentős számban-e. Ha nem, és a szúnik helymeghatározása helyes, akkor 
azóta kellett odaérkezniük újabb telepeseknek, hiszen az a világ ma lakott. A 
thabbuanok helymeghatározása nem jelöl meg konkrét világot, csak egy galakti- 
kus környéket, ahol több természettől lakható világ is van. Ezek közül bármelyik 
lehet Therra. 

— Hová mentek Therráról? 

— Erről is nagyon sokat vitatkoztak a történészek. Körülbelül ezer világot jelöl- 
tek meg mint a kirajzók feltehető első számú célpontjait. Valóban úgy néznek ki, 
mint ahol ősidők óta élnek emberek. Ha ezeket a világokat berajzoljuk a térképre, 
akkor egy szabálytalan térbeli alakzatot kapunk, aminek belsejébe esik Therra 
mindkét feltételezett helye. Ha bármelyikkel nem így lenne, felül kellene vizsgál- 
ni az elképzelést. 

Kharandi a zsebébe nyúlt, elővett egy suagot — az ő nyelvén akhanit —, és né- 
hány mozdulattal elővarázsolt egy listát. 

— Tudok neked adni néhány művet, amik ezekkel a korszakokkal és eseménye - 
ikkel foglalkoznak. De természetesen én magam is örömmel a rendelkezésedre ál- 
lok, ha később is szeretnél még beszélgetni. 

— Köszönöm — mondta Ninda. — Igen, szeretnék. 


201. 


nh-20 úld 
,, Az egyedüllét és az együttlét között ugyanaz a különbség, mint egy kavics és egy 
ember között. " 


Ninda: 
A fény lúmái, 
354. 
Aulang Laip 
43616. szahut nendihilgan 
350 


— Bal lábbal kezdünk — mutatta Ángsauri —, balra és előre lépünk egyet, aztán 
jobb lábbal utána. Most ballal hátra egyenesen, és a jobb lábbal balra. Negyedfor- 
dulat. Eddig világos? 

Hait nevetett. 

— Hé, én táncosnő vagyok, ha elfelejtetted volna, ennél sokkal bonyolultabb tán- 
cokat is tudok. 

— Hing-hing, és igazán be is mutathatnád már, szerintem mindenkit érdekel. Ez 
itt a jannihaum. 

— Hogyhogy a janníhaum? Ez egy park. 

— Ezt nem helynévnek kell érteni, ez egy mondás. Azt jelenti, hogy mind 
összetartozunk. Aulang Laip gyermekei vagyunk mindannyian, és mindenkit ér- 
dekel, hogy a többiek mit tudnak, mire képesek. 

— Hát ami azt illeti, én egy Vysujt nevű külváros gyermeke vagyok. 

— Én meg Lüakőáú DWrm negyedében születtem — szólalt meg Ninda. — Mit 
számít az? A törzsszövetség tagjai vagyunk. Amit te csinálsz, az az egész Testvé- 
riséget érdekli, ahogy az is, amit Ángsauri csinál. 

— Amit pedig te csinálsz, az meg Syyndoreiát érdekli. Látod, veled kapcsolatban 
ők is megvalósították a törzsszövetséget. 

Ninda mosolygott. Ő nem gyakorolta a tánclépéseket, mert már ismerte ezt a 
táncot. 

— Ugyan. Nem én érdeklem őket. Mindegy nekik, hogy én magam mit csinálok. 
Nekik az a fontos, hogy mit lehet felhasználni a politikai céljaikra. Ostobaság az 
egész. 

— Hát ezt én nem annyira hiszem. 

— Hogy ostobaság, vagy hogy az nekik a fontos? 

— Valójában egyiket sem. Igen, tudom, mit gondolsz a politikáról. De vannak 
otthon... Syyndoreián emberek, akik igenis bíznak benned. Ne a politikusokra fi- 
gyelj, hanem őrájuk. Azokra az emberekre, akiknek te adsz reményt. 


— Reményt? Mire? Hogy él valaki a Galaxis egy távoli sarkában, aki kimondja, 
hogy ők nyomorognak és bántalmazzák őket? Sokra mennek vele. 

— Lehet, hogy többre, mint gondolod. Azt érzik, hogy nincsenek egyedül. 
Vannak, akik odafigyelnek rájuk. 

Ninda megcsóválta a fejét. 

— Rosszul teszik, ha egy gyerekbe vetik a reményüket, aki amúgy még messze is 
van és nincs is köze Szindoriához. Persze tudom, tudom... a bajba jutott ember 
minden reményt megragad. Hogyne tudnám. Csak a hiú remény sokszor rosszabb, 
mint a semmilyen remény. Abban legalább nem csalódnának. Bennem viszont 
csalódni fognak, mert nekem semmilyen eszközöm nincs arra, hogy javítsak az 
életükön. 

— Ezt nem is várják tőled. Ez olyan felelősség lenne, amit te nemcsak azért nem 
vállalhatsz, mert gyerek vagy, mert szúni vagy, mert messze vagy. Ezt egyetlen 
ember semmiképpen sem vállalhatja. Senki. Bárkitől képtelenség lenne ilyet el- 
várni. 

Nindát ekkor hívta Fondzsahut. Azt kérte, menjen el hozzá. Ninda tehát elsétált 
az 5-sigo szektorba. Fondzsahut kis szobájának közepén a levegőben ott feküdt 
Ninda saját úldja. 

Kicsi volt, három oktávos. A billentyűk is keskenyek voltak, Ninda ujjaihoz 
méretezve, így az egész hangszer nem volt hosszabb huszonöt sudríginnél. A bil- 
lentyűk fölött a kis színes gombok. Tíz különböző színű, kerek kis gomb a hang- 
szín kiválasztásához, s mellettük a többi: a likarantahu, az ongsédzsari, a sior ke- 
zelőgombjai. Ezek is tízen voltak. 

— Csak a legszükségesebb — mondta Fondzsahut. — Száz éven belül már nem 
fogsz tudni játszani rajta, mert megnő a kezed, de a tudásod gyorsabban. Akkor 
majd kell egy nagyobb, ami többet tud. 

Ninda megilletődve simogatta végig a hangszert. A burkolat fehér volt, és a fel- 
nyitott fedőlap belsejében megjelent egy kotta. Ninda rámosolygott a tanárára, 
megérintette a gombot, kihúzta az ülőkét, helyet foglalt, és ráillesztette ujjait az 
első akkordra. 

— Ez a Szahannu kottája — állapította meg. 

— Igen. Játszd el. 

Ninda lenyomta az akkordot, s az gyönyörű szépen megszólalt. Pá-ká-dé. Aztán 
továbblépett, ahogy a kotta mutatta, bár nagyjából fejből tudta már a dalt, de in- 
kább a kottára bízta magát. Egyetlen mati alatt véget ért. Egyszerű, rövidke kis 
gyerekdal. 

— Jól van. Szép volt. 

— Nem volt szép — vitatta Ninda, és a kottára mutatott. — Itt melléütöttem, gé he- 
lyett dzsít játszottam, és a negyedik-ötödik ilkiben végig túl mélyet nyomtam. 

Fondzsahut mosolygott. 

— Amíg az ember tisztában van a hibáival, addig nagy baj nem lehet. Hát akkor 
próbáld meg újra. 


Ninda bólintott és lenyomta a pá-ká-dét. 

Már néhány limli óta gyakorolt, amikor megszólalt a suagja. Kerszina volt, a 
törzse haundihúmatja. 

— Ászanargi anyánk úgy érzi, nem lesz ideje kivárni a hazaérkezésünket. 
Néhányan a szűkebb családból elindulunk vele egy kishajóval, hogy láthassa még 
a Sínisuált. Amikor hazaértek, alighanem első feladatod a dzsuór lesz. 

— Én ne menjek veletek? — kérdezte Ninda együttérzően. 

— Jaj, dehogy — felelte Kerszina riadtan, és letette. 

Fondzsahut megcsóválta a fejét. 

— Ez rossz kérdés volt. A dzsuór nem kísérheti el a dzsuódirt, amíg az él, mert 
az olyan lenne, mintha sürgetné. Te majd akkor léphetsz színre, ha ő már egyesült 
a Fényekkel. Nem is tudtam, hogy dzsuórfelkérésed van. 

Ninda fanyarul elmosolyodott. 

— Sinnarszési jobban szerettem lenni. 

— No lám. Milyen sinni volt? 

— Hogyhogy milyen? 

— Sokféle szertartás szerint lehet nálunk házasságot kötni. A miénk az a változat 
volt, amikor a sinnarszési meggyőzi az Őrzőt, hogy a házasulandókat az egész 
Testvériség el fogja kísérni útjukon. 

Ninda bólintott. 

— Áhi Hingaulí-angséti, sérurangilhópun Sínisuáli — idézte a szöveget. 

— S ezt még mindig tudod? Mikor volt? 

— Két éve. Persze hogy tudom, meg kellett tanulni. 

— No persze, jól fogó, fiatal fejed van. Ezért tudsz ennyi mindent megtanulni 
egyszerre. 

— Súraríhongi-siamdíi jull Ikkíran-szinné-Hangé — mosolygott Ninda. — A tanu- 
lás szelleme a handika mitológiában, a Dzsimbá-hangenando hegyen él egy kuny- 
hóban, és ő Hangillíszan-rind-Angé szunn Áharahangídíi, a tudás szellemének első 
segítője. A második segítővel, Ílgillinszauhuattan-dzsembil dimd Garhakaranníval 
együtt ők alapították Hangilaorant, a legenda szerint. 

— Aha, szóval hangin-fiengéni is vagy? 

— Még csak tanulok. 

— A második segítő minek a szelleme? 

— Ílgillinszauhuattan a felfedezés szelleme, ő segíti mindazokat, akik olyasmikre 
akarnak rájönni, amit előttük még senki sem tudott, ismeretlen természeti törvé- 
nyeket vagy új világokat akarnak felfedezni. Súraríhongi azokkal foglalkozik, 
akik olyasmit akarnak megismerni, amit mások már tudnak, csak ők még nem ta- 
nultak meg. Tehát hangin-fiengéni is őáltala lehet az ember, meg sinnarszési meg 
minden ilyesféle. 

— Hát Ílgahan hol marad? 

Ninda felvonta a szemöldökét. 


— Úgy látom, most én tudtam olyat mondani, amit nem ismersz — nevetett Fon- 
dzsahut. — Ő a szertartások szelleme. Én távol vagyok attól, hogy valaha hangin- 
fiengéni legyek, nem is volt soha ilyen ambícióm, csak hát szeretek olvasni és ez 
meg az néha megragad a fejemben. De a teljes nevét bizony meg nem tudnám 
mondani... — Elővette a suagját. — Ílgahan-hank-Ríruhumdzsian imb Liemléni- 
hémuat. Gondolom, te ezt egyből meg tudod jegyezni. 

Ninda önkéntelenül bólintott. 

nh-21 terraformálási 


, Amikor még dzserang voltam, semmit sem tudtam a családról. Amióta szúni va- 
gyok, nemegyszer eszembe jut: vajon a többi dzserang tudja, mi a család? Ugy, 
ahogy mi tudjuk? " 


Ninda: 
Életem egy falevélen, 
74. sómir 
Aulang Laip 
43616. nodzsat nesszihuran 
352 


— Már csak kétezer érangra vagyunk Sasszákentől — ujjongott Ilgá, amikor bemen- 
tek az iskolába. 

— No, azért a Galaxis legtöbb országa elférne abban a kétezerben — jegyezte meg 
Szinensi. 

— Bőven — felelte Fendria. — Nem hiszem, hogy lenne ország a Galaxisban, ami- 
nek a két legtávolabbi naprendszere ezer érangnál messzebb lenne egymástól. De 
persze egy hosszújáratú hajónak kétezer érang csakugyan nem nagy távolság. 

— Tényleg — kérdezte Ninda —, ha a namindanra minden hajónknak vissza kell 
térnie, akkor nem távolodhatnak nagyon messze a Felhőtől, igaz? 

— Hát azt éppen nem mondanám, hogy kell — ült le Fendria, ezúttal székre. — 
Csak nem szokás távol maradni a namindanról. Ha valaki nem akar részt venni az 
ünnepségen, otthon is maradhat, nem tartunk népszámlálást, hogy hányan táncol- 
nak a Jarragerti lábánál. De egy egész hajó aligha dönt így. Valaha persze, amikor 
a Felhőt még nem fedeztük fel, a hajóink bekalandozták a Galaxis minden táját, 
de aztán a Jaussza rábukkant a Felhőre és Szúnahaumra. A hajók továbbadták 
egymásnak a hírt, és a Szúnahaum-silgisszónaringi úgy döntött, hogy gyarmato- 
sítjuk. Az első hajó, ami leszállt a Jaussza után, a Hengil Szúmandi volt, ami már 
az átalakításhoz szükséges felszerelést vitte, alig öt évvel később. S aztán évente 
érkezett egy hajó, összesen húsz. Ezek végezték el az átalakítás első lépéseit. 


Fendria közben elindított egy filmet a fali kivetítőn. Egy hajó érkezett Szúna- 
haum sivatagja fölé, a Sínisuál adta sárga megvilágításból láthatóan Szúnahaung- 
aur belsejében. Ez nem kereskedőhajó volt. Sokkal nagyobb. Nem is szállt le, 
csak kinyitotta hatalmas tifongjait, és ezrével szálltak ki a kishajók, szétrepültek, 
végig a környék fölött, s ömlött belőlük a sirtinpor meg a víz, és dobálták a 
kapszulákat. 

— Mint máshol is, első lépésben azok a növények csíráztak ki, amiknek nem kell 
oxigén — mesélte Fendria. — Az andaragi típusú fűfélék, a sotte és harrugi gom- 
bák. Ezek megkezdték az oxigéntermelést, és ugyanekkor elkezdtük kifeszíteni a 
térfüggönyt, hogy a kezdetleges légkör együtt maradjon. A lakható terület eleinte 
egészen kicsiny volt, és nem élt még rajta senki. Aztán kezdtük fokozatosan tágí- 
tani. Egy évezred alatt Szúnahaungaur elért az egyenlítőtől a Dzsisszá-peremig, és 
a kör negyedrészét elfoglalta. Ekkor jött az átalakítás második fázisa. Nagy terüle - 
teket fogtunk térfüggönybe, letelepítettük az oxigéntermelő fajokat, és már csak 
annyit vártunk, hogy kizöldüljenek, aztán elkezdtük az előző területekről átültetni 
a nagy, lombos fákat. A második évezred végére Szúnahaungaur körbeért a Síni- 
suál alatt, bár a hegyekben még nem volt elegendő levegőnk, sőt a gyerekeknek és 
az idősebbeknek dombokra sem volt szabad felmászni. De azért már elkezdtük 
betelepíteni világunkat, persze csak azután, hogy megalkottuk az időjárás-szabá- 
lyozó rendszert, az első néhány száz csatornát, a harmatgyűjtőket és a visszafor- 
gatókat. Aztán jöhetett, hogy kényelmessé tegyük, és lassan tágítsuk is Szúnaha- 
ungaur körét a Hideg-félgömb felé. 

— Vagyis mindössze kétezer év alatt lakható lett — álmélkodott Ninda. 

— Nagyjából igen, de ne feledd, hogy mi csak egy keskeny sávot tehettünk lak - 
hatóvá. Az olyan világok, mint Szindoria, egész felszínükre kapnak napfényt, az 
azért sokkal nagyobb munka. Szúnahaumnak csak a Dzsisszá-oldalán van fény, és 
annak a nagy részét képtelenség átalakítani. Sok milliárd éve folyamatosan bom- 
bázza a sugárzás, és a világ kialakulásával járó intenzív vulkanizmus soha nem 
állt le. Majd meglátjátok. Föl lehet menni oda, csak egy kicsit bonyolult. 

Ángsauri fölnevetett. 

— Én már jártam ott. Téged is fölviszlek, Ninda. Amíg Dzsisszáfauron nem jár- 
tál, nem jártál érdekes helyen. 

— És mi van Séninnauron? — kérdezte Ninda. 

— Séninnaur ugyanolyan, mint a Galaxis lakatlan világainak kilencvenkilenc 
százaléka. — Fendria kivetítette Séninnaur szürke, hideg sivatagját. — Egyetlen do- 
logban különbözik. Figyeld meg, mennyire sima a felszíne. — Ninda bólintott. — 
De nem mindenütt. A hegyek itt is hegyek, a kevés kráter pereme itt is kráterpe - 
rem, a domborzati viszonyok nem különlegesek. A sima területek attól azok, hogy 
a kőzeteket sok millió humendzs súly préseli össze — minden tizenkét évben egy 
évig. 

Ninda elmosolyodott. — Hát persze. A hajóink. 


— Minden hajónak megvan a kijelölt helye Séninnauron. A hajócsaládok mindig 
együtt helyezkednek el. A mi helyünk a Fennir-síkság szélén van, a Raurgí-fennir 
hegy lábánál, a szülőhajónk elgi oldalán. 

— Hát a hajóknak is van családja? 

— Természetesen. Az Aulang Laip első lakói a Dzsaurgá Halgariról érkeztek, 
ezért az a szülőhajónk. Amikor a népességük megközelítette az engedélyezett ma- 
ximumot, a hilluhin-fódarangi kiutalta nekik a hajóépítő-műhely következő hajó- 
ját. Ők nevezték el Aulang Laipnak, a fáhaut háborúk egyik hőse után. — Váltott a 
kép, a síkságon megjelentek a téglatest alakú, hatalmas szürke hajók. — Tőlünk 
elgi irányban van az első hajógyerekünk, a Sédauni, tőle séninre a Hinnu Hóran- 
gi, aztán ez itt a Szinná Raurt, ez a Dzsimmun Ángragi, ez pedig a Szengur Sziha- 
rongi. És itt, dzsisszá irányban a legújabb gyerekünk, a Síolg Hanturi. De a család 
tovább is van. A Sédauni két gyereke is itt van a képen, a Sziammá és a Jalligírin. 
Ha pedig egy kicsit errébb fordítom a képet, akkor láthatod a nagyszülőhajónkat, 
a Fuangréhut, és a többi gyerekét, a Himborit, a Hisszin Szífarunit, a Liargan 
Dzsahandét és a Nesszin Fónirdot. Ezek a Himbori gyerekei, a Jaurgi Himbori, az 
Ongdzsé Himbori és a Szinengan Himbori, és a Nesszin Fónirdnak is van kettő, az 
Ílargisz Hauri és a Fuaten Hauri. 

— De a szülőhajónk testvéreinek nincsen mind gyereke? 

— Nincs, mert a hajókkal is előfordul, hogy nem születik gyerekük. Egyszerűen 
azért, mert az emberek jönnek-mennek, hol újak költöznek egy hajóra, hol elköl- 
töznek onnan, születnek és meghalnak. Ha ennek a folyamatnak az a következmé - 
nye, hogy egy hajó népessége hosszabb ideig nem éri el a befogadóképességét, 
akkor a hilluhin-fódarangi nem ad nekik új hajót. Az Aulang Laipnál a felső határ 
huszonötezer fő. Nem vagyunk messze tőle, huszonháromezer-hatszáznégyen va- 
gyunk, de a számítógép nem a pillanatnyi népességet figyeli, hanem a mindenkori 
változásokat, és aszerint jósolja meg, hogy szükség lesz-e új hajóra. Amíg elfé- 
rünk mindannyian, addig nem fog elköltözni ezer ember innen csak azért, hogy ne 
ezen a hajón éljenek, hanem egy másikon. Márpedig minimum ezer ember mindig 
kell egy új hajóra. Ezer felnőtt, a gyerekeikkel. Amíg nem jelentkeznek ennyien, 
addig az új hajót nem állítják üzembe. 

— Milyen közel állnak egymáshoz — nézte Ninda a képet. 

— Nem pocsékoljuk a helyet, lesznek a hajóink még sokkal többen is. Annyi a 
hely, hogy az aungirok éppen be tudjanak szállni a hajók közé, automatika irá- 
nyítja őket, az hajszálpontosan kormányoz. Két hajó mindig úgy áll egymás mel- 
lett, hogy a kijáratok ne legyenek fedésben, így egyszerre mindkettőnek közleked- 
hetnek az aungirjai. Ha kilépsz egy oldalzsilipen, rövidebb idő alatt jutsz el a 
szomszéd hajóhoz Séninnaur talaján gyalogolva, mint amennyi idő alatt űrruhát 
vettél. 

Ninda tudta, hol vannak az oldalzsilipek, falitábla mutatta a suarihunban. Mind- 
két oldalon kettő-kettő, nagyon bonyolultak, dupla rendszerűek. Le kell menni a 


suarihunból a suár alá, ki kell zsilipelni a külső héjba, aztán a héjból kell kizsilip - 
elni a szabadba. Végtelenül ritkán használják őket. 

,, Millió és millió világ van a Galaxisban, ahol mostoha körülmények között te- 
remtett életet az ember. Emberek élnek, állatot tartanak, növényeket termesztenek 
örök télben. De örök nyárban is, ahol mindent kiéget a napsütés, ha nem vigyáz- 
nak. Élnek emberek abroncsvilágokon, ahol két lakhatatlan félteke között keskeny 
sávban virul az élet. De nincs még egy olyan világ, mint az Abroncsvilág. " 


Szinensi: 
Szúnahaum és a Galaxis, 
87. 
Syyndoreia 
Kafndim 


57. $yyllu 33. 
a piros órája 


Az első tíz napban a Nincs Kegyelem háromszor támadott meg ervéseket. Első al- 
kalommal egy járőr négy tagját megsebesítették, de csak egyikük sérült meg sú- 
lyosan. A második támadásnál ketten életveszélyesen megsebesültek, ketten sú- 
lyosan. A harmadik támadásban a terroristák felrobbantottak egy járőrkocsit, de 
abban nem ült senki, a személyzet éppen a szomszéd utcában tartózkodott. Mind- 
háromszor érkezett egy üzenet a sajtóba, de csak a külföldi orgánumok adták le. 
Mindhárom alkalommal a Nincs Kegyelem vállalta magára az akciót. A robbantá- 
sos merénylet után azt közölték, hogy tudták, hogy a kocsi üres, és felrobbanthat- 
ták volna akkor is, amikor négy ember ült benne, de ezzel akarták kimutatni, hogy 
ők nem könyörtelen gyilkosok, és az előző két merényletnél is meg tudták volna 
ölni az embereket, de nem tették. 

Senki sem hitte el, hogy ők nem könyörtelen gyilkosok. Senki sem akadt a köz- 
véleményben, sem a kormányoldalon, sem az ellenzéknél, aki a terroristákkal ro - 
konszenvező nyilatkozatot tett volna. Úgy tűnt, elszigetelten állnak. A társadalom 
egyöntetűen elítélte őket, de nem egyformán, a negatív megnyilatkozások többfé- 
lék voltak. A megkérdezett közemberek elsősorban a gyilkosságot és az erőszakot 
ítélték el, s a középosztály körében eddig nem túl népszerű RV némi rokonszen- 
vet nyert azáltal, hogy a megtámadott ervések végeredményben csak emberek 
voltak, nekik is volt családjuk, gyerekeik. De elhangzott olyan vélemény is, hogy 
maga az RV mint szervezet sem felelős a társadalom bajaiért, és értelmetlenség 
őket okolni, büntetni. 


Az ellenzék egyik fő problémája volt — természetesen a sértettek iránti 
együttérzés kimutatása mellett —, hogy a terrorszervezet a legrosszabb utat válasz- 
totta a problémák rendezése iránti törekvésében, mert erőszakkal problémát meg- 
oldani nem lehet. Az ellenzéki pártok elhatárolódtak a Nincs Kegyelemtől, külön- 
külön nyilatkozatokban jelentették ki, hogy terroristákkal, bűnözőkkel nem 
vállalnak közösséget. 

Sóövihy kormányszóvivő első sajtótájékoztatóján rossz hangot ütött meg, 
burkoltan meggyanúsította az ellenzéket a terroristák támogatásával. A közfelhá- 
borodást a tüntetők fejezték ki, akikről a kormány látványosan nem vett tudomást, 
de amikor az utcák már tele voltak Sóövihy arcképével, amin kékre festették a fü- 
lét — egy ismert gonosz rajzfilmfigurára emlékeztetve —, akkor egy másik szóvivő, 
Muntreéén állt ki és bocsánatot kért az ellenzéktől. Ez nagyon ritka volt a kor- 
mányszóvivőktől, bár nem példa nélküli. 

Az ÁLAN mozgalom néhány napig tüntetett a Vaikefu téren, a szokásos fekete 
csuklyás, porálarcos sivatagi kabátban. Körülöttük a többi tüntető, akik nem tar- 
toztak mozgalmakhoz, ez idáig az ÁLAN-on kívül egyetlen elkülöníthető csoport 
sem alakult. Beszélgettek, ismerkedtek. Néhányan beléptek a mozgalomba, az 
ÁLAN nem jelölte meg követelményként, hogy csak sivatagjárók lehetnének a 
tagjai. Aztán a helyzet hirtelen megváltozott. Félreértés hatására, mint már oly 
sokszor a történelemben. 

Az ÁLAN jelvénye, az összefonódó N és M betű egyre több táblán tűnt fel, és a 
tüntetők között levő rengeteg gyerek már jól ismerte, azok is, akik túl kicsik vol- 
tak a politikai problémák megértéséhez. Egy kétéves, aki a Söts Óvoda világos - 
kék-sárga csíkos kiskabátját viselte, neki is látott lerajzolni egy darab krétával az 
útra. Ez nem zavart senkit, volt már azon firkálás éppen elég, a járművek pedig 
úgyis mind a levegőben közlekedtek a tüntetések miatt. Többször is lerajzolta, de 
aztán más felületet keresett. Átvágott egy keskeny pázsitsávon és munkához látott 
egy falon. Előbb kicsiben, aztán nagyban. Amekkorára csak tudta. A Sárga Ház 
Vaiketu téri falának talapzatát csakhamar féltucat ÁLAN-jelvény díszítette. Itt 
tartott munkájában, amikor odasietett egy ervés, kézen fogta és elvezette onnan. 
Megkérdezte, hogy hol az anyukája, aztán már a közelben állókat kérdezgette, 
hogy nem tudják-e, kihez tartozik ez a gyerek. 

— Hol találtad? 

— A Sárga Ház mellől vezettem el, ÁLAN-jelvényeket rajzolt a falra. 

Az ervések munkához láttak, ahogy szokták, ha elveszett gyereket találnak, ki- 
derítik, hogy kik a szülei. De a rövid párbeszédet olyanok is hallották a közelben, 
akik a legkevésbé sem rokonszenveztek az RV-vel, és csak ennyit hallottak. Vala- 
kit elvezettek a Sárga Háztól, mert ÁLAN-jelvényeket rajzolt a falra. A felrajzolt 
jelvényeket ők is látták. Arról nem szereztek tudomást, hogy az illető nem tüntető 
volt, aki politikai mondandót akart közölni, és nem ezért vezették el onnan. 

A hír, hogy az ÁLAN-jelvény felrajzolásáért az ervések letartóztatják az embe- 
reket, futótűzként terjedt a téren és a környéken, mert időközben kiesett belőle az 


a mozzanat is, hogy a jelvényeket a falra rajzolták. Senkinek sem jutna eszébe egy 
védett középület falára politikai jelvényt — vagy bármi mást — rajzolni, és senki 
sem csodálkozik, ha letartóztatják azt, aki ilyet tesz. De a hírből ez a részlet is 
kimaradt. 

A Vaiketu tér felbolydult. Mindenki tudni akarta, mi történt, és mindenki azon- 
nal meg is tudta, a mellette állótól. A hírnek pillanatokon belül tucatnyi változata 
keletkezett, aszerint, hogy az egyes hírközlők szerint mit csináltak az illetővel, és 
aszerint is, hogy ki volt az. Legtöbben azt vélték tudni, hogy egy fiatal lány — pe- 
dig az óvodás fiú volt —, és csakhamar el is nevezték Niindanak, éppen úgy, mint 
a tizenkilencedikén agyonütött csavargó kislányt. Ettől villámgyorsan fiatalodni 
kezdett, az első változatokban még fiatal felnőtt volt, aztán rövidesen öt-hat éves 
iskolásgyerek lett belőle. 

Yrlessin Samméét, az ÁLAN időközben megválasztott vezetője felmászott a 
Sitwn-szobor talapzatára és rövid beszédet tartott. 

— Emberek! Maradjatok nyugton. Mi nem vagyunk terroristák, nem vagyunk 
erőszakosak. Nem fogunk most rátámadni sem az ervésekre, sem a kormány bár- 
milyen más erőszakszervezetének tagjaira. Nem vesszük át az ő gonoszságukat. 
Azzal nekik kell elszámolniuk. Mi itt maradunk és csendesen demonstráljuk je- 
lenlétünket, a nép jelenlétét, akik felé a kormány és intézményei elszámolással 
tartoznak. Ne hozzatok szégyent Niindá nevére. 

A beszéd egyszerű, de hatásos volt, főleg azért, mert Samméét kihangosítón be- 
szélt, de szinte suttogva. Ezt a kormány legvaskalaposabb híve sem tekinthette 
volna agresszívnak. 

Az ÁLAN nem vezetett nyilvántartást a tagjairól, de a zöld órájára az addigi 
száz-százötven tag helyett legalább ötezren voltak, akik felrajzolták az ÁLAN-jel- 
vényt a ruhájukra, táblájukra vagy zászlójukra. 

Az Aulang Laipon csak Ámmait és a Hayít kísérte figyelemmel az otthoni ese- 
ményeket. Rajtuk kívül senki sem volt a hajón, akinek köze lett volna Szindoriá- 
hoz. 

Ninda látszólag arról is megfeledkezett, hogy létezik a Galaxisban egy Szindo- 
ria nevű világ. Úldot és fhangít tanult, s egész lelkével készült rá, hogy az Ab- 
roncsvilág felszínére lépjen. 


204. 


nh-23 szelleme 


,, Csak néztük, ahogy ez a kislány a szemünk láttára változik át apránként valami 
fantasztikus emberré. Illetve azt hiszem, nem is ez történt. Mindig is az volt, csak 
apránként jöttünk rá. Nem ő változott meg azzal, ahogy felserdült és felnőtt. Az 
változott meg, hogy mi mennyit láttunk belőle." 


Ámmatt Ídara: 
Barátságom Nindával, 
97. 
Aulang Laip 
Sasszáken 
43616. higit sziangdzsan 
870 


Sziangdzsan délelőtt érkeztek meg Sasszákenre, de kevesen foglalkoztak ezzel, 
hiszen ünnep volt. Ninda is csak este ment le a suárba és sétált ki a kapun, miután 
már kitáncolta magát az új év tiszteletére. Fondzsahut kis koncertet rögtönzött né- 
hány zenész társával a 4-tabe jannihaumban, nagy sikere volt, és sorra kérte fel az 
embereket, főleg gyerekeket, hogy álljanak oda mellé és énekeljenek. Voltak szó - 
lók és kisebb kórusok. Nindát először Ángsauri taszigálta be egy rögtönzött kó- 
rusba, hatan voltak, a Murran hesszinit énekelték, persze a többiek is akkor pró- 
bálták meg először, hát nem is sikerült valami jól, de mindenki jól mulatott, a kö- 
zönség tapsolt. Aztán a Dzsival kórus énekelt el két dalt, ők már profik voltak, év- 
tizedek óta énekeltek együtt, és a harmadik dalnál meghívtak maguk közé néhány 
gyereket, mert ők felnőttek voltak, és ilyet rendszeresen szoktak csinálni. Nindát 
is hívták, és ment, elénekelte velük együtt a Jommu című dalt. Persze a szöveget 
mindig a suagjáról olvasta, ahogy általában a többiek is, csak a Dzsival-tagok tud - 
ták őket fejből. 

Hosszénu megtanította satturgin süteményt sütni. Kell hozzá liszt, tej, cukor, 
ómgi, tojás, tejföl, aurí-szane és aurí-silu sajt, meg egy dzsummu nevű por, amitől 
a massza a sütőben elkezd növekedni, és a tömör, rághatatlan masszából finom, 
légbuborékokkal tele tészta lesz. Fantasztikus látvány volt, ahogy az átlátszó sütő - 
ben a kis lapos korongok szép nagy hengerekké dagadtak. 

— A sütemény íze attól függ, hogy milyen ómgit használsz — magyarázta. Idős 
asszony volt, Nindát Ky nénire emlékeztette a fehér hajával és a kis termetével, de 
Ky nénin látszott, hogy egész életében nyomorgott, Hosszénu pedig mindig jó- 
módban élt. No meg persze Ky néni bőre fehér volt, Hosszénué pedig egészen 
mély sötétbarna. — Mindig aszerint választunk ómgitípust, hogy milyen ízű süte- 


ményt akarunk készíteni. Az ómgimesterek bármilyen ómgit ki tudnak keverni, de 
nekünk elég most a hiehandé, az ammanszá, a dzsangreki és a sildul. 

— Milyen sildul? — állt meg a dzsilaun előtt egy öregember, Fáná. 

— Hogyhogy milyen sildul? 

— A sildul nem íz, hanem ízcsoport. Neked vangarun sildulra van szükséged, 
Hosszénu. 

— Simnunná — bólintott Ninda komoly arccal, amin mindkét öreg nevetett. 

— Te ugye hangin-fiengéni vagy? — pillantott rá Fáná. 

Ninda megrázta a fejét. 

— Csak leszek, ha kitanulom. 

— No, hát akkor fogadd meg egy öreg hangin-fiengéni tanácsát. Tanulj ki 
ómgimesternek is. Mert minden szellemnek megvan az ő kedves ómgija reggelire, 
ebédre és vacsorára is. Az ómgi a szellemek étele. Úgy mondják, az ómgi fo- 
gyasztása egyesít minket azzal a szellemmel, akinek a kedves ómgiját éppen es- 
szük. 

Ninda meglepett arcot vágott — erről még nem tudott. 

— Fánának igaza van — bólogatott Hosszénu. — Nem sokat tudok az ómgimester- 
ségről, sem a szellemekről, de erről én is hallottam. 

— Az ott például a hiehandé — intett Fáná a narancsos árnyalatú, szabályos tégla- 
test alakú tömb felé, ami az egyik polcon állt átlátszó bura alatt, ami egyúttal hű - 
vösen is tartotta. — Azt eszi reggelire Aurindaut-hankildzsómi úmalg dzsant Hil- 
dullaurambé, a folyóáradások szelleme. Gasszikinun szendvicset készít neki szol- 
gája, Órirri, a vörös hajú törpe, szeszillillevelekkel, fittungyümölcs magjával, Áhá 
faluban termett jommurhagymával. Úgy mondják, ha Órirri felbosszantja urát, 
mert kevés a szendvicsben a szeszillil vagy nem szépen vágta föl a jommurt, ak- 
kor Aurindaut felmordul, és valahol Szúnahaum-sínarraómi világán kiönt egy fo- 
lyó. 

Ninda mosolygott. 

—S mit szól ehhez Haúnangi-róran Ílasszal-ergit kehan Fáum, a folyók szelle- 
me? 

— Ó, Haúnangi szomorú olyankor. Ő azt szereti, amikor a folyók szépen folynak 
a medrükben, ahogy kell nekik. A Szesszi lassan és méltóságteljesen, a Fiek zabo- 
látlanul le a hegyoldalon. Haúnangi annak a szelleme, hogy a folyók az ember 
testvérei, akik öntözik azt a földet, amit az ember megművel, inni adnak az em- 
bernek és állatainak, viszik az ember hajóit, úszni, fürdeni lehet bennük, a vizük- 
kel tisztán tartani környezetünket. De nem haragszik Aurindautra, amiért kiönti a 
folyók vizét, mert tudja, hogy csak dühében teszi. Szépen visszatereli a vizet a 
mederbe, csak persze időbe telik. Néha sok munkája van ezzel, mert Haúnangit az 
is dühíti, ha sok esőt küld... no, tudod, ki? 

— Líhetusz-szummenhóri ieldit Kergan Ánangé-émuan, az esők szelleme — ne- 
vetett Ninda —, aki a Fénimmi-fennsíkon ül a háza előtt egy suvumfa alatt, és ami- 


kor a suvum szállongó virágpora megcsiklandozza az orrát, akkor tüsszent, és et- 
től esik Szúnahaumon. 

Ilyesmikkel telt a nap. Este aztán kiment a világra. Előbb nem lett volna értel- 
me, mert Sasszákennek ezen a részén éppen ellentétes volt az idő, náluk nemrég 
kelt fel a nap. 

Amíg meg nem szokta a szeme, különös látvány volt. Minden narancsszínben 
úszott, mert Sasszáken napja vörös óriás volt, és Fendria elmagyarázta róla, hogy 
a közeljövőben — persze csillagászati léptékben, vagyis lehet, hogy százmillió év 
múlva — tágulni fog, amitől Sasszáken lakhatatlanná válik. Végső soron ez vár 
minden világra, tette hozzá, hiszen a csillagok sem örökéletűek. Egyelőre azonban 
a vörös óriás szépen melegítette Sasszákent, ahol végtelenbe nyúló szántóföldek 
között terült el a kevéske város. Ez, ahol leszálltak, Szankun városa, két hegylánc 
között egy széles völgyben feküdt, és a felnőttek tipikus mezővárosnak mondták. 
Négyzetrácsos szerkezetű utcákban néhány száz épület, egy sem magasabb három 
szintnél. Az utcákon kevés jármű, kevés gyalogos. A városszéli utcák után min- 
den irányból gabonamezők. 

— Unalmas hely — mondta Ángsauri, ahogy az utcán sétáltak. — Kiszállsz, sétálsz 
egyet, nagyjából azért, hogy elmondhasd, itt is jártál, aztán hazamész. 

— Miért, milyen egy nem unalmas hely, sien? — kérdezte Ninda. 

— Hát például Sommesza elég érdekes hely, látni, hogy teljes sötétségben élnek, 
és mégis megvannak. 

— So"meza — mondta Ninda mosolyogva azzal a kiejtéssel, amit ott tanult. — És 
ha már jártál ott és láttad? Legközelebb is ugyanolyan sötétségben fogod találni 
őket. 

— Ez igaz. 

— Ha egy hely csak attól érdekes, hogy még nem láttad, akkor nincs értelme két- 
szer elmenni ugyanoda. 

— Mi mástól lehet még érdekes? 

— Sok mindentől. Leginkább az emberektől. Mondjuk Hirengen bekóborolhatod 
a klaszkot és megnézheted, hol milyen magasra kúsztak föl a növények a sziklá- 
kon azon a szörnyű gravitációban, de ha nincs ott az a kedves öreg, Hutk, akkor 
sokkal kevésbé érdekes. Minden helyet az emberek tesznek érdekessé. Van egy 
maroknyi hely a Galaxisban, ami az ember közreműködése nélkül is érdekes, pél- 
dául Taka, amikor a Hau felszínén lejátszódik az a színjáték, de a legtöbb helyet 
az ember tette érdekessé, amikor lakhatóvá tette. És minden hely csak más embe- 
rek jelenlétében igazán érdekes. 

— Szinensinek igaza van — dünnyögte Ángsauri. — Te tényleg folyton ilyen Nagy 
Gondolatokat mondasz. 

Ninda mosolygott. Ángsauri magában Ninda-mosolynak nevezte ezt a bölcs 
mosolyt. 

— Mindenkinek vannak ilyen , Nagy Gondolatai", legfeljebb nem mindenki 
mondja ki őket. 


— Hát ezt nem hiszem. Én alapjában véve mindent elhiszek neked, sien, de azt, 
hogy mindenkinek olyan nagyok lennének a gondolatai, mint neked, azt nem. 


205. 


nh-24 tuamsál 


, Különös játéka a sorsnak, hogy a szindorok rajongani kezdtek érte. Nem tudtak 
róla semmit. Egy eszméért rajongtak, amit őbenne testesítettek meg, és fogalmuk 
sem volt róla, hogy Ninda, a valóságos ember sokkal inkább lenne méltó a rajon- 
gásukra — ha ismernék. De honnan tudták volna? Mi sem ismertük. Szerintem 
senki sem tudta, hogy ő kicsoda és mit hord magában. Még nagyon sokáig. " 


Hiragi: 
Találkozásaim Nindával, 
43. sómir 
Aulang Laip 
Ajtó 
43617. szahut saurgéman 
411 


— Ajtónak hívjuk Sasszákent is — magyarázta Faullá a kilátóban összegyűlt gyere - 
keknek -—, mert ez az a világ, amelyik a legközelebb van az Ajtóhoz. De igazából 
ez az Ajtó. 

S a fal egy részére mutatott, amin éppolyan üres feketeséget láttak, mint körben 
a legtöbb részen. 

— Nem láttok rajta semmit. Éppen ettől Ajtó. Üresség, amin át lehet menni. A 
dzserangok azért nem fedezték fel, hogy ez egy Ajtó, mert nem tudják, hogy mö - 
götte van valami, ahová vezet. Nézzük meg messzebbről. 

A képen megjelent két spirálkar egy-egy részlete, köztük hatalmas üres terület- 
tel. 

— Ez itt Szuangsanné — mutatta Faullá —, ez pedig Ílahaut. S itt köztük a tuamsá, 
ami ezen a környéken nagyjából ugyanolyan széles, mint Szuangsanné. Vagyis át 
lehet rajta kelni, de hosszú út, egy átlagos hajónak több ezer év. Ezek a barna fol- 
tok a felhők. A valóságban nem barnák, hanem éppen olyan sötétek, mint a világ- 
ür, de anyaguk van, ami takarja a belsejüket. A felhők anyaga, a mi Felhőnké is, 
végtelenül ritka, csillagközi por. Annyira ritka, hogy úgy hajózhatunk benne, 
mintha nem is létezne, de a legtöbb felhő olyan óriási, hogy a felhőn kívül álló 
szemlélő és a felhőben levő csillag között annyi por van, hogy a csillag fénye nem 
jut el a szemlélőhöz. A mi Felhőnk egyike a legnagyobbaknak és legsűrübbeknek 
a tuamsának ebben a részében. Ez itt Sasszáken, ez itt Ílahaut legközelebbi pont- 
ján Hirdengur, húzzunk közöttük egy egyenes vonalat. — A képen megjelent a két 


pont és közöttük a zöld vonal. — Ez egymillió érang, amiből körülbelül kétszáz- 
ezer metszi a Felhőt, ezért ha valaki Sasszákenről Hirdengurra a legrövidebb úton 
akarna átkelni, áthaladna a Felhőn. De ettől minden kapitány visszariadna, mert a 
mi Felhőnk annyira sűrű, hogy ha körülbelül ezer érangot haladtál a Felhő 
Peremén túl, akkor már egyetlen csillagot sem látsz. Semerre. Tökéletes 
feketeségben hajózol másfél évig. A Jaussza hősies felfedező útja nemcsak azért 
volt rendkívüli, mert felfedezték Szúnahaumot, hanem mert el mertek menni 
odáig, hogy felfedezhessék. S most nagyítsunk rá megint az Ajtó körzetére. 

A képre beúszott a Felhő barna foltja, és Szuangsanné ezüstös sávja, rajta né- 
hány naprendszer nevével. 

— Kétezer érangnyi távolság van Sasszáken és a Felhő Pereme között, amit az 
üres tuamsában teszünk meg. Jelenleg ebben vagyunk. Onnantól, hogy elhagytuk 
Sasszáken naprendszerét, a dzserang hajók számára érzékelhetetlenek vagyunk, 
mert egy hajót egy naprendszeren kívül már lehetetlenség észrevenni, annyira 
végtelenül parányi az űr méreteihez képest. Kommunikálni persze tudunk velük, 
mert a hiperfényadónkat Sasszákenre állítjuk, és az ottani állomás közvetít a Ga- 
laxis többi részébe. Csak persze a hiperfénynek éppen az a lényege, hogy nem le- 
het tudni, honnan jön az adás. S most jön az a pillanat, amire napok óta vártunk. 
Kapcsoljátok be. 

— Sénu, sénu — szólalt meg egy mély női alt. — Airganir Haufóran, Dzsául-dzsí- 
mi kilenc. 

— Sénu, sénu. Aulang Laip, Sasszáken-súdi hét — felelte Faullá, és ugyanekkor a 
térképen megjelent a két hajó pozíciója, Dzsáultól dzsími irányban kilenc, illetve 
Sasszákentől súdi irányban hét érangra. 

— Sénu, sénu — szólalt meg még egy férfihang. — Hiambé, Sasszáken-súdi hu- 
szonhat. 

— Sény, sénu — jött a következő. — Inmangar Szúrangi, Fóhaungá-nergi tizenöt. 

— Sénuy, sénu. Jaurang Hauri, Fóhaungá-dzsími kilenc. 

— Sénuy, sénu. Ájaharan, Sergahand-súdi nyolc. 

— Sény, sénu. Áhpan Hpangrími, Sasszáken-nergi huszonkilenc. 

Sorra jelentkeztek be a hajók, és mindnek megjelent a pozíciója a térképen. Az 
Angaur Hiargi, az Ílargisz Hauri, a Dzsorinti, a Száhuná Fónird, az Angahandi, 
az Antokinan Lorki, a Mungaombé, az Erindun Émang, a Sauri. Két mati alatt 
negyvenöt hajó jelentkezett be az ő közvetlen közelükből, a térképen megjelent a 
számláló is. Aztán jöttek a távolabbiak, a Hauna Szímíi már száz érangra járt Sas- 
szákentől, a Jáharan százötvenre, és sorban érkeztek az üdvözlések a többiektől, 
már régóta egyszerre beszéltek, hangzavar lett belőle, nem lehetett érteni, de a tér- 
képen sorra gyulladtak ki a hajókat jelző kis zöld feliratok. Hetven hajó, száz, 
százhúsz... 

— Van ennek egy beceneve — intett Faullá a falnak immár hajónevekkel pöttyö - 
zött része felé. — Kis Felhő. Amikor a Szúnahaum felé, illetve egy évvel később 
visszafelé vonuló hajók sokasága valóságos felhőt alkot. 


Ninda önkéntelenül bólintott. A térképen továbbra is egyre csak gyulladtak ki 
az újabb és újabb hajónevek, a hangszóróból pedig folyamatosan szóltak a hajók 
üdvözletei. S ez csak egy ezredrésze az egésznek. A Testvériségnek százötven- 
ezer hajója van! 

— Ninda — szólalt meg Faullá, és egyenesen őrá nézett. Ninda pislogott. Ötven 
gyerek volt a teremben. — Sasszáken-nergi száznegyvennél hajózik az Auszíni, 
ahol Kis Őrző lettél. Úgy illik, hogy köszöntsd őket. 

Ninda kicsit zavartan nézett a férfire. Már régóta jól érzékelte az Aulang Laip 
méreteit, több mint húszezer ember sokaságát, a nyolc lakószint százhatvannyolc 
szektorának több ezer épületét, s most, ebben a néhány matiban kezdte érzékelni a 
Testvériség méreteit is, ahol olyan hajókból, mint az Aulang Laip — sőt még jóval 
nagyobbakból is — százötvenezer utazik a Galaxisban. 

S ez a hatalmas sokaság őt számon tartja. 

Előrelépett és kis habozás után odament Faullához. 

— Suórin, Auszíni, suórin — mondta a férfi. — Aulang Laip hívja Auszínít. 

— Sénu, sénu, Aulang Laip — felelte egy női hang, miközben a többit valaki le- 
halkította, de nem kapcsolta ki. — Auszíni hallja Aulang Laipot. 

— Aulang Laip hallja Auszínít — felelte Faullá és Nindára nézett. 

Ninda több mint kétszáz napja élt a Testvériségben. Tudta, hogyan szólaljon 
meg a szúnik szertartásos nyelvén, olyan helyzetben is, amilyenbe még nem ke- 
rült. 

— Auszíni, az Aulang Laipról Ninda, a Felhő Gyermeke köszönt benneteket. 

— Aulang Laip, az Auszíníről Éraszunan, a Felhő Gyermeke köszönti a Kis 
Őrzőt, Nindát, a Felhő Gyermekét. Jövőre Szúnahaumon! 

— Jövőre Szúnahaumon! — felelte Ninda felragyogva, amiért jól válaszolt. Még 
két év, amíg hazaérnek, de a namindanra hazafelé tartó hajókon ez volt a hagyo - 
mányos jókívánság, akkor is, ha még évekig tartott a hazaút és akkor is, amikor 
már leszálláshoz készülődtek Séninnauron. 

Faullá barátságosan bólintott neki, és kikeresett még egy arcot a sokaságban. 

— Írariengi — mondta. — Sergahand-hirtu kettőnél a tuamsába lépett a Hínífarang 
Ómunni. 

Egy fiú odasétált hozzá, és ő maga hívta a másik hajót. Hát persze, őhelyette Fa- 
ullá megcsinálta, mert neki persze fogalma sem volt róla, hogy ezt kell tennie. De 
egy született szúni tudja ezeket. 

— Suórin, Hínífarang Ómunni, suórin — mondta Írariengi. — Aulang Laip hívja 
Hínífarang Ómunnit. 

— Sénu, sénu, Aulang Laip — szólalt meg egy rekedtes férfihang. — Hinífarang 
Ómunni hallja Aulang Laipot. 

— Hínífarang Ómunni, az Aulang Laipról Írariengi, a Felhő Gyermeke köszönti 
Éfardzsimot, a Felhő Gyermekét. 

A rekedtes férfihang nevetett. 


— Éfardzsim, a Felhő Gyermeke a Hínífarang Ómunniról köszönti Írariengit az 
Aulang Laipon. Jövőre Szúnahaumon! 
— Jövőre Szúnahaumon! 


, Csak egy csík egy világ felszínén. Két lakhatatlan félgömb között, aranygyűrű 
alatt, egy viruló kis mező. De nekünk ez a mindenünk. " 


Igaszaumi, 
Szúnahaum-szilgi, 
9. sómir, I. singir 


ABRONCSVILÁG 


206. 


ni-1 érkezés 
,, Eletünk az állandóság és a változás vegyüléke. Ha nincs állandóság, megőrü- 
link. Ha nincs változás, megkövesedünk. " 


Igaszaumi, 
Jahanin-szódzsan, 
39. sómir, 11. singir 


Szúnahaum 
Aulang Laip 
43619. nodzsat fínirrugan 
311 


Hagyományosan az érkezés napján ér véget az iskola, hogy a gyerekek, akik éve- 
ket töltöttek a hajón, kimehessenek Szúnahaumra és örülhessenek az anyavilág- 
nak. Előző nap Fendria azzal köszönt el tőlük, hogy aki visszatér a hajóra, azzal 
az új dzsúmiban, huszonegy saurgémankor találkoznak, akik pedig maradnak, 
azok majd úgyis visszajönnek elbúcsúzni. Ezt Ninda megjegyezte, hiszen ő otthon 
marad. Vissza kell jönnie elbúcsúzni. De nemcsak Fendriától. Az egész hajótól. 
Hány embert ismer vajon... alighanem több százat. Persze ebből le kell vonni 
azokat, akik szintén otthon maradnak: Szinensit, Rongamit, Ángsaurit meg a csa- 
ládjukat, meg hát még sokakat. 

Általában néhány nap alatt teszik meg az utat a tuamsán és a Felhő Törzsén ke - 
resztül, nem telik két és fél évbe, de most a műszakiak találtak valami javítaniva - 
lót a hajógépeken, és az idő egy részét a tuamsában vesztegelve töltötték. Ezért 
indultak a szokásosnál hamarabb haza, de tizenkilenc fínirrugan délelőttjén ők is 
otthon lesznek, ezt a sófunnir-haurórangi világosan és egyértelműen közölte. Javí- 
tás közben sorra haladtak el mellettük a hajók, eleinte csak pár száz naponta, az- 
tán már ezrével, ahogy közeledett a namindan ideje. Persze bárki átszállhatott vol - 
na a rengeteg hajó valamelyikére, de az is hagyomány, hogy egy hajó mindig 
együtt tér haza, hacsak valami rendkívüli ok miatt valakinek nem lesz sietős. 

Ilyen oka volt Ászanarginak, aki még Sasszáken előtt útnak indult, hogy még 
beszívhassa Szúnahaum levegőjét, és sokkal több ideje már nem is volt. Ők még a 
tuamsában voltak, amikor megjött a hír. Ászanargi egyesült a Csillagokkal. 

Ninda szomorúan vette tudomásul, hogy megérkezésük után egyik legelső fel- 
adata valóban a dzsuór lesz. 


Fínirrugan reggel háromszázkor már fent volt az első szinten, ahol ilyenkor ki- 
vetítőként használják a kupolát, több ezren feküdtek a fűben és néztek fölfelé. A 
parkban eloltották a világítást, sötétség borult rájuk. 

— Innen már látható — jelentette be a kommentátor, Szamtahu. — Megjelölöm 
egy zöld karikával. 

A kupolában alig húsz-huszonöt csillagot láttak szétszórva. Mindenhol máshol a 
sötétség. Az egyik csillag körül megjelent a zöld karika. 

— Már csak két érangra vagyunk, az utolsó ugrássorhoz készülődünk. Három- 
száztizenegykor elérjük Szúnahaum naprendszerét. 

Senkinek sem kellett az órára nézni, a mennyezeten megjelent a százas szám, a 
tizedmatik száma, és egyenletesen csökkenni kezdett. 

— Ez a legrosszabb — panaszolta Rongami, aki Nindától nem messze éppen felült 
a fűben. — Az utolsó néhány mati. Azok a leghosszabbak. 

— Minden mati pontosan ugyanolyan hosszú — felelte Ninda higgadtan. — Csak 
te vagy türelmetlen. 

— Te talán nem? 

— Hát... én is szeretnék már Szúnahaum földjére lépni, persze. De ez a limli 
pontosan ugyanannyi ideig fog tartani, mint az összes többi. 

— Tudod, hogy Ninda nyugalma elég lenne egy sereg szirráhiri megállításához — 
mondta Ilgá. 

Ninda csak mosolygott. 

— Mindannyian tudjuk, hogy egy limli múlva belépünk Szúnahaum rendszerébe. 
Gondolom, még egy limli, és kiszállhatunk. 

— Ó, az nem olyan egyszerű — felelte Ángsauri. — Itt nem pár száz ember száll 
ki, hanem az egész hajó. Ezért jön majd két hílari, amikbe átszállunk az űrben. A 
suár mindkét kapujához csatlakozik egy. Azok szállnak le Szúnahaungauron, mert 
az Aulang Laip súlya alatt teljesen tönkremenne a növényzet, amíg mi mind kimá- 
szunk. A hílarik könnyűek, és azokból minden irányban ki lehet szállni, úgyhogy 
csak rövid ideig lesznek ott. 

Háromszáztizenegykor a kupolába vetített égboltról hirtelen eltűnt minden. 

— Szúnahaum a fúnir-nelgi fölött fog megjelenni fél mati múlva — közölte Szam- 
tahu. Mindenki arrafelé fordult és figyelt. 

Nindának egy kicsit csalódást okozott a látvány. Szúnahaumból nem látszott 
több egy fényes foltnál. 

— A távolságunk most tizenkétezer úmisz. Mindjárt csinálunk egy kis ugrást és 
bejelentkezünk. 

Szúnahaum hirtelen megnőtt a kupola mennyezetén. Most már korong volt, kis- 
sé elliptikus formájú, sárgás színű. 

— Suórin, Szúnahaum. Aulang Laip hívja a Testvériséget. 

— Sénu, sénu, Aulang Laip — felelte azonnal egy női hang. — A Testvériség kö- 
szönti a Testvériséget. Jó itthon tudni benneteket. 


—A Testvériség köszönti a Testvériséget — felelte Szamtahu. — Távolságunk 
négyezer úmisz, egy limli múlva belépünk a Sínisuál körébe és hazaérkezünk. 

— Sénuy, sénu, Aulang Laip. Várunk benneteket. Simnunná. 

— Simnunná -— felelte kórusban az egész Aulang Laip. 

Közben megjelentek a kupolában a kis zöld feliratok is a közelben járó hajók 
nevével. Ott volt a Hangszi Fónird, a Jengari, az Úhannin Faurá, az Úmú Faurá, 
a Holgréfauni, a Szahambari, a Fettulg Ilkarúmi, a Hatanda, az Ínihuahp, az An- 
gisztilhepan, a Dzserambi Indzsémuan, a Rehamba, a Szasszavóri, az Ombajauki, 
az Aldillá Hónin, az Auríhaum Szónun, az Ingerrik, a Szilkan Immani... 

— Szilkan Inmani? — kérdezte Ninda félhangosan. — Miért hívják így az egyik 
hajót? 

— Miért ne hívhatnák így? — pillantott rá Rongami. 

— Ez egy szindor költő neve. Sjilkwán ÍÍmmanég§. 

— Valószínűleg róla van elnevezve. Rengeteg hajót neveznek el híres emberek - 
ről. Az Aulang Laip is egy híres emberről kapta a nevét. 

— De Aulang Laip szúni volt. 

— Hát Szilkan Immani meg szindor. Sok hajót neveznek el külföldi híres embe - 
rekről is. Például az Antokinan Lorki, ahol laktunk egy ideig, egy dzserang orvos 
nevét viseli, azt hiszem, szengil volt. 

— Ott megy az Angisztilhepan — mutatott fölfelé Ángsauri. — Azt meg kell néz- 
ned, Ninda, olyan szép hajót még nem láttál. 

— Nem sok hajót láttam — felelte Ninda. — A Színangiron jártam meg az Au- 
színín. 

— Hát ez nem olyan. Nem is mondom el előre, csak odaviszlek valamelyik nap. 

Szúnahaum egy mati alatt akkorára nőtt a kupolában, hogy már látszott az 
egyenlítőjét övező széles aranysárga sáv. Ninda csillogó szemmel figyelte. A Sí- 
nisuál ezer úmiszról már tisztán kivehető volt, felőlük nézve ferdén állt, a két 
sarkpont közötti távolság negyedrészét befogta. De a két siór között nem látszott 
különbség, mindkettő fakószürke volt. 

— Melyik siór melyik? 

— Nem tudom — mondta Szinensi. — Ilyen messziről nem lehet őket megkülön- 
böztetni. Szúnahaum-síssanaurangi nem látszik, így nem tudjuk, melyik félgömb 
fordul feléje. 

Mintha Szamtahu meghallotta volna, amiről beszélnek, néhány pillanat múlva 
piros Dzs betű jelent meg az űrben, nem messze attól a sarkvidéktől, amelyik Nin- 
da felől nézve balról volt. A másik sarkvidék mellett kék S betű tűnt fel. Dzsisszá - 
faur—Séninnaur, világos, gondolta Ninda. 

— Most a Sáhagun-vidék néz felénk — közölte Szamtahu -, és bejelöltem az irá- 
nyokat. Otthon kellemes, egyenletes az időjárás. 

Az emberek mosolyogtak, amiből Ninda gyanította, hogy ez egy hagyományos 
vicc. Hiszen Szúnahaumon örökké egyforma az időjárás. 

ni-2 leszállás 


, Persze ma már mindenki tudja, hogy Ninda új korszakot jelent a Galaxis 
történelmében. De mi, akik ott voltunk, amikor ez az új korszak elkezdődött — nem 
tudjuk, mikor volt az. Amikor a Testvériségbe került? Amikor először Szúnahaum- 
ra lépett? Amikor először álltak szemtől szemben egymással? Nem lehet tudni. 
Talán minden egyes napon egy kicsit újra meg újra elkezdődött. " 


Hait Kirísz: 
Ninda, 
63. 


Szúnahaum korongja most már gyorsan növekedett a képen, és Szamtahu szólt, 
hogy jelezzék kiszállási szándékukat. 

— Jelezz a suagodon, hogy ki akarsz szállni — mondta Szinensi. — A hílarik szá- 
molják az embereket, és akkor indulnak, amikor megvan a létszám. Akik nem je- 
leznek, azok később aungirral tudják elhagyni a hajót. 

Ninda bólintott és megnyomta a jelzést a suagján. Néhány pillanat múlva az Au- 
lang Laip a Sínisuál magasságába ért és megállt. A kupolában most már oldalról 
látták a Sínisuál arany ívét. 

Éppen olyan volt, mint amit a kis arany henger vetített ki — csak milliószor óriá- 
sibb és szebb. A közeli részeken látszottak az egyes fémes anyagdarabkák, amik 
mozdulatlanul álltak a levegőben — vagyis hát az űrben — Szúnahaum fölött, pedig 
valójában forogtak és keringtek körülötte, de olyan lassan, hogy ez nem látszott. 
Maga Szúnahaum még sokkal lassabban forog, több millió évig tart egyetlen for- 
dulatot megtennie, míg a Sínisuál darabkái néhány száz év alatt tesznek meg egy- 
egy kört. Saját tengelyük körül más-más sebességgel forognak, általában naponta 
több fordulatot is megtesznek. 

Meg lehetett számolni, hány darabka — Sínisuál-hógur — van olyan közel, hogy 
egyenként látsszon. Ninda tizenhetet tudott megszámolni. Mögöttük az egyenle- 
tes, irizáló arany fátyol. A kis arany henger tervezői igazán élethű utánzatot készí- 
tettek. 

— Indulhatunk — jelentette be Szamtahu. — A hílarik két mati múlva bedokkol- 
nak. 

Az emberek sietség nélkül feltápászkodtak és indultak a liftekhez. 

— Hogyan szállnánk ki, ha lennének még utasok a hajón? — kérdezte Ninda. 

— Ugyanígy — felelte Szinensi —, mert csak a kórházban lehetnének, ahonnan 
nem jöhetnek ki. 

— Minden namindan alkalmával van egy csomó hajó — fordult oda Ilkorgi, aki 
mellettük sétált az ösvényen —, ahol olyan betegeket ápolnak a kórházban, akiket 
nem lehet sem elbocsátani, sem átadni dzserang kórházaknak. Ezeket elhozzuk 


magunkkal, de persze sosem tudják meg, hogy Szúnahaumon jártak. A mozgáské - 
pes hozzátartozóikat átmenetileg bezárjuk melléjük a kórházba, amíg mi elhagy- 
juk a hajót, aztán megint mászkálhatnak szabadon a suárban és a szísiben. Nem 
maradnak magukra, mindig hagyunk annyi személyzetet, hogy ellássuk őket. De 
ezen a hajón most nincsen beteg, egyetlen dzserang sincs már. 

Ninda bólintott köszönetül, és kivárta sorát a liftnél, most sokan voltak, a har- 
madik lifttel mehetett. Lement a suárba Szinensivel, Rongamival és Ángsaurival. 
A Hafanni ékszerüzletnél léptek ki az üzletsorra. Mindig a közelebbi kapuhoz kel- 
lett menni, ezért balra fordultak és a lassan ballagó emberek sorában elmentek a 
suárkapuhoz. Mire ők odaértek, a tifongok már nyitva voltak, az emberek kiléptek 
a hajóból, be a hílariba. A legegyszerűbb fajta hajó volt, amit Ninda valaha látott. 
Egy óriási üres térség, ami most megtelt emberekkel. Több mint tízezer ember sé- 
tált be és várakozott. Eltartott egy darabig. 

— Érdekes — dünnyögte Ninda. — Egyetlen ablak sincs. 

— Mert úgyis csak pár ember tudna kinézni rajtuk, akik éppen a falnál vannak — 
felelte Ángsauri. 

— És a mennyezeten? 

— Ott meg csak a világűrt látnád. És a Felhőben vagyunk, ne feledd. Legfeljebb 
hetvenöt csillagot láthatnál, ha mind egy irányba esne. De nem esnek egy irányba, 
mert Szúnahaum a Felhő közepében van, egyszerre sose látsz négy-öt csillagnál 
többet. Itt nincsen csillagos égbolt. 

— A Sínisuál alatt még azt a négyet-ötöt se látod — jegyezte meg egy mellettük 
álló férfi. 

— Ja igen, persze hogy nem. 

Ninda közben fölfedezte a mennyezetre kivetített számot. Nyolcezer-hatszáz fö- 
lött járt, és gyorsan csökkent. Az emberek száma, akik még be fognak szállni. 

Végül elérte a nullát — tízezer ember álldogált a hílari hatalmas térségében. 
Hangjelzés szólalt meg, a tifongokat bezárják. Ezt persze még ki kellett várni, de 
aztán elindultak. Bizonyára. A mozgást ugyanúgy nem lehetett érezni, mint más 
járműveken. Egyszer csak rengeteg kapu tárult fel a hílari mind a négy oldalán, s 
az emberek elindultak kifelé. 

Az első, amit Ninda megismert Szúnahaumból, az illat volt. Szúnahaumnak 
mező- és fűillata volt, egészen olyan, mint jó pár világnak, ahol Ninda már járt, de 
sokkal jobb. Hasonlított az első szint parkjának illatához, de erősebb, töményebb 
volt. Aztán ahogy fogytak az emberek, már látta is Szúnahaumot. Tágas rétet lá - 
tott, élénkzöld fű borította, s ahogy közelebb ért a kijárathoz, azt is látta, hogy a 
rét minden irányban messzire nyúlik. De nem a látóhatárig. Szemközt erdő volt a 
messzeségben, balra nem túl messzire folyó húzódott — vagyis hát persze csatorna 
—, jobbra házak voltak jókora távolságban. 

Lesétált a rámpán a hílariból, a padló olyan magasan lehetett a talaj fölött, mint 
az ő dereka. A hajó egész oldala lenyílt és rámpa lett belőle, azon mentek le. Tett 
pár lépést a bokáig érő fűben, és körülnézett. 


Az égbolt olyan színű volt, amilyet még soha nem látott. Égszínkék, mint a kel- 
lően vastag légkörű világokon általában, és aranysárga, egyszerre, ugyanott. Nem 
foltokban volt jelen a két szín, hanem együtt, valamilyen keverék formájában, 
amiben világosan el lehetett különíteni az égbolt kékjét és a Sínisuál aranyát. 
Gyönyörűnek találta. 

Ahogy lejjebb fordította a tekintetét, újabb meglepő látvány fogadta. Körülötte 
a fűben és a rámpán ott állt az összes osztálytársa, Fendria, a fhangísilgun összes 
tagja, a Sómittir tagjai, Fondzsahut, Ámmaít, Hait, Kásirun, jó néhányan a többi 
fengrácsapatból meg a törzséből, és még egy csomó ismerőse. Lehettek talán szá- 
zan is. És senki sem azzal foglalkozott, hogy elhagyja a hílarit és elinduljon oda, 
ahova Szúnahaumon először menni akar, hanem csak álltak és őt nézték. 

— Ti mit néztek? 

— Téged — felelte Kásirun. 

— Látni akartuk, mit szólsz, amikor először teszed a lábadat Szúnahaum földjére 
— tette hozzá Fendria. 

Ninda elmosolyodott. 

— Hogy mit szólok? Mit számít, hogy én mit szólok Szúnahaumhoz? Szúna- 
haum évtízezredek óta ilyen, és ilyen lesz még sok millió éven át. 

— De te jöttél a legmesszebbről — mondta Arszi. 

— Ámmaíték ugyanonnan jöttek. 

— Űrrajzilag igen — bólintott Ámmaít. — De te egy egészen más világból kerültél 
ki, mint Hait meg én. 

— És te vagy Ninda — szólalt meg Szinensi jelentőségteljesen. 

— Te meg Szinensi — felelte Ninda. — Ő meg Huafóni... ő meg Séssinauri. Min- 
denki az, aki. 

— Igen — bólintott Ámmaít. — Mindenki különleges a maga módján. Te valahogy 
másképpen vagy különleges, mint mi mindannyian. Ezért gyűltünk most ide. 

Ninda bólintott, és körülhordozta tekintetét a tájon. 

— Hogy mit szólok Szúnahaumhoz, arra vagytok kíváncsiak? Hát még nem so- 
kat láttam belőle... de ez az otthonom. Az Aulang Laip úgy vált az otthonommá, 
hogy már ott éltem egy ideje, de egészen rövid ideje... első nap már az otthonom 
lett. Szúnahaum már régóta az otthonom, jóval előbb az volt, mint ahogy akár egy 
képet is láttam volna róla. Mert az Aulang Laip is Szúnahaum, a Testvériség min- 
den hajójának minden apró zuga az. Minden hajónkat úgy rendeztük be, hogy ma- 
gunkkal vihessük Szúnahaumot, bárhol járunk a Galaxisban. Testvérek vagyunk a 
tűz lángjainál. 

ni1-3 Szúmarongellir 


,, Már elsőre is olyan volt Szúnahaum földjére lépni, mintha mindig azon jártam 
volna." 


, Ninda: 
Eletem egy falevélen, 
517. sómir 


Egy szúni első útja, akár idegen hajóra, akár a szúnik bármelyik világára teszi a 
lábát, mindig a janniíhaumhoz vezet — hacsak nincsen valami rendkívül sürgős 
dolga. Szúnahaumon annyi a különbség, hogy mivel egész Szúnahaungaur egyet- 
len janniíhaumnak számít, a Tűz Otthona az a hely, amit először felkeresnek. Ter- 
mészetesen a hílarik is egy tűz közelében teszik le őket — nehéz is lenne máshol, 
hiszen mindenfelé vannak tüzek. Ezen a réten is volt egy, s az Aulang Laip lakói 
el is indultak felé. A három Szindoriáról jött újonnan érkező nem sietett annyira, 
előbb körülnéztek. A hílarijuk hamarosan felszállt, visszatért Séninnaur pusztasá- 
gában levő állomáshelyére, vagy talán egyből egy másik hajó fogadására indult. 

S ahogy a hílari távozott, meglátták a napot is. Szúnahaum-síssanaurangi egyen- 
letesen ragyogott rájuk valahol középmagasságban a látóhatár és az égbolt tető - 
pontja között. De nem magát a napot látták, csak egy nagy, fényes területet, ami 
egybefolyt a Sínisuál arany ragyogásával. 

— Szúnahaum-síssanaurangi — szólalt meg Szinensi hangosan —, siengsáhi óran 
angarri hpalgrifórun dzsinnú ógárahin! Singé-szisszu ángraihp szuangrit óran! 

Ninda lefordította mai szúni nyelvre. 

— Szúnahaum-síssanaurangi, világunk őrző csillaga, népünk védelmezője, kö- 
szöntünk hazatérésünkkor! Ragyogj világunk fölött mindörökké! 

— Mégpedig mindig ugyanott — törte meg a kis csendet Hait. Már megkapta a 
hipnopédiai oktatást, szúniul beszélt ő is. 

— Hát persze — mosolygott Szinensi. — Soha nem fog elmozdulni onnan, ahol 
most látod. 

— Nem tudom, hogy fogom ezt megszokni. 

— Szerintem nehezebb megszokni a forgó világok örökké változó nappalait és 
éjszakáit. Emlékszem Szindoriára, jártam ott a tengerparton, jókat fürödtünk, de 
számon kellett tartani, hányadik derki van, mert estére lehűlt a levegő. 

— Hogy milyen óra van — javította ki Ninda, Hait és Ámmaít automatikusan, 
egyszerre. Elnevették magukat. — Szindorián nem számozott derkik vannak, ha- 
nem különböző színű órák — magyarázta Ninda. — Szürke, kék, rózsaszín, sárga, 
narancssárga, fehér, piros, zöld, lila, fekete. 

— Van ebben a sorrendben bármiféle logika? 

— Nem hiszem. 


Nevetve indultak a Tűz Otthona felé, szemben a napnak, vagyis dzsisszá irány - 
ba. Nem kellett messzire menniük, a tűz is ott volt a réten. Több ezren vették kö - 
rül az Aulang Laip népéből, a legtöbben letelepedtek valahol a közelben a fűbe, 
mások körbesétálták a tüzet, de voltak, akik elindultak valahová, folyamatosan 
érkeztek és távoztak a légikocsik. Szinensi egyenesen odament a tűzhöz. Az örök 
tűz körül soha nem lehet olyan tömeg, hogy még valakit oda ne engedjenek. 

Homlokukra tett kézzel üdvözölték a Tűz Őrzőjét, egy már valamivel idősebb, 
négyszázéves forma nőt, aki a szokásos mosollyal fogadta őket és bólintott felé- 
jük. Ha ilyen sokan köszöntik egyszerre, az Őrző nem teszi a kezét a homlokára, 
mert akkor állandóan ezt csinálná és nem tudná elvégezni a munkáját. De Szinen- 
si oldalba bökte Nindát. 

— Hing-hing, sien — felelte Ninda. 

— Kis Őrző vagy, te sengiri — sziszegte Szinensi. 

Ninda észbe kapott és megint a homlokára tette a kezét. 

— Auszíni tüzének Kis Őrzője Aulang Laipról köszönti Szúnahaum tüzének Őr- 
zőjét — mondta. 

Az Őrző figyelmesen ránézett, és most már a homlokára tette a kezét ő is. 

— Szúmarongellir tüzének Őrzője köszönti Aulang Laip Kis Őrzőjét — felelte, és 
visszatért a munkájához. 

— Hing-hing, sien — bólintott Szinensi. — Ezt soha ne felejtsd el. Auszínín Kis 
Őrző lettél, és egész életedre az is maradsz. Ha olyan sokan vagyunk, hogy képte- 
lenség az Őrzővel mindenkinek üdvözölni egymást, neked akkor is üdvözölnöd 
kell, és választ kell kapnod. Tiszteletlenség lenne Auszíni tüzével szemben, ha er- 
ről megfeledkeznénk. 

Azzal leült a fűbe. 

— Mit jelent az a név, aminek az Őrzőjének nevezte magát? — kérdezte Hait, le- 
ülve Szinensi mellé. 

— Szúmarongellir ennek a vidéknek a neve — felelte Fendria. — Arra, elgi felé 
van Rongellir falu, inku felé pedig Szúmahaungi. Az az erdő sénin irányban a 
Szúmahaungi-erdő. Ez itt nagyrészt síkság, bár dzsisszá irányban vannak hegyek, 
de elég messze. 

— Errefelé még nem jártam — mondta Szinensi. — De tudom, hogy a Hakunnur és 
a Rimmi között vagyunk, megnéztem a térképen. A Rimmi a Szikkurba ömlik, 
akárcsak a Dzsembur, azt pedig már ismerem, a Dzsembur partján van Jarkasszur 
falu, ahol sokszor jártam Nerki bácsikámnál. 

— Én meg a Hakunnurt ismerem -— felelte Fendria —, egyszer végigeveztünk rajta 
néhány barátommal. 

— Á, szóval itt evezni is lehet? — figyelt föl Ámmaít. 

— Szúnahaumon mindent lehet — mondta Rongami. — Jáhannurban korcsolyáz- 
hatsz, Ilszulli fölött pedig úgy sétálhatsz a sivatagban, mint otthon. Mármint Szin- 
dorián. 


— Csak egy kicsit kisebb — tette hozzá Fendria mosolyogva. — Talán százszor ak- 
kora, mint az Aulang Laip alapterülete. Vannak hófödte hegyeink, tavaink, erdők, 
rétek, falvak, városok. Minden van, ami más lakott világokon, kivéve a tengert — 
és az időjárást. Az nincsen. Én el is indulok, sok találkozóm van. 

— Menjünk mi is — mondta Szinensi. — Megmutatjuk nektek Szúnahaumot. Hí- 
vok egy kocsit, és... hová menjünk először? 

— A Fettir-dzsólimhoz — pillantott a térképre Ángsauri. — Nincs messze. 

— Nem — csóválta a fejét Ninda. — A Jargunnur-vidékre. 

Szinensi egy pillanatra összenézett Ángsaurival, aztán lassan bólintott. 

— Hát persze, sien. El is feledkeztem róla. Hiszen te száhpain-sédauni vagy. Oda 
kell menned. 

Beszálltak a kocsiba és fölemelkedtek. Ángsauri, Szinensi és Rongami éppoly 
kíváncsian nézelődött, mint a három szindoriai születésű jövevény. Ferdén keresz- 
tezték a Hakunnurt, ami a Sínisuál fényében sárgásan csillogott, aztán átrepültek a 
szintén sík Sziresszun-vidéken, majd a Szenkusszi csatorna után a Jahankusszi-vi- 
déken, ahol már alacsony dombok követték egymást, és a sok apró falu után egy 
nagyobb várost is láttak, Jahankusszit, ahol vagy kétezer ház állt kusza összevis - 
szaságban a dombokon. Elrepültek a Dzsaumin-tó fölött, majd egy ideig követték 
a Dzsaumin csatorna folyását, aztán az visszakanyarodott dzsisszá felé, ők pedig 
átrepültek a Jakkáni erdő fölött, és a Jamisszun csatorna után elérték a Jargunnur- 
vidéket. Erdős sávval kezdődött, a Jakkáni folytatásával, majd Jargunnur városa 
után egy sor apró tavat láttak, köztük parányi falvakkal, és már látták a Szesszit. 
Háromszor olyan széles volt, mint az eddig látott csatornák. Igazi nagy folyó. A 
partján fehér, kerek épület állt, afelé tartottak. 

Leszálltak és kiléptek az épület előtti térségre, amit hatszögletű kövek borítot- 
tak, sárga, narancs és barna színben. 

— Ez itt a Szesszi-auldzsan — mondta Ninda a két felnőttnek olyan arccal, mint 
aki már jól ismeri ezt a helyet. — Szúnahaum-sínarraómi világán volt egy hatalmas 
folyó, amit a szúnik Szesszi anyánknak hívtak, és nagy tiszteletben tartották. Egy 
egész kontinens legnagyobb folyója volt. Ennek emlékezetére hívják az Abroncs- 
világ legnagyobb csatornáját is Szesszinek. Ez az épület mindkettejük múzeuma - 
ként szolgál... de még nem mehetünk be. 

— De — felelte Szinensi. — A Szesszit nem köszöntjük köznapi ruhában. A bejárat 
mögött találsz egy polcot, vegyél el egy piros hofongrít, abban kell kimenned a 
partra. 

Ninda bólintott és már szaladt is. 


209. 


,, Kicsit úgy éreztem magam, mint aki a sokadik résznél csöppen egy hosszú tévé- 
sorozatba. Húszezren érkeztünk az Aulang Laippal, és senki más nem köszöntötte 
a Szesszit. Ő miért? Miért éppen ő? Hosszú időbe telt, mire sejteni kezdtem az 
okát. És talán ma sem értem, több évszázad elteltével. " 


Hait Kirísz: 
Ninda, 
912. 

— Ó, Szesszi, minden folyók anyja, rétek és földek táplálója, köszöntelek a törzsek 
szövetségének nevében, az emberek és állatok nevében, akik vizedet isszák, a nö- 
vények nevében, akik vizedből sarjadnak, a magam nevében, aki gyermeked va- 
gyok, Szesszi anyánk, nagy folyó. — Ninda beszéd közben végigsimított a víztük - 
rön, azután ráhelyezte a hauhapvirágból font kis koszorút, ami lassan megindult 
dzsisszá felé a csatorna vizén. Ő pedig elmondta az ősi nyelven is. — Hín-Szesszi, 
ahpélan-hangsé nírinan, ísszan rírahp sénan saurgi, ngdzséran hiehp sádillan 
nirszip jan inarrip, hpuan langrí-íifarran ilg, sádillan dzsringszu hpuansá-hpengszí 
ilg, sádillan siehp ilg, luan rgamdzsí nikka hín-Szesszi, hín-nírinan óngsá. — Aztán 
fattául is. — Jau-Szesszi, jallgi hesszi hellul immái, likk jam dorn samnittái, nikka- 
nin ammi jallillat hukun nitt va jakun nitt, kalla dimm jamma dorn akkalitti, ammi 
jallillat kemmun nitt, kalla jamszu dorn ikkunái hall, ju ammi jallillat kenna nitt, 
jonn akessza lunn, jau-junnamisszi Szesszi, jimnanni sissz koll. Lian, lian, lian. 
Mert volt az úgy egykor, hogy fenn a Dzsombaut gerincvidékén, éppen az örök hó 
határa alatt, a Hpí-Szesszi völgyecskében elindult forrásából a szöszke kis patak, 
Ámbi-Szesszi falucskában, hétágú boltív alkotta kupola alatt, amit Lbaihpúran 
apó, ősi világunk nagy mestere a saját kezével faragott jammilani rerrufából, és 
elindult a kis patak akkora mederben, amin át tudtak lépni a gyerekek, s a medret 
mindkét oldalt rózsaszín dzsililvirágok szőnyegével díszítették, mert a Szesszi 
volt az a kis patak, minden folyók anyja. Elindult a kis patak és csak ment lefelé a 
Fonnirid csúcsai alatt, és magába nyelte a Finannir vizét, amely még nála is ki- 
sebb volt, majd a Szimmur és a Rokangir vizét, és kanyargott a völgyben, apró 
falvak között, amik tenyérnyi helyecskéken épültek, néha a víz fölé helyezett la- 
pokra, Szekun-Szesszi, Iffá-Szesszi, Ankadzsil, Rakihan és Hpengá, s közben be- 
fogadta a Fonnir és a Szilallut vizét, így folydogált a nagy kanyar, a Horkon-torok 


felé. Amikor azt elérte, megindult a lejtőn, zúgott és habzott, sziklákat döngetett, s 
közben elnyelte a Darkihp csekélyke vizét, majd ötven rígint zuhanva szétterült 
egy medencében, amit Szessziran-tónak hívtak. Négy városka állt a partján, Rok- 
kohu, Hpainámi, Ásannit és Illuahp, hegyi üdülőhely valamennyi, az emberek 
fürödtek és csónakáztak, napoztak a tóparton. De a Szesszi nem maradt velük, to- 
vábbhaladt az Affáú-Szesszi völgyben, elnyelte a Ringukir és az Álangaur vizét, 
kövezett mederben haladt Alanná városának közepén, ahol a hidakról az emberek 
homlokukra tett kézzel köszöntötték, s a városból kilépve egyesült a Raurangi vi- 
zével. Megkerülte a Dzsambauki tömbjét, gazdagodva annak patakjaival, a Halli- 
guttal, a Jahaguttal, a Szomnurral, a Dzsihuval és a Rikkinivel, rámosolygott O1- 
dzsil-Szesszi városkára, s a Hafurangi vizét magába ömlesztve megalkotta a Négy 
Tavat, Sziembé, Ihumbé, Alihp és Ingar kerek tükrét, amelyek körül felépült Am- 
mudzsa, a hegyvidék egyetlen nagyvárosa. S a Szesszi megindult le a hegylánc- 
ról, a Funnen-torok előtt elnyelve a Sánihum vizét, majd lehömpölygött a Funne- 
nen, be a hegy belsejébe, ahol a Dzsolg barlangban mindennap emberekkel talál - 
kozott, és onnan kiérve már a fennsíkon, Ófirrauri lapos tömbjén találta magát, 
ahol először próbálhatta ki, milyen több ágra szakadni és szigeteket alkotni, majd 
a Szesszihilgan-fanníraugarri félköríves, gyönyörű vízesésén lejutott a síkságra, 
Haumászúni vidékére, Sinalg városánál, amelynek közepén egyesült a Szorrukir 
vizével, s immár nagy folyóként indult útjának második szakaszára, hogy átszelje 
a kontinenst, elnyelve olyan folyamok vizét, mint a Sziszangur, a Fimmur, a Sá- 
hunir, az Ala-Ilkinur és az Íli-Ilkinur, s útjának végén a hatalmas Szesszi-öblöt 
megformálva, száztíz szigetet körbeölelve, megpihenjen az óceánban. Ó, anyánk, 
sien-Szúnahaum-nuahup-Szesszi, te itt a tenyerem alatt, aki Jannigup-Szesszi ha- 
vának vizével indultál a Faurong alatt, s tizenkét testvéreddel egyesülve haladsz át 
Szúnahaungaur síkságain, dombvidékein és hegyláncain, öntözve földjeinket és 
itatva növényt, embert és állatot, mígnem Himargi vidékén utolsó vizeiddel eléred 
a hilapot, te ennek a folyónak viseled a nevét, mert legnagyobb vagy e világ 
nyolcezer-hétszázkét csatornája közül. E ponton, Jargunnur ífir Fargilandzsígíiben 
állították fel eleink a Szesszi-auldzsant annak emlékezetéül, hogy létezett egykor 
a hatalmas folyam, Szúnahaum-sínarraómi világának legóriásibb folyama, amely - 
nek torkolatvidékén akkora szigetek voltak, amiken elfért egy nagyváros, mint 
Higennup, amelynek fénykorában hárommillió lakosa volt. Lian, lian, lian. Ré- 
gesrégen, millió és millió évvel ezelőtt, amikor még nem létezett a történelem, 
ugyanígy táplálták az életet Ősi Föld folyói, növények nőttek a partjukon, odajár- 
tak inni az állatok és az emberek, ott épültek az első települések, mert ott volt éle - 
lem a növényekből és állatokból, és ott volt víz, ami a növényeket és az állatokat 
fenntartotta, és ami nélkül nem élhetett az ember maga sem. Ebben a pillanatban 
is, Ősi Földön és millió és millió más világon, ahol az ember megtelepedett, a fo- 
lyók látják el vízzel az embert, nemcsak azok persze, de származzon bár az a víz 
tóból, esőből, vízgyárból vagy kézi generátorból, mindegyik az egykori ősi földi 
folyók emlékét őrzi, mert őnélkülük nem lenne ember, aki ezeket a vizeket fel- 


használja, s e világok legtöbbjén ember nélkül nem is lenne víz. Ó, Szesszi 
anyánk, emberkéz alkotott téged és nyolcezer-hétszázegy testvéredet is, hogy az 
insáhirun vizét séninről visszaszállítsátok dzsisszára, ezzel téve lakhatóvá ottho- 
nunkat, Szúnahaum-sádíhaum világát, ahol az ember ideérkezéséig egyetlen 
csepp víz sem volt, s nélkületek ma is hiába lenne, mert az élethez nem elég a víz, 
kell annak körforgása is. Ti vagytok hát a legfontosabbak Szúnahaum földjén, és 
ti is lesztek mindörökké, amíg ezen a világon élet lesz. Simnunná. 

Ninda a guggolásból letérdelt a parti sekélyesbe, lehajolt és megcsókolta a víz- 
tükröt. Aztán felállt, lekanyarította magáról az átázott piros hofongrít, ami volta- 
képpen egy magára tekert széles szövetcsík volt, alsóruhában odament a vízparton 
álló hosszú, padszerű alkotmányhoz, és végigterítette rajta. S visszament az aul- 
dzsanba a köntöséért. 

Hait csak nézte a kislányt és a csatorna szinte ivóvíz-tisztaságú vizét. Honnan 
tudja mindezt? Látta a többiek arcán az elégedettséget, igen, így kell ezt csinálni. 
De ő nem itt született, a szúni kultúra éppoly idegen neki, mint ez a világ. Fel- 
mondta fejből egy hegylánc térképét arról a rég elpusztult világról, tiszteleti nevet 
tud mondani ennek a csatornának, amit most lát életében először, ismeri ennek a 
kis szertartásnak minden részletét, még azt is tudja, mit tegyen a vizes hofongrí- 
val. Honnan? 


210. 


ni-5 magyarázatok! 


, Körülötted a világ hősökkel van tele. Talán nem is tudod róluk, hogy azok. De 
megharcoltak egy sor olyan harcot, amikkel talán sok-sok ember életét tették job- 
bá, talán csak a sajátjukat, de az is lehet, hogy veszítettek. Egy biztos: nehéz 
volt." 


Lí-Nindaran: 
Gondolatok, 
220. sómir 


— Hogy honnan tudom? — kérdezett vissza Ninda, amikor föltette neki a kérdést. — 
Egyszerű dolog ez. Elolvastam egy csomó könyvet Szúnahaum-sínarraómiról, és 
beszélgetek az emberekkel. Sokat tudnak róla, sokat is mesélnek. A szúnik ma is 
őrzik a hagyományokat és a régi történeteket. 

— Mint például hogy a Szesszit köszönteni kell? 

— Hing-hing — még inkább azt, hogy van Szesszi. A vízmérnököknek világos 
volt, hogy a domborzati viszonyok nem teszik lehetővé, hogy a nyolcezer-hét- 
százkét csatorna mindegyikét sénin-dzsisszá végigvezessék egész Szúnahaungau- 
ron. A domborzat határozta meg azt is, hogy hány csatorna indul el a Sénin-pe- 


remről, és a nagy részüket azért egyesítették, mert nem volt érdemes mindet kü- 
lön-külön átvezetni a hegységeken. Amikor látták, hogy lesznek többszörös egye- 
sítések, akkor Fallirgu csoportja kigondolta, hogy lesz egy, amelyikbe a legtöbb 
csatornát vezetik bele, és akkor az kapja a Szesszi nevét. A csatornák induló 
vízmennyisége nagyjából azonos, úgyhogy ahány csatornát egyesítenek, 
annyiszorosra növekszik a mérete. 

— Hogyan érnek véget a csatornák? 

— Ahogy haladnak dzsisszá felé, egyre több vizet nyernek ki belőlük. Főleg sor- 
glaupok segítségével, amik oldalirányú kis csatornák, azokban megy ki a víz a 
földekre, és onnan szivattyúzzák ki az öntözőrendszerekbe. A városok vízellátását 
inkább közvetlenül a csatornából szivattyúzzák. Az ötszázas szélességtől fölfelé 
már sokkal több víz kell, egymást érik a szivattyúk, és az utolsó száz szirszin már 
látványosan keskenyednek a csatornák. A Dzsisszá-perem védőfalától egy-két 
szirszire szoktak véget érni, bár olyanok is vannak, amik elérik a falat. Ott már 
egészen kevés a víz. A végükön egy nagyobbacska, sekély medencét alakítanak 
ki, és mögötte állítják fel a hilapot. Az egy keresztirányban kifeszített vászon, 
festmények vannak rajta azokról a tájakról, amiken az a csatorna áthaladt a Hi- 
deg-peremtől odáig. Szoktak találkozókat szervezni ott, a hilap tövében, például 
családi összejöveteleket, és a gyerekek pancsolnak a meleg, sekély hilapvízben. 

— A Szesszi-hilap egy ligetben van — mesélte Szinensi. — A hilap fölött kétoldalt 
két óriási huhalli áll, a csatorna egyik oldalán a Tűz Otthona, a másikon egy kis 
dzsomdzstűzhely, mi is sütöttünk rajta egyszer dzsomdzskolbászt. Szimmivel. 

— Hát rokang-ászin sajt volt-e rajta? 

— Volt, volt, sien. 

— Nagyjából mindegyik hilap ligetben van — vágta el Ángsauri a konyhaművé- 
szeti eszmecserét. — Én egy kivételt ismerek, a Szefunnurt, ami a Hulv-hegység - 
ben ér véget, egy neki kialakított kis mélyedésben, és meredek sziklafalak veszik 
körül. De ott is van egy pihenőpark, csak egy szirszivel lejjebb, mielőtt a Szefun- 
nur bemegy a sziklák közé. Oda csak csónakon lehet követni. 

Lejjebb, gondolta Ámmaít. A folyás szerint följebb az a szúniknak lejjebb. Va- 
jon hány dolog van, ami fordítva működik, mint ahogy logikus lenne? 

— Szefunnur. .. Rongellir... Jargunnur... — tűnődött Hait. — Miért végződik en- 
nyi földrajzi név r-re? 

Ninda nem lett volna önmaga, ha erre nem tudja a választ. 

— Ezekben az ősi szúni hir és innur szavak vannak. Hir völgyet jelent, például 
Nirakkir az a Nirak-hegy tövében levő völgy. Innur pedig folyó. Jargunnur az jar- 
ga gun innur, vagyis kék erdő folyója. 

— De Jargunnur nevű csatorna nincsen, vagy igen? 

— Nem, nincs. De volt egy ilyen nevű folyó Szúnahaum-sínarraómin, ami nagy 
ívben megkerült egy földterületet, és annak ugyanaz volt a neve, mint a folyóé. 
Róla nevezték el ezt a vidéket. 

— Sok név van ősi szúni nyelven? 


— Igen, nagyon sok. Az Abroncsvilág Atlasza szerint az összes földrajzi név ne- 
gyedrésze részben vagy egészen ősi szúniul van, de a csatornaneveknek majdnem 
negyven százaléka. Beleszámítva azokat is, amiknek nem tudjuk az eredetét, de 
ismertek voltak már ősi világunkon is. Például a Szessziről csak tippelni lehet, 
hogy a neve a víz csobogását, sziszegését utánozza. Nincs olyan szó az ősi 
szúniban, amivel kapcsolatba lehetne hozni, de mivel volt egy ilyen nevű folyó 
Szúnahaum-sínarraómin, valahonnan nyilván vették a nevét. Az igazán régi nevek 
eredete mindig az idők homályába vész. A nagy folyók neve pedig mindig nagyon 
régi. 

Beszélgetés közben a folyóparton sétáltak. Az auldzsan mögött ritkás erdősáv 
húzódott, vagyis inkább gyümölcsös, jogratok, sornipok és heldik. A szúnik álta- 
lában vegyesen ültetik a gyümölcsfákat, akárcsak a szindorok — Hait magában 
megállapította, hogy nem sok minden akad, amit ez a két nép egyformán csinálna, 
ez az egyik. Ahogy a fák közé értek, Hait megkérdezte: 

— Ezek kinek a fái? 

— Én se tudhatok mindent — nevetett Ninda. 

— Lehet, hogy állami tulajdon — vélte Ámmaít. 

— Lehet — bólintott Ángsauri —, de ugyanúgy lehet valakinek a magántulajdona 
is. A fák attól ugyanolyanok. 

— Nincs körülkerítve. 

— Szúnahaumon nem sok kerítést fogsz látni. Általában azok kerítik körbe a há- 
zukat, akiknek valami okuk van rá, például van egy még neveletlen kiskutyájuk, 
és nem akarják, hogy elmászkáljon. 

A fák mögül már odalátszott egy meredek, tíz-tizenöt rígin magas domboldal. 

— Az már a Sígu-domb — intett előre Ángsauri —, ott kezdődik a Sígu-Higarrin 
vidék. Öt szirszire innen már jön a Higarszá dombság. Közben van a Jalkollip für- 
dő, csak húsz medencéjük van, de némelyik egész labirintus, szigetekkel meg 
mindennel. 

, Csak" húsz medence, gondolta Hait. Kafndim legnagyobb vízi parkjának hat 
medencéje van. És egyiknek sincsenek szigetei , meg minden". 

— Szógundzsi szebb lehet — mondta Ninda. 

— Aha, az tényleg nagy fürdőhely, de Auríhaumon vannak igazán nagyok, Hor- 
gillíhaup meg Sigguninkú például, ahol édesvizes, termálvizes meg tengervizes 
medencék is vannak. De Hesszihinben szebb a táj. 

— Jó, jó, elég lesz — csitította Ámmaít nevetve —, még a végén te is felmondasz 
egy térképet, mint Ninda. 

— Hát nem éppen, mert ezek a fürdők negyed- meg félbolygónyi távolságra 
vannak egymástól. Nézzétek, mennyi áfip! 

Ángsauri odaszaladt egy fa tövébe, ott mutatta a kis áfipkolóniát. Lehettek vagy 
ötvenen. Kúpos, pasztellszínű testük egy-másfél sudríginre állt ki a földből, a tö- 
vüknél negyedakkora volt az átmérőjük, mint a magasságuk, a csúcsuk lekerekí- 
tett, kisujjvastagságú. 


— Ezek gombák — mondta Hait teljesen fölöslegesen. 

— Azok hát — guggolt le melléjük Ámmaít —, hasonlítanak a kydőrfélékhez. De 
azok élénkebb színűek, és ha egyet megeszel, olyan rosszul leszel, hogy még egy- 
hez már nem lesz kedved. 

— Ezekből többet is megehetsz — mondta Ángsauri —, akár egy tucatot is, mielőtt 
rosszul lennél. Hanem az ízük valami pocsék. Viszont szépek, nem igaz? 

— Hát ha úgysem ehetőek — sóhajtott Rongami —, legalább szépek legyenek. 

Ninda fölnevetett. 

—Így van. Legalább az egyik legyen a kettő közül, igaz? Például Ángsauri is 
szép, és őt sem esszük meg. 

, A tárgyak kicsik, nagyok, szögletesek, gömbölyűek, világosak, sötétek — ezeket a 
tulajdonságokat már csecsemőkorban megismerjük. Az emberek tulajdonságait 
csak később kezdjük megismerni, és még felnőtt fejjel is van mit tanulnunk. A sa- 
ját tulajdonságainkat a legtöbben soha nem értjük meg." 


Ninda: 
Beszélgetések, 
330. 
Syyndoreia 
Kafndim 


57. IyYaik$ 13. 
a piros órája 


— Mikor kezdődik náluk az új év? — kérdezte OŐruwáú külügyminiszter. 

— Harmincharmadikán, miniszter úr — felelte Vyhaúten. 

— És az a hajó máris eltűnt a galaktikus kommunikációs rendszerből. 

— Igen. Kikapcsoltak. 

— Mikor is kértem önöket először arra, hogy derítsék ki, hová tűnnek a süünyk 
tizenkét ottani évenként egy évre? 

— Amikor hivatalba lépett, uram, de már az elődje és az ő elődje is ugyanezt kér- 
te. Természetesen amit a VÍLN nem képes kideríteni, azt mi sem. Továbbra is 
ugyanannyit tudunk, mint eddig. Szervizelik a hajóikat. De hogy hol, nem tudjuk. 

— Az összeset egyszerre. 

— Igen, miniszter úr. 

OŐruwú hátrafordult a forgószékével és kibámult a DY$1-emlékparkra. Tűnőd- 
ve szemlélte a költő szobrát, aztán megszólalt: 

— Tudja, helyettes úr, miért vagyok én más, mint az elődeim? 


— Nem, de nyilván elmondja, uram. 

— Elmondom. Mert nem érem be látszatválaszokkal. Ez látszatválasz. Tudjuk, 
hogy a süüny hajók hol épülnek? 

— Nem tudjuk. Azt hisszük, hogy Körk nagy hajógyáraiban, de tudni nem tud- 
juk. Ők ugyanúgy őrzik a titkaikat, mint a Testvériség. 

— Nem tudom elhinni, hogy nem tudjuk ezeket a dolgokat. Hány ember dolgo - 
zik egy akkora hajógyárban? Nem létezik, hogy ne lehetne megkenni vagy meg- 
zsarolni valakit. 

—Kérk világai nagyon komolyan veszik az üzleti titkot, miniszter úr. A 
felderítésük pedig elég hatékony. Ha lebukunk, ami szinte biztos, akkor elvesz- 
tünk. Nemcsak a Körk-világokon nem fogják szervizelni a hajóinkat, hanem kül- 
földön sehol, magunkra leszünk utalva, és ez még egy optimista forgatókönyv. 
Milliárdos kártérítésre perelnének minket... kitiltanák a hajóinkat számos ország 
kikötőiből... rendkívül súlyos helyzetbe kerülnénk. És egyáltalán nem hiszem, 
hogy a megszerezhető információ megérné a kockázatot. 

OŐruwíú hátrapillantott. 

— Álljunk csak meg itt. Miért gondolja, hogy nem lenne hasznos ez az informá - 
ció? 

— Nos, uram, tegyük fel, hogy igenlő választ kapunk: ott szervizelik a hajókat. 
Hogyan tudnánk felhasználni ezt az információt? 

— Én inkább azon tűnődöm, mi van, hanem nem ott szervizelik őket. 

— Kérem, miniszter úr, nézzük ezt. Tegyük fel, hogy valami csoda folytán nem 
csupán a nemleges választ kapjuk meg, hanem a konkrét információt is, hogy hol 
szervizelik azokat a hajókat. Mihez kezdünk vele? Tegyük fel, hogy belibben az 
ablakon egy mftu és elrebegi, hogy hol van az Aulang Laip, sőt azt, hogy személy 
szerint Íldata és Niinda hol van, még azon a hajón-e vagy máshol. Mit tudnánk 
tenni akkor? 

— Ez a két ember... illetve idestova a harmadik is, a maga volt kollégájának a 
barátnőjét is hozzá kell számítani... egyre súlyosabb nemzetbiztonsági kockázatot 
jelent. 

— Szerintem is. Csakhogy sűüny állampolgárok. Sok mindenben nem értek 
egyet volt kollégámmal, de azt el kell ismernem, hogy helyesen látta: a Testvéri- 
ség állampolgárai elérhetetlenek, sérthetetlenek számunkra. Ha Niindat tisztázat- 
lan, ismeretlen okból baleset érné innen bármilyen távol, mi lennénk az első szá- 
mú gyanúsítottak, és ha a legcsekélyebb bizonyítékot találják. . . 

— Mi történhet? 

— Uram, tizenkettőben az YYrist Köztársaság titkosszolgálata merényletet szer - 
vezett egy sűüny diplomata ellen. A merényletet meghiúsították és az egyik ügy- 
nököt elfogták. Kiderítették a valódi személyazonosságát, ez végül is nem nehéz 
feladat, többre nem is volt szükségük. A sűüny hajók felszálltak YYristről, ugyan- 
úgy, ahogy innen három hónapja, de onnan nem mentek el, hanem célba vették a 
kormányépületeket, és valami lehetetlenül rövid határidejű ultimátumot szabtak. 


Azokat a vezetőket követelték, akik a merénylet kitervelésében szerepet 
játszottak, és az egész kormányt. Az ország egész vezetését, uram! 

— Gondolom, nem adták ki őket. 

— Rosszul gondolja, miniszter úr. Kiadták. De nem azonnal. A sűünyk a maguk 
emberbarát módszerével szétlőtték a fél fővárost, mindig megmondták előre, hogy 
mikor, hova és milyen erővel fognak lőni. Húsz év múlva még mindig mi adtunk 
nekik segélyt a fővárosuk felépítéséhez. Egy másik fővároséhoz. A régi helyén 
ma is csak romok vannak. Ha azt hiszi, miniszter úr, hogy ön elég fontos a nem- 
zetnek ahhoz, hogy megkockáztassák Kafndim fölperzselését, akkor ki kell áb- 
rándítanom. Diplomata vagyok, az a munkám, hogy megmondjam az igazat. Önt 
első szóra ki fogják adni, és engem is. És ha Niindának baja esik, akkor az ön 
neve lesz a legelső a listán, akiket a Testvériség követelni fog, ön után pedig az 
enyém. És mielőtt megkérdezi, uram, hogy mi történt az yyristi kormány tagjai- 
val, miután kiadták őket: az ő bíróságaik ítélték el őket hosszú időre. 

Vyhaúteú reszelős hangja már egy-két huszad óta elhalt a kis irodában. A mi- 
niszter tűnődve himbálózott a forgószékén. 

— Nem túloz, Vyhaúteú úr? — kérdezte hosszabb szünet után. 

— Melyik részében, miniszter úr? 

— Az yyristi eset egy diplomata volt, nyilván elég fontos ember. Niinda 
végeredményben csak egy gyerek. Én igazán szeretem a gyerekeket, de mégsem 
gondolnám egyenértékű válasznak szétlőni mondjuk Réky fővárosát, ha ők bánta- 
nának egy itteni gyereket. Még akkor sem, ha a saját gyerekem volna. Azaz lehet, 
hogy én személy szerint adekvát reakciónak érezném, de a kormányom nem tenné 
magáévá az én érzelmi fűtöttségű álláspontomat. 

— A helyzet rosszabb annál, hogy a sűüünyk jobban szeretik a gyerekeket, mint 
mi. Nyilván nem. De ők presztízskérdést csinálnak abból, hogy az állampolgára- 
iknak nem eshet bántódása. Mindegy, hogy ki az illető, Íldatával és a barátnőjével 
ugyanez a helyzet, pedig ők felnőttek és ők sem tartoznak közéjük vérségileg. 
Nem számít. Pontosan ugyanabban a helyzetben vagyunk velük, mint Niindaval, 
íldata egész kampányt szervezett arra, hogy ezt beleverje a rendfenntartóink fejé- 
be. Most már hárman vannak. Ha ebből a három emberből bármelyiknek, akárhol 
a Galaxisban, akármiféle baja esik, és kimutatják, hogy benne volt a kezünk, ak- 
kor nekünk végünk, uram. Már felmondták velünk a kereskedelmi és diplomáciai 
kapcsolatokat. A következő lépés az, hogy Kafndim égboltján megjelenik mond- 
juk száz azokból az irdatlan hajókból, de lehet, hogy ezer, és körülbelül annyit tu- 
dunk a tűzerejükről, hogy egyetlen lövéssel eltüntethetik a föld színéről ezt az 
épületet, azzal a parkkal együtt, amit ön éppen szemlél, miniszter úr, és félhuszad 
óra elég nekik, hogy az egész város ne létezzen többé, ha ők úgy akarják. És nem 
ez a legrosszabb a dologban, miniszter úr. 

OŐruwáú megpördült a székével. 

— Hanem? 


— Hanem hogy nem tárgyalnának velünk. Senki. Közölnek egy parancsot meg 
egy határidőt... pár órát... és vagy végrehajtjuk pontosan úgy, ahogy ők óhajtják, 
vagy tüzelnek. Aztán kapunk még néhány órát. De tárgyalások nem lennének, 
mert ha a Testvériség így viselkedik, akkor már nem tekinti a másik államot tár - 
gyalóképesnek. Egyszerűen nem kíváncsiak többé a mondanivalónkra. Nincsen 
semmiféle hiperkód, amin el lehet érni őket, uram, csak a rengeteg hajó a levegő- 
ben, olyan sok, hogy éjszakai sötétségbe borítják az egész várost. Láttam az yyris - 
ti felvételeket. Álltak és vártak, amíg letelt a határidő. Első alkalommal a kor- 
mány tagjai nem álltak ott a városnak azon a terén, amit ők megjelöltek, ezért 
pontosan a határidő leteltekor az elnöki palota eltűnt egy fénylobbanásban, és 
amikor felszállt a füst, csak izzó olvadék maradt a helyén. A hajók meg sem moz- 
dultak. Még azt sem lehetett látni, hogy melyik lőtt. Csak küldtek egy újabb üze- 
netet a következő lövés helyével és idejével. A város zavartalanul élte az életét, 
mert mindenki tudta, hogy a süünyk egy hyennel sem fognak mellélőni, csak ki- 
ürítették a következő épületet és környékét. Kaptak rá időt. 

Kis szünet támadt megint. A két ember némán méregette egymást. 

— Természetesen nem kívánom, hogy higgyen nekem, uram — tette hozzá a mi - 
niszterhelyettes. — Nézzen utána. De ha azután nem mondja azt, hogy letesz a 
szándékáról, akkor kötelességem lesz, hogy megakadályozzam. 

,, Ezt mostantól úgy fogalmazom meg, hogy a képességről úgy kell beszélnünk, 
mintha az elménkben különféle készülékek lennének. Mindenkinek van emittere, 
ami az alapjeleket sugározza, és a legtöbb embernek van antennája, amikkel eze- 
ket öntudatlanul veszi. Általában metakommunikáció és lélektani alapismeretek- 
ből levont következtetés útján. " 


Aini: 
Mentális lélektan, 
bevezető kötet, 72. sómir 


— Ön fenyeget engem? — kérdezte a miniszter hidegen. 

Vyhaúteú bólintott. 

— Igen. Fenyegetem. Külügyminiszter-helyettes vagyok, és formálisan még én 
vezetem a diplomáciai testületet i5. Azonfelül syyndor állampolgár vagyok, a had- 
sereg tartalékos ezredese és ember. Ha ön nem látja be, hogy amire készül, az a 
legsúlyosabb veszélybe sodorja hazánkat, akkor alkotmányos kötelességem, hogy 
megállítsam. 

— Hogyan győzhetném meg arról, hogy letettem a szándékomról? 


— Nos, szeretnék beszélni önnel egy problémáról, ami hosszabb ideje foglalkoz - 
tat. A közvélemény látszólag napirendre tért fölötte, de ez csak azért tűnik így, 
mert mi azt kommunikáltuk, hogy a probléma nem létezik. Kuúvfráú államtitkár- 
ról, Layt belügyminiszter-helyettesről és syyllu tizenharmadikáról van szó. 

OŐruwá bólogatott. 

— No igen. Az a szörnyű zöld nő. 

— Kénytelen vagyok megjegyezni, hogy az a nő csak a munkáját végzi, és meg 
kell kérdeznem, hogy mit tud ön a két említett úrnak ez ügyben szőtt terveiről. 

— Azt hiszem, nemigen tudok válaszolni a kérdésére. Nincs tudomásom arról, 
hogy bármelyikük valami nemkívánatos lépést tervezne a saváánsi nővel kapcso - 
latban. 

— Sajnos ez nem elég. Nekem lehetne elég, de a Szövetség jövője szempontjából 
nem az. 

— Mi a problémája voltaképpen? Saváans$ nem a Testvériség. 

— Önt ez megnyugtatja, miniszter úr? Kitűnő viszonyt ápolnak. Savááns tavaly 
eldicsekedett vele, hogy a külkereskedelmi mérlege a legjobb a galaktikus kör- 
nyéken, és természetesen az ő szállító partnerük is a Testvériség. Velünk mindkét 
országnak igen feszült a viszonya, és ha egy saváán$i riporternek bántódása esik 
nálunk, akkor nemcsak Saváan$ fog ellenünk fordulni, hanem a Testvériséggel 
fennálló kapcsolatunk is még kiélezettebb lesz. Valójában a jelenlegi helyzetben 
megjósolhatatlan, hogy ebben az esetben a süünyk nem reagálnának-e éppen úgy, 
ahogy egy saját állampolgáruk sérelme esetén, miközben ezt nem tennék, ha a 
vétkesnek tartott fél nem Syyndoreia lenne, hanem egy negyedik állam. Voltakép- 
pen, miniszter úr, a Testvériség legmarkánsabb és legarrogánsabb fellépését koc- 
káztatjuk minden olyan esetben, amikor nem ügyelünk kellőképpen bármely 
olyan ország bármely állampolgárának biztonságára, amely országgal a Testvéri- 
ség jó viszonyban van -— és bátran tekinthetjük úgy, hogy a Galaxis összes államá - 
val jobb a viszonyuk, mint velünk. A jelenlegi helyzetben a legsúlyosabb követ- 
kezményekkel fenyegethet bármilyen atrocitás a Testvériség szövetségeseivel, 
akik hivatalosan persze nekünk is a szövetségeseink, de a puszta tény az, hogy 
ezek az államok a legkevésbé sem szenvedhetnek bennünket, és elég egyetlen 
rossz lépés, hogy bármelyikük ellenünk forduljon. S ez még mindig nem borúlátó 
forgatókönyv, miniszter úr, mert nem tartalmazza azt az elemet, hogy esetleg bár- 
melyik állam részünkről érkező sérelme esetén valamennyi ellenünk fordulhat. 
Mert ez sem zárható ki. Csillagközi renoménkat olyan szintre tornáztuk le, amikor 
úgyszólván egyetlen szál smwbajusz választ el minket a teljes kiközösítéstől, 
miniszter úr. $yyllu tizenharmadika óta fekszik egy követelés a diplomáciai testü- 
letnél, uram. Savááan$ magyarázatot követel a kérdéses esettel kapcsolatban. Azóta 
nem történt üzenetváltás az ügyben, és akár remélhetjük is éppen, hogy megfeled - 
keztek róla, tekintve, hogy Savááan$ nem a Testvériség, ők nem vetnek be gondol- 
kodás nélkül bármekkora erőt akár egyetlen állampolgáruk megvédése érdekében 
is — de ha Szontiszkovarikindének bántódása esik, akkor ez már nem így lesz, ak- 


kor a nyakunkon lesznek, és velük együtt jó eséllyel a Testvériség is, és szinte 
kizárt, hogy Réky nem avatkozik be Saváán$ oldalán a konfliktusba. Hesiwn párt- 
ja pedig csak az alkalmat lesi, hogy a galaktikus közösség szemében igazolható 
módon nekünk essen, mert csak egyvalamit szeretnének annál jobban, hogy meg- 
fosszák az elnök urat a hatalomtól: azt, hogy ők szerezzék meg azt a hatalmat. 
Természetesen remélhetjük, hogy a Testvériség azt már nem nézné jó szemmel, 
hogy Réky annektálja Syyndofeiát, és azt is remélhetjük, hogy ebben az értelem- 
ben tett nyilatkozataikat Rékyben megértéssel fogadják majd. Az előbbire elég jó 
esélyt látok, de az utóbbira a legkevésbé sem. A Testvériségnek pedig mi nem 
érünk annyit, hogy konfliktust vállaljon miattunk Rékyvel. Bizonyára vannak 
ügyek, amik miatt vállalnák ezt, de a mi függetlenségünk nekik nem érdekük, el- 
lenkezőleg, hiszen ha gyarmattá süllyedünk, nem jelentünk számukra problémát 
többé. Így tehát, miniszter úr, mindössze ez a néhány csekélység múlik azon, 
hogy annak a zöld nőnek bántódása esik-e. Vagy a jelenlegi helyzetben úgyszól- 
ván bármely külföldi állampolgárnak. 

Megint csend állt be a kis irodában. A miniszter lassan bólogatott. Aztán tanács- 
talan kézmozdulatot tett. 

— Értek mindent, amit ön mond. Csakhogy van egy probléma. 

— Tudom, miniszter úr. De már Niinda távozása előtt sem engedhettük volna 
meg magunknak a kormányzati szándékok ilyen széttagoltságát, és voltaképpen 
abban, hogy egy gyermekkorú csavargó, egy senki disszidálása ilyen letaglózó 
hatással van kül- és belpolitikai helyzetünkre egyaránt, abban szerepet játszik az 
is, hogy a kormányzatból hiányzik a határozott, egységes, eltökélt fellépés. Nem 
mintha ez egyébként jellemző lenne kormányzati rendszerünkre, hiszen hála az el- 
nök úrnak van egységes és határozott vezetésünk. Csakhogy ővele is megesik, 
hogy valami elkerüli a figyelmét. 

— Azt hiszem, sejtem, hová szeretne kilyukadni, Vyhaütej úr. Kihallgatást sze- 
retne elérni az elnök úrnál. 

— Nem, miniszter úr. Azt szeretném, ha ön beszélne vele. Hiába működne ön 
közre, hogy kieszközölje számomra az elnöki kihallgatást, ez így is beletelhet fél 
hónapba vagy még többe is. Önt jóval rövidebb idő alatt fogadná az elnök úr. 
Márpedig az idő rohamosan telik. Amit megtehettünk Niindá távozása előtt és 
még röviddel azután is, azt ma már nem tehetjük meg. A Testvériség távozásával 
pedig olyan szintig beszűkültek a lehetőségeink, ami már önálló fennmaradásun- 
kat veszélyezteti. Ezért azt kérem, hogy beszéljen az elnök úrral, a lehető leggyor- 
sabban, tárja elé az egész problémakört, és határozottan javasolja neki, hogy ve- 
gye saját kezébe annak kezelését. Az országban tartózkodó vagy velünk kapcso- 
latban álló külföldiekkel való bánásmódnak és kommunikációnak teljes egészé- 
ben elnöki irányítás alá kell kerülnie. 

— Rendeleti szabályozással — biccentett ÖŐruwán. 

— Igen, feltétlenül. 


— Megpróbálom. Az elnök úr azonban fel fog nekem tenni egy sor kérdést, amik 
azzal a bizonyos három emberrel lesznek kapcsolatosak, akik a Testvériségbe 
disszidáltak tőlünk, és akikről az imént megbeszéltük, hogy a félreállításuk nem- 
kívánatos következményeket vonna maga után. Rendben. De akkor továbbra is 
fennáll a probléma, amit ők jelentenek. Voltaképpen a probléma már túl is nőtt az 
ő személyükön, hiszen nem remélhető, hogy ha bármelyikük -— teljesen rajtunk kí- 
vül álló okokból — elhalálozna, akkor megszűnne a lázadók jelképeként működni. 
Ellenkezőleg. 

— Egyetértek, miniszter úr. És éppen ezért nem tudok megoldási javaslattal szol- 
gálni. A helyzet annál inkább kellemetlen, mert a Testvériség sajátos csavarral Íl- 
darát nevezte ki az egyetlen emberré, akinek joga van velünk tárgyalni. Azaz nem 
velünk, hanem az ellenzékkel a kormány megbuktatásáról. Sőt az elnök úréról is. 

— Nehéz elfogadnom, hogy még ennek ellenére is kénytelenek vagyunk tartóz - 
kodni minden olyan cselekménytől, ami Íldatát véglegesen visszatartaná ettől a 
tevékenységétől. 

— Nem egészen, miniszter úr. Igen, az kétségtelen, hogy ha Íldatának bántódása 
esik, akkor Syyndoreia a jelenlegi formájában megszűnik létezni. De egy tárgya- 
láshoz két fél kell, miniszter úr. Azt javaslom: éljen csak Íldata azon a hajón vagy 
amelyiken akar, az emberi kor legvégső határáig — de foglalkozzon ezentúl az oly- 
annyira kedvelt szerencsejátékaival, mert a jelenlegi munkáját csak akkor tudja el- 
végezni, ha itt, Syyndoteián tárgyalópartnerekre talál. 

ni-8 Jargunnu: 


,, Szúnahaum és Auríhaum nem sokban hasonlít Szindoriára, és egymásra sem. 
Nekünk mindkettőt elég nehéz volt megszokni. Ninda a Galaxis bármely világán 
azonnal otthon lenne — ha érzelmi kötelék fűzi ahhoz a helyhez. Lehet ott forró - 
ság, fagy, sötétség, bármi. " 


Ámmatt Ídara: 
Barátságom Nindával, 
92. 
Szúnahaum 
Jargunnur 
43619. famut muandzsan 
390 


Jargunnur városa szúnahaumi mérték szerint közepesnek számított. Egy tucat utca 
kígyózott szeszélyes vonalban a Szesszi partja és a Jargunnur-domb között, egyik 
sem volt hosszabb ezer nirsinél, s mindkét oldalukon húsz-harminc ház sorako- 


zott. Egy házban azonban hat-nyolc ember is lakott, így a teljes népesség 
meghaladta a kétezer főt. 

A jargunnuri utcákat Luakeánban sikátornak hívták volna, mert keskenyek 
voltak és kacskaringósak. De persze világosak és makulátlanul tiszták. Akárcsak 
az Aulang Laip jandrijaiban, a házakat nem az utcák kötötték össze, hanem a kö- 
zös nagy kert, a szasszíhaum, ahová legalább tíz-tizenöt ház főbejárata nyílt — az 
utcára csak az úgynevezett utcai bejárat, ami kevésbé volt fontos —, de volt olyan 
is, ahova negyvené. Az ablakok is a kertre nyíltak, az utcára inkább csak a kony - 
haablak. Itt persze voltak ablakok, éppen úgy, mint Luakeánban, viszont egyetlen 
emeletes ház sem volt a városban. 

Más szempontból viszont Jargunnur nagyvárosnak számított: a szasszíhaumok 
közül négyben is égett örök tűz, ami körül mindig ott lépkedett az Őrző. Ez itt 
legalább annyira fontos mércéje egy város méretének, mint a lakosok száma. 

Ninda, aki természetesen nem mulasztotta el üdvözölni Jargunnur örök tüzének 
Őrzőjét mint Kis Őrző, az anyabolygón töltött első éjszakáján itt aludt a vendég- 
házban, ahol éppen úgy voltak kis alvófülkék, mint az Aulang Laip janníhaumai 
mellett. Hait és Ámmaít a szomszédos fülkét kapta. A gyerekek pedig visszatértek 
a családjukhoz: Szinensi szülei innen nem messze, a Szesszi-Ángir vidéken vol- 
tak, Rongami családja valamivel távolabb, Dzsildir hegyoldalba épült városában, 
Ángsauri pedig megkerülte a fél abroncsot, hogy csatlakozzon a szüleihez, akik 
felkeresték Hellikun-Szommíiban élő rokonaikat. 

Jargunnur legfontosabb tulajdonsága azonban, mint Szúnahaungaur minden 
egyes pontjáé, a földrajzi szélesség volt. Ezerhatszázötvenkettő. Ezt itt a Dzsis- 
szá-peremtől, pontosabban annak a Forró-sarkhoz legközelebb eső pontjától kezd- 
ve számozták nullától, a dzsisszá—sénin irányú távolságot jelölte szirsziben, így a 
Sénin-perem ötezer-ötszáz körül volt, nem mindenütt ugyanannyi, hiszen egyik 
perem sem volt egyenes. 

Szúnahaumon a szélességi öveket napszakokkal nevezték meg. Nullától ezerig 
úgy mondták: hemmi, vagyis nappal. Kétezerig: lirgi, kora délután. Háromezerig: 
szulgu, késő délután. Négyezerig: rildzsi, kora este. Ötezerig: hotti, késő este. És 
ötezertől kezdve hilagi, vagyis éjszaka. Jargunnur tehát a kora délutáni övezetbe 
tartozott. 

Ninda felpillantott a háztetőkre. A szasszíhaum dzsisszá oldalán levő házak te- 
tejének dzsisszá oldali szélén ferde üveglapok voltak felszerelve. Nem hasonlítot- 
tak a más világokon szokásos napelemekre, mert ezek a fény egy részét átenged - 
ték, hogy megvilágítsa a szasszíhaumot és annak sénin oldalán levő házakat. Eny- 
hén polarizálták Szúnahaum-síssanaurangi fényét, hogy ne zavarja a látást. Ez is 
az övezettől függött, az esti övben már erősebben polarizálták a fényt, mert annyi - 
ra alacsonyan állt a nap, hogy kellemetlen volt abba az irányba nézni. 

Asztalok is voltak a tűz közelében, mint a hajókon is a janniíhaumokban. 
Szúnahaungaur egész területén így volt, csak a Sénin-peremvidéken nem, hiszen 
ott örök éjszaka és örök tél honolt. Jargunnur örök délutánjának soha nem változó 


klímáját Ámmaít a Lfpain-dombsághoz hasonlította: csendes, langyos szellő fúj — 
amit itt a szasszíhaumban alig érezni, a házak átemelik fölöttük —, LYpainban 
néha esik az eső, itt persze soha, de a levegő az insáhirun jóvoltából mindig 
nedves kissé. Falgémun azt mondta, neki Szúnahaum kedvenc tulajdonságai közé 
tartozik az időjárás. Ami nincsen. Nindának és Ámmaítéknak is furcsa volt, hogy 
amikor tegnap késő este lefeküdtek, a nap kora délutáni állásban volt az égen, és 
amikor reggel fölkeltek, a nap pontosan ugyanott volt. Amióta az első telepesek 
Szúnahaumra érkeztek, a nap már egy század sudríginnel elmozdult az égen. 
Hiszen Szúnahaum ha elképesztően lassan is, de forog. 

Nindának persze ezt sem esett nehezére megszokni. 

— Persze hogy nem — mondta Ámmaít. — Már kötődtél ehhez a világhoz, mielőtt 
a földjére léptél volna. Neked ez elég ahhoz, hogy bárhol jól érezd magad. 

— Rövid ideje ismersz, de jól — felelte Ninda a szokásos komoly arcával. — Ez a 
világ az otthonom. Az Aulang Laip is, természetesen, és a Testvériség bármelyik 
hajója vagy világa. Talán még egy idegen világon létesített kirendeltségünk is. 
Talán még a szindoriai is. De az igazi otthonom Szúnahaum-sádíhaum. 

— Ezt a kifejezést nem ismerem — húzta össze a homlokát Ámmaít. 

— Szúnahaum, a mi édes otthonunk — bontotta ki modern nyelvi szavakra Szó- 
gasszi. 

— Mindig is ez volt az otthonom, amióta lélegzek — felelte Ninda tűnődőn. — 
Csak nem tudtam róla a sáhaddif-hinahaóranig. Szíhasszangé dzsómin úráruan 
áng Szúnahaumíran. Népünk Szúnahaumon született és ide tér vissza. 

— Nézd — suttogta Hait fojtottan. — A tekintetét. 

Ninda magába révedve ült az asztalnál, kissé lehajtott fejjel nézett maga elé, de 
nem az asztal lapját látta, s nem is alatta a szasszíhaum zöld füvét. Mélyebbre né- 
zett, le a világ lelkébe, amely milliárd és milliárd éve mozdulatlan szunnyadt az 
örök sötétben, és csak néha szólt egy-egy olyan különleges lényhez, aki szót értett 
vele. 

hpíláran arriszíran dzsianghpat szíszeng árahp — hazatértem hozzád, ahol min- 
dig is a helyem volt 

aihp lbéant jun ílg árahp szgindríman — egyek vagyunk és egymáshoz tartozunk 

A kapcsolatfelvétel itt megszakadt. Í, aki eddig háziállat módjára ült Ninda lá- 
bánál, néhány pillanat alatt sárgából mélyvörösre sötétedett, majd egészen sötét 
kékre, és ahogy elfeketedett, elaludt. Ugyanekkor Jargunnur városában helyreállt 
az áramszolgáltatás, ami olyan rövid időre, a mati harmincad-negyvened részére 
szakadt meg, hogy az embereknek fel se tűnt, de elég volt ahhoz, hogy Fórangaur- 
ból karbantartó robotok csapata induljon Jargunnurba. 

Ninda felnézett, furcsán üres tekintettel, mint aki észre sem veszi azokat, akik - 
hez beszél. 

— Kevés világ tudja kifejezni az érzelmeit. Ez a világ igen. Kevés világ boldog. 
Ez a világ igen. Biztonságban érzi magát a szúnikkal kötött társulásában. Amióta 
őseink idejöttek, ez a világ boldog, mert értelme van létének, egy boldog és nyu- 


godt népnek ad otthont és életet. Ezért vagyok én itt otthon. Mert én is ez a világ 
vagyok, akárcsak a többiek. Mi vagyunk Szúnahaum — ezt mondja egy gyerek az 
esküvői szertartáson, amikor az Őrző a sinnígahi-hiurangéhunt kéri. Mert mi 
vagyunk Szúnahaum. Lian, lian, lian. Idő, idő, idő. Mert volt az úgy egykor, hogy 
őseink, akiket akkor még nem szúniknak hívtak, megfeledkeztek a kötelékről, ami 
világukhoz köti őket, visszaéltek türelmével és bizalmával, és a pillanatnyi haszo - 
nért kárt tettek a ökológiában. A világvédelem elemi szabályait akkor még nem 
ismerték. Így történt, hogy az a világ, Ősi Föld, az emberi faj és még sok millió 
állat- és növényfaj szülőhelye fokozatosan elveszítette azt a képességét, hogy mil- 
liárd és milliárd különféle élőlénynek nyújtson kényelmes és biztonságos otthont. 
Ezért kellett emberek millióinak és millióinak elvándorolni és a Galaxis mostoha 
világain teremteni olyan otthonokat, ahol Ősi Föld tragédiája nem ismétlődhet 
meg többé. Néhány világ, ahol nem ügyeltek erre, elpusztult, elnéptelenedett. De 
kialakultak a világvédelmi szabályok, és az emberiség otthonra lelt a Galaxisban. 
Így történt a Hajnalkorban. Most menjetek, és meséljétek tovább. Simnunná. 

Hirtelen rájuk nézett, elmosolyodott, és a tekintete megint megtelt élettel. 

— Így áll a Terra-sóhipunban. 

,, Néha eszembe jut, mi lett volna, ha a szindor politikusok nem kavarják össze azt 


a sok ostobaságot, és nem kényszerítik Ámmaítot és Haitot, hogy hozzánk mene- 
küljenek. Soha nem is találkoztunk volna. Még elgondolni is szörnyű. " 


Szinensi: 
Szúnahaum és a Galaxis, 
191. 


— Szerintem itt valami nincs rendben — szólalt meg Hait szindor nyelven, amikor a 
gyerekek és Ninda előreszaladtak a vízesés felé. Rögtön el is gondolkodott azon, 
ahogy ezt gondolatban megfogalmazta magában. , A gyerekek és Ninda"? Miért, 
talán Ninda nem gyerek? Akkor miért így jutott eszébe? Ha felnőttekkel együtt 
gondol rá, akkor is így fogalmazódik meg benne: , a felnőttek és Ninda". Vagyis 
felnőttnek sem tekinti. De serdülőnek sem mondható. Majd úgy két és hét év múl- 
va... azaz ötven-hatvan, ahogy itt mondják. 

— Micsoda? — kérdezte Ámmaít, egy ideig várva, hogy párja folytatja, de 
hosszúra nyúlt a csend. 

— Ninda... vagyis... nem tudom, hogyan fogalmazzam meg. Ninda valahogy 
nagyon más, mint a többi gyerek. 

— Hát... igen, eléggé más. Más környezetből jött, más hatások érték. 


— Nem hinném, hogy azokban a nyomornegyedekben mind ilyen. Szerintem 
ilyen egy sincs. 

Ámmaít mosolygott. 

— Igen, én is megszerettem. Ha lehetséges lenne, még örökbe is fogadnám, de 
hát elutasít minden effélét. 

Hait szótlanul ballagott tovább. Nem tudta szavakba önteni, mi az, ami Nindát 
mindenkinél különösebbé teszi. 

A vízesés tövében folyamatos volt a zúgás, ahogy az Ilgi vize kétszáz rígin ma- 
gasságból leömlött a kis teknőbe, amit vájt magának az évezredek alatt. De nem 
zavarta a beszélgetést. Nem messze a parttól, egy kis magaslaton állt a Tűz Ottho- 
na, s egy középkorú férfi lépkedett mellette, kezében a janníruannal. 

Hait elnézte egy ideig. Több tízezer janníhaum van ezen a világon, s a szúnik 
többi világán is ott vannak. A külképviseleteken is, és persze a hajókon. Negyven 
tűz ég az Aulang Laipon, minden hasonló méretű hajón ugyanennyi, a nagyobba- 
kon még sokkal több. És a Testvériségnek százötvenezer hajója van. Hány ilyen 
tűz ég a Galaxisban? Ötmillió, tízmillió? És mindegyik körül éjjel-nappal, tizen- 
egy év minden egyes napján ott lépked az Őrző és gondozza a tüzet hosszú pálcá- 
jával. Csak a tizenkettedik évben oltják ki őket, amikor a hajók és a külképvisele- 
tek elnéptelenednek, még a Külső Világok is, mert mindenki hazajön az Abroncs - 
világra, köszönteni a namindan ünnepét. 

Minden hajón és világon külön információs rendszer gondoskodik arról, hogy 
az Őrzőt pontosan két derkinként leváltsák, minden tűz mellett naponta öt Őrző 
teljesít szolgálatot, s ez régebb óta van így, mint amennyi időre a krónikák vissza 
tudnak emlékezni. Legalább ötvenezer éve (az körülbelül kétezer-háromszáz szin- 
dor év). Ninda szerint azonban a szúni civilizációnak ez csak az utolsó, jobban 
dokumentált időszaka, és voltaképpen sokkal ősibb, talán száz-kétszázezer éves. 
Lehet, hogy ennyi ideje égnek a tüzek és ennyi ideje lépkednek körülöttük az Őr- 
zők mindenütt, ahol szúnik élnek, folyamatosan. 

És erről az egészről egyetlen dzserang sem tud semmit. Amíg be nem fogadták 
őket a Testvériségbe, Ámmaít és ő sem sejtette, hogy a szúniknak bármiféle kö- 
zük lenne a tűzhöz, soha nem hallották azt a szót, hogy janníhaum vagy Őrző, és 
azok, akik ott maradtak Szindorián, azóta sem tudják és nem is fogják megtudni. 

A Galaxis összes államának, népének, társadalmának összes szokása megismer- 
hető. Filmeket, könyveket készítettek róluk, oda lehet menni hozzájuk és kérdez - 
getni őket az életükről. Az egyetlen kivétel a Testvériség. 

Negyvenezer éve telepedtek le az első szúnik ezen a világon, de még tízezer év - 
be telt, hogy az egészet, vagyis Szúnahaungaur egész sávját lakhatóvá tegyék. Az 
elmúlt harmincezer évben már csak kisebb területeket foglaltak el a Hideg-perem- 
vidéken, az örök éjszaka sávjában. Itt, a kora délutáni vidéken harmincöt-har- 
mincnyolc évezrede már emberek élnek, városok, megművelt földek vannak. 
Mondjuk harmincötezer év... az több mint ezerhatszáz szindor év. Lehet, hogy ez 
a jannihaum azóta itt áll, azóta lépked körülötte minden nap minden órájában, 


azaz derkijében egy Őrző. Ötmilliószor váltották már itt egymást. Azt nem lehet 
mondani, hogy télen-nyáron, éjjel-nappal, hiszen ezek a fogalmak itt nem 
léteznek, de Szindorián így mondják nyomatékosabb kifejezéssel, hogy mindig, 
megszakítás nélkül, állandóan. 

A tekintete megakadt a feliratokon. Csak egy napja volt Szúnahaumon, de már 
többedszerre látott ilyet. Valaki, alighanem az Őrző letett egy suagot a Tűz Ottho- 
nának peremére, és az kivetített egy feliratot a levegőbe. Fíran Auhengi. Messzi- 
ről is jól olvasható, zöld betűkkel. A felirat folyamatosan szállt fölfelé, aztán el- 
tűnt, de a nyomában jött a többi. Sahangim Szienszá, Engur Ílanti, Simdin Hauri. 
A hajók, amik éppen hazaérkeztek. Minden matiban négy-öt újabb hajó éri el 
Szúnahaum gravitációs terét. Később, az év utolsó napjaiban már sokkal sűrűbben 
fognak jönni. 

Nem volt nehéz kitalálni, hogy mindenfelé, ennek a világnak minden részén 
vannak ilyen suagok, amik mutatják, hogy mikor melyik hajó érkezik meg. Szú- 
nahaum odafigyel a hajósokra. Várja őket haza a namindanra. Ez itt a jannihaum. 
Már Hait is értette ezt a mondást. Szindorián a politikusok szólamaiban rendre 
előbukkan, hogy egy vérből valók vagyunk mindnyájan, hogy ők is a nép gyerme - 
kei, hogy a szindor nép egységes fellépése révén ezt meg azt lesz képes elérni. De 
mit tudnak a szindorok a népről, akár a politikusok, akár bárki? A Galaxisban 
szindor hajók is közlekednek, nem olyan sok és nem is olyan nagyok, mint a Test- 
vériségnek, de vannak. Például a SvVntarün, utazott egyszer rajta valaha régen... 
mintha korszakokkal ezelőtt lett volna, pedig csak egy éve volt, ottani... otthoni 
időszámítás szerint. Nem nagy hajó, szúni mérce szerint semmiképpen, de azért 
pár ezer utas elfér rajta. Leszáll Kafndimban és még két szindor világon, aztán el- 
hagyja a hazai felségterületet és továbbmegy, M$néára, Rékybe... szabott útvona- 
la van, nem úgy, mint a szúni hajóknak. Nos, vajon otthon hányan tudják meg - 
mondani ebben a pillanatban, hogy hol jár a Syntarün? Itt van a zsebében a szin- 
dor gyártmányú vyriise, a kapcsolat Szindoriával működik, akármikor eléri bár- 
melyik otthoni információs rendszert. Ki tudja deríteni, hol jár most a Spfntarün? 
Aligha. Nem mintha titok lenne, csak soha senkinek nem volt fontos, hogy ezt az 
információt publikusan elérhetővé tegye. Azt lehet megtudni, hogy adott kikötő - 
ből adott másik kikötőbe mikor indul hajó, de hogy az melyik lesz, az nekik nem 
fontos. 

Hait olyan pontosan tudta, mintha részletes felvilágosítást kapott volna erről, 
hogy a Testvériség bármelyik polgára bármelyik hajójukról bármikor minden in- 
formációt megkaphat, csak fogja a suagját és lefirkant néhány betűt. A pontos ko- 
ordinátáit, az útirányát, az összes addig érintett és később tervezett kikötőt, a ra- 
kományt, a fedélzeten levők névsorát, még az utaslistát is, ami amúgy titkos — de 
csak a dzserangok számára. 

— Hát persze — mondta Szonkéfoni, amikor rákérdezett. — Egész csomó intéz- 
mény felelős a hajóinkért, de mindegyikre érvényes, hogy a Testvériség intézmé - 


nyei... a te világodon úgy mondanák, , állami". Márpedig önmagunk előtt mégse 
tarthatunk titkot, nem igaz? 

,, Minden gyerek a Galaxis középpontja. Es ha egy gyerek meghal, a Galaxis for- 
gása áll meg." 


Ílgaszaumi, 
Sinettin Szierg mondásai, 
179. sómir 


Hait és Ámmaít már más világokon is látott vízesést, de az Ilgi-údarisz kicsit más 
volt, mint a többi. Azok vagy természetesek voltak, vagy mesterségesek. Ez 
mindkettő volt egyszerre. Maga az Ilgi mesterséges volt, nem folyó, hanem csa- 
torna, hiszen Szúnahaumon egyetlen folyó sincs. De a vízesést nem tervezték 
meg, egyszerűen csak erre vezették az Ilgi vizét, a Hilkunilgi-fennsíkról le a 
Szesszinilgi-síkságra, és hagyták, hogy a kétszáz rígin mélységbe leömlő víz ki- 
alakítsa a maga medrét. A medencét, amibe beleömlött, ő maga csinálta magának, 
előbb elmosta a puha, mesterséges talajt, aztán elkezdett teknőt vájni az alatta le- 
vő sziklába. És nem arra indult odalent, amerre akarták, mesélte Szonkéfoni. Az 
volt a terv, hogy belevezetik a Szesszibe, de a domborzat mást akart, és az Ilgi 
még egy jó darabig halad párhuzamosan a Szesszivel, aztán el is fordul tőle, ma - 
gába ömleszti a Fárihun és a Szirdzsit vizét, s csak azután egyesül a Szesszivel. 

Ámmaít egy ideig csodálta a szivárványt a medence fölött, aztán gyanútlanul 
megkérdezte, hogy ez milyen gyakran jelenik meg. És először nem értette a szú- 
nik mosolyát. 

— Ámmaít — mondta Ninda, aki ugyanúgy először járt ezen a helyen, mint ő —, 
az Ilgi vize mindig ugyanígy zuhog alá a szikláról. A nap örökké ugyanonnan süt. 
Az a szivárvány ott volt, amikor Szindoriát megalapították, és ott lesz, míg az idő 
vissza nem tér önmagába. Simnunná. 

— No igen — mondta az öreg Hulmaszéni —, azazhogy nem egészen, mert ahogy 
a víz koptatja a sziklaperemet, a vízesés lassan egyre hátrébb húzódik, de nincs 
okunk feltételezni, hogy a szivárvány ettől eltűnne. 

— Szúnahaum a változatlanság világa — mondta Haurgá, egy Ámmaíttal egyidős 
férfi. — Itt nincs más változás, csak amit az ember okoz. Mármint a Nagy Katak- 
lizma óta persze, de hát amikor az történt, az emberi faj még ki sem alakult. 

Ninda bólintott. 

— Azelőtt Szúnahaum egy volt a sok élettelen világ között, amik mind egyfor- 
mák — mondta. — De akkor, alighanem egy sor kisebb-nagyobb ütközés után, a Sí- 


nisuál-jahasszíni bekerült a Hauhummá vonzáskörébe, de olyan pályán, amitől 
nem keringeni kezdett körülötte, hanem csak félfordulatot tett, ettől felgyorsult, s 
mint egy lövedék vágódott a naprendszer belseje felé. Nem találta telibe Szúna- 
haumot, de eltalálta. A Sínisuál-jahasszíni laza szerkezetű volt, valójában nem is 
kisbolygó, hanem kisbolygócsoport, ami csak egészen rövid ideje alakult ki, az 
egymáshoz sodródó darabok ütközése térítette le eredeti pályájáról és lökte ki a 
Hauhummá felé. A csoport egyik tagja, a Dzsisszáfaur-jahasszíni lezuhant, löve- 
dékként vágódott Szúnahaum felszínébe a Dzseldul-hatarúnaringi nevű helyen, 
éppen a forgásiránnyal szemben, és valósággal lefékezte Szúnahaum forgását. A 
becsapódás nyomán alakult ki a Dzseldul kráterrendszer, ami ma is tele van a Ja- 
hasszíni darabjaival, és Szúnahaum felszíne hatalmas területen valósággal szilán- 
kokra tört. Az energiakitörés akkora volt, hogy világunk egynyolcad forgásten- 
gely-irányú szöghányada azóta sem volt képes lehűlni, azért sem, mert a becsapó - 
dás nemcsak forgás-, hanem keringésiránnyal szemben is jött, Nap körüli útján is 
lefékezte Szúnahaumot, és ez a terület, Dzsisszáfaur azóta örökké ki van téve a 
napsugárzásnak. Azelőtt az idő felében Séninnauron volt nyár, mint minden nem 
abroncsvilágon. A Sínisuál-jahasszíni többi darabja pedig felrobbant Szúnahaum 
vonzóerejétől, és gyűrűként vette körül világunkat. 

— Ragyogjon ránk mindörökké — nézett fel Hulmaszéni a Sínisuál arany ragyo - 
gására. 

— Simnunná — felelte Ninda a többiekkel kórusban. 

— Gondolom, olvastad mindezt — mondta Hait. 

— Hát persze. A Szúnahaum-szilgiben van leírva. A csillagászok azt is kiszámi - 
tották, hogy mekkorának kellett lennie a Sínisuál-jahasszínínek és mennyi volt ab- 
ból a Dzsisszáfaur-jahasszíni tömege, de ezek a számok nekem nem mondanak 
semmit. Hetvenmilliárd, illetve huszonötmilliárd fádzsan. Azt is tudják, hogy a 
Nagy Kataklizma előtt Szúnahaum hatezer mai év alatt kerülte meg Síssanauran- 
git, és egy évig tartott egy fordulata. Vagyis már azelőtt is mindkét mozgás lassú 
volt, ezért volt képes huszonötmilliárd fádzsan tömeg becsapódása szinte teljesen 
lefékezni. A legtöbb lakható vagy lakhatóvá tett világ nagyjából egy szúni nap 
alatt megfordul a tengelye körül, és legfeljebb harminc szúni év alatt megkerüli 
napját. 

— Viszont az extremitások borzasztóan érdekesek — mondta Haurgá felesége, 
Algilli. — A Szehun-vidéken van egy világ, amit meglehetős üggyel-bajjal tettek 
lakhatóvá, de mindig kicsi lesz a lakossága, mert olyan gyorsan forog, hogy na- 
gyon kevesen képesek megszokni. Alig több mint egy derki alatt körbefordul. 
Vagyis öt limli a nappal, öt az éjszaka. Látod, ahogy a nap átvonul az égen és az 
árnyékok körbefordulnak. Az egész felszínét mezőgazdasági termelésre használ- 
ják, és csak egyetlen kicsi városa van a sarkvidéken, ahol kevésbé érződik a for- 
gás. 

— Ez tényleg elég extrém — bólogatott Niszkergi, egy másik öreg. — Én inkább 
lassan forgó és lassan keringő világokon jártam. Érdekes, hogy mindkettőből elég 


sok van: olyanok, ahol egy nap száz vagy ezer itthoni napig tart, meg olyanok, 
amik az átlagnál több százszor lassabban keringenek. De olyan egy sincs, ahol 
mindkét mozgás ennyire lassú lenne, mint Szúnahaumé. 

Hait megint odapillantott a suagra, ami folyamatosan vetítette a feliratokat. Dó- 
ralgun, Szemmin Fónird, Silmut Helgin. 

— Én a Sínisuálról kérdeznék valamit — szólalt meg. — Mitől van, hogy csupa 
sárga fémből áll? 

— Nem csupán abból áll — felelte Szonkéfoni. — Tény, hogy az összetétele har- 
minc százalék arany, huszonhét százalék platina, negyvenhárom százalék réz. De 
ezeknek több mint a háromnegyede nem tiszta fém, hanem magas érctartalmú kő- 
zet. Az egynegyede pedig azért tiszta fém, mert ércfeldolgozók vannak odafent, 
elég nagy számban, amik elkapdossák a darabokat, feldolgozzák őket, a fémet 
megint pályára állítják, a szilikátokat pedig hajókon lehozzuk és letesszük Sénin- 
nauron. S azért áll ebből a három fémből, mert a legtöbb naprendszer kialakulása- 
kor lezajlik egy úgynevezett szétválasztási folyamat. Az örvénylő anyag hajlamos 
sűrűsége szerint tömörülni, hasonló a hasonlóhoz. Nézd meg naprendszerünket 
ma, belülről kifelé. Legbelül a Dzsomti, tele kén- és magnéziumtartalmú vulká- 
nokkal. Aztán Szúnahaum, kén és magnézium alig, annál több szilícium, vas, nik- 
kel, kobalt, réz. Aztán Dzseldul, vagyis a kisbolygóövezet, ami soha nem tudott 
összeállni bolygóvá az árapályhatások miatt: szilícium, arany, platina, réz. Majd a 
Hauhummá: gázóriás, hidrogén, hélium, nemesgázok, a tizenhét holdja pedig 
mind a Dzseldul anyagából van, valaha kisbolygók voltak. 

Ninda zsebében megrezzent a suag. Kivette, elolvasta az üzenetet és felállt. 

— Mennem kell — szólalt meg. — Törzsfőnököm magához hívott. 

— Melyik a törzsed? — kérdezte Algillí. 

— Liktenit-upesz. 

— Rotong-siluhut. Gondolom, dzsuór vagy. 

Ninda bólintott. 

— A Sínisuál világítsa meg arcodat — mondta Szonkéfoni. 

— Ööö... veled mehetünk? — kérdezte Hait. 

— A szertartás nyilvános — felelték egyszerre többen is. 

,, Megtörténhet, hogy a varázsló dzsuórja egyszer maga is varázsló lesz. Miért is 
ne? A dzsuór mindig gyermek. A varázsló mindig nagyon öreg. Így mire elkövet- 
kezik, hogy az egykori dzsuór varázsló lehet, a régi varázslóra nem is emlékeznek 
máshonnan, csak az Ílgaszaumiból. 7A 


Angrolími: 
Népszokások és társadalmi konvenciók, 
644. 
Szúnahaum 
Auháringi 
43619. famut muandzsan 
500 


Lehettek vagy hatszázan a teremben. Családtagok, a törzs tagjai, barátok. Néhá- 
nyan szürkében, mások csak egy szürke szalagot viseltek a gyász jeléül, megint 
mások köznapi öltözékben. Kinek-kinek ahogy kedve tartotta. Csak Narongi és 
Ninda volt ünnepélyesen öltözve: szürke köntös, azon hátravetett csuklyájú fekete 
lepel, ferde vállszalag, és a haundájuk. Narongi a törzsfőnöki piros-fehér szalagot 
viselte, bonyolult geometriai mintákkal — Ninda a dzsuór szürkéjét. Együtt men- 
tek fel a terem végében levő emelvényre, s homlokukra tett jobb kézzel köszön- 
tötték Ászanargi haundáját, ami egy kis ferde állványra volt kihelyezve, a közön- 
ség felé fordítva, fekete bársonypárnán, ami kiemelte az arany csillogását. 

— Ászanargi már a Csillagok között jár — szólalt meg Narongi. — Testét kívánsá- 
ga szerint a Sáhillaszun-erdőben temettük el a fák alatt. Nem határozta meg, hogy 
a búcsúztatást hol tartsuk, ezért szülővárosát választottam. Tessék, Ninda, rajtad a 
SOT. 

Ninda nagyot sóhajtott, s fölemelte a kis lapot, amin a szövege volt. De rá sem 
nézett. 

— Lian, lian, lian. Szúnahaum népe, hallgassátok meg, amit most a krónikás el- 
beszél nektek Ászanargiról, a Felhő gyermekéről, aki ezerháromszáznegyven év- 
vel ezelőtt ezen a helyen, Auháringi városában született, s most visszatért a Csil- 
lagok közé, Ászanargiról, aki valaha gyermek volt ezen a helyen és hakkin-tahaut 
játszott a dombokon a barátaival, akikkel ma már együtt lehet a Csillagok között 
ismét, mert mind útnak indultak már jóval őelőtte, Ászanargiról, aki egy napon el- 
utazott innen a Sédunnun partjára és egy ifjú reménytelenül szerelmes lett belé, 
aki ma szintén együtt lehet vele megint, Hiefáhunak hívták és később orvos lett, 
Ászanargiról, aki még gyermekfejjel letette a hűségesküt Endzsahinak, akivel ki- 
lencszáz évet éltek együtt, s most az ő oldalán keresi útját a Csillagok között — 


hallgassátok a történetet! Mert volt az úgy egykor, hogy a Felhő két gyermeke, a 
siehargut-engin törzsbéli Angéruni és a szesszugun-rongdzsami törzsbéli Hemsz- 
illu egy napon egymásra talált, s bár szerelmük hamar elvirágzott, mégis gyümöl- 
csöt hozott, egy kisleányt, aki barna bőrrel és szőke hajjal született, de 
nyolcvanéves korára, amikor először utazott szüleivel a Külvilágba, megbarnult a 
haja, senki sem tudja az okát. Volt az úgy egykor, hogy... 

Hait leghátul ült Ámmaít mellett, és nem hallgatta a történetet, ahogy Ninda fel- 
szólította rá. Le sem vette a szemét a kislányról, aki csak állt a fekete kámzsában, 
mellén keresztben a szürke csík, s rajta a haunda, szőkesége világított a fényképek 
előtt, amiket kivetítettek a háta mögött levő nagy falra, és csak mondta, mondta, 
mondta. Rá sem nézett a kezében tartott lapra, és Hait olyan pontosan tudta, mint - 
ha megmondták volna neki, hogy nem is fog ránézni. Nincs rá szüksége. Megta- 
nulta kívülről. 

Hait eddig nem tudta, miről szól ez a szertartás, és mi a dzsuór feladata, de most 
már értette. Ninda elmeséli Ászanargi egész életét. Ő is látta néhányszor, a tűz 
mellett üldögélt párnázott karosszékben, Ninda azt mondta róla, hogy ő a törzsé - 
nek a varázslója. Persze megkérdezte, hogy ez mit jelent, de Ninda csak annyit 
mondott, semmit, varázslatok nincsenek, tehát varázslók sem. Hait persze nem- 
csak a varázslót nem értette, hanem a törzset sem, és nem tudott mihez kezdeni 
Ninda magyarázatával. 

— A törzs mi vagyunk, Hait — mondta egy este a janniíhaumban, még otthon a 
hajón, felhúzott térdét átkarolva kuporgott a fehér dzsumszunszőnyegen a felnőt- 
tek lábánál, mellette aludt a kirije. — A törzsek szövetsége alkotja a Testvériséget. 
Egy nap a sáhaddif elé állsz, megkapod a haundádat és a törzsek egyikének tagja 
leszel. Attól kezdve lélegzeted egy a törzs lélegzetével, véred egy a törzs vérével, 
karod ereje a törzs karjának ereje, szellemed a törzs szelleme. Mert volt az úgy 
egykor, hogy őseink összegyűltek a tűz mellett és azt mondták: Ongdzsélahun, 
hínégahun, szilkogen hing sáhuratun, szisszú rilgdzsi ímargatun, sánú hargá szin- 
gászatun. Ezt nem tudom úgy lefordítani, hogy rímeljen... egyek vagyunk, együtt 
harcolunk a fennmaradásért, együtt keressük élelmünket, együtt védelmezzük 
azokat, akik gyengébbek közöttünk, együtt maradunk egész életünkben. Történé- 
szeink úgy tartják, hogy a törzs a legősibb embercsoport, ami már az emberiség 
fejlődésének hajnalán kialakult, talán már akkor, amikor az ember még ki sem 
emelkedett egészen az állati sorból. Lian, lian, lian. Millió és millió évekkel ez- 
előtt történt, Ősi Föld feledésbe merült tájain, amikről nem tudjuk, hogy puszták 
voltak, rétek, erdők vagy sivatagok, de ott éltek őseink, akiktől a Galaxis minden 
embere származik, tudatlanok és fejletlenek, de az őseink voltak. A felnövekvő 
gyerekek a szüleikkel maradtak, mert együtt erősebbek voltak és könnyebben bol- 
dogultak a fennmaradásért folytatott harcban, amit olyan körülmények között kel- 
lett megvívniuk, amiket ma már elképzelni sem tudunk, és velük maradtak az ő 
gyerekeik és az ő gyerekeik, és így, nemzedékeken át kialakult egyfajta társadal - 
mi struktúra, lehet, hogy ahány törzs volt, annyiféle, bizonyára voltak, akik a gye- 


rekekre vigyáztak, voltak, akik az öregeket gondozták, némelyek az élelem meg- 
termelésével foglalkoztak, mások eszközöket készítettek. Mindez elmerült a fele- 
désben, de így volt, megtörtént a Hajnalkorban. Simnunná. 

— Terra-sóhipun, gondolom — mondta Hait, mert Ninda gyakran idézett ebből a 
műből, azazhogy ez is egy könyvtárnyi méretű gyűjtemény volt az Ílgaszaumin 
belül. 

— Igen, Terra-sóhipun. 

A dzsvórbeszéd hosszú volt, tizenkét limlin át tartott, és Ninda egyszer sem né- 
Zett a kezében fogott lapra, nem tartott szünetet, nem gondolkodott, csak mesélte 
Ászanargi életét, Haitnak néha az volt az érzése, mind az ezerháromszáznegyven 
évnek szentelni fog néhány mondatot. És hosszú mondatok voltak, a krónikás 
méltóságteljesen gördülő, kerek mondatai. 

Végül aztán a beszéd véget ért. Nem jutott el Ászanargi távozásáig, néhány év- 
vel korábban lett vége, amikor Ninda megismerkedett vele, és Ászanargi egy nap 
az Ő fejére tette a kezét és azt mondta, nőj nagyra, kisunokám, mert amikor valaki 
elég öreg, akkor már mindenki az ő kisunokája. 

Ninda a hallgatóság felé nyújtotta két karját. 

— Most pedig köszönjük meg Ászanarginak, hogy velünk töltötte életét, és kér- 
jük meg, hogy ezentúl a Sínisuál Fényének részeként világítsa meg utunkat. 

Az emberek felálltak, s homlokukra tett kézzel üdvözölték a kis arany gömböt, 
ami előlebegett a színfalak mögül, egy kis kampóval megfogta Ászanargi haundá- 
jának láncát, és megindult felfelé. A mennyezeten kinyílt egy ablak és nyitva ma- 
radt. A gömböcske kirepült rajta, és csakhamar eltűnt a magasban. 

A közönség oszladozni kezdett, de Hait megfigyelte, hogy egy csomóan oda- 
mennek Nindához, lehajolnak hozzá, mondanak neki valamit. Voltak, akik megsi- 
mogatták a fejét vagy csókot nyomtak a feje búbjára. Ninda a köszönetnyilvánítá - 
sokat is úgy fogadta, mint mindent, nyugodtan, méltóságteljesen. Igen, ez a jó 
szó, gondolta Hait. Méltóságteljes. Csak állt nyugodtan a fekete kámzsában, mint 
egy jelkép. 

Utolsóként Narongi is lehajolt hozzá és mindkét kezét a kislány fejére tette; a 
két szindor már közelebb jött, hallották, amit beszélnek. 

— Szép szertartás volt, gyermek. 

— Köszönöm, törzsem feje. 

— De én nem ezt írtam. Alig használtál fel valamit a szövegemből. 

— Tudom, nagyapa. 

— Te végigolvastad és megtanultad Ászanargi egész siéhongját. 

Ninda rezzenéstelenül állta az öreg törzsfőnök tekintetét. 

— Dzsuór vagyok. Ez a dolgom. És liktenit-upesz vagyok, haungszíi a törzsszö- 
vetségben. Ez az életem. Simnunná. 

— Simnunná, gyermek — mondta az öreg, magához ölelte, aztán elballagott. 

, Amikor egy liehát magunk közé veszünk, tudjuk, hogy még nem érti, nem érzi a 
tűz szövetségét, amiről azelőtt nem is hallhatott. Időbe telik. Sokuknál nem is kö- 
vetkezik be. Ettől még a Felhő igazi gyermekeivé válhatnak. " 


Igaszaumi, 
Közmondások és népi bölcsességek tára, 


— Szép szertartás volt — mondta Ámmaít is, amikor már kifelé tartottak, 
négyesben, mert valahonnan a sokaságból előlépett Szinensi és csatlakozott hoz- 
zájuk, mint az árnyék. — Hová vitte a haundát az a robot? 

Kiléptek a szabadba. Mint a legtöbb épület Szúnahaumon, ez is egyenesen a rét 
kissé letaposott, kikoptatott füvére nyílt. 

Szinensi felnézett a magasba, a Sínisuál sárga ragyogásába. Ninda Ámmaítra 
nézett és azt mondta: 

— A haunda annak a jelképe, hogy az egyén része törzsének, s a törzs védelmezi 
őt. De a törzs része a törzsszövetségnek, Szúnahaumnak, ezért a haunda annak a 
köteléknek is jelképe, ami minket Szúnahaumhoz köt. Szúnahaum fő védelmezője 
pedig a Sínisuál. Az elhunytak haundáit ezért felvisszük a Sínisuálba és ott pályá - 
ra állítjuk. 

Hait nagyot nézett. 

— Mindenkiét? 

— Hát persze. Akik a hajókon haltak meg az elmúlt években, azokat is itthon bú - 
csúztatjuk el, a haundájukat a hajójuk hazahozta, az is a Sínisuálba kerül. Már van 
odafent több százmillió, de hát ez a mennyiség ott meg se látszik. 

— Eredetileg is onnan származnak — szólt közbe Szinensi. — A gépek időnként 
lehoznak egy-egy fémtömböt, azokból készülnek a haundák. 

— És ha... elfogy? — kérdezte Hait. 

A gyerekek mosolyogtak. 

— A Sínisuál tiszta fémtartalmával a legnagyobb hajóinkat is több milliószor 
meg lehetne tölteni — mondta Szinensi. — Gondolj bele: hatezer szirszi szélesség- 
ben az egész egyenlítőt körülveszi, és jó vastag is, talán kétezer szirszi, azt hi- 
szem. 

— No meg az átmérője — tette hozzá Ámmaít. — Hiszen magasan az űrben van. 

— Van egy régi mondás — Ninda mintha meg sem hallotta volna, amit ők beszél- 
tek —: Sínisuálúni Sínisuálá. Az ősi nyelven szokták idézni, pedig amikor a Felhőt 
és világunkat felfedezték, már az újszúni nyelvet beszélték. A Sínisuálból a Síni- 
suálba. A haundáink onnan származnak és oda térnek vissza, de átvitt értelemben 
minket magunkat jelent. 


— Az életünket — bólintott értőn Hait. — Már komolyan várom, hogy én is a sá- 
haddif elé állhassak. 

— A namindan alatt nincsen sáhaddif — mondta Szinensi. — Ha addig nem ké- 
szültök fel, meg kell várnotok a namindan-dzsúmit. 

— Szerintem felkészülünk... bár még nem igazodom el a naptárban. 

— Innen a második higit namindan-saurgéman — határozta meg Szinensi tipikus 
szúni módra a hátralevő időt. — De az ünnepségek már előző nap elkezdődnek, hi- 
szen az sziangdzsan, a törzsek és klánok napja, azt is megtartjuk. Tízszer a hagyo - 
mányos módon, tizenegyedszer már a namindannal egybeolvasztva. Csak a tizen- 
kettedik sziangdzsan más, a namindan utolsó napja, olyankor nem a törzsek és 
klánok napját tartjuk, hanem az ünnepi évet zárjuk le. 

Beszélgetés közben átsétáltak a réten, ahol a dzsuór közönségének nagy része 
még ott volt, asztalok és padok kerültek elő, az emberek helyet foglaltak, kortyol- 
tak valamit, eszegettek, beszélgettek. Haiték már ismerték a kifejezést erre is: 
szilníhaum, ami a szild-janníhaum, vagyis , tűz nélküli otthon" rövidítése, amikor 
a szúnik rögtönzött kis jannihaumot hoznak létre, de tüzet nem gyújtanak. De ha 
mégis gyújtanak, bármiféle tüzet, ami nem igazi Tűz Otthonában van, akkor már 
fumníihaum a neve. S ez is megtörtént csakhamar, egy férfi kerített egy köteg tűz- 
pálcát, leszúrta őket a földbe és körülnézett. 

— Ninda, kérlek! — kiáltott oda neki. — Idejönnél? 

Ninda odasétált, még mindig a dzsuór öltözékében. A férfit, Hatirrut nem is is - 
merte. 

— Miért hívtál, Hatirru? 

— Te Kis Őrző vagy, ugye? Gyere, gyújtsuk meg ezt a tüzet Ászanargi emlékére. 

Hatirru válaszra sem várva leguggolt és meggyújtotta a pálcák felső végét egy 
kis kézi gyújtóval; ezek nem olyan pálcák voltak, amiket magukban meg lehetett 
gyújtani, mint a szindoriaiak, gyújtó kellett hozzá. A tűz fellobbant. 

Ninda is leguggolt a tűzhöz és feléje nyújtotta jobb kezét. 

— Szúnahaum tüze, Auháringi tüze, Ászanargi lelkének tüze, a törzsszövetség 
tüze, a liktenit-upeszek tüze! Auszíni Kis Őrzője köszönt téged születésedkor, kö- 
szönt e világon, a Sínisuál fénye alatt. Maradj velünk itt, e helyen, tedd ezt a rétet 
a szúnik janníhaumává, otthonunkká, adj lelkünknek melegséget, egyesítsd gon- 
dolatainkat Ászanargi gondolataival, aki a Fények közül pillant le ránk. Simnun- 
ná. 

— Simnunná — mondta Hatirru elégedetten, és felállt. — Köszönöm, Őrző — s a 
homlokára tette a kezét. 

Ninda viszonozta. 

— A Felhő minden gyermekének öröm és megtiszteltetés köszönteni a tüzet. 

Hatirru leült az egyik asztalhoz, Hait pedig, miután Ninda fél matin át még ott 
állt és nézte a kis köteg lángoló tűzpálcát, halkan megjegyezte: 

— És mindez azért, mert pár évvel ezelőtt félhuszad órára fölvetted az Őrző pál- 
cáját? 


Ninda rápillantott és megcsóválta a fejét. 

— Dehogy, sien. Azért, mert az az ember vagyok, akinek fontos volt, hogy a jan- 
níruan ne feküdjön a földön. 

— Más is fölvette volna. Minden szúni odavan a tűzért. 

Ninda elmosolyodott. 

— De te nem. 

— Hát... nézd, lehet, hogy Wwrloym ilyet kimondani, de nekem a tűz az még 
mindig csak tűz. 

— Nem a te hibád. A tűz tényleg csak tűz. Nézd ezeket a pálcákat. A fa elég, és 
füst meg hamu marad utána. Így történt mindig, amikor az emberek tüzet gyújtot- 
tak, a Galaxis egész történelmében. Nekünk, szúniknak jelkép is a tűz, de ettől 
még maga a tűz ugyanolyan. És igen, más is fölvette volna, és akkor most ő lenne 
a Kis Őrző. Sokan viseljük a Testvériségben ezt a címet. 

— Mondd csak — szólalt meg Ámmaít —, amikor fölvetted azt a pálcát, tudtad, 
hogy ezzel Kis Őrző leszel? 

— Dehogyis. Fogalmam sem volt róla, teljesen váratlanul ért. 

— S ezzel lett egy életre szóló társadalmi elkötelezettséged. 

— Igen. De nem sok feladattal jár. 

Ámmaít bólogatott. Nindát persze nem zavarják a társadalmi kötelezettségei, 
mint valaha őt, amikor diplomataként olyan sokféle eseményen kellett részt ven- 
nie — többnyire nem volt ugyan kötelező, de erősen ajánlott —, hogy egyes idősza- 
kokban alig volt egy szabad estéje. Nagyon örült neki, hogy bár elfogadta a Test- 
vériségtől ezt a közvetítői szerepet, voltaképpen egy diplomáciai állást, ez eddig 
még nem járt semmilyen reprezentációs kötelezettséggel; belátható időn belül 
nem is fog, hiszen rajta kívül senki nem tart kapcsolatot Szindoriával. 

Nindának egészen mások a meggondolásai. Kilenc itteni, rövid évvel ezelőttig 
nem volt semmiféle címe, rangja, társadalmi szerepe. Az, hogy most vannak, az ő 
számára azt jelenti, hogy fontos lett az embereknek, odafigyelnek rá. 

A Testvériségben tényleg odafigyelnek. És nem azért, mert gyerek. Róluk 
kettejükről is, akárhová mennek Szúnahaumon, mindenki tudja, hogy kicsodák, 
honnan jöttek és miért. Még azok is, akik semmit sem tudnak Szindoriáról a ne- 
vén kívül. 

ni-13 Jaszungar-Húmíj 


,, Senki sem tudná szavakba önteni. Olyan ő, mint a handika mitológia szellemei, 
felfoghatatlanul hatalmas, de nem mindenható, beláthatatlan és felmérhetetlen. 
Kivéve nekünk persze — de nekünk is évszázadokba telt, hogy képesek legyünk át- 
fogni őt gondolatainkkal. " 


Szinensi: 
Ninda élete és tanítása, 
92. sómir 


Szúnahaum 
Jaszungar-Húmi 
43619. szahut ófarguhan 

Már négy napja itthon voltak, de nem volt lakásuk. Azaz kijelöltek nekik egyet-e- 
gyet, de Ninda nem is törődött vele, azt mondta, lehet, hogy addig nem költözik 
oda, amíg egész Szúnahaungaurt be nem járta. Haiték pedig vele tartottak. Ők is 
látni akarták Szúnahaumot, és még jobban azt, hogy a gyerek mit csinál, merre 
jár. Ninda az Aulang Laipon is érdekes egyéniség volt, de itthon, Szúnahaumon 
elképesztő gyorsasággal ment át valami furcsa változáson. 

Mindennap máshol voltak, másik janníhaum pihenőfülkéiben aludtak. Igazából 
persze bejárhatták volna Szúnahaumot úgy is, hogy letelepednek egy bizonyos he- 
lyen, akár a kijelölt lakásukban, akár máshol, és éjszakára hazautaznak. De Ninda 
alig ismerte az alvás fogalmát, két derkit aludt éjszakánként, vagy még annyit 
sem. Az éjjeleket a janniíhaumokban töltötte, beszélgetett az emberekkel, vagy sé- 
tált odakint, hiszen világos volt. Fáradhatatlan, állapította meg Hait, amikor há- 
romszázhetvenkor fölkeltek Auháringi janniíhaumában, kimentek a nagyterembe, 
és az ott üldögélők tudatták velük, hogy Nindát ne is keressék. Nem kellett fölhív- 
ni, a Testvériségben bárki bárkiről megnézheti a suagján, hogy hol van. Ninda öt- 
száz szirszivel távolabb, Jaszungar-Húmíiban volt — hát fogták magukat és odare- 
pültek. 

Ez már a hemmi, a fényes nappal övezete volt. Szúnahaum-síssanaurangi maga - 
san állt az égen, olyan volt a megvilágítás, mint Kafndimban a piros órájának kö- 
zepe táján. Érdekes környék volt. Itt is véget ért egy fennsík, mint Hilkunilginél, 
egy meredek, mintegy háromszáz rígin magas sziklafallal, de ezen egyetlen víz- 
esés sem volt, mert dzsisszá irányban emelkedett, amerre a szúnahaumi csatornák 
mindig folynak. Volt viszont a tövében három tó. Az egyiket, a Szelgint a Szel- 
gin-csatorna vize táplálta, ami aztán megkerülte a sziklafalat és továbbhaladt dzs - 
isszá irányban. A másik két tavat föld alatti csővezetékkel hozták létre a Szelgin- 


ből, ezzel feltöltve három mélyedést, amiket sziklaperem választott el. Ezen a pe- 
remen épült Jaszungar-Húmi falu, a három tó közötti kacskaringós, keskeny, há- 
romágú földsávon, ami sehol sem volt szélesebb kétszáz ríginnél, csak a falu főte- 
rén, ami a három tó találkozásánál feküdt. Százhúsz házból állt a falu, ebből kettő 
vendégház volt, egy külön ház a dzsorongit, tucatnyi gazdasági és műszaki épület. 
Háromszáz lakos. Szúnahaumon átlagosnak számít. 

Nindát a Nerkan és a Rendzsi közötti földsávon találták meg, egy olyan helyen, 
ahol a víztől a vízig alig húszlépésnyi pázsit volt. A köves sziklaperemen ültek 
Szinensivel és egy nagyobb lánnyal, a víz fölé lógatták a lábukat, a nagylányé be- 
leért a vízbe, az övék nem. 

— Sellunak hívják — mondta éppen a nagylány, amikor Ámmaíték odaértek, az- 
tán fölpillantott rájuk. — Rólatok már hallottam — nevetett rájuk —, ti vagytok Nin- 
da barátai a szülőbolygójáról. Milyen hely? 

— Nem olyan szép, mint ez — mondta Hait meggyőződéssel. — Én egy gyönyörű 
városban nőttem fel, nem úgy, mint Ninda... de ez a világ tele van csodálatos he- 
lyekkel. Hogy lehet, hogy ez a három tó ilyen közel van egymáshoz, és mégsem 
egy tó? 

— Éppen erről meséltem — fordult feléjük a lány, így már látták a kitűzőjét is: Er- 
ragi. — Ez a Sínisuál műve. Itt becsapódott három tömb, amiket nyilván együtt tar- 
tott a tömegvonzás, és három sellut hozott létre közvetlenül egymás mellett. Az- 
tán a mieink egy kicsit lecsiszolták és feltöltötték a csatorna vizével. De kemény 
szikla van alattunk. 

— Kicsit emlékeztet az Ími-torokra — ült le mellé Hait. — Az egy nagy folyó tor- 
kolata, ahol rengeteg sziget van, sokszor olyan közel egymáshoz, hogy ha nekifu- 
tásból nagyot ugrasz, átjutsz a másik szigetre. De általában olyan keskeny kis 
földsávok, mint ez. 

Ámmaít továbbment pár lépést és éppen leült Szinensi mellé, amikor a földnyel- 
ven végigszáguldott egy falka kiri, úgy rohantak, hogy csak színes kavargásnak 
látszottak. Nyilván futóversenyt tartanak. A kirik nagyon gyorsak és kitartóan 
tudnak futni, hatalmas távolságokat tudnak megtenni. De persze nem hagyják ott 
a gazdájukat. Ennek a kiricsaládnak Ninda és Szinensi afféle pótgazdája a rendes 
gazdák mellett. 

— Auríhaumon olyan is van — mondta Erragi. — Szigetek azért akadnak a mi csa- 
tornáinkon is, de Auríhaumon valódi természetet találtok. 

Ezzel fölpattant és otthagyta őket, a szúni szokásnak megfelelően köszönés nél- 
kül, magyarázatot sem adva, hogy miért megy el. 

Hait összerezzent, ahogy az egyik kiri — ő képtelen volt megkülönböztetni őket 
— hirtelen felbukkant mellette, s hátsó lábára ágaskodva feléje nyújtott egy kis na- 
rancsvörös gyümölcsöt. Ő maga éppen világoskék volt. 

— Köszönöm -— felelte, és elvette tőle. A kiri továbbszáguldott, de egy pillanat 
múlva megjelent egy másik, világoszöld, aki Ámmaítnak hozott egy ugyanolyan 
gyümölcsöt. 


— Ti nem kaptok? 

— Mi már kaptunk és meg is ettük. — Ninda kivette a suagját a zsebéből és letette 
a fűbe. A képernyő fölött megjelent Ángsauri arca. 

— Jaszungar-Húmi? Szép hely. Mióta vagytok ott? 

— Néhány limli óta. 

— No, annyi alatt meg is lehet nézni az egészet. Most Szasszaniéknál vagyok, 
hamarosan elmegyek érted és leviszlek az Angisztilhepanra, megígértem. 

— , Le"? 

— Természetesen a helyén áll, Séninnauron. 

— Értem. 

Ángsauri kikapcsolt. 

— Szóval Séninnaur , lent"? van — dünnyögte Ninda. 

— Persze — felelte Szinensi. — Hiszen a nap Dzsisszáfaur felől süt, tehát arra van 
a , fönt". 

— Viszont így a csatornák mindig , fölfelé" folynak — jegyezte meg Ámmaít. 

— Semmi sem lehet tökéletes — bólintott Szinensi. — Szindorián milyenek az irá- 
nyok? 

— Hát... mi is használjuk ezeket, hogy , fent" meg , lent" — ismerte el Ámmaít. — 
A térkép alapján. A térképeink hagyományosan úgy vannak tájolva, hogy a nap 
jobbról kel és balra nyugszik. Ha , felfelé? nézek, akkor a jobb kezem felől kel a 
nap. 

— No, itt majdnem ugyanígy van — mondta Szinensi. — Ha , felfelé", dzsisszának 
nézel, akkor jobbról, inku felől kel föl minden, mert Szúnahaum arra forog. De 
mivel olyan lassan forog, mint a jasszumma-húnarómi, és az égen nem is látunk 
semmit, ami fölkelhetne, ezért a nap felé van , fönt". És hát a csatornák persze 
arra folynak — hadarta, és közben már felugrott. — Jöttök? Ángsauri mindjárt itt 
lesz. 

— Jövünk — mondta Hait, egy gyors pillantást váltva a párjával. — Szép hajó? 

— Az Angisztilhepan? Vivivivi... imádni fogjátok. A legnagyobb bölcsről kapta 
a nevét, aki megalapította Hangilaorant, és mellesleg pont olyan, mint Ninda. 

— Ugyan miben? - lepődött meg a barátnője. 

— Hogy mítoszok sokasága kering körülötte. Még azt sem tudjuk biztosan, 
létezett-e csakugyan. 

— Körülöttem nem keringenek mítoszok — mosolygott Ninda. 

— Várd csak ki a végét — felelte a másik három egyszerre. 

ni-14 Angisztilhepa 
,, Két dologból kell sok. Fém, amiből építed a hajót, és levegő, amivel megtöltöd. 
S máris akkora hajót építhetsz, amekkorát csak akarsz. " 


Ílgaszaumi, 
Feddardin elmélkedéseiből, 
46. sómir, 4. singir 


Szúnahaum 
Angisztilhepan 

Ma már kideríthetetlen, mikor kezdett Angisztilhepan dolgozni nagy művén, és 
még inkább hogy hogyan. Akkoriban zavaros idők voltak. Hpailgásóniban, Árász- 
engiben, Szilhpauniban, Íszádzsaurgában és Fommahpúnuában naponta szálltak 
le az újabb és újabb telepeshajók, egyenként legalább ezer családdal, de inkább 
öt-hatezerrel, akiknek otthont, megélhetést kellett biztosítanunk, a gyerekeiknek 
iskolát, és a többit. Ihandé, Szallahaut, Fádargaut, Hpászangi, Dzselgal... sorra 
nőttek ki a városok a földből a kezünk alatt. Angisztilhepannal egy pusztaságban 
találkoztam először a Dzsóhumin lábánál, akkoriban ott csak némi ritka, csene- 
vész növényzet volt, ami az első magszórások után gyökeret eresztett. Meg a 
Hpaumi, ami a hegyekből ömlött egy sor vízeséssel és továbbfolyt a tenger felé. Ő 
volt a várostervező, én irányítottam az építkezést. Még volt időm, a gépek késve 
érkeztek, elnéztem, ahogy dolgozik. Gyorsan csinálta, persze csupa előregyártott 
épülettípust használt, a vetítők egymás után jelenítették meg a házakat, nekem 
igazán nem volt más dolgom, mint megvalósítani, amit ő megrajzolt. Meg is tet- 
tem, és fél nap alatt kinőtt a pusztából Szasszugit városa. Egy későbbi találkozá- 
sunkkor kezdett el a tervéről beszélni. Egy egyetemi város. Egy egyetem, ami egy 
egész város. Mégpedig olyan, ami az ország összes egyetemét egybefoglalja. Meg 
is tette: felépítette Hangilaorant. 

Ninda befejezte a felolvasást, eltette a suagot. 

— Fiddumit visszaemlékezései. De Ankildim és Szindat még jobbakat írt róla, 
csak azokat még nem olvastam, Ergindu mesélt róluk. Angisztilhepan ötlete az 
volt, hogy Szúnahaumnak egyetlen nagy egyetemre van szüksége, ami mindent 
magában foglal. Persze nem az építkezés volt a lényeg. Senki sem értett egyet 
vele. Akkor még fiatal ország voltunk, még nem volt saját egyetemünk, de már 
több világot mondhattunk magunkénak. Miért lett volna közös egyeteme ennek a 
sok világnak és városnak? Angisztilhepan azonban addig érvelt, amíg ő győzött, 


igazat adtak neki. És a Szesszi nagy szigetén felépült az egyetemi város, aminek 
része volt minden oktatási intézmény az egész országban. 

— A Hajó — mondta Jorongi. — Így hívták, mert a sziget olyan alakú volt, mint 
egy folyami hajó, és a felső végében egy épület állt, a Szingauri, a vezetőség 
székhelye, ami olyan volt, mint egy hajó parancsnoki hídja. Úgy is nevezték az 
egyetem vezetőségét, Hídnak. Így hívják ma is. A részeit pedig fedélzeteknek. Ez 
pedig ott elöl az a hajó, ami Hangilaoran alapítójának nevét kapta, és majdnem 
akkora részt tartalmaz Hangilaoranból, mint az Abroncsvilág maga. 

Alattuk Séninnaur hegyes-völgyes, kráterekkel szabdalt, szürke felszíne suhant 
gyorsan hátrafelé, s ahegyek mögül kibukkant egy hajó. Szürke, akárcsak a táj. 

— A méreteit persze így nehéz megítélni — mondta Fendria. — Az Aulang Laip 
úgy festene rajta, mint dzsangibogár a sahatti hátán. 

— Á, az Aulang Laip — mosolygott Jorongi. — Jártam ott, szép hajó. Van ott egy 
kedves barátom, Angrolími. 

— A fhangímesterünk — mondta Szinensi. 

Az öregember feléjük fordult, figyelmesen megnézte őket. 

— Ti fhangít tanultok? 

— Ninda és én egydíres mesterek vagyunk. 

— Angrolími avatott? 

— Igen, az ő silgunjában. 

— No lám. Ahaken szúthi? 

— Kholen szkath — felelte Ninda —, amnarin ninkh. Mit tanultatok? Már tudunk 
mindent, tehát semmit. Mert a tudás hiánya és a tudás között csak látszólagos a 
különbség: mindkettő ugyanonnan ered és ugyanoda tér vissza, amikor megcsava- 
rodik az idő. Ammun szkath nend ran szkath — thakun dharan imsza dharan nens- 
Za — nami dhrind. 

Szinensi már elő is kapta a suagját és felírta. 

— Honnan van ez az idézet? — pislogott Jorongi. 

Ninda nem felelt, csak ült tovább csendesen. 

— Sehonnan — mondta helyette Szinensi. — Ő írta, ebben a pillanatban. 

Az aungir leereszkedett az Angisztilhepan oldalához és beröppent egy kinyíló 
kapun. 

Jorongi felállt. 

— Ez nagyon figyelemreméltó. Itthon melyik silgunba jártok? 

— Még egyikbe sem -— felelte Szinensi. 

— Gyertek el Vahanní-Ászanurba. Szeretnék erről a megcsavarodó időről részle- 
tesebben is beszélni veletek, de most mennem kell, várnak. 

S már ott sem volt, az aungir mellett kocsiba szállt és elsuhant. 

Ők gyalog indultak el. A terem, ahol az aungir leszállt, jóval nagyobb volt, mint 
az Aulang Laip aungir-sónurja, legalább száz kishajó állt benne, és a kapu, amin 
át a hajók bejöttek a szabadból — vagyis persze a zsilipből —, elég széles volt, hogy 
tízesével haladjanak át rajta. Az aungirjuk mellett volt egy kapu, azon át jutottak 


ki egy hosszú, széles folyosóra, ahol akkora volt a forgalom, mint az Aulang Lai- 
pon még dzsúmiidőben sem. 

— Hogyhogy ilyen sokan vannak itt? — kérdezte Ámmaít. 

— Még nem kezdődött meg a namindan — felelte Fendria —, és az intézmények, 
amik a hajón vannak, most is működnek. Elsősorban Hangilaoran. De gyárak is 
vannak a hajón, gazdaságok. .. sok minden. 

Átvágtak a folyosón, beléptek egy kapun, és egy üreg tárult eléjük. A padló 
óriási területen hiányzott, leláttak az alattuk levő szintre, de ott is hiányzott a pad- 
ló, meg az azalatt levőn is, egyre kisebb területen. Egy óriási tölcsér tetején álltak. 
Ahogy a korláthoz léptek és lenéztek, az alattuk levő szinten, ami valamivel kij - 
jebb nyúlt, mint az övék, embereket láttak mászkálni. 

— Jundzs — ismerte fel Hait, hiszen tanulta a szót a hipnóban. 

— Igen, ez egy jundzs — bólintott Fendria. — Nem is számít nagynak, tizenöt szint 
mély. Lent, ahol a vízszintes távolságok kisebbek, nézőtér kínálkozik előadások 
számára, amiket legalul, a jundzs fenekén tartanak, fent pedig légi sportokat lehet 
gyakorolni. És segíti a hajó levegőkészletének frissítését, amit ilyen méretek mel- 
lett már külön munka megszervezni. 

Ninda elnézett oldalra. Az erkélyen, amin álltak, körbe lehetett járni az egész 
jundzsot, ami jókora út volt itt a legfelső szinten. És folyton erre-arra kanyarodott. 

— Miért nem egyenes vonalú? 

— Miért lenne az? A tervezők nem szeretik a monotóniát. Az Aulang Laip is tele 
van változatossággal, gondolj csak vissza. 

— De ez nem olyan nagy — állapította meg Ámmaít. — Az Aulang Laipon is 
könnyen elférne. 

— Persze, ez csak egy kis zug ezen a hajón — bólintott Ángsauri. — Van ilyenből 
még rengeteg. Meg más is van. Gyertek. 

Átmentek a jundzs másik oldalára, beléptek egy kapun, végigsétáltak egy 
folyosón — itt is jókora forgalom volt —, befordultak egy kereszteződésben, men- 
tek még egy darabon, s egy kapu mögött megint erkélyre léptek. Újabb jundzs. De 
itt fákat láttak, balra, jobbra, elöl, ameddig csak a szem ellátott, egy egész erdőt. 
Maguk alatt. Ők a lombok magasságában álltak, és a jundzs túloldalát nem látták 
a sűrű lombtakarótól. 

— Na? — vigyorgott Ángsauri. — Jó, mi? Tudom, hogy szeretitek az erdőket. Ez 
az egyik legnagyobb erdő, ami hajóban van. 

Jó öreg Ángsauri, gondolta Ninda szeretettel. Persze ő nem tudja, mire kellenek 
nekik az erdők. Innen nem tudnak érintkezésbe lépni Lyfvel, hiszen a jeleik nem 
mennek át a hajó burkán... de Szúnahaumról sem érik el. Megpróbálták, de nem 
jött válasz. Vagy egy hajón van, vagy egy kupolavárosban. 

ni-15 tárgyalás 
, En azon a reggelen rögtön tudtam, hogy az lesz életem legjelentősebb napja. De 
ezzel nem mindenki van így. Sokan csak utólag jönnek rá, hogy melyik nap volt 

B Ninda: 
Eletem egy falevélen, 
89. sómir 
Syyndoreia 
Kafndim 


57. Iyaik$ 18. 
a piros órája 


Vilééyt középtábornok halála vezető hír volt a médiában. A kormányhű sajtó ege- 
kig magasztalta a kiváló katonatisztet, a nagyszerű hazafit, akinek emlékét ápolni 
fogják — és mélyen hallgatott arról, hogy életének utolsó hónapjaiban ez a hazafi 
vérdíjat tűzött ki annak az ervésnek a fejére, aki megölte az unokáját. 

Annál többet foglalkoztak ezzel az ellenzéki hírcsatornák, amik még mindig 
csak a BGH közvetítésében jutottak el a nézőkhöz, és szadista gyönyörrel hozták 
nyilvánosságra a gyilkos tárgyalásáról készült felvételt, amit a bíróság harminc 
évre titkosított, de a magánvádlónak a törvény szerint köteles volt rendelkezésére 
bocsátani egy másolatot, amit természetesen ő köteles volt megtekintés után meg - 
semmisíteni, és senkinek sem adhatta tovább. 

Vilééyt azonban továbbadta, méghozzá egyenesen a három ellenzéki hírcsator- 
nának, azzal a kifejezett kívánsággal, hogy halálát követően a lehető leghamarabb 
tegyék közzé. Ez volt az első eset Syyndoreia történelmében, amikor a kormány - 
hoz ennyire közel álló család tagja, aki magas katonai rangot viselt és a múltban 
számos fontos politikai pozíciót töltött be, az ellenzéki sajtóhoz fordult közlendő - 
jével, és pontosan tudhatta, hogy kérését teljesíteni fogják. 

Így is történt. A három társaság egyeztette programját, és hogy egyikük se ke- 
rüljön előnyös, illetve hátrányos helyzetbe azáltal, hogy előbb, illetve később teszi 
közzé a felvételt, megállapodtak, hogy akkor indítják, amikor az óra pirosra vált. 
Előzetesen a társaságok egyik legismertebb vezető riportere megemlékezik az el- 
hunytról és nála sokkal híresebb unokájáról, a gyilkosságról és a tárgyalásról, 
amiről a nyilvánosság semmi többet nem tudhatott meg, mint az ítéletet: harminc 
év katonai fegyház. Még a gyilkos nevét sem. 

Anélkül, hogy ennél többet közöltek volna, a riporterek felkérték a nézőket, 
tartsák szem előtt, hogy a gyilkos már megkezdte büntetését, és tettét egyedül, 
előzetes kitervelés nélkül követte el, ezért ha családja, barátai vagy akár a rend- 


fenntartóknál dolgozó kollégái bárki haragjának célpontjaivá válnának, azt ők, a 
tévécsatorna munkatársai mint felelős ellenzéki gondolkodású emberek csak a 
legnagyobb elítéléssel tudnák fogadni és az ilyen tett elkövetőjét a becsületes em- 
berek megvetésével sújtanák. Némi fogalmazásbeli eltérésekkel ugyanezt 
mondták mindhárom csatornán, a nézők pedig nem értették, hiszen senki sem tud- 
ja bántani egy ismeretlen ember családját. 

S ekkor megjelent a címfelirat: Húwünk Írvak; beosztott huszadvezető bírósági 
tárgyalása. 

A nézők döbbenten ültek. S már meg is jelent a tárgyalóterem. A vádlott a rend - 
fenntartók hófehér, makulátlan egyenruhájában, akárcsak a négy teremőr. Az ügy- 
védje, Dwwt doktor civilben. A vád képviseletében Refnkás doktor katonai 
ügyész, másodezredesi rangban, kék egyenruhában. A Vilééyt család mint magán- 
vádló képviseletében Honnűűüt professzor, a főváros egyik legnevesebb és legdrá- 
gább ügyvédje, aki negyvenhárom évesen visszavonult a tárgyalótermi csatározá- 
soktól, csak egyetemi katedráját tartotta meg, de mostanra, negyvenhét éves korá- 
ra már órái számát is jelentősen csökkentette. S már jöttek is a bírók: $ufneft fő - 
őrnagy, Lámis főőrnagy és a bíróság elnöke, AÁndehy vezérezredes, katonai és 
polgári főbíró. Ők is kék egyenruhában. 

A szokásos ceremóniák után Refnkás doktor előadta, hogy a vádlottat négy em- 
ber meggyilkolásáért kívánják felelősségre vonni, akik közül az egyik családja 
magánvádat is emelt, és elmondta mindazt, amit tudni lehetett az eseményekről. 
Utána Honnűűt professzor emelkedett szólásra. Röviden kitért a veszteségre, ami 
Kyymovt és ErnídYs urak halálával érte családjukat — előbbi aligazgató volt egy 
áruházban, felesége és felnőtt fia gyászolta, utóbbi gépésztechnikus volt a pálya- 
udvaron, két kamasz gyereket hagyott hátra —, mélyen helytelenítette, hogy a csa- 
ládokat nem kereste fel minimálisan egy magas rangú tisztviselő a belügyminisz - 
tériumból, aki hivatalosan kifejezte volna az Államszövetség részvétteli megdöb - 
benését és átadta volna a kártérítést. Ez utóbbit bizonyára perben kell majd köve- 
telniük — egy kollégája már érintkezésbe lépett velük és felajánlotta szolgálatait 
ingyen. 

Az ezt követő félórát a professzor Ántás Vilőőyt méltatásának szentelte, és vé- 
gül feltette a kérdést: milyen ember, miféle , rendfenntartó" az, aki válogatás nél- 
kül lesújt bárkire egy halálos erősségre állított DVRM-bottal, meg sem nézi, hogy 
ki áll előtte. Ántás mindenhol látható, jellegzetes vonásait nehéz lenne félreismer - 
ni, ha a vádlott ránézett volna áldozatára, rögtön tudta volna, kit lát, és egyébként 
is — s ez már a másik két áldozatra is vonatkozik — miképpen hihető, hogy jól öltö- 
zött, ápolt külsejű emberek csavargók lennének? De még ha azok lennének is, mi- 
féle ember az, aki agyonveri őket az utca közepén? 

Ámmaít, aki persze nézte a közvetítést, megállapította, hogy a , másik Ninda" 
ellen elkövetett gyilkosságot most hozták szóba először, s most is eléggé indirekt 
módon. 


A tárgyalásnak ez volt az egyetlen mozzanata, amit ő figyelemre méltónak tar- 
tott, s a tévétársaságok is ezt a véleményt osztották. A felvétel után a SÁW adásá- 
ban Kel LyYksúnahy különféle területek néhány szakértőjével együtt azt kezdte 
boncolgatni, hogy , Niinda" meggyilkolására nem mint bűncselekményre tekintett 
a teremben jelenlevő hat kiváló jogász, hanem pusztán mint egy eseményre, 
amely Ántás felindultságát okozta, közbelépését motiválta. Három bírót és három 
ügyvédet, — szakmájuk  kiválóságait egyáltalán — nem  Zavarta, — hogy 
gyermekgyilkosság történt a nyílt utcán. Hosszan elemezték, hogy Ántás 
tökéletesen ártatlan és fegyvertelen, védtelen volt — Honnüüt professzor 
számtalanszor elmondta —, s annak is jelentős időt szenteltek, hogy a másik két 
férfi sem tett semmi mást, csak megpróbált megállítani egy dühöngő őrültet, aki 
történetesen RV-egyenruhát viselt. No persze orvosilag nem őrült, sietett 
megjegyezni a professzor. Felelős tetteiért, éppúgy, mint az, aki beállíttatta vele a 
DYRM-botot. 

Tanúként hallgatták ki az összes elöljáróját, és a bíróság le is fokozta Ímastáa 
századost, aki nem tiltotta meg a lehető legnagyobb szigorral, hogy a botokat né- 
gyes erősségnél följebb kapcsolják, ahogy a szabályzatban áll. A tévések aztán 
ízekre szedték ezt a döntést, Kel egyértelműen kijelentette, hogy a századost 
bűnbaknak tartja, akinek megbüntetése csak a vezetés lelkiismeretének megnyug- 
tatását szolgálja. Az egész RV-ben minden egyes ember úgy kapcsolgatja a botját, 
ahogy akarja. 

Ámmaáít nem szólt hozzá, ő felvételről látta az egészet, szúnahaumi idő szerint 
késő este, az Angisztilhepan egyik jannihaumának pihenőfülkéjében. Már meg- 
nézték Hangilaorant, vagyis hát egy apró töredékét, a hajón levő része tizenkét 
szinten helyezkedett el, nagyobb alapterületen, mint az egész Aulang Laip. Áng- 
sauri elvitte őket egy folyosóhoz, ahol a hangilaorani színjelzések azt közölték, 
hogy ez a Szaungémi, az előadóművészetek nagyfedélzetének Hariganszilangé fe- 
délzete, ahol a táncművészetekkel foglalkoznak. Elég volt benyitni egy találomra 
kiválasztott ajtón, hogy Haitot rabul ejtse a hely. Odabent két tucat lány és fiú 
pontosan ugyanúgy táncolt, ahogy ő annak idején — alig néhány hónapja és galak- 
tikus léptékben nem is olyan messze, de mintha egy másik életben lett volna. 
Csak néhány mondatot váltott az oktatóval, aztán továbbmentek, benéztek még 
néhány terembe. Hait azóta egyfolytában erről beszélt, és persze be fog iratkozni 
a Hariganszilangéra. 

A gyerekeknek nem Hangilaoran tetszett a legjobban, hanem a Csillagvilág, a 
Galaxis legnagyobb és legszebb vidám parkja. Persze a dzserang világok nem 
számítanak. 

ni-16 Hideg-peren 


,, Már azt hitted, érted a világot, 

már azt hitted, sejted a jövőt. 

Már azt hitted, elveszett minden, 

már azt hitted, nincs többé remény. 
Nézz a szemébe s visszakapod világod, 
nézz a szemébe s érzed az időt. 

Nézz a szemébe s ismét lesz majd tested, 
nézz a szemébe s kigyúl majd a fény." 


Ílgaszaumi, 
Vahule Ílu, 
Limelulli Első Eposza 
Szúnahaum 
Haurgaszíni 
43619. nodzsat muandzsan 

Azok után, hogy Fettilgóran mindenkinek kiosztott egy dzsíruhát az állomáson, és 
a lelkükre kötötte, hogy ki ne nyissák, Nindát meglepetésként érte, hogy mele- 
gebb van, mint Sielunton a hegytetőn. Az állomás egy kis dombon volt, még egy 
egész szirszire a faltól, és ha dzsisszá felé fordult az ember, érezte az arcán a Szú- 
nahaum-insáhirun meleg fuvallatát. 

Ahogy lesétáltak a domb sénin oldalán, már kezdett hűvösödni. És persze sötét 
volt. Itt egymilliárd éve nem volt más fény, mint az égbolton ragyogó halványsár - 
ga boltív. A Sínisuált innen lehetett látni a legjobban, itt már nem volt napfény, de 
a magasban lebegő fémdarabokat megvilágította, s azok idetükrözték a fényt. 
Amióta a szúnik megtelepedtek az Abroncsvilágon, jelentős erőfeszítést tettek 
azért, hogy növeljék a Sínisuál kiterjedését sénin irányban, és elsősorban innen 
termelték ki a kőzetet és változtatták tiszta ftémmé, hogy a fényvisszaverést is erő - 
sítsék. 

— Ezen a környéken csak tízezer éve van élet — mondta Fettilgóran, aki szintén 
kijött velük. — Valahányszor egy hirgonnal megnöveljük a visszaverő felületet 
odafent, idelent két hirgont birtokba vehetünk. 

Ninda lenézett a Sínisuálról, a Haurgaszíni talajára, ami örökké fagyott lenne, 
ha nem melegítenék mesterségesen, hogy fákat ültethessenek. Már nem volt 
messze a domb lába és az erdő. A dzsíruha lábszárán levő fényvonalak megvilágí- 
tották előtte a talajt, látta, hova lép. A mellén levő lámpákkal pedig messzebbre is 
ellátott. 


Látta, hogy az erdő fölött esik a hó, de nem érezte. Az örökké ugyanabból az 
irányból érkező légáramlat a háta mögül jött. Ment tovább. 

Ámmaítot és Haitot, akik nem a sivatagban nevelkedtek, hanem a hűvösebb 
szindor fővárosban, és megfordultak már annál is hidegebb vidékeken, nem Za- 
varta a hideg. Vagyis hát itt nem is volt igazán hideg. Szinensi, Rongami és Áng- 
sauri meg persze járt már itt nemegyszer. 

Hamarosan elérték a domb lábát. Előttük az erdő. És a hóesés. Innen, közelebb- 
ről sűrűbbnek tűnt. 

— Elértük a séninsúhú vonalát — lépett Fettilgóran Ninda mellé. — Itt ér véget az 
insáhirun, itt adja ki a nedvességet. Nézz le a lábad elé: nincs egy szem hó sem. 
Nézz előre tíz lépést: mindent hó borít. Ha átléped a vonalat, nagyon hideg lesz. 
Te forró sivatagban éltél. Óvatosnak kell lennünk. Közvetlenül melletted leszek. 

Ninda felnézett a férfira. 

— Ez itt Szúnahaum-sádíhaum. Itt engem semmi baj nem érhet. 

S továbbment. A három felnőtt mindenesetre felzárkózott mellé, s a gyerekek is 
velük. Í szokása szerint a lábuk körül szlalomozott, elrohangált balra-jobbra, min - 
dent megnézett. Aztán fölpillantott ő is, fülecskéi fölmeredtek, úgy bámult az er- 
dőre, ami lassan kivilágosodott. Végig az ágakon apró, sárgás fények gyúltak, a fa 
egész terjedelmében, az összes fán, ameddig a szem ellátott. Az egész erdő sárga 
fénybe borult. 

Ninda átlépett a súhúvonalon, s a következő lépésnél mintha a fejére szakadt 
volna a Sínisuál. Jeges szilánkok zápora ömlött rá, megállíthatatlan tömegben, 
nem volt szünet, nem volt lélegzetvétel. 
zékelte a lelkiállapotát, mint mindig. A kirik ritkán adtak hangot, főleg csodálko- 
zásukban — mint most is. 

— Hűha — mondta Ámmaít Ninda jobbján. — Erre nem számítottam. . . 

Ninda besétált a fák közé. Itt kevésbé érződött a hóesés, a fák megfogták a 
nagyját, de azért még bőven záporozott. Csupa örökzöld fajta, rerru, harku, arga- 
szi alkotta ezt az erdőt, mint a Sénin-perem összes erdejét. Ezek a fák soha nem 
látják a napfényt, örök éjszakában, örök hózáporban élnek — de élnek, virágot, ter- 
mést hoznak a hó alatt. 

Ninda csak ment, bokáig, térdig süppedt a lába a hóban. Hamarosan találkozott 
egy hógyűjtővel, ami nagy lapátjával a tartályába döntötte a havat, s ott nyomban 
olvasztani kezdte, hogy aztán elvigye az egyik csatornához, beleöntse, s a víz 
megindulhasson vissza a Forró-peremre. A hógyűjtő rögtön felfigyelt Nindára, és 
villogni kezdtek a lámpák a tetején. Ninda felmutatta tenyerét, ahogy Fettilgóran 
tanította, s a lámpák kialudtak. Ha nem tette volna, a hógyűjtő veszélybe került 
embernek nézi és riasztja az esszidzsinnát. Pár pillanattal később a többiek is kéz- 
felmutatással üdvözölték a hógyűjtöt, ami félresiklott az útjukból és beledöfte la- 
pátját egy hóbuckába. 


Ezen a részen az erdősáv nem volt széles, a hóban gázolva is két limli alatt elér- 
ték a védőfalat. Egyenletes, sima szürke fal volt, olyan anyagból, amit egyébként 
nemigen használtak falak építésére: kőből, Séninnaurról hozott kőzetből. Ninda 
elment a falig, és ott körülnézett. A Haurgaszíní-domb és az állomás régen eltűnt 
a fák mögött. Odalépett egy fához, megérintette egy alacsony ágát kesztyűs 
kezével. Rerru volt, akadt ilyen az Aulang Laipon is. Az ág egész hosszát sűrün 
borították a minden irányba kiálló, vékony tüskeformájú levelek, és köztük 
ügyesen felcsíptetve a kis sárga lámpák, amik itt is mindegyik fa minden egyes 
ágán ott világítottak, nem nagyobbak, mint egy szem jamtigyümölcs, saját 
energiaforrással és a kapcsolási parancshoz szükséges vevővel együtt. Persze 
géppel rakták fel őket ide. Ember nem győzne ekkora munkát. 

— Megtaláltad? 

Ninda nem pillantott föl. 

— Mit? 

— Amit kerestél. 

— Miből gondolod, hogy keresek valamit? 

Hait elmosolyodott. 

— Te örökké keresel valamit. 

— Gondolod? 

— Gondolom. És ha egy nap megtalálod... abba belerendül a Galaxis. 

Ninda most felnézett. Hait varázslatosan szépnek látta a saját dzsíruhája és a fák 
fényfüzéreinek egyesített, sápadt sárgás fényében. 

— Ha megtalálom, abba belerendül a Galaxis — ismételte lassan. Aztán elmoso - 
lyodott. — Akkor biztosan nem itt fogom megtalálni, Szúnahaungaur legelhagya- 
tottabb pontján, nem? 

— Mindenhol találsz mozaikkockákat — felelte Hait meggyőződéssel. 

Ninda lassan megcsóválta a fejét. 

— Nincsenek mozaikkockák, sien. Nincs mit keresni. Mielőtt keresni kezdesz 
valamit, keresd önmagadban. — Hait könyökénél Szinensi máris előkapta a suagját 
és felírta ezeket a szavakat. — Nézd ezeket a fákat. Mi alig egy limlivel ezelőtt egy 
napfényes, vidám helyen ébredtünk. Ezek a fák soha nem látták a valódi napfényt. 
Tízezer éve élnek itt, az örökké tartó, jéghideg sötétségben. De rerrufák minden- 
felé élnek a Galaxisban, sivatagban, folyóparton, hajókon... Mindenhol megélő, 
nagyon szívós faj, Fendria mesélte. Ősi Földről származnak, az ottani növények 
között is a legősibbek közé tartoznak. Nem tudjuk, mennyit változtak, amióta el- 
hozták őket Ősi Földről. Bizonyára sokat — de lehet, hogy nem. Lehet, hogy 
ugyanilyen fák álltak azokon a furcsa, számunkra elképzelhetetlen tájakon, ahol 
az ember megkezdte fejlődését. Ezek sokkal ősibbek az embernél... talán négy- 
milliárd éve fejlődtek ki, talán sokkal több. 

Hait bólintott. 

— Értem. De már láttál rerrufát. Nem azért jöttél ide, hogy megcsodáld, milyen 
ősi faj. 


Ninda csak mosolygott. 

— Te is itt vagy. Te miért jöttél ide? 

— Téged kísértelek el... mert látni akartam, hogy mit csinálsz itt. 

— No látod. Akkor már meg is van a válasz a kérdésedre. 

S továbbindult a fák között, szokásos nyugalmával fogadva a kis tisztáson a 
nyakába ömlő havat. 

ni-17 letartóztatás 


,, Ha életed során hatással vagy más emberekre, lesz bennük valami közös — akkor 
is, ha nem is ismerik egymást." 


Lí-Nindaran: 
Az Első Szian, 
172. sómir 


Persze hogy kitört a botrány. Egy titkosított bírósági tárgyalás felvétele egyszerre 
három országos tévécsatornán! A törvény szerint szolgálati titoknak minősülő 
adatok nyilvánosságra hozása! Katonai titkoké! 

Másnap reggel a katonai bíróság elnöke személyesen tett feljelentést, aminek 
nyomán egy szakasz rendfenntartó jelent meg a $AW székházában. A másik két 
tévécsatornát egyelőre békén hagyták. Személy szerint LyYk$Sünahyt keresték 
mint állítólagos értelmi szerzőt. A lehető legkellemetlenebb körülmények között 
akadtak rá: a stúdióban, ahol a reggeli híradót vezette. 

— Elnézést kérek, kedves nézőink, de úgy látom, váratlan vendégeink érkeztek — 
konferálta be őket széles mosollyal, s közben a rendfenntartók már oda is értek a 
teremnek ahhoz a részéhez, ahol ő ült egy pult mögött és beszélt. — Jó reggelt, 
uraim, miben lehetek a segítségükre? 

A tízfős osztagot egy középkorú férfi vezette, akit szemlátomást nagyon 
feszélyezett a helyzet. 

— LyYksünahy úr, Pwrlawt vezető alhadnagy vagyok. A törvény nevében letar - 
tóztatom. Kapcsolják ki a kamerákat! 

— A kamerák bekapcsolva maradnak — érkezett a hangszóróból egy hang. 

— Ki beszél? 

— Sowhy adásrendező. A törvény értelmében önnek nincs joga kikapcsoltatni a 
kamerákat. 

— Már hogyne lenne jogom! Ez hatósági eljárás! 

— Az lehet, és ki is kapcsoltathatja a kamerákat bárhol az ország területén. Kivé- 
ve a tévétársaság tulajdonát képező épületben. Nyugodtan nézzen utána a törvény - 


ben. De addig is javaslom, hogy üdvözölje a nézőket, mert az egész ország önt né- 
zi ebben a pillanatban. 

A vezető alhadnagy nyelt egyet. Kezdte sejteni, hogy a parancs végrehajtásával 
nagyon meg fog gyűlni a baja. 

— LyYksúnahy úr, hallotta, amit az imént mondtam, ugye? Letartóztatom. Velem 
kell jönnie. 

— Máris megyek, amint közli, mivel vádol. 

— A kapitányságon megtudja. 

— Nem, most kell közölnie. A törvény szerint ön köteles a helyszínen közölni a 
letartóztatás indokát, ha felmerül a gyanú, hogy az intézkedés tévedésen alapul. 
Bennem ez a gyanú merült fel. Tehát? 

— Ön katonai titkokat sértett meg. 

— Hogy én? Honnan ismernék én ilyeneket? 

— Ön tegnap nyilvánosságra hozta egy katonai bírósági tárgyalás titkos felvéte- 
lét. 

—Itt megint $owhy adásrendező — szólalt meg ismét a hangszóró. — Az ön 
fölöttesét tévesen tájékoztatták. LYyYksúnahy úr egy riporter, akinek nincs döntési 
joga arról, hogy mi kerüljön adásba. Ő csak kommentálja, de a döntés az adás fő- 
szerkesztőjének a feladatkörébe tartozik. 

— És ki volt a tegnapi főszerkesztő? — kérdezte az alhadnagy felcsillanó remén- 
nyel. 

— Erre nem fogok önnek válaszolni, alhadnagy úr. 

— Akkor ön akadályozza a hatóságot! 

— Korántsem. Ön számos helyről megszerezheti ezt az információt, nemcsak tő - 
lem. Nem akadályozom abban, hogy bárki mást megkérdezzen, de átnézheti a 
számítógépeinket is, vagy megkeresheti a tegnapi adás felvételét. Amit csak óhajt. 

Pwrlawt arca kigyúlt. Tudta, hogy más sem fog válaszolni a kérdésre. A számí - 
tógépek sem, hiszen az ő ujjlenyomatával nem működnek. És a tegnapi adás fel- 
vételét is azok tudják visszajátszani. Ugyanakkor amit $owhy mond, az betű sze- 
rint igaz, nem tud belekötni. Hát azt tette, amit ebben a helyzetben tennie kellett: 
beküldte a központba az eddig elhangzottak felvételét, és embereivel kivonult a 
folyosóra megvárni az új parancsot. 

A parancs hamarosan megérkezett, és az osztag följebb ment két emeletet, hogy 
letartóztassa Aümsöyn urat, a SAW elnökét mint legfőbb felelőst. Az elnök tilta- 
kozás nélkül, derűs nyugalommal ment velük a mujnárduőpi kapitányságra, ahol 
az ügyvédje előbb volt jelen, mint ő maga. Az alhadnagyot ez már nem zavarta, 
innentől főjön másnak a feje. 

Ez a más pedig Duáky$§ másodezredes volt, aki ugyanúgy nem tudott mit felelni 
az ügyvéd állításaira, mint korábban az alhadnagy. Az ügyvéd közölte, hogy a ha- 
tósági fellépés teljesen alaptalan, ők semmiféle titkot nem sértettek meg. A tár- 
gyalás végén a főbíró közölte, hogy — idézte — , a bíróság a tárgyalás zárt jellegére 
való tekintettel kötelezi a jelenlevőket, hogy a titoktartást őrizzék meg, a tárgyalás 


felvételét harmadik személynek ne adják tovább". A jelenlevőket, mondta az ügy- 
véd, Honnűűüt professzor irodájának egyik vezető munkatársa. Értelemszerűen ez 
kötelezi a középtábornok urat is, aki személyesen nem volt jelen, de bírósági hatá - 
rozat alapján kapott egy példányt a felvételből. No de a SAW Televízió nem volt 
jelen! Az, hogy a felvételt utólag katonai titoknak minősítik, nem változtat a 
tényen, hogy amikor a középtábornok úr átadta a társaságnak, nem volt az. 
Bírósági titok volt, nem katonai titok, akkor is, ha az egy katonai bíróság. Ha 
ugyanis katonai titok lett volna, akkor a középtábornok úr maga is csak úgy 
nézhette volna meg otthonában, hogy megfelelő katonai őrizetet biztosítanak 
számára arra az időre, nehogy a titok kiszivárogjon. Ez azonban nem így van, 
jelentette ki az ügyvéd, és felmutatott egy dokumentumot, amelyben Vilééyt 
középtábornok tanúsítja, hogy a felvételt normál biztosítással küldték el neki, és 
egyedül volt szobájában, amikor megnézte; semmilyen katonai szerv részéről 
senki nem ügyelt arra, hogy más ne láthassa vele együtt, akár az ő engedélyével, 
akár úgy, hogy bekukucskál az ablakon. Ennélfogva ez nem tekinthető katonai 
titoknak. 

A SÁW Televízió kárörvendve kommentálta az esetet. A katonai bíróság — és 
rajta keresztül a hatalom — készpénznek vette, hogy egy magas rangú katonatiszt 
nem teszi meg, hogy bármilyen titkot kiszivárogtat a sajtónak. És mivel az RV- 
nél most már minisztériumi utasításra vártak, hogy mit tegyenek, a SÁW nyilvá - 
nosságra hozott még egy felvételt: a középtábornok úr nyilatkozatát, amit nem 
sokkal a tárgyalás után tett. 

A szobájában ült egy fotelban, betakarva, a karjában infúzió. Hátradőlt a támlá - 
ra, nem is mozdította a fejét. 

— Tudtam, hogy a rendszerünk egy diktatúra, ahol az önkény az úr — suttogta, 
néhány mondatonként megállva, mert erőt kellett gyűjtenie a beszédhez. — Mindig 
tudtam. Nem a rendszert akartam szolgálni, hanem hazám népét. Az utókor majd 
megítéli, bűnös voltam-e. Most egy kicsit jóváteszek... nem, nem. Ha bármi bű- 
nöm volt, azt nem lehet jóvátenni. Inkább csak törlesztek. Nekem csak az a ba- 
jom, hogy egy dühöngő őrült megölte az unokámat. Syyndoreia baja az, hogy az 
állam vezetése az igazi dühöngő őrült. Vigyázzatok. Ne engedjétek, hogy elpusz- 
títsák Syyndotfeiát. Ti itt fogtok élni. Mire ezt megnézitek, nekem már nem lesz 
szükségem másra Syyndoreiából, mint egy kényelmes kis gödörre a sivatagban. 
De nektek élnetek kell. Ne hagyjátok. Szabaduljatok meg a kormánytól, de ne rin- 
gassátok magatokat abban a hitben, hogy egy új kormánnyal jobb lesz az életetek. 
Kergessétek el a zsarnokot. Kergessétek el Vűyrd Kivreánt. 

,, Hielgrúni szerint Ninda bárhol felnőhetett volna, mindenütt azzá a személyiség - 
gé fejlődött volna, akivé válnia kellett. Nos, talán így is van — egy hely kivételével. 
Ha abban a közegben marad, ahol született, nem érte volna meg a felnőttkort. És 
talán egész Szindoria lángtengerré változott volna. " 


Ámmatt Ídara: 
Az elmaradt szindor forradalom, 
44. 


Szúnahaum 
Vahanní-Ászanur 
43619. nodzsat muandzsan 
620 


Ászanur volt a Vahanní-síkság legnagyobb városa, a Hideg-peremvidék szélén, 
ahol a nap éppen a látóhatáron volt, így a dzsisszá irányú égbolt örök napkeltében 
vöröslött. Vagy naplementében. Teljesen mindegy, hogyan nevezzük, mondta 
Ninda, amikor leszálltak. Hiszen a nap sem lemenni, sem felkelni nem fog soha. 
Hát nem, felelte Szinensi. 

Csak ketten voltak, a többiek az Aulang Laipon sem tartottak velük, amikor a 
fhangísilgunba mentek, most is kerestek más elfoglaltságot. Csak unták volna ma- 
gukat, amíg ők fhangínyelven dumálnak. 

Ászanur kör alakú szasszíhaumján szálltak le, szépen gondozott nildpázsit fedte, 
ami jól bírta ezt a sarkvidéki éghajlatot. A teret környező épületeket gondosan 
úgy helyezték el, hogy magát a napot eltakarják, hiszen bármilyen gyenge itt a fé- 
nye, hosszan belenézni akkor is veszélyes és nem is kellemes, viszont gondoskod- 
tak a tér egyenletes megvilágításáról, a tetőkön elhelyezett tükrök segítségével. 
Amiket persze soha nem kell elmozdítani. A főtéren így olyan volt a megvilágí- 
tás, amit más világokon kora estének hívnának. A városon kívül, ahol nincsenek 
tükrök, jóval sötétebbet talált az ember. 

A tér elgi oldalán kerítés volt, amiből nagyon keveset lehetett találni 
Szúnahaumon, de itt speciális célt szolgált. A tér kijáratát zárta le, mert mögötte, 
alig pár rígin után hömpölygött a Vahanni — itt még jéghideg — vize, és a városban 
volt egy csomó kisgyerek, akik szúni szokás szerint mindenfelé mászkáltak, ug- 
ráltak a téren, őrizetlenül. Ninda érdeklődve figyelte őket, amint egy műanyag 
csövekből álló, bonyolult szerkezeten másztak föl egy tarkabarka kis házba, aztán 
onnan lecsúsztak. Az Aulang Laipon is voltak hasonlók, Ninda fejből meg tudta 
mondani egy tucatnyiról, hogy melyik parkokban. 

— A jannihaumba jöttetek? — jött oda egy korukbeli fiú. 


— A fhangísilgunba — felelte Szinensi. — Ő Ninda, én Szinensi vagyok. Jorongi 
hívott. 

— Az az ajtó — mutatott a fiú az egyik dzsisszá oldali ajtóra. Odamentek, kopog- 
tak; válasz nem jött. Szinensi benyitott. Nem is jöhetett válasz, mert az ajtó egy 
kis előtérbe nyílt, ahol nem volt senki. Kibújtak a kabátjukból, betették egy ruha- 
tartó szekrénybe és bekopogtak a következő ajtón. 

— Ki jár Ászanur estéjében? — hallatszott egy vidám férfihang. 

Ninda mosolyogva megnyomta az ajtónyitó gombot. 

— A tham küldöttei, Szinensi és Ninda, a Sínisuál fényéből — idézte kissé átala - 
kítva a Dzsammirhaken szövegét. 

— Lépjetek be, Szinensi és Ninda, a tham küldöttei — szólalt meg oldalról egy is - 
merős hang. 

Ninda odakapta a tekintetét. 

— Angrolími! 

— A Felhő nagy, a Testvériség kicsi — idézte az idős mester a mondást. 

— De sok fhangísilgun van benne — vigyorgott Szinensi. — Ti véletlenül éppen 
ugyanabba jöttetek, amelyikbe mi, ugyanakkor. Csak nem én szóltam? 

A társaság nevetett, ők pedig helyet foglaltak. A jókora szobában némi zsúfolt- 
ságban, némi otthonos rendetlenségben húszan voltak velük együtt. Középen egy 
kerek, nagy asztalon, mint a szúniknál mindenütt, enni-innivaló, s az asztal lapja 
alatt körbefutó polcon dóarkészletek elemei, papírkötegek, tollak, mindenféle ap - 
ró tárgyak. 

— Éppen a Múnir kitöréséről beszélgetünk — szólalt meg Jorongi, tartva magát a 
szokáshoz, hogy ha érkezik valaki a társaságba, illik összefoglalni neki az aktuális 
beszédtémát. — Hamarosan tombolni kezd, mi pedig a fhangi fogalomrendszeré - 
ben elemezzük. 

— Mi az a Múnir? — kérdezte Ninda. 

— Egy vulkán Dzsisszáfauron. 

Egy fiatalember, Írahu fölkelt, Nindához lépett és letett elé egy suagot az asztal- 
ra. A készülék fölött a levegőben megjelent egy hegyvidék képe. Barnásvörös, 
kopár, élettelen táj. A kamera lassan elfordult, s a hegyek némelyikén fénylő sár- 
ga vonalak futottak le, mint a patakok. Aztán láthatóvá vált egy magas hegycsúcs, 
amiből füst szállt a magasba, és egyszer csak egy fényes pont is felröppent, ami 
ívet leírva visszazuhant valahová a hegy mögé. 

— Vulkáni bomba — mondta Írahu. — Később lesz majd több is. 

Ninda csodálkozva nézte. 

— Ha a hegy ekkorka ezen a képen. . . mekkora volt az a bomba? 

— Hát mivel elég nagy volt, hogy látsszon a képen, alighanem legalább akkora, 
mint egy légikocsi. Az olyan nagy hegyek, mint a Múnir, jócskán tudják dobálni 
őket. 

— Veszélyt jelent ránk? 


— Dehogy. Több ezer szirszire van a Forró-peremen túl, de ha közelebb lenne, 
az sem számítana, a védőfalon nem jut át semmi, amit mi nem akarunk, hogy át- 
jusson. 

— Sok ilyen vulkán van Dzsisszáfauron — szólalt meg Lingdzsaéti. — A félgömb 
kilenctizede állandóan vulkanikus. 

— Séninnauron viszont nincs egy sem — tűnődött Ninda. 

— Nem, persze, nincsen — bólintott Írahu. 

— Két véglet között, arany csík alatt zöldellő pázsit — mondta Ninda. 

A silguntagok összenéztek. 

— Lám csak, egy fhangívers — örült meg Jorongi. — Egy nyolcszavas thakkidúmi. 

— Véletlen volt — mosolygott Ninda szerényen. — Alig láttam még thakkidúmi- 
kat, nem sokat tudok róluk. 

— Senki sem ír verset véletlenül — mondta Lingdzsaéti. — Ha tehetség szunnyad 
benned, előjön az, mint a forrás a föld mélyéből, s ha táplálod, tengerré duzzad. 
Ez is fhangívers, egy herukhúni, Válkamúnasz írta pár száz éve. 

— Ó, igen — bólogatott Jorongi. — Válkamúnasz és az ő hasonlatai. Lávafolyam- 
hoz is hasonlította a tehetséget, meg esőhöz. 

— És hófödte tájhoz? — kérdezte Ninda. 

— Hát... arra nem emlékszem, hogy szerepelt volna. 

— Válkamúnasz meleg világon él, nemigen alkalmaz hideg hasonlatokat — csó- 
válta a fejét Angrolími. 

— Mint hólepte táj terült el költői tehetsége, érintetlenül, míg egy nap ráléptek az 
olvasók — mondta Ninda. 

— Jaj, te sengiri — kacagott Szinensi, s vele a többiek is. 

Ninda figyelmét nem kerülte el, hogy az asztalon még egy suag fekszik, távo- 
labb. Abból a szokásos feliratok szálltak fölfelé, ahogy megérkeztek a Testvériség 
újabb hajói. Hekkun Árati, Szilgun Aurihaum, Ambaur Észun, Sziehut, Dzsimszin 
Sengaur, Ómuat Jargunnur ... 

Erről a hajónévről eszébe jutott a Jargunnur-vidék, arról pedig Szúnahaum belső 
hangja. Különös. Ezek az emberek itt körülötte sokkal bölcsebbek, tudósabbak, 
tapasztaltabbak nála. De egyikük sem tud áthatolni a hangelímín. 

— Hangelími? — érkezett egy kérdés a gondolatai közé. 

— Igen. Emlékszel a Faullígi-nommur utolsó sómirjára. 

A gondolatközlés nem tett különbséget kérdés és állítás között, mert azzal, hogy 
gondolatban kérdést tettek fel, automatikusan megadták a választ is, ha ők maguk 
ismerték persze. Ha pedig nem, a gondolatközlésben a másik ezt is tudta. 

— A gondolat és a megismerés határa, az elménk és a világegyetem közötti sza- 
kadék — idézte Ninda. — Az ember ősidők óta arra törekedett, hogy megismerje a 
világot, amely körülveszi. Leíró tudományok egész sorát teremtette: a fizikát, a 
kémiát, a biológiát, a matematikát, a filozófiát: hogy fogalmakat alkothasson, 
amikkel meg tudja magyarázni magának a mindenséget. De létezik egy határ, 
amin az emberi elme nem tud átlépni, mert emberi elme. Sem mindenhatóak, sem 


mindentudóak nem vagyunk. Hogy ez a határ hol van, nem mindig tudjuk; s hogy 
mi van mögötte, azt nem is fogjuk megtudni. Bizonyára e határon túl vannak pél- 
dául az állatok gondolatai, egyes galaktikus jelenségek magyarázata, talán az uni- 
verzum alapszövetének leírása, ha létezik ilyen egyáltalán. De nem láthatunk a 
határ mögé. Ha egyszer megismerünk valamit azokból, amiket elsoroltam, tudni 
fogjuk, hogy igazából a határon innen volt. Valami ilyesmi, bár ő hosszabban írta 
le. 

— Bámulatos az emlékezőtehetséged. Tehát a hangelími. . . 

— Igen, így neveztem el. 

— Tehát az az érintkezés túl volt a hangelímín? 

— Egy világ érzelmi hulláma szerinted hová esik? 

— Faullígi megmondta. Ha át tudod lépni a határt, nem is ott volt a határ. 

Ninda kis mentális grimaszt vágott. 

— Faullígi az emberi elméről írt. Emberi elme nem képes behatolni egy világ ér- 
zelmi struktúrájába. Hátha az én elmém nem is emberi. 

ni-19 fhangísilgu 
, A szeretet mindkét embert jobbá, gazdagabbá, többé teszi. Nemcsak a kölcsönös 
szeretet — még az egyoldalú is." 


Lí-Nindaran: 
Az Első Szian, 
90. sómir 


Csak ültek egymás mellett és gondolkodtak. Nem kellett követniük közben a tár- 
saság beszélgetését — mialatt ők a villámgyorsan cikázó gondolatközlésben lefoly - 
tattak egy hosszú párbeszédet, azalatt mások a hangképző szervek lassú működte - 
tésével alig pár szót mondtak ki. 

— Nem - jelentette ki Szinensi végül. — Ezt velem nem eteted meg, sien. Tudom, 
hogy Faullígínek igaza volt, és hiszek benned. Emberi lény vagy. Az elméd min- 
den zugát ismerem. Tudnám, ha bármiféle értelemben nem lennél tökéletesen em- 
ber. Engem nem lehet megtéveszteni veled kapcsolatban, még te magad sem vagy 
képes rá. 

— Tudok olvasni az emberek gondolataiban. 

— Énis. 

— Mert a kirikkel megtanítottunk rá. 

— És? Attól, hogy te ezt kisgyerekkorod óta meg tudod csinálni, már ne lennél 
ember? És ha találkoztál akkoriban egy ivuttal? Százezrével járják a Galaxist, 


akármikor odatévedhetett egy és megtaníthatott. De nem emlékszel rá, ahogy én 
sem emlékszem, hogy milyen volt, amikor még nem ismertem a betűket. 

— Miért éppen engem? 

— Például mert észrevette, hogy a te intelligenciád a legmagasabb egész 
Szindorián. Vagy nem tudom. De idézni én is tudok. , Trillió és trillió ember él a 
Galaxisban, mind másmilyen, de ember valamennyi." 

— Feddardin. 

— Úgy bizony, a jó öreg Feddardin, aki sokat tudott az emberekről. Nála többet 
csak mi ketten tudunk, hiszen ki tudjuk olvasni a gondolataikat. 

— Nem hiszem, hogy az én intelligenciám lett volna a legmagasabb Szindorián. 

— Hát azt már nem tudjuk meg, hogy akkoriban mi volt a helyzet, meg a többie- 
két sem tudjuk megmérni. De a tiédet igen. 

— Az intelligenciát mérni lehet? 

— Persze. 

— Minek? 

— Miért ne? Kíváncsiságból. 

Ninda zsebében kis zizzenést hallatott a suag. Kivette, megnézte, odatartotta 
Szinensi elé, megszokásból, hiszen a másik amúgy is ki tudta volna olvasni az 
agyából, hogy mi volt az üzenet. 

A liktenit-upesz törzs minden tagja hazaérkezett. Dzsirat ötszázkor hinerti 
Hesszihun-Rinkarániban. 

Szinensi mosolygott. 

— Nézzétek, Ninda hinertimeghívót kapott — szólalt meg fennhangon. 

— Hát itt az ideje — bólogatott Lingdzsaéti. — Hiszen sáhaddif-haungszí, a törzs - 
szövetség szempontjából felnőtt ember. 

— De fogalmam sincs, mi történik egy hinertin. 

— Dehogynem — felelte Szinensi. — Számtalanszor jártál a janníhaumban. 
Ugyanaz. Csak ezúttal a törzs tagjai lesznek jelen. 

— Meg mindenki más — dünnyögte Ninda. 

— Meg mindenki más — bólogatott Jorongi —, bár a hinertire nem szoktak menni 
más törzsbeliek, csak akik a párjukat kísérik el. Az én törzsem, a dzserkan-hang- 
ragi tegnap tartott hinertit, hatezren vagyunk, megtöltöttük Szeszkun-Dzsehuri 
szigetét. Melyik a te törzsed, gyermek? 

— Liktenit-upesz. 

— Ismerem őket. Narongival sokat játszottam sirgásahit. Ő még a törzsfőnök, 
ugye? 

— Igen, ő. 

— Derék ember. No, de nem azért jöttünk össze, hogy törzsekről csevegjünk. Ez 
egy fhangísilgun, ugye. 

— Bocsánat, hogy eltereltem a szót — susogta Ninda, bár nem ő volt, hanem Szi- 
nensi. 


— Nincs ezen mit bocsánatot kérni. Hanem, ohangi, ha már itt tartunk, mondhat - 
nál valamit a törzsedről a fhangi nyelvén. 

Ninda rácsodálkozott a pillanatra: most először szólították ohanginak. Ez a 
megszólítás Hangilaoranon használatos, a tudósok mondják egymásnak... de már 
felelt is. 

— Arhan szikhund roan ními thempan — szekku dork rakha arríni khom ulszutb. 

Jorongi meglepve pislogott. 

— Ezt... nem most találtad ki — mondta, miközben Szinensi már elő is kapta a 
suagját és felírta Ninda siéhongjába. 

— De — ismerte be Ninda mosolyogva. 

— Szurra-vurra! Kapásból lúmát írtál? Ilyet se gyakran lát az ember. 

— Állandóan ezt csinálja — mondta Lingdzsaéti. — Szinensi gyűjti a lúmáit, 
mennyi van most, sien? 

— Harmincnégy. 

— Kíro-annenu! S mikor is léptél a fhangi ösvényére? 

— Tizenkettőben, Áhaninon találkoztam néhány helybelivel, akik dóar-thokkant 
játszottak, és egyikük, Szketro Mjanrit elmagyarázta röviden, mi az a fhangi, és 
kaptam tőle egy dóarkészletet. 

— Szketro Mjanrit! 

— Igen... 

Kis csend ereszkedett a szobára. 

— Lám csak — szólalt meg az öreg Hokkinu —, a gyermek csak ráteszi a lábát 
Áhanin világára, és nyomban egy neves mesterrel akad össze. 

— Tízdíres mester, azt mondta — bólintott Ninda. 

— Á, nyolc-tíz dír után az ember már nemigen törődik a vizsgákkal. Én három- 
száz éve nyolcdíres vagyok, pedig a tizenkettő is meglehetne, de minek? Nem 
mindegy? 

— Szketro Mjanrit ismert fhangíköltő és filozófus — mondta Ámbarauni. — 
Olvashattad is a nevét itt-ott. .. de inkább az írói nevét. Szakhunthandi. 

Ninda pislogott. Ezt a nevet már ismerte. 

— Aki a Kambaran onkhinszot írta? 

— Igen. Olvastad? 

— Belenéztem. , Themurannal sokat beszéltünk erről. Ha szeretünk valakit, nem 
számít a távolság és az eltelt idő, nem számít, hogy gyakran beszélünk-e vagy épp 
egyáltalán nem, még az sem számít, hogy ő viszonozza-e. Emlékszem, gyerekko - 
romban milyen szerelmes lettem a szomszéd kislányba, akit én egyáltalán nem ér- 
dekeltem, de úgy gondolom, több lettem, gazdagabb azzal, hogy ő belépett az éle- 
tembe, és azóta is részemet képezi. Ma is hevesebben ver a szívem és melegség 
tölt el, ha rágondolok." 

— Belenézett — mormolta Dzsekkarguni. — És rögtön idézni tud belőle. 

— Lefogadom, hogy szó szerint — mondta Essziru. 

— Persze, mindenre emlékszik — mosolygott Angrolími. 


— Ninda, kipróbálhatok valamit? — kérdezte Jorongi, s a bólintásra fölkelt, oda - 
ment a kislányhoz és átnyújtotta a suagját. — Nézd meg ezt. Mondjuk egy mati 
hosszan. Csak nézd, nem kell belőle érteni semmit. 

Ninda elvette a suagot és figyelmesen tanulmányozta. A képernyő tele volt va- 
lamilyen ismeretlen írással. Ő három írást tudott elolvasni, a szúnit, a szindort és a 
thabbuant, de ezt még soha nem látta. Szépen ívelt, kacskaringós formák, de a 
thabbuan írásra nem is hasonlított. Fogalma sem volt, milyen nyelven van. 

— Rendben — mondta Jorongi egy mati elteltével, elvette tőle a készüléket, né- 
hány mozdulatot tett rajta és visszaadta. — Nézd meg most ezeket. 

Most csak három szó volt a képernyőn, egymás alatt, ugyanazzal az írással. 

— Az első szó nem szerepelt — jelentette ki Ninda határozottan. — A második 
igen. A harmadik is, de más volt a vége. Ott egy hullámvonallal végződött, ami- 
nek hurok van a végén, itt pedig egy karikával. 

— Erre a válaszra számítottam — bólintott Jorongi elégedetten, leült Ninda mellé 
és vett egy süteményt az asztalról. 

— Amit egyszer lát, azt megjegyzi — mondta Angrolími. 

— Jarrigíhatuen — bólogatott Jorongi. 

— Igen, jarrigíhatuen. És ha öt év múlva mutatsz neki még három szót ebből a 
szövegből, emlékezni fog, hogy benne voltak-e, mert az agya úgy tárolja, mint a 
fényképet. Dzsallúnut bácsikám volt ilyen. Viszont ő hadilábon állt a számokkal, 
Ninda pedig szomtihatuen is. 

— Milyen nyelven van az a szöveg? — tudakolta Ninda. 

— Egy imdzsu nyelvű gyermekvers részlete. , Arhakan nammokari-pélu, ar- 
kosszan kirakkutun-szénu, rakimmatit kasszuho korka, karikkanat szakkono pir- 
ka, sziszip kirvak tikuppin tekarti, epparkutuk szavan kavurti." Egy korka nevű, 
föld alatt élő kis emlősállat kalandjairól szól, aki űrpilóta akar lenni. 

ni-20 Felhő 


,, Már gyerekkorában is többen megállapították, hogy különleges: mindenféle ap- 
róságban. Jól tud számolni, jó az emlékezőtehetsége. Csak számunkra, a csoport 
kiváltságosai számára lehetett nyilvánvaló, hogy ezek nem egymástól független 
képességek. " 


Sileni: 
Ninda élete, 
144. 


Szúnahaum 
Szífun-Áhurangi 
43619. senut szimsáhuran 
940 


Késő este volt már, de a Szífun-dombon persze fényes nappal volt, egymilliárd 
éve változatlanul. És nyári meleg — ez is egymilliárd éve változatlanul. 

— Kellemes — állapította meg Hait. — Én jól éreztem magam a Hideg-peremen is, 
otthon is sokszor jártam a hegyekben meg északon, Syypleynben is, de azért a 
meleg mégis jobb. 

— Száz szirszire dzsisszára sivatag van — mondta Szinensi. — Az egyetlen Szúna- 
haungauron. 

— Mekkora? 

— Egészen picike, tízezer hirgon sincsen. 

— Alkalomadtán megnézném. Az én világomon sok a sivatag. 

— A tiéden? — szólalt meg Ninda. Hait fölpillantott a kislányra, aki akkor lépett 
ki a házból. Könnyű, fehér írinruhában volt, nem az ilyen vidéken már kellemet- 
lenné váló köntösben. 

— Te is ott születtél, emlékszel a sivatagra. 

— Hogyne. Luakeán pont sivatagra épült. De nekem Szindoria nem a világom. 

— Persze, tudom. De én többet éltem ott, mint te, és nagyon sok szép emlékem is 
van. No meg a családom ott él. 

— Visszamész? 

— Nem tudom. Megszerettem Szúnahaumot... a Testvériséget, itt megvan nagy- 
jából minden, amiért szeretjük Szindoriát, de nincs meg semmi abból, ami miatt 
nem szeretjük. Illetve. . . 

Ninda kivárt egy verset. 

— Illetve? 

— Hát... az nyilvánvaló, hogy te nem fogsz visszatérni. 

— Persze hogy nem. Semmi közöm Szindoriához. 


— Nos, nevessetek ki, de bennem egyre erősebb az a gondolat, hogy én a köze- 
ledben akarok maradni és látni, hogy mi lesz belőled. 

Ninda ledobta a ruháját és helyet foglalt Szinensi és Ángsauri között a nagy, ke- 
rek pihenőmatracon, amin sugárirányban, lábbal kifelé fekve napoztak. Fölnézett 
az égboltra, ami ragyogó kék és sárga volt, egyszerre, egyenletes színű, mindenfé - 
le minta vagy váltakozás nélkül, s mégsem a sárga és a kék keveréke, a zöld, ha- 
nem egyszerre mind a kettő. 

— Ez kedves tőled. De úgy másfél évszázadot még várnod kell, hogy ez kiderül - 
jön. 

— Izgalmas lesz a várakozás. Te mindennap meglepetéseket szerzel. 

Ninda nevetett. 

— Te még nagyon fiatal vagy — mondta a lánynak, aki több mint kétszer annyi 
idős volt, mint ő. — Majd ha lesz gyereked, megtudod, hogy mindegyik minden- 
nap meglepetéseket szerez. 

— No persze. Csak nem olyanokat, mint te. Ymwi unokaöcsém azzal szokott 
meglepetést szerezni, ha eltelt egy nap anélkül, hogy a keze, lába, feje beszorult 
volna valahová, ahová senki nem gondolta volna, hogy be tud. Te pedig... hány 
éves lehetsz, öt és tizenkettő? És te vagy a legnagyobb gondolkodó, akit ismerek. 

— Kevés embert ismersz — incselkedett Ninda. — És ha én nem itt lennék, akkor 
hazatérnél Szindoriára? 

— Miért, el akarsz menni? 

— Eszem ágában sincs, csak megkérdeztem. 

— Végleg nem mennék haza. Ámmaít is itt van, és ő még kevésbé akar hazatér- 
ni. A családomat majd időnként meglátogatom, gondolom, a Testvériségnek nincs 
ellene kifogása. 

— Nincs — mondta Ninda. — Szabad ember vagy. Oda mész, ahová akarsz, a 
Testvériség hajói bárhová elvisznek. 

— Csak a namindan ideje alatt persze nem tudod elhagyni a Felhőt — tette hozzá 
Ángsauri. 

— Egyelőre amúgy sem sietnék haza — mondta Hait. — A távozásunk körülmé- 
nyei miatt. Van otthon egypár ember, akik neheztelnek. 

— Te megfeledkezel valamiről — felelte Ninda. — A Testvériség állampolgára 
vagy. Nem eshet bántódásod. 

— Galaktikus botrány lenne belőle — erősítette meg Szinensi. — És mivel ezt nem 
szeretnénk, az esszidzsinna megerősített őrizete nélkül a lábadat sem tehetnéd 
Szindoriára. 

— , Megerősített"? Miért vagyok én ilyen fontos? 

— Nem te vagy a fontos, csak éppen hadiállapotban vagyunk Szindoriával. 
Ilyenkor csak véges végszükségben tesszük a lábunkat a felszínükre, de akkor 
olyan erőkkel, amivel nem szállnak szembe. 

— Nagy Galaxis, hiszen az esszidzsinnánál a sima védelem is több ezer embert 
jelent! 


— Így van — bólintott Szinensi. — Láttam a dédapám siéhongjában egy felvételt 
erről. Szahasszu volt a neve, és ő vezette a küldöttséget egy Hifu nevű világra, 
miután azok némileg felbosszantották a Testvériséget. A fél égboltjukat betakar- 
ták a hajóink, és bárhová ment, fegyveresek és dzsindrobotok felhője követte. 

— És fogadok, hogy ha valóban veszélyben lett volna, oda sem engedik — je- 
gyezte meg Ninda. 

— Persze hogy nem. Ez csak azért kell, hogy csillagport köhögjenek az erőink 
láttán. 

— Azok hadihajók voltak — nevetett Rongami. 

— Nem tudtam, hogy olyanok is vannak. — Hait felkönyökölt, hátranyúlt a 
körmatrac közepén levő asztalkához és kortyolt egy kis íhafit. 

— Nem is kevés. A Felhőben bőven van hely gyárakat építeni. És a legvicce- 
sebb, hogy a dzserangoknak fogalmuk sincs róla, hogy nekünk vannak hadihajó - 
ink is. 

— Hogyhogy? Hát nem látják őket? 

— Nem. Vagyis de, csak kívülről ugyanolyanok, mint az utasszállítók. Ugyanak - 
korák, de belül majdnem üresek, csak pár ember kell az irányításukhoz, ami azok- 
nak kell, azt megépítik, de semmi mást. 

— Elképesztő — állapította meg Hait. — Itt ülünk egy minden jóval ellátott, töké - 
letesen berendezett világon, és van a közelben még egy csomó - és a Galaxis töb - 
bi része még csak nem is gyanítja a létezésüket. 

— Így van — vigyorgott Szinensi —, de szerencsére van köztünk egy száhpain-sé- 
dauni! 

— Hát jó — mondta Ninda. — Igen, titkolózunk a Galaxis előtt. Lian, lian, lian. 
Mert volt az úgy egykor, hogy a szúnik, miután hosszú ideje éltek már Szúna- 
haum világán, berendezték és kényelmes lakhellyé tették azt, szembetalálták ma- 
gukat a problémával, hogy ezáltal kívánatossá is tették. Szangéraun — dzsangér- 
aun. Szebb — vonzóbb. Szúnahaum virágzó ipara és mezőgazdasága, szép városai, 
mezői, erdői, kertjei fölkeltették olyanok irigységét, akik csak úgy tudták elkép- 
zelni, hogy gazdagabbak legyenek, ha elveszik másoktól. Nem a saranga nép: 
csak a vezetői. A közember mit sem tehetett erről. Itt átugrok egy szakaszt... 
Miután többet nem tehettünk, mint hogy puszta életünket menekítettük a vesztett 
háborúból, úgy határoztunk: nem lesznek többé világaink, csak hajókon élünk 
majd. Ám hosszabb idő után felderítőink rátaláltak a Felhőre, aminek rejtettségét 
galaktikus fekvése garantálta, s népünk úgy döntött, letelepszünk világain. Ekkor 
Szahangéssauri megírta a Szúnahaum-dzsóhamningaurónit, s egy gyermek, Ílumi 
felolvasta. A Testvériség összes hajóján, szerte a Galaxisban egyszerre hallgatták. 

Ninda hirtelen felült. 

— Mi, Szúnahaum népe, a szúni nemzet gyermekei e napon megfogadjuk és 
örök időkre utódainkra hagyjuk, hogy a Felhőnek, melyet felfedeztünk és birtokba 
kívánunk venni, jó lakói leszünk. Adományaival vissza nem élünk. Úgy rendez- 
zük be magunknak világait, hogy azokon utódaink örök időkre békességben, jó - 


létben élhessenek, mint elvesztett világainkon egykor. S a Felhő létezésének titka, 

a Felhő világainak titka, Új-Szúnahaum létezésének titka a szúni nemzet titka 

marad mindörökké. S e naptól fogva úgy nevezzük magunkat: a Felhő gyermekei. 
— Simnunná — mondták egyszerre valamennyien. 

, Ámmaítnak Szindoria volt a hazája, de otthagyta és másik hazát választott — 


mert jó ember. Egy elnyomó, kegyetlen rezsimben a jó embereknek előbb-utóbb 
választaniuk kell. Vagy elmennek, vagy engednek a jóságukból. " 


Ninda: 
Nemlétező politikai beszédeim, 
44. 


Ámmaít ekkoriban aránylag kevés időt töltött Haittal és a gyerekekkel, bár min - 
denhová elkísérte őket, de sokszor félrevonult, főleg amikor kafndími idő szerint 
a fehér, a piros és a zöld órája volt. Próbálkozott. Az összes ellenzéki párt összes 
vezető politikusával tárgyalt, de mindegyiknél volt egy pont, ahol bezárultak a 
zsilipek. 

Pontokba szedve, világosan fogalmazta meg mondandóját. Először. Amit el- 
mond, az az ő személyes véleménye, de nyugodtan tekinthetik Szúnahaum hivata- 
los álláspontjának, mert senki más nem fog tárgyalni velük a Testvériségből. Má- 
sodszor. A jelenlegi helyzet nem fog változni, amíg Szindoria valódi, érdemi vál- 
toztatást nem hajt végre emberi jogi politikáján, és annak valóságos látszata nem 
lesz; más szavakkal: most már hiába jelentené be a kormány, hogy teljesen új ala- 
pokra helyezi szociálpolitikáját, a szúnik a , hiszem, ha látom" elv alapján tovább- 
ra sem fognak közeledni hozzájuk, amíg a gyakorlatban nem látják megvalósulni 
ezt — és hogy hol tartanak, azt ő, Ámmait Íldata emigráns diplomáciai ügyvivő 
fogja megítélni. Harmadszor. A Testvériség számára közömbös, hogy ki a minisz- 
terelnök, az államelnök, bárki Szindorián. Az ő számára viszont nem, és a Testvé- 
riség őrá bízta, hogy feltételeket szabjon, illetve valójában hogy bármiről bárho- 
gyan tetszése szerint tárgyaljon. Az ő feltétele pedig az, hogy a kormánynak és 
Vüyrd Kiyreánnak egyaránt mennie kell. Ebből nem enged, és velük nem tárgyal. 
Új, koalíciós kormánynak kell alakulnia, amiben a jelenlegi kormánypárt nem 
kaphat szerepet. 

— De kedves Íldata úr — mondta Syjnt doktor, az ellenzék egyik prominens 
alakja —, még ha meg is bukna a kormány, sőt az elnök urat is elmozdítanánk po- 
zíciójából, ugyan mi garantálná, hogy a választások olyan koalíciót juttatnak hata- 
lomra, amilyenről ön álmodik? 


— Éym — felelte Ámmatt. 

— Parancsol? 

— A megszólításom öm — jelentette ki Ámmait határozottan. — Ön az űilp szót 
használta, én azonban harmadik osztályú államhivatalnoki rangot szereztem. Lesz 
szíves eszerint szólítani, űilp Syínt. 

Az ügyvéd nyelt egyet. 

— No de ön erről a rangról lemondott. 

— Csak az állásomról. Ráadásul az az állás, amit helyette kaptam a Testvériség- 
től, tényszerűen nagyköveti rangnak felel meg, sőt ennél is magasabbnak, mert 
amíg a Testvériség képviseletet tartott fenn Kafndimban, addig mások is tárgyal- 
tak, nem egyedül a nagykövet. Jelenleg azonban, mint beszélgetésünk elején ki- 
hangsúlyoztam, én vagyok Syyndoteia egyetlen és kizárólagos tárgyalópartnere. 
Erre nincs is fogalom a csillagközi jogban. Ami pedig az iménti kérdését illeti: 
Syyndofreián a választásoknak édeskevés közük van ahhoz, hogy ki fog kormá- 
nyozni. Ezt ön is tudja, én is tudom, nem mellékesen a nép is tudja. Nem látom 
be, hogy miután az elmúlt huszonkét év során minden két évben kirakatválasztá- 
sokat tartottak, miért kellene önöknek a rezsim megbuktatása után egyszeriben el- 
játszaniuk a jó gyereket és úgy tenni, mintha tekintetbe vennék a választók akara- 
tát, Syyndoreiát demokratikus jogállam gyanánt pozicionálva — illetve hogy ki 
hinné el, hogy jogállam. Ha az lenne, mi most nem tárgyalnánk itt, ügyvéd úr. 
Először is mert én a tárgyalóasztal másik oldalán ülnék, azt a munkát végezném, 
amire az egyetemen megtanítottak, az Államszövetséget képviselném — valószínű, 
hogy éppen a Testvériséggel szemben. Másodszor pedig ön a tárgyalóasztalnak 
semelyik oldalán sem ülne, hiszen formálisan önnek semmilyen tisztsége nincsen 
azon kívül, hogy egy fővárosi ügyvédi iroda tulajdonosa. Még csak nem is tagja 
egyetlen pártnak sem. De nem hiszem, hogy politikailag tájékozottnak számítana 
Syyndoreián olyasvalaki, aki nem tudja, hogy önnek legalább akkora befolyása 
van az ellenzéki erők gondolkodására, mint a pártok elnökségi tagjainak. 

— Magától értetődő, hogy ön kiterjedt tájékozottsággal bír, Íldata úr. — Az ügy- 
véd most már a magasabb rangnak megfelelő szócskát használta, ezzel két rang- 
osztállyal maga fölé helyezve tárgyalópartnerét. — Ennek folytán azonban azzal is 
tisztában kell lennie, hogy amit kíván, az megvalósíthatatlan. 

— Ön kétszeresen is tévedésben van. Ezt nem én kívánom, hanem Syjndoreia 
népe. Nem az én kedvemért kell megdönteni a rezsimet, és nem is azért, hogy a 
Testvériség hajlandó legyen visszaállítani a kereskedelmet. Hanem négyszázmil- 
lió ember elemi érdekei miatt. És nem megvalósíthatatlan. Elhiszem, hogy önök, 
az úgynevezett ellenzék nem tudják megvalósítani. Kényelemszeretetből? Azt hi- 
szem, ez lehet az udvariasabb szó a gyávaság helyett. Nincs kedvük felrúgni azo- 
kat a játékszabályokat, amik önöknek kényelmes, nyugodt életet biztosítanak. De 
önök egy kicsiny, kiváltságos réteg, akiket a hatalom éppen ezzel a kényelmes 
élettel vásárolt meg, és nyugodtan alszik, mert tudja, hogy önök nem fognak ke- 
nyéradó gazdájuk ellen fordulni. A többi négyszázmillió azonban nem él kényel- 


mesen. Többségük a puszta életben maradásért harcol. Ha önök nem lépnek, majd 
lépnek ők, de annak önök sem fognak örülni, mert önöket is el fogják söpörni a 
rezsimmel együtt. És ami azt illeti, én sem fogom siratni önöket. 

Az ügyvéd szenvtelenül hallgatta. Túl dörzsölt volt ahhoz, hogy ilyesmivel ki 
lehessen hozni a sodrából. 

— Tudja, ügyvivő úr, ezek a szavak emlékeztetnek engem valakire. Hasonlóan 
szokott beszélni, és az arcképe ott ragyog az ALAN mozgalom zászlóin. 

— Nem — csóválta a fejét Ámmait —, ő nem így beszél. Nem keres udvarias 
szavakat, az udvariatlanokat mondja. Neki nincs diplomata múltja, diplomata jö- 
vőt pedig nem tervez. 

— Értem. Hogy van egyébként? 

Ámmait elmosolyodott. 

— Ezt a kérdést nem szokták föltenni nekem. Jól van. Sokat tanul, és folyton böl- 
cseket mond. 

— Gondolom, nem kérdezhetem meg, hogy a párjával örökbe fogadták-e, uram. 

— Nem tudom, van-e erre nézve valamilyen előírás, de nem látok okot, hogy ne 
válaszoljak. Nem, sem mi, sem más nem fogadta örökbe. Minden ilyen ötletre az 
a reakciója: ha száztizennyolc évig elvolt szülők nélkül, most már minek? 

— Tehát az ottani időszámítás szerint számolja a korát. 

— Hogyne. És süüny nyelven beszél, velem és Hayíttal is. És semmiféle érdek - 
lődést nem tanúsít Syyndoreia iránt. Nem a hazája, csak ott született. Ezt mindig 
elmondja. 

— Ez igazán kár. Meglátásom szerint ugyanis ő van kulcspozícióban az itthoni 
helyzettel kapcsolatban. 

— Ilyet más is mondott már, ügyvéd úr. Mindenkinek ugyanazt válaszolom. 
Ninda egy gyerek. Ne gyerekektől várják a megoldást a felnőttek problémáira. És 
a legkevésbé őtőle, aki soha semmi jót nem kapott Syyndoreiától, csak bántást. 
Oldják meg a problémáikat. Az önök problémái, nem az övéi. Ha otthon holnap 
kitörne egy forradalom és a rezsimet elsöpörve élhető rendszert juttatna érvényre 
— Ámmait hátradőlt és széttárta kezét —, ne tudja meg, milyen kiábrándító közön- 
nyel reagálna a hírre. Őt nem érdekli Syjndofeia, és nem érdekli az imádat, amit 
az ÁLAN-tagoktól kap. A Syyjndofeián egyszerre fennálló két személyi kultusz 
tökéletes ellentéte egymásnak. Kiyfeán megköveteli az imádatot, miközben csak 
megvetést érdemelne. Ninda csodálatra méltó, de semmiféle imádatra nem reagál. 
Kiyreán gonosz, cinikus, kegyetlen, és csak a hatalom érdekli. Nindának nincs és 
nem is lesz semmiféle hatalma, ő immúnis erre — és olyan mértékben jó, amennyi - 
re emberi lény csak lehet. 

— Ön nagyon szereti ezt a kislányt — bólintott az ügyvéd. 

— Igen. Ha engedné, a lányomként szeretném. De mondhatjuk úgy is, hogy a ta- 
nárnőm. Egyébként mindenki szereti, aki ismeri. Plusz az ÁLAN-tagok, akik nem 
ismerik, és nem is őt szeretik, hanem egy eszményt, egy elképzelést, egy álmot. 
De nem ő az. Csak azt hiszik. 

ni1-22 Ninda-kultuszi 


, Egyszerű a magyarázata, hogy a szindoriai Ninda-kultusz miért akkor váltott 
magasabb intenzitásra, amikor Nindáról már hosszabb ideje nem is jött hír. Ez a 
pillanatnyi politikai helyzettel fiigg össze. Ninda valóságos személyének ekkor 
még semmi köze nem volt a kultuszhoz. " 


Ílgaszaumi, 
A Ninda-kultusz, 
1. kötet, 134. 
Syyndoreia 
Lűakéaú 


57. Iyaik$ 20. 
a rózsaszín órája 


Az ALAN lüakőáni szervezete saját bevallása szerint két-háromszáz tagot 
számlált, amikor megkezdték ülősztrájkjukat az időközben nem hivatalosan Ántás 
térnek elnevezett helyen, a színház mögött, ahol a színészt megölték. Hivatalos 
neve (Műlleét Káátiwi tér, egy katonatiszt után) már csak a tévében volt hallható, 
a helybeliek már Ántás térnek hívták. Az még nem forgott közszájon, hogy 
Niinda tér, de volt már elemző, aki azt fejtegette a tévében, hogy ez utóbbi elne- 
vezés két okból nem honosodhat meg: mert hát ugye nem is Niinda volt az a kis- 
lány, akit ott megölt a rendőr, és mert csavargó volt. A nagyközönség nem fogad- 
ta kedvezően ezt az elképzelést — ami kimondatlanul is tartalmazta, hogy magáról 
Niindáról sem lehetne elnevezni semmit, hiszen ő maga úgyszintén csavargó volt, 
amíg itt élt—, de végül a Niinda tér mégsem honosodott meg. 

Az ÁLAN ülősztrájkja a kék órájában kezdődött. Leültek körben a téren, a siva- 
tagjárók fekete kezeslábasában, fekete csuklyában, fekete porálarcban, és nem 
csináltak semmit. Középen felállítottak egy zászlórudat, amin a mozgalom zászla- 
ja lengett a könnyű sivatagi szélben. A zászló meglehetős átalakuláson ment át el- 
ső megjelenése óta. A rövidítések magyarázata már nem volt rajta, csak a 
MURYN-jelvény felül, az ÁLAN felirat alul — és a kettő között Ninda arcképe. A 
Nombokának adott interjúból másolták ki. 

Amikor a városi tévétársaság riportere megjelent, az ÁLAN-tagok őt is, mint a 
többi járókelőt, az ősi wlléy kézmozdulattal köszöntötték: két tenyerüket függőle- 
gesen tartva egymáshoz illesztették, s a homlokukhoz érintették a két hüvelykuj - 
jukat. Ez a békét és szerencsét kívánó kézjel túl ritkán volt használatban és túl je- 
lentőségteljes volt ahhoz, hogy bárki elkövesse azt a faragatlanságot, hogy nem 
viszonozza. A riporter sem követte el, sőt a téren őgyelgő hat ervés sem merte 
vállalni, hogy figyelmen kívül hagyja. Egyébként is nagyon óvatosak lettek a má- 


sik mozgalom, a terrorista Nincs Kegyelem miatt, bár ők egy ideje nem hallattak 
magukról. 

— Kedves nézőink, Dömery Nuwahy vagyok a LWM Televíziótól, és Lűakőán- 
ból, a Káátiwf térről jelentkezem — de talán adekvátabb lenne most Ántás térnek 
hívni, ahogy az ÁLAN mozgalom teszi. Őket látják itt körülöttem ülni, fölöttem 
pedig a mozgalom zászlaja leng. A csoport egyik tagja vállalta, hogy elmondja, 
miért vannak itt. 

A riporter ezzel a bevezetővel odalépett egy fiatal lányhoz és leguggolt mellé, a 
kamera is leereszkedett. 

— Bemutatkozna a nézőknek, kisasszony? 

— A nevem LWkaré ÁLAN - felelte a lány. Egyetemista korú lehetett, amennyi - 
re a porálarc alatt ki lehetett venni, tizenegy-tizenkét éves. Két lábát térdben maga 
alá hajlítva, kezét a térdére téve ült, nyugodtan, mozdulatlanul. 

— Gondolom, nem a szülei nevezték el egy rajzfilmhősről és erről a mozgalom - 
ról. 
— Nem. Én választottam a nevemet. Lwkafé az elnyomás, az igazságtalanság el- 
len küzd. 
— De ha jól emlékszem a filmre, LWkareé elég erőszakos figura. 
— Mert rajzfilmen szerepel, és ott a nézők nem sok érdekeset találnának 
olyasvalakiben, aki csak ül és nem csinál semmit. Mi nem vagyunk erőszakosak, 
mi csak ülünk és várunk. 

— Mire várnak, LWkare? 
— A reggelt várjuk. 
— De hiszen már a rózsaszín órája van. 
— Nem a Syyndoreia forgása szerinti reggelt. Azt a reggelt, amikor Syyndofreia — 
nemcsak ez a világ: az egész Államszövetség — végre felébred és saját kezébe ve- 
Szi sorsát. 

— Úgy gondolja, hogy ez fog történni? 

— Egyszer bizonyosan. ,, Törvényszerűen egyszer minden zsarnokság véget ér." 
Ezt mondta Niinda. 

— Lehet, hogy sokáig kell várniuk. 

— , Érdekli az idő a sivatag homokját, a tenger hullámait?" 

— Ezt is Niinda mondta? 

— Nem, ezt Váastyn írta. 

A riporter nyelt egyet. Ezt tudnia kellett volna. Elég ismert dalszerző. 

— S mit tesznek, ha nem következik be, amire várnak? 

— Bekövetkezik. Csak időbe telik. Az embereknek lehet sürgős, a történelemnek 
nem az. Azért ültünk ide, hogy figyelmeztessük az embereket: cselekedniük kell, 
mert a történelemnek ráér. Nekik nem ér rá. 

— Az embereknek kell cselekedniük? Mit? 

— Niinda azt mondta: Menjetek és változtassatok rajta! 

— Ezt értem. . . de hogyan? 


— Nem tudom. A társaim sem tudják. Ha tudnánk, hogyan tudunk változtatni 
rajta, akkor nem itt ülnénk, hanem ott lennénk, ahol tenni tudunk Syyndoreia jö- 
vőjéért. 

— S az emberek honnan fogják tudni, mit tegyenek? 

— Nem tudom. Ön tudja? 

— Nem, én sem tudom, de hát én riporter vagyok, nekem az a munkám, hogy 
kérdezzek. 

A lány most először nézett föl rá. Kék szeme volt, és szőke haj látszott ki a fe- 
kete csuklya alól. 

— Ha te sem tudod, barátom, akkor közénk tartozol. Gyere, ülj le mellém és vé- 
gezd a munkád. Kérdezz. Kérdezd önmagadat. Jó az, amiben élsz? Hogyan lehet- 
ne jobbá tenni? Mit tehetsz ezért? Mit tehet érte más? Ki tehet érte? Ülj le és gon- 
dolkozz, amíg el nem jutsz ahhoz a mondathoz, amit Niindatól kaptunk. Menjetek 
és változtassatok rajta. 

A sárga órájában aztán egy politikai elemző, dr. Vémlayst úgy foglalta össze a 
riporter magatartását a tévénézőknek, hogy egyszersmind az egész város figyelme 
őrá fordult. 

— Nuwahy úr pontosan azt teszi, ami a dolga. Mint syindof polgárnak azt kell 
tennie, amit önök is látnak: ül az Ántás téren és gondolkodik, mit tegyen a kiala- 
kult helyzetben. Mint a LWM tévétársaság alkalmazottjának természetesen neki 
munkaideje van, éspedig az most a feladata, hogy beszámoljon arról, ami az 
AÁntás téren történik. Ezt is megteszi, néhány huszaddal ezelőtt is tudósított. De ha 
egy riportert meghívnak, hogy vegyen részt az eseményekben, amiről tudósítani 
kíván, akkor pontosan az a teendője, hogy elfogadja a meghívást és az események 
résztvevőjeként közelebbi betekintést ad a nézőknek. — Ezzel Vémlayst doktor 
felállt a stúdióban. — Nekem pedig az a dolgom, hogy elemezzem a politikai éle- 
tünkben zajló eseményeket, azok pedig jelenleg az Ántás téren zajlanak. Ezért ha 
megengedik, én most onnan fogom folytatni az elemzésemet. 

A rendező villámgyorsan döntött. Egy kamerával követte az elemzőt, aki kisé- 
tált a stúdióból, lement a negyedikről a földszintre, kiment az épületből és a 
Lööyp utcán elballagott a színházig. A Déy Kaüj vendéglő előtt átment a téren, 
egyenesen a zászlóhoz. Körülnézett, s nyomban meg is találta Nuwahyt. Odament 
hozzá. 

— Dr. Vémlayst vagyok, politikai elemző. Ideülhetek? 

— Hogyne — bólintott a tévés. — Elférünk. 

Az elemző helyet foglalt. Ekkor vagy ötszázan voltak a téren, és ettől kezdve 
ugrásszerűen nőtt a létszám. A piros órájára Lűakéajn egész belvárosát ellepték az 
ÁLAN csendben üldögélő tüntetői. 


nig 
,, Száz meg száz világon át vándorolt Hisszahémi, mire megtalálta, amit keresett: 


egy kis völgyet, erdővel, patakocskával, ahol házat építhetett. De nem maradt ott, 
mert azon a világon egy zsarnok uralkodott. Talán még most is vándorol." 


Sileni: 
Ninda történeteiből, 
2. kötet, 43. sómir, 102. singir 

nj-1 Dzsisszáfaur 1 


, Van egy varázsige, amivel az egész világot megváltoztathatod magad körül. 
Csak kimondod, és minden más lesz. Igy hangzik: Nem tudom, de szeretném meg- 
tanulni." 


Lí-Nindaran: 
Az Első Szian, 
72. sómir 


Szúnahaum 
Án-Dzsúfanninur 76-43-61 
43619. muhat szisszadzsan 

Az űrruhát nem volt nehéz megszokni. A szúnik modern helgruhát használtak, 
ami nem nyomott többet kéttized endzsnél. Nem volt több egy papírvékony, átlát- 
szó műanyag fóliánál, de kibírta a hőmérséklet-különbséget, a belső nyomást, bár- 
mekkora erőhatást, amit el is nyelt, a ruha viselője már meg sem érezte. A sisak, 
ami a ruha súlyának felét tette ki, csak egy sima, átlátszó gömb volt, az alján a 
csatlakozóval. És persze a hátizsák, ami a létfenntartó rendszert tartalmazta — az 
már fél endzset megnyomott, de gond nélkül életben tudta tartani a viselőjét ext- 
rém hosszú ideig. Egy világ felszínén, ahol mozog az ember, egy Ninda méretű 
gyereket egy-két évig, mondta Szammesztu. Kint az űrben, ahol nem lehet mo- 
zogni, tíz évig is. De persze hosszas kinttartózkodásra nem ilyen ruha való. 

Nem mentek hosszú időre, nagy távolságra sem, de úgy felkészültek, mint 
valami csillagközi expedícióra. Szammesztu azt mondta, ez a szabály. Egy aungi- 
ron utaztak hatan, Ninda, Ámmaít, Hait, Szinensi és Rongami, meg tizennégy 
esszidzsinna, akik csak azért jöttek, hogy rájuk vigyázzanak. Mindegyikükre ket- 
tő, és még kettő, akik az aungiron maradnak és arra vigyáznak. Meg még egy aun- 
gir tíztagú személyzettel, akik nem szállnak le, fentről biztosítják őket, és egy fel- 
hőnyi robot figyelte a szeizmikus aktivitást. 

Szinensi azt mondta, ez a normális biztosítás a veszélytelen környékeken. És 
milyen van a veszélyeseken, kérdezte Hait. Ott egyáltalán nem szabad leszállni, 
felelte Szinensi. 

Án-Dzsúfanninur egyszerűen a Dzsúfanninur-vidéktől dzsisszára levő legelső 
szektor neve. Egyforma, négyszögletes szektorokra van osztva egész Dzsisszáfa- 
ur. A szektorokon belül kisebb négyzetrácsot rajzoltak, és azokon belül számok- 
kal adják meg a koordinátákat. De földrajzi nevek azért itt is vannak. 


— Ez a Szelgun-völgy — mondta Dzsarrigíni. — A bal oldali hegyláncot Áhuszel- 
gunnak hívják, a jobb oldalit Orgeninek. S az ott elöl a Szelgun-hegy. 

A völgy két-háromszáz rígin széles lehetett, és enyhén emelkedett a végét lezá- 
ró hegy felé. A talaj vörösesbarna volt, és valósággal úszott a napfényben. Szúna- 
haum-síssanaurangi magasan ragyogott az égen, és fényesebb volt, mint valaha. 
Ninda elnézegette kicsit. A sisak persze megszűrte a fényt, nyugodtan bele lehe- 
tett nézni. 

— Miért ilyen vörös a föld? — kérdezte. 

— Sok benne a vasoxid. Nem mindenütt ilyen, de Dzsisszáfauron sok az ilyen 
vörös terület, sőt egészen pirosak is vannak, ahol töményebb a vasoxid. 

Lassan lépkedtek fölfelé a rögös, puha talajon, ahol soha nem nőttek növények 
és soha nem volt egyetlen csepp víz sem. Háromszáz szirszire jártak a védőfal 
mögött. 

— Egytized — szólalt meg Nikkurit. 

— Igen, a hegy felé növekszik — bólintott Szammesztu. — A hegyoldalon már ket- 
tes erősségű a vulkanikus aktivitás, ami itt nem számít soknak. De mi nem me - 
gyünk föl a hegyoldalra, hanem ott befordulunk, látjátok azt a sziklát jobbra? Ott 
van a Hakkinun-raugarmi, a szikla mögött. 

Hait eleinte kissé nyugtalan volt , idefönt", ahogy a szúnik mondják. Járt már 
néhány világon — már azelőtt is, hogy elhagyták Szindoriát —, de még soha nem 
volt rajta űrruha és soha nem járt levegőtlen, élettelen bolygófelszínen. Szúna- 
haum itt egészen más arcát mutatta, mint Szúnahaungaur művelt kultúrtájain. Itt 
nem volt nyoma semmiféle emberi tevékenységnek, csak ők maguk meg a gépek, 
amiket most hoztak magukkal — meg a pár száz ríginenként elhelyezett útjelző 
gömböcskék, amik tíz rígin magasságban lebegve világítanak fehéren, és figyel- 
nek is persze. Pontosan lehetett tudni, hogy a hegyek túloldalán sincs ember, állat 
vagy növény még kevésbé, gépek sem, semmi sincs, néhány útjelzőn kívül. Csak 
hegyek és völgyek, élettelen, tűzforró sivatag. Ha vizet öntenének a sziklára, amin 
járnak, azonnal gőzzé válna. Ha a csupasz bőrükhöz érne a szikla, megégetné. Itt 
egymilliárd év óta szünet nélkül éget a nap. 

Észre sem vette, hogy ez a mondatot félhangosan is kimondta. 

— Igen, így van — felelte Tilkerszu, aki legelöl haladt, de persze a rádiókon jól 
hallották egymást. — Viszont mivel nincs levegő, ami közvetítené a meleget, az ár- 
nyékos területeken a világűr hidege uralkodik, hiszen ott egymilliárd éve árnyék 
van. 

— Pontosabban — tette hozzá Szódzsengi — ez nem mindenütt van így, mert a 
vulkanikus erők sokhelyütt melegen tartják a talajt. Mint ott is, ahová most me- 
gyünk. 

Ninda nyugodtan lépkedett a forró, vulkáni talajon, és érdeklődve szemlélt egy 
függőleges sziklafalat, amit kissé hullámos, vízszintes csíkok színeztek, a barna, 
vörös és szürke különféle árnyalatai. 


— Kőözetrétegek — követte a tekintete irányát Ámmaít. — Ezeket minden világon 
meg lehet figyelni. A geológusoknak ezek kész történeteket mesélnek. Persze én 
nem vagyok geológus. 

— De én igen — nevetett Szódzsengi. — Dzsisszáfauron ilyen kőzetrétegződést 
gyakorlatilag csak a Peremtől számított két-háromezer szirszin lehet megfigyelni. 
Azon túl akkora a kőzetmozgás, hogy nem marad meg semmi. Itt a Peremvidéken 
még egészen ősi kőzetek is vannak, ezen a falon egy-egy réteg száz-kétszázmillió 
évet képvisel. A legalsó réteg kétmilliárd éves, vagyis kétszer olyan idős, mint a 
Bumm. Ezt a környéket megkímélte a Bumm, csak a közvetett hatásait figyelhet- 
jük meg, mint itt a szikla mögött. 

Ninda megcsodálta a szikla tetején álló alkotást. Aranysárga volt, áttetsző, alul 
négy, felül is négy egyforma háromszöglap határolta, az egyik csúcsán állt, és ak- 
kora lehetett, mint maga Ninda. Alig látható kis támasztékok tartották. 

A szikla túloldalán egy koromfekete folt ásított a falon. Itt Dzsisszáfauron kive- 
hetetlen, hogy mi van az árnyékban, mert ahol nincs fény, ott a sötétség totális, 
nincsenek részletek, nincsenek a szürkének árnyalatai, csak a tökéletes feketeség. 
Az ő árnyékuk is ilyen, ahova az vetődik, ott kivehetetlenné válnak a talaj egye - 
netlenségei, ezért nem mennek egymás mögött, hogy lássák, hova lépnek. 

Az esszidzsinnák közelebb mentek a folthoz, és felkapcsolták a ruhájuk világí- 
tását. A turisták követték példájukat. A sok ruhafény megvilágította a fal egy terü - 
letét, de maradt egy rész, ami továbbra is sötét maradt. A Hakkinun-raugarmi be- 
járata. Sokkal magasabb volt, mint egy ember, és vagy két rígin széles. Tilkerszu, 
Ászilarg, Nikkurit és Szódzsengi nyomában Ninda is habozás nélkül besétált, s 
vele a többiek. Sötét folyosóra jutottak, aminek meglepően sima és kemény volt a 
talaja. 

— Amin járunk, az láva — mondta Nikkurit. — Százmillió évvel ezelőtt vájta ki a 
láva ezt a folyosót. A tetejét többször beomlasztották a földrengések, de amióta 
felfedezték ezt a helyet, térfüggöny védi, nem omolhat be. Tehát nem fordulhat 
elő, hogy csapdába esünk idebent. 

A folyosó elkanyarodott, s már látták a vörös fényt. A következő kanyar után 
pedig olyan világos lett, hogy el lehetett oltani a lámpákat. Mindent betöltött az 
erős vörös fény. 

— Itt is vagyunk — mondta Tilkerszu, amikor Ninda észrevette, hogy a következő 
lépéssel már egy mesterséges lemezre lép. — A Hakkinun-raugarmi. 

A hatalmas barlangot tűzvörösen izzó, folyékony láva töltötte ki. Egy egész lá- 
vató. A magas mennyezet lángvörös fényben úszott. De csak néhány pillanatig, 
aztán elkezdett szürkülni minden, egykettőre szürke lett az egész. 

— A sisak színszűrős — magyarázta Ászilarg —, mert ebben a piros fényben egy 
idő után rosszul lesz az ember. 

— Vissza lehet kapcsolni? — kérdezte Ninda. 

— Hogyne, szóbeli paranccsal, de nem ajánlom. 


— Olyannak akarom látni ezt a helyet, amilyen. Ez itt Szúnahaum, és én Szúna- 
haumot a maga valóságában akarom megismerni. 


229. 


nj-2 Dzsisszáfaur 2 


, Az emberek úgy próbálják leküzdeni a távolságokat, hogy járműveket építenek. 
Millió éve mindenfélét, amik földön, levegőben, űrben, vízen haladnak. Pedig le- 
hetsz leküzdhetetlen távolságra olyantól is, aki melletted áll." 


Ninda: 
Kommentárok az Első Szíanhoz, 
401. sómir 


Ninda volt az egyetlen, aki kikapcsolta a színszűrőt és eredeti színeiben szemlélte 
az izzó lávatavat, amiből lávaszökőkutak is kilövelltek folyton, magasabbra, mint 
az üveghíd, amin átsétáltak fölötte. A levegő hőmérséklete elérte volna az ezer 
amsit, ha lett volna levegő. Az esszidzsinnák elmondták, hogy bármilyen anyag, 
amit nem különlegesen ezekre a viszonyokra szántak, azonnal lángra lobban vagy 
elolvad ezen a helyen. 

A láva gyakran eltalálta az üveghidat is. Egyik alkalommal éppen Ninda mellett 
csapódott a falnak, ő pedig megállt és érdeklődve tanulmányozta az üveg túlolda- 
lán lecsorgó, narancsvörösen világító folyadékot. Nem hagyott nyomot, adhézió 
nélkül folyt le — ha megtapad a híd anyagán, nyilván napok alatt elborította volna. 

Hait egyre fokozódó nyugtalansága, ami a barlangba érve olyan félelemmé 
változott, hogy kényszerítenie kellett magát, hogy ne mondja azt, hogy ő itt vis- 
szafordul — eddig tartott. Nézte a kislányt, aki halálos nyugalommal állt az üveg- 
híd közepén a tűztengerben és érdeklődve tanulmányozott egy anyagcsomót, ami 
ha hozzáér, azonnal megölte volna. Félprofilból látszott az arca az átlátszó sisak - 
ban, a vakító ragyogásban hófehér volt — hiszen Hait sisakjában működött a szín- 
szűrő —, és olyan nyugalom látszott az arcán, mint aki éppen alszik. 

De hirtelen megfordult és őrá meredt. 

— Mi a baj, Hait? 

A lány megdermedt. Elárulta volna a félelmét? Ninda legfeljebb a szeme sarká- 
ból láthatta őt. De nagyon jó megfigyelő. 

— Semmi — mondta lassan. 

Ninda tett két lépést felé, és fölnézett rá. 

— Itt nincs mitől félni — mondta gyengéden. — Ez a hely éppen olyan biztonsá- 
gos, mint a Szesszi partja Jargunnurban. Óriási munkát fektettek bele, hogy biz- 
tonságos legyen. Ha nem lenne tökéletesen biztonságos, soha nem engedtek volna 


ide sem minket, sem mást, de én sem lettem volna hajlandó idejönni. Vigyáznom 
kell magamra, mert belőlem csak egy van. Gyere velem. 

Hait zavartan megfogta a feléje nyújtott kezet, és elindult a kislány mellett. 

A lávató másik oldalán a híd véget ért, megint egy folyosón jártak, itt is lámpát 
kellett gyújtani. Aztán kiértek a szabadba. De itt nem völgyben voltak, hanem egy 
mély akna oldalában. Lent fekete mélység ásított, a fejük fölött ki lehetett venni 
az akna száját a napfényben. 

— Ez az akna a Hakkinun-szilusszi — állt meg mögöttük Ászilarg. — A fejünk fö- 
lött négy emeletnyi magasság van. Lent persze az árnyék miatt nem látszik, hogy 
mennyi. Olyan, mintha egy feneketlen kútba néznénk. Valójában ha lent állnék az 
akna fenekén, nem sok hiányozna, hogy meg tudjam érinteni a cipőtöket. 

Hirtelen elsötétült odafent a napfény, s apró, színes fényecskék ereszkedtek le - 
felé nagy sebességgel. Az aungir. Innen csak repülve jutnak ki. 

— Nagyon érdekes volt — mondta mosolyogva Ninda a zsilipben, ahol először is 
vizet zúdítottak rájuk, ami a tűzforróra hevült űrruhákon azonnal gőzzé változott, 
nem is látták tőle egymást. — Sok ilyen lávató van? 

— Rengeteg — felelte Ászilarg. — Csak ebben a szektorban negyven, de ez a leg- 
látványosabb, a nagy, boltozatos barlang miatt. A szabad ég alattiak általában na- 
gyobbak, de igazán nagy lávató errefelé nincsen, azok feljebb vannak. Ez egy 
úgynevezett féllávás környék. Van szabad láva, de aránylag kevés. A szomszéd 
szektorban, Án-Szetturíduban egyáltalán nincsenek lávatavak, az száraz terület. 

Kezdett tisztulni a gőzfelhő, lassan már a folyamatosan zuhogó vizet látták a si- 
saküveg mögött. Aztán elállt a víz, és jött a szárítás. 

— Tilkerszu! — érkezett egy hang a másik aungirról. 

— Tessék — felelte az esszidzsinna. 

— Most szóltak, hogy megjött a Haulgá Fónira. 

A férfi nevetett. 

— Köszönöm, Szelki, kapcsold ide, kérlek. Suórin, Haulgá Fónird, suórin! A 
Testvériség hívja a Testvériséget! 

Nyomban válaszolt egy mély férfihang. 

— Sénu, sénu, Abroncsvilág, itt a Haulgá Fónird, a Testvériség köszönti a Test- 
vériséget! 

— Tilkerszu, Haulgá Fónird örök tüzének Őrzője köszönti hajóját. 

— Haulgá Fónird örök tüzének Őrzője, Dzsemszugá köszönti társát — mondta 
egy másik férfihang. — Áhíní-hau! 

— Áhíni-hau! — vágta rá Tilkerszu. 

— Áhíni-hau — mondta Ninda csendesen. — Szisszéman dengu dzselgallí, kahan 
angsóran: mert akik együtt vigyáznak az örök tűzre, azokat egyesíti a tűz testvéri - 
sége, szahun-szahavun. Simnunná. 

— Simnunná — felelte mindenki a rádiókból. 

— Ki az, aki ilyen gyerekhangon úgy beszél, mint egy saupu? — kérdezte a rádió - 
ból Dzsemszugá. 


Ninda elmosolyodott és nem szólt semmit. A zsilip ismét kinyílt, kiléphettek a 
szabadba, elérték második úticéljukat. 

— Ninda — mondta helyette Szinensi. — Mindig így beszél. Tényleg saupu. 

Ninda nevetett és kisétált a fennsíkra. Most magasan voltak, hatezer ríginre az 
alapszint fölött. A környék összes hegyénél magasabban, egy széles, lapos hegy- 
tetőn, amit Ángan-Hattinak hívtak. 

Körülnéztek. Án-Dzsúfanninur jókora részét látni lehetett innen, hosszú, ala- 
csony hegyláncokat, völgyeket. Szúnahaum-síssanaurangi a hátuk mögött ragyo - 
gott, s minden, ami odalent feléjük nézett, teljes megvilágítást kapott. Két lávata- 
vat is fölfedeztek a völgyekben, és egy aungirt, ami éppen akkor ereszkedett le az 
egyik völgyben, egészen távol. Nagyon messzire el lehetett látni, hiszen nem volt 
légkör, ami tompította volna a fényt. 

— No? — kérdezte Ninda. — Idegenvezetés nem lesz? 

— Jaj, bocsáss meg — kapott észbe Ászilarg —, csak elgondolkoztam. Különös 
gyerek vagy te. 

— Hát az biztos — helyeselt Hait. Ő folyton Ninda különösségén rágódott. Ászil- 
arg beszélni kezdett a látnivalókról, de ő nem igazán figyelt oda. Az jutott eszébe: 
lehet, hogy talált egy magyarázatot. Az emlékezőtehetséget. Azt régóta tudta, 
hogy Nindának rendkívüli emlékezete van, beszéltek róla többször, hogy amit lát, 
hall, olvas, azt megjegyzi. Mi van, ha ő reagálja túl, és egyszerűen ez a magyará- 
zat? 

Például. Állítása szerint Lúakőáában megtanult két nyelvet az ottani csavargók- 
tól. Ezt mindenki fenntartással fogadja, még maga Ninda is, mert hát elég bizarr 
állítás, hogy ilyen körülmények között meg lehet tanulni egy — sőt két — nyelvet 
kompletten, de a tudásszintjét nem tudják ellenőrizni, mert az egész Testvériség - 
ben nem akadt senki, aki értette volna ezeket a nyelveket. A Siolláidjőp-vidék kis 
lélekszámú nyelvei, az egész Államszövetségben csak ott beszélik őket, nem is 
rokonai a syyndornak, valami bevándorolt csoport hozta őket magával. Hait nem 
sokat tudott róluk, azokban a körökben, ahol felnőtt, a csavargók létezéséről sem 
vettek tudomást. Azóta pedig nem volt honnan tájékozódnia. 

De mi van, ha Ninda ezzel az emlékezőtehetséggel egyszerűen megtanulhatta 
ezt a két nyelvet úgy, hogy minden szót megjegyzett, amit azok a csavargók ki- 
mondtak? Megkérdezte, hogy mondják a férfit, a nőt, az utcát, megmondták, és 
többször nem kellett megkérdeznie. Lehet, hogy egy összetett segédigés szerkeze- 
tet nem tud alkotni, de megérti őket és megérteti magát. Már ha vannak azokban a 
nyelvekben összetett segédigés szerkezetek. Hait nem esett abba a hibába, hogy 
azt higgye a csavargók nyelveiről, hogy azok egyszerűbbek, hiányzik belőlük a 
ragozás és csak kevés szót használnak, csak mert iskolázatlan emberek beszélik 
őket. Ennél sokkal szélesebb látókörű volt. De persze nem biztos, hogy pont ös - 
szetett segédigés szerkezetek vannak bennük. A szúniban még segédigék sincse- 
nek, igemódok vannak helyettük. 


Talán egyszerűen ez a magyarázat. Hipnopédiával és vizuálisan is összeolvasott 
egy halom szöveget az ősi szúni nyelven, és emlékszik mindenre. Végeredmény - 
ben akad-e bármi a furcsaságai között, amire ez nem ad magyarázatot? 

Hát például a nyugalma. 


230. 


, Ninda háromszázötvenkét évet és négy napot élt még azután, hogy Ilgá kijelen- 
tette: a kapitány kötelessége közölni a Galaxissal Ninda halálhírét. Ez idő alatt öt 
kapitány követte őt a Híd Fényénél: Ilgá után jött Amdzsé, aztán Hattugémi, 
Dzsehilfórin, Sztravikasz és végül Henga — mind azzal a tudattal, hogy talán rá- 
juk zuhan majd ez a teher. Henga lett az. Miután a bejelentést megtette, csupán 
négy szóban, rögtön távozott a Fény Forrásától. Csak hetven napig volt kapi- 
tány." 


Sileni: 
Ninda élete, 
1071. 
Szúnahaum 
Aulgúníi 
43619. nodzsat mulindzsan 
390 


Végül is másnap délelőtt szánta rá magát, hogy elkezdjen tapogatózni. Aulgúni- 
ban voltak, egy apró, alig ötven lakosú falucska szasszíhaumában. Egyetlen erdei 
tisztásra épült az egész, a kora délutáni övezetben. Csak tizenkét ház, amik körbe- 
vették a szasszíhaumot, ennyi volt az egész. A szokásos kör alakú asztalnál ültek, 
ami egy helyen megszakadt, hogy a közepébe is be lehessen menni, de itt csak 
egyetlen ilyen asztal volt. A szasszíhaum többi része park, benne játszótér a gye- 
rekeknek, és persze a Tűz Otthona, ami körül ugyanúgy lépkedett egy férfi, mint 
az Aulang Laipon. Az ilyen apró falucskákban nincs annyi Őrző-tanfolyamot vég- 
zett ember, hogy váltani tudják egymást, sőt legtöbbször egy sincs. Kétderkinként 
leszáll egy kocsi, megérkezik az új Őrző, átveszi szolgálatát az előzőtől, aki el- 
megy a kocsival, talán az Abroncs túlsó oldalára. Mindennap, éjjel-nappal. . . 
vagyishogy akkor is, amikor a falubeliek alszanak. Itt örökké a piros órája van. 
Ezen a szélességen a kezdete, de itt Aulgúníban inkább a közepe, mert a magas 
fák árnyékolják a napfényt, Aulgúníban egyetlen napellenző sincs, ellenkezőleg, 
húsz szirszi magasan lebeg a fák fölött egy naptükör, ami enyhe szórt fényt vetít a 
szasszíhaumra. Ha kilépnek az egyetlen ajtón, ami a körön kívülre vezet, árnyék - 


ba kerülnek, ott már inkább a piros órájának a vége van, bent a fák között pedig 
egészen este, a zöld órájának vége. 

Hait tudta, hogy bizarr dolog így, syyndoj óraszínekkel meghatározni a fényvi- 
szonyokat egy olyan világon, amiről Syyndoreián soha nem is hallottak és nem is 
fognak, de hát — életének eddigi tizenkét évét ott élte le, beleivódtak a syyndof fo - 
galmak. Bár hipnóval tanult meg szúniul, és így anyanyelvének érzi, amikor ma- 
gában gondolkodik, mégiscsak a syyndort szereti használni. Syyndoj, nem szin- 
dor. Rendesen, zenei hangsúlyokkal. 

— Ninda, kérdezhetek valamit? — szólalt meg. 

— Hát persze — volt a válasz. Ninda nem az asztalnál ült, hanem a fűben, és Jor- 
rival játszott, egy harmincéves csöppséggel, együtt hempergették a földön YYt. 
Jorri a kiskiri farkát húzkodta és jókat nevetett. 

— Hogy is hívják azt a két nyelvet, amiket Lüakéáajban tanultál? 

Szúniul beszélt, hogy tekintettel legyen a jelenlevőkre, de a városnevet zenei 
hangsúlyokkal ejtette ki, ahogy kell. 

— Kleom és kovand. 

Ezek nem syyndor nyelvű elnevezések, gondolta Hait, nyilván így mondják ők a 
nyelvük nevét. 

— Hogy mondják kleomul, hogy... — Hait fölnézett a házak fölé magasodó fákra 
— szép ez az erdő? 

— Nem tudom, hogy mondj ák az erdőt. Azt se tudom, szindorul honnan tudtam a 
hipnó előtt. Luakeánban nincs erdő, csak kint, a városon túl. 

Ő persze nem használt zenei hangsúlyokat. 

— Akkor azt, hogy... szép ez a fa? 

— An miri kers. 

— Szép magas ez a fa, szeretnék fölmászni rá. 

— An miri úrat kers, lihat midarik amútan. 

— Hogy kell ezt leírni? 

— Fogalmam sincs. 

— Mennyit tudsz ezeken a nyelveken? 

— Nem tudom. Nagyjából mindent, amit ott megtanulhattam, azt hiszem. Az 
erdőt nem. De a tengert igen... kleomul rivida, kovandul ravinda. Pedig a tengert 
se láttuk ott. Karo ka$o rivida, karo aten kaveda. Minél közelebb a tenger, annál 
zöldebb a sivatag. 

— Várj, hogy ejtetted azt a szót? 

— Melyiket? 

— Az utolsó előttit. 

— Aten. Zöldet jelent. 

— AAsen? 

— Dehogyis. Hagyd már a zenei hangsúlyokat, a kleomban olyanok nincsenek 
is. Szúniul tudsz azok nélkül beszélni, nem? 

— Akkor aszen? 


— Nem. Afen. Érintsd a nyelvedet a fogadhoz, és fújd ki a levegőt. 

Hait próbálgatta. A gyereknek van tehetsége a nyelvekhez. Vagyis hát az ő em- 
lékezőtehetségével bármihez persze. A zenetanulás most szünetel, mert Fondzsa- 
hutot mindenfelé hívják, amióta hazaért, aztán az ünnepi évben persze még többet 
fog dolgozni. De nem kétséges, hogy ha Ninda az ünnep után folytatja tanulmá- 
nyait, mindenre emlékezni fog, amit eddig tanult. 

Ninda közben a zsebébe nyúlt a suagjáért. 

Megérkezett a Szilaun Fáhúmi. Barátnőtök, Szíhuria üdvözöl benneteket. 

Szinensi ekkor a szüleivel volt negyedabroncsnyi messzeségben, de a mentális 
kapcsolatuk zavartalan volt. Elég volt egy gondolatvillanás, annyi idő alatt, amíg 
az ember kettőt pislog, és tisztázták, hogy mindketten kaptak ilyen üzenetet. Nem 
sokkal több időbe telt megbeszélni, hogy egyiküknek sincsen Szíhuria nevű barát- 
nője, nem is hallottak róla. A Szilaun Fáhúmival sem volt soha semmilyen kap- 
csolatuk. 

— Akkor tudjuk, ki küldte — villant át a gondolat tízezer szirszi távolságon, és 
Szinensi már nyúlt is a suagjáért. 

— Négyszáztízkor szállnak le Árariengdzsi mellett. 

— Gyerünk! — vágta rá Ninda, puszit nyomott a kisfiú homlokára, s ahogy fölállt, 
már nyúlt is a suagjáért, hogy kocsit hívjon. 

Hait értetlenül nézte, ahogy egy kocsi leereszkedik a szasszíhaumra, a kislány 
odaszalad hozzá a sarkában vágtázó kirikölyökkel együtt, beszáll, s már el is tűnik 
az égen, anélkül hogy őhozzá egy szót szólt volna. Vagy bárkihez. Hát hiszen a 
szúnik nem köszönnek. De magyarázatot azért szoktak adni, ha ilyen hirtelen elre- 
pülnek valahová. 

Ninda átrepült a Heldzsi, a Rokkemi és a Gendá fölött, s már látszott a 
Fangarmé vize, amikor leszállt a Fangisszan-hegyvidék egyik völgyében, Árari- 
engdzsi és Hellihógu között, pár ríginre a völgybeli tűztől. Míg kiszállt, odament 
a tűzhöz és köszöntötte az Őrzőt, ahogy illik, leszállt Szinensi kocsija is. 

— De miért nem érzünk semmit? — kérdezte Ninda. 

— A hílari is űrhajó, a burkolata semmivel sem marad el a hajóinké mögött. 
Másként azt sem lehetne megcsinálni, hogy használaton kívül Séninnauron tárol - 
juk őket, az egész tönkremenne a hidegben... jaj... vivivivi... olyan izgatott va- 
gyok! Mi lesz... mi lesz, ha nem tetszem majd neki? 

— Ugyan, sien. Nagyon fogsz neki tetszeni. Rajtam kívül egész Szúnahaumon 
csak te fogod érdekelni, hiszen csak te vagy birtokában a képességnek. 

— De az én képességem nem ugyanolyan, mint a tiéd. 

— Hát éppen ezért, te sengiri — nevetett Ninda. — A kettőnk közötti különbséget 
fogja tanulmányozni. Ahogy mi is tesszük, amióta a kirik itt vannak és fény derült 
a képességedre. És igazán sokat megtudtunk már, nem igaz? Hát gondold el, 
mennyit tudunk majd meg vele együtt, az ő képességének birtokában. Leszállhat- 
na már az a hílari. 


Már közeledett is a hílari, nagy, lapos teste árnyékot vetett a völgyre, s a sok rö- 
vid, teleszkópos láb csakhamar talajt ért. A kislányok közelebb mentek, a többiek- 
kel együtt, akik szintén vártak valakit az érkezők közül, százan is lehettek ezen az 
oldalon. 

— Ha kinyílik az ajtó, nem rohanhatunk be — dünnyögte Szinensi. — Több tízezer 
ember fog kijönni. 

— Nem számít. Nincs szükségünk fizikai közelségre, csak ez a fal ne legyen vég- 
re köztünk. 

De a fal már nyílt is. 

nj-4 LyYY 

, A fizikus tudja, hogy az idő objektív. Egy mati mindig ugyanannyi ideig tart. Mi 
tudjuk, hogy ez nem így van. Egy szempillantás alatt hosszú beszélgetéseket foly- 
tathatsz — a képesség birtokában. " 


Ninda: 
Feljegyzések az utánunk jövőknek, 
1. kötet, 41. sómir, 60. singir 


Szúnahaumon természetesen tökéletes helymeghatározó rendszer működött. Akit 
a hílarival érkezők közül már vártak, csak megnézte a suagján, hogy merre indul- 
jon, a várakozók is meg tudták nézni, hogy az érkező hol van — pillanatok alatt 
megtalálták egymást. A hílari kapuin négy irányba kirajzó sok ezer ember rövid 
időre ellepett mindent, aztán kezdett oszlani a tömeg. 

A két kislánynak mindegy volt, hol vannak az emberek, és helymeghatározásra 
sem volt szükségük. Amikor a kapu nyílni kezdett, egyből megszólalt a hang, 
amit nem a fülükkel hallottak, hanem az elméjükkel. 

— Megjöttem, barátaim. 

— Örülök, hogy itt vagy, LyYY, barátom — felelte Ninda boldogan. — Szinensivel 
már nagyon vártunk rád. 

— Én is örülök neked — szólalt meg Szinensi hangok nélkül, és YY is kibocsátot- 
ta a maga érzelmi hullámát, amire válaszként megérkezett a többi szúnahaumi kiri 
jelzése is. A kiri nem gyakori háziállat, de persze azért akadt még jó néhány a 
Testvériségben: Ninda és Szinensi tízezerre becsülte a számukat, amikor megér - 
keztek, és azóta jött még egyszer ennyi. Egyetlen hatalmas, globális mentális há- 
lót alkottak, ami olyan magától értetődően fogadta magába kettejüket, mintha ők 
is kirik lettek volna. 

— Szeretném, ha elmesélnétek, mi történt azóta elmétekben. 


A választ nem ők adták meg, még a villámgyors mentális érintkezésben sem 
volt idejük rá, hogy egy szót is megfogalmazzanak. Csak egy gyengéd érintést 
éreztek az elméjükön, s LYY egyszerűen kiemelte az ismereteket, amikre kíváncsi 
volt. Ennél lényegesen tovább tartott, hogy áttekintse és feldolgozza, de még ez az 
idő sem volt elég, hogy egymásra mosolyogjanak — nem is volt rá szükség, hogy 
elfordítsák a fejüket és mosolyra igazítsák az arcizmaikat, enélkül is érezték egy- 
más elméjében a mosolyt, még jobban, mintha valóságosan látták volna. 

— Ez csodálatos — szólalt meg LYY néhány pillanat múlva. — Sejtettem, hogy a 
kirik segítségével fejlődni fogtok, de nem gondoltam, hogy ilyen rövid idő alatt 
ilyen sokat. Persze gyerekek vagytok, nagyon gyorsan tudtok fejlődni mindenben. 
Először is szeretnék válaszolni néhány kérdésre, amiket látok bennetek, bár nem 
mindegyiket tennétek föl, ha az emberek módján kommunikálnánk. Szinensi, ben- 
ned még van némi kétség velem kapcsolatban. Fölösleges próbálkozás lenne elrej - 
tened, és közöttünk semmiféle udvariaskodásra nincsen szükség. Egyenesen el- 
mondom. Nem, Nindát nem befolyásoltam semmiben, és téged sem foglak. Azon 
a módon legalábbis nem, ahogyan mi ivutok -— és a kirik is — képesek vagyunk irá - 
nyítani az embereket, mentális hullámokkal elültetni bennük gondolatokat — a ki- 
rik persze csak érzelmeket —, amikről aztán egész hátralevő életükben azt gondol - 
ják, hogy az övéik voltak, a saját érzelmeiktől és gondolataiktól vezetve a saját 
döntéseiket hozták meg. Te már tudod, mert láttad a kiriknél, hogy kárt még ezen 
a módon sem lehet okozni az embereknek. Ez a kedves hölgy, Szíhuria, akit gaz- 
dámnak választottam néhány éve, most majd lehoz engem a hajóról a kis kosár- 
kámban és nektek ajándékoz, és mindig meg lesz róla győződve, hogy ő döntött 
így. Ha annyira ragaszkodna hozzám, hogy ez a befolyásolás kárt tenne az érze- 
lemvilágában, soha nem választottam volna gazdámnak. Soha nem ártok az embe- 
reknek, mert túl nagy hatalom van a kezemben. Bármit megtehetek, amire ember 
képes, csak ki kell választanom a megfelelő embert. A hatalommal pedig óvato- 
san kell bánni, mert veszélyes arra is, aki gyakorolja, és arra is, akin gyakorolja. 
Benneteket azonban nemcsak ezért nem befolyásollak közvetlenül, hanem mert 
akkor nem lenne értelme az egésznek. Nekem az érintetlen képességetekre van 
szükségem. Ha az irányításom alá vonnálak benneteket, semmiben sem különböz- 
nétek a többiektől. Ezért titeket soha nem foglak befolyásolni. Közvetve igen. 
Ugyanúgy, ahogy egy ember tenné. Elmondom, mit tartok helyesnek, és miért, 
aztán ti döntötök. Nindának még a kezdet kezdetén adtam néhány utasítást: hogy 
maradjon a szúnikkal, hogy soha ne hazudjon, és persze hogy ne engedje megnéz- 
ni az agyhullámait. Te ezeket, Ninda, ellentmondást nem tűrő parancsoknak érzé- 
kelted, mert elfogadtad mentális felsőbbségemet, akkor még a társadalmi ranglét- 
ra legalján is álltál, és gyerek is vagy. Ha irányításom alá vettelek volna, akkor 
nem parancsnak vetted volna őket, hanem a saját döntéseidnek, és soha nem sze- 
reztél volna róla tudomást, hogy ezeket eredetileg én akartam. Érzem a meglepő - 
désedet, Szinensi. Tegyünk egy próbát. Kérlek, vakard meg a bal füledet. 


Itt hosszabb szünet állt be érintkezésükben, amíg Szinensi megvakarta a bal fü- 
lét, azután az orrát 1s. 

— Miért vakartad meg az orrodat is? 

— Viszketett — nevetett Szinensi. 

— Nem, Szinensi, nem viszketett. Én adtam neked utasítást, hogy vakard meg az 
orrodat is, ezt azonban nem érzékelted utasításként, sőt semmilyen formában. A 
füleddel kapcsolatban megvolt a döntési jogod, hogy teljesíted-e a kérésemet vagy 
sem, de az orrodat illetően nem, mert nem is tudtál róla, hogy utasítást kaptál. A 
saját cselekvésednek hitted. Most már érted, hogy ez milyen nagy hatású és ve- 
szélyes eszköz. Ezt minden ivut csak nagyon ritkán és csak nagyon fontos esetben 
használja. Veletek szemben soha nem fogom alkalmazni, mert mint mondtam, ne- 
kem az érintetlen elmétekre van szükségem. 

— Miért nem hoztad magaddal a másik barátodat? — kérdezte Ninda. 

— Még neki is nagyon sokat kell fejlődnie, és nektek is. Most egy ideig vele vol- 
tam. A következő időszakot veletek fogom tölteni, figyelem és segítem a fejlődé- 
seteket, ahogy korábban az övét segítettem. Aztán visszamegyek hozzá egy időre, 
és amikor úgy találom, hogy eljött az ideje, hogy találkozzatok, akkor megszerve- 
zem a találkozót. Nektek kell majd odamennetek, mert ő nem tagja a Testvériség- 
nek, tehát nem engedik be a Felhőbe. 

— Ott milyen nyelven beszélnek? — kérdezte Szinensi. — Mivel Ninda nem kap- 
hat hipnokezelést, hagyományos módszerekkel kell tanulnia. Az pedig időbe telik. 

— Ebben igazad van. A barátommal mentális kapcsolatban tudtok érintkezni, 
ahol a nyelvi különbségek nem számítanak, de a körülötte levőkhöz is tudnotok 
kell szólni. A nyelvüket itt úgy hívják: szunnasz. Egy kicsiny, erdős világon él, 
amit szúniul szintén Szunnasznak hívnak. A névhasonlóság csak véletlen, és csak 
a szúniban van meg, mert ők Szaunisznak mondják. Nagyon messze van innen, de 
tudom, hogy a Testvériségben nem gond megtanulni a nyelvüket. 

A tömeg azzal a sebességgel oszladozott, amivel általában ilyen méretű ember - 
tömegek szoktak, de ők szörnyen lassúnak érezték, hiszen a mentális érintkezés 
sebessége sokszorosa volt a normál beszédének. De azért valahol a sokaság felé- 
nél megérkezett Szíhuria, LYY egyenesen odakalauzolta hozzá a két kislányt, hogy 
ne kelljen a nőt mentálisan irányítania. 

Szíhuria egy négyszáz körüli asszony volt, mondott is valamit, amiről úgy gon- 
dolta, hogy a háziállatának elajándékozásával kapcsolatos, de ők jóformán rá se 
néztek. Csak a kosarat nézték, amiben ott ült a fehér bundájú kis lény, s hatalmas, 
topázszínű szemével már messziről őket figyelte. 

,, És most itt ülök ebben a hatalmas kikötőben, ahol kétszázezer ember néz rám, és 
a tévén át még tízmilliók, az egész Államszövetség! És tőlem várjátok a választ? 
Miért, Syyndoreia? Hiszen még a kérdéseket sem tudjátok! Ne engem kérdezzetek. 
Nézzetek a mellettetek ülőre. Nézzetek önmagatokba. Én nem vagyok az a varázs- 
ló, akinek hisztek!" 


Ámmaít Ídara: 
Az elmaradt szindor forradalom, 
266. 
Syyndoreia 
Mufnt Lőődeyú 


57. lyaik$ 21. 
a kék órája 


A Sirnéyt-hegy oldaláról nagyszerű kilátás nyílt a fővárosra, bár a részleteket a tá- 
volság miatt nem lehetett kivenni. Évtizedekkel korábban egy gazdag kereskedő 
építtetett itt egy házat, és pontosan tíz napig lakott benne, mielőtt kiderült róla, 
hogy miből gazdagodott meg. De szabadlábon védekezhetett, és ezt fel is használ- 
ta: beugrott kis hajócskájába, és pillanatok alatt eltűnt a Galaxisban. Nem rendel- 
tek el csillagközi körözést, és a vádemelés soha nem történt meg — ugyanakkor 
csodálatosképpen az egyik magas rangú politikus hirtelen törvényes tulajdonosa 
lett Mufnt Lőödeyánek. Az adásvételi szerződést bemutatta, az ingatlanadót meg- 
fizette, a vételár jogszerű eredetét bizonyította. Minden tökéletesen tiszta volt. 

Halála után az örökösök csinos összegért eladták a házat a kormánynak, s azóta 
a mindenkori miniszterelnök nyári rezidenciájaként szolgált. A kormány más tag- 
jai, befolyásos üzletemberek és más fontos személyiségek is vendégeskedtek itt. 

Köztük Vyhaúteú miniszterhelyettes, aki ez idő szerint a kertben heverészett 
egy nyugágyban és a reggeli fényeket csodálta Kafndim égboltján. 

— Jó reggelt — hallott egy hangot a ház felől. — Maga már ilyenkor fent van, pi- 
henőnapon? 

— Maga is fent van, miniszter úr — felelte Vyhaúteú mosolyogva. A közeledő 
Lüwlahf iparügyi miniszter volt, magas, szikár férfi, szabadidőruhában. Nem volt 
jókedve. 

— Hát hogyne. Húsz napot YYrdimefúben töltöttem, még nem álltam át az itteni 
időre. 

— Sikerrel járt? 

— Nem. A nyilvánosságnak persze nem így fogjuk tálalni, de teljes kudarcot val- 
lottam. Ezek az emberek egyszerűen... szörnyűek. Tessék, nézze meg — nyújtott a 


miniszterhelyettesnek egy kockát. — Miért csak én szenvedjek? Szenvedjen maga 
is. Én úszom egyet. 

Vyhaúteú készülékbe rakta a kockát és elindította a felvételt. Amíg nézte, foko- 
zZatosan lett egyre vörösebb a feje. 

A helyiségről lerítt, hogy egy teherhajó kapitányi fülkéje. Mégpedig $ylvéiú ha- 
jóé. A szemközti falon ott volt a Sylvéiú Csillagközi Társaság címere. A címer 
alatt pedig egy hanyag testtartású, hanyag öltözetű fiatalember ült. Fiatalember? 
Kamasz. Talán tízéves lehetett. 

— Igazán nagy megtiszteltetés — vigyorgott gúnyosan. — Egy igazi miniszter az 
én rozzant kis bárkámon. Dobja le magát, papa, és adja elő a mondókáját. Garsz- 
tilt? 

Galaktikus nyelven beszélt. 

— Nem, köszönöm — felelte Lűwlah§. Ő nem látszott, a képet nyilván rejtett ka- 
merával készítette. 

A fiú vállat vont, kivett egy szemet az előtte levő tálkából és a szájába dobta. 

— Van önnek felhatalmazása a társaság nevében tárgyalni? 

— Maga azzal ne törődjön, hogy nekem mire van felhatalmazásom. Amíg itt 
vagyok, beszélhet velem. Ha kész a rakodás, felszállok, akár végigmondta a mon- 
dandóját, akár nem. Persze velem is jöhet, normál fuvardíjért, de ágyam nincs. 

— Köszönöm, erről lemondanék — mondta Lüwlah§. — Akkor a tárgyra térek. 

— Helyes, tegye azt. 

— Rövid leszek. Galaktikus időben húsz naponként száz konténert kérek. A leg- 
nagyobb, D4-es. Rakszáról Szindoriára. 

— Ki veszi meg az árut? 

— Az ottani ügynökeink. Becsomagolva fogja várni a hajókat. 

— A felszínen vagy az állomáson? 

— Az állomáson. 

— Hol rakom le? 

— Itt is az állomáson. 

— Aha. — A fiú tűnődve nézett maga elé. — És hány fuvar? 

— Határozatlan időre kötnénk a szerződést. 

— Aha. Értem. Tehát innen elmegyek Rakszára, átveszem a skuflót, lehozom 
maguknak Szindargiára, visszamegyek, lehozom, visszamegyek, és kitépik a 
beleimet. Jól mondom, papa? 

— Egy szót sem értek abból, amit beszél. 

A fiú megint a szájába dobott egy szem garsztilt. 

— Nézze, öregem. Ha öt hajó megjelenik egy rekki űrállomáson, arról már akkor 
tud az ottani kormány, a hadsereg, a titkosszolgálat és a sajtó, amikor a hajók még 
hozzá se láttak, hogy bedokkoljanak. Mármint arról, hogy maguknak visszük a 
skuflót. Maga szerint meddig tűrik? 

— Mit?! Szabályszerűen megvásároljuk az árujukat. Mit képzelt, lopott árut aka- 
rok szállíttatni? 


—A Szilven Társasággal? Nyavalyát. Csak magukat úgy utálják Rekkiben, 
mint... mint... á, lusta vagyok találó hasonlatot keresni. 

— Ettől még hajlandók velünk kereskedni, és ha meg is haragszanak, nyilván 
nem a fuvarozón fogják kitölteni a haragjukat. 

— Jól van, na. Képes beszéd volt, papa. Tudja, magukat mindenhol utálják. 
Nemcsak Rekkiben. 

— Ez nem tartozik a tárgyhoz. 

— Azt majd én mondom meg, papa, hogy mi tartozik a tárgyhoz. Hát lássuk 
csak. Ugyebár Rakszán fizetnek, rekki pénzben. 

— Dehogy. Természetesen izt fizetünk, szindor pénzben. 

— Hallgasson ide, papa. Én nem kérdeztem, hanem állítottam, hogy ott fognak 
fizetni, ottani pénzben. Csak nem képzeli, hogy elfogadom a szemétre való pén- 
züket? 

— A pénznem lehet megállapodás tárgya. De Galaxis-szerte mindenhol az érke- 
zéskor fizetik az áruszállítást. 

A fiú képe még gúnyosabb lett. 

— Ha ti itt Szindargián betartanátok a galaktikus szabályokat, akkor most is a 
Testvériség szállítaná az árutokat, öregapu. 

— Ne tegezzen. Az országunkat pedig Szindoriának hívják. 

— Ország! — A fiú megvetően kiköpött. — Tudod, mi az a dargi? — Csend. — Hát 
annyit ér az országod, mint egy darab dargi az űrben! De ez a te bajod, nem az 
enyém. Tizenkettő. 

— Tessék?! 

— Nem hallasz, papa? Ti-zen-két-ezer szép kemény rekkan ide a markomba, 
fuvaronként. 

— De hát ez abszurdum! 

A fiú színpadiasan felhúzta az orrát és elfordította a fejét. 

— Megsértettél. Engem még senki nem nevezett... olyan izének, amit mondtál. 
Hagyd el a hajómat. Nem tárgyalok veled. Az ércszállítást folytatom, mert jól ke- 
resek vele, de ha mást is akartok, legközelebb udvariasabb ember jöjjön. Most 
hagyj magamra. 

Vyhaúteú remegett a dühtől. Ez a pimaszság egyszerűen... ez mindennek a tete- 
je. Nem csoda, hogy Lűwlahy fel van dúlva. Amit ezek a kölykök a hatalmi pozí- 
ciójukban megengednek maguknak, az a legelképesztőbb szemtelenség! 

Ugyanekkor Herszun Karne, a Szelkti világain bejegyzett KPR Társaság szállít- 
mányozási igazgatója kapott egy hívást az egyik közeli naprendszerből, Szaiszról. 
Hátradőlt karosszékében és bekapcsolta. A hívó egy vörösesbarna arcú, fekete ha- 
jú fiatalember volt. 

— Jó napot, Herszun Karne úr. Hemmin Jarnakir vagyok a szaiszi planetáris kor- 
mány gazdasági minisztériumától. Megbízást hoztam az ön cége részére. 

— Nocsak — vonta össze a szemöldökét az igazgató. — Jó napot. Nekünk? Hiszen 
önök a Testvériséggel állnak szerződésben. 


—Ez így van, és ezt fenn is fogjuk tartani. Ők azonban most elvonulnak 
szokásos karbantartásukra, és azután is még időbe telik, hogy eljusson hozzánk 
egy alkalmas hajójuk. Nincs kifogásuk az ellen, hogy másik céghez forduljunk, 
sőt éppen ők javasolták. 

— Értem. Hát kérem. Mi a megbízás? 

— Előreláthatóan negyven-negyvenöt naponként — galaktikus időszámítás szerint 
— körülbelül ötven TARM-konténer elszállítása Szaiszról Kaggepandéra, majd az 
üres konténerek visszaszállítása. Nagyjából húsz-huszonöt alkalommal. 

— Nincs akadálya — pillantott végig az igazgató a hajóregisztrációs adatokon. — 
A rakomány? 

— Szirnek. 

— Parancsol, kérem? 

— Ez az őshonos szaiszi életforma. 

Az igazgató meghökkenve pillantott az ügyintézőre. 

— Élőlényeket akar konténerben szállítani? 

— Ezeket lehet. Mindent kibírnak. Biztos lehet benne. 

— Hát... az önök felelősségére. Milyen időközökben? 

— Úgy számítjuk, hogy mire a hajó visszatér, megtöltjük a konténermennyiség 
másik felét, így ingajáratban közlekedhet. 

— Ó, ez mindent leegyszerűsít, és így engedni is tudok az árból. Egy kishajót fo- 
gok küldeni, KAOR-osztályút, és így egy utat... pillanat... milyen pénznemben 
kéri az árat? 

— A szom teljesen jó lesz. 

— Nos, ezerötszázból ki tudunk hozni egy utat. Fizethető utanként vagy egyben 
a végén. 

— Hány konténerre? 

— Egy KAOR-hajón elfér hatvan konténer is. Akárhányat raknak fel, az ár 
ugyanaz. 

— Rendben. Elfogadjuk. A konténerek útra készen állnak Nirn illiarban, bármi - 
kor jöhet a hajó. 

— Kérek egy pillanat türelmet. 

Herszun Karne még néhány gyors mozdulatot tett a képernyőn, és bólintott. 

— Odaküldöm a Szavon—28-ast. Nincs messze, galaktikus időben két nap és ott 
lesz. A pilótával már meg tudnak beszélni minden további részletet. 

— Köszönöm. 

— Köszönöm, hogy minket választottak, Hemmin úr. Viszonthallásra. 

— Viszonthallásra. 

Jarnakir felhívta Nirn illiar tanácsát, és közölte velük: két galaktikus nap múlva, 
vagyis szaiszi csillagidőben még aznap ott lesz a hajó. Indulhat a Ninda-akció. 

nj-ó világkapcsolati 


, Ha tudták volna akkoriban, hogy a magyarázat az ötödik szinten van — mire 
mentek volna vele? Megközelíthetetlen volt az előző szintek felgombolyítása nél- 
kül. S hiába térképeztük fel azóta, mindmáig nem értjük igazán. " 


Aini: 
Ninda lélekrajza a csoport számára, 
5. szint, bevezető 


Szúnahaum 
Jasszani 
43619. nodzsat mulindzsan 
770 


Szúnahaumi fogalmak szerint Jasszani igazi nagyváros volt. Egy teknővölgyben 
feküdt a Szinolgu-hegység közepén, s a völgyben meg a hegyoldalakra felkúszó 
házsorokban húszezer ember élt. És folyója is volt, azaz persze csatornája. Olyan 
világokon, ahol a vizek természetes módon keringenek, a hegyekben mindenhol 
vannak források, amikből a víz lefelé indul meg, patakokat képez, aztán azok fo- 
lyókká egyesülnek. Szúnahaumon erre esély sincsen. Semmilyen más víz nincs, 
csak a Sénin-peremen állandóan zuhogó hó, amit a csatornák felvisznek a Dzsis- 
szá-peremre, ott szétöntözik, elpárolog, és a párás levegőt az insáhirun visszaviszi 
a Sénin-peremre. 

Mégis vannak hegyek, ahol víz folyik. A Szinolgu-hegységet nem lehetett volna 
megkerülni a csatornákkal, ezért a mérnökök alagutakat fúrtak, amikben antigra- 
vitáció viszi fel a vizet, aztán egy helyen kibocsátják és engedik lefolyni. Húsz 
ilyen van a hegységben. A Lengu vize kétezer rígint utazik fölfelé az alagútban, 
és ötszázat ereszkedik a hegygerinc dzsisszá oldalán, mielőtt eléri Jasszani váro - 
sát. Itt a kilencszázas szélességen a Lengu kellemesen hűvös, ritka párával telíti a 
teknővölgyet, aminek a dzsisszá oldalán már nincs újabb hegygerinc, ezért a nap 
egyenesen besüt a völgybe. De bármennyire dzsisszára fekszenek, a vízpára hűsí- 
tő hatása miatt elég volt egy széles, magas napellenzőt kifeszíteni a városon túl, 
ahol a Lengu ereszkedni kezd a Harrahun-Lengu dombvidék felé. Közönséges, fe- 
hér vászonellenzőt két fémrúd közé. Így a vakító fény helyett Jasszaniban rendes 
nappali világosság van. 

Ninda és Szinensi ott üldögélt, ahol a Lengu vize összeszűkült egy kis szaka- 
szon, a Felső-tó és az Alsó-tó között. A tavakon csónakok siklottak, a szűkületen 
átvezető hidacskán sétáltak az emberek. Ly$ és YY bent volt a tóban, a kirik és az 
ivutok is imádtak úszni. Nindáék csak megmártóztak, de már kijöttek. 


— Azt hiszem, amióta megjött LyY, már érzek valami változást — mondta Szi- 
nensi. 

— Ez valójában érzékcsalódás — felelte LyY9, a víz alatt úszkálva. — Azt érzed, 
hogy kiteljesedettebb a hullámképed. Ez a változás azonban nem benned zajlott 
le. Eddig, kétszemélyes érintkezésetekben a hullámalakítás háromnegyed részben 
Ninda elméjében zajlott le, negyedrészt a tiédben. A kirik a hullámközvetítés baj- 
nokai, de gondolathullámokat nem tudnak önállóan formálni, csak közvetíteni. 
Érzelmi hullámokkal persze legalább annyit el tudnak érni. Most, hogy megjöttem 
én, átvettem a munka nagy részét. Nindától is, tőled i5. Most a kilencven százalé - 
kát én csinálom, közel tíz százalékát meghagytam Nindának, és neked egy száza- 
léknál is kevesebb jut. Szándékosan csináltam így, mert azt akarom, hogy az el- 
métek részben mentesüljön ettől a tehertől, és több energiátok maradjon receptor - 
ként működni. Nindának többet hagytam, mert ő kicsi kora óta ösztönös, magasan 
fejlett receptor, de nem árt, ha fejleszti. Neked, Szinensi, még nem sikerült igazi, 
önálló receptorrá válnod. Ha valamennyien elzárnánk tőled az elménket, a kirik 
is, akkor hullámképzést egyáltalán nem tudnál végezni, és mások hullámait is 
csak hézagosan tudnád venni, nem lennél képes komplex hullámképleteket átven- 
ni, nem tudnád teljessé tenni a képedet más elmékről. Azt akarom, hogy igazi re- 
ceptorrá fejlődj, és ezt jelenleg úgy tudom elősegíteni, hogy átveszem az elmédre 
jutó teher legnagyobb részét. De a hatás majd hosszú távon fog jelentkezni. 

— Értem. . . azt hiszem. 

LYY felmerült, levegőt vett, s kis mancsai erőteljes csapásaival megindult a fel- 
színen. 

— Nem tudom megmondani, hogy a te képességed meddig fejleszthető. Te vagy 
a harmadik ember a Galaxisban, akiben ilyen szintű mentális képességet fedez- 
tünk fel, így korábbi tapasztalatokra nem támaszkodhatunk. Számomra külön 
öröm, hogy ismerhetem mindhármótokat, és a legnagyobb óvatossággal fogok el- 
járni, hogy mindhármótok képességét maximális hatékonysággal, a jó irányba fej - 
lesszük tovább. 

Nindában felmerült a gondolat, hogy ez vajon véletlen-e. 

— Az nyilván igen — felelt LYY —, hogy a Galaxis két távoli világán nagyjából 
egyidejűleg élt négy ragyogó képességű receptor, és én mindet ismertem, azt is, 
aki már meghalt. Ez véletlen. Az, hogy két receptor él ugyanazon a hajón, még- 
hozzá iskolatársak és a legjobb barátnők voltatok már azelőtt is, hogy Szinensi ké- 
pességére a kirik segítségével fény derült — ez nem lehet véletlen. Trillió és trillió 
ember népesíti be a Galaxist, akik között mindössze négy ilyen receptor született 
— még ha milliónyian vannak még, akiket nem fedeztünk föl, akkor is annyira rit- 
kásan vagytok elszórva az emberi fajon belül, hogy valószínűbb az, hogy most 
azonnal belénk csapódik egy meteorit, mint az, hogy két receptor véletlenül talál - 
ható meg ugyanazon a hajón, ugyanabban az iskolában. Az egyetlen magyarázat, 
amit el tudok képzelni, az, hogy te okoztad, Ninda. Te tetted receptorrá Szinensit, 
természetesen anélkül hogy szándékodban állt volna, vagy egyáltalán tudtál volna 


róla. A kirik nélkül ez csak mostanra derült volna ki, amikor én találkozom vele 
és érzékelem az elméjét. 

Ninda olyan mentális jellel válaszolt, ami a bólintásnak felelt meg. Természete- 
sen vitán felül állt, hogy LYY mentális képességei sokszorosan meghaladják az 
övéket, valószínűleg bármit, amire emberi lény képes lehet. 

— Az a tervem, hogy mindhármótokból olyan szintű receptort nevelek, amilyent 
csak lehet. — LYY megint alámerült, de a mentális hullámoknak a hajók burkolatán 
kívül semmilyen ismert anyag nem állta útját. — És persze kifejlesztjük a többi 
mentális képességeteket is. A gondolati hullámátvitel óriási eredmény, Ninda 
időnként megpróbál képeket is átvinni, sőt... az az érintkezés Szúnahaum lényé- 
vel rendkívül figyelemreméltó. Ilyet emberi lénytől még nem tapasztaltam. Köz- 
vetítenéd az akkori benyomásaidat? 

Az átvitel kevesebb időt vett igénybe, mint egy szívdobbanás. 

— Ez még figyelemreméltóbb, mint ahogy gondoltam. Lehet, hogy ez a képessé- 
ged jelenleg ismert elemei közül az, ami a legnagyobb távlatokat fogja megnyitni 
a távolabbi jövőben. Megpróbálnád az érintkezést még egyszer? 

— Örömmel — felelte Ninda. 

Lehunyta a szemét, az elméjéből félretolt minden zavaró külső hatást, és lené- 
zett a föld mélyébe. 

Szúnahaum-húnígi, dzsilgin áhparg szimb karongisz. Óharing húnenni fáran, 
hpáilg-sáharg ángdzsiat. 

Csend, válasz nem érkezett. Lejjebb! 

Érezte az Abroncsvilág mélyének forróságát, a kőzetekre nehezedő iszonyú 
nyomást. 

auhangéhpáilgan dzsiend hilm 

LyYY döbbenten észlelte a körülöttük tomboló energiavihart, amit Szinensin kí- 
vül egyetlen ember sem vehetett észre. Jasszani házaiban megszűnt minden ener- 
giaszolgáltatás, a karbantartó robotok azonnal keresni kezdték a hibát, de mire 
LyYY közbeiktatta a saját energiahullámát, leállt az antigravitációs szivattyú a 
Szinolgu-hegység mélyén, és a Lengu megindult visszafelé, le a síkságra, hogy el- 
öntse. 

hpáilgarindú-ésangi szilg íergan 

sáhandan-isszafúri riong hilg éhpahangit 

száfan-száhafarindihp hpíaulgan dzsirdin ószahut 

aingdzsíman hpíraniuhp 

A meleg szél, a Szúnahaum-insáhirun, ami Szúnahaum lakhatóvá alakítása óta 
örökké változatlanul áramlott sénin felé, lassan kezdett elülni, ahogy a Ninda el- 
méjén át a föld mélyébe áramló energiaörvény megkezdte az energiafonallá sűrű- 
södést. 

ászilaun hiolg Szúnahaum-hirangémi hingdzsíi rgíman hpalg ingdzsíman hiolg 
Ibáharuhp szamságan száfan-száhafun ószahut 

— Elég! — csattant LYY parancsa. 


Az energiafolyam szétrobbant, a vihar bevágódott a föld mélyébe és ott eltűnt. 
A város energiaszolgáltatása helyreállt, valójában kevesebb mint egy tizedmati 
alatt. A Lengu vize ez idő alatt alig tehetett meg néhány száz ríginnél többet lefe- 
lé. A szivattyúk erőteljesen munkához láttak megint. A szél is gyorsabban feltá- 
madt megint, mint ahogy egyetlen ember is észrevehette volna, ami történt. Való - 
jában csak egyvalamit észlelhettek: hogy elaludt a kirijük. De az aligha tűnt fel 
bárkinek, hogy Szúnahaum egész felszínén az összes kiri egyszerre aludt el. 

Ninda kinyitotta a szemét. 

— Jól vagy, sien? — hallotta LyY és Szinensi mentális hangját egyszerre. 

— Persze. Miért ne lennék jól? 

— Ez megnyugtat — mondta LyY. — Ennek ellenére ezzel nem kísérletezhetsz töb - 
bet. Olyan energiát szabadítottál fel, amit egy ponton túl nem tudnál kontrollálni, 
és az életedbe kerülhet. 

— Rendben -— felelte Ninda kis sóhajjal, és most a fejével is bólintott. — Úgy lesz, 
ahogy kívánod. 

, Ez egyike sajátos tulajdonságainak. Mindenütt nyomot hagy. Ahogy egyre 
többfelé járt a Galaxisban, egyre többen emlékeztek rá. Az első namindanja előtt 


még csak Szindoria és Szaisz. Csak? Két egész világ." 


Sileni: 
Ninda élete, 
159. 


Senkinek nem okozott meglepetést, hogy Nindának most már két háziállata van. 
Az már igen, hogy az új állat egy ivut. Ez nagyon ritka állat, többen mondták, 
hogy nemigen tudnak még egyről egész Szindorián — Ninda persze tudta, hogy 
nincs is egy sem, hiszen érzékelnék egymást. LYY azt is meg tudta mondani, hogy 
az egész Felhőben nincsen több ivut, mert ők számon tartják egymást, tudják, ki 
hol jár. 

— Érdekes dolog ez a mi érzékelésünk — mondta. — Amikor megérkeztem, nem 
tudtuk venni egymás jeleit, amíg a hajó zárva volt, mert a mentális hullámok nem 
hatolnak át a vastag falakon. De amikor te elindultál Szindoriáról, kapcsolatban 
maradhattunk, mert én már jártam az Aulang Laipon és kiderítettem, hogy hol tu- 
dok bejutni a jeleimmel abba a rendszerbe, ami a külvilág fizikai érzékelését biz- 
tosítja. A kirik nem tudják ezt megcsinálni, ők soha nem tudnak jeleket bejuttatni 
a zárt hajóba, vagy onnan kifelé. De én is csak naprendszeren belül, hipertéri tá- 
volságon már nem. Ha viszont erdőantennát használsz, akkor hipertéri távolságon 


tudunk érintkezni. De azzal csak hipertéri távolságon, mert a hullám nem tud 
előbb visszatérni a normál térbe. 

— Akkor ha ugyanannak a rendszernek két világán vagyunk, csak fénysebesség- 
gel tudunk érintkezni? — kérdezte Szinensi. 

— Nem, annál gyorsabban, de nem hipersebességgel. A fizikusaitok sok mindent 
tudnak mindkét térről és azok kapcsolatáról, de nem eleget. Amikor az Aulang 
Laip a Szindoria-rendszer szélén az első ugrásra készülődött, én még Szindorián 
voltam, öt-hat fényderki távolságra voltunk egymástól, de időeltolódás nélkül ér- 
zékeltük egymást. Az egyik, amire ti talán egyszer képesek lesztek, az, hogy meg- 
válaszoljátok ezeket a kérdéseket. 

— Mi? 

— Mi ivutok nem tudjuk az ehhez szükséges tudást elsajátítani. Ismerem a tudo- 
mányokat. Térfizika. Hiperfizika. Metastabil rendszerfizika. Interfizika. Hangila- 
oranon ezeket mind tanítják, és akik megtanulják, azok lesznek képesek hiperhaj - 
tóműveket és hipertéri kommunikációs rendszereket tervezni. Én ezeket mind 
megtanultam, többször is, volt olyan gazdám, aki Hangilaoranon saona volt, meg 
Kerken és Holgpartmszon is éltem olyanokkal, akik ezeket tudták. Kiolvastam az 
elméjükből mindent. Más ivutok is megtették. De be kellett látnunk, hogy nem tu- 
dunk mihez kezdeni ezekkel az ismeretekkel, ez a tudás az ivutok számára azon a 
határon túl van, amit te, Ninda, találóan hangelímínek neveztél el. A megismerhe - 
tőség végső határa. Az emberek számára megismerhető, számunkra nem. Nekünk 
is megvannak a korlátaink. Nektek emberi elmétek van, számotokra ez belül van a 
hangelímín. Ha akarjátok, elsajátíthatjátok ezeket a tudományokat — összehason- 
líthatatlanul könnyebben persze, mint más emberek -, és talán válaszokat találtok 
ezekre a kérdésekre. Persze nem tudom, hogy valóságosan lehetséges-e, ahogy azt 
sem, hogy ha megkapjuk a válaszokat, azoknak lesz-e bármiféle hasznuk vagy je- 
lentőségük. Te, Ninda, aligha fogod megpróbálni, a te elmédtől a természettudo- 
mányok távol állnak. 

— Még azt sem tudom, mik azok — nevetett Ninda. 

— E pillanatban nincs is jelentősége. Szinensi, neked természettudományosabb 
az érdeklődésed, te talán megpróbálkozhatsz ezzel. De a legtöbb esélye a harma- 
dik társatoknak van. Nem tudom, és senki sem tudja. Néhányan közülünk úgy 
gondolják, hogy ezeket a kérdéseket és még néhányat csak úgy tudunk valaha is 
megválaszolni, ha különféle fajokba tartozó telepatikus és teleszinesztikus egyé- 
nek — vagyis emberek, ivutok és kirik — hosszabb ideig tartó, szoros együttműkö - 
désben dolgoznak rajta. De azt is gondolják közülünk sokan, hogy ehhez a mun- 
kához az emberélet kevés, márpedig arra nem számíthatunk, hogy a ti életetekben 
találunk elegendő számú receptort, akik elég idősek lesznek mondjuk a ti öreg ko- 
rotokban, hogy már elsajátítsák tőletek az addig elért ismereteket, de elég fiatalok, 
hogy továbbvigyék. Ehhez egyszerűen túl kevesen vagytok. A Galaxist járó ös- 
szes ivut együtt is csak négyet tudott eddig találni. 


— Hármat -— felelte Szinensi. A mentális érintkezés gyorsasága és teljessége foly- 
tán nem is kellett többet jeleznie, mindketten értették a teljes gondolatot. 

— Ez igaz. Téged többé-kevésbé Ninda tett receptorrá. De ehhez az kellett, hogy 
az elméd olyan legyen, amiben a kiinduló képesség megvan. Márpedig én Szindo- 
rián többször is jártam az Aulang Laipon, te pedig akkor ki sem szálltál, vagyis 
nem volt köztünk hajóburok, és nem érzékeltem az elmédet. Ebből következően 
akár előttem állhattál volna az elméd akkori fejlettsége mellett, nem érzékeltelek 
volna akként, ami vagy. 

A Szinensi elméjében ekkor megjelenő gondolatszikráról azonnal érzékelte 
Ninda és LYf is, hogy új irányba terelheti a kutatást. 

— Valóban — mondta LyY olyan mentális tónusban, ami a hangokkal folytatott 
érintkezésben az elbűvölt suttogásnak felelt meg. — Most már, a te jóvoltodból, 
Szinensi, megtudtuk, hogy az olyanokat, mint te, a kirik érzékelni tudják. . . illetve 
csak ha van a közelben egy receptor. 

— Vagy egy ivut — bólintott Ninda. 

— Igen. El kell mennünk egy erdőbe. A Galaxis messze van. 

— Aurgádzsúmi — mondta Szinensi. — Az nagy erdő, az egész hegyláncot befog- 
ja. 

— Rendben. Hívj egy kocsit. 

Szinensi villámgyorsan nyúlt a suagjáért és nyomta le a kocsihívót, de a mentá- 
lis érintkezés sokkal gyorsabb volt, még hosszan beszélgettek, mire ezt megtette. 

— Tehát ezért kellünk neked mi? — kérdezte Ninda. 

— A legkevésbé sem. A mi civilizációnk nem tudományos alapokra épül, mint a 
tiétek, nekünk ez nem annyira fontos. Valószínű, hogy szúni időszámítás szerint 
több évezred kutatómunkája kellene hozzá az említett körülmények között. Nem 
hisszük, hogy megérné az erőfeszítést. Nekem arra kelletek, amit már az első nap 
elmondtam neked: barátságra. A Galaxist benépesítő ivutok egyetlen mentális há- 
lót alkotnak, olyanfélét, mint mi itt veletek és a kirikkel, csak nagyobbat, hipertéri 
távolságokon is. Nem vagyunk magányosak, milliónyi barátunk van. De ember 
barátaink nincsenek, mert a közönséges emberek — a nerik, ahogy ti hívjátok őket 
— nem képesek velünk igazi barátságot kialakítani, hiszen nem is tudunk valósá- 
gos gondolatcserét folytatni egymással. Ezért hagyjuk meg őket abban a hitben, 
hogy állatok vagyunk. Olyan mindegy, mit hisznek. Mi viszont a barátságot rop- 
pant fontosnak tartjuk, az egyik legfontosabb érzelemnek. A másik a szerelem, 
amit mi is ismerünk, sőt a szexet is, noha mi is nem nélküli, nem ivarosan szapo - 
rodó lények vagyunk, akárcsak a kirik. Ez utóbbi azonban eltérő fajok között ana- 
tómiai és biokémiai okokból sem képzelhető el, így most nem is fontos. A barát- 
ság nem támaszt ilyen igényeket, különböző fajok között is lehetséges. Az embe- 
rek a történelem előtti idők óta képesek barátságot kialakítani más fajokkal, első- 
sorban kutyákkal, de másokkal is. Kommunikálni nem, vagy csak nagyon korláto - 
zottan, de barátságot létesíteni igen. Velünk is, hasonlóképpen. Mi szívesen barát- 
kozunk velük, bár kommunikálni nem tudunk, illetve persze mi érezzük az ő gon- 


dolataikat, sőt meg is tudjuk őket változtatni, de ők nem érzékelnek minket. Vele- 
tek egészen más a helyzet. Veletek egyenrangú barátságot alakíthatok ki. Külön- 
böző fajok képviselői között ez másként nem is lehetséges, csak ivutok, kirik és 
receptorok között. 


235. 


, Nindával is előfordul néha, hogy téved. Két emlékezetes tévedése: eleinte butá- 


nak tartotta Szinensit, és a szindoriai Ninda-kultuszra egyszer azt mondta: majd 
elfelejtik." 


Aini: 
Ninda mint köznapi ember, 

Szinensi az Aurgádzsúmi-hegység középső részén, a Sziengá-hegy oldalán tette le 
a légikocsit, egy kis fennsíkon levő tisztás szélén. A nappali övezetben voltak, a 
Sziengának ez az oldala elgi felé nézett és félárnyékban volt, de bőven volt meleg 
és fény. A fennsík nagyobb volt, mint a tisztás, minden irányból fák vették körül, 
csak a hegyen fölfelé volt egy szakasz, ahol nem nőttek fák, fel lehetett kaptatni 
valameddig a meredélyen. LyY és VY szállt ki elsőnek, a kiskiri rögtön kiválasz- 
tott egy fát és fölmászott rá, gyümölcsöt szakítani. 

Már megbeszélték, hogy LyYY egyedül teremt kapcsolatot, ők csak átvehetik a 
hullámokat rajta keresztül, de nem léphetnek be a hálóba. Életveszélyes lenne ak- 
kora energiákkal kísérletezniük. 

LYY odasétált az egyik fához, letelepedett a tövébe. A lányok leültek a fűben. 

— Ürítsétek ki az elméteket — mondta Lyf —, akkor indítom. 

Kinyitotta a kaput, s kezdte hálóba kapcsolni a fákat. Nindáék is érzékelték a 
hatszázötvenezer fát, amint elkezdték kitárni antennáikat, a háló végigömlött Aur- 
gádzsúmi három alacsony hegyláncán, s onnan ki a Szesszi mindkét partját, Áhi- 
lúmit, Lilgát és Jargunnurt keretező erdőségekig, a másik irányban pedig a 
Nikkundzsélagi-dombvidékig. Aztán LYY elméjének könnyed mozdulatára a háló 
nyílni kezdett. Ninda megcsodálta a hallatlan méretű alkotást, ami nagyobb volt, 
mint az ő sielunti hálója, nem is azért, mert százötvenezerrel több fa állt rendelke- 
zésre, hanem mert ez az erdőség nagyobb területre terjedt ki, kevésbé voltak egy 
tömbbe gyűlve a fák, a Szesszi túlpartján már aránylag keskeny, hosszúkás erdő - 


sávokban terjedt a jel Jargunnurig, helyenként pár száz rígines távolságokat is át- 
ugorva. Ahogy a háló növekedni kezdett, Szúnahaungaur keskeny sávjának két- 
harmadát elborította, kinyúlt Dzsisszáfaur fölé, és nyelni kezdte a korlátlan 
mennyiségben áradó napenergiát. LYY hosszabban várt, mint Ninda, a háló egé- 
szen megtelt energiával, mire betöltötte az üzenetét. 

— Szinensit elméjének korábbi állapotában nem tudtam érzékelni, de a kirikkel 
kölcsönhatásba tudott lépni, fogta a hullámaikat és rosszul lett az intenzív érzelmi 
mezőktől. Az ő ötlete, hogy vigyünk magunkkal kiriket, akik meg tudják teremte - 
ni a kapcsolatot olyan elmékkel is, amilyen az övé volt, mielőtt Ninda fejleszteni 
kezdte. 

Ahogy kilőtte az üzenetet, Ninda és Szinensi valósággal anyagi testként 
érzékelte az űrbe zúduló energiafolyamot, és úgy tünt nekik, hogy magának az 
üzenetnek az útját is tudják követni, amint megindul a hipertérben Szuangsanné 
felé. Bár ez nyilván érzékcsalódás volt, a hipertérbe aligha hatolhatott el a hul- 
lámészlelés. 

A válasz nem olyan formában érkezett, amit szavakra vagy mentális képzetekre 
tudtak volna fordítani. Mintha százak vagy ezrek beszéltek volna egyszerre. 
Egyenletes, mormoló zsongás töltötte be az elméjüket. Egy ideig ezt érzékelték, 
aztán LYf elvágta a központi szálat, és a gigász felbomlott, szétfoszlott az űrben. 

— Értem — mondta LYY meglepve, amikor megértette, hogy ők nem tudtak sem- 
mit elkülöníteni a sokaság zsongásából. — Erre gondolnom kellett volna. Mi ivu- 
tok mindig mindannyian egyszerre beszélünk, normál csillagközi távolságokon ez 
nem probléma. Folyamatosan megtölti az agyunkat a többiek állandó jelenléte. Mi 
nyüzsgésnek nevezzük. De ezt a ti emberi elmétek nem képes elkülöníteni. Ezzel 
majd foglalkoznunk kell, amikor több ivut is lesz itt. Mások is fognak érkezni 
Szúnahaumra a namindan után, segítenek nekünk. És megvalósítják, amit kigon- 
doltál, Szinensi. Amerre járnak a Galaxisban, visznek magukkal kiriket, úgy fog- 
ják keresni a hozzád hasonló receptorokat. 

Ugyanekkor Aulgúniban Ámmaít feltett egy kérdést, ami már derkik óta a nyel- 
ve hegyén volt. 

— Ha ennyire zavar, hogy egész napra eltűnik, miért nem mentél utána? 

— Mert. . . mert elég nyilvánvaló volt, hogy nem akarja — felelte Hait kissé zavar- 
tan. 

— No várjunk csak. Eddig azt kifogásoltad, hogy a Testvériség ennyire engedé- 
keny ezzel a gyerekkel, úgy jön-megy, ahogy neki tetszik. De te miben jársz el 
másképpen? 

— Semmiben. Én is a folyamat része vagyok, ugyanúgy teszek, mint ők. Miért, 
mi mást tehetnék? Én egymagam nem tudok bármit is megváltoztatni. 

— Ne haragudj, drágám, de ez haánus. 

— Hogy micsoda? 

— A diplomáciai karban használtuk ezt a kifejezést. Haánus professzor, történész 
és politológus valami ilyesmit írt a könyvében: , Azok, akiket általában kisembe - 


reknek hívunk, úgy gondolják: én kicsi és jelentéktelen vagyok, nem tudok vál- 
toztatni a világ folyásán, jobb tehát, ha csendben maradok. És pontosan emiatt 
nem is változik semmi." A történethez hozzátartozik, hogy a professzor a könyve 
megjelenése után részt vett egy tévébeszélgetésben, ahol éppen Vyméis 
nagybátyám tette föl neki a kérdést: , De hát ez így azt jelenti, hogy soha nem fog 
változni semmi. Professzor úr tud valami megoldást erre a helyzetre?" Mire 
Haánus végtelenül őszintén ránézett és azt mondta: , Ha tudnék, attól ez a helyzet 
megváltozna. De én magam kicsi és jelentéktelen vagyok, hogy ezen változtatni 
tudjak." Azóta neveztük el őróla ezt a magatartást. 

Hait mosolygott. 

— Aranyos. És őszinte. Én sem tudok megoldást. Legszívesebben örökbe fogad- 
nám veled. De ez mit oldana meg? 

— Természetesen semmit. Jelenleg is hallgat ránk, ha tanácsolunk valamit, és 
nem kéri ki a véleményünket arról, hogy mikor és hová utazzon. Ha a szülei len- 
nénk, ugyanígy lenne, semmi különbség. Jogunk lenne beleszólni, hogy mikor 
mehet és hová, hiszen még gyerek, de az egyik fő ok, amiért nem akarja az örök - 
befogadást, az, hogy nem akarja elveszíteni az önállóságát, a szabadságát. Jelen- 
leg a szó szoros értelmében korlátlan szabadságot élvez. Oda megy a Testvérisé- 
gen belül, ahová akar. No meg mert semmilyen előnyét nem látja a családnak, hi- 
szen tudod. Ha eddig elvolt nélküle. . . mindig ezt mondja. 

— Igen, igen. De ez természetellenes. Egy gyereknek családra van szüksége. Tu- 
dom, mit akarsz mondani, ne is mondd. Hogy a Testvériség a családja, meg min- 
den. Néha el is hiszem. Szinensivel elválaszthatatlanok. Mi is ilyenek voltunk 
Syplúittal. Aztán ezek az elválaszthatatlan barátságok lassan felbomlanak. És kü- 
lönben sem barátságokról beszélek, hanem családról, ami nincs neki és nem is 
akar. Hogy fog így családot alapítani, ha azt sem tudja, mi az? 

Ámmaít lehuppant kedvese mellé az ágyra. 

— Én egyetértek veled mindenben. Csak fogalmam sincs, mit tehetnénk. Illetve 
egyvalamit megpróbálhatunk. Kedvet csinálhatunk neki a családhoz. 

Hait összehúzta a szemöldökét. 

— No hogyan? 

— Hát legyünk család mi. Ketten, aztán minél előbb legalább hárman. 

— Aha. Értem. Azért, hogy Nindának kedvet csináljunk hozzá, igaz? 

— Csakis — nevetett Ámmaít, és megcsókolta. 

,, Nem érzem szeretetlenségnek a gyerekeimmel szemben, hogy kimondom: Nindát 
éppen úgy szeretem, mint őket. Akkor sem kaphatott volna tőlem — de Ámmaíttól 
sem — több szeretetet, ha hagyta volna, hogy örökbefogadjuk. Így is ugyanannyit 
kapott, mint a gyerekeink. " 


Hait Kirísz: 
Emlékiratok, 

Ángsauri azt állította, hogy ez a legnagyobb riongi az egész Galaxisban. Hait is- 
merte már a kislányt és sejtette, hogy a dzserangok nem számítanak, de ez tényleg 
óriási volt. Ahogy megérkeztek, Ángsauri beültette őket egy légikocsiba, és vé- 
gigszáguldottak egy erdő fölött, ami Szúnahaumon is jókorának számított volna. 

— Ötszázezer fa — mondta LY9, aki Ninda lábánál heverészett a kosarában és 
nem nézett ki az ablakon. — Csak ezen a szinten, és harminc van ilyenekből. Jár- 
tam már itt, használtam üzenetküldésre. A riongi kilenctizede mezőgazdasági te- 
rület, de azért élnek rajta kétmillióan és kényelmesen elférnek. 

— Tényleg a legnagyobb az egész Galaxisban? — kérdezte Ninda. 

— Nem tudok nagyobbról. Sok világ épít hatalmas űrvárosokat, hogy növelje 
mezőgazdasági termelését, de inkább több kisebbet szoktak létesíteni. Egy ekkora 
építményt létrehozni az űrben akkora költség, amit kevés állam engedhet meg ma- 
gának. 

— Harminc ilyen erdőszint van — dicsekedett Ángsauri, aki persze nem tudta, 
hogy ők ezt már megbeszélték. — Negyven gabonaföldekkel van tele, tíz pedig 
konyhakert. Az egész terület akkora, hogy Szindorián kitelne belőle még egy kon- 
tinens. 

— Azt meghiszem — bámult ki Hait elhűlve. A fák csúcsa és a mennyezet között 
elhajózhatott volna az Aulang Laip. Az erdő végét egyik irányban sem látták. 
Lent az erdőben apró falucskák követték egymást, körülöttük az övékhez hasonló, 
nyitott járművek repültek mindenfelé. Erdőillata volt a levegőnek. — Mennyi idő 
volt ezt felépíteni? 

— Fogalmam sincs — nevetett Ángsauri. 

— Nem az építkezés az igazán hosszadalmas — mondta Ámmaít. — Hanem a bete- 
lepítés. Nekünk van egy városunk, Einűws, ami legfeljebb tízszer akkora, mint az 
Aulang Laip, szóval lehet, hogy a Testvériségnek utazó hajóból is van nagyobb. 


Negyven éve áll készen... mármint negyven ottani éve, az elég sok idő. De még 
mindig nem sikerült beültetni az egészet. 

— Sose hallottam róla — mondta Halt. 

— Nem nagyon reklámozzák. Egyébként messze van az anyabolygótól, Mái- 
nuróp körül kering. 

— Ha tízszer akkora, mint az Aulang Laip — mondta Szinensi —, akkora lehet, 
mint a Falgé Súlargi. Teherhajónak nem is nagy. 

— Namindan-dzsúmival a Galaxisba megy egy új sor teherhajó — lelkendezett 
Ángsauri. — Az egyiket láttam, Hírahangaun Sómargáhutnak hívják, áhorun. Az 
egy közepes méretű teherhajó. Apa azt mondja, hatszáz konténert tud berakodni 
limlinként. Nézzétek, hergihik! 

Legalább egy tucat hergihi ugrált odalent a fák csúcsain, bozontos farkukkal 
kormányoztak. 

— Soha nem zuhannak le — újságolta Ángsauri. — Pedig emlősök, nem madarak. 
Nincsen szárnyuk. 

A két felnőtt mosolygott és nem mondta, hogy ilyenek Szindorián is élnek, csak 
a nevük más. 

Mint mindenütt ezekben a napokban, a légikocsiban is kitettek egy suagot ha- 
nyatt fektetve, amiből folyamatosan áramlottak a nevek föl a levegőbe, most már 
jóval sűrűbben, mint hazaérkezésükkor. Ezúttal Ámmaít vette észre az egyik ne- 
vet és szólalt meg. 

— Sénu, sénu, Ílerg Hógannin. A Testvériség hívja a Testvériséget. 

— Sénu, sénu, Szúnahaum-sónariongi — felelte egy női hang. — A Testvériség ha- 
zatért a Testvériséghez. 

Ámmaít nemigen tudta, mivel folytassa — ahány beszélgetésnek eddig tanúja 
volt, mindig személy szerint az válaszolt a hívásra, akinek szólt. Hogy honnan 
tudták, ki az, arról sejtelme sem volt. Hát mondta, amit tudott. 

— Ámmaít Ídara hívja Geranti ügyvivőt. 

— Ámmaít, nahát — szólalt meg az ismerős hang. — Amikor Kaindimban talál- 
koztunk, nem gondoltam, hogy legközelebb a Felhőben látlak viszont. Hiszen 
olyan dzserang voltál, mint a Galaxis. Mikor is volt... alig hét éve. Felkereslek, 
amikor otthon leszünk. 

— Azt hiszem, most van a csúcs — nézte Szinensi a suag fölött szálldosó 
feliratokat. — Hat-nyolc nappal saurgéman előtt jönnek a legtöbben, aztán egyszer 
csak ritkulni kezdenek a feliratok, és akár néhány derki alatt elérjük, hogy már 
csak matinként egy vagy kettő fut be. Aztán már annyi sem... 

— A Testvériség hazaérkezik — nevetett Ángsauri. — No, mi is megérkeztünk, az 
ott lent Juartun. 

A Szúnahaum-sónarionginak nem voltak nagy városai, a népesség apróbb-na- 
gyobb falvakban élt, elszórva az erdőben meg a földeken. Juartun közepes méretű 
volt, hatszáz lakos. Nem egy tömbben épült, hanem kisebb-nagyobb csoportokban 
álltak a házak, kis ösvények kötötték össze őket, és volt egy terecske, ahol a légi- 


kocsi leszállt. Nindának persze első dolga volt üdvözölni az Őrzőt, egy háromszáz 
körüli fiatalembert. Aztán átsétáltak a kis Jakki patak hídján és simára taposott er- 
dei ösvényen értek el egy kétszintes házacskához. A háziak az ajtó előtt fogadták 
őket, Ángsaurit ölelgették: Hírani Ángsauri nagyanyjának volt a húga, nyolcszáz 
éves, kövérkés nénike. A férje, Isszetu viszont magas volt és sovány. Tömött 
bajusza még egészen sötét volt, de a haja már ezüstfehér. 

— Hát ti vagytok azok a híresek Syyndotreiáról — nevetett rájuk Hírani. Szindorul 
beszélt, hibátlan nyelvtannal, bár erős szúni akcentussal. Inkább Sfndoréda volt, 
amit mondott. 

— Mi — lepődött meg Ninda. — Te honnan tudsz szindorul? 

Szúniul kérdezte, s most az asszony 1s ezen a nyelven válaszolt. 

— Éltem ott... ó, több mint háromszáz évet. Nagyon régen volt, száznegyven 
voltam csak, amikor apám munkát vállalt a képviseleten és odaköltöztünk. 
Kafndimban jártam középiskolába, s még a gyerekeinket is ott kezdtük nevelni. 
Aztán hazajöttünk. No de üljünk le, együnk valamit — ez itt a janníhaum. 

A ház előtt asztal állt, kör alakú paddal, mint úgyszólván mindenütt a Testvéri- 
ségben. Az asztalon enni-innivaló, ami nélkül a szúnik szinte képtelenek hosszan 
beszélgetni. 

— Hát mi újság most odahaza? — tudakolta Isszetu, és töltött Nindának egy pohár 
íhafit. 

— Készülünk a namindanra. 

Isszetu meghökkent, de Ninda rezzenéstelenül nézett a szemébe. 

— Azt kérdezted: odahaza. Az nekem a Sínisuál alatt van. 

— Á... értem. — Isszetu letette a palackot, rápattintotta a zárat és bólintott. — Ter- 
mészetesen az Abroncsvilág mindnyájunk otthona. Hát akkor Szindorián mi új- 
ság? 

Ninda vállat vont. 

— Fogalmam sincs. 

— Ninda semmilyen érdeklődést nem mutat Szindoria iránt — magyarázta meg 
Ámmaít. — Teljesen asszimilálódott. 

—Igazi csillaggyermek — mondta Ángsauri tiszteletteljesen. — Száhpain- 
sédauni... saupu. Már két seuruja is van. 

Hírani elnevette magát. 

— De kisunokám, hiszen még gyermek. Nem idősebb tenálad. 

Ángsauri nem az ő unokája volt, hanem a nővéréé, de akkor is szólíthatta volna 
így, ha nem is lettek volna vérrokonok. 

— Tényleg úgy van, ahogy Ángsauri mondja — bólintott Hait. 

— Egy százhúsz éves kisgyereknek seuruja? Méghozzá kettő? Mifélék? 

— Szilkurin-ifang-rerri — susogta Ángsauri áhítatosan — és Farrúnin-hiom-lian. 
Az elsőt Angrolímitől kapta, a másikat Szinensitől. 

Angrolími neve szemlátomást hatással volt az öregekre. Elismerően bólogattak. 


— Hát azt el kell ismerni, ő tudja, kinek adjon seurut — mondta Isszetu lassan. — 
Angrolími komoly ember, nagy tudós. Azt mondod, hogy ez a csöpp kislány száh- 
pain-sédauni? Milyen régen nem találkoztam eggyel se. Azok is mind sokkal idő - 
sebbek voltak. 

— Mesélj valamit, Időhordozó — kérte Ángsauri. 

Ninda elmosolyodott és beszélni kezdett. 


237. 


, Minden gép és eszköz, amit valaha ember alkotott, arra szolgál és arra képes, 
hogy használóját anyag, energia és tér urává tegye. De az időnek soha nem lehe- 
tünk urai. Ha léteznének a mesebeli időutazók, még ők sem lennének azok. Hiszen 
végül megöregszenek és meghalnak. " 


Ninda: 
A fény lúmái, 
1168. 


— Azt mesélik, elsőként Hpánimunak sikerült kidolgoznia egy használható 
módszert arra, hogy megbecsüljék a világok, a lakható világok és a már életet is 
hordozó világok arányát a Galaxisban, és ő volt az első, aki távolsági megfigye- 
léssel meghatározta nagyszámú csillagrendszer viszonyait az ember letelepedésé- 
nek szempontjából. Több ezer rendszerről beszélnek, joggal, mert Hpánimu egy 
egész spirálszakaszon végig felderítette a látóvonalában levő legközelebbi rend- 
szereket. 

Azt nem tudjuk, hogy ezt melyik világon tette. Az általa felderített rendszerek a 
Káhpaindé-áragan vidéken vannak, így valószínű, hogy az a világ, ahol Hpánimu 
élt, nincs messze Ősi Földtől. Az is lehet, hogy magán Ősi Földön élt. Nehéz biz- 
tosat tudni, mert azt teljes bizonyossággal tudjuk, hogy a neve nem Hpánimu volt. 
Ezt a nevet később adták neki a Fóninnurhergindzsauri szakemberei, mert a való - 
di neve nem maradt fenn. 

Az én nevem Uldzsáhpil, s ezeket a sorokat a Szúnahaum körül keringő Argikan 
űrvárosban írom, a világunk alapításától számított 813. évben. Most leírtam ezt 
az évszámot, de tudom, hogy egy nap érthetetlenné változhat az olvasó számára. 
Amikor Szúnahaumot megalapították, legalább ötféle naptár volt használatban, s 
az, hogy mi onnantól számolunk, a hatodik, de azóta is születtek még. Megpróbá- 
lom átszámítani más naptárakra, hátha valamelyik ezek közül létezni fog még, 
amikor az olvasó kezébe veszi könyvemet. Tehát Ősi Földön jelenleg — ha számí- 
tásaim pontosak, no meg ha használatban vannak még az ottani naptárak, amit 
mi nem tudhatunk biztosan — a KT 1560., illetve a DU 1811. évet írják. A Szelgé- 


világokon a 980., a Dákar Köztársaságban a 959., a Harkaun-vidék világain az 
1227. évet, s a nemrég létrejött Ilgil Szövetségben ez az alapítástól számított tize - 
dik év. 

No persze az évek hossza sem egyforma. De még a napoké sem. Nálunk Szúna- 
haumon, világunk keringésének megfelelően, egy év 410 napból áll, egy nap pe- 
dig az az idő, amíg világunk megfordul. Ez megfelel 93822 ütésnek. Vagyis vilá- 
gunk alapításától számítva mostanáig 31 milliárd 273 millió ütés telt el, meg még 
valamicske. Nem csoda, hogy gyakorlati célokra nem ezt használjuk, pedig ez az 
egy időszakasz tényleg egységes az egész Galaxisban. 

Sajnos gond, hogy azok az események, amik alapján a naptárak kiindulópontját 
meghatározzák, idő múltával feledésbe merülnek. Már senki sem tudja, hogy Ősi 
Föld két naptára milyen alkalmakkor jött létre. Előttük is voltak korábbi naptá- 
rak, ez biztos. 

Így tehát nem tudhatom biztosan, kései olvasóim tudni fogják-e majd, mennyi 
idő telt el az én időm és az övék között. Akadtak már kísérletek arra, hogy az időt 
a Galaxis olyan jelenségeihez kössék, amik nem csak egy-egy csillagrendszerben 
érvényesek, de egyiket illetően sem sikerült közmegegyezésre jutni. Mulatságos, 
hogy abból a számtalan államból, amely egy-egy ilyen tervezetre nemet mondott, 
mert ragaszkodott hagyományaihoz, milyen sok akadt, amely később habozás nél- 
kül megváltoztatta naptárát, ha úgy kívánta az érdeke. 

Annak, hogy a jövőről ennyire visszafogottan nyilatkozom, az az oka, hogy a 
múlttal is ugyanez a helyzet. Tudjuk, hogy Ősi Földön sok ezer éven át használtak 
naptárakat a jelenlegiek előtt is, többségüknek a szerkezetét is ismerjük. A régeb- 
bi időkben használatos T-naptár, ami Ősi Föld egyik nevének kezdőbetűjét viseli, 
365 napos évekkel számolt, de négyévente hozzátettek egy pótnapot, kivéve bizo- 
nyos eseteket. Az évet tizenkét hónapra osztották — hasonlóan a mi tizedéveinkhez 
—, amik 30 vagy 31 naposak voltak. És ismerték a mi hetes ciklusunkat, történé- 
szeinknek meggyőződése, hogy a hetes a földi hetes továbbélése, sőt azt állítják, 
hogy ha valamely mostani naptól héttel osztható számú napot visszamennénk az 
időben, akár akkorra, amikor az emberiség még nem gyarmatosított más világo- 
kat, a hetesnek ugyanazon a napján találnánk magunkat, csak a neve lenne más, 
hiszen más nyelven beszélnének. Ennek ellenére a Galaxis legtöbb népe elfelejtet- 
te a hetest, csak mi szúnik őriztük meg, a thaabbuanok meg még talán három vagy 
négy nép. Tehát mint az imént mondtam, ismerjük Ősi Föld egykori T-naptárának 
szerkezetét, de ez a naptár valamikor a háromezredik éve körül kiment a haszná- 
latból, és feledésbe merült a kapocs közte és a későbbi naptárak között. Viszon- 
tagságos történelmünk egyik kellemetlen hozadéka. 

Miután tisztáztuk mindezt a naptárral kapcsolatban, el kell mondanom, hogy 
minél távolabbi jövőben él az olvasó, annál valószínűtlenebb, hogy megtalálja a 
térképen azokat a neveket, amiket említek. A nevek torzulnak, ahogy változik a 
nyelv, s még gyakrabban cserélik ki őket egészen más nevekre. Ráadásul megvál- 
toznak a nevekkel jelölt dolgok is. A Galaxisban semmi sem állandó, bár a válto - 


zások nem gyorsak. De mire a Galaxis egyszer megfordul tengelye körül — ami 
becsülhetően néhányszor tíz a tizenhatodik hatványon ütésbe telik —, addig telje- 
sen megváltozik, csillagok milliói hunynak ki, csillagok milliói születnek. 

Így tehát, noha tudjuk, hogy Hpánimu melyik naprendszereket derítette föl, a 
róluk összegyűjtött összes adat megvan, nem tudhatom, hogy kései olvasóim meg- 
találnak-e közülük akár egyet is. A pályaelemek végig mind megvannak, elméleti- 
leg végig lehet követni valamennyiük mozgását. De biztosan ezt sem tudhatom. 
Egy ütés jelenleg úgy van definiálva, hogy az alapállapotú cézium-133 atom két 
hiperfinom energiaszintje közötti átmenetnek megfelelő sugárzás 9192631770 
periódusának időtartama. Hogy miért pont ennyi, azt nem tudja senki, csak olyan 
magyarázatok vannak, hogy Ősi Föld forgásidejéből ered, de az nem lesz mindig 
ugyanannyi, a Hajnal Holdjának fékező hatása miatt, no meg a jövendő nemzedé- 
kek el is veszíthetik a kapcsolatot Ősi Földdel. S mi van, ha egyszer megváltoztat- 
ják a definíciót, például a sugárperiódust lekerekítik kilencmilliárdra? Akkor a 
régi értékre alapuló számítások mind hibásak lesznek. De ez sem lenne baj, ha 
valaki elővenné ezeket a számításokat és átalakítaná az új rendszerbe. No de hát 
Hangilaoran archívumai régi csillagászati és történelmi adatok milliárdjait tárol- 
ják. Ugyan ki szedné elő koronként valamennyit, és állna neki ennek a munkának? 


— Te jó ég — nevetett Hírani —, mennyi baja volt ennek a szegény embernek. 

Ninda mosolyogva letette a suagot — a szöveget fejből mondta, csak a számérté - 
keknél pillantott a képernyőre a biztonság kedvéért — és enni kezdett egy hirs- 
áhong szendvicset. 

— Igaza volt — bólogatott Isszetu. — A Fóninnurhergindzsauri sokat küszködik 
ezzel. Így hívják Hangilaoran csillagászattörténeti fedélközét — tette hozzá ma- 
gyarázóan. — Van csillagász barátom, aki mesélt erről. 

Ninda lenyelte a szendvicset. 

— Olvastam az Erragu-hauszíban, hogy Rangáhpuat útleírásai már nemcsak 
azért elavultak, mert a világok és a társadalmak megváltoztak, hanem mert a ko- 
ordináták sem jók, amiket megadott. A csillagok sebessége sem állandó. 

Isszetu is fölvett egy szendvicset. 

— Bizony. Semmi sem állandó a Galaxisban. Mindig minden változik. Ez Ter- 
mészeti Törvény. 


238. 


,, Egy évezredet dolgoztam a tudomány és a művészet fellegvárában, ismerek min- 
denkit, aki korunkban eljutott a tudás legmagasabb fokaira. Néha az az érzésem, 
sok századnyi tanulás után el lehet jutni a bölcsességnek arra a szintjére, amin az 
a kislány állt, amikor megismertem. Talán." 


Hait Kirísz: 
Ninda, 
3340. 


— Nemcsak Juartunba jöttetek? Hát még? 

— Szeretnénk felkeresni Kaisztát, aki egy Serkahunt nevű faluban él. 

— Semmi akadálya — mondta Isszetu —, de neki ugyanannyi energia idejönni, 
mint nektek odamenni, már ha nem okvetlenül fontos, hogy ott találkozzatok. 

Ninda megcsóválta a fejét. 

— Nem, az lényegtelen, hogy hol. 

Isszetu megérintette a suagját. 

— Kaiszta, van nálunk néhány vendég Szindoriáról. . . akarom mondani, befogad - 
tuk őket, persze. Veled szeretnének találkozni. 

— Jó, odamegyek — felelte egy női hang. 

Hait azért volt még annyira jövevény a szúnik között, hogy kicsit meglepődjön. 
Azt már megszokta, hogy nem köszönnek... vagyis nem, nem szokta meg, örökké 
a nyelve hegyén volt a köszönés, de tudatában volt a szokásnak. De ez, hogy sem- 
milyen kérdést nem tesz föl, kik azok, mit akarnak. . . 

Arról nem is beszélve, hogy eddig a pillanatig fogalma sem volt róla, hogy léte- 
zik egy Kaiszta nevű nő és ők találkozni akarnak vele. 

— Valójában — mosolygott Szinensi — nem mindannyian akarunk találkozni vele, 
csak Ninda meg én. 

— Értem. Hát mindenesetre ezt nem volt nehéz megszervezni. 

Már látszott is a fák fölött a légikocsi, egy pillanat múlva leszállt mellettük, s 
kilépett belőle egy nő. Fiatal volt, háromszázötven körül. Világos bőre volt, mint 
a szindoroknak, de kerekded arcán semmi sem emlékeztetett az ő vonásaikra. A 
haja vörösesszőke volt, ami Szindorián is gyakran előfordult. Fehér blúzt és fehér 
nadrágot viselt. 

— Miért akartatok találkozni velem? — állt meg előttük. 

— Úgy tudjuk, hogy te nyelvtanár vagy — felelte Szinensi. 

Hait nem mutatta rosszallását. Szindorián ez az egész beszélgetés lehetetlenség 
lett volna. Nem illett volna iderángatniuk, nekik kellett volna elmenni hozzá, és az 
üdvözlés után még a hogylétét tudakolni meg egy csomó ilyesmit, mielőtt rátér- 
hetnek a jövetelük okára. 


Kaiszta bólintott. 

— Szeretnénk szunnasz nyelvet tanulni. Ninda meg én. 

— Miért? 

— Kíváncsiságból. 

— Miért nem hipnóval tanultok? 

— Nekem az orvos megtiltotta — mondta Ninda. — Valamilyen rendellenességet 
talált az agyamban. Akkor meg már Szinensi: is inkább velem tart. 

Kaiszta leült melléjük. 

— Kyrna lietindi? 

— Ezt nem értjük — felelte Ninda. — Egy szót sem tudunk még. 

— Értem. Pontosan ezt kérdeztem. Jó, tegyünk egy próbát. Mutatkozzunk be. 
Muina Kaista Savyrinkesiunas. Az én nevem Kaista Savyrinkesiunas. 

— Nahát, két neved van — csúszott ki Hait száján. 

— Igen, személynév és családnév. Sokfelé van így a Galaxisban. 

— Nálunk otthon. .. úgy értem, Szindorián is. 

— Muina Ninda — mondta Ninda mosolyogva. 

— Muina Szinensi. 

— Leimi — bólintott Kaiszta. — Rendben. Nézzétek meg ezt, aztán hívjatok föl. 

Eléjük tartotta a suagját, ők is elővették a sajátjukat. Kaiszta fölkelt, visszament 
a légikocsihoz és elrepült. 

— Hát ez rövid találkozó volt — állapította meg Hait. 

A két kislány összedugta a fejét Ninda suagja fölött. Egy képfelvételt kaptak. 
Kaiszta arca volt rajta, és egy felirat. 

SIDAS MÜNAS KIRIS 

Alatta pedig: 

Sauninas meiniksi eila Kaiste Savyrinkeésiunis 

— Vivivivi... hé, ezek olyan betűk, mint amiket Szindorián használnak, nem? 

— De, éppen olyanok. 

— Igen, ez ugyanaz az ábécé — állt meg Ámmaít a hátuk mögött. — Csak zenei 
hangsúlyjelek nélkül. 

— No, olvasd föl, sien. 

Ninda felolvasta. 

— Jól hangzik. 

— Emlékszem, mit küszködtem ezekkel a betűkkel — nevetett Hírani. — A szüle- 
im nem akartak hipnóval taníttatni, azt mondták, ott élünk, jó fejű gyerek vagyok, 
tanuljam csak meg. Hát megtanultam. De azt a sok kis apró vicket-vackot, amiket 
a betük fölé kell rakni, azokat mindig összekevertem. 

— Én is — sóhajtott Ámmaít. 

— Nocsak, fiam, hát te hogyan? 

— Úgy, hogy ahol én születtem, kicsit más volt a kiejtés. Kajndimban azt mond- 
ták... például... sílléép láyt, de nálunk ez úgy hangzott: sílléép láyt. Tényleg 


csak a dallam tér el, de az éppen eléggé, úgyhogy meg kellett tanulnom a hivata- 
los helyesírást, ami a kafndimi kiejtésen alapul. 

Az öregek, Ninda és Hait persze értette, de Szinensi és Ángsauri csak nézett rá. 

— Ismételd meg — kérte Ángsauri. 

— Sílléép láyt — sílléép láyt. 

— De hát ez ugyanaz. . . 

Nevettek. 

— De sien, hát te is tudsz énekelni — mondta Hírani szelíden. — Kottázd le, és 
észre fogod venni a különbséget. A... A — énekelte. A szindor anyanyelvűek ma- 
gukban megállapították, hogy jobban, mint amikor folyamatosan beszélt. De hát 
sok száz éve eljött onnan, nem gyakorolta. 

— S miért jöttetek el onnan, gyerekek? — kérdezte Isszetu Ámmaíthoz fordulva. 

— Hát... mert muszáj volt. Amióta a Testvériség otthagyta őket, Szindoria egyre 
élhetetlenebb. 

— Nohát. Szóval ezzel a Kíreánnal nem éppen a sínangóri. 

— Hát nagyon nem. Én diplomata voltam, eléggé átláttam a dolgokat. Ezért is 
kellett eljönnünk. 

— Emlékszem Kíreánra. Találkoztam vele egyszer. 

— Nocsak, hogyhogy? 

— Volt akkoriban egy konfliktus, szindor suhancok támadtak szúnikra, gúnyol- 
ták őket, bogárnak meg mindenféle... tudod, a szokásos eset. Én meg esszidzsin- 
na voltam, és beszóltam a kormány... már nem emlékszem, milyen színű házába, 
hogy azonnal jöjjön fel hozzánk a lehető legnagyobb rangú ember. Emlékszem, a 
Szallihúran volt a hajóm. Hát ő jött. Valamilyen miniszter volt akkoriban. 

— Belügyminiszter — dünnyögte Ámmaít. — A külügyminiszternek kellett volna 
mennie, de akkoriban Vűütroyn volt a külügyminiszter, aki sokat betegeskedett. 

— Ha te mondod, biztosan úgy van. Hát mit mondjak, nem néztem ki belőle, 
hogy egyszer ő fogja ott forgatni a csillagos eget. Csöndes kis emberke volt, na- 
gyon udvarias, szerény, sőt, alázatos. Nagyon sajnálta, ami történt, és százszor bo- 
csánatot kért. 

— Nonnirkaga — szólalt meg Ninda hirtelen. — A szakmunszok főembere har- 
mincezer évvel ezelőtt. Ő volt ilyen, amíg hatalomra nem került, aztán mindenkit 
börtönbe záratott, aki nem tetszett neki. Sokakat meg is öletett. 

— Igen, előfordul ez a típus — bólintott Ámmaít. — Hogy Kíreánnak konkrétan mi 
terheli a számláját, azt nem tudjuk, de szórványosan kiszivárgott adataink azért 
vannak. Talán a gyilkosságokat ő kevésbé kultiválja, a mai világban nehezebb el- 
titkolni. .. mármint persze megeshet, hogy egy ellenzéki vezető váratlanul megbe- 
tegszik vagy balesetet szenved, és meg is esett már. Ilyenkor a kormány megma- 
gyarázza, hogy semmi közük nem volt hozzá, és vannak, akik el is hiszik nekik. 
Azok, akik bármit és bárminek az ellenkezőjét elhiszik a kormánynak. 

— Amikor Sellúüt infarktust kapott — mondta Hait csendesen —, én képes lettem 
volna elhinni, hogy ez történt. Hiszen akármennyire terhére volt a rezsimnek, 


mégiscsak egy már nem fiatal, szívbeteg ember, akinek nem lett volna szabad a 
tengerben úsznia. Csakhogy az a hely, ahol a holmiját letette a parton, végig nagy 
kavicsokkal volt borítva. Azokon gázolt volna be a vízbe, mezítláb? Amikor száz 
ríginnel arrébb ott volt a homokos partrész? 

— Ez varhaszi — mondta Szinensi indulatosan. — Megölni valakit, mert nem tet- 
szik a véleménye. .. Hát akkor ne hallgassa! Ámmaít. . . 

— Tessék. 

— El kell zavarnod azt a Kíreánt. 

— Nekem? — nevetett a férfi. 

—Te vagy a Testvériség egyetlen képviselője Szindorián. Követeld, hogy 
kergessék el. 

— Hát ezt történetesen már megtettem. Csak sajnos nem képesek rá. 

— Dehogynem -— szólalt meg Ninda. — Minden zsarnokot el lehet zavarni. De 
csak ha előbb felnőtté válik a nép. Nem, ezt ne írd le, sien. Ezt nem én találtam ki, 
ez idézet a Terra-sóhipunból. 

nj-12 VYLN 

, Amikor felvetettük a gondolatot, hogy tegyük lakhatóvá és legyen országunk 
központi világa, komoly vitákra számítottunk, hiszen egy olyan világ volt, amihez 
hasonló nincsen a Galaxisban. Szinte mozdulatlanul lebeg az űrben, furcsa színű 
égboltján soha nem mozdul a nap, és nincsenek csillagok. Kérdések voltak, de el- 
lenvetés nem. Egész népünk egyetértett: ez a mi világunk. " 


Igaszaumi, 
Szúnahaum-szilgi, 
1. sómir, 56. singir 


Syyndoreia 
Kafndim 
57. lyaik$ 26. 
a zöld órája 


A kis tanácsterem jól el volt rejtve a Nyrkasté Gyümölcskereskedelmi Társaság 
székházának alagsorában. Ezen a helyen soha nem foglalkoztak gyümölcsökkel. 
Az egész szint a VYÍLN birtoka volt. Az irodában két férfi ült: Étsunö középezre- 
des, a hadsereg összekötője és Mütlewt vezető ügynök, az iroda gazdája. Most le- 
zser kézmozdulattal üdvözölték a két belépőt, ÖÖŐruwá külügyminisztert és Layt 
belügyminiszter-helyettest, középvezető ügynököt. Hellyel kínálták őket és meg- 
kérdezték, innának-e valamit. Mindketten elhárították a kínálást. 


— Nos tehát, hogy összefoglaljam az ön által vázolt problémát, miniszter úr — 
kezdte Műtlewt —, önök a legkülönbözőbb módokon próbálták megszakítani a 
kontaktust Íldata exügyvivő és az ellenzéki vezetők között, de sikertelenül. Ezért 
most azt szeretnék, ha mi tennénk pontot az ügy végére. 

— Igen, Íldafa most már egyértelmű hazaáruló — felelte ÖÖruwnj. — Az ellenzék - 
kel folytatott tárgyalásaiban most már világosan a legfelsőbb hely elmozdítását, a 
totális anarchiát követeli. 

— Igen, hallottam a felvételeket. A kérdésem az: hogyan? 

— Az önök lehetőségei igen kiterjedtek. 

— Hogyne. De sajnos nem határtalanok. 

— Talán ott követtünk el hibát — szólalt meg Layt —, hogy a szálakat az itteni vé- 
güknél próbáltuk elvágni. Ebben csakugyan nagyon korlátozottak a lehetőségeink, 
mert az ellenzék vezetői eléggé reflektorfényben vannak. Egyetlen balesetet sem 
tudunk megrendezni anélkül, hogy a legintenzívebb reakciókat vonnánk magunk 
után. A letartóztatás végképp szóba sem jöhet. Tehát a szálat a túlsó végénél kell 
elvágni. Ami annál könnyebb, minthogy ott egyetlen pontban fut össze valamen- 
nyi. 

— Igen, persze — mondta Ejsunó. — Csakhogy az a pont megközelíthetetlen, 
minthogy a Testvériségben van. 

— Nem lehet, hogy ez csupán mítosz? — kérdezte OŐruwán. 

— Mítosz? 

— Igen. A Testvériség időtlen idők óta elzárkózik minden módszertől, amivel az 
embereiket meg lehetne közelíteni, a távközlést kivéve. Ezért mindenki készpénz - 
nek veszi, hogy ez lehetetlen. No de ha soha senki nem is próbálta? Azt megér- 
tem, hogy köznapi ember számára lehetetlen. Fölhívhatom a jegyirodáikat és 
megkérdezhetem, hogy ön, ezredes úr, rajta van-e a Háamsántra tartó hajón, az 
lesz a válasz, hogy nem adhatnak felvilágosítást. Közember ennél többet nem te- 
het. Ha lenne ön ellen egy csillagközi elfogatóparancs, akkor a diplomatáink kér- 
hetik őket, hogy legyenek szívesen önt megkeresni, és akkor talán lesznek olyan 
kedvesek és megteszik, sőt talán még ki is adják. Bár nekünk aligha. De ez itt a 
VÍLN, egy elég komoly lehetőségekkel rendelkező titkosszolgálat. Nem tudom 
elhinni, hogy nem vagyunk képesek hozzáférni Íldatához. 

— Ön megfeledkezik valamiről — mondta Layt. — Íldata nem utasként van a 
hajón... akármelyiken. Süuny állampolgár. Vagyis bejárása van a hajóik tőlünk 
elzárt részébe, valószínűleg állandóan ott is tartózkodik. Tehát ha valami csoda 
folytán — hangsúlyozom: már ehhez is csoda kellene, hiszen az egyébként is meg- 
szerezhetetlen utaslistákon sem szerepel — azonosítani tudnánk, hogy melyik ha- 
jón él, akkor sem jutnánk a közelébe. Telerakhatjuk a hajót ügynökökkel. Egy 
sem fog boldogulni azzal a triviális feladattal, hogy bejusson egy ajtón, amit bár- 
melyik süüny ujjlenyomata kinyit, de az övé nem. Természetesen megpróbálhat 
kényszeríteni egy süünyt, hogy engedje be, ami egyenlő az öngyilkossággal, az 
ügynök és a mi számunkra is. 


— Meg is vesztegetheti — vetette közbe OŐruwn. 

— Hogyne, ha elő tudja teremteni a szükséges forrásokat. Milliókkal sem érnénk 
célt... mármint az ő pénzükben. Nem hiszem, hogy ennyit keresnének, de hogy 
megvesztegethetetlenek, azt garantálom. 

— Más baj is van — szólalt meg Műtlewt. — Ha a legelső ember, akit megkörnyé - 
kezünk, nem vevő az ajánlatra, akkor át is adja az ügynököt a biztonsági szolgála- 
tuknak. Az ügynöktől pedig egyenesen eljutnak hozzánk. 

— Önök szűklátókörűen gondolkodnak — egyenesedett föl a székén Étsunó. — 
Ezek pitiáner módszerek. Én azt mondom: tettekre van szükség. Ha egyszer az 
Államszövetség biztonságát fenyegető tevékenységet kell elhárítani, nem bízhat- 
juk magunkat ilyen gyermekded eszközökre. Egy ügynök, aki talán majd bejut va- 
lahová, ahol talán ott van Íldafa, akit talán megtalál és talán likvidálni tud! Osto - 
baság. Kényszeríteni kell a süünykat, hogy ők maguk adják ki. Ilyen egyszerű. 

Műtlevt felvonta a szemöldökét. 

— Nocsak. Ezredes úr eszerint birtokában van valami olyan eszköznek, aminek 
az egész Galaxis nincsen. Érdeklődéssel hallgatom. 

— Akárki meg tudja csinálni! — csattant föl az ezredes. — Túszul kell ejteni az 
embereket a sűüny képviseleten! 

— Azt kiürítették — jegyezte meg Layt. 

— Hát akkor egy másik államban! 

— Akkor azokkal is összerúgjuk a port. 

— Majd elbánunk velük! 

— Értem — bólogatott Műtlewt. — Ehhez egy legalább háromszáz írlöp sebesség- 
gel érkező, mondjuk DYY osztálynál nem nagyobb hajó kellene, ami belép az il- 
lető világ gravitációs terébe, mielőtt bemérhetnék, és kellő közelségből célba ve- 
szi a képviselet épületét. Meg tudjuk ezt csinálni? 

— Hát persze! — rikoltotta az ezredes lelkesen. — Könnyedén! No igen, egy hajó 
nem elég, mert azt kilőhetik, de erre megvannak a módszerek, négy hajó megfele- 
lő elhelyezésben fedezheti egymást. Elemi stratégiai tananyag! 

Műtlevt türelmet kérően fölemelte a kezét. 

— Következésképpen a süünfk is ismerik, és ugyanúgy alkalmazni tudják. Őket 
ismerve az elnöki palotát fogják célba venni. 

Az ezredes hitetlenkedve elmosolyodott. 

— No de ügynök úr, az ő hajóik hatalmasak és lassúak! 

— És ön tudja garantálni, hogy kicsik és gyorsak akkor már nem is lehetnek ne- 
kik? Vagy hogy nem tudnak akár néhány huszad alatt bérelni egy flottára valót? 

— Az elnök urat biztonságba kell helyezni, mielőtt az akciót megindítjuk. 

— S akkor az elnöki palotát már akár fel is áldozhatjuk? — érdeklődött Layt. 

— Arról nem is beszélve — vetette közbe ÖÖruwáú —, hogy képesek lehetnek 
kideríteni az elnök úr hollétét. 

— Mégis hogyan? — hökkent meg Eisunö. 


— Úgy, hogy nálunk viszont nincs meg az a biztonság, mint őnáluk — szögezte le 
Layt. — Ezzel mint ténnyel kell számolnunk. Itt, a VYLN berkeiben igen, egyéb - 
ként nem. Tehát ki fogják deríteni. Lehet, hogy nem azonnal. Lehet, hogy szétlö - 
vik az összes kormányépületünket, mire kiderítik. Minél tovább tart nekik, annál 
nagyobbak lesznek a veszteségeink. 

— Arról nem is beszélve — tette hozzá Műtlewt —, hogy ha embereket fenyege- 
tünk, akkor ők sem lesznek tekintettel arra, hogy csak kiürítés után lőjék szét az 
épületeket. 

—A háború elkerülhetetlenül áldozatokat követel — bólintott az ezredes 
eltökélten. — Hősi halottak lesznek! 

— És elpusztul az ország egész vezetése, aztán a sűünfk elfoglalnak minket. 
Még ha az elnök urat és a kormányt biztonságba is helyezzük, a kitörő fejetlen- 
ségben egyszerűen partra tesznek néhány nöömot, vagy amilyen egység őnáluk 
van, és megszállják az országot. Attól tartok, uraim, jobb megoldást kell kitalál- 
nunk. Erre az akcióra sem a feletteseim nem adnának engedélyt, sem a józan ész. 

nj-13 Szív szútral 


, A mi Galaxisunk csak egy a milliárdnyi közül. A Világegyetem még a Galaxis - 
hoz képest is felfoghatatlanul óriási. És ha az egész Világegyetem egy csillogó 
gömbben van, amivel egy még annál is felfoghatatlanul óriásibb világban egy kis- 
macska játszik? " 


Ninda: 
A fény lúmái, 
264. 


Szúnahaum 
Síní-Gannaur 
43619. szahut féninnulgan 
370 


A namindant megelőző féninnulgan az utolsó nap, aminek nincsen külön neve. 
Mert utána már csak öt nap van az évből és kezdődik a namindan, és ez az öt a 
kéz ujjainak nevét viseli: különujj, anyaujj, apaujj, gyerekujj, babaujj. És ez az 
utolsó nap, amikor még semmilyen előkészületet nem tesznek — leszámítva per- 
sze, hogy ekkorra jóformán minden hajó hazatért már. 

— A sáhaddif meddig működik? — kérdezte Hait aznap reggelizés közben, Síní- 
Gannaur jannihaumában. 

— Úsarriganig — felelte Sigunu, egy helybeli fiú. — Ti még liehák vagytok? 

— Igen... de arról beszéltünk éppen, hogy most már talán készen állunk. 


— Akkor nem álltok készen — mondta Séhunnut, Sigunu apja. 

— Hogyhogy?... 

— Ha még csak , talán", akkor nem. 

— Értem. Mi kell ahhoz, hogy biztosan tudja az ember? 

— Semmi különös. Egyszerűen csak tudod és kész. 

— Mennyi idővel előbb kell szólni? 

— Ha hétszázig szólsz, akkor még ma meglehet. Nyolcszáznál később nem szok - 
ták kezdeni. 

Hait kezében megállt a kés, amivel a gásuanlekvárt kente a pirítósára. 

— Vagyis egyetlen derki alatt fölkészülnek? 

— Kényelmesen. Amikor jelentkezel, ők megkapják az ismertetést, hogy mikor, 
hol, miért kerültél a Testvériségbe, ki voltál azelőtt, tettél-e azóta valami emléke - 
zeteset. Természetesen átnézik a siéhongodat. De legelsősorban az emberismere - 
tükre hagyatkoznak. 

— Sáhaddif? — hajolt hátra Dzsénuri a szomszéd asztalnál. — Rég nem voltam, 
mikor tartjátok? 

— Azt... azt még nem tudom. 

— Nagymama — mondta Séhunnut, aki semmilyen rokonságban nem állt Dzsénu- 
rival —, a kislánynak vajmi kevés fogalma van még a sáhaddifról, az egész törzs - 
szövetségről. 

— A törzsszövetség egyszerű dolog — szólalt meg Ninda, aki éppen akkor ért a 
közelükbe Ámmaíttal. — Tagja vagy a törzsednek, a klánodnak, a hajódnak vagy 
világodnak, a janníhaumodnak, és ezt együtt mind úgy hívják, hogy Szúnahaum 
Testvériség. Testvérek vagyunk a tűz lángjainál. 

Helyet foglalt és vett a pirítósból. 

— Jó, ezt értem — nyelte le a falatot Hait. — De azt még mindig nem, hogy milyen 
célt szolgál a törzsek és klánok rendszere. 

Ninda vállat vont. 

— Én sem. Elfogadom mint tényt. 

— No várjatok csak, gyermekeim — mondta Séhunnut, és odaült az asztalukhoz, 
ölében a kis Hengivel, aki nyomban kapálózni kezdett a szendvicses tálca felé; 
adott neki egy saurrap szendvicset. — Ami a klánokat illeti, az egyszerű dolog. Ne- 
ked ugye voltak szüleid, nagyszüleid, dédszüleid. — Haithoz beszélt; ő is tudta, 
hogy Nindának hiába voltak, nem tud róluk semmit. 

— Hát persze. 

— Nos, ezeket tartjuk nyilván a klánok formájában. Ez nem szolgál semmilyen 
célt, egyszerűen egy tény, hogy az ember szaporodása így működik. 

— És én is bekerülök egy klánba, mint Ninda? 

— Két klánba. Az embernek két szülője van. Nem, dehogy kerülsz be. Már benne 
vagy, amióta élsz. Az, hogy a szindorok ezt nem tartják nyilván, vagy nem úgy, 
ahogy mi, az az ő dolguk, minket nem érdekel. A külföldi születésű szúnik egy 


olyan jelölést kapnak a családfán, ami mutatja, hogy az ő klánjaik kívül esnek az 
Élet Fáján. De attól még léteznek. 

— És Ninda? 

— A talált gyerekeket fiktív helyre jegyezzük be a családfán, amíg örökbefogadó 
szülőkre nem találnak. Akkor átkerülnek az ő klánjaikba. Vagy ha egyedülálló 
ember fogadja őket örökbe, akkor csak egy klánba. — Séhunnut elmosolyodott és 
adott Henginek még egy szendvicset. — Persze ott némileg kisiklott a rendszer, 
hogy Nindát nem fogadta örökbe senki. De aligha van bárki a núdzsahanban, akit 
ezzel kapcsolatban az aggasztana, hogyan fog ez festeni a családfán. Sokkal in- 
kább az, hogy megkap-e így mindent, ami szükséges az egészséges szellemi és ér- 
zelmi fejlődéséhez. 

— Egészséges fejlődéséhez... — Hait a tenyerébe támasztotta a homlokát. — 
Amióta a közelében vagyok, egyszerre érzem, hogy ez a gyerek a létező legegész- 
ségtelenebb módon nevelődik, és hogy nem lehet okunk semmilyen panaszra a 
neveltetését illetően. Szerinted miért van ez? 

A kérdést már nem a férfihoz intézte, hanem a kislányhoz, aki lenyelte a falatot, 
mielőtt válaszolt. 

— Mert sokat aggodalmaskodsz — mosolygott rá. — Pontosan úgy élek, ahogy 
mindig is szerettem volna. 

— De fogalmad sincs, milyen lehet családban élni. 

— De van — felelte Ninda elkomolyodva, és Hait már látta a tekintetében azt a 
beláthatatlan mélységet, amiről mindig egy ősöreg tanítómesterre asszociált. — 
Családban élek. Te vagy a családom. Ámmaít. Szinensi. Hengi. Fondzsahut. A 
következő vadidegen ember, aki szembejön a Síni partján. A családomnak ötmil- 
liárd tagja van. A szúnik is családtagoknak tekintik egymást, de én ezt magasabb 
szintre fejlesztettem: nekik vannak közvetlen családtagjaik is, vérrokonaik, nekem 
nincsenek, és nincs is rájuk szükségem. 

— Ha nincsen ismereted az igazi családról... milyen anya leszel, sien? 

— Jó anya leszek — felelte Ninda halkan, és lehunyta a szemét, mert megjelent 
előtte egy kép. Ő maga, mint egy fényképen, és az ölében egy kisgyerek. Egy öt- 
ven-hatvan éves szőke kislány. 

— Nem a jövőt látod — szólalt meg az elméjében LyY. — A jövőbe látni lehetet- 
lenség. Ellentmond a természet törvényeinek. Egy elképzelt képet látsz. Ugyanez- 
zel az erővel lehetne barna fiú is. Vagy ikrek. 

Ninda kinyitotta a szemét. Tudta, hogy LyYY néhány mondata alatt Hait nem lá- 
tott többet egy pislogásnál. 

— Jó anya leszel — ismételte Hait. — Értem. Miért? 

— Hogy miért? 

— Igen. Miért? Azért, mert te ezt mondod? Ki vagy te, hogy ezt így kijelenthe- 
ted? 

Ninda vállat vont. 


— Mit számít? A Galaxis egy morzsája vagyok. Tudod, mi a különbség a sötét- 
ség és a fény között? 

Hait értetlenül nézett rá, akárcsak az asztal körül a többiek. 

— Hát... hogy jön ez ide... a sötétben nem lehet látni, a fényben meg igen. 

Ninda megcsóválta a fejét. 

— Nem, sien-Hait. A sötétség és a fény között semmilyen különbség nincsen — a 
Párszellemek már tudják, és most már tudod te is. És mégis van különbség. A sö- 
tétben előtörnek belőlünk azok a félelmek, amik millió és millió évvel ezelőtt, 
félállat korunkban plántálódtak belénk, mert a világ veszélyes volt, és sötétben 
nem lehetett látni a veszélyeket. Világosban igen. De a világ éppen olyan veszé- 
lyes volt világosban is. 

— Nagyon bölcs — mondta Hait. — De mi köze ennek az egészhez? 

— A fényt és a sötétséget gyakran hasonlítjuk a tudáshoz és a tudatlansághoz. 
Nem véletlenül. Aki tudatlan, csak botorkál a világban, éppúgy, mint aki sötétbe 
csöppen. De ha fény és sötétség ugyanannak a lapnak a két oldala, akkor tudás és 
tudatlanság is. Vagyis tudni magamról, hogy jó anya leszek, vagy nem tudni — 
ugyanaz. 

Hait erőteljesen megrázta a fejét. 

— Nem, nem, velem nem etetsz sivatagi homokot. Ez egy... 

— Csillagport. Itt úgy mondják. 

— Akkor azt. Ez egy logikai bűvészmutatvány. Ezzel azt is be tudod bizonyítani, 
hogy... hogy a semminek anyaga van. 

Ninda két nagy, kéken csillogó szeméből gyengéd szeretet sugárzott rá. 

— Igazad van. Tényleg van neki. 

,, Az utánunk jövők feltehetik a kérdést: ha a csoportot három receptor alapította, 
miért beszélnek örökké csak Nindáról? A választ nem a szindoriai Ninda-kultusz- 
ban kell keresni, arra megfelelt volna nekik bárki, akit csodálhatnak. Hanem Nin- 
da egyéniségében. " 


Aini: 
Ninda mint köznapi ember, 
14. 


Szúnahaum 
Szágain-Szissunut 
43619. szahut féninnulgan 
790 


Szágain városa a nappali övezetben, a Dzsemmir-híran dzsisszá oldali lejtőjének 
lábánál épült, ahol a Raurámi vize leereszkedik a hegyoldalon és elindul a Raurá- 
mi-Fógun vidéken, hogy aztán rögtön két ágra váljon, egy nagyobbacska szigetet, 
Szissunutot fogva közre. A sziget felső végére vezető két hidacska csak száz rí- 
ginre volt Szágain szélső házaitól. A szágainiak többsége, sokan az Aulang Laip- 
ról és mások is eljöttek a szigeten fölállított sáhaddif-haurímúba, a széles, magas 
henger alakú sátorba, aminek kívül fehér volt a fala, belül viszont fekete. 

— Hinahaórant idefönt mindig haurímú alatt tartunk — magyarázta Ángsauri, aki 
csak egy derki óta tudott az egészről, de volt ideje csodaszép frizurát csináltatni, 
amit apró, szikrázó ékkövek koszorúja díszített. Ninda eltűnődött rajta, hogy mi- 
nek, amikor úgyis a fejére fogja borítani a fekete fahuddancsuklyát. — Lent a Hi- 
deg-peremvidéken négy fal között, meg persze a hajókon is. Ott le lehet sötétíteni. 
De itt a Hemmi-róguni közepén már sátorban tartjuk, hogy sötét lehessen, de 
mégse szobában legyünk. Tudsz mindent, sáhaddihatun? 

— Persze — kezdte mondani Ninda, de Ángsauri lélegzetvételnyi szünet nélkül 
folytatta. 

— Ja, csillagpor vagyok, persze hogy tudsz mindent. Ha hiperatommotort kellene 
építened, egy derki múlva ahhoz is értenél. Elolvasnál róla egy könyvet és kész. 

— Azt azért nem hiszem — nevetett Ninda. — Történetesen fogalmam sincs, mi 
az. 

— Hát az hajtja a hajókat a hipertéren át. 

Ninda a suagjára pillantott. Hétszázkilencven. 

— Utolsó limli — mondta. 

— Indulj, sáhaddihatun — felelte Ángsauri. — A Sínisuál fénye világítsa meg uta- 
dat. 


Ninda visszasétált az öltözősátorhoz, ami mellett Hait és Ámmaít már várt rá, 
egy kisebb társasággal beszélgettek. 

— Készüljünk. Utolsó limli. 

Az emberek a homlokukra tették a kezüket, ők viszonozták és bementek az 
öltözősátorba. 

— Ezek a tiéitek — mutatott Ninda a két sáhaddahum feliratú dobozra. — Vegyé- 
tek fel a fahuddant. 

— Olyan érzésem van, mint a főiskolai felvételi vizsga előtt — sóhajtotta Hait. 

Ninda rámosolygott. 

— Nincs rossz válasz. Nem lehet hibázni. 

— Igen, sien... tudom. 

Ninda leakasztotta a nyakából a haundáját, kibújt a köntöséből és felvette a fe- 
kete fahuddant, a fekete sarut, a sárga szegélyes fekete sapkát, aztán átvetette a 
mellén a sárga szalagot, s végül visszavette a haundáját. Ritka, hogy a sáhaddiha- 
tunnak már van haundája, hiszen a legtöbbjük gyerek — de ha van neki, akkor föl 
kell tennie. Közben a felnőttek is átöltöztek. Ninda kritikus szemmel végigpillan- 
tott a megjelenésükön, és bólintott. 

— Jól van, indulhatunk. 

Megállt a doboz fölött, szeretettel rámosolygott a kis arany hengerre, és kiemel- 
te. 

— A Sínisuál fénye. 

Ahogy kiléptek az öltözősátorból, az emberek már ott álltak, kétfelől. Ninda tett 
néhány lépést, aztán az ég felé emelte a kis hengert. 

— Ja Sínisuáli — mondta —, ja ászan hauhpargi dzsúlun! Haurímúni síharut fillaup 
tihan íld háharaun! 

Az emberek egyetértőn mosolyogtak, bár a legtöbben nem is értették az ősi 
nyelvet, de Ninda le is fordította. 

— Ó, Sínisuál, világunk védelmezője! Ez a kis henger ragyogásod jelképe legyen 
az ünnepi sátorban! 

Beléptek a sátorba, ahol csak pár ríginre volt a Tűz Otthona — a sátrat 
természetesen eköré építették —, mellette ott lépkedett az Őrző, s ott várakoztak a 
Csillagok. Semmi sem ugyanúgy volt, mint amikor Ninda állt a sáhaddif elé — 
más volt a helyszín, más a rendezés —, de a lényeg mégis ugyanaz volt. Az Éraha - 
ung-szandzsé süvegét most is Angrolími viselte, Ninda maga kérte fel a feladatra, 
és hozta magával a társait is. A baungát nem Arvaszind szólaltatta meg, hanem az 
Aulang Laip másik dobosa, Óruhongi. 

— A Sínisuál fénye köszönti a Felhő Csillagainak fényét — mondta Ninda hango- 
san. — Hait és Ámmaít sáhaddahum köszönti Szágain-Szissunut sáhaddifját. 

— A Felhő Csillagainak fénye köszönti a Sínisuál fényét — felelte az Érahaung- 
szandzsé. — Szágain-Szissunut sáhaddifja köszönti Hait és Ámmaít sáhaddahumot 
és Ninda sáhaddihatunt. 


Nem 4Aulang Laip sáhaddifja, természetesen, bár ezek az emberek ott élnek, leg - 
utóbb ott látták el a sáhaddif tisztét, és bizonyára legközelebb is ott fogják. De a 
testület tagjai nem emberek, hanem a Felhő Csillagai. Mindegy, hogy ki szemé- 
lyesíti meg őket, annak a helynek a nevét használják, ahol éppen vannak. 

Rongami hozta az asztalkát, Szinensi és Ángsauri a két széket. A sáhaddahu- 
mok helyet foglaltak. 

— A Felhő Csillagainak képviseletében jöttünk el hozzátok — kezdte az Éraha- 
ung-szandzsé. — Azért küldtek minket, hogy vizsgáljuk meg, hová helyezzünk 
benneteket a Sínisuál alatt. Mindannyian egy-egy csillag nevét vettük fel erre az 
időre. Én vagyok az Érahaung-szandzsé. 

Szó szerint azt mondta, amit őneki, állapította meg Ninda, csak a többes szám 
különbözik. A többiek is elmondták csillagnevüket. Ninda már valamennyiüket 
ismerte valódi nevéről is. Az Érahaung-szandzsé elmondta a lieháknak való kis is- 
mertető szöveget is, aztán Nindára pillantott, aki odalépett az asztalkához, amin a 
henger feküdt. 

— De mielőtt ezt megkezdjük, bocsássuk ki a Sínisuál fényét, hogy megvilágítsa 
elménket. 

Az arany kör most is éppen olyan lenyűgöző volt, mint első látásra. Akik már 
sokszor látták, azt mondták, megunhatatlan. 

— A Sínisuál fénye — mondta Ninda. 

— A Sínisuál fénye — felelte a janníhaum. 

Az Érahaung-szandzsé megkérdezte, melyikük kívánja kezdeni. Hait és Ámmaít 
egymásra nézett. 

— A sorrendnek semmi jelentősége. Csak a sáhaddif egyszerre egy emberrel fog- 
lalkozhat. 

Hait félénken fölemelte a kezét. 

— Köszönöm, sáhaddahum. Akkor hát halljuk azokat a szavakat. 

— Család — mondta a Dzsóningar-szími. 

— Otthon -— felelte Hait. 

— Hajó. 

— Utazás. 

— Űr. 

— Hideg. 

— Világ. 

— Mező. 

— Sivatag. 

— Szindoria. 

— Tánc. 

— Színpad. 

— Szúnahaum. 

— Felfedezés. 

— Törvény. 


— Bíróság. 

— Sínisuál. 

— Fény. 

— Otthon. 

— Gyerekek. 

— Szindoria. 

— Szüleim. 

— Zene. 

— Taps. 

— Csillag. 

— Éjszaka. 

— Janníhaum. 

— Tűz. 

— Repülés. 

— Utazás. 

— Köszönjük, sáhaddahum — mondta az Érahaung-szandzsé, és elmondta a tud- 
nivalókat a haukihaóranról is, mialatt a gyerekek elrendezték az állványokat. 

A kis szertartás alatt Ninda nem csak azt csinálta, ami sáhaddihatunként köte- 
lessége volt. Szinensi sem, aki mint sáhaddif-hilganil hozta-vitte a tárgyakat a sok 
tízezer éves szokásnak megfelelően. De eközben Lyfvel — aki a sátortól nem 
messze a környékbeli legkisebbeket szórakoztatta mint aranyos, bolyhos állatka — 
feltérképezték Hait és a Csillagok elméjének működését. Hogyan dönti el a soron 
következő Csillag, melyik szót válassza? Milyen asszociációs láncot indít ez el 
Hait elméjében? Mire következtetnek a válaszból a Csillagok? 

— Az ivutok háromszázezer éve állnak kapcsolatban az emberekkel — mondta 
nemrég LyYY. — Azóta kutatjuk az elméket; mint telepatikus fajnak ez első számú 
időtöltésünk. De egy receptor segítségével egészen más következtetéseket tudunk 
levonni. S most, hogy egyszerre két receptor van jelen... 

— Én nem vagyok receptor — jelezte Szinensi elméje. 

— De, az vagy. Csak másféle. A te elméd nem tud önállóan dolgozni a telepati - 
kus rétegben. De már sokat fejlődtél. Amikor Szindorián az 4Aulang Laip fedélze- 
tén jártam, nem érzékeltelek, mert még a szubkognitív emissziód sem tért el a 
szokványostól. A kirik intenzív mentális mezőjére azonban reagáltál, s mivel ott 
volt Ninda is, fel tudtátok deríteni a történteket és megkezdődhetett a tanulásod. 
Ma Szúnahaum felszínén bárhol érzékelem az elmédet, így már meg tudnám ve- 
led csinálni azt is, amit Nindával az Aulang Laip szindoriai indulása előtt, hogy a 
hullámait összekapcsoltam a hajó kommunikációs rendszerével, így a hajó burko- 
latán keresztül is éreztük egymást, amíg planetáris távolságban voltunk. 

— És a hipertér? 

— Nem tudom, hogy emberi elme képes-e önállóan kommunikálni a hipertéren 
át. Eddig egyik receptor sem volt rá képes, de Arkasen öreg volt már, nem tudott 


tanulni, ti hárman pedig fiatalok vagytok még, rólatok nem tudjuk. Talán majd ki- 
derül. 

, Ha kívül tudsz helyezkedni az időn, láthatod, amint körbefordulva megcsavaro- 
dik és aláhull. De távolabbról szemlélve látod csak meg valódi alakját. Téren és 
időn kívülről látod csak meg, hogy a tér gömb, az idő pedig kör alakú. " 


Ninda: 
Metafizika, 
1/8/17. 


Ninda korábban már végignézte a képeket és megtanulta, hogy melyik mit ábrá- 
zol. Amikor Hait kiválasztott egyet, ők hárman kielemezték a hozzá tartozó gon- 
dolatokat. 

Az első, amit választott, Ferglúnia volt, egy kopár hegylánc, a lábánál 
termékeny, zöld mezők, egy kékeszöld lombú erdőcske. Ez Haitot Szindoriára 
emlékeztette, ahonnan neki egészen más tájak éltek az emlékeiben, mint Nindá- 
nak, hiszen ő északon élt, nem a sivatagos déli partvidéken. Aztán Tharombé, éj- 
szakai felvétel a Tvemb-síkság városairól, s az égen a telifényben fürdő Szom- 
monk szinte felhőmentesen, látszott egy darab óceán két kontinens között. Ez 
a képen a partvonal egy része hasonlít Ytleinswőpra —, hanem Dálaára is gondolt, 
ahol kislány korában járt. 

A harmadik kép már érdekesebb volt. Auríhaum, a Szingardzsáni-tóvidék, a kép 
előterében házacska kertje a Dzsellu partján, aztán a Dzsellu a kis szigettel, ahol 
mindössze négy fának jutott hely, de mind a négy más színű, az egyiknek világos- 
zöld a lombja, a többinek sárga, narancsszínű és piros. Mögötte a túlparton a Fel- 
giszun domboldala a tarka erdőkkel, de csak a kép jobb oldali harmadrészén, mert 
balról a tóvidék folytatása látszik, a Jekku egyik holtága, amit Hesznun-Jekkunak 
hívnak, a Limmin-tó, partján Limminszúgi városkával. És az egész mögött a Súaf 
égbe törő, hólepte vonulata. Hait otthonosnak találta ezt a tájat, pedig semmire 
sem hasonlított, amit Szindorián ismert. 

A negyedik sorban jó darabig töprengett, amíg választani tudott két félsivatagi 
táj között. Az egyik Sídi egyik világán készült, a másik valahol nagyon messze, 
Jakralvi valamelyik világán. Valamelyest mindkettő emlékeztette Szindoriára, a 
sivatagos vidékre, ahol Ninda élt, de egyébként nem is hasonlítottak. A sídiknél 
készült képen dimbes-dombos, sárga sivatag volt, elszórt cserjékkel, fűcsomók- 
kal, és a távolban egy zöld folt, alighanem légültetvény. A másikon vörös, vasoxi- 


dos sivatag, alacsony növények nélkül, magányosan álló fákkal, az egyik tövében 
kicsiny, ablaktalan, összetákolt épület, alighanem valami szerszámraktár. Végül 
ezt választotta. 

Az ötödik kép Hent egyik nagyvárosa volt, ahol magas toronyházak voltak az 
utca egyik oldalán, s a másikon kezdődött a nagy, dús lombú fákkal borított park. 
A hatodikon a Tirrigin levő U-hegy oldalán épült lépcsőzetes város. Mindkettőt 
érdekesnek találta, szívesen sétálgatott volna ott. A hetedik kép volt az egyetlen, 
ami magán Szúnahaumon készült, ahol a nyílegyenesen hömpölygő Szamminába 
beleömlik a domboldalon lezúduló Dzsílarin, akkora erővel, hogy habzik a víz. 
Haitnak ez is tetszett, meg a torkolat alatt álló ház, a Dzsílarin étterem, ami egy 
lapos sziklán áll, és az emberek úgy ehetnek, hogy a lábuk alatt harsog a víz. 

A nyolcadik képen egy város Tolmkán, egész magasról fotózva, a kép bal szé- 
lén tenger, jobbra a távolban hegyek, a város közepén apró pálcikáknak látszottak 
a magas toronyházak, és egy hatalmas szürke tömbként a város szélén álló szúni 
hajó. Haitot lenyűgözte, hogy az egész városban ez az egyetlen dolog, ami jól lát- 
ható. A kilencedik képen egy erdei ösvény Auríhaumon, amit zöld bokrok és ké- 
keszöld meg zöld lombú fák szegélyeznek, és az egész fölé a jolgin, a herkanu és 
a dzsilm sárga és narancsszínű lombjai borultak, színpompás alagúttá változtatva 
az ösvényt. A tizediken Fualg hólepte dombsága, a hóval borított erdők, és két 
domb között egy kisváros, aminek városfűtése volt, és szabályos ellipszis alakú, 
zöld lyukat képezett a hószőnyegben. Téli kép volt a tizenegyedik is, egy jégbe- 
hóba fagyott erdőszél egy tó partján, Rekki valamelyik világán. Az utolsó viszont 
éppen nyári kép volt, szintén Rekkiről, tengerparti fotó egy nagyváros strandjáról, 
a háttérben fehér, magas szállodasor, kis parkok, éttermek  napernyős 
asztalkákkal. 

Miután Hait a tizenkettedik képet is a tálcára helyezte, amit Ninda mindig oda- 
nyújtott neki a háta mögül, megkönnyebbült sóhajjal a Csillagokra nézett. Szinen- 
si és Ángsauri kétoldalról az állványokhoz lépett, elvették őket s már el is tűntek 
velük az utat engedő emberek között, Ninda pedig megkerülte Haitot és az asztalt, 
s a Csillagok előtt álló állványra szép sorban kirakta mind a tizenkét képet, nesz- 
telenül, mint az árnyék. 

— Köszönjük, sáhaddahum — mondta az Érahaung-szandzsé. — Most egy kis tü- 
relmedet kérjük. 

Ninda visszasétált Hait mögé és várakozott. De az elméje szoros kapcsolatban 
állt a Csillagokéval. Természetesen képtelen lett volna egyszerre nyolc embert le- 
hallgatni, valójában kettőt sem. Szinensi és a kirik egyesített segítségével kettőt 
már igen, de ez volt a maximum, és ez sem ment folyamatosan, csak a kettő kö- 
zött ide-oda váltogatva. Szinensi és a kirik voltaképpen annyit tudtak segíteni, 
hogy amíg Ninda az egyik embert hallgatta le, addig ők megtartották a másik hul- 
lámát, hogy ne kelljen minden váltásnál lebontani és újra felépíteni. Ennél többet 
csak LYY tudott, aki nemcsak egyszerre több embert ért el, hanem a hullámot át 


tudta adni Nindának és Szinensinek, sőt meg tudott jegyezni és újra lejátszani jel- 
sorokat, mint aki kimondott szöveget idéz vissza. 

A sáhaddif tanácskozásának lehallgatása azonban nem adott ki használhatóbb 
eredményt, mint amit aztán a Hauhárangi-szími szóban is ismertetett. 

— A képlet, amit kaptunk, a következőképpen szól. A sáhaddahum életének első 
szakaszát biztonságos, védett környezetben élte, ám röviddel azelőtt, hogy el- 
hagyta Szindoriát, rá kellett ébrednie, hogy ez a biztonság félig-meddig illúzió, 
relatív biztonság, csak addig és annyiban valóságos, ameddig ellene nem fordul- 
nak a szindor hatóságok. Megjósolhatatlan azonban, hogy ezt mivel lehet kipro - 
vokálni. Úgy látjuk, akkor és azáltal vált felnőtté, hogy ezt felismerte. Túl rövid 
azonban az az idő, amit ezt követően még Szindorián töltött, ezért az a világ még 
mindig a gyermekkor biztonságos, nyugodt időszakát idézi fel számára. Amióta 
azonban a Testvériségbe érkezett, újfajta biztonságérzetre tett szert, arra, amit 
mindig is igyekeztünk megadni polgárainknak: hogy semmiféle hatósági önkény 
nem zavarhatja többé az életét, ugyanolyan biztonságban van most már valóságo - 
san, amilyenben gyermekként hitte magát. 

Kis csend után a Dzsóningar-szími megkérdezte: 

— Kérlek, sáhaddahum, felelnél egy kérdésre? Elkötelezettség nélkül, azaz bár- 
mit felelsz most, senki sem kérheti számon később, hogy azzal megegyezően cse- 
lekszel-e. Szándékodban áll még visszatérni Szindoriára? 

— Igen. . . — Hait megköszörülte a torkát. — Látogatóba igen, de véglegesen nem. 

— Köszönöm, sáhaddahum. 

Több csillagtársuk nem kívánt szólni. Ninda segített lebonyolítani a szavazást. 

— Haurganit. Szóvahut. Rotong. Sáttir. Sáttir. Hilgalut. Dzségar. Indzsilup. Két 
szavazat a sáttir törzscsaládra. 

— Javaslom a dzsilanut törzset — szólalt meg az Áharaun-szandzsé. 

Szavaztak és elfogadták. Haitot felvették a sáttir-dzsilanut törzsbe, Óruhongi 
négyet ütött a baungán, s az Őrző már jött is, de a szertartás sem gátolta meg ab- 
ban, hogy köszöntse Nindát mint Kis Őrzőt. Hait némileg elfogódottan kelt fel, és 
bedobta a sapkáját a tűzbe. 

Ílarginup, a sáttir-dzsilanut törzs haundihúmatja átadta Hait haundáját. 

— Te nem gratulálhatsz neki — súgta oda Ninda Ámmaítnak, mialatt a jelenlevők 
Haitot ölelgették. — Csak ha már te is megkaptad a haundádat. Előbb szerencsét- 
lenséget hozna. 

A férfi rámosolygott; most, hogy ő a kis széken ült, egyforma magasak voltak. 

— Honnan tudod ezt a rengeteg apróságot? 

Ninda visszamosolygott rá. 

— Ez a dolgom. 

nj-16 Ámmaít-sáhaddi 


, Azzal az energiával, amit ostoba emberek arra fordítanak, hogy másokkal g0- 
noszkodjanak, már ki is taníthatnák magukat értelmesnek. " 


Ninda: 
Beszélgetések, 
97. 


— Látja, Vyhaúten úr, fölöslegesen aggódtunk. — A miniszter töltött magának egy 
korty fövefnsi bort. — Íldata átmeneti nehézséget jelentett csupán. Beszélt néhány 
emberrel, akikkel nem jutott semmire, és itt el is akadt a dolog. Ülhet a hajóján és 
nézheti a csillagokat. Bort? 

A miniszterhelyettes megcsóválta a fejét. 

— Köszönöm, ezt a bort inkább kihagynám. 

— No, csak nem tart attól, hogy meg van mérgezve? 

— Dehogy. Csak ez negyvenes. Ott áll a palackon. Rövefnsben abban az évben 
nagyon rossz volt az időjárás, nem kaptak elég napfényt, ez a bor körülbelül a leg- 
vacakabb, amit kapni lehet. Hogyan jutott hozzá? 

— Hát... van egy házvezetőm, az vette. 

— Vegyen föl egy borszakértőt. És nem gondolja, hogy Íldafa egyszerűen kivette 
a szabadságát? 

— Nemrég volt szaba... ja, persze, odakint ez nem számít. Persze, kivehette ép- 
pen. Csak hát teljesen mindegy, hogy mit csinál. Nem talál senkit az ellenzékben, 
aki partner lenne a tervében. Az elnök urat akarja elmozdítani! A Galaxis verje 
meg, ez a bor tényleg pocsék! 

— Hallottam róla. Én is figyelem a tevékenységét. Azt is tudom, hogy feltételül 
szabta az együttműködéshez, csak olyanokkal áll szóba, akik ebben is egyetérte- 
nek vele. 

— No látja, Vyhaúteá úr. Itthon mindenki tisztában van vele, hogy ez hazaárulás. 
A maga exkollégája most már közönséges bűnöző. 

— Nem egészen. 

— Hát mi, ha nem bűnöző? 

— De, bűnöző. Csak nem közönséges. Nagyon is rendkívüli. Vagy ön tud olyan 
bűnözőről, aki deklarálta volna, hogy a teljes államrendet meg akarja dönteni? 

OŐruwá bólogatott. 

— Ebben igaza van. De egyedül nem képes rá, társakat pedig nem talál. Úgy- 
hogy nézegesse csak nyugodtan a csillagokat. 

Ámmaít nyugodtan nézett Ninda két kék csillagszemébe, amik a Sínisuál-karika 
arany irizálásától megvilágítva ragyogtak rá. Meg fognak őrülni érte a fiúk, gon- 


dolta. A külseje is egzotikus a szőkeségével, a halványrózsaszín bőrével, a kék 
szemével — az egyénisége pedig... 

— Család — mondta az Ilhellin-fónird. 

— Gyerekek — felelte Ámmaít. 

— Otthon. 

— Ház. 

— Világűr. 

— Utazás. 

— Törvény. 

— Egyetem. 

— Város. 

— Emberek. 

— Kéz. 

— Kézfogás. 

— Beszéd. 

— Tárgyalás. 

— Nem enged ki — állapította meg Ninda. — A sáhaddif teljes sötétségben fog ta- 
pogatózni. Semmilyen támpontot nem ad. 

— Ez legyen az ő problémájuk — felelte LYY. — Nekünk még jól is jön, mert lehe- 
tőséget ad arra, hogy tanulmányozzuk az eljárásukat ilyen esetekben. 

— De valamelyik törzsbe csak be kell sorolniuk! 

— Biztos lehetsz benne, hogy meg fogják tenni. A sáhaddif tagjai értik a dolgu- 
kat. Akárkit nem kérnek fel erre a feladatra. 

— Szindoria. 

— Gyerekkor. 

— Étel. 

— Jóllakni. 

— Tanulni. 

— Ninda. 

Ninda rezzenéstelen arccal nézett szembe vele az aranykörön át. A hinahaóran 
válaszai között nagyon ritkán szerepelnek személynevek, bár persze semmi sem 
tiltja őket — nincs rossz válasz, nem lehet hibázni —, s ha mégis előfordul egy, az 
általában a család, gyerek, szülő szavakra válasz. 

— Ez áttörés — mondta Szinensi. 

— Igen — felelte LyY. 

— Sáhaddif. 

— Testvériség. 

— Szúnahaum. 

— Sínisuál. 

— Köszönjük, sáhaddahum — mondta az Érahaung-szandzsé. — Most második 
feladatod következik. 


Ámmaít választásai a haukihaóran képeiből már árulkodóbbak voltak a lelki al- 
katát illetően, hiszen itt nem tehette meg, hogy semleges, semmitmondó képeket 
választ, azokból kellett választania, amiket kapott. 

— Magabiztos személyiségnek fogják értékelni — állapította meg Szinensi. — De 
van egy problémája: elvesztette a hazáját, és még nem találta meg az újat. Szúna- 
haum még nem több neki egy érdekes körutazásnál. 

— Hibátlan értékelés — közölte Lyf —, és az, hogy ilyenre képes vagy, hosszú tá- 
von fontosabb lesz, mint az, hogy Ámmaít jelenleg hogyan érzi magát. Egyébként 
ezen a problémán segíteni fog, ha letelepednek és lesz gyerekük is. 

— Nem fognak letelepedni, amíg én utazgatok — mondta Ninda. 

— A gyerek miatt muszáj lesz. 

— Az még tíz év. Hait nem fog véglegesen letelepedni a szülésig. Hacsak én 
nem teszem. Mi a véleményetek, válasszak állandó lakóhelyet? 

— A namindanig hátralevő pár napra már nincs jelentősége — felelte LYY —, az 
ünnep alatt meg végképp nem. Azért sem, mert még egyikük sem tud róla, hogy 
Hait terhes. 

— De szerintem valamikor a közeljövőben jelentsd be, hogy az ünnep után 
letelepszel — mondta Szinensi. — Ez állandóságot visz az életükbe. Ki is választ- 
hatnád, hogy hol fogsz élni. 

— Hát az egyik föld alatti városban kapok egy gantirlakást. 

— Az csak az ünnep idején van így — felelte Szinensi. — Namindan-dzsúmi után 
pár nappal mindenki elutazik, lesz hely bőven. Vehetsz is egy házat. 

— Minek nekem egy egész ház? 

— Nem tudom, sien, de mire tartogatod azt a rengeteg pénzt a számládon? 

Ninda olyan mentális jelet használt, ami a vállvonás gesztusának felelt meg. 

— Semmire. Teljesen mindegy, mennyi pénz van a számlámon. 

— Hát ha annyira mindegy, akkor nyugodtan kiadhatsz belőle egy helyes kis 
házra valahol a Hemmi-róguni egyik városában. És ott fogsz élni mindörökkön 
örökké, ami azt jelenti, hogy állandóan mászkálsz majd a Felhőben, és sosem al- 
szol ott. 

Nevettek, de ebből semmit sem látott bárki, aki éppen akkor rájuk nézett. 

— Szinensi ötlete jó — mondta LYf. — Haitnak és Ámmaítnak te jelenleg amolyan 
gyerekpótlék vagy, és melletted akarnak lenni azért is, mert tisztában vannak vele, 
hogy különleges vagy. Hogy mitől és miként, azt nem tudják, de ezen a ponton ez 
nem is fontos. Amíg te mindennap máshol alszol, ők is így fognak élni, de ők ezt 
az életmódot nem szeretik. Mégis trauma lesz számukra, hogy a gyerek miatt le 
kell telepedniük és így elszakadniuk tőled. 

— Rendben — bólintott Ninda. — Közlöm velük, hogy le fogok telepedni namind - 
an-dzsúmi után. 

— Mikor? 

— Most. Mármint amikor vége a szertartásnak. Ha a sáhaddif értékelése az lesz, 
amit kikövetkeztettél, sien, akkor nekem kitűnő alapot is teremtenek erre. 


— Ez is hibátlan értékelés — mondta LYY. 

Természetesen Szinensinek igaza lett — de mégis másképpen zajlott le a dolog. 
Az Áharaun-szandzsé így fogalmazta meg: 

— Csillagtársaim, a sáhaddifnak az a feladata, hogy a sáhaddahum alapvető lelki 
beállítottságát értékelje, nem pedig pillanatnyi lelkiállapotát, ami esetleg csak rö- 
vid ideje áll fenn és hasonlóan rövid idő alatt meg is változhat. Mégis meg kell je- 
gyeznem, hogy egyfelől valódi célunk elérésében némileg hátráltat minket az a 
zárkózottság, amit a sáhaddahum reakcióiban észlelünk — bár persze tudjuk kezel- 
ni és el tudjuk látni feladatunkat —, másfelől a sáhaddahum jelenlegi lelkiállapotát 
aggasztónak találom. Egy frusztrált embert látok a sáhaddahum reakcióiban, aki 
régi világát elveszítette, újat viszont nem talált: nem érzi jól magát Szúnahaumon. 
Kérlek, csillagtársaim, juttassátok kifejezésre meglátásaitokat. 

— Egyetértek csillagtársammal — bólogatott az Iltellilun-szími. — Olyannyira, 
hogy felmerült bennem a gondolat, nem lenne-e boldogabb a sáhaddahum, ha 
visszatérne Szindoriára. E pillanatban hagyjuk figyelmen kívül az ottani jogi és 
politikai helyzetét, amiről nekem nincsenek ismereteim. Csak az elvesztett, ked - 
ves emberek és helyek iránti vágyódása szemszögéből tekintem a problémát. 

— Magam is így látom, csillagtársam — mondta a Nikerdan-ingszá. 

Ámmaít megköszörülte a torkát. 

— Elnézést. . . nagy illetlenség lenne, ha én is szólnék? 

— Dehogy, sáhaddahum -— ingatta fejét az Érahaung-szandzsé. — Senki nem kor- 
látoz a szólásban. Figyelmesen hallgatunk. 

— Valóban idegen nekem ez a világ. De felnőtt vagyok, aki vállalja döntéseit. Itt 
szeretnék maradni végleg. Ha megengeditek. 

— Ez a megjegyzés természetesen szónoki túlzás volt — mondta kedvesen a 
Nikerdan-ingszá. — A Testvériség állampolgára vagy. 

Ninda felemelte jobb kezét. 

— Én megpróbálok enyhíteni a sáhaddahum problémáján. 

— Figyelmesen hallgatunk, sáhaddihatun — felelte az Érahaung-szandzsé. 

Ninda felemelte a bal kezét is, s mindkettőt a Sínisuál-kör fölé nyújtotta. 

— Szíhannin-ilfarg sáhaddihatun-algíman Éfandiúhp Ríraning séman-sáhaddahu- 
múnihp. Ez áll a Sáhaddif-hpalgrígíiben. A sáhaddihatun a sáhaddahum társa és 
kísérője a Csillagok Ösvényén. Bejelentem, hogy namindan-dzsúmikor veszek 
egy házat Jasszani ímb-Szinolgu sún-Lengu városában. 

,, Ne élj vissza másvalaki szeretetével. " 


Ninda: 
A fény lúmái, 
21: 


Miután Ámmaít számára kiválasztották a rotong-silaúri törzset, előlépett a haun- 
dihúmat és átadta a haundáját. Még tartottak a gratulációk, amikor az Érahaung- 
szandzsé odalépett Nindához. 

— Van egy kérdésem, sáhaddihatun. 

— Parancsolj velem, Érahaung-szandzsé. 

Rajta volt a fekete fahuddan a hátrahajtott csuklyával, mellén a haunda és a sár- 
ga szianerg. Az Érahaung-szandzsé is viselte a fahuddant és a csillagsüveget. 
Csak címükön szólíthatták egymást. 

— Mi indított arra, hogy megtedd ezt a bejelentést? 

— A sáhaddihatunja vagyok. 

— Tudod, hogy értettem. Miért gondolod, hogy ez segít a problémáján? 

— Mindkét sáhaddahum ugyanazzal a gonddal küzd, csak más mértékben. Ne- 
kem persze nem beszélnek róla, de jól ismerem őket. Nem találják a helyüket az 
Abroncsvilágon, mert én sem találom, illetve nekem nem jelent problémát, hogy 
kóborolok a Sínisuál alatt. Nekik igen, ők azt szokták meg, hogy egyhelyben él- 
nek, s most, hogy idegenbe kerültek, ez még fontosabb lenne. Csakhogy a köze- 
lemben akarnak maradni, szeretetből és érdeklődésből. Kú szathirin nimmá khani. 

— Ne élj vissza másvalaki szeretetével — bólintott az Érahaung-szandzsé. — Gon- 
dolom, ezt is ebben a pillanatban írtad. 

— Igen, Érahaung-szandzsé. 

— Köszönöm segítő őszinteségedet, Ninda Szilkurin-ifang-rerri. 

Ninda a homlokára tette a kezét. 

— Öröm és megtiszteltetés, hogy segítségedre lehetek világképed kiteljesítésé- 
ben, tanítónk, Érahaung-szandzsé. 

Angrolími mosolyogva viszonozta a kézmozdulatot. 

A sátor körül az emberek már letelepedtek a fűbe, asztalkákat hoztak ki, egyket- 
tőre olyan lett a sziget, mint egy tűz nélküli janníhaum. Aztán az automaták el- 
bontották a sátrat — ami alatt még őgyelgett néhány ember, mert a Tűz Őrzőjét 
nem illik magára hagyni —, és igazán janníhaum lett a sziget megint. 

— Most hogyan szólítsalak? — nézett föl Ámmaít mosolyogva, amikor Ninda 
megállt mellettük. Már átöltöztek mindnyájan, Ninda a fehér köntösét vette föl, a 
haundát is az öltözősátorban hagyta. Az automaták gondoskodnak róla, haunda 
még nem veszett el a Testvériség történetében. 


— Most már visszakaptuk a nevünket — huppant le melléjük a fűbe. — Vagyis... 
eddig is megvolt, csak nem volt szabad azon szólítani. A Csillagoknak, a Tűz Őr- 
zőjének, a sinnarszésinek, a dzsuórnak... efféléknek nincsen nevük, amíg a fel- 
adatukat végzik. 

— Gondolom, erre is tudsz egy idézetet. 

— Fölösleges kérdés volt — állt meg mellettük Ángsauri —, Ninda mindenre tud 
idézetet. Hamar mondd el, sien, Jargahi éppen elhozatja a hangszerét. 

— Hát jó. A Szúnahaum-szilgiben áll: , A Tűz Őrzője nem személy, hanem jel- 
kép. Az örök tűz, a janníhaum, a törzsszövetség jelképe. Bárhonnan tér haza egy 
szúni, bármelyik világunkra vagy hajónkra, megtalálja a janníhaum tüzét és mel- 
lette az Őrzőt, aki soha nem hagyja magára a tüzet, ahogy a tűz sem hagyja soha 
magára Szúnahaumot." 

— Hát ezt én is ismerem — felelte Ángsauri. 

— Persze hogy ismered, sien. 

Ámmaít kivárta, hogy a beszélgetés eme részének láthatóan vége legyen, csak 
aztán hozta szóba, amit tudni szeretett volna. 

— Hallgass ide. Mi volt ez a bejelentés a sáhaddif előtt? 

— Hiszen hallottad — nézett rá Ninda nyugodtan. 

— Hallottam. Hogy értetted, hogy az én problémámon akarsz segíteni? 

Ninda elnézett a férfi mellett, a folyópartra, ahol néhány zenész éppen kirakodta 
kellékeit. Aztán Haitra pillantott, aki szintén érdeklődve várta a választ. 

— Ti jelenleg két dolgot szeretnétek egyszerre. Mellettem lenni, és állandóságot 
érezni az életetekben. Letelepedni valahol, berendezni az új otthonotokat. De én 
mindennap máshová utazom, így a kettő egyszerre nem lehetséges. Ezért most 
majd le fogok telepedni, hogy ti is megtehessétek anélkül, hogy elszakadnátok tő - 
lem. 

— De hát te szeretsz utazgatni — mondta Hait. 

— Szeretek. Most egy ideig nem fogom csinálni... vagyis de, csak esténként ha - 
zamegyek Jasszaniba. 

— Miért éppen oda? 

— Megtetszett. A hegyek örök napfényben fürdő félköre, ami mintha az ölében 
tartaná a Lengu-medencét. Több ezer fa van a városban és körülötte, én pedig sze- 
retem a fákat. És az egész város helyes a kis tarka házaival. 

Szúnahaum városainak háromnegyedében tarkák a házak, gondolta Ámmaít, de 
hát végül is mindegy. Ha ez a gyerek a fejébe vesz valamit, úgyse lehet lebeszélni 
róla, és hát nem is akarja. Tényleg jó lenne letelepedni valahol. Ha Jasszaniban, 
akkor ott. 

— Gondolom, nincs akadálya, hogy ti is vegyetek ott egy házat. 

— Hát nem nagyon ismerem az itteni ingatlanárakat, de bizonyára megfizethe - 
tők. De mi van, ha nincs Jasszaniban két eladó ház? 

Ninda elmosolyodott. 


— Valószínűleg egy sincs. Miért lenne pont most? Ezen a világon az emberek 
ritkán vesznek olyan házat, amiben már lakott valaki. Előfordul persze. Ha valaki 
el akarja adni a házát, hamar talál vevőt. De általában olyan házat vesznek, amit 
akkor fognak felépíteni. 

— Akkor kell egy-egy telek is. 

— Kell hát. De az van bőven, a város csak a völgy felét tölti ki. 

Ámmaít elővette a suagját és megkereste Jasszanit a térképen. Ők Haittal nem is 
jártak ott. A Szinolgu-hegységben találta meg, Jargunnurtól pár száz szirszire dzs - 
isszára, a Szesszi és a Dzsáhani között. Rögtön feltűnt neki a teknővölgyet kör- 
nyező hegyvonulat alakja, olyan volt, mint egy tojás keskenyebbik vége. Úgy hív- 
ták, Dzsimbandon, a két végét lezáró hegy után: az elgi oldalon magasodott a 
Dzsimbá, az inku oldalon az Andon, s a kettő közötti gerincen bukott alá a Lengu, 
hogy aztán a hegyoldalon leereszkedve áthaladjon a Harrahun-dombságon. A tek- 
nővölgyet a másik végén, a sénin oldalon a Laulu tömbje zárta. Mindhárom ma- 
gaslat meghaladta a hatezer rígint, igazi nagy hegyek voltak, a Szesszinek jókora 
kanyart kellett tennie, hogy megkerülje a Dzsimbá talapzatát. 

Ámmaítnak is feltűnt, hogy a völgy szája egyenesen dzsisszának néz, így a 
völgy telibe kapja a napfényt. De észrevett még valamit, mert a térkép a megvilá- 
gítási szinteket is jelölte. Egy kék foltot az Andon sénin lábánál. Ránagyított és 
megtudta, hogy a hegy tömbje ott teljes árnyékot vet a völgynek egy húszhirgonos 
területére, amit Hikenszinek hívnak, és ott sokkal hűvösebb van. Hideg nincsen, 
mert a hegyvonulat szemközti oldaláról visszaverődik a fény. De persze ez is egy 
sötétfolt, ahogy Szúnahaumon hívják azokat a területeket, amik egymilliárd éve 
nem látták a napfényt. Vele szemben, Dzsimbá-Erganszi enyhe ívben dzsisszának 
forduló hegyvonulatán viszont nem volt egy tenyérnyi hely, amit ne világított vol- 
na meg a nap. Egymilliárd éve szünet nélkül. 

A város a Lengu folyásának mindkét oldalára épült. A két kiöblösödés, a Felső- 
és az Alsó-tó között, az inku oldalon volt a történelmi városmag, kacskaringós, 
keskeny utcákkal, amiket soha nem szántak földjáró járművek közlekedésére, hi- 
szen ilyenek Szúnahaumon alig vannak. A környező területeken elszórt házacs- 
kák, mindegyik a saját kertje közepén. Dzsisszá oldalukon kis asztalka padokkal a 
szabad ég alatt, sénin oldalukon egy másik, ha hűvösségre támadna kedvük. Kint 
lehet hagyni mindent. Se tolvajok, se viharok, se eső. 

A térkép természetesen talajszintről vagy annál valamivel magasabbról is meg 
tudta mutatni Szúnahaum bármely pontját, és Ámmaíték megnézték onnan is. A 
tompított napfényben fürdő, színes házacskák úgy hatottak, mint egy játékváros 
Kwlin-kockákból, amikkel mindketten játszottak gyerekkorukban. 

— Nekem tetszik — mondta Hait. — Vegyünk itt egy házat. De akkorát, hogy majd 
a gyerekeinknek is elég nagy legyen. 

Ninda nem szólt semmit. Ő már pontosan tudta, hogy a gyerek nem a jövő, 
hanem a jelen. Illetve... már kezdte azt is érzékelni, hogy az a gyerek — kettő. 


245. 


,, Már a harmadik cikkben írják, hogy én békeszerető vagyok és elutasítok minden 
fegyvert. Igen, békeszerető vagyok. Ki nem az? De esszidzsinna vagyok, a tanfo- 
lyamon nyolcvan százalék volt a céllövőteljesítményem. " 


i Ninda: 
Eletem egy falevélen, 
57. sómir 


Szúnahaum 
Szágain-Szissunut 
43619. senut dzsorehan 
namindan-harvakin 
310 


Itt töltötték az éjszakát a vendégházban, késő estig tartott a koncert, már nem 
mentek máshová. A janníhaumban reggeliztek, mint általában, és Jasszaniról be- 
szélgettek. 

— Nagyon egyszerű — mondta Szinensi, és az asztalra fektette a suagját, amiből 
nyomban elkezdtek felfelé szállni a hajónevek, de látványosan kevesebb, mint ko- 
rábban. — Namindan idején képtelenség szabad lakást találni pont ott, ahol az em- 
ber akar, az idrihák némelyike közel száz százalékig megtelik. De ha házat akar- 
tok építeni, az egész más. Ki akarna házat építeni pont ott, ahol ti? Még ha épül is 
egypár új ház Jasszaniban, mert a hazatérő családok között lehetnek, akik ott 
akarnak letelepedni, akkor is van hely bőven. Fölösleges megvárni a dzsúmit. Az 
ünnep alatt nem sokat lesztek otthon, de a ház attól még állhat. 

— A kislánynak igaza van — állt meg az asztaluknál Sorgauti, egy kopaszodó, kö- 
zépkorú férfi, akit akkor láttak először, de ez persze senkit sem Zavart. — 
Segítsek? 

— Jó lenne — mondta Hait. Már túltette magát azon, hogy a szindor szokások 
megkövetelte hosszas ismerkedés itt teljesen elmarad. 

Sorgauti helyet foglalt, vett egy szendvicset és elővette a suagját. 

— Legjobb lesz, ha hozatok egy nagyképernyős készüléket — s már meg is tette 
azt a pár ujjmozdulatot, amivel a Testvériségben bármit el lehetett intézni. — Két 
kérdés van: pontosan hova kéritek a házat, és milyen ház legyen. 

— Két házról van szó — jegyezte meg Ámmaít. — Egy Nindának, egy nekünk. 

— Hát akkor kettő — bólintott Sorgauti, s már oda is libbent két automata, szilár- 
dan tartva egy hatalmas, majdnem egy rígin széles készüléket a levegőben. A férfi 
nem nyúlt hozzá, a saját suagját használta továbbra is, s a képernyőn megjelent 
Jasszani térképe. — Szóval Jasszani? Itt vannak szabad helyek. 


A térképen felhőnyi piros folt jelent meg. 

— A telekárakról mit lehet tudni? — kérdezte Ámmaít. 

— Egy házhely tízezer palan. 

— Egész Jasszaniban? 

— Mindenhol. 

Hait önkéntelenül átszámította. Egymillióért bármelyik szindor városban kapni 
házhelyet — valahol a város szélén, a sivatag homokján. 

— És az építkezés? 

— Egy lakóház a méretétől függően öt- és tízezer között van. 

Haitnak elkerekedett a szeme. 

— Mekkora... házat lehet kapni ötezerért? 

— Kétszobás kis kuckót, fürdőszoba, konyha, semmi más. Hatért már kétszer ak- 
korát kapsz, nyolcért olyat, amiben elfér egy nagy család, tízért pedig amekkorát 
csak akarsz. Az már háromszintes is lehet. Az olcsóbbaknál rá kell fizetni egy ez- 
rest, ha még egy szintet kérsz. 

Hait döbbenten nézett Ámmaítra. 

— Szindorián ennyibe kerül egy telek valami átlagos helyen, és még nincs rajta 
egy darab fal sem. 

Sorgauti nevetett. 

— És ha mégis szeretnél házat rá, mennyivel könnyítenek meg? 

— Legalább ötmillióval, vagyis ötvenezer palannal — mondta Ámmaít —, de 
inkább a duplájával. Legalábbis a Testvériség kivonulása előtt így volt. Azóta fo- 
lyamatosan emelkednek az árak. 

— Majd változtatnak rajta — mondta Ninda közönyösen, és tett egy mozdulatot a 
suagján, amitől kis sárga kör kezdett mozgolódni a térkép egy részén. — Mit szól- 
tok ehhez a környékhez? 

Haugímúű, állt a térképen — Szúnahaungauron nemigen van néhány hirgonnál 
nagyobb földterület, aminek ne lenne külön neve. A városmag és a hegylánc kö- 
zött, a Lengu jobb partján már több ház állt, de voltak még helyek. 

Elfogadták, és lefoglaltak két házhelyet egymás mellett, ötven ríginre a Lengu 
partjától, amit erdősáv szegélyezett ezen a szakaszon. 

— S mekkora házakat szeretnétek? — kérdezte Sorgauti. 

— Hát mi gyerekeket is tervezünk — mondta Hait, megvárva Ninda pillantását, 
amivel átengedte neki az elsőbbséget. — Három-négy szobánál kisebb nem elég. 

— Több — mondta Ámmaít. — Neked kell egy gyakorlószoba, nekem pedig egy 
dolgozószoba. Ilyen árak mellett nem probléma. 

— Mit gyakorolsz? — érdeklődött Sorgautt. 

— Balerina vagyok. 

— Nocsak. A fiam is balettozik. Talán még összefuttok. 

Sorgauti a képernyőre hívott néhány hatszobás háztervet, és ki is választották az 
egyiket. Aztán Nindára nézett. 

— De ha neked külön házad lesz, azt ki fizeti? 


Ninda vállat vont. 

— Kaptam kétszázezret Szindoriáról. Úgyis folyton nyaggatnak, hogy költsek 
belőle. Hát most költök. De nekem elég egy szoba. Mihez kezdjek kettővel? 

— Vannak egyszobás rajzok is — bólintott Sorgauti, és kikeresett néhányat. Ninda 
rámutatott az egyikre, és ezzel készen is voltak. 

— Hát akkor rám már nincsen szükség. — Sorgauti fölkelt és eltette a suagot. — 
Megyek, várnak a gyerekek. 

Ámmaít a párjára nézett. 

— Nos, mi legyen? Megvegyük? 

— Ha Ninda komolyan le akar telepedni. . . 

Ninda szó nélkül rátette az ujjlenyomatát a szerződésre. 

— Azért — kezdte Hait tűnődve — én igazából beköltöznék már az ünnep előtt. 
Akkor ott lenne a holmink, és ha az ünnep alatt hazamegyünk, oda mennénk haza. 
Mert hát azért aludni akkor is kell. 

— Kell — bólintott Ninda. — Mennyi idő alatt épülnek fel? 

— Hát gondolom — Ámmaít reflexszerűen a napra nézett, aztán rájött, mint már 
annyiszor, hogy annak az állásából nem tudja meg az időt —, ha formába öntött 
elemekből építkeznek, akkor ebéd után oda is mehetünk, nagyjából kész lesz min- 
den. A számítógép úgyis értesít. Hova megyünk ma? 

— Ninda meg Szinensi biztosan egy fhangísilgunba — mondta Ángsauri komoly - 
nak álcázott képpel. — Már dzsúmik óta nem voltak ott, nem is értem, hogy bírták. 

— Edzettek és türelmesek vagyunk — nevetett Szinensi. — Eljöhetnél egyszer te 
is, csupa érdekes dologról beszélgetünk. 

— De thabbuanul! 

— Dehogy thabbuanul... 

— Hát én bizony jobb elfoglaltságot is tudok. A szüleim négyszázkor várnak Já- 
hannurban, korcsolyázni megyünk. Gyertek el. Tudtok korcsolyázni? 

— Tudok — bólintott Ámmaít —, bár elég rég nem volt a lábamon. 

— Én balerina vagyok, persze hogy tudok — mondta Hait —, Nindát pedig megta- 
nítjuk. 

Ninda homlokráncolva nézett rájuk. 

— Hogyan? 

— Kapsz korcsolyát a lábadra, kiállsz a jégre és meglökünk. Nem nehéz. 

— Persze — mondta Ángsauri a nevethetnékjével küzdve — ha valakinek százhu- 
szonhét éves korára két seuruja van, attól még hasra esik a jégen. Majd segítünk, 
sien. Olyan, mint a siklókerék. 

— Én siklókerekezni se tudok. 

— No várj csak. — Ángsauri felugrott és elrohant valahová siklókerékért. Ninda 
nagyot sóhajtott. 

— Gyerek vagy — jelentette ki Hait. — Tessék szaladgálni, ugrálni, játszani, mint 
a többi gyerek. Amikor a testedet kifárasztottad, akkor jöhet az agyad, csinálhatod 
a fhangís dolgaidat meg olvashatsz meg amit akarsz. A fengrát is abbahagytad, 


pedig úgy tudom, jó voltál benne. Ezt neked is mondom, Szinensi. Nindán alig 
van valami izom, de te se mozogsz. 

— Dehogy hagytam abba a fengrát — felelte Ninda. — De ünnep előtt vagyunk és 
az Aulang Laip most tért haza tizenegy év távollét után. A csapatom tagjai szét- 
széledtek, végiglátogatják a barátaikat, akik itthon voltak vagy más hajókon. Ezt 
mindig így csinálják, ennek most van itt az ideje, nem az ünnep alatt vagy után. 

— De te nem utazol el az ünnep után, tehát nem maradhatsz a Sómittirben — vi- 
tatta Ámmaít. — Miért nem lépsz be egy itteni csapatba? 

Ninda nevetett. 

— De hát most mondtam. Akik eddig itt éltek, azok a hajókról hazatértek 
látogatásait fogadják. Bármit akarsz csinálni Szúnahaumon az ötujjas napokon: 
nem érdemes. Majd az ünnep után. 


246. 


nj-19 Wabarafi 


, Ninda arra tanít: minden ember mögött keressük a történetet és minden történet 
mögött a további embereket. Az ő története sem kivétel. Ez a napló róla szól, mert 
ő a Galaxis élő lelkiismerete, de minden mögött, amit tett, ott van a másik kettő, 
és ott vagyunk mi többiek is." 


Sileni: 
Naplóm Nindával, 
bevezető, 2. 
Syyndoreia 
Kafndim 


57. Iyaik§ 27. 
a lila órája 


Vyhaúteú miniszterhelyettes fáradt sóhajjal kapcsolta be a hívót. Sajnos csillagkö- 
zi hiperfon, egy másik időszámításból, ott bizonyára nappal van. És neki 
fontosabb, hogy beszéljenek, mint a hívónak. 

— Üdvözlöm, Víhauten úr — jelentkezett be a másik, egy kopaszodó, köpcös 
férfi, aki a syyndorok számára szinte kiejthetetlen Wabaraf névre hallgatott, és 
egy távoli világ szülötte volt, amit ők Nifunak, a syyndorok Níűnak hívtak. Szúni 
nyelven beszélt, bár semmi köze sem volt a Testvériséghez, de ez volt az egyik 
nyelv, amit mindketten értettek. — Gondolom, rosszkor zavarom. 

— Üdvözlöm, Wabaraf úr. — Vyhaúteú gondosan ügyelt, hogy helyesen ejtse ki 
beszélgetőpartnere nevét, bár az abban levő négy mássalhangzóból csak egy, az r 
volt meg az ő anyanyelvében, és a szókezdő hang, a v és az u határán levő félmás- 
salhangzó a szúniból is hiányzott. Egyáltalán nem akadt fenn azon, hogy a másik 


még csak kísérletet sem tesz, hogy az ő nevét helyesen ejtse ki; a syyndoj zenei 
hangsúlyok erősen próbára teszik a külföldiek nyelvét. — Természetesen örömmel 
veszem a hívását. Parancsoljon velem. Miben állhatok a rendelkezésére? 

A syyndotr normák szerint ez még a beszélgetést megkezdő köszönésnek is ke- 
vés volt, de Vyhaúten tudta, hogy Wabaraf világának illemszabályai szerint máris 
túl sokat udvariaskodtak. 

— Hát kérem -— tért a nifui nyomban a tárgyra —, nem megy éppen valami kön- 
nyen a dolog. Pillanatnyilag, hogy nyílt és egyértelmű legyek, képtelen vagyok 
megmondani, hogy a cégem milyen feltételekkel vállal önöknek élelmiszer- és 
gyógyszerszállításokat; az igazgató tanács eléggé megosztott ebben a kérdésben. 
Pár napba még beletelhet, hogy valami eredményre jussunk. Csak a türelmét kér- 
hetem. 

— Megértem, Wabaraf úr. 

— Hanem igazából nem is ezért hívom, tudja. Amikor a jó múltkorában beszél - 
gettünk, akkor ön mondott valamit, amivel gondolkodóba ejtett. 

Vyhaúteú meglepetést színlelt, bár jól tudta, mire gondol az üzletember, a Hare 
Rak Csillagközi Szállítmányozási Társaság igazgató tanácsának tagja. Wabaraf 
dörzsölt profi, de éppen ezért bizonyos dolgokban befolyásolható. 

— Tudja, említette kétségeit arról, hogy a Testvériség Kerk világain szervizelteti 
a hajóit. 

-Ó, igen, persze. 

— Hát engem érdekelni kezdett a dolog, mert hát végül is pénzből él az ember, 
és egy ilyen információ megfelelő kézben komoly értéket képviselhet. Úgyhogy 
összeszedtem, amit csak lehet. Tudja, nem valami sok. 

— Gondolom. 

— A kerkiek legalább annyira titkolóznak, mint a Testvériség. Képzelje, az egész 
Galaxisban nem lehet kideríteni, hogy hány lakott világ van Kerk Államban. 

Vyhaúteú most valóban meglepődött. 

— De hiszen ezt mindenki tudja: háromszáz. 

— Dehogy tudja. Csak azt hiszi, hogy tudja. Először is a háromszáz az lehet két- 
százkilencven vagy háromszázhat, teszem azt. Nem mindegy. Másodszor egyetlen 
galaxistérképen sincs rajta mind. Egészen pontosan huszonöt világ van rajta, 
azok, amiken leszállhatnak a nem kerki hajók. A többit elnyeli az űr. Tudjuk, 
hogy léteznek, hiszen a csillagok messziről is láthatók, Annokerk mögött például 
a Nyolc Nővér nevű csillagcsoport, amiről a kerkiek udvariasan csak annyit 
mondanak, hogy a felkeresésük külföldiek számára , nem ajánlatos". Vannak 
Belső-Kerk csillagai, legalább nyolcvan, amiket tilos megközelíteni. És így 
tovább, ezzel nem untatom. Megkérdeztem egy nyugalmazott kapitány barátomat, 
hogy véleménye szerint egy kerki világon hány olyan hajót tudnak egyszerre 
szervizelni, mint amilyenek a szúni kereskedőhajók. Azt mondta, Kerk fejlettségi 
fokán több ezret is. Hát én elkezdtem spekulálni. Az biztos, hogy a 
Testvériségnek több tízezer hajója van, de hogy mennyi, azt nem tudja senki. 


Lehet, hogy több százezer. És az is lehet, hogy Kerknek sokkal több világa — vagy 
éppen űrbeli szervizállomása — van, mint ahogy azt mi hisszük. Mi van, ha a 
kerkiek egyesegyedül a szúnikat beengedik azokra a világokra is, ahová senki 
mást? 

— Nos, mi van akkor? — mosolyodott el Vyhaúten. 

— Az, hogy soha nem fogjuk megtudni, Víhauten úr. A kerkiek biztonsági elő- 
írásai mintaszerűek. Hanem én rájöttem valamire. A szúnik nem is Kerkre men- 
nek! 

— Hanem hová? — vonta föl a szemöldökét Vyhaüten. 

— Azt nem tudom. De körbehiperfonáltam egy-két helyet. A hajóik a fél spirál- 
karon szétszórva voltak, mielőtt ez a szervizidőszak megkezdődött. Többségük 
óriási távolságra Kerktől. Némelyiknek az utolsó állomása a Rakkonen-vidékre 
vagy éppen a Szemszienbe esik. 

— De kedves Wabaraf úr. — Vyhaúteú gyakorlottan leplezte elkedvetlenedését. — 
Azok a hajók néhány nap alatt odaérhettek bárhová. Akár éppen Kerkre is. Az űr 
hatalmas, és könnyedén átsétálhatnak a naprendszerek szélén úgy, hogy nem ve- 
szik őket észre. 

— No igen. De ha még akkora távolságot kell megtenniük a szervizelőhelyükig, 
akkor azt miért az ürben sompolyogva teszik meg? Miért nem szállnak le és üzle- 
telnek? Hiszen ebből élnek. 

— Például hogy mi ne tudjuk, hogy hová járnak. Egyébként az egész spirálkaron 
Kerk az egyetlen hely, ahol megvan a kellő műszaki felkészültség ilyen tömegű 
hajó egyidejű szervizelésére. 

Wabaraf eltöprengett egy pillanatig. 

— És ha nem is erre a spirálkarra járnak? 

— Az is lehetséges — tárta szét a kezét Vyhaüten. — A spirálkarok között több 
ezer átjáró van, és elég szélesek... vagyis hát a puszta űrnek nincsenek határai, 
szóval a két szembenéző spirálkar egy-egy aránylag közeli világa között szoktak 
átjárni a hajók, ezt meg tudják tenni úgy is, hogy nem találkoznak senkivel. De 
más spirálkarokról nekem, őszintén szólva, semmilyen ismeretem nincs. 

— Értem — biccentett az üzletember. — Hát akkor végül is továbbra is sötétben ta- 
pogatózunk. Mit is akartam mondani... szóval a maguk ügyében azért folynak ám 
az egyeztetések. Holnap összeülünk megint. A fő probléma jelenleg az, hogy 
mennyire biztonságos nekünk ez az üzlet, és miképpen jelenjen ez meg az anyagi - 
akban. 

Vyhaúteú diplomatikusan válaszolt, bár magában a Galaxisba kívánta Wabara- 
fot és a cégét. Persze hogy ez volt a lényeg. Az egész szövegelés Kerkkel meg a 
szúnikkal csak azért volt, hogy az időt húzza. 

— Nálunk az átlagosnál jobb a közbiztonság, Wabaraf úr. Független elemzők is 
megerősíthetik. 

— No igen, hát persze. Én nem is arra gondoltam, hogy kizsebelnék-e az embe- 
reinket, ha sétálni indulnak önöknél, kedves Víhauten úr. — A nifui nyájas moso- 


lyából a miniszterhelyettes már tudta, hogy baj van. — Csak tudja, a Hare Rak ed- 
dig nem üzletelt önökkel, ugye. Ha most egyszer csak elkezdünk önöknek szállí- 
tani, éppen a jelenlegi... hogy is mondjam, igen kiélezett csillagközi politikai 
helyzetben, hát annak kétféle kicsengése is lehet. Mi azt szeretnénk, ha úgy lehet- 
ne beállítani, hogy mi emberbarát küldetésben járva segítségére sietünk az önök 
népének, amely most már, a Testvériség lépése folytán, még jobban nélkülöz, 
ugye. De ha nem ügyelünk a dolog tálalására, akkor megeshet, hogy olyanformán 
jön ki a sajtóban, hogy a jó hírére egyébként igen kényes Hare Rak az önök kor- 
mányával bonyolít le üzleteket, amelynek politikájáról a csillagközi közvéle- 
ménynek ugyebár az a véleménye, hogy egy glorszt. Már elnézést a szóért. 


24T. 


nj-20 edzésterv 


,, Ha azt akarta volna valaha, hogy örökbe fogadják, ők boldogan megtették volna 
— és Ő is csak őket választotta volna. De így is olyanok neki, mint a szülei. " 


Hiragi: 
Akik Nindává tették, 
Hait Kirísz, 44. 


Szúnahaum 
Dzsimmutin-Jáhannur 
43619. senut dzsorehan 

namindan-harvakin 
805 


Hait fáradtan, de elégedetten kortyolgatta a jogratos teáját. Ninda végre olyasmi - 
ket is csinál, amiket más korabeli gyerekek, megtanult siklókerekezni, korcso- 
lyázni, még jéglabdázni is. Fendria jól döntött, amiért ezt eleinte nem erőltette, a 
kislány most is nádszálvékony, de legalább már nem csontsovány. Egy kicsit fel 
kellett előbb hizlalni, másként elájult volna a fizikai megerőltetéstől. De most már 
legfőbb ideje volt, hogy elkezdjen rendesen mozogni. 

Összeállít neki egy edzéstervet. Hátha elfogadja. A mylnít, illetve ahogy itt hív- 
ják, sádunnun lesz az alapja, a zenét amúgy is szereti, a zenére végzett ritmikus 
torna ellen bizonyára nem lesz kifogása. És mindenféle olyan játékra is szüksége 
van, amit mozogva végezhet. A fengrá édeskevés mozgással jár. De mivel azt sze - 
reti, meg lehet vele kedveltetni az olyan labdajátékokat, mint az ugrólabda, tánc - 
labda, légilabda... végül is a jéglabda is tetszett neki. Ő pedig az ünnep után foly- 
tatja tanulmányait Hangilaoranon, a balett Nindát is érdekelheti, meg is próbálhat- 
ja éppen. Lehet, hogy ahhoz már túl nagy, hogy igazából elkezdjen balettozni — 
bár a Herrukut-módszerrel jó balett-táncosokat képeznek olyanokból is, akik nála 


jóval idősebb korukban kezdik —, de nem ez számít, hanem hogy csinálja. Jelenleg 
csak üldögél és meséli a történeteit meg a bölcs mondásait, ami persze nagyszerű 
dolog, ő, Hait személy szerint olyan büszke, mint a Vír$$uün-hegy, hogy egy 
ilyen rendkívüli gyereket ismer, sőt afféle nemhivatalos pótgyerekének tekinthet, 
és lélegzet-visszafojtva várja, hogy miféle nagy gondolkodó lesz belőle. De az 
egészségére akkor is gondolni kell. 

Ninda ezalatt ílp szendvicset evett az asztal másik oldalán, és a felnőttek élénk 
eszmecseréjét hallgatta. Hait nem vett részt a beszélgetésben, inkább a gyereket 
figyelte. Mintha még az étvágya is jobb lenne, bár nehéz megmondani, mert min - 
dig jó volt az étvágya. Eddigi élete kilenctizedében éhezett, nem csoda, hogy úgy 
eszik, mint a mytur. Ekkora szendvicsekből tizenöt-húsz darabot eszik meg egy 
alkalommal, most a tizenhetediknél tart — Hait számolta —, és nem látszik rajta, 
hogy kezdene jóllakni. Egyszerűbb lenne számolni, ha a szúni szendvicsek nem 
lennének még a szindor szendvicseknél is kisebbek. És amikor bejöttek a jégpá- 
lyáról, azt mondta, hogy éhes. Ezt nem mondja gyakran. Illetve szinte soha nem 
mondja. 

— Kaista — szólalt meg ekkor Ninda fölnézve. Hait követte a tekintetét. A szom- 
széd asztal mellett állt a nő, s most feléjük fordult. 

— Ninda — felelte. — No, megnézted azt a videót? 

— Hogyne. 

— Jól van. Ünnep után elkezdhetünk tanulni, ha akarod. 

— Rendben. 

— Megnézte? — mosolyodott el Hait. — Szerintem kívülről meg is tanulta. 

— Suorisyt — vágta rá Ninda. — Muina Kaista Savyrinkesiunas uis §y einaliris 
sauninainas. Veina liema antron kynon airinis. 

A tanárnő közelebb lépett. 

— Hé, azt nem mondtam, hogy meg is kell tanulni. Ez csak egy kis köszöntő, 
kedvcsinálónak. 

— Ainke lyrainaumas kynon sauninas uis mystron Syndraikas — nevetett Ninda. 

— És érted is, amit mondasz? — kérdezte Ángsauri. 

— Persze, a videón a szöveg feliratozva van. De azt nem tudom, hogy melyik szó 
melyik. 

— Nyilván — bólintott Kaista. — Azt hiszem, téged könnyű lesz tanítani. 

— Már alig várom — mosolygott Ninda. 

— Beszélsz már valamilyen idegen nyelvet? 

— Az eredeti anyanyelvem a szindor. Ott megtanultam kleomul és kovandul, és 
a fhangi révén egy kicsit tudok thabbuanul is. 

— Nahát. Volt már szindor anyanyelvű tanítványom. Van egy előnyöd mindenki 
máshoz képest: az i és y hang közötti különbséget neked nem kell tanulni, ugyan- 
az, mint a szindorban. Véletlen egyezés, de kapóra jön. Szinensinek annál többet 
kell majd küzdenie vele. Viszont a hanglejtés meg a szindoroknak nehéz, mert a 
sauninas is elég dallamos, de egészen máshogy. 


— Megbirkózunk vele. 

— Leimi. A saunisiak köszönni szoktak, nekem pedig mennem kell, várnak rám. 
Ha elköszönünk, azt mondjuk: aikévy. Szó szerint azt jelenti, hogy mehetsz. 

— Aikévy — felelte Ninda, és Hait önkéntelenül megismételte. 

— Még mindig nem tudom, miért akarod ezt a nyelvet megtanulni. 

— Miért ne? 

— Ha itt lenne Szinensi, most mondana valami csillagporos mondást. 

— Bármikor visszaérhet — nevetett Ninda —, kivárjuk. Szerintem szép nyelv. 

— Aha, csak amikor eldöntötted, hogy meg akarod tanulni, még nem tudtál róla 
semmit. Engem nem tudsz félrevezetni. 

Ninda sóhajtott és nem felelt. 

— Egyébként az ősi szúnit kihagytad — jegyezte meg Ángsauri. — Azt is érted. 

Ninda bólintott. 

— Szúni, ősi szúni, szindor, kleom, kovand, thabbuan — számolta Ángsauri. — 
Hat nyelven tudsz. Hogy hoztad ezt össze? 

— Hát azért ebből négyet csak úgy nagyjából... 

— Azért Szuttigun a thabbuanokkal elbeszélgettél — mondta Hait. 

— Persze, az étterem főnökével pár mondatot. Kharandival fordítógéppel szok - 
tam beszélgetni, mert ő nem tud szúniul, én pedig nem eleget thabbuanul ahhoz, 
hogy a galaktikus történelemről magyarázhasson nekem. 

— És miket tudtál meg a galaktikus történelemről? — szólalt meg Ámmaít a háta 
mögött, aztán áthajolt fölötte és letett egy tálca süteményt az asztalra. Megkerülte 
az asztalt és leült Hait mellé. 

— Rengeteg mindent. Abból, amit a történészek tudnak. De ők igazából édeske- 
veset tudnak. Kharandi mesélt egy kutatásról, ami megpróbálja visszakövetni a 
Galaxis benépesítését, már százezer évre visszamenőleg megvannak az adatok, 
hogy melyik világot honnan érkezett telepesek népesítették be eredetileg, de gya- 
korlatilag ugyanazokat a népeket találták, amik ma vannak. 

— De hiszen az még szindor években is majdnem ötezer év. 

— A Galaxis történelmében nem sok. Kharandinak meggyőződése, hogy a thab- 
buanok és a szúnik ősei egy népbe tartoztak, és legalább százötvenezer éve váltak 
külön egymástól. Azt mondja, ennek az időnek a fele is elég volna, hogy a nyel- 
vünk mostanra a felismerhetetlenségig különbözzön. 

— És mire alapozza a meggyőződését? 

— Nagyrészt régi legendákra. 

— No, az a te asztalod — nevetett Ángsauri. 

— Vannak olyan régi történetek, amikről csak azt tudjuk, hogy mi az az időszak, 
amikor már nem keletkezhettek. Például a Fhúmbauk, egy thabbuan mesegyűjte- 
mény, Kharandi elküldte, van szúni fordítása. Egyik fő helyszíne Ammufé, amiről 
tudjuk, hogy egy közeli szupernóva-robbanás tette lakhatatlanná, és a csillagászok 
tudják, hogy ez hetvenezer éve volt. Azt nem tudjuk, hogy a Fhúmbauk mennyi - 
vel korábban keletkezett. Lehet, hogy több tízezer évvel régebbi. 


— És el is olvastad már? — érdeklődött Ángsauri. 

— Még csak belenéztem, de tudom, hogy azt akarod, hogy meséljek belőle vala- 
mit. 

— Hát ha olyan jól tudod, akkor akár nyomban hozzá is kezdhetsz. 

— Még nem -— kurjantotta oda Szinensi a jannihaum távolabbi részéről. — Ilgrelli - 
vel hikkunlevest főzünk, mindjárt kész, akkor viszem az adagomat és leülök meg- 
hallgatni. Kinek vihetek? 

— Én nem kérek, köszönöm — felelte Ninda —, annyit ettem, hogy kihízom a bar- 
langot. 

A janníihaum egy többszintes épületkomplexum része volt, ami egy barlangban 
épült a Jáhannur sénin oldalában, közvetlenül a tó jege fölött. 

Hait bólintott. 

— Hízd csak ki. Akkorka vagy, mint egy kirikölyök, és vékonyabb, mint akár- 
hány balerina. Egyél csak, és mostantól tornázz, sportolj. Egészségesnek kell len- 
ned, mert számít rád a Galaxis. 

nj-21 szupernóval 


, A Sunnul halmaz Nimdzsi nevű részében nagy erejű szupernóva-robbanás tör- 
tént. Ovintézkedésre nincsen szükség, a szupernóva messze esik a lakott területek- 
től." 


Ílgaszaumi, 
Galaktikus Hírek, 
43400. sziangdzsan 


Amikor a Hagaku felrobbant, Szitemnek kilencszáznegyvenhétmillió lakosa volt. 
Ebből mindössze tizennyolcmillió élt kupolavárosokban. Ezt a számot ötvenmillió- 
ig lehetett növelni, tovább nem. A Hagaku távolsága negyven hilmi fényév volt, 
vagyis kilencszázmillió embert kellett kitelepítenünk mindössze negyven hilmi év 
alatt. Naponta ötvenezret. 

Az összes galaktikus utasszállító cég elindította a hajóit Szitem felé. Ötezer ha- 
jóval és körülbelül félmillió férőhellyel számoltunk, ami töredéke a szükségesnek, 
ha egyszer még Haszend is húsz nap oda-vissza. Nem volt más választásunk, meg - 
indítottuk a kitelepítést. Közben a Galaxis összes többi részében teherhajók bo- 
nyolították le az utasforgalmat, és a jegyárak az egekbe szöktek. A társaságok a 
csőd szélén tántorogva fuvarozták a menekülteket, de tartották magukat az egyez- 
ményhez, nem kértek pénzt. Haszenden meg az elhelyezésükkel kínlódtak. Tovább- 
vinni nem lehetett őket, hiszen nem volt mivel. Persze aki csak tudott, hajókat épí- 
tett, mint az őrült. 


Húsznaponként félmillió ember. Tizenegy és egynegyed millió évente. Negyven 
év alatt elszállítottunk négyszázötvenmillió embert. Közben csatlakoztak hozzánk 
kishajók, mindenféle szedett-vedett jachtocskák, amik elvittek egy-egy családot 
Haszendre, aztán visszatértek a következőért. Senki nem kért pénzt, hiszen az ti- 
los. A népszaporulat jóformán nullára csökkent, a fiatalok nem vállaltak gyereket, 
de így is négyszázhetvenötmillió ember élt Szitemen, amikor elkezdett növekedni a 
sugárzás. Nyolcvanmillióan a régi kupolavárosokban, a középületekben, az utcá- 
kon, a parkokban, mindenütt. Háromszázkilencvenötmillióan pedig az óvóhelye- 
ken. Akkora óvóhelyeket építettünk, mint egy-egy nagyváros, tízmilliók éltek ben- 
nük, kocsira rakták minden holmijukat és beköltöztek. Fából ácsoltak maguknak 
házikókat, a faanyag értékére már senki sem volt tekintettel, elszállítani képtelen- 
ség, az emberek is csak legszükségesebb javaikat vihették magukkal, itt pedig el- 
pusztul minden. Az üresen visszatérő hajók hoztak Haszendről gépeket, amik egy- 
két nap alatt kivágtak és elszállítottak egy erdőt. De azért maradt jócskán. 

Aztán bejött a szupernóva. Először csak emelkedni kezdett a sugárszint, négy 
ímről hatra, nyolcra, tizenegyre. Húsz nap alatt. Húsznál már nem lehet kint 
mászkálni védőruha nélkül. De senki sem látta a húszas értéket. A huszonegyedik 
napon, amikor tizenhat ím volt a Hagaku felé néző, éppen éjszakai oldalon, akkor 
jött be a szupernóva. 

Mintha egymillió nap tüze robbant volna fel az égbolton. Egy ideig semmi mást 
nem láttunk, csak a fehér eget, amin nem voltak részletek, nem voltak színek vagy 
formák, csak a vakító, mindent magába nyelő fehérség. Fél éjszaka eltartott. Az- 
tán kezdett oszlani, szétbomlani irdatlan fehér foltokra, és még mindig sokkal vi- 
lágosabb volt, mint a legfényesebb nyári napon. A megmaradt erdők, az ültetvé- 
nyek, a haszonállatok, minden, ami eleven volt, akkora sugáradagot kapott, hogy 
napokon belül elpusztult. Körben Szitem egész felszínén, ahogy a bolygó körbe- 
fordult. Egy nap alatt az egész világ megszűnt létezni, kivéve a védőfalak alatt. 

Amikor bejött a szupernóva, kétmillió ímet mértünk, aztán lecsökkent három- 
százezerre. De már ezer is messze meghaladta volna mindazt, amit a lakható vilá- 
gokról el lehet képzelni. Az óvóhelyeket szándékosan úgy építettük, hogy min- 
denfelé legyen belőlük, hogy a behajózást mindig az éjszakai oldalon lehessen vé- 
gezni. Már azt az oldalt hívtuk éjszakainak, ahonnan nem látszott a szupernóva. A 
nap nem számított többé. 

Minden óvóhelyen naponta több hajó is leszállt, az emberek beözönlöttek, és a 
hajó felszállt megint. Tízezer ember meglepő gyorsasággal képes hajóra szállni. 
Még alig csökkent a népesség a szupernóva jövetelekorihoz képest, amikor Szitem 
egész felszíne élettelen pusztasággá vált, amit a porrá égett növények hamyja bo- 
rított — és csakhamar be kellett indítani az oxigéngenerátorokat. Növények nélkül 
nincs oxigén-utánpótlás. A légkör oxigénjének körülbelül az egyharmadát tudtuk 
beszívni, pedig a gépek már a szupernóva jövetele előtt készen álltak. A fele egy- 
szerűen megsemmisült, oxidokat képezett mindenféle anyaggal, a szupernóva jö- 


vetele óta mindenfelé tüzek gyúltak a sugártérben. És húsz százalék megmaradt 
azután is, hogy kiürítettük Szitemet. 

De kiürítettük Szitemet. Egyetlen embert sem hagytunk ott, de még kutyát vagy 
macskát sem. Senki nem halt meg sugárbetegség vagy oxigénhiány miatt, csak 
természetes okokból. Az első és az utolsó mentőhajó között hetvennyolc hilmi év 
telt el. 


Döbbent csend követte az elbeszélést. 

— Föld anyánk, vigyázz ránk — susogta Ángsauri. 

— Ennek hatvanezer éve — mondta Ninda. — Akkoriban rövid időn belül négy 
szupernóva-robbanás történt a lakott vidékek közelében, és az egész Galaxis gaz- 
dasága megrendült. Aztán összeállt egy csomó üzleti csoport, nagyobb államok 
kormányai, és nagy csillagközi szállítócégeket alapítottak. Persze mi még nem 
voltunk közöttük, a szúnik akkoriban még Szúnahaum-sínarraómin éltek. 

— Őrizze emlékét a Galaxis szelleme — mondta halkan Ángsauri. 

— Séhandunnin-ríru ilg Dzsíran Hpauhíníszi — mosolygott rá Ninda. 

— Ezt nem értem. Én nem tudok ennyit ősi szúniul. 

— Így hívják a Galaxis szellemét. Az egyiket. A Galaxisnak öt szelleme van. A 
másik négy Ánarrihpalgil-fénin dzseun heng-Rgílarrit, Áninnúrahp-hpailg Ímin- 
dzsómip Sziellit, Érahúni-engsá hpailg dzsirn-Hpílaut és Jakkulírarringé-rgónun 
lbaillan Hpáními. Mind az ötük erejére szükség van, hogy forgassák a Galaxist, 
ami nemcsak nehéz munka, de nagy figyelmet is igényel, hiszen minden csillag a 
maga pályáján, a maga sebességével kering. 

— És Szemnoru? 

— Őróla nem tudunk semmit azóta, hogy Sziane megteremtése után elment a 
világmindenség végtelen útjain. A handika tudósok szerint bejárja a világminden- 
séget, és egy nap talán visszatér. 

— Simnunná — mondta Szinensi. 

— Turistáskodik — dünnyögte Ámmaít. 

— Turistáskodik — hagyta jóvá Ninda. — Nincs a Galaxisban. De hogy akkor hol 
van, azt nem tudom. 

— Sien, a világegyetem nem a mi Galaxisunkból áll. Több százmilliárd galaxis 
van még a miénken kívül. Ha azokat Szemnoru mind végigjárja, egyhamar nem 
látjuk viszont. 

— Jé... ezt nem tudtam. 

— Szemnorunak miért van ilyen rövid neve? — kérdezte Hait. 

— Ahangalauran, ha ugyan létezett, csak rövid nevet adott a szellemeknek. A 
hosszú nevek a későbbi handika irodalomból valók. Sászillihun-niek dzsild Szem- 
noru áná-Úszenin. De persze a hosszú neveket csak szertartásokon használják. 

— Hát ehhez te értesz — nevetett Ámmaít. 

— Valamelyest... de hangin-fiengéni még mindig nem vagyok. Viszont arra jöt- 
tem rá, hogy sok régi történet összefügg a csillagászattal, én meg nem tudok róla 


semmit. Kicsit tanulmányozni fogom. Például valójában fogalmam sincs, mi az a 
szupernóva. 

— Ezt meg tudom neked mondani. Amikor egy csillag felrobban. 

— Egy egész csillag? 

— Igen. Talán nem tévedek nagyot az időszámítások eltérése miatt, de akkortájt, 
amikor ti születtetek, történt egy óriási robbanás. Szindoria égboltjának az egyik 
fele egészen sötét, mert kifelé néz a spirálkarból, és a szupernóva a másik spirál- 
karban volt. Így egyedülálló látványt nyújtott a sötét égen. Egy elképesztően fé- 
nyes csillagot láttunk. Olvasni lehetett a fényénél. Szerencsére messze volt a la- 
kott világoktól, kitelepítésre sehol nem volt szükség. 

— De mitől robban fel egy csillag? 

— Nos, egészen egyszerűen azért, mert túl nagy. A csillagok óriási gázgömbök, 
amikben a hidrogén héliummá fuzionál — olyasformán, mint egy fúziós energiate- 
lepben —, de irtózatos tömegű gáz van bennük, ami a súlyánál fogva befelé, a kö- 
zéppont felé igyekszik. Ugyanakkor a fúziós energia keltette hő kifelé tolja a gázt. 
Így jön létre az egyensúlyi állapot, és van egy működő csillagunk. De ha az 
egyensúly megbomlik, akkor nincs. Ha egy csillag hirtelen nagy anyagtömeget 
nyer — mégpedig egy közvetlen közelében levő másik csillagtól —, akkor a gáz sú- 
lya túl nagy lesz, a hő nyomása nem elég nagy, a csillag összeroppan, aztán fel- 
robban. Ez a szupernóva. És ezért nem találsz a Galaxisban olyan lakott világot, 
ami ilyen szoros kettőscsillag körül keringene: mert mire bárki észrevenné, hogy 
bekövetkezik, már hajóra szállni sem lenne idő, a világot atomjaira tépi a robba- 
nás. 

,, Nehéz volt elhinni, hogy ez a kislány, aki egyszerre akarja látni egész Szúnahau - 
mot, a Felhőt, de a Galaxist is — ez a kislány egyszerre csak beköltözik egy kis 
kunyhóba a mi kedvünkért, és itt marad. Bármilyen szép is a környék. Nem is ma- 
radt, megnézett mindent. De mindig hazatért. Élete nagy részét itt élte le. " 


Ámmatt Ídara: 
Barátságom Nindával, 
703. 


Szúnahaum 
Jasszani-Haugímú 
43619. muhat nesszihuran 
namindan-jalgakin 
362 


Este sokáig beszélgettek a síparadicsom egyik janníhaumában, aztán már nem 
mentek máshová, ott töltötték az éjszakát. Másnap délelőtt repültek Jasszaniba, 
hogy megnézzék a házaikat. Most csak hárman voltak, a lányok hazamentek a 
szüleikhez. 

A Haugímú nevű környék néhány mati gyaloglásra volt az óvárostól, de úgy né- 
zett ki, mint egy falu. Utcák nem voltak, a házakat pázsit és kert vette körül, főleg 
haszonnövények, amik nélkül a szúnik elképzelhetetlennek tartották a kertet, és 
jócskán voltak fák is. Az ő házaik közvetlenül egymás mellett voltak, pár rígin 
volt köztük, az ajtók egymás felé fordultak, ahogy Ámmaít beállította az irányt. A 
két ház között, kissé oldalt állt egy hatalmas huhalli, sárgászöld lombja mindkét 
házat betakarta, pedig Ámmaítéké kétszintes volt. Ninda háza volt közelebb a 
Lenguhoz, csak átsétált az erdősávon és ott volt. A másik irányban, a nagyobb ház 
mögött folytatódott Haugímú az elszórt házacskáival, aztán jött egy kisebb, sű- 
rűbb házcsoport, Haugímahien, és egy újabb erdősáv, ami már elkezdett felka- 
paszkodni a Laulu oldalán. Ez volt a Dzsimbandon legközelebbi magaslata, két- 
ezer-ötszáz rígin — vagyis még ezer a völgy fölött —, erdős foltokkal, jókora rétek- 
kel, néhány kiugró sziklával, amiket kedveltek a hegymászók, s a tetején kilátó- 
val. Mint a hegyoldalakra általában, ide sem csővezetéken vitték fel a vizet, ha- 
nem kis robotok röpködtek tartályokkal és öntözték a növényeket, mindig annyi 
vízzel, amennyit fel tudtak szívni és elpárologtatni, hogy aztán az insáhirun levi- 
gye a nedvességet a Sénin-peremre. 

Mivel a völgy maga is ezerötszáz rígin magasságban volt, az insáhirunt itt job - 
ban lehetett érezni, a szabad ég alatt lobogott a hajuk, a fák levelei. Ez enyhítette 
a szélesség miatti meleget. Összességében nagyon kellemesnek találták a klímát. 


Szúnahaumon ezen a magasságon még éppolyan sűrű a légkör, mint az alapszin- 
ten, egész Szúnahaungaurnak nincsen egyetlen hegycsúcsa sem, ami kilógna a 
légkörből. 

A házaik pontosan olyanok voltak, ahogy kérték. Nindáé halványsárga, mint a 
suhepvirág, a másik sárgászöld, majdnem mint a huhalli levelei. Ninda kicsiny 
háza nem állt másból, mint egy kis szobából, ahová egyenesen a szabad ég alól le- 
hetett belépni, és a végében volt egy kis fürdőszoba meg egy valamivel nagyobb 
konyha egymás mellett. 

— Ez nem különb a gantirlakásodnál — mustrálta Ámmaít a szobácskát. — Legfel- 
jebb hogy itt konyha is van. A rajzon valahogy megnyerőbb volt. 

— Nekem ez is bőven elég. Mihez kezdenék kétszer ekkora szobával, vagy pláne 
kettővel? 

A szobában nem volt más, csak egy széles ágy a sarokban, egy asztal, egy szék 
meg egy polc, amire az automaták persze már szépen kirakták Ninda holmiját. 
Hait arra gondolt, hogy voltaképpen még soha nem látta Ninda összes ingóságát 
így együtt. Alig volt valamije. Az áintliemi emlék, amit nekik is megmutatott, a 
különféle színű vállszalagok, amiket sinnarszésiként, dzsuórként, sáhaddihatun- 
ként kapott, a kis fehér doboz, ami minden felnőtt szúninak van, benne puha pár- 
nácskán a haundája... apró műanyag talapzaton egy kis piros drágakő, amit vala- 
melyik bányavilágon kapott... meg még egypár apróság. Néhány ruhadarabon, a 
fhangídóarkészleten, a suagon és a haundán kívül csak emléktárgyai vannak. Né- 
hány ruhadarab? Még alsóruhából is csak kettő van neki, ő egyszer szóvá is tette, 
amire Ninda azt felelte, még kettő is sok, hiszen meztelenül alszik, azalatt bőven 
kimossa és megszárítja a gép. Elég lenne egy is. Ő nem tudott mit felelni neki. 
Mondja, hogy tönkremegy az állandó mosásban? Minden szúni naponta mossa a 
ruháját, dehogy megy tönkre, Léyni úr mesélte még valamikor, hogy a szúniknak 
lehetetlen eladni bármiféle syyndoreiai gyártmányú szövetet, mert udvarias mo- 
sollyal megkérdezik, hogy ezt ugye viccnek szánta. A szúni textíliák mindent ki - 
bírnak, Nindának csak akkor kell megválnia a ruhadarabjaitól, amikor majd kinö- 
vi őket. A Galaxisra, az Őrzők közönséges pólót és vékony nadrágot hordanak, de 
az tökéletesen tűzálló! Meg is van az ára, Léyni úr erről is mesélt, hogy a legol- 
csóbb szúni szövet tekercsenként egy ezres. Azért a köntösért, ami most őrajta 
van, otthon... Syyndoreián simán elkérhetne ötezret, még tízet is. Azt pedig nagy 
összegbe le merné fogadni, hogy az Őrzők által hordott tűzálló textil ennek a 
többszörösébe kerül. 

A fürdőszoba szúni ízlés szerint mindennel el volt látva, a konyha hasonlókép- 
pen, persze élelmiszer semmi nem volt benne, de megvoltak az alapfelszerelésű 
konyhához tartozó kellékek, tányérok, evőeszközök, igaz, hogy nagyon kevés, de 
indulásnak elég. Szépen elrendezve a konyhaszekrényben. Egyszerű hidrogénlé- 
Zeres tűzhely, teljesen üres hűtőszekrény, mosogatógép, no meg a konyha falainak 
felét kitöltő, szintén teljesen üres polcok. A szakemberek egyszer elkészítették en- 
nek a háztípusnak a tervét, bizonyára évtízezredekkel ezelőtt, s attól kezdve min- 


den példányba automatikusan berakják őket. Ez mind benne van az árban, ami tö- 
redéke annak, amiért Syyndoteián a puszta falakat kapja az ember, ott egyedül a 
fürdőszobának és a konyhának a vízvezetékre csatlakozó elemei vannak beépítve, 
meg a mennyezeti világítás. 

Az ő házuk jobban hasonlított arra, amit elképzeltek, persze annak több időt is 
töltöttek a kiválasztásával. A bejárati ajtó a nappaliba nyílt, körülötte két szoba, 
konyha, fürdőszoba, mellékhelyiség. A bejárat mellett a lift. Az emeleten még 
négy szoba, másik fürdőszoba, mellékhelyiség, amiket egy kis folyosó kötött ös- 
sze. Az egyik földszinti szobát rendezték be az automaták, és elhozták az Aulang 
Laipon tartott bőröndöket is, azokat a mellette levő szobába tették be. Nem nyitot- 
ták ki őket, nem is tudták volna, kombinációs zár van rajtuk. 

— Hát... mindent láttunk — ült le Ámmaít az egyik emeleti szobában a földre. — 
Még jóvá kell hagynunk az építkezést, aztán nekiláthatunk bebútorozni. Remé- 
lem, azt meg lehet csinálni az ünnep előtti napokban. 

Ninda nevetett. 

— Mindig mindent lehet, az ünnep kellős közepén is foglalkozhatsz ezzel, csak 
akkor lemaradsz mindenről. Én már jóváhagytam az enyémet, és nincs is szüksé - 
gem több bútorra. 

A két felnőtt egymásra nézett. Hát akkor Ninda letelepedett? Mert elköltött ti- 
zennégyezer palant a kétszázezerből, aminek nem tulajdonít semmiféle értéket? 

— Mi a gond? 

Hait úgy döntött, kimondja. 

— Mondd, te most tényleg letelepedtél itt? 

— Hát nem ezt mondtam? 

— De itt is fogsz maradni? 

— Nem örökké, de többet leszek itt, mint máshol. Hé, én Hangikun Szesszinan 
Nindarangi Szilun Rienszá vagyok, csillaggyermek a liktenit-upeszektől, Szúna- 
haum és Aulang Laip lánya, ha én valamit mondok, az úgy is van! 


250. 


nj-23 éjfél 
, Zárd ki a külvilágot és nézz önmagadba. Mit látsz? Egy másik világot? Akkor 
ezzel beláttad, hogy minden egyes szembejövőben találsz még egyet. " 


Lí-Nindaran: 
Az Első Szian, 
81. sómir 


Szúnahaum 
Jargunnur-Szíhauganni 
43619. namindan-szisszakin 
948 


A szereplők hosszú menetben érkeztek a síkságra, hét különböző irányból, hogy a 
hét emberkígyó a Testvériség hétágú csillagát formázza. Igazából nem nagyon ha- 
sonlított, mert a vonalak nem is voltak egyenesek, nem is törekedtek erre. A szú- 
nik nem kedvelik a katonás fegyelmet. 

S persze nem voltak az egyik vonalban haladók pirosba öltözve, a többiek meg 
fehérbe. Mindenféle színű volt a ruhájuk. 

A közönség is még javában igyekezett a helyére a dzsíhaumkör lelátóin, amiket 
az automaták csak ma délután állítottak fel. A kör, amit alkottak, az egész Szíha- 
uganní-vidéket befogta, és a hétágú csillagot körbefogó kört rajzolta meg, de ezt 
igazán csak a magasból lehetett megfigyelni. A tíz emelet magas lelátókon nem 
székek voltak, hanem hosszú, párnázott pamlagok, a legtöbben nagyon sokáig 
lesznek itt, kell a kényelem. Ezt szolgálta a sok ezer apró pincérrobot is, amik a 
zenészeknek ugyanúgy hordtak frissítőket, mint a nézőknek. Liftek nem voltak a 
lelátókon, a helyüket ugyanúgy tudták elhagyni, ahogy feljöttek ide a hatodikra — 
a hajók szintjeivel ellentétben ezt alulról felfelé számozták —, hozattak egy robot- 
tal repülőövet és leröppentek. Hait meglehetős bizonytalansággal csatolta fel, ő 
még nem használt ilyet. Ninda sem, de zavartalanul fölvette és felszállt vele a ha- 
todik emeletre. 

Ninda, Hait és Ámmaít két oldalán Szinensi, Rongami, Ángsauri, Fendria, 
Angrolími és Lingdzsaéti is egészen közel volt a családjukkal együtt, az ember 
csak fölállt és odasétált az ülőhely és a korlát közötti folyosón. A kirik rengeteget 
mászkáltak, LYY inkább csak heverészett valahol a közelükben. Ők is nagyon fi- 
gyeltek. 

949. Öt limli van hátra a dzsúmiból. A központi pódiumra felsétált az első hi- 
galli, Keinda, Szellamif-díjas énekesnő és színésznő. Fehér szuffenruhát viselt, s 
egy gyémántot a hajában. A közönség elcsendesedett. 


— Szúnahaum! Itt az idő! — jelentette be Keinda, s félmillió ember egyszerre 
vágta rá: 

— Simnunná! 

Ahogy szerte Szúnahaumon mindenhol, tízezer ilyen körben ötmilliárd ember, 
az ottani higallik is mind egyszerre szólaltak meg. Hiszen az Abroncsvilágon nin- 
csenek időzónák, mindenhol 950-et mutat az óra. 

Köszöntő beszéd ilyenkor nincs. A zenészeké a főszerep. 

A kör egy részén — a korlát előtt sorakozó képernyők közelről is mutatták őket — 
emberek álltak egymástól öt-hat lépésre, a lábukhoz támasztva két hosszúkás 
tárgy, a térdükig ért. A kamerák eddig is mutatták már őket többször. Most leha- 
joltak és fölvették őket. Megfogtak egy kis rudat, amit zsinór kötött össze a hos- 
szúkás tárggyal, és azt meglendítették. 

— Amarún — mondta Szinensi. 

A zenészek pörgetni kezdték testük mellett az amarúnt, ami mély, lüktetve zen- 
gő hangot adott. Kis idő múlva a másik kezükben levőt is elindították, s a hosszú 
fémlapok mély búgása betöltötte az Abroncsvilág tízezer dzsíhaumkörét. A ren- 
des tüzeket kilencszázkor kioltották mindenütt. Most csak tízezer tűz égett az 
egész Testvériségben: a dzsíhaumkörök közepén, ahol az Őrzők most nem két 
derkinként váltották egymást, hanem egyetlen limlinként, hogy minél többen sor- 
ra kerülhessenek az ünnep alatt. 

Ezernyi dzsógir döndült meg egyszerre, ötször egymás után. 950. 

A dobosok következtek, csak pár százan, de a hangszereket jól hallották 
mindenütt. Lassú, de energikus ritmust kezdtek verni. Egy matiig szólt, aztán a 
dzsógirok újabb döndülése után bekapcsolódtak a dallamdobok is. Egyszerű, ün- 
nepélyes dallamot ütöttek, amihez a 952-es dzsógirhang után csatlakoztak a fúvó- 
sok, diadalmasan szóltak három matin át — amiket mindig jeleztek a dzsógirok —, 
majd szünetet tartottak, s a baungák vették át a főszerepet. 

960-kor négyszer szólaltak meg a dzsógirok, s ismét a fúvósok következtek, a 
vonósokkal együtt. Impozáns mű volt. 969-kor ért véget, a dzsógirütéssel egy idő- 
ben egy pillanat alatt, és csend lett. A közönség szúni szokás szerint várt néhány 
pillanatig, aztán kitört a taps. 

Keinda visszalépett az emelvényre. 

— 5262917411-en köszöntjük a Testvériség 3635. dzsúmiját. Negyvenkétmillió - 
an egészségi okokból nincsenek itt, köztük száztizenkétezren vannak azok, akik 
csak ebben az évben születtek. Hárommillióan a Felhő más részein tartózkodnak, 
s mintegy ötvenezren kint a Galaxisban. 

A dzsógirok érces hangja háromszor végigzengett a dzsíhaumon. 970. 

A következő zeneművet, A Felhő Csillagait az egész közönség együtt énekelte, 
Haitnak és Ámmaítnak Szinensi idejében odatette a szöveget a suagjára. Így ze- 
néltek, énekeltek éjfélig. 990-kor a hátralevő egy limlit nem egyetlen dzsógirütés 
jelezte, hiszen az az egyes matiknak volt fenntartva, hanem a harsonák fújtak egy 
óriásit. Ugyanekkor az egyik kapuban megjelent a namindan-dzsógir, lassan 


úszott a kör közepe felé, előtte lépkedett a namindan-dzsógurauni, Szúfenni, egy 
nagydarab, magas férfi, fekete nadrágban, fehér pólóban. Ehhez a hangszerhez 
kell az erő. A namindan-dzsógir öt rígin magas volt, egy óriási fémkorong, amely 
két kábelen függött a tartókereten. Szúfenni eltörpült mellette. A kis emelvény, 
amin a hangszer utazott, méltóságteljesen lebegett végig a pázsiton, majd megállt 
a tűz otthona mellett és leereszkedett. A rendes dzsógirok elütötték a 995-öt. 

— Szúnahaum namindan-dzsógirja köszönti Szúnahaum örök tüzét — mondta 
Szúfenni homlokára tett kézzel, az Őrző pedig viszonozta. 

— Szúnahaum örök tüze köszönti Szúnahaum namindan-dzsógirját. 

A hangosítás kiváló volt, minden szavukat hallották. 

Keinda, aki mellettük állt az emelvényen, szintén a homlokára tette a kezét. 

— Szúnahaum népe köszönti namindan-dzsógirját — mondta. 

— Szúnahaum namindan-dzsógirja köszönti népét — felelte Szúfenni. 

Kis csend, aztán a kis dzsógirok megint megszólaltak. 996. 

Halkan, majd egyre erősödve zúgni kezdtek az amarúnok. 

— Négy mati múlva éjfél. Véget ér a 43619. év és vele a 3634. dzsúmi — hirdette 
ki Keinda. — Magunk mögött hagyjuk a múlt egy darabját, és köszöntjük a jövőt. 

Az Őrző és a namindan-dzsógurauni felment az emelvényre. Az Őrző két tenye - 
rére fektette a janníruant, s a másik kettő rátette mindkét kezét. 

Az emelvény széléről fénycsóvák lövelltek a magasba, s néhány ríginnel a há- 
rom ember fölött szürke fénykör jelent meg, ami növekedni kezdett fölfelé, fény - 
henger lett belőle. Följebb sárgában, zöldben, megint sárgában, aztán pirosban 
folytatódott. 

— Nagy Galaxis — mondta Ámmaít. — Hányszor láttam már a Testvériség zászla- 
ját, de csak most értettem meg, mit jelent. 

Hait bólintott. A felső harmad piros, az alsó szürke; a középső harmad alsó és 
felső harmada sárga, a középső zöld. A zászló némi művészi szabadsággal — a 
zöldnek nem is lenne szabad látszania —, de pontosan ábrázolja az Abroncsvilágot 
az űrből. Az egész Galaxis ismeri a piros-sárga-zöld-sárga-szürke zászlót, ahogy a 
körberajzolt hétágú csillagot is, aminek a felső ága piros. De egyiknek a jelentését 
sem ismeri egyetlen dzserang sem. 

997. 

Az amarúnok zúgásán kívül nem hallatszott más hang a dzsíhaumkörben. Min- 
denki csendben várt. A zászló fölött megjelent egy hatalmas szám a levegőben. 
240. S nyomban csökkenni kezdett, ütésenként, egyenletesen. Amikor elérte a 
százhatvanat, a dzsógirok elütötték a 998-at. A szám tovább csökkent. Nyolcvan- 
nál utoljára szólaltak meg a dzsógirok, Szúfenni pedig ismét a homlokára tette a 
kezét, lement az emelvényről és felvette az óriási ftémkorong mellett fekvő na- 
mindan-dzsógiruant, ami egy vastag rúd volt, olyan hosszú, mint Ninda, a végén 
egy kalapáccsal. 

999. Egyetlen mati. A dzsíhaum népe kórusban számolta visszafelé az ütéseket. 


Amikor kimondták a tízet, az amarúnok elhallgattak. Ötnél Szúfenni fölemelte a 
dzsógiruant és két karjával a háta mögé emelte. 

— Négy! Három! Kettő! Egy! 

Szúfenni meglendítette a kalapácsot és belecsapott a hatalmas fémkorongba, 
amely hangos, mély zengéssel köszöntötte a Testvériség 3635. dzsúmiját. 


og 
,, Úgy mondják, a nap is megállt az égen, hogy lenézzen rájuk és csodálja őket, 
amikor ezek ketten először találkoztak. " 


Ílgaszaumi, 
A Ninda-kultusz, 
2. kötet, 4. 


MÁSODIK RÉSZ 


HAJNALSUGÁR 


Szinensi 


0ag 

,, Szennyben és mocsokban, sötétben éltünk, 
csak szenvedés volt az osztályrészünk, 

míg egy nap ránk nézett Ninda 

— és elhagyott minket, mielőtt láthattuk volna. " 


ÁLAN: 
Hősköltemény, 


NAMINDAN-DZSÚMI 


251. 


0a-1 készülődés 
, Uj irányba tudod terelni a történelmet? Városok nőnek ki a földből, világok né- 
pesülnek be egy intésedre? Szép. Ugyes vagy. Hát családod van-e? " 


Ninda: 
A fény lúmái, 
1221. 


Szúnahaum 
Jasszani-Haugímú 
43657. nodzsat saurgéman 
namindan-dzsúmi 
820 


A játék nem volt bonyolult. Lorra, Tunni, Dzselli, Í és Lí vett benne részt, voltak 
üldözők és voltak üldözöttek. Hogy ki melyik, az pillanatonként változhatott, bár- 
ki üldözhetett bárkit vagy akár egyszerre többeket is, és közben őt is üldözhették 
többen. Ha valakit elkaptak, akkor ráugrottak és birkózni kezdtek. Az nem számí - 
tott, hogy előzőleg ki volt az üldöző és ki az üldözött. A lényeg az volt, hogy ro- 
hangáljanak és nagyokat nevessenek. 

A nagyobbak a ház séninjén üldögéltek az asztal körül, beszélgettek, falatoztak, 
íhafit kortyolgattak. Vendégek is voltak, eljött Lingdzsaéti és Angrolími, meg 
Hait egyetemi ánhangija, Hilliga. Szinensi persze nem számított vendégnek. 

— Nyolcszázhúsz — mondta Hait —, ideje lecsutakolnom és ágyba tennem őket. 
Dzselli! 

— Mármint Dzsellit? — érdeklődött mosolyogva Lingdzsaéti, miközben vagy 
hetven ríginre tőlük Dzselli megtorpant futtában és rájuk nézett. 

— Gyere már! — kiáltotta oda Hait, Dzselli pedig megpördült és vágtában rohant 
oda hozzájuk, egy pillanat múlva ott is volt és Hait nyakába ugrott. Szinensi gyor- 
san elkapta a farkát, mielőtt a lendületes csóválással lesodor mindent az asztalról. 

— Jól van, jól van, jól van — csitította Hait. — Elég már. Elég, elég! 

Dzselliben hirtelen tudatosult, mit mondanak neki, és fegyelmezetten leült gaz- 
dája elé, mereven figyelte, csak a farka pörgött. 

—Jó kutya vagy. Nem, Lingdzsaéti, nem őt teszem ágyba, de ha bármelyik 
állatot hívom, a gyerekek is jönnek. 

S jöttek is már, a kirikölyökkel és az ivuttal együtt, akik lépést tartottak velük. 

— Nagyszerűen eljátszanak együtt. Örülök, hogy Ninda ennyi állatot tart a ház- 
nál. Csak hát most magával viszi őket, de később talán mi is veszünk kutyát. 


— Nem, Dzsellit itthagyom veletek — szólalt meg Ninda. 

— De hát te vetted. 

— Mit számít az? Mindnyájunkat egyformán szeret, és megőrül az ikrekért, azok 
meg őérte. És persze imádni fogja a kiskutyát. Vegyétek csak meg. Amúgy pedig 
nem maradunk el soká, legfeljebb egy dzsúmi és visszaérünk. 

— Hová is mentek? — kérdezte Hilliga. 

— Egy kis világra a Szialfógi-ködön túl, nálunk Szunnasznak hívják. 

— És mi van ott? 

— Emberek — felelte Ninda. 

— Ne hidd, hogy meg fogod tudni, miért utazik el — sóhajtott Hait. — Nem ad vá- 
laszokat, és nem lehet befolyásolni. Azt hiszem, akkor sem hallgatna ránk, ha 
hagyta volna, hogy örökbefogadjuk. 

Ninda bólintott. 

— Tényleg nem. Legalábbis bizonyos dolgokban semmiképp. 

— És mi tartozik az ilyen , bizonyos dolgok" közé? — tudakolta Hilliga. 

Ninda elgondolkodva nézett a nőre, aki éppoly karcsú és hajlékony volt, mint 

— Hogyan döntöd el, Hilliga, hogy milyen művet állíts színpadra, és abban mi- 
lyen szerepet vállalj? 

— Hát azt valahogy tudja az ember. Kialakul. 

— Látod, erről van szó. Nekem is valahogy kialakul, hogy mit kell tennem. Tud- 
ja azt az ember. Vagy legalább érzi. És akkor abba már más nem szólhat bele. Ta- 
lán azzal kezdődött, amikor úgy döntöttem, hogy letelepszem itt, Jasszaniban, 
mert a barátaimnak arra volt szükségük, hogy állandóság legyen az életükben, de 
mellettem is akartak lenni. És eltöltöttünk itt harminchat évet, ami alatt nem moz- 
dultam ki innen néhány napnál hosszabb időre, azt is csak néhányszor, amikor 
Auríhaumra utaztam. Mert Hait az ikreket várta, aztán megszülettek, aztán még 
kicsik voltak az utazgatáshoz, illetve persze még most is azok. Egy hajón ugyan- 
úgy remekül ellennének, mint a hajólakó gyerekek, de ezt az utat nem egy hajón 
fogjuk megtenni, és Haitnak itt vagytok ti, a társulat, a színház. Ezért mondtam 
azt, hogy ne jöjjenek velünk, és miattuk igyekszem majd minél előbb visszatérni. 
De el kell mennem Szunnaszra. Ezt is valahogy tudja az ember. 

Mostanra értek oda az ikrek, mert valamit tanulmányoztak a fűben, amit csak ők 
láttak, de aztán rohantak Nindához, mint mindig. Két tőrőlmetszett szindor kis- 
gyerek, szőkék, kék szeműek, halványrózsaszín bőrűek, és persze tudtak is szin- 
dorul, kétnyelvűnek nevelték őket, nemcsak a szüleik és Ninda beszélt hozzájuk 
rengeteget szindorul, hanem Szinensi is, elvállalt a kedvükért egy hipnokezelést. 
Huszonhét évesek voltak, már ügyesen szaladgáltak, és imádtak fölmászni min- 
denre. 

— Örülök, hogy itt nevelkednek — mondta Ámmaít Angrolímire pillantva, míg 
Ninda a kicsiket ölelgette. — Otthon. .. azaz Szindorián nem lenne ilyen felhőtlen a 
gyerekkoruk. 


— Gondolom, utálnak téged. 

— Persze. Haitot is, Nindát pedig végképp, mármint a kormányzat, közben a nép 
meg imád minket, Nindára úgy néznek, mint a Galaxis szellemére. De nem is úgy 
értem, hogy azért, mert a mi gyerekeink. Szindorián ma egyetlen gyereknek sin- 
csen felhőtlen gyerekkora. Nagyon rossz a helyzet. 

— Elmentek oda is? — nézett Nindára Angrolími. 

— Hogy mennénk, zárlat alatt vannak. Jól van, drágáim, nemsokára bemegyek 
elköszönni. Menjetek fürdeni. SYp üint ket, in kidw. 

— Sylóin — nevetett Tunni —, eim döwi üm. 

— YYn syp láy üm — vágta rá Lorra, és beviharzottak a házba. 

— No, attól odamenni éppen nem lehetetlen — felelte Angrolími. — Főleg neked. 
És talán érdemes is lenne. 

— Miért? 

Az idős mester elgondolkodva forgatott a kezében egy sámu süteményt. 

— Én figyeltem a híradásokat. Nem azokat, amik Szindoriáról szólnak, hanem 
amik rólad. Megnéztem a tévébeszédeidet — azt hiszem, ennyivel mindenképpen 
tartozom a barátságunknak. Ha megjelennél ott a saját személyedben, azzal ten- 
néd teljessé az eddigi munkádat. 

— Az munka volt? Én csak elmondtam, amit gondolok. 

Angrolími nem felelt, amíg el nem fogyasztotta a süteményt. 

— És folyamatosan hatást gyakoroltál az ottaniak életére. Hány gyerek mondhat- 
ja el magáról, akár szindor, akár szúni vagy valamely egyéb világ lakója, hogy 
egész Szindoria odafigyel arra, amit mond? 

— Felnőtt sem mondhatja ezt el magáról — szúrta közbe Ámmaít. 

— Nem, persze — mondta Ninda. — Az nem úgy megy, hogy valaki megjelenik a 
tévében, és onnantól őrá figyel az ország. Szindorián biztosan nem. Hogy énrám 
miért figyelnek. . . — Vállat vont. — Nem tudom. Ha nincs jobb dolguk, mint engem 
hallgatni. . . 

— Te vagy az, aki elmondja nekik, amit tudniuk kell — felelte Lingdzsaéti. 

— Dehogyis. Tudják nagyon jól maguktól is. 

— Igazad van, akkor te vagy az, aki kimondja, amit más nem mer kimondani. 
Negyven-ötven éve hallottak téged először, és azóta úgy néznek rád, mint egy 
szellemre. 

— Odamehetek éppen. — Ninda most a másik vállán rándított egyet. — Mi válto - 
zik azzal? 

— Talán semmi. Talán minden. Nem tudhatod, amíg ki nem próbáltad. 

— Ez Nathukkani lúmája — nevetett Ninda. 

— Igen. Szerintem érdemes lenne eltöprengened az ötleten. Gondolom, a tévébe- 
szédeket újrakezded. 

— Persze. Ünnep előtt tíz nappal tartottam egyet, ugyanazt mondtam, mint min- 
dig, de imádták ezt is. Valamelyik nap majd tartok egyet megint. Ettől Kíreán 
még ugyanúgy a vérüket fogja szívni. 


— Ez nem egészen így van — szólalt meg Hilliga. 

— Miért, hogy van? 

— Szindoria zárlat alatt van, tehát szúni állampolgároknak tilos odamenni. Vagy- 
is ha mégis oda akarsz menni, annak csak egyetlen módja van. És az megváltoz- 
tathat mindent. 

,, Nincs más út, csak amerre sorsunk, a történelem visz minket. Az a kérdés, mit te- 
szünk útközben. " 


Sileni: 
Naplóm Nindával, 
44509. dzsorehan 
Syyndoreia 
Kafndim 


59. §ündé 27. 
a zöld órája 


— Több oka is van, hogy ezt a megbeszélést összehívtam — nézett végig az egybe - 
gyűlteken Vaisyl belügyminiszter. — Néhány kerek számmal kezdeném. Ma tíz 
napja, hogy elfoglaltam hivatalomat. Jelenleg tartják, a többnapos rendezvényeket 
egynek véve, a kétszázadik tüntetést, amelynek során arra a bizonyos lüakéani 
csavargólányra hivatkoznak. Ezekkel a tüntetésekkel összefüggésben eddig az én 
részvételemmel kereken nulla alkalommal tartottunk megbeszélést. A Kilvary Lé- 
gi Szolgálat jelentése szerint most nőtt két liaháád magasra az a sírdomb, amit a 
város határában a másik csavargólánynak emeltek. És kereken tízféle indok szere- 
pel az állami jelképek használatáról szóló törvényben, amik alapján elrendelhető, 
hogy valakinek a sírját a Szövetség lobogójával díszítsék, de azt nem találtam 
meg benne, hogy egy rendfenntartó által agyonütött, névtelen utcagyereknek is 
járna ugyanez! 

Ahogy elhallgatott, csend lett a teremben, a többiek várták, hogy folytassa. Éy- 
tunváhy helyettes államügyész. Muwlaún miniszterelnökségi titkár. Árawt állam- 
biztonsági ezredes, az egyetlen nő a jelenlevők között. És Vyhaúten külügymi- 
niszter-helyettes. 

— Azt szeretném megtudni önöktől: hogyan lehetséges, hogy egy gyerek, akinek 
iskolában lenne a helye, méghozzá egy csavargó, egy senki gyakorlatilag az or- 
szág egyik legbefolyásosabb emberévé nőtte ki magát, miközben külföldön, job- 
ban mondva valahol egy űrhajón él, és nem is járt itt, amióta ezt a szédületes , kar- 
riert" befutotta? 


— Gondolom -— felelte Árawt lassan —, miniszter urat valójában nem az érdekli, 
hogyan érte ezt el a Testvériség, hanem hogy mit lehetne tenni ennek az állapot- 
nak a megszüntetése érdekében. 

— Ahogy mondja, ezredes asszony. Pontosan ez érdekel. 

— Egy ponton nem értek egyet a helyzetleírásával — mondta Muwlaűn. — Nem 
gondolom, hogy az a gyerek annyira befolyásos lenne. Végül is ki hallgat rá? A 
csőcselék, amely bárkit követ, aki tetszetős jelszavakat hangoztat. 

— Mondjon egyet — szólalt meg Vyhaúten. 

— Parancsol? 

— Mondjon egy tetszetős jelszót, amit a gyerektől hallott. Mert én egyet sem. 

— Ugyan, kérem, ön odafigyel arra a kölyökre? 

— Nem szívesen, de kénytelen vagyok, ugyanis ez a munkám. 

— Teljesen mindegy, mond-e tetszetős jelszavakat. Azt mondja, amit hallani 
akarnak. 

— A helyzet súlyosabb annál — mondta Árawt —, hogy mit mond a gyerek vagy 
mit nem. Amint a miniszter úr is említette, úgyszólván állandósultak a tüntetések. 
A másik csavargólány sírja nemzeti emlékhellyé változott, és állandóan mint 
, Niindá sírját" emlegetik, egy élő ember sírjaként, miközben egy halott fekszik 
benne! Egyszerűen elképesztő. 

Muwlaún megvakarta az orrát. 

— Szerettük volna felszámolni az egészet. Megígértük, hogy elhelyezzük azt a 
szerencsétlen gyereket a rendes temetőben. Végül is ott lenne a helye. Erre ne- 
künk esett az az eszement Vönumáy, hogy el akarjuk pusztítani a nemzeti emlék - 
helyet, és perrel fenyegetőzött. 

— Mint ahogy valóban el is akarták pusztítani — jegyezte meg Vyhaútenú egy kis 
kárörömmel a hangjában. 

— Persze. Mert nem nemzeti emlékhely! Egy koszos utcakölyök sírja, amit egy 
másik koszos utcakölyökről neveztek el! 

— Így van. Éppen ezért volt ostobaság, hogy egy állami hivatal egyáltalán szót 
fecsérelt az ügyre. Ezzel fontosságot adtak neki. 

— Uraim — emelte föl a kezét Árawt —, mindenki követett el hibákat, de nem 
azért vagyunk itt, hogy ezeket megvitassuk. A miniszter úr azért hívott össze min - 
ket, hogy valamiféle cselekvési tervvel szolgáljunk. 

— Csakhogy nem tudunk — tárta szét a karját Vyhaüten. — Nagyon egyszerű 
okból. Nem tudunk fellépni olyan ellenséggel szemben, aki nem létezik. 

— Mármint Niinda? — érdeklődött a titkár. 

— Igen, ő. Megengedem, hogy a kamera előtt talán valóban egy syyndoj szárma - 
zású gyerek ül, ez a külseje miatt logikus feltételezés, és felőlem használhatja a 
valódi nevét. Még az is lehetséges, hogy ő az a csavargó, aki tavaly elmenekült 
arra a hajóra — de ugyanekkora az esélye annak is, hogy egy köztük született gye - 
rek, akinek a szülei syyndorok. Ahogy annak is ugyanekkora esélye van, hogy 
egyszerűen egy animáció, megrajzolták, a hangját mesterségesen generálják. Mi 


sem egyszerűbb ennél. Nem ez a lényeg, hanem a gondolatai. Mint említettem, 
megnézem a tévészerepléseit. Azok egy felnőtt ember gondolatai, titkár úr. Úgy is 
beszél, úgy fogalmaz, mint egy felnőtt. 

— Egy pillanat — élénkült meg Eytunváhy. — Azt mondja, hogy Niindá nem a sa- 
ját gondolatait adja elő? 

— Államügyész úr bizonyára nem kíséri figyelemmel a szerepléseit. Ha a tévé- 
ben látható gyerek azonos azzal, aki annak idején az Aulang Laipra menekült, ak- 
kor most hét és hét éves. Még játszania kellene. Képtelenség a feltételezés, hogy 
egy iskolásgyerek, aki valamikor mostanában lép talán serdülőkorba, úgy beszél- 
jen, mint egy filozófus. Magamnál tartom a beszédeit, hogy bármikor tanulmá- 
nyozhassam őket. Kérnek ízelítőt? 

Eytunváhy bólintott. — Ha lenne olyan kedves. Őszintén bevallva az arcképénél 
többet még nem láttam belőle... azt is csak a tüntetők tábláin. Terveztem, hogy 
megnézem, de sose volt rá időm. 

Vyhaúten egy üres faldarabra vetítette ki Ninda képét, amint éppen a $eésut téri 
tüntetőkhöz beszél egy fali kivetítőről. 

— Niinda! — mondta a szónok, egy szakállas fiatalember. — Jó itt látni téged, újra 
közöttünk! 

— Köszönöm, Ymméér. Én is örülök nektek. 

Irodalmi syyndof nyelven beszélt, szépen csiszolt anyanyelvi kiejtéssel. 

— Niinda, sokan közülünk hónapok óta itt ülnek mindennap. Majdnem két éve 
tüntetünk ezen a téren, mindhiába. 

— Akkor megxjetek haza — felelte Ninda nyugodtan. 

— Hogyan tehetnénk, amikor a rezsimet jóformán csak szervezettségünk tudata 
tartja vissza attól, hogy még keményebb retorziókkal éljen? 

— Nem tudom, Ymméér. Én csak egy gyerek vagyok, nekem nincsenek megol - 
dásaim politikai problémákra. Syyndoreia politikai életét nem értem és nem is ér- 
dekel. Én nem az vagyok, akinek hisztek. 

— Ezt minden alkalommal elmondod. 

— Ezentúl is minden alkalommal el fogom mondani, amíg meg nem értitek, 
hogy én nem tudok megoldást találni semmilyen problémátokra. És nem is aka- 
rok. Ha én oldom meg Syyndoreia problémáit, akkor minek a nép? Az ország a 
népé. Nem a politikusoké és nem is az enyém. Ha hatalmamban állna, elmozdíta- 
nám Kiyreánt és a kormányát is, hogy ne nektek kelljen, de nem áll hatalmamban, 
és ha megtenném, hogyan működne tovább a Szövetség? Új kormányt is én te- 
remtsek nektek? 

— Hát az jó lenne — felelte Ymméér savanyúan. 

— És én mozgassam az Imi vizét is, ugye? Az ételt ne rágjam meg helyettetek? 

— Neked mindenre van válaszod — szólalt meg egy köpcös férfi Ymméér mellett. 

— Dehogyis van, Sowlőyt. Éppen azt magyarázom, hogy nekem semmire sincs 
válaszom. 

— Szóval menjünk haza? És mi lesz aztán? 


— Nem tudom, $owlőóyt. Emlékszel az első üzenetemre, ugye? 

— Menjetek és változtassatok rajta! — zúgta a téren összegyűlt húszezer fős tö- 
meg. 

— Így van — mosolygott Ninda. — Ti menjetek és változtassatok rajta. Ahogy tud- 
tok, ahogy jónak látjátok. Én nem tudom, mit lehet és kell tenni. Ha tudnám, meg- 
mondanám. De nem én vagyok a tham, amiről annyit beszél a thabbuan filozófia. 
És senki más sem. A tham a mindenségben jelenlevő rendező erő, a természet tör- 
vényei, hogy a feldobott kő leesik, a mágnes vonzza a vasat, hogy tetteinkért fele - 
lősek vagyunk. Az élettelen és az élő természet, az állatvilág és az emberi társada- 
lom működésének törvényei. A tham azt mondja, hogy Kiyreán diktatúrájának vé- 
ge lesz, mert semmilyen diktatúra nem tarthat örökké. Megeshet, hogy maga 
Kiyreán akkor már rég nem él, mert valaki más folytatja a diktatúráját őutána. A 
tham erről nem szól, és a történelemnek nem sietős. Nektek igen. Ti még látni 
akarjátok Kiyreánt a börtönben. 

,, Sokan vannak, akiknek Ninda hírnevét köszönheti. De talán senki nem tett ezért 
annyit, mint egyetlen ellensége, a szindor állam, amely akkor sem tehette volna 
Nindát híresebbé, ha ezt akarja, és nem pont az ellenkezőjét. " 


Hiragi: 
Akik Nindává tették, 
Pereim Szindoria ellen, 8. 


— Egy pillanat türelmet — szólalt meg az államügyész, és a miniszterhelyettes ud- 
variasan megállította a felvételt. — Ez a kitétel itt végeredményben kimeríti a ha- 
zaárulás fogalmát. Államellenes szervezkedés. Meg tudjuk vádolni ezzel. 

— Ó, államügyész úr, ő ezt a bűnt minden egyes beszédében újra meg újra 
elköveti — legyintett Vyhaúteú —, lenne a vádnak muníciója bőven. Csakhogy, 
mint tudja, számunkra hozzáférhetetlen. 

— De már engedelmet — kapta föl a fejét az ezredes. — Rendben, megengedem, 
hogy a Testvériség polgárai kívül állnak a mi joghatályunkon. De hát azért olyat 
mégse látott még a Galaxis, hogy valaki ezt a védettségét arra használja, hogy 
szülőhazája rendjének felforgatására törjön! 

— Pedig ezt teszi, immár másfél éve, ezredes asszony. Csak csillagközi döntőbí- 
róságon perelhetnénk, de ott elkaszálnák az ügyet, mert a Testvériség törvényei 
szerint kiskorú. 

— Még egy pillanatot kérek én is — emelte föl az ujját Eytunváhy. — Szerintem 
önök rossz irányban keresgélnek. A miniszterhelyettes úr az imént kimondott egy 


gondolatot, és szeretném, ha nem hagynánk elsikkadni. Azt mondta: Niindá nem 
létezik. Bár én csak annyit ismerek belőle, amennyit most láttam, de ezt most már 
én is így gondolom. Teljes képtelenség, hogy egy kisiskolás gyerek ilyen gondo - 
latokat adjon elő és ilyen szavakkal. Éspedig véleményem szerint az is lehetetlen, 
hogy valaki súgjon neki, megírt feliratokat olvasson fel, hiszen nem lenne idő 
megírni ezeket a feliratokat. Tehát egyértelműnek találom, hogy animált figurával 
van dolgunk, és ez a gyerek nem is létezik. Ön, miniszterhelyettes úr, ezt mint há- 
rom lehetőség egyikét említette. Szerintem viszont ez tény. Niinda egy animált fi- 
gura. Ön nem azért hozta szóba, mert ön is így gondolja? 

— Nos — Vyhaúteú egymáshoz illesztette ujjai hegyét —, de, pontosan így 
gondolom. Természetesen lehetne éppen úgy is, ahogyan ők állítják, de spontán 
reagál a hallottakra, amire nem lehetne képes, ha valaki súgna neki a háttérből. Ez 
csak úgy lehet, ha valaki, természetesen egy felnőtt, aki rendelkezik a szükséges 
intelligenciával, műveltséggel, élettapasztalattal ésatöbbi, hallgatja a figurához in- 
tézett kérdéseket, és a saját szavaival, élőszóban válaszol. Ezt áttenni gyerekhang- 
ra, és hozzá igazítva mozgatni a figura száját — filmeseknek rutinfeladat, naponta 
csinálják. Nem véletlenül van mindenhol alaposan körülbástyázva a törvények- 
ben, hogy tilos valakinek a mesterséges arcát vagy hangját felhasználni joghatál- 
lyal bíró nyilatkozat tételére. Ha Niinda csakugyan úgy néz ki az életben, ahogy 
ezeken a felvételeken, akkor ezzel megsértették a jogait, hiszen a nyilatkozatai 
bűncselekményt valósítanak meg. 

— Ez gondot okoz nekünk — mondta az államügyész. — Ugyanis ebben az eset- 
ben a Niinda elleni vádak az üzemeltetőjére hárulnak át, csakhogy nem tudjuk, 
hogy az kicsoda. 

— A Testvériség — mondta Áratt. 

—A Testvériség nem jogi személy. Egyetlen állam sem az. Jogi személy a 
kormány, a parlament, egy-egy minisztérium, de maga az ország nem. És ha a bí- 
róság megkérdezi, hogy a Testvériségen belül kit vádolunk, nem tudunk felelni. 
Marad tehát az ismeretlen tettes, csakhogy ez esetben a bíróság visszautalja az 
ügyet a nyomozó hatósághoz, de olyan nincs. Nekik nyilván megvan a saját nyo- 
mozó hatóságuk, de az nem fog együttműködni velünk, a mieinknek pedig sem- 
milyen módja nincs bejutni a hajóikra és ott nyomozni — s ezzel véget is ért az 
egész. És ha találnánk is bárkit, akit meg lehet vádolni, nem érünk vele semmit, 
mert nem jelenik meg a bíróságon, nem küld ügyvédet, a Testvériség pedig csak 
annyit felel, hogy az állampolgáraikat nem adják ki. 

— No de — mondta Vaisyl — ez akkor is így van, ha önök tévednek és Niinda az, 
akinek mondja magát. Őt sem adják ki. 

— Pontosan, miniszter úr — bólintott az államügyész. — Ebből a szempontból te- 
hát végeredményben mindegy is, hogy embert látunk vagy animált figurát, mind - 
két esetben egy vagy több sűüny állampolgárt kellene megvádolnunk, ami lehetet- 
len. 


— Elég visszás helyzet, hogy létezik egy állam a Galaxisban, amelynek polgárai 
megtehetnek bármit — állapította meg Árawt. 

— Bármit éppen nem, ezredes asszony. Erőszakos és vagyon elleni büncselek - 
ményeknél a sűüny hatóságok együttműködőek. Az állampolgáraik kiadásáról ek- 
kor sem lehet szó, de megtartják a tárgyalást valamelyik hajójuk suárjában, ahol a 
másik fél is jelen lehet, előadhatja álláspontját. Ha a vád bizonyítást nyer, kártéri - 
tést szoktak megítélni, amit haladéktalanul kifizetnek, és az elkövetőt is lecsukják. 
A probléma ott van, hogy Niinda kiskorú, mármint ugye a valódi gyerek, aki hoz- 
zájuk menekült, náluk kiskorúnak számít, de ha a jelenlegi tevékenységét fogja 
folytatni akkor is, amikor már nagykorú lesz, arra sem tudunk olyan vádat ráhúz- 
ni, amiben a süüník együttműködésére számíthatnánk. — Az ügyész elővett egy 
készüléket, amin kikeresett egy listát. — A törvényes államrend megdöntésére irá - 
nyuló kísérlet. Ezt a vádat egy újságíró verte vissza, Larenka Szontiszkovarikinde, 
aki amolyan ügyvédjeként szegődött mellé, nincs kétségem afelől, hogy jó pén- 
zért, de ez most lényegtelen, szóval kijelentette, hogy... idézem: , Ha azt, ami 
Syyndoreián jelenleg fennáll, törvényes államrendnek nevezzük, akkor mindenki- 
nek elemi emberi kötelessége, hogy megdöntse." Szontiszkovarikindéhez persze 
nem nyúlhatunk, hazája kormánya havonta többször megismétli fenyegetéseit arra 
az esetre, ha neki baja esik. Második tétel: hazaárulás, az alkotmánynak az elnök 
úr védelmét szolgáló rendelkezéseinek megsértésével. Erre Niinda azt mondta, 
hogy amíg... az elnök úrra szórt jelzőket nem ismételném el... tehát az ő hatalma 
alkotmányba van iktatva, addig itt senkinek sincsen hazája, amit el lehetne árulni, 
de neki Syyndoteia egyébként sem hazája. 

— De hát ez abszurdum — szólalt meg a miniszter. — Amikor pénzkövetelései 
voltak, akkor az állampolgárságát lobogtatta, de ha törvényes kötelezettségei van- 
nak, akkor sűüny állampolgár?! 

— Többé-kevésbé így van, miniszter úr — felelte Vyhaútejn. — Kettős állampol- 
gárként mindkét államból rendelkezik jogokkal és kötelezettségekkel. Csakhogy a 
gyakorlatban, mivel a másik állam történetesen a Testvériség, a felénk irányuló 
kötelezettségei számonkérhetetlenek. Ha pedig mégis számon tudnánk őket 
kérni... államügyész úr pontosabban meg tudja fogalmazni, mi lenne. 

— Nos, igen. Ha valamiképpen bíróság elé tudnánk állítani akár a működtetőjét, 
akár a barátját, Íldatát, akinek a bűnlajstroma semmivel sem rövidebb, akkor a vé- 
delem nem próbálná tagadni, hogy elkövették ezeket, hanem azzal érvelne, hogy 
ezek nem bűncselekmények. Szakító védelemnek hívják. Ők emelnének vádat az 
alkotmány ellen, vagyis egész államrendünk ellen. 

— A Testvériség kormányával kellene valamilyen megállapodást keresni — szó - 
lalt meg Eytunváhy. — Diplomáciai úton. 

— Csakhogy a diplomáciai kapcsolatok megszűntek — közölte Vyhaütej. — El- 
utaztunk Sewlára, egy csillagközi kongresszusra. A sűünf küldöttek egyszerűen 
nem álltak velünk szóba. Közölték, hogy a sportról vagy az időjárásról szívesen 
beszélgetnek, de tárgyalni nem hajlandó a kormányuk, amíg nem teljesítettük a 


követeléseiket. Mindössze hat ember van a Testvériségben, aki nem néz minket 
levegőnek. Niinda, Íldafa, a felesége meg a gyereknek az a három őrült ügyvédje, 
akik havonta indítanak ellenünk egy pert valamelyik csillagközi bíróságon. 

— Nagyobb baj, hogy meg is nyerik őket — sóhajtott Éytunváhy. — És a jogerősen 
megítélt pénzösszegek már átlépték a tízmilliárdot. Ez is egy kerek szám. 


254. 


0a-4 tanácskozás 


, Amikor az ostoba ember belekormányozta magát egy képtelen helyzetbe, akkor 
nekiáll ostoba terveket gyártani, hogy a túloldalon kimászhasson. Pedig csak 
vissza kellene csinálnia az eredeti döntését — de arra nem hajlandó." 


Ninda: 
Nemlétező politikai beszédeim, 
74. 


— Uraim — szólalt meg a belügyminiszter. Egyes számban ezt a szót csak férfiakra 
alkalmazták, de a szindor illemszabályok szerint többesben használhatta olyan ér- 
telemben, hogy az ezredest is magában foglalja. — Több mint egy órája ülünk itt 
és vitatkozunk, és nem jutunk semmire. A problémát azonban meg kell oldani. 
Mindannyian tudjuk, hogy államunk biztonsága és rendje, talán fennmaradása 
múlhat ezen. Még a fantasztikus írók sem gondoltak ki olyan képtelen helyzetet, 
hogy egy több naprendszert magában foglaló államalakulat jövője egy gyerek ke- 
zében legyen, és nem is szabad eltűrnünk. Muszáj valamilyen megoldásra jut- 
nunk. 

— Nem akartam én említeni — szólalt meg kis csend után Árawt ezredes —, mert 
vele, akkor nekem kell felvetnem a fegyveres fellépés gondolatát. 

— Ezt már többször megvitattam felelős beosztású vezetőkkel — felelte Vyhaú - 
teh. — Kivitelezhetetlen. 

— Biztos benne? 

— Igen, ezredes. Egy sűüüny állampolgárt lehetetlen megtalálni a Galaxisban, ha 
ő nem akarja. Nem tudjuk, melyik hajón van és hol található az a hajó. De ha ezt a 
kettőt tudnánk is, nem tudunk bejutni a hajó elzárt részére, és végképp nem tu- 
dunk ott fegyvert használni. 

— De Vyhaütenú úr, én nem egy magányos merénylőről beszélek. Korábban elju- 
tottunk arra a következtetésre, hogy Niinda nem élő ember, csak egy animáció, 
vagyis nem lehet megölni. A működtetőit megtalálni képtelen vállalkozásnak tű- 
nik. Íldata és a párja pedig összehasonlíthatatlanul kevesebb fejfájást jelent szá- 


munkra. Nem, nekünk nem egy-két ember ellen kell fegyveresen fellépnünk. A 
problémáink forrása a Testvériség. 

— Hadat akar üzenni, ezredes? 

— Talán nincs rá elég okunk? Először felmondtak egy érvényes szállítási 
szerződést, majd ellenünk fordították a többi szállítócéget, azzal az elhatározott 
szándékkal, hogy tönkreteszik a gazdaságunkat. Majd pedig az államrendünket 
felforgató üzenetekkel bombáznak minket. Ön szerint mi az elegendő ok a hábo- 
rúra, ha ez nem, miniszterhelyettes úr? 

— Hogyan képzeli el ön ezt a háborút? Ugyebár nincsen egy világ, amit megtá- 
madhatnánk. 

— De van. Egy hajójukat kell elsőként megtámadni, éspedig valamelyik világon, 
mert az űrben igen komplikált volna. 

— Vagyis egyúttal hadat üzennénk annak a világnak is — szúrta közbe a minisz - 
ter. 

— Nos, igen. Szomszédaink magatartása, ami azt illeti, bőven ad rá okot, csak ki 
kell választani a célpontot. Természetesen a részleteket a vezérkar fogja kidolgoz- 
ni, ha az elnök úr fehér utat ad a tervnek. 

— Természetesen — bólintott Vaisyl. — Mivel ez egy polgári összejövetel, nekünk 
itt nyilván nincs módunk ezredes asszony elgondolását kiértékelni, ezt bízzuk a 
szakértőkre. 

— Egyetértek — felelte Árawt. 

Vyhaúteú zsebében jelzett a vyriis. Kivette, elolvasta az üzenetet és bosszúsan 
horkantott. 

— Hát, kérem, ez éppen végszóra érkezett. Niinda, vagyis az üzemeltetői 
megnyertek még egy pert. Ulejk§ vezető ügyvéd üzent ÁÁndeyáről. A Csillagkö- 
zi Döntőbíróság ellenünk ítélt az Emberi Jogi Bíróság ellen beadott keresetünk 
ügyében. Jóváhagyták az egymillió páalááról szóló ítéletet, és meg fogják vitatni 
a végrehajtási kérelmet. 

— Végrehajtás? — hökkent meg Árawt. — Erről nem hallottam. 

— Nos, arról van szó, ezredes asszony, hogy a csillagközi egyezmények a 
szokásos végrehajtási eljárást kiterjesztik az államokra is. Niindá valamelyik ügy- 
védje már kérelmezte, hogy vegyék zár alá Syyndoreia állami vagyonát. 

— A saját felségterületünkön?! 

— Ez a bíróság belátásán múlik. Ha elegendő syyndoij vagyont találnak a határon 
túl, akkor van esély, hogy egyelőre beérik azzal. Mondjuk az összeg tíz százaléká- 
val már van esély. Csakhogy ettől kezdve a hajóink nem szállhatnak le sehol kül- 
földön, mert az összes szomszédunkkal olyan a viszonyunk, hogy le fogják foglal- 
ni őket és átadják a bírósági végrehajtónak. És ne tudja meg, ezredes asszony, 
hogy milyen tarifával fogják kiszámlázni a legénység ottani elszállásolásának és 
hazafuvarozásának költségeit. 

— A hadihajóink meg tudják védeni magukat! 


— Azok igen, persze. De nyomatékosan tanácsolom a tábornok uraknak: ha az 
elnök úr jóváhagy valamilyen támadást, azt olyan erőkkel hajtsák végre, hogy a 
Testvériség megtámadott hajója és annak állomáshelye együttes erővel se tudja 
őket megadásra kényszeríteni. 

— Ezt fölösleges volt mondania — felelte az ezredes bosszúsan. — Izé... elnézést 
a modortalanságomért. 

— Nem történt semmi, ezredes asszony. 

— Mi történne, ha a hajóink magánkézben lennének? — érdeklődött Éytunváhy. 

— Ugyanaz — felelte Vyhaűten. — Miután jelenleg törvény írja elő, hogy négyes 
fokozatnál nagyobb hajó csak állami tulajdonban lehet, és az országban senkinek 
nincs annyi pénze, hogy akár egyet is megvegyen közülük, mindenki érteni fogja, 
hogy a hirtelen privatizációval csak az ítéletet akartuk kijátszani, és ugyanúgy le - 
foglalnák őket. 

— Akárhogy is — sóhajtott a miniszter —, egyre inkább azt gondolom, hogy az 
egyetlen kiutunk a fegyveres ellenállás. Lehet, hogy nem leszünk népszerűek a 
pacifisták körében, de az utókor ítélete minket igazol majd. 

— Kérek szépen egy kis figyelmet — szólalt meg Muwlaün. — Amíg önök ezt az 
érdekes jogi párbeszédet folytatták, nekem támadt egy ötletem. Kérem, legyenek 
elnézőek, ha képtelenségnek találják, még csak egy-két félhuszad óta dédelgetem 
az elgondolást. — Megvárta a többiek biztató pillantását, mielőtt folytatta. — Nos, 
az jutott eszembe, hogy a Niinda elleni merénylet tervét ugyebár praktikus okok- 
ból kellett elvetnünk. De van egy további ok. Ha Niinda meghalna, elnémulna 
ugyan, de a követelésük azzal sem csökkenne semmit, csak most már nem neki 
tartoznánk, hanem az örökbefogadó szüleinek. Akiket a sűüny kormány kétségkí- 
vül előteremtene, akár azonosak az animáció működtetőivel, akár nem, hiszen ne- 
kik az az érdekük, hogy ez a pénz hozzájuk vándoroljon... No de mi van, ha 
Niinda csak egy animáció? Akkor nem örökli senki a követelést. Akkor nincs kö- 
vetelés, hiszen a bíróság csak egy fantomnak ítélte meg ezeket a pénzeket, aki 
soha nem létezett. 

— Értem önt — bólogatott Vaisyl. — Tehát indítsunk ellenpert, amelyben Niinda 
létezését kérdőjelezzük meg? 

— Szerintem igen, miniszter úr. 

— Szerintem ne — csóválta a fejét az ezredes. — Nem elég hatásos. Van egy cso - 
mó jogerős ítéletük, amiken ez nem változtatna, legfeljebb perújrafelvételt kérhe- 
tünk, de nekünk nem ez a fő problémánk. Hanem a kártékony hatás, amit Niinda a 
tömegek moráljára gyakorol itthon. Ha elterjesztjük a hírt, hogy annak az ostoba 
ÁLAN mozgalomnak a bálványa nem is létezik, önök szerint meddig tart ki a 
mozgalom, meddig tartanak a tüntetések? 

— Nekem tetszik az elgondolás — mondta Eytunváhy. 

— Nekem is — mosolygott Vaisyl elégedetten. — Ezredes asszony kérem, lenne 
szíves tolmácsolni a vezérkarnak a kérésemet? Természetesen ők döntik el, hogy 
javasolják-e az elnök úrnak a fegyveres beavatkozást, illetve konkrétan mifélét, és 


az elnök úr fogja eldönteni, hogy megvalósítsák-e. Én azonban mint eredendően 
kíváncsi ember azt szeretném kérni, hogy addig várjanak vele, amíg ki nem derül, 
hogy milyen hatással lesz Niindá leleplezése az ÁLAN-ra. Nem gondolom, hogy 
ez minden problémánkat meg fogja oldani, hiszen nyilván nem, de mégis látni 
szeretném a hatást. 

— Készséggel, miniszter úr — felelte Árawt. 


255. 


,, Sosem éreztem nagy kedvet, hogy elhagyjam a Felhőt, csak amikor Ninda elin- 
dult. Olyankor mindig szerettem volna vele menni. " 


Hait Kirísz: 
Ninda, 
622. 
Szúnahaum 
Angaur Dzsúrarengi 
43657. dzsirat nisszugópan 
530 


Az Aulang Laippal is indulhattak volna, de a Galaxisba érve a hajó visszafelé, 
szógir irányba fog fordulni — Szaisz, Antaur, Áhanin, Sídi, Szindoria felé —, nekik 
viszont sáfur felé vezet az útjuk, ezért Ninda az Angaur Dzsúrarengit választotta. 
Namindan-dzsúmi idején a hajók útvonalát öt-hat állomásra előre meghatározzák, 
s csak a további célpontokat választják ki menet közben, ezért a gép fel tudott kí- 
nálni több száz hajót, amiknek a megfelelő irányba vezet az útjuk. Szinensi azt 
mondta, legyen egy nagy hajó, Ninda pedig rábólintott. 

Harminchat éve nem hagyták el a Felhőt. Szinensi szülei nem akartak újra elin- 
dulni, letelepedtek Hakkinaré faluban, Elgdzsi már ott született, a Dzsimbá lábá- 
nál. Légikocsival csak egy mati volt Jasszanitól. Gyalog egyáltalán nem juthattak 
el egymáshoz, Jasszanit csak hegymászók érhették el, egyéves túrával, nemegy- 
szer akadtak csoportok, akik megtették az utat, például a Harrahunról fel a Lengu 
folyásával szemben a völgyben, vagy akár át a hegyen is. De ők nem vágytak 
ilyen kalandra, ha találkozni akartak, valamelyikük hívott egy légikocsit, átröp - 
pent a Dzsimbá fölött, s már ott is volt a barátnőjénél. Többnyire Szinensi jött fel 
a völgybe, hiszen imádta az ikreket is. 

— Ilyenkor érzem, mennyire más ez a világ, mint Szindoria — jegyezte meg Hait, 
amikor beszálltak a légikocsiba Ninda háza előtt. 

— Milyenkor? — kérdezte Szinensi. 


— Ott képtelenség lenne, hogy két gyerek mindenféle felnőtt nélkül egyszerűen 
elinduljon a Galaxisba. 

— Legalább már nem mondod, hogy otthon — mosolygott Szinensi apja, Áfauri. 

— Nem, azt már tényleg nem. Itt vagyok otthon, itt születtek a lányaim, itt fo- 
gom befejezni a tanulmányaimat, itt tapsol nekem a közönség... Tunni és Lorra 
nem is ismer mást, csak a Felhőt, Szindoria nem jelent nekik többet, mint a nagy- 
szüleiket a képernyőn. És nem is akarom, hogy megszeressék. Mi Ámmaíttal sze- 
retjük Szindoriát, éppen elég baj ez minekünk. 

— Ez elég depressziósan hangzik. 

— Nem hiszem, hogy depressziósak lennénk — szólalt meg Ámmaít. — Csak rea- 
listák. Szeretni egy helyet, ahova nem mehetsz el, az nem annyira jó érzés. Már- 
pedig mi addig nem térhetünk haza, amíg a rezsim meg nem bukik, de már akkor 
is csak látogatóba fogunk hazamenni. Ha az ikrek nagyobbak lesznek, megmutat- 
juk nekik a szülővárosunkat. Amikor már emlékezni is fognak rá, miután hazajö- 
vünk. Előbb úgysem mehetünk oda. 

A hílari Dúrummur-Ífiben, egy tágas réten várakozott, hogy legyen helyük le- 
szállni a légikocsiknak. Indulás öt-ötvenkor. Negyvennégykor értek oda, volt még 
idejük búcsúzkodni. 

— Most sem fogod elárulni, igaz? — ölelte át Hait Nindát. 

Ninda nem kérdezte meg, hogy mit. 

— Emlékszel arra a huszadra, amikor eldöntötted, hogy Ámmaíttal maradsz és 
elhagyod Szindoriát? 

— Hát persze. 

— Látod, ilyen egyszerű. 

— Hé, hé, állj csak meg, nem fizetsz ki egy ilyen Ninda-válasszal. 

Ninda arcán megjelent a szokásos szelíd mosoly. 

— Miért döntöttél úgy? 

— Mert szeretem Ámmaítot és vele akartam maradni. 

— A családodat és a világodat is szereted, ezzel még nem válaszoltál. 

— Ámmaítot jobban szeretem. 

— Bárki más otthagyta volna őmiatta Szindoriát? 

— Természetesen nem. 

— Mondtam, hogy ilyen egyszerű. Te meghoztad a helyes döntést, olyan szem- 
pontok alapján, amik másnak nem szempontok. Én is ugyanezt teszem. Pár év és 
visszatérünk. 

Fölvette a kosarat, amiben Lí utazott, és felsétált a hílarira. Szinensi követte. Ít 
nem vitték magukkal, a családja mellett van a helye, Ángsauri fog vigyázni rá. Lí- 
nek természetesen ott kell lennie, amikor a két receptor találkozik a harmadikkal. 
De a többi ivut, Háu, Lai és Szú itt marad, biztosítják a mentális kapcsolatot Szú- 
nahaummal és tovább dolgoznak Ninda tervén. Az ikrek még meg sem születtek, 
amikor előállt vele. 


— Szerintem semmilyen alapja nincsen annak az állításotoknak, hogy a receptori 
érzékenység nem tanítható — jelentette ki egy alkalommal, amikor Hait terhessége 
még nem is látszott, bár már tudott róla mindenki. — Azt el tudom képzelni, hogy 
az én érzékem nem elég hozzá, sőt azt is, hogy a tiéd sem. De a kettő közötti kü- 
lönbségeket már elég jól ismerjük. Még nem látom bizonyítva, hogy a kettő 
együttműködve sem alkalmas erre. 

— Ti emberek alighanem alapítanátok erre is egy tudományágat — felelte Háu; ők 
nem sokkal korábban érkeztek a namindan után meginduló forgalommal. — De én 
nem látom, hogy mit nyernénk ennek a tanulmányozásával. 

— Újabb receptorokat, ha az elméletem helytálló. 

— No igen, nyilván. De akkor mi lesz? Ezer és ezer receptor él majd a Galaxis - 
ban — mi végre? 

— Nem tudom - felelte Ninda őszintén. 

— Bölcs válasz — mondta Háu az ivutok iróniamentes komolyságával. 

Tunni és Lorra elméjét akkortól kezdve tanulmányozták, amikor egyáltalán el- 
kezdett kifejlődni az agyuk. Csak egyirányú kapcsolattal, ők vették a magzatok je- 
leit, de semmilyen hatást nem gyakoroltak rájuk, egészen pontosan úgy határozták 
meg a követelményt, hogy a kicsik agyának egyetlen szinaptikus kapcsolatában 
sem szabad változást okozni. 

— Nem is férünk hozzá a szinapszisokhoz — dünnyögte Ninda, amikor ezt LÍ egy 
nap kijelentette. — Mi csak a vivőhullámokat tudjuk regisztrálni. 

— De azokat a szinapszisok bocsátják ki, és ha visszaköveted a hullámokat, a vé- 
gén ott lesznek. 

— De ti eléritek őket? 

— Nem, és nincs is rá szükségünk. Ti emberek szeretitek a hasonlatokat, hát tes - 
sék egy. Különleges laboratóriumi eszközök nélkül képtelenség egy élő szervezet 
egy bizonyos sejtjével bármiféle műveletet végezni. De ha sunerolajba mártod és 
megsütöd, az az egy sejt is meg fog sülni. 

— Hm. Érdekes hasonlat, de értem a lényegét. 

— Tudom. Semmiféle kockázatot nem vállalhatunk, hogy kárt teszünk bennük. 
A mi érzékelésünk és a tiéd között sokkal több a különbség, mint a hasonlóság. 
Mindketten képesek vagyunk úgy venni a hullámokat, hogy úgymond a végüket 
kapjuk el, és nem hatolunk közelebb a kibocsátó elméhez. De te néha igen, és 
nem mindig tudod kontrollálni a folyamatot. Emlékszem, mi történt, amikor a vi- 
lág lényegével próbáltál érintkezésbe lépni. Te túl nagy energiát vetsz be. Talán 
egy nap — lehet, hogy a harmadik receptor segítségével — képes leszel féken tarta - 
ni az energiáidat annyira, hogy fejletlen, érzékeny elmékhez is közelíthetsz. De 
ma még nem. Egyáltalán nem szabad kapcsolódnod a magzati elmékhez. És ne- 
ked sem, Szinensi. 

— Úgy lesz — bólintott Ninda. 

Tudta, hogy Li semmiféle mentális ráhatást nem alkalmaz velük szemben, 
mindketten mindig szabad akaratukból cselekszenek, de hallgatott a barátjára. 


Amit Lí mond, az mindig helyes, mert az ő emberinél sokkal fejlettebb intelligen- 
ciája olyan következtetéseket is levon, amikre egyetlen ember sem képes. Még 
Ninda maga sem, pedig Lí könnyedén megmérte az intelligenciáját. Azt mondta, a 
második legmagasabb, amit valaha tapasztalt emberi lénynél, csak a barátja, a má- 
sik receptor múlja felül egy egészen kevéssel. 

Az ikrek azonban mindmáig semmilyen jelét nem mutatták a mentális érzé- 
kenységnek, sem veleszületettnek — ez valószínűtlen is volna —, sem annak, hogy 
taníthatóak lennének rá. A négy ivut döntése szerint hatvanéves korukig sem Nin- 
da, sem Szinensi nem nyúlhat az elméjükhöz. Utána majd meglátják. 

— Sok millió gyerek él Szúnahaumon — mondogatta Szinensi. — Miért éppen ők 
lennének fogékonyak? Lehet, hogy az egész Testvériségben senki sem az. 

0a-6 verekedése 


,, Nem lehet egy nép életét jobbá tenni azzal, hogy megölünk valakiket. " 


Ninda: 
A fény lúmái, 
360. 


Minden szúni első útja egy hajón vagy világon — hacsak nincsen sürgős dolga — a 
janníhaumba vezet. Ninda és Szinensi a 3-sigo janníhaumot választotta, tudva, 
hogy bármelyikbe mennek, ugyanazt találják, mint az Aulang Laip vagy a világok 
janníhaumaiban. 

Sokfelé jártak az elmúlt harminchat évben. Bejárták Szúnahaumot, Auríhaumot, 
megfordultak a Felhő néhány további világán is. Az Angaur Dzsúrarengi 3-sigo 
janníhauma egy auríhaumi városka, Honarungé janníhaumára emlékeztette őket, 
ami egy hegy mélyében épült, a város felével együtt; a város másik fele a barlang 
szájánál levő, hólepte fennsíkon volt, kétezer ríginre a Honar-tó fölött. 

A janníhaum, akárcsak a honarungéi, kupolás tetejű volt, ami ritka volt a hajó - 
kon, hiszen fölöttük egy másik szint padlójának kellett lennie. Ninda itt is, mint 
mindenhol, először a tűzhöz járult és köszöntötte az Őrzőt mint Auszíni Kis Őrző- 
je. Az Őrző szokás szerint viszonozta, közben pedig Szinensi helyet foglalt egy 
asztalnál és megtudakolta, mi van a kupola fölött. 

— A park — felelte egy férfi, Rinderi. — Van benne egy jókora domb, amin szán- 
kózni is lehet, hegyet mászni, és barlangok épültek a belsejében. Az alatt vagyunk 
mi. 

— Honnan jöttetek? — kérdezte Ilgunti, egy kétszázéves forma lány, akinek meg - 
akadt a tekintete Ninda szőkeségén és világos bőrén. 


— A Szinolgu-hegységből — felelte Szinensi —, Ninda pedig eredetileg Szindoriá- 
ról. 

— Az hol van? — kérdezte egy kisfiú. 

— Egy dzserang világ — felelte Ninda —, kint a Galaxisban, a Sáhallurgint-ködö - 
kön túl. 

— De te nem lehetsz dzserang. Akkor nem lehetnél itt. 

— Persze hogy nem vagyok dzserang — mosolygott Ninda. — A törzsszövetség 
tagja vagyok, liktenit-upesz. Dzserangnak születtem, de felvettek a Testvériségbe. 

A kisfiú — nem viselt kitűzőt, mint általában a gyerekek — láthatóan meglepődött 
ezen, nem tudta, hogy dzserangokból is lehetnek szúnik. Kicsi volt még, talán het- 
venéves. 

— Lehetnek szúnik dzserangokból — biztosította Ilgunti. — Sokan vannak köz- 
tünk, akik valaha dzserangok voltak. Aztán eljönnek a Testvériségbe, a sáhaddif 
felveszi őket valamelyik törzsbe, és onnantól haungszík, mint mindenki más. 

— Nahát — motyogta a kisfiú, beledugva az orrát egy pohár íhafiba. 

— S hogyan kerültél ide Szindoriáról? — érdeklődött Rindert. 

Ninda elmesélte azt a luakeáni hajnalt közel negyvenhét évvel ezelőtt, ami meg- 
változtatta az életét. A felnőttek döbbenten hallgatták, a kisfiút és az asztalnál ülő 
többi kicsi gyereket nem kötötte le, nekik érthetetlen volt, amit előadott. 

— Elképesztő egy világ lehet — mondta Rinderi. 

— Az, elképesztő — szólalt meg egy mély basszus Ninda és Szinensi háta mögött, 
és egy nagydarab, szakállas férfi kerülte meg az asztalt, hogy ülőhelyre találjon. 
De nem volt hely, ezért fölkapta az egyik apró kislányt, leült a helyére és az ölébe 
ültette a gyereket. — Jártam Szindorián. Több világán is jártam annak az ország- 
nak. Velem bizalmatlanok voltak, mert idegen vagyok. De egymással is bizalmat- 
lanok, mert... a Galaxis tudja, miért. 

Harrugi állt a kitűzőjén. 

— Mindenkivel bizalmatlanok — felelte Ninda. 

— S te ezt nem vetted át? — kérdezte Harrugí. 

— Dehogynem - felelte Ninda határozottan. — Amikor azon a reggelen a suárba 
kerültem, tele voltam előítélettel, amiket ott belém neveltek. A szindorok boga- 
raknak hívják a szúnikat, és azt sulykolják a gyerekeikbe, hogy a bogarak halálra 
kínozzák őket, ezért nem szabad a kezükbe kerülniük. 

— Ősi Föld, hallod, mivé lettek teremtményeid? — döbbent meg Ilgunti. 

— Ninda azóta sokat tett ez ellen — dicsekedett Szinensi. — Van három ügyvédje, 
akik sorra indítják a pereket Szindoria ellen. A kártérítésekből pedig felvilágosító 
programokat fognak finanszírozni. 

— Ha majd szóba állunk Szindoriával — tette hozzá Ninda. — Mert már évtizedek 
óta felszálltunk onnan. 

— Hát ahogy így elmondjátok, nekem nem is hiányoznak — mondta Ilgunti. — El- 
nézést, hogy így beszélek a szülőhazádról. 


— Szindoria nem a szülőhazám — mondta Ninda, sokadszor már. — Csak ott szü- 
lettem, de a hazám a Testvériség. Szúni vagyok. 

— Simnunná — vágta rá az asztalnál ülő összes felnőtt annyira egyszerre, mintha 
összebeszéltek volna. Nevettek. 

— Egyhamar nem fogunk velük megint szóba állni — mondta Harrugi, és köze- 
lebb húzta a süteményes tálcát, ami felé az ölében ülő kislány nyújtogatta a kezét. 
— Kiállhatatlan társaság. . . mármint az állami embereikre értem. Én kettőt is meg- 
csaptam annak idején. 

Szinensi eltátotta a száját. 

— Megcsaptál? 

— Hát így esett, méghozzá két különböző alkalommal. Egyszer... lehet már száz 
éve, a fővárosban sétálgattam, amikor odajött egy köteg azokból a fehér egyenru- 
hásokból, és elkezdett velem kötözködni. Hogy mit keres egy ilyen szép nagyda- 
rab sötétbarna ember az ő fővárosukban, bár hogy a bőröm színe miért érdekelte 
őket, azt szerintem ők maguk se tudták. Mindenesetre nem tetszettem nekik. 
Mondtam, hogy semmi közük hozzá, amire ők mondtak még néhány dolgot, ami- 
nek a felére sem emlékszem, de ahhoz volt köze, hogy én szúni vagyok, és vala- 
milyen bogárnak neveztek. Akkor én figyelmeztettem őket, hogy jobb lesz to- 
vábbállni, mert valakinek még baja talál esni. Mivel a hátuk mögött ott jött két 
esszidzsinna, már nemigen aggódtam amiatt, hogy lelőnek, úgyhogy amikor csak 
nem tágítottak, akkor kicsit összegyűrtem az egyiknek az arcát. Akkor volt egy 
kis kiabálás meg fegyverrel fenyegetőzés, és a végén tartottak két tárgyalást, az 
egyik megítélt a jóembernek valami kártérítést, a másik az ő fegyelmi tárgyalásuk 
volt, lecsukták valamennyit, csak azt nem, akit megütöttem, úgy vették, hogy ő 
már megbűnhődött. A másik eset valami hivatalnok volt, nem egyenruhás, az egy 
másik világukon volt, valami emberekkel rikácsolt valamit a nyelvükön, azt per- 
sze nem értem, de volt ott egy csomó síró gyerek, meg úgy általában látszott raj - 
tuk, hogy csupa szegény ember. Úgyhogy odamentem és udvariasan megkérdez - 
tem, hogy mi a baj, erre a hivatalnok ordítozni kezdett velem, én többször meg- 
kértem, hogy beszéljen velem emberi hangon, de úgy üvöltött, hogy a fordítógép 
alig győzte. Hát lehalkítottam. A tárgyaláson derült aztán ki, hogy azok az embe- 
rek nem tudtak fizetni valamilyen pénzt annak fejében, hogy laknak valahol, és 
ezért kitették őket a lakásukból. Ezt a bírók sem értették, de azt sem, hogy miért 
kellett velem üvöltözni, és végül jelképes kártérítést kapott, egy palant. Hát ennyi 
történt. Mostanában már jó ideje biztonságban vannak az ilyen rikácsolók, a Test- 
vériség egyetlen hajója sem megy oda, hát én sem megyek oda. 

Jót nevettek. Nindának nagyon tetszett az , összegyűrt arcú" ervés története. Ka- 
pásból tudott mondani több száz történetet, amikor más ervések is megérdemelték 
volna, és el is mesélt néhányat a jelenlevőknek. A , másik Ninda" és Ántás meg- 
gyilkolását és az azóta történteket is. A szúnik iszonyattal hallgatták. 

— A Nincs Kegyelem mozgalmat később felszámolták, rajtuk ütött a hadsereg és 
megölte valamennyit. Valóságos kis csatát vívtak. Szindorián nemigen akad sen- 


ki, aki sajnálta volna őket, de az áldozataikat sem. Náluk nem szokás gyilkosokat 
sajnálni. De az életet nem tette jobbá sem az, hogy megöltek pár ervést, sem az, 
hogy aztán őket ölték meg. Nem lehet egy nép életét jobbá tenni azzal, hogy 
megölünk valakiket. Úgyhogy Szindoria élete továbbra is a korábbi zűrzavar, erő - 
szak, gyűlölködés. 

Szinensi csendben felírta Ninda előző mondatát a többihez. 

,, Szúnahaum: Abroncsvilág. Saunis: Zöld Golyó. Furcsa lehet olyan világon élni, 
amelyiknek nincsen beceneve. Szindoriának sincs, de ott élni nem ezért furcsa." 


Ninda: 
Beszélgetések, 
442. 


— Hangikun Szesszinan? — tűnődött Harrugi. — Nem ismerős egyik sem. 

— Mindkét klán kihalt már régen. Engem azért tettek ezekbe, mert még nevem 
sem volt, amikor a Testvériségbe kerültem. Én voltam az első Hangikun Szesszin- 
an. 

— S azóta többen vagytok? 

— Igen, két barátom is Szindoriáról jött, nekik nincsenek klánjaik, mert már fel - 
nőttek, a régi nevüket használják. De van két kislányuk, ikrek, akik már az Ab- 
roncsvilágon születtek. Nekik klánbavétellel én adományoztam a klánneveiket. 
Hangikun Szesszinan Tunni Ídara Kirísz és Hangikun Szesszinan Lorra Ídara Ki- 
TÍSZ. 

— Tunni és Lorra? — figyelt föl egy öreg. — Ezek nem valami régi mesealakok? 

— De igen, Szesszungari. A Gambi két hősnője, akik a pillantásukkal meg tudják 
állítani az időt. Én választottam a nevüket, mert így a szindor rokonságnak is is- 
merősek. Tűnei és Lőreia, ezek szerepelnek az ottani névadásban. A szindoroknál 
ismétlődő nevek vannak, nincs mindenkinek egyedi, saját neve, mint nálunk. 

— Furcsa szokás. Aztán mondd, azok a gyerekek is meg tudják állítani az időt? 

— A pillantásukkal nem — felelt Ninda nagyon komolyan a bolondos kérdésre. — 
Azt senki sem tudja megcsinálni. Más kell ahhoz, hogy megálljon az idő. 

— No mi? 

— Hát ami azt illeti, Ímalli-hean hpert szónó-Áráhalgi, az évszakok szelleme 
mondta egyszer gazdájáról, Szillalgi-szúm ambi nong Dzsáhászasszinariról, az 
idő folyásának szelleméről, hogy ha szépen megkérjük, megállítja a kedvünkért 
az időt. Csak ha nem telik többé az idő, hogyan kérjük meg, hogy indítsa el újra? 


Még azt sem kérhetjük, hogy állítsa meg és valamennyi idő múlva indítsa el 
megint — ha idő nincsen. 

— Hűha — mondta Harrugi. — Egy hingan-fiengéni. 

Ninda mosolygott. Már valóban hingan-fiengéni volt, ismerte az összes szelle- 
met és a hozzájuk kapcsolódó leírásokat, történeteket. Vizsgát is tett belőle. 

— Ezen a módon tehát nem lehet megállítani az időt. 

— No jó, de akkor hogyan? 

— Nincs rá általános recept. Azt mondják, vannak pillanatok, amikor megáll az 
idő. Amikor a Fólangraut-huarungi hídján állsz és nézed a gyenge gravitációban 
lassan alábukó vizet, állítólag megáll az idő. De ez csak egy példa. 

— Értem, mire gondolsz — bólogatott Szesszungari. — Azt hiszem, megéltem már 
ilyen pillanatokat, bár azoknak nem volt köze a Fólangraut-huarungihoz. Majd 
megtapasztalod, ha eljön az ideje. 

A felnőttek és a nagyobb gyerekek mosolyogtak. 

— Művelt gyerek vagy — mondta Harrugíi. — Hát a testgyakorlásokkal hogy állsz? 

— Többféle sportot kipróbáltam már. 

— Nos hát, meséld el, melyikeket. 

— Fengrával kezdtem, az Aulang Laipon a Sómittir tagja voltam, az Abroncsvi- 
lágon a Jellargunirban játszottam. A Jellargunir dzsészicsapatában is tag vagyok, 
légilabdázom, jéglabdázom, korcsolyázni és úszni is szeretek. Meg sádunnunozni, 
szóval ez már hétféle. 

Szinensi oldalba bökte a barátnőjét. 

— És te vagy a Jargunnur-vidék korosztályi hilorgin dzsúmibajnoka sirgásahi- 
ban, te sengiri — sziszegte. 

Ninda nevetve viszonozta a bökést. 

— Egy táblás játék mitől testmozgás, te másik sengiri? Akkor az úldot is mond- 
jam hozzá? 

Szinensi jelentőségteljesen bólintott. 

— Nagyszerűen játszik. Többször volt zenekarokban, és namindan-muandzsan- 
kor Hinerri-Szildzsengben saját kis koncertet is adott. 

— Igen, sien, persze, de az sem testmozgás. Harrugi nem ezt kérdezte. 

— No jó — mondta a férfi mosolyogva. — Akkor elmondom, miért kérdeztem. A 
fiam, Hilkinu tagja a Szemmahun csapatnak, és hiányzik két emberük, otthon ma- 
radtak. Úgyhogy minden elém kerülő gyereket megkérdezek. Ilsinit játszanak. 
Azt kipróbáltátok már? 

Csak a fejüket tudták csóválni. Ninda kénytelen volt beismerni, hogy még nem 
is hallott róla. 

— Nem nagy csoda, sok százféle sportág létezik. Ha kedvetek van hozzá, a 
Szemmahun tárt karokkal vár benneteket is. 

— Csakhogy mi nem leszünk eleget a hajón, hogy játszhassunk a bajnokságban — 
mondta Szinensi. 

— Miért, mennyit lesztek itt? 


— Csak pár évet. 

— Játszani attól még érdemes — vélte Harrugi, és lenézett az ölében ülő 
kisgyerekre. — No, mi az? Mit szeretnél? 

Némi gügyögéssel és mutogatással tisztázták, hogy a kislány oda szeretne men- 
ni a többi kicsihez, akik a szőnyegen játszottak. 

— Ha leteszlek, az jó? Odamész? 

A kicsi bólintott. 

— Vagy vigyelek én oda? 

A gyerek erre is bólintott. 

Harrugi nevetett, fölkelt, odavitte és letette a szőnyegre. 

— Így jó lesz? — kérdezte, de nem kapott választ, a csöppség már a többiekkel 
foglalkozott. A férfi visszatért az asztalhoz. Ninda le merte volna fogadni, hogy 
valójában nem is ismerik egymást. 

— S innen merre mentek tovább? — kérdezte közben Ilgunti. 

— Egy Szunnasz nevű világra — felelte Szinensi. 

— Saunisra? — csillant föl egy másik lány, Jauráni szeme. — A kedvesem odava- 
lósi. Eiminy sauninainas? 

— Ais — bólintott Szinensi —, yn eiminis. Vy$i leikas aine synt uidon mystron 
andronaiskiune. 

— Hűha, én ilyen jól nem tudok. Csak nemrég találkoztunk, és hát én csak két- 
száznegyven éves vagyok, ő meg... hogy is számítottuk át, hatszáz körül van, ő 
már régóta köztünk élt, haungszí volt, amikor megismerkedtünk, szóval nem tud- 
hatjuk, hogy tartós lesz-e a kapcsolat, ezért nem vágtam neki egy rendes nyelvtan- 
folyamnak vagy a hipnónak. Antras már régen tudott szúniul... nézzétek, ott van. 
Antras! 

Ninda követte a tekintetét és a kézmozdulatát. Egy magas férfinak szólt, aki né- 
hány asztallal távolabb állt és valakikkel beszélgetett. Most elindult feléjük. 

— Nem mondhatod, hogy Antras, amikor megszólítod — közölte Szinensi. — 
Megszólító esetbe kell tenni. Antreis. 

— Tényleg? 

— De, mondhatja, ha szúniul beszél — jegyezte meg Ninda. 

— Ja, tényleg, akkor igen... 

Antras közben odaért hozzájuk. Neki is olyan világos volt a bőre, mint Nindá- 
nak, de a haja barna. 

— Tessék. 

— Ezek a gyerekek hozzátok készülnek... mármint Saunisra, és a nyelvet is 
ismerik. 

A férfi rájuk nézett, ők pedig föltartották anya- és apaujjukat, ahogy Kaistától 
tanulták. 

— Aistravy. Muina Ninda. 

— Aistravy. Muina Szinensi. 

— Aistravais. Muina Antras Leinoliris. Ei Sauninta. Tyn kyno aikas? 


— Ei Sünahaumynta — felelt Szinensi —, 1 Ninda Syndoreianta. Laina meistry vy- 
non sauninainis yn körion. 

— Syndoreia? Lievy üyn Syndoreia kyvis. De beszéljünk szúniul, hogy a többiek 
is értsenek. Hol tanultátok a nyelvet? 

— Az Abroncsvilágon, Kaista Savyrinkesiunastól. 

— Kaistától? Ismerem. Persze nem vagyunk sokan saunisiak a Testvériségben. 
Szép a kiejtésed. 

— Aidus — köszönte meg Szinensi. 

— S mit fogtok csinálni Saunison? 

— Ismerkedünk az emberekkel — felelte Ninda. 

— Szép kis utat tesztek meg hozzá, át a fél Galaxison. Éppen Saunist kell ehhez 
fölkeresnetek? 

Ninda bólintott és nem szólt semmit. De Antras sem faggatta őket, puszit nyo - 
mott Jauráni feje búbjára és visszament a beszélgetőpartnereihez. 

— Döymis laiskas einosy — jegyezte meg Szinensi. 

Ninda mosolygott. Igen, tényleg jóképű pasi. 

— Ais, eida — bólintott Jauráni, jelezve, hogy értette. 


258. 


0a-8 sisunuki 


, A saunisi utazás előtt otthon töltött három dzsúmiban még nem lett híres a Fel- 
hőben, de valamennyire ismert már igen. Csupa aprósággal. Kisebb fellépések 
úldjátékosként, tagság egy dzsészicsapatban, és hát — mesélt, mesélt, mesélt. " 


Szinensi: 
Ninda élete és tanítása, 
140. sómir 


Szúnahaum 
Séfannun színház 
43657. higit algillíszan 
687 


A huszonnégy sisunu akkora zsivajjal készülődött, mintha legalábbis kétszáz- 
negyvenen lennének. Ángsauri közelebb hajolt, hogy értse, amit Jolgri mond neki. 

— Eddig is jól csináltál mindent — mondta a rendező. — Azt szeretném, hogy ami - 
kor a huafúnúval beszélsz, tegyél egy kicsit nagyobb hangsúlyt arra, hogy lenézed 
a butaságáért. 

— Jó. 

— Ami pedig a varázslót illeti. . . 

A folytatást nem lehetett érteni, a ricsaj tetőfokára hágott a terem másik felében. 


— Hé, sisunuk! — csattant föl Ángsauri. — Csönd legyen! Az ember a saját szavát 
se hallja! 

A huszonnégy kisgyerek látszólag valamivel halkabbra fogta. 

— Alakul, de még nem az igazi! — kurjantotta Ángsauri. — Hívom a varázslót és 
átváltoztat mindnyájatokat szúmúvá! 

— Az meg micsoda? — kérdezte egyszerre egy csomó sisunu. 

— Fogalmam sincs. Szindorián él és eddig még csak rosszat hallottam róla. Ha 
Hait kikosarazta a királyt, megkérdezhetitek tőle, de a helyetekben inkább igye- 
keznék a színpadra. 

A sisunuk kapkodva kirohantak. Jolgri jót nevetett. 

— Te tanárnőnek is beválnál, nemcsak színésznőnek. Ennél nagyobb fegyelem 
csak akkor volt, amikor a barátnőd irányította őket. 

— Ninda soha nem irányította őket — nevetett Ángsauri. 

— De hisz itt voltam, miért mondod ezt? 

— Ninda csak rájuk nézett, és irányították magukat. 

— Értelek. Igen, tényleg valami ilyesmi. Nos, neked is nemsokára jelenésed van, 
beszéljük meg a varázslót. 

A huszonnégy sisunu testhezálló fehér kezeslábasban, derekukon világoskék 
övvel, világoskék sapkában, világoskék kiscsizmában végigszáguldott a folyosó - 
kon és beözönlött a súrilliba, ahol a négy fódir már felkészülten várta őket és egy- 
kettőre lecsendesítette a lelkesedésüket. 

— Így nem lehet kimenni a színpadra — förmedt rájuk Ónamurri, amikor a zsivaj 
már elcsendesedett. — Az ajtó mögött Ínnáhá-színajausszi járja a tűztáncot, és pil- 
lanatok meglátja őt Rokkonin király, és beleszeret. Kik fognak állni mögöttük, 
amikor feleségül kéri? Talán ti? Ti nem sisunuk vagytok, hanem egy csapat kun- 
cogó kiskölyök. 

— Mert tényleg egy csapat kuncogó kiskölyök vagyunk -— felelte az egyik, és erre 
mindenkiből kitört a nevetés. 

— Hagyjuk ki őket — javasolta Jaraudzsi. — Ennyi rugalmasság belefér. A 
közönség soha nem hinné el, hogy ezeket Ninda képezte ki. 

Ez hatott. Néhány matival később huszonnégy halálosan komoly, apró jégszel- 
lem lépdelt ki libasorban a színpadra és ingatta a fejét baljósan, mialatt Rokkonin, 
a Jégbirodalom királya feleségül kérte Ínnáhá-színajausszit, a Tűz szellemének lá- 
nyát, akit Hait alakított. 

— Ninda meddig lesz távol? — kérdezte Jaraudzsi a súrilliban, ahol már készülőd- 
tek a varázsló segédei. 

— Néhány évet, de még ebben a dzsúmiban visszatér — felelte Ónamurri. — Csak 
nem ide a színházba. 

— Mondta? 

— Nem, csak egy ekkora gyerek pár évente másvalamiért lelkesedik. Meddig járt 
a színházba, két évig? 


— Van az három is. Eredetileg zenélni jött, Algilit tanítványaival, aztán lett belő - 
le amolyan gyerekfelügyelő meg mindenféle. 

— Értem. Ja igen, három éve én Auríhaumon voltam. No, készüljünk a díszlettel. 

Ninda ezalatt éppen a Jekallur silgunban ült a nagy fehér hoklumszőnyegen, és 
Veltarun előadását hallgatta a szokunni fhangífilozófiáról. 

— Szokunn speciális helyzetben levő világ. Valójában nem világ, hanem hold, 
egy hatalmas gázóriásnak nagyon közel keringő kísérője. A gázóriás közel van a 
napjához. Mindennek következtében az idő több mint kilencven százalékában a 
szokunniak nem látják a napjukat, a gázóriás takarja, s mivel a megvilágítatlan ol- 
dalát látják, teljesen sötét az égboltjuk. Leszámítva a csillagokat persze. A mara- 
dék időben viszont a nap óriási mennyiségű sugárzást bocsát rájuk, és a gázóriás 
felszínének is a fényes oldalát látják. Ezek az ellentétek tükröződnek a szokunni- 
ak gondolatmenetében, különösen az az összetevője, hogy a világosság és a me- 
leg, amit persze ők is pozitívnak értékelnek, mint minden ember, sokkal kevesebb 
időt kap életükben, mint a sötétség és a hideg. Ennélfogva... 

— Nem minden ember — jegyezte meg Ninda. 

Ha létezett szúni, aki zokon vette, ha félbeszakították, az nem a fhangítudósok 
közül került ki. 

— Bocsáss meg, hogy érted ezt? — kérdezte Veltarun, egy kövérkés, teljesen ko - 
pasz, világosbarna bőrű férfi, aki kereken hétszázadik életévét taposta. 

— Szaiszon az emberek nem szeretik a fényt és a meleget, mert nappal túl sokat 
kapnak belőle. Az éjszakát szeretik. Amikor ott jártunk az Aulang Laippal, eleve 
csak a mi kedvünkért kelt föl több száz ember, mert nappal értünk oda, és a hos- 
szú helyi nappal folyamán el is hagytuk a világukat. 

— Erős sugárzásnak kitett világ, gondolom. 

— Igen, nagyon erős sugárzásban élnek. 

— Igen, természetesen az ilyen világok kivételek. Akad jó néhány. Mindazonál- 
tal az ott felnőtt emberek is jól alkalmazkodnak más világok viszonyaihoz, és né- 
mi akklimatizáció után zavartalanul sétálgatnak nappali világosságban. 

— Erről jut eszembe — szólalt meg Likelnit, egy alig kétszáz éves nagyfiú —, van 
egy Hekannak nevű világ, ismeritek? Elképesztő hely. Őshonos élet van rajta, tel- 
jesen belélegezhető levegő, de ha kilépnek a szabadba, szemüveget tesznek föl, 
mert a kinti fény elviselhetetlen. Nem erős, teljesen normális, csak mintha egy- 
szerre minden irányból jönne a fény. A légkörükkel van valami. 

— Igen, vannak ilyen világok is — bólintott Veltarun türelmesen —, de ha megen- 
geditek, folytatom. A szokunniak ellentétfogalmainál tartottam. Érdekes a mód, 
ahogyan a sötétség és a világosság közötti aránykülönbség visszatükröződik látás- 
módjukban, különösen a költészetben. Több verset ismerünk, ahol a költő kedve- 
sének mosolyát a napsütéshez hasonlítja, és ismerni kell Szokunn viszonyait ah- 
hoz, hogy megértsük: ez nem egyszerűen szépnek, hanem rendkívül ritkának is 
tünteti föl azt a mosolyt. Mutatok egy példát. Szammonon Akkin versének részle- 
te, az én fordításomban. 


A fali képernyőkön megjelent a szöveg, amit olvasott. 

Oly szigorú mindig az arcod, 

s oly ritkán süt ki a nap. 

Mintha örökké vívnád a harcod, 

s várnom kell, hogy téged lássalak. 

Likelnit fölkelt, odalépett Nindához és leguggolt mellé. 

— Erről jut eszembe — mondta nem túl hangosan, hiszen Veltarun tovább beszélt 
—, hány éves is vagy te? 

— Százhatvanöt. 

— Van srácod? 

— Nincsen. 

— Én szívesen lennék az. 

Ninda megcsóválta a fejét. 

— Csajod sincs? 

— Az sincs. 

— A húgomnak sincs, és örülne egynek. 

Ninda megint megcsóválta a fejét. 

— Nem tetszem? 

Ninda jól megnézte. Átlagos kétszázéves fiú, barna szemek, sötétbarna haj, vilá- 
gosbarna bőr, kerek arc, az orra alatt kezdődő bajusz. 

— Nincs veled semmi bajom, csak nem kell nekem senki. 

— Fura lány vagy. 

Ninda bólintott. 

Szinensi közelebb hajolt a fiúhoz, hogy ne zavarják az előadót a hangos 
beszéddel. 

— Évente több felkérést is kap, de mindet visszautasítja. 

— Értem. Mondjuk te is helyes vagy, de fogadok, hogy van már fiúd. 

Szinensi bólintott. 

— Most hol van? 

Már elég messze járhattak az Abroncsvilágtól, de Szinensi nem azt mondta, 
hogy otthon. Elővette a suagját, párat érintett rajta, és közölte: 

— Jasszíhin-Álguszúriban. Szép hely. Gondolom, családi programot szerveztek. 


259. 


,, Mindenki szerez lelki sérüléseket gyerekkora során. Persze igyekszünk a gyere- 
keinket megvédeni ettől. De ha úgy nőnek föl, hogy semmilyen sérülés nem éri 
őket — akkor mitől nőnek föl? " 


Hait Kirísz: 
Ninda, 
91. 
Angaur Dzsúrarengi 
43657. senut fargiszíman 
350 


Szokás szerint a namindan-dzsúmi csonka hetesén még nem volt tanítás, csak az 
első senuttal kezdődött. Most nem volt az a gondoskodás, amit Ninda a Testvéri- 
ségben töltött második napján kapott, nem küldtek érte senkit. Már nem volt liu- 
kan-lieha. Szinensivel megreggeliztek — a 3-sibe szektorban vettek ki két gantirla- 
kást egymás mellett —, aztán elmentek az iskolába, ugyanabban a szektorban. 

— Jangaut — mutatták föl a tenyerüket, s a többiek viszonozták. Ninda két tanár- 
nője, Fendria és Szettini után most férfi tanárt kapott, egy zöldes bőrű szavanszit, 
akinek Rano állt a kitűzőjén, és a gyerekek mindnyájan az asztalról vették el a ki- 
tűzőjüket, senki sem hozta otthonról. 

— Hát akkor telepedjünk le — mondta Rano, és helyet foglalt az egyik ülőpárnán. 
A gyerekek félkörben körülvették. — Gyerekek, ez egy teljesen új csoport. Velem 
együtt tízen vagyunk, és amint a feljegyzésekből látom, csak ketten vannak közte- 
tek, akik az előző dzsúmiban is ezen a hajón éltek. Én sem itt éltem. Mutatkoz- 
zunk tehát be, én kezdem. A nevem Rano. Ez nem a teljes nevem, de nekünk sza- 
vansziaknak nagyon hosszú, megjegyezhetetlen nevünk van, ezért lerövidítettem. 

— Miért, mi a teljes neved? — kérdezte Szinensi. 

— Hambarano Szilandussziforambe. Ötszázhetvennégy éves vagyok... mi ebben 
a mulatságos? 

— Bocsánat. — Szinensi komolyra igazította az arcát. — De Ninda meg én három 
dzsúmin át tanultunk szunnasziul. A tanárnőnket úgy hívják, Kaista Savyrinkési- 
unas. Az egyik fő tananyagunk egy tévésorozat volt, aminek a két főszereplője 
Leika Andryvaistrykeiluondas és Liemainas Satsykaulaindöris. Szóval ha szerin- 
ted ez hosszú... 

Rano együtt nevetett a csoporttal. 

— Tedd hozzá — jegyezte meg Ninda —, hogy a harmadik főszereplő neve Aunos 
Lyranis, de neki még ez is hosszú, mert kutya. 

Ezzel a jó hangulat meg is volt alapozva. 


— Különben is nekünk öt nevünk van — mondta Áhori. 

— Igen, de egyenként mind rövid — mosolygott Rano. — Egy ideig éltem egy Nit 
nevű világon, ahol olyan nyelven beszélnek, ami csupa egy-két szótagú szót hasz- 
nál. Hát nekik a Hambarano nagyon szokatlan volt. Ott rövidítettem le Ranóra, 
aztán amikor a Testvériségbe kerültem, megtartottam ezt a nevet. 

— Mi vezette lépteidet szúnik lakta földre? — kérdezte Ninda. 

Rano félrehajtott fejjel, csodálkozva nézett rá. 

— Ez valami idézet? 

— Igen — bólintott Ninda mosolyogva. — A Hettukun-rangaráni dzsullából. 

— Értem. Hát természetesen egy lány. Niten találkoztunk, és miatta kértem az ál- 
lampolgárságot. A gyerekeink pedig az óvodában. Kenti hetvenhat éves, Lermu 
negyvenöt. A feleségemet Anszinének hívják, eladó a suárban. 

— Mióta élsz a Testvériségben? — kérdezte Ilgernu. 

— Lassan száz éve. 

— És jobb, mint a szülőbolygód? 

— Hát... én szeretek itt. Otthon is szerettem. Időnként hazalátogatunk a csalá- 
domhoz, most is oda tartunk. Ott töltünk egy-két évet, aztán hazajövünk. Szavan- 
sz nagyon szép hely, bár nagyon más, mint a legtöbb emberlakta világ. Az égbolt 
az egyetlen, aminek normális színe van. A tavaink többségének piros vagy sárga a 
vize, de akad rózsaszínű is. A falevelek mindenféle színűek, de zöld nagyon kevés 
akad köztük. Azt mondják, helyettük lettünk zöldek mi magunk. 

Az osztály mosolygott. Ninda zsebében megrezzent a suag. Kivette, megnézte 
az üzenetet, visszatette. 

— Nocsak — pillantott oda Rano -, ki az, aki nem tudja, hogy iskolaidőben nem 
illik a gyerekeknek üzenetet küldeni? 

Ninda megcsóválta a fejét. 

— Ez Szindoriáról jött, ott nem tudják, hogy itt mikor van iskola. 

— Á, értem. Te onnan származol? 

— Ott születtem. 

— Rokonaid vannak ott? 

— Nekem egyetlen rokonom sincsen az egész Galaxisban — felelte Ninda szára- 
zon. — Csavargó voltam Szindorián, amíg egy véletlen folytán a Testvériségbe 
nem kerültem negyvenhét évvel ezelőtt. 

— Nahát. Akkor ki üzent neked? 

— Egy tévériporter. Néha szerepelek az ottani tévében. 

— Ez ennél több — mondta Szinensi, és maga elé tette a suagját a szőnyegre. 

A készülék fölött a levegőben megjelent a Müutteyn park Kafndim belvárosá- 
ban. Fekete-fehér emberfolyam lepte el a parkot és a környező utcákat, fekete si- 
vatagjáró kabátos, porálarcos emberek, s ugyanilyenek fehérben is, mert már har- 
minc éve nem lehetett kapni sem sivatagi kabátot, sem porálarcot, és Ninda egy- 
szer azt mondta: , Akkor vegyetek föl fehéret. Nem mindegy?" 


És mindenhol az ÁLAN mozgalom jelvénye. A ruhákon, zászlókon, transzpa- 
renseken. Akárcsak Ninda arcképe. 

— Az a jelvény azt jelenti — közölte Szinensi —: , Ninda a szövetség igazi vezető - 
je" és , Hülye, aki nem hisz Nindának". 

S a képen az egyik házfalon, a Düűtirléwt bank nagy kivetítőjén megjelent Ninda 
arca. A tömeg üdvrivalgással köszöntötte, aztán egy szempillantás alatt csend lett. 

— Myysin ám kewt? — érdeklődött Ninda, és a gép fordított. — Hogy vagytok? 

Az emberek az öklüket rázták a levegőbe. 

— Értem. Unjátok Kiyreánt, igaz? Én is unnám a helyetekben. Miért nem kéritek 
meg, hogy menjen a Galaxis másik végébe? Miért nem kerestek valakit? Valakit, 
aki képes vezetni az országot? 

— Mert azt várjuk, hogy te felnőj! — rikoltotta valaki, és a nyomában kitört az 
üdvrivalgás, Ninda nevét kiáltozták, előbb összevissza, aztán skandálni kezdték, 
de ő feltartotta egy ujját, és csend lett. 

— Erről beszéltünk már, ÁLAN. Nem tudom és nem is akarom vezetni az orszá- 
got, és ez felnőttkoromban is így lesz. És soha nem fogok visszamenni Syyn- 
dofeiára. A barátaim azt javasolták, hogy közöljem veletek: ha nem hagytok fel 
ezzel a képzelgéssel, véget fognak érni a beszélgetéseink. Én ezt talán kevésbé 
nyersen mondanám, hiszen tudom, hogy ezek a beszélgetések fontosak nektek, de 
én is azt gondolom, hogy nem élhettek álomvilágban. Nem nekem kell felnőnöm, 
hanem nektek. Hagytátok a fejetekre nőni Kiyfeánt, mert mindent megoldott he- 
lyettetek és pótolhatatlannak állította be magát, most pedig azt várjátok, hogy 
majd én oldok meg mindent. Hát én nem leszek másik Kiyfreán. Oldjátok meg! 
Vegyétek kézbe az ország sorsát, ne valaki mástól várjátok, hogy majd megoldja 
helyettetek, mert ha valaki megteszi, akkor ugyanez lesz, mint ami most van, csak 
a zsarnokot fogják másképp hívni! 

Csend. 

— Hányadszor mondom el ezt? — kérdezte Ninda szemrehányóan. Az emberek 
lehorgasztott fejjel álltak, ültek, guggoltak. — Amennyire meg tudom ítélni, az 
ÁLAN az egyetlen politikai csoport Syjndofreián, aminek valami értelme van, de 
még ti sem értitek meg, hogy az egész politikának semmi értelme. 

— Elég lesz már — szólalt meg az eleven Ninda, mialatt a többiek lenyűgözve bá- 
multák a felvételt. — Iskolában vagyunk, sien. 

Szinensi egy kézmozdulattal elnémította a suagot. 

— Hetesenként legalább két fölkérést kap, hogy beszéljen a szindorokhoz, de 
csak évente egyszer szokott. Megőrülnek érte. Ő a legnépszerűbb ember egész 
Szindorián. Mert egy igazi saupu. 

— Ugyan már, sien. Az emberek ott nagyon rosszul élnek. Kell valaki, akibe ka- 
paszkodhatnak, és véletlenül én voltam kéznél. 

— Meg mert egy igazi saupu vagy — szólalt meg Ellirgi, egy magas fiú, akinek 
majdnem olyan világos volt a haja, mint egy szindornak, de a bőre barna. — Én is 
hallottam ám rólad. Kicsi a hely a janníhaum tüze mellett. 


260. 


, Egy gonosz kormányzat soha nem enyhíthet korábbi gonosz elvein, rendelkezé- 
sein. Azzal beismerné saját gonoszságát. Egyféleképpen lehet ezektől megszaba- 
dulni. A gonosz kormánnyal együtt. " 


Ninda: 
Nemlétező politikai beszédeim, 
140. 
Aiskef 
Arkormit 


59. §ündé 35. 
a zöld órája 


Ímer§ helyettes őrnagy egyáltalán nem örült neki, hogy az állomás fogadótisztjé- 
vel megegyezik az anyanyelvük. Ez a Sünluőp lehet bevándorlók sokadik generá- 
ciós leszármazottja, lehet disszidens, még az is lehet, hogy otthon elkövetett vala- 
mit, amiért neki le kellene tartóztatnia, ha syyndor felségterületen lennének, bárki 
lehet. Első pillantásra ellenszenves volt a fensőbbséges arckifejezésével. 

De nem voltak syindof felségterületen. Az Aiske? bedokkolt Arkormit kettes át- 
rakodó állomására, és saját területi jogait éppúgy elvesztette, mintha egy szállító - 
hajó gyomrában tartózkodna. Mindkét férfi tisztában volt ezzel a ténnyel, de Sün- 
luőp fölényét nem ez adta. Nem is az, hogy Arkormit elég jómódú világ, a Rekki 
Világok Szövetsége, azaz Réky pedig még gazdagabb. Nem ez volt a fontos. 

— Megkaptam a bevásárlólistáját — közölte teljesen szükségtelenül. Nyilvánvaló, 
hogy megkapta. Az volt az első, amit a hajóbiztos leadott a hajódokumentumok- 
kal együtt. 

Ímery bólintott. 

— Van egy kis gond vele, tudja. 

— Mi a gond vele? 

— Az élelmiszer és a gyógyszer rendben van. De a többi nem. Gépalkatrészeket 
például egyáltalán nem adhatok el önnek. Tessék a rendelkezés. 

Ímery rápillantott a felé nyújtott képernyőre. Olvasott rekki nyelven. Hamar 
végzett az olvasmánnyal, nem volt hosszú. Újabb rendelkezésig megtiltom az 
alábbi kategóriákba tartozó árucikkek eladását színdar (rekkiül így mondták) ille- 
tőségű hajók számára — és következett a lista. Gyakorlatilag minden rajta volt az 
élelmiszer és a gyógyszer kivételével. Meg az alapvető nyersanyagok kivételével, 
mint oxigén és más gázok, víz, fémek, szervetlen vegyületek — de ilyesmit nem is 
akartak venni, az van otthon is éppen elég. 


Viszont nem a kormány egyik tagja írta alá. Ímery ismerte a rekki kormány tag- 
jainak nevét. 

— Ki ez? — biccentett az aláírás felé. 

— Valami osztályvezető a minisztériumban. — Sünluőp azzal sem fárasztotta ma - 
gát, hogy megmondja, melyikben. 

— És ő határozza meg az állam exportpolitikáját? 

Sünluőp szó nélkül visszavette a készüléket, bökött rajta néhányat és megint 
odanyújtotta. 

Kormányhatározat. Rekki felmondja a Színdaraja Államszövetséggel kötött 
kereskedelmi egyezményeket... kereskedelmi embargó... az alapvető fogyasztási 
cikkeken felül minden árucikk eladása tilos... minden árucikk vásárlása tilos... a 
színdar valuta elfogadása egymillió hái értéken felül engedélyköteles. . . 

— No igen, a negyedik pont. — Sünluőp ronda képén most már még rondább vi- 
gyor is megjelent. — Arról is beszéljünk. Mivel akar fizetni? Egymillióért körülbe- 
lül egy nagyláda péksüteményt tudok adni, vagy egy kisláda hentesárut. 

Tehát megint emelték az áraikat. Amióta a Testvériség hajói felszálltak 
Syyndoreia világairól, a háy folyamatosan devalválódik. Több államban már egy- 
általán el se fogadják... voltaképpen ez a rekki kormányhatározat is ezt jelenti, 
csak udvariasságból egy kicsit álcázták, hiszen senki sem akar náluk ilyen kis ös - 
szegért vásárolni. Otthon valamivel jobb a helyzet, de már az utcai automaták is 
egy tízesért adják a szendvicset. Az a mennyiség, amiért most egymilliót kérnek, 
azelőtt nyolc-kilencszáz volt. Több mint ezerszeres áremelés! 

Ímery katona volt, nem kereskedő. Ő a fegyverek nyelvén értett, alkudni nem 
tudott — igaz, ez nem jelentett valódi hátrányt, mert a rekki állam nem volt hajlan- 
dó alkudni. De a fegyverek nyelvén nem beszélhetett. Szigorú parancsa volt, hogy 
semmiféle összetűzésre nem kerülhet sor, ráadásul fegyvertelen kereskedőhajót 
kellett parancsnokolnia. A rekkik sem engedtek be felfegyverzett syyndor hajót, 
és a kormány sem engedte őket ki a Szövetség területéről. 

— Van rekkanom -— felelte, sok minden helyett, amiket felelni szeretett volna. — 
Húszezer rekkant szándékoztam elkölteni önöknél. 

— Értem. Hát nézze. Élelmiszerrel és gyógyszerrel is megtöltheti a rakteret, és 
még pénze is marad, hiszen egységnyi térfogatra ez olcsóbb. Legalább lesz mit 
enni odaát. 

Ímery bólintott. Semmit sem szeretett volna jobban, mint betörni ennek a gú- 
nyos, rátarti alaknak az orrát. , Legalább lesz mit enni odaát"! Mintha Syyndoreia 
valami nyomortanya lenne, ahol már enni sincs mit, hacsak ő, Sünlvuőp, a kettes 
átrakodó állomás huszadrangú akármiféle tisztje nagy kegyesen el nem látja őket 
élelemmel. 

De hát nem törhette be az orrát. A parancs egyértelmű volt. Semmiféle összetű- 
zésre nem kerülhet sor. Még szóbelire sem, mert ezektől kitelik, hogy üres raktér - 
rel küldik őket haza, vagy éppen hajó nélkül, valami kalózbárkán utasként, a hajót 
meg ott fogják. A csillagközi közösség csak kárörvendene Syyndoreia sérelmén. 


Aztán ők perelhetnének, de minek? A csillagközi bíróságok is egy hajóban 
repülnek ezekkel. 

— Egy pillanat — mondta Sűnluőp, és olvasni kezdett egy üzenetet. — Nahát, néz- 
ze, milyen szerencséje van. Egy sor orvosi eszközt és műszert levettek a tiltólistá- 
ról, éppen amikor önök itt vannak. Azt hiszem, az önök kormányának többre kel- 
lene becsülnie a mi nagyvonalúságunkat. Mi fontosnak tartjuk az önök népének 
egészségét. Úgy tűnik, még fontosabbnak, mint önök maguk, hiszen tudjuk, hogy 
milyen színvonalra zuhant önöknél az orvosi ellátás. 

Ímery megállapította, hogy Súnluőp viszont nem kapott olyan utasítást, hogy 
kerülje a szóbeli inzultust. 

— Niinda említette többször is — tette hozzá a másik magyarázóan, azzal a magá- 
tól értetődő arccal, amivel az ember olyasmiről számol be, ami egyértelművé te- 
szi, hogy csak az igazat mondhatja. 

Niinda! 

— Ön... ön az ÁLAN tagja? — kérdezte, maga sem tudta, miért. 

— Tagja? — horkantott Sűnlvőp. — Én nem élek maguknál. Tudja, hogy hívják 
Syyndotfeia határain kívül azt, amit maguknál ÁLAN-tagnak neveznek? 

— Nem -— ismerte be a helyettes őrnagy. — Nem tudom. 

— Úgy mondják — a másik férfi kissé közelebb hajolt, és pokoli gúnnyal szóta- 
golta —: ép-el-mé-jű, nor-má-lis em-ber. 

Várt néhány pillanatig. 

— Furcsán hangzik, mi? Tudom, hogy odaát ritkaság. Vagyis hát csak azt hiszik. 
Az ÁLAN-gyűlések létszáma mutatja, mennyire nem ritkaság. Nos, én megyek is. 
Jó bevásárlást. 

Ímery helyettes őrnagy még több huszadon át állt a kabin közepén ökölbe 
szorított kézzel, és csak arra tudott gondolni, hogy harminchárom és tíz éves. Még 
több mint hat év, mire betölti a nyugdíjkorhatárt. 

De valahogy meg fogja oldani, hogy belföldi szolgálatra kérje magát. Akármi- 
lyen nehéz feladatra. Nem ijed meg tőle. A háborútól se ijedne meg, bár persze 
sosem látott háborút. De katona. 

Katona, nem pedig... nem is tudott kifejezést arra az emberre, akinek most kell 
lennie, némán eltűrve az ilyen Sünluőp-féle alakok pimaszkodását, mert ha nem 
teszi, akkor otthon nem lesz mit enni. 

Haza kell vinnie százezer nagyláda élelmet. És a következő fordulóban is, és 
minden egyes fordulóban, neki vagy másnak, egészen addig, amíg a Galaxis bé- 
kén nem hagyja végre Syyndoreiát, hogy intézze az ügyeit belátása szerint. 

,, Esténként kiültünk a ház mögé, beszélgettünk, falatoztunk, néztük a fák árnyékát 
a füvön, megmozdulnak-e. Soha nem mozdultak meg. De akinek a háza mögött 
mozognak az árnyékok, az is nyugodtan üljön ki és nézze őket. Sok lehetőséget ad 
gondolkodni. " 


Sileni: 
Ninda élete, 
198. 
Angaur Dzsúrarengi 
43657. dzsirat angdzsagan 
770 


Ninda kritikus szemmel méregette a helyzetet. A kettes tábla látszólag teljes egé- 
szében a sárgáké, hiszen a kisszámú kék védő nem tudja feltartóztatni őket. Csak- 
hogy a hármas táblán piros fölény van, és a pirosaknak négy hajója tud átlőni a 
kettes táblára, méghozzá egyenesen a sárgák központi világát védelmező erőkre. 
Ezt felhasználva a kékek akár az egyes, akár a négyes tábláról ellentámadást indít- 
hatnak — a négyesről persze csak akkor, ha elbírnak a zöldekkel. 

— Mi a helyzet? — toppant oda mellé Lirkoni. 

— Elég szoros az állás. Most senkire ne fogadj. 

— Jó, nem fogadok. Ide hallgass, tudtad, hogy ezen a hajón uszoda is van? 

Ninda felvonta a szemöldökét. 

— Ez a hajó sokszorta nagyobb, mint amelyikkel én Szúnahaumra érkeztem, és 
tudtommal a legkisebb lakóhajókon is több uszoda van. 

— Remek. Eljössz velem úszni? 

— Amint látod, a játékot figyelem. 

— Utána is lehet. Vagy holnap. 

— Nem, nem megyek. 

— Miért nem? 

— Mert csak azért hívsz, hogy láthass meztelenül. 

— No és? Mi azzal a baj? 

Ninda vállat vont és nem felelt. A kékek ezalatt a csendes visszavonulást vá- 
lasztották, elkezdtek áthúzódni a négyes és az egyes táblára, a kettest átengedve a 
sárgáknak. A zöldek viszont belemartak a pirosakba, két hajójukat is kilőtték. A 
táblák túloldalán a piros sapkás játékosok izgatott tanácskozásba kezdtek. A kö- 
zönség ontotta a jó tanácsokat, egyezményes kézjelekkel, teljes csendben. 

— No és a Higasztra eljössz? 

— Minek? 


— Lecsúszni hitorongán. 

Ninda rápillantott a fiúra, mint aki akkor látja először, vagy mint aki akkor hall 
először a parkról és a benne levő nagy hegyről. De aztán bólintott. 

— Rendben. 

Ugyanekkor otthon az Abroncsvilágon, Jáhasszamin-Súlallergi janníhaumának 
pihenőfülkéjéből Ámmaít éppen üdvözölte az Ydörin képviselőit. A nemrég ala- 
kult új ellenzéki párt négy vezetőjének csatlakozásával együtt volt mindenki, 
akikkel beszélni szándékozott. 

— Uraim — kezdte a hagyományos megszólítással, ami férfiakat és nőket egy- 
aránt jelentett. — Én elég sok mindent láttam már a hatalomtól. Mondhatni, sem az 
aljasságuk, sem a primitívségük nem lep már meg. Most sem. Most a leleményes - 
ségük lep meg, mert nem feltételeztem róluk több fantáziát, mint egy darab ka- 
vicsról. Ugyanakkor azonban ki kell jelentenem, hogy az aljasságuk és a primitív - 
ségük új határokat lépett át. 

Pár pillanatnyi szünetet tartott. 

— Úgy döntöttem, felhívást teszek közzé. A sajtó nem nevezheti meg a forrásait. 
De a forrás jelentkezhet. Álljon elő az a bizonyos névtelen informátor, és mondja 
el, honnan szedte a rágalmait. Álljon elő, ha van benne annyi bátorság, mint egy 
egyhónapos vyfsrinkölyökben! Hányan néznek minket jelenleg otthon? 

— Harmincötmillióan — felelte Sirlőhy adásrendező. — De minden huszadban 
több százezren kapcsolnak ránk. 

— Köszönöm. Néhány huszadonként legyenek szívesek kiírni. Meglátják, senki 
sem fog jelentkezni. Mert a forrás a hatalom valamelyik titkos vagy nyílt kiszivá- 
rogtató embere. 

— Egy pillanatra kérem — szólalt meg Ravyyt ügyvéd. — Ön tehát rágalomnak 
minősíti és határozottan cáfolja a hírt? 

— Ez nem hír, csak rágalom, ügyvéd úr, és igen, a leghatározottabban cáfolom. 
mozgalmat és így az egész ellenzéket, akkor ostobaságnak nevezhetném, a há- 
romfülű Södy-Vödy meséjével egyenrangúnak, amit én szoktam mesélni a kislá- 
nyaimnak elalvás előtt. Így azonban gonoszság, egy aljas cél érdekében kitalált al- 
jas rágalom. Ninda ügyvédei is hallanak minket, és biztos vagyok benne, hogy el- 
járást fognak indíttatni. 

— De ki ellen, ha nincs forrás? — érdeklődött Swwniyr, az ÁLAN képviselője. 

— Gondolom, ismeretlen tettes ellen. Majd ők megmondják. De mivel a kor- 
mány az egyetlen, akinek ez érdekében áll, ők az első számú gyanúsítottak. 

Kel LyYksúnahy megérintette a mikrofonját. 

— Amíg az ellenfél képviseletében senki sem áll elő, engedjék meg, hogy 
elvállaljam a kételkedő szerepét. Be tudják önök bizonyítani, hogy Ninda nem 
egy animáció? Hogy létező személy? 

Ámmaíton és Haiton kívül ő volt az egyetlen, aki szindor nyelven beszélve nem 
tett zenei hangsúlyokat Ninda nevébe. 


— Nincs rá szükség — mondta Ravyít Ámmaít helyett. — Az alperesnek kell 
bizonyítania, hogy állításai helytállóak voltak. Niindának és képviselőinek a szá- 
jukat sem kell kinyitniuk, meg sem kell jelenniük a tárgyaláson. Ha lesz alperes, a 
bizonyítási kötelezettség őt terheli. 

— Köszönöm, ügyvéd úr — bólintott Ámmaít. 

— Kérem, nincs mit. Megjegyezném azonban, hogy bár Niindat kötelezettség 
nem terheli e körben, természetesen joga van megjelenni egy róla szóló tárgyalá- 
son, joga van szót kérni és joga van bármit bebizonyítani. Ha pedig ezt megteszi, 
akkor nem kétlem, hogy szétzúzza a védelmet. 

— No de uraim — kért szót Íru, az Ydórin elnöke. — Számos hivatalos dokumen- 
tum tanúsítja, hogy Niinda létező személy. Bírósági ítéletek sora szól róla. 

— Hogyne, elnök asszony — felelte LyYksúnahy. — Csakhogy az ítéletek alapul- 
hatnak megtévesztésen is, hiszen Nindát soha egyetlen syyndor bíróság sem látta. 
És ez a mostani hír sem arról szól, hogy ő nem létezik, csak arról, hogy a 
Lűakéánból tavalyelőtt elmenekült gyerek azonos lenne azzal, akit a tévéközvetí- 
tésekben látunk. íldata úr kérem, mi az önök válasza a sajtóhírnek arra az állításá- 
ra, hogy egy öt-hat éves gyerek képtelen olyan filozofikus mélységű gondolatokat 
megfogalmazni, amilyeneket rendszeresen hallunk tőle? 

Ámmaít mosolygott. 

— Ez engem is megdöbbentett már a legelső találkozásunkkor, az Aulang Laip 
suárjában. Ninda ilyen. Ehhez nincs mit hozzátenni. Ilyen és kész. Lehet, hogy az 
ÁLAN mozgalom kiindulópontja sok mindenben hibás, lehet, hogy olyan elvárá- 
sokat fogalmaznak meg vele szemben, amiknek akkor sem tudna megfelelni, ha 
akarna, nagyon sok minden lehet, de az az egy biztos, hogy a mozgalom egy rend- 
kívüli gondolkodót tisztel, talán korunk egyik legnagyobb filozófusát. 

Kis csend lett, amit $wwniyr tört meg. 

— Köszönjük, ügyvivő úr, hogy megerősítette vélekedésünket. Az ÁLAN moz- 
galom ugyanezt gondolja. Lehet, hogy sok mindenben tévedünk. Igyekszünk nem 
téveszteni szem elől, hogy tiszteletünk tárgya egy gyerek. De úgy gondoljuk, szi- 
lárd meggyőződésünk, hogy rendkívüli gyerek. Ha Niinda megtenné, amit ügyvéd 
úr említett, az nem azért szolgálna nagy örömünkre, mert visszaverné ezt a képte- 
len vádat, hiszen erre szerintünk semmi szükség nincs. Hanem mert láthatnánk őt 
itt, Syyndoreia földjén. 

— Közben kaptam egy érdekes hírt — jelentette be LyYks$ünahy. — Az Aítru 
Államban megjelenő Galaktikus Napjaink ilyen címmel számol be a dologról: 
, Az ön gyermeke valódi? Sürgősen ellenőrizze! Nindáról már kiderült, hogy csak 
rajzolva van! Lehet, hogy mindannyian rajzolt figurák vagyunk?" 

A társaság nevetett, és velük a fél Államszövetség. 

,, Leghűségesebb szolgáink, évtízezredek hosszú során át kísérőink a tárgyak. Be- 
legondoltatok már, hogy az a kés, amivel a kenyeret vágjátok, a szék, amin ültök, 
hány ezer embert kiszolgált már? " 


Ílgaszaumi, 
Feddardin elmélkedéseiből, 
45. sómir, 11. singir 


— Nos, perelünk — felelte Hiragi. 

— Valóban? Itt a stúdióban és a tüntetők között az a vélekedés alakult ki, hogy a 
legmulatságosabb ostobaság, amin nevetni kell. 

— Nevetünk rajta — vigyorodott el Hiragi, de csak egy pillanatra. — Viszont eköz- 
ben perelünk is. Társaimmal arra a döntésre jutottunk, hogy semmilyen hazugsá- 
got nem hagyunk megtorlatlanul, bárki bármit állít Nindáról, szembe kell néznie a 
következményekkel. Ha ezt most annyiban hagyjuk, a következő talán valami or- 
denáré disznóság lesz. Tisztában vagyunk vele, hogy az értelmi szerző nem a Há- 
zi Hírek szerkesztőségében üldögél, hanem egy kormányhivatalban, de a lapnak 
nem lesz más választása, mint elvinni a balhét. 

LyíYksSünahy bólogatott. 

— Ninda tud már az ügyről? 

Hiragi vállat vont. 

— Nem tudom. De azt hiszem, ön is tudja, mit fog szólni hozzá, ha tudomást sze - 
rez róla. 

A riporter értőn bólintott. 

— Igen, azt hiszem, tudom. Kedves nézőink, a riporternek nem feladata, hogy a 
riportalany helyett beszéljen, de ismerjük annyira Nindát, hogy meg tudjuk jósol- 
ni a reakcióját. El tudja őt érni, Hiragi úr? 

— Természetesen, de hogy beszél-e velünk, azt nem garantálhatom. Mindjárt 
visszatérek. 

Néhány huszad múlva Syyndoreián milliók törtek ki ujjongásban, mint mindig, 
amikor Ninda arca megjelent a tévében. 

— Mi a helyzet, Syyndoreia? Hiragi azt mondta, beszélni szeretnétek velem. 

— Igen, így van — mosolygott LyYksünahy. Amikor Nindával beszélt, már régóta 
félretette a syyndor társadalomban kötelező udvariassági formulákat, mert Ninda 
teljesen úgy viselkedett, mint a sűünyk, és semmiféle udvariaskodásra nem volt 
hajlandó. — Kaptunk egy érdekes hírt, amiről szeretnénk megkérdezni a vélemé - 
nyedet. 

— Kel, én nem vagyok olyan hírelemző vagy mi a s$kíw, amik szoktak lenni a 
tévében. 


— Erre nincs is szükség. Illetve ez olyan hír, amit kizárólag te tudsz hitelt érdem - 
lően elemezni. Felolvasom a hírt. , Niinda csupán egy animáció! A Házi Hírek 
biztos forrásból értesült arról, hogy az a gyermek, akit milliók bálványoznak ha- 
zánkban, mindössze egy elektronikusan előállított animáció, akit felnőttek irá- 
nyítanak, kétségkívül a Testvériség kormányának megbízásából. Honfitársaink- 
nak maguknak kell levonniuk a következtetést, hogy ezek után van-e értelme an- 
nak a bizarr rajongásnak, aminek eszerint valóságos tárgya nincsen." 

Ninda egyre növekvő derültséggel hallgatta a felolvasást. Az ÁLAN tüntetői az 
utcákon, tereken, parkokban átvették a mosolyát. 

— Ugyan, Kejl, te hülyéskedsz velem. Ilyesmi nem jelenik meg egy újságban. 

— Biztosíthatlak, hogy nagyon is valóságosan megjelent. 

— És most mit vársz tőlem? Jelentsem ki, hogy eleven ember vagyok? Nincs 
akadálya, de minek? Ez a... mi is?... Álomhírek maga sem hiszi el ezt az ostoba- 
ságot, ahogy az sem, aki kitalálta és elküldte nekik. Piszkálódni akar. De minek? 
Kivel? Velem? Azt akarja, hogy az emberek ne hallgassanak rám? Nem mindegy? 
Soha egy szót nem mondtam nektek, ami ne lett volna akkor is úgy, ha én meg se 
születtem volna. Én elmondom azt, ami van, mert engem nem érnek el az ervések, 
én ki merek mondani bármit. Ez tölti el rettegéssel a kormányt, nem az, hogy azok 
a dolgok tényleg úgy vannak? Attól félnek, hogy a Galaxis másik végében egy 
gyerek kimondja, nem attól, hogy ezek a tények? Hát ez bizony nagy baj, Kel. 

S ezzel kikapcsolt, szokása szerint meg sem várva, hogy valaki akar-e neki vá- 
laszolni. 

A kis beszélgetés megint elemi erővel hatott a szindor közvéleményre. Azzal, 
hogy Ninda hibásan ejtette a Házi Hírek nevét, két zenei hangsúlyt megváltozta- 
tott, és így már Álomhíreket jelentett, a hírlap ellen olyan gúnyolódáshullámot in - 
dított el, hogy a szerkesztőség nem kapott levegőt. Minden egyes hírükre tömegé - 
vel jöttek a reakciók. Álmodták-e? A szereplőik nem animációk-e? A szerkesztő - 
ség tagjait egyre-másra nevezték animációnak, sőt már aznap megtörtént, hogy a 
sportrovat vezetőjét nem szolgálták ki egy yysinsütödében, mert ők úgyis mind 
csak rajzolva vannak, ráadásul a tulajdonos hahotázva jelentette ki, hogy ő maga 
is csak rajzolva van, és a szerkesztő ne akarjon nála yysint enni, mert az is csak 
rajzolva van, és kizavarta őt az üzletéből. 

A SAW Televízió kárörvendve tudósított az eseményről, nem mulasztva el 
megjegyezni, hogy a kedves nézők ne higgyenek el ám egy szót sem a riportból, 
mert aki készítette, az is csak rajzolva van. 

De a társadalmi lökéshullám, mint rendesen, nem állt meg a gúnyolódásnál. A 
Házi Hírek ezerszámra kapta az üzeneteket, amikben bocsánatkérést követeltek, 
és a hír koholójának megnevezését. Elméletek születtek, hogy melyik kormányhi- 
vatalból származhat a rágalom, és azok is egyre-másra kapták a felháborodott hí- 
vásokat. A tüntetések új erőre kaptak, a legkülönbözőbb kormányszervek előtt 
tüntettek, míg az ÁLAN ki nem adta a jelszót, hogy nem szabad elaprózni erőiket, 
és az elnöki palotát választották. A lila órájára már milliósra dagadt tömeg vette 


körül az épületet. És megtört egy tabu is. A sok-sok miniszter, párt- és állami ve- 
zető meg a Házi Hírek szerkesztői között, akiknek a neve vagy arcképe megjelent 
a transzparenseken, mondván, hogy hát ők nincsenek-e rajzolva, ott volt maga az 
államelnök is, akinek a nevét a szindor társadalomban csak különféle díszítő 
jelzők kíséretében volt szabad említeni, és semmiféleképpen nem képezhette 
viccelődés tárgyát. Ez súlyos retorziót vont maga után. 

Most először azonban Vűyrd Kiyreánról is megkérdezték, hogy nincs-e rajzol- 
va, illetve állították is, hogy de. Többféle fogalmazásban jelentek meg feliratok. 
És a becslések másfélmillió tüntetőről szóltak. Ennyi embert nem lehet letartóztat- 
ni, jelentette ki a képernyőről LyYkSúnahy. 

A palota szokás szerint úgy reagált, hogy a legfontosabb szempont az volt, hogy 
ne tűnjön kapitulációnak. Nem Kiyreán nyilatkozott személyesen, ez amúgy sem 
volt gyakori, hanem első számú szóvivője, Mainnisruőp. Kijelentette, hogy a kor- 
mányzatnak nem feladata azt elemezni, hogy egy gyerek létezik-e vagy sem, és 
egyébként sem gondolja, hogy ez fontos lenne. A fő probléma e körben a Testvé- 
riséggel fennálló rossz viszony, amit Syyndoreia nagyon sajnál — és következett, 
mint rendesen, saját politikájuk tisztára mosdatása és a Testvériség besározása. 
Nindáról nem is ejtett több szót. Kérte az embereket, hogy térjenek haza, illetve 
ha már mindenképpen tüntetni akarnak, akkor válasszanak hozzá alkalmasabb in- 
dokot, illetve alkalmasabb helyszínt, hiszen ezúttal adekvátabb lett volna a Házi 
Hírek szerkesztősége előtt tüntetni. 

Mindenki értette, hogy itt csak mellékes szempont, hogy Mainnisruóp a lapjuk - 
ra hárítja a felelősséget a saját disznóságuk miatt. Ennél sokkal fontosabb, hogy 
az elnöki palotát tágas parkok, terek veszik körül, a szerkesztőség viszont egy bel- 
városi mellékutcában van, ahol legfeljebb egy-két ezer tüntetőnek jutna hely. 

Mint már annyiszor, a szindorok azt érezték, hogy a kormány az ő szemükre 
veti a saját hibáját. Az elégedetlenség továbbra sem csökkent. 

,, Még nem is tudtuk, hogy küldetése van, amikor már beteljesítette annak első ele- 
mét. Csillagközi hírnévre tett szert. " 


Ámmatt Ídara: 
Barátságom Nindával, 
1106. 
Szvottakart 
Angaur Dzsúrarengi 
43657. higit szílgaran 
780 


Szvottakart volt az első világ, ahogy beléptek a spirálkarba, Sasszákentől tíz ér- 
angra sáfur irányban. A Testvériség közepes fokozatba sorolta: kilépés csak az 
esszidzsinnával, de mérsékelt erők elegendőek, egy csoportnak egy főnyi 
védelem. A gyerekek számára ez Rano volt, aki fölvette a sárga egyenruháját a 
piros-sárga sapkával és a derékszíjjal, és lekísérte őket a városba. Kupolaváros 
volt egy szürke sivatag közepén, ami fölött tarka gázokból álló légkör volt. A hajó 
nem szállt le, mert a városkapuk nem voltak elég nagyok, aungirral lehetett 
lemenni, a helybeliek pedig a saját kishajóikkal jöhettek föl a suárba. 

Nem volt gazdag város, ez nyomban látszott rajta. Tipikus bányaváros, ötven- 
ezer lakos, az egyetlen lakott hely az egész bolygón, sőt az egész naprendszerben. 
A bányavárosok egyik tipikus problémájától szenvedett, a munkanélküliségtől. 
Nagyszámú szerencsevadász érkezett ide, akik itt akartak meggazdagodni, aztán 
nem jutott mindnek munka. Az utcákon mindenfelé fiatal férfiak lődörögtek, 
nagyrészt valamilyen kézzel mutogatós játékkal ütve el az idejüket. Rövidnadrá- 
got hordtak, semmi mást. És elég soványak is voltak. Rano még otthon elmondta, 
hogy nem szabad közéjük keveredni, indulatos, nehezen kezelhető emberek, adott 
esetben veszélyessé válhatnak. 

Hát nem keveredtek közéjük. Sétáltak az utcákon, nézegették a házakat. Errefe- 
lé a szürke volt a jellemző szín, a házak szemlátomást a sivatag közetéből épültek, 
csak egy részüket festették le, főleg fehérre vagy valamilyen fakó színre. De a fes- 
tett házakon is nagy területeken lepattogzott a festék, a falak is rozogák voltak. 
Nindát nagyon emlékeztette Luakeánra. Azokban a negyedekben, ahol ő élt, sza- 
kasztott ilyenek voltak a házak. 

— És nincs olyan érzésed, hogy nem mersz itt szabadon mozogni? — kérdezte 
Szinensi. — Hiszen ott nem mertél, bármikor jöhettek az ervések. 

— Nem, semmi ilyen érzésem nincs. Rano megmondta, hogy az itteni rendőrök a 
tenyerünkből esznek. 


— És ezektől sem félsz? — intett Szinensi egy kis csoport felé, olyan mozdulattal, 
amit kívülről nem láthatott senki, mert nem a kezével vagy a fejével csinálta, ha- 
nem az elméjével. Négy férfi meg két kamasz fiú. Érdeklődve szemlélték a szúni 
gyerekcsapatot. 

— Nem hát. Itt van Rano, itt van a hajónk. Mitől félnék? 

A kérdésére váratlanul a csoport maga adott választ. Elindultak feléjük, nem túl 
magabiztos léptekkel, de egyenesen Ninda és Szinensi felé, akik leghátul halad - 
tak, vagy öt ríginre lemaradva a társaiktól. Amikor a legelső már elég közel volt, 
valahonnan előlépett egy rendőr, valami olyasmit tartott a kezében, mint a szindor 
ervések DYRM-botja, előrenyújtotta a férfi felé, és mondott valamit parancsoló 
hangon a nyelvükön. 

Ninda megállva még látta a szeme sarkából, hogy Rano visszafordul, és egy pil- 
lanat múlva ott is állt mellettük. 

A férfi a melle elé emelte két kezét, és ferdén tartott két tenyerét nyújtott ujjak - 
kal, keresztben egymásra fektette, tenyérrel befelé, aprókat hajlongott és magya- 
rázni kezdett valamit. Szinensi feléje tartotta a suagját. 

— Béke, rendőr úr — fordította a gép —, béke, senki nem bánt senkit. Csak kérdez - 
ni szeretnék valamit. Szabad, kérem? 

— Hagyja őt békén — szólt Szinensi a rendőrre ellentmondást nem tűrő hangon. 
A suag lefordította, s a rendőr leengedte a botját. 

A férfi meghajolt a rendőr felé, aztán tett még két lépést előre. Merőn nézte 
Nindát, és megint a melle elé kapta két tenyerét, ferdén, keresztben. És föltette azt 
az egyetlen kérdést, amire Ninda a legkevésbé számított itt, Szvottakarton. 

— Ugye te vagy Ninda? 

Ninda értetlenül nézett rá. Szinensi törte meg a kis csendet. 

— Ez kész. Most jársz itt először, megtettél már — visszanézett a városkapu felé — 
ötszáz lépést, de felismernek. Galaktikus híresség vagy, sien. 

A suag persze lefordította. A férfi boldogan nevetett és hajlongott. 

— Hát persze. Nindát mindenki ismeri. — Most másképpen hajolt meg, mélyeb - 
ben, és megint keresztbe tette két tenyerét a melle előtt. — Te vagy az, akit a Gala- 
xis küldött hozzánk. Te vagy az, aki fényt hoz az éjszakába. Ünnep ez a nap, ami - 
kor lábadat világunk földjére tetted. A szellemek vigyázzák lépteidet. 

— Hűha - suttogta Irregi. — Figyelitek, kivel járunk egy iskolába? 

Most már Ninda nézte merőn a férfit, aki fölegyenesedett és szemlátomást vá- 
laszra várt. Kis gondolkodás után Ninda is keresztbe tette két kezét és meghajolt. 

— Köszönöm a kedves köszöntést — felelte. Meglepődést látott az arcokon, ami - 
ből arra következtetett, hogy neki másképpen kellett volna válaszolnia, a helybeli- 
ek maguk fölött állónak tekintik, és e helyett az üdvözlés helyett valami mást, le - 
ereszkedőbbet vártak tőle. De nem tudott és nem is akart másképpen viselkedni. — 
Mit tudsz te a szellemekről? 

A férfi zavartan elvigyorodott. 


— Szvottakarton mi ismerünk régi meséket szellemekről. Senki sem hisz ben- 
nük... úgy igazán. De számtalan mondásban szerepelnek. 

Ninda bólintott. 

— Jól van. Keressünk valahol valami helyet, ahol leülhetünk, és mesélj nekem a 
szellemekről. 

— De kérem — szólalt meg a rendőr. — Nem mehet ezekkel az emberekkel... ha 
valami baja találna esni. . . 

Mindenki értette a ki nem mondott folytatást. Akkor rájuk zúdul a Szúnahaum 
Testvériség haragja. 

A férfi tiltakozni akart, de Ninda egy ujjmozdulattal elhallgattatta. 

— Hallottad, mit mondott ez az ember, barátom. Nem eshet bajom Szvottakar- 
ton. 

Az ember és a társai készségesen bólogattak. A rendőr kissé bizonytalanul bó - 
lintott és visszavonult, kézmozdulatot nem mutatott, de ő is meghajolt. 

Szinensi fölpillantott Ranóra. 

— Menjetek csak. Majd találkozunk. 

A tanár egészen hasonlóan reagált, mint a rendőr, csak persze nem hajolt meg. 
Bólintott, és továbbment a gyerekekkel. Hisszoni még föltett egy kérdést. 

— De hát mit fogtok csinálni? 

— Beszélgetni fogunk — felelte Ninda nyugodtan. 

S a férfiak invitáló kézmozdulatát követve belépett a házba, ami előtt álltak. 

Szegényes, kopott szoba, bútorok nélkül. A padlót színes szőnyegek borították, 
amiken színes párnák feküdtek szétszórva. 

— Köszöntelek szerény hajlékomban — hajolt meg a férfi. — Kérlek, foglaljatok 
helyet, ha méltónak találjátok e szobát. 

Ninda bólintott és lehuppant az egyik párnára. Szinensi a mellette levőre 
csüccsent. A házigazda mondott valamit az egyik társának gyorsan pergő nyelven, 
a fordítógép hallótávolságán kívül. A másik férfi bólintott, kifordult az ajtón és 
már el is tűnt. 

A házigazda helyet foglalt velük szemben. 

— Megkértem az öcsémet, hogy hívjon el még valakit, aki többet tud nektek 
mondani a szellemekről. De bocsássatok meg, azzal kellett volna kezdenem, hogy 
bemutatkozom. Arrensz Karszertszen vagyok, gázbányász, jelenleg tartalékos bá- 
nyafelügyelő. 

— Szinensi — biccentett Szinensi. — A barátnőm nevét. . . már tudod... 

— Igen — ragyogott a férfi. — Szvottakarton mindenki tudja. De látom, ez meglep 
titeket. Van rá magyarázat. Nálunk nagyon sokan vannak munka nélkül, mert a 
gépeink... mindegy, ez most nem fontos. Ráérünk tévét nézni. Mindennap látunk 
téged a tévében, Ninda... körülbelül egy éve minden egyes nap. Volt alkalmunk 
meggyőződni róla, milyen ajándék vagy a Galaxis szellemeitől. 

— De hiszen én nem szerepelek a tévében mindennap — lepődött meg Ninda. 

— Sosem venném a bátorságot, hogy félrevezesselek. 


— Talán más a magyarázat — mosolyodott el Szinensi. — Milyen hosszú nálatok 
egy nap? 

— Hetvennyolcezer ütés. Úgy érted, hogy a ti napjaitok talán sokkal rövidebbek, 
és ami nálatok sok nap, az nálunk csak egy? 

— Nem. A mi napunk egy egész kicsivel még hosszabb is. Akkor nem értem. 

— Nyilván ismétlések — mondta Ninda. 

— Az bizony lehetséges. — Karszertszen elnevette magát. — Nagy Galaxis... még 
mindig nem fogtam fel, hogy itt ülök a saját szobámban, szemtől szemben... Nin- 
dával... 

,, Elmentünk Szvottakartra is. Persze senkit sem találtunk meg azokból, akik annak 
idején olyan nagy tisztelettel fogadták. Megváltozott a város is. De a tisztelet 
ugyanaz volt, és ugyanazok a régi mesék. " 


Sileni: 
Naplóm Nindával, 
44398. liktuharan 


Belépett egy lány és egy fiú, egy alacsony asztalkát hoztak a két végénél fogva. 
Letették a vendégek elé, aztán meghajoltak, éppen úgy, ahogy Karszertszen, te- 
nyerüket ferdén keresztbe téve. Az asztalka valami olcsó könnyűfémből készült, 
valaha sárgára festették, de a festék már nagyrészt lemállott — de tele volt sütemé - 
nyes és szendvicses tányérkákkal, poharakkal, kis palackokkal, szakasztott úgy, 
mint amikor a szúnik ülnek le beszélgetni. 

— Kérlek, ne vessétek meg szerény asztalomat — hajolt meg Karszertszen. — És 
engedjétek meg, hogy bemutassam Anszans lányomat és Orszkind fiamat. 

A vendégek meghajoltak, a fiatalok szintén. A nyitott ajtóban továbbra is ott to- 
longtak a kíváncsiak. 

— Mesélj nekem a szellemekről, kérlek — mondta Ninda, és gyanítva, hogy az il- 
lem itt is az, hogy a kínálást illik elfogadni, töltött magának egy ragyogó kék ital- 
ból. 

—A régi mesék szerint valaha léteztek szellemek. Nagyhatalmúak voltak, de 
nem mindenhatók. Hosszú életűek, de nem örökkévalók. Nem voltak mentesek az 
olyan hibáktól, amik bennünk emberekben is megvannak. Nekik is voltak rossz 
hangulataik, ismerték az olyan tulajdonságokat, mint a féltékenység, a mohóság, a 
félelem, a gyávaság, a rosszindulat, és még sok mindenfélét. 

— De alapvetően jók voltak — szólalt meg egy fiú az ajtóban. — Mindig jót akar- 
tak az embereknek. 


Valaki lepisszegte. 

— Ők miért nem jönnek be? — kérdezte Ninda az ajtóban szorongókra pillantva. 

— E szobában most a vendég rendelkezik — hajolt meg Karszertszen. 

— Hát akkor gyertek be és foglaljatok helyet az asztalunknál — mondta Ninda 
mosolyogva. 

Azok beözönlöttek, keresztbe tett kézzel meghajoltak és mondták a nevüket. 
Szammnun Rakkarszet. Rokmind Kilarkszet. Jarvak Jamninkszen — ez volt a fiú, 
aki közbeszólt az imént. Rankno Krippszket. Roamon Narmarkauk. Trando Ka- 
rankriszet. Irkmin Szujarszkesz. Szonrikan Jarrimirn. Ambrok Narmarkauk. Trovi 
Krippszket. Tveri Annirkaszket. Tizenegy férfi és nagyfiú. Aztán négy fiatal nő, 
akik a férfiak után jöttek be, de köztük foglaltak helyet. Szalin Annarszkit. Rokin 
Narmarkauk. Arrin Rakkarszit. Eran Kilarkszit. 

— Jarrimirn? — pillantott Ninda egyikükre, egy magas, szikár emberre, akinek a 
férfiak közül egyedüliként semmilyen szőrzet nem volt az arcán, még az itt szinte 
kötelező bajusz sem, és olyan sötét volt a bőre, mint a legtöbb szúninak. — Ez 
szaiszi név, nem? 

— De igen — mosolyodott el szélesen az ember, és most szaiszi módra köszöntöt- 
te, tenyerét Ninda felé fordítva fölemelte a kezét, s a jobb füle mögé illesztette a 
hüvelykujját. — Én Szaiszon születtem, Jarkarn illiarban. 

— Én is jártam Szaiszon, Nirn illiarban. — Ninda viszonozta a mozdulatot. 

— Tudom. — Jarrimirn a többiekre nézett. — Itteni idő szerint csak két-három ha- 
rapást töltött ott, de az én világom azóta többet beszél róla, mint bárki másról a 
Galaxisban. 

— Varázslatos egyéniség — hajolt meg Karszertszen tisztelettudóan. 

— Nem ezért. Adott egy tanácsot a népemnek, hogy hogyan tudnánk felvirágoz - 
tatni Szaiszt. A tanácsot megfogadták, és már gyűlik a pénz egy kupolaváros épít- 
tetésére. 

— Csak szerencsém volt — mosolygott Ninda. 

— Még nagyobb szerencséje volt Szaisznak — mondta Karszertszen. 

Ninda kiitta a kék italt. Édeskés, enyhén csípős íz — az alapját az angdzsan adja, 
és valamilyen jograthoz hasonlító gyümölccsel keverték. 

— Térjünk vissza a szellemekhez — kérte. 

— Örömmel — bólintott Karszertszen. — Úgy tartják, hogy a szellemek. .. 

Ekkor berobbant az ajtón egy kisfiú. 

— Itt van — zihálta, aztán észbe kapott és keresztbe tett kézzel meghajolt Ninda 
előtt. — Jön már! 

— Ki van itt? 

— Alli anyó! 

— Ez az öcsém fia, Arrikit — mondta Karszertszen. — Ülj le, fiam, de előbb tegyél 
ide párnákat az anyónak. 

Alli anyó ekkor lépett be az ajtón Karszertszen öccse kíséretében. Öreg volt, 
szúni számítás szerint nyolc-kilencszáz éves. Fehér haja volt, ráncos bőre, és tarka 


ruha volt rajta, ő volt az egyetlen helybeli, akinek egész testét ruha fedte. Kereszt- 
be tette a kezét és meghajolt, aztán a fivérek segítségével helyet foglalt a párná- 
kon. 

— Köszönöm, fiaim. Hát te vagy az a híres-nevezetes Ninda, gyermekem. Ünnep 
lett a mai nap. 

— Ninda vagyok — hajolt meg ő is —, de hogy ilyen híres lennék, arról eddig nem 
tudtam. 

— Nem-e? Ó, gyermek. Szvottakart városában mindenki téged emleget, ha arról 
esik szó, mi minden rossz van a Galaxisban. Én Alli Asszjaszit vagyok, száz év 
járt el fölöttem az itteni számítás szerint, bejártam sok világot, sok embert megis - 
mertem, de nem is hallottam még senkiről, akibe oly odaadóan vetették volna a 
reményüket az emberek, mint tebeléd. 

— Én csak egy kislány vagyok — felelte Ninda. — Mit tehetek én azzal, ami rossz 
a Galaxisban? Ha majd felnövök, akkor is csak egyetlen ember leszek. 

— Nem tudom, lányom. Nyilván nincsen varázshatalmad. Nem tudsz a gáztenger 
helyére levegőt, a sivatagból termőföldet varázsolni. Ezt nem is hiszi senki. De 
hatni tudsz az emberekre. Hallottam, hogy egy világon gazdasági csodát idéztél 
elő egy szavaddal. 

Jarrimirn megköszörülte a torkát. 

— Az az én szülőbolygóm volt, Szaisz. Éppen erről beszéltünk, mielőtt maga 
megjött, anyó. 

— S a szvottakartiak azt hiszik, itt is meg tudom csinálni? 

— Nem tudhatjuk, lányom. Talán igen, talán nem. De ha itt nem, akkor majd 
máshol. — Az anyó töltött magának egy kortyot a kék gyümölcsitalból. — De mint 
Vankorsz elmondta, azért hívtatok, hogy meséljek neked a szellemekről. Így hát 
ezt fogom tenni. A gázbányászok azt mondják, sosem tudhatod, mikor kerül har- 
kitgáz a szívócsöved elé, csak annyit tehetsz, hogy figyelsz, hogy elkaphasd. Álta- 
lánosabb értelemben ez azt jelenti, hogy bármiből kijöhet valami hasznos. — Kiitta 
az italt, s a poharat kezében tartva folytatta. — Ha a szellemekről esik szó, úgy illő, 
hogy Jatar említésével kezdjük, akiről úgy mesélik, hogy a Galaxis szívében, a 
központi fekete lyukban termett, s onnan bújt elő egy napon. Hogy ez hogyan volt 
lehetséges, amikor a fekete lyukakból sem anyag, sem sugárzás nem szökhet meg, 
arra tudok válaszolni: a szellemeket nem alkotja sem anyag, sem sugárzás. Hanem 
hogy akkor miből vannak, azt nem tudom megmondani. Úgy is mondhatjuk, hogy 
tisztán szavakból, hiszen a szellemek kitalált lények csupán. Nem is hiszünk ben- 
nük igazán, mégis hatnak gondolkodásunkra. De lássuk, mit tart a legenda Jatar 
felől. Egyszer régen, nagyon régen, mikor még a csillagok sem voltak mind 
ugyanazok, megnyílott a Jororszonki fekete burka, s előbújt belőle Jatar, Jatar- 
szellem, Jatar. Testét sem anyag, sem sugárzás nem alkotta, emberi szem nem lát- 
hatta. Hatalmas volt és mégis kicsiny, mert körötte nem volt semmi más, csak az 
irdatlan csillagok és a sokszorosan görbe gravitációs tér. Körülnézett és tépelő- 
dött, mit tegyen. Hogy meddig, azt nem tudhatja senki, de ha tudnánk, nem tud- 


nánk mégsem, mert azon a tájon, ahol millió és millió csillag sűrű szövedéke gör - 
bíti el a teret, elgörbül és beláthatatlanná válik az idő is. De végül egyszer elin- 
dult, hogy körülnézzen a Galaxisban és megismerje csodáit. Ezért mondjuk ma is 
a fiataloknak, akik még nem láttak semmit a Galaxisból: indulj el, ismerd meg a 
Galaxist, mint Jatar. 


265. 


0a-15 legendá 


,, Nem tudom, miért kezdett érdekelni már gyerekkoromban az emberiség őstörté- 
nete, a galaktikus terjeszkedés kora és az azt megelőző idők — miközben soha egy 
pillanatra sem érdekelt, hogy nekem magamnak kik voltak a szüleim. " 


, Ninda: 
Eletem egy falevélen, 
416. sómir 


Kilencszázötvenkor hívta Rano, hogy késő van, ideje hazamenni. 

— Menjetek csak. Én maradok. Sok mindent kell még megbeszélnünk. 

— Nem maradhatsz itt védelem nélkül. 

— Dehogynem. Ne aggódj miattam. Senki sem fog bántani Szvottakarton. 

— Ó, ebben biztos lehet, uram — harsant Karszertszen lelkes hangja. — A hajuk 
szála sem görbülhet meg! 

— Szinensi veled van? — kérdezte Rano. 

— Persze, itt van. 

— És aludni mikor fogtok? Holnap is lesz nap. 

Ninda vállat vont. 

— Ráérünk. Nincs szükségünk sok alvásra. 

Rano tehát hazament a gyerekekkel; több mint két derkit csatangoltak a város- 
ban, mindent megnéztek, amit lehetett — nem volt sok látványosság —, megkóstol- 
tak egy-két helyi specialitást, aztán a hajóra érve elmondták a barátaiknak, hogy 
úgy nézett rájuk mindenki, mintha valami csodalények lennének. Erkanti konkré- 
tan úgy fogalmazott, hogy olyan tisztelettel hajoltak meg előtte, mintha ő forgatná 
a Galaxist, pedig semmi mást nem tett, csak kért egy pohárral valami sárga üdítő- 
ből, de a kiszolgáló épp csak a földbe nem verte az orrát, úgy hajlongott előtte. 
Még hogy ez a világ nem biztonságos? 

Ninda és Szinensi pedig folytatta a beszélgetést a szellemekről. 

— Milyen napszak van nálatok? — kérdezte Ninda. — Nem szeretnénk túlságosan 
igénybe venni a türelmeteket. 


— Ó, gyermek — nevetett az anyó —, a magamfajta öregnek kevés alvás is elég, és 
még amúgy is kora délután van. A te kedvedért pedig bármelyikünk feláldozza az 
alvásidejét, ha szükséges. 

— Ezt nem kívánnám tőletek, reggel majd fölmegyünk, iskolába kell mennünk. .. 
úgy értem, hajóidő szerint reggel, ami még huszonnyolcezer ütés. 

- Ó, lányom, nem tudom én azt a mi óránk szerint átszámítani, de soká lesz még 
este. 

— Rendben. Ott tartottunk, anyó, hogy színre lép Hakun. 

— Igen, Hakun, Reknut és Szkeszut utódja, aki a Jeheli csillaghalmazban 
született. Azt mondják, a Jeheli azért lett gömbhalmaz, mert amikor Szkeszut vi- 
lágra hozta Hakunt, Reknut meleg, biztonságos fészket akart neki, ezért összetolta 
a csillagokat egy nagy gömbbe. 

— És más gömbhalmazok? — kérdezte Szinensi. — Hiszen a Galaxisban kétszáz - 
nál is több gömbhalmaz van. 

Az anyó mosolygott. 

— Lám, az űrben vándorló szúnik között a gyermekek is tudnak ilyesmiket. Én 
nem tudok felelni a kérdésedre, lányom. A legendák természete, hogy csak a dol- 
gok egy bizonyos részére adnak választ. 

— Melyik halmazt hívjátok Jehelinek? 

— Erre egy csillagász tudna felelni — mondta Vankorsz. — Ha kívánjátok... 
megkérdezhetek egy csillagászt. 

— Örömet szereznél vele — hajolt meg ültében Szinensi. 

A férfi fölkelt, meghajolt és kiment, az anyó pedig folytatta. 

— Millió évvel később, amikor Hakun felserdült, elhagyta a göómbhalmazt és be- 
járta a Galaxist. Azt mondják, abban az időben sokkal több volt a fekete lyuk, 
amik nem tetszettek neki, ezért elhatározta, hogy felbontja őket. Csillagokat do- 
bált beléjük, amiket azok csak elnyeltek és nagyobbak lettek tőlük. Más megoldá- 
sokkal is kísérletezett, míg végül rájött, hogy ha egymásnak löki a fekete lyuka- 
kat, akkor összetörnek. 

— A Szatkaraun-törvény — suttogta Ninda, hiszen tanult csillagászatot. 

— Mit jelent ez az elnevezés, gyermekem? 

— Ha két fekete lyuk a Szatkaraun-határnak nevezett sebességnél gyorsabban üt- 
közik össze, akkor széttépik egymás anyagát és egy sor humnauktává alakulnak. 
Ezek összeroppannak és felrobbannak, és galaktikus fáklyát kapunk. 

— Lám, megint egy ismeret, amiről én nem hallottam sok évem során. 

—A  Hasszauhalgrúmi-szírongdzsaumi... persze nem tudom, ti hogy 
nevezitek... egy ilyen galaktikus fáklya. Messziről úgy néz ki, mint egy szupernó - 
va-robbanás maradványa. 

— Elhiszem, lányom. Ládd, öreg fejjel is mindig tanul valamit az ember. 

— Bocsánat a közbeszólásért, anyó. Kérlek, folytasd. 

— Folytatom én, de már nem hosszan, gyermek, mert Hakun legendája csak an- 
nyit mond, hogy egy ideig, ami kétségkívül sokszorta hosszabb volt, mint az em- 


beriség egész létezése, szóval egy ideig Hakun játszott a csillagokkal, fekete lyu- 
kakkal, galaktikus ködökkel, azután kíváncsi lett, mi történik, ha két galaxist lök 
egymásnak. De az az idő, ami alatt a mi Galaxisunk elérte volna a legközelebbi 
galaxist, az még neki is sok volt, ezért elhagyta a Galaxist, elment játszani más 
galaxisokkal. Mindez olyan sokkal azelőtt történt, hogy az emberi faj kialakult 
volna, hogy meg sem tudjuk mérni, mennyi idő telt el azóta. Hát így végződik Ha- 
kun legendája. 

Alli anyó megint ivott egy kortyot a kék gyümölcsitalból. 

— Ha már említetted az emberi faj kialakulását, anyó, vannak legendáitok arról 
1s? 

— Hogyne lennének, gyermekem. Zalko az a szellem, akinek az emberi faj létét 
köszönheti. Tudom, nektek szúniknak nem sikerül ezt a nevet kimondani, de nem 
baj. 

Ninda nevetett. — Z, z, z. Már megtanultuk So"mezán. 

— Ó, ez igazán örvendetes. Így hát Zalko volt az, aki arra jutott, hogy a csillagok 
körül keringő világok unalmasak, mert attól kezdve, hogy létrejöttek, többé nem 
történik rajtuk semmi. Ezért fölvetette társainak, hogy valami változót kellene al- 
kotni rajtuk. Hemmu és Rorvi különféle fizikai jelenségeket javasolt, Szalfunak 
pedig nem is volt ötlete. De Zalko elmagyarázta, hogy mire gondolt: élőlényekre, 
akik növekszenek és elpusztulnak, szaporodnak és átalakítják környezetüket. 
Meglepődtek, mert élőlényekről még senki sem hallott. De Szalfunak sikerült al- 
kotni néhányat, nem tudni, melyik világon, és aztán több világon is létrehozták 
őket. Maga Zalko is több világon kísérletezett mindenféle élőlényekkel, míg aztán 
az egyiken erőteljes fejlődésnek indultak, és hosszú-hosszú idő után, ami persze 
Zalkónak csak egy pillanat volt, kialakult az ember. 

— Vagyis az embert nem maga Zalko teremtette? 

— Nem, nem közvetlenül. Úgy tartják, ezer és ezer különféle lény követte egy- 
mást, egyre fejlettebbek. Az elsőknek még egészen egyszerű volt a szerkezete, az- 
tán mind bonyolultabbakká alakultak, nemzedékek millióin át. Hosszú idő volt, 
amíg megjelentek az emlősök, aztán azok között az egyre fejlettebb, intelligen- 
sebb változatok, míg végül az első emberek is világra jöttek. Eleinte ők is nagyon 
fejletlenek voltak, aztán fokozatosan egyre többet tanultak. 

— Zalko ezalatt mit csinált, anyó? 

— Továbbment más világokra és életet teremtett. Talán most is ezzel foglalatos- 
kodik valahol a Galaxis valamelyik távoli pontján. 

— Anyó, és hol volt az a világ, ahol kialakult az ember? 

— Azt bizony a legenda nem mondja meg, gyermekem. Senki sem tudja. Évez- 
red évezred után repült el azóta, hogy kiléptünk a Galaxisba és világok millióit 
foglaltuk el, s az eredet világa feledésbe merült. 

— Legenda sincsen róla? 

— Csak annyi áll Zalko legendájában, hogy egy sárga törpe körül keringő világ 
volt, de hát az őshonos életet hordozó világok fele sárga törpe körül kering... az 


ember és a hozzá genetikailag legközelebb álló állatok pedig sárga törpék világain 
érzik magukat a legjobban a szabad természetben. Így nyugodtan vehetjük tény- 
nek is, hogy sárga törpe volt. De hogy melyik a sok millió közül, azt senki sem 
tudja, lányom. 


266. 


0a-16 városháza 


, Figyelmes utazó számára nincs két egyforma hely." 


Ninda: 
A fény lúmái, 
3095. 


Szinensi reggel kétszázkor már nagyon álmos volt, ezért Karszertszen hívott vala- 
mi járművet, amivel Arrin és Eran kivitte a városkapuhoz és föltették egy aungir- 
ra. Ninda helyi idő szerint másnap hajnalig maradt, akkor már a helybeliek is elég 
álmosak voltak, ezért megbeszélték, hogy mikor jön vissza, és hazament — húszan 
kísérték el a városkapuig, hogy megvédelmezzék, illetve hogy még egy kicsit a 
közelében lehessenek. Volt kik közül kikerülnie annak a húsznak, az ajtóban egy- 
re-másra tűntek fel újabb és újabb arcok, alighanem egy-két limlivel azután, hogy 
Karszertszennel találkoztak, már az egész bányaváros tudta, hogy itt van Ninda. 

Amikor visszatért, teljesen megváltozott környezet fogadta. Mintha a város 
mind az ötvenezer lakója ott tolongott volna a városkapu mögötti téren. Fel is dí- 
szítették, Szvottakart kék, sárga és fekete háromszögekkel mintázott zászlói és a 
Testvériség piros-sárga-zöld-sárga-szürke csíkjai lengtek mindenütt. És a kapuban 
egy kis csoport élén ott állt egy nyurga, kopasz, fiatal férfi, mellén kék-sárga-fe - 
kete háromszöges jelvénnyel, és mélyen meghajolt Ninda előtt. 

— Köszöntünk téged Szvottakart kicsiny világán, ó, Ninda, Galaxisunk tanítója. 
Tekintsd e helyet mint otthonodat. Házunk a te házad, ételünk a te ételed. S mikor 
elhagyod kupolánkat, e világ mindig mint második otthonod vár vissza. 

Ninda negyvenhét éve élt a Testvériségben, ahol a legkülönbözőbb alkalmakkor 
beszéltek ilyen csiszolt, ünnepélyes nyelven, szokva volt hozzá. Mivel a férfi ne- 
vét nem tudta, körbenézett a téren egybesereglett embertömegen és hozzájuk in- 
tézte szavalt. 

— Köszönöm ezt a kedves fogadtatást, ó, Szvottakart népe. Bárhová vet sorsom 
a Galaxisban, e világra mindig otthonomként fogok visszagondolni, s ha úgy adó- 
dik, örömmel lépek majd ismét földjére. 

Meghajolt, melle előtt ferdén keresztezve tenyerét, amit az emberek sietve vi- 
szonoztak, de aztán üdvrivalgásban törtek ki. 


— Én Szonner Szturinszet polgármester vagyok — hajolt meg a kopasz fiatalem- 
ber megint. — Én vezetem Szvottakart városát. Szeretnélek meghívni — Szinensire 
pillantott — benneteket a városházára, ahol terített asztallal várnak ránk. 

Ninda bizonytalan arcot vágott. 

— Szonner, én azért jöttem, hogy Alli anyóval a szellemekről beszélgessünk. 
Nagyon kedves tőled, hogy. . . 

Szturinszet fölemelte két tenyerét. 

— Semmi gond, semmi gond. Számunkra az a legfontosabb, hogy te jól érezd 
magad. Mi lenne, ha az anyó is velünk tartana a városházára, ahol kényelmes kö- 
rülmények között beszélgethettek, és nagyobb hallgatóság elhelyezésére is mód 
nyílik? 

Ninda jobban szeretett volna egy meghitt kis szobában beszélgetni, de jó képet 
vágott a dologhoz. 

— Örömmel venném -— felelte. 

Nem kellett kocsiba ülniük, a városháza ott volt a tér szélén. Ninda, Szinensi és 
Szturinszet átvágott a tömegen, ami tisztelettudóan kétfelé vált előttük, s az embe- 
rek keresztbe tett tenyérrel, széles mosollyal bólogattak nekik. 

— Nemigen tudom mire vélni ezt a nagy lelkesedést — jegyezte meg Ninda. 

— Ó, te nagy híresség vagy Szvottakarton — felelte Szturinszet lelkesen. — Ren- 
geteget tanultunk már tőled. 

— Ugyan mit? 

— Válassz ki valakit a tömegből, kérlek. 

Ninda meglepve nézett föl az emberre, aztán megállt és egy fiatal nőre mutatott, 
aki nyomban meghajolt, két tenyerét keresztbe téve. Ninda viszonozta, a polgár- 
mester és Szinensi is. 

— Kérlek, tudsz-e mondani Nindának valamit, amit tőle tanultál? 

A nő elmosolyodott. 

— Hát hogyne. Szennin Hirhakarszit bányalégvezető vagyok, és tudok idézni az 
egyik beszédedből. , Szindoriának változásra van szüksége, és azt nem én fogom 
hozni, hanem ti. Ti, Szindoria. És ahány világ csak akad a Galaxisban, ahol csak 
változásra van szükség, azt mindenhol ők maguk, az ottani emberek fogják elérni, 
és senki más nem tud nekik segíteni. Vagyis de, tud, csak jó esély van rá, hogy a 
saját javára fogja fordítani a segítségét." 

— Igen — mondta Ninda lassan —, tényleg ezt mondtam. 

A nő mellett álló férfi is meghajolt. 

— , Mégis azt mondom, inkább bízzatok más államokban, ha azt látjátok, hogy 
nekik is érdekükben áll, hogy segítsenek nektek, mint a saját vezetőitekben, akik- 
ről már tudjátok, hogy nem érdekeltek abban, hogy az ország élete könnyebb le- 
gyen. Nekik az a jó, ha ti szegények és tudatlanok vagytok, mert könnyebben 
uralkodnak fölöttetek." 

Ninda mosolyogva bólogatott, a férfi pedig megint keresztbe tette a tenyerét és 
aprókat hajlongva folytatta. 


— Bocsáss meg, amiért megállítalak. Voszkon Ratmoszketc vagyok, érckutató 
mérnök. Szabad vitatkoznom azzal, amit mondasz? 

— Hát persze. Bárkinek szabad. 

— Akkor veletek tartok a városházára — felelte a mérnök, és követte őket. 

A városháza kívülről ugyanolyan volt, mint akármelyik lakóház. Kopott, lemál- 
lott festék a kőfalakon, valaha sárga lehetett. Az egyetlen különbség a széles kapu 
volt, ami nyitva várta őket. Sokan voltak a kapu közelében is, de senki sem lépett 
be Ninda előtt, csak Szturinszet sietett előre néhány lépéssel, hogy mint házigazda 
már bentről fogadhassa őt. 

— Ez az épület ad otthont városi ügyeinknek. Kívülről csúnya, szegényes, de 
igyekeztünk szépen berendezni. 

Bent már semmi sem hasonlított Karszertszen otthonára. Tágas előtérbe léptek, 
ahol éppen olyan kopott volt minden, mint máshol. Néhány ajtó nyílt belőle, kö- 
zöttük egyszerű, kényelmetlen padok húzódtak a falak mentén. A polgármester 
előrement és egy érintéssel kinyitotta a szemközti ajtót, s belépett rajta Ninda 
előtt, ahogy illik. 

Óriási terembe jutottak. Szemközt és kétoldalt üléssorok voltak félkörben, hát- 
rafelé egyre magasabban, mint Hangilaoran előadótermeiben, ahol Ninda is járt 
már. Közvetlenül előttük pedig nem túl nagy térség, szőnyegekkel beterítve, pár- 
nákkal, a helyiek szokása szerinti alacsony asztallal, amit megraktak enni-inniva- 
lóval, szúni szokás szerint. Ninda és Szinensi helyet foglalt a párnákon, a polgár- 
mester még megvárta, amíg a tömegből előkerül Alli anyó és mindenki mindenkit 
udvariasan üdvözöl, aztán ők is leültek. Meg az érckutató mérnök. 

— Nem bánjátok, ha rögzítjük a beszélgetést? — tudakolta Szturinszet. 

— Semmi kifogásunk ellene — felelte Ninda. 

— Ez rendkívüli alkalom Szvottakarton. Minket általában elkerülnek a híres em- 
berek, végül is csak egy kicsiny bányavilág vagyunk, semmi más. Ilyen jelenték- 
telen hely milliószámra akad a Galaxisban, s mi nem különbözünk semmiben a 
többitől. 

Ninda megcsóválta a fejét. 

— Figyelmes utazó számára nincs két egyforma hely. 

Szturinszet meglepve nézett rá, aztán bólintott. 

— Értem, amit mondasz. Bocsánatot kérek a meghökkenésemért, de ez úgy 
hangzott, mint egy lúma. 

— Állandóan lúmákban beszél — nevetett Szinensi, és közben fel is írta a monda- 
tot. — Én pedig jegyzem a lúmáit. Rengeteg van már belőlük. 

— Ó. Okvetlenül add ki őket könyvben, kérlek. Nagyra értékelem a fhangít, bár 
jómagam csak négy dírig jutottam. 

— Mi még csak háromnál tartunk — felelte Ninda. — De elég is az udvariaskodás - 
ból, kezdjünk el beszélgetni. Te azt mondtad, Voszkon, hogy vitatkozni szeretnél 
a szavaimmal. Kérlek, mondd el, amit szeretnél. 


— Köszönöm -— hajolt meg a mérnök. — Te azt mondtad, a vezetőknek könnyebb, 
ha a nép szegény és tudatlan, mert könnyebben uralkodnak felettünk. Én pedig 
szeretném Szvottakartot állítani ellenpéldának. Nálunk a vezetők nem uralkodnak. 
Szturinszet polgármester megbízatása egyetlen évre szól — igaz, a mi éveink sok- 
kal hosszabbak a Testvériség rövidke éveinél —, és amikor az letelik, szavazunk 
arról, hogy maradhat-e. Ha a többség azt mondja, hogy nem, akkor új jelölteknek 
kell jelentkezniük, akik közül választunk, és az év letelte után három nappal már 
más a polgármester. 

Szturinszet bólogatott. 

— Így van. Akkor vissza kell mennem a rendes állásomba, beosztott bányagép- 
kezelőnek. 

— Nem minden helyzetre igaz, amit mondtam — felelte Ninda. — Ha Szvottakart 
közigazgatása így működik, akkor ti szerencsésebbek vagytok, mint Szindoria, és 
még sok más jelentős állam a Galaxisban. 


267. 


, Azt hiszem, a híres embereknek általában nagy gondot jelent, hogy mihez kezd- 
jenek a rajongóikkal, a tőlük jövő levelekkel, mindennel. Amikor én híres lettem, 
Ninda már régóta milliószor híresebb volt. Hát egyszerűen átvettem a módszerét. 
Engem sem érdekel, hogy mennyire vagyok híres. Ugyanúgy viselkedem, mintha 
nem lennék az." 


Hait Kiríiísz: 
Emlékiratok, 
660. 
Angaur Dzsúrarengi 
43657. nodzsat muandzsan 
502 


Az üzenet már jóval korábban megjött, de Ninda csak ebédszünetben vette elő a 
suagját. Természettudománnyal foglalkoztak, ami nem volt a kedvence, de Rano 
csupa érdekes dolgot mutatott. Behozott nekik egy antiövet, szétszedte a generá- 
torát és levetített egy kisfilmet a működéséről. 

—A mesterséges gravitáció lényege a gravitációs hullámok gerjesztése — 
mondta. — Mi most egy űrhajón vagyunk, ami szabadon úszik az űrben, ezért kö- 
rülöttünk súlytalanság van. Ezt mi nem szeretnénk, ezért a hajó aljába hullámge - 
nerátorok vannak beépítve, amik folyamatosan fejlesztik a gravitációs hullámo - 
kat, ugyanazzal az erővel, mint Szúnahaungaur felszínén. Ezt az erőt úgy hívjuk, 
hogy egy ong. Valamivel kevesebb, mint a galaktikus szabvány, de ez most nem 


érdekes. A hajó fenekében a generátorok mindig pontosan egy ong erővel húznak 
minket lefelé. Ennek soha nem szabad megváltoznia, ingadoznia, mert sok-sok 
ember szenvedne súlyos sérüléseket. No most. Fíhaugi, ha már úgyis a kezedben 
van az öv, mit gondolsz, mi történik, ha fölveszed és elindulsz vele fölfelé? 
Mondjuk, hogy a testsúlyod kereken hét endzs. Hogyan kell kiszámolni, hogy 
mekkora erőt kell a készüléknek kifejtenie? 

— Gondolom, hét endzset — mondta a fiú —, mert az egy onggal kell megszorozni 
a hét endzset, és az ugye hét. Ha fele ekkora lenne a gravitációs tér, akkor három 
és fél endzs erő elég lenne. 

— Eddig rendben van. No most, mi történne, ha a súlyod tényleg pontosan hét 
endzs lenne, természetesen a ruháddal, cipőddel, no meg az antiövvel együtt, és a 
készülék tényleg pontosan hét endzs emelőerőt fejtene ki? 

— Hát akkor... súlytalan lennék. 

— Ez az! Az emberek gyakran esnek abba a hibába, hogy gondolkodás nélkül rá- 
mondják, hogy a saját súlyukat kell emelő irányú hullámokban kifejteni. Még ar- 
ról is megfeledkeznek, hogy magának az antiövnek is van súlya, méghozzá nem is 
elhanyagolható. Hát még egy antrogónak! Húsz endzs! Kikapcsolva csak nagyon 
erős emberek tudják megemelni. Természetesen semmilyen antigravitációs készü- 
lékbe nem építenek precíziós mérleget, hogy a gép tudja, mekkora erővel emeljen. 
Egyszerűen csak elkezd emelni, és méri, hogy milyen sebességgel tud elszakadni 
a padlótól. Ebből következtetve pontosítja az emelőerőt, és pillanatok alatt kiszá- 
mítja, hogy milyen erejű hullámokat generáljon, hogy ne túl gyorsan emeljen té- 
ged és ne is túl lassan. No most. Mondjuk, hogy fölemelkedtél valamennyire, és 
leállítod az emelkedést, egy helyben lebegsz, tehát a gép megint pontosan hét 
endzs emelőerőt fejt ki. Én odalépek és a kezedbe adom Lermut, akinek a súlya 
legyen két endzs. Mi fog történni? 

— Leesünk — felelte Fíhaugi. 

— Hát azt biztos nem. 

— Dehogy estek le, sien — pirított rá Szinensi. — Gondolkozz. Láttál már antiöves 
sportolókat, nem? 

— De... tényleg. Nem, nem esünk le, de süllyedünk egy kicsit, mielőtt a gép 
visszaemelne a korábbi magasságra. 

— No és mit gondolsz, mitől függ, hogy mennyit süllyedtek? 

— Hát Lermu súlyától. 

— Logikus válasz, csak bizony nem jó. 

— Attól, hogy Lermu súlya hány százalékos növekedést okoz — mondta Sissza- 
hut. 

— Ez még logikusabb válasz, csak hát ez sem jó. 

— A gép beállításától — mondta Ninda. 

— Ez a jó válasz! A gép a tizedmati törtrésze alatt fel tudja mérni, hogy mekkora 
lett a súly, és azonnal tudja, hogy mekkora emelőerőre váltson. Beállítástól függ, 
hogy ez mennyi. Például vannak emberek, akik magaslati munkákat végeznek, és 


eközben nehéz alkatrészeket emelnek meg, akár több száz endzs súlyúakat, olyan 
szerszámokkal, amik átteszik a terhet a kezükről az antigravitátorukra. De nekik 
eközben nem szabad süllyedni, mert akkor nem tudják elvégezni a munkájukat, 
ezért úgy állítják be az antiöveiket, hogy súlynövekedés esetén azonnal a teljes el- 
lenerőt kiadják. Ha viszont kikapcsolt antiövvel a derekadon lezuhansz valahon- 
nan, azt a gép észleli és bekapcsol, de ha már valamekkora sebességre tettél szert, 
akkor nem adhat egyből egy teljes ongra számított hét endzs ellenerőt, mert a hir- 
telen fékezéstől megsérülnél, ezért fokozatosan kell lassítania, amíg biztonságo- 
san megállíthat. 

Ebédidőben aztán Ninda megnézte a suagját, ami egy írásos üzenetet mutatott a 
núdzsahantól. 

— A mellékelt üzeneted jött Szindoriáról. A feladó személyazonosságát ellen- 
őriztem, az, akinek mondja magát. Jerronti singan-núdzsahud, Szíman Ilfangi. 

Az üzenet szintén írásban jött, szindor nyelven, fordítás nélkül. Jerronti persze 
nyilván lefordította magának — hacsak nem tud szindorul —, hiszen ismeretlen tar- 
talmú leveleket a núdzsahan nem továbbít, de a fordítást nem mellékelte hozzá. 
Nindának nem is volt szüksége rá. 


Kedves Niinda! 


Biztosan nagyon sok levelet kapsz, talán el sem tudod mindet olvasni. De Spyn- 
doreiáról nem sokat, azt hiszem. Nagyon nehéz lett innen írni a Testvériségbe. 
Van egy barátom Mfnéán, ő segített, enélkül nem is sikerült volna, mert a Testvé- 
riség postaszolgálata egyáltalán nem vesz föl üzenetet SyÜndoreiáról. Videót pe- 
dig végképp nem. Ráadásul az egészet titokban kellett tartani, nehogy az apám 
megtudja. 

Bocsáss meg, a bemutatkozással kellett volna kezdenem. Dwn$y Érlah§ vagyok, 
hét és tizenhárom éves, kajndimi lakos, és neked régóta rajongód. Minden sze- 
replésedet megnézem, már kezdettől fogva. Tüntetni nem mehetek, mert az apám 
ledöntené dühében a Véésyt-hegyet. Ő nagyon nagy ellensége az AÁLAN-mozga- 
lomnak, neked meg aztán végképp. Azt hiszem, nem túlzás azt mondani, hogy gyű- 
löl téged. Ő külügyminiszter-helyettes, Léérejn Vyhaútennek hívják, és azt hi- 
szem, a munkája nagy része mostanában abból áll, hogy mindenféle ellenintézke- 
dést próbál kitalálni teellened meg a mozgalom ellen. De mivel a mozgalom to- 
vábbra is működik, most már egy és tizenkét éve, azt hiszem, az apám nem jól 
végzi a munkáját. Ami szerintem nem baj, mert én teljesen egyetértek az ÁLAN- 
nal és veled. 

Amióta a Testvériség elhagyott minket, itt egyre nagyobb a szegénység. Persze 
mi gazdagok vagyunk, egy szép nagy házban lakunk Imseny-Ádyilban, öt alkalma- 
zott nyüzsög körülöttünk és lesi a kívánságainkat. De látom a szegénységet. Az- 
előtt a boltok tele voltak áruval. Akkoriban Usilvéynben laktunk, az nem ennyire 
menő környék, de ott is legalább ötven világ árui voltak az üzletekben. Konzervek 


Daimból, csoki Rékyből, itmin a Testvériségből, filnmkönyvek Súnwisról. Rengeteg 
külföldi cucc. Most a Testvériségből semmit sem lehet kapni, még itt az ádáyli bol- 
tokban sem, pedig ennél menőbb talán nincs is. Amit ők szállítottak, annak a töre- 
déke maradt meg. És tudod, milyen árakon? Az emberek százasokkal mennek be- 
vásárolni, tucatjával viszik, és alig kapnak érte valamit, de ez nem lesz már így 
sokáig, mert bejelentették, hogy lesz ezres pénzkártya is. Ezres?! 

Hát ezért értek én egyet veletek. Ezt a helyzetet nem a Testvériség csinálta, ha- 
nem a mi kormányunk. 

Te voltál az első, aki nyíltan és őszintén beszélt minderről a tévében. És hát az- 
óta is. Már több mint két éve. Te vagy az egyetlen, akiben az emberek reményked - 
nek. Én is. 

Igazából ezért írtam. Persze te nem jöhetsz SyÜndoreiára, én meg nem mehetek 
el innen, úgyhogy igazából nem lehet közöttünk semmi. De azért én nézlek a tévé- 
ben továbbra is. Ha esetleg eljut hozzád ez a levél, írhatnál. Jobb, ha élőben nem 
beszélünk, mert valaki meghallhatja. A címem synkay-nvnp-dmtt-dwss. 

Dwns$y 

0a-18 tornateren 


,, Volt az úgy egykor, hogy a szúnik összegyűltek esténként a janníhaum tüze mel- 
lett, és hallgatták a saupuk bölcs elmével elmondott történeteit. Aztán fordultak az 
idők, elvesztettük Szúnahaum-sínarraómit, elvesztettük a saupukat is. Csak nagy 
ritkán akadt újra egy. Csak én hiszem, hogy ő a legnagyobb közülük? " 


Szinensi: 
Ninda élete és tanítása, 
805. sómir 
Angaur Dzsúrarengi 
43657. dzsirat lilgamíszan 
780 


Kedves Dwn$y, nem tudom, mennyire vagyok híres, ez nem is fontos. Szerintem a 
leveled legfontosabb része az, amit az apádról írsz. Hallottam már a nevét, sőt a 
SÁW többször is megpróbálta szóra bírni velem kapcsolatban, de elzárkózott. Pe- 
dig két évvel ezelőtt ő maga küldött nekem üzenetet, hogy beszélni szeretne velem 
hiperfonon, de én ragaszkodtam a személyes találkozóhoz, amire ő nem volt haj - 
landó. 

De ez nem fontos. Nem tudom és különösebben nem is érdekel, hogy mi az a 
külügyminiszter-helyettes, de biztosan nagyon magas rangú ember. Semmi jelen- 
tősége, hogy beszél-e velem, nekem semmilyen rangom nincsen, hacsak a harma- 


dik fhangídír-khomot nem számítjuk, de nem hiszem, hogy ennek ,, politikai" je- 
lentősége lenne. Ami fontos, az a kettőtök között levő ellentét. 

Számomra megdöbbentő, hogy családon belül a ,, politika " ilyen ellentéteket ka- 
varhat. Én nem tudom, milyen családban élni, de valamennyire mégiscsak, Ám- 
maíték révén, és náluk semmi ilyesmi nincsen. A Syindoreián maradt családtagja- 
ikkal sem, ők is egyetértenek velünk és a syÜndor közállapotokkal kapcsolatban 
ugyanazt gondoljuk. Nem az a megdöbbentő, hogy vannak, akik mást gondolnak 
erről, hanem hogy ennyire súlyos ellentétet tud szítani köztetek a ,, politika". Nem 
az a baj, hogy apád az ALAN ellensége, bár persze elég furcsa, hogy valaki ellen - 
sége lehet olyan embereknek, akik nem csinálnak semmit. A baj az indulatossága, 
az, amit elmondtál, hogy hogyan reagálna, ha például tüntetni mennél. 
Megkérdeztem Ámmaitot, aki azt mondta, hogy hatéves korodtól jogod van a 
véleményedet a szüleidtől függetlenül is kinyilvánítani, bár szavazati jogod persze 
csak tízéves korodban lesz. Vagyis részt vehetsz tüntetésen, akár a tévé 
nyilvánossága előtt beszélhetsz az ALAN tagjaival vagy éppen velem is, és apád 
nem tehet semmit. 

De kétségtelen, hogy ő nem így gondolja. Szomorú dolog. Azt hiszem, ez addig 
biztosan nem fog megváltozni, amíg ilyen kormányzati munkát végez, mert a gon- 
dolkodását mindenki formálhatja, de a munkaadója elvárásait nem. 

Ninda 


— Egy szót sem szóltál a szindoriai szegénységről — állapította meg Szinensi, és 
fogást váltott a rúdon. 

— Miért szóltam volna? Én ennek a fiúnak írtam, nem Szindoriának. A szegény- 
séggel egyikünk sem tud tenni semmit. Attól, hogy az ÁLAN valamiféle csodate- 
vőt lát bennem, még nem vagyok az, és semmiféle hatalmam nincsen. Te tudod a 
legjobban. 

Szinensi pár pillanatig figyelte, ahogy a barátnője felhúzza magát a rúdon, aztán 
nekilátott ő is. 

— Ha lemásztunk innen, keresünk pár külpolitikai hírt a szindor újságokban. 

— Minek? Kit érdekel a , külpolitika"? 

Ninda mindig ironikus felhanggal ejtette az ilyen szavakat, mintegy kételkedve 
ezeknek a fogalmaknak a létezésében vagy az értelmében. S mint mindent, ezt is 
kezdték átvenni tőle, főleg az ÁLAN-ban. 

— Nem érted, sien. Némelyiknél a srác apja fog nyilatkozni. 

— Hát aztán. Nem vagyok kíváncsi az ostobaságaira. 

— Még mindig nem érted? Láthatod az arcát! 

— És akkor mi van? 

— Hát nem érted, te sengiri? Ha jóképű, akkor van esély, hogy a fia is jóképű! 

Ninda úgy nevetett, hogy alig tudta fölemelni a súlyát a rúd fölé. 

— Te vagy a sengiri. Kit érdekel, hogy jóképű-e? 


— Mégiscsak te vagy a sengiri. Ha a srác buta lenne vagy ő is gyűlölne téged, 
teljesen mindegy lenne. De értelmesen ír, és tetszel neki. Egyáltalán nem mind- 
egy, hogy jóképű-e. 

— Ha ilyen bolondokat beszélsz, sien, hogy fogunk tornázni? 

— A kezünkkel meg a lábunkkal — felelte Szinensi, és átkapaszkodott a másik 
korlátra. Hetesenként kétszer-háromszor tornáztak két derkit, már sok éve. Hait 
szigorúan Ninda lelkére kötötte, azt mondta, egy serdülő lánynak sokat kell mo - 
zognia. És egy fiúnak, kérdezte Szinensi. Annak is, felelte Hait, és elzavarta őket 
futni. 

Meg is lett az eredménye. Ninda mostanra sokat erősödött, már nem volt olyan 
vézna, mint valaha. Körbe tudta futni Jasszani városát, és gyakran meg is tette. Itt 
a hajón már többször végigfutott az egyik végétől a másikig. Szokott korláton hú- 
zódzkodni, súlyt emelni, sőt néha ököllel csépelt egy nagy, puha zsákot. És persze 
kipróbált mindenféle labdajátékot, azokhoz is sokat kellett mozogni. 

Nem csak erősebb lett, serdülni is elkezdett. A szindor lányok ugyanakkor kez - 
denek változni, mint a szúnik — ellentétben például a folgrikkal, akik jóval később 
—, s Ninda sem volt már az a fiús alkat, mint amikor a Testvériségbe került, még 
egészen gyerekfejjel. Mostanra másfél sudrígint nőtt, a csípője némileg szélesebb 
lett, a melle határozottan formálódott, bár végleges fejlettségétől még messze volt. 
Arcvonásai még eléggé kislányosak voltak, de a haját hagyta megnőni a szúni lá- 
nyok divatja szerint, most már a lapockájáig ért. 

Erre figyelt föl Innászi, egy vele egykorú lány, aki odajött hozzá, amikor Ninda 
szünetet tartott és ivott egy pohár súnunvizet, hogy pótolja az elveszített folyadé- 
kot és ásványi anyagokat. 

— Tetszik a hajad — mondta, a szúnik szokása szerint egyből a tárgyra térve. 

Ninda bólintott, jól tudva, mi lesz a folytatás. 

— Ahol én születtem, mindenkinek ilyen van. 

— Az lehet, de nekem nem ők tetszenek, hanem te. 

— Kösz. De én nem akarok járni senkivel. 

— Van valakid? 

— Nincs. De nem is kell. 

— Esetleg egy fiú? 

— Nem, fiú se kell. 

— Fura lány vagy. 

Ninda mosolygott. 

— Tudom. 

Innászi nem erőltette. Sóhajtott, megfordult és elindult, de eszébe jutott valami 
és visszafordult. 

— Figyelj csak. Van ennek valami köze ahhoz, hogy több országban milliók ra- 
jonganak érted? 

Ninda fölvonta a szemöldökét. 

— Mire gondolsz? 


— Nem tudom. De van két furcsaságod. Egyszerre. A tévéből szónokolsz milli - 
óknak, és nem kell neked se lány, se fiú. Nem lehet valami összefüggés? Mármint 
feltűnő, hogy ez a kettő pont neked van meg. 

Ninda mosolygott, de a szeme komoly maradt. 

— Nem tudom. De annyiban biztos nincs köze a kettőnek egymáshoz, hogy ne- 
kem addig nem lesz párom, amíg nem találok, és addig fogok beszélni az embe- 
rekhez a tévében, amíg el nem unják. Gondolom, a kettő nem egyszerre fog bekö- 
vetkezni. 

Innászi rábámult. 

— Hány éves vagy te? 

— Százhatvanöt. Miért? 

A másik lány lassan bólintott. Göndör barna haja volt, világosbarna bőre, tipi- 
kus szúni arca. 

— Ezért hallgatnak téged milliók. Mert úgy beszélsz, mintha legalább ezer len- 
nél. 

Ninda elnevette magát. 

— Sokan vannak, akik tényleg ezerévesek, de őket nem hallgatják milliók. Nem 
tudom, hogy engem miért. 

— Mert saupu vagy — felelte Innászi, és a homlokára tette a kezét. 

, Körülbelül száz embert vonultatok fel könyvemben, akiknek része volt abban, 
hogy ma Nindát mint a galaktikus történelem egyik legnagyobb gondolkodóját is- 
merjük. Hogy miért éppen őket? Mert őket tudtam megtalálni, beszélni velük Nin- 
dáról, találkozásaikról, annak Nindára gyakorolt hatásáról. De ezrek és tízezrek 
vannak, akiknek szintén megvolt a maguk szerepe. Mindenki, akivel valaha be- 
szélt, hozzátett egy morzsát. " 


Hiragi: 
Akik Nindává tették, 
bevezető, 2. 
Singup 
Angaur Dzsúrarengi 
43657. senut szisszadzsan 
720 


Singup biztonságos világ volt. Senki nem gondolt semmi rosszra. 
A gyerekek alig pár matival a leszállás után hagyták el a hajót, a kiszálló uta- 
sokkal együtt, és elindultak az utcákon. A város a szabad ég alatt épült, meredek, 


girbegurba hegyoldalon. Az Angaur Dzsúrarengi a város alatti völgyben szállt le, 
a környék egyetlen sík területén. Akik kiszálltak várost nézni, vagy igénybe vet- 
tek valamilyen járművet, vagy csak a legalsó szinteket látták. Ninda, Szinensi, 
Lirlani, Hingi és Immu volt a kivétel, ők igenis nekivágtak a meredek utcáknak 
gyalog. Nem is volt olyan nehéz. A helybeliek ésszel építkeztek, az utcák nem 
másztak föl nyílegyenesen a legnagyobb meredeken, hanem kanyarogtak. Érdekes 
volt megnézni ugyanazt a házat valahol messze a fejük fölött, aztán közelebb, 
majd már utcaszintben, ahol az ajtaja volt, aztán meg már felülről, a háztetőről is 
ki lehetett lépni az utcára, és a következő kanyar után a ház már lent volt a mély - 
ben. De ott meg másik házak voltak utcaszintben. 

— Fantasztikus — mondta Hingi, amikor kiértek egy kis térségre, amit házak vet- 
tek körül, csak egy boltíves bejárata volt, amin bejöttek, és arrébb egy másik bolt- 
ív alatt lehetett kimenni. A hátuk mögött, lent a mélyben már nem is látszottak a 
völgy fényei. Idefönt is égett a világítás. Nappali éjszaka borult a városra, mert a 
napot teljesen eltakarta a még mindig föléjük tornyosuló Angaur Dzsúrarengi. A 
hegy magasabb volt nála, de odáig a város már nem ért föl. 

Tényleg fantasztikus volt. A teret körülvevő házak építőinek láthatóan nem volt 
ínyére az egyformaság. Mindegyik más színű és formájú volt, másképpen dőlt 
meg az egyenetlen talajon, még olyan is volt, amin az ablakok is láthatóan ferdék 
voltak. Vajon bent a padló is ferde? 

A helybeliek mintha nem lettek volna ilyen fantasztikusak. Legalábbis azok a 
fiúk nem, akik az egyik ház előtt ültek székeken, asztalok előtt, ahogy a szúnik is 
szoktak, iddogáltak valamit, és egyszer csak odaszóltak nekik. Persze a saját nyel- 
vükön. Lirlani elővette a suagját. 

— Üdvözlünk városunkban, űr vándorai — hajolt meg az egyik ültében, de a gú- 
nyos hangsúly és a többiek röhögése világossá tette, hogy a vendégszeretetnek ép- 
pen az ellenkezőjéről van szó. 

— Valami bajotok van velünk? — kérdezte Hingi. 

—Mi bajunk lenne? — kérdezett vissza egy másik fiú. Ők jóval nagyobbak 
voltak, kétszáz körüliek. — Nekünk semmi bajunk. És ha gyorsan visszamentek a 
böhöm hajótokra, nektek se lesz. 

Hingi és Immu egymásra nézett. 

— Nem mindegy neked, hogy mikor megyünk vissza? — kérdezte Hingi. 

— Hé, kisfiam, ez a mi városunk, értem? 

— No és? 

A nagyfiú felállt. Ninda sikátorokban, rossz hírű kocsmák környékén edzett te- 
kintete fölismerte a részegek ingatag mozgását. Elindult Hingi felé, aki mozdulat- 
lanul várta. 

— Na ide figyelj, kispofám — közölte a fiú. — Mi itt nem szeretjük a bajkeverőket. 
Minden rendben volt ebben a városban, amíg ti ide nem jöttetek éjszakát csinálni, 
aztán még ide is toljátok a képeteket a mi terünkre! Hát lerúglak a hegyoldalról, 
hogy leszállsz! 


Már ordított, és jöttek a többiek is utána. Aztán hirtelen nagyon világos lett. A 
tér fölött megjelent egy aungir, amiből reflektorfény áradt rájuk, és pillanatok 
alatt négy esszidzsinna ereszkedett alá, közéjük és a helyi fiúk közé. 

A főkolompos hátratántorodott. 

— Hé, mi van? Mi van? Most meg mi van? 

— Nem beszélsz túl értelmesen — állapította meg az egyik esszidzsinna, elővett 
egy készüléket és odalépett a fiúhoz, aki nem tudott elég hamar reagálni. A karjá- 
hoz nyomta a kis eszközt, aztán sorban a többiekéhez. Eltette és várt. Azok eleinte 
összefüggéstelenül kiabáltak, a részegek módján, aztán fokozatosan elcsendesed- 
tek. Végül az első dörzsölni kezdte a homlokát és értetlenül bámult rájuk. 

— Mi... mi... mi történt? 

— Baj — közölte az esszidzsinna szárazon. — Leittad magad és meg akartál verni 
szúni gyerekeket. 

— Az nem... nem létezik. . . auuuu, a fejem. .. 

— Hát az még fájni fog egy darabig. Főleg mert beszélek a kormányotokkal. Az, 
hogy pár kölyök leissza magát, nem a mi dolgunk. A mieinket megvédjük, a többi 
nem érdekel minket. De elhangzott pár dolog, amiről tudni szeretnénk, hogy a sin- 
gupiak általános véleményét tükrözi-e. 

Persze hogy pillanatok alatt ott volt a helyi rendőrség és a sajtó. Ők is gyorsak — 
csak azért nem értek oda előbb, mert Testvériség esszidzsinnájánál senki sem 
gyorsabb. És persze hogy az volt az esszidzsinna következő feladata, hogy az új- 
ságírókat visszaszorítsa, mert felismertek egy szőke hajjal koronázott arcot, és 
azonnal interjút akartak. Tizenöt-húszan lehettek, és mindegyik egyszerre beszélt. 
Úgyhogy az egyik esszidzsinna hangosítóra állította a suagját. 

— Figyeljenek rám! — kiabálta túl a hangzavart. — Még nem kérdeztük meg 
Nindát, akar-e interjút adni. De ha nyomban nem lesz csönd, akkor nem is fogjuk, 
hanem fölrakom a fejünk fölött levő hajóra, és valamennyien elhagyjuk a várost. 
Értenek engem? 

Teljes némaság volt a válasz. Még csak azt sem mondta senki, hogy igen. Az 
esszidzsinna vezetője, Szekasszuni helyeslően bólintott és Nindára nézett, aki tett 
néhány lépést az újságírók felé. 

— Mire vagytok kíváncsiak? — kérdezte azzal a nyugalommal, amit már több 
száz világon ismertek. 

Megint kitört a hangzavar, de csak egy-két szóig tartott, akkor mindenki riadtan 
elhallgatott. Ha a Testvériség fenyegetőzik valamivel, akkor azt be is váltja. Nem 
kockáztattak. Kicsit nézegették egymást, tanakodva, aztán a legidősebb, egy fehér 
hajú, fehér szakállú úriember kivált közülük és közelebb ment Nindához. 

— Kedves Ninda, mint a jelenlevő riporterek korelnökének engedd meg, hogy 
köszöntselek világunkon és városunkban — kezdte fordítógép nélkül. — Szeret- 
nénk, ha nem erről a sajnálatos incidensről ítélnél meg minket. Megkérhetünk, 
hogy nyilatkozz tudósítóinknak? 

Ninda bólintott. 


— Örömmel. 

— Köszönöm. Én Sziku Illul Kugu vagyok, az MTS híradó riportere. Szúni idő - 
számítás szerint... körülbelül hétszáz éves lehetek. Ezen a világon születtem, de 
messze innen, egy sarkvidéki világalakító állomáson. Ezt elég bemutatkozásnak 
tartod néhány rövid kérdéshez? 
ad interjút olyannak, akiről nem tud semmit. Az első, Nomboka-féle interjú óta 
ötöt adott, és mindegyik alkalommal ő is tudni akart valamit a riporterről. 

— Melyik nevedet használod? 

— A Sziku a családnév, és az Illul Kugu a személynév, így együtt. 

— Rendben, Illul Kugu. Kérdezz. 

— Milyennek találod Singupot? 

— Nem sokat láttam még belőle... felsétáltunk itt a városban a hegyoldalon, idá- 
ig. De nagyon tetszik. Jártam már hegyen épült városokban, de olyat még nem lát- 
tam, ami ilyen meredeken megy fölfelé. Sok ilyen város van a világotokon? 

— Nem, csak ez az egy. A többi mind hegyi fennsíkokon, de ott nincs hely arra, 
hogy egy ilyen hajó leszálljon. Ez a város azért épült ide, mert itt van a legna- 
gyobb alkalmas leszállóhely. Singupon egyáltalán nincsenek sík mezők, csak he- 
gyek és homoksivatagok. 

— Érdekes. A világok mind tele vannak érdekességekkel. Itt is — körbemutatott a 
téren — ti építettetek egy kellemes, otthonos kis ékszerdobozt, amiről nem is tud- 
nak azok, akik nem jártak még Singupon. Millió és millió lehet ilyen a Galaxis - 
ban, de nem is hasonlítanak egymásra. Akárcsak az emberek. 

0a-20 karizmatikus; 


,, Némelyik filozófus azt mondja, a múlt már elmúlt, a jövő pedig még ismeretlen, 
hát egyik miatt sem érdemes aggódni vagy szomorkodni. Mivel azonban ezt sok 
ember mégis megteszi, meg kell néznünk, mi ad nekik okot rá. Az, hogy a múltban 
velünk történt események kihatnak a jelenünkre és a jövőnkre is. Ebből az egysze- 
rű tényből egész gondolatkomplexum következik. " 


Lí-Nindaran: 


Gondolatok, 
278. sómir 
Syyndoreia 
Kafndim 


59. §ündé 52. 
a sárga órája 


— Szóval azt akarod nekem mondani — tagolta Vyhaüten —, hogy pár részeg 
suhanc belekötött pár turistáskodó gyerekbe, egy pofon el nem csattant, senki nem 
sérült meg, az anyagi kár zéró, és ez a hülyeség harmincvalahány naprendszer tá- 
volságban, itt bekerült a híradásokba, csak azért, mert az egyik gyereket története - 
sen Niindának hívják? 

— Pontosan — felelte Suvltífl. 

— Akármi történik azzal a gyerekkel, az bekerül a napi hírekbe?! — háborgott 
Vyhaúten. 

— Hát körülbelül — mondta Suvltíyl, kikeresett egy hírt és odacsúsztatta a kül- 
ügyminiszter-helyettes elé. Vyhaüten csak rápillantott. 

— Igen, a harmadik dír a fhangiban, emlékszem, mekkora lelkendezést csaptak 
miatta. Mintha még senki más nem érte volna el ezt a fokozatot. A titkárnőm azon 
ujjongott, hogy Niindaával majdnem egyszerre érte el az ő fia is, és ő se sokkal 
idősebb, azt hiszem, nyolcéves, mindegy. Itt mindenki megőrült?! Két éve, hogy 
az a gyerek interjút adott annak az égimeszelőnek, és azóta mindenki el van tőle 
ájulva, miért? Én kitüntetéssel végeztem a jogi egyetemet, és eléggé intelligens 
embernek tartanak. Hogy lehet, hogy én nem értem, mit esznek milliók azon a kö - 
lyöklányon?! 

Suvltíyl fanyarul elmosolyodott. 

— Én sem számítom szellemiekben kispályásnak magamat, Léőrefn, és én sem 
értem. Tudod, végeztem egy kis számvetést. Utánanéztem a külföldön élő syyn- 
doroknak. 

Vyhaúteú kortyolt egyet az ásványvizéből. 

— Nahát, te időmilliomos lehetsz. És mi derült ki? 


— Ami azt illeti, nekünk itt a testületnél eléggé megritkultak a tennivalóink a je- 
lenlegi helyzetben. Adatokat gyűjtöttem több mint kétezer állampolgárunkról, 
akik az utóbbi tíz évben elmentek az országból és valamilyen negatív propagandát 
folytattak ellenünk. Hatvan százalékuk még a Testvériséggel való szakítás előtt 
vándorolt ki — negyven százalék azóta. Ez persze nem a valóságos kivándorlási 
ráta, az sokkal rosszabb, csak ebben a hónapban tízezren mentek el, akikről tu- 
dunk, de ők nem folytattak ellenünk propagandamunkát. A régebben távozott 
ezerkétszáz ember között tízen vannak, akiket mint bajkeverőket tartunk számon. 
Az újabb nyolcszáz között hetvenen! A többi csak egyszer-egyszer nyilatkozott 
valami kellemetlent, de ezek komoly fejfájást jelentenek. Mármost a régebben tá- 
vozott tíz közül nyolcnak a tevékenysége felerősödött a Niinda körül csapott fel- 
hajtás hatására. A maradék kettő már idős ember, visszavonultak a politikától. Ez 
a hetvennyolc ember, akik közül Ámmaitot és a barátnőjét szándékosan ki is 
hagytam, egytől egyig belépett ebbe az ÁLAN szervezetbe, és természetesen bál- 
ványozzák Niindát. És most jön a csattanó: tudod, hogy őket ki bálványozza? 

A külügyminiszter-helyettes azzal a mozdulattal húzta föl a szemöldökét, mint 
aki nem kíváncsi a válaszra. 

— No? 

— Senki. És ebben a névsorban azok vannak, akikkel a legjobban meggyűlt a ba- 
junk az elmúlt években. Nem akarod hallani a névsort, LééreYn. Az ellenzék és 
más kormányellenes szervezetek prominens tagjai, akik némelyike sokéves mun- 
kásságot fejtett ki ellenünk, könyveket írtak rólunk, filmeket gyártottak, nagynevű 
személyiségek, és a syyndorok számára legismertebb ezer közéleti személyiség 
listájában huszonketten szerepelnek közülük, valahol a lista utolsó negyedében. 
Niindat csak az elnök úr és tizenöt színész-énekes sztár előzi meg. És van ennél 
rosszabb is. A népszerűségi lista, amin még mindig Niindá a legelső, két éve 
folyamatosan. Most ráadásul még kezd is elhúzni a pontszámokban. 

— Nem hiszem, hogy a szenzációhajhász bulvárlapok listáira kellene alapozni a 
munkánkat. 

— Nem hiszed? Tegnap kaptunk egy kérdést a Sfyk- Vaikaútól. , Meg tudják ma- 
gyarázni, mitől van, hogy az önök országában a legnagyobb színészek sem érnek 
népszerűségben a nyomába sem egy serdületlen kamaszlánynak, aki soha semmi 
említésre méltót nem csinált, és eddig tizenhétszer jelentette ki kamera előtt, hogy 
semmi köze Syyndoreiához?" 

— Ez provokáció. 

Suwltíyl vállat vont. 

— De válaszolni kell rá. Avay rám asszignálta. A Sfyk-Vaikajt igazán nem vá- 
dolhatjuk azzal, hogy a mi ellenzékünk zsoldjában áll. 

— Hát nem. És meg tudjuk magyarázni? 

— Nem nagyon. Még azt sem mondhatom, hogy egy demagóg népszónok, aki 
mindig azt mondja, amit az emberek hallani akarnak, mert az emberek a legkevés- 
bé sem azt akarják hallani, hogy nem fog változni semmi, amíg ők nem veszik a 


kezükbe a dolgokat. Mármint ezeknek az embereknek ugye az a beállítottsága, 
hogy változást szeretnének, az államrend felbomlását. De nem úgy, hogy ők neki- 
állnak és forradalmat vagy nem tudom, mit csinálnak. Csak úgy változzon meg 
minden magától. Ez mindenféleképpen abszurd, akkor is, ha ellenzéki szemmel 
próbálom nézni a dolgokat, és Niindá ezt vágja a képükbe állandóan. Hát nem 
örülnek. És mégis Niinda áll a népszerűségi lista legelején. Szerinted milyen ma- 
gyarázatot adjak? 

— Karizmatikus személyiség. 

— Karizmatikus? Mitől? A $uöódwriú-csarnokban mindennap több ezer kamasz- 
gyerek sportol, ha beraknánk közéjük, a helyett a sűüny köntös helyett valami it- 
teni öltözékben, észre se vennék. Gondolom, fiúnak néznék, mert hosszú a haja. 
Attól karizmatikus, hogy közhelyes bölcsességeket mond? , Ne élj vissza másva- 
laki szeretetével." , Egy rossz kormányzat ugyanúgy nem tűnik el pusztán attól, 
hogy ezt szeretnénk, mint egy kellemetlen betegség." , A számegyenes végtelen: 
bármekkora számot mondasz, én csak rámondom: plusz egy. Ugyanígy van a 
Kiyreán-rendszer bűneivel." Egy csomó ilyet gyűjtöttek össze nekem a titkársá - 
gon. 

— És mihez kezdesz velük? 

— Hát ez az. — Suvltíyl hátradőlt a fotelben. — Semmihez. Tiszta értelmetlenség 
az egész. Mármint nem az, amit mond, annak van értelme, még ha nem is valami 
falrengető. Foglalkozni vele, az az értelmetlenség. Egy gond van. Semmi kedvem 
leköszönni az állásomról, főleg nem egy csavargólány miatt. Úgyhogy valamit 
muszáj leszek kitalálni. 

Vyhaúteú tűnődve bólogatott, valójában már máshol járt az esze. Arra a régi öt- 
letére gondolt, hogy beszélni kellene a gyerekkel. 

— Szóval most egy másik hajón él? — kérdezte hirtelen. 

— Igen — pillantott a hírre egykori helyettese —, az Angaur Dzsúrarengin. 

— És messzebb jár innen, mint valaha. 

— Tudtunkkal igen. 

— Persze nem tudjuk, mikor, hogyan és miért került a másik hajóra. 

— Nem. Talán a nevelőszülei ott kaptak munkát. 

— De nem tudjuk, hogy azok kicsodák. 

— Nem. 

— Azt tudjuk, hogy Ámmait és a barátnője nem a nevelőszülei. De róluk sem 
tudjuk, hogy melyik hajón élnek. 

— Róluk sem. Amióta elmentek innen, egyetlen világról sem érkezett híradás, 
hogy kiszálltak volna. Bárhol lehetnek a Galaxisban. 

Vyhaúten megdörzsölte az orrnyergét. Örökké ugyanez a zsákutca. Két évvel 
ezelőtt sem tudtak semmit erről a három emberről, és ma sem tudnak. És ha netán 
kiderülne, hogy hol élnek, esetleg Niindá nevelőszüleinek kiléte is kiderülne, ak- 
kor meg nem tudják, hogy mihez kezdjenek ezzel az ismerettel. 


Két éve egy helyben toporognak, és közben egyre rosszabb a helyzet az ország- 
ban. Legszívesebben elmenne nyugdíjba. Kínlódjon az utódja ezzel az egész 
m$ítrinuőppal. Huszonkilenc éves, elég öreg már, hogy belefáradjon ebbe az 
egészbe. Csak sajnos a nyugdíjhoz még nem elég öreg. És különben is. Suwltí$l - 
nak igaza van. Adja föl egy csavargólány miatt? 

,, Sokféle érzelem van, amik képesek egy űrben keringő szikladarabot népes, vi- 
rágzó kultúrává alakítani. A nyereségvágy. Az otthonteremtés vágya. A félelem a 
túlnépesedéstől, a természeti katasztrófáktól, az elszegényedéstől egy korábbi vi- 
lágon. De csak egy érzelem van, ami képes egy világot elpusztítani. A gyűlölet. " 


Ninda: 
Nemlétező politikai beszédeim, 
110. 
Angaur Dzsúrarengi 
43657. famut liktuharan 
770 


— Ugyan már — mondta Ninda. — Ostobaság. Pár srác egy kicsit beszeszelt és el- 
vesztette a kontrollt. Minek ezt felfújni? 

— No igen — felelte Ankan hem Ímuren a Rekki Négyes Televíziótól. — Csak - 
hogy a szavaik igen erős ellenszenvről árulkodnak a szúnikkal szemben. 

— Sőt gyűlöletről — tette hozzá Linkeran Hambilariszkavonde a Belső-Galakti- 
kus Hírügynökségtől. 

— No és? A Galaxisban számos helyen gyűlölik a szúnikat. Ezt eddig is tudtuk. 
Egyébként a szavansziakat is, Linkeran. Valószínűleg egyetlen nép sincs, akiket 
ne gyűlölne senki. Lehet, hogy nem lenne egyszerű olyanokat találni, akik pont a 
szvottakartiakat gyűlölik, mert annyira jelentéktelen világ, viszont nagyon szegé- 
nyek, ezért alighanem beleesnek azoknak a gyűlöletébe, akik a szegényeket gyű- 
lölik, de esetleg Szvottakartnak még a nevét se hallották. — Ninda töltött magának 
egy pohár íhafit, s a képernyőre nézve folytatta. — Például a szindor kormány, 
mint tudjuk, gyűlöli a szegényeket. De csak a szindorokat, mert úgy érzi, hogy fo- 
lyamatos problémaforrást jelentenek. Valójában a problémaforrás a szindor kor- 
mány. Ha egy szvottakarti ember elutazna Szindoriára, a kormány őt is gyűlölné, 
nem jobban és nem kevésbé, mint a szindorokat, mert látná rajta, hogy szegény. A 
gazdagság eltitkolható, de a szegénység meglátszik. — Kortyolt egyet az íhafiból. 
— Elnézést, eltértem a tárgytól. Igen, sokfelé gyűlölnek minket. No és? Megtanul- 


tuk megvédeni magunkat, ha bárhol elkezdenek szórakozni velünk, jön az esszi- 
dzsinna és rendet teremt. 

— Az esszidzsinna is egyik okozója a szúnik elleni gyűlöletnek — jegyezte meg 
Linkeran. 

— Nem, az esszidzsinna a gyűlöletre adott válasz. De ezáltal gerjeszti a gyűlöle - 
tet. Az ervések csavargókkal szembeni gyűlölete kielégül abban, hogy időnként 
elkapnak egyet, agyba-főbe verik, és ettől okos fejűnek érzik magukat. A csavar- 
gók így mondják. Akik a szúnikat gyűlölik, bárhogyan nyilvánítják ezt ki, szem- 
betalálják magukat az esszidzsinnával, akik miatt a gyűlöletük nem elégülhet ki. 
Tehát fokozódik. A Testvériség álláspontja azonban az, hogy minket nem érdekel, 
ha YYsléyt YYslin eredetileg nem akart többet, mint megpofozni egy szúnit, és 
azzal, hogy megakadályoztuk, százszorosára nő benne a gyűlölet, és most már 
gyilkolni szeretne. Ez az ő problémája, nem a miénk. Kezdjen vele, amit akar. Ha 
megpróbálja, rajtaveszt, az esszidzsinna résen lesz. Mi a legkisebb gyűlöletmeg- 
nyilvánulást sem toleráljuk. De nem is csapunk körülötte akkora hűhót, mint a ga- 
laktikus sajtó — ti is pusztán azért, mert én ott voltam. Sokadszor mondtam el, 
hogy ennek semmi jelentősége. 

— Biztos vagy benne, hogy azok a fiúk nem ismertek föl? — kérdezte Hak Tiat 
Lium a KMR Televíziótól. 

— Biztos. Bármilyen hihetetlen számotokra, engem nem ismernek mindenütt a 
Galaxisban — mosolygott Ninda. 

— Ha így folytatódik — dünnyögte a szavanszi tévés —, ez már nem sokáig lesz 
így. 

— Ugyan, Linkeran, ha most ott a stúdióban, ahol ülsz, megjelenne a saját vilá- 
god egyik legismertebb színésznője, mondjuk éppen a kedvenced, a váratlanság 
miatt őt sem ismernéd föl! 

A riportereken végighullámzott a vidámság, Linkeran nevetett a legjobban. 

— Hát az baj lenne, Ninda. Még a végén el is válna tőlem! 

Dwn$y velük nevetett, de aztán kikapcsolta a tévét — úgyis fölveszi persze —, 
mert az ablakon át fehér fény áradt a szobába. Megvan az előnye annak, hogy a 
kormányzati kocsik fehérek, az összes szobában világosabb lesz a garázs felé eső 
oldalon, és lehet tudni, hogy apa kocsija leszállt. Hamarosan hallotta is, hogy apa 
üdvözli anyát, úgyhogy kiment a hallba. 

— Jó estét, fiam — mondta apa, aztán a faliórára nézett, ami vidám piros színt 
árasztott —, vagyis hát dehogy van este, mindegy. Korábban eljöttem. Jó látni té- 
ged. 

— Üdvözöllek, apám, örülök, hogy itt vagy. 

Vyhaútenék családi légköre semmivel sem volt szertartásosabb, mint akárme - 
lyik syyndor családé, a diplomáciai testület elnöke súlyt helyezett arra, hogy ma- 
gas állása nem teszi őt különleges, mások fölött álló emberré, és ezt külügymi - 
niszter-helyettesi minőségében is megtartotta. Elképzelhetetlen volt, hogy egy ha- 


zatérő családtagot ne fogadjanak köszönéssel és egy-két udvarias szóval — de nem 
többel, az már túlzás lenne. 

— Mi újság itthon? 

— Még semmi, ami HWwnt illeti, de pár nap és meglehetnek a kölykök. 

— Helyes. 

— Viszont kérdezni szeretnék valamit. 

— Egy pillanat. 

A miniszterhelyettes belépett a dolgozószobájába, levette hétköznapi, de mégis - 
csak rangjához illő szürke dőimját és nadrágját — a cipőt már az előtérben házi pa- 
pucsra cserélte —, kényelmes házi nadrágot és fehér lúmot öltött, és átsétált a nap- 
paliba, ahol helyet foglalt egy fotelban. Dwn$y követte. 

— Hallgatlak, fiam. 

— Mi lenne a véleményed, apám, ha sűüny nyelvet akarnék tanulni? 

— Tudtommal féky nyelven tanulsz — vonta össze szemöldökét az apa. — És 
tudod, hogy a hipnogép használatát nem támogatom. 

— Bírnám a kettőt együtt is. 

— Nos, ami a két nyelv egyidejű tanulását illeti, az a véleményem, hogy ha eb- 
ben a korban nem tanulod meg felmérni, mennyit bírsz, később jóval nehezebb 
lesz. A kérdés jelentőségét persze nyilván az adja, hogy a Testvériséggel mostaná- 
ban elég feszült a viszonyunk. 

Dwns$y bólintott. 

— Ezzel kapcsolatban nagyon egyszerű az álláspontom. A politikai ellentétek 
előbb-utóbb így vagy úgy, de megoldódnak. Ha nem hinnék ebben, alkalmatlan 
lennék a munkámra. A süüny pedig a Galaxis, vagy legalábbis a tágabb galaktikus 
környék egyik fontos nyelve, és akármilyen pályára mész, nagy valószínűséggel 
hasznát veszed. Tehát teljes támogatásomat élvezed ez ügyben, és amennyire 
időm engedi, szívesen segítek is. Most nyomban kezdem. A te neved az ő kiejté- 
sükben: Dúnszi Erlahi. Zenei hangsúlyok nélkül. Nemcsak hogy nem használnak 
zenei hangsúlyokat, föl sem ismerik őket, mintha egyáltalán nem lenne hallásuk. 
Pedig ők is szeretik a zenét. Az én nevem: Lérejn Víhauten. Nem érzékelik a 
különbséget i és y, u és w, n és nm, h és h között, és így tovább. No, ki tudod 
mondani a nevünket így? 

Dwn$y néhányszor próbálkozott. 

— Kezdetnek nem rossz. Persze, most jut eszembe, jéky tanulmányaidnál már ta- 
lálkoztál a dallamtalan beszéddel. Ami azt illeti, a Galaxis nyelveinek többsége 
dallamtalan. 

A fiú tűnődve ült a halvány bézs fotelben és az asztalkán álló kis virágcsendéle- 
tet bámulta, mintha akkor látná először. 

— Mondd, apám... fogok tudni tényleg beszélni velük? 

Vyhaúteú megvakarta az orra tövét. Egy pillanatig tűnődött, aztán ujjai hegyét 
összeillesztve bólintott. 


— Jogos kérdés, fiam. Apaként és politikusként is kötelességem válaszolni rá, a 
kormány tagjaként pedig azon kell dolgoznom, hogy a válasz igen legyen. Ezt 
nem egyszerű elérni persze. Rékyvel még csak-csak... ők valamivel türelmeseb- 
bek, mint a Testvériség. Velük csakugyan nehéz szót érteni. 

— De hiszen nem is állnak velünk szóba. 

— Hát ez az — sóhajtott a külügyminiszter-helyettes. — Így a legnehezebb tárgyal - 
ni. Mi mindig azon igyekszünk, hogy válaszoljunk mindenkinek, bár persze a vá- 
laszaink nem mindig tetszenek nekik... no de mindegy. Elnézésedet kérem, fiam, 
amiért a problémáimmal terheltelek. 

— Szerintem ezek nemcsak a te problémáid, apám. Egész Syyndoreia problémái. 

— Ebben igazad van. Ezt elsőként Niinda mondta ki, de ettől még kétségtelenül 
igaz. Néha neki is lehet igaza. 

— Általában nincs igaza, apám? 

— Nos, hogy is mondjam? Igaza van, és mégsincsen. Kétségtelenül nagy nálunk 
a szegénység, és a kormány intézkedései is felelősek ezért. De a kormány feladata 
az, hogy az ország egészének jólétéről gondoskodjon. Eközben nem mindenki jár 
jól. Sajnos ezt be kell látnunk. Nincsen csodatevő hatalmunk, nem tudjuk a csa- 
vargók életét egy pillanat alatt rendbe tenni anélkül, hogy mások aránytalan sérel- 
met szenvednének. Választásra kényszerülünk. 

— Értem, apám. De... miért nem mondod ezt el az embereknek? 


272: 


,, Miért hiszitek, hogy hazudhattok nekünk? 
Miért néztek ostobának? 

Miért hiszitek, hogy megölhettek minket? 
Nem tudjátok, mi a nép? " 


ÁLAN: 
Hősköltemény, 
Syyndoreia 
Kafndim 


59. $ündé 56. 
a sárga órája 


Larenka Szontiszkovarikinde rámosolygott a nézőkre a képernyőről, keresztbe tet- 
te a lábát, és rámosolygott a kezében tartott kisképernyős olvasóra is. 

— Üdvözlöm önöket. Azt hiszem, velem együtt sokan olvasták érdeklődéssel 
Vyhaúteú külügyminiszter-helyettes ma reggel közzétett kis írását Beszélgetés fi- 
ammal címmel. Bizonyára sokan egyetértenek velem abban, hogy ennek az írás- 


nak a hangvétele, az az emberi megközelítés, az az életszagú hozzáállás, amit a 
szerző vélhetően egy csakugyan a fiával folytatott beszélgetésből merített, olyas - 
mi, amit régóta nélkülözünk a syyndoj közéletben, s a jövőben szívesen üdvözöl- 
nénk gyakrabban is. — Újabb kedves mosoly a nézőknek. — S ezzel el is mondtam 
minden pozitívumot, amit elmondhattam róla. Mert az az unásig ismételt szólam, 
hogy a kormány szeretne minden lehetőt megtenni a szegényekért, csak hát ugye 
ez nem lehetséges anélkül, hogy másoknak ártanának satöbbi, ne haragudjanak, 
ha nem olvasom föl az egészet, de ez pontosan az a típusú szövegelés, amiről 
Niinda egyszer-kétszer már megkérdezte: ugye nem gondolod, hogy elhisszük ezt 
az ócska hazugságot?! — Dühösen az asztalra dobta a készüléket. — Az, hogy 
Vyhaúteú úr mindig külügyekkel foglalkozott, nem jelenti, hogy szabad úgy ten- 
nie, mintha halvány sejtelme sem lenne, hogy mi folyik az országon belül. Éppen 
neki kell a legjobban tudnia, akinek a vezetése alatt a diplomáciai kar képtelen 
volt megakadályozni, hogy a Testvériség megszakítsa a kereskedelmi és diplomá- 
ciai kapcsolatokat az országgal, és ezt a példát azóta öt állam követte többé-ke - 
vésbé, pontosan azok miatt a belügyi problémák miatt, amiket Vyhaűtenú úr szerint 
mindig is meg akartak oldani! Vyhaúteú úr fia hét és tizenhárom éves, valamivel 
még idősebb is Niindánál, én ismerem, egy intelligens kiskamasz fiatalember. A 
külügyminiszter-helyettes úr úgy gondolja, hogy ezzel a háromfülű Södy-Vödy 
meséjével egyenértékű ostobasághalmazzal bárkit megetethet ebben az országban, 
ahol senki nem téveszti össze a tengert a sivataggal?! Larenka Szontiszkovarikin- 
dét látták a BGH-tól, Kafndim, Syjndofeia! 

A szindor sajtó felrobbant. Szontiszkovarikinde régebben is gyakran húzogatta 
a kormányzat fülcimpáját, ahogy a szindorok a nagyon idegesítő tevékenységeket 
hívták, de amióta Ninda feltétlen támogatójául szegődött, már rettenetesen idege- 
sítette őket. Ráadásul volt valami, ami a végletekig fokozta a kormány idegessé- 
gét. A kahanuni flotta. Szavansz engedélyt kért és kapott szövetségesétől, Rekki - 
től, hogy a rekki fennhatóság alá tartozó Kahanunra telepítsen egy hadiflottát. 
Egyenesen az államhatárra. És egy szót sem szólhattak. Mind Szavansz, mind 
Rekki szövetségese volt Szindoriának is, katonai szerződések sora biztosította 
mindhárom államot a másik kettő békés szándékáról, és Szavansz ugyanúgy nem 
szólhatott volna egy szót sem, ha Szindoria kap hasonló engedélyt Rekkitől. 

Arra sem szólhattak egy szót sem, hogy Szavansz minden egyes lehetséges és 
lehetetlen alkalommal emlékeztette őket a kahanuni flottára, és arra, hogy ha 
Szindoria bármelyik világán bármely szavanszi állampolgárnak bántódása esik, 
akkor azok a hajók szindor időszámítás szerint két óra alatt Kafndim égboltján 
vannak. Közölték a fényképüket, amint a kahanuni sivatag szürke homokján fek- 
szenek. A nevüket. Nambarakoszonde, Hongonkorirando, Alambakorirando, Ar- 
garankihafande. Méretben és tűzerőben a szindor Ímuléy osztálynak megfelelő 
csillagrombolók. 

Szavansznak joga volt ezekkel a hajókkal fenyegetőzni. Bevetni őket nem volt 
joga, illetve lemondott róla a katonai egyezményekben, de a fenyegetőzés jogáról 


nem mondott le. És ha Szontiszkovarikinde egyszer csak nyomtalanul eltűnik, ak- 
kor Szavansz mint sértett fél az egyezmény megsértésére fog hivatkozni, és a to- 
vábbiakban nem érzi magára kötelezőnek Szindoriával szemben. 

A szindor kormánynak ezért nem maradt más eszköze, mint a sajtóban támadni 
Szontiszkovarikindét, már két éve folyamatosan, de csak annyit értek el vele, 
hogy még dühödtebben támadta a kormányt. És persze próbálkoztak jogi úton, 
mindenféle sajtóperekkel, de ezeket a BGH rendre megnyerte anélkül, hogy Szon- 
tiszkovarikinde egy huszadra is halkabbra vette volna, ellenkezőleg, maró hangon 
tudósított a perekről, ahol ő alperes volt, de a bíróság előtt tett nyilatkozatait is tu- 
dósításként fogalmazta meg. És ÁLAN-jelvényt hordott a ruháján. Amióta belé- 
pett a mozgalomba, besöpörte a negyedik, ötödik és hatodik Karanda-díját, a Ga- 
laktikus Újságírók Társaságának aranyérmét és nyolc riportjára tripla csillagot. És 
Szindoria erre sem szólhatott semmit. Az illetékes döntéshozó testületekben a 
szindor sajtó is képviseltette magát, a Testvériségnek viszont semmilyen intézmé - 
nye vagy állampolgára nem volt jelen. 

Ninda ezt a szócsatát is, mint a többit, ostobaságnak nevezte és nem vett részt 
benne, az ÁLAN viszont eddig sem szorult támogatásra, mostanra igen határozot- 
tan tudták védelmezni az álláspontjukat. Változatlanul nem voltak semmilyen in- 
tézményi formában nyilvántartva, mert ezt Ninda értelmetlenségnek nevezte, nem 
voltak tisztségviselőik, mert Ninda többször is lesújtóan nyilatkozott az ellenzéki 
politikusokról, akik állásként tekintenek pártmunkájukra — voltak viszont jó ké- 
pességű, friss gondolkodású szónokaik, akik kimutattak minden egyes hibát a kor- 
mánysajtó érvelésében, és meglátták a hatalomnak azokat a lépéseit, amikről a 
kormánysajtó hallgatott. 

Az, hogy az ÁLAN hivatalosan nem is létezett, lehetővé tette, hogy Larenka 
Szontiszkovarikinde és más külföldi állampolgárok is tevékenykedjenek benne, 
ami egy politikai pártban nem lett volna lehetséges. Így azonban a mozgalom na- 
gyon hasznos közreműködői lettek belőlük, hiszen ők nem a diktatúrában nőttek 
fel, külföldről más szemléletet, más érvelést hoztak. 

Ekkoriban volt az országnak egy politikához nem kötődő híre is: Sökwít váro - 
sában egy ikerpár a fejénél összenőve jött a világra. 

— Minden hatalomnak két eszköze van — idézte Ninda korábbi szavait Lambron 
Koraszkondahorarinke, a másik szavanszi BGH-tudósító. — Az erőszak és a ha- 
zugság. Ha az egyik nem válik be, előveszi a másikat. Nézzük a $ökwíti esetet. A 
tudományos módszer az, hogy összegyűlt ez a húsztagú orvoscsoport nyolc or- 
szágból, tíz-húsz napig dolgoznak a műtét megtervezésén, aztán egész napos 
munkával, végtelenül finom hiperfénytechnikával fogják elválasztani, hogy me- 
lyik agysejt melyik gyermekhez tartozik. Ha a hatalomra bíznánk, először nyilván 
a hazugságot választaná: kijelentené, hogy ez az ikerpár nem is létezik. Ahogy 
Nindát animációnak próbálták nevezni. És ha ez nem segít, jöhet az erőszak, vé - 
gül is szét lehet választani őket egy baltával is. A hatalomnak nem az a célja, 
hogy a problémát megoldja és ezt a szereplők túléljék, csak az, hogy ne kelljen a 


problémával foglalkoznia. Nem érdekli, hogy azért nem, mert lehazudta, és többé 
senki sem veszi észre a problémát, vagy mert akik a problémáról beszéltek, azok 
börtönben vannak vagy meghaltak. Csak ne kelljen! Minden hatalom irtózik a 
problémáktól, következésképpen alkalmatlan rá, hogy egy országot vezessen. 

Szindoriában egyre nőtt az elégedetlenség, de továbbra sem történt semmilyen 
kísérlet a hatalmi struktúra megváltoztatására. 


273. 


0a-23 sirmi 


,, Mit tegyünk, hogy ne legyen az élet egy rémálom, amiből nincs fölébredés? " 


Ílgaszaumi, 
Numird mondásaiból, 
160. sómir, 25. singir 


Angaur Dzsúrarengi 
43657. szahut dzsorehan 
410 


Ninda fölemelte a sirmit és célzott. Hosszan tanulmányozta a célkeresztet az 
üveglapon, elgondolta a lövés útját, aztán leengedte a fegyvert. 

— Szerintem a hármas lesz jó. 

— Hát akkor válaszd azt — mondta Szinensi —, csak lőj már, mert éhes vagyok. 

— Akkor egyél — felelte Ninda nyugodtan, arrébb lépett és megint fölemelte a 
fegyvert. Hosszan, gondosan szemlélte a hármas üveglapot a célkeresztben, mi- 
alatt a sirmi alig rezdült a kezében. Aztán nagy levegőt vett, bent tartotta, és le- 
nyomta a gombot. Az első golyó kirepülése után kicsit oldalra fordította a csövet, 
s a továbbiak után is mindig egy kevéssel. A hat kis piros fénygömb más-más 
szögben érte el az üveglapot, s eszerint alakult a pályájuk. Az első kettő átment 
rajta, az első egyenesen eltalálta az egyes karikát, a második elment mellette, és 
négy üveglapról visszaverődve jutott el a fehér négyzetig. A többi golyó mind 
pattogni kezdett az üveglapok között, kettő tízes karikába ment, egy a fehér négy- 
zetbe, egy pedig visszatért feléjük és szétfoszlott a korlát fölött. 

Ninda lebiggyesztette az ajkát. 

— Huszonegy pont és két fehér. Lőttem már jobbat is. 

— Lőttél — bólintott Kaszi. — Ennek mennyi az átlaga? 

Ninda sóhajtott. 

— Három és fél. Háromszor hat az tizennyolc, és még félszer hat, ne mondd, 
hogy egyedül nem tudod elosztani. 

— Nyilván tudnám, de minek strapáljam magam, szomtihatuen? No, menjünk, 
együk meg Sígargónit. 


— Hogy kit? 

— Te nem nézel modern filmeket? 

— Nem — ismerte be Ninda. — Olvasni szoktam. 

— Dzsávau kalandjai könyvben is megvannak. 

— Amiket én olvasok, nem ennyire modernek. 

Beléptek a liftbe és automatikusan lépkedni kezdtek az első szinti sáv felé, bár a 
liftben csak két ember volt rajtuk kívül. 

— Hát mennyire modernek? — kérdezte Kaszi. 

— Nem nagyon. Most a Simnáni dzsullákat olvasom. 

— Nem hangzik nagyon modernnek. A dzsullá valami régi legenda, nem? 

— De — lépett ki Ninda a liftből, elindultak a park egyik sétaútján. — Állítólag 
ezek között vannak a legrégibb szúni írásművek. 

— Hűha. És persze fejből tudod idézni. 

Ninda mosolyogva bólintott, leült az étterem egyik padjára és megérintette az 
étlapot. 

— Fölvágnád a sehaddut? , Száz meg száz csillagon át vándoroltam, hogy megta- 
láljam Janallát, ezer meg ezer veszéllyel küzdöttem meg érte, felhőkben támadó 
ellenségek légióit győztem le, de ezerszer és ezerszer le is győztek és végeztek 
velem. S ez így ment éveken át, mert Janallá itt élt aszomszéd faluban és nem be- 
szélt velem." 

Kaszi és Rirgi tányérokra tette a nyolc körcikkre vágott sehaddut, körbeadogat- 
ták, és a csapat hozzálátott az evéshez. 

— Szegény ember — mondta Kaszi. 

— De legalább a fantáziája jó — tette hozzá Ingeki. 

— Mikor írták ezt? — kérdezte Hilkinu. 

— Talán ötvenezer éve. A legtöbb dzsullá keletkezési ideje elég bizonytalan. 

— Akkor ezek még az ősi nyelven vannak? 

— Hát persze. De lefordították őket. 

— Te persze eredetiben olvasod — vigyorgott Ingeki. 

Ninda bólintott, és bekapott egy darabkát a falatokra vágott sehadduból, ő így 
szokta enni. 

Aztán már nem a régi legendákról beszéltek, Hilkinu szóba hozta az üzenetet, 
amit Ninda és Szinensi reggel kapott a sáfudillantól: alternatív útvonalat találtak, 
nisszugópankor átszállhatnak a Szíminnura. 

— Ez elég nagy gond. Jó nagy hajó vagyunk, az igaz, de a sirmi nem különöseb- 
ben népszerű játék. Nem lesz könnyű két másik lányt találni a helyetekre. 

A csapatban kettejükön kívül csak egy lány volt, Ahimmi. 

— Miért lányt? — kérdezte Szinensi. — A fiúk ugyanúgy lőnek, nem? 

Hilkinu vigyorgott. 

— De a lányokat jobb nézni közben. 

Nevettek. 

— Nindáék végül is nem mondták még, hogy átszállnak-e — mondta Ahimmi. 


— Át — döntötte el Ninda. — Hosszú az út, nagy a Galaxis. Rövidítsünk rajta vala- 
mit. 

— Hátha találkozunk még — mondta a legkisebb csapattag, Íraut. 

Ninda mosolyogva megcsóválta a fejét. 

— Nem így kell mondani. Úgy mondják: , Jövőre Szúnahaumon". 

Szinensinek jelzett a suagja, a nyilvános üzenetek halk koppanásával, amiket az 
együtt levő csoportokból mindig csak egyvalakinek küldenek el. Megnézte. 

— Most szállunk le Gresszin. 

— Az jó hely — élénkült meg Hilkinu —, ne hagyjátok ki. Milyen napszak van 
odalent? 

— Éjszaka — nézett utána Szinensi. 

— Az nem jó. Mikor lesz nappal? 

Szinensi fölnézett a képernyőről. 

— Hát az is most van, csak a világ másik oldalán. 

— Aha, csakhogy Gresszinek egyetlen kontinense van, a többi mind óceán. 

— Ja, értem. Hát... ahol leszállunk, ott holnap ötszázkor kel a nap. 

— Remek, akkor iskola után mehetünk. Gyertek el, meglátjátok, megéri. 

Nindának a kiszállásról az jutott eszébe, hogy ezen a hajón még nem nézett kö- 
rül a suárban. Amikor elköszönt a többiektől, lement megnézni. 

Az Angaur Dzsúrarengi suárja sokkal nagyobb volt az Aulang Laipénál, ami 
nem függött össze azzal, hogy a hajó is sokkal nagyobb volt — egészen nagy ha- 
jóknak is lehet kicsi suárja, vagy éppen akár semmilyen. Ez háromszintes volt, 
mindhárom szinten két szembenéző üzletsor futott végig a hajó szélén, és a belső 
részen volt a szísi. Ninda legfelül, a harmadik szinten kezdte — ezeket a szinteket 
a lakószintektől külön, dzserang szokás szerint alulról fölfelé számozták —, előbb 
a suarihunban sétált végig egy jó darabon, s megfigyelte, hogy bármennyire is sok 
az utas és a vásárló, itt semmivel sem nagyobb a nyüzsgés, mint az Aulang Laip 
suarihunjában. Fél mati is eltelt néha úgy, hogy nem találkozott senkivel. Az 
üzletek között, amiknek a háta mögött végigment a folyosón, volt két ajándékbolt, 
három étterem, ruházati és műszakicikk-üzlet, s végül egy ékszerüzlet, Ninda 
ezen át sétált ki a suárba. Itt nagyobb volt a forgalom, az utasok szerettek 
mászkálni, őt persze sokan megnézték a szúni köntöse meg a világos bőre és haja 
miatt. Eleinte csak azért — aztán valaki felismerte. 

— Ninda! — rikkantotta egy kisfiú, aki a szüleivel és a nővérével volt, s mind a 
négyen megálltak, hogy megcsodálják Nindát, aki az út másik oldaláról feléjük 
fordult. Egykettőre kisebb csoport verődött Ninda köré, s a neve futótűzként ter- 
jedt a suárban és alighanem már a szísiben is, mert egyre több ember közeledett. 
Ninda nyugodtan állt az embergyűrűben — senki sem jött közelebb két ríginnél, 
tudták, hogy az esszidzsinna mindent lát, és ha veszélyeztetve érzik Ninda testi 
épségét, pillanatok alatt eltüntetik onnan. 

— Mondj valamit — kérte valaki, aztán már többen is, de Ninda megcsóválta a fe - 
jét. 


— A szúnik csak ülve beszélgetnek — jelentette ki, és elindult az egyik közeli ét- 
terem felé. A tömeg kettévált előtte. Helyet foglalt egy padon, és rájuk mosoly - 
gott. — Még jobb lesz, ha ti is leültök. 

Rendelt összehajtható székeket, s az emberek leültek, szófogadóan, mint a kis- 
gyerekek. 

— Nos hát — mondta Ninda, és rendelt magának egy tálca sielimmi süteményt 
meg egy palack íhafit. — Mondjak valamit? Miről? Meséljem el a századokon át 
alvó Sersugi történetét? 

— Mondhatnál valamit magadról — kérte egy zöldes bőrű szavanszi. 

— Magamról? — Ninda fölnevetett. — De hiszen én se tudok magamról semmit, 
sőt, kevesebbet, mint a szindor sajtó! 

Az emberek nevettek. 

— Te tényleg nem vagy animáció — mondta egy kislány. Ninda feléje nyújtotta a 
kezét, hívó mozdulattal, s a kislány odaszaladt hozzá. Százhúsz körül járhatott. 
Fordítógéppel beszélt ő is, mint mindannyian. Ninda kézen fogta, aztán odaültette 
maga mellé. 

— Nem, én tényleg nem vagyok animáció. De azt nem merném állítani, hogy 
akik ostobaságokat beszélnek rólam, vagy még inkább akik ezért alkalmazzák 
őket, azok valódi emberek lennének. Mert akkor lehetne egy csepp józan eszük. 

0a-24 leköszönés 


, Nem Ninda a válasz minden elképzelhető kérdésre. Ninda a kérdés minden 
elképzelhető válaszra. " 


ÁLAN: 
Hősköltemény, 


A tömegből kivált egy ember, néhány lépést tett Ninda felé, és megállt az asztala 
másik oldalán levő pad mellett. 

— Sera Rakragun vagyok, a Rinnaszik Hírek tudósítója. Megengeded, hogy leül- 
jek és feltegyek néhány kérdést? 

Ninda bólintott. 

— Csak nyugodtan. 

A férfi helyet foglalt, a levegőbe helyezett egy kameragömböt, és először is in- 
nivalót rendelt magának, nyilván ismerte a szúni szokásokat. 

— A személynevem Sera — kezdte. — Szúni időszámítás szerint hatszáztíz éves 
vagyok. Ervan világán születtem, nagyon messze innen, de régóta Gresszin élek, 
most hazafelé tartok Algráról, egy riportkörútról. 


Az Angaur Dzsúrarengi nem járt Algrán, de ez Nindát nem zavarta, a riporter 
felszállhatott Singupon vagy éppen bárhol az űrben egy másik hajóról, nem volt 
jelentősége. 

— Őszintén bevallva zavarban vagyok — mosolygott a férfi. — Ugyanis én egé- 
szen másféle riportokhoz vagyok szokva. Még soha nem beszélgettem híres em- 
berrel. 

— Az én hírnevemnek semmi jelentősége — vont vállat Ninda. — Milyen riportok - 
hoz vagy szokva? 

— Én az úgynevezett kisemberekkel szoktam beszélgetni. Most például Algrán 
olyan embereket kérdeztem a munkájukról, akik növénytermesztéssel foglalkoz- 
nak. Algra jelentős mezőgazdasági világ. 

— Akkor beszélj velem is úgy, ahogy velük, és menni fog — felelte Ninda azzal a 
szelíd mosollyal, amit akkor már több száz világon ismertek. 

— Örömmel. Mondd, miért jöttél most ide, az Angaur Dzsúrarengi suárjába? 

Ninda vállat vont. 

— Miért ne? Itt is emberek vannak. Dzserangok vagy szúnik — nem mindegy? 
Mindannyian emberek vagyunk. 

— Sokszor megfigyelhettük, hogy téged nagyon érdekelnek az emberek. Most is, 
miközben velem beszélgetsz, ezeknek az embereknek az arcát tanulmányozod, 
akik itt összegyűltek a fogadtatásodra. Mit tartasz a legérdekesebbnek az embe- 
rekben? 

— Hadd kérdezzek valamit. Hány ember él a Galaxisban? 

— Ezt senki sem tudja, de a legkisebb becslés tíz a tizennyolcadik hatványon, a 
nagyobbak ennek a százszorosa, ezerszerese. 

— El tudod képzelni, hogy létezzen két ember, akiknek teljesen ugyanaz az el- 
méje, ugyanúgy gondolkodnak, ugyanaz a látásmódjuk mindenről? 

A riporter elmosolyodott. 

— Nem, ezt nem tudom elképzelni. 

— Látod, ezzel meg is válaszoltad a saját kérdésedet, Sera. A Galaxis millió és 
millió világán élő emberek, akikből egy-egy világon is lehet sok millió vagy még 
több, mind-mind, egytől egyig másmilyenek. Ez ne lenne érdekes? 

— Értem. Ebből a szempontból még valóban nem vizsgáltam a kérdést. Te töb- 
bek között arról vagy ismert, hogy folyton beszélgetsz az emberekkel, akármerre 
jársz. 

— Dehogyis. 

— Kérem? 

— Nem én vagyok az, aki folyton beszélget. Mások azok, akik nem beszélget- 
nek. Mondhatni, nem én vagyok az, aki arról híres, hogy beszélget, hanem mások 
azok, akik arról nem híresek, hogy nem beszélgetnek. Márpedig beszélgetni vala- 
kivel annyi, mint odafigyelni rá, odafigyelni pedig annyi, mint megpróbálni meg- 
érteni valamit abból, ahogyan ő látja a világot, az adott kérdést, amiről szó esik, s 
ezzel gazdagodik világképünk. Azzal pedig énképünk gazdagodik, ha a beszélge- 


tés során közvetve vagy közvetlenül megtudunk valamit arról, hogyan lát a másik 
minket vagy azokat a dolgokat, amik nekünk fontosak. Ráadásul még szórakozta- 
tó is. Az embereknek... 

A Galaxis egy távoli zugában Vyhaüteú külügyminiszter-helyettes elgyötört 
arccal lenyomta a némító gombját. Íróasztalára könyökölt, lüktető homlokát a bal 
kezére támasztotta, a jobbal pedig keresgélni kezdett valami csillapítót. 

Ő a Galaxis legnagyobb ostobája. Idióta, eszement barom. Nem elég, hogy 
elhitte és másokkal is elhitette a saját őrült hülyeségét, még nyilvánosságra is ho- 
zatta! Megérdemli, ami most következik. Menesztés, bíróság, börtön. Egyetlen 
ostobasággal többet ártott az országnak, mint. . . mint. . . 

Nem keresett hasonlatot. Végre meglelte a készüléket, amit keresett. A homlo - 
kához tartotta és lenyomta a gombot. A fejfájás csakhamar csillapodott, bár a nyo - 
mában támadt zúgó, bizsergő érzés se volt éppen kellemes. Mindegy. Egyetlen 
dolgot tehet, és most azonnal meg is teszi. 

Írni kezdett. 


Tisztelt miniszterelnök úr! Ezennel mint a ,,Niinda csupán egy animáció" 
kampány értelmi szerzője, vállalva az ezzel járó teljes politikai és jogi felelőssé - 
get, visszaadom Önnek megbízatásomat és állok elébe az ezután következő vizsgá - 
latnak. Niinda olyan körülmények között, népes hallgatóság körében nyilatkozik, 
amely körülmények lehetetlenné teszik kampányunk állításának további fenntartá- 
sát. Vyhaúten külügyminiszter-helyettes. 


Aztán csak ült, bámulta a szőke syyndor kislányt, aki nyugodt magabiztossággal 
nyilatkozik a riporternek, s bár a hangot nem kapcsolta vissza, pontosan tudta, 
hogy azok a gyerektől elképzelhetetlennek tartott, mélyen filozófiai gondolatok 
hangzanak el most is. 

Néhány huszadon belül ott volt a válasz. 


Tisztelt miniszterhelyettes úr! Lemondását köszönettel vettem, de nem fogadom 
el. Ön továbbra is bírja bizalnamat. Mindenki tévedhet, Ön is. Én is tévedhetek, 
és pontosan ezt tenném, ha egy ilyen jelentéktelen ügy miatt megválnék egy kiváló 
szakembertől. Kérem, gondoskodjék a kampány visszavonásáról, de ne engedje 
nyilvánosságra jutni annak eredetét. Salmvnt miniszterelnök. 


Vyhaúteú mély sóhajjal bólintott. Hát jó. Akkor marad a helyén és teszi, amit 
tud. Ami éppenséggel nem sok, de nincs más választása. Valakinek el kell végez- 
ni ezt a munkát. Lehet, hogy a kormány politikája külföldön nem népszerű, de az 
Államszövetségnek márpedig ez a kormánya van, és ők ezt a politikát folytatják. 
Egyedül a nemzet mondhat véleményt a kormány politikájáról, kétévenként a vá- 
lasztásokon, az elnök úr munkájáról pedig hatévenként az elnökválasztáson. A 
nemzet bölcsességében kételkedni pedig vétek. Nem is: ostobaság. Ha nem hi- 


szünk a nemzet bölcsességében, amely tízmilliók egyesített bölcsességét tartal- 
mazza, akkor kiben bízhatunk? Az ellenzékben? Az is része a nemzetnek. Niinda - 
ban? Ő nem része a nemzetnek, és egyébként is csak egy gyerek, de ő maga is ép- 
pen azt állítja magáról folyton, hogy semmilyen megoldása nincsen semmire. 

El kell ismerni legalább ezt az egy jó tulajdonságát. Az emberek bálványozzák, 
olyan képességeket tulajdonítanak neki, amikkel objektív szemlélet mellett nem 
rendelkezhet, de ő maga is ugyanezt állítja, rendre visszaveri a rajongók kéréseit 
azzal, hogy ő nem képes megváltoztatni Syyndoreia történelmét, erre éppen ők 
maguk képesek. Legalább nem vindikál magának hamis képességeket, nem afféle 
népámító, mint egykor Íwis, akinek az volt az egyetlen képessége, hogy jól tudott 
beszélni, ezzel alaposan megszedte magát, aztán eltűnt. De hát elkapták és bíróság 
elé került. Ha Niindat is el lehetne kapni és bíróság elé állítani, mi lenne a vád és 
mi lenne a bizonyíték? Hazaárulás? De hát hazája neki ez az ország? Szerinte 
nem. Törvény szerint sem. Igaz, bírósági ítéletek sora szól róla. De az ügyvédei 
akkor meg kijelentenék, hogy pont az a hazaárulás, ha valaki a kormány pártját 
fogja... mint az az undok zöld nő... 

ÚŰjip, nem jó ez az egész sehogyan sem. 

, A történet leghumorosabb része: bizonyára mi voltunk az elsők a történelemben, 
akik egy nő genetikai kódjából megmondtuk, szült-e már gyereket. " 


Ámmatt Ídara: 
Barátságom Nindával, 
1320. 
Gresszi 
Angaur Dzsúrarengi 
43657. senut nesszihuran 
770 


A világot, a rajta levő egyetlen nagyobb szárazföldet és a fővárost egyaránt Gre - 
sszinek hívták. Aungirral szálltak le, itt sehol nem lenne hely annál nagyobb hajó - 
nak, s az ablakból Ninda buján zöldellő erdővel borított vidéket látott, amiből egy 
részen szürke-barna hegyvonulat emelkedett ki. Hosszúkás földnyelv felé tartot- 
tak, amit a hegylánc választott el egy nagyobb földdarabtól. Mindkét irányban a 
végtelenbe nyúló óceán fogta közre. 

— Vannak olyan világok is — mesélte Rano —, ahol egyáltalán nincsen szárazföld. 
A Henniri Köztársaságnak van egy világa, amit teljes egészében víz borít, de van 


benne őshonos élet. Méghozzá nagyon változatos. De a lakossága nulla, még a 
tengerfenékre sem építkeztek, mert nagyon mély, inkább a holdján laknak. 

Az aungirok a város szélén egy nagy parkolóba ereszkedtek le, szép sorban hú- 
szan, és amint kiszálltak az utasok, visszamentek újakért. Más helyekre is érkez- 
tek aungirok, a hajó nagyon nagy forgalmat bonyolított le ezzel a kicsiny népessé- 
gű világgal. A Nindáékkal együtt érkezők többsége átsétált a réten és felkereste a 
legközelebbi üzleteket, vagy elindult gyalog be a városba. Egy részük pedig a kö- 
zelben várakozó buszokhoz. Rano, a gyerekek és Lí csak egy pillantást vetettek az 
üzletsorra, megkerülték, elsétáltak egy óriási szálloda előtt — balról a nyolcemele- 
tes, csillogó-villogó szálloda, jobbról trópusi park, attól se sajnálták a pénzt, min- 
den fűszál méretre vágva, minden pad, kerti lugas makulátlanul tiszta, rendezett, 
és a túlsó szélét nem is lehetett látni —, aztán még néhány kisebb épület, ahol per- 
sze enni-innivalót árultak, és elérték a nyolcvan-száz rígin széles parti homoksá - 
vot. Tarka napernyők sokasága, a homokra terített takarókon, matracokon heveré- 
sző emberek, szaladgáló, labdázó gyerekek. És a végeláthatatlan óceán. Az sem 
volt üres, kisebb-nagyobb hajók sokasága pöttyözte. 

— Ha fürdeni akartok, semmi akadálya — mondta Rano. — Itt semmi sem drága, 
de a tengerpart végképp ingyen van. 

— Nekem hárman is elmondtátok, hogy a hergát okvetlenül próbáljam ki — felel- 
te Ninda. — Úgyhogy szeretném kipróbálni, akkor legalább megtudom, hogy mi 
az. 

— Okvetlenül — nevetett a tanár, és egy pillanatig tanulmányozta a suagját. — 
Meg is van. Erre gyertek. 

Elhaladtak a szálloda tengerparti oldalán, amit egy újabb üzletsor követett, ott 
befordultak, és az egyik épület előtt állt egy állat. Műanyagból volt. Két oszlop - 
szerű hátsó lábán állt, hosszú, vastag farkára támaszkodott, törzse meredeken a 
magasba nyúlt, a végén nagy, kissé hosszúkás fejjel. Nagy, zöld szeme lepillantott 
az érkezőkre, szájában apró fogak sokasága villogott. Két hatalmas szárnyát oldalt 
kinyújtotta. A törzse zöld volt, sokféle árnyalatban, a szárnya sötétebb, a feje egé- 
szen világos. És akkora volt, mint az épületen két emelet. 

— Ez a herga — mondta Hilkinu. 

— És mit lehet vele csinálni? — bámult föl Ninda a magasba. 

— Föl lehet rá ülni! 

— Igen? Jó, hát üljünk föl. 

S besétált a kapun. 

Áthaladtak egy csarnokon, amit hergák képei és szobrai díszítettek, s turistakül- 
sejű emberek mászkáltak benne, és fölsétáltak egy emeletnyit egy emelvényre, 
amin egy férfi előzékenyen köszöntötte őket, és száz gresszit kért. A pénzt is gre- 
sszinek hívták. Rano fölfedezett egy pénzautomatát, megérintette a palan gomb- 
ját, és egy köteg vékony, fehér műanyaglapocskát kapott, amiket odaadott az em- 
bernek. 


— Mennyi az a száz gresszi? — kérdezte Szinensi, mialatt az ember valami készü- 
lékkel kezdett foglalkozni. 

— Tizenkét ezred — felelte a tanár. Az ember néhányszor megnyomott egy gom- 
bot a nyakában lógó készüléken, és biztosította őket, hogy csak egy egészen keve- 
set kell várni. Így is volt. Közben antiövet kellett venniük magukra. Ninda nyu - 
godt mozdulatokkal a derekára, vállára és combjára csatolta, többféle sport alkal - 
mával már sokszor volt rajta ilyesmi. 

Az emelvény tágas, zöld rétre nyílt, aminek a füve teljesen le volt taposva, és 
ritkás erdőben folytatódott. Ebből az erdőből jöttek elő a hergák, egyik a másik 
után, döngő léptű, toronymagas óriások. Szép lassan cammogtak oda az emel- 
vényhez, és érdeklődve lenéztek rájuk. 

— Hűha — mondta Ninda önkéntelenül, amire az egyik herga egyenesen őrá né- 
Zett, és le is hajolt hozzá. Nem volt két egyforma színű és mintájú. Zöldek, kékek, 
vöröses-narancsszínűek is voltak közöttük. Az, amelyik lehajolt Nindához, fekete 
volt, a feje szürke-barna foltos. Egyenesen Ninda elé hajtotta a fejét, ami jóval na- 
gyobb volt, mint ő. 

— Simogasd meg bátran — mondta a férfi, illetve a fordítógép. — A neve Hrond. 

Ninda megsimogatta a herga hatalmas orrát, ami nagyobb volt, mint az ő feje. S 
meglepve érezte, hogy meleg. Ez egy melegvérű állat. Érdeklődve tanulmányozta 
őt két óriási zöld szemével. Aztán fölegyenesedett, hogy egy kis lebegő robot kü- 
lönös szerkezetet illeszthessen a hátára, ügyesen eligazgatta, aztán a herga hasa 
alatt összecsatolta. Nindának a férfi odanyújtott egy védőszemüveget, hogy tegye 
föl. 

— Kapcsold be az övet és emelkedj föl. 

Ninda felröppent Hrond fölé, és leereszkedett arra a szerkezetre. Könnyű volt 
megtalálni, hová tegye a lábát. Becsatolt egy hevedert a derekán, s immár bizto - 
san ült a herga hátán, öt-hat rígin magasan a föld fölött. 

Az állat nem várt semmilyen jelre. Elindult lassú lépteivel a réten, ami Nindá- 
nak döbbenetesen újszerű élmény volt, hiszen ő ennél köznapibb állatok, mean 
vagy innum hátán sem ült még soha. Hrond cammogó lépéseiben volt valami kü- 
lönös, megnyugtató ringatás. De nem sokáig tartott. A herga kissé előredőlt és 
meggyorsította lépteit, roppant súlyához képest meglepő sebesen haladt, aztán ki- 
tárta két hatalmas, szürke szárnyát, amiken több felnőtt ember végigfekhetett vol- 
na, és csapott velük egyet lefelé. Ninda várta a következő lépés billenését, de az 
elmaradt. Az erdő közeledő fái egyszer csak zsugorodni kezdtek, s egy pillanat 
múlva már alattuk voltak. Hrond egészen lassan, lapos ívben emelkedett, egészen 
kevéssel az erdő fölé, de ahogy repültek, egyre magasabban jártak. Már messzire 
el lehetett látni a dzsungel fölött. 

Hrond kissé megbillent balra, kanyarodtak. Messze elöl Ninda meglátott egy 
csapat aungirt, amint fölfelé tartanak, ezek nem ott szálltak le, ahol ők, de ugyan - 
ebben a városban. A város messzire elnyúlt előttük és mögöttük is, végig a tenger- 
parton egy keskeny sávban, de már távolodtak tőle, Hrond balra tartott, a bal olda - 


li part felé. S nemsokára kint voltak a tenger fölött. A herga most egyenesbe for- 
dult, nagyjából követte a partvonalat, aztán a part kanyarodott, ő pedig egyenesen 
repült tovább — megint a dzsungel fölött voltak. 

Ninda most repült életében először úgy, hogy nem egy zárt, gravitált járműben 
volt, hanem érezte a szembefújó szelet, teste tehetetlenségét, amint Hrond irányt 
vált, meg amint enyhén föl-le billeg. Ez még annál is különösebb volt, mint negy - 
venhét évvel ezelőtt, amikor a Testvériségbe került. És nagyon élvezte. Eszébe 
sem jutott szólni Hrondnak, hogy forduljanak vissza. A herga pedig magától nem 
tette, csak időnként enyhe szögben kanyarodott, hol balra, hol jobbra. 

Átrepültek egy másik város fölött, aztán tóvidék következett, fürdőzőkkel, kis 
hajókkal. Rétek, gyümölcsösök, falucskák, megint erdő, óriási fákkal, és Hrond 
ereszkedni kezdett. Hol akar itt leszállni, tűnődött Ninda, aztán rájött, hogy mire 
lejjebb érnek, túljutnak ezeken a fákon, és látni fogják, mi van mögöttük. 

De ott is dzsungel volt. Aztán amikor Hrond lába talán már a fák lombját súrol- 
ta, feltűnt egy kis tisztás. Könnyedén földet értek, Hrond futott egy kicsit, és meg- 
állt. 

Ninda körülnézett. Sűrű erdő minden irányban, és tudta, hogy sok-sok szirszi tá- 
volságban nincs is más. Most először volt igazán messze minden emberi lénytől. 

Kioldotta a hevedert és leereszkedett Hrond hátáról. A herga odasétált egy fá- 
hoz, amin akkora gyümölcsök nőttek, mint Ninda, és falatozni kezdett. 

0a-26 dzsungel 

,, Az életünk céljait vagy elérjük, és akkor megszűnnek célok lenni, vagy olyan so0- 
káig nem érjük el, hogy már lemondunk róluk. Élni csak úgy lehet, ha mindig 
újabb és újabb célokat találunk magunknak. " 


Lí-Nindaran: 
Az Első Szian, 
114. sómir 


Szúnahaumon és Auríhaumon is sokfelé járt már. Néhány hajón, egy sor dzserang 
világon. De soha nem volt még olyan helyen, ahol nem tudta, hol találja a legkö- 
zelebbi embert, és ne tudták volna őróla, hogy hol van. Egész Gresszin senki sem 
tudja, csak ez a szárnyas fekete óriás, hogy hol vannak. 

Azaz persze dehogynem. Nála van a suagja, aminek a helyét bármelyik másik 
szúni suagról olyan pontosan meg lehet állapítani, hogy az is látszik, ha egyet lép 
vagy átteszi a másik zsebébe. No meg a mentális kapcsolat Szinensivel és Lível is 
érintetlen. De ha ezek nem lennének, kizárt dolog, hogy az Angaur Dzsúrarengi- 
ről érkező egyetlen hívásra a gresszi hatóságok ne küldenének a levegőbe min- 


dent, amijük csak van, egy eltűnt gyereket a föld alól is előkerítenének, és biztos, 
hogy ismernek minden helyet, ahol egy herga le tud szállni. Legalább száz rígin 
kifutópálya kell ennek a toronymagas fekete. . . 

Ninda kicsit félrehajtott fejjel tanulmányozta Hrondot. A herga már nem volt 
egészen fekete. Határozott sötétzöld árnyalatot kezdett ölteni. 

Hrond szétharapott egy hatalmas gyümölcsöt, legalább a negyediket, aztán le- 
pillantott Nindára. Mély dörmögő hangot hallatott, felnyúlt a szájával, megragad- 
ta egy gyümölcs szárát, letépte, lehajolt Nindához, és a lába elé tette a gyümöl- 
csöt. 

— Köszönöm — mondta Ninda jobb híján, Hrond pedig folytatta az ebédjét. 
Ninda kíváncsiságból megkopogtatta a gyümölcsöt. Zöldeskék, tojásdad forma 
volt, olyan hosszú, mint Ninda maga, az átmérője mint az ő karjának hosszúsága, 
és minden bizonnyal a súlya is vetekedett az övével. Ha ez ember számára is ehe- 
tő, alighanem évekig megélhetne belőle, csak nem tudja elfogyasztani. Lehet per- 
sze, hogy egy közönséges késsel felnyitható, csak hát kése sincsen. De ez nem za- 
varta, egyáltalán nem volt éhes, ahogy egyetlenegyszer sem, amióta a Testvéri - 
ségbe került. Persze szívesen megkóstolta volna, és meg is teszi, ha valaki meg- 
mondja, hogy emberi fogyasztásra is alkalmas-e, és hozzájut valamilyen eszköz- 
höz, amivel kinyithatja. 

Növények zörgését hallotta a háta mögött. Megfordult. Állatok jöttek ki a sűrű- 
ből, zöldesbarna bundás, hosszúkás fejű négylábúak, Nindának a derekáig érhet- 
tek. Négyen voltak. Felé tartottak, de amikor észrevették őt, kicsit kitértek, a kö - 
zelében haladtak el. A sorban az utolsó megállt, Ninda felé fordította fejét, sárgás 
színű szemeivel megvizsgálta, kis ormányával beleszimatolt a levegőbe, és halk 
horkantó hangot adott. 

— Jangaut — felelte Ninda, felmutatva jobb tenyerét. 

Az állat megint morrant egyet, és csatlakozott a társaihoz. Nem mentek vissza 
az erdőbe, a tisztás túlsó szélén találtak valami ennivalót, és röffenő-horkantó 
hangok kíséretében hozzáláttak. Ninda nem félt tőlük. Növényevőknek tűntek, és 
különben is rajta van az antiöv, egy mozdulattal fellibbenhet a levegőbe, ahol nem 
érik el. Ami azt illeti, ezzel az övvel vissza is tud repülni a fővárosba, akár egész 
Gresszit körberöpködheti keresztül-kasul, ez nem fárad el, nem éhezik meg. 

Megint Hrondra pillantott. A herga ügyet sem vetett a kis állatokra, továbbra is 
a gyümölcsöket harapdosta, és határozottan zöld volt már a törzse. Egyre világo- 
sabb zöld. A szárnya viszont kékeszöld árnyalatot öltött. A feje mély sárgászöld 
volt, a lábai sötétzöldek. 

Éhes volt! Ezért volt fekete. Az az ember az indítóállomáson természetesen is- 
meri a hergákat és tudja, hogy ha egy herga fekete, akkor éhes, de nyilván úgy 
gondolta, hogy még tehetnek egy kört, mielőtt Hrond elmegy ebédelni. Illetve ha 
Hrond akkor már annyira éhes lett volna, oda se ment volna, hogy fölvegye őt. De 
ők nem annyit repültek, mint egy normális körnél, körülbelül öt limlit, hanem 
több mint egy egész derki hosszan, mert ő nem jelzett, hogy forduljanak vissza. 


Így Hrond ahelyett, hogy visszavitte volna, leszállt, hogy egyen. Ha jóllakott, va- 
jon milyen színű lesz? És hogyan közli, hogy ideje hazamenni? Közli egyáltalán, 
vagy csak fogja magát és elrepül, esetleg lefekszik aludni? 

Ninda persze semmit sem tudott a hergákról. Azt sem, hogy Hrond a földi 
madarakhoz vagy a hüllőkhöz hasonlítható-e. A Galaxisban több millió világon 
fejlődött ki az őshonos élet, és közel egymillión érte el azt a szintet, ahol már álla- 
tok, növények, bonyolult, összetett ökológiák vannak — de mindössze egy marok- 
nyi van köztük, ahol az állatok elég közel állnak a földiekhez, akár még keresztez- 
hetők is. Gresszi aligha tartozik közéjük, így az itteni állatok szaporodása, belső 
testfelépítése valószínűleg olyan mértékben eltér Ősi Föld állatvilágától, hogy az 
ottani fogalmak őrájuk egyáltalán nem alkalmazhatók. 

Ráérősen sétálgatott a tisztáson, az élővilágot tanulmányozta, lépten-nyomon 
felfedezett valami újat. Volt egy piros, majdnem szabályos gömb alakú lény, ami 
a földön feküdt mozdulatlanul, öt-hat egyed alkotott kis csoportokat. Akkorák 
voltak, mint Ninda ökle, egyesek még kisebbek. De hiszen ezek gombák, jött rá 
Ninda, vagy legalábbis valami hasonló életforma. Nem nyúlt hozzájuk. A szindo - 
riai gombák némelyike életveszélyes volt, a csavargók óvakodtak attól, hogy akár 
csak megérintsék őket. Talált egy tenyérnyi, világoszöld, csillag alakú állatot, 
aminek testén öt nyúlványon kívül semmilyen jellegzetességet nem tudott megfi- 
gyelni, mintha sem szeme, sem szája nem lett volna, csak tapogatott a nyúlványai - 
val és lassan haladt a fűben. Egy kis kígyót, ami mégsem volt kígyó, mert négy 
lába volt. Egy bokrot, aminek a fele teljesen bele volt taposva a fűbe — nyilván 
máskor is szállnak le itt hergák, és az egyik rálépett —, de a másik felén színes 
gömböcskék voltak az ágakon, piros, zöld, lila, sárga, kék, narancssárga. . . igazán 
jól nézett ki, de Ninda persze óvakodott attól, hogy bármilyen gyümölcsnek látszó 
dolgot megkóstoljon itt. Aztán észrevett egy emlősforma állatot, akkora volt, mint 
egy nagyobb kutya, egy fa törzsén kapaszkodva mászott lassan fölfelé, barna 
bunda fedte a testét, és időnként őrá is odapillantott két nagy, világító zöld 
szemével. Voltak madarak is, folyamatosan röpködtek a tisztás fölött és fent a 
dzsungel fölött is, azok többsége eléggé hasonlított a szindoriai és szúnahaumi 
madarakra. De volt olyan madár is, aminek a szárnya végén karmok voltak, és 
meg tudta csinálni, hogy az egyik szárnya karmaival letépett egy gyümölcsöt, 
aztán azt cipelve leereszkedett és két karmával megfogva enni kezdte. A rovarok 
kevésbé hasonlítottak az Ősi Földről származókra, ezeknek ugyanis négy lábuk 
volt, és élénk színekben ragyogtak. Már ha egyáltalán rovarok voltak. A 
növényeknek többféle virágjuk volt, általában egy nagyobb, fehér vagy 
valamilyen pasztellszínű, és lejjebb egy kisebb, élénkebb színű. 

Hrond morrant egy nagyot, Ninda odanézett. A herga már élénk középzöld szín- 
ben pompázott, a szárnya kékeszöld volt, s most azt mozgatta, kinyitotta, vissza - 
csukta. 

— Induljunk? — kérdezte Ninda szúniul. Hrond, mintha értette volna, megint 
brummogott. Vagy hát lehet, hogy értette is. Dzselli is egy állat, nem tud beszélni, 


de ért mindent, amit mondanak neki, már kiskutya korában megtanulta mindenki- 
nek a nevét, a két ház helyiségeinek nevét, s bárkihez oda lehet küldeni. 

Hrond megfordult, a tisztás túlsó széle felé, és felnézett az égre. Elég világos 
közlés volt. Ninda odament hozzá, bekapcsolta az övet, s fellibbent az állat hátára, 
ráült, becsatolta magát. Megpaskolta Hrond hátát. — Mehetünk. 

0a-27 dzsungel 


, Ha van népszokás, ami biztosan ősibb, mint bármely ma létező nép, az az, hogy 
amikor hosszabban akarunk beszélgetni, akkor asztalhoz ülünk és enni-innivalót 
teszünk magunk elé. Ez a Galaxis-szerte elterjedt szokás csak Osi Földről szár - 
mazhat." 


Angrolími: 
Népszokások és társadalmi konvenciók, 
25 


A herga elindult cammogó, óriási lépéseivel. A tisztás szélén eszegető négylábúak 
odakapták a tekintetüket, de tudták, hogy nem arra fog menni, nem törődtek vele. 
Hrond előredőlt, gyorsított, kinyitotta szárnyait, csapott egyet, s fellibbent a leve- 
gőbe. Nindát másodszor is lenyűgözte az a könnyedség, amivel ez a hatalmas 
súlyú élőlény elrugaszkodik a földtől és a magasba szökken, egyetlen szárnycsa- 
pás elég hozzá, meg a két láb egy rúgása. Persze megvan az ereje is hozzá, az 
imént, ahogy megmozgatta a szárnyait, Nindának volt alkalma megfigyelni a mé- 
retüket. A szárnyak hossza egyenként lehetett vagy három rígin, a szélességük 
egy vagy kettő, és kétségkívül olyan izmok mozgatták őket, amiket ennek a test- 
súlynak a felröptetéséhez alakított ki az itteni evolúció. Biztos, hogy Hrond a 
szárnya egyetlen mozdulatával egy meant is össze tudna lapítani, nemhogy egy 
embert. 

Amikor erre jöttek, a nap a hátuk mögött volt, s most is hátulról sütött. Nem telt 
el annyi idő, hogy a nap állása megváltozhatott volna, bármilyen sebességgel is 
forog ez a világ. Tehát ugyanabban az irányban repülnek, még jobban távolodnak 
onnan, ahol felszálltak. De nem mindegy? Azért jött Gresszire, hogy megismerje. 

Jó darabig repültek a dzsungel fölött, aztán szinte átmenet nélkül furcsa tavak 
vidéke következett: egy csomó négyzet meg téglalap alakú vízterület, amiket kes - 
keny, egyenes földsávok választottak el. Nyilván mesterséges. A partján épületek. 
Az egyik oldalon még tartott a dzsungel, a másikon, a tenger felé rétek, szántóföl- 
dek. Kisváros, erdő, megint egy kisváros, megint tavak. Aztán feltűnt egy na- 
gyobb város, tengerparti üdülőhely volt az is, mint a főváros, Hrond afelé tartott. 
Már ereszkedni is kezdett, s minden átmenet nélkül házak fölé értek. Ninda meg- 


pillantott egy másik hergát, egy pirosat, amint szinte az épületek tetejét súrolva 
repül velük párhuzamosan, a lovasa integetett is. Ninda visszaintegetett. 

Az errefelé lakóknak jó idegeik lehetnek, ha nem zavarják őket a házaik fölött 
állandóan röpködő hergák. Akkora a súlyuk, mint egy légikocsinak, és ők nem gé- 
pek, akár le is zuhanhatnak. És itt biztosan naponta repülnek, mert már látszik a 
leszállóhely, ahol egy csomó herga sétálgat. Egy park közepén van, az emberek is 
látszanak, ők is sétálnak, és magától értetődőnek veszik az óriási állatok jelenlé- 
tét. 

S már lent is voltak, Hrond futott még egy kicsit, aztán lassított, függőlegesbe 
fordította a testét, és szépen becammogott Nindával az indítóállomásra. Ninda le- 
szállt és megveregette az orrát. 

— Köszönöm. Jól éreztem magam a dzsungelben. 

Hrond elballagott, ő pedig kibújt az övből, felakasztotta a tartóra, és körülnézett 
a környéken. Egy pillanatig sem zavarta, hogy legalább ötven szirszire van az 
övéitől. Ahogy az sem, hogy a parkban csak az első nagyobb embercsoportnak 
kellett szembejönni, és máris felhangzott a neve. 

— Ninda! Jarrahun, jalan mimp Ninda! Ninda hrile, Ninda hramo! 

S egy-két matival később már a park egyik asztalánál ült, kicsit olyanformán, 
mint a janníhaumban, és beszélgetett az emberekkel. Közben hergák sétálgattak 
körülöttük. 

Tőlük megtudta, hogy a gyümölcsöt, amit Hrond letépett neki, megkóstolhatta 
volna, de csakugyan kellett volna szerszám hozzá, nem is akármilyen, egy erre a 
célra szolgáló speciális eszköz. És egy felnőtt ereje. Hozattak egy gyümölcsöt au- 
tomatával, meg a megfelelő eszközt is, amivel egy férfi felvágta — itteni nyelven 
rorrinak hívták, szúniul orlínak. A héj alatt fehér hús volt, ezt ki kellett vágni a 
nagy, éles késszerű szerszámmal, amit ehhez más formára kellett állítani, mint a 
héj átvágásához, és akkor lehetett hozzáférni az öklömnyi piros gömbökhöz, 
amikben zselészerű, édes anyag volt. Gresszi ezeket nagy mennyiségben exportál- 
ja, otthon is ehet belőle, most már tudja a nevét. 

Amikor a férfi elkezdte kibontani a piros gömböket és nagy tálakba rakodta 
őket, az erős, édes illat odacsalt egy hergakölyköt. Valamivel alacsonyabb volt, 
mint a férfi, de Nindánál már magasabb. Sárgászöld volt a bőre, az egész testén, 
csak a farka volt kissé zöldebb. Odacammogott az asztalhoz és a gömbökre nézve 
horkantott egyet. Az egyik kislány rögtön felugrott az asztalra, fölvett egy gömböt 
— két kézzel kellett megfognia — és a kis herga szájába adta. Ninda megfigyelte, 
ahogy a rengeteg hegyes, de láthatóan növényevésre való fog rácsukódik az enni- 
valóra, aztán megáll a mozdulat, amíg a kislány elveszi onnan az ujját. 

Nemsokára már Ninda is etette a hergakölyköt, közben pedig beszélgetett az 
emberekkel, kérdéseket tett föl és ő is válaszolt a kérdéseikre. Már a hergaanya is 
ott tornyosult fölöttük, de gyümölcsöt nem kért, csak figyelte, jól viselkedik-e a 
gyereke. 

— A kölykök is tudnak repülni? — kérdezte Ninda. 


— Mi az hogy! - felelték a helybeliek egymás szavába vágva. — Virtuózok. Való - 
ságos bukfenceket csinálnak a levegőben, de a szülők csak a tenger fölött enge - 
dik, mert ők még elég gyakran lezuhannak. Olyankor először partra kell úszniuk, 
a vízről nem tudnak felszállni. 

— Azért a felnőttek is szeretnek játszani a levegőben — nevetett valaki. — Kimen- 
nek a tenger fölé, csinálnak egy-két bukfencet, beleugranak a vízbe és úsznak egy 
jót. 

Ninda fölpillantott a hat-nyolc rígin magas felnőtt hergára, és nagyon remélte, 
hogy ezt a vízbe ugrálást csak ott művelik, ahol nincsenek fürdőzők. Később a ha- 
jón utánanézett és megtudta, hogy a herga az egyik legnagyobb szárazföldi állat a 
Galaxisban, és történetesen a Galaxis egyik legnagyobb vízi állata is itt él Gre- 
sszin, hraummnak hívják, tízszer akkora, mint a herga, de nem tud kijönni ide a 
partvidék sekély vizébe. 

— Gresszinek nagyon érdekes élővilága van — magyarázta egy férfi, aki alapis- 
kolai tanár volt, legalábbis a fordítógép ezt a kifejezést használta. Alighanem 
olyasmi lehetett, mint náluk az elemi iskola. — A Galaxis legtöbb világán az álla- 
tok kisebb mértékben, a növények jobban kereszteződtek más világokra való élő- 
lényekkel. Gresszin egyetlen faj sem él, ami bármely más világra való fajjal ke- 
resztezhető lenne, mert a genetikai kódjuk túlságosan eltér. És nem is élnek meg 
máshol, sem a növényeink, sem az állataink. Törvény is tiltja, hogy bármelyiket 
elvigyék innen. No persze, ami a hergát illeti, gondolom, a hajódon nemigen len- 
ne hely neki, de etetni sem tudnátok. Ráadásul egy család húsz-harminc egyedből 
áll... 

Nevettek. Ninda azért elképzelte, amint egy csapat herga szárnyal át a Jargun- 
nur-vidék fölött. Érdekes látvány lennének. Ami a hajókat illeti, a dzserangok per- 
sze nem tudják, de a Testvériségnek vannak olyan hajói, ahol egy herga vidáman 
sétálgathatna, sőt röpködhetne is. 


278. 


0a-28 miniszterelnöki 


,, Minden gondolat lehet igaz vagy hamis. Az a gondolat, amely kijelenti magáról, 
hogy az egyedüli igaz gondolat, szükségképpen csak hamis lehet. " 


Ninda: 
A fény lúmái, 
2260. 


— Mi a véleményed Gressziről? — kérdezte valaki, úgy egytucat különféle kérdés 
után. 


— Nagyon tetszik — mosolygott Ninda. — Amíg Hronddal iderepültem, megnéz - 
tem mindent, amit tudtam. Ez talán a legzöldebb világ, amit ismerek. 

— Valószínű — mondta egy Orkin nevű férfi. — A tengerparti homoksáv és a he- 
gyekben egy-egy sziklás rész, no meg a városok kivételével az egész kontinenst 
növények borítják. Hetven százalék dzsungel. 

— Jól éreztem magam ott is — bólintott Ninda. 

— Mi a véleményed Kallon Rogiról? — kérdezte valaki az akkor már száz-százöt- 
ven főnyi tömegből. 

— Nem tudom, mi az. 

A gressziek mosolyogtak. 

— Így hívják a miniszterelnökünket — mondta Orkin. 

— Értem. Én más országok vezetőit sem ismerem. De annak alapján, amit a 
szindor kormányról megtapasztaltam a saját bőrömön, nem is vágyom rá, hogy 
megismerjem őket. 

— Pedig ő szívesen megismerkedne veled — szólalt meg egy férfi, aki éppen 
amellett állt, aki a kérdést föltette. 

Ninda vállat vont. 

— Ő is idejöhet és megismerkedhet velem. 

— Köszönöm, élnék a meghívással — felelte a férfi mosolyogva, és előjött a soka- 
ságból. — Kallon Rogi vagyok, Gresszi miniszterelnöke. Aki pedig a véleménye - 
det kérdezte rólam, az öcsém, Errat Rogi. 

Ninda zavartalanul kezet fogott mindkettejükkel. Ők állva maradtak, az asztal 
körül mindenütt ültek már emberek, és senki nem izgatta magát, hogy átadja a he- 
lyét. A miniszterelnök teljesen átlagos férfi volt, világosbarna bőrével, barna hajá- 
val sem a szúnik, sem a szindorok közül nem rítt volna ki különösebben. Rövid, 
kék nadrágban és sárga ingben volt. 

— Meglepő — mondta Ninda. 

— Micsoda? — kérdezte a miniszterelnök. 

— Ez a válaszom az öcséd kérdésére. A véleményem rólad, hogy meglepő vagy. 
Szalmúnt szindor miniszterelnök soha nem próbált velem beszélni, pedig Szindo- 
riával elég sokrétű és bonyolult kapcsolatban vagyok, szindor politikusok elég 
gyakran mondanak rólam mindenféléket — de beszélni nem akarnak velem. 

— Igen, értesülünk az ilyen dolgokról mi is. 

—És azt is pontosan tudom, hogy ha Szalmúnt beszélni akarna velem, nem 
jönne oda hozzám egy parkban száz ember között. 

— Hát ez valószínű — nevetett a miniszterelnök öccse. — A legtöbb állami vezető 
sokkal elzárkózóbb, mint a mieink. 

— Te milyen miniszterelnök vagy, Kallon? 

— Azt hiszem, erről a választóimat kellene megkérdezned. 

— Én téged kérdezlek. Annak az embernek, aki kiáll egy ország nyilvánossága 
elé és azt állítja magáról, hogy ő a legalkalmasabb annak az országnak a vezetésé - 
re, jól kell ismernie önmagát. 


— Figyelemre méltó megállapítás — bólintott Kallon. — Igen, azt remélem, jól is - 
merem magamat. Hogy milyen miniszterelnök vagyok? Van nálunk egy mondás: 
, azt hiszi, hogy ő fűti a napot". Arra mondják, aki azt hiszi magáról, hogy nélküle 
nem működne semmi, ő a középpontja mindennek. Nos, én a munkám során 
igyekszem ezt elkerülni. Persze fontos döntések futnak össze a kezemben, de eze- 
ket nem az én egyéni elképzeléseim szerint döntöm el, hanem igyekszem megta- 
lálni a célszerűséget. Nálunk általában nem díjazzák az olyan politikusokat, akik 
azt állítják, hogy ők a legalkalmasabbak. Jobban szeretik azokat, akik egyszerűen 
csak alkalmasnak mondják magukat. 

Ninda végigpillantott az embereken, akiket szemlátomást nem döbbentett meg, 
hogy a miniszterelnök ott álldogál közöttük. Szindorián ez lehetetlen lett volna. 

— Ti is így gondoljátok? 

Az emberek kicsit zavartan, meglepve bólogattak. 

— Ez kicsit provokatív kérdés volt — mondta Orkin felesége, Limti. — Az 
emberek általában nem szívesen mondanak valakiről őszinte véleményt a jelenlé- 
tében, és sok világon nem szívesen mondanak nyilvánosan véleményt a kormány - 
zat munkájáról. 

— Viszont megszoktuk, hogy Ninda provokatív kérdéseket tesz fel — jegyezte 
meg Kallon, és leült Ninda mellé a fűbe. 

— Provokatív kérdéseket? — pillantott Ninda Limtire. — Őszinte kérdéseket. Kép- 
zelj el egy világot, ahol nem szabad a szexről beszélni. Akkor ott megszűnik a 
szex? Ha az élet egy jelensége létezik, akkor arról beszélni kell. Az én 
értelmezésemben Szindoria legnagyobb bűne nem az, hogy nem voltak hajlandók 
bármit tenni a szegényekért, hanem hogy úgy tettek, mintha minden rendben 
lenne, holott ők is pontosan tudták, hogy nincs minden rendben. Ez elvágja 
minden lehetőségét az értelmes kommunikációnak. Azt a problémát, aminek a 
létezését is tagadják, nem lehet megbeszélni. 

— Bölcs szavak — felelte Kallon. — De az embereknek ettől még nemegyszer 
vannak nehézségeik, amikor olyasmiről kell nyilvánosan beszélniük, amiről nem 
szoktak. 

— Bölcs szavak? — Ninda megint megvonta a vállát. — Semmi bölcset nem látok 
abban, hogy képes vagyok fölismerni, hogy a dolgokról beszélni kell. Szerintem 
ezt előttem már millióan kimondták. Ahogy mindent, amit mondok. Egyetlen ere- 
deti gondolatom sincs, mégis száz világ csügg a szavamon. Meg tudjátok ezt ma- 
gyarázni? 

— Én nem — nevetett Kallon —, de van, aki igen. Élt egyszer, nagyon régen egy 
filozófus, Arrigon. Hallottál róla? — Ninda megrázta a fejét. — Ő azt mondta: bölcs 
az, aki tudja, hogy semmi újat nem talált ki. 

— Ezt ismerem, bár nem az ő nevével. 

— No látod. Ez a bölcsesség önmagát demonstrálja. 


— Vagy annyira magától értetődő, hogy nem is bölcsesség. Megfigyeltem, hogy 
bármit mondok, előbb-utóbb valaki rámondja, hogy milyen bölcs gondolat. Csak 
mert én mondtam. Hát így könnyű bölcsnek lenni. 

— Szerintem az ilyenfajta bölcsességen hamar átlátnának az emberek. Te évek 
óta valamiféle bölcsként vagy közismert. Ennek oka van. 

Ninda lebiggyesztette az ajkát. 

— Persze, az, hogy az emberek nem gondolkodnak. Szindorián az ÁLAN moz- 
galom kijelentette, hogy én bölcs vagyok, sőt én valami rendkívüli bölcs vagyok, 
és ezt innentől mindenki készpénznek veszi. Ti is itt Gresszin. Te, Kallon, nyilván 
nem mész oda minden egyes turistához, aki megfordul nálatok. 

A miniszterelnök bólintott. 

— Ez valóban lehetetlen volna, nagy örömünkre népszerű idegenforgalmi látvá- 
nyosságaink vannak. Igen, azért jöttem ide hozzád, mert sok naprendszerben is - 
mert, jelentős gondolkodónak tartalak, és ahogy itt beszélgetünk már egy ideje, 
csak arról győztél meg, hogy te nem tartod magad annak, arról a legkevésbé sem, 
hogy ne lennél az. 

Ninda kiitta a helyi gyártmányú gyümölcslevét és mosolyogva nézett a minisz- 
terelnökre. 

— De hiszen most oldottad meg a problémát. Ha én jelentős gondolkodó vagyok, 
de nem tartom magam annak, akkor nincs elegendő önismeretem. No de ha még 
elegendő önismeretem sincs, akkor hogy lehetnék jelentős gondolkodó? 

Kallon jót mosolygott. 

— Helyes, akkor tehát csakugyan nem vagy jelentős gondolkodó. De mivel te 
sem tartod magad annak, az önismereted hibátlan. Ez esetben viszont mivel ez 
volt az egyetlen akadálya annak, hogy jelentős gondolkodónak tartsunk, s ez elhá- 
rult, mégiscsak az vagy. 

Egymásra nevettek. Megalkották a Ninda-paradoxont. 

, A Ninda-kultuszt szakaszokra, fokozatokra oszthatjuk, bár ezek pontos körülha- 
tárolása nem könnyű és nem is éri meg a fáradságot. Ahogy Ninda mindig mond- 
ta: maga a kultusz lényegtelen, hiszen csak ugródeszka volt, eszköz ahhoz, hogy a 
Galaxissal meg tudja ismertetni gondolatait, miután őt magát már megismerték. " 


Ílgaszaumi, 
A Ninda-kultusz, 
1. kötet, 18. 
Syyndoreia 
Linswet 


59. úaükan 1. 
a zöld órája 


A kis fogadáson csupa jelentős ember vett részt. Politikusok — nemcsak az ellen- 
zékből, kormánypártiak, sőt kormánytagok is —, művészek, tudósok, katonák. Az 
alkalom: AÁrlgyn Műdijoőn hatvanadik születésnapja. Az ünnepelt valaha Syyn- 
dofreia egyik legjelentősebb politikusa volt, még miniszterelnök is, és az egyetlen, 
aki élt még azokból az időkből. Akkori pártja már nem volt meg, s a maiak közül 
már egyhez sem csatlakozott, közéleti funkciót húsz éve nem vállalt, de politikai 
állását tekintve egyértelműen a Kiyfeán-kormányzat ellenzékéhez tartozott. To- 
vábbá az ország történelmében az egyetlen csillagközi hírnevet elért hiperfizikus 
volt, pontosabban hipersugárvegyész, annak idején olyan sok országban tanított 
egyetemeken, mint rajta kívül nagyon kevesen, annyi országtól kapott magas ki- 
tüntetéseket, mint egyetlen más syyndoj sem, és — mivel szakterülete az itthoni 
törvények szerint katonai irányítás alá tartozik — tiszteletbeli helyettes középtábor- 
nok volt. 

Mindebből semmi sem látszott, ahogy ült a karosszékében és fogadta a felkö- 
szöntőket, egy öreg, kopott, sötétzöld iimkabátban. De mindenki tudta, hogy ez 
ugyanaz a kabát, ami leghíresebb fotóján is rajta van, a harmincadik születésnap - 
ján, amit népes családja körében ünnepel, egyik unokája ül az ölében, amikor be- 
lép az elnök és átadja neki a Galaktikus Béketanács aranykoszorúját. 

Már az unokáinak is volt unokája, de Müdroön professzor még mindig élénk te- 
kintettel fogadta a köszöntéseket, és mindenkiről tudta, hogy kicsoda, bár néha el- 
játszotta, hogy nem. 

— Te vagy Vyhaúteú — előzte meg a külügyminiszter-helyettes bemutatkozását 
—, láttalak a tévében. 

— Köszönöm, professzor úr. 

— Köszönheted is, mert unlak! 


Vyhaúteú nevetett. Az öreg már eljutott abba a korba és tekintélybe, amikor 
mindenkit tegezett és mindenkivel úgy beszélt, mint egy gyerekkel. 

— Csak ne mulass ezen. Örökké ugyanazt a nótát fújod. A Testvériség meg 
Niinda meg Niindá meg a Testvériség. Egyebet se hallok! Azt még soha nem hal- 
lottam tőled, hogy mi magunk mit szúrtunk el. Azaz nem mi. Én nyugdíjas va- 
gyok. Ti! 

A kis audienciának ezzel vége volt, Vyhaúteú továbbsétált és más vendégekkel 
beszélgetett. Alig néhány huszaddal később lépett oda a csoportjukhoz Lüméén, a 
Csillagközi Hírektől. 

— Hallották az új Niinda-hírt? 

— Jaj, Lüméén úr — sóhajtotta Vyhaüteú —, mindent, csak még egy Niinda-hírt 
ne! 

— Megértem a gondját — mosolygott az újságíró. — De azt hiszem, csak holnapig 
tudja magától távol tartani. Holnap már talán kommünikét is kell írnia miatta. 

— Nono — lepődött meg Vyhaúűtejn —, azért ennyire az a gyerek mégse fontos, 
mármint a syyndor külpolitika számára. 

— Az lehet. És Kiéssy sem fontos? 

Vyhaúteú összeráncolta a homlokát. De. Elég távoli világ ugyan, de a galakti- 
kus politikában más a fontos, nem a távolság. Vagy nemcsak az. Kféssy sok gon- 
dot okozott Syyndoreiának már régebben is, de nem úgy, mint a szomszédai, ha- 
nem a galaktikus üzleti életen keresztül. Syyndoreia elemi érdeke, hogy Kiéssy 
megmaradjon a mellett a politika mellett, hogy bár a syyndor politikát a legkevés- 
bé sem szívelheti, jól felfogott üzleti érdekből nem hátrál ki folyamatban levő be- 
ruházásaikból. 

— De — mondta lakonikusan. 

— Nos hát, ez esetben a Csillagközi Hírek érdeklődéssel fogja várni, mit nyilat- 
kozik a külügyminisztérium Niinda látogatásáról Kiéssyn. 

Lúméén ezzel rámosolygott a pincérlányra és leemelt a tálcáról egy pohár 
élénkzöld italt. 

— Ez ugye lystaini, kedves? 

— Igen, szerkesztő úr — felelte a lány. A szokás azt diktálta, hogy a legfelsőbb 
körök ünnepélyes alkalmakkor tartott fogadásain ne gépek szolgáljanak fel, ha- 
nem emberek, és illett őket észrevenni, rövid párbeszédet folytatni velük. S amit 
felszolgáltak, azt illett még beszélgetés közben is legalább egy udvarias bólintás - 
sal megköszönni. 

— Mindjárt gondoltam — nézegette Lüméén az italt a fény felé tartva. — Aligha- 
nem a $uwlleY völgyéből. 

— Nem... a Nűümefn-szigetről. . . - mondta a lány zavartan. 

— Ne dőljön be neki, gyermek — mondta Kasáhy ezredes széles mosollyal; a lány 
talán tízéves lehetett, vagy legfeljebb tíz és hét, ő meg negyven, bátran szólíthatta 
gyermeknek. — Hírneves borszakértő, csak próbára teszi magát. 


— Beismerem — kacagott föl az újságíró. — Köszönöm, kislány, és igyon egy po- 
hárral maga is, higgye el, élményben lesz része. 

A lány udvariasan biccentett az uraknak és továbbment. 

Vyhaúteú türelmesen kivárta a beszélgetés végét. 

— Lüméén úr — szólalt meg —, ha már ön ennyivel jobban értesült nálam, leköte- 
lezne, ha elmondaná, miért kellene nekünk nyilatkoznunk Niinda ügyében. 

— Hymm-hymm, hát igen — hümmögött a riporter, és belekortyolt a pezsgőjébe. 
— Niinda Kféssyn. Igen. — Hirtelen megélénkült. — Tudja, az, hogy pont Kféssyről 
van szó, különleges zamatot ad az ügynek, valami olyasfélét, mint amilyen ennek 
a remek lystarninak van... sajnálhatja, hogy kihagyta, de még visszahívhatjuk a 
kislányt... de az ÁLAN-t bármely más világ esetében is nagyon érdekelné, mi a 
kormány véleménye arról, ha a miniszterelnök fogadja Niindat. 

Vyhaúteú úgy érezte, mintha gyomron vágták volna. Ez az átkozott firkász ért 
hozzá, hogyan tálalja a dolgokat. 

— Ezt nem mondja komolyan — szólalt meg Árevyá doktor. 

— Hát pedig bizony de. Közös fényképet is közzétettek. Persze azt nem tudjuk, 
hogy miről volt szó, de úgy tudjuk, hosszabban elbeszélgettek. Bizonyára Syyn- 
dofeia is szóba került, ami aligha tölti el Vyhaúteú urat örömmel. 

— Nézze... — vakarta meg az orrát a külügyminiszter-helyettes. — Niinda akkor is 
csak egy gyerek, bármennyire imádja az ÁLAN mozgalom. Miről beszéltek vol- 
na, ha nem olyasmikről, mint. . . mint. . . 

— Látom, nemigen jut eszébe semmi, amivel egy gyerekkel beszélni lehet — 
mondta némi éllel Üllevy színművész. — Úgy emlékszik Niinda bárkivel folytatott 
beszélgetéseire, mint amiken csupa gyerekeknek való témáról esett szó? 

A külügyminiszter-helyettes mélyet sóhajtott. 

— Igen, ebben alighanem igaza van. Nem tudom, mit fogunk reagálni, majd 
kiderül, ha látjuk a hírt és megbeszéljük. Önök, Lüméöén úr, hoznak valamit ezzel 
kapcsolatban? 

A Csillagközi Hírek külpolitikai lap volt, nem kifejezetten ellenzéki, legalábbis 
nem tartozott sem jogi, sem pénzügyi szempontból senkihez az ellenzéki politikai 
erőkből, de kormánypárti biztosan nem volt. 

— Hát van egy olyan terv, hogy egy kicsit megszorongatjuk a külügyet — ismerte 
el Lüméén. — Niinda mint politikai tényező, aki kormányfőkkel tárgyal, miközben 
itthon szóba sem áll vele senki a kormányzatból. De azért ezt még csiszoljuk egy 
kicsit. 

— Én megpróbáltam beszélni vele — közölte Vyhaútejá. — Még amikor a diplomá - 
ciai testületet vezettem. De ő közölte, hogy hiperfonon nem tárgyal. 

— S miért nem utazott oda a hajójára? 

— Nagyon messze voltak már, nem hagyhattam itt mindent annyi időre. 

Lüúméén lebiggyesztette az ajkát, ahogy Ninda szokta, és egy tipikus Ninda-vá- 
laszt adott, még a hanghordozását is utánozta. 


— Annyira fontos ott ülni az íróasztalodnál, hogy nem érsz rá gyönyörködni a 
felhők futásában, és nem veszed észre magad körül az embereket. Szomorú életed 
lehet. Mi lenne, ha végre körülnéznél az életben? 

Vyhaúteú bosszúsan mordult egyet. Ez az újságíró már a sokadik, aki azzal akar 
jópofa lenni, hogy azt a csavargólányt utánozza. Felfoghatatlan, hogy mit esznek 
rajta. 


280. 


0a-30 átszállási 
, Van úgy, hogy nem is kell viszonozni a felkínált szeretetet. Elég elfogadni — és 
jobb ember leszel." 


Ninda: 
A fény lúmái, 
813. 
Angaur Dzsúrarengi 
43658. szahut nisszugópan 
380 


Kedves Ninda! 


Még csak egész rövid ideje tanulok szúniul, levelet még nem tudok írni, de az ábé- 
cével már ismerkedem. Kaptam egy magántanárt, Ilmut asszonyt, azt mondja, 
hogy a betűk elhelyezésére semmilyen szabály nincs, úgy rendezzük őket úhikba, 
ahogy akarjuk. Leírtuk az én nevemet többféleképpen is: D — Ú — NSZ — I, meg 
DÚ - NSZI meg máshogy is. 

Az iskolai csoportunkkal kirándulni voltunk Amávont-szigeten, nagyon szép hely, 
minden tele van ülww- és vórénfákkal, csupa tarkaság, kivéve a tengerparti fehér 
homokot, szóval igazi trópusi paradicsom. Valami olyasmi lehet, mint Kréssy, 
olyan fantasztikus állatok, mint Kreéssyn. Van viszont helyette szegénység. Nem 
mintha elmentünk volna valami nyomornegyedbe vagy ilyesmi, csak látom az em- 
bereken. Meg a házaikon. Azokon még inkább. Az emberek fölveszik a turisták 
kedvéért a vidám arcot, de a házaikat nem tudják megvidámítani. Azok szegénye- 
sek. Legfeljebb a főutakra eső oldalakat kicsit kicsinosítják, de ha bekukucskálsz 
a keresztutcákba, ott már látszik az igazság. Ezt az ALAN egyik gyűlésén 
hallottam a tévében, kipróbáltam és tényleg így van. Kopott, töredezett falak — 
nem ám műanyagból vannak a házak, mint nálunk, dehogy, téglából! soha nem 
hittem volna még az Államszövetség eldugottabb világairól sem, hogy léteznek 
még téglaházak, nemhogy Syjindoreiáról! —, az udvarokon a földön játszó, 


szegényes ruhájú gyerekek. Persze nem mehettem oda hozzájuk, a kísérőink 
észrevették volna. 

Most befejezem, nincs itt senki, megnézem a tegnapi gyűlés közvetítését. 

Imut asszony kedves, fiatal és szép, de nekem még mindig te tetszel jobban. 


Dwns$y 


Hetes farka volt, nem volt tanítás, de a 3-sibe elemi iskola gyerekei összegyűltek 
az első szinten, a Szimasszut étteremben, hogy elbúcsúzzanak Nindától és Szinen- 
sitől. 

A szúnik szokva voltak az ilyen búcsúzkodáshoz. Egy szúni család általában 
csak minden második-harmadik dzsúmi alatt költözik másik hajóra, de ez azt je- 
lenti, hogy mindenkivel, aki hajón él, akár egy-két évenként is megeshet, hogy 
valaki, akit ismer, másik hajón folytatja az útját. Nindának sem mindegyik isme- 
rőse utazott vele Szindoriától Szúnahaumig az Aulang Laipon: Senszili és Rangi- 
kut, akiknek sinnarszésije volt, hamarosan átköltözött a Hengrun Ámbarira; Hau- 
rengi, az öreg bíró, jannihaumbeli beszélgetőpartnere a Szisszan Fónirdra; Adzs- 
vut, az egyik első ember, akitől a janniíhaumban magyarázatokat kapott, a Fóhin- 
nur Szígível hazatért a Felhőbe, és Auríhaumon találkoztak is később; Dzsund, a 
jogász már a Felhőbe való hazatérés körül, valamilyen családi okból átment a Jal- 
lilut Émire, és velük tért haza; Nilli, az orvos viszont, aki megfürdette őt azon a 
bizonyos legelső reggelen, az Aulang Laippal tért haza, de már egy dzsúmi óta itt 
élt az Angaur Dzsúrarengin, találkoztak is, amióta Ninda is ezen a hajón utazott, 
és most is eljött elköszönni. És itt volt Antras Leinoliris, akivel néhányszor elbe- 
szélgettek saunisi nyelven, meg még jó páran, akiket ismertek. 

— Aureima le Sünahaumyntas — mondta az ősi szúni köszöntést anyanyelvén. 

— Aureima le Sünahaumyntas — viszonozta Ninda —, kyno mynis liemenis vatsy- 
kas. 

— Jövőre Szúnahaumon — ölelte át Szinensit Hilkinu, aztán Nindát is. — Utána- 

— A fengrát — vágta rá Ahimmi. — Te abban vagy a legjobb. 

Nem búcsúzkodtak hosszan, nem szokás. Lementek az aungirkikötőbe és be- 
szálltak a kis hajóba, amihez irányították őket. A holmijukat az automaták már 
berakták, Lít pedig Szinensi vitte kosárban. A hajócska besiklott az aungirzsilip- 
be. 

— Nahát — dünnyögte Ninda -—, ezen a hajón most csak mi vagyunk. 

— Majdnem -— jelent meg egy férfiarc a fali képernyőn. — Hargdzseni aungaran- 
fódir, Szíminnu. Az kétségtelen, hogy fizikailag nem vagyok ott, de sudríginnyi 
pontossággal fogom tudni, mikor hol vagytok, merre haladtok és milyen sebes- 
séggel, no meg a benti légnyomást, hőmérsékletet, mindent. Tovább tartana 
elsorolni, mint maga az út. A két hajó mindössze százezer szirszire van egymás - 


tól, és mind a kettőn készültségben van az esszidzsinna — mint mindig, amikor 
ilyen műveletet végzünk. Hiba soha nem történhet. 

— Én nem félek semmitől — felelte Ninda azzal az arckifejezéssel, amit már száz 
világon Ninda-nyugalom néven ismertek. 

— Mi sem — bólintott Hargdzseni. — Cserehajó kizsilipel, indítom. Aungir kizsi- 
lipel, indítom. Suórin, Angaur Dzsúrarengi, suórin. Jövőre Szúnahaumon. 

— Sénu, sénu, Szíminnu — felelte egy nő, ő is megjelent egy másik képernyőn. — 
Jövőre Szúnahaumon! 

S kiröppentek az űrbe a falatnyi hajócskában — a harmadik képernyő tanúsága 
szerint, amin csak három számjegy jelent meg: kilenc egész tizenegy század mati. 
S egy pillanat múlva már el is kezdett csökkenni folyamatosan. Az űrből nem lát- 
tak semmit, az ablakokat ilyenkor vastag fémlapok takarják. Hargdzseni arca kí- 
sérte őket egy limlin át, lefelé nézett egy képernyőre, amit ők nem láttak, és bőven 
volt ideje beszélgetni velük. 

— Meglehetősen kicsinek fogjátok találni a hajónkat az Angaur Dzsúrarengi 
után. Ez egy haulgémi, gyorsjáratú teherhajó, suár és szísi nélkül, a lakóterület 
mindössze két szint és tizenhat szektor. Szabad férőhelyünk sincsen, azért tudtunk 
fogadni titeket, mert két gantir megüresedett Fénuri és Liemdzsit elköltözésével. 
De nem lesztek nálunk soká, ha jól tudom. 

— Mi is így tudjuk — bólintott Ninda. — Pár éven belül Szunnaszra érünk, de ad- 
dig még legalább egyszer át kell szállnunk. 

— Lesz az két átszállás is, a távolságból és az útirányokból ítélve. Szép világ, 
jártam ott. Mi dolgotok Szunnaszon? 

— Körül akarunk nézni — felelte Szinensi. 

— Szeretitek az erdőket, gondolom. 

Száz világon volt köztudott — minden részletet igyekeztek kideríteni és 
megjegyezni —, hogy Ninda felkeresi az erdőket, amerre csak jár. A mostani útján 
persze nem, hiszen Lí is vele utazott, nem kellett hipertéri üzenetet küldenie. De a 
Testvériségben alig ismerték őt jobban, mint bármely más gyereket. Rájuk nem 
hatott az a varázslat, ami elbűvölte a szindorokat és a nyomukban egyre több to- 
vábbi világot. Ninda szerint a szúnik ítélték meg őt jól. 

— Igen, szeretjük az erdőket — bólintott Szinensi. 

— Hát ott lesz alkalmatok óriási erdőt látni. 

— Tudjuk — mosolygott Szinensi —, a nyelvtanfolyamnak a világ megismerése is 
része volt. 

— Megtanultátok a nyelvüket? 

— Igen, az a tervünk, hogy ott töltünk egy-két évet. 

— Értem. Hát az biztos, hogy szép világ. 

Beszélgetéssel telt az egy limli. Másfél mati volt hátra, amikor Hargdzseni kö- 
zölte, hogy az aungir bedokkolt, zárja a zsilipkaput. A cserehajó ugyanekkor dok- 
kolt be az Angaur Dzsúrarengin. Ha nincs ok, hogy olyasvalaki is utazzon egy 


aungiron, aki aztán vissza akar térni, akkor egyszerűen elcserélnek két aungirt, fe- 
leannyi idő alatt megvan és mindkét hajó mehet az útján. 

Az óra elérte a nullát és abban a pillanatban kinyílt az ajtó. A Szíminnu aungir- 
kikötője ugyanolyan volt, mint a többi, csak kisebb. Az övékkel együtt öt kishajó 
sorakozott a hosszúkás teremben, aminek egyik végén a zsilipkapu volt, a mási- 
kon a bejárat a hajóba. 


obg 

,, Nincs többé idő, 
nincs többé tér. 
Sötétség marad, 


kihuny a fény. 
Nem tehetsz semmit, 
várnod kell, 
hogy megjelenjen 
Limelullt. " 
Ílgaszaumi, 
Vahule Ílu, 


Limelulli Második Eposza 


HÍRNÉV 

ob-1 Szíminn 


,, Kiskorunkban szívesen építünk magunknak képzelt világot, ahol minden szép és 
jó, mindenki szeret mindenkit, és minden sikerül. Csak egyetlen tanácsot tudok 
adni felnőtt korotokra. Ne hagyjátok abba akkor sem. " 


Lí-Nindaran: 
Az Első Szian, 
68. sómir 


A legtöbb szúni teherhajón a lakóteret valahol középen helyezik el, mert így a 
raktér héja azt is védi a sugárzástól. A Szíminnu esetében egészen a raktér köze- 
pén volt, alattuk és fölöttük húsz-húsz szinten árukkal megrakott konténerek, 
mindkét irányban kétszáz rígin szélességben. Egyetlen hely volt, ahol nem raktá- 
roztak semmit, az a rövid folyosó, ami az aungirkikötőt összekötötte a külső ka- 
puval. A raktérbe is ki lehetett menni, és szabad is volt, de végtelenül unalmas 
hely volt, végeláthatatlan hosszú, egészen keskeny, üres folyosók a mennyezetig 
feltornyozott, hajszálpontosan a helyükre illesztett konténerek között. A rakteret 
is szektorokra osztják, és egy-egy szektor egész oldalfala kinyitható, így több száz 
konténert egyszerre lehet kirakodni. Ezt persze az űrben csinálják, ezért azokat a 
szektorokat olyankor légmentesítik. 

Annál otthonosabb volt a lakótér, mint mindenütt a szúniknál. A lakószinten ti- 
zenhat szektor, nidzsitől joriig, számozás nélkül, hiszen csak egy szinten voltak — 
a fölötte levő már a park volt, mint mindenütt. A tizenhat szektorból kilencet, ni- 
dzsitől sigóig teljes egészében lakásoknak és közösségi tereknek tartottak fenn, s 
csak a jo és ri oldal szektorai szolgáltak mindenféle műszaki célra.Szíminnu 

Nindáék a lakórész közepén, a taszu szektor belsejében kaptak két gantirlakást. 
Mindkettő egy-egy kis parkra nyílt, fenn az emeleten. A két park a jannihaum két 
oldalán volt, zegzugos folyosók kötötték össze őket. 

Mivel minden lakószektorban egyetlen janníihaum volt, vagyis kilenc az egész 
hajón, és ötszáz emberre számítanak egy janníhaumot, ötezer lakosával a Szímin- 
nu túlnépesedettnek számított. Hargdzseni, aki elkalauzolta őket a szállásukra, el- 
mondta, hogy a legtöbben, akik az előző dzsúmiban ezen a hajón éltek, most is itt 
vannak, őket is azért tudják befogadni, mert ketten elmentek a hajóról. Sok a gye- 
rek, mondta elégedetten. De persze ez a kis többlet még nem gond a népesség el- 
tartása szempontjából, tette hozzá. Lakás nincs több, az igaz. 

Az, hogy sok a gyerek, azt okozta, hogy elég volt besétálniuk a taszu janni- 
haumba — Ninda természetesen nem mulasztotta el köszönteni a Tűz Őrzőjét mint 


Kis Őrző — és helyet foglalniuk az egyik asztalnál, azonnal híre ment az egész 
hajón, hogy van egy ivutjuk. Ettől kezdve Lít állandóan, egymást váltva 
simogatták a gyerekek. Persze megszokta, így volt mindenhol, amerre járt. 

— Hallottam ám rólad — állt meg az asztaluknál egy kopasz férfi, Ilgrúhi. — Te 
vagy az, akit a szindorok úgy tisztelnek, mint valami szellemet. 

Ninda bólintott. 

— Igen, így van. Pedig én nem tettem ezért semmit. 

— Hát azt azért nem hinném, hogy több millió ember csak úgy ötletszerűen el- 
kezd valakiért rajongani. Vagy nem tudom, mennyien vannak, de biztosan elég 
sokan. 

— Sokan — bólintott Szinensi. — Az ÁLAN mozgalom nem vezet nyilvántartást 
és nem számolja a tagjait, de csak a fővárosi tüntetéseken már kétmilliós tömeg is 
összegyűlik. És ő vezeti a népszerűségi listát. 

— Kik között? 

— Mindenki között. Nincsen senki, akit a szindorok annyira imádnának, mint őt. 

Ilgrúhi lezökkent a padra. 

— Mondd, tudsz te énekelni? 

Ninda bólintott. 

— Tudok. 

— És szoktál énekelni a szindoroknak? 

Ninda nevetett. 

— Nem. Csak a családommal énekelek, a Felhő gyermekeivel. 

— Én is — felelte Ilgrúhi. — Állítólag elég jól, van egy kis ismertségem ezzel kap - 
csolatban, de egyetlen dzserang se hallott rólam soha. De milliós rajongótáborom 
nekem sincs. Te hogy csináltad? 

Ninda pontosan értette, hogy Ilgrúhi neves énekes, és ha nincs is milliós rajon- 
gótábora, az nem jelenti, hogy nem ismerik és hallgatják milliók. Hamarosan 
megtudta, hogy jól értette. 

— Beszélek hozzájuk. 

— Igen, ennyit én is tudok. 

— Akkor tudsz mindent — felelte Ninda nyílt tekintettel. — Ennél többet nem te- 
szek. Elmondom nekik, amit ők maguk is gondolnak, de nem merik kimondani. 
Én kimondom helyettük, és ettől már ők is ki merik mondani. Egyre többen. 
, Kellhet bátorság ahhoz, hogy belépjünk a Sulgí-barlangba. De sokkal nagyobb 
bátorság kell ahhoz, hogy elsőként lépjünk be." 

— Feddardin. 

— Feddardin — bólintott Ninda. — , Az igazság akkor is igazság, ha senki sem be- 
szél róla. Csak mit ér az ilyen igazsággal bárki, ha nem él már, mire az 
elhangzik?"Fandirangé 

— Ez is Feddardin? 

— Nem, ez a Fandirangé dzsullából való. 

— Hm. Nem túl modernek az olvasmányaid. 


— Száhpain-sédauni — mondta Szinensi tárgyilagosan. 

— Nahát. Ilyen fiatalon? 

Ninda elmosolyodott. 

—Lian, lian, lian. Élt egyszer, valahol egy házban egy kisgyermek, aki 
elhatározta, hogy felfedezi magának a világmindenséget. Bár még csak tipegni tu- 
dott, habozás nélkül elindult, és ment egészen addig, amíg egy falhoz nem ért. 
Akkor megfordult és az ellenkező irányban indult el, ment, mendegélt, amíg el 
nem ért egy másik falhoz. Büszke volt magára, mert bejárta az egész világmin- 
denséget. Szülei pedig a kerti padon ülve, mosolyogva figyelték. 

— Ez miből... illetve ez bármikor játszódhat, bárhol! 

Ninda bólintott. 

— Simnunná. 

— Azt akarod mondani, hogy minden olvasmányod akármikor játszódhat? 

Ninda lassan bólogatott. 

— Minden írásmű emberekről szól. Az emberek pedig időben, minden helyen 
emberek. Az események ha nem is ismétlődnek, elég hasonlóak tudnak lenni. Ne- 
kem elég sok közöm van a szindor diktatúrához — nem mondhatom, hogy sokat 
foglalkozom vele, mert nem, a szindor diktatúra foglalkozik sokat énvelem. Ez a 
diktatúra nem sokban különbözik a negyvenegyezres évek szolfilluni vagy a har- 
mincnyolcezresek hirmdzsini diktatúrájától, és még mondhatnék százat, ezret, 
mármint ha ismernék ennyit, de nem olvastam ki a történelemkönyvet. Minden 
diktatúra nagyjából egyforma, valószínűleg a Hajnalkor óta, amikor még csak Ősi 
Földön épülhettek ki diktatúrák. 

— Voltaképpen mi az a diktatúra? — szólt közbe Lerrini, egy háromszáz körüli 
nő. — Hallottam már a szót, de nemigen tudom a jelentését. 

Ninda fölemelt a tálcáról egy ámszan szendvicset. 

— Nézd meg ezt a szendvicset. Képzeld el, hogy egy olyan világon élsz, ahol ti- 
los ilyen szendvicset készíteni. Hogy miért? Csak. Valaki megtiltotta, és ha meg- 
próbálod, letartóztatnak. Vagy azt képzeld el, hogy szabadon készíthetsz ámszant, 
csak nem tudod megtenni, mert nem lehet kolbászt kapni az üzletekben. Vagy 
hogy gond nélkül készítheted, de nem hívhatsz meg mondjuk engem, hogy 
együnk együtt, mert én másik társadalmi csoportba tartozom, és az tilos. 

Lerrini fölemelte a kezét. 

— Várj, várj! Azzal, hogy nem lehet kolbászt kapni, nyilván a szegénységre gon- 
doltál. De nemcsak diktatúrában lehet szegénység. 

— Persze, de egy diktatúrában szükségszerűen szegénység van. Legalábbis 
rosszabbul élnek az emberek, mint ahogyan élhetnének. Ez egy sufummun-sifim- 
min. Először mondjuk van a szegénység, az emberek elégedetlenek. Ekkor jön 
egy ember és azt mondja: majd én rendet teszek, segítek rajtatok! Ő lesz a diktá- 
tor, de eszében sincs segíteni az embereken, a saját hatalmában kéjeleg, például 
építtet magának egy óriási palotát. Az embereket pedig fegyelmezi, hiszen külön- 
ben fellázadnának. Arra költi az emberek pénzét, hogy olyan szervezeteket mű - 


ködtessen, amik összevernek és börtönbe zárnak mindenkit, aki nem illik a 
diktatúrába. 

— De hát ez borzasztó. 

— Igen — felelte Ninda rezzenéstelenül. — A diktatúra borzasztó. 

— És mi van azokkal a társadalmi csoportokkal? — kérdezte Ilgrúhi. 

— Szindorián én csavargó voltam — felelte Ninda tárgyilagosan. — Ez a szindor 
társadalom legalsó rétege. Egy csavargó semmi jóra nem számíthat senkitől, aki 
nem csavargó, vagy legalábbis nagyon szegény. Ha gazdagot láttunk, elbújtunk 
előle. És mindenki gazdagnak számított, aki rendesen volt öltözve. 

— Miért, ti hogy voltatok öltözve? — kérdezte Lerrini. 

— Fekete kezeslábast hordtunk... ami nem is volt fekete, csak koszos, az enyé - 
met kimosták és otthon van a polcon... és fekete sapkát. — Levette a sapkáját. — 
Ezt. Akkor még fekete volt. Ezt az egy dolgot megtartottam. Talán én vagyok az 
egyetlen szúni, aki mindig sapkát hord. 


282. 


ob-2 levelezés 


,, Ha sokáig nézitek egymást, hasonlóvá váltok. " 


Igaszaumi, 
Közmondások és népi bölcsességek tára, 


Szíminnu 
Iluku 
43658. famut karisszinan 


Kedves Dwn$y, Kréssy tényleg olyan szép, amilyennek az útikönyvek leírják, ha 
egyszer alkalmad adódik eljutni oda, ne hagyd ki. Most egy unalmas kis bányavi- 
lágon vagyok — legalábbis a legtöbben annak tartanák. Csak hát engem elsősor- 
ban az emberek érdekelnek, és itt is emberek vannak. 

Érdekes megfigyelni, milyen sokat alakít, változtat az emberek mentalitásán, 
hogy milyen a hely, ahol élnek, milyen a társadalmi közeg, amibe beleszületnek. 
Iukun háromlaki bányászatot folytatnak, ugyanazokon a telepeken bányásznak 
szilárd, folyékony és gáznemű anyagokat. Ez elég veszélyes, mert bármikor áttör- 
hetik egy föld alatti üreg falait, amiből folyadék vagy gáz törhet rájuk, meg külön- 
féle vegyi reakciók is felléphetnek. Hát az ilukui bányászok nagyon óvatos embe- 
rek lettek, örökké a falakat vizsgálgatják maguk körül még a városban is. És fej- 
ből tudják, hogy melyik gáz melyik folyadékkal milyen hőmérsékleten mit tud csi- 
nálni. 

Kreéssy (a mi nyelvünkön Gresszi, de ezt nem tudom leírni syindor betűkkel — és 
erről jut eszembe, Iuku nevét csak a mi nyelvünkön tudom) nyugalmas világ. 


Csak egyféle környezeti veszély létezik, az óceánon tomboló óriási viharok, de hát 
ez nem gond, ugyanúgy védekeznek, mint máshol. Az élővilág veszélytelen, meg- 
tudtam, hogy egyetlen állatuk sincs, aminek a támadásától tartani kellene, és 
mérgező növényeik sem. A hergák a Galaxis legjóindulatúbb teremtményei, és 
elég intelligensek, hogy még segíteni is tudjanak, volt eset, amikor egy hegyoldal 
megcsúszott (náluk majdnem minden éjjel esik az eső) és két herga tartott a vál- 
lán egy több ezer myip súlyú sziklatömböt, amíg az emberek biztonságba kerültek 
és sikerült egy antidarura erősíteni, hiszen ha elengedik, őrájuk zuhan. 

De Kréssy nem ettől igazán nyugalmas világ. Hanem mert a kormány békén 
hagyja az embereket. Ilukun is. Kréssy veszélytelen világ, Iluku veszélyes. De nyu- 
galmas mindkettő, mert nincsen egy olyan kormányuk, mint például Syindoreiá - 
nak. 

De nem ezekről akartam beszélni. Inkább a galliumról. Iukun van a Galaxis 
egyik legnagyobb galliumlelőhelye, szinte vegytiszta állapotban is előfordul. Tu- 
dod, hogy bányásszák a galliumot? Amikor megtalálják a lelőhelyet, fölmelegítik 
az alagútnak azt a részét, és a nyers gallium megolvad és kifolyik a falból, csak 
föl kell szivattyúzni. Nekem is a kezembe adtak csipesszel egy kis darab galliumot, 
és megolvadt a kezem melegétől. Aztán 


— Mit írsz? — huppant le mellé Szurgauni. Ninda fölpillantott és leengedte a sua- 
got. 

— Levelet. 

— Leveleeet? 

Ninda bólintott. 

— Van egy fiú Szindorián, vele levelezek. 

Szurgauni furcsálkodva nézett rá. 

— Miért? 

— Mert nem akar beszélni velem, nehogy valaki meghallja. Az apja vadul elle - 
nem van, külügyminiszter-helyettes. 

— Mi az a... külügyminiszter-helyettes? 

Ninda tűnődve nézte a másik lány kerekded vonású, mélybarna arcát. 

— Igazad van — szólalt meg hosszú csend után. 

— Mi... miben? Nem állítottam semmit, pont kérdeztem. 

— Úgy van. A legjobb kérdést tetted föl. Mi az a külügyminiszter-helyettes? Lér- 
ejn Víhauten úgy gondolja, hogy ő egy nagyon fontos ember, valamiféle nagyon 
fontos dolgokat csinál, és akkor jön egy százhatvan éves kislány egy űrben kerin- 
gő hajócskán, és nem azt kérdezi meg, hogy kicsoda Lérejn Víhauten, hanem 
hogy mit a csillagport jelent az, hogy külügyminiszter-helyettes. Érted? 

— Nem... nem értem. Azt mondod, hogy buta vagyok? 

— Jaj, sien, dehogy. Nem veled van a baj. Ha annyira fontos dolog az, hogy va- 
laki külügyminiszter-helyettes, akkor tudnod kellene. A fontos dolgokról általá- 
ban szoktuk tudni, micsodák, nem igaz? 


Szurgauni lehajtotta a fejét. 

— Hátha csak én nem tudom. 

— Biztos lehetsz benne, hogy nemcsak te nem tudod. Ötezer ember van ezen a 
hajón, és fogadni merek, hogy a nagy többségüknek sejtelme sincs róla. 

— De miért? 

— Két egyszerű okból. A külügyminiszter-helyettes a kormány tagja, márpedig a 
Testvériségnek régesrég nincsen már kormánya. A másik ok az, hogy a dzserang 
világok politikája a legkevésbé sem érdekel minket. Ámmaít egyszer utánajárt, a 
felnőtteknek körülbelül fél százaléka szokta rendszeresen megnézni a külföldi po- 
litikai híreket. Márpedig nálunk is és külföldön is elég sokan gondolják, hogy mi 
egy elég sikeres állam vagyunk. Mi meg azt is tudjuk, hogy semmi szükségünk 
kormányra. Akkor mi is annyira fontos abban, hogy valaki külügyminiszter-he- 
lyettes? 

Szurgauni döbbenten nézett Nindára. 

— Te mindent olyan jól el tudsz magyarázni. . . 

— Ezek nem olyan bonyolult dolgok, mint amilyennek látszanak. Ráadásul ha 
megnézzük, hogy milyen munkát végez Lérejn, az derül ki, hogy az a munka 
nemcsak nem fontos, hanem még káros is. Ámmaítot már említettem neked, de 
arról nem beszéltem, hogy mi volt a munkája Szindorián. Azon dolgozott, hogy 
megvédje az országát attól, ami aztán mégis bekövetkezett, hogy a mi hajóink fel- 
szálljanak onnan. Lérejn azon dolgozik, hogy már ne csak mi ne álljunk szóba 
többé Szindoriával, hanem más államok se. Vagyis pontosan az ellenkezőjét csi- 
nálja annak, amit józan ésszel kellene, nem a békéért dolgozik, hanem a béke el- 
len. 

— Háborút akar?! — Szurgauni iszonyodva meredt új barátnőjére. 

— Talán nem éppen háborút, de azt, hogy a béke ne álljon helyre. A jelenleg 
fennálló helyzetet próbálja véglegesíteni. 

— De miért? 

Ninda vállat vont. 

— Nem tudom. Mert abban hisz, hogy az jó az országnak. Vagy a kormánynak. 
Vagy csak mert ezzel bízták meg, és nem talál más állást. Fogalmam sincs, és 
nem is érdekel. Ha gonoszat teszel, ha bántasz másokat, nem fogják megkérdezni, 
miért csináltad. Ezt mondta Feddardin, és szerintem igaza volt. 

Szurgauni válaszolni akart, de a suagjából egyszer csak megszólalt Immegi: 

— Hé, hallottátok? Csillagháború! Csillagháború! 

Valósággal beharsogta a parkot, ami még szokatlanabbá tette a hívást. Nagyon 
ritkán használták azt a hívási módot, amikor a hívottnak nem kell válaszolnia, a 
hívó anélkül is beszélhet, és végképp ritkán úgy, hogy ilyen hangosra állították. 

— Mit beszélsz? — hökkent meg Ninda. 

Körülöttük mások is felfigyeltek, sétálgatók a parkban, egy félmeztelen ember, 
aki a kutyájával jött. 


— Mi nyertük el a megbízást, pár nap múlva csillagháborúzunk! — lelkendezett 
Immegti. 

— Várj már — szólalt meg a szakállas férfi, aki a kutyáját sétáltatta. — Ez a kis - 
lány nem érti, miről van szó. Ugye te vagy Ninda, akiről már hallottam? — Ninda 
bólintott. — Úharalgi vagyok. Egy pillanat. — Fölkapta Szurgauni suagját, simogat- 
ta pár pillanatig, és bólintott. — Itt is van. Egy Fúhi nevű világ hirdette meg, és mi 
vagyunk a legközelebb. Van egy elég nagy aszteroidájuk, ami be fog csapódni a 
világukba, és mi fogjuk megsemmisíteni. 

— Ammiszan szinasszan! — döbbent meg Ninda. — Mikor? 

— Hát odamegyünk, előkészülünk a dologhoz, gondolom, egy éven belül meg- 
lesz. 

— De mikor fog becsapódni az aszteroida? 

Úharalgi megint a suagra pillantott. 

— Hatszázötven év múlva. 

— Szissz?!... 

— Tudod, az egész Galaxisban az a szabály, hogy ha olyan planetáris ütközés fe- 
nyeget, ami kárt tenne egy lakott világban, akkor nem várnak semeddig a beavat- 
kozással, azonnal megsemmisítik a problémás testet. Ki fogjuk robbantani az űr- 
ből. 


283. 


ob-3 filozófia 


,, Hogy mit jelent az én emberszeretetem? Egyszerű. Minden emberben szeretem, 
hogy ő egy ember. Mindenki egy külön világ, amit fel lehet fedezni. De az én em- 
berszeretetem nem végtelen és nem kimeríthetetlen: ember vagyok, nem valami 
mindent megbocsátó csodalény. A rossz embert én sem szeretem. " 


Ninda: 
Kommentárok az Első Szíanhoz, 
309. sómir 
Szíminnu 
Iluku 
43658. higit karisszinan 
505 


Ezen a hajón a niszu iskolába kerültek, ahol egy idősebb asszony, Alkeri tanított. 
Nyolcan voltak még rajtuk kívül, két lány és hat fiú. Mint a Testvériségben általá- 
ban, Ninda az ő körükben is egzotikus külsejével irányította magára a figyelmet, 
nem pedig azzal, hogy őérte többtucatnyi világon rajonganak. Ezzel a szúnik nem 
sokat törődtek, a dzserang híreket alig ismerték, Ninda nekik egy volt a gyerekek 


közül. Szindor származásával tisztában voltak, de hát más szindorok is éltek a 
Testvériségben. Történetesen itt az iskolában is volt egy, egy fiú, Jáfauringi, aki- 
nek barna haja volt, de éppen olyan halványrózsaszín bőre, mint Nindának. 

Szinensi csak most, pár napi ismeretség után kérdezte meg, hogy ejtik a nevét 
szindorul. 

— Sehogy — felelte Jáfau. — Apa nem akart nekem szindor nevet adni. Neki sen- 
kije nincsen Szindorián, akinek a nevem gondot okozna. 

— És egyébként a nyelvet megtanultad? 

— Hogyne. Bár nem valami jól, azt hiszem. 

— Nindával gyakorolhatod — nevetett Íraigi. 

— Wm lírmi — vont vállat Ninda, neki mindegy volt, végül is miért ne? 

— Éyma fiuni sufllióp dei — felelte Jáfau, de a többiek kedvéért le is fordította. — 
Veled szívesen is gyakorolnék. 

— Éymáa — javította ki Ninda automatikusan, és kortyolt egyet a fírin üdítőjéből. 
Szielgit módra készült sült húst evett szimmivel és éharat salátával. 

— Kymáp lít úüwmen döyp öérmajnwát díit? 

— Persze hogy hipnóval tanultam — felelte Ninda szúniul —, de persze megvan a 
régi nyelvjárásom is. 

— Melyik? 

— A lűakőani csavargók nyelvjárása. Műégt siindiuőp déel kyyr. 

— Kppr?! 

Ninda mosolyogva bólintott. 

— Jópofa, mi? Ahonnan én jöttem, ott így beszélnek. 

— Alig értem! 

— Sokan nem értik Szindorián sem. Vagy csak úgy nagyjából. Néha így beszé- 
lek az ÁLAN-nal — fölkacagott —, hát meresztik is a szemüket. Próbálnak megér- 
teni belőle valamit, de nem sok sikerrel. 

— Ők nem lűakőániak? 

— Azok is vannak köztük, az egész országban megvan a mozgalom. De csavar- 
gók nemigen akadnak köztük, mert ők elrejtőznek a sikátorokban és nem állnak 
szóba senkivel. Mindenkitől félnek. Ilyen voltam én is. 

— Szörnyű — mondta Alkeri. 

— Igen, szörnyű. Szindoriára ez a legjobb jelző. És még rosszabbodik is. 

— Hogyan? 

— Nemrég elhangzott egy ÁLAN-gyűlésen, hogy pár éve... mármint pár ottani 
éve, szóval a mi időszámításunk szerint harminc-negyven éve még csak a szegé- 
nyek éltek félelemben. Nemcsak a csavargók, azok a szegények is, akiknek volt 
munkájuk, lakásuk, de soha nem tudhatták, nem fogják-e kirúgni őket az állásuk - 
ból, és akkor nem tudják fizetni a számláikat — no meg ők is ki vannak téve a ha- 
tóságok zaklatásának. De ma már nemcsak ők félnek. Az országban egyre fokozó - 
dik a feszültség. Rövid ideig létezett egy csoport, úgy hívták magukat, hogy Nincs 
Kegyelem, akik rendfenntartókat gyilkoltak. Aztán végül őket ölték meg, de na- 


gyon sokat ártottak a köznyugalomnak. .. már ha létezett olyan Szindorián valaha, 
hogy nyugalom. 

— De miért van ez az egész? — kérdezte Aufóni. 

— Mert diktatúra van. 

A szokásos Ninda-nyugalommal adott választ kis csend követte, a gyerekek 
csak ültek értetlenül. 

— Diktatúra az — folytatta Ninda —, amikor egy ember parancsol az egész 
országban. A szindor diktátort Vuird Kíreánnak hívják. Ül az elnöki palotában és 
parancsolgat. Mégpedig csupa olyan dolgot, ami azt szolgálja, hogy továbbra is 
ott ülhessen az elnöki palotában. Egy diktátornak mindig a saját hatalma a legfon- 
tosabb, nem pedig az, hogy mi a jó az országnak. Mindenkit üldöz, akinek nem 
tetszik az ő hatalma, mindenkitől fél, hogy egyszer kitaszítja a kényelmes kis fo- 
teljéből. Ezért Szindorián már senki nem mert szólni semmit, amiről akár csak 
gondolta, hogy hátha nem tetszik majd a zsarnoknak — amíg én nem adtam egy in- 
terjút tizenháromban egy folgri tévésnek. Abban elhangzott minden, amit a szin- 
dorok gondolnak, de nem mernek kimondani. Én ki mertem mondani. Engem 
nem érhet el a diktatúra semmilyen erőszakszervezete. Hát mondhatom, sokkot 
kaptak. Azóta egyre többen merik kimondani, bár eleinte csak álarcban, hangtor- 
zítóval. Ma már egyre többen vállalják a véleményüket, mert ennyi embert nem 
lehet letartóztatni, és már a rendőrség is fél, nem merik megtenni. Erre mondják, 
hogy pattanásig feszült a helyzet. Ha valami hibás lépésre ragadtatják magukat, 
például letartóztatják az ALAN mozgalom egyik vezetőjét, a tömeg nem fogja be- 
érni azzal, hogy ülnek és demonstrálnak. Kitörhet egy forradalom, és Kíreánt ki- 
dobhatják, akár meg is ölhetik. 

— Mit jelent az, hogy , álan"? — kérdezte Alkeri. 

Ninda elmosolyodott. 

— Ez egy rövidítés. Azt jelenti: Ninda a szövetség igazi vezetője. 

— Márminthogy te? — bámult rá Íraigi. 

— Én. Nem én találtam ki, elhiheted. Én nem kértem tőlük ezt a csodálatot, és 
nem is gondolom, hogy megérdemelném. 

— Ebben az utolsó részében tévedsz — szólalt meg Szinensi. — Nagyon is megér - 
demled, még ha történetesen nem is azzal vontad magadra a figyelmüket, amiért 
megérdemled. 

— Tudom, sien. Szerinted én egy nagy filozófus vagyok. 

— Dehogyis csak szerintem, te sengiri! Az vagy! 

— Mi az a filozófus? — kérdezte Aufóni. 

— Egy ember, aki folyton beszél — nevetett Ninda. 

A tanárnő visszaadta a tányérját a robotnak és megcsóválta a fejét. 

— Engedd meg, hogy erre én válaszoljak. Én ismertem egy filozófust még fiatal 
koromban. Rokonom volt, a dédapám testvére, Ászannu. 

— Szulgalhéni — mormogta Ninda. 

— Ismered a Szulgalhénit? 


— Csak a címét, még nem olvastam. 

— Értem. Igen, azt ő írta. Egy kalandregény, amiben folyton űrhajóznak meg lö- 
völdöznek meg csatáznak, de eközben lépten-nyomon komoly filozófiai vitákba 
bonyolódnak. Ászannut többek között olyan kérdések foglalkoztatták, mint hogy 
van-e valami célja létezésünknek. Az egyén életének is, meg annak, hogy kiala- 
kult az emberiség, egyáltalán az élővilág. Mi kell ahhoz, hogy egy ember, mielőtt 
befejezi életét, azt mondhassa: volt értelme, hogy megszülettem és leéltem az éle - 
temet? Ilyen kérdésekre keres választ egy filozófus. 

— És te is? — nézett Aufóni Nindára. 

— Ugyan már, sien — vigyorodott el Ninda. — Még nem tudom, hogy Ászannu 
talált-e választ ezekre a kérdésekre, de ha igen, akkor már megvannak a válaszok, 
ha meg nem, akkor én se fogom őket megtalálni. 

— Ez nem volt nindás válasz — mondta Szinensi szigorúan. — Tessék igaziból vá- 
laszolni. 

Ninda fölnevetett, de aztán komolyra igazította az arcát. 

— Hát jó. Igen, sokféle kérdésre keresek választ. Arra a kérdésre, amit mondtál, 
Alkeri, én nem azt a választ adom, amit például Hírinni, hogy akkor van értelme 
életünknek, ha tettünk valamit másokért, létrehoztunk valamit — műalkotást vagy 
akár éppen egy gyereket —, egyszóval , nyomot hagytunk a világban". Ez is adhat 
értelmet neki, nem vitatom, de szerintem ez nem szükséges hozzá. Ha lefekszel a 
Jauhallu partján a homokra, hallgatod a vízesés zúgását és vakargatod a kirid füle 
tövét, vagy elnézegeted a dzsungel életét Gresszin. . . már meg is találtad. 

— No látod, te sengiri — mondta Szinensi. — Mégiscsak filozófus vagy te. 

— Te vagy a sengiri! Amit elmondtam, azt mindenki tudja! 


284. 


ob-4 diplomáciai 


,, Ha az egyén emissziója hirtelen megváltozik, annak oka van. Azzal, hogy az okot 
megkeressük, általában nem az egyén, hanem a környezet valamely paraméteré- 
nek megváltozását fogjuk felfedezni." 


Aini: 
Mentális lélektan, 
A rind, 2. kötet, 3. sómir 


Szúnahaum 
Jasszani-Haugímú 
43658. higit angdzsagan 
770 


A csatornák vizének hőmérséklete általában a földrajzi szélességtől függött. A Hi- 
deg-peremnél még voltaképpen olvadt hó csordogált a mederben, aztán ahogy föl- 
jebb értek dzsisszának, fokozatosan fölmelegedtek. Némelyiket itt-ott melegí- 
tették is, például a Száfú vize egy szakaszon a Fauharí-hegység láncának sénin ol- 
dalán haladt, örök árnyékban, ott fűtőlapok voltak a mederben, hogy ne hűljön le 
túlságosan a víz. A Forró-peremen, mielőtt a szivattyúk kiemelték a maradék vi- 
zet — amit nem öntöztek el korábban —, az már olyan meleg volt az örök napsütés- 
ben, hogy termálvíznek lehetett használni, és voltak is gyógyfürdők, amik számá- 
ra tartalékolták a szükséges mennyiségű vizet és feldúsították ásványi anyagok - 
kal. 

A Lengu Jasszaninál kellemesen langyos volt, lent a síkságon már folyamatosan 
fürdött a napfényben, a hegy belsejében az alagúton pedig olyan rövid időt töltött, 
hogy azalatt semmit sem veszített a hőmérsékletéből. Az ötszáz rígin, amit a dzs- 
isszá oldalon lefelé tett meg a városig, egy csomó vízesést is tartalmazott, amik 
némileg még melegítettek rajta, hiszen a sziklaperemen átbukó víz telibe kapta a 
napfényt. Valamit párolgott is, s a völgyet beterítette a hűvös, párás levegő. Min- 
dent egybevéve Ninda nagyszerű helyet választott, gondolta Ámmaít már sok ez- 
redszer, amióta itt éltek a haugímúi házban. Ezen a délutánon kint ültek a kavi- 
csos folyóparton — a kavicsokat persze úgy hozták más világokról, hiszen a szúna- 
haumi csatornák túl rövid ideje léteznek ahhoz, hogy kavicsokká mállasszák a 
sziklákat — és nézték a Lenguban pancsoló gyerekeket. Volt belőlük vagy húsz, 
mindenféle korosztályból. Jorroki azt a játékot találta ki, hogy két karjával nagy 
kört formált a víz színe fölött, s a kicsik sorban átugrottak rajta, persze ezt már a 
mélyebb részen, Ilfu tenyerébe léptek, hogy el tudjanak rugaszkodni. Az ikrek 
borzasztóan élvezték, fölmásztak Ilfu maga elé tartott tenyerébe, a többiek , hef, 
hef" kiáltásaira átugrottak Jorroki két karja között, kecsesen besiklottak a vízbe, 


kicsit elmerültek, tempóztak valamicskét előre, aztán a homlokpánt észlelte, hogy 
víz alatt van a fejük, és kiemelte. Akkor megfordultak és visszaúsztak a nagyfiúk - 
hoz. Már úgy úsztak, mint a halak. 

Dzselli és Í nem vett részt a játékban, ami az ugrálást illeti, de ott úszkáltak kö - 
rülöttük folyton. 

A felnőttek a vízparton üldögéltek, lábukat a vízbe lógatva. Hait és Ámmaít für- 
dőruhában, ahogy megszokták Szindorián, a szúnik csak ledobták a köntösüket és 
alsóruhában ültek le. A gyerekek meztelenül, az ikrek is, hiszen szúnik voltak. 

— Szép időnk van ma — sütötte el Hiragi a régi viccet, hogy megtörje a csendet. 

— Igen, kivételesen kellemes — tódította Ámmaít, s odapillantott a völgy végében 
kifeszített napellenző ponyvára, aminek elég áttetsző volt az anyaga, hogy áten- 
gedje a fényt és a meleget, de nem vakította el az embert a nap. 

— Kaindímban viszont ömlik az eső — tette hozzá Hiragi. — És egyébként is bo- 
rús az idő. 

— Hát borús — bólintott Ámmaít. 

— Mégpedig főleg a volt főnököd miatt — mondta Hait. 

— Igen, egyre hisztisebben reagál mindenre, ami Nindával kapcsolatos. Mennyi 
ideje már, hogy Ninda Gresszin járt, de ő még mindig ezen hergeli magát. Azt hi- 
szem, ki fogja provokálni, hogy Szindoria Gresszivel is összerúgja a port. Még- 
pedig kizárólag Ninda miatt, hiszen tavaly nesszihuranig Szindorián egyetlen 
rossz szót sem szólt senki Gressziről. 

Hait lehajolt, megnedvesítette a kezét a Lenguban. 

— Az jutott eszembe, hogy Szindoria szövetségese Gresszinek. 

— Persze — bólintott Hiragi. 

— Szindoria az összes közelében fekvő és számos távolabbi országnak is szövet- 
ségese. Nem tudom, hány százezer független állam van a Galaxisban, de nem hal- 
lottam egyről sem, amelyiket ne szövetségesi viszony fűzne más államokhoz. 
Gyakorlatilag ha végigsétálunk az országokon, mindig szövetségesről szövetsé- 
gesre, az egész Galaxist bejárhatjuk. És amennyire én tudom, másféle kapcsolat 
nincs is két állam között. Vagy szövetségesek, vagy semmilyen kapcsolat nincsen. 

— Igen, én is azt hiszem — felelte Ámmaít. — Sőt a diplomácia fogalmai szerint 
Szindoria nekünk is szövetségesünk. Hiszen a szerződést soha nem bontotta fel 
senki. 

Már régóta úgy fogalmazott ő is, hogy a , mi" az a Testvériség. 

— Például Vyhaúteú rettenetesen fúj Szavanszra — folytatta Hait — Larenka miatt. 
Ő egyre jobban gyűlöli, én egyre jobban szeretem... No de Szavansz is szövetsé- 
gese Szindoriának. A kahanuni flottát akármikor át lehetne telepíteni akár Szindo- 
ria szívébe, akár leszállhatnának a Vfvyú-sivatagban is, és a szindorok nem szól- 
hatnának egy szót sem. Hiszen szövetségesek. 

— Ez nem egészen így van. Az egyezmény rögzíti, hogy hadihajók nem léphet- 
nek a másik állam naprendszereibe az ottani védelmi miniszter engedélye nélkül, 


és ha le akarnak szállni egy lakott világon, ahhoz már államelnöki engedély kell. 
Kivéve a kényszerleszállást persze. 

— Igen, de ha Szavansz hivatalosan engedélyt kér, azt Szindoria milyen ürüggyel 
tagadná meg? Azt felelné, hogy utálunk benneteket? 

— Hát ezt nyilván nem... nem tudom. Ha még ott dolgoznék és rám asszignál- 
nák a feladatot, azt hiszem, azt tanácsolnám, hogy adjuk meg az engedélyt. Ez a 
legkisebb rossz. Ettől még azok a hajók nem fognak semmilyen atrocitást elkövet- 
ni, hiszen akkor Szavansz lenne az agresszor, viszont a szövetségesek valóban tel - 
jes joggal számíthatnak arra, hogy a hajóik leszállhatnak egymás világain, a hadi- 
hajók is. 

— Igen, én is így gondoltam. Akkor már csak azt mondd meg nekem, mi célt 
szolgál a szövetségesi viszony. 

Ámmaáít elmosolyodott. 

— Semmilyet. Merő formalitás. Ha valamely állam fegyveres erői megsértik egy 
másik állam szuverenitását — diplomáciai nyelven így mondjuk a lövöldözést —, 
akkor a galaktikus médiát és közvéleményt egyáltalán nem érdekli, hogy van-e 
közöttük szövetségesi viszony. Magát a tettet ítélik meg. Ezért minden államnak 
elsősorban azt kell mérlegelnie, hogy az ügy, ami miatt fellép, megéri-e a kocká- 
zatot, hogy ő vádolhatják agresszióval. A jelenlegi helyzetben ha Larenkát bántó - 
dás éri Szindorián, Szavansz joggal hivatkozhat állampolgárainak megvédésére, 
ami ugyebár náluk is alkotmányos kötelezettség, és a Galaxis el fogja fogadni, 
hogy erre nem láttak más módot, mint odaküldeni a kahanuni flottát. 

— Nindának igaza van — sóhajtott Hait. 

— Ez úgy hangzik, mint egy modern szindor közmondás. Miben van most éppen 
igaza? 

— Azt hiszem, a lúmái között van olyan, hogy , Ha az ostobaságnak hangzatos 
nevet adsz, szabályokat fabrikálsz hozzá, intézményt alapítasz, hogy gondoskod- 
jon a szabályokról — attól még ostobaság marad." 

Hiragi mosolyogva bólogatott. — Aha, tipikus. Utál minden intézményt. 

— Nem, az , ostobaságot" utálja. A múltból itt ragadt, értelmetlen dolgokat, bü- 
rokratikus szabályokat. Minden ilyesmit. Hát ti? 

Az ikrek olyan hirtelen bukkantak ki a vízből közvetlenül előttük, mint két ug- 
róhal. 

— Éhesek vagyunk — jelentették ki kórusban. 

— Hát az úszásban megéhezik az ember — bólintott Hait. — Gyertek ki. 

Ámmaíttal fölkaptak egy-egy törölközőt és megszárították őket, aztán kinyitot- 
ták a dobozokat, amikben mindenféle ennivalót hoztak. Dzselli is kimászott a 
partra, elrohant valamivel távolabbra, hogy kirázza bundájából a vizet, és jött 
vissza szimatolva, míg a gyerekek rávetették magukat a szadmátéra. 

— Te is éhes vagy? — érdeklődött Hiragi, s mivel farkcsóválást kapott válaszul, 
kinyitotta azt a dobozt, amiben egy szelet folminhús volt. — Tessék. 

Dzselli újabb csóválással megköszönte és hozzálátott. 

ob-5 csillagháborúl 
,, Még fiatal volt, amikor a Galaxis már el is felejtette, hogy neki köze volt a Kíre- 
án-diktatúra bukásához. Már csak az számított, hogy ő Ninda. " 


Sileni: 
Ninda élete, 
742. 
Szíminnu 
Fúhi 
43658. muhat nirséhagan 
652 


Alkeri azt mondta, Fúhi egyike a legkisebb világoknak, amik még képesek 
megtartani a légkörüket. De ezt idelent a felszínen nem lehetett észrevenni. A vi- 
lágtérkép persze kisebb, mint más szabad légkörű világokon, de hát ki nézegeti a 
térképet? A súlyuk is kisebb volt, de nem annyival, hogy szembetűnő legyen. 
Inkább csak labdajátékoknál, mesélték a fúhiak, azokat külön meg kell tanulni, 
mert a repülő tárgyaknak eléggé más a pályája. 

De most nem labdázott senki. Pillanatok alatt híre ment, ki az, aki kiszállt az 
aungirból az egyik kicsi szigeten. Fúhi felszínét, éppen úgy, mint Gressziét, óceán 
borította, de itt nem egyetlen nagy szárazföld volt, hanem sok ezer kisebb-na- 
gyobb sziget, a világ minden részére jutott belőlük. Az a sziget, ahol Ninda le- 
szállt az iskolájabeli gyerekekkel és Lível, nem messze volt az egyenlítőtől. Alig 
volt nagyobb, mint a Szíminnu lakóterülete. A széles parti homoksávon belül vilá- 
goszöld fal emelkedett, valami vastag szálú, füféle növény, aminek a szálai több 
mint négy rígin magasra nőttek, így mögéjük egyáltalán nem lehetett látni. A sűrű 
fűfalon csak néhány helyen nyílt bejárat a faluba, ahol viszont az eget takarták a 
házak fölé magasodó fák lombkoronái. A szúni gyerekeket a szokásos barátságos 
fogadtatás várta, ami fél mati után átváltozott megdöbbenéssé, a Jarafano nevű kis 
sziget pedig átmenetileg Fúhi legfontosabb pontjává — Nindát felismerték. 

Egyszerű oka volt, hogy éppen ide jöttek. Szúni időszámítás szerint hatszázöt- 
venkét év és nyolc nap múlva ide fog becsapódni az a kisbolygó, amely egy ös- 
szeütközés folytán letért a pályájáról. Jarafano és a közvetlen közelben levő húsz 
további sziget — többségüket olyan keskeny tengerszorosok választják el egymás - 
tól, hogy úszva is át lehet kelni — teljesen meg fog semmisülni a leírhatatlan erejű 
robbanásban, amelynek tűzgömbje száz szirszi átmérőjű lesz, és a nyomában tá- 
madó szökőár egész Fúhit el fogja pusztítani. Magasabb lesz, mint a legnagyobb 
szúni hajó, pedig az óceán jókora része gőzzé válik. A robbanás forrósága a ki- 
csiny világ által éppen csak hogy megtartott légkört ki fogja fújni az űrbe, így az 


óceán maradékát már semmi sem védi az űr hidegétől és be fog fagyni. A vastag 
jég alatt esetleg még megmaradó kevés vízben kipusztulnak a növények, mert 
nem kapnak fényt, aztán növényi táplálék és oxigén hiányában az állatok is. Né- 
hány szúni nap alatt minden élet megszűnik ezen a világon. 

— Hát ez a prognózis — foglalta össze Szono araki folyékony szúni nyelven, amit 
a fúhiak már jó ideje tudtak. — Ha az a kavics csak öt százalékkal nagyobb lenne, 
akkor megrepeszti ennek a világnak a kérgét is, és Fúhi egyszerűen kettéhasad. 
De alig hiszem, hogy ez bárkinek számítana. 

Nem a gyerekekhez beszélt, hanem Szilafunhoz, az Úrvédelem gauranjához, aki 
egy későbbi aungirral érkezett, amikor a gyerekek már bejárták a kis szigetet ke- 
resztül-kasul. Most helyet foglaltak egy óriási romminfa alatt, elvegyülve a helyi 
gyerekekkel — akik hihetetlenül boldogok voltak, hogy ott van velük Ninda is —, 
együtt nézték meg a kataklizmáról készített kisfilmet, és el voltak képedve. 

Szilafun bólogatott. 

— Értem. Ügyes munka -— intett a képernyő felé. — Araki úr, van-e valamilyen ki- 
választott időpontjuk, amikor szeretnék a csillagháborút megtartani? 

Szono megcsóválta rövid tüskehajjal fedett fejét. Az araki a rendfokozata volt a 
Himennin Köztársaság csillagflottájánál. Fúhi ennek az államnak volt a része. 

— Nem, nincsen, gauran úr. Bármikor megtörténhet, amikor önöknek alkalmas. 

— Akkor mit szólnának, ha most azonnal megcsinálnánk? Őszintén megvallva 
nem szeretném halogatni, pár napon belül várjuk a fiunk születését. 

— Gratulálok! — harsogta Szono talpra szökkenve, és kezet nyújtott a másik pa- 
rancsnoknak, aki a kézszorítás mellé egy ölelést is kapott. 

A galaktikus hagyományok szerint a csillagháborús főparancsnok tisztségére 
mindig a legszűkebb célpontról választanak ki egy gyereket. Itt is ki volt már sor- 
solva, egy Hakori nevű kisfiú, szúni naptár szerint százéves lehetett. De amikor 
Szono odahívta magához, felállt, aztán Nindára nézett. 

— Nem jöhetne Ninda is? 

Ninda meglepve nézett Hakorira, Szonóra, Szilafunra. 

— Én? Mire kellek én ott? 

Erre Hakori nem tudott felelni, Szono adott választ. 

— Különösebben semmire, de miért ne jönnél? Mondhatni, emelnéd az esemény 
fényét. 

Ninda nevetett és ment. Nem mentek messzire, csak be az egyik házba, ahol 
már berendezték a csillagháborús főhadiszállást. Mégpedig Hakori szobájában, 
ahol az asztalára állítottak egy nagyképernyős suagot. 

— Hát ez a csillagháborús főhadiszállás — mutatott körbe Szono —, mi pedig a ve- 
zérkar vagyunk, Szilafun úrral a két parancsnok, és te vagy a főparancsnok, Hako- 
TI. 

Ninda és Hakori szülei megálltak az ajtóban, a gyerekek az ablakban bámész - 
kodtak. 


— Ez nem játék — jelentette be Szilafun. — A hagyomány szerint a főparancsnok 
mindig gyerek, akinek még jó esélye van, hogy megélje azt a napot, amikor a ka- 
tasztrófa bekövetkezne. Gyerek irányítja a hadműveletet, de nem játékból. Ezt a 
kisbolygót kitöröljük az űrből, mielőtt elpusztítaná Fúhi világát. Főparancsnok, ti- 
éd az irányítás. Ha megérinted a képernyőt, meglesz a kapcsolat. 

A kisfiú odaszaladt a képernyőhöz és megérintette. Előbb egy férfi arca jelent 
meg, aztán az oldalra csúszott, s a jobb oldali, fekete területen egy hosszúkás, sza- 
bálytalan kődarab tűnt fel. 

— Erhangi nímud vagyok a Szúnahaum Testvériség Ürvédelmi Parancsnokságá- 
tól — mondta a férfi. — A kisbolygót megközelítettük, főparancsnok. Engedélyt ké- 
rünk a leszállásra és a töltetek elhelyezésére. 

Hakori vidáman bólintott, de aztán eszébe jutott, hogy ő most főparancsnok, és 
szigorúra igazította az arcát. 

— Engedélyezem -— felelte. 

— Vettem. Két kishajó leszáll. A kisbolygó mérete és alakja miatt elég két kis 
erejű infranukleáris bomba. Megkezdjük az elhelyezésüket. A kisbolygó némileg 
hosszúkás, ezért a két végére tesszük őket. 

Jobb oldalon váltott a kép, egy aungir oldalából láttak egy darabot, amint le- 
ereszkedett a kisbolygó szürke, kráteres felszínére. Aztán belibbent a kamera elé 
négy dzsindrobot, egy fogantyúkkal ellátott, lapos tárgyat cipeltek — ha ugyan 
cipelésnek volt ez nevezhető a kisbolygó gyenge gravitációjában —, letették a 
földre, a fogantyúknál belefúrtak a talajba, és rögzítették. 

— Egyes töltet kész — mondta Erhangi, amikor a dzsindek kiröppentek a képből. 
— Képet kérek a kettesről is. 

Megint váltott a kép, a kisbolygó szürke talaján fekvő lapos szürke doboz he- 
lyett egy ugyanolyan dobozt mutatott. S már emelkedett is az aungir, a kisbolygó 
talaja lefelé kiment a képből. 

— Töltetek elhelyezve, főparancsnok — jelentette Erhangi. — Három mati múlva a 
hajók visszaérnek a Szíminnu fedélzetére. 

Hakori persze a saját nyelvén hallotta őt, a mértékegységet is átszámította a gép. 
A három mati alatt Ninda megállapította magában, hogy a csillagháború a leg- 
unalmasabb dolog, amivel találkozott, amióta a Testvériségben él. 

Erhangi jelentette, hogy a hajók bedokkolnak, készen állnak. A kép megint a 
kisbolygót mutatta távolabbról. 

— Eljött a pillanat — mondta Szono. — Amikor kiadod a tűzparancsot, Fúhi világa 
megszabadul a veszélytől. 

A kisfiú rávigyorgott, aztán komoly arccal visszafordult a képernyőhöz, és kiad- 
ta a parancsot. Az ő nyelvén így hangzott: 

— Aren! 

A kisbolygó mintha hosszában összenyomódott volna, aztán szétrobbant, fényes 
tűzgolyó töltötte ki a képet, s egy pillanat alatt el is enyészett. 


Nem volt különösebben látványos, gondolta Ninda, de azért ő is gratulált a töb- 
biekkel együtt a főparancsnoknak. S persze nemcsak őrá, de a háromtagú vezér- 
karra sem volt semmi szükség. De nem baj. A veszély elhárult, Hakori pedig élete 
végéig emlékezni fog rá, hogy ő mentette meg a világát. 

ob-6 békedíj 


,, Még azt sem értette meg a Galaxis, hogy az ő jelentősége nem a pitiáner politi- 
kai problémákkal kapcsolatos. Hiába kezdődött ezzel galaktikus hírneve. Véletlen, 
jelentéktelen apróság. " 


Szinensi: 
Ninda élete és tanítása, 
740. sómir 


Az ünnepi ebéd sokkal érdekesebb volt, mint a csillagháború. A fúhiak, sőt a jara- 
fanóiak mindenkit meghívtak az ebédre, amire a szúnik udvariasan mosolyogtak 
és — természetesen — nem mondták meg, hogy a Szíminnunak hány lakosa van. 
Szilafun kimentette magát, neki haza kellett mennie, hogy a felesége mellett 
legyen. Valójában, gondolta Ninda, egyáltalán nem volt rá szükség, ahogy Szono 
arakira sem, a főparancsnokra sem, Erhangi teljesen egyedül csinált mindent — és 
nyilván ezért jött éppen Szilafun, jött rá egy pillanat múlva. Mert neki jó ürügye 
van, hogy minél előbb távozhasson. Természetesen ugyanez az ürügy bárki 
számára adott, de Szilafunnak csakugyan holnapután szül a felesége, az igazat 
mondhatta. 

Az ünnepi ebédet a falu közepén, a szabad ég alatt tartották, hosszú asztalok 
voltak felállítva, egészen úgy, mint otthon. De voltak különbségek. Nem padokon 
ültek, hanem külön-külön székeken, és az asztalok végig le voltak takarva egy fe- 
hér szövettel, ami minden oldalon majdnem a földig lelógott. A szúni gyerekek - 
nek sejtelmük sem volt, mire szolgálhat. De volt hasonlóság is: a fúhiak éppúgy 
beszélgettek evés közben, mint a szúnik. Egészen kis adagokat tálaltak apró, hat- 
szögletű tányérkákon, amiket nagy tálakba rendeztek, s ezek ide-oda röpködtek az 
asztal fölött. Ha valaki fölmutatta egy ujját, odarepült hozzá egy tál, leereszkedett, 
ő leszedett magának néhány tányért, s mikor azok kiürültek, egy másik robot el- 
röppent velük. 

— Ezek a hatszögletű tányérok ismerősek nekem — mondta Szinensi, érdeklődés - 
sel tanulmányozva a kis színes tányérokat, amiket levett a tálról. Fölvett az egyik- 
ről egy húsgombócot és beleharapott. 

— Talán foglalkoztál valamit a fhangíval — felelte Karati, Szono felesége, s a bó - 
lintásra folytatta. — Sokfelé szokás hatszögletű tányérokat használni, jobb a hely- 


kihasználásuk, mint a kör alakúaknak. A fhangíból ered, de persze mi nem tartunk 
olyan szertartásos étkezéseket, mint ők. 

— Persze hogy foglalkozott — mondta egy fiatal férfi, a nevét nem tudták, hiszen 
az itteniek nem hordanak kitűzőt. — Nindáról tudjuk, hogy háromdíres fhangík- 
hom, nyilván a barátainak is beszélt róla. 

— Én is háromdíres vagyok — mondta Szinensi. — Együtt tanulunk. 

— Én meg öt — volt a válasz. — A Testvériségben népszerű a fhangi? 

— Ismerek pár mestert, de hogy hányan vagyunk, azt nem tudom. 

— Nálunk elég népszerű, szinte minden szigetcsoportnak saját klubja van. 

— Mondhatnál egy lúmát, Ninda — kérte egy asszony. 

Ninda elmosolyodott. 

— Ha fhangímester vagy, néha megkérnek, hogy mondj egy lúmát. Ha Ninda 
vagy, folyton arra kérnek, hogy mondj valami bölcset. Pedig bölcseket mindenki 
tud mondani. Bölcsen élni, az a nehéz. 

— Ezt most találtad ki, ebben a pillanatban? — nézett rá az asszony meglepve. 
Ninda bólintott, Szinensi pedig elővette a suagját és fölírta, ahogy szokta. 

Ninda néhány pillanattal később vette elő a suagját, mert megrezdült. Ámmaít 
volt az. 

— Tudod, ki volt Ümirleyn? — kérdezte szúni nyelven és szúni szokás szerint, 
köszönés nélkül. 

Ninda megrázta a fejét. 

— Szindoria alapításakor élt államférfi. Jelentős munkásságot fejtett ki abban, 
hogy az Államszövetségnek más államokkal meglevő területi és más nézeteltéré - 
seit békés úton lehessen megoldani. Elneveztek róla egy igen nívós díjat, az a 
neve, hogy Ümirleyn-békedíj. Átlag négyévenként ítélik oda egy-egy jelentős sze- 
mélyiségnek, aki sokat tett a békéért. Én még senkivel sem találkoztam, aki meg- 
kapta volna, utánanéztem, öten vannak jelenleg életben, akiknek ilyen díja van. A 
Süm Egyetem ítéli oda a díjat. Most fölhívtak és közölték, hogy van egy új díja- 
zott. 

Ninda csillogó szemmel nézett rá. 

— Te kaptad a díjat? 

— Dehogyis én. 7e kaptad meg. 

Ninda csuklásszerű, meglepett hangot hallatott. 

— Felolvasom az indokolást. , A testület az ALAN mozgalom megalapításában 
és működtetésében, s ezáltal a Szindoriai Államszövetség közéleti nehézségeinek 
erőszakmentes megoldásának érdekében tett erőfeszítéseiért Nindát, a Szúnahaum 
Testvériség polgárát az Ümirleyn-békedíj arany fokozatával tünteti ki." 

Ninda döbbenten nézett a kis suagra. 

— Örülök, hogy elsőként gratulálhatok — mosolygott Ámmaít. — Megkérdeztem. 
Te vagy a legfiatalabb, aki valaha megkapta. 

— És most... mit kellene tennem? 


— Elmenni, átvenni, megköszönni. Ez persze a fennálló, azazhogy nem fennálló 
kapcsolatok mellett elég bonyolult, mint ahogy az is, hogy a díjbizottság jöjjön el 
Szindoriáról. De megszervezzük, vagy ezt, vagy azt. 

— Értem. Jó. 

Ninda eltette a suagot és nyugodtan evett tovább. A többiek sokatmondó pillan- 
tásokat váltottak. A fordítógépek révén természetesen értették, ami elhangzott. 

— Megtisztelő — szólalt meg Arapano, aki ennek a világnak az első számú 
vezetője volt, valami olyan cím birtokában, amit Ninda nem értett a bemutatko - 
záskor —, hogy mi ezen a kis világon előbb értesültünk erről a kitüntetésről, mint a 
csillagközi sajtó. 

Ninda felkuncogott. 

— Azok az interjúim tartalmáról is előbb tudnak, mint ahogy adom őket. 

— No, azért erről mégsem. Itt nincsen egyetlen újságíró sem, erről gondoskod- 
tam. Arról pedig meg vagyok győződve, hogy egy galaktikus hírnevű egyetem 
nem hagy egy ilyen hírt kiszivárogni, amíg a díjazottat nem értesítették. 

Így is volt. Ámmaít rövid üzenetben tájékoztatta a testület titkárságát arról, 
hogy Nindát értesítette a békedíjról, s ezután a titkárság nyilvánosságra hozta az 
előre megírt kommünikét. 

Szindorián megint felrobbant a sajtó. 

Ezen a napon a Testvériség ideje meglehetős pontossággal megegyezett a 
kajndimi idővel, náluk is délután volt, a piros órája. Vyhaúteú külügyminiszter- 
helyettes a feleségével, a fiával és néhány barátjukkal a MWvtinroóy parkban üldö- 
gélt, egy kyrsönzenekart hallgattak, amikor odasétált hozzájuk Larenka Szontisz - 
kovarikinde új operatőrével, Karetan Szambovalakorindével. Bemutatkozásra 
nem volt szükség, mind jól ismerték egymást. Sokkal jobban, mint szerették vol- 
na. Vyhaúteú kevés embert utált annyira, mint a szavanszi zöld nőt. Aki most per- 
sze bemutatta azt a mozdulatot, amire a külügyminiszter-helyettes már számított, 
amikor őt meglátta: feléje nyújtotta jobb kezét, felfelé fordított tenyérrel. Ha ő 
most elutasítja, hogy válaszoljon, a legsúlyosabb udvariatlanság lenne mégiscsak 
erőltetni, ilyen szarvashibát Szontiszkovarikinde természetesen nem követ el. De 
nincs értelme halogatni, úgyis el fogja kapni és fölteszi a kérdéseit. Ilyenkor, 
munkaidőn, hivatalon kívül, a családja jelenlétében legalább nem fogja egy halom 
kérdéssel zaklatni. Bólintott. Szontiszkovarikinde besétált a pad mögé, velük 
együtt nézte végig a kis rögtönzött koncertet, aztán mindkét könyökével a pad 
támlájára támaszkodva Vyhaüteú és a felesége között megkérdezte: 

— Vyhaűten úr, mondja, mi a véleménye Ninda Ümirleyn-békedíjáról? 

A külügyminiszter-helyettes megdermedt. 

— Maga ugrat engem -— préselte ki a szavakat. Interjúban, főleg villáminterjúban 
egyik féltől sem várták el a szindor felsőbb körökben elengedhetetlen udvarias és 
hosszadalmas üdvözléseket, és a szavanszi nővel végképp nem volt kedve hozzá. 

— Ó, eszerint még nem hallott róla? 


— Nézze... tudja, mi a véleményem arról a gyerekről. Babával kellene játszania, 
nem békedíjra ácsingóznia. 

— Ki kell önt javítanom. Egy hét és kilenc éves gyerek már nem babázik. 
Kérdezze meg a fiát, mivel játszott ebben a korban, nem volt olyan régen. 

Szambovalakorinde természetesen ismerte és betartotta a szabályt, a képbe csak 
a riportalanyt és a riportert vette be. Családtagokat csak kifejezett engedéllyel. 

— És tudja, hogy a békedíjra nem lehet ácsingózni. Azt csak úgy odaítélik. Ön- 
nek van már, Vyhaüten úr? 

A miniszterhelyettes felhorkant. 

— Nem is ismerek senkit, akinek lenne. 

— Nem lehet, hogy rossz körből válogatja az ismerőseit? 

Szontiszkovarikinde fölegyenesedett és távozott, Szambovalakorinde udvaria- 
san bólintott nekik és követte a kolléganőjét. 


287. 


,, Csavard az időt magad köré s engedd lassan lehullani: több vagy, mint tér és 
idő, több vagy, mint a mindenség. Gyermek vagy." 


Ninda: 
A fény lúmái, 
90. 
Syyndoreia 
Kafndim 


59. úaükan 20. 
a kék órája 


Már reggel elkezdődött, alig váltottak kékre az óraszámlapok a fővárosban. A 
Hajnali Krónika nemrég befejeződött adása már tálalta a Sim Egyetem előző napi 
szenzációs bejelentését, és a reggeli híradóban Larenka Szontiszkovarikinde el is 
ismételte. 

— Amint már talán értesültek, tegnap délután Sásán asszony, az Ümirleyn-béke- 
díj döntőbizottságának elnöke bejelentette, hogy Nindát a békedíj arany fokozatá- 
val tüntetik ki. A Süm Egyetemet e pillanatig még nem tudtuk elérni, a főváros - 
ban még csak a kék órája van — de úgy gondolom, nézőink számára világos, hogy 
milyen jelentőségű bejelentést hallottunk. Az Ümirleyn-békedíjat ez idáig ezer- 
egyszázan kapták meg, az arany fokozatot pedig mindössze hatvanan, olyan for- 
mátumú személyiségek, mint ÁÁdeyl miniszterelnök és Lynsow professzor, vagy 
például az én hazámból Ambrahoraton Szindalangrikando. A Testvériségből Nin- 
da az első. Úgyszintén ő az első gyerek, aki megkapja. Ami azt illeti, munkatársa - 


immal egyetlen gyereket sem találtunk Syyndoteia történetében, aki ilyen magas 
kitüntetést kapott volna. — Larenka keresztbe tette a lábát és összeillesztette két 
kezén az ujjhegyeket. — Tisztában vagyok vele, hogy nem ez a legmagasabb ki- 
tüntetés, amit syyndoj egyetemen kapni lehet, és természetesen az állami kitünte- 
tések sokkal jelentősebbek, nagyobb becsben vannak tartva. De a nem állami ki- 
tüntetések közül ez az egyik legmagasabb rangú, éspedig külföldön is, talán nem 
az egész Galaxisban, de minimálisan ezen a spirálkaron nagyon jól tudják, mit je- 
lent az, ha valaki elnyeri a Süm Egyetem Ümirleyn-békedíját. Az az ember már 
valaki. — Kis szünetet tartott. — Tudják, én nem vagyok syyndor, nem tudok az 
önök fejével gondolkodni, az önök szívével érezni, hiába élek itt már néhány éve. 
De úgy gondolom, hogy ha syyndoi lennék, büszke lennék arra, hogy a városom, 
világom, országom olyan embert termett, mint Ninda, és szégyellném, hogy olyan 
fegyveres szervezetet tartanak fenn a pénzemből, amely elüldözte őt innen, nem- 
csak űrrajzilag, hanem érzelmileg is messzire, s így ő már nem is tekinti szülő - 
földjének Syyndoreiát. A hazájának pedig végképp nem. — A ruháján viselt kis 
MURYN-jelvényre mutatott. — Mint az ÁLAN mozgalom tagja viszont büszke le- 
hetek erre a kitüntetésre. Ninda azért kapta, mert a mi mozgalmunk létrehozásával 
megteremtette az esélyt arra, hogy békés úton távolítsuk el a hatalomból a 
diktátort és tányérnyalóit. S ez az esély azáltal vált valósággá, hogy az ÁLAN 
millió és millió tagja, szerte az Államszövetség világain együtt ült le a parkokban 
és az utcákon, porálarcban vagy anélkül, és mondta ki, hogy elég volt! Nem 
tűrünk tovább! — A hirtelen felcsattanás után várt néhány pillanatig, és éppen 
olyan higgadtan folytatta, mint addig. — Ezt jelenti Ninda békedíja. Annak 
elismerését, hogy ha egy nap ebben az országban béke és nyugalom lesz, az nem 
kis részben neki köszönhető — ha, illetve amíg pedig ezt nem tudjuk elérni, ő az, 
aki minden lehetőt megtett ezért. Larenka  Szontiszkovarikindét hallották 
Kafndimból, a Belső-Galaktikus Hírügynökségtől. 


Kedves Ninda! 


Látod, már a ti írásotokkal írtam a nevedet. Először is engedd meg, hogy szívből 
gratuláljak a kitüntetéshez. Apám egy Larenka Szontiszkovarikindének adott vil- 
láminterjúban azt mondta, nem ismer senkit, akinek lenne Ümirlejn-békedíja. 
Nem felelhettem, hogy én most már igen, még ha levélbarátság formájában is. 

Apa nagyon ki van kelve magából a díjad miatt, illetve hát inkább amiatt, amit 
ez a díj jelent a kormányoldalnak. Larenka alaposan kihasználja a fölényét. A 
Sum Egyetem egyfolytában támadásokat kap a kormánytól, de hát nem tudnak mit 
tenni, a békedíjat az egyetem adományozza és kész. Még azt sem mondhatják, 
hogy az állam pénzéből adják, mert nem, a Süm magánegyetem, a saját pénzüket 
használják. Léésayl éppenséggel azt mondta, hogy ezért a lépésért ő szíve szerint 
megvonná az egyetem állami támogatását, ha lenne, és nagyon sajnálja, hogy 
nincsen mit megvonni, mert ez hazaárulás, és ő feljelentést fog tenni. 


Nahát... képzeld, mi történt! Most, amíg a levelet írom, megy a tévé, és megszó- 
lalt egy ügyvéd, azt mondja, hogy a te anyádat képviseli, aki vissza akar téged 
kapni! Mit szólsz ehhez? 


Duúnszi 


Kedves Dúnszi, engem a szindoriai politikai csatározások még akkor sem érdekel - 
nek, ha velem kapcsolatosak. Nem tilthatom meg neked, hogy írj ezekről, még 
csak nem is kérlek, hogy mellőzd ezt a témát, de tudnod kell, hogy ennél sokkal 
jobban érdekel az, ami veled történik, a mindennapi életed. Nem szeretném, ha a 
Sum Egyetemen dolgozóknak baja esne, de nem vagyok felelős értük. 

Az én anyám a Testvériség, apám a Galaxis. 


Ninda 


Larenka Szontiszkovarikinde tűnődve olvasgatta újra meg újra a kimért hangú, 
tárgyilagos kis üzenetet. , Kedves asszonyom, semmivel sem tudom és nem is kí- 
vánom bizonyítani, amit állítok, de levelezésben állok azzal, akinek az arcképét 
Ön is hordja a kitűzőjén. Megírtam neki a hírt az állítólagos anyjáról. Válasza 
egyetlen mondat volt. Engedélyt kértem tőle, hogy ezt a mondatot elküldjem Ön- 
nek. Válaszában felhatalmazott erre, Önt pedig arra, hogy nyilvánosságra hozza. 
A mondat így szól: yAz én anyám a Testvériség, apám a Galaxis. Üdvözlettel a 
háromfülű Södy-Vödy." 

Latolgatta, mit tegyen. Természetesen azt könnyű ellenőrizni, hogy Ninda csak - 
ugyan ezt írta-e. Neki nincsen közvetlen elérése Nindához, de Ámmaíthoz, Hait- 
hoz és az ügyvédekhez van, bármelyikük továbbítja a kérdést és a választ. Ha 
azonnal reagálnak, itteni időben számolva két huszadon belül megkapja a megerő- 
sítést. Éppen ezért fölösleges ezzel vacakolni, ezt a mesealak nevét viselő levélíró 
is pontosan tudja. Ráadásul az idézet annyira tipikusan nindás, hogy ha valami 
csoda folytán nem is őtőle származna, akkor is elismerné mint az ő szellemiségét 
hordozót. 

Két munkatársa már nyomozott az ügyvéd után, aki az ismeretlenségből lépett 
elő a bejelentéssel, hogy ő képviseli Ninda anyját. Semmilyen részlettel nem szol - 
gált, csak perelni akart. Az egész ügy bűzlött. Csak azt kell kideríteni, melyik tit- 
kos kormányügynökség bérelte fel ezt az ügyvédet. 

A Ninda-idézetet természetesen azonnal közzéteszi. De nem azért van a polcon 
az a rengeteg díja, hogy ne tudja, mi a dolga igazából. Írni kezdett. 

, Kedves Södy-Vödy, köszönöm az idézetet, azonnal publikálom. De örömet 
szerezne, ha többet is mondana. Ha Ön levelezésben áll vele, akkor egy oldalon 
állunk. Mint nyilván tudja, egy újságíró nem fedheti fel a forrásait. Bízhat ben- 
nem. Ámfasín anyó" 

Valami megérzésből választott ő is mesebeli álnevet. Még jól jöhet. 


288. 
ob-8 ügyvédek! 


,, Barátokra mindig szükségem volt. Ügyvédekre soha." 


, 


5 Ninda: 
Eletem egy falevélen, 
70. sómir 


Szúnahaum 
Szildzsarit-Nígíi 
43658. nodzsat szaammunan 
390 


— Lássuk jogi szempontból — kezdte Hiragi, végigpillantva a tanácsteremben egy- 
begyűlteken. — Tegyük fel, hogy akit Horkuhi ügyvéd képvisel, az valóban Ninda 
vér szerinti anyja. Ez esetben nyilvánvalóan Luakeán szegénynegyedében él, csa- 
vargó vagy annál nem sokkal jobb helyzetű. Fel kell készülnünk arra az eshető- 
ségre is, hogy amikor Nindát szülte, hasonló korú volt, mint most ő maga, akár 
még fiatalabb is. Lehet, hogy csak százharminc volt, egy gyerek, akit megerősza- 
koltak vagy prostituáltak, és még most sincs háromszáz éves, tudatlan, művelet- 
len. Természetesen nem a lányát akarja visszakapni. Pénzt akar. Horkuhi ezért 
vállalta az ügyet, és a pénz tetemes része az ő zsebébe vándorolna. Nos, ez egy 
lehetséges forgatókönyv, kérlek, vázoljatok fel továbbiakat. S most lássuk a jogot. 
A szindor törvények szerint közeli rokon követelheti az eltartását, ha ő maga nem 
képes eltartani magát, és a másik tehetős. Mint tudjátok, az a pénz, amit Szindoria 
fizetett különböző ítéletek nyomán, teljes egészében Nindát illette, és a későbbi 
kifizetések is őt illetik. Nekünk a dicsőség marad — nevetett a többiekre. — Az 
anyja részt követelhet ebből a pénzből. Mármint a szindor törvények szerint 
persze. Nálunk a követelés semmis. Mivel azonban Ninda az, aki, politikai 
megfontolásokat is figyelembe kell vennünk. 

Végigpillantott az asztaloknál ülő ügyvédeken. Hiragi, Szissatu, Nerami, Amba- 
rauti, Jalhagut, Dzsernit, Mikarnip és Fíraszengi. Mától nyolcan vannak. A Csil- 
lagközi Jogszolgálat keretein belül külön nonprofit társaságot hoztak létre, kizáró - 
lag Ninda pereinek vitelére, úgy is hívják, Ninda-irodának. Ninda nem tud róla, őt 
a perek sem érdeklik meg az ügyvédei sem, legalábbis ebben a minőségükben 
nem. A barátaiként örömmel elbeszélget velük. 

— Politikai megfontolásból — szólalt meg Mikarnip, az öles termetű, zengő han- 
gú saona, aki négyszáz éve tanított politikai jogot —, ha nem Nindáról lenne szó, a 
leglogikusabb választás az lenne, ha rendszeres, jelentős összegű apanázst juttatna 
az anyjának. Ninda azonban semmilyen értéket nem tulajdonít a pénznek, ezért 
nem ezt fogja tenni, és nem is használna az imázsának. 


— Nindának nincsen imázsa — vitatta Dzsernit. Amekkora nagydarab férfi volt 
Mikarnip, olyan kistermetű nő volt, egészen fehér volt már a haja, és szintén sao- 
na volt. Nekik kettejüknek volt a legmagasabb tudományos fokozata a társaság - 
ban. — Ninda egyszerűen csak önmaga. Egy ismert személyiség imázsát úgy építik 
fel a szakemberek. Ha Nindával valami efféle tanácsadó lépne kapcsolatba, nem 
is értené, mit akarnak tőle, aztán bolondságnak nevezné és felszólítaná, hogy in- 
kább feküdjön hanyatt a fűben és nézze a felhőket. 

Nevettek. A jellemzés találó volt, bár Dzsernit soha nem beszélt Nindával, de 
látta számtalanszor a tévében. A társaságból csak Hiragi állt vele személyes isme- 
retségben. 

— Nem, nem ezt tenné — bólintott. — Valamilyen kapcsolatot akarna tartani az 
anyjával. 

— Ha lenne anyja — szólalt meg Ambarauti. — De végtelenül csekély a valószínű- 
sége. Voltaképpen nem értem, hogy ez az ügyvéd honnan szedi ezt a vérrokonsá- 
got. 

— Onnan, hogy hírnevet és pénzt akar — mondta Szissatu. 

— Persze, ez világos, de azt honnan szedi, hogy ezt a közvélemény majd elhiszi? 
Közvetlen vérrokonságról van szó, tehát a genetikai vizsgálat egyértelmű és per- 
döntő. Amíg ez nincs meg, értelmetlenség bármiről beszélni, tehát ostobaság volt 
kiállni a nyilvánosság elé. 

— Nem, ha a valódi végcél nem a vérrokonság bizonyítása — csóválta a fejét Ne- 
rami professzor. — Pusztán hírverést akar, most azonnal, és mellékes számára az 
ügy kimenetele. Ezért azt gondolom, hogy visszájára kell fordítani a tervét. 
Feljelentést kell tenni csalás vádjával. 

— Egyetértek — bólintott Dzsernit. — A kérdés csak az, hogy mikor. Várjuk meg a 
génkódot vagy sem? 

— Mi a javaslatod? — pillantott rá Nerami. 

— Ne várjunk. Most azonnal tegyük meg a feljelentést. Ezáltal Horkuhi kényte- 
len lesz tüstént bizonyítani, márpedig nem ez volt a terve, el akarta húzni az 
ügyet. Másként egyből a génkóddal állt volna elő. Ha egyáltalán van valaki, aki- 
nek a génkódja a birtokában van. 

Így is történt, az iroda — teljes nevén a Szúnahaum Testvériség Csillagközi Jog- 
szolgálatának Ninda-irodája — feljelentette Hoófkwh§ ügyvédet a kajndimi rend- 
őrségen csalás, zsarolás és családjogi jogsértés miatt. Minthogy ez utóbbi vádpont 
már első osztályú bűncselekménynek minősült, az ügyvéd csak úgy kerülhette el a 
letartóztatást, ha tíz órán belül megjelenik az illetékes bíróságon és bemutatja bi- 
zonyítékait. 

Meg is tette, másnap reggel bement a Vületú körzeti bíróságra, és az előcsar- 
nokban természetesen nyilatkozott a sajtónak. Rengetegen voltak, az összes bel- 
és külföldi hírügynökség ott volt, és rengeteg kérdést is föltettek. Az ügyvéd — jól 
öltözött, középkorú, testes ember, nagyképű modorral — először is kijelentette, 
hogy az ügyfelével kapcsolatban semmilyen kérdésre nem válaszol. S ehhez is 


tartotta magát, bár a riporterek mindenáron szerettek volna kicsikarni belőle vala - 
mit Ninda anyjáról. Ehelyett a nagyszabású perről beszélt, ami most kezdetét ve- 
szi. Fellengzős szavakat használt, és Larenkának, aki természetesen jelen volt és 
több kérdést is föltett, az volt a határozott meggyőződése, hogy nem is érdekli az 
ügy kimenetele, csak a nagyszabású per. Magától értetődően meg is kérdezte ezt 
Hoórkwh$ftól, de a kérdése a sok-sok megválaszolatlan között végezte, ahogy az 
is, hogy megszervezte-e már, hogy anya és gyermeke találkozhasson. Miután erre 
sem érkezett válasz, Larenka már biztosra vette, hogy semmilyen anya nem léte- 
zik. 

Aswügyt bíró rövidre kívánta szabni a meghallgatást. 

— Ez még nem tárgyalás, hölgyeim és uraim — közölte a riporterekkel vészjósló - 
an károgó, rekedt hangján. — Nos, ügyvéd úr, ön perelni kíván meg nem nevezett 
ügyfele nevében, aki állítása szerint egy Niinda nevű gyermek vér szerinti anyja. 
Igaz ez? 

— Igen, bíró úr — pattant fel Hoóikwhy. — Keresetünkben elő fogjuk adni, 
hogy... 

— Keresetében fogja előadni, tehát nem most. Szorítkozzon igen és nem vála- 
szokra. A Testvériség Csillagközi Jogszolgálatánál működő iroda bűnügyi felje- 
lentéseket adott be ön ellen. Ezek itt vannak előttem. Nos, mindkét kérdést rövid - 
re zárhatjuk. Önnél vannak a szóban forgó személy genetikai mintái? 

— Nincsenek, bíró úr. 

— Mikorra lesznek meg? 

— Erre jelen pillanatban nem tudok vála. . . 

— Akkor én válaszolok ön helyett — szakította félbe az ügyvédet Aswűyt másod - 
szor is. — Holnap a fehér órájában nyújtsa be a mintákat. Itt, az én kezemhez. A 
meghallgatásnak vége. 

— Bíró úr, ez nem olyan egysze... 

— Dehogynem - felelte Aswűgyt, és intett a teremőrnek. — A következő ügyet! 

HoorkwhyY meglehetősen leforrázva távozott a meghallgatásról, de továbbra is a 
nagymenőt játssza — állapította meg Larenka, és egy órán belül elmondta ugyan- 
ezt a tévében is. 

,, Az életünket múlt, jelen és jövő együtt definiálja. " 
Lí-Nindaran: 
Az Első Szían, 
29. sómir 


Syyndoreia 
Kafndim 
59. úaükan 22. 
a sárga órája 


— Kedves nézőink, a Belső-Galaktikus Hírügynökség kamerája előtt Érsanyn 
Hoórkwhy ügyvédet látják, aki azzal vált ismertté, hogy megtalálta Ninda vér sze- 
rinti anyját — saját állítása szerint. Üdvözlöm, ügyvéd úr. 

Az ügyvéd rámosolygott a kamerára. 

— Üdvözlöm a kedves nézőket és önt is, Szontiszkovarikinde asszony, és enged- 
je meg, hogy először is kiigazítsam egy tévedését. Én már ezt megelőzően is is- 
mert ügyvéd voltam. 

— De, gondolom, a Ninda anyja körüli felhajtás jót tett az ismertségének. 

— Nos, szerkesztő asszony, nekem eddig is kiterjedt ügyfélköröm volt — felelte 
az ügyvéd magabiztosan. 

— Értem. Akkor beszéljünk a kiterjedt ügyfélkör egyik tagjáról, aki ugyebár 
Ninda anyja. Hogyan találkoztak? Ő jött el önhöz, vagy ön indított kutatást őutá- 
na? 

— Nyilván tudja, hogy az ügyfeleimről nem adhatok felvilágosítást. 

— No de valamiről mégiscsak kell beszélnünk ebben az interjúban, nem igaz? 
Aswúügyt bíró úr tízezer háyra bírságolta önt, mert nem mutatta be a genetikai kó- 
dot ma reggelre. Holnap bemutatja? 

— Hát ezt majd meglátjuk holnap. 

— És most bemutatja? 

— Hogyhogy , most"? 

— A bíróság határozatára ön köteles bemutatni a bizonyítékot, különben napi 
bírságot fizet, jól mondom? 

— Ha el nem érjük a határozat megváltoztatását. 

— Rendben. Csakhogy van ebben az ügyben nagyobb hatalom is, mint a Vülerá 
körzeti bíróság. Figyelmeztetem, ügyvéd úr, hogy csillagközi közvetítésben, élő 
adásban beszélgetünk. 

Ezzel Larenka elővett egy olvasót, széthajtogatta és olvasni kezdett. 


— Felszólítás. Alulírott Hangikun Szesszinan Nindarangi Szilun Rienszá, a Szú- 
nahaum Testvériség állampolgára felszólítom Érsanún Hoörkwhő kajndimi ügy- 
védet, hogy a nevemben eljáró Larenka Szontiszkovarikinde riporternek az állító- 
lagos anyám genetikai kódját tartalmazó bizonyítékot késedelem nélkül szolgál- 
tassa ki. Ha ezt megtagadja, ügyvédeim azonnal megindítják a büntetőeljárást 
Syündoreia Legfelsőbb Bíróságán. Ujjlenyomat: Ninda, ellenjegyezte Hiragi, ki- 
állította a Szúnahaum Testvériség Csillagközi Jogszolgálatának Ninda-irodája, 
43658. finirrugan. Én ezt most átadtam önnek, ügyvéd úr, erre tanúm több tízmil- 
lió néző, és ha nem tesz eleget a felszólításnak, akkor köteles vagyok rendőrt hív- 
ni és letartóztattatni önt rablás vádjával. Mi a válasza? 

Az ügyvéd holtsápadtan bámult az írásra. 

— Ez... ezt az iratot nem ő adta ki — nyögte. 

— Rendben, akkor hívok egy rendőrt, és a bíróságon Ninda majd tanúsítja, hogy 
ő nyomta le. 

— Várjon — horkantotta az ügyvéd. Föltápászkodott és kisietett az irodából. 
Szambovalakorinde átigazította a kamerát a kolléganőjére. 

— Kedves nézőink, kérem, ne kössenek fogadásokat, hogy az ügyvéd úr most tá - 
vozik-e a hátsó kijáraton — kérte őket Larenka szívélyes mosollyal. — Nem teheti 
meg, mert akkor Ninda nevében elfogatóparancsot kérek ellene a városi kapitány - 
ságon. A törvény szerint ugyanis az a genetikai kód személyes adat, és attól kezd- 
ve, hogy Ninda kéri a saját személyes adatát, az többé nem tagadható meg. A bí- 
róságnak még igen, neki nem... és igen, azt a felszólítást valóban ő adta ki. Az 
ügyvédje megkérte rá, és ő habozás nélkül adott ujjlenyomatot. Ez az egész anya- 
história őt egyáltalán nem érdekli, de az ügyvédeit igen, és megírták ezt a felszólí- 
tást. Ninda pedig bízik az ügyvédeiben, akiket a barátainak tekint, ezért lenyomta. 
Azt hiszem, kevesen vannak közöttünk, akik elhiszik, hogy Hooórkwhy úr a való- 
ságos anyját találta meg, mindenesetre sem Ninda, sem az ügyvédei, sem én nem 
hiszem el. Egy kis hírnevet akart szerezni ezzel a kitalált anyával. Csakhogy egy 
ügyvédnek át kell gondolnia a lépéseit. Hoórkwhy úr nem gondolta át. Most már 
bármelyik lépése a börtönbe vezethet. 

A kamera megpördült, az ajtóban megjelent az ügyvéd. Fölényes vigyor ült a 
képén. 

— Tessék — nyújtott valamit a riporter felé. — Vegyék csak fel, hogy átadtam. 

Larenka felállt és egy dobozt nyújtott az ügyvédnek. 

— Legyen szíves beletenni. 

Hoorkwhy a dobozba szórta a genetikai kódot, az operatőr ráközelített. Egy haj- 
tincs volt, éppen olyan világosszőke, mint Nindáé és a legtöbb szindoré. 

Larenka lecsukta a dobozt, a nézők a fedelén világító zöld és piros jelzést látták. 

— Köszönöm. Amint látják, ez egy két ujjlenyomatos zár. Egy ujjlenyomat már 
rajta van, azé a szakemberé, aki majd elemezni fogja a génkódot. Most én is elhe - 
lyezem rajta az ujjlenyomatomat. — Rányomta a hüvelykujját. Csipogás hallat- 


szott, s a zöld jel pirosra váltott. — Ezt most már csak mi ketten tudjuk felnyitni. 
Meg fogjuk vizsgálni a génkódot és nyilvánosságra hozzuk, amit megtudunk. 

— És ha a kód nem egyezik? — kérdezte az ügyvéd. 

— Hát akkor ugyebár önök tévedtek, Hooórkwhy úr. 

— Magam is így gondolom. 

— Kivéve természetesen, ha nem tévedtek, hanem hazudtak. 

— Ezt visszautasítom. 

— Csak nyugodtan, nekem azonban az a meggyőződésem, hogy ön végig tudta, 
hogy akit Ninda anyjaként emleget, annak semmi köze Nindához, és egyáltalán 
semmiféle anya nem létezik. 

— Még ön is kerülhet bíróság elé, szerkesztő asszony — emelte fel a hangját az 
ügyvéd. — Éppen ön említette az imént, hogy a nyilvánosság előtt beszélünk! 

— Ahogy mondja, ügyvéd úr. Kíván esetleg sajtópert indítani? 

— Még megtörténhet! — dörögte Hoóikwh§. 

— Örömömre szolgálna. Okvetlenül elmegyek és tudósítok a tárgyalásról. Vi- 
szontlátásra. 

Tizenöt huszaddal később Larenka már a laborból hívta Ámmaítot. 

— Üdvözöllek. — Egy szindor nem érte volna be egyszavas köszönéssel, de hát ő 
szavanszi volt. — Már készül a géntérkép, és Vwiésy is munkához látott már. 

— Köszöntelek, Larenka. Jól fölhergelted az ügyvédet? 

— Honnan tudod? 

— Évek óta nézem a riportjaidat. Ha nem tudsz valakit úgy igazán feldühíteni, 
nem is érzed jól magad. 

Larenka elmesélte találkozójukat. 

— Végig az volt az érzésem, hogy fogalma sincs, milyen folyóba dobta a hálóját. 
Szerintem elmulasztott utánanézni a genetikának és a génkódelemzésnek. Azt hi- 
szi, hogy a mintából, amit adott, nem tudunk mást megállapítani, mint hogy a 
mintaadó nőnemű-e és Nindával ötvenszázalékos egyezésben áll-e. 

— Hát ezt jól hiszi — nevetett Ámmaít. — Hogy is számíthatna a mi rafinériánkra? 

— Ha egy ilyen formátumú ember ilyen jelentőségű ügybe kezd, legyen korlátlan 
fantáziája. Gondolom, figyeled az itteni sajtót. Talán csak a szürke órájában nem 
jelenik meg huszadonként ötven újabb cikk Ninda anyjáról, miközben persze 
semmi új közlendőjük nincs, a semmit elemezgetik a végtelenségig. Ugrásra ké- 
szen állnak. És tudod, én elég régi motoros vagyok a szakmában ahhoz, hogy lás- 
sam, Hoorkwhfnak egyáltalán nincsen olyan jó sajtója, mint hiszi. Semlegesek, 
igen, látszatra azok, de ha az derül ki, hogy Ninda valódi anyját találta meg, akkor 
nem az övé lesz a dicsőség, hanem az anyáé, ha pedig misztifikáció, akkor szét- 
szedik. Azazhogy együtt szedjük szét persze. Ha az elméletünk beigazolódik, hol- 
nap sárgára az ügyvéd úr azt fogja kívánni, bárcsak sose hallott volna Nindáról. 

Ámmaít egyetértően bólogatott. 

— Mit gondolsz, mekkora az esély, hogy egy lüakéáni csavargó hallhatott már 
Nindáról? 


— Minimális — felelte Larenka gondolkodás nélkül. — Teljesen el vannak vágva a 
hírközléstől. Írni-olvasni sem tudnak. Az egyetlen, ahonnan értesülhetnek bármi - 
ről, ami a városon kívül zajlik, az a néhány ósdi mozi, ahova Ninda is járt. Csak- 
hogy azokat a hatalom ellenőrzi, és őróla egy szó sem esik. Várj, Vwrésy hív, be- 
kapcsolom a beszélgetésbe. 

ob-10 leleplezés 


, Ha mások úgy gondolják, hogy fontos vagy nekik, minden fontos lesz, ami veled 
kapcsolatos. Az is, hogy mit reggeliztél. Rá kell jönnöd, hogy nem az a fontos, 
hogy másoknak mi fontos. Hanem az, ami neked magadnak fontos." 


§ Szinensi: 
Összegyűjtött lúmáim, 
266. 
Syyndoreia 
Kafndim 


59. úaükan 23. 
a sárga órája 


Aswúügyt bíró ellenséges tekintettel pillantott körbe a riporterek hadán, akik meg- 
töltötték a tárgyalótermet. 

— Hölgyeim és uraim — recsegte a mikrofonba —, az én bíróságomon nem szokás 
a sajtó képviselőit kiküldeni a teremből. De ha nem tartanak rendet, akkor ez be 
fog következni, éspedig a jelen ügy egész tartamára zárt tárgyalást fogok elrendel- 
ni. Teljes csendet követelek. Megértették? 

A riporterek bűnbánóan bólogattak. 

— Így már jobb. Nos tehát, Hooikwh§ ügyvéd úr, ön egyetlenegyszer kiharcolt 
nálam egynapi haladékot arra, hogy a bizonyítékot bemutassa. — A bíró szemrehá- 
nyóan nézett le emelvényéről az ügyvédre, aki tisztelettudóan, de igaza tökéletes 
tudatában pillantott vissza rá. — Erre a sajtóból kell értesülnöm arról, hogy egy té- 
vériporternek már előbb átadta. Mivel magyarázza magatartását? 

Az ügyvéd felállt és ünnepélyesre igazította testtartását. 

— Tisztelt bíró úr, a bizonyíték nem sokkal azt megelőzően jutott el kezemhez, 
hogy átadtam Szontiszkovarikinde asszonynak. Természetesen szándékomban 
állt, hogy ma mindenféleképpen átadjam önnek is. 

— Helyes, akkor hát legyen szíves. 

Az ügyvéd a bírósági titkárhoz járult és átadott neki egy lezárt fiolát. 

— Ön most annak a személynek a génmintáját adta át, akiről feltételezi, hogy a 
Niinda nevű gyermek vér szerinti anyja? 


— Igen, bíró úr. 

— Felfedi ennek a személynek a kilétét? 

— Ügyfelem nem hatalmazott fel rá, hogy felfedjem a kilétét, bíró úr. 

— Értem. Ön a tegnapi tévéinterjúban ugyebár azért adta át a génmintát, mert 
egy személyesen Niinda által kiadott felszólítást kapott rá. 

— Igen, bíró úr. 

— Feltételezem — folytatta a bíró nagyon fenyegetően —, hogy ha úgyszintén sze- 
mélyesen őáltala kiadott felszólítást kapna arra, hogy felfedje ügyfele kilétét, en- 
gedelmeskedne?! 

Aswúűyt olyan dühösen harsogta el a kérdést, hogy a teremben mindenki arra 
számított, hogy most azonnal felmutatja ezt az iratot. A riporterek pisszenni se 
mertek, moccanás nélkül ültek, álltak a helyükön, és nagyon élvezték. 

— Sajnos, bíró úr — közölte HoorkwhY egy igazi kötelességtudó ember állhata- 
tosságával —, ügyfelemmel kötött megállapodásom ezt nem teszi lehetővé, ezért 
nem lenne más választásom, mint vállalni a börtönt. 

— Egy valódi mártír! — reccsent a bíró. — Erre majd még visszatérünk, de van 
egy tanúnk, aki a meghallgatás előtt jelentkezett nálam, hogy vallomást kíván ten- 
ni. A bíróság Larenka Szontiszkovarikindét szólítja. 

— Tiltakozom — vágta rá az ügyvéd, mialatt a teremőr kinyitotta az ajtót és be- 
szólította a riportert. — Ez még nem tárgyalás, bíró úr. 

— Elutasítom. 

— A szerkesztő asszony közismerten elfogult Niindá javára. 

— Ez miért zavarja ügyvéd urat? Nem az a célja mindannyiunknak, hogy anya és 
gyermeke egymásra találhasson?! 

Larenka megállt a bírói emelvény előtt, az ügyvédtől néhány lépésnyire, fehér 
kyopján az ÁLAN mozgalom jelvényével, és rámosolygott a férfiakra. 

— Jó napot, bíró úr, jó napot, ügyvéd úr. 

— Üdvözlöm, asszonyom — felelte a bíró nyájasan, de távolságtartóan. — Ön kí- 
vánt tanúvallomást tenni. Hallgatjuk. 

— Tisztelt bíró úr, szeretném tanúsítani, hogy Hoóikwhy ügyvéd úr tegnap a sár- 
ga órájában átadta nekem ügyfele genetikai mintáját. 

— Tudom, láttam a tévében. Elküldte a Testvériségnek? 

— Nem, bíró úr. 

— Netán ők küldték ide Niinda kódját? — ráncolta a homlokát Aswüyt hitetlen- 
kedve, mert az csakugyan módfelett valószínűtlen volt, hogy a Testvériség erre 
hajlandó legyen. 

— Nem, bíró úr. 

— Hát akkor? Egy egész nap telt el, és még mindig nem hasonlították össze? 

— Nem, bíró úr, és nem is fogjuk. 

— És miért nem? 

— Mert akinek a génmintáját HoórkwhY ügyvéd úr volt szíves átadni, az nem le- 
het Ninda anyja. 


A bíró döbbenten nézett a riporterre, még előre is dőlt ültében. 

— Micsoda? Csak nem azt akarja mondani, hogy egy férfi mintáját kapták?! 

— Nem, bíró úr — felelte Larenka változatlanul higgadtan és magabiztosan. — A 
génkód egy nőé. Csakhogy az a nő soha nem szült gyereket. 

A bíró harminchét évét meghazudtoló energiával talpra ugrott és mindkét 
tenyerével rávágott az asztalra. 

— Asszonyom! — üvöltötte. — Ön hülyének néz engem?! A genetikai minta az 
egyén fogantatásától adott és élete folyamán többé nem változik! Hogyan tudna 
bárki kiolvasni belőle olyan információt, ami nincs benne?! 

— Ez az információ nem a mintából való, tisztelt bíró úr. 

— Hanem?! 

— Egy interjúból, amit három éve készítettek. Az interjúalany többek között be- 
szélt arról, hogy örökbefogadott egy kisfiút, mert neki orvosilag nem lehet gyer- 
meke. Az interjúalany Myn$iin Hooikwhy operaénekesnő, az ügyvéd úr húga. 

— És az ő mintáját kapták?! 

— Igen, bíró úr. 

— Honnan tudja?! 

— Miután az ügyvéd úr kisietett és hamarosan hozta a mintát, biztos voltam ben- 
ne, hogy azon frissiben szerezte. Nem is volt becsomagolva. Olyantól vette, aki 
ott volt a házban. Ezért felkértem egy magánnyomozót, hogy szerezzen génmintá- 
kat. Ez könnyű volt egy beröppenő minirobottal, amely végigjárta az épületet, 
észrevétlenül rászállt az emberek fejére, mintát vett a hajukból és már el is repült. 
— Larenka felmutatta két ujja között a bogár méretű robotot. — Tizenhét embert ta- 
láltunk az épületben rajta és rajtam kívül. Nyolc nőt, abból kettő gyermek. A hat 
felnőtt nővel kezdtük, és meg is találtuk. Nálam van dr. Ömsevá genetikus jelen - 
tése, ő maga pedig a folyosón várakozik. A magánnyomozó, Vwrésy úr szintén itt 
van. Jól van, ügyvéd úr? 

Hoórkwhy leroskadt egy székre, levegő után kapkodott és nem úgy festett, mint 
aki jól van. A bíró mentőt hívott, a tárgyalás félbeszakadt. 

A piros órájának végén a Máant Kórház kardiológiai osztályának ügyeleti 
szobája hiperfonhívást kapott. Úsahy doktor vette fel. Egy barna bőrű, széles arc- 
vonású férfi volt. 

— Hiragi vagyok, ügyvéd. Hoórkwhy úr kezelőorvosát keresem. 

— Úsahy, kardiológus, parancsoljon. 

— Hogy van a pályatársam? 

— Nyilván tudja, hogy erre nem válaszolhatok. 

— No, én beérném egy , jól — rosszul" válasszal. 

— Aránylag jól van. 

— Örülök neki. Azt hiszem, a hívásomtól még jobban lesz, ha átadja az üzenete- 
met. Nem lesz büntetőeljárás. Semmi sem lesz. A szégyentől nem tudjuk meg- 
menteni, de a börtönt megússza. Ninda utasítása. 


Az orvos felvonta a szemöldökét. Szindor volt, kafndiími lakos, hogyne tudta 
volna, ki Ninda. Az ingadozók közé tartozott. 

— Niinda utasítása? 

— Hát hiszen ő a főnök, tudja. Nem akarja az ügyvéd úr vérét ontani, azt mond - 
ta, neki azzal semmivel sem lesz jobb, hagyjuk békén. Hát békén hagyjuk. A hú- 
gát is. Lesz szíves átadni neki az üzenetet? 

— Feltétlenül átadom. 

Mint minden Nindával kapcsolatos hír, ez is óriási nyilvánosságot kapott, né- 
hány huszadon belül az egész Államszövetség tudott róla, s mindazok az orszá- 
gok, ahová már elért Ninda hírneve. Ninda megkegyelmezett az ostoba ügyvéd- 
nek, aki az ő hátán akart híres lenni! 

Ezért a nagylelkűségért még jobban imádták azok, akik addig imádták, és 
folyamatosan nőtt a tábora. 

ob-11 sirgásahiil 
,, Hogy mi tette őt naggyá a tömegek szemében, és mitől volt nagy valóságosan, az 
két teljesen különböző dolog." 


Sileni: 
Ninda élete, 
177. 
Szíminnu 
43658. higit nahangan 
660 


Szurgauni meghökkenten nézett a táblára. Ninda pirosai lezárták a felső táblát, a 
zöldek pedig lefogták Szurgauni négy figuráját a másodikon. 

— Sindvoren — közölte Ninda szelíden. 

— De hát hogy csináltad? 

— Egyszerű csel. Amíg a fisahikat próbáltad védeni fent, én a másodikon siemet 
csináltam. 

Szurgauni sóhajtott. 

— Gratulálok. Éhen halok! Eszünk szimmit? 

— Persze, csípős firrehinszósszal. 

— Sulgával — szólalt meg egy férfihang közvetlenül Ninda feje fölött. Fölpillan- 
tott. Szurgauni apja volt, Ájahani. — Sulgálevél nélkül a firrehinszósz mit sem ér. 

— Igazad van — bólintott Ninda, és úgy ette. Ájahani is leült melléjük, ő is vett 
belőle. 

— Láttam a játék végét. Jól játszol. 


— Korosztályi hilorgin dzsúmibajnok voltam Jargunnurban — felelte Ninda 
kedves mosollyal. 

— Nahát. Szurgauni még nem régóta játszik. 

— Tudom, azért álltam ki vele, hogy tanítsam. 

Ájahani bólogatott. 

— Remek. Taníts engem is, jó? Ha ettünk, kihívlak. 

— De apa! — szólt rá a lánya. 

— Tudom, sien, akkor is megmondtam volna, ha nem szólsz. 

— Bocsánat. . . 

— Szóval én tíz dzsúmi óta részt veszek a felnőtt bajnokságban, és huszonkette - 
dik a legjobb helyezésem. 

— Hilorgin? — kérdezte Ninda nyugodtan. 

— Hát nem éppen. Szigusszun és refangin. Azok nehezebbek. De tudom a hilor- 
gin szabályokat is, úgy is játszhatunk. 

Ninda bólintott és elővette a suagját. Elolvasta Ámmaít üzenetét, amit Larenká- 
tól kapott. Hoorkwh? sokkal jobban van, szerintem legalább a fele színjáték volt a 
betegségének. Még megfigyelik. Az ALAN-ban új mondás terjedt el. NŐÓS — 
Niindáán ŐÖsáán Sf$tru. Larenka. 

Ninda mosolyogva tette el a suagot. 

— Szindoria? — nézett rá Szurgauni. 

— Honnan tudod? 

— Akkor vágsz ilyen képet, amikor róluk hallasz vagy beszélsz. Mint egy 
anyuka, amikor rosszalkodnak az aranyos kicsikék. 

Ninda úgy nevetett, hogy ráborult az asztalra. Némi időbe telt, hogy válaszolni 
tudjon. 

— Kitaláltak egy mondást. Az állatok fülét, például a kutyákét úgy mondják, 
hogy nóős. Ennek megfordították a zenei hangsúlyát, most nőóst mondanak, és ez 
egy rövidítés, ami azt jelenti, hogy Ninda anyjának tiszteletére. Gondolom, az 
ügyvédet gúnyolják vele, aki azt állította, hogy megtalálta az anyámat. 

— , Nósz?" — kérdezte Szurgauni. — Mi a különbség? 

—Á, hagyd, sien, nem érdekes. Romantikus bolondok, azt hiszik, hogy ha a sok 
rövidítéssel, jelvénnyel meg zászlóval szubkultúrát teremtenek maguknak, akkor 
minden rendben lesz. 

— Miért, mit csináljanak helyette? — állt meg Szinensi csípőre tett kézzel az asz- 
tal túloldalán. 

— Azt nem tudom, sien. 

—No látod, hát akkor azt fogják csinálni, amit tudnak. Mikor játszotok 
sirgásahit? Megnézném, hogyan csinálsz csillagport egy felnőttből. 

— Nocsak — vonta föl a szemöldökét Ájahani. — Ilyen nagy a tudásod? Kérjek 
kölcsön még néhány figurát? 

Ninda mosolygott. — Ugyan, Szinensi örökös túlzásai. Jól játszom, ez minden. 

— Lássuk. 


Hilorginban játszottak, Ninda volt a piros és a fehér, Ájahani a kék és a zöld. A 
pirosak a másodikon építettek ki bázist, a kékek a negyediken, de a fehérek és a 
zöldek már az első játékrészben úgy szét voltak szórva, ahogy csak az agresszíven 
játszó profiknál szokás. Ninda többször csinált villát a fehérekből, a harmadikon 
sikerült négy zöldet is elkapnia ezzel, viszont ekkor a kékek betörtek a piros bá- 
zisra, és Ninda kénytelen volt feladni állásait és felmenekíteni figuráit az elsőre. 
Itt a zöldek egy kisebb gyűrűt már tudtak csinálni, amit az odaérkező pirosak rög- 
tön megtámadtak, de csak jelentős áldozatok árán tudtak lerombolni. Közben a fe- 
hérek elveszítették az összes villájukat, a harmadikon és a negyediken a kékek bá- 
zist ugyan nem, de elég jó védelmi vonalakat tudtak kiépíteni, amin el is bukott a 
fehér támadás. Az utolsó fehér tartalék csak három lépéssel az utolsó zöld előtt 
veszett el. Ekkor anyagilag Ájahani állt jobban, huszonnégy kékje volt a táblákon 
és tizenegy tartaléka, Nindának viszont húsz piros és kilenc tartalék — de neki volt 
helyzeti előnye, az elsőn a kékek egyáltalán nem tudtak jelen lenni, és ő már szi- 
lárd bázist is kiépített ott, a kékeknek pedig csak négy villájuk létesült a többi 
szinten. Kettő a harmadikon, Ájahani ezt próbálta bázissá fejleszteni, Ninda pedig 
hozzálátott, hogy meghiúsítsa. Az első támadása úgy bukott el, hogy nem tudott 
veszteséget okozni, utána azonban ő épített ki villát a másodikon. Ájahani elfog- 
lalta a negyedik szintet, és onnan vorent csinált, eltörte Ninda villáját, mielőtt még 
használhatta volna, amire válaszul Ninda az elsőről csinált vorent a harmadikra és 
egy pillanat alatt megszerezte a szintet. Senki nem jutott még a közelébe sem, 
hogy sindvorent csinálhasson. Ájahani megpróbálta bekeríteni Ninda maradék 
erőit a másodikon, de elmenekültek a harmadikra, és pillanatok alatt bázist építet- 
tek. Ájahani nem menekítette el megfogyatkozott csapatát a harmadikról, hanem 
támadni kezdte a bázist. Ninda hátba támadta őket, de ekkor beavatkoztak a ne- 
gyedik szinti kékek, hirtelen villát alakítottak és elkezdték felmorzsolni a bázis 
védelmét. 

Ninda felnézett. 

— Megnyerted. Gratulálok. 

Ájahani hátradőlt, kinyújtóztatta a hátát. 

— Hét limlin át kitartottál. Jól játszol, megérdemelted a bajnokságot. Pár évtized 
és úgy fogsz játszani, mint a felnőtt bajnokok. 

Ninda eltűnődött ezen, aztán megvonta a vállát. 

— Lehet. Nem számít. 

— Miért, nem szeretsz nyerni? 

— Játszani szeretek. Nem mindegy, hogy ki nyer? A Galaxis egyszerűbb és 
élhetőbb hely lenne, ha nem akarna mindenki folyton nyerni. 

Szinensi fölírta a mondatot, ahogy szokta. 

Ninda felállt, egy pillanatig nézte a sirgásahitornyot, aztán levett a felső szintről 
két piros figurát. 

— Nézzétek. Ez egy tiszt. Ez pedig egy katona. Miért? Mi okozza, hogy ez pa- 
rancsolhat emennek? Mitől több ez, mint ez a másik? 


— A tiszt elvégzett egy olyan iskolát — felelte Ájahani —, ami képessé teszi, hogy 
eldöntse, mi a helyes cselekvés az adott helyzetben. 

— Igen, léteznek esetek, amikor igen. Amennyire tudom, nálunk az esszidzsinná- 
ban tényleg így van. — Elkezdte visszatenni a korongokat a dobozba. — De Ámma- 
ít mesélt a szindor fegyveres szervezetekről, az ervéről és másokról. Ott egyálta- 
lán nem így van. Azokból lesz tiszt, akik beváltak valamilyen feladatkörben. De 
ez nem garantálja, hogy más feladatokra is alkalmasak lesznek. 

— Történetesen esszidzsinna vagyok — mondta Ájahani. — Van még egy különb- 
ség, mármint a te elképzelésed és az esszidzsinna valóságos működése között. A 
szindorok szervezeteit nem ismerem. De nálunk egyáltalán nem úgy van, hogy a 
tiszt az parancsol, a katona meg engedelmeskedik. Minden beosztottól elvárjuk, 
hogy gondolkodjon, mielőtt cselekszik. Ezt az esszidzsinnakiképzésnél százszor 
elmondják. Attól, hogy a fölöttesed valamit helyesnek ítél, még nem biztos, hogy 
helyes. De ami ezeket a korongokat illeti, szerintem ellesznek a hilorgin szabá- 
lyokkal is. 

Ninda mosolyogva bólintott. 

ob-12 randi 


,, Minden kitalált ember létezik, és minden létező ember kitalált. " 


Hait Kirísz: 
Emlékiratok, 
115. 
Syyndoreia 
Kafndim 


59. úaükan 25. 
a piros órája 


Kedves Ninda! 


Tudom, hogy Téged nem érdekel a politika, de muszáj elmesélnem, ami történik. 
Ne haragudj. Larenka Szontiszkovarikinde igazi sztár lett a hülye ügyvéd leleple- 
zésével. A Mútresfn parkban ma reggel nagygyűlést tartott az ALAN, ő is beszé- 
det mondott, imád téged, és őt is imádják. Tartottak egy anonim számlálást. A 
parkban kilencszáztízezer ember nyomott gombot, az egész országban pedig ti- 
zenegymillió. Tizenegymillió rajongód van Syindoreia világain! 

Énis megnyomtam a gombot. Hiszen anonim. 

De akkor beszélek olyasmiről is, ami jobban érdekelhet Téged. Képzeld, Eidi 
Samrjn randira hívott. A Kawnút cukrászdában találkozunk, mindjárt indulok, 


amint megírtam ezt a levelet. Helyes lány. Persze nekem Te maradsz a favorit, 
csak hát messze vagy. Ami még nem is lenne baj, de nem is érdekellek. 


Duúnszi 


Dwn$y elküldte a levelet, és néhány huszaddal később már a cukrászdában ült, 
egyetlen huszaddal a megbeszélt időpont előtt. A lány hajszálpontosan érkezett. 
Az ő köreikben a pontosság csak egy volt a sok követelmény közül, amiknek ele- 
get tenni a jó modor alapvető része volt. 

Dwns$y felállt, amikor a lány az asztalhoz lépett. Kezet fogtak és üdvözölték 
egymást, hosszadalmasan, a syyndor szokásoknak megfelelően állva. Aztán leül- 
tek, és következett a beszélgetésnek az a része, amit möytléwnnek hívnak, a hos- 
szadalmas érdeklődés a másik hogylétéről, családjának hogylétéről, és az erre 
adott szertartásos válaszok. Sütit rendelni csak ezután volt szabad. 

Eidivel osztálytársak voltak, tehát aznap is találkoztak már, ezért az illem meg- 
engedte, hogy ezt a részt meglehetősen lerövidítsék. Három huszad alatt túlestek 
rajta. 

— Van egy kérdésem, kwafp — tért Eidi a lényegre. Mivel ez randi volt, nem 
szólíthatták egymást a személynevükön, az elképzelhetetlen bizalmaskodás lett 
volna. KwaYp valami olyasmit jelentett, mint , jóravaló fiatalember". — Tudod, ezt 
a randit nem egészen a magam jószántából kértem. 

Dwn$y meglepve nézett rá. Még ha Eidinek valamelyik barátnője tanácsolta is, 
hogy randizzon vele, ezt akkor sem illett kimondani. 

— Most megleptél, syeyn — próbált a randira való illemszabályok szerint felelni. 

— Igen, én is meg voltam lepve, kwafp. — Eidi lepillantott a tányérjára, amin egy 
épp csak megkezdett ürleys fánk árválkodott, aztán a fiúra nézett. — Tudod, kap - 
tam egy levelet, amiben aziránt tudakozódnak rendkívül udvariasan és választéko- 
san, hogy nem lennék-e olyan kedves randira hívni téged egy olyan helyre, ahol 
egyikünket sem lát a családunk — ezt külön kihangsúlyozta, mintha éppen elkép- 
zelhető lenne, hogy a család figyel valakit, aki randira megy —, és amikor talál - 
koztunk, átadni neked az ő üdvözletét. Ami történetesen elég nagy illetlenség ré - 
szemről, és ezért külön elnézést kért. 

— Nahát, syeyn... nem is értem. Ki írta a levelet? 

— Hát ez az. — Eidi hátrasimította szőkésbarna haját, ami olyan hosszú volt, mint 
egy fiúnak, de őbenne éppen ez volt a különleges. — A levél egyenesen Égszínkék 
Meseországból érkezett, a Tarkabarka Sütemények Sütödéjéből. Igazán meglepe- 
tésemre szolgáltál, kwafp. Nem gondoltam, hogy ilyen helyen is vannak 
ismeretségeid. 

Dwns$y szabályszerűen lefagyott. Pontosan tudta, ki süti a süteményeket a mese- 
beli sütödében. Nagy volt már és nem volt kistestvére, de jól emlékezett. Az ös- 
szes mesealak pótnagymamája, Ámfasín anyó. 


De honnan tudja Larenka... vagyis... biztos, hogy tudja? Persze hogy biztos. 
Ha a külügyminiszter-helyettes fiával akart volna találkozni, nem nevezi magát 
Amasín anyónak. 

— Úgy látom, én is megleptelek, Dwn$y — nyomta meg a nevet Eidi. — Ez végül 
is nem igazi randi, csak egy üzenetközvetítés, fölösleges, hogy kwaYpnak szólít- 
salak. Szóval? Ki az, aki nem mer fenséges színed elé járulni, és engem bíz meg a 
közvetítéssel? Mert azt látom rajtad, hogy te tudod. 

— Én... hát... tényleg eléggé ledöbbentem. 

— Miért nem ő maga ad neked randit? 

— Ööö... nem egészen erről van szó. 

— Úgy? Hát miről van szó? 

— Várj, kérlek. — Dwn$Sy valahogyn összeszedte a gondolatait. — Hadd kérdezzek 
előbb én valamit. Mondott valami konkrétat azon kívül, hogy hívj engem randira? 

— Igen. Írjam meg, hogy mit szóltál az üzenetéhez. 

— Értem. . . hát. . . esetleg megtennéd, hogy írsz neki? 

— Kérlek, ahogy kívánod. 

Eidi elővette a vyriisét és lefirkantott egy üzenetet. 

— Megírtam, hogy a cukrászdában ülünk. És most... 

A vyriis megrezzent a kezében. A képernyőre pillantott, aztán csak odafordítot- 
ta a fiú felé. 

Lennétek szívesek elsétálni a Dámirőn és az WWleyr sarkára? Valaki várni fog 
ott benneteket. Nem kell sietni, nyugodtan egyétek meg a sütiteket. 

— Ezt... ezt nem lehetett ilyen gyorsan megírni — suttogta a lány. 

— Miért, az utcasarokra annak a valakinek oda lehetett érni? 

— Mi folyik itt, Dwn$y? 

A fiú körbepillantott a kis cukrászdában. 

— Ne itt. Együk meg a sütit és menjünk. 

— Mi folyik itt, Dwnsy? — kérdezte Eidi ugyanazzal a hangsúllyal egy huszaddal 
később, már az utcán. 

— Nem igazán tudnám megmondani. 

— Te tudod, kicsoda Ámfasíin anyó? 

— Igen... tudom. Csak azt nem értem, ő honnan tudja, hogy én ki vagyok. 

— Megmagyaráznád? 

— Jobb, ha egyelőre nem. — A fiú megállt, körülnézett és komoly arccal nézett a 
lányra. — És igazából jobb lenne, ha most szépen hazamennél és elfelejtenéd ezt 
az egészet. 

— Van is eszemben. — Eidi habozott egy pillanatig. — Mármint... kinek lenne 
jobb? 

— Neked. Az apád miatt. 

Eidi apja Örsen Samifn volt, a belügyminisztérium fővárosi politikai felelőse. 
Az iskolájukba csupa magas rangú állami hivatalnok gyereke járt. 

— Mi van az apámmal? 


— Nem örülne, ha találkoznál Ámfasíin anyóval. És nem ő kerülne bajba, hanem 
te. 

Eidi határozott léptekkel elindult. 

— Hát majd meglátjuk. Nem kell neki mindent tudnia. 

A megjelölt sarok két csendes kis utca kereszteződése volt, nem messze a cuk- 
rászdától. Nem láttak a környéken senkit. De amikor odaértek, egy kapualjból ki- 
szólt egy férfi. 

—A ruhaüzlet bejárata előtt áll egy világoskék mikrobusz. A rendszáma 
16207090. Menjetek oda. 

Azzal belépett a kapun és eltűnt. 

— De hülye vagyok — csattant föl Eidi. — Te szervezted meg ezt az egészet! El 
akarsz kápráztatni, titkosügynökösdit játszol nekem. Te ennyire sivataglakónak 
hiszel engem?! 

Dwn$y tiltakozóan fölemelte a kezét. 

— Eidi... én sem tudok többet, mint te. Vagyis csak annyival, hogy kicsoda 
Amfasín anyó, de ez minden. 

— Jól van, kwafp, és kicsoda Ámfasin anyó? 

— Nézd... nem szeretném itt az utcán kimondani. 

— Ismerem? 

— Igen... láttad már. 

— A sulinkba jár? 

— Nem... ő felnőtt. A tévében láttad. 

Eidi kicsit eltátotta a száját és egy szót sem szólt már, amíg odaértek a mikro - 
buszhoz. Véystűni gyártmány volt, új, elég jó kocsi. Amikor odaértek, az ajtó fél- 
recsúszott, és egy férfi dugta ki rajta a fejét. 

— Szálljatok be — mondta minden üdvözlés nélkül. 

Dwn$y belépett a kocsiba, s a nyomában Eidi is, habozás nélkül. Bent sötét volt, 
de aztán az ajtó becsukódott, kigyulladt a fény, s a velük szemben levő ülésen egy 
zöldes bőrű nőt pillantottak meg. Eidi döbbenten meredt rá. 

— Láreúka SóöntiskovaryYkindé?! 

ob-13 Larenka. 


, Ha még gyerek vagy és megkérdezik, mi akarsz lenni, amikor felnősz, feleld azt: 
önmagam akarok lenni. " 


Ninda: 
Beszélgetések, 
266. 


— Igen, én vagyok — bólintott a tévés. — Üdvözöllek benneteket Égszínkék Mese- 
országban. Történetesen sütöde nincs, de a kocsi tényleg égszínkék. Ő a kollé- 
gám, Ásten Lyftfein. Ha nincs ellenetekre, elmegyünk innen, teszünk egy kört, 
hogy ha valaki figyelte bármelyikünket, ne figyelhesse tovább. 

A férfi előre ült, s a kocsi fölemelkedett a magasba. 

— Köszönöm a közbenjárást, Eidi. Ugye megteszed, hogy erről a kis találkozóról 
megfeledkezel, miután kiszálltál a kocsiból? 

A lány felháborodott arcot vágott. 

— Nem szoktam titkolózni a szüleim előtt. 

— Hát itt az ideje elkezdeni. Köszöntelek Syyndoreián, ahol mindenki mindenki 
előtt titkolózik. Így tesz a háromfülű Södy-Vödy is, aki levelet ír Ámfasin anyó - 
nak, mert a mondanivalóját el szeretné mondani, de az inkognitóját is szeretné 
megőrizni. 

Dwn$y morcosan nézett a nőre. 

— Hé, nem az a szabály, hogy a riporterek nem adják ki a forrásaikat? 

— De. És? Hol adtam én ki forrást? A nyilvánossághoz egy betű sem fog erről 
eljutni soha. A kollégáimban megbízom, Eíidi pedig hallgatni fog, mert nem akar- 
ja, hogy bajba kerülj... meg ő maga sem akar bajba kerülni. 

— Milyen bajba? — kérdezte a lány. 

— Hadd válaszoljak erre én — nézett rá Dwnsy. — Azért írtam levelet Ámfasíin 
anyónak, mert el akartam neki mondani egy mondatot. Azt, hogy , Az én anyám a 
Testvériség, apám a Galaxis." 

— Ezt Niinda mondta, de... 

— Ezt Ninda nekem írta le egy levelében. — Dwnsy már élőszóban is zenei 
hangsúlyok nélkül ejtette Ninda nevét. Nem volt könnyű, de gyakorolta. 

— Neked? Te Niindával levelezel? 

— Igen. Lassan egy hónapja. 

— De hát hogyhogy?... 

— Írtam neki, és ő válaszolt. Azóta pár naponként váltunk egy levelet. Beszá- 
moltam neki az állítólagos anyjáról, és ő ezzel a mondattal válaszolt, amit említet - 
tem. Ennél jobban nem is igen érdekelte. Egyébként, Szontiszkovarikinde as- 


szony, szeretnék gratulálni ahhoz, amit a HoórkwhyY-ügyben csinált. Igazi újság- 
írói bravúr. 

— Köszönöm. Talán maradjunk a Larenkánál. 

— De engem hogyan talált meg? Ninda azt ígérte, senkinek sem szól a levelezé- 
sünkről. 

— Eszembe sem jutott, hogy őt kérdezzem. Az az igazság, hogy ha anyanyelvem 
lenne a syyndot, vagy ha kizárólag hipnopédiával tanultam volna, akkor jóval to- 
vább tart. De én egy ideig tanultam syyndorul, mielőtt igénybe vettem volna a 
hipnopédiát, ezért vannak dolgok, amikre fölfigyelek. Volt két szófordulat a leve- 
ledben, amik szemet szúrtak. , Levelezésben állok azzal, akinek az arcképét Ön is 
hordja a kitűzőjén." Először is száz syyndorból kilencvenkilenc egyszerűen azt ír- 
ta volna, hogy Nindával. Ilyen mondatot csak az fogalmaz, aki a felső tízezerhez 
tartozik, vagyis ahogy köznyelven mondják, sövym. Ez még inkább megerősítette 
a gyanúmat, hogy gyerek az illető, Nindáról nehezen tudom elképzelni, hogy egy 
felnőtt sövymmal levelezésbe kezd. Aztán itt van az a szó, hogy kitűző. Erről ta- 
lán nem is tudjátok, hogy rétegnyelvi szó, ezt a ti környéketeken használják, más - 
hol nem ismert. Egyszóval szép lassan összeállt a kép. A környezet, ahol keres - 
nem kellett téged, meglehetősen kicsi. Elég régóta dolgozom oknyomozó újság- 
íróként ahhoz, hogy egy ilyen dolog ne jelentsen gondot. 

— Valamit nem értek — szólalt meg Eíidi. — Niinda tudja, hogy kivel levelez? 
Szóval nem valami mesealak nevét írtad neki is? 

— Nem, a rendes nevemet használom - felelte Dwn$y. 

— Akkor miért nyomozta le, Láreúka? — nézett a tévésre. — Meg is kérdezhette 
volna Niindat. 

— Mint mondtam, eszembe sem jutott — mondta a riporter. — Ninda sokkal titok - 
tartóbb ennél. Egyébként nem állunk személyes ismeretségben. Ismerem néhány 
barátját, őrajtuk keresztül érintkezünk, de eddig még soha nem beszéltünk. S hogy 
miért nyomoztam le? Kíváncsiságból. Sokat tanultam Nindától, amióta követem a 
munkásságát, és tudom, hogy ha ő végezte volna ezt a nyomozást, annak az lett 
volna a célja, hogy egy új barátra tegyen szert. Az a nyomozás első pillanatától 
világos volt, hogy bárkit találok a háromfülű Södy-Vödy álarca mögött, riport 
nem lehet ebből, hiszen Ninda barátja az illető. Ninda barátjáról nem csinálhatok 
riportot, ha ő rejtőzködni akar. 

— Nagyon megharagszik, Lárejúka — kérdezte Eidi összehúzott szemmel -, ha azt 
mondom, hogy nem bízom magában? 

Larenka mosolyogva nézte a gyerekeket. 

— Megvan a magadhoz való eszed. Hadd kérdezzek valamit. Mi a véleményed 
Nindáról? 

— Niinda egy bajkeverő — felelte a lány határozottan. — A Testvériség fizetett 
ügynöke, aki azon dolgozik, hogy tönkretegye a kormány jó hírét. 

— Értem. De engedd meg, hogy megismételjem a kérdést, mert azt hiszem, nem 
értetted jól. Mi a te véleményed Nindáról? Mert amit mondtál, az az apád munka- 


adójának a véleménye. De én nem a belügyminisztériummal beszélek, hanem Eidi 
Samrfnnel, egy saját véleményt formáló, gondolkodó emberrel. Ezért szeretném a 
te véleményedet hallani. 

— És az én véleményem nem egyezhet meg az apáméval? — kérdezte a lány, da- 
cos fintort vágva. 

— Ó, dehogynem. Persze. Akkor kérlek, mesélj azokról a tapasztalataidról, amik 
alapján arra a meggyőződésre jutottál, amelyet most megosztottál velünk. 

— Tapasztalataimról?! — csattant föl Eidi. — Mindenki tudja, kicsoda a maguk 
Niindája! Egyfolytában Syyndoreiát gyalázza a tévében! 

— Mondanál egy példát? Én nem emlékszem rá, hogy ilyet tett volna. 

— Csak nem gondolja, hogy megnéztem?! 

Csend. A négy ember némán ült a kocsiban. Eidi értetlenül nézett egyikről a 
másikra. Dwn$y azonban éppolyan csendben ült, s csak nézett maga elé, mint La- 
renka. 

— Erre ugye nem tudnak mit válaszolni, igaz?! 

Larenka lassan ingatta a fejét. 

— Nem, kis szívem, nem tudunk. Amikor valaki arra büszke, hogy nem tájéko - 
ezt a saját véleményének nevezi, arra sajnos nincs mit felelni. Az az öntelt buta- 
ságnak olyan foka, amire senki nem képes válaszolni semmit... azaz talán csak 
egyvalaki. — Egy vyriisen matatott valamit. — Az volt a szándékom, hogy repülünk 
egyet a sivatag fölött, hogy ne tudjon senki észrevétlenül utánunk jönni, aztán 
visszamegyünk és néhány utcával arrébb leszállunk. De ennél hosszabbra kell 
nyújtanunk ezt a kis találkozót, mert neked sajnos most vissza kell iratkoznod az 
óvodába. 

— Köszönöm -— felelte Eidi epésen —, nincs rá szükségem. Kitűnően érzem ma- 
gam úgy, ahogy vagyok. 

Larenka megnyomott valamit, és a fali képernyőn megjelent Ninda. 

— Szóval a világképeddel minden rendben van? — kérdezte. — Nagyon szerencsés 
ember vagy. Életed végéig minden kérdésedre meglesz az előregyártott válasz. 
Neked csak követned kell. Már csak egyvalamit szeretnék tudni. Ha az életedet 
ilyen jól elrendezték előre, akkor hol vagy te ebben a képben? Mi szükség ehhez 
rád? Miért nem azok élik az életedet helyetted, akik megtervezték? Ha az ő gon- 
dolataikat gondolod, minek élsz? Nem te élted az eddigi életedet sem, nem te fo- 
god élni az ezutánit sem. Nem te neveled föl a gyermekeidet. Mindent csak az ő 
gondolataik egy másolata csinál. De akkor mi nem tudunk vitatkozni egymással. 
Én Ninda vagyok. De te ki vagy? Vűyrd Kiyreán gondolatainak edénye? Akkor 
jöjjön ide helyetted Vűyrd Kiyfeán és válaszoljon ő. Lehet, hogy gonosz. De ő 
legalább önmaga. 

ob-14 Luakeáni 


, Amióta létezik az emberi faj, mindig voltak szegények és gazdagok. Mindig vol- 
tak, akik jómódban éltek, és akik nyomorban. Azt szokták mondani, hogy ez ter- 
mészetes, ilyen az élet. Csak azt nem mondta még meg senki, hogy miért természe - 
tes." 


Ílgaszaumi, 
Feddardin elmélkedéseiből, 
68. sómir, 40. singir 


A kis mikrobusz már a sivatag fölött járt, telve ellenségességgel. 

— Niinda azzal csinált magának népszerűséget, hogy az elnök urat szidalmazza. 
Pedig ő egy nagyszerű ember, akinek Niindá soha a nyomába sem fog érni! 

— A felét eltaláltad. Nindának soha esze ágában nem lenne egy diktátor nyomá - 
ba lépni. A másik fele viszont tévedés. Ninda nem szidalmazza Kiyfeánt. Csak el- 
mondja, ami van. Amit mindenki tud, mindenki lát, mindenki a maga bőrén ta- 
pasztal. Majdnem mindegyik tévébeszédében azt kérdezi. . . 

Larenka néhány pillanatig simogatta a vyriist, és megjelent megint Ninda. 

— De már sokadszor kérdezem, hogy mi szükségetek van éppen rám ahhoz, 
hogy elmondjam, mennyire velejéig romlott a Kiyfeán-diktatúra. Magatoktól nem 
tudjátok? Ti most is ott éltek. Ha nem jövök én és nem mondom el, hogy az isko- 
lás gyerekeknek minden reggel fel kell állniuk és kórusban hálát kell zengeniük 
az ő  jótevőjüknek, Vüyrd Kiyfeán elnök úr... — micsodájának is? 
, Őméltóságának"? Közben pedig ugyanezeknek a gyerekeknek a kilencven szá- 
zaléka nem jut elegendő, jó minőségű élelemhez, és csupa hazugságot tanulnak az 
ország történelméről. Szóval ha nem jövök én és nem mondom el mindezt, akkor 
nem így van? Igen, én voltam az első, aki nyilvánosan kimondta. No és? Hol van 
az már? Létrejött az ÁLAN mozgalom, naponta több millió ember tüntet, remek 
szónokok akadnak köztetek, akik most már szintén kimondják. Ti többet tudtok 
nálam a syyndoj helyzetről, én például nem tudtam erről az iskolai kötelező hála- 
nyilvánításról sem, hiszen Syyndoreián nem jártam iskolába. 

Larenka megállította a felvételt. 

— Válaszd ki tetszésed szerint Ninda bármelyik állítását, amit nem tartasz igaz - 
nak, és bizonyítékok sokaságával fogok szolgálni. Ninda nem ad bizonyítékokat, 
mert akikhez beszél, azok még nála is jobban tudnak mindent, de nekem az a 
munkám, hogy dokumentáljam, ami Syyndoreián zajlik. A Belső-Galaktikus Hír- 
ügynökség és a társult médiatársaságok egész híranyaga rendelkezésedre áll, sok 
millió órányi felvétel a Szövetség összes világáról, csak mondd, mire vagy kíván- 
csi. Hinni akarsz Kiyfeánnak? Kérlek, ahogy óhajtod. A te döntésed. De akkor 
hozz informált döntést. Ne azért higgy Kiyreánnak, mert otthon a belügyminiszté - 


rium politikai főfelelőse az ő tiszteletét zengi, könnyen teheti, a havi fizetése több, 
mint amennyi pénzt egy gyári munkás két év alatt keres. Ne azért higgy Kiyfeán- 
nak, mert nem tudod, hogy a közvetlen közeledben, a Diőmeyú utcában vannak 
családok, ahol akkor van mit enni, ha a segélyszervezetek visznek. Azért higgy 
Kiyfeánnak, mert tudod mindezt, és tudatosan úgy döntöttél, hogy neki akarsz 
hinni. 

— Mindenki tudja, hogy a szegénységet Niindá my$vinjei okozták — morogta 
Eidi. — Kereskedelem nélkül hogy lenne áru a boltokban? 

— Hát ezt nem mindenki tudja. Ezt csak azok tudják, akik szándékosan elnéznek 
két tény fölött. Először: a szegénység természetesen sokat rosszabbodott a Testvé- 
riség távozásával, de már azt megelőzően is milliók éltek a létminimum alatt. Má- 
sodszor: a kereskedelmi kapcsolatok felbontását a Kiyfeán-vezetés provokálta ki 
azzal, hogy a saját állampolgárainak millióit nem vette emberszámba, a saját tör- 
vényeit nem tartotta be, és legvégül előre kitervelt rasszista támadást indított egy 
békésen sétálgató társaság ellen, azzal a céllal, hogy a Testvériség távozását ki- 
provokálja. Ezt is bizonyítani tudom, egy szavadba kerül. — Larenka a helyzetjel- 
zőre pillantott. — Nos, egy huszad és megérkezünk. Meghívlak. 

— Hová? 

— Színházba. 

Eidi az órájára pillantott. A számlap már zöld volt. 

— Nem mehetek el egy esti előadásra a szüleim tudta nélkül. 

— Ó, ez ne aggasszon. Még ebben az órában otthon leszel. Ez egy különlegesen 
rövid előadás. 

S a kocsi mintegy végszóra leszállt egy kis utcán. Éppen olyan csendesnek tűnt, 
mint ahonnan eljöttek. 

Dwn$y kipillantott az ablakon. 

— Hol vagyunk? 

— Lűakéánban. A másik irányba nézz. Az ott a Kagyp színház. 

Miközben kiszálltak, Larenka kivett valamit a zsebéből, szétbontotta négyfelé, 
egyet-egyet odaadott a két gyereknek. Eidi értetlenül forgatta. Fekete sivatagi por- 
álarc volt, rajta fehérrel az egymásba kapaszkodó M és N betű. MURYN — 
NIÍNDA. 

Dwn$y habozás nélkül az arcára illesztette. Fidi felháborodott képet vágott, de 
Larenka fölemelte az ujját. 

— Légy szíves, tedd föl. Itt senkinek sincs fegyvere, de ökle mindenkinek van. A 
szép ruhád, az ápolt külsőd izt nem ajánlólevél a jó társaságba, ellenkezőleg. Ás- 
tennel csak ketten vagyunk, egyikünk sem jó verekedő, és semmi kedvünk meg- 
verni senkit. Néhány Yomra innen már nagyon ellenségesen néznek arra, akinek 
szép a ruhája, és nem viseli ezt a jelvényt. 

Eidi igyekezett nem mutatni, hogy fél, de kicsit remegett az ujja, ahogy becsa- 
tolta a tarkóján az álarc szíját. 


Tényleg csak néhány Yomot sétáltak, a kocsi az emlékhely közvetlen közelében 
szállt le. Kis embercsoport vette körül, akik ott üldögéltek, beszélgettek, nem csi- 
náltak semmit. Fidi döbbenten nézte az emlékhelyet. A tér szélén állt, de olyan 
helyen, hogy a talajon gördülő kocsiknak kerülni kellett. Kis földhányás, akkora, 
mint egy óvodás gyerek, teleültetve a gyász fehér yYminvirágaival, s a közepéből 
zászlórúd állt ki, rajta fehér zászlócskán ugyanaz a jelvény feketével, ami az ő 
porálarcukon. A dombocska tövében tábla, két fényképpel. Niinda — és Ántás 
Vilééyt. A képek jobb alsó sarka leszakítva. 

Eidi pontosan tudta, ki volt Ántás. Imádta a hangját, a tekintetét, egész lényét. 
Öt és tizenegy éves volt, amikor a sztárt meggyilkolták, éppen elég idős ahhoz, 
hogy fülig szerelmes lehessen belé, és napokig zokogott utána. 

A két felnőtt leguggolt a dombocska mellé, mintha sír lenne. DWwn$y szintén. 
Eidi kis habozás után közelebb lépett és követte példájukat. 

— Egy és tizenkét évvel ezelőtt — kezdte Larenka csendesen — négy ember halt 
meg itt értelmetlenül. Kettőnek a családja azt kérte, hogy férjük, apjuk fényképe 
ne legyen itt. Egynek itt van az arcmása. A negyedikről soha nem készült kép. 
Nem tudjuk, milyen volt, nem tudjuk, hogy hívták. Csak azt tudjuk, hogy soha 
nem kapott mást, csak verést és bántalmazást, míg végül syyllu tizenkilencedike 
reggelén egy dühöngő őrült agyonütötte. Mi, az ÁLAN tagjai neveztük el őt arról 
a kislányról, akibe minden bizalmunkat vetettük. Nyugodjanak mind békében. 
Szomhovakon daremban kavolandraszin. 

— Taro omdan aken naridom imat — felelte rá Ásten. 

Larenka sóhajtva felállt, s megvárta, hogy ők is fölkeljenek. 

— Akkor hát mehetünk a színházba. 

De nem a színház felé indult, hanem éppen az ellenkező irányba. Beléptek egy 
lakóház kapuján, le a lépcsőn a pinceszintre, és Larenka végigmutatott a piszkos, 
poros folyosón. 

— Ninda sokszor járt erre. Gyertek. Van itt egy alagút a tér alatt, ami a színházba 
vezet. 


295. 


ob-15 Eidi 
, Pillanatok alatt köthetsz életre szóló barátságot. Pillanatok alatt le is tudod 
rombolni. Működésben tartani, az a nehéz. " 


Ílgaszaumi, 
Sinettin Szierg mondásai, 
68. sómir 
Szíminnu 
43658. szahut lilgamíszan 

Döbbenetes élmény volt, mondhatom. Nem is a színház pincéjében voltunk, 
hanem még az alatt. Larenka magyarázott valamit arról, hogy mire szolgált az a 
szint, de őszintén bevallva elfelejtettem. 

Több százan voltak, Ninda. Gyerekek is, akkorák, mint mi, meg még fiatalab - 
bak. Larenka azt mondta, az éjszakát várják, hogy előmerészkedjenek és megpró- 
báljanak lopni valami ennivalót. Semmijük sincs, csak amit lopnak. Larenka em- 
lékeztetett minket, hogy két éve még Te is így éltél... mintha el tudnánk felejteni. 

Én akkor szereztem tudomást az ÁNU létezéséről, amikor találkoztam velük. Azt 
jelenti, Álavó Niinda Unis. Te tudtál róla, hogy léteznek ilyen emberek? Fognak 
egy zseblámpát meg egy MÚRYÍN-jelvényes porálarcot, lemennek az ilyen föld 
alatti búvóhelyekre, és elkezdenek beszélni az emberekhez. Tanítják őket. Ketten 
voltak, két fiatal férfi, egyik se tanár vagy ilyesmi, az egyik egyetemista, a másik 
légültetvényi munkás. Egy ühot sem kapnak ezért, de csinálják. Olyasmikre tanít- 
ják őket, hogy hol férnek hozzá mindenfélékhez, hol oszt élelmiszert az ALAN — 
mert már ezt is megszervezték — hol érhetnek el nyilvános információs hálózato- 
kat, hogy kell őket használni... és olvasni is tanítják őket! 

Eidi teljesen kiborult, amikor ezt a nyomort meglátta. Azt mondta, egész életé- 
ben hazudtak neki, és nem megy haza ilyen emberekhez. Egy órát beszéltünk a lel- 
kére, s végül azért volt hajlandó hazamenni, mert különben Larenka kerül bajba 
az eltűnése miatt. De eltett egy porálarcot. Én is. El fogunk menni ezekhez az em- 
berekhez, nem is muszáj Lűakéanba utazni, vannak szép számmal Kajndimban is. 
Segíteni fogunk nekik, amit tudunk. Jól tanulunk mindketten, tovább tudunk vala- 
mit tanítani nekik. 


Ninda fölnézett az olvasásból, mert odatoppant elébe Szurgauni. 
— Hé, ne üldögélj már itt, szükség van még egy emberre az inkruhoz. 
Ninda eltette a suagot és fölállt. 
— Hol? 


— A nagy dzsilaunban. Hargi és Éhinu már dolgozik, de ketten sose végeznek. 

A következő derkiben Ninda semmi mást nem csinált, csak töltögette és hajto- 
gatta az inkrut. Nem először csinálta, értett hozzá, de Hargi ugyancsak megdol- 
goztatta, mert rengeteg lepényt tudott készíteni rövid idő alatt, és Nindának némi 
időbe telt a töltelék eligazítása meg a tészta összehajtása úgy, hogy szép legyen és 
egészen körbefogja a tölteléket. Szurgauni is ezen dolgozott, Éhinu pedig, miután 
a lányok átvették a töltögetést, a sütéssel foglalkozott. S közben persze beszélget- 
tek. A mondás szerint ha két szúni főz és csendben vannak, orvost kell hívni. 

— Igen, én is hallottam a te Szindoriádról — bólogatott Hargi. — Sőt éltem is egy 
olyan világon, ahol szintén egy zsarnok uralkodott, Szuguhi volt a neve. A világ- 
nak is meg a zsarnoknak is. 

— Melyiket nevezték el a másikról? — kérdezte Ninda. 

— Egyiket sem. Gyakori családnév őnáluk a világuk neve, és a zsarnokot is pont 
így hívták. Bár ők kicsit máshogy ejtik, de arra én már nem emlékszem. Csak öt 
évet dolgoztam a képviseleten, aztán elegem lett Szuguhiból, mind a kettőből, és 
eljöttem. No, ott minden a Szuguhi arcával volt tele. Mentél az utcán, és ott volt 
egy házfalon az ő arcképe hatalmas nagyban. A következő sarkon megint. Hol 
csak vigyorgott nagy magabiztosan, hol csinált is valamit, az asztalosmunka volt a 
nagy kedvence, folyton valami szekrényeket, székeket vagy játékokat csinált. 

— És ezt tették ki a házfalra? — pillantott föl Szurgauni. 

— Ezt bizony. Az elnök úr az esztergapadnál. Az elnök úr új alkotásával. Az el- 
nök úr fafaragás közben. Ami azt illeti, nekem fogalmam sincs, hogy tényleg ő 
csinálta-e azt a sok faholmit, vagy csak odaállt melléjük, mert valami reklámszak - 
ember azt találta ki, hogy ezt jelöljék meg az elnök úr kedvtelésének. 

— Érdekes — morfondírozott Ninda. — Amennyire tudom, Szindorián sehol nin- 
csenek kint Kíreán képei a házakon. Amíg ott éltem, nem láttam egyet sem, de 
amikor a szindorokkal beszélek, gyakran látok utcai képeket, ott sincsenek. 

— Hát, tudod, minden madárnak más a fészke — mondta Hargi. — Szuguhin ren- 
geteget láttad az elnököt, de alig láttad a nemzeti színeket, már nem is emlék - 
szem, mik voltak. Eldzsilen meg minden azzal volt kidíszítve, piros-sárga-zöld- 
kék-lila, a szivárvány öt színe, elég dekoratív is, ami azt illeti. 

— Szindorián kint van a zászló a középületeken — mondta Ninda. — Fehér-na- 
rancs-citromsárga. De Kíreánról én azt sem tudom, hogy néz ki. 

— Hát nem láttad a tévében? 

Ninda elmosolyodott. 

— Amikor ott éltem, csak hallottam arról, hogy létezik tévé. Most pedig ha a 
szindor tévét nézem, azért teszem, mert én vagyok benne. 

— Te a tévében? — pillantott rá Éhinu. 

— Én. 

Éhinu hitetlenkedve megcsóválta a fejét. 

— Tényleg, nagypapa — mondta Szurgauni, ámbár egyáltalán nem voltak roko- 
nok. — Folyton benne van a szindor tévében. Beszél az emberekhez. Az ottaniak 


egyszerűen bolondulnak érte. Láttam a statisztikát, ő a legnépszerűbb ember ab- 
ban az országban. 

— Hing-hing — mondta Éhiny, és töltött még olajat a sütőbe. — Különös hely lett 
a Galaxis, amióta emberek vannak benne. 

— Sáhi — felelte Ninda. 

— Olvastad? 

Ninda bólintott, aztán szóval is felelt, mert Éhinu éppen hátat fordított neki, 
hogy lerakjon egy sütőtálcát az asztalra. 

— Igen, olvastam. Fura ember volt. Úgy írt a Galaxisról, mint aki már benne élt, 
amikor az első csillagok kialakultak. 

— Valóban. Egyébként Sáhi csakugyan elég fura ember, nemcsak volt, ma is él 
és új könyvön dolgozik. Szoktunk beszélgetni, mivelhogy az öcsém. 

SO e 

Nyílt az ajtó és belibbent Szinensi. 

— Mit segítsek? 

— Jó, hogy jössz — bólintott Hargi —, keverhetsz még tölteléket, a húsosból és a 
zöldségesből is kell még. 

— Máris, nagymama -— felelte Szinensi, ámbár ugyanúgy nem volt rokona Hargí- 
nak, mint Szurgauni Éhinunak. Kezet mosott és szemügyre vette az apróra kocká- 
zott nyersanyagokat. — Jöttök este uszodába, lányok? Hógait hívott, hétszázra be- 
széltük meg. Dzsalgil és Hérangi is ott lesz. 

— És Rongami? — kérdezte Ninda helytelenítően. 

Szinensi rápillantott. 

— Mi van Rongamival? Ő nem lesz ott, a Sínisuál arany gyűrűje alatt hagytuk, 
nem emlékszel? Ez idő szerint Ászisszun-Hatarígú janníhaumában tartózkodik. 

— Dehogynem emlékszem, sien, de akkor is ő a párod. 

— Hát aztán, nem férjhez megyek, te sengiri, csak úszni! 

— Te vagy a sengiri! A fiúk mindig csak azért hívnak minket az uszodába, hogy 
megnézhessenek meztelenül. 

— Azért van a szemük, hogy nézzenek vele. 

Az öregek jókat mosolyogtak. 

— A te Szindoriádon hogyan szoktak fürödni a gyerekek? — kérdezte Éhinu. 

— Nem az én Szindoriám — felelte Ninda. — Semmi közöm Szindoriához. Egyéb- 
ként nem tudom, hogy mások hogyan szoktak, mi csavargók voltunk, a mi szoká- 
saik semmire sem hasonlítanak más szindorok szokásaiból. De Hait mesélte, hogy 
ők fürdőruhában szoktak fürdeni. 

— Ruhát vesznek föl a fürdéshez? — ütközött meg Szurgauni. 

— Nem láttad még? — nézett rá Szinensi, miközben a keverőbe illesztette az első 
edényt. — Dzserang világok strandjain lehet látni, hogy ilyen kis valamiket vesz- 
nek az emberek magukra. Vannak helyek, ahol nem is szabad egészen csupaszon 
fürdeni, de oda én nemigen mennék. Ha már kisétálok egy dzserang világ tenger- 


partjára, hogy a szabad ég alatt napozzak és fürödjek, akkor érjen csak az ottani 
napfény rendesen. Hű, sukkuni-jukkuni, tettem én ebbe ilsiemlevelet? 

— Tettél — felelte Ninda, aki alig látott oda a nagy asztal másik oldaláról, de akár 
beszélgettek, akár nem, folyamatos mentális kapcsolatban állt a barátnőjével, és 
emlékezett a gondolatra Szinensi elméjében, amikor beleszórta az edénybe az ap- 
róra vágott leveleket. 

— De jó. Szóval eljössz az uszodába? 

— Elmegyek, persze. 

ob-16 rasszizmus 


, Egy igazán nagy szellemnek kicsi az a világ, ahol él, mert a Galaxis kisebb-na- 
gyobb részében gondolkodik. Ninda az első és egyetlen, akinek még az egész Ga- 
laxis is túl kicsi." 


Aini: 
Ninda mint köznapi ember, 
11. 
Javaran 
Szíminnu 
43658. nodzsat szisszadzsan 
770 


Először lassan haladt, aztán meredekebb lett a lejtő, gyorsulni kezdett. Kinézett 
oldalra, a cső fala átlátszó volt, balról egy másik cső haladt mellette, de nem 
ugyanabban az irányban, elkanyarodott, s már a fákat látta, aztán azok elmaradtak 
mellőle és kilátott a tengerpartra. A cső tetején levő lyukakon át arcába vágott a 
szél. Hirtelen kanyar következett, a lendülettől felcsúszott a cső oldalára, jobbra 
fordult a csővel, aztán még élesebb kanyarral balra, ide-oda dobálódott a csőben, 
többször is. A csőben visszhangzott mások sikítozása, de Ninda meg se nyikkant. 
A cső egyszer csak megint meredekebb lett, és folyamatosan, éles szögben jobbra 
tartott, csavarvonalban haladt lefelé, nagyon gyorsan. Aztán egy ívvel egyenesbe 
és majdnem vízszintesbe fordult, itt már egyáltalán nem volt teteje a csőnek, és 
egyszer csak belecsobbant a medencébe. 

— Milyen volt? — nevetett rá Szurgauni, de válaszra sem várva lebukott és a víz 
alatt kígyózva elúszott, mint egy hal, a karját nem is mozgatva. Ninda megpróbál- 
ta utánacsinálni, és egészen jól sikerült. Két férfi mellett bukkantak föl, akik a se- 
kély részen álltak a medence fenekén, valamilyen ismeretlen nyelven diskuráltak 
és ügyet sem vetettek rájuk. Ninda kidugta a fejét, megkereste a lépcsőt és elin- 
dult felé. 


— Te nem vagy éhes? — szólt vissza Szurgauninak. 

— Jaj, de. Kiesik agyomrom. Szinensi hol van? 

— Majd előkerül — felelte Ninda, aki bárhol és bármikor olyan pontosan meg 
tudta állapítani Szinensi hollétét, mint egy suag, de ebbe másokat nem avathatott 
be. Szinensi a medence túlsó szélén volt, ő is éppen kifelé tartott a vízből, és már 
meg is beszélték, hogy ő is jön enni. Ahogy kimásztak, éppen odatoppant Hongra- 
ki, bólogatott, ő is jön. 

Leakasztottak egy-egy törölközőt a rúdról, valamelyest megszárítkoztak, aztán 
elindultak a büfé felé. Ninda beszaladt a mellékhelyiségbe, s a büfénél érte utol 
őket. De még nem ettek és nem is rendeltek. A büfé előtt álltak, már ott volt Alga- 
rit, Jáfau és Aufóni is, öt szúni gyerek hat nagy kamasz társaságában, akik éppen 
beszéltek hozzájuk, persze fordítógépen át. 

— Most miért hallgattok? — kérdezte az egyik, amikor Ninda odaért. — Elvitte a 
nyelveteket a hularka? — Ezt a szót a gép nem tudta lefordítani. — Csupaszon ti is 
egészen úgy néztek ki, mint a normális emberek, csak barnábbak vagytok. Az űr- 
ben barnultatok így le? Persze légkör nélkül nem csoda. Látjátok, itt igazi légkör 
van, nem palackozott levegő, mint nálatok, hát szívjátok be jól a finom javarani 
levegőt! 

Ninda elszörnyedve hallgatta a többi kamasz röhögését, és habozás nélkül oda- 
lépett a beszélő mögé. A hátába bökte egy ujját. A fiú összerezzent és megpör - 
dült. Ninda számonkérő arccal nézett föl rá. 

— Mi folyik itt? 

Szeme sarkából észrevett egy kék egyenruhás javarani biztonságit, aki határo - 
zott léptekkel feléjük tartott, és tudta, hogy akkor az esszidzsinna sincs messze. 

— Beszélgetek a ksefu gyerekekkel. Mi dolgod velük, aprónép? 

—A gép nem tudta lefordítani, hogy milyen gyerekekkel beszélgetsz — felelte 
Ninda, és érezte, hogy valaki megáll a háta mögött. A srác fölnézett Ninda mögé. 

— Én... mi csak beszélgettünk, uram — mondta annak, aki Ninda mögött állt. 

— Miről beszélgettetek? — kérdezte az szúni nyelven, Ninda megismerte a 
hangját, Angrakari volt, egyik esszidzsinna kísérőjük. 

— Hát csak... ismerkedtünk... 

Már ott állt mellettük a javarani biztonsági is, magas, erős férfi, összefonta két 
karját a mellén és nekiszögezte a kérdést a fiúnak: 

— Miért vannak megijedve azok a gyerekek? 

— Mi csak... hát... 

— Én tettem föl az első kérdést — szólalt meg Ninda hangosan. — Milyen gyere - 
kekkel? Valami olyat mondott a fordító, hogy , ksefu". 

A fiú szemlátomást nem örült, hogy idézik a szavait. 

— Ksefu?! — kérdezte fenyegetően a javarani. — Ezt a jelzőt használtad? Ez itt a 
HV Társaság fürdőközpontja, turisztikai látványosság, itt nem beszélünk ilyen 
hangon a turistákkal! 


A fiú egyik férfiről a másikra pillantgatott, aztán lenézett Nindára megint, mert 
ő szólalt meg. 

— Akkor én is válaszolok a kérdésedre, hogy mi dolgom velük. Ők a családom. 
Én is szúni vagyok. 


— Ilyen szőke és rózsasz... — motyogta a fiú, aztán hirtelen leguggolt és 
közvetlen közelből Ninda arcába bámult. — De hisz... te... te pont olyan vagy... 

— Milyen vagyok? 

— Te vagy... Ninda? ... 

— Igen, én. 


A javarani csak ekkor nézett le Nindára, aki mindkettejükhöz képest akkora 
volt, mint egy kisgyerek, és összerezzent, mint akit megütöttek. 

— Tényleg — nyögte. — De hát hogyan... 

Zavartan nézett föl az esszidzsinnára, akinek Ninda nem látta az arcát, nem for- 
dult meg. Angrakari nem szólt semmit. 

— Hogy kerülök ide? Itt jár a hajóm, és lejöttünk fürdeni meg várost nézni. Nagy 
hajó — közölte a fiúval szárazon. — Van benne elég levegő. Nem kell palackból lé- 
legezni. Jártál már a Testvériség suárjaiban? Volt levegő? 

A fiú rákvörösen bólintott. 

— Akkor mit akartál ezzel a palackból lélegzéssel? 

A fiú lehorgasztott fejjel guggolt előtte, nem tudott válaszolni. Az egyik társa 
szólalt meg. 

— Szkarvo! An nano ksavran ke Ninda szvaraks! 

— A fordítógép nem hallotta — mondta Ninda. — Közelebb jönnél? 

A második fiú odalépett a társa mellé. 

— Azt mondtam, hogy válaszoljon, ha maga Ninda kérdezi. Én... mi tudjuk, 
hogy te ki vagy. Egész Javaran tudja. Mi messze vagyunk attól a világtól, ahol te 
születtél és ahol híres lettél, de nézünk tévét, és mindennap látunk benne téged. 
Ezen a világon úgy hívnak téged: Aszin Ankon Ninda. Ninda, a béke teremtője. 
Sajnáljuk, ami az imént történt. Szkarvo nem akart rosszat. Meghívhatunk benne- 
teket a büfébe? 

Ninda nyugodt, szelíd tekintettel nézett föl a nyurga fiúra. 

— Hát persze. 

Besétáltak mind a büfébe. A hátuk mögött az esszidzsinna és a javarani bizton- 
sági egymásra nézett. 

— Ezt hogy csinálta? — kérdezte Angrakari. 

— Ő Ninda — felelte a javarani tisztelettel. — Képes rá. Azt hiszem, bármire ké- 
pes. 

Az esszidzsinna hitetlenkedve megcsóválta a fejét, és belépett a gyerekek után. 
A javarani követte. 

— Itt is kaptál egy seurut — mondta Szinensi, mialatt odasétáltak az egyik na- 
gyobb asztalhoz. — Őrület, amit a Galaxis kitalál. 


Ninda leült az asztal végénél. Körbepillantott az emberektől nyüzsgő helyiség - 
ben, ahol mindenütt tarkabarka dekoráció volt, Javaran tájait, építészeti neveze- 
tességeit ábrázoló képek. 

— Akkor most meséljetek nekem — nézett végig a fiúkon, miután azok is leültek. 
— Tudni akarok mindent arról, hogy mi a bajotok, vagy ezen a világon bárkinek 
mi a baja a szúnikkal, mit jelent pontosan az, hogy ksefu, miért hiszitek, hogy pa- 
lackból lélegzünk, miközben tudjátok, hogy nem... egyszóval mindent. Mert én 
ismerni akarom az embereket a Galaxisban. Azokat a tulajdonságaikat is, amik 
nem tetszenek nekem vagy másoknak. A teljes képet akarom. Értitek, amit mon- 
dok? 

A fiúk összenéztek egymással, és lassan, egymás után bólogatni kezdtek. 

— Te vagy Ninda — mondta Szkarvo elfogódottan. — Nem kérhetsz olyat, amit ne 
teljesítenénk, ha képesek vagyunk rá. Hol kezdjük? 

— Rendeljünk valami ennivalót, és meséljetek arról, hogy mit gondolnak Javara- 
non a népemről. 

, Ninda valójában legalább annyi örömet szerzett a rezsim embereinek, mint 
amennyi fejfájást. Volt kire mutogatniuk. Volt kire rákenniük minden hibájukat. 
Mindig megvolt a mentség: nem így lenne, ha nincsen Ninda!" 


Ámmatt Ídara: 
Az elmaradt szindor forradalom, 
162. 
Syyndoreia 
Kafndim 


59. úaükan 31. 
a rózsaszín órája 


Nem, gondolta Vyhaúteú külügyminiszter-helyettes a reggeli jelentés első címére 
pillantva. Nem, ezt nem. Mindent, csak még egy Niinda-hírt ne. Vulkánkitörést a 
főváros közepén, vagy amit a Galaxis akar, csak Niindát ne még ma reggelre 1s. 

Visszatette az olvasót az asztalra. Majd mindjárt elolvassa. Fölkelt, a polchoz 
lépett, levett egy palack Ilwlymot, és töltött egy pohárral. Ha este lenne, sóömuwi 
bort inna, vagy inkább valami töményet, sássént vagy ílehint. De ilyenkor reggel 
nem nyúl alkoholhoz. Ez tiszta vitamin. Segít megedzeni a gondolkodást, és nincs 
káros mellékhatása. 

Ivott egy kortyot, az asztalhoz lépett és lenyomott egy gombot. 

— Ámeyt bejött már? 


— Igen, főnök úr — felelte a titkárnője. — Beküldjem? 

— Legyen szíves. 

Míg várt, visszalépett a palackért, elővett még egy poharat és azt is megtöltötte. 

— Jó reggelt, Léérefn — lépett be az asszisztense. Fiatal volt, karcsú és gyönyörű. 
Szőke haja a háta közepéig ért, mint egy férfinek, de a szomszédos naprendszer- 
ben fekvő Údűün világon született, ahol a hajviselet szokása éppen ellentétes volt 
az anyabolygóéval: ott a nők hordtak hosszú hajat. A minisztériumban senki nem 
tette szóvá Ámeyt extravagáns hajviseletét — elképzelhetetlen modortalanság lett 
volna. 

— Jó reggelt, Ámeyt — felelte Vyhaúteú, és a nő felé tolta a poharat az asztalon. — 
Gyümölcslé, úgy gondoltam, jól fog esni. 

— Köszönöm, igazán kedves tőled. Úgy tűnik számomra, mintha nem lennél a 
legjobb kedvedben. 

A jó modor megkövetelte, hogy észrevegye és szóvá is tegye a másik lelkiálla- 
potát. 

— Te viszont kicsattansz az ifjúságtól és az életerőtől. Ha nem lennék nős, már 
koslatnék utánad. 

— Ha nem lennél nős, én koslatnék teutánad. 

— Gondolom, olvastad már a napi jelentést — vágta el az udvariaskodást Vyhaű - 
ten; mindaz, amit eddig mondtak, nem volt több elemi üdvözlésnél. Ameytnek az 
volt a szokása, hogy a reggeli jelentést már munkába menet elolvassa. 

— Persze, elolvastam. 

— Talán egy kicsit könnyebben viselném a legújabb Niindá-hírt, ha te röviden 
összefoglalnád nekem. 

— Megint találkozott egy miniszterelnökkel. Vááranon. Állítólag csak fürdeni 
ment egy vízi élményparkba más gyerekekkel, amikor helybeli suhancok beléjük 
kötöttek. Aztán fölismerték őt és úgy fogadták, mintha maga a Galaxis küldte vol- 
na, és elmeséltek neki mindent a helyi nacionalizmusról és az előítéletekről. Vala- 
ki odahívta a miniszterelnököt, aki oda is ment, és a vízipark büféjében elbeszél- 
gettek. 

— Ó, te nagy Galaxis — sóhajtotta Vyhaúten. — Beteszi a lábát egy világra, erre 
odajön a miniszterelnök. Szerinted egy-egy világon hány ilyen korú gyerek száll 
le naponta? Azokhoz miért nem megy oda a miniszterelnök? Ha egyszer ez a kis 
csavargó megint Syyndoreiára tenné a lábacskáit, a mi miniszterelnökünknek is 
oda kellene menni hozzá? Á, ne is válaszolj, Ámeyt, úgyis tudom. Ezek után már 
rossz fényt vetne ránk, ha nem menne oda. Kötöttek valamilyen egyezményt is? 

— Nem, csak beszélgettek. Vaáran történelméről. A miniszterelnök szociológus. 

— Kész szerencse. 

— Van más is. A Süm Egyetem bejelentette, hogy ma indul Niinda után a béke- 
díj átadóbizottsága. 

Vyhaúteú megint sóhajtott, kihörpintette a gyümölcslevet és megmasszírozta a 
homlokát. 


— Szóval az öreg meggyógyult. Meg tudjuk akadályozni az útjukat? 

— Nem. 

— Gondoltam. Hát akkor hadd menjenek. Bárcsak vissza se jönnének... mondd, 
jól emlékszem, hogy a gyerek most egy teherhajón utazik? 

— Igen. 

— Akkor abban nincsen suár. 

— Valószínűleg nincs. Tudni nem tudjuk. 

— Csakhogy a bizottságot a süünyk ugyanúgy nem fogják a hajójukra engedni, 
mint bárki mást. 

— Persze hogy nem, Léérefn, nyilván a gyerek megy át az ő hajójukra. No és? 
Hiába syyndor felségterület, a Süm tulajdona, és csak az ő embereik lesznek ott. 

— Igen, igen, igazad van. 

Megint sóhajtott egyet, aztán lemondóan legyintett. 

— Végül is ha az egyik hadihajónkra sétálna át, akkor se nagyon tudom, mit csi - 
nálnék vele. Vetessem őrizetbe? Olyan indulatok szabadulnának el... Ez az egész 
ügy kinőtt az ellenőrzésünk alól, Ameyt. 

— A Niindaá-iroda indított még két pert. 

— Ez már meg sem lep. Van vagy egy tucat érvényben. 

— Az egyiket a minisztérium ellen, a te egyik nyilatkozatod miatt. 

— Milyen kedves tőlük, hogy figyelemre méltatnak. Hát egy kicsikét még szá- 
mít, amit a kormány tagjai mondanak ebben az országban? Adunk ki kommüni- 
két? 

— Javasolnám. Tudod, mit mondott MáássehY: ha csak az ő hangjukat hallják, 
csak őrájuk fognak figyelni. Írok egy vázlatot, jó? 

— Nagyon jó, Ámeyt. Ha nem lenne kötelező, hogy megnézzem, kézbe se ven- 
ném, jó az úgy, ahogy te megírod. Csinálj majd egy igeragozási hibát, amit kija- 
víthatok, és akkor úgy tűnik, hogy én is hozzájárultam. Nem tudod véletlenül, me - 
lyik fiókban lapult a józan eszem, amikor ezt a posztot elvállaltam? 

A nő felállt. 

— Egyenes következménye volt a korábbi posztodnak. Amikor pedig azt elvál- 
laltad, Niinda még valamelyik sikátorban üldögélt a koszos kövön, ahova való. 
Vagy még csak feküdni és bömbölni tudott? Mennyi ideig voltál testületi elnök? 

— Már egy nap is sok volt — felelte Vyhaútej, és rápillantott a vyriisére. — No 
lám, végre valami jó is. Tárgyalásom van Ákswén $uwnippal. 

— Tud tenni valamit? 

— Talán. 

Vyhaúteú ezzel átsétált a Kisebbik Zöld Házba, és a földszinti aula melletti étte - 
rem különszobájában vendégül látta $uwnipot egy tál efmötinlevesre. 

— Ne legyenek nagy várakozásaid, LééreYn — jelentette ki a köpcös, kopaszodó 
üzletkötő. — A terv, hogy leszerződöm a Mitt Társasággal, az nagyon jó. Szerin- 
tem menni fog. De éppen azért, mert ők még kicsik, kevés hajójuk van, kevés a 
bevételük, hát sarkára kell állítaniuk minden pénzkockát, nekik egy ilyen szerző - 


dés többet ér, mint kissrác korunkban egy szép lány mosolya. Úgyhogy készülj fel 
minden rosszra, ha ki akarják ütni őket. 

— Kicsoda? 

— Szerintem a KVL föl fogja őket vásárolni, ha neszét veszik a mi üzletünknek. 

— Nagy Galaxis, Ákswén, ennyire nem lehetnek elvetemültek! 

$uwnip vállat vont, egy ejmötinkockát bámult a kanalán, aztán bekapta. 

— Ők másképpen magyarázzák. Szerintük minket el kell szigetelni, mert mi va- 
gyunk az elvetemültek, és ettől hátha észre térünk. És van ám tovább is. Nem tő - 
lem hallottad és letagadom, ha rám hivatkozol, de megjelent a gondolat, hogy 
minket galaktikus embargó alá kellene helyezni. Nem tudom, honnan ered, de el- 
kezdett keringeni galaktikus diplomáciai körökben. 

A külügyminiszter-helyettes étvágytalanul bámulta a tányérját. Számított erre. 
A KVL a többedik csillagközi szállítócég, amelyiknek nem jó a syyndorok pénze, 
nem hajlandók szállítani nekik. Amióta a Testvériség hajói felszálltak, a 
munkája... az egész külügy munkája gyakorlatilag abból áll, hogy újabb és újabb 
cégekkel próbálnak megegyezni. Meg persze hogy a csavargólány ügyvédeivel 
hadakoznak. 

Számított erre, de remélte, hogy mégsem következik be. Vagy legalább nem 
ilyen hamar. 

ob-18 Hettu 


, Ez a könyv csak azokról szól és szólhat, akik fontos szerepet töltöttek be Ninda 
életében. Mellékszereplőknek hívom őket, bár némelyik főszereplővé lépett elő, de 
abban az időszakban, amit velük kapcsolatban tárgyalok, még mellékszereplők 
voltak. Sokan voltak, akikről nem írhattam külön fejezetet, de őket sem szabad le- 
becsülni. Mindenki, akivel Ninda valaha akár csak egy-két limlit beszélgetett, fon- 
tos hatással volt gondolkodásának alakulására. " 


Aini: 
Ninda életének mellékszereplői, 
bevezető 
Szíminnu 
43658. szahut nendihilgan 
580 


— Mi a besorolásod? — érdeklődött Rinakki, Alkeri fia, négyszázötven éves férfi. 
— Másodosztály, második fokozat — felelte Ninda. 
— No lám. Én egy fokozattal lejjebb voltam gyerekkoromban. 
— És azóta? 


— Versenyszerűen már nem játszom. A lányommal szoktam dobálgatni, száz- 
négy éves, maholnap beleér a korba. Szépen dobja már a karikát, és egyre több- 
ször kapja el a sombirokat. 

Ninda helyeslően bólogatott, aztán fölnézett az Őrzőre, aki tőlük csak egy-két 
ríginre lépkedett a tűz körül, és valahogy nem tetszett neki az arckifejezése. 

— Szíminnu tüzének Őrzője — szólalt meg hangosan -—, jól vagy? 

Az Őrző kétszáz éves lány lehetett, vörösesbarna haja volt, mint Asszilinek, és 
nem feledkezett meg róla, hogy a homlokára tegye a kezét, ahogy Nindára nézett. 
De egyáltalán nem úgy festett, mint aki jól van. 

— Az Őrző köszöni Auszíni Kis Őrzőjének kérdését. Jól vagyok. Ellátom a 
feladatomat. 

— Szerintem nem vagy jól — nézte Rinakki összehúzott szemmel, és körülpillan- 
tott. — Seldihu, kérlek, idejönnél? — kiáltott oda egy orvosnak, aki távolabb ült egy 
asztalnál. Odajött hozzájuk és Rinakki pillantását követve ránézett az Őrzőre. 

— Mi a gond, Őrző? 

— A hasam fáj — sóhajtotta a lány —, de már csak két limli van a szolgálatomból, 
kibírom addig. 

— Hát te tudod — mondta az orvos, és megsimogatta a suagját. Nyomban odalib- 
bent egy apró robot egy fájdalomcsillapítóval, elvette tőle és az Őrző karjához 
érintette. 

— Köszönöm, Seldihu, nem volt rá szükség, de azért jobb. 

— Ha átadtad a janníruant, megvizsgállak. 

— Rendben. — Az Őrző ellépett a férfitól és ügyesen kibillentett a helyéből egy 
sorgitinrögöt. 

— Mind ilyen — dünnyögte Rinakki mosolyogva. — Amíg véget nem ér a szolgá- 
latuk az örök tűz mellett, semmi másról nem akarnak hallani. Persze te is tudod, 
Kis Őrző vagy. Auszínít mondott a kislány, jól értettem? 

Ninda bólintott. 

— Jártam ott. Szép hajó. — Csettintett a nyelvével. — És találkoztam ott egy-két 
szép lánnyal is. 

Ninda mosolygott. 

— Az én eredeti hajóm az Aulang Laip. Az Auszínín csak egészen rövid időt töl- 
töttem, de úgy adódott, hogy ott lettem Kis Őrző. 

— Kicsiny hely a Testvériség: az Aulang Laipon is eltöltöttem négy-öt évet, van- 
nak ott barátaim. Vagyis hát nem mind vannak ott, meg némelyik azóta a Csilla- 
gok útján jár. Régen volt. Talán Narongi bácsit ismered közülük. 

— Törzsem feje — mondta Ninda tisztelettel. — Liktenit-upesz vagyok. 

— Jirrá-szuamregi. Lám, hogy telik az idő, amikor ott éltem, még Émensu volt a 
törzsfőnök, aki amúgy egyik dédapám húga volt, de hát ő már régen eltávozott. 
No de — Rinakki a térdére csapott — a gyerekeket nem az öregek meg az elmúltak 
érdeklik. 


— Engem mindenki érdekel — felelte Ninda azzal a szelíd mosollyal, amit 
ekkoriban Szindorián és még tucatnyi államban százezerszámra ábrázoltak zász- 
lókon, transzparenseken, faliképeken. De Ninda nem is gondolt erre, amikor mo- 
solygott. — Engem az emberek érdekelnek. A múltban vagy a jelenben, nem szá- 
mít. 

— Aha — nevetett föl Szurgauni, aki éppen elsétált mellettük, a kicsik játszószóő - 
nyegéhez kísérte Sessát —, te az egész Galaxissal próbálsz ismeretséget kötni, 
százezer évre visszamenőleg. Nézd, sien-Sessa, milyen szép házat épít Ahendi és 
Lulgi, menjünk, segítsünk nekik. 

— Csak nem történészkedsz? — kérdezte Rinakki. — Nekem is hobbim. 

Ninda bólintott. 

— Érdekel a galaktikus őstörténet. 

— Konkrétan valamely korszak? 

— Mostanában leginkább arra vagyok kíváncsi, hogyan zajlott le az emberek ki - 
rajzása Ősi Földről. 

— Hát ez nehéz ügy. Nagyon kevés írott anyagunk van. Ismered a Hettun-hipoté- 
zist? 

Ninda nemet intett. 

— Körülbelül húszezer éve fogalmazta meg egy munkacsoport. A lényege az, 
hogy történnie kellett valamilyen katasztrófának a kirajzás körüli időszakban, ami 
elpusztította az erről készült feljegyzéseket. Mégpedig egy háborúra gondolnak. 
Azért nem később, mert akkor az emberiség már szétszórtabban élt, bármi történt 
volna velük, az már csak a Galaxis egy részét érintette volna, és a többi részen 
megmaradnak az adatok. És azért gondolnak háborúra, mert ez az a fajta kataszt- 
rófa, amiről elképzelhető, hogy ilyen károkat okoz. Bizonyára informatikai fegy- 
vereket vetettek be, olyanokat, amik a számítógépeket teszik tönkre. 

Ninda értetlenül nézett a férfira. 

— Nos, gondold át, hogy van egy ellenséges hadsereg, ami sok-sok hajóból áll, 
szanaszét az űrben és világok felszínén. Mit csinálsz? Egyenként kilövöd őket? 
Nehéz vállalkozás. Hatékonyabb, ha megbénítod az információs rendszerüket. 
Akkor nem tudnak kommunikálni egymással, nem tudnak összehangolt hadmoz- 
dulatokat végezni, semmit sem tudnak együtt csinálni, hiába érintetlen az összes 
emberük, fegyverük, hajójuk, ha a számítógépek felmondták a szolgálatot. De ha 
végérvényesen tönkrementek, akkor minden bennük tárolt adat elpusztult, az is, 
aminek semmi köze nem volt a háborúhoz. Mint például a régi feljegyzések. A 
Hettun-csoport arra is gondolt, hogy miután abban a háborúban az összes résztve- 
vő fél közvetlenül Ősi Földről származott, az információs rendszereik még sokkal 
jobban össze lehettek kapcsolva, mint azt ma gondoljuk. Akkor pedig ha az egyik 
fél olyan fegyvert vetett be, ami láncreakció-szerűen tönkretette az összes egy- 
máshoz kapcsolt számítógépet, annak áldozatul eshettek a saját rendszerei is, azok 
is, amik még ott voltak Ősi Földön. Az elmélet persze feltételezi, hogy akkoriban 
még nem voltak kifejlesztve a hálózatok modern védelmi technológiái. 


— No de bizonyos adatok megmaradtak — vitatta Ninda. — A Terra-sóhipunban 
több ezer film és könyv van abból a korszakból, amikor még nem is létezett csil- 
lagközi utazás. 

— A pusztítás nyilván nem ért el mindent. Az elmélet azt is magában foglalja, 
hogy léteztek alhálózatok, amik a kritikus időpontban le voltak kapcsolva a köz- 
ponti hálózatról, így ezek tartalma megmaradt. Vagy létezhettek adattárolók, ami- 
ket egyáltalán nem tartottak a hálózatra kapcsolva. Hettunék véleménye szerint 
éppen az valószínűsíti ezt, hogy a kirajzás előtti adatok maradtak fenn, vagyis 
azok, amikhez egy ideje már nem nyúlt senki. A friss adatok a csillagközi hálóza- 
ton voltak, ezért azok elpusztultak. 

— Azt mondtad, ez az elmélet húszezer éves. Azóta kiderült erről valami újabb 
15? 

— Tudtommal nem, de hát én nem vagyok hivatásos történész. De utána lehet 
nézni. Legjobb, ha megkérdezed a Hínahauransúmi-hirrenit. 

Ninda meglepve pislogott a férfira. Tudta, hogy Hangilaoran történettudományi 
fedélzetét hívják Hínahauransúminak, a hirreni pedig a fedélzet információs szol- 
gálata, ami a szakterületükbe vágó tudományos kérdésekre válaszol. 

— De hát én gyerek vagyok, nem tudós. 

— Éppen azért. Mit gondolsz, kik teszik föl a legtöbb tudományos kérdést? Ter- 
mészetesen a gyerekek. Dolgoztam a Szingrauhindzséni-hirreniben, és rengeteg 
gyereknek válaszoltam olyan kérdésekre, hogy miért esik hó a Hideg-peremen, 
miért olvad el a csatornában, miért csattognak villámok Auríhaumon... sok min- 
dent kérdeznek. Azért van a hirreni, hogy válaszoljon. 

Ninda meglepve, lassan bólintott. Negyven éve él a Testvériségben, és egész 
idő alatt nem is hallott erről. De hát igazából nem is olyan nagy csoda. Mindig 
minden kérdésére válaszolt valaki. 

ob-19 átszállás 
, Ha az embereknek nincs tudásuk valamiről, akkor hajlamosak olyanokat oda- 


gondolni, amiről már hallottak, de az már nem biztos, hogy tisztában is vannak a 
jelentésével." 


Ninda: 
Beszélgetések, 
242. 


Kedves Ninda! 
Fura dolog ez. Tíz napja eljárunk Eidivel a Veláyn piac mögötti térre, föltesszük 
a jelvényes porálarcunkat és beszélgetünk a csavargókkal. Már személyes ismerő - 


seink vannak közöttük. Csoportok alakulnak, nem mindig ugyanazokból, de egyre 
gyakoribb, hogy eljönnek direkt, hogy velünk találkozzanak. Eidi elég közvetlen 
természetű, főleg a lányokkal elég könnyen megtalálja a hangot. Itt nem úgy van, 
mint Lüakéanban a színház alatt, ahol gyerekek is vannak, itt eddig csak nálunk 
idősebbekkel találkoztunk. De nem sokkal idősebbekkel, a többség tíz-tizenöt kö- 
zött van. 

Szóval fura dolog ez. Az ÁNÚ tagjai vagyunk, vagyis ,, engedélyünk" van rá, 
hogy tanítsuk a csavargókat bármire, amire csak tudjuk. De nincsen semmiféle 
igazolványunk, nem szerepeltünk semmilyen jegyzékben. A szervezetnek nincsen 
nyilvántartása senkiről, és senki sincs, aki azt az engedélyt kiadta volna. Van egy 
mentorunk, Ufvin, amúgy légültetvényi munkás, ő azt mondta, hogy senki sem 
tudja, hogy az ÁNU legális-e vagy sem. Hivatalosan egyáltalán nem létezik, de 
hát hivatalosan maga az ÁLAN sem létezik, nincs bejegyezve sehová, még szerve- 
zeti formája sincsen. Az a különbség, hogy az AÁLAN-ról mindennap beszélnek a 
tévében, az ANUÚ-ról meg sehol, csak az ALAN titkos megbeszélésein. 

De ezt csak úgy megjegyeztem, tudom, hogy téged nem ez érdekel, hanem hogy 
mit csinálunk az AÁNÚ-ban. Én jelenleg olvasni tanítom őket. Négy és nyolc között 
szokott lenni a csoportom létszáma, és mivel nem mindig ugyanazok vannak jelen, 
általában mindig megmutatok annyi betűt, amennyit csak tudok. Az a terv, hogy 
ha egyik alkalommal mondjuk éntőlem megtanulnak mondjuk öt betűt, más alka- 
lommal valaki mástól hatot, és esetleg meg is jegyzik, akkor idő múltával hátha 
tudni fogják az egészet. Vagyis persze nem betűket tanítok, hanem szavakat, ami- 
ket betűkre bontunk. A Te neved a legnépszerűbb szavak egyike, van egy fiú, aki 
azzal büszkélkedett nekem tegnap, hogy megtanulta a korábbi leckét és már le 
tudja írni a saját nevét meg a Tiédet. 

Eidi nehezebbet vállalt: társadalmi életet tanít. Elmondja a csavargóknak, ho- 
gyan élnek a közrendűek, akiket ők gazdagoknak hívnak, mik a szokásaik, hogyan 
beszélnek. Óriásiakat nevetnek, amikor rendes köznyelven elismétli az ő szavai- 
kat, amiket azon a csavargónyelven mondanak. Uyvin azt mondja, az minden 
nagyvárosban más, vagyis hiába ismered Te a lűakedni csavargók nyelvét, a 
kajndimieké ugyanolyan furcsa lenne neked is, mint nekünk. Nemcsak beszélni ta- 
nulnak, hanem a tantervben (mert az is van, illetve folyamatosan készül) szerepel 
az is, hogy hogyan kell beszélgetni. Ezzel még nem foglalkoztak, de olyanokat 
fognak tanulni, hogy hogyan kell odamenni valakihez, köszönni, megkérdezni va- 
lamit, megköszönni a felvilágosítást. 


Jelzett Ninda kezében a suag, megérintette a gombot. Egy férfiarc jelent meg, s a 
név: Imbarti. 

— Megvan a következő hajótok. Saurgémankor átvesz titeket a Hallihuat Fó- 
nird, és azzal éritek el Szunnaszt. 

— Mikor? — kérdezte Ninda. 

— Két év alatt, hatvan végén, körülbelül dzsorehankor, de ez még változhat. 


Ninda bólintott. 

— Köszönöm. 

Ötvenhét nisszugópankor indultak, vagyis kis híján négy évbe, száztizennégy 
napba telik az út. Persze jöhettek volna közvetlenül, valamilyen gyorsjáratú kisha- 
jóval, van olyan is a Testvériségnek bőven, s akkor azt a háromszázezer érangot 
kell megtenniük, ami Szúnahaumot elválasztja Saunistól, nem a kereskedőhajók- 
kal kacskaringózva négy-ötszázezret, talán még többet. De az ivutok ellenezték. 

—A kishajónak van két pilótája — mondta Li. — Valamilyen indokolásra van 
szükségük, hogy miért kell húsz napig kuksolniuk egy hajóban két gyerekkel meg 
egy ivuttal. A diszpécserszolgálat sem ad oda egy hajót meg két pilótát csak azért, 
mert ti utazgatni akartok, a valódi okot pedig nem fedhetjük fel. 

— De ez a kevésbé fontos szempont — vette át a szót Háu. — A kereskedőhajókon 
is emberek vannak, és leszállnak világokon, ahol más népek élnek. Nézzétek meg 
a Galaxist, ismerkedjetek az emberekkel. Szélesíti a látókörötöket, bővíti ember- 
és társadalomképeteket. 

Ezzel Ninda is egyetértett. Kíváncsi volt a Galaxisra és semmi kedve nem volt 
fél éven vagy egy egészen át negyedmagával üldögélni egy kishajóban, ahol van 
öt-hat helyiség, ha utazhat a Testvériség mozgó városaiban, emberek között is. 
Régóta tudta már, hogy ő sosem állt Línek olyan befolyása alatt, mint más embe - 
rek, akiket a gazdájának nevez, csak egyetlenegyszer alkalmazott befolyást, ami- 
kor demonstrálta ezt Szinensi orrának megvakartatásával. Lí Szúnahaumra érke- 
zése óta ő, Ninda a gazdája, de sem őt, sem Szinensit nem irányította soha, mert 
neki a befolyástól mentes elméjükre van szüksége. Ezért a döntést, hogy a keres- 
kedőhajók rendes útvonalán mennek, nem az ivutok hozták, hanem ők, a csoport 
mindnyájan együtt. S még ezen a kicsiny hajón is van annyi látnivaló, annyi érde- 
kes ember, hogy bőven megéri a hosszabb utat. . . 

Tűnődéséből egy ujj riasztotta föl, amivel megveregették a vállát. Fölkapta a fe- 
jét. 

— Mit ülsz itt megint? — hajolt oda Szurgauni. — Gyere játszani, szükségünk van 
még egy emberre. Olvasni ráérsz később is. 

— Mit játszotok? — tette el Ninda a suagot. 

— Zenét! Küldj gépet az úldodért, koncertet adunk. 

És már futott is. Ninda pár lépést loholt utána, aztán rájött, hogy hiszen 
Szurgauni a Jasszegun parkba megy, követheti lassabban is. Elővette a suagját 
megint, megérintette az úld gombját, s alig tette el a készüléket, egy automata lib - 
bent oda a hangszerével. Elvette tőle és átsétált a parkba. 

Még mindig tanulóúldot használt, egy gyerekméretű Dzsirgant, a második hang- 
szerét. Az elsőt nemrég visszaadta, mert valamivel már nagyobb volt a keze. Je- 
lenleg Fondzsahut és Arkingi felváltva tanította, távközléssel persze, Fondzsahut 
a Horgikan-vidék dzserang világain turnézott, Arkingi pedig otthon volt a Felhő - 
ben, Auríhaumon. 


— Érezd a zenét — mondta Fondzsahut mindig. — Mindennek ez az alapja. Ha ez 
megvan, akár mellé is üthetsz. 

Már gyülekezett a közönség, és a kis zenekar is összeállt. Szurgauni, Ilgimu és 
Herhikut dzsímiren játszott, Angszé haumúnin, Órongur pedig, az egyetlen felnőtt 
köztük, az ütős hangszereket kezelte. Ninda melléjük lépett és elengedte az úldot, 
hogy az fekve maradjon a levegőben. 

— Mit játszunk? — kérdezte. 

— Valami szépet — mondta Szurgauni a hangszere húrjait babrálva, megpendítet- 
te egyiket-másikat, a húrfeszítőket igazgatta. 

— Sankrúhi jó lesz? — kérdezte Angszé. 

— Nekem fogalmam sincs, mi az — nézett rá Ninda. 

— Majd rájössz. Én kezdem, és néhány sor után kövessetek. 

A nagylány a szájához emelte a haumúnit, belefújt a csövecskékbe, és megszó - 
lalt egy kedves, egyszerű, finom melódia. Könnyű volt követni. Ninda a fiúkra 
pillantott, aztán Szurgaunira, és hamarosan belépett az úlddal, majd a többiek is. 
Nindának sejtelme sem volt, mit játszanak, de nagyon jól ment. Miután 
meghajoltak és a közönség megtapsolta őket, Angszé rámosolygott. 

— No, ismerős volt? 

— Nem. 

— De hiszen ez szindor zene. 

Ninda elnevette magát. 

— Én semmit sem tudok a szindor zenéről. A történelmükről még csak-csak, de 
ami most van, arról fogalmam sincs. 


300. 


,, Mesélj az életedről. Elkezdődött már?" 


Ninda: 
A fény lúmái, 
2158. 
Ík 
Szíminnu 
43659. szahut saurgéman 
705 


Ík sivatagvilág volt, de egészen egyedi, semmiben sem hasonlított a Galaxis 
milliónyi sivatagvilágára. A sivatag vörös volt, tele zöldeskék anyagdarabkákkal, 
amik helyenként akkora területeket borítottak be, mint Ámmaíték háza, vagy még 
nagyobbakat. 


— Kornt — mondta Ilermi, és fölvett egy darabot. — Ez a neve. Magas fémtartal - 
mú érc. Sok millió amdzsrét termelünk ki belőle. Meg persze a vasoxidból is, 
amitől a talaj vörös. A hajótok is visz belőle jócskán. 

A Szíminnu jól látszott a város fölött az égen, ami fekete volt, hiszen idekint 
nincs levegő. Ők már nem mennek vissza, elbúcsúztak az ottaniaktól, kivéve 
Szurgaunit, aki lejött velük ide. Előttük a vörös dombvidék hullámzott, ami a lát- 
határon magas hegyekben folytatódott. Hátuk mögött a városkupola, itt kint pedig 
ők négyen Ilermivel, a helyi idegenvezetővel. Ürruhában, természetesen. 

— Ez pedig — kotorászott Ilermi a korntdarabokkal teleszórt porban, aztán ki- 
emelt valamit — egy harv. 

Az anyagdarab, amit Szurgauni kezébe adott — ő állt hozzá a legközelebb —, egy 
vörös porral borított, furcsán szabályos hasábforma tárgy volt, akkora, mint a kis - 
lány két ökle. 

— Ez mi? 

— Bent a városban megtisztítják és lecsiszolják neked. Sok van belőle idekint. A 
magas vasoxidtartalmú homok forróság hatására megüvegesedik, és nagyon érde- 
kes képződmények lesznek belőle. 

— Jé... de... — Szurgauni körbepillantott — miből jön itt a forróság? 

— Nézz körbe — mutatta az asszony. — Ez egy kis kráter itt körülöttünk. Néhány 
napja itt becsapott egy meteorit. Az okozta a forróságot. Mielőtt kijöttünk, utána- 
néztem, volt-e a közelben becsapódás az utóbbi időben. 

— Suórin, Szurgauni — szólalt meg egy férfihang az űrruhák fülhallgatóiban. 

— Sény, sénu, Szíminnu, hallak, nagypapa. 

— Hétszázötvenkor indulunk. 

— Vettem. Most mennyi van? 

— Hétszázhat. 

— Rendben, jövök. 

A Szíminnu kikapcsolt. 

Ilerminek Szurgauni elmondta, amit beszéltek, mert a Testvériségben még az 
idegen űrruhák kommunikátorairól is automatikusan lekapcsolják a dzserang vo- 
nalakat, ha belső hívás érkezik. 

— Akkor igyekezzünk, még az űrruhából is ki kell másznod. 

Ez nem is volt olyan egyszerű, az íkiek valami másfajta ruhát használtak, amin 
rengeteg kapcsot és csatlakozót kellett szétnyitni. Egyedül nem is tudták megcsi - 
nálni, ahogy a beöltözést sem — valahányszor egy csoport kiment vagy bejött, 
mindenkinek az öltöztetésére odajött egy külön ember. Szurgauni öltöztetője még 
az elején elvette tőle a harvot, odaadta valakinek, hogy csiszolja meg, amíg ők öl- 
tözködnek. Harmincra másztak ki a ruhákból, aztán Ilermi kalauzolásával átmen- 
tek egy közeli helyiségbe, ahol egy védőköpenyt, védőszemüveget viselő fiatal- 
ember állt valami szerkezet előtt, amiben rögzítve volt a harv — de nem is látták —, 
és egy készüléket nyomott neki, ami éles, nem túl hangos visítást hallatott. 

— Mikor lesz kész? — kérdezte Ilermi szúniul. 


— Hat vagy nyolc — felelte a férfi szintén szúniul, errefelé sokan értették a nyel - 
vet. — Szép példány, megéri jól megcsinálni. 

— Az a ti időtökben hétszázhatvan — számította át az asszony. — Kicsit hossza- 
dalmas lesz csillagközi postával, de utánad küldjük. 

— Dehogyis. Megvárom. 

— De akkor lekésed a hajódat! 

Szurgauni értetlenül bámult föl rá. Ninda elmosolyodott. 

— Ilermi, egy szúni soha nem késheti le a hajóját. A Szíminnu az otthona, tehát 
meg fogja várni. Persze föl kell szólnunk nekik, hogy késni fog. 

A hátralevő időben kisétáltak az épület elé, amiben a zsilip és a harvot meg- 
munkáló férfi munkahelye is volt. Szemközt fölfedeztek egy ajándékboltot, és 
úgy elmerültek a nézelődésben, hogy csak arra kapták föl a fejüket, hogy a nevü- 
ket hallják Ilermi hangján a bolt másik részéből. 

— Tessék — nyújtott át egy hosszúkás, mélykék bársonydobozt. — Ík népének 
ajándéka a Testvériség gyermekének. 

A dobozban szintén mélykék bársonypárnán pihent egy hatalmas, fehér-opálo- 
san ragyogó üvegtojás. 

— Ezekkel fogd meg — mutatott Ilermi egy pár kesztyűre a doboz tetejében levő 
kis zsebben —, puszta kézzel soha, mert minden ujjlenyomat meglátszik rajta. 

Szurgauni fölhúzta a kesztyűket és kiemelte a harvot a dobozból. Ámultan néz- 
ték mindhárman. A tojás nem tojás volt, hanem szimmetrikus ellipszoid, azaz 
mégsem, mert a felülete nem ívelt volt, hanem sok-sok lapos felület határolta, kis 
sokszöglapok, amik mind más szögben verték vissza a képet. A tojás belseje szi- 
várványosan ragyogott, és ami elsőre nem látszott, narancsos-sárgás-rózsaszínes 
fátyol húzódott benne, mint egy nagyon finom textília, olyan ritka, hogy csak né- 
mi szemlélés után fedezték fel, de aztán már nem tévesztették szem elől, bárhogy 
forgatta Szurgauni. 

— Üveg, de mégsem üveg — mondta Ilermi. — Más világok anyagaiból, műhely - 
ben nem lehet íki harvot csinálni, csak hasonlót. Azt meg is teszik. A valódi harv 
azonban ránézésre felismerhető. Nektek is hoztam — lépett be az asszony egy polc 
mögé, és két továbbival tért vissza. 

— De hát — mondta Szinensi, átvéve a maga dobozát — ha ezek csak meteoritbe - 
csapódással jöhet létre, akkor ez nagyon ritka, nem? 

— Naprendszerünkben van egy hatalmas felhő, ezért rengeteg becsapódást ka- 
punk. A Galaxisban persze nagyon ritka és értékes a harv, de nekünk sok van be- 
lőle. Azért nem mindenkinek adunk. Kormányom azzal bízott meg, hogy neked — 
nézett Nindára — és a barátnőidnek okvetlenül szerezzek egyet-egyet. 

Ninda mosolygott és kiemelte a saját harvját a bordó dobozból. Más volt a for- 
mája, kerekdedebb, és a belsejében a fátyol is más volt, zöldes-sárgás-pirosas, kis - 
sé tömöttebb. Szinensiében pedig kékes-lilás árnyalatú. 

— Én csak egy gyerek vagyok, amilyen ezerszámra van nálatok is. 


— Ezt mi is tudjuk. De nem átlagos gyerek. Mi is nézzük a csillagközi tévét, tu- 
dunk arról, ami körülötted zajlik. S aligha találsz bárkit Íken, aki ne tudná, ki 
vagy. 

Ninda továbbra is mosolygott, de a tekintete komoly volt. 

— Miért, ki vagyok? Mit tudtok rólam? 

— Hát... amit a híradásokból megtudhattunk. 

Ninda lassan megcsóválta a fejét. 

— Képes lennél a tévéhírekből képet alkotni önmagadról? 

A nő értetlenül nézett rá. 

— Dehogyis... 

— Akkor hogyan tudhatnád meg belőlük rólam, egy idegenről, hogy kicsoda? 

Szurgaunit visszakísérték az aungirjához, megölelték, mondták egymásnak, 
hogy jövőre Szúnahaumon — a többiektől már elbúcsúztak a hajón. Aztán Lível, 
aki eddig egy parkban sétálgatott és simogatásokat gyűjtött be az íki gyerekektől, 
elindultak fölfedezni a várost. Ilermi természetesen velük tartott, hiszen idegenve- 
zető is volt és vigyázott is rájuk. 

Ík városa nem sok meglepetéssel szolgált. Mint oly sok sivatagvilágon, itt is 
egyetlen kupolavárosban élt a világ egész népessége, így minden itt volt, a lakó - 
negyedek, a gyárak, az üzleti negyedek, és a várost ugyanúgy hívták, mint a vilá- 
got. 

Ami másképpen történt, mint a korábban meglátogatott világokon, az az, hogy 
miután Nindát úgyszólván azonnal felismerték, amint kilépett az utcára, nem állt 
meg, hogy beszélgessen velük. Azt mondta: 

— Szeretném megismerni a világotokat és titeket. Jöttök velem sétálni és beszél- 
getni? 

És az emberek mentek. Mire áthaladtak egy parkon és elértek egy bevásárlóköz- 
ponthoz, több százan voltak. Sétáltak és beszélgettek. 

Az viszont most is megtörtént, hogy állami vezető is csatlakozott hozzá, csak 
nem a miniszterelnök, mert az egy másik naprendszerben tartózkodott, hanem a 
külügyminiszter. 

,, Ha elég soká futsz, célhoz érsz. Hacsak nem a rossz irányba futsz." 


, 


Lí-Nindaran: 
Az Első Szíian, 
110. sómir 


— A nézők közül talán néhányan különösnek találják — fogalmazott szépen, tagol- 
tan Ingit —, hogy két gyerek ellátogat hozzánk a Testvériségből, és interjút készí- 
tünk velük meg a külügyminiszter fogadja őket. Te mit gondolsz erről? 

— Én is különösnek tartom — felelte Ninda szokott mosolyával. — Ki vagyok én? 
Mi vagyok én? Egy szúni gyerek a sok millió közül, egy gyerek a Galaxis billió 
és billió gyereke közül. De ez igaz Ikkunra is. 

— Én is egy külügyminiszter vagyok a billió és billió közül? — mosolygott Ikkun 
külügyminiszter. 

— Ember vagy — felelte Ninda. — Mi az a , külügyminiszter"? Egy cím, amit rá- 
aggatnak az emberre. De ki vagy te, amikor nem viseled vagy nem használod ezt 
a címedet? 

Egy tágas parkban üldögéltek a városháza előtt, nekik meg a miniszternek és a 
riporternek hoztak egy-egy széket, hogy jobban lássa őket a fűben ücsörgő ember- 
tömeg. Legalább ezer ember, nagyon sok gyerek. Lí ide-oda sétálgatott köztük, 
hogy a gyerekeknek alkalmuk legyen simogatni őt. Amikor megjelent Ingit, a he- 
lyi tévé egyik legismertebb riportere, egy fiatal, éjfekete hajú nő, hozott magával 
két kameragömböt is, amikből az egyik oda tudott repülni a hallgatóságban ahhoz, 
aki kérdezni szeretett volna. 

— Mi a véleményed Íkről? — kérdezte valaki. 

— Nyugalmas világ, ahol békében lehet élni. 

— Honnan tudod? — emelte föl Ikkun az ujját. — Lehet, hogy a városháza másik 
oldalán éppen rendőrök verik a tüntetőket. 

— Akkor az emberek nem mernének itt üldögélni és velem beszélgetni, te pedig 
mint a kormány tagja nem mernél idejönni, egy nyilvános parkba, ezer ember elé, 
testőrök nélkül, fegyvertelenül. 

— És ha a ruhám alatt fegyver van? És ha a hátad mögött állnak a testőreim? 

Ninda megcsóválta fejét, a már ismert szelíd nyugalommal. 

— Nem így van. Elárulná a tekinteted, a hanghordozásod, minden mozdulatod. 
Te nem félsz Ík polgáraitól. És ha egy miniszternek nem kell félnie az emberek - 
től, akkor az az ország rendben van. 

— Sok országban láttad, hogy a miniszterek félnek az emberektől? 

— Én nem sokban, de azért nem ritka. Szindorián láttam. Nem akkor, amikor ott 
éltem, hanem később, amikor a kormány elkezdett ostobaságokat kitalálni, hogy 


az emberek ne hallgassanak rám. Pedig ennek semmi értelme, én azt mondom, 
ami van. De akad még világ, ahol nincs rend. Sídi például, ahol zűrzavar volt, 
amikor ott jártam, és azóta is mindenféle alakok tépik ki egymás kezéből a hatal- 
mat. Vagy Jakamma, ahol tüntetésbe kerültünk és letartóztattak minket egy másik 
barátnőmmel, Ángsaurival. 

— Nocsak. Mi történt? 

— Természetesen ugyanaz, ami mindig, amikor a Testvériség polgárait megsér- 
tik. A mieink a segítségünkre siettek, szétvertek egy csomó rendőrautót, és még 
kártérítést is követeltek. 

— Íken ilyen nem fordulhat elő — jelentette ki Ikkun határozottan. — Tüntetőket 
letartóztatni tilos, benne van az alkotmányban. 

Ninda bólintott. 

— Te mit szoktál játszani? — kérdezte egy korabeli fiú. 

— Főleg csapatjátékokat, ahol labdázni kell vagy karikát dobni. Nem tudom, ná- 
latok ismerik-e őket. 

— Mondd a nevüket és bízd a fordítógépre — javasolta Ingit. 

— Rendben. Az első csapatjátékom a fengrá volt. 

— Kari. Anvot ker tilmnirra i ketun — mondta a fordítógép. 

— Tehát a ketun. Lehet, hogy a szabályok nem ugyanazok, de van nálunk is egy 
ilyen játék. 

Egy ideig játékokról beszélgettek, aztán a zenéről. A két kislány holmija a szál- 
lodai szobában volt letéve, és itt nem volt olyan automata, ami az ő ujjlenyomatuk 
nélkül oda be tudott volna menni, de hoztak Nindának egy másik úldot — itt men- 
nának hívták —, azon játszott el néhány kisebb darabot. 

— Elfogadod emlékül? — kérdezte azután Ikkun a hangszer felé biccentve. 

Ninda meglepve nézett rá. 

— Ez a tiéd? 

— Nem egészen. Az Állami Zenekar tulajdona, viszont ott én vagyok az egyik 
zenekarvezető, és jogom van elajándékozni egy hangszert egy különleges vendég- 
nek. 

Ninda elmosolyodott. 

— Értem. Akkor... köszönettel elfogadom. 

A szállodában egy kétágyas szobájuk volt, bár a Testvériség ugyanúgy kifizetett 
volna kettőt is, de nyilvánvaló volt, hogy két gyerek egy idegen világon, távol a 
szúniktól szívesebben marad együtt. Így is volt. 

— A Szíminnu már messze jár — mondta Szinensi, amikor fölmentek a szobába. — 
Különös. Amióta élek, még soha nem voltam ilyen távol a törzsszövetségtől. 

— Én csak amióta az Aulang Laipra tettem a lábam — bólintott Ninda, és szem- 
ügyre vette az asztalra helyezett gyümölcstálat. Kivett egy hosszúkás, élénk vilá- 
goskék gyümölcsöt és érdeklődve megszimatolta. — De az már közel ötven éve 
volt, és azóta én se voltam tőlük ilyen messze. De hát mi ketten is a törzsszövet- 
ség vagyunk. 


— Mi ketten és Li egy külön törzsszövetség is vagyunk — felelte Szinensi nevet- 
ve. 

Íken nem volt szúni képviselet, és rajtuk kívül egyetlen szúni sem tartózkodott 
ezen a világon. Teljesen magukban voltak. A Szíminnu még ebben a naprendszer- 
ben tartózkodott, de már valahol kint járt a szélén, még fölvesz valami árut egy 
kicsiny, hideg bányavilágon, ahol egyetlen ember sem él, csak automata gépek 
vannak, aztán elhagyja ezt a rendszert. 

Szinensi nem kért gyümölcsöt, vacsoráztak már, a szálloda éttermében a kül- 
ügyminiszterrel, és Nindára minden elhaladó úgy nézett, mint egy galaktikus hír- 
nevű hírességre. Amíg Szinensi lezuhanyozott, Ninda letette a köntösét, elhelyez- 
kedett a fotelban és olvasott, mint általában. Surradin regényét olvasta egy bajba 
került kutatóűrhajóról, ami egy folyamatos meteorbombázásnak és földrengések- 
nek kitett világon hajtott végre kényszerleszállást, és ezer veszedelemmel kellett 
megküzdeniük a mentőosztagoknak is. Aztán Szinensi megjött és megkérdezte, 
melyik ágyat választja. 

— Válassz te — mondta Ninda, és ő is elment zuhanyozni. Még jó darabig olva- 
sott, amíg Szinensi már aludt, és nem egészen három detki alvás után, kipihenten 
ébredt. A fürdőszobából hívta föl Haitot, hogy ne ébressze föl Szinensit. 

— Már megint vihart kavartál Szindorián — fogadta a fiatalasszony, éppen az ik - 
rek reggelijét készítette. 

— Én sosem kavarok vihart Szindorián — volt a válasz. — Ők kavarják saját ma- 
guknak, én legfeljebb az ürügy vagyok. 

— De kitűnő ürügy. Parlamenti vita van arról, hogy miért fogadnak téged 
mindenhol a kormányok. 

— Rengeteg szabad idejük van — vont vállat Ninda, és meg sem kérdezte, hogy 
mit állítanak a vitatkozók. Akkor sem érdekelte volna, ha nem akkor toppannak 
az ikrek a konyhába és nem fedezik őt föl rögtön a fali képernyőn. Nagyon lelke- 
sek voltak, persze most is azt kérdezgették, hogy mikor jönnek már haza, ő pedig 
mesélt és képeket mutatott nekik Íkről, ahogy a korábban fölkeresett világokról is. 
A kérdésükre nem tudott mást válaszolni, csak azt, hogy még elég soká. Még ő 
maga is csak találgatni tudta, meddig lesznek távol, a kicsiknek meg még időfo- 
galmuk sincs, nem látják át, mennyi egy év. 

Aztán fölkelt Szinensi is, és lementek reggelizni a szálló éttermébe, ahol alkal - 
mazottak és vendégek is a már megszokott mély, hírességeknek kijáró tisztelettel 
üdvözölték Nindát. 


302. 


ob-22 javaslat 


,, Nem a világgal állsz kapcsolatban — hanem a képpel, amit alkotsz róla. Ez szük- 
ségképpen torz: mindenkié az. A kérdés az, hogy mennyire torz." 


Hait Kirísz: 
Emlékiratok, 
244. 
Syyndoreia 
Kafndim 


59. úaűkan 45. 
a piros órája 


A tanácskozást egészen szűk körben tartották, a Sárga Ház egyik eldugott, harma- 
dik emeleti folyosójának egyik még eldugottabb szobácskájában, ami nem is iroda 
volt, hanem egy lakosztály nappalija. A lakosztályt olyan kormánytagoknak, dip- 
lomatáknak, egyéb fontos személyiségeknek tartották fenn, akiknek nem volt la- 
kásuk az anyavilágon, de ez idő szerint lakatlan volt. 

És csak öten voltak jelen. Ásory tájékoztatási miniszter. Muwlaűn miniszterel- 
nökségi titkár. Vyhaúteú külügyminiszter-helyettes, az ügy szakértője. Ínakeh§ 
belügyminiszter-helyettes. Valamint a diplomáciai testület elnöke, Műülleyt. 

— Uraim — kezdte Muwlaún azzal a szóval, amely Műülleyt asszonyt is magában 
foglalta. — Mielőtt elkezdünk térképet rajzolni azokról az országokról, ahol 
Niindat nagykövetnek kijáró tisztelettel fogadják, van bármelyiküknek valamilyen 
épkézláb ötlete? Mert jelenleg azt gondolom, hogy ha a miniszterelnök úr mind - 
nyájunkat kirúg, amiért rosszul végezzük a munkánkat, igaza lesz. Nem tudunk 
megbirkózni azzal a fenyegetéssel, amit kormányzatunkra egy iskolásgyerek je- 
lent! 

— Fontolóra vették már, hogy fegyveresen lépjenek fel? — kérdezte Műülleyt. 

— Igen, elnök asszony, volt egy ilyen terv, de nem kapta meg a jóváhagyást a 
legfelsőbb helyről. 

— Talán nem is baj — mondta Vyhaúten. — Még rosszabbul sült volna el, mint az 
én esztelen , Niinda egy animáció" ötletem. 

— Könnyen meglehet, hogy belesodortuk volna az országot egy vesztes háború - 
ba — bólintott Ásory. — Az elnök úr helyesen döntött. 

— Most is benne vagyunk egy háborúban — vitatta Ínakeh§ —, csak egyelőre nem 
fegyverekkel vívjuk. Valójában az ÁLAN mozgalom megalakulása óta verbális 
polgárháború folyik, és nem sok hiányzik hozzá, hogy a konfliktus eszkalálódjon. 

— Egyszer már nagyon közel voltunk ehhez -— állapította meg Vyhaüten —, ami- 
kor azok az őrült terroristák rendfenntartókat kezdtek gyilkolni. Szerencsére sike- 


rült felszámolni a csoportjukat. Az ÁLAN azonban több tízmillió tagot számol, és 
semmilyen törvényt nem sért a tevékenységével. Mindkét körülmény külön-külön 
lehetetlenné teszi, hogy érdemben lépjünk fel ellenük. 

— Módosíthatnánk a gyülekezési törvényt — vetette fel Inakeh§. 

— Ez nem vezetne célra — felelte Műülleyt —, vagy megtalálnák a módját, hogy 
az új törvénynek is eleget téve tüntessenek, vagy kitörne a káosz, akár egy fegy- 
veres konfliktus. 

— Nem mintha védeni akarnám őket — jegyezte meg Ásory egy szem kekszet 
forgatva ujjai között —, de elég békés természetűek. 

— Persze — vágta rá Vyhaúteú —, hiszen ezzel is kényelmesen elérik a céljukat. 
Minden testi megerőltetés nélkül, csak üldögéléssel két éve ellehetetlenítik a kor- 
mányzat munkáját és ellenünk fordítják a csillagközi közvéleményt. Bolondok 
lennének életveszélyt vállalni. Tökéletes zsákutcába kerültünk. Javasoltam, hogy 
tartóztassuk le a vezetőiket, de egy hasonló tanácskozáson beláttuk, hogy a veze- 
tőik nem igazi vezetők, rendszertelen időközönként egyszerűen kicserélődnek, 
újak állnak a helyükre. Ugyanez lenne akkor is, ha bármelyiket kiemelnénk a sor- 
ból, mi nem nyernénk semmit, de annál többet veszítenénk. 

Müűülleyt töltött magának egy korty andini ásványvizet. 

— Akkor megvan a megoldás, LééreYn, megtaláltad. 

A miniszterhelyettes rábámult hivatali utódjára. 

— Én? Milyen megoldást találtam én? 

— Mit mondtál az előbb? Emlékezz vissza. 

— Hogy javasoltam, hogy... 

— Előtte. 

— Hogy nem kell vállalniuk az életveszélyt. . . 

— A kettő között — nevetett a nő, és kiitta a vizet. 

— Tökéletes zsákutcába kerültünk. 

— Pontosan. Te éppen zsákutcában laksz, igaz? Mit csinál az ember, ha betéved 
egy zsákutcába? 

— Hát. . . megfordul és visszamegy. Mit találtál ki, Avay? 

A diplomatafőnök letette a poharat és végignézett a négy férfin. 

— Hallgassanak ide. WnesY, akinek munkásságát nyilván önök is ismerik, azt 
mondta, hogy ha nem megy úgy, ahogy addig csináltuk, meg kell próbálni az el- 
lenkezőjét. De ha ez nem elég konkrét, akkor emlékeztetném önöket a Sésiinőön- 
doktrínára. 

— Ezt én nem ismerem — szólalt meg Inakeh§ —, beavatna esetleg, elnök as- 
szony? 

— Hogyne, miniszterhelyettes úr, örömmel. Egy távoli világon játszódott az ügy, 
nekünk nincs rá elnevezésünk, ők Éssűnak hívják. A vita azon dúlt, hogy a légül- 
tetvényüket építsék-e meg vagy egy hullámerőművet. A kormány az erőművet 
akarta, de a légültetvény népszerűbb volt, mint általában. Egy darabig ment a hu- 
zavona, aztán Sésitnön miniszterelnök kijelentette, hogy a népnek márpedig igaza 


van, és a kormánynak nem áll jogában, hogy a nép akaratának ellentmondjon. 
Amivel az ellenzéket egy csapásra megfosztotta minden fegyverétől, megnyerte a 
párharcot és a választásokat is, az ellenzék pedig teljesen demoralizálódott, évek - 
be telt, hogy összeszedjék magukat. 

— Úgy érti, elnök asszony... — ÍnakehY gondterhelten tanulmányozta a poharát. 
— Nem, nyilván én értem félre. Nem mondja komolyan, hogy Niinda mellé kelle- 
ne állnunk! 

— Gondolja csak át logikusan. Milyen politikai muníciója van az ÁLAN-nak 
őrajta kívül? Gondolja végig az ellenzéki pártok és médiák lényegesebb megnyi- 
latkozásait mondjuk ebben az évben. Mi van közte, ami nem érinti Niindát? Gya- 
korlatilag semmi, mert akármiről esik szó, mindig őt rángatják elő, mint valami 
orákulumot, mindenben ő az útjelzőjük, afféle univerzális tanácsadó, aki ugyan a 
valóságban soha nem ad tanácsot, ők mégis követik a nemlétező tanácsait. Kép- 
zelje el, hogy mi is ugyanezt tesszük. Mi lesz akkor az ellenzékből? 

A férfiak hallgattak pár pillanatig. Ásory is ivott egy kis ásványvizet, és bólin- 
tott. 

— Értem, amit mond, Műülleyt asszony. Ez a feladat nyilván az én tárcámra há- 
rulna... kissé bizarr ötlet, de nyilván kivitelezhető. Persze a miniszterelnök úr jó- 
váhagyása mindenképpen kell hozzá, elvégre ezzel egész eddigi politikánkat el- 
lenkezőjére fordítjuk, legalábbis ami a propagandát illeti. . . 

— Hát... némileg berzenkedem elnök asszony javaslata ellen — ismerte el Muw- 
laún —, de el kell ismernem, hogy van benne ésszerűség. 

— Nekem rossz érzéseim vannak a javaslattal kapcsolatban — mondta Vyhaúten. 

— Milyen vonatkozásban? — kérdezte Műülleyt. 

— Az az érzésem, Ávay, hogy az én animációs ötletemhez hasonlóan visszafelé 
fog elsülni. Azt javaslom, hogy még mielőtt a miniszterelnök úr elé terjesztik az 
elgondolást, miniszter úr — Vyhaúteú Ásoryra pillantott — készíttessen részletes 
hatástanulmányt. Részletesebbet, mint az animációs ötlet esetében. 

— Ennek igazán semmi akadálya. 

— Esetleg azzal lehetne kezdeni — vakarta meg az orra tövét ÍInakeh§ —, hogy mi 
is adunk valamilyen kitüntetést Niindának, mindegy, mit, mondjuk az AÁint-rend 
csillagját vagy akármit. 

— Nem, nem azt — élénkült meg Műülleyt. — Azt csak az elnök úr adhatja át sze - 
mélyesen, és amíg a gyerek ide nem jön, addig csak egy ígéretet tettünk a kitünte - 
tésre. Márpedig tudjuk, hogy a gyerek nem fog idejönni, nem engedi a Testvéri - 
ség, tehát üres szavaknak fogják tekinteni. Azt mondják majd, hogy azért ígértük 
neki, mert tudtuk, hogy sohasem kell odaadni. Olyan kitüntetést kell adni, amit tá- 
vollétében is megkaphat. Az Émwynt például. 

— Amúgy is ma vagy holnap utoléri őt az egyetemi küldöttség — mondta Vyhaű- 
ten —, átadják a békedíjat. . . ahhoz lehetne kapcsolni valamiképpen. 

— Szerintem kitűnő ötlet, Lééren — bólintott Műülleyt. 


303. 


ob-23 éjszaka 


,, Nem akkor változunk meg, amikor mondják nekünk, hogy meg kell változnunk, 
hanem amikor mi magunk érezzük, hogy szükséges." 


Lí-Nindaran: 


Az Első Szian, 
181. sómir 
Ík 
43659. senut sillíman 
304 


Amikor fölkeltek a saját idejük szerint reggel, Íken még késő éjszaka volt, de a 
szállodában természetesen minden működött — mint az űrkikötők közelében levő 
szállodákban mindenhol a Galaxisban, hiszen a vendégek a legkülönbözőbb vilá- 
gokról érkeznek. Az étteremben, ahol íki gyümölcsös szendvicseket reggeliztek, 
most is sürögtek az alkalmazottak, és vendégek is voltak szép számmal. Nindát 
nagy tisztelettel üdvözölték, de társalogni most nem próbáltak vele, nem zavarták 
az étkezésben. 

Reggeli után sétálni mentek. A város utcái éles ellentétben voltak a szálloda éj - 
jel is nyüzsgő életével. Az éjszakára megvilágított utcákon — Íken, ahol átlátszó 
volt a városkupola, az éjszaka megegyezett a csillagászati éjszakával, amikor Ík 
napja nem látható — gyér volt a forgalom, csak egy-egy korán munkába siető légi- 
kocsi húzott el odafent, gyalogos egy sem. Azazhogy egy limlibe beletelt, amikor 
szembejött az első, egy szakállas férfi, aki először egy keresztutcába akart befor- 
dulni, de ahogy észrevette őket, irányt váltott és odajött hozzájuk. 

— Jo regelt — mondta szúni nyelven, felismerte a ruházatukat. — Mit keres ilyen - 
kor utcan? Segithetek valamit? Netan elteved? 

Erős akcentussal beszélt, a hosszú és a rövid hangok között alig volt különbség, 
és a zöngés mássalhangzók egy része inkább zöngétlennek hatott. 

— Nem, nem tévedtünk el — felelte Szinensi nyugodtan. — Sétálunk, nézelődünk, 
ismerkedünk a várossal. 

— Á, ertem. No de ilyenkor? 

— Miért ne? 

A férfi oldalt lépett, hogy jobban lássa az arcukat. 

— Ninda? Ugye te vagy Ninda? Nincs töp szöke szuni. . . 

Ninda fölnevetett. 

— Én vagyok Ninda, de azért a szőke szúnikból van több is. 


— Hal hir, hogy it vagy vilagon. Nagyon mektisztel talalkosz teged. Ilvor va- 
gyok, energiamüszeresz. Sajnos munka kel siet, de nagyon örül. Üdvöz titek. Te 
is, kiskutya. 

S ezzel továbbment. 

— Azt hitte, kutya vagyok — derült Lí. 

— A gyenge világítás miatt — felelte Szinensi. — Nem is értem, miért nem világít- 
ják meg jobban az utcákat. 

— Mert a házaknak ablakaik vannak — felelte Ninda. — Így nappal bejön a fény és 
nem kell világítani. De ha éjjel jobban megvilágítanák az utcát, akkor elhasznál- 
nák azt az energiát, amit megtakarítanak nappal. 

— Ja persze. Túlságosan abroncsvilágian gondolkodom. Hiszen Auríhaumon is 
így van. 

Szabadon beszélhettek az Abroncsvilágról vagy a Testvériség bármely titkáról, 
hiszen mentális kapcsolaton át érintkeztek, amit közönséges ember nem tud ki- 
hallgatni, csak egy hozzájuk hasonló receptor — de annak a jelenlétét a város leg- 
távolabbi pontjáról is érzékelnék. 

Ninda sóhajtott. 

— Még csak két éve jöttünk el onnan, de máris hiányzik. 

Szinensi nem vágott közbe, csak a gondolati közlés villámgyorsaságával egy- 
idejüleg érzékelte Ninda gondolatát és adta meg a választ. 

— Mert fél napja nem vagyunk a Testvériségben. Az Angaur Dzsúrarengi és a 
Szíminnu is része Szúnahaumnak, ott is az Abroncsvilág vesz minket körül. De itt, 
egy dzserang világban kívül vagyunk mindenen, ami Szúnahaum. Mintha kilép- 
tünk volna egy siór felszínére, csak mi ketten, az esszidzsinna nélkül. 

— Lehet olyat? 

— Nekünk nem, csak akinek van űrjáró képesítése, de azt csak felnőtteknek ad- 
nak. De Dzsisszáfaurhoz még egy külön vizsga is kell, a vulkanikus aktivitás mi- 
att. 

Befordultak egy sarkon, és különös dolgot pillantottak meg. Narancsszínű fény- 
tömb volt előttük nem messze, egy függőleges fényhasáb. Elindultak felé. 

— Tudod, mi ez? — értette meg Ninda. — Luakeánban láttam egyszer ilyet. Ez egy 
beteg fa. 

A fényhasábban valóban volt egy fa, aminek minden ágát és levelét narancs - 
színbe burkolta a fentről és lentről érkező erős, élénk fény. Az irányított sugár- 
tömbnek olyan élesek voltak a szélei, hogy amint megálltak előtte és Szinensi be- 
dugta a kezét, az csuklóig narancsszínt öltött, s egy fényes vonal választotta el a 
rendes színű résztől. A fa fölött négyszögletes lap lebegett, abból jött a fény, és 
körülötte leterítettek valamit a parányi füves területre a fa körül, az pedig fölfelé 
világított. 

— Ez valami tápláló sugárzás — magyarázta Ninda. — A fa új erőre kap tőle. 

— Jól néz ki — bólintott Szinensi. — Mennyi ideig csinálják ezt vele? 


— Nem tudom. Azt a fát Luakeánban többször is láttam, közben eltelhetett. . . 
legalább egy Iynt, vagyis másfél év, és azalatt végig meg volt világítva. Éjjel-nap- 
pal, állandóan. 

— Otthon sosem láttam ilyet — húzta vissza Szinensi a kezét. Továbbindultak. 

— Gondolom, azért nem, mert a sihesszun-dzsáninníhanur robotjai minden egyes 
fát számon tartanak az Abroncsvilág egész felszínén, és nem hagyják, hogy bár- 
melyik megbetegedjen. 

Ezzel Ninda előhúzta a suagját, amiről egy női arc nézett rá, Esszurígi. 

— Minden rendben veletek? 

— Minden -— felelte Ninda. 

— Mint nyilván rájöttetek, késni fogunk, méghozzá nem is kicsit, kitérőt kellett 
tennünk egy súlyos beteg utas miatt. Most egy Ásannit nevű világon vagyunk, 
száz érangra tőletek. Küldhetek értetek futárhajót, az... pillanat... — A nő valaho- 
vá oldalra pillantott. — A mi időnk szerint ötszáznyolcvan és hatszáz között odaér - 
het. Mi csak éjfél körül érjük el Íket. 

— Nem sietünk — felelte Ninda nyugodtan. — Ík biztonságos világ. Eltöltjük az 
időt. 

— Rendben. Más is van. Szindoriáról érkezett egy megkeresés, a Szúm Egyetem 
küldöttsége akar veled találkozni. Ők még mielőttünk ott lesznek. Tudják, hogy 
Íken vagy, mert láttak a tévében, de ha nem adsz engedélyt, akkor szólok az íki 
hatóságoknak, hogy akadályozzák meg a találkozást. 

Ninda higgadt szelídséggel nézett vissza rá. 

— Miért ne akarnék találkozni velük — vagy bárkivel az egész nagy tekergő Ga- 
laxisban? 

— Rendben, megmondom. Mi fogunk jelentkezni, amikor ők odaérnek, mert a 
kódodat nem adtam ki. 

Ninda bólintott és eltette a suagot. 

— A núdzsahan fölöslegesen aggódik — jegyezte meg. 

— Csak a munkájukat végzik. Ők nem dönthetik el helyetted, hogy akarsz-e ta- 
lálkozni valakivel, az a dolguk, hogy megkérdezzék. 

— Persze, igazad van. 

Elértek egy kis térre, ahol piac működött — azaz ilyenkor éjszaka nem működött. 
Elsétáltak az asztalkák előtt, amiken kint volt az áru, csupa gyümölcs. 

— Nézd, mennyiféle gyümölcsöt árulnak — pillantott körbe Ninda. — Ennek a vi- 
lágnak élénk a kereskedelme. És megengedhetnek maguknak olyan biztonsági be- 
rendezést, hogy kint hagyhassák a holmit éjszakára. 

— Szindorián nem hagyják kint? 

— Ahol én éltem, ott sehol, mindent emberek és gépek őriznek együtt. De persze 
mindig kihagy az őrök figyelme, különben már nem élnék. Te, ez hinadzsri, hogy 
lehetne venni belőle? 

— Sehogy, hisz nincs kinek kifizetni. 

— Az lehetetlen, sien. Valahol kell hogy legyen egy automata. 


Ninda körbeszaladt és föl is fedezte az asztalsor végén álló gépet. Szemlátomást 
nemcsak helybelieknek szánták, csillagközi szabvány szerinti, egyértelmű jelzé- 
sekkel volt ellátva. Természetesen volt rajta ujjlenyomat-olvasó, amin érintésre 
megjelent szúni betűkkel, hogy Szúnahaum Testvériség. Ennél több nem, hiszen a 
dzserang világokon nincs meg a szúni bankrendszer referenciaanyaga, tehát ez a 
gép nem tudja Ninda nevét, a számlaadatait, csak annyit, hogy ez egy szúni ujjle - 
nyomat, és a pénz a Testvériségből fog érkezni. 

Így aztán könnyen meg tudtak venni két zacskó kis piros, édes hinadzsrit, és azt 
eszegetve mentek tovább. 

ob-24 békedíj 
, A szemed olyan, mint egy fényképezőgép. Amit láttál, arra emlékezni tudsz. De 


ha igazán jól akarsz emlékezni, ha a lényegre akarsz emlékezni, akkor ne a sze- 
meddel fényképezd le, hanem a lelkeddel." 


Szinensi: 
Összegyűjtött lúmáim, 
68. 


Szúni idő szerint négyszáznegyvenkor hívta Nindát Hait a hírrel, hogy kapott még 
egy kitüntetést. 

— Elég sajátos ügy. Ásory tájékoztatási miniszter személyesen jelentette be. 
Megkapod az Ámayá-emlékdíjat, amit a kormány olyan személyiségeknek ado- 
mányoz, akik sokat tettek az ország közéleti problémáinak enyhítésére. 

— Én nem tettem semmit — felelte Ninda, aki ez idő szerint egy parkban üldögélt 
egy kis tó partján, és játszadozó íki gyerekeket figyelt. 

— Ásoty szerint az ÁLAN megalapításával ráirányítottad a figyelmet egy sor sú- 
lyos visszásságra. Tudom, még azt sem te csináltad, de ennél fontosabb az, hogy 
Ásory a kormány nevében visszavont minden elítélő nyilatkozatot, amit rád 
mondtak, és bocsánatot kért. 

Nindának egy arcizma sem rezzent. 

— No és? 

— Nézd, ez egy elég komoly állami elismerés. 

— És ettől nem lesz többé Szindorián elnyomás? 

— De, minden valószínűség szerint a kormány politikájában nem változik sem- 
mi. 

— Akkor meg nem mindegy? 

Hait sóhajtott. 

— Teljesen igazad van. 


A következő hívás a núdzsahantól jött, közölték, hogy a szindorok hamarosan 
leszállnak Íken, és Ninda legyen szíves kimenni a kikötőbe néhány limli múlva. 
Alig tették le, s már jelentkezett az íki kormány képviseletében egy ügybuzgó fia- 
talember, aki azt tudakolta, hogy lehetne-e a díjátadást Íken, egy kormányépület- 
ben megtartani. Nindának nem volt ellene kifogása. Eljöhet-e a sajtó, érdeklődött 
az ügybuzgó fiatalember. Miért ne jöhetne, vont vállat Ninda. 

Így aztán az íki városházához érkeztek két limli múlva, ahol már jókora tömeget 
találtak. Íkiek, tévések, turisták. Ninda szokásos mosolyával üdvözölte őket, ők 
pedig elkezdtek tapsolni. Ninda nyomában Szinensivel és Lível besétált a város - 
házára. A tömeg sorfalat állt kétfelől, és tapsoltak. Ninda belépett a nagy tanácste- 
rembe és végigment az üléssorok között. Az emelvényen egy kis csoport állt feke- 
te-kék csíkos, hosszú ruhában, hengeres fekete kalapban. 

—A Süm Egyetem küldöttsége vagyunk — mosolygott rá egy idősebb hölgy, 
amikor Ninda felsétált az emelvényre. Szinensi helyet foglalt a széksorokban, Lí 
pedig a lábánál. — Az én nevem Séyn Sásán, jogász vagyok, és mi vagyunk az 
Ümirleyn-békedíj döntőbizottsága. Szeretném bemutatni neked Ören YYstön, 
professzort, a társadalometikai tanszék vezetőjét, Hywn ÍÍmotjy, professzort, aki 
történész, jogász, a Dálley Főiskola elnöke, Vűriú RownY professzort, a szocioló- 
giai tanszék elnökét, valamint $oylen DWnaiyá professzort, az államtudományi 
tanszék elnökhelyettesét. Azért jöttünk, mert a Süm Egyetem nagytanácsa nevé- 
ben szeretnénk felkérni téged, Niindaá, hogy mindazért a tevékenységedért, amit 
Syjndofeia népének jobb és boldogabb életéért az ÁLAN mozgalom megalapítá- 
sával kifejtesz, fogadd el Süm Fényétől az Ümirleyn-békedíj arany fokozatát. 

S átnyújtott Nindának egy talapzaton álló kis arany szobrocskát. Bonyolult tér- 
beli csillagot ábrázolt. 

— Köszönöm — vette át Ninda, a díjra pillantott, aztán a közönségre. — Ezt nem 
én kaptam, hanem az ÁLAN. A Süm Egyetem felismerte, hogy az ÁLAN mozga- 
lom a változás ígéretét és reményét hozta el Syyndoreiának. Ezt jelenti ez a béke- 
díj. Mert amíg nincsen változás, addig nem lesz béke. — Kissé felemelte a hangját. 
— Mondom: a Süm Egyetem ismerte fel. Az ÁLAN tagjai is tudják, és még sokan 
lehetnek Syyndoreián, akik értik ezt, bár magához a mozgalomhoz nem csatlakoz- 
tak. De amíg a kormányzat nem érti, addig nem változik semmi. — Lepillantott az 
arany csillagra. — Abban a reményben veszem át ezt a díjat, hogy több ilyent már 
nem kapok. — Meglepett arcok a sokaságban. — A következő díjat már az új 
vezetéstől szeretném kapni! 

Kirobbanó taps. Ninda biccentett a közönség felé, és nyugodtan állt a professzo- 
rok félköre előtt. 

Szindorián, a Nagyobbik Zöld Házban ezalatt kis ünnepség keretében átadták az 
Ámaynú-emlékdíjat, amit Ninda nevében az ÁLAN egyik vezetője, Ilywn Ükayl 
vett át. Az állami hírcsatornák nagy felhajtást csaptak az emlékdíjnak, de Ninda 
díjátvevő beszédét nem adták közre. Az ellenzéki tévék persze igen, és maró gúny 


tárgyává tették a kormánymédiának ezt a lépését. A minisztérium gyorsan lépett, s 
az esti híradókban már elhangzott Ninda beszéde is. 

A beszéd után Ninda lesétált az emelvényről és odaadta a békedíjat Szinensi- 
nek. 

— Mit csináljak vele? — nézett rá a barátnője. 

— Legjobb, ha átküldöd a szállodába. Ez mi? — vett észre Ninda egy kártyát, ami 
szerényen meghúzódott a díj talapzatának egy nyílásában. 

— Ez a pénzutalvány — világosította föl Sásán asszony. — A díjjal egymillió háy 
is jár. Ha bárhol a Galaxisban elviszed egy bankba, beváltják. 

— Ó — mondta Ninda. 

Az íki tévét most is Ingit képviselte, aki már ott állt mellettük. 

— Milyen érzés megkapni egy olyan díjat, amit csak egy maroknyi különleges 
ember kaphat meg? 

Ninda eltűnődött, mint mindig, amikor kérdeztek tőle valamit. 

— Nem is tudom. Igazából nem érzek semmi különbséget. Én ugyanaz az ember 
vagyok, mint eddig. És ezentúl is ugyanaz leszek. Eszembe jutott a Pirosképű, az 
egyik csavargó, akit Szindorián ismertem gyerekkoromban. — A jelenlevők kedve- 
sen mosolyogtak és nem tették szóvá, hogy hiszen még mindig gyerek. — Rendes 
ember volt. Nem volt semmije, de azt megosztotta velünk, egy szem gyümölcsöt, 
néha némi aprópénzt. Aztán egyszer sok pénzhez jutott, egy egész háyhoz. Már- 
mint persze lopta valahol. Nem lehetett elosztani, mert egyetlen pénzkártya volt. 
Hát ennivalót vett, és azt osztotta szét. — Körbenézett az embereken. — Én csavar- 
gó voltam Szindorián, de az nem szerettem lenni, és amióta nem kell annak len- 
nem, nem akarok többé az lenni. Aztán egy szúni gyerek lettem az Aulang Lai- 
pon, és az már szeretek lenni. Ezért meg is maradok annak. Én egy szúni gyerek 
vagyok és maradok az 4Aulang Laipról — mondta emelt hangon. — Nem vagyok hí- 
res ember, hiába lettem híres. Nem vagyok viyid, bár gazdag lettem. Továbbra is 
csak egy szúni gyerek vagyok az Aulang Laipról. 

A közönségnek ez is nagyon tetszett. Ingit, aki amolyan háziasszonyi teendőket 
is ellátott, átkalauzolta őket a szomszéd terembe, ahol egy nagy kerek asztalt he- 
lyeztek el, ekörül foglaltak helyet. A két szúni kislány egészen otthonosan érezte 
magát, bár az asztal nem volt egészen olyan, mint a jannihaumban, jóval nagyobb 
volt, és nem volt üres a közepe, hogy belül is lehessen ülni. Nem is padokon 
ültek, hanem székeken, de megvoltak a szendvicsek, gyümölcs, üdítők, mint 
otthon. Az íkiek és a szindorok is ismerték a szúni szokásokat, bár persze a 
janníhaumról nem tudtak semmit. 

Az asztal köré ült le a Süm küldöttsége, az íki kormány több tagja, a csillagközi 
sajtó képviselői, neves íki tudósok és művészek — valamint két gyerek a Testvéri- 
ségből. 

— Szeretném kifejezésre juttatni — jelentette be Ingit a széke mellett állva — Ík 
népének elégedettségét, amiért ilyen illusztris társaságot tudtunk összegyűjteni ki- 
csiny és jelentéktelen világunkon. Érezzék otthon magukat. 


Ezzel helyet foglalt, ők pedig beszélgettek, éppen úgy, ahogyan a szúnik szok- 
tak a janniíhaumban. Egy különbség volt mégiscsak. Otthon Ninda egy volt a be- 
szélgetők közül, nagy érdeklődéssel hallgatták, de másokat is így hallgattak. Ezen 
a beszélgetésen mindenki Nindára figyelt, mindenki őt akarta hallani. 

,, Mit tudsz róla? Ismered? 
Láttad a szeme csillanását? 
Tudod, hogyan veszi a levegőt? 
Figyeltél rá egyáltalán? " 


Í Igaszaumi, 

Íki idő szerint délután volt, amikor megint jelzett Ninda suagja. 

— Itt a Hallihuat Fónird — jelentkezett egy Ekkanu nevű férfi. — Kilencszáz- 
nyolcvankor szállunk le. 

Ninda bólintott és eltette a készüléket megint, néhány meglepett pillantást gyűjt- 
ve be a dzserangoktól, akik persze nem mind voltak hozzászokva, hogy a szúnik 
nem köszönnek, nem udvariaskodnak, egy olyan közlést pedig, amit valaki a 
munkáját végezve ad, többnyire megköszönni sem szoktak. De senki nem szólt 
semmit, csak kicsit később kérdezte meg Ingit, látva, hogy Ninda zavartalanul be- 
szélget tovább: 

— Mindjárt megérkezik a hajótok. Természetesen nem kívánunk a szükségesnél 
tovább visszaélni a türelmetekkel. 

— Nem sietünk — felelte Ninda nyugodtan. — A Hallihuat Fónird még egypár na- 
pig itt állomásozik. 

— Így van — mosolygott a riporternő. — Nagyon örülünk, ha minél tovább köre - 
inkben tudhatunk téged. 

Rownf professzor, egy fehér körszakállas, harmincöt körüli férfi ekkor látta el- 
érkezettnek az időt kimondani, amit már kezdettől fogva szeretett volna. 

— Valójában, ami azt illeti, Syyndoreia is nagyon boldog lenne, ha földjére lép - 
nél. Természetesen tisztában vagyunk vele, hogy a Testvériség még mindig nem 
hajlandó velünk helyreállítani a kapcsolatokat. De ha úgy gondolnád, hogy eljön- 


nél, és a süüny hatóságok is beleegyeznek, akkor bármely állam hajójával érkez- 
hetnél bárhová a Szövetség területére, szavatolnánk a teljes biztonságodat. Az 
ÁLAN mozgalom erre az alkalomra fel fog fogadni egy biztonsági céget, amely 
professzionális módszerekkel fog őrizni a nap tíz órájában téged és mindenkit, aki 
veled jön. 

A szépen csiszolt körmondatokhoz kérő tekintet tartozott, és a végén Rowny 
jobb kezén négy ujjat lazán ökölbe hajlított, a mutatóujját pedig meggörbítve fel- 
tartotta, ami Szindorián azt jelentette: , nagyon szépen kérlek". 

Ninda kicsit gondolkodott a válaszon. 

— Nem akarom elszomorítani az ÁLAN-t, de semmilyen okot nem látok arra, 
hogy odamenjek. Tudod, Vűrin, nekem Syyndofeia csak egy világ a sok közül. 
Ha nem Íken adódott volna, hogy átszállunk a Szíminnuról a Hallihuat Fónirdra, 
akkor itt sem jártam volna, vagy csak egyszer-kétszer kiszállok, nem töltök itt 
időt. A Galaxisban több milliárd lakott világ van. Miért éppen oda mennék? Ha 
arra járok, nincs akadálya, hogy kiszálljak — de csak akkor járhatok arra, ha arra 
visz a hajóm útja. Ez pedig nem lehetséges, amíg a jelenlegi helyzet fennáll. Eb- 
ben a Testvériség AÁmmait útmutatásához tartja magát: amíg a Kiyrean- -rendszer 
fennáll, Süünahaüm hajói nem érintik a Szövetség területét. 

— Elnézést — vonta föl a szemöldökét a professzor —, úgy érted, amíg a Kiyfeán- 
rendszer nem változtat a szociálpolitikáján. 

— Nem fog — jelentette ki Ninda kategorikusan. — A rendszert meg kell dönteni. 
Kiyieánnak távoznia kell. 

Látható volt a Süm-küldöttek arcán a megbotránkozás, amiért az örökké meg- 
tisztelő jelzőkkel elhalmozott elnököt csak a családnevén említi, de igyekeztek 
túltenni magukat rajta. Ninda hozzáállása a Kiyfeán-rendszerhez közismert volt 
Szindorián. 

— Ez Ámmait határozott kívánsága — folytatta Ninda. — Meggyőződésem szerint 
ő az az ember ismeretségi körömben, aki mindenkinél jobban átlátja Syyndoreia 
politikai viszonyait. Én is az ő elveit követem Syyndofeiával kapcsolatban. És azt 
várom el a syyndoj néptől, hogy a saját kezébe vegye a sorsát, döntsék el, hogy 
mit akarnak, és valósítsák meg, amit elhatároztak. Ne tőlem várjanak valamiféle 
csodatételt, mert nem vagyok csodatevő. 

Ezt a szindorok persze már számtalanszor hallották Ninda tévébeszédeiben, hát 
nem lepődtek meg rajta. Azt azonban eddig még nem szögezte le ilyen kategori- 
kusan, hogy nem megy oda, amíg a rendszer fennáll. 

A beszélgetés íki idő szerint este ért véget. Ingit többször megkérdezte, hogy 
nem álmosak-e a gyerekek, hiszen az ő idejük szerint már éjszaka volt, száznegy- 
venkor jöttek ki a városházáról és sétáltak át a tér túloldalára, ahol már tárva-nyit - 
va állt a Hallihuat Fónird suárkapuja, fölötte Szúnahaum hatalmas hétágú csilla- 
gával. 

Nem voltak álmosak. Ninda megállt a kapu előtt, ahol ki-be áramlottak az em- 
berek, a suárnak jócskán volt forgalma. Felnézett a két feliratra: 


Hallihuat Fónird 
Üdvözöljük a Dzsennirit suárban 


S fölötte a fehér körrel övezett hétágú csillagra, ami minden szúninak az otthont 
jelenti. Besétáltak a suárkapun, ami ugyanolyan előtérbe vezetett, mint az Aulang 
Laipon, és odamentek a fal egy kiválasztott pontjához. Szinensi megérintette az 
ujjlenyomat-érzékelőt, az ajtó kinyílt, s beléptek a liftbe. 

— Itthon vagyunk — mosolygott Ninda, ahogy kiléptek a 3-sika szektorba és 
megláttak egy tipikus szúni parkot. 

— Tipikus? — reagált Szinensi a villanásnyi gondolatra. — Te szavakba tudod ön- 
teni, mi a különbség egy szúni és egy dzserang park között? 

— Nem. Mégis úgy érzem, hogy a mi parkjaink valahogy mások, mint a dzseran- 
goké. Pedig ők is arra használják őket, hogy kikapcsolódjanak, leheveredjenek a 
fűre, játsszanak, szaladgáljanak. De mégis mások az ő parkjaik. 

De most nem mentek be a parkba, hanem megkerülték a liftet és beléptek a jan- 
níhaumba, ahová minden szúni első útja vezet egy új hajón. Ez is éppen olyan 
volt, mint a Testvériség millió és millió janníhauma. A négyzet alakú, nagy helyi - 
ség közepén a Tűz Otthona, arrébb a gyerekek játszószőnyege, több is, és aszta- 
lok, padok, ahogy mindenütt. Ahol beléptek, a szomszédos ajtón a pihenőszobák 
szokásos jele volt, két vízszintes vonal középen összekötve egy függőlegessel. 

Ninda nyugodt lépteivel odament a Tűz Otthonához, s homlokára tette a kezét. 

— Auszíni Kis Őrzője Szíminnuról köszönti Szúnahaum tüzének Őrzőjét — mond- 
ta. 

Az Őrző, egy középkorú férfi figyelmesen ránézett és a homlokára tett kézzel 
viszonozta az üdvözlést. 

— Hallihuat Fónird tüzének Őrzője köszönti Auszíni Kis Őrzőjét. 

Egymásra mosolyogtak, s Ninda leült egy asztalhoz. Szinensi már beszélgetett 
valakivel, akit természetesen akkor látott életében először. Nindát is pillanatok 
alatt bevonták a társalgásba, és egy matin belül megállt mellette egy fiatalasszony 
egy tál süteménnyel. 

— Utazók vagytok? — érdeklődött egy nagyfiú, Siuddá. Nyilván hallotta az Őrző 
köszöntését, amit csak azok a Kis Őrzők szoktak, akik új hajóra lépnek. Utazónak 
azt hívták a szúnik, aki hajóról hajóra vándorolva tart valamilyen úticél felé. 

— Igen, az Angaur Dzsúrarengivel indultunk hazulról, aztán a Szíminnuval idáig 
— felelte Ninda a szúni szokásoknak megfelelően, hiszen őket sokkal jobban ér- 
dekli, hogy melyik hajóval utazik valaki, mint hogy melyik dzserang világra tart. 

— A Szíminnu volt itt előttünk? Jártam rajta, helyes kicsi hajó. 

Ninda bólintott. Ő még egy kerek évet sem töltött ott, de jól érezte magát. He- 
lyes kicsi hajó. Kicsi, hiszen a hatalmas raktér a szúnik felfogása szerint nem tar - 
tozik a hajóhoz, a hajó az a terület, ahol élnek. 


,, Merre jársz? 
Melyik világon? 
Ismerik ott? 
Hallottak róla? 


Kérdezz meg mindenkit. 


Meg kell találnunk 
Limelullít!" 


Ninda: 
Limelullt, 


LIMELULLÍI 

,, Csak a tudás ad kiutat abból, amiben él az ember." 


, 


Ninda: 
A fény lúmái, 
470. 

Ninda elgondolkodva tanulmányozta az asztalt. Lassan körbejárta, aztán döntött. 
Egy helyen megállt, fölemelte a ríruant, a sendához érintette, és erőteljesen meg- 
lökte. A sendá átszelte a második körcikket, és a dzsuentől nem messze eltalált 
egy órit, ami bele is esett a dzsuenbe, aztán továbbgurult a negyedik körcikk felé, 
ahol becsapódott egy csoportba, hat órit, ennurit és jehit lökött szét. Egy óri és 
egy jehi is kuenbe esett a szélen, aztán még néhány golyó átrendeződött a negye- 
dik, az ötödik és a második körcikkben. A golyók megálltak. 

— Két óri és egy jehi — jelentette be Osszuni, a magas, szakállas játékvezető, és 
felírta a falitáblára Ninda nevéhez a hét pontot. — Áranu, rajtad a sor. 

A nagyfiú helyeslően meglóbálta a ríruanját. 

— Jól löksz, sien, ahhoz képest, hogy most kezdted. 

— Te is jól löksz — viszonozta Ninda —, ahhoz képest, hogy évtizedek óta csiná- 
lod. 

Áranu nevetett és átment a negyedik körcikkhez. Meglökte a sendát, ami megin- 
dult az ötödik körcikk felé, de mielőtt a hatodikat elérte volna, elkanyarodott és 
belökött egy ennurit a dzsuenbe. Ninda nagyot nézett. A sendá semminek sem üt- 
között neki az ennuri előtt, márpedig az útja elején nem afelé tartott. Nem is tart- 
hatott, mert ahol Ninda lökése után állt, ott négy golyó választotta el az ennuritól. 

— Ezt hogy csináltad?! 

— Görbe lökésnek hívják — felelte Áranu, mialatt Osszuni felírta a tíz pontot. — 
Nem a golyó közepét célzod meg a ríruannal, hanem a szélét. — Kivett egy golyót 
a tartóból, a tenyerén tartotta, úgy mutatta meg. — Ettől forogni kezd, és kanyarod- 
va gurul. Szép dolgokat lehet vele csinálni, de ne most próbáld ki, mert ezt csak 
gyakorlással lehet hasznosítani, lemaradnál a játékban. 

Ninda vállat vont. 

— Valakinek utolsónak is kell lennie. 


Hellugi két órit lökött be, egy jehit is szeretett volna, de az a hetedik körcikk ku- 
enje előtt megállt, egészen közel hozzá. 

— Hing-hing — mondta —, hát ez himmugi, mint a szimmugi. Lökd be, sien. 

Ez Rínekinek szólt, aki bólintott és belökte a jehit, a visszapattanó sendá azon- 
ban begurult középre és beleesett a dzsuenbe. Így a jehi nem ért pontot. 

— Szissz — mondta a kisfiú. 

— Hát igen — mondta Osszuni. — Van ilyen. 

Kivette a sendát az asztal alatt körbefutó alagútból és Nindára nézett. — Ninda, 
te választasz körcikket. 

Ninda figyelmesen tanulmányozta az asztalt. A nyolc körcikk mindegyikében 
jócskán voltak még golyók. Húsz fehér (óri, egy pont), nyolc kék (jehi, öt pont), 
hat piros (ennuri, tíz pont). A sárga golyó, a hilgi a hatodik körcikkben volt, az 
csak egy pontot ér, amíg van még golyó az asztalon, és mindig visszateszik. Ami - 
kor más golyó már nincsen, akkor lehet belökni húsz pontért, és akkor vége a já- 
téknak. 

— Hatos — mondta. Osszuni fehér kesztyűs kezével a hatos körcikk közepében 
levő fehér pontra helyezte a fekete golyót. Ninda lökött egyet, szétugrasztotta a 
hetedik körcikkben levő csoportot, és középen a dzsuenbe szépen bement egy en- 
nuri és egy jehi, a nyolcadik körcikk kuenjébe pedig egy óri. 

— Hűha, sien — mondta a játékvezető. 

— Hát hűha bizony — értett egyet Áranu —, tizenhat pont, szép lökés volt. Fog ez 
menni, dzsangibogárka. 

De azért Ninda végül valóban utolsó lett. Játék után leültek a dzsorongit melletti 
étteremben szendvicset enni, Ninda pedig elővette a suagját. 


Kedves Ninda! 


Fantasztikus, milyen gyorsan változik itt minden. Először bejelentették, hogy mos- 
tantól a kormány is lelkesen csatlakozik mindahhoz, amit Te hirdetsz, aztán az 
ÁLAN kihirdette, hogy feloszlatják magukat, hiszen mostantól a kormány fogja el- 
látni az ő feladataikat. És képzeld, mennyi eszük volt az ALAN-os gyerekeknek, 
megvárták, hogy a belügy elkezdjen örülni, aztán tették hozzá, hogy mi a kíván- 
ságlistájuk, vagyis a feltételek ahhoz, hogy tényleg feloszlassák a mozgalmat. 
Persze tapodtat sem engedtek a korábbiakból. Erre a belügy elkezdett hápogni, 
már megint az a gyengeelméjű Kuuvyrn került elő, Larenka persze most is ízekre 
szedte. Hazudnak ezek állandóan, annyit se képesek változtatni a viselkedésükön, 
mint az Ími vizén a Sóen homokja. 

Persze tudom, hogy ez téged nem érdekel. Mesélek inkább a mi munkánkról 
Eidivel. Hihetetlen, hogy még csak harmadhónapja csináljuk. Máris van egy cso- 
mó eredménye. Néhány állandó tanítványunk lett, akik visszajárnak hozzánk, min- 
dennap a piros órájában találkozunk a Veláyn piac mögött. A többségük nem ta- 
nul gyorsan, de azért már tudnak néhány dolgot, és van egy-két ember, akik már 


egészen sok mindent, az ábécé nagy részét például, és a társasági érintkezésben is 
haladnak. Főleg nyolc-kilenc éves kamaszok, de felnőttek is vannak köztük, húsz- 
évesek is. És láncreakcióban megy az egész. Ők is továbbtanítják, amit tanultak, 
így ők is jobban megjegyzik, és terjednek az ismeretek. 


Duúnszi 


Ninda ujja gyors mozdulatokkal siklott a képernyőn, a szúnik rövidke vonalakból 
álló írásának folyékony változatával írt, amikor a rövidke vonalakat összevonják 
és minden szót egy-egy kacskaringós vonal képvisel. A suag rögtön áttette rendes 
nyomtatott szúni betűkre. Dúnszi még nem sokat ért a nyelvből, de fordítógéppel 
persze megérti, és az eredeti szöveget tanulmányozva tanul is. 


Kedves Dúnszi, ezek nagyon jó hírek. A legjobb része az, amit láncreakciónak 
hívsz. Milliók élnek nyomorban és tudatlanságban Szindorián, ennyi embert az 
ÁNÚ összes önkéntese sem tud oktatásban részesíteni — de ha továbbadják a tu- 
dást, akkor el fog terjedni, mint a tűz. Csak a tudás ad kiutat abból, amiben él az 
ember. Érdeklődéssel várom további híreidet. Ninda. 


Elküldte a levelet, megette a szendvicsét és megint elővette a suagot. 

— Merre jársz? — érdeklődött Hait, mint már annyiszor. 

— Az elsőn vagyok a parkban — felelte Ninda, a szúnik általános szokása szerint 
figyelmen kívül hagyva, hogy merre jár a hajója. Nem is tartotta számon, csak 
amikor leszálltak valahol. — Ámdzsit jászottunk a fiúkkal. 

— Az melyik játék is? 

— Amikor egy nagy kör alakú asztalon golyókat kell lyukakba lökdösni egy 
hosszú rúddal. 

— Ja igen, láttam már. 

— Mi újság otthon? 

— Hát — Hait elmosolyodott — visszaadtam Hemmíni szerepét. 

— De hiszen imádod táncolni! 

— Igen, de túl nagy megerőltetés, az orvos nem javasolja. 

Ninda szeme elkerekedett. 

— Miiii?! 

— Úgy bizony. Te mindent értesz kevés szóból is. 

— Mi lesz? 

— Fiú. Hetvenben itt lesz velünk. 

— Nahát! — Ninda összecsapta a kezét. — Az első a családban. 

Hait meghatottan mosolygott rá. Ninda persze saját magát is beleszámolta Hai - 
ték családjába. 

oc-2 Szillo 


, A Felhőben minden van, ami a szúniknak kellhet. Bőségesen meg tudnánk ter - 
melni mindazt, amire az egész népességünknek szüksége van, élelmet, gépi eszkö- 
zöket, egyszerűen mindent. Hely is van, ahol ellakjunk. Megtehetnénk, hogy mind- 
annyian visszatérünk a Felhőbe, és soha ki sem mozdulunk onnan. Csak így érde- 
kesebb." 


Szinensi: 
Szúnahaum és a Galaxis, 
98. 
Aufar 
Hallihuat Fónird 
43659. higit dzsanargan 
752 


Ninda jó pár különleges világon megfordult már a Galaxisban tett két útja során. 
De Aufar volt az első, ahol halakat látott a feje fölött. Az aufari kupolavárosok 
néhány száz rígines mélységben a tenger alatt helyezkedtek el, mert Aufarnak na- 
gyon kevés szárazföldje volt, csupa apró sziget, amiket a természetnek engedtek 
át. 

Az aungir ugyanúgy zsilipelt be a víz alatt, mint az űrben. A Hallihuat Fónird, 
ami ugyanakkora és ugyanolyan típusú volt, mint az Aulang Laip, nem szállt le a 
víz alá, hogy kímélje a sekély víz gazdag élővilágát. Ninda, Szinensi meg a többi 
gyerek érdeklődve figyelte a tengeri életet az aungir fali képernyőin, aztán a kikö - 
tőcsarnokban az üvegezett mennyezeten át. 

— Ezen a környéken több mint ötezer faj él — mesélte Falau, az idegenvezető, 
magas, szikár férfi, éppolyan sötétbarna, mint a szúnik. — Háromezer-hétszázféle 
hal, a többi egyéb makroszkopikus állat. 

— Ebből mennyi ehető? — érdeklődött Ímeszi. 

— Több mint háromezer faj kerül az asztalunkra. Szeretitek a rákot? 

— Mi az hogy! 

— Ha elnéztek balra, a magas fehér épület tövében, ahol piros ernyő alatt vannak 
asztalok, ott találjátok a Galaxis egyik leghíresebb rákkonyháját, a Hanaufart. A 
mi nyelvünkön hanau rákot jelent. 

Ninda fölnézett a csarnok közepén felfüggesztett táblára, amin nagy betűs fel- 
iratok mutatták az irányokat. Balra: HANURU ALINAN, alatta: HAUMI ILAN. 
Jobbra: AUFAR HINAURI és RAHIMA AUFAR. Azzal az ábécével, amikkel a 
szindor és a sauninas nyelvet is írják. Ninda rámosolygott a betűkre. Falau követte 
a tekintetét. 


— Gondolom, ismerősek ezek a betűk otthonról. 

Ninda megrázta a fejét. 

— Nem, otthon nem ezeket használjuk. Szindorián láttam ilyen betűket, meg 
megtanultam a sauninas nyelvet, azt is ezekkel írják. 

— Igen... bocsáss meg, én Szindoriára értettem. 

— Szindoria nem az otthonom, csak ott születtem — mondta Ninda talán ezred - 
szer életében. S közben elvégzett fejben egy osztást. Százhatvanhét évesnek te- 
kinti magát, és száztizennyolc volt, amikor a Testvériségbe került. Életének kis 
híján harminc százalékát már szúniként élte le. 

Az aufariak valamilyen trükkel megoldották, hogy az ember a víz alatt épült ku- 
polában ne érezze, hogy a víz alatt van egy kupolában. Látták a fejük fölött a kék 
vizet és benne a halakat, de idelent a városban az embernek nem volt olyan érzé- 
se, hogy a tengerfenéken sétál. Inkább olyan volt, mintha az óceánra egyszerűen 
csak lenéznének, vagy mintha vetítve lenne. 

Sétáltak egy nagyot a városban, Falau idegenvezetése mellett, és Nindát egyre- 
másra üdvözölték ismerősként a járókelők, de nem jöttek oda hozzá százával, 
hogy beszélgessen velük. Talán az aufariakat más fából faragták. A kormány tag- 
jai nem is jöhettek oda hozzá, hacsak hajóra nem ülnek a kedvéért, mert Aufar a 
Hanit Köztársaság része volt, és a kormánya egy távolabbi naprendszerben műkö- 
dött. De találkozhatnak még, a Hallihuat Fónird jár majd a központi világukon is. 

S persze ettek rákot a Hanaufarban, tényleg jó is volt, bár Ninda megállapította, 
hogy Angroti néni Szasszigendá-Dzsauldban mégiscsak jobban csinálja. Ezek a 
derék dzserangok sosem fognak tudomást szerezni erről, hiszen az a bájos kis szú- 
ni falucska a Laulu túloldalán el van rejtve a Felhő mélyében, simnunná. 

— Lehet, hogy így jobb — dünnyögte Ninda, amikor az ötödik rákot bontotta föl. 

— Mi jobb? — kérdezte Hongoki. 

— Néha kicsit fárasztó, hogy százával jönnek hozzám az emberek a világokon. 
Szeretem őket és mindre kíváncsi vagyok, de néha nem bánom, hogy nem jönnek. 

— Akkor nem is üdvözölhetlek? — szólalt meg egy férfihang az asztaluk mellett, 
szúniul. Fölnéztek. Aztán még följebb. Nagyon magasra. 

— Szillon! — Ninda letette a rákot és a rákkést. — Nahát! Gyere, ülj az 
asztalunkhoz és mesélj. — A gyerekekre és az idegenvezetőre nézett. — Szillon 
Nomboka Marotomandi tévériporter Folgriról. Ő az idegenvezetőnk, Falau, ők 
pedig a barátaim, Szinensi, Hongoki, Lilgu, Ímeszi, Sandémi és Ánahaut. 

— Üdvözöllek benneteket — telepedett az asztalhoz Nomboka, és a szúni szoká- 
soknak megfelelően nyomban maga elé húzott egy tányért, a rákfogóval kiemelt 
egy sült rákot, a tányérjára tette, és szedett hozzá köretet. A szúnik nem kértek az 
ennivalóból — vettek maguknak. A janniíhaumban még inkább ez volt a szokás, de 
azt persze Nomboka nem ismerhette. 

— Mi járatban vagy Aufaron? — érdeklődött Ninda. 

— Ugyanazért jöttem, mint amikor először találkoztunk: miattad. Haniton 
értesültem íki látogatásodról, és hogy onnan a Hallihuat Fónirdon utaztál tovább. 


A szúni hajók Íkről általában valamelyik hanit világra mennek, ezért megkérdez - 
tem a diszpécserirodátokat, és idejöttem. Látni akartalak. 

— És beszélni velem — bólintott Ninda. 

— Igen, beszélni, azaz persze kamera előtt beszélgetni veled. — Nomboka 
megkóstolta a rákot és elismerően bólintott. — Értenek hozzá. No igen, kamera 
előtt persze, de nem most rögtön. Együk csak meg a rákunkat. A köret is jó. Arra 
gondoltam, hogy megkérdezlek, hogy van ezekkel a kormánytagokkal, akikkel ta- 
lálkozgatsz egyik világon a másik után. Azt mondják, te vagy az első gyerek a 
Galaxis történetében, akivel ilyesmi történt. 

Ninda bólintott és szedett még a köretből. Főtt szesszamagvak voltak, minden - 
féle párolt gyümölccsel dúsítva. 

— Valószínű. De nem tudom, mi vonzza őket hozzám. Sem a politikusokról, sem 
a többiekről. Csak úgy jönnek. Itt Aufaron pont nem. 

— Tudom, hogy a Testvériség életéről sosem beszéltek, de így kamera nélkül el- 
árulod, hogy a hajódon is ilyen népszerű vagy-e? 

— Nem, nem vagyok. A szúnik között én csak egy gyerek vagyok, a legtöbben 
nem is hallottak róla, hogy néhány dzserang világon énrám úgy néznek, mint a 
Galaxis szellemére. Nem mintha bárki tudná az okát. 

— Kicsit felelősnek érzem magam ezért a helyzetért — nyelt le Nomboka egy fa- 
latot —, hiszen én készítettem veled azt a bizonyos első interjút, ami ezt a különös 
dicsőségmenetet elindította. A ti időtök szerint negyvenhat éve — és azóta te vagy 
a legnépszerűbb ember a Szindoriai Államszövetségben, de tizennégy további ál- 
lamban is imádnak, valahol a népszerűségi listák legelején állsz. Engem érdekel- 
nek az ilyen jelenségek, ez pedig különösen, hiszen valamennyire szerepem volt a 
folyamat elindításában. 

Ninda lebiggyesztette a száját. 

— Ez az üzlet négy nemzedék óta süti a rákot a helybelieknek és a turistáknak. 
Naponta négyszer hozza nekik a hajó a friss, élő rákot, kis medencékben tartják 
őket, és amit egyik hajótól a másikig nem használnak föl, azt visszaengedik a ten- 
gerbe. Szerintem ennek a családnak a története van olyan érdekes, mint az enyém. 

— Bizonyára, de senki sem tud a Galaxis minden érdekes történetével megismer - 
kedni. 

— Nem, senki. De ez nem ok arra, hogy kihagyjuk azokat is, amik szembejönnek 
velünk. Nem tudom, Szillon, mitől lettem én ilyen népszerű azon a sok-sok vilá- 
gon, és nem is tartom különösebben fontosnak. Az emberek folyton lelkesednek 
valamiért. Most énértem, legközelebb aztán valaki másért. 

— Ebben nem egészen értünk egyet. Egyre inkább úgy tűnik, hogy a népszerűsé- 
ged csak növekszik. 

— Negyvenhat éve nem ismert engem senki. A nulláról csak növekedni tud. Pár 
év és elfelejtenek, meglátod. 

— Hm. Szoktak a szúnik fogadni? 

Ninda nevetett. 


— Hát persze. Fogadok veled egy ebédbe, hogy néhány év múlva csak egy emlék 
leszek a galaktikus hírarchívumokban. 

, Olyan egyszerű lenne így magyarázni: bejárta a Galaxist, hogy reményt vigyen 
az embereknek, amilyen sokfelé csak tud. De hát ez egy romantikus fikció. Mindig 
azért utazott, hogy megismerje a Galaxist, vagy mert valahol dolga volt. Pár eset 
kivételével, amik bekerültek a történelemkönyvekbe. " 


Hait Kirísz: 
Ninda, 
630. 


Auríhaum 
Ímir-Szurgani 
43659. szahut lidzsúmatan 
390 


Szurgani az Ímir délkeleti lejtőjén, ötezer ríginre a tengerszint fölött épült, az el- 
képzelhető legjobb kilátással az Onginur völgyére és a túloldalán a Súafúhin fen- 
séges vonulatára. Fölöttük még háromezer rígint emelkedett az Ímir tömbje, a vá- 
rosból látható volt az Ímir-dzsamma délkeleti oldala magasan a fejük fölött — in- 
nen nézve a szikla éppen olyan volt, mint valamilyen mesebeli állat, amely büsz- 
ke tartásban elnyúlva ül a hegytetőn. 

— A kilátásra nem lehet panaszunk — mondta dörgő basszusán Urragi —, ennél 
jobb már csak akkor lehetne, ha nem a Súafúhint, hanem magát a Súafot látnánk. 
Az azért kicsit messzebb van. Vagy ha nyugatról nem takarná a tengert a Dzsel- 
gin. De hát nem lehet mindent egyszerre. Innen a legjobb a kilátás az Ilszinre! 

Kint ültek a teraszon; a korlát mögött vagy ötven rígin fűvel fedett, enyhe lejtő, 
aztán még egy korlát, és a több ezer rígines mélység. Hait lepillantott a völgy túl- 
oldalán levő sziklafalra, ahonnan az Ilszin vize ezerrígines függőleges falon robaj - 
lott alá egyenesen az Onginurba, párafelhőbe burkolva a környéket. A vízesés 
hangja nem hallatszott egy szirszi távolságból és több mint négyezer ríginnel lej - 
jebbről, de amikor délről megindul a fúnúmi nevű szél, az egész völgyet betölti az 
Ilszin párája, és az néha egészen Szurgani magasságáig feljön. 

Mindezt Urragi és a felesége, Hieli mondta el, Haiték nem tapasztalták, a fúnú- 
minak nem most van itt az ideje. Az majd ősszel jön, de most még nyár van. Aurí- 
haumon évszakok vannak, éppen úgy, mint Szindorián. Az időszámítás elég bo- 
nyolult, hiszen minden gyakorlati célra a szúni napokat és éveket használják, de 
az auríhaumi napok hossza egy egészen kicsivel, nyolc matival több a szúni nap 


hosszánál, az éveket pedig így mindkét rendszerben számolni kell: a 411360 mati 
hosszúságú auríhaumi év megfelel 411,36 szúni napnak, viszont ez idő alatt Aurí- 
haumon csak 408-szor kel fel a nap. Hait meg is kérdezte, hogy ha egyszer Aurí- 
haumnak százmilliós lakossága van, miért nem térnek át az itteni napra és évre 
mint időegységre, elvégre Szúnahaumon semmiféle csillagászati jelenség nincsen, 
amivel a naptárat összhangba kellene vagy lehetne hozni. 

— Tudod, a hagyomány — mondta Urragi, aki itt született Auríhaumon és hatszáz 
év alatt nem járt másért az Abroncsvilágon, mint a namindant ünnepelni meg egy- 
két napos látogatásokon a barátainál, de mi sem állt tőle távolabb, mint az aurí- 
haumi lokálpatriotizmus. Ez más auríhaumiakra sem volt jellemző, az itteniek 
szerették a világukat, de nem helyezték Szúnahaum elébe. — Igaz, hogy a naptá- 
runknak semmi köze az Abroncsvilág csillagászati viszonyaihoz, meg hát semmi - 
lyen világéhoz sem, de hát ez a hagyomány. Nincs rá más magyarázat. 

— Mindjárt négyszáz — szólalt meg Hieli a terasz ajtajában —, ha gondoljátok, el- 
kezdhetjük. 

Ámmaít bólintott és fölkelt, kezét nyújtva Haitnak, aki csatlakozott hozzá. Vé- 
gigsétáltak a termeken, még egyszer szemügyre vették a posztamenseket és rajtuk 
a műveket. Aztán kimentek az előcsarnokba, és Hieli kitárta a kaput. A kapu mö - 
götti tágas réten, ami elválasztotta őket a közeli házaktól, pár ember őgyelgett. 

— Jöhetünk? — vigyorgott rájuk Filgúmit, egy kis helybeli emberke, akit előző 
nap ismertek meg. 

— Gyertek csak. A kiállítás mostantól nyitva áll. 

Szurgani közepes méretű városka volt, ezeregyszáz lakossal, azok többsége már 
az első derkiben eljött, de máshonnan is, egész Auríhaumról jöttek az emberek, a 
szurgani kiállítótermet az egész Felhőben ismerték. A nap nagy részében százan 
is voltak az épületben és tanulmányozták Ámmaít térfestményeit. Szépen fogyott 
a kis füzetke, amit összeállított hozzájuk, hagyományosan papíron, de háromdi- 
menziós fényképekkel. 

Ámmaít első kiállítása ezzel megkezdődött. Egy évig lesznek itt a képek, és per- 
sze vevőre is fognak találni. Sokan gratuláltak, természetesen Ninda és Szinensi 
Is. 

— Mindig tetszettek a képeid — mondta Ninda, aki persze valamennyit ismerte, 
amit Ámmaít a Testvériségbe kerülése után festett, és a korábbiakról is látta a tér- 
beli felvételeket. — Némelyikben sok a mondanivaló, univerzálisak, mindenféle 
élethelyzetben megállják a helyüket más-más értelmezésben. Mások viszont egy 
adott témát írnak le nagyon pontosan, de maximálisan szubjektíven, a te egyéni 
látásmódod szerint. De a csillagászati tárgyúakat is szeretem. 

Ámmaít mosolyogva megköszönte. 

— Hogy tetszik az új hajód? 

— Ó, nagyon kellemes. Singérin, akárcsak az Aulang Laip, de a belső berendezé- 
se persze egészen más. A 4-tadzsiban lakunk, a gantirunkhoz olyan zegzugos és 
girbegurba folyosók vezetnek, mint valami állat föld alatti alagútrendszere. Más - 


hol is jártunk ilyenekben, de ezen a hajón nagyon kedvelik. Ja igen, te is láttál 
ilyet a suddulfógani belvárosban, az ráadásul többszintes, ez meg csak kettő. És 
persze csupa kedves ember van itt is. A tanárunk, Halgil megértő, segítőkész és 
remekül magyaráz, az iskolánkban is csupa jó fej gyerek van, Sandémi folyton 
mond valami poénosat, imádom. 

Ámmaít pillantása megpihent egy kétszázéves forma lányon, aki elmélyülten 
szemlélte az Ütköző galaxisokat, aztán odalépett egy fiú is, és beszélgetni kezdtek 
róla. 

— Érdekes — dünnyögte. 

— Mi érdekes? — akarta tudni Ninda. 

— Tudod, én Szindorián többször jártam kiállításokon. Nekem persze nem volt 
még kiállításom, de másokén igen, és megfigyeltem, hogyan járnak kiállításra a 
szindorok. 

— Hogyan? 

— Megnézik a képeket, szobrokat. Bólogatnak, aztán mennek tovább. 

— És a szúnik? 

— Hosszan tanulmányozzák, különféle értelmezéseket keresnek, aztán később 
még visszamennek, újra tanulmányozzák, összevetik a művész más munkáival. 
Az oktatásban van a különbség. A szindor közoktatás igen felületes, nem gondol- 
kodni tanít, csak az alapismeretekre. 

Ninda lebiggyesztette az ajkát a szokásos , nem tudok Szindoria problémáival 
mihez kezdeni" arckifejezésével. 

— Tudom, téged nem érdekel Szindoria. Viszont Szindoriát érdekled te. Nem 
gondoltál még arra, hogy valamire föl kellene használni a fölöttük nyert befolyá- 
sodat? 

— Én nem — mosolyodott el Ninda —, de az ÁLAN megteszi. 

Ámmaít megfigyelte, hogy a mozgalom nevét Ninda helyes zenei hangsúlyo- 
zással ejti, de Szindoriáét változatlanul az egyszerűsített szúni kiejtésben használ- 
ja. 

— Szerintem pedig itt az ideje, hogy te is tegyél valamit. 

— Ugyan miért? Nem te mondod mindig, hogy a gyerekeket nem szabad bevon- 
ni a felnőttek problémáinak megoldásába? 

— Te már bevonódtál, ezen már túlvagyunk. És egyáltalán nem Szindoria érde- 
kében gondolom, hogy cselekedned kellene. 

— Hanem az én érdekemben? 

— Igen, pontosan a te saját érdekedben. Elhiheted, hogy fontosabb vagy nekem, 
mint Szindoria. 

Ninda gyengéd mosollyal nézett rá. 

— Ti is nekem. Jól van. Egyszer el fogok menni Szindoriára. 

, Ha ismersz valakit, aki nem ér annyit, mint te, az azt jelenti: él benned a vágy, 
hogy találj embereket, akiknek fölébe helyezheted magad." 


Ninda: 
Nemlétező politikai beszédeim, 
78. 
Syyndoreia 
Kafndim 


59. úaükan 55. 
a zöld órája 


Eidi és Dwn$y, mint általában, együtt indult haza az ÁNÚ-óra után, egyfelé vitt 
az útjuk. Természetesen az óráról beszélgettek. 

— Figyeled, Ósuit már egészen jól olvas — mondta Dwnsy. — Kezdi kapisgálni a 
szavakat. 

— Igen. Mondjuk ő elég fiatal is. De ÁÁllún bácsinak nem megy olyan jól. Azt 
hiszem, öreg már hozzá. Mit fogunk csinálni, ha nem tudjuk megtanítani? 

— Hát körülbelül semmit. . . 

Ekkor értek a Műlün-épület sarkához, s készültek 

átmenni a $wéy úton, amikor DWn$y szavait egy hang szakította félbe. 

— Aztán legalább lezuhanyoztok? 

Megtorpantak és előbb néztek egymásra, csak aztán fordultak meg. Az épület 
sarkának támaszkodva Éwiuéy Sálaúdüőp állt, az osztálytársuk. 

— Tudom, honnan jöttetek — közölte. — A piac mögött dumáltatok a koszos 
csavargókkal. És tegnap is meg tegnapelőtt is. Remélem, mielőtt bejöttetek a szép 
tiszta iskolánkba, legalább lezuhanyoztatok! 

— Éwruéy — mondta Eidi felháborodva —, hogy beszélhetsz így? 

— Én?! Ti mászkáltok a csavargók közé! 

— Igen! — csattant föl Eidi. — Mi elmegyünk közéjük! 

Dwn$y előrelépett és türelmet kérőn egyik karját az egyik, másikat a másik lány 
felé nyújtotta. 

— Egy pillanat, kérlek. Beszéljük ezt meg értelmes emberek módjára. Ewiucy, 
megtennéd, hogy leülsz velünk beszélgetni néhány huszadra? Szavamat adom, 
hogy nem kaptunk azoktól az emberektől semmilyen fertőzést vagy élősdit. 

Éwrtuéy kinyitotta a száját, hogy valami csípőset feleljen, aztán rájött, hogy nem 
teheti. Akkor nem ülhet le velük beszélgetni. Csakhogy DwWn$y azzal a kifejezés - 
sel kérte erre, hogy egyl $wm külan. Ez elég nyomatékos kérés, ezt visszautasítani 
olyan udvariatlanság, ami vetekszik a másik kettő bűnével. Még a saját apja is, 


Daöreft rendőrszázados, ő is megróná azért, hogy ennek a kérésnek nem tett ele- 
get. Akármilyen szankciót alkalmaz ezek ellen, ő maga sem vinné el szárazon. 
Tartozik azzal az apja — és az anyja, a minisztériumi osztályvezető-helyettes — 
társadalmi állásának, hogy végighallgatja őket. 

— Köszönöm, hogy leültél velünk beszélgetni, Éwfuéy — kezdte DWwn§y a syjn- 
dot felsőbb körökbe tartozó gyerekek szokásos szertartásosságával, amikor helyet 
foglaltak a Műlün park egyik asztalkájának két oldalán. 

— Örömömre szolgál, ha segítségedre lehetek — mondta rá Éwfuéy gépiesen a 
szokásos választ, minden meggyőződés nélkül. 

— Éwiruéy, azok az emberek nem olyan tiszták, mint mi, mert nincs lehetőségük 
rendesen mosakodni és kimosni a ruhájukat. De ennél fontosabb probléma, hogy 
azon a műveltségi szinten, amin állnak, nincs igényük a rendes tisztaságra. Ez 
nem az ő személyes hiányosságuk, Ewfuéy, ez egyszerűen műveltség kérdése. 
Semmilyen műveltségük nincsen, nem tanultak soha semmit. Ezen akarunk mi 
változtatni azzal, hogy tanítjuk őket. Szép lassan elsajá. . . 

— Tanítjátok őket? — kérdezte Éwfuéy annyira elhűlve, hogy a Km szócskát ön- 
kéntelenül nagyszüleinek vaidőry tájszólásában, köümnek ejtette. — Ti?! Mire ta- 
nítjátok őket? 

— Olvasni — felelte Eidi —, társadalmi és mindenféle más ismeretekre. Én ma ép- 
pen a tisztaságról beszéltem nekik, hogy milyen fontos dolog, és milyen sok be- 
tegséget lehet kapni a piszkos ruhától, piszkos bőrtől. És értik ám, Éwfugy. Az 
ÁLAN már szervezi, hogy tudjanak tisztálkodni. 

— Az AAÁÁALÁN?! 

A kérdés bonyolult, hasonlóan összetett dallamívet írt le, mint a legzeneibb 
syyndor nyelvtörők. 

— Igen, az ÁLAN — nézett Eidi az osztálytársnője szemébe. — Mi az ÁLAN tag- 
jai vagyunk, és segítünk a szegényeknek. Azoknak, akiknek nem segít senki. Sze- 
rinted ez rossz? 

Éwtugy fölpattant. — Eidi! Az ÁLAN egy... egy... egy felforgató, gonosz, ter- 
rorista. . . 

A szava elakadt. Mindhárman látták a park sétányán sietősen feléjük tartó rend - 
fenntartókat. Ketten voltak, az elöl haladónak helyettes őrmesteri rangjelzése volt. 
S már ott is álltak fölöttük. 

— Naymöt helyettes őrmester vagyok — tisztelgett az ervés —, üdvözlöm önöket. 
Segíthetek valamiben? Valami problémájuk van? Ezek a gyerekek pimaszkodnak 
önnel? 

Eidi és Dwnsy szótlanul nézett Ewruéyre, aki némán visszanézett rájuk, aztán 
lassan megcsóválta a fejét. 

— Nem, őrmester úr — mondta kiszáradt szájjal, aztán megköszörülte a torkát. — 
Nincsen semmi baj. Ők az iskolatársaim. 

— Köszönöm. — Az őrmester megint tisztelgett. — Viszontlátásra. 

Elmentek. A három gyerek még egy huszadon át csak nézte egymást. 


— Nem tudtam, mit mondjak neki — szólalt meg aztán Éwiuéy. — Nem adhatlak 
föl titeket. .. osztálytársak vagyunk... 

— Nem tettél nagy dolgot — közölte Eidi tárgyilagosan. — Az ÁLAN legális szer- 
vezet és bárki törvényesen a tagja lehet. 

— És a szüleitek?. . . Mit szólnának, ha megtudnák? 

— Hiába töltenek be a szüleink fontos pozíciókat a rendszerben, döntésképesek 
vagyunk. Beléphetünk bármilyen legális szervezetbe. Az ÁLAN is legális. 

— Te is beléphetsz — tette hozzá Dwn$y. 

Éwruéy elképedve nézett rá. 

— Hogy én?! Miért lépnék én be abba a szervezetbe? 

— Miért ne? Csináltál már olyat, mint mi. 

— Neked bekékült a füled?! Mit csináltam én olyat? 

— Te magad mesélted, hogy négyéves korodban magadhoz vettél egy árva Yluiú- 
kölyköt és hónapokig etetted. 

— No és? 

— Az ÁLAN ugyanezt teszi emberekkel. Syindoj polgárokkal, akiknek ugyan- 
úgy nincsen senkijük, aki gondoskodna róluk, mint annak a kölyöknek. Már nem 
csupán tüntetnek. Szervezkednek — szervezkedünk. Az oktatás volt az első, mert 
ahhoz nem kell semmi, csak a fejünkben levő tudás. De már szervezik az ingyen - 
konyhákat, gyűjtik a pénzt, az élelmiszert. 

— A csavargóknak. .. — suttogta Éwfuéy teljes döbbenetben. 

— A szegényeknek. Egyedül ebben a városban ötvenezer ember nem mindennap 
tudja biztosan, hogy másnap lesz-e mit ennie. Ennek a fele gyerek. Az egész Ál- 
lamszövetségben tízmillióra becsülik a számukat. 

— Na persze. Tudhattam volna, hogy a felforgató sajtó eltúlzott számait fogod 
ismételgetni. 

— Miért — hajolt előre Eidi —, szerinted hányan kellene lenniük ahhoz, hogy cse- 
lekedni kelljen? Abból az yluiákölyökből csak egy volt, nem? 

— Akkor cselekedtél, Éwfugy — mondta Dwnsy. — Most nem? Ha emberekről 
van szó, már nem számíthatnak rád? 

Eidi elővette a vyriisét és matatott rajta egy kicsit. Aztán odanyújtotta a barátnő - 
jének. 

— Ezeket a képeket én magam csináltam Lűakéajban, a Kayyp színház alagsora 
alatti búvóhelyen, a Dfőymin piac és a Vt áruház alatti búvóhelyen, és a Méuk 
alagútban. 

Éwrtuéy szótlanul lapozta végig a képeket. Volt vagy harminc. Emberek — férfi - 
ak, nők, gyerekek. Félig sötétbe borult, föld alatti termekben, csak Eidi és mások 
vyriise világított. Mindenki rongyos volt és piszkos. A legtöbben csak üldögéltek 
a földön, a kicsik néha a felnőttek — a szüleik? — ölében, de többnyire magukban. 
Tárgyak nem voltak a képeken. Senkinek nem volt semmije. 

Az utolsó kép után Ewrucy fölállt és visszaadta a készüléket. Aztán a háta mögé 
pillantott. 


— Rendben. A VWt áruház csak egy sarok innen. Mutassátok meg nekem azokat 
az embereket. 

A másik kettő csak bólintott, és elindultak. 

— Szüksége lesz egy álarcra — mondta Eidi DWwnsynak, amikor elérték a park 
szélét. 

— Álarcra? — nézett rá a másik lány. 

— Igen, egy ÁLAN-jelvényes porálarcra. Az ottaniak ingerültek tudnak lenni, ha 
valakinek szép a ruhája, és nem viseli a jelvényt. 

— A... azt, amelyiken Niinda betűje van? 

— Igen, a barátom nevének kezdőbetűje — felelte Dwn$y higgadtan. — Annak a 
MURÍN rövidítésnek a kezdőbetűjével, aminek az utolsó betűje szintén az ő 
neve. Majd megkapod az én álarcomat, engem már felismernek a Vt alatt. 

De nem kellett odaadnia az álarcát. Az áruház rakodóudvara mögötti térségen, 
amit ócska ládatornyok takartak a külvilág elől, már őrség állt a rozzant bádogajtó 
előtt. Négy rongyos suhanc, persze mindenféle fegyver nélkül. 

— Eidi és DwnSy — mondta az egyik. — Ki ez veletek? Egy viyid? 

Éwrtuéy elszörnyedt, egyszerre három okból. Amiért ezt a gazdagokra használt 
csúfnevet hallotta magáról, mert a fiú nevükön szólította az ő osztálytársait, és 
mert nem köszönt. 

— Viyid — bólintott Dwn$y. — Nindához jött, hogy meglássa a sötétségben a 
fényt. 

— Jól van. Ti feleltek érte. Íp, adj neki egy álarcot. Beléphettek a fénybe. 

A rozzant bádogajtó mögül éjfekete sötétség ásított rájuk. 

,, Szillon egyike azoknak, akik csak a munkájukat végezték, és úgy kerültek vele 
évszázadokig tartó meghitt barátságba. Akárcsak én. " 


Hiragi: 
Akik Nindává tették, 
Szillon Nomboka Marotomandi, 1. 


Hallihuat Fónird 
Hanit 
43659. muhat angdzsagan 
730 


— Hölgyeim és uraim, Szillon Nomboka Marotomandit látják a VTMK televízió - 
tól, a Hanit Köztársaság központi világáról, Hanitról. Ez az épület a hátam mögött 
a Nemzeti Színház, amelynek gömbölyű épületét mindenütt jól ismerik a hanit vi- 


lágokon — közvetítésünk nézőinek viszont sokkal ismerősebb az a szőke kislány, 
aki itt áll mellettem. Én azért ülök, mert állva olyan magas vagyok, hogy a kame- 
ra csak messziről tudna egyszerre mindkettőnket mutatni — mivelhogy ő, mint 
önök jól tudják, meglehetősen kicsi. De ne is róla beszéljünk, hanem vele. Ninda, 
hogy tetszik Hanit? 

— Érdekes világ — felelte Ninda mosolyogva. — Ennek a kék csillagnak az erős 
fényében valahogy minden más, de Hanit gyorsan forog, és az emberek három na- 
pot és éjszakát töltenek ébren egyhuzamban. Azt mondják, szörnyű szélviharok és 
árvizek is vannak a gyors forgás miatt, és nemsokára megint lesz egy. 

— Igen — bólintott Nomboka —, azazhogy már kialakult. Egy elég nagy ciklon, 
hamarosan eléri a várost. Itt leszel, amikor ideér? 

— Feltétlenül. Még soha nem láttam igazi vihart. Szindorián nincsenek nagyon 
nagy viharok, és amik vannak, azoknak sem esik útjába Luakeán. Azokon a vilá- 
gokon pedig, ahol azóta megfordultam, éppen nem volt vihar. 

Ez nem volt egészen igaz, Auríhaumon már átélt vihart kétszer is, de persze an- 
nak a világnak a létezéséről a dzserangok nem tudhatnak. Sokkal kisebb viharok 
voltak amúgy is. Az elsőnél Hergun-Sammúdiban volt, a janníhaum ablakából fi- 
gyelte, ahogy a szürkeség beteríti a várost, a fák lombjai csapkodni kezdenek, az- 
tán megjön az eső, és egykettőre úrrá lesz odakint a káosz. A másodiknál, két év- 
vel később Szadzsinkében kiment a szasszíhaum gyepére, és szembenézett a vi- 
harral. Végig kint volt, hagyta, hogy a szél ide-oda lökdösse, port és növényi tör- 
meléket vagdosson hozzá, és persze bőrig ázott, de csak alsóruhát hagyott magán, 
így kevésbé érezte. Amikor a vihar elült, visszament a janníhaumba, megszárítko- 
zott, néhány matit állt melegvörös fényben, és meg sem fázott. 

Ebben a viharban nem maradhat kint. Ezt tudta. Hafeini azt mondta, az itteni vi- 
harokat egytől tízig számozzák, és ez kint a tengeren is már hatos volt, de a partra 
érve felerősödik, mert beszorul két hegylánc közé, nyolcas vagy kilences lesz be- 
lőle. 

Nombokával egy Hononua nevű nagy térségen üldögéltek, illetve Ninda a ka- 
mera kedvéért odaállt Nomboka széke mellé. Sokan voltak jelen, de a kamera lá- 
tókörén kívül. A haniti kormány több tagja, a polgármester, a meteorológiai inté- 
zet igazgatója, mindenféle helyi notabilitások és több száz bámészkodó, meg Szi- 
nensi. A közelben. A térség többi részén legalább ezren. Hononua egy tágas, eny- 
hén hullámos rét volt Hanit városa és az óceán között, két magas hegylánc közé 
szorítva, a Hanit folyó jobb partján. Ha Ninda balra nézett, ellátott az óceánig, 
ami fölött ragyogó kék volt az ég. De már nem sokáig. Ha pedig jobbra nézett, a 
pályaudvar és a zöldség- és gyümölcspiac épületét látta; velük szemben, a kamera 
mögött pedig a város szélső házait. 

Egyszer csak zenei hangok szólaltak meg. Bomm, bomm, bomm, bomm — bimm, 
bimm, bimm, bimm! Négy mély, négy magas. Mint a dzsógirütések, valahonnan a 
levegőből, átható, erős hangok. 


— Negyedik riasztás — mondogatták az emberek, és a kövérkés Elilamo polgár- 
mester odajött Nindáékhoz. 

— Sajnálom, de hamarosan fedél alá kell húzódnunk — közölte —, érkezik a vihar. 

— Kedves nézőink — ragadta meg Nomboka az alkalmat, és odafordította a ka- 
merát egy kis távirányító segítségével, amit úgy tartott a kezébe rejtve, hogy a né- 
zők nem látták —, bemutatom Elilamo urat, Hanit polgármesterét, aki éppen arról 
értesített minket, hogy közeledik a vihar. Mennyire van közel hozzánk, uram? 

Bomm, bomm, bomm, bomm — bimm, bimm, bimm, bimm — ismétlődött a riasz- 
tójel. 

— Csillagközi mértékkel számolva körülbelül ezer ütés — készségeskedett a pol- 
gármester —, és máris itt lesz. 

A tömeg megindult a város felé, sokan légikocsit hívtak, nyilván messzebbre 
tartottak. Ninda nyugodtan álldogált Nomboka mellett. 

— Az a tervem — mondta a riporter a kamerába, amit ismét maga felé fordított —, 
hogy tudósítani fogunk arról, ahogy Ninda megszemléli a haniti ciklont. Úgy tu- 
dom, különleges jelenség, Nindát pedig érdeklik a különleges természeti jelensé- 
gek. Jól tudom? 

— Igen — mosolygott Ninda. — Érdekelnek. Egy Taka nevű holdon láttam ennél 
sokszorta nagyobb vihart is, de az nem ott volt, hanem a gázóriáson, ami körül az 
a világ kering. 

— Ó, gázóriásvihar, azok valóban nagyon érdekesek. Láttam néhányat. 

Ninda elnézett a távolba, az óceán felé. 

— Már látszik. 

Nomboka ülve maradt, de a kamerát felröptette a magasba, és a képernyőjét fi- 
gyelte. 

— Kedves nézőink, most már önök is láthatják, egy apró szürke foltként a távol- 
ban. Most lassan rá fogok nagyítani, hogy jobban megfigyelhessük. 

Fokozatosan vált láthatóvá a hatalmas, gomolygó szürkeség, mindenféle mozgó 
nyúlványokkal. A méreteit azonban nem lehetett felbecsülni. Időnként megszólalt 
a négy mély és a négy magas hang, aztán egyszer csak már három. 

Bomm, bomm, bomm — bimm, bimm, bimm! 

— Harmadik riasztás — mondta a polgármester, és a többiekre nézett. — Kedves 
vendégeink, kérem, legyenek szívesek a város felé indulni, nemsokára itt a vihar. 
Köszönöm. 

A vendégek elindultak — Ninda és Nomboka maradt. De ugyanekkor feltámadt a 
szél, szinte pillanatról pillanatra erősödött, s egy matin belül már lobogott a hajuk, 
Ninda köntösének a szárnya, aztán a fák hajladozni kezdtek. Az óceán fölött már 
sötétszürke volt az ég. Elilamo idegesen nézett rájuk. Már csak ők hárman voltak 
idekint, és Ninda volt az egyik legfontosabb vendég, akit ez a hely látott hosszú- 
hosszú ideje. 

Bomm, bomm — bimm, bimm! — Bomm, bomm — bimm, bimm! 

Nomboka fölkelt, a székét összehajtotta, zsebre vágta. 


— Második riasztás. Nem maradhatunk tovább idekint, Ninda, sajnálom. 

Ninda bólintott, és a megkönnyebbült polgármester nyomában beszállt az elé- 
bük libbenő kis járműbe, ami hengeres volt, körben átlátszó fallal, s az egyetlen, 
kör alakú ülés a közepén volt. Más nem is volt benne. Az ajtó becsukódott. 
Odakint vészes gyorsasággal fokozódott a szél. 

— Ez a kocsi kibírja? — kérdezte Ninda. 

— Hogyne, természetesen — vágta rá Elilamo. 

— És nem is fújja el? 

— Nem, dehogy. ALIO-meghajtása van. 

— Akkor maradhatnánk itt? Nem a távolból szeretném szemlélni. 

Már folyamatosan szólt a második riasztás két mély, két magas hangja. 

— Maradhatunk, hát hogyne — készségeskedett Elilamo, és eltette a kis távirányí- 
tót, amivel éppen készült indítani. Egyre sötétedett körülöttük, és egyre több volt 
a szálló por, növényi törmelék. Aztán az óceán felől megjelent egy hatalmas feke- 
te fal. 

Bomm, bimm, bomm, bimm, bomm, bimm! — bömbölte a hangszóró. 

Ninda csillogó szemmel figyelte a három-négy rígin magas, függőleges vízfalat, 
ami egy futó ember gyorsaságával száguldott feléjük. 

— Első riasztás — mondta. 

, A két fő tényező, ami akár javadra, akár ártalmadra lehet: önmagad — és min- 
denki más. Nagyjából egyenlő arányban. " 


Lí-Nindaran: 
Gondolatok, 
615. sómir 


A két férfi ösztönösen valamilyen védekező tartást próbált fölvenni, ahogy rájuk 
zúdult a vízfal. Ninda csak nézte gyönyörködve. Egy pillanatra elsötétült körülöt- 
tük a világ, de nem teljesen, a zöldeskék áradat alatt találták magukat, aztán ki- 
bukkantak, az árhullám továbbment. Ninda hátrapillantott. Az áradat ugyanúgy 
hömpölygött tovább, ezen a kis kocsin úgy csapott át, mintha ott sem lenne. De a 
város határában már ott magasodtak a nagy szürke gátlemezek, amik sokkal ma- 
gasabbak voltak, mint az árhullám, és szilárdak, mint a Hallihuat Fónird tifongjai. 
A víz csakhamar el is érte őket és visszacsapódott, de már sokkal kisebb erővel. 
És egyszerre csak nem is volt már árvíz, az alattuk fortyogó, habzó áradat már az 
volt, ami visszafelé tartott az óceánba. Jött helyette az eső, amit a szél vízszinte - 
sen vágott a kocsi oldalának. 


— Mennyi ideig tart? — kérdezte Ninda. 

— A nagyon nehéz szakasza nem sokáig, talán háromezer ütés — felelte Elilamo 
—, de aztán még több tízezer ütésig elhúzódik, valamikor holnap hajnalban lesz 
vége. Javaslom, hogy induljunk el és nézzük meg máshonnan is. 

Ninda beleegyezett, és felszálltak, megnézték egy kicsit magasabbról. Innen a 
vihar ugyanolyannak látszott, de a talaj nem, szinte eltűnt szem elől, a lent kavar- 
gó áradatban lehetetlen volt megállapítani, hol érnek véget a felhők és hol kezdő - 
dik a vízzel borított Hononua-síkság. Elilamo a város fölé vitte a kocsit, és Ninda 
meglepve látta, hogy Hanit színpompás épületei helyén szürke, szabálytalan sok- 
szögű test van. 

— Természetesen a várost viharpáncél fedi — magyarázta a polgármester. — Hani - 
ton minden városnak van ilyen. A páncélon kívül egyáltalán nem építkezünk, ve- 
szélyes lenne. A mezőgazdasági területeknek is páncéljuk van, enélkül képtelen- 
ség lenne itt gazdálkodni. 

— Milyen gyakran vannak ekkora viharok? 

— A mi évünk körülbelül négyszáz szúni évnek felel meg, és van benne két viha- 
ros időszak, amik egyenként az év tíz százalékát teszik ki. Egy ilyen időszakban 
egy adott helyen átlag tíz vihar szokott bekövetkezni, de harmincig is felmehet. 
Az erősségük is változó, itt a fővárosban negyven nappal ezelőtt hármas ciklon 
volt, ehhez képest jelentéktelen. 

— És az év többi nyolcvan százalékában? — kérdezte Nomboka. 

— Ó, olyankor csak szelek vannak, de eső alig, szinte teljes a szárazság. Hanit 
szélsőséges éghajlatú világ. Bár van rosszabb is. 

— Magam is ismerek néhányat — bólintott Nomboka. — Nagyon excentrikus pá- 
lyájú világokat, amik rövid ideig vannak napközelben, és akkor forróság van, amit 
aztán hosszú-hosszú fagy követ. Lassú forgásúakat, ahol mindkét évszak nagyon 
hosszú. Viharos világok is léteznek szép számmal. Olyanon is jártam, ahol állan- 
dóan csapkodnak a villámok, de eső nincs egy csepp sem. 

— De akkor ott kupolavárosban élnek — pillantott rá Ninda. 

— Igen, de közlekednek a szabadban. Van belélegezhető légkör. Csak a villám- 
csapás ellen védekezni kell. 

— Láttam már villámokat — bólintott Ninda. — De itt nem látok egyet sem. 

— Innen nem láthatók — felelte a polgármester —, a ciklon belsejében vannak, jó 
messze. Mi csak a szélét kapjuk, a ciklonmag nem is fog kijönni a szárazföldre. 

— És azt nem lehet megnézni? 

— Hát ezzel a kocsival nem... de van olyan gépünk, ami biztonságosan be tud 
vinni a ciklon magjába. Ha fúni barátaink megengedik, persze. 

Fúnit mondott szúni helyett, az ő nyelvükben nincs sz hang. 

Ninda bólintott, elővette a suagját és fölhívta Halgilt. 

— Szeretnék berepülni a ciklon magjába. A hanitoknak van alkalmas járművük, 
de a ti engedélyetekre van szükségük hozzá. 


— Menj csak — bólintott a tanár —, ahova ők be mernek menni, oda nyugodtan 
mehetsz te is. 

Ninda a polgármesterre nézett, aki megadóan bólintott és ő is fölhívott valakit. 

Egy limlivel később bent a városban beszálltak egy teljesen gömb alakú, szintén 
átlátszó járműbe, amit egy meghökkentő külsejű pilóta vezetett. Ninda soha nem 
látott még majdnem mellközépig érő, fehér szakállat kopasz fejen. 

— Anilao vagyok — mondta a pilóta mélyen zengő basszushangon, szúni nyel- 
ven, alig érezhető akcentussal. — Szálljatok be és foglaljatok helyet. 

Szinensi is csatlakozott, kosárban hozta Lít, akit letett a padlóra. 

— Az állatka nem fog félni? — érdeklődött Anilao. 

— Egy ivut sosem fél — felelte Szinensi. 

— Rendben. Mulihi, aulu-Elilamo. 

— Mulihi, aulu-Anilao — bólintott vissza a polgármester, a két szúni kislány pe- 
dig ezzel megtanult köszönni és urazni hanit nyelven. 

Nomboka bepréselte hosszú termetét az ajtón. 

— Üdvözlöm, Nomboka úr — bólintott a pilóta. — Anilao vagyok. Régóta nézem a 
műsorait. 

— Köszönöm, nagyon kedves — biccentett a folgri mosolyogva, és helyet foglalt. 
Öt ülés helyezkedett el körben a gömbben, mind forgatható, hogy minden irányba 
kinézhessenek. 


Hulilo, hanahau, fahurai, maniroa. Egész csomó szót tanultam a haniti ciklonok 
magjában tapasztalható jelenségekről. A hulilo például olyasmi, amit Anilao 
,, oszlopvillámnak" magyarázott, egy egész nyaláb villám egyszerre, amik olyan 
szélességben csapnak le, hogy egy jókora erdőt le tudnának tarolni. Fantasztikus 
fényt áraszt egy ilyen hulilo, Hanit tízmilliós fővárosának minden szobájába elég 
volna. A hanahau viszont egy alig látható, vékony kis szikra, ami a földből csap ki 
— fölfelé! — egészen magasra fölvág a felhőkbe, és ennek nyomán jön a lefelé csa- 
Pó nagy, fényes villám. Fahurainak akkor hívják, amikor sok villám jön egyszer - 
re, de nem nyalábba összefogva, mint a hulilo, hanem szanaszét, egy aránylag kis 
területre csapnak be azok is, de nem együtt. A legérdekesebb a maniroa. Ez úgy 
keletkezik, hogy a villámból ,, kiszakad" egy darab, és egy hatalmas adag elektro- 
mosság gömb alakban lebegve marad a levegőben. Egy ekkora ciklonban ezer- 
szám keletkeznek, Szillon csinált felvételeket, százszámra vannak rajtuk maniroák, 
majd láthatod a filmjében. 

Hosszabb filmet csinál. Aufartól jött velünk, és most megbeszéltük, hogy to- 
vábbra is elkísér, forgat azokon a világokon, amiken kiszállok. Ez egy ilyen doku- 
mentumféle lesz, hogy hogyan járja be Ninda a Galaxist. Szerinte Szindorián meg 
egy csomó világon imádni fogják. Nekem meg olyan mindegy, hogy van-e a köze- 
lemben egy kamera, én ugyanúgy mászkálok a világokon, akár látja a Galaxis, 
akár nem. Szillont pedig megkedveltem, rendes ember, örülök a társaságának. 


Ő is kedvel engem, de persze nem puszta szeretetből utazik velem, ez a munkája, 
a tévétársaság fizeti a jegyét a Hallihuat Fónirdon. Mindenki jól jár. A tévések fil- 
mezhetnek kedvükre, én beszélgethetek Szillonnal, a nézők meg láthatnak engem a 
haniti kormánnyal vacsorázni. Hogy ez nekik miért jó, azt sosem fogom 
megérteni, de hát tőlem nézzék. Mit kellene titkolnom azon, hogy vacsorázom? 

, Azért kértem, hogy vele tarthassak az útján, mert látni és dokumentálni szeret- 
tem volna, ahogy beszél az emberekkel. Haniton figyeltem meg először. Varázsla- 
tos hatással tud lenni rájuk. " 


Szillon Nomboka Marotomandi: 
Utjaim Nindával, 
2. 


A vacsorát a Lauhaki Hifano Színház nagyszínpadán tartották, kétezer néző jelen- 
létében, akik szintén rendelhettek maguknak az ételből, de a színpadon berende- 
Zett asztalnál csak a kormány tagjai és más kiválóságok foglalhattak helyet — és a 
két szúni kislány. Mindez egy ismeretlen rendezvényszervező zsenijét dicsérte, 
egészen addig, amíg Hafulau miniszterelnök dagályos üdvözlő beszéde és Ninda 
lakonikus köszönetnyilvánítása el nem hangzott. Felszolgálták az első fogást, egy 
haili nevű halból készült előételt. A vendégek nyugodtan hozzáláttak, de ekkor a 
színpad szélén megjelent egy ember és elindult az asztal felé. 

A biztonságiak nyomban ott termettek, karon is fogták, amire kiabálni kezdett. 

— Hagyjanak! Nekem is jogom van Nindával beszélni! Aiszilu nagykövet va- 
gyok! Beszélni akarok Nindával! 

— Mi folyik ott? — kérdezte Szinensi, aki közelebb ült az incidens helyszínéhez. 

— Ez az ember illetéktelenül tartózkodik itt — közölte Hafulau. — Elnézést kérek 
a rendzavarásért, azonnal intézkednek. 

— Várjanak — felelte Ninda. — Ki az az ember, és miért akarják innen eltávolíta- 
ni? 

Már négy biztonsági fogta le a színpad szélén álló embert, aki nem próbált vé- 
dekezni, de a biztonságiak sem mozdultak, zavartan várták az utasítást. 

— Én vagyok a miniszterelnök — emelte föl a hangját Hafulau. — Parancsot ad- 
tam, hajtsák végre! 

A biztonságiak parancsnoka intett, és elkezdték kivonszolni a magát nagykövet- 
nek nevező embert. Ugyanekkor Ninda és Szinensi lecsapta a villáját, fölpattantak 
mindketten, és elindultak a rendzavaró felé. 

A botrány a levegőben lógott. 


Ninda odatoppant a biztonságiakhoz, akik jókora fölényük ellenére is küszköd- 
ve próbálták levonszolni a nagydarab embert, és rájuk szólt: 

— Elengedhetitek. Mindhárman elmegyünk innen, most azonnal. 

Hafulau rémülten bámult utánuk. 

— De Ninda!... 

Ninda megfordult. 

— Ha őt kidobják innen, mert velem akar beszélni, akkor nekem sincs helyem itt. 
Elmegyünk a színházból, a városból és Hanit világáról. Vissza a hajónkra. Akarsz 
velünk jönni? — nézett a rendbontóra. — Úgy látom, nem vagy itt népszerű. 

Hafulau tekintete hirtelen találkozott Nomboka leplezetlenül kárörvendő 
vigyorával, és tudatosult benne, hogy az egészet élő adásban látja a fél Galaxis. 
Felugrott. 

— Várjanak! — Még a száját is futva törölte meg, pedig csak néhány lépésre vol- 
tak tőle. — Várjanak... elnézést kérek... sajnálatos félreértés történt... engedjék el 
ezt az urat. 

A biztonságiak engedelmesen visszavonultak. 

Ninda fagyosan nézett föl a miniszterelnökre. 

— Mi volt ez, Hafulau? 

— Én... elnézést kérek. Kérlek, gyere vissza... te Hanit népének megbecsült 
vendége vagy. 

— Rendben, visszajövünk mindhárman. — A másik férfihoz fordult. — Ninda 
vagyok. Te ki vagy? 

— Aiszilu — felelte az —, Salumat nagykövete vagyok. 

— Örülök, hogy megismerhettelek. Kérlek, foglalj helyet az asztalunknál. 

A nézőtér felmorajlott. A salumati Aiszilu ott ül a kormánnyal egy asztalnál! Ők 
jól tudták, kicsoda ez az ember és miért akarta Hafulau kizavartatni a teremből. A 
moraj egyaránt jött a kormánypártiaktól és az ellenzékiektől, más-más okból. 

A két gyerek és a két férfi visszament az asztalhoz. 

— Hozzanak még egy széket és terítéket — rendelkezett Szinensi, mint aki otthon 
van. A személyzet rohant végrehajtani az utasítást. A hosszú asztal egyik végén 
ült Ninda, jobbján a miniszterelnök, balján Szinensi, aki arrébb húzódott, és az 
asztal sarkához ült Aiszilu. 

— Meséld el, miért jöttél ide és miért akartál beszélni velem — pillantott rá Nin- 
da. 

A nagykövet illemtudóan kézbe vette a villáját és megérintette a halat. 

— Salumat népét képviselem. A mi világunk jelenleg a Hanit Köztársaság ellen- 
őrzése alatt áll... 

Nomboka nem mulasztotta el felvenni Hafulau arckifejezését, amint ráébred, 
hogy semmiféleképpen nem tudja elhallgattatni ellenfelét. És végképp nem vág- 
hat közbe. Ha az iménti incidens nem történt volna meg, akkor csak udvariatlan- 
ság lenne. Így már katasztrofális következményekkel járna. 


— Salumat függetlenségi törekvései évek óta semmilyen visszhangra nem talál- 
nak sem a haniti politikában, sem a galaktikus közvéleményben. Azért jöttem, 
hogy beszéljek veled. Rád odafigyelnek. Szeretném átadni neked Salumat kormá- 
nyának és népének meghívását és felkérését, hogy nyisd meg a Salu Kulturális 
Fesztivált. 

Ninda Hafulauhoz fordult. 

— Engem még soha sehol nem kértek fel semmi ilyesmire. Nem hívtak meg 
egyetlen világra sem, kivéve Szindoriát. Tudtad ezt, Hafulau? 

A miniszterelnök legyőzötten megcsóválta a fejét. 

— Nem... nézd, én Hanit népét képviselem. Mi nem értünk egyet Faumati törek - 
véseivel... mi így hívjuk a világukat. . . 

— Várjatok egy pillanatot. Nekem ezt még föl kell fogni. Mondd, Aiszilu, miért 
fontos nektek a függetlenség? 

A nagykövet jólnevelten evett egy falatot a halból. 

— Hosszú történet, hogy hogyan került a világunk Hanit fennhatósága alá. 

Ninda türelmet kérően fölemelte a kezét. 

— Én nem ezt kérdeztem. Értem, hogy korábban függetlenek voltatok. Most nem 
vagytok azok. De mi ennek a jelentősége? Miben más az életetek most, mint ak - 
kor? 

— Legelsősorban is abban, hogy most Hanitról irányítanak minket. 

— Salumat élethordozó világ? 

— Részben lakhatóak vagyunk, egész pontosan a felszín harminc százalékát tet- 
tük lakhatóvá. 

— Hány településetek van? 

— Százhúsz körül. 

— Nevezz meg kettőt, kérlek. 

— A fővárosunk Salufau, a másik nagyváros neve Auaniki. 

— Rendben. Amikor függetlenek voltatok, Auaniki lakói nem zúgolódtak, amiért 
Salufauból kormányozzák őket és nem onnan helyből? 

A színházteremben vágni lehetett a csendet. 

— Ezt... ezt nem értem — préselte ki a nagykövet a szavakat. 

— De, szerintem nagyon is érted. Auanikiből nézve Salufau , valahol máshol" 
van. Hanit talán nem , valahol máshol" van? 

— De Hanit már egy másik naprendszer! 

— Ha jól tudom, az ország egész csomó naprendszert foglal magában. Azok 
mind zúgolódnak, hogy függetlenek akarnak lenni? — Ninda fogta a kését meg a 
villáját, és elkezdte apró darabokra vagdosni a halszeletet. — Nézd ezt a halat. 
Akármilyen kicsire szabdalhatom, attól még hal marad. A Galaxis mindenhogyan 
Galaxis marad, akárhány darabra vágjuk mi emberek. A naprendszerek, a világok, 
minden pontosan ugyanolyan, akárhová rajzolsz közöttük határokat. Függetlenek 
akartok lenni? Mitől, Hanittól? Felőlem nyugodtan, de miért nem akartok függet- 
lenek lenni a kontinens másik részétől, a szomszéd várostól, a szomszéd utcától? 


Hogy akik Hanitból kormányoznak titeket, azok nem salumatiak? No és? A salu- 
fauiak meg nem auanikiek, és lefogadom, hogy ez nem zavarná az auaniki lakoso- 
kat, csak pont a hanitiak ne kormányozzák őket. De miért pont ők ne? 

S ezzel magára hagyva a nagykövetet megrökönyödésével a miniszterelnök felé 
fordult. 

— És te? Miért nem hagyod Salumatot békében élni a maga életét? Nem mind - 
egy Hanitnak, hogy Salumatot kik kormányozzák? Ha Salumat része az országo- 
toknak, akkor különbek, jobbak vagytok? 

Körbepillantott a hallgatóságon. 

— Tud nekem valaki válaszolni egy egyszerű kérdésre? A Galaxis csillagokból 
áll, amik körül világok keringenek. A világokon városok állnak, amik utcákból, 
házakból állnak. Ezekben mind emberek élnek. A dolognak itt vége is lehetne, de 
nem. Az emberek államokra osztották fel a Galaxist. Némelyik csak egyetlen vi- 
lág, mások egész csomó naprendszert felölelnek. Képzeletbeli vonalakkal rajzol- 
ták tele a világűrt, határoknak hívják őket, és a vonalaktól függ, hogy mik a törvé- 
nyek. Miért? Mi a különbség Salumat, Hanit, Szindoria, Ík és Antaur között? Ne- 
kem nem fér a fejembe, hogy mitől lesz két világ egyazon állam, másik két világ 
külön állam. Vagy akkor már miért nem osztjuk fel a világokat is? Rajzolhatnánk 
egy-két országhatárt itt, Hanit felszínén is. Mondjuk a folyó, ami ezt a várost ket- 
tészeli, lehetne egy országhatár, és a túlparti városrész már külföld. Adjatok egy 
térképet, rajzolok rá néhány határt. Jó lesz? 

, Egy évszázaddal később még mindig úgy hivatkoztak rá: xa haniti beszédk. 
Hogy miért, azt sosem fogom megérteni. Mondtam én ott bármit, ami nem nyil- 
vánvaló? " 


Ninda: 
Nemlétező politikai beszédeim, 
394. 


A két politikus roppant kellemetlen helyzetbe került. Mindketten kinyilvánították 
már, hogy milyen fontosságot tulajdonítanak Ninda immár jelképerőre emelkedett 
személyének — a kormány fogadást adott a tiszteletére, a salumatiak pedig az ő 
közreműködésével próbálták függetlenségük ügyére irányítani a csillagközi fi- 
gyelmet. Maga Ninda mint ember végeredményben csak egy gyerek volt, ezért a 
véleményével egyik oldal sem kalkulált komolyan. De ez a vélemény mégiscsak 
elhangzott, és egyiküknek sem tetszett, amit hallottak. 


— Bocsáss meg, Ninda — szólalt meg kis csend után Hafulau —, de azt hiszem, 
nem egészen értem, amit mondani szeretnél. Végül is melyik oldalnak van szerin - 
ted igaza? 

Százhúsz világon több milliárd ember látta élőben azt az arckifejezést, amivel 
Ninda a férfira nézett. A hidegkék szempárban megcsillanó mély, elítélő helytele - 
nítés mintegy a védjegye lett. 

— Miért kellene, hogy bármelyik oldalnak igaza legyen, Hafulau? Ti csak azon 
vitatkoztok, hogy Salumat és Hanit között legyen-e még egy vonal a galaktikus 
térképen. Én viszont lényegtelennek tartom, hogy hány vonal van rajta. Maguk - 
nak a vonalaknak a létével nem értek egyet. 

— Ezt megértjük — szólalt meg Aiszilu. — De a kérdés a kormányzás. Mi azt nem 
szeretnénk, ha továbbra is Hanitról irányítanának minket, haniti érdekek mentén. 

— Tehát ha függetlenek lesztek, salumati érdekek mentén fogjátok irányítani a 
világotokat? 

— Hát hogyne. 

— Vagyis Salumaton mindenkinek egyforma érdekei vannak? 

— Természetesen nem -— felelte a nagykövet elnéző mosollyal. — A demokratikus 
választások lényege, hogy a többség akarata érvényesüljön. Most persze megkér - 
dezed, hogy Hanitot nem demokratikus választások alapján kormányozzák-e — de, 
persze. Csakhogy ott a többség tizenkét világ többségét jelenti. A független Salu- 
maton viszont a mi többségünk kormányozna. 

Ninda nyugodtan elfogyasztotta a halat, amíg a férfi beszélt, aztán letette a vil- 
láját. 

— Ugyanezzel az érveléssel Auaniki is független akarhatna lenni Salufautól. 

— De az csak két különböző város. Salumat és Hanit két külön nemzet. 

— Szindoria és Minéa ugyanaz a nemzet — vágta rá Ninda —, Minéa mégis ki- 
mondta a függetlenségét. Ha a nemzetiségüket kérdezed, szindoroknak fogják 
hívni magukat, ha az állampolgárságukat, akkor minéaiaknak. Rengeteg ilyen 
hely van. De olyanok is, ahol több nemzet él ugyanabban az államban, például 
Szuttigu. Szerintem a nemzet egyszerűen egy mese, amit a politikusok arra hasz- 
nálnak, hogy az emberekkel elfogadtassák a gonosz terveiket. A jó terveket nem 
kell mesékkel elfogadtatni, azokat az emberek egyszerűen elfogadják. — Fölemelte 
az ujját, mert Aiszilu közbe akart szólni. — Mi az a nemzet? — Körbenézett az em- 
bereken. — Tud erre válaszolni valaki? Én szindornak születtem, de a szindorok 
nem tekintettek a nemzet részének, mert csavargó voltam. A szúnik kérdés nélkül, 
azonnal a nemzet részének tekintettek, és azóta én is szúninak tekintem magam. 
Nem szindornak. Szindorián nemcsak a nemzet nem tekintett engem szindornak, 
én sem éreztem a nemzet részének magam, azt sem tudtam, hogy létezik olyan, 
hogy nemzet. Milliók élnek úgy Szindorián, hogy fogalmuk sincs a nemzetről. 
Máshol is. Szindoria nem valami különlegesen szörnyű hely. Mármint szörnyűnek 
szörnyű, de nem különlegesen. Sok hasonló van a Galaxisban. 


Néhány hellyel távolabb egy nő kissé fölemelkedett a székéről és biccentett a 
többieknek, mielőtt Nindára nézett. 

— Naiha vagyok, szociológus. Azt hiszem, illetékes vagyok megválaszolni a kér- 
désedet. A nemzet azoknak az embereknek az összessége, akiket valamilyen köte- 
lék fog össze. Ez lehet azonos az államisággal, és lehet eltérő. Haniton él egy 
fonihi nevű közösség, akik önálló nemzetet alkotnak, ugyanakkor részei a hanit 
nemzetnek — ezt biztosan állíthatom, mert sokat dolgoztam velük. A fonihik mind 
hanitok is, és annak is érzik magukat. A salumatiak nem érzik magukat hanitnak. 
Ez a probléma. A fonihik nem akarnak függetlenek lenni, a salumatiak viszont 
igen. Nagyjából ez az, ami a nemzet fogalmát definiálja. 

Ninda köszönőleg bólintott a szociológus felé, aztán elgondolkodva nézett a 
nagykövetre. 

— Salumat minden egyes lakója független akar lenni? 

— Nem — felelte Aiszilu őszintén. — Van nálunk egy Egységpárt, akik meg 
akarnak maradni Hanit kötelékében. Igen feszült és indulatos viták dúlnak emiatt. 

— Tehát még ti magatok sem tudtatok kialakítani egy közös álláspontot, és Hani- 
tot kéritek, hogy teljesítse a kívánságotokat, ami csak a világotok egy részének a 
kívánsága. Valakinek mindenhogyan rossz lesz. Most a te csoportodnak rossz. Ha 
kiváltok Hanitból, az Egységpártnak lesz rossz. Látod, hogy a baj magukkal a ha- 
tárokkal van? 

— A Galaxis egész történelme során voltak határok — jegyezte meg Naiha. 

— És a Galaxis egész történelme során csak baj származott belőle — felelte Nin - 
da. — Ismeritek Ásinnilu történetét? Elmesélem. Ásinnilu virágzó gazdaságú, szép 
világ volt valahol a Suavunt-ködök vidékén, jó természeti adottságokkal, bővében 
a nyersanyagoknak, kiváló volt az ipara és a mezőgazdasága. Az életszínvonal 
magas volt, az emberek elégedettek voltak. De jött egy nyughatatlan alak, akinek 
az volt a célja, hogy ő legyen Ásinnilu ura és parancsolója. Kirobbantott egy pol - 
gárháborút, de nem sikerült meghódítania Ásinnilut, a csapataival el kellett mene - 
külnie a világ holdjára. De azt meghódította, attól kezdve a hold az övé volt, rém- 
uralmat vezetett be, és elkezdte folyamatosan zaklatni Ásinnilut, no meg a világ 
hajóforgalmát. Rövidesen elfordult tőlük az összes kereskedelmi partnerük, per- 
sze mi is, és Ásinnilu ipara és mezőgazdasága csakhamar tönkrement, nem volt 
kinek eladni az árujukat. Persze ott is bevezettek egy határt, a világ és a holdja két 
külön állam lett, aminek az lett a következménye, hogy a hold lakói szenvedtek a 
diktátortól, mert Ásinnilu tiszteletben tartotta a határt és nem avatkozott a dolga- 
ikba, de Ásinnilu lakói is szenvedtek a diktátortól, mert ő viszont nem tisztelte a 
határt. Ilyen történetekből el tudok mesélni nektek vagy tízet, de ezrével, tízezré- 
vel voltak a galaktikus történelemben. Mit gondoltok, hány embert öltek meg a 
Galaxisban azért, mert óvatlanul vagy kényszerűségből átlépett egy határt anélkül, 
hogy engedélyt kért volna rá? Hány város, világ életét lehetetlenítette el, hogy 
egyszer csak lett mellettük egy határ? 

Aiszilu törte meg a csendet kis idő elteltével. 


— Ha jól értem, az az álláspontod, hogy ne legyünk függetlenek, mert azzal még 
egy határ keletkezik. 

— Így is mondhatjuk. De szerintem nem az az egyetlen kérdés, hogy Hanit és 
Salumat hány állam. Nem az a fő kérdés. Hanem hogy a salumatiak hogy érzik 
magukat, akár részei Hanitnak, akár nem. Egyedül ez számít. Ezért fogadom el a 
meghívást. Elmegyek Salumatra és megnézem, hogyan él a néped, Aiszilu. 

0c-9 fesztivál 


,, Omdzsaszin azt írta, hogy a saunisi utunk eredménye Ninda hallatlan népszerű- 
sége. De nem. Tehetett volna Ninda bármit. A népszerűsége egyszerűen csak nőtt, 
magától, és terjedt, csak terjedt, világról világra." 


Szinensi: 
Ninda élete és tanítása, 
660. sómir 
Salumat 
Faulahanu 
43659. nodzsat szílgaran 
440 


A hely neve Aihanonua volt salumati nyelven és hanitul is. Egy sziget belsejében 
elhelyezkedő, árnyas liget. A fák mögött odalátszott a Faulahanu fehér törzse, a 
hajóé, amivel idejöttek Hanitról. Ninda, Szinensi, Lí, még egy tucat szúni, főleg 
gyerekek, és rengeteg salumati, meg a haniti kormány több tagja, a miniszterelnök 
is. Ninda egyszerűen megkérdezte, hogy ugye eljönnek ők is — és persze eljöttek. 
Ezrével voltak helybeliek, a fűben üldögéltek, fölmásztak a fákra, mindenhol volt 
belőlük. 

Hianao, a fesztivál elnöke, egy fehér tunikát viselő, ősz szakállú, kopasz bácsi 
fellépdelt az emelvényre és fölemelte mindkét kezét. 

— Airahi — mondta mélyen zengő hangján. 

— Airahi! — zúgta a tömeg. 

— Anaszau fahinit i lau i hiri ao naisani — jelentette be Hianao jóságosan, a szú- 
niknak pedig fordított a gép. Hanit nyelven is megismételte. — Anihau ahini i lau i 
hiri ao nahani. Szeretettel üdvözlöm helybeli és távolról érkezett vendégeinket. 
Az idén nem vagyunk magunkban a Salu Kulturális Fesztivál megnyitóján. Ve- 
lünk van a köztársaság kormányának küldöttsége. Sok mindenben nem értünk ve- 
lük egyet, tudom. De kérlek benneteket, barátaim, tegyük most félre ellentétein- 
ket. A Salu Fesztiválon soha nem szerepelt politika — ne kapjon szerepet most 


sem. Kérlek benneteket, salumatiak, köszöntsétek őket velem együtt. Hafulau mi - 
niszterelnök. 

A miniszterelnök felsietett az emelvényre, a közönség pedig apró sípokat vett 
elő és csilingelő, trillázó hangokat csalt elő belőlük. 

— Nálunk ez a tetszésnyilvánítás — magyarázta Efauhi, a fiatalasszony, akinek a 
gondjaira bízták őket. 

Hianao bemutatta a haniti kormány öt tagját, akik jobb tenyerüket feltartva üd- 
vözölték a jelenlevőket, azután egymás után helyet foglaltak az emelvény hátsó 
részén. 

— Azt, hogy ők itt vannak — jelentette ki ezután a fesztiválelnök —, egyvalakinek 
köszönhetjük. Láttátok a tévében, hogyan érte el, hogy a haniti kormány eljöjjön. 
És itt van ő is. Köszöntsük együtt Salumat és Hanit barátját, Nindát. 

Ninda nyugodtan felsétált az emelvényre — de odafentről meglepve nézett az 
emberekre. A sípok ezúttal nem szólaltak meg. A közönség néhány pillanatig né- 
ma maradt, aztán némi nesz támadt — több ezer ember állt talpra egyszerre. Eltel- 
hetett vagy egy tizedmati, amíg ott álltak mind, aztán két tenyerüket a mellük előtt 
összeillesztve meghajoltak Ninda előtt. 

— Ez is tetszésnyilvánítás? — kérdezte Szinensi az emelvény mellett. 

— Nnnnem... vagyis de... — helyesbített Efauhi zavartan —, csak... ez a létező 
legnagyobb tisztelet kifejezése. . . 

— Airahi! — kiáltotta Ninda csengő hangon a sok ezer embernek, és a millióknak, 
akik a tévén át nézték. 

— Airahi! — ujjongtak az emberek fölegyenesedve. — Airahi, airahi! 

Nindának volt egy rövid szövege, amit előre megírt, hogy útközben lefordíttat - 
hassa, mert az ő nyelvükön akart szólni hozzájuk. 

— Kahini ao Salumat ei ao Hanit! — szólt határozottan, magabiztosan. — Hinaori 
sau ai hanirifaua, alamauri ai nihi ino aifa hinonaot eki fautausza, akuhano hakiri 
amahu: ihili ei szinano. Auhatu heki szihefu hini aiha ino eihaniszu iheki. Au lai- 
heri e hini ihonao iheki ai e amino. Ao Hanit ei hiko ineni aikulau ino a szini au 
halikiri ahimaua, ei i enu auka ahafiri o ahana au, ihi eki i aurafiri aszano sihinot. 
Aniau e hiao hifari aua ine ai Salumat ariramo efuni eki oi a Salu Ahafarau Ohini 
Aika. Ou hanaisza eio ihonao 1 fauhalini ei szimilaua! Airahi! Salumatiak és hani- 
tiak! Először járok országotokban, még alig láttam belőle valamit, de tudom, hogy 
itt sem hiányzik a két legfontosabb, ami emberré tesz minket: a kedvesség és a 
művészet. Azért rendezitek meg ezt az eseményt minden négy évben, hogy ezeket 
megünnepeljétek. Most másképpen alakult ez a megnyitóünnepség, mint máskor. 
Eljött Hanit kormánya, hogy részesei legyenek örömötöknek, és talán elkezdőd- 
hessen egy olyan folyamat, ami mindkét nép számára javulást hoz. Ebben a re- 
ményben nyitom meg Salumat világának háromszáznegyvenkettedik Salu Kultu- 
rális Fesztiválját. Hozzon ez az ünnep békét és boldogságot! 


A közönség reakciója most nem volt olyan szertartásos, mint az előbb. Ujjon- 
gásban törtek ki, és a levegőbe dobálták a sapkájukat. A sípokat is megszólaltat- 
ták, és sokan kiabálták Ninda nevét, meg lelkes jelszavakat is a nyelvükön. 

Ninda két derkit maradt még velük, ott ült a közönség soraiban, beszélgetett az 
emberekkel, evett a szendvicseikből és velük nézte a fellépő művészeket. Éneke- 
sek, táncosok léptek föl, szólisták, csoportok. Megtanult egy-két salumati dalt, sőt 
ő is föllépett az úldjával, a Szesszurint játszotta, nagy sikerrel, az egész közönség 
együtt énekelte vele — ők is ismerték. 

Aztán búcsút vett az emberektől, de nem Salumattól, csak ettől a szigettől. Szi- 
nensivel, Lível és Efauhival légikocsiba ültek és átrepültek néhány sziget és ten- 
gersáv fölött. Ezen a vidéken sűrűn követték egymást az apróbb-nagyobb szige- 
tek. Ninda választotta ki az egyiket, egyszerűen rámutatott, Efauhi pedig odaküld- 
te a kocsit. Leszálltak egy kis falu főterének szélén. Ott is állt a tánc, az emberek 
énekeltek, ünnepeltek. Észre sem vették őket, csak a dal végén, akkor gyűltek oda 
Ninda köré, és teljesen el voltak bűvölve. A hírneve már ide is eljutott. 

— Szerintem — jegyezte meg Szinensi a gondolatérintkezés mások számára érzé- 
kelhetetlen nyelvén — minél messzebb kerülünk Szindoriától, annál kevésbé tud- 
ják az emberek, hogy mitől vagy te olyan híres. Csak maga a tény marad, hogy az 
vagy. Ezek az emberek ennek az eldugott kis világnak ebben az eldugott falucská- 
jában soha nem látnak híres embert testközelből. Csak annyit értenek az egészből, 
hogy most itt van egy. 

— Persze — felelte Ninda a gondolatnyelv olyan érzelmi jelzésével, ami megfelelt 
immár több tucat világon ismert szelíd mosolyának. — Megjegyzem, a szindorok 
se nagyon tudják eldönteni, hogy én mitől vagyok őnekik annyira fontos. 

— Igen — értett egyet a barátnője —, addig mondogattad nekik, hogy neked sem- 
milyen hatalmad nincsen, ne benned keressék a reményt az életükre, hogy már 
kezdik elhinni. De továbbra is imádnak és bálványoznak, csak már nemigen tud- 
ják, hogy miért. Mert te vagy te, és kész. 

— Jó elemzés, egyetértek. 

Közben minden nehézség nélkül beszélgettek a helybeliekkel, az erre való ké- 
pességet már régen elsajátították. Két mondat között, egy lélegzetvételnyi idő 
alatt egész gondolatsorokat tudtak cserélni. Kétfelé figyelni pedig a legcsekélyebb 
nehézséget sem jelentett. 

A falubeliek — a falut Haiszinatnak hívták — leginkább arra voltak kíváncsiak, 
mi Ninda véleménye Salumat függetlenségéről. De Nindának nem volt vélemé - 
nye. 

— Nem tudom, mi lesz Salumat függetlenségével, barátaim. Én csak egy gyerek 
vagyok a Testvériségből. Ne engem kérdezzetek, hanem önmagatokat. 

,, Rád néz és meghódít, 
mert tudod, hogy ismer. 
Pillantása elszédít, 

mert benne a Galaxis." 


, 


ÁLAN: 
Hősköltemény, 
Syyndoreia 
Kafndim 


59. úaükan 59. 
a zöld órája 


Vyhaútejn miniszterhelyettes komoly arccal olvasta végig a jelentést. Nyugodt 
mozdulattal az asztalra tette az olvasót és fölnézett. 

— Nem tudom, mit gondoljak, Sawlléy. Hihetően hangzik. De a külügyes szak- 
mában az egyik legelső dolog, amit megtanulunk, az, hogy a hihető dolgok nem 
mindig hihetők. 

— A hihetetlenek pedig nem mindig hihetetlenek — vágta rá $awlléy EÉnahy, 
akinek miniszteri másodasszisztensi címe voltaképpen azt jelentette, hogy ő volt 
az új ember a minisztérium központi irodájában. Tizenhét éves fiatalember, hos- 
szú szőke sörénye a vállát verdeste, kék szeméből magabiztos önbizalom és a ma- 
gasabb rangnak kijáró feltétlen tisztelet sugárzott. Vyhaúteú személyesen válasz- 
totta ki tucatnyi jelölt közül, alig pár napja. Természetesen a Niindá-ügyet adta 
neki elsőként. Írjon róla egy olyan elemzést, amin ő meg lesz lepve. 

Végül is a célt elérte, elég meglepőt alkotott. Szerinte Niindá nem a Testvériség 
kreálmánya, és nem is a belföldi ellenzéké. Az a diadalmenet, amit jelenleg befut 
a Galaxisban — utoljára a Hanyt Köztársaságban már valamiféle belpolitikai ta- 
nácsadóként is fellépett, ami még akkor is tökéletesen érthetetlen volna, ha felnőtt 
lenne —, mostanára világossá tette, hogy itt csillagközi összeesküvésről van szó. 
EÉnahy fejtegetése két szervezetet vizsgált meg: a Galaktikus Békeszövetséget 
(amelynek természetesen Syyndoreia is tagja, de csak formálisan, az elnök úr be- 
iktatása után hamarosan megromlott a kapcsolatuk a szervezettel, az ország dele- 
gátusának mandátuma lejárt és nem újították meg) és a Médiaszolgáltatók Galak - 
tikus Társulását (amelynek a Belső-Galaktikus Hírügynökség tagja, a syyndof hír- 
szolgáltatók közül viszont egyik sem, mert tiltja a törvény). A tanulmány érveket 
sorakoztatott fel a gyanú mellett és ellene is, majd nekilátott mindkét nézőpont ér- 
veit megcáfolni. A végkövetkeztetés: a gyanú melletti érvek nem cáfolhatók hitelt 
érdemlően, az ellene szólók igen, tehát a gyanú megalapozott. 


— Igen — mondta Vyhaúteú lassan, elgondolkodva -—, a hihető és a hihetetlen kö - 
zött sokszor csak hajszálnyi a különbség. Szép munka — intett az olvasó felé. — 
Természetesen nem hozhatjuk nyilvánosságra, de az kétségtelen, hogy szép 
munka. 

Az asszisztens elmosolyodott. 

— Ha a nagy nyilvánosság számára akartam volna írni, filmforgatókönyveket ír- 
nék. 

— Egyetértek. Azon tűnődöm, mit tegyünk most, hogy mindezt tisztáztuk. 

— Nekem van egy elképzelésem. — EÉnahy megvárta fölöttese kérdő szemöldök - 
ráncolását, mielőtt folytatta. - Az MGT soha nem operál közvetlenül, mindig csak 
tagszervezetein keresztül. Niinda Saunisra tart. — Zenei hangsúlyok nélkül ejtette 
a világ nevét. — Én pedig sokszor jártam ott, mindenkit ismerek Saunison, aki szá- 
mít, folyékonyan beszélem a nyelvet, akár el is adhatom magam saunisinak, csak 
le kell vágatnom a hajamat. Tegyük fel, hogy odarepülök egy gyors kishajóval. 
Jóval őelőtte ott lehetek. A csillagközi hírszolgálatok is ott lesznek, és az MGT 
embereit akkor már csak az nem szúrja ki, aki nem akarja. De a GBSZ emberei is 
láthatóak lesznek. Csak idejében ott kell lenni és figyelni. 

— Értem. A kérdés az, hogy mi lesz, ha leleplezed őket. 

— Akkor a kezünkben lesz a bizonyíték, amivel Niindát egyszer s mindenkorra 
kivonhatjuk a képletből. Mit érdekelné az ÁLAN-t a galaktikusok bábja? 

— No igen. Ebben van némi ráció. Mikor ér oda a gyerek? 

— Információt természetesen lehetetlen szerezni erről, de a süüny hajók 
útvonalait ismerve a jövő hónap második felében. De persze ha a gyerek otthagyja 
a hajót és máshogyan folytatja az útját, arról nem szerzünk tudomást, csak ha már 
megérkezett — mint a mostani kitérő esetében. 

— Nyilván. Nem zárkózom el az ötletedtől. Értesz sűüny nyelven? 

— Nem, de addig megtanulok. 

— Rendben. De van itt egy kérdés, amit nem érintettünk. Mi a gyerek célja? 

— Saunis. 

— Saunis, Saunis! De ott mit akar? Kivel akar kapcsolatba lépni és miért? Turis- 
taútnak egy kicsit hosszú, nem? 

— Voltaképpen nem, Lééreyn, ha azt veszed, hogy nincsen kiindulópontja. 
Hiszen a gyerek sűüny. A hajóján él, és azzal együtt utazik. 

Vyhaúüteú bosszúsan fújt egyet. 

— Még a... hogy is hívják... igen, az Angaur Dzsúrarengivel utazott, amikor 
megemlítette valamelyik világon, hogy oda tart. Azóta többször is átszállt. Ez az 
egy előnye van számunkra a népszerűségének: most már tudjuk, hogy merre jár. 
Legalább két ottani éve Saunis a deklarált úti célja. Szóval igenis hosszú út. De 
miért? Mit akar ott? 

— Ha ki lehet deríteni, én kiderítem — felelte az asszisztens. 

A miniszterhelyettes bólintott. 

— Rendben. Indulj, amilyen gyorsan csak tudsz. Kiutaltatok egy futárhajót. 


— Indulok, főnök. Ami pedig a kérdésedet illeti, hogy kivel akar kapcsolatba 
lépni és miért... ha csak kapcsolatba akarna lépni valakivel, azt megtehetné sok- 
kal gyorsabban, ezért találták föl a hiperfont, nem igaz? 

— De. Valahová el akar menni azon a világon, valamit meg akar nézni. De mit, 
Sawlléy? Van ott valami különleges látnivaló? 

EÉnahy lebiggyesztette az ajkát. 

— A Galaxis minden világán van látnivaló, LééreYn. Fogalmam sincs, hogy őt 
mi érdekli. 

— Nézz utána. Nézd végig a tévébeszédeit. 

— Meglesz. 

— Az ellenfelet ismerni kell. Én megengedhetem magamnak azt a luxust, hogy 
csak annyit ismerek meg Niindaá szövegeiből, amennyit muszáj, mert vannak szép 
számmal alárendeltjeim, akikre rátestálhatom. Ha egyszer neked is lesznek, a ta- 
nácsom az, hogy tedd ugyanezt. Ennél a gyereknél idegesítőbbet, undorítóbbat 
még nem tapasztaltam külügyi pályámon... úgy értem, mint egyén igazán kedves 
gyerek, de a jelenség, amit képvisel és amit okoz vele, az szörnyű. 

Sawlléy EÉnahy miniszteri másodasszisztens fölment a tetőre, kocsiba szállt és 
átrepült a Rózsaszínű Házba, ahol a hipnolaborban szúni nyelvleckét vett. Aztán 
hazament Ytrown Séősben levő kis lakásába és minden sietség nélkül összecso- 
magolt. Majd lement a MYysww bevásárlóközpontba, ahol volt fodrászüzlet, és a 
lány kezébe nyomott egy saunisi kiadású képes magazint, egy olyan oldalon ki- 
nyitva, ahol volt egy férfiarckép. 

— Ilyet legyen szíves. 

A lány jól megnézte a képet. 

— Ilyen rövidet? Mint egy lánynak? 

— Igen. Ahová utazom, ott ez a divat. 

— Ahogy kívánja — bólintott a lány, előkapta a lézerollót és szakavatottan mun- 
kához látott. — Kér bajuszt is? 

— Micsodát? 

— Bajuszt. Szőrszájat. Orrprémet. Arccsíkot. 

A lány kapásból elsorolta a kifejezést négyféle syyndoij nyelvjárásban. 

EÉnahy értetlenül meredt rá, aztán megnézte még egyszer a magazint. A fény- 
képen levő férfinak valami szőrzet volt az orra és a szája között. 

— Jaj, nem, nem. Köszönöm. Ez nem divat náluk sem, csak ez itt egy színész 
egy filmből, azért viseli. 

— Á, értem. Üzleti út? 

— Csak turistaút. 

— Semmiképp se másszon fára. 

EÉnahy elmosolyodott. A fodrászlány ismeri Saunist. 

— Járt már ott? 

— Jártam bizony, a pasimmal felültünk egy sűüny hajóra és körbesétáltuk a Ga- 
laxist. Legalábbis egy részét. Sok világot megnéztünk. Régi szép idők. Ma már 


nem engedhetnénk meg magunknak. Amióta elment a Testvériség, sokkal 
drágább a csillagközi közlekedés. Hát talán majd Niinda segít rajtunk. 

EÉnahy megdermedt. Ezt a mondást még nem ismerte. Hát már itt tart a Niindá- 
kultusz? 

oc-11 bányaváros 


,, Százhatvanas éveiben aztán egyszer csak elkezdte érdekelni, hogyan élnek egy- 
egy világon a szegények. Voltak, akik egy jövendő szociológust láttak benne. 
Hogy is láthattak volna tovább az orruknál? " 


Aini: 
Ninda lélekrajza a csoport számára, 
3. szint, bevezető 


An Mún 
Hallihuat Fónird 
43659. senut nahangan 
727 


Ninda érdeklődve figyelte, hogyan készíti Ap Ná az et kla dít. Mindent el is ma - 
gyarázott. 

— Ez itt ka dó — mutatta a félgömb alakú kelt tésztát, aminek mélyedés volt a 
belsejében. — Ka dó kezded lassan sütni, és töltöd bele lassan at ké. Ez mint szúni 
konyhán ómgi, ín bá tejből, fűszerekkel. Közben kevered ik iep fá, reszelt sajt, ez 
olvad vele össze. — Ezt a részét már ráhagyta Ap Thóra, ő átlépett a széles munka- 
asztal másik részére. — Most csinálod saláta. Ka tvá éip, ez egy finom növény, 
megszagolod. — Inkább állította, mint kérdezte. Ninda megszimatolta a zöld leve- 
leket. Kellemes mentolos illatuk volt. — Erre teszek ni drá, kis gyümölcsből ma- 
gok, ko tlam, ez levélke, és másik levélke, ki tró am. Ez formál kis kehely, ebbe 
teszed ha dóp. Húspogácsa. Ez már kész korábban. Most Ap Tho ad nekem ka dó 
— a bácsi odatolta felesége elé a két tésztafélgömböt a belesütött vajas-sajtos keve- 
rékkel —, és ebbe beteszed saláta. Látod, szépen ül benne. Most jön an o rí — s egy 
kis lapáttal rátett egy vékony szelet jogratot —, és rá utolsónak ban ná, kicsit csí- 
pős mártás, csak egész kevés. És most leboritorn másik ka dó. Így. Most et kla dí 
kész. Lehet megenni. Csinálok még többieknek is. 

Ninda megköszönte az ő nyelvükön. 

— Khom ni á. 

— Kra dí, gyermekem — bólogatott a nénike —, kra dí. Szívesen. Ki ein át, jó ét- 
vágyat. 


S közben már szélsebes mozdulatokkal készítette az újabb et kla díket a 
többieknek. Ők pedig jóízűen elfogyasztották és nem mondták, hogy ez csak egy 
változata a hengdzsihu szendvicsnek, amit jól ismernek náluk, ezerféleképp készí- 
tik. 

Evés közben Ninda körülnézett a parányi étteremben, ahol az öreg nénin és bá- 
csin meg őrajtuk kívül most nem volt senki. A falak halványpirosak, fekete és 
arany díszítéssel, a mennyezet alatt sorban ételfotók és arcképek. 

— Kik vannak a fényképeken? 

— Híres emberek, akik étkeztek itt nálunk — felelte Ap Ná. — Étterem nagyon ré - 
gi, vezette dédanyám is már. Ez itt, veled szemben Aik Ten Dú, nagy énekművész 
Kén En világról, az pedig ott, piros ruhás asszony Kip Eit Lé elnök. És ott, kiop tú 
étel fotó helyett lesz Nin Dá. 

A gyerekek meglepve néztek össze. Az, hogy Ninda fényképe ott lesz, még nem 
is lett volna annyira megdöbbentő — hiszen kétségtelenül éppen elég híres. De Ap 
Ná nem Nindának mondta, hanem két szótagban, Nin Dá, noha semmilyen nehéz- 
séget nem okozott neki kimondani a leghosszabb szúni szavakat sem. A nyelvtan- 
nal voltak gondjai, de a kiejtése hibátlan volt. 

Kiem Ón korábban már elmondta, hogy itt az a szokás, hogy a legnépszerűbb 
külföldi hírességek nevét átalakítják, például Szengaruni itt Szen Gá Rún névre 
hallgat, Dzsravilpat neve viszont annyira nem illik az itteni hangtanba, hogy Szat 
Ei Kíp, nek hívják. 

Valakit egyszer csak An Mún-i nevén szólítani nagyon nagy megtiszteltetés — 
ezt a következtetést Ninda vonta le egy szempillantás alatt, és tudta, mi a dolga. 
Fölemelkedett a magas ülőkéről, és az itteni szokás szerint mindkét tenyerét a 
mellére simította, vízszintesen, összeérintve ujjai hegyét. 

— Khom ni á — köszönte meg, kissé meghajolva. 

— Ó, gyermek, nekünk megtiszteltetés ez. De hányadik alkalomszor jársz te An 
Mún világban? 

— Most először, Ap Ná anyám. 

— És ismered itteni udvarias viselkedést? Anyádnak szólítod öreg étterem néni, 
mint kedves, illemtudó An Mún-i gyerekek? 

— Megtanultam — mosolygott Ninda. — Amikor kiszálltam a hajóból, az idegen- 
vezetőnket, Kiem Ónt kifaggattam az itteni szokásokról. 

— Milyen bölcs gyermek vagy. De hiszen éppen erről ismer egész Galaxis. 

Ninda mosolygott. 

— Kaphatok egy am tie úmot is? 

Ap Ná meglepve nézett rá. Az ételek neve ki volt írva a fali képekre. 

— Hát te tudod elolvasni mi írásunk is? 

— Szindorián születtem, ott ugyanezeket a betűket használják. És megtanultam 
saunisiul, ők is így írnak. 


— Ó — mondta Ap Ná, és már lépett is a fali polchoz, szedegette le a dobozkákat 
a hozzávalókkal. — Szindoria, igen. Hallottam róla. De Saunisról többet. Nincs 
messze. Aike syni ty eina? 

Ninda udvariasan bólogatott. Ap Ná ugyanazon a szinten beszélte a sauninas 
nyelvet, mint a szúnit, csak valamivel gyengébb kiejtéssel, összevissza használta 
az i és y hangokat. Akárcsak Szinensi. Nindát szindor anyanyelve segítette, hogy 
megkülönböztesse őket. 

— Syni eriasy, aitas kymos uodais. 

— Hé — szólalt meg Sigartiu —, mi is szeretnénk érteni. 

Ninda rámosolygott. 

— Ap Ná anyó azt kérdezte, jártam-e már ott, és én azt feleltem, hogy még nem, 
de most majd körülnézek. 

Amikor teleették magukat, elköszöntek Ap Nától és Ap Thótól — nyolc gyerek 
fejenként hat-nyolcféle szendvicset evett, és az egész csak egy ezredbe került — és 
elindultak a városban, most már szétszéledve, mindenki arra ment, amerre kedve 
tartotta; még Szinensi sem tartott Nindával, hiszen ha kétfelé válnak, kétszer an- 
nyit láthatnak. 

Ez nem An Mún világának fővárosa volt, hanem egy bányaváros, Eip Krui, kí- 
vül a már lakhatóra formált területen, így kupola alatt voltak. A kupolán túl már 
volt némi légkör, a lélegzéshez még nem elég, de a déli órákban az átlátszó kupo- 
la fölött már mélykék volt az ég, nem fekete, a kevés levegő kezdte szétszórni a 
napfényt. Ahogy Ninda felnézett, először ezt a mélykék eget látta, aztán egy szür- 
ke, téglatest alakú tárgyat, ami árnyékot vetett elhaladtában az utcákra — egy hajó. 
Ninda tudta, hogy az űrhajók valóságos méreteit nem lehet megbecsülni, csak ha 
lent állnak a talajon. Ez lehetett egy nagy hajó nagyobb magasságban vagy egy 
kisebb alacsonyan. Valószínűleg a fővárosba, Tauk An Múnba tart. 

Eip Krui tipikus bányászváros volt, a gazdagabbak közül, mert itt értékes érce- 
ket bányásztak. Az utcákon ez inkább csak annyiban látszott, hogy minden ház al- 
só szintjén üzletek és vendéglátóhelyek voltak, és egész sor bevásárlóközpont, üz- 
letház volt mindenfelé. Ezek voltak Szúnahaum fő vásárlói a városban, cserébe 
pedig sok ezer amdzsré ércet rakodtak. Ninda mellett is egymás után haladtak el a 
hatalmas dimakamionok, piros-fekete csíkosak, az oldalukon a helyi bányatársa- 
ság nevével: Eip Krui Hak Ni Toan Dam. Vitték az ércet a Hallihuat Fónirdra. 

Ninda nem csak úgy őgyelgett az utcán, céltudatosan haladt. Kifelé tartott a vá- 
rosközpontból, a város szélét akarta elérni. Arra volt kíváncsi, hogyan élnek An 
Múnon a szegények. 

oc-12 szegényeki 


, Tökéletes szerelem nem létezik. Két ember vágyai, gondolatai, értelmi világa 
mindig különbözik, s ez apránként feloldja a szerelmet. Kivéve... ha nem különbö - 
zik, mert nem tud különbözni. " 


Sileni: 
Nindaran-sóhipun, 
1. 


Kedves Duúnszi! 


Újabban fölvettem azt a szokást, hogy megnézem, hogyan élnek egyik-másik vilá- 
gon a szegények. Salumaton is megnéztem, most An Múnon is. Azt kell monda- 
nom, hogy sok a különbség és sok a hasonlóság. 

A salumati Haiszinat faluban nagyjából abból élnek, amit halásznak és termesz- 
tenek, annak egy részét a falu eladja, és abból vásárolnak. Van egy kis bolt a fa- 
luban, ahol nemigen van semmi más, mint ami a halászathoz meg a gazdasághoz 
kell, meg konzervek és más apróság. Az An Mún-i Eip Krui bányászváros Hom 
Krui negyedében viszont egyáltalán nincsenek boltok, mert a negyedből akár gya- 
log is kényelmesen be lehet sétálni a belvárosba, ahol rengeteg üzlet van. De rit- 
kán mennek oda, nem tudják megfizetni. 

Haiszinatban kis házakban élnek az emberek, minden irányban az erdő veszi 
körül őket, és az egyik irányban néhány tucat rígin erdő mögött a tenger van. A 
házaik sihaptéglából épülnek, mindnek a faluközösség a tulajdonosa, mert csak 
együtt tudnak megvenni egy új házra valót. Kétszobás kis kunyhók, csak fürdőszo - 
ba van bennük, még konyha sincs, közös konyhán főznek. Hom Kruiban toronyhá- 
zak vannak, amiket az állam épített, úgyhogy ezekért a lakók fizetnek, hogy ott 
lakhassanak, időszakonként egy kisebb összeget. 

Hom Krui lakóinak sokkal magasabb a jövedelmük, mint a haiszinati falusiak- 
nak, de azoknak mégiscsak mindig van mit ennitik, mert meg tudják termelni, ami- 
re szükségük van. Eip Krui azonban nagyváros, ott csak az jut élelemhez, aki meg 
tudja vásárolni. 


— Mit írsz? — szólalt meg Osszuni a háta mögött. 

Ninda fölpillantott. — Levelet egy barátomnak Szindoriára. 

A szúnik között magától értetődő volt, hogy mások beleolvasnak abba, amit va- 
laki nyilvános helyen olvas vagy ír. Főleg a janniíhaumban. Ha valaki úgy akar ír- 
ni, hogy ne lássák, csinálhatja otthon, bemehet a janníhaum egyik pihenőfülkéjé - 
be, kereshet bárhol egy nyugalmas zugot. A janniíhaumban bele fognak olvasni a 
kezében tartott szövegbe. 


— Arról leveleztek, hogyan élnek a szegények különféle világokon? — kérdezte 
Osszuni ennek megfelelően. 

— Arról is. A barátom egy iskolás fiú, aki délutánonként eljár a szegényekhez és 
tanítja őket. Sokat megtud így az életükről. Neki ez újdonság, mert az ő családja 
gazdag. Nekem nem, mert én ugyanúgy éltem Szindorián, mint azok a szegények. 

— Nahát. — A férfi leült Ninda mellé és letette a süteményes tálcáját is. — Sajátos 
érdeklődési körötök van. 

— Érdekelnek az emberek — bólintott Ninda. 

— S miért pont a szegények? 

— Miért ne? Én is annak születtem. 

— Értem. Csak mert a húgom, Sessifu szociológus, és éppen a szegényekkel fog- 
lalkozik. Nemrég tért haza Iksetről, ahol szegényekkel dolgozott, és itt van a ha- 
jón. 

Ninda bólintott, elővette a suagját és beírta Sessifu nevét. Piros fényt kapott, 
Sessifu most hosszabb ideig nem zavarható. Eltette a suagot. 

— Majd beszélek vele. Érdekelnek a szegények problémái. 


Szociológusoknak (famisszan-rógauni, vwminrensY) hívják azokat, akik a szegé- 
nyek problémáival foglalkoznak. El fogok beszélgetni az egyikkel. Most egyikük 
bátyjával beszélgettem, aki azt mondta, a szociológusok nem segíteni próbálnak a 
szegényeknek — vagyis akár azt is, de a munkájuk nem erről szól —, hanem azt ku- 
tatják, mik azok a társadalmi folyamatok, amiktől ők elszegényednek és amiktől 
szegények is maradnak. Meg hogy mit kellene tenni, hogy enyhítsünk a szegények 
problémáin. Szerintem ez fontos munka, ha eredménye is van annak, amit kitalál- 
nak. Azt hiszem, Szindoria szegényeinek helyzete is rengeteg munkát tud adni a 
szociológusoknak. 


Kicsit tűnődött, aztán eltette a suagot a félkész levéllel és kiballagott egy lifthez. 
Lement a suárba és kisétált a suarihun egyik ajtaján a Hilgrefun étterembe. Körül- 
nézett. 

A bordóval és arannyal díszített, előkelő külsejű étterem úgy nézett ki, mint a 
dzserang világok drága, gazdagoknak való helyei, de a hajó bármelyik utasa ét- 
kezhetett itt, és az árak semmivel sem voltak magasabbak, mint a suár többi étter- 
mében. A Testvériség nem takarékoskodott a díszes étkészletekkel, mennyezeti 
világítással, fali képekkel. Sokan éppen azért jöttek ide, mert itt olyan környezet- 
ben fogyaszthatták el az ételüket, amilyent otthon, valamely dzserang világon 
nem tudtak volna megfizetni. Ninda jól tudta, hogy nem minden utas gazdag, bár 
a Testvériség hajóin igencsak sokba kerülnek a jegyek; de sokaknak a munkahe- 
lyük fizeti, és minden járaton vannak többen is, akik jótékonyságból kaptak he- 
lyet. Ninda most ez utóbbiakra volt kíváncsi, és tudta, hol keresse őket. A szigorú- 
an titkos utaslista, amihez a dzserangoknál még a titkosszolgálatok sem férhettek 
hozzá — számára egyáltalán nem volt titok, Szúnahaum bármelyik hajójának utas - 


listáját teljes részletességgel megnézhette, akár a jelenlegit, akár a múltbelieket, 
vagy éppen a későbbi foglalásokat. 

Már útközben megnézte: tíz utast, illetve családot talált, akik jótékonysági jeg- 
gyel utaznak. Amikor leért a suárba, megkereste, melyikük van legközelebb. Ki- 
ment a Hilgrefunból, átsétált az utca túloldalára és meg is találta a Hokkun aján- 
dékbolt előtt. Hiszen az utaslista arcképeket is tartalmaz. Egy középkorú férfi, 
már őszülő szakállal. Íken szállt fel és Heruntára tartott. Andar Kalorginak hívták. 

— Üdvözöllek, Andar — állt meg előtte Ninda. — Zavarhatlak? 

A férfi meglepve pillantott le rá. 

— Ninda vagyok — tette hozzá Ninda, alighanem teljesen fölöslegesen, mert a 
férfi arcán már megjelent a felismerés. 

— Ninda... nahát. . . 

— Igen, én. Volna kedved beszélgetni velem? 

Miután a férfi túljutott az első megdöbbenésen, leültek egy asztalkához, amiből 
mindenfelé voltak a suárban. Egy érintés Ninda suagján, és a pincérrobotok hoz- 
tak nekik süteményt, gyümölcsöt, szendvicseket, üdítőket. A fordítógép szetsza 
nyelvre volt állítva, mert az utaslista azt is tartalmazta, hogy milyen nyelven érte- 
nek az utasok. 

— Ezt... nem értem — pillantott a férfi az asztalra. 

— A szúnik sosem beszélgetnek másként, csak falatozás közben — felelte Ninda, 
és föl is vett egy húfi süteményt. 

— Miért én? — kérdezte Kalorgi. 

— Egyszerűen olyasvalakivel akartam beszélni, aki jótékonyságból utazik a ha- 
jón, és te voltál a legközelebb. 

— Értem. Elnézést, ha kicsit megilletődött képet vágok, de nem számítottam rá, 
hogy bárki megszólít itt a hajón... és a legkevésbé sem arra, hogy te leszel az. 

— Engem érdekelnek az emberek, és főleg a szegények. Te jótékonyságból uta- 
Zol a hajón, és én kíváncsi lettem erre. 

— A családomhoz tartok Heruntára — sóhajtott Kalorgi. — A fiam ott van kórház- 
ban. 

— Te pedig Íken dolgoztál? 

— Nem, igazából Hóellin a bányában, de onnan el tudtam jönni egy teherhajóval. 
Hóellire nem járnak a Testvériség hajói. 

— Mi baja a fiadnak? 

— Megsérült... összedőlt a házunk Szevún egy földrengésben. Súlyos fejsérülést 
szenvedett, a csillagközi mentők vitték el Heruntára, mert csak ott tudnak segíteni 
rajta. 
— Most hogy van? 

— Már sokkal jobban. Újra beszél, a végtagjait is mozgatja már... nagyon ag- 
gódtunk miatta. 

Ninda előkapta a suagján a csillagtérképet. Szevútól Herunta nem volt messze, 
de Hóelli és Ík igen. 


— S hogy kerültél te Hóellire? 

— Valakinek pénzt is kell keresnie a családban. A bányában mindig van munka. 

Kalorgi rövid, tényszerű mondatait Ninda kevésnek találta, ezért inkább 
kiépítette a hullámot és hozzálátott, hogy lehallgassa. Egy derki múlva, amikor el- 
köszöntek, már részletes rálátása volt egy szegény és még természeti katasztrófá - 
tól is sújtott család életére, és volt még egy barátja. 

oc-13 lebukás 


,, Történészek, szociológusok, pszichológusok egész sora került kapcsolatba vele 
már gyerekkorától — de sokáig egymásról nem is tudva működtek együtt vele, 
semmilyen munkaközösséget nem alkottak még. " 


Ámmatt Ídara: 
Majdnem Ninda apja vagyok, 
236. 
Herunta 
Hallihuat Fónird 
43659. famut szimsáhuran 
760 


Nomboka elképzelni sem tudott volna hálásabb riporttémát, mint követni Nindát, 
akinek már a spirálkar jókora részén elterjedt a hírneve, amint szokásos nyugodt 
járásával megjelenik a suár egyik liftjében, rámosolyog a riporterre és a kamerára, 
és elindul ki a hajóból, a suárkapu mögött kocsiba ülnek, átszeli a fehér fényben 
úszó nagyváros egy részét, leszáll a kórház kisvárosnyinak tűnő épülete előtt, és 
besétál, végig a folyosókon, egy megtiszteltetéstől ájuldozó fiatal nő kíséretében, 
és mindenhol a folyosón mindenki döbbenten néz rá, mint egy földre szállt mese- 
alakra. 

A fehér köntösbe bújt kicsiny alak belépett az asszisztens által kinyitott ajtón, 
aminek már a száma is mutatta, milyen hatalmas ez a kórház: 2795. Andar Kalor- 
gi felugrott és az ajtóhoz jött. 

— Ninda. .. örülök, hogy látlak. Gyere be, ismerd meg a családomat. 

Nomboka jó dramaturgiai érzékkel megállt az ajtóban, csak a kamerát küldte be, 
hogy vegye fel Ninda találkozását Kalorgiékkal. Feleség, ágyban fekvő kisfiú, és 
még nyolc gyerek. Az egész szoba tele volt velük. 

Szindorián is nézik, ahogy Ninda meglátogatja egy évpp hogy megismert ember 
családját, gondolta Nomboka. Úgy kell nekik. Az a hülye Vyhaűtejá idegrohamot 
fog kapni, ha meglátja. 


Ebben tévedett. Vyhaúteú már minden Nindával kapcsolatos hírre csak legyin- 
tett. Náluk is este volt már, és alig hogy hazaért a munkából, egy kellemetlen be- 
szélgetésen kellett részt vennie. Ásrewt Sálaúdúőp hívta, akiről az adattárból tudta 
meg, hogy a fia egyik osztálytársnőjének az anyja, helyettes osztályvezető a bel- 
ügyminisztériumban. 

— Jó estét kívánok, miniszterhelyettes úr — bólintott tisztelettudó mosollyal. — 
Rendkívüli örömömre szolgál látni önt, és sajnálom, hogy kénytelen vagyok ott- 
honában háborgatni. 

— Jó estét, asszonyom. Igazán nem okoz gondot. Nekem kell kifejeznem örömö - 
met, hogy újra láthatom önt, ilyen hosszú idő után. 

Léeérejn Vyhaúteú felkészült és lelkiismeretes ember volt. Futó ismerőseit is 
feljegyezte az adattárba, így tudta, hogy már tárgyaltak egymással, évekkel ez- 
előtt, amikor a nő még a külügynél volt. A gyerekeik még nem is éltek. 

— Ó, ön tehát emlékszik rám. Megtisztel vele, miniszterhelyettes úr. 

Egy kormánytaggal beszélgetést kezdeményezni a syyndot illemszabályok sze- 
rint olyan horderejű dolog, hogy az udvariaskodásnak több huszadon át kell tarta- 
nia, mielőtt a lényegre térnének. Egyedül neki mint magas rangúnak volt joga ezt 
lerövidíteni. 

— Asszonyom, kíváncsivá tett a hívásával. Megadva a tiszteletet az illemszabá- 
lyoknak, megengedi, hogy hívásának okát tudakoljam? 

A hölgy jólnevelten reagált, azonnal rátért a mondandójára. 

— Első hallásra úgy vélheti, hogy ez a mi családi ügyünk, miniszterhelyettes úr. 
A lányom, Ewruéy mintegy tíz napja mindennap eljár egy olyan helyre, ahol csa- 
vargókkal találkozik. 

A miniszterhelyettes felvonta a szemöldökét. 

— Milyen célból? 

— Tanítja őket, miniszterhelyettes úr. Syyndoreia történelméről és földrajzáról 
beszél nekik. 

Vyhaúteú zavartan nézett a képernyőre. 

— Igen, asszonyom, még mindig úgy vélem, hogy ez az önök családi ügye, de 
nyilván meg fogom tudni, hogy mégsem. 

— Igen, Vyhaúteú miniszterhelyettes úr. Azt hiszem, bár bizonyosságom nin- 
csen, hogy ebben az ön fia is részt vesz. 

— Hm. Legyen szíves részletesen beszámolni. 

— Készséggel, miniszterhelyettes úr. Tegnap korábban értem haza, és Éwruéy 
még nem volt itthon. Amikor megérkezett, kérdőre vontam, és azt mondta, hogy 
az ön fiával volt randevúja a Láásypnál. Ez természetesen nem zavart volna, noha 
én úgy tudom, hogy Eidi Samifnnel jár. — Vyhaúteú nem mutatta, hogy neki erről 
fogalma sem volt. — Csakhogy nem sokkal korábban egy barátnőmmel beszélget- 
tem, aki megemlítette, hogy éppen ott megy el előtte az ön fia, miniszterhelyettes 
úr, és ő ekkor a MúsWw városrészben járt. Ez így képtelenségnek hangzott, ezért 


ma követtem a lányomat. Tudom, hogy nem illik, miniszterhelyettes úr, de féltem 
Éwiuéyt, és nem akarom, hogy rossz társaságba keveredjen. 

— Megértem — mondta Vyhaúteú szárazon. 

— Bocsássa meg a bőbeszédűségemet, miniszterhelyettes úr. Éwfuéy ma délután 
a VWt áruházba ment, de nem a főbejáraton ment be, hanem egy melléképületbe. 
Követtem, de egy csomó rongyos... koszos... fenyegető csavargó állta utamat. 
Kénytelen voltam félrelökni őket... puszta kézzel, de hát a lányomról volt szó. 
Utánamentem. 


— ÉEwfuéy! — kiáltotta az anya a vaksötét folyosón messze előtte imbolygó lámpa- 
fénynek, amiben csak sejtette a lányát. 

A fény megtorpant, a lámpát tartó alak megfordult. 

— Anya?! 

— Én vagyok! 

A fény ugrálni kezdett, Ewruéy futásnak eredt felé. Ugyanekkor kinyílt a bejá- 
rati ajtó, valaki belépett az anya mögött, s a beáradó fényben már látta a lányát. 

ÁLAN-jelvényes, fekete sivatagi porálarc volt rajta. 


— Ez az ÁLAN jelvénye — felelte a kislány kemény, nyers hangon. — Hogy jutot- 
tál be ide álarc nélkül? 

— Az ÁLAN jelvénye?! De hát mi folyik itt? Hogy kerülsz te ide, miért van ez 
rajtad? 

Éwtuéy nem válaszolt azonnal, az anyja háta mögé nézett. Az asszony is hátra- 
fordult, mert a bejárat felől egy lámpa közeledett. S már ott is volt. Egy férfi. 

— Ne ijedjetek meg. Niindá fényét hordozom. 

— Niinda útján járunk mi is — felelte Éwfuéy kemény hangon, és az anyja arcát 
figyelte a lámpa visszfényében. 

— Mi történik itt? — kérdezte az asszony kétségbeesetten. 

— Ez egy iskola, asszonyom - felelte a férfi. 

— Iskola?... 

— Igen. Csavargókat tanítunk olvasni, boldogulni a világban, megismertetjük ve- 
lük Syyndoreia múltját és jelenét. Csupa olyasmit, amit ön és a lánya megtanult az 
elemi iskolában. 


Vyhaúteú szigorú arccal hallgatta végig az osztályvezetőnő elbeszélését. Persze 
hogy karon fogta a lányát és elrohant vele onnan. És persze hogy a gyerek most 
otthon ül és duzzog, hiszen mi mást tenne, ezek mindig ilyenek, eldöntik, hogy 
mit óhajtanak, tíznaponként más vad dolgot, és ha nem úgy van, ahogy ők szeret- 
nék, akkor hisztiznek. De ez most nem érdekes. Két gond is van. Ez a különös 
mozgalom, amiről Salaúdúőp asszony révén tudomást szerzett — és a fia. Vajon 
Dwnsynak is van valami köze ehhez az egészhez? És vajon mit tegyen ezzel az 
információval a mozgalomról? 


Kezdjük a mozgalommal. Jelentse be? Hol? Miért? Az ÁLAN törvényesen mű- 
ködik, és valakit valamire tanítani szintén nem ütközik semmilyen törvénybe. Az 
ellenzék megőrülne a boldogságtól, ha az ÁLAN-t vegzálni kezdenék ezért, rend - 
őrállamot kiáltanának meg ki tudja, még mit. Ostobaság lenne ilyen kártyát adni a 
kezükbe. 

No jó. De vajon mi a helyzet Dwnsyval? Vajon ő is beállt... ezek közé? Vajon 
veszély fenyegeti? Mert ezek a csavargók a legkevésbé sem megbízható népség, 
ezek nem fognak a jótettért jóval fizetni, ezek közé épeszű ember nem engedi a 
gyerekét. És persze a rendfenntartás. .. képtelenség még a gondolat is, hogy ezek 
nem fognak lebukni, az RV rá fog jönni mindenre, és meghurcolják Dwn$yt. 

Mit tegyen? 

Míg ő ezen tépelődött, Éwruéy anyja egy idegen nőnek nyitott ajtót, aki 
udvariasan köszöntötte, betartva a szükséges illemszabályokat. 

— Asszonyom - tért végül a lényegre —, azért jöttem, hogy beszéljek önnel. Ar- 
ról, ami délután történt. Amikor elhozta Ewiuéyt a menedékhelyről. 

— Igen... — Az asszony gyanakodni kezdett. — Ki küldte önt, asszonyom? 

— Az ÁLAN mozgalom, Sálaúdüőp asszony. Tudomására kell hoznom, hogy 
rosszat tesz. Nincs is joga hozzá. 

— Megvédeni a lányomat talán csak jogom van! — csattant fel az anya, de a má- 
sik nő türelmet kérő kézmozdulatot tett. 

— Nincs mitől megvédenie, asszonyom. Az ÁLAN-ban biztonságban van. Erre 
szavunkat adjuk. Be is bizonyítjuk. Jöjjenek el mindketten. Hozza el a férjét is. 
Látni fogják, hogy nem fenyegeti önöket veszély. És ne feledje: a lánya már nem 
gyerek. Joga van dönteni az életéről. És Niinda fénye neki is világít. Viszontlátás - 
ra. 

, A Galaxisban kétféle fény világít: a csillagoké és a tudásé." 


:. 


Ninda: 
A fény lúmái, 
89. 
Syyndoreia 
Kafndim 
59. éyyllu 7. 


a fekete órája 


Vyhaúteú miniszterhelyettes egész este az otthoni íróasztalánál ült és gondolko- 
dott. Közben megválaszolt néhány sürgősebb üzenetet, de amikor Ítureyn kérte, 
hogy beszéljenek a Swmit-ügyről, akkor visszaírt, hogy holnap. 

Végül aztán a lila órájának végére döntésre jutott. Fölkelt és átment a 
gyerekhez. 

— Tessék, apám — felelte Dwn$y. Az ágyán feküdt és olvasott. 

— Mit olvasol? — lépett be az apa. 

— Émon Sölmytól A házat. Egy házról szól, amiben nemzedékek sora követi 
egymást. De nem azért jöttél, hogy ezt megkérdezd — állapította meg a fiú, mialatt 
az apja leült az ágy mellé és bólintott. 

— Helyesen látod. A tárgyra térek, fiam. Azt az értesülést kaptam, hogy az egyik 
osztálytársad. .. mi is erre a jó szó... meggondolatlanságot csinált. 

Éwruéy már elmondta Dwnsynak és Eidinek is, hogy lebukott az anyja előtt; 
egy magasan kvalifikált syyndor köztisztviselőnek soha nem jutna eszébe meg- 
akadályozni, hogy a gyereke beszéljen a barátaival, bármi rosszat tett is. 

— Ki? Mit? 

Vyhaútenú figyelmen kívül hagyta az első kérdést. 

— Különös tevékenységbe kezdett. Csavargókat kezdett tanítani mindenféle ele- 
mi iskolai tantárgyra. 

— Miért nevezed ezt meggondolatlanságnak? — kérdezte Dwn$Sy. A szeme sem 
rebbent a hírre, állapította meg Vyhaúten, aki szokva volt ahhoz, hogy figyelje an- 
nak az arcjátékát, akivel beszél. 

— Mert ezek az emberek veszélyesek, DWwn$y. Nem kaptak semmilyen nevelést, 
műveltséget. Nincsenek gátlásaik. Számukra mi csak , a gazdagok" vagyunk, van 
egy csúfnevünk is: vivrd, így hívnak minket. El is rabolhatják az osztálytársadat, 
hogy váltságdíjat követeljenek. Dühükben megverhetik, meg is ölhetik. 

— Honnan tudod, hogy ezek az emberek milyenek, apám? — nézett Dwn$y hig- 
gadtan az apja szemébe. — Tudsz róluk bármit? 


— Te talán igen? — A kérdés hangsúlya nem volt sem kihívó, sem számonkérő. 
Csak a tartalma. 

— Igen, apám — felelte Dwnsy, aki már régen felkészült erre a beszélgetésre. — 
Sokat beszélgetek velük, mialatt olvasni és más dolgokra tanítom őket az ÁNÚ- 
ban. 

Vyhaúten felvonta a szemöldökét. 

— Alav§Y Niinda Unis — tette hozzá a fia. 

A miniszterhelyettes felnyögött és kezébe temette az arcát. 

— Nagy Galaxis. Mondd, hogy nem igaz. Mondd, hogy téged nem hálóztak be! 

— Apám — ült föl a fiú —, Ninda nem az, akinek hiszed. Igen, az ÁLAN tagja va- 
gyok, és Ninda tanítását követem. És meggyőződésem, hogy jó syindof polgár 
vagyok, sőt hogy csak úgy lehetek jó hazafi, ha hallgatok Nindára. Szeretném, ha 
te is megismernéd. 

— Fiam — nézett fel a miniszterhelyettes. — Tudsz róla, hogy a Testvériség már 
egy külön jogi céget létesített arra a célra, hogy annak a gyereknek a nevében pe- 
reket zúdítson a nyakunkba? Hogy ha az összes követelésüket kifizetjük, az már 
kiteszi az államkassza tartalmának tetemes részét? 

— Hogyne tudnám, apám. De ez a pénz mind vissza fog kerülni Syyndoreiára. 

— Igen, én is hallottam a sok szövegelést az alapítványaikról. De engem most 
nem a pénz érdekel, hanem te. Ninda és a Testvériség ma már az ellenségünk. Te 
pedig beállsz közéjük? 

Dwn$y türelmet kérőn felemelte a kezét. 

— Mondd, apám, megnézted te már Nindát? 

— De fiam, hiszen tudod, hogy ez a munkám. 

— Nem, apám, nem azt kérdeztem, hogy a beszédeit megnézted-e. Őt magát 
megnézted-e? 

Vyhaúteú megütközve nézett a fiára. 

— Gondolod, hogy csukott szemmel néztem? 

— Nos, jól van. És mit láttál? 

— Egy teljesen átlagos gyereket, akit teljesen értelmetlenül bálványoz a fél Gala- 
XIS. 

Dwns$y bólintott, felállt, az asztalhoz lépett, fölvett egy nagyképernyős olvasót, 
párat érintett rajta, és odaadta az apjának. Ninda arcképe volt, az ismert szelíd 
mosolyával, nyugodtan tekintett a fényképezőgépbe. A fehér köntöse volt rajta. 
Szabad téren készült a kép, valamelyik világon, amit meglátogatott, zöld lombok 
előtt. 

— Kérlek, apám, nézd meg így is. Állóképen, ahol nem számít, hogy beszél-e 
éppen, és hogy mit mond. Most mit látsz? 

— Mit látnék? — meredt a képernyőre Vyhaűtej. — Így is csak ugyanazt a gyere - 
ket. Egy szőke, kék szemű syyndor kölyköt. Mit kellene még látnom? 

— Semmit, apám. Semmi mást. A lényeget látod. Egy teljesen átlagos, hétközna- 
pi gyereket. 


A miniszterhelyettes értetlenül meredt a fiára. 

— És most? 

— Hát nem érted, apám? Egy gyerekkel hadakozol. Egy gyerek ellen küzd az 
egész kormányod. Ninda nem tett soha semmit, de még csak nem is mondott soha 
semmit. Az ellenségetek soha nem létezett. 

Vyhaúüteú sóhajtott. 

— Bár el tudnám fogadni, amit mondasz, fiam. De a tevékenységével borzalmas 
károkat okoz Syyndoreiának. Elhiszem, hogy neked rokonszenves, de... nem 
ezen múlik. 

— Apám, jelenleg Ninda az, aki a legtöbb jót teszi Syjndofeiával. Ő ad nekünk 
reményt, hogy egyszer kiszabadulunk a zsarnokságból. 

Az apa sóhajtott, már sokadszor. 

— Azt hiszem, fiam, hiábavaló lenne azzal érvelnem, hogy az elnök úr a legjob- 
bakat akarja a nemzetnek, és törvényes választáson, a nép bizalmából került hata- 
lomra. 

— Igen, apám, ezzel valóban hiábavaló érvelned. Kiyfeán valóban törvényes vá- 
lasztáson került hatalomra — miután puccsal elkergette Sámméétilt, és már évek 
óta ő uralta a médiát, százféle módon sulykolta az emberekbe saját tévedhetetlen - 
ségét és tökéletességét, az ellenzéki jelölteket pedig megfélemlítette, ellehetetleníi- 
tette, némelyiket koholt vádakkal börtönbe juttatta, szóval igen, mindezek után 
valóban törvényes választáson szerzett kilencven százalékot. De hogy a legjobba- 
kat akarja a nemzetnek, azt már nem tudod velem elhitetni, hacsak nem magyará- 
zod meg, hogy miért nem hajlandó még csak tárgyalni sem az ÁLAN követelései - 
ről. Tárgyalni, apám. Azt mondhatod, hogy ha valamelyiket teljesítenék, az ennyi - 
be meg amannyiba kerülne — az ellenzéknek erre is megvan a válasza, de mond- 
hatod. De tárgyalni, az nem kerülne semmibe. 

— De fiam, ha csak tárgyalunk és nem teszünk semmit, akkor ugyanúgy nem 
változik semmi. 

— Kivéve azt, hogy a nemzet nem gondolja többé, hogy az általa megválasztott 
elnök nem áll szóba vele, a nemzettel, akiktől hatalmát kapta. 

A miniszterhelyettes abbahagyta a fejcsóválást. 

— Nézd, fiam. Jól tudod, hogy én a családon belül nem engedek viszályt, 
széthúzást, sem politikai, sem más okból. Én bízom az elnök úrban, akinek képes- 
ségeiről már számtalanszor meggyőződtem a múltban. Te nem — te még fiatal 
vagy, te nem tapasztaltad az elnök úr jóságát. De én benned is bízom. Ahogyan te 
most Niinda és a Testvériség befolyása alá kerültél, ugyanúgy ki is kerülhetsz aló - 
la megint. Én ezt türelemmel kivárom, és legjobb tudásommal segíteni fogok. 

Dwn$y elismerően bólintott. Az apja egy ostoba, maradi nézet képviselője, de 
nincsen benne zsigeri ellenkezés minden más ellen. 

— Köszönöm, apám. Cserébe én is segíteni fogok, hogy megértsd, mit jelent 
Ninda Syyndofeia számára, és merről világít a fény. 


— A fény... — dünnyögte az apa. — Az osztálytársad is folyton valami fényt em- 
legetett. 

— Az a tudás fénye, apám. A Galaxisban kétféle fény világít: a csillagoké és a 
tudásé. Ezt Ninda mondta. Az ő fénye a tudás fénye, az, aminek világánál az em- 
beri faj elérte mindazt, amit elért. Mi az ÁLAN-ban Ninda fényének hívjuk, mert 
itthon Syyndoreián a tudás fényét régóta takarja az erőszak sötétsége, és Ninda az, 
aki újra meggyújtotta ezt nekünk. 

oc-15 Limelullíi 


,, Minden, ami történt vele, egy-egy kis impulzussal kezdődött. Előbb Nomboka in- 
terjúja. Aztán Limelulli. Mindig egy kis szikrából lett az erdőtűz. " 


Hait Kiriísz: 
Ninda, 
202. 
Hallihuat Fónird 
43659. szahut ukingahan 
407 


Ninda már reggeltől egyfolytában dolgozott, csak munka közben kapott be egy- 
egy elkészült sütit, azért is, hogy ellenőrizze, jól sikerültek-e. Most tartott először 
egy kis pihenőt, négyszáz után, mert a suehutok és a rongdzsirok már bent voltak 
a sütőben, és Hesszini azon tűnődött, mit süssön következőnek. 

— Csinálhatnál heffun sütit, nagymama — javasolta Ílke, aki persze semmilyen 
rokona nem volt Hesszininek. 

— Emkulevéllel töltve? 

— Azzal is, meg lekvárral, hinkivel meg dzseldruval. . . 

— Hát ha ilyen jól tudod, kezdj is hozzá — bólintott az asszony, és a kislány már 
repült is a nisszibe a hozzávalókért. Ninda úgy gondolta, boldogulnak nélküle, hát 
kilépett a dzsilaunból a janniíhaumba, ahol a hetes farkát ünnepelték a szúnik. A 
többiek nyomban hívták is táncolni, Ninda pedig örömmel ment, hiszen a tüzet 
táncolták éppen körül. Aztán letelepedett a kicsikhez a játszószőnyegre, mert Jok - 
kilu éppen bőgött, és egy síró kisgyerekhez a janniíhaumban egy mati negyedré- 
szén belül ketten-hárman is odamennek. Egy darabig ott is maradt, játszott a ki- 
sebb gyerekekkel. 

Négyszázhétkor hívta Hait, hogy jó szahutot kívánjon neki. 

— Az ikrek már lelkesen gyúrják a tésztát, szomkin sütit akarnak csinálni, min - 
denféle állatkás formában. 


— Tegyetek hilgport a töltelékbe — javasolta Ninda mosolyogva. Jól tudta, hogy 
az ikrek munkája tökéletes lesz, csak Hait még alaposan utánuk gyúrja, amikor 
nem veszik észre. 

— Persze, Ámmaít már darálja a konyhában. Merre jártok? 

— A hajó? Fogalmam sincs, sien-Hait, azt csak a sófunnir-haurórangi tartja szá- 
mon, hogy merre jár a hajója. Mi szúnik csak amikor állunk egy világon... bár a 
legtöbben a lábukat se teszik ki a hajóból, úgyhogy nem néznek utána, hol van- 
nak. De úgy tudom, jövő dzsorehankor érkezünk Saunisra, szóval még több mint 
egy év. Harmincnégy nap — számította át egy szemvillanás alatt a csak nevekkel 
jelölt szúni napokat. — Az már nem sok. 

Hiperfonálás után Ninda játszott egy parti szekufot három másik gyerekkel, de 
gyenge volt a lapja, ő lett az utolsó. Táncolt is még, és játszott a kicsikkel megint. 
Később egy zenekarba is beállt, mindenféle jó zenét játszottak. Aztán Ongeli 
megtanította haukin játszani. 

— Egyszerű dolog. Így kézbe veszed, ide teszed a jobb kezedet, azzal pengeted a 
húrokat, a ballal pedig a hangokat fogod le. 

Nem kellett sokáig magyarázni, Ninda hamar megértette a lényeget, csak a 
mozdulatok helyes végrehajtásával boldogult nehezebben. 

— Hamar megszokod — nyugtatta meg Ongeli. Fiatal, négyszáz körüli férfi volt, 
egészen sötét bőrű. — De igazából nem kell több, mint egy-két akkordot pengetni, 
és már zenélhetsz. 

Kézbe vette a másik haukit, pengetett egy akkordot, és énekelni kezdett. 


Áztunk, fáztunk, szűkölködtünk, 
Viszályok tomboltak köztünk, 
Soha senki nem segített, 

Senki más, csak Szisszugisset, 
Kért is érte jócskán árat, 
Egész népünk érte fáradt, 
Táncoltunk a kedve szerint, 

S ha kívánta, akkor megint, 
Egyvalaki segített csak, 

S vége lett a zsarnokságnak, 
Szisszugisset nélkül élünk, 

Már csak magunknak zenélünk. 


Illetve igazából nem is énekelt, csak úgy mondta a szavakat kicsit dallamosan, né- 
hol változtatott egy keveset a dallamon, de alapjában véve sokkal egyhangúbb 
volt, mint az az éneklés, amit Ninda ismert, mikor az ember kiereszti a hangját. S 
közben egy-egy akkordot pengetett hozzá. Nindának nagyon tetszett. 

— Ez nagyon Jó volt. Mi ez? 

— Ez egy régi ballada Limelullíról. Ismered Limelullít? 


Ninda megrázta a fejét. 

— Vahule Ílu találta ki több tízezer évvel ezelőtt, aztán mások is írtak róla. Ver- 
seket, dalokat, még egy-két regényt is. Nagy hősnő, de elég misztikus. 

— Majd utánaolvasok. Tetszik, ahogyan énekelsz. Én mindig csak így hallottam 
énekelni — s Ninda dalra fakadt —: Dzséngin híssune raugá harrígan, szind 
szísszin singá dzsirrígan, ingep lúrat szind fini áhardit, sunu jongé szind 
fáhaurit... 

— Hát így is lehet, persze — bólintott Ongeli —, de másképpen is. — Megpendítette 
a haukit és elénekelte ugyanazt a dalt, a korábbi módon, alig eresztve ki a hangját, 
csak olyanfomán, mintha dallamosan beszélne. Ninda a második versszaknál csat- 
lakozott hozzá és együtt énekelték végig a dalt. 

— Ez jó volt — mosolygott Ongeli. — Te nem nagyon szoktál énekelni, igaz? 

— Szahutkor néha, meg a namindanon. 

— Nemcsak ünnepekkor kellene. Tanultál énekelni? 

— Énekelni? — lepődött meg Ninda. — Mit lehet azon tanulni? 

— A pontos hangképzést, a jó légzéstechnikát, ó, nagyon sok mindent lehet és 
kell megtanulni a szép énekléshez. Hallgass csak ide, sien. Énekeld utánam: /all- 
laaaaaaaa... 

Ninda kiénekelte Ongeli után, egy rövidebb mély és egy hosszabb, magasabb 
hangot, amilyen szépen csak tudta. 

— Jó. Nagyon jó, de lehet még jobb. A két hang közötti különbségre figyelj. 

Ninda egy ideig kísérletezett. Ongeli rengeteget dicsérte, azt mondta, szüksége 
van egy énektanárra, de hosszas tanulásra nincsen, nagyon jól énekel már most is. 
Felhívta a húgát, Sillurit, aki a fél Galaxissal távolabb járó Szesztun Dzsangurin 
lakott, s örömmel elvállalta, hogy ad néhány leckét Nindának. 

Kellemesen telt a hetes farka. Ninda szerette a szahutokat, amik többségét végig 
a jannihaumban töltötte, beszélgetett, játszott, evett, zenélt, énekelt, táncolt a töb - 
biekkel. A hetes többi napján is legalább egy derkit eltöltött a janniíhaumban — két 
kezén meg tudta számolni, hány nap volt az elmúlt évtizedekben, amikor dzserang 
világokon töltötte az egész napját és a jannihaumba nem jutott el —, de szahutkor 
mindig többen voltak, aznap a legtöbb szúni legalább rövid időre benézett a 
janníihaumba. Ninda ilyenkor érezte legjobban, hogy ők egy igazi család, az egész 
hajó vagy város — az egész Testvériség. 

De szahut este azért jutott néhány gondolata Szindoriának is — ekkor sem magá- 
tól jutott eszébe, Dúnszi küldött levelet megint, arra válaszolt, miután beszélt Ám- 
maíttal is néhány limlit, és ő elültetett a fejében egy gondolatot. 


Kiyreán meg fog bukni. Ez törvényszerű, mert előbb vagy utóbb minden zsarnok- 
ság megbukik. De arra vigyáznotok kell, hogy ne cseréljétek fel egy másik zsar- 
noksággal. Kiyreán bukása után ne lobogjanak az utcákon mindenfelé az ÁLAN 
nindás és muúrYnos jelvényei az én arcképemmel, mert a zsarnokság elleni harc 
jelképéből azonnal az elnyomás jelképévé változnának, amint megszűnik a zsar- 


nokság és már nincs mi ellen harcolni. Nem tilthatom meg nektek, hogy jelvénye- 
ket találjatok ki és viseljetek, de az arcképemmel én rendelkezem, és az csak ad- 
dig lehet kitéve nyilvánosan, amíg Kivreán uralma fennáll. Kérlek, mondd ezt 
meg az ÁLAN-nak is. Ninda 

oc-16 nyilvánosság 


, A lehető legrosszabb helyen, a lehető legrosszabb időben született. Nem csoda, 
hogy hős lett belőle. " 


Ámmatt Ídara: 
Majdnem Ninda apja vagyok, 
11. 


Syyndoreia 
Kafndim 
59. éyyllu 12. 
a kék órája 


— Jó reggelt, Syyndoreia, jó reggelt kíván kedves nézőinknek Larenka Szontiszko - 
varikinde, és különösen jó reggelt kívánok az ÁLAN mozgalom tagjainak, mert 
nekik, azaz nekünk szól az az üzenet, amit az éjjel juttatott el hozzánk Ninda, ki- 
vételesen írásban. De előbb műsorvezető társam, Kel LYYksúnahy is szeretné üd- 
vözölni önöket. 

— Köszönöm, Láreúka, jó reggelt kívánok a kedves nézőknek. Magam is érdek- 
lődéssel várom, milyen üzenetet kaptunk Nindától. Kérlek, Lárejnka, olvasd föl. 

— Örömmel, Kefl. Az üzenet így szól: , Kiyieán meg fog bukni. Ez törvénysze - 
rű, mert előbb vagy utóbb minden zsarnokság megbukik. De arra vigyáznotok 
kell, hogy ne cseréljétek fel egy másik zsarnoksággal. Kiyfeán bukása után ne lo- 
bogjanak az utcákon mindenfelé az ÁLAN nindás és mürfnos jelvényei az én 
arcképemmel, mert a zsarnokság elleni harc jelképéből azonnal az elnyomás jel- 
képévé változnának, amint megszűnik a zsarnokság és már nincs mi ellen harcol - 
ni. Nem tilthatom meg nektek, hogy jelvényeket találjatok ki és viseljetek, de az 
arcképemmel én rendelkezem, és az csak addig lehet kitéve nyilvánosan, amíg 
Kiyreán uralma fennáll." 

— Ó — mondta a szindor tévés, felvonva szemöldökét. — Most megleptél, kedves 
Lárenka, kétszeresen is. Először is az üzenet közvetítésének módjával. Ninda le- 
vélben írta ezt meg neked? 

— Nos, Kedl, nem nekem írta, hanem valaki másnak, aki nem kívánta felfedni 
kilétét. Nevezzük őt a háromfülű Södy- Vödynak. 


— Értem. Ez igazán érdekes. De térjünk rá meglepődésem másik okára. Ninda 
rendszeresen figyelmeztet minket, hogy a jelenlegi rendszert nem cserélhetjük 
másik zsarnokságra, ez nem újdonság; de ezt az üzenetet úgy értelmezem, hogy 
amint a rendszer megbukik, Ninda arcképét minden nyilvános helyről el kell távo- 
lítani. Ez egyedül a fővárosban több ezer falra ragasztott óriásmatricát jelenthet, 
kivetítőket, transzparenseket, zászlókat... vajon jól értem, hogy Nindának az a kí- 
vánsága, hogy ha a rendszer megbukik, ezeket rögtön távolítsuk el? 

— Meggyőződésem szerint igen, Ke$l. De hát megszoktuk már Nindától ezeket a 
sommás, ellentmondást nem tűrő felszólításokat. Voltaképpen egy ilyen felszólí- 
tással kezdődött mindaz, amit ma Ninda nevéhez kötünk. 

— Valóban. , Menjetek és változtassatok rajta!" És ehhez kapcsolódik az a beje- 
lentés is, amiről ennél többet magam sem tudok, de az ÁLAN eljuttatott hozzám 
egy üzenetet erről... Séwr? Hallasz engem? 

A képernyőn megjelent a Lőmeyt-székház hátsó falának egy darabja az ismert 
falfestménnyel, egy tájkép WYssoön világáról, és előtte a SÁW másik riportere. 

— Jó reggelt kívánok, kedves nézőink, Séwr KüyrahY jelentkezik a Sárga Ház 
mellől, ahol e pillanatban átlagos számban, körülbelül húszezren lehetnek a tünte- 
tők. Máris látjuk a pódiumot, ahol szólásra készülődik valaki. Hallgassuk. 

Egy porálarcos fiatalember lépett fel a tér szélén, a Ménnuw-ház falánál már 
egy éve álló emelvényre, aminek fennmaradása fölött az ÁLAN és a városi ható - 
ságok öt hónapon át vívtak jogi csatát, de végül az emelvény maradt. 

— Jó reggelt, Syyndoreia, jó reggelt, Niinda! 

A tömeg boldogan harsogta Ninda nevét. 

— Barátaim! — kezdte a fiú, és az álarcán levő Ninda-jelvényre mutatott. — A jel- 
vény, amit viselünk, kötelez. Arra kötelez, hogy dolgozzunk és harcoljunk egy 
szabad, békés országért. Szeretnék most beszámolni nektek ennek a munkának és 
harcnak az állásáról. Az ÁLAN vezetősége úgy határozott, hogy a nyilvánosság 
elé tárunk néhány dolgot, amiket ti, akik itt vagytok a téren, már jól ismertek, de 
honfitársaink többsége még nem tud róluk. Bele is kezdek. Egyébként a nevem 
ÁÁrew, egyetemista vagyok, vegyész szakra járok a Sümon, és azért jöttem, hogy 
elmondjam Syyndoreia népének és a csillagközi közvéleménynek: néhány hónap- 
ja Niindá-munkacsoportok működnek országszerte, amik négy területen fejtenek 
ki munkát. Az ÉÉsun Niinda Unis élelmet gyűjt, illetve pénzt is, amin élelmet 
vásárol, és azt eljuttatja a szegényekhez, hajléktalanokhoz, csavargókhoz. 
Mostanáig több ezer titkos konyhát hoztunk létre, amik mától fogva nem titkosak, 
és bár nem kétlem, hogy a hatalom semmilyen lépéstől nem fog visszariadni, 
hogy gáncsolhassa működésüket, biztos vagyok benne, hogy ezeket rendre vissza 
fogjuk verni és a konyhák működni fognak. Az Űsfayt Niinda Unis menedékeket 
létesít a hajléktalanok számára, elsősorban elhagyott létesítményekben, de hama- 
rosan már Saját építkezésekbe is bele fognak kezdeni; ezeket a menedékeket meg 
is védelmezik a kormányerők zaklatásaitól, és ígérik, hogy ha a rendfenntartók 
megpróbálják bármelyiket felszámolni, annak csillagközi visszhangja lesz. Az 


AlavY Niinda Unis a szegények, hajléktalanok, csavargók oktatásáról gondosko- 
dik: elsősorban olvasni tanítják őket, történelmünkre, állampolgári jogaikra és 
minden olyan ismeretre, aminek segítségével könnyebben boldogulnak az életben. 
Következő tervük az, hogy akit csak lehet, felkészítenek arra, hogy munkát tudjon 
vállalni, és keresnek is neki. Végül pedig az Íme$l Niinda Unis orvosi vizsgálato - 
kat végez és egyszerűbb gyógykezelésekről is gondoskodik, illetve akinél szüksé- 
ges, annak intézkedik kórházi ellátásáról. Ez a négy csoport már hosszabb ideje 
tevékenykedik a nyilvánosságtól elrejtve, elzárkózva, de ma, $yyllu tizenkettedi- 
kén elérkezettnek láttuk az időt, hogy a szélesebb nyilvánosság elé lépjünk. Ez a 
bejelentés egyúttal felhívás is honfitársainkhoz: ha tenni akartok Syyndoreiáért, 
mindannyiunk élhetőbb jövőjéért, gyertek sorainkba. Az ÁLAN mozgalom már 
az egész országban megtalálható, minden világ minden nagyobb településén, bár- 
hol lehet jelentkezni. S elmondom, hogy tegnap esti adatok szerint a négy munka- 
csoportban dolgozó önkéntesek száma háromszáznyolcvanezer fő, ami eddig na- 
ponta néhány százzal, egy-két ezerrel növekedett. Szeretnénk, ha e bejelentés 
nyomán még sokkal többen jönnétek. Ez minden, amit el akartam mondani, kö- 
szönöm, hogy meghallgattatok. 

Hűha, gondolta Vyhaúteú külügyminiszter-helyettes, és elnémította a tévét, a 
stúdiósok kommentárjaira már nem volt kíváncsi. Hűha. Az ÁNU létezéséről már 
tudott a fiától, de arról nem, hogy van ÉÉNÚ, ŰNÚ és ÍNÚ is. Négy csoport, kö- 
zel négyszázezer ember! Élelem, Menedék, Tudás, Egészség Ninda Csoport. Min- 
denhol Niinda neve jön szembe. Meg az arcképe. Kicsoda, micsoda ez a gyerek, 
akiért az egész ország lelkesedik? DWwn$y maga is azt mondja, hogy egy teljesen 
átlagos gyerek. Miért rajong az ország egy gyerekért? 

Mert megtestesít valamit, persze, ezt tudjuk. De miért kell megtestesíteni? Nin- 
csen szabadság őnélküle Syyndoreián? 

Az emberek nem értik a különbséget rend és elnyomás között. Az elnök úr 
kormányzásának köszönhetően Syyndoreián rend van. Nem elnyomás. Szólássza- 
badság van. A cenzúra nem a szólásszabadság ellen van, hanem a rend védelmé- 
ben. Ha a kormányzat fellépett volna az ÁLAN ellen még létrejöttének pillanatá- 
ban, az elnyomás lett volna, mert semmilyen törvénybe ütközőt nem tettek — ezt ő 
is kénytelen elismerni —, azaz valójában azóta sem tesznek. Mégis teljesen 
feldúlták az állam rendjét. 

S most persze majd ezrével lépnek közéjük az újabb önkéntesek, akiket éppen 
úgy félrevezetnek a szép ígéretek, mint szegény Dwn$yt. 

A saját fia sem érti, miért okoz mindezzel kárt a hazájának. Másokkal hogy len- 
ne képes megértetni? 

oc-17 földrengés 
,, Személyesen látni, közelről megtapasztalni — ez lett neki a legfontosabb. En pe- 
dig vele tartottam. Mert engem is érdekelt minden, ami őt." 


Szinensi: 
Ninda élete és tanítása, 
441. sómir 
Suhurg 
Hallihuat Fónird 
43659. famut dzsorehan 
620 


A suhurgi tévé szerint az ő világukon tudtak Ninda létezéséről és a körülötte ki- 
alakult, sok világra kiterjedő hírverésről, de nem osztoztak az iránta táplált immár 
csillagközi csodálatban — eddig a napig, suhurgi naptár szerint 59/138-ig. A su- 
hurgi kupolaváros kétmillió lakója figyelte ámulva, amint Ninda kisétál a Hragar- 
frókm tövébe a köznapi kék köntösében, csak egy antiövvel a derekán és egy lég- 
maszkkal az arcán, egy szál magában. Mert meg akarta nézni. Szinensi ott jött 
mögötte, ő is a köznapi fehér köntösében, antiövvel, légmaszkkal. 

Mínusz ezerhatszázötvenkor, suhurgi idő szerint. 

A város minden pontján a kivetítők már régóta csak ezeket a számokat mutat - 
ták. Egyenletesen csökkentek, kitartóan a nulla felé. Néha ugrottak egyet, följebb 
vagy lejjebb, amikor az újabb mérések eredménye mást mutatott. 

Ninda zavartalanul sétált ki az égbe nyúló sziklafalhoz, amit utolsóként ő fog 
látni ilyen közelről. A tövénél a fal egészen meredek volt, s csak nagyon maga- 
san, ahová már fel sem lehetett látni, ott kezdett kissé ferdülni. A Hragar-frókm 
háromszor olyan magas, mint a Hallihuat Fónird. Most még. 

Erősen fújt a szél, de nem volt kellemetlen. A város túloldaláról, a síkságról jön, 
beszáguld ebbe a szűk völgybe, aztán eloszlik a hegyek között. Szinte tiszta nitro- 
gén, a síkság ültetvényei még túl fiatalok ahhoz, hogy sok oxigént termeljenek. 
De a hőmérséklet kellemes volt, kicsit meleg, mint Jasszaniban. 

— Milyen jól meg lehet figyelni a kőzetrétegeket — mondta Ninda, gondolati 
közléssel, ahogy Szinensivel mindig beszéltek. 

— Igen, több száz van belőlük. Ez a sziklafal több milliárd éves. 

Ninda megfordult, a másik falat szemlélte. Az is ugyanolyan volt, rétegezett. 

— A rétegek megfelelnek egymásnak. Nézd, az a szélesebb, világos réteg nyolc- 
tíz rígin magasságban mindkét oldalon egyforma. 

— Hát persze. 

— De mi vájta ide ezt a völgyet? 


— Hát azt nem tudom, sien. A víz ugye nem, hiszen az ember ideérkezéséig nem 
volt belőle egy csepp sem. 

A fejük fölött, egészen magasan lassan keringtek az esszidzsinna megfigyelő ro- 
botjai. Ilgóran kijelentette, hogy semmilyen intézkedést nem tart túlzásnak a két 
gyerek biztonsága érdekében, és a suhurgiak siettek egyetérteni vele. A lányok 
antiövét a Hallihuat Fónirdról irányították számítógéppel, ha túl veszélyesre for- 
dul a helyzet, azonnal kihozzák őket. 

Mínusz ezerötszáz, suhurgi idő szerint. Szúni időben nagyjából egy limli. 

— Kezdődik — mondta bent a városházán Ahuku planetológus. 

A völgy távolabbi részén hirtelen fény lobbant, és valami sötét tömeg emelke - 
dett a magasba. Ninda és Szinensi kíváncsian figyelte. 

— Dzsangrihórun - tippelte Szinensi. Sokat láttak belőlük Dzsisszáfauron. 

— Valami olyasmi — bólintott Ninda. 

Megint fények lobbantak ugyanott, és végig a két szembenéző sziklafal mentén 
kövek kezdtek záporozni. Hat robot ereszkedett le a fejük fölé, hogy megvédjék 
őket, mindkettejüknek megvolt a három kijelölt robotja, amik háromszöget alkot- 
tak néhány ríginnel a fejük fölött. 

A dzsangrihórunból már füstoszlop tornyosult a völgy fölé, de a szél az 
ellenkező irányba vitte. 

A hat robot csakhamar munkához láthatott, azon a részen is elkezdtek zuhogni a 
sziklák, ahol ők álltak. Mínusz ezerháromszáznál már folyamatosan villogtak a 
zöld fénysugarak és porlasztották a lefelé tartó szikladarabokat, a két kislány pe- 
dig érdeklődve figyelte a háborút. 

Csak akkor tudatosult bennük, hogy már a dzsangrihórun kitörése óta folyama - 
tosan remeg a talpuk alatt a föld, amikor a rezgés hirtelen abbamaradt. 

— Figyelem — szólalt meg Ahuku hangja a fülükben és mindenütt a városban. — 
Készüljetek, emelkedik a feszültség! 

Csend. A sziklazápor is alábbhagyott. 

— Azt hiszem, tényleg nagyot fog szólni — mondta Ninda mentális nyelven. — Ér- 
zed a hullámait? 

— Igen — felelte Szinensi. — Ezt csak mi hárman érezzük egész Suhurgon. 

A Hragar-frókm sziklafalat, a völgyet, a várost és a Hallihuat Fónirdot hirtelen 
iszonyatos erejű ütés érte alulról. Ninda és Szinensi három rígin magasra repült a 
levegőbe, és az övük nem is engedte le őket, mert a völgy talaja kettéhasadt, és 
hosszú szakaszon fekete füst tört fel belőle. Ellepte őket és néhány pillanatig nem 
láttak semmit. Amikor megint kitisztult a látásuk, már magasan a Hragar-frókm 
fölött lebegtek. Az esszidzsinna kiemelte őket, s kissé oldalra vitte, a legjobb 
irányba, hogy láthassák a sziklafal tetejéről lebillenő irdatlan kőtömeget, amely 
eleinte még csak lassan dőlt a mélybe, egyenesen a város fölé. Hallották a fülhall- 
gatójukban a torokhangú suhurgi nyelven elhangzó, gyors parancsszavakat, de 
még semmi sem történt, a szikla pedig átbillent a fal peremén és zuhanni kezdett. 
Sokkal nagyobb volt, mint a Hallihuat Fónird. Aztán felvillant egy vakító zöld 


fénynyaláb, sokkal fényesebb Suhurg napjánál, és egy ideig úgy maradt, bera- 
gyogva az égboltot. Beláthatatlanul széles volt. 

— Ejha — mondta Ninda fennhangon. 

A fény éppoly hirtelen aludt ki, ahogy kigyulladt. Amikor a két kislány megint 
látott valamit, a kőtömeg helyén csak egy gyorsan táguló, szürke porfelhő maradt. 

— Van tűzerejük — bólintott Szinensi. 

A földrengés azonban még csak most kezdődött. A Hragar-frókm két szembené- 
ző sziklafala elkezdett egymásnak dőlni. A Testvériség robotjai már kirepültek 
Nindáékkal együtt, s most a közelükben lebegtek, készen, hogy megvédjék őket. 
A völgy eltűnt a szem elől, a helyén füst- és porfelhő tört a magasba. A robaj min - 
den elképzelhetőnél hangosabb volt. Milliárd és milliárd amdzsré indult meg lefe- 
lé, de Suhurg tektonikus erőinek úgy tetszett, hogy ne maradhassanak meg ott. 
Ahuku megint jelzett valamit, de nem értették a szavát a szörnyű zajban. A hegy- 
lánc távolabbi oldala dőlni kezdett kifelé, a várostól több tucat szirszire fekvő völ- 
gyekre még sokkal nagyobb sziklaomlás zúdult. Egy újabb sziklatömb indult meg 
a város fölött, most nem a völgy, hanem a síkság termőföldjei felé. Ezúttal a Hal- 
lihuat Fónirdból lövellt ki egy zöld fénycsóva, és ez a tömb is porrá vált. 

Két mati telhetett el, amióta megkezdődött a földrengés, és a hegyláncra nem le- 
hetett ráismerni. Persze látni sem lehetett, a porfelhők betakartak mindent. 

— Itt Ilgóran — szólalt meg a fülükben az esszidzsinnun-fódir. — Jól vagytok? 

— Miért ne lennénk jól? — kérdezett vissza Ninda egy tipikusan nindás, nyugodt 
mondattal, ami pillanatok alatt bejárta a Galaxist, annak ellenére, hogy élőben 
csak a Testvériség belső vonalán volt hallható. 

— Visszahozlak a városba. Sajnálom, hogy nem láthattátok közelebbről, de a 
biztonsági szempontok már másodlagosak voltak ahhoz képest, hogy ha ott hagy- 
lak benneteket, nem láttatok volna semmit. 

— Megértjük, Ilgóran — felelte Ninda, és a város kapujában könnyedén földet ér- 
ve lecsatolta az antiövet, de a légmaszkot csak azután, hogy a kapu bezárult mö - 
göttük. — Így is egyedülálló élmény volt. Suórin, Hallihuat Fónird. 

Ezzel besétáltak a kapu mögötti térre, ahol több ezer suhurgi várta őket, lenyű - 
gözve a két gyerektől, akik egyenesen odamentek a földrengés torkába — mert kí- 
váncsiak voltak rá. 


323. 


,, Sokáig nem értették, mennyire fontos tulajdonsága, hogy bárhol, bármikor képes 
barátságokat kötni — öreggel, fiatallal, férfival, nővel, bárkivel a Galaxisban. Iga- 
zából az egyik legfontosabb tulajdonsága. " 


Aini: 
Ninda mint köznapi ember, 
79. 


A suhurgi elnök kopasz, tömzsi öregember volt, aki nemigen tudta, mit kezdjen 
Nindával. Azt jól tudta, mi a Testvériség — Suhurg egyike volt azoknak a világok- 
nak, ahol a szúni hajóktól függött az egész gazdasági élet, ha nem is annyira mar- 
kánsan, mint Szaisz esetében. De Nindáról Rgahaku elnök nem tudott semmit, 
csak amit a tanácsadói most, sebtében tudakozódva kiderítettek, és az is ellent- 
mondásosnak tűnt. Mindenesetre Rgahaku annyit biztosan tudott, hogy Ninda 
fontos ember, és széles mosolyt illesztett kissé torz ábrázatára, ahogy beljebb tes- 
sékelte a fogadószobájába. 

— Mindig öröm számomra, ha neves embereket láthatok vendégül eldugott kis 
világunkon — kezdte egy begyakoroltnak és elcsépeltnek tűnő formulával. — A 
Szúnahaum Testvériségből érkező vendégeket pedig a legnagyobb örömmel lá- 
tom. 

Folyékonyan beszélte a szúni nyelvet, de erős akcentussal, hallhatóan nem hip- 
nopédiával tanulta. A Ah-kat gyakran olyanformán ejtette, mint Suhurg nevében, 
valahol a torkában egy krákogó hang gyanánt, és időnként más, furcsa torokhan- 
gok is keveredtek a beszédébe. De mindent egybevéve érthető volt, és Ninda 
amúgy is hozzászokott már a mindenféle világokon élő emberek változatos kiejté- 
séhez. 

— Köszönöm — mondta Ninda, és helyet foglalt a felkínált fotelban. Egy pillan- 
tást vetett Nombokára, aki a kamera látókörén kívül foglalt helyet, és hozzálátott, 
hogy megkönnyítse valahogy az elnök dolgát. — Akiknek ez a tévéközvetítés szól, 
rólam már sok mindent tudnak, de rólad talán nem annyira. Én sem. Mesélnél ma - 
gadról? 

— Ó, készséggel. A nevem Oszerhi Rgahaku Iht. Az eredeti foglalkozásom hajó - 
műszerész, de már régóta politizálok is, a globalista párt elnökségi tagja vagyok. 
Nálunk egy pártelnök nem lehet egyúttal államelnök is — tette hozzá magyarázó - 
an, bár ezt Ninda nem értette és nem is érdekelte, de hagyta folytatni —, ezért a vá- 
lasztásokon el kell dönteni, hogy kit delegálunk az elnökségre, és én lettem az. 

— Melyik nevedet használod? — kérdezte Ninda, felhasználva, hogy az elnök le- 
vegőt vett. 


— Aaaa... hogy... á, igen. Az Oszerhi a személynevem. Rgahaku, az a család- 
név, és Iht azt jelenti, hogy én a negyedik vagyok a családban, aki ezt a nevet vi- 
seli. 

Ninda kísérletezni kezdett az elnök nevében hemzsegő torokhangokkal, amire 
Rgahaku lelkes, túlzó dicséretekkel reagált, talán a Testvériségnek akart megfelel- 
ni vagy fogalma sem volt, hogy kell beszélni egy gyerekkel. 

— Szerinted milyen Suhurgon élni, Oszerhi? — kérdezte aztán, minden átmenet 
nélkül. A most tanult módon krákogva ejtette a A-t és a végén levő rg által jelölt 
gurgulázó hangot is kimondta. Komoly, figyelmes tekintettel nézett az elnökre, 
aki némileg zavartan pillantott vissza rá. Nem tudta, hogy Ninda ezt a kérdést már 
több világon feltette, közembereknek és politikusoknak is. 

— Suhurgon élni? Hát én ugye mindig itt éltem. Kellemes világ. Igazából nem 
gyakoriak a földrengések, főleg nem az akkorák, amekkorát most átéltünk. Ez 
volt a legnagyobb földrengés, amióta Suhurgon emberi élet van. 

Ezt Ninda már számtalanszor hallotta a riporterektől, a helyiektől, a nagy föld- 
rengés hírére idesereglett külföldiektől és Nombokától is. 

— Én a kormányzatra gondoltam. Milyen itt a szegényeknek? Milyen azoknak, 
akik nem értenek egyet a kormány álláspontjával? 

— Óóóó — az elnök meglepett pillantást vetett a kamera felé —, ezen nem kell tör- 
nöd a fejecskédet. Mi jól elvagyunk itt, ezen a világon. Kicsit még sivatagos, az 
igaz, a légkörünk sincsen még kész, de megélünk szépen, és fejlődünk, haladunk. 

Ninda felállt. 

— Te nem veszel engem komolyan - felelte, és nyugodt léptekkel kisétált a foga- 
dószobából és az államházból, ahogy az épületet hívták az itteniek. Nomboka utá- 
naküldte a kamerát, és közölte a halálra vált Rgahakuval: 

— Elnök úr, ez a gyerek a Galaxis egyik fontos politikai tényezője, s a közeli jö - 
vőben egyre fontosabbá fog válni. Én mondom önnek. És pontosan azért, mert 
nem hagyja magát kifizetni olcsó és semmitmondó válaszokkal. 

— De... most hová megy? 

— Gondolom, megszerzi magának a válaszokat a kérdéseire, ha már öntől nem 
kapta meg. Ne vegye rossz néven, hogy köszönés nélkül távozott — tudja, szúni, 
teljesen azzá vált. Nem köszön, mert náluk nem szokás. Nekem most mennem 
kell, arra szól a megbízatásom, hogy kövessem őt a világokon, ahol jár. Remélem, 
látjuk még egymást, elnök úr. Megtiszteltetés volt, hogy megismerhettem önt. Vi- 
szontlátásra. 

Ninda pedig egyenesen elment a város szegénynegyedébe, Hekhunafba, aminek 
a létezéséről sem tudott, mégis csalhatatlan biztonsággal rátalált. A látvány, ami 
fogadta, meglehetősen hasonlított Hom Kruira An Múnon: magas házak, sok-sok 
kicsiny lakás, szűk utcák, kicsiny terek. De most valamit másképpen csinált, mint 
ott. Bement hozzájuk. Az egyik földszinti lakásba, ahol a gyerekek az udvaron 
játszottak, s a háziasszony is az udvaron, az ajtó előtt tisztított valami zöldséget, 
hasonlót a semtuhoz, amit a szúnik levesbe főznek. 


— Ninda vagyok — lépett oda a vendég. — Nem zavarlak? 

Nomboka ügyesen helyet keresett a kameragömbnek, ahol rálát Ninda arcára, 
de őket nem zavarja, ő pedig megállt az udvar sarkán a falnak támaszkodva. 

— Nem -— felelte az asszony. Éppolyan világosbarna bőre volt, mint Szinensinek, 
fekete haja, zöldes szeme. — Nem zavarsz. A nevem Arrai. Mi világból szaladsz? 

Ninda bízott a fordítógépben és az ösztönében, hogy helyesen értelmezi a kér- 
dést. 

— A Testvériségből jöttem, a Hallihuat Fónirdról. Segíthetek? — biccentett a 
zöldségek felé. 

— Ó, gyermek, nem való ez a piszkos munka a te szép rózsaszín kezednek. 

Ninda szokásos szelíd mosolyával fölvett egy kést és munkához látott. Mire a 
ládányi zöldséget megtisztították, Arrai elmesélte az életét. Az első gyereke szüle- 
tésekor még maga is félig gyerek volt, aztán jött a többi. Már van hat. Három apá- 
tól. A harmadik rendes ember, nem iszik annyit, mint a másik kettő. Munkája is 
van, de a fordítógép nem boldogult azzal a szóval, ami a foglalkozását jelölte, va- 
lamilyen bányászati dolog. Suhurg bányavilág volt, mint a Galaxisban a legtöbb 
fiatal benépesítésű világ. Aztán a zöldséget ketten együtt bevitték a lakásba, és 
Ninda segített a főzésben is. Ő is mesélt a maga életéről, mert Arrainak fogalma 
sem volt, hogy ő kicsoda. 

Nomboka csak a fejét csóválta. Ez a gyerek mindenütt mindenkivel szót ért. Az 
elnök nem vette komolyan, ez az asszony igen. Több mint egy derkit maradt, 
megismerkedett Arrai gyerekeivel, hat apróbb-nagyobb, maszatos örökmozgóval, 
evett az ételükből, és barátjukként távozott. 

Rgahaku villámgyorsan mozgósította a szükséges tanácsadóit, kiokosíttatta ma- 
gát és megkereste Nindát a suárban. Bocsánatot kért. Nomboka persze közvetítet- 
te, ahogy a suár egyik éttermében barátságosan elbeszélgetnek vagy hat limli 
hosszan. Persze kétségtelenül azért, mert Rgahaku politikailag nem engedheti 
meg magának, hogy ne legyen jóban egy ilyen fontos emberrel, no meg egyúttal a 
Testvériséggel. 


324. 


0c-19 lakótelep 


,, Mindenre emlékszik, ami valaha történt vele, amit hallott vagy olvasott. Kitűnő - 
en számol fejben. Az intelligenciahányadosa az egyik legmagasabb, amit valaha 
mértek. Sokan hiszik, hogy valamiféle csodalény. Pedig egyszerűen csak rend van 
az agyában." 


Szinensi: 
Ninda mentális struktúrája, 
36. 
Ommudi 
Hallihuat Fónird 
43660. muhat saurgéman 
793 


Én le mertem volna fogadni, hogy a munkacsoportok létének nyilvánosságra ho- 
zatalával rászabadul az országra a svmw, mindenki őrjöngeni fog, és az ervések 
mint a zöld orrúak fognak rohangálni és mindent bezáratni meg betiltani. Hát 
nem. Az ALAN vezetőségének több esze volt, mint nekem. Nem történt semmi. A 
kormány hírcsatornái egyszerűen hallgatnak az egészről. Mintha a bejelentés 
meg sem történt volna. De hiszen a te békedíjadról és Amajn-emlékdíjadról sem 
ejtenek egy szót sem, pedig utóbbit tőlük kaptad. 

Larenka persze folyton piszkálja őket ezért, azt mondja, aki csak a kormány té- 
véit nézi, az azt hiheti, hogy Syündoreia maga a $$yndraluop, minden rendben 
van, senkinek semmi problémája, az elnök úr őméltóságának zsenialitása mindent 
megold és így tovább. Ő elmondja naponta, hogy mi minden nincs rendben, és a 
lista egyre hosszabbodik. Már óriási az áruhiány. Állami hajók mennek ki kül- 
földre, élelmiszert, gyógyszert vásárolnak, de csak keveset tudnak hozni és na- 
gyon drágán. Egyre jobban kiürülnek a boltok. 


Dúnszi új levelét Ninda Ommudi világán olvasta el, a kikötőtérben egy étterem 
asztalánál. Ahogy körülnézett, legalább harminc boltot látott, tele áruval. Ommudi 
nagyon gazdag világ volt, a Galaxis e részének fő kereskedelmi központja. Azaz 
nem világ, csak hold, egy gázóriás kicsiny holdja, ahol már beépítettek minden 
talpalatnyi helyet, a hold talajából nem is látszik semmi, és persze nincs kikötő 
akkora hajóknak, mint a Hallihuat Fónird, csak aungirok tudnak leszállni, de 
azok számára rengeteg kikötőt létesítettek. Mindegyik olyan, mint egy bevásárló- 
központ, az ember kilép a hajójából egy tágas, fedett térségen és százával jönnek 
szembe a reklámfeliratok, üzletek cégtáblái, minden irányban üzletek vannak. 
Amíg Ninda elsétált az étteremig, még egy csomószor nyílt ki a tető és ereszke- 


dett le egy-egy kishajó, az ő aungirjaik és más világokról valók is. A tető fölött 
zsilipelnek. Ommudinak nincsen légköre. 

Az étterem igazi csillagközi volt, mindenféle világról való ételeket tartottak, és 
az étlapon lehetett keresni az ételek származása szerint is. Ninda körülnézett a he- 
lyi specialitások között, és kiválasztott egy halas szendvicset, apró magvakkal 
készítették, gyümölcsdarabkákkal. Jó volt, csak kicsi, hát rendelt egy másikat. 
Nem volt egészen ugyanolyan, de az is jó volt. 

A két szendvics után elindult felfedezni Ommudit. Körbesétált a kikötőszint üz - 
leti negyedén, talált egy átjárót a szomszéd kikötőbe, ahol szintén megvolt a ren- 
geteg üzlet. Ommudin naponta ezer hajó is megfordul, több millió utassal. Aztán 
befordult az egyik folyosóra, ahol lefelé mutató nyíl volt, a sokadik már, amit lá- 
tott. Különös helyre jutott. A folyosó hirtelen meredeken lejteni kezdett, s egy 
hosszú lépcső vezetett le benne — de ez mozgott. Ninda meglepve nézte, ahogy az 
emberek rálépnek a lépcsőre és az megindul velük lefelé, vagyis nem akkor indult 
meg, folyamatosan mozgott, vitte az embereket. Kipróbálta ő is, rálépett az egyik 
lépcsőfokra, volt vagy húsz ember még azon a fokon, szépen utaztak lefelé. Aztán 
megérkeztek — egy széles platóra, ahonnan tovább lehetett menni a lépcsővel lefe- 
lé, vagy elmenni jobbra, amerre mindenfélét jeleztek a táblák, tíz nyelven, szúniul 
és saunisiul is. Szindor nyelvű feliratok nem voltak, ilyen messze Szindoriától 
már nem fordulnak elő, náluk a suárban is más nyelvekre cserélték már annak a 
vidéknek a nyelveit. 

Ninda egészen addig utazott, amíg a folytonos mozgásban levő lépcső vitte. Itt 
lentről számozták a szinteket, a kikötő a nyolcszázkilencvenötödik szinten volt, a 
lépcső pedig a hatszázadikon ért véget egy óriási csarnokban, ahonnan mindenféle 
irányokba vezettek folyosók. Voltak mozgójárdák és lehetett bérelni siklókereket. 
Ninda megérintette a gombot, a kijelzőn megjelent a tízezred palanos levonás, és 
a gép kiadott neki egyet. A lábára csatolta és elindult az egyik beláthatatlanul 
hosszú folyosón, amit a feliratok szerint 600/DMM/44F-nek hívtak. 

A folyosóról mindkét oldalon széles kapuk nyíltak egyenletes távolságokban, 
sorszámozva. Ninda találomra befordult a tizediknél. 6000/DMM/4FF/10. A kapu 
kitárult, s mögötte valóságos kis erdő fogadta. Az első hely Ommudin, ahol növé- 
nyeket látott. Hatalmas, henger alakú térség alján állt, sűrűn beültetett parkban, 
amire körben ablakok ezrei nyíltak. Ninda tíz szintet számolt meg fölfelé, aztán a 
henger véget ért. Nyilván újabb hasonló van fölötte. 

Az erdőt nem nagyon gondozták, az ágak helyenként összeborultak a kis utak 
fölött, amiken egy-egy szerelmespáron vagy kutyasétáltatón kívül alig találkozott 
valakivel. Átment az erdőn, s a túloldalon egy ugyanolyan folyosót talált. 
600/DMM/5SFF/10. A helyiek biztosan értik a logikáját, gondolta Ninda, átsétált a 
folyosó másik oldalára és benézett a kapun. Ugyanolyan tízemeletes ház, henge- 
res udvar, erdővel borítva. Töméntelen ablak. És minden fal mindenütt fehér volt. 

Ninda ráébredt, hogy a Galaxis egyik legunalmasabb helyén tartózkodik. Ezen a 
lakótelepen valószínűleg ezerszámra vannak ilyen épületek, Ommudinak nagyon 


nagy a népsűrűsége, csakhogy most munkaidő van, és alig van valaki otthon. 
Úgyhogy ő inkább valahol máshol fog körülnézni. 

Elindult a folyosón, találomra valamerre. Itt is volt idegenvezetőjük, de ő a cso- 
porttal maradt, talán még mindig a kikötőben vannak. Szinensi és Lí most is vele 
van. 

Elért egy térségre, ahol három ilyen folyosó találkozott, itt is üzletek voltak, és 
valamivel több ember. Köztük egy világoskék egyenruhás, aki megszólította. 

— Amparon koraguz? Hfald arp ndimta? Aikosy keina rimis? Alor klom ingh? 
Jaszvalsendrau? 

Lélegzetnyi szünet nélkül öt nyelven egymás után. Ommudi soknemzetiségű 
világ. S az egyik nyelvet Ninda értette is. Keresel valamit? 

— Aimuonis, sy ruona ma neimas. Nagyon kedves vagy, de nincs szükségem se- 
gítségre. 

— Vy eika juoraine süny? Szúni kislány vagy? 

Ninda természetesen szúni módra volt öltözve. Ha a haundája is rajta lett volna, 
a rendőr föl sem teszi a kérdést, annyira egyértelmű, hogy igen. 

— Airis myton y Hallihuat Föonirdais — bólintott. 

— Dai $yn yrton tryndasynte skaria lienas, kyn eina skuovy aikosy? De itt há- 
romszáz szinttel lejjebb vagyunk, itt mit keresel? 

— Andaviury jaulas Ommudeia. Fölfedezem magamnak Ommudltt. 

— Ymeiris? És a szüleid? 

— Neidinde. Sose voltak. 

A rendőr elmosolyodott. 

— Aira lyk5i meton skynon öhyon. Eiska. Erre tudok érdekesebb helyet is. Gye - 
Te. 

Ninda nyugodtan követte a rendőrt egy rendőrségi antrogóhoz, ami világoskék 
volt, fehérrel díszítve, akárcsak a rendőr egyenruhája. Eszébe sem jutott lehallgat- 
ni a férfit. Ha az bármi rosszat akarna, az esszidzsinna ebben a sok száz emelet 
mély labirintusban is pillanatok alatt megtalálja őket, és ezt a rendőr is pontosan 
tudja. 

A rendőr maga elé ültette és beleszólt a mikrofonjába. 

— Dó-mó-mó akka-szat-akka-hatakini szom tíkni ananta, karitan kivi akan, ak 
szúni kíkan tilaka szatti hikan. 

Ninda suagja nem volt fordításra kapcsolva, és csak az elején a DMM-et meg 
később a szúnit értette, de világos volt az üzenet jelentése, bármilyen nyelven volt 
is. A rendőr a DMM jelű helyről elvisz egy szúni gyereket valahová. 

S már indultak is. 


325. 


0c-20 társadalonr 


, Ősi emberi tulajdonság, hogy szeretjük elmesélni az életünket egy-egy vadide- 
gennek. Neki is elmesélték sokan. Kiben kezdtek először megváltozni a dolgok — 
őbenne vagy azokban, akikkel beszélt? Ki tudja? " 


Aini: 
Ninda életének mellékszereplői, 
bevezető 


A kis antigravitációs robogó hangtalanul siklott a folyosón, hátán a rendőrrel és a 
szúni kislánnyal. 

— Muina Lerko — mutatkozott be a rendőr. 

— Muina Ninda. 

— Aisa vy Symais sauninas, uistis kyri eina? Szépen beszélsz saunisiul, jártál 
már ott? 

— Aideva, yron ymista. Syle? Még nem, de oda tartok. És te? 

A rendőr mosolygott. 

— Ommudeia yn vaistona leiSkas karasy, indemas rünas, saikane örny aimodes 
sauninas. Ommudi soknemzetiségű ország, rengeteg a turista, a rendőrségnél töb- 
bek között a saunisi is kötelező. 

— Aiőta. Ky$i eitaini? Értem. Hová tartunk? 

A robogó már lefelé tartott egy ferde alagútban. 

— Aila uoritsy ei Aiskane Yndras, eirimy lindas meistonas, aukavysté syton ky- 
randis. Itt a közelben van a Gyermekvilág, messzi világokon is híres, gondoltam, 
megmutatom neked. 

— YIma jouri eikanda aindrys. Jobban szeretek emberekkel ismerkedni. 

— Aindrys? Ylon kyva eistris eina. Emberekkel? Hát azok is lesznek ott. 

— Leimi. Rendben. 

A Gyermekvilág egy óriási park volt, tele játékokkal, amiken gyerekek másztak, 
szaladgáltak, csúszkáltak, de sok olyasmi is volt, amik körbe-körbe forogtak és 
gyerekek ültek rajtuk, meg síneken mentek meg repültek. Ninda nem mutatta, 
hogy mennyire idegen tőle ez a hely. Lerko jót akart, amikor idehozta, de ő nem 
játszani akar, hanem emberekkel ismerkedni. Igaz, azon a kihalt lakótelepen egy- 
általán nem akadt össze senkivel. 

Sétára indult a parkban, arra számítva, hogy a rendőr elköszön és megy a dolgá- 
ra, de Lerko csak letette az antrogót és vele tartott. Elmondta, hogy ő hetven éve 
rendőr Ommudin -— elfelejtette megmondani, hogy ezt milyen időszámítás szerint 
kell érteni, de Nindát ez nem zavarta —, de még sose találkozott magányos szúni 
gyerekkel, és ha Ninda nem bánja, akkor vele tart. Ninda hirtelen rájött, hogy hi- 
szen ha emberekkel akar ismerkedni Ommudin, ez a rendőr is az, és éppen az éle- 


téről akarta kérdezni, amikor Lerko tapintatosan megérdeklődte, hogy mi történt 
az ő szüleivel. Ninda elmesélte Szindoriát és csavargóként töltött éveit, amitől a 
rendőr elszörnyedt és föltett száz kérdést Szindoriáról — soha nem hallott róla —, 
Ninda pedig válaszolgatott. Kiderült, hogy  Ninda  Szindorián töltött 
száztizennyolc szúni éve itt negyvennek számít, vagyis a rendőr hetven éve náluk 
kétszáznak felel meg. Aztán ő kezdte kérdezgetni Lerkót az életéről, de ekkor már 
meglátott egy éttermet, odament, helyet foglalt, innivalót, szendvicseket és 
süteményt rendelt, és a rendőr meglepett arckifejezésére csak ennyit mondott. 

— Süneina lieka mynas. A szúnik így szokták. 

— Oi, an nüys syndoreinas? Ó, vagyis nem szindor vagy? 

— Niemas meilastryn Syndoreia, kau javyndrésy — felelte Ninda sok ezredszer 
életében, hogy semmi köze Szindoriához, csak ott született. 

Lerko sosem tervezte különösebben, hogy majd rendőr lesz, de nem bánta meg, 
hogy belépett a szolgálathoz. A gázóriás egy másik holdján, Jolkón született, ahol 
leginkább gyári munkás lehetett volna, de az nem fizetett volna elég jól, ezért el- 
jött Ommudira, mert volt már két gyereke, akiket el kellett tartania. A harmadik 
már itt született. De itt félbeszakította magát, hát hiszen minek beszél egy gyerek - 
nek ilyesmikről, ezek a gyerekeket nem érdeklik. 

— Eia uöria — felelte Ninda. — Aikoja tründomis. Ky uörei ryndas ai Jolko? 
Einöryldeinas skais lyrinis syntras? Uike maila yri eimástyne. Én más vagyok. Én 
válaszokat keresek. Mások miért maradtak Jolkón? Ők meg tudnak élni gyári 
munkásként? Nyilván nekik is vannak gyerekeik. 

Lerko bólogatott. 

— No persze, vannak nekik is. És vannak, akik maradtak. De nagyon nagy az el- 
vándorlás Jolkóról, ahogy más holdjainkról is, Kartmunit népessége a felére csök- 
kent száz év alatt. . . 

— Miért? 

— Nem tudnak eltartani annyi embert. Ommudin kialakult egy óriási kereskede- 
lem és szórakoztatóipar, ami el tudja tartani ezt a népességet. De Rombo körül 
harminc lakott hold kering. A többinek Ommudi kiszolgálójaként kell megélnie, 
ahogy tud. Hát nem mindegyik tud igazán. 

— Ezt nem értem — mondta Ninda töprengve. — Hát nem mindegyik ugyanaz az 
állam? 

— Dehogynem, természetesen. Rombo Köztársaság. 

— Akkor miért nem osztjátok el a jövedelmeteket a népesség arányában, hogy 
Jolkónak és a többi holdnak is jusson annyi, mint Ommudinak? 

— Hát igen, ez logikus gondolat, csak hát a pénzt nem az egyes holdak keresik 
meg, hanem cégek, magánemberek. Mondjuk ezt a parkot, a Gyermekvilágot egy 
cég működteti, ők beszedik a díjakat, és az az övék. Arról ők nem tehetnek, hogy 
az ő nyereségük ebből a parkból meg egy csomó más létesítményből akkora, mint 
némelyik szegényebb holdunknak az egész költségvetése. Meg Ommudi se tehet 
róla. 


— No igen. De térjünk vissza tehozzád. 

— Hát én ugye rendőrként végül is megtaláltam a számításomat. A munka nem 
éppen könnyű, nálunk nem a legjobb a közbiztonság, de nem is veszélyes. Jól is 
fizet, és van elég szabadidőm a családomra. 

— Mit csinálsz a szabadidődben? 

— Hát szoktunk például utazni, szeretünk világokat látni. A feleségemmel egy- 
szerre vesszük ki a szabadságunkat, és általában elmegyünk valahová, többnyire a 
ti egyik hajótokkal. 

Nindának erről eszébe jutott valami. 

— Mi az emberek véleménye nálatok a Testvériségről? 

— Jelentős forgalmat bonyolítunk le veletek, van úgy, hogy egyszerre öt hajótok 
áll a kikötőinkben. 

— Nem, én az emberek véleményét kérdeztem. Szindorián a szúnikat bogarak - 
nak csúfolják, és engem arra tanítottak, hogy azért gazdagok, mert elrabolnak csa- 
ládokat és váltságdíjat követelnek tőlük. Más világokon is találkoztam hasonló 
mítoszokkal. Itt is van efféle? 

Lerko kényelmetlen arcot vágott. 

— Miért érdekel ez téged? 

— Van egy ilyen hobbim, hogy érdekelnek a Galaxisban terjedő rasszista néze- 
tek. 

— Értem... — húzta a szót Lerko —, hát rasszista nézet az van éppen nálunk, de 
nem a szúnikat illetően. Rendőrként néha dolgom akad egy-egy verekedéssel 
ilyen okok miatt. A mi népességünk hirtelen duzzadt igen nagyra, és vannak, akik 
a régebbi lakosság leszármazottainak vallják magukat, az ő szavaikkal , ősi rom- 
bóiak". Jelen vannak Rombo valamennyi holdján, de Ommudin vannak a legsú- 
lyosabb ellentéteik, mert itt a legnagyobb a zsúfoltság és a társadalmi feszültsé- 
gek. Nekik azokkal van bajuk, akik később telepedtek le Rombo holdjain, amikor 
azokat már lakhatóvá tették, benépesítették, vagyis ők már , nem dolgoztak meg 
érte". No persze ezek az ősi rombóiak sem, legfeljebb a dédszüleik, de ők nagyon 
büszkék erre. Nem mintha ezek a , jövevények" nem járultak volna hozzá jócskán 
a holdak életéhez, gazdagságához, de hát ez az , ősieket" nem érdekli. Némelyik 
úgy érzi, az, hogy ő egy eredeti telepes leszármazottja, többet számít mindennél, 
és előjogokat követel magának. Általában csendesek, de vannak alkalmak, főleg a 
hagyományos nemzeti ünnepek, amikor elkezdenek hőzöngeni. 

— S olyankor mit csinálsz? 

— Mit csinálnék? — mosolygott Lerko. — Amire a fölöttesem utasít. Általában le- 
fújjuk őket egy kis nyugtató permettel, még kurjongatnak egy kicsit, aztán haza- 
mennek. 


326. 


oc-21 kormányválság 


,, Az emberiség történetének egyik legősibb közhelye, Ősi Föld múltjába vesző ele- 
mi tapasztalat lenne, hogy a politikusok hazudnak? Engem ez a feltételezés lesújt 
és elszomorít. " 


Ninda: 
Nemlétező politikai beszédeim, 
240. 
Syyndoreia 
Kafndim 


59. éyyllu 25. 
a fehér órája 


Egy miniszterhelyettes lemondása mindig felkavarja egy ország politikai életét. A 
syyndotj külügyesek egyébként is mindig a figyelem középpontjában voltak, ami - 
óta az ország a csillagközi közösség perifériájára sodródott. 

Vyhaúteú miniszterhelyettesnek jutott a feladat, hogy sajtótájékoztatót tartson 
és méltassa kollégája érdemeit, aki megrendült egészsége miatt kénytelen megvál- 
ni hivatalától. 

— Ezt ugye nem mondja komolyan, Vyhaúten úr? — állt fel Larenka Szontiszko- 
varikinde. — Három napja találkoztam ÁAfeyú úrral, majd kicsattant az egészség- 
től. Mit titkolnak, mondja? 

— Nem rendülhet meg valakinek az egészsége hirtelen i5? — kérdezett vissza 
Vyhaúten. 

— Ó, dehogynem. S mi történik, ha mondjuk három nap múlva megint találko- 
zom ÁAreyá úrral és akkor is makkegészséges lesz? 

— Igazán örülnék, ha ez bekövetkezne, de kollégám jelenleg orvosi kezelés alatt 
áll. 

Larenka arcán felcsillant az a bizonyos félmosoly, amiről Vyhaúteú már régóta 
tudta, hogy bajt jelent. 

— Rendben, miniszterhelyettes úr. Fogadást ajánlok önnek. Ha három nap, azaz 
tok fel egy friss interjút ÁAfeyú úrral, amin ő maga nem mondja el, hogy egész- 
séges, akkor adok önnek egy syyndoreiai óra műsoridőt a BGH-nál, amiben azt 
mond, amit akar. 

Vyhaúteú együtt nevetett a többi riporterrel. 

— Miből gondolja, Szontiszkovarikinde asszony, hogy ez számomra értékes 
ajánlat? 


— Ó, Vyhaúten úr, az ellentételt sem találom különösebben értékesnek. Nálunk 
Szavanszon nem illik nagy tétre fogadni a tévében. Ha az említett interjú harminc 
órán belül adásba megy, cserébe nem kérek többet az ön lemondásánál. 

A miniszterhelyettes arcáról lehervadt a mosoly. 

— Ennyire csekély értékűnek tartja a miniszterhelyettesi pozíciót? Egy óra mű - 
soridővel egyenértékűnek? 

— Nem pontosan. Maga a pozíció több órányit is megérne. Csak nem az a mun- 
ka, amit ön végez ezen a poszton. 

A nevetés most már egyértelműen Vyhaúten kárára szólt. A miniszterhelyettes 
kénytelen volt némi szigort vinni a hangjába, noha tudta, hogy ezt az ÁLAN-osok 
vaskalaposságnak értékelik. 

— Szerkesztő asszony, én bízom abban, hogy az elnök úr és kormányom ennél 
többre tartja munkámat. Ha mégsem, akkor pedig idejében tudtomra fogják adni. 
Az ajánlott fogadást éppen azért nem fogadhatom el, mert nem egyeztethető össze 
kormányzatom belém vetett bizalmával. 

— Amely bizalmat ÁAfeyú úr — mivel is játszotta el? 

— Mint mondtam, ÁAieyá úr egészségügyi okokból távozik posztjáról. 

— Tehát ha bemutatom az említett interjút, amelyből kiderül, hogy egészséges, 
akkor ön, mivel fogadásunk nem érvényes, nem mond le ugyan, de ÁAAfeyú úr 
visszatérhet posztjára — mivelhogy egészséges? 

Vyhaúteú mélyet sóhajtott és emlékeztette magát, hogy Szontiszkovarikindével 
csínján kell bánni. 

— Nem tudok önnek jóslatokat mondani olyan helyzetekre, amik nem következ- 
tek még be és nem is tartom valószínűnek, hogy bekövetkeznének. 

— Ahogy kívánja. Találkozunk a képernyő előtt. 

Risüt AAfeynú régi ember volt a politikában, tíz éve állt már kormányzati szol- 
gálatban. A Mwnawkyép-szigetekről származott, és bár volt ott egy háza, köztu - 
dott volt, hogy soha nem jár otthon, még csak a szigetcsoportot sem keresi fel. 
Egy kafndimi házacskában élt egymaga, sosem nősült meg, gyerekei nem voltak. 
De egész nap semmi jele nem volt, hogy hazament volna. Tagja volt egy-két klub- 
nak, de ott sem látták. Felszívódott. 

Larenka ezért légikocsiba ült és meg sem állt Mwnawkyépig. Kis trópusi sziget- 
csoport volt, igazi turistaparadicsom, ahol mindig nyüzsögtek a Szövetség minden 
világáról és külföldről érkezett vakációzók. Kivéve most. Larenka döbbenten lép- 
kedett a szigetek fővárosának főutcáján, ahol huszadonként öt-hat ember jött 
szembe. Máskor száz is. 

— Csinálj egy sor vágóképet, Karetan — mondta az operatőrének. — Őrület, ami 
itt van. Mindjárt föl is veszünk egy bejelentkezést. 

Szambovalakorinde megállt a Léét-épület előtt és fölvette a kolléganőjét. 

— Kedves nézőink, Larenka Szontiszkovarikinde jelentkezik a Mwnawkyép-szi- 
getekről. Sokaknak ismerős lehet a hátam mögött látható épület, a Léét-ház Mw- 
naw-Sanniűip főterén, sokan töltöttük itt a szabadságunkat. Olyan sokan, hogy tele 


volt a hely emberekkel, igaz? Hát most nézzenek körül. — Szambovalakorinde las - 
san körbesöpört a kamerával. — Alig látni valakit. Gondolom, nem hiszik, hogy 
előlem bújtak el, ugye?! Dehogy. Nincsenek. MWwnawkyép turisták nélkül maradt. 
És ha itt nincsenek, akkor nincsenek Álléynsrőpban, nincsenek Iinnatswwmban, 
nincsenek sehol! Ugye tudják, miért — mert nincs pénz üdülni menni. Syyndoreia 
egyre fokozódó nyomora azon látszik a legjobban, ami nem mindennapi 
létszükséglet. Arra az emberek nem tudnak költeni többé. Köszönöm, hogy 
meghallgattak. Rendben, Karetan — mondta most már szavansziul —, ezt eltesszük, 
és az ÁAfeyú-interjú után adjuk le, nehogy az emberünk szagot fogjon. 

Kerülő úton közelítették meg a lemondott miniszterhelyettes házát, a tengerpart 
felől. A parti fövenyen csak néhány ember lézengett, valamivel többen voltak a 
vízben, különféle vízi sporteszközökkel. Az operatőr csinált néhány vágóképet ró- 
luk és a parti erdősáv trópusi fáiról, no meg a végtelenbe nyúló tengerről. 

A ház félig a fák közé rejtőzött, hogy kevésbé érje a tengeri szél. A két tévés 
körbejárta az épületet, emberi jelenlét nyomait keresték. Ha ÁAfeyú csakugyan 
évek óta nem járt itt, akkor csak a karbantartó robotok által tartott rendet és tiszta- 
ságot találják. 

Csak azt találták. 

— Márpedig ÁAfeyáú itt van — jelentette ki Larenka azzal a kinyilatkoztatásszerű 
bizonyossággal, amelyről maga állította, hogy Nindától tanulta. — És meg is fog- 
juk találni. 

A zöld órájában, amikor a lemondott külügyminiszter-helyettessel készült inter - 
jút publikálta, Larenka azzal konferálta be: a kedves nézők a Kiyfeán-rezsim tör- 
ténete legnagyobb botrányának kezdetét tekinthetik meg. 

És megjelent Risűt ÁAfeyú közismert arca, a tévések szokása szerint az interjú 
közepéről kivágott pár mondattal. 

— Csak úgy adok magának interjút, Szontiszkovarikinde asszony, ha nem publi- 
kálja addig, amíg én a Szövetség területén tartózkodom. Mert azért kellett lemon- 
danom, mert azt mondtam egy kormányülésen, hogy oda kellene figyelni arra a 
kislányra igazából, mert nagyon sok minden igaz abból, amit mond. Ennek már 
egy egész napja. Azóta már nem így látom. Azt gondolom, hogy minden igaz, 
amit Niinda mond nekünk, és hátralevő életemet annak kívánom szentelni, hogy 
valamit jóvátegyek abból a szégyenből, hogy közreműködője voltam egy kor- 
mánypolitikának, ami arra épült, hogy őt szidalmazza. Sajnálom, Niinda. Remé- 
lem, egyszer megbocsátasz. 

Váltott a kép, visszatért Larenka arca. 

— Természetesen az ígéretemet megtartottam. AAfeyáú úr jelenleg egy hajón uta- 
zik, amely nem syyndor illetőségű, és a csillagközi törvények értelmében a syyn- 
doj hatóságoknak nincs joguk feltartóztatni és átkutatni. Az interjút ketten készí- 
tettük operatőr kollégámmal, Karetan Szambovalakorindével, és addig senki más 
nem láthatta, amíg AAfeyú úr hajója biztonságban fel nem szállt. Következik 
Risüt ÁAjeyá volt külügyminiszter-helyettes interjúja, amelynek azt a címet is 


adhatnánk: Gyászbeszéd a Sálmwnt-kormány fölött. Csatolják be a biztonsági 
övüket, elkezdjük. 

S következett ÁAfeyú miniszterhelyettes több mint egyórás monológja, tenger- 
parti házának tetőteraszán egy nyugágyban. 

Az ország döbbenten hallgatta. ÁAjeyjú kitálalt mindenről. Nemcsak Nindával 
kapcsolatban. Államtitkok tömegét adta ki. 

Sálmwnt miniszterelnök még az éjjel beadta lemondását. Az államelnök elfo- 
gadta. Syyndoreia kormánya megbukott. 

oc-22 miniszterelnöki 


,, Mindenkiben él a kettős törekvés, hogy egyéniségként és egyszersmind valamely 
csoport, közösség tagjaként definiálja önmagát. " 


Lí-Nindaran: 


Gondolatok, 
130. sómir 
Szúnahaum 
Jasszani 
43660. dzsirat algillíszan 
408 


Niindanak sikerült: megbuktatta kormányunkat 
A Testvériség intrikája vezetett a kormány bukásához 
Hazaárulók szövetsége: Niinda, AAreyn, IIdara 


Ámmaít végignézte a kormánypárti újságcímeket, és a képernyőre pillantott. 

— Voltaképpen mit várnak most tőlem? 

Hideg, szenvtelen volt az arca és a tekintete. A képernyőről a szindor ellenzék 
hat prominens vezetője nézett rá. 

Ypein doktor vállalta az első szólás feladatát. 

— Most, hogy a kormány lemondott, Íldata úr — kezdte —, valamilyen megoldást 
kellene találnunk. Az ellenzék nem tud megegyezni, hogy kit delegáljunk a vá- 
lasztásokra. 

— Remélem, nem azért hívtak, hogy beszéljem rá Nindát a jelöltségre — felelte 
Ámmaít udvarias gúnnyal. 

— Kérem, ügyvivő úr, ne tréfáljon ezzel. Ön is tudja, milyen sok forog kockán. 

— Nem, Ypein doktor úr, nem tudom — felelte Ámmaít komoly hangon. — Sem- 
miféle ésszerű érvet nem látok amellett, hogy miért lenne az ellenzék jelöltjének 
bármiféle reális esélye megnyerni egy választást, illetve ha ez netán sikerül, akkor 


hatalomra lépni és vezetni az országot. Mármint persze úgy, hogy nem a diktátor 
utasításait követi, hanem ellenzéki programot valósít meg. Az egyetlen valódi el- 
lenzék, az ÁLAN programját. Önök úgy gondolják, hogy jelenleg létezhet olyan 
miniszterelnök, aki keresztülvihetne bármit az ÁLAN elgondolásaiból? 

— Talán egyvalaki lehetne, Íidata úr — szólalt meg Ássahy. — Létezik egy közéle- 
ti személyiség, akinek elég hitele és tekintélye van egy választás megnyeréséhez. 
Ön, ügyvivő úr. 

Ámmaáít elmosolyodott. 

— Most én kérem, hogy ne tréfáljon ezzel, Ássahy úr — felelte. — Önök mindan- 
nyian pontosan tudják, hogy én soha nem fogok visszatérni Syyndoreiára — legfel- 
jebb látogatóba —, és végképp nem vállalok semmiféle köztisztséget. Kiyteán bu- 
kása után sem, addig pedig már a jelölés elfogadásával is részt vállalnék a rezsim 
bűneiben. A válaszom kategorikus és végleges nem, uraim. 

— Úgy gondolja — kérdezte Núümmey aggodalmasan —, hogy akit jelölünk, az is 
ilyen bűnrészességet vállal? 

— Syyndofeián már két és két éve az egyetlen mértékadó politikai tényező egy 
jelenleg hét és tíz éves kislány — közölte Ámmaít. — Önöknek mint az ellenzék ve- 
zetőinek pontosan tudniuk kell, hogy ő erre mit felelne. 

— Niinda elutasít minden címet, rangot, ostobaságoknak tartja őket — mondta 
Ypein savanyúan. 

Vagy hat limlit beszélgettek, aztán Ámmaít fölkelt és kisétált a dolgozószobájá- 
ból, aminek kényelme, reprezentatív megjelenése semmivel sem maradt el egyko - 
ri szindoriai szobája mögött. Kilépett a házból, s a sarkánál, a huhalli tövében álló 
asztalnál megtalálta Haitot, aki egy nagyképernyős suagon írt éppen. Ámmaít 
megkerülte Hait foteljét és a képernyőre nézett. Hait a könyvén dolgozott, a szin- 
dor és a szúni balett összehasonlításáról. 

— Hol tartasz? — telepedett a férfi a másik fotelbe. Szúnahaum jó tulajdonságai 
közé tartozott, hogy már évek óta lehetett egy ülőgarnitúrájuk a szabadban, hiszen 
soha nem esett az eső. 

— A Myyrit-korszaknál. Sajátosan szögletes, kemény mozdulatokkal fejezte ki 
az érzelmeit. Itt említem Nindát is, aki a szavakat fogalmazza hasonlóan. 

Ámmaít mosolygott. Közben észrevette az ikreket is, akik a Haugímú-erdő 
szélén játszottak az állatokkal. 

— Engem éppen fölkértek miniszterelnöknek. 

Hait fölkapta a fejét. 

— Miii? 

Szindorul a kérdőszó /yw volt, ami így elnyújtva, [Wyyywww alakban hasonlított 
lyw szóra, ami egy levesbe való gombócot jelentett. 

— Nem, gombócot főzni nem kell. Az ellenzéki pártok azt hiszik, hogy most 
majd szabad választásokat tarthatnak, és jelöltet akarnak állítani. Igyekeztem ki- 
ábrándítani őket. De azért persze indulnak a választásokon, lesz jelöltjük, de hát 
én persze nem vállaltam. 


a 


— Azért megtisztelő, hogy rád gondoltak. Illetve... anogy Ninda néz minden po- 
litikai funkcióra, talán nem is. De azért — Hait elnevette magát — mostantól úgy 
fogok tekinteni magamra, mint olyasvalakinek a feleségére, aki lehetett volna mi- 
niszterelnök is. 

— Legfeljebb jelölt. És nincsenek illúzióim afelől, hogy Kiyfeán és a VÍLN 
meddig megy el, hogy az ellenzéki jelöltet félreállítsa. Megbeszéltük, hogy egy 
sor fenyegetést kapnak a fejükre, nehogy a jelöltnek baja essen, és a választási 
csalások ellen is. 

— Tulajdonképpen nem sok értelme van — tűnődött el a fiatalasszony. — Nyugod- 
tan hagyhatnák nyerni az ellenzéki jelöltet. Mit tudna megváltoztatni? 

— Hát az egész kormányt ő állítja össze, ugye. 

— Persze, drágám, de gondold végig. Az alkotmány szerint a választások meg- 
nyerése automatikusan feljogosítást ad kormányalakításra. De magát a kormányt 
már csak elnöki jóváhagyással állíthatja össze, Ámmait! Kiyfeannak minden 
egyes miniszter kinevezését jóvá kell hagynia. Akit nem fogad el, nem lehet mi- 
niszter, és ha a bel-, kül-, igazság- és pénzügyminiszter közül csak az egyiket nem 
fogadja el — a három-három jelöltből egyiket sem —, akkor a miniszterelnök elve- 
szíti a bizalmat és új választásokat kell kiírni. Vagyis az ellenzéki miniszterelnök 
kénytelen minimálisan ezt a négy minisztert Kiyreán ízlése szerint kijelölni. Vol- 
taképpen mi az, amit ezek után ő eldönthetne az ország élén? 

Ámmaít felvonta a szemöldökét. 

— Jó pár éve... illetve itt évtizede ismerlek, de nem is sejtettem, hogy ilyen tájé- 
kozott vagy a syyndor alkotmányban. 

— Nem is voltam az, ma reggel olvastam el az alkotmány harmadik fejezetét. Fi- 
gyelj, dc$ágám. Semmiféle kibúvó nem létezik. Az alkotmány szerint az elnöknek 
teljhatalma van, mert ha a miniszterelnök nem azt csinálja, amit ő akar, egyszer 
kell felszólítania, hogy változtasson a politikáján, aztán leválthatja és új választá- 
sokat írhat ki. A kormány által benyújtott törvényjavaslatokat a parlament elvileg 
közvetlenül kapja meg, de az elnöknek joga van előzetesen , véleményezni" őket, 
és találtam egy kimutatást arról, hogy a Kiyfreán által negatívan véleményezett 
törvényjavaslatoknak mi lett a sorsa. 

— A Sömatüt-statisztika — bólintott Ámmaít. — A parlament soha, egyetlen eset- 
ben sem szegült szembe , a legfelsőbb akarattal". Ez már egyéves, de azóta is 
helytálló. 

— Pontosan. Akkor már csak egy dolgot szeretnék tudni. A miniszterelnök havi 
fizetése száznyolcvanezer hűy. Mire költi az ország ezt a pénzt? És mivel a mi- 
niszterek a valóságban semmit sem csinálhatnak, amivel a miniszterelnök, azaz 
még valóságosabban Kiyfeán nem ért egyet, várjunk csak... belügy, külügy, igaz- 
ságügy, pénzügy, védelem, gazdaság, egészségügy, oktatásügy, iparügy... ez ki- 
lenc, kihagytam valamit? 

— Nem, annyi az. 


— A miniszterek fizetése ugyanannyi, mint a miniszterelnöké, tízszer száznyolc - 
van... egymillió-nyolc. Mi értelme elkölteni ezt a pénzt? 

— Tedd meg a következő lépést — mondta Ámmaít csendesen. 

— Készséggel. A minisztériumok egyetlen alkalmazottja sem hozhat olyan dön- 
tést, ami ellentétes a törvényekkel, a minisztérium irányelveivel, amiket a minisz - 
ter határoz meg, és a belső szabályokkal, amikről annyit meséltél. A mi- 
nisztériumi dolgozók fizetése havi másfél milliárd. Miközben döntéseket nem 
hozhatnak. Miért? 

— Már egy ideje nem került otthon transzparensekre a neved — felelte a férje. — 
Írd le ezt egy cikkben, vagy még jobb, ha adsz egy interjút Larenkának, és veled 
lesz tele az ellenzéki sajtó. 

— Nincs akadálya, de ettől mi változik? 

— Semmi. Éppen ez az. Tudod, mit mond Ninda mindig. Sjöndoreián azért nem 
változhat meg soha semmi, mert még a változás is be van tiltva. 

Hait folytatta az idézetet. 

— Van az ország, és van Vűyrd Kiyreán, aki játszik vele. A kettő közül az egyik 
fölösleges. 

0c-23 dzsemru 


, Lehettem volna talán miniszterelnök. És akkor? Talán nem annak az egy szem 
szöszke kislánynak akarunk megfelelni mindannyian — tudva vagy sem, hogy ab- 
ból a szempárból a Galaxis jó szelleme tekint ránk? " 


Ámmaítt Ídara: 
Az elmaradt szindor forradalom, 
449. 
Hinnuldud 
Hallihuat Fónird 
43660. higit nangrifan 
760 


Ninda hallotta ugyan Ámmaíttól, hogy Szindorián megbukott a kormány, de ez 
egyáltalán nem érdekelte. Az sem, hogy a rezsim sajtója őt teszi felelőssé, és az 
ügyvédei természetesen sajtóperek sorozatát indítják emiatt. A dzsemrur érdekel - 
te. 

Hinnuldud majdnem olyan jelentős csillagközi kereskedelmi központ volt, mint 
a szomszédos naprendszerben fekvő Ommudi, de mint világ egészen más. Meleg 
sivatagvilág részben belélegezhető légkörrel, mint oly sok másik a Galaxisban. A 
dzsemrurt két kupolaváros, Hinnuru és Nufirra között tartották, egy széles völgy - 


ben, elég közel az ültetvényekhez ahhoz, hogy a levegő oxigéntartalma megfelelő 
legyen, de elég távol tőlük ahhoz, hogy a helyiek ne idegeskedjenek a növényeik 
épsége miatt. A völgy lankás oldalán, pár száz ríginenként sorakoztak a hajók, s 
előttük, közöttük minden terület a dzsemruré volt. Ez egészen pontosan azt jelen- 
tette, hogy amint kiléptek a suárból, kiskocsik sokasága közé jutottak, amik egye - 
netlen sorokat formáltak, és a nyitott rakterek tele voltak áruval. Másképpen nem 
volt szabad árulni, csak kocsiból, hiszen félre kell állni mindenkinek, amikor hajó 
száll le vagy fel. Mire Ninda és a gyerekek kijöttek, a hajó már három detrki óta itt 
állt, az árusok minden irányból körülvették. A Testvériség hajói mindig jó 
üzletekkel kecsegtettek. 

Ninda itt is hamar elszakadt a többiektől, kivéve Nombokát, aki csak néhány 
derkivel korábban érkezett vissza — kapott egy megbízást a cégétől, ezért amikor 
Ninda Ommudin a rendőrrel beszélgetett, ő Rombo egy másik holdján készített ri- 
portot —, s most kamerájával Ninda nyomában maradt hosszú lépteivel, és filmez- 
te, ahogy ismerkedik a dzsemrurral. 

Az első kocsi, ami a suárkapu előtt állt, egy lestrapált, fehér Kemman furgon 
volt, Ninda egész sor világon látott már hasonlókat. Ennek nagy tábla volt a tete- 
jén, soknyelvű felirattal. Szúni és saunisi is volt köztük. Hinnuldudi emlékek. 
Ezeket árulták. Ninda végigpillantott a kínálaton és továbbment, a következő ko- 
csihoz. Az is elég rozzant volt, és abban is emléktárgyakat árultak. 

— Üdvözöllek — szólította meg az árus szúni nyelven. — Valami szép emléktárgy 
Hinnuldud világjából neked? 

— Nem, köszönöm - rázta meg a fejét Ninda. 

Az árus, egy ritkás szakállú, nyurga férfi fölemelt valamit a furgon oldalában ál- 
ló pultról. 

— Kérek, nézd meg ez kicsi játék. Hinnuldud világbani sivatag ábrázolja, eredeti 
jammamkristály faragás. 

— Műanyag öntvény — közölte Ninda anélkül, hogy közelebb lépett volna. — 
Szindorián néha loptam ilyet, de nem adtak érte két űühot sem. 

— Micsoda?! — csattant fel az árus. — Te kis tolvaj tanít engem áru?! 

Nomboka közelebb lépett — majdnem olyan magas volt, mint a furgon —, amire 
az árus riadtan visszavonulót fújt. 

— Úgy értek, semmi baj, igen. Mi barátok Testvériségnek. Kérem, kedves gyer- 
mek, te elfogad Hinnuldud barátság jelképnek ez kicsi játékot ajándékra? 

Ninda elfogadta. Egy kis dombormű volt, olyan, mint egy térképrészlet: egy da- 
rab sivatagi táj, a közepén a Henalliddal, ami egy egészen szabályos boltív formá- 
jú sziklaalakulat. Sok világon csiszol ilyeneket a szél, és Hinnuldudon már az em- 
ber idejötte előtt is volt légkör, tiszta nitrogén. A kis alkotás valóban műanyag 
volt, de annak szép. 

Ez az egyetlen árus volt, akivel Nindának, mondhatni, problémája akadt. A töb- 
biek éppen olyanok voltak, mint az első árus azután, hogy Nombokát meglátta, 
sugárzott a szívélyesség belőlük is, Ninda szúni öltözéke itt is ajánlólevél volt 


mindenütt. Vagy két derki hosszat. Járt kocsiról kocsira, nézegette a rengetegféle 
árut, váltott néhány szót az árusokkal. Nomboka türelmesen járt a nyomában és 
filmezett, bár nem gondolta, hogy hasznát tudja majd venni az anyagnak. 

Két derki elteltével — szúni idő szerint már késő este volt, a sivatagnak ezen a 
részén csak most közeledett az alkony — Ninda figyelme megakadt egy kis csoport 
helybelin, akik a kocsisor mögött félrehúzódva üldögéltek egy kis tűz körül. 
Nomboka persze nem értette, miért indul el feléjük Ninda, hiszen soha nem hal- 
lott a janniíhaumról és az örök tűzről. 

— Asszúran ni-hadd — lépett Ninda a kis csoporthoz, és feltartotta jobb kezét. 
Nombokának fogalma sem volt, honnan szedi ezt az üdvözlést, de a hinnuldudiak 
szemlátomást értették. 

— N1-hadd nin-szúran — felelte egy asszony. — Ahat nidd-naut im? 

— Üdvözlünk a tüzünknél. Közülünk való vagy? — fordította Ninda suagja. 

— Limm — mondta Ninda hinnuldudi nyelven, hogy nem, és szúniul folytatta. — 
Ami azt jelenti, hogy igen. Egy a Galaxis, egy az ember, és mind testvérek va- 
gyunk a tűz lángjainál. 

— Okos szavak - felelte egy férfi szúniul. — Gyere, ülj a tüzünkhöz, melegedj ve- 
lünk. 

Ninda csak egyet lépett, aztán félig hátrafordulva Nombokára nézett. 

— Ő a barátom. Szillon Nomboka Marotomandi tévériporter Folgriról. 

— Hát jöjjön ő is — bólintott a férfi. — Én Dzsinnun ni-Himmusszil vagyok. 

— Az én nevem Ninda - telepedett Ninda a tűzhöz, Szillon pedig vele átellenben 
ült le, és a saját feje fölé állította a kamerát, hogy lássa Nindát. 

— Folgri és Szúnahaum — mondta Dzsinnun egyikről a másikra tekintve. — Me- 
lyikőtök országában szokás tévékamerával ülni a tűzhöz? 

— Elnézést kérek — felelte Szillon —, ha zavarja önöket, leállítom. Riportot készí - 
tek Nindáról, hogy hogyan jár-kel a világokon, érintkezik másokkal. 

— Hemma — mondta az asszony, és a gép fordított: — Nahát. Mi az oka, hogy ezt 
teszed? 

— A Galaxis egy távolabbi részén — elsősorban Szindoria világán, de sok más 
helyen is — megkülönböztetett tisztelettel viszonyulnak ehhez a kislányhoz. 

— Miért? 

Ninda felelt a riporter helyett. 

— Szindorián azt hiszik, én valamiféle galaktikus csodatevő vagyok, aki 
megszabadítja őket a zsarnoktól. Valahányszor beszélek velük, elmondom, hogy 
nem. Semmilyen hatalmam nincsen. Én csak egy gyerek vagyok, aki nem is él 
Szindorián. De a szindorok hisznek bennem — egyszerűen azért, mert nincsen sen - 
ki más, akiben hihetnének. Régebben az elnökükben hittek, de ő semmi mást nem 
akar, mint uralkodni és a zsebét tömni. A nép egy része már kiábrándult belőle, és 
helyette most énbennem hisznek. 


— Egy részletet kihagytál — felelte Nomboka mosolyogva. — A nép egy része 
azért ábrándult ki belőle, mert te elmondtál róla mindent, amit addig senki sem 
mert elmondani. 

Ninda vállat vont, őt ez a részlet nem érdekelte, de Dzsinnun megrázta a fejét. 

— Nekünk is volt már diktátorunk, tudjuk, milyen az. Az igazságot kimondani — 
sokszor az a legnehezebb. 

— Nekem nem volt az — biggyesztette le a száját Ninda —, én nem élek Szindori- 
án, engem nem érnek el, azt mondok, amit akarok. Ezért kap tőlem gutaütést a re- 
zsim. De nem beszélhetnénk érdekesebb dolgokról? 

— Miről szeretnél beszélni, csillagokból jött gyermek? 

— Például rólatok. Hinnuldud meleg világ, ti mégis a tűz körül ültök. Miért kell 
nektek a tűz? 

— Ó, ez régi hagyomány nálunk — szólalt meg egy másik férfi. — Én Jettun sza- 
Hikkofenni vagyok, én vagyok a tűzmester. Az én tisztem a tűz meggyújtása. Ez 
szertartás nálunk, amit minden este elvégzünk. Ha vársz még egy keveset, min - 
denfelé láthatod majd a tüzeket itt a völgyben. Mesélőink úgy tartják, a tűz egye - 
síti gondolatainkat, mindannyiunkét, akik ma élünk és akik régen éltek. Hagyo - 
mányaik szerint az emberek már a civilizáció hajnala óta tüzet gyújtottak estén- 
ként — csak akkor hagytak fel vele, amikor már volt modern világítás. Nekünk is 
van, de a tüzeket azért meggyújtjuk. 


329. 


0c-24 Limelullíi 


, A Galaxisnak hála, hogy azon a hinnuldudi estén a tűz mellett be volt kapcsolva 
a kamera." 


Szillon Nomboka Marotomandi: 
Utjaim Nindával, 
22: 


Ilgajauri, 

hínun dzsannin hirgan szasszanúri, 
jáhan szingan dzsaumat falgindúri, 
saujá dzsírit szildzsat ingiszulli, 
nikan hínut jaulla — Limelullí... 


Angavauri, 

hínun dzsannin szahan irragúni, 
jáhan szingan sillat argamúni, 
saujá dzsírit simmun airgahulli, 
nikan hínut jaulla — Limelullí... 


Jánajauri, 

hínun dzsannin garan angirúszi, 
jáhan szingan aurat hirrahúszi, 
saujá dzsírit ergat nisszajulli, 
nikan hínut jaulla — Limelullí... 


Fádinauri, 

hínun dzsannin gisszun jalkarúmi, 
jáhan szingan hiraut váhardzsúmi, 
saujá dzsírit nirdzsun haumafulli, 
niki hína szualli — Limelullít... 


Ninda azt mondta, még soha nem énekelte el a dalt senkinek, csak pár napja írta. 
A szöveg és a dallam is az övé. A kíséretet jammifeddán játszotta hozzá, egy itte- 
ni hangszeren, ami nagyon hasonlított a haukira, Jettun azt mondta, aki az egyiken 
tud játszani, a másikon is tud. Ninda csak egyetlen leckét vett Ongelitől, tizenegy - 
néhány napja, de tudta a lényeget: egy-két akkordot kell pengetni, és énekelni, 
vagyis hát inkább dallamosan beszélni. 

Sikere volt. Dzsinnun azt mondta, régi hinnul dalokra emlékezteti, de a 
témaválasztás, Limelulli története már galaktikus kulturális örökség, itt Hinnuldu- 
don is ismerik, vannak versek róla náluk is. 

— A mi nyelvünk, a hinnul nagyon régi. Őseink egy Lárit nevű világról vándo- 
roltak ide, amiről úgy tartják, hogy az volt az emberiség legelső világa. Már ott is 
hinnul nyelven beszéltek, bár az akkor hinnul kevéssé hasonlított a mostanira. 

— Egy pillanatra kérlek, Dzsinnun — emelte föl az ujját Ninda. — Azt mondod, 
hogy Lárit volt az a világ, amin az emberi faj kialakult? 

— Ez nem egyszerű kérdés — mosolygott a férfi. — Konkrétan van egy sor régi 
mondánk, amikben ez áll: , az emberek által birtokba vett első világ, Lárit". Ez 
ugyanis a mi nyelvünkön rímel: nin-Lárit fin-jámit kuat isz-nárit. A nárit ige azt 
jelenti, elfoglalni, birtokba venni, és itt kezdődik a probléma. Némelyek szerint ez 
az , első" az eredet világát jelenti, mások szerint az első olyan világot, ahol le- 
szálltak az emberek hajói és birtokba vették. De persze van olyan vélemény, ami 
szerint az ige lényegtelen, mert csak azért került a mondákba ez az ige, hogy rí- 
meljen a világ nevével — meg az a vélemény is létezik, hogy pont a világ neve 
nem megbízható, mert alakíthattak rajta, hogy rímeljen az igével. Egyszóval, mint 
mondtam, nem egyszetű kérdés. 


— Ezek soha nem egyszerű kérdések — bólintott Ninda. — A múlt tele van rejté - 
lyekkel. Valami történt, de nem készültek róla feljegyzések, talán nem gondolták, 
hogy az fontos lesz az utókornak, vagy az események sodrában nem jutott idejük 
rá — vagy voltak feljegyzések, de elvesztek. 

Sokáig beszélgettek a tűznél, nem végig ugyanazokkal, mert az üzlet nem 
állhatott meg, Dzsinnun is fölkelt, felváltotta a bátyját a kocsinál az árusításban, s 
akkor az jött a tűzhöz, Jumman ja-Himmusszil, egy deresedő szakállú ember, aki 
egészen olyan köntöst hordott, mint a szúnik, fehéret. Ő is tudott szúniul, egyszer- 
kétszer elolvasta és egyből megtanulta Ninda szerzeményét, és csakhamar együtt 
énekelték. 

Ninda Limelullí-dala csillagerővel járta be a Galaxisnak azt a részét, ahol a Nin- 
da-kultusz már virágzott. Szindorián az ellenzéki tévécsatornák a következő órák 
folyamán több tucatszor leadták. A kormánypártiak egyelőre kivártak, senki sem 
mert dönteni, mert Ninda továbbra is mély ellenszenv tárgya volt a kormányolda- 
lon — ezen az Ámayú-emlékdíj sem változtatott semmit —, de ezt a politikamentes 
zeneművet az ellenzék szerint nyugodtan közzétehették volna. A kormány 
azonban már csak ügyvezetőként, csökkentett jogkörrel működött, így senki 
senkitől nem mert engedélyt kérni, hogy a dalt adásba küldje. Egészen Ámmaít 
két szindoriai órával később tett tévényilatkozatáig, amiben maró gúny tárgyává 
tette a kormánypárti tévéket, ahol már ahhoz is miniszteri jóváhagyásra várnak, 
hogy egy éneklő gyerekről készült felvételt leadjanak — legközelebb mi lesz, egy 
óvodásoknak szóló bábfilmhez parlamenti szavazás meg elnöki jóváhagyás fog 
kelleni? 

Ez hatott, és csakhamar azok a megrögzötten rendszerhű szindorok is láthatták 
Nindát énekelni, akik nem voltak hajlandók az ellenzéki csatornákra kapcsolni. 

Más országokban egyszerűbb volt a helyzet. A Ninda-kultusz hatása alatt álló 
területeken százmilliók látták Nindát élőben énekelni, több milliárd ember pedig 
csekély késéssel, amikor ő még mindig ott ült a tűznél és beszélgetett az árusok - 
kal. Ez a hirtelen népszerűség azonban azt okozta, hogy néhány, a Ninda-kultusz 
határain kívül álló országban a tévések felfigyeltek a jelenségre, hogy szomszéda- 
iknál mindenki egy tábortűz mellett éneklő kislányt bámul, és ők is leadták a fel- 
vételt. Aztán Akken és Hilgri tévései megtalálták Ámmaít nyilatkozatát, s mivel 
mindkét országnak erősen feszült volt a viszonya a szindor rezsimmel, adásba 
küldték azt is. Majd pedig Ninda néhány szindoriai beszédét. 

A Ninda-kultusz pillanatok alatt gyökeret vert Akkenen és Hilgrin, de Oendán, 
a Jargié világain, az Avanni Szövetségben, Aiszglún és magán Hinnuldudon is, 
majdnem az egész galaktikus környéken. 

A Testvériség most is kimaradt, társadalmuk befelé forduló, a külvilág kulturá- 
lis eseményeire kevéssé figyelő természete miatt. Saunis némileg hasonló társada- 
lom volt, sokan látták Nindát énekelni, de nem tett rájuk nagy hatást. 

Ninda semmit sem tudott hírnevének ugrásszerű növekedéséről, és nem is érde- 
kelte. A kamerára ügyet sem vetve beszélgetett az árusokkal, énekelt velük, evett 


az ételükből — Hinnuldudon nem ismerték a szúni szokást, hogy mindig apró fala- 
tokat raknak maguk elé, amikor beszélgetnek, de ott a tűzön készítettek maguknak 
vacsorát, és Ninda meg Nomboka is kapott belőle. Apróra darabolt húst főztek 
mindenféle zöldségekkel, és tálalás után friss gyümölcsszeletekkel körítették. 

Későig maradt, a Hallihuat Fónirdon már kétszáz volt, mire hazatért, és 
Hinnuldudon is éjfélhez közeledtek. A dzsemrur továbbra is működött, hiszen a 
szísiben utazók a legkülönbözőbb időzónájú világokon szálltak a hajóra, és több- 
ségük megtartotta korábbi biológiai óráját, esetleg átállóban volt úti céljának helyi 
idejére. Az utasok között a nap minden szakában voltak, akiknek nappal volt, és 
az árusok is alkalmazkodtak ehhez. 

Másnap szahut volt, Ninda a jannihaumban töltötte a délelőttöt és a délután egy 
részét, de hatszáz után megint kiment Hinnuldudra. Néhány árus már megismerte, 
hogy őt látták előző este a tévében. De még mindig nem csaptak körülötte akkora 
hűhót, mint a Ninda-kultusz világain. Örült neki. Elsétált a kocsik között, nézeget- 
te az árut, váltott néhány mondatot az árusokkal és vevőikkel. Késő estig ott 
kószált, s olyan messzire elkóborolt, hogy végül egy fiatal helybeli lány vitte haza 
antrogón. 


odgi 
, Ahol született és nevelkedett, egy tenyérnyi hely sem jutott neki, amit az otthoná- 


nak nevezhetett volna. Mire felnőtt, a Testvériségen kívül egy sor dzserang vilá- 
gon is otthon volt — mert úgy üdvözölték, mint közülük valót." 


Hait Kirísz: 
Ninda, 
1150. 


SAUNIS 

od-1 tárgyalásoki 


, A Galaxis tele van gyönyörű dolgokkal. Nem, Szinensi, ezt ne írd le. Ezt minden- 
ki tudja." 


Szinensi: 
Ninda élete és tanítása, 
986. sómir 
Syyndoreia 
Kafndim 


59. syyllu 29. 
a kék órája 


Vyhaúteú külügyminiszter-helyettes az orrnyergét vakargatva tanulmányozta az 
aznapi temérdek elintéznivaló listáját. Este egy tévékabaréban gratuláltak a kor- 
mánynak, amiért most végre kipihenhetik magukat. Pihenni? Ezeknek fogalmuk 
sincsen az egészről. Az, hogy a kormány megbukott, távolról sem jelenti, hogy ők 
most elutazhatnak a Sőönnéyt-szigetekre vakációzni. Dehogyis. Majd ha lesz új 
kormány, akkor mehet nyaralni mindenki, aki abban nem lesz benne. De az még 
nagyon messze van, az elnök úr még a választások időpontját sem hirdette ki, és 
addig mint az ügyvezető kormány tagjainak a helyükön kell maradniuk. Rengeteg 
a munka. A belügyben még szörnyűbb lehet, de itt is van azért bőven. 

Az elintéznivalók listája természetesen csak azt tartalmazta, amit személy sze- 
rint neki kellett elintéznie; de volt egy másik lista, azokkal az ügyekkel, amik nem 
igényeltek miniszterhelyettesi szintű ügymenetet, de az ő döntését várták abban, 
hogy ki foglalkozzon azokkal az ügyekkel. Végignézte ezt a listát is. Meghökken- 
tő olvasmány volt. 

Gratulációk Syyndoreia népének abból az alkalomból, hogy ilyen zenei tehetsé- 
get neveltek. Tizenhét világról. Egy szót sem értett az egészből. Persze látta Ninda 
éneklős felvételét, de nem tett rá nagyobb benyomást, eszébe sem jutott, hogy őrá 
asszociáljon. Így hát kinyitotta a dokumentumokat — és az elsőnek rögtön az ele- 
jén ott állt nagyobb betűkkel: Niinda. 

A többire már nem is volt kíváncsi. Gúnyolódnak. Aki bármit is tud Niindaról, 
azt az egyet biztosan, hogy Syindoreia semmit sem tett érte, sem a zenei vagy 
bármilyen tehetségéért, sem őérte magáért. Ezt kénytelen elismerni, akármennyire 
elege van Niindaból. Igen, gúnyolódnak, de hogyhogy tizenheten egyöntetűleg? 

Ezt a kérdést föltette Ámeytnek is. 


— Már utánanéztem — bólintott az asszisztense a képernyőről. — Egy hinnuldudi 
újságíró az oka, Fimmer im-Likkandillu. — Zenei hangsúlyok nélkül ejtette a ne- 
veket, ez egyike volt annak a kevés tulajdonságának, amit Vyhaúteú nem kedvelt 
benne. — Írt egy cikket, amiben azt javasolta, hogy köszönjék meg nekünk. Te ti- 
zenhetet kaptál, én huszonötöt, valaki a disztribútoroknál eléggé elszúrta, hiszen 
ez egyszerű ügyintézői szinten elintézhető lett volna. 

— Egyetértek. Asszignáltasd lejjebb, kérlek. 

— Meglesz, és a felelősségre vonás is, de van itt más is, Léérefn. 

— Le merem fogadni, hogy az is Niinda. 

— Igen. Az ÁLAN elkezdett a gyerek énektudásával froclizni minket, és most az 
az új szellemesség, hogy a kormányban senki sem tud énekelni. 

Vyhaúteú kényszeredetten nevetett. — Ostobák! Honnan tudhatnák? Én például 
tudok énekelni. 

— Tudom, bariton. Nyilván arról szól az egész, hogy a kormány tagjai személy 
szerint nem elég szimpatikusak nekik. Ami ugye szívük joga, és nem érinti az or- 
szág politikai életét. 

— Kezdem azt hinni, hogy ennek az országnak semmiféle politikai élete nincsen, 
csak Niinda, Niinda a végtelenségig. Rendben, Ámeyt, köszönöm. 

Vyhaúteáú először is felhívta Annenkeorrit a VTTL Csillagközi Szállítmányo - 
zástól, és hosszan tárgyalt vele Syyndoreia szükségleteiről — és ez volt aznap talán 
az egyetlen tárgyalása, amiben nem hangzott el Niinda neve. Mert a következőben 
már igen. Ez ugyanarról szólt, mint az előző. 

— Értek én mindent, kedves Vyhaúten — bólogatott Karron és Társa joviális, kö- 
vérkés üzletkötője, Harregin Nompergoni, aki a távoli Kasszen-vidék világairól 
származott, és ottani divat szerint lelógó, nagy bajuszt növesztett. — De ön is ért- 
sen meg engem. Én most kötök magával egy üzletet, és elkezdek szállítani. De 
vajon ott lesz-e még maga, amikor fizetni kell? 

— De Nompergoni úr, fizetni nem én fogok, hanem az államkincstár. 

— Az mivel jobb? Jön valami magáról megfeledkezett rőtmanó, ír valami orde- 
náré őrültséget Nindáról, és a Testvériség százmilliókra pereli magukat. Akkor 
miből fizetnek? 

Vyhaúteút olyan váratlanul érte Ninda nevének említése, hogy meg sem kérdez- 
te, mi lehet az a , rőtmanó". 

— De hiszen előre fogunk fizetni. . . 

— Jó, igen, ebben igaza van. Elnézést. De átgondolta, hogy nekem ez mivel jár? 
Ezzel egy-egy szállítmányt külön-külön kell összeállítani. Nem rakhatok össze 
előre mondjuk húszat, mert nem tudom, hogy maguk meddig lesznek fizetőképe- 
sek. Hogy ez mennyivel dobja meg a költségeket, azt most nem tudom megmon- 
dani, de lesz egypár százalék. 

Vyhaúteú tudta, hogy az üzletkötő igazat mond, a költségek valóban megnőnek 
ezáltal — de persze nem annyival, amennyit majd ezen a címen elkér, és különben 
is gond nélkül összerakhatna húsz szállítmányt egyszerre. Akár százat. Mi bajuk 


lenne a tartósított élelmiszereknek a konténerekben? Az egésznek csak az a célja, 
hogy több pénzt vasaljanak ki belőlük, és froclizzák őket. Amióta Niinda elkezdte 
ezt az őrült ámokfutást ellenük, a Galaxis egyik legfontosabb problémája lett, 
hogy mi van Syyndoreián a szegényekkel. Kapásból tudna mondani tíz világot, 
ahol hasonló szintű problémák vannak, ha pedig még utána is olvas, akkor több 
ezret csak itt a galaktikus környéken, de azokkal összesen nem foglalkozik ennyit 
a csillagközi média. 

Az egész napja így telt. Minden külföldi tárgyalópartnere abból az alapállásból 
indult, hogy a syyndor kormány megérdemelte bukását, kár, hogy csak a kormány 
bukott meg és nem a rezsim, és hogy a következő kormány pontosan ugyanilyen 
emberekből fog állni. Többen érdeklődtek, hogy ő, Vyhaútenú lesz-e az új külügy- 
miniszter, és nemigen vették a fáradságot titkolni reményüket, hogy nem. 

Estére teljesen kifáradt. A kocsijához indult, de aztán gondolt egyet és inkább 
gyalog vágott neki, kicsit kiszellőzteti a fejét. Ő is sokat gondolkodott azon, lesz-e 
helye az új kormányban — nem, nem külügyminiszterként, csak helyettesként, 
Érsom asszonyt jelölik miniszterelnöknek, aki Műntfeysszel szeretne dolgozni. 
gond, Műntreys jól ismeri az ő tudását, kvalitásait, és már jelezte is, hogy számít 
rá. 

Csakhogy ő maga akarja-e vállalni? Van ennek így értelme? 

Nem az a baj, hogy gondok vannak a kül- és a belpolitikában egyaránt. Minden 
országban vannak. Itt is mindig voltak, mindig lesznek. Ha nem lennének, nem 
kellene kormány. A baj az, hogy a gondok egyre nagyobb hányadát egy gyerek - 
lány okozza, aki valahol a Galaxis másik csücskében él egy hajón, nem csinál 
soha semmi különöset, de itt, ahol az a gyerek soha egy szót nem szólt, minden 
szavát felfújják és valami varázserőt tulajdonítanak még a mosolyának is. 

Nem mintha ne lenne szép mosolya. De trilliónyi gyerek van a Galaxisban, 
akiknek éppen ilyen szép mosolya van. Mit eszik több millió értelmes felnőtt em- 
ber ezen a gyereken? 

Éppen itt tartott a gondolatmenetben, amikor kiért a kormányzati negyedből, ki- 
lépett a Sállorűn térre, és pontosan szembejött Niinda mosolya. Egy házfalon volt, 
sokszoros életnagyságú arcképet ragasztottak fel papírból, és alatta felirat nagy pi- 
ros betűkkel: Niinda-ingyenkonyha. Hát persze, már ilyen is van, az ő nevében 
osztanak még ételt is. Nélküle nem tudnának? Csak azóta vannak éhes emberek 
Syyndoreián, amióta ő beszélni kezdett róluk? 

Egyszerre tudatosult benne két dolog. Hogy délben nem volt étvágya, teljesen 
kihagyta az ebédet, és most kínzóan éhes; és hogy fel fogják ismerni. Az arca 
közismert. Akkor mi lesz? Megverik? A tér tele volt Niindá-jelvényes alakokkal. 

Az egyik azok közül, akik ételt osztottak a sorban álló szegényeknek, egyenesen 
ránézett. Egy tízéves forma fiatal nő. 

— Jó estét, Vyhaüteú úr — mosolygott rá. — Nem éhes? 

od-2 ingyenkonyha 


, Hány irány van a térben? Azt szoktuk mondani, hogy hat: balra, jobbra, előre, 
hátra, föl, le. De ezek csak a kitüntetett irányok. Ha pontos irányokat akarunk 
megadni, milliót és milliót találhatunk. Akkor hát hány irány van az időben? " 


Ninda: 
Metafizika, 
9/3/42. 


A meglepett, határozatlan miniszterhelyetteshez a téren álldogálók egyike ment 
oda, egy testes férfi, fekete pólóján a jelvénnyel. Álarc nem volt rajta, és be is mu- 
tatkozott. Hol voltak már a kezdeti idők, amikor az ÁLAN-osok csak álarcban 
mutatkoztak, sőt a hangjukat is is eltorzították. 

— Jó estét, Vyhaútejn úr. Ámroit Losnés. — Kezet nyújtott, Vyhaútej pedig auto - 
matikusan nyújtotta a magáét. — Valóban nem úgy néz ki, mint egy jóllakott em- 
ber, mi történt, ha meg nem sértem? 

— Semmi... semmi különös — Vyhaüteú megköszörülte a torkát —, csak nem ér- 
tem rá ebédelni. 

— Hát akkor jöjjön, jut magának is. No, ne kéresse magát. Sorba kell persze áll- 
ni, mert kivételezés az nincsen minálunk, de éhes embert elküldeni nem szoktunk, 
amíg el nem fogy. 

— De hát... mi ellentétes oldalon állunk. 

— No és? Ugye tudja, mit mondana erre Niinda: akkor a sült hal már nem sült 
hal? Álljon már be abba a sorba, ne kéresse magát. 

Vyhaúteún beállt a sor végére, harmincan lehettek előtte. 

— Tudja — állt meg mellette Losnés —, én azt gondolom erről, hogy a politikai el- 
lenfelünket meghívni vacsorára, az egy eléggé civilizált dolog. Elküldeni egy éhes 
embert egy ingyenkonyháról, az viszont nem az. Mit gondol, abból a kétszáz em- 
berből, akik itt ma már vacsoráztak, hányan gondolják ugyanazt az elnökről, mint 
maga? Hányan szavaztak rá? Nem mindenki hajléktalan itt sem, illetve az elnök - 
választáskor némelyik még választópolgár volt. Honnan tudnánk, kinek mi a párt- 
állása? És miért érdekelne minket? Ez egy ingyenkonyha. Tudja, én egy éve még 
dolgoztam, most meg nincs munkám. És tudja-e, kinek köszönhetem, hogy nin- 
csen? — Vyhaúteú nemet intett, Losnés pedig felmutatott a hatalmas Ninda-plakát- 
ra. — Neki. Ja, nem is jól mutatkoztam be. Miniszterhelyettes úr, Losnés három - 
csillagos helyettes őrmester, a NőssalYp körzeti parancsnokság második osztályá - 
tól jelentkezik! Mármint ugye ez volt még egy éve — tette hozzá —, aztán kezdtem 
rájönni, hogy miről is beszél Niinda voltaképpen, és egyszerre nem éreztem he- 
lyesnek, hogy csavargókat fegyelmezek. Nem mintha durva lettem volna velük 
vagy ilyesmi, nálunk a fővárosban sose volt az, aminek Niinda Lűakéájban ki 


volt téve, mi csak megjelentünk valahol, intettünk a botunkkal, és a csavargók 
engedelmesen elkotródtak. Aztán rájöttem, hogy hát hiszen ezek az emberek csak 
enni akarnak. És leszereltem. Még kapom a leszerelési járadékot, most lesz a 
tizennegyedik hónap, aztán már nekem se lesz jövedelmem, mint itt a többieknek, 
akik sorban állnak. Talán egyszer-egyszer majd nekem is be kell állnom a sorba. 
De higgye el, Vyhaúteún úr, most nyugodtabban megyek haza. Ma este segítettem 
egy csomó embernek. Amíg rendfenntartó voltam, addig leginkább csak 
értelmetlen munkát végeztem. Mondjuk háromnegyed részben biztosan. 

Vyhaútenú zavartan észlelte, hogy a sorban előtte álló ember átveszi az adagját 
és félreáll. Ő következett. A tízéves forma nő rámosolygott és átnyújtott egy pa- 
pírtányért. Sült hal és sült ilis$ volt rajta. 

— Tessék. Jó étvágyat. 

Vyhaúteú zavara egy pillanat alatt elszállt. Bal kezével átvette a tányért, a job- 
bal pedig a zsebébe nyúlt és kivett egy ötszázas pénzkártyát. 

— De Vyhaúteáú úr, ez ingyenkonyha — mondta a nő. 

— Tudom. Én viszont nem szorulok rá, hogy itt étkezzem. Losnés úr azt mondta, 
éhes embert ingyenkonyháról elküldeni nem civilizált dolog. Egyetértek. De az 
sem civilizált dolog, ha én itt ingyen megeszem egy szegény ember adagját, mi- 
közben a főváros legdrágább éttermeiben is étkezhetem. Ez tehát hozzájárulás az 
ingyenkonyha működéséhez. 

Ezzel udvariasan bólintott a nőnek, és kilépett a sorból. 

— Azt hiszem, maga rendes ember, Vyhaüten úr — mondta Losnés. — Már ne ve- 
gye rossz néven... azt hiszem, nem reflektál arra, hogy az ÁLAN egy aktivistája 
nevezze magát jó embernek, Niindá mércéje szerint, de mégis azt gondolom, 
hogy maga jó ember. Nem a jó oldalra állt, az igaz. De Niinda azt mondta, időt 
kell adni az embereknek, hogy rájöjjenek, mi a helyes. El kell mondani nekik, de 
az nem elég, nekik maguknak is be kell látniuk. 

Az étel tagadhatatlanul jó volt, állapította meg Vyhaúteún, amikor a többiekhez 
hasonlóan letette a tányérját a Káárren-ház homlokzati falának műanyag szegélyé - 
re, és belekóstolt a halba. Ez a bőbeszédű ex-rendfenntartó találhatna éppen ma- 
gának valaki mást, akire rázúdítja a bölcsességeit, de az étel jó, és az adag is bősé- 
ges. No igen, olyanokra méretezték, akik egész nap ezzel az egy tányér étellel lak- 
nak jól. 

Elfogyasztotta az ételt és visszament megköszönni. A nő rámosolygott és 
megint megköszönte az adományt. Vyhaútenj elindult hazafelé. Hazáig még egy 
csomó plakáton és transzparensen látta Ninda arcát, a Keéluhy parkban tüntetők is 
voltak, ÁLAN-jelvényekkel, és egy szónok. A miniszterhelyettes belehallgatott a 
beszédbe. 

— Most pedig, hogy a kormány megbukott, ezért is Niindat okolják. Mert volt 
köztük egy, ÁAjeyá miniszterhelyettes, aki odafigyelt Niindára és megértette, mi - 
ről beszél. Vagyis nem ezért, hanem mert ki is mondta. Vagyis nem ezért, hanem 
mert emiatt kidobták a kormányból. Vagyis nem ezért, hanem mert lehazudták az 


egészet. Vagyis nem ezért, hanem mert kiderült! — üvöltötte a szónok vörös 
arccal. — Ha nem derült volna ki, sunnyogtak volna tovább. Talán eltüntetik 
AAfeyút is, mint már nem egy ellenfelüket. Niindát talán nem tüntették el? — 
Vyhaűteú meghökkent. Ők? Hogyan? Mikor? Azt se tudta, hogy Niindá eltűnt. — 
Hiszen Niindá pontosan ugyanaz az ember volt, amíg itt élt Syyndoreián, aki 
később, de nem tudott megszólalni nyilvánosan. Bolyongott a sikátorokban és 
rettegett mindenkitől. — Aha, így érti, értette meg Vyhaútej. — De kérdezem én: 
miért oka Niinda a kormány bukásának? Az összes kormánypárti lap erről cikkez, 
de egy sem tudta megmagyarázni. Kérte Niinda, hogy ÁAfeyát rúgják ki a 
kormányból? Kérte Niinda, hogy sumákolják el az igazi okát? Vagy kért ilyet az 
ÁLAN mozgalom? Minden ostobaságot ők csináltak, és Niindát okolják érte, de 
akkor már miért éppen Niindat? Miért nem azokat az RV-seket, akik örökké 
ütlegelték a lűakéani csavargókat, és ezzel olyan emberré tették Niindat, 
amilyennek ma ismerjük? Miért nem azt a csavargót, aki azon a bizonyos 
hajnalon fejbe dobta azt az ervést, amitől aztán Niinda úgy megijedt, hogy 
bemenekült a suárba? Miért nem a zöld orrú Kgyten-Myftent? Hallgassatok ide. 
Az egyetlen ok, amiért a kormány Niindat kiáltotta ki bűnösnek, az, hogy Niinda 
bűnös. Mindenért. Niinda az oka, hogy esik az eső. Niindá az oka, hogy nem esik 
az eső. Niinda miatt halt meg Loőmeáú professzor, az én kémiatanárom, úgy fél 
évvel azelőtt, hogy Niinda megszületett! Minden rosszat Niindaá okoz, és ez így 
lesz mindörökké — vagyis csak addig, amíg engedjük, hogy ebben az országban 
mindent Vűyrd Kiyfeán döntsön el. Te ott, barátom, a kék sapkában: te el tudod 
dönteni egy hét és tíz évesről egyedül, hogy rendes ember-e? És te ott, a piros 
ruhás lány? Örülök, hogy két találomra kiválasztott ember egyedül is képes erre. 
Én is! Az már három! Akkor mi szükségünk nekünk Vűyrd Kiyreánra?! 

Vyhaúteú nagyot sóhajtott. Ez a beszéd egyértelműen bűncselekmény, államel- 
lenes izgatás, az elnöki hatalom lejáratása... néhány éve ennek egy év volt a bün- 
tetési tétele, a Niindá-botrányok miatt fölemelték ötre... de már büntetőeljárások 
sem indulnak ilyenek miatt. Mi értelme lenne? 

Valósággal belehasított a felismerés. Már mindegy, hogy az elnök úr az az em- 
ber-e, akinek ő tartja, vagy akinek emezek. A rendszer napjai meg vannak szám- 
lálva. 

od-3 zsebtolvaj 


,, Tett egy csomó utat a Galaxisban — már gyerekfejjel elkezdte — és mindenfelé 
beszélgetett az emberekkel. Egy emberrel, egy családdal, kisebb csoportokkal. De 
úgy tűnik, mintha az egész Galaxissal beszélgetett volna. " 


Szillon Nomboka Marotomandi: 


Útjaim Nindával, 
70. 
Argannesz 
Hallihuat Fónird 
43660. muhat lidzsúmatan 
760 


Arganneszt minden nyelven világnak hívták, pedig nem volt az. Egy kis hold fel- 
színén kezdték építeni, aztán a hold kőzeteit teljesen fel is használták, és még sok- 
kal több máshonnan odahordott építőanyagot. De létezett egy mítosz, hogy vala- 
hol Argannesz gigantikus ftémkomplexumának mélyében létezik még valamennyi 
a hold eredeti anyagából. Hogy így volt-e csakugyan, azt maguk az argannesziek 
sem tudták, de ez is hozzájárulhatott, hogy Arganneszt világnak tekintették. 
Szuangsannénak ebben a részében ez volt a legnagyobb űrváros, több ezerszer 
akkora, mint akár a Szúnahaum-sónariongi — és akárcsak az, ez is egy lakható és 
lakott világ körül keringett. A világot Kovannitnak hívták, és gyönyörű tájairól 
volt ismert, igazi turistaparadicsom volt, családok, szerelmesek milliói keresték 
fel — és nem voltak rajta városok, csak kis falucskák, amik kizárólag idegenforga- 
lommal foglalkoztak, a kovannitiak Arganneszen éltek, akárcsak a turisták közül 
akik nem voltak dúsgazdagok, mert lent Kovanniton méregdrága volt a szállás. 
Azt a helyet, ahová a Hallihuat Fónird bedokkolt, százhatvanas kikötőnek hív- 
ták; egy hatalmas térség volt, ahova húsz hajó tudott egyszerre dokkolni. Ninda 
végignézte a feliratokat; a hajók neve nyolcféle ábécével volt kiírva, köztük szúni 
és saunisi írással is. Dzsongen Haurígi, Szesszinan Ómbrauni, Hiketen, Narkault, 
Efinnen-813, Likari, Hallihuat Fónird. Hét hajó, abból három szúni. A százhatva- 
nas kikötő — mint nyilván a többi is — tele volt elszórt, kisebb üzletekkel, étter- 
mekkel, mindenféle szolgáltató épületkékkel, és a húsz hajókijárat között még to- 
vábbiak voltak, ahol a városba lehetett jutni, meg szállodajelzések is voltak min - 
denfelé. Ninda körül ezrével hemzsegtek az emberek és a mennyezet alatt, húsz- 
harminc rígin magasságban száguldó kocsik meg teherhordók. Megfigyelte, hogy 
kötött pályákon haladnak, egészen közel egymáshoz, hogy jól kihasználják a teret, 
precíz központi irányítással. Az embereket persze nem gép irányította, a tömeg - 


ben nem volt könnyű manőverezni, de Ninda azért körbesétált a kikötőben, ismer- 
kedett vele. 

Egészen addig, amíg a közvetlen közelében megszólalt egy éles, vijjogó hang, 
és egy szempillantás múlva egy sárga fénynyaláb közepében találta magát. Fölné- 
Zett. A fény erős volt, de nem vakító, egy piros-sárga mintás légi járműből eredt. 

— Itt az Arganneszi Rendőrség — szólalt meg egy harsány, szintetikus hang, és 
Ninda közelében az emberek lelassították lépteiket, sokan meg is álltak, bámész- 
kodtak. Ninda még nem tudta eldönteni, mit tegyen, de a rendőrség sem tudta 
még folytatni a mondanivalóját, amikor az emberek feje fölött száguldva megje- 
lent az első csapat esszidzsinna, aztán a nyomukban egyre több. 

— Itt a Szúnahaum Testvériség biztonsági szolgálata — szólalt meg egy határo- 
zott férfihang, és Ninda megpillantotta a beszélőt is, közvetlenül előtte lebegett, 
két-három rígin magasságban és őt figyelte. — Információt kérek az Arganneszi 
Rendőrségtől. 

—lItt az Arganneszi Rendőrség — válaszolt valahonnan egy másik férfihang, 
szintén szúni nyelven —, ju-Nakkili hadnagy beszél. Az önök egyik polgárát meg- 
lopták. 

Ninda ijedten kapott a zsebéhez. Nem volt meg a suagja. Ugyanebben a pilla- 
natban a rászegeződő fénynyaláb kialudt. 

— Micsoda? — hökkent meg az esszidzsinna. — Mit loptak el tőle? 

A választ egyszerre kétfelől kapta. 

— A suagomat — mondta Ninda. 

— A suagját — felelte a hadnagy is. — Ha bemérik, egykettőre meglesz a tolvaj. 

Valaki nyilván intézkedett, és a hadnagy pillanatokon belül hozzátehette: 

— Köszönjük, vettük az adatokat. Igen, meg is van. Kasszen-nol, ja-Jahalli út, a 
Neffulu felé tart. Persze a gyorsliften lógott meg. Látjuk is, egy pillanat és meg - 
lesz. 

Ninda visszaidézte, amikor valaki beleütközött, pillanatokkal a vijjogó hang 
megszólalása előtt. A hangot természetesen a suag maga adta ki, mert idegen ujj - 
lenyomatot érzékelt, de ő erre nem jött rá azonnal, és nem társította az ütközéssel. 

— Egy gyerek — szólalt meg hangosan. 

— Igen, egy gyerek — felelte a láthatatlan hadnagy -, és el is kaptuk. 

— Beszélhetek vele? 

— Természetesen. 

Negyed mati sem telt bele, ott volt a tolvaj, egy rendőrségi antrogón ült hátul. 
Az emberek helyet adtak, s a rendőr leszállt vele. 

— Üdvözlöm — tisztelgett. — Arganneszi Rendőrség, szi-Szennufalli őrmester. 
Sajnáljuk, hogy ilyen kellemetlenség érte Arganneszen. Tessék az ellopott tárgy. 

Ninda kurta biccentéssel átvette a suagot, de közben a tolvajt nézte. Akkora le- 
hetett, mint ő, amikor a Testvériségbe került. 

— Mit fognak most tenni vele? 


— Még nem büntethető — felelte az őrmester. — Hazaviszem és egy kicsit elbe- 
szélgetek a családjával. 

— Van családod? — kérdezte Ninda most már a fiútól, aki lehorgasztott fejjel ült 
az antrogón. Bólintott. 

— Igen, kisasszony, van neki — mondta szi-Szennufalli. — Arganneszen minden - 
kinek van. Az árva gyerekeket nevelőszülőkhöz adjuk, tehát nekik is van család- 
juk. 

— Okvetlenül muszáj hazavinnie? 

— Nem, nem muszáj, de ezt szoktuk tenni. El is engedhetem. 

— Akkor kérem, tegye azt. 

Az őrmester bólintott, megnyomott egy gombot, és a fiú biztonsági öve kikap- 
csolt. A tolvaj meglepve nézett Nindára. 

— Szállj le — mondta az őrmester —, hallottad, elengedtelek. 

— Gyere — mondta Ninda —, beszélgessünk egy kicsit rendőrök nélkül. 

Pár lépésre volt egy kis büfé, odasétált és helyet foglalt. Az őrmester hanyagul 
tisztelgett és fölszállt az antrogójával. A fiú nem mozdult. 

— Hedan nak talip arantankane? 

Ninda fölmutatta a suagot, hogy túl messze van, nem érti. A fiú közelebb lépett 
és megismételte. 

— Honnan tudod, hogy nem lépek el? 

— Sehonnan -— felelte Ninda nyugodtan. — Ha el akarsz menni, menj. 

— Mit akarsz tőlem? 

— Beszélgetni. Sokáig én is tolvaj voltam. 

— Na ne szédíts. 

— Pedig így van. Eddigi életem hetven százalékában csavargó voltam Szindori- 
án. 

— Az meg hol a Galaxisban van? 

— Messze innen. Nem ülsz le? Meghívlak. 

— És mit loptál, hogy ilyen jól megy? 

Ninda a szúni szokásoknak megfelelően süteményt, szendvicseket, gyümölcsöt, 
innivalót akart rendelni külön-külön, de ahogy kézbe vette az étlapot, rögtön talált 
rajta egy szúni nyelvű feliratot: sídirrun-haufáran. Megnyomta. A pincérrobot 
egy szempillantás alatt letett eléjük egy hamisítatlan szúni tálat, háromféle íhafis 
palackkal. A fiú nagyot nézett. 

— Nem loptam semmit. Most a Testvériség tagja vagyok és rendes életem van. 
Már nem lopok. Te miért lopsz? Mesélnél róla? Engem mindenkinek az élete ér- 
dekel. 

— És engedsz simán ellépni? 

— Hát persze. Akár ebben a pillanatban. Látod, a rendőrök is lekoptak. De sze- 
rintem együnk előbb egy pár falatot és beszélgessünk. Ellépni ráérsz azután is. 
Senki nem fog üldözni. A suagomat visszakaptam, kár nem ért. És ha elfogadsz 
tőlem egy jótanácsot, úgy is, mint egyik tolvaj a másiktól: szúniktól soha ne lopj. 


És a szúni hajók suárjában se. Holtbiztos lebukás. A szúnik biztonsági rendszerét 
nem lehet kicselezni. 

A fiú belenézett a szőke kislány higgadt, szenvtelen tekintetébe, és mesélni kez - 
dett. 

od-4 fesztivál 


,, Ninda, egy 168 éves szúni kislány, akit Szindoriától a Jonkorin-vidékig mint va- 
lamiféle csodatevőt tisztelnek, a Hinnullid-vidék világain köznapibb hírnévre is 
szert tett mint énekesnő." 


Ílgaszaumi, 
Galaktikus Hírek, 
43660. nodzsat karisszinan 


Hinnuldud és ArganneszHinnuldud és Argannesz két külön állam területén fe- 
küdt, de Arganneszen jelentős létszámú hinnul kisebbség élt két külön állam terü- 
letén feküdt, de Arganneszen jelentős létszámú hinnul kisebbség élt; történetesen 
azok a rendőrök is hinnulok voltak, akikkel Ninda beszélt a zsebtolvajlás alkalmá- 
val. Ők nem ismerték fel, sem mint a Ninda-kultusz hősnőjét — Szindoria messze 
volt, a kultusz idáig már nem hatolt el —, sem mint azt a kislányt, akit láttak a té- 
vében a tábortűz mellett énekelni Hinnuldudon. De hinnul nemzetiségű volt Run- 
nut ni-Nakkulamman is, Amet városrész polgármestere. Rendszeresen nézte a 
hinnuldudi tévéadásokat, látta Nindát énekelni, nagyon tetszett neki, és utánané- 
zett, mikor érkezik hozzájuk a Hallihuat Fónird. 

A zsebtolvajt Finirmónak hívták, és az ifunt volt az anyanyelve. Ő nem volt ma- 
gányos árva, mint Ninda, neki volt anyja és testvérei, azért lopott, hogy megéljen 
a család. Az anyjának időnként volt valami alkalmi munkája, de nagyrészt ő is 
görbe utakon jutott pénzhez, a legidősebb testvér hasonlóképpen, a három kisebb 
pedig még nem vállalhatott munkát, ők csak lopni tudtak. Finirmo azt mondta, az 
ő környékükön nagyon kevés munka akad, az emberek inkább lopni járnak, vagy 
aki tud, az eljár a suárba meg más bevásárlóközpontokba, megvesz mindenfélét, 
és eladja némi kis haszonnal. 

Miután elköszöntek, Finirmo hazaindult — a maradék ennivalót Ninda nekiadta, 
kértek neki egy dobozt a büfében —, Ninda pedig a kikötő alatti világot derítette 
föl. Alapvető szerkezetében Argannesz miben sem különbözött Ommuditól: 
mindkettőt egy hold köré építették, és egy talpalatnyi beépítetlen hely sem ma- 
radt. De Ommudi mindenestül elfért volna Argannesz néhány városrészében. Om- 
mudinak egymilliárd lakója volt — ez is elég sok egy kis hold méreteihez képest —, 
Argannesznek viszont közel százmilliárd. Ommudi hold nagyságú városa átlago- 


san ezer szintnyi magasságra épült a hold felszíne fölé — Arganneszen nem volt 
már felszín, vagy nem tudott róla senki, hogy létezne, és nemigen volt hely, ahol 
ne lett volna legalább kétezer szintje. Itt a százhatvanas kikötőben a helyi térké - 
pek a 2320. szintet mutatták. A kikötő egy nagy, kerek torony volt, tíz szint ma- 
gas, körülötte üres térség, amit a bedokkoló hajók teste számára tartottak fenn. A 
hajók súlyát nem az építmény viselte, súlytalanok voltak, mert a külső héjon kívül 
nem érvényesült a benti mesterséges gravitáció. Ahhoz pedig még Argannesz sem 
volt elég nagy, hogy a puszta tömegével számottevő gravitációt keltsen. 

A kikötőszint alatt raktárak voltak a kikötőben áthaladó rengeteg áru számára, 
azok alatt pedig park, a csillagközi szabványok szerint, amik adott terjedelmű be- 
épített területre adott terjedelmű parkosított területet írtak elő. Ezt a legtöbb vilá- 
gon betartották — a szúni hajókon messze túl is teljesítették. Ami Nindának fel- 
tűnt, az volt, hogy Ommudival ellentétben itt a park sokkal gondozottabb volt, és 
szép számmal akadtak benne emberek. Itt most bizonyára nincs munkaidő, gon- 
dolta. Elővette a suagját, mert megzizzent. 

— Argannesz egyik polgármestere, Runnut ni-Nakkulamman szeretne veled be- 
szélni — kezdte Fargúni singan-núdzsahud, egy fiatal férfi. — Szeretne felkérni, 
hogy lépj föl egy itteni fesztiválon. 

Ninda csodálkozva nézett a képernyőre. 

— Fesztiválon? Én? Kapcsolj össze minket, kérlek. 

Fargúni bólintott, és a képernyőn megjelent egy ezüstös szakállú, ráncos arcú 
ember. 

— Á, kedves Ninda — derült fel. — Köszöntelek Argannesz világán. Runnut ni- 
Nakkulamman vagyok, Amet városrész polgármestere. Meghívást hoztam a szá- 
modra. 

Ninda bólintott, és ahogy a szúnik szokták, nem köszönt. 

— Aki az üzenetet átadta, valamilyen fesztivált emlegetett. 

—Így van. Amet rendezi meg már sok éve a hinnul kulturális fesztivált, nagy 
örömömre éppen most is. Erre szeretnélek tisztelettel meghívni. 

— De hát... én nem is vagyok hinnul. .. 

— Ó, ez mellékes, lényegtelen. Írtál egy dalt, ami Hinnuldudon nagy sikert ara - 
tott, előbb a te nyelveden, aztán hinnulul is, és arra gondoltam, hogy nagy örömé- 
re szolgálna a közönségnek, ha elénekelnéd itt is. Akár mindkét nyelven. 

— Hinnulul... hogy érted, hogy hinnulul is sikert aratott? 

— Ó, nem is tudtál róla? Kérlek, várj egy pillanatot, máris megmutatom. 

A férfi kinyúlt oldalra, s egy tizedmati múlva megjelent egy fiú arca. Valamivel 
idősebb lehetett Nindánál. 

— Ő itt Horren aun-Szakkarídenni, ismert énekes Hinnuldudon. Ő fordította le a 
dalodat hinnulra. 

A kép megmozdult, s megszólalt a zene, szakasztott úgy, mint amikor Ninda 
énekelte. 


Asz-sziháni, 

an-nakkinda farran algisandi, 
in-mut kollan saran ja-hannandi, 
asz-szadinnan henran argafulli, 
im-nahillat szidun — Limelullí... 


Jam-suszáni, 

an-nakkinda hi-ran ájadzsúri, 
in-mut kollan saran jak-kulúri, 
asz-szadinnan nikun imbrakulli, 
im-nahillat szidun — Limelullí... 


Fid-duráni, 

an-nakkinda jafan kallahúdi, 
in-mut kollan hetan all-idzsúdi, 
asz-szadinnan karun rakkadulli, 
im-nahillat szidun — Limelullí... 


An-nukári, 

an-nakkinda fahan ak-kurúti, 
in-mut kollan dzsinan nimmar úti, 
asz-szadinnan kehun irrajulli, 
jasz-nahilli dzsahut — Limelullí... 


Ninda felállt, kezében a haukival kurtán meghajolt, a közönség pedig tapsolt. Nin- 
da visszament a színpad mögé, ahol begyűjtött néhány gratulációt a többiektől, 
akik némelyikéről már tudta, másokról inkább csak sejtette, hogy neves hinnul 
művészek. Meg persze a polgármester, Szinensi meg néhány iskolatársa is gratu- 
lált. 

— Jó voltál, kislány — mondta egy mély basszushangú, körszakállas ember. — 
Igaz, hogy amúgy egy szót sem tudsz a nyelvünkön? 

Hinnulul beszélt, fordítógéppel. Itt a színházban senki sem tudott szúniul, de 
mindenki nagyon kedves volt. 

— Egypár szót azért igen, udvariassági kifejezéseket — mosolygott Ninda. — 
Megtanultam Horren szövegét, de persze nem értek belőle semmit. 

— Ügyes vagy. Ide hallgass. Kellene nekem egy olyan hang, mint a tied. Szop- 
rán, de nem zeng úgy, mint egy operaénekesé, tudsz kicsit visszafogottabban, re- 
kedtesen énekelni. Igaz is, az én nevem Nimmud nut-Rumalli, operaénekes va- 
gyok, és egy gyermekeknek szóló műsoron dolgozom. Ebben van egy dal, amibe 
szerintem jól beleillene a te hangod. Mit szólsz hozzá? 

— De az én hajóm nemsokára továbbmegy. 

— No, nem olyan hosszadalmas ügy ez. Mikor indul a hajód? 


Ninda a suagjára nézett. 

— Két derki múlva — felelte, bízva abban, hogy a fordítógép átszámítja. 

— Hum-mum - vakarta meg a körszakállát az operaénekes. — Hát akkor hiperfo- 
non. Holnapra összeszedem a többi közreműködőt, és megcsináljuk, jó? 

— Jó — bólintott Ninda, bár fogalma sem volt, hogy mit fognak csinálni. De ez 
nem zavarta. Adott közvetlen kódkapcsolatot Nimmudnak, hogy elérje majd. Ma- 
radt még két derkit az óriási színházteremben, megnézte a többi fellépőt, kezet rá- 
Zott egy sor ismert művésszel és az elragadtatott polgármesterrel, aztán légikocsin 
visszatért társaival a százhatvanas kikötőbe, Argannesz túlsó oldalára, és besétál - 
tak a suárba. 

Később Ninda megnézte, van-e frissebb terv a Saunisra érkezésre. Igen, volt: 
nendihilgan, két nappal előbb, mint ahogy korábban tervezték. Tizenhat nap múl- 
va Saunison vannak. 


334. 


od-5 fesztivál 


,, Szindorián Ninda negyvenhat és egy éves, de itthon kereken ezer. A szindorok 
ezt a dátumot választották a jubileumi ünnepségekre, hiszen ő szúni naptár szerint 
számolja a korát. Egy szúni évig, vagyis 387 szindor óra hosszat ünnepelnek. " 


Sileni: 
Naplóm Nindával, 
44492. saurgéman 
Syyndoreia 
Lűakéan 


59. syyllu 32. 
a sárga órája 


A Kagyp színház előtti húszezres tömeg csendesen várakozott. A szónok, Iseriin 
kórházi betegápoló is csak állt és várt az emelvényen. Néhány huszad elteltével a 
színházzal szemközt, az Wmett irodaház homlokzatán elhelyezett képernyő végre 
kivilágosodott, és megjelent rajta Hait. A tömeg lelkesen üdvözölte. 

— Üdv, Lűakőán — mondta. — Üdv, ÁLAN. 

— Üdv, Hay$t! — zúgta a tömeg. Ez a rövid , üdv" az ÁLAN által meghonosított 
új szokások egyike volt. 

— Tudom, hogy Nindát vártátok. Ő is jön, csak még dolgozik egy zenefelvételen 
egy operaénekessel. — A tömegen elismerő moraj futott végig. — Ti mivel töltitek 
a napot? 

— Hayít — kezdte Iserfin ünnepélyesen —, Niindat mint dalszerzőt és énekesnőt is 
megismerni különleges, újszerű élmény volt Syjndofeia számára. Az ÁLAN az- 


zal szeretné ezt megünnepelni, hogy Zenei fesztivált rendez Niinda tiszteletére. Itt, 
a Kayyp színház előtt, azoknak a helyeknek az egyikén, ahol ő maga is sokszor 
megfordult, itt szeretnénk megkezdeni ezt a fesztivált, ami reményeink szerint 
egy hosszú sorozat első ilyen rendezvénye lesz. 

Hait meghatottan mosolygott rájuk, s némileg zavarban is volt. 

— Megleptél, Iserfin. .. megleptetek. — Megköszörülte a torkát. — Azt gondolom, 
hogy ez nagyon kedves tőletek, de abban nem vagyok biztos, hogy Ninda örülni 
fog, hogy mindig mindent róla neveztek el. 

— Igen, mi is tartunk attól, hogy nem nyerjük el az elismerését — felelte a szónok 
derűsen —, de azt hiszem, mi itt az ÁLAN-ban már megszoktuk, hogy őtőle legin- 
kább csak korholást kapunk. Megszoktuk és elfogadjuk. Amikor őt választottuk 
szellemi vezetőnknek, azért tettük, mert tőle kapunk útmutatást, hogy mit kellene 
tennünk — akkor is, ha ő folyton azt állítja, hogy nem mondja meg nekünk, mit 
tegyünk. Valójában mégis ezt teszi: megmondja, mit csinálunk rosszul és miért. 

— De folyton ezt mondja — vitatta Hait. — Ha őt hallgatjátok, úgy tűnik, hogy 
semmit sem csináltok jól. 

— No igen, de ez azért van, mert ő csak a végcélt látja. Amíg azt el nem értük, 
addig minden egyéb csak... hogy is mondaná Niinda... vacakolás. 

A közönség jót nevetett. Ismerték Ninda örökös számonkérésett. 

Rajongásuk tárgya ezalatt sok százezer éranggal távolabb, a Hallihuat Fónird 
gyomrában egy kis hangstúdióban ült és Nimmuddal azon kísérletezett, hogyan 
kellene azt a szólamot énekelni. Végül találtak megfelelő hangfekvést, felénekel- 
tek egy változatot, és következhetett az összepróbálás a többiekkel. A dalt Nindá- 
val együtt négy gyerek, egy nő és Nimmud énekli majd, de még nem gyűltek 
mind össze, Nindának jutott ideje felhívni Szindoriát. A közönség lelkes éljenzé- 
sére a szokásos kedves, de hűvös üdvözléssel reagált, majd meghallgatta Iserfin 
bejelentését a Niindá Zenei Fesztiválról. 

— Ez kedves tőletek — felelte a szindorok nagy meglepetésére. — Nem számítot - 
tam ilyen elismerésre. Én csak elénekeltem egy dalt. De mi a tervetek? Lesz ró- 
lam elnevezve mozgalom meg ingyenkonyha meg iskola meg fesztivál, és közben 
Vüyrd Kiyfeán irányítja az országot? Nekem mindegy, ti éltek ott, nektek nem 
mindegy. 

Ez már ismerősebben hangzott, mint a köszönet az elején. 

— Nos — hümmögött Iseriin —, természetesen ettől függetlenül változatlanul sze- 
retnénk, ha Vűyrd Kiyreán nem irányítaná többé Syjndoreiát. Ezt azonban nem 
olyan egyszerű elérni, illetve addig is és azután is a zenei fesztivál másra szolgál, 
nem a kormányzás módjának vagy az elnök személyének a megváltoztatására. 

Ezzel Ninda is egyetértett, és a fesztivál kezdetét vette. Négy szindoriai óra 
hosszat tartott, tucatnyi fellépővel, énekesekkel, együttesekkel. Ninda is elénekel- 
te nekik a Limelullít, szúniul, aztán megállapodtak, hogy lefordítják szindorra is. 
Ninda nem vállalta, de jelentkeztek többen is, akik csináltak már ilyet. 


— Ami azt illeti — mondta Ninda, végigtekintve a téren hömpölygő tömegen —, 
csinálhatnátok valami mást is. 

— Mit? — kérdezte az ekkor ügyeletes szónok, Őnisüy. 

— Nem tudom. Valami hasznosat. Ott vagytok húszezren, ennek legalább a fele 
munkabíró felnőtt, és az ország tele van bajokkal. Ti jobban tudjátok, mi minden- 
nel. 

Az emberek tanácstalankodtak egy kicsit, aztán valaki felszökkent a színpadra. 

— Niindanak igaza van — mondta. 

— Mint mindig! — zúgta a tömeg. 

— Hallgassatok ide. Az én nevem Eikah9, és légültetvényi munkás vagyok 
Kaswndömból. Az ültetvény bővítésénél aztán elkel a munkaerő! Gépekre nincs 
pénzünk, a sivatag pedig nem tűnik el magától. Van itt kétszáz ember, aki tudja, 
hogyan kell kezelni a kézi sűüynonültetőt? Vagy hajlandó megtanulni? 

Háromszáztizenöten jelentkeztek néhány huszad alatt, és el is indultak légiko- 
csikon a várostól délre, a sivatag közepén fekvő ültetvény felé. Egy másik csapat, 
nyolcvanhat ember vállalta, hogy kitakarítja a tér mögötti utcákat, ahová a város 
takarékossági okokból már évtizedek óta alig küldött takarítóautomatákat. 

Ők voltak az első két Wntásit Niinda Unis, Ninda-önkéntescsapat. S még aznap 
létrejöttek továbbiak. Egyikük, a Síyllaön Niinda Unis még nem kezdett dolgoz- 
ni, ők holnap összegyűlnek a $eérán stadionban és hozzálátnak egy új város meg- 
tervezéséhez. Ninda kifejezetten kérte, hogy ne őróla nevezzék el, bár a szindor 
névadásban egyébként sem volt szokás emberekről nevezni el városokat. Az új 
városban a jelenlegi csavargóknak fognak lakásokat építeni. 

— Azt hiszem — mondta Hait, amikor Szindoriát már kikapcsolták a hiperfonból 
—, valami egészen rendkívüli az, amit odaát megvalósítanak a te ihletésedre. 

Ninda bólintott. 

— Ha kell nekik valaki, aki mozgásra bírja őket, és én lehetek az — széttárta a ke- 
zét —, hát akkor én leszek. A dolognak így sincsen sok értelme, de hát akkor csi - 
nálják így. 

— Szindorián hatvan éve nem alapítottak új települést — mondta Ámmaít. — YI- 
lejléy volt az utolsó. S most egyszer csak megint egyet... igen, ez valóban rendkí- 
vüli. No meg az akkori alapítások egy betelepítési terv részei voltak, egy cég ho- 
zott létre nyolc vagy kilenc kisvárost a Sáassinőt völgyében. De olyanra, hogy az 
emberek csak úgy nekiálltak volna tervezni egy új várost, az Első Telepesek óta 
nem volt példa. 

Ninda nem hatódott meg az esemény rendkívüliségétől, ahogy akkor sem, ami- 
kor — luakeáni idő szerint még aznap éjjel — kapott egy üzenetet az ottani ÁLAN- 
vezetőségtől: megvan a város neve. Reménynek fogják hívni, mert a jövőbe vetett 
reményük jegyében tervezik meg. Ez a szó szindorul Aíndin, vagyis a betűk átren- 
dezésével és egyetlen zenei hangsúly megváltoztatásával előállítható belőle az ő 
neve. 


— Mégiscsak rólad nevezték el — közölte Szinensi. — És nem szólhatsz egy kuk- 
kot sem, mert akkor sem Nindának hívják, hanem Reménynek. Ertsd már meg, te 
sengiri, hogy abban az országban te vagy minden. Te vagy a remény is! 


335. 


,, Sellilun összeszámolta: ezredik évemig kétszáztíz világ gyűlt össze, ahol valami- 
lyen különleges okból vagyok fontos. Aztán megkérdezte, mit szólok hozzá. Azt, fe- 
leltem, hogy túl sok szabadidőd van, Sellilun. " 


k Ninda: 
Eletem egy falevélen, 
1120. sómir 
Syyndoreia 
Kafndim 


59. éyyllu 34. 
a zöld órája 


Vyhaúteú miniszterhelyettes harmincnegyedikén jutott végre döntésre, és 
nyomban fel is hívta Műüntreyst, hogy megmondja neki. Nem vállalja. Elfáradt, ki- 
látástalannak érzi a munkáját, úgy érzi, ömesekkel birkózik. Müntfey$ azt javasol- 
ta, vegyen ki egy kis szabadságot, Vyhaúteú pedig azt felelte, fontolóra veszi. 
OŐruwánal is beszélt, a miniszter azt mondta, menjen nyugodtan, megoldják a 
helyettesítését. Ez az időszak mindenkit próbára tesz, tette hozzá megértően. 

Vyhaúteú emiatt döntött végül úgy, hogy nem megy szabadságra, és ezt meg - 
mondta a családjának is. 

— OŐruwáú úrnak igaza van. Ez az időszak megterhelő mindnyájunk számára, 
éppen ezért nem lenne helyes, ha én most szabadságolnám magam, amikor min- 
denki más dolgozik. 

Dwns$y hümmögött. A nappaliban voltak, meitőmi csirkét ettek $wtlaiti zöldség- 
körettel. 

— Szerintem is igaza van — mondta. 

— Örülök, hogy így látod. Miután az új kormány munkába áll, elutazunk valaho - 
vá. 

— Szerintem — folytatta Dwn$Sy, mint aki az előző mondatot nem is hallotta — 
még sokkal többet kellene dolgoznotok ebben az időszakban, hogy kiszúrjatok 
Nindával. 

A miniszterhelyettes meglepve vonta fel a szemöldökét, meg is állt a keze a 
késsel. 

— Már nem szimpatizálsz vele? Örömmel hallom. 


— Sajnos nem tudom hosszúra nyújtani az örömödet, apám. Változatlanul min- 
denkinél jobban tisztelem Nindát, és a legnagyobb embernek tartom, aki valaha 
élt. Ezért kellene kiszúrnotok vele. 

— Megmagyaráznád? 

— Nagyon egyszerű. Itt van például a legújabb kezdeményezésük, Áindin váro- 
sa. Te mit tennél, ha te lennél a miniszterelnök? 

— Szerencsére nem én vagyok, de gondolom, azt, amit Sálmínt úr tesz. 

— Akkor bizony rossz miniszterelnök lennél, akárcsak ő. 

— De fiam — korholta édesanyja —, nem illik így beszélni a vacsoraasztalnál. 

Vyhaúteú energikus mozdulattal levágott egy szeletet a húsból. 

— Nem, drágám, valóban nem illik, de Dwn§$y is tudja, hogy nálunk itthon, csa- 
ládi körben mindent őszintén ki lehet mondani. Egyébként a kormányzati munka 
mindig és mindenfelől támadásoknak van kitéve, Sálmwnt úr sem fog belehalni, 
hogy eggyel több ellenfele van. Nos tehát, fiam, mit kellene tennie ezzel a kezde- 
ményezéssel egy jó miniszterelnöknek? 

— Követni az alkotmány hetvenkilencedik szakaszát. 

— Hymm, hymm, fiam, nézd el apádnak, hogy nem tudja kívülről. 

— A kormány feladata gondoskodni az Államszövetség világainak lakhatóvá 
tételéről és a benépesítés feltételeinek megteremtéséről, valamint új települések 
építéséről. 

Vyhaúteú némán rágta a húst, aztán evett egy kis zöldséget is. Csak meglehetős 
szünet után szólalt meg. 

— Értelek, fiam. Természetesen kézenfekvő válasz lenne, hogy a gazdaság 
jelenlegi teljesítőképessége mellett ez nem valósítható meg... de nyilvánvalóan 
ráfeleled, hogy az ÁLAN által építendő város ugyanennek a gazdaságnak a termé - 
ke lesz. 

— Sok mindenben nem értünk egyet, apám, de az éleslátásodat nagyra tartom. 

— Köszönöm. Viszont ez azt jelenti, hogy ha a várost sikerül megépíteni, akkor 
Sálmínt úr rosszul ítélte meg a gazdaság teljesítőképességét. 

Dwn$y lassan bólogatott, megfontoltan, illedelmesen étkezve. 

— Sálmwnt úr végeredményben lemondott, tehát eleve nem lehet jó kormányfő. 


— Egy politikai csatározásban... — Vyhaútejn elharapta a mondatot. — Persze, 
fiam, igazad van, ezt az elvet még Asseén Roni fektette le, emlékszem. Igen, vol- 
taképpen csakugyan. 


— Most logikai hibát követtél el, apám — figyelmeztette a fia. 

— Nocsak. — A miniszterhelyettes a homlokát ráncolta. — Mifélét? 

— Semmilyen ésszerű alapon álló bizonyíték nincsen amellett, hogy aki lemond, 
az ennélfogva ne lehetne jó miniszterelnök. Ásseén Roni ezt mondta, és ötven éve 
mindenki tényként fogadja el ezt az állítást, te is. Egyébként én is, de innentől 
nincs ésszerű ok arra, hogy ne fogadj el bármit, amit Ninda állít. Hiszen az alapsé- 
ma ugyanaz: egyvalaki állít valamit, amit mindenki tényként fogad el. 

Az apja elnevette magát. 


— Fiam, neked ügyvédnek kell majd menned. Gondolom, hiába is szólnék, hogy 
az egyik egy öregember volt, negyven év minden tapasztalatával a háta mögött, a 
másik pedig egy gyerek. 

— Ninda bölcsebb, mint sok öregember, apám. 

— Igen, fiam, tudom, hogy te hiszel ebben. 

— Ez nem hit, apám. Éndakit a múlt havi cikkében vallásnak nevezte a Ninda 
iránti tiszteletet, pedig nem az. Mi nem egyszerűen , hiszünk" Nindában, hanem a 
saját két szemünkkel meggyőződtünk a bölcsességéről. Az ÁLAN sok tagja gyűjti 
a bölcs mondásait, és néhányan már dolgoznak azon, hogy ezeket egységbe fog- 
lalják. Ki fogják adni könyvben. Ismered Őntejryy professzort? 

— Hogyne ismerném, fiam. Valaha rendszeresen úsztunk együtt az Wmeninben. 
De már rég nem hallottam róla. 

— Van mit bepótolnod. Ő is tagja az ÁLAN-nak, és azt mondja, Ninda korunk 
egyik legjelentősebb filozófusa. 

A miniszterhelyettes letette a villát. 

— De fiam, hát ő maga a filozófus! 

— Hát ez az — mosolygott Dwn$y. 

Vyhaúteú megcsóválta a fejét. 

— Az öregnek agyára ment valami. Várj csak, hány éves is lehet... legalább öt- 
ven! 

— Van az már ötvenkettő is, de az agya úgy fog, akár egy tízévesé. 

— Értem — bólintott Vyhaútejn, és vágott még egy szelet húst. — Természetesen 
elképzelhető, hogy fiatalok és öregek, mindenki egyöntetűen jól ítéli meg Niindát, 
csak én nem — meg még néhány ember, akik egyetértenek a kormánnyal. 

— Igen, apám — felelte Dwn$Sy, és komolyan az apja szemébe nézett. — Ti ítélitek 
meg rosszul. De sosem késő újra átgondolni. 

— Nézd, fiam — sóhajtott az apa —, a probléma nem magával Niindával van. Ő 
egy jóakaratú, kedves gyermek, akit mindenki szeret, vagy szeretne, ha ő semmi 
más nem lenne, csak önmaga. Megengedem, hogy még bölcs is. Nem itt van a 
baj, nem az ő személyével, hanem azzal a hatással, amit kifejt a syyndoj közálla- 
potokra. 

— Mármint hogy elkezdődött az a változás, hogy most már emberszámba veszik 
a szegényeket, sőt a csavargókat is? 

— Nem, fiam, természetesen nem ez a baj. Az a baj, hogy megosztja az embere - 
ket és káoszt generál. Nézd meg a Testvériséggel fennálló viszonyunkat az ő meg- 
jelenése előtt és nézd meg most. Nézd meg ugyanezt más államokkal, elsősorban 
a szomszédainkkal. Nézd meg a parlamenti pártok népszerűségi mutatóit akkor és 
most — nemcsak a kormánypártra gondolok, az ellenzékre is. Bármennyire nem 
értek egyet az ellenzékkel, szívvel-lélekkel vallom, hogy az embereknek, az egyé- 
neknek politikai értelemben tartozniuk kell valahova, ha nem a kormányoldalhoz, 
akkor az ellenzékhez. Az ÁLAN mozgalom átmenetileg hatalmas tömegeket állí- 
tott maga mögé, mert újszerű, érdekes, izgalmas. De meddig fog ez tartani, fiam? 


És mi marad az ÁLAN nyomában, amikor kialszik a lelkesedés? A meglevő pár- 
toktól már elfordultak, az ő mozgalmuk pedig feloszlik. Akkor mihez kezdenek? 

Dwn$y erőteljesen megrázta a fejét. 

— Úgy gondolod, hogy ha kialszik a lelkesedés, akkor már nem térhetnek vissza 
a korábbi pártokhoz? Jól gondolod, apám. Valóban nem, mert ezektől a pártoktól 
nagyon régóta semmi érdemlegeset nem kapnak. Azért szavaznak rájuk, mert nin- 
csen senki más, akire szavazhatnának. De miből gondolod, hogy valaha is kialszik 
a lelkesedés? Illetve... miféle lelkesedés? Az emberek jobban, emberibb módon 
akarnak élni. Gondolod, hogy adott idő múlva egyszer csak már nem akarnak? 

od-7 naptáraki 


, A végtelen Világegyetemben végtelen a változatosság. " 


Ninda: 
A fény lúmái, 
673. 
Hallihuat Fónird 
43660. dzsirat szílgaran 
380 


— Úgy tartják, hogy Ősi Föld naprendszerének bizonyos csillagászati adottságai 
felelősek az első naptárak kialakulásáért — magyarázta Halgil. — Ősi Földnek volt 
egy holdja, méghozzá meglehetősen nagy. . . 

— Van — javította ki Isszungi. 

— Hogyan?... Ja igen, persze. Természetesen most is megvan. Tehát egy elég 
nagy holdja, amelyet ők Lun vagy Mun néven emlegettek. Mi Ősi Holdnak hív- 
juk. Ez a hold végigment a szokásos fényváltozásokon, mint minden saját fény 
nélküli égitest a Galaxisban. A primitív, a csillagászatról semmit sem tudó embe- 
rek nem értették, miért látják a holdjukat fokozatosan növekedni, aztán megint 
csökkenni, eltűnni, aztán újra előbukkanni. Valamilyen élőlénynek tekinthették, 
aki megszületik, felnő, megöregszik, elpusztul, és így tovább. Ennek a képzelet- 
beli holdlénynek az újjászületését ünnepelték meg huszonnyolc naponként. Onnan 
tudjuk, hogy huszonnyolc, hogy megünnepelték a másik három kitüntetett fázis - 
pillanatot is, vagyis a nulla, ötven, száz és megint ötven százalékos teljességet, 
mégpedig hétnaponként. Ebből származik az a hetes ciklus, amit mi is megtartunk 
mindmáig. Legalábbis ez az egyik elmélet a hetes eredetéről — tárta szét a kezét a 
tanár. 

— Vagyis szahutkor van fázis-nulla? — kérdezte Sessunan. 

— Igen. 


— De hiszen akkor tudjuk, melyik világ Ősi Föld! 

— Természetesen tudjuk. Rajta van a csillagtérképeken. 

— Az csak egy feltételezés. A térképek azt mutatják, hogy a szúni történészek 
melyik világot tartják Ősi Földnek. De nem tudjuk biztosan, hogy az volt-e. 

— Rendben, értem. És hogy érted, hogy mégis tudjuk? 

— Egyszerű. Oda kell menni és megnézni a fázisokat. Ha a feltételezett Ősi Föl- 
dön akkor van fázis-nulla, amikor nálunk szahut, akkor az az. De ha nem, akkor is 
valahol ott kell lennie a közelben. Egy lakható világ elég nagy holddal, aminek a 
fázis-nullái egybeesnek a mi szahutunkkal — ilyen nem lesz sok. 

— Ki kell hogy ábrándítsalak — szólalt meg Ninda. — Nem fognak egybeesni. 
Ugyanis más a napunk hossza. Lian, lian, lian. Mert akkor összegyűltek a világok 
képviselői magán Ősi Földön, és szóltak. Közös naptárra van szükségünk. Mert 
minden világnak más a napja hossza. Ütésekben számolták a nap hosszát, Ősi 
Föld napja hosszának 86400-ad részével. Hogy miért éppen ennyivel, azt nem 
tudja senki. Ez a Nengin-Terra-ríhagi dzsullából van. 

— O... 

— De , ó" bizony — bólintott a tanár. — Nindának, illetve a dzsullának igaza van. 
Vannak világok, amiknek a forgási időtartama kevesebb tízezer ütésnél, és van- 
nak, amiknek kétszázezernél is több — no meg van Szúnahaum, aminek annyira 
lassú a forgása, mintha nem is lenne. 

— Tíz egész hat tized billió ütés fordulatonként — mondta Szinensi áhítatosan. 

— A Sínisuál alatt — tette hozzá Hóharengi. 

— Simnunná — mondták valamennyien egyszerre. 

— A Galaxis minden világa más és más — mondta Halgil. 

— Rangáhpuat — bólintott Ninda. 

— Ezt ő írta? — kérdezte a tanár. 

— Igen. , Vannak kicsiny világok és vannak nagyok. Hidegek és forrók. Vannak 
lassú és gyors keringésűek, sivatagosak, nedvesek, mindenféle légkörűek, össze- 
tételűek, mindenféle világ van a Galaxisban. A változatosság végtelen. A Galaxis 
minden világa más és más." 

— Lám csak — bólintott Halgil —, én csak erre az egy mondatra emlékeztem, de 
erre jól. Mert, gondolom, te pontosan idézted. 

— Pontos, mint a sissuni — lehelte Hóharengti. 

— Fírgahan-sissuni — vágta rá Ninda —, ilengit hpíraunan dzsammíi drífan 
érannan sissuni, hpáginná sissuni, naszunnan-algórin sissuni hpaíla fanná! 

Nevettek, de aztán Hóharengi megkérdezte, hogy ez mit jelent. 

— Tudod, mi az a sissuni? 

— Hát... nem. Ezt csak úgy mondják. Pontos, mint a sissuni. Valami gép? 

— Nem. A sissuni ősi szúni nyelven ugyanaz a madár, mint a mai nyelvben a 
jagíri. Egy kis zöldeskék madár, amelyik Szúnahaum-sínarraómin minden reggel 
pontosan ugyanakkor kirepült a fészkéből, pontosan ugyanannyi ideig gyűjtött 
élelmet, és este pontosan ugyanakkor tért vissza a fészkére. Ma Szúnahaumon 


ugyanígy él, pedig nincsenek reggelek és esték, de a mai jagírik is ilyen pontosak. 
Óraműpontossággal élnek. Hing-hing, szóval amit mondtam, az egy régi mondás. 
, Fiókáit nevelő sissuni, a fák lombjai között élelmét kereső sissuni, a gondos siss - 
uni, aki jó sissuni módjára végzi munkáját." Ez egy mondás, amit a pontosan és 
jól dolgozó emberre használtak. 

— Fantasztikus — mondta Hóharengi. 

— De térjünk vissza a naptárakra — pillantott Ninda a tanárra. 

— Rendben. Még azt szeretném hozzátenni, hogy eredetüket tekintve háromféle 
naptárat tartunk számon. Olyanokat, amik tükrözik az adott világ forgási-keringé- 
si adottságait; olyanokat, amik egy másik világéit tükrözik, általában egy adott ál- 
lam központi világáét; és azokat, amiknél semmilyen kapcsolat nem mutatható ki 
bármely világ csillagászati jellemzőivel. Ilyen a mi naptárunk is. Van olyan elmé - 
let, hogy a napunk hossza azért nyolcvanezer ütés, mert Ősi Föld napja 86400, és 
ehelyett választottak kereken nyolcvanezret. De nincs magyarázat, hogy miért 
nem kilencvenet. Olyan elmélet is van, hogy a négy hetes által kitett huszonnyolc 
napot fölkerekítették harmincra, és ez lett az évünk hossza. De nincs magyarázat 
arra, hogy miért választottak őseink ennyire rövid évet, az egész Galaxisban alig- 
hanem a legrövidebbet. 

— És melyik a leghosszabb? — kérdezte Illarími. 

— Talán a ferrunai. Ők a világuk keringésének valódi időtartamát használják az 
év hosszának, és... — Halgil érintett párat a suagján — igen, egy napjuk 105400 
ütés, és 22416 napos az évük. 

— Ezerhetvenhét szúni évig tart — állapította meg Ninda. 

A gyerekek jót nevettek. 

— Akkor Áraruat dédpapa nemrég múlt egyéves — kacarászott Hildzsinu. — Fer- 
runán még újszülöttnek számít! 

— A barátnőm, Hait Szindoriáról jött, akárcsak én — mesélte Ninda, amikor csi- 
tult a vidámság. — De ő már felnőtt volt, amikor eljött. Sokáig nehéz volt neki 
megszokni, hogy nálunk ilyen rövidek az évek, mert náluk is hosszúak. Hait a 
Testvériségben háromszáztizenkilenc éves, de ahol felnőtt, ott csak tizennégy és 
kilenc. 

A gyerekek nagyot néztek. 

— Mármint huszonhárom? — kérdezte Illarími. 

— Nem. A szindor évet tizennégy lyntre osztják, amik hatvan napból állnak. 
Amikor valaki azt mondja, hogy tizennégy és kilenc éves vagyok, az tizennégy 
évet és kilenc lyntet jelent. 

— Nálunk csak évek és napok vannak — magyarázta Halgil —, meg persze a hetes. 
De vannak naptárrendszerek, ahol az évek hosszúak és különböző részekre oszt- 
ják őket, hogy eligazodjanak az időben. A hosszú ferrunai évet is szakaszokra 
osztják. — Megint belenézett a suagjába. — Azt olvasom itt, hogy az év negyven - 
nyolc részből áll, amiknek neve van, és mindegyik 467 napos. Ezeket aztán to- 
vább osztják harminchat részre, amiknek szintén nevük van, és tizenkét-tizenhá- 


rom naposak. Azoknak is neve van, mint nálunk. Így három szóval meg tudják 
mondani, hol tartanak az időben. 

od-8 bejelentés 


, A barátság nem attól függ, hogy mi a másik foglalkozása — vagy bármilyen 
adottsága. A barátság az barátság." 


Aini: 
Ninda életének mellékszereplői, 
10. D. 
Syyndoreia 
Kafndim 


59. syyllu 36. 
a sárga órája 


Már az is felháborodást keltett, hogy nem volt sajtótájékoztató, csak az elnöki tit- 
kárság adott ki egy közleményt. A tartalma pedig végképp feltüzelte az ellenzé- 
ket. Az elnök úr munkatársaival tanácskozva és a helyzetet alaposan mérlegelve 
arra a következtetésre jutott, hogy az országnak minél gyorsabban szüksége van 
egy új kormányra, hogy a vezetés biztos kézbe kerülésével megnyugodhassanak a 
kedélyek. Ezért a választásokat e hónap negyvenedikére tűzi ki. 

Az ÁLAN, az ellenzéki pártok, mindenki ízekre tépte az elnököt ezért, persze a 
kötelező tisztelet betartásával. Larenka, élve helyzeti előnyével, hogy mint külföl- 
dinek nem kötelessége olyan érzelmeket nyilvánítani a diktátor iránt, amiket nem 
érez, nem vett szendvicset a szájába, ahogy Syyndoreián szokták mondani. 

— Ha él ember az országban, aki ezt a tömény hülyeséggel vegyített gonoszságot 
elhiszi, megmagyarázhatná nekem — fakadt ki a tévében. — Úgy gondolom, vilá- 
gos, mint a Sylandran fénye, hogy mi a cél, de azért elmondom. Az ellenzéknek 
nincs jelöltje, és négy nap alatt nem is lesz. Idő pedig, hogy a jelölt programját ki- 
alakítsák és megismertessék a választókkal, az végképp nem lesz. Amit hallottak, 
az Érsom asszony miniszterelnöki kinevezése volt. Kollégáim már megkeresték 
Érsom asszonyt, hogy gratulálhassunk Syjndofeia első olyan miniszterelnökének, 
aki teljesen a választások mellőzésével került... vagy inkább úgy mondom: akit 
teljesen választások nélkül helyeztek kormányra, de egyelőre nem sikerült elér - 
nünk. Nem is csodálom. A helyében én is elbújnék a sajtó és mindenki más elől 
is. Természetesen van egy meglevő kormány is, akiket szintén megkerestünk, de 
tőlük sem jött még válasz, amit szintén nem csodálok. Azt hiszem, eltart majd egy 
darabig, hogy kiizzadjanak valamit. 


De nem kellett sokáig várniuk. A fehér órájában a miniszterelnöki hivatal is ki- 
adott egy közleményt. Illő tisztelettel fogadják az elnök úr döntését, a belügymi- 
niszter úr már megkezdte a gondoskodást a választások zavartalan lebonyolításá- 
ról, a miniszterelnök úr pedig felkészült, hogy zökkenőmentesen adhassa át hiva- 
talát utódjának. S tekintettel arra, hogy a kormány tagjai roppantul megfeszítetten 
dolgoznak, az átadásig már nem tartanak több sajtótájékoztatót. A közleményt 
Sálmwnt úr nevében UÚfevwn miniszterelnöki titkár adta ki. 

Vyhaúteú miniszterhelyettes éppen Larenka Szontiszkovarikinde újabb dühro- 
hamát nézte — a zöld nő megmagyarázta a nézőknek, hogy az egésznek az a célja, 
hogy ő ne tehessen föl kemény és nehezen megválaszolható kérdéseket a kor- 
mánynak -—, amikor megjelent a képernyőn a fia arca. Vyhaüten megérintette a 
gombot. 

— Üdvözöllek, fiam. Nem szoktál az irodában hívni, valami baj van? 

— Köszöntelek, apám. Csak meg akartam kérdezni: hazajössz vacsorára? 

Vyhaútenú összevonta a szemöldökét. 

— Miért ne mennék? Mindig hazamegyek vacsorára. 

— Eszerint mégsem kell olyan roppantul megfeszítetten dolgoznod, ahogy a köz- 
lemény mondja. Mondd, apám, most UÚfevwn úr hazudott, Sálmwnt úr, vagy az 
egész kormány? 

A miniszterhelyettes nagyot sóhajtott. 

— Fiam, nem várom el tőled, hogy megértsd. De a kormányzati munka sajnos 
néha görbe utakra is kényszerít. Igen, Szontiszkovarikinde asszonynak igaza van, 
nem a sok munka miatt szüntettük meg a sajtótájékoztatókat, hanem mert elegünk 
van a záporozó rágalmaiból, csúsztatásaiból, mindenből. Majd az új kormány el- 
dönti, mihez kezd vele. 

— De apám, te vádolod Larenkát csúsztatással, amikor éppen elismerted, hogy 
nyíltan hazudtatok? Ez hogyan lehetséges? 

Vyhaúteú az ajkába harapott. Lehajtott fejjel gondolkodott néhány pillanatig. 

— Ebben igazad van, fiam. Bocsánatot kérek. 

— Bocsánatkérésed fontos számomra, apám. Szívből megbocsátok. 

Az apa megint sóhajtott. Két nagyon korrekt ember. Mindig annak tartotta ma - 
gát és annak nevelte a fiát is. Miért érzi úgy, hogy a korrektség már nem elég? 

Mindig úgy érezte, hogy a fia felnéz rá, hogy olyasvalaki lett belőle — 
diplomata, diplomáciai testületi elnök, majd külügyminiszter-helyettes —, akire a 
fia felnézhet. Az ÁLAN hatása, hogy ez megváltozott? Ő még mindig ugyanaz az 
ember, miniszterhelyettesként a legjobb munkát igyekszik végezni, amit ezekben 
a nehéz időkben csak lehetséges, de a fia már más szemmel néz rá. A serdülőkor 
teszi, vagy csakugyan az ÁLAN? Amióta benne van ebben a képtelen szervezet- 
ben, azóta... korrekt vele, igen, ez a jó szó. Korrekt, és semmi több. Már nem ér- 
zi, hogy felnézne rá. Mint apjára még igen, de már nem tartja egy jó ügy érdeké - 
ben áldozatos munkát végző államférfinak. 

Csak idő kérdése, és már mint apjára sem fog felnézni többet. 


Képzeld, az volt a tervem, hogy írok egy kis dolgozatot a syndor államrendszer 
felépítéséről szúniul. Hogy mit csinál az elnök, a miniszterelnök, a miniszterek, a 
parlament. De nem lehet, mert ezeket a szavakat nem találom a szótárban, és 11- 
mut asszony sem ismeri őket, pedig ő jól ismeri a nyelveteket. Hogy lehet, hogy 
ezeket a szavakat kihagyták a szótárból? Nálatok milyen rendszer van, királyság? 


Dúnszi, én nem tudom, hogy nálunk királyság van-e, mert ezt a szót soha nem 
hallottam, pedig ismerem az irodalmi szindort és a csavargók nyelvjárását is. 
Mint tudod, a Testvériség nem beszél társadalmi felépítéséről. De nincs jobb té- 
mád a nyelvtanuláshoz, csak ez az értelmetlen ,, politika "? 

Elnök: haunnarígi. Miniszterelnök: silannut-fáhannaun. Miniszter: silannuhut. 
Parlament: silgul. 


Nem volt illendő, hogy egy ismeretlen szóval zavarba hozzalak, kérlek, bocsáss 
meg. A királyság egy régies államforma, bár persze lehet, hogy létezik még vala- 
hol, nagy a Galaxis. Lényege az, hogy egyetlen ember vezeti az országot, aki 
egyéni szeszélye alapján dönt a törvényekről, és amikor meghal, a gyereke lép a 
helyébe. 

Igazad van, találhatnék jobb témát is. De azon tűnődöm éppen, hogy politikai 
pályára megyek. Sok mindent tudnék tenni a népemért. Csak az a kérdés, hogy 
szóba állnál-e még velem. 


Dúnszi, te sengiri, hogy fordul meg ilyen a fejedben? A politikai pálya is ostoba- 
ság, meg az is, hogy én akkor ne állnék szóba veled. A barátság nem attól függ, 
hogy mi a másik foglalkozása — vagy bármilyen adottsága. A barátság az barát- 
ság. 

A , politika" viszont nem pálya, csak egy ostoba időtöltés ostoba embereknek, 
akik valami tragédiát éltek meg életükben, és ártatlan embereknek akarnak tör- 
leszteni. No igen, akad néha egy-két álmodozó is, akik azt hiszik, hogy majd ők 
lesznek a nagy valakik, akik javítanak népük sorsán. Aztán beléjük kapaszkodik 
ezer másik, gonosz, gátlástalan emberek, akik az ő hátukon akarnak karriert csi- 
nálni. Mint belém HoorkwhY, az a sWwmw ügyvéd. Egyik csoportban se látnálak 
szívesen. 


Ertem. Mi az a sengiri? 

, Az ember az egyetlen értelmes lény a Galaxisban. Gépeivel képes legyűrni a te- 


ret és az időt, úrrá lenni a természet erőin. Nincs már többé félnivalója — csak a 
másik embertől." 


Lí-Nindaran: 
Az Első Szian, 
120. sómir 


Szúnahaum 
Jasszani-Haugímú 
43660. szahut szammunan 
290 


Ámmaít már kora reggel a dolgozószobájában volt, be akarta fejezni az előadását, 
amit másnap tart Hangilaoranon, a politikatudományi fedélközben, a Hisszunau- 
tilgórinon. Letelepedésük után honosíttatta diplomáját és azóta tanított. Az egye - 
temi rangja hilga volt, a szindor üytinnek megfelelő két rang közül az alacsonyab - 
bik, de ezzel is száz palant kapott előadásonként, és évente négyet-ötöt tartott. Fő 
bevételi forrása nem ez volt, hanem amit diplomáciai szaknyelven úgy határozott 
meg, mint , a Testvériség Szindoriára akkreditált rendkívüli, nem telepített nagy - 
követe", minthogy nem ott élt, ahol a munkáját ellátta. Tízezer volt az éves fizeté - 
se, ami Szindorián most már kevés híján havonta húszmilliónak felelt meg. Tár- 
gyalópartnerei, a szindor politikai élet nagy formátumú személyiségei a huszadré- 
szét sem keresték meg ennek, ráadásul az egyre gyorsuló infláció miatt a pénzük 
számottevően kevesebbet ért, amikor elköltötték, mint amikor megkeresték. 

Az előadás egy sorozat része, ami a diktatúrák működéséről szól. Holnap a Le- 
miru-diktatúráról fog beszélni, amely kétezer éve működött az Isszil Köztársaság - 
ban. Lemiru demokratikus választás útján került hatalomra, és egy ideig egészen 
normálisan kormányzott. A gondok ott kezdődtek, amikor veszélyben kezdte 
érezni a hatalmát olyan politikai viszályok miatt, amik semmivel sem voltak sú- 
lyosabbak, mint amiket bármely kormányzat megél bármely országban. Lemiru 
rosszul reagált: megölette fő politikai ellenfelét. A közfelháborodás elől is rossz 
irányba menekült: bevetette a hadsereget, amelynek segítségével terroruralmat ve- 
zetett be, további ellenfeleit is megölte vagy börtönbe zárta, megtiltotta az embe- 
rek gyülekezését az utcán vagy magánházban, megtiltotta, hogy éjszaka elhagyják 
az otthonukat, egyre több mindent tiltott meg, és gátlástalanul ölette meg azokat, 
akik nem engedelmeskedtek. Végül, szúni naptár szerint egyévi pusztítás után 
testőrségének egyik tagja lelőtte és a helyére akart állni, de még aznap megölték 


őt is, és kitört egy polgárháború, aminek a helyszínre érkező csillagközi békefenn- 
tartók vetettek véget. 

Miután körülbelül két limli hosszan felvázolta ezeket az eseményeket, rátér a 
véres rémtettekre, amiket a polgárháborúban elkövettek. Ez is eltart egy limliig, 
pedig nem is fogja nagyon részletezni, mielőtt rátér annak kifejtésére, hogy akik 
az isszili polgárháborúban védtelen embereket, sőt gyerekeket, még csecsemőket 
is meggyilkoltak minden elképzelhető ok nélkül, ugyanúgy és ugyanazért csele- 
kedtek, mint akik tízezer évvel korábban a halgfarnti mészárlást elkövették, meg 
akik a saknarszteni mészárlást elkövették, és így tovább. Feltehetően már az em- 
beriség történetének hajnalán, Ősi Földön is történtek hasonlók. 

Mindezek oka az emberben, mindenkiben, az egész emberi fajban meglevő, 
öröklött és leküzdhetetlen hajlam a vad és gátlástalan kegyetlenségre. Az, hogy 
szomszédaink rendes, barátságos emberek, csak addig igaz, amíg civilizált társa- 
dalomban élünk — ha megszűnik körülöttünk a társadalmi együttélés korlátrend- 
szere, bárkiből előtörhet a vadállat, és lehet, hogy ezer emberből csak egy válik 
gyilkossá, de az az egy Is... 

Nyílt az ajtó, belépett Dzselli. Volt nyitógomb alacsonyan is, hogy a gyerekek 
és az állatok is elérjék, bár Dzselli két lábra állva elérte a felső gombot is. Odajött 
az asztalhoz és fölnézett Ámmaítra. Közben az ajtó szépen visszasiklott a helyére. 

— Ó-ó, Dzselli — üdvözölte a férfi. — Mi újság? A gyerekek? 

Dzselli leült és lenézett a padlóra maga elé. 

— Értem, alszanak. Hait? 

A kutya továbbra is a padlót nézte. 

— Rendben. S te mit szeretnél? 

A kutya fölpillantott és fejét jobb oldalára billentve nézett Ámmaítra. Ez Nindát 
jelentette. 

— Igen, tudom, várod vissza. Még nem érte el Saunist, úgyhogy sajnos sokáig 
fog még tartani. Több év még mindig. 

Dzselli nem mindent értett meg a szavakból, de eleget ahhoz, hogy tudja, sokáig 
kell még várnia. Volt időfogalma, ha némileg homályos is. Lefeküdt Ámmaít lá- 
bához és nagyot sóhajtott. Ámmaít lehajolt hozzá és megvakargatta a füle tövét, a 
kutya pedig csapott párat a farkával. 

— Jól van, Dzselli. Jó kutya vagy. Néhány év múlva megjön a gazdád és a 
nyakába ugorhatsz. 

Még egy limlit dolgozott, aztán félresiklott az ajtó és berohantak az ikrek. 
Dzselli felugrott, hogy köszöntse őket. 

— Díy liema, Óti — ugrott az apja nyakába Tunni. Lorra átbújt az asztal alatt és a 
másik oldalról ugrott. Ő is ugyanígy üdvözölte. 

— Díy liema, $yyműat — ölelte át őket az apa. — Kyfni leámu őy? 

— Persze hogy éhesek vagyunk - felelte Lorra szúniul. 

— Mindig éhesek vagyunk — vágta rá Tunni. 


— Akkor gyerünk a konyhába — mondták kórusban mindhárman, és Dzselli is 
lelkesen csóválta a farkát. 

A családapa éppen gyümölcsöket szeletelt az enduri salátához — a gyerekek se- 
gítsége nélkül persze sokkal gyorsabban ment volna —, amikor belépett a felesége. 

— Dűy llema — mondta egy ásítással, aminek a végére már a nyakában csimpasz- 
kodott a két kicsi. Ehhez mindketten ragaszkodtak: ha magukban voltak, szindo- 
rul beszéltek. Ők ketten legalábbis. Az ikrek vegyesen használták a két nyelvet, 
Ninda pedig csak szúniul beszélt, kivéve a kicsikkel, de szúnira azért főleg ő taní- 
totta őket; Hait és Ámmaít eleinte csak szindorul beszélt hozzájuk, logikusan úgy 
gondolva, hogy ezt a nyelvet csak őtőlük sajátíthatják el, a szúnit meg az egész 
környezetüktől. 

Viszont nem ídorsot ittak reggelenként, hanem nusummát. Nem mintha olcsóbb 
lett volna vagy könnyebben megszerezhető — ugyanannyiba kerültek, és mind a 
kettőt egy gombnyomással lehetett meghozatni. Csak a nusummát jobban kedvel- 
ték. A gyerekek ezen a reggelen íhafit ittak, de a szindor gyártmányú Yniíl gyü- 
mölcslevet is szerették, meg másféléket, több világról. A tuamsában fekvő Szúna- 
haum sokkal messzebb volt Szuangsanné nagy kereskedővilágaitól, mint Szindo- 
ria, de nem létezett olyan fogyasztási cikk, amit itt meg ne lehetett volna kapni, 
éspedig olyan csekély árréssel, hogy a dzserang kereskedők szörnyethaltak volna 
ijedtükben, ha megtudják. Így például az Yníil palackonként (egy ét, vagyis 
körülbelül háromnegyed lirga) két ühba került Szindorián az infláció előtt, vagyis 
egy háyért négyszázötven palackot adtak, egy palanért tehát negyvenötezret. Mos - 
tanra az infláció miatt az Yníl szindoriai ára már öt hűyra rúgott, de Szúnahaumon 
változatlanul ugyanannyiért adták, egy tízezred palanért negyven palackot. 

Ilyesmikről beszélgettek Haittal a reggeli mellett. Az ikrek egymással diskurál- 
tak furcsa, szindor és szúni keverék nyelvükön, amit a szüleik is csak némi erőfe- 
szítéssel értettek meg, mert elnyelték a szavak felét, szindor kiejtéssel ejtettek 
szúni szavakat és megfordítva, s töméntelen saját találmányú kifejezést is használ- 
tak. 

— Azt hiszem — mondta Hait —, többet kellene foglalkoznod gazdaságpolitikával. 

— Ugyan miért? 

— Mert hárman szoktunk rendszeresen szerepelni a tüntetők transzparensein, és 
Szindoriának óriási gazdasági problémái is vannak. Nindától ez olyan távol van, 
mint a Miúsrün-felhő, de én se sokat értek hozzá. A szindorok viszont válaszokat 
szeretnének. 

— Aha, és tudod, mit szokott erre Ninda felelni. 

Hait bólintott. 

— Hogy ne tőle várják a válaszokat. 

,, Egyik legkedvesebb megbízatásom volt, hogy kövessem a világokon, amiket fel- 
keres. Kár, hogy az első ilyen út nem tartott soká. " 


Szillon Nomboka Marotomandi: 
Utjaim Nindával, 
86. 


Syündoreia gazdasági problémái két tőről fakadnak. Az első, amit a kormány úgy- 
szólván naponta emleget: az ország kedvezőtlen űrrajzi fekvése. A másik, amiről 
a kormány soha nem tesz említést: a rossz gazdaságpolitika. 

Tény, hogy az ország fekvése kedvezőtlen. Naprendszereinek többsége jócskán 
kiesik a galaktikus útvonalakról — az anyabolygó elsősorban azért lett az ország 
központja, mert beljebb esik a spirálkar sűrűbben lakott része felé, ezáltal azon- 
ban az ország szélén helyezkedik el —; néhány naprendszere éppenséggel annyira 
peremvidéki helyzetű, hogy csak negyven-hatvan syÜndor naponként egyszer jár 
oda hajó. Tény, hogy nyersanyagokból nincsen a legjobban ellátva: az anyaboly- 
gó kvírianbányáinak kimerülése óta az egyetlen jelentős lelőhely a Kvm-köd. És 
tény, hogy a köd gázbányászatát ellátó géppark soha nem volt igazán megfelelő, 
csak egyszer volt egy időszak, amikor huszonöt bányahajó dolgozott a ködben, és 
ma már csak nyolcan vannak. 

Ám az is tény, hogy a köd viszonyai között egy bányahajó értéke tíz év alatt 
megtérül. Tény, hogy Kvm világának Laátwn nevű holdján nyolc leselejtezett bá- 
nyahajó fekszik évtizedek óta, mert a kijavításukra nem jutott pénz, noha egy-két 
év alatt mindegyik hajó kitermelte volna a javítási költségeit. (Hogy a többi kise- 
lejtezett hajóval mi történt, az rejtély.) A bányatársaság azonban nem fordított 
eleget az eszközpark karbantartására és szervizelésére. A bányatársaság állami 
cég, irányítását az ipari minisztérium egyik osztályvezetője végzi, aki közvetlenül 
a miniszternek tartozik beszámolással. Magától értetődik, hogy a mindenkori osz- 
tályvezetők beszámoltak a mindenkori minisztereknek, hiszen a syündor viszonyok 
között elképzelhetetlen lenne, hogy ne ez történjék, és kormányszinten születtek 
azok a döntések, hogy nem fejlesztik a gépparkot. 

Hasonló a helyzet a kvyrianbányákkal, amelyekről az egész ország tudja, hogy 
kimerültek. De azt a közvélemény nem tudja, hogy csak minimális erőfeszítés tör- 
tént új bányák felkutatására, és a kyírian mellett nagy mennyiségben megtalálha- 
tó söméét kitermelését gyakorlatilag abbahagyták a kvírianlelőhelyek kimerülé- 
sével, mert csak a gépek átalakításával lett volna gazdaságossá tehető. 

Az Államszövetség nyolc világán vannak olyan fém- és ásványlelőhelyek, amiket 
soha nem aknáztak ki megfelelően, némelyiket egyáltalán nem. Mert nem születtek 


meg a kormányzati döntések, nem biztosították a forrásokat a szükséges beruhá- 
zásokhoz. 

Ennek a tanulmánynak nem célja vizsgálni, hogy miért vallanak kudarcot a kor- 
mányok olyan gazdaságpolitika megvalósításában, ami alkalmas lett volna a bá- 
nyászat felvirágoztatására, a lelőhelyek rendes kiaknázására. Anélkül, hogy ezt a 
szempontot elsődleges fontosságúnak minősíteném, hangot kell adnom annak a 
meglátásnak, hogy a , kormányzati akarat" Syindoreián mindig egy vagy több 
tisztviselőnek az elöljáróiknak való megfelelési kényszerével azonos. 


Ámmaít félbehagyta a munkát, át akart nézni némi szakirodalmat a kormányok 
gazdaságpolitikai döntéseivel kapcsolatban. Éppen ezek listáját böngészte, amikor 
megrezzent a suagja. 

— Üdvözlöm, ügyvivő úr — mondta egy zöldes bőrű, rövid szakállú férfi. — 
Szirankarun Fandarokilambé vagyok a Samaun Televíziótól, Arganneszről. Sze- 
retnék időpontot egyeztetni önnel egy interjú számára. 

Ámmaít biccentett. 

— Köszöntöm, Fandarokilambé úr. Akár most azonnal is rendelkezésére állha- 
tok. 

— Ez nagyon kedves öntől, ügyvivő úr, és örömmel élnék is vele, de mi egy 
hosszabb, terjedelmesebb mélyinterjúra gondoltunk. Igazság szerint azt szeretném 
kérni, hogy meglátogathassam a hajóján. 

Ámmaít nem felelhette, hogy nem egy hajón él, hanem a Felhő mélyén, de volt 
alkalmas válasza. 

— Erre jelenleg technikai okokból nincsen mód, szerkesztő úr. Hiperfonon kelle- 
ne megvalósítanunk. 

— Nincs akadálya, Ídara úr. Ez esetben ha megengedi, elkezdeném. 

— Parancsoljon. 

— Köszönöm. Először Szindoriáról szeretném kérdezni. Azt a hírt kaptuk, hogy 
az ellenzék felkérte önt miniszterelnök-jelöltnek. Van ehhez kommentárja, ügyvi- 
vő úr? 

— Igen, így történt. Természetesen nem fogadtam el. 

— Mert miniszterelnök nem akar lenni, vagy mert egyáltalán nem kíván hazatér - 
ni Szindoriára? 

— Nem kívánok. Az én otthonom most már itt van. 

— Voltaképpen melyik hajó az az , itt", Ídara úr? 

— Az egész Testvériséget értettem ez alatt. 

— Értem. Ha most otthon, azazhogy Szindorián élne, mit szólt volna a felkérés - 
hez? 

— Akkor is nemet mondtam volna. Azt hiszem, ezen a ponton térhetünk át a kér - 
dezz-felelekről a mélyinterjúra. 

— Örömet szerezne vele, ügyvivő úr. 


Ámmaít részletesen kifejtette, hogy Kiyfeán elnöksége alatt és miatt miért lenne 
elfogadhatatlan ezt elvállalni. Több mint egy limlit beszélt erről, Fandarokilambé 
csak néhány rövid kérdést szúrt közbe. 

— Köszönöm a részletes elemzést, ügyvivő úr — mondta aztán —, és most engedje 
meg, hogy áttérjek egy másik dologra, ami itt Arganneszen foglalkoztatja a köz- 
véleményt. Ninda énekesi karrierje. 

— Mi van vele? 

— Ön nem értesült? Egy csapat neves művész, hinnulok, szavansziak és arganok 
közreműködésével készült egy zenés gyerekműsor, amiben fellépett Ninda is. Na- 
gyon szépen énekel, nekem elhiheti, de ha megengedi, küldök önnek egy felvételt. 
Szerettem volna megkérdezni a véleményét róla, de persze ha még nem látta, ak- 
kor ezt a kérdést későbbre kell halasztanom. 

— Úgy — bólintott lassan Ámmaít, és két kezén összeillesztette az ujjak hegyét. — 
Már el is tűnődtem rajta, hogy mi lehet az oka, hogy ott Arganneszen a távoli 
Szindoria politikai ügyei iránt érdeklődnek. 

Fandarokilambé tiltakozó kézmozdulatot tett. 

— Ne értsen félre, ügyvivő úr. Arganneszen ez valóban nem érdekli a nézőket, 
de nem azért beszéltettem önt erről ilyen hosszan, hogy ürügyem legyen Nindát 
szóba hozni. Az interjúnak ez a része Szindorián fog adásba kerülni, ha ön majd 
megadja jóváhagyását. Szerződésben állunk a Belső-Galaktikus Hírügynökséggel, 
ők fogják átvenni tőlünk. 

Ámmaít bólintott. 

— Rendben. Természetesen egy pillanatig sem feltételeztem önről kétszínűséget, 
Fandarokilambé úr. 

— Igyekszem megszolgálni a bizalmát, Ídara úr. Tehát Ninda énekesi karrierje. 
Egy arganneszi lapban egy szerintem nem túl tájékozott és nevét nem vállaló sze- 
mély azt írta, idézem: , Érdekes lenne, ha kiderülne, hogy az állítólagos Ninda- 
kultusz nem más, mint egy — egyébként igazán szép hangú, de nem kiemelkedően 
tehetséges — énekes gyermek népszerűsítése érdekében szervezett reklámkam- 
pány." Mit szól ehhez? 

Ámmaít fölnevetett. 

— Hát azt tanácsolom a szerzőnek, hogy Szindoriára semmiképp se tegye a 
lábát, mert három feje fog nőni — ez egy szindor mondás -, ettől függetlenül pedig 
azt gondolom — elkomolyodott —, hogy én lennék a legboldogabb, ha Ninda ezen- 
túl az énekléssel foglalkozna, és lenne belőle akármekkora sztár, mindegy, csak 
ne lenne több tucat világ számára valamiféle galaktikus szellem. 

A riporter meglepett arcot vágott. 

— Úgy érti, hogy önnek ellenére van a Ninda-kultusz? 

— Inkább úgy fogalmaznék, hogy a hírnév gyakran hoz ki rosszat az emberek - 
ből, és az ilyen típusú hírnév... igen, féltem őt attól, hogy Szindoria afféle min- 
dentudó tanácsadója legyen. 


— Eddig még nem figyeltem meg rajta a legcsekélyebb jelét sem, hogy a fejébe 
szállt volna a tömegek imádata. De ön közelről ismeri. Ön tapasztalt ilyesmit? 
Ammaít megcsóválta a fejét. Nem. O sem. 

od-11 gáztörpel 
,, Elt egyszer valahol egy boldog ember. Nem tudta magáról, hogy boldog. Vége a 
mesének." 


Sileni: 
Ninda történeteiből, 
3. kötet, 86. sómir, 110. singir 


Elg 
Hallihuat Fónird 
43660. muhat muandzsan 
808 


Nombokának sikerült remek képeket csinálnia Nindáról, amint Elg kikötőjében 
állva fölbámul a Rhelgre. Ő persze nem tudta, hogy Ninda három dzsúmit élt 
olyan világon, aminek szintén van gyűrűje — de a Rhelg egészen másmilyen volt. 
A Sínisuál szélesebb volt, mint Szúnahaungaur, így lentről nézve nem volt széle, 
hanem az egész égboltot egyenletesen átszínezte. A Szúnahaumon született gyere - 
keknek fogalmuk sem volt a Sínisuál létezéséről, amíg el nem magyarázták nekik. 
Az elgi gyerekek számára a Rhelg létezése nyilvánvaló, magyarázatra ahhoz van 
szükségük, hogy megértsék, mi az. 

A Rhelg keskeny gyűrű volt. Elg egyenlítője körül lapos, alig néhány szirszi 
vastag korongba rendeződve keringett sok milliárd kőzetdarab. Az átmérője vi- 
szont hatalmas volt, a tizenötezer szirszi átmérőjű világ felszíne fölött ötezer 
szirszi magasan kezdődött, és hatvanezer szirszi távolságban ért véget. És elég sű- 
rű volt ahhoz, hogy Elg felét sötét árnyékba borítsa. 

Hnelg városa, ahol leszálltak, félúton volt a sark és az egyenlítő között, egy ke- 
rek mélyedésben, ami fölött felhős volt az ég — Elgen mindig felhős volt az ég —, 
de a felhők között jól látszott a Rhelg. Egy óriási ferde félkör, ami mindenféle 
irányba szórta, törte és szűrte a fényt, szivárványokat keltett maga körül, amik fo- 
lyamatosan változtak, ahogy a Rhelget alkotó szikladarabok keringtek, jóval gyor- 
sabban Elg forgásánál. Nomboka előrelátóan kettős képet csinált, egyszerre vette 
Ninda arcát és az égboltot, amit néz. Szinensit kihagyta a képből, tiszteletben tar- 
totta, hogy ő nem szeret szerepelni. Ninda szokása szerint egyáltalán nem törődött 
a kamerával. 

— Ammiszan szinasszan — dünnyögte. 


— Olyan, mint Ferriden szobra azon a nagy téren, hogy is hívják azt a világot? — 
tűnődött el Szinensi. — Sigrenu! 

— Ott még nem jártam — felelte Ninda olyan hangon, mintha már mindenfelé járt 
volna a Galaxisban, csak éppen Sigrenun nem. 

—A szobor tiszta üvegből van, rengeteg kis kockából áll, amik mintha a 
levegőben lebegnének, és mindenfelé tükröznek meg szivárványoznak. 

— Igen, én is láttam — bólintott Nomboka. — Tényleg szép. Ferriden sok ilyet csi- 
nált, és érdekeseket mesélt is róluk, szívesen odaadom az interjút. 

— Te interjút csináltál Ferridennel? — csillant föl Szinensi szeme. 

— Igen. Sajnos az volt az utolsó interjú, amit adhatott, de így egész pályájának 
összefoglalását adhatta benne. Nézzétek, amott hátul, az is szép. 

A két kislány megfordult, de nem tudták, mire gondol a tévés. A mutatott irány - 
ban a kikötőtér üres, szürke műanyagját látták, amit húsz-harminc ríginre tőlük 
egy szürke fal zárt le. 

— Á, értem — mondta Nomboka. — Megengeded? — Odalépett Nindához és föl- 
emelte, mint egy csecsemőt. 

A szürke fal mögötti térségben, valamivel az ő szintjük alatt egy épület ferde, 
különböző irányú síkokból álló üvegtetején a Rhelg és a felhők sokféle szögben 
tükröződtek, csillogtak, szikráztak. 

— Szissz — mondta Ninda. Nomboka letette, aztán fölemelte Szinensit is. 

— Szissz — hangzott még egyszer. 

Elgen tett sétájuk során más érdekes, szép dolgokat is láttak, az elgiek szerették 
a városuk utcáit kidíszíteni, az épületek falait mindenhol festmények, rajzok borí- 
tották. De ennél is különösebb volt az a látvány, ami az ürkikötő melletti kilá- 
tótoronyban fogadta őket. A sárga sivatagról, amit Ninda leszállás közben látott a 
kilátóból, itt kiderült, hogy nem is sivatag. Felhő volt, egy folyamatosan gomoly- 
gó, átláthatatlan sárga felhőtömeg, amely mintegy száz rígin vastagságban borítot- 
ta a talajt, a város körül minden irányban. Valójában nem is talajmélyedésben 
épült Hnelg városa, hanem ebben a felhőtakaróban vágtak egy lyukat. 

— Nagyon értékes harkitgáz — szólította meg őket egy ember szúniul. — Sok van 
belőle Fényföldön. 

— Fényföldön? — pillantott oda Ninda. 

— Így hívjuk ezt a félgömböt, ahol süt a nap. Elgen sűrű légkör van különféle 
gázokból, amik sávokba rendeződnek, mint a gázóriásokon. Mi itt egy harkitsáv - 
ban élünk. 

— Értem — mondta Ninda. 

— Elnézést — lépett közelebb az ember —, Arten kale Ronanni planetológus va- 
gyok. Te vagy Ninda. — A tévésre pillantott. — An ja hin szomettidan Szillon 
Nomboka Marotomandi szanenla Folgri om. 

— Imszkan kari han — bólintott Nomboka -, aparain. 


—-Ő pedig Szinensi — mutatta be Ninda a barátnőjét, és egy mati múlva a 
planetológus már Elg világáról mesélt nekik, az egyetlen módon, ahogy a szúnik 
beszélgetni szoktak: az asztalnál falatozva. 

— Elg egy úgynevezett mini gázóriás — kezdte. — Gáztörpének is hívják. A valódi 
gázóriások tömegének legnagyobb részét a vastag, sűrű légkör teszi ki, legtöbbjü- 
kön leszállni sem lehet. Elg tömegének csak egy ezredrészét teszi ki a légkör, de 
ez is ezerszer annyi, mint a lakható világokon. A magas hegyek ki is lógnak a 
gázburokból, ezeken építjük a városainkat. 

— Nahát — mondta Szinensi. — Fentről mélyedésnek látszik. 

— Az is, a gázburokhoz képest. De igazából egy valóságos hegyóriás tetején va- 
gyunk, csak a gázburok egy kicsit még magasabb. Térfüggöny tartja vissza, hogy 
be ne törjön ide. De van egy olyan hegyünk is, ami jóval kilóg a burokból, azon 
épült Auden, a főváros. Árnyékföldön is vannak városaink. 

— Gondolom, mind kupola alatt. 

— Ó, igen. Auden kupolája az egyik legnagyobb a Galaxisnak ezen a részén. 
Nézzétek csak! 

A vendégek az ablakhoz léptek és egy nagy fekete foltot láttak lent a sárga gáz- 
tömegben. Egyenesen feléjük tartott. 

— Jaj, mi ez? 

— Valamilyen eltérő összetételű gáz. Hogy pontosan milyen, azt nehéz megmon- 
dani, a fekete szín kevert gázról árulkodik. 

A fekete folt nekiütközött a térfüggönynek, kilapult, elvékonyodott, és lassan el- 
tünt. 

— Mi történt vele? 

— Szétoszlott, elkeveredett. De nézzétek, ott van egy másik. 

A másik folt lilásvörös volt, valamivel távolabb alakult ki, a gáz egyszer csak 
elkezdett egy területen elszíneződni. 

— Angrepengáz — mondta Arten. — Felhasználják az iparban ezt is. 

— Nem értem — pillantott rá Nomboka. — Az egyik fajta gáz belsejében a másik 
részecskéi egyszer csak elkezdenek összesűrűsödni? 

— Ó, nem, Nomboka úr, korántsem. Ezek gázbuborékok, amik Elg bendőjében 
formálódtak, és lassan felszállnak a harkitrétegben. Mi akkor látjuk meg őket, 
amikor a felszínre érnek. Akkor általában elindulnak valamerre, ahogy a gázok 
mozgása sodorja őket, aztán hamarosan el is keverednek. Ott pedig egy narancs - 
sárga buborék ér felszínre, látja? Az közönséges bróm. 

— Mekkorák ezek a buborékok a valóságban? — kérdezte Ninda, mert a homok - 
sárga harkitgáz sima felszínén nem volt mihez viszonyítani a méreteket és távol- 
ságokat. 

— Ritkán kisebbek, mint négy-öt háztömb, de elérhetik az öt szirszi átmérőt is. 

Ninda elismerően megcsóválta a fejét. 

— A Galaxis tele van gyönyörű dolgokkal. — A barátnőjére pillantott, aki már 
nyúlt a suagjáért. — Nem, Szinensi, ezt ne írd le. Ezt mindenki tudja. 

, Már a saunisi útján is így csinálta. Megismerkedett egy-egy világ viszonyaival, 
és néhány emberrel is onnan. Így alakított ki képet a világról, s ezekből a mozaik- 
kockákból állt össze képe a Galaxisról. " 


Aini: 
Ninda mint köznapi ember, 
80. 


Elgen világossá vált, hogy nincs egyenes összefüggés a világok Szindoriától való 
távolsága és Ninda hírneve között. Suhurgon már csak tudták, ki Ninda, de a ra- 
jongás elmaradt; Ommudi óta pedig már nem is ismerték, illetve csak mint az 
éneklő kislányt a hinnuldudi dzsemrurról és az arganneszi fesztiválról. Azóta is 
folyamatosan távolodtak Szindoriától, de Elgre igenis eljutott Ninda hírneve, 
mind a kettő, az énekesi és a szindorok rajongásának híre is. Olyannyira, hogy két 
derkivel Elgre érkezése után kapott egy hívást a núdzsahantól, Szefargauttól. 

— Felhívott minket Rhanu professzor az elgi egyetemtől. Szeretne felkérni té- 
ged, hogy tarts náluk előadást. 

Nindának elkerekedett a szeme. 

— Én? Előadást? Nagy Galaxis, miről? 

— Szerintem kérdezd meg tőle. 

Ninda bólintott, Szefargaut pedig átkapcsolta egy kövérkés férfihoz, akinek fe- 
lül kopasz volt a feje, csak körben volt rajta némi ősz haj, és mélyen ülő, seszínű 
szemével kíváncsian nézett rá. 

— Ninda. . . 

— Igen, én vagyok. 

— Ó... igen, igen. Üdvözöllek Elg világán, Ninda. — A professzor kurtán biccen- 
tett. — Hírét vettük, hogy világunkon tartózkodsz, és nagyon megörültünk jöttöd- 
nek. Hozzánk is eljutott annak a különleges és rendkívüli szeretetnek a híre, mely - 
nek Szindorián és sok más világon is örvendesz. Tudtunkkal Elgen és holdjain 
nem vert gyökeret ez a furcsa eszme — bár ha netán mégis, azt sem látnánk indo- 
koltnak kifogásolni —, de a galaktikus hírverés útján értesültünk létéről. Egyete- 
münk elnöksége rövid tanácskozás során hozott döntést arról, hogy felkérnénk té- 
ged, beszélj nekünk arról a jelenségről, mely Szindoria és más világok népében 
személyed kapcsán kiformálódott. Rám ruházták a feladatot, hogy ezt a meghívást 
átnyújtsam. Magától értetődően fedezzük költségeidet és a szokásos összegű, két- 
száz rhud tiszteletdíjat ajánlhatjuk föl részedre is. 

Ninda szokva volt a szúnik szertartásos beszédéhez, de zavarba hozták a 
professzor cirkalmas mondatai. Folyékonyan beszélt szúniul, de nem szertartásos 
volt, csak bonyolult. 


Nem próbálta utánozni. 

— Semmi akadálya, szívesen beszélek róla. Mikor és hol? 

— Nagyon köszönöm — biccentett megint a professzor. — Az egyetem létesítmé - 
nyei fővárosunkban, Audenben találhatóak. Ha megjelölöd az időpontot, amikor 
neked alkalmas, küldünk érted járművet. 

— Akár most is — vágta rá Ninda gondolkodás nélkül. 

A professzor nagyon örült, és a Varnen parkban, ahol Ninda ekkor sétálgatott, 
hamarosan leszállt egy nagyobbacska légikocsi. Egy háromszáz év körüli nő szállt 
ki belőle, egyenesen őhozzá indult, nyilván ő is, mint mindenki, nyomban tudta, 
hogy melyik Ninda. Egy szőke, rózsaszín bőrű gyerek szúni öltözékben, ilyen 
nincsen sok. Még mindig ugyanaz a két köntöse volt, keveset nőtt, nem sokat kel- 
lett igazítani rajtuk. Most a fehéret viselte. 

— Üdvözöllek, Ninda — biccentett a nő éppen úgy, ahogy a professzor, de ő for- 
dítógépet használt. — Ini kel Aszrhani vagyok az Elg-Auden Egyetemről, és érted 
jöttem. 

Ninda viszonozta a biccentést. 

— Rendben. Mehetünk. 

Ahogy a légikocsi kilépett a város térfüggönye alól, emelkedni kezdtek, s csak- 
hamar láthatóvá vált Elg sűrű légkörének sávos mintázata, amit már leszálláskor 
is láttak. 

— Érdekes — mondta Szinensi. — Még egészen alacsonyan voltunk, amikor már 
nem látszott az a folt, amiben a város épült. Amikor Elget betelepítették, vajon 
hogyan találták meg? 

— Gondolom, még nem is létezett — felelte Nomboka -—, hiszen ott a légkör ma- 
gasabb a talajszintnél, csak a térfüggöny tartja vissza. Nyilván szondákkal keres - 
tek olyan helyeket, ahol aránylag kis mélységben szilárd talaj van. 

— Á, értem. 

— Nézzétek a sávok határát — mondta Ninda. 

— Jól néz ki — bólintott Szinensi. 

Abból a magasságból, amiben repültek, négy sávra lehetett rálátni; menetirány 
szerint balról jobbra nézve barnásvörös, piszkosfehér, homoksárga és megint bar- 
násvörös. A sávok határán a színek bonyolult, kacskaringós örvényekbe gyűrőd- 
tek, látni lehetett az örvények forgását és a bennük csapkodó villámokat. A leg- 
több örvényben több villám is kipattant, amíg elrepültek fölöttük. 

— Mekkora egy ilyen örvény? — kérdezte Ninda. 

— Szerintem elférne bennük egy város — tippelte Nomboka, és a nőre nézett, aki 
széttárta a kezét. 

— Én sajnos nem tudom a választ ilyen kérdésekre, a titkárságon dolgozom. 

— Mennyi Elg átmérője? — kérdezte Szinensi. 

Ezt persze a nő is tudta. 

— Tizenhétezer-nyolcszázharminckilenc szirszi — számította át a fordítógép. 


— No, szomtihatuen — pillantott Szinensi a barátnőjére —, akkor ki tudod számi - 
tani, mekkorák az örvények. 

— Ugyan hogy, te sengiri? — nevetett Ninda. 

— Látjuk a világ görbületét, ennek a szögéből kiszámíthatod, hogy a kerületének 
mekkora hányadát látjuk, vagyis hány szirszit fog át a látóhatárunk, és ebből azt, 
hogy mekkorák az örvények. 

— No persze. Csak ehhez nemcsak számolni kellene remekül tudni, hanem fan- 
tasztikus szemmértékre is szükségem lenne. 

— Nahát, egy adottság, ami neked hiányzik? — incselkedett vele Szinensi. 

— Egyébként az átmérőjük négyszáz és nyolcszáz szirszi között van — szólalt 
meg Nomboka. — Amíg ti számolgattatok, megnéztem a galaktikus lexikonban. 

— Hát így is lehet persze — bólintott Ninda, és balra kapta a tekintetét. — Az mi? 

Balról egy fehér, szögletesnek látszó tárgy emelkedett a látóhatár fölé. 

— Rha-in Arer — felelte Ini —, a gyűrűben keringő egyik holdunk. 

— Gondolom, lakhatatlan — mondta Nomboka. 

— Persze, voltaképpen csak egy nagy jégtömb. Több ilyen is van a gyűrűben. 

— Nem olvad el? Hiszen telibe kapja a napfényt. 

— Hát ezt nem tudom - tárta szét a kezét Ini. — Az egyetemen természetesen van 
planetológiai tanszék, és az előadásodon alighanem ott lesz jó néhány szakember 
is, akiket megkérdezhetsz. Én sajnos nem értek hozzá. 

Ninda hümmögött és megvakarta az orrát. 

— Ami azt illeti, fogalmam sincs, hogy kell egy egyetemen előadást tartani. 

A két felnőtt egymásra nézett. 

— Ninda rengeteg interjút adott már — magyarázta Nomboka -, de előadást 
tényleg nem tartott még. 

— Hááát — tűnődött Ini. — És ha... interjúként szerveznénk meg? 

— Jó ötlet — mondta Ninda, el sem véve tekintetét az ablakról. Kint a látóhatáron 
megjelent egy szürke test. Gyorsan emelkedett, s a görbület ívéről látszott, hogy 
jókora. 

— Ez az egyik valódi holdunk, Szonafr — mondta Ini. — Kétmillió lakosa van. 

Hirtelen tűzoszlop tört fel előttük, pattogó szikrákat szórt magából, ingadozva, 
billegve állt a gáztengerben. A kocsi irányt változtatott. 

— Ez pedig nyilván az, amikor a gázok találkoznak — állapította meg Ninda. 

— Igen, valami ilyesmi. — Ini megköszörülte a torkát. — A... az utunk természe - 
tesen veszélytelen, az irányítás kikerül mindent, ami kárt tehetne bennünk, de ele- 
ve magasabban is repülünk, mint ameddig a tüzek felérnek. 

— Ne aggassza magát — mosolygott Nomboka -, ez a két gyerek ott volt Suhur- 
gon egy akkora földrengésnél, ami után újra kellett rajzolni az ottani világtérképe- 
ket, ezek nem félnek semmitől. 

— Egyszerű oka van — felelte Ninda. — Senki nem lenne olyan őrült, hogy 
valóban veszélyes helyre engedjen minket. Meg sem kérdeztem, anélkül is tudom, 
hogy ezt a légikocsit figyeli az itteni irányítás és a miénk is. 


— Jól tudod — szólalt meg egy férfihang. — Itt Ahin kale Rhamdo, Külső Légköri 
Forgalmi Felügyelőség. 

— Itt pedig Inersza az esszidzsinnától — érkezett egy női hang is. 

— No látod, Ini — mosolygott Ninda. — Suhurgon is vigyáztak ránk. Mindenütt 
vigyáznak ránk. Mitől félnénk? 

od-13 egyetemi 


,, Vannak emberek, akiknek fogalmuk sincsen, hogyan élnek mások a Galaxis más 
részén — vagy akár ugyanabban az utcában. " 


Ninda: 
A fény lúmái, 
1525. 


Elg fővárosa egy jókora lyuk volt a gázburokban, hosszúkás tojásdad forma, s 
egyik végén egy nagy területet foglalt el az egyetem. A légikocsi az egyik épület 
előtti nagy parkban szállt le, sok más kocsi mellé, ami a két kislánynak furcsa lát- 
vány volt — Szúnahaumon a légikocsik nem maradtak ott, ahová vitték az utasai - 
kat, hanem automatikusan visszatértek valamelyik föld alatti parkolójukba. De itt 
nyilván nincs hová menniük, mert a város csak hetven szirszi hosszú és a közepén 
nem egészen negyven szirszi széles. 

Az épület emlékeztette őket a Szasszavaut színházra Auríhaumon, egyszer 
jártak ott, a Hogennómit nézték meg, Hait szerepelt a táncbetétekben. Mindkét 
épületnek oszlopsor volt az elején, amik egy díszes, háromszögletű homlokzatot 
tartottak. A Szasszavaut fehér volt, ez viszont halvány narancsszínű. 

Megcsodálták a parkot szegélyező hatalmas fákat, és besétáltak az épületbe. 
Nagy volt a forgalom, mindkét irányban áramlottak az emberek, de kocsik nem, 
csak gyalog jártak. Ini az előcsarnokból balra nyíló első ajtóhoz kalauzolta őket, 
ami tárva-nyitva állt, és ott is folyamatosan haladtak az emberek, de leginkább 
csak befelé. A több rígin széles ajtó méltó volt a mögötte levő óriási teremhez, 
ami tömve volt emberekkel. Nindáék a széksorok közötti folyosón úgy haladtak a 
színpad felé, hogy észre sem vették őket a sokaságban. A színpadon négy ember 
beszélgetett valamiről a helyi nyelven, de a suagok nem hallották őket. Aztán a 
beszélgetés véget ért, a beszélgetők biccentéssel üdvözölték a hallgatóságot, akik 
a lábukkal dobogtak a padlón. 

Ini fölment a színpadra és bekonferálta őket. 

— Ame rhina int narina, szava afr aninerh ako szorh szona Szindoria dirh Szuna- 
haum Szivandona, rhad kani ant Szillon Nomboka Marotomandi a lano kani int: 
Ninda! 


Ninda és Nomboka felsétált a színpadra és biccentett a nézőknek, akik lelkesen 
dobogtak a padlón. 

— Köszönjük — bólintott a riporter Ininek, aki lesétált és helyet foglalt Szinensi 
mellett. Ők is leültek a színpadon. 

— Köszöntöm a tisztelt jelenlevőket és a képernyők előtt ülő nézőket — kezdte 
Nomboka. — Sokaknak talán nem újdonság, hogy Nindával régóta ismerjük egy- 
mást. Mostani útján mellészegődtem, hogy dokumentáljam, amint különféle vilá- 
gokat látogat meg az a gyermek, akit a Galaxis egyre nagyobb területein tisztel - 
nek — szerinted, Ninda, miért? 

— Mert nincs más, akit tiszteljenek — felelte Ninda tárgyilagosan. — Szindorián 
kezdődött az egész, egy interjúval, amit te készítettél velem negyvenhét évvel ez- 
előtt. Én elmondtam, amit tudok a szindoriai állapotokról, a szindorok pedig való- 
sággal megvadultak, mert én voltam az egyetlen, aki ezeket kimondta. Azóta 
szoktunk beszélgetni a tévében, nekem pedig Szindorián kívül is terjed a hírne- 
vem. Egyszerűen azért, mert én őszintén és nyíltan beszélek a szindorokkal. Úgy 
látszik, ezt nem sokan csinálják Szindorián kívül sem. 

— Mi az, amiről őszintén beszélsz velük? 

— Szindoria politikai állapota, a Kíreán-diktatúra. 

— Mesélnél róla? 

— A Galaxisnak ezen a részén talán nem is tudják elképzelni, milyen ott az élet. 
Van egy ember, Vuird Kíreán, aki már elég régóta államelnök. Van kormány meg 
parlament, de azok inkább csak dísznek vannak, mert soha nem dönthetnek sem- 
miben úgy, hogy azért Kíreán megharagudjon. És persze senki az egész ország- 
ban. Soha semmiben. Valamelyik oktatási miniszter elrendelte, hogy az iskolás 
gyerekeknek minden reggel kórusban kell hálálkodniuk az elnök úr , őmél- 
tóságának". Azóta ez így van az ország összes iskolájában, mert az utasításnak el- 
lentmondani lehetetlen. De nem kell ám ezt minden gyereknek megcsinálnia. A 
becslések szerint a szindor gyerekek egynegyede nem jár iskolába, de ebben nem 
lehetnek benne a csavargók, akikről semmilyen statisztika nincsen. Amilyen én is 
voltam, amíg ott éltem. Rólunk csak bűnügyi statisztikák készültek. 

Egy robot libbent az asztal fölé, két pohár üdítőt tett eléjük; Elgen talán nem 
tudtak róla, hogy a szúnik falatozás közben szoktak beszélgetni. Ninda nem tette 
szóvá. 

— A csavargóknak nincsen semmijük. Egész nap ülnek az utcán vagy mászkál - 
nak, próbálnak lopni valami ennivalót. Ebből áll az életük, az enyém is ebből állt 
ott. És menekültünk az ervések elől. Így hívják az ottani rendfenntartókat, akik- 
nek az az egyik legfontosabb elfoglaltságuk, hogy ha meglátják a csavargókat, ak- 
kor nekik essenek és ütlegelni kezdjék őket. 

— Milyen okuk lehet erre? 

— Az ürügy az, hogy a csavargók lopnak, megzavarják a közrendet, erőszakos 
bűncselekményekre is hajlamosak. De ezt én is csak akkor hallottam, amikor már 
a Testvériségben éltem, mert az ervések természetesen semmit sem mondanak 


maguknak a csavargóknak — igaz, a csavargók sem várják meg, hogy az ervések 
megpróbálnak-e beszélni velük, hanem a lehető leggyorsabban elmenekülnek, 
még mielőtt azok túl közel érnének hozzájuk. Úgy élnek, mint a vadállatok. Igen, 
erőszakos bűncselekményeket is elkövetnek, bár nem gyakran, de például én úgy 
kerültem a Testvériségbe, hogy azért menekültem el az ervések elől, mert az 
egyik társam megdobott egy ervést egy nagy kővel. S mielőtt megkérdezed: igen, 
én ebben persze vétlen voltam, de eszem ágában sem volt megállni és megpróbál - 
ni megmagyarázni az ervéseknek, hogy nem én tettem. Előbb vertek volna agyon, 
mint ahogy ezt el tudom mondani. — Végigtekintett az elképedt arcokon. — Azt hi- 
szitek, túlzok? A szindor ervések nem egy csavargót megöltek már, gyerekeket is. 
Egyiküket halála után Nindának nevezték el, énutánam, és a sírja ma nemzeti em- 
lékhely. 

— Miért ilyen erőszakosak az ervések? 

— Nem ők az erőszakosak. Szindorián mindenki erőszakos. Ez egy alapjában vé- 
ve erőszakos államrendben elkerülhetetlen. Az állam és képviselői erőszakosak, 
legfeljebb más-más módon, az ervések verik az embereket, a hivatalnokok meg 
értelmetlenül szigorú, embertelen határozatokat hoznak. Ennek ellentételeként az 
emberek is erőszakosak. Az egyetlen változás, az egyetlen csoport, akik nem erő - 
szakosak, az ÁLAN mozgalom, ami engem tett meg vezetőjének, bár persze én 
nem tettem semmit. Ők sokáig csak ültek és tüntettek, aztán fokozatosan elkezd- 
tek tevékenykedni, szociális szolgáltatásokat hoztak létre a szegények számára. 

— Bocsáss meg egy pillanatra. Kifejtenéd kicsit bővebben is, hogy miért 
erőszakos mindenki Szindorián? 

— Van egy saunisi mondás. Ai juoras synory őleita, lien andary őleita. Ha a fa 
gyökere elkorhad, az egész elkorhad. Egy hierarchikus társadalmi rendszerben a 
hierarchia csúcsán levők a társadalom gyökere, ők határozzák meg, hogyan fog 
viselkedni mindenki abban a rendszerben. Mindegy, hogy az a társadalom egy 
munkahely, egy kórház, egy államrend vagy akár egy család. A vezetők hibái 
mindenki hibáivá válnak. Ha a vezető korrupt, mindenki korrupt lesz. Ha a vezető 
lusta, mindenki ellustul. És így tovább. Kíreánnak a hatalma megőrzésén túl sem- 
mi nem számít, ezért erőszakosan lép fel mindenkivel szemben, akitől félti a ha- 
talmát. Gonosz, kicsinyes, kegyetlen. Tehát ilyen embereket választ közvetlen 
munkatársainak, azok hasonlókat maguk mellé, és így tovább. Aki pedig nem volt 
ilyen, ilyenné válik, ha előrébb akar jutni. Egy ilyen társadalomban mindenki 
olyan, mint a vezető. 


343. 


, A szindorok tizenöt éve rajongtak már Kíreánért, amikor én feltűntem. Hát el- 
kezdtek énirántam is rajongani. A kettő között nemigen volt semmi különbség. Mi- 
ért, hogyan, mitől lett volna? " 


Ninda: 
Nemlétező politikai beszédeim, 
447. 


— Miből vontad le ezt a következtetést? — kérdezte Nomboka. — A Testvériségben 
tapasztaltad? 

— Nem kellett bárhol tapasztalnom. Ez egyetemes emberi tulajdonság. Vegyünk 
egy alapjában véve buta embert, aki valamilyen okból vezető pozícióba kerül. 
Van egy csomó munkatársa, akik alatta állnak a hierarchiában — hiszen ő a vezető 
—, de okosabbak nála. Éreztetni fogják vele, mert egy művelt, intelligens ember 
joggal érzi sértve magát, ha egy nála rosszabb képességű ember utasítgatja. Ettől 
ő fogja sértve érezni magát, és igyekszik megszabadulni a nála jobb képességűek- 
től, elküldi, kiutálja őket. Újakat vesz föl helyettük, olyanokat, akik nála is butáb- 
bak, mert velük szemben fölényben érzi magát. Ezekkel az emberekkel ugyanez 
játszódik le, ők is olyan alárendelteket keresnek maguk mellé, akik biztosítják a 
fölényérzetüket. Kellő idő elteltével az intézményben eluralkodik az, hogy minél 
alacsonyabb rangban van valaki, annál ostobább. Gondolom, ezt a jelenséget már 
sokan tapasztalták a jelenlevők közül. 

Egyetértés látszott az arcokon. 

— No igen — bólintott Nomboka —, de amint elmondtad, Kíreán szindor elnök hi- 
bája nem az ostobaság, hanem az erőszakosság. 

— Az ugyanaz. Ha valakin azt látod, hogy ostoba, tudhatod, hogy erőszakos is, 
mert csak így érvényesülhet. Ha viszont valakin azt látod, hogy erőszakos, akkor 
tudhatod, hogy ostoba is, mert csak az ostoba embernek van szüksége erőszakos - 
ságra, hogy érvényesülni tudjon. No persze... hacsak nem veszi körül csupa osto- 
ba, erőszakos ember, akik között csak úgy boldogul, ha ő is erőszakosan lép fel az 
igazsága érdekében. Tény, hogy Szindoria államberendezkedésében ez a helyzet 
már létrejött, hiszen az ostoba elnök sok éve hatalmon van, mostanra mindenhol, 
minden állami pozícióban ostoba emberek vannak. 

— Értem. De akkor hogy lehet, hogy a kormányban csupa diplomás, sőt többdip - 
lomás, művelt, széles látókörű embert találunk? 

— Nem az az ostoba, aki még az írás-olvasással is hadilábon áll. A szindor veze - 
tésben levő emberek egy dologban mindenképpen ostobák: azt hiszik, hogy lehet 
egy országot úgy vezetni, ahogyan ők teszik. Azt hiszik, hogy attól, hogy az elnö- 
ki posztot eddig Kíreán töltötte be, ennek ezentúl is így kell lennie, sőt ezentúl is 


így lesz. Ez egy nagyon fontos része az ő ostobaságuknak. Más országokban is 
hallottam egyébként ilyen kormányokról. Azt hiszik, hogy az az államrend, amit 
ők kitaláltak, az végleges és visszavonhatatlan, ezentúl már mindig ők lesznek ha- 
talmon, és ilyenformán nem is vonhatják őket felelősségre soha. Ennek pedig az 
az oka, hogy azt hiszik, hogy az a rendszer, ami nekik jó, az embereknek is jó. Ők 
jól élnek ebben a rendszerben, tehát mindenki jól él — aki nem, az bizonyára tehet- 
ségtelen, ügyetlen, élhetetlen ember. Nem gondolnak arra, hogy egy működőké - 
pes társadalom a tehetségtelen, ügyetlen embereket sem hagyhatja éhen veszni, de 
arra sem, hogy a szegények talán fél százaléka az, aki ezért szegény. A többi azért 
szegény, mert ők olyan szabályokat találnak ki, amiktől aki szegény volt, szegény 
is marad, aki pedig nem annyira, elszegényedik. És tudatlanságban marad. Példá- 
ul a közlekedési adó, amit csavargó koromban , útlevél" néven ismertünk. Ha el- 
hagyod a körzetedet, fizetni kell. Nem sokat, de jellemző, hogy csavargó korom- 
ban én úgy tudtam, hogy ezer háiért lehet kapni egy hamis útlevelet. Pedig mind - 
össze két hái lett volna a közlekedési adó, ha el akarom hagyni a várost — persze 
nekem akkoriban az is óriási összeg lett volna. De a szindor kormány módszerei - 
nek fontos része, hogy a szegényeket tudatlanságban és megtévesztésben tartják. 
Elhitetik velük, hogy Kíreán valamiféle mitikus hős, és Szindoria számára a leg- 
nagyobb jótétemény, hogy ő lehet a nemzet mindenféléje. Nem egyszerűen elnök, 
hanem megmentőjük, jótevőjük, a Szindorián eluralkodó nagy össznépi boldog- 
ság megteremtője, megtestesítője. Nem tudsz olyan csodadolgot mondani, ami 
Kíreán ne lenne. Pedig semmilyen különleges képessége nincsen, csak egy zsar- 
nok, aki kidobta a hatalomból az előző zsarnokot. 

Nomboka rutinosan fölmérte a közönségen eluralkodó szörnyülködést és kivárt 
egy kicsit, mielőtt föltette a következő kérdést. 

— Hogyan válhatott Kíreán elnök ilyen csodalénnyé a tömegek szemében? 

— Ez egyszerű. Amikor hatalomra került, az állami tévék elkezdtek egész nap 
ujjongani, hogy mekkora szerencse érte Szindoriát ővele, mekkora boldogság, 
mekkora haszon. Ez ment mindennap. Én akkor még nem is éltem, de Ámmaít 
mesélt róla. Az állami tévék teremtettek egy alternatív világot, ahol Szindoriát 
rengeteg baj érte a múltban — ez eleinte valóság volt, aztán különféle sosemvolt 
titkok nyilvánosságra hozatalával megteremtettek egy sor olyan katasztrófát, amik 
soha nem történtek meg -—, és ellelkendezték, hogy Kíreán zsenialitása folytán 
ezek nem fordulhatnak többet elő. Másról se szól a propaganda azóta sem, csak 
Kíreánról lelkendeznek megállás nélkül. Közben azonban hosszú idő telt el, és a 
Kíreán nevével fémjelzett gazdasági csoda elmaradt, ahogy az összes többi csoda 
is. Kíreán megöregedett, a rendszer megkopott, és most már csak olyan, mint Her - 
rihapun. Ismeritek Herrihapun történetét? Harcos volt, katona, akinek semmilyen 
hadi képessége, tehetsége nem volt, csak elegendő szerencséje ahhoz, hogy túlélje 
a harcokat. Ezért nagyon nagy hősnek tartotta magát. Ment valahol egy sivatagos 
világ felszínén, összevissza töredezett, horpadt harci űrpáncélban, ment, ment, il- 
letve inkább csak botorkált, alig vonszolta magát. Aztán egyszer megállt, egy pil- 


lanatig gondolkodott, összeesett és meghalt. Hát ilyen a Kíreán-rendszer. Még 
mindig megy előre, bár már inkább csak botorkálni tud, már csak vonszolja ma- 
gát, de megy előre kitartóan, mert ha megáll, akkor összeesik és meghal. Miért fü- 
tyültök? 

A széksorokból már egy ideje hallatszott a fütyülés, egyre gyakrabban, minden- 
felől. Rövid, éles füttyök. Egy fiú az első sorból fölkelt, felugrott a színpadra és 
odahajolt a fordítógép közelébe. 

— A füttyögetés nálunk azt jelenti, hogy nem tetszik, amit hallunk, de az tetszik, 
ahogyan elmeséled. 

Ninda nevetett. 

— Értem. Köszönöm a felvilágosítást. — A fiú barátságosan biccentett és 
visszaült. — Nekem sem tetszik, amit Kíreán művel a szindorokkal. Millió és mil - 
lió ember éli le az egész életét olyan nyomorban, ami nem méltó emberhez. A be- 
tegeknek nem jut tisztességes orvosi ellátás, gyógyszer. Az élelem kevés és rossz 
minőségű, a gyerekek elegendő kalória, vitamin, ásványi anyag nélkül nőnek fel, 
tele vannak betegségekkel... — Ninda széttárta a kezét. — A szegénység betegsé- 
gek sokaságát eredményezi, megrövidíti az emberek életét, működésképtelenné 
teszi az ország gazdaságát: Szindorián ma már legalább tízmillió regisztrált mun - 
kanélküli lehet, bár az adatok titkosak, és csak találgathatjuk, hogy mennyien le- 
hetnek a nem regisztráltak. Amilyen én is lennék, ha még ott élnék. 

— Te nem lehetnél munkanélküli — vetette közbe Nomboka, ügyesen játszva a 
nem elég jól értesültet. — Gyerek vagy még, nem dolgozhatnál. 

— De, dolgozhatnék, ami az életkoromat illeti. A Testvériségben százhatvan- 
nyolc éves vagyok, ami Szindorián hét és tíz évnek felel meg, és ott már felnőtt- 
kor. Ez is jelentős különbség Szindoria és a galaktikus környék más államai kö- 
zött. A Kíreán-rendszer puszta kegyetlenségből a gyerekeket is munkaképessé 
számítja, ötéves kortól — ez a Testvériségben mindössze száznyolc évnek felel 
meg — korlátozottan, hatéves, vagyis nálunk százharminc éves kortól pedig telje - 
sen. Vagyis ott már felnőttnek számítok. Amikor elmenekültem Szindoriáról, 
Ámmaít, aki később a barátom lett, sokat küzdött azért, hogy visszavonasson egy 
ellenem kiadott elfogatóparancsot, mert persze büntetőjogilag is felelősségre von- 
ható lettem volna. Ha ott maradok és elkapnak, talán bányába küldenek kényszer- 
munkára. Ha bűnösnek találnak persze. De egy csavargó a szindor bíróságokon 
már akkor is bűnös, ha létezik. 

Éles füttykoncert volt a közönség válasza. 


344. 


od-15 kormányváltás 


,, Mindannyiunk legnagyobb ellensége és legjobb barátja. Elvisz és hoz jó és rossz 
dolgokat. Ilyen az idő." 


Lí-Nindaran: 
Az Első Szian, 
31. sómir 


Syyndoreia 
Kafndim 
59. éyyllu 41. 
a sárga órája 


Vyhaúteú miniszterhelyettes ráérősen csomagolt. Léysit úr csak a fehér órájában 
foglalja el az irodát, a hagyomány szerint az új kormányok mindig ünnepléssel 
töltik a délelőttöt. Az is hagyomány, hogy a régi kormánytagok a fehér órájában 
ünnepélyes keretek között adják át megbízatásukat az újaknak, addig pedig kiürí- 
tik irodáikat és elhelyezik az asztalokon a szokásos mefisyncsokrocskákat. Léysit 
úr csokra már ott volt az asztalon, ahonnan most Vyhaüteú elvette a családi fotó - 
kockáit, apró dísztárgyait. 

Elgondolkodva szemlélte őket. Volt egy öklömnyi zöld műyífngömlbje, a Testvé- 
riség egyik diplomatájától kapta ajándékba még testületi elnök korában. Ahogy 
forgatták, a belsejében a millió apró szemcse más-más irányokból nézve más-más 
alakzatokká állt össze. Vyhaütennek, ahogy most forgatta, eszébe jutott az a tár- 
gyalássorozat, aminek során kapta. Az Órimmon Fauri fedélzetén voltak, nem a 
suárban, hanem a szísiben, egy otthonos kényelemmel berendezett tárgyalóterem - 
ben. Arhegit úr, a tárgyalópartnere lepte meg ezzel, ő pedig egy Észak-HY$teinből 
való, művészi porcelán dobozkával viszonozta. 

Sok szép pillanatot megért a testületnél. Miniszterhelyettesként... hát, nem an- 
nyira. De diplomatának sem fog már visszamenni, nem asszisztál ahhoz, ahogy az 
állam tönkreteszi önmagát és egyre nagyobb bajba sodorja a nemzetet. Mert ez 
zajlik most. Ennyiben igaza van Niindának. Nem, ő ettől még nem az a csodalény, 
akinek az ÁLAN hiszi vagy akarja hinni, ő ettől még csak egy köznapi gyerek, de 
hát bárkinek lehetnek jó meglátásai. Még egy gyereknek is. No meg azért az 
ugyan igaz, hogy baklövés volt őt animált figurának hinni, de ettől még nem 
magától értetődő, hogy mindent, amit mond, ő maga talált ki. Akárkitől hallhatta. 
Leginkább Ámmaittól persze. 

Hívást jelzett az asztali készülék, odalépett hozzá. A hívó Vimséys volt a Kül- 
ügyi Szemlétől. Vyhaűtejn megérintette a gombot. 


— Üdvözlöm, miniszterhelyettes úr — bólintott a főszerkesztő olyan élénkséggel, 
ami Vyhaúteú hangulatának éppen az ellentéte volt. 

— Tessék — mondta Vyhaúteú tömören, csak minimális erőfeszítést fordítva arra, 
hogy ne legyen mogorva, de az udvariasságot teljesen mellőzte. — Mit óhajt? 

— Van egy problémánk, miniszterhelyettes úr. Elnézést, hogy önt zavarom vele, 
de senki mást nem tudtunk elérni a kormányból. A helyzet az, hogy az ellenzéki 
csatornák közzétettek egy felvételt egy interjúról, amit Niinda adott egy Élk nevű 
világon... 

— Igen, igen. Elnézést, hogy megakasztom, de tudom, mit akar kérdezni. Nem 
kívánom előírni önöknek, hogy mit tegyenek, de javaslom, hogy adják le önök is. 

— Nos, miniszterhelyettes úr, az interjú módfelett kellemetlen hangnemben szól 
a kormányzatról és a Szövetségben élő emberek életéről. 

— Ezt megszoktuk Niindatól, nem igaz? 

— Még annál is kellemetlenebb hangon, amit megszoktunk, miniszterhelyettes 
úr. 

Vyhaúteú letette a műyíngömböt. 

— ÁAfeyú után már nem lehet rosszabb. Vagy igen? 

— Nehéz összehasonlítani, miniszterhelyettes úr, mert más-más dolgokról 
szólnak. ÁAfeyú kormányzati titkokat adott ki, amik azért végeredményben az 
utca emberét nem annyira izgatják. De amit Niindá mond... az pontosan az, ami 
igen. Nagyjából ugyanaz, amit eddig is mondott, de még sokkal intenzívebben. 

Vyhaúten tűnődött néhány pillanatig. Természetesen az ÁLAN fegyvert ková- 
csol ebből is — de a felmérések szerint az emberek hetven százaléka még mindig 
nem nézi azokat az átkozott csatornákat. 

— Tartsa vissza a hírt. 

— Ez utasítás, miniszterhelyettes úr? 

— Igen, ez utasítás. 

— Köszönöm, miniszterhelyettes úr — derült fel a szerkesztő aggodalmas arca, és 
nekifogott az illem megkövetelte hosszas búcsúzkodásnak, de Vyhaúten egykettő - 
re véget vetett a dolognak és bontotta a vonalat. 

Mi értelme lenne adásba engedni? Akik ezt megnézik, azok eddig is csüggtek 
azon a gyereken. Fölösleges még szaporítani a számukat. Az emberek túlságosan 
befolyásolhatók. Niindá tavalyelőtt elmondott mindenféléket a kétségtelenül na- 
gyon rossz tapasztalataiból, amiket csavargóként szerzett, és azóta mindenki úgy 
hallgatja, mintha a Szövetség összes polgárára érvényes abszolútumokat mondott 
volna ki. Igen, csavargónak lenni, szegényen élni rossz. Senki sem állította, hogy 
nem. De szegények mindenhol vannak a Galaxisban, kétségkívül még a 
csodálatos Testvériségben is, és azoknak is rossz. Sajnálatos. Ám a szegénység 
nélküli Galaxist még nem találták föl. 


Gondolom, nem követted figyelemmel az itteni választásokat — ahogy ismerlek, 
valószínűleg az sem érdekel, amikor a Testvériségben vannak választások. Szóval 


az ellenzéknek nem volt esélyes jelöltje, így a kormánypárt nyert, Érsom asszony 
lesz az új miniszterelnök. De hát ez minket gyakorlatilag nem érint, mármint sze- 
mélyesen, hiszen apám semmiképpen sem óhajtott részt venni az új kormány mun- 
kájában. Most egy ideig pihenni fog, nem keres más munkát — diplomatának sem 
akar visszamenni —, de pénzünk van elég, megleszünk. Anya azt mondta, írja meg 
az emlékiratait. dna azt felelte, még gondolkodik rajta. 

Anya nem lép ki az állásából, de szabadságot vesz ki, és először is elmegyünk 
EEsswnlóynba nyaralni. Szép hely, csupa kicsi, hegyes-völgyes sziget, buja nö- 
vényzettel, apró, festői falucskákkal. Persze lehet, hogy te a Galaxisban tett útjai- 
don látsz szebb helyeket is. Vagyis hát valószínű. 

Láttam az élki interjúdat, nagyon tetszett. Te vagy az egyetlen ember, aki őszin- 
tén, kendőzetlenül megmondja az igazat a Kiyreán-rezsimről a tévében. És még 
valami. A mai helyi gyűlésen ÁAsin azt mondta, a rezsim aljasságai olyan szintig 
fajultak, hogy az emberek előbb-utóbb erőszakhoz folyamodtak volna, ha nem va- 
gyunk mi, mármint az ALAN. Mostanára ez már bekövetkezett volna, talán már 
Antás meggyilkolásakor, ÁAreyn kipakolása pedig már a sokadik eset volt, ami- 
kor leszakadhatott volna a $ojtvirág bimbója. Annak, hogy ez mindmáig nem tör- 
tént meg, ÁÁsin szerint az egyetlen oka az, hogy az ALAN erőszakmentesen de- 
monstrál, és ezzel megmutatja mindenki másnak is, hogy ezt így is lehet csinálni. 
Vagyis neked köszönhetjük, hogy még nem tört ki egy polgárháború. 

Tudom a válaszodat előre, le sem kell írnod. Nem a te műved, hanem az ALAN- 
é. Csak az ÁLAN meg a te műved, akkor is, ha szerinted nem így van. A te gondo- 
lataid nélkül a mozgalom soha nem jött volna létre, és nem is maradt volna soká- 
ig működőképes, ha te nem beszélsz velünk rendszeresen. 


Rendben, elfogadom: az ÁLAN az én művem, de a békét, ami nagyjából mégis- 
csak megmaradt Spöndoreián, azt az ÁLAN tartja fenn. De ezen elmélkedni csak 
akkor van értelme, ha a béke meg is marad. Ha mégis kitör az a polgárháború, 
nem sokat számít, kinek volt köszönhető, hogy nem előbb tört ki. 

,, Vannak olyanok, ha kevesen is, akiket egy tízmilliós világon tízezres tömeg fo- 
gad az űrkikötőben. De százezres tömeg? A teljes népesség néhány százaléka? 
Erre soha nem volt példa — Nindán kívül. " 


Sileni: 
Naplóm Nindával, 
44 399. fattilgópan 

— Nézzétek — hozott Halgil a képernyőre egy írást —, ez egy ősi szúni nyelvemlék. 
Még a régi írással. Láttatok már ilyet? 

— Ninda el is tudja olvasni — mosolygott Isszungi. 

— Nem kétlem, és a többiek közül? 

A többiek a fejüket csóválták. 

— Nem nehéz — mondta Ninda. — Ez is betűírás, csak összekötötték a betűket, 
mint mi a gyors kézírásban. És kis csoportokat alkotnak, amiknek hpau volt a ne- 
vük, ez a mai úhi elődje. Náluk szigorúbbak voltak a szabályok, hogy hol van a 
hpauk határa, és kacskaringósabbak a betűk. 

Közben persze, mint szinte mindig, Szinensivel és Lível is beszélgetett. Két ki- 
ejtett mondat közben hosszú eszmecseréket folytattak. 

— Mindenképpen jobb ötlet — mondta Li. — Ha semmi más ok nincs rá, csak 
Nomboka, már az is elég. 

— Miért, mi más ok lehetne még? 

— Mint tudod, némelyik világon kapcsolatba lépek a nyüzsgéssel. Az a vélemé - 
nyünk, hogy túl sokan tudják, hogy Saunisra tartasz. A fél spirálkar. Olyanok is 
tudhatják, akiknek nem kellene. 

— Ugyan, az esszidzsinna ott is vigyáz rám! 

— Igen, de még jobb lenne, ha nem lenne szükség rá. Szembe kell néznünk a ga- 
laktikus hírnév árnyoldalaival. Meg kell védenünk téged a tömegektől. Ma még 
megteheted, hogy különösebb óvintézkedések nélkül kiszállsz egy-egy világon és 
elvegyülsz az emberek között, de lehet, hogy néhány évtized múlva már testőrök- 
re lesz szükséged, mert még ha nem is kell tartanunk a szindor kormány 
ügynökeitől, akár éppen merénylőitől, attól igen, hogy a tömeg puszta szereteté- 
ben összemorzsol. Viszont konkrétan Saunison már most is tartunk ilyesmitől, 
mert az odáig vezető állomásainkat csak nagyjából tudják megtippelni, de Saunist 


biztosra mondtad nekik. A nyüzsgésnek az a véleménye, hogy a jövőben nem sza- 
bad nyilvánosságra hozni, hogy hová utazol és mikor. 

— Rendben — döntötte el Ninda —, Vallaju után elindulunk. 

Mindig ő hozott döntéseket hármuk útitervéről, ez így magától alakult ki. 

— Például mit jelent a karika? — kérdezte ekkor Isszungi. 

— Az ősi szúni írásban a betűk helye fontos volt — felelte Ninda. — A régebbi 
írásban, a sennujagiban volt egy összekötő vonal, a hehpi, ami fölött és alatt a be- 
tűk jelentése más volt: a karika a hehpi fölött b betű volt, alatta p, de ha volt fölöt- 
te egy pont is, akkor felül 7, alul A. Az újabb írásban, a szittujagiban elmaradt a 
hehpi, a betűket nem szavanként csoportosították, hanem hpaukat alkottak belő- 
lük, formájuk szerint. Van egy négy betűből álló csoport, a félköríves, kampós be - 
tűk, ezeket nem lehet mindkét oldalról kötni a szomszéd betűhöz, ezért előttük 
vagy utánuk új hpaut kell kezdeni. A függőleges vonalat, ami a v vagy pontozás- 
sal fbetűt jelent, azt pedig egyáltalán nem szabad kötni semerről. 

— És mi van ideírva? — kérdezte Sinari. 

— Angrásihin — olvasta Ninda —, vagyis üdvözlés, köszöntés. Sónanneruhp ileit 
ligun úsangi, Silgarópan, ilfen ringin dzsúman dzsaullat hargíni, angrásau júrin 
sónannehp, hi hpalen angé-hakkiren dzsínú-lit ilgran, saussanan allí hakkirensi- 
hin sínu, rgamit angihp síden hpiraut solgémuan. Üdvözöl távolba szakadt bará- 
tod, Silgarópan, arról a vidékről, ahol a csillagok csak messziről szemlélik egy- 
mást, üdvözöllek e jeles napon, amikor talán száz világon is ünnepelnek valamit, 
de nekünk elég ok az ünneplésre, hogy soraim eljutnak hozzád és bízvást egész - 
ségben találnak. 

— Ezt így kapásból fordítottad? — húzta össze a homlokát Halgil. 

—Nem egészen — nevetett Ninda -, ez Rakkinun fordítása, én csak 
elmondtam. .. 

— De fejből — mormogta Sinari. 

Sawlléy EÉnahy ekkortájt hiperfonált haza Vyhaúten miniszterhelyettesnek, aki 
természetesen fogadta a hívást, hiszen a folyamatban levő ügyeket tovább kellett 
vinnie. A formaságokra csak annyi időt vesztegettek, amennyit muszáj volt. 

— Mindenekelőtt megkérdezném, ki az én misszióm felelőse az új kormányban. 

— Pillanatnyilag nincs felelőse — felelte Vyhaúteú —, a tartalék ügyekhez sorol- 
tuk, úgyhogy ezt egyelőre magam vezetem tovább. 

— Értem. Nos, megérkeztem Saunisra, és érdekes jelenséget tapasztaltam. 
Niinda hajója nyolc-tizenkét sűüüny nap múlva érhet Saunisra, de a rajongói máris 
ott gyülekeznek, meglepetést készítenek elő neki. Óriási felhajtás lesz, a kikötőt 
kidíszítik az ÁLAN zászlóival, Niinda arcképe ott lesz mindenütt, és a fél város 
tele van jelvényes alakokkal. De folyamatosan érkeznek újak. Persze én is szerez- 
tem jelvényes ruhát meg sapkát, elvegyültem közöttük. Valaki ma úgy becsülte, 
hogy ötvenezren vannak már itt, legalább tíz országból. 

— Hm. A helyiek mit szólnak hozzá? 


— Semmit. Saunison bármely adott pillanatban legalább félmillió, de inkább 
egymillió turistát lehet találni. Ez a kis létszámnövekedés nekik nem ügy. Az 
meg, hogy miért jönnek, a legkevésbé sem érdekli a saunisiakat. Jöjjenek, költse- 
nek. 

— Világos. 

— Ami a békeszövetséget és a médiásokat illeti, nem találtam még rájuk, de nem 
is igen hiszem, hogy már most megmutatkoznának. Majd amikor a gyerek ideér. 
Sejtem, hol lesznek. 

— Meséld el. 

— A saunisi űrkikötő egy kerek, felfelé nyitott térség, hat akkora hajónak van 
benne hely, mint a Hallihuat Fónird. Az érkezés előtti napon már lehet tudni, 
hogy melyik részre fognak leszállni és pontosan mikor. A kikötőt egy épület veszi 
körül, amin nyitott folyosók mennek körbe, és kijáratok vannak rajta a kikötőtér- 
be, talajszinten is meg az egyes szintekről függőfolyosókat lehet kibocsátani a ha- 
jókhoz. A szúni kereskedőhajók suárja talajszintre nyílik, mert kinyitnak alattuk 
egy aknát, és az aljuk a talajszintre kerül. Nekik tehát nem kell függőfolyosó. A 
falhoz közelebbi suárkapuval szemben kinyitnak egy kaput, amikor a hajó földet 
ért, és megindulhat a forgalom. Nos, e fölött a kapu fölött fognak állni, a második 
szinten, és a folyosóról fognak figyelni. Természetesen az első szinten is lesznek 
ügynökök, de azokat nehezebb kiszúrni a tömegben. 

— Értem. Ésszerűen hangzik. 

— Miután észlelem őket, kiderítem a személyazonosságukat és az intézményi 
hovatartozásukat. Aztán nyilvánosságra hozhatjátok az egészet. 

— Helyes. Mondd, olyasmit nem tapasztaltál, ami arra enged következtetni, hogy 
Niinda netáni elszánt ellenségei is jelen lennének Saunison? 

EÉnahy megrázta a fejét. 

— Nem, semmi ilyesmit. Hát vannak neki ellenségei, úgy értem, rajtunk kívül? 

— Nincsenek. Éppen erről van szó. 

— Világos. Valamiféle merénylőtől tartasz? 

Vyhaúteú széttárta a karját. 

— Ki ne tartana? Bármennyire tiszteljük az elnök urat és bármennyire bolondnak 
tartjuk azokat, akik nem, ettől még tény, hogy a milliók között, akik szintén tiszte- 
lik, axadhatnak őrültek is. Ha egy közülük odautazik és rálő a gyerekre, itt kisza- 
badul fészkéből a svmw. Ha Ámmait egész életében csak egyetlen helyes megál- 
lapítást tesz, az kétségtelenül az, hogy ha annak a gyereknek csak egy haja szála 
meggörbül bárhol a Galaxisban, akkor egyszer s mindenkorra gyerekgyilkosnak 
fognak minket bélyegezni — minket és nem mást. Ahogy a dolgok most állnak, az 
is elképzelhető, hogy az elnök úr élete is veszélybe kerülne egy ilyen incidens mi - 
att. De a pozíciója biztosan. 

— A helyiek és az ÁLAN is védeni fogja — felelte EÉnahy —, de ha így áll a do- 
log, én is igyekszem résen lenni. Megpróbálok a közelébe kerülni és figyelni. És 
ha kell, hát a lézer elé ugrok. 


— Hazafiság, az elnök úr iránti elkötelezettség, vagy a gyerekek iránti 
védelmező ösztön? 
— Talán mindez együtt — mosolygott az ügynök. 

od-17 Társaság 
, Amikor Saunisra érkezett, a helyi rendőrség, az ALAN, még a szindor külügymi- 


nisztérium ügynöke is kész lett volna megvédelmezni. De ez nem volt elég bizton- 
ságos." 


Aini: 
Ninda mint köznapi ember, 
95. 

A Sirgá oldalában, egy zegzugos kis völgyben épült Jáfuri apró falucskája, terebé- 
lyes ramurák, huhallik, fírdek lombsátra alatt. Az a huhalli, ami a terasz fölött 
emelkedett, Haitékat emlékeztette az övékre. Tizenhárom ember ült a terasz nagy 
asztala körül, a szúnik szokásos módján enni-innivalóval ellátva; kettő a hiperfo - 
nok képernyőjén volt. Lent a völgy aljában a Limmun egyesült a Hargiszurral és 
úgy folydogált tovább dzsisszá felé. 

— Barátaim — kezdte Hiragi. — Azért vagyunk most itt, hogy új formába öntsük 
együttműködésünket. E kis társaságban mindannyiunknak meggyőződése, hogy 
korunk egyik jelentős személyisége született meg mintegy százhetven évvel ez- 
előtt egy nyomorgó világ valamelyik sikátorában. Az a célunk, hogy a magunk 
eszközeivel segítsük őt azzá válni, akinek a tham rendelte, ha megengeditek ezt a 
megfogalmazást. Ezért létrehozzuk a Ninda Társaságot. Ennek alapító tagjai elő- 
ször is Hait és Ámmaít, akik mindenkinél közelebb állnak ahhoz, hogy Ninda szü- 
leinek nevezhessék magukat; Angrolími és Lingdzsaéti, akik Ninda fhangímeste- 
reiként sokat tettek eszmevilágának csiszolásáért; Kaiszta, aki szunnasz nyelvre 
tanította; Sugiran és Andzsihut, akik a Galaktikus Hírek munkatársaiként sokat 
foglalkoztak a Nindáról szóló külföldi hírekkel, és már egy ideje dolgoznak ezek 
összegyűjtésén és archiválásán; valamint mi nyolcan ügyvédek, a Csillagközi Jog- 
szolgálat Ninda-irodájának munkatársai: Dzsernit, Mikarnip, Fíraszengi, Amba- 
rauti, Nerami, Jalhagut, Szissatu és jómagam. Minket, kis csoportunk tagjait az 
különböztet meg másoktól, hogy az átlagosnál kicsit jobban ismerjük Nindát, 
többségünk már egypár évtizede, és érzékelve, hogy ő egy rendkívüli ember, aki 


rendkívüli hatással van környezetére, feladatunknak érezzük, hogy ebben segít- 
sük. Hát ennyit elöljáróban. 

— Amikor megkerestél, Hiragi — szólalt meg Ámmaít —, hogy alapítsunk egy 
ilyen társaságot, megvallom, először nem nagyon értettem, mit akarsz ezzel. Hi- 
szen megvéditek a jogait, mi kell még? Aztán Hait láttatta be velem, hogy bizony 
kelleni fog még valami, de e pillanatban senki sem tudhatja, hogy mi. Ha Ninda 
csakugyan egy ennyire rendkívüli ember, akkor különleges dolgokat fog véghez 
vinni, de ehhez bizonyára szüksége lesz segítségre. Ez a társaság lehet a magja 
annak az apparátusnak, amely majd a háttérből segítheti munkáját. 

— Van elképzelésed — kérdezte Kaiszta —, mik lehetnek azok a különleges 
dolgok? 

— Nem tudom, jó nyomon járok-e, de az az érzésem, hogy ő lesz az, aki felsza - 
badítja Szindoriát az elnyomás alól. 

— De hisz gyerek még — mondta szelíden Dzsernit. 

— Nem lesz mindig az, illetve... annak is vannak előnyei, hogy gyerek még. 
Másképp néznek rá, másképpen beszélnek vele. 

— De ennél is fontosabb — vette át a szót Hait —, még ha furcsán is hangzik egy 
szindor szájából, hogy Szindoria felszabadításánál lehet valami fontosabb, hogy 
Ámmaíttal arra a következtetésre jutottunk, hogy ez csak egy lesz tetteinek sorá- 
ban. Úgy értem: Nindát a legkevésbé sem érdekli Szindoria felszabadítása, ponto - 
sabban az, hogy ebben ő bármilyen szerepet játsszon. Abban a bizonyos legelső 
interjúban, ami híressé tette, azt mondta: , Menjetek és változtassatok rajta!" Az - 
óta is ezt ismételgeti, és egy cseppet sem izgatja, hogy a szindorok végül is mikor 
fognak menni és változtatni rajta. Ha nem teszik meg, az ő bajuk. Ninda nem az a 
forradalmár típus, aki arra teszi föl az életét, hogy véget vessen a népére nehezedő 
zsarnokságnak, ez egyáltalán nem érdekli, és persze nem is tekinti hazájának 
Szindoriát. Távlati céljai között... azaz persze nincsenek még konkrétan megfo- 
galmazott távlati céljai, de majd ha lesznek, azok között sokkal nagyobb jelentő - 
ségű dolgok fognak szerepelni, mint a szindor zsarnokság legyőzése. Hogy mik, 
azt majd akkor fogjuk megtudni, most még nyilván ő maga sem tudja. 

— Egyetértek — bólintott Hiragi. — Azért vetettem föl ennek a társaságnak az öt- 
letét, mert én is hiszek Nindában, és úgy gondolom, hogy ti is. 

Kaiszta tűnődve forgatott egy aprósüteményt. 

— Harminc évig naponta találkoztunk a nyelvtanfolyamon. Egy derkit szoktam 
tanítani, de ők Szinensivel általában másfelet, kettőt is maradtak. Ha kellett, segí- 
tettek ellátni Laniát, csak tovább szövegelhessünk saunisiul. Volt alkalmam meg- 
ismerni a gondolkodásmódját — és nagyon sajnálom, hogy véget ért a tanfolyam. 
Egyébként ez az első eset, hogy valaki befejezi nálam tanulmányait, pedig ka- 
maszkorom óta, háromszáz éve tanítom az anyanyelvemet, de a nyelvtanulás 
olyasmi, ami sosem ér véget, mindig van mit tanulni — ők ketten a kivétel, ők kita- 
nultak mindent, amit lehetett. Szóval sajnálom, hogy véget ért a tanfolyam, mert 
így kevesebbet találkozunk, illetve amióta elutaztak, egyáltalán nem. Én a nyugal- 


mát és az intelligenciáját csodálom. Lania tizenöt éves volt, amikor elkezdtem 
Nindát tanítani, aztán ő továbbtanította a kicsinek, aki tőle tanulta a fele anyanyel- 
vét. Persze Szinensi is ugyanannyit beleadott. Borzasztóan vigyáztak, hogy ne 
használjanak hibás nyelvtant, nehogy Lania rosszul tanulja meg tőlük, de csak 
Szinensi stresszelt ezen is, Ninda magától értetődőnek vette, hogy ő csak 
hibátlanul beszélhet saunisiul, mert amit ő csinál, annak tökéletesnek kell lennie 
és kész. Kevesebbel nem éri be. 

A jelenlevők értőn mosolyogtak. Mind jól ismerték Nindát, bár a két újságíró és 
az ügyvédek némelyike csak a médiából. 

— Az a tervünk — jelentkezett szólásra Sugiran, egy szakállas fiatalember —, 
hogy kibővítjük a Ninda-archívumot, igyekszünk megszerezni minden róla szóló 
hírt, tévéfelvételt a dzserang világokról, és az Ílgaszaumi szokásos módszerei sze - 
rint katalogizáljuk. Andzsihuttal az a meggyőződésünk, hogy létezni fog egy 
olyan tudományág, hogy Ninda-kutatás. 

— Igen — vette át a szót a másik szakállas fiatalember, aki nagyon hasonlított Su- 
giranra; az öccse volt. — Bárki is legyen maga Ninda személy szerint, és bármit 
tesz vagy nem tesz is a jövőben, a személye körül kialakult galaktikus kultusz már 
túl jelentős ahhoz, hogy figyelmen kívül hagyjuk. Dzserang világok százain úgy 
tekintenek Nindára, mint egy galaktikus szellemre, és ez minden bizonnyal mara - 
dandó jelenség lesz. De ha mégsem, akkor gyors elvirágzása miatt is figyelemre 
méltó lesz. 

— Egyetértek — mondta Angrolími a képernyőről —, és mégsem. A Ninda-kultusz 
természetesen igazán érdekes jelenség, egy gyerek, akit több száz világon imád - 
nak, pedig nem tett semmi különöset, énekesi karrierje végül is későbbi, mint a 
körülötte kialakult felhajtás... de Nindában nem a kultusz az, ami érdekes. Maga 
Ninda. Meglátásom szerint — és ebben kompetensnek tartom magam — egy nagy 
filozófust ismertünk meg benne. Most, gyerekfejjel egy rendkívüli gondolkodó. 
Mi lesz belőle, mire felnő? 

— Lehet, hogy semmi — mondta Kaiszta félig kérdő hangsúllyal. — A tehetséges 
gyermekek nem mindig maradnak felnőtt korukra is azok. 

— Persze, ez is lehetséges, Kaiszta. Nálatok Szauniszon szoktak fogadni? 

A nő nevetett. 

— Elég régóta élek a Testvériségben, átvettem a szokásokat. Fogadhatunk, ha 
akarsz. 

od-18 vallás 


, Diplomata voltam, aztán teljhatalmú nagykövet lettem. Befolyásos, sikeres, gaz- 
dag ember vagyok. Írtam népszerű könyveket, csillagszerte méltatott műtárgyakat 
alkottam. De mi ez mind ahhoz képest, hogy van egy csodálatos feleségem, és 
gyerekzsivaj tölti be a házat? " 


Ámmatt Ídara: 
Majdnem Ninda apja vagyok, 
764. 


Hallihuat Fónird 
43660. szahut szisszadzsan 
430 


— Dzsígur — mondta Allauri. 

— Dehogy dzsígur, sien — közölte Szinensi. 

— De hiszen látod, nem? 

Szinensi oldalra vitte a hangráját és megtámadta Allauri argészijét a kék tarto- 
mányban. 

— Láttam. De te is látod? 

— Ammiszan szinasszan — mondta a fiú, és megvakarta az orrát. — Erre nem szá - 
mítottam. 

— Azt gondoltam. Pedig az a hangrá végig ott volt ám a táblán. 
— Na ne mondd. Magamtól rá nem jöttem volna. De így te se tudsz dzsígurt csi- 
nálni. 
— De tud — szólalt meg Ninda. 
— No hogyan? 

— Neked most nincs más kiutad, mint visszatámadni Szinensit a kék tartomány - 
ban, így ő ezalatt kiűz téged a zöldből és a két finennivel megcsinálja a dzsígurt. 
— Akkor közbelépek az argészivel. 
— No próbáld meg, de meglepne, ha sikerülne. 

Nem sikerülhetett, mert az argészit Allauri kénytelen volt még előbb bevetni a 
kék tartományban, és ott volt lekötve, amikor Szinensi megcsinálta a dzsígurt. 

— Hát így — mondta. 

— Figyeljetek csak — nézett rájuk a fiú —, mikor is tanultátok ti ezt a játékot? 

— Már két hetessel ezelőtt — nevetett Szinensi. — No gyertek, táncoljuk körül a 
tüzet, aztán süssünk sehaddut. 

— Gombásat — nyalta meg a száját Allauri —, hokkirgombával és muneti sajttal. 

Ninda körültáncolta velük a tüzet, aztán segített kikeverni a tésztát a 
sehadduhoz, persze nem egyet csináltak, szahut volt, a janniíhaumban nyüzsgött a 


nép, sokan ettek sehaddut. Allauri nyújtotta korongokká, Szinensi készítette a 
gombás-sajtos-paradicsomos tölteléket, jallifűvel és terkaruttal fűszerezve, és Rú- 
heni sütötte őket. 

Szindorián ezalatt már nemzeti vita tárgya volt Ninda Saunisra érkezése. Az 
ÁLAN helyet bérelt egy rekki hajón, ötezer embert tudtak feltenni rá, és ők már 
úton voltak Saunis felé. Az új kormány pedig újult erővel támadta őket, Müntfey$ 
külügyminiszter hosszú beszédben kelt ki a jelenség ellen, amit ő , Niinda-vallás - 
nak" nevezett el, és nevetségesnek tartotta, hogy ötezer ember elutazzon a Galaxis 
másik végébe csak azért, hogy egy pillantást vethessen egy gyereklányra, akiben 
nincsen semmi különös. Válaszul kapott egy sort Ámmaíttól, írásban: , Galaktikus 
léptékben Saunis egészen közel van Syyndoreiához. Távolról sem a Galaxis má- 
sik végén. A miniszter úrnak fogalma sincs a Galaxis méreteiről." Müntreys$ ettől 
derékszögbe fordult, ahogy a szindorok szokták mondani, és egy újabb sajtónyi- 
latkozatban hosszan magyarázta, hogy mekkora utakat tett fiatal korában, és tisz- 
tában van a Galaxis méreteivel. Ámmaít megint visszaírt: , Köszönöm a miniszter 
úrnak, hogy megnyugtatott űrrajzi ismereteivel kapcsolatban. Ért esetleg a móő - 
runtenyésztéshez 15?" Müntreys még ott volt a tévéstúdióban, amikor a választ be- 
olvasták neki, és még jobban dühbe gurult. El akart kezdeni magyarázkodni, de 
menet közben rájött, hogy ezzel pont Ámmaít tányérját rakodja, úgyhogy abba- 
hagyta. 

Az ÁLAN kicsit később nyilatkozott. Tökéletes ostobaságnak nevezték, hogy az 
ő világnézetük , Niinda-vallás"? lenne, és közzétettek egy rövid beszélgetést ÁAn- 
senűn professzorral, az ország legismertebb kultúrtörténészével. 

— A vallások a világegyetem létezésének és működésének magyarázatával fog- 
lalkoznak — jelentette ki az agg tudós, ötvenhárom évével az ország legöregebb 
aktív egyetemi tanára. Még mindig tartott előadásokat, tájékozott volt az ország 
közéletében, és pártatlanságához, tárgyilagosságához nem férhetett kétség. — 
Többségük a világegyetem egyes jelenségeit érzékszervekkel és műszerekkel egy- 
aránt érzékelhetetlen lényekkel hozza kapcsolatba, s ezeket a lényeket megkülön- 
böztetett tiszteletben részesíti. Ezek lehetnek természetfeletti hatalommal bíró, 
különleges lények vagy az elhunyt ősök szellemei. Az úgynevezett Niinda-vallás - 
ban ilyen nem található. Tiszteletben három személyt részesítenek, ezek azonban 
közönséges emberek, akik ma is élnek. Léteznek vallások, amelyeknek nincsenek 
különleges lényei, ez esetben viszont tartalmaznak valamilyen útmutatásokat arra, 
hogy az egyénnek hogyan kellene élnie, milyen magatartást tanúsítania, hogy éle- 
te jobbra forduljon. Sajátos körülmény, hogy ez jelen van Niinda beszédeiben, de 

— Hogy érti ezt, professzor úr? — kérdezte a riporter, Lambron Koraszkondahor- 
arinke. 

— Niinda rengeteget beszél arról, hogy az életben mi a fontos. Hogy játsszatok a 
gyerekeitekkel, egyetek jókat, sétáljatok az erdőben, szerelmeskedjetek, érezzétek 
jól magatokat. De az ÁLAN erre csak minimális mértékben figyel oda, őket job- 


ban érdekli az, amit Niinda a syjndof politikai helyzetről mond. Ezért az ÁLAN 
világnézete akkor sem lehet vallás, ha az, amit Niindaá mond, vallás lenne. De az 
sem vallás, mert hiányzik belőle egy fontos összetevő. Nem mondja, hogy ha 
mindazokat megtesszük, amiket mond, akkor valamiféle jutalmat nyerünk 
valamely igazságosztó hatalomtól, márpedig a vallásokban, azokban is, ahol 
különleges lényeket nem definiáltak, az előírt életmódnak, magatartásnak 
speciális jelentősége van. Elsősorban az, hogy ezáltal definiálhatja magát az 
egyén az adott vallási közösség tagjaként és szeparálhatja el magát mint e 
közösség tagját azoktól, akik nem az ő vallását követik, nem a közösségbe 
tartoznak. A vallásnak mint közösségteremtő erőnek nagyobb a jelentősége, mint 
bármely egyéb vetületének. Csakhogy Niinda egyetlen szót sem ejt arról, hogy 
azzal, hogy az általa javasolt életmódot követi az ember, részévé válna vagy 
maradna bármiféle közösségnek. Gondoljon egyik kedvenc mondására: , Jó, de 
eközben marad időtök arra, hogy leheveredjetek a fűben és nézzétek a felhőket?" 
Ugye nem gondolja, hogy a fűben heverészés és a felhők nézése közösségteremtő 
tevékenység? Niinda triviális általánosságokat mond. Sétáljunk az erdőben. 
Miért? Mert az erdőben sétálni kellemes dolog. Én is szoktam, a VéWwmot-erdő 
mellett lakom, nemegyszer kimentem az erdőbe már akkor, amikor ő még meg 
sem született. Niindá semmilyen jutalmat nem helyez kilátásba azoknak, akik úgy 
élnek, ahogyan ő javasolja, egyszerűen csak csupa olyasmit javasol, amiről 
objektíve tudjuk, hogy a legtöbb ember számára örömteli dolgok. És akinek nem 
az, annak nem kell csinálnia csak azért, mert ő ezt mondja. Tudomásom szerint 
minden vallás tartalmaz olyan előírásokat, amiket követni kell, akár tetszenek az 
embernek, akár nem — például valamely ünnepeket megtartani, egyes előírásos 
ruhadarabokat viselni és hasonlókat —, de Niinda semmi ilyesmit nem vár el. 

— Köszönjük, professzor úr — bólintott udvariasan Koraszkondahorarinke. 

— Van itt azonban még valami — folytatta a tanár zavartalanul. — Ha vallásnak 
nem is nevezhető, a vallás csírájának már igen, ha egy élő embernek olyan képes- 
ségeket tulajdonítunk, amelyekkel sem ő, sem más élő ember nem rendelkezhet, 
és emiatt tiszteletben részesítjük. Nem értve ide természetesen a bűvészeket, akik 
lehetetlen dolgokat csinálnak, de hát tudjuk, hogy az csak illúzió, játék. Ha vi- 
szont egy felnőtt ember valóságos komolyan azt hinné egy bűvészről, hogy a lab- 
dát virágcsokorrá változtatta, az már egyfajta vallás kezdetleges formája lenne: 
tévhit, hiedelem. 

— És Niinda hívei ilyen képességeket tulajdonítanak neki? 

— Nem egészen. Persze használnak olyan szófordulatokat, hogy Niindá majd ezt 
teszi meg azt teszi, de valójában nem azt gondolják, hogy ő maga, egy gyerek sze- 
mély szerint, hanem az őáltala inspirált syyndor emberek. Mások azok, akik egy 
embernek olyan képességeket tulajdonítanak, amikkel senki emberfia nem rendel - 
kezhet. Vagy ön tud a fizika törvényein alapuló magyarázatot arra, hogyan lehet 
képes szeretve tisztelt elnök urunk, Vűyrd Kiyieán a puszta akaratával termővé 
tenni a sivatagot és megzabolázni az időjárást? 

od-19 bányavárosi 


,, Közhely, hogy a Galaxis beláthatatlanul nagy. De tény is: a Galaxis leghíresebb 
világainak híre sem terjed túl a saját spirálkarjuk pár tízmillió érangnyi szaka- 
szán. Azon túl a nevüket sem hallották. S akkor ne lennénk megdöbbenve, hogy 
van valaki, akinek a nevét az egész Galaxisban megismerték? " 


Sileni: 
Naplóm Nindával, 
44672. sziangdzsan 
Vallaju 
Hallihuat Fónird 
43660. muhat ukingahan 
760 


A Galaxis belélegezhető levegőjű világainak kilencvenöt százaléka meleg 
sivatagvilág. Négy és fél százalékuk normál, emberi életnek ideális hőmérsékletű. 
S mindössze fél százalékot tesznek ki a hideg sivatagok. Nindának ez a kis sta- 
tisztika jutott az eszébe, ahogy végignézett a hólepte tájon. Idekint mindent bele- 
pett a hó, a dimbes-dombos vidéken messzire el lehetett látni, és semmi más nem 
látszott, csak hó és jég. Sehol egy fa, egy bokor, semmilyen növény. Azok sokkal 
messzebb vannak. 

Belélegezhető levegője csak olyan világnak lehet, ahol van növényzet, hogy új- 
ratermelje az oxigént, ami egykettőre kötésbe lép más elemekkel és utánpótlás 
nélkül eltűnik a légkörből. Ez a legelemibb dolog, amit mindenki tud a világokról. 
Ha pedig van növényzet, víznek is kell lennie — ha pedig egy nedves világ hideg, 
akkor ott hó és jég borít mindent. 

Vallaju átlagos felszíni hőmérséklete öt amsi fagypont fölött. Elég meleg ahhoz, 
hogy lehessen a légkörében vízpára és a talajon szabad víz, folyók, tavak. De ez 
csak az átlag. Itt, Himmoho vidékén most a tél közepe, mínusz huszonkét amsi 
van, és az itteni csillagászati év kétharmadában nem olvad el a hó. 

Dzsíruhában lehetett csak kijönni, így csak az arcukon érezhették a fagyos 
vallajui szelet, bár ott sem sokáig, mert a mínusz huszonkét amsi az öt gilu szél- 
erősség mellett elviselhetetlen volt. Csak épp kipróbálták, aztán lezárták az arcvé- 
dőjüket is. A helybeliek is csak ilyenféle öltözékben jönnek ki, ha egyáltalán ki- 
jönnek ebben az évszakban. A város a föld alatt van, a szabadban nem csinálnak 
semmit. Errefelé legalábbis nem. Az egyenlítő vidékén ültetvények vannak, amik 
a hűvös, de örök nyárban szépen virágzanak. Itt nincsenek azok sem. 

Himmoho bányaváros volt, de annak nagyon nagy — ötmillió lakos —, minden 
kényelemmel berendezve. A kijelölt leszállóhelyen átkelőfolyosó várta a Hallihu- 


at Fónirdot, és a tifongokat úgy nyitották föl, mintha az űrben lennének: a belső 
kapu zárva maradt, amíg a külsőt kinyitották és csatlakoztatták a folyosót. Az 
utasok és vásárlók közönséges utcai ruhában sétálhattak ki-be. A folyosó egy 
tágas előcsarnokba vezetett, ahonnan buszjáratok és taxik indultak. Nindáék — 
vagy húsz dzserang társaságában — először fölmentek egy lifttel, egy nagy terem - 
ben dzsíruhába bújtak, majd zsilipen mentek ki a szabadba. A meleg energia, és 
az energiát nem szabad pazarolni — ezt az elvet Vallajun éppúgy betartják, mint 
mindenütt a Galaxisban. 

A pár limlis kinti séta után visszazsilipeltek a városba és lementek néhány szin- 
tet. Himmoho nem olyan téglatest alakú volt, mint a szúni hajók és a Szúnahau- 
mon a föld alatt épült idrihák: a suagjukon egyből megtalált várostérkép bonyolult 
térbeli alakzatot mutatott, a város harminckét szintje nem mind volt ugyanakkora 
és nem mind volt teljes fedésben egymással. Ezt a várost folyamatosan bővítgetik, 
ahogy a bányászat folyik, újabb részeket vájnak ki a meglevők szomszédságában, 
kitermelik az ott levő érctartalmat, és azzal a területtel nő a város. Sokfelé csinál - 
nak ilyet. 

Nindát a legkevésbé sem zavarta, hogy itt semmit sem tudnak az ő hírnevéről. 
Láthatták éppen a Limelullí-dalt, Vallajun szokták nézni a hinnuldudi és arganne- 
szi tévéadásokat, de nem adták jelét, hogy felismernék. Nyugodtan sétálhatott a 
városban és gyönyörködött a rengeteg park buja trópusi növényzetében. Amilyen 
kopár volt a fenti világ, olyan tarka és életteli idelent. Kemojo, az idegenvezető - 
jük elmondta, hogy a város ökoszisztémájáért egyetlen cég felelős, amely a lakók 
majdnem tíz százalékát foglalkoztatja. 

A huszonhetedik szinten levő Karunu park ötszáz hirgonon terült el, és csak fá- 
ból nyolcvanfélét, négyezer darabot tartalmazott. Voltak benne kis tavak és pata- 
kok, vízesések, dombocskák, játszóterek a kicsiknek és mindenféle társasjátékhoz 
való területek a nagyobbaknak. 

— Talán ez a hely hasonlít a legjobban a mi parkjainkra az összes dzserang vilá- 
gon — jegyezte meg Szinensi gondolati nyelven. 

— Igen, tényleg gyönyörű — bólintott Ninda, azazhogy a bólintás mentális meg - 
felelőjét adta ki. 

Később aztán itt is keresett magának ismerőst. A parkban találkozott egy férfi - 
val, aki egy padon ülve lendületesen írt valamit egy nagyképernyős suagon, és 
elég bosszúsnak látszott. 

— Valami gondod van? — lépett oda hozzá. — Segíthetek valamiben? 

— Hm?... Nem, nem, kösz — felelte a férfi. 

Ninda nem tágított. 

— Szerintem valami gondod van -— jelentette ki. 

A férfi fölpillantott. 

— No jó, az tényleg van, de megoldom. Megj csak vissza játszani. 

Ninda helyet foglalt mellette a padon. 

— Nem játszani jöttem, hanem hogy megismerjem ezt a világot és lakóit. 


A férfi ránézett. 

— Á, a Testvériségből, ugye? Most van itt a hajó. No, ha a te hajód nem lenne 
itt, nekem sem lenne semmi gondom. 

— Nocsak. Kíváncsivá tettél. Elmondod? 

A férfi sóhajtott és összehajtotta a suagot. 

— Hát jó. Én fémet adok el a te hajódnak. Az imént kiadtam a parancsot, hogy 
holnap reggelig rakjanak föl hatezer konténer nióbiumot, és azt a választ kaptam, 
hogy nincs. Csak ezerötszáz van. 

— Akkor rakass föl annyit — felelte Ninda. 

— De hát hatezerre szól a megrendelés — mondta a férfi rosszallóan. — Én mindig 
pontosan szállítok. A megfelelő időpontban, a megfelelő mennyiséget, a megfele- 
lő minőségben. És természetesen van hatezer konténer nióbiumom, elég furcsa 
lenne, ha nem készíteném elő a szükséges mennyiséget, amire megjön a hajó. 
Ezért nem értem, miért kaptam ezt a választ. 

— Kitől kaptad? 

— Hát az anyagnyilvántartásomtól. 

— Az hol van? 

— Itt a kezemben — emelintette meg a férfi a suagot. 

— És hol van a nióbium? 

— Egy anyagraktárban, húsz szinttel alattunk. 

Ninda elgondolkodott egy pillanatig. 

— Lehet, hogy a raktárban ott van a hatezer konténer, csak a nyilvántartásod nem 
tud róla? 

— Hát nagyon úgy fest. Csak ha én most odamegyek és elkezdem végignézni a 
konténereket, nemhogy reggelre nem tudom fölrakatni a nióbiumot, de még akkor 
is azokat fogom nyitogatni, amikor a hajód visszafelé jön. 

— Értem. S még mit tartasz abban a raktárban? 

— Rengeteg mindent, gyermekem, mi több százféle nyersfémet, ércet, meddő 
anyagot forgalmazunk. Csak nyersvasam van vagy egymillió konténerrel. 

— Jó nagy raktár lehet. 

A férfi mosolyogva bólintott. 

— Elnyelne akár tíz olyan hajót, mint amivel jöttél. Ezért — megint komolyra vál- 
tott az arca — ha hiba van a nyilvántartásban, akkor nagy a baj. Akkor minden 
mással is baj lehet. Lehet, hogy az a négyezer-ötszáz konténer réznek lett elköny- 
velve, lehet, hogy higanynak vagy minkralnak. Bármi lehet. Ezért vagyok én 
bosszús. 

— Az nem lehet, hogy egyáltalán semminek sincsen elkönyvelve? 

— Hát még akár az is lehet. 

— De ugye rá van írva a konténerekre, hogy mi van bennük? 

— Persze, a megfelelő kódokkal. 

Ninda megvakarta az orra tövét. 


— Akkor szerintem küldj le robotokat. Olyanokat, amik tudnak repülni és 
olvasni. Amennyit csak tudsz. Kerestess velük nióbiumos konténereket, jegyezzék 
föl, hogy hol találnak. 

— Igen, közben én is erre jutottam — sóhajtott a férfi. — Valószínűleg a hajódról 
bérelek pár ezer dzsindrobotot, azok gyorsak és sok van belőlük. Az egész raktá- 
rat újra kell leltáraznom. 

— Hát akkor tedd azt. De amíg a robotok dolgoznak, szerintem ne ülj itt és bos - 
szankodj. Ha nem találják meg a konténereidet, még mindig ráérsz akkor bosszan- 
kodni. Keress valami kikapcsolódást. Van családod? 

— Hogyne, három gyerekem van. 

— Hát akkor velük együtt. Ülj le velük játszani egy nagyot, meglátod, nem fogsz 
a konténereidre gondolni. 


349. 


od-20 különú 


,, Valahová megérkezni egészen más, mint ott lenni. " 


§ ) 


Igaszaumi, 
Közmondások és népi bölcsességek tára, 

— Silgáraut Szúdzsauri? — lepődött meg Ámmaít, hiszen a suagja nemcsak azt mu- 
tatta, hogy ki hívja, hanem azt is, hogy honnan. — Hát ez miféle hajó? 

— Egy kis jakkilgu a Hallihuat Fónirdról. Szinensivel átszálltunk erre, ezzel me- 
gyünk Saunisra. 

— A rajongók miatt? Értem. De hiszen a hajóról is kiszállhattatok volna egy aun- 
girral úgy, hogy nem vesznek észre. 

— Az aungirt követni lehet. Biztonságosabb így. A mi ötletünk volt, de az esszi- 
dzsinna egyetértett velünk. 

— Igen, hát végül is igazad van. Csak Szindoriáról legalább húszezren utaztak 
oda, hogy téged láthassanak. Jut eszembe, mi van Nombokával? 

— Természetesen ő sem tudja, hogy eljöttünk. Akkor közzétenné a tévében, és az 
emberek pont nem a Hallihuat Fónirdot várnák megkülönböztetett figyelemmel, 
hanem az ilyen kicsi hajókat. Korábban fogunk odaérni, és máshol is szállunk le. 

— Értem. Mekkora az a hajó, mármint belül? 

— Négy lakókabinja van, egy a pilótáé, egy üresen maradt. Elég nekünk erre az 
útra. 

— És holnap visszaköltöztök a Hallihuat Fónirdra? 


— Nem. Van szállásunk. Már várnak itt minket. 

Ámmaít agyában vadul cikáztak a gondolatok. Nyilvánvaló volt, hogy ezt Nin- 
dáék nem most szervezték meg, kezdettől fogva úgy jöttek ide, hogy valaki várta 
őket. De ki és miért? 

Persze Ninda nem mondja meg. Ha meg akarta volna mondani, már a kezdet 
kezdetén megtehette volna. Három éve utazik a Galaxisban abban a tudatban, 
hogy várják Saunison, de még őket sem avatta be semmibe. 

— Gondolom - szólalt meg végül —, még mindig nem árulod el ennek az útnak a 
valódi célját. 

— Hamarosan megtudod -— felelte Ninda szokásos szelíd, nyugodt mosolyával. 

Az út Vallajutól Saunisig eseménytelen volt, és nem is tartott soká. Öt derki 
sem telt bele. Közben a pilótával beszélgettek, aki szavanszi származású volt, Hil- 
vinek hívták. 

— És megtalálta az az ember a konténereit? — nevetett. 

— Igen, megtalálta. Azt nem tudom, hogy idejében föl tudták-e rakodni mindet, 
de hát legrosszabb esetben a Hallihuat Fónird némi késéssel indult. Ráérnek. 

— Nem úgy van az — emelte föl az ujját Hilvi. — Az utasok számítanak a hajók 
pontosságára. Igyekszünk minimalizálni az olyan alkalmak számát, amikor egy- 
egy hajó nem indul pontosan. 

— Hát akkor legrosszabb esetben nem rakták föl azokat a konténereket — vont 
vállat Ninda —, majd fölrakják legközelebb. 

— No igen. De mesélhetnél most már arról, hogy miért kell nektek egy nappal a 
hajó előtt odaérni. Mert én elviszlek, ez a dolgom, de Sorgéhunak azt mondtam, 
majd megkérdezem tőletek. 

— Nem az a lényeg, hogy mikor — felelte Ninda, szokott nyugalmával végignéz - 
ve a kis vezérlőterem képernyőin, amik egy része a külvilág csillagait mutatta, 
más részük különféle adatokat, nyilván a hajó helyzetéről és műszaki állapotáról. 
— De meglehetős felhajtást készítettek elő nekem a szindorok és más világokról 
jött rajongóim. Nem értik, hogy ez nekem csak teher. Inkább kikerülöm őket. 

— Hm. Miért csinálták a felhajtást? 

Ninda elkezdte elmesélni a történetet, amit már annyiszor, amikor a Testvéri- 
ségből kérdezte ezt valaki, aki teljesen tájékozatlan volt. 

— Szindorián engem valamiféle szerencsehozó szellemként tisztelnek. 

— Pillanat — emelte föl az ujját a pilóta. — Erről tudok. Még arról is, hogy moz- 
galmat alapítottál odabent, amiben néhány szavanszi is fontos szerepet játszik; ne - 
kem csak az apám szavanszi, de azért tudok róla. Amit nem értek, az az, hogy 
most ezt miért szervezték. 

A szúnik szóhasználatában minden, ami a Felhőn kívül volt, az , odabent", hi- 
szen a Felhő két spirálkar között, a tuamsában helyezkedett el, mintegy kívül a 
Galaxison, legalábbis pszichológiai értelemben. 

— Mert tudják, hogy Saunisra tartok, és azt is, hogy melyik hajóval. Ez az első 
eset, hogy ismerik egy konkrét kikötőmet, és az nem a következő, ahová már nem 


lenne idejük olyan messziről odaérni. Éppen azért kerülöm ki őket, mert ha most 
nem teszem, akkor minden egyes alkalommal, amikor megérkezem valahová, ott 
fognak hemzsegni, ha elég idejük van kideríteni az útvonalamat. 

Mindez végeredményben igaz volt. Csak volt egy ennél sokkal fontosabb okuk 
is, hogy kerüljék a feltűnést, amit senki sem ismert rajtuk kívül. A kikötőben ott 
fogja várni őket a harmadik receptor. Még mindig nem tudtak egymásról semmit, 
egymás nevét sem. A nyüzsgés gondoskodik mindenről, Saunison már hosszabb 
ideje egy csomó ivut tartózkodik, ők tájékoztatták a harmadik receptort minden- 
ről, ami szükséges volt, de arról nem, hogy Ninda az, aki meg fog érkezni. 

— Természetesen amikor ott lesztek, minden kérdésetekre válaszolunk — mondta 
Li még Szúnahaumon -, ha egyáltalán lesznek még akkor kérdéseitek. Mert sze- 
rintem nem, illetve konkrétan a nyüzsgésben alakult ki az a vélemény, hogy akkor 
már tudni fogtok mindent. 

— Értem a problémát — bólogatott Hilvi. — Anyám ismert színésznő, Lifeninek 
hívják. Otthon nincsenek gondjai, mert nálunk tudják az illemet, de bent Dzseran- 
gúniban sokszor van szükség az esszidzsinnára, annyira imádják. S ha egy-két 
ezer ember mind egyszerre szeretne a közelébe jutni, abból még baleset is lehet. 

— Így van — bólogatott Szinensi. — És Nindát Saunison húszezren várják csak 
Szindoriáról. Azt meg, hogy más világokról hányan lesznek ott, meg se becsülte 
senki. 

Hilvi nagyot nézett. 

— Jó nagy szám. És egyáltalán nem akarsz velük találkozni? 

— Nem igazán. 

— Hát te tudod. De mondjuk én a helyedben nem hagynám őket cserben. Készül- 
tek erre, átutaztak a fél Galaxison. . . erre te csak úgy faképnél hagyod őket? 

Ninda elrágódott ezen pár pillanatig. 

— A tévébeszédeimben rendszeresen mondok olyat, hogy ha nem cselekszenek, 
csak engem csodálnak és tőlem várják a válaszokat olyan kérdésekre, amiket nem 
tudok, nem tudhatok és nem is akarok helyettük megoldani, akkor nem fogok ve- 
lük beszélni többet. Talán éppen most jött el az ideje, hogy ezt megtegyem. Én 
nem kértem, hogy szervezzék meg ezt az óriási valamit Saunison a tiszteletemre. 
Szerintem most már túlzásba vitték. 

A pilóta ivott egy korty íhafit és szokása szerint végigfuttatta tekintetét a mű- 
szereken, nem mintha szükség lett volna rá, hiszen a számítógép minden rendelle- 
nességre figyelmezteti és egyúttal meg is oldja, gyorsabban, mint ahogy ember 
képes lenne rá. 

— Van egy régi mondás. Azért vagy híres, mert az emberek bizalmat fektettek 
beléd, és ez kötelez. 

Ninda az ajkába harapott. Töprengett egy kicsit, és írt egy rövid üzenetet. 


Kedves Dúnszi, kérlek, juttasd el az ALAN-hoz: találkozni fogok az emberekkel 
Saunison, de személyes okokból néhány nappal később. A helyet és az időpontot 
idejében közzé fogom tenni. Aki tud és akar, megvárhat. Köszönöm. 


350. 


od-21 megérkezés 


,, Tévedés lenne azt gondolni, hogy a saunisi útnak nem volt más haszna, mint az 
a két találkozás. Ennél persze semmi sem fontosabb. De az a sok hely, ahol jár - 
tam, az a sok ember, akikkel ismeretséget kötöttem és akik történeteket meséltek 
nekem — mind hatással voltak rám és arra, akivé lettem. Hálás vagyok nekik. " 


Ninda: 
Feljegyzések az utánunk jövőknek, 
1. kötet, 813. sómir, 95. singir 


Silgáraut Szúdzsauri 

Saunis kicsiny világ, átmérője nyolcvan százaléka Szúnahauménak, felszíni ne- 
hézkedése is arányosan kisebb, bár a különbség hamar megszokható. A Kylkas és 
Muiri ikercsillag harmadik bolygója. Kísérője nincsen. Keringési pályája, mint az 
ikercsillagok világainak általában, extrém hosszú, több mint háromezer szúni év 
alatt kerüli meg napjainak közös tömegközéppontját. A saunisi naptárban ennek 
nincsen nyoma, éveket nem számolnak, csak napokat, amelyek hossza a naptár 
szerint kilencvenezer ütés, bár Saunis forgásideje ennél valamivel kevesebb. A 
dátumot általában három-négy számjegyre rövidítve használják. A napokat száz 
részre osztják. 

A csillagászok kategorizálása szerint enyhén langyos világ, felszíni hőmérsékle - 
te az egyenlítő vidékén hatvan-hetven amsi, a sarkvidékeken huszonöt-harminc. 

Őshonos életet hordoz, egyikét azoknak az ökológiáknak, amelyeket nem lehet 
keresztezni Ősi Földről származó élőlényekkel, és meg sem lehet honosítani más 
világokon. Saunis egész felszínét, a két sarki sapka kivételével, erdő borítja, há- 
rom övezetben. Az egyenlítői sávban élnek a jarSinák, ettől északra és délre a 
prieniSinák, a sarkvidéket övező sávokban pedig a $iunidinák. A földi biológia 
meghatározása szerint nem mondhatók fáknak, bár a külsejük hasonló. Sejtjeik 
anyaga már jobban eltér, ennek — és Saunis átlag alatti nehézkedésének — köszön- 
hető, hogy elbírják saját súlyukat. 

A jarsinák a Galaxisban ismert legnagyobb és leghosszabb életű élőlények. Egy 
jarsinatörzs átlagosan háromezer rígin magasra nő, és egy egyed százötven-két- 


száz törzset növeszt közel egy szirszi átmérőjű területen, amelyeket vastag támpil- 
lérek kötnek össze. Saunis kétszer is megkerüli napjait, mire egy jar$ina eléri tel- 
jes fejlettségét, és ezután még tíz-tizenöt helyi csillagászati éven át él. A körülbe- 
lül negyedmillió egyedet a saunisiak mind elnevezték, sőt az egyes törzseket és 
támpilléreket is. A jarsinatörzsek a tövüknél elérhetik a kétszáz rígin átmérőt, s 
még a csúcs közelében sem vékonyabbak ötven ríginnél. Ágaik nyolc-tíz, 
támpilléreik ötven-nyolcvan rígin vastagok. Leveleik az ágakon, a támpilléreken 
és közvetlenül a törzsön is nőnek, kissé tojásdad formájúak, zöldek, és akkorák, 
hogy egy felnőtt ember végigfekhet rajtuk. Magjuk csonthéjas, barna, gömb 
alakú, átmérője egy rígin, belseje emberi és állati fogyasztásra is alkalmas, a 
Galaxisban ismert, drága csemege. Gyümölcsük a hagyományos biológiai 
értelemben nem gyümölcs, mert a funkciója nem az, hogy a magokat tartalmazza 
és ezzel az állatokat rávegye azok terjesztésére: a jarsina magja külön nő, nem a 
gyümölcs belsejében, a gyümölcs egyfajta átmeneti tápanyagraktár, amelyben a 
jarsina tárolja azokat a cukrokat, enzimeket, aminosavakat, amiket később fog 
felhasználni. A gyümölcsök ellipszoid alakúak, két-három rígin átmérőjűek is 
meglehetnek, vékony zöldessárga héj borítja őket. A gyümölcs húsa emberi 
fogyasztásra is alkalmas, sokféle színű és ízű lehet. 

Mind a magok, mind a gyümölcsök az ágakon, támpilléreken és a törzseken is 
nőnek, nagy létszámú csoportokban. A gyümölcsök néhány nap alatt érik el teljes 
méretüket, majd száz-kétszáz napon át megmaradnak, míg végül a jarsina kinyeri 
belőlük az elraktározott anyagokat és elfonnyadnak. A saunisiak pontos nyilván- 
tartást vezetnek a szüretelésről, minden törzsről egy nap alatt a gyümölcsök tíz 
százalékát szüretelik le, aztán negyven napig nem nyúlnak ahhoz a törzshöz. A 
magokat azonban mind leszedik, amíg a jarSina el nem éri öregkorát, amikor majd 
szükség lesz új magok kicsírázására. 

A jarsina élete azzal ér véget, hogy a törzsek különböző részeiben megszűnik a 
nedvek keringése, majd alsó részük összeroppan a súly alatt, és a kolosszus össze - 
omlik. Megesik, hogy némelyik oldalra dől és kárt tesz a szomszédos jarSinában, 
amely legtöbbször hamarosan elpusztul ettől. A kidőlt törzsek a trópusi forróság- 
ban, a szünet nélkül ömlő esőben rövid idő alatt elbomlanak, de néhány mag ki- 
csírázik, s az induló törzsek összekapcsolódnak a föld alatt és fölött is. 

A prieniSinák a jarSinák egyedüli rokonai, de tizedakkorára sem nőnek meg. A 
genetikusok szerint a prieniSinák voltak előbb, majd a trópusi öv erősebb napsu- 
gárzásában élő egyedeik növekedni kezdtek. Az őserdő intenzív élete minden 
nyomot eltüntet, így biológiai régészetre nincs mód. Saunisnak domborzata sin- 
csen, a növényzet sok millió évvel ezelőtt lekoptatta. Szabad vízfelületek sincse- 
nek, az esővizet a talajból azonnal felszívják a fák. 

A Siunidinák hasonlítanak a földi eredetű rerrukhoz, tűlevelűek, nyitvatermők, 
harminc-ötven ríginre nőnek meg. A sarkvidékek kivételével Saunis egész felszí- 
nén megtalálhatók, de a jarsinák és prienisinák elnyomják őket, csak a hideg öve- 
zetben válhattak uralkodóvá. 


Ötezer további fafaj él Saunison, ezek nem tudták kiszorítani riválisaikat egyet- 
len területről sem, a saunisiak , hátrányfának" (liomaistis) hívják őket. Füfélék 
nincsenek, a talajon leginkább mohák és gombák élnek. A virágos növényeket a 
fákon élősködő parazitanövények képviselik. 

Az állatvilág is változatos. Ezernél több madárfaj, több száz rágcsáló és néhány 
tucat gyikféle teszi ki a gerinceseket. Halak nincsenek, az ízeltlábúak is hiányoz - 
nak, van viszont tízezerféle puhatestű. Néhány ragadozó madár kivételével az ös - 
szes állat növényevő. A saunisi evolúció csúcsán egy rágcsálófaj áll, a saipalis, 
amely a fák törzsébe rágott odvakban él, a jarsina gyümölcsével, magjával és le- 
velével táplálkozik, és bár értelmes lénynek nem mondható, az értelmes állat 
megjelölést kiérdemelte: saját nyelve van, amely vijjogó, sziszegő, huhogó han- 
gokból áll, valódi szókincse van hatvan szóval, és egy kezdetleges nyelvtan alap- 
jait is felmutatja. 

Saunison két város áll, az eredetileg kopár sarkvidékeken: az északi város neve 
Aimas, a délié Uolis. Aimasnak tíz-, Uolisnak nyolcmillió lakosa van. A sarki 
sapkák területének csak a felét építették be, a többin réteket, erdőket telepítettek 
földi fajokból, illetve a városok körül egy-két szirszi szélességben üresen hagytak 
egy földsávot, ez választja el őket a Siunidinaerdőtől. 

Saunis mezőgazdasági világ, jövedelmeinek fele a Galaxisban egyedülálló 
növényi termésekből származik. De vannak gyárai is, és virágzó idegenforgalma. 

Mindezt a két kislány megtanulta Kaistától a nyelvtanfolyamon. S még sokkal 
többet is. Láttak felvételeket a két városról, az őserdőről, az állatokról, hallottak 
beszélni saipalist. Sok mindent tudtak erről a világról, mielőtt megérkeztek ide, de 
most csak egyvalami számított. Mivel a Silgáraut Szúdzsauri kicsiny hajó volt, 
nem volt muszáj a rendes kikötőben leszállnia, megkapta az engedélyt az egyik 
rétre Aimas szélén. Lí a hajó hírközlő rendszerén át idejében kijuttatta az üzenetet 
a nyüzsgésnek, hogy melyik hajóval érkeznek, és a harmadik receptor ott fogja 
várni őket a zsilipajtó mögött. 

Hilvi szépen letette a hajót a kijelölt helyen, és bólintott. Megérkeztek. 

Ninda és Szinensi szíve vadul kalapált, ahogy a zsilipben állva várták, hogy a 
külső ajtó nyílni kezdjen. 


, Utad nem szól másról, mint célod eléréséről. Akár járművel tett utazásra gondo - 
lunk, akár az életet hasonlítjuk úthoz, ez így van. S mindkettőre igaz, hogy semmit 
sem ér az út, ha csak mész egyenesen, s nem nézed meg magad körül, amit csak 
lehet." 


Lí-Nindaran: 
Az Első Szian, 
101. sómir 


ALAPPONIT 

0e-1 kapcsolatfelvétel 


, Ha elérted célodat, elégedett lehetsz. De nyomban keresned kell magadnak má- 
sik célt." 


; Szinensi: 
Összegyűjtött lúmáim, 
116. 


Saunis 
Sylandré aiskane 


Már olvasni is tudott, bár iszolába még nem járt, amikor kezdte megérteni, hogy 
mások csak a kimondott szavakat hallják. Eleinte azt hitte, hogy csak a többi gye- 
rek nem hallja a ki nem mondott szavakat, majd csak akkor lesznek rá képesek, 
amikor nagyobbak lesznek, és őneki valamiért már hamarabb sikerült. Hiszen 
megfigyelte, hogy a gyerekek más-más ütemben fejlődnek, az egyik már tud fel- 
ülni, felállni, tipegni, a másik meg még nem. Volt kiken megfigyelnie: huszonegy 
gyerek élt rajta kívül az aiskanében. De aztán kezdett világossá válni, hogy a fel- 
nőttek is csak a kimondott szavakat hallják. Végül úgy derítette ki, hogy kísérle- 
tezni kezdett. 

— Anya — szólalt meg határozottan, megállva anya háta mögött, de csak gondo- 
latban mondta ki a szót. És anya nem válaszolt, meg sem fordult, s a gondolatai 
között sem jelent meg semmilyen visszhangja annak, hogy őt most megszólítot- 
ták. Akkor elment a többiekhez, kipróbálta velük is. Senki nem válaszolt a gondo- 
latokra, senki az egész aiskanében, s amikor bementek a városba és ott kísérlete- 
zett, ott sem volt senki, aki vette volna a gondolatait. 

Ahogy cseperedett, egyre világosabb lett, hogy egész Saunison ő az egyetlen, 
aki érzi mások elméjét. De nem beszélt róla senkinek, félt, hogy kinevetnék, nem 
hinnének neki, vagy akár meg is haragudnának, amiért a gondolataikba lát. Ez 
zárkózottá, visszahúzódóvá tette. Egészen addig, amíg sárga korában valaki meg 
nem szólította őt gondolati úton. Soha nem fogja elfelejteni azt a pillanatot. A 
Liesis-réten játszottak, ő a patak hídján hasalt és a vízbe lógatta a kezét, a többiek 
mindenfelé szaladgáltak. Egyszer csak olyasmit érzett, amit még soha. Minden- 
nap szokott keresgélni mások gondolatai között, de most azt érezte, hogy valaki 
más lép be az ő gondolatai közé. És már meg is hallotta a hangot, ami megszólí- 
totta, némán, csak bent az elméjében. Éppen úgy, ahogyan ő szólongatta valaha az 
embereket. 


Már ült, nézett körbe, de nem látott senkit, akit ne ismert volna jól és ne tudta 
volna róla, hogy képtelen a gondolatközlésre. 

— Te nem látsz engem, én sem téged. Messze vagyunk egymástól, de érezzük 
egymás elméjét. 

— Ki vagy te? — kérdezte, vagyis csak megjelent a gondolatában a kérdés, sza - 
vakba sem kellett öntenie. 

— Én egy mytnis vagyok. Tudom, hogy még nem láttál mytnist, csak képen, 
mert ha találkoztál volna eggyel, érzékeltétek volna egymás elméjét. Mi mytnisek 
képesek vagyunk a gondolatok cseréjére, más elmék érzékelésére. Az emberek 
nem. Te igen. Nagyon kevés ember képes rá. Egyetlenegyet ismertem az egész 
Galaxisban, de ő már nem él. Te vagy a második. Senki másról nem tudunk az 
emberek közül, aki képes lenne érzékelni az elméket. 

Lenyűgöző élmény volt, ahogy megformálódtak a fejében a gondolatok, amiket 
nem ő gondolt, válaszként azokra a kérdésekre, amiket végig sem gondolt, csak 
felmerültek valahol az agyában, de a mytnis azonnal tudott válaszolni. Már régóta 
beszélgettek, amikor feltűnt neki, hogy mintha megállt volna az idő. 

— Nem, nem állt meg — felelte a mytnis, hiszen ezt a gondolatszikrát is érzékelte. 
— De a gondolati érintkezés olyan gyors, hogy hosszú beszélgetéseket tudunk 
folytatni egy szempillantás alatt. Erre mostantól mindig lesz lehetőségünk, mert 
itt fogok maradni Saunison. Minket az emberek háziállatként tartanak, sejtelmük 
sincs róla, hogy értelmesek vagyunk, nem is szabad megtudniuk. Valójában azon- 
ban mi irányítjuk a körülöttünk folyó eseményeket. Most van egy gazdám, egy 
helvor kereskedő, akivel bejártam a Galaxis egy részét. Neki még ma el kell utaz- 
nia, és ebben nem akarom megakadályozni, de úgy fogja érezni, hogy el kell aján - 
dékoznia engem valakinek, aki majd mintegy véletlenül találkozni fog veled és 
neked ajándékoz. Még sosem volt állatod, nem baj, nekünk mytniseknek nem kell 
gondunkat viselni, én egyébként is felnőtt vagyok már. Veled maradok gyerekko- 
rod egy részén, mindenki a háziállatodnak fog gondolni, de a barátod leszek. Nem 
tudok még egy emberi elméről a Galaxisban, ami a tiédhez fogható, ezért itt aka - 
rok maradni veled, hogy jobban megismerjelek. 

Így is történt. Néhány nappal később ők bementek a városba, és a Laike meg a 
Vyraunas sarkán várta a barátja, Ly. Így hívták a mytnist. Vidáman szaladgált a 
füvön, mint egy kiskutya, fehér bundás, bolyhos kis állat volt. Ő odaszaladt hoz- 
zá, játszani kezdtek, és végül a nő, akié akkor Ly volt, egyszerűen neki ajándé- 
kozta. Anyáék sem láttak ebben semmi kivetnivalót. Ly kezelésbe vette az elmé- 
jüket, akárcsak a korábbi gazdáiét. 

Úgy nőtt fel, hogy Ly mindig vele volt, ha nem is fizikailag, de a mentális kap- 
csolatot mindig fenntartották. A kék osztályba járt már, amikor Ly úgy határozott, 
ideje továbbmennie a Galaxisba. De hívott maga helyett más mytniseket, kettőt, 
Nöt és Sat, hogy ő ne maradjon egyedül. Aztán amikor piros lett, akkor kapta a 
hírt Lytől, hogy talált egy új receptort, és kevéssel utóbb az is kiderült, hogy ket- 


tőt. De még várniuk kellett, amíg találkozhatnak, a második receptor nem elég 
érett rá, a harmadik pedig még kevésbé. 

Így hát várt. Pontosan tudta, hogy eljön a napja ennek a találkozásnak, és a myt- 
nisek segítenek, meggyorsítják a másik két receptor tanulását, amennyire csak le- 
het. Egy nap Ly megüzente, hogy a másik két receptor a Testvériségből fog érkez- 
ni, és bár a mentális kapcsolat nem ismer nyelvi korlátokat, megtanulják a sau- 
ninast, hogy könnyebben elboldoguljanak itt. Erre ő meg megtanult süny nyelven, 
amin mindenki csodálkozott, mert Saunison kevesen értik a Testvériség nyelvét, s 
különben is ő itt él az aiskanében, ahol nemigen járnak sünyk. 

Mostanra, fehér korára — Ly véleménye szerint és a család meg a barátok 
véleménye szerint is — egyike a legnagyszerűbb egyéniségeknek, akiket Saunis 
valaha látott. Az aiskane kedvence, bár visszahúzódó természet, nem szeret kö - 
zéppontban lenni, a családi ünnepeken részt vesz ugyan, de nem szerepel, inkább 
félrehúzódik. Természetesen az intelligenciahányadosa rendkívül magas — azt 
csak ő meg a mytnisek tudják, hogy nemcsak egyszerűen magas, hanem az embe- 
riség történetében az egyik legmagasabb —, ha nem így lenne, soha nem lehetett 
volna belőle receptor. Kijárta az iskolát, megtanult mellette még néhány dolgot, a 
süny és a syllan nyelvet, elkezdett pszichológiát tanulni, tud myltinen és airandán 
játszani, tagja a Kyvena sportegyesületnek, és negyven yn5i magas. 

Barna haja és kék szeme van. 

0e-2 aiskane 


, Mi emberek annyiféle világon annyiféleképpen tudunk otthont teremteni ma- 
gunknak, hogy elgondolni is nehéz. Egyvalami számít: hogy otthon érezzük benne 
magunkat. " 


Ílgaszaumi, 
Rangáhuap története, 
45. sómir, 9. singir 


A Sylandre aiskanét még dédapa alapította, Ruomis Skovainauksis. A város szé- 
lén, a nyolcadik lymas peremén telepedett meg, egy yrna földön, amit később az 
utódok kilenc yrnára növeltek. Ruomis felesége volt Laiske Luodas, eleinte ők 
ketten alkották az aiskanét az öt gyerekükkel: Anteis, Marnis, Linaike, Ei5i és Ky- 
ris. Mind ott maradtak az aiskanében. Dédapáék már nem élnek, de nagyapáék 
még mind. 

Anteis nagyapa YInea Lienist vette feleségül, négy gyerekük van, Aurionis, Ju- 
ora, Lynkas és Meista. Aurionis beköltözött a városba, neki ott van a családja, de 
a többiek itt maradtak: Juora férje Linis Systokas, van öt gyerekük, Synena, Aila, 


Lumis, Sydas és Leiris. Lynkas férje Arnas Jarnivaistisyluomas, van egy lányuk, 
Salyna Skovainauksis, meg Arnas két gyereket hozott az előző házasságából, 
Laikont és Rynda Alarist. 

Meista egyelőre egyedül él. 

Marnis nagyapa első felesége Aliendra Synandyle, nekik egy gyerekük van, Ai- 
vaskas bácsi, aki a városban él. A második felesége maradt az aiskanében, Aila 
Jarmiskovailyndas, akivel két fiuk van, Sydonas és Rimis. Sydonas felesége Yne- 
na Aiőkaviuni, Rimisé Elistra Sandovas, nekik van két fiuk, Örnas és Aukastis. 
De Aila nagymamának is vannak gyerekei az előző házasságából, s az egyikük, 
Aista is belépett az aiskanébe. Neki is van egy férje, Karindas Stradis, és három 
gyerekük, Syrmeina, Laivis és Skrasis. 

Linaike nagymama férje Andrauris Strynosaurainis, az ő gyerekük a kisebbik 
Ei5i Luodas — vagyis anya — és Jauris Strynosaurainis, akinek a fiát szintén Jauris - 
nak hívják, egyedül fogadta örökbe. 

EiSi nagymama férje Uonas Salmius, nekik hármas ikreik vannak, Arymas, Uo- 
nas és Jöris. Arymas elment Saunisról, a kisebbik Uonas elvette Yne Kylirandau- 
ravystet, de gyerekük még nincsen, Jöris pedig Aleina Sysyvaunisszal örökbe fo- 
gadott négy kisgyereket külföldről, az ő nevük Meina, Alna, Varis és Viestas. 

Kyris nagypapa első felesége, Ainda Lynolaris már nem él, de van egy lányuk, 
Eina, akinek a férje Saimo Systrovaunas, és a fiuk neve Jormas. A nagypapa má- 
sodik felesége Ei5i Kalindrakis, a közös fiuk Myrnas, akinek a férje Meitonas An- 
dojauras, és van két lányuk, Maina Andojauras és Sieina Skovainauksis. 

Anya férje — apa, Vieto Kondilais. És egy gyerekük van, ő. 

Az aiskane kétszintes épülete két andiára Jörokyna városrész szélétől, a Liesis- 
rét és a Maujas-erdő között van, az alaprajza szabálytalan, hatoldalú alakzat, 
amely a tizenhét család lakásait és egy sor egyéb, műszaki, gazdasági helyiséget 
tartalmaz, s a tágas udvart fogja körbe, amin főleg fák, bokrok és gyerekjátékok 
vannak. Egy fal osztja két részre, a külső rész az üzleti terület, ahol a nyilvános 
helyiségek vannak, a belső a családé, a kicsiknek nem szabad onnan kijönni fel- 
ügyelet nélkül. A lakások összes ablaka befelé nyílik, sem a külső udvarra, sem a 
külvilágba nincsen ablak. 

Az aiskane kilenc yrna földjén húszféle fűüszernövényt termesztenek, százna- 
ponta szüretelnek, egy szüret tizenkétezer aumast fizet, a költségek levonása után. 
Továbbá elnyerték egy jarsina gondnokságát. Ezerszeres kicsinyítésű műanyag 
modellje a belső udvar közepén áll, majdnem felér az udvar halványsárga kupola- 
tetejéig. Százhetvenhárom törzse van. Négy embernek ad munkát a gondozása, je- 
lenleg Arnas, Meista, Aista és Yne irányítja a több tízezer robotot, amik a törzsek 
mentén röpködnek és minden rendellenességet megkeresnek, meggyógyítanak. A 
jarsina nyolcezer saipaliscsaládnak ad otthont és megélhetést, a magok és gyü- 
mölcsök szüretelésével pedig száznaponként hatvanezer aumast jövedelmez az 
aiskanének. A neve Sailemyvandryliris Jarinais Mynönas, de az aiskanében csak 
úgy hívják: Juorus, vagyis , a fa". 


Jörokyna városrész, ahol az aiskane áll, nem nagy, ötezer lakosa van, de van 
egy nagy bevásárlóközpontja, a világ legnagyobb yntavaisgyára és egy légikikö - 
tője. Az yntavais Saunis fontos exportcikkei közé tartozik, a prienisina lehántott 
kérgéből készítik, könnyű, olcsó, jól megmunkálható, szívós építőipari nyers- 
anyag. Jörokyna ezenfelül ismeretes a jörus sajtról is, aminek innen származik a 
receptje. Lágy, enyhén sós, narancsszínű sajt, színét és ízét az őrölt makynamag - 
tól nyeri. Sokfelé készítik Saunison, a Sylandré aiskane alagsorában is van egy kis 
házi sajtüzem. 

Jörokynán túl a főutca — Saunison utak vannak és számottevő felszíni közleke- 
dés — az Andomis negyedbe vezet, ami egy kis tavat ölel körül, persze mestersé - 
geset, Saunison se tavak, se patakok nincsenek, csak amit úgy létesítettek. Ando - 
misban van az a felsőiskola, ahova az aiskane nagyobb gyerekei is járnak, és a tó 
vize tele van ezerszínű lyvomasokkal, amiknek a víz színén lebegő, nagy, kerek 
levelein sytenisek, lairendák, lynkasok élnek. Persze ezek mind külbolygói fajok. 

Saunis parlamentáris köztársaság, harminchat képviselőt választanak egy 
intézménybe, aminek a neve Sündra. Jörokyna, Andomis és a környék többi vá- 
rosrésze a Jaranis körzetbe tartozik, aminek a képviselője most Uonas nagypapa. 
Félmillió ember ügyeivel foglalkozik. De volt ő már miniszter is, erdőminiszter, 
az ő irányítása alá tartozott az egész jar$ina-, prieni$ina- és Siunidinaövezet. Sau- 
nis gazdasági életének kilencven százaléka kapcsolódik közvetlenül vagy közvet- 
ve az erdőhöz, ahol egyébként lehetetlen élni, a szünet nélkül ömlő eső nem 
nyomja el a dzsungel erős, rossz szagát és nem csökkenti a forróságot, sem a kór- 
okozók számát. A turisták némelyike kimerészkedik, de csak vízvédő ruhában, 
még légzőkészüléket is visznek, bár a levegő teljesen belélegezhető, de úgy érzi 
magát az ember, mintha a víz alatt lenne. Nem is engedik ki őket másképp. Fel- 
ügyeletet is kapnak, mert a szakadó esőben, a teljesen egyforma fák tömegében 
egykettőre elvesztenék az irányt. De azért mégiscsak inkább zárt járművekben 
mennek, kis egyszemélyes légi kapszulákban, amiket szabadon irányíthatnak, de 
úgy vannak programozva, hogy vigyázzanak mindenre, főleg a kúszónövények 
rengeteg indájára. Ezekkel be lehet repülni a törzsek közé, föl lehet menni a hegy- 
nyi magasságú jarSinák tetejéig, és meg lehet nézni a szárazbarlangokat is. Ezek a 
legérdekesebbek. Úgy keletkeznek, hogy a törzseket összekötő támpilléreken meg 
a parazitanövények indáin fennakadnak az óriási jarsinalevelek, és tetőt képeznek, 
amiről lefolyik a víz. Némelyik akár több ezer napon át is megmarad. A barlang- 
ban állatok vernek tanyát. 

Most Kylkas-idő van. Ez azt jelenti, hogy Aimast jelenleg a Kylkas világítja 
meg, Uolist pedig a Muiri. Negyvenhétezer naponként találkoznak az egyenlítőnél 
és helyet cserélnek, vagyis Saunis átlép a kiegyenlítési ponton. Ilyenkor néhány 
ezer napig sokkal sötétebb van a sarkvidékeken. Egyébként Jörokyna szélességén 
késő délutáni megvilágítás és éjszaka váltogatja egymást. De mindig kellemes az 
idő. A hideget itt nem ismerik. 

, Saunis éppen úgy az otthonom, mint Szúnahaum. Szindoria nem, pedig ott 


sokkal többet éltem, mint Saunison. Csakhogy Saunis barátsággal, szeretettel fo- 
gadott, Szindoria pedig eltaszított magától." 


Ninda: 
Beszélgetések, 
640. 
Saunis 
Sylandré aiskane 
16123 
59 


Szinensi csak azt érezte, hogy amint az ajtó kinyílik, az agyát elárasztja a rengeteg 
információ. Pillanatokon belül mindent tudtak egymásról mind a hárman, egymás 
egész korábbi életéről, gondolatvilágáról, a helyről, ahol élnek, az emberekről, 
akiket ismernek — mindent. S ahogy azok ketten pár lépéssel átszelték a köztük le- 
vő távolságot és egymás nyakába borultak, ő döbbenten nézett le Lí melegen csil- 
logó, topázsárga szemének kifejező tekintetébe. 

— Sok éve készültem erre a találkozásra — mondta tanítójuk elégedetten. 

Aini bal karjával elengedte Nindát és Szinensi felé nyújtotta. Ő odalépett hozzá- 
juk, s átölelték egymást mindhárman. A karjukkal is, de az elméjükkel még szoro- 
sabban. 

Három kiskamasz lány. Egyidősek, egyforma magasak. Ninda szőke, a másik 
kettő barna. Szinensi bőre világosbarna, a másik kettőé rózsaszín. Szinensi szeme 
barna, a másik kettőé kék. Ninda fehér köntösben és a Szindoriáról hozott kék 
sapkájában, Szinensi kék köntösben, Aini combközépig érő, piros ruhában. 

Három emberi test kapaszkodott össze, és négy elme. Lí kisétált a zsilipkapun, a 
magas fűbe, körülnézett. Sokat szaladgált valaha ezen a réten, amikor mindenki 
Aini házi kedvenceként ismerte, s valójában a barátja és mentális tanára volt. 

Aini Luodas. Négyezer-ötszáz napos, szúni naptár szerint százhatvannyolc éves. 
Az ivutok által ismert legintelligensebb ember a Galaxisban, néhány százalékkal 
intelligensebb még Nindánál is. Bár az ő szintjükön ez már teljesen mindegy. 

Aztán bekapcsolódott a nyüzsgés is. Aininak ez idő szerint tizenöt ivut volt az 
elmetársa, akik Saunis két városának minden részében szétszórva éltek, nem is ta - 
lálkoztak egymással fizikailag, de nem is volt szükségük rá, közvetlen közelség- 
ből sem érzékelhették volna jobban egymás elméjét, mint Saunis túlsó oldaláról. 
Most Lí hívására megnyitották elméjüket a két szúni kislánynak, s már érzékel- 
hették a nyüzsgést ők is. Csak érzékelni tudták, érteni sosem fogják, erre emberi 


elme nem alkalmas, Aini ezt már kiderítette az elmúlt időszak során. Mégis 
lélegzetelállító volt érzékelni a tizenhat ivut szoros mentális hálóját, minden 
pillanatban százával cikázó gondolataikat, mintha egy folyamatosan mozgó, 
csillámló, milliónyi színben szikrázó felületet szemlélnének. Aztán a nyüzsgés 
még részletgazdagabb, még bonyolultabb lett: az ivutok bekapcsolták a hálóba a 
Saunison élő kiriket is. Anélkül hogy megszámolták volna őket vagy 
megkérdezték volna bárkitől, Ninda és Szinensi azonnal tudta, hogy 
százharmincnyolc kiri tartózkodik Saunison e pillanatban, s a maguk összetett 
érzelmi hullámaival gazdagították a hálót. 

Az ivutok vártak egy kicsit, aztán összekapcsolták őket a nagy nyüzsgéssel is, 
az ivutok csillagközi távolságokon átívelő hálózatával, millió és millió ivut átte- 
kinthetetlenül bonyolult gondolatszikráival. De csak egy töredék matira, csak 
hogy érezzék, milyen. 

— Ez életem legszebb napja — mondta Ninda Aini szemébe nézve. Aini rámo - 
solygott és az arcához szorította az arcát. 

Aini Leina Lauri Auroditi Kassiöpeia Vietiena EiSiena Luodas vuory aike 
Kondilaiste nö Skovainauksiste. Ez Aini teljes neve a saunisi szokások szerint. 
Négy személyneve van — ez átlagos szám, senkinek sincs háromnál kevesebb, de 
ötnél több sem szokott lenni. Az ötödiket csillagnévnek hívják, minden saunisit 
valamilyen csillagról is elneveznek, senki sem tudja, miért, ez a szokás. Aztán a 
szülei, Vieto és EiSi neve következik, majd a családnév. Mivel a saunisiak között 
gyakori a névváltoztatás, Aini a vuory szócskát viseli a családneve után, ami azt 
jelenti, hogy őelőtte legalább négy ősét ugyanígy hívták. A nőket persze, mert a 
saunisiak az azonos nemű szülőjük családnevét öröklik. A szúnik mindkettőt, a 
szindoroknál pedig a szülők választják ki, hogy melyiket. Aini ezek mögött még 
viseli az apja családnevét (aike Kondilaiste) és a nagycsaládjának a nevét (nö 
Skovainauksisté). Később ezek után még a párja és a gyerekei neve is odakerül. 

Mentális időszámítás szerint sokáig maradtak a réten, a Silgáraut Szúdzsauri 
zsilipkapujánál: két-három mati hosszan beszélgettek hangok nélkül. Ezalatt 
mindhárman megismerték egymás teljes élettörténetét, sokkal részletesebben, 
mint azt szavakkal valaha el lehetett volna mesélni, Aininak ettől kezdve részletes 
képe volt mindarról, ami Nindával és Szinensivel valaha történt, a legjelentéktele - 
nebb eseményekről is, és nekik is hasonlóképpen. Ezzel megsérült a nagy titok: 
Aini lett az első ember a történelemben, aki nem volt szúni állampolgár, és tudo - 
mást szerzett a Felhőről, Szúnahaumról, a szúni hajók lakószintjeinek felépítésé- 
ről, mindenről, amit Ninda és Szinensi ismert a Testvériség titkaiból. De termé - 
szetesen ezt az ivutok előre tudták, és magától értetődő volt mindannyiuk számá- 
ra, hogy Aini ugyanúgy megőrzi a szúnik titkait, mint maguk a szúnik. Egyébként 
is szúnivá fog válni ő maga is. Ezt már régóta tudja. Megtanulta a nyelvet és fel- 
készült rá, hogy egy nap elhagyja az otthonát és a szülőbolygóját valaki kedvéért, 
akit akkor még nem ismert, vagy egy ügy kedvéért, ami voltaképpen nem is léte- 
zik. 


Most már ismeri azt, akinek a kedvéért el fogja hagyni a szülőbolygóját. Sőt 
most már azt a világot is ismeri, ahol élni fog helyette. És mindezen ismeretek 
birtokában változatlanul helyes döntésnek tartja, szívesen fog Szúnahaumra men- 
ni. 

Aini valójában nem szeretett igazán a Sylandrében élni. Ahogy nőtt, egyre ke- 
vésbé. Mindenki szerette őt, és voltaképpen ő is szeretett mindenkit, hiszen igazán 
kedvesek voltak és szeretetreméltóak, de nem voltak alkalmas szellemi partnerek. 
Neki nem. Sokkal többre vágyott, mint amit a családjától kaphatott. 

Nindával más volt a helyzet. Aininak születésétől fogva megvolt mindene, az 
aiskane szeretetteljes, biztonságos légköre vette körül — Nindát nem. Amióta a 
Testvériségbe került, sokkal inkább lenyűgözte az, hogy igazi életet élhet, otthona 
van, családja van, semhogy zavarhatta volna, hogy nem akad közöttük egyenlő 
szellemi társra. No meg egy azért mégis volt, Szinensi, akit első találkozásukkor 
még üresfejű libának hitt, de hamar rájött a tévedésére, s amióta a kirik és az ő 
mentális hálójának tagja lett, majd Lí és más ivutok is csatlakoztak hozzájuk, az- 
óta rohamléptekkel fejlődött, s mostanra mindenben fölveszi a versenyt Nindával. 
Nindának semmi oka nem volt elvágyódni a Testvériségből, magát Szúnahaumot 
sem hagyta volna el, ha az ivutoknak nem az a kívánsága, hogy itt, Saunison talál- 
kozzon Ainival, hogy ismerje meg a helyet, ahol felnőtt, az embereket, akik kö- 
rülvették, ahogy Aini is meg fogja ismerni Szúnahaumot és azokat, akik Nindát 
körülveszik. Ez valóban így volt helyes, és éppen ezért most itt maradnak egy da- 
rabig, megismerik az aiskanét és Saunist. 


354. 


0e-4 aiskane 


, Azóta is kutatjuk, hogyan volt lehetséges ilyen mennyiségű információ ilyen se- 
bességű átvitele. Ha Sileni feltételezése az ötödik szintről helyes, akkor mindaz a 
sok dolog, amiért Nindát ennyire tiszteli a Galaxis, eltörpül ennek jelentősége 
mellett." 


Aini: 
Ninda lélekrajza a csoport számára, 
5. szint I. kör, VSM rind, 65/9/1 14. 


Az aiskane halványsárga külső falán kétszárnyú nagy kapu, fölötte csak egyetlen 
SZÓ: 

SYLANDRE 
— afölött pedig az aiskane jelvénye, egy ugró saipalis, mancsában négyszirmú 
yltasvirággal. A gyerekek jöttére a kapu kétfelé besiklott a falba. Beléptek. Alag- 
útszerű átjáró volt a kapu mögött, a falakon kétoldalt keskeny ládák tarka virágok - 


kal, egy sor alul, egy a fejük magasságában. Mindkét oldalon egy ajtó szakította 
meg őket. Aini benyitott a bal oldalin. 

— Hoztam két vendéget — közölte odabent valakivel, s már ők is az ajtóban áll- 
tak, benéztek. Kis iroda, egy nő ült odabent, jöttükre felállt. Eina Lynolaris. A két 
szúni kislány tudott mindent, amit Aini, az arcokat is ismerték. Eina a zsebébe 
nyúlt suag — illetve itteni nyelven ydis — után, de Ninda megelőzte. 

— Aistravy. Muina Ninda. Értünk saunisiul, nincs szükség fordítógépre. Ő Szi- 
nensi. 

— Ó. Aistravais! Ez nagyszerű. Gyertek be. Én Eina Lynolaris vagyok, köszön- 
telek benneteket a Sylandrében. Mi járatban jöttetek? 

Ninda és Szinensi természetesen azt is tudta, hogy Aini senkinek egy szót sem 
szólt előre az ő érkezésükről. Így találták célszerűnek. 

— Azért jöttünk, hogy megismerjük Saunist. Mivel Ainit már ismerjük, úgy gon- 
doltuk, nála szállnánk meg. 

— Nahát. Honnan ismeritek egymást? 

— Véletlenül akadtunk össze távközléssel — felelte Ninda, amit már előre eldön- 
töttek. Ebbe nem lehetett belekötni, hiszen csak a gyerekeknek szóló galaktikus 
csevegős fórumok milliószámra léteztek. 

Eina nem is csodálkozott rajta. 

— Értem. Nagyszerű. Most érkeztetek? Gondolom, még nem sokat láttatok a 
Zöld Golyóból. 

— Semmit, csak a nyelvtanfolyamon láttunk filmeket róla. 

— Nahát, tanfolyamon? — Eina teljesen el volt képedve. — Sosem találkoztam 
még senkivel, aki tanfolyamon ennyire kiválóan megtanulta a nyelvünket. 

Ninda szelíden, nindásan mosolygott, és természetesen esze ágában sem volt 
egy árva szót sem szólni arról, hogy a mentális érintkezésnek ezen a fokán akkor 
is anyanyelvi tökéletességgel tudna saunisiul, ha korábban egy szót sem tanult 
volna. 

Eina összeráncolta a homlokát. 

— Yyy... Ismerlek én téged? 

— Nem tudom -— felelte Ninda. — Néha megjelenek a tévében, talán onnan. 

— Tudom már. A tévében láttalak, egy régi balladát énekeltél Lymelulliról, 
nem? 

— Hát róla, de nem olyan régi... én írtam, éppen akkor. 

— Nahát, ez nagyszerű. — Ninda szelíden mosolygott. Einának minden nahát 
meg nagyszetű. — Mi itt a Sylandrében sokat szoktunk énekelni, és szívesen lát- 
nánk, ha velünk tartanál. 

— Örömmel. 

— Nahát, az egy mytnis? — vette észre az asszony az ajtó melletti szekrényke tö- 
vében üldögélő apró alakot. — A tiétek? 


Odalépett hozzá, leguggolt és megsimogatta. Lí hálásan fogadta, mint mindig, 
amikor az emberek simogatták. Eina legalább nem tartotta a kezét az orra elé, 
hogy megszagolhassa, mintha kutya volna. 

— Nagyon aranyos. Aini, kérj neki egy kis vystrinonszárat Jauristól. 

— Persze, anya — felelte Aini. A saunisi és a szúni társadalom megegyezett ab- 
ban, hogy a szülőket, nagyszülőket megillető megszólítások nemcsak a valóságos 
rokonaikra vonatkozhattak, de volt egy eltérés. A Testvériségben Ninda bármely 
felnőtt nőt anyjának szólíthatott, ami eléggé meg is lepte Ainit. Saunison a nagy- 
szülők összes lánygyermeke , anya", s a nagyszülők összes fiúgyermekének fele- 
sége szintén. De senki más. Ugyanígy a dédszülők lánygyermekei és a fiúk felesé - 
gei mind , nagymama", de senki más. 

— Hát akkor utatokra is bocsátalak benneteket. Aini majd megmutatja a házat és 
összeismertet lakóival. Érezzétek jól magatokat. 

— Köszönjük — bólintottak, s kiléptek az irodából. Persze semmilyen 
információra nem volt szükségük. Mindent tudtak a Sylandreről, amit Aini tudott. 

A kapubejáró mögött a külső udvar volt, egy nagy, kerek térség, a közepén vi- 
rágágyás, keresztben sétautak, körben szintén. A külső udvarba nyílt egy sor iro- 
da, tárgyaló, itt adták el a Sylandré terményeit és vettek mindenfélét, amivel az 
aiskane kereskedett. Most is sétálgatott itt egy-két üzletfél az aiskanebeli tárgyaló - 
partnereikkel. Nindáék felmutatták nekik anya- és apaujjukat, ők pedig viszonoz- 
ták. 

A kapubejáróval szemben volt a belső udvar kapuja, ami nem nyílt ki a közele- 
désükre, ujjlenyomatos zárja volt. Aini kinyitotta. Itt is volt egy kis átjáró, balra- 
jobbra két ajtócskával, raktárhelyiségekbe nyíltak. Aini a szemköztit nyitotta ki, 
és beléptek a belső udvarra. Nézniük — nem volt rajta mit. Minden bokornak min- 
den levelét ismerték. Végigmentek a sétányon, Luodasék lakásáig. Aini megérin- 
tette az ajtót, bementek, leültek Aini szobájában. Itt persze végképp tudták min- 
dennek a helyét. Mintha a saját szobájukban ültek volna le. 

Sawlléy EÉnahy másodasszisztens ezalatt két városrésszel távolabb, a Jastrindas 
szálló 417-es szobájában tűnődve hevert az ágyán, félig ülve, hátát a párnának tá- 
masztva. Gondolkodott. Néhány huszaddal azelőtt vette kézhez a minisztérium 
személyzeti főnökségének levelét. Legyen szíves nyilatkozni, elfogadja-e a Dóő- 
ren Intézet állami koordinátori állását. 

A levél mindenben megfelelt a syyndoj kormánykörök régi hagyományainak. 
Először: az új kormány munkába állása után még jó pár napba beletelt, hogy el- 
döntsék, mi legyen ővele, de nagyon sokat mégse vártak — az alacsonyabb rangú 
munkatársakat egy-két hónapot is váratják, amíg döntenek róluk. Másodszor: nem 
közölték nyersen, hogy ki van rúgva, hanem felajánlottak egy állást, ami nem egé- 
szen kormányzati, de nem is áll egészen távol attól. Harmadszor: az állás tökélete- 
sen alkalmatlan, az ő képzettségének a legkevésbé sem felel meg, előre lehetett 
tudni, hogy nem fogja elfogadni — és tényleg nem. Negyedszer: semmit sem kér- 


deznek, például arról, hogy nem kapott-e valamilyen feladatot, amit még nem 
végzett el vagy nem számolt be az eredményéről. 

Tehát ki van rúgva. Ennek a kormányváltás óta elég nagy volt az esélye, mert az 
ő szintjén leginkább csak azt nézik, hogy ezelőtt mennyire tette hasznossá magát a 
minisztériumban, és azzal nemigen foglalkoznak, hogy mennyi ideje jutott rá. De 
azért reménykedett, hogy talán mégsem. Hát most már nem reménykedik. 

Csak éppen ő átszelte a fél spirálkart egy feladat miatt, amit már nem tud elvé- 
gezni. Megnézheti, hogy valamelyik szervezet emberei ott lesznek-e, amikor 
Niinda partra száll. Csak nincs kinek beszámolnia róla. A megbízója, Vyhaüteú úr 
sem tagja már a kormánynak. 

A hajója persze a minisztérium tulajdona, annak haza kell kerülnie. De a kikötő- 
ben a saunisi hatóságok nyilvántartásba vették, otthon is tudják, hogy itt van, 
megoldják a hazaszállítását. Ha ő esetleg nem tér haza. 

Mert haza akar egyáltalán térni? 

Hová haza? A kormány megbukott. Józan látásmóddal szemlélve nyilvánvaló, 
hogy az elnök urat is rövidesen meg fogják buktatni. Ami Syyndoreiára követke- 
zik, az az anarchia, a Niinda iránt rajongó féleszűek rémuralma, téboly és pusztí- 
tás. Erre menjen haza? 

Nem. Itt marad. Megnézi magának Niindá dicsőséges bevonulását és hogy kik 
állnak a háta mögött — elvégzi a feladatát, még ha nincs is már állása és megbízója 
sem. Aztán keres magának valamit itt Saunison. Kellemes hely, szereti. Ezért elő - 
ször is felhívja a szüleit és megbeszéli velük, hogy ők is jöjjenek el hazulról. A 
következő időkben nem lesz jó otthon az elnök úr hűséges hívének lenni. 


355. 


0e-5 támadáso 


,, Már ott, Saunison eldöntöttük, hogy a Galaxis előtt továbbra is csak Ninda fog 
szerepelni. En eleve jobban szerettem háttérbe húzódni, Ainitól pedig végképp tá- 
vol áll minden szereplés. Rajongjanak továbbra is csak Nindáért. " 


Szinensi: 
Ninda élete és tanítása, 
360. sómir 
Syyndoreia 
Kafndim 


59. syyllu 52. 
a fehér órája 


Amikor a Hallihuat Fónird megérkezett Saunisra, és Ninda előzetes bejelentésé- 
nek megfelelően nem szállt partra, a Kajndimban megjelenő Kiilsőségek című lap 


hozott egy véleménycikket arról, hogy nem is fog, mert az egész Ninda körüli 
felhajtás csak szemfényvesztés, és az igazságtalanul mellőzött Vyhaúteá 
doktornak volt igaza, Ninda egy animáció. 

Vyhaútej, aki számon tartotta, hogy sehol nem jelent meg egy szó sem arról, 
hogy az ő ötlete volt, bocsánatkérésre szólította fel a kis lapot, és perrel fenyegette 
meg őket. A Ninda Társaság viszont nem küldött felszólítást, egyből perelt. Vál- 
tozatlanul rendelkezésükre állt a Csillagközi Jogszolgálat teljes szakmai apparátu- 
sa, együtt pillanatok alatt össze tudtak állítani egy keresetlevelet. 

A harmadik választ Ámmaít adta, Larenkának egy villáminterjúban. 

— Az, hogy véleménycikknek álcázták, semmin sem változtat, ez ugyanaz a 
kormánypropaganda, amiből egyszer már kiesett a svmw. Nem értem, mi a céljuk 
ezzel. Ninda egy csomó időt töltött Nomboka úr kamerája előtt, mit akarnak még? 
Vérvizsgálattal akarják kimutatni, hogy ő létezik, vagy elég lesz, ha odamegy és 
orrba vágja őket? 


Kedves Ninda, remélem, jól vagy. Amióta azt a rövidke üzenetet küldted, én is ag- 
gódom, hogy nem esett-e valami bajod, meg velem együtt fél Syindoreia és még 
sok-sok világ. 

Itthon a feje tetején áll minden. Az ellenzéki tévékben nagyjából másfél husza- 
donként hangzik el, hogy az új kormány egyetlen előnye, hogy ők nem a régi kor- 
mány. Hoznak rendelkezéseket, de azok nem sokban különböznek azoktól, amiket 
a régi kormány hozott. A tüntetések felerősödtek, az ALAN-nak már legalább 
húszmillió tagja van, de lehet, hogy harminc. Továbbra sem tartanak minket nyil- 
ván. Várj csak, éppen most mondta be a tévé, hogy Úmeskünen huszonnyolcezren 
vallották magukat ÁLAN-tagnak, és az ő lakosságuk harminckilencezer! A mara- 
dék nagyjából mind gyerek lehet. Azt mondja, ez egy kis hold a Sidey-rendszer- 
ben. Óriási örömmel üdvözölték őket a Sömvvn térről, most ott van a legnagyobb 
tüntetés, hétszázezer ember együtt. 

De tudom, téged csak az érdekel, hogy velem mi van. Megvagyunk, köszönöm. 
Suli után mindig megyünk tanítani Eidivel. Éwruéy tegnap óta nincs velünk, át- 
ment az ÉÉsunba, ő inkább ingyenkonyhán szeretne dolgozni. De persze ma is ta- 
lálkoztunk a munkában, a Vwt áruház mögött voltunk — a búvóhelyet átalakítják, 
rendes menedékhely lesz belőle, most nem odabent tanítunk —, és Éwruéy csapata 
is ott osztotta az ételt, ördénsültet ilisüpürével. Kétszáz embernek beszéltem a Löl- 
men-korszakról, nyilván tudod, mennyire emlékeztet a jelenlegi, azazhogy az 
ÁLAN fellépése előtti helyzetre. 

Apám most nem csinál semmit, otthon ül, az iratait rendezgeti, azt mondja, le- 
het, hogy megírja az emlékeit külügyi pályájáról. Munkát egyelőre nem keres, ki- 
piheni a fáradalmakat. Anyámat is rábeszélte, hogy lépjen ki. Mi értelme? Úgyis 
elveszíti az állását ő is, amikor megbukik a rendszer. Lehet, hogy még az idén. 


Éwtuéyt az Ytuhy utca sarkán támadták meg, ahogy hazafelé tartott az ételosztás - 
ból. Négyen voltak, négy felnőtt férfi. Ketten szemből jöttek, megálltak előtte, el- 
állták az útját, kettő a háta mögül. Nem kérdeztek, nem mondtak semmit, csak el- 
kezdték verni. Éwtuéy szerint egy egész huszad beletelhetett, mire egy járőr 
odaért és kiszabadította. A kórházban tért magához, egy ágyon feküdt és éppen 
vizsgálták. 

— Mi történt? . . . — suttogta. 

— Önt megtámadták — közölte egy hang. — Számos ütést és rúgást kapott. Nemi 
erőszak nem történt, meg sem kíséreltek ilyesmit. Csontja nem tört, súlyos sérülé- 
se nincsen, de enyhe agyrázkódása és számos zúzódása van. Meg tudja mondani a 
nevét? 

— Éwfugy. .. Sálaúdúőp. 

Maga Éwruéy még nem is tudta, hogy le van tartóztatva. A járőr értesítette a 
szüleit, beszámolt róla, hogy a lányukat letartóztatták verekedésért, könnyű sérü- 
lésekkel került kórházba, és az ügyvédje legyen szíves jelentkezni az ágyli kapi- 
tányságon. Adott hivatkozási számot meg mindent. 

Salaádúőp asszony döbbenten bámult a képernyőre, talán még egy egész hu- 
szaddal azután is, hogy a járőr letette. ÚÜíp! Éwtuéy! Tudta, hogy ez a nagy ba- 
rátkozás a csavargókkal rosszra vezet! Most mit csináljon?! 

Az első reakcióját a düh és a sértődöttség szülte, de szerencsésen: felhívta 
Dwnsyt és üvöltözött vele, amiért belevitte a lányát ebbe az őrültségbe. Mit kép- 
Zelt, majd az emberek szó nélkül fogják tűrni, amit művelnek?! 

Dwn$y egyszerűen és az udvariasság legelemibb szabályait figyelmen kívül 
hagyva bontotta a vonalat és felhívta Larenkát. Így Ewfuéy még a vizsgálóaszta- 
lon feküdt, amikor a riporter már tudott a dologról. 

Ez volt a harmadik eset, amiről tudomást szerzett, még mielőtt eldönthette vol- 
na, mit gondoljon a legelsőről. Most már egyértelmű döntésre jutott. Átszólt a 
központba, hogy élő időt kér, és amikor megkapta, felhívta a városi főkapitánysá- 
got és kérte a parancsnokot, Ámfewyn másodtábornokot. Hamarosan meg is kap- 
ta. 

— Üdvözlöm, Ámfewyn tábornok úr. Larenka Szontiszkovarikinde vagyok a 
Belső-Galaktikus Hírügynökségtől, és élő adásban beszélgetünk. Szeretném meg- 
kérdezni önt, mi a véleménye arról, hogy néhány huszadon belül, a főváros telje- 
sen különböző részein, három békésen sétálgató, félig-meddig gyermekkorú 
ÁLAN-aktivistát támadtak meg ismeretlenek az utcán, és véletlenül mindhárom- 
szor úgy esett, hogy ezeket a bűnözőket jól felkészült rendfenntartóinknak nem si- 
került őrizetbe venniük, ám az említett fiatal aktivistákat, alaposan összevert álla- 
potukat kihasználva, sikeresen őrizetbe vették és jelenleg a kórházban őrizet alatt 
tartják, holott őket verték meg, és szeretném megtudni tábornok úr szándékait ar- 
ról, hogy hány ilyen lesz még! 


A tábornok arca lilára gyúlt. Idős ember volt, közel a negyvenhez, de ahhoz, 
hogy egy tévériporter élő adásban üvöltözzön vele, nem szokott hozzá. Még ke- 
resgélte a szavakat, amikor Larenka folytatta, mintha választ kapott volna. 

— Természetesen a térfigyelő kamerák képeit már kiértékelték és a támadókat 
azonosították — jelentette ki, mint aki ismert tényt közöl. — Nyilvánvaló, hogy ön 
egy órán belül sajtótájékoztatót tart, ahol ismerteti az illetők személyazonosságát 
és beszámol elfogásukról. Erre nem is vesztegetnék szót, erre kötelezi önt a tör- 
vény. Szeretnék feljelentést tenni önnél mint a törvényesség legfőbb őrénél a vá- 
rosban, ismeretlen tettesek ellen ennek a támadássorozatnak a megszervezése mi - 
att, amit attól a nyilvánvaló szándéktól vezettetve követtek el, hogy az ÁLAN-t 
demoralizálják, a kormánypártot és az ellenzéket egymás ellen hangolják, míg vé- 
gül kirobbanthatnak egy polgárháborút. A bűncselekmény megnevezése tehát a 
büntető törvénykönyv nyolcadik fejezete szerinti hazaárulás, a közrend megzava- 
rása, továbbá közbotrányokozás és súlyos testi sértés, habár a sértettek csak kön- 
nyebben sérültek, de az elkövetők csak a rendfenntartók beavatkozásának hatásá- 
ra hagytak fel tevékenységükkel, így az súlyosabban minősül. Második feljelenté - 
sem az eseteknél jelenlevő járőrök ellen irányul, amiért a cselekvésükben már fi- 
zikailag korlátozott elkövetőket nem voltak képesek és/vagy hajlandók le is tar- 
tóztatni, ezzel megszegték kötelességüket és a közösséget veszélynek tették ki. 
Hallgatom, tábornok úr! 

Fél huszad is beletelhetett, amíg Larenka, az ország és a külföldi nézők 
Ámrewyn lilásvörös arcát szemlélték, de választ nem kaptak. A tábornok kétség- 
kívül egyszerre akart érdemben megfelelni a riporter vádjaira, és kikérni magá- 
nak, amiért az RV parancsnokával ilyen hangon beszélnek. Ugyanakkor jól tudta, 
hogy nagyon kell vigyáznia a szavaira. 

— Talán egy kicsit több időre lesz szüksége — mondta végül Larenka csípősen. — 
Remélem, felhív legkésőbb a zöld órájáig. Viszonthallásra. Ámfewyn másodtá- 
bornok urat látták — de nem hallották, kedves nézőink. 

Bontotta a vonalat és felhívta a Társaságot, még mindig élő adásban. Hiragi az 
első szóra közölte, hogy nemcsak a három megvert aktivista védelmét látják el, 
hanem minden ÁLAN-tagét, akinek szüksége van vagy lesz rá. 

, A történészek szerint soha nem volt még semmilyen embercsoportnak olyan ve- 
zetője, mint én. Mert én megmaradtam annak, aki voltam, miközben galaktikus je- 
lentőségű személyiséggé váltam. Szerintük. Szerintem én soha semminek nem vol- 
tam a vezetője, és nem is akarok az lenni. " 


Ninda: 
Nemlétező politikai beszédeim, 
420. 


Az aktivisták elleni támadások megosztották a szindor közvéleményt, de egyen- 
lőtlenül. Még az elkötelezett Kiyfeán-pártiak nagy többsége is elítélte a támadáso - 
kat. Több prominens kormánypárti személyiség tett olyan értelmű nyilatkozatot, 
hogy ők változatlanul elítélik az ÁLAN-t és tevékenységét, no de gyerekeket 
megverni az utcán, ez nem megoldás, nem eljárás, ilyet nem lehet csinálni. Még a 
kormánypárt parlamenti képviselői között is akadtak, akik ezt gondolták. Négyen 
közülük összeültek egy irodában, megbeszélték álláspontjukat, azután fölhívták a 
SÁW Televíziót és élő adásban jelentették be, hogy az erőszak ellentétes az elnök 
úr mindig is hangoztatott és azóta is érvényes politikájával, és ettől ők 
elhatárolódnak. Hamarosan a parlament elnöke is tett ilyen bejelentést, majd a 
miniszterelnök, aki éppen a fogorvosnál volt, ezért nyilatkozott némi késéssel. 
Mindannyian csatlakoztak Larenkának ahhoz a kívánságához, hogy mind az 
elkövetőket, mind a hanyagul dolgozó rendfenntartókat meg kell büntetni; azt a 
kiszólást pedig, amikor kvázi megvádolta a városi rendfenntartás parancsnokát a 
támadások megszervezésével, a hirtelen felindulás számlájára írták és ekként 
menthetőnek találták. 

De feltűnt egy kisebb csoport, akik nem így gondolkodtak. Vagy legalábbis a 
hangadóik egyelőre nem voltak sokan. Kijelentették, hogy az ÁLAN hazaárulóit 
igenis tisztességre kell végre tanítani, és igazán mit vannak úgy oda, semmi baja 
nem esett annak a három kölyöknek, most majd végre megtanulják tisztelni a ren- 
det és az államrendszert. 

Az első választ, ami némileg meglepte őket, írásban kapták, Műdeniöp olvasta 
be a kormánypárti Syyndoreia Műnavéét tévécsatorna esti híradójában. 

, Üzenem azoknak, akik a rend és az államrendszer tiszteletét veréssel akarják 
tanítani. Feleségemmel mindketten kormánytisztviselők vagyunk, társadalmi esz- 
mélésünk óta az elnök úr elkötelezett hívei és támogatói. Noha szüleink mindket - 
tőnket verés nélkül neveltek, és mások sem vertek minket. Négy gyermekünket 
ugyancsak ebben a szellemben neveltük. Nyilván nem kell mondanom, hogy ők 
sem kaptak soha verést. Az erőszak alkalmatlan mint nevelési eszköz. Legidősebb 
fiunk jelenleg gyakornok az egyik minisztériumban, nagylányunk egyetemista és 


államigazgatási pályára készül, a negyedik még nem döntött. Harmadik gyerme- 
künk, akit megvertek, Ámis Ymarwt az egyetlen a családban, aki nyitott az 
ÁLAN gondolkodására. Miután hazajött a kórházból — a letartóztatást az ÁLAN 
jogászainak nyomására szüntették meg -, kijelentette, hogy ezek után még elköte- 
lezettebb lesz, és meg fogja mutatni azoknak az aljas embereknek, akik szerint az 
erőszak egy eszköz, hogy az erőszakra erőszakmentesen is lehet válaszolni, de ha 
megint megtámadják, szükség esetén fegyverrel is megvédi magát. Dr. ÖŐsleyú 
Ymarwt belügyminisztériumi főtanácsos, a Belügyi Testület elnökhelyettese." 

S mint az utóbbi időben legtöbbször, most is kitört a botrány. 

Kormánykörökben rendkívül nehezményezték Ymarwt nyilatkozatát, és ezt 
meg is mondták neki, a belügyminiszter közölte egy négyszemközti beszélgetés - 
ben. De nem nyúlhattak hozzá, rendkívül rosszul ütött volna ki, ha most elmozdít- 
ják. Ezért igyekeztek agyonhallgatni, mint rendszerint mindent, ami kellemetlen 
volt számukra. 

Az ÁLAN persze éppen az ellenkezőjét gondolta. Larenka fogalmazta meg a 
tévében ezt Is. 

— Nem sok minden van, amiben YmarwWt úrral egyetértenénk mi ÁLAN-tagok. 
De lám, van valami, amiben igen. Nem olyasmi, hogy milyen a zenei vagy kony - 
hai ízlésünk, hanem a jelen politikai problémákkal szorosan összefüggő dolog. Ez 
pedig az erőszak elítélése. Az erőszak nem problémakezelési eszköz, soha nem 
volt és soha nem is lesz az. Akik ezeket a támadásokat megszervezték és végre - 
hajtották, nyilván maguk sem gondolták, hogy képesek lesznek megverni az 
ÁLAN összes tagját, vagy akár csak a Ninda-munkacsoportok összes tagját. Ak- 
kor mi értelme? Úgy ismerik az ÁLAN-t, mint akik megijednek és felhagynak te- 
vékenységükkel, mert hármat közülük megvertek? Hiszen még azok sem teszik, 
akiket megvertek. Annyi változott, hogy elszántabbak lettek, Ámis Ymarwtról 
legalábbis már tudjuk ezt, de valószínűsítem, hogy a másik kettővel is hasonló a 
helyzet. Lehet, hogy holnap más áll a helyükön, talán még holnapután is, de fel 
fogják venni újra, és folytatják, ahol abbahagyták. 

A második sértett, egy kilenc és öt éves lány, Esyú Vüllory maga nyilatkozott a 
tévének, Kefl LYyYksúnahynak, még onnan a kórházból. 

— Az WWten körzetben, a Milaten és a Kárnű közötti területen szoktam ételt 
osztani. Pár napig feküdnöm kell, de aztán megyek megint. Aki oda akar jönni, 
hogy megverjen, megtalál. De én ott leszek. 

A harmadik, Ewruéy Sálaúdüőp írásos üzenetet juttatott el a sajtónak, már késő 
éjszaka. 

Megvertek. Félek utcára menni. Félek az ALAN tagja maradni. Nem csinálom 
többet. Csak ne bántsanak! Ugye ezt szeretnétek most hallani, ti aljas gonoszte- 
vők, útonállók, pribékek? Hát azt leshetitek! Amint lábra tudok állni, megyek vis- 
sza az utcára, segítek azoknak, akiknek senki más nem segít, csak Niinda és mi! 

De nyilatkozott az ÁLAN is, nagyon hamar, egy óra sem telt bele azután, hogy 
Larenka leüvöltötte tábornok fejét. Az országos vezetőség bejelentette, hogy meg- 


védik az aktivistáikat, mostantól csakis csoportosan járnak az utcán, és aki meg- 
próbál rájuk támadni, készüljön fel, hogy ő kerül a kórházba — vagy éppen a föld 
alá. Az ÁLAN békés és békeszerető mozgalom, de nem fogják megvárni, hogy 
esetleg néhány gyerek élete árán kelljen eljutniuk a felismerésig, hogy békésen vi- 
selkedni csak akkor lehet, ha az ellenfél is azt teszi. Ha kell, fegyverrel is véde- 
kezni fognak. Remélik, hogy Niindá nem fog megharagudni ezért a lépésükért. 

Ninda azonban egész nap nem jelentkezett. Azóta nem hallatott magáról, amióta 
elküldte azt az üzenetet, hogy néhány nappal később találkozik az emberekkel 
Saunison. Ezt Larenka tette közzé előző nap, a háromfülű továbbította. 

— Azt hiszem, mindnyájan nehezen nélkülözzük Niindát ezekben az órákban — 
mondta a tévénézőknek LYYksúnahy. — De nyilván oka van, hogy időt kért, két- 
ségkívül halaszthatatlan elfoglaltsága adódott. 

— Igen, egészen bizonyos — bólogatott műsorvezető társa, . — A háromfülű Södy- 
Vödy talán többet is tud, de hát nem tudjuk megkérdezni. 

— Néha elgondolkodom, ki lehet a háromfülű Södy-Vödy — szólalt meg beszél - 
getőtársuk, történelemtanár, aki szavanszi állampolgár volt, de tnabbuan nemzeti - 
ségű. — Vajon hogyan áll vele kapcsolatban Ninda? Vagyis nem. Miért éppen őve- 
le? 

— Nyilván az egyik barátja — vélte LyYksünahy. — Professzor úr nyilván tudja, 
hogy Niindát jobban motiválja egyetlen ember barátsága, mint a mi egész moz- 
galmunk. 

— Hogyne — bólogatott a történész. — Éppen ezért olyan különleges. A vezetője 
lett ennek a mozgalomnak, a legnépszerűbb és az egyik legfontosabb ember 
Syyndoreián, de rajonganak érte külföldön is, a fél spirálkar odavan érte. Minden- 
ki másnak a fejébe szállna a dicsőség. Őt nem érdekli. Egyszerűen nem érdekli! 
Mialatt ebben az országban minden őkörülötte forog, ő ugyanazzal a nyugalom- 
mal éli tovább az életét. Lefogadom, hogy éppen vidáman játszik a barátaival. 

,, Sok minden megváltozott Saunison. Az egyik, hogy kezdett elegem lenni a körü- 
löttem csapott felhajtásból. " 


Ninda: 
Beszélgetések, 
638. 
Saunis 
Sylandré aiskane 
16124 
41 


Későn ébredtek, egyszerre. Ez most már mindig így lesz; elméjük végérvényesen 
összekapcsolódott, egyszerre fognak ébredni és elaludni, és érzik egymás érzéseit, 
még álmodni is együtt álmodnak. Ha olyan távolságra kerülnek egymástól, ahol 
már nincs vétel, akkor nem így lesz. De nem fognak. 

Csak kinyitották a szemüket, s ahogy találkozott a tekintetük, szemvillanásnyi 
idő alatt hosszú beszélgetést folytattak. 

Egyetlen intelligencia két felét alkották, s az első pillanatban, amikor összekap- 
csolódtak, birtokába jutottak egymás összes korábbi emlékének, tapasztalatának. 
Amit ezután bármelyikük megélt, azt megélte a másik is, de a látásmódjuk, az 
egyéni szemléletük továbbra is különböző maradt — persze ettől kezdve ismerték 
egymásét is. 

Estig üldögéltek a szobában négyesben, hangok nélkül beszélgettek, terveket 
szőttek a jövőről, elmondták a véleményüket mindenféle élményekről, amik a má- 
sikat érték a múltban. Ainit persze énpúgy megdöbbentették Ninda Szindoriáról 
megőrzött emlékei, mint a szúnikat — Lí elhomályosította a hozzájuk fűződő 
érzelmi töltést, de maguk az emlékek érintetlenül megvoltak —, de a szúnik beér- 
ték azzal, hogy hangot adtak elszörnyedésüknek, Aini azonban nem. 

— Ennek véget kell vetni — jelentette ki. — Nem folyhat így tovább az életük. 
Nem az a kérdés, hogy vállalsz-e vagy kell-e vállalnod felelősséget Syndoreiáért, 
itt nem rólad van szó. 

A villámgyors gondolati közlésben pillanatok alatt meg is beszélték, hogy Aini 
szerint mi a teendő, és hogy arról mit gondol Ninda, Szinensi, mit gondolnak az 
ivutok. 

Este aztán kimentek az udvarra, ahol az aiskanisok vacsorázni szoktak. Ezt az 
étkezést ők éppúgy társasági eseménnyé tették, mint a szúnik, csak persze nem 
volt tűz, nem volt janníhaum. Más vendég most nem volt rajtuk kívül, így ötven- 
öten ülték körül a nagy kerek asztalt, amit automaták állítottak fel és bontottak le 


minden este, azok hordták a székeket — a saunisiak széken ültek, nem padon -—, 
azok végezték a tálalást is. Az itteni asztal is üreges körvonal alakú volt, nem ko - 
rong, de belül itt nem ült senki. 

Mindig szendvicseket vacsoráztak: a különféle alapanyagokat fölszeletelve, a 
maga fogyasztási módja szerint előkészítve tálakra halmozták, mindenki abból 
vett, amiből akart, s készített magának. S közben persze beszélgettek. 

A nagypapák és nagymamák száznaponként adták tovább egymásnak az aiskan- 
ion tisztét, aki amolyan szimbolikus vezetője volt az aiskanének, s egyik feladata 
az volt, hogy ha vendég érkezik hozzájuk, azt kifaggassa, hogy kiféle ember, mit 
keres itt, milyennek találja az aiskanét, és hasonlókról. Ez idő szerint Marnis 
nagypapa volt az aiskanion, ezért Nindát és Szinensit őmellé ültették, egy oldal- 
ról, hogy ne kelljen forgolódnia. Aini valahol messzebb ült le, akárcsak Aila 
nagymama, Maárnis felesége. Az aiskanisok nem szerették a megszabott ülésren- 
det. 

A két vendég a Testvériségből szépen válaszolgatott a nagypapa kérdéseire. El- 
mesélték, hogyan kerültek ide — ugyanazt a történetet, amit Eina néninek —; hogy 
nem tudják, meddig maradnak, talán néhány yndas, azaz néhányszor tíz nap hos- 
szan; hogy szeretnének megnézni minden érdekeset Saunison, amit csak lehet; és 
hogy köszönik, igazán kedves a nagypapától, hogy jónak tartja a nyelvtudásukat, 
egy saunisi születésű tanárnő tanította őket otthon a Testvériségben, eszerint iga- 
zán jó munkát végzett. Azt persze elhallgatták, hogy a tudásuk most már anya- 
nyelvi szintű, hiszen Ainival összekapcsolódva az ő nyelvtudásának is birtokába 
jutottak. Még migendül is tudnak már valamicskét, mert Aini régebben tanult az 
aiskane valamelyik vendégétől, elemi társalgási mondatokat, köszönni, kérni vala- 
mit, ilyesmiket. 

S elbeszélgettek az aiskanisokkal, meséltek az életükről, hogy miket láttak más 
világokon — no meg persze beszéltek a Ninda-kultuszról, mert azért akadt egy-két 
ember a Sylandrében is, aki hallott róla, bár csak azért, mert a híradások beszá- 
moltak a Ninda tiszteletére idesereglett tömegről, akiknek jelenleg százával 
vadászták a szállodai szobákat, mert az őket szállító hajók némelyike hamarosan 
visszafordul. Volt, hogy két-három idegen állt össze és vett ki közös szobát, mert 
olyan hiány állt be a szállodákban. 

— Igen, tényleg sokan vannak — bólintott Ninda —, azt hiszem, több tízezren. De 
fölöslegesen jöttek ide. 

— Nem fogsz velük találkozni? — kérdezte Örnas, aki Aini testvérének számított 
a saunisi szokások szerint, mert Marnis unokája volt. 

— Dehogynem, valamelyik nap kimegyek hozzájuk. Ha már idáig eljöttek, nem 
hagyom őket faképnél. De nekem semmilyen olyan tulajdonságom nincsen, ami 
miatt ők engem valami csodálatos embernek tarthatnának. 

— Nekem tetszel — mondta a kis Varis. 

Ninda kedvesen rámosolygott. 


— Köszönöm. Te is helyes vagy. De az, hogy én valami jótevője lennék Syn- 
doreiának, ahogy ők hiszik, az teljes félreértés. Saját magukat értették félre, mert 
én semmi ehhez hasonlót nem mondtam. Nem is tettem értük semmit. Mégis ró- 
lam neveznek el már mindent. 

— Rólad? — kérdezte Meitonas bácsi. — Mit neveztek el rólad? 

— Egy csomó munkacsoportot, amik a csavargóknak, szegényeknek segítenek: 
tanítják őket, élelmezik, orvosi ellátást nyújtanak nekik, sőt most már új települé- 
seket is alapítanak, ahol majd ők élhetnek. Ezt az egészet az a mozgalom szervezi, 
amit említettem, azt is rólam nevezték el. A nevemet használják mindenféle mon- 
dásban, szófordulatban, üdvözlésben... és a syndor városok utcái tele vannak az 
arcképeimmel. Az igaz, hogy ez utóbbiakat el kell távolítaniuk, amikor a zsarnok - 
ság megbukik, mert ezt előírtam nekik. 

— Miért? — tudakolta Sieina. 

— Mert Vuirds Kyrean arcképeivel is tele vannak a városi utcák, de az övéit a 
zsarnokság rakta oda. Ha véget ér a zsarnokság, le fogják szedni őket, és csak az 
enyémek maradnak. Ahogy régebben, az ÁLAN születése előtt egyetlen ember 
arcmásai díszelegtek az utcákon, akkor is csak egyetlen emberéi fognak: de akkor 
én leszek az az ember. Ezt nem akarom. Az óriási Ninda-arcképek most azt jelké- 
pezik, hogy nem Kyrean az egyetlen, akinek az arca az utcákon lehet, nem őbenne 
testesül meg Syndoreia, nem ő forgatja a Galaxist. De ha megbukik, és már csak 
az én arcképeim lesznek az utcákon — akkor már énbennem testesül meg Syn- 
doreia? Akkor már én forgatom a Galaxist? 

— Miért ne? — vágta rá Sieina. 

Ninda energikusan megrázta a fejét. 

— Hát én ezt nem akarom. Szedjék le azokat az arcképeket! 

— A kislánynak igaza van — szólalt meg mély basszushangján Uonas bácsi. — 
Szörnyű dolgokat tud csinálni egy néppel, ha erőszakkal rákényszerítik, hogy va- 
lakit tiszteljen, aki nem érdemli meg. Azazhogy ha kényszeríteni kell azt a tiszte- 
letet, akkor nyilvánvalóan nem érdemes rá, hisz különben maguktól is tisztelnék. 

— De hiszen Nindát maguktól tisztelik — vetette ellene az apja, Uonas nagypapa. 

— Most még igen, atyám. De egy-két nemzedék múlva? Amikor maga Ninda 
már nincs az élők sorában, és az utódok csak örökül kapják, hogy tisztelni kell, de 
már nem tudják, hogy miért? 

Uonas nagypapa meghányta-vetette magában a választ, és bólintott. 

— Igazad van, fiam. Bölcsen válaszoltál. És bölcs ez a kislány is, aki ezt már 
ilyen zsenge korban érti. 


358. 


,, Valaki azt mondta, voltak már filmsztárok, énekesek, akikre egy egész napot is 
vártak a rajongók, hogy láthassák őket. Ennél többet? Képtelenség. Senkire. Hát 
sosem derült ki, hogy Nindára meddig lettek volna hajlandók várni. " 


Ámmaítt Ídara: 
Barátságom Nindával, 
659. 


Délelőtt pedig, amikor fölébredtek, megbeszélték, mit fognak tenni Szindoria és 
az ÁLAN ügyével. Aztán mentek a fürdőszobába és vissza az ágyba, reggelizni. 

Szinensi egy vendégszobát kapott Lível, Nindának nem is választottak szobát. 
Aini szülei nem zavartatták tőle magukat. Aini szobája nem volt nagy, amint az 
aiskanében senkié sem, de elfértek. Kényelmes volt, szép ízléssel volt berendez - 
ve. Egy külön polcon sorakoztak Aini myndrionjai, régóta gyűjtötte őket, száztíz 
darab volt pontosan. Mindegyik más; ha olyanhoz jutott hozzá, amilyen már volt, 
azt elcserélte. Ninda a Testvériségben is látott belőlük sokfelé, szúniul mildzsi 
volt a nevük. Színes üvegből készült, nagyjából egy sudrígin magas figurák vol- 
tak, filmhősök és más hírességek művészi igényű, de sorozatgyártásban előállított 
képmásai. Aininak megvolt a hazai készítésű YIltas Svvmonas és barátai összes 
főszereplőjének myndrionja, ezeket szerette a legjobban, mert nagyon élethűek és 
színpompásak voltak. 

— Syndoreián a myndrion nemigen divat. Különben már rólad is csináltak volna. 

Ninda olyan gondolati jellel válaszolt, ami egyszerre hordozta mindazt a jelen- 
tést, hogy nyilván csináltak volna, de egyébként nem érdekli, hogy valaha csinál - 
nak-e, előbb-utóbb viszont úgyis meg fogják tenni, ha elég népszerű lesz valahol, 
ahol viszont divat a myndrion, de akkor sem fogja érdekelni, felőle csináljanak, 
ha akarnak. 

Nindának nagyon tetszettek az állatos myndrionok, volt vagy két tucat azokból 
is. Szinensinek pedig az a három, amik kis színes kockákból álló, bonyolult alakú 
házacskákat formáztak. 

Az aiskanisok ágyban szoktak reggelizni, és persze már rég fölkeltek és mentek 
a dolguk után; Aini tíz nap szünetet kért az iskolában, neki nem volt dolga. Hozat- 
tak hát reggelit egy automatával és megreggeliztek, már hármasban, a saunisiak 
által annyira kedvelt kis hatszögletű núthitányérkákból. Reggel visszatértek a 
mentális hálózatra, ahonnan lefekvés előtt kiléptek, és átjött Szinensi is. Ő valójá- 
ban már rég fölkelt, evett és felfedező utat is tett az aiskanében — aminek minden 
zugát úgy ismerte Aini elméjéből, mint a tenyerét —, de azért megreggelizett velük 
is. LíÍ nem kért semmit, ő is evett már; összegömbölyödött az ágy végében, úgy 
beszélgettek. 


— A létezésemet sem akarom a nyilvánosság tudomására hozni — mondta Aini, 
és Szinensi egyetértett vele. 

— Én a meglátogatott világokon általában kiszállok Nindával együtt, de a reflek - 
torfényt kerülöm. 

— Mindannyian kerüljük — értett egyet Aini, azokra is utalva, akik esetleg ké- 
sőbb csatlakoznak a csoportjukhoz. — Ninda ismertsége és népszerűsége még jól 
jöhet nekünk, de az nem kívánatos, hogy mi is közismertek legyünk. 

Mindenki egyetértett. 

A város másik részén, a kikötő hatos szektorában ezalatt Ámef Índáát egyetemi 
hallgató elégedetten végignézett húsz emberén, és bejelentette: 

— Minden kész, barátaim. Felkészültünk Niinda fogadására. 

A többiek elégedett mormogásokat hallattak. 

— Várhatóan legalább egy otthoni óra áll majd rendelkezésünkre, miután Niinda 
bejelenti, hogy mikor jön ki a hajóból, de nekünk négy-öt huszad is elegendő. 

— Az alapszinthez egyetlen huszad is — jegyezte meg az alig tízéves Kérvejn 
Umryw. — Pillanatok alatt kint vagyunk a szektoron és alakzatba állunk, minden 
emberem tudja a helyét és a feladatát. 

— Mi is készen vagyunk ennyi idő alatt — tette hozzá a jelenlevők korelnöke, 
Ülws másodszázados, aki még fél évvel ezelőtt állományban levő rendfenntartó 
volt, de Ninda miatt levette az egyenruhát, akárcsak az, akivel Vyhaúteáú találko- 
Zott az ételosztásnál, és még országszerte több ezren. — Lehetünk mi informális 
mozgalom, lehetünk önszerveződők meg mentesek a hierarchiától, de hogy a biz- 
tonsági szolgálatunknál van akkora fegyelem és hatékonyság, mint az RV-nél, azt 
teljes szakmai hitelemmel garantálom. A csapatomban senki sincs, aki ne kockáz- 
tatná az életét is Niindaért, ha szükséges. Felelek a biztonságáért. 

— Én is — közölte Ártetűt, az A. és Á. Testőrszolgálat társtulajdonosa, aki összes 
emberét és technikáját magával hozta, és nem kért pénzt. — És hozzáteszem, hogy 
a saját felkészültségünket ismerem, a százados úrék pedig sokkal többen vannak 
és éppolyan jól ellátva technikával. Gyakorlatilag két teljesen kiépített biztonsági 
szolgálatunk van, és egy is bőségesen elég, hogy bármiféle merénylőt már jóval 
azelőtt elkapjunk, hogy az ujját megmozdítaná, hiszen beléptetőrendszert haszná - 
lunk, távolsági monitorozást négyféle módszerrel, ezen egyszerűen lehetetlen át- 
csúszni. 

— Elfogott valami rossz érzés — szólalt meg Roynni, egy alig kilenc és öt éves 
diáklány. 

— Sejtem az okát — nézett rá a százados. — Arra gondolsz, hogy mi van, ha van 
valami, amire egyikünk sem gondolt. 

— Hát... igen, azt hiszem. 

— Erre egy Niinda-idézettel tudok válaszolni. , Soha nem készülhetsz föl 
mindenre. Az élet mindig kitalál valamit, amire nem számítottál. Ember vagy." 

A lány elmosolyodott. 


— Ezt nem Niindá mondta. Vagyis persze elhangzott a tavaly döym hatodikai 
beszédében, de ezt ő is idézte, egy versből, amit abban a filozófiai rendszerben ír- 
tak... elfelejtettem a nevét, meg ki sem tudom ejteni. 

— Fhangi — mondták többen is, akik boldogultak a syyndot ajkak számára komp - 
likált fés g hanggal. 

— Hát ha te még arra is emlékszel, hogy melyik beszéd volt — nevetett a 
százados —, akkor biztosan úgy is volt. Hymm-hymm, bárki is mondta, vitathatat- 
lanul igaz, hogy tökéleteset csinálni nem tud senki. Mégis tartom magam ahhoz, 
amit az imént mondtam. Nagyon rugalmasak vagyunk, bármilyen nem várt hely- 
Zetre tudunk reagálni, a homogén, hierarchiamentes hálóstruktúránál jobbat még 
nem találtak ki. Menni fog. A kislány úgy sétálgathat majd a kikötőben, mint a sa- 
ját hajója fedélzetén. 

A jelenlevők meghatottan mosolyogtak. Sok munka állt mögöttük. Összesen 
több mint hatezer embert szerveztek meg és képeztek ki, a legmodernebb techni- 
kával szerelkeztek föl, nem takarékoskodtak sem a pénzzel, sem az erőfeszítéssel. 
A megfigyelőrendszereket három különálló teremben értékeli ki három csapat, 
mindhárom termet biztosították. Minden lehetséges technológiát bevetettek, a 
szektor fölött lebegő rengeteg robot minden egyes jelenlevőt folyamatosan szem- 
mel tart, használnak infrát, ultrahangot, mikrolézert, sima fényt, és természetesen 
a robotokat fel is fegyverezték, egy esetleges támadót a huszad huszadának töre- 
déke alatt harcképtelenné tudnak tenni. A beléptetőrendszert megkerülni lehetet- 
len, fegyvert elrejteni lehetetlen. Az előzetes regisztrációt követően minden syyn- 
dot állampolgár adatait ellenőrzik, a Ninda-kultusz által érintett világok többségé- 
nek lakóit szintén, de a saunisiakét is, mert az itteni helyi hatóságok is együttmű - 
ködnek velük. 

Nindának ezek után nagyjából egyetlen módon lehet ártani: valami olyan tö- 
megpusztító fegyverrel, ami vele együtt meggyilkol mindenki mást is, az egész 
kikötőszektorban. No de ilyen őrült gonoszságot senki sem csinál. 

Mindenre felkészültek, amit egyáltalán el tudtak képzelni mint lehetséges ve- 
szélyforrást. 


359. 


,, Azokban a napokban száz meg száz világot foglalkoztatott a Ninda és az ALAN 
közötti első találkozó. A biztonsága. Hogy mit fog szólni, ha meglátja őket. Hogy 
milyen élőben, testközelből. Hogy a találkozó után megváltozik-e az ALAN visel- 
kedése, politikája, és hogyan. Cikkek százai születtek, szakértők, elemzők légiója 
mondta el a véleményét. Ninda a galaktikus közélet érdeklődésének homlokterébe 
került." 


Ámmatt Ídara: 
Majdnem Ninda apja vagyok, 
166. 
Syyndoreia 
Kafndim 


59. éyyllu 54. 
a sárga órája 


Most először fordult elő az Érsom-kormány tizenhárom napja tartó működése so- 
rán, hogy olyat mondott Nindával kapcsolatban, amit az ÁLAN pozitívan értékelt. 
A váratlanul mégiscsak megtartott első miniszterelnöki sajtótájékoztatón történt, 
amin Érsom asszony először is megköszönte a riporterek türelmét, amiért elvisel- 
ték, hogy mostanáig nem tartottak sajtótájékoztatót, és ezután rögtön rátért Nindá- 
ra. 

— Első napirendi pontként ahhoz a mozgalomhoz szeretnék szólni, amely az 
utóbbi két évben némely aspektusból átalakította társadalmunkat: az ÁLAN-hoz. 
Bizonyára nem éri meglepetésként önöket, hogy kormányom, az előző kormány - 
hoz hasonlóan, nem osztozik a mozgalom rajongásában az iránt a gyermek iránt, 
akiben — már bocsássanak meg a szóért — mi csak egy gyermeket látunk, és úgy 
gondoljuk, hogy ezzel az erővel bármelyik gyermek iránt indíthatnánk ilyen ra- 
jongói mozgalmat. Azonban — Ér$om asszony fölemelte az ujját — tiszteletben 
tartjuk az ÁLAN-tagok érzelmeit, és érdeklődő figyelemmel várjuk küldöttségük 
találkozóját Niindával. Tudomásomra jutott, hogy igen magas fokú biztonsági in- 
tézkedéseket léptettek életbe Sűnwis világán. Ami engem illet, szándékomban áll 
megnézni az élő közvetítést. Szeretném határozottan leszögezni, hogy — mint bí- 
rósági ítéletek egész sora tanúsítja — Niinda rendelkezik Syyndoreia állampolgár- 
ságával, és ekként az Államszövetség kormányának védelmét élvezi. Amennyiben 
tehát bármiféle atrocitásra kerülne sor, annak kimenetelétől függetlenül Syyn- 
dotreia kormánya jogot formál arra, hogy az elkövető ellen indított büntetőperben 
vádlóként fellépjen, a csillagközi egyezményekben rögzített protokollok szerint. 
Amennyiben pedig egy ilyen elkövető... vagy mondjuk egyszerűbben: merénylő 


netán syyndor állampolgárnak bizonyulna, úgyszintén a csillagközi egyezmények 
szerint kívánni fogjuk a syyndoj törvények érvényesítését és a legsúlyosabb 
büntetés alkalmazását. Egyértelműen ki kívánom nyilvánítani, hogy kormányom 
nem tartja megoldásnak az erőszakot, a legkevésbé gyermekekkel szemben, akik 
semmi rosszat nem tettek. Van kérdésük? 

A jelenlevő riporterek Larenka Szontiszkovarikindére néztek, akit immár 
hagyományosan az ÁLAN fő szószólói között tartottak számon. A nő biccentett 
nekik és fölkelt. 

— Üdvözlöm, miniszterelnök asszony. Larenka Szontiszkovarikinde, Belső-Ga- 
laktikus Hírügynökség, ÁLAN mozgalom. Kellemes meglepetés számomra, amit 
az imént elmondott, asszonyom. Magam is aggódom némileg Ninda biztonsága 
felől, és elégedettséggel tölt el, hogy ön is. 

— Nos, szerkesztő asszony, az aggodalmában legfeljebb annyiban tudok osztoz- 
ni, hogy mint felelős felnőtt ember, aki szereti a gyerekeket, természetesen nem 
szeretném, ha neki baja esne, de nem érzek erősebb féltést Niinda iránt, mint bár- 
melyik gyermek iránt, aki mondjuk most a szomszéd utcában ül az iskolában. 

— Ezt megértem, asszonyom. De mint miniszterelnök elhatárolódik minden eset- 
leges merénylőtől. 

—A leghatározottabban, szerkesztő asszony. Természetesen azért is, őszintén 
megmondom, mert ha Niindának baja esik, akkor ön szétszed minket. De azért is, 
mert kormányom semmiféle bűnözővel nem hajlandó közösséget vállalni, politi- 
kai indíttatású bűnözővel sem. 

— Örömmel hallom — bólintott Larenka. — Ebben az esetben talán könnyebben 
fogunk szót érteni egymással, mint az előző kormány tagjaival. Őszintén remé- 
lem, és a magam és kollégáim nevében ígérem, hogy részünkről mindent megte- 
szünk ezért. De még ha vissza is élek kollégáim türelmével, szeretnék önnek föl- 
tenni még egy kérdést, ami szorosan ide kapcsolódik. Érsom asszony, mit tud ön 
arról, hogy az előző kormány egyik tagja egy ügynököt küldött Sünwisra? Mi volt 
ennek az ügynöknek a feladata? Miképpen alakul ez a feladat most, hogy kor- 
mányváltás történt? 

A miniszterelnök egy pillanatig értetlenül nézett a riporterre. Sokkal idősebb 
volt nála, már kamaszkorú unokái voltak, de nem keltette joviális nagymama be- 
nyomását, száraz és tárgyilagos modorával inkább tőrölmetszett hivatalnok volt. 

— Fogalmam sincs, milyen ügynökre gondol, szerkesztő asszony. 

— Ó, eszerint nem tud róla? — Larenka ártatlan képet vágott, amivel már sok po- 
litikust hozott ki a sodrából. — Ami azt illeti, nem lepne meg. Sálmwnt úr kormá - 
nyában elég bizarrul intézték a dolgokat; csak remélni tudom, hogy az önében 
nem így lesz. 

— Engem meglep — felelte a miniszterelnök érdesen. — Ha én nem tudok róla, 
hogy lehet, hogy ön igen? 

— Ezt asszonyom bizonyára humoros megjegyzésnek szánta — mosolyodott el 
Larenka epésen. — Hiszen tudja, hogy a riporter nem fedheti fel a forrásait. 


— Természetesen tudom. Nem így értettem. Elnézést. Szeretnék némi időt kérni, 
amíg utánajárok ennek az ügynökhistóriának. Arról azonban meg vagyok győződ- 
ve, hogy a kormánytól, bármelyik syyndorf kormánytól a lehető legtávolabb áll, 
hogy Niinda ellen merénylőt küldjön; bármi volt a küldetés célja, ez biztosan nem 
lehetett. Vagy ön másképpen értesült? 

— Nem, Érsom asszony — felelt Larenka őszintén. — Nincs adatom a küldetés cél- 
járól, nem ismerem az ügynök kilétét sem. 

Azt viszont tudta, hogy melyik kormánytag küldte oda azt az ügynököt, mert a 
küldetésről Dwn$ytól értesült, aki véletlenül talált egy egymondatos feljegyzést. 
Természetesen soha nem kutakodott az apja dolgai között, de Vyhaúteú miniszter- 
helyettes véletlenül a családi ügyekkel kapcsolatos elintéznivalók listájába írta fel 
— ezt a listát a család mindhárom tagja láthatta. Érwis Súnwis műnwvs, így szólt a 
jegyzet azon a sajátos nyelven, amit apja előszeretettel használt a magánjellegű 
feljegyzéseihez. Beszélni Súnwis ügynök. Nyilván azért nem az illető nevét hasz- 
nálta, mert az nem illett volna a szójátékba. Dwn§y egy ideig tépelődött, aztán el- 
mondta Larenkának, a háromfülű Södy-Vödy titoktartása alatt. Időközben apja át- 
szerkesztette a listát, és a bejegyzés eltűnt. 

— Gondolod, hogy apám valami. . . rosszat akar Nindának? 

— Nem, ezt egyáltalán nem hiszem. Apád a rossz oldalon kötelezte el magát, de 
egy végtelenül korrekt, tisztességes ember. Nem tudom elképzelni, hogy ilyesmi - 
ben részt venne. 

Dwns$y tudta, hogy Larenka nagyon jól ismeri az emberi aljasságot, a politiku- 
sokat még inkább, és hogy nem hazudna neki holmi kíméletből, mert tudja, hogy 
az igazság mindig kiderül, és akkor annál rosszabb. És nem nevezné végtelenül 
korrektnek és tisztességesnek az ő apját, ha nem tartaná annak teljes meggyőző - 
déssel. Tehát amit mond, az úgy is van. 

Érsom asszony nem igyekezett különösebben, hogy végigkérdezze az előző kor- 
mány tagjait a Saunisra küldött ügynök felől, neki valójában nem volt fontos, 
hogy értesülést szerezzen erről az ügyről. Larenka nem mondta el neki, hogy me- 
lyik volt kormánytagról kapta az értesülést, bár ez nem esett a titoktartási kötele - 
zettség alá, csak az, hogy a háromfülű Södy-Vödy kicsoda — egyszerűen úgy gon- 
dolta, hogy járjon csak utána a miniszterelnök saját maga. 

Vyhaúteú ex-miniszterhelyettes viszont már nem kísérte figyelemmel a híradá- 
sokat. Élvezte, hogy most először nem kötelessége, amióta elvégezte az egyete- 
met. Napjait a dolgozószobájában töltötte, régi iratait rendezgette és olvasott. 
Egyáltalán nem tudott róla, hogy neki kérdésekre kellene válaszolnia. 

0e-10 Mördyni 
,, Csoportokra osztani az embereket, és azt gondolni, hogy az határozza meg tulaj - 


donságaikat, hogy melyik csoportba tartoznak — milyen ártatlan szórakozásnak 
tűnik, ha csak ennyit tud róla az ember. " 


Ninda: 
Nemlétező politikai beszédeim, 
112. 
Syyndoreia 
Lűakéan 


59. éyyllu 55. 
a rózsaszín órája 


Ötvenötödikén reggel egy rövid nyilatkozattal robbant be a közéletbe a Mőfdyn 
Syyndofeia. Addig is létezett, már majdnem olyan régóta, mint maga a Kiyfeán- 
rendszer, időről időre adtak nyilatkozatokat, tartottak egy-egy tüntetést. De min- 
dig a társadalom perifériáján léteztek. A közvélemény alig vett róluk tudomást. 

Ezen a reggelen ez megváltozott, mert a Möőidyn arról kezdett beszélni, aki a 
leginkább foglalkoztatta az embereket: Nindáról. 

— Üdvözlöm önöket — kezdte Ánfeén Mőfdyn, a szervezet alapító elnöke, aki el- 
mésen saját magáról nevezte el mozgalmát, de így a név azt jelentette: Tiszta 
Szindoria. Senki sem kifogásolhatta, ez volt az ő törvényes neve, így hívták az ap - 
ját, a nagyapját, a dédapját is, és ez a szó azt jelentette, hogy tiszta. — Üdvözli 
önöket a Mördyn Syyndoreia Mozgalom, az igazi, tiszta syyndorok mozgalma, 
azoké a syyndoroké, akiket még nem fertőzött meg a külföldi befolyás, az idegen 
gondolat. Ez a néhány nap számunkra az örömteli várakozás ideje, barátaim. Ne- 
héz időszak áll mögöttünk. A nép, a tömegek eszmei képzettsége a jelen állam- 
rendszerben nem áll és nem is állhat azon a szinten, hogy felmérhesse: a my$vin 
kereskedők távozásával a syyndof nép nem veszített, hanem nyert. Igen, nyertünk, 
barátaim. Azokkal az anyagi javakkal és szolgáltatásokkal, amiket a mysvinek je- 
lentősen túlárazva szállítottak nekünk, együtt járt a my$vin erkölcsök és a galakti- 
kus szemlélet gátlástalan terjesztése, az igazi, tiszta syyndor erkölcs és életérzés 
aláásása! De erről már sokszor beszéltem önöknek, barátaim. Most arról szeretnék 
beszélni, hogy ennek az időszaknak hamarosan vége. No nem annak, hogy a 
my$vinek nagy örömünkre elkerülnek minket, az szerencsére még sokáig így lesz 
— sok rosszat elmondtunk már az elnök úr kormányzásáról, de mindig megmond- 
tuk a jót is, így azt is, mennyire lelkesen üdvözöljük, hogy erőteljes és eltökélt fel- 
lépésével kiűzte hazánkból a my$vineket és voltaképpen szabad országgá tette 
Syyndoreiát! Vége annak az időszaknak lesz hamarosan, amikor még nem látjuk a 


kiutat abból az erkölcsi züllésből, amelybe hazánkat a my$vin befolyás taszította. 
Van két ember, aki képes arra, hogy megmutassa nekünk ezt a kiutat. Az egyik itt 
van velünk, a mi szeretve tisztelt elnök urunk, Vüyrd Kiyfeán, akinek megingat- 
hatatlan erkölcsi tartását, kérlelhetetlen eszmei szilárdságát politikai ellenfelei 
sem vonják kétségbe — no, legfeljebb a my$vinek és a többi galaktikus ér- 
dekcsoport —, de ő egymagában szemlátomást kevés ehhez, mit csináljunk, ezt tu- 
domásul kell venni, az elnök úr a legnagyobb államférfi, aki valaha kormányozta 
Syyndoreiát vagy bármely országot, amelyről tudomásunk van, de az ő hatalma 
sem végtelen, és ahogy mondani szokták, a napnak is csak tíz órája van. Ám most 
már szerencsére itt van nekünk a másik ember, akinek tisztaságához kétség nem 
férhet, akinek gyengéd pillantása mögött eltökéltség rejtezik, s ezt az eltökéltséget 
mozgalmunk mindig is jól látta. A sors iróniája, barátaim, hogy éppen a my$vinek 
között talált otthonra az a gyermek, aki megszabadíthat minket a myévin és galak- 
tikus eszmei uralomtól. Ne tévessze meg önöket, barátaim, hogy jelenleg ő is 
my$vinnek vallja magát. Nézzenek csak rá! 

Váltott a kép, Möóidyn mellett — aki régimódian varkocsba fogta hosszú szőke 
haját — megjelent Ninda egyik fotója. 

— Kérem, nézzék meg jól. Ilyen egy my$vin? Ugye nem. Ez a leomló aranysző - 
ke haj, ezek a ragyogó kék szemek, ez a halvány rózsaszínű, hamvas bőr, hát ez 
nem myé$évin, barátaim, ezt önök éppen olyan jól tudják, mint én. Innen való, a mi 
városunkból, a szép nagy Lüakéájból. Másról van itt szó. Amint Niinda úgyszól- 
ván mindegyik tévébeszédében elmondja, neki Syyndoreián soha semmi jó nem 
jutott, őt csak üldözték és bántották — önök közül azok, akik ismerik a csavargók 
életét, akik nagyvárosaink sikátoraiban tengődnek, tudják, hogy igazat beszél. 
Niinda ártatlan áldozata annak, ahogyan életünk alakul a my$vin gondolattól fer- 
tőzött nagyvárosokban — ártatlan áldozata, de nem tétlen szemlélője! Létrehozta 
az ÁLAN mozgalmat, amely már elkezdett azon dolgozni, hogy kigyomlálja éle- 
tünkből a my$vin szennyet, s végre elvigye az igazi, szabad, tiszta syyndotr erköl- 
csöt azokhoz is, akik mostanáig ki voltak zárva belőle. S most már csak talán né- 
hány órát kell várnunk arra, hogy a távoli Sűnwis világán találkozzon mozgal- 
munk képviselőivel, s a tömegek élére állva kibontsa a szabadság lobogóját! 

A kis felvétel egy rövid képsorral zárult, ami az elnöki palota homlokzatán lo - 
bogó nemzeti zászlót ábrázolta. 

A sajtó persze beszámolt róla, főleg néhány kisebb lap, aztán Larenka élő adás - 
ban kijelentette, hogy aki akarja, felőle nézegesse, de ez a legösszefüggéstelenebb 
ostobaságtömeg, amit életében valaha hallott, egyszer megnézte, mert muszáj, de 
Moöidyn úrra ennél több időt nem is szeretne vesztegetni. 

Nem mindenki gondolta így. Az ÁLAN-ban tartottak egy rövid tanácskozást, 
amin Larenka csak megismételte azt, amit a tévében mondott, őt ez a rasszista 
idióta nem érdekli. A vezetőség úgy határozott, hogy őket igen, és kiadtak egy 
kommünikét, amit Láástuú energiamérnök ismertetett a nyilvánossággal. Ebben 
leszögezték, hogy az ÁLAN semmiféle közösséget nem vállal sem Möidynnal, 


sem a szervezetével, sem az eszméivel, ők a Testvériséget partnernek tekintették 
eddig is és annak fogják a jövőben is, az ÁLAN és a syyndof nép ellensége nem a 
Testvériség, hanem Kiyfeán és rendszere, és visszautasítják azt a rengeteg rasszis - 
ta zagyvaságot, amiket Mördyn összehordott. Súnwison Niindá nem Möőidyn 
szervezetével fog találkozni, hanem velük, az ÁLAN-nal. A Niinda külsejére tett 
értelmetlen és ostoba megjegyzéseket pedig az ő nevében külön visszautasítják. 

A Társaság tartott egy kis tanácskozást, amin arra a döntésre jutottak, hogy nem 
tesznek semmit, egy szót sem szólnak, sem Mördynhoz, sem róla. Ez ügyben Hait 
mondta ki a végső szót: fölösleges ennek az őrültnek swmw. A szúnik persze nem 
ismerték a szindor mondást, el kellett magyaráznia, hogy attól még őrültebb len- 
ne, és fölösleges ingyenreklámot csinálni neki egy perrel. A Társaság már koráb- 
ban megegyezett, hogy kettejüket mint a Nindához legközelebb állókat úgy tekin- 
tik, hogy véleménykülönbség esetén övék a döntés joga. 

Ninda semmit sem tudott az egészről. Tévét nem nézett, a hírek még annyira 
sem érdekelték, mint máskor — a saját magával kapcsolatosak a legkevésbé, a 
szindoriai hírek úgyszintén nem. Az egész Galaxisban egyedül Aini érdekelte, és 
a vele, Szinensivel meg az ivutokkal alkotott mentális háló. Egyre jobban érezték 
a nyüzsgést, kezdtek elkülöníteni benne egyes gondolatokat, érzelmeket. Egyene- 
sen a nyüzsgésnek még nem tudtak közlést küldeni, de az ivutok lehetségesnek 
tartották, hogy hamarosan erre is képesek lesznek. 


361. 


,, Egyszer elmondtam neki, miért indítunk mi pereket a nevében, akkor is, ha az őt 
ennyire nem érdekli. Végighallgatott, és azt mondta: Igazad van, én ezt nem gon- 
doltam át. Végtelenül büszkévé tett, hogy olyat tudtam neki mondani, amire még ő 
sem gondolt." 


Hiragi: 
Találkozásaim Nindával, 
68. sómir 
Saunis 
jarsinaövezet 
16126 
41 


Szúnahaumon csak az egyenlítőtől dzsisszá irányban húzódó széles sávot lakták, a 
sarki sapkák hatalmas tájai lakhatatlanok és élettelenek voltak. Saunison csak a 
sarki sapkák körüli keskeny sávot lakták, az egyenlítőtől mindkét irányban húzó - 
dó nagyon széles sáv lakhatatlan volt az ember számára — de nagyon is tele volt 


változatos élettel. S mintegy az ellentétpár kiélezéseképpen, míg Szúnahaumon 
Dzsisszáfaur forró és Séninnaur hideg tájai egyaránt tömve voltak földrajzi ne- 
vekkel, a saunisi erdőövezetben nem volt egy sem. Nem lett volna értelme: az 
egyes jarsinákon kívül nem volt minek nevet adni. Itt száz meg száz napon át gya- 
logolhatott az ember, vagy körberepülhette egész Saunist anélkül, hogy bármiféle 
különbséget látott volna két pont között — övezeten belül, hiszen a jar$inák, a prie- 
niSinák és a Siunidinák egymástól nagyon különböztek, de két jarsinát puszta 
szemmel megkülönböztetni lehetetlen volt. 

Főleg itt lent, a talajon, ahol nem is lehetett látni semmit. Az óriási 
jarsinalevelek elfogták a fényt, csak nagy ritkán akadt olyan hely, ahol véletlenül 
lejutott egy fénysugár, s a dzsungel apró állatai rajongva üdvözölték, táncoltak a 
fényben, amíg csak valahol a magasban egy levél megint oda nem billent a sugár 
útjába. Salis, így hívták saunisiul ezeket a parányi, néha csak pillanatokig, máskor 
akár napokig létező kis oázisokat. 

Mindenhol máshol a sötétség. Hogy az állatok hogyan tájékozódnak idelent, ar- 
ról könyvtárnyit vitatkoztak már a biológusok. A szaglásuknak nem sok hasznát 
veszik az örökké zuhogó esőben -— igaz, éppen itt lent már nem mindenütt zuhog, 
mert a levelek előbb-utóbb együvé terelik a vizet, ami aztán vastag sugarakban, 
dübörögve zúdul le a törzsek között, vagy éppen a törzseken folyik végig. Két 
ilyen folyam — jaumus — között szinte nem esik az eső, bár a páratartalom akkora, 
hogy az ember nem tudna levegőt venni. A talaj viszont alig tűnik nedvesnek, 
mert pillanatok alatt beissza a vizet, és a jarsinák már szivattyúzzák is vissza, fel a 
magasba. A biológusok számítása szerint kétszáz napig tart, amíg egy vízmoleku- 
la eljut a gyökérzettől a jar$ina csúcsáig. 

A saunisiak beceneve a jarSinák tövében fekvő területre az, hogy kyndömas, 
vagyis főzőedény. Forró, párás, sötét. A három kislány mindazonáltal nyugodtan 
sétálgatott idelent, negyed bolygónyira hazulról, az aiskane , saját jarsinájának", 
Sailemyvandryliris Jarinais Mynönasnak a törzsei között. Zárt jausiruhát viseltek, 
hasonlót a szúni ürruhákhoz, csak oxigénfejlesztő helyett légcserélővel, hiszen 
oxigén volt itt bőségesen, csak közvetlenül beszívni nem lehet, mert a dzsungel 
levegője nemcsak fullasztóan párás és forró, de büdös és tele van egészségtelen 
anyagokkal. Ha nem lenne a Siunidinaövezet, amely a jarsinák és prieniSinák öve- 
zetének levegőjéből kiszűri ezeket az anyagokat, a sarkvidéken sem lehetne léle- 
gezni a szabad ég alatt. 

A jarsina méretei felmérhetetlenek voltak innen a talajról, de bárhonnan más - 
honnan is. Egy-egy törzs átmérője talajszinten akkora volt, vagy még nagyobb is, 
mint az aiskane épülete. A köztük levő távolság átlagosan ugyanakkora. A törzsek 
mélybarna, szinte fekete kérgének horpadásaiban mindenfelé apró állatok fészkei, 
odvai. Saipalis itt nem él, ők utálják a sötétséget, nem jönnek lejjebb az úgyneve- 
zett saipalishatárnál, ami a helyi viszonyoktól függően általában ezerötszáz-két- 
ezer rígin magasságban húzódik, felülről, a csúcstól lefelé számítva. 


Amikor bekapcsolták az antiöveket és elindultak az egyik törzs mentén lassan 
felfelé, már egy kicsit fogalmat alkothattak a jarsina méreteiről. Ötszáz rígin ma- 
gasságban álltak meg először, körberepülték Juorus néhány törzsét, és ugyan- 
olyannak találták őket, mint a talajon. Semmivel sem voltak vékonyabbak, 
semmit sem csökkent a sötétség, minden változatlan volt. Pedig magasabban jár- 
tak, mint a Galaxis legtöbb magas tornya, felhőkarcolója. 

Ezeregyszáz rígin magasságban látták meg az első saipalisokat. Ketten voltak, 
egy ágon futottak, ők is meglátták a lányokat. Nyomban irányt változtattak és 
odajöttek hozzájuk, a gyenge saunisi gravitációnak és kicsiny termetüknek kö- 
szönhető villámgyors mozgással. Vijjogó, sziszegő, huhogó hangjaikat Aini kitű- 
nően értette, így Ninda és Szinensi is. 

— Hyyy — mondták, ami egyfajta üdvözlést jelentett, de azt is, hogy , látlak". A 
nyelvükben semmiféle nyelvtan nem volt, ezt a szót használták a látás fogalmával 
kapcsolatos minden közlésre, mint például , látod?", , nézd, ott van", , láttam". 

Aini megérintett egy gombot az ydisén, s a készülékből felhangzott ugyanez a 
szó. Emberi torok nem tudta kiadni azokat a hangokat, amikkel a saipalisok társa- 
logtak. 

A beszélgetés a saipalisok időszámítása szerint hosszúra nyúlt. 

— Sssyyy huuuhhh — mondta egyikük, ami valami olyasmit jelentett, hogy 
, biztonság barátság", vagyis most nem kell tartani ragadozó madaraktól, barát- 
kozhatnak. 

— Yyyss ttt — felelte Aini. , Jóllaktatok és kellemes az időjárás?" 

— Kkk — mondta a saipalis, ami egyszerre jelenthetett igent és elköszönést, és 
már rebbentek is, a szemvillanás gyorsaságával felszaladtak egy ferde ágon és el- 
tűntek a félhomályban. 

— Ritkán jönnek le ide — mondta Aini —, jobban szeretik a világosabb szinteket. 

Ahogy emelkedtek, egyre több saipalist láttak az ágakon ugrálni és közöttük 
röpködni, kis mancsukat széttárva leugrottak, a karjuk és a törzsük közötti bőrle- 
bernyeg segítségével vitorláztak, s ha ragadozómadár közeledett — egyből fel- 
hangzott a vysss, vysss riadójel —, csak összecsukták a karjukat és több száz rígint 
zuhantak, egy-egy karmozdulattal kikerülve az ágakat, aztán széttárták a karjukat 
és lefékezték a zuhanást, már messze a madár látókörén túl. 

Már olyan magasan jártak, mint egy hegy, és a jarSina törzsei még mindig 
ugyanúgy vonultak mellettük, a levelek, gyümölcsök, magok ugyanúgy a törzse- 
ken, az ágakon ugyanúgy ugráltak a saipalisok és más kisebb állatok, madarak 
szálltak körülöttük, és egészen lassan növekedett a fény. Aztán elérték az utolsó 
kiterjedt levélréteget, s most már igazán világos volt. De ekkor már alig láttak 
saipalist, ide a magasba nem jönnek föl, túl könnyű célpont lennének a madarak - 
nak. 

Végül aztán elérték Sailemyvandryliris Jarinais Mynönas törzseinek csúcsát. 
Kiértek az őserdőből. Ameddig a szem ellátott, minden irányban méregzöld sző- 
nyeg terítette be a tájat, és távolabbra nézve semmiből sem látszott, hogy ez nem 


a talaj, hanem afölött vannak olyan magasan, mint sok világon a hegyek. Fölöttük 
a vakító kék égbolt, amin soha nem volt felhő, mert akkora volt a levegő nedves- 
ségtartalma, hogy azonnal kicsapódott, és persze ömlött rájuk az eső. 

— Ez Saunis igazi arca — mondta Aini. — Ez a Zöld Golyó. Nincsenek vízfelszí- 
nek, nincsen domborzat, minden a fák birtoka. Ezért emlegetjük mi saunisiak 
minden második mondatban a Saunis fáit. 


362. 


, Hány milliárd ember lehet ebben a pillanatban is a Galaxisban, aki azon töri a 
fejét, hogy mi az a különleges, amit mások látnak bennem, és ők miért nem látják. 
A válaszom egyszerű. Nem láthatod meg a különlegességet, sem bennem, sem sen- 
kiben, amíg a saját különlegességedet meg nem értetted. " 


Ninda: 
Kommentárok az Első Szíanhoz, 
16. sómir 


ÉÉnahy természetesen nézte az otthoni tévéközvetítéseket, azt is látta és hallotta, 
amikor Larenka Szontiszkovarikinde kérdőre vonta az új miniszterelnököt a Sau- 
nisra küldött kormányügynökről. El is gondolkodott. A leírás illett rá. Szontiszko- 
varikinde nem mondta, hogy merénylőről lenne szó. Azt mondta, nem tudja. Nem 
nevezte meg sem az ügynököt, sem a megbízóját. 

De hát nem tudhatta, őrá utalt-e a riporter. Vyhaúteú miniszterhelyettes küldhe- 
tett akárhány ügynököt, a kormány többi tagja is küldhetett. Egyrészt. Másrészt 
viszont őt magától értetődően terhelte a titoktartási kötelezettség, ez annyira ter- 
mészetes és nyilvánvaló volt, hogy bele sem írták a megbízólevelébe. Abban csak 
annyi van, hogy a syyndor kormány megbízásából tevékenykedik Saunison, de a 
feladata sincs megnevezve. A megbízólevelet ugyanis bármely hatósági személy 
kívánságára fel kell mutatnia. Eddig még nem volt rá szükség, sem a kikötőben, 
sem azóta nem kérdezett senki semmit. A saunisiak békén hagyják a turistákat. 

Így aztán nem jelentkezett se Szontiszkovarikindénél, se Érsomnál. Vyhaűteút 
sem hívta fel — végeredményben ő is ide tud hiperfonálni bármikor, ha akar. 
Ugyanazt csinálta, amit eddig. Sétálgatott a városban, kipróbálta az éttermeiket, 
fölkereste a látványosságaikat. Szerzett belépőt a kikötői Niinda-találkozóra; 
könnyen megkapta, mert az igazolásnál a gép semmilyen kormányzati funkciót 
nem talált. Hiszen ő már nem áll a kormány alkalmazásában. El is ment a kikötő - 
be többször, figyelte a készülődést. Nem volt kimondottan képzett biztonságtech- 
nikai szakember, de az alapokkal tisztában volt, és elég világosan össze tudta rak- 
ni a képet. Itt olyan szintű szakemberek dolgoznak, hogy semmiféle merénylőnek 


esélye se lenne. Hiába léteznek olyan fegyverek, amikkel el lehet találni valakit 
olyan távolságból, ahonnan az egész kikötő csak egy pontnak látszik, mert ezek a 
rendszerek kiszúrják a lövedéket vagy a sugarat, és megsemmisítik vagy az útjába 
állnak. Aztán lenyomozzák, hogy honnan jött a lövés, és visszalőnek, gyorsabban, 
mint ahogy a lövész egyet pislog. Ha ugyan egyáltalán elő tudja csomagolni az a 
lövész a fegyverét, mert a város másik végén is észreveszik. 

Szerencse, hogy ő nem merénylő. Persze ilyen feladatot nem is vállalt volna. 
Soha nem ölt meg senkit, és nem is áll szándékában. 

Másért keltette föl a figyelmét az a hihetetlen biztonságtechnikai apparátus, 
amit az ÁLAN-osok felvonultattak. Mire kell ez? Miért tartanak attól, hogy valaki 
megtámadhatja Niindat? Miért féltik ennyire? EÉnahy úgy érezte, mostanra eleget 
tud Niinda tevékenységéről ahhoz, hogy meggyőződéssel kijelenthesse: ez csak 
egy gyerek. Egy teljesen hétköznapi, átlagos gyerek. Ha kilép otthon a házból, 
száz ugyanilyen jön szembe. A biztonságtechnika alapszabálya: a biztonsági in- 
tézkedéseknek arányban kell állniuk a várható támadás esélyével, a feltételezhető 
támadó felkészültségével és a sikeres támadás által okozható kár mértékével. Mi- 
ért gondolják, hogy Niinda ellen olyan felkészültségű támadók jöhetnek, akik el- 
len semmi sem túlzás? Mert ez itt körülbelül a legnagyobb biztonsági apparátus, 
amit egyetlen ember védelmére valaha összeállítottak a Galaxis történelmében. 
Minden rendszer mögött három azonnal bevethető tartalék, minden összekötve és 
függetlenítve. Beleértve a mentőket is. Négy mentőautó egyedül Niinda számára, 
különböző helyeken, és készenlétben több ezer az embereknek. Természetesen ha 
bármitől megsérülne, azonnal visszaviszik a hajójára, ahol eleve adott a maximá- 
lis biztonság, és a kórházaik híresek a felszereltségükről. Nyilván soha nem is me - 
rült föl a gondolat, hogy egy saunisi kórházba vigyék. A Testvériség nem is en- 
gedné. 

A szervezés csúcsa, kétségtelenül. Azért, mert egy hét és tíz éves iskolásgyerek, 
akinek még épp hogy formásodni kezdett a csípője és a melle, épp hogy kezd rá- 
találkozni fog másokkal. Totális őrület. 

EÉnahy elhatározta, hogy igyekszik Niindá közelébe kerülni. Nyilván tíz- meg 
tízezer ember törekszik majd ugyanerre, és természetesen a szervezők nem enge- 
délyeznek semmiféle tolongást, valójában a helyét sem hagyhatja majd el senki, 
amikor Niinda köztük lesz. Majd valamikor máskor. Esetleg vesz egy jegyet a ha- 
jójára. Van annyi pénze, hogy egy darabig utazhasson egy süüny hajón, és volt 
már olyan, hogy Niinda lejött a suárba. A küldetésének úgyis lőttek, nem kell ha- 
zamennie és beszámolnia, nincs is már kinek — de ő maga viszont kíváncsi. Érteni 
akarja ezt az egészet. Muszáj, hogy legyen valami e mögött az őrület mögött, nem 
bolondul meg egyszerre több tízmillió ember ugyanúgy. 

Végül is azt is megteheti, hogy együtt utazik vele, és kimegy a hajóból, amikor 
leszállnak valahol. Niinda is ki szokott szállni, körülnéz a világokon. Sajnos az 
megjósolhatatlan, hogy Niinda mikor száll ki és mikor tér vissza, de ha folyama- 


tosan résen van az egyik kapunál, akkor azért van esély, hogy elcsípi — hacsak 
nem a másik kaput választja persze. 

Otthoni, Ytfown Séős-i lakását már meghirdette, jó helyen van, hamar elkelt. Ha 
beosztja, jól megél valami olcsóbb világon, itt Saunison ugyan csak rövid időre 
futja, de majd keres valami munkát, amikor ez a tartalék elfogy. Ráér. 

Tűnődve sétálgatott a Kyrionte parkban, vett egy csokis aleindát, azt majszol- 
gatta. Egyre ezen a Niinda körüli őrületen járt az agya. A történet kulcsa nem az a 
felhajtás, amit most csinálnak, az egyszerűen abból van, hogy mindenki, akire 
ezen a téren felelősség jut, maximálisan be akarja magát biztosítani. Ez a rendez- 
vény csak felszínre hozza, hogy mekkora imádat tárgya ez a gyerek, de a lényeg 
nem itt van. Több millió ember szabályszerűen beleszeretett ebbe a gyerekbe, 
szerte a Galaxisban, anélkül hogy bármit tudtak volna róla. Mint egy énekes sztár - 
ba, pedig énekelni csak később kezdett, és az már nem sokat lendített a hírnevén. 
Nem játszott sikeres filmekben, nem írt divatos regényt. Csak beszél az emberek- 
hez, akik ettől elkezdenek bolondulni érte. De mitől? Végignézte az összes beszé- 
dét. Ő miért nem érzi még mindig azt, amit a többiek? 

Aztán eszébe jutott még valami. Ez a világ, Saunis egyelőre mentes ettől a 
, Niinda-betegségtől". A hatóságaik természetesen együttműködnek az ÁLAN-nal 
a rendezvény megszervezésében és biztosításában, hiszen az a dolguk, de itt nincs 
rajongótábora; lehetnek persze rajongói itt is, de nem sok. A hírműsorok említést 
tettek a kikötőben zajló nagyszabású készülődésről, de a gyereket úgy említették, 
mint akiről nem tudnak semmit, és a nézők sem. 

Akkor most végezhet egy érdekes kísérletet. Vajon a találkozó hatására létrejön 
a rajongótábor itt 157 Mennyire fertőz ez a furcsa eszme? 

,, Ez volt a legfőbb: meglátni őt. Ez éltetett mindenkit. Aligha volt köztünk bárki, 
aki utólag azt gondolta volna: nem érte meg. " 


ÁLAN: 
Hősköltemény, 
Saunis 
Rinilaiskas 
16127 
36 


Saunis mindkét városának sajátsága volt, hogy szép számmal tartalmaztak 
egészen falusias területeket és nyüzsgő forgalmú nagyvárosi részeket, és a kettőt 
általában csak annyi választotta el egymástól, hogy át kellett menni az utca másik 


oldalára. Rinilaiskas is egy falucska volt a város belsejében, egy téglalap alakú te- 
rületen, ami nagyjából akkora lehetett, mint az Aulang Laip egy szintje, és mind a 
négy oldalról nagyváros vette körül. Itt rendezték a rinilaiskasi vásárt, minden 
kilencedik napon; ebben csak a dátum két utolsó jegye számított, a huszonhét 
osztható kilenccel, tehát volt vásár. Elmentek megnézni. 

A legtöbb vásár, amiket Ninda eddig meglátogatott, arra szolgált, hogy hivatá- 
sos kereskedők adják el azt az árut, amit azért vettek meg, hogy aztán haszonnal 
továbbadhassák. Az egyik kivétel a hinnuldudi dzsemrur volt, ahova sokan azért 
mentek, hogy régi holmijuktól szabaduljanak meg pénzért, de új dolgokat is lehe- 
tett kapni. A rinilaiskasi vásár kizárólag arra szolgált, hogy régi, használt dolgai- 
kat adhassák el az emberek. 

Nindára talán még a hűséges rajongói sem ismertek volna rá a saunisi lányok 
szokásos viseletében, térd alá érő, könnyű piros ruhában. Szinensi hasonlóban 
volt, csak kékben. Ainitól kapták mindkettőt, aki sárgászöldet vett föl. 

Lí nem jött velük, hiszen a tárgyak a legkevésbé sem érdekelték, és a folyama - 
tos mentális kapcsolat révén így is olyan volt, mintha ott lenne. De mégis négyen 
voltak. Bár Rinilaiskas a második lymasban volt, nagyon messze az ötödikben le- 
vő kikötőtől, ahol minden ÁLAN-osokkal volt tele, Aini elhozott egy Uorit az ais - 
kanéből, hogy vigyázzon rájuk, azaz elsősorban Nindára. Egyetlen Uori nem so- 
kat tehet, ha több ezer rajongó ütne rajtuk, de hamarabb riasztja a saunisi rendőr - 
séget, mint bármelyikük. 

De rajongók nem zaklatták őket, a vásár pedig nagyon érdekes volt. Aini vett 
néhány ajándéktárgyat a családtagjainak, Ninda pedig lenyűgözve hallgatta, 
ahogy alkuszik. Eddig két helyet ismert a Galaxisban, ahogy a vevők szenvedé- 
lyesen alkudoztak az eladókkal: a luakeáni piacokat, ahol sokszor volt fültanúja 
ilyen alkunak, bár mint csavargó persze soha nem vehetett részt ebben, és a hin- 
nuldudi dzsemrurt, ahol furcsán néztek az emberre, ha egyszerűen kifizette, amit 
kértek. Ninda alkudott néhány emléktárgyra Hinnuldudon, és meghallgatta, ahogy 
mások alkudoznak — de Aini túltett rajtuk. Kinézett egy játékot a gyerekeknek, és 
száz aumasról lealkudta huszonkettőre. Aztán közölte az árussal, egy ravasz képű 
öreg sinargorival, hogy még így is jó bevételre tett szert, az a legkevesebb, hogy 
ezért — rámutatott egy másik játékra — reális árat kér, nem olyan szörnyűséget, 
mint száz aumas. Mondjuk ötöt? A sinargori égnek emelte a kezét, a Saunis fáit 
hívta tanúul, mint egy született saunisi, hogy ő ezt az építőjátékot az unokájának 
vette két évvel ezelőtt, tizenkétezer dariért, ami hetvennyolc aumasnak felel meg. 
Aini megkérdezte: és milyen hosszúak az évek Sinargoron? Mert ezen a játékon 
eléggé meglátszik a kora. Végül tizenegy aumast adott érte. 

Persze nem minden árus hozta csakugyan a saját régi holmijait. Voltak, akik 
megvettek olyan tárgyakat, amiket itt jól el lehet adni, és idehozták, de az is gya- 
kori volt, hogy az árus olyasmit árult, amit itt vett, alig pár századdal korábban. 
Nem tiltotta ezt meg senki. 


Ninda vett egy Saunis-gömböt, Ángsaurinak szánta ajándékba, magának pedig 
egy tipikus saunisi dísztárgyat, egy üveggúlát, ami akkora volt, mint az ő feje, és 
apró lemezkékké csiszolták a felszínét, amitől milliónyi színben pompázott és 
tükrözte vissza a világot. A szúnik is szerették a szép üvegtárgyakat, de egészen 
más stílusban. 

Ninda persze arra is kíváncsi volt, hogyan élnek az emberek Rinilaiskasban, s 
ezt az ismeretet nem kaphatta készen Aini elméjéből, mert ő sem tudta. Így körül- 
néztek a faluban is. Mindössze negyven házból állt, amikben többnyire egy család 
élt, a felnövekvő gyerekek saját házat építettek vagy elköltöztek egy másik város- 
részbe. Az itteniek nemigen gazdálkodtak, legfeljebb a ház körül tartottak egy kis 
kertet. , Fönt" dolgoztak — így hívták a város más részeit —, és a vásár napján házi 
süteményt, szendvicseket készítettek, ami komoly bevételt hozott, mert ritkán ma- 
radt belőle. Nindáék is belaktak alaposan, előbb Yneraimas bácsinál sült yrtionnal 
— egészen emlékeztetett a szúnahaumi sidellut kolbászra —, aztán Andryvaiskiuna- 
séknál üraiskas süteményt ettek, egy tucatot egy aumasért, de nagyon finom volt. 
Külsőre hasonlított a jagihutra, színes volt, apró, kerek, de egészen másképpen 
készítették, más volt az íze. 

Aztán sétáltak még a városban is. Közvetlenül Rinilaiskas mellett volt a Lievas 
negyed, forgalmas üzleteivel, szórakozóhelyeivel. Igazi csillagközi közönség járt 
erre, harminc-negyven világról is jöttek emberek, bár a kikötő messze volt, de 
Saunisra sokan jönnek hosszabb időre, van idejük bejárni a várost és körülnézni. 
Szúnikat is láttak egyszer, köntösben, de messzebb voltak. 

Aznap fattilgópan volt a szúni naptár szerint, és a Hallihuat Fónird sziangdzsan 
délelőtt elhagyja Saunist, ezért Ninda küldött egy üzenetet Dúnszinak. 


Kérlek, juttasd el Saunisra: holnap, úsarrigan 600-kor találkozom az emberekkel 
a kikötőben, a Hallihuat Fónirdnak a kikötő széléhez közelebbi suárkapujánál. 
Köszönöm. 


Dúnszi a szokásos módon, a háromfülű Södy-Vödy nevében elküldte az üzenetet 
Larenkának, aki továbbította az ÁLAN-hoz. A mozgalomban tetőfokára hágott az 
izgatottság. Holnap! Ezen a napon történetesen egybeesett a kafndimi és a szúni 
éjfél, és másnapra nem növekszik még meg nagyon az eltérés, vagyis a holnapi 
kora délután a szindor fővárosban is kora délután. Már nagyon várták. A Saunison 
dolgozó biztonságiak beindították az , időzített műveletet", de persze nem szúni 
idő szerint 600-ra, hanem jóval korábbra, saunisi idő szerint már 70-től teljes ké- 
szültségben lesznek. 

Nindát és barátnőit a legkevésbé sem érdekelte a szindorok izgalma. A Naimis 
étteremben ebédeltek, nézték a táncolókat meg odakint a Syleita tükrén keringő 
csónakokat. Amennyire nem voltak természetes eredetű vízfelszínek Saunison, 
olyan sok volt a mesterséges tavacska a két városban. Aztán továbbsétáltak, át a 
Larinis negyeden, ahol keskeny, kanyargós utcácskák vezettek a Laurani térre, a 


környék központjába, ahol egyszerre öt-hat helyen léptek fel zenészek, bűvészek, 
mutatványosok. Megcsodáltak egy művészt, aki lapos tálcára vizet töltött, abba 
festéket csöpögtetett, ami szétterült a vízen, és a színes foltokat egy pálcával húz- 
kodta mindenféle alakzatokká; aztán a vízre fektetett egy papírlapot, fölemelte, és 
ott volt a festmény, egy csokor virág. 

Aztán továbbmentek, be Aimas történelmi középpontjába, az Örion negyed fes- 
tői utcácskái közé. Még az Ailaksis múzeumba is elmentek, megnézték a Galaxis 
benépesítéséről szóló kiállítást. 

0e-14 rendezvény 


,, Mi neveltük föl, Ámmaít meg én. Mi neveltük föl? Mindig megkérdezem ezt ma- 
gamtól. Nem is azért, mert volt egy csomó idő, amikor távol volt tőlünk. De föl le- 
hetett őt egyáltalán nevelni? Vagy a vér szerinti gyerekeinkre mondhatom, hogy 
mi neveltük föl őket, ha felnőve olyanok lesznek, akiket egyáltalán nem értünk? " 


Hait Kiríiísz: 
Emlékiratok, 
585. 
Saunis 
Aimas Synoridis 6. 
16128 
90 


A Hallihuat Fónird nyugodtan, mozdulatlanul pihent a kikötő hatos szektorának 
betonján. A suárkapuk nyitva, mint mindig, a vásárlók ki-be áramló folyama is 
éppen olyan volt, mint máskor. A Testvériséget nem izgatta Ninda és az ÁLAN 
találkozója, eszük ágában sem volt korlátozni az emberek mozgását és ezzel csök- 
kenteni a bevételeket. Az ÁLAN megállapodott az esszidzsinnával, hogy az em- 
bereik ott lehetnek a suárkapuban és bent a suárban is, fegyvertelenül, de legalább 
láttak mindent és tudtak jelezni a kintieknek. 

Az ÁLAN-ban az izgalom tetőfokára hágott. Tudták, hogy Niinda pontos lesz, 
de csak nagyjából. Jöhet egy-két huszaddal, századdal, limlivel előbb vagy ké- 
sőbb is, neki az idő nem sokat jelent. 

Nindának csakugyan nem sokat jelentett az idő. Amikor úgy gondolta, hívott 
egy aungirt az aiskanébe. Hazament a hajóra, egyedül, hiszen Ainit nem engednék 
a lakószintekre — ők otthon maradnak, a mentális kapcsolat segítségével jobban 
értesülnek mindenről, mintha a tévé előtt ülnének. Így, hogy a hajóból jön le lif- 
ten, az egész ÁLAN azt fogja hinni, hogy egész idő alatt a Hallihuat Fónirdon 


tartózkodott, eszükbe sem jut arra gondolni, hogy jelenleg itt lakik Saunison, sőt 
nem is ezzel a hajóval érkezett. 

Az aungir-sónurból az egyik lifthez sétált és lement a suárba. A figyelők persze 
azonnal észrevették, legalább ezren voltak a suárban. Rögtön szóltak a központ- 
nak, s a horribilis méretű biztonsági rendszer riadókészültségbe állt. 

Ninda a fehér köntösét viselte. Rámosolygott a figyelőkre, akik visszamoso- 
lyogtak. Ők fekete nadrágot és piros pólót hordtak, a pólón Ninda arcképe és a 
jelvény, a nyakukban holoképes, lézerkódos igazolvány, amit ugyanúgy nem le- 
hetett elrabolni tőlük, mint egy szúnitól a suagját. Fülükben hallgató, szájuk előtt 
mikrofon. Többségük egészen fiatal volt még. Ahogy végigkísérték Nindát a suár 
utcáján a kapu felé, mindnek az járt a fejében, hogy ez életük nagy pillanata. És 
hogy ha kell, a testükkel is megvédelmezik. 

Mire Ninda kilépett a suárkapun, az egész közönség tudta, hogy jön. Látták a 
hatalmas kivetítőkön; a Testvériség szemernyi akadályt sem gördített az elé, hogy 
bent a suárban már kamerák vegyék Nindát. Nomboka némileg lemaradva követ- 
te, a suárkapunál már lassított is, hogy Ninda egyedül léphessen ki. Most a forga- 
lom is leállt, a vásárlók is őt nézték. 

— Jó estét, Syyndofeia — szólalt meg Ninda csendesen, szindor nyelven és szin- 
dor szokások szerint. A szúnik nem köszönnek, a saunisiak pedig nem használnak 
a napszakokkal kapcsolatos köszönéseket. 

Világos nappal volt, hiszen a sarkvidéken voltak, hosszú-hosszú nappalban és 
nyárban, akárcsak Szúnahaumon. Itt azért nem volt egészen örök egyik sem, csak 
nagyon hosszú. 

A számlálók szerint több mint kétszázezren voltak. Még az utolsó pillanatban is 
befutott egy hajó, a tuolréi illetőségű Nuttabin, huszonötezer emberrel. A kikötő- 
ben épített sok emelet magas lelátón minden helyet elfoglaltak. 

Ninda odasétált a tifongokon kevéssel túl elhelyezett nagy, kerek, igazi szúni 
szokás szerinti asztalhoz — az ÁLAN egyenesen a Hallihuat Fónirdról bérelte, a 
szokásos padokkal. 

— Itt üljek le? — nézett föl az emberekre, akik csak bámultak rá, lenyűgözve, 
hogy igazából látják, nem a tévéképernyőn át. Ninda helyet foglalt. Nomboka is 
odajött az asztalhoz, leült ő is. A szokásos falatkákat is a Hallihuat Fónirdról hoz- 
ták a pincérrobotok, mert akkor holtbiztos, hogy ahhoz nem nyúlhatott emberi 
kéz. 

— Kedves vendégeink — szólalt meg Nomboka -, kedves nézőink otthon a képer- 
nyők előtt! Itt ülünk Súnwis ürkikötőjében Niindaval és több mint kétszázezer 
emberrel, akik tizenhét különböző világról érkeztek ide azért, hogy szemtől szem- 
ben láthassák az ÁLAN mozgalom alapítóját, névadóját, vezetőjét. 

— Ugyan már, Szillon — mondta Ninda. — Nem alapítottam én semmit. Azok a si- 
vatagjáró fiúk-lányok alapították, akiket annak idején láttunk a tévében, amikor a 
színészt meg a kislányt megölték. Én még mindig nem tudom, mit keresünk mi 
itt, ebben a kikötőben. 


— Találkozunk, beszélgetünk. . . 

— De Szillon, kétszázezer ember nem tud beszélgetni egymással. Már kétszáz 
sem tud. Húsz még esetleg, de afölött már biztosan csoportokra fognak oszlani. 

Nomboka habozott egy pillanatig, hogy most mit mondjon. Ninda folytatta: 

— Nézz föl a lelátókra. Beszélget ott valaki? Alig. Engem figyelnek mind. Ami 
nem is csoda, elvégre azért jöttek ide, hogy velem találkozzanak — de mondd meg 
nekem, Szillon, vagy mondja meg közületek bárki: komolyan azt hittétek, hogy 
én kétszázezer emberrel beszélgetni tudok? 

Néma csend, az embertömeg meglepve hallgatott. 

— Hát nem tudok — közölte Ninda egyszerűen, és töltött magának egy korty 
íhafit. 

— Igen, ez számunkra is világos — bólintott Nomboka megértőn. — Valójában en- 
nek a találkozónak az ad különleges jelentőséget, hogy együtt vagy az ÁLAN-nal, 
nem hiperfonon érintkeztek. 

— Igen, ezt értem. S most? Rendben, itt vagyunk. Mit fogunk csinálni itt együtt 
kétszázezren, játszunk egy parti $illunWwrt? 

Nomboka beharapta az ajkát. Ez a gyerek mindig rátalál a dolgok velejére. 

— Vagy javasolok valami mást. Tegyél föl egy kérdést. Aztán valaki más a je- 
lenlevők közül, egyenként, összevissza. Sorsoljatok, hogy ki kérdezzen. Ez egy 
kicsit hasonlít arra, hogy együtt beszélgetünk, még ha a végén csak ezerből egy 
kerül sorra. 

— Rendben -— bólintott a riporter. — Körülnéztél már Sünwison? 

—-Ó, igen. Gyönyörű világ. Jártam a jar$inaövezetben, megnéztem egy 
növényt... hát mit mondjak, átértékelsz tőle mindent, amiről addig azt hitted, 
hogy nagy. De a város is nagyon szép, egy részét bekóboroltam. Az itteniek tud- 
nak hangulatosan építkezni. 

— Van kedvenc világod? — kérdezte az első kisorsolt, egy idősebb asszony a le- 
látóról. 

Ninda természetesen nem mondhatta ki Szúnahaum nevét. 

— Talán éppen Saunis lesz az. De minden világnak megvan a szépsége. Tudtá- 
tok, hogy nincs két egyforma sivatag? Syyndoreia, Hinnuldud, Szaisz, S507"meza. . . 
mind más. Pedig mindet egyszerűen csak homok borítja. Mindenütt mások az er- 
dők, a házak, a hegyek. Én minden világot szeretek. 

— Vagyis Syyndoreiát is? — kérdezte a következő. 

— Hát persze. Nem mondhatnám, hogy különösebben belopta magát a szívembe, 
az igaz. De vannak ott barátaim. Nekem semmit sem számít, hogy ott születtem, 
de az ÁLAN-nak igen. Több millióan vannak, akiknek a nevét sem tudom, de a 
barátaim — és vannak, akik személy szerint azok. 

Ez nagy tetszést aratott. 

— És ha megbukna a rendszer? — kérdezte egy férfi. 

— Mi lenne akkor? — kérdezett vissza Ninda. 

— Eljönnél Syyndoreiára? 


— Miért ne? Most sincsen semmi akadálya, ami engem illet. A Testvériség 
persze nem hajózik arra, ezért egyelőre nem tudok odamenni, de nekem nincs el- 
lene kifogásom. 

— Csakhogy nélküled nem fog megbukni a rendszer — mondta egy másik férfi. 

— Akkor meg is érdemlitek, hogy megmaradjon — közölte Ninda. — És ha én 
meg sem születtem volna? Ha holnap a torkomon akad egy falat és megfulladok? 
Miért hiszitek, hogy a történelem egy-egy embertől függ? 

— Miért, hány embertől függ? — kérdezte Nomboka. 

— Semennyitől. Tudjátok, mi a tham? A történelem erői. Azok a természeti erők, 
amik az élettelen és az élő természetet meg az emberi társadalom mozgásait irá- 
nyítják. A diktatúra meg fog bukni, mert nem lehet másképp. Minden diktatúra 
megbukik. Szóljon, aki tud kivételt. 

, irányítani a tömeget olyan képesség, amit mindenkinek el kell sajátítani, aki ve- 
zető szerepre pályázik. Valamilyen szintű pszichológiai alapismeretek feltétlenül 
kellenek hozzá. Ez közismert. Amennyire tudjuk, Ninda az egyetlen, aki ezt egé- 
szen másképpen csinálja." 


Aini: 
Ninda lélekrajza a csoport számára, 
3. szint 1. kör, A7V rind, 65/23/711. 


EÉnahy igyekezett elvégezni a feladatát, amit eredetileg vállalt, elvégre ő írt ta- 
nulmányt arról, hogy Niinda mögött csillagközi szervezetek állnak. De nem sok 
esélye volt megfigyeléseket tenni ebben a tömegben, ahol egyáltalán nem is moz- 
dulhatott. A lelátó harmadik szintjén, valahol középtájon ült, a közönségnek leg- 
feljebb fél százalékát láthatta. Nem is baj, hogy nincs már, aki számon kérhetné a 
feladata teljesítését, mert reménytelen. Nem számított rá, hogy ilyen tömeg lesz 
jelen és ilyen szigorú biztonsági intézkedéseket fognak alkalmazni. 

Mást csinált helyette. Próbált választ kapni arra a kérdésére, hogy mitől vált 
Niinda ezzé a rendkívüli emberré a tömegek szemében. És hihetetlen szerencséjé - 
re kisorsolták, hogy kérdezhessen Niindatól, itteni idő szerint valamivel éjfél után. 
Úgy működött a rendszer, hogy a kis mikrofonos robot odalibbent az ember elé 
már két kérdéssel és válasszal korábban, hogy legyen ideje átgondolni a kérdését. 
Aztán a roboton kigyulladt a piros fény, és EÉÉnahy megszólalt. 

— Mitől van az, hogy ez a rengeteg ember — és még sokkal több a spirálkaron — 
valami különlegeset lát benned? 

Ninda félrehajtott fejjel, kutatóan nézett föl rá a kikötő betonjáról. 


— Vagyis te nem látsz bennem semmi különöset — állapította meg. 

EÉnahy már nem hátrálhatott meg, be kellett ismernie az igazat. 

— Nem, én tényleg nem. 

— Ezt értem. De akkor mi hozott ide? Ha szerinted én csak egy köznapi ember 
vagyok, mint bárki más, akkor miért utaztál át a fél spirálkaron? 

A volt asszisztens vadul kutatott az agyában valamilyen válasz után, de nem ta- 
lált semmit, ami hihetőbb lett volna az igazságnál. 

— Engem eredetileg úgy küldtek... az előző kormány, hogy derítsem ki, mi áll a 
Niinda-jelenség hátterében. 

A nézőteret hirtelen megülte az ellenségesség. EÉnahy aggódva pillantott körül. 
A szomszédai úgy néztek rá, mintha ő lenne az a bizonyos merénylő, és már elő is 
rántott volna valami fegyvert. De Ninda nyugodtan pillantott rá továbbra is. 

— És kiderítetted? 

— Nem... 

— Kár. Örültem volna, ha elmondod nekem is. Mert én sem tudom. 

A nézők derültsége valamit enyhített a hangulaton, de Ninda nem lett volna ön- 
maga, ha nem teszi szóvá. 

— Most mi bajotok? Ez a fiatalember kapott egy munkát, és megpróbálta elvé- 
gezni. Történetesen hasznos munkát. Nem mindegy, kitől kapta? Miért néztek rá 
egyszeriben úgy, mint egy fészekalja svmwra? Bántott benneteket? 

Az emberek kezdtek fölengedni, kicsit barátságosabban néztek EÉnahyra, aki 
valamivel már könnyebben lélegzett. 

— Nem tudok válaszolni a kérdésedre — mondta Ninda komoly arccal. — Minden 
emberben van valami, ami különlegessé teszi, amiben eltér mindenki mástól. 
Minden ember egyedi és megismételhetetlen. De hát ezek közhelyek, ezt minden- 
ki tudja. Én kimondtam néhány dolgot — Nombokára pillantott — abban a legelső 
interjúban, amit Szillon készített velem, olyasmiket, amiket akkoriban senki sem 
mert kimondani Syyndoreián. Ma már naponta hallani ezeket, a tévében is ki- 
mondják. De az emberek valahogy ragaszkodnak hozzám. Nem tudom, miért. Ők 
sem tudják. Megmagyarázhatatlan dolog, hogy mitől érzünk szeretetet egy ember 
iránt, és miért nem érezzük egy másik ember iránt. Persze... egy dolog, hogy az 
embernek vannak barátai, akik személyesen ismerik és szeretik, és egészen más, 
hogy engem több tízmillió ember szeret anélkül, hogy valóságosan ismerne. De 
hát nem így van ez például színészekkel is? 

— Azt hiszem — mondta Nomboka kedves mosollyal —, itt kétszázezer ember 
van, aki nem ért ebben egyet veled. 

—S a képernyők előtt még sok millió — bólintott Ninda. — Értem én, hogy ősze- 
rintük megvan a nagyon is jó okuk, hogy szeressenek engem. Ez nem is zavar. De 
az, hogy bennem látjátok Syyndoreia valamiféle megmentőjét, jótevőjét, nem tu- 
dom, mit, az viszont zavar. Mert nem vagyok az. Minden egyes alkalommal el- 
mondom, hogy nem, de ti nem hisztek nekem. Ami elég nagy baj, de nem nekem, 
hanem nektek. Ti éltek Syyndoreián, nem én. Ti éltek a zsarnokságban, nem én. 


Márpedig a zsarnokság mindaddig meg fog maradni, amíg ti meg nem döntitek. 
Ti kétszázezren, meg akik még otthonról néznek, meg akik nem is néznek. A nép. 

A beszélgetés folytatódott, az emberek kérdeztek, Ninda válaszolt. EÉnahy pe- 
dig gondolkodott. Hogy volt ez? Kétszázezer ember úgy nézett rá, mint — ahogy a 
gyerek mondta — egy fészekalja svmwra, mert megmondta, hogy kormányügy - 
nök. Aztán az ő néhány szavára egyszerre megszelídültek. Mitől képes ez a kiska- 
masz gyerek a puszta szavaival irányítani egy városnyi embert? 

Néhány huszaddal később, mintha az ő gondolatát hallotta volna meg, az egyik 
kérdező szinte szó szerint ezt a kérdést tette föl. 

— Mondd, hogy lehet az, hogy neked mindenki szót fogad? 

— Mindenki? — nevetett Ninda. 

— Úgy értem, itt az ÁLAN-ban. Bármit mondasz, mi megtesszük. De most eltű - 
nődtem, hogy miért. Illetve... a rokonaim közül sokan nem ÁLAN-osok, és nem 
értik, hogy én miért léptem be az ÁNU-ba. Nem tudom, mit feleljek nekik. 

— Szerintem azt, hogy az embereken akarsz segíteni. Hogy miért hallgat rám 
több millió ember? Azt hiszem, egyszerűen azért, mert — nem ezt teszik. A józan 
ész szavát követik, én csak megfogalmazom, hogy mit mond a józan ész. Nézd az 
iménti esetet — s Ninda fölmutatott oda, ahol EÉnahy ült —, mikor az a fiatalember 
elmondta, hogy kormányügynök. Ti nem szimpatizáltatok vele, sőt, elég fagyos 
lett körülötte a hangulat. Én pedig kimondtam, hogy a haragnak semmi értelme, 
és ti megenyhültetek. Mert én ezt mondtam? Dehogy. Azért, mert megértettétek, 
hogy semmi bajunk azzal, ha valakit ideküld a kormány, hogy megértsen minket. 
Hiszen éppen azt akarjuk, hogy megértsenek minket, nem igaz? Magatoktól is rá- 
jöttetek volna, csak éppen én előbb mondtam ki. Ez mindennel így van, amit 
mondok nektek. Ti magatok is tudjátok, csak én mondom ki. Így van ez már a 
legelső interjú óta, amit Szillon csinált velem. 

A volt asszisztens döbbenten ült a székében. Ilyen egyszerű? Azért rajong érte 
több tízmillió ember a fél spirálkar sok tucat világán — mert a józan ész hangján 
beszél? Ennyire ritkaság lenne a józan ész, ennyire különleges és megbecsülendő? 

Nem, Ninda rosszul méri ezt föl. Ez nem így megy. Annyi józan esze mindenki - 
nek van, hogy elemi dolgokat fölmérjen, nem szorul egy gyerek útmutatására. 

Aztán ahogy tovább üldögélt és hallgatta a kérdéseket és válaszokat, eszébe ju- 
tott, amit Árisen írt a tömeglélektanról. Itt ülnek ezen az óriási lelátón negyven 
vagy ötven sorban, meg a kikötőépület nyitott folyosóin is, és nem szabad mozog- 
ni, elég szűkösen vannak összezárva. Ilyen körülmények között működésbe lép a 
tömeglélektannak az a jelensége, hogy az emberek metakommunikációs megnyil- 
vánulásai hatnak egymásra, egyes érzelmek végigsöpörhetnek egy így összezárt 
embertömegen, és akár pillanatok alatt kialakulhat egy egységes vagy annak tűnő 
érzelem. 

És otthon, Sjindofeián és azon a sok-sok másik világon, ahol nincsenek össze- 
zárva? 

,, És milliónyi felnőtt ember képes volt azon törni a fejét, hogy kicsoda a háromfiü- 
lű Sódy-Vódy. Ahelyett hogy megnézték volna a mesekönyvet. " 


Aini: 
Ninda életének mellékszereplői, 
10. D. 
Syyndoreia 
Kafndim 


59. éyyllu 59. 
a kék órája 


Larenka természetesen a stúdióban ülte végig az egész beszélgetést, és részt vett a 
háttérbeszélgetésben, amit a műsorhoz tartozó mellékcsatornán folytattak, írásban 
természetesen, hiszen az élőbeszédre figyeltek. Válaszolgatott a nézők kérdéseire. 

Egy Yföt Áyldép nevű néző ezt kérdezte: — Larenka, mondja, végül is mit lehet 
tudni arról, akire időnként a háromfülű Sódy-Vódy néven utal? 

— Semmit, Yrot — felelte a riporter. — Mint nyilván tudja, egy újságíró nem fed - 
heti fel a forrásait. 

Ezzel a kérdéssel kezdődött a találgatás, hogy ki lehet a háromfülű Södy-Vödy, 
akinek a közvetítésével Ninda üzenetei érkeznek. Valaki eljuttatta a kérdést Sau- 
nisra is, Nomboka tette föl pár huszaddal később. 

— Ninda, érkezett egy kérdés Syyndoreiáról. Azt szeretnék tudni, kicsoda a há- 
romfülű Södy-Vödy, akin át üzenni szoktál az ÁLAN-nak. 

— Miért szeretnétek tudni? — érdeklődött Ninda, és ivott egy korty íhafit. 

— Gondolom, kíváncsiságból. 

— Keressetek valami más célpontot a kíváncsiságotoknak. A háromfülű Södy- 
Vödy inkognitóját nem fedem föl. Senkiét, aki inkognitóban van, mert megvan rá 
az okuk, hogy elrejtőzzenek. Ezt tehát soha ne kérdezze senki, mert nem fogok 
válaszolni. 

Ez kissé leforrázta az embereket, de Ninda folytatta. 

— Ti ott az ÁLAN-ban ma már erősnek hiszitek magatokat. Ti vagytok az Ál- 
lamszövetség legnagyobb politikai csoportosulása, jelentős erő összpontosul a ke- 
zetekben. Csakhogy az országot változatlanul Kiyjeán emberei tartják irányításuk 
alatt. Igazából semmi sem változott. Valahol valaki kiad egy parancsot, és valakit 
véletlenül halálos baleset ér. Mint azt a szegény elmeorvos professzort, Límgyt, 
aki szerintem nem azért zuhant le hegymászás közben, mert rólam összehordott 
egy csomó hülyeséget és ezzel nevetségessé tette magát, hanem mert kényelmet- 
lenné vált a VYLN szemében. Mert gondolom, senki sem hiszi, hogy ez a tapasz - 


talt hegymászó egyedül indult el a Karyden-hegy oldalán, hogy aztán senkire ne 
számíthasson, ha bajba kerül, és éppen ezért szándékosan a tó túlsó partján hagyta 
a kocsiját is. Nem magamtól vagyok ilyen tájékozott, Ámmait mesélt az ügyről. Ő 
fogalmazta meg azt a véleményt, hogy a professzort megölték, éspedig akkor 
senki más nem tehette, csak a VYLN. Hát ugyanez történhet a háromfülű Södy- 
Vödyval, ha fölfedem az inkognitóját, ha esetleg a VYLN úgy kegyeskedik ítélni, 
hogy az útjukban áll. Mert persze ez nem biztos. Föltéve egyébként, hogy a 
háromfülű Södy-Vödy egyetlen személy, mert egy embert nagyon könnyű eltün- 
tetni. De lehet, hogy ezt a nevet mindig másvalaki használja. Ezért örülök, hogy 
az ÁLAN már ilyen nagy szervezet: az ÁLAN-t nem lehet eltüntetni. De soha ne 
feledjétek, hogy a nagy szervezet sok kicsi, védtelen emberből áll. 

EÉnahy egészen ellágyult, ahogy ezt hallgatta. A kislány odafigyel azokra, akik 
törődnek vele. Egyszerre anyásan komoly és amolyan összeesküvő módjára is. 
Persze mit tudhatná? Otthon igazán nem azt volt alkalma megtapasztalni, hogy az 
államrendet védelmező intézmények nem bántanak senkit, mindenki tudja, hogy 
az RV-ben sok a túlkapás, és a csavargók ővelük találkoznak csak, nem mással. 
Neki soha nem volt kérdés, hogy a gyerek miért nem szereti a syyndor hatóságo- 
kat, semmilyen pozitív élménye nincsen velük kapcsolatban. De az ÁLAN tagjai 
a társadalom minden rétegéből jönnek — éppenséggel a csavargók alig képviselte- 
tik magukat a mozgalomban, hiszen semmilyen társadalmi ismeretnek nincsenek 
birtokában, nagy részük nem is hallott még az ÁLAN-ról, illetve a mozgalom ép- 
pen azon dolgozik, hogy ez megváltozzon. Az ÁLAN tagsága nagy általánosság- 
ban valószínűleg egyszerűen azért nem szereti a syyndor államhatalmat, mert 
Niinda nem szereti. 

Hamarosan megtudta, hogy ebben téved. 

— Szerinted mitől lehet — kérdezte Nindától egy idős férfi —, hogy a te 
megjelenésed kellett ahhoz, hogy otthon megmozduljanak a dolgok, miközben az 
embereknek már nagyon régóta elegük van a Kiyfeán-rezsimből? 

— Szerinted mi az oka? — viszonozta Ninda a kérdést. 

— Nem vagyok biztos a válaszban; tudod, én elkerültem Syyndoreiáról még 
gyerekkoromban. De azon tűnődöm, nem lehet-e, hogy te csak egy eseménysor 
elindítója vagy... bocsáss meg, kérlek, természetesen én éppen úgy hiszek ben- 
ned, mint az ÁLAN-ban mindenki. De arra gondoltam, nem lehetséges-e, hogy 
előbb-utóbb mindenképpen bekövetkezett volna az, amit most a te közreműködé - 
sednek tulajdonítunk. 

Ninda jól ismert, szelíd nyugalmával hátradőlt a padon és lassan bólogatott. 

— Ez egy nagyon egészséges gondolat, barátom. — Nem szólíthatta nagypapának, 
ahogy a szúnik között tenné. — Ezt a gondolatot próbálom elültetni az ALAN-ban 
már kezdettől. Vűyrd Símw Kiyfeán rezsimje a tetejétől az aljáig szét van rot- 
hadva, nem csoda, hogy senki nem érzi benne jól magát, csak Kiyfeán közvetlen 
baráti köre meg az erőszakszervezetek tagsága. Én még nem is éltem, amikor már 
sorra mutatták ki ezt a különféle tanulmányok, amiknek aztán a rezsim a létezését 


is lehazudta. Igen, eljött az ideje, hogy ez a korhadt fa végre kidőljön. Én senki és 
semmi nem vagyok ebben az egészben. Nélkülem is bekövetkezne, rám semmi 
szükség, ahogy nincsen szükség személy szerint senkire. A történelem nem vár 
egyéni hőstettekre — csak megy a maga útján. A történelmet nem érdekli, hogy te 
ott leszel-e az elnöki palota kapujában, amikor a zsarnokot megbilincselik. Ez 
neked fontos, nem a történelemnek. 

EÉnahy csak ült döbbenten. Semmi sem úgy van, ahogy ő eddig gondolta. 
Fenntartás nélkül hitt Nindának — hiszen ha nem lenne igaz, amit mond, még itt az 
ÁLAN tagjai körében is lenne, aki kijavítaná. Egyébként is tudott egy külföldön 
kiadott, a syyndor államrendszer visszásságait taglaló tanulmányról, amit nem en- 
gedtek a közvélemény tudomására hozni — otthon. Külföldön természetesen Za- 
vartalanul terjesztették. Ha ő tud egyről, létezhet bármennyi. 

És igen, a történelem tényleg így működik. Olvasta. A gyerek semmi újat nem 
mondott. Hiszen folyton azt hajtogatja, hogy ő semmi újat nem mond. Őrá itt nin- 
csen semmi szükség, az elnök úr hatalma nem azért fog megbukni — ha meg fog —, 
mert egy lűakéáni csavargólánynak úgy tartja kedve, hogy megbuktassa, hanem 
mert letelt az ideje. Mert a jó dolgok is elromolhatnak, ha nem gondozzák őket. Ő 
hitt abban, hogy az elnök úr a legjobbat akarja Syyndoreia népének, és mindent 
megtesz azért, hogy a nép a legjobban éljen, amennyire csak lehet. Egész nevelte- 
tése arról szólt, hogy bízzon az elnök úrban. 

De hitt Nindának is. Most már mindent elhitt, amit Ninda mondott — mert 
belátta, hogy csak az igazat mondja. 

Felkelt a helyéről, jól tudva, hogy ezt a biztonságiak megtiltották, és a levegő - 
ben keringő rengeteg figyelőrobot föl fog figyelni rá. Pontosan azt akarta, hogy 
fölfigyeljenek rá. Beszélni akart Nindával még egyszer. 

,, Eleinte még könnyű volt számon tartani, kitől, hol, mikor, mit tanultunk. Szúna- 
haumon, Auríhaumon, Saunison, Jittabaron. Aztán mintha miénk lett volna a Ga- 
laxis minden tudása. Es talán még annál is több. De csak Ninda tudta igazán át- 
tekinteni. " 


Szinensi: 
Ninda mentális struktúrája, 
89. 
Saunis 
Jörokyna 
16129 
67 


Ainalyri, 

$yrin laima suondas kyntrasyli, 
strynon leiska jaura seimaspri, 
kyvas rinda meinas andravüly, 
aista vuona Syras — Limelullt... 


— Most jó — mondta Szinensi. — Az előző változat nem volt ilyen pontos. 

— Hát akkor megtartjuk — bólintott Ninda, illetve a bólintásnak megfelelő gon- 
dolati jelet használta. Kész volt a fordítás, este eléneklik a családnak. 

A Meilindason sétáltak egy csapat aiskanis gyerekkel, a Vyntras Saipalinis volt 
a céljuk. Ninda és Szinensi még nem látott közelről saipalist, csak kint a jar$ina- 
övben, de ott nincs lehetőség hosszabban érintkezni velük. A Vyntras Saipalinis- 
ben viszont kézbe is vehetik. 

— Ez milyen érzés most nektek? — kérdezte útközben Aila, aki velük volt 
egyidős. — Tulajdonképpen elrepült a lakásotok. 

Ninda nevetett. 

— Nem repült el, itt van. Most itt lakunk az aiskanében. 

— De hát azon a hajón van a családotok, a rokonság, mindenki. 

Aila persze mint dzserang nem tudta, hogy nekik a Hallihuat Fónird csak az 
egyik hajó, amivel utaztak ezen az úton. 

— Nekem nincs is családom. 

— Tudom, de SynenőSinek? 

— Az enyémek sem ott vannak — felelte Szinensi. — Több hajóra is átszálltunk, 
mire ideértünk. 


A saunisi gyerekek nagyot néztek. A Vyntras Saipalinis néhány századra volt 
gyalog, de így is volt velük egy felnőtt, Uonas bácsi. Számukra elképzelhetetlen 
volt, hogy két gyerek kísérő nélkül átutazik a fél spirálkaron. 

— Így van — bólintott Aini. — Ők egyszerűen átmennek egy másik hajóra, és on- 
nantól ott laknak. 

— Az űrben? — kérdezte Jauris. 

— Akár az űrben is — felelte Szinensi —, láttátok azt a kishajót, amivel Ninda ki - 
ment a kikötőbe. Az űrhajó, kint az űrben is tud repülni. De átszállhatunk egy vi- 
lág felszínén is. Nemrég csináltunk már olyat is, mint most, hogy egy világon ma- 
radtunk, a hajónk elment, mi pedig megvártuk a következőt. 

— De most nem a következővel fogtok elmenni. 

— Hát nem, de ez majd Liesytől függ. 

Közben megérkeztek. A Vyntras Saipalinis két emelet magas, világosbarna 
épület volt, a homlokzaton egy embernél is nagyobb műanyag saipalisszal. Alatta 
egy nagy nyolcas szám piroslott: ennyi saipalis van éppen az épületben. 

Bent volt egy előtér, ahol levetköőztek alsóruhára. Csak úgy lehet megoldani a 
hely működését, hogy olyan hőmérsékletet csinálnak bent, amit az emberek is 
még éppen elviselnek meg a saipalisok is — előbbieknek a sok hűsítő itallal is na- 
gyon melegük van, utóbbiak meg fáznak, de rövid ideig mindkét faj elviseli. A 
jarsinaövezet körülményeinek csak egy részét utánozták le: nem esik az eső, nin- 
csenek jelen a dzsungelben terjengő büdös, egészségtelen gázok, hiányzik a többi 
állat is, és persze nincsenek fák. 

Ahogy kinyílt a belső ajtó, valósággal mellbe vágta őket a hőség. Bementek. 
Bent félhomály volt, kékes megvilágítás, Uonas bácsi mondta, hogy az lesz, mert 
a nagy meleget az ember rosszabbul viseli, ha még nagyon világos is van. A 
saipalisoknak meg mindegy, hiszen az erdőben a legalsó, egészen sötét szint kivé- 
telével mindenhová elmennek. 

Mások is voltak odabent, és persze saipalisok, a visítozásuk betöltötte a két 
emelet magas, jókora termet. Az otthonos környezet, a függőleges fatörzsek, a 
ferde támpillérek, ágak, kúszónövények mesterségesek voltak ugyan, de ez a 
saipalisokat nem zavarta, ugyanúgy ugráltak és röpködtek. A földre soha nem jöt- 
tek le, ahogy a természetben sem, hiszen az már a sötétség birodalma, és nem ug- 
rottak az emberekre sem. Úgy lehetett a közelükbe jutni, hogy az ember odament 
az egyik alacsony ághoz, voltak többféle magasságban, és pillanatokon belül 
megjelent rajta egy saipalis. 

Ninda oda is lépett az egyikhez, és egy tizedmatin belül lehuppant elé egy apró, 
vörösesszürke lény, nem sokkal nagyobb, mint egy kirikölyök. Két hátsó lábára 
támaszkodva ült, kis mancsait a teste előtt lógatta. Sárgászölden világító, nagy, ér- 
telmes szeme kíváncsian figyelte a számára hatalmas embert. Bozontos farka a 
háta mögé kunkorodva lengedezett, kissé balra-jobbra ingatta, mintha kutya mód- 
ra csóválná, de lassan. Nagy, kerek, enyhén tojásdad füleit megállás nélkül forgat- 


ta minden irányba, bár elég értelmes volt ahhoz, hogy tudja, itt nem fenyegeti ve- 
szély. 

Jirna volt, ezt lehetett tudni a bundája színéről. A másik női nem, a siela sárgás - 
szürke. A két hímnem közül a kyndas kékes, a duimis viszont egészen sötét szür- 
ke. A biológusok teljesen el vannak bűvölve attól, hogy a saipalis négynemű faj, 
és köteteket írtak már össze róla. A nemek szabadon tudnak párosodni egymással, 
anatómiailag nincs különbség, de genetikailag teljesen eltérnek. Ennek ellenére 
mindkét nőstény nem mindkét hímnemtől megtermékenyül, az utódok nemét 
pedig bonyolult szabályok alakítják. A nőstények neme legtöbbször megegyezik 
az anyjukéval, a hímeknél viszont sokat számít a nagyszüleik neme is — ezt a 
biológusok rengeteg munkával állapították meg. Töméntelen elmélet született 
arról, hogy milyen evolúciós hatás alakította ezt ki, a legelfogadottabb vélemény 
az, hogy a saipalis valójában két közeli rokon faj összeolvadásából jött létre, de 
hogy ez miképpen és miért történt, arról öt biológus hatfélét gondol. Ásatásokat 
végezni nincs értelme itt, ahol a lebontó baktériumok pár tízezer nap alatt még a 
jarsinák üvegkemény szöveteit is feldolgozzák. 

— Hyyy — mondta a saipalis, Ninda pedig viszonozta, készenlétben tartotta az 
ydist, hogy beszélni tudjon hozzá. Aztán az állatka felé nyújtotta a kezét. Az fi- 
gyelmesen megnézte, és ő is nyújtotta egyik apró, karmos mancsát. Látszott a kar- 
ja alatti bőrlebernyeg, amivel a dzsungelben vitorlázik, sokszor egészen sokáig — 
hacsak persze nem jön egy ragadozó madár, mert akkor a saipalis összecsukja a 
karját és zuhanni kezd, akár hatalmas mélységekbe is, és a farkával kormányozva 
kerüli el az ágakat. Aztán megint kitárja a karját és lefékez. De ha eltalál egy ágat, 
akkor sem esik baja, ezerrígines zuhanást is túlél, kicsi, könnyű, szívós, és itt még 
a nehézkedés is gyengébb. 

Megérintették egymás kezét, ismerkedtek. A saipalis mancsa alig volt vasta- 
gabb, mint Ninda hüvelykujja. Kíváncsian tanulmányozta Ninda kezét. Talán még 
soha nem látott embert. A Vyntras Saipalinis arra szolgál, hogy a két faj ismer - 
kedhessen egymással, de itt nem él egyetlen saipalis sem. Legfeljebb egy napot 
töltenek itt általában — pedig a mennyezet alatti részt külön fűtik, hogy fel tudja - 
nak melegedni —, akkor jönnek-mennek, amikor akarnak. A dzsungelben sokhe- 
lyütt, rögzített helyeken várakozik egy-egy saipalisiomis — kis piros kocka, mes - 
sziről látható. Ha egy saipalis beugrik az ajtón, a gép elindul és elhozza valame- 
lyik Vyntrasba, ahol találkozhat az emberekkel. Itt a Vyntrasban is van, a saipalis 
bármikor beugorhat, és a jármű visszaviszi a dzsungelbe. Saipalist sehol máshol 
nem lehet látni a Galaxisban, csak a saunisi dzsungelben és a Vyntrasokban. Tilos 
kivinni Saunisról, és nem is élné túl. Itt is reszket a hidegtől, a negyven amsi hő- 
ségben. 

— Huuu hyttt kkk sssuuu ttt — mondta a saipalis. 

— Yyyss ssuuutt kkk syyy huuhh - felelte Ninda a gép segítségével. 

, Egyszer nézzetek meg egy képet, ami valami nagyon okos emberről készült, 
amint üldögél az asztalánál, és mellette ott a kutyája. Azt az embert nagyra tartja 
a többi ember — és a kutya is. De neki fogalma sincs arról, hogy az az ember mi- 
lyen okos. Ha annyi esze lenne, mint egy marék csillagpornak, a kutya pontosan 
ugyanúgy szeretné. A nagyság tehát csak azok körében nagyság, akik képesek ér- 
zékelni." 


Ninda: 
Beszélgetések, 
102. 
Saunis 
Uolydas Iskis 
16132 
40 


Saunisiul úgy mondták, hogy üsienvuimas, vagyis vízhely. Óriási park volt, még 
nagyobb, mint amiben Javaranon jártak, sok medencével, csúszdákkal, kis lige- 
tekkel, játszóterekkel. Minden volt, ami gyerekek és felnőttek gondtalan kikap- 
csolódását szolgálta. És olyan olcsó volt, mintha Szúnahaumon lenne. A belépődíj 
egy aumas, de csak a magasabbik kapun. Akik át tudtak menni az alacsony kapun 
— hajolni nem volt szabad —, azok ingyen mentek be. Az aiskane csoportos jegyet 
vett, huszonnégy gyerek és nyolc felnőtt összesen öt aumasért egész nap itt lehet. 
A park öt étterme és számtalan automatája szintén nagyon olcsón számolt. Itt 
egyetlen dologra alapozták a hasznot: a látogatók létszámára. Uolydas Iökis kora 
reggeltől késő estig mindennap nyitva van. 

A saunisiak szerint a szúni köntös volt az oka, hogy Nindát máshol mindenütt 
felismerték. De az most nem volt rajta, saunisi divat szerint öltözött ő is, Szinensi 
is, aztán a vízhelyen le is vetkőztek. Azonfelül a Hallihuat Fónird huszonnyolc 
napon elrepült, és a Galaxis természetesen meg volt róla győződve, hogy Ninda is 
rajta van. Errefelé amúgy is kevesebbet járnak a Testvériség hajói, kevésbé számí- 
tanak szúnikra. Mindenesetre Uolydas Iökisben senkinek sem tűnt fel, és ennek 
nagyon örült. 

Kilenc napja élt már Saunison, és nagyon jól érezte magát. Szinensi is, bár őt 
persze nem motiválta a szerelem, de az igen, hogy felfedezze hármuk és az ivutok 
közös mentális világát, meg persze Saunis is sok érdekeset tartogatott. Például a 
Varyna lökist, ahol rengetegféle haufít kínáltak. Volt olyan, amit tálkából kellett 
kikanalazni, ezt einintasnak hívták, de olyan is, amit félgömb alakú ostyakehelybe 
töltöttek (ydonis), esetleg kúp alakúba (ydomas) vagy két ostyalap közé (ydorus). 


És nyolcvanféle ízben voltak. Otthon is lehetett persze ilyet enni, de Ninda nem 
ismert olyan helyet Szúnahaumon, ahol ezek mind egyetlen helyen meglettek vol- 
na. Volt egy remek üdítő italuk, a Saiminis, ezt is lehetett persze kapni a Felhő - 
ben, de saunisi importként, ezt csak itt gyártották. A Kyrdius étteremben pedig 
csak jarsinagyümölcsből készült salátából negyvenfélét lehetett kapni. 

Uonas bácsi leült Ninda mellé egy pohár mynisszel, s azt kortyolgatva beszélni 
kezdett. 

— Amikor ilyen helyen járok, mint ez az üdülőpark, azt szoktam gondolni: jól 
élünk mi itt Saunison. Tudod, én is jártam egy-két világon fiatalabb koromban, ha 
nem is vagyok olyan nagy galaxisutazó, mint ti sünyk. Például Kindomán elég 
nagy szegénységet láttam. Syndoreián is az van, igaz? 

Ninda bólintott. 

— Amióta mi otthagytuk őket, még rosszabb. Ámmaít mesél néha róla. A kor- 
mány hajókat küld külföldre, azokat telerakják áruval, de már egyre inkább csak 
élelmiszerre meg gyógyszerre telik. 

— És te vagy nekik a csodatevő, aki ezen változtatni fog? 

Ninda megvonta a vállát. 

— Sajnos én. Ami azt jelenti, hogy ők továbbra is ülnek ebben a helyzetben és 
nem tesznek semmit. Márpedig én nem tudom és nem akarom megoldani a prob- 
lémájukat. Nekik kell megtenniük, ha boldogulni akarnak. 

— Ha tudsz nekik egy első lökést adni, szerintem tedd meg. Sokszor csak az első 
lépés nehéz. Tanulsz fizikát ott kint a hajódon? 

— Hát persze. 

— Akkor tudhatod, hogy több energia kell valaminek a mozgásba hozásához, 
mint a mozgásban tartásához. A társadalomban sincs ez másként. 

Ninda lassan bólogatott. 

— Értem én. De ha most nekem a kezemben lenne a képesség, hogy eltávolítsam 
a diktátorukat, és megtenném, attól az ország élete nem jönne rendbe. 

— De meglenne az első lépés. A kérdés persze nem ez, hanem hogy van-e vala- 
mi realitás abban a hiedelmükben, hogy te eltávolíthatod a diktátorukat. Valamire 
csak alapozzák. 

Ninda tűnődve lenyúlt és megvakarta a lábát. 

— Igen, valóban ez a kérdés. De a válasz sok mindentől függ. 

Kicsit távolabb Juora néni Szinensivel beszélgetett, miután együtt megtanították 
Alnát úszni, vagy legalábbis az első leckét megtartották. Aztán Alna visszaszaladt 
a többiekhez játszani. 

— Voltaképpen ti Nindával miért nem szólítjátok testvéreteknek egymást? — kér- 
dezte Juora néni, Szinensi pedig értetlenül nézett rá. 

— Testvérünknek? 

— Vagy ez csak született sünyknak jár? 

Szinensi megvakarta az orrát. 

— Ne haragudj, nénikém, de egy szót sem értek. 


— Hát akkor hogy szólítjátok egymást a Testvériségben? 

— A nevünkön... hogy máshogy? A vér szerinti testvéreimet is a nevükön szólí- 
tom, ők meg engem Szinensinek. 

— Akkor miért vagytok Testvériség? 

Erre minden szúni ugyanazt a választ adta, amióta a szúnik felvették ezt a nevet. 

— Több tízezer évvel ezelőtt történt. .. mármint a mi időszámításunk szerint per - 
sze. Ami nekünk tízezer év, az itt lehet vagy negyedmillió nap... Ninda persze 
pontosan tudja. A népünk egy vesztett háborúból menekült, elveszítettük a világa- 
inkat, elveszítettünk mindent. Akkor fogadták meg őseink, hogy azontúl kitarta- 
nak egymás mellett, és akkor vették föl a Testvériség nevet. 

— Már rémlik valami. És a Sünahaum, az annak a világnak a neve, amit akkor 
elveszítettetek, ugye? 

Erre dzserangnak nem lehetett semmiféle más választ adni, csak azt, hogy igen. 

— Igen. Maradtak róla felvételek. Szép világ volt. De azóta a sünyk hajókon él- 
nek. 

Ez végül is igaz volt. Csak nem az összesre. 

— Nem is kerestetek többé saját világot? 

— Nem, többé már nem. 

Ez is igaz volt. A Jaussza nem azért hajózott a felhőbe, hogy világot keressen, 
csak kíváncsiságból kanyarodtak arra. Keresni tényleg nem kerestek saját világot. 
Juora nem azt kérdezte, hogy találtak-e — így nem kellett hazudni neki. 

— Különös lehet így élni — tűnődött a néni. — Csak a hajód van, és semmi más. 

— Én szeretek hajón élni — felelte Szinensi ezúttal is a színtiszta igazat. Tényleg 
szeretett hajón élni, és azt végül is csakugyan nem mondta, hogy nem szeretett 
kiskorában Hielgíszí-Hémuanban vagy az előző dzsúmikban Hakkinarében és 
Jasszaniban. Dehogynem, csak Juora néninek nem fog beszélni a Ninda és Haiték 
háza között, a hatalmas huhalli tövében töltött estékről, amikor az ikrek és az álla- 
tok körülöttük szaladgáltak, ők pedig a vendégekkel asztalnál ülve beszélgettek az 
örök napfényben. Ez egyszerűen nem volt elmondható. A Felhő Csillagainak tit- 
kát meg kell őrizni. — A mi hajóink kényelmesek, otthonosak. Tényleg, a ti hajói- 
tok milyenek? 

— Mi nagyon kevés hajót működtetünk, kétszáz darab sincsen. Főleg áruszállí- 
tók, tehát nem sok kényelem van rajtuk. De akad egy-két utasszállító hajónk is, 
azok hasonlóak a ti hajóitok siőyjéhez, de a Suar nélkül. Meg persze a szigorúan 
titkos többi szint nélkül, amikről nyilván te sem beszélhetsz. 

Szinensi bólintott. 

— Ez valóban így van. 

,, Remény? Ugye nem arra gondolsz, amikor valaki bízik abban, hogy minden 
rendben lesz és a problémákat meg fogják oldani? Nem ez a remény. Remény az, 
amikor bízol abban, hogy sikerrel fogsz járni, ha továbbra is keményen harcolsz 
a célodért. " 


Szinensi: 
Ninda élete és tanítása, 
60. sómir 
Saunis 
Sylandré aiskane 
16135 
75 


— No jó — mondta Ninda, és lassan bólogatott —, szóval úgy gondolod, hogy ezzel 
hatni tudsz rám? 

— Kénytelen leszel tenni valamit — felelte Synena elszánt mosollyal. 

— Jó, akkor teszek valamit — felelte Ninda közönyösen, és balra lépett az ady- 
masszal. Ennek a jelen helyzetben a közönség nem sok értelmét látta, de nem 
szóltak bele. 

Synena megcsóválta a fejét és előretolta az eindijét. Ninda vállat vont és oldalra 
lépett az ankisszal, zöld mezőre. A nagylány megfogta a másik eindit és belépett 
az ankis mögé, a sárgára. 

— Ügyes húzás — mosolygott rá Ninda szelíden. — Voltaképpen így hátba támad- 
tál, ugye? 

— Hát igen. 

Ninda nyugodt mozdulattal leütötte Synena yrinkasát egy olyan eindivel, ami 
addig dologtalanul ácsorgott a ravy mellett. 

— Igen — mondta —, csakugyan kellemetlen. 

Synena döbbenten vakarta meg a fejét. Az ankist még mindig leüthette, de nem 
volt jó csere hagyni érte az yrinkast, ráadáasul ha ellép azzal az eindivel, amelyik 
le tudja ütni az ankist, akkor a ravy szépen besétál a piros mezőre. És így már 
még kevésbé jó üzlet. 

— Azt mondtad, most játszol először. 

— Persze hogy most. Te tanítottál meg. 

— Akkor hogy tudsz jobban játszani, mint én?! 

Ninda továbbra is ugyanolyan szelíden mosolygott. 

— Neked van már valamennyi gyakorlatod — nekem viszont kombinációs készsé- 
gem van. 


Synena mély sóhajjal közbehúzta a saját ankisát. 

— No jó. A játéknak még nincs vége. De akkor ezentúl csak labdajátékokra hív - 
lak. Vagy azokban is te vagy a legyőzhetetlen? 

— Dehogy — nevetett Ninda. — Sokfélét kipróbáltam már. Egyikben se vagyok 
valami szenzációs. Átlagos, vagy még az sem. 

Végül Ninda nyert, de csak két ponttal. Haitnak is elmesélte. 

— Olyasféle játék, mint nálunk a romperi, csak egyszerűbb. Nem volt nehéz 
megtanulni. 

— S amint látom, magát Saunist sem volt nehéz megtanulni. — Hait szándékosan, 
a gyerek kedvéért az ottani nevet használta, nem a Szunnaszt. 

— Ó, nagyon kedves, vendégszerető emberek. De erről már beszéltünk, te nem 
erre vagy kíváncsi. 

Hait sóhajtott. A gyerek megint meglátja a porszemet az ő füle mögött, ahogy 
otthon mondják. Persze hogy kitalálta a hangsúlyaiból meg az arcjátékából, hogy 
mire gondol. Még Ámmaíitnál is jobban ismeri. 

— Igazán nem vádolhatsz túlzott kíváncsisággal, végül is két hetes telt már el, 
amióta megérkeztetek, és az erdőn meg a városon kívül nem beszéltünk semmiről. 

— Értem — bólintott Ninda. 

Szúniul beszéltek, egyáltalán a kérdést is csak ezért tehette föl — sőt nem is tette 
föl, hiszen maga a kérdés el sem hangzott. Ha szindorul beszélnek, Hait még in- 
kább úgy érezte volna, hogy az egész témakör tabu, ahogy a szindor társadalom- 
ban mindenütt, kivéve rendkívül speciális eseteket. Ilyen eset lett volna, ha nem- 
csak azonos neműek, hanem nagyjából egykorúak is — vagy ha Ninda az ő gyere- 
ke. Előbbi esetben a barátnői kapcsolatba, utóbbiban az anyai gondoskodásba be- 
lefér. A szúniknál egészen más volt a helyzet, náluk az egész problémakör nem 
létezett. 

Ninda igazi szúni volt, hiába örökölte génjeit és velük egész külső megjelenését 
ismeretlen szindoroktól, hiába töltötte eddigi élete nagy részét Szindorián — mes - 
sze maga mögött hagyta a szindor nevelést, vagyis hát ami ott nevelés helyett ju- 
tott neki. Született szúni barátai szerint már megkülönböztethetetlen volt egy 
olyan gyerektől, aki mindig a Testvériségben élt, s mivel az ottani légkör nyílt és 
toleráns volt, őt ez a téma sem zavarta a legkevésbé sem. De tudta, hogy Haitot 
igen, ezért igyekezett úgy fogalmazni, ahogy Hait tenné a helyében. Ezt azt jelen- 
tette, hogy részletekről egyáltalán nem beszélhet. 

— Tudod, mi még nagyon fiatalok is vagyunk, meg hát csak most kerültünk 
össze. Korábban nem próbálkoztunk még senkivel. Így nekünk ez főleg ismerke- 
dést, kísérletezést jelent. De mondhatom, egyikünknek sincs oka panaszra. 

Ez a beszámoló igencsak hozzá volt igazítva a szindor szemérmességhez — no 
meg ahhoz, hogy még Hait sem szerezhet tudomást receptor voltukról. Mentális 
képességüknek köszönhetően olyan lelki összhangot éltek meg, amit sok éve 
együtt élő, összetanult párok sem ismerhetnek. Testi összhangjukat a lelki harmó - 
nia tette olyan szintűvé, amiről úgy gondolták, hogy a nerik soha nem képesek el- 


érni — és volt összehasonlítási alapjuk, hiszen a mentális kapcsolatot bármikor 
megszakíthatták, és akkor nem volt közöttük szorosabb kontaktus, mint két neri 
között; no meg az ivutoktól is tudtak kérdezni és kaptak részletes ismertetéseket, 
hiszen ők sokkal több ember mentális világát tanulmányozták már sokkal 
alaposabban. De ezt ritkán tették, inkább csak próbaképpen, mert a mentális 
kapcsolat, egymás minden gondolatának és érzésének ismerete az öröm 
kiapadhatatlan forrása volt. Nemcsak ismerték a másik gondolatait és érzéseit, 
hanem késedelem nélkül reagáltak rájuk, a reakciókra viszontválasz jött, amire a 
másik megint reagált, s ez így folytatódott, amíg részletesen meg nem beszélték 
azt a gondolatot vagy érzést, villámgyorsasággal, a legritkább esetben kellett 
hozzá két vagy három ütésnél több idő, mert a mentális érintkezésben nem kellett 
komplex mondatokat megfogalmazni, a másik magát a gondolatot érzékelte, 
sokkal kifinomultabb, aprólékosabb részletezésben, mint egy akár több matin át 
tartó, hosszas elbeszélésből. 

Ők ketten minden ébren töltött idejükben össze voltak kapcsolódva, Szinensit és 
az ivutokat is csak az intimitás idejére választották le párosukról. Ez egészen más 
meghittséget adott, mint amikor a csapat egésze volt együtt. Az is igen bensősé- 
ges dolog volt, hiszen kicsiny társaságuk az összes többi embertől, még a közvet- 
len közelükben levőktől is tökéletesen elvágva érintkezett egymással. De kettes- 
ben azért mégiscsak más. 

Bár a köztük levő mentális kapcsolatról az aiskanisoknak sejtelmük sem lehe- 
tett, azt megfigyelték, hogy a két kislány közötti szál villámgyorsan és nagyon in- 
tenzíven, nagyon szorosan köttetett meg, és csakugyan , mintha egymás gondola- 
tát is kitalálták volna". Saimo bácsi beszélt egy gyerekkori barátjáról, aki nem 
sokkal volt idősebb Nindáéknál, amikor párkapcsolatot kötött — bár ő fiú volt és 
lányt választott, de hát végül is az érzelmek terén nincs különbség -, és ők is ilye - 
nek voltak, az egyik csak gondolt valamit, s a másik már ki is találta. 

— Ezek most már együtt maradnak, higgyétek el nekem — mondta a többieknek. 
— A Saunis fáira mondom, őket már nem választja szét egy harmadik mosolya, de 
összeveszni sem fognak. Együtt fognak megöregedni. 

— Ha a fák is úgy akarják — tette hozzá Andrauris nagypapa komoly arccal. Mert 
ha egy saunisi a fákat emlegette, az mindig nagyon komoly dolog volt. 

0€e-20 fokozato 


,, Nem az számít, mi történik. Az számít, mit érzékelsz belőle. " 


Ninda: 
A fény lúmái, 
412. 
Saunis 
Sylandré aiskane 
16138 
81 


Természetes és nyilvánvaló magyarázata volt a kapcsolatuknak, hogy ők mindket- 
ten a legmagasabb szinten kifinomult érzékelésű receptorok, Szinensi pedig nem 
az. Az ivutok, akik nem osztották, de jól ismerték az emberek természettudomá - 
nyos beállítottságát, alkottak erre egy mérőszámot, és Jú ki is fejtette vacsoraké- 
szítés közben, pontosabban azalatt, amíg Ninda levágta az egyik szeletet a myron- 
di kolbászból, Szinensi egyet fordított a vízcsap alatt a kydantegyümölcsös tálon, 
Aini pedig éppen kivett száz tányért a szekrényből, azaz utasította a teherhordót, 
hogy tegye meg. 

— Természetes és nyilvánvaló — jelentette ki Jú, aki az idő tájt egy parkban sétál - 
gatott a másik sarkvidéken, Uolisban a gazdájával, akinek persze sejtelme sem 
volt Ainiék létezéséről és az ivutja közös munkájáról ővelük. — Könnyebb lesz ezt 
megbeszélni, ha számokat használunk -— ti emberek jó barátságban vagytok a szá- 
mokkal, ezért a nyüzsgéssel kigondoltunk egy módszert, ami a képességeteket 
számokban ábrázolja. Aininak van egy régebbi gondolata, amely szerint mindenki 
receptor valamennyire, csak a nerik nem a mentális hullámokat érzékelik, hanem 
azok metakommunikációs manifesztációit. Ez persze egészen más, tudom, de al- 
kalmat ad arra, hogy relativizáljunk. Tehát a következőt találtuk ki. A nerik által 
elérhető kvázimentális, metakommunikációs alapú érzékelést három fokozatba 
soroltuk. Az első fokozat azok az emberek, akiket maguk a nerik is érzéketlennek 
tartanak. A második az átlagos, a harmadik a kiemelkedő. A négyes fokozatot 
fenntartottuk valamely átmeneti célra, ha esetleg később szükség lenne rá. Az ötös 
fokozattól kezdődik a csak jarik által elérhető szint, a valódi mentális receptorság. 
Végignéztünk a múltatokon, a képességetek korábbi szintjeiről megőrzött emléke- 
ken, és a következőket találtuk. Ninda és Aini legelső fennmaradt emlékei már 
hetes szintről tanúskodnak. Amikor Aini először találkozott Lível, kilences szin- 
ten járt, ez abból fakad, hogy közben nőtt, érettebb lett. A Lível töltött idő alatt el- 
érte a tizenötöst, azóta pedig, a Nindáékkal való találkozásig, a tizenhetest. Ninda 
idősebb volt, amikor Lível megismerkedett, ő a tízes szinten járt akkor, és mire ta- 


lálkozott Ainival, a tizenhármasig jutott. Szinensinek nincsenek mentális funkció - 
emlékei azelőtt, hogy Ninda kiriket vitt az Aulang Laipra, akik megteremtették 
kettejük között a mentális kapcsolati csatornát. Megvizsgálva mindkettejük akkori 
emlékeit, azt gondoljuk, hogy Szinensi az ötös szinten kezdte. Amikor Lí 
felkeresett benneteket Szúnahaumon, már hetes szintűnek találta Szinensit, s mire 
ide megérkeztetek, tízes volt. Tehát a számok még egyszer: találkozásotok idején, 
azaz tizenöt itteni nappal ezelőtt Aini tizenhétnél, Ninda tizenháromnál, Szinensi 
pedig tíznél tartott. Mindössze tizenöt nap alatt azonban Ninda egy fokozatot 
előrelépett, Szinensi viszont kettőt is, kétségtelenül azért, mert Aini erősebb, 
kiforrottabb mentális mezője valósággal húzza magához két társát. Ezért van az, 
hogy Aini maga nem fejlődött még annyit, hogy újabb fokozatba sorolhatnánk. 
De ez nem lesz mindig így, Aini is fejlődik a másik kettő hatása által, és a 
nyüzsgés azt feltételezi, hogy amikor Szinensi utolér mindkettőtöket és egy 
szinten fogtok állni, az már Aini jelenlegi fokozata fölött lesz, alighanem valahol 
húsz és huszonöt között. De nem vagyunk ebben biztosak, mert van egy másik 
vélemény is. Szinensi gyors és látványos fejlődése annak köszönhető, hogy 
találkozásotokkor ő relatíve le volt maradva, és kettőtök együttes húzóereje hat rá 
— Nindára viszont csak Ainié —, azonfelül lehetséges, hogy Szinensinek eleve 
képességében áll a gyors, konkrétan Nindáénál gyorsabb mentális fejlődés. Ninda 
és a kirik segítségével a neri fokozattól tízesig jutott az alatt az idő alatt, amíg 
Ninda tíztől tizenháromig. Erről nem tudunk biztosat mondani, hiszen nem 
figyelhettük meg Szinensit egymagában, Ninda hatása nélkül. Nem tudjuk, hogy 
Szinensi gyors fejlődési képessége milyen relációban fog állni a közelebbi és 
távolabbi jövőben azzal, hogy Ninda és Aini kapcsolatát a szerelem és a 
szexualitás tovább árnyalja, bővíti és inspirálja. Szerencsére mi ivutok is ismerjük 
a szexet, bár nálunk a szaporodáshoz nincsen köze, és a nyüzsgés sok millió 
embertől szerzett már részletes információkat az emberi szexualitás 
legkülönfélébb aspektusairól. Ezért tudunk mostanra némileg képet alkotni arról, 
hogy miképpen hat a kapcsolatotok mentális  fejlődésetekre,  receptori 
képességetek kiteljesedésére. A folyamat vége természetesen még nem jósolható 
meg, de abban biztosak vagyunk, hogy ez a kapcsolat jelentősen felgyorsítja 
mindkettőtök elméjének fejlődését, éppen azért, mert a szerelmet és a szexualitást 
is éppoly intenzív lelki-mentális élményként élitek meg, mint testiként. Fontos itt 
tárgyalnom azt a jelenséget, amit ti együttérzékelésnek neveztetek el. Nálunk 
ivutoknál is megvan ez, de ember és ivut között még nem tapasztaltuk — no persze 
rajtatok kívül csak egyetlen receptort ismertünk a Galaxisban —, és tudjuk, hogy 
néhány nappal ezelőttig ti sem ismertétek, Szinensi pedig még mindig nem 
tapasztalja, sem receptív, sem emittív oldalon. Nyilván az intimitással függ össze, 
de feltűnő, hogy egyre gyakrabban mutatkozik a szerelmi együttlét időszakán 
kívül is. A nyüzsgésnek az a véleménye, hogy fel kell figyelnünk az átadott és 
átadható érzések megjelenési sorrendjére. Meglátásunk szerint az egész jelenségre 
magyarázatot ad, hogy legelsőként az orgazmust éltétek meg úgy, hogy egymás 


érzéseit a sajátotokkal egyidejűleg éreztétek. Másodikként a tapintóérzék jelent 
meg, eleinte szintén csak a csúcsponton, majd egyre hamarabb, és ma már 
tapintani tudjátok a saját testeteket a másik bőrének idegvégződéseivel, és nem 
kell hozzá már szerelmi együttlét sem. Harmadikként az ízlelés, ami sokkal 
gyorsabban érte el ugyanezt a szintet. A nyüzsgés jelenleg nem tud véleményt 
formálni néhány nagyon érdekes kérdésben. Első kérdés. Vajon meg fog-e jelenni 
az együttérzékelés a látásban és a hallásban is? Második. Vajon hogyan lesztek 
képesek elkülöníteni a saját érzékszerveitek jeleit a másikétól, ha az átvitel tovább 
tökéletesedik, és a jelek még kifinomultabbak lesznek? Harmadik. Vajon idővel 
megjelenik-e az együttérzékelés kettőtök testén kívül mással is, azaz 
bekövetkezik-e, hogy egyikőtök megtapint egy tárgyat, és a másik ugyanúgy érzi, 
mint ha a saját kezével tapintotta volna meg? Negyedik. Vajon bekövetkezik-e, 
hogy ezeket az érzékeléseket képesek lesztek Szinensitől, illetve neriktől is 
átvenni, utóbbit nyilván a lehallgatáshoz hasonló formában? Hiszen az 
érzékszervek jelei éppúgy mentális folyamatok, mint a gondolatok, de jelenleg 
csak azt tudjátok érzékelni, ha egy neri mondjuk fázik vagy fáj a feje, de ha 
valamit eszik, annak az ízét nem érzitek, csak az ízre adott kognitív választ 
tudjátok lehallgatni. Ezek mind nagyon érdekes kérdések, és a nyüzsgés 
kíváncsian várja, vajon kapunk-e rájuk választ. 

, Az emberek úgy gondolják, hogy amit csinálnak, az helyes, másképp nem úgy 
csinálnák. Nem gondolnak arra, hogy sokszor azért csinálják úgy, ahogy, mert 
másképp nem is tudnák. " 


Lí-Nindaran: 


Az Első Szíian, 
75. sómir 
Saunis 
Sylandré aiskane 
16161 
40 


Nem volt könnyű elbúcsúzni a családtól, akik — bár amolyan saunisi módra távol- 
ságtartóan — mindig kedvesek voltak velük és igazán szeretetreméltóak. Aininak 
még kevésbé, bármennyire alkalmatlanok szellemi partnernek, mégiscsak a szülei, 
testvérei, nagyszülei voltak. 

De az ő helye most már Ninda mellett van. Ezt mindenkinek be kellett látnia. 
Ninda helye pedig a Testvériségben. 


Saunison nem éltek azok a rasszista sztereotípiák a szúnikról, amikben Ninda 
felnőtt Szindorián; valójában az egész galaktikus környéken nem igazán voltak je- 
len, sem a szúnikkal, sem másokkal kapcsolatban. Léteztek persze, de Aini egész 
eddigi életében csak egyetlen ember mentális képletében találta meg a 
rasszizmust, az aiskane egyik üzletfeléében vagy ezerötszáz nappal ezelőtt; nem 
volt semmilyen verbális megnyilvánulása, csak ő persze észrevette. Furcsálkodva 
tanulmányozta. Most, Nindáékkal eltűnődtek azon, vajon miért szorult vissza a 
rasszizmus ennyire Saunison és környékén, és miért vált szinte nemzeti 
tulajdonsággá Szindorián. Voltak adataik arról, hogy a szúnik nemegyszer 
találkoznak rasszista megnyilvánulásokkal Szindoria galaktikus környékén is, de 
erről a vidékről nem hallottak ilyesmiről. Persze attól még előfordulhatott. 

Így az aiskanében nem akadt senki sem, aki helytelenítette volna, hogy Aini a 
szúnik között fog élni, akár azért, mert őellenük lenne kifogása, akár mert az űr- 
hajón való élettel szemben lennének tévhitei. Azt is elég könnyen fogadták, hogy 
elhagyja őket, Saunis kicsiny világ, szinte minden családban akad valaki, aki kül- 
világon él, sok világon vannak népes saunisi kolóniák is. Lerko, az ommudi rend - 
őr is elmesélte, hogy a sauninas az egyik nyelv, amit a rendőrségnél kötelezően 
meg kell tanulniuk. 

Gondjuk csak azzal volt az aiskanisoknak, hogy Ainiék még nagyon fiatalok 
egy párkapcsolathoz. 

— Igen, értem, hogy harmincnyolc napot már együtt töltöttetek — mondta 
Andrauris nagypapa. — De egészen más az aiskane védett légkörében, és megint 
más kint a Galaxisban. Nem könnyű ám az élet felnőttként. 

Ninda lassan ingatta a fejét. 

— Nem fogunk , kint a Galaxisban" élni. A Testvériségben fogunk élni, ami 
olyan, mint egy hatalmas aiskane. Nálunk mindenki figyel mindenkire, és még in- 
kább figyel mindenki a gyerekekre. Én ott élek ezerháromszáznyolcvannégy nap- 
ja — számította át könnyedén saunisi időszámításra —, és soha nem volt egy század 
sem, amikor ne éreztem volna a Testvériség gondoskodó figyelmét, szeretetét. 

A felnőttek meglepett pillantásokat váltottak. 

— Valóban? — kérdezte Uonas nagypapa. — Ez érdekesen hangzik. Amennyire 
tudom, a Testvériségből még soha senki nem adott semmiféle betekintést a csalá- 
di életükbe. 

— Én is csak most és csak nektek — felelte Ninda. — Az aiskane fedele alatt va- 
gyunk, s ami itt elhangzik, itt is marad. 

Ez tipikusan saunisi módra hangzott. A nagyszülők és szülők hümmögtek, egy- 
másra néztek. 

— Akkor mesélsz arról is, hol fog élni a lányom? — kérdezte Ei5i anya. 

Ami az aiskane fedele alatt elhangzik, az itt is marad. De arra egyszerűen nem 
volt mód, hogy Szúnahaumról meséljenek dzserangoknak, bármennyire is ők Aini 
családja, és bármennyire őrzi titkait az aiskane. Egyébként nem is hinnének nekik, 


ha azzal állnának elő, hogy a Testvériségnek egész sor saját, titkos világa van. De 
persze ők ezt a kérdést előre látták, nyilvánvaló volt, hogy el fog hangzani. 

Ninda felkelt, átbújt a vacsoraasztal alatt, kibújt a másik oldalon, s elindult a 
nagy kör belsejében, sorban mindenkinek a szemébe nézve. 

— Lian, lian, lian. Hallgassátok a történetet, amit elmesélek nektek én, krónikása 
ez időknek, krónikása a régi időknek, krónikása a Testvériségnek. Mert volt az 
úgy egykor, hogy Sünahaum régi világán az emberek reggel fölkeltek és elmentek 
dolgozni, este hazamentek és családi életet éltek, s amikor nem dolgoztak éppen, 
akkor is a maguk és a családjuk életével voltak elfoglalva. Nem sok idejük jutott 
egymásra, azokra, akiket a szomszédaiknak vagy távolabb élő idegeneknek tekin- 
tettek. Míg aztán jöttek azok a szörnyű háborúk, amik megtizedelték a népet, el- 
pusztították világait, s a maroknyi túlélő már csak egymásra számíthatott. Akkor a 
süny nép maradéka útra kelt a Galaxisban, úgy határozva, hogy ezentúl nem ke- 
resnek maguknak újabb világot, hanem hajóikon fognak élni, s mindig gondjuk 
lesz egymásra, kicsiny népük maradékára. S ennek jeléül vették fel a Testvériség 
nevet. Emlékezzetek erre a történetre, barátaim, amit elmondott nektek a króni- 
kás. 

Megfordult, visszament a helyére, megint átbújt az asztal alatt és leült. 

Csend volt az udvaron egy negyed matin át, a családtagok tűnődő pillantásokat 
váltottak. 

— Szép elbeszélés — törte meg a csendet Sydonas bácsi. — Olvastad valahol? 

— Igen is meg nem is — felelte Ninda. — Olvasmányokból való, de a saját 
szavaimmal mondtam el. 

— Igen, valóban szép elbeszélés — mondta EiSi anya szokásos udvarias tárgyila - 
gosságával, ami annyira jellemző a saunisiakra. — De bocsáss meg, ebből nem 
tudtam meg, hol fog élni Aini, az én kérdésem pedig ez volt. 

— Válaszolok erre is. Amikor hajóra szállunk, egy kis lakást fogunk kapni, való- 
színűleg néhány lépésre a legközelebbi parktól, az iskolától, üzletektől. Talán két- 
szer akkora távolságra, mint az aiskane egyik végétől a másikig, talán közelebb. A 
Testvériség hajóin semmi sincsen messze. A lakásnak saját fürdőszobája lesz, 
konyhája nem, mert az nem szokás, a sünyk együtt szoktak főzni, akárcsak a sau- 
nisiak. A szomszédaink, akik persze akkor látnak minket életükben először, ked- 
vesek lesznek hozzánk, bármiben segítenek, ha kérjük, odaültetnek az asztaluk- 
hoz, beszélgetnek velünk, a gyerekek játszanak velünk. Mindenfelé vannak olyan 
étel- és italautomaták, mint itt az udvar végében meg a Suarokban, de jut nekünk 
abból is, amit a szomszédaink főznek, nem ritkán a mi segítségünkkel. A Testvé- 
riségben éhes ember nincsen. Az iskola hasonló a saunisihoz, Aini mesélt róla. Mi 
is kötetlenül beszélgetünk, általában tízen-tizenketten egy tanárral. 

— Kirándulni szoktatok? — kérdezte Salyna. — Mi rengeteget járunk kirándulni. 

— Mi is. Néhány naponként a hajónk leszáll egy-egy világon, kiszállunk, 
megismerkedünk a világgal és az emberekkel. Én már jártam egy csomó világon, 
például Takán, ahol láttam egy nagyon érdekes gázvihart. Javaranon jártam egy 


óriási fürdőközpontban, ahol hosszú csőben csúsztam le egy medencébe. Voltam 
Elgen, ahol a városokat gáztengerből kiálló hegycsúcsokra építik, és a gáztenger- 
ben színes gázfoltok úszkálnak. Nagyon sok világot lát az ember, ha a Testvéri- 


ségben él. 

— Van egy elég jó egyetemük, azt hallottam — mondta Meista néni. — Majd oda 
járhat. 

— Csak egyetlen egyetemünk van, Hangilaoran, de a Galaxis egyik legjobb 
egyeteme. 


— Miből fogtok élni? — kérdezte Uonas bácsi. 

— Nekem rengeteg pénzem van, kártérítésként kaptam Syndoreiáról, de nálunk 
nagyon olcsó a megélhetés. 

— Aininak is van pénze — tette le határozott mozdulattal a poharát Marnis nagy - 
papa. — A Sylandreé gyermeke mindig számíthat a családjára, bárhol jár. Kiadjuk a 
járandóságodat, száznaponként ezer aumast. Az aiskanion beszélt. 

Ebben övé volt a döntési jog, a családtagok tehát egyetértően bólintottak. 

0e-22 felvétel 


, A szindor kormány ügynökéből egy rövid beszélgetéssel elkötelezetten kormány - 
ellenes ALAN-tagot faragni — sokan hiszik, hogy erre csak Ninda képes. Pedig 
nem Ő tette, hanem az igazság, amit ő csak kimondott. " 


Ámmatt Ídara: 
Az elmaradt szindor forradalom, 
270. 
Saunis 
Szilgut Hauri 
16169 
80 


De csak nyolc nappal később indultak, amikor a Szilgut Hauri elindult. A Halli- 
huat Fónird óta ez volt az első szúni hajó a kikötőben, de az utolsó napig föl sem 
keresték. Kirándulni jártak a családdal, játszottak a gyerekekkel, és közben — vár- 
ták Liesyt. Százhatvanöt napon mondta Arnas bácsi, aki gondozta őket, hogy már 
elég nagyok, el is vannak választva, el lehet vinni LieSyt. 

Suoja nem az övék volt, hanem Stradiséké, ezeregyszáz napos, világosbarna jir- 
mas. De Karindas bácsi a városban dolgozott nagyon sokat, egy gyárban volt kö- 
zépvezető, Aista néni pedig nem igazán értett az újszülött kutyákhoz. Ezért Arnas 
bácsi vállalta, hogy gondjukat viseli. A lányok naponta többször is fölkeresték 
Suoját és a tizenegy kicsit. Eleinte persze csak nézegetni lehetett őket, kis barna 


szőrgombócok voltak Stradisék kisszobájának sarkában, egy nagy, lapos ládában, 
ott feküdt Suoja majdnem egész nap, és körülötte a kiskutyák. Aztán már elindul- 
tak, mászkáltak összevissza; mire Nindáék megérkeztek, már ki tudtak jönni a lá- 
dából, Suoja pedig végtelen türelemmel összeszedte őket, hogy megszoptassa. 
Syrmeina és Laivis meg Arnas bácsi is segített neki kordában tartani a csapatot, 
Skrasist még nem engedték a közelükbe, alig tipeg még, ha orra bukik és rájuk 
esik, összenyomhatja őket. 

Liesyt hárman választották ki, az egyik legagilisebb kiskutya volt, egészen vilá- 
gos aranybarna kislány. Az döntött mellette, hogy negyvennaposan tudta a mys 
játékot, hogy az ember egytől négyig valamennyit koppint a padlón, és ő is kop- 
pint ugyanannyit. De azért pár napon belül a többieknek is sikerült. 

Ötvenhárom naposan már elég idős volt, hogy elhagyja a családi fészket. Arnas 
bácsi tehát betette egy kis kosárba a kedvenc játékaival, és Aini átvitte magához, 
hogy szokja a távollétet a szüleitől és a testvéreitől. Volt még néhány nap a hajó 
indulásáig. 

Persze meg kellett ígérnie, hogy hazalátogat, amikor a közelben jár a hajója. 
Meg is ígérte, bár persze nem hajón fog élni, de időnként hajóra ül majd és haza- 
jön. 

Százhatvankilenc nap este, nem sokkal a hajó indulása előtt elbúcsúztak a csa- 
ládtól, hívtak egy aungirt és beszálltak. Hatan: a három kislány, két ivut, Li és 
Hei, meg LieSy. A többi ivut már felszállt különféle emberek háziállataként. 

Betartották a szabályt, az aungirt a szísiben tették le, nem fent a hajón, és be- 
mentek az esszidzsinnához. A kis szoba, ahol egy sárga egyenruhás férfi, Halgi - 
tun fogadta őket, a Testvériség hamisítatlan légkörét árasztotta. Ninda önkéntele - 
nül mélyet lélegzett. Teljesen otthon érezte magát a Sylandrében, ezen a hajón pe- 
dig még soha nem járt — mégis úgy érezte, most érkezett haza egy hosszú vendé - 
geskedésből. Majdnem két év telt el a Testvériségben, amióta eljöttek. 

— Ninda vagyok — lépett be —, haungszí, liktenit-upesz. Ő Szinensi a sáttir-jaha - 
ritoktól és a sátiráársirutoktól; Ő pedig Aini Luodas, a kedvesem, helybeli, sau- 
nisi állampolgár. Szeretném felhozni a hajóra mint páromat. 

Szinensi közben leguggolt a kiskutyához, mert az nyugtalankodott. 

— Ez lényegretörő volt — mosolygott Halgitun. — Nem vagytok még kissé fiata- 
lok egy párkapcsolathoz? 

— Nem -— felelte Ninda —, Saunison már együtt éltünk majdnem két évet. 

— Értem — bólintott az esszidzsinna, és elővette a suagját. — Liehát hoztak hoz- 
zánk — mondta a készüléknek. — Egy szunnaszi kislány, párkapcsolat révén szeret- 
ne a Testvériségbe kerülni. 

— De miért a núdzsahant hívod? — kérdezte egy női hang. 

— Hát mert a kislány legfeljebb ha százhetven. 

— Ó. A szüleivel jött? 

— Nem, velem - lépett közelebb Ninda. — A párja vagyok, Ninda. 

Halgitun odafordította a suagot, hogy lássák egymást. A nő neve Dzsila volt. 


— Te ismerős vagy nekem — húzta össze a szemöldökét. — Hová való vagy? 

— Liktenit-upesz vagyok, otthon Jasszani ímb-Szinolgu sún-Lenguban élek, 
anyahajóm az Aulang Laip, az Angaur Dzsúrarengi, a Szíminnu és a Hallihuat 
Fónird, de az Auszínín lettem Kis Őrző. 

Dzsila megcsóválta a fejét. 

— Nem, nem onnan vagy ismerős. Várj csak, nem vagy te hinargi-dzserang? 

— De igen, Szindorián születtem, száztizennyolc évesen kerültem az Aulang La- 
ipra mint singan-dzserangiszut. 

— Aha, Szindoria. Tudom már. Te vagy az a kislány, akire a szindorok úgy néz- 
nek, mint Hangillíszanra. 

— Hangillíszan-rind-Angé szunn Áharahangídi — felelte Ninda komolyan —, bár 
én szívesebben lennék a segítője, Súraríhongi-siamdíi jull Ikkíran-szinné-Hangé, a 
tanulás szelleme. 

— Nézd, egy kis hangin-fiengéni — mondta Halgitun. 

— S hozzá Kis Őrző is — bólintott Dzsila —, de ez most mind nem számít, a másik 
gyermek sorsával kell foglalkoznunk. Vannak szülei? 

— Vannak — felelte Aini szúni nyelven —, én a Sylandre aiskane gyermeke 
vagyok, Aini Leina Lauri Auroditi Kassiöpeia EiSiena Vietiena Luodas vuory aike 
Kondilaisté nö Skovainauksiste. 

— Bocsáss meg, kérlek, de amit a neved után mondtál, azt nem értettem. 

Aini elmosolyodott. 

— Semmit sem mondtam a nevem után. Az végig a nevem. 

— Szissz... S a családod beleegyezik, hogy elhagyd őket és belépj a Testvériség - 
be? 

— Igen. Adtak beleegyező nyilatkozatot. 

— Rendben, küldjétek át nekem, kérlek. 

Aini elővette az ydisét, érintett rajta néhányat. Kis ideig csend volt, amíg Dzsila 
végignézte a kis videót. 

— Hát ez világos. Akkor nincs is más dolgunk, mint köszönteni téged a Testvéri- 
ségben. Halgitun, kérlek, elintéznéd a formaságokat? 

— Hogyne, örömmel — felelte a férfi, s már nyúlt is egy ujjlenyomat-olvasóért, 
aztán Ainira pillantott. — Hanem azt a nevet, amit mondtál, én bizony nem tudtam 
megjegyezni. 

— Nem baj — nevetett Aini. — Azt csak Saunison használom úgyis. Itt majd szúni 
nevet viselek, hiszen szúni leszek. Nindával megállapodtunk, hogy klánbavétellel 
megkapom az ő klánneveit. 

— Hangikun Szesszinan — tette hozzá Ninda. — Én is a géptől kaptam, amikor 
felvettek az Élet Fájára. 

— Jól van. S a családnevek? 

— Az apaiból az is legyen az enyém, az anyai pedig a sajátja. Hangikun 
Szesszinan Aini Szilun Luodasz. 


— Gondolom, már megbeszéltétek — pillantott az esszidzsinna Ainira, aki 
bólintott. 

— Hogyne, így nagyon jó lesz. 

— Rendben. — Halgitun levette az ujjlenyomatot, rögzítette az adatokat és rájuk 
mosolygott. — Készen is vagyunk. Köszöntelek a Szúnahaum Testvériségben. 

Aini visszamosolygott és a homlokára tette a kezét. Halgitun viszonozta. 

Kimentek, s a lifttel fel a másodikra. 

— Itthon vagyunk — mondták mindhárman egyszerre, ahogy kiléptek egy igazi 
szúni park füvére. Nevetve sétáltak át a parkon, s bementek a janniíhaumba. Ninda 
egyenesen a Tűz Őrzőjéhez ment és a homlokára tette a kezét. 

— Ninda, a Felhő Gyermeke, Auszíni Kis Őrzője Aulang Laipról köszönti Szilgut 
Hauri örök tüzét. 

Az Őrző viszonozta a köszöntést, mint mindig. Aini is közelebb lépett és a hom- 
lokára tette a kezét ő is. 

— Aini, a Felhő frissen befogadott Gyermeke köszönti Szilgut Hauri örök tüzét. 

Az Őrző figyelmesen megnézte. 

—-A Tűz Őrzője köszönti Ainit a Testvériség Felhőjének hajóján, Szilgut 
Haurin, és kívánja a Testvériség nevében, hogy Aini otthonra leljen a Felhőben. 


,, Az ALAN igazán kárpótolhatná valamivel szegény biztonságiakat. Ők ugyanúgy 
készültek, többször tíz napon át, mint a többiek, hogy találkozhassanak Nindával. 
Es nem figyelhettek rá rendesen, mert lesnitk kellett, nem jön-e merénylő. " 


Aini: 
Ninda mint köznapi ember, 
95. 


SWTYM OY DEI ÁP 

0f-1 jóslat 
,, Sokan megtippelték, mi lesz Ninda és a körülötte kialakult felhajtás sorsa. A leg- 
többen úgy, hogy majd elfelejtik. De voltak már az elején is, akik nem így gondol - 


ták." 


Ílgaszaumi, 
A Ninda-kultusz, 
3. kötet, 27. 


Szúnahaum 
Sádinnun-Dzsírauri 
43662. senut lilgamíszan 
680 


— Nem tudom, ti hogy vagytok vele — mondta Angrolími —, nekem megnyugvás, 
hogy a gyerekek megint az egyik hajónkon vannak. Nem mintha nem bíznék a 
szunnasziakban, kivált a Szilandré tagjaiban, hiszen beszéltem is velük, igazán 
rendes emberek. A világukról is tudom, hogy biztonságos... de azt gondolom, 
hogy szúni gyerekeknek mégiscsak szúni területen van a helyük, még ha ez talán 
provincializmus is. De én már ilyen megrögzött vagyok. 

— Én még nálad is megrögzöttebb — mosolygott Mikarnip —, én még a Felhőt is 
csak akkor hagyom el, ha végképp muszáj... és sok száz éve intézem sikerrel úgy, 
hogy ne nagyon legyen muszáj. 

— Hát — mondta Hait — nekem, azt hiszem, más a hozzáállásom, végül is én 
dzserang földön nevelkedtem. De nyugodtabb az életem, és Ámmaíté is, amióta 
itt vagyunk a Testvériségben, úgyhogy azt hiszem, megértelek benneteket. 

A Társaság néhány tagja most a Sádinnun-tó egyik kis szigetén, Dzsíraurin 
gyűlt össze, Ambarauti háza előtt a falatnyi réten. A meleg övezetben fekvő tavat 
kellemesen árnyékolta a Fóginnaur tömbje, amin a Sádinnun vize egy alagúton ju- 
tott át, miután a tavat elhagyta. Nem voltak itt mind, s a képernyőn is csak Angro- 
lími csatlakozott hozzájuk, de hát nem voltak ők valamiféle testület, ahol teljes 
létszámú jelenlétre van szükség. A sziget aprócska volt, de arra azért jutott hely 
rajta, hogy az ikrek szaladgáljanak valamicskét Dzsellivel, bár főleg csak a par- 
ton, a kavicsokat tanulmányozták, tapicskoltak a langyos vízben. 

Sugiran beszámolt eddigi munkájukról. Még egy embert vettek maguk mellé, és 
hárman dolgozták föl a Nindával kapcsolatos híreket, publikációkat. Jelenleg nap- 
rakésznek tartották magukat, bár persze még felbukkanhatnak korábbi híradások 
távolabbi világokról, amik elkerülték a figyelmüket. 


— Megállapodást kötöttünk Szindorián a Szúm Egyetemmel és a Száu Televízió- 
val, Haniton az Állami Televízióval, Szvottakarton a Hekin Heman nevű hírlap - 
pal, valamint a Belső-Galaktikus Hírügynökséggel — sorolta. — Ezek elküldenek 
nekünk mindent, amihez hozzájutnak Nindával kapcsolatban. Szunnasszal nem 
kellett megállapodást kötnünk, mert ők mindent továbbítanak a BGH-nak. Óriási 
anyag érkezett a kikötői találkozóról, a szunnasziak komolyan vették vendéglátó 
szerepüket, és bár náluk Nindának nincs több egy maroknyi rajongójánál, a helyi 
tévé közvetített és feldolgozott mindent, már teljesen felcímkézve adták át az 
anyagot, összefoglalóval, tárgymutatóval, mindennel. Gyönyörű munka. És hát 
van persze hozzá vagy ötven cikk a helyi lapokból. Mindent egybevéve már van 
nagyjából nyolcezer tétel az archívumban. 

— És még csak gyerek — dünnyögte Hiragi. 

— Gyerek — bólintott Sugiran —, de olyan, aki elég intenzíven megdolgoztatja a 
csillagközi sajtót. Meg minket is, és mi szeretünk dolgozni. Az archívumot kétré - 
szesnek szánjuk. A másik, mondhatjuk úgy is, hogy , külső" részben olyan doku- 
mentumok lesznek, amik Ninda személyéhez közvetlenül nem kapcsolódnak, de 
rálátást adnak azokra a jelenségekre, amikkel foglalkozik. Ezt az archívumot még 
csak tervezzük, egyelőre nem kezdtük meg a kiépítését. 

— A Kíreán-diktatúrát milyen részletességgel kívánjátok feldolgozni? — érdeklő - 
dött Ámmaít. 

Csobbanás, gyereknevetés hangzott a partról. A szülők szokva voltak hozzá, 
csak ellenőrizték, hogy Dzselli kiemeli a vízbe esett ikret, és a beszélgetésre fi- 
gyeltek. 

— Magát a diktatúrát egyáltalán nem, hiszen bőséges anyag áll rendelkezésre ró - 
la. Azokat a konkrét eseményeket akarjuk dokumentálni, amiről Ninda említést 
tett vagy valamiképpen kapcsolódik hozzájuk. Személyeket, akikkel érintkezett. 
Mindazt, ami idővel feledésbe merülhet, mert nem volt elég jelentős, hogy a hírar- 
chívumokban fennmaradjon. 

— Tehát az utókor számára dolgoztok — mondta Halt. 

Sugiran élénken bólogatott. 

— Igen. Tudom, hogy ez értelmetlenül hangzik, amikor egy gyerek működését 
dokumentáljuk mi, felnőttek — a dolgok rendje szerint ő mindnyájunkat túlélhet. 
De majd mások lépnek a helyünkbe. És ha Nindában az van, amit gondolunk, ak- 
kor őutána mások fogják folytatni, amit elkezdett. Talán évtízezredeken át. 

Hait lehajtotta a fejét. 

— Lehet... lehet, hogy furcsán fog hangzani az én számból, amit mondok... és e 
pillanatban még meg sem fogalmaztam, hogy mit akarok mondani, kérlek, ne sza- 
kítsatok félbe. Tudjátok, hogy én az anyjaként szeretem őt... akárcsak a saját gye- 
rekeimet. De éppen ezért nem szeretnék a túlzott elfogultság hibájába esni. Én 
meg vagyok győződve arról, hogy ő egy rendkívüli egyéniség, akire egy nap 
mindnyájan roppant büszkék leszünk, de... mondjátok, nem lehet-e, hogy csak 
azért érzem ezt, mert úgy szeretem, mintha az anyja lennék? 


A többiek a fejüket ingatták. A parton az ikrek találtak valami érdekeset, és 
csengő hangon, szindor—szúni keverék nyelven élénk eszmecserét folytattak róla. 

— Nem, szerintem sem ezért érzed, Hait — szólalt meg Hiragi —, én is azt gondo- 
lom, hogy rendkívüli, különleges ember. 

— Igen — bólogatott Sugiran —, mi is így gondoljuk az öcsémmel. Egészen 
pontosan úgy fogalmaztuk meg, hogy egy olyan folyamat kezdeténél állunk, ami- 
ről nem tudjuk, hová vezethet: Szindoria példája már sejteti, hogy Ninda akár 
egész államrendszerek életét képes más irányba fordítani, de nem szabad abba a 
hibába esnünk, hogy azt hisszük, ez minden, ez pályájának csúcsa. Még csak 
százhetven éves. Bármit megtapasztalhatunk még. Meggyőződésünk, hogy egy 
történelmi korszak kezdetének vagyunk tanúi, és ezt a korszakot nemcsak Szindo- 
rián fogja az ő neve fémjelezni. 

— Hanem? -— tudakolta Ámmaít. — Az egész spirálkaron? 

— Talán. Talán az egész Galaxisban. Nem tudhatjuk. Ma még nem tudhatja sen- 
ki, maga Ninda sem. De olyan potenciál szunnyad benne, amilyent szerintünk 
csak nagyon ritkán tapasztal meg a történelem. Talán még soha. Talán ő lesz a 
legnagyobb ember, aki valaha élt. 

Erre elég nagy csend támadt. Valahogy olyan ünnepélyes csend. Fél mati is be- 
letelhetett, mire Hait megszólalt, energikusan megrázva fejét. 

— Nem, Sugiran, én ezt nem veszem be. Szerintem most te esel a túlzott elfo - 
gultság hibájába. Semmi okunk, semmi alapunk ekkora dolgokat feltételezni róla. 
Elismerem, hogy rendkívüli, igen. Ezért értettem egyet a Ninda Társaság megala- 
pításával. De az abszurditásig fokozott túlzásokat nem helyeslem. 

Sugiran előrehajolva nézett a fiatalasszony szemébe. 

— Rendben van. Fogadást ajánlok. Szoktak a szindorok fogadni? 

Hait elmosolyodott. 

— Igen, ők is szoktak, de amúgy én elég régóta szúni vagyok már. 

— Hát akkor fogadjunk. Én azt állítom, hogy Ninda a Galaxist vagy annak egy 
jókora részét más történelmi pályára fogja terelni. Szerinted nem. Áll a fogadás? 

— És mi a tét? — nevetett Hait. 

— Most mondtam — bólintott a férfi szintén nevetve, de a szeme komoly volt. — 
A Galaxis sorsa. Ha Nindáról van szó, minden ennél kisebb tét, mint mondjuk 
Szindoria sorsa, legfeljebb átmeneti szempont. 

of-2 toborzási 


, Az egészben gyakorlatilag kódolva volt, hogy nem jöhet létre forradalom. Az 
ALAN működése, egész felépítése túlságosan távol állt mindenféle radikalizmus - 
tól." 


Ámmaítt Ídara: 
Az elmaradt szindor forradalom, 
1. 
Syyndoreia 
Lűakéan 


59. lyaiks 1. 
a zöld órája 


A lűakéani pályaudvaron sok mindent láthatott az érdeklődő utas, ha nem csak 
arra használta a létesítményt, hogy fel- vagy leszálljon valamelyik járattal. Voltak 
üzletek, egy mozi, még egy kiállítóterem is, ahol ez idő szerint helybeli fiatal mű - 
vészek alkotásait tekinthették meg. Sík- és térfestmények, szobrok, mozgószob- 
rok, mozgófestmények. Csak néhány darab mellett volt kitéve a kis fehér táblács- 
ka: eladva. Az embereknek nincs pénzük manapság műalkotást venni. Maga a ki- 
állítás népszerű volt, sok látogatót vonzott. 

A kiállítóterem forgalmának jót tett, hogy volt egy beléptetőkapu közvetlenül 
mellette. Ninda ugyanis említést tett róla, hogy kiskorában többször járt a pálya- 
udvaron és lopott a gyümölcsárusoktól. De a beléptetőkapun nem juthatott át, te- 
hát az egész pályaudvaron csak egyetlen hely lehetett, ahol ez történt: a kiállítóte - 
rem mögötti térség, a beléptetőkapun kívül, ahol most nem voltak gyümölcsáru - 
sok, ők csak a kéktől a pirosig voltak itt. A kiállítóterem hátán kint volt egy óriási 
Ninda-fénykép, és felirat tudósított róla, hogy Ninda járt itt (, gyerekkorában" — 
mintha nem lenne még mindig gyerek). A vigasztalan, üres szürke térséget sokan 
megtekintették, és akkor már körülnéztek a környéken, például a kiállítóteremben 
Is. 

A kiállítóterem most is nyitva volt, de csak a büfét keresték fel az emberek, akik 
a szürke térségen gyűltek össze. Csak egyikük viselt ÁLAN-jelvényt. 

— Jó estét, hölgyeim és uraim — lépett elő a jelvényes. — Köszönöm, hogy eljöt- 
tek. Sawlléy EÉnahy vagyok, és szeretnék önöknek elmondani valamit, amit talán 
nem tudnak és meglepődéssel fognak fogadni. Bizonyára számtalan szuperlati- 
vuszt hallottak és olvastak Niindáról, olyasmiket, hogy ő fog minket megmenteni 
— hol ettől, hol amattól, én már konkrétan olyat is hallottam, hogy ő fogja vissza- 
szorítani a Vfvyú-sivatagot. Bizonyára nem lepi meg önöket, ha azt mondom, 
hogy ez ostobaság, ilyesmire Niindá nem képes. Most azonban olyasmit mondok 


önöknek, ami már furcsábban fog hangzani, különösen úgy, hogy az ő arcképét 
hordom a mellemen. Mindaz, amit önök Niindaáról hallottak, nemcsak a rengeteg 
szuperlatívusz, hanem az összes többi is, az első szótól az utolsóig képzelgés. Ne 
haragudjanak ezért szegény ÁLAN-tagokra. Ők ezt tényleg elhiszik, nem önöket 
akarják megtéveszteni. De nem igaz. Nekem hihetnek, személyesen beszéltem 
vele, láthatták a Sünwison készült felvételen. Kétszer beszélgettünk, egyszer ott a 
kikötőben, egyszer két nappal később a hajóján. 

Kivetített egy állóképet a levegőbe. Nindával üldögéltek a Hallihuat Fónird su- 
árjának egyik éttermében. 

— Niindának semmiféle hatalma nincsen. Semmiféle különleges képessége, az- 
azhogy de, az van: nagyszerűen szót ért az emberekkel. De ez nem teszi képessé 
arra, hogy megváltoztassa Syyndoreia történelmét, és ha meg tudná tenni, akkor 
sem tenné. Ezt nekünk kell megtennünk. Önök között bizonyára vannak, akiknek 
megfelel a jelenlegi államrendszer, és vannak, akiknek nem. Bárhogy is gondol- 
kodnak az elnök úrról és a miniszterelnök asszonyról, egyvalamit nem szabad el- 
felejteniük. Őket mi választottuk és mi fizetjük, ők a mi alkalmazottaink — hiszen 
éppen az elnök úr szokta ezt mondani —, ők nekünk tartoznak elszámolással, nem 
Niindának. Niindá nem nagyobb és nem kisebb része a syyndoi nemzetnek, mint 
közülünk bárki. Ő is csak egyetlen állampolgár. Mégpedig: egy gyerek. Ez az, 
amit nekünk itthon meg kell értenünk. Ő nem több és nem más, mint egy gyerek. 
Amikor beszélgetett velem, arra kért, hogy ezt olyanoknak mondjam el, akik nem 
tagjai az ÁLAN-nak, mert akik beléptek a szervezetbe, afféle hivatali kötelesség- 
nek érzik, hogy őt valami csodalénynek tekintsék. Kérem, hallgassanak meg két 
mondatot személyesen őtőle. 

A kivetített kép megmozdult és megszólalt. 

— Nem az a célom, hogy ne legyen az ÁLAN-nak több tagja, mert amit a szerve- 
Zet csinál, az jó és hasznos, persze hogy kellenek az emberek. De olyan dolgokkal 
foglalkozzanak, amik tényleg hasznosak, ne azzal, hogy engem csodálnak. 

— Ez Niinda véleménye. Az ÁLAN-ban ez már senkit sem lep meg, ő kezdettől 
fogva ezt mondja, csak a mozgalomban levők nem hallgatnak rá. Ebben az egy- 
ben nem. Egyébként lesik minden szavát, de attól nem lehet őket eltántorítani, 
hogy Niinda valamiféle csodalény és kész. Ezért arra szeretném önöket kérni, 
Niinda megbízásából is, de a józan ész nevében még inkább: lépjenek be az 
ÁLAN mozgalomba, ha egyetértenek azzal, hogy van mit tenni a szegényekért, 
elesettekért, ha úgy gondolják, hogy nem megy minden jól ebben az országban. 
De ne gondolják, hogy a szervezetben valamiféle kötelező előírás, hogy Niindát 
csodálni kell. Ellenkezőleg. Kifejezetten azt kérjük, hogy ne ezt tegyék. Köszö - 
nöm, hogy meghallgattak, és ha van kérdésük, nyugodtan tegyék fel. 

Voltak kérdések. Egy kövérkés férfi nyomban közelebb is lépett. 

— Jó estét, fiatalember. Egy részletet kihagyott az előadásából, nem gondolja? A 
maguk mozgalma arra törekszik, hogy elmozdítsa helyéről az elnök úr őméltósá- 
gát, akit pedig — ön is ezt mondta — mi választottunk meg. 


— Ön téved, uram — csóválta meg a fejét EÉnahy. — Mi nem akarunk elmozdítani 
senkit, az előző kormányt sem akartuk. Mi csak azt szeretnénk, ha az emberek 
nyugalomban, biztonságban, nélkülözéstől mentesen élhetnének az Államszövet- 
ségben. Valóban az a vélemény van többségben a mozgalomban, hogy ehhez 
mind a kormánynak, mind az elnök úrnak távoznia kell. De ez csak egy 
vélemény. Mi nem vagyunk politikai párt, jelöltet sem állíthatunk, nem is 
akarunk. 

— De akkor ki fog kormányozni?! 

— Akit a nép megbíz vele. Hogy az ki lesz, azt nem tudom, és a mozgalom sem 
tudja. Nem a mi dolgunk. Mint állampolgárok természetesen szavazni fogunk, ha 
lesznek választások, korábban is megtettük. De az ÁLAN mozgalom nem ember, 
annak nincsen szavazati joga. 

— No és Íldata úr? — kérdezte egy másik férfi, illemtudóan az öm rangjelölő 
szót használva. — Ő kijelentette, hogy , Kiyfeánnak mennie kell". — A jelenlevőkre 
pillantott. — Már elnézést a szóért, csak idéztem. Márpedig az önök mozgalma az 
ő nevét és arcképét is rendszeresen szerepelteti tüntetéseken. 

— Igen, dr. Íldata valóban ezt a véleményt vallja — bólintott ÉÉnahy —, sőt köve- 
telményként fogalmazta meg mint a Testvériség teljhatalmú nagykövete, a diplo- 
máciai és kereskedelmi kapcsolatok újrafelvételének feltételeként. S ez egyezik az 
ÁLAN többségi véleményével is. De ez nem előírás. Ha ön például úgy érzi, hogy 
szívesen részt venne az ételosztásban, megteheti akkor is, ha eközben elkötelezett 
híve az elnök úrnak. Ahogy Niinda szokta mondani: , Miért, akkor a sült hal már 
nem sült hal?" Mi nem kérdezzük meg a szegényektől, hogy milyen politikai né- 
zeten vannak. De azoktól sem, akik az ételt megfőzik és kiosztják. Vannak, akik 
elmondták, hogy politikailag nem értenek velünk egyet. Ettől még ugyanúgy dol- 
gozunk együtt velük. 

— No és a csavargók oktatása? — kérdezte egy idősebb asszony. — Hiszen felfor- 
gató nézeteket tanítanak nekik? 

— Nem egészen, asszonyom. Először írni és olvasni tanítjuk meg őket, azután 
olyan ismeretekre, amiknek városban kóborló életmódjukhoz hasznát veszik. És 
persze történelemre. De abból is leginkább ugyanazt, amit az iskolában is taníta- 
nak. Igen, mást is. Mi lenne, ha közénk állna és ön is tanítaná őket? Úgy, ahogyan 
jónak látja? 

0f-3 receptorok; 
, A félelem az elme gyilkosa. A félelem a kis halál. Ezt ne írd le, Szinensi. Nem én 
találtam ki: az idők mélyéről megőrzött bölcsesség. Talán még Osi Földről való. " 


Szinensi: 
Ninda élete és tanítása, 
446. sómir 
Szilgut Hauri 
43662. muhat ófarguhan 
740 


Spít aisooden, 

yrwn aíikwndán $ss$a örmaklen, 
héwna íman dy$fp yrwnnften, 
vőjssáhírwn kavn mijt urilly, 
Sítun jnsa aikwnda — Limelullyy ... 


Ninda figyelmesen végigolvasta, el is dúdolta a szöveget, és bólogatott. 

— Nem rossz. Nekem tetszik. 

— Köszönjük — motyogták a gyerekek elfogódottan. Három luakeáni gyerek for- 
dította szindorra a dalt, vele egykorúak, hét és tíz, hét és tizenhárom évesek. 

— Elhozatom a sfyomomat és elénekeljük együtt, jó? 

A syyom olyasféle húros hangszer volt, mint a hauki, Ninda Saunison kapta az 
aiskanétől, az ottani neve siomas volt. Egy automata elhozta, Ninda pedig meg- 
pendítette a húrokat. A gyerekek kicsit bizonytalanul csatlakoztak hozzá, de az el- 
ső sor után bekapcsolódott a közönség, az EBranw téren tüntető húszezer ember 
együtt énekelte a dalt. A szöveget a tévések kitették a nagy kivetítőkre, Ninda 
arca mellé. 

Mint Szindorián mindent, amit Ninda tett, ezt is kielemezte száz meg száz szak- 
értő. Már voltak Ninda-szakértők is, akik politikai, pszichológiai, történettudomá - 
nyi szempontok szerint vizsgálták Ninda működését és annak hatását a szindor tö- 
megekre és a többi államban élőkre. Nindát természetesen ez sem érdekelte. El- 
énekelte a dalt és bontotta a hipervonalat: sádunnunórájuk volt Hígivel. Eltette a 
suagot és lement a parkból a 3-taszu dzsorongitba. 

— Képzeljétek — jött szembe Lérugi az előtérben —, már karvul is megvan Ninda 
dala! 

— Szindorul, sien — javította ki Ninda —, az imént énekeltem el az ÁLAN 
tagjaival. 

— Karvul! Vagyishogy karvul is. A bátyám lefordította. Tessék. 


Ninda kezébe nyomott egy suagot. A rajta levő írást egyikük sem tudta elolvas - 
ni. 

— A mi családunk karv. Én is az Abroncsvilágon születtem, de karv az eredeti 
anyanyelvem. Mint neked a szindor, neked pedig — kapta Lérugi Ainira a tekinte- 
tét — a szunnasz. 

— Igen, értjük — felelte Ninda szelíden. 

— Szúni, sauninas, szindor, hinnul, karv — számolta Szinensi —, ez öt nyelv, a 
törzseken kívül is lehet már vagy négymilliárd ember, aki anyanyelvén hallgathat - 
ja a dalodat. 

— Ez mind szép, de én sádunnunozni jöttem — felelte Ninda, aki közben gyors 
mozdulatokkal átöltözött és bement a terembe. Még visszapillantott a fiúra. — Rá 
fogsz jönni, hogy a népszerűség nem fontos. Még az sem fontos, hogy mit alkot- 
nak a művedből. 

— Akkor mi a fontos? 

— Az, ami neked magadnak fontos. Ez áll az Imdzsádban: , Minden fontos. A le- 
hulló porszem és az elolvadó hópehely, a tó mélyén lapuló kavics. Minden, ami a 
Galaxis. De minden valaki másnak fontos. Ha nem fontos, fontos volt egykor. Ha 
nem volt soha fontos, egyszer majd fontos lesz." 

S ezzel kiperdült a táncterem közepére. Megszólalt a zene, s ő már lendült is. 

Hait már évtizedekkel ezelőtt kijelentette, hogy ha Ninda nem akarja, hogy 
örökbefogadják, hát akkor nem akarja — de ő akkor is bele fog szólni, hogy Ninda 
ségére vigyázni kell. Ninda nem emelt kifogást, és hamar meg is szerette a moz - 
gást, a sádunnun egyik kedvence volt. Most is könnyedén utánozta Hígi ritmusos, 
energikus mozdulatait. 

S közben folytatódott a hosszú-hosszú beszélgetés, amit szinte mindig folytat- 
tak, amikor ébren voltak. 

— A Galaxist végigszondázni receptorok után — mondta Lí -—, ez lehetetlen. Több 
milliárd lakott világ létezik. Ha az összes élő ivut felkerekedne és elindulna, több 
ezer jutna mindegyikre, ami nem is olyan nagy szám, csakhogy emberi hajókon 
kellene utazniuk, és képtelenség, hogy egy-egy hajóval végigjárassuk a Galaxis 
egyes kieső vidékeit. Az egyes környékek fontosabb központi világain meg mind- 
annyian megfordulnának. 

— Értem — bólintott Szinensi. — De vajon nem növelhetjük-e szignifikánsan az 
ivutok által felderített világok számát, még ha az összes lakott világhoz képest je- 
lentéktelen marad is? 

— Nagyon hosszú távon bizonyára igen. De ez hosszú időbe telik, talán évezre- 
dekbe, amit ti nem tudtok megvárni. Az emberi élet rövid. Mi rátok akarunk kon- 
centrálni, nem a Galaxist járni annak a halvány reményében, hogy ráakadunk még 
egy-két receptorra. 

— Lehet a kettőt egyszerre is csinálni — jegyezte meg Mé, aki bizonyára a gazdá- 
jánál volt valahol a hajó egy távolabbi részében, de persze a mentális érzékeléssel 


gond nélkül tudtak beszélni. — Egy ember receptor ritka kincs, ne szalasszuk el, ha 
valahol ráakadhatunk egyre. 

A lányok jól tudták, hogy az ivutok leegyszerűsítik és , kiemelik" a gondolatai- 
kat, amikor úgy beszélnek mentálisan, hogy ők is értsék. A nyüzsgésben millió - 
számra pattogó gondolatszikrákat nekik esélyük sincs követni, ezért amikor az 
ivutok olyan gondolatot közvetítenek, amit nekik szánnak, akkor a nekik külön 
felépített vivőhullámokat használják, nem a nyüzsgés egészen eltérő szerkezetű 
hullámait, és magát a gondolatot 15 másképpen fogalmazzák meg és másképpen 
vetítik ki a térbe. Mintha egy teljesen idegen nyelven beszélnének, bár a különb- 
ség sokkal nagyobb, mint bármely két emberi nyelv között — végül is azok mind 
nagyjából ugyanazokat a hangokat használják, de az ivutok nyüzsgése és a velük 
használt mentális nyelv két teljesen eltérő közvetítő közeg. Aini, aki náluk régeb- 
ben ismerte a nyüzsgést, úgy fogalmazta meg a különbséget, mint az emberek 
egymással használt, rendes nyelve és a között a nyelv között, amit a kutyákkal 
folytatott leegyszerűsített kommunikációban használnak. Dzselli minden tekintet- 
ben egy átlagos kutya, valamivel kevesebb mint száz szót ismer, tizenegynéhány 
igét, emberek és néhány tárgy nevét, irányokat, mellékneveket, időjelző szavakat 
— de a legfontosabb jelentéshordozó az ő számára mégis az, aminek az emberek 
nem sok jelentőséget tulajdonítanak: a hanglejtés és a szavakat kísérő arcjáték és 
gesztusok. 

Táncóra után átmentek a Hargikun étterembe sehaddut enni. Most Hommuni 
hozta szóba a Limelullí-dalt. 

— Limelulli csillaghírű hősnő. Ha róla írsz dalt, nem csoda, ha te is csillagközi 
hírnévre teszel szert. Mármint az is kell persze hozzá, hogy a te dalod még ráadá - 
sul jó is. 

Ninda vállat vont. 

— Nincs jelentősége. Majd elfelejtik... vagyis... persze ezt mondtam a szindo - 
rok Ninda-kultuszáról is. Mindegy. Ha híres leszek, hát híres leszek. Mit számít? 

— Nem érdekes dolog híresnek lenni? 

Ninda elmosolyodott. 

— Én majdnem ötven éve híres vagyok. Mi változott ettől az életemben, ami fon- 
tos? Azóta telepedtem le Szúnahaumon, azóta találtam meg Ainit, Haitéknak 
megszülettek az ikrei, van kutyám, ivutom... ezek fontos dolgok. Sok minden ér- 
dekeset és hasznosat tanultam, sok szép helyen jártam, érdekes emberekkel ismer - 
kedtem meg. Ezek tényleg érdekesek. De ennek nem sok köze van a hírnevemhez. 
Annak a néhány embernek van köze hozzá, akiket az ÁLAN révén ismertem meg. 
Ők is fontosak persze. Mindenki fontos. 

,, Ezeréves vagyok. Szindorián az én harmincezer napom majdnem harminckilenc- 
ezer. Saunison huszonhétezernél kevesebb. A Galaxis számtalan világán más-más 
számok jönnek ki, ha a naptár szerint méred az életkorodat. De mindenütt ugyan- 
azt kapod, ha nem számolgatsz, hanem azt nézed, mennyi volt az életedben a jó." 


Ninda: 
Beszélgetések, 
1410. 
Szilgut Hauri 
43662. famut szisszadzsan 
805 


Természetesen a Szilgut Haurin is volt fhangísilgun, a 4-tari szektorban egy kör 
alakú teremben, aminek faburkolatú falai mentén kanapé húzódott, középen egy 
nagy, kör alakú asztal, a belsejében virágcsendélet, a falakon pedig fhangíalkotók 
fényképei és fhangíköltemények függtek. Nem volt olyan otthonos, mint Angrolí- 
miék nappalija, de kellemes hely volt. 

Ma este Ódzsahangi előadását hallgatták a nuéthiről. 

— Nyilvánvalóan arról szó sem lehetett, hogy minden khát egy külön ételnemű 
képviseljen. A núthikban leginkább egyszerű falatkák vannak, nem komplex éte- 
lek, és már a harmadik dírnél sokkal több khával kell számolnunk, mint ahányfé- 
le, főleg növényi falatot fel tudunk vonultatni, beleszámítva az egyszerű kombiná- 
ciókat. 

— Miért nincsenek összetettebb ételek a núthikban? — kérdezte Szinensi. 

— Egyszerűség — felelte a fehér szakállú tudós. — A fhangi alapelve az egyszerű - 
ség. A nuéthi nemcsak filozófia, hanem gasztronómia is, és illeszkedik a modern 
étkezési szokásokhoz. Van erre egy nagyon régi szabály, még a Sáburan-időkből 
való, úgy hívják, hogy hpairandá-szasszíruarangi. Úgy tudom, ti jeleskedtek az 
ősi nyelvben. Le tudjátok fordítani? 

— Hogyne — felelte Ninda. — Hpairan a hpait ige igeneve, azt jelenti, elvonva, 
lecsökkentve. Ezt összevonták az andával, amitől már azt jelenti, hogy egyszerű- 
sítve. A szasszíruat ugyanaz a szótő, mint a szasszíhaum, itt összekapcsolást je- 
lent, ezt pedig a hpuarangival vonták össze, cél, elérendő feladat, következmény. 
Egyszerűsítés az összekapcsolás érdekében. 

— Ez majdnem tökéletes nyelvészeti elemzés — bólogatott Ódzsahangi elégedet- 
ten. — Annyi csak benne a kis tévedés, hogy a második szórész töve a szasszíru- 
ahp, bár ez nem derül ki a hangösszeolvadásból. Ismered ezt a szót? 

— Összehangolás. 


— Igen. A hpairandá-szasszíruarangi elvei között olyanok szerepelnek, mint , ha 
bonyolult, egyszerűsítsd; ha egyszerű, örülj". Ennek az elvnek a jegyében szüle- 
tett a thabbuanoknál a tharokan étkezési stílus, ami csupa egyszerű fogásból áll, 
általában csak két-három zöldséget, gyümölcsöt, tejterméket, húsfélét tesznek 
össze egy tányérra. A tharokan jól illett a fhnangínak ahhoz a felfogásához, hogy 
amit egyszerű fogalmakkal is ki lehet fejezni, arra nem használunk bonyolultakat 
— végeredményben ennek a forrása is a hpairandá-szasszíruarangi. Így a tharokant 
átvette a Íhangi mint gasztronómiai megnyilvánulását, egyfajta művészeti ág 
gyanánt, és kialakult a nuéthi. Alkalomadtán rendezhetünk egyet, mit gondoltok? 

Természetesen egyetértettek. 

— Még csak néhányszor ettünk nuéthit — mondta Ninda —, Aini pedig még egyál- 
talán nem. 

— Esetleg szahut este összegyűlhetnénk — javasolta Rágauni —, gyertek el hoz- 
zám, az én lakásom kellemesebb, mint itt. Mi legyen a téma? 

Senki sem vesztegette az időt azzal, hogy megkérdezze, hol lakik. Azért van a 
hajótérkép. 

— Hát ha már itt van közöttünk ez a három kislány — tűnődött Rúdzsauri, a fel- 
nőttek közül a legfiatalabb —, és abból ketten egy párt alkotnak, a szerelem kézen- 
fekvőnek látszik. 

— Ez nem téma, hanem témacsoportok csoportjának csoportja — vetette közbe 
Árihenu —, az egyik legszerteágazóbb tárgykör az irodalomtörténetben. Valami 
konkrétabbat. 

— Dzsúhafani — szólalt meg Sotten, akinek koromfekete bőre és égővörös haja 
volt, vékony alkata, nem volt sem férfi, sem nő, és enciklopédikus tudással ren- 
delkezett a fhangíról. Tizenkét díres mester volt. — Ő írt egy fhangíverset a saját 
lánya és egy másik kislány gyerekkori szerelméről, illetve annak ihletésére. Sá- 
ninnan és Illádi pedig a saját szerelmüket írta meg egy-egy fhangíversben. Mind- 
két pár nagyjából egyidős volt Nindáékkal, amikor a kapcsolatukat megkötötték. 

— Engem jobban érdekelne a történelem — felelte Ninda. — Leginkább Szúna- 
haum-sínarraómi kora. 

— Nos, abból az időből természetesen nincsenek fhangíművek — felelte Sotten —, 
de sok mű szól róla. Például a Fenninur-sóhipunban van egy egész sorozat, Ak- 
randémi írásai az akkori életről, azt többször feldolgozták nuéthinek, magam is 
csináltam egy átiratot néhány darabjából. Szívből tudom ajánlani. 

— Nekem tetszik — mondta Ninda, és a másik kettő is bólintott. — A szerelmün- 
kön nem látok semmi különöset, az emberiség az idők kezdete óta szerelmi kap- 
csolatokat köt, a mienk csak egy a sok közül. Nekünk persze a legcsodálatosabb 
dolog, ami valaha történt velünk, de mások aligha találnak benne bármi rendkívü - 
lit. És nincs is. 

— Rídhut — mosolygott Sotten. A kislányok kérdőn néztek rá, a mester pedig raj - 
Zolt a suagjára egy khát, ami megjelent a kivetítőn. — A rídhut a szubjektív poziti- 
vitás khája. , Nekem jó, nekem jelentős, de hogy másnak milyen, az számomra 


nem lényeges." Társai a narvin, a szubjektív negativitás, és a rúfhit, a szubjektív 
semlegesség. — Felrajzolta azokat is. — A hatodik dírbe tartoznak, de nem leszek 
meglepve, ha ti már most megtanuljátok. Tartozik hozzájuk még két hármas. A 
publikus pozitív, negatív és semleges vélemény, amikor az emberek 
általánosságban alakítanak ki valamiről egy ítéletet; ezeket a fogalmakat általában 
akkor használjuk, ha az elbeszélő nem osztja ezeket a nézeteket. Ez a három a 
szalvun, a nokhnin és a rimend. A harmadik hármas pedig a tudományosan 
objektív álláspont: a szomen, a darvath és a ronkh. 

— De miért csak hármasok? — kérdezte Aini. 

Sotten kérdő tekintettel, félrehajtott fejjel nézett rá, mint egy kutya. Aini moso- 
lyogva folytatta: 

— Egy fogalomról egy adott forrás nem csak háromféle értékítéletet alkothat. 
Pozitív, negatív, semleges — rendben. De mi van a bizonytalannal? Nekem e pilla- 
natban a rídhuttól a ronkhig felsorolt khák teljességét illetően bizonytalan az ítéle- 
tem, nem vagyok meggyőződve róla, hogy ez a teljes sor. Vagy mi van a relatív 
értékelésekkel? Szeretem a jarsinagyümölcsöt, de a kydentas jobban ízlik; nem hi- 
szem, hogy ezt a hatodik dírben csak egyaránt pozitív értékítélettel lehetne kife- 
jezni. 

— Nagyon helyes meglátás — bólogatott Sotten komoly elismeréssel —, természe- 
tesen ezeknek megfelelő fogalmak is rendelkezésre állnak. A bizonytalanságot 
azonban a fhangi nem a három érték melletti negyedikként tartja számon, hanem 
ennél sokkal fontosabb minőségként értékeli, a filozófiai alappremisszák egyike- 
ként. Miért alappremissza? Mert bizonyítást nem igénylő, alapvető tény, hogy 
soha nem lehetünk biztosak semmiben... a világegyetem szövetében rejlő alapve- 
tő fizikai összefüggések az egyedüli kivételek, mint például a matematika, a fizi- 
ka, a kémia. De e tudományok igazságait is csak azért tekinthetjük bizonyosnak, 
mert kikutatták és bebizonyították őket. A fhangíiban mindent, ami nem e körből 
való, alapvetően bizonytalannak, illetve szubjektívnek tekintünk. A kettő sokszor 
összefügg. Hasonló a helyzet a relatív értékelésekkel: ezzel arra mutattál rá, hogy 
a világegyetemben semmi sem fekete vagy fehér, semmi sem egyszerűen csak jó 
vagy rossz, mindent relációkban, nagyságrendekben szemlélünk. 

— Kitűnő összefoglalás, mint mindig, Sotten — bólintott Ódzsahangi. — Esetleg 
megkomponálnád a kislányoknak azt a nuéthit? 

— Hogyne, örömmel. Szahut hétszázötvenkor találkozunk Rágauninál, ha min- 
denkinek megfelel. 

,, Mi nem csináltunk sose mást, csak odafigyeltünk. " 

Mindenki igyekezett hátat fordítani a tűző napnak és az ugyanabból az irányból 
fújó sivatagi szélnek, csak Ninda nézett velük nyugodtan szembe. 

— Itt alig süt — jelentette ki. — Szaiszon a fénytérben, az igen. Ott minden tele 
van sugárzással. Ez itt csak egy kellemes kis sivatagi táj. 

— De a szél tele van porral — prüszkölt Fildúni. 

— Luakeán vidékén van egy szél, a $ewti. Az a sivatagból hozza a port, olyan 
mennyiségben, hogy a város egy részén védőfalakat kell felállítani. Ez semmiség 
ahhoz képest. 

És fölsétált a védőtöltésre, hogy jobban lásson. 

Im-Fáú városa a sivatag közepén épült egy nermszlelőhely fölé, az egész iparuk 
a nermsz bányászatán és feldolgozásán alapul. A sivatagi por ellen védőtöltést 
építettek, csak egy emelet magasságig, ez kiszűrt annyi port, hogy a helyieket már 
nem zavarta. Ahogy a töltés ferde fala megemelte a szelet fölfelé, a por mozgása 
is felfelé kanyarodott, és csakhamar bekerült az alsó vonzástérbe. Ez lelassította, 
gomolyogni kezdett, ritkás felhőt képezett a város fölött. 

Ötszáznyolcvan rígin magasságban kezdődik az alsó vonzástér. A levegőben le- 
begő porrészecskék súlya itt annyira lecsökken, hogy sokkal tovább tart lassan le- 
ereszkedniük a normális térbe. Fáú nehézkedési ereje átlagos a Galaxis lakható vi- 
lágai között, de kétezer rígin magasságban már szinte súlytalanság van. 

Ninda nyugodtan sétálgatott a töltés tetejét borító homokszőnyegen, szembené- 
zett a nappal. Fáú-Dzsaut napja — vagyis hát a tengely szöge — kegyes volt Fáú és 
Dzsaut lakóihoz, mert úgy állt a keringési síkra, hogy a napfény mindig bejutott a 
Résbe. Mindkét világ lassabban forog az átlagosnál, Fáúnak közel százharminc - 
ezer, Dzsautnak majdnem száznegyvenezer ütésbe telik egy fordulat. Persze befo - 
gott forgásúak, ilyen távolságban másképp nem is lehetne, így a Rés oldala, az 
egymás felé néző oldala a lakható mindkét világon, a másik félgömb pedig sötét 
és hideg. 


A többiek nem követték a töltésre. Leginkább fölfelé néztek. Fáún és Dzsauton 
a turisták egyebet sem néznek, csak fölfelé. A fejük fölött olyan közelségben le- 
begett Dzsaut irdatlan gömbje, hogy a felszín görbülete sem látszott. Mintha 
mennyezete lenne a tájnak. 

Kicsit fordult a szél, most a bal keze felől jött. A látóhatáron túl vannak a légül- 
tetvények, távolabb a Réstől, ahol jobban éri őket a napfény. 

— Nézzétek — mondta odalent Iddemi -—, sínilgilvirágok. 

— Azok a pirosak ott? — kérdezte Jargíszu. 

— Aha. A sínilgil fantasztikus növény, ugyanaz a telep ezrével hozhat virágokat, 
akár több száz hirgon területen, és elélhet több százezer évig is. 

— Akkor lehet, hogy elpusztul majd. . . akkor? — kérdezte most Á farauni. 

— Hát lehet. 

Ninda nem figyelt a beszélgetésükre, bár neki is átsiklott az agyán, hogy Fáú és 
Dzsaut halálra ítélt világ. Mindössze százezer szúni év múlva a két világ olyan 
közel ér egymáshoz, hogy a felszíni kőzetrétegek mozgásba jönnek egymás felé — 
addigra mindkét világot ki kell üríteni. Aztán már gyorsan megy, legfeljebb öt-tíz- 
ezer év és a két világ egymásnak csapódik, és izzó törmelékké robban szét mind a 
kettő. 

De addig még van százezer év. Itteni időszámításban csak nyolc-kilencezer, de 
mindenesetre nemzedékek sokasága fogja még leélni az életét Fáú-Dzsauton, mi- 
előtt a kataklizma megkezdődik. 

Végeredményben a Galaxis minden világa előbb-utóbb lakhatatlanná válik vagy 
meg is semmisül. Ha előbb nem, akkor, amikor a napja kimeríti energiatartalékait. 
Saunisnak még hátravan öt-hatmilliárd éve, a Kylkasnak akkorra fogy el a héli- 
umkészlete. A Muiri energiája persze bőven elég lenne, hogy tovább melegítse 
Saunist és fenntartsa az életet, csak hát a Kylkas vörös óriássá fog fúvódni és el- 
pusztítja Saunist. Minden világ élete egyszer véget ér. Fáú-Dzsaut egyike azok- 
nak, amelyek nem érik meg napjuk pusztulását. 

Ninda leballagott a töltésen, ki a sivatagba. Itt már egész jól fújt a szél, de an- 
nyira nem is hozott sok port. Ninda zavartalanul sétálhatott. Kis idő múlva meg- 
állt és leült ahomokban. 

Mit érez vajon egy világ, amelynek a geológia és a csillagászat mértéke szerint 
csak pillanatok vannak hátra az életéből? 

— Fáú nem nagy világ — érkezett Lí mentális jele nyomban. — De az energiája 
neki is soktrilliószorosa a tiédnek. Ezt soha ne felejtsd el. Azonfelül ez nem egy 
világ, hanem kettő. Képtelenség velük kapcsolatot teremteni úgy, hogy értelmez - 
hető képet kapj az életed kockáztatása nélkül, hiszen ehhez mindkét világon egy- 
szerre kellene lennie egy olyan embernek, aki rendelkezik a képességeddel. 

— Más baj is van — szólalt meg Aini, aki ez idő tájt a városközpontban sétálga - 
tott az ivuttal. — Szerintem ha nekem meglenne az az erőm, ami Nindának, átmen - 
nék Dzsautra és ezt megcsinálnánk, nemcsak mi pusztulnánk bele. — A kép, amit 
közvetített, a szavaknál gyorsabban és egyértelműbben közvetítette az elgondo- 


lást. — Az energiafonal csak akkor alakulhat ki, ha a két receptor a két világ felszí- 
nének egymáshoz legközelebbi pontjain áll, s még így is kétséges, hogy megvaló - 
sítható-e, hiszen a távolság emberi léptékkel mérve nagyon nagy. De ha igen, és 
az energiafonal elég ideig létezik ahhoz, hogy értékelhető adatokat szolgáltasson, 
no meg mi is elegendő ideig létezünk — akkor szerintem az áramlás ereje 
mozgásba hozná a felszíni rétegeket. 

— Igen — bólintott Szinensi, aki egy bevásárlóközpontban nézelődött. — Csök- 
kenne a két világ felszínének távolsága, s ezáltal élettartamuk. 

— Talán össze is rántaná őket a megnövekvő gravitáció — mondta Ninda. — 
Hiszen ha közelednek egymáshoz, nő a tömegvonzás, emiatt aztán még jobban 
közeledni fognak... 

— Mindig megújuló élmény tapasztalni az emberek természettudományos gon- 
dolkodását — állapította meg Lí derűsen. 

Ninda nem tett föl kérdést, hiszen ismerte a választ mindenre, amit kérdezhetett 
volna. Mindig ismerték a választ minden kérdésre, még mielőtt feltették, mert a 
mentális érintkezés sebességével a kérdés feltevésének szándéka egyidejűvé vált a 
válasz megérkezésével. Ez nem volt így az ő Saunisra érkezésük előtt, és most 
sem, ha Ninda és Aini szétválasztotta az elméjét. Ezt csak ketten együtt tudták lét- 
rehozni. Ha ők ketten összekapcsolták az elméjüket, mindannyian egyetlen elme- 
ként tudtak funkcionálni, miközben a gyerekek, az ivutok és a kirik egyaránt meg- 
őrizték egyéniségüket és önálló gondolkodásukat. De ha Ninda és Aini két külön- 
álló mentális háló része volt, akkor ez nem működött — akárhova állt Szinensi, 
akárhány ivut és kiri —, akkor csak az ivutok emberi elme számára felfoghatatlan 
nyüzsgése meg a kirik érzelmi hálója maradt. 

Leginkább ezen a tulajdonságukon alapult a szerelmük. 

, Nagy dolog elnyerni valakinek a bizalmát. Szerencsésnek tarthatom magam, 


amiért sokak bizalmát elnyertem. És az egyik közülük ő — aki viszont a fél Galaxis 
bizalmát elnyerte. " 


Ámmatt Ídara: 
Majdnem Ninda apja vagyok, 
802. 


Ninda fölpillantott. Áman állt fölötte, az idegenvezetőjük, magas, szakállas férfi. 
— Minden rendbe? 
— Persze — felelte Ninda. 
— Mit csinálsz itt te kint a sivatagba? 


— Nézelődöm. 

— Mit? Itt kint semmi sincs. 

— De van. 

— Mi? 

— Ülj le ide mellém, Áman. 

A férfi a felnőttek körülményes mozdulataival helyet foglalt a homokban, maga 
köré terítve fehér sivatagi lepelruháját. 

— Ültem ide. És? 

— Figyeld a sivatagot. Ne szólj semmit, csak figyelj. 

Ültek és nézték a sivatagot. A látóhatár mögött húzódó légültetvények felől fo - 
lyamatosan érkezett a meleg fuvallat, ebben a napszakban arról szokott fújni. A 
homok lassan fodrozódott a szélben, helyenként kis tölcsérek emelkedtek ki belő- 
le, Szaiszon farnirnak hívják őket. Itt magasabbra is megemelkednek, fél ríginre 
vagy egy egészre is, ezt persze Dzsaut okozza. Némelyik farnir pár pillanat alatt 
leomlott, másokat a szél felkapott, s a levegőben bomlottak szét. Ninda a homok 
fodrozódó felszínén keletkező, vándorló kis hullámok szaiszi nevét is tudta, kétfé- 
le szót is használtak, jornami volt a szél által hajtott keresztirányú hullám neve, 
arran pedig a hosszirányúé, ami egy hafar tövében elsuhanó szél alatt keletkezik. 
Az itteni szavakat Ninda még nem ismerte, de most nem kérdezett semmit, csak 
ültek — , Dzsaut alatt", ahogy itt mondják — és nézték a tájat. Meg a magasban 
Dzsautot. Az is sivatag volt, de éppen itt, Im-Fáú fölött volt egy nagyváros, Im- 
Dzsaut, még nagyobb, mint Im-Fáú, mert hárommillió lakosa volt, ennek a város- 
nak meg csak egy egész kilenctized. Im-Dzsaut nagyobb zöld területet is birtokolt 
maga körül, Im-Fáúnak pedig a töltésen belüli részét sem sikerült még teljesen 
zölddé tenni. 

De mindkettő elpusztul százezer év múlva. 

Nagy sokára szólalt meg Ninda. 

— Milyen érzés egy olyan világon élni, ami pár száz nemzedék múlva megszű- 
nik létezni? 

— Mi nem sok ezen gondolkodunk — felelte a férfi. — Ez része életnek. Világ 
van, jössz, letelepsz. Világ már nincs többet, elmész. Egyszerű. 

Ninda némán bólintott. Igen, ez ilyen egyszerű. 

— Az élet tele van egyszerű dolgokkal — mondta később. — Itt ez a rengeteg ho- 
mok. A szél milliárd és milliárd éve fújja ezt a töméntelen homokszemet. Hol 
erre, hol arra. Aztán jön Dzsaut, és az egész nincs többé. Egyszerű. 

— Nem milliárd — mondta Áman. — Csak mi csináltuk légkört és vele szélt. Itt 
időben kétezer év. 

— Igazad van, persze. 

Hallgattak, nézték a homok mozgását a szélben. Néhány ríginre tőlük fwwnes 
formálódott a homokban -— ennek a nevét Ninda viszont csak szindorul tudta —, az - 
tán a szél lassan betemette. Farnirt is kialakított éppen Áman előrenyújtott lába 
előtt, aztán felkapta és elsuhant vele. 


— Sivatagvilágon születtem — szólalt meg Ninda hosszú csend után -—, és jártam 
egy csomó sivatagvilágon azóta. Két fontos dolgot megtanultam. Az egyik: min- 
den sivatag egyforma. A másik: nincs két egyforma sivatag, sőt ugyanannak a si- 
vatagnak a két része sem egyforma. A második tudás fontosabb. Mert igaz, hogy 
ahogyan a szél játszadozik itt a homokkal, mindenféle alakzatokat hoz létre, 
azoknak én tudom a nevét szindor meg szaiszi nyelven, és megtanulhattam volna 
őket még milliónyi világ nyelvén, hiszen a Galaxis lakott világainak nagy része 
sivatagvilág. Ez csak fizika, ahogyan a szél formálja a homokot, és a fizika 
mindenütt ugyanolyan. De mégis minden sivatag más, bármennyire is 
ugyanazokból az alkotóelemekből állnak. Homok, kövek, szél, néha némi 
csenevész növényzet, itt-ott valamicske víz. 

Elhallgatott, és megint csend ereszkedett rájuk. A férfi kivárt, mielőtt megkér- 
dezte: 

— Akkor mibe más minden sivatag? 

— Más a lelkük — felelte Ninda. — Minden világnak más a lelke. Fáú-Dzsaut kö- 
zZeli pusztulásra van ítélve, és ez rányomja bélyegét. A te népednek ez nem sokat 
számít, hiszen az emberélet hosszához képest még beláthatatlanul hosszú ideig lé- 
tezni fog és lakható lesz. De a saját ideje szerint, a geológia és a csillagászat lépté- 
ke szerint egy szempillantás múlva fog megsemmisülni. Már nincs arra idő, hogy 
geológiai változások történjenek, már nem fog lezajlani a kőzetek körforgásának 
következő ciklusa, már nem lesz számottevő tektonikus mozgás. Arra van idő, 
hogy lakhatóvá tegyétek az egész felszínt, akár a hideg félgömböket is, mert ez 
csak emberi lépték szerint telik sok időbe. De a világok időszámítása más. 

Áman lassan bólogatott. 

— Értek. Értek, amit te mondol. De nem tudtam én, hogy a világok is van lelkük. 
Úgy értek, kő csak, meg fém, nem igaz? 

Ninda elmosolyodott azzal a szelíd mosollyal, amit ekkor már tízmilliók 
imádtak. 

— És én mi vagyok, Áman? Szén, hidrogén, oxigén, kalcium, foszfor. Nem igaz? 

Az idegenvezető meghökkenve meredt rá. 

— Hát... de... persze. Csakugyan. Ezt nem is gondoltam rá. Te vagy valami na- 
gyon eredeti ember, hogy ezt kitaláltál. Te érzel Fáú lélekét? 

— Azt azért nem mondanám. Csak következtetek. Tudom, hogy Fáút a közeli 
pusztulás fenyegeti. Így nem nehéz levonni a következtetést, hogy ez rányomja 
bélyegét a lelkivilágára. 

Felpillantott. Dzsaut sivatagja éppen olyan volt, mint Fáúé, csak a részletek nem 
látszottak. Balra félúton a látóhatár és a város között volt egy felhő, már hosszabb 
ideje látták. 

Áman követte a tekintetét. 

— Szép nagy felhő. Nekünk is vannak kevések. Azt mondik, amelyik világ siva- 
taga fölött már van felhő, az kezd élni. 

Ninda bólintott. 


— Tiéd születő világnak milyen sivataga? 

— A legnagyobb része már félsivatag, mindenfelé vannak benne kisebb cserjék, 
fűcsomók. Ez, ami itt van Fáún, a mélysivatag, ilyen Szindorián már nem sok ma- 
radt. 

— Akkor ott sokabb felhők lehetik. 

— Hogyne. Szindoriának óceánja is van. 

— Mesterséges? 

— Igen, teljesen. A kormány óriási mennyiségben hozatott vizet meg ami kell. 

— Mi is hozjuk sok vizet, de nem tervez kormány óceán csinálást. Nagyon 
elfoglal sok területeket, és csak felszínnek negyven és öt százalék lakható. De tó 
már van néhány. Dzsautnak huszonhét, Fáúnak tizenegy, de abból kettő nagyon 
nagy. Városban itt is van egy kicsi tó, azt láttad. 

Ninda bólintott. 

— Nézd, ott a távolban az mi? 

Az idegenvezető csak egy pillanatig szemlélte a látóhatáron megjelenő sötét fol- 
tot. 

— Az egy remmuhu. Nem tudom nevét a ti nyelveden. Nagy szél kavar ott a 
homokot, és lesz belőle kellemetlen, nagy veszélyű vihar. Ha jön a város felé, ak- 
kor riaszt a meteorológia és becsuknak egész város védelmező fémtető alatt, mert 
a vihar szörnyes károkat okozi. Talán halnak is emberek. 

— Mennyi idő alatt érhet ide? 

— Ha jön egyenesen erre, estekor itt lehet. De nem kell aggódsz. Meteorológus 
rendszer figyel jól. Mindig észrevesznek minden viharakot. 

— Nem aggódom. 

Aztán csak ültek tovább, nézték a sivatagot. 

, A népszerűséggel jár, hogy vannak, akik imádnak, és vannak, akik gyűlölnek. 
Minél népszerűbb vagy, annál többen vannak mindkét csoportban. Ne törődj vele. 
Csak azokra figyelj, akik megértenek. " 

— Lian, lian, lian — mesélte Ninda. — Akrandémi szól hozzátok, krónikása Seldillá- 
hífanni életének. Ősz volt vidékünkön abban az időben, amiről most mesélek nek- 
tek, meleg, napsütéses ősz, bár sokat esett az eső is. Már szüretelték a sorgihp 
gyümölcsét, abban az évben bőven termett, és az öreg Dzsembur nyerte el a leg- 
szebb sorgihpok termesztőjének címét. Jauhágyümölcs viszont kevés akadt, mert 
addig a legtöbbet két fa hozta a Sokkugu-lejtőn, de ez a két fa akkoriban már 
kiszáradásnak indult. A többi jauhá viszont fiatal volt még. 

Ettek egy kis apróra szelt sorgihpot, aztán apró, édes jau]hábogyót. De ezek nem 
a lúma-thubbin részei voltak, csak a nuéthi-szándavhoz tartoztak, a történet nuét- 
hiváltozatának kíséretéhez. 

Sotten vette át a felolvasást. 

— Seldillá-hífanninak akkoriban kilencven lakosa volt. A felnőttek mind a gyü- 
mölcsöst művelték, és némi állatot is tartottak, főleg hbombét, aminek a húsát alig 
fogyasztották, de a tojása kiváló. — Mindenki kapott egy lágyra főtt áhagitojást, 
hiszen ezt a madarat hívták hbombénak az ősi nyelven. — Ha kimentek a faluból, 
feljebb a Faundzsá lejtőjén, ott sok nőtt abból a cserjéből, aminek hóragihp volt a 
neve, s a magját megpörkölve finom italt lehetett belőle készíteni. 

Ebből is ittak egy kicsit, aztán Szinensi folytatta. 

— De a pörkölés egyúttal közömbösítette a magokban levő sívu hatását. Ez a ve- 
gyület káros hatással van az emberre, szédülést, kábulatot, hallucinációkat okoz, 
nemlétező képeket látnak, hangokat hallanak tőle. Eleinte kellemes, de azután 
függőségbe kerül tőle az ember. 

— Hemmuri volt annak az embernek a neve — mesélte tovább Dzsilangit —, aki 
kipróbálta pörkölés nélkül is, és hamarosan súlyos függésbe került ettől a szertől. 
Kiszolgáltatottá, gyengévé vált. Nonker koraun áthum. — Ettek egy falat ándauri 
süteményt, majd pár szem dzsilbogyót. — 4 falusiak, mint az emberek általában, 
valameddig gyakorolták a türelem erényét. Szedip rakhú ran. — Kortyoltak egy kis 


intillevélből készült teát, amiben őrölt seramag is volt, s hozzá egy kis saggipun 
savidan ómgit. 

Ódzsahangin volt a sor. 

— Végül az öreg Jaddurip azt mondta, ennek véget vetnek. Kórházba küldték 
Hemmurit, mert magától nem tudta leküzdeni a baját. A szomszédok segítettek 
rajta. Ikhmani raurá. 

Ninda kiemelte a sembinfalatkákkal megrakott tányért, kicsippentett két 
húskockát, a tálkát körbeadták. Aztán két falat aurí-szane sajtot. 

— Ám a történetnek ezzel nincs vége — folytatta Aini. — Amikor ez történt, a hó- 
ragihpcserje sívutartalma még nem volt ismert, de annak hatása sem. Hemmuri a 
kórházban elmondta, mi okozta a baját. Az orvosok kigyógyították a függőségé- 
ből, ám egyúttal az emberek megtudták, milyen hatása van a hóragihpnak. A 
rosszból jó származott, mert a tudás mindig jó. Irren nakhaut — tá glá — khern 
nirama khom. 

Most négy hatszögletű tányérka járt körbe: sági sütemény, szeletelt vegyes gyü- 
mölcs, párolt kaurlevél felduhun ómgival, és reszelt aurí-dzsimut sajt. 

Árihenu vette át a fonalat. 

— Voltak ezután, egyre többen, akik a hóragihp kivonatával kezdtek üzletelni, 
mert aki néhányszor megízlelte, függőségbe került tőle, s attól kezdve mindent 
megadott volna érte. A tudás jó, de rosszra is használhatják. Khom glá — arkí dri. 

Következett a kesernyés haurani gomba, narancsos ízű álkil ómgival. 

Rágauni és felesége, Inneri a 3-sigo 4. jandriban élt négy gyerekkel — ők is itt 
voltak, ők is részt vettek a nuéthin. A hagyományos szúni ízlés szerint berendezett 
nappalit most kicsit átalakították, középen állították fel a nuéthi-drómunt, körben 
elhelyeztek négy kanapét, s a négyzet alakú térség sarkain felállítottak egy-egy rá- 
hadaunfáklyát, amik a tham fényét és az örök tüzet egyaránt jelképezték. 

A suagokat kint hagyták a szomszéd szobában, kikapcsolva. Így Nindát most 
nem érték el a szindor tévések, persze most sem közvetlenül, csak a núdzsahanon 
keresztül juthattak hozzá — de LyYksúnahy azt a választ kapta a szokásosan szűk- 
szavú, írásos üzenetben, hogy Ninda nem érhető el. Indokolás persze nem volt. 

— Hát, kedves nézőink -— tárta szét kezét a riporter —, Niinda most sincsen hiper- 
fonközelben, de bízunk benne, hogy az este folyamán még elérhetjük. Most azon- 
ban, ahogy megígértük, kapcsoljuk Hiúuldúüdot, ahonnan a BGH tudósítója, An- 
deris Kylajöris jelentkezik. Üdvözöllek Syindofeiáról, Anderis, és kérlek, először 
is nyugtass meg, hogy jól ejtettem a nevedet. 

— Kitűnően, Kefl — mosolygott a nézőkre egy fiatal férfi —, nagyon kedves tő - 
led. Üdvözlöm a syyndof nézőket a Galaxis egy távoli zugából, a Nőmest-ködö - 
kön túl fevő Hinuldúüdról. Az ÁLAN tagjai emlékezhetnek, hogy ez az a világ, 
ahol Niindá először énekelte el Limelullyy-dalát. Erre a hiúuldúüdiak azóta is em- 
lékeznek — no persze ennek sűüny időszámítás szerint csak két és fél éve —, és 
most szerveztek egy eseményt az ő tiszteletére. Az épület, ami előtt állok, a 
Hesszun ju-Lakkuráni színház, ahol kafndimi idő szerint a piros órájában veszi 


kezdetét a Ninda-dalverseny, amit kimondottan gyerekeknek szerveztek. Tizenhét 
énekes, hat páros és négy csoport nevezett be. Műfaji megkötések nincsenek. A 
zsűri neves zenészekből áll. A verseny legjobbja ösztöndíjat kap a hiúuldúüdi ze- 
neművészeti középiskolába. 

— Mondd, Anderis — szólalt meg LyYksúnahy —, mi a jelentősége Niinda szemé - 
lyének a verseny szempontjából? 

— Azt mondanám, Kel, hogy semmi és minden — felelte a másik riporter. — Ter- 
mészetesen ő maga nem vesz részt a versenyen, és nincs róla tudomásunk, hogy 
szándékában állna például beszélni a versenyzőkkel. 

— De tud a versenyről? 

— Az az igazság, Kevl, hogy erről nem tudtam információt szerezni, a Testvéri - 
ségnél senki sem nyilatkozik ilyen kérdésekben. Az egyik kollégám felhívta dr. 
íldafát, aki azt mondta, hogy nem tudja. Amit viszont még el szeretnék mondani, 
az az, hogy bár Niinda személy szerint nem kötődik a dalversenyhez, az egyúttal 
összekapcsolódik egy nagyszabású jótékonysági rendezvénnyel, amelynek célja, 
hogy Hijáuldúüdon is megindítsanak olyan programokat a szegények segítésére, 
amilyeneket Syjindofeián az ÁLAN hozott létre és működtet. 

— Ó, ez érdekes, Anderis — felelte a szindor riporter élénken. — Tehát oktatással, 
élelmezéssel, menedékhelyekkel, gyógyítással foglalkozó csoportokat fognak ala- 
pítani? 

— Nos, az igazság az, KeYl, hogy ezek már megalakultak nem sokkal azt követő- 
en, hogy Niinda itt járt Hiúuldúüdon. Noha ittjártakor egyáltalán nem foglalkozott 
a helyi gazdasági viszonyokkal, lelkes hiáuldúüdi fiatalok itteni szereplését látva 
utánanéztek syyndoreiai működésének, és csakhamar létrejött egy helyi mozga- 
lom, aminek pontosan ugyanaz a neve, mint az ÁLAN-nak, csak persze hijnul 
nyelven: jun-Színnadun ja-Fílan an-Ninda, röviden Szífín. Ez idő szerint már tíz- 
ezer tagjuk van, ami látszatra nem sok, de még igen rövid ideje szerveződnek. A 
dalverseny nem csupán pénzt próbál gyűjteni munkájukhoz, de további önkénte- 
seket is toboroz. És van még valami, amit egyelőre csak én tolmácsolok, mert 
megkértek rá, de hamarosan mikrofonvégre kaphatjuk a Szífín vezetőségének né- 
hány tagját is. Szeretnének együttműködési programot indítani a syyndof testvér- 
mozgalommal. Vannak már kialakított elképzeléseik ez ügyben, amikről beszél- 
getni szeretnének az ÁLAN vezetőségével — de nem ma este, ezt az estét a daloló 
gyerekeknek szeretnék szentelni, remélve, hogy minél több olyan kiválóság kerül 
ki soraikból, mint Niinda. 


380. 


of-8 ajándékbolt 

,, Nincs annál rosszabb, mint ha nem lehetsz azokkal, akiket szeretsz. " 

A három kislány meglepve nézte a kikötőépület homlokzatát. A világossárga fal 
tetején élénkpirosan világító, nagyméretű betűkkel ez állt: 
FAJ1AO IXANUN 30R 

Az írásrendszer ugyanaz az ősi földi volt, amit Saunison és Szindorián is hasz - 
náltak, de tele olyan betűkkel, amiket ők még sosem láttak. 

— Az a fura betű a harmadik szó elején dzs-t jelent — állapította meg Aini —, ha 
ők is Dzsornak hívják a világukat. 

— Fordítva írták az egyik R-et — mondta Szinensi —, és mi lehet az a furcsa két- 
ágú a legelején? 

— Öt betű is van benne, amiket még sose láttunk — mondta Ninda —, mennyi le- 
het az egész ábécében? 

Megfordult, végigpillantott a kikötőtéren. Akárcsak Ommudin, itt is egy sor üz- 
letet látott, sőt több sornyit, mert az üzletek fölötti szinteken további üzletek vol- 
tak. A feliratok hat-nyolc vagy még több nyelven voltak kiírva, ezzel az ismerős 
és mégis furcsa helybeli írással is. Az ajándékbolt — szúni és saunisi nyelven is ki- 
írták — úgy volt a nyelvükön: ADAUFUN. Az élelmiszerbolt: NOTT XAZUXUN. 

De már érkezett is az idegenvezetőjük lélekszakadva. Testes férfi, fehér lepelru - 
hában, ami kicsit hasonlított ahhoz, amit Ninda Ámantól kapott, amikor eljött 
Fáúról. 

— Üdvözöllek benneteket — hajlongott aprókat a melle elé emelt kézzel. — /Edon 
vagyok, idegenvezető. Elnézést kérek, hogy késtem egy kicsit. Miben lehetek 
szolgálatotokra, mit szeretnétek látni először? 

— Ninda vagyok. Hogy kell kiejteni ezt a feliratot? 

Adon már levegőt vett, hogy válaszoljon, de elakadt. Nagyokat pislogott apró, 
seszínű szemével, és Nindára bámult. 

— Mármint... ööö... azazhogy... igen, bocsánat. Dzsori ürkikötő, azt jelenti. 

— De hogy kell kiejteni? 

— Fagag ixanun 3or. Így mondják, igen. 


— Farak ihanun Dzsor? 

— Ó, igen, igen — készségeskedett az idegenvezető, de Ninda arcán szigorú kife- 
jezés jelent meg. 

— Nem, nem jól ejtettem. Ha valamit meg akarok tanulni, azzal csak akkor va- 
gyok elégedett, ha igazán jól tudom. Kérlek, taníts meg a helyes kiejtésre. 

Az idegenvezető meglepett arcot vágott, de gyorsan visszaváltott a készségesre, 
és megtanította őket a , Dzsori űrkikötő" pontos kiejtésére a dzsoriak nyelvén, 
akikről közben megtudták, hogy ők a zoragig nevet használják magukra, ami vol- 
taképpen dzsorlakót jelent, a nyelvük neve pedig wnzor. Körbesétáltak a kikötő- 
ben — jó nagy térség volt, tíz hajóállásba vezettek belőle mozgójárdák —, és don 
felolvasta a feliratokat, megtanította a helyes kiejtést, s le is fordította. 

— Nagyon meg van lepve, amiért ilyesmi érdekel titeket — mondta Li, aki 
mellettük ballagott, és éppen egy kis virágágyást szagolgatott, mint egy kutya. — 
Azt hitte, a városra lesztek kíváncsiak. 

— Így is van — felelte Ninda —, illetve persze valójában az emberekre. De fölkel- 
tette az érdeklődésemet ez a különös ábécé, amely olyan, mint a szindor és a 
sauninas, mégis más. 

— A szindor és a sauninas ábécé sem egyforma — vetette közbe Aini, aki persze a 
Nindával való találkozás óta anyanyelvi szinten tudott szindorul. 

— Ez igaz. De a betűk fölé írt kuyvit jeleket leszámítva a szindor és a sauninas 
ábécé csak egy-egy betűben, az w-ban és a j-ben különbözik. A dzsoriak viszont 
egyáltalán nem tesznek kiegészítő jeleket a betűkre, hanem a betűk formáját vál- 
toztatták meg. Érdekes lelemény. Én az emberekre vagyok kíváncsi, igen — és ho - 
gyan lehet az embereket jobban megismerni, mint ha tanulmányozzuk azt, amit 
alkottak? 

— Nem tudjuk, mennyire dzsori találmány ez a különleges ábécé. Az alapját adó 
latinis betűkről tudjuk, hogy Ősi Földről származnak. Lehet, hogy a többi betű is 
onnan ered, és a dzsoriak őrizték meg őket, a szindorok és mi viszont elfelejtet- 
tük, mert olyan hangokat jelölnek, amik ebben a két nyelvben nem szerepelnek. 

A feliratokból szép lassan megtanulták a dzsori ábécét, és közben megkerülték a 
kikötőteret. Ninda benézett egy ajándékboltba — és már föl is hangzott a neve. 

— Nindae? Ninda?! Nindae! 

Egy csomóan voltak az üzletben, azonnal körbejárt a neve, mindenki azt mon- 
dogatta, és csakhamar tiszteletteljes kör formálódott körülötte. Az üzlet tulajdono - 
sa is előjött, sovány, szakállas férfi, melle elé tett kézzel hajlongott. 

— Üdvözöllek kicsiny üzletemben, Nindze. Nagy megtiszteltetés ez számomra. 
Kérlek, érezd otthon magad nálam! 

Ninda megállt előtte, nézte csendben, szelíden. Aztán lassan a szájához emelte a 
fordítógépet. 

— Mondd, muszáj ezt? 

A boltos meghökkenve nézett rá. 


— Én csak idejöttem körülnézni az üzletedben. Megtetszett a szép színes 
kirakata. Miért teszel úgy, mintha azzal kezdődne a Galaxis történelme, hogy én 
beléptem ide? 

Az ember csak nézett. Ninda bólintott. 

— Rendben, kezdjük elölről. 

Megfordult, kiment, visszafordult, megint bejött. 

Az ember arcán széles vigyor jelent meg. Megint a melle elé tette a kezét és haj - 
longani kezdett. 

— Üdvözöllek kicsiny üzletemben, Nindae. Az én nevem Zami0, ajándékboltom 
kínálata pedig egyedülálló 3o0r világán. Kérlek, tekintsd meg választékomat. Pa- 
rancsolj. 

Ezúttal Ninda már érezte, hogy a túláradó kedvesség már nem neki, a csillag- 
szerte ünnepelt hírességnek szól, hanem reklám, mindenki hasonlót kap, aki betér 
ide. 

— Köszönöm, Zami0, örömmel. 

A boltosnak szeme-szája elállt az álmélkodástól, amiért Ninda helyesen ejtette 
ki a nevét, és lelkesen figyelte, amint a három kislány szemügyre veszi az áru- 
készletet. Volt ott minden, a mennyezetig érő, kézmozdulatra leereszkedő polco- 
kon rengeteg olcsó, silány emléktárgy feküdt, de akadtak érdekesebb darabok. 
Ninda talált egy fémből készült, szép kiállítású Dzsor-gömböt, már ő is gyűjtötte 
ezeket, akárcsak Ángsauri. S mellette megakadt a szeme egy kis városképre emlé - 
keztető tárgyon: olyan volt, mint egy üvegdoboz, amiben apró, színes házacskák 
álltak, girbegurba utcák mentén, de az utcákat víz borította és kis csónakok közle- 
kedtek rajtuk. Ninda fölemelte, forgatta. A víz hullámzott, ahogy megmozdította a 
dobozt, de nem csapott ki, úgy tűnt, átlátszó lap alatt van. 

— Szép hely — mondta Szinensi. — Vajon létezik a valóságban? 

Zami0 szélesen elmosolyodott, és apró meghajlással az egyik falhoz sietett. Fél- 
retolt egy sínen gördülő polcot, ami mögött ajtónyílás volt. Megint meghajolt. 

— Kérlek, tartsatok velem. 

Beléptek a szomszéd helyiségbe, ott is polcok voltak, de Zami0 egy ablakhoz 
hívta őket. Odamentek, kinéztek. Hosszú, háromszög alakú térséget láttak, amin 
járművek suhantak ide-oda. 

— Ez a tér két kikötőszektor között van, azok ott a hajók kiszolgálását végző jár- 
művek. De nézzetek a távolba. Ott kissé balra láttok egy kocka alakú, szürke épü- 
letet. Látjátok a teteje mögött felmagasodó zöld tornyocskát? 

Bólintottak, a hegyes, kúp alakú torony messze volt, de jól látszott. Ninda felis- 
merte: ez látszott az üvegdobozba zárt képen is. 

— Az a hely Jkasedi, városunk egyik legszebb része. A turisták sosem hagyják 
ki. Ez az úr — biccentett Edon felé — kiváló idegenvezető, elvisz oda titeket, és 
megmutatja a városnegyed egyedülálló építészetét. 

— Miért borítja víz az utcákat? — érdeklődött Aini. 


— Az a negyed egy tengeröböl partjaira és az öböl szigeteire épült, és voltakép- 
pen egy nyaralótelep, ahol hajózni szerető emberek bérelnek szobát és hajót. Az 
öböl fölött pedig az 9Jkama-hegy lejtői kanyarognak, tele apró, virágok borította 
teraszokkal, roppant festői hely. 

— Zami0 barátom egészen átveszi az én feladatomat — nevetett az idegenvezető. 

— Ó, valóban ezt tettem, /Edon barátom, de tudom, hogy te elnézed nekem. 
Kérlek, tudjátok be a rendkívüli alkalom okozta megilletődöttségemnek. Ebben a 
szerény kis üzletben még soha nem járt ilyen jelentős személyiség, mint te, 
Ninde. 

Ninda sóhajtott és nem szólt semmit. 

,, Tizenkétezer emléktárgy van a sauhátun múzeumában — Ninda saját kezűleg ös- 
szegyűjtött tárgyai a Galaxis több ezer világáról, meg amiket úgy küldtek neki 
ajándékba. Ezek itt maradnak akkor is, amikor Ninda már nem lesz. Valamennyi- 
nek megvan a története, és fel is jegyeztük valamennyiét. " 


Sileni: 
Nindaran-sóhipun, 
266. 


Ninda szinte zavartalanul üldögélt a Saxazun Dsokon egyik asztalkájánál, és lu- 
vadt evett, egy helyi halkülönlegességet, gyümölcskrémmel töltve, kétféle mártás - 
sal — sajt- és enyhén csípős zöldfűszeres mártás —, gyümölcssalátával. Egészen sa- 
játos ízek voltak az ételben, csak a salátában tudott felfedezni egy olyan gyü- 
mölcsöt, aminek az íze emlékeztetett a jogratéra, de élénklila színe volt. Amamu, 
a tulajdonos biztosította őket, hogy kizárólag helyi nyersanyagokkal dolgoznak, 
és ha bármi ismerőset találnak, az csak azért lehet, mert természetesen export itt is 
van. De bárhol külföldön csak a nyersanyagok fordulhatnak elő, az ő ételeik sem- 
miképpen, mert a receptjeiket szigorúan őrzik. 

Az étel tényleg nagyszerű volt, s az asztalnál ott ült Aini és Szinensi is. Ninda 
mégsem étkezhetett egészen zavartalanul, mert az asztal közepén ott állt a suagja, 
amiből Rzekumn, a Fonerku Televízió riportere kérdezgette. 

— Mi az, amire kíváncsi vagy egy-egy világon? 

— Az emberek és az érdekes helyek — felelte Ninda. 

— Mi tesz érdekessé egy helyet? 

— Például ez a hely szerintem érdekes. Nézz körül. — Ninda nem nyúlt a suag- 
hoz, hogy körbemutassa neki a helyet, hiszen a lányok nem akartak szerepelni a 
tévében. Mutassák meg felvételről, ha akarják. — Ez itt egy félreeső kis udvar, 


négy háznak a kapuja szolgál ide, mind a négy üzlet. Előttük kirakva asztalkák, 
székek. Minden fal tele színes virágládákkal. Ha kinézek balra, a ház sarkánál rá- 
látok a KzexduveO csatorna partján levő sétányra, a falakon pedig vibrálva tükrö - 
ződik a napfény a csatorna vizéről. Hangulatos ez az egész. Szívesen visszajönnék 
este és megnézném akkor is. 

— Megértem — mosolygott a riporter. 

— De nemcsak azok a helyek érdekesek, amik szépek, otthonosak. Sokfelé jár- 
tam olyan helyeken, ahol nemigen járt ember. Szaiszon éjszaka üldögéltem a 
mélysivatagban, ahol előttem nem járt még senki. Suhurgon jelen voltam annak a 
világnak az egész történelmük során a legnagyobb földrengésénél, ami hegylán- 
cokat rendezett át. Gresszin egy őserdei tisztáson sétálgattam, sok-sok szirszi tá- 
volságra a legközelebbi emberi lénytől. Azt gondolom, Rzekurn, hogy a Galaxis 
minden világa tele van érdekesnél érdekesebb helyekkel. Persze ez nem eredeti 
felfedezés, ezt például már a saunisiak ötezer éve élt galaxisutazója, Jonkari 
Saimörius is megállapította. 

— Te is galaxisutazó szeretnél lenni? 

— Nem, nincs ilyen tervem. Amerre a hajóm jár, ott esetleg kiszállok, de nem 
feltétlenül. Volt már, hogy évtizedekig nem tettem. Nem érdekelt, nem volt ked- 
vem. Most pár éve megint. 

Természetesen a dzserangok mindig ezt a változatot fogják hallani, hiszen nem 
tudhatnak az Abroncsvilág létezéséről. 

— Tehát lehetnek máskor is időszakok, amikor nem láthatunk a világokon? 

— Lehetnek. De hát azért van a hiperfon, hogy beszélhessünk. 

— Ha már említed a hiperfont: a nézők is tudják, hogy azon beszélünk, mert én 
3or egyik holdján, Aisaton vagyok egy őserdő közepén. S ha már említetted az ős - 
erdőt: nálunk jól ismerik IV asessi világát. Hogy kerültél oda, mármint arra a tisz- 
tásra, messze az emberektől? 

— Egy herga, Hrond hátán, aki ott szállt le velem ebédelni. 

— Sokáig voltál ott? 

— Nem sokáig, másfél limlit. 

— Nem féltél egyedül? 

— Miért lettem volna egyedül? Hronddal voltam, aki jól ismeri azt a világot. Ha 
bármi veszély fenyegetett volna, biztosan megvéd. Vagy el is jöhettünk volna on- 
nan, mint ahogy végül fel is szálltunk megint, miután Hrond jóllakott. 

— Volt olyan helyzet a Galaxisban, amikor féltél? 

Ninda lassan csóválta a fejét. 

— Nem. Mitől féltem volna? Mindegyik világon vigyáznak rám. A 3oriak is 
kedves emberek, akárcsak a legtöbb világon. Ahol pedig nem mindenki kedves, 
ott vigyáz rám a Testvériség. 

A beszélgetés közvetítése volt az első Nindával kapcsolatos dolog, amibe 
Vyhaúten doktor belenézett, amióta ez nem volt munkaköri feladata. A lila órájá- 


nak kezdetén hagyta abba a munkát emlékiratain. Kikapcsolta az írót, letette az 
asztalra. Felállt, nyújtózott egyet, aztán kiballagott a dolgozószobából. 

Dwns$y szobája nyitva volt, bent égett a fény. A családi illemszabály ugyanaz 
volt, mint a syyndor családokban általában: ilyenkor kopogtatás nélkül be lehet 
lépni. Az apa belépett és megállt az ajtóban. A fia fölnézett rá a fotelből. Tévét 
nézett; a képernyőn Niinda jól ismert arca, étkezés közben, éppen mesélt valamit. 

— Jó estét, fiam — mondta Vyhaútenj doktor. 

— Jó estét, apám. Foglalj helyet. 

— Nem, soha nem jutott eszembe megkérdezni — mondta éppen Niinda. — Mit 
szólhattak volna? Nyilván hihetetlenül meg voltak sértve, amiért szétverték egy 
csomó rendőrautójukat, megalázták a rendőreiket... de hát mire számítottak? 
Mindenki tudja, hogy a Testvériség nem tűri, hogy bántódás érje a polgárait. Nem 
tudom őket sajnálni a szétvert kocsik miatt, ők ugyanúgy tudhatták volna. 

Vyhaüten bólintott. Szentigaz. Emlékezett arra az esetre, amikor Niindat egy 
tüntetésen őrizetbe vették egy társával együtt, és az esszidzsinna botrányt rende - 
zett. Örült, hogy nem náluk történt, az ügy árnyékot vetett a Testvériség kapcsola- 
tára azzal a világgal, Jakammával, de valamennyire az ő kapcsolatukra is. Akkor 
szakították meg a diplomáciai kapcsolatokat. De erre Niinda most nem tért ki, a 
beszélgetésnek ez a része nem érintette Syyndoreiát. Egyéb világokról beszélget- 
tek, a riporter is mesélt utazásairól, híven a szokáshoz, hogy egy Niindá-interjú - 
ban a riporter is valamennyire interjúalannyá változik. 

— Egyik kedvenc helyem 3amamit — mondta -, sivatagvilág, de sikerült kiépíte - 
niük egy gyönyörű tóvidéket, sok tavacskával meg szigettel, végig erdők és par- 
kok borítják. Többször is ott töltöttem a szabadságomat, nagyon kellemes hely. 

Ez Nindát a Fettur-dzsólimra és Auríhaumon a Dzsongaur-vidékre emlékeztette 
— de persze nem tett róla említést —, Vyhaűteút pedig a $uündfuőpra. 

Amikor az interjúnak vége lett, szokás szerint azzal, hogy Ninda egy biccentés- 
sel bontotta a vonalat, Dwn§y kikapcsolta a készüléket. 

— Van gondolatod, amit meg kívánsz osztani velem, apám? — érdeklődött udva- 
riasan. 

— Tudod — kezdte az apja tűnődve —, azt gondolom, hogy ez a te Niindad mint 
magánember igazán kedves gyerek. Ezt máskor is kifejezésre juttattam. A baj az- 
Zal a jelenséggel van, ami kialakult körülötte. 

— Egyetértek veled abban, hogy Nindát mint magánszemélyt külön kell válasz- 
tani a jelenségtől, ami kialakult körülötte. A véleménykülönbség ott van kettőnk 
között, hogy szerintem az ÁLAN nem baj, hanem a legjobb dolog, ami sok éve 
történt ebben az országban. 

— Igen, ebben valóban nem értünk egyet, fiam. 

— Csak azt tudom remélni, apám, hogy az ÁLAN hosszú távú működése meg 
fog győzni téged is arról, hogy Syyndoreiának olyan szüksége volt már egy ilyen 
tevékenységeket folytató szervezetre, mint. . . mint. . . 

— Mint viúrnastmadárnak a lőrkengyümölcsre? 


— Igen, azt hiszem, ez kitűnő hasonlat, apám. 

— Remélem, fiam, hogy igazad lesz. Még mindig nem hiszem, hogy az ÁLAN 
ekkora jót tehetne a nemzettel, de már jó ideje biztos vagyok benne, hogy az el- 
nök úr hatalmának végnapjait éljük. Nem azért, mert már nem hiszek az ő jóságá- 
ban és bölcsességében — dehogynem, elkötelezettségem természetesen nem válto- 
zott. De az emberek egyre inkább az ÁLAN-nak és Niindának hisznek. Sok évet 
töltöttem politikai pályán, jól tudom, hogy nem az nyer a politikai viadalokban, 
akinek igaza van — már ha létezik egyáltalán olyan helyzet, amikor egyértelműen 
csak az egyik félnek van igaza —, hanem aki erőteljesebben tudja képviselni az ér- 
dekeit. Ezért vagyok biztos benne, hogy az ÁLAN fog felülkerekedni. 

— Sóvárogva várom ennek az elkövetkezését, apám. 

— Én pedig félelemmel, fiam — sóhajtott az apa —, mert azt gondolom, hogy ez a 
változás rosszat fog hozni a Szövetségnek. 

— Te nem kerülhetsz veszélybe, apám? Igencsak exponáltad magad a rezsim 
oldalán. 

Vyhaúteú doktor vállat vont. 

— Magamat nem féltem, fiam, csak téged a csalódástól. 

, Egyike a sok kifejezésnek, amiket meggondolatlanul használunk, a störténelmi 
pillanatx. Minden pillanat egyformán része a történelemnek. Azzal, hogy így mi- 
nősítesz egy eseményt, aminél jelen voltál, csak saját szerepedet nagyítod föl, 
nagyképűsködsz. " 


Ninda: 
Kommentárok az Első Szíanhoz, 
281. sómir 
Jittabar 
Szilgut Hauri 
43662. dzsirat fattilgópan 
803 


Ninda mindig szerette a különös világokat. Jittabar egyike volt a nagyon különö- 
seknek. És azoknak, ahol nem lehetett leszállni egy szúni kereskedőhajóval, illet- 
ve csak nagyon messze a várostól, ezért a Szilgut Hauri orbitális pályán maradt, 
aungirok bonyolították le a közlekedést. A három kislány Lível és Liesyvel érke- 
zett, Hei egy másik aungiron jött le a gazdájával. Ő nem is csatlakozik hozzájuk, 
távolból lesznek kapcsolatban. 


Először sétáltak egyet a város kör alakú, óriási parkjában. Ez volt az egyetlen 
zöld terület a városban. A park fölött kétezer épület áll — mesélte az idegenvezető - 
jük, Jettini —, alatta még ezerötszáz, és ez az egész város. Nyolcezer lakos. Sokkal 
több itt már nem is lesz, mert a város egy szűk völgykatlanban épült, függőleges 
sziklafalak között. A völgyet a Jittabar folyó mélyítette ki sok milliárd éven át, s 
most a város alatt egy alagútban folyt végig a völgyön. 

A sziklafalak mögött hegységek a végtelenségig, bennük apró falvakkal. Jittabar 
teljes lakossága alig haladja meg a hatvanezret. De jól élnek, mert Jittabaron érté- 
kes érceket bányásznak, főleg a nevét adó jittabarércet. Jittabar mindig lakható 
volt, mert milliárd évek óta van szabad víz és oxigén, utóbbit a hegyeket szinte 
mindenütt beborító növényszőnyeg termelte. Olyan növények voltak, mint a szin- 
doriai sytlür, legalábbis Nindában ennek a képe jelent meg, amikor Jettini mesélt 
róla. Egészen apró, félig a sziklába ágyazódott növénykék, amik a kőből vonják ki 
az ásványi anyagokat és az oxigént, amit aztán kibocsátanak. De olyan tömegben 
tenyésznek, hogy Jittabaron az emberek meghonosíthattak nagyon oxigénigényes 
fajokat is. Csak nem itt a városban. 

Ők hárman csakhamar otthagyták a csoportot és az idegenvezetőt, aki még 
megmutatta, hogy melyik alagutat kell választaniuk, és hagyta, hogy menjenek a 
dolgukra. 

A völgy mindkét oldalán egy sor alagút vezetett át a sziklafalon, különböző irá- 
nyokba. Általában kocsival közlekedtek bennük, de Nindáék gyalog mentek, mert 
az ő alagútjuk volt a legrövidebb, talán hatszáz rígin. Magas, boltozatos alagút 
volt, a falakon és a mennyezeten lámpákkal, amik nem égtek, mert nappal volt és 
az egész alagutat bevilágította a két végén sütő napfény. 

Hamar átértek. A másik oldalon kis sziklaplatóra értek, ezt is az élénkzöld jitta- 
bari növényzet borította, és volt két kis épület: étterem és kocsiállomás. A plató 
meredek lejtőben folytatódott, ami levezetett öt-hat emeletnyi mélységbe, egy kis 
faluhoz. Ők az állomáson kocsit béreltek és átrepültek a völgy fölött, ami éppoly 
szűk és mély volt, mint a Jittabar völgye. Ebben is dübörgött egy folyó, ami csak - 
hamar egyesült a Jittabarral, jókora tavat alkottak, minden irányból hegykoszorú - 
val körülvéve. Ennek a partján, a hegyek tövében volt az a hely, ahová igyekez - 
tek. Kis erdő vette körül az épületeket, amik laza kört formáltak egy központi tér- 
ség körül. Itt szálltak le. 


Dornatule sauhátun 
Kérjük látogatóinkat, ne zavarják a kutatómunkát 
Csak ennyi állt a tér egyik pontján elhelyezett táblán, két tucat nyelven, szúniul és 
saunisiul is. A három kislány és az ivut körülnézett. A térséget ápolt pázsit borí- 


totta, sárgászöld, hasonló a sunessifűhöz, virágok is nyíltak benne. Körben ki- 
sebb-nagyobb házacskák, mögöttük fák mindenütt, a kör belsejében csak egyetlen 


fa, éppen középen, nyilván nem véletlenül. A házak elején mindenütt kis nyitott 
térség, ami fölé kinyúlt a tető, itt többhelyütt embereket láttak, üldögéltek, több- 
nyire a földön, és beszélgettek. Szemerkélt az eső. 

A férfit csak akkor vették észre, amikor már közel ért hozzájuk. Néhány lépésre 
tőlük megállt és kurtán meghajolt, két tenyerét összeillesztve a melle előtt, ujjai 
hegyét őfeléjük fordítva. 

— Üdvözlet a Dornatule sauhátun — mondta fölegyenesedve. — A nevem Stauri- 
mas LyndrosSinkaristainiomas, én jövök fogad ti. Bocsáss meg hibás beszéd, csak 
kevés tanul még. Melyik Ninda? 

— Muininis — viszonozta Ninda a meghajlást ugyanazzal a mozdulattal. — Seis- 
keiőnas lyrandi veina sauninaimas. 

— Oi, kynena — mosolygott a férfi. — Tryndoja? 

Bólintottak, igen, mindhárman beszélik a sauninast. Hát ezen a nyelven folytat- 
ták. 

— Muina Synen$i. 

— Muina Aini Luodas vyli Sylandre aiskaneinta. 

— Ó, én pedig Staurimas Lyndro$inkaristainiomas vagyok Auryvande aiskané- 
ből. Dr. Rindare tud jöveteletekről, jelenleg egy megbeszélést folytat, de ha oda- 
sétálunk, alighanem addigra be is fejezi. Erre gyertek. 

Átballagtak a téren, az egyik házhoz, ami hosszúkás volt, mintegy kétszer olyan 
hosszú, mint Ámmaíték háza. Staurimas fellépett a kis emelt padlóra, ami falak 
nélkül állt a tető alatt, és elment néhány ajtó előtt. A negyediknél állt meg. Kopo- 
gás nélkül benyitott. 

— Arikon ten keru Ninda iriti — szólt be halkan. Hallották a szintén halk szavú 
választ. 

— Ten arikon ramint. 

Már hallottak annyit a jittabari nyelvből, hogy felismerjék a különbséget, most 
egy másik nyelvet hallanak. Beléptek Staurimas invitáló kézmozdulatára. Kis szo - 
ba, alacsony asztalka, körülötte három ember ült a szőnyegeken. Egy ezüstös sza- 
kállú férfi, egy fiatalabb, és egy középkorú nő. A férfiak fölegyenesedve köszön- 
tötték őket az itt szokásos kézmozdulattal, a nő ülve. Ők is viszonozták. 

— Köszöntelek benneteket Dornatule sauhátunjában — mondta a szakállas férfi a 
maga nyelvén, fordítógépen át. — Rindare vagyok, ő pedig Szealau asszony. Ez itt 
a fiam, Ornerio. 

Ők is bemutatkoztak és helyet foglaltak az asztalnál. Mintha csak őket várták 
volna, kis tálcákon apróra vágott gyümölcs feküdt előttük, apró pohárkák és kis 
palackok. 

— Szolgáljátok ki magatokat — intett Rindare az asztal felé. — Meg kell 
mondanom, meglepett a látogatásotok híre. Nem gyakori, hogy a Testvériség 
egyeteméről hívnak fel minket és kérnek meg, hogy fogadjunk valakit — az pedig 
példa nélküli, hogy ezt egy gyermek miatt teszik. Annál is meglepőbb ez, mert hi - 
szen Dornatule sauhátunja minden látogató előtt nyitva áll. 


Nyugodt, halk szavú ember volt, a magatartása emlékeztetett Angrolímire, bár 
külsőre persze nem hasonlított rá. A sauhátunbeliek viselete a bő, szellős nadrág 
és ing volt, Staurimas fakó narancssárgát viselt, Rindare halványsárgát, Ornerio 
világoskéket, Szealau asszony fakó halványlilát. A szoba berendezésében is pasz- 
tellszíneket használtak. 

— Igen — bólintott Ninda. — Nekünk is elmondták. Én azonban azt kértem, hadd 
jöjjek ide másképpen, mint az egyszerű látogató. Tanulni szeretnék. 

— Hiszen ezért jön mindenki — szólalt meg Szealau asszony. 

— Igen. Hogy lássák, hol élt és tanított Dornatule. Engem a gondolatai érdekel- 
nek. 

— Azokat megtalálod a könyveiben — mondta Ornerio éppoly szelíden, mint az 
apja. 

— Igen, tudom. Egyet már ki is olvastam. De a saunisiak azt mondják, elolvas - 
hatsz ezer könyvet a saipalisról, mit sem ér, amíg nem találkoztál eggyel sem. 

— Okos mondás — bólintott Rindare. — De te egy hajón élsz, amely nemsokára 
továbbmegy. Mennyi időd van, hogy Dornatule gondolatairól beszélgessünk? 

Ninda kedvesen elmosolyodott. 

— Az idő szubjektív, tehát valójában nem is létezik. Minden pillanat addig tart, 
ameddig megéled. Az a pillanat, amit egymillió éven át tartónak élsz meg, egy- 
millió évig fog tartani. 

, Te parancsolsz ezen a világon és négy másikon, Fukkun-gokori. Semmi sem tör- 
ténhet, ami neked nincsen kedvedre. Több a pénzed, mint bárkinek, aki megdolgo - 
zott érte. Mit akarsz még? " 


Ílgaszaumi, 
Rangáhuap története, 
775. sómir, 44. singir 


— Bölcs gondolat, szinte már a fhangi nyelvén — bólintott Rindare. 

Ninda elővette a suagját, lerajzolt néhány khát, és kivetítette őket az asztal lap- 
jára. 

— Á, tehát ez valódi fhangílúma. Te írtad? 

Ninda bólintott, mialatt Szinensi is leírta a lúmát Ninda siéhongja számára. 

— Igen, éppen most. 

— Én is ismerek egy-két lúmát az időről. Ha nem tévedek, Hetun avap Immar ír - 
ta, hogy a jelen nem létezik, mert mire észleled, az már a múlt. 


— Azt hiszem, ez sokkal ősibb bölcsesség a fhangínál, Hetun avap Immar a so- 
kadik lehetett, aki szavakba öntötte. 

— Valószínű. De te azért jöttél, hogy Dornatuléről meséljünk neked. Ő is foglal- 
kozott az idővel, ismered Az idő visszafelé című munkáját? 

Ninda megrázta a fejét. 

— Nem, azt nem. De tudom, hogy szimmetrikusnak tartotta az időt. 

— Akkor tudsz mindent, amit Dornatule gondolt az időről — mosolygott Rindare. 

— De én nem értek egyet vele — felelte Ninda. 

A felnőttek figyelmes érdeklődéssel néztek rá. 

— Dornatule két irányt ismert az időben. A múlt és a jövő felé. De nem lehet, 
hogy csak ennyi legyen. 

Néhány mozdulatot tett a suag képernyőjén. A lúma képe eltűnt, s a világkör je- 
lent meg, a forgásvonallal, kétségkívül pontosan beállítva Jittabar forgásirányára. 

— Minden világon van legalább egy kitüntetett irány: amerre a forgás során a 
felszín pontjai haladnak. Általában van még két irány, a mágneses pólusok irá- 
nyai, amik egymással szemben vannak, a forgásiránnyal viszont bármekkora szö- 
get bezárhatnak. De mi emberek több irányt is meg szoktunk jelölni. Egyes nyel- 
vek négyet, mások nyolcat, tizenhatot vagy még többet. — A világkör rajza átvál- 
tozott négyes osztásúvá, a szúniknál szokásos színezésben: dzsisszá piros, sénin 
szürke, elgi zöld, inku kék. Aztán tovább váltakozott mindenféle elrendezésben, 
ahogy különféle világokon, különböző nyelveken használták. — De nyilvánvaló, 
hogy ezek csak a mi sajátos szempontjaink szerint kinevezett irányok. Sokkal 
több irány van. A kört végtelen számú irányra oszthatod. Az űrhajósok nem világ- 
kört használnak, hanem térgömböt. — Egy mozdulat, s a világkör helyén gömb raj - 
zolódott a suag fölé. — Tízszer tízes osztásban, száz iránnyal veszik körül önma- 
gukat. De persze a térgömböt is bármennyi irányra oszthatod. Akkor hát vegyük a 
téridő szimmetriájának elvét, amit már az emberiség hajnalkora óta ismerünk, és 
tegyük fel magunknak a kérdést: hány irány van az időben? 

Rindare jóindulatúan mosolygott. 

— Igen, ismerem ezt az érvelést. Dornatule is említést tett róla, a Természettudo- 
mányok című könyvében. De hadd kérdezzek valamit. Amikor felhívott az a ked- 
ves fiatal hölgy az egyetemről, azt mondta, hogy téged az emberek érdekelnek a 
legjobban. Megkérdeztem, mit ért ezen, de nem tudott részletekkel szolgálni, mert 
ő személyesen nem ismer téged. 

— Igen, az emberek — felelte Ninda élénken. — A Galaxisban milliárdszámra van- 
nak lakott világok, és rajtuk néhány ezertől több milliárdig terjed a népesség. De 
nincs közöttük két egyforma ember. Engem nagyon érdekel például, hogy milyen 
közös vonásokat alakít ki az emberekben a világ, ahol élnek, a kultúrájuk, az ál- 
lamrendszer, amiben élnek. 

— Hát ez éppenséggel összecseng Dornatule kutatásaival — mondta Szealau 
asszony. — Tehát ezért jöttél ide. 

— Igen, ezért. 


— Te magad is bizonyára tettél megfigyeléseket. 

— Hogyne. Én Szindorián születtem. Hallottatok róla? 

A felnőttek nemet intettek. 

— Nem túl jelentős ország. Sok éve diktatúrában élnek, és az emberek viselkedé- 
sét, jellemét ez befolyásolja. Én száztizennyolc éves koromban elkerültem onnan 
a Testvériségbe, és megismertem a szúni embereket is, meg mindenféle világokon 
is jártam és ismerkedtem az emberekkel. Így tudtam összehasonlításokat tenni. A 
szindorok egészen mások, mint a többiek. Zárkózottak, elutasítók, félénkek. Tu- 
catnyi világon láttam, hogy az emberek rámosolyognak egymásra az utcán, nem- 
csak énrám, mert híres vagyok, mindenkire. Szindorián ez nincs. Én ott csavargó 
voltam, én a legritkább esetben számíthattam arra, hogy az emberek barátságosak 
lesznek velem, de beszélgetek szindor emberekkel, és ők is erről számolnak be. A 
szindorokból kiölték az egymás iránti érdeklődést, a barátságosságot, a toleranci- 
át. Azt gondolom, hogy minden ilyen diktatúra ilyeneket okoz. A diktátor félté- 
keny minden természetes emberi érzelemre, ha az nem őrá irányul. Mindenkinek 
csak őt szabad imádni. 

— Igen, ismerünk ilyen helyzeteket — bólintott Rindare. 

— Azt hiszem, nem tudtam újat mondani nektek — hajtotta le a fejét Ninda. 

A férfi jóindulatúan elmosolyodott. 

— Mi már sokkal többet éltünk, többet láttunk a Galaxisból — felelte. — Így kön- 
nyű többet tudni. Különben is azért jöttél, hogy te tanulj tőlünk. 

— Igazad van, Rindare — mondta Szealau asszony. — Elnézést kérek a kérdése- 
mért, Ninda, nem vizsgáztatni akartalak, csak vázlatos képet szerettem volna ar- 
ról, hogy megfigyeled-e a körülötted levő jelenségeket. 

— Nincsen semmi baj — nézett Ninda nyílt tekintettel az asszonyra. — Igen, meg - 
figyelem a világot és az embereket magam körül, úgy gondolom, hogy ez a fel- 
adatom mint gondolkodó embernek. 

— Akkor sok minden ismerős lesz abból, amit most elmondok. A diktatúra az 
emberiség egész története során rendszeresen felbukkanó probléma — államforma - 
ként definiálják, de régebben egy honfitársad, Szekungup azt mondta, hogy beteg- 
ség, Dornatule pedig a vírusos megbetegedésekhez hasonlította. Azt hiszem, te ezt 
pontosabban tudod elmondani, Rindare. 

— Köszönöm bizalmadat — bólintott a férfi. — Dornatule nem egyedül a diktatú- 
ráról beszélt, hanem mindenféle antiszociális magatartásformáról. Azt tanította, 
hogy az ilyenek véletlenül alakulhatnak ki, de azután terjedni kezdenek. A diktá- 
tori jellemet mások is átveszik, bizonyára te is tapasztaltad Szindorián, hogy nem 
az ország vezetője az egyetlen diktátor, hanem mindenki így viselkedik, akinek 
hatalom jut a kezébe, bármilyen kicsi is legyen az. — Ninda élénken bólogatott. — 
Ha az antiszociális magatartást nem emelik állami normává, csak egy-egy ember - 
nek a tulajdonsága, az jó eséllyel továbbadja a gyerekeinek, nem genetikai alapon, 
hanem beléjük neveli, hogy erőszakos, mások érdekei és jogai iránt közömbös 
magatartással érhetik el céljaikat. Így ők is ilyenek lesznek. 


— Káuvöym — dünnyögte Ninda inkább csak magának, de a felnőttek kérdő arcát 
látva megköszörülte a torkát. — Elnézést. Ez egy kifejezés az én eredeti anyanyel- 
vemen, a szindor csavargók nyelvjárásán. Ők azt hívják kauvőymnak, mármint 
ezt a maguk közül valókra használják, aki erőszakkal szerzi meg, amire szüksége 
van, és rátámad másokra. Ezeket az ervések — az ottani rendfenntartók — nagyon 
gyorsan elkapják, nemegyszer meg is ölik őket, ha nagyon elfajulnak. Arrafelé... 
nem intézik szelíden a dolgokat. 

— Igen — bólintott Rindare higgadtan. — Egy ilyen államrendszerben mindenki, 
aki úgymond a hatalmat képviseli, csak erőszakos módszereket ismer. Vannak az 
ilyen berendezkedésű államok között olyanok is, ahol a törvények már semmit 
sem érnek, a hatalom annál van, akinél fegyver van. De te soha nem fogsz ilyen 
világot látni, mert a Testvériség nem száll le ilyen világokon. 

— Már Szindorián sem — bólintott Ninda. — Megszakították a kapcsolatokat. 

— Igen, ilyenkor a legtöbben ezt teszik. Ez persze baj, mert a külkereskedelem 
megszűnésével csak fokozódik a nyomor az ilyen országokban, de természetesen 
a Testvériség is elsősorban a saját embereit védi. Ez a világ, Jittabar is felmondott 
már egy-két kereskedelmi egyezményt ilyen okokból. Ami persze egyáltalán nem 
jó, hiszen a politikusok miatt egész világokat büntetünk mi is. De jobbat még sen- 
ki sem talált ki. 

,, Jaungaimasz világának kisebbik kontinensét nagy erejű földrengés sújtotta. A 
halottak, eltűntek, súlyos sérültek számát több tízezerre becsülik. Több nagyváros 
és számos kisebb település szenvedett nagyon súlyos károkat, milliók váltak haj- 
léktalanná. A Testvériség közelben tartózkodó hajói a katasztrófa helyszínére in- 
dultak." 


Rekki Mindennapjai, 
RP 1160, 
447. 
Hanit 
Szilgut Hauri 
43663. famut algillíszan 
776 


Hanit volt az első világ Saunis után, ahol Ninda már járt korábban. Valami meg- 
változott azóta, s ezt nyomban észre is vette, amint kilépett a suárkapun. A saját 
arcát látta meg nem is túl távol, száz ríginre lehetett, magasan a járókelők feje fö - 
lött egy táblán. Felirat is volt alatta, nagy piros betűkkel. NINDA AU HAIMA. 


Ezt persze egyikük sem értette, de Szinensi belemondta a suagjába. Nindáé a fény 
— felelte a készülék. 

— No jó, de miért van odaírva? — kérdezték többen is a gyerekek közül, Ninda 
pedig fogta magát és odasétált. 

Kis pult volt a tábla alatt, az oldalán ugyanaz a felirat még egyszer, az ő arcké- 
pével. A pulton világoszöld borítójú, papírra nyomtatott füzetkék csinos halom- 
ban, a tetejükön szintén az ő arcképe. Ninda fölvett egyet. Az arckép alatt megint 
a felirat. Kinyitotta. Sűrűn tele volt írva hanit nyelvű szöveggel, és belül is a saját 
arcát látta. Lapozott. A következő oldalon is. 

— Kehini akau tihiko — hallotta a feje fölül, aztán a beszélő áthajolt a pulton és 
megismételte. — Tedd azt vissza — fordított a suag —, az nem játék! 

Ninda homlokráncolva nézett föl. Középkorú férfi volt, már fölegyenesedett 
megint, nem figyelt rá, valakivel beszélt a fülére akasztott kis készüléken. Ninda 
értetlenül bámult rá. 

— Hé — szólalt meg Hirnaut hangosan. — Miért van itt Ninda arcképe? 

A férfi nem válaszolt, félig háttal nekik folytatta a beszélgetést. A fiút elfutotta 
a méreg. Előkapta a suagját és beleszólt. 

— Kellenél idekint, Szédzsini! 

— Mi történt? — felelt egy férfihang. 

— Megszólítottunk egy helybelit, de annyit sem érdekeljük, mint a siddukip. 

— No és? Szólítsatok meg egy másikat. 

— De nekünk ez a helybeli kell. Ha ideérsz, meglátod, miért. 

— Már itt is vagyok — állt meg a fejük fölött az esszidzsinna, és leereszkedett 
melléjük. Kikapcsolta az antiövét és követte a tekintetével a fiú kézmozdulatát. 
Nindára nézett, aztán a transzparensre. — Az ott te vagy? 

— Igen — felelte Ninda. — Az én nevem van odaírva, azt mondja, hogy az enyém 
a fény. 

— Ez érdekes — mondta a férfi, megkerülte a pultot és a haniti elé lépett. — Biz - 
tonsági szolgálat, Szúnahaum Testvériség. Volna egy kis ideje, uram? 

A haniti meghökkent. Egy sárga-piros egyenruhás, antiöves, nála fél fejjel ma- 
gasabb férfit már nem hagyhatott figyelmen kívül. 

— Mit óhajt? — mordult föl. 

— Információt. Mivel foglalkozik ön itt? 

— A Ninda au Haima programját terjesztem és aláírásokat gyűjtök. Miért érdek - 
li? 

— Mi az a Ninda au Haima? 

— Egy politikai párt. De miért érdekli önt a mi politikai életünk? 

— Az nem érdekel. Az érdekel, hogy van-e engedélye Nindától, hogy a nevét és 
az arcképét használja. 

— Hogyne lenne. Bejegyzett politikai párt vagyunk. 


— De hát ez nem igaz — szólalt meg Ninda, és a suag le is fordította, de a haniti 
rá se hederített, az esszidzsinnát nézte, aki farkasszemet nézett vele, és kivárt egy 
kicsit, mielőtt megszólalt. 

— Hallotta, mit mondott a kislány, ugye? 

— No de kérem — méltatlankodott a haniti. 

— Mit, uram? 

— Mit óhajt tőlem voltaképpen?! 

— Egy csepp figyelmet. Mondjuk azt, hogy nézzen rá a kislányra és ismételje 
meg a kijelentését az engedélyről. 

A haniti vonakodva odafordult és végignézett a gyerekeken; szemlátomást nem 
tudta, melyikük beszélt az imént. A pillantása megállt Nindán, és megjelent az ar- 
cán a meghökkenés. Kinyitotta a száját és kiadott valamilyen értelmetlen hangot. 

— Igen, én vagyok — bólintott Ninda szelíden. 

A haniti kényszeredett, mesterkélt nevetést hallatott. 

— No, hát most megleptek. — Visszafordította a tekintetét az esszidzsinnára. — 
Vicces egy helyzet, nem igaz, uram? 

— De, nagyon vicces — felelte Szédzsini a humor legkisebb szikrája nélkül. — S 
most, hogy kikacagtuk magunkat, beszélgessünk arról az engedélyről megint. 

— De drága uram, csak nem gondolja, hogy nekem egy Ninda aláírásával ellátott 
dokumentum van a suagomon? Nem is lenne jogszerű, a haniti törvények szerint 
kiskorú nem írhat alá. Természetesen a képviselője adta meg az engedélyt, amit a 
pártközpontban őriznek. 

— Milyen képviselőm? — kérdezte Ninda. 

Kis csend. 

— Ugye nem kell ismét megkérnem — kérdezte Szédzsini nagyon szárazon —, 
hogy vegye észre Ninda kérdését? 

— Nos, a haniti képviselője, természetesen. 

— Honnan van nekem Haniton képviselőm? 

— Hát — a haniti arcára visszatért a meghökkenés —, hát azt én ugye nem 
tudhatom. Az az ő... illetékességi köre. 

— Értem — bólintott Szédzsini. — Akkor esetleg rögzítsünk néhány adatot, rend - 
ben? Természetesen a jelenlegi beszélgetésünket is rögzítem, és ha szükséges, a 
Csillagközi Jogszolgálat rendelkezésére bocsátom. Lenne kedves először is iga- 
zolni magát, uram? 

Elővett egy suagot és átnyújtotta. A haniti hátralépett. 

— Nem szeretné megadni a személyazonosságát? — kérdezte Szédzsini nagyon 
kedvesen. 

— Azt hiszem, erre nem kényszeríthet. 

— Mást tehetek — felelte az esszidzsinna. — Választást kínálhatok önnek. Kérhe- 
tem a haniti hatóságoktól, hogy vegyék önt őrizetbe, de megtehetem én magam is. 
Vagy pedig megérinti ezt az ujjlenyomat-olvasót most rögtön! — váltott keményre 
a hangja. 


A haniti habozott, aztán kinyújtotta az ujját, de még nem tette a suagra. 

— Mielőtt megkérdezi az okát — közölte Szédzsini —, a gyanú: személyes adatok - 
kal való visszaélés, név és arckép jogtalan használata. Hogy ön gyanúsított lesz-e 
vagy tanú, az majd kiderül a nyomozásnál. Mit választ? 

A haniti rátette az ujját a suagra, Ninda pedig sarkon fordult és elindult. 

— Most hova mész? — kérdezték többen is a gyerekek közül. 

— Azért jöttem, hogy körülnézzek Haniton. Ti nem? 

Ezzel besétált a városba, a gyerekek utána. Később sem foglalkozott az üggyel, 
de nem is igényelték. Az esszidzsinna által feljegyzett tényállást a számítógép 
egyből megküldte a Ninda Társaságnak. Történetesen Nerami éppen dolgozott, 
így nyomban elolvasta. Összevonta a szemöldökét és felhívta Haniton a Főbírói 
Hivatalt. 

— Nerami vagyok, ügyvéd, Szúnahaum Testvériség, Csillagközi Jogszolgálat, 
Ninda Társaság. Tudomásunkra jutott, hogy önöknél működik egy Ninda au Ha- 
ima nevű politikai párt. Azt az információt kaptuk, hogy egy Haukahi Oronu nevű 
haniti állampolgár mint Ninda képviselője adott engedélyt a pártnak, hogy Ninda 
nevét és arcképét használja. Ilyen nevű egyénnek azonban sem a Ninda Társaság, 
sem személyesen Ninda nem adott semmilyen jogosítványt ilyen engedélyek ki- 
adására. Ninda ezért személyes adatokkal való visszaélésért bepereli a pártot. 
Haukahi Oronu ellen emellett csalás vádját kívánjuk emelni. 

Az ügyintéző rögzítette az adatokat, és ismét a képernyőre pillantott. 

— Megtaláltam a bejegyzést. Haukahi Oronu főbíró Irohunua városában, és 
törvényi felhatalmazás alapján adta ki az engedélyt. Átküldöm a forrásanyagot. 

— Köszönöm -— felelte Nerami. — Hamarosan jelentkezem a kereset kiegészítésé - 
vel. 

— Tehát fenntartja a pert, ügyvéd úr? 

— Természetesen. 

— A csalás vádját is? 

— Igen, azt is. Nincs kizárva, hogy később vissza kell vonnunk, de tudja, hogy 
van ez a csillagközi jogban: mi nem ismerjük el az önök törvényi felhatalmazását, 
önök nem ismerik el a mi jogigényünket. Aztán jöhet a hosszadalmas pereskedés. 

— Hát ez már az önök dolga — mosolygott az ügyintéző. — Sok sikert. 

,, Különösnek tűnhet, hogy a sauhátun múzeumában egy tökéletesen ép, működő 
robotot is tartunk. De ez volt az a robot — egy saunisi gyártmányú Uori —, amely 
több mint egy évezreden át őrizte Ninda biztonságát nyilvános szereplései alkal- 
mából." 


Sileni: 
Nindaran-sóhipun, 
301. 


Nindát valóban nem érdekelte a per, ami az arcképe és a neve körül keletkezett. 
Egy-két limlivel azután, hogy otthagyta a párt pultját, már egy kis pódiumon állt 
egy férfi társaságában, akinek olyan sötétbarna bőre volt, mint akármelyik szúni- 
nak, és Haunao volt a neve. 

— Barátaim — kezdte —, tarthatnék hosszú szónoklatot, de minek? Ti is látjátok, 
hogy itt van velünk megint Ninda! 

Csend. Az emberek némán álltak, aztán mind meghajoltak, két tenyerüket ös- 
szeillesztve maguk előtt. 

Harmincezer ember volt a téren. Készültek Ninda érkezésére, hiszen tudták, 
hogy a Szilgut Haurin utazik, s az ma leszáll náluk. Később többen megjegyezték, 
milyen jellemző, hogy a nevét bitorló párt nem készült, nem is számított az érke- 
zésére. Ez a tömeg Ninda rajongóiból állt, hanitiakból és salumatiakból, sokan 
őmiatta érkeztek Salumatról vagy az ország más világairól. 

Mindössze négy szúni év telt el, amióta Ninda itt járt és megtartotta a , haniti 
beszédet", de a nyomában támadt egy mozgalom itt is. A neve Fauhalini, azaz 
Megbékélés volt, haniti és salumati közéleti személyiségek alapították, mindkét 
ország kormánya kifejezte, hogy csatlakozik a kezdeményezéshez, amelynek dek- 
larált célja az volt, hogy megteremtse Hanit és Salumat békés egymás élésének 
alapjait, de sem Salumat függetlenségének kivívására, sem annak megakadályozá- 
sára nem törekszik, hanem Ninda gondolatát magáévá téve azt akarja elérni, hogy 
a két nép békében éljen együtt — akár van közöttük országhatár, akár nem. Ninda 
indulás előtt elmondott szavait választották mottójukul: , Akár egy ország 
vagyunk, akár kettő, a távolság nem változik, szomszédok maradunk." Akárcsak 
az ÁLAN, ők sem voltak párt, sőt ki is jelentették, hogy nem akarnak pártként 
működni, mert az ő céljuk olyasmi, amit nem pártpolitikával lehet megvalósítani. 

Ninda végighallgatta Haunao elbeszélését az eddig történtekről, és rámosolygott 
a szóvivőre, azután az emberekre. 

— Igen, erre gondoltam, amikor azt a bizonyos beszédet megtartottam. Örülök, 
hogy értettétek és egyetértetek. Büszke vagyok rátok, hanitiak és salumatiak. 


A tömeg üdvrivalgásban tört ki, aztán néhányan énekelni kezdtek, s egyre töb- 
ben csatlakoztak hozzájuk. 

— Ez egy kétnyelvű hazafias dal — súgta Ninda fülébe Haunao -, a két nép test- 
véri kapcsolatairól szól. 

Ninda hirtelen előrelépett, két karját szétlökte a magasba, kétszer is. A tömeg 
meglepetten elhallgatott. 

— Haunao barátom azt mondja — kiáltotta Ninda —, hogy ez a dal a két nép test- 
véri kapcsolatáról szól. Akkor én is szeretném veletek énekelni. Megtanítanátok 
rá? 

Tomboló ováció közben libbent oda egy automata Ninda úldjával, előkerült 
még néhány zenész, akik feljöttek a színpadra, és hozzáláttak megtanítani neki a 
dallamot. Hoztak egy nagyképernyős suagot, azon jelent meg a kotta és a szöveg, 
s csakhamar együtt énekelhetett a tömeggel. 

Itt nem volt akkora biztosítás, mint Saunison, de azért a hanitiak sem bízták a 
véletlenre, voltak biztonságiak szép számmal. Ninda feje fölött, jó tíz rígin ma- 
gasságban ott lebegett a Saunisról hozott Uori, kis gömb alakú törzse elveszett a 
Puahonou épület homlokzatának díszítései között, de látott mindent, mind a har- 
mincezer embert egyszerre figyelte. Sőt többet, mert a tömeg egyre nőtt. Eléne- 
kelték a Limelullí-dalt is, salumati nyelven, mert arra már lefordították, hanitira 
még nem. De a hanitiak is énekelték velük, rokon nyelv, elég sokat megértettek 
belőle. Aztán megint egy helybeli dalt, Ninda azt is ott rögtön tanulta meg. És 
még többet is, sorban egymás után. 

A közönség pedig imádta. Elragadtatottan nézték, ahogy a zenészek elmagya- 
rázzák neki a dalokat, s ő együtt zenél és énekel velük, azokat a dalokat, amiket 
ők Haniton és Salumaton nemzedékek óta ismernek. 

Négy csillagközi hírközlő társaság is átvette a közvetítést. Szindoriára a BGH 
vitte el, élőben, mint mindent, amihez hozzájutottak Nindáról. A Dáát Yűndfőp 
téren összegyűlt ötvenezer tüntető pillanatok alatt csatlakozott hozzájuk, együtt 
énekeltek a kivetítővel, ők is megtanulták Nindával együtt a haniti és salumati da- 
lokat. Nagyszerű estét csináltak — illetve Kafndimban ekkor még délután volt, a 
piros órája. Haniton azonban nem látták az itteni eseményeket, a közvetítés 
egyirányú volt. 

Dwn$y és Eidi is ott volt, ők is énekeltek a többiekkel, 

— Azt hiszem — mondta a lány a Haiki Honoiki című dal után, amivel Ninda ta- 
lán még a korábbiaknál is nagyobb sikert aratott —, ha Ninda nem Ninda lenne, 
énekesnőként is imádná a Galaxis. 

— Énekesnőként is imádni fogják — felelte a fiú mély meggyőződéssel. — Akár- 
csak téged. 

Eidi nevetett. Az iskola házi énekkoncertjén csakugyan sikere volt, meg még itt- 
ott kisebb, családi, baráti körben tartott összejöveteleken. De azért mégse gondolt 
olyasmire, hogy koncerteken is fellép. 


— De nem fog megmaradni énekesnőnek — mondta. — Azt fogja csinálni, amit 
most. A Galaxis lelke lesz. 

— A Fény hordozója — bólintott D7wnsy mosolyogva, de az arca és a hangja is 
komoly volt. 

— Tudod — mondta Eidi —, már rengeteg kisbaba kapta a syyndor világokon a 
Niinda nevet. 

— Tudom hát, Yfliüt doktor úrék kislánya is az. 

— Nemrég arra gondoltam, hogy az én kisbabám is lehetne majd Ninda. 

Dwn$y komoly arccal bólintott. 

— Persze ha lány lesz. 

— Persze. 

Hallgattak. A nagy kivetítőn Ninda éppen egy új dalt tanult, jókat nevettek a ze- 
nészekkel. 

— Nyolc és három évesek vagyunk — szólalt meg Dwn$y kis szünet után. — Két 
év sincs már, és nagykorúak leszünk. 

— Így van — felelte a lány újabb kis idővel később. 

— Persze hosszúak még ezek az évek. 

— Hosszúak — bólintott Eidi. 

Aztán nem beszéltek egy ideig, Nindát hallgatták, aki mintha egyenesen hozzá - 
juk szólt volna. 

— Tetszenek a dalaitok, Aikano — mondta éppen a zenésztársának. A fordítógép 
le is fordította a dalokat. — Jó, hogy mindkét nép dalaiból válogattatok, mert így 
látom a hasonlóságokat. Hanit és Salumat egyaránt fiatalos, lendületes nép. Meg- 
figyelted, hogy ez már a harmadik dal, ami valamilyen formában érinti a család- 
alapítást? Gondolom, nem véletlen. Hiszen Hapiaku mesélte, hogy van nyolc tel - 
jesen üres világotok a lakhatóvá tétel kezdeti stádiumaiban, meg tizenöt részben 
lakható, ahol van már némi lakosság. , Építsünk házat, rakjunk fészket" — idézte 
az egyik dalt haniti nyelven, de a gép lefordította azt is. — Nálatok erről szól min - 
den. A jövőről, a családalapításról. Méghozzá mindkét népnél egyformán. 

Eidi és Dwn$Sy egymásra nézett. 

— Szép név syyndoj nyelven is, hogy Ninda — mondta a fiú, aztán megköszörülte 
a torkát. — Niinda Samifn. 

A syyndot szokások szerint a gyerekek bármelyik szülőjük családnevét kaphat- 
ták, a szülők döntése szerint. 

— Esetleg — felelte a lány, és odalépett a fiúhoz most már közvetlen közel. — Le- 
het éppen az is. Vagy... Niinda Érlah$9? 

Dwn$y válasz helyett megcsókolta. 

, Figyeld a napsugarakat. Tanuld meg a felhők nyelvét. Taníts meg másokat is 
hallani és látni. S te irányítod a folyók bolyongását, te adod az erőt, hogy elérjék 
a tengert." 


Ninda: 
A fény lúmái, 
1063. 


A torony neve Hinani Aupahi volt. Szálloda, üzletek, irodák, mindenféle volt ben- 
ne, harminc emeleten, óriási alapterületen, egy egész városnak beillett egymagá- 
ban. Nindáéknak a Fauhalini kivett egy lakosztályt a harmincadikon, hogy innen 
nézhessék a leszállást. Aimono kijelentette, hogy egy szúni (illetve ahogy ő 
mondta, fúni) gyereknek mindenképpen látnia kell a Testvériség egyik hajójának 
leszállását közelről, de nem a kikötő betonjáról, mert onnan semmit sem lát belő- 
le. 

Amikor ideértek, a Dzsilgarrúmi még nem látszott, akkor álltak világ körüli pá- 
lyára. Kinéztek az ablakon. A tágas térség, ahol a hajó földet fog érni, az épülettől 
vagy egy szirszire kezdődött, egy nagy park, sétálóutca, kis piac volt közöttük. A 
suár logikus folytatása ennek a kikapcsolódásra és bevásárlásra szolgáló negyed - 
nek. 

Szinensi már utánanézett a Dzsilgarrúminak. Sallurógin, vagyis egyike a 
legnagyobb típusoknak, amik még leszállnak világok felszínére. Sokkal, de sok- 
kal nagyobb, mint a Szilgut Hauri. Ötszázezer lakosa van. Húsz lakószint, szin- 
tenként negyven szektor, az első szint park, a második erdő. Persze az itteni 
dzserangoknak erről mind fogalmuk sem lehetett. 

Népes társasággal voltak. Kilenc gyerek és négy felnőtt a Szilgut Hauriról, Lí, 
Liesy, a Fauhalini hat tagja, és persze a tévékamera, aminek révén most is a fél 
spirálkar látta őket. A kamera túloldalán azonban ezúttal Nomboka volt, aki egy 
ideje más dolgokkal foglalkozott, más világokra szólította a munkája, de most be- 
jelentkezett a haniti közvetítésbe. 

— Merre jársz, Szillon? — hangzott el Ninda kérdése fél matin belül, a tévés pe- 
dig ügyelt a szabályra: ha Nindával készít interjút, saját magáról is beszélnie kell. 

— Egy Testvériség-hajón vagyok, az Ífut Sádaurgon. Tegnap indultam Jahofom- 
ról, és pár derki múlva le is szállok Arkonin. Két szomszédos világ, van egy cso - 
mó politikai vitájuk, ezekkel kapcsolatban készítek riportokat a vezetőikkel. 

— Unalmas a munkád, Szillon. De azoké is, akik azt a két világot vezetik. , Poli - 
tikai viták"... ugyan már. Gyerekség. 


Ment az élő közvetítés, több száz világon sok milliárd ember hallotta, amint egy 
kiskamasz gyerekségnek nevezi azt, ami két világ kormányainak okoz hosszan 
tartó fejfájást. 

Aztán hamarosan már látható volt a Dzsilgarrúmi, először csak egy sötét 
pontként a szürkülő égen. Nappal hamarabb is látták volna. Nagyon gyorsan nö- 
vekedett, attól fogva, hogy Hifupuau megmutatta az égbolton, egy mati sem kel- 
lett, hogy betöltse az egész eget. Ekkor már irdatlan volt, beláthatatlanul óriási, 
egyetlen tükörsima, szürke tömb, minden jellegzetesség nélkül, csak a zsilipkapu 
fölött ragyogott a Testvériség hatalmas fehér-piros csillaga. Az utolsó pár száz Tí- 
gint kecsesen lassítva tette meg, hogy ne keltsen szélvihart a városban, ahogy ki- 
nyomja maga alól a levegőt. Ekkor már semmi mást nem lehetett látni, csak a ha- 
jót, a kikötőtér túloldalán levő városnegyed mindenestül eltünt a hajótest mögött. 
Végül már látták a tetejét is, a torony magasabb volt nála. 

— Óriási hajóitok vannak — mondta Kehiku Nindának, aki bólintott. A Dzsilgar- 
rúmi akkora volt, mint egy hegy. Jó, hogy feljöttek ide megnézni. Korábban is lá- 
tott már hajókat fentről, de az Séninnauron volt, ahol a kopár, szürke sziklasivatag 
nem ad semmilyen viszonyítási alapot, a látvány ugyanolyan lett volna akkor is, 
ha játékhajókat néznek közelebbről. Meg persze Sielunton is látta toronyból az 
Aulang Laipot, de ott messze voltak tőle, itt meg egészen közel, gyalog oda lehet 
sétálni a hajóhoz. 

Lentről is egészen más, mindig felnéz a hajókra, amikor ki- és beszáll a suárka- 
pukon, de akkor csak egy végeláthatatlan szürke felületet lát. Igaz, így is csak 
ugyanazt — annyi a különbség, hogy két oldalából és a tetejéből is valamennyit. A 
Testvériséget nem érdekli, hogy a hajói kívülről szépek-e. Belülről legyenek azok. 

S a Dzsilgarrúmi is szép volt belül, természetesen átsétáltak és megnézték. A 
suárkapun mentek be, körülnéztek az egyik csillogó-villogó üzletsoron, ahol uta- 
sok és vásárlók sokasága nézelődött. Minden olyan volt, mint a Testvériség más 
nagy kereskedőhajóin: minden üzletnek a saját stílusa szerinti portál, színes, dí- 
szes kirakatok, fényes feliratok, kényelmes ülőhelyek mindenütt. 

Rövid sétájuk alatt is észrevették őket, hol itt, hol ott súgtak össze a dzserangok 
és hangzott fel Ninda neve, egyszer a dzsorihoz hasonló Ninde ejtésben, máskor 
úgy, hogy szindor helyesírással Nynda lett volna, egyszer pedig egészen elnyúj - 
tott í-vel és a végén kérdő hangsúllyal, valaki talán a mellette állótól kérdezte, 
hogy Nindát látja-e. Ninda mindig rámosolygott az emberekre, de nem bocsátko- 
zott beszélgetésbe velük. Hamarosan bementek az Inguap étterembe, ki a mosdó - 
ba, s a mosdó előterében megérintették annak az ajtónak a nyitógombját, ami csak 
szúniknak nyílt ki. Mögötte ott volt a suarihun — dzserangoktól nem látogatott 
terület. Itt már otthon voltak. A folyosón járkálók egytől egyig a Testvériség 
tagjai voltak. 

Fölmentek egy lifttel, találomra választották ki, hogy hová. A lift természetesen 
egy hamisítatlan szúni ízlés szerinti parkba vezetett, ahol már csak egyetlen fiatal 
pár üldögélt a fűben; lent a suárban mindenféle naptár és időzóna szerint élő 


dzserangok megfordultak, de itt fönt éjszaka volt már. Bementek a jannihaumba, 
ahol Ninda mint Kis Őrző először is köszöntötte a Tűz Őrzőjét, aztán leültek egy 
asztalhoz. Még arra sem volt idejük, hogy körülnézzenek, s odalépett egy férfi, 
Sangrú egy tálca süteménnyel. 

— Az Aulang Laipról jöttetek? — tette eléjük. 

Bólintottak. 

— Utazók vagytok? 

— Nem, csak átjöttünk körülnézni. 

— Ne hagyjátok ki a Silgélaun parkot. 

— Rendben. 

Sangrú helyet foglalt az asztaluknál. 

— Ha hiszitek, ha nem, az elmúlt öt limliben nyolc gyerekkel akadtam össze az 
Aulang Laipról. 

— Ritka, hogy egyazon dzserang városban két hajónk van egyszerre — jegyezte 
meg egy másik férfi, Ilpagi. 

— Ritka — bólintott Sangrú egyetértően. — De akkor is meglepő, hogy sorban be- 
léjük botlok. Egy ekkora hajón. 

— Vakszerencse — mondta Ilpagi. — Én kétszer találkoztam össze nagyapámmal, 
Szesztumuval két különböző hajón úgy, hogy nem tudtuk egymásról, hogy a má- 
sik ott van. 

— A Testvériség kicsi hely, akárcsak a silligilli szárnya — szólalt meg Ninda. 

— Nocsak — mondta Sangrú. — Ilyeneket a száhpain-sédaunik szoktak mondani. 

— Ninda az — felelte Szinensi. — Meg saupu is. 

— A barátnőm, Szinensi — mutatta be Ninda, hiszen ők mint gyerekek nem hord - 
tak kitűzőt. — Nem lehet eltéríteni attól, hogy én száhpain-sédauni meg saupu va- 
gyok. Ő pedig a párom, Aini. 

— No, hát egykettőre megtudhatjuk, az vagy-e — vette elő a suagját Sangrú —, 
mert én ismerek valakit, aki az, és máris felhívom. Halgellirnek hívják. — S meg- 
nyomta a suagot, nem véve észre a Ninda arcán hirtelen felfénylő felismerést. — 
Halgellir, van itt egy kislány, akiről azt mondják, hogy száhpain-sédauni és saupu 
is. Volna kedved... 

— Csak nem Ninda az?! — vágott közbe egy férfihang, kétszeresére növelve Nin- 
da megdöbbenését. Ő tudta, ki Halgellir, de nem gondolta, hogy találkozhat vele; 
azt pedig végképp nem sejtette, hogy Halgellir ismeri az ő nevét. Hiszen éppen 
itthon, a Testvériségben neki semmiféle hírneve nincsen, mentesek maradtak a 
Ninda-kultusztól, itt ő semmi több, mint egy iskolás kislány. 

De még a Testvériségnek sincsenek akkora hajói, ahol egyik pontról a másikra 
el ne lehetne jutni néhány matin belül. Így Halgellir nemsokára ott ült velük 
szemben és választ adott. 

, Az embert az álmai tartják életben. Ha elengeded az álmaidat, meghaltál. Nem, 
ezt se írd föl, Sileni. Ezt is mindenki tudja." 


Sileni: 
Ninda élete, 
503. 
Dzsilgarrúmi 
Hanit 
43663. dzsirat nangrifan 
20 


Ekkoriban már két , Ninda Társaság" létezett. Az egyiket Ámmaíték és az ügyvé- 
dek hozták létre Szúnahaumon, és a nyilvánosság előtt képviselte őt, most már hi- 
vatalosan is mint intézmény — a másikat viszont Ninda maga állította össze olyan 
emberekből, mint a fhangímesterek Szúnahaumról meg a hajókról, amiken uta- 
zott, Ílna Dulejoszti Sieluntról, Szammithuran Kharandi Szuttiguról, a Dornatule 
sauhátun kutatói Jittabarról, és még néhányan. Ezek az emberek, akik nem is is- 
merték egymást, több-kevesebb gyakorisággal beszélgettek vele hiperfonon, vála- 
szokat adtak a kérdéseire és kérdéseket tettek föl neki. Úgy esett, hogy Angrolími 
és Lingdzsaéti voltak az egyetlenek, akik a szervezett és az informális társaságnak 
egyaránt tagjai voltak. 

A három kislány rögtön tudta, hogy Halgellir ettől kezdve tagja lesz ennek az 
informális társaságnak, Ninda privát tudományos tanácsadói körének. Látszott 
rajta. Első pillantásra rokonszenves, hétszáz körüli úriember. Magas, vékony, vi- 
lágosbarna bőrű, göndör szürke hajú, rövid, ezüstös szakállal, érdeklődő, kíváncsi 
tekintettel. 

— Hallottam már rólad — ült le melléjük, s egyenesen Nindára nézett. — Van egy 
barátom, Szengapi, ismered? — Ninda nemet intett. — Mindketten fhangíkutatók 
vagyunk, de ő konkrétan azzal foglalkozik, hogy fiatal tehetségek munkáit tanul- 
mányozza. Azazhogy fiatalokét. Hogy tehetségesek-e, az majd később derül ki. 
Egy éve sem lehetett, hogy megmutatta egy-két lúmádat. Érdekeltek. Megnéztem 
a siéhongodat, elolvastam a munkáidat. Figyelemreméltóak. Különösen az az 
eleme, hogy oda van írva, hogy az egészet a barátnőd írja, te hozzá se nyúlsz. 

Ninda meglepve mosolygott. 

— Ez miért figyelemreméltó? 

— Eltűnődtem, hogy miért nem. Mi késztet egy százhúsz-százhetven éves gyere - 
ket arra, hogy miközben szemlátomást és vitathatatlanul tömérdek mondandója 
van a világ számára, az erre legalkalmasabb helyre, a siéhongjába ne írjon sem- 


mit? Szinensi részletesen dokumentálja működésedet. Ígéretes énekesi karrier 
kezdetén állsz — meghallgattalak, tényleg jól énekelsz —, száhpain-sédauni és sau- 
pu vagy, a dzserangok több tucatnyi világán mint valami szellemet tisztelnek, de 
mindezt csak azért lehet tudni, mert van egy ilyen barátnőd, mint Szinensi. 

Ninda tűnődve lebiggyesztette az ajkát. 

— Nem tudom. Sose jutott eszembe, hogy írjak a sigihongomba. Azt sem szoktam 
olvasgatni, amit Szinensi ír bele. Minek? Nem irkálni kell, hanem beszélni az em- 
berekkel. Vagyis — helyesbített rögtön — nekem ez tetszik jobban. Tudom, hogy te 
nem így csinálod, te könyveket írsz, két fhangítanulmányodat is olvastam. De én 
szeretek beszélgetni az emberekkel. Nekik mondom el közvetlenül, amit te 
könyvbe írsz. 

— A kettőt egyszerre is lehet csinálni — mosolygott a férfi barátságosan. — Én is 
szoktam beszélgetni az emberekkel, és te is írhatsz a siéhongodba... vagy akár 
könyvet is. Mondok neked valamit. Én jelenleg információtörténeti kutatásokat 
végzek. Tudsz valamit erről a területről? — Ninda nemet intett. — Nos, vegyük azt 
a kérdést, amit legutóbb tanulmányoztam. A gravitáció primitív elmélete. Ez egy 
sor egyenletből áll, amik leírják a tömegvonzást és az általa okozott jelenségeket. 
Nem tudjuk, ki vagy kik fedezték fel ezeket az egyenleteket, nem tudjuk, mikor és 
hol történt, és milyen kutatások nyomán. Nyilvánvaló, hogy csakis Ősi Földön 
történhetett, mert minden más világra csak ürutazás segítségével juthatott el az 
ember, márpedig ezek nélkül az egyenletek nélkül az űrutazás lehetetlen. Már arra 
sem vagy képes, hogy a világod felszínéről fölemelkedj. Tehát kikövetkeztettük, 
hogy Ősi Föld volt az a világ, ahol leírták a gravitáció egyenleteit, de nem tudjuk. 
Milliónyi fizikakönyvet végignézhetsz, mindegyikben benne lesznek a gravitációs 
egyenletek, de egyikben sem lesz semmiféle információ az eredetükről. Ez az is - 
meret elveszett az idők homályában. Nos, itt lép be az információtörténet. Hogyan 
védjük meg az információt a pusztulástól? Az Ílgaszaumi, amelyet oly nagy becs - 
ben tartunk, annak a felismerésnek köszönheti létrejöttét, hogy bármely adott in- 
formációt kétféle veszély fenyeget egyszerre. Az egyik a fizikai pusztulás: hogy 
megsemmisül az adathordozó, legyen az elektronikus, felületre festett tárolási 
mód vagy egy ember emlékezete, egyik sem tart örökké. A másik pedig az elte- 
metődés. A Galaxisban pillanatonként trillió és trillió ember hoz létre információ - 
kat, amelyek legnagyobb része egyébként teljesen értéktelen, de ettől még létez- 
nek, és bármely adott információt folyamatosan az a veszély fenyeget, hogy noha 
fizikailag létezik, megtalálhatatlanná válik, eltemetődik a sokaságban. S itt kanya- 
rodok vissza a siéhongodhoz, ami miatt ezt a kis fejtegetést előadtam. A 
Testvériségnek három olyan vívmánya van, ami rendkívülivé tesz minket: a Fel- 
hőben elrejtett világaink, a hajóink, valamint az Ílgaszaumi, ami pontosan annak a 
törekvésnek a jegyében született, hogy az információt meg kell óvni az eltemető- 
déstől is, nem csupán a fizikai megsemmisüléstől. Az Ílgaszaumit úgy konstruál- 
ták meg, hogy a benne levő információkat mindig meg lehessen találni, mert min- 
den visszakereshető, minden automatikusan megkapja a különféle címkéket, jel- 


zéseket, besorolásokat, és a rendszer sok tízezer éve hibátlanul működik. Mindent 
tud. Ezért ha például egy lúmát beteszel a siéhongodba, azt akármilyen rá vonat- 
kozó kereséssel akár százezer év múlva, is megtalálják, még ha a nevedre akkor 
már nem is emlékszik senki, akkor is. 

Ninda csendesen bólogatva hallgatta. 

— Értem, amit mondasz, Halgellir. Szerencsére van megoldás arra, hogy én is a 
magam módján csinálhassam, és a siéhongomba is bekerüljön. Szinensi feljegyez 
mindent, vagy ha ő épp nincs kéznél, akkor Aini megcsinálja. 

A tudós mosolyogva kiemelt egy szendvicset a tálcáról. 

— Értem. Te szerepelsz mindenhol, az adminisztrációt meg őrájuk hagyod, mi? 

— Pontosan — szólalt meg ezúttal Aini. — Abban állapodtunk meg, hogy csak 
Ninda fog szerepelni a dzserang nyilvánosság előtt, mi a háttérben maradunk. A 
Galaxisnak egyáltalán nem kell megtudnia, hogy én vagyok Ninda párja. 

— Világos. Azt hiszem, a helyetekben én is ezt tenném. Túlságosan nagy a 
reflektorfény Nindán. Még a végén úgy kell tennie, mint Hagirundan, ismeritek? 
— Nemet intettek. — Neves dzserang filozófus volt pár tízezer évvel ezelőtt, a Ga- 
laxis egy távolabbi szekciójában élt. Nagyon népszerű volt, bár nem mint filozó - 
fus, hanem mint filmszínész, pedig azzal felhagyott, és idősebb korában csak filo- 
zófiával akart foglalkozni. Csakhogy a sajtó nem hagyta békén. Hát alapított egy 
sauhátunt. .. tudjátok, mi az? 

Bólintottak. — Jittabaron jártunk a Dornatulében. 

— Nagyszerű. Hanem amit ő alapított, az egy ónarin volt, azt is ismeritek-e? 
Nem, rendben, tehát volt egy nagy kapu, szépen ki volt írva, hogy Hagirundan-ó- 
narin sauhátun, azazhogy az ottani nyelven, persze, nem szúniul. Azt zárva tartot- 
ták. Akárki jött, a kapuban meg kellett mondania, mi járatban van ott. Ha a film- 
színészt jött meginterjúvolni, elküldték. Ha a mester tanítása érdekelte, bemehe- 
tett. De ővele magával csak egészen kevesen találkozhattak. Ezt jelenti az ónarin. 
Arra szolgált, hogy óvja a mester magánéletét, de közben azért tudjon tanítani. 

Ninda szokásos nyugodt, szelíd mosolyával ingatta a fejét. 

— Én nem akarok tanítani — mondta csendesen. 

— Most még nyilván nem, hiszen még te magad is tanulsz. De leszel te még 
öreg, nagy tudású nénike is. 

Ninda nevetett. 

— Nem azért. Azért, mert tanulni jobb, mint tanítani. Meg mert... ha valaki már 
tud, azt nem kell tanítani, aki meg még mindig nem tud, azt minek tanítani? 

Szinensi suagja ott feküdt az asztalon, s már föl is írta. 

, Az ország, a társadalom az emberekért van. Akinek nincs mit enni adni a gyere - 
kének, vagy nem tudja, hogy holnap is adhat-e neki, annak hiába magyarázod, 
hogy az államgazdaság milyen jól működik. " 


Ninda: 
Nemlétező politikai beszédeim, 
46. 
Syyndoreia 
Kafndim 


59. Iyaik$§ 25. 
a fehér órája 


A miniszterelnök dühösen rótta a szobát fel s alá. Rá sem nézett az ajtóban álldo- 
gáló négy titkárra. A tévére sem, ami hang nélkül közvetítette a $AW körkapcso- 
lásos adását az ország egyre több és több világáról. Sehová sem nézett. De a kép- 
ernyőn folyamatosan újabb és újabb számok jelentek meg, és a titkárok képtele - 
nek voltak levenni róluk a szemüket. 

Ötmillió tüntető Kafndim nyolc helyszínén. 

Kétmillió Lüakéajban. 

Hatmillió az anyabolygó többi részén. 

Kilencmillió Údűünon, és népszavazási kezdeményezés a függetlenségről. 

Négymillió Liüirkoléynen. . . 

Hárommillió Áisdfuűron. .. 

Huszonkétmillió a kis világokon. 

Összesen országszerte hatvanmillió tüntető. 

A Maisyllőöp Művek, az utolsó nagyobb üzem Lüakéajban, beszüntette műkö- 
dését. 

A Séron légivasút leállt. 

Országszerte hatvanhétmillió tüntető. 

A harmincezer lakosú ÁÁsuóp népességének kilencvenkilenc százaléka kint ül 
az utcán. Otthon csak néhány nagybeteg és öreg maradt, meg a kormánypárt helyi 
szervezetéből harmincan. A többi húsz azok közül is kint van az utcán. 

Országszerte hetvenkétmillió tüntető. 

Núsrayp is ott volt az irodában, az egyik sarokban ült egy fotelben, arcát a kezé- 
be temetve, és nem szólt semmit. Miatta robbant ki ez az egész. Az ő két mondata 
miatt. , Elegem van már ebből a Niinda-őrületből! Miért nem tudott az a gyerek 
rendesen fölfordulni ott a koszos sikátorban, ahova való volt?!" 


illwvrnősnak mondta, kettesben sétáltak a Lűhiöt parkban. Nem vették észre, 
hogy van ott egy kamera. 

Amikor a botrány kirobbant, megpróbált ezzel védekezni. Hogy magánbeszél- 
getést hallgattak ki, törvénysértő módon jutottak a felvétel birtokába. Ami kétség - 
telen igazság volt, csak sem az ÁLAN-t, sem az ellenzéki sajtót nem érdekelte, és 
egyre több kormánypárti is kijelentette: ezt nem tűrik egy belügyminiszter-helyet- 
testől. 

Érsom asszony felnézett a faliórára. A mutató már a tizennyolcadik huszadon 
állt. Nemsokára megpirosodik a számlap és lejár az ÁLAN ultimátuma. Megkez- 
dik az általános nemzeti sztrájkot. 

— Tennünk kell valamit, Nűsrayp úr — szólalt meg a miniszterelnök. 

— Igen, asszonyom -— felelte a miniszterhelyettes fakó hangon. 

— Nem szokásom meghátrálni, ugye tudja? 

— Tudom, assz... 

— Syyndeis! Nűsrayp urat leváltom és menesztem a kormányból, utódja egyelő- 
re nem lesz, és kell bele az összes zöldség arról, hogy sajnáljuk és megbékélés. 
Kész? 

— Igen, asszonyom — felelte az első titkár, hiszen a kérdés azt jelentette, hogy 
van-e ilyen beszéd megírva készen, ő pedig természetesen már előre megíratta. 
Azt is, hogy nem hátrálnak meg és NúsfaYp marad. Érsom asszony megkövetelte, 
hogy minden helyzetben rögtön írja, illetve írassa meg az összes lehetséges beszé- 
det. 

— Rendben. Piroskor elkezdem a beszédet. Núsrayp úr, nem felejtem el, hogy 
maga miatt hátráltam meg először politikai pályafutásom során. Nem szeretném 
önt még egyszer látni, a sajtóban sem. 

Felsőfokú végzettséggel bíró syyndoitól elképzelhetetlen volt, hogy egy 
beszélgetés végén köszönés nélkül távozzon. A miniszterelnök most mégis meg - 
tette. Egyszerűen kiviharzott az irodából, a titkárok szolgálatkészen loholtak a 
nyomában. Nüsrayp lemondó sóhajjal feltápászkodott, ő is kiment, de a folyosón 
másik irányba fordult. 

A magára hagyott tévékészülék képernyőjén ekkor jelent meg a három óriási 
betű: 
YDN 

Vagyis ftinénw dáatóp úvtilim — általános nemzeti sztrájk. S a kamera átváltott 
a Sawtwn térre, ahol Dárá professzor, a Süm Egyetem rektora tartott beszédet. De 
ha valaki belép most az irodába, nem hallott volna semmit — a készülék lenémítva 
maradt. 

— Elég volt! — visszhangzott a professzor hangja a belügyminisztérium épületé - 
nek falán. — Elég! Elegünk van a Núsrayp-féle alakokból, akik részt vesznek az 
ország vezetésében, de emberi tisztességet soha nem tanultak. Elegünk van az 
ilyen kormányokból, amik efféle alakokat tesznek pozícióba. Elegünk van ebből a 
romlott rezsimből, ahol egymást váltják az ilyen züllött kormányok. Az ÁLAN 


vezetősége úgy határozott, hogy nem éri be Nüsrayp távozásával. Követeljük 
Érsom asszony és Vűyrd Kiyreán államelnök lemondását! 

— Forradalom? — vette át a szót Várawt másodszázados, aki egy éve szerelt le a 
hadseregből és lépett be az ÁLAN-ba. — Nem, nem akarunk mi forradalmat. 
Niinda nem használná ezt a szót, mert őt ez a szó fegyveres felkelésre, belháború- 
ra emlékezteti, s attól természetéből fakadóan irtózik. Hát mi sem használjuk. Az 
ÁLAN eddig is békés szervezet volt, ezentúl is az akar maradni. De elég volt! 
Elég már a nyakunkon élősködő, hajbókolást követelő nagyurakból, akik soha 
semmit nem adtak nekünk, mindig csak elvettek, aztán még többet akartak! Tá- 
vozzanak a hatalomból, és cserébe megkíméljük az életüket, mert Niindá is ezt 
tenné. 

— Mi nem nyúlunk fegyverhez — jelentette ki a melléjük lépő Ísy, egy diáklány a 
Sumról, akinek a családnevét ki sem írták a tévések. — Bármit teszünk, békésen 
tesszük. Ők azok, akik folyton az erőszakhoz nyúlnak. Erőszakkal kergették el 
Niindat a szülővárosából, pedig nem tett semmi rosszat, csak enni akart. Erőszak - 
kal léptek fel békés tüntetők ellen számtalanszor, amíg az ÁLAN fellépése rá nem 
vette őket, hogy legalább a tüntetések alkalmával felhagyjanak ezzel az eszközzel. 
De megölték Ántást, megölték a másik Niindát! Soha nem ártott egyikük sem sen- 
kinek! Megverték az aktivistáinkat! Mindenhol fegyveresen járnak-kelnek. Ami - 
óta az ÁLAN működik, az ervé létszámát megkétszerezték! — Az írvy szót hasz- 
nálta, ahogy a lüakéáji csavargók hívták a rendfenntartókat, nem a köznyelvi 
rfvyt. — Amikor nem fegyverrel lépnek fel, akkor sem tűrnek ellentmondást, nem 
kérdezik a véleményünket, kihirdetnek és parancsolnak! Miért? Mi ad nekik jogot 
erre? Syyndoreia parlamentáris köztársaság. Ezeket az embereket mi választottuk 
és mi fizetjük. Állítólag az úgynevezett elnök urat is, ámbár puccsal jutott hata- 
lomra és azóta egyetlenegyszer sem volt igazi szabad, tisztességes elnökválasztás, 
ahol a többi jelölt is megkapta volna a rendes esélyeket. Miért nem? Mert Kiyfeán 
nem hajlandó másnak esélyt adni, vállalni a megmérettetést, hiszen azzal azt koc- 
káztatná, hogy esetleg nem ő győz! 

— De a mi fő célunk nem az, hogy megváltozzon az elnök és a miniszterelnök 
személye — közölte Dárú professzor. — Ez önmagában mit sem ér. Niinda meg- 
mondta: mindegy, ki vezeti az országot, az számít, hogy mire használja a hatal- 
mát. Niinda megmondta: az emberek élete számít, hogy van-e mit enni, van-e fe- 
dél a fejük fölött. A Kiyteán-rezsim erőszakos fellépések sorával, szándékosan ki- 
provokálta a Testvériség hajóinak távozását, mert zavarta őket, hogy mások is jár- 
nak Syyndoreián, olyanok, akik nem hódolnak be az ő képzelt nagyságuknak. A 
Testvériség távozásával leállt a külkereskedelem, áruhiány állt be, az árak az 
egekbe szöktek. Az a célunk, hogy sűüny barátaink visszatérhessenek hozzánk, és 
Syyndoreia ismét a galaktikus közösség tagja lehessen. Ez pedig csak akkor lehet- 
séges, ha Kiyreán távozik a hatalomból. Íldata ügyvivő úr ezt világosan kifejtette. 
Ha Kiyreán lemond, a Testvériség visszatérhet, és az üzletek polcai ismét 
megtelhetnek áruval! 


A Nagyobbik Sárga Ház sajtószobájának előterében Érsom miniszterelnök kővé 
dermedten hallgatta a szónoklatokat. Kezében a beszéde Nűsrayp menesztéséről, 
amit már készült elmondani. 


389. 


0f-17 időszámítás 
,, Hogyan éltél? Mit tettél a világban? Hagytál nyomot magad után? Változott va- 
lami azáltal, hogy megszülettél? Ha igen — nem éltél hiába. " 


Ninda: 
A fény lúmái, 
222. 


A tüntetők nem sok megértéssel fogadták a miniszterelnök megbékélést kérő sza- 
vait. 

— Béküljünk meg? — kérdezte Ísy. — Kivel? Érsom asszonnyal, aki ugyanúgy le - 
néz minket, ahogy Kiyreán és az összes eddigi miniszterelnök, akiket a nyakunkra 
ültetett? Békét hirdet, kifejezi sajnálatát. Hányadszor már, pedig milyen rövid ide- 
je vezeti a kormányt?! Meddig akar még sajnálkozni a saját kormányának állatsá- 
gai fölött és minket kérni föl megbékélésre, miközben őneki magának lenne a leg- 
nagyobb szüksége rá? Mi nem tekintenénk őt ellenségnek, ha ő nem tekintene 
minket annak! Akárcsak a főnöke, aki örökké ellenséget lát a syyndor népben: 
Vűüyrd Kiyfeán! 

Közben még két résztvevő csatlakozott hozzájuk, Hait és Ámmaít, akik a nap- 
palijukból hiperfonáltak. Szúnahaumon kora reggel volt, de Jasszani persze 
ugyanúgy fürdött a napfényben, mint mindig. 

— A zsarnokok mindenkiben ellenséget látnak — bólintott Hait. — Ha megérkezel 
egy ismeretlen világra és csak annyit tudsz a vezetőjéről, hogy folyton hadakozik 
valakivel, már tudhatod, hogy zsarnok. 

— Vúlan ráiníiit — vágta rá Ísy. 

— Ne haragudj, ezt nem értem. 

A lány a melle elé tette bal kezét és mélyen meghajolt. 

— Kérlek, bocsáss meg, amiért zavarba hoztalak. Ezt a mondást kicsi koromban 
szedtem fel Ákénséet világán. Norrik nyelven van és szó szerint , termékenyítő 
esőt" jelent. Akkor használják, ha valami olyasmit hallanak, ami megvilágít szá- 
mukra valami fontosat, amit addig nem értettek. Úgy érzem, Hay$t asszony, je- 
lenléted ebben a beszélgetésben és ebben a városban, még ha csak távközléssel is, 
üdítően hat az ÁLAN munkájára és inspirálja elménket. Köszönöm neked ezt, 
asszonyom. 


Ismét meghajolt, s a SawtwWn tér tapsviharban tört ki. Hait érezte, hogy ez egy- 
szerre szól az ő bölcsességének, ami előtt Ísy tisztelgett, de a módnak is, ahogyan 
kifejezésre juttatta. Ez a lány még népszerű lesz az ÁLAN-ban, gondolta. 

Jól gondolta, mert Ísy pillanatokon belül fokozta népszerűségét. 

— Mutatni akarok nektek valamit — jelentette be a tömegnek, és a zsebébe nyúlt. 
— Felismeri valaki? 

Az emberek értetlenül álltak. Ísy egy téglalap alakú vásznat húzott elő, kibon- 
totta és felmutatta. Három csík. Fehér, narancs és citromsárga. Persze hogy felis - 
merik. Mi értelme Syyndofreia fővárosának kellős közepén megkérdezni, hogy fel- 
ismerik-e a nemzeti zászlót? 

— Úgy látom, ismerős — szállt fölöttük a lány hangja. — Akkor most felolvasok 
nektek valamit. — De nem vett elő olvasót, emlékezetből mondta, két kézzel, két 
sarkánál tartva a zászlót. — Második szakasz. Syjndofeia Államszövetség nemzeti 
lobogója egy a háromhoz oldalarányú, fekvő téglalap, amely három egyforma 
szélességű, vízszintes csíkra van osztva. A felső csík fehér, színkódja WH-095, a 
középső narancssárga, színkódja WT-813, az alsó pedig citromsárga, színkódja 
WL-124. A színek jelentése — Ísy fölemelte a hangját —: az alul látható citromsár - 
ga szín a szabadság által adott nyugalom csillagközileg elfogadott jelképe, egy- 
szersmind a SwWladran csillag fényének színe. — Az emberek arcán látszott, hogy 
már sejtik, miért mondja el mindezt. — A fölötte levő narancsszín a béke színe, an- 
nak jelképéül, hogy béke nélkül nincsen szabadság. Legfelül — szállt a lány hangja 
harsányan, keresztül a téren —, legfelül a fehér szín... 

És elhallgatott. Kis csend után szólalt meg a tömeg, a sok ezer hang kavargásá- 
ban nem lehetett érteni, aztán Ísy egy lendületes karmozdulattal csendet intett. Ki - 
várt néhány pillanatot, aztán megint intett: most! 

— A Tudás Fénye! — rikoltotta boldogan a Sawtwn tér, harminc-harmincötezer 
ember. 

—A Tudás Fénye! — vágta rá Ísy. — Azt már láttam, hogy Niindáról miért 
mondjuk, hogy a Tudás Fényét hordozza. De azt még nem tudom, hogy a kor- 
mánynak mi köze hozzá! Sem az előzőeknek, sem a mostaninak nem arról árul - 
kodnak a tettei, hogy sok tudásuk lenne. Bármiről! Persze tudom, mi erre a válasz. 
Hogy a tudás az Vűyrd Kiyreánnál van, és ő nevezte ki ezeket a kormányokat. 
Hát ha így lenne, akkor nagyon rosszul gazdálkodna azzal a tudással, de nem így 
van, Kiyreánról csak a propaganda állítja azt a fene nagy tudást. A gyakorlatban 
még nem látta senki! 

Az emberek tapsoltak, kurjongattak, de Ísy egy újabb kézmozdulattal csendet 
kért. 

— Ne nekem tapsoljatok, barátaim. Niinda az, aki a tapsot érdemli. Ő mondta ki 
elsőnek, hogy nem tűrhetjük tovább, amit Kiyfeán művel Syjindofeiával, a jele- 
nünkkel és a jövőnkkel. Ő mondta ki elsőnek, és azóta újra meg újra. De ennél 
sokkal többet is tesz. Rendszeresen tanúbizonyságát adja egy olyan 
bölcsességnek, ami nem egy iskolás gyermeké, ami felér a nagy filozófusok 


bölcsességével, de mondjátok meg nekem: hol van Kiyjeán bölcsessége? 
Állítólag zseniális, a tudása beláthatatlan, de mondott bármit, amiről biztosan 
tudhatjuk, hogy ő gondolta ki, és nem valamelyik beszédírója? Én csak tíz és két 
éves vagyok, de vannak itt közöttünk, akik sokkal idősebbek és emlékezhetnek. 
Az előző kormány idején elterjedt az a híresztelés, hogy Niinda nem igazi ember, 
csak animáció, mivelhogy, úgymond, azt a sok bölcsességet nem találhatta ki egy 
gyerek. Hát már tudjuk, hogy de, és ezt a kampányt szép csendben visszaszívták. 
De kik azok, akiknek a szövegeit mások, fizetett szakemberek szokták kitalálni? 
Ugye hogy a politikusok! Saját módszereik ismeretében jutottak arra a 
következtetésre, hogy bizonyára Niinda mögött is valaki más áll. 

Kis szünetet tartott, hogy a hallgatóságnak legyen ideje megemészteni, amiket 
hallott. 

— Azt kérdezitek, miért mondjuk most azt, hogy elég volt? Ne ezt kérdezzétek. 
Azt kérdezzétek, miért nem mondtuk már sokkal előbb. Miért nem mondták apá- 
ink tizenöt évvel ezelőtt? Hát bizony mondták, csak nem merték hangosan mon - 
dani. Mi már igen. És ezért én a magam részéről kigondoltam valamit, amiről 
őszintén bevallva egyáltalán nem beszéltem a vezetőséggel, ők is csak most fog- 
nak róla tudomást szerezni. Én most bevezetek valami újat, de nem haragszom 
meg, ha nem csatlakoztok hozzám. Majd eldöntitek. Őszintén be kell vallanom, 
hogy én a magam részéről nem vagyok kék csíkos attól, hogy Syölliáp Dránalüy 
mekkora nagy ember volt. Szerintem logikusabb lenne az éveket Syyndoreia ala- 
pításától számolni, és akkor háromszázhoz közeledne az évszámláló, de mégis 
egy másik dátum áll közelebb a szívemhez. Van valaki, akiről pontosan tudom, 
hogy nagyon nagy ember. — Erősödő moraj a közönség soraiban. — Nem tudjuk, 
hogy pontosan mikor született! — harsogta túl őket Ísy. — A Testvériségben száz- 
hetvenegy évesnek mondja magát, amit átszámítva hét és tizenkét év jön ki. 
Vagyis körülbelül ötvenkettő elején születhetett. Ezért levonok ötvenkét évet a 
dátumból, és kikiáltom a Niinda-időszámítást! Ma a hetedik év lyaiks huszonötö- 
dike van! 

Nem tudta folytatni. A közönség tombolt. A hangzavar tetőfokára hágott. 

Hait és Ámmaít döbbenten nézett egymásra a képernyő előtt. 

— Te el tudod ezt képzelni? — kérdezte a férfi. 

A felesége megtörölte a szemét és rámosolygott. 

— Van még bármi, amit őróla ne lehetne elképzelni? 

,, Évek óta énekelte már a Limelullí-dalt, és éppen ő maga értette a legkevésbé, 
hogy Limelullí is ő." 


ALAN: 
Hősköltemény, 


A Ninda-időszámítás természetesen botrányt kavart, mint nagyjából minden, ami 
Nindával volt kapcsolatos. Ninda azonban egyetlen rövidke beszédben elintézte 
az egészet. 

— Bolondok vagytok. Ísy is bolond, mert ilyen látszatdolgokkal akarja elintézni 
a problémát, de Érsom is bolond, amiért ezen a hülyeségen kiakad. Nem mind - 
egy? Miért nem értelmes dolgokkal foglalkoztok? 

És kikapcsolt, hátrahagyva még egy vitát, ami válságba sodorta az országot: a 
puszta családnevével nevezte meg a miniszterelnököt, ami bizonyos szempontból 
még nagyobb szörnyűség volt, mint az államelnök esetében, akivel kapcsolatban a 
szindor közvélemény — kénytelen-kelletlen bár, de — valamelyest már megszokta 
ezt. Érsom asszonnyal kapcsolatban azonban nem. Ezenfelül ő nő volt, és az illem 
csak akkor tette lehetővé, hogy egy ilyen magas rangú nőt a családnevével nevez- 
zenek meg, tiszteleti szócska nélkül, ha ezt olyasvalaki teszi, aki legfeljebb két 
rangosztállyal áll alatta, vagy közeli munkatársa. 

Négyféle tiszteleti szócska is rendelkezésre állt Érsom miniszterelnökkel kap- 
csolatban. A leggyakrabban használt áip, amit bármely magas rangú nőre lehetett 
mondani, és más nyelvekre az , asszony" szóval fordították; a dadir léy, vagyis 
miniszterelnök; a Kew, ami tiszteletreméltót jelentett, és mindenkire alkalmazható 
volt a legfelsőbb rangosztályokban; és a családiasabb $ym, vagyis néni, amit min- 
den felnőtt nőre használhattak a gyerekek, akinek nem tudták a helyes megszólítá- 
sát. De Ninda régen kinőtt már abból a korból, amikor ezt alkalmazhatta volna. 

Hívei és ellenfelei számára egyaránt világos volt, hogy Ninda, aki csak a hipno- 
terápia hatására ugyan, de magas szinten beszéli az irodalmi szindort, pontosan 
tisztában van az illem megkövetelte szócskák helyes használatával — és az sem 
volt kétséges, hogy nem tiszteletlenségből hagyta el, csak egyszerűen nem érde- 
kelte, hogy ott van-e. Ha számonkérték volna rajta, megkérdezte volna, hogy mi- 
vel érdemelte ki Érsom asszony azt a tiszteletet, amit őtőle elvárnak vele kapcso - 
latban. 

Mindenki tudta ezt, a vita mégis egyre szélesebb tömegeket kavart föl. Közben, 
mint az lenni szokott, mellékvágányok is keletkeztek; az egyik azt taglalta, hogy 
voltaképpen maga Ninda melyik rangosztályba tartozik. Természetesen arról szó 
sem lehetett, hogy ugyanabba, amelyikbe kicsi korában, a Testvériségbe menekü- 
lése előtt, a számkivetettek osztályába, akik fölött még több olyan osztály van, 


akiknek éppúgy nem jár tiszteleti szócska, mint nekik, a csavargóknak. Az ÁLAN 
elkezdett arról elmélkedni a tévében, hogy a mozgalom alapítójának, az Állam- 
szövetségben leginkább tisztelt személyiségnek voltaképpen az a rangosztály jár- 
na, ami az államfőnek — amit nemcsak a kormányoldal utasított vissza nagyon 
hangosan, de azok is, akik ragaszkodtak ahhoz, hogy az államfőnek szóló tisztele- 
ti nyelv az ugyebár az államfőnek szól, ezért kapta a nevét, és Ninda ugyebár nem 
államfő. Ezeket az különböztette meg a kormánypárt álláspontjától, hogy nem za- 
varta, bár nem is érdekelte őket az elképzelés, hogy Ninda egyszer még államfő is 
lehessen — majd felnőtt korában —, de hát most nem az, és kész. 

A tiszteleti nyelvről szóló vitában az ÁLAN egyelőre kisebbségben maradt, de a 
híradásokban egyre gyakrabban jelent meg a hetes évszám. 

Ugyanekkor előkerült még egy probléma: Ninda születésnapja. Ez is felvetődött 
az ÁLAN-ban, mert szerették volna, ha ezentúl megünnepelhetik, de hát persze 
nem lehet tudni, hogy mikor született. Még az életkorát is csak nagyjából. A fejtö- 
rés nem tartott sokáig, Ísy elvágta a vitát, mielőtt kialakulhatott volna. 

— Nem a születésnapját kell ünnepelni, hanem inii tizenhetedikét — jelentette ki, 
és az emberek el voltak bűvölve az ötlet nagyszerűségétől. Legalábbis az ÁLAN- 
tagok; a kormánypárt a legkevésbé sem, különösen miután Ísy arra is javaslatot 
tett, hogy nyilvánítsák hivatalos ünnepnapnak. 

De nem ez volt a fő gondjuk. Országszerte zajlottak a tüntetések és a sztrájk. 
Egyre ijesztőbb méretekben. Kilencvenmillió tüntetőt számoltak, amikor lassulni 
kezdett a szám növekedése, s remélni lehetett, hogy a százmilliót már nem fogja 
elérni. Az ország népességének egynegyedét. 

— Az az ország, ahol a teljes népesség egytizede — Érsom asszony megnyomta a 
számot — valamilyen aktív formában kifejezi a hatalommal szembeni elégedetlen- 
ségét, a legsúlyosabb kormányválságban szenved. Ezt Arszakaren Thombara írta 
a Kammisza Köztársaságban kialakult helyzet kapcsán, ötven éve. Nos, mi ezt a 
szomorú rekordot alaposan megdöntöttük. Ezért önök és én most, uraim, ki fo- 
gunk találni valamit. — Végigtekintett a tárgyalóasztal körül ülő kormánytagokon. 
— Most. Senki ne is álmodjon arról, hogy elhagyjuk ezt az épületet, amíg a tünte - 
tők létszáma drasztikus csökkenésnek nem indul. S most el kívánok mondani né- 
hány dolgot. Felvetődött az az elgondolás, hogy tiltsuk be az ALAN mozgalmat, 
és lépjünk fel karhatalommal a tüntetők ellen. Nos, ha ezt tegnapig bármikor meg - 
tettük volna, az totális politikai és morális öngyilkosság lett volna, amibe órákon 
belül belebukott volna a kormány, de az elnök úr maga is. Ha azonban ma akar- 
nánk megtenni, már fizikai lehetetlenség is lenne. A rendfenntartók lehetőségei 
valahol néhány tízezer ember egyidejű letartóztatásánál érnek véget, de ezek hiá- 
nya nem gyengítené meg az ÁLAN-t, ellenkezőleg, újabb tömegek csatlakozná- 
nak hozzájuk — de ez a folyamat nem is tartana sokáig, mert kitörne egy polgárhá- 
ború. Ettől most sem állunk messze, ezért semmilyen erőszakos akcióra vonatko - 
zó javaslatra nem vagyok vevő. A rendfenntartóknak, a hadseregnek, a kormány - 
létesítmények biztonsági őrségének parancsban tiltottam meg minden fegyveres 


fellépést. Magától értetődően ennek a parancsnak a létezése államtitok. Most pe- 
dig elvárom mindenkitől, hogy konstruktív javaslatokkal álljon elő, amik köze- 
lebb visznek minket a helyzet rendezéséhez. Mégpedig sürgősen. 

Léésyt, a frissen kinevezett belügyminiszter számon tartotta, hogy ez elsősorban 
az ő feladatköre, és mint a kormány legújabb tagjának az ő tiszte elsőként meg - 
szólalni. Arra is figyelemmel volt, hogy Érsom asszony ilyenkor nem értékeli a 
hosszas udvariaskodást. 

— Nem értek egyet azzal, hogy semmilyen erőszakos lépés nem alkalmas, mi - 
niszterelnök asszony. — Egymáshoz illesztette bal hüvelyk- és jobb mutatóujja he- 
gyét, ezzel jelezve, hogy türelmet kér, ne szakítsák félbe. — Természetesen a tö- 
meges letartóztatásoknak valóban semmi értelme, ezzel csak kiszabadítanánk 
fészkéből a swmWt és egyébként sem nyernénk vele semmit. De meggyőződésem, 
hogy határozott fellépés hiányában bármit teszünk, azzal a jelenlegi helyzet esz- 
kalálódását segítjük elő és végeredményben az államrend sírját ássuk meg. Az el- 
nök úr és a választók nem ezzel bíztak meg minket. 

— Miniszter úrnak mi az elképzelése? — kérdezte Érsom szárazon. 

— Meg kell nekik mutatni, hogy ki az úr a háznál. Ez az egész ALAN mozgalom 
olyan mértékben elszemtelenedett az elmúlt két évben, hogy már hatalomátvétel - 
ről ábrándoznak. Sőt még többről. Mi ugye nem próbáltuk megváltoztatni a naptá- 
rat. Tehát olyan — erőszakmentes, persze — intézkedéseket javaslok, amik értésük - 
re adja, hogy ezt az országot továbbra is a kormány, illetve ön vezeti az elnök úr 
útmutatásai szerint, Érsom asszony. 

, Egyszer eljön a pillanat, amikor muszáj megtenned, amit addig halogattál. De 
akkor már nem tudsz várni tovább. " 


Lí-Nindaran: 


Az Első Szían, 
78. sómir 
Szilgut Hauri 
43663. szahut dzsanargan 
545 


— Örülök, hogy tudtunk végre beszélni — mosolygott LYYkáúnahy Nindára. — 
Mondd, kérlek, tudsz arról, hogy mi zajlik Syyndoreián egy napja? 

— Igen, Kel, hallottam — felelte Ninda. — Ámmait elmesélte, és azt is elmondta, 
mi az a sztrájk. Tart még, vagy már meguntátok? 

— Nos, tudod, egy általános sztrájkot nem szoktak , megunni". 


— Pedig ideje lenne — vágta rá Ninda, ezzel fejbe kólintva az ÁLAN egész tagsá- 
gát. — Minthogy annyi értelme sincsen, mint a Vyvyú homokjának. Mondd, bele- 
gondoltatok már, hogy kinek tesztek ezzel rosszat? Mert Kiyfeánnak aligha. Őt 
nem érdekli, hogy az üzletek kinyitnak-e, hiszen nem jár bevásárolni, nem 
érdekli, hogy járnak-e a buszok és a légivonatok, hiszen nem utazik rajtuk, nem 
érdekli az egész hülyeség. Hallottam azt is, hogy Érsom elkezdett mindenféle 
ostoba szankciókat bevezetni, bünteti a cégeket, ahol nem veszik föl a munkát 
meg ezt büntet, azt büntet. Ez meg duplán hülyeség. Mert a sztrájk ellen ezzel 
nem ér el semmit, csak fölöslegesen gerjeszti a feszültséget, és mert a sztrájk ellen 
fölösleges bármit is tenni. Majd abbahagyjátok. Ha Érsomnak lenne egy kis 
türelme, belátná, és hagyna titeket békében sztrájkolni, amíg rá nem untok. 

— Kemény szavak — felelte a riporter a homlokát ráncolva. — De te mit tennél a 
helyünkben? 

Ninda megrázta a fejét. 

— Ezt sosincs értelme kérdezned tőlem, sem senkitől. Én nem vagyok a ti 
helyetekben, ezért nem tudom, hogy mit tennék. De ha tudnám is, az az én megol - 
dásom lenne, nem a tiétek. Értelmetlenség ezen törni a fejünket. Éppen olyan ér- 
telmetlenség, mint Érsom sztrájkellenes lépései, vagy maga a sztrájk. Egyik sem 
fogja elérni, amire szánták. Vagy talán Kiyfeán már ott áll egy kamera előtt és a 
frizuráját igazgatja, mielőtt bejelenti a lemondását? 

Ezzel Ninda kikapcsolt, s otthagyta a tévénézőket és a tüntetőket kétségek kö- 
zött. De őt már nem ez foglalkoztatta. Szahut délután volt, hetes farka, még tartott 
az ünnep. A 3-sigo janníhaumban volt, egy asztal mellett ülve hívta föl előbb Ám- 
maítot, aztán Szindoriát, tudva, hogy utóbbiak számára a háta mögött táncoló, jö- 
vő-menő emberek helyett egy üres felületet közvetít a Testvériség kommunikáci - 
ós rendszere, és az ünnepi forgatag zaját is kiszűri. 

Fölkelt és visszament a táncolókhoz. Most nem köntös volt rajta, hanem fehér 
leita, combközépig érő, ujjatlan ruha, saunisi divat szerint. Ainié volt, nem a saját- 
ja, legalábbis elvileg, mert rendszeresen fölvették egymás holmijait. Nindának to- 
vábbra is csak két köntöse volt, de most már nem ugyanazok, nemrég vette őket, a 
régieket pedig odaadta egy ismerős családnak. Szinensi megjegyezte ugyan, hogy 
el kellene árverezni őket, Ninda köntöséért versengenének a szindor milliomosok, 
amire ő csak mosolygott és azt felelte, az ALAN-ban nemigen vannak milliomo - 
sok, azok az ellenkező oldalon vannak. Még akkor is, mondta Aini. Ninda vállat 
vont és elajándékozta a köntösöket. Hiszen szúni gyártmányok voltak, még évez- 
redekig használhatók lesznek. 

— Mégiscsak kénytelen leszel elmenni Szindoriára — szólalt meg a fejében Szi- 
nensi hangja. Hiszen ők természetesen mindent hallottak Ninda elméjén át, bár 
Szinensi valahol a janniíhaum másik végében játszott a kicsikkel. Aini pedig az 
egyik dzsilaunban segédkezett a süteménykészítésben. 

— Úgy látszik — felelte. — A szindorok képtelenek kezelni ezt a helyzetet. 

— Nem az én dolgom, hogy kezeljem — mondta Ninda, belépve a tánckörbe. 


— Nem. De ha odamész, annak csak egyetlen módja lehet. A Testvériség nem 
engedi másképpen. Akkor pedig Szindoria történelme máris más folyást kap, 
anélkül hogy te egy szót szólnál. Elég kilépned a hajóból — még az is csak azért, 
hogy a Testvériség lássa, hogy volt értelme odamenni. 

— Ez igaz. 

— Szerintem jobb lesz ezen minél előbb túlesni. Ha hazaérünk, más dolgunk 
lesz, nem lenne szerencsés, ha akkor kellene szervezni egy újabb utat. No meg 
persze hazafelé menet útba is tudjuk ejteni Szindoriát. 

Bármilyen rövid ideje élt Aini a Testvériségben, magától értetődően tudott min- 
dent, amit kellett. 

— Igen, ebben igazad van — felelte Ninda a bólintás mentális gesztusával. — Szól - 
ni fogok nekik. 

Ez persze nem Szindoriát jelentette, hanem az esszidzsinnát, de nem sietett föl- 
hívni őket. Részt vett a körtáncban — páros táncban persze csak a párjaival, ketten 
vagy hárman együtt, az illemnek megfelelően —, aztán kimentek a Szisszamut 
parkba fengrázni. Aini szépen haladt már, de csapatba még nem vették volna be. 

Utólag visszagondolva magától értetődő volt, hogy Szinensinek mellettük van a 
helye az érzelmi és a testi kapcsolatban is. Némi időbe telt erre rájönniük, legin- 
kább mert a hármas kapcsolat a Testvériségben is ritka, akárcsak más társadal- 
makban - ritka volt, de nem példa nélküli. Amikor nyilvánosságra hozták, hogy 
ők ezentúl hármast alkotnak, a szúnik kapásból soroltak nekik vagy féltucat hár- 
mas kapcsolatot, akiket ismertek korábban; eltérő és azonos neműekből állókat is. 
Az egyetlen dolog, amiben ők nem voltak szokványosak, az életkoruk. Senki nem 
ismert hármast, amelynek tagjai ne lettek volna felnőttek, túl a hatodik-hetedik 
századon — de a szúnik toleranciára vonatkozó szokásai az elvek szintjére emel - 
kedtek, és senki nem lett volna olyan faragatlan, hogy beleszól mások szerelmi 
életébe. No meg persze Nindáék korában a kettes párkapcsolatok is csak rövid tá- 
vúak voltak, átmenetiek, inkább kísérletezések, próbálkozások voltak, afféle kós- 
tolgatásai a felnőtt életnek. Mindenki számára természetes volt, hogy ők is kísér- 
leteznek. És ha hármasban akarják, hát tegyék hármasban. 

Csak ők maguk tudták, hogy a kapcsolatuk alapja nem pusztán az, ami más 
kortársaiké, a serdülésben ébredező ösztönök által felkeltett testi és lelki vágy — 
őket ennél sokkal több kapcsolja egymáshoz, nekik egy egész világuk van együtt, 
amiről a többi ember nem tud semmit. 

Este aztán Ninda, még mindig a jannihaumból, fölhívta az esszidzsinnát. Egy 
férfi jelentkezett, Algerki. 

— Ninda vagyok. Szeretném megszervezni, hogy eljussak Szindoriára. — A férfi 
kérdőn felvonta a szemöldökét. — Szindoriai Államszövetség. Lassan ötven éve 
minden kereskedelmi és diplomáciai kapcsolatot megszakítottunk velük, nem 
szállnak le náluk a hajóink. 

— Akkor te sem mehetsz oda — felelte Algerki azon a hangon, mint aki ismert 
tényt közöl. — Miért akarsz mégis? 


— Engem Szindorián mint afféle Galaxis szellemét tisztelnek. Hosszú lenne 
most elmesélni, hogy miért. Súlyos válságuk megoldásához van rám szükségük. 

A férfi elmosolyodott. 

— Hosszú lenne? Ez itt a Testvériség egyik hajója, kint a nyílt űrben, én pedig 
esszidzsinna vagyok a lakószintekhez beosztva. Annyi dolgom sincsen, mint a 
roggahikunnak. Elmeséled azt a szellemdolgot? 

Ninda lassan bólintott, és nekifogott mesélni. Tizenkét mati alatt összefoglalta a 
történet lényegét. Algerki nem kérdezett közbe. 

— Döbbenetes egy história — mondta végül. — Tehát most oda akarsz menni 
hozzájuk. Tudod, hogy ennek csak egyetlen módja van? 

— Tudom -— felelte Ninda szokásos szelíd nyugalmával. 

— Jól van. Gondolom, tudod, hogy ezt jó néhány csoporttal meg kell beszélned. 

— Tudom. 

— Tudod, melyikekkel? 

— A dzsádillatun-fódarangival, a szissurígan-fódarangival, a Csillagvédelemmel, 
a sófunnir-haurórangival, a Hisszunautilgórinnal, a Híddal, a törzsfőnökömmel és 
Ámmaíttal. 

— Elnézést, ezt az utolsó nevet nem ismerem. 

— Ámmaít Ídara, a Testvériség teljhatalmú megbízottja minden Szindoriával 
kapcsolatos ügyben, az egyetlen, aki a mi diplomáciai testületünktől szóba állhat 
velük. És ha lenne apám, ő lenne az. 

— Á, vagy úgy. Melyik törzsből vagy? 

— Liktenit-upesz. Narongi a törzsfőnököm. 

— Fínirut-ildzsin. Akkor hát felhívom a Hisszunautilgórint. 

,, Bármikor, amikor valahol vagy, megkérdezheted magadtól: miért éppen itt va- 
gyok? És tudsz rá válaszolni, hiszen emlékszel, hogy mikor, honnan és miért men- 
tél oda. De válaszoltál ezzel az igazi kérdésre? " 


Ninda: 
Metafizika, 
7/15/9. 


A politikatudományi fedélközben tudtak mindenről, amit Szindoriáról és Nindáról 
tudni kellett — ez volt a szakterületük, és Ámmaít is itt tanított. Algerkinek csak 
azt kellett elmondania, hogy Ninda mit szeretne, és ők vállalták, hogy beszélnek a 
többi illetékessel. 

Ámmaítot Ninda hívta föl. 


— Igen, nagyon itt van már az ideje — bólogatott a férfi. — Van elképzelésed, 

hogy mit fogsz csinálni, ha odaérsz? 

— Nyilván beszélek Kíreánnal. 

Szúniul beszéltek, elhagyta a névből a zenei hangsúlyokat. 

— S mit fogsz neki mondani? 

— Megkérem, hogy hagyja békén a szindorokat és mondjon le. 

Ámmaít nem követte el azt a hibát, hogy nem veszi szó szerint, amit Ninda 
mond. Ennél sokkal jobban ismerte. 

— Nem hiszem, hogy jó ötlet. 

Ninda vállat vont. 

— Akár jó, akár nem, mi mást tehetnék? Vágjam orrba és hurcoljam ki a palotá- 
jából? 

— Nem, ezt persze hogy nem teheted meg. De nem fog lemondani csak azért, 
mert te kéred. 

— Kénytelen lesz ezért lemondani, mert ennél nagyobb kényszert nem tudok ne- 
kiszegezni. 

Nevettek. 

— Hol tart az ügy megszervezése? 

— Még a legelején, most beszéltem egy esszidzsinnával, ő fölhívogat mindenkit, 
akit kell. 

— Hát megdolgoztatod a Testvériséget. 

— Hát meg, Ámmaít. De nézhetjük úgy is, hogy Kíreán az, aki megdolgoztatja a 
Testvériséget. Először meg kellett szervezni a felszállást a világaikról — gondo - 
lom, akkoriban át kellett írniuk az összes hajó útvonalát, amelyek szindor világo- 
kat készültek érinteni, és meg kellett oldani, hogy továbbra is beszerezzék az otta- 
ni árucikkeket —, most meg ez. Nem mi kértük, hogy művelje ezt a szindorokkal, 
és mindhárman őmiatta kényszerültünk elmenekülni. Az más kérdés, hogy jobb 
körülmények közé, mint azelőtt. 

Jóval később kapott egy hívást a Hídtól. A hívó egy középkorú nő volt, olyan 
rövid hajú, mintha szindor lett volna, de sötét volt a haja és a bőre is. Bemutatko- 
zott, pedig a rendszer kiírta a nevét, mint mindenkinek. 

— Híhauszi vagyok, a Híd társadalomtudományi titkárságának ügyvivője. Az én 
feladatom az általad kért művelet első fázisának előkészítése. Gondolom, az 
esszidzsinna tájékoztatott, hogy mivel jár mindaz, amit szeretnél. 

— Nem volt rá szükség, magamtól is tudom. 

— Értem. Nos, beszéltünk Ámmaíttal, aki Szindoria jelenlegi helyzetét és téged 
is a legközelebbről ismer. A leghatározottabban kifejtette egyetértését. Konkrétan 
azt mondta, hogy ez esélyt ad Szindoriának, hogy leszámoljon a zsarnoki rend- 
szerrel, enélkül viszont nincs esélyük belátható időn belül bekövetkező változásra. 
Tartott egy kiselőadást arról, hogy mekkora tiszteletben tartanak téged Szindori- 
án, de azt nem tudta megmondani, hogy miért. Mindenesetre a titkársági bizottság 
a kérésed mellett döntött. 


Ninda szokásos szenvtelenségével bólintott és nem köszönte meg. 

— Nem tudom megmondani, hogy mikor érkezhetsz meg Szindoriára. A sófun- 
nir-haurórangi még végzi a számításokat. A dzsádillatun-fódaranginak az volt a 
kívánsága, hogy hármas fokozatba soroljuk az akciót, tekintettel Szindoria mére - 
teire és katonai potenciáljára. 

Ninda összevonta a szemöldökét, de nem szólt semmit. 

— Egyelőre természetesen nem szabad szólni a dzserangoknak. Sem Szindorián, 
sem sehol. Néhány nap alatt kialakítunk mindent, és aztán bejelentjük. Tudod, ha 
jó előre tudnak róla, az már fél siker. 

Ninda bólintott. 

— Kihasszingi. 

— Parancsolsz, kérlek? 

— Az utolsó mondatodat majdnem szó szerint így írta le Kihasszingi a Rakkaga- 
ni dzsullában. 

— Ó, csakugyan? Ez érdekes. Akkor hát lássunk neki. Rengeteg dolgunk lesz. Te 
hogyan fogsz felkészülni? 

— Mire kellene nekem felkészülnöm? 

— Ámmaít véleménye szerint ha kilépsz a hajódból Szindorián, megváltoztatod 
annak az országnak a történelmét. 

Ninda szelíden elmosolyodott. Az asszony ebben a pillanatban sok-sok évszá- 
zad bölcsességét látta megcsillanni abban a fakókék szempárban. 

— A történelmet nem lehet megváltoztatni, Híhauszi. A történelem az történe- 
lem. Azok a gyerekek, akik azután születnek Szindorián, hogy én ott jártam, már 
nem fogják ismerni a korábbi világot, éppen úgy, ahogy én sem ismerhettem a 
Kíreán-diktatúra előtti világot. A történelem egy folyamat, aminek mindenki csak 
egy rövid szeletkéjét ismerheti valóságként. 

Az előkészítés megindult. 

A Testvériségben számos munkahelyen a napnak mind a tíz derkijében folyt a 
munka. Késő éjjel volt, de a sófunnir-haurórangi nekilátott áttervezni a hajók út- 
vonalát, a dzsádillatun-fódarangi kiválasztotta a mintát a szindor főváros térképé- 
nek megvizsgálásával, a szissurígan-fódarangi felkészült az utasok tájékoztatására 
és a mindenféleképpen szükséges szállítások átcsoportosítására, a Csillagvédelem 
pedig megszervezte a szükséges gépi és emberi erőt. 

— Csináljunk történelmet, ohangi — nevetett Fédzsin, a Csillagvédelem gauranja, 
és elindította a csapatképző automatikát. — No nézzük. Hány fongaup? 

— Hatvanöt — felelte Silgi. 

Ők Szúnahaumon voltak, a Gildzsanur második szirszije fölött, egy hegyoldal- 
ban épült faluban, Illerisutban. A fennsík, amin a falu épült, alig néhány ríginnel 
volt a sötétségi szint fölött: aki lejjebb ereszkedett a hegyen, az már örök sötétség - 
ben találta magát, a nap a látóhatár alá került. Illerisut negyvenöt lakosa mindig a 
láthatáron látta a napot. És itt volt a Csillagvédelem nyolcadik parancsnoksága, 


egy nagyobbacska házban, aminek egy szintje volt a felszínen és négy a hegy mé- 
lyében. Ők kapták a feladatot. 

— Nos hát — mondta Fédzsin, ahogy a képernyőkön megjelentek a listák —, én 
csak egyszer jártam azon a Szindorián, de olvastam róla. Undok egy hely. Szeret- 
ném, ha az ottani szereplésünk tökéletes lenne. Mutassuk meg a Galaxisnak, hogy 
kell ezt csinálni! 

Szépen összeállították a listát, és még az éjjel szétküldték az összes hajónak, a 
munkacsoportoknak, még Ninda is kapott egyet. Beláthatatlanul hosszú volt. Első 
fongaup. Vezér: Híruan Dzsindumi, 117-es pozíció. Helyettes: Fennut Sórariep, 
86-os pozíció. Tagok: 1-es: Száhirun Íli, 2-es: Ófannindur, 3-as: Szesszun Dzsíha- 
ri, 4-es: Ilgin Áhini... és így tovább, százhúszig. Második fongaup, harmadik, ne- 
gyedik, végig az egész jegyzéken. 

Háromezer-száznyolcvannégy hajó. 

Megkereste az Aulang Laipot. Rajta volt. Ötvenkilencedik fongaup, 128-as po- 
zíció, vezér a Szádinnun Dzsalgi, helyettes a Sonergun. De ott volt a sémarajz is, 
az összes pozícióról, hogy melyik hajónak hol lesz a helye, hozzá a térkép Kain- 
dímról és környékéről. Meg az összes hajóhoz a csapatbeosztás, hogy melyik ha- 
jón melyik feladatkört pontosan ki fogja ellátni. Az Aulang Laipon a fódirok Szin- 
geki, Jallurip és Fánauhi lesznek, a helyettesek Milongip, Séhasszin, Szánaudzsi, 
Rongszéti, Hildzsul és Fénurni. És következett ezerkétszáz beosztott esszidzsinna 
felsorolása. Ninda legalább a felét ismerte. 

— Elég nagy felhajtás — visszhangozta a gondolatát Szinensi. — De hát a 
Testvériségben már csak így megy. Nem neked szól, hanem annak, hogy a hajó - 
ink visszamennek egy államba, amellyel korábban megszakítottuk a kapcsolatot. 
A csillagközi tekintélyünknek tartozunk ezzel. 

— Tudom -— felelte Ninda higgadtan. 

Reggelre megvolt a dátum. Muandzsan ötszázkor érkeznek. És hamarosan meg - 
jelent egy felirat a Testvériség csillagközi kommunikációs csatornáján. 

Semmi más, csak ez a felirat, szúni nyelven, és alatta egyenletesen csökkenni kez- 
dett a szám. 

, A természet végtelen mennyiségben kínál lehetőséget filozofikus hasonlatokra. 
Tessék még egy. Menj el Felgarit falucskába és ülj ki egy időre a patakpartra. 
Nézd, ahogy a víz sietve csobog a keskeny árokban, amit egy felnőtt át tud lépni. 
Amikor már jól megnézted, repülj el Hirrászangéba és ülj ki a folyópartra. Nézd 
meg itt is a vizet, ahogy roppant tömege lassan tovahömpölyög a hatalmas me- 
derben. És ugyanaz az Onginur mind a kettő. " 


Ninda: 
Beszélgetések, 
810. 
Syyndoreia 
Kafndim 


59. Iyaik$§ 27. 
a fehér órája 


tosan nem volt közöttük. A tévék persze pillanatok alatt világgá röpítették a hírt, 
kiszámítva a visszaszámlálás végét is: kafndími idő szerint harminchatodikán 
este, a zöld órájának közepén. 

Ennyi volt, amit tudtak. De semmi mást. A Testvériség semmilyen további 
információt nem közölt. Szerte a Galaxisban újságírók tömege próbált találni va- 
lakit, akitől kaphatnak valami morzsát — hasztalanul. A Testvériség mindig is ar- 
ról volt ismert, hogy tökéletesen őrizte a felelősök megközelíthetetlenségét. Szin- 
dorián nem így mentek a dolgok, a kormányzat összes munkatársát nyilvánosan el 
lehetett érni, bár persze nem voltak kötelesek mindig a sajtó rendelkezésére állni. 
Egyedül az államelnöknek nem volt publikus kódja, de a titkárságának igen. 

A Testvériség még vezetőinek nevét sem hozza nyilvánosságra. Ez a mondat 
most rengetegszer elhangzott az újságírók szájából. Még azt sem lehet tudni, hogy 
milyen államstruktúrát alakítottak ki. Nem tudni, hol, melyik hajón működik a 
Testvériség kormánya. Csak követségek voltak mindenfelé a dzserang világokon, 
de azok a vállukat vonogatták, ők semmilyen tájékoztatást nem kaptak, egyébként 
sem rájuk tartozik, hanem a szindoriai követségre. 

A szindoriai követség azonban rég megszűnt, s helyette egyetlen ember volt, 
Ámmaít, aki szintén elérhetetlenné vált. Akárcsak a felesége. És még sok más is - 
mert szúni személyiség egyszerűen nem válaszolt a dzserang sajtótól érkező hívá- 
sokra. 


Ninda sem. A szindorokat persze legelsősorban ő érdekelte. A két legfontosabb 
kérdés, ami aznap milliószámra hangzott el Szindoria világain, így szólt: Mit akar 
a Testvériség? Eljön-e Ninda is? 

Más államok esetében újságírók és tévénézők megnézték volna az ottani hírmű- 
sorokat, beszélnek-e a dologról vagy sem — és ha hallgatnak róla, abból nyilván 
mindenki a maga következtetéseit vonta volna le. De a Testvériségnek sosem volt 
a dzserangok számára elérhető hírműsora, amit többé-kevésbé mindenki magától 
értetődőnek tartott. Hiszen hajókon élnek, nincsenek náluk természeti 
katasztrófák, még  időjárás-jelentést sem tudnak közvetíteni. Csak egy 
kommunikációs csatornájuk volt, ahol máskor azt lehetett megnézni, hogy adott 
világról egy adott másikra mikor és melyik hajóval lehet utazni, az illető hajó 
suárjában milyen üzletek és szolgáltatások találhatók meg, és jegyet lehetett 
venni. Semmi más. Ez most is megvolt, de a legkülönbözőbb világokkal 
próbálkozva is azt kapta mindenki, hogy a legközelebbi hajó csak tizenöt-húsz 
nap múlva érkezik. Akinek kifizetett jegye volt egy olyan hajóra, amely nem fog 
megérkezni a következő napokban, mert Szindoriára tart, visszakérhette az árát, 
vagy a jegy automatikusan érvényes maradt egy későbbi utazásra. A szúnik nem 
bíbelődtek azzal, hogy olyanokat tartsanak számon, hogy melyik utasnak honnan 
hová szól a jegye. Ha volt neki, felszállhatott bármelyik szúni hajóra, bárhol a 
Galaxisban, és utazhatott bármeddig. A hajón töltött napok és igénybe vett 
szolgáltatások árát levonogatták a számlájáról, amíg ki nem szállt. 

A tévétársaságok hírkutatói folyamatosan próbálkoztak mindennel, amivel csak 
tudtak. Valamilyen kis lyukon át beszivárogni valakihez, akárkihez a Testvériség- 
ből, aki mond valamit. Mindenki tudta, hogy aki az első érdemi információt meg - 
szerzi, annyi jó pontot kap a cégénél, hogy csak győzze hova tenni. Szürke hírku- 
tatóból egykettőre riporter lehet. 

Szindorián az utóbbi időben folyamatosan növekedett a feszültség. A tüntetők 
nem tágítottak, a sztrájkolók száma átlépte a százharmincmilliót, az ország ipara, 
mezőgazdasága, közlekedése ájult bénultságba dermedt. Kafndimban megszűnt 
minden felszíni közlekedés, mert a tüntetők éjjel-nappal ellepték a város belső ke- 
rületeinek utcáit, parkjait. Az Érsom-kormány újabb rendelkezéseit az ÁLAN már 
bojkottálta, be is jelentették, hogy ezentúl kritika alá vetik a kormány minden ha- 
tározatát, és amit nem tartanak a jogállammal összeegyeztethetőnek, azt nem fog- 
ják végrehajtani. A tüntetőkről, sztrájkolókról szólókat semmiképpen. 

Ebben a helyzetben a Testvériség bejelentése úgy hangzott, mintha hirtelen le- 
öntötték volna Syyndoreiát jéggel. 

— Kedves nézőink — közölte a képernyőről Larenka Szontiszkovarikinde piros 
tizenhétkor —, ami most Kafndimban és más nagyvárosokban tapasztalható, azt 
leginkább a dermedt csend kifejezéssel tudom jellemezni. Két órája sincs még, 
hogy a Testvériség bejelentésének híre eljutott Syyndoreiára, de mintha megállt 
volna az élet a nagyvárosokban. Ami különösen hathat, hiszen a sztrájk eddig is is 
megbénította az ország életét, de most... egyik barátom azt mondta, mintha még a 


falevelek is lassítva mozognának a szélben. Syyndoreia várakozik. Kilenc nap 
múlva eljön közénk a Testvériség. Ennyit tudunk. Nem tudjuk, hogy mit akarnak 
végeredményben, és nem tudjuk, hogy Ninda is megérkezik-e, ott lesz-e valame- 
lyik hajón. Tudjuk persze, hogy jelenleg a Szilgut Haurin él, de hogy az a hajó itt 
lesz-e — széttárta a kezét —, fogalmunk sincs. Erre nem tudok önöknek szebb meg- 
fogalmazást nyújtani, egyszerűen képtelenek vagyunk bármiféle információhoz 
jutni a Testvériségből. 

— Larenka — szólalt meg mellette LyYksünahy —, van egy kis anyagunk arról, 
hogy mi történt más világokon, amikor a Testvériség hasonló eljárást folytatott le. 
Lennél szíves beszélni erről a nézőknek? 

— Örömmel, Kefl. Azazhogy helyesbítek. Egyáltalán nem örömmel, mert a fel- 
vételek a legkevésbé sem megnyugtatóak. Négy világon történt meg eddig, hogy 
, a Testvériség megérkezett". A négy történet között azonban több a különbség, 
mint a hasonlóság. A négyből két alkalommal lövések is dördültek, két alkalom- 
mal azonban nem. Az egyik világ fővárosát rommá lőtték, a másik esetben csupán 
egyetlen lövést adtak le. Közös mind a négy esetben, hogy senki sem sérült meg. 
Egyetlenegyszer sem, soha senki. Ezt ki kell hangsúlyoznom. A Testvériség min- 
dig nagy súlyt helyez arra, hogy személyi sérülés, haláleset ne legyen. Vegyük elő 
a Sewnán készült felvételeket, kérem. 

Egy város képe jelent meg a képernyőn. Nagyváros volt, toronyházakkal, két 
folyó találkozásánál terült el, a kép szélén fekvő negyedek hegyoldalra kúsztak 
fel. Éjszaka volt, a város mesterséges fényben úszott, az utak mentén égtek a lám- 
pák, az ablakokban szintén. 

— Felhívom a kedves nézők figyelmét a tényre, hogy ez a felvétel nappal készült 
— jelentette be Szontiszkovarikinde a drámai hatáskeltés szándéka nélkül, de a né- 
zőket megdöbbentve. — A sötétséget a Testvériség hozta. 

A kamera mintegy végszóra felnézett, és meglátták az egész égboltot eltakaró, 
óriási fekete tömeget. A felszínről elég fény verődött vissza, hogy látni lehessen: 
nem egy eldugott világ csillagtalan éjszakai égboltját látják, hanem hajók fenekét, 
ameddig a szem ellát. 

— Ezer és ezer hajó lebegett Sewna fővárosa fölött. Soha nem tudtuk meg, hogy 
voltaképpen mennyi, csak csillagászati mérések segítségével lehetett megbecsülni 
a területet, amit kitöltöttek, és azt elosztani egy kereskedőhajójuk átlagos méreté- 
vel. Kétezer-ötszáz jött ki. De senki sem látta ezt a hajótömeget oldalról vagy fe- 
lülről, így csak feltételezhetjük, hogy egyszeres réteget alkottak, a hajók fölött 
nem voltak más hajók. Az biztos, hogy éjszakai sötétséget borítottak a városra és 
környékére, és csak vártak, hogy a helyi kormány mit fog szólni. 

A rendező visszaadta a két műsorvezetőt a képre. 

— Nos — folytatta Larenka —, nálunk Szavanszon van egy mondás, amit úgy 
tudok syyndorra fordítani, hogy , pörögni kezdett a fejük". Akkor mondják, ha va- 
laki annyira megijed, hogy azt sem tudja, merre meneküljön, mindenféle irányba 
kapkodja a fejét és keresi a kiutat. Ez történt a sewnai kormánnyal. A süünyk vár- 


tak egy kicsit, aztán közölték, hogy mit akarnak. A kormány esze nélkül rohant 
teljesíteni. Sewna egyetlen lövés nélkül megadta magát. Senki sem sérült meg. A 
hajók elmentek, csak az egyik maradt, az leszállt a rendes kikötőben, kinyitotta a 
kapukat, és az emberek bemehettek vásárolni. 

,, Felejtsd el szenvedésed, őrizd meg a jót: 
csak Limelulli volt a menedékünk, 

ő volt az egyetlen, aki kiállt értünk, 

tőle kaptunk először egy emberi szót. " 


Ninda: 
Limelullt, 
Syyndoreia 
Kafndim 


59. Iyaik§ 27. 
a zöld órája 


Estére született meg és hangzott el Érsom asszony kormányzásának első és egyet- 
len olyan beszéde, amit mindkét oldal pozitívan értékelt — szinte azonnal úgy 
kezdték emlegetni, a Beszéd. 

— Hölgyeim és uraim — nézett a kamerákba. A dolgozószobájában ült, ahonnan 
még soha nem tett közzé nyilatkozatot. — Mostanra mindnyájan értesültünk a 
Testvériség bejelentéséről. A közlésüket vehetjük pozitív tartalmú ígéretnek vagy 
fenyegetésnek, ezt ki-ki vérmérséklete szerint eldöntheti. Nem szabok önöknek 
korlátokat abban, hogy mit gondoljanak. Egyvalamit azonban én döntök el, és ezt 
mint az Államszövetség kormányának vezetője hirdetem ki. Ez ettől a pillanattól 
érvényes és nem bojkottálható. Kihirdetem a csend, rend, nyugalom és béke álla- 
potát. A következő kilenc napban a kormány és a rendfenntartó szervek semmi - 
lyen módon nem fognak fellépni az ÁLAN tüntetői és sztrájkolói ellen, akik vi- 
szont semmilyen módon nem fognak fellépni előbbiek ellen. Hadd legyen szabad 
most nekem átvenni egy kifejezést abból a fogalomtárból, amelyre Niinda szokott 
hivatkozni: a fhangi nyelvéből. A következő kilenc nap a vihar előtti csend, a 
thobbinan időszaka. Hogy azután mi lesz, azt nem az ÁLAN fogja eldönteni, nem 
a kormány, de nem is a Testvériség — hanem a tham. Köszönöm, hogy meghall- 
gattak. 

Egy huszadon át döbbent csend ereszkedett az országra. ÁLAN, ellenzék és 
kormánypárt elképedve nézett maga elé, vagy mindenki arra, akire nézni tudott. 
Ez teljes körbehopp volt, ahogy a gyerekek hívták azt a játékot, ahol villámgyor- 


san meg kellett fordulni, amikor rájuk került került a sor. Érsom asszony, a 
Kiyreán-rezsim miniszterelnöke partnereként tekint az ÁLAN mozgalomra, és 
nem kormányát meg az elnököt tekinti az események irányítójának? És a fhangífi - 
lozófiából vett kifejezéseket használ? 

És ezt a beszédet nem a szokásos beszédíróival íratta. Érződött rajta. Száraz, tár- 
gyilagos, szűkszavú volt, mint Érsom asszony maga. 

A válasz a $awtwn térről jött, ahol a tüntetők éppoly döbbenetben ültek. A pó- 
dium üres volt. Aztán egyszer csak felsietett rá Ísy, átvágott a pódiumon, felhágott 
az azt hátulról körbevevő állványzatra, lekapott egyet a tucatnyi zászló közül, 
amin fehér háttéren Ninda arcképe és az egybefonódó N és M betűk voltak, leug- 
rott vele és kisietett a színpad elejére. Megállt, magasra tartotta a zászlót, aztán 
mélyen fejet hajtott, s a zászlót maga előtt majdnem a deszkákig leengedve kecses 
műypráént csinált. Majd kiegyenesedett, a zászlót ismét a magasba lendítette, és 
elkiáltotta magát. 

— Köszönjük, Érsom asszony! Legyen önnel Niinda és a fény! 

A Sawtwn tér örömujjongásban tört ki. 

Többen is úgy találták az ALAN működésének elemzői közül, hogy Ísy ezzel a 
gesztusával lépett elő a mozgalom folyton cserélődő vezetői közül olyasvalakivé, 
aki fontosságban, az őt övező tisztelet tekintetében felzárkózott Ámmaít, Hait és 
Larenka mellé, közvetlenül Ninda után. 

— Igen! — jelentette be, amikor valamelyest csitult a ricsaj. — Csatlakozunk 
Érsom asszony kezdeményezéséhez, mert ez szolgálja Syindofeia javát! Kezdőd- 
jön a thobbinan időszaka, az a kilenc nap, amikor semmi mást nem teszünk, csak 
várunk. Várjuk sűüny barátainkat és várjuk Niindat, nem tudjuk, de reményke- 
dünk benne, hogy ő is eljön, és ez alatt a kilenc nap alatt nem lehet a Szövetség 
világain más, csak csend, rend, nyugalom és béke! 

Tomboló ováció. 

— Érsom asszony azt mondta — folytatta Ísy a hangzavar újabb csendesedésekor 
—, hogy a thobbinan a vihar előtti csend. De ez nem jelenti — szóljatok rám, ha 
nem értetek egyet —, hogy amikor a kilenc nap letelik és megérkezik a Testvéri- 
ség, akkor szükségszerű, hogy valamiféle , vihar" törjön ki. Érsom asszony azt 
mondta, a tham fogja eldönteni, hogy mi történik majd. Szerintem is így van. Te- 
hát várjunk. 

És megkezdődött az az időszak, amit később , Szindoria kilencnapos várakozá- 
sa" néven tárgyalt a történetírás. A tüntetők maradtak a helyükön, de a sztrájkolók 
száma több tízmillióval csökkent, sokan gondolták úgy, hogy a Testvériség eljö- 
vetelével nincs már szükség a sztrájkra. A Testvériség pedig legelsősorban is Nin- 
dát jelentette, akiről továbbra sem volt semmi hírük, de bíztak benne, hogy tud ar- 
ról, ami itt történik, és eljön. 

A Testvériség hajói pedig a spirálkar minden tájáról megindultak Szindoria felé. 
Mindegyik leszállt még valahol, az utasok közül aki akarta, elhagyhatta a hajót és 
kereshetett más csatlakozást úti célja felé, vagy bevárhatta a következő szúni ha- 


jót. De velük is tarthatott Szindoriára, innentől ingyen, a Testvériség nem számlá- 
zott arra az időszakra, amikor nem fuvaroz, hanem mentőakcióban vesz részt. Ezt 
mentőakciónak hívták: dzsáhifannun. Persze volt egy másik neve is: sédaraugi. 
Invázió. 

A háromezer hajó mindegyike kiszámította magának az új útvonalat, általában 
nem egyenesen Szindoriáig, hanem a mélyűr egy-egy pontjáig, ahol az egymás 
közelében tartózkodó hajók találkoztak, s onnantól laza kötelékekben folytatták 
az útjukat. Ezeket hógurnak hívták, éppen úgy, mint a Sínisuál darabkáit — azok - 
ról kapták a nevüket. 

A Szilgut Haurit a huszonötödik fongaupba sorolták, huszonegyes pozíció. Ve- 
zér: Hírafaurangdzsi az ötvenkilences pozíción, helyettes: Szésszanir Fónird a 
száztizenötös pozíción. Amikor a bejelentést megtették, a hajó éppen Orgin felé 
tartott, ami csak egy kis hold volt ötvenezer lakossal, így várható volt, hogy kevés 
utas fogja választani az ottmaradást, eleve kevésnek jut hely a szállodákban, és az 
orginiakat semmi sem kötelezi, hogy árengedményt adjanak. A hajón viszont in- 
gyen lakhatnak Orgintól a Szindoria utáni első állomásig. Akinek nem sürgős a 
dolga, nyilván ezt választja majd. 

Ninda úgy határozott, nem száll ki Orginon. Túl sok rajongója van a Galaxisnak 
ezen a táján, nem akar most találkozni velük és kapni a záporozó kérdéseket a 
dzsáhifannunról. Csakhamar megtudta, hogy jól döntött, a Szilgut Haurit rajon- 
gókból és újságírókból álló tömeg várta az orgini kikötőben. Néhány utas kiszállt, 
sokan berohantak vásárolni — most nem állnak itt napokig, ahogy szoktak, csak 
két derkit hagytak az utasoknak. Muandzsanra Szindorián kell lenniük. 

A szindor sajtó persze utánajárt, hol hajózik most a Szilgut Hauri — minden vi- 
lágról, ahol megfordultak, üzenetet küldtek a rajongók —, és Larenka úgy intette 
türelemre a szindorokat, mintha kitalálta volna Ninda gondolatát. 

— Várnunk kell, barátaim. Nem hiszem, hogy Orginon Ninda ki fog szállni. A 
helyében én biztosan nem tenném. Mire odaérnek, a kikötő tele lesz riporterekkel. 
Mit mondjon nekik? Valójában nem tudjuk, van-e bármi szerepe abban, hogy a 
Testvériség eljön hozzánk. Ne feledjük, hogy Ninda egy gyerek. A kedves nézők 
megkérdezik gyermekeiket, hogy hová utazzanak? 

, A Szulganir és a Hepandi pontosan ugyanott ömlik a Dzsilangurba. Kétfelől, 
egymással szemben. Egyik sem egy ríginnel följebb vagy lejjebb. Ez a mérnökök 
játéka volt, amikor kialakították a medrüket, mert a Szulganir hosszabb, de a He- 
Ppandi szebb tájon halad át. Mintha versengenének, és aztán jön a döntetlen. Pró- 
báld ezt most filozófiaként felfogni. " 


Ninda: 
Beszélgetések, 
470. 
Szilgut Hauri 
43663. muhat karisszinan 
723 


— Sénu, sénu, hógur-dzsífi — szólalt meg egy bársonyos férfihang a suagokból. A 
gyerekek fölnéztek. 

— Sény, sénu, Íllarit Fónird — felelte egy másik férfihang. — Szilgut Hauri kö- 
szönti hógurját. 

— A Testvériség köszönti a Testvériséget — jelentkezett egy női hang is. — Itt az 
Ángrakit. 

— Itt pedig a Sengaur Órini — csatlakozott a negyedik. — A hógur úton Szindoria 
felé. Suórin! 

— No — mondta Sallugi —, hát már hógurban vagyunk, ez remek. Most fölhívjuk 
Hangilaorant és kérjünk szakértői testületet fizikusokból, vagy anélkül is elhiszi- 
tek, hogy az a golyó nem fog elgurulni, amíg el nem gurítjátok? 

— Jövök már — nevetett Szinensi —, jövök, gurítom. De nem mindennap lépünk 
hógurba, nem igaz? 

— Kétségtelen. Alighanem eltelik egypár évezred a következő alkalomig. De 
azért csak gurítsd el azt a golyót. 

Szinensi vigyorogva fölvette a golyót, kicsit méregette a távolságot, és elgurí- 
totta. Zöld golyó volt. Két kék volt a pályán, azok mellett állt meg, nem messze a 
pirostól. 

— Hing-hing — mondta Szinensi. — Te jössz, sien-Irgeni, de ügyeset guríts ám, 
mert megnézem! 

Sárga golyó következett. Irgeni négy issuval túlgurította a piroson. 

— Nem rossz — mondta Ninda, amikor a távolságérték megjelent a képernyőn: ez 
volt eddig a legközelebb a piroshoz. — Megemelted a mércét, sien. 

Aztán a zsebébe nyúlt a suagjáért. Hait volt. 

— Nemsokára indulunk — újságolta —, egy kis hajót kaptunk. 


— Hogy hívják? 

Hait zavartan pislogott, aztán megkereste a nevet. Ninda közben kitette őt a fali 
képernyőre. 

— Fégandzsauri. Miért? 

— Szúnik vagyunk, sien. Kötődünk a hajónkhoz, és ennek alapeleme, hogy ös- 
szes korábbi hajónkat számon tartjuk. Akárcsak a törzsünket és a klánjainkat. 
Nektek Ámmaíttal az Aindzsit Héruan és az Aulang Laip az anyahajóitok, de most 
majd a Fégandzsauri is az lesz. Milyen hajó? 

— Hát... azt nem tudom. Várj egy pillanatot. Saguréni. 

— Az tényleg kicsi hajó — vágta rá Ninda szakértő bólintással —, de azért van 
benne egy akkora szektor, mint nekünk itt a Szilgut Haurin. Csak egy, de abban is 
meglesz minden, amire szükségetek lesz. 

— Én éltem sagurénin — nézett rájuk Sallugi —, a Hefunnuán, nyolc évet. Nem 
annyira zavaró ám, hogy olyan kicsi. Van benne egy nagyobbacska park, úgy a 
szektor egynegyede, meg persze pár kisebb is. Egy uszoda, néhány üzlet. Persze 
csak egy janníhauma van, de az elég. Pár százan élnek rajta. 

— Mire használ a Testvériség egy ilyen kis hajót? — kérdezte a társaság legkisebb 
tagja, Ergimi. 

— Ezek járnak a Felhőn belül a világok között — felelte Ninda. — Néhányan állan- 
dóan ott élnek, a többi helyen meg azok, akik éppen átkelnek másik világra. Meg 
amikor néhány család kijön a Galaxisba valamiért, mint most Haiték, és nincse- 
nek kéznél a nagy hajók, akkor is ezeket vesszük elő. 

Hait megcsóválta a fejét. 

— Ami azt illeti, a Testvériség közlekedési viszonyait mindmáig nem tudtam 
megérteni. Most a Fégandzsauri kiesik a Felhőn belüli közlekedésből, mert min- 
ket visz el hozzátok. Nem fog hiányozni? 

Ninda vállat vont. 

— Nem hiszem. Van vagy ezer ilyen kishajó a Felhőben. A sófunnir-haurórangi 
dolga, hogy a helyettesítését megszervezze. 

— Akkora számítókapacitást használnak, mint egy nagyobbacska dzserang világ 
— mondta Áhanduli. — Apám ott dolgozik. Azt mondja, ha a Testvériség hirtelen 
szert tenne egymillió új hajóra, a számítógépeknek ez kevesebb időre okozna 
pluszmunkát, mint amennyi alatt egyet pislogni tudok. 

Ninda lépett kettőt oldalra, felmérte a golyók helyzetét, aztán leguggolt a gurí- 
táshoz. 

— Néhányszor utaztam ilyen hajókon a Felhőben — mondta Hait —, tudom, mi - 
lyenek belül. Csak nem tudtam, hogy ezt a típust hogy hívják. Nem sokat tudok a 
hajótípusokról. 

Ninda felszisszent. A kék golyó, amit elgurított, hozzáütődött egy másik kék- 
hez, eltérült az útján és a pirostól hat issura állt meg. Egy pontot veszített. 

— Nem is könnyű — felelte Róragi. — Pontosan nyolcvankétfélét használunk. Ti- 
zennyolc típus van, ami leszáll dzserang világokon, harminchárom teherhajó kint 


a Galaxisban, harmincegy típusról pedig egyetlen dzserangnak sincs fogalma, 
hogy létezik. Ezekről a kis kompokról sem. 

— De hisz minket kivisz a Galaxisba. 

— De a mélyűrben fog járni, milliószor nagyobb térben, mint bármekkora nap- 
rendszer. Nem fogja azt látni senki. 

Kis komp, gondolta Hait. Ha hat hirgon a belső területe, legalább húsz lehet a 
külső, a vastag falak miatt. És persze két emelet magas, hiszen a gépeknek kell a 
hely. Szindoriának talán nincs is ekkora hajója. Utasszállítója aligha. De itt a 
Testvériségben valóban aprónak számít. 

Szindoria. Egyre gyakrabban gondolt így a szülőbolygójára. Csak Szindoria, ze- 
nei hangsúlyok nélkül. Végtelenül távoli volt az az idő, két és három évvel ez- 
előtt, amikor Lénirsőömay hólepte völgyében fölszálltak arra a kishajóra. Azóta 
nagyon sok minden történt, nagyon sok minden megváltozott. Akkor balerinanö- 
vendék volt egy félholt diktatúrában, ahol azóta már bezárták némelyik színházat, 
mert nincs pénz a működtetésükre, az emberek nem járnak színházba, más gond- 
jaik vannak. Most viszont ő már kétgyermekes családanya, és a harmadik gyerme- 
küket várja. Végzett táncosnő, már némi hírneve is van. Az igaz, hogy a Felhőn 
kívül még nem lépett fel. Egyikük sem akarta elhagyni a Felhőt, most fognak elő- 
ször visszatérni a Galaxisba, amióta az Aulang Laippal megérkeztek ide. 

Ő ma már a Testvériség polgára, haungszíi a sáttir-dzsilanut törzsből. Az ő ott- 
hona a jasszani házuk Ámmaíttal. Vagy akár maga Szúnahaungaur, de igazából 
még, ha meggondolja, Auríhaum valamelyik apró, eldugott völgybeli falucskájá- 
ban is jobban otthon érezné magát, mint Szindorián. 

Két és három évvel ezelőtt még nem is gondolt arra, hogy elhagyja Szindoriát, 
még kevésbé hogy valaha a Testvériségben éljen — s ha tudott volna már ennek a 
világnak a szépségeiről, ha nem hitte volna azt, hogy a szúnik egytől egyig hajó - 
kon élnek, valami elképzelhetetlen zsúfoltságban, akkor sem akarta volna elhagy- 
ni Szindoriát és idejönni sem akart volna. 

Három évvel ezelőtt pedig még feltétel nélkül hitt Vűyrd Kiyjeán nagyszerűsé- 
gében, és az volt az álma, hogy egyszer a Szövetség Nagyszínházában táncolhas- 
son, úgy, hogy ő ott ül a díszpáholyban. 

A családja az más. Őket persze jólesik majd viszontlátni. Pár naponként 
beszélnek hiperfonon, de egészen más lesz megint otthon lenni a régi házban, és 
az ikreknek is javára válik majd, ha megismerik személyesen a nagyszüleiket meg 
a többi rokont, akikkel eddig csak képernyőn beszélhettek. 

Vannak azért persze helyek Szindorián, ahova szívesen elmenne megint. A 
főiskola, a Táncszínház, a Mwnawkyép-szigetek, az Ími-deltavidék, a Déérláp (de 
csak ha még mindig olyan jó körwnlevest főznek), meg egy-két barátjával is talál- 
kozna. De nemigen szándékozik egy évnél többet ott tölteni. Mármint persze egy 
szúni évre gondolt. Milyen nehezen szokta meg, hogy egy év nem nyolcszáznegy- 
ven napból áll, csak harmincból. S ma már ez is milyen természetes. 

,, Természetesen abban, hogy Ninda Limelullí-dalait több mint hétszáz nyelvre 
fordították le még életében, szerepe volt annak is, hogy jó sok idejük adódott rá. 
Hiszen kamaszkorában írta valamennyit. " 


ALAN: 
Hősköltemény, 
Fégandzsauri 
43663. nodzsat angdzsagan 
610 


Valami különösen nindás légkör alakult ki ezen a kicsi hajón. 

A száztíz állandó lakos közül egy sem akadt, aki Ninda nevét valaha hallotta 
volna, mielőtt a sófunnir-haurórangi kiválasztotta őket erre az útra — persze vis- 
szautasíthatták volna, vagy aki akar, kiszállhatott volna a Felhő bármelyik vilá- 
gán, de nekik mindegy volt, hogy ezt az időt otthon töltik-e vagy a Galaxisban. 
Hisz még fél év sincs az egész. 

De most utánanéztek, ki az a Ninda, aki miatt kimennek a Galaxisba. 

— Megtetszett ez a gyerek — foglalta össze Ildzsim apó, aki kilencszázharminc 
éves volt, de az agya remekül fogott. — Van benne valami sisingi-susungi. Azt 
gondolom, érdemes miatta bemenni a Galaxisba. 

Hait sóhajtott. Anyanyelvi szinten megtanulta a nyelvet, de semmilyen tan- 
anyagban nem lehetett benne az a rengeteg hangfestő kifejezés, amit a szúnik 
úgyszólván ötletszerűen kreáltak pillanatnyi szeszélyüktől függően. És időnként 
idegesítő tudott lenni néhány szokásuk, például hogy akár mondatonként változ- 
hat, hogy a Felhőből a Galaxisba kimennek vagy be. Nem mintha bármelyiknek 
értelme lenne, ahogy a különválasztásnak sincsen, hiszen az egész tuamsá és vele 
a Felhő nagyon is része a Galaxisnak. Persze mindkét iránynak megvan a logiká- 
ja. Ezt már sok éve elmagyarázták neki. A ritkán lakott Felhőből a sűrűn lakott 
spirálkarba ugyanúgy , bemegy" az ember, mint egy külvárosból a városközpont- 
ba — viszont a spirálkar, mármint Szuangsanné sugárirányban kijjebb van, távo- 
labb a Galaxis magjától, mint a Felhő. 

De attól még kiválaszthatták volna az egyiket. 

— Igen — bólintott Engini anyó, aki nem volt rokona Ildzsim apónak -—, rendes 
gyerek, csak én azt nem értettem, hogy ti kik vagytok neki, ha nem a szülei. 

— Hát majdhogynem senkijei — felelte Hait. — Hivatalosan mindenképpen. Nem 
engedte, hogy örökbefogadjuk, de vett egy házat Jasszaniban azért, hogy mi le 
tudjunk telepedni vele együtt. Mármint két külön házban egymás mellett, mert 


összeköltözni sem volt hajlandó. De elfogad tőlünk bizonyos korlátozott szintű 
nevelést. Vagy inkább útmutatást az élet dolgaiban. 

— Igen önálló gyerek lehet — mondta Holkeni, az apó fia, a szingekin-argi törzs 
főnöke. 

Hait önkéntelenül azzal a kézmozdulattal reagált, ami azt jelentette: , nem is 
képzeled, hogy mennyire", aztán eszébe jutott, hogy ezt a szúnik nem értik. S0- 
kadszor fordult elő, pedig milyen régóta él itt. 

— De mennyire! Fogja magát és elrohan a Galaxis másik végébe, és egy szót se 
szól arról, hogy miért. 

— Nahát! 

— Azóta persze kiderült, hogy a szerelméhez ment Szunnaszra. De hogy hol is- 
merkedtek meg, amikor Nindát egyáltalán nem érdeklik a csillagközi kommuni- 
kációs csatornák, arról sejtelmem sincs. 

— No, Szunnasz azért nem épp a Galaxis másik vége — mondta az anyó. — Olyan 
messze lehet, mint a te Szindoriád, csak más irányban. 

— Hol van az? — nézett rá az apó. 

— A Szialfógi-köd mögött. Amerre Szeszundára lehet jutni, csak Hinnuldudnál 
kifelé kell fordulni. 

— Akkor körülbelül tudom — bólintott az apó. — Hát éppen elég messze van itt- 
honról ahhoz, hogy valaki csak kapja magát és odarohanjon. Bár persze minden - 
hol a Testvériségben volt, vigyáztak rá, nem igaz? Ez itt a jannihaum. 

Ahol ekkor voltak, az is a janníhaum volt, csillag alaprajzú, mint az Aulang Lai- 
pon a 4-tabe, csak nem hétágú, hanem hat. A csillag alakú janníhaumok többségé- 
nek hét kis folyosója volt, Szúnahaum hétágú csillagának tiszteletére, de léteztek 
másfélék is. Jelképes jelentősége ennek a rajznak is volt: a középső körből szét- 
ágazó hat folyosó közül az egyik hosszabb volt és ívben bekanyarodott — ha kifelé 
haladt az ember, akkor balra —, ezzel a fhangi ambet kháját formázta, a lelki béke, 
a nyugodt lelkiismeret egyik jelét. 

Hait fölpillantott Ámmaítra, aki az egyik dzsilaun felől közeledett egy tálcával. 
Az ikreket nem látta, pedig vele mentek el, de hát bárhol vannak, vigyáz rájuk va- 
laki — ez itt a janníhaum. Egyébként is velük utaznak Angrolímiék, Szinensi szü- 
lei és a kistestvére, sőt Rongami, Ángsauri és Séssinauri is — egész kis csapat Nin- 
da baráti köréből, akik azért jöttek, hogy lássák a dzsáhifannunt, ami a barátnőjük 
kedvéért fog végbemenni. 

— Szeminnannak magyarázzák a sylas$eéfn receptjét — tette le a tálcát Ámmaít. 
Hait elmosolyodott. A férje persze jól tudja, hogy neki mi a legfontosabb. — Illet- 
ve fél mati is eltelt már, amióta eljöttem onnan, úgyhogy valószínűleg már a tész- 
táját gyúrják. 

Az öregek nevettek, volt már alkalmuk megismerni az ikrek szélvész természe - 
tét. 

— Ángsauri éppen Szindoria történetének olvas utána — mesélte Ámmaít. — 
Időnként azt mondja, , szissz-szissz", és a fejét csóválja. Elég indulatosan. 


— Hát azt hiszem — vélekedett Hait —, ennyiből nem derül ki, hogy éppen hol 
tart. 

— Hát nem. Szindoria története dugig van olyan részekkel, amiktől Ángsauri azt 
mondhatja, , szissz-szissz". Ami azt illeti, a legtöbb világ történelmével ugyanez a 
helyzet. A Testvériség az egyik látványos kivétel, de csak az utolsó háború óta. 

— Simnunná — bólintott Ildzsim apó, és a homlokára tette a kezét. — S ha jól ér- 
tem, most azért megyünk oda, hogy ezentúl náluk is nyugalom legyen, és Ángsau- 
ri ne mondhassa, hogy , szissz-szissz" — és te leszel az, unokám, aki megmondja 
nekik, mit kell tenniük? 

— Nem egészen, nagypapa. Én csak... hogy is mondjam ezt, van erre egy mon- 
dás szindorul, de nem tudom lefordítani. Rüdavő aiki w diwym — pillantott a fele- 
ségére. 

— Hűha... talán valami játékhasonlattal — felelte az. 

— Miért is ne... szóval én csak a halligi vagyok, de Ninda a daurta. Ő vezeti ezt 
az egészet, a dzsáhifannunt is ő kérte. 

— Értem, amit mondasz — bólogatott az apó. — De hát csemete még. 

— Csakhogy a szindorok végtelenül tisztelik. Ha megérkezik hozzájuk, az egész 
ország élete fenekestül felfordul. Ha csak mi mennénk oda Haittal, az is némileg 
felbolydítaná a kedélyeket, de a hatás jelentéktelen lenne ahhoz képest, amit Nin- 
da jelenlététől várunk. 

— De nemcsak a tisztelet miatt — tette hozzá Hait. — Ha csak mi mennénk oda, 
ugyanaz lenne, ami az elmúlt évtizedekben, Ámmaít végeláthatatlan tárgyalásokat 
kényszerülne folytatni a különböző politikai erőkkel, akiknek mindig meglenne az 
az alapállásuk, hogy bármilyen változtatásra hajlandók, kivéve a valóságos vál- 
toztatást, a rendszer megváltoztatását. Kíreán hatalma márpedig csillagerejű és 
kész. De Ninda nem fog velük tárgyalni. 

— Hanem? — vonta föl az apó a szemöldökét. — Hát mit fog velük csinálni? Talán 
fölpofozza őket? 

— Nem tudom, azt nyilván nem... de hogy mit, azt senki sem tudja, csak ő 
maga. 

— Akkor hogy fog kinézni ez a dzsáhifannun? 

— Nem tudjuk — felelte csendesen Ámmaít. — Én vagyok a Testvériség teljhatal - 
mú nagykövete Szindorián. Ha én nem tudom, senki sem tudhatja. 

,, Bölcs ember az, aki tudja, mikor mit tegyen. S még bölcsebb, aki azt is tudja, mi- 
kor nem tud tenni semmit. " 


Ílgaszaumi, 
Feddardin elmélkedéseiből, 
30. sómir, 21. singir 


Szilgut Hauri 
Úmeri-rendszer 
43663. dzsirat nirséhagan 
718 


A már több száz hajóra szaporodott hógur reggel óta Szindoria felségterületén 
járt, de erről csak a Csillagvédelemnél tudtak, ahol pontosan számon tartották az 
összes hógur összes hajójának mindenkori helyét — ugyanazokat az adatokat, ami- 
ket rendes körülmények között a sófunnir-haurórangi tart nyilván, de most a Csil- 
lagvédelemnél is volt egy másolat. Természetesen figyelték az űrt a hajók körül, 
és ha szindor hadihajók tűntek volna fel, a Csillagvédelem feladata lett volna in- 
tézkedni. 

De sem hadihajók, sem polgáriak nem jártak az űrben. Érsom asszony rövid be- 
szédet tartott, amiben megtiltott minden űrbeli közlekedést attól kezdve, hogy a 
Testvériség hajói belépnek az Államszövetség felségterületére. Mint mondta, ez 
egy udvariassági gesztus, annak kimutatása végett, hogy Syyndoreia minden 
konfliktust el akar kerülni. Ezt nem mindenki hitte el neki, az ellenzéki Írevwn 
éppenséggel azt mondta, hogy nagyon szép hangzású elnevezése a gyávaságnak. 
Mindazonáltal országszerte az a hangulat uralkodott, amit Kel LyYksúnahy így 
fogalmazott meg: , Amíg meg nem haragítjuk a süünykat, nem lehet komoly baj". 

A Szilgut Haurin a csillagvédelmiseken kívül senki sem foglalkozott a szindor 
államhatár átlépésével — ami egyébként normális körülmények között háborús 
cselekmény, ha ilyen tömegű hajó egyszerre teszi. A szúnik ugyanúgy nem érdek - 
lődtek a hajójuk holléte iránt, mint máskor. Aki akarta, a suagján megnézhette a 
Testvériség bármelyik hajójának helyzetét, hajszálpontosan, nemcsak az éppen 
aktuálisat, hanem bármikor a múltbelit, és a későbbi útitervet is. De a szúnikat na- 
gyon ritkán érdekelte, hogy éppen hol járnak a Galaxisban. 

Nindát sem. Neki csak az volt a fontos, hogy most éri utol őket az a kis komp- 
hajó, amelyik Ámmaítékat hozza. Hétszáz után már ott volt a 6-tadzsiban, ahol 
egy szakállas fiatalember fogadta, Ikkagi. 

— Tudom, ki vagy — üdvözölte már az ajtóban. — Miattad jövünk ebbe az ország- 
ba csillagerővel. Gyere. 


Ninda követte a kis szoba falait körben beborító képernyők egyikéhez, amin a 
csillagos űr háttere előtt két hajót is látott. 

— Ne a nagyokat nézd. Azok a Hingo Rírangi és a Fádirun Ílu — közölte Ikkagi 
teljesen fölöslegesen, hiszen a gép rájuk vetítette a nevüket is az ilyen képernyő - 
kön szokásos zöld feliratokkal. De több felirat nem volt a képen. — Jön mindjárt a 
te hajód is. Az előbb már láttam, de elbújt a Hingo Rírangi mögé. 

Ninda várt, Ikkagi pedig odébb lépett, egy másik képernyőhöz, és helyet foglalt 
egy görgős székben. 

— Sénuy, sénu, hógur-dzsífi. Szilgut Hauri hívja Fégandzsaurit. 

— Sénu, sénu, hógur-dzsífi — érkezett a hang késedelem nélkül, és az első szó vé- 
gére megjött a kép is: egy idősebb férfi, sötétzöld köntösben, Szágefu. — Fégan- 
dzsauri köszönti Szilgut Haurit. A távolság négy-kettő, megkerüljük ezt a szép 
nagy Hingo Rírangit és egymáshoz érintjük a tenyerünket. 

— Szilgut Hauri köszönti Fégandzsaurit. Másfél limli és gessuhuncsokorral vá- 
runk benneteket. 

— Szép virág a gessuhun — mosolygott Szágefu —, de én a magam részéről többre 
tartok egy palack jó giszehát. 

— Sangé-Sínaniban terem a legjobb — vágta rá Ikkagi. 

Ninda rámosolygott a képernyőn megjelenő harmadik zöld feliratra. A kis komp 
kibukkant a nagy kereskedőhajó mögül. Közben átfutott az agyán, hogy ezek ket- 
ten egy évszázadot tanultak Hangilaoranon azért, hogy most itt üldögéljenek és 
vidámságokat mondjanak egymásnak. Egész idő alatt nem fognak csinálni semmi 
mást. A képernyő alatt levő másik képernyőn mindenféle számok voltak, mutatók, 
zöld lámpák. Nekik az a dolguk, hogy ezeket figyeljék és szükség esetén beavat- 
kozzanak, de nem lesz rá szükség, mert a Testvériség minden űrjárművén minden 
berendezés többszörös túlbiztosítással működik, és ahol ez csak egy kicsit is fon- 
tos, ott ellenőrző és javító automaták serege dolgozik megállás nélkül, a napnak 
mind az ezer matijában, akár megy a hajó, akár nem. Egymást is ellenőrzik és ja- 
vítják, ha kell — de semmit sem kell valóban javítani, a legkisebb műszaki hibáról 
is beszámolnak a Szúnangében. És ha ilyesmi csakugyan bekövetkezne, akkor 
nem Ikkagi és Szágefu feladata lenne intézkedni, hanem a két hajó teljes esszi- 
dzsinnalegénysége akcióba lendülne. Most, hogy hógurban repülnek, az összes 
közelben tartózkodó hajóé. 

És ez a két ember mégis itt ül, figyeli a műszereket és vidámkodik egymással, 
űrhajós és esszidzsinnakiképzéssel a hátuk mögött. Ezért kapják a fizetésüket. És 
minden ilyen űrbeli műveletnél ott ül a két ember és készenlétben van az egész 
esszidzsinna, mert egyszer hátha kelleni fog. 

— A falakon túl az űr van — mondta Feddurit még otthon Jasszaniban -—, az űr pe- 
dig veszélyes. Ha űrruha nélkül kikerülsz az űrbe, egy matin belül halott vagy. De 
ürruhában sem boldogulsz egyedül, csak a megfelelő gépek segítségével juthatsz 
haza. Az űrben nem létezik fölösleges, túlzásba vitt biztonsági intézkedés. 


Most sok ember és csomag kelt át a két hajó között, ezért nem aungirt használ - 
tak, hanem összedokkolták őket. A Fégandzsauri könnyedén odamanőverezett a 
Szilgut Hauri 6-tadzsi zsilipjéhez. Pontosan összeilleszkedtek, mindkét hajó külső 
héjából bonyolultan összekulcsolódó tifonglemezek nyúltak ki, két rétegben. 
Mindegyiket külön ellenőrizték a számítógépek, mindegyiknek külön biztonsági 
rendszere volt. Miután ezzel megvoltak, kinyitották a zsilipkapukat. 

Nindáék már ott álltak a kapuban, ahogy a barátaik is a másik oldalon. Minden- 
ki elindult, de a leggyorsabban persze Dzselli szelte át a köztük levő tizenöt-húsz 
rígint, és majdnem feldöntötte gazdáját, ahogy a nyakába ugrott, a farkával pedig 
Szinensit. Aztán jöttek az emberek is, Szinensi átölelhette a szüleit és a kisöccsét, 
az ikrek egyszerre ölelgették mindhárom lányt, meg Ángsauri, Rongami, mind- 
annyian. 

A kis komp ott maradt a Szilgut Haurihoz erősítve, majd együtt fognak távozni 
Szindoriáról. A hógur egyenletes tempóban haladt befelé a szindor űrben, lassan 
közeledve a többi hógurhoz és a szindor anyabolygó naprendszeréhez. 

— Itt vannak — mondta Állérőp államtitkár még valamivel azelőtt, hogy Dzselli 
Ninda nyakába ugorhatott. — Beléptek Úmety naprendszerébe. Eddig már több 
mint háromszáz hajót számláltunk. 

— Lesz az még több is — sóhajtott Érsom asszony. — Meg sem tudjuk majd szá- 
molni őket. Nem mintha számítana, hogy százan vannak vagy tízezren. Ezt a há- 
borút már az első lövés előtt elveszítettük, uraim. 

A tanácsteremben, a Kisebbik Zöld Ház földszintjén vagy féltucat civil jutott 
harminc-negyven katonatisztre. 

— Miniszterelnök asszony — szólalt meg a Külső Erők parancsnoka, a szikár, fe - 
hér szakállú Kéwnyt első tábornok —, egy-két jó hajó nálunk is akad ám. 

— Tudom, tábornok úr, és azok a hajók ott is maradnak a kikötőjükben. 

— Megadva a köteles tiszteletet miniszterelnök asszony rangjának — folytatta a 
tábornok —, szabad legyen megjegyeznem, hogy... 

— Nem szabad, tábornok úr — közölte Érsom nyersen. — Le kívá... 

— De miniszterelnök assz. . . 

— Ne szakítson félbe! Le kívánom szögezni, hogy sem most, sem később nem 
fogunk arról beszélni, hogy a hajóink vagy bármely csapataink miképpen vethe- 
tők be. Ebben a háborúban mi egyetlen hadmozdulatot sem fogunk tenni, és még 
kevésbé fogunk fenyegetően fellépni. Elég rossz a helyzetünk így is. Világosan 
beszéltem? 

— Igen, asszonyom -— felelte a tábornok hasonlóan szárazon. 

— Kíván mondani valamit? 

— Miniszterelnök asszony, szabad legyen megjegyeznem, hogy ön nem fölöttese 
a tábornoki karnak. A flotta főparancsnoki tisztét az elnök úr őméltósága tölti be. 

— Ez ezentúl is így lesz, de mostantól én vagyok a helyettes parancsnok. Amit 
közlök önökkel, azt önök mint parancsot ellenvetés nélkül végrehajtják, amíg az 


elnök úr őméltósága ellenkező értelmű parancsot nem ad. Szíveskedjenek egyen- 
ként igennel vagy nemmel felelni, hogy ezt elfogadják-e. Kéwnyt tábornok úr? 

— Nem, miniszterelnök asszony, nagyon sajnálom, de ez teljességgel... 

— Letartóztatom. Biztonságiak! Vegyék őrizetbe! 


398. 


, Érsom asszony nem volt jó politikus, de volt egy képessége, ami az államrend- 
szerből teljesen hiányzott. Tudott emelt fővel veszíteni. Szüksége is volt rá. Nem 
feledhetjük, hogy esze ágában sem volt változtatni a rendszeren, amely kormány- 
fővé tette, de azt sem, hogy ha akarta volna, akkor sem lett volna rá sem ideje, 
sem lehetősége. " 


Ámmatt Ídara: 
Az elmaradt szindor forradalom, 
311. 


Szilgut Hauri 
Szindoria 
43663. senut muandzsan 
403 


A sófunnir-haurórangi a parkban vetítette ki a dzsáhifannun-silguróhagi rajzát. 
Háromezer-száznyolcvannégy téglatest, amik lassan, ráérősen közelednek Szindo- 
ria felé, s közben egyre közelebb húzódnak egymáshoz. Egyelőre úgy nézett ki, 
mint egy hatalmas felhő, ami sok-sok különálló darabból áll. 

— Pontosan érkezünk — közölte Ilardzsi, a kommentátor. — Hétezer-hétszáznegy- 
ven ütés áll a hírcsatornánkon, és akkor fognak megállni a hajók a szindor főváros 
fölött. Mi szabtuk meg a találkozó pontos időpontját, és úgy illik, hogy tartsuk 
magunkat a saját magunk által kitűzött időponthoz. Távolságunk Szindoria felszí- 
nétől ezernyolcszáz úmisz, a hajók átlagos távolsága egy úmisz. Ezt a távközt 
fogjuk tartani egészen a légkörig. 

Ninda suagján megjelent egy férfi, Éfuni a Csillagvédelemtől. 

— Szeretnénk, ha ötszázra lejönnél a 8-tabébe mindazokkal, akiket magaddal 
akarsz vinni a felszínre. 

— Rendben. 

— Készítettünk egy kis meglepetést. Siomaungirral fogtok utazni. 

Ninda fölvonta a szemöldökét. 

— Még soha nem utaztam olyannal. 

— Gondoltam. Eleinte csukva lesz, majd aránylag kis magasságban fogjuk ki- 
nyitni. Hová fogsz menni? 


— Az elnöki palotához. 

— Hol találjuk? 

— Fogalmam sincs. 

— No jó, mindjárt utánanézek. — Éfuni egy képernyőt tanulmányozott. — Meg is 
van. Három park találkozásánál, négyzet alaprajzú, piros tetejű épület... furcsa 
szokás, egy háznak piros tetőt csinálni, de hát ők tudják. Úgy nézem, a környéken 
minden talpalatnyi helyet ellepnek a tüntetők, de nyilván tudunk nektek helyet 
csinálni. Gondolom, tudod, hogy a biztonságodról gondoskodni fogunk. 

— Hát persze. 

— Jól van. Van valami kérdésed? 

— Nincsen. Tudok mindent, amire szükségem van. 

— Akkor hát sok sikert a... a feladatodhoz vagy küldetésedhez, vagy amid van. 

— Van feladatod az életben? Olyan, amit nem tud elvégezni senki más? Ebből 
még nem tudom, különleges-e a sorsod, vagy csak van egy ritka szakmád. 

A csillagvédelmis fölvonta a szemöldökét. 

— Ez valami idézet? 

— Hogyne, Feddardintól. 

— Á, értem. Hallottam róla. 

Éfuni kikapcsolt, Ninda pedig tovább szemlélte a lassan közeledő hajókat a ku- 
pola alatt. 

— Mit veszel föl? — kérdezte Szinensi hirtelen. Élőszóval, ott feküdtek egymás 
mellett a fűben és nézték a képet. 

Ninda mosolygott. 

— Nem tudom. 

— Pedig ez fontos. Nem mindenkinek rendeznek dzsáhifannunt. Az unokáink se 
fogják látni a következőt. És amikor kinyílik a síomaungir teteje, te leszel a leghí- 
resebb ember a spirálkaron. 

— Már most is ő a leghíresebb a spirálkaron — jegyezte meg Rongami, aki 
szintén ott feküdt mellettük. — Utánanéztem. Szindoriától tízezer érangra sáfur—- 
szógir mindenhol imádják. Ez a kilenc nap csillagerővel fényesítette a hírnevedet, 
sien-Ninda. A Testvériség tényleg végtelenül ritkán rendez dzsáhifannunt. És per- 
sze gyerek kedvéért még soha nem csináltak. 

— És egyetlen más állam sem tett még effélét — tette hozzá Ámmaít. — Persze az 
egész spirálkaron a Testvériségnek van a legnagyobb flottája, de akkora azért még 
Szindoriának is van, hogy ha összevonnák egyetlen város fölött, hát elsötétítenék 
az eget azok is. 

— No tessék — mondta Aini —, tehát mit veszel föl? 

— A másik köntösömet, ha akarod. 

— Várjatok — ült fel Ámmaít. — Én vagyok a diplomata, ez az én szakterületem. 
Először az alkalmat kell meghatározni. Milyen alkalomhoz kell öltöznöd? 

— Hát... — Ninda vállat vont — eljöttem a szindorokhoz, ha már ilyen fontos va- 
gyok nekik. 


— Ezzel nem határoztad meg — mosolygott a férfi. — Hová fogsz menni 
Kafndimban? 

— Meglátogatom Kíreánt. 

— Ó. Nagyralátó terv. Ez esetben kíséretre is szükséged lesz, és ezeknek egy- 
máshoz kell öltözniük. 

— Jó, elviszlek titeket. 

— Engem sajnos nem vihetsz. Én a sajtó nyilvánossága előtt kijelentettem, hogy 
amíg a rezsim áll, addig nem lépek szindor földre. Veszítenék a tekintélyemből, 
ha mégis megtenném. 

— Jó, akkor Szinensit és Ainit. Hárman bőven elegek vagyunk, érje be Kíreán 
ennyivel. 

— Mondok neked valamit — ült föl Aini is. — Öltözz fekete kezeslábasba. 

Ninda elnevette magát. 

— Ugyan már, eidyre, mint csavargó koromban? 

— Pontosan. Egy csavargót üldöztek el, egy csavargó térjen vissza. 

— Nem értek egyet, több szempontból sem — felelte Ámmaít —, de tied a döntés. 

— Szerintem viszont ne te vegyél fekete kezeslábast — mondta Szinensi —, hanem 
mi. Aini meg én. Fekete sapkát is hozzá. Két csavargó lesz a kíséreted. 

— Ennek már több értelme van — bólintott Ámmaít. 

— Nem bánom — mondta Ninda. 

— Te magad viszont ne szindor viseletbe öltözz — folytatta Szinensi. — Az azt je- 
lezné, hogy közéjük tartozol. De nem tartozol közéjük, csak velük vagy. 

— Ez okos meglátás — mondta Ámmaít. 

— Jó, akkor a köntös megfelel? — nézett végig rajtuk Ninda. 

— A szúni viselet viszont azt jelentené, hogy a Testvériséghez tartozónak vallod 
magad. Ami tény, tudom, de ezzel kihangsúlyoznád. Bocsánat, gyerekek, de ez a 
szakmám. 

— Jó, akkor leitát veszek — felelte Ninda. — Az megfelel? 

— Igen, úgy gondolom, az jó lesz. 

Szindorián ekkor már pattanásig fokozódott a feszültség. A tévé folyamatosan 
közvetítette a hajók érkezését a hadsereg ürfigyelő-állomásairól. Szabad szemmel 
még nem látszottak, bár folyton szárnyra kaptak hírek, hogy itt meg amott már 
látják őket, de a tévében ezeket rendre katonatisztek cáfolták meg. Nem, a hajók 
nem lehetnek még láthatók. A Testvériség hajói egyenletes tempóban, folyamato - 
san közelednek. Egy ideje már rendszeresen bemondták a távolságukat is. 

A kormány teljes létszámban a Kisebbik Zöld Házban tartózkodott, Érsom as- 
szony megtiltotta, hogy bárki távozzon. Ők eddig is tették a dolgukat, ezután is 
azt fogják. Az ő lelkiismerete tiszta. Ha a süüny haderő felelősségre akarja vonni, 
áll elébe. 

A szúniknál azonban ez idő szerint senkit sem érdekelt Érsom asszony. Az em- 
berek ugyanúgy éltek, mint máskor, legtöbbjüknek közömbös volt, hogy a Gala- 
xis melyik világa felé tartanak. A dzsáhifannun ritka dolog volt persze, sokan 


megnézték a kivetített flottaképet, de ennél több érdeklődés nem volt bennük. Az 
űrhajósok dolgoztak, irányították a flottát. Most már együtt volt az összes hajó — 
azaz eggyel több, de a Fégandzsauri nem maradt külön, a Szilgut Haurihoz csa- 
tolva utazott. 

Ninda és két társa pedig a kis lakásukban állt a ruhásszekrény előtt. Még mindig 
gantirban laktak, a 3-sigo szektorban, Ninda nem tartott igényt nagyobbra, s a má- 
sik kettőnek is megfelelt. Fekete kezeslábasuk és sapkájuk persze nem volt, de 
egy szúni kereskedőhajó számtalan üzletében minden létező ruhadarabot meg le- 
hetett találni. Hazafelé jövet megvették őket. 

— Vedd föl a piros leitát — tanácsolta Szinensi. 

Ninda bólintott, ledobta a köntösét és belebújt Aini piros leitájába. Aztán vis- 
szavette a csavargó korából megtartott kék sapkáját. 

— És az ampentisemet — mondta Aini. 

Ninda fölvette azt is. Bővebb magyarázatra nem volt szükség. Az ampentis 
boka fölé érő, elöl nyitott, ujjatlan, fekete köpeny volt. 

— Készen vagy — mondta a két lány egyszerre. 

495-re értek le a 8-tabébe. Rengetegen voltak ott, az aungirkikötő hatalmas ter- 
mében, több száz teljesen idegen ember is, akik mind arra voltak kíváncsiak, mi 
lesz most. 

Nagy kivetítőkön látták maguk alatt Kaindím városát felülnézetből. Keskeny 
fénysávok szabálytalan rácsozata tarkázta, ahol a napfény még lejutott a felszínre. 
Talán a felszín egy százalékán. A többi esti sötétség. Az utcákon, az ablakokban 
égett a világítás. A tereken, a parkokban, a főutakon, még a mellékutcákban is, 
mindenütt: emberek. Transzparensek ezrével mindenfelé. Ők odalent már min- 
denhol hajókat láttak, amik eltakarják az eget, semmi mást nem látni tőlük, és már 
nem is látszott, hogy még mindig közelednek. 

Az elnöki palota tőszomszédságában, a VWrandi-torony tetején 499-kor gyul- 
ladt ki egy hatalmas piros betűs felirat. 


SWTYM OY DEI ÁP 
— Mit jelent az a felirat? — kérdezgették az emberek. 


Hait ránézett Nindára és lefordította. 
— Hátha eljön ő is. 


, Eljött." 


ÁLAN: 
Hősköltemény, 


SZINDORIA 


399. 


, Egy évszázadig reméltem, hogy a szindorok elfelejtik ezt az egészet és végre 
csak egy embert látnak bennem. De aztán beláttam, hogy ehhez nemzedékek kelle- 
nek. Talán jelképerejű, hogy ami nálunk egy évszázad, az náluk csak négy és 
nyolc év." 


; Ninda: 
Eletem egy falevélen, 
1025. sómir 


Kafndimban leszállt az éj. 

Még csak délután volt pedig, a zöld órája. De a nap eltünt. Háromezer-száz- 
nyolcvannégy óriási városhajó állt mozdulatlanul a főváros fölött, szorosan érint- 
kezve, és eltakartak mindent. A Súünnaföt-vidék, a DéY-hegység falvai, Swnet 
nagyvárosa, a Möika-síkság városai, az Uúurőp-sivatag északnyugati nyúlványa, a 
Direyt alsó folyásának völgye, a Vásinnóöőyp dombjai — hatvanezer fmus terület 
mindenestül bekerült a legnagyobb árnyék alá, amit ember valaha teremtett. 

— Nagy Syöllőip — dünnyögte Érsom asszony a teraszról felbámulva a belátha- 
tatlan távolságra elnyúló, szürke felületre. 

Sokan mondtak hasonlókat. Nemigen akadhatott senki idelent, aki ne fölfelé né- 
Zett volna. 

A Híruan Dzsindumi 2-siszu szektorában, a Csillagvédelem hajóparancsnoksági 
termében egy fiatalember, Esszungi fölpillantott a faliórára. 

500. 

— Megérkeztünk — mondta, s a háromezer-száznyolcvannégy hajó alján kigyul- 
ladtak a leszállófények, hajónként ezer-kétezer darab, közepes erősséggel. A vá- 
ros nappali fénybe borult, világosabb lett, mint nyáron fényes délben. Egy pillanat 
múlva pedig kinyíltak a kis rejtekajtók és megindultak a dzsindrobotok. Több tíz - 
millió apró gömböcske áramlott ki a hajók gyomrából, körülvették az épületeket, 
elözönlöttek mindent. 

Érsom asszony a Külső Erők új parancsnokára, Méötwn tábornokra nézett. Né- 
hány lépésre álltak egymástól a teraszon, de kettejük között is átsüvített egy szür- 
ke gömb. 

— Most már talán értik, miért tiltottam meg minden ellenállást. Egyetlen ilyen 
robot egy lövéssel elsöpri ennek az épületnek a negyedrészét, pedig nem nagyobb 
a fejemnél. És nem tudnánk kilőni őket. Hiszen még megszámolni sem tudjuk. 

— Még a hajókat sem — mondta a tábornok borúsan. — Több ezer vagy több tíz- 
ezer... de lehet, hogy fölöttük még több van. 


— Lehet — bólintott a miniszterelnök. — Az egyetlen, ami segíthet, ha tudunk ér- 
telmesen tárgyalni velük. 

— Önbe vetjük bizalmunkat, asszonyom — mondta a tábornok feszesen. 

Dzsindek keringtek Dwn$y és Eidi feje fölött is, akik az elnöki palotától két ut- 
cányira, a Dösret parkban ültek a fűben, sok ezred magukkal, és vártak. 

— Ezek fegyverek — suttogta a lány, és a fiúra nézett. 

Dwn$y csak bólintott. 

— De én... mi azt hittük, hogy békés szándékkal jönnek... 

— És nem úgy jöttek? Ha meg akartak volna minket támadni, egyetlen hajó is 
elég lett volna, hogy porrá lője az egész fővárost. 

— Jól beszélsz, barátom — szólalt meg mellettük egy férfi. — Ha a sűünyk úgy 
akarták volna, már nem élnénk. 

— Eszemben sem volt ilyesmit feltételezni — rázta meg a fejét Eidi. — Senki sem 
mészárol le céltalanul milliókat. 

— Azt sem kellene megtenniük, ha erőszakkal akarnak fellépni — mondta egy 
másik férfi. — Nekünk is vannak olyan fegyvereink, amikkel a Heémúűn-hegy tete- 
jéről le lehet puffantani engem, ahogy itt ülök, és közben a mellettem ülőknek 
nem esik bántódása. Ostobaság lenne azt hinni, hogy a sűünyknak nincsenek. 
Azért nem használnak fegyvert, mert nem akarnak. S ha végigtekintesz a történel - 
men, azt fogod látni, hogy máskor sem akartak. Ha kell, megvédik magukat, akár 
fegyverrel is — mint mindenki. Erre kellenek a robotok. 

— Talán éppen őt fogják megvédeni — jegyezte meg az előző férfi. 

— Bárcsak úgy lenne, barátom. Nemsokára talán kiderül. 

Esszungi néhány tizedmatival a dzsindek kibocsátása után már átszólt Nindáék- 
nak. 

— Szilgut Hauri, itt a dzsáhifannan-fódarangi. Indulhat a síomaungir, a Sínisuált 
terítettük a fejük fölé. 

Ninda rámosolygott a fali kivetítőn. 

— Hpómannin dzsígi lbaíhpat-ségun: ílin sangé Sínisuálíhp, júlin rgisszimuat 
hpangdzsá szúninnip farrígaran Sínisuálillan dzsamdíi. 

Angrolími mosolyogva megsimogatta a kislány vállát, és lefordította az idéze- 
tet, mialatt azok hárman besétáltak a siomaungirba. 

— Két helyen érezheted biztonságban magad: akár a Sínisuál alatt, akár bárhol, 
ahol szúni testvéreid megteremtik neked a Sínisuál bármilyen utánzatát. A Szádí- 
fan dzsullából. 

Lentről sokáig észre sem vették a lassú tempóban ereszkedő kis járművet, szür- 
ke teste beleolvadt a fölötte lebegő hajótestek szürkeségébe. A Mülokyn-torony 
tetején levő tévékamera fedezte föl, amikor a VWrandi-torony csúcsa elé ért. 

— Barátaim — szólalt meg Kel LyYksúnahy izgatottan a kivetítőkön —, most lát- 
tunk meg egy kishajót a VWrandi-épület és a Mülokyn között, ferde vonalban 
ereszkedik, és várhatóan Nűssiwp szobránál fog földet érni! Senki sem tudja még, 
ki ül benne, de... hátha eljön ő is! 


A Dösfevt parkban is nőtt az izgalom, akárcsak az egész országban. DWwn$y 
egyszer csak odahajolt Eidihez. 

— Ő ül benne! 

— Hát reméljük. . . 

— Nem kell remélni. Nézd meg jobban a képet! 

A lány figyelmesen nézte a kivetítőt. A hajócska méltóságteljes lassúsággal 
ereszkedett, körülötte több tucat dzsindrobot keringett folyamatosan, és... a lám- 
pák fénye megcsillant egy kis fehér gömbön a hajó fölött. 

— Igen — suttogta kiszáradt szájjal. — Ő az. 

— Gyerünk! — vágta rá a fiú, felugrott, megragadta a lány kezét és elindult a fű - 
ben üldögélő emberek tömegében. 

— Dwn$y! ... Elment az eszed?... várj már. .. úgysem juthatunk a közelébe! 

— Dehogynem! Majd megérted, most fussunk! 

Kiértek az utcára, ahol mindent elleptek az emberek, de azért lehetett sietni. 
Futni nem nagyon, az üldögélő emberek tömegében összevissza kanyarogva, de 
ők csak loholtak. Aztán Eidi rákiáltott a fiúra. 

— Várj! Erre! 

És lefutott az YYmon aluljáróba. Dwn$y utána. Az aluljáró kongott az üresség- 
től. Hát persze. Ki is jönne le ide, hogy ne láthassa a történelmi jelentőségű ese- 
ményt? 

— Nagy vagy, Eidi! — zihálta a fiú, ahogy rákapcsoltak. Átrohantak a Sawwm 
épület alatt, a Difömen alatt, és fel a felszínre megint. Pillanatokba telt. S ott vol- 
tak, a szobortól alig ötven Yomra. Itt már nem lehetett futni, az emberek nem ül- 
tek, hanem álltak, illetve kifelé húzódtak, utat engedtek a leszállni készülő hajó - 
nak. 

De az megállt a szobor fölött egy liahááddal. A teteje hangtalanul kettévált és 
belecsúszott az oldalába, amiből így alacsony korlát lett, s a tömeg megláthatta a 
bent álló három apró alakot. A két szélső fekete kezeslábasban és fekete sapká - 
ban, a középső ujjatlan fekete köpenyben, alatta piros ruhában, a fején kék sapka. 
Mindhármuk arcán fekete sivatagi porálarc a jól ismert MÜRYN-jelvénnyel, az 
egymásba fonódó N és M betűkkel. Ugyanilyen volt a várost ellepő tüntetők ar- 
cán, ez a jelvény díszítette a ruhájukat, a városszerte lobogó több tízezer zászlót, 
amik csattogtak a megélénkülő szélben. 

Csak a szeme látszott, de senki sem akadt a Galaxisban, aki ne ismerte volna 
fel. 

Aztán fölemelte a kezét és levette az álarcot. 

— Ninda vagyok. 

Szindoria felrobbant a boldogságtól. Az emberek sírtak és nevettek, a mellettük 
álló vadidegeneket ölelgették. 

— Sikerült — mondta közben Szinensi csípősen, de persze nem élőszóval. — Meg- 
döntöttél minden rekordot. Ennél nagyobb ostobaságot lehetetlen mondani. Azt 
hiszed, van itt bárki, aki nem tudja, ki vagy, te sengiri? 


— Te vagy a sengiri — felelte Aini nevetve, de közben meg sem moccant. — Mi 
mást mondott volna? A történelem nemigen szolgál útmutatással, hogy mit mond - 
jon ilyen esetekben először egy dzsáhifannun-sydonimas. 

Ninda is nevetett, de ezt észre sem vehette az arcát figyelő több tucatnyi kame- 
ra. Csendet kérőn feltartotta karját, de még vagy két matiba telt, hogy a közelben 
csitulni kezdjen a hangzavar. 

— Örülök, hogy látlak benneteket — szállt a hangja a téren, a városban, a Galaxis - 
ban. — De még nem tudok veletek beszélni. Először Vűyrd Kiyfeánhoz jöttem. 
Hol találom? 

Könnyen megadhatták a választ — a Csillagvédelem értette a dolgát. A síomaun- 
gir földet ért a szobor háta mögött, a három gyerek kilépett a park füvére és elin- 
dult a tiszteletteljesen kettéváló tömegben az elnöki palota felé. Fejük fölött kö- 
vette őket az Uori, egyetlen fehérként a mindenütt ezrével rajzó dzsindek szürke- 
ségében. 

Harminc lépést tehettek meg, amikor felharsant egy fiúhang, szúni nyelven. 

— Hé, te sengiri! 

, Nem tudom, miért hiszik annyian, hogy a szindoriai dzsáhifannun volt pályafu- 
tása csúcspontja. Ő semmilyen jelentőséget nem tulajdonít neki pályáján. " 


Hait Kirísz: 
Ninda, 
302. 


Ninda megállt, hátrafordult, két társa szintén. Ők is, a kamerák is pillanatokon be- 
lül megtalálták azt, akire nézett: egy fiút, aki kilépett a tömegből és megállt az 
emberek között létrejött folyosó szélén. Több milliárd tévénéző figyelte értetlenül, 
ahogy Ninda megszólal. 

— Mi a királyság? 

— Egy régies államforma — felelte Dwn$y harsányan, Ninda pedig kitárta a kar- 
ját. A fiú odarohant hozzá, a felhőkben keringő dzsindekre ügyet sem vetve, és át- 
ölelte. 

A Galaxis csak bámulta őket. Ki ez a fiú? 

Több városnegyeddel távolabb Lééreyn Vyhaűten és a felesége döbbenten me- 
redt a képernyőre. 

Az ölelés csak pár pillanatig tartott, aztán Ninda a közelben állókra nézett. 

— Bemutatom a barátomat, a háromfülű Södy-Vödyt! 

Vyhaúteáú elejtette a gyümölcslés poharát. 


Tomboló ováció, az emberek rikoltoztak, tapsoltak, fütyültek, ugrándoztak, egy- 
mást ölelgették. Jól értették a bemutatás jelentőségét: ha Ninda már nem félti an- 
nak az inkognitóját, akiről annyit tanakodtak a sajtóban — elméletek tucatjait al- 
kotta róla mindenki, kivéve az egy szem Larenka Szontiszkovarikindét, aki meg- 
mondta, hogy a háromfülű Södy-Vödy az ő újságírói forrása, tehát nem adja ki —, 
akkor már nem tart attól, hogy a Kiyreán-rezsim retorziókat alkalmazhat vele 
szemben. Mert meg van győződve róla, hogy a rezsim nem lesz többé. 

Néhány utcával távolabb a kormány tagjai is azt nézték, ahogyan Ninda össze- 
ölelkezik egy fiúval a tömegből, aztán bemutatja a Galaxisnak. 

— Hát ezt is megtudtuk — dörmögte Érsom asszony a teremben ide-oda téblábol- 
va —, bár ami engem illet, sohasem izgatott különösebben, hogy a háromfülű 
Södy-Vödy kicsoda. 

— Lehet, hogy mégis érdekelni fogja, miniszterelnök asszony — szólalt meg a tit- 
kárság egyik tagja, ÁÁrwesöt kisasszony. — Ez a fiú Vyhaűtejn úrnak, a volt mi- 
niszterhelyettesnek a fia. 

Érsom asszony rámeredt. 

— Csakugyan? 

— Igen, asszonyom. Ismerem. 

— Nahát, hogy mik vannak. Gondolom, Vyhaúteú éppúgy nem tudta, mint mi. 
De alig hiszem, hogy ennek az információnak bármi jelentősége lenne a jövőre 
nézve. 

Ninda közben megölelte Eidit is, akit Dwnsy odahívott, aztán végignézett az 
embereken. 

— Nekünk most van egy kis dolgunk. Vűyrd Kiyfeán vár minket, és nem illik 
megvárakoztatni a vendéglátót. Ti várjatok meg minket itt. Hamarosan visszaté- 
rünk. 

S elindultak megint. 

— Hé, te sengiri — szólt utána Dwnéy —, honnan veszed, hogy Kiyfeán vár 
benneteket? 

— Kilenc napja vár engem egész Syyndoreia. Hát nem ő mondja mindig, hogy az 
ő érzelmei egyek a népével? 

Talált, állapította meg Dwn$y — de Érsom asszony is. Kiyfeán tényleg ezt szokta 
mondani. 

A három kislány kisétált a park szélére, át a Diítuéyp sugárúton, át a palota előtti 
parkon, követve a folyosó vonalát, amit a tiszteletteljesen kettéváló tömeg alko- 
tott, és megérkeztek az elnöki palota elé. Ahol természetesen kint állt az őrség, 
mint mindig. Tizenketten, hófehér egyenruhában, DRWP-fegyverekkel, halomnyi 
kitüntetéssel a mellükön. A parancsnokuk, egy piros sapkás tiszt az előírásos tíz 
lépésnyit tette meg Ninda felé, feszesen tisztelgett és harsányan üdvözölte. 

— Niinda kisasszony, Rövyú Kaáswhy másodőrnagy, az elnöki őrség parancsno - 
ka jelentkezem! 


Nindától mi sem állt távolabb, mint ez a katonás stílus. Továbbmentek mindhár- 
man, egészen addig, amíg közvetlen közelből néztek fel a tisztre, aki továbbra is 
mereven előre nézve folytatta. 

— Sajnálattal kell közölnöm, hogy a palota kapujának kinyitása nem áll módunk - 
ban! 

— Ha hozzám beszélsz, Rövyű, légy szíves, nézz rám. 

A másodőrnagy lenézett. 

— Te is tudod, hogy be kell mennem. 

— A kaput csak a palotaőrség parancsnoka nyithatja ki belülről! 

— De Rövyű, ez engem nem érdekel. 

— És engem sem — szólalt meg a fejük fölött egy férfihang szindor nyelven. — 
Hilgahut Szérali Esszungi Sillid Rógaup gauran, esszidzsinnun-sílangir, dzsáhi- 
fannan-fódir, Híruan Dzsindumi, Szúnahaum Testvériség. Tudom, hogy az őrpa- 
rancsnok is hall minket. A Galaxis legnagyobb flottáját gyűjtöttük itt össze maguk 
miatt, és nem fogunk meghátrálni egy zárt kaputól. Amikor elhallgatok, száz ütés- 
nyi időt fogok várni, aztán egyszerűen elfújom azt a kaput az összes biztonsági 
berendezéssel együtt, és nem fog érdekelni, hogy az épület a syyndor nép tulajdo- 
na. A további akadályoknál már sem figyelmeztetés, sem várakozás nem lesz. 

Elhallgatott. Csend. Ninda türelmesen várakozott, az emberek kevésbé türelme- 
sen lesték a hatást. 

Aztán a kapu lassan szétcsúszott kétfelé, és megállt, amikor akkora rés nyílt raj - 
ta, amin beléphetett egy ember. De a Nindáék előtt felhőben rajzó dzsindek nem 
indultak meg. 

— Nyissák ki teljesen! — csattant fel Esszungi. — A Szúnahaum Testvériség és az 
ÁLAN mozgalom küldötte csak sarkig tárt kapun léphet be az elnöki palotába! 

A kapu besiklott a falba. Ninda, Aini és Szinensi nyugodt léptekkel elindult a 
villámként cikázó dzsindrobotok nyomában, amik pillanatok alatt ezrével tűntek 
el az épületben, minden helyiségbe beszáguldottak, kinyitogatva az ajtókat, és ott 
is maradtak mindenütt. Semmi sem kerülhette el a figyelmüket. A palotaőrség pa- 
rancsnoka nem tehetett mást, letetette az embereivel a fegyvert. 

— Ez megszállás, miniszterelnök asszony — jajdult fel ÁmwhY középtábornok a 
Kisebbik Zöld Házban. 

Érsom sápadtan bólintott. 

— Igen, ez megszállás. Megszállt ország lettünk, tábornok úr. 

— Tisztelem és becsülöm az ön békés politikáját — folytatta a tábornok. — De ha 
ellenállást nem tanúsíthatunk, akkor nem kellene tárgyalnunk? 

— Dehogynem. De az elnök úrnak kell tárgyalnia... a gyerekkel. 

— Semmilyen szabály nem tiltja miniszterelnök asszony jelenlétét. Sőt ami azt 
illeti, fel tudnék sorolni jó néhányat, amik éppen azt írják elő, hogy ön most oda- 
menjen és részt vegyen a tárgyalásokon. Ami pedig a gyereket illeti... ő aligha 
tárgyalófél. 


—A mi szabályainkkal már nem megyünk semmire, tábornok úr — sóhajtott 
Érsom fáradtan. — Nézzen föl. Mintha az egész Galaxis tornyosulna a fejünk fö- 
lött. Mi mit akarhatunk még itt? Milyen szabály maradt, amire mi még tekintettel 
lehetünk? Ezek adják a szabályokat — mutatott a tanácsterem mennyezete alatt 
hangtalanul ide-oda suhanó gömbökre —, meg azok ott — és fölfelé intett, a hajók 
irányába. És ahogy elnézem, őnekik meg az a gyerek diktál. Mert ők tárgyalófél - 
nek tekintik. Ő kijelentette, hogy az elnök úr őméltóságával kíván tárgyalni, nem 
pedig velem. És tessék, egy bezárt kapu miatt már rombolással fenyegetőznek. 

— Ha a sWmw fenyegetőzik, nem biztos, hogy mar is, miniszterelnök asszony. 

— Hát ezek martak volna. Nem tudom, mi lesz, tábornok úr, csak azt remélhet - 
jük, hogy az elnök úr hatni tud rá. Az a férfi a Testvériség és az ÁLAN küldötté - 
nek nevezte a gyereket — úgyhogy a tét nagyobb, mint valaha hittük volna. 

og-3 Jauna Gaismal 


, Lassan aláhull a múlt — remélve, hogy még fölemelkedik. Mik vagyunk most? 
Mik leszünk holnap?" 


Ninda: 
A fény lúmái, 
4124. 


Ninda hosszú és változatos életpályájának leghíresebb képsora lett ez a felvétel, 
ahogy végigsétáltak a palota bejárati folyosóján, egy széles, kopár, barátságtalan 
térségen, amit csak néhány fehér és kék lámpa világított meg. Az előttük haladó 
és őket közvetítő tévékamera nem mutatta kétoldalt a rengeteg dzsindet és a fejük 
fölött haladó Uorit — csak a három lányt, amint nyugodt, magabiztos, cseppet sem 
sietős léptekkel haladnak a félhomályban, ahol a legtöbb fényt a hátuk mögött 
nyitva maradt kapu adta. Ninda két oldalán a társai — Szinensi balról —, a szindor 
csavargók fekete kezeslábasában, fekete sapkában, ÁLAN-jelvényes fekete porál- 
arcban; középen pedig ő maga, piros leitában és fekete ampentisben, sötétkék sap- 
kában. Az arcán az a jól ismert, csendes, szelíd Ninda-nyugalom. 

— Új korszak érkezik — szólalt meg a közvetítésben Larenka Szontiszkovarikin- 
de halkan. — Eljött Ninda, elhozta nekünk a fényt. Új fény ez e földön, újat teremt. 
Talán éget majd egy kicsit, de jobb lesz a világ. 

Aztán már nem szólt többet ő sem. Az emberek nézték, ahogy ők végigmennek 
a folyosón és megérkeznek egy előcsarnokba, ahol tucatnyi férfi és nő állt és várta 
őket. Értetlenség, zavar, félelem, elutasítás, mindenféle negatív érzelem volt az 
arcokon. 

— Ninda vagyok. Vűyrd Kiyreánhoz jöttem. Melyikőtök az? 


Nem voltak olyan sokan, hogy ne lehetett volna egy pillantással felmérni: 
Kiyreán nincs jelen. De látható volt, hogy Ninda nem is foglalkozik az arcok ta- 
nulmányozásával. Körül sem nézett, sejtelme sem volt róla, hogy a közvetítést né- 
ző szindoroknak az jár a fejében: alighanem az első köznapi ember, és egészen bi- 
zonyosan a legeslegelső csavargó, aki beteszi a lábát ide, a Fehér Fogadóterembe. 
De Nindának fogalma sem volt arról, hogy ez a terem milyen híres, és egyáltalán 
nem volt kíváncsi a falakon függő drága festményekre, a terem közepét borító Ar- 
reszgund-szőnyegre, semmire sem volt kíváncsi. 

Kis szünet, az emberek bizonytalanul összenéztek. Aztán belátták, hogy itt sem- 
miféle protokoll nem segít. Egyikük lépett egyet előre, kövérkés, kopaszodó férfi. 
Bal tenyerét a jobb mellére fektette az előkelő körök szokása szerint. Ninda nem 
viszonozta, ámbár fogalma sem volt róla, hogy ezt itt nem is várják egy olyan ala- 
csony állású valakitől, akinek őt tekintették. 

— ÁÁran Ímiuóp elnöki másodtitkár vagyok. Szeretettel köszöntöm Syyndofeia 
elnöki palotájában. Őméltósága a dolgozószobájában várja önöket. 

— És az hol van? — kérdezte Ninda kurtán. 

— Kérem, kövessenek. 

Megindult a folyosón, a lányok pedig utána, aztán gyorsítottak és elhagyták, 
nem volt türelmük lépést tartani a titkár méltóságteljes lépkedésével. Ha tudtak 
volna róla, hogy a protokoll szerint a magas rangú vendégek a szőnyeg közepén 
levő piros sávon haladnak, mindenki más a kétoldalt húzódó fekete sávon, akkor 
sem tartották volna be. Elsiettek egy sor ajtó előtt, egy pillantásra sem méltatva a 
kis falifülkékben kiállított művészi tárgyakat, csak a kamerarobotot követték, 
amely a SÁW Televízió tulajdona volt, tehát az irányítását végző operatőr ponto - 
san tudta, hol van Kiyfeán dolgozószobája. Befordultak a folyosó sarkán, nem 
méltatva figyelemre a két biztonsági őrt, akik tehetetlenül néztek utánuk, és egy 
kellemes berendezésű kis beugró mélyén megálltak egy ajtó előtt. Csak ennyi állt 
rajta, szerényen: Vűvrd Kivreán. 

— Gondolom, most valami történelmi jelentőségűt kellene mondanom — Ninda 
vállat vont —, de minek? 

S megnyomta a gombot. 

Az ajtó néhány pillanat múlva feltárult — Kiyfeán nyilván szem előtt tartotta 
Esszungi fenyegetését az akadályokról. Ninda belépett, két társa a nyomában. 
Dzsindek nem mentek velük, volt már odabent belőlük jócskán, a mennyezet alatt 
keringve figyeltek. 

A szindorok döbbenten nézték a tévét. Ninda az Elnöki Dolgozószobában! 

A kamera egyenesen az íróasztal mögött ülő államelnökre nézett, a másik 
objektív Nindára, a többi pedig körülnézve a teremben sorra vette az arcokat. 
Orimsf elnöki főtitkár. Nűrwt főtanácsos. Köroőn főtanácsos, az elnök unokatest- 
vére. WWrast elnöki főtanácsadó, az elnök jobbkeze, akinek minden rosszat tulaj - 
donítottak az elmúlt öt évben. 


Mind az öten ülve maradtak. Az elnök az íróasztal mögött, a többiek mellette 
kétoldalt elhelyezett fotelekben. Mindenhol a kék szín uralkodott, az elnök ked- 
venc színe. Kárpitok, süppedős plüssök, faliképek, virágállványok. 

— Ninda vagyok. Melyikőtök Vűyrd Kiyreán? 

A kérdés az öt férfit és a szindor tévénézőket egyaránt megdöbbentette. Ninda 
mindig azt mondta, hogy sose látta Kiyieánt, de ezt nem vették szó szerint. Tény- 
leg nem ismeri fel? 

— Én vagyok Vűüyrd Kiyfeán — felelte az elnök. 

Ninda odasétált az íróasztalhoz és figyelmesen megnézte. Nagyjából egyforma 
magasak voltak így, hogy az ült, ő meg állt. 

Arányos testalkatú, kissé pufók arcú férfi volt. Sötétkék szeme volt, és elegán- 
san, divatosan fésült, hosszú sötétszőke haja. Protokollmosolyokhoz szokott arcán 
most szigorú kifejezés ült. 

Te nagy Galaxis, gondolta Ámmaít fent a hajón. A legnagyobb sértés és ennek 
megfelelően szigorúan tilos az államelnök elé járulni rövid ruhában, piros ruhá- 
ban — őméltósága az ilyen színű öltözéket Yrolws legendájával asszociálja és en- 
nek megfelelően tilalmazza a környezetében, nőkön és férfiakon egyaránt -—, tilos 
felkeresni fejfedőben, eltakart arccal, valamint természetesen a legszigorúbban ti- 
los bejelentés, pontosabban elnöki kihallgatásra jelentkezés és annak engedélye - 
zése nélkül berontani hozzá. A dzsindrobotokról nem is beszélve, amik egy ide- 
gen állam fegyverei — az Elnöki Dolgozószobában. Az Uori ráadásul jog szerint 
saunisi tulajdon. Nem csoda, hogy Ímivöpot kilelte a hideg. Nagyjából csak azt a 
tilalmat nem hágták át, hogy tilos az elnökhöz járművön vagy hátas állaton ülve 
közeledni. 

Ninda semmit sem tudott ezekről a tilalmakról, de ha tud, akkor sem érdekelték 
volna. 

— Azért jöttem Syyndoreiára, hogy beszéljek veled — közölte. 

Kiyreán lassan bólintott. 

— Úgy hiszem, most rögtön közölnöm kell, hogy Syjndofeia elnökeként nem 
engedhetek kényszernek, fenyegetésnek. 

— Közölheted — vont vállat Ninda. — De nem azért jöttem, hogy fenyegesselek. 
Beszélgetni jöttem. 

A szindorok meglepve nézték a seregnyi robotot, amik nagy, lapos tárgyakkal 
ereszkedtek le valahonnan a város fölött tornyosuló hajókból, beröppentek a ka- 
pun és végigszáguldottak a folyosón. Mind az öt férfi összerezzent, amikor berob - 
bantak a dolgozószobába. A lányok háta mögött, a szoba közepén egy pillanat 
alatt felállítottak egy kerek asztalt, köré padokat, és már le is tették a szokásos tál- 
cákat szendvicsekkel, süteménnyel, gyümölccsel, melléjük palackokat és pohara- 
kat. 

Ninda és két társa megfordult, nyugodt léptekkel megkerülték az asztalt és he- 
lyet foglaltak egymás mellett, szemben az íróasztallal. Ninda középen. 


— Nálunk a Testvériségben asztal mellett, falatozás közben szokás beszélgetni. 
Lennétek szívesek ideülni? 

Az öt férfi zavartan egymásra nézett; a másik négy persze az elnöktől várta a 
döntést. Kiyfeán kis habozás után fölkelt, megkerülte az asztalt és leült Nindával 
szemben. Tanácsadói elfoglalták a közbeeső helyeket, kettő-kettő mindkét olda- 
lon. 

Megint egy protokollsértés, gondolta Ámmaít elégtétellel. Több is. Az elnököt 
tilos étellel-itallal kínálni, mert azt udvariatlanság visszautasítani, de hátha nem 
kívánja. És nem ehet semmi olyasmit, ami nem a hagyományos szindor konyha 
része — no meg amit nem ellenőriztek a biztonságiak. 

0g-4 Kíreánnál 1 
, Láttunk egy nyolcvanéves kislányt a színházban, aki idegen nyelven énekelt, de 


olyan megjelenítő erővel, hogy mindannyian értettük, miről szól a dal. Ninda azt 
mondta: látjátok, ez teszi az embert valakivé, nem a rang. " 


Sileni: 
Naplóm Nindával, 
43980. liktuharan 


— Ti kik vagytok? — pillantott végig Ninda a másik négy férfin, akiknek az arcát 
szintén ismerte egész Szindoria. 

Azok egymásra tekintgettek és kényszeredetten bemutatkoztak sorban, a család - 
nevükkel és a rangjukkal. 

— Hangikun Szesszinan Nindarangi Szilun Rienszá. Most pedig halljam a sze- 
mélyneveteket. 

Azok meghökkenve néztek össze, de elmormogták azt is. 

— Jó. Mi a Testvériségben nem használjuk a családnevünket, pedig van kettő is. 
Tehát, Vüyrd, mint mondtam, azért jöttem, hogy veled beszéljek. Pontosabban 
hogy megkérdezzelek. Egyetek csak nyugodtan — pillantott körbe a politikusokon, 
ki is vett egy szendvicset és beleharapott. 

Ámmaít vigyorogva ült a Szilgut Hauri 3-niri janníhaumának fali kivetítője 
előtt. Ha a gyerek előre elmagyaráztatta volna magának az elnöki protokoll min- 
den részletét és terveket szőtt volna, hogy hogyan sértsen meg minden egyes sza- 
bályt, akkor se csinálhatná tökéletesebben. Irányítja a beszélgetést, pedig az az el- 
nök előjoga. Sőt utasít. Személyneveket használ. Külföldi szokásra hivatkozik, sőt 
azt rá is kényszeríti az elnökre. Nem vár az evéssel, amíg az elnök el nem kezdi. 
Egyébként is az Elnöki Dolgozószobában soha nem fogyasztanak ételt, csak némi 
frissítőt szolgálnak fel. Azt is csak akkor, amikor az elnök óhajtja. És amint pár 


pillanat múlva kiderült, esze ágában sincs bemutatni két társát, akik levették a 
porálarcot és nyugodtan falatozni kezdtek. A szindor tévések értették a dolgukat, 
Aini és Szinensi arca mindig kívül esett a képmezőn. 

— A társaidat nem mutattad be — választott ki NűrWt egyet a sok szabálysértés 
közül, de ügyelt, hogy a hanghordozása udvarias legyen. 

Ninda meg sem hallotta. Kitartóan nézte az elnököt. 

— Sok kérdést tehetnék föl neked, Vűyrd. De először csak egyet. Van válaszod? 

— Milyen kérdésre? — nézett rá az elnök mereven. 

— Amit egész Syyndoreia tudni akar. Meddig kínzod még a népet?! 

A kérdés már csattant. Az elnök előbb elsápadt, aztán elkezdett vörösödni. 

— Nézd. Tisztában vagyok a hajóhadatok pillanatnyi helyzeti fölényével, ami 
miatt kénytelen vagyok téged elviselni itt a dolgozószobámban. De ha te Syyn- 
dofreiára hivatkozol, hát én is azt teszem. Ennek az országnak én az elnöke va- 
gyok, és megkövetelem az elnöki rangnak kijáró tiszteletet, mert ez a tisztelet 
nem nekem jár, hanem a syyndoj népnek. Ha ezt megérted, akkor beszélhetünk. 

— Üres fecsegés — felelte Ninda közömbösen. — Én is syyndof voltam, és ha mint 
a syyndor nép tagja megkaptam volna a nekem járó tiszteletet, akkor most nem itt 
ülnék a szobádban. De nem is Lüakéájban ülnék valamelyik sikátorban a földön. 
Hanem Lűakéán valamelyik iskolájából hazafelé tartanék az árvaházba — hiszen 
szüleim akkor se lennének. De semmit sem kaptam tisztelet gyanánt. Hát nekem 
ne mesélj tiszteletről. Akarod a tiszteletemet? Érdemeld ki. Azzal, hogy te vagy 
, Syyndoreia elnöke", éntőlem semmilyen tiszteletre nem számíthatsz. Engem az 
érdekel, hogy milyen ember vagy. És mellébeszéléssel rám nem lehet hatni. 

— Én ezt a címet, amit te ilyen ironikus hangon ejtesz ki, a syjndof választók 
millióinak bizalmából viselem. 

— Ha azt hiszed, hogy most vitába fogok szállni veled a választások törvényes - 
ségéről, rosszul hiszed — felelte Ninda. — Engem nem érdekel, hogy csaltál-e a vá- 
lasztásokon, a ti egész pártok közötti kicsinyes marakodásotok nem érdekel. Nem 
azért jöttem, hogy ostobaságokról vitatkozzam. A címed sem érdekel, tehát annak 
eredete sem. Beszéljünk értelmes dolgokról. Azért közben kóstold meg a szossze- 
gin süteményt, érdemes, ilyent nem mindennap ehetsz ezen a nyomortanyán. Te- 
hát visszatérve az eredeti kérdésemre: meddig kínzod még a népet? 

— Nem gondolnám, hogy én , kínzom a népet" — felelte Kiyieán előreszegezett 
állal. 

— Csakhogy a népet nem érdekli, hogy te mit gondolsz. A nép azt érzi, hogy kí - 
nozzák. — Ninda föltartott ujjal jelezte, hogy még beszélni kíván, de nyugodt moz- 
dulatokkal megette a süteményét. — Erről fölösleges vitatkoznunk, mert a nép ezt 
érzi és kész. Mármost a mindenkori kormányokról nekem sok érdekeset meséltek, 
de az egészből csak annyi értelem jött ki, hogy a kormánynak az a dolga, hogy he- 
lyetted piszkoskodjon az emberekkel, így a te kezed tiszta marad, és nem is kell 
dolgoznod. Nem szégyelled magad? 

— Te erősen leegyszerűsítve szemléled a dolgokat — mondta az államelnök. 


— Gondolod? Nem inkább te szemléled leegyszerűsítve? Nézzük. Te szimandát 
csináltál magadból az emberek számára. Tudod, mi az? Tanulnod kellett volna 
fhangít. A tham a világegyetemet működtető természeti törvények összessége, a 
szimanda pedig ezek valamelyikének fizikai megnyilvánulása. Például az elektro - 
mosság természete a tham részét képezi, a villámlás tehát szimanda. A nukleáris 
fizika is része a thamnak, tehát a csillagok is szimanda. Hát ez lettél te is. A rajon- 
góid verseket írnak a csodálatos képességeidről. 

— Neked is vannak rajongóid — szúrta közbe az elnök. 

— Csakhogy én ezt egy szóval sem kértem, te pedig beleírtad a törvényekbe, 
hogy téged imádni kell, és egyébként is nagyon jól jár társadalmilag és anyagilag, 
aki az elnök rajongójául szegődik. Az enyémek eddig még csak verést kaptak. De 
félbeszakítottál. Szóval szimandát csináltál magadból, és az ország várja a beígért 
nagy-nagy csodákat. Hol vannak, Vűyrd? De menjünk tovább. Én közlöm a Test- 
vériséggel, hogy ide akarok jönni, ők pedig bejelentik a Galaxisnak, hogy eljön- 
nek Syyndofreiára. Mit tettél ekkor te, a nemzet védelmezője, akiben a saját propa- 
gandád szerint nagyjából a világmindenség ereje testesül meg? Érsom asszony — 
nyilván a te egyetértéseddel — kihirdette a thobbinan időszakát, és kilenc napig ül- 
tetek, vártatok, nem csináltatok semmit. Meggyőződésem szerint nagyszerű ötlet 
volt, körülbelül a te uralkodásod alatt született legjobb ötlet. Mert az alternatíva a 
ti gondolkodásmódotok szerint az lett volna, hogy valamiféle ellenkezésbe kezd- 
tek, netán határozott ellenállásba, és emberek halnak meg a ti őrültségetek miatt. 
A valódi alternatíva föl sem merülhetett, igaz? Pedig az lett volna az a tett, amit a 
nemzet jogosan várhatott volna attól a szimandától, akinek te beállítottad magad. 
Miért nem, Vüyrd? 

— Milyen alternatívára gondolsz? — törte meg a csendet WWraát pár falattal ké - 
sőbb. 

— Miért ment el a Testvériség Syyndoreia világairól, Vűyrd? — Ninda nem 
pillantott a tanácsadóra, az elnöknek szögezte a kérdést. — Mert ezerszer követel - 
tük, hogy vegyétek végre emberszámba a saját országotok lakóit, de ti erre a Ga- 
laxisért sem vagytok hajlandók. Miért nem? Mire számítottál, mi lesz, amikor ide- 
jön a Testvériség a teljes hajóhadával? Barátságosan megveregetik a vállad és 
megköszönik, hogy a működésed alatt az ország a legmélyebb nyomorba, tudat- 
lanságba süllyedt, hogy köznapi betegségekbe már bele lehet halni, hogy odakint 
a Galaxisban már undorral néznek erre az országra? Én szemlélem leegyszerűsít- 
ve? Te nézed leegyszerűsítve! Te azt hiszed, hogy ha te vagy az őméltóságos el- 
nök úr, a $ywWwwmen erőssége, vagy hogy hívatod magadat, nem tudom megje- 
gyezni a rengeteg csodanevedet, szóval ha ez vagy és itt ülsz ebben a szép viyid 
irodában a szép viyid ruhádban, akkor minden szép és jó, és legfeljebb közben 
mindenki más felfordul! 

0g-5 Kíreánnál 2 
,, Ez volt az a nap, amikortól már nem csak mi voltunk rá büszkék. Büszke volt rá 


az egész Galaxis. Az utókor nem fogja tudni, milyen megtiszteltetés volt abban a 
korban élni, amely Nindát adta nekünk. " 


Ámmaítt Ídara: 
Majdnem Ninda apja vagyok, 
400. 


Hait és Ámmaít ragyogott a büszkeségtől. 

Mindenki, aki ismerte Nindát, tudta vagy legalább sejtette, mielőtt a találkozóra 
sor került volna, hogy a kislánynak nem pelyhes az orra, illetve ahogy a szindorok 
mondják, van fej a vállán. Meg voltak győződve róla, hogy meg fogja állni a he- 
lyét. De más a meggyőződés és más a bizonyosság, a gyakorlatban látni, hogy va- 
lóban így van. 

Voltaképpen, gondolta Hait, soha nem merült fel, hogy Ninda mégiscsak egy 
gyerek, és nem őt kellene küldeni az államelnökkel való tárgyalásra. Illetve hát 
voltaképpen nem is küldte senki. Ő maga határozott így. De ettől még gyerek. 
Százhetvenegy éves süldő lány. Hiába annyira intelligens, ha nincsen elég tapasz- 
talata — de ő a fiatalságából erényt kovácsol, egyszerűen nem hagyja a társalgást 
tárgyalássá válni, belebonyolódni a politikusok szokásos protokolláris vitastílusá- 
ba és -módszerébe. Nem megy bele esetek megvitatásába, valószínűleg később 
sem, mert amazok lehengerelnék a nagyobb lexikális és módszertani tudásukkal. 
Egyszerűen csak Kiyreán fejéhez vagdossa mindazt, amit a nép annyira szeretett 
volna már megmondani neki. 

— Nehéz választ adni arra, amit mondasz — szólalt meg Kiyfeán hosszabb szünet 
után; ő is evett egy szendvicset és némi gyümölcsöt. — Legalábbis olyan választ, 
amivel te meg lennél elégedve. 

— Bízd rám, hogy én mivel leszek megelégedve, Vűyrd. Adj olyan választ, 
amilyent tudsz. 

— Nézd. Ha azt mondom, hogy a kormányzati munka megalkuvásokkal jár, arra 
te azt válaszolod, amit már korábban egy tévébeszélgetésben hallottam tőled: 
hogy ez üres szólam, amit a politikusok évezredek óta mondogatnak. 

— Üres dumát és évszázezredeket mondtam, de egyébként valóban az. De neked 
akkor sem ezt válaszolom. Mindenki másnak igen, neked nem. 

— Megtisztelő, hogy kivétel lehetek. 

— Egyébként nem tudtam, hogy nézed a tévészerepléseimet. Neked azért nem 
azt válaszolom, amit ott mondtam, mert neked válasz helyett kérdés jár. Megalku- 
vások? Jó. Minek a javára, Vüyrd? Syindofeia egyre nagyobb nyomorban él. Ál- 
lítólag már ötvenmillió embernek nincs mit enni, de valószínűleg többnek. Leg- 


alább húszmillió gyerek nem jár iskolába, és aki igen, az hülyeségeket tanul. A 
kórházakban nincs gyógyszer, nincsenek eszközök, nincs fizetés az alkalmazot- 
taknak. A belföldi csillagközi közlekedés gyakorlatilag leállt, a kis népességű 
naprendszerek el vannak vágva az ország többi részétől. A bolygóközi közlekedés 
is alig tántorog már. Az anyabolygón kívül minden építkezés leállt, amiben bár- 
mekkora állami rész van, márpedig mindegyikben van. Ezen a világon még a ki- 
sebbek úgy-ahogy haladnak Kafndimon kívül is. A nagyok csak itt a városban. A 
sivatagok termővé tétele ügyében tíz éve nem történik semmi. A légültetvények 
sem fejlődnek. A bányászat leállt, a felszíni és az űrbeli is. Az ipar már alig vo- 
naglik. A kereskedelem áru hiányában szinte megszűnt, de a feketepiac is alig 
tengődik, mert nincsenek hajók, amik csempészárut hoznának. A tudományos ku- 
tatás 15 pang. A könyvkiadás, a tévé és a mozi az, ami még megvan, gondolom, 
azért, mert ha már szórakozni sem tudnak az emberek, akkor baj lesz. Hát ez a 
helyzet körülbelül. Elsoroltam mindent, amire az embereknek szükségük van, azt 
hiszem. Egytől egyig tönkretetted valamennyit. Akkor most mondd meg nekem, 
mi az, amivel megalkudtál. Titkos expedíciót küldtél egy másik galaxisba? Fölfe- 
dezted az örök ifjúság titkát? Mi az a hihetetlenül fontos cél, amiért megéri felál- 
dozni egy négyszázmilliós országot?! 

Kiyreán grimaszt vágva, némán ült a helyén. 

— Azazhogy nem ,egy" országot — tette hozzá Ninda. — Az országot. Hiszen 
nincs másik. Te csak itt lehetsz elnök. Min akarsz uralkodni két év múlva, ha ös- 
szeroppan a gazdaság? Vagy ha a jelenleg már az elszakadást fontolgató naprend- 
szerek mondjuk a jövő hónapban kikiáltják a függetlenségüket, és az ország elve- 
szíti népességének egyharmadát és maradék iparának felét? 

— Nehéz kérdéseket teszel fel — szólalt meg az elnök kis hallgatás után. 

— Szeretném, ha nem fárasztanál azzal, hogy a tények fölött vitatkozol velem. 
Inkább válaszolj. 

— Kérdezhetek valamit én is? 

— Hát persze. 

— Mi szükséged van neked az én válaszaimra? 

Ninda felvonta a szemöldökét, s figyelmesen nézte az elnököt. 

— Ebből még lehet bölcs kérdés is, ha kifejted. 

— Igazán megtisztelsz. Csak azt szeretném tudni, mit fogsz tenni, ha válaszolok. 

— Megpróbálom megérteni, amit válaszoltál. Hogy mit gondolsz, és azt miért 
gondolod. Amiben nem értek egyet veled, azt el fogom mondani, és megpróbáljuk 
közelíteni az álláspontokat, ha tudjuk. Ha pedig nem tudjuk, akkor megállapítjuk 
ezt. Te nem így szoktál beszélgetni? 

— Hadd tegyem fel másképpen a kérdést. — Kiyreán láthatóan fékezte magát. — 
Syyndoreia sorsát illetően szerettem volna megtudni tőled valamit. 

— Hát nem te vagy az elnök? 


— De, én vagyok! De ti csillaghajók tömegével szálltátok meg a fővárosomat, és 
innentől nekem már fogalmam sincs, ki fogja eldönteni, hogy mi történik az or- 
szágban! 

— Tudod, én nem kaptam itt semmiféle oktatást. De tegnap beleolvastam az al- 
kotmányba. Idéznéd a negyedik pontot? 

Kiyreán zavartan nézett a tanácsadóira. Köroőn elővett egy vyriist és kikereste. 

— Az Államszövetségben a legfőbb hatalom a népé. 

Ninda nyugodt mozdulatokkal töltött magának egy fél pohár íhafit és kiitta. 

— Hát — mondta lassan — tudtommal a nép még mindig ott van a helyén. Tehát a 
kérdésedre a válasz természetesen az, hogy Syyndoreia sorsát a nép dönti el. 
Egyébként ez nem a te fővárosod, hanem az övék. Ez is benne van az alkotmány- 
ban. Nyolcadik pont. 

— És a Testvériség hajói? 

— Azok ahhoz kellettek, hogy én idejöhessek, mert a Testvériség egyetlen állam- 
polgárát sem engedi olyan ország területére lépni, amellyel felmondta a kapcsola- 
tokat, csak ha megfelelő biztonsági intézkedésekkel védelmezi — és ahhoz, hogy 
Syyndoreia sorsát a nép dönthesse el, nem pedig te. 

— A syyndor nép? 

— Persze hogy a syyndor nép. Gondoltad, hogy mi fogunk ezzel vacakolni? 

— Hogyan fogja eldönteni? 

— Honnét tudjam, Vüyrd? — nézett Ninda méltatlankodva az elnökre, egy szelet 
jogratos süteménnyel a kezében. — Mi vagyok én, valami államvezető szakember? 
Majd ők eldöntik, hogy hogyan akarják eldönteni. Választanak maguknak elnököt 
vagy sem, új kormányt vagy sem — semmi közöm hozzá. Ez az ő országuk, nem 
az enyém. Az állampolgárságom ellenére sem. 

— Tehát azért jöttél, hogy felszólíts, távozzak a hatalomból — állapította meg 
Kiyreán hidegen. 

— De Vűyrd! Te még mindig nem értesz engem. Azért jöttem, hogy megismerje- 
lek, mert elég sok mindenben hatottál az életemre. És hogy föltegyem azt a kér- 
dést, amire még mindig nem válaszoltál. Engem nem érdekel, hogy te vagy-e itt 
hatalmon. A syindorokat érdekli, meg persze Ámmaitot, aki viszont nem szorul 
rá, hogy velem küldjön ilyen felszólítást, hiszen elmondta számtalanszor a tévé - 
ben, hogy neked le kell mondanod. Ez engem nem érdekel. Én beszélgetni jöttem. 
Te teljhatalommal irányítod Syindoreiát. Én erre kíváncsi vagyok. Hogyan csiná- 
lod — és miért? Mi ebben a jó neked? Szóval válaszolsz végre a kérdésemre? 

0g-6 asztalnál 


,, Harcolni, amikor már minden elveszett — igen, az hőstett. De beismerni, hogy te- 
hetetlenek vagyunk, az még nehezebb." 


Lí-Nindaran: 
Az Első Szian, 
164. sómir 


Amióta felépült az elnöki palota, talán most először tartották a kapuját ilyen hos - 
szan nyitva. Azután is nyitva maradt, hogy a három kislány kilépett rajta. Menny - 
dörgésszerű tapsvihar fogadta őket, az emberek ujjongtak, rikoltoztak. Ninda és 
két társa — utóbbiak ismét porálarcban — megállt a kapu előtt és várt. 

Három riporter is volt ott. Kel Lyoksúnahy és Larenka Szontiszkovarikinde, 
akikkel akkor találkozott először személyesen, és Nomboka, aki majdnem olyan 
messziről érkezett a szúnik egyik hajójával, mint maga Ninda, és egész sor meg- 
beszélt interjút mondott le, hogy itt lehessen. 

Larenkának engedték át az első kérdezés jogát. 

— Mit gondolsz Vűyrd Kiyreánról, Ninda? — kérdezte. 

Ninda néhány pillanatig gondolkodott, aztán könnyedén megvonta a vállát. 

— Kiyreán értelmes ember — felelte. — De tökéletesen hiányzik belőle a döntés - 
képesség. Lehet, hogy csak most, öregkorára veszítette el, nem tudhatom. De a 
legalapvetőbb kérdést tettem föl neki, amit egy igazi vezetőnek gondolkodás nél- 
kül kell tudnia megválaszolni, hiszen erre a kérdésre már akkor tudnia kellett vol- 
na a választ, amikor elnök lett. Jól jegyezzétek meg a szavait. — Ninda fölemelte 
az ujját, úgy idézte. — , Kénytelen vagyok beismerni, hogy nem tudok olyan vá- 
laszt adni a kérdésedre, amit el tudnál fogadni, amit válasznak tudnál tekinteni. 
Huszonöt éves politikai pályámon te vagy az első." Jegyezzétek meg, syyndorok, 
hogy itt voltatok és hallottátok, amint Vűyrd Kiyfeán életében először elismeri, 
hogy nincs válasza. Most viselkedett úgy, ahogyan egy embernek kell — nem pe- 
dig úgy, ahogy egy politikusnak, akinek az a lételeme, hogy köntörfalaz, kerülgeti 
a választ, kétértelműen fogalmaz. 

— Ki vezeti ezentúl Syyndoreiát? — kérdezte LyYksSünahy. 

Ninda szárazon felelt. 

— Nem tudom. Semmi közöm hozzá. Majd a nép eldönti. 

— Vüyrd Kiyfeán és az Érsom-kormány? 

— Nem tudom, majd a nép eldönti. 

— Talán Ámmait Íldafa? 

— Hát azt nem hiszem. 

— Itt Íldata nagykövet beszél — szólalt meg Ámmaít jól ismert hangja a levegő - 
ből. — Meg kívánom erősíteni, hogy semmiféle körülmények között nem vállalok 


részt Syyndoreia kormányzati munkájában. Ugyanakkor mérhetetlenül megdöb- 
bentene, ha a nemzet a történtek után még bizalmat szavazna Kiyfeánnak vagy az 
általa kinevezett kormánynak. 

Nombokán volt a kérdezés sora. 

— Milyen embernek találtad Kiyreán elnököt? 

Ninda csak néhány pillanatig tűnődött. 

— Engem Vűyrd lelkes hívei eddig is utáltak, és egyébként sem igénylem a sze- 
retetüket, úgyhogy megmondom úgy, ahogy van: nem értem, hogy mit látnak 
benne annyira csodálnivalónak, sőt azt sem, hogy miért lett elnök. Miért pont ő 
lett az elnök? Egy teljesen hétköznapi ember, akinek még csak nem is túl magas 
az intelligenciája, hiszen ebben a helyzetben egyszerűen fogalma sincsen, hogy 
mihez kezdjen. Az elején még megpróbálta velem eljátszani a szoszthen-fhaurgát, 
hogy ő itt bizony az elnök és én őt tiszteljem. De hát én nem tudok egy rangot 
tisztelni, én csak egy embert tudnék — azt viszont nem találtam meg a rang mö - 
gött. Talán már el is veszett az egész, és maradt az üres hivalkodás. Amikor a 
rangjával nem ért nálam célt, nem maradt semmije, amivel a tiszteletemet kiérde- 
melhette volna. Csak ez az egy dolog: hogy végre egyszer, talán életében először 
őszinte volt. Higgyétek el, ez a legnehezebb a világon. Ez okozza, hogy az embe- 
rek ennyire nem merik még csak megpróbálni sem. 

— Te mit fogsz most csinálni? — tudakolta LYyYksúnahy; ez a kérdés kétségtele - 
nül legalább annyira foglalkoztatta az ÁLAN tagjait, mint az, hogy mi lesz az or- 
szág vezetésével. 

Ninda végigpillantott a tömegen, akik minden talpalatnyi helyet megtöltöttek a 
parkban és a Ditutyp sugárúton, ott ültek mindenhol, a palota parkjában is. Egyet- 
len kicsiny terület maradt szabadon, itt a palota kapujánál, ahol a három kislány, a 
három riporter és hátrébb a díszegyenruhás palotaőrség állt. Az első sorban ott ült 
Dwns$y és mellette Eidi is. 

— Beszélgetni fogok a barátaimmal, akik miatt idejöttem — mutatott végig az 
embereken. A tömeg boldogan felmorajlott. 

— És azután? 

— Hát hazamegyek a hajómra. Igazából nekem most iskolában kellene lennem, 
tudjátok? Nálunk most kora délután van, tanítási idő. 

Az emberek nevettek, Ninda pedig odasétált Dwnsyékhoz, leguggolt melléjük. 

— Azt hiszem, apád eléggé be lesz zöldülve — mondta neki. 

— Nem baj — nevetett a fiú, és ismét átölelte, csak egy pillanatra. Aztán Eidi is. 

— Még nem tértem magamhoz - szipogta —, hogy te itt... és hogy ti tényleg... 
hogy Dwn$y a te barátod... 

A kamera ott volt a közelben, az egész tér, az ország, a fél spirálkar látta Ninda 
vidám grimaszát. 

— Nem olyan nagy csoda. Nekem mindenki a barátom, csak legyen rendes em- 
ber. No persze mi közelebbi barátok vagyunk, ez igaz. No, üljünk is le, beszélges - 
sünk. 


Valaki valahol kiadott egy parancsot, és máris ott voltak a teherhordó automa- 
ták, asztalt állítottak a palota kapuja elé, köré padokat — újabb protokollsértés —, rá 
a szokásos tálcákat, poharakat, palackokat. 

— Nem tudlak mindannyiótokat ideültetni az asztalomhoz — foglalt helyet Ninda 
—, de egyetek velem, legalább azok, akik itt vannak a téren, jó? 

Ezt is értették valahol fent a hajókon, és újabb automaták száguldottak le az em- 
berekhez. Ezek csak ennivalót hoztak, asztalokat nem, képtelenség lett volna he- 
lyet szorítani nekik. A legtöbben csak az ölükbe tudták tenni a tálcát, hat-nyolc 
emberre jutott egy, úgy falatoztak róla. 

— Először is: úgy gondoltam, a ma estét még hagyjuk. Ünnepeljetek, érezzétek 
jól magatokat. De holnap reggeltől lássatok neki az arcképeim leszedésének, 
rendben? Szeretném, ha minél hamarabb eltűnnének. 

Kipillantott jobbra, a Myyslondruóp irodaház homlokzatára, ahonnan a saját 
arca nézett vissza rá, a harmadik emeletről lógott egy másfél emelet magas vász- 
non. 

— Egyébként jó kép — intett az épület felé. — Biztosan mindenhová olyan 
képkockákat választottatok, amiken jól nézek ki. De én nem leszek egy második 
Vüyrd Kiyreán. Korábban is ezt mondtam, most is ezt mondom. — Ránézett 
Dwns$yra. — Mi lesz már? Ideülnétek végre? 

A fiú és a lány megilletődve foglalt helyet az asztalnál. 

— Ez hihetetlen — motyogta Eidi. 

— Ugyan mi ebben a hihetetlen? Idejöttem, leszálltam, bementem oda, visszajöt- 
tem, leültünk beszélgetni. Egyetek szendvicset. Mi van ebben, ami hihetetlen? 

— Csak... hát nem is tudom. — Eidi elnevette magát. — Te vagy a leghíresebb 
ember ebben az országban... amióta Syyndoreia létezik, senki nem volt ennyire 
híres és... és népszerű is, mindenki imád téged Kajndimtól Syyp-Lééktonig, és 
egyszer csak itt ülök az asztalodnál. . . 

—Ez is ugyanolyan asztal, mint bármelyik másik. És én se készültem más 
anyagból, mint bárki ebben az egész nagy tekergő Galaxisban. 


405. 


0g-7 lemondatás 


,, Némely országban az emberek túl nagy fontosságot tulajdonítanak a kormány- 
nak. Például ha egyáltalán észreveszik. " 


Ninda: 
Nemlétező politikai beszédeim, 
144. 


— Mikor fognak leszállni és kereskedni a hajóitok? — kérdezte valaki a tömegből. 

— Nem tudom - felelte Ninda szokott nyugalmával. 

— Erre én tudok válaszolni — hangzott fel Ámmaít hangja megint a magasból. — 
Itt Ámmait íldata nagykövet. A hajók akkor fognak leszállni, amikor én engedélyt 
adok rá. Ebben a kapitányok, illetve a jelen akció szervezői teljességgel az én 
döntésemre hagyatkoznak. Én pedig akkor hagyom ezt jóvá, amikor mind Vűyrd 
Kiyreán, mind Érsom asszony és kormánya távozott posztjáról. — Kis szünetet tar - 
tott, hogy a hallgatók emészthessék a szavait. — Ebből nem engedek. Amikor ket- 
tejük közül a második lemondása elhangzott, közlöm Esszungi főparancsnok úr- 
ral, hogy leszállhatnak. Előbb nem. És mielőtt bárki azt mondaná, hogy ez zsaro- 
lás, elébe megyek: igen, ez zsarolás. Büszkén vállalom. 

— Itt Esszungi gauran — szólalt meg a másik hang. — A válasszal egyetértek, de a 
kérdést pontosítanom kell. A Testvériség jelenleg nem számol Syyndoreia népé- 
nek vásárlóerejével, különös tekintettel a syyndoj valuta elértéktelenedésére és 
arra, hogy sok millió syyndor polgárnak gyakorlatilag egyáltalán nincs még ez az 
értéktelen pénze sem. Ezért amikor Ámmait nagykövet megadja az engedélyt, 
nem az fog történni, hogy leszállnak a hajók és kereskedni fognak — egyébként is 
több százmillióan akarnának vásárolni, ez logisztikai képtelenség. Az fog történ - 
ni, hogy kishajók indulnak el itt az anyabolygón, és a flotta egy része felkeresi 
Syyndoreia összes többi világát is, oda is elviszi őket. A hajók már útra készen 
állnak becsomagolt konténerekkel, amiket a városi hatóságokhoz fognak elvinni. 
Az ő dolguk lesz eljuttatni tartalmukat az emberekhez. Élelmiszerek, nélkülözhe- 
tetlen háztartási cikkek vannak bennük. Pénzért kereskedni majd akkor tudunk 
Syindoreiával, ha az ország talpra áll a kiyfeáni fosztogatás és a gazdasági em- 
bargót követő összeomlás után. Most az a cél, hogy megmentsük az embereket, 
nem az, hogy keressünk rajtuk. 

Súlyos lett a csend. Esszungi közleménye a megszállást mentőakcióvá változtat- 
ta. Ettől a pillanattól fogva csak azt várta négyszázmillió ember, hogy Kiyfeán és 
Érsom bejelentse lemondását, és elháruljon az akadály az élelmiszercsomagok 
szétosztása előtt. 

Elsőként a belügyminiszter reagált, bár erről a nyilvánosság nem tudott. Néhány 
pillanat alatt írt egy parancsot a rendfenntartók és a katonaság összes egységének, 


valamint az összes település polgármesteri hivatalának címezve. Azonnali mozgó- 
sítási parancs minden elérhető gépi és emberi erő számára. Készüljenek fel arra, 
hogy amennyiben a Testvériség hajóiról csomagkonténereket kapnak, azokat ké- 
sedelem nélkül bontsák fel és rászorultsági alapon osszák szét a lakosságnak. A 
Parancs azonnal hatályba lép, szabotálói katonai bíróság előtt felelnek. Leésyt 
belügyminiszter. Szétküldte a hivatali csatornán és kitette a tanácsterem fali kive- 
títőjére. A jelenlevők figyelmesen elolvasták. Érsom asszony tűnődve miniszteré - 
re pillantott. 

— Ez nem egészen vág össze korábbi álláspontjával, Léésyt úr. 

— Nem szükséges összevágnia, asszonyom. Azt ön dönti el, hogy mit válaszol a 
süünyknak, én viszont gondoskodom a végrehajtásról — ha lesz mit végrehajtani. 

— Igen... sejtettem, hogy ezt fogja mondani. Akkor beszéljünk erről a válaszról. 
íldata követelésén nincsen sok árnyalni való. A sűüny főparancsnok pedig még 
meg is emelte az ultimátum tétjét. Ki ne akarna ilyen ingyencsomagot?... 

— Gyakorlatilag megvesztegeti a nemzetet — bólintott Léésyt. — Ha most nekik 
kellene eldönteniük, hogy az elnök úr és ön a helyén maradjon-e vagy távozzon, 
én nem gondolnám, hogy a döntésük objektív ítéleten alapulna. 

— De nekem kell — biccentett Érsom. — No jó. Értékeljük a helyzetet. Mi a le- 
mondásom alternatívája? 

Csend, tanácstalan arcok. 

— Valaki csak tud valamilyen alternatívát! — horkant föl a miniszterelnök. 

— Nem ez a kérdés — dünnyögte Müntrey$ külügyminiszter. — Az a kérdés, hogy 
mit tesznek a süünyk, ha nem teljesítjük a kívánságukat. 

— Íldata kívánságát — pontosított Koövahy államtitkár. 

— Tekintheti nyugodtan a Testvériségének — felelte Ym$wt miniszterhelyettes. 

Ninda körülbelül ugyanekkor pillantott fel a Myfslondruóp irodaház homlok - 
zatára, ahol mozgásba jött az arcképét viselő óriási transzparens. Néhány ember 
állt odalent, az épület előtt, és valami távirányított repülő készülékkel eresztették 
le a hatalmas vásznat. 

— Ez kedves tőlük — mondta Ninda. — Tudjátok, a Galaxis több más világán is 
volt olyan problémám, hogy túlzásba vitték a rajongást, de az össze sem hasonlít- 
ható az ittenivel. Szeretnék ennek véget vetni. 

— Azt mondtad — szólalt meg Dwnsy —, hogy Kiyieán lemondása után kell eltá- 
volítani az arcképeidet. 

— Azt. És végtelenül meg lennék döbbenve, ha akár ő, akár a miniszterelnök az 
eddigiek után kijelentené, hogy ragaszkodik a hatalmához. 

— Itt Esszungi — szólalt meg a hang a magasból. — Erre lenne egy válaszom, de 
kaptunk egy megkeresést. Érsom miniszterelnök kíván szólni hozzánk. Bekapcso- 
lom a közvetítésbe. 

Esszungival és Ámmaíttal ellentétben a miniszterelnöknek az arca is látható lett 
a fali kivetítőkön. Ninda és a közelében levők látóterében öt is volt belőlük. 

— Üdvözöllek Syyndofeia földjén, Niinda — kezdte. 


— Én is téged — bólintott Ninda, ezzel a szúni normák szerint kimerítő terjedel- 
mű köszöntésben részesítve Érsomot. 

— Szeretnék hozzászólni ahhoz a kérdéshez, amiről itt beszélnek. — A miniszter - 
elnök Nindát még tegezte, de most átváltott az idegenekből álló csoportnak járó 
ragozásra. — Emlékeztetnem kell a jelenlevőket valamire, aminek nem szenteltek 
kellő figyelmet. Ez pedig a törvény. Az alkotmány meghatározza mind az elnök, 
mind a miniszterelnök lemondásának feltételeit és körülményeit. Ezek pillanatnyi - 
lag egyikünk esetében sem teljesülnek, és eleve nem lehetséges, hogy mindketten 
lemondjunk. Amíg ugyanis az országnak nincsen hivatalban levő elnöke, a mi- 
niszterelnök nem mondhat le, és megfordítva. 

— Mondd, mi a személyneved? — kérdezte Ninda hirtelen. 

Érsom meghökkent. — Kérem? 

— Mi a személyneved? — ismételte Ninda hangsúlyosabban. 

— Mynét... de... 

— Tehát, Mynét, azt hiszem, hogy valahogyan meg kell oldanotok ezt a helyze - 
tet, mert amíg Vüyrd hatalmon van, addig lehetetlenség egy demokratikusan meg- 
választott miniszterelnököt találni, és amíg te hatalmon vagy, addig demokratikus 
elnökválasztásra sincsen mód. Nem magamtól vagyok ilyen okos, Ámmaitot idé- 
zem. 

— Így van — jelent meg a kivetítőkön most már a nagykövet arca is. Nem is tit- 
kolta derűjét, amiért Ninda a személynevek használatával újabb protokollsértést 
követett el. — Ezt tőlem hallotta. Igen, a történészek majd kétségtelenül feljegyzik, 
hogy alkotmányellenes helyzet jött létre az önök egyidejű lemondásával. Viszont 
ötvenmillió embernek nincs mit enni az országban, Érsom asszony. Ha én lennék 
a miniszterelnök, nekem ez az egy tény önmagában elég lenne, hogy lemondjak. 

— Zsarolással akarja eltávolítani az ország egész vezetését?! — csattant fel 
Érsom. — Miféle vezetők lennénk, ha ezt eltűrnénk?! 

— Itt Esszungi főparancsnok — szólalt meg az arc nélküli hang, mielőtt Ámmaít 
válaszolhatott volna. — Sajnálattal kell közölnöm, asszonyom, hogy még egy okuk 
van rá. A Testvériség nem azért gyűjtötte össze a főváros és környéke fölött ezt a 
galaktikus méretű flottát, hogy miután szépen megkértük önöket, hogy hagyják 
végre békén az ország népét, önök pedig nemet mondtak, mi ebben megnyugodva 
illedelmesen elsétáljunk. Önök távoznak a hatalomból. Most. Ha nem megy szép- 
szerével, akkor erőszakkal. 

— Hát ez az önök módszere?! 

— Ha kell, akkor igen — vette vissza a szót Ámmaít, és kikapcsolta Érsom hang- 
ját. — Nem várok tovább az önök nyilatkozatára. A Testvériség által rám ruházott 
hatalomnál fogva, a syyndoi nép nevében Syyndoreia államelnökét és kormányát 
megfosztom hatalmától. Az átmenet idejére a kormányzást a Testvériség tisztvise- 
lőire bízom. Bejelentem, hogy Vűyrd Kiyfeán diktatúrája megbukott. 

0g-8 lemondás 


, Ámmaít előre megmondta, hogy a rezsim bukásakor azok ünnepelnek majd a 
leghangosabban, akik a leglátványosabban rajongtak Kíreánért. " 


Hait Kirísz: 
Emlékiratok, 
409. 


Érsom asszony hihetetlen önuralommal fékezte meg a dühét és hallgatott el, ami - 
kor látta, hogy hiába beszél. Az asztal körül ülőkhöz fordult. 

— Elnémítottak. 

Senki sem vette a bátorságot, hogy ráfelelje: igen. 

A miniszterelnök elővette a vyriisét, néhány mozdulatot végzett a képernyőn, és 
fölnézett. 

— Gyorsan dolgoznak. Senkit sem tudok felhívni, elvágtak a világtól. Nézzék 
meg a készülékeiket maguk is, de gondolom, alapos munkát végeztek. Nyilván az 
egész épületben senkié sem működik. 

Egy félhuszad alatt kiderült, hogy valóban így van. Érsom felpillantott a men- 
nyezet alatt megállás nélkül keringő dzsindrobotokra. 

— Gondolom, ha most elővennék egy lézerfegyvert és a homlokomnak szögez- 
ném, ezek kiütnék a kezemből. De nincs is fegyverem és nem is áll szándékom- 
ban öngyilkosságot elkövetni. — Maga elé tette a vyriist és diktálni kezdett. — Én, 
Mfnét Érsom, Syyjndofeia Államszövetség miniszterelnöke a mai nappal, 59. I9a- 
ik§ 36-án, a zöld órájának tizenkettedik huszadában, a Süünahaüm Testvériség in- 
váziós flottája által erőszakkal és zsarolással az országra és kormányára kifejtett 
kényszer elleni tiltakozásul lemondok megbízatásomról. . . 

Míg ő dacos arccal diktálta lemondó nyilatkozatát, az ország ünnepelt. A szúni 
hajókról elindultak a konténerekkel megrakott aungirok, s a dzsáhifannunflotta 
fele útnak indult, szétszóródva az Államszövetség többi világa felé; természetesen 
régesrég el volt döntve, hogy melyik hajónak hová kell mennie. A szindorok az 
utcákon táncolva ünnepelték a diktatúra bukását. Kíreán nagyszámú arcképét tá- 
volították el már ezen az estén, de Ninda arcmásának csak néhány példányát: mi - 
vel azok még egy napig maradhatnak, hát nem nyúltak hozzájuk. Helyettük mint- 
ha varázsütésre a semmiből kerülnének elő, piros, sárga, zöld és kék szövetszala- 
gocskák jelentek meg, az emberek egészen biztosan előre beszerezték őket, otthon 
csokorba kötötték, és most mindenhonnan ezek jelentek meg, az emberek a ruhá- 
jukra tűzték őket, de jutott belőlük a fák ágaira, a köztéri lámpákra, a parkoló ko- 
csikra, a házak ablakaiba is. Kafndim néhány huszad alatt szivárványszínekbe öl- 
tözött. A szabadság jelképe. 


Ninda és a társai is elfogadtak egy-egy négyszínű szalagcsokrot. Aini és Szinen- 
si a ruhájára tűzte, Ninda a sapkájára. 

— Én ide rakom — közölte —, mert ez az egyetlen dolog, amit Syjndoreiáról hoz- 
tam és mindmáig hordok. 

Persze hogy vastapsot kapott érte, és elkezdték utánozni — de itt éppúgy nem di- 
vat a sapka, mint a Testvériségben, nagyon keveseknek volt sapkája. Úgy segítet- 
tek magukon, hogy a hajukba tűzték vagy hurkot kötöttek rá és a homlokukra te- 
kerték, körben a fejükön, a vége hátul vagy oldalt lelógott. 

— Ezt a viseletet eddig nem ismertük — nevetett LyYksúnahy -—, azt hiszem, új di - 
vatot teremtettél. 

Ő is ezt a divatot választotta, és a másik két riporter is. 

— Egy pillanat türelmet — szólalt meg Larenka, és a vyriisét felnyújtva kért csen- 
det. — Most kaptam kézhez egy levelet. Érsom asszony lemondott! 

Dörgő taps, ami hamar elnémult, az emberek kíváncsiak voltak a levél tartalmá - 
ra. 

— Elég sértődött hangvételű — kommentálta Larenka, mialatt a levél szövege 
megjelent a kivetítőkön —, de hát ez érthető. Amire viszont felhívnám a figyelmet, 
az az utolsó rendelkezés. , Miniszterelnöki posztomon utolsó rendelkezésem, 
amennyiben valaki még figyelembe veszi utasításomat — aki nem, az tekintse nyo - 
matékos kérésnek —, hogy nem akarok hallani semmiféle erőszakos ellenlépésről, 
sem az ÁLAN, sem a Testvériség ellen, sem az államrendet védelmezni hivatott 
szervezetek, sem magánemberek részéről. Hiszek abban, hogy mind az elnök úr, 
mind kormányom — éppúgy, mint az előző kormányok — a nemzet bizalmából 
nyerték el hatalmukat és a nemzet javára gyakorolták azt. Ha munkaadóm, a nem- 
zet úgy látja, hogy nem kér belőlem, ahogy megválasztott, joga van elmozdítani 
posztomról." 

Kis csend támadt, már amennyire ekkora embertömeg csendben tud lenni. 

— Mit gondolsz erről, Ninda? — nyújtotta oda Larenka a vyriist. Ninda csak átfu- 
totta a szöveget és visszaadta. 

— Azt hiszem, Mynét alapjában véve jó ember. A népet akarta szolgálni, és azt 
hitte, hogy csakugyan azt is teszi. Nem látta be — és lehet, hogy soha nem is fogja 
—, hogy egy zsarnokot szolgált, akit soha nem érdekelt semmiféle nemzet. Ami azt 
illeti, Vűyrd sem az, akinek elképzeltem. Nem egy vad, gonosz diktátor, akitől 
retteg mindenki. Ő egyszerűen csak valamikor félreállította az előző diktátort, ta - 
lán megtetszett neki az irodája, talán már ő maga sem tudja, hogy miért, és azóta 
ő ül az elnöki palotában. Syyndoreián nem azért van zsarnoki uralom, mert ő így 
óhajtja, hanem mert mindig is az volt, és ő soha nem gondolta, hogy ezen változ- 
tatni kellene. Minek? Neki jó így is, mások élete pedig nem érdekli. Vűyrd egy 
közömbös ember. Ne értsetek félre, nem azt akarom ezzel mondani, hogy ő jó 
ember csak azért, mert nem gonosz. A rosszal szembeni közöny éppen úgy hat, 
mint maga a rossz. Szafhu drí ekan szonon khano dri. 


— Gondolod — kérdezte LyYksúnahy —, hogy Kiyreán nem is tud arról a sok 
gonoszságról, amit a nevében elkövettek? 

Ninda jól ismert mozdulatával megvonta a vállát. 

— Fogalmam sincs. Elég tájékozatlan embernek kell lennie annak, aki nem tudja, 
hogy mi zajlott mostanáig az országban. El tudom képzelni, hogy úgy gondolta, 
hogy ő már akkora nagy ember, hogy nem kell tájékozódnia az ország dolgairól. 
De az is lehet, hogy tájékozódik, csak egyszerűen nem érdekli. Végül is ez telje- 
sen mindegy. Az országnak nem lesz attól se jobb, se rosszabb, hogy Vűyrd 
Kiyfeán miről tud vagy nem tud. 

— Ebben az országban mindenki úgy gondolja — felelte LyYksúnahy —, hogy 
Vűyrd Kiyreán mindenről tud, és kell is, hogy mindenről tudjon, mert úgy tud be- 
avatkozni, amikor valami nem jól megy. 

— Hányan néznek most minket az országban, Kel? 

— Belföldön?. .. — nézett utána a tévés. — Már átléptük a háromszázmillió nézőt. 

Ninda szokásos nyugalmával fogadta a közlést, hogy az ország lakosságának 
háromnegyede őt nézi. 

— Rendben. Akkor most megkérdezem ezt a háromszázmillió embert. Hány 
esetről tudnak, amikor ez megvalósult? Amikor Vűyrd tudomást szerzett valami - 
ről, ami nem jól ment, beavatkozott és kijavította. De ő maga! Nem a helyi illeté- 
kes kisfőnök akárki, aki Vűyrd arcképét tartja az irodája falán, hanem személye- 
sen Vűyrd Kiyreán , elnök úr őméltósága". 

— Hát erre nem sok választ fogsz kapni — mondta Larenka. — Ugyanis az alkot- 
mány meghatározza az elnök feladatait, és semmi efféle nincsen benne. 

— Tudom, olvastam. Az elnöknek csupa , szimbolikus és protokolláris" feladata 
van. Azt is tudom, hogy ez úgy hazugság, ahogy van. Mondjátok, syyndorok: vol- 
taképpen van nektek bármi más okotok arra, hogy egy elnököt fényes viyid dísz- 
ben tartsatok, azon kívül, hogy ő így óhajtja, és aki ellentmond, az egykettőre bör- 
tönben találja magát? 


407. 


,, Úgy képzelem el, hogy az udvariasság úgy alakulhatott ki a Hajnalkor primitív 
embereinél, hogy valamilyen szertartásos szavakat használtak annak jelzésére, 
hogy nincsenek ellenséges szándékaik. Ha egyszer majd nem lesz oka tartani 
egyik embernek, egyik országnak a másiktól, talán megszűnik az udvariasság mint 
idejétmúlt dolog. De ez csak akkor derül majd ki." 


Angrolími: 
Népszokások és társadalmi konvenciók, 
120. 


Syyndoreia 
Ímseny-Á ÁyIl 
59. Iyaik§ 37. 

a rózsaszín órája 


Ninda nyugodt mozdulatokkal készítette el a dayrmines szendvicsét. Sönefwti ke- 
nyérből készült, amire itít kent, arra a dáyrmint, néhány szelet óvukgyümölcsöt, 
és megszórta reszelt úrasyy sajttal. Soha nem evett ilyet — Hait szokott otthon 
szindor ételeket készíteni, de ez történetesen nem szerepelt még —, egyszerűen 
utánozta DwWn$y mozdulatait, aki végtelen műgonddal tanította meg. 

— Soha nem gondoltam, hogy egy nap itt reggelizem veled a saját reggelizőszo - 
bámban -— állapította meg Vyhaúteú, aki szintén készített magának szendvicset, de 
őt nem kellett tanítani rá. 

Ninda vállat vont és beleharapott a szendvicsbe. 

— Jó — mondta teli szájjal, ami a szúniknál tökéletesen beleillett az illemszabá- 
lyokba; a szindoroknál, legalábbis Vyhaútejnék köreiben a legkevésbé sem, de ezt 
Ninda nem tudta és nem is zavartatta magát. Az viszont a szindor felsőbb 
körökben sokkal nagyobb faragatlanságnak számított volna, ha valakit 
figyelmeztetnek az illetlenségére, mint maga az illetlenség. — Néha eszünk 
syyndot ételeket otthon is, de ilyent még nem ettem. 

— A hajódon? 

Ninda bólintott. 

— Mindig kíváncsi voltam, hogy élnek a sűüník a hajóikon — próbált csevegni 
Sönéy Éflah9, a háziasszony. 

— Hát erre aligha fogunk választ kapni, anyám — mondta Dwn$y. 

— Tényleg nem, Sénéy — felelte Ninda, és kivett egy lülwni módra főtt tojást —, 
sajnálom. 

— S azt sem tudhatjuk meg, hogy miért titkolóznak a sűünyk ennyire? — érdeklő - 
dött Vyhaüten. 


— Nincsen semmi különös oka, LééreYn. Egyszerűen nem osztunk meg az éle- 
tünkről semmit. 

— Hát ha nem, nem — felelte Sénéy udvariasan. — Akkor beszéljünk másról. 
Meddig maradsz Syyndoreián? 

— Ameddig a hajóm. Persze nem jöhetek le mindennap, iskolába kell járnom. 
Ma kihagytam egy napot a kedvetekért, meg egy kicsit körülnézek a városban. 

Vyhaúten fölsandított a szoba mennyezete alatt mozdulatlanul várakozó Uorira. 
Ninda egyedül szállt le itt ma reggel, de ezt magával hozta, és persze a ház tömve 
van a dzsindrobotokkal, ahogy az egész város, talán már az egész ország. Ninda 
olyan biztonságban lesz akárhol a városban, mint a saját ágyában a hajóján. Ami 
nagyon fontos érdeke Syyndoreiának — gondolatban visszatért a diplomata látás - 
módhoz -—, mert ha ennek a gyereknek itt valami baja lesz, a svmw-hoümet sza- 
kad az ország fejére. 

— Merrefelé szeretnél körülnézni? — érdeklődött Dwn$y. — Szívesen elkísérné- 
lek. 

— A szegények között — volt a magától értetődő válasz. 

Vyhaúteú kinyitotta a száját, hogy mondjon valamit, de aztán becsukta. Ninda 
nem reagált, vett egy villával az Yymat salátából. 

— Én is... veletek mennék — szólalt meg most először Eidi, aki alig mert meg- 
nyikkanni a hirtelen kettős megtiszteltetéstől: Dwn$y meghívása révén egy asztal- 
nál reggelizhetett a volt miniszterhelyettessel, és magával Nindával. 

— Persze, gyere csak — bólintott Ninda nyugodtan, és evett egy kis Iyrzselét is. 

Sénéy igyekezett nem mutatni megkönnyebbülését, amiért ez a gyerek, aki híres 
arról, hogy a szegényekhez húz és a gazdagokat nem kedveli, zavartalanul étkezik 
az asztaluknál, és nem mondja, hogy ennek a reggelinek az árából egy szegény 
család napokig megélne. De a gyerek mégiscsak leolvashatott valamit az arcáról, 
mert a következő falat szendviccsel a szájában beszélni kezdett. 

— Tudjátok, engem mindenhol a szegények érdekelnek már jó ideje. Beszélgetek 
velük, igyekszem megismerni őket. Ettől néha azt hiszik, hogy bajom van a gaz- 
dagokkal, pedig nincsen. Nem a pénztől függ, hogy valaki milyen ember. Én is 
gazdag vagyok, egy halom pénzt kaptam innen Syyndoreiáról, az ügyvédeim 
perelték ki a kormánytól. Egy még nagyobb halom pénzzel még tartoznak, és még 
mindig zajlanak perek. Számokat nem tudok, soha nem érdekelt, hogy mennyi 
van a számlámon. Az igazi értékeimet nem ott tartom. 

Vyhaüteú elmosolyodott. 

— Lehet, hogy éppen én vagyok az, aki tudja, hogy neked mennyi pénzed van? 
Miniszterhelyettesként sokat kellett foglalkoznom a pénzügyeiddel... te vagy az 
egyetlen magánember, akinek a pénzügyei munkát adnak a mi külügyminisztériu - 
munknak. 

— Furcsa dolgok ezek — felelte Ninda, és kortyolt egyet az íhafira legfeljebb hal- 
ványan emlékeztető, lüakéáni narancsléből. — Engem soha nem érdekeltek ezek a 


dolgok, a Testvériségben is csak néhány embert, főleg az ügyvédeimet... itt meg 
egy egész minisztérium, a tévé, mindenki velem foglalkozik. 

— Nincs nagyon terhedre? — érdeklődött Sénéy udvariasan. 

Ninda megint vállat vont. 

— Nemcsak a pénzügyeim meg a jogi ügyeim nem érdekelnek, hanem a körülöt- 
tem csapott felhajtás sem. Ez legyen azok gondja, akik ezt a felhajtást csinálják. 

— Igen, tudom — sóhajtott Dwnsy —, mindig elmondod az ÁLAN-nak is. 

— Ezentúl még inkább ezt fogom mondani. Vagy lehet, hogy semmit sem fogok 
mondani az ÁLAN-nak, hiszen már nem lesz rám szükségük. A diktatúrának vé- 
ge. 

— Rád mindig szüksége lesz ennek az országnak — mondta Dwn§y őszinte cso - 
dálattal. Aztán tárgyilagos hangon tette hozzá: — Tudom, hogy ez téged nem érde- 
kel. De a syjndofok így gondolják. Most, hogy Kiyfeán propagandája nem fog 
ömleni többé, végre megismerhetnek téged azok is, akik eddig tudomást se voltak 
hajlandók venni rólad, mert tele volt a fejük , öőméltóságával" és mereven elutasí- 
tottak mindent, ami ellentmondott neki. 

— Értettem a célzást, fiam — bólintott Vyhaűten a sértődöttség legkisebb jele nél- 
kül. 

— Bocsáss meg, apám, nem rád gondoltam. 

— De, de, hagyd csak. Nagyon is rám illik a jellemzés. Sokat gondolkodtam 
ezen, amióta visszavonultam a közélettől. Sok hibát elkövettem, ezt kénytelen va- 
gyok beismerni... neked pedig bocsánatkéréssel tartozom sok mindenért, amit 
mondtam rólad, legfőképpen azért az állításomért, hogy te egy rajzolt alak vagy. — 
Ninda fölkuncogott. — Én ezeket akkoriban tényleg elhittem. .. és nem is oly régen 
még hittem Vűyrd Kiyfeánban is, hogy ő egy jó ember, aki mindig minden tőle 
telhetőt megtesz a nemzetért. — Vyhaúten türelmetlen kézmozdulatot tett a kiska- 
nállal a zselés tányérka fölött. — Én csak tegnap ábrándultam ki végleg Vűyrd 
Kiyreánból. Kétségeim már voltak egy ideje, látva, hogy Érsom asszony minden- 
áron békét kereső, de alapjában véve erőtlen és határozatlan kormányzását nem 
támogatja az az elnöki erő, amit én valaha tapasztaltam, vagy csak elhittem, hogy 
tapasztalom, ez most végül is mindegy. De tegnapig ezek csak kétségek voltak. 
Tegnap, ahogy ott ült az asztalnál veled... már meg ne haragudj, de hány éves is 
vagy te, . hét és tizenkettő,  ugye?.. . ott ült, te úgy beszéltél vele, hogy attól 
zsebéből a sYmw, és ő ezt hagyta! Erre nem mentség, hogy JEnYadúíi égboltja 
fekete a hajóitoktól, ott a szobában nyüzsögtek a robotjaitok, mert mit csinálnak 
ezek, ha Kiyjeán keményen helyretesz téged? Lelövik? Ugyan már. Bemegy 
hozzá egy gyerek, pimaszul beszél vele, és ő ezt hagyja. Nem a Testvériség ereje 
miatt, az csak ahhoz kellett, hogy bemehess, nem ahhoz, hogy szemtelenkedhess 
vele. Vagyis akármikor bemehetett volna hozzá akármilyen gyerek, így 
beszélhetett volna, és ő nem tudta volna rendre utasítani, mert egyszerűen 
emberileg nincs hozzá képessége. De hát aki egy gyerekkel szemben sem tudja 


felemelni a szavát, az hogyan állíthatja magáról, hogy képes mindarra a nagyszerű 
dologra, amire ő állítólag képes? 

— Nincs nagyobb megrázkódtatás, mint csalódni abban, akit nagyra tartottunk — 
felelte Ninda komolyan. — Ezt mondta Dornatule, és én egyetértek vele. 


0g-10 szegénynegyedji 
, En magam nem vagyok filozófus. A férjem sem az. De félig-meddig mi neveltük 
fel a legnagyobb filozófust a Galaxis történetében. Hát miránk is ragadt valami." 


Hait Kirísz: 
Emlékiratok, 
253: 


Syyndoreia 
Kafndim-Wkait 
59. Iyaik§ 37. 

a fehér órája 


A Raáles tér nem olyan volt, mint az elnöki palota környékén levők. Kicsi volt és 
rendezetlen. Aránylag tiszta volt, mert a thobbinanidőszak alatt az ÁLAN kiadta a 
jelszót, hogy , nem várhatjuk Niindat szeméthegyeken", és több tízezer önkéntes 
takarította ki a várost. De egyetlen fűszál sem nőtt rajta, nem volt más, mint egy 
üres térség négy lepusztult bérház között, amiken körbefutó folyosók vezettek a 
lakásokhoz. Most a folyosók összes ablaka nyitva volt, tömve voltak emberekkel, 
akik mind lefelé néztek, a tér közepére, ahol egy kimustrált szeméttároló tetején 
ült egy szőke kislány fehér köntösben, és a hangját a dzsindrobotok felvitték a 
legfelső emeletekre is. 

— Nézzétek. Én épp csak megérkeztem ide az Wkait negyedbe, és már körül 
sem kell néznem, pontosan tudom, mit fogok látni mindenhol. Ugyanazt, amit 
Lűakéáúban a DWrm negyedben, ahol kiskoromban éltem. Nektek, akik itt a fo- 
lyosón meg körülöttem álltok — mutatott fölfelé, aztán lefelé —, többségben van la- 
kásotok, persze csak bérelt, hisz kinek van pénze megvenni egyet, vagy éppen egy 
szobát, egy ágyat béreltek valakitől, akinek éppen csak egy hajszállal jobban 
megy, mint nektek. De valószínűleg sokan közületek az utcán aludtak ma éjjel is, 
és biztos vagyok benne, hogy még sokáig ott is fogtok aludni. Igen, Vűyrd 
Kiyreán uralmának vége! — emelte föl a hangját, mert a tömeg felmorajlott. — De a 
nyomornak ettől még nincs vége! Kiyfeán és elődei sok éven át fosztogatták az 
országot, és mostanra már olyan szintet ért el a nyomor, hogy Syyndoreia egyma- 
ga soha nem fog tudni megküzdeni vele, csillagközi segítségre lesz szükség. Az, 
hogy ma már, remélem, mindenkinek volt módja megtömni a hasát, a Testvériség 


segélycsomagjának köszönhető, azokénak, akiket a Kiyfeán-propaganda gonosz- 
tevőknek, bogaraknak állított be, és valószínűleg ők fognak Kajndimban házakat 
is építeni, mert a városban több százezer embernek nincsen lakhatása. Ha nem ők, 
akkor valamelyik másik ország, amelyiket szintén gyűlölni tanítottak benneteket. 
De Kiyreán uralmának vége, a gyűlölet uralmának vége. Most az következik, 
hogy embernek való, emberhez méltó életet teremtsetek ebben az országban. Nem 
tudom, mikorra sikerül. De eddig senki sem próbálta, most kell elkezdeni. 

— Mi teremtsünk más életet? — kérdezte egy férfi. 

— Úgy értem, a syindof nép. Nem ti itt, két-háromszázan. De közöttetek is biz- 
tosan lesznek, akik kiveszik belőle a részüket. Majd lesz egy új kormány, ami há- 
zakat, gyárakat épít, újraindítják a bányászatot itt és a többi világon. Sokfelé lesz 
munka. Nektek is. 

— Nekünk ugyan nem — mondta valaki. 

— Már nem Kiyreán az úr — emelte föl az ujját Ninda. — Átmenetileg a Testvéri - 
ség megbízottjai fogják vezetni az országot, amíg a syyndorok meg nem választa- 
nak egy új kormányt. De az is vezetni fogja Syyndoreiát, nem pedig kifosztani. 

Hittek is neki meg nem is. De amikor leszállt a szeméttárolóról, egy magas férfi 
olyan gyengédséggel segítette le, mintha a saját gyermeke lenne. S ahogy elindult 
az egyik kapu felé, a tömeg tiszteletteljesen kettévált előtte, és az emberek nagyon 
óvatosan nyújtogatták felé a karjukat, nemcsak hogy az Uorit és a dzsindeket ne 
provokálják, hanem mert életük legnagyobb pillanatának érezték, hogy Niinda itt 
jár köztük. Félve érintették meg egy-egy ujjal a ruháját, a vállát, a sapkáját, Ninda 
pedig nyugodt mosollyal, lassú léptekkel besétált az épületbe. Itt még lift sem 
volt, ősrégi külsejű, lerobbant lépcsők vezettek fölfelé nyolc emeleten át. Ninda 
elindult rajtuk — mindenhol emberek zsúfolásig, a felsőbb emeletekről lejöttek 
elébe, a lentiek utánajöttek, de egy lépést sem kellett úgy tennie, hogy vár, amíg 
valaki félreáll. A negyediken állt meg, teljesen találomra elindult az emberekkel 
tömött folyosón, és benézett az ajtókon. Szinte mindenütt nyitva voltak, hiszen a 
lakók mind kitódultak a folyosóra. Mindenhol szegénységet látott, piszkot, ren- 
detlenséget, bútorozatlan, kopár szobákat. Az épület maga is ilyen volt, lerobbant, 
ócska, kopott. Az egész negyed hasonló állapotú házakkal volt tele. 

Ninda egy helyen kilépett az ablakhoz két embercsoport között. 

— Ahogy ti itt éltek, az szörnyű — közölte a terecskén és fölötte figyelő emberek - 
kel. — Én is így éltem Lűakőájban, sőt még szörnyűbb körülmények között. Sen- 
kinek sem szabad így élni. Sok ország van a Galaxisban, ahol tettek már róla, 
hogy bármennyire szegény valaki, azért legyen ennivalója és legyen fedél a feje 
fölött. Persze vannak olyanok is nagy számban, mint Syyndofeia. Az új kormány - 
nak az lesz a dolga, hogy Syyndoreiát átvezesse emebből a csoportból — amabba. 
Ahol nincs ekkora nyomor. Ámmait néhány társával azon dolgozik, hogy erre 
szponzorokat találjon, mert az igaz, hogy a gyár, a bánya munkát ad és bevételt 
termel, de a gyárat és a bányát is előbb meg kell építeni, el kell látni gépekkel, eh- 
hez pénz kell. 


— Akkor azt mondd meg -— lépett elő egy félmeztelen, nagydarab férfi —, hogy 
mindebből mikor lesz valami. Mert a gyerekeinknek enni kell! 

Ninda figyelmesen ránézett, s a tekintetétől a férfi lépett egyet hátrafelé. 

— Nem tudom, barátom. Tudod, hogy én csak egy gyerek vagyok. Azt tudom el- 
mondani, amit Ámmait mondott nekem. Van remény, hogy még az idén elkez- 
dődhetnek a munkálatok. 

— Másfél hónap sincs hátra az évből — mondta a férfi elkerekedő szemmel. 

— Igen, így van. 

A férfi előrelépett megint, meghajolt, és az wWlléy kézmozdulattal összeillesztet - 
te, majd a homlokához emelte két tenyerét. 

Ninda viszonozta, az emberek pedig az egész házban és a többiben meg a téren, 
ahol csak látták, üdvrivalgásban törtek ki. 

Néhány huszaddal később, a szomszéd utcában egy lebontott ház romjain fog- 
lalt helyet. Sokan fölmásztak vele együtt az öreg faldarabra, még többen gyűltek 
össze odalent, eljöttek vele az előző helyszínről meg innen is csatlakoztak hozzá. 

— A Galaxis hatalmas — jelentette ki Ninda. — Senki sem tudja felfogni, 
mekkora. Millió és millió államot számlál, sok milliárd lakott világot. Százezer- 
számra vannak az olyan világok, amiknek több tízmilliós népessége van. Senki 
sem tudja a pontos számokat. A Galaxis legfontosabb kulturális, gazdasági, tudo- 
mányos központjait felsoroló lista több százezer világot számlál. Sok százezer 
olyan világ van, ami eredendően lakható vagy lakhatóvá tették, és ma tele vannak 
természeti szépségekkel. S most gondoljátok el, hogy tőletek ez az egész el van 
zárva. Útlevelet nem kaptok, csak bonyolult procedúra után, ha óriási szerencsé - 
tek van — de nincs rá pénzetek. Ha pedig van útleveletek, nincs pénzetek hajójegy- 
re. És ha valakinek közületek lenne pénze hajójegyre és elutazna mondjuk egy kö- 
zeli üdülőhelyre, semmire sem menne az itteni pénzével. Ha valahol még el is fo- 
gadják, olyan árfolyamon, amit nem tudtok megfizetni. Mert ti nem egyszerűen 
szegények vagytok: ti nyomorogtok. Egész Syyndofeia. A nyomor pedig elszige- 
tel. A nyomorgó embert mindenki más elkerüli, és soha nem tud kijutni a 
nyomorból, amibe beleszületett. 

Itt tartott, amikor érezte, hogy meginog alatta a faldarab. Egy szempillantás alatt 
lecsapott rá egy tucatnyi dzsind, a levegőbe emelték, mások a többieket, akik még 
ott ültek, egy csomó további pedig a falat támasztotta, amíg a társaik félretolták az 
útból a lent álldogálókat. Aztán a fal tompa morajjal összeomlott. 

— No tessék — nézett le Ninda; ő volt az egyetlen, aki meg sem ijedt. — Éppen 
ilyen volt a a Kiyfeán-rezsim is. Összeomlott, mert már nem tartotta semmi. 


409. 


,, Kétféle ember van: gazdag és szegény. Én gyerekkoromban szegény voltam, az- 
óta gazdag vagyok. És egyébként rengeteg pénz is van a bankszámlámon, de a 
kettőnek semmi köze egymáshoz. " 


Ninda: 
Beszélgetések, 
541. 
Syyndoreia 
Lűakéaú 


59. Iyaik$ 38. 
a fehér órája 


Ninda éppen útnak indult egy aungiron Larenka, Kefl, Nomboka, Eidi és Dwn$gy 
kíséretében, amikor megjött a hír: Kiíyfeán, akit még mindig gyakorlatilag fogva 
tartottak az elnöki palotában, felajánlotta külföldi bankszámláit az új vezetés szá- 
mára, ha elhagyhatja az országot. A három riporter majdnem egyszerre kapta meg 
a hírt. 

— Hát — mondta Larenka — ez már tényleg teljes megadás. 

— Egy gyáva ember megadása — bólintott Ninda. 

— Mit fogsz válaszolni? — nézett Dwn$y Nindára. 

— Ééén?! 

— A te véleményedet mindenképpen meg fogják kérdezni. 

— Ez igaz — bólintott rá Kel. 

— Jó — felelte Ninda —, essünk túl rajta, kapcsoljatok be egy kamerát. 

— Ninda — váltott Larenka híradós hanghordozásra —, Kiyfeán felajánlotta a kül- 
földi bankszámláit, ha elhagyhatja Syyndoreia felségterületét. Mit gondolsz erről? 

— Két dolgot. Hogy egy gyáva ember, és hogy nézzenek utána alaposan, hogy az 
összes bankszámláját odaadta-e. 

— Tehát te elfogadnád az ajánlatot? — kérdezte Kel. 

Ninda vállat vont. 

— Az lényegtelen. Majd a nép eldönti. 

— Beszélj kicsit részletesebben Kiyfeán gyávaságáról, kérlek — hajolt oda Nom- 
boka. 

— Most abból látszik, hogy milyen gyáva, hogy a legelső dolog, ami miatt meg- 
szólal, amióta elvesztette a hatalmat, az a saját bőrének a megmentése. Még egy 
szó sem hangzott el arról, hogy bíróság elé kerülne vagy bármi bántódása esne, de 
ő menekülni akar. Méghozzá el az országból. Miért nem azért ajánlotta fel a va- 
gyonát, hogy büntetlenséget kaphasson meg egy kis házat, itt az országban, ahol 


nyugodtan élhet? Minden alapja meglenne azt gondolni, hogy ha kilép az utcára 
akár most nyomban, az emberek barátságosan, sőt nagy tisztelettel üdvözlik majd, 
hiszen tudvalevő, hogy milyen sokat tett a nemzetért. Miért nem teszi? Mert ő 
maga tudja a legjobban, hogy nem tett semmit a nemzetért, annál többet ellene. 
De ha még egy kicsit gondolkodtok, rájöttök, hogy Vűyrd gyávasága sokkal ko- 
rábbi keletű. Hiszen a SyyVűot Bank a Galaxis legjobb és legmegbízhatóbb bank- 
jai között van, és az összes syyndor állampolgár különleges bánásmódot élvez. 
Még én is ismerem a reklámszlogent, pedig amikor itt éltem, el sem tudtam kép - 
zZelni, mi lehet az, hogy bank! Hát Vűyrd miért nem ott tartja a pénzét, ebben a 
csodálatosan megbízható bankban? Van Syyndoreiának több bankja is? 

— Hogyne — felelte Kevl —, tizenhét országos bankunk van, és több száz helyi ér- 
dekeltségű. 

— Tessék! Miért hordja a pénzét külföldre Vűyrd, ha nem azért, mert gyáva itt- 
hon tartani? Hogy működik egy bank, Ke9l? 

A tévés meglepve nézett rá. 

— Bocsáss meg, hogy érted a kérdést? 

— Amikor még itt éltem, úgy képzeltem el a bankot, hogy egy nagy ház, amiben 
polcokon pénzkötegek vannak, rajtuk címkével, hogy melyik kié. De már tudom, 
hogy nem. Azt a pénzt, amit valaki betesz a bankba, a bank befekteti, nyereséget 
csinál belőle, abból fizet kamatot. De mit jelent az, hogy befekteti? Azt, hogy köl- 
csönadja valakinek, aki aztán kamattal fizeti vissza. Hogyan tudja kamattal vis - 
szafizetni? Úgy, hogy üzletet csinál vele, épít egy gyárat mondjuk, termel valamit, 
haszonnal eladja, abból. De hol van ez a valaki, akinek a bank kölcsönadja a 
pénzt, ha az a bank mondjuk Kallorgán működik? Talán itt Kajndimban? Nem hi- 
szem. És hol van az a valaki, ha az a bank a SyyVűúot? Valószínűleg pontosan itt 
Kafndimban. Vűyrd kivitt az országból egy csomó pénzt, ami mostanáig külföl- 
dön kamatozott ahelyett, hogy a syyndor gazdaság siralmas állapotán javítson. 
Most pedig kegyesen felajánlja, hogy visszaadja. Hát ha nem baj, akkor én ettől 
nem ugranám át a Saurajas-tavat boldogságomban. 

— Mit tennél te — kérdezte Nomboka -—, ha neked kellene dönteni? Értjük mi, 
hogy , majd a nép eldönti", de a te véleményednek ebben az országban súlya van, 
és nyilván van véleményed. 

Ninda megvonta a vállát. 

—A pénz az pénz, akkor is, ha mostanáig Vűüyrdé volt. Ha visszautasítják, őt 
meg itt tartják, mit érnek vele? Becsukhatják egy börtöncellába? Sovány vigasz. 
A pénz meg jól jönne a gazdaságnak. Gondolom, milliókról van szó. 

— Talán valami külföldi pénzegységben igen — felelte Kefl. — Itthon a , milliók" 
már nem is pénz. Százezrekkel járunk vásárolni. Az én havi fizetésem két és fél 
millió. 

Ninda meglepve nézett rá, a többiek pedig bólintottak. Eidi elővette a tárcáját, 
kinyitotta és kis műanyaglapokat szedett ki belőle. 


— Nézd, ezek a rózsaszínűek százezres pénzkártyák; a kékeszöld félmillió; a sár- 
ga egymillió. Ez itt összesen egymillió-hétszázezer háy, ez ma már nem komoly 
összeg. A lüakéani csavargóknál is tíz- meg százezreseket fogsz találni. 

— Én örültem, ha loptam egy ühot — dünnyögte Ninda. 

— Hát üh már nincs — közölte Larenka -, illetve hivatalosan még van, egyetlen 
címletet sem vontak ki a forgalomból, de tízezresnél kisebb kártyát már nem ta- 
lálsz senkinél. 

— És csak most kezdődik majd az igazi infláció — mondta Nomboka komoran. 

Ninda kérdőn nézett rá. 

— Hogyhogy csak most? 

— Mindig így történik. Egy kellő ideig működő és gazdaságilag kellő mértékben 
tehetségtelen kormányzat tönkreteszi az ország iparát, bányászatát és mezőgazda- 
ságát, ettől zuhanni kezd a pénz értéke, mert nincs mögötte gazdasági teljesítőké- 
pesség. De egyfajta rend mégiscsak van a pénz mögött, és amikor a rendszer meg - 
bukik, ez is elvész — ettől pedig a pénz értéke még drasztikusabban zuhan. Falgu- 
kon például a Gorik-kormány öt itteni év alatt elérte, hogy tízezer falga ért annyit, 
mint régen egy. De amikor a kormány megbukott, egyetlen syyndor hónap alatt 
még egyszer bekövetkezett ez, tízezer falga ért annyit, mint a kormány bukásakor 
egy, tehát az eredeti érték. . . mennyi is az... 

— Százmilliomod része — felelte Ninda gondolkodás nélkül. — És ilyenkor mit 
csinálnak? 

— Általában eltörlik a régi pénzrendszert — felelte Nomboka —, helyette átveszik 
valamelyik csillagközileg jobban elfogadott valutát, aztán amikor a gazdaság sta- 
bilizálódott, létrehoznak egy új pénzt. 

— Nagy Galaxis — dörmögte Ninda. — Ez maga a káosz. 

— Hát valami olyasmi. 

Lűakőáni úti céljuk a Kagyp színház volt, amellyel szemközt, a Seöryú és Lő- 
mer Bank épületének homlokzatán már a levegőből látták a kifeszített hatalmas 
fehér vászonra festett ALAN-jelvényt, és alatta olvashatták a feliratot: KÖ- 
SZÖNTJÜK NIIÍNDÁT VÁROSUNKBAN. Alatta volt még valami, kisebb be- 
tűkkel. Lejjebb ereszkedve el tudták olvasni azt is. NINCSEN MÁR ARCKÉP 
A FALAKON. 

Ninda jót nevetett. 

— Ez kedves tőlük. Hát akkor szálljunk is le. 

A tér persze tömve volt emberekkel, mint minden hely, ahol Ninda megjelent, 
de hagytak annyi helyet, hogy az aungir le tudjon szállni. 


410. 


0g-12 emlékhel 


,, Nem az számít, hogy egy eldugott kis faluban élsz-e vagy minden lépésedről tu- 
dósít a sajtó. Az számít, van-e valaki, akinek igazán fontos vagy." 


Igaszaumi, 
Sinettin Szierg mondásai, 
18. sómir 


A másfél napja tartó dzsáhifannun során a szindorok már sok újdonságot megtud- 
tak hősnőjükről, közte azt is, hogy a műypráént nem szenvedheti, ő nem mutat 
senkinek, és zavarná, ha neki mutatnának. Így aztán a színház előtt várakozók is 
az Wiléy kézmozdulattal fogadták, ami jobban is illett ide, mert amúgy is csak 
rendkívüli alkalmakkor használták, és Ninda látogatása igazán rendkívülinek szá- 
míitott. 

Egyetlen luakeáni ismerősét sem szándékozott felkeresni, de arra sem lehetett 
számítani, hogy azok jelentkeznek: azt a csúfnevet, amin itt valaha — kevesebb 
mint egy és tizenhárom éve — ismerték, a szindorok sosem hallották az ő szemé - 
lyéhez kötve, és valószínűtlen volt, hogy az arcáról bárki ráismer az egykori apró 
csavargóra. Sokat nőtt, formásodott, a haját szúni divat szerint megnövesztette, és 
hát tiszta volt. Annak idején, saját megállapítása szerint, nem is igen ismerhették 
az arcát, annyira koszos volt. Persze a többiek is, akikre meg ő nem ismerne rá. 
Egyvalaki lett volna a csavargók közül, aki azonosítható, a Nagyorrú, akit azon a 
bizonyos hajnalon letartóztattak, így azóta tudták, hogy kicsoda. De a Nagyorrú 
két hónapja meghalt a börtönkórházban. Halála körülményeit, illetve már életében 
a betegsége okát is természetesen kivizsgálták, azzal a lelkiismeretességgel, amit 
a bürokraták mindig tanúsítanak, ha szabály van rá. Márpedig a szabály az volt, 
hogy ki kell vizsgálni, és az derült ki, hogy a betegségét a csavargó lét okozta, a 
sok nélkülözés és az egészségtelen életmód. Amikor meghalt, az ÁLAN már fi- 
gyelt rá, számon tartotta — nem volt nehéz megtudni, melyik elítélt ül azért, mert 
azon a bizonyos hajnalon, az Aulang Laip suárkapujától két saroknyira kővel 
megdobott egy rendőrt —, és a Münop börtönkórház főorvosa személyesen nyilat- 
kozott arról, hogy Sy$riú ÁÁlléip súlyos anyagcsere-betegségét a börtönbeli bá- 
násmódnak tulajdonítani képtelenség, ez sokkal hosszabb idő alatt alakul ki, mint 
amióta ÁÁlléip letartóztatásban volt; természetesen már a vizsgálati fogságban di- 
agnosztizálták a betegségét és kezelték is. Ezért élhetett eddig egyáltalán. 

És Ninda mégis találkozott olyanokkal, akikkel már korábban is — csak akkor 
nem tudott róluk. Itt várták a téren, fehér pólóban és fehér nadrágban, ami kicsit 
hasonlított a rendfenntartók egyenruhájára, de hatalmas fekete ÁLAN-jelvény 
volt a mellükön. Egyikük határozott léptekkel Nindához sietett, vigyázzba vágta 
magát és tisztelgett. 


— $yünda YYmanáhy másodhadnagy jelentkezik! — Elmosolyodott és WIléf 
kézmozdulattal üdvözölte Nindát. — Köszöntelek szülővárosodban, Niinda. Akkor 
még őrmester voltam, és én álltam a suárkapuban, hogy bejelentsem az igényün - 
ket egy csavargóra, aki hozzájuk szökött. Azaz hozzátok. Ma pedig a városi 
ÁLAN-szervezetben dolgozom és élelmiszert is osztok. Persze már leszereltem. 
Ők pedig az akkori embereim — intett a mögötte állók felé, és sorban bemutatta 
őket. — És ő $yéllan V$idruöt — mutatott egy vigyorgó emberre, aki wIlé mozdu- 
lattal köszöntötte Nindát, akárcsak a társai. 

— Téged dobott fejbe a Nagyorrú — viszonozta Ninda a köszöntést. — Meggyó - 
gyultál? 

— Ó, hogyne, tökéletesen — készségeskedett a férfi. — Köszöntelek Lűakőán vá- 
rosában, Niinda. Némi kártérítést is kaptam, megemelt illetményt is a betegségem 
idejére. A rendfenntartókról sok rosszat el lehet mondani, de az tény, hogy a sé- 
rült embereikről mintaszerűen gondoskodnak. Egészen fel voltak háborodva, ami- 
kor leszereltem. A legelsők között, nem sokkal azután, hogy megjelent az interjúd 
ezzel az úrral — pillantott föl Nombokára, aki két fejjel fölébe magasodott. — Tu- 
dod, én számon tartottam, hogy te ki vagy. Mire annyival jobban lettem, hogy már 
az erről szóló hírekkel is tudtam foglalkozni, addigra ki is derült, hogy nem te 
dobtál meg. Aztán amikor az az interjú megjelent... nagyon sokat gondolkodtam 
akkor. Megnéztem újra meg újra... és mindig arra jutottam, hogy neked van iga- 
zad, és te adsz választ azokra a kérdésekre, amik engem évek óta foglalkoztattak. 
Így aztán kiléptem. Beálltam szakácsnak apám éttermébe, most pedig én is az 
ÉENU-nál vagyok. 

Mialatt beszélt, először a riporterek kaptak üzenetet, aztán Ninda, aki nyugodtan 
végigvárta az elbeszélést, csak utána vette elő a suagját. 

Vége a dzsáhifannunnak. A flotta felbomlik. 

Felolvasta. 

— Igen — felelte Larenka —, nekünk is üzentek. Az ÁLAN elfogadta Kiyfeán 
ajánlatát. A Testvériség egyik hajóján távozik, miután átadta az összes bankszám- 
láját. Persze nem lehet tudni, hogy hová, lehet, hogy még ő maga sem döntötte el. 

— Még egy üzenet — szólt közbe Kejl. — Ísy írta a Rózsaszínű Házból. ,, Csukjuk 
be egy börtöncellába? Sovány vigasz. " Ezt mondta Niinda, és nála van a fény. 

Ninda Isyvel is találkozott már érkezése napján az elnöki palota előtt, de a lány 
azóta főleg az ÁLAN vezetőségében tanácskozott. 

— Eszerint a te véleményed alapján döntöttek — mondta Nomboka. 

— Tőlem nyugodtan — felelte Ninda vállat vonva. 

— Nem kell hazatérned a hajódra? — kérdezte Eidi. 

— Dehogy. Majd amikor elindulnak. 

— De most nincs menetrend, honnan tudod, hogy mikor indulnak? 

— Amíg nincs mindenki a fedélzeten, addig a Testvériség egyetlen hajója sem 
indul el — felelte Ninda, és útnak indult arra, amerre mutatták. 


Az emlékhely nem volt messze, a tér szélén. A tömeg ezúttal úgy vált ketté Nin - 
da előtt, hogy egészen odáig szabad utat hagytak. Ninda megállt a kis domb előtt, 
amit tegnap alakítottak át villámgyorsan: most már rendes sivatagi sírdombot for- 
mázott, és körbe is rakták fehér kövekkel. A tetején négy nagyobb kő, a négy ál- 
dozat jelképeként, és négy bekeretezett kép, leszakított sarokkal: Ántás arcképe, 
illetve két férfit és egy kislányt ábrázoló fekete sziluett. A képek előtt, a kövek ál- 
tal közrefogva pedig a koőry, a Galaxis hármas spirálja, Töalú munkája sivatagi 
üvegből. 

Ninda itt sem látta már a saját arcát. Leült az emlékhely elé a tér szürke mű- 
anyagjára, keresztbe tette a lábát a sivatagjárók szokása szerint, és csak nézte a ki- 
csiny sírdombot. A téren pisszenés sem hallatszott. 

— Anthi szom ara thumszon — szólalt meg egy mati elteltével. — Addig élsz, 
amíg emlékeznek rád. Ne síremlék őrizze emlékedet, emlékezzenek rád az embe- 
rek, ismerjék gondolataidat, tetteidet. Ki voltál? Milyen voltál? Mit gondoltál? 
Miről ábrándoztál? Anthi szona ara thumsit: akkor élsz, amikor emlékeznek rád. 
Ha senki sem tudja, ki vagy, milyen vagy, mit gondolsz, miről ábrándozol — nem 
élsz igazán, hiába élsz még. Akkor csak magadnak élsz. Nem biztos, hogy ez a te 
hibád. Ő sem tehetett róla, akinek a neve sem maradt fenn, csak halála után kezd- 
ték az én nevemen emlegetni. Most neki ajándékozom ezt a nevet, de más dallam- 
mal, hogy ez a név csak az övé legyen. A Galaxis őrizze Nindá emlékét! 


411. 


0g-13 kormán 


, Ami neked egy apró szeszélyed, az családok sokaságának életét teheti tönkre, ha 
te vezeted az országot." 


Ninda: 
Nemlétező politikai beszédeim, 
37. 
Syyndoreia 
Lűakéan 


59. Iyaik$ 38. 
a zöld órája 


A bejelentés, hogy megalakult az ideiglenes kormány, a szindor közvélemény 
nagy részéhez csak meglehetős késéssel jutott volna el, ha nem kerül szóba a 
Kayyp színházban, ahol Ninda beszélgetett lűakéánji közszereplőkkel. A közle- 
ményt Kel olvasta be. 


— A Testvériség megalakította Syyndoreia ideiglenes kormányát, amely a de- 
mokratikus választásokig irányítani fogja az országot. A kormány vezetését Ám- 
mait Íldafa professzor fogja végezni... 

Szavait a hallgatóság éljenzése szakította félbe. Ninda nyugodtan ült a helyén, 
szendvicset evett, nem zavartatta magát attól, hogy a közönség Ámmaít és az ő 
nevét kurjongatja. 

Kegl folytatta. 

— Erkohi fogja irányítani a belügy-, pénzügy- és igazságügy-minisztériumot. Ir- 
rapau a külügyet és a védelmet. Dzsórahinu az oktatásügyet. Hilgémaut az egész- 
ségügyet. Ridzsani a gazdasági és az ipari minisztériumot. 

A közönségre mély csend telepedett. Hiszen ez csupa vadidegen a Testvériség - 
ből, gondolta mindenki. 

— A kormány tagjai holnap élő adásban fognak bemutatkozni. Első intézkedései- 
ket azonban már most bejelentik. A háy további inflálódásának megállítása érde- 
kében értékét rögzítik a sűüuny pááláához, amely mostantól szintén hivatalos fize- 
tőeszköz. A Niindá-munkacsoportok munkáját kormányzati forrásokból fogják tá- 
mogatni, ennek rendszerét holnapra mindegyik minisztérium kidolgozza. Mind- 
egyik minisztérium felkéri az irányítása alatt álló intézményeket, hogy a lehető 
leggyorsabban állítsák össze listáikat arról, hogy mire van szükségük működésük 
javításához, mert legkésőbb a jövő hónap elejétől megkezdődik az elmúlt években 
gyakorlatilag magukra hagyott egészségügyi, oktatási, gazdasági létesítmények 
felújítása. A közlemény végéhez kiegészítést mellékeltek. Felolvasom. , Nálunk 
süünyknál az a szokás, hogy akiknek nagy felelősséggel járó, nehéz munkájuk 
van, azt a gyermekük születése előtt rövid idővel abbahagyják. Az anya és az apa 
is. Tavyíta hónapban megszületik a fiunk, ezért legkésőbb aikán folyamán búcsút 
veszek ettől a pozíciótól. Addig találjanak alkalmas embert. Aláírás: Ámmait Íl- 
dara." 

A közönség susmorogva ült a helyén — vegyes érzések voltak bennük. De mi - 
előtt őbennük igazán megformálódhattak volna, Ninda kimondta őket. 

— Úgy látom, nem nyerte el a tetszéseteket minden, amit hallottatok. Ez logikus. 
Gondolom, Mynét kormánya sem tetszett jobban, de ha igen, hát — az elmúlt. 
Most már ez van. Elég sokáig könyörögtetek, hogy jöjjek el én és csináljak vala- 
mit, én pedig újra és újra elmondtam, hogy én egy gyerek vagyok, és csak egyet- 
len ember. Végül aztán eljöttem mégis, bár egyáltalán nem vágytam arra a szerep- 
re, amit szántatok nekem. De ha én jövök, a népem is jön. Ide egyedül nem jöhe- 
tek. A Testvériség elmozdította a kormányt, amit nektek kellett volna megtenni, 
ugyanis — széttárta a kezét — ti vagytok az a bizonyos dolog, amit úgy hívnak, 
hogy syyndor nép, az állampolgárok összessége, a nemzet, vagy amilyen szót 
még akartok. Egyfolytában nyavalyogtatok, hogy mentsünk meg végre bennete- 
ket. Hát most megtettük. Most nekem ne kezdjetek nyavalyogni, hogy inkább 
mégse kellett volna! Viseljétek el, hogy ha a Testvériség mozdította el a 
diktatúrát, akkor innentől a Testvériség fogja diktálni a feltételeket. Nem fog 


sokáig tartani, legfeljebb pár hónap. Nem tetszik, hogy a minisztériumokat 
külföldiek fogják vezetni? Jöjjenek belföldiek és csinálják ők! Eddig syyndorok 
csinálták, és... hogy is hívják azt a kis listát, amiben összeírtátok a bajokat? 

— Kék Könyv — sóhajtotta Kefl. 

— Á, csakugyan! — Ninda szándékosan túljátszotta, hogy nem emlékezett, és si- 
került is némi derültséget fakasztania. — Miért is kék? Nem volt kéznél másmilyen 
szín? Dehogyis. Nekem Ísy elmagyarázta, azért kék, mert a tenger kék, és minden 
rossz meg minden jó is a tengerből jön. És ők belevettek minden jót is. Nem ők 
tehetnek róla, hogy az a rész annyival vékonyabb. Szóval mindazt a rosszat, ami 
bekerült a Kék Könyvbe, syyndorok csinálták. Akiket ti választottatok, az állítóla- 
gos demokratikus választásokon. A syyndoi nemzetiségű és állampolgárságú 
Vűüyrd Kiyfreán irányításával, syindof nemzetiségű és állampolgárságú állami ve- 
zetők és az ő syyndor nemzetiségű és állampolgárságú alárendeltjeik. Sok éven át. 
Ha jól működött volna, most nem tartana itt az ország. Most majd süünyk lesznek 
a kormányban, de csak pár hónapig. Nem tetszik? Nem kérdeztük, hogy tetszik-e 
— ahogy Kiyreán sem kérdezte. Majd eldöntitek, hogy mi a fontosabb: hogy le- 
gyen a kórházban kötszer, az üzletben ennivaló, a gyárban nyersanyag, vagy hogy 
a miniszterek szőkék legyenek. Én csak egyet kérek. Engem hagyjatok ezzel bé- 
kén. Semmi kedvem ahhoz, hogy egyszer majd megint gyertek és elsiránkozzátok 
— hirtelen nyafogó hangra váltott —: , Jaj, Niinda, hát nekünk ez a kormány se jó, 
mert ebben meg nem syyyyyyyyndorok vannak, jaj-jaj, Niiiiiiindaáaa..." hát 
nem! Ezt nem fogjuk játszani! Nem foglak kihúzni benneteket a svmwfészekből, 
most sem én húztalak ki, legközelebb se foglak! Oldjátok meg az életeteket! Ti itt 
egy ország vagytok vagy mi a kyöt?! 

Az emberek behúzott nyakkal ültek a helyükön. Ez a régi, ismerős hang volt, 
amit olyan sokat hallgattak a hiperfonos beszélgetéseken is. 

Larenka törte meg a kis csendet. 

— Valami hiányzik a kormány közleményéből — emelintette meg a vyriisét. — 
Nincs hír arról, hogy ki lesz az államelnök. 

— És én áruljam el? Fogalmam sincs. De ha nincs benne, akkor lehet, hogy nincs 
is elnök. Miért, kell az is? Mire? 

— Hát... az elnöknek elég sokféle funkciója van az országban. Például ő írja ki a 
választásokat... ő nevezi ki a főbírói testület tagjait, a katonai vezetőket, ő ad ki- 
tüntetéseket, felülvizsgálja a parlamentnek benyújtott törvényeket, és még sok 
mindent. 

— Tudom. Olvastam az alkotmányt. Ami persze Kiyrean bukásával használhatat - 
lanná vált, el is felejthetitek, de igen, olvastam. De Larenka, én azt kérdeztem, 
hogy az elnök mire kell. Ezeket miért pont az elnöknek kell megcsinálni? Van egy 
egész kormány, eddig is volt, most is van, a Testvériség távozása után is lesz. Az 
nem elég? 

— Azt hiszem, most értelmetlenné tetted az elnöki posztot — állapította meg La- 
renka mosolyogva, és egy cseppet sem titkolta, hogy élvezi a helyzetet. 


— Tehát semmilyen híred nincs arról — tudakolta Ke9l —, hogy a Testvériségnek 
szándékában van-e államelnököt is kinevezni? 

— Eszembe sem jutott ilyen ostobaságot kérdezni. Ha érdekel, hívd föl őket és 
kérdezd meg. Ide hallgassatok, már huszadok óta ezzel az értelmetlen , politiká- 
val" foglalkozunk. Ha erről akartok beszélni, ne engem hívjatok, vannak embe- 
rek, akik ezt tanulmányozzák, szegények nem értenek semmihez, de valamiből 
nekik is meg kell élni — mindegy, szóval akkor hívjátok őket. Engem ez nem érde- 
kel, engem az emberek élete érdekel, amihez a , politikának" az égvilágon semmi 
köze sincsen. 

Így aztán a beszélgetés át is fordult olyan dolgokra, amik őt érdekelték, az em- 
berek életére, hogy hogyan lehetett boldogulni a Kiyfeán-korszakban. Egyre töb- 
ben szóltak hozzá a közönségből, elmondták a történeteiket, megpróbáltatásaikat. 

og-14 színházban 


,, Nem lehet bukottnak nevezni a diktatúrát, ha bárhol vannak még helyek, ahol 
fenntartják a légkörét. " 


Ninda: 
Beszélgetések, 
206. 


— Én a Siolláidföp körzeti első légültetvény igazgatóhelyettese vagyok, a nevem 
Nogp Sűdfon — kezdte egy középkorú férfi. — Azért mondom, hogy első légültet- 
vény, mert ez a hivatalos neve, pedig a Siolláidjőp körzetnek nincs is több légül- 
tetvénye. Gondolom, valaha szó lehetett róla, hogy létesítenek többet is, aztán ez 
valahogy elmaradt. Négyszáz Ywlmi területen gazdálkodunk és hatszáz öp a telje- 
sítményünk. Úgy látom, neked ezek a számok nem sokat mondanak. 

— Valóban nem — bólintott Ninda —, de csak folytasd. 

— A legtöbb embernek nem sokat mondanak. Kevesen figyelnek oda a légültet- 
vényekre. De nem csak számokkal lehet kifejezni. Az eddig betelepített területen 
ötszáz öpot termelni már valóságos művészet, de mi felvittük hatszázra. Ez nem 
az én érdemem és nem is a munkatársaimé, hanem Yrúöhy igazgató úr zsenialitá - 
sát dicséri, de ő már két éve nyugdíjba vonult. Jelenlegi főnökömmel azon igyek- 
szünk, hogy ezt a szintet tudjuk tartani. Nomármost. Lűakéánnak egymillió lakosa 
van, a teljes Siolláidfőp körzetnek másfél millió. Az ő oxigénfogyasztásuk három- 
százötven öp. Az iparnak szüksége van további háromszáz ópra. Ez hatszázötven. 
Lűakéánú klimatikus viszonyai olyanok, hogy a légkör oxigéntartalmának kilenc- 
ven százaléka a helyi termelés és tíz százaléka a távolabbi, főleg Döfneysből és 
Ravrttból érkező gáz. Összesen hatszázhetven öpunk van. 


— Vagyis hússzal több, mint amennyi kell — sietett megjegyezni Kedl. 

— Sajnos nem, LYYksúnahy úr. Először is a szakmai előírások szerint lennie kel- 
lene ötven öp úgynevezett biztonsági tartaléknak, a népszaporulat miatt. Másod- 
szor egy olyan város közelében, amelynek ipara négyes oxigénfelhasználású gé- 
peket használ — márpedig itt ez a helyzet —, az ipar mindenkori fogyasztásának 
húsz százalékát kell biztosítani további tartalékként. Az további hatvan öp. Száz- 
tíz kellene, és csak húsz van. Mit jelent ez a gyakorlatban? Nos, bizonyára mind - 
nyájan örülnénk, ha nem lenne ilyen nagy a munkanélküliség a városban és kör- 
nyékén. Az én fiamnak sincs munkája már másfél éve, a Méwtin gyárban volt 
műanyagöntő technikus, de a gyár veszteséges volt és bezárták. Nos: ha a Testvé- 
riség most vállalja a gyár újbóli megnyitását és azok a gépek ismét üzembe áll- 
nak, akkor azok harminc öp oxigént fognak felemészteni, és körülbelül egy hónap 
múlva a városban megszólalnak a levegővédelmi szirénák. 

Nindából nyomban előbújt a szomtihatuen. 

— Vagyis azok a gépek annyi oxigént fogyasztanak, mint százhuszonnyolcezer 
ember? 

— Ööö... miért pont ennyi? 

— Kiszámoltam. Valamivel még több is. 

— Értem. Nos, igen. Mint említettem, az iparunk oxigénfelhasználása négyes fo- 
kozatú. Ez nagyon rossz szám, néhány nálunk gyengébb gazdasági mutatókkal 
rendelkező országban sem használnak hármasnál nagyobb felhasználású gyártóso - 
rokat, pedig hát azok persze drágábbak. 

— Tehát Lűakéáú levegőellátása egy szál svmwbajusznyira van a katasztrófától? 

— Gyakorlatilag így van. Természetesen most fölteheted a kérdést, hogy akkor 
miért nem bővítjük az ültetvényt. Nos, bővítjük. Abban az ütemben, ahogyan a 
költségvetésünk lehetővé teszi. Havonta két ywWlmival tudunk fejleszteni, ami na- 
gyon kevés. 

— Akkor két és két év kell, hogy a mostani szükségleteket fedezni tudjátok — 
csóválta a fejét Ninda. 

— Valójában még több is, mert az új telepítéseken még nem tudjuk hozni a más- 
fél öp per YWlmi hozamot, csak egyet. 

— Az pedig már három és kettő — sóhajtott Ninda. — Tehát növelni kell a 
telepítéseket. Ez csak pénzkérdés? 

— Igen, lényegében csak az, ha helyreáll a külkereskedelem. A palánták, a táp- 
anyagok, a gépek, minden külföldről érkezik, nekünk nincs számottevő kiszolgáló 
iparunk, csak néhány kiegészítő cikket gyártunk itthon, amilyenek a felfuttatóka- 
rók, a vízcsövek meg még néhány. Sajnos a minisztériumból csak ígérgetéseket 
kapunk... azazhogy mostanáig azt kaptunk, persze. De szólni fogunk az új kor- 
mánynak is. 

— Mindenképpen tegyétek meg, és meséljétek majd el nekem is, hogy milyen 
választ kaptatok. 

A következő, aki szólásra jelentkezett, csak személynéven mutatkozott be. 


— Nóoft vagyok, szociológiát hallgatok a Lűakőajni Egyetemen. És igen, lány lé- 
temre hosszú a hajam, jól látjátok — nézett végig kihívóan a hallgatóságon. — Két 
éve növesztem a te tiszteletedre, és nem érdekel, hogy ki mit szól hozzá. Olyan 
országban akarok élni, ahol egy nőnek is lehet hosszú haja — vagy akár egy férfi - 
nak rövid, ha úgy tartja kedve. Igen, divat az mindig van. Csak nem mindegy, 
hogy mi történik, ha a divatot nem tartják be. Neked rövid volt a hajad, amíg itt 
éltél. Mit szóltak a sűüünyk, amíg meg nem nőtt a hajad? 

— Semmit — felelte Ninda tömören. 

— Gondoltam. Tőlem rendszeresen megkérdezik, hogy régóta élek-e az anya- 
bolygón, merthogy nem üdűüni tájszólásban beszélek. És amikor azt felelem, 
hogy soha nem is jártam ott, akkor vagy hülyének néznek, vagy ellenségesek lesz - 
nek. 

— ÁLAN-szimpátiájuk szerint, gondolom — bólintott Larenka. 

— Hát nem. Az igaz, hogy az ÁLAN-beliek nem váltanak ellenségességre, ami - 
kor megmondom, hogy Ninda tiszteletére növesztem — igen, zenei hangsúlyok 
nélkül ejtem, megtanultam -, illetve az ÁLAN-osok egyáltalán nem ellenségesek. 
De köztük is vannak, akik hülyének néznek. Akik pedig nem szimpatizálnak ve- 
lünk, azoknál megjósolhatatlan, hogy mit fognak reagálni. 

— Bizarr dolog — felelte Ninda —, de nem ritka. Ha szociológiát hallgatsz, tanul- 
hattál is róla, hogy voltak helyek és időszakok, ahol rendkívül türelmetlenül ke- 
zelték az úgynevezett normálistól, vagis az általuk normálisnak tekintettől való el- 
térést. Sőt ma is vannak. Például Karszamp, ahol törvény tiltja a szexuális kapcso- 
latot azonos neműek között; hogy mi bajuk ezzel, azt persze senki sem érti, de... 

Meglepve nézett a lányra, mert az tanácstalanul csóválta a fejét. 

— Nem, semmi efféle nincs az anyagban. 

— A Lűakéáúi Egyetem állami finanszírozású — szólt közbe Nomboka. — Aligha- 
nem erősen megcenzúrázott galaxisképet tanítanak. 

— Ez varhaszi — fakadt ki Ninda. — Az új kormánynak haladéktalanul intézked - 
nie kell, hogy ez az állapot megváltozzon. 

— Nem teheti. Sértené az egyetemi autonómiát. 

— És ha nem mondják el a diákoknak az igazat, az nem sérti az emberi jogaikat? 
Tény vagy nem tény, hogy Karszampon börtönbe zárják azt, aki nemi életet él egy 
vele azonos neművel? Ugyanolyan tény, mint az, hogy itt pedig gyerekeket is bör- 
tönbe lehet zárni. Vagy ezt sem tanítják az egyetemen? 

— Nincs rá szükség — lepődött meg most Nóott —, ezt mindenki tudja. 

—És azt, hogy alig akad ország a Galaxisban, ahol a büntethetőség alsó 
korhatára kilenc-tíz syyndoreiai évnél rövidebb lenne? Azt is tanítják? 

A lány csak lassú fejcsóválással tudott válaszolni. 

— Ki vezeti a Lűúakéani Egyetemet? 

— Írerufn professzor az elnök — felelte Nóoft. 

— Egy vaskalapos vén állat — harsant egy borízű hang a nézőtérről. 


— Akkor el kell mozdítani — közölte Ninda határozottan. — Tudom, a kormány 
nem teheti meg. Tegyétek meg ti. Ugyanazt végigjátszhatjátok még egyszer, amit 
Kiyreánnal. És gondolom, ezrével vannak még intézmények az országban, ahol 
ezt meg kell tenni. Nem lehet bukottnak nevezni a diktatúrát, ha bárhol vannak 
még helyek, ahol fenntartják a légkörét. 

0g-15 sivatag 
,, Egyáltalán nem éreztem jól magam Szindorián, ahol mindenfelé nyomort láttam, 


betegséget, szenvedést, félelmet, a sok száz éve tartó elnyomás maradványait. De 
ott maradtam, mert fontos voltam nekik, és számítottak rám. " 


; Ninda: 

Eletem egy falevélen, 

662. sómir 
Syyndoreia 
Wwiliytin 


59. Iyaik§ 39. 
a sárga órája 


Nóoit az elsők között volt, akik már reggel keresetet nyújtottak be a Lűakéani 
Egyetem ellen elégtelen szolgáltatás miatt, és az egész addig befizetett tandíjukat 
visszakövetelték, plusz kártérítést a kiesett idejükért. A sárga órájára már kétezer 
ilyen keresetet regisztráltak — az ÁLAN jogászai gyártották őket, a személyi ada- 
toktól eltekintve mind egyforma volt —, ami nagyon nagy szám az egyetem tizen - 
hétezer hallgatójához képest. És tovább érkeztek az igénylések. Egyelőre csak a 
Lűakéáni Egyetem ellen, de már többen megtippelték a tévében, hogy más iskolák 
ellen is lesznek. És nemcsak iskolák ellen. 

Ninda már nem foglalkozott ezzel. Egy dűúp tetején ült WWliytin határában és 
kifelé nézett a sivatagba. Itt ugyanazt a ritka, csenevész sivatagi növényzetet látta, 
ami Lűakéan körül is volt. Sárgásvörös, darabos homokban minden pár lépésnél 
egy fűcsomó, alacsony, fejletlen cserjék, nagy ritkán egy-egy félig kiszáradt fács - 
ka. És két düúp, ez meg valamivel távolabb egy másik, de annak kisebb volt a te- 
teje. Ezen a düúpon elüldögélhetett Ninda és harminc meglett férfi, akik persze 
mind azért másztak fel vele a szikla oldalába vágott lépcsőn, hogy megvédelmez - 
zék, ámbár nem volt mitől, és a feje fölött most is ott lebegett az Uori és dzsindek 
is jöttek vele bőségesen. Ez a harminc ember meg a lent, a homokban üldögélő 
kétszáz volt a homokba süppedt falucska egész lakossága. 

— Nekem ez az otthonom — mondta Ninda. — Ez a sivatag. Messze délen 
Lűakéánú körül ugyanez terül el. Meg tudom különböztetni a déyr és a mönyp le- 


velét, tudom, miről lehet felismerni a símw és miről a dáki fészkét. Sütöttem is 
dákitojást valaha sokszor. 

— Soványka koszt — dünnyögte Ásenti az itteniek furcsa kiejtésével, amit Kel 
alig értett, de Ninda kitűnően. 

— Az hát. 

— De miben sütötted meg? — kérdezte Kefl, aki most egyedüli riporterként kísér- 
te el, Larenka és Nomboka interjúkat készített Lűüakéanban, az emberek vélemé- 
nyét tudakolták Kiyfeán bukásáról. 

— Fóliában. Vannak azok a fémfóliák, amikben szendvicset meg mindenféle 
ennivalót árulnak. Tányérformát hajtogatsz belőle, beleütsz néhány tojást, és meg- 
sütöd. Hulladékfából raktunk tüzet, tűzpálcát mindig tudott lopni valaki, és ha 
elég volt a fa, meg is sült a tojás. 

Az egyik férfi odajött a dűúp túlsó széléről és leült Ninda mellé. Nagydarab, 
szakállas ember volt, fehér sivatagi ütumköntösben. 

—Mi is csinálunk ilyet itt WWliytinben. A dákitojás mellé reszelt vagy 
vékonyra vágott sajtot teszünk, szalonnát, hagymát, esetleg egyéb zöldségeket, és 
éyniú fűszerezzük. 

— Bocsáss meg, kérlek — fordult oda a riporter —, azt hiszem, a nyelvjárásaink 
közötti különbség miatt nem értettem, amit a fűszerezésről mondtál. 

— Ez ennek a vidéknek a fűszerezési szokása — magyarázta a szakállas. — A són 
kívül úgy tízféle fűszert használunk, és egy ilyen rántottába kettőt-hármat bele 
szoktunk rakni. Főleg csípőseket, amolyan ylp sivatagi módra. Meg is kínálnálak 
benneteket, ha meg nem sértelek. 

Ninda és a tévés is pontosan tudta, hogy egy ilyen kínálást nem illik visszautasíi - 
tani. 

— Ez kedves tőled — mosolygott Ninda —, hamarosan úgyis lemegyünk innen, 
akkor majd örömmel fogadjuk. 

A szakállas elnevette magát. 

— Az nem fog ártani, mert derék északi barátod a végén még rosszul lesz 
idefönt! 

Csakugyan nagyon meleg volt, a dűúp tetején nem volt egy lépésnyi árnyék 
sem, S a sivatagi délelőtt napja egyenesen rájuk tűzött. A dűúp tetejét korábbi vi- 
harokból maradt homok vékony rétege borította, így nem volt forróbb, mint a len- 
ti homok. Az emberek széles karimájú napvédő kalapot viseltek. Ninda is kapott 
egyet, de csak hátravetette a hátára, a zsinórt a nyakára akasztva. A fején továbbra 
is a csavargósapkáját viselte. A fehér sivatagi lepelruha volt rajta, amit Fáún ka- 
pott, eléggé hasonlított az itteniek viseletéhez. 

— Sokat jártam itt a délvidéken — mosolygott Kefl —, nem ijedek meg a naptól. 

— Ez nem akármilyen nap — figyelmeztette egy fiatalember. — Ez a sivatagi nap! 

— Gyerekkoromban több nyarat is töltöttem Asunméfnben, a nagyszüleimnél. 

— Ismerem — bólintott a Ninda mellett ülő szakállas. — A Dwrmúun-oázistól nem 
messze, kint a zöld sivatag legszélén. Onnan már csak pár lépés a $íivy. 


—Igen — bólogatott Kel —, a testvéreimmel sokszor kimentünk a $fivyre 
légsiklóval. Hanem ide hallgassatok. Én elüldögélek itt veletek bármeddig, de a 
barátunk rántottát emlegetett, ami énnekem már csak érdekesebb, mint ez a szik- 
latető. 

A szakállas nevetve tápászkodott fel és odalépett a riporterhez. Kezet nyújtott 
neki, syyndor szokás szerint megmarkolták egymás alkarját. 

— Abban nem lesz hiba. Az én nevem pedig Rydej. Rydeú Mőaskoh§ AÁmley- 
ből, ahol éppily forrón tűz a nap és éppily némán csörgedezik a patak — mert ott 
sincs. Hanem lemászni csak akkor mászhatunk le, ha jön ez a gyermek is, akit 
legszívesebben a két tenyeremben vinnék vissza a faluba. 

— Jövök már — felelte Ninda, és lementek WWliytinbe rántottát enni. 

Némi megütközést keltett, hogy ő is segíteni akar — Niinda személyesen?! —, de 
ő nyugodtan helyet foglalt Rydejú háza előtt az ócska zsámolyon, fölvett egy kést 
és szeletelni kezdte az índzsirpaprikát. Közben megzizzent a zsebében a suag. 

— Sény, sénu — mondta. 

— Szídzsarg vagyok — szólt a zsebéből egy férfihang —, sófunnir-haurórangi, //- 
sirut Héfannun. Mi a szándékod? A silguróhagit estére teljesen felbontjuk, a Szi/l- 
gut Hauri holnap négyszázkor indul. Velük mész? 

— Még maradnék Szindorián — felelte Ninda. 

— Rendben. Jó lesz valamelyik hajó azok közül, amik utolsóként maradnak itt? 

— Teljesen. 

— Nemsokára jelentkezünk az utolsónak maradó hajók nevével. 

A fódir letette. Ninda befejezte a paprikaszeletelést és hozzálátott a szalonná- 
hoz. 

A szindorok hallották a beszélgetést, de csak Kel értette a nyelvet; fordítógépet 
senkinek sem volt ideje előkapni. A tévés elmondta nekik, miről volt szó. 

Ryden gyengéden pillantott le álltából Nindára, aki szokásos nyugodt mozdula- 
taival darabolta a szalonnát. 

— Hát te itt maradsz velünk, te csoda teremtménye a lűüakéani sivatagnak? 

— Egy ideig igen — bólintott Ninda. — Persze nem ezen a vidéken. Továbbme- 
gyek, körülnézek mindenfelé az anyabolygón, aztán más világokon is. 

A férfi kis habozás után gyorsan, szinte csak jelzésszerűen wlléy mozdulatot 
csinált, aztán odahúzott egy másik zsámolyt, helyet foglalt és ő is munkához lá- 
tott. Sokan dolgoztak ezen a rántottán, hogy az egész falu jóllakhasson vele; 
nagyrészt a szúni segélycsomagból volt, amit beletettek, nem is volt minden isme- 
rős a szindoroknak, de ízletes volt és jó minőségű. Jó lett a rántotta is, helyi prése- 
lésű iíndlevet ittak hozzá, aztán csak üldögéltek, beszélgettek. 

A piros órájában érkezett meg a jegyzék a sófunnir-haurórangitól. Szihasszun 
Dzsilli, Inmá Fáhinut, Sziden Rórangi, Sileni Fónird, Ófarrírangi, Halgémitun, 
Ászin Angíhauri. 

Egyik sem volt ismerős. Ninda nyugodt mozdulattal kiválasztotta a Sileni Fó- 
nirdot, eltette a suagot és folytatta a beszélgetést. 


414. 


0g-16 merénylő 


, Talán még a hatalommal sem lenne semmi baj — ha nem ragaszkodnának hozzá 
mániákusan még azok is, akik már elvesztették; sőt azok is, akiknek sose volt, csak 
fanatizálta őket a hatalmon levő." 


Sileni: 

Ninda élete, 

213. 
Syyndoreia 
ÁAr-Kumiíii 


59. Iyaik$ 40. 
a sárga órája 


Ninda persze nem látta a merénylőt, a vele haladó barátai és több száz ÁLAN-tag 
közül senki sem látta. Az úgynevezett kritikus területen kétszázhúsz robot száll- 
dosott, ezek közül az Uori és pontosan negyvenhét dzsind egyszerre vette észre, 
amint a sétálóutca fölötti egyik ablakban megjelenik egy egészen apró, simmutai 
gyártmányú Imuk pisztollyal, és nyilván egy pillanat alatt célzásra emelte volna 
és elsüti — ha a robotok nem látnak egyszerre a tér minden irányába, és nem csele- 
kednek szemvillanásnyi gyorsasággal. A merénylő azonban csak ember volt és a 
mozdulathoz időre volt szüksége, a robotok pedig százezerszer gyorsabbak voltak 
nála. Mire a fegyvert fölemelte volna, az ablak egész felületét elállták a dzsindek, 
tömör falat alkotva, amin már ki sem láthatott, és egy közvetlen közelből leadott 
lövéssel működésképtelenné tették a fegyvert. Aztán fölkapták a merénylőt, ki- 
emelték az ablakon és vitték a legközelebbi hajó, a Farri Ingahun felé. De a lent 
sétálók ekkor sem látták, mert a riasztás pillanatában ezrével jelentek meg a 
dzsindek a város minden részéből, körülvették a lent haladó embereket, eltakarva 
őket az összes emeleti ablak elől. A dzsindek tervezői jól ismerték a szabályt: 
ahol egy támadó van, lehet több is, és lehet az az egy csak figyelemelterelés. Át- 
kutatták minden épület minden zugát a közelben és Ninda feltételezett későbbi út- 
vonalán, jókora körzetben. 

Ninda csak néhány huszaddal később értesült az egészről, amikor Larenka 
üzenetet kapott róla. Ninda persze élő adásban járta be ÁAr-Kumrtíi történelmi vá- 
rosmagjának kanyargós, lejtőkkel és emelkedőkkel teli utcáit. Larenka bejelenté- 
sére csak fölpillantott. 

— Merénylő? 

— Az esszidzsinna szerint éppen akkor jelent meg az ablakban, amikor te 
elhaladtál alatta. Azonnal megszigorították Íldata professzor és családjának őrize- 
tét, no meg a tiédet Is. 


— Ugyan már. Nyilván egy magányos bolond. 

— Az esszidzsinna szerint zavartan viselkedik, egyértelmű, hogy problémák van- 
nak az elméjével. Már pszichiáter is van mellette. De ahol egy magányos bolond 
akad, ott több is lehet. Ezt nemcsak az esszidzsinnánál gondolják, én is így gon- 
dolom. 

Ninda vállat vont, közben egy üzlet bejárata felé tartva. 

— Nyilván nem gondoljátok, hogy most majd elkezdek félni. 

Belépett az üzletbe. 

Hait sem kezdett félni, de aggodalmasan nézett körül a kertben. Ők ekkor éppen 
Tarwwt-Émuhyban voltak, a család régi barátainál. Népes társaság volt jelen, a 
hattagú vendéglátó család, Hait itteni családjának öt tagja, Ámmaít nagybátyja, no 
meg ők négyen az ikrekkel és Ninda három háziállata. A kert tágas volt és gyö- 
nyörű, inkább park, mint kert, de a magasban addig is százával keringő dzsindro - 
botok most megsokasodtak. 

— Nindának igaza van — mondta Ámmait, s keresztbe fonta mellén a karját. — 
Nyilván nem kezdünk el most félni. Egy ilyen hirtelenséggel végrehajtott kor- 
mányváltás után... de mondhatunk államcsínyt is, óhatatlanul felbukkannak az 
előző rendszer hívei. Most egy háborodott fanatikus, legközelebb esetleg egy 
szervezett csapat. Azt hiszem, Irrapaunak nagyon is igaza volt, amikor elrendelte 
a hadsereg lefegyverezését. Tudjuk, hogy közülük nagyon sokan még Kiyreán 
pártján állnak. 

— S ővele mi lesz most, professzor úr? — érdeklődött a vendéglátó, Üfaseér dok - 
tor, a Niinim$§ kórház elnök-vezérigazgatója, akinek az volt a szokása, hogy ami- 
kor megmondta, kicsoda, hozzátette, mielőtt beszélgetőpartnere meghökken vas- 
kos ujjai láttán, hogy ő nem sebész, hanem jogász. 

— Az egyik hajónkkal elhagyja az országot — felelte Ámmait. 

— Azt értem, de hová megy? 

— Ezt nem tudom. Csak azok tudják, akik a további sorsát intézik, és ők nem 
fognak információt kiadni erről. Annyit tudok, hogy nem hagyhatja el a kabinját 
egész úton, és amikor kiszáll, gondoskodnak róla, hogy senki se lássa. Egy távoli 
világon fogják kitenni, ott is elszállítják egy messzi városba. Kap egy kis lakást, 
aminek a bérleti díját egy rövid időre kifizetjük, más névre szóló személyi okmá- 
nyokat, és semmi mást. Gondoskodjon magáról. 

Ők is benne voltak az élő adásban, így ez a közlés egyúttal a nyilvánossággal is 
tudatta a diktátor jövőbeli sorsát. 

— Tehát soha nem tudjuk megtalálni többé — állapította meg Üfaseéf doktor. 

— Nem, soha. Ha visszatér Syyndoreiára vagy az új lakóhelyén valamilyen 
nyilvános szereplést vállal, letartóztatjuk. A szabadságát megvásárolta, de ennél 
többet nem. Nem térhet vissza, sem személyében, sem a kultuszában. 

— Tud valamit mondani az új törvényekről, professzor úr? — kérdezte Larenka 
udvariasan. Ámmait nyomatékosan kérte, hogy ha már legjobb és sokszor han- 


goztatott meggyőződésével ellentétben elvállalta ezt a posztot, legalább ne szólít- 
sák miniszterelnök úrnak. 

— Még csak egy keveset, szerkesztő asszony. Hamarosan összeállnak a konkré- 
tumok, egy sereg jogász dolgozik rajtuk csillagerővel. Az biztos, hogy a Kiyfeán 
által beépített antidemokratikus dolgokat eltüntetjük, mindent, ami a hatalom te- 
kintélyének — elnézést, ezt Ninda hangsúlyozásával illett volna mondanom, idéző - 
jelben, , tekintélyének"? — védelmezését szolgálja. Syyndoreia korszerű alkotmányt 
kap, korszerű polgári és büntető törvényeket. Azt hiszem, holnapután már be is 
tudjuk mutatni. 

Üfaseét doktor bólogatott. 

— Nagy idők tanúi lettünk, barátaim. Megváltozik a világ körülöttünk. 

— Dehogy változik — érkezett Ninda hangja a kontinens másik végéről. — Csak 
mások és másképpen fogják vezetni az országot. De az emberek élete ugyanúgy 
zajlik majd, mint eddig, csak persze most már törekedni fog a kormány, hogy ja- 
vítson az életkörülményeiken. 

— Ez igaz. De mégis történelmi pillanat, amit most megélünk. 

— Minden pillanat része a történelemnek. Fölösleges túlmisztifikálni ilyen kife- 
jezésekkel. Egyébként sem történt semmi különös, csak a kormányzat cserélődött 
ki, ami alapjában véve nem egy fontos dolog. 

— De hiszen éppen te okoztad ezt a változást, te rendkívüli gyermeke a sivatag- 
nak. 

— Nem, egyáltalán nem én. Az okozta, hogy a rendszer szétkorhadt, mint egy 
vén fa. Mindenhogyan összeroskadt volna, én még meg se gyorsítottam. Ha akar- 
tam volna, akkor se tudnám, de nem is akarom. A rezsim a ti problémátok volt, 
nem az enyém. 

— Bölcs szavak — szólalt meg ÉÉskahY mérnök, a jogász veje. — Az egyik ok, 
amiért már régóta viselem azt a két betűt, az, hogy te mindenre tudsz valami böl- 
cset. 

— Az az igazán bölcs, aki tudja, milyen keveset tud, barátom. Van több ok is? 

— A szerénységed! Annak, ami itt történt, te voltál az elindítója. De úgy be- 
szélsz, mint akinek semmi szerepe nem volt benne. 

Ninda vállat vont, a kamera egy pillanatra ráfeledkezett a színes üvegtárgyakra, 
amik a polcon sorakoztak előtte. 

— Ha elindítom, de mások aztán nem csinálnak semmit, akkor az én cselekede- 
tem teljesen érdektelen és értéktelen marad. Pedig ugyanazt tettem akkor is. Mi 
hát az, ami fontos? Khiszan ínmin kanth. Mindig az eredmény a fontos. Amit el- 
értünk — nem pedig az, hogyan értük el. A történelem meg is feledkezhet azokról, 
akik egy tettet végrehajtottak, például nem tudom, kik építették ezt az épületet, 
amiben most vagyok. De az épület létezik, és ez a tudás nem kell ahhoz, hogy ve- 
hessek itt néhány emléktárgyat. 


415. 


, Arra a szerepre, amit a történelem Szindorián Nindának szánt, ő nem volt alkal - 
mas és nem is akart az lenni, szelíd, csendes lényével, bölcs nyugalmával. De azt 
a forradalmár típust is megtalálta a történelem, aki előreviszi az eseményeket — 
igaz, csak a rezsim bukásának idején. S azzal, hogy néha olyanokat mondott, mint 
Ninda, hasonlatos lett hozzá, ami legitimálta az emberek számára. " 


Aini: 
Ninda életének mellékszereplői, 
3.I 
Syyndoreia 
Kafndim 


59. Iyaik$ 40. 
a zöld órája 


Ísy nevét csak tizenöt napja ismerte meg az ország, de a thobbinan idején pillana - 
tok alatt az ÁLAN egyik legismertebb és legnépszerűbb figurája lett. Aztán a 
dzsáhifannun idején belépett az ügyintéző bizottságba, amelynek voltaképpen 
még neve sem volt, semmilyen hivatalosan meghatározott ügyköre, csak tanács - 
kozásokat tartott a Myyslofndfuóp irodaház egyik termében, és amit elhatározott, 
azt a Testvériség végrehajtotta. A bizottság az ÁLAN ötletszerűen verbuválódott 
tagjaiból állt, és ha volt valaki, aki a legközelebb állt ahhoz, hogy a bizottság el- 
nökének lehessen nevezni, az Ísy volt. Egészen harminckilencedike estéjéig, ami- 
kor napi munkájuk végeztével így köszönt el társaitól: 

— Hát akkor eddig megvagyunk, barátaim. Holnap én már nem jövök, visszame- 
gyek a Sümra tanulni. 

Itt is volt képrögzítés, a tanácskozásokat felvették, a bizottság a teljes nyilvá- 
nosság előtt végezte munkáját. A felvétel megörökítette, milyen sokan kérték, 
hogy ne hagyja ott őket, de a lány energikusan megrázta a fejét. 

— Nem, nem, gyerekek. Elég volt. Megtiszteltetés számomra, hogy részt vehet- 
tem Syyndoreia életének új pályára állításában, de nekem már mennem kell a ma- 
gam útján. 

A bejelentést nem fogadta kitörő öröm az ÁLAN-ban, szerették Isyt, energikus, 
közvetlen lényét, szerettek vele dolgozni. De másnap reggel nem az egyetemen 
tűnt fel, hanem a palota előtt, ahol közben pódiumot állítottak föl, hangosítást ké- 
szítettek. 

— Eljött! — közölte sokezres hallgatóságával, akik örömkiáltásokkal feleltek. — 
Igen, barátaim, Niinda eljött hozzánk, és e pillanatban a Hwdallyp színházban be- 


szélget az emberekkel. Csak egy óceán választja el tőlünk, nem több. Ez a jó hír, 
barátaim. De van rossz is. Niinda el fog menni. 

A közönség felmorajlott. 

— Ez van! Ő nem tartozik ide — elmondja naponta százszor. Az ő otthona a Test- 
vériség valamelyik hajója. De van még egy hírem. Döntsétek el ti, hogy jó-e vagy 
rossz. A syyndor nemzet itt marad! 

Az emberek meglepődtek. Hát persze hogy itt. Hol máshol? 

— Igen. Mi maradunk. Te is meg te is meg te is — mutatott egyenként az embe - 
rekre. — Én is maradok. Viszont már nincsen itt Vűyrd Kiyfeán, hogy megmondja, 
mit tegyünk. Ez egyszerre jó hír és rossz. Már nem parancsolgat nekünk többé. 
De ez azt is jelenti, hogy most már nekünk kell döntenünk az ország dolgairól. 
Abban a bizottságban, aminek tegnapig tagja voltam, egy csomó mindent már el- 
döntöttünk. De gondolom, nem hiszitek, hogy most már akkor meg vannak oldva 
az ország bajai. Meg azt sem, hogy majd a kormány fog mindent megoldani, 
ugye? Elárulok valamit, és ezt úgy mondom, hogy nem csupán a Testvériség által 
most alakított kormányra érvényes, hanem minden kormányra, ami valaha létezett 
vagy létezni fog, bárhol és bármikor. Az egész nagy tekergő Galaxisban, ahogy 
íldata professzor úr szokta mondani. 4 kormány nem több, mint egy csoport fon- 
toskodó, de tehetetlen ember egy asztal körül, ha az emberek nem hajtják végre, 
amit a kormány mond. 

Szünetet tartott, hogy az emberek emészthessék a szavait. A csend kissé zavart 
volt. Aztán megszólalt egy férfi a pódium közelében. 

— Ezt mikor mondta Niindaá? 

A kérdés jogos volt, mert az ÁLAN tagsága gyakorlatilag mindent kívülről tu- 
dott, amit Ninda valaha mondott nekik. 

Most Ísy jött némileg zavarba. 

— Hát... az az igazság, hogy nekem jutott eszembe, hogy Niinda valahogy így 
mondaná... 

Olyan tapsorkán szakította félbe, hogy nem tudta folytatni. Többször megpró - 
bálta, de a szűnni nem akaró ováció nem hagyta. Végül wlléy mozdulatot csinált 
és le akart menni a pódiumról, de az előző férfi felszaladt a lépcsőn és elkapta a 
karját. 

— Állj csak meg, te lány! Jól mondtad! Niinda elmegy, de te itt maradsz. Te is 
bölcs vagy, és ennek a nemzetnek szüksége van bölcsekre. 

Aztán elengedte Ísyt, s bár az nevetett, ő zavartan az orrához illesztette a tenye- 
rét, felfelé nyújtott ujjakkal, a bocsánatkérés gesztusával — nem illik egy férfinak 
csak így, engedély nélkül megragadni egy nőt. De Ísy csak nevetett és felé nyúj- 
totta két karját. 

— Jól van, barátom, nincsen semmi baj. Maradok. Ha szerinted még én is bölcs 
vagyok... 

— Szerintem is! — rikkantotta valaki a nézőtérről. 


— Jó, jó, szerinted is. De én nem tettem mást, mint hogy elképzeltem, mit mon - 
dana erre Niinda. 

— Ezt mondaná — bólintott a férfi energikusan, és lesietett a pódiumról. 

Egy-két huszadon belül akadt valaki, aki ismert valakit azok közül, akik ekkor 
éppen Ninda közelében tartózkodtak, és fölhívta. Ninda csakhamar megjelent a 
kivetítőkön. 

— No, mi a kérdés? 

Ísy Wiley mozdulattal üdvözölte. 

— Keletkezett itt némi lelkesedés, mert mondtam valamit a kormányokról, 
amiről azt hitték, hogy a te gondolatod. 

— Mi volt az? 

Ísy szó szerint idézte. 

— A kormány nem több, mint egy csoport fontoskodó, de tehetetlen ember egy 
asztal körül, ha az emberek nem hajtják végre, amit a kormány mond. 

— Hát ez csakugyan így van. Én se mondtam volna másképp. Jó lenne minél 
több ilyen okos ember Syyndoreiának. Meg a többi világnak. 

És kikapcsolt, folytatva útját a Mánesfróőp felhagyott bányaövezetében, az anya - 
bolygó legszegényebb vidékén. Amíg az elnöki palota előtt Ísyt ünnepelték, ő a 
kisebbik kontinens déli partján járt, Ársandép városkában, amelynek a neve sok 
éve egyet jelentett a legmélyebb nyomorral. 

— Én nem vagyok politikus, barátaim — közölte több ezer nagykabátos, jllbun- 
dás emberrel, szállingózó hóesésben. — Nem azért jöttem, hogy ígérgessek, még 
kevésbé azért, hogy a szavazatotokat próbáljam megszerezni. Nincs rá szüksé- 
gem, az új kormány nem demokratikus választáson került hatalomra; igaz, nem is 
hazudja magáról, hogy igen. Azért jöttem, hogy tényeket közöljek. Tény, hogy az 
új kormány minden tőle telhetőt megtesz a bányák mielőbbi újranyitása és a ter- 
melékenység fokozása érdekében. De az is tény, hogy ez nem annyiból áll, hogy 
hoznak egy rendelkezést. Pénz is kell hozzá. Gépeket kell venni, nektek, bányá- 
szoknak fizetést kell adni. Azt tudom mondani, hogy sietnek megoldani a helyze- 
tet. Tudják, hogy ez nektek mennyire fontos és sürgős, és dolgoznak rajta. De 
még inkább azért jöttem, hogy megismerjelek benneteket. 

Az emberek álltak és nézték. Pontosan olyan volt, mint a tévében — talán éppen 
ezért hittek kicsit nehezen a szemüknek. Ninda, az ő Niindájuk itt, az Yninú- 
hegység mögött, ahová a jég is csak megfagyni jár? 

De hiszen ő északon született, a meleg sivatagban. És itt áll ugyanabban a kön- 
tösben, amiben a hajóján is járkál? 

Valaki meg is kérdezte. 

— Hogyhogy nem fagysz meg? 

Ninda nem mondhatta, hogy sokat mászkált a Sénin-peremvidéken. 

— Nem zavar a hideg — felelte nyugodtan, s mintha erre adott volna választ, rá- 
kapcsolt a hóesés. — Jártam már hideg világokon, olyanokon is, ahol ennél sokkal 
hidegebb volt. Ha ti kibírjátok, én is kibírom. Ti egész évben itt éltek. 


Az emberek mosolyogtak. Igen, máskor is így beszél. 

— De nem jártam még mindenhol. Például vasbányában sem. Szívesen megnéz - 
ném. 

— Azt lehet — harsant egy mély hang a tömeg morajából. — Nem vasbányának 
mondjuk, hanem vasércbányának, de ez nem számít. Ruip Iúaswét helyettes bá- 
nyavezető vagyok, és az én tisztem, hogy lekísérjek a bányába bátki civilt. 

— Jó — bólintott Ninda. — Mehetünk. 

, Alighanem ő az egyetlen ember a Galaxis történetében, akinek világok és nem- 
zetek sokasága fölött adatott hatalom a kezébe — és nem élt vele. " 


Ámmatt Ídara: 
Majdnem Ninda apja vagyok, 
402. 


A SÁT bányának ez csak a hivatalos neve volt, az üzemeltető cég neve — de az 
már régen csődbe ment, csak a kapu fölött a felirat őrizte még a nevét. Az embe- 
rek Énomnak hívták, vagyis Fehérnek, nömar nyelven. Ennek a vidéknek a nyelve 
egyike volt azoknak, amiket a hatalom nem ismert el önálló nyelveknek, csak a 
syjndof nyelvjárásának, pedig kölcsönösen érthetetlenek egymás számára. Ársen 
Minanró bányamérnök erről mesélt Nindának, amíg a bánya felé tartottak. 

— Engem érdekelnek a nyelvek — felelte Ninda. — Mondj valamit. 

— Hanér kanda nérné köhe, allamé dapa sama döhe — felelte a mérnök moso- 
lyogva. 

— Hát ezt csakugyan nem értettem — nevetett Ninda. 

— Minden kezdet nehéz, de benne van a folytatás. 

— De hát ebben egy szó sem hasonlít! 

— Valóban nem. Mi nömarok ezért mondjuk, hogy nem nyelvjárás, hanem külön 
nyelv. Hát talán most majd szót értünk az új vezetéssel. 

— Bízom benne. 

A Fehér bánya kapuja ócska volt és rozzant, biztonsági rendszere sem volt. 
Ruip elmondta, hogy a bánya területére nem is különösebben tiltják a belépést, 
nincs ott mit ellopni, csak az épületek bejáratán vannak zárak. Egy nagy, szürke, a 
sarki időjárástól megkopott épülethez mentek. Most csak négyen voltak, Ninda, a 
két bányavezető és Éset $ulwWn polgármester, egy kedves idős hölgy, aki elolvadt 
a megtiszteltetéstől, hogy Niinda az ő városában vendégeskedik. 

— A ti neveteket hogy mondják nömarul? — érdeklődött Ninda, amíg átvágtak a 
bánya udvarán. 


— Ése Sulün — mondta a polgármester mosolyogva. 

— Ruúip Innasé — tette hozzá a bányavezető. 

— Én éppenséggel nömar kiejtésben mutatkoztam be — tárta szét a kezét a 
mérnök —, a nevem syyndof formája ÁÁrseú Mynaniw. 

— És az én nevem? 

A vendéglátók egymásra néztek. 

— Nem is tudom — mondta a bányavezető —, te ugye syyndor nemzetiségű 
vagy... a tévében syyndorul beszélsz, hát csak syyndoj néven emlegetünk. 

— De át lehet alakítani, nem? Végül is a syyndor nevem is csak a sűüny eredeti - 
ből lett átalakítva. 

— Szerintem Ninda — mondta Ése. 

— Igen, ez logikus gondolat, polgármester asszony — bólintott Rip. 

Az épületbe lépve óriási csarnokot találtak, ahol rajtuk kívül nem volt élőlény. 
Mozgás igen, Ninda elmaradhatatlan robotkísérete mindenekelőtt egy takarítóau- 
tomatát rajzott körül, amely közönyösen, hangtalanul haladt előre pályáján, fel- 
mosta és szárazra törölte a csarnok padlóját. Ninda nem szólt, de nyomban látta, 
hogy bár vadonatújnak látszik, elég régi típus. A maga idejében drága holmi lehe- 
tett, ha ilyen jól bírja. 

Átvágtak a csarnokon, ahonnan mindenfelé folyosók nyíltak és feliratos táblák 
igazították útba azokat, akik valaha itt dolgoztak. Nekik nem volt szükségük útba- 
igazításra, a két szakember tudta, merre kell menni. Csakhamar elértek egy nagy 
kapuhoz, amin a biztonsági zár csak egy kis ajtót nyitott ki. Újabb tágas térségbe 
értek, ahol mindenki kapott egy félgömb alakú, piros műanyag sisakot, amin lám- 
pa volt, és egy antiövet. Mind a négy övet mindkét férfi ellenőrizte. 

— A bánya természetesen biztonságos — közölte Rüip. — Másként egyáltalán nem 
jöhetnénk ide. 

Beléptek egy liftbe, amelynek ferde piros-sárga csíkozásán a hatalmas betűs 
BÁNYALIET felirat jelezte, hogy ez a lift a föld alá vezet. Elindultak. 

— Milyen mélyre megyünk? — érdeklődött Ninda. 

— Húsz liaháádra, a negyedik szintre — felelte Rúip, és benyomta a négyes gom- 
bot. 

— Miért éppen oda? 

— Mert annál mélyebbre civileket nem viszünk le, túl nagy a légnyomás. 

— Nahát... 

— Valóban — bólogatott Ése. — Én már jártam a bánya legfenekén, hát ott már na- 
gyon kellemetlen. 

Ahogy ereszkedtek, Ninda érezte, hogy fokozatosan súly telepszik rá, neheze- 
dett a légzés, és fájdalmas nyomást érzett a fülében. 

— Nyelj nagyokat — mutatta Ársen —, akkor kiegyenlíted a nyomást. 

Ninda nyelt, és csakugyan jobb lett. 

A lift leért, kinyílt az ajtó. Langyos levegő csapta meg őket. Egy folyosóra lép- 
tek, ahonnan egyenletes távolságokban keresztező folyosók nyíltak. 


— Ez itt a D1-es főjárat — mondta a mérnök. — Ezek pedig az altárók, innen ter- 
meltük ki az ércet. 

Elindultak az egyik altáróban, pár lépés után már csupasz kőfalak között, egye - 
netlen kőpadló volt a lábuk alatt, nyers sziklán jártak. A mennyezetre erősített 
lámpák meggyulladtak a közeledtükre, hiszen csak mozgásérzékelőjük volt, arról 
nem tudtak, hogy az Uori és a több száz dzsind nappali világosságot teremtett kö- 
rülöttük. 

Elértek egy benyílóhoz, ahol egy porlepte gép álldogált. Formatervezett, piros- 
sárga csíkos törzse Ninda válláig ért, kis lánctalpai az ő lábszára közepéig. 

— Ez egy ŐM-4-es — bökte meg Rüip szeretettel. — Nagyon hasznos masina, 
mindenre ilyeneket használunk idelent. 

— Mikor működött utoljára? — kérdezte Ninda. 

— Hat éve, amikor a bányát bezárták. De biztosan elindul most is. 

Ruip kinyitott egy ajtócskát a gép törzsén, megnyomott valamit, s a gép tetején 
kigyulladt négy sárga lámpa. 

— Helyes. Működik itt minden — állapította meg a bányavezető elégedetten. — 
Négyes, indulj előre. 

A gép lassan megindult enyhén nyikorgó lánctalpain, kifordult a benyílóból és 
döcögni kezdett előttük. 

— Lassabban, négyes. Tartsd a sebességet. 

Úgy mentek tovább, hogy az ÖM-4-es előttük baktatott. Kisvártatva kanyaro - 
dott a folyosó, s a kanyar után elértek egy másik gépet, amelynek karja is volt, a 
végén lapátszerű eszközzel, ami nekitámaszkodott a sziklafalnak. 

— Ez pedig egy HM típusú fejtőgép. Itt dolgozott, amikor leállították. Ezt nem 
indítom el, mert nagyon nagy port és zajt csinál. 

— Ez termeli a vasércet? 

— Igen. Az a fehér henger a generátor, ami a vágósugarat belelövi a sziklába. A 
kődarabok idehullanak a lapátra, ahonnan egy futószalag szállítja ide, az aprító- 
műbe, és ezen a csövön távozik finom por formájában. Amikor a gép dolgozik, 
mellette áll a szeparátor, ami a fém- és kőrészecskéket elkülöníti egymástól. A fé- 
met kiolvasztjuk és szabványos téglákat öntünk belőle, a kőport pedig összepré- 
seljük és a bánya más részein helyezzük el. 

— És az ehhez szükséges gépek nincsenek már meg? 

— Dehogynem -— felelte Ársen —, a bánya lezárásakor több mint kétszáz munka - 
gépünk volt, ebből később, a tartozásaink kiegyenlítése miatt eladtunk húszat, de 
a többi megvan. 

— Akkor miért nem működhet a bánya? 

— Mert nincs pénzünk rá, hogy beindítsuk — sóhajtott Rüip. — Nem tudunk 
embereket fizetni, a gépeknek energiát venni, és hát amit termelünk, azt nem tud- 
juk eladni. Az a kevés gyár, ami üzemel az országban, nem a mi ércünket használ- 
ja, hiszen mi hat éve leálltunk, találtak más forrásokat. 


Elértek egy kereszteződéshez, ahol lift is volt. Ninda nem lépett a lifthez, befor- 
dult az egyik oldalfolyosóra, ahol szintén látott egy gépet. 

— Ez volt az egyik büszkeségünk — mosolyodott el Ársen. — Ez egy vágathajtó 
gép, naréési gyártmány. Közel ötvenéves és még mindig működik, pedig ezeket öt 
év után ki szokták selejtezni. De mi vigyázunk a felszerelésünkre, a karbantartó 
részlegünk csillaghírű. 

Ninda arcán savanyú kifejezés jelent meg. 

— Mennyibe kerül egy ilyen gép újonnan? 

— Tíz-tizenkétezer páalán a ti pénzetekben. 

— És mennyit ér ez? — biccentett a kopott, vén monstrum felé, ami úgy nézett ki, 
mint egy óriási döglött svmw. 

— Semmit. Talán egy múzeumnak. De mi használni fogjuk tovább, ha beindul a 
bánya. 

— Igen — bólintott Ninda. — Mert olyan nyomor van, hogy a bányának nincs ti - 
zenkétezer palanja egy új gépre. És még büszkék is vagytok rá. 

0g-19 számo 


,, Ne várj a változásra. Csináld meg." 


ÁLAN: 
Hősköltemény, 
Sileni Fónird 
Szindoria 
43663. famut ófarguhan 
880 


A lányok a Sileni Fónirdon az 5-sibében laktak; Ninda választotta a helyet, azt 
mondta, első alkalommal is az 5-sibében lakott, amikor elutazott Szindoriáról, 
most is ott fog. De itt más volt a gantir felépítése. Itt is megvolt a szokásos kis ud- 
var, amit a lakások közrefogtak, de nem téglalap, hanem csepp alakban, amely 
egy helyen elkeskenyedett, és ott volt a gantir bejárata, ami egyenesen a janní- 
haumba nyílt. A hajó többi részére csak a janníhaumon át lehetett eljutni. Ez Nin- 
dának tökéletesen megfelelt, hiszen csak aludni és a janniíhaumba járt most haza — 
az iskolából átmenetileg mulasztott Szindoria miatt —, társai pedig elfogadták úgy, 
ahogy ő jónak látja. Ők is lementek néha Szindoriára, rövidebb időkre, és most 
már nem Nindával együtt. Senki nem is gyanította a szindorok közül, hogy ők 
Ninda társat. 

Egyikük sem aludt Szindorián egyetlenegyszer sem; nem is biztonsági okokból, 
hiszen felhőnyi robot ügyelt rájuk minden pillanatban, egyszerűen csak esténként 


és reggelenként egy szúninak a janníhaumban van a helye. Aini már el sem tudta 
volna képzelni másképpen, mint hogy a janníihaum egyik asztalánál vacsorázzon — 
az ebéd esetleg lehetett egy jó szindor étteremben, de a vacsora csak nagyon kü- 
lönleges esetben, a reggeli pedig vagy az ágyban, ahogy a saunisiak szokták, vagy 
a janniíhaumban, ahova nyugodtan mehetett hálóruhában is, senkinek a szeme sem 
rebbent. Szinensi is szeretett ágyban reggelizni; Nindának ez korábban nem volt 
szokása, de most örömmel csatlakozott, az pedig magától értetődő volt, hogy a 
vacsorának a jannihaumban a helye. 

Ezt az estét is itt töltötték a janniíhaumban, olyan emberek között, akik úgy be- 
széltek velük, mint akikkel évszázadok óta ismerik egymást, pedig csak pár napja 
éltek ezen a hajón. Argáhau is csak odajött hozzájuk és megkérdezte, szeretik-e az 
ilgáhenit. 

— Még sosem ettünk — felelte Szinensi mindhármuk helyett. 

— Fűszeres halleves — magyarázta az asszony, akivel másodszor találkoztak éle- 
tükben. — Indzségi és ríni húsa van benne, puhára főzve, csípős lében. 

— Jól hangzik — mondta Aini. 

— De tényleg csípős ám! 

— Saunisi vagyok — mosolygott Aini kedvesen. — Ami itthon a szisszanin papri- 
ka, az otthon a dy$ivas, de mi nem a sárgát meg a pirosat esszük, hanem a kéket. 

— Hát az tényleg csíp. Hogyan eszed, lányom? 

— Például ryvanda salátában, tojással, gyümölcsökkel, olajos öntettel. Meg 
eszünk yrinis mustárt is, az hasonlít a dárinutra, csak erősebb. 

Argáhau csak felmutatta két tenyerét, jelezve, hogy meg van győzve, és elment 
a dzsilaunba. Ők nagunszét játszottak, Ninda volt a kék, Aini a zöld, Szinensi a 
sárga, amikor megállt mellettük egy korukbeli fiú, Irneku. 

— Arysteis — mondta. Saunisiul tanult, még csak pár napja. Hallotta őket beszél- 
ni és megtetszett neki. Persze nem csak a nyelv, ők maguk is. 

— Aryste — viszonozta Aini. 

— Nagunse davykas? 

Aini bólintott. A kérdés azt jelentette, , nagunszé játék", nem azt, hogy nagun- 
szét játszanak-e, de hát Irneku még csak most kezdte a nyelvtanulást. Így is helyes 
lett volna a mondat, ha birtokos esetbe teszi a játék nevét. 

Aztán nem sokkal később Szinensi hármassal leütött Aini négy megmaradt bá- 
buja közül hármat, Ninda pedig a negyediket. Ketten maradtak a táblán. 

— Taníthatnál kicsit — mondta Irneku. 

— Jó. Mit? 

— Hát... mondjuk a számokat. 

Aini bólintott és számolni kezdett az ujján. 

— Ena, divya, tra, testa, pilta, systa, őynda, oika, eina, diena. 

Irneku utánamondta, igyekezett megjegyezni. 


— Jó. Most tovább. Tíz fölött az egyes számok elé teszed, hogy di vagy dis. Die- 
na, disdivya, ditria, distesta, dispilta, disysta, disynda, dioika, dieina. Figyeld 
meg, hogy a tíz az die-na, két szótag, a tizenegy viszont három, di-e-na. 

— Aha, értem. — Irneku szépen felmondta a számokat még egyszer. 

— Remek. Menjünk tovább? Húsz az divas. Divéna, divdívya, divtria, és így to - 
vább. Most már tízesével is tanulhatod. Trias, testas, piltas, systas, $yndas, oikas, 
einas. Egyszerűbb, mint a szúni. 

A fiú nevetett. — És a száz? 

— Sienas. De ha több van belőle, akkor többesbe kell tenni. Például nyolcszázti- 
zenhárom az oik$ienis-ditria. 

— Megtanulom ám - ígérte Irneku. — De most megyek, megkeresem a tüzet. 

Ezt nem szó szerint kellett érteni, a tűz húsz lépésre volt a háta mögött. 

— Találd meg életed minden egyes napján — felelte a három lány kórusban, szer- 
tartásosan. 

Aztán megették az ilgáhenit — tényleg csípős volt, és nagyon finom -—, utána pe- 
dig sós-sajtos ronnígi süteményt, jogratzselét, és jól is laktak. Még sokáig üldö- 
géltek az asztalnál, beszélgettek az emberekkel. Aránylag sokan voltak, akik kér- 
déseket tettek föl Szindoriáról és a dzsáhifannunról, ezen az estén is, bár a szúni- 
kat alapjában véve nem érdekelte a dzserang világok politikai élete — de hát ez ki- 
vételes helyzet volt, hiszen Ninda miatt rendezték ezt az egész hatalmas dolgot, 
bizonyára az egyetlen ilyent, amit bármely ma élő ember megélhet életében. A 
szó eredeti értelme szerinti dzsáhifannun, azaz mentőakció sokkal gyakrabban 
volt, majdnem minden dzsúmiban akadt egy, néha több is, mert a Galaxis tele van 
veszélyekkel, katasztrófákkal, és ha egy világot ilyesmi fenyeget, mindenkinek, 
aki tud, kötelessége a bajba jutottak segítségére sietni. De olyan dzsáhifannun, 
mint a mostani, politikai okokból végrehajtott invázió rendkívül ritkán fordult elő. 

Mialatt ők ettek, Kefl LYYksúnahy bejelentette a pénzreformot. 

— Kedves nézőink, az ideiglenes kormány közleményét ismertetem. , Holnaptól 
a süüny páalánt vezetjük be hivatalos fizetőeszközként az Államszövetségben. 
Mivel azonban ennek a pénznemnek nincsenek pénzkártyái forgalomban, és a 
syyndoj polgárok csak mintegy felének van bankszámlája, s ezt az arányt belátha- 
tó időn belül nem tudjuk jelentősen megnövelni, Syyndoreia számára külön pénz- 
kártyákat hozunk forgalomba. A régi valuta árfolyamát egy páaálán egyenlő kere- 
ken százezer háy értékben állapítjuk meg, ami eltér az eddigi gyakorlattól, de 
szükségesnek ítéltük ezt a lépést a gazdaság élénkítése érdekében. A pénzkártyák 
a páalán tört részei lesznek a következők szerint. Egy éyp egy tízezred páalán, 
azaz tíz háy. Ennek tízszerese a sww — egy ezred páalán, száz háy. Százszorosa a 
döt — egy század páalán, ezer háy —, ezerszerese pedig a lyűs, azaz a páálán tized - 
része, tízezer háy. A régi rendszerben kiadott pénzkártyákat továbbra is mindenütt 
el kell fogadni, a külkereskedelemben is a süüny valuta képviseletében szerepel - 
nek, a Testvériség ezeket mostantól bármikor elfogadja áru, szolgáltatás vagy 
pénzösszeg ellenében. Visszatérve Syyndoreiára. Az üzletek bármelyik rendszer- 


ben adhatnak vissza, a bevételt azonban a bankban át kell váltani az új rendszerre. 
Fizetéseket csak addig szabad a régi rendszerben kiadni, amíg a cégnél raktározott 
pénzkészlet el nem fogy. A bankok már csak az új rendszerben adnak ki pénzt. Az 
áremelésre vonatkozó korlátozásokat némileg  megszigorítjuk. Egy cikk 
végfelhasználói árát mostantól legfeljebb öt százalékkal szabad emelni, havonta 
csak egyszer. Ne feledjék, hogy az intézkedéseink nyomán nehéz helyzetbe 
kerülő vállalkozókat kártalanítjuk." Eddig a közlemény, hölgyeim és uraim, és 
most gazdasági elemzőinket kérdezem arról, hogy milyen következményekre 
számíthatunk ezeknek a rendelkezéseknek a hatására. 


418. 


,, Ha szeretek valakit, akkor az a fontos, hogy ő boldog legyen." 


p) 


Ílgaszaumi, 
Numird mondásaiból, 
113. sómir, 5. singir 


Ninda már másnap reggel találkozott az új pénzkártyákkal, amikor Dwn$y és Eidi 
megérkezett a Sileni Fónird suárjába. 

— Nézd — mutatta Eidi a szokásos ölelés után, és egy csomó műanyag korongot 
nyomott a kezébe. — Csak odamentem egy automatához, már átállították őket, 
ilyeneket adnak! 

— Mi a Galaxis ez? — nézegette Ninda a korongokat. Két szirrígin lehetett az át- 
mérőjük, volt köztük fehér-piros, sárga-sötétkék, zöld-világoskék... Egy Wűs, ol- 
vasta a legfelső, fehér-piros korongon, és az anyagon kidomborodott Syyndoreia 
címere, az anyabolygó kontinenseinek stilizált rajza. Megfordította. Egytized pa- 
lan, állt a másik oldalán szúni betűkkel, és itt meg a Testvériség körbe foglalt hét- 
ágú csillaga domborodott ki. 

— Ez az új pénz! Háromféle van, mint a régiből, egyeseket és ötösöket hoztak 
forgalomba, de annyi pénzem nem volt, hogy mindből kaphassak. Ezerkétszázhat 
éyp. 

— Értem — mondta Ninda, és visszaadta a pénzdarabokat, egy szót sem pazarolva 
rájuk többet. Pedig még soha nem látott kerek pénzkártyát. — Üljünk le itt vagy 
mit szeretnétek? 

— Hát... — Eidi habozott — én szívesen körülnéznék a suárban, mert még nem 
jártam a megérkezésetek óta, szóval két éve, de te vagy a főnök. Ha kilépünk in- 
nen, nem lehet majd levakarni rólad a rajongókat. 


A szísi aungir-sónurjában voltak, ahova az utasoknak szabad bejárásuk volt, 
csak persze senkinek sem jutott eszébe Nindát éppen itt keresni. Még azt sem tud - 
ták, hogy ezen a hajón él. 

Ninda mosolygott. 

— Ugyan már. Gyertek. 

Ő lifttel jött ide fentről, de két szindor állampolgárral persze nem mehetett vis - 
sza ugyanarra. Lementek a suárba, ahol jókora számban jöttek-mentek az embe- 
rek, és ők nem is tehettek többet húsz lépésnél, amikor felhangzott Ninda neve. 
Az utasok nem szindorok voltak, hiszen a hajók még mindig nem szálltak le Szin- 
dorián, hanem a Sileni Fónird rendes utasai, akik a hajón maradtak azután, hogy a 
dzsáhifannun kihirdetését követően a hajó még leszállt valahol. De persze akik 
olyan világokról jöttek, ahol nem ismerték Nindát, azok is kíváncsiak voltak, mi- 
ért szakította meg útját a hajójuk — nézték a közvetítéseket lentről, látták Ninda ta - 
lálkozóját a diktátorral, mindent láttak. És nem is lehettek sokan, akik csak ez idő 
alatt ismerték meg, hiszen a dzsáhifannun előtt a Sileni Fónird itt a galaktikus 
környéken hajózott, ahol már mindenütt gyökeret vert a Ninda-kultusz. 

A fogadtatás ehhez illő volt. A Rigasszí étteremnél léptek ki a liftből, és mire 
elsétáltak az étterem előtt, már hallatszott a suttogás: , Ninda, Ninda". Egykettőre 
tömeg gyűlt köréjük. Aztán valaki elkezdett tapsolni, mások követték a példáját, s 
csakhamar az egész tömeg Nindának tapsolt. Ninda kicsit várt, aztán fölemelte a 
kezét. Az emberek némileg vonakodva, de abbahagyták a tapsot. 

— Köszönöm az üdvözlést, de ennyi elég belőle. Nem vagyok én valami film- 
sztár. 

— De énekesnő az igen — vágta rá egy kislány, és a tömeg helyeslően felmoraj - 
lott. Lehettek már vagy százan. 

Ninda mosolygott. 

— Ugyan már. Írtam egy dalt és párszor elénekeltem, ez az egész. 

— Hát pont ezt hívják énekesnőnek — nevetett egy férfi. 

Így aztán Ninda elhozathatta a hangszerét és elénekelhette a Limelullít. De utá- 
na elköszönt a rajongóitól és sétára indult két barátjával a suárban. 

— Mehettetek volna addig is, amíg én énekeltem. 

— Szó se lehet róla — vágott Eidi elképedt arcot —, dehogyis mondok le arról, 
hogy élőben hallgassalak! 

Körbesétáltak a suárban, persze rajongóktól kísérve. 

A szúni hajók suárjaiban sosem volt semmilyen időszakos díszítés, a megláto- 
gatott világok valamelyikének ünnepeivel kapcsolatban, hiszen nagyon sok vilá- 
got felkerestek. Legfeljebb az fordult elő néha, hogy egy-egy üzlet tulajdonosa ki - 
használta, ha egy dzserang világra egy ottani ünnep idején érkeztek, és volt azzal 
kapcsolatos árukészlete — akkor a boltját is kidíszítette az ünnephez illően. De 
maga a suár mindig, minden hajón olyan hangulatot árasztott, mintha fel lenne dí- 
szítve, holott kifejezett díszeket csak kis mennyiségben alkalmaztak. Magától ér- 
tetődően az utcák, a parkok, az üzletek kívül-belül mindig ragyogtak a tisztaságtól 


— Ninda jól emlékezett, hogy amikor azon a régi-régi hajnalon egyszer csak a 
suárban találta magát, már ez az egy dolog elég volt, hogy úgy érezze, valami 
álomvilágba csöppent. És ügyeltek arra, hogy a suár egész területén minden 
esztétikus legyen, egészében egy kellemes hely. Ez is a suaran-fódarangi fő 
feladatai közé tartozott. 

A Sileni Fónird suárjában világosbarnák voltak a falak, sárgával és zölddel húz- 
ták meg a kontúrokat, és világoskék táblák igazították útba a vásárlókat. Ezt a szí- 
nezést mindig kicserélték a namindan idején, s vele a suárnevet, ami a suárkapuk 
fölött kiírva fogadta az érkezőket. Ninda jól emlékezett a feliratra az Aulang Laip 
suárkapuja fölött abból az időből, amikor ott élt — amikor először megérkezett, ak - 
kor persze olvasni sem tudott és nem is látta, de később számtalanszor. Akkor Ja- 
lisszan volt az Aulang Laip suárneve. A suárneveket hagyományosan mindig a 
gyerekek adták, azok, akik azon a hajón utaztak abban a dzsúmiban. A következő 
suárnév Írangin lett, Ilgá javaslata alapján. Itt a Sileni Fónirdon jelenleg Ándzsirin 
a suárnév. A dzserangok sosem kapnak választ arra, hogy mit jelent a suár neve, a 
személyzet azt feleli, hogy nem tudják, akárcsak az olyan hajónevekre, mint Jar- 
gunnur Dzsílari vagy Ánífannan Szesszi. A Sileni Fónirdot persze nyugodtan le- 
fordíthatják: ragyogó csillag. Az Ándzsirinnak is csillagászati vonatkozása van: 
kilövellési gyűrű, amiket csillagok körül a sóhunnidrobbanások hagynak néha. 
Ezeknek persze nem lehetnek világaik. A Felhőben is van egy csillag, amelyiknek 
ándzsirinja van, az Érahaung-szandzsé, amely maga nem fónird ugyan, hanem 
szandzsé, vörös óriás. Ninda számára az Érahaung-szandzsé neve nem csillagot 
jelentett, hanem első fhangítanárát és barátját, Angrolímit — így ismerősként üd- 
vözölte ezt a suárnevet, amit bent a suárban is láthatott kiírva. Szindor barátainak 
persze egy szót sem szólt erről. 

— Gyönyörű — mondta Eidi, felnézve az Angirhóp étterem homlokzatára, amit 
egy színpompás tájkép díszített, mezők, erdők, gyümölcsösök, patakok, és mind - 
egyik helyszín fölött lassan váltakoztak a kis képek, annak a tájegységnek a ter- 
ményei, mintegy előúsztak a háttérből, aztán vissza bele, hogy egy másiknak ad- 
ják át a helyüket. Valóban ízléses, harmonikus volt. — Mit jelent az étterem neve? 

Angirhóp egy falucska volt Auríhaum nagy hegységének, a Súafnak a tenger- 
parti lejtőjén — de ezt Ninda nem felelhette. Ám mint oly sok földrajzi nevet, ezt is 
Szúnahaum-sínarraómiról hozták a szúnik, aminek egykori létezéséről minden 
dzserang tudhatott. Csak arról nem, hogy a névnek ma már van egy kapcsolójeles 
utótagja, ami régen elveszítettet jelent. 

— Ez egy helynév az egykori világunkról, Szúnahaumról — felelte tehát. — Alig- 
hanem egy kis falu lehetett, ahol jól főztek. 

, Ha valaki fenyegetőzik, azt biztosan tudhatod, hogy gyáva." 


, 


Lí-Nindaran: 
Az Első Szían, 
93. sómir 


AÁAskű 
Sileni Fónird 
59. Iyaik$ 41. 

a zöld órája 


AAskű egyike volt azoknak a helyeknek, ahol a legjobban várták Nindát, ahol a 
leginkább meg voltak róla győződve, hogy őhozzájuk mindenképpen eljön, el kell 
jönnie. Itt kezdődött — legalábbis az ááskűiak látásmódja szerint — az az esemény - 
sorozat, ami előbb az ÁLAN létrejöttéhez, majd két és négy év elteltével a dikta- 
túra bukásához vezetett. 

Ninda nem okozott csalódást: elment hozzájuk. A sófunnir-hauróranginak rutin - 
feladat volt az útirányon annyit változtatni, hogy Soív előtt beiktatták ÁÁsküt. 
Oda is el kell vinni a segélycsomagokat, mint mindenhová. Annyi különbség volt, 
hogy ha Ninda nem kéri, hogy eljöhessen ide, akkor a hajó csak leküldi a teher- 
hordó aungirokat, megvárja a visszatértüket és továbbmegy — így viszont marad - 
nak két derkit. Ninda kijelentette: az országnak túl sok világa van ahhoz, hogy 
mindegyiken hosszasan időzzön. 

A városi színházban várták, természetesen mindenki ott volt, aki AÁAskün 
számít, de elkövették azt a hibát, hogy erről csak a kikötőben szóltak Nindának, 
aki csak ránézett a hírhozóra, a polgármester-helyettesre, és szokott nyugalmával 
megcsóválta a fejét. 

— Én AÁsküra jöttem, Índef, nem az ááskűi színházba. Elegem van a protokoll- 
összejövetelekből, nem fogok beülni egy nagy viyid terembe, ahol én is egy va- 
gyok a sok viyid közül. Az emberekhez fogok menni, ott megtaláltok. 

És elindult a szokott módján: találomra a városi utcákon. A polgármester-he- 
lyettes meghökkenve nézett utána, aztán gyorsan felhívta az elöljáróját. A kisvá- 
ros összes neves embere fölkerekedett és elindult az utcán, magukban talán némi - 
leg bosszankodva, amiért ez a gyerek a bolondját járatja velük — de hát ez a gye- 
rek az ő Niindájuk volt, akit a legnagyobb tisztelet illet. Így hát elindultak. 

Nindát a Roőp negyedben érték utol — itt is, mint már nemegyszer, csalhatatla- 
nul megtalálva a szegények utcáit. Nem nehéz, azt mondta. Bárhol van az ember, 
könnyen rájön, melyik utak vezetnek kifelé a városközpontból, és azt is igazán 
könnyű kideríteni, hogy merre vannak a gazdagok és merre a szegények negyedei. 


Ehhez az egyhez sosincsen szüksége térképre, semmilyen világon. Csak figyeli, 
hogy milyenek az utcák, a házak. 

Eidi és Dwn$y se vett elő térképet. Gondolkodás nélkül megbíztak Nindában, 
aki nyugodt, magabiztos léptekkel haladt az út közepén, előtte és mögötte több 
száz ember, kettejükön kívül mind helybeliek, no meg az elmaradhatatlan robot- 
testőrség. Valaki felajánlotta, hogy hívnak járművet, hiszen az ideje korlátozott, 
miért fordítja arra, hogy csak megy az utcán. A megérkezés nem sokat ér, ha ki- 
hagyjuk az utazást, felelte Ninda. 

A szegénynegyed egyik terecskéjén találkozott a helyi fontos emberekkel, akik 
meglehetős zavarban ismerték be, hogy még nem jártak ebben a negyedben — 
kénytelenek voltak, mert Ninda megkérdezte tőlük. 

— Én nem tudnám elképzelni — felelte Ninda —, hogy évekig élek egy városban 
és nem járom be minden utcáját. Ennél sokkal kíváncsibb vagyok. 

— Azt hiszem — mondta a polgármester jóindulatúan —, ha te évekig élnél egy vá- 
rosban, nemcsak az utcákat járnád végig, hanem meg is ismerkednél mindenkivel, 
akivel csak tudsz. 

— Hát persze, Pűyúi. 

— De, gondolom, ez nem fog megtörténni. 

— De igen, a hajóinkon. Ott is csak emberek élnek, és akivel csak tudok, isme - 
retséget kötök. 

— Igen, nyilván. Úgy értettem a kérdést, hogy bizonyára nem tervezed, hogy 
hosszabb időt töltenél egy világon. 

— Nem. Miután a sajtó minden lépésemet nyomon követi, tudtok róla, hogy több 
mint egy syyndor hónapot töltöttem Saunison. Csakhogy ott jól éreztem magam, 
itt pedig nem. Öt napja szálltam le az elnöki palotánál — az emberek arcán boldog 
mosoly jelent meg —, bejártam néhány helyet az anyabolygón, és most megnézek 
párat az ország többi világa közül. Mert ti szerettek engem és számítotok rám. De 
ez nem az én országom, én itt nem érzem jól magam. 

— Bizonyára — vette át a városi energiavállalat elnöke a polgármester által hasz- 
nált szót — az űrben jobban érzed magad. 

— A hajóinkon, Swwnt. Ott az emberek barátságosak. 

— Ó — felelte a polgármester. — Nem érzed barátságosnak az itteni fogadtatást? 

— Dehogynem. Egész Syyndoreia a legnagyobb szeretettel fogad. Engem. De 
ugyanilyen barátságosak vagytok egymással is? Te vagy a polgármester, elvileg 
nálad jobban senki sem ismeri ezt a várost. De ebben a negyedben még csak nem 
is jártál. Bizonyára nem véletlenül találtam meg az egyetlen helyet a városban, 
amit nem ismersz, hanem van több is. Akkor mennyire ismerik a várost azok, 
akiknek még csak nem is feladatuk, hogy az ügyeivel foglalkozzanak? Swwntnak 
például nyilván nem az a dolga, hogy az utcákat járja és ellenőrizze, hogy min- 
denhol van-e energia, ez a munkások dolga, akiket ő irányít. Az emberek általá- 
ban nem mászkálnak céltalanul a városukban. Valahol laknak, valahol vásárolnak, 
valahol dolgoznak, és van még néhány hely, ahova el szoktak menni, a barátaik - 


hoz például. Ezekre a helyekre menet látnak valamit a városból, kivéve persze ha 
légikocsin utaznak. Nem néznek körül. Elmennek egy barátjukhoz és beszélget- 
nek vele. De a barátjuk szomszédjával már nem ismerkednek össze. Ez persze 
nem syyndor jellegzetesség, mindenhol így van — kivéve nálunk. Csak éppen más 
dzserang világokon az idegenek udvarias közönnyel viszonyulnak egymáshoz. Itt 
gyanakvással, ellenségességgel. 

— Gondolom, ezt örököltük a diktatúrából — dörmögte a bányatársaság elnöke. 

— Kétségkívül, Úmr§. Meg például azt is, hogy itt vagytok ti tízen , jelentős va- 
lakik" meg én, egy tér közepén a város szegénynegyedében, és mi beszélgetünk. 
Itt áll körülöttünk hét-nyolcszáz szegény ember, akiknek ez az otthonuk, és már 
két huszad óta hallgatják, ahogy mi beszélgetünk. Mert nem illik beleszólni a... 
hogy is hívták Kiyreant, őméltósága? Hát azoknak a beszédébe nem illik nekik 
beleszólni. Amíg nem voltatok itt, velük beszélgettem, de most csak itt állnak és 
tiszteletteljesen hallgatnak minket — Ninda energikusan megrázta a fejét —, ámbár 
nekem még mindig fogalmam sincs róla, hogy mi tisztelni való van azon, ha vala- 
ki igazgató vagy polgármester vagy miniszter vagy elnök. Az csak egy foglalko- 
zás. Tisztelni azt lehet, ha valaki olyan ember, aki tiszteletet érdemel. 

— Mint te — kockáztatta meg egy helyi lakos. Az emberek nevettek, Ninda is. 

— No, fog ez menni. 

— Elmenjünk? — kérdezte a polgármester savanyúan. 

— Dehogyis! Pontosan azt akarom, hogy a szegények végre beszéljenek a gazda- 
gokkal, a gazdagok meg ővelük. Akkor volt értelme idejönnöm, ha elkezdtek be- 
szélni egymással. 

Elkezdtek beszélni egymással. Nem ment egyszerűen, de a Ninda jelenlététől 
megihletett gazdagoknak sikerült közvetlen modorban fordulniuk a szegényekhez, 
akik csakhamar feloldódtak és már válaszolgattak. 

— Ne feledjétek — mondta Ninda —: az országot gyakorlatilag úgy kell újraépíte- 
ni, mintha háború pusztított volna benne. De ebben a háborúban nem a házakat 
rombolták le, hanem a lelkeket. Elidegenedtetek egymástól, mert mindenki tartott 
mindenkitől, a rezsim mindenkit mindenki ellen uszított. Elsősorban a külföld el- 
len. De egymás ellen is. Én azért jöttem ide — ebbe a városba, de az országba is —, 
hogy békét teremtsek köztetek. Kiyreánt elmozdítani én nem kellettem, ahhoz 
elég volt a Testvériség fellépése. De az csak a kezdet volt. 


420. 


0g-22 filozófuso 


,, Összeállították azok névsorát, akik tanították. Elemi iskola, egyetem, meg a filo- 
zófusok, nyelv-, zene-, történelemtanárok, mindenki. Otven név állt a listán, ami - 
kor megmutatták neki. Nevetett és mondott még százhúszat fejből. " 


Sileni: 
Naplóm Nindával, 
44610. fattilgópan 
Szúnahaum 
Jasszani 
43663. higit szisszadzsan 
740 


Ezen a délutánon Dzsúmori házában gyűlt össze a Ninda Társaság itthon maradt 
tagjainak egy része, s még páran hiperfonon jelentkeztek be. A házigazda, egy 
testes férfi, akinek kevéske maradék haja félkörben fogta körbe sötétbarna feje 
búbját, történész és mitológiakutató volt, és persze sokszor találkozott és beszél- 
getett már Nindával. Jasszani óvárosában lakott, a szándékosan girbegurbán, ös- 
szevissza épített házacskák egyikében, aminek ajtaja egy olyan udvarra szolgált, 
ahonnan bárhová el lehetett jutni pillanatok alatt, de többet kellett kanyarogni, 
mint egyenesen menni. Ninda imádta az óváros labirintusát, ami egy cseppet sem 
hasonlított arra az útvesztőre, ahol felnőtt, és az ő számára végtelenül otthonos és 
kényelmes volt. Természetesen egy éven belül behunyt szemmel is eltalált itt bár- 
hová. 

— Először is köszönöm, hogy felvettetek — kezdte Dzsúmori. — Hát nem gondol - 
tam volna alig pár évtizeddel ezelőtt, amikor először beszélgettem vele a janní- 
haumban, hogy egyszer lesz egy társaság, ami őróla lesz elnevezve. 

— Mi sem gondoltuk — mosolygott Hiragi. — Nekem ő először csak az egyik ügy 
volt, amit kiadtak az irodából. Sokáig úgy dolgoztam az első perén, hogy őt nem 
is ismertem. 

— Én még nem is ismerem — nevetett Jalhagut —, az ő mércéje szerint egyáltalán 
nem, mert csak néhányszor beszéltünk. 

— Nos, barátaim — vette át a szót Kaiszta —, talán térjünk is a tárgyra. Amikor a 
társaság megalakult, úgy gondoltuk, hogy a Ninda-kultusz egy nagyon érdekes je- 
lenség, ami eltarthat hosszan vagy elmúlhat egykettőre, de mindenképpen figyel- 
met érdemel. Ennek csak három éve, de máris azt látjuk, hogy a kultusz igazolja 
várakozásunkat, s még túl is szárnyalja. Nem csupán a fogadtatás. Ma reggel dísz - 
polgári címet adományoztak neki Szindoria húsz városában. Egyszerre. A luakeá- 
ni egyetem is ad neki egy díjat... erről Hait tud többet mondani. 


— Igen — felelte a fali képernyőről a fiatalasszony —, a díj neve Náwary AAsah§- 
díj, és voltaképpen bárki, bármilyen tevékenységért megkaphatja, de ez egy olyan 
rangos díj, hogy itteni időszámítás szerint is csak több évenként akad valaki, aki- 
nek átadják. Pénzjutalom is jár vele, és meghívják, hogy tartson előadásokat az 
egyetemen, tiszteletdíjért. Voltaképpen tiszteletbeli vendégprofesszori címnek is 
felfogható. Mondanom sem kell, hogy ő az első gyerek, aki megkapta. 

— Diadalmenetben vonul végig az országon — mondta Sugiran. 

— És ez a legkevésbé sem érdekli — tette hozzá Hait. 

Kis csend maradt a szavai nyomán, a jelenlevők elégedetten mosolyogtak. Igen, 
Ninda most 1s az az ember, akinek megismerték és megszerették. 

— Neki ugyan nem száll a fejébe a dicsőség — dünnyögte Hiragi. 

— Olyannyira nem, hogy elkezdett dolgozni — nyomta meg a szót Hait. — Azaz 
hárman együtt. Könyvet írnak, egy filozófiai művet. Ninda azt mondta, a szindo - 
rok lelkesedése majd elmúlik, de a gondolatokra később is szükség lesz. 

— Ninda mint filozófus — mondta Mikarnip. 

— Igen — bólintott Kaiszta. — Amikor az anyanyelvemet tanítottam nekik, sokat 
beszélgettünk, nekem ez a módszerem, és nekik nagyon jól bevált. Azért csatla- 
koztam ehhez a társasághoz, mert harminc év alatt azt tapasztaltam, hogy ez a 
gyerek tele van hihetetlenül bonyolult filozofikus gondolatokkal. Szerintem egy 
új filozófiai irányzat alapítója is lehet belőle. Ami azt illeti, egy ponton, amikor 
Szinensi már ötven-száz mélyértelmű mondását jegyezte föl a jelenlétemben, én 
elkezdtem fhangífilozófiát tanulni, hogy lépést tudjak tartani vele. 

— Dicséretes szorgalom — mondta Mikarnip komoly hangon. 

— De nem sikerült. A fhangít megértettem. Még őelőtte tettem le a vizsgát a har - 
madik dírből, most ugyanott tartunk. A fhangíban igen — a gondolkodásban nem. 

— Én is így vagyok vele — mondta Hait —, bár én nem próbálkoztam a fhangíval. 
Én sem értem, honnan jutnak eszébe ezek a dolgok, de voltaképpen csupa olyas- 
mit mond, amiről aztán az az érzésem támad: de hiszen ez magától értetődő, 
hogyhogy én eddig nem gondoltam erre? 

A tagok bólogattak. Ők is ezt tapasztalták. 

— Hát így alakult ki a gondolatunk Haittal — folytatta Kaiszta. — Ninda egy filo- 
zófus, de még gyerek. Még rengeteget kell tanulnia. Már kapcsolatban áll néhány 
filozófussal, köztük a jittabari Dornatule sauhátunban dolgozó munkacsoporttal — 
igaz, hogy csak egy éve, de hát az ő életében minden még csak egészen rövid ide - 
je történhetett. Azt gondoltuk ki, hogy összeismertetnénk további filozófusokkal, 
akik hathatnak rá. Ugyanúgy, ahogy Hait tánctanárokat keresett neki, hogy mo- 
zoghasson, keresünk neki megfelelő filozófusokat; szúnikat és dzserangokat egy- 
aránt. 

— Érintkezésbe léptem Jittabarral — vette át a szót Hait. — Két nevet adtak: Lor- 
gamit, a jarman fhangi professzora Kolar világán, és Metak, aki szerencsés mó - 
don éppen Rekkin él, vagyis csillagközi léptékkel a szomszédunkban. Mindkette- 
jüket megkerestem. Lorgamit beteg, egyelőre nélkülöznünk kell, Metak viszont 


már hallott Nindáról, és örömmel beszélne vele, ha eleget tett egy kötelezettségé- 
nek, néhány nap múlva jelentkezik. 

— Mi az a jarman fhangi? — érdeklődött Hiragi. 

— Hát... azt nem tudom. Nagyjából csak elismételni tudtam a kifejezést úgy, 
ahogy tőlük hallottam. 

— Sajnos én sem tudom — csóválta meg a fejét Kaiszta. — Ninda biztosan tudja. 
Nos, ez a két tudós csak a kezdet. Az a tervünk, hogy továbbiakat kutatunk fel, és 
létrehozzuk a Ninda Társaság egyfajta filozófiai változatát; nevezhetjük akár Nin- 
da Filozófiai Társaságnak is. Azt szeretnénk, ha minél többféle gondolati irányzat 
művelőitől tudna tanulni. 

— S mi a végcél? — érdeklődött Mikarnip. 

— Hát a tanulás — felelte Hait magától értetődően. 

— Igen, nyilvánvalóan, de... úgy értettem, egy rendkívüli filozófust szeretnétek 
belőle kinevelni? 

Hait ösztönösen megütögette mutatóujja hegyével az orrát, csak aztán fordította 
le a szindor gesztust szavakra, hogy a szúnik is értsék. 

— Ez fölösleges erőfeszítés lenne, minthogy Ninda már most is egy rendkívüli 
filozófus. Nem, Mikarnip, nincsen semmiféle végcélunk ilyen értelemben. Ninda 
túlságosan határozott egyéniség ahhoz, hogy bármi kinevelhető legyen belőle, ami 
ő maga nem lenne saját magától. És van egypár mondása a tanulásról... várjatok 
csak... , Tanulni nemcsak azért jó, mert a tudásunkat használhatjuk valamire. Ta- 
nulni önmagában is jó." 

— Amikor elkezdtük a nyelvtanulást — mondta Kaiszta —, persze megkérdeztem, 
hogy miért akarnak sauninas nyelvet tanulni. Azt felelte, hogy szeret tanulni. 
Semmi többet. Szinensi pedig azt, hogy ő Ninda legjobb barátnője és vele tart. 

— Gondolom, akkor már ismerték egymást Ainival — mondta Sugiran. 

— Nyilván, hiszen először bejelentették, hogy meg akarják tanulni a nyelvet, az- 
tán elindultak, keresztül a fél Galaxison, és otthon Aini már várta őket. Másként 
hogyan történhetett volna, megtanulják a nyelvet, elmennek oda, és pont össze- 
akadnak valakivel, akivel egymásba szeretnek? . . . 

— No, azért ilyet is látott már a Galaxis — jegyezte meg Hiragi. 

— Hogyne — bólintott Hait. — Csakhogy én megkérdeztem a Silgáraut Szúdzsauri 
pilótáját, aki odavitte őket. Ott, ahol leszálltak, találkoztak egy lánnyal, és a teher- 
hordók csakhamar el is vitték a holmijukat Sylandre aiskanébe. Tehát már meg- 
volt a szállásuk, és persze Aini volt az a lány. Vagyis távközléssel szerettek egy - 
másba még indulás előtt. 


421. 


, Lehetsz te csillaghírű művelője a szakmád egyik részének — ha rosszul csinálod 
a másik részét, a végeredmény csapnivaló lesz." 


Ílgaszaumi, 
Feddardin elmélkedéseiből, 
52. sómir, 17. singir 


Syyndoreia 
Kafndim 
59. Iyaik$§ 44. 
a fehér órája 


— Kedves nézőink, üdvözli önöket Kel LyYksúnahy a SÁW Televíziótól. Külön- 
leges alkalomnak lehetünk részesei, az első esetnek, amikor Syyndoreia minisz- 
terelnöke interjút ad társaságunknak. A stúdióban köszöntöm dr. Ámmait Íldata 
urat, az átmeneti kormány miniszterelnökét — akit azonban továbbra sem szabad 
miniszterelnök úrnak szólítani, ugye? 

Ámmaáít elmosolyodott. 

— Lekötelezne, ha nem tenné. 

Egyszerű sötétkék dűmít viselt, és a haundáját, Hait tanácsára. 

— Különleges karrier az öné. Diplomáciai ügyvivőként ön harmadik osztályú ál- 
lamhivatalnoki rangban volt, ööm Íldata, míg egy nap távozott az országból. 
Csakhamar a Testvériség polgáraként látjuk viszont, ahol a rangja többé-kevésbé 
megfelel egy nagykövetének, ám ön a nagykövetek szokásos feladatkörénél sok- 
kal széleskörűbb megbízatást kap. Nem is tudom, minek felel ez meg a mi jogren- 
dünkben, így nem vagyok biztos benne, hogy ebben a minőségében az údríy, ami- 
vel időnként illették, elegendő megbecsülést kifejező szócska. Ugyanekkor tanít a 
Galaxis egyik legnívósabb egyetemén, Íldata professzor, most pedig ön Syjn- 
dofeia Államszövetség miniszterelnöke, már nyolc napja — de mint megbeszéltük, 
ezt a megszólítást nem használjuk. És van még egy minősége, amihez semmilyen 
megszólítás nem jár. Ha jog szerint nem is nevezhető annak, de ténylegesen ön az 
az ember, aki a legközelebb áll ahhoz, hogy Ninda apjának tekinthessük. Szeret- 
nék önnel beszélgetni valamennyi feladatköréről. 

— Kérem. Megjegyzem, kettőt még ki is hagyott. Férj is vagyok, és a két 
lányomnak meg a hamarosan érkező fiamnak az apja. Talán a diplomáciai ügyvi- 
vői pozícióval kezdeném, nem is mert az volt a legrégebben, hanem mert arról 
nem sokat tudok mondani. Tettem a dolgomat, tárgyalásokat folytattam más álla- 
mok képviselőivel. A Testvériség volt az egyik legfontosabb tárgyalópartnerem, 
egymaga kitette a munkám negyedrészét, de persze soha nem gondoltam volna, 


hogy egyszer átkerülök a tárgyalóasztal fehér-narancs-sárga oldaláról a piros-sár- 
ga-zöld-sárga-szürke oldalra, hogy szaknyelven fejezzem ki magam. 

— Mígnem aztán... 

— Mígnem aztán a személyem kezdett kellemetlen lenni a hatalomnak, és köröz - 
ni kezdett körülöttem a VYLN. Egyszer még sikerült akkori főnökömnek, a ké- 
sőbbi miniszterhelyettes Vyhaúteú úrnak leállítani őket, erre a külügyben vannak 
bejáratott módszerek, de ezek nem mindenhatók. Azaz itt múlt időt kellett volna 
használnom, de erről később. Amikor a Testvériség utoljára adott nekünk ultimá - 
tumot, hogy legyünk végre szívesek emberszámba venni a saját állampolgárain- 
kat, és a szélsőséges kormányoldali erők kívánságára a VYLN rendezett egy pro- 
vokációs célú támadást a sűüny járókelők ellen, és a Testvériség természetesen 
megszakította velünk a kapcsolatokat, akkor már tudtam, hogy nekem itt nincs 
maradásom. Azt még persze nem tudtam, hogy hová fogok menni. 

— Egy pillanatra kérem. Professzor úr emigrációja óta mindig a Testvériségre 
utal a többes inkluzív névmással. Most azonban Syyndoreiát illeti ezzel. Melyik 
országhoz tartozónak tekinti magát voltaképpen? 

— Szükséges, hogy az egyiket és csakis az egyiket válasszam? — kérdezte 
Ámmaít azzal a hamisítatlan hanghordozással, amiből mindenki kiérezte Ninda 
hatását. — De hogy visszatérjek arra, amit korábban mondtam, és ezzel a diplomá- 
ciai ügyvivői részt le is zárhatjuk: a múlt idő. Mindent, ami a VYLN-nel kapcso - 
latos, most már múlt időben kell mondanunk. Eddig csak letiltottuk a szolgálat 
működését és alkalmazottainak nem engedélyeztük a hozzáférést a létesítmények - 
hez és dokumentumokhoz. Munkatársaim azonban mostanra eleget tekintettek át 
ezekből a dokumentumokból ahhoz, hogy képet alkothassanak arról a tevékeny- 
ségről, amit a szolgálat tizenkét éves fennállása alatt véghez vitt. Azt kell monda- 
nom, igazán hatékonyan védelmezték a rezsimet mind saját állampolgáraik, mind 
külföldiek ellen. Fáradozásaikat most honorálni fogjuk. A felelősök bíróság elé 
fognak kerülni, és súlyos ítéletekre számíthatnak. A mai naptól a VÍLN nem léte - 
zik többé. 

Kis szünetet tartott, hogy a hallgatók emészthessék a hírt. 

— Ez bejelentés, dr. Íldata? — hökkent meg LY9ksúnahy. 

— Igen, természetesen. S még hozzáteszem, hogy nem létesítünk helyette másik 
szervezetet. Elég abból, hogy ebben az országban mindenki után kémkednek. 
Nos, ha diplomáciai ügyvivőségemmel kapcsolatban nincsen kérdése, akkor rátér- 
hetünk az egyetemre. 

— Parancsoljon. 

— A Testvériségben természetesen rajtunk kívül is élnek syyndorok. De történe- 
tesen egészen más területeken járatosak. Vannak dzserang származású politológu- 
saink, de rajtam kívül egy sem syjndor. És nemigen vannak szakemberek más, 
hasonló diktatúra alatt szenvedő világokról sem. Logikus volt a gondolat, hogy 
felkérjenek egy előadássorozat megtartására, amiből aztán állandó állás lett. 

— Mi az ön rangja jelenleg? 


— A Hisszunautilgórin, vagyis a politikatudományi fedélköz ímsiduja vagyok. 
Ez az egyetemi ranglétrának körülbelül a negyedrészénél helyezkedik el. Mielőtt 
idejöttem, a diktatúrák általános elméletéről adtam elő. Jelenleg persze szünetelte- 
tem az előadásaimat. 

— Amióta miniszterelnök lett. Szabad rátérnünk erre? 

— Hogyne. Természetesen a syyndoj közvéleményt leginkább az foglalkoztatja, 
hogy miért vállaltam el úgyszólván rögtön azután, hogy bejelentettem: nem válla- 
lom. Méghozzá az egész ország füle hallatára. Nos, erre is a Hisszunautilgórin a 
válasz, valamint a Serangisszaun, a jogtudományi nagyfedélzet. Ennek a két fa- 
kultásnak a szakértői tartottak egy megbeszélést, amelyen áttekintettük, hogy mi- 
lyen adottságokkal kell rendelkezniük az átmeneti kormány tagjainak. Nem csu- 
pán az volt szempont, hogy jól értsenek a szakterületükhöz, hanem jól kell ismer- 
niük Syyndoteia viszonyait is. Mint azóta önök is tudják, kormányunk tagjai szé- 
leskörű ismeretekkel rendelkeznek az országról. Az is elhangzott, hogy a syyndor 
nép jelenleg igen nehezen fogadna el olyan vezetőt, aki nem syyndoj nemzetisé - 
gű. Nem volt hosszú a lista azokról, akik a Testvériség állampolgárai, syyndor 
nemzetiségűek és alkalmasak a feladatra. Csak én voltam rajta. Így hát elvállaltam 
ezt a pozíciót, de most is megismétlem: csak rövid időre. 

— Akkor a következő tárgykör: Ninda. Ön egyike azoknak, akik a legközelebb- 
ről ismerik. Mit gondol róla? Kinek, minek tartja őt? 

— Kissé kevésbé idealizált a képem róla, mint az ÁLAN-tagoké, de egyébiránt 
megegyezik. Az a sajátos helyzet állt elő, hogy az ÁLAN rajongása teljesen értel- 
metlen forrásból fakad, hiszen kiindulópontja az a bizonyos interjú, de olyasvala- 
kit talált meg, aki voltaképpen teljesen megérdemli ezt a rajongást. Ninda csak - 
ugyan végtelenül különleges és szeretnivaló. 

— Ön szerint miért? 

— Mert jó — felelte Ámmaít határozottan. — Mert valamiféle végtelen jóság árad 
belőle. Szép számmal ismerek jó embereket, nagy örömömre, de ő nem egyszerű - 
en azért jó, mert nem rossz, ő a rossznak az ellentétét képviseli. Itt van ez a men - 
tőakció vagy invázió, amit szerveztünk. Ezernyi okot találhatna bárki, hogy miért 
tegyük. Politikai, gazdasági, mindenféle okokat. Őt egyedül az érdekli, hogy 
mennyi ember szenved az országban. Meggyőződésem, hogy ez felnőttkorában is 
így lesz. És még inkább azért, mert bölcs. Nem arra gondolok, hogy mindenre van 
egy bölcs mondása, hanem a látásmódjára. Vegyük a vádat, hogy a Testvériség 
csak a befolyását akarta növelni ebben az övezetben. Mi azzal válaszoltunk, hogy 
a Testvériség számára a gazdaságilag, politikailag, katonailag meggyengült Syyn- 
dofeia érdektelen. Az ő válasza: , Nem mindegy, ki irányít? Ország, kormány, po- 
litika — értelmetlen ostobaságok. Az számít, hogy van-e mit enni, tanulhatnak-e a 
gyerekek, megvernek-e az ervések." 


422. 


, Kicsiny hely a Galaxis, ha nem űrhajóval méred, hanem barátsággal." 


Ninda: 
Életem egy falevélen, 
70. sómir 
Sileni Fónird 
Szindoria 
43664. nodzsat saurgéman 
420 


Liesy a padlón hasalt és figyelmesen nézte Aini ujját, amivel az orrocskája előtt a 
padlót kopogtatta. Aztán az ujj fölemelkedett és kis félkört írt le a levegőben, nem 
sokkal nagyobbat, mint Liesy fejecskéje. A kiskutya csapkodó farkincával átfor- 
dult a hátára és négy lábbal kalimpálva fogadta a simogatást a mellkasán. 

— Seina, lai-lai — mosolygott Aini. — Vaiska, muista daija! — Liesy még jobban 
csapkodott a farkával. — Liesy! Sy! 

Liesy hasra fordult, felült és rajongva bámult gazdájára. 

— Seina, vaiska daija — dicsérte Aini, és megsimogatta. Elébe tartotta a tenyerét. 
— Lieks, LieSy. Lieks! 

Liesy nem ismerte a bizonytalan arckifejezést, de fogalma sem volt, mit akar tő- 
le a gazdi. Pedig már tanulta ezt is, de még nem rögzült az ismeret. Még százna- 
pos sem volt, saját világának számítása szerint. 

— Skinon stryton, daive — nyugtatta meg Aini —, kyn airt. Lieks? 

A kiskutya az ismerős szavak és a kézmozdulat együttes hatására visszaemléke - 
zett, fölemelte bal mancsát és rátette Aini tenyerére. S meg is kapta az elragadta - 
tott dicséretet. 

— Vaiska daija! Uimas kyvyrindas kaiskon mystron! Iena, aike pa juoka. lena! 

Ezt LieSy nagyon is értette, és eliramodott játszani. Volt kivel, a Dirangut park - 
ban bőven voltak gyerekek és háziállatok is. Rögtön megtalálta egyik barátját, 
Szulnit, egy négyéves dzserdut, félkört rohant körülötte, és vakkantott neki. Szul- 
ni visszacsaholt, és már vágtattak is keresztül a parkon. 

— Szúniul nem is ért? — tudakolta egy öreg, Angríhi, aki a fűben üldögélt és sir- 
gásahit játszott a fiával. 

— Nem, csak saunisiul — mosolygott Aini. — Ezt a nyelvet hallotta születése óta, 
nem változtattunk, ne kelljen megszoknia egy másikat. Majd talán később. 

— S ti hárman egymás között milyen nyelven beszéltek? 

— Ahogyan éppen eszünkbe jut. Nagyjából fele-fele arányban szúniul és saunisi- 
ul. 


Ez persze csak a kimondott szavakra volt igaz, amik legfeljebb egytízezred ré- 
szét tették ki egymás közötti kommunikációjuknak. A mentális érintkezésben már 
azon a szinten tartottak, hogy maguk a fogalmak realizálódtak, nyelvtől függetle - 
nül, és akkor is értették volna egymást, ha egyetlen közös nyelven sem beszélnek. 
Már nemigen fordult elő, hogy legalább ketten ébren voltak közülük és nem 
kapcsolódtak össze. 

Amikor beszéltek, azért tették, mert mások is jelen voltak. Szindorul most már 
egyáltalán nem, Ninda azt mondta, elege van abból, hogy , odalent" folyton szin- 
dorul kellett beszélnie. Most már nem kell, a dzsáhifannunnak vége, a legtöbb ha- 
jó elhagyta a szindor területet, a Sileni Fónird is, ami némelyik szindor politikai 
kommentátor szerint azt jelenti, hogy Szindoria kormánya kívül van az államhatá- 
ron, hiszen Ámmaít is ezen a hajón van a családjával. Történetesen a kormány 
többi tagja más hajókon él, de ebbe a dzserangokat nem avatták be; ehelyett Sol- 
geraup, a nemrég felvett kormányszóvivő emlékeztette a szindor sajtót, hogy az 
átmeneti kormány mindig is az államhatáron kívül működött, hiszen a miniszterek 
csak néhányszor léptek szindor területre, de egyetlen éjszakát sem töltöttek a ha- 
jójukon kívül. Ahogy Ninda sem, jegyezte meg Kefl LyYksúnahy, ezzel a párhu- 
zammal mintegy bevonva Nindát a Testvériség által működtetett szindor kor- 
mányba. 

A szindorok mindennek jelentőséget tulajdonítottak. Annak is — bár ezt már 
csak akkor tapasztalhatták, miután ő elhagyta az országot —, hogy már nincsen 
meg a fél spirálkaron jelképként tisztelt kék csavargósapkája. 

Bejárta Szindoria világainak nagy részét, nagy körvonalat írva le az ország csil- 
lagközi térségében. Az utolsó meglátogatott világ ÉEnajő volt, egy kicsiny 
aszteroidán működő egykori bányaállomás, űrrajzilag nem messze az anyabolygó - 
tól, de gazdaságilag és társadalmilag teljesen az ellentéte — úgyszólván senkinek 
sem volt munkája, amióta a bánya nem működött. Állami segélyekből és valami 
csekély, szegényes kereskedelemből éltek, majdnem kétezer ember. A bánya be- 
zárása előtt még tízezren éltek itt, de ennyit nem tudott eltartani az aszteroida, a 
többség elvándorolt az anyabolygóra vagy más nagyobb népességű világokra. 
Ninda itt is eltöltött két derkit, beszélgetett az emberekkel és Dwnsyval meg Eidi- 
vel kilépett az aszteroida felszínére, ahol szinte semmi súlyuk nem volt és óriási 
ugrásokkal könnyedén, két limli alatt körbefuthatták az egész égitestet. 

Ezeken az apró, elhagyatott világokon fogadták a legnagyobb szeretettel. Úgy 
érezték, ő az egyetlen, aki észreveszi őket és problémáikat — a Testvériség segély- 
csomagjai persze ide is eljutottak már jóval Ninda előtt, de azokat csak automata 
gépek küldték, és csak tárgyak voltak, bármennyire hasznosak is. Ninda odafi- 
gyelt rájuk, meghallgatta őket, és elmondta nekik, hogy az átmeneti kormány nem 
feledkezik meg róluk és a többi kis világról, éppenséggel külön feladatnak tekin- 
tik, hogy az ő helyzetükön is javítsanak. És az átmeneti kormányt olyan új kor- 
mány fogja követni, amelyet ugyanezek az elvek mozgatnak. Erről a Testvériség 
gondoskodni fog. 


Ugyanezt, ugyanezekkel a szavakkal elmondhatta volna egy politikus is, és nem 
hittek volna neki, az emberek túlságosan kiábrándultak már a politikából és a po- 
litikusokból. De Ninda a lehetséges legtávolabb állt attól, hogy politikus le gyen. 
Benne megbíztak. 

Innen visszatértek Szindoriára, gyakorlatilag csak azért, hogy hazavigyék Ninda 
két barátját, akik az egész körutat megtették vele együtt. Az aungir úgy szállt le 
hármukkal a Vyhaütenék háza mögötti kis parkban, hogy senkinek nem szóltak 
róla, és amint kiszálltak, el is tűnt az égbolton, hogy ne keltsen feltűnést. 

— Köszönöm — mondta Dwn$y. 

— Köszönjük — javította ki Eidi szelíden. — Csodálatos volt bejárni veled az or- 
szágot. 

— Szép ország ez — huppant le a fűbe Ninda. — Ha nem lenne ilyen szegény, az 
emberek is élvezhetnék a szépségét. De majd az is eljön. Most már az építésen 
fogtok dolgozni, nem értelmetlenségeken. 

Ők is leültek mellé. Balról a fiú, jobbról a lány. 

— Én a fogadtatásra gondoltam, amit kaptál — mosolygott Eidi. 

Ninda vállat vont. 

— Ugyanaz volt, amit korábban mondtam. Kell nekik valaki, akiért rajonghat- 
nak. 

— Lehet — mondta Dwn$y. — Csak éppen hiába vagy te a legnagyobb élő bölcs a 
Galaxisban, egyvalamit te sem tudsz. 

— No mit? — nevetett Ninda. 

— Hogy te vagy a legnagyobb élő bölcs a Galaxisban. 

Ninda még jobban nevetett és átfogta a nyakukat két karjával. Így maradtak egy 
darabig, összeölelkezve. 

— Látunk még? — kérdezte Eidi szipogva. 

— Most már nyugodtan beszélhetünk hiperfonon. És biztosan járok még erre — 
vagy ti arra, amerre én. Kicsiny hely a Galaxis, ha nem űrhajóval méred, hanem 
barátsággal. 

Elengedték egymást, fölálltak. Ninda a zsebébe nyúlt, megérintette a suagját, s 
az aungir néma suhanással földet ért megint. Az ajtó kinyílt. 

— Vigyázzatok egymásra — mondta Ninda, azzal levette a sapkáját, Dwn$y fejére 
tette, és belépett az aungirba. 


,, Ha ugyanazt gondolnánk mindenről — mi értelme lenne, hogy egynél több ember 
legyen a Galaxisban? " 


Ninda: 
A fény lúmái, 
571. 


A KISLÁNY 

oh-1 planetológia 


, Hosszú volt ez az ezerháromszáz év. Sokat dolgoztam, el is fáradtam. De nem 
vágyom pihenésre. Ha eljön az idő, elmegyek. Addig még tenni szeretnék. " 


Ninda: 
Életem egy falevélen, 
1870. sómir 
Sileni Fónird 
43664. higit algillíszan 
470 


— Az egyik legérdekesebb tudományágról szeretnék most beszélni veletek — jelen- 
tette be Óngari, és a szőnyegre helyezett egy suagot, a másikat a kezében tartotta. 
— Vagy az egyik legfontosabb? Inkább mind a kettő. Külön nagyfedélzete van 
Hangilaoranon, úgy hívják: Hilgasszindzsómuruangi. 

— A planetológia — mondták a gyerekek egyszerre, mialatt a tanár megérintette a 
képernyőt, és a fekvő suag fölött megjelent Szúnahaum, a szokásos ábrázolásban, 
a Sínisuál köre függőlegesen állva, a forgástengely vízszintesen; a dzsisszá irány 
a Ninda mellett ülő Haurangit célozta. 

— A planetológia — bólintott Óngari. — Miért olyanok a világok, amilyenek? Mi 
teszi őket olyanná és nem másmilyenné? Amikor a felderítők rábukkannak egy új 
világra — ami alighanem naponta számtalanszor megtörténik valahol a Galaxisban 
—, se szeri, se száma a kérdéseknek, amiket föltesznek. Mekkora a világ tömege és 
átmérője? Milyenek a forgási és keringési adottságai? Milyen a kémiai összetéte - 
le? Milyen a felszíni szerkezete? Milyenek a sugárzási adottságai? Hordoz-e éle- 
tet? Ha nem, hordozott-e valaha? Milyen erőfeszítésekkel tehető lakhatóvá? Mit 
lehet bányászni és mennyit, érdemes-e? 

A tanár megint megérintette a suagot, és Szúnahaum helyén Auríhaum jelent 
meg, láthatóan forogva enyhén ferde tengelye körül. 

— Sokféle tudományág összetétele a planetológia, de mégis egyben tanítjuk és 
tanuljuk, mert egy-egy világ összefüggő egészet alkot. Nézzünk egy példát. Aurí- 
haum egy A típusú bolygó. Ez az ábécé legelső betűje, azokat a világokat jelöljük 
vele, amelyek megfelelnek annak a szabványnak, amelyet Ősi Föld kialakított az 
ember létrejötte előtt. Őshonos életet hordoz, oxigénből és nitrogénből álló légkö - 
re nagyjából három-hét arányú, felszíni nehézkedése nem tér el számottevően a 
szabványos galaktikus egy egész nyolc század ongtól — és így tovább. Az ábécé 
második betűjével, az F-vel a leggyakoribb típust jelöljük. — Váltott a kép, egy 
kráterekkel borított szürke gömböt láttak. — Lakatlan és lakhatatlan kősivatag, de 


a felszíni nehézkedés szempontjából használható. Ez itt Ilgmúni, egy kupolaváros 
van rajta. 

— Hol van? — nyújtogatta a nyakát Ségari. 

— Ebben a méretben nem lehet ábrázolni, porszemnyi méretű volna. Most muta - 
tok egy I típusú világot. Persze ez a mi jelölésrendszerünk, a dzserangok másfélé- 
ket használnak. 

A képen ködös, elmosódott felszínű világ jelent meg, színes, párhuzamos csíkok 
tarkázták a felszínét. 

— Gázóriás — mondták a gyerekek. 

— Igen, gázóriás. Nagyjából egymillióból egynek van valamicske lakható felszí- 
ne. 

— Elg — mondta Ninda. — Jártam ott. 

— Igen, Elg egy kis részben lakható gázóriás. 

— Ők gáztörpének hívják. 

— Jogosan — mosolygott a tanár —, a legtöbb gázóriás hatalmas, a gravitációs és a 
mágneses terük is sokszorosa a lakható világokénak. Ez pedig itt egy O típusú vi- 
lág. 

Az új képen sárgászöld felszínű gömböt láttak, barna, vörös, kék, lila foltokkal. 

— Ennek a világnak a neve Hulum. A Rekki Köztársasághoz tartozik, város 
nincsen rajta, csak automata bányagépek. Az ilyen világoknak van szilárd felszí- 
nük, de olyan vegyületek vannak rajtuk, amik miatt minden technikai felszerelés - 
ből csak különlegeset lehet odavinni, mert rendkívül veszélyeknek vannak kitéve. 
Hulumon maró savak alkotják az esőt, korrozív gázokból van a légkör. 

Újabb kép. Megint egy egyszerű, kráterek lyuggatta szürke gömb. 

— Ez pedig egy U típusú világ. A neve Horergo, és Rogammun Állam területén 
fekszik. Radioaktív, a sugárszint ötszáz ildzsi fölött van. Megközelítése minden - 
féle jármű számára tilos. 

— Mennyi a normális szint? — kérdezte Sillúp. 

— A legtöbb lakott világon három és hat között van, az őshonos életet hordozó 
világokon nyolc és tizenkettő között, mert az erősebb sugárzás révén jöttek létre a 
különböző életformák. Szúnahaungauron csak egy ildzsi, bár Dzsisszáfaur egyes 
távol-dzsisszá vidékein négyre is fölmegy. Húsz ildzsi fölött már nem építkezünk 
a világokon, és ötven fölött egyáltalán nem szállunk le. 

Óngari megérintette a képernyőt, és a radioaktív világ helyett ismét megjelent 
Szúnahaum otthonos képe a Sínisuál arany ragyogásával. 

— De még van tizenhét betű — jegyezte meg Szinensi. 

— Igen. Azokat az A és E típusú világok speciális eseteinek tartjuk fenn. Pától 
Véig az élethordozó világok, Mítől Róig a sivatagvilágok vannak. 

— Szúnahaum melyik? 

— Ró, a különleges mozgása és széttagolt felszíne miatt. Hiszen természettől si- 
vatagvilág, csak mi tettük lakhatóvá. Történetesen Szúnahaum az egyetlen Ró tí- 
pusú világ a Galaxisban. 


A gyerekek bólintottak. Magától értetődő volt számukra, hogy bármiféle katalo - 
gizálásban az Abroncsvilágot külön hely illeti meg, nemcsak mert az a Testvéri - 
ség otthona, hanem mert vitathatatlanul az egyik legfurcsább világ, amin ember 
él. 

— Simnunná — mondta Aini, és a többiek utánamondták. 

— És Ősi Föld? — kérdezte Ninda. 

— Ősi Föld egyszerűen A típusú, nem speciális eset, mert az határozza meg a 
szabványt. Minden más világot Ősi Földhöz képest értékelünk. 

— És a dzserangok? 

— Ők általában valamilyen galaktikus átlagot számolnak, vagy pedig a saját vilá- 
gukhoz képest mérnek. Nos hát, még van időnk ebédig, arra gondoltam, hogy 
nézzük át a planetológia egy-két részterületét. Így például a légkörtant, amivel a 
Hargihaullat foglalkozik. Szúnahaum és Auríhaum légkörének összetétele meg- 
egyezik, hiszen mindkettő alkalmas a lélegzésre. De miben különböznek szerinte- 
tek? 

A gyerekek tűnődtek egypár pillanatig. 

— Hát... mindenben — bökte ki Algasórit. 

— Ez egy tökéletes válasz. Az összetételt kivéve mindenben. Auríhaumon komp - 
lex, kaotikus időjárási rendszer uralkodik. Szúnahaum meteorológiája viszont 
végtelenül egyszerű, a Haumahónginak nem volt más dolga, mint odaszállítani a 
szükséges mennyiségű levegőt és vizet, elhelyezni őket, és a napfény nyomása 
gondoskodik a többiről. Azazhogy nem hagytam itt ki valamit? 

— A csatornákat — mosolygott Ninda. 

—Így van. Ha nincsenek a csatornák, akkor az insáhirun által séninre vitt víz 
nem tér vissza dzsisszára, hanem hóként lezáporozik a Sénin-peremen és ott ma- 
rad. Körben az egész Sénin-peremet vastag hóréteg borítja, és Szúnahaungaur 
többi részén gyakorlatilag semmi víz sincs. Persze a csatornákhoz elengedhetetle - 
nek a hógyűjtő robotok, amik a havat elviszik a csatornákba, a fűtőelemek, amik 
megolvasztják, a szivattyúk, amik továbbjuttatják a vizet azokon a szakaszokon, 
ahol emelkedik a csatornameder — hiszen képtelenség, hogy ötezer szirszin át 
mindenhol lejtsen, és mégse kerüljön a Dzsisszá-peremen egy mély árokba. 
Vagyis a csatornaépítők és a robotgyártók munkája is része annak, hogy az insáhi- 
run működik. 

— Várj csak — emelte föl az ujját Szinensi. — Ez ahhoz kell, hogy a víz is kering - 
jen. De maga a levegő attól kering, hogy nyomja a napenergia, nem? 

— De. Természetesen attól. De egy világ légkörének csak akkor van értelme a mi 
szempontunkból, ha megvan a megfelelő összetétele. Ebbe pedig a nedvesség is 
beletartozik. Amikor egy világot lakhatóvá akarunk tenni, akkor a légkörmérnö - 
kök feladata megtervezni, hogyan jut oda mindaz, ami a légkört majd alkotja, ho- 
gyan kering majd, mi fogja pótolni az elhasználódó oxigént, nedvességet, ózont. 
A legtöbb lakhatóvá tett világon nincs szükség többre, mint létrehozni a légkört és 
időnként utánaigazítani, ha kell. De az Abroncsvilágon folyamatos az ellenőrzés, 


és rendszeresen be kell avatkozni. Világunk klímája mesterséges, és ennélfogva 
instabil. Ezt tudomásul kell vennünk. 


424. 


oh-2 homokvárversen 


, Ha bárhol elvesznél a Galaxisban, csak keresd meg a hétágú csillagot." 


Í Igaszaumi, 
Sinettin Szierg mondásai, 
106. sómir 
Jallakul 
Sileni Fónird 
43664. senut fargiszíman 
804 


Három korosztály volt: nagyok, közepesek és kicsik. Minden csapatban lehetett 
három nagy, három közepes és akárhány kicsi. Minden csapat kapott egy egyfor- 
ma méretű, négyzet alakú területet, szúni mérték szerint tizenkétszer tizenkét rígin 
lehetett, aminek a sarkain leszúrtak egy-egy karót, azok között zsinórt vezettek át, 
de nem volt kifeszítve, hogy át lehessen tolni a kiskocsit. Minden csapat kapott 
két kis négykerekű, műanyag kocsit, talán négy endzset bírtak el, hat nagy ásót, 
tíz kislapátot, tíz vödröt és egy víztartályt, ami csak tíz endzs vizet tárolt ugyan, 
de ha kiürült, automatikusan küldtek helyette másikat, a víz nemcsak a munkához 
kellett, hanem inni meg magukat lelocsolni is. A jallakuli napnak megvolt az ere- 
je, negyven amsit mutatott a hőmérő, a tengerpart fölött végig kifeszítettek egy 
hatalmas fehér ponyvát, hogy mindenki árnyékban legyen. 

A Sileni Fónird hármat delegált a húsz csapat közül, a helybeliek szintén hár- 
mat, tizennégy pedig a mindenfelől érkezett turisták közül került ki, némelyik csa- 
patban mindenkinek fordítógép lógott a nyakában, mert másként egymást sem ér- 
tették. Ninda a Szihurgin csapatban volt, Aini csapatát Dzselmunak hívták, Szi- 
nensiét Rokandzsnak. 

Három itteni óra állt rendelkezésükre, ami körülbelül huszonkét limlinek felelt 
meg. 

Harhatu maga köré intette csapatát. 

— No jó, mit építsünk? 

— Várost — vágta rá a kis Nissemi. 

— Milyen várost? 

— Nagyot! 

Harhatu nevetett. — De hát ez egy kicsi terület. Ha sok házat akarunk építeni, 
azok mind kicsik lesznek. 


— Lehetnek benne felhőkarcolók — mondta Illipu. 

— En nem bánom, ha te tudsz építeni állatokat homokból — nevetett Harhatu. 

— Tudok hát — vágta rá a kislány, lehuppant a homokba, kotorászni kezdett, és 
pillanatok alatt megmintázott egy négylábú állatot. — Tessék, ez egy mungi. 

— Hát ez tényleg mungi — mustrálta a férfi —, no de ez fekszik. 

Szindzsé fölnézett rá a homokból. 

— Persze hogy fekszik, te sengiri. Ha állónak csináltam volna, szétesne. Éjszaka 
van, alszanak az állatok. 

Ez meg is alapozta a csapat jó hangulatát. Hozzákezdtek a munkához. Rírenu és 
Fauldzsími hozott homokot a kocsikon, Harhatu pedig vonalakat húzott a terület- 
re, felosztotta városnegyedekre. 

— A tenger felőli szakaszon kezdjük, és így haladunk a város felé, nehogy össze- 
tapossuk, amit már megcsináltunk. A nagyok alakítják ki a házak formáját, a ki- 
csik a díszítéseket a falakon. 

Ninda felnyújtotta a karját, amire azonnal leereszkedett a víztartály és kiadott 
egy nagy pohár vizet, amit Ninda ráöntött a homokra. A tartály odébb libbent. 

Jallakul borzasztóan komolyan vette ezt a homokvár-építő versenyt, mint 
mindent, aminek köze volt az idegenforgalomhoz. Festői, homok borította tenger- 
partjaival, égbe törő hegységeivel, erdőségeivel a Rekki Köztársaság egyik turisz- 
tikai központja volt. Itt a szubtrópusi tengerparton épült Anijalla üdülővárosban 
egymillió ember élt a turisták millióiból, köztük a szúni hajókon érkezőkből is, 
mert Rekki kiharcolta azt is, ami kevés városnak sikerül olyan világokon, ahol 
már van suárkikötő: egy második suárkikötőt. Nem volt közel a tengerparthoz, lé- 
gibuszjárattal lehetett idejutni, de ha az erdő felé néztek, úgy látták a büfék és 
ajándékboltok sora fölé tornyosulni a Sileni Fónird óriási tömegét, mintha közvet- 
lenül mellette állnának. Épp csak a hétágú csillagot takarta az erdő. 

Az anijallai vendéglátósok mindent bevetettek, hogy a város vonzó, vendégcsa- 
logató hely legyen. Rendezvények sokasága várta az idelátogatókat, amilyen ez a 
verseny is volt. Magán a versenyen a szervezők nem kerestek semmit, de a part 
mentén sorban álló kis üzletek forgalmát feldobta, ennél többet nem is akartak. 
Ha a vendégek jól érzik magukat, az elég. 

Ninda jól érezte magát. Az előző másfél derkiben körülnéztek Anijalla városá- 
ban, megmártóztak a tengerben, ettek helyi specialitású gyümölcsös szendvicset, 
és most homokvárat építenek. Egyáltalán nem értettek hozzá, nemcsak ők hár- 
man, a három szúni csapatban senki sem volt, aki valaha próbálkozott volna effé- 
lével. De a verseny előtt a ceremóniamester, aki Pip néven mutatkozott be, meg - 
kérdezte ezt mindegyik csapattól, és a többiek is azt felelték, hogy soha nem csi- 
náltak ilyet. 

— Hölgyeim és uraim — mondta a ceremóniamester; rekki nyelven beszélt, és 
mindegyik csapat víztartályán volt egy fordítógép, ami szimultán tolmácsolt az ál - 
taluk választott nyelvre —, már csak egyetlen limli van hátra a versenyből, és hát 


azt hiszem, a zsűrinek nem lesz könnyű dolga. Tudom ám, hogy nem árultam még 
el, kik lesznek a zsűriben, de kérem, nézzék el nekem. Önök kedvükre 
homokozhatnak. Valami kis játék nekem is kell. 

Nevettek. 

Ninda utolsó feladatként egy sorgu megmintázását választotta; ez a szúni nevük 
volt, de a dzserang világokon is mindenfelé akadtak ilyen épületek, kicsik, egy- 
szintesek, félgömb vagy félgömbben végződő henger alakúak, általában teljesen 
átlátszóak; éttermek, üzletek, szolgáltatók vannak bennük. A szúnik csak ritkán 
építettek ilyeneket, a Felhőben is úgy épült a legtöbb üzletház, mint a hajók lakó - 
szintjein és a suárokban, üzletsorok formájában. A Sileni Fónirdon Nindáék szek- 
torában volt egy üzletsor, ami kör alakban épült egy kis park köré, harminc boltot 
tartalmazott, és nemigen lehetett elképzelni olyan árucikket, ami ott ne lenne kap - 
ható. 

— Hölgyeim és uraim — jelentette be Pip —, az idő letelt. Kérem, a csapattagok 
gyülekezzenek itt a zöld zászlónál, máris kezdjük a zsűrizést! 

Mintegy kétszáz ember gyűlt össze a homokvárak és a büfésor közötti térségen, 
csupaszon vagy minimális öltözékben, többé-kevésbé lemosva magáról a vizes 
homokot. 

— Most pedig bemutatom a zsűrit — jelentette be Pip drámaian. — Kérem a 
kedves közönséget, üdvözöljék homokvárépítő versenyünk zsűrijét! A kedves já- 
tékosokat nem kérem ugyanerre, hacsak nem akarják üdvözölni saját magukat! 

A meglepett arcokat látva a ceremóniamester jót nevetett. 

— Látom, meglepődtek. Pedig csakugyan önök lesznek a zsűri is. No nem taka- 
rékosságból, hanem mert önök már részt vettek egy homokvár megépítésében — 
így hát értenek hozzá. Máris megkapják az ehhez szükséges felszerelést. Minden 
csapattag, kicsi, közepes és nagy kap egy kosárkát, amiben van húsz érme. Arra 
kérem önöket: nézzék végig társaik munkáit és díjazzák. Mindenki saját maga, 
tetszése szerint annyi érmét dobhat a várak elé letett kosarakba, amennyit csak 
akar. Amelyik csapat a legtöbb... érmét gyűjti. . . 

Pip elhallgatott és döbbenten nézett föl a magasba, s vele mindenki más. Négy 
aungir jelent meg fölöttük, és élénk, szaggatott hangjelzéssel követeltek leszálló - 
helyet maguknak. 

— A Testvériség hazahívja polgárait — harsant egy erőteljes, határozott férfihang. 
— A Sileni Fónird azonnal indul. Jaungaimasz világán nagy erejű földrengés pat- 
tant ki, nagyszámú sérült van, máris indulunk a mentésükre. 

A szúnik nyomban elindultak. A többiek egy pillanatig döbbenten nézték őket, 
aztán integetni, éljenezni kezdtek, különféle világokra való tiszteletnyilvánító 
kézjeleket mutattak. 

Ninda is sietett az aungirba. Holmija nem volt semmi, egy könnyű, szellős kis 
fehér vaiskynasruhát vett föl Aini készleteiből, alá semmit, hisz meg lehetett sülni 
itt. 


Néhány pillanat múlva már a Sileni Fónird aungir-sónurja előtt várakoztak, sok 
hajó jött egyszerre. Lent a suárkapunál meglátta a kifelé tartó vásárlókat. A hajó 
egy limlin belül az űrben lesz. 

Csak az aungir-sónurban derült ki, hogy a sietségben két kisgyerek is magával 
hozta a műanyag érmés kosárkát. Senki sem késleltette emiatt a felszállást. A szü- 
lők átadták a dzserangisúmipnak, azok majd visszajuttatják. 


425. 


, Nem feledékenység volt vagy műszaki hiba, hogy az első hipnoanyagomból 
hiányoztak olyan elemi dolgok, mint Szúnahaum, a janníhaum, a szúni szokások 
hatalmas része, és még sok minden. Így megmaradt nekem a felfedezés és a tanu- 
lás öröme. " 


Ninda: 
Életem egy falevélen, 
520. sómir 
Jaungaimasz 
Sileni Fónird 
43664. muhat dzsanargan 
710 


Jaungaimasz kicsiny, egyetlen naprendszerből álló államocska volt Rekki és Szin- 
doria határán, egy lakhatóvá tett világon, aminek szintén Jaungaimasz nevű fővá- 
rosától nem messze kezdődött egy óriási hegylánc, a Muannuldi. Jaungaimasznak 
valószínűleg akkor sem lett volna modern szeizmológiai megfigyelőrendszere, ha 
telik rá, mert nem is érezték szükségét — világuk szeizmikus aktivitása csak kettes 
fokozatú volt, nagyon ritkán lehetett számítani gyenge földlökésekre. 

A statisztika azonban csak statisztika. A kevés és gyenge földlökés nem zár ki 
egyetlen nagyobbat. 

Helyi idő szerint kora hajnalban pattant ki az első sekélyfészkű rengés a Lúlmu- 
an csúcs alatt, szúni mérték szerint tizennégymillió ígun erővel. Ez elég volt ah- 
hoz, hogy egy hegyoldal meginduljon és elsöpörje az alatta fekvő völgy kisváro- 
sait, amikben ötvenezer ember aludt. A katasztrófavédelem még el sem dönthette, 
mivel kezdjék a mentést, amikor kipattant a második rengés, alig tíz szirszivel tá- 
volabb, a Lúllagi völgyben, és ezzel megindult a láncreakció. Nyolc elsődleges 
rengést regisztráltak, amelyekben legalább tízmilliárd ígun energia szabadult fel. 
A hegység egy részének képe teljesen megváltozott. 

Jaungaimasz városában hárommillió ember élt, a hegylánc további településein 
még négymillió. Mire a földkéreg megnyugodott, egyetlen város sem maradt sér- 


tetlenül, bár akadtak, ahol viszonylag kisebb volt a kár, a fővárosnak a hegy- 
lánctól távolabb eső kétharmada alig sérült meg. 

Több város azonban teljesen eltűnt a föld színéről. Hozzáférhetetlenné vált tíz 
település, amikben összesen százötvenezer ember élt. A mentést nehezítette, hogy 
a katasztrófavédelem eszközparkjának legalább a fele odaveszett a fővárosi és vi- 
déki telephelyeken. 

Ennek ellenére a munkát azonnal megkezdték. A miniszterelnök kihirdette, 
hogy minden sértetlen felnőtt a mentőszolgálat munkatársa és részt vesz a mentés - 
ben, beleértve azt a félmillió embert, akik a hegylánctól távolabb élnek. 

Minden egyéb tevékenységet leállítottak. 

Már a reggel folyamán érkezett két rekki hajó, az Akanni és a Hina, bár ezek kis 
kereskedőhajók voltak és sokat nem tehettek, de tudták a kötelességüket. Délelőtt 
ért oda szindor területről a Testvériség egyik hajója, a Halgarumbi, délben pedig 
Rekkiből a visszakanyarodó Sileni Fónird. 

Ninda egyedül lépett ki a suárkapun, párjai azt mondták, elég nekik, ha ő meg- 
nézi, milyen egy földrengés által szétrombolt város, ők nem vágynak rá. Ninda 
ezért lement a suárba és kisétált a városba. Annyi ideje jutott, hogy észrevegyen 
egy házat, aminek láthatóan megroggyant az egyik fala — amikor elemi erejű fáj- 
dalom tört rá, ami valósággal földre terítette. 
ne figyeljenek rá. Mire fölegyenesedett, ott guggolt mellette egy esszidzsinna. 

— Mi történt, mi a baj? 

Nindának még nem volt ereje válaszolni, levegő után kapkodott, s az esszidzsin- 
na — Haulginak hívták — intett a hordágynak. Ninda megrázta a fejét. 

— Ne... 

— Látom, hogy rosszul vagy, beviszlek a kórházba. 

— El... múlik. . . 

— Az nem olyan biztos — szólalt meg egy női hang a háta mögött. — Ülj le a 
hordágyra, megvizsgállak. 

Ninda önkéntelenül lecsüccsent a hordágyra, s a nő fölé hajolt egy készülékkel. 
Nindát ekkor érte a második fájdalomhullám, de most már tudta, mi ez. Előkapta 
a suagját és egyetlen mozdulatot tett rajta. Meg se nézte, hogy megjelent-e Szi- 
nensi arca — persze hogy. 

— Y! Sáái vuo! 

Csak ennyit mondott, a két felnőtt biztosan nem érti ezt a rövidített sauninas 
gyereknyelvet, amit még szindorral is kevert — ezt csak ők hárman tudják. Most 
nincs közöttük mentális kapcsolat, elzárja őket egymástól a Sileni Fónird külső 


héja. 
—Á — felelte Szinensi. Jön. Tehát Aini is, hiszen nekik egymással megvan a 
kapcsolatuk. 


— Ky e! Ja syy ími jua Ly lái $uo w! 
— Ny 0? My ef naik? 


— Skau vy $yn-Wwwm! Kain dióp vasks! 

— Nem látok semmit — mondta Ájuni doktornő. — Miről beszéltek? 

— Semmi bajom -— felelt Ninda arra a kérdésre, ami nem hangzott el, figyelmen 
kívül hagyva azt, ami elhangzott. 

Egy pillanat múlva érkezett a harmadik fájdalomhullám, de most már teljesen 
föl volt készülve rá, alig látszott az arcán. 

— Márpedig valami bajod mégiscsak van — jelentette ki Ájuni. Egyikük sem látta 
Lít feltűnni a suárban — a doktornő nem arra figyelt, Ninda háttal ült —, de Ninda 
érezte, ahogy az ivut megjelenik az elméjében. 

— Nagyon különös jel — mondta, egy szemvillanás töredéke alatt kielemezve 
Ninda emlékét a három fájdalomhullámról. — Ezek mentális sikoltások? Most ész- 
lelek megint egyet. 

— Én nem. 

— Leárnyékoltam, különben ez az orvos még kórházba visz téged. A lányok is 
jönnek már, nekik sem engedem, hogy érezzék, amíg itt van a doktornő. Meg 
amíg a hajó lát minket. El kell mennünk innen és utánajárni ennek. 

— Hogyhogy mentális sikoltások? — érkezett Aini gondolathulláma a suárból. 

— Nem tudom. Később majd engedem, hogy érezzétek, de nem most. Azt érzem, 
hogy valaki nagy bajban van, nagy fájdalmat érez, egyedüllétet, félelmet. 

— És mentális hullámokat ad le? — döbbent meg Szinensi. 

— Egyértelműen. Intenzív, de diffúz hullámokat. Nem tudja irányítani vagy nem 
tudja, hogy hová irányítsa. Próbálok válaszolni, de még nem jött értékelhető vis- 
szajelzés. 

— Oda kell mennünk hozzá — mondta Ninda, és felállt. — Nem, semmi — jelentet- 
te ki fennhangon. — Semmi bajom. Megyek, körülnézek ezen a világon. 

Ájuni fölegyenesedett és tanácstalanul nézett az esszidzsinnára, aki széttárta a 
kezét. 

— Ha semmit sem tudsz diagnosztizálni. . . 

— Ugyan, Haulgi, egy szál súdin-hirapan van a kezemben, soroljam, mit lehet 
ezzel diagnosztizálni?! Mert ha azt mondom, hogy mit nem, itt állunk egy hetesig. 

— Ha megint bajom lesz, bemegyek a kórházba — közölte Ninda, és elindult az 
aungir felé, amit Aini hívott. A két felnőtt tehetetlenül nézett utánuk. 

— Várjatok csak, nem úgy van az — szólalt meg Haulgi. — Ezen a világon ve- 
szélyhelyzet van, nem sétálgathattok védelem nélkül. 

— Ninda csillaghíresség — felelte Szinensi —, nézz föl, ott egy Uori, az vigyáz rá 
mindenhol. Ennél több védelem minek? Ha bajba kerülünk, mennyi idő alatt te- 
rem ott ezer esszidzsinna? 

— No jól van — adta meg magát a férfi —, menjetek. A robot úgyis össze van ve- 
lünk kapcsolva. 

De már nem is kapott választ. A lányok és az ivut beszállt, az ajtó becsukódott, 
a kocsi felszállt. 

— No jó, és hova megyünk? — kérdezte Szinensi. 


— Próbálom tájolni — felelte Lí. — Most már átadhatom nektek is, de készüljetek 
föl, hogy nagyon rossz. Csak egy-két impulzust. 

Hirtelen mindhárman megérezték az elméjükben visszhangzó rémült, kétségbe- 
esett, fájdalmas sikoltást. Olyan volt, mintha valaki egy üres szobában üvöltözne, 
és ők ott lennének vele. 

— Ez borzalmas — nyögte Aini, és Lí megint elszakította őket a jeltől. 

— De nem értem — mondta Szinensi. — Nem tartalmaz szavakat. Ember ez? 

— Kiri nem lehet — mondta Ninda -—, akkor egészen más lenne a hullámkép. 

— Ivut sem lehet — felelte Li. — Ez ember. Valóban teljesen nonverbális. Valószí- 
nűleg nemcsak azért, mert halálra van rémülve és alighanem egyszerre érez testi 
és lelki fájdalmakat, hanem mert nem tud semmit arról, hogy mi vesszük a jeleit. 
Hiszen a receptorok nem találkoznak más receptorral, eszükbe sem jut, hogy lé- 
tezhetnek. 

— És ő nem veszi a te jeleidet? — kérdezte Ninda. A gondolatközlés komplexitá- 
sában nem volt szükség annak hozzátételére, hogy Lí sokkal erősebb és összetet- 
tebb jeleket tud kibocsátani, mint ők hárman együttvéve. 

— Nem. Eddig még semmi reakció. Mindenesetre az irányát kezdem bemérni. A 
hegylánc fölé menjünk. 

Az aungir megindult észak felé. 

,, Végül mégiscsak miniszterelnök lettem. Es pontosan azért, mert annak az egy 
szem szöszke kislánynak akarunk megfelelni mindannyian. " 


Ámmaítt Ídara: 
Az elmaradt szindor forradalom, 
455. 


A suagjaik persze mutatták a térképet, a helyi földrajzi nevekkel, szúni betűkkel 
írva. A Muannagu hegy fölött jártak, amikor Lí jelezte, hogy fordul a jelforrás irá- 
nya, északnyugatról kezd jönni a hullám. Elfordultak. Amikor a hullám már nyu- 
gat felől jött, Szinensi megszólalt: 

— Harinnagu? 

— Lehetséges. — Lí nem a szemével látta a térképet, hanem az ő elméjükön át. — 
Az irány egyezni látszik. 

Az aungir egy szempillantás alatt Harinnagu kisváros fölött termett. Egy völgy - 
ben feküdt, folyó szelte ketté, de felismerhetetlen volt, hogy ez egy város. Minden 
romokban hevert. Mindenhol, felszínen és levegőben nyüzsögtek a katasztrófavé- 
delmisek kék-piros fényeket villogtató járművei, emberek futkostak a romokon, 


folyt a mentés. Lí mondta az irányokat, alacsonyan szállva keresték a jelforrást. 
Az aungirt irányító automatika időnként kitért egy-egy mentőjármű elől. 

— Megvan! — örült meg Lí, és azonnal át is adta nekik a hullámot. 

— Sötét van, hideg, félek, hol a mamám?! 

— Ez egy gyerek — mondták a lányok egyszerre, teljesen fölöslegesen. 

— Jövünk — sugározták vissza. — Jövünk, segítünk! Már csak egy kicsit bírd ki! 

Folyamatosan beszéltek hozzá, amíg meg nem találták a romhalmazt, ahonnan a 
jel jött. Félig eltemette egy hatalmas hegyomlás. Egy düledező faldarab még állt, 
semmi más nem maradt. Az utca többi háza hasonló állapotban volt. Szinte sem- 
mi sem maradt felismerhető. A mentők három háznyival arrébb megfeszítetten 
dolgoztak, jóval lejjebb náluk. Az utca erősen lejtett arrafelé. 

Lí nem látott ki az aungirból, de a lányok minden erejükkel próbáltak valami le- 
járatot keresni. Közben egyszerre magyarázták a gyereknek, hogy már itt vannak 
a feje fölött, és próbálták nyugtatgatni. 

Leszálltak és kiugrottak a járműből, az kicsit fölemelkedett, hogy ne legyen út- 
ban. 

Itt valamilyen kőzetféle anyaggal építkeztek, ami hatalmas táblákra törve feküdt 
mindenfelé, mintha robbanóanyag vetette volna szét. Minden káoszban. Minden 
áttekinthetetlen. És minden ingatag, állapították meg, amikor Aini lépte alatt meg- 
billent egy lemezdarab, s a másik kettő azzal a gyorsasággal ugrott oda és kapta el 
a kezét, amit csak az adhat, hogy egymás érzékelését mint a sajátjukat érzik. 

— Nem maradhatunk itt — mondta Lí, de úgy, hogy a gyerek odalent ne érzékel- 
je. — Ez a hely veszélyes. És egyedül nem tudjuk kiszabadítani. 

Ninda előkapta a suagját, erős, villogó fehér fényre állította és körözni kezdett 
vele a levegőben. Nem kellett sokáig csinálnia, egy antiöves mentő máris felröp - 
pent hozzájuk és megállt előttük kétlépésnyire, a levegőben. 

— Mit kerestek itt?! — förmedt rájuk, Szinensi már készenlétbe helyezte a fordi- 
tógépet. — Ez lezárt övezet! 

— Valaki van odalent! — harsogta túl Szinensi. — Egy gyerek! Ki kell szabadíta- 
nunk! 

— Képtelenség. Itt senki sem maradhatott életben. 

Aini kezében is ott volt már a suag. Válasz helyett egyszerűen rácsapott a kép- 
ernyőre. 

A mentő egy pillanatig csak bámult rá. Szakállas férfi volt, sárga-narancsszínű- 
ezüst csíkos kezeslábasban, hátizsákkal, a derekán széles övvel, amiről szerszá- 
mok és készülékek lógtak. Talán már hajnal óta harcolt, és késő délután volt a 
hegységben. 

Néhány ütés telt el azzal, hogy felismerte, kik ezek. Most mindhármukon szúni 
köntös volt, és bár suagot vagy ahhoz hasonló készüléket az egész Galaxisban 
használnak, csak a szúniknál van értelme rácsapni a képernyőre. 

— Testvériség? 

— Igen — vágta rá Aini. 


— Segítséget hívtál? — pattant villámgyorsan a következő kérdés. 

— Igen. 

— Mikor jönnek? 

— Most. 

A mentő a gyors döntések embere volt. 

— Jó. Ha segítség kell, itt leszünk. Jó szerencsét. 

S már ott sem volt. A segítség pedig olyan gyorsan jött, hogy ő épp csak vissza- 
ért a társaihoz, amikor a lányokra lecsapott felülről egy fehér fénysugár, aztán elé- 
bük libbent egy esszidzsinna. 

— Odalent van egy gyerek — mutatott Aini lefelé, mielőtt az megszólalhatott vol - 
na. — Ki kell szabadítanunk! 

A férfi, Algászi értetlenül nézett körül a romokon. 

— Honnan veszed ezt? 

— Nem mindegy?! — csattant föl Aini. — Az esszidzsinna nem akadékoskodik, ha- 
nem segít! 

Algászi bólintott, és máris leszállt az aungirja, de csak az ő fejmagasságukig, 
nem érintette a romokat. Algászi derékon ragadta Ainit és beemelte a hajóba. — 
Futás beljebb! — Aztán Nindát, majd Szinensit is, akivel együtt beröppent. — Csak 
ketten vagyunk, mindenki a mentésen dolgozik. Úgyhogy ti is segíteni fogtok. Öl- 
tözzetek be. 

Dzsógi, a másik esszidzsinna előkapott három csomagot az aungir felét megtöl- 
tő szekrényekből. Ledobták a köntösüket és belebújtak a nadrágba, ami felhúzás 
közben zsugorodni kezdett, méretbeállós volt. Aztán a kabát jött, majd a csizma, a 
kesztyűk és végül a sisak. Az esszidzsinnák mindent becsatoltak a ruhájukon, 
csak aztán kezdtek öltözni ők maguk is. 

— Ez erőteres jasszíruha — közölte Dzsógi. — Mindent kibír. Ha rátok omlik a 
ház, a hegy, bármi: ez kibírja. Nem eshet bajotok. Csak várnotok kell türelemmel, 
amíg kiszabadítunk. 

— Rendben. 

— De kinyitni tilos. Semelyik részét, semmiért. 

Antiövet kaptak és hátizsákot mind az öten, aztán Algászi kihúzott valahonnan 
egy sárga-fekete csíkos, nagy ládát, ami saját antigravitátorán siklott az ajtóhoz és 
leereszkedett a romok fölé. A nyomában rajzott öt dzsindrobot. 

— Szóval egy gyerek? — kérdezte Algászi, mialatt kiröppentek ők is. — Hol? 

Szinensi egyenesen odaszállt Líhez. 

— Jé, egy ivut? Ő találta? 

— Igen — vágta rá Szinensi, és hagyta, hogy a férfiak azt higgyék, hogy a szaglá- 
sával vagy a hallásával. 

— Lássunk munkához — mondta Dzsógi. — Hikun, ide! 

A hikun, vagyis a nagy, csíkos láda odaröppent hozzájuk. 

— Szondafúrás! 


A hikunból kinyúlt egy fúrófej és belemélyedt a talajba, ami nem föld volt, ha- 
nem nagy darabokból álló kőtörmelék. A láda oldalán levő képernyőn a lyuk bel- 
seje jelent meg, ahogy a sugárfúró gyorsan haladt lefelé. 

— Sileni Fónird, kérek egy orvost — szólalt meg Algászi. 

— Itt Lingaup, hallgatlak — felelte egy férfihang. 

— Kint vagyunk egy városban. Egy romok alá temetett gyereket keresünk. 

— Odamegyek -— felelte Lingaup. 

A szonda alól egyszer csak eltűnt a föld, a reflektor üregbe ért. Mélyebbre hatolt 
és pásztázni kezdett. 

Nagy föld alatti üreget láttak, azelőtt lehetett egy szoba vagy több is, nem lehe - 
tett megítélni. Romok, kődarabok mindenütt. 

— Repülő szondákat — parancsolta Dzsógi. A hikun leküldött egy csomó kis 
gömböt, sokkal kisebbeket, mint a dzsindek. Szétrepültek az üregben és bevilágí- 
tottak mindent. Pillanatok alatt megtalálták az első embert. Egy férfi volt, nem 
mozdult, nem lehetett megállapítani, él-e. Aztán továbbiakat is. Nehéz kövek, fal- 
darabok, bútorok roncsai alatt feküdtek. 

— Itt vagyok — ereszkedett le hozzájuk egy újabb aungirból az orvos. — Mit lát- 
tok? Több ember? Küldj le egy detektort. 

— Biodetektor — mondta Dzsógi a hikun mikrofonjába. Leszállt az is, odairányíi - 
tották a férfihoz. 

Nem volt életjel. 

Dzsógi sóhajtott és sorra ellenőrizte az embereket. Egyetlen élő sem volt köz- 
tük. Algászi ezalatt a szondákkal folytatta a föld alatti helyiség felderítését, aztán 
csettintett a nyelvével, és megindult egy irányban, az antiövvel repülve persze. A 
lányok sietve követték. Senki nem lépett a romokra, nehogy omlást idézzenek elő. 

A roncshalom vagy ötven ríginnel távolabb ért véget, meredek lejtőt formálva, 
ahol nagy kődarabok támasztották egymást. 

— Hikun, ide! — mondta Algászi. 

oh-5 szabadítás 


,, Az volt a dolgunk, hogy menjünk és segítsünk. Miért éppen a miénk? Mert képe - 
sek voltunk rá. " 


Ninda: 
Beszélgetések, 
403. 


— Már nagyon közel vagyunk. Pár lépésnyire tőled. Mindjárt ott leszünk mellet- 
ted. Csak nem szabad aludnod, hallod? Hallanunk kell a hangodat! 


A csapat óvatosan lépkedett az összeomlott épület roncsában. Egy folyosódarab 
és egy szobányi rész maradt nagyjából épségben, de kétszer is ledőlt betontömbök 
állták útjukat, amiket a hikun darabokra vágott, hogy továbbhaladhassanak. Min- 
den lépésnél merevítőpatentet lőtt a mennyezetbe, nehogy rájuk omoljon. 

A gyereknek valójában nem a valódi hangját hallották, hanem a mentálisat, de 
ebbe nem avatták be, szinte biztos, hogy ennek nincsen tudatában. 

— Mindjárt odaérünk és nem fog fájni többet. 

— Már nem is fáj... 

A lányok és Li egymásra néztek a gondolathullámon át. 

— Akkor baj van — mondta Lí —, de ennél gyorsabban nem tudunk haladni. 

— Bent vagyunk a teremben — mondta az elöl haladó Dzsógi. — Itt fekszik egy 
holttest. Mondtam, hogy odakint kellett volna maradnotok. 

— Én pedig mondtam, hogy csillagerővel sem tudtad volna elérni — felelte Aini. 
— Nem félünk jobban a halottaktól, mint azok mitőlünk. 

Elhaladtak egy férfi teste mellett, már bent a terem elejében. Azt sem lehetett 
megállapítani, hogy mi volt azelőtt. Totális volt a rombolás. A hikun segédrobotja 
körberepült és mindenhová merevítőket lőtt, nehogy meginduljon a fejük fölött a 
romhalmaz. 

— Hallasz minket? — kérdezgette Aini. 

— Igen... 

— Itt van! — szólalt meg Szinensi fennhangon, és az egyik falhoz lépett. Gyor - 
sabban, mint ahogy Lí eljátszhatta volna, hogy ő érezte meg, de a felnőttek úgy- 
sem vették észre. Mind a négyen érezték, hogy a hullám innen jön a legerősebben, 
már a lányok is be tudták határolni az irányát. 

— A fal mögött? — lépett oda Algászi, a falat mustrálta. — Ez a fal ferde és meg is 
van repedve, óvatosnak kell lennünk. Hikun, szondafúrás! 

Fúrtak szondalyukat, küldtek be repülő szondákat. 

— Hát megvan — mondta az esszidzsinna, amikor meglátták a fal mögött fekvő 
apró testet, illetve csak a hátát és a fejét. A többit takarta a törmelék. — Biodetek - 
tort! 

— ÉL — állapította meg az orvos pillanatok múlva —, de azonnal ki kell onnan 
hozni. 

Eddigre Szinensi már közölte a gyerekkel, hogy megtalálták, itt állnak fölötte. 
A gyerek egy bágyadt mentális mosollyal reagált és elvesztette az eszméletét. 

— Térfüggöny-generátort — parancsolta Algászi a hikunnak, amely újabb gömbö- 
ket lőtt át a falon. A gyerek egy pillanat múlva eltűnt a függöny zöld ragyogása 
alatt. 

— És most ki ezzel a fallal innét! Gyertek el az útból, mindenki, vissza a folyosó 
felé. Jó, az ivut hol van? 

— Itt a hátam mögött — felelte Szinensi. 

— Mind kint vagyunk — mondta Aini. 

— Hikun, falbontás! 


A hikun kitépte a helyéből a rozzant faldarabot, ami meglehetős robajjal omlott 
darabokra, de sokkal kisebb megrázkódtatással, mint amire a lányok számítottak. 
Aztán félretolta az útban levő darabokat. 

— A térfüggöny tetejét letakarítani! Térfüggöny ki! 

Már ott álltak fölötte mind a hatan. Az orvos már előbb készenlétbe helyezte a 
hiperfényt, s most gyorsan a gyerek feje mellé tette kétfelől. 

— Érzéstelenítettem. Szedjétek le róla a köveket. 

A nagyobb darabokat a dzsindek emelték le róla, aztán a térfüggöny-generátor 
gömbjeit letették mellé. Egy pillanat múlva stabil erőtérhordágyon feküdt anélkül, 
hogy egy hajszálnyit is mozdítottak volna rajta. 

— Sileni Fónird, megvan a sérült — mondta az orvos -—, kell egy műtő, azonnal. 

— 8-jobe tizenhatos — felelte egy női hang. Lingaup még egy pár hiperfényké- 
szüléket helyezett a gyerek törzse mellé is, és azonnal fölemelte. Az orvos gyors 
léptekkel megindult, a térfüggönyágy követte. 

— Mi itt maradunk és kivisszük a halottakat — mondta Dzsógi. — Gyerekek, ti 
megjetek vissza a saját csónakotokra, ott vegyétek le a felszerelést és hagyjátok a 
csónakban. A köntöseiteket majd átküldöm, amikor hazamegyünk. 

Bólintottak és siettek az orvos után. Kint fölemelkedtek és repültek vissza az 
aungirba, ami persze pillanatok alatt visszaért a Sileni Fónird aungir-sónurjába, 
nekik jóval tovább tartott kimászni a védőruhákból. De aztán sikerült. Egy auto- 
matával hozattak otthonról másik ruhát, és egykettőre a 8-jobéban voltak, az elő - 
térben, ahol egyfolytában jöttek-mentek az emberek. 

Egy szúni kórházban legfeljebb néhány mati szokott lenni, hogy valaki odajöj- 
jön az emberhez és megtudakolja, mi járatban van. Most egy limli is beletelt. De 
hát nagyon sok lehet a sérült, különben nem hozták volna föl a gyereket a lakó - 
szinti kórházba. Egy fiatal nő állt meg előttük, Songá, zöld köntösben. 

— Mi baj? 

— A tizenhatos műtőben van egy gyerek a világról — felelte Ninda —, tudni sze- 
retnénk, mi van vele. 

Songá bólintott és elővette a suagját. 

— Nincsen neve? — pillantott föl. 

— Nincs. Nem tudtunk vele beszélni, eszméletlen volt, amikor rátaláltunk a ro- 
mok alatt. 

Valójában hosszabb ideig beszélhettek vele korábban, de a nevét tényleg nem 
tudták. Nem tudta megmondani, sokkos állapotban volt és kicsi is még. 

— Értem. Nagyon súlyosak a sérülései. A feje, a lába, a hasa. Az agya nem sérült 
meg, de mindkét szeme igen, most azokkal foglalkoznak, és a belső szerveivel. 
Gyertek velem. 

Végigsiettek egy forgalmas folyosón, befordultak egy másikra és beléptek egy 
ajtón. Kis váróterem, fotelek, asztalkák. 

— Üljetek csak le. Ez a tizenhatos műtő családi várója. Az az ajtó vezet a műtő- 
be, persze zárva van. Amikor ez a lámpa kék, akkor meg lehet nyomni ezt a gom- 


bot, és beszélni lehet az orvosokkal, de lehet, hogy hosszabban kell várni rá. Ha a 
lámpa piros, akkor el vannak foglalva és nem tudnak beszélni veletek. Nekem 
mennem kell, de ha bármilyen gondotok van, itt vagyunk, segítünk. 

Songá távozott. A lámpa kék volt, Ninda ezért megnyomta a gombot. 

— Tessék — szólalt meg egy férfihang. 

— Mi vagyunk, a lányok, akik megtalálták. 

— Hát az utolsó pillanatban — érkezett Lingaup hangja. — Egész nap ott feküdt 
mozdulatlanul, már veszélyesen ki is hült, még néhány limli és nincs segítség. Így 
is eléggé meg fogunk vele küzdeni. A szemészek még dolgoznak, de nem sok 
esélyt adnak. 

— Semennyit — mondta egy harmadik férfi nyugodt hangja. 

— Belső szervek is sérültek, de úgy néz ki, azok mind helyrehozhatók. A lábát 
még nem tudom. 

Női hang válaszolt. 

— Ha térd alatt amputálom, az kisebb megrázkódtatás ennek a szervezetnek, 
mint ha megpróbálom összerakni. Borzasztóan agyon van gyötörve. A családjáról 
tudunk valamit? 

— Az esszidzsinna nyilván utánajár — felelte Lingaup —, vagyis a... az itteni ha- 
tóságok, a világ nevét már nem tudom, nézd, Gensi, hogy lehet, hogy ez a terület 
teljesen sértetlen? Egy irdatlan darab vasbeton alatt feküdt. 

— Ez a szerencséje — felelte egy másik nő. 

— Meg a kicsisége — mondta Lingaup. — Kevés oxigént fogyasztott. Talán har- 
mincöt éves lehet. Ne aggódjatok, gyerekek, rendbejön. Esszidzsinna! 

— Itt Janguti — szólalt meg egy újabb női hang. 

— Lingaup a műtőből. Ennek a kisgyereknek tudtok már valamit a családjáról? 

Kis szünet, a nő nyilván keresgélt. 

— Sajnos semmit. De az egész környék megsemmisült. Ha otthon voltak, már 
senki sem él. 

— Akkor kell nekem a pontos születési dátuma a mi naptárunk szerint, a száfun- 
nup számára. 

— Kiderítem és beszélek a száfunnuppal — felelte Janguti. 

— Tehát tudtok száfunnupot csinálni? — kérdezte Szinensi reménykedve. 

— Miért ne tudnánk? Az agya sértetlen. 

oh-6 orvoso 


,, Ha azt hiszitek, Ninda valami szellem — tévedtek. Ha azt hiszitek, köznapi ember 
— akkor is." 


ALAN: 
Hősköltemény, 


A faliórán némán váltakoztak a számjegyek. 

A három kislány ült és várakozott. 

A fal túloldalán egymást váltották az orvosok, aszerint, hogy mire volt éppen 
szükség. Szemészek, belgyógyászok, ortopéd sebészek, mikrosebészek, plasztikai 
sebészek. A hasi szervek közül csak egy sérült meg súlyosabban, a mája, de ezt 
rendbe tudták hozni hiperfénysebészettel. A bal kezén négy ujját kellett amputál - 
ni, csak a hüvelyk maradt meg. 

Janguti hosszabb idő múlva jelentkezett. Semmilyen adattal nem tudott szolgál- 
ni. A gyerek hiányzik a jaungaimaszi anyakönyvből, mert jalar nemzetiségű, és 
ők nem vezetnek semmiféle anyakönyvet. A szülei sincsenek anyakönyvezve. Az 
esszidzsinna vett génmintát a romok alatt talált halottaktól, amit összehasonlítot- 
tak a gyerekével. A nyolc ember közül négy közeli családtagja volt. 

— Nyilván az egész családja — mondta Aini. 

A száfunnup is megkapta a génkódot, hamarosan munkához látnak, ha meglesz- 
nek a dátumok. 

Késő éjszaka volt, mire a gyerek kikerült a műtőből. Nindáékat felkísérték az 
intenzívre, ott látták viszont. Egy akkora ágyon feküdt, ami nem volt sokkal na- 
gyobb nála. Csonka bal lábán és bal kezén fémtok, a fején körben egy rézcsillogá- 
sú fémpánt, ami mindkét szemét takarta. Az ágy két oldalán hiperfénytábla, a fe- 
jénél állvány palackokkal, amikből csövek vezettek mindkét karjába és a hasába, 
a lábánál pedig egy képernyő számértékekkel, grafikonokkal. 

— Nem olyan rémes az állapota, amilyennek látszik — fogadta őket Ilollut, akire 
az őrizetét bízták. Azazhogy az egyik a háromtagú csapatból, akik közül legalább 
kettő mindig mellette lesz, két derkin át. — Szépen gyógyul. Ha azt kibírta, amin 
keresztülment, ez már szulgi-julgi. 

— Mikor térhet magához? — kérdezte Szinensi. 

— Még sokáig nem engedjük meg neki, nagyon nagy lenne a pszichés sokk. Hol- 
nap meglátjuk, milyen a helyzet, aztán már valószínűleg magához is térítjük. De 
ezt majd meglátjuk folyamatában. A családjáról van hír? 

— Meghaltak — felelte Ninda csendesen. 

— Szissz. 

Ninda bólintott, és a kisgyereket nézte, aki alig látszott a rengeteg műszer kö- 
zött. 


— Mennyi idő lehet, amíg meggyógyul? — kérdezte Aini. 

— Öt év... tíz... senki sem tudja. Persze ez csak a testi része. Pszichiáterre is 
szükség lesz, hogy ezt a szörnyű traumát feldolgozza. Reggel elkezdjük megszer- 
vezni az örökbefogadást, támogató család is kelleni fog neki. 

Ninda ekkor mondta ki először hangosan, amit ők már megbeszéltek egymás 
között. 

— Már van családja. Mi fogjuk fölnevelni. 


— Kik , mi"? 

— Mi hárman. 

— Ugyan már. Még ti is gyerekek vagytok. Ez nem háziállat, ez egy beteg 
gyerek... — Végignézett a három arcon és megadóan fölemelte a kezét. — Jó, nem 


vitatkozom veletek, majd megteszik azok, akiknek ez a dolguk. Nekem itt van 
dolgom. 

Közben mellettük Hilkare állítgatott az ágy lábánál a műszeren, és bólintott. 

— A vércukra már rendben van, és a vérképe is kezd helyreállni. Reggelre stabi - 
lizálódhat a biokémia. 

— Kimegyek a mosdóba — szólalt meg harmadik társuk, Oldzsú, de megvárta, 
amíg a másik kettő rábólint és Ilollut visszaül az ágy mellé. 

Nindáék kisétáltak az előtérbe, hogy ne zavarják az orvosokat. 

Hait meglepve nézett a képernyőre. Furcsa volt a gyerekek arckifejezése. 

— Hallottad, mi történt? — kérdezte Ninda. Hait kurtán megrázta a fejét. — Kint a 
világon kiszabadítottunk egy harmincöt éves kislányt a háza romjai alól. Most itt 
van a kórházban, súlyos sérülésekkel. Az egész családja odaveszett. Mi pedig el- 
döntöttük, hogy mi hárman fogjuk fölnevelni. 

Hait kinyitotta a száját, aztán becsukta megint. 

Mit lehet felelni erre a képtelenségre? Mit mond az ember három kiskamasznak, 
akik a fejükbe veszik, hogy fölnevelnek egy gyereket? Csak százhetven évesek! 
Még iskolába járnak, ugyan hogy képzelik? Nem is a jogi részével van a baj, a ru- 
galmas szúni jogrendszerben az is lehetséges volt, hogy Ninda száztizennyolc 
éves kiskölyök létére szülők nélkül... 

Igen. Ninda. 

Ha nem lenne a háromból az egyik Ninda, akkor ő most ezt a képtelenséget egy- 
szerűen képtelenségnek nevezné, és hagyná, hogy annak a szegény kisgyereknek 
az életét az illetékesek oldják meg, ahogy a törvény szerint kell. Csakhogy. . . 

Csakhogy a háromból az egyik Ninda. Nem, ő nem osztja a szindoroknak ezt a 
képtelen rajongását valaki iránt, akit igazából nem is ismernek, ő nagyon is jól is- 
meri Nindát. 

Éppen ez az. 

Mikor mondott Ninda bármit, ami ne lenne olyan mélységes igazság, mint a Ga- 
laxis? 

— Odamegyek — mondta néhány pillanat után, és egy érintéssel beállította a su- 
agját, hogy vezesse Nindához, nem rendelkezve a született szúnik képességével, 


hogy bárhová eltalálnak a hajójukon pusztán annyi információval, hogy melyik 
szektor, épület és helyiség. 

Elszörnyedt, ahogy belépett az intenzívre. A szoba nem lehetett nagyobb, mint a 
jasszani nappalijuk, de annyi orvosi felszerelés volt benne, mint egy kisebb kór- 
házban. S középen a kicsiny, magas ágy, benne műszerek hegye között egy pará- 
nyi test... Hait első elszörnyedése annak szólt, ahogyan a kicsi kinézett, a máso- 
dik pedig annak, hogy... a gyerekek ezt akarják felvállalni? 

— Mi baja? — kérdezte, önkéntelenül is lehalkítva a hangját. 

Aini elmondta a gyerek összes sérülését, és hogy milyen körülmények között ta- 
lálták meg. Haitban egy pillanatig motoszkált a kérdés, hogy de hát miképpen ke- 
rült ez a három gyerek éppen oda, de aztán megfeledkezett róla — éppen úgy, 
ahogy korábban a két esszidzsinna, ő sem tudott róla, hogy ez Lí befolyásának kö- 
vetkezménye. 

— Szóval... nézzétek, én igazán nagyra tartom a segítőkészségeteket, de hát... 
még ti is gyerekek vagytok, ez képtelenség. Még egy egészséges gyerek fölneve- 
lése is nagyon korai nektek. 

— Majd meggyógyul — felelte Ninda szokott nyugalmával. 

— El tudod te képzelni, milyen az élet egy vak és féllábú gyerekkel? 

— Nem marad az — kapta oda a tekintetét Hilkare. — Természetesen száfunnupot 
fogunk csinálni. 

— Mit... az micsoda? — kérdezte Hait, aki édeskeveset tudott az orvostudomány - 
ról. 

— Pótoljuk az elvesztett testrészeket. Már folyik a tervezés. A gyerek saját gén- 
mintája alapján tenyésztett sejtekből alakítjuk ki a szöveteket. Régi, jól bevált 
módszer, nem lesz vele semmi gond. 

Hait meghökkenve nézett az orvosra, aki fölkelt, odajött hozzá és hellyel kínálta 
a szoba sarkában. 

— Bonyolult művelet, az igaz. A leginkább az nehezíti, hogy a gyerek még en- 
nyire kicsi, tehát nagyon gyorsan növekszik. Márpedig az idegeket végtelenül 
pontosan kell visszailleszteni, szemenként másfélmillió idegrostot fogunk össze- 
varrni. 

— Hogyan... ja, gondolom, hiperfénnyel. 

— Természetesen. Az idegrostok hihetetlenül vékonyak ugyan, de a hiperfénysu - 
garak még sokkal vékonyabbak. Itt molekuláris szinten dolgozunk. De pontosan 
kell tudnunk előre, hogy mikor végezzük el a műtétet. A szemet kissé nagyobbra 
készítjük el, mint amekkora éppen akkor a látóidegek végződése, és várunk, hi- 
szen a gyerek nő, a száfunnupszerv meg nem. 

— Mennyit. . . úgy értem, milyen időtávlatokról van itt szó? 

— Egy szem felépítése két év. Igyekszünk nagyon pontosan tervezni, és elérni 
azt, hogy miután elkészül, egy-két éven belül beültethessük. 

— De mindkét szeme... vagyis akár nyolc év? 


— Dehogyis. Természetesen egyszerre fogjuk elkészíteni mindkettőt. Saját ma- 
gunknak csinálnánk pluszmunkát, ha nem ezt tennénk. Nem sokkal a szemek előtt 
elkészülnek az ujjak is, azokat is egyszerre fogja visszakapni, és utolsóként a lá- 
bát, nagyjából öt év múlva. A rehabilitáció hosszadalmasabb lesz, az agynak újra 
kell majd tanulni a visszakapott testrészek használatát. De az ő korában gyorsan 
gyógyulnak a gyerekek. Teljesen fel fog épülni. 

Hait mélyet sóhajtott. 

— Hogy hívják? 

A lányok mosolyogva megvonták a vállukat. 

— Azt nem tudjuk. Várunk, hogy magához térjen és megmondja. 

oh-7 bejelentés 


, Legalább nyolc Limelullí-dalt megírt már, amikor még mindig nevetett azon az 
állításon, hogy ő maga Limelullt. " 


Sileni: 
Naplóm Nindával, 
43811. fattilgópan 
Sileni Fónird 
Jaungaimasz 
43664. nodzsat lidzsúmatan 

Ámmaít nagy sóhajjal ült le a 8-jobe janníhaum egyik pihenőszobájában, nem 
messze a kórháztól, és felhívta Szindoriát, a kormányközlemények számára fenn- 
tartott vonalat. 

— Üdvözlöm, professzor úr — fogadta Líap sajtótitkár. — Nocsak, kissé fáradtnak 
néz ki, remélem, jól van. 

— Üdvözlöm, Lfap asszony, valóban kicsit bonyolult most az életem. Éppen er- 
ről szeretnék szólni a publikumhoz. Lenne kedves rögzíteni? 

— Hogyne, máris kezdhet beszélni, professzor úr. 

— Üdv, Syyndofeia — mondta a miniszterelnök udvarias bólintással. — Olyan hírt 
kell mondanom önöknek, aminek nem fognak örülni. Először is: tudom, hogy már 
pár napja nem hallottak Ninda felől, de ez hosszabb ideig is eltart majd. Lehet, 
hogy hónapokon át csak elvétve kapnak róla hírt. Ugyanis lett neki egy gyereke. 

Kis szünetet tartott, hogy a nézők áteshessenek az első meghökkenésen. 

— Ha most azt gondolják, hogy alig néhány napja látták és nem volt terhes, iga- 
zuk van. Nem volt az. A gyereket, aki syyndoj naptár szerint körülbelül egy és 
nyolc éves, Ninda és két társa, pontosabban az ő kfvapjuk találta meg Ywnkaims 


egyik városában, egy olyan ház romjai alatt, ami teljesen elpusztult a 
földrengésben. A kislány egész családja életét vesztette, ő maga is súlyos 
sérüléseket szenvedett, jelenleg a mi kórházunkban ápolják. Ninda pedig ezúton 
tudatja önökkel, hogy szerelmi kapcsolatban él két vele egyidős kislánnyal, és ők 
hárman fogják örökbefogadni. Ami kétségkívül elég bizarr, hiszen még ők maguk 
is gyerekek, de a Testvériség törvényei szerint lehetséges, és valójában nem ők 
fogják nevelni — igen, eltalálták, mi a feleségemmel. S itt következik második 
bejelentésem. Mint régóta tudják, a fiunk születése hamarosan küszöbön áll, és 
mint most megtudták, egy súlyosan sérült gyerekkel is növekszik a család. Ezért a 
következő néhány napban át fogom adni az ügyeket az utódomnak, Hirfauminak, 
akit hamarosan megismernek, és ezzel kormányfői működésemet befejezem. 
Köszönöm, hogy meghallgattak. 

A hír bombaként robbant Szindorián és a Ninda-kultusz egész területén. Az a 
része, hogy Ámmaít hamarabb hagyja el kormánybeli posztját, nemigen aggasz- 
tott senkit. De Nindának gyereke van. Ez egyszerre több okból is megdöbbentette 
az ÁLAN és a más országokban újabban létrejött hasonló szervezetek tagjait. 

Legelsősorban azért, mert Ninda elvállalt egy gyereket, pedig nem lett volna kö- 
telessége. Megmentette — a többit rábízhatta volna másokra, illetve a gyerek 
egészségének helyreállítását természetesen rá is bízta. 

De maga az életmentés is fantasztikus regénybe illő történet volt. Ámmaítot 
még aznap meginterjúvolta Larenka Szontiszkovarikinde, és ő elmesélte, hogyan 
zajlott le az az életmentés, onnantól, hogy Nindáék odahívták az esszidzsinnát, 
egészen odáig, hogy a jaungaimaszi hatóságok elismerték, hogy képtelenek a gye- 
rek kilétéről felvilágosítást adni, mert a jalar nemzetiség egyáltalán nem vezet 
anyakönyveket. Ámmaíték kérésére a Testvériség közölte Jaungaimasszal, hogy 
maguknál kívánják tartani a gyereket, megkapja az állampolgárságot és örökbe 
fogják fogadni. Jaungaimasz sietett egyetérteni, hiszen eközben a szúnik fáradha- 
tatlanul dolgoztak a mentésen és a helyreállításon, és csillagszerte köztudott volt, 
hogy a Testvériségbe kerülő gyerekeknek nincs okuk panaszra. 

Megdöbbentette a közönséget az a hír is, hogy Nindának hármas párkapcsolata 
van két további lánnyal. Hamar eljutottak annak a feltételezéséig, hogy azok le- 
hettek, akiket Szindoriára érkezésekor láttak vele, sivatagi porálarcban. Volt róluk 
egy sor felvétel, s most meg is jelentek megint a tévében. Álarc nélküli képe 
azonban nem volt a szindor médiának, mert az elnöknél tett látogatás alkalmával, 
amikor Aini és Szinensi levette az álarcot, az operatőrök gondosan ügyeltek, hogy 
ne mutassák az arcukat. Némi kérdezősködés után az egyik operatőr elismerte, 
hogy amikor ide-oda igazította a kamerát az elnöki dolgozószobában, akkor ké- 
szültek olyan felvételek, amiken futtában látható a másik két lány arca. De telje- 
sen nyilvánvaló volt, hogy ezeket nem lehet közzétenni, hiszen ha azt óhajtották 
volna, hogy lássák őket, nem hagyták volna fenn az álarcot az idő nagy részében. 

Álarcos kép persze milliónyi volt róluk, ahogyan ott állnak, ülnek vagy mennek 
Ninda mellett. Tudták a hajuk és a bőrük színét, a magasságukat. A nevüket nem, 


így semmilyen egyéb adatot sem. Larenka a Testvériség szokásait tiszteletben 
tartva csak egyetlen dolgot kérdezett Ámmaíttól velük kapcsolatban: hogy meg- 
tudhat-e róluk részleteket a közönség. Mivel a válasz az volt, hogy nem, a beszél- 
getésnek ezt a szálát nem is folytatták. 

Fölvetődött persze, hogy Ninda szindor barátai nem tudnak-e többet róluk. 
Dwn$y és Eidi kiléte ismert volt, hiszen sokat mutatkoztak együtt, és a barátaik, 
iskolatársaik tudták, hogy ők kik. Larenkáról és Keflről magától értetődően min- 
denki tudott. Ewruéyről nem tudtak, mert vele Ninda csak Vyhaútenéknél, zárt aj- 
tók mögött találkozott. De a rajongók nem tehettek többet, csak mondogatták a té- 
vében, hogy talán DWwnsyék tudnak valamivel többet is. Egyenesen nekik szögez- 
ni ezt a kérdést elképesztő modortalanság lett volna, csak azt remélhették, hogy 
ők majd jelentkeznek a válasszal. De hát nem tették. 

Nem is tehették, mert nekik sem voltak válaszaik. Ninda őket sem avatta be 
semmibe. Amióta elváltak egymástól, nem is beszéltek, és most, hogy hallották 
Ámmaít bejelentését, nem merték zavarni Nindát. 

Pedig Nindának most nem volt dolga. Mulasztottak az iskolából, a gyerek ágya 
körül ültek és vártak. Az orvosok két derkinként váltották egymást — ők maradtak. 

— Hosszú lesz — mondta Dzsúfud aznap reggel. 

— Tudjuk — felelte Szinensi. 

Dzsúfud lett a gyerek főorvosa, ami azt jelentette, hogy ő irányított minden or- 
vosi munkát vele kapcsolatban. Magas férfi volt, majdnem kopasz, csak kétoldalt 
és hátul volt körben valamennyi haja, az is ezüstös már; túl volt már a nyolcszá- 
zon. Keveset beszélt, és azt is mindig megfontoltan. 

Kétszáztizenegykor jött be először, a kora hajnali időpontban is tökéletesen fris- 
sen. 

— Én kaptam meg a beteget — közölte a három ügyeletessel. Alaposan végignéz- 
tem. Jó. Hát akkor várunk. 

Aztán odajött Nindáékhoz, akik a sarokban ültek és vártak. 

— Szóval ti fogadjátok örökbe? 

Bólintottak. 

Dzsúfud nem adott hangot semmilyen véleménynek, ha volt neki egyáltalán. 
Visszament az ágyhoz. 

— Látok egy kis zúzódást a H4 rinden — pillantott a suagra. — Megnéztük már? 

— Nem tártuk fel külön — felelte Sihaldip. 

— Tedd meg most. Nem szeretném, ha kétszáz év múlva derülne ki, hogy mi 
nem vettünk észre egy sérülést a méhfalon. 

És kiment. Sihaldip kézi hipert vett elő, a gyerek hasára tette és aprólékosan, a 
sejtek szintjén végigvizsgálta a parányi zúzódást. A képfelvételt kommentálta is 
azon a csupa rövidítésből álló orvosi nyelven, amit külön erre találtak ki. 

— HDH im-mip ta se. NK dzsi ta ron. Nip ka ot. Szi nan HT. 


És így tovább, nyolc-kilenc matin át. Aztán eltette a készüléket és bólintott felé- 
jük. 
— Nincsen semmi baj. 


430. 

, Ahogy telt az idő, a szindorok egyre világosabban látták, hogy van élet Kíreán 
nélkül, akinek mindenre kiterjedő gondoskodása csak mítosz volt — nélküle is mű- 
ködik az ország, sőt jobban működik. Becslésem szerint a bukását követő nyolc-tíz 
napban kezdtek a hívei tömegesen kiábrándulni belőle. " 


Ámmaítt Ídara: 
Az elmaradt szindor forradalom, 
449. 
Sileni Fónird 
Jaungaimasz 
43664. famut karisszinan 
350 


Ezen a reggelen azonban már elmentek az iskolába. Hait egyszerűen rájuk 
parancsolt. 

— Elmúlt kilencszáz, és szerintem azóta nem aludtatok, amióta megtaláltátok ezt 
a gyereket. Még napokig magához sem fog térni szegény. Úgyhogy most irány 
haza, lefekvés, és reggel iskolába. Gyerekek vagytok, iskolába kell járnotok! A 
többi időben pedig tessék normális életet élni, eljárni a janniíhaumba, sportolni, 
játszani, bölcs mondásokat kitalálni, ahogy máskor. 

Így hát másnap reggel megjelentek az iskolában, ahol tipikusan szúni fogadta- 
tásban volt részük, mindenki a nyakukba ugrált és ölelgette őket. 

Persze hogy tudtak róla. A Testvériségben az nem hír, hogy Ninda találkozott a 
szindor államelnökkel, akit aztán Ámmaít megbuktatott, és hogy Ninda diadalme- 
netben járta be Szindoria világait. Azok csak dzserangok. A jaungaimaszi földren- 
gés már hír — de csak hír és nem több, a szúnik készségesen sietnek az elemi csa - 
pás sújtotta dzserangok segítségére, de általában az esszidzsinnára bízzák a dol- 
got. Néha megesett már, hogy egy katasztrófa akkora erőket igényelt, hogy ön- 
kénteseket toboroztak, ilyenkor az épkézláb felnőttek szinte mind jelentkeztek, 
mert ha baj van, akkor a szúnikat nem érdekli, hogy dzserangok-e vagy sem. De 
ha ez a helyzet nem áll fenn, akkor a katasztrófa az csak egy hír. 

De az, hogy Nindáék örökbe fognak fogadni egy gyereket, az több, mint hír. Az 
családi ügy. Az a gyerek ott fog ülni az örök tűz mellett, a törzsszövetség tagja 


lesz. Bárkinek közülük lehet majd a nongija vagy a szindája, de akár közeli csa- 
ládtagja is. 

Ezt Hirkeni öntötte először szavakba. 

— Ti már most is különleges család vagytok. Három különböző világon születte - 
tek, és a gyereketek egy negyedikről érkezett. De ő is szúni lesz, mint ti. Még az 
is lehet, hogy egy törzsbe kerülünk. 

— Mik lesznek a klánjai? — kérdezte Innargé. 

— Aini klánbavétellel az enyémeket kapta — felelte Ninda —, így hármunknak is 
csak négy klánja van, Szinensié Singráhat Auhangé, a miénk Hangikun Szesszin- 
an. A családnevei pedig... Aini az apjáét és az eredeti nevét viseli, Kondilaisz 
Luodasz, Szinensi Rírang Ongdzserat, én pedig Szilun Rienszá vagyok, hát akkor 
megkaphatja tőlem a Szilunt, Ainitól a Luodaszt, Szinensitől pedig a Rírangot. 

— De milyen sorrendben? 

— Akármilyenben — nevetett Aini. 

— Ennél fontosabb, hogy hogy van az a gyerek — szólalt meg Óngari. 

— Nagyjából egyformán — felelte Szinensi. — Alig huszonegynéhány detki telt el 
a földrengés óta, odalent még mindig vannak utórengések, még mindig kutatnak 
túlélők után.Neki sem jutott még sok idő, hogy gyógyulni tudjon. Dzsúfud azt 
mondja, stabil az állapota, és ennél többet nem is várhatunk. 

— Ő a főorvosa? — pillantott rá Jerkaugi. — A nagybátyám. 

Silgáu végül föltette azt a kérdést, ami bizonyára a legjobban érdekelte a gyere - 
keket. 

— És tényleg ti fogjátok fölnevelni? 

— Mi — bólintott Ninda. 

— De hiszen kisgyerek még — mondta Óngari. — Mindenben gondozásra szorul, 
alig tud valamit a világról. 

— Majd gondozzuk és megtanítjuk mindenre, amit tudnia kell. 

— Gondolom, a szüleitek támogatnak ebben. 

Aini elnevette magát. 

— Hát az enyémeknek eléggé körbefordult a feje... ott így mondják. Anya meg- 
kérdezte, hogy ezt Ninda találta-e ki. Mondtam, mindhárman együtt. Apa azt 
mondta, ez is csak a szúniknál lehetséges, hogy három gyerek neveljen föl egy ne- 
gyediket. Kérdeztem, miből gondolja. Azt mondta, ő nem sokat tud a szúnikról, 
mert hát ugye senki se tud, de azt megfigyelte, hogy ez egy elég nyílt, szabadelvű 
társadalom. Szerinte még a saunisinál is nyíltabb. És jól látja, tényleg így is van. 

— Szerintetek mi tesz egy társadalmat nyílttá vagy zárttá? 

— A hatalom -— felelte Ninda. 

— Csak az? 

— Igen, de nem közvetlenül. Nem azt jelenti be, hogy , mi mostantól zárt 
társadalom leszünk". Lassabban, hosszabban csinálja. Elkezdi áthangolni az em- 
bereket. A szindor diktatúra például nagyjából minden külföldit gyanúsnak tekin- 
tett, minket viszont egyenesen ellenségnek. Amikor ott éltem, csak egy csúfnéven 


ismertem a szúnikat, és azt hittem, hogy elrabolják a szindor családokat és 
kínozzák őket, hogy kizsarolják a pénzüket. Amiben mondjuk már eleve vicc, 
hogy egy szindor átlagcsalád jövedelme töredéke a szúni családokénak. De hát a 
tudatlanságban tartott emberekkel minden ostobaságot el lehet hitetni. Hát így 
zárul be egy társadalom. Most már nincsen diktatúra Szindorián, de az előítéletek 
még nemzedékeken át ki fognak tartani. 

Óngari elnevette magát. 

— Néha tényleg nem tudom, melyikünk itt a tanár. Az volt a tervem, hogy 
mesélek nektek erről, de hát egy ilyen jó összefoglaló után még mit mondjak? 

Nevettek a gyerekek is. 

Ámmaít is ekkor kezdte a napi munkáját. Kiolvasta a reggeli jelentést, amit 
mindennap megkapott, és megbeszélte Hirfaumival. Aztán együtt hívták Szindori- 
át. Kaindímban már fényes délelőtt volt, a narancssárga órája, a Kisebbik Zöld 
Ház földszinti tanácstermében a helyi munkatársak már várták a hívásukat. 

— Szeretném Möidyn úr ügyét röviden megbeszélni — kezdte Ámmaít köszönés 
nélkül, hiszen szúni volt. — Lenne szíves valaki utánanézni a törvényekben, hol 
terjed ki a szólásszabadság a rágalmazáshoz való jogra? 

A mondat elejét hallva többen is ugrottak volna, de aztán a mozdulatok félbe - 
maradtak. 

— Köszönöm. Meglátásom szerint a Tiszta Szindoria esti közleménye kimeríti a 
rágalmazás bűnügyi tényállását, de meggyőzhető vagyok az ellenkezőjéről. Ha 
azonban ez rágalmazás, akkor feljelentést kívánok tenni. 

— Ez rágalmazás — felelte DYYmor jogi tanácsadó. — Egyértelműen. 

— Nem vagyok biztos benne, hogy védhető az álláspontunk — emelte föl az ujját 
Noósahy belügyi jogász. — Szeretnék konzultálni egy szakértővel az ügyészségen. 
Kérhetek egy órát? 

Ámmaít bólintott. 

— Hogyne. Csak nyugodtan. Én a továbbiakban már nem is térnék vissza erre az 
ügyre. Az építkezések fontosabbak. Ándejrwóp úr nincs itt? 

— De, de, itt vagyok, jövök már — szaladt a hiperfon elé egy köpcös, szakállas 
ember. — Nagyszerű számokat hoztam, professzor úr. 

Hait a 4-sigo jannihaumban üldögélt egy kényelmes fotelben, a lába föltámaszt- 
va, és a táncművészet történetéről szóló könyvén dolgozott, közben folyton oda- 
pislogva az ikrekre, akik a játszószőnyegen építkeztek a többiekkel. Próbálta el- 
képzelni, milyen lesz, amikor Ninda, Aini és Szinensi közös gyereke is ott fog ját- 
szani a szőnyegen, meg az övék, a harmadik. 

Nem volt könnyű elképzelni. A harmadikat igen. Amióta megvannak az ikrek, 
nem nehéz elképzelnie, milyen lesz, amikor hárman lesznek — és ugyanígy el tud 
képzelni többet is. Mindmáig nem hoztak Ámmaíttal döntést arról, hogy hány 
gyereket akarnak. Lehet szó többről is. 

Elképzelni azt nehéz, hogy az a gyerek majd Nindára, Ainira és Szinensire néz 
föl a játszószőnyegről és mondja, hogy , anya". Hiszen még ők maguk is gyere- 


kek. De ha ezt akarják — ám legyen. Annak a gyereknek is meglesz mindene, 
ahogy emezeknek. Ha még mindig Szindorián élnének, nagyon meg kellene gon- 
dolniuk, hány gyereket vállalnak, nemcsak anyagilag, de hát az embernek két 
keze van. No de itt... hiszen ez itt a jannihaum. Az ikrek körül is mindig volt se- 
gítsége, most is lesz. 


431. 


oh-9 eszmélet 1 


,, Nemcsak Nindának változott meg teljesen az élete azon a bizonyos hajnalon, 
amikor betévedt a suárba. Ámmaítnak is. Akkor állt az élete arra a pályára, amin 
azóta is halad. Még semmit sem tudott Nindáról, de már óvta és féltette — mert 
tudta, hogy ha baja esik, Szindoria megnézheti magát. Később aztán más okai is 
lettek rá." 


Sileni: 
Ninda élete, 
121. 
Sileni Fónird 
Jaungaimasz 
43664. dzsirat angdzsagan 
815 


Nem merték lebeszélni az orvosokat a javun-tuekan használatáról, sem szavakkal, 
sem Lí érzékelhetetlen rábeszélő módszerével, amitől bárki azt hiszi, hogy az ő 
akarata volt, amit tesz. Inkább derüljön ki bármi a gyerek képességéről a nerik 
számára, de ne maradhasson titokban semmilyen esetleges agysérülés — vagy bár- 
mi más, hiszen az agy a szervezet egészével kapcsolatban áll és mindenről értesül, 
ami a szervezetben zajlik. 

Így aztán az orvosok dzsirat este meg tudták állapítani, hogy növekszik a haturí- 
gí-hílafut aktivitása: a gyerek fel akar ébredni. Nagyon lassan, fokozatosan csök- 
kentik a narkózist, de nem alkalmaznak ébresztő stimulálást, megnézik, felébred-e 
enélkül. Fájdalmat nem fog érezni, hiszen hiperfénymezőben tartják. 

Az egyik hiperlap az ágy alatt lebegett, a másik a mennyezet alatt. Akkorák vol- 
tak, mint az ágy felülete. Ezek folyamatosan ott vannak, elkísérik a gyereket, ha 
valaki elmozdítja az ágyat, és a nap ezer matijában megállás nélkül dolgoznak. 

Már Nindáék is tanultak a működésükről. A két lap együtt hozza létre azokat a 
fénynyalábokat, amik már a lap belsejében átlépnek a hipertérbe — ezért nem lát- 
hatók és normáltéri műszerekkel nem is észlelhetők —, de csak adott távolságot 
tesznek ott meg, aztán visszalépnek a normáltérbe. A trükk ott van, magyarázta 
Óngari egyik nap, hogy minden egyes fénykvantum, azaz hiperkvantum külön te- 


szi meg a virtuális utat a hipertérbe és külön tér vissza. Ezért bárhová el lehet 
juttatni őket, az emberi test vagy egy gépezet anyagának belsejébe, a megteendő 
távolságot molekuláris pontossággal lehet beállítani, és nem számít az sem, hogy 
a szervezetben minden mozog, hiszen ez az egész milliószor gyorsabban zajlik, 
mint ahogy akár a vérárammal egy molekula arrébb kerülhetne. 

Kétféle hiperfénykvantumot használnak. A kisebb energiaszintűek a megadott 
ponton kiperdülnek a normáltérbe, kölcsönhatásba lépnek az ott talált anyaggal, 
de ettől visszaperdülnek a hipertérbe és úgy érkeznek meg a másik lapra, hogy in- 
formációt hoznak a normáltérben érintett anyaggal. Ez a hiperátvilágítás. Millió 
és millió ilyen hiperkvantum segítségével fel lehet térképezni az emberi szervezet 
bármelyik sejtjét. Az így kapott adatok segítségével tudja a számítógép elindítani 
a nagyobb energiájú kvantumokat, amik viszont az anyagra vannak hatással. 
Energiaszintjüktől és a találat irányától függően felbonthatnak vagy megköthet- 
nek atomi kötéseket, vagy éppen arrébb lökhetnek szabadon lebegő molekulákat. 
Valójában bármilyen változtatásra képesek. Ez a hiperműtét. A hiperológusok azt 
mondják, semmi akadálya egy doboz vasreszeléket hiperfénnyel gömbbé alakíta- 
ni, és nem is tart sokkal tovább, mint megolvasztani, formába önteni és kihűteni — 
csak az energiafelhasználás lesz néhány milliárdszor nagyobb. Az emberi testben 
azonban, ahol ennél fontosabb szempontok is vannak, az orvostudomány elősze- 
retettel alkalmazza a hiperfényt. 

— Elméletileg annak sincs akadálya, hogy a hiányzó testrészeket pusztán 
hiperfénytechnikával alakítsuk ki — magyarázta a lányoknak Ildzsepu hipersebész. 
— Csinálunk is ilyet, bár csak nagyon kicsiben. A hiányzó anyagot százféleképpen 
a helyszínre lehet juttatni, molekulánként adagolva, és a fény a helyükre illeszti 
őket. Csakhogy ennek a kislánynak az amputált lába hiába csak másfél nirendzs 
anyag, az a mi szubmolekuláris szintünkön olyan, mintha emberek puszta kézzel 
akarnák felépíteni a Súaf hegyláncát. Körülbelül ötven évre kellene elnyújtani a 
folyamatot, hogy az energialeadást elfogadható szintre csökkentsük. Hiszen min- 
den egyes fénykvantum energiát ad le a szervezetben, így a sejtek fölmelegsze - 
nek. Ezt nem lehet bármeddig fokozni, a fölösleges hő kárt okoz, meg kell tőle 
szabadulnunk. Ezért kell a száfunnup. Ez a két hiperlap ezen is dolgozik, többek 
között pontos felmérést készítünk a felületekről, ahová majd a szervek illeszkedni 
fognak. Szó szerint mondom, hogy pontosat, mert az összes sejtet feltérképezzük, 
és a változásokat is újra meg újra rögzíteni fogjuk. 

A közlékeny, nyurga orvos beszéd közben folyton az ágy melletti képernyőt fi- 
gyelte, amin szünet nélkül mozogtak a számok és grafikonok, éppen úgy, ahogy 
mindig is, amióta a gyerek itt volt az őrzőben. 

— Persze a testrészek visszaillesztését már mindenképpen hiperfény végzi. Az is 
éppen elég hőtermeléssel jár, a szemeknél külön gondoskodunk a hűtésről, hiszen 
az agyat nem szabad túlságos hőhatásnak kitennünk. A többi területen nem lesz 
gond. Azt hiszem, kezdődik. 


A hílafut grafikonjára mutatott. A lányok tudták, hogy ők jóval előbb fogják 
észlelni, ahogy a gyerek magához tér, mint a javun-tuekan, de csak bólintottak és 
vártak. Még fél limlit. 

Az első jelzések zavarosak és értelmezhetetlenek voltak, de félreérthetetlenül 
egy valódi receptor kibocsátásával jelentek meg a mentális térben. Mostani hul- 
lámerőssége töredéke volt annak, amit a földrengés után észleltek, de így is olyan 
erővel sugárzott, mintha valaki hangosan beszélne a szobában. Még nem lehetett 
értelmezhető gondolati elemeket elkülöníteni, amikor Lí már elindította adását. Ő 
maga a sarokban feküdt egy szék alatt és látszólag aludt; a nerik nem tudják, hogy 
az ivutok nem ismerik az alvást. 

Összefoglalt a gyereknek mindent, ami történt vele. A családtagjai elvesztését, a 
sérüléseit, a rá váró műtéteket, a lányokat, akik magukhoz fogják venni és felne - 
velik. De legelőször azt mondta el, hogy kicsodák ők négyen, és hogy gondolati 
úton tudnak érintkezni vele. 

Sok ez így egyszerre egy alig harmincöt éves kisgyereknek, de a mentális érint- 
kezésben nem létezik elhallgatás, titkolózás. Ráadásul a gyerek már rákapcsoló - 
dott a lányok elméjére — Líére, annak eltérő hullámterjedelme miatt, nem tudott —, 
és valósággal kiszippantotta belőlük az információt, amire kíváncsi volt. 

— És közben alig volt magánál — ámult Aini, amikor a gyerek visszamerült mély 
álmába, anélkül hogy a körülötte álló négy orvos valódi eszméletre térésnek érté - 
kelhette volna, ami történt. A műszerek csak némileg felfokozódott agyi aktivitást 
észleltek, alig egytized mati hosszan. 

— Hamarosan megismétlődik — nyugtatta meg Dzsúfud a lányokat, akikről nem 
is sejthette, hogy sokkal többet tudnak nála. 

Ők is kaptak információt cserébe. A gyerek erőteljes hullámnyalábbal reagált a 
családjáról kapott hírre, és ebben minden benne volt. 

Nem emlékszik a lakóhelyére. 

Nem emlékszik a múltjára. 

Nem emlékszik a családjára. 

Nem emlékszik a saját nevére. 

De innentől volt új neve, mert az egytized mati a mentális érintkezés sebessége 
mellett olyan időtartam, ami alatt hosszas megbeszéléseket tudtak folytatni. Meg- 
beszélték, hogy mentális mezőjének intenzív, energikus ragyogásáról kapja nevét. 
Ő is beleegyezett, tetszett neki, bár persze szúniul még egy szót sem tudott. 

Ezt könnyű lesz megmagyarázni a neriknek is, hiszen ezt a hajót éppen úgy hív- 
ják, hogy Ragyogó Csillag. 

Sileni. 

, Nem sokra emlékszem kicsi koromból, a földrengés előtti időből. Az én életem 
egészen hasonló Nindáéhoz abban, hogy mintegy abban a pillanatban kezdődik 
mindkettőnké, amikor a Testvériségbe kerültünk. Vannak persze jelentéktelen kü- 
lönbségek. Ninda korábbi személyazonossága soha nem derült ki, az enyém meg 
igen. De idegennek érzem magamtól. Én már Sileni maradok. " 


Sileni: 
Naplóm Nindával, 
bevezető, 3. 


Vártak. Szótlanul ültek a fal mellett sorakozó székeken, Lí az egyik alatt feküdt. 
De az elméjük annál aktívabb volt. 

— Vajon később sem fog emlékezni? — kérdezte Aini. 

— Lehet, hogy nem -— felelte Li. — Gyerekekkel nemegyszer megesik, hogy egy 
traumatizáló élmény hatására lezárul a korábbi emlékek egy részéhez vezető út. 
Találkoztam már olyan gyerekkel, akinek az első két rétegbe tartozó emlékei egy 
trauma hatására lesüllyedtek az ötödik-hatodik rétegig. Ninda kicsi kori emlékei - 
vel is ez történt. Ha csak ennyi lenne, akkor ha ember nem is, én felszínre tudnám 
hozni, és például elő tudnám hívni az anyja arcképét, feltéve, hogy látta akkori - 
ban, amikor már elég idős volt, hogy kifejlődjön a látóközpontja és éles képet lás- 
son. Csakhogy az ilyen emlékek nem egyszerűen elmerülnek a mélyben, hanem 
elbomlanak, lehetetlenség bármilyen töredéket megtalálni belőlük. Hamarosan 
megtudjuk, hogy Silenivel is ez történt-e. Az előbb nem volt elég időm kutatni, 
hiszen a kapcsolatteremtéssel voltam elfoglalva. 

Egy limlivel az előző után ismét megélénkült Sileni agytevékenysége, Szinensi 
hirtelenjében azt a kifejezést alkotta, hogy felmerült a mélyből egy ríginre a fel- 
szín alá. Itt már látják egymást, de élőszóval beszélni még nem tudnak, hiszen Si- 
leni még víz alatt van. 

— Nem fáj semmim -— szólalt meg Sileni hirtelen. 

— Az orvosok gondoskodnak róla, hogy ne fájjon — felelte Szinensi, s ezzel kez- 
detét vette egy újabb hosszú mentális beszélgetés, mialatt Sileni majdnem egy 
mati hosszan maradt egy ríginnel a felszín alatt. Az orvosok a javun-tuekan képer- 
nyőjén figyelték az aktivitást és megállapították, hogy a gyerek hamarosan öntu- 
datra ébredhet, és várakoztak — Sileni pedig ezalatt elmesélte új családjának, ami - 
re korábbról emlékezett, ők pedig bemutatkoztak neki. 

A harmadik felmerülésnél sikerült átjutnia a felszínen, vagyis elérni azt az álla- 
potot, amit már az orvosok is eszméletre térésnek tekinthettek. Néhány artikulá - 
latlan, dünnyögésszerű hangot is hallatott. 

— Miért nem tudok beszélni? — kérdezte. 


— Sokáig nem beszéltél — felelte Li. — Egy kis időbe telik még. 

— Mmm... ű aé... — szólalt meg Sileni csakhamar. 

— Hol vagyok? — kérdezte a jalar nyelvre beállított fordítógép, amit jó előre oda- 
tettek a közelébe. 

— Kórházban -— felelte Ninda. 

ag, 

— Emlékszel a földrengésre? 

— Öm ün klös dfoy? 

Már megállapodtak, hogy Ninda miket fog kérdezni. 

— Se íg Így... 

— Nem nagyon... 

— Összedőlt a házatok. Téged a romok alól szabadítottunk ki. Sajnos a családod- 
ból senki sem élte túl. 

— Swő ka tün dífoy kűp. Peys fi sék dváy kö gó Íom. Mwö kyá dá ké fau prű dag 
kó. 

Csend, Sileni a gondolatait keresgélte, próbált felidézni valamit a családjáról. 

— Emlékszel a családodra? 

— Őm ün prű dag? 

— Éoy... 

— Nem... 

— Hogy hívnak? 

— Öm kíua dő üt gó? 

Csend. Sileni valóban próbálta felidézni szétroncsolódott emlékeit, a lányok is 
tudták követni, ahogy tudata végigszáguld az emlékezet négy-öt dimenziós réte- 
gein — mindhiába. 

— Éoy... Íoy öm ün... 

— Nem... nem emlékszem. . . — fordította a gép szenvtelenül. 

—- Én Ninda vagyok. Itt van két társam, Szinensi és Aini. És négy orvos, 
Dzsúfud, Ildzsepu, Rokkegi és Rífargu. Azon dolgoznak, hogy segítsenek rajtad. 

— Ű Nin da. Hlűa ga gőp ta, Si nen §i bu Ai ni. Bu tö dluá krő, Dű fud, II dé pu, 
Rök ke gi bu Ri fa gu. Kfi ta tán dám Íup ko tÍi üt. 

— Éoy la mi. 

— Nem látok. 

— Megsérült a szemed is a földrengésben. De meg fogják gyógyítani. Sajnos sok 
időbe telik még. 

— Tö klös díoy ba ni mi klvá töm. Bop ge tán dám Íup gwat ő. Mwü kya sfop 
trák kö í. 

— Ő éééé... — sóhajtotta Sileni, és ismét alámerült a mélybe, miközben a gép le- 
fordította: 

— Értem. 


— Hát eddig meglennénk — sóhajtott Rokkegi —, sajnos az emlékezetvesztést a 
javun-tuekan sem tudja kimutatni. De még visszatérhetnek az emlékei. Az agya 
fizikailag nem sérült. 

A hosszúkás arcú, középkorú tisztviselő meghökkenve meredt a képernyőre. Ja- 
ungaimaszon jól ismerték a mindenkori szindor miniszterelnököket, a mostanit 
pedig még jobban. 

— Üdvözlöm - préselte ki —, professzor úr. 

Folyékony szúni nyelven beszélt. 

— Jó napot — felelte Ámmaít, ennyiben alkalmazkodva a helyi szokásokhoz, de 
nyomban a tárgyra tért, ahogy a szúnik szokták. — Van egy problémám. Szeret- 
ném elintézni egy jaungaimaszi állampolgárságú gyermek örökbefogadását a 
Testvériségben. 

— Kérem, semmi probléma — felelte a tisztviselő. A neve a jaungaimasziak cir- 
kalmas írásával és az egyszerű szúni betükkel is ki volt írva a képernyőre: Szun- 
kenisz kep nanSzkeszva. — Azonnal elintézzük, csak néhány adatra van szüksé- 
gem. 

— A gyermek nevét nem tudom megmondani — előzte meg Ámmaít a kérdést. — 
Súlyosan megsérült a rengésben, és nem emlékszik semmire. Az egész családját 
elveszítette. Génmintát és ujjlenyomatot hoztam helyette. 

— Ez sem jelent gondot — vágta rá a jaungi. — Tud róla bármilyen egyéb adatot? 

— Harinnagu városában találták, adom a pontos koordinátákat. 

— Egy jalar gyerek? — döbbent meg a jaungi. 

— Igen, jalar nyelven beszél. 

— Ööö... elnézést, professzor úr. 

Ámmaít összehúzta a szemöldökét. 

— Készséggel elnézem önnek, dr. Szkeszva, ha tudom, hogy mit kell elnéznem. 

A tisztviselő gyorsan összeszedte magát. Jaungaimasz kicsiny és szegény világ 
volt, nem engedhette meg magának, hogy megharagítsa a Testvériséget, az egyik 
legjelentősebb államot a spirálkarnak ezen a részén. A legkevésbé most, amikor a 
földrengés miatti segítség felét a Testvériségtől kapják. Szkeszva doktor pontosan 
tisztában volt vele, hogy hány életet mentettek meg eddig a szúnik — és még min- 
dig találtak élőket a romok alatt —, ahogy azzal is, hogy az újjáépítésben is a segít- 
ségükre lesznek. 

És azt is nagyon jól tudta, kivel beszél. Ez az ember nem csupán Szindoria mi- 
niszterelnöke, hanem Ninda apja is, vagy hát az az ember, aki a legközelebb áll 
ehhez a szerepkörhöz. 

— Bocsánatot kérek az iménti reakciómért, Ídara professzor úr. Magyarázattal 
tartozom. Jaungaimasz egyike azoknak a világoknak, ahol a nemzetiségi ellenté- 
tek még nem szűntek meg, és vannak etnikumok, amelyek hátrányos megkülön- 
böztetést szenvednek. Jómagam mint művelt ember abban a hitben ringatom ma- 
gam, hogy mentes vagyok ezektől az előítéletektől, de... — széttárta a kezét — én is 
csak világom gyermeke vagyok. Bocsánat a hosszú beszédért. Nos, a jalar nemze- 


tiség egyike azoknak, amelyek a többség körében... nincsenek nagy becsben tart- 
va. Még egyszer elnézését kérem, professzor úr. Önkéntelen reakció volt, többet 
nem fog előfordulni. 

Ámmaít türelmesen végigvárta a szóáradatot. 

— Azt hiszem, ennek folytán arra számíthatunk, hogy Jaungaimasz nem fogja 
visszakövetelni ezt az állampolgárát. 

— Biztosíthatom, hogy nem gördítünk akadályt — de ez nem függ össze a gyer- 
mek származásával. 

— Nagyra értékelem — közölte Ámmaít. — Milyen adatokra van még szüksége? 

— Az örökbefogadók nevét kell bejegyeznem. Egy személy vagy kettő? 

— Három. 

Dr. Szkeszva arcán megjelent a döbbent felismerés. 

, Egy életre elegendő viszontagságot élt meg szindoriai gyerekkorában, hogy az- 
tán élete kilenctizedét már ezek nélkül élje le." 


Hiragi: 
Találkozásaim Nindával, 
17. sómir 
Fáhinnur Hírauszi 
Jaungaimasz 
43664. higit szílgaran 

— Megérkeztek — pillantott föl Dzsúfud a suagjáról. — Indulhatunk. 

Elindult a menet. Az ágy a saját antigravitációs meghajtásával, a hiperfénylapok 
szintén, a műszerek az ágyra voltak erősítve. Dzsúfud és a három ügyeletes orvos 
úgy kísérte, hogy mindig látták a központi képernyőt. A lányok előttük mentek. 

Nem siettek, és nem is siethettek. A Sileni Fónird pontosan hatvanöt jaungaima- 
szi beteget ad át a Fáhinnur Hírauszinak, és az ágyak szépen, egyenletesen halad- 
tak végig a folyosókon a személyzettel együtt. A menet végigvonult a 8-joka 
szektor szélére, ott csatlakozott össze a két hajó. Átsétáltak a Fáhinnur Hírauszi 
hatodik szintjére, és szép sorban végigmenve a folyosókon be az ottani kórházba a 
nika szektorban. Sileni volt az egyetlen, aki nem ott kapott helyett, hanem jóval 
távolabb, a tari szektorbeli kórházban. Ez már nem a suárkórház kiegészítése volt, 
hanem belső kórház, a szúnik saját használatára. 


Silenit fölvették az Élet Fájára, neki már a szúnik között volt a helye. Három 
családneve lett, mindhárom anyjától egy. Hangikun Auhangé Sileni Szilun Luo- 
dasz Rírang. 

Útközben, már a zsilipkapun túl tért magához ismét. 

— Mennyi idő telt el? — kérdezte még a felszín alól. Ninda nyomban válaszolt. 

— Amióta beszéltünk, körülbelül fél nap. A földrengés óta hat jaungaimaszi nap. 
Most átviszünk egy másik kórházba, ott folytatják a kezelésedet. 

— Ti is jöttök? 

— Mi mindig veled leszünk ezentúl — felelte Aini. 

— Éhes vagyok... 

— Bármikor kaphatsz enni — válaszolt Szinensi. — Csak meg kell szólalnod fenn- 
hangon. 

Érzékelték a hullámképen az erőfeszítést, amivel a gyerek kihozta magát a 
mélyből. Fél mati múlva megmoccant, aztán meg is szólalt: 

— Műün Íei. 

— Éhes vagyok — mondta a fordítógép. 

— Ennek nagyon örülök — felelte Dzsúfud azonnal. — Dzsúfud vagyok, orvos. 
Máris itt az ennivaló. Most még csak folyékonyat kaphatsz, ne haragudj. 

— Kom og ű já. Ü Dű fud tö dluá. Kám hlűa nop mün. Ban nón go tí ney fak, lok 
swőt. 

Egy kézjelére odalibbent egy automata, hozott egy élénkbarna palackot, rajta 
két koncentrikus piros körrel, az egészségügyi felszerelések csillagközi jelzésével. 
Dzsúfud kinyitotta és a száját Sileni szájához tette. Az ágy megállt, s vele mind - 
annyian. Az utánuk jövők kikerülték őket. 

— Szívószál van a végén. Óvatosan szívd meg. 

— Lim táu kíua kyép. Twón Íim táu dű gét. 

Lélegzet-visszafojtva figyelték, ahogy Sileni az ajka közé veszi a vékony szopó - 
kát, megszívja, aztán köhögni kezd. 

— Semmi baj — vette el Dzsúfud a palackot. — Napok óta nem ittál, ez előfordul. 

— Loy ím nán — fordította a gép, amíg Helgilu letörölte a felköhögött italcseppe- 
ket. — Kwat bín twóp ko távu, tam blit gwa. 

A második próbálkozás sikeres volt, Sileni szépen ivott, amíg a csoport 
kényelmesen álldogált a szektorhatár-folyosón, s mellettük lassú menetben haladt 
a többi beteg ágya. A harmad lirga nagy része elfogyott. 

— Ák — mondta Sileni, amikor elengedte a palackot. 

— Köszönöm. 

Az orvos mosolygott. — Szívesen. Van még, amikor csak kéred. 

— Ksy dü. Ká kfan díu tíit. 

Folytatták az utat és megérkeztek a kórházba. Ugyanolyan volt, mint a Testvéri - 
ség összes kórháza, egymást keresztező egyenes, széles folyosók rácsozata, a pad - 
lón és a falakon színes csíkok és geometriai formák igazították útba az embereket, 
és szabványos, aranyszínű táblákon volt kiírva minden. A suárkórházak csak an- 


nyiban különböztek, hogy itt kizárólag szúni nyelvű feliratok voltak, ott pedig 
cserélődtek aszerint, hogy éppen merre járt a hajó. A folyosókon siklókerekes em- 
berek szaladgáltak, a levegőben kocsik. 

Egy siklókerekes fiatalember éppen őelőttük állt meg. 

— Sileni? — kérdezte fölöslegesen, hiszen a Testvériség adminisztrációs 
rendszerében mindenki mindig tudja, amit tudnia kell. — 795-ös szoba. 

Ez az információ is fölösleges volt, hiszen az orvosok és a lányok is régesrég 
tudták, hova kell menniük. De Dirkaninak, úgy látszik, nem volt más dolga. 

— Alighanem ő az egyetlen betegünk, akiről írnak a dzserang újságban — közöl - 
te, s az érkezők meglepetését látva felmutatta a suagját. Ninda arcképe volt rajta, s 
egy felirat: 


HÍLAR BÉA KWŐAP $UOT 00 NÍN DA 
Aztán átkapcsolta. 


NINDA ÖRÖKBEFOGADOTT EGY JALAR GYEREKET 


Ninda bosszús fintort vágott. 

— Ez nyilván inkább rólam szól, nem Sileniről. Én vagyok nekik a szenzáció. 

— Hallottam ám — nevetett Dirkani, és a siklókereket a lábszárára hajtva jött 
mellettük. — Te vagy az a csillagközi hírű gyerek. Bár igazából nem értettem, 
hogy mitől. 

Ninda vállat vont. 

— Hosszú és unalmas történet. Inkább Silenivel foglalkozzunk. Azt hiszem, 
mindjárt fölébred megint. 

Könnyen mondhatta ezt, a javun-tuekan már jelezte a növekvő aktivitást — Sile- 
ni már a felszín alól beszélgetett velük a mentális hullámon át —, és egyébként is 
most már mindig úgy volt, hogy néhány matinként felbukkant rövid időre, aztán 
visszamerült. A gép nyilvántartotta az időtartamokat, és látszott, hogy egyre gyak - 
rabban ébred föl. 

Amikor elhelyezték az ágyat a 795-ösben, ébren volt megint, és egy-két mati 
múlva már fel is akart ülni. Ninda karolta át a vállát és segített neki — több segít- 
ség nem kellett, a gyerek pehelykönnyű volt. Az orvosok hazamentek a Sileni Fó- 
nirdra, ami hamarosan leválik róluk és visszatér a felszínre. Dzsúfud maradt egye - 
dül, ő átköltözik a betegeivel, akárcsak Nindáék, akik miatt persze Ámmaít is az 
egész családjával. A három orvos helyett csak egy jött, Hiszumi, egy fiatal orvos- 
nő, Dzsúfud már nem látta szükségesnek a háromszoros őrizetet. 

Sileni elsőre csak egészen rövid ideig maradt ülve, nem érezte még jól magát, 
bár a hipergép kiküszöbölte az ilyenkor elkerülhetetlen szédülést. De azért így is 
körülnézett a szobában. A szokásos módon berendezett szúni kórházi szoba, ahol 


az ágyon és a hozzá tartozó műszereken kívül semmi sem utalt arra, hogy ez kór- 
ház és nem szálloda. 

— Nem szabad arról beszélned, hogy mit látsz — figyelmeztette Li. — A képet én 
közvetítem neked az elmémmel. Az orvosok nem tudják, hogy ez lehetséges. Azt 
hiszik, hogy vak vagy, és nélkülem így is van. 

Sileni érdeklődve tanulmányozta Hiszumi arcát, amint a doktornő kiolvasta a ja- 
vun-tuekan képernyőjén látható adatokat. 

— Mi az, hogy vak? — kérdezte, de a mentális érintkezés természetéből adódóan 
a kérdéssel egyidejűleg megkapta a választ is. — És én nélküled nem látok? — A te- 
kintete megpihent Lín, aki a szoba másik sarkában üldögélt, olyan tartásban, mint 
egy kutya, és tűnődve nézett maga elé. — Meddig? És akkor már egyedül fogok 
látni megint? 

Az összes kérdésre azonnal választ kapott; valójában az egész párbeszéd 
rövidebb ideig tartott, mint ami alatt az ember egyet pislog. A két orvos akkor 
sem vett volna észre semmit, ha beszélgetésüknek kívülről látható jele is lett vol- 
na. 


434. 


oh-12 unoka 


,, Vannak napok, amik megváltoztatják a történelmet — de ez csak utólag derül ki 
róluk." 


Í Igaszaumi, 
A Ninda-kultusz, 
1. kötet, 3. 
Fáhinnur Hírauszi 
43664. higit szílgaran 

— Voltaképpen ő az első unokánk — dünnyögte Ámmaít, mialatt az ikrek uzsonná- 
ját készítette. 
Hait kezében megállt az írópálca. 
— Micsoda?! 


— Miért, nem az? Ninda valamiformán mégiscsak a mi gyerekünk, ha hivatalo- 
san nem is, de annyiszor elhangzott már, hogy mi állunk a legközelebb ahhoz, 
hogy a szüleinek nevezzük magunkat. Mi is mondtuk már számtalanszor, ő is, 
idegenek is. Márpedig az örökbefogadás hivatalos, be van jegyezve. Nagymama 
lettél, dr-ágám. 

Hait lepillantott gömbölyű hasára és sóhajtott. 


— Bolondokat beszélsz, de igazad van. Háromszázhuszonhárom éves vagyok... 
te nagy Galaxis, Szindorián az mennyi? Létezik, hogy nem tudom a saját életko- 
romat?... 

Ámmaít elővette a suagját, hiszen Ninda nem volt kéznél, a kórházban volt Sile- 
nivel. 

— Tizennégy és tizenkettő. De, tudod, csak átálltál az itteni időszámításra. 

— Az biztos, régesrég. Szóval nagymama, nem egész tizenöt évesen. Hát nem 
így terveztem... 

— Hát nem — nevetett a férje, kinyitotta a tojásfőzőt és tányérra rakta a tojásokat. 
Aztán megnyomta a gyerekszoba csengőgombját. Csak aznap reggel óta laktak 
ebben a lakásban — 3-siri 2 —, nagyra értékelték a szúni költöztetőautomaták prog- 
ramját, amiben az volt: mindent ugyanúgy, mint az előző lakásban. Megfordult a 
tálcával, az asztalhoz lépett és letette. Ez beletelhetett vagy húsz ütésbe, így aztán 
minden oka megvolt a mozdulat után összeráncolt homlokkal az ajtó felé fordulni. 

— No, hol vannak ezek? 

Hait tanácstalan képet vágott. Ámmaít az ajtóhoz lépett, kinyitotta, és nyomban 
a nyakába ugrottak az ikrek. 

— Hiányoztunk, mi?! 

— Nem tudtad, hol vagyunk ilyen soká! 

— Vártuk, hogy kinyisd az ajtót! 

— És meglepődj! 

Nagyrészt egyszerre beszéltek szúni—szindor keverék nyelvükön, amibe újab- 
ban, a lányok hatására, elkezdtek saunisi szavakat is vegyíteni. Aztán leugráltak 
az apjukról és rohantak az asztalhoz. Egy lépéssel az asztal előtt megálltak, egy- 
szerre a homlokukra csaptak, és futottak kezet mosni. Ez új játék volt, egy ideje 
minden étkezésnél megcsinálták. Aztán repültek az asztalhoz. Kétszintes volt, a 
kör háromnegyede magas, a nagyok számára, a negyedrésze pedig jóval lejjebb 
volt, hogy ők is kényelmesen elérjék. Még hazulról hozták magukkal ezt is. 

— Ümas! — rikoltották kórusban, boldogan, amiért tudják a tojás nevét saunisi 
nyelven is. — Vniaöp! Tojás! 

És hozzáláttak. A főzőt Ámmaít hámozásra és szeletelésre állította. Ők rátettek 
néhány szeletet a szendvicsükre, de az ikrek fölkaptak egy-két darabot, hozzá jog- 
ratot, aurí-szane sajtot, simdipszalámit, mikor mit, úgy ették, összevissza. Ez is 
pár napja kitalált új szokásuk volt. Harmincnégy évesek, gondolta Hait. De hiszen 
Sileni is éppen ugyanennyi. Harmincötre becsülték. 

— De hiszen Sileni éppen egyidős velük — bökte ki. 

— Mondok még jobbat, nagyi — nevetett Ámmaít. — A gyerekünk teljes negyven 
évvel fiatalabb lesz az unokánknál. 

— Á, az nem is sok — legyintett Hait könnyedén, és ő is nevetett. — Mire egye - 
temre mennek, nem is fog számítani. 

Hirtelen kérdésözön zúdult rájuk. 


— Sileni mikor jön haza? Mikor gyógyul meg? Érti a nyelvünket? Mikor fog lát- 
ni? Mikor fog járni?... 

— Hé, hé, elég lesz — nevetett Hait —, egyszerre legfeljebb száz kérdést, ha lehet. 
Elmondok róla mindent, de egyetek, rendben? 

Az ikrek bólogattak és újabb adag mindenfélét tömtek a szájukba. 

Fádaru ezalatt rövid időre elaltatta Silenit, és egy kis műtéttel eltávolította a csö- 
vet, amin át eddig táplálták. Most már rendesen ehet, bár ma még csak tápszert, 
szoktatni kell a szervezetét. Öt nap sok idő egy ilyen kicsi gyereknek. 

— Holnap elkezdjük a visszaállítását rendes ételre — mondta Dzsúfud odakint a 
lányoknak. — És holnaptól elkezd mozogni, járni, játszani. Amit a lábcsonkra tet- 
tünk, az egy bonyolult készülék, ami gondoskodik arról, hogy a sérült felületet ne 
érhesse további sérülés. Természetesen súlyt nem helyezhet rá, azt majd a 
combjára fogjuk tenni. A száfunnupig sok idő van még, nem fekhet ágyban két 
éven át. És hamarosan indultok haza. 

A lányok meglepett arcot vágtak. 

— Azért kellett átjönnünk ide, mert odalent rengeteg a sérült, kell a hely a Sileni 
Fónirdon. De Sileni nem marad itt, egy mentőhajó hazaviszi. Ilyen bonyolult 
szemműtétre kevés hajókórház van felkészülve, a Sileni Fónird sem és ez a hajó 
sem. A száfunnupot majd otthon végzik el. 

— Te nem jössz? — kérdezte Szinensi. 

— Nem, én az itteni betegekkel foglalkozom, de a mentőorvos veletek lesz. Nem 
történhet semmi baj. A gyerek túl van a veszélyen, most már a rehabilitáción a 
sor, de ha mégis gond lenne, a mentők mindennel föl vannak szerelve, és az út 
mentén nyüzsögnek a hajóink. 

Ezzel otthagyta őket, ment valamelyik másik betegéhez. 

— Szüksége lesz pár ruhára — mondta Aini olyanformán, hogy abban az is benne 
volt: ő elintézi. 

— Kell neki otthon egy külön szoba, ki kell bővíteni a házat — tette hozzá Ninda. 
Eddig egyedül lakott a jasszani házban, most majd négyen lesznek, de hármuknak 
elég lett volna az az egy szoba. 

— Meg egypár játék — mondta Szinensi. 

Egyike volt a szúni szervezés előnyeinek — bár ez sok más országban is lehetsé- 
ges lett volna, de például Szindorián nem —, hogy ezt mind innen, a Felhőtől ga- 
laktikus távolságra is el tudták intézni, hiszen az automaták megcsinálnak min - 
dent. A házat is átalakítják, kiveszik a szükséges falakat, újakat raknak be, a cse- 
rélhető műanyag modulokkal dolgozó szúni építészetnek ez rutinmunka. Ninda el 
is intézte nyomban, kiválasztott egy elrendezést, kifizette az árkülönbözetet és a 
gépek használati díját — ez mindössze tíz palan volt —, és a továbbiakban nem is 
foglalkozott az egésszel, nem is ellenőrizte, úgyis úgy fogják csinálni, ahogy kí- 
vánta. 

A ház ajtaja ugyanott lesz, mint eddig, éppen szemben Ámmaíték házáéval, de 
most már nem a szobába nyílik, hiszen az mostantól hármuk hálószobája lesz, ha- 


nem egy kis előtérbe. A jelenlegi szoba nem változik, csak hátrébb kerül, a fürdő - 
szoba és a konyha az előtérből fog nyílni, s a szoba mellett lesz egy szép tágas 
gyerekszoba Sileninek. Az egyik ablaka a hegyoldalra nyílik, a másik pedig a két 
ház közötti térségre a huhalli tövében, ahol asztal, padok és fotelek vannak letéve, 
meg egy játszószőnyeg az ikreknek. Most majd hárman játszhatnak rajta. 

Ha Nindát a családjukba számítják — tűnődött Hait —, hárman voltak, amikor 
Szúnahaumra érkeztek. Amikor Ninda elutazott, már öten voltak. Most nyolcan 
térnek haza, és úton a kilencedik. Mindig nagy családról álmodott. Még lehetne 
több is. Két-három dzsúminként egy gyerek... meg hát Nindáéknak nemsokára le- 
het vér szerinti is, hatvan-hetven év múlva, semmi az, elrepül. Három egészséges 
fiatal lány, gyönyörű kisunokákkal ajándékozhatják meg őket — de a korkülönbség 
jelentéktelen, még ők is fiatalok, még nekik is lehetnek gyerekeik szép számmal. 


435. 


oh-13 fölkelés 


,, Voltaképpen nem is három szülő nevelt föl, hanem öt. De kellett is hozzám en- 
nyi." 


Sileni: 
Naplóm Nindával, 
bevezető, 3. 
Fáhinnur Hírauszi 
43664. szahut nirséhagan 
388 


— Jó szahutot — lépett be Dzsúfud a 795-ösbe. 

— Loyp díáp — fordította a gép. 

— Loyp kwún -— felelte Sileni —, já ga gwap fiok? 

— Én is köszöntelek. Látod, hogy már ülök? 

— Látom bizony — bólogatott az orvos, és az ágyhoz lépett. — Nyújtsd a kezed, 
hoztam valamit. 

Sileni nagyon jól látta Lí közvetítésén keresztül, hogy mi van az orvos kezében, 
de szót fogadott új szüleinek és csak akkor nyúlt érte, amikor a gép lefordította a 
mondatot. A tárgy hengeres volt, a végéből kiállt egy rúd, és annak a másik végén 
volt egy korong. Sileni gondosan végigtanulmányozta. 

— Ez egy nagyon egyszerű kis segédeszköz. Rendes bioelektronikus protézist 
nem fogunk készíteni, fölösleges, ott a száftunnup. Hanyatt feküdnél egy pillanat- 
ra? 

Sileni hanyatt vetette magát az ágyon, a kisgyerekek gyors mozdulataival. 
Dzsúfud visszavette a készüléket, a hengeres részt hosszirányban szétnyitotta, rá- 


illesztette Sileni lábára — a lányok most már rendesen felöltöztették, kapott pólót 
és rövidnadrágot —, visszacsukta, beállította az átmérőjét, ellenőrizte a tartását. A 
korong a lábcsonk alatt fél sudríginre volt. 

— Kényelmes? Nem szorít? 

— Owoy lők? Loy mívön dfok í? 

— Sak lak! — vágta rá Silent. 

— Nagyszerű! 

— Hát akkor állj föl. 

— Mien nam fúa kő. 

— Fúa áááip?! — A gyerek döbbenten nézett föl az orvosra, s bár a szemét a kör - 
befutó fémpánt takarta, látszott a hitetlen reménykedés az arcán. 

— Álljak föl? 

— Hát persze. 

— Ú kwé ma. 

Az orvos megérintett egy gombot, s az ágy leereszkedett egészen alacsonyra. 
Sileni felült, elfordult az ágyon, lelógatta mindkét lábát. Szinensi leguggolt mellé 
és sarut húzott a jobb lábára. 

— Egyszerűen állj rá. 

— Fúa hén vién ká. 

Sileni előrébb csúszott, letette az ép lábát, aztán a másikat. A kicsiny erőtér szi - 
lárdan megtartotta. Szinensi és Ninda megfogta a két kezét, Aini a háta mögé tér- 
delt az ágyra. De nem sok segítség kellett. Sileni kicsit bizonytalanul felállt, és 
enyhén imbolyogva bár, de megállt a lábán. 

— Sak lak — mosolygott Aini —, míp fúa dé! 

— Igen, állsz — erősítette meg az orvos is. — Milyen érzés? 

— Mip fúa dé. Oó ga ti nán kra? 

— Sak lak! 

— Jól van — mosolygott az orvos. — Akkor jöhet az üzlet. Azt mondtam, ha szé- 
pen megreggelizel, akkor kapsz tőlem egy lábat, és üzletet kötünk. Igaz? 

— Kwé! 

— Akkor most te is adsz nekem valamit, és én is adok neked cserébe valamit. Te 
nekem adod ezt az ágyat és ezt a szobát. És cserébe megkapod mindazt, ami az aj- 
tón túl van. 

Sileni válasz helyett fölnyújtotta mindkét karját, s mikor az orvos leguggolt 
hozzá, átkarolta a nyakát. 

— Ák, Dű fud. Ki 80a Íiap. 

— Köszönöm, Dzsúfud. Szeretlek. 

Ahogy kisétáltak a kórteremből, Ninda egy pillanatra hátramaradt, társaira bízta 
a kicsi még bizonytalan lépteinek őrzését, és fölhívta Haitot. 

— Gyertek a 8-jobe janníhaumba, indulunk oda Silenivel. 


Hait meglepett hangocskát hallatott, ők pedig elindultak a folyosón. Aini fogta a 
gyerek jobb kezét, Szinensi mögötte jött, Ninda melléjük lépett balról. Lí kicsit le- 
maradva követte őket. 

Sileninek persze minden új volt, amit a hajón látott, de már hozzászokott, hogy 
minden látványt csak ők öten beszélnek meg a mentális érintkezésben. Végigkér- 
dezte, hogy mi micsoda, minden érdekelte, ők pedig válaszolgattak. De csak egy- 
két matin át, akkorra Sileninek elfogyott az ereje. Mint a Testvériségben általá- 
ban, a Testvériség kórházaiban pedig még inkább, egy szempillantás alatt odalé- 
pett hozzájuk egy nő. 

— Elfáradt? Hívok egy kocsit. 

Már nyúlt is a suagjáért, s a következő pillanatban ott is volt egy kis siklókocsi, 
nem állt semmi másból, csak egy kisgyerekre méretezett ülésből. Sileni nagy 
örömmel fogadta, lecsüccsent rá, megköszönte. Így mentek át a janníhaumba, 
ahol azonnal megtudta, hogyan fogadják a szúnik a Testvériség új tagját. Éppen 
úgy, ahogy annak idején Nindát és nemrég Ainit — s mégis másképp, mert Sileni 
súlyos beteg kisgyerek volt. A szúnik szokásos reakciója némileg visszafogott 
volt, hiszen egy janniíhaumban száz-kétszáz ember is volt egyszerre, nem ronthat- 
tak rá mind egyszerre. De maximális figyelmet tanúsítottak az újonnan jöttek 
iránt. 

Sileni mint a földrengésben megsérült kisgyerek a szokottnál nagyobb figyelmet 
kapott, az emberek körülállták, szólongatták, kínálgatták süteménnyel, gyümölc - 
csel. Sileni felelgetett a kérdéseikre, megkóstolt mindenfélét, de aztán hamar ki is 
merült, kezdett elpilledni. A lányok ezért fölvitték a lakásukba, itt már kétszobá- 
sat kaptak a 3-siri 2-ben. Ninda most először lakott jandriban, már egy napja, ami - 
óta erre a hajóra költöztek, de még egyáltalán nem jártak itt, mostanáig ők is a 
kórházban voltak. A négyes lakás volt az övék, éppen szemben az udvaron álló 
egyik jogratfával, és majdnem szemben a hatos lakással, ahol Ámmaíték laktak. 
Bár ami azt illeti, itt körülnézni sem nagyon volt érdemes, bármikor jöhetnek a 
mentők és ők indulnak haza. 

Sileni aludt már, ők pedig az ágyon ülve beszélgettek a maguk szokásos hangta- 
lan módján, amikor megrezzent Ninda suagja. Raukargi a mentőszolgálattól. 

— Mikor akartok indulni? — kérdezte, szúni módra azonnal a tárgyra térve. 

— Mikor akarjunk indulni? — kérdezett vissza Ninda. 

A férfi elmosolyodott. 

— Jópofa válasz. Nos, Ómdzsendinnek amúgy is dolga van otthon, akkor őhozzá 
osztalak be titeket. Holnap reggel jó lesz? Mondjuk négyszázkor. 

Ninda bólintott, és eltette a suagot. 

— Hé, várj már — szólalt meg a zsebében. Gyorsan előkapta megint. 

— Azt azért mondd meg, hogy van a gyerek. 

— Jól — felelte Ninda, és Sileni felé fordította a kamerát. — Reggeli után elvittük 
a janniíhaumba, megevett mindenfélét, és most szépen alszik. 

— Jól van. Három nap múlva már a Sínisuál vigyáz rá. 


— Simnunná — felelte a három lány egyszerre, és a mentő mosolyogva megismé - 
telte. 

Sileni másfél derki után fölneszelt és tapogatózni kezdett valamerre. Ninda oda- 
feküdt mellé, átölelte, a gyerek hozzábújt, úgy aludt tovább. De csak két derkit, 
hatszázhúszkor fölébredt és enni kért. 

Így telt első és egyetlen napjuk és éjszakájuk ezen a hajón. Sileni evett, aludt, 
megint evett, megint aludt. Nyolcszáz után valamivel megfürdették. Dzsúfud már 
elmondta, hogy a szemét, lábát és kezét védő hipertokok szilárdan a testéhez van- 
nak rögzítve, nem lehet eltávolítani őket — nélkülük szörnyű fájdalmai lennének —, 
de nem is kell, nyugodtan fürödhet velük, szaladgálhat, nem árt nekik sem ütés, 
sem szennyeződés. 

Amikor Sileni ébren volt, Ámmaíték is átjöttek, folytatták a janníhaumban el- 
kezdett ismerkedést. Az ikrek szélvész természete Sileni közelében egyszerre 
megszelídült, úgy adtak a kezébe dolgokat, hogy gondosan ügyeltek, nehogy 
megüssék. Ez nem fog soká tartani, jósolta Ninda, hiszen ők jól tudták már, hogy 
Sileni éppolyan temperamentumos, mint az ikrek, csak szedje össze magát és 
meglátják. 

oh-14 csilamó 


, Amikor a Kíreán-rezsim embereinek, és végül a vezetőjének olyan mondatokat 
szegezett, amikre egyszerűen nincs válasz a politika nyelvén, és nem is ezen a 
nyelven várt volna választ, mert őt csak a tények érdeklik — már akkor látnunk 
kellett volna, hogy Szindoria nem több, mint a kezdet egy hosszú-hosszú sorban. " 


Szillon Nomboka Marotomandi: 
Utjaim Nindával, 
110. 

A mentőhajóra siklókocsin vitték át, aztán lefektették az ottani kórházi ágyba, de 
már csak egy derkit aludt, aztán enni kért. Most már teljesen kipihentnek látszott. 
Tartottak egy bőséges reggeli-ebédet Ómdzsendinnel és Fíharittal, s közben be- 
szélgettek. 

— Hol szállunk le voltaképpen? — kérdezte Szinensi. 

— Ha útközben Sileni nagyon rosszul lenne, akkor a legközelebbi nagy hajón — 
felelte Fíharit. — Ha csak úgy lenne rosszul, hogy ráér az orvosi segítség otthon is, 


akkor az Ángahaur kórháznál. Ha pedig egyáltalán nem lesz semmi baja, akkor 
hazaviszünk benneteket Jasszaniba, és odamegy egy orvos a kórházból. 

— Hol van az? 

— A Ságasszip-hegységet ismeritek? No, annak az elgi lejtőjén épült egy 
fennsíkon, nagyon szép festői táj, az elgi oldalon a Rikangur völgye, dzsisszá fe- 
lől pedig a Súhallip-tó. A kétezer-ötvenes szélességen fekszik, kellemes az éghaj- 
lata. 

— Kó ga bwén — kotyogott közbe Sileni. — Emlékszem egy tóra. 

— No, ez remek — mondta Ómdázsendin —, ha emlékek jönnek vissza, az csak jó. 
Milyen volt a tó? 

— Söu... Hideg... 

Homlokráncolva próbált visszaemlékezni. A lányok lekövették az emlékláncot, 
ami most lassan fölmerült a mélyből, és most már ők is a homlokukat ráncolták. 

Evés után Sileni játszani kezdett Ainiékkal, Ninda pedig átment a szobájukba és 
elővette a suagját. 

Szilaltu kep nanDargari kis híján elájult az ijedtségtől és a megtiszteltetéstől, 
amikor az adásrendező megszólalt a hangszóróból, inkább hörgésszerűen, mint ér- 
telmes beszéddel: — Ninda! Itt van... — és már be is kapcsolta az élő adásba. A 
képernyőn megjelent a jól ismert arc, amit mindennap láttak a tévében. 

— Ninda vagyok — közölte. A tévés már éppen a nevét akarta kinyögni, amikor 
észrevette azt a kifejezést a hidegkék szempárban, ami a torkára forrasztotta a 
szót. Mélységes gyanakvás, helytelenítés, szinte már ítélet. És egy szempillantás 
múlva azt is megtudta, hogy miről. — Mi az a csilamó? 

Dargari ereiben megfagyott a vér. Politikai hírelemző volt. Naponta foglalkozott 
Nindával. Mindent tudott róla, amit a nyilvánosság tudhatott. A szindoriai esemé - 
nyeket ő közvetítette és elemezte. Már dolgozott róla egy dokumentumfilmen. 
Százszor is végignézte azóta a felvételeket. De arról nem is álmodott, hogy Ninda 
őt fel fogja hívni. És ha álmodott volna róla, akkor rémálmaiban sem úgy, hogy 
minden előzmény nélkül éppen ezt a szót fogja megkérdezni. 

A kérdés nem lehetett valóságos kérdés. Ha nem tudná, mit jelent, nem egy té- 
véhíradót hív fel, hanem megkérdezi a legelső embert, aki tudhatja. Akárkit erről 
a világról. Nagyon is jól tudta. Ez nem érdeklődés, hanem számonkérés. Akkor 
pedig baj van. Nagyon nagy baj. És még nagyobb baj lesz. 

Nem merte várakoztatni Nindát. Kinyitotta a száját, hogy válaszoljon, de Ninda 
megelőzte. 

— Egyszer csak megszólal és mesélni kezd, hogy járt egy tónál. Fürödtek a tó - 
ban. A parton szárítkoztak éppen, amikor odajött egy ember és kiabálni kezdett 
velük. Azt kiabálta, hogy csilamó. A szülei nagyon megijedtek és mindannyian 
elmentek onnan. Mi az a csilamó? 

Dargarinak semmi szüksége nem volt rá, hogy megkérdezze, ki volt az elbeszé- 
lő, akit Ninda nem nevezett meg. Pontosan tudta, és nem volt kétsége, hogy a né- 
zők is tudják. Arra pedig ideje sem volt, hogy a tévések szokása szerint most be- 


avassa azokat a nézőket, akik netán nem értesültek az eseményekről — nem mintha 
oka lenne feltételezni, hogy létezik ilyen. Ha Ninda tüsszent, azt is tudják. 

— Persze ő sokkal kisebb annál, hogy tudhatná, de nekem van egy elképzelésem. 
Mi az a csilamó? 

— Ez egy vulgáris kifejezés — préselte ki magából Dargari. Fogalma sem volt, 
mit mondjon, de azt biztosan tudta, hogy Nindát megvárakoztatni a lehető legna- 
gyobb őrültség. — Ezt... ezt a szót a jalarokra és a hagondákra használják, és ras- 
szista tartalma van. 

— Mindjárt gondoltam. 

Kis csend támadt, a riporternek most már végképp elképzelése sem volt, mit 
mondhatna. Annyira szívesen készített volna interjút Nindával, egymillió kérdést 
föltett volna neki... pályafutásának fénypontja lett volna. De így... esélye sincsen 
bármit kérdezni. 

— Beszélni akarok azzal, aki a világotokat vezeti — közölte Ninda annak az em- 
bernek a magától értetődő természetességével, aki el sem tudja képzelni, hogy 
másképpen is lehet, mint hogy az államelnök minden egyes hiperfonhívásra eldob 
mindent a kezéből és rohan. 

Csakhogy ő Ninda. Neki az államelnök tényleg minden mást el fog dobni a 
kezéből és ugrani fog. Mi mást tehetne? Éppen most, amikor mindennél jobban rá 
vannak szorulva a Testvériség jóindulatára? Különben is éppúgy bolondul Nindá- 
ért, mint mindenki. 

— Bizonyára megérted, hogy ez egy kis időbe telik — mondta. 

— Persze. Föl kell hívni és szólni neki. Megvárom. 

Nagyon baljóslatúan hangzott. Dargari felidézte magában a Szindorián történte- 
ket. Adná a Galaxis, hogy az elnök úr képes legyen valami olyat mondani, amivel 
le tudja csillapítani. 

Közben a stúdiósok mint az őrültek hívogattak mindenkit, hogy kapcsolatot te- 
remtsenek az Elnökházzal. Végre sikerült. Ninda hiperfonja ezalatt várakozásban 
volt, csak egy arcképet mutatott. Akkor tért csak vissza, amikor az elnök belépett 
a közvetítésbe. Idősebb, joviális férfi volt, kerek arcán széles mosollyal. 

— Üdvözöllek, Ninda — kezdte nyájasan. — Rendkívüli örömömre szolgál, hogy 
veled... 

— Megtudtam, mi az a csilamó — közölte Ninda szárazon. 

— , . . ÖÖÖ... ó, valóban? 

— Mitől lepődtél meg? Hogy létezik ez a szó, vagy hogy én megtudtam? 

— Nos... inkább az lepett meg, hogy felhívtál emiatt. Egyébként az Elnökház 
nincs messze a hajódtól, nekem igazán nagy örömömre szolgálna, ha személyesen 
IS... 

— Csakhogy én már nem vagyok azon a hajón — vágott közbe Ninda. 

— Hát hol... — Rokszagi elnök elharapta a mondatot. Ezzel az erővel a hegyektől 
is kérdezhetné, hogy miért mozdultak meg. — Nos, úgy értettem, hogy egy szó je- 


lentése nem olyasmi, ami miatt fel szoktak hívni egy államelnököt — még széle - 
sebben elmosolyodott. — Azt hiszem, neked valami gondod van ezzel a szóval. 

Ninda elmondta neki is ugyanazt, amit a riporternek. 

— 0. 

— Szerintem is , ó". Legalábbis az én nézőpontom szerint ha egy harmincöt éves 
kisgyerek, aki nem emlékszik semmire a katasztrófa előtti időből, legelsőként azt 
az emléket tudja felidézni, amikor csilamónak nevezték, akkor az minimálisan 
, 67 — jelentette ki Ninda. — De azt hiszem, még jobban illik rá az a szó, hogy var- 
haszi. Remélem, a gép talál rá alkalmas fordítást. Én most jövök Szindoriáról — 
emelte föl a hangját —, ahol az elmúlt évek-évtizedek során valósággal fuldoklott 
az ország azoktól a bajoktól, amiket közvetve vagy közvetlenül a rasszizmus 
okozott, és még nagyon messze van az a pont, amikor már legalább azt 
elmondhatják, hogy elindultak fölfelé a verem legmélyéről. Alig hagytam magam 
mögött azt az országot. És rögtön belebotlok egy másik társadalomba, amit 
rasszizmus mérgez. 

— Nagyon sajnálom, hogy ilyen tapasztalatot szereztél. 

— Hát még a honfitársaid mennyire sajnálják! Az ő nevükben szólítalak fel, 
hogy indíts nagyon határozott antirasszista kampányt. Nemsokára felhívlak és 
megkérdezem, hol tart. 

És kilépett a vonalból. 

,, Ha valakit válaszok nélkül hagysz, kitalálja a saját válaszait. " 


Lí-Nindaran: 
Gondolatok, 
812. sómir 


— Kedves nézőink — mosolygott a kamerába Larenka Szontiszkovarikinde —, 
érdekes hírt hoztam önöknek. Nem is én fogom elmondani, hanem Ninda saját 
maga. Tőle kaptuk a most következő beszélgetés felvételét. 

Szindorián és a BGH-val szerződésben álló országokban több százmillió tévé- 
néző értesült egyenesen a felvételből, hogy Ninda ultimátumot adott egy államel- 
nöknek. Köztük természetesen a jaungaimaszi kormány is. 

— Mi, akik jól ismerjük Nindát — tért vissza Larenka arca —, persze tudjuk, hogy 
nem az volt a célja, hogy totális kutyaszorítóba hozza az Ywnkaimsi vezetést. De 
nem is érdekli, hogy ezt okozta, őt csak a megoldandó probléma érdekli. Leegy- 
szerűsítve a dolgot, a helyzet a következő. Egy állam vezetése nem engedheti meg 
magának, hogy külföldről egy kamaszlány mondja meg neki, mit tegyen. Ha ele- 


get tesz a felszólításnak, azzal kellemetlen precedenst teremt, gyakorlatilag felad - 
ja önállóságát, függetlenségét. Ám ha nem teljesíti Ninda kívánságát, azzal a ras- 
szizmus mellé áll, és elutasítja Nindát, akivel Ywnkaim$on a népesség nyolcvanöt 
százaléka szimpatizál, ez az egyik legmagasabb arány, amiről tudomásom van. 
Vagyis bármelyik lépést választja, egyszer s mindenkorra tökéletes politikai nullát 
csinál magából. Érdeklődéssel várom, mit fog lépni Ywnkaims. 

Jaungaimasz nagyon gyorsan lépett. Egy derkivel Ninda ultimátumának elhang- 
zása és néhány limlivel Larenka elemzése után Andker kep szanNikergosz mi- 
niszterelnök tett tévényilatkozatot, amit egyenesen elküldtek a BGH-nak és a 
Testvériség sajtóirodájának is. 

— Üdvözlöm önöket. — A jóképű, fiatal miniszterelnök egy park padján ülve be- 
szélt, szúni nyelven, ragyogó napsütésben. A háta mögött, a parkon túl látható há- 
zak körül most is sürgés-forgás volt, és a levegőben megállás nélkül jöttek-men- 
tek a mentőautók és az építőipari munkagépek. — Egy kicsiny világ kormányának 
vezetőjeként szólok önökhöz. Jaungaimasz, szindor nyelven Ywnkaim$ miniszter - 
elnöke vagyok, azé a világé, amelyről mostanában sokat hallottak a szörnyű föld- 
rengés miatt, amely nemrégiben lesújtott ránk. Jelenleg is ez az egyetlen dolog, 
amivel egész világunk el van foglalva. A katasztrófát sértetlenül túlélt felnőttek 
kilencvenhét százaléka ezen dolgozik. Természetesen semmire sem mennénk a 
nélkül az óriási segítség nélkül, amit Szindoriától, Rekkitől, Síditől és Sielunttól 
kapunk — valamint legelsősorban a Szúnahaum Testvériségtől, akik végtelenül so- 
kat segítenek. — Elmosolyodott. — És az ő soraikban él az a különleges fiatal em- 
ber, akit a Galaxis e táján oly sokan tisztelünk eredeti világlátása, a dolgokhoz va- 
ló viszonyulásának utánozhatatlan Ninda-stílusa miatt. Az imént felhívta kis köz - 
társaságunk elnökét és nagyjából megmondva utasította, hogy indítson antiras- 
szista kampányt. Rokszagi elnök úr nem tartotta fontosnak tájékoztatni őt, hogy 
ez a kérdés nem az ő hatáskörébe tartozik, hanem a kormányéba, hanem egysze- 
rűen átadta nekem a feladatot. Hát kérem. Értesültem Szontiszkovarikinde szer- 
kesztő asszony remek összefoglalójáról, mely szerint nekem e helyzetben nincsen 
jó lépésem. De, azt gondolom, hogy van. El tudom mondani, hogy a rasszizmus 
elleni kampányunk már negyven éve tart — úgy értem, szúni időszámítás szerint —, 
de sajnos elődeinktől eléggé áldatlan helyzetet örököltünk ezen a téren. Nem csu- 
pán az előző kormányokra gondolok. Tekintsük a jalar nemzetiséget. Ők mindös - 
sze nyolcezer éve vándoroltak be Jaungaimaszra, mintegy hatezren. Mostanra 
megkétszereződött a számuk, de sajnos nagyon nagyszámú áldozatot szedett kö- 
zülük a földrengés, mert a leginkább sújtott területeken éltek. A jalarok bizonyos 
mértékig mindig ki voltak rekesztve társadalmunkból, amiért mindkét felet terheli 
felelősség. Ők nem nagyon tudták elfogadni a mi életmódunkat, normáinkat, mi 
pedig az övéket. Ez nagyon nagy baj. De nem hiszem, hogy egyszerűen egy anti- 
rasszista kampánnyal helyrehozható. Mindenesetre amit Ninda kért, azt megtet- 
tük, tesszük negyven éve. Sajnos ennél több kell. Most azonban talán kínálkozik 
egy megoldás. Szeretném tudatosítani többségi, jaungi és gaimasz kultúrájú honfi- 


társaimban azt, amire valószínűleg nemigen figyeltek oda — vagy mondjuk in- 
kább, hogy nem akaródzott odafigyelniük —: Ninda, akit hazánkban rendkívüli 
tisztelet övez, egy jalar gyermeket fogadott örökbe. Elmondom még egyszer, ké- 
rem, nagyon figyeljenek. — Lassan, tagoltan folytatta, kissé előredőlve. — Ninda 
hahoren roksze larsz hojalar lau. Ninda hogama jalar kerlasz aun kare. Hi lar 
béa kwőap $uot go Nin da. Ninda egy jalar gyermeket fogadott örökbe. És most 
mondok önöknek még valamit. A jalar kisebbség legalább háromezer tagja veszí- 
tette életét a földrengésben, a pontos számokat még mindig nem ismerjük. E pilla - 
natban huszonnégy gyermekről van tudomásom, akik minden családtagjukat elve- 
szítették. Tizenegyet közülük a Testvériség kórházában ápolnak, nyolcat itthon a 
fővárosi kórházban, a többiek nem szorultak orvosi segítségre, az ideiglenes 
menedékhelyeken vannak. Teljesen egyedül van mind a huszonnégy. Egy szál 
maguk maradtak az égbolt alatt. Kérem, gondolkodjanak el ezen. És nem, 
Szontiszkovarikinde asszony, nem gondolom, hogy feladnánk önállóságunkat és 
politikai nullát csinálnánk magunkból azzal, ha hallgatunk Nindára. Arról lehetne 
vitatkozni, hogy ennek tekinthető-e, ha , külföldről egy kamaszlány" útmutatásait 
követjük — ez azonban csak akkor derülne ki, ha létezne , külföldön egy 
kamaszlány", aki utat akar mutatni nekünk. De nincs több ilyen, csak Ninda. Ő 
pedig — Jaungaimasz látásmódja szerint éppen úgy, mint Szindorián — sokkal 
több, mint egy kamaszlány. Van nálunk egy mondás, nem régi keletű persze, de 
mindenki ismeri, még a kisgyerekek is. Egész sor nyelven el tudom mondani. 
Jaungiul: Kuasz Ninda heranin. Gaimaszul: Kansze Ninda arhanosz. Jalarul: Sít 
vái gíva öp Nin da. Szavansziul: Szkaretandi Nindari ilran. Szindorul: K$loip 
iWwm Niinda éilaú. Thabbuanul: Khanan Nindata ankhlap. Szúniul: Nindától 
érkezik a fény. Köszönöm, hogy meghallgattak. 

Larenka egy limlin belül felhívta Jaungaimaszt és villáminterjút kért a 
miniszterelnöktől. 

— Nikergosz úr — kezdte —, először is elismerésemet szeretném kifejezni ahhoz, 
ahogyan ezt a helyzetet kezelte. 

— Köszönöm — bólintott a kormányfő, aki már egy épületben tartózkodott, 
valami folyosón haladt éppen. 

— Azt hiszem, ahhoz is gratulálnom kell — folytatta Larenka —, ahogyan hitet tett 
Ninda mellett. 

Nikergosz elnevette magát. 

— Ez nagyon kétértelműen hangzott, Szontiszkovarikinde asszony. Már vártam a 
kérdést arról, hogy én őszintén hiszek-e Nindában, vagy csak politikai tőkét kívá- 
nok-e kovácsolni a személyéből. 

— És mi a válasz? 

— Őszintén hiszek benne. Ön esetleg nem ad hitelt ennek az állításnak — azt gon- 
dolhatja, hogy a jaungaimaszi politikusok éppen olyan hazug fráterek, mint más 
országokban, és természetesen igaza lesz, mi sem vagyunk különbek. Talán an- 
nyiban, hogy nem is hirdetjük magunkat annak, mint az egykori Kíreán elnök. Én 


azonban arra szeretném önt emlékeztetni, hogy bármit, amit mondok, megnézhet 
Ninda is, később is vagy akár élőben is nézhet minket most — és neki nem lehet 
hazudni. Átlát az emberen. Sajnálom, hogy nem találkozhattunk, de levegőt venni 
sem volt időm. Ha normalizálódik itt a helyzet, szeretném felkeresni a hajóján és 
beszélni vele. 

— Nem -— felelte Larenka lassan —, neki valóban nem lehet hazudni. Köszönöm 
az interjút, Nikergosz miniszterelnök úr. 

oh-16 mentőhajó 


,, Már gyereknek is olyan volt, mint aki nem a Galaxisban él. Szereti népünk ha- 
gyományait, de nem érdeklik az ostoba konvenciók. Allami vezetőkkel is úgy be- 
szél, mint egyenrangúakkal. Egyedül a bölcsességet tiszteli. " 


Ámmaítt Ídara: 
Majdnem Ninda apja vagyok, 
406. 


Nindának fogalma sem volt róla, hogy Jaungaimaszon Ninda neve csodát tesz és 
hasonló címekkel jelennek meg tudósítások, mert az emberek elkezdték felkeresni 
a kórházban a jalar és hagonda gyerekeket, de nemcsak őket, a jaungikat és a gai- 
maszokat is. Mindegyiknek jutott valami társaság, de ennivalót, ruhaneműt, játé- 
kot is vittek nekik. A jelenség aztán elkezdett átterjedni a kórházban és menedék - 
helyeken levő felnőttekre is. Többen is úgy értékelték, hogy a katasztrófahelyzet 
okozta, ilyenkor az emberek összetartóbbak, a közösen átélt megpróbáltatások 
friss emléke miatt. Amikor azonban a lélektan e szakértőit megkérdezték, miért 
következett ez be csak most, a miniszterelnök bejelentését követően azonnal, mi- 
közben a földrengés óta szúni időszámítás szerint hét nap telt el — mindenki csak a 
vállát vonogatta és azt mondta, ja, hát Ninda. 

De Ninda mint általában, most sem volt elérhető, a Testvériség védőburka mö - 
gül rá sem hederített a Galaxisra, a lányával foglalkozott. Sileni rohamosan nyerte 
vissza az erejét, de volt is mitől, a mentőhajón elköltött első étkezésén annyit 
evett, mint két nagylány együttvéve, és másfél derki sem telt bele, megint enni 
kért. És állandóan csinált valamit, közben pedig folyamatosan dumált, csak akkor 
nem, amikor valaki beszélt hozzá. És amikor zenét hallgatott. Megtalálta Ninda 
elméjében a Limelullí-dalt, és megoldották, hogy élőszóval is szóba kerüljön. A 
holmijukat természetesen berakodták az automaták, így az úldot is, s Ninda elját- 
szotta és elénekelte a dalt. Ahhoz Sileni kicsi volt még, hogy a tartalmát is meg - 
értse, de a szöveget hamar megtanulta. Egyébként is itta magába a szúni nyelvet, 
szüksége is volt rá, mert amíg a fején lesz a hipertok, nem csinálhatnak hipnok- 


ezelést, és ilyen kicsi korban egyébként sem javasolják. Majd úgy nyolcvan és 
száz éves kora között lehet szó róla. 

Meséltek neki Szúnahaumról, elsősorban a jasszani házról, a Lenguról, meg 
persze az Abroncsvilág egyedülálló űrrajzi viszonyairól. Sileni korában a született 
szúnahaumi gyerekek sem értik még, hogy miért nem mozdul a nap soha az ég- 
bolton — persze eszükbe sem jut, hogy létezniük kellene csillagászati értelmű nap- 
paloknak és éjszakáknak, sőt évszakoknak is, amíg először nem járnak egy forgó 
világon —, hogy miért fúj örökké ugyanaz az enyhe szellő dzsisszáról, miért nem 
esik soha az eső. Az eső fogalma éppolyan ismeretlen nekik, mint a 
sivatagvilágokon és a hajókon élő gyerekeknek. 

Sileni olyan világon élt, ahol ismerték az esőt, és persze forgott a tengelye kö- 
rül. A hegyvidéken, ahol Sileni városa állt, a nap mozgása igen szembeötlő volt, 
mert Harinnagu (Sileni csak úgy ismerte, , a város") és a nap között volt egy 
hegylánc, amelynek csúcsai naponta többször is árnyékot borítottak a városra, il- 
letve csak egyes részeire. El sem tudta képzelni, milyen lehet egy olyan hely, ahol 
az égbolt nem kék, hanem sárga és kék egyszerre, anélkül hogy foltos vagy zöld 
lenne. Pedig már látta is, hiszen Lí nem csak olyan képet tudott közvetíteni, amit 
éppen akkor látott, hanem az emlékeiből vagy akár a képzeletéből felidézettet is, 
éppoly könnyedén. A lányok erre nem voltak képesek, bár időnként kísérleteztek 
vele; ha Lí szolgáltatta a hullámenergiát, akkor nem volt szükség kirire, aki csak a 
közelben található mesterséges energiaforrásokból tudta kiszívni. De ők Lível 
sem jutottak tovább a rövid idejű képátvitelnél, legfeljebb negyed matin át tudták 
közvetíteni a képet, aztán kiestek a koncentrációból és újra kellett építeniük az 
egész vivőhullámot. 

Többször is hívták őket napközben, Hait, Ámmaít, Dzsúfud és két orvos is, Szi- 
helgi és Faurgáni. Sileni hogylétén kívül arra is kíváncsiak voltak, hogy minden 
rendben van-e a családdal, hiszen itt három szülő van ugyan, de extrém fiatalok 
mind. Szihelgi hipersebész volt, így őt Sileni érdekelte, ő volt ügyeletben, ha az 
életfunkciókat és a hipertokok alatt levő sérülések állapotát jelző készülékek bár- 
mi rendelleneset mutatnának. Faurgáni viszont családorvos, akinek semmi köze 
nem volt a gyerek gyógykezeléséhez, neki az volt a dolga, hogy figyelemmel kí- 
sérje a család életét és ellássa tanácsokkal a lányokat. Ha elnyeri a bizalmukat, 
hosszú távon fognak együttműködni. 

Nem láttak okot, hogy miért ne nyerné el a bizalmukat. Kedves nő volt, egészen 
fiatal, de már neki is volt egy fia, Dzsígu, igaz, csak tízéves, most tette az első lé- 
péseket és már néhány szót is ismert. Majd elviszi őt is hozzájuk és összebarát- 
kozhat a , nagylányokkal". 

Mindeközben Ámmaít szép sorban lezárta szindoriai ügyeit és átadta az ország 
vezetését Hirfauminak, aki ez idő szerint a Himmanun Dzsumbi fedélzetén Ászkú- 
ról tartott vissza az anyabolygóra. Ámmaíték a Fáhinnur Hírauszin utaznak még 
egy darabig, aztán egy átszállással hazatérnek majd. 


De a szindoriai ügyek mellett időt kellett szakítania egy jaungaimaszi ügyre is. 
Hivatalos megkeresésként érkezett, Jaungaimasz kaindími nagykövete adta át a 
szindor külügyminisztériumnak, azzal a kéréssel, hogy továbbítsák Ídara profes- 
szor úrnak. Rendőrségi jelentés volt egy tanúvallomásról. Rögzítette Szill-apar 
hen csauKarrasz hadnagy a szollenagui kapitányságon. Vallomást tett dr. Arekka 
kep lunRasisz mentőorvos, aki a katasztrófa után másfél napig Harinnaguban vett 
részt a mentésben. Ismerős volt a városban, és tagja volt annak a csoportnak, 
amelynek egy másik tagja találkozott Nindáékkal, ő is látta őket messziről, de ak- 
kor nem ismerte fel. Később látta a szúni kishajókat is a helyszínen, így amikor a 
híradásokból értesült Sileni örökbefogadásáról, tudta, hol találták. Ma reggel 
sikerült találkoznia egy beteggel, aki arra a környékre valósi, és emlékezett erre a 
családra a hely alapján. A jegyzőkönyv az összes adatot rögzítette, és mellékeltek 
egy ismertetést, mely szerint a jalarok az azonos nemű szülőjüktől öröklik négy 
szótagból álló nevük első és utolsó tagját, és a két középső tag tartozik az 
egyénhez, ezek közül bármelyiken szólíthatnak egy kisgyereket. A környékbeli 
ember nem tudta, hogy a család melyiket használta. 

A környékbeli ember neve Ár Ka Lön Nét. 

Sileni apjának neve Dáu Ooi Sé Lúák. 

Sileni anyjának neve Mőeg Re Doá Mit. 

Sileni jóval idősebb bátyjának neve Dáu Kyp Lwat Lúák. 

Sileni valódi neve Mőeg Lei Sea Mit. 

Ámmaít az orra tövét vakargatva olvasgatta a jelentést. Jó, de mihez kezdjen ez- 
zel? Persze, odaadja a kislányoknak, de ők is — mit csináljanak vele? Már nem 
fogják se Leinek, se Seanak szólítani, a gyerek két év múlva hipnóval megtanul- 
hat szúniul, ha ugyan addigra nem fog folyékonyan csacsogni, az ilyen kicsik 
gyorsan tanulnak. 

De hát mindegy. Elküldte Nindának. 

oh-17 hazatérési 


,, Addig élsz, amíg emlékeznek rád. Ősrégi, elcsépelt mondás. De csak nálunk ka- 
pott új, igazi értelmet. Én bele szoktam nézni régen élt emberek siéhongjába, akik 
nem voltak híresek és nincs is közöm hozzájuk. Egy kicsit életre keltem őket ezál- 
tal. Ettől is vagyunk Testvériség. " 


Szinensi: 
Szúnahaum és a Galaxis, 
306. 
Szúnahaum 
Jasszani 
43664. nodzsat muandzsan 
420 


Végre itthon voltak. 

A mentőhajó nem szállhatott le Jasszaniban, hiszen egy hipertéri űrhajó volt, 
nem talált volna leszállóhelyet az egész völgyben. A mentők hívtak légikocsit, át- 
szálltak abba, ők maguk is, az Ílgaszun Rógauti üresen tér vissza Séninnaurra, 
ahol állomásozni fog, amíg el nem kell indulnia megint, új személyzettel, új cél 
felé. A légikocsi levitte a lányokat és Lít, kiszálltak a ház előtt és elbúcsúztak a 
mentőktől, akik most szintén hazamennek. 

Most, hogy magukban voltak, Sileni megnézhetett mindent Lí szemével anél- 
kül, hogy ezt titkolni kellett volna bárki előtt. Megnézték a házat belülről, aztán 
sétáltak egyet. Sileni utoljára otthon, Harinnaguban sétált a szabad levegőn, és a 
három hajón eltöltött napok alatt még egy parkba sem tudott eljutni. Most járt 
egyet az erdőben, sőt szaladgált is, és megcsodálta a hatalmas fákat. 

— Óriási nagy fa — mondta a két ház között álló huhallira. 

— Igen, huhallinak hívják. 

— Huhalli — dünnyögte Sileni többször is, gyakorolta a szót. Nem volt gondja a 
szúni szavakkal, sem azzal, hogy sok szótagból is állhatnak, sem azzal, hogy nin- 
csenek zenei hangsúlyok. — Huhalli, huhalli. Rajta vannak az ágak a házon. 

— Igen, mindkét házra ráborulnak az ágak. 

— Nem veri össze a házat az ág, ha vihar jön? 

— Szúnahaumon soha nem jön vihar. Ez az enyhe szél, amit érzel, ez fúj mindig. 
Soha nem áll el és nem is erősödik. 

Sileni elnézett dzsisszára, ahol Jasszani első házait látta a közelben, mögöttük 
pedig a Dzsimbá és az Andon égbe törő csúcsát. 

— Honnan fúj? 


— A napból — mutatta kinyújtott karjával Szinensi. — Látod azt a nagy fehér 
ponyvát? Amögött van a nap. Mindig ott lesz, egész életünkben. A nap nyomja 
felénk a levegőt. 

Később átmentek a lígahuapi janniíhaumba, üdvözölték a Tűz Őrzőjét, bemutat- 
ták neki és a szúniknak Ainit és Silenit. Ninda és Szinensi számos barátja, ismerő - 
se ott volt, és ahogy a szúnik szokták, nagy szeretettel fogadták őket. Hétévi tá- 
vollét Szúnahaumon igazán nem számít soknak, megesik nemegyszer, hogy vala- 
ki több dzsúmira is kívül marad a Felhőn, az meg még gyakrabban, hogy az Ab- 
roncsvilág más tájain vagy a Felhő más világain tölti valaki hosszabban az idejét. 
Az sem érte meglepetésként a jasszaniakat, hogy Nindáék most már egy pár, sőt 
Ainival együtt hármast alkotnak. Sileni volt az, aki meglepte őket, nem is annyira 
a súlyos sérüléseivel, amik miatt teste három részén is hipertokot és erőteres mű - 
lábat viselt, hanem mert a három kislány még mindenképpen túl fiatalnak számí- 
tott, hogy egy gyereket fogadjanak örökbe. 

De hát ez itt a jannihaum. Bárhogyan akar élni egy szúni, a többi támogatja, se- 
gíti. A gyerekeket végképp. 

Sileni jókat játszott a többiekkel, a korosztályába tartozó gyerekeknek nem tűnt 
fel, hogy valójában lát, a felnőttek pedig ennyire mégsem figyeltek oda rájuk. 

Némi nehézséggel járt persze, hogy ha Lí azt a képet közvetíti, amit ő maga lát, 
akkor Sileni rosszabbul boldogult volna, mint ha valóban vakként, csak a tapintá- 
sára hagyatkozva kell léteznie; hiszen ők ketten nem ugyanott voltak, legfeljebb 
ugyanabban a helyiségben, de amit Lí látott, az más helyen és más irányban volt. 
Lí elméjének óriási potenciálja azonban lehetővé tette, hogy — amikor látta, hogy 
Sileni hol van, hová néz és ott mi van — átalakítsa a közvetített képet olyanná, 
amilyennek Sileni látná a saját szemszögéből. Ez a kép nem volt teljes értékű, 
nem volt részletgazdag, hiányoztak róla mindazok a dolgok, amik Li felől 
takarásban voltak, és ha Sileni gyorsan mozgott — márpedig egyre többet 
szaladgált —, akkor Lí kénytelen volt egyre több részletet elhagyni, mígnem a 
végén, ha például Sileni futtában még körül is nézett, már csak vonalak maradtak 
egy egyszínű felületen. Persze Lí már a kezdet kezdetén elmagyarázta neki, hogy 
ez így van és miért van így, és amikor beültetik az új szemeit, ez a gond meg fog 
szűnni, nem szorul többé a közvetített látványra. Sileni ezt könnyebben felfogta, 
mint azt, hogy mennyi az a körülbelül két év, amit várnia kell a szemek 
beültetésére, hiszen az intelligenciája egy receptornak megfelelően nagyon magas 
volt, de tudása és tapasztaltsága egy kicsi gyereké. Nem volt kialakult időfogalma 
és számfogalma sem. Lí ezért ettől a naptól más megoldást alkalmazott. Kitalált 
tizenkét színes kockát, amik vizuálisan megjelentek a képzeletükben. Sorba 
állították őket: piros, narancs, rózsaszín, sárga, világoszöld, sötétzöld, világoskék, 
sötétkék, lila, barna, fehér és fekete. Öt sor volt. Az első sorból ma elvették az 
első kockát, a pirosat, és képzeletben megették. Jó íze volt. 

Aztán Szinensi keresett egy játékboltot a suagján, és megvette őket igaziból, 
este kirakták őket Sileni szobájában az asztalra, öt sorban, és az elsőből a pirosat 


bedobták az asztal alatt egy kis műanyag vödörbe. Így fogják csinálni mindennap. 
A képzeletbelit megeszik, a műanyagot pedig bedobják a vödörbe. Persze a két év 
nem azt jelenti, hogy akkor lesz meg a száfunnupműtét, akkor csak a szemek lesz- 
nek készen; azt nem lehet tudni, hogy a műtét mikor történhet meg. 

Délután Szihelgi érkezett meg előbb, ők még a janniíhaumban voltak. Csak 
üdvözölni akarta őket és megismerkedni személyesen. És megnyugtatni őket, 
hogy minden rendben lesz. Magas, jóképű férfi volt, világosbarna bőrű, sötét ha- 
jú. 

— A száfunnup sok tízezer éve bevált eljárás. Bármilyen testrészt pótolni tudunk, 
az agy kivételével persze. Három műtét, némi rehabilitáció, és Sileni miben sem 
fog különbözni a többi kisgyerektől. 

A lányok mosolyogtak magukban. Dehogynem. 

— Te fogod betenni az új szememet? — kérdezte Silent. 

— Nem, nem egyedül én. Ezt egy óriási gép fogja csinálni, te pedig egy ágyon 
fogsz feküdni és alszol. Nem érzel semmit. A gépet egyszerre nyolc ember kezeli, 
abból leszek az egyik én. Amikor felébredsz, még nem fogsz látni, mert akkor 
még be kell állítani. De az is meglesz. 

— Meddig tart a műtét? — kérdezte Ninda. 

— Még nincs készen a végleges terv, de körülbelül két napig. 

— Két teljes napig?! 

— Hogyne. Hárommillió idegrostot fogunk összevarrni, és egyetlenegy sem lehet 
hibás, szerintem nagyon gyorsan dolgozunk. No, nem ülünk ott két álló napig a 
száfunnupgépben, derkinként váltjuk egymást, még a megfelelő képesítésű hiper- 
sebészeket is meg kell találni. 

— Százhatvan orvost? — kérdezte Ninda. 

— Nagyjából, bár ha ugyanaz az ember többször is beáll, akkor annyival keve- 
sebb. 

— Hány ilyen sebész van Szúnahaumon? 

Szihelgi vállat vont. 

— Rengeteg, szerintem több tízezer. Ne aggódj. 

Ninda elmosolyodott. 

— A szülőknek az a dolguk, hogy aggódjanak a beteg gyerekükért. Ez áll a Sé- 
sanfauri dzsullában. 

— Jól van — nevetett az orvos —, hát akkor aggódjatok. Akartok azon is aggódni, 
hogy lerobban-e a száfunnupgép? 

Erre mindhárman fölkapták a fejüket. Szúnahaum egyike volt azoknak a jelen- 
tős számban létező államoknak, ahol a fontosabb feladatot ellátó gépeket többszö- 
rös túlbiztosítással gyártották, és az ilyen komplex berendezésekre a gyártó örökre 
szóló garanciát adott. 

— Miért, előfordult már? 

— Az se fordult még elő, hogy egy műtéthez ne találjunk elég orvost — vigyor- 
gott rájuk Szihelgi. 


440. 


oh-18 emlékirato 


, Ha olyan embert akarsz az országod élére, aki majd jól elbánik azokkal, akik 
nem tetszenek neked, jó, ha tudod: azokkal fog elbánni, akik neki nem tetszenek. 
Csak idő kérdése, és közéjük fogsz kerülni. " 


Ninda: 
Nemlétező politikai beszédeim, 
82. 
Syyndoreia 
Kafndim 


59. kuöfd 18. 
a fehér órája 


— Különös így a város, nem igaz? — kérdezte Larenka, lassan sétálva át a LYksiáp 
téren. — Már egy ideje nincsenek tüntetők sehol. De annyira megszoktuk, hogy a 
belső, sőt a külső városrészekben is minden tér, park, főút tele van tüntetőkkel, 
hogy szinte furcsán hat egy normális város; főleg a főváros. Akik önök közül nem 
jártak még Kafndimban, amióta a diktátor megbukott, azoknak figyelmébe aján- 
lom itt éppen szemben a Kwdajwt bank épületét, még inkább azt a furcsán fehér 
téglalapot kissé balra. Látják, mennyire elüt a fal rendes színétől? Ott valaha egy 
kép volt, az elnök úr őméltósága szokásos gondterhelt, felelősségteljes arcával 
jelentéseket olvas. Amikor már nagyon kezdett kihűlni a sösymleves, jótékony 
kezek egy éjjel kicserélték a képet. Mondanom sem kell, hogy egészen másvalaki 
arcára. A hatalom akkor már nem merte visszatenni őméltóságát. Aztán persze le 
kellett venni azt is, és azóta nincsen ott kép. De foglalkozzunk inkább az embe- 
rekkel. Ezt a fiatal párt meg is szólítom. Üdvözöllek benneteket, Larenka Szon- 
tiszkovarikinde vagyok a BGH-tól. Hogy vagytok? 

A páros, egy tíz év körüli fiú és lány boldogan nézett a kamerába, amiért maga 
Larenka interjúvolja meg őket. 

— Nagyszerűen — mondták kórusban, és nevettek. 

— Nektek megváltozott az életetek, amióta nincs hatalmon Kiyfeán? 

— Igen, nagyon — mondta a lány. — Én Áiisy vagyok, ő pedig az ikertesóm, Vö - 
mast. A miénk amolyan Södy-Vödy-történet, a szüleink lelkes hívei voltak 
Kiyreánnak, mi meg titokban dolgoztunk az ÁLAN-ban. Most már nem titkoló - 
zunk többé. 

— És a szüleitekkel mi van? 

— Hát próbálják megemészteni. Kicsit összevesztünk. De majd megszokják. 
Nekik kicsit tovább tart. A nagyszüleinknek meg még tovább. Így megy ez... 


Vyhaúteú mély sóhajjal elkapcsolta a készüléket a Jakelára, egy jaungaimaszi 
illetőségű csatornára — ez egyike volt a kevés külföldi adónak, amiket a Kiyfeán- 
rezsim idején sem blokkoltak —, mert mostanában rendszeresen nézett Nindával 
kapcsolatos híreket, és Jaungaimaszon a helyreállítási munkálatokról szóló műso- 
rok mellett úgyszólván kizárólag Nindának jutott műsoridő. Ízlésesen berendezett 
kis stúdiót látott, a nyelvjelző szerint szindorul beszéltek. Két férfi. Fölkapcsolta a 
hangot. 

— . . hegységben. Gyakorlatilag nem is lehet semmit helyreállítani a városból, ha 
ezt így hagyjuk. Az egész omladékot el kell hordani. 

— Igen, én is látom — szólalt meg egy női hang, és a kép jobb felén megjelent 
egy arc egy másik helyszínen. De hiszen ez Isy. — Nagyon hasonlít a mi esetünk- 
re. Az egész völgy a hegyoldal alá került. 

Á, persze, az ötvenötös dörkwyápi rengésről beszél, értette meg Vyhaűten. 

— Beszéltem Angrakuttal, megpróbálnak még ma elindulni hozzátok a Dzsorge- 
nun Hírgivel, ez egy kisebb hajó, de mindenük van, ami ehhez a munkálathoz 
kell. 

Igen, Ísy most a Kapcsolatnál dolgozik, ez a legújabb kormányszerv, tulajdon - 
képpen egyfajta minisztérium, aminek az a dolga, hogy összekösse Syyndofeiát és 
a Testvériséget. A kiyfeánista ellenzék fölcserélte a két zenei hangsúlyt a syindoj 
nevében, Árőp helyett Árőp, vagyis nem Kapcsolat, hanem egy kábulatot előidéző 
virág neve, és arra utalnak vele, hogy ez a szervezet elkábítja a syyndorokat, hogy 
fogadják el természetesnek a sűün$Y megszállást. Gyenge vicc. És ostobaság. 
Vyhaúteú mostanra számot vetett a múlttal és már világosan látta, mekkora 
jótétemény volt Syjndofeia számára a Testvériség eljövetele és Kiyfeán 
elmozdítása. Már nem hitt Kiyfeánban; ellenkezőleg, mélyen megvetette és 
haragudott rá, amiért kitalált nagyszerűségével szédítette a nemzetet és őt magát 
is, pedig nem volt más, csak egy tehetetlen és tehetségtelen, felkapaszkodott alak, 
akinek nem volt más módja megtartani a meg nem érdemelt hatalmat, mint 
mítoszokat költeni maga köré és a nemzetet az ő imádójává alacsonyítani. 

Külön fejezetet szentel a kérdésnek az emlékirataiban. Százan meg százan meg- 
írták már, mennyi ostobaságot terjesztett a rezsim az elnökről, kezdve az olyan ár- 
talmatlan hazugságokon, hogy ő a legmagasabb férfi az országban (átlagos terme - 
tű volt, ezeregyszázkilencven hyen), egészen odáig, hogy át szokta olvasni tárgya - 
lások előtt a bírósági vádiratokat, és csalhatatlanul megállapítja, hogy a vádlott 
bűnös-e — s a bírónak aztán utasításba adja, hogyan kell ítélnie. Vyhaúteú azokhoz 
csatlakozott, akik ezt dajkamesének minősítették, egy syyndoj bíró soha nem en- 
gedné, hogy így semmibe vegyék a munkáját és a bíróság tekintélyét, még az el- 
nöknek sem. Nem tért ki konkrét esetek részletezésére, amikor Kiyfeán dühön- 
gött, mert a bíróság nem úgy ítélt, ahogy ő szerette volna — de nem a bírósághoz 
nyúlt hozzá, így is volt éppen elég baja a csillagközi közvéleménnyel, hanem más 
utakon szerzett érvényt az akaratának. Vyhaúteú ezzel nem foglalkozott, ezt meg- 
tették mások, már tömegével jelentek meg leleplezések a rezsim bűneiről. Ő arról 


fog írni, hogyan vált Kiyfeán rajongójává, milyen volt a világképe ebben a minő- 
ségben, hogyan tanult és dolgozott Kiyfeán géniuszával az eszményképében, és 
hogyan ábrándult ki egyik pillanatról a másikra egy hét és tizenkét éves kislány 
hatására, akinek ő addig semmilyen különleges jelentőséget nem tulajdonított — 
azon kívül, hogy munkája során rendkívüli mértékben terhére volt —, de ez a kis- 
lány besétált az Elnöki Dolgozószobába, felrúgta a protokoll összes szabályát, és 
az az ember, akit ő egész felnőtt életében a legnagyobb gondolkodónak tartott, 
egyszerűen képtelen volt válaszolni ennek a kiskamasznak a legegyszerűbb kérdé - 
seire. 

Vyhaúüten természetesen nem esett abba a hibába, hogy emiatt most majd Ninda 
kritikátlan rajongójává szegődjék. Azt mondta, hibát a legintelligensebb ember is 
csinálhat, de súlyos hibát kétszer csak az ostoba követ el. Dwn§y válaszul közölte, 
hogy ezt Ninda mondta, ő pedig felvilágosította, hogy Nindának sem minden sza- 
va eredeti, ez a gondolat például a Swmne-hegyvidéken tömör verses közmondás - 
ként is ismert: kisen yimé dővw, súsen ánme somü. Ezer és egy hely van, ahonnan 
Ninda hallhatta. 

Nem, nem szegődött Ninda rajongójává. Megkedvelte, az igaz. De nem mint 
nemzetek tanítóját, aki bölcseket mond a tévéből. Azt a gyereket kedvelte meg, 
aki velük reggelizett, és ugyanúgy beszélt vele, mint bárki. Nem a volt miniszter - 
helyettessel beszélt — aki változatlanul a felső tízezerhez tartozott syyndoif mérce 
szerint —, de nem is játszotta meg magát mint Syyndoreia nagy tanítója, a diktatú- 
ra megdöntője. Alapjában véve kedves, jóravaló gyerek, és mindenkivel barátsá- 
gos. Ezt volt alkalma megfigyelni a tévében is, meg amikor Dwnsyval és Eidivel 
kiment az utcára és persze hogy nyomban köréjük gyűltek a syyndorok. Vűüyrd 
Kiyreán volt az egyetlen ember, akivel nem volt olyan igazán barátságos, de vele 
sem beszélt durván vagy bármi efféle. Keményen, határozottan beszélt, de nem 
durván — mármint persze a saját mércéje szerint, mert hiszen ami az elnöki 
protokollt illeti, csoda, hogy az az idióta Ímtfuöp össze nem esett szent felháboro- 
dásában, amikor a gyerek sorra hányt fittyet a protokoll összes előírásának. 

Vyhaúteú elmosolyodott a visszaemlékezésre. Csak itt náluk, beszélgetés 
közben derült ki, hogy Ninda nemcsak hogy nem ismeri a protokollt és nem is ér- 
dekli, de arról sincsen fogalma, hogy létezik protokoll. Hogy egy állami vezetővel 
másképpen kell beszélni, mint másokkal. Ő maga mondta meg neki. És persze a 
választ azzal az örökös szelíd Ninda-mosollyal kapta. 

— Ugyan mitől? Kiérdemelte valamivel? 


441. 


oh-19 mentalika 


,, Megismersz valakit és alkotsz róla egy képet. Aztán akár szereted, akár gyűlö - 
löd: a róla alkotott kép iránt érzel így, nem az ember iránt, akit nem ismersz. 
Mintha írtál volna egy regényt, amiben ő egy kitalált szereplő. " 


Ninda: 
Beszélgetések, 
879. 
Szúnahaum 
Jasszani 
43664. szahut szimsáhuran 
508 


Szimsáhuran, gondolta Ninda, amint a tekintete megpihent a kislányán, aki lelke- 
sen ropogtatta a johomiszt, satturgin süteményt evett hozzá, és időnként harapott a 
szadmátéból. Fargiszímankor pattant ki az a szörnyű földrengés Jaungaimaszon, 
és ma van szimsáhuran. Két hetessel ezelőtt Sileni még otthon élt a szüleivel, akik 
Leinek vagy Seanak szólították, és fogalma sem volt Szúnahaum világának léte - 
zéséről. Még magáról a Testvériségről se nagyon. Csak Harunnagit, illetve az ő 
nyelvén Áek Bönt ismerte. Most pedig csak halvány emlékei vannak a családjáról 
és az otthonáról, másik családja van, új neve, és egy másik világon eszi a joho- 
miszt. 

Furcsa ötlet volt, hogy az édes szadmátét a sós johomisz meg a szintén sós sat- 
turgin sütemény mellé eszi, nem külön, de nem szóltak bele. Ha ilyen az ízlése, 
egye így. 

Négy napja van az Abroncsvilágon, de már úgy él, mint egy igazi szúni, reme - 
kül eljátszik életében először látott gyerekekkel, az egész napját a janniíhaumban 
tölti, és eldumál a felnőttekkel. Mindig a ruhájára van erősítve egy fordítógép, 
mert jalarul nem ért senki. Nemcsak itt, Jasszani-Haugímú janníhaumában, sehol, 
ezt kiderítették, Hangilaoran számon tart ilyen adatokat. Jaungaimasz hivatalos 
nyelvét, a jaungit is mindössze kétszázezren értik a Testvériségben, de a jalart 
egyáltalán senki. Sileni az egyetlen ember ötmilliárd szúni között, aki tud jalarul. 
Jaungiul viszont ő nem tud, kicsi még ahhoz, hogy megtanulja az államnyelvet. 
Most meg már nem is fogja. A szúnit kezdi felcsipegetni, aztán amikor megjön- 
nek az ikrek, ővelük még lendületesebben tanul majd, onnantól alighanem jalarral 
is fűszerezik azt a szúniból, szindorból és sauninasból álló nyelvi egyveleget, amit 
ők beszélnek. Ma költöznek át a Hínallutra, az fogja behozni őket a Felhőbe, még 
néhány nap és itt lesznek. 


Ők hárman közben már folyékonyan megtanultak Silenitől jalarul, bár ezt a tu- 
dásukat a nerik előtt persze titkolják. Érdekes dolog volt. Amikor ők találkoztak 
Saunison, pillanatok alatt átvitték az összes ismeretüket, oda-vissza, Aini attól 
fogva tudott mindent, amit ők ketten tudtak, ők pedig mindazt tudták, amit Aini. 
Silenivel másként volt. Az ő elméjéből lassabban érkeztek az információk, pedig 
az ivutok szerint mentális potenciálja felért az övékkel. Hogy ez azt jelenti-e, 
hogy amikor mindannyian felnőnek, akkor Sileni elméje felülmúlja-e majd az 
övékét, azt nem tudta senki. 

De kisebb adagokban átcsordogálva mégis eljutott az elméjükbe a jalar nyelv, 
és egy sor emlék Sileni korábbi életéről. Zavarba ejtően kevés. Egy ilyen kicsi 
gyerek jobban megjegyzi a dolgokat. Az ivutok nekiláttak felderíteni az okát, és 
meg is találták: Háu úgy nevezte el a jelenséget, hogy összetörtek ezek az emlé- 
kek a katasztrófa drasztikus hatása alatt, éspedig éppen azért, mert Sileni magasan 
fejlett receptor. A képesség okozza, hogy Sileni sokkal élénkebb, intenzívebb em- 
lékeket őriz meg, mint a vele egykorú gyerekek, ugyanakkor ebben a korban ezek 
sérülékenyek még. Háu alkotott egy logikai levezetéssort, amiben Aini rögtön ta- 
lált egy hibát. Háu bebizonyította, hogy az nem hiba. Jól elvitatkoztak, és közben 
megbeszélték, hogy a mentális érzékelés alaposabb tanulmányozást igényel. 

— A mentális érzékelés — fejtette ki Lí — több, mint amit az emberek néha elkép- 
zelnek fantasztikus történetekben és , gondolatolvasásnak" neveznek. Az emberi 
fantázia, pontosabban a nerik fantáziája odáig terjed, hogy el lehet olvasni a má- 
sik ember gondolatait, vagyis tudni lehet, hogy éppen mit gondol. Ez azonban a 
mentális érzékelésnek csak egy részterülete, éspedig nem is különösebben fontos 
része; az, amit Ninda lehallgatásnak nevez. A mentális érzékelés segítségével 
azonban bármilyen információt megtalálhatunk, ami a másik fél elméjében fellel- 
hető, és ez is csak a kezdet. Mi ivutok képet és hangot tudunk továbbítani, a kirik 
komplex érzelmi hullámokat adnak és vesznek, de együtt tudnak működni a kog- 
nitív hullámok felerősítésében és továbbításában is. Ti Saunison már az együttér- 
zékeléssel is elkezdtetek kísérletezni, amiből még nagyon sok érdekes fejlemény 
sülhet ki. Szinensi kezd csatlakozni hozzátok a mentalizmusnak ezen a szintjén is, 
és nem kétlem, hogy hamarosan utolér. Ezután pedig már nem lesztek messze 
attól, hogy megvalósítsátok a mi nyüzsgésünk emberi változatát, ami csak 
hármótokat fogja felölelni, de funkcionálisan nemigen marad el tőle, a két faj 
közötti különbségeket relatívan értelmezve. Így például az emberi agy 
információ-feldolgozási képességeinek ismeretében nem tartom valószínűnek, 
hogy az átvitel valaha is kiterjedhet az élő látvány szinkron közvetítésére, hiszen 
ez egyfelől azt jelentené, hogy a recipiens szimultán két mozgó képet lát — Sileni 
is csak azért képes az én közvetítésemmel látni, mert nincs másik képinformáció, 
ami lefoglalná az elméjét —, másfelől viszont a leadó számára akkora megterhelés 
lenne a látványt folyamatosan hullámképpé alakítva kisugározni, amitől 
pillanatok alatt nagyon elfáradna. 


— Szerintem ez egy külön tudományág — mondta Aini —, és egyedül azért nem 
lesz soha fedélzete Hangilaoranon, mert csak mi tudjuk művelni. Nézzétek meg 
bárki elméjének szerkezetét úgy egészében. Mondjuk hasonlítsuk városhoz. Egy 
csecsemő elmeképe olyasmi, mint egy egészen kicsi, egyszerű sátortábor valahol 
abban a sivatagban, ahol Ninda gyerekeskedett. Ahogy növekszik, úgy válik bo- 
nyolultabbá a kép, egy húszéves neri kisbaba is már komplex világképet alakít ki 
— Laukrastis azt írta, ez az az életkor, amikor az embergyerek intelligenciája vég- 
leg maga mögött hagyja az egész állatvilágot —, ebben a korban már egy apró fa- 
lucskához tudom hasonlítani az elmeképüket. A korunkbeli neri gyerekek már 
kisváros, a felnőttek pedig nagyváros. Most nézzétek a jari elméket. Sileni elme- 
képe mostanra majdnem olyan bonyolult, mint a mi iskolatársainké, pedig csak 
harmincöt éves. A miénk pedig mint egy nagy csillagközi kikötőváros. Azt hi- 
szem, egy ivut elméjét leginkább olyan holdakhoz lehet hasonlítani, mint Ommu - 
di, városóriásokhoz, ahol egy-egy városnegyed nagyobb és bonyolultabb, mint 
máshol egy nagyváros. Uys, voltaképpen ez a tárgykör, az elmeszerkezet tanul- 
mányozása jari szemszögből egy külön tudományág, a mentális kogníció, a men- 
tális észlelés, érzékelés és kommunikáció pedig egy másik. 

— Ha olyan az elménk, mint egy város, akkor lehet róla várostérképet rajzolni — 
jegyezte meg Ninda. 

— Hogyne, feltétlenül. És szerintem nagyon is megéri a fáradságot, mert 
csodálatos dolgok fognak kiderülni. Elsősorban a te elmeszerkezetedről kell ilyen 
térképet rajzolni. 

Ninda nem kérdezte meg, miért. A mentális érintkezésben erre nem volt szük- 
ség, hiszen minden kérdésre tudták a választ anélkül, hogy feltették volna. Né- 
gyük mentális képe egészen más, mind a négy tökéletesen egyedi és semmiben 
sem hasonlít a többiekére, még csak azonos részletek sincsenek — de az övé a leg - 
komplexebb és legérdekesebb. 

Szinensi nevet is adott az új tudományágnak. 

— Mentalika. 


442. 


oh-20 iskola 

, Ha láttál egy állatot, utána még egy ideig meg tudod mondani, mekkora volt, 
milyen színű, milyen volt a füle, a farka. El tudod-e mondani ugyanezeket a saját 
lelkiismeretedről is? " 


Lí-Nindaran: 


Az Első Szían, 
54. sómir 
Szúnahaum 
Jasszani 
43664. senut szisszadzsan 
350 


Eldzsit kijelentette, hogy iskolába járni márpedig szükséges, és ezzel egyetértettek 
Haiték és Lirúniék is — Aini szüleivel nem beszéltek erről —, így a három kislány 
ezen a reggelen már elment az iskolába. Azaz négy. Silenit is vitték magukkal, 
semmi baja nem lesz attól, ha ő is hall valamit a nagyobbaknak való tananyagból, 
de egészen magára még a janniíhaumban sem akarták hagyni. Haiték még nem ér- 
tek haza, Szinensi szülei, Lirúni és Áfauri pedig dolgoznak. 

Az iskola háromszáz ríginre volt a házuktól, még Sileni apró lábaival sem tartott 
soká, és kitűnően tudott járni az erőtérprotézissel. 

Igazi szúni fogadtatásban volt részük, úgy ölelgették őket, mintha nem találkoz- 
tak volna több dzsúmi óta, pedig dehogynem, az összes iskolatársukkal együtt ün- 
nepelték tegnap a szahutot, és Eldzsittel is találkoztak, beszélgettek már. Ezért 
jöttek ebbe az iskolába, nem abba, amelyikbe Ninda korábban járt Jasszaniban; 
egy ilyen nagyvárosnak, mint Jasszani, ahol több ezer gyerek él, rengeteg iskolája 
van. Így is nagy lett a csoportjuk, velük együtt tizennégy lány és fiú, Silenit nem 
számítva persze. 

Eldzsit már előző délután megmondta, mit kell tenniük. Sileni szépen eljátszik 
majd ott az iskolában, ők pedig nem vele foglalkoznak, hanem tanulnak. Hacsak 
nem lesz valami baja persze. Így is lett, Sileni magával vitte két kedvencét, Ít és 
Lít, akiket persze a nagyok is imádtak, valaki mindig simogatni akarta őket, Lí 
pedig eközben is folyamatosan úgy tudott elhelyezkedni, hogy odalásson, ahová 
Sileni éppen néz, és közvetíteni tudja neki a látványt. 

A kiriknek Sileni egyelőre nem sok hasznát vette mentális szempontból, az ő in- 
tenzív érzelmi mezőjük számára túlságosan bonyolult volt, ezért egyszerűen leké- 
pezte a fő érzelmek közül azt, ami számára is értelmezhető volt, a többit pedig fi- 
gyelmen kívül hagyta. Többé-kevésbé természetesen minden emberi receptornak 
ezt kell tennie, hiszen a kirik egyszerre közvetített sok ezernyi érzelemárnyalata 


emberi elme számára felfoghatatlan. Sileni csak egy hajszálnyival érzékelt többet 
belőlük, mint azok a nerik, akiknek a kirik leegyszerűsített érzelmeket sugároznak 
abból a célból, hogy befolyásolni tudják őket a sajátjaiknak tartott érzelmekkel — 
csak persze ő nem hitte azokat a sajátjainak, receptorként el tudta különíteni a 
más-más forrásból érkező érzelmi és kognitív hullámokat. 

A kisgyerek jelenléte adta a témát: a gyereknevelést. Eldzsit mindenekelőtt tu- 
datta velük, hogy egyszer ők is szülők lesznek, ha — bizonyára és remélhetőleg — 
nem is olyan hamar, mint Ninda, Szinensi és Aini. A szúniknál a tartós párkap- 
csolatok nyolcvan százalékából gyerek is születik, és a szülők fele háromszáz 
éves kora előtt hozza világra első gyermekét. A Testvériségnek mindig is az volt a 
felfogása, hogy nincsen nagyobb érték az embereknél, és minden lehető eszközzel 
azon igyekszik, hogy az emberek mindent megkapjanak, amire szükségük van. 
Ezt már magzati korban el kell kezdeni. Sileni esetében erre értelemszerűen nem 
volt mód, de amióta a Testvériség gondoskodik róla, azóta mindent megkap, amit 
a többi gyerek. A szúnik kétszáz éves korukra mind elvégzik a szülői tanfolya - 
mot, ami külön iskola, a fontossága miatt, de éppúgy kötelező, mint az elemi. 
Nindáékkal még a Sileni Fónird fedélzetén gyorstalpalóban elvégeztették csak azt 
a részét, ami a Sileni korú gyerekekről szól, ez aránylag nem bonyolult, a felét a 
testi szükségletekkel kapcsolatos teendők teszik ki, főleg az, hogy milyen étkezés- 
re van szüksége egy ekkora gyereknek. 

— Nekem azért furcsa — vallotta be Sisulgi. — Én még negyven-ötven évig azért 
nem gondolok arra, hogy gyerekem legyen. 

— De azért nem — szólalt meg Raugu -—, mert neked kellene megszülnöd. Erre a 
tested még nem alkalmas. 

— Jó, Raugu, de ha neked lenne gyereked, azt nem te szülnéd meg, hanem egy 
lány. Mégse gondolsz rá, hogy most legyen egy, nem igaz? 

— Hát... de igaz... 

— Mindkettőtöknek igaza van — mondta Eldzsit. — Nagyon sok oka van, hogy 
miért akkor vállalnak az emberek gyereket, amikor, és miért nem előbb. Az este 
utánanéztem ennek. A Testvériségben a nők átlagosan kétszáznyolcvan évesen 
szülnek először. Az örökbefogadó szülők átlagéletkora viszont ötszázkilencven! 
A legtöbb örökbefogadás azért történik, mert a vér szerinti szülők halála után az 
egyikük testvére veszi magához a kiskorú gyereket. Többnyire egy fiatalabb test- 
vér. Megkerestem a legfiatalabb örökbefogadókat is. Sok esetet találtam, amikor 
kétszáz körüli lányok vagy fiúk vették magukhoz egy vagy több kistestvérüket a 
szüleik halála után. A legfiatalabb Dzsauhígi volt huszonötezer évvel ezelőtt, aki 
száznyolcvannyolc évesen maradt magára egy újszülöttel, mert az anyjuk meghalt 
a szülésnél. 

A kis csend pár pillanat alatt ünnepélyessé mélyült. 

— Vagyis — susogta Hilkeli — Ninda, Szinensi és Aini a legfiatalabb örökbefoga- 
dó szülők a Testvériség történetében? 


— Az Ílgaszaumi által átfogott évtízezredek során igen — felelte a tanárnő tárgyi - 
lagosan. 

— Mindjárt meghatódom — mondta Ninda csúfolkodva. — Nem mindegy? Sileni- 
nek most volt szüksége ránk, nem máskor. Nem várunk húsz évet csak azért, hogy 
ne döntsünk rekordot. 

— KI 80a Íiap — szólalt meg egyszer csak Sileni, aki persze mindent hallott a fü- 
lébe halkan suttogó fordítógépből. Éppen Ível játszott kiribirkózást. 

— Íp mün §o0a — felelte Szinensi gyengéden. 

Ninda beszélgetés közben a háta mögé figyelt a mentálison. Sileni és Í, illetve 
általában a kirik kapcsolata mindeddig megmaradt annál, amit egy kiskutyával is 
lehetett volna csinálni: kergetőztek, birkóztak. No meg Sileni vette a leegyszerűsí- 
tett érzelmi hullámokat, és a maga kognitívan kifejezett érzelmeivel válaszolt. De 
Ninda most megfigyelte, hogy amikor a gyerek ráfekszik a kirikölyökre — akinél 
persze még ő is sokkal nagyobb -, és az vonaglik, fickándozik alatta, Sileni pedig 
egyszerre kacag hangokkal és mentális hullámokkal, akkor a hullámképletében 
megjelennek a sima érzelmi hullámok is, amiket amúgy mindig sugároz persze, 
de nem tud akaratlagosan átvinni a kommunikációs képletbe. Ilyenkor kerülnek át 
egy-egy villanásnyira. 

— Sileni nagyon impulzív kislány — mondta Lí -—, és óriási a mentális potenciálja. 
De mivel még nagyon kicsi, sokkal gyengébb a kontrollja, mint a tiétek. Néhány 
évtized múlva semmiség lesz neki komplex érzelmi hullámokat sugározni, akár a 
kognitív síkon, akár direktben. 

— Arra gondolsz — kérdezett vissza Sileni —, hogy amikor rám dőlt a ház, annyira 
kiabáltam, hogy meghallottátok? 

Neki még a mentális érintkezésben is sokat kellett kérdeznie, mert hiába érzé- 
kelte a gondolataikat, azok gyakran túl összetettek voltak neki, nem értette még. 

— Nem egészen. Az igaz, hogy nagyon nagy erővel tudsz sugározni, de Ninda 
akkor is meghallotta volna, ha gyengébb jeleket adsz, mint Szinensi. Az óriási 
mentális potenciál azt jelenti, hogy még csak elkezdted felfedezni a mentális ké - 
pességeidet, és neked magadnak sincs róla sejtelmed, hogy mire leszel képes. 

— Ha megnövök? 

— Talán igen, de lehet, hogy már előbb. 


443. 


, Döbbenetes volt végignézni a három műtétet. Elképesztő, mikre képes az 
orvostudomány. Szinte kedvünk támadt volna orvosnak tanulni — ha nem lettünk 
volna azok, amik vagyunk. " 


Ninda: 
Életem egy falevélen, 
790. sómir 
Szúnahaum 
Ángahaur 
43664. senut nesszihuran 
580 


— Meg is érkeztünk — mondta Hiluli, a nyurga, vidám mentő. — Ez az Ángahaur 
kórház, egy hatalmas, tarkabarka épület, ahol egyszerre városnyi embert gyógyí- 
tanak. Most belépünk egy nagy csarnokba, ahol mindig egyszerre szaladgál sok- 
sok ember mindenfelé. Mi fölmegyünk a nyolcadikra, a kilencvenötös számú hi- 
persebészetre, ahol Szihelgi már el se tudja képzelni, hol maradunk ilyen soká. 

— Bolond vagy, Hiluli! — kacagott föl Sileni. — Hiszen te mondtad, hogy 
pontosan érkeztünk! 

— Hm. Vág az eszed, lilmi-silmi! 

Ő és a lányok siklókereket csatoltak a lábukra, Sileni kocsival jött, mint az ilyen 
hosszú utakra általában. Az előcsarnok — a rengeteg előcsarnok egyike — akkora 
volt, mint egy lakószinti hajópark, és a két oldalán ott voltak a szokásos éttermek, 
üzletek, a szúni lakott területek elmaradhatatlan tartozékai. 

A kórház kívülről is impozáns látványt nyújtott. Téglatest alakú, roppant tömbje 
mint pihenő kereskedőhajó állt a fennsíkon, fürdött az örök napsütésben. Mivel 
elgi felől jöttek, előtte átrepültek a Rikangur tükre fölött, amely kissé balra-jobbra 
kanyarogva tartott dzsisszának, s nem messze a kórháztól elhaladt a Súhallip-tó 
mellett, amivel egy rövid csatorna kötötte össze. A tó partján látták a fürdőzőket, 
a vízen csónakokat. A kórházon és a tóparti kis szolgáltatóházon kívül egyetlen 
épület sem volt a környéken. 

Az elgi tizenegyes bejáratnál szálltak le a földszintre, mert nem sürgősségi ese- 
tet hoztak. A tetőn levő kapuk azoknak vannak fenntartva. Az előcsarnokban 
egyenesen egy lifthez mentek — akkora volt belül, mint a lakóhajók nagy liftjei, és 
voltak is benne annyian —, a nyolcadikon pedig egy hosszú-hosszú folyosón sza- 
ladtak több saroknyit. A falak színezése itt kék-sárgára váltott: a hipersebészet 
jele. Feliratok is mutatták mindenütt: 95. hipersebészet, alatta további feliratok az 
egyes részlegek, szektorok célját, a többi irányát. 


— Hány hipersebészet van? — kérdezte Aini. 

— Százötven, azt hiszem. Ez az Abroncsvilág egyik legnagyobb kórháza. Több 
mint ezer osztálya van. Itt is vagyunk. 

95. hipersebészet 
P2-es részleg, 2. szektor 
11. orvosi szoba 
Sógarinu, Szihelgi, Váharuap, Fomlidí 

Ezt hirdették a feliratok az ajtón, ami automatikusan kitárult előttük. Bementek. 
Tágas terembe léptek, ahol kényelmes ülőgarnitúrán foglalhatott helyet húsz em- 
ber is, de most nem volt itt senki. Azazhogy egy pillanat múlva kidugta a fejét va- 
laki a szomszéd helyiségből. Szintén egy nyurga fiatalember, Tilhakut. 

— Tehát megjöttél, Sileni — jött oda hozzájuk fürge léptekkel, szokás szerint kér- 
dés nélkül is tudva, ki érkezett. A szúnik mindig pontosan szerveznek. — Én Tilha - 
kut vagyok — mutatkozott be, hiszen egy vakhoz beszélt, no meg az ilyen kicsi 
gyerekek amúgy sem tudnak olvasni, és leguggolva megfogta Sileni ép kezét. — 
Együtt dolgozom az orvosokkal. Szihelgi mindjárt itt lesz. Hogy vagy? 

— Jól — vágta rá Sileni szúniul, és tiszta jalar nyelven folytatta, mert a fordítógép 
nem boldogult azzal a szúniból, szindorból, sauninasból és jalarból álló keverék - 
nyelvvel, amit az ikrekkel pillanatok alatt kialakítottak, eleinte csak hiperfonon, 
de hát már ők is itthon vannak, egész nap hancúroznak, végigrohangásszák fél 
Haugímút. — Nála vannak az ujjaim? 

— Hát nem egészen. Az ujjaid a száftunnupgépben vannak. Téged lefektetünk a 
gép mellé, alszol egy kicsit, és mire fölébredsz, meglesznek az ujjaid. Még nem 
fogod tudni használni őket, az csak később lesz. 

— Mikor? 

— Talán néhány nap. Tornáztatni fogjuk a kezedet, és meglátod, nemsokára min- 
dent meg tudsz vele csinálni, akárcsak a másikkal. 

Nyílt az ajtó, belépett még két ember, megkerülték a kocsit és ők is bemutatkoz - 
tak a kisgyereknek. 

— Én vagyok Szihelgi — nyújtotta a kezét lehajolva a kopaszodó, borostás hiper- 
sebész. — Mi már ismerjük egymást hiperfonról. Örülök, hogy itt vagy. Izgulsz? 

— Nem. 

— Én Fomlídi vagyok — mondta az orvosnő. — Én nem leszek ott, egy másik 
beteggel foglalkozom, de örülök, hogy megismertelek. 

Ezek készültek, gondolta Ninda. Utánanéztek a jalar kultúrának! A jalarok sok- 
kal többet udvariaskodnak, mint a szúnik. 

Csakhogy Sileni egészen kicsi még, kiszakadt a jalar környezetből, és nem is 
emlékszik rá. 

— Mikor kapom meg az ujjaimat? — tért vissza a tárgyra. 

Szihelgi fölegyenesedett és végigpillantott a három nagylányon. 

— Szólok a társaimnak és indulhatunk a száfunnupműtőbe. 


Nindának nemigen volt elképzelése, milyen lehet egy műtő, de olyannak bizto- 
san nem képzelte volna, amilyen volt. Középen egy teljesen szokványos ágy. 
Mellette kétoldalt négy-négy szék, és még kettő az ágy fejénél. S mindez egy bar- 
langszerű térben, ami egy óriási, követhetetlen formájú szerkezet belsejében volt. 
Mintha valaki fogott volna egy vaskos, jó másfél rígin átmérőjű, szürke csövet, és 
mindenféle irányokba összevissza tekergette volna. A csövet különböző helyeken 
nagy, szögletes szekrények törték meg. 

— Jó nagy gép, ugye? — mosolygott Szihelgi. — Kétszáz szekciója van, vagyis 
egyszerre kétszáz szervet tud elkészíteni. Ebből most hetet Sileni számára haszná- 
lunk. Azaz négyet közülük — csak mostanáig. Üljetek le nyugodtan, a többiek is 
mindjárt itt lesznek. — Ő is leült és figyelmesen nézte Silenit. — Nem fog fájni, 
sien. Semmit sem fogsz érezni. 

— Tudom -— csilingelt a kislány vidám hangja. 

Belépett egy orvos, aztán kisvártatva még egy. Hifur és Nikaldzsi. 

— Elnézést a késésért — érkezett meg a negyedik is, Algurtuap, csak egy matival 
az előző után. Ő is bemutatkozott Sileninek. 

— Akkor elkezdhetjük? — kérdezte Szihelgi. Sileni lelkesen bólogatott. — Jól van. 
Kérlek, feküdj le az ágyra. Helyezkedj el kényelmesen. 

Az orvosok helyet foglaltak, sisakszerű készüléket illesztettek a fejükre, ami ta- 
karta a szemüket. Egy-egy eszközt vettek mindkét kezükbe, Tilhakut sorra járta 
őket és gondosan a csuklójukra csatolta. Mindenkitől megkérdezte, hogy kényel- 
mes-e. 

— Nyugodtan maradhattok — közölte ezalatt Szihelgi a lányokkal. — Semmi 
véreset nem fogtok látni, és tisztaságra sincsen szükség, mert az egész bent lesz a 
gépben. 

— Beleteszel a gépbe? — tudakolta Sileni. 

— Téged nem, sien. Csak a kezedet. Van egy doboz, aminek lyuk van az oldalán, 
ott benyújtod a kezedet, és bent van a gép, amit mi irányítunk. 

Tilhakut felszerelte Szihelgit is képernyősisakkal és manipulátorokkal, aztán ő 
is leült az ágy fejénél egy képernyő elé. 

— Itt minden rendben, én készen vagyok. Jól van, Sileni, most aludj egy derkit. 

Sileni nem válaszolt. Az ágy alatt és fölött lebegő hiperlapok aktiválták agya al- 
vásközpontját, és már aludt is. 

— Életfunkciók rendben. Szépen szundikál. Emeld föl a kezét, Hiluli. 

A mentő az ágyhoz lépett és az alkarjánál fogva megemelte Sileni kezét. 
Tilhakut megérintett valamit, s valahonnan a gép gyomrából kijött egy fehér do - 
boz, majdnem akkora, mint maga Sileni, leszállt az ágy mellé és függve maradt a 
levegőben. Az oldalán kinyílt egy ajtó. Hiluli behelyezte Sileni kezét. A gép köze- 
lebb csúszott, a kar könyékig eltűnt benne. Hiluli óvatosan kivette a saját kezét, és 
az ajtó rácsukódott Sileni karjára. 

— Hát ezzel mindent láttatok, amit láthattatok — mosolygott a lányokra Tilhakut. 
— Indítom a sterilizálást. Most már minden bent zajlik a gépben. 


444. 


,, Hosszan sorolhatnám, mit látok a lányom szemében. Szeretetet, gondoskodást, 
odaadást, ragaszkodást, értelmet, messzire sugárzó intelligenciát. Te mit látsz a 
gyereked szemében? " 


Sileni: 
Naplóm Nindával, 
43860. lilgamíszan 


A lányokkal szemközt egy képernyőn megjelent négy nagy fehér korong. 

— Nézzétek a fejem fölött a korongokat — szólalt meg Hifur. — Azok jelképezik 
az illesztési felületeket. Balról a kisujj, jobbról a mutatóujj. Ahol feketévé válik, 
ott már kész. Ha az egész kör eltűnik, akkor az az ujj rendben van. 

— Érelzárások rendben — jelentette Tilhakut. — Leveszem a hipertokot. Második 
sterilizálás. 

— Hát akkor kezdjük el — mondta Szihelgi. 

A négy korongon egy-egy kerek folt szürkére váltott, és gyorsan sötétedni kez- 
dett. Néhány pillanat múlva már fekete köröcske volt mindegyikben. 

— Összevarrtuk az ereket — közölte Tilhakut —, így az ujjaknak lesz vérellátása 
addig is, amíg dolgozunk. Elzárások feloldva. . . indul a keringés. Ez hamar megy. 

— Így igen — nevetett Algurtuap —, de én varrtam ám össze eret közönséges var- 
rógéppel is. 

— Ugyan már, miért? 

— Egy dzserang világon voltam a strandon, és fölrobbant valami szerkentyű. 
Egy szilánk fölsebezte egy férfi nyakát, pont az ütőeret találta el... a mieink rög- 
tön ott voltak persze, de nem kockáztattam, hogy elvérzik, mire a hordágyra tes - 
szük, inkább fogtam egy gépet és ott a homokon összevarrtam. 

— Jé — mondta Hifur. — Azt se tudtam, hogy az esszidzsinna hord magával 
érvarrógépet. 

— Hordunk mi mindent — mosolygott Hiluli, az egyetlen a felnőttek közül, aki- 
nek jelenleg nem volt dolga, a suagján olvasgatott. — Egy esszidzsinnahajón min- 
den van. 

Közben újabb foltok sötétedtek a körökön. 

— Voltaképpen mi történt vele? — érdeklődött Nikaldzsi, egy egészen sötétbarna 
bőrű nő. — Én kimaradtam. 

— Földrengés — felelte Szinensi. — Jaungaimasz világán élt, ráomlott egy egész 
ház. 

— És pont a szemét mi találta el? 

— Ezt nem tudjuk, de nemcsak azt, az egész arca tele volt szilánkokkal. Csak a 
bőrén levő sebeket már az elsősegély alatt beforrasztották. 


— Szép kislány — bólintott Hiluli. — Milyen színű volt a szeme? 

— Kék. 

— Kék is lesz a szeme — jegyezte meg Szihelgi. — A saját génkódjából építjük fel, 
tehát megkülönböztethetetlen lesz az eredetitől. Egyébként nemrég megnéztem az 
adatokat, szépen halad, szerintem jövő év végére kész lehet. Merthogy ugye kis - 
gyerek, a szeme is kicsi. Jóval kevesebb anyagot kell összerakni. Ez az egyik elő - 
nye, ha kisgyereken kell száfunnupműtétet végezni. Azonfelül a gyerekek gyorsan 
gyógyulnak. Szerintem az ujjak félfinom mozgásképességét... hm, hát mondjuk 
öt és tíz nap közé tippelem, hogy visszanyeri. Az igazi finomítás hosszadalmas. 
Sokat kell majd rajzolnia bal kézzel. Ja, pillanat, hiszen még vak. Akkor kicsi ele- 
mekből álló építőjátékok. 

— Nem sokáig lesz már vak — mondta Aini. 

— Hát az igaz, de mire látni fog, az ujjainak rég úgy kell mozognia, mintha soha 
nem lett volna semmi bajuk. És a látásrehabilitációban sem segíthet a kétlábú 
mozgás, például a tánc, mert mire arra képes lesz, már azt is elfelejti, hogy valaha 
vak volt. 

— Most is tud táncolni — nevetett Szinensi. 

— No lám, erőtérprotézissel? 

— Hogyne. Szaladgál, ugrál, táncol. És úszik a Lenguban, az ikrek tanították 
meg. 

— De azok nem a ti gyerekeitek? — remélte Nikaldzsi. 

Ninda mosolyogva biztosította, hogy nem, és elmesélte az élettörténetét 
onnantól, hogy a Testvériségbe került. Az orvosok el voltak képedve, pedig a 
Ninda-kultuszt még ki is hagyta. 

Közben a fehér szín szépen, egyenletesen fogyott a korongokból. 

— Elértük azt a pontot — mondta Tilhakut —, amikor már jóformán akkor is meg- 
gyógyulna, ha most egyszer csak abbahagynánk a munkát. Csak az izmok és a bőr 
van hátra, ez már magától is összeforrna. Úgyhogy a műtét lényegi része kész. 

— Ez könnyű munka — mondta Szihelgi. — Az illesztési felület annyira pirinyó, 
hogy jóformán alig kezdek forrasztani, máris kész. 

— A lába se túl vastag — mondta Hifur. — És még egyszerűbb is összerakni. Az 
ujjaknak nagyon bonyolult ideghálózata van, és egyetlen rostot sem köthetünk 
rossz helyre. Persze a szem még százezerszer bonyolultabb. 

— És honnan tudjátok, hogy melyik melyik? — kérdezte Ninda. 

— Sehonnan. A gép tudja. Emberi ésszel ezt nem lehet áttekinteni. Még olyas - 
mikre is figyelni kell, hogy az illesztésnél sehol nem maradhatnak sem rések, sem 
anyagtöbbletek. Ez az egyik oka, hogy ez a gép ilyen bonyolult. A másik maga a 
szervgyártás. 

— A dzserangoknál is van száfunnup? 

— Hogyne, természetesen. Bár nem mindenütt, szegényebb országokban nem ta- 
lálsz ilyen gépet. Szörnyű drága technológia, félmillióba kerül a gép, és legalább 
tízezerbe egy-egy szerv legyártása. Minden egyes sejtet külön-külön rak össze a 


gép. S gondoljatok bele, hogy csak a haginnin, az emberi génanyag huszonhárom 
kicsiny mintaképe, amely minden sejtben megtalálható, több mint hárommilliárd 
hagísziből áll, amiket pontosan kell összerakni. 

— De hiszen a génkódot megkapja készen a száfunnup — jegyezte meg Szinensi. 

— A kódot igen. De abból minden egyes sejt számára készíteni kell egy valósá- 
gos példányt. És ez még nem is a legnehezebb része a száfunnupszervgyártásnak, 
mert ez csak másolás, de ehhez is kell egy bonyolult berendezés. A sejtépítés sok - 
kal komplikáltabb, a gép egyharmada azt végzi. A sejtek összerakása szövetekké, 
az a legbonyolultabb. No, én lassan készen is vagyok. 

A négy korongból már csak karikák maradtak, a legszélükön, vagyis a bőr. S a 
karikák is kezdtek bomladozni, ívdarabokra szakadozni, amik aztán rövidültek és 
eltűntek. Egyszer csak nem maradt semmi, egyetlen fehér fénypont sem. 

Hiluli fölkelt, sorra járta az orvosokat, kivette a kezükből az irányítószerkezete- 
ket, a sisakokat is visszaadták neki, ő pedig mindet visszatette a hosszú pultra, 
ahonnan elvette. Az orvosok fölkeltek, nyújtózkodtak. 

— Felhelyezem a szasszegautkesztyűt — közölte Tilhakut. — Ezt holnap reggelig 
még ne vegye le, aztán már viselheti csak akkor, amikor tornáztatja a kezét. Nyit- 
hatom, Hiluli? 

— Persze — lépett oda a mentő Silenihez, s a kinyíló fehér dobozból gyengéden 
kiemelte a kislány karját. 

S volt neki keze. Öt igazi, kicsi ujjacskával. A lányok odahajoltak fölé, úgy néz- 
ték. Megvoltak az ízületek, a körmök, minden. Valamilyen átlátszó műanyagba 
volt csomagolva. 

— Hát akkor ébresszük föl — mondta Tilhakut elégedetten, és megérintette a kép - 
ernyőt. 

Sileni elméje néhány pillanat múlva megjelent a mentális térben. 

— Mmmi történt? 

— Kész a műtét, kicsim — felelték. — Visszakaptad az ujjaidat. 

Hosszú beszélgetést folytattak még, mielőtt Sileni a nerik számára érzékelhető - 
en is felébredt, egy tizedmatival az ébresztés után. Az egész műtétet elmesélték 
neki. Aztán felült, beszélni kezdett, megismerkedett a kezével — a másikkal meg- 
tapintotta, látni nem látta, hiszen Lí nem volt itt. 

Szihelgitől kapott egy átlátszó kesztyűt a másik kezére is, az orvos húzta föl 
neki. 

— Eleinte csak ezzel fogod tudni mozgatni. Amit a jobb kezed ujjaival csinálsz, 
azt fogja tenni a bal is. Próbáld ki. 

Valóban úgy volt. A bal kéz ujjai hűségesen követték a jobb kéz mozgását. Ha- 
zafelé végig ezzel játszott. Érezte, ahogy mozognak az ujjai — és amikor Hiluli ha - 
zavitte őket és Lí ránézett a kezére, akkor Sileni is megcsodálhatta. 

, A politika sosem szól az emberekről. Vagyis de: arról a néhány emberről, akik 
politikai funkciókat töltenek be. Csakhogy rajtuk kívül még milliók élnek abban az 
országban, akiknek a politikusok csak hazudják, hogy róluk és hozzájuk szólnak. 
Ezért nekem ne beszéljetek politikáról, hozzám ne szóljatok politikusi nyelven, 
mert nem kaptok választ." 


Ninda: 
Nemlétező politikai beszédeim, 
148. 
Szúnahaum 
Jasszani 
43664. muhat fattilgópan 
811 


Az ikrek is el voltak bűvölve, de Hait még inkább, sosem találkozott száfunnup- 
műtéten átesett emberrel. 

— Azt se tudom, van-e rá szindor szó. 

— Nincsen — felelte Ámmaít —, csak úgy hívjuk, $awl meydit koföp. Szindoriá- 
nak nincs ilyen technikája, ami több mint bizarr egy négyszázmilliós országban, 
de ha jól tudom, Sídinek sincs, és akadnak még. Mi nem is gondoltunk rá, már - 
mint a kormányunk, hogy száfunnupot vigyünk nekik, a szindor egészségügybe 
ezer száfunnupgép árát beleölheted, és még meg sem piszkáltad azt a nyomort, 
ami ott van. De igazából nincs is rá szükségük, megvannak a csillagközi egyez- 
mények, a Testvériség, Kerk, Simmuta, tudom is én, hány állam vállal ilyen műté - 
teket, a szindor biztosító kifizeti, és kész. Jaungaimasz komoly kiadástól menekült 
meg azzal, hogy Sileni szúni állampolgár lett. 

A huhalli alatt ültek a két ház között; Ninda huhallupnak hívta ezt a helyet. A 
gyerekek és az állatok a réten rohangáltak, Szinensi és Ninda is, Aini éppen leült 
a fűbe kicsit kifújni magát. 

— Ez nem lesz mindig így, Ámmaít — szólalt meg kis szünet után csendesen. 

— Micsoda, drágám? 

— Nézz magunkra — úgy élünk, mint valami romantikus mesében. Hibátlan idill. 
Itt ülünk ennek a békés világnak egy békés zugában, az örök napsütésben, ahol 
még csak rossz idő sincsen. Gyerekek és háziállatok nyüzsögnek körülöttünk. 
Megvan mindenünk. Mindenki egészséges, kivéve Silenit, de ő is boldog, és hely- 
re fogják állítani a testi épségét. Ez túl tökéletes ahhoz, hogy tartósan így marad - 
jon. 

Ámmaít mosolygott. 


— Ha most idehívod Nindát és ezt neki is elmondod, azt fogja felelni, hogy a 
Testvériség felismerte, hogy a legfontosabb az emberek békés, nyugodt, zavarta- 
lan élete, és szúnikként mindig így fogunk élni. A nap is örökké ugyanígy fog süt- 
ni, hacsak át nem megyünk Auríhaumra. És alighanem hozzáteszi, hogy máshol is 
így élhetnének, ha az emberek életminősége lenne a legfontosabb, nem a vezető 
óhajai. 

— Hát Szindoria történetesen túl szegény ország ehhez. 

— Aha, csak az itt a műsilky, hogy ha ezt tették volna meg vezető elvnek az ál- 
lamalapításkor, akkor mostanra összehasonlíthatatlanul gazdagabb ország lenne. 
Gondolj a $yfslen-beruházásokra, a Vőravés-hegyre, és persze legfőképp az óce- 
ánra. Ezek olyan pénzek, amiket azért dobtunk ki, mert az éppen aktuális vezető - 
inknek úgy tetszett. De ennek a sokszorosát veszítettük olyan pénzeken, amik vi- 
szont nem folytak be, mert a vezetőink nem használták ki az alkalmakat csillagkö - 
zi üzletkötésekre, sőt ellenünk fordították a csillagközi közvéleményt, tehát az üz- 
leti köröket is. 

Pár pillanatig a gyerekeket figyelték; húsz lépéssel arrébb Sileni éppen odanyúj - 
totta a jobb kezét Nindának, aki ráhúzta a szasszegautkesztyűt, és a kislány moz - 
gatni kezdte az ujjait. Ezt reggeltől estig folyton csinálta, borzasztóan élvezte. 
Vagy egy mati hosszan mozgatta az ujjait most is, aztán Ninda levette és eltette a 
kesztyűket. S megakadt a tekintete Sileni bal mutatóujján, amely kissé behajlott. 
Aztán még jobban, és vissza. 

Sileni természetesen érzékelte Ninda gondolatát, és a fejcsóválásnak megfelelő 
mentális jellel válaszolt. 

— Nem, én nem érzem, hogy mozog. 

Ninda habozás nélkül felhívta Szihelgit, aki azonnal felvette, és bólogatott a be- 
számolóra. 

— Persze hogy megmozdult — felelte. — Az a dolga. Egyre többet fog mozogni, 
és nemsokára majd irányítani is tudja. Az nem érdekes, hogy nem érzi az ujjait. 
Csak tegnap kapta meg őket. Majd az is megjön. Nincs miért aggódnotok, a műtét 
hibátlanul ment, a gyógyulás is rendben le fog zajlani. 

Ezzel az orvos letette, az elfoglalt emberek szokása szerint rögtön, ahogy a lé- 
nyegi kérdést megválaszolta, és persze szúni módra ő sem köszönt. 

Este, amikor Sileni belépett a fürdőmedencébe, hirtelen fölkapta a bal kezét. A 
lányok is érzékelték a meglepetés mentális képét. 

— Érezted a vizet — állapította meg Lí, aki egy asztalkán ült, hogy belásson a me- 
dencébe és a látását kölcsönözze a kicsinek. Az bólintott és a vízbe dugta az ujjait 
megint. 

— Érzem. Meleg és nedves. És mozog, hullámzik. 

— Megvan az érzékelés az ujjaidon — örültek a lányok. 

Az ikrek és a szüleik is ott voltak — ez a nagy ház fürdőszobája volt —, miattuk 
Sileni élőszóval is elmondta. Az ikrek félig levetkőzve diadaltáncot jártak a me- 


dence körül, többször majdnem beleestek a vízbe, aztán valahogy kihámozták 
őket a ruháikból és bementek. 

Az éjszaka folyamán azonban megszűnt az érzékelés Sileni ujjaiból, reggel arról 
számolt be, hogy nem érzi őket. Most Aini hívta Szihelgit, akinek a suagja átkap- 
csolt a kolléganőjéhez, Fomlídíhez, akivel már találkoztak. 

— Ez gyakran megesik — felelte, és közben elnyúlt oldalra, magához húzott vala- 
mit. — Az érzékelés kihagy, aztán visszajön. A mozgásképességnél is előfordulhat. 
De természetesen megvizsgáljuk. Kérlek, nézd meg Sileni kezét — mondta egy 
másik készüléknek —, száfunnup-szigasszan-higlardzsígan. 

— Máris — felelte egy női hang, és két mati sem telt bele, hogy jelezzen a bejárati 
ajtó. Esszidzsinna-egyenruhás fiatal nő volt az érkező, Ruakiszi. Megmutatták 
neki, melyikük Sileni — ezt a számítógép nem tudta, bármily gyorsan útba tudta 
igazítani az Abroncsvilág hatalmas területein. Elővett két hiperlapot, a kislány 
keze mellé tette kétoldalt, és Fomlídível egyszerre állapították meg, hogy minden 
rendben van. 

— Ez azért van — fejtette ki Fomlídi —, mert az idegrendszer már valamennyire 
megtanult az ujjak nélkül élni, és most időbe telik alkalmazkodnia ahhoz az álla- 
pothoz, hogy megint vannak ujjak. Néha összezavarodik. A láb esetében is hason- 
ló lesz a helyzet. Felnőtt embert csak biztonsági intézkedésekkel engedünk lábra 
állni egy ilyen műtét után, mert nagyon összetörheti magát, de Sileni annyira ap- 
rócska, hogy nem esik baja. A szemével sokkal bonyolultabb lesz. Attól kezdve, 
hogy a műtét után először kinyitja a szemét, az agyát elkezdi bombázni az infor- 
máció, az ember a világról kapott információinak nyolctizedét a szemén át kapja. 
Az agy nem fogja tudni figyelmen kívül hagyni a szemek érzékelését, ahogy most 
az ujjakkal tette, ehelyett belemenekül abba az állapotba, amikor nyugodtan tudja 
rendezgetni a töméntelen adatot: az alvásba. Sileni nagyon sokat fog aludni a 
szemműtét után. Nem tudom, mennyit, de valószínű, hogy a nap nagy részét, ki- 
sebb-nagyobb részletekben. Talán egy évig, talán tovább. Nem tudom. Egyetlen 
esetet sem ismerünk, amikor ilyen korú gyereknek kellett mindkét szemén helyre - 
állítani a látást. 

— És más kórházakban? — érdeklődött Hait naivan. A doktornő megrázta a fejét. 

— Ezeket nem a kórházak tartják nyilván, hanem Hangilaoran, csillagközi 
együttműködésben. Gondolj bele, milyen ritka eset, hogy egy ekkora gyerek 
mindkét szemére megvakuljon. Mert ha vakon születik, ami azért megesik néha, 
akkor két-három éves korára visszaadjuk a látását. 

oh-24 parkba 


, Abban van gyűlölet, akiben nincs rend önmagában. Akinek harmónia van a 
lelkében, az nem gyűlöl senkit. Nincs szüksége arra az érzésre, hogy vannak, akik - 
nél ő különb." 


Lí-Nindaran: 
Az Első Szian, 
288. sómir 


Syyndoreia 
Ímseny-Á ÁyIl 
59. kuöfd 36. 
a fekete órája 


Az OŐdwi park, mint az ilyen jómódú külvárosokban általában, éjszaka is ki volt 
világítva, bár nem túl erős fénnyel. Ahhoz elég volt a világosság, hogy tájékozód- 
ni lehessen a sűrűbb, szinte már erdőszerű részeken haladó ösvényeken is. 

— Nem is oly rég még nem mertem volna éjszaka idejönni — tűnődött Eidi, 
hátradőlve a padon és messzire kinyújtva a lábát. Átlagosan minden huszadban el- 
suhant a közelükben egy dzsindrobot, vagy talán gyakrabban is, csak nem mindet 
vették észre. 

— Hát közbiztonságot azt mindenképpen teremtettek a süünyk — mosolygott 
Dwn$y. 

— Annál azért sokkal többet teremtettek. 

— Persze! És ezzel volt a legkönnyebb dolguk, csak szétengedték ezt a rengeteg 
robotot, ezek többet érnek, mint száz ervé. 

— Szerinted mennyi robotjuk lehet? Nem tűnik úgy, mintha hiányoznának nekik. 

— A tévések becslése szerint csak ezen a világon több tízmillió szálldos 
belőlük... — Dwnsy megvonta a vállát —, bár hogy ezt mire alapozzák, azt elkép- 
zelni sem tudom, ezek teljesen egyformák, és egyik pillanatban itt vannak, a má - 
sikban amott. Azt azért nemigen hinném, hogy az egész készletüket idehozták, 
úgyhogy valószínűleg sokkal több van nekik. De igazából senki sem tudja, hogy 
nekik mijük van. Csak ők maguk. 

— Ninda biztosan nem tudja. Tudod, mit mondott a fölösleges tudásról. Ha utá- 
nanézhetsz a lexikonban, minek megtanulni? 

— Igen, emlékszem, ezt is egy ÁLAN-gyűlésen mondta, és valaki azt felelte, 
hogy ezzel megölte a syyndofr iskolarendszer háromnegyedét. 

— Én is emlékszem. Azt felelte, hogy akkor nem kár érte. 

— Vajon mit csinálhat most? — tűnődött a fiú. 


— Biztosan alszik... azaz dehogyis, lehet, hogy őnáluk most fényes nappal van. 
Lehet, hogy a lányával foglalkozik. Láttad a felvételeket arról a világról, ahol a 
kislány született? Ők is totál Ninda-fejűek már, akárcsak mi. 

— A fél spirálkar Nindáért rajong már. Valami óriási dolognak vagyunk szemta- 
núi. . . méghozzá közvetlen közelből. 

— Mert te írtál neki egy levelet — mosolygott kedvesére Eidi elismerően. — Ne- 
kem sose lett volna hozzá bátorságom. 

— Én sem tudom, honnan szedtem — nevetett Dwnsy. — Nem is gondoltam, hogy 
válaszolni fog. Később aztán elmesélte, hogy minden levélre válaszol. Nagyon 
kevés levelet kap, mert az emberek inkább a tévében beszélnek vele, és hát nyil- 
ván mások is azt hiszik, hogy úgysem fog válaszolni. 

Hallgattak egy félhuszadot. A parkban csend volt, csak az időnként elsuhanó 
dzsindrobotok halk suhanása hallatszott, meg a távolból a városi forgalomból is 
beszűrődött néha valami. 

— A diktatúrának vége — szólalt meg aztán Eidi. 

Dwns$y bólintott. 

— , Nincs többé Kiyfeán-zsarnokság, nincsenek többé a régi szabályok. Új 
korszak kezdődik az országban, aminek a rendszerét, szabályait ti alakítjátok ki. 
Nem minden rossz, ami korábban volt, de nem is automatikusan jó ettől. Ti dönti - 
tek el, mit tartotok meg a régi szokásokból és mit vettek el." 

— Ninda — dünnyögte Dwn$y. — Lüakéájban. 

— Igen, ezt is ő mondta. És ezt ki mondta? , Az illemszabályaink háromnegyed 
része olyan, mintha a dédapáink dédapái találták volna ki, és már a dédapáink ide- 
jében elavultak voltak. A maradék negyedrészre is ráférne egy alapos leporolás." 

— Ezt Ísy mondta — mosolygott a fiú. 

— Igen, ő mondta. Nos, én most változtatok a szabályokon. Eltörlöm a döynk§ 
rítusát. 

Dwns$y felvonta a szemöldökét, igyekezve nem mutatni, hogy mennyire felkel- 
tette érdeklődését ez a lehetőség. 

— Mindenestül? 

— Igen, mindenestül — felelte a lány határozottan. — Van egy halfaj, valami 
műűpféle, az Ími-deltavidék környékén él a tengerben. Ha jól emlékszem, fél na- 
pig tart a párosodási rítusuk, de előtte a hímnek fészket kell építenie a tengerfené- 
ken és odacsalogatnia a nőstényt. — Komoly arccal a fiúra nézett. — Hát mik va- 
gyunk mi, halak? 

— Már megettelek volna $yndmártással — felelte Dwn$y éppoly komoly arckife- 
jezéssel, aztán elnevették magukat. 

— Hát éppen ezért nem akarok hal lenni — nevetett Eidi, és hirtelen elkomolyo - 
dott megint. — Nem tudom, hogy mennyire terjed el az új felfogás és mennyire 
marad meg a régi döynk§, de nem is érdekel, ami másokat illet. Én magunkról be- 
szélek. Szeretni akarlak, szabadon és kötöttségek nélkül, nem pedig napokig mel- 
lébeszélni udvariaskodás címén. Egy új kor gyerekei vagyunk. Mi vagyunk azok, 


akik megkaptuk Nindától a fényt, te meg én személyesen őtőle kaptuk, és azt aka- 
rom, hogy ez a fény világítson egész életünkben és a gyerekeink életében. De ez- 
zel nem érem be. Meg akarom tanulni a fhangít és minél több mindent Ninda böl - 
csességéből, nem mintha őhozzá mérném magamat, de érteni szeretném... de 
most nem ez a lényeg. Ninda is megmondta, hogy az életünk nem a filozófia el- 
mélete, az legfeljebb megmagyaráz vele kapcsolatban részleteket, de az életünket 
nem filozófiába éljük. A sivatag sivatag és a svmw sWwmyw, akármilyen filozófiát 
gondol ki az ember. Én magam akarom alakítani az életemet, Dwnsy. Ha már 
végre megszabadultam attól, hogy Kiyfeán mindenféle helyi kinevezett nagy em- 
berei mondják meg, hogy hogyan kell élnem, azt sem akarom többé, hogy száz- 
éves illemszabályok döntsenek az életemről. Én akarok dönteni. Mit szólsz 
hozzá? 

A fiú határozottan bólintott. 

— Igen, egyetértek. De... azt gondolom, hogy nem azért, mert Nindától megkap - 
tuk a fényt. Az is fontos, persze. De kihunyt a sötétség. — Eidi meglepve felvonta 
a szemöldökét. — Tudom, ez képzavar, a sötétség nem tud kihunyni, de most ez il- 
lik ide. Kiyfeán sötétséget árasztott magából, és ez most megszűnt. Ninda fénye 
nem fogja irányítani az életünket, de nem ez a fontos: a diktatúra sötétsége sem 
uralja többé az életünket. 

— Hát nem. Most már sem az ÁLAN, sem a Testvériség nem fogja engedni. 

— Így hát: egyetértek. Az életünket mi alakítjuk, és én sem akarok hal lenni. 

Egymásra nevettek, és Eidi fölállt a padról. 

— Akkor hát menjünk. Nem tudom, hogy fejezné ki ezt egy sűüny lány, de bizto- 
san nem olyan szertartásosan, ahogy tőlünk várják a felnőttek. Valahogy olyasfor- 
mán szeretném mondani, ahogy náluk tennék: veled akarom tölteni ezt az éjsza- 
kát. 

Dwn$y is fölkelt már, és átölelte. Most nem csókolták meg egymást, csak 
szorosan összeölelkeztek. 

— Azt fogják mondani, hogy túl fiatalok vagyunk hozzá. 

— Igen, azt fogják mondani. 

— De ami azt illeti, Ninda egyidős velünk, és neki is van párja, kettő is. 

— Így van... bár azt nem tudjuk, hogy szeretkeznek-e már egymással. 

— Nyilván, Eidi. Nindában aztán végképp nincsen semmiféle syyndor hagyomá - 
nyok keltette gátlás. 

— Viszont elég szörnyű tapasztalatai vannak a szexszel. 

—Igaz. Bár amennyire elmondta, csak férfiakkal. Talán ezért választott 
lányokat. 

— Bizonyára, Dwn$y, de... menjünk. 

Már valamivel távolabb jártak a padtól, amikor Eidi megrázta magát, mint egy 
vizes kutya. 


— Dwnsy, neked nincs olyan érzésed, hogy ha minden formaság nélkül lefek- 
szünk egymással, az távolról sem olyan illetlenség, mint az iménti mondataink? 
Ugy értem... az ő intim szokásairól beszélgetni... ő mégiscsak Ninda ... 


, Ha megkérdeztek bárkit a Galaxisban, ki vagyok én, dicshimnuszt fog rólam 
zengeni — kivéve a gyerekeket, akik csak egy kicsi, törékeny öregasszonyt látnak. 


Hát én nekik jobban hiszek. Es a tükörnek. " 


; Ninda: 
Eletem egy falevélen, 
1084. sómir 


JANNÍHAUM 

, A nemzedékek cserélődnek. Egy nap már senki sem lesz, aki emlékszik Kiyrean 
uralmára. De őrá nem is érdemes emlékezni. Arra a kislányra érdemes, aki elhoz- 
ta közénk a fényt." 


ALAN: 
Hősköltemény, 
Szúnahaum 
Ángahaur 
43667. higit szimsáhuran 
480 


— Nem azért siettünk ám, hogy láthasd a namindan fényeit — mosolygott Tilhakut 
Silenire. — Egyszerűen mostanra lettünk készen, és sikerült elég pontosan belőni, 
hogy mikor leszel éppen akkora, hogy a száfunnupszervek illeszkedjenek. De a 
szahutból bizony kimaradsz. 

— Jövő hetesnek is lesz farka — felelte Sileni magabiztos szúni nyelven. Több 
mint három éve, közel száz napja élt a Testvériségben, és valósággal itta magába 
a nyelvet. A mentális kapcsolat segítségével már folyékonyan elsajátította, a nerik 
csak bámultak. Ők persze annak tudták be, hogy még nagyon kicsi, gyorsan tanul. 

— Ez igaz. Hogy van a kezed? 

Sileni válaszul felmutatta balját és öt ujjával bonyolult kacskaringókat írt le a 
levegőben. 

— Nagyon helyes. Még van némi időnk, mert az előző műtétet késve kezdték. 
Ötszázkor mehettek a műtőbe, addig nyugodtan üljetek le, egyetek valamit, játsz- 
hattok is, vagy amihez kedvetek van. Nekem meg kell néznem néhány beteget. A 
műtét előtt már nem találkozunk, de a műtőben látlak majd. 

Tilhakut elment, ők leültek ujjacskás mozgatócskát játszani Silenivel, és közben 
belépett Aurgípi, egy idősebb orvos, akit még soha nem is láttak, de csak rájuk 
nézett és tudta. 

— Te vagy Sileni, igaz? Aurgípi vagyok, hipersebész, én is ott leszek a műtőben, 
de majd holnap. Most csak bejöttem leülni egy kicsit. Izgulsz? 

— Nem -— felelte Sileni. 

— Jól teszed. Nem is kell izgulni. Minden úgy megy majd, mint a szittudzsittu. — 
Helyet foglalt a kisasztal mellett és töltött magának egy pohár nusummát. Dzsá- 
fut, a mentő, aki ideszállította őket, szintén odalépett az asztali automatához és 
megnyomta a karuanos íhafi gombját. 

— Isztok valamit? 


— Vehatos íhafit — vágta rá Silent. 

— Vehatból senki se csinál íhafit, sien. 

— De vele igen — felelte Aini —, a sundekun íhafiba tesznek vehatlevelet, azt tölts 
neki. 

— Nahát, miket tud meg néha az ember — mondta a mentő, kitöltött egy pohár 
gyümölcslét és leguggolt a kislányhoz, úgy adta át neki gondosan. — Nekem sose 
tűnt föl. 

Figyelte, ahogy Sileni kézbe veszi a poharat, a kisgyerekek szokása szerint két 
kézzel, és iszik. Nyugodtan, zavartalanul. Ez a gyerek tényleg nem izgul. Ő is ki- 
itta a sajátját és ott maradt, hogy elvihesse Sileni poharát, de a kicsi nyugodtan le- 
tette maga mellé a még háromnegyed részt teli poharat és játszott tovább. Dzsáfut 
nem nyúlt hozzá, esszidzsinna volt, tudta, hogy nem szabad máshová tenni, amit 
egy vak letett valahová. 

Hamarosan aztán átmentek a műtőbe. Sileni a kocsiján, a lányok és Dzsáfut 
gyalog. Három matival előbb értek oda, de már négy orvost is ott találtak, Szihel- 
git, Ámaraupot, Likandit és Arentát, akik sorban bemutatkoztak a kislánynak — 
mint mindenki, hiszen nem tudja elolvasni a kitűzőket. Sileni már ment is az ágy- 
hoz, vagyis amerre sejtette, Lí nélkül csakugyan vak volt. Ezek az utolsó lépései 
teljesen vakon, gondolta Ninda, utánasietett és fölemelte az ágyra. 

Közben belépett még egy orvos, egy mély hangú férfi. 

— Itt vagyok. Kezdünk? 

— Hamarosan — felelte Szihelgi. — Még nem teljes a létszám. 

A férfi odalépett az ágyhoz. 

— Jarisz vagyok, orvos — mondta Sileninek. — Én is itt leszek. 

Ninda fölnézett rá. 

— Eistanis vairiona? 

— Lynkas üris vairi — bólintott a férfi. — Sauninyskas? 

— Ti milyen nyelven beszéltek? — érdeklődött Dzsáfut. 

— Szunnaszul — felelte az orvos. — Nekem az az anyanyelvem. Valaha dzserang 
voltam és úgy hívtak, Jaris Juori Varnas Kanevis Eridanus Sadynaitis Jarinitis 
Myneniskaivas aimo Androsynonkyvaste nö YIlneinaurinaste! — hahotázott a szú- 
nik meglepett arcát látva. 

— Akkor rokonok vagyunk -— szólalt meg Aini, természetesen az anyanyelvén. — 
Aini Leina Lauri Auroditi Kassiöpeia EiSiena Vietiena Luodas vuory aike Kondi- 
laisté nö Skovainauksiste vysy Nindarangi sy Synensi eima Sileni — közölte a ne- 
vét a teljes változatban, noha ők persze még nem voltak összeházasodva, de a sau- 
nisi névviselési szokások szerint a társuk személynevét betették a saját nevük vé- 
gére, azután pedig a gyerekük vagy gyerekeik nevét, és ez fontosabb volt, mint a 
házasság léte vagy nem léte. — Dédapám Ruomis Skovainauksis volt, akinek húga 
Sydena Aivagy, és az ő fia, Ydas Jauvyraskytonsydomas felesége volt Sestyna 
Androsynonkyvastas, akitől a te családod származik. 


— Hű, a mindenit — mondta Szihelgi, akinek jutott érkezése előkapni a fordítógé- 
pet. — Tudom én is, mire való az Élet Fája, Dzsunnahu és Hallilgip vagyok, de ezt 
követni... 

— Pedig világos, mint a harivanda — hahotázott a nagydarab orvos még jobban, 
és kitárva karját magához ölelte a rokonát. — Ez nálunk olyasmi, mint az unoka- 
testvér! Gyere hát, kishúgom, a karomba, és a jarSsinámra mondom, úgy vigyázok 
erre a csöppségre, mint a húgomra. Hiszen ő is akkor már a mi vérünkből való. 

— Melyik a jarsinád? — tudakolta Szinensi, sauninas nyelven persze. 

— Kaurande aiskane jarSinája, Eikandaluimas Üremis Karvyndius, a Janarini 
törzs Veidaksys családjából. Úgy látom, tudod, miről beszélek. 

— Hogyne tudnám. Egészen a prieniSinahatáron, ugye? 

— Úgy van, ahogy mondod, a százhúszas vonalon. Nekem most már dolgozni 
kell, de el kell majd mesélnetek, melyik saipalis odújából bújtatok ki, hogy így is- 
meritek a Zöld Golyót. 

Most már Ninda sem maradt adósa. 

— Sylandre aiskane volt az. Vagyis bármilyen messze éltünk földrajzilag, roko- 
nok vagyunk eszerint is, hiszen az YIneinaurinastis család unokatestvéri viszony - 
ban van a Salmiusokkal, és a mi nagyapánk Uonas Salmius. 

— Ó, igen, a derék Uonas papa, hallottam róla — s ezzel ők is kaptak egy-egy öle- 
lést. — Hát az a ti nagyapátok? 

— Yravanis — felelt Aini azzal a szóval, ami pontosan meghatározta kettejük vi- 
szonyát a családfán. A gép hűségesen le is fordította: — Anyám anyja húgának a 
férje. 

Jaris jót nevetett, hiszen ő is hallotta a fordítást, és elment hátra, az egyik keze- 
lőpulthoz, ahol a következő derkiben dolgozni fog. 

Ámmaít ezalatt az asztalra állított suagjához beszélt. 

— Hát, Úmes, nem tudom, mit mondjak neked. Nem igazán van véleményem 
AAfeyúről. Ha ti megbíztok benne, nekem nem lehet kifogásom. 

— Nekem van — szólalt meg Hait, amire a férje odafordította a készüléket. — 
Mármint nem kifogásom, hanem , véleményem. Elég erőteljesen exponálta magát 
is el kellett hagynia emiatt — nem kétlem, hogy valódi életveszélybe került volna 
máskülönben, a VYLN ennél kevesebbért is eltüntetett már embereket. Nem hi- 
szem, hogy ezt vállalta volna puszta szórakozásból. De kereshettek valami Ninda- 
idézetet is, ha akartok. 

A képernyőn a szindorok mosolyogtak, mint mindig, ha Nindáról esett szó. Fo - 
galmuk sem volt róla, hogy rajongásuk tárgya éppen a kislányával van a műtőben. 

— Mondjuk a bizalomról — tette hozzá Hait. 

— Hát — szólalt meg Isy, aki ott ült Úmes mellett — azt éppenséggel valóban 
mondta: , [Ijesztőnek találnám, ha az ÁLAN-ban kialakulna a bizalmatlanság lég- 
köre. Igen, lehet, hogy Kiyijeán ügynököket épít be közétek, és ezek károkat is 


okozhatnak. De ha nem bíztok egymásban, moccanni sem fogtok tudni, és sokkal 
rosszabb lesz, mint amit egy-két kormányügynök elő tud idézni." 

, Ha nem találták volna föl a hipertéri anyagátvitelt, ma is Ősi Föld naprendsze- 
rében élne az egész emberiség. Ha nem találták volna föl a hipertéri energiaátvi - 
telt, nem lenne kommunikáció a naprendszerek között, és nem lenne modern or - 
vostudomány. " 


Ílgaszaumi, 
A Galaxis világai, 
840. 


Sileni elnyújtózott az ágyon, s a hipervezérlőnél ülő Dzseraszi máris aktiválta 
agya alvásközpontját. Aztán egy hatalmas szerkezet ereszkedett az ágy fölé, vas - 
kos téglatest alakú, fehér, és egy lap libbent az ágy mellé. Dzsáfut a kislány válla 
és feje alá nyúlt, megemelte. A lap becsúszott alá, a mentő ráfektette, gondosan 
beigazítva a fejét a lapon kialakított, párnázott mélyedésbe. Aztán ellenőrizte, 
hogy a felsőteste is nyugalomban fekszik rajta, a felkarja közepéig, a ruhája nem 
gyűrődött meg alatta, és a haja sincsen útban. 

— Kész — mondta, és hátralépett. 

— Rendben — mondta Dzseraszi. — Adok egy tápvezetéket, ezt csatlakoztasd a 
könyökhajlatába. 

A mentő megfogta a gépről leereszkedő vastag, hajlékony csövet, a végén levő 
szerkezetet a kislány bal karjára illesztette, majd egy selymes anyagú szalagot hú- 
Zott át a könyöke alatt, és becsatolta. 

— Ez is kész. 

— Jól van. Egyelőre nincs még rá szükség, majd úgy öt limli múlva adok neki 
folyadékot. A kivezetést megoldjuk egyszerűen, hiszen még pelenkás, időnként 
aktiválom a rendszert és tisztába tesszük. Indítom a gépet. Lányok, mire viszont- 
látjátok a gyereketeket, meglesz mind a két szép kék szeme. 

A felső géprész leereszkedett, befedte Silenit egészen a mellkasáig. 

Dzseraszi, aki az ágy fejénél ült egy hatalmas, negyedkör alakú képernyő előtt, 
ami a számára kényelmes szögben volt megdöntve és tele volt grafikonokkal, ál- 
lapotjelzőkkel és számokkal, alaposan, figyelmesen végignézett mindent. A háta 
mögött Óngpauri most helyezkedett el a maga karosszékében és nézett át ő is 
mindent a saját képernyőjén. Ő volt a második irányító, ha Dzseraszi bármiért 
akadályozva lenne, vagy ha egyszerre túl sok a tennivaló. Továbbá amikor az első 
irányítót éppen felváltják, akkor a második irányít, és fordítva. 


— Minden rendben — mondta Dzseraszi. — Orvosok? 

A nyolc orvos sorban bemondta, hogy náluk minden rendben, aztán Óngpauri 
is. 

— Hát akkor ha senkinek nincsen semmi gondja-sóhaja, akkor kezdjük el. Most 
van ötszázharminckettő. Felnyitom a hipertokot. 

A lányok elképzelték, ahogy bent a gép gyomrában leveszik a fémpántot, ami a 
földrengés napja óta körülfogta Sileni fejecskéjét. Még sosem látták enélkül, csak 
ott a romhalmaz alatt, de akkor vastag törmelékréteg fedte az arcát, csoda, hogy 
levegőt kapott alatta. De az elképzelésük tévedés volt, mert még következett egy 
csomó ellenőrzés, és Dzseraszi csak azután jelentette be, hogy leemeli a hiperto- 
kot. 

Néhány matin át tartott a műtéti terület előkészítése, aztán Dzseraszi azt mond - 
ta: 

— Hát akkor itt az első nagy pillanat: behelyezzük a száfunnupszerveket. 

Sem a gépen, sem Sileni alóla kilógó testén nem látszott rezdülés sem, hangot 
sem hallottak mást, mint az irányítók csendes szavait. Óngpauri az orvosok rövi- 
dítésekből álló nyelvén közvetítette, hogy mi történik. Négy orvos már sisakkal a 
fején ült a vezérlőasztalnál, most nem olyan irányítókészüléket tartottak a kezük - 
ben, mint az előző műtétnél, hanem mindkét kezüket bedugták egy félgömb alakú 
készülékbe, ami az asztalon állt, s látszott a csuklójukon, hogy mozog a kezük. A 
másik négy orvos még várakozott. A magasan elhelyezett nagy képernyőn megje- 
lent két vékony fehér vonallal megrajzolt kör. Lassan eltelt még két matt. 

— Vérellátás biztosítva — mondta Dzseraszi köznapi szúni nyelven. — Indítom a 
hőszabályozást, és kezdhetjük. 

Ötszáznegyven állt az órán. A másik négy orvos odafordult a vezérlőasztalhoz, 
föltették a sisakot, Dzsáfut sorra járta őket és segített becsatolni, aztán bedugták a 
kezüket a félgömbökbe és bemondták a nevüket, hogy kész. 

A két karikában kis fehér pontok jelentek meg, néhány pillanatra felvillantak, 
aztán pirosra váltottak, és máshol jelent meg a fehér pont. Összevissza a körök fe- 
lületén. 

Dzsáfut leült a lányok mellé. 

— A fehér az, ahol dolgoznak. A piros az, ahol már összevarrták az idegrostot, és 
majd kék lesz, ahol már meg is vizsgálták, ellenőrizték az ingervezetést és rend - 
ben van. A végére az egész területen kéket fogtok látni. Holnapután ilyenkorra. 

Azután már csend volt a műtőben, csak néha szóltak valamit halkan, többnyire 
az irányítók, az orvosok csak elvétve, rövidítésnyelven. A lányok ültek, várakoz- 
tak, beszélgettek hangtalanul. Az esszidzsinna olvasott. Ötszázkilencvenötkor 
nyílt az ajtó, persze az is hangtalanul, és bejött két orvos, majd apránként egyre 
többen. A gépeket kezelők jelezték az irányítónak, hogy mikor lépnek ki, semle- 
gesítették a gépüket, Dzsáfut kicsatolta a sisakjukat, s helyet cseréltek a váltótár - 
sukkal, aki a mentő segítségével feltette a sisakot, betette kezét a félgömbökbe, 
visszakapcsolta a gépet és folytatta a munkát. Nem siettek, a nyolc orvos felváltá- 


sa tíz matin át tartott, s egyszerre mindig csak egy állomást kapcsoltak ki. A 
felváltott orvosok félreálltak a többiek útjából, nyújtózkodtak egyet, intettek a 
lányoknak és kimentek. A két új irányító megvárta, amíg elkészülnek mindezzel, 
csak aztán mentek oda az irányítópultokhoz. Égaraup Dzseraszi mellé állt, átte- 
kintette a képernyőt és bólintott. Dzseraszi fölkelt, Égaraup leült a helyére és 
mondta, hogy minden rendben. Óngpauri csak ezután adta át a helyét Silgásutnak. 
Dzsáfut is elment, Hirgenop jött be helyette. 

A munka folytatódott, a lányok pedig ott ültek és vártak. A körökben végtelen 
lassúsággal szaporodott a piros. Az orvosok minden derkiben váltották egymást, 
de Ninda, Aini és Szinensi maradt. Néha egy-kettő közülük kiment egy kicsit mo- 
zogni, ettek pár falatot, beszéltek Ámmaítékkal, Szinensi és Aini szüleivel, aztán 
visszatértek. Az éjszakát is a műtőben töltötték, a karosszékben bóbiskolva. 

Persze már a műtét előtt mindenki próbálkozott vele, hogy lebeszélje őket erről, 
de hát tudták, hogy értelmetlenség. Más szülő se tud békésen aludni, amíg a gye- 
rekét operálják. 

A műtét monotóniája nem változott éjjel és másnap sem. Derkinként bejött az új 
orvoscsoport, felváltották a régieket, aztán csak ültek a vezérlők előtt és néha 
szóltak egy-egy szót orvosi nyelven. Nem beszélgettek, nem is volt szabad, kon- 
centrálni kellett. Nagy ritkán egy-egy orvos jelezte, hogy valamiért váltást kér, 
akkor az ügyeletes esszidzsinna hívott valakit, az egy-két matin belül ott volt és 
beült a helyére. 

Ezt a szahutot a lányok teljesen kihagyták. Nélkülük Haitéknak se volt nagy 
kedvük ünnepelni, bár azért elmentek a janníhaumba. Persze a szúnik számon tar- 
tották, hogy az , unokájuk" nagy műtétje van, mindig akadtak beszélgetőpartnere- 
ik, hogy ne üljenek ott magukban. 

Az ikrek kicsik voltak még, hogy fölfogják a felnőttek aggodalmát, ők zavarta- 
lanul táncoltak, ugráltak, játszottak a többiekkel, és tömték magukba a süteményt, 
gyümölcsöt, szendvicseket. 


449. 

0i-3 ÁAfeyúl 

,, Sokféle ember van, és mindegyikkel szót lehet érteni, csak tudni kell a módját. 
Talán a legnehezebb a hivatalnokkal, aki előírások mögé bújik és őt magát nem 
láthatod meg. Én félretolom az előírásokat, hogy kicsalogathassam mögülük az 
eleven embert." 


Ninda: 
Beszélgetések, 
918. 
Syyndoreia 
Kafndim 


60. aikán 17. 
a fehér órája 


hozok a Syyllaön-csoporttól. Ma reggel a munkagépek nekiláttak felépíteni 
Aindin városát a Löneskwft-hegység tövében, a Vóai fölött. Tudom, hogy sokáig 
tartott az előkészítés, öt hónapig, de nagyon sok nehézséget kellett leküzdeniük. 
De ők győztek, már csak a fizikai megvalósítás van hátra, úgyhogy holnapután el- 
kezdjük beköltöztetni az embereket. A forgatókönyvet már korábban elmondtuk, 
megvan az első húszezer kisorsolt lakó. Közben a tervrajzokat már elkezdték át- 
alakítani a Kűi-szigeti város számára, ez már hamar megy, a hónap közepére elké- 
szülnek. 

— Ez valóban jó hír — bólintott Kel LyYksúnahy, miután a kamera átigazított rá. 
— Közben érkezett egy egészen más vonatkozású hír, pontosabban egy levél. 
Syyndoreia kormányának címére küldték, és hogy miért olvasom most fel önök - 
nek, az kiderül magából a levélből. , Szeretve tisztelt Syyndoreia Államszövetség, 
kormányunk mélyen tisztelt vezetői, drága honfitársaim! Remélem, soraimmal 
nem veszek el túl sokat vezetőink értékes idejéből, megírásukra őszinte hazasze- 
retetem és segíteni, magamat hasznossá tenni vágyásom késztetett. Ezért bocsá- 
natkéréssel tartozom, amiért csak ilyen sokára írom meg e sorokat, de a sors 
iróniája, hogy éppen a Kiyieán-vezetés bukását megelőző napon valóra vált a ko- 
rábbi kormány valótlan állítása, megbetegedtem, pontosabban gerincsérülést szen- 
vedtem, amiből előbb YIsuün Állam Központi Kórházában, majd a Testvériség 
Hauhánun Dzsárangi hajójának kórházában sikeresen meggyógyítottak, amiért 
mindig hálával fogok emlékezni rájuk. Úgy hiszem, bemutatkoznom nem szüksé- 
ges, noha hírességnek nem tartom magamat, de korábbi tevékenységem, velőző 
életemx részletesen dokumentálva van. Azzal a kéréssel fordulok Syyndoreiának 
a Testvériség által delegált kormányához és a syyndoj néphez: ítéljék meg eddigi 


tetteimet, ne csak azt figyelve, hogy hosszú ideig szolgáltam a rendszert, hanem 
azt is tekintetbe véve, hogy emigrálásomkor feltártam a kormányzat számos bűnét 
és ezzel közvetlen okozója lettem a Sálmwnt-kormány bukásának — ámbár ezért 
az elismerés meglátásom szerint nem engem illet, hanem Niindat, akinek 
igazságát meglátva tettem mindezt —, s miután személyemet mérlegre tették, 
kérem, egyezzenek bele, hogy hazatérjek és ismét szolgálatára legyek hazámnak, 
még inkább, mint korábban, hiszen a kormányzat szolgálata immár egybeesik a 
nemzet szolgálatával. Tisztelettel kérem jelen levelem ismertetését az 
Államszövetség — nyilvánosságával. Köszönettel — Risüt  ÁAfeyú volt 
külügyminiszter-helyettes." 

— Nemrég beszéltünk Íldata professzor úrékkal — vette vissza a szót Ísy. — Kyris 
asszony kifejtette, hogy ÁAfeyú úr emigrációja idején erőteljesen exponálta ma- 
gát Ninda ügye mellett, és javasolta, hogy keressek erre Ninda-idézetet. Nindától 
természetesen mindennel kapcsolatban lehet találni idézetet. Én ezt választottam: 
, hjesztőnek találnám, ha az ALAN-ban kialakulna a bizalmatlanság légköre. Igen, 
lehet, hogy Kiyteán ügynököket épít be közétek, és ezek károkat is okozhatnak. 
De ha nem bíztok egymásban, moccanni sem fogtok tudni, és sokkal rosszabb 
lesz, mint amit egy-két kormányügynök elő tud idézni." 

— Hát igen — mosolygott Larenka —, Nindának mindenről megvan a véleménye, 
és azzal nehéz vitatkozni... legalábbis kell hozzá az az intelligenciaszint, ami neki 
van. De itt a VWt áruházban máris megkérdezném a körülöttem állókat. Ti is hal- 
lottatok mindent, ti mit gondoltok? 

— Yúoít vagyok -— állt egy tíz év körüli fiú a kamera elé —, és egyetértek Niinda - 
val. ÁAfeyú nem volt túlságosan hasznos ember, amikor a kormányban volt, ami 
azt illeti. De ki mondta, hogy be kell venni a kormányba? Vagy ki mondta, hogy 
nem tanulhatott a korábbi hibáiból? 

— Én Műep Silnőőr vagyok, joghallgató — szólalt meg egy másik fiatalember —, 
és szerintem nekünk csak arról van jogunk dönteni, hogy megbízzuk-e AAfeyú 
urat valamilyen államigazgatási funkcióval, ha ugyan pályázik effélére, mert a le- 
velében nem emíti. Arról sem a kormány, sem a nép nem dönthet, hogy egy syyn- 
dor állampolgár hazatérhet-e külföldről. Persze hogy hazatérhet, alkotmányos 
joga. 

— De hiszen az alkotmányt felfüggesztették — vetette közbe egy lány. 

— Hogyne, de ezt konstruktívan kell értelmezni, az emberi és alkotmányos jogo- 
kat taglaló részeket nem lehet felfüggeszteni, mert azok az alkotmánytól függetle- 
nül érvényesek. Csillagközi egyezmények szavatolják őket. A felfüggesztést érte- 
lemszerűen a Kiyreán nagyszerűségét taglaló részekre kell alkalmazni. 

— Az alkotmánybíróság is egyetértene ezzel? — érdeklődött a lány. A fiú 
nevetett. 

— Persze hogy nem. Számukra a felfüggesztett alkotmány nem alkotmány, és 
kész. De a csillagközi egyezmények érvényét nem kell az alkotmánynak szavatol- 
nia, lásd a Csillagközi jog és állami jog című tanulmányt, ti is tanulni fogjátok. 


Ugyanis ő a húgom, Énsef, szintén joghallgató. Egyébként a tanulmányt Íldata 
professzor úr írta még diplomáciai működése idején. 

— Én visszatérnék ÁAfeyúre — szólalt meg egy másik lány. — Isenöy vagyok, 
bolti eladó, és nem értek a joghoz. De van logikám, és igyekeztem megnézni 
Niinda összes beszédét. Oda is figyeltem rájuk, és direkt kerestem bennük a hibát, 
mert én eleinte nem voltam oda Niindáért. De amikor sehogyan se találtam, be 
kellett látnom, hogy igaza van. Ma már az ő tanításainak a híve vagyok, ÁLAN- 
tag, önkéntes az ingyenkonyhán. És Niindá megmondta, mit kell tennünk. Nem 
lehetünk bizalmatlanok. Ísy pontosan idézte, én is emlékszem arra a beszédre. 
Mármost Niinda nem Kiyreán, hogy akkor is igaza legyen, ha nincsen igaza, őve- 
le lehet vitatkozni. Vitatkozzatok vele, ha tudtok. Aki akarja, mondhatja, hogy 
igenis legyünk bizalmatlanok, csak azt is mondja meg, hogy miért. Ma már az se 
történhet meg, hogy Kiyreán ügynököket épít be közénk. 

— Gondolom, Kefl — vette vissza a szót Larenka —, a kormány nem akar népsza - 
vazást tartani ebben az ügyben. 

— Nem, szerintem sem — mosolygott a másik riporter. 

— Nos, a nép néhány találomra kiválasztott fiatal személyében elmondta támo - 
gató véleményét. Ami pedig az esetleges ellenzőket illeti, erről nekem van egy 
Ninda-idézetem. , Ne nyafogjatok már annyit ezekkel a mindenféle vélemények - 
kel. Majd ha valaki ellenvéleményt akar nyilvánítani, megteszi." 

— , A véleménynyilvánítás szabadsága minden épeszű társadalomban alapköve- 
telmény" — idézte Kefl. — , Nélkülözhetetlen, akárcsak a víz vagy az oxigén, de 
önmagában ugyanúgy nem ér semmit, mint ezek. Csak az összes többi szabadság - 
joggal együtt lehet hasznát venni. 

— , Úgy látom, barátaim" — szólalt meg Ísy — , , hosszú társalgásokat tudtok foly - 
tatni kizárólag tőlem vett idézetekkel. Ez igazán megtisztelő meg minden, de ha 
az én szavaimmal beszélgettek, akkor az én gondolataim másolatai vagytok. Ha 
mindenki Ninda, mi szükség van bárkire énrajtam kívül?" 

Erre kis csend lett. 

— Ezt mikor mondta Ninda? — érdeklődött Larenka. 

— Nem mondott ilyet — kuncogott Ísy —, ez egy olyan Ninda-idézet, ami nem 
idézet. De ha most itt lenne, ezt mondaná. 

,, Az emberi leleményesség ostobaságokban végeláthatatlan. " 


Ninda: 
Nemlétező politikai beszédeim, 
76. 
Szúnahaum 
Ángahaur 
43667. senut mulindzsan 
593 


Senut reggelre a két kör leginkább lilának tűnt, mert a még csak összevarrt ideg- 
rostokat jelző piros és a már ellenőrzötteket jelző kék nagyjából egyforma men- 
nyiségben volt jelen. Már a három szín ezrelékarányát is jelezte a gép, és a fekete 
száz ezrelék alá csökkent. A kék lassan növekedett a piros és a fekete rovására. 
Déltájban a fekete elfogyott, a jelzése eltűnt a képernyőről, a körök már erősen 
kékek voltak, a pirosból csak százötven ezrelék maradt. 

Végül a piros lebillent nullára és eltűnt, a kék elérte az ezret és eltűnt az is, az- 
tán a képernyő elsötétedett. 

— A műtétet ötszázkilencvenháromkor befejeztük — jelentette be az utolsó irá- 
nyító, egy fiatal doktornő, Nissegun. — Mindenkinek köszönöm a hibátlan mun- 
kát. 

Rígaszti esszidzsinna sorra járta az orvosokat és segített megszabadulni a sisa- 
koktól. De ezek nem hagyták el a műtőt, mint a korábbiak, sőt többen is visszajöt- 
tek a száznál is több orvos közül, akik a két nap során a gépeknél ültek, kis tömeg 
szorongott az ágy lábánál. 

— Készen állok — mondta Rígaszti. 

— Nyitom a gépet — felelte Nissegun, és a Sileni feje fölött tornyosuló géprész 
halk szisszenéssel megemelkedett, előbb lassan, majd gyors mozgással fellibbent 
a magasba. 

Alatta Sileni úgy feküdt csukott szemmel, immár a fejét mostanáig körbefogó 
fémpánt nélkül, mint bármelyik alvó ember. A lányok meghatottan szemlélték a 
gyereküket. 

— Most utasítást fogok adni az agyának — közölte Nissegun —, hogy nyissa ki a 
szemét negyed matira. Ettől még nem fog felébredni, de meg tudjuk nézni a sze- 
melt, és még egy ellenőrzést tudok végezni, ahogy az általa látott képet a hipergép 
elkapja a látóidegben. Először is kap látványt. 

Négy kis automata libbent elő valahonnan a száfunnupgép kígyózó törzse által 
takart teremrészből, és egy ríginnel Sileni feje fölött kifeszítettek egy vásznat. Vi- 


dám jelenet volt rajta, tarka színekkel megfestve, egy virágos réten játszadozó 
gyerekeket és állatkákat ábrázolt. 

— Maga a kép nem fog eljutni a tudatáig, hiszen alszik, és még nem is rendező - 
dött a látásstruktúrája. De ez is stimulálja az agyát. Ezt a képet többször is meg 
fogjuk mutatni neki. Mindenki a szemét figyelje. Indítom. 

És Sileni egyszerűen kinyitotta a szemét. 

— Szissz — susogta Szinensi megbűvölten. Ninda és Aini nyikkanni sem tudott. 

Sileninek kék szeme volt, mint eredetileg. Két teljesen köznapi kinézetű, tökéle- 
tesen ép szeme. Amik egy-két pillanat múlva meg is rezdültek. A mozgás nem 
tűnt koordináltnak, nyilván nem is volt az. A lányok feje fölött orvosi nyelvű rövi- 
dítések röpködtek, ezt már megszokták, nem törődtek vele. 

— Lát? — kérdezte Aini fojtottan. 

— Optikailag igen, a gép jelzi a látóidegeken haladó információt — közölte 
Nissegun. — Mindkét szemére lát, mindkét látóideg mindent továbbít a látóköz- 
pontba. Visszacsukom a szemét. Most majd az agyon lesz a sor, hogy a képet 
visszaalakítsa normálissá. 

— Miért, most milyet lát? — pillantott föl Ninda. 

— Ezt nem tudjuk. Fel tudjuk mérni a látóidegeken haladó információmennyisé - 
get, és az megegyezik a normálissal. De a képet nem tudjuk kicsenni az idegekből 
és a látottal megegyező formára hozni, ez a látóideg struktúrája miatt lehetetlen. 
Ha lehetséges lenne, akkor is olyan tömény hipernyalábot kellene átengednünk a 
látóidegen, ami már komoly hőszabályozást igényelne. De annyit tudok mondani, 
hogy az első időszakban a kép valószínűleg homályosabb lesz a megszokottnál, a 
színérzékelés gyengébb, de előfordulhatnak torzulások is, például az, hogy feje te- 
tejére állított képet lát. Ennek ötven százalék az esélye, vagy így lesz, vagy nem. 
De ha igen, nagyon rövid ideig. Ugyanekkora a valószínűsége a hibás távolságbe- 
állításnak, rövid- vagy távollátásnak, de az agy ezt is korrigálni fogja, mert ennek 
sem a szemben lesz az oka, az hibátlan. 

A doktornő is felállt, és biccentett Rígasztinak. Az esszidzsinnának már a kezé- 
ben volt a suagja, amivel most behívott egy hordágyat az előtérből. Az odalibbent 
az ágy mellé, a férfi pedig fölnyalábolta az alvó kislányt, könnyedén átemelte a 
hordágyra és ráfektette. Két kis hiperlap suhant a gyerek feje mellé, s már indul - 
tak is. A hordágyból, az esszidzsinnából és a lányokból álló kis menetet a derűs 
arccal kifelé tartó orvosok csoportja követte egy darabig, aztán a folyosók keresz- 
teződéseiben elkanyarodtak, mentek a dolgukra. Ők besétáltak egy kórterembe, 
ahol Rígaszti áttette Silenit az ágyra. 

— Még néhány detkit biztosan alszik. Amikor fölébred, a hiper értesíti Szihelgit, 
hogy megnézhesse, aztán szóltok nekem és hazaviszlek. 

Az ajtón beröppent a négy automata, hoztak egy magas állványon álló keretet, 
az ágy mellé állították, ráerősítették a játékos képet, és szélsebesen eltűntek, 
hangtalanul, mint mindig. Rígaszti intett a lányoknak, kiment, becsukta az ajtót. 

Ők pedig leültek a másik ágyra és vártak. 


Sileni nyugodtan aludt még több mint két derkit, aztán megérezték a mocorgó 
tudatát, kezdett fölmerülni. Az első szava egy olyan, élőbeszédre lefordíthatatlan 
mentális jel volt, ami egyszerre tartalmazta mindhármuk nevét, az anya szót és a 
ti névmást, a jalar nyelv Íeyp szavának megfelelő , ti hárman" árnyalatban. Ők ké- 
sedelem nélkül visszaadták a te, a gyerek és a Sileni szavakat egyidejűleg tartal- 
mazó mentális jelet. 

— Mi történt? 

— Vége a műtétnek, visszakaptad mindkét szemedet. Látsz. Még nem jól, de az 
már csak idő kérdése. 

— Nem látok. 

— Még föl sem ébredtél, csukva van a szemed. 

Sileni egy , értem" reakcióval elindult fölfelé, éppoly lassan, mint amikor a 
földrengés után először tért magához. Aztán kinyitotta a szemét. Ők hárman fölé 
hajoltak, Sileni hanyatt feküdt, elvileg egyből az ő arcukat látta meg. De az első 
reakciója a riadalom volt, és egy pillanat múlva be is csukta a szemét. Addig is 
hosszú beszélgetést folytattak. 

— Jaj, mi ez?! 

— Mi baj, kicsim? Mit látsz? 

— Nem tudom... nem értem. .. az egész kép zavaros... 

— Mondj róla valamit. 

— Forog. . . minden forog! És nem értek semmit a képből. 

Itt becsukta a szemét. 

— Legközelebb jobb lesz — remélte Szinensi, és hívta Szihelgit. 

— Már úton vagyok hozzátok — vette fel az orvos —, mit lát? 

— Szédül és zavarosnak mondja a képet. 

— El fog múlni. Az agyának időre van szüksége, hogy megszokja a látványt. 
Amikor akarja, nyissa ki a szemét megint, és amikor úgy akarja, csukja be. Nem 
kell erőltetni, nem sürgeti semmi. Holnapra sokkal jobb lesz, holnaputánra még 
jobb. 

— Mikor vihetjük haza? 

— Bármikor. Akár most rögtön. A megszokott környezetében gyorsabban fog 


gyógyulni. 

,, Nemcsak azért szerettem azt az időszakot, mert a lányunk akkor kapta vissza a 
földrengésben elveszített testrészeit, s közben villámgyorsasággal fejlődött azzá a 
csodálatos kicsi emberré, akinek ma ismerjük. Hanem azért is, mert folyamatosan 
ővele kellett foglalkoznom, így ritkán jutott alkalma bárkinek, hogy a rajongásá- 
val nyaggasson. " 


Ninda: 
Életem egy falevélen, 
580. sómir 
Szúnahaum 
Jasszani 
43667. muhat ukingahan 
410 


Nehéz éjszaka volt mögöttük. Sileni többször fölébredt, felsírt, a zűrzavaros lát- 
ványra panaszkodott. Egy pár hiperlap mindig volt a feje két oldalán, és amikor a 
gyerek fölébredt, egy matin belül mindig megjelent egy orvos a fali nagyképer- 
nyős suagon, és biztosította őket, hogy orvosilag változatlanul minden rendben, és 
fájdalmai sincsenek — nem azért, mert a hiperlap kikapcsolja a fájdalomérzetet, 
bár természetesen ezt tenné, ha Sileninek fájdalmai lennének, de nincsenek fájdal- 
mai. Fiziológiailag minden tökéletesen rendben van, a probléma az agyban van, 
de erre sajnos nincs ráhatásuk. Illetve bizonyos ráhatásuk persze van, de ezek nem 
magát a problémát orvosolják; végül aztán éjjel százkor a lányok elfogadták az 
orvosok még az este tett javaslatát, hogy kapcsolják alvásra a kislány agyát, mert 
neki is szüksége van rá és nekik is. Így aztán Sileni álomba merült; abban állapod- 
tak meg, hogy amikor ők maguk fölébrednek, szólnak a kórháznak és ők kikap- 
csolják az altatást. 

Úgy aludtak el, ahogy éppen voltak, összevissza fekve Sileni körül a nemrég 
vett hatalmas családi ágyban, amelynek mind a négy oldalán elcsúsztatható perem 
volt, védőfal, nehogy a gyerek leessen. De így is csak három derkit aludtak. Ami- 
kor fölkeltek, és amikor kicsit később visszatértek a fürdőszobából, a lányuk még 
mindig ugyanúgy aludt, hiszen a fejecskéje mellett kétfelől lebegő kis kerek lapok 
gondoskodtak erről. 

Aztán felhívták a kórházat. A szúnik tökéletes szervezése folytán noha minden 
alkalommal másik orvossal beszéltek, egyiknek sem kellett elmondaniuk, hogy 
mit akarnak. A mostani is, egy Limeltu nevű idős doktornő pontosan tudott min- 
dent, és kikapcsolta az altatást. 


Sileni csakhamar ébredezni kezdett. Most is időbe telt, amíg fel tudott merülni, 
de kevesebbe, hiszen rövidebb ideig tartott az altatás. Tudtak közben beszélni né- 
hány mondatot és megnyugtatták. Igen, minden bizonnyal most is zavaros lesz a 
kép, amit látni fog, de ők továbbra is itt lesznek és segítenek — nemcsak ők hár- 
man, hanem az ivutok is, Lí most is itt heverészett a kosarában, és volt még ti- 
zennyolc ivut Szúnahaumon, akiknek egyesített mentális ereje Sileninek a műtét 
óta minden egyes ébren töltött pillanatában rendelkezésére állt és azon dolgozott, 
hogy helyreállítsa az ő elméjében a megbillent képet. Most már könnyebb lesz, 
mert el is telt valamicske idő meg aludt is már. 

Amikor kinyitotta a szemét, ugyanolyan zavaros képet látott, de most már képes 
volt rá a három lány és az ivutok értelmi meg a kirik érzelmi hálójának egyesített 
mentális cirógatása mellett, hogy nyitva tartsa a szemét és támpontokat keressen. 
A hipergép csakhamar stabilizálta a szédülést, Sileni mozdulatlan képet látott, 
csak azon semmi sem ott volt, ahol lennie kellett volna. 

— Zöld és kék — ezek voltak az első fennhangon kiejtett szavai. — És lila. Minden 
zöld és kék és lila! 

— Hibás a színérzékelésed — állapította meg Lí. 

A kórház persze vonalban volt, hiszen ők ébresztették a kislányt, és Szihelgi lé- 
pett a kamera elé. 

— Igen? Van ott egy automata? 

— Van — felelte Ninda. Az orvos nem is kérdezett többet, megérintett valamit ol- 
dalra nyúlva, amitől eltűnt a képernyőről, az kifehéredett, s egy pillanat múlva a 
polcon heverő automata felröppent, lekapta a nagyképernyős suagot a falról, és 
odalibbent Sileni elé, aki közben felült, feje mellett lebegett a két kis hiperlap. 

— Milyen színt látsz, kicsim? 

— Lila, kék, zöld, piros... 

— Hm. Ez egy kicsit sokféle. Várj egy kicsit, kérlek, megnézem, mit tudunk a 
szemed állapotáról... meg is van, minden rendben. Látóideg rendben... testileg 
minden rendben. Most megpróbálok valamit a látóközpontodban. Lehet, hogy 
most még ugrálni is fog a kép, lehet, hogy értelmetlen vagy akár ijesztő dolgokat 
fogsz látni, de ne ijedj meg, csak légy türelemmel. Megigazítjuk ezt a képet. Jó? 

— Jó! 

Amíg beszéltek, Nindáék szeme előtt megjelent egy kép, értelmetlen, követhe- 
tetlen színes foltok sokasága. 

— Ezt látja Sileni — mondta Lí. — Kicsit bonyolult így kiemelni az elméjéből, de 
még mindig könnyebb, mint a tiétekből, mert ő mindig nagyon intenzíven sugá- 
TOZ. 

— Látsz bármi értelmezhetőt? — kérdezte Ninda, mert ő nem látott. A mentális 
érintkezés egyidejűsége miatt a válasz persze egyszerre érkezett a kérdéssel. 

— Most elkezdtem — mondta Szihelgi. — Lassan változni fog. Kérlek, meséld el, 
hogy mi történik. 

— A foltok... mozognak... már kevesebb van... összeolvadnak... 


— Elkaptam — szólalt meg Éup a mentálisban. — Megvan, bele tudok nyúlni. Fi- 
gyelj. 

Lí közvetítésében ők is látták, hogy a foltok fokozatosan összeolvadnak és köz- 
ben fakulnak, két nagy folt maradt, egy kék meg egy zöld, de már azok is halvá- 
nyultak. Sileni közvetítette mindent Szihelginek, aki neri lévén legfeljebb néhány 
grafikont látott az ő agytevékenységéről, de képet semmiképpen. Aztán minden 
szín elhalványult. 

— Fehér — mondta a kislány. — Most fehér! 

— Nahát, ez igazán gyorsan ment. Akkor eddig megvagyunk. Most elveszem a 
képernyőt és nézd meg az anyukáidat. Nem biztos persze, hogy jól fogod látni 
őket. 

Az automata fellibbent a suaggal. Sileni egyenesen rájuk nézett. 

Ninda, Aini és Szinensi hamarabb tudta meg az eredményt, mint amennyi idő 
alatt az ember egyet pislog, a kislány lelkendezése ezúttal mintha még a mentális 
érintkezés villámgyorsaságánál is gyorsabban érkezett volna meg. Ahhoz azért 
kellett egy század mati, hogy Lí közvetítésében meglássák önmagukat úgy, ahogy 
Sileni éppen akkor látja őket. A kép helyes volt. 

Szihelgi csak akkor szerzett tudomást a történtekről, amikor a kislány elvigyo - 
rodott — ez persze azonnal megtörtént, de addigra ők hosszú beszélgetést folytat- 
tak erről a kis beavatkozásról. Valójában a lényegi részét az ivutok csinálták. 

— Úgy látom, rendben van — mosolyodott el az orvos is. 

— Látok — rikkantotta a kislány boldogan. — Jól látok! Áun go dé kűa ja 8u áp! 

— Ennek nagyon örülök — nevetett Szihelgi, és a szoba túlsó végébe küldte az 
automatát, és egy kis jelet rajzolt a képernyőre. — Mit látsz? 

— Zöld karikát! 

— És most? 

— Két kicsi zöld karikát, de az egyik sötétebb! 

Az orvos négyszer kicserélte az alakzatokat, egyre kisebbre, és Sileni rendre 
megmondta, hogy mit lát. A végén már egészen kicsik voltak, de ő akkor is hibát- 
lanul látta őket. 

— Hát ezeket már legfeljebb egytized érip szög alatt látod — állapította meg Szi - 
helgi. — Ezt elmesélem a többieknek itt a kórházban. Úgy látsz, mint a dzsómin - 
gimadár. Négy év múlva vagy egy kicsit hamarabb találkozunk, és kapsz egy lá- 
bat is. 

01-6 tanácskozás 


, Nem sok erő kell ahhoz, hogy ugyanarra menj tovább. Lényegesen nagyobb 
elszánás, hogy megfordulj és az ellenkező irányba indulj. De lényegesen nagyobb 
a jutalom is." 


Lí-Nindaran: 


Az Első Szían, 
73. sómir 
Niréka 
Niré Mélina 
naka 5 
18-68 


Az elnök fogadószobájának ablakában könyökölt és lenézett a Maténari térre. 
Naka vigasztalan sötétkék égboltja alatt a város fényárban úszott, mint mindig — 
de a közvilágítás narancsos árnyalatú fényeibe most sok fehér vegyült. Kis fehér 
lámpák az emberek kezében. A Maténari tér zsúfolásig tömve volt emberekkel, 
akik lámpákat tartottak a kezükben, és hosszú rudak végén egy arcképet emeltek a 
magasban. Volt belőle vagy húsz, mind különböző, de ugyanazt az arcot ábrázol- 
ták. A tér sarkán álló emelvényen pedig egy férfi állt és beszélt. Ide nem hallat- 
szott be a hangja, az ablakok szigeteltek voltak, és az elnöknek esze ágában sem 
volt meghallgatni a szónokot. 

— Szóval elért minket is — állapította meg rezignáltan, elég hangosan ahhoz, 
hogy a teremben a többiek is hallják. — Nos, van valakinek valami ötlete? 

A jelenlevők egymásra néztek. Húsz vezető politikus és politikai tanácsadó. 
Senki sem vette magának a bátorságot, hogy elsőként megszólaljon. Az elnök 
azonban tisztában volt ezzel és nem hagyta őket elrejtőzni a sokaságban. 

— Karani úr? 

A főtanácsadó elhúzta a száját. Ők tegeződtek, kamaszkoruk óta ismerték 
egymást. Ha az elnök urazza, akkor baj van. 

— Igen, elnök úr — felelt hasonló hangnemben. 

— Van hozzáfűzni valója ahhoz, ami odalent folyik? 

— Nincs, uram. 

— Lokeranto úr? 

— Nekem sincs, elnök úr. 

— Niré-Kanano úr? 

— Semmi, elnök úr. 

Az elnök megfordult és szembenézett az emberekkel, aztán odasétált a hosszú 
tárgyalóasztalhoz és helyet foglalt az asztalfőn. 


— Nos, uraim. Most kezdődik életünk hátralevő része. Minden, amit eddig 
tanultunk, minden, amit eddig mondtunk és csináltunk, minden érvényét veszítette 
ott kint a téren — mutatott az ablakra. — Mindent megváltoztat az, hogy ott kint fel- 
bukkant egy gyerek arcképe. Egy kiskamasz lányé, aki azt se tudja, hogy ez a 
naprendszer létezik. Ninda. Ninda! Jól jegyezzék meg ezt a nevet, mert neki kö- 
szönhetik, hogy véget ér politikai pályafutásuk. Hacsak — nyomta meg a szót —, 
hacsak, hacsak, hacsak önök most azonnal ki nem találnak valamit, ami ezt az 
egészet megváltoztatja. Szeretném fölvázolni önöknek, hogy mi történt Szindori- 
án. Egy. Felbukkant ennek a gyereknek az arcképe. Kettő. Az államvezetés gya- 
korlatilag minden hatalmát elveszítette. Három. Leszálltak a Testvériség hajói és 
jogilag is megfosztották a hatalomtól az állami vezetőket. Most nézzék meg Hani- 
tot. Egy. Ott járt ez a gyerek. Kettő. Hanit és Salumat között béketárgyalások kez- 
dődtek. Három. Hanit parlamentjének a fele kicserélődött, a kormány teljesen, és 
az új kormány jogkörét jelentősen megnyirbálták. És ez még mindig nem a teljes 
történet, mert legalább harminc országban megindult az az erjedés, amit ez a lány 
hoz magával. Úgyhogy önök most ki fognak találni valamit. Most. Most naka ötöt 
mutatnak az órák. Még kilencvenöt iniri, mire Tani fénye fölkel, de addigra ebben 
az országban minden megváltozik, ha önök most rögtön ki nem találnak valamit! 

— Elnök úr — szólalt meg kényszeredetten Aréte belügyminiszter —, biztos ön ab - 
ban, hogy ekkora veszéllyel állunk szemben? 

— Nem — rázta meg a fejét Nakiron államelnök. — Biztos csak az, ami már 
bekövetkezett. De ha a valószínűség csak kilencven százalék, az engem nem 
nyugtat meg, és önöket sem. 

— Talán ha Ninda már nem élne — jegyezte meg Lokeranto elnöki tanácsos. 

— Igen? Mi lenne akkor? 

— Egy pillanatra kérem — szólalt meg Arninamp honvédelmi miniszter. — Mielőtt 
megvitatják, hogy mi lenne, ha Ninda nem élne, szeretnék szólni, hogy él. Ráadá- 
sul még gyerek és kitűnő egészségnek örvend, minden bizonnyal túlél valamen- 
nyiünket, akik itt vagyunk. Az utóbbi időben volt nyilvános megjelenései alkal- 
mával olyan őrizetet biztosítottak számára, ami totálisan kizárja egy merénylet le- 
hetőségét. Ezért az ő halálával kapcsolatos fejtegetéseket szerintem soroljuk abba 
a kategóriába, hogy mi lenne, ha Naka lenne sárga nap és Tani kék. 

— Ennyire védelmezik? — húzta föl a szemöldökét Lokeranto. 

— Igen, tanácsos úr. Nála jobban legfeljebb a Testvériség kormányát őrzik. Úgy- 
hogy Ninda haláláról elmélkedni időpocsékolás. 

— Idővel pedig nem állunk jól — szögezte le az elnök. 

— Mi lenne — szólalt meg Niré-Umon külügyi szóvivő —, ha csatlakoznánk Nin- 

— Nem nyernénk vissza — felelte Aréte. — Viszont elveszítenénk a támogatóin- 
kat. 

— Szindorián az Érszom-kormány megkísérelte — jegyezte meg Rakunun tájé- 
koztatási miniszterhelyettes. 


— És nem hitt nekik senki — vágta rá az elnök. 

— Mert akkor már késő volt, és nem is jól csinálták — élénkült meg Ninirk bel- 
ügyi tanácsos. — Elnök úr, Niré-Umon úrnak igaza van. Igen, Haniton valóban 
csatát vesztett a kormány, de ők is későn és rosszul váltottak, akárcsak a 
szindorok. Van azonban legalább két állam, ahol a kormányfő találkozott 
Nindával, szívélyesen elbeszélgettek, és azóta is rendszeresen hitet tesznek Ninda 
mellett: Kresszi és Javaran. Máshol, például Hinnuldudon, Szuttakarton, Szaiszon 
a kormány képviselője ugyan nem találkozott vele, de egekig magasztalják. És 
ezek a kormányok ma is a helyükön vannak, élvezik a választók bizalmát. 

— Ön szerint csatlakozzunk Nindához? — kérdezte az elnök. 

— Igen, elnök úr. Ismerjük el mulasztásunkat, hogy eddig nem tanulmányoztuk 
Ninda munkásságát, de most haladéktalanul hozzákezdünk, és igyekszünk mi- 
előbb az őtőle tanultak szellemében cselekedni. Ezzel ha mást nem, időt minden - 
képpen nyerünk. 

— És mondja, Ninirk úr — szólalt meg Niré-Kanano tanácsos —, mit tanult ön 
Nindától? 

— És ön? 

— Ninirk úr kérem — pirított rá az elnök —, szíveskedjék válaszolni a kérdésre! 

— Igen, elnök úr. Természetesen semmit. Múlt Naka-éjen hallottam róla először. 
Ahogy közülünk többen. Megengedem, a külügyesek tájékozottabbak ebben a 
kérdésben. Azt tudom, hogy Szindorián teljesen felfordított mindent, míg végül az 
egész államrendet megbuktatta, és hasonló események játszódtak le több ország- 
ban, ha nem is ilyen drasztikusak. De hogy miben áll az ő munkássága... — A ta- 
nácsos széttárt karral hátradőlt a székében. — Hiszen gyerek, nem? Miféle mun- 
kássága lehetne? 

— Hát ez az — bólintott az elnök. — Elfogadom a tanácsát, Ninirk úr, és kérek egy 
beszédet, amit egy iri múlva elmondhatok a tévében. Önök pedig velem együtt 
haladéktalanul hozzálátnak Ninda tévébeszédeinek tanulmányozásához. Amint a 
beszéd végére értem, elkezdjük. Mire Tani felkel, ebben a teremben mindenki 
Ninda-szakértő lesz, vagy állástalan. 

— Elnök úr. . . — szólalt meg a tanácsos ismét. 

— Ninirk úr? 

— Elnök úr, az illő tisztelettel, én nem úgy értettem a javaslatomat, hogy változ- 
tassuk meg egész kormánypolitikánkat csak azért, mert egy szindor gyerek vala- 
miről magyaráz a tévében. Politikai ígéretről beszéltem. 

Az államelnök hidegen nézett rá, néhány pillanatig gondolkodott, aztán bólin- 
tott. 

— Igaza van, Ninirk úr. Ki van rúgva. 

01-7 tudósítás 
,, Ostoba vagy gonosz embert nem szabad megválasztani állami vezetőnek. Arról 
ismered fel őket, hogy ilyen pozícióra jelentkeznek. " 


Ninda: 
Nemlétező politikai beszédeim, 
142. 


Áhurin Dzsammíigi 
43667. famut nendihilgan 
250 


— Üdvözlöm a kedves nézőket. Szillon Nomboka Marotomandi vagyok a VTMK 
Televíziótól. E pillanatban a Testvériség Áhurin Dzsammígi hajóján utazom Ho- 
genst világára, de a történet, amelyet szeretnék elmesélni önöknek, nem ide kötő - 
dik. A helyszín egy kicsiny, hűvös éghajlatú világ a Golmon-ködök szélén: Niré - 
ka. Forgása lassú, hét galaktikus év alatt fordul meg tengelye körül. Két napja 
van, amelyek jelenleg majdnem átellenes oldalon állnak, így az idő nagyjából fe- 
lében az egyik nap sárga fénye világít, a másik felében a másiké, ami egy sötétkék 
nap, ez nagyon ritka a Galaxisban. A fővárosban, Niré Mélinában most Naka sö- 
tétkék fénye alatt gyűltek össze mintegy tízezren — ami igencsak nagy szám egy 
félmilliós városban, egy alig egymilliós népességű országban —, hogy a kormány- 
tól politikájának megváltoztatását követeljék. 

Nomboka hátradőlt a fotelban. 

— Ha ezt a kis tudósítást régebben készítettem volna, akkor most elmondanám, 
hogy a tüntetők álláspontja szerint mi a gond a kormány politikájával, és a kor- 
mány szerint mi a helyzet ezzel. Csakhogy erről a semleges elkülönülésről már le 
lettem szoktatva. Sokan önök közül talán szem- és fültanúi voltak annak a csupán 
néhány mondatból álló kiselőadásnak, amelyben felszólítást kaptam, hogy igenis 
legyen véleményem, a munkaadóim és az egész újságírói szakma alapelve ostoba- 
ság, és álljak ki az igazság mellett, mert a nézők ezt akarják, és ez fontosabb. S ha 
az, aki mindezt elmondta, nem Ninda lett volna — most másképpen beszélnék. De 
ő volt az, és Niré Mélina elnöki palotája előtt a nagykabátba öltözött tüntetők az ő 
arcképével gyűltek össze és az ő gondolatait mondták ki hangosan. Kérem, je- 
gyezzék meg ezt a számot: tízezren voltak. Az ország elnöke, Nakiron úr tévébe- 
szédben kért elnézést a tüntetőktől, amiért még nem figyeltek föl kellőképpen 
Nindára és nem tanulmányozták kellőképpen a tanítását. Kért egy kis időt, hogy 
megtegyék, mert ők szívesen állnának Ninda mellé, csak hát nem ismerik. És a 
tüntetők szépen beleegyeztek. Ottani idő szerint két napot adtak, és hazamentek. 
Két nap múlva visszatértek, alig pár százan. A kormányszóvivő fogadta őket, aki 


hímezett-hámozott, agyba-főbe dicsérte Nindát, éppen csak azt nem mondta, hogy 
körülötte forog a Galaxis, de azt közben elfelejtette elárulni, hogy hát akkor most 
miképpen is menjen tovább az ország élete. No de számon kérték rajta. Miután 
nem sikerült dűlőre jutniuk vele, visszajöttek a korábbi tüntetők, meg még 
néhányan. Emlékeznek: eredetileg tízezer tüntető volt. Másodjára már 
harmincezren mentek oda, és általános sztrájkkal fenyegetőztek, ha nagyon rövid 
határidőn belül el nem kezdenek egy sor reformot. Hát az elnöknek nem volt más 
választása, mint elfogadni a követeléseiket. Reformok indulnak Nirékán is, és ezt 
is Nindának köszönhetjük. S most jön az, hogy mi volt a tüntetők problémája. 
Niréka kormánya valójában csak fűszerezésében tér el Szindoria diktatúrájától. 
Náluk kimaradt az elnökről költött rengeteg mítosz, a niré elnök nem olyan 
csodalény, amilyenné a szindor elnököt formálta a propaganda. De ő is szorosan a 
markában tartja a közélet és a gazdaság minden darabkáját, csak némileg 
másképpen, ezzel nem untatom önöket. A niré társadalom pedig pontosan azt 
akarja, hogy ez ne így legyen, nem gondolják, hogy a gazdasági élet feladata az 
elnök zsebének megtömése. Niréka kormánya előtt most az a dilemma áll, amivel 
már számtalan kormánynak meg kellett küzdenie szerte a Galaxisban: vagy 
változtatnak a politikájukon és jelentős bevételektől esnek el — nemcsak az elnök 
maga, hanem természetesen a mögötte álló érdekcsoportok is —, vagy marad 
minden a régiben, és akkor meg is bukhatnak. Ninda arra tanított, hogy mondjam 
ki, amit gondolok: örülnék neki. Nem bízom a Nakiron-kormányban, amely már 
számtalanszor bebizonyította, hogy semmilyen emberi értékben sem hisz, és 
nagyjából az emberi jogokat is csak azért tartja tiszteletben, mert két nagy és erős 
állam, Szekava és Nkamonisz között fekszik, mindössze egyetlen naprendszert 
birtokol, és muszáj nagyon jóban lennie a szomszédaival. Szillon Nomboka 
Marotomandit hallották az Áhurin Dzsammígi fedélzetéről a VTMK Televíziótól. 

Nomboka kikapcsolta a kamerát és elküldte a tudósítást a szerkesztőségbe, ahol 
majd összerakják a képanyaggal. Fölkelt és kisétált az otthonosan berendezett kis 
tárgyalóból, amit az esszidzsinna bocsátott rendelkezésére. Innen szebb képet ad- 
hatott, mint a kabinjából, és nem zavarta a nyilvános területek forgalma. 

— Köszönöm, Sonalgi úr — állt meg az ügyeletes húmad előtt, aki a karosszéké - 
ben üldögélve olvasott. 

— Kérem, igazán nincs mit. Bármikor szóljon, ha effélére van szüksége. 

Nomboka fejet hajtott köszönetül, és kiballagott. Úgy számította, ha most meg- 
reggelizik, éppen kész lesz vele, mire a nirék idegrohamot kapnak. 

A suárban csendesen jöttek-mentek az emberek, nem volt nagy forgalom ilyen - 
kor hajnalban, bár az utazóközönség mindenféle világról és időszámításból érke- 
zett, így azért mindig voltak vevők a szünet nélkül nyitva tartó üzletekben. Nom- 
boka végigsétált néhány üzlet előtt, és kiválasztotta a Harinandzsongé éttermet. 
Helyet foglalt és rendelt egy tál ilgrenin szendvicset. 

— Nomboka úr? 


A riporter fölpillantott. Egy idős asszony állt az asztalánál, valamely, számára 
ismeretlen világ divatja szerint öltözve, fekete ruhában, amit néhány piros virá- 
gokból hímzett csík díszített, és hasonló mintájú, fekete fejfedőben. 

— Elnézést, hogy étkezés közben zavarom. 

— Kérem, semmi gond. Foglaljon helyet. Kihez van szerencsém? 

Az asszony csak egy kézmozdulattal hárította el a kínálást. 

— Csak egy pillanatra jöttem. A nevem nem fontos. Ön közeli ismeretségben 
van Nindával. — A riporter bólintott. — Én Afuv világáról jöttem. Egy kicsi, sze- 
gény világ a Noner-vidék szélén, nem tűnik ki semmivel. Ha szépen megkérem, 
alkalomadtán, amikor beszél Nindával, lenne szíves megemlíteni neki, hogy az 
afuviak roppantul tisztelik, és hálásak a Testvériségnek, amiért ezt a különleges 
kis embert védőszárnyaik alá vették, és ezzel lehetővé tették, hogy megismerje őt 
a Galaxis? Számunkra nagy öröm lenne, ha ő egyszer hallana a mi szerény vilá- 
gunkról. 

Udvariasan bólintott és távozott. Nomboka kis tűnődés után elővette a készülé- 
két és utánanézett ennek a világnak. A Noner-vidéket könnyen megtalálta, bár ő 
maga nem ismerte, de nem volt messze, Kerken túl, a Darlar-hasadék mellett. De 
az a széle, ahol a térkép Afuvot mutatta, már egészen kiesett a Horr-köd felé eső 
irányban. Legalább kétéves út egy szúni hajónak a legközelebbi olyan világról, 
ahol gyökeret vert a Ninda-kultusz. Ahol eddigi tudomása szerint gyökeret vert. 
Szúni mérték szerint legalább félmillió érang Szindoriától. A galaktikus nagykör 
mentén kiteszi a kör ezredrészének legalább a felét. 

Ninda hírneve egyre nagyobb távolságokra szárnyal a Galaxisban. 

,, Valamit csinálsz valahogyan — és legközelebb is úgy. Valamit leteszel valahová 
— és ott hagyod. Még nem is gondolsz rá, de hagyományt teremtesz. " 

Erre az alkalomra átrendezték a két ház közötti területet, amit a lombját fölébe te- 
rítő huhalliról Ninda huhallupnak nevezett el. Kibővítették az ülőgarnitúrát, most 


két hosszabb, ívelt pamlagból állt, amik tojásdad formán vettek körül három asz- 
talt. Az asztalokon a szúnik két elmaradhatatlan szokása szerint enni-innivaló, és 
több helyen letéve suagok, amikből már elkezdtek felfelé szállingózni a jól ismert 
zöld feliratok. Már látták az Aulang Laipot és a Hallihuat Fónirdot is. A Testvéri- 
ség hazatér a Testvériséghez. 

A pamlagokat pedig a Ninda Társaság számára hozatták. Itt volt mindenki — 
még maga Ninda is, amint Hiragi megállapította, hiszen Ninda eddig még vajmi 
csekély érdeklődést tanúsított a Társaság munkája iránt. 

— Mozgalmas volt ez a dzsúmi — állapította meg Hait, aki már egészen hátradől - 
ve, feltámasztott lábbal ült. Áuszi egyre gyorsabban növekedett. — Namindan- 
dzsúmikor ketten indultatok be a Galaxisba, de négyen tértetek haza. A dzsáhifan- 
nunnal pedig beírtad magad a történelembe, sien. 

Ninda lebiggyesztette a száját. 

— Legfeljebb Szindoria történelmébe, és abba sem hosszú időre. Pár évszázad és 
elfelejtik. 

— Dehogy felejtik — felelte Vaheffun, a most már Ninda-levéltárnak nevezett 
gyűjtemény fő kompilátora; Sugiran és Andzsihut átengedte neki a munka vezeté- 
sét, és ők inkább arra koncentráltak, hogy annyi dzserang hírügynökséggel te- 
remtsenek munkakapcsolatot, amennyivel csak lehet. — Még a Kíreán-rezsimet 
sem fogják elfelejteni, nemhogy a te fellépésedet. Az ugyanis egy hőstett, és az 
emberek szomjazzák a romantikát. Engem egészen meglepett, hogy a szindorok 
csak mostanára határozták el, hogy filmet készítenek belőle. 

Ninda mosolygott. Ők némi késéssel értesültek erről, mert amikor Dúnszi 
hiperfonált a hírrel, ők a műtőben voltak a száfunnupon. A filmet Sáánes Méére- 
loy fogja rendezni. Ha megkapja Ninda hozzájárulását, természetesen. Megkapta, 
egy vállvonással és a , felőlem" szócskával. 

— Romantikus... ugyan. Bementünk, beszélgettünk, Vuird velünk evett, de vála- 
szolni nem tudott. 

— , Velünk evett" — idézte Hait —, ez egészen úgy hangzott, mint annak idején a 
csavargók világában. 

— Többé-kevésbé annak szántam — bólintott Ninda —, de mégsem egészen, mert 
Vuird nem lett közülünk való azáltal, hogy együtt ettünk, és a társai sem. Hing-h- 
ing, szóval nem volt ebben semmi hősies. Enni nem egy hőstett. A hatalomtól va- 
ló megfosztásukat pedig Ámmaít mondta ki, nem én. Remélem, Sáánes nem fogja 
azt állítani a filmben, hogy én voltam, mert az akkora ostobaság lenne, mint a Sú- 
af. Ahogy Salumaton mondják, nekem túl rövid az orrom ehhez. 

— Majd beszélünk Szánesszel — felelte Fíraszengi azon a hangon, amiből min- 
denkinek világos volt, hogy a rendező kellemetlenségekre számíthat, ha bárho- 
gyan kiforgatja Ninda szerepét az eseményekben. 

— Fura lesz egy másik kislányt látni a helyeden — mondta Aini. 

— Hát igen. Meg a tiéteken is. A szindoroknak meg, gondolom, a híres nagy kék 
csoda helyén lesz fura másvalakit látni. 


— Eddig tiltotta a törvény, hogy Kíreánt megjelenítsék filmen — magyarázta Ám- 
mait. — A , kék csoda" egy szindor mondás, ami kihasználja a kék jelentésű szó 
hasonlóságát egy trágár szóhoz. 

— Mi az a kíreán? — kérdezte Sileni, aki a szúni kisgyerekek szokása szerint az 
asztal alatt játszott az ikrekkel és az állatokkal. 

— Ez egy ember neve, kicsim — felelte Szinensi. 

— DÍup — fejezte ki véleményét a kicsi tömören. — És mi az a trágár? 

— Hát amikor azt mondod valakire, hogy díup — kacagott föl Szinensi, és a töb- 
biek vele nevettek. 

— Ha visszatérhetek a hőstett kérdésére — szólalt meg Sotten, a Társaság leg- 
újabb tagja —, azt hiszem, Halgellir barátom írt erről már korábban. 

— Mire gondolsz, a Hikkenun-ciklusra? — pillantott rá a másik fhangímester. 

— Egy régebbi művedre. Sommek umen khen rauth — ákhban nin immifh inen. 

— Ó, erre — mosolygott Halgellir. — Már nem is emlékeztem rá. , Khop darja 
harkin szinfhen — rokhnud nit khúme immifh." 

— Igen, ohangi — szólt közbe Lingdzsaéti —, bár szerintem ehhez valójában csak 
a Namminir-lúma teszi hozzá az adott kontextust. .. de nem silgunban vagyunk, és 
a társaság nagy része egy szavunkat sem érti. 

— Igazad van, ohangi — hajtott fejet Sotten szelíden. — Elnézést. 

— Hát ez a Ninda Társaság — mosolygott Ámmaít —, Ninda pedig odavan a 
fhangíért, úgyhogy a Társaság összejövetelein aligha lehet bárkinek is kifogása el- 
lene. 

— Egy pillanat — szólalt meg Andzsihut. — Suórin, Hilgan Száhannífi, suórin. 

— Sénuy, sénu, Andzsihut — felelte egy női hang az asztalon fekvő suagból. — Hil- 
gan Száhannífi köszönti az Abroncsvilágot. Itt Engriti, a Felhő gyermeke. 

— Az Abroncsvilág köszönti gyermekeit a Hilgan Száhannífin. Veletek utazik-e 
még Sigerszip? 

— Sénu, sénu, Andzsihut fiam — válaszolt egy másik, idősebb nő. — Hát ismét a 
Felhőben. 

— Ismét Szúnahaumon, anyám. Szeretnék bemutatni neked egy különleges gyer- 
meket. 

— Mindnyájan különlegesek vagyunk, fiam. 

— De nem egyformán — vágta rá Ninda. — A legtöbben köznapi módon különle- 
gesek, de akadnak néhányan, akik különleges módon különlegesek. És közöttük is 
a többség köznapi módon különleges módon különleges, csak kevesen vannak, 
akik különleges módon különleges módon különlegesek. 

—No lám — mondta a suag —, egy lánycsemete, aki a Jorokkenin-számbaun 
dzsullát idézi, namindan-harvakin délelőttjén. 

— Namindan-harvakin vidám délelőttjén egy lány sétált a Sorengur partján-ján- 
ján-ján — nevetett Ninda, s már énekelve folytatta. — Namindan-harvakin vidám 
délelőttjén arra jött egy fiú, akit még sose látott-tott-tott-tott. Namindan-harvakin 
vidám délelőttjén egy fiú jött szembe és rámosolygott-gott-gott-gott. Namindan- 


harvakin vidám délelőttjén a lány visszamosolygott a fiúra-ra-ra-ra, namindan- 
harvakin vidám délelőttjén belökte a fiút a Sorengurba-ba-ba-ba! 

— Művelt gyerekeket terem felétek jó Szúnahaum — nevetett az asszony. — Ez a 
csibész dalocska akkor volt divat, amikor én még nem is éltem. 

— Ami azt illeti, ezt a gyereket még csak nem is az Abroncsvilág termette, 
anyám — mondta Andzsihut. — Sivatagi hirkeninbokorban jött a világra, sötét ut- 
cák mélyén nevelkedett. 

— Mit, csak nem az a szöszke csitri, akiért megőrülnek a dzserangok csillagszer- 
te?! 

— Hát de — dünnyögte Hait a beállt nagy csendben. Itthon a Testvériségben ritka 
eset volt, hogy valaki, aki egyébként nem ismerte Nindát, tudott a dzserang vilá- 
gokon terjedő kultuszról. 

— No, elmegyek és megnézlek magamnak, csak boruljon fölém a Sínisuál. 

Ezzel Sigerszip letette. A jelenlevők derültségét Halgellir öntötte szavakba. 

— Lám, ketten is vagyunk, akik ismeretlenül is hallottunk már rólad, sien-Ninda. 
Egy ekkora országban nem is rossz! ... 

— Ha kettőről tudunk, lehet négy is — hahotázott Hiragi. 

Amikor a vidámság csillapodott, Andzsihut megjegyezte: 

— Igazából persze azon kell megdöbbennünk, hogy a dzserangok közül ennyien 
ismernek, sien, anélkül hogy valójában ismernének. Azt hiszem, a fő ok mellett, 
amiért megalapítottuk a Ninda Társaságot, az is szempont, hogy ennek az okait is 
kutatásra érdemesnek tartjuk. 

Ninda ránézett azzal a tipikusan szelíd, egyszerre kutató-firtató és mélyen meg- 
értő Ninda-tekintetével. 

— Mit akarsz ezen kutatni, ohangi-Ándzsihut? A tömegpszichológia csillagideje 
létező tudomány, mit lehet ehhez még hozzátenni? 

— Azt a részét, ami nem tömegpszichológia. Mert azt elismerem, hogy Akárhol 
világ Bárhol falucskájában egy öreg kertész, aki semmit sem ismer a Galaxisból a 
közeli kisvároson kívül, csak amit lát a tévében, elhiszi a tévének, hogy te egy ek- 
kora szummumi-dzsummumi vagy. Honnét lehetne saját világképe? A kérdés 
nem ez, és nem is az, hogy a tévé honnét veszi. Hanem hogy akitől a tévé veszi, 
az honnét veszi. 

01-9 Ssuwsynép 


, A tenger ugyanolyan fontosnak érzi minden csepp vizét. " 

— Milyen nap van ma? — kérdezte Aini öltöztetés közben. 

— Szahut — felelte Sileni magabiztosan. — Megyünk táncolni? 

— Hát persze hogy megyünk. És még milyen nap van? 

— Féninnulgan. Szahut féninnulgan! És namindan-harvakin? 

— Igen. Ez harvakin harmadik napja. El tudod sorolni mind a hármat? 

Sileni az ujjain számolta a napokat. A bal keze ujjain, persze. 

— Liktuharan. .. nendihilgan. .. féninnulgan! 

— Nagyszerű — adott Aini puszit a kicsi homlokára. — És hogy van tovább? 

Sileni előrelökte a kezét — megint a balt —, széttárva mind az öt ujját. 

— Így! Dzsorehan a különuyjj, ez! — Fölmutatta a különujját, behajtva a másik né- 
gyet, amikről már semmiből sem látszott, hogy valaha száfunnupok voltak. — Kü- 
lönujj napja, namindan-sirgakin! 

— Nagyszerű! — Aini megkötötte Sileni világoskék köntösén az övet és leguggolt 
a sarujáért. — Mondd tovább. 

— Nesszihuran, anyaujj napja — hadarta Sileni. — Namindan-jallakin. Fattilgópan, 
apaujj napja, namindan-limmakin. Úsarrigan, gyerekujj napja, namindan-dzserva- 
kin. Ééééés sziangdzsan! — nyújtotta ki utolsóként a legkisebb ujját is. — Babaujj 
keztető dallamos hanghordozással, és az anyukája nyakába kapaszkodott, míg az 
leemelte az öltöztetőasztalról, s a padlóra állította. 

— Nagyszerűen tudsz mindent. És egyre nehezebb vagy, már nem sokáig fogunk 
emelgetni. 

— Nem is kell, majd csapkodok a szárnyammal, mint a főp kiot! — A gyerek 
meglengette karjait a levegőben. Aini nevetett és bólintott. 

— Tá kéu díyp, jin dőy — felelte. 

Sileni, mint minden reggel, rávigyorgott az asztal alatt maradó bal sarujára és az 
ötször tizenkét színes kockára, amik eredeti funkciójukat elveszítve most építő - 


kockaként szolgáltak, minden este kirakott belőlük valami szép képet. Most kis 
tájképet alkotott, kissé elvont módon, hiszen csak hatvan kockája volt. Kékeket, 
lilákat rakott le alul, azokra zöldeket állított — csatorna és rét, nyilván —, rájuk két 
sárgát, ezek voltak a házaik, és közéjük egy zöldet, az volt a huhalli. Felülre 
világoskékeket és sárgákat, az égbolt jelképeként. A többi kockát csak leszórta a 
kis művecske mögé, amit persze Aini már gondosan lefényképezett. 

— És aztán jön namindan? — kérdezte Sileni már kifelé tartva. 

— Igen, aztán namindan. Nekem is ez lesz az első, akárcsak neked. 

— Mert eddig a fáááák alatt szaladgáltál — kacagott a gyerek, és kiszaladt a ház - 
ból. 

Kint csatlakoztak a többiekhez, legelsőként persze Dzsellihez, aki aznap reggel 
már egy csomószor borult Sileni nyakába, mint aki száz éve nem látta. De most 
sem mulasztotta el. 

— Hová menjünk? — kérdezte Ninda, amit persze úgy értett, hogy melyik janní- 
haumba. 

— Likalgíbe! — mondta Sileni. 

Ez volt a város legújabb janniíhauma, már Ninda és Haiték ideköltözése után lé- 
tesítették, mert a Likalgi negyed népessége megnőtt, elkelt nekik egy saját janní- 
haum. Szabadtéri janníhaum volt, mint az Abroncsvilág melegebb övezeteiben a 
legtöbb. Milagu hosszúkás háza előtt volt, az választotta el a hegyoldaltól. Sileni 
nyomban a szívébe zárta Milagut, amikor a lányok felismerték mint a szemműté- 
ten részt vevő egyik orvost. Ő volt az egyetlen közülük, aki ugyanebben a város - 
ban lakott. És amikor kiderült, hogy Milagunak két gyereke is van Sileninek 
nagyjából megfelelő méretben, a harminchét éves Ánuri és az ötvennyolc éves Er- 
git, még inkább megkedvelte ezt a helyet. A lányok már tudták, hogy a jalar szo- 
kások szerint Sileni csak körülbelül száztíz éves koráig játszhatna a fiúkkal, on- 
nantól ez már nem illik, de úgy döntöttek, csak abba avatják be eredeti nemzetisé- 
gének hagyományai közül, ami hasznára válik. 

A janníhaumban most ismerős lépkedett az örök tűz körül, Szomendzsi, egy 
helybeli öreg bácsi, aki alig néhány háznyira lakott innen. A két kisfiú nem volt 
kint, de Milagu nagylánya, Ísenni igen, éppen a fiújával, Amszenuval beszélge- 
tett. Sileni egyből odafutott az Őrzőhöz, homlokára tett kézzel üdvözölte, aztán 
megkérdezte Ísennit, hol vannak a fiúk. Ők is jönnek hamarosan, volt a válasz. A 
kislány nem tűnődött azon, hogy mit fog addig csinálni, szaladt a dzsorongitsző - 
nyeghez, lehuppant, körülnézett a játékok között, elfoglalta magát egyedül is. Az 
Abroncsvilág szabadtéri janniíhaumainak dzsorongitszőnyegein ugyanúgy szana- 
szét hagyták a játékokat éjszakára, mint a hajók jannihaumaiban, hiszen nincs idő - 
járás, nincsen semmi, ami kárt tenne bennük. Auríhaumon persze más a helyzet. 

A lányok most nem ültek le mind játszani vele, Aini követte, Szinensi utánané- 
Zett a reggelinek, Ninda pedig elővette a suagját. Dúnszi mosolygott rá a képer- 
nyőről. 

— Nem zavarlak? 


— Egy szúnit nem lehet zavarni hiperfonon, mert akkor nem is jelez a suag — fe- 
lelte Ninda. 

— Mit csinálsz éppen? 

— Reggelizni készülök. Itt még kora reggel van. 

— YYsssss... be kell állítanom a szúni órát is. Hogy van a lányod? 

— Remekül. Figyelj, ha el akarsz mondani nekem valamit, vágj bele, ne teker- 
gesd a swmw bajuszát. 

— Ne csavargasd a swmw bajuszát. Így van a mondás. Szóval az a terv, hogy 
lesz egy gyerekünk nekünk is. Tessék, kiböktem. 

Ninda fölvonta a szemöldökét. 

— Nem korai ez egy kicsit? 

— Hé, te sengiri, idősebb vagyok nálad — méltatlankodott Dúnszi szúni nyelvre 
váltva. 

— De nem sokkal, és gondolom, ti nem örökbefogadni szeretnétek. Már úton is 
van? 

Nindának persze fogalma sem volt arról, hogy a szindor illemszabályok szerint 
lehetetlenség arról érdeklődni, hogy egy tíz éven aluli lány terhes-e. De Dúnszi jól 
tudta, hogy Nindát azok az illemszabályok sem érdeklik, amiket ismer. Igyekezett 
tipikus szúni módra válaszolni, inkább csak sejtve, mint tudva, hogy a szúniknál a 
szexualitással kapcsolatos tabuk java része alighanem hiányzik. 

— Nem, még nincs, ámbár mi semmit sem teszünk a védekezésért. Már közel 
egy hónapja együtt vagyunk testileg is, és nem tartottunk szünetet, kivéve persze 
amikor havonta kétszer szükséges. 

— Hát akkor most már bármikor megszólalhat a kék virág — felelte Ninda moso - 
lyogva. — Meg ne kérdezd, hogy miért éppen az. Valamelyik világon hallottam. 

— Jó, nem kérdezem. Viszont arra gondoltunk, hogy ha véletlenül akkoriban 
nem járna túl messze a hajód, elvállalnád-e esetleg, hogy $uwsynép legyél. 

Ninda kinyitotta a száját, aztán becsukta. 

— Persze — sietett a fiú tisztázni —, nem gondoltunk nagy felhajtásra. Ha nem 
akarod, azt sem kell a nyilvánosságnak megtudnia, hogy itt vagy. 

— Nem ez a gondom a dologgal, Dwn$y. De fogalmam sincs, mi az a S$uwsynép. 

A fiú riadtan nézett rá. Most ő sértett illemszabályt. 

— Kérlek, bocsáss meg, amiért zavarba hoztalak — felelte, és kis híján valami- 
lyen bocsánatkérő kézmozdulatot is tett, mielőtt észbe kapott volna, hogy ezt Nin- 
da nem venné jó néven. — Ha megengeded, elmagyarázom. A $uwsynép a régi 
szokások szerint egyfajta kísérő, aki az újszülöttet bemutatja a világnak. Tudok 
róla küldeni egy ismertetőt. 

Tehát mint a hilgihut, gondolta Ninda, és elmosolyodott. Többször vett részt 
hilgihutszertartáson, bár ő maga még nem szerepelt benne. 

— Értem. Természetesen örömmel elvállalom, ha a csillagtérkép is úgy akarja. 


456. 


, Az egyik legszebb látvány, amit ismerek: a suagokból fölfelé szálldogáló zöld 
feliratok." 


Sileni: 
Naplóm Nindával, 
44103. sziangdzsan 


— Sok különbség van — mondta Ámmaít, félretéve suagját, amin éppen arról olva- 
sott tudósítást, hogy Kymen az imént szállt le az Íngahur Sillászani, hogy fölve- 
gye az első olyan gázrakományt, amit már szúni befektetéssel bányásztak a Kym- 
csillagködben; a húszezer amdzsré tömegű szállítmány negyedrésze közönséges 
elemi gázokból áll, de a többi azok a ritka csillaggázok, amiket a Halgilaf-robba- 
nás vetett ki évmilliárdokkal ezelőtt, likerin, ildol, HKT-keverék. A szállítmány 
értékéből negyven százalék Szúnahaumot, ötven Szindoriát illeti, és tíz százalékot 
kap Rekki néhány bányahajó bérleti díja fejében. — A szindorok a világnak, azaz a 
társadalomnak mutatják be az újszülötteket, nem a szellemeknek. Ha $uwsynép 
leszel, az egyfajta ceremóniamester, aki levezényli a szertartást, főleg az a dolgod, 
hogy elmondd a csecsemőnek, ki kicsoda az elébe járulók közül. Szerintem ked- 
ves szokás, de a hilgihut jobban tetszik. 

Ninda bólintott. Az ikrek hilgihut-sódanja Szinensi volt, ő nem vállalhatta, hi- 
szen mintegy az ikrek testvérének tekintették. Külön elment Narongihoz, aki ép- 
pen Auríhaumon töltött pár évet, és mint törzsfőnökét megkérdezte erről. Megkér- 
dezték a törzsi varázslót is, egy mosolygós öreg bácsi, Ímudzsi volt az új varázsló, 
és mindketten egyetértettek, hogy az Ámmaíték és őközötte levő érzelmi kötelék 
éppúgy az ikrek testvérévé teszi, mintha hivatalosan örökbefogadták volna, tehát 
nem lehet a hilgihut-sódanjuk. Ha az ikrek most születnének, már Szinensi sem 
lehetne, hiszen Nindával hármas kapcsolatban élnek, és ugyanúgy az érzelmi kö- 
telék számít, nem az, hogy nincsenek még összeházasodva. Semmilyen közeli ro - 
kon nem lehet hilgihut-sódan, szerencsétlenséget hoz. 

A dzsúmi utolsó szahutja , farkak farka", ilyenkor a régi szokás szerint halat 
esznek. Reggelire Ninda Szugunni fílim-nennyjából evett, ez egy kenyérszelet fű- 
szeres sajtkrémmel, amit így megsütnek, de most halformára vágták, és hozzá Hi- 
hangé halsalátáját. Reggelinél már több százan voltak a janniíhaumban, a Milagu 
házával szemközti épületben levő nyolc dzsilaun nem is volt elég, dzsomdzsokat 
állítottak fel, asztalokat mindenféle konyhai kellékekkel és kis tűzhelyekkel. A 
szúnik szahutillatnak és jannihaumillatnak is hívják, amikor a dzsilaunokban ké- 
szülő sokféle étel illata összekeveredik és olyan lesz, mint egy nagy étteremben. 
A kicsik persze mindenütt ott voltak, lehettek vagy harmincan a száz éven aluliak, 
akik mindenhol ott nyüzsögtek, mindent megszimatoltak, megkóstoltak, egykettő- 


re tele lett a kis hasuk. Silenit is hol itt, hol ott látták felbukkanni, egyszer éppen 
tátott szájjal nézett föl Sisszánira, azaz pont nem nézett, mert csukott szemmel 
várta, hogy a szájába tegyék a falatot, ami aztán szemlátomást ízlett neki, de egy 
matin belül már egy másik dzsomdzs mellett bukkant fel, valamit segített 
kevergetni egy edényben. Hagyományosan külön dzsomdzsokon dolgoztak az 
ómgimesterek, a sokféle ómgi között szép számmal vannak, amiket frissen illik 
elkészíteni, kézzel adagolva az összetevőket. Ninda itt is látta Silenit, Erszirun 
bácsi fölállította egy székre, hogy jól lássa az asztalt, és sorban mutatta neki a 
hozzávalókat, meg is kóstoltatta őket, és a különféle ómgikat, amiket már 
elkészített. 

— Ez pedig a saddavun — mutatta éppen egy tálban az élénkzöld krémet, amikor 
Ninda odaért. — De ez csípős ám. 

Sileni persze lelkesen megkóstolta azt is, hiszen imádta a csípőset. Ninda is 
evett egy kenyérkockára kenve, finom volt. 

Mint ilyenkor mindenhol, Erszirun asztalán is ott feküdt a suagja, és sűrűn száll- 
tak belőle fölfelé a zöld feliratok: Algarin Huari, Írammar Mungi, Hilaszífat, Ni- 
mongdzsir, Rambá Hafannú, Dzsilangur, Rikki Sziszennut... már matinként tucat- 
jával értek haza a hajók, nemegyszer láttak hílarikat is elsuhanni a magasban. A 
Testvériség hazatér a Testvériséghez. Szisszigun Índzsil, Rongaur Hápari, Fildul 
Hápari, Himbori, Ingeszin Jargunnur ... 

Mindenhol voltak lerakva suagok, a janníihaum összes asztalán, volt, ahol több 
is. A spirálkar minden részéből hazatérő hajók végeérhetetlennek tűnő névsora fél 
rígint emelkedett a képernyők fölé, lassan, imbolyogva, mint a lefelé libegő ma- 
dártollak, mielőtt halványodni kezdett és eltűnt. Ez a látvány sok tízezer éve min- 
den szúninak azt hirdeti: hazatérnek a hajók, jön a namindan. 

Éppen szembejött Ámmaít, Ninda odakapta a tekintetét az arcára. 

— És az Íngahur Sillászani? — kérdezte. 

Ámmaít fölvonta a szemöldökét. 

— Említetted, hogy most szálltak le Kymen. De hát zsilipel már a namindan. 

— Ja, az a hajó. Én már nem is emlékeztem a nevére. .. Gondolom, rakodás után 
egyenesen hazajönnek, Szindoriáról ide lehet érni pár nap alatt. 

— Az igaz. 

— Mintha valami olyat mondtatok volna, hogy legfeljebb pár tucat hajó tölt oda- 
kint egy-egy namindant, ha nincs más megoldás. Lehet, hogy az Íngahur Sil- 
lászani is kint marad, de ha csak gázt rakodnak, azért biztosan nem, a gáz elüldö- 
gél a konténerekben. 

— Nem tudom, mennyi ideig tart egy ilyen gázrakodás. 

— Hát azt én sem, én jogász vagyok, nem értek hozzá. De azért láttam már teher - 
hajót, és azt hiszem, elég gyorsan megy. A szúnik mindent gyorsan csinálnak. — A 
férfi tekintete megpihent Silenin, aki éppen előtte baktatott az egyik kirikölyök - 
kel, aztán megállt egy asztalnál és szemügyre vett egy süteményes tálcát. — Ami - 


nek mindannyian nagyon örülünk, mert ő nem lenne most itt, ha a szúnik lassúak 
volnának. 

— Én sem — felelte Ninda lakonikusan. 

— Te miért nem? 

— Gondold el, mi lett volna, ha azon a reggelen én innen érkeztem volna a szin- 
dorokhoz. 

— Aha, értem, mire gondolsz. Hű, nagyon bonyolult lett volna, mert a Testvéri - 
séggel nincsen bevándorlási egyezményünk... egyezményük. Gondolom, a Test- 
vériség nem is köt ilyeneket, meglepő lenne. Akkor a szindorok úgy fogadnak, 
mint egy hontalant, és kezdődik a végeláthatatlan engedélyeztetési procedúra. Hát 
mostanra azért már vége lett volna, de fél évig simán eltart akkor is, ha semmi - 
lyen nehézség nincsen... de persze lett volna, hiszen nem voltak irataid, még a 
személyazonosságodat sem tudtad igazolni. Kész szerencse, hogy megtette he- 
lyetted az ervé. ÚŰíp, az egész nagy tekergő Galaxisban nem volt semmi, amivel 
annyit kínlódtam volna, mint azzal az elfogatóparanccsal. — Lepillantott Nindára. 
— Persze akkor még nem ismertelek. 

— Ennek ebből a szempontból mi a jelentősége? — mosolygott ő vissza rá. 

— Ha tudtam volna, ki vagy, és még inkább hogy mi vagy, nem aggasztom ma- 
gam. Rólad az elfogatóparancs is lepergett volna, a letartóztatásodra érkező rend - 
őrök helyet foglaltak volna a lábadnál és hallgatják a meséidet. 

Ninda nevetett. — Lian, lian, lian. Réges-régen, amikor a Galaxis még fiatal volt 
és a mai öregecske napok még fiatalon ragyogtak, élt egy kislány, akinek a lába 
elé ültek a rendőrök. Hát, azt hiszem, ez a mese nem fog megszületni. Én száhpa- 
in-sédauni vagyok, nem író, én csak igaz meséket tudok mesélni. 


457. 


, Ha a véleményed pénzért megvehető — akkor nincsen véleményed. De ha még 
véleményed sincs — ember vagy? " 


Ninda: 
A fény lúmái, 
778. 
Syyndoreia 
Kafndim 


59. aikán 24. 
a fehér órája 


— Kedves nézőink — mosolygott a kamerába a riporter —, Larenka Szontiszkova- 
rikinde vagyok, üdvözlöm önöket. Ugy néz ki, hamarosan újabb ország csatlako- 


zik azok sorához, amelyek történelmét Ninda terelte új útra. Ha még sosem hallot - 
tak róla, ne lepődjenek meg, eddig még én sem hallottam róla. A neve a helyi 
nyelven Niréka — külföldi születésű lévén én nem venném a bátorságot, hogy ezt 
megpróbáljam átültetni syyndor fonetikára, de talán elnézik nekem, hogy a hely 
és a szereplők nevét is dallamtalan kiejtésben mondom. A képen a fővárost, Niré 
Mélinát látják, méghozzá nappal — náluk kétféle nappal van, és most éppen a 
Naka nevű sötétkék csillag által keltett nappal van a fővárosban, ezért úszik 
minden ebben a barátságtalan sötétkék fényben és ezért vannak az utcák 
kivilágítva. Az elnök neve Nakiron. Karanan Nakiron Szikenar. — Niré Mélina 
éjszakai látképe mellett megjelent az elnök arcképe. — Eredeti foglalkozása 
üzletember, mint oly sok politikusnak a Galaxisban, saját csillagközi fuvarcége és 
hiperhajtóműveket gyártó vállalkozása van. Elnöki megbízatásának kezdetén 
bejelentette, hogy neki az elnöki fizetésre nincsen szüksége, és jótékony célra 
fogja adományozni. Azóta is így tesz. Szindor naptár szerint harmincnégy éves, és 
három éve vezeti az országot. Nemrég választották újra, a független elemzők 
szerint tiszta választások útján. Van két fia és öt kisunokája. Azt hiszem, ezzel 
elmondtam minden szépet és jót, amit elmondhattam róla. Most már a rossz 
következik. Igen, Nakiron urat tisztán, csalástól mentes körülmények között 
választották újra, mégpedig azért, mert nem volt ellenzék, amitől tartania kellett 
volna. Pontosan úgy, mint itt, az Államszövetség legutóbbi választásai során: van 
ellenzék, hogyne lenne, bejegyzett pártjaik és tevékenykedő politikusaik vannak, 
csak ha Ninda most elbeszélgetne a nirékaiakkal, nekik is feltehetné azt az 
ominózus kérdést, ami annak idején itt is kirántotta a svmwWt a fészkéből: , Mi az 
az ellenzék?" Ha ezt a kis elemzést Ninda előtt mondtam volna el önöknek, akkor 
most azzal folytatnám: az ellenzék szerint és a független megfigyelők szerint is — 
de hát most már Ninda után vagyunk, most már úgy kezdem a mondatot, hogy ez 
egy ténymegállapítás, tehát tényszerűen az ellenzék háta mögött valójában 
Nakiron elnök úr áll. Éppen úgy, mint Kiyfeán, ő is hatalmában tartja az 
ellenzéket mindenféle , szinte már tisztességes" módszerrel, mint például a 
törvény által biztosított állami támogatások átalakítása zsarolási alappá, és kérem, 
hogy jegyezzék fel azt a címet, ami most megjelenik a képernyőn, fel is olvasom: 
hktbg-zetkhm-kkjkzb-kkmmmn. Mármint erre a címre nem lesz szükségük 
mindannyiuknak, — kedves nézőink, csak azoknak, akik a  nirékai 
kormányhivatalokban néznek minket most vagy később felvételről, ez ugyanis 
egy vadonatírissen létrehozott intézmény címe, amelynek kicsit hosszú, de pontos 
neve a Belső-Galaktikus Hírügynökség Jogi Főosztályának és a Szúnahaum 
Testvériség Csillagközi Jogszolgálatának közös vállalkozásaként létrehozott 
politikai perviteli irodája, de van egy rövidebb neve is: Ninda-iroda! Már létezett 
egy csoport ezen a néven, amely konkrétan Ninda pereivel foglalkozott, de 
később tevékenysége kibővült és ma Ninda Társaság néven ismerjük, így a 
régebbi nevet megörökölhette ez az új intézmény. De felkereshetik őket 
személyesen is a Belső-Galaktikus Hírügynökség szép székházában, Probangi 


festői világán. Mostantól ők foglalkoznak azokkal az esetekkel, amikor politikai 
véleménykülönbség miatt beperelik a BGH valamelyik tudósítóját vagy 
kirendeltségét. Szükséges volt ezt elmondanom, hiszen nyilvánvaló, hogy a 
nirékai kormány beperel engem az iménti mondatomért, éppen ezért engedjék 
meg, hogy megismételjem. Nakiron elnök a pártok és más politikai és félpolitikai 
intézmények — például hazafias alapítványok, egyesületek — számára törvényben 
biztosított állami támogatásokat arra használja, hogy zsarolási alapot teremtsen az 
így bábbá alacsonyított ellenzék irányítása végett. És most varázsolni fogunk, 
kedves nézőink. Tanítok önöknek egy varázsigét, amivel Nakiron elnök úr még 
talán, hangsúlyozom, talán megmentheti hatalmát, legalább egy időre. 
Utánanéztem, hogy mondják niré nyelven. Kari oppo tenki ikeszi imat. Jelentése: 
eszetekbe ne jusson. Ezt kell mondania az alárendeltjeinek, amikor azok puszta 
kötelességtudatból hozzálátnak megindítani ezt a pert és ezzel a saját fejükre, no 
meg az elnök úréra borítják a svmwfészket. Hanem amint mondtam, az elnök úr 
akkor is csak egy ideig őrizheti meg a hatalmát, ha alkalmazzák ezt a varázsigét, 
és máris elmondom, hogy miért. A tévé a bűnös a dologban. No nem egyedül a 
BGH, de azért, azt hiszem, szerénytelenség nélkül állíthatom, hogy meglehetős 
szerepet játszottunk Ninda hírnevének elterjesztésében. Hát Nirékán is néznek 
tévét, az elnök úr nagy sajnálatára, és gondolkodnak. Önök közül sokan kapásból 
tudnak mondani egész Sor Ninda- BÉGÉ amik alkalmasak voltak beindítani a 
egy akváriumot. De az eredmény Katasztrófa lesz, mert nem értek a halakhoz." 
Mégpedig azért, mert Katevi asszony, az ellenzéki Iler párt elnöke ezeket a 
szavakat idézte Nindától az elnöki palota előtt tartott legelső gyűlésen — azt 
hiszem, a legjobb, ha a saját szájából hallják. 

Váltott a kép, megjelent a palota előtti tér, sárgás-narancsos lámpák fényében 
úszó, nagykabátos embertömeg, s a pódiumon egy középkorú asszony. 

— Talán meglepi önöket, hogy a legnagyobb ellenzéki párt elnöke egy gyerek 
szavait idézi — mondta emelt hangon, amit a fordítógép pontosan visszaadott. — 
De akit igen, annak a számára van még egy idézetem. , Ha valaki okosan beszél, 
mindegy, hány éves. És ha butaságot mond, akkor is." Ezt Khamani mondta. És 
most lássuk azokat a halakat. Azok vagyunk mi, az ország népe. Az elnök úr vál- 
lalta, hogy gondoz minket, és az eredmény valóban katasztrofális. Ne gondolják, 
hogy kiforgatom az idézetet, ezt Ninda ugyanebben a kontextusban, a szindor 
néppel és államelnökkel kapcsolatban mondta. S még nagyon sok mindent mon- 
dott, amit nekünk itt a kék nap alatt is érdemes lesz fontolóra vennünk. Ő egy sár- 
ga nap alatt született, forró sivatagban — nálunk kék a nap és kék a tenger, és hi- 
deg a levegő. De az emberek mindenhol emberek! Ahogy az orvosok, a tanárok, a 
bányászok, a kertészek mindenhol ugyanúgy dolgoznak, hát a politikusok is. És 
mivel önök most joggal gondolják, hogy no igen, de hát Katevi is egy politikus — 
hát nem leszek többé az. Mert én odafigyeltem Ninda szavaira, bármennyire gye - 
rek is. A mai nappal lemondok pártelnöki funkciómról, kilépek a pártból, vissza- 


adom képviselői mandátumomat, és amikor mindezek adminisztrációja lezajlott, 
akkor mint állampolgár, mint munkanélküli jogász visszajövök ide és ugyaneze- 
ket fogom mondani! Hamarosan találkozunk. Köszönöm, hogy meghallgattak. 

— Nos, kedves nézőink — tért vissza Larenka arca —, ezzel kezdődött Niréka vilá- 
gán a Ninda-féle átalakulás. 


458. 


, Akiket kirekesztesz a társadalmadból, megteremtik a saját társadalmukat és té- 
ged kirekesztenek belőle. Akiket kirekesztesz a kultúrádból, megteremtik a saját 
kultúrájukat és téged kirekesztenek belőle. Amivel másokat stigmatizálsz, az nekik 
az összetartozás büszke jelképe lesz. Ha különbnek tartod magad másoknál, azzal 
bizonyítottad, hogy ők különbek nálad. " 


Ninda: 
Nemlétező politikai beszédeim, 
115. 
Szúnahaum 
Jasszani 
43667. namindan-sirgakin 
452 


Nindának fogalma sem volt róla, hogy ezekben a pillanatokban a dzserang 
világokon hány milliárd ember gondol őrá, hány milliárd ember próbál úgy élni, 
ahogy őtőle tanulta vagy legalábbis egyes cselekedeteiben őt követni, és hány 
kormányzatban hány ember alszik nyugtalanul, mert attól tartanak, hogy az ő fő- 
városuk közepén is megjelenik a szőke, kék szemű gyereklány arcképe száz meg 
száz példányban, és vége szakad mindannak, amit ők nyugodt, prosperáló társa- 
dalmi életnek hittek. A nirékai kormányválság híre csillagerővel terjedt a Galaxis- 
ban, keserű kiábrándulást hozva mindazoknak, akik abban reménykedtek, hogy a 
szindor eset egyszeri lesz és nem ismétlődik meg — leginkább azért, mert Ninda 
Szindorián született és megvolt a törvényes szindor állampolgársága, de sokan 
azért is, mert úgy érezték, a szindor diktatúra átlépett egy bizonyos határt, amit az 
ő kormányzatuk nem. Ezt bizonygatták ellenfeleiknek privát beszélgetéseken, 
ahol nevükön nevezték a dolgokat és nem tettek úgy, mintha a diktatúra nem len- 
ne diktatúra. De az ő diktatúrájuk nem olyan, mint a szindor, náluk sokkal jobb a 
helyzet — és következtek a magyarázatok, hogy miért. S közben egyre több állam- 
ban rettegtek a kormánypárti politikusok, hogy az ellenfelek Ninda szavaival fog- 
nak válaszolni, amikre nekik nincsenek válaszaik. 


Nindát azonban ez az egész a legkevésbé sem érdekelte. Éppen kisétált a 
Lenguból és törölközni kezdett. A család fele már szintén kint volt, Sileni is, aki 
fél lábbal is úgy úszott, mint a dómirhalacska, és ő is éppen törölközött. 

— Múűop dáari dzsammaut vydarionas? — kérdezte egy tipikusan silenis, négy- 
nyelvű mondattal, amit három anyukája persze remekül értett akkor is, ha a men- 
tális kommunikációt nem vették igénybe, hiszen anyanyelvi szinten beszélték 
mind a négyet. Csakhogy eközben Haitra nézett, aki ott ült mellettük, úszásra ő 
már nem vállalkozott — és ő a négyből csak kettőt ismert. 

— Persze hogy ehetünk olyat, sien — felelte —, ha megmondod azt is, hogy mi az. 

— A vydarionas ugyanaz az étel, mint nálunk a mindzsit — felelte Szinensi —, et- 
tünk Saunison. Sok sajtot rakunk rá, Sileni úgy szereti. 

— Meg sok tojást - tette hozzá a gyerek. 

— Rendben — nevetett Aini, aki ekkor jött ki a vízből —, úgy csináljuk. 

— Meg sok szimmit és sok kolbászt! 

— Hát, sien — nevetett Ninda —, ezt úgy hívják, hogy nagy adag. Úgyis azt kapsz. 
Te vagy köztünk a legkisebb és te eszel a legtöbbet. 

— Mi is a legkisebbek vagyunk -— álltak meg az ikrek a vízben ugrálásban —, mi 
is a legtöbbet eszünk? 

— Hajaj — mondta édesanyjuk —, még egy-két évtized és megeszitek Jasszani vá- 
rosát. 

A három kisgyerek végignézett a vízpartról látható városképen. Úgy tűnt, az ik- 
rek ízletesnek találják, mert bólintottak és tovább ugráltak a vízben. Sileni befe- 
jezte a törölközést és fölkapta a köntösét. 

— Azért alsóruhát is vegyél — vette ki Szinensi a kezéből, és szépen felöltöztette. 
Közben persze ők négyen hangtalanul beszélgettek, mint mindig. S néhány mati 
múlva Szinensi és Aini már a háfilengui jannihaum egyik dzsilaunjában szorgos - 
kodott, mialatt Ninda azon fáradozott, hogy kihalássza az ikreket a csatornából. 
Az előbb, amikor azt mondta, hogy Sileni a legkisebb, azt remekül meghallották, 
most viszont olyan pancsolást csaptak, hogy nem jutott el hozzájuk a hangja. Vé- 
gül aztán nekilátott levetkőzni újra, hogy bemenjen értük, és ahogy ledobta a kön- 
tösét, Lorra megállt egy halacskázós mozdulatban, és megállította Tunnit is, hogy 
nézzen oda. 

Ninda folytatta a vetkőzést, az ikrek ijedten nézték egy pillanatig, aztán egy- 
másra néztek és nagyon gyorsan elindultak a part felé. 

Hait jót mulatott, ahogy a kis jelenetet figyelte. Az ikrek majdhogynem jobban 
hallgatnak Nindára, mint őrájuk. Főleg Szindoria óta. Elég időt töltöttek lent szin- 
dor földön és eleget nézték az örökösen Nindáról szóló tévéközvetítéseket, hogy 
ők is azt érezzék, amit a szindorok, hogy Ninda — akit egyszerre tekintenek nővé - 
rüknek és második anyjuknak — valami rendkívül nagy ember, és ők mérhetetle - 
nül büszkék rá, bár nem igazán értik, hogy mitől ilyen nagy ember. Persze meg is 
kérdezték, még ott Szindorián, Ninda pedig bólintott. 


— Igazatok van. Sose feledjétek, hogy nem értitek, miért lennék én ilyen nagy 
ember. A szindorok sem tudják. Mert nem is vagyok az. 

Aini a szimmit szórta a hámozó-darabolóba, Szinensi tojást főzött, Ámmaít kol- 
bászt szeletelt és sajtot darált. Persze hatalmas mennyiségeket dolgoznak föl, a 
janníhaum tele emberekkel, sokan esznek majd belőle. 

A dzsilaunban is volt kirakva suag, még jöttek hajók, most futott be a Hongagin 
Aurifi, a Szesszi Ímangdzsi, a Rauri, a Filommi Sombir, a Harrihut Líki, a 
Grandzsarit, a Thommikan Kharaszthi, az Onginur, a Rembur és a Dzsáhilli Fó- 
nird. Aini nemrég megnézte. Már csak nyolcezer hajó van kint a Galaxisban, és a 
legtávolabbi sincs messzebb pár ezer érangnál. 

Holnaputánra befutnak az utolsók is. A Testvériség hazatér a Testvériséghez. 
Amíg sült a mindzsit, Ámmaít rápillantott a kimutatásra, ami harvakin idejére 
mindig elkészül, ő nem szokta megnézni, hisz nem volt ő gazdasági szakember, 
de ezúttal kíváncsi volt rá. A Testvériség sikeres dzsúmit zárt, a százötvenezer ke- 
reskedőhajó átlagosan közel kétmilliós tiszta nyereséget realizált — de Ámmaítot 
nem ez érdekelte. A szindoriai dzsáhifannun nem szerepelt a fő kimutatásban, a 
részletesben találta meg. Harmincmillióba került, beleszámítva az élelmiszersegé- 
lyektől a kiesett forgalomig mindent. 

Aprópénz a Testvériségnek. Tizenöt hajó nyereségéből megvolt az egész. A ki- 
adások a fő kimutatásban csak százmilliós tételektől fölfelé szerepeltek. Az annál 
kisebbek nem jelentős tételek, hát a dzsáhifannun sem volt az. Új teherhajók in- 
dulnak a Galaxisba, két-háromszázmillióba kerültek darabonként, azok tényleg je- 
lentős befektetések, s még inkább a mindennel felszerelt, berendezett városhajók, 
nyolc darab, félmilliárdtól hárommilliárdig, most az a Testvériség legnagyobb új 
beruházása, egy egymillió lakosra tervezett óriáshajó, a Haurihallúmi. Most az űr- 
ben kering üresen, nem messze innen, namindan-dzsúmival pedig elindul a Gala- 
xisba. 

Egy négyszázmilliós ország életét új útra terelni és gazdasági gyorssegélyt nyúj - 
tani neki — a Testvériség számára nem anyagi megterhelés. Akkor sem lenne az, 
ha Szindoria népessége tízszer ekkora lenne, vagyis közel akkora, mint Szúnahau- 
mé, akkor nem harmincmilliót költöttek volna, hanem háromszázat — mit számít? 
Egyetlen hajójuk többe kerül. 

És hosszú távra terveznek. Akármelyik szindor, rekki, sielunti cég normálisan 
úgy tervezi beruházásait, hogy egy-két szúni évszázad alatt térüljenek meg. A 


kegr ts 


egy csomó ekkora hajójuk. Százezer évekre tervezik a hajóikat. 


459. 


01-13 társadalomkutatás 


,, Rajzolj egy vonalat mindkét végén nyílheggyel. Ez az élet jelképe, a thunhain 
khája. Érkezés és távozás, születés és halál, boldogság és boldogtalanság — mert 
nincs nagyobb boldogság, mint amikor egy szeretett lény érkezik az életünkbe, és 
nincs nagyobb boldogtalanság, mint amikor távozik. " 


Angrolími: 
Bevezetés a fhangi gondolkodásába, 
144. 


Muaranei, Sinné Nimbiszu, Dzsilgar Hírafongi, Himesszun Ílari, Algahilk. A sua- 
gokból folyamatosan szálltak fölfelé a zöld feliratok, valamivel már ritkásabban, 
mint egy-két napja, de még jócskán. A sófunnir-haurórangi közleménye szerint 
holnap estére a Testvériség hazatér, az éjszaka folyamán befut az utolsó néhány 
hajó is. Séninnaur pusztaságán már ott sorakozik százezer hajó, mindegyik a kije- 
lölt helyén. A nagyobbak, amik nem szállhatnak le világokon, mert csillagászati 
lenne az energiafogyasztás, kint keringenek a naprendszer különböző területein, 
mindegyik a maga helyén. Még sokan vannak a fedélzetükön, a hílarik folyamato - 
san jönnek-mennek közöttük és Szúnahaungaur között, szállítják az embereket. 
Hagyományosan azok, akik csak a namindanra térnek haza, a hajójukon levő la- 
kásukban hagynak mindent, amire itthon nincsen szükségük, illetve ha mégis, ak- 
kor később elhozatják — de a teherhordó dzsauhílarik így is megállás nélkül röp- 
ködnek a hajók és a felszíni kirakodóterek között, ahol a kis automaták veszik át a 
konténereket. Az idrihák lezárt szektorait megnyitották, naponta százmilliók köl- 
töztek be a föld alatti nagyvárosokba, az idrihin-fódarangi szúni módra szuper- 
pontos szervezésében most sem volt hiba, a kocsija mindenkit a neki kijelölt la- 
káshoz vitt, a holmiját is a helyére tették az automaták — nem véletlenül tart az öt- 
milliárdos lakosságú Testvériség egyedül az Abroncsvilágon húszmilliárd teher- 
hordó automatát, miközben a többi világon és a hajókon feleannyi is elég, mint az 
ottani népesség. Élelmiszerből és minden egyéb szükségesből dzsúmiidőben és 
namindanidőben egyaránt akkora készletek vannak a raktárakban, hogy ha várat- 
lanul a dzsúmiidő közepén állítana haza ez a négy és fél milliárd ember, akkor is 
gond nélkül el tudják látni őket. 

A Dzserangirúnauráhalgi, Hangilaoran dzserang kultúrával és szokásokkal 
foglalkozó fedélzete szerint a Galaxis egyetlen más országában sem ismeretes 
olyan ünnep vagy egyéb szokás, ami a népesség kilenctizedét költözésre készteti. 
A dzserang népek helyhez kötött társadalmak, azok is, amelyek sok-sok világot 
népesítenek be és intenzív forgalom bonyolódik le közöttük; valójában még az 
olyan országokban is, mint Ketk, ahol óriási a belső hajóforgalom, a lakosság szá- 
mottevő része csak ritkán hagyja el lakóhelyét, akár éppen a városát. Ez így van 


Szúnahaumon is, a namindan kivételével. Itt főleg az öregeknek szokása, hogy 
már nem mennek sehová az otthonukon és a janníhaumukon kívül, legfeljebb a 
namindan idején, vagy még akkor is csak szisszakin éjjelének köszöntésére. De 
egészében véve a szúni társadalom is helyhez kötött, hiszen van egy Felhőjük, 
van egy végtelen szeretetben tartott Abroncsviláguk; annyiban mondható mégis, 
hogy ők nem annyira helyhez kötöttek, hogy a statisztikák szerint a legtöbb szúni 
felnőtt, aktív évszázadaiban tíz-tizenöt évtizedenként elköltözik. Leggyakrabban 
egy világról egy hajóra vagy megfordítva. 

Ilyesmikről beszélgetett Ninda és Ámmaiít néhány öreggel a janníhaum egyik 
asztalánál. 

— Te egy kész társadalomkutató vagy — mosolygott Nindára az egyik öreg, a sö- 
tétbarna bőrű, fehér hajú Roliktu. 

Ninda bólintott. 

— Érdekelnek a galaktikus társadalmak. Vajon miért alakul az egyik nép élete 
így, a másiké meg amúgy? Mondok egy példát. A mi szokásainknak két helyen is 
találkoztam párjával. A thabbuanoknál is megvan a hetes ciklusa, ők nothinak 
hívják, de náluk csak a hetedik nap estéje ünnep, nem az egész nap. A hinnulok- 
nál viszont a tűzgyújtás van meg, de ők csak esténként gyújtanak tüzet, szertartá- 
sosan, a műveletet tűzmesterek végzik, akik ismerik a szertartás módját. Tüzet 
persze csillagszerte szoktak gyújtani, de nincs adatom arról, hogy létezne egy har- 
madik társadalom is, ahol ennek szertartásos jellege lenne. A hetest sem találtam 
meg máshol. Egy szuttigui thabbuan történész utánanézett a kedvemért, és közel 
ezerötszáz társadalomról tudta kideríteni, hogy semmiféle hétnapos időszakot 
nem ismernek. Ez persze semmit sem jelent, hiszen milliószámra vannak népek a 
Galaxisban. Vagy nézzük az építkezést. Nem tudom, hány tízmillió meleg, beléle- 
gezhető levegőjű sivatagvilág van a Galaxisban, annál többen csak a légkör nél- 
küliek vannak, de a sivatagvilágokon is százféle építkezést találsz. A leggyako - 
ribb a kupolaváros, de ez gyűjtőnév, valójában nagy részük nem is kupola alakú, 
hanem lapos tetejük van, mint a hajóinknak. S persze a belső berendezésükben is 
több a különbség, mint a hasonlóság. Ahol nyíltan építkeznek, ott még nagyobb a 
változatosság. Szindorián a sivatag közepén is lehet építkezni gond nélkül. Dzsau- 
ton tetőkre van szükség, amiket homokvihar idején a város fölé lehet emelni. Sza- 
iszon a homokviharok lényegtelenek ahhoz képest, hogy sehol máshol nem lehet 
házat építeni, csak a sziklaszurdokok fényvédett mélyén. — Ninda széttárta a ke- 
zét. — Márpedig az építkezés módja tükrözi is és meg is határozza egy nép viszo - 
nyát a térhez, amiben él. 

Az asztalon fekvő suagra pillantott. Megérkezett az AÁmarídan, a Harigan 
Dzsilaun, a Háfaulip Szisszagut, a Dzsenhane, a Fandirangé, a Hesszinun Ílarg. 

— Vagy itt vannak a hajóink — intett a feliratok felé. — Azokat mind egyetlen nép 
építette, és ennek megfelelően belülről egyformák. És mégsem azok. Az Aulang 
Laipon például nincsenek jundzsok, az Angisztilhepanon pedig szép számmal. Pe- 
dig lehetnének akár teljesen egyformák is, hiszen nincsenek klimatikus viszo- 


nyok, amik miatt másképpen kellene építkezni. Gondoltatok már arra, milyen kel- 
lemetlen hellyé válna ez a város, ha átröppenne Auríhaumra? A Sánavassin- 
völgyben megőrülnénk a széltől, nem védene tőle semmi. Rímú-Súaf vidékén 
megfagynánk, Algarraudzsiban megsülnénk. Pedig mindhárom helyen városok 
állnak, emberek élnek, és remekül érzik magukat. Még innen séninre pár ezer 
szirszire 15 lakhatatlan lenne a város, a jannihaumokat négy fal közé kellene vinni, 
a házunk előtti huhallupban sem lehetne üldögélni és beszélgetni. Minden város 
aszerint épült, ahogy a hely viszonyai között megfelelő. De ugyanezeken a 
helyeken a hinnulok, szindorok vagy hanitok már másmilyen várost építenének, 
mert a kulturális, nemzeti sajátosságaik mások. Szerintem ezek nagyon érdekes 
dolgok. 

— A végén valami társadalomkutató lesz belőled — mosolyott Hirgadzsi. 

— Most is az vagyok. Te is az vagy. Mindannyian társadalomkutatók vagyunk 
már kora gyerekkorunktól. Nézd meg Silenit. — Kicsit távolabb a kislány fölnézett 
a játékból. — Egészen pöttömke, még épp csak elkezdte megismerni a társadalmat, 
amikor belecsöppent egy egészen másikba, amiről nem tudott semmit. Föl kellett 
fedeznie magának. Minden kisgyerek naponta százával tesz föl kérdéseket, és 
azoknak legalább a fele a társadalomról szól. Sileni még többet kérdez. 

— Miért kérdezek még többet? — szólt oda Sileni. 

— Mert nem tipegsz kisbaba korod óta az örök tűz körül — felelte Aini. — Csak 
rövid ideje borult föléd a Sínisuál. Még keveset tudsz az itteni életről. 

— Te is! 

— Igen, én is — felelte Aini derűsen, mintha nem tudná Sileni is pontosan, hogy ő 
készen vette át a lányoktól az egész szúni kultúrát. Sileni még nem volt képes 
ilyen információtömeget befogadni. 


460. 


01-14 éjféli 
, Nem az minősít minket, hogy kivel vagyunk ellenségesek, udvariatlanok, 
gonoszok — hanem hogy kivel nem." 


Ílgaszaumi, 
Numird mondásaiból, 
410. sómir, 60. singir 


Szúnahaum 
Jargunnur-Szíhauganni 
43667. namindan-szisszakin 
999 


999. Egyetlen mati. A dzsíhaum népe kórusban számolta visszafelé az ütéseket. 

Amikor kimondták a tízet, az amarúnok elhallgattak. Ötnél Szúfenni fölemelte a 
dzsógiruant és két karjával a háta mögé emelte. 

— Négy! Három! Kettő! Egy! 

Szúfenni meglendítette a kalapácsot és belecsapott a hatalmas fémkorongba, 
amely hangos, mély zengéssel köszöntötte a Testvériség 3639. dzsúmiját. 

Minden ugyanúgy volt, mint Ninda első namindanján: ugyanebbe a dzsíhaum- 
körbe jöttek, ahol most is Keinda volt az első higalli és Szúfenni a namindan- 
dzsógurauni, s még a zenekarvezetők is ugyanazok voltak, Szilgahup és Rindzsé. 
De az ő élete teljesen megváltozott ennek a negyvennyolc évnek a legvégén. Aini, 
Szinensi és Sileni. Most már róluk szólt az élete — és az ikrekről is persze. Szindo- 
ria napok óta eszébe sem jutott. 

A három kisgyerek egész nap olyan volt, mint a sottohan-vaturí, mindent meg 
kellett nézniük és persze kóstolniuk. És persze megcsodálniuk a díszítést. Az Ab- 
roncsvilág, mint minden namindankor, ünnepi díszbe öltözött. Ez viszont nem 
volt ugyanaz, nem is lehetett, minden egyes namindant minden falu, minden város 
és minden ház más-más díszben ünnepel. Jasszaniban az előző dzsúmiban meleg 
égövi virágokat használtak, ezért most téli díszítést választottak: fehér, világoskék 
és sárga hópelyheket raktak ki az apró namindanlámpákból, a házak falán és a fá- 
kon több tízezret, a hegyoldalakon pedig néhány helyen hatalmas, százszínű hó - 
pehelyformákat. Ildzsemun tervezése volt, nagy sikert aratott. Természetesen nem 
egyenként tervezte meg a hópelyheket, hiszen magától értetődően mindegyik 
másmilyen volt, ő a matematikai leírásukat készítette el, a többi az automaták dol - 
ga volt. 

Délelőtt a haugímúi janniíhaumban voltak, majd ebéd után átmentek Jargunnur- 
Dzsilangrúmiba. Itt gyűlt össze Ninda számos barátja, még a hajókról is, amiken 
utazott, az Aulang Laipról Fendria meg az összes gyerek az iskolájából, akadtak 


köztük, akiket nem látott harminc éve, Ilgát alig ismerte meg, az ő korukban gyor- 
san változnak a gyerekek, Ilgá már egészen nagyfiú, szinte kész férfi volt. De ott 
voltak a fhangísilgun öreg mesterei is, és még sokan, akiket Ninda jól ismert. 

Egy kis szertartást is tartottak, felköszöntötték Haitot és Ámmaítot mint hi- 
lasszangé-singint, mert ők a következő dzsúmi folyamán egy új élettel gazdagod- 
nak majd. Így volt akkor is, amikor az ikreket várták. 

Este még ott voltak, amikor a siheffud — a dzsúmi utolsó Őrzője — annak rendje 
és módja szerint kioltotta az örök tüzet, ami fölé hét Kis Őrző állított egy-egy jan - 
níruant gúla alakban, hogy felülről a Testvériség csillagát formázzák, s ekként az 
Őrző helyett most a janníruan-higamdzsi őrizze a tüzet. Ninda nem volt köztük, 
harminc gyerekkorú Kis Őrző volt jelen, azok közül sorsoltak hetet. 

Aztán átrepültek Jargunnur másik végére, a dzsíhaumkörbe, és megnézték a 
műsort. Éjfélkor a szokásos üdvrivalgás köszöntötte az új dzsúmit, és a zenekar 
eljátszotta a Szúnahaumot, ahogy szokták. Félmillió ember énekelte felállva a 
nemzeti himnuszt — a valóságosat, amit a dzserangok nem ismernek, ők egy másik 
zeneműről hiszik, hogy az a Testvériség himnusza. 

Miután a himnusz véget ért és az emberek összeölelkeztek szeretteikkel, a har- 
madik emeletről a pódium mellé libbent egy antiövvel az első fellépő, a sidehup, 
aki ezúttal — Ninda volt. Vadonatúj sötétkék köntöst és sötétkék sarut viselt, s az 
ünnep tiszteletére szalagot tett a hajába, életében először, aranyszínű, széles 
szalagot, ami a homloka fölött ment körbe és a fülénél végződött. Hait választotta 
neki, amikor megtudta, hogy Ninda fellép ezen az éjszakán. 

A sidehup feladata saját verssel köszönteni az új dzsúmit. Ninda azért nyerte el 
a megbízást, mert szép verset írt, modern szúni nyelven, de az ősi ferrau-rahammi 
stílusban. 

Felment a pódiumra és körülnézett a hatalmas térségen, és megszólalt hangosan, 
a költeménynek megfelelő ünnepélyességgel. 


Összegyűltünk ünnepelni, 

a tűz körül melegedni 

nagy ünnepén namindannak, 
fordulóján naptárunknak, 
sötét Felhő rejtekében, 
Sínisuál nagy körében, 
Szúnahaungaur tarka szívén, 
Szesszi anyánk ölelésén, 
Jargunnurnak zöld síkságán, 
dzsíhaumkörnek a hét ágán. 
Gyertek velem, gyertek, szúnik, 
ünnepeljük az új dzsúmit! 


Kurta meghajlással fogadta a tapsot, és lesétált az emelvényről, azt sem megköze - 
líteni, sem elhagyni nem illett légi úton. 

Ahogy távolodott a pódiumtól, felnézett a dzsíhaumkör óriási nézőterére. Fél- 
millió ember pillantott le rá és mindazokra, akik még idelent voltak — illetve az 
imént fél mati erejéig csak őrá. Ez a legeslegóriásibb színház a Galaxisban, soha 
egyetlen dzserang világon nem építettek még ehhez foghatót. És nekik egyszerre 
tízezer van belőle. Körbepillantott. A toronymagas építmény minden irányból kö- 
rülvette a hatalmas térséget, amin ezrével mászkáltak az emberek, zenészek, éne- 
kesek, táncosok. A kapukat már régen becsukták, annak jelképéül, hogy a Testvé- 
riség együtt van és megszűnik a külvilág; és igen, itt csakugyan együtt volt a Test- 
vériség. Hiába csak egytízezred része. Ez is hússzor-huszonötször annyi, mint az 
Aulang Laip vagy Jasszani városának teljes népessége. Sehol a Galaxisban nem 
fordul elő, hogy ilyen tömegű ember együtt szórakozzon. Egy egész nép. 

A háta mögött Keinda már elmondta, hogy az ünnepi köszöntőt Ninda adta elő, 
és következik a Hallusaup kórus, akik Sziszúni művét fogják énekelni. Ninda 
megérintette ruhája alatt az antiöv kapcsolóját, és alacsonyan, hogy ne zavarja a 
nézőket, elsuhant a lelátóhoz, aztán fel a harmadikra és vissza a családjához. A 
gyerekek kirobbanó lelkesedéssel fogadták: az ő Nindájuk ott lenn a pódiumon, ő 
mondta az ünnepi köszöntőt! Számukra meglepetés volt, őket előzőleg nem avat- 
ták be. 

Reggelig maradtak az emberek, zenéltek, táncoltak, énekeltek, ettek-ittak. A ki- 
csiknek száz körül már kezdett lecsukódni a pillájuk, úgyhogy Hait hívott egy sin- 
gahillut, amit letettek maguk mellé a pamlagra, a gyerekek belemásztak, szépen 
elhelyezkedtek összebújva — Sileni otthon is szeretett az ikrekkel összebújva 
aludni, de az anyukáival is, sőt mindannyiukkal együtt —, betakaróztak, aztán rá- 
juk csukták az ajtót, és az ünnepi forgatag zaja kívül maradt. Még nézhették a kis 
hosszúkás, negyedhenger alakú tartályból a műsort hang nélkül, de hamarosan le- 
húzták maguknak a sötétítőt is. Nem itt fognak felébredni, reggel a singahilluval 
együtt hazarepül a család, ők is alszanak pár derkit, aztán kezdődhet az ünnepi év. 

Azaz persze csak a felnőttek alszanak. Ninda, Szinensi és Aini most haza sem 
megy, illetve a házukba nem, a dzsúmi első délelőttjét Jasszaniban töltik, együtt 
ünnepelnek a haugímúi janniíhaummal, és ott lesznek, amikor déli ötszázkor ismét 
meggyújtják az örök tüzet. 


461. 


01-15 empátia 


,, Más népek nagyjából egyenletes időközökben osztják el ünnepeiket. Számunkra 
ez nem lett volna célszerű, mert kereskedőnemzet vagyunk, a Galaxist járjuk. 
Ezért amikor tizenkét évenként egy évre összegyűlünk, akkor tartjuk meg egyvég- 
tében az összes ünnepünket. " 


Angrolími: 
Népszokások és társadalmi konvenciók, 
38. 


Szúnahaum 
Jasszani-Haugímú 
46668. namindan-saurgéman 
530 


— Namindan minden napjának megvan a maga feladata — magyarázta Ninda, mi- 
alatt kisétáltak a jannihaumba kései reggelizni. Mindhárom kicsinek új volt, amit 
mondott, hiszen az ikrek az előző namindan idején még annyira picikék voltak, 
hogy nem is emlékezhetnek. — Namindan-saurgémankor egyszerűen csak ünnepe- 
lünk. Nézzétek, ott van Somergi bácsi, mit gondoltok, csinál nektek palacsintát? 

— Nem — felelte Lorra. 

— Miért nem? 

— Mert én sililfut szeretnék. 

— Én is — lelkendezett Tunni, és az ikrek máris vágtáztak Somergi bácsihoz. 
Ninda lepillantott a lányára. 

— És te? — kérdezte hangok nélküli nyelvükön. 

— Somergi bácsi a jannihaum legszélén álldogál, mögötte még sokan vannak, 
akik nagyszerű dolgokat készíthetnek, nem akarom elkötelezni magam -— felelte a 
kicsi egy villámgyors mentális villanással. S már jött is Aini válasza valahonnan a 
janníhaum túlsó feléről: 

— Igazad van, sien. Árannut már süti a dzsomdzskolbászt, Likru sajtos dilnens- 
alátát készít, van miből válogatni. 

— És te? 

— Én fűszerkeveréket csinálok, itt vagyok Árannut mellett. 

— Van benne köménymag? — kérdezte Sileni, és megnyalta a szája szélét. 

— Háromféle is, sien, barna, kék és piros. Meg sádaumag. 

Sileni csettintett a nyelvével és futásnak eredt a janníhaum felé. Ninda gyönyör - 
ködve nézte. Ugyanúgy szalad, mintha meglenne mindkét lába. Ami azt illeti, van 
alkalma gyakorolni, állandóan futkározik, ugrál, kúszik-mászik. Már úszott a Len- 
guban, a Szessziben, a Jarriszirban, a Rennában és a Dzsúlminurban. Mászott már 


fára — igaz, hogy csak egészen alacsonyan, és Ámmaít ott állt alatta —, rengeteget 
táncol a jannihaumban, és egész nap pörög, mint a szirráhiri. Akárcsak az ikrek, a 
három gyerek versenyt rohangál és ugrál, és Silenit a legkevésbé sem hátráltatja a 
hiányzó lába. Az se nagyon hátráltatta, amikor még vak volt. 

— Kyn dük maisis Wwdir — dünnyögte keverék nyelven, megállva Aini mellett, s 
orrocskáját rátette a dzsomdzsasztal lapjára, mint egy kiskutya. Édesanyja lemo - 
solygott rá és kivett egy kis kockát az egyik tálból. Sileni fölnézett, behunyta a 
szemét és kitátotta a száját. Aini beletette a falatot. A kislány szakértő csemcse- 
géssel elfogyasztotta, és bólintott. — Jik Íaaaaat, de lehetne benne több a sádau. 

— De sien-Si, már így is olyan csípős, hogy az egész városban egyedül te tudod 
megenni. 

A gyerek nagy szemekkel nézett föl rá. 

— Miért, más is akart belőle enni? 

— Ez itt a jannihaum — felelte Aini megjátszott haraggal, de inkább nevetés lett 
belőle. — Mindenki kap a dzsilaun ételéből. 

— Aki kér — tette hozzá a kicsi. — De nem kér, mert olyan csípős. Úgyhogy én 
eszem meg az egészet. 

Az emberek nevettek. Ninda közben a mellettük álló dzsomdzsasztalnál ült le, 
kezében a suagjával, olvasott. A kün báp receptjét. Voltaképpen ugyanaz, mint a 
himszikalács, de a tésztába nem szeffucukrot tesznek, hanem kíuan dömot, vagyis 
vaníliás cukrot, és egy kíia nevű gyümölcsöt szeletelnek bele. Ennek utána kellett 
néznie — kiderült, hogy a jaungi neve rikini, és így már be tudta azonosítani, az 
édes, sárga húsú argil volt az. Elhozatta a hozzávalókat az automatákkal és mun- 
kához látott. 

— Mit csinálsz? — nőtt ki mellette a földből Silent. 

— Kún báp fa deit — felelte Ninda jalar nyelven. 

— Sú — bólintott Ninda, és odamutatta a suagon a kész sütemény fényképét. 

Sileni csettintett a nyelvével. 

— Emlékszem! Már ettem kün bápot! 

— És ízlett? 

— És ízlett! — vágta rá Sileni, és szimatolni kezdett, mert Ninda betolt egy tálca 
gyümölcsöt a hámozó-szeletelőbe, és azok éppen az őfelé eső oldalon jöttek ki. — 
Ez mi? 

— Argil, kíia, diumikas, wWmles — mondta el Ninda mind a négy nyelvükön, és a 
kislány kezébe adott egy hámozatlan gyümölcsöt. Sileni tanulmányozni kezdte, 
kiskutyásan megszimatolta, aztán praktikus módszerrel , felbontotta": visszatette 
az asztalra, és elvett helyette egy már felvágott darabot. Azt is szagolgatta egy ki- 
csit, aztán megette. 

— Ennek igazán örülök — felelte Ninda a keverék nyelven, amit ekkoriban 
kezdtek egymás között aran nyelvnek nevezni. Az elnevezést a négy nyelv egy- 


egy szavának felhasználásával alkották: sauninasul aranas beszédet jelent, szúniul 
rána megértést, szindorul arán csoportot, jalarul pedig rán négyet — mármint őket 
hármukat és Silenit, aki egy nap éppen olyan figyelemreméltó tagja lesz a cso- 
portjuknak, mint ők, hiszen magasan fejlett képességű receptor, csodálatosan in- 
tenzív hullámkibocsátó képességgel, ami nagy szerencse, hiszen ennek köszönhe- 
tő, hogy megtalálták. 

A receptív képességeit is kezdte kiismerni és használatba venni. Könnyedén ol- 
vasott a nerik elméjében, időnként ámulatba ejtve Haitot, akinek épp csak megfo- 
galmazódott a fejében a gondolat, hogy fölkel és elmegy valamilyen apró tárgyért, 
amikor Sileni már hozta is. A lányok nem szóltak rá semmit, Hait egyre nehezeb- 
ben mozgott, jól jött neki a segítség, és Sileni kis gesztusai nem voltak éppen 
megmagyarázhatatlanok. Jól tudta, mennyire fontos a titkolózás a képességet ille- 
tően, és nemegyszer ahelyett, hogy odavitte volna Haitnak, amire szüksége volt, 
inkább megkérdezte, ne vigyen-e oda neki valamit. Így az asszony maga fogal- 
mazhatta meg, mit óhajt. 

Persze az intelligenciája és az empátiája is meglepett mindenkit. Egy harmincas 
éveiben járó kisgyerek nemigen foglalkozik még azzal, hogy terhes , nagyanyja" 
kívánságait lesse, pláne nem egy ilyen örökmozgó kis muneszk, aki nemcsak itt a 
janníhaumban nem képes fél limlin át egy helyben megmaradni, de amikor a csa- 
lád otthon üldögél a huhallupban, akkor is folyton jön-megy, intézkedik, kitalál 
magának valamit. De mégis folyton eszébe jut, hogy odamenjen Haithoz, föl- 
másszon mellé a kanapéra — az ölébe már persze nem mászhat —, vagy éppen az 
asztal alól, játék közben fölnézzen rá és megkérdezze, nem kér-e valamit, , vélet- 
lenül" éppen akkor, amikor Haitnak szándékában állt fölkelni. 

— Ninda génjeit örökölte — nevetett Milagu, akinek voltak már ismeretei Ninda 
empatikus képességeinek mértékéről. 

— Meg egy vadászkutyáét — mondta Ísenni, elnézve a kislány után, aki éppen át- 
vágott a jannihaum pázsitján és szimatolni kezdett az egyik dzsomdzsasztalnál, 
ami mellett egy idős házaspár szorgoskodott. Nyilván kapni fog egy falatot ott is 
valamiből, mint minden gyerek. 

Időközben utánanéztek a jalar nép körülményeinek. Sileni népe meglehetős sze- 
génységben él — élt; a földrengés valósággal megtizedelte őket, már elhangzottak 
borúlátó jóslatok, hogy néhány generáción belül ki is halhatnak —, de a gyerekeik- 
nek igyekeznek mindent megadni, és az orvosi vizsgálat is azt mutatta ki, hogy 
rendesen táplálkozott, ha nem is olyan egészségesen és változatosan, mint a szúni 
és a saunisi gyerekek, de összehasonlíthatatlanul jobban, mint Szindorián Ninda. 


462. 


01-16 ügyvéd 
, Aktuálpolitika? Nincsen olyan, hogy aktuálpolitika. Ugyanazok a hisztik ismét- 
lődnek újra meg újra, csak más helyeken, más szereplőkkel." 


Ninda: 
Nemlétező politikai beszédeim, 
301. 
Syyndoreia 
Kafndim 


60. aikán 33. 
a fehér órája 


— Nem hiszem, hogy jó helyre jött volna a problémájával, Ánwhy úr. 

— Sejtettem, hogy ezt fogja mondani, dr. Vyhaüten. De úgy gondoltam, végül is 
ugyanazon a fűcsomón ülünk a sivatagban. 

— Valóban? 

A látogató megdörgölte húsos orrát. 

— Nos, én ugye, mint mondtam, vállalatigazgató voltam. Ön viszont külügymi - 
niszter-helyettes. Több rangosztállyal énfölöttem. Ön sokkal magasabbról zuhant 
le, mint én. Ki képviselhetné hitelesebben az ügyemet, mint éppen ön? 

— Úgy — bólintott a volt miniszterhelyettes. — Hát kérem, ön énhozzám ügyvédi 
tanácsért jött, megkapja. Egy lyűst kérek, készpénzben. 

Az ügyfél meglepve nyúlt a tárcájáért. Tízezer háy? Ez nem pénz az ügyvédi ta- 
nácsért, ennél egy kezdő is többet kér, nemhogy egy ilyen rangos szakember. Úgy 
meglepődött, hogy meg sem kérdezte, miért éppen készpénzben. 

Vyhaúüteún bólintással vette át a kis fehér-piros műanyag korongot, és a tenyerére 
fektette. 

— Ön most már az ügyfelem, és ekként beszélek önhöz. Ez a pénzkártya itt a te- 
nyeremen névértékben megegyezik azzal — de vásárlóértékben elenyésző töredéke 
annak —, amit ön havonta kijuttatott a vállalat költségvetéséből a a Soörnwén- 
Köypnak, ami kétségkívül nagyszerű és dicséretes hazafiúi buzgalomról tett volna 
tanúbizonyságot, ha a hazát úgy hívnák, hogy Vűüyrd Kiyfeán. De nem így hívják. 
A haza a Syjndoteia Államszövetség, közte az az ötszáz ember is, akik ezt a 
pénzt megkeresték önnek. Ebből a pénzből havi húsz háyval emelhette volna a 
fizetésüket vagy a negyedéből létesíthetett volna egy minden igényt kielégítő 
üzemi éttermet. Azokban az esetekben, amiket elsorolt, ön törvényesen járt el, de 
etikátlanul. Ezért a bíróság az ön keresetének helyt fog adni, és meg is ítélnek 
önnek tíz-húsz páalájnt. A társadalom megvetését mellékes ráadásként kapja 
hozzá. 


Bal kezével fölvette a pénzkorongot jobb tenyeréből, és két ujja között mutatta a 
megrökönyödött embernek. 

— Mi mindketten ugyanazt a zsarnokságot szolgáltuk. Én szégyellem, de nem ta- 
gadom. Én túlságosan sokára értettem csak meg, hogy Kiyfeán nem az a csodála- 
tos bölcs, akinek hittük, de az a bölcs is itt termett ebben a sivatagban, és ma már 
értem, hogy ő miről beszélt egész idő alatt. Maga nem szégyelli, hogy szolgálta a 
zsarnokot, és még mindig nem ismerte be önmagának sem. Maga nem értett meg 
semmit. Én soha nem rövidítettem meg senkit, sem pénzében, sem jogaiban. 
Maga igen. Én nem gondolom, hogy , zuhantam" volna attól, hogy már nem va- 
gyok miniszterhelyettes. Ezért mi nem ülünk ugyanazon a fűcsomón a sivatagban. 

Letette a pénzkorongot az asztalra. 

— Fogja a pénzét és menjen. És ne jöjjön ide vissza. 

Miután Ánwhy csüggedten távozott, az ügyvéd fölkelt az íróasztal mögül és az 
ablakhoz sétált. Körbejártatta pillantását a Kküüsone park fáin és virágágyásain, el- 
nézett az Wdoú-dombon álló épület felé, ami nemrég még a LWA Társaság szék - 
háza volt, de az valójában nem volt más, mint a VYLN egyik fedőszerve, ezért a 
titkosszolgálat megszüntetésével azt is felszámolták; tevékenységének publikus 
részét, a belföldi csillagközi áruszállítást átadták más cégeknek, s ez az épület 
mostantól a Sajtópalota, hazai és külföldi hírügynökségek laknak benne. 

Aztán visszafordult az íróasztalhoz. Tekintete egy pillanatra megpihent a három 
fotókockán, amikből a felesége, a fia és még valaki nézett rá — az a kislány, aki- 
nek három hónapja még a látását is utálta. Ma naponta nézi a régi tévébeszédeit, s 
úgy érzi, egy új világot ismer meg belőlük. Talán utol is tudja érni, megnézni az 
összeset, mielőtt újak keletkeznek, Ninda most visszavonult a nyilvánosságtól, a 
kislányával foglalkozik. 

Az az ostoba ÁnwWhy nem figyelt oda a fotókockára. Ha észreveszi, hogy kinek 
az arca néz belőle gyengéd tekintettel a szemlélőre, levonhatott volna egy-két kö - 
vetkeztetést. Legalább abból, ami közismert; a többit csak ők tudják. Ezt a fotó - 
kockát Eíidi készítette aznap, amikor Ninda itt volt náluk. 

— A világmindenség egyszerű — jelentette ki. — Kezdetben volt a felfoghatatlan 
mennyiségű szubatomi részecske és volt az univerzum alapszövetét alkotó négy 
magerő. Attól a pillanattól, hogy az energiák elszabadultak, minden esemény en- 
nek a négy magerőnek a kényszere folytán zajlott. A részecskék nagyobb részecs - 
kékké egyesültek, létrejött a hidrogén elképzelhetetlen tömege, amely továbbra is 
a négy magerőnek megfelelően sűrűsödött csillagokká, amelyek szupernóvaként 
felrobbanva létrehozták a nehéz elemeket. Ezekből lettek a bolygók, amelyeken 
létrejött az élővilág. Innentől kezdve a fizika és a magfizika helyett a kémia és a 
biológia vette át az események irányítását. De ezeknek is megvannak a maguk 
törvényei, így továbbra is minden természeti törvények előírásai szerint történt. 
Automatikusan... Aztán megjelent az ember, aki gondolkodik, és minden 
természeti törvényt háttérbe szorít. Már nem csupán az történik a Galaxisban, 
amit a fizika, a kémia és a biológia törvényei mondanak, hanem az ember 


megjósolhatatlan, törvényszerűségekkel le nem írható gondolkodása is. Az ember 
bonyolult. 

Ezt a filozófiai kiselőadást tartotta — és még sokkal hosszabban is —, otthon az ő 
aáyli házának nappalijában, éppen őnála, a , Ninda egy animáció" kampány értel - 
mi szerzőjénél. Sosem zavartatta magát emiatt. 

— Ellenségek voltunk, Léőrefn? Én ebben nem hiszek. Neked az volt a munkád, 
hogy megvédd a rezsimet olyan támadások ellen, amik ellen fölösleges megvéde - 
ni, és amik nem is léteztek volna, ha a rezsim nem fordul az emberek ellen. Mind- 
az, amit tettetek, ostobaság és gonoszság volt, de te történetesen semmi rosszat 
nem tettél. Kitaláltál egy buta magyarázatot arra, hogy én miért nem lehetek ké- 
pes úgy beszélni gyerek létemre, mint egy filozófus, nem is azért, mert nem hiszel 
abban, hogy egy gyerek is lehet intelligens — itt van ellenpéldának a saját fiad —, 
hanem mert meg akartál felelni az elvárásoknak. Aztán amikor láttad, hogy az öt- 
leted baklövés, visszavonulót fújtál. Te egy korrekt ember vagy. Elvállaltál ugyan 
egy munkát, amit nem kellett volna, de azalatt is korrekt maradtál. Te nemigen le - 
hettél igazán ellensége senkinek. Nekem pedig végképp nem, mert nekem nincse- 
nek ellenségeim. Hiszen tudod, minek ismételgessem: én csak azt mondtam el, 
ami van, amit a syyndorok még nálam is sokkal jobban tudnak. Hát nekem nem 
lehet ellenségem senki. 

Ardfon Swwn írta, hogy a gyerekek eredeti, friss látásmódja egészen más, mint 
a felnőttek beidegzett sémák mentén haladó gondolkodása, és a felnőttek legalább 
annyit tanulhatnak a gyerekektől, mint fordítva. Ő ezt még az egyetem előtt olvas - 
ta, amikor Ninda még a világon sem volt. 

Hogy feledkezhetett így meg róla? 


463. 


01-17 Dzsilal 


,, Soha semmilyen csaló nem hitetett el még senkivel olyan hazugságot, amit nem 
akartak neki elhinni. " 


Ílgaszaumi, 
Feddardin elmélkedéseiből, 
59. sómir, 97. singir 


Szúnahaum 
Jasszani-Haugímú 
43668. namindan-sillíman 
860 


— Lian, lian, lian — kezdte Ninda az ősrégi szóval. — Egy olyan történetet mesélek 
el nektek, amit ti, akik valahol a messzi jövőben olvassátok ezeket a sorokat, talán 


el sem fogtok hinni, pedig bizony ez történt velünk. Az én nevem Szekriszun Dzs- 
alb Arokat, és a Fedraki Államba tartozó Dzsilal világán írom ezeket a sorokat. 
Még lesz időm befejezni ezt az írást, de publikálni — itt Dzsilalon már nem. Itt már 
nem hozunk létre semmi újat. 

Most, amikor belekezdek, mindenfelé a városban ugyanaz a szám látható hatal- 
mas jelekkel kivetítve: 443. Naponta néggyel-öttel növekszik. Az én számom 560, 
vagyis még huszonöt-harminc napot kell várnom. Mire elérjük a számomat, össze 
kell csomagolnom mindenemet, és előző nap értesítést kapok, hogy melyik kikötő - 
állásban kell jelentkeznem. Akkor hajóra szállok, és amikor megtelt a hajó, elin- 
dulunk. Tízezer ember utazik egy hajón, szörnyű zsúfoltságban leszünk — de túlél- 
jük Dzsilal pusztulását. 

Hetvenmillió ember menekül most el Dzsilalról. Hogy hová megyünk, nem tud- 

juk. Fedrakinak még tizenöt világa van, átlagosan százezer embert tudnak befo- 
gadni, az másfélmillió, de ideiglenesen még sokkal többet fognak elszállásolni. 
De a környező államoktól is folyamatosan jönnek a felajánlások, hogy melyik vi- 
láguk hány embert vállal. Bízunk benne, hogy találunk egy átmeneti menedéket, 
és később végleges lakóhelyet. A fiam a nyolcas hajón indult, mert neki gyerekei 
vannak, és a gyerekeket legelsőnek vitték, az első kilencven hajó csak gyerekes 
családokat vitt. Azaz nem jól mondom: még a gyerekek előtt vitték el a terhes nő- 
ket, hogy megvédjék a magzatokat. 
Valami vegyi anyag, valami jelentéktelen szer, amit hibásan kezeltek az erőmű- 
ben, és ez okozott egy robbanást, amiből lett egy sor további. Akik a hibát elkö - 
vették, ott pusztultak, és a mérnököknek le kellett zárniuk az egész erőműblokkot. 
Akkor még csak azt. De a sugárzás folyamatosan terjed, a sugárvédelmisek meg- 
állás nélkül cirkulálnak a városban és egyre újabb szinteken zárnak le újabb és 
újabb területeket. Huszonnégy szintje van a városnak, és tizenegyet már elveszí- 
tettünk. De a többi sem fog soká kitartani. Nincs az a szigetelés, amit a kemény 
radioaktivitás át ne itatna, szét ne marna. Ekkora területeket lehetetlen így 
szigetelni. 

Akik az alsó szinteken éltek, azokat egyenesen a legfelső szintekre költöztették, 
hogy csak egyszer kelljen mennitik, mert úgyis el fogjuk veszíteni az összes szintet, 
alulról fölfelé, egymás után. A kiürített szinteket a mérnökök teljes egészében ki- 
töltik valami fémhabbal, padlótól a mennyezetig, hogy tovább kitartson, a hajók 
hozzák visszatérőben. És persze nekiálltak építeni egy átmeneti várost valamivel 
távolabb, afféle menedékhelyet, ahol meghúzhatjuk majd magunkat. Ez sem kön- 
nyű, mert a városon kívül egy molekulányi oxigén sincsen Dzsilalon, csak a belé- 
legezhetetlen gázok. S persze ott is biztosítani kell az energiát, ami itt sincs ele- 
gendő az erőmű nélkül, élelmet, vizet kell szerezni. 

Versenyt futunk az idővel. Amikor egy-egy hajó megérkezik, az emberek lélek- 
szakadva hagyják el a fedélzetet és olyan gyorsan töltik újra a hajót, amilyen 
gyorsan csak tudják, hogy fordulhasson ismét. A beszállást is olyan gyorsan csi- 


nálják, ahogy csak tudják. A szervezők még arra is figyelnek, hogy az öregek, a 
lassú járásúak az első sorokban kapjanak helyeket, így amíg a gyors lábúak sza- 
Pporán megteszik az utat, nekik is van rá idejük, nem maradnak a végére, nem rá- 
juk vár a hajó. Az igaz, hogy Fedrakinak nincsenek nagyon gyors hajói, de az út- 
jukon nincs is mit gyorsítani, így is mire az egyik hajó felszáll, már ott van a kikö - 
tőben a következő. Csak egyetlen kikötőnk van. De épül egy új, pár nap múlva 
megnyitják, és akkor egyszerre két hajó rakodik majd. 
Az erőmű igazgatója kijelentette, hogy ő lesz az utolsó, aki hajóra száll. 


Ninda elhallgatott, csend támadt az asztal körül. 

— És aztán mi történt? — kérdezte Hokarri. 

— Nem tudom. A Hisszufangauri dzsullá eddig idézi. 

— Őrizzék emléküket a Galaxis csillagai — susogta Szinensi. 

— Nem biztos, hogy meghaltak — mondta Ángsauri. — Talán ők nyerték meg a 
versenyfutást az idővel. 

— Akkor is meghaltak már! Ez sok tízezer évvel ezelőtt volt, te sengiri! 

— Ja persze... 

— Úgy negyvenötezer éve — mosolygott Ninda. — A Testvériségre még semmi - 
képpen sem számíthattak... igazából nem is lehet tudni, merrefelé volt ez a világ 
a Galaxisban és melyek voltak a szomszédai. 

Namindan-sillíman napját a szúnik az ősökről való megemlékezésnek szentel- 
ték. A fiatalok történeteket kerestek a Hatodik súrangirból és elmesélték egymás - 
nak, az öregek leginkább a saját életükről meséltek. Szinensi már első közösen 
töltött namindanjukon megállapította, hogy ezt a napot Nindának találták ki. Ő fő - 
leg a régesrégi Galaxisról mesélt, nemritkán — mint most is — olyan történeteket, 
amik nem is szúnikkal estek meg. 

— Egyetlen Galaxis gyermekei vagyunk — jelentette ki —, szúnik vagy dzseran- 
gok, egykoron Ősi Föld napja melengette őseinket. A történetek mindenütt törté - 
netek, s bárkivel megeshettek volna. 

— Dzsilal tragédiája nem — jegyezte meg Silgel —, mi nem használunk radioaktív 
anyagokat városok belsejében. 

— Ma már senki, a dzserangok sem -— felelte neki az öreg Immiru —, de valaha mi 
is használtunk meg ők is. Máshol is előfordultak szörnyű katasztrófák emiatt, bár 
hogy a Testvériség múltjában feljegyeztek-e ilyet, azt csak az Ílgaszaumi tudja. 
Nem ezért tértek le eleink a hasadó nukleáris fűtőanyagok útjáról, hiszen energiá- 
ra szükségük volt, ez csak óvatosabbá tette őket, hanem mert a himmif használa- 
tával biztonságos, jól kezelhető energiára tettek szert. 

— Az mi? — kérdezte Sileni. 

— Ó, csemetém, hogy magyarázzam ezt el neked... Hát valaha abból lett az 
energiájuk az embereknek, hogy sok-sok icipici golyót még kisebbre daraboltak. 
De ez szörnyű veszélyes volt, tönkretette azt a világot is, amiről anyukád mesélt. 


Ma már úgy nyerünk energiát, hogy összenyomjuk a pici golyókat nagyobbakká. 
Ez nem olyan veszélyes. Érted? 

A kicsi bólintott, aztán megrázta a fejét. 

— Nem! Mi az az energia? 

— Aip sön rőan — mondta Aini —, kíua dít kíp tö táu mai. Lai sa sát kíon dífi Sin 
nait káu... 

Sileni méregbe gurult. 

— De anya! Ha szúniul nem értem, akkor jalarul sem értem! Dim Su rőu áp! 

— Jól van, sien — simogatta meg a fejecskéjét az édesanyja —, csak ne akarnál 
mindent egyszerre megismerni. 

— Akkor hogy növök meg?! 

— Túlságosan is gyorsan — mondta Aini. 


464. 


01-18 saunisiaki 


,, Ha elpusztítod, nem uralkodsz fölötte — csak elpusztítod." 


Ninda: 
A fény lúmái, 
711. 


Szúnahaum 
Harginnur-Ászillaup 
43668. namindan-algillíszan 
413 


— Suovy sauninaiskas? — kérdezte Lirnas a kislányt egy ritkább fajta kifejezéssel, 
hogy érti-e a nyelvet. 

siul. — Tudod mondani háromszor gyorsan, hogy sydeni Sydoni $ydeni sydoni sy- 
nivisy sysena őysuna susyna Sasuny vysimysi? 

A fiú óriásit nevetett. — Ezt megjegyezni se tudom! 

Sileni elégedetten bólintott és fölmászott a padra ryndemist enni. Eredeti saunisi 
recept szerint készült, sasvyndris és leimokas sajtot csavartak kis hengerbe dirinis 
szalámival és jaurna szalonnával meg vékonyra szeletelt reimával, a saunisiak 
kedvelt négyszögletű szendvicskenyerével, még a sütéshez használt olaj is eredeti 
lyndas volt. A Zöld Golyó messze volt, de minden áruját meg lehetett kapni a 
Testvériségben. 

Ninda mosolyogva nézte, ahogy a kislánya megszemléli és meg is szimatolja a 
kis szendvicset, mielőtt beleharap, és továbbmenve fölnézett a zászlórúdra, amin 
most a világoszöld-világoskék-sötétzöld-fekete csíkos zászló lobogott, nem az, 


amelyik Szúnahaumot jelképezte. Az insáhirun annyira gyenge légmozgást adott, 
hogy a zászlókat itt egy különlegesen könnyű szuffenanyagból készítették, más - 
képp csak lógtak volna a rúdon. 

— Styne vuo emasiunis? — kérdezte az egyik asztaltól Fírangdzsi, Ninda pedig 
bólintott. Szerette az emasist. De csak egyet evett — ma is egész nap enni fognak. 
A régi vicc szerint a namindan után a hajóknak dupla energia kell a felszálláshoz, 
mert a szúnik egy évig állandóan esznek. 

Fírangdzsinak sárga korong alakú kitűző volt a névtáblája alatt, vagyis ő nem áll 
rokonságban a saunisiakkal, csak beszéli a nyelvet. De ezzel is éppen úgy jogot 
nyert, hogy itt legyen, mint ők, a kék kitűzősök, akik rokonságban állnak a sauni- 
siakkal. Aininak nem volt korong alakú kitűzője, hanem egy nagyobb, színpom- 
pás táblácskán Sylandre aiskane jelvényét viselte, az ugró saipalist az yltasvirág- 
gal, alatta a Luodas, a Kondilais, a Skovainauksis és a Strynosaurainis család jelé- 
vel. A saunisiak számára ez olyan világos közlés, mintha az egész családfáját fel- 
mondta volna. S persze az ő névtábláján a teljes neve volt, saunisi betűkkel, most 
már két párja és a gyereke nevével, ahogy a saunisi szokások megkívánják: Aini 
Leina Lauri Auroditi Kassiöpeia EiSiena Vietiena Luodas vuory aike Kondilaiste 
nö Skovainauksisté vysy Nindarangi sy Synensi eima Sileni. Mint a legtöbb ga- 
laktikus társadalom, a saunisiak ií5 fontosabbnak tekintették az összetartozást a 
formális házasságkötésnél, és minden saunisi, aki ismerte őket, szóvá tette volna, 
ha nem viseli a párjai nevét, még ha nem is házasodtak még össze. 

A kék és sárga kitűzősök többsége csak a rövid, egytagú szúni nevet hordta, 
csak ezúttal a Saunison használt latinis írással. Csak azok nem, akiknek volt sau- 
nisi nevük, mint nekik kettejüknek is: Singrahat Auhange Synensi Rirang 
Ongdzerat vysy Nindarangi sy Aini eima Sileni és Hangikun Sessynan Nindaran- 
gi Sylun Riensa vysy Aini sy Synen$i eima Sileni. Sileni egyelőre csak kék kitű- 
zőt kapott, mert az egyik édesanyja született saunisi, a másik kettő is kék kitűzős, 
de őket már bejegyezték Sylandrée aiskane családi könyvébe, Silenit pedig nem. 
Rimis bácsi ötlete volt, hogy Szinensit is írják be, bár akkor még nem alkottak 
hármast, csak egy pár voltak, ő pedig a legjobb barátnőjük — de máskor is 
megesett már, hogy egy-egy saunisi külföldi jó barátja, aki hosszabb időt töltött 
az aiskanében, bekerült a családi könyvbe. Amikor aztán Szinensi is a másik két 
lány párja lett, már csak egyszerűen áttették a könyvben a családtagok közé. 

Az Ászillaup-dombvidéken gyűltek össze, több mint nyolcezren, abroncsvilági 
fogalmak szerint egy jókora városnyi ember. Mind saunisiak vagy azok rokonai, 
barátai, mind beszélik a sauninas nyelvet. Namindan-algillíszan a nemzetiségek 
napja, Szúnahaungauron mindenfelé összegyűlnek a különböző nemzeti kisebbsé- 
gek tagjai, gyakorolják kultúrájuk szokásait, hagyományos ételeiket készítik, saját 
zenéjüket játsszák. Az ünnepnek ez a része kétnapos, mert sokan két nemzetiség - 
hez tartozónak vallják magukat, és egyik napot az egyikkel, a másikat a másikkal 
töltik. A nemzetiségek között a szúnik is szerepelnek, a többség, akik nem sorol- 


ják magukat egyetlen kisebbséghez sem; ők is ugyanezzel töltik ezt a két napot, a 
szúni szokások szerint ünnepelnek. 

Ninda végigsétált az Isszenuat-domb gerincén, el az asztalok mellett, át a Ta- 
hasztu-dombra; mindkét domb olyan magas volt, mint egy földszintes ház, és a te- 
tejükön elfért a nyolcezer embernek legalább a negyede, asztalokkal, székekkel. A 
többiek lent voltak, alig pár ríginre innen. Kissé távolabb folydogált dzsisszá felé 
a Harginnur, már csak egy keskeny patak, hiszen a Forró-peremen voltak, a szá- 
zas szélesség közelében, ahol a levegő hőmérséklete is emlékeztetett Saunis me - 
leg sarkvidékére. 

Jarsinák nem voltak, de jar$sinagyümölcs természetesen igen, Saunis nagy 
mennyiségben exportálta. Saipalisok sem voltak, de játék saipalis rengeteg, Sile- 
ninek is volt már, és az ikreknek is visznek. Ők most innen negyedabroncsnyira, 
Jaullígíben vannak a szindor közösséggel, akik közé Ninda egyáltalán nem kíván- 
kozott, nem mintha akár egyénenként, akár csapatosan bármi baja lett volna ve- 
lük, csak nem érezte magát szindornak — ő csak ott született. Holnap esetleg el- 
mennek valamelyik szúni közösségbe. 

A saunisiaknak az volt a szokásuk, hogy ünnepek alkalmával édességet és 
myndrionokat ajándékoztak a gyerekeknek. Otthon a lieksynda és a vailas volt 
erre alkalmas ünnep, itthon pedig a namindan. Aini most kydarina volt sauninas 
nyelven, vagyis olyasmi, mint a lieha, olyan saunisi, aki most érkezett a Testvéri- 
ségbe, és ennek folytán minduntalan odajött hozzá valaki és átadta jókívánságait 
és ajándékát, többnyire csak édességet, de gyakran myndriont is. A kicsiknek 
semmi más dolguk nem lesz egész este, mint átturkálni a nagy csomagot, amit 
Aini majd hazavisz, és persze teletömni magukat édességgel. De volt a saunisiak- 
nak egy kevésbé látványos ajándékozási szokásuk is: a kisgyerekeknek adtak egy 
aumast. Itthon persze nem a kezébe, senki sem tartott magánál saunisi pénzt a Fel- 
hőben, a legtöbben nem is szóltak róla, csak rátettek egy aumast Sileni számlájá- 
ra. Ahhoz viszont ragaszkodtak, hogy az összeg pontosan egy aumas legyen, így, 
saunisi pénznemben lekönyvelve. Amikor napokkal később Aininak eszébe jutott 
megnézni a lánya számláját, több mint háromezer aumast talált rajta. Az pedig 
már jókora summa, majdnem ötezer palan. 

Ninda megállt a syniskör szélén, még nem álltak össze egészen, jöttek még hoz- 
zájuk. Lehettek vagy ötvenen, amikor összekapaszkodtak, mindenki átfogta a két 
mellette álló vállát — itt-ott néhány gyors helycserét is csináltak, hogy nagyon el- 
térő magasságúak ne álljanak egymás mellett —, és Loirtis intett a kör közepén s 
belefújt a rankasisba. Meisy lirnán, egy húros hangszeren játszott, Vyrané a dyk- 
set ütötte, ők pedig táncoltak. 


465. 


01-19 szindoro 


,, Közhely, hogy az élet egy kaland. De azt hiszem, mindnyájan tartozunk önma- 
gunknak azzal, hogy ezen belül is legalább egyszer egy igazi nagy kalandot meg- 
élünk — legyen az egy szerelem, a gyermekünk fölnevelése, vagy akár egy utazás, 
bármi, amit akként tudunk megélni. Nekem úgy adatott, hogy az egész életem egy 
kaland, attól a bizonyos hajnaltól kezdve. " 


Ninda: 
Beszélgetések, 
562. 
Szúnahaum 
Ildzsahup-Jaullígi 
750 


Hait az előző namindanok alkalmával is ott volt a vúskafn — ezt a napot így hív- 
ták a Testvériségben élő syyndorok egy hazai ünnep elnevezésével, amit kevéssel 
újév után, vfnt hónapban tartanak —, és megfigyelte, hogy az ünnep alkalmával a 
Testvériségben élő syyndorokból teljesen kihuny az amúgy sem nagy érdeklődés 
az otthoni politika iránt. Dzsúmi közben is nemegyszer beszélt syyndor nemzeti- 
ségiekkel, és általában szóba került az otthoni helyzet, de csak nagyon érintőlege- 
sen. Ilyenkor, algillíszan és nangrifan napján még annyira sem. 

Az előző namindanok idején így volt. Most nem. Illetve végül is — de. Csak az 
emberek odajöttek Ámmaithoz gratulálni, sőt még őhozzá is. Először meg is kér- 
dezte, hogy ugyan mihez gratulálnak. 

— Téved, Kyris asszony — mondta Dőveisy professzor —, ha azt hiszi, hogy a 
syyndoi nép csak Niinda iránt rajong, meg a professzor úr iránt, amiért kimondta 
Kiyreán megfosztását a hatalomtól. Az ön érdemeit is számon tartjuk. Emlékszem 
annak a kedves fiatal hölgynek, Isynek a szavaira: az ön jelenléte nagyon sokat je- 
lentett a népnek, még ha csak távközléssel is. Őszintén remélem, hogy hamarosan 
ismét alkalmam lesz önt a színpadon is megcsodálni, és Wse$orWr. 

Ez az utolsó szó olyan jókívánság volt, amit más nyelvekre csak hosszú kör- 
mondattal lehetett lefordítani: tartalmazta annak kívánását, hogy a terhesség hát- 
ralevő ideje és a szülés alatt semmilyen komplikáció ne adódjon, mindketten 
makkegészségesek legyenek és maradjanak, Hait mielőbb zökkenőmentesen fel- 
épüljön és visszatérhessen munkájához, a kisbaba egészséges legyen és kitűnően 
fejlődjön, nagyszerű ember váljék belőle, és Haitéknak sok örömük legyen benne 
mindig. 

Ennél több szó nem esett politikáról, de ehhez hasonlókat több jelenlevőtől is 
kapott. 


A syyndof közösség sem volt nagy, ezeregyszáz ember, de abból közel három - 
száz gyerek, ezért is jöttek ide Jaullígíbe, az ildzsahupi fürdőközpontba, hogy — 
amint ÁÁretis doktor megállapította — az ilyen összejövetelek Syindofeián szoká- 
sos szabályait sorra megsértsék. A fehér-narancssárga-citromsárga lobogót fel- 
vonták ugyan, de nem játszották vagy énekelték el a nemzeti himnuszt, pedig ez 
mindenképpen szükséges lett volna, ha otthon teszik. Syyndof nyelven beszélnek 
és a syyndotr szokások szerint urazzák és családnéven szólítják egymást — de nem 
tartják be azt a sok-sok ceremóniát, amik nélkül elképzelhetetlen a társalgás jólne- 
velt emberek között, inkább a két nép szokásainak egyfajta keverékét használják. 
Köszönnek, de elhagyják a rangjelölő szavak nagy részét. Meztelenül fürdenek, 
egyébként nemigen hordanak syyndor divat szerinti ruhákat — Hait például évtize- 
dek óta nem vett föl se nadrágot, se blúzt, se kyopot vagy Wlist, egyszerűen job- 
ban érezte magát köntösben és saruban. Syyndoreián is abban járt. S persze amint 
a szúnik általában szokták ünnepélyes alkalommal, a jelenlevő felnőttek nagy ré- 
sze feltette a haundáját. 

Gyerekcsapat száguldott el Hait mellett, kizökkentették elmélkedéséből. Az 
egyik csupasz apróság megállt, nem az övé, persze kislány. Áhítatosan szemlélte 
a pocakját. 

— Mikor jön ki a kisbaba? — kérdezte. Szúniul. A kicsiket nemigen érdekli, hogy 
most a syyndor nemzetiség rendezvényén vannak, jobban tudnak szúniul, hát azt 
használják. 

— Két év múlva — felelte, bár nemigen hitte, hogy a kicsi tudja, mennyi két év. 
Az övéi még nem igazán. Ez a gyerek egy kicsit idősebb, negyven-ötven éves le- 
het, éppolyan tipikus szindor külseje van, mint az ikreknek vagy Nindának. 

— Fáj, amikor kibújik? 

— Nem. Adnak fájdalomcsillapítót. 

A gyerek értőn bólintott. 

— Nekem is lesz? 

— Amikor felnősz, neked is. 

A kicsi elégedetten bólintott és továbbiramodott. Hait is elégedetten bólintott. 
Ami azt illeti, fájdalomcsillapítást már most is kap, főleg a bokájára, a derekára. . . 
Kibújhatna már ez a gyerek csakugyan. 

Ámmaít közeledett az egyik dzsomdzstűzhely felől, tálcával a kezében. Ez rá- 
vall. Több robot röpköd a közelben, mint lúfIlbogár a MWdof-erdőben, de a kezé- 
ben hozza a tálcát. 

— Képzeld, drágám, Ávsuhy úr még tud valódi ömeést készíteni. 

Hait érdeklődve nézett a tálcára, előbb fölfelé, aztán már lefelé, anogy Ámmaít 
letette az asztalra. Az ömeés valóban eredetinek látszott. 

— Hm. Lehet, hogy a fiad örülne némi édességnek. 

— No, hát akkor láss hozzá. Azt mondja, a fahéj egyenesen Dymenrőöpból érke- 
zett. 

— Mást nem mond? - tudakolta Hait, és beleharapott a süteménybe. 


— Á, namindan idején még Ávsuhy sem politizál. Nyilván már dzsúmira itt fog 
keringeni körülöttem, mint egy kiskutya, és megpróbál rábeszélni, hogy térjek 
vissza a kormányba, mert nem ő lenne, ha nem tenné. De most inkább ömeést ké- 
szít. 

— Mégpedig igazán jót — nyelt le Hait egy falatot. — De dzsúmira még nem lesz 
itt Áuszi. 

— Persze, de amikor itt lesz, akkor se fogok visszamenni. A politikába sem, 
Szindoriára pedig végképp nem. De hát ezt meg is beszéltük már. 

— Velem igen. De önmagaddal is? Ismerlek, Ámmaít. Addig nem nyugszol, 
amíg úgy érzed, hogy eleget tettél már, és most nem ezt érzed. 

A férje elmosolyodott. 

— Jól ismersz. De én ezt átgondoltam. A kormány tagja nem akarok lenni, 
mert... hiszen tudod, kitől vesszük az elveinket. Akkor még helyeselte, mert Szin- 
doria szorult helyzetben volt, ma már nem. Igen, persze hogy többet akarok tenni. 
De nem a kormányban. Megmaradok külső tanácsadónak, és a fő profilom az 
egyetem marad. Azt szeretem csinálni, a tanácsadást is... bár kevésbé, de érzem, 
hogy szükség van rám. De kormányozni nem szeretek. És a legkevésbé sem vá- 
gyom vissza Szindoriára, rövid időre sem. Én itt érzem jól magam. 

Elnézett Ildzsahup egyszerre sárga és kék égboltjára, amin a nap egymilliárd 
éve ugyanonnan sütött. Hait követte a tekintetét. Igen, ez az otthonuk, nem a zű- 
rös, nyughatatlan Szindoria. 

— Eszembe jutott Rígansut... ő írta, hogy a szúni társadalomnak olyannak kell 
lennie, mint az Abroncsvilág égboltjának, örökké változatlannak, attól kezdve, 
hogy eléri azt a pontot, amikor már nem kell változnia. Azt hiszem, nagyjából be 
is következett ez az állapot. 

— Igen, a Testvériség stabil társadalom. Ninda szerint azért, mert megszüntették 
a kormányt és a politikusokat. Persze nem. A technikai és gazdasági stabilitása 
okozza. 

— De Ámmaít! — méltatlankodott az asszony. — Ha Ninda megmondta, miért sta- 
bil ez a társadalom, hogy jut eszedbe ellentmondani neki? 

A férje nevetett, de komoly volt a hangja. 

— No igen. Nindánál a fény. Kíváncsi vagyok, mi lesz belőle. 

— Nem tudom, Ámmaít, de hiszek benne. Abban, hogy ő lenne a legnagyobb 
ember a Galaxis történetében, ahogy folyton mondogatják... abban azért nem 
annyira, de hogy rendkívül különleges ember, abban nem tudok nem hinni. Ha azt 
mondta, hogy a politikusok megszüntetése miatt stabil a szúni társadalom, akkor 
az márpedig úgy van, Ámmaít. Neki elhiheted. Ő tudja. 

01-20 saunisiaki 


, A jóindulat volt az egyetlen pozitív érzelem, amit szindoriai gyermekévei alatt 
néha kapott. A Testvériségben nagyon hamar megismerte az igazi barátságot, 
majd a két legfontosabb érzelmet, a szerelmet és az anyaságot. Vannak, akik sze- 
rint ettől lett ilyen. Én nem ismertem korábban, de szerintem eszmélése óta ilyen 
volt." 


Sileni: 
Ninda élete, 
852. 


Szúnahaum 
Fíhennur-hilap 
43668. namindan-nangrifan 
710 


Nindáék a második nemzetiségi napot is a saunisiakkal töltötték, de most máshol, 
a Dzsíhim-hegység oldalában, ahová még felszivattyúzták a Fíhennur maradék vi- 
zét, hogy Dzsíhim-Lidduri gyümölcsöseit még megöntözze. Aztán még tovább- 
ment egy kicsit a Fíhennur-fennsíkon, és ott volt a hilapja. A fennsík dzsisszára 
hosszú lejtőben ereszkedett alá, aminek az alján ott volt a Forró-perem védőfala. 
Innen, háromszáz szirszi magasból messzire el lehetett látni a védőfalon túl, Án- 
Dzsíhim pusztaságára, ahol egy működő vulkánt is megmutathattak a gyerekek - 
nek, a Szosszergup oldaláról lávapatak csordogált a Himmit-völgybe, ahol megal- 
kotta a Himmit-lávatavat. A kicsiknek Jarvinas mesélt róla, megnézhették távcsö- 
vön is, hogyan folyik a hegyoldalon az olvadt kőzet. 

— És nem tud idejönni? — kérdezte Szisztena, akinek saunisiul Systena volt a 
neve, de nemigen használta így, mindig szúniul beszélt, bár értette Jarvinas sau- 
nisi nyelvű előadását. 

— Nem - felelte Jarvinas. — Nézzétek lent a kőfalat. Az nem egyszerűen egymás - 
ra rakott kövek sokasága, ha az lenne, sem a lávának nem jelentene akadályt, sem 
egy földrengésnek. Valójában a kőfal inkább csak jelkép. Van ott egy térfüggöny 
is, amit nem látunk, de sokkal erősebb, mint bármilyen fal. A fő feladata igazából 
nem az, hogy a lávafolyamokat kirekessze, mert azok nemigen jönnek a közelbe, 
hanem hogy bent tartsa a levegőnket. Dzsisszáfauron nincs levegő. 

— De a földrengést nem tudja kirekeszteni — szólalt meg Yndoste. — Mert az 
alulról jön. 

— Ez igaz. Szúnahaungauron előfordulnak földrengések, főleg errefelé, a Forró- 
peremvidéken. De persze van figyelőrendszer, tudnánk róla, ha most készülne 


egy. 


— Jaungaimaszon nincs figyelőrendszer — szólalt meg Sileni saunisi nyelven. 

A férfi ránézett. 

— Igen, tudom. Sajnálom, ami veled és a családoddal történt. 

— Én nem emlékszem rájuk — vont vállat a kicsi —, és így jöhettem ide. 

— Szeretsz itt élni? 

— Tfuap lak! — vágta rá Sileni anyanyelvén, és saunisiul folytatta. — Imádom az 
ben van egy dzsimbirgu? 

— Sientonas — fordította le Jarvinas. 

— Az, igen. Óriási nagy. Van egy csomó kapu. Bemész valamelyiken, és min- 
denfelé vannak folyosók, meg lejtőkön fööööl lehet menni meg leeee lehet menni, 
mert több emelet magas, de kijönni nem lehet többé. Nem találod meg a kijáratot. 
Én is még mindig ott vagyok! 

Ezen mindenki jót nevetett. 

A fennsíkon végig gyümölcsös volt, Dzsíhim-Lidduri, a fennsík végében levő 
falu gyümölcsöse. A fennsík másik vége a Fágir-szikla volt. Nagyjából középen 
mászott fel a fennsíkra a Fíhennur, ami itt már csak kis patak volt. A hilap a gyü- 
mölcsös szélén, egy kis medencében volt, körülötte a szokásos kis park, padok, 
dzsomdzstűzhelyek, játszótér. 

Ángsauri az egyik dzsomdzstűzhelynél állt és Vyltrast hallgatta, aki a $ürena 
készítését magyarázta neki. 

— Így, a massza kész. Visszatöltjük a kivájt szimmikbe... egyébként nemcsak 
szimmivel lehet csinálni, angdzsannal, irheppel vagy krumplival is... most leönt- 
jük a tejfölös-sajtos krémmel, és mehet a sütőbe. 

Szúniul beszélt, hiszen személyesen Ángsaurihoz intézte szavait, aki édeskeve- 
set tudott saunisiul, nagyjából annyit, amennyit Liemas tanított neki, amióta 
együtt jártak. Még egy éve sem tartott a kapcsolatuk, nem sokat csipegetett föl. 

— Jaura — mondta mindenesetre saunisi nyelven, hogy tetszik. A férfi mosolyog- 
va bólogatott, és újabb adag szimmit tett a főzőbe. 

— Juoksy ly daivas. Biztosan ízleni fog. 

Liemas, egy magas, Nindával egyidős fiú, aki szúni nyelven Límaszként hasz- 
nálta a nevét, pár lépésre a társa háta mögött éppen Sileni pergő nyelvű előadását 
hallgatta a száfunnupról, folyékony sauninas nyelven. 

— Én még nem láttam a struodymasgépet, mert amikor ott voltam, még vak vol- 
tam, és amikor kihoztak, még aludtam. Majd amikor lábat is kapok, akkor megné - 
zem. De képet mutattak már róla. Egy óriási hatalmas nagy vűp kő. Hogy kell 
mondani, hogy vűp kő... vagyis izé? 

— Yrsi — mosolygott a fiú. 

— Kösz, egy óriási nagy izé, és abban készült a négy ujjam meg a két szemem 
meg a lábam, vagyis az még nincs kész. Syhelgi azt mondja, nem lehet egész em- 
bert összerakni benne, mert minden részét megcsinálni nem lehet az embernek a 
struodymasban. De nem tudom, hogy miért nem. Most lehetne belőlem kettő. 


Az emberek nevettek körülötte, ő pedig odalibbent a dzsomdzsasztalhoz és 
megszimatolta a tölteléket, amit Vyltras készített. 

— Ebben mi van? 

— Egy kicsi suohyna mustár, az adja az illatát, meg a deiks. Tudod, mi a deiks? 

Sileni bólintott, aztán megrázta a fejét. A férfi kivett egy kockát a halomból. A 
kislány megszagolta, mozgó orrocskával, mint egy kiskutya. 

— Jó szaga van. 

— Ez egy saunisi fűszernövény, vagyis mindenfelé ismerik a Galaxisban, de ez a 
változat a mi nemesítésünk, ez kicsit más. A nagyszüleid is termesztik Sylandre 
aiskanében. 

Sileni kitátotta a száját, de Vyltras megrázta a fejét. 

— Nem adom, ezt így egyben nem lehet megenni, túl csípős. 

— Remek! Jöhet! 

A férfi lemorzsolt egy kicsit a kockából és a kicsi nyelvére szórta. Sileni csem- 
csegett és bólogatott. 

— Jó. Nem nagyon csípős, de jó. Adsz még? 

— Szereted a csípőset, látom. 

— Aha, azt is szeretem, de ez is jó! 

Ninda mosolyogva hallgatta a lányát a gyümölcsös túlsó végéről, a mentális 
kapcsolaton át, ezért kívülről a mosoly sem volt látható, csak mentális volt az is. 

— Gyönyörűen beszéli a nyelvet — érkezett Aini gondolata valahonnan távolabb - 
ról. 

— Tőletek tanultam — vágta rá a kicsi egy gondolatvillanással. — Szép nyelv és 
könnyű. 

— Nem tudhatod, hogy könnyű-e — felelte Aini —, sose tanultad, csak készen be- 
letöltöttük a fejecskédbe a szúnival együtt. 

— És minden neri azt hiszi, hogy ilyen gyorsan tanulok — kacagott a kislány, de 
őrajta sem látta, aki éppen ekkor az arcára nézett —, pedig nem is. Iskolába járjak 
majd azért? 

— Igen — felelte három anyukája egyszerre. 

— Jiiitik — mondta ekkor Sileni élőszóval, mert Kardys LieSkaviuneistas éppen 
hozzálátott kicsomagolni a myndriongyűjteményét. Elkezdte kirakni a figurákat 
egy asztalra, és észrevette az asztallap fölé alig emelkedő orrocskát. Odalépett, 
fölállította a kislányt a padra, és folytatta munkáját. 

— Ezek myndrionok -— állapította meg Silent. 

— Igen. Százéves korom óta gyűjtöm őket. 

— Aininak is van sok. — Sileninek mindhárman , anya" voltak, de a nevüket 
használta, amikor róluk beszélt. — Egy nagy gyűjteményt hozott Saunisról. 

— Egyszer megnézném. Hátha csereberélhetnénk is. 

— Az fix — állt meg Aini a lánya mögött —, neked hiányzik Sevynas Ruomyőstine - 
iskas, nekem meg kettő van. 

— Az tényleg klassz lenne, és mit szeretnél cserébe? 


— Esetleg egy arindas myndriont. 

— Neeeem, anya — csipogta Sileni —, inkább eeeezt. 

Az asztal fölé hajolt, amitől majdnem ráborult az asztalra. Aini gyorsan elkapta 
a derekát. Sileni kiemelt középről egy saipalisiunas myndriont. Két saipalist ábrá- 
zolt, amint egy faágon futnak enyhe emelkedőn fölfelé, az első két lábon, a másik 
éppen fölugrik a két mellsővel. Alattuk az ágon még egy jarsinagyümölcs is meg 
volt mintázva. 

— Hát legyen az a tiéd — mondta a nagyfiú —, látom, már értesz hozzá. Te meg 
válassz egy arindast. 

Aini bólintott és szemlélődni kezdett. 

01-21 Megbékélés 
, Ha tönkreteszel valamit, utólag már nem javíthatod ki azzal, ha megmondod, 
miért tetted. " 


Lí-Nindaran: 
Az Első Szian, 
308. sómir 


Syyndoreia 
Áindin 
60. aikán 38. 
a zöld órája 


— Üdvözlöm a kedves nézőket, Larenka Szontiszkovarikinde vagyok és Áindin- 
ból, az ÁLAN mozgalom által épített városból jelentkezem. Ha a hátam mögé te- 
kintve azt látják, hogy — nem látnak semmit, csak az üresen vöröslő homoksivata- 
got itt-ott elszórt cserjékkel, a hiba nem önökben van: egy egyszerű filmes trükkel 
megmutattuk önöknek, mi volt Áfndin városának helyén néhány hónappal ezelőtt. 
A filmes trükk csupán annyiból áll, hogy az ellenkező irányba nézünk! Úgyhogy 
most megfordulok. 

Larenka körbefordult saját tengelye körül, s a kamera követte mozgását, 
körbesétált körülötte. Háta mögött a dimbes-dombos sivatagi táj megmozdult, s 
balról egyszer csak bejöttek a képbe az épületek. Többemeletes, egyszerű városi 
házak, amilyenek ezrével vannak minden syyndor nagyvárosban. Négy házat 
lehetett látni. 

— Ez Áindin legszéle. E pillanatban tizenöt utcája van, azokban összesen kilenc- 
ven épület: negyvenlakásos társasházak, a földszintjükön egy-egy kis üzlethelyi - 
séggel. Kicsit egyhangú városkép, tudom. De ez csak a kezdet, és máris megkér- 
dezzük Aindin első lakosait, hol jobb élni, itt vagy az előző lakóhelyükön. Bel- 


jebb sétálunk operatőr kollégámmal, Karetan Szambovalakorindével és megtuda- 
koljuk. 

Csengettek. Vyhaútej doktor elnémította a tévét, fölkelt és kiment. A régi státu- 
sához magától értetődően hozzátartozó alkalmazottakat régen szélnek eresztette, 
csak a házvezetőnő maradt meg, de ő már hazament. A felesége még nem ért 
haza, munka után — most egy szállítmányozási vállalatnál dolgozott — benézett 
egy barátnőjéhez. DwWn$y sem volt otthon, talán a barátnőjénél volt, talán valahol 
az ÁLAN-ban. 

A jövevény mindazonáltal pontosan úgy festett, mint aki Dwn$yt keresi, egy 
vele egyidős lány volt, kék nadrágban, fehér blúzban, a mellén — hogy is marad - 
hatott volna el — kis kitűző Ninda arcképével. 

Vyhaútenú doktornak is volt ilyen kitűzője, és nemegyszer föl is tette már. Még 
tévéstúdióban is viselte, és büszke volt rá. 

— Jó estét, doktor úr — mosolygott rá a lány, Vyhaúteúnek pedig átfutott az 
agyán, hogy ez valaha képtelen etikettsértés lett volna, a lány nem köszönhetett 
volna előre egy ilyen magas rangú embernek, és semmiképp sem ilyen röviden. 
No meg persze nem a kapuban, hiszen egy diplomata vagy egy miniszterhelyettes 
nem megy ki személyesen ajtót nyitni. Milyen régen voltak ezek a szokások. Jobb 
lesz, ha feledésbe is merülnek. — Nem veszem zokon, ha nem ismer meg, csak 
egyszer-kétszer találkoztunk, még azelőtt. A fia osztálytársa vagyok, Éwiuéy Sa- 
laúdúőp. 

-Ó, persze, emlékszem már. Jó estét. 

A lány kezet nyújtott neki, amin Vyhaúteú egy pillantásra megütközött — ez be- 
leillett volna a régi illembe, a lány csak egy kamaszgyerek, ő előre nyújt kezet a 
magas rangúnak, de ha az újmódi, demokratikusabb divatot követve önmagát csak 
egy köznapi férfinek tekinti, akkor neki kell először kezet nyújtania, hiszen 
Éwtuéy mint nő magasabb rangú —, de aztán nem foglalkozott a dologgal, ő is 
nyújtotta a magáét. Megszorították egymás alkarját. 

— Gondolom, Dwn$yt keresed. Nincs még itthon. 

Azért is átváltott a tegezésre. 

— Nem, én önhöz jöttem, doktor úr, ha van rám egy kis ideje. 

— Ó. Hozzám? Természetesen van időm, kérlek, fáradj be. 

Előrement mint házigazda, s közben arra gondolt: amennyire megváltoztak az 
illemszabályok, még az is lehet, hogy a lány ügyvédi tanácsért jött. Hiszen máról 
holnapra változik minden, talán már az sem illetlenség, hogy egy ügyvédet este a 
lakásán keressenek föl. 

Mindazonáltal némi időt eltöltöttek udvariaskodással, megtudakolták egymás 
családjának hogylétét és hasonlókat. Aztán a lány rátért jövetelének okára. 

— Bizonyára kíváncsi, miért terhelem jelenlétemmel ezen az órán. 

—A legkevésbé sem terhelsz, de valóban fölkeltetted érdeklődésemet — adta 
meg Vyhaúteú a sablonos választ a sablonos bevezetőre. 

A folytatás már a legkevésbé sem volt sablonos. 


— Doktor úr igen érdekes pályát futott be tizenhetedike óta — kezdte Éwfugy, az 
ügyvéd pedig egy szemvillanásnyira e hónap tizenhetedikére asszociált, pedig de- 
hogy. A kislány arra a bizonyos tizenhetedikére utalt, amikor Ninda bemenekült a 
Testvériség hajójára. — Velem hasonlóképpen történt, de engem Dwn$y és Eidi te- 
relt Ninda fényének útjára. — Zenei hangsúlyok nélkül ejti, állapította meg Vyhaü- 
teh. — Ön ezt az útkanyarulatot magától tette meg. Ön tehát különleges ember. 
Ezért szeretném önt megkérni valamire. 

— Mint ügyvédet? 

— Mint embert. 

A lány a zsebébe nyúlt és kivett egy papírlapot, felmutatta. Vyhaüteú meglepve 
nézett rá. A Mórdyn Syindoreia röplapja?! Látta már. Nemzetiszínű csíkos papí- 
ron demagóg, nacionalista hazugságok sorozata. Már Nindát is támadják, pedig 
hogy szerették valaha... Automatikus mozdulattal nyúlt a papír felé, nem értve, 
mit akar ezzel a gyerek, de az nem adta oda, néhány mozdulattal repülőgépet haj- 
togatott belőle és könnyedén a papírkosárba hajította, ahol az már lángra is lob- 
bant. 

— Elnézést kérek, amiért ezekkel a gondolatokkal szennyeztem az otthonát. 
Nyilván ismeri Möidyn torz világképét — ezt természetesen nem kérdeztem, ha- 
nem állítottam, az ön tájékozottsága mellett ez nyilvánvaló. Bizonyára azt is tud - 
ja, hogy a forradalom óta úgy szaporodnak az ilyen nacionalista csoportok, mint a 
sWmw. E pillanatban tizennyolcat tartunk számon, ebből három létezett már a dik- 
tatúrában is. 

— Kik tartják számon? 

— Egy szervezet, amely azzal foglalkozik, hogy kirántsa a virágos pázsitot a 
gyűlölködők lába alól. Azt hiszem, erről az egyről még ön sem hallott, doktor úr. 
Csak tegnap jött létre. Az alapítók egyike a tanárom, aki meghívott engem is. Én 
pedig most önt szeretném tisztelettel meghívni. 

— Kirántani a pázsitot a lábuk alól? Hogyan? 

— Neveléssel. Nem az a célunk, hogy csökkentsük a Möidyn, a Dééruőp vagy 
akármelyik tagságát. A tagjaik olyan szinten agymosott emberek, akikről mint ér- 
telmes, vitaképes emberekről a társadalomnak már le kell mondania. Mi azt akar- 
juk elérni, hogy ne növekedjen a táboruk. A hazugságaikkal tényeket akarunk 
szembeállítani, igazságokat, amiket elmondunk az embereknek, sőt tanítunk az is- 
kolákban a gyerekeknek, hogy ne menjenek lépre a gyűlöletcsoportoknak. Azt 
szeretném, ha ön is részt venne ebben a munkában. Ön diplomata volt, felsőfokú 
képzettséggel bír egy sor tárgykörben, amiknek ebben a munkában nagy hasznát 
vehetjük: tud magas szinten tárgyalni, ért a csillagközi joghoz és politológiához, a 
csillagközi közgazdaságtanhoz, a... de minek sorolom, ön sokkal jobban tudja 
nálam, hogy mi mindenhez ért. Továbbá őszintén szereti a hazáját és annak népét, 
és pontosan tudja, milyen károkat okozhat a rasszista, nacionalista gyűlölet, 
különösen a jelenlegi átmeneti helyzetben. Ügyvédi képzettsége és gyakorlata van 


— és ott ragyog a szívében Ninda fénye. Ezért hívom meg az ÁAÁNU-ba. 
AAsevwőínt Niinda Unis. 

Megbékélés Ninda Csoport. Vyhaúteú értőn bólintott. 

— Ez persze önkéntes társadalmi munka -— tette hozzá a lány. 

Vyhaúten ismét bólintott. 

— Vállalom. 

, Lérejn Víhauten pályafutása azért vett olyan nagy kanyart, mert ő mindig nyíl- 
egyenesen haladt előre, de a világ elfordult körülötte. " 


Aini: 
Ninda életének mellékszereplői, 
16. V. 
Syyndoreia 
Kafndim 


60. aikán 39. 
a fehér órája 


Az első ember, akivel Vyhaúteú összeakadt a Dryőp-épület második emeleti tár- 
gyalójában, a saját egykori beosztottja, Sawlléy EÉnahy volt. 

— Te? 

— Te? 

EÉnahy mint alacsonyabb rangú elsőként nyújtott kezet. 

— Köszöntelek, Léérefn, öröm téged viszontlátni ennyi eseménydús idő után. 

Megszorították egymás alkarját, de Vyhaúteú számon tartotta, hogy az új divat a 
rövid üdvözlés. 

— Üdvözöllek, Sawlléy. Hát megint együtt fogunk dolgozni? 

— Ha te is az ÁÁNÚ-hoz csatlakoztál, akkor igen. De ne álldogáljunk az ajtó- 
ban, kerülj beljebb, ismerkedj meg a többiekkel. 

Meglepően sokan voltak ahhoz képest, hogy ez a szervezet csak két napja 
létezik. Mintegy harminc ember, tanárok és diákjaik, néhány jogász, két egykori 
ellenzéki politikus, orvosok, írók, színészek, tudósok. Ezek egyike emelkedett 
szólásra, amikor helyet foglaltak a nagy tárgyalóasztal körül, egy magas, 
kopaszodó, kissé elálló fülű férfi. 

— Üdvözlök mindenkit, Sömej VwnahY vagyok, szociológus, és engem kértek 
föl ennek a gyűlésnek a vezetésére. Nem szaporítanám a szót, jelen pillanatban is 
már nagyon sok tennivalónk van, és egyre több lesz, ahogy a gyűjtőmunkával 
foglalkozó kollégáink mind több és több szélsőséges propagandaanyagot szednek 


össze. És ezzel még nincs is vége, mert ahogy közléseink napvilágot látnak, a 
gyűlöletcsoportok visszavágása nem marad el. Salván asszony, önnek van egy re- 
mek összefoglalója a gyűlöletről, lenne olyan kedves, hogy elmondja, ha megké- 
rem? 

— Hogyne, örömmel -— felelte egy idősebb asszony, s biccentett a jelenlevők felé. 
— Az én nevem ÓÖmet $Salván, újságíró vagyok. Üdvözlöm önöket. Bizonyára ki- 
ábrándítóan fog hangzani, de kénytelen vagyok azzal kezdeni, hogy a mi tevé- 
kenységünk középpontjában nem csupán azok a szélsőséges, politikájukat részben 
gyűlöletbeszédre építő politikai csoportosulások állnak, amelyeknek a propagan- 
daanyagait önök már tanulmányozták. El kell mesélnem önöknek Syyndofeia tör- 
ténetét a Kiyieán-kormányzat alatt. Kiyreán politikája elzárkózó politika, amely - 
nek alapjait már megvetette Mituőp és Ránnes, a nyíltabb szellemű Sámméétil-ad- 
minisztrációnak pedig gyakorlatilag esélye sem volt, hogy javítson a helyzeten. 
Ez egyébként típusszerű, a gyűlöletet, az elzárkózást sokkal könnyebb elhinteni, 
mint kigyomlálni. Nos, Kiyfeán igen hamar hozzákezd valóságos politikai ellen- 
feleinek hitelrontásához. A nem valóságosakra, akik később is megmaradtak, elég 
Ninda ismert mondatával utalnom. A jelenlevő fiatalabbak nem is hallottak róluk, 
de a felnőttek közül sem sokan, hiszen több mint tizenöt éve, hogy Kiyfeán inten- 
zív propagandája menekülésre kényszerítette Ásyrőnt, Lilejmet és Úra$ profes- 
szort, mindhárman külföldre emigráltak — történetesen a professzor, akinél én 
még társadalomtudományokat hallgattam a Sümon, a Testvériség tagjaként élte le 
utolsó éveit. Kiyieán nem vitatkozik ellenfeleinek világképével, politikájával, 
egyáltalán semmilyen állításaikkal — akkor sem, és ha jól megnézik, később sem. 
Kizárólag személyükben támadja őket. Eleinte gyakori, hogy családi életüket hoz- 
Za fel — helyesbítek: hozzák fel propagandistái — mint a politikai pályára való al- 
kalmatlanságuk ismérveit. Ásyrőn például fiatal korában szexuális kalandba keve- 
redett a húgával, ami kétségkívül erkölcstelen meg törvénytelen, csak hát ennek 
semmi köze a politikai véleményéhez, amit több mint tíz évvel később képvisel. 
Később ezek a típusú támadások megritkulnak, részben azért, mert már csak olya - 
nok lépnek fel ellene, akiknek a múltjában nem fordult elő olyasmi, ami miatt a 
kormány ezen a fronton támadhatta volna őket, de azért is, mert néhány alkalom- 
mal a propagandisták annyira túlzásba vitték, hogy már a saját párthíveikből is ki- 
mászott a swmw. Ekkor kezd igazán rákapcsolni a propaganda Kiyreán személyé - 
nek magasztalására, ami addig — körülbelül uralmának első egy és hét, egy és ki- 
lenc évében — még mondhatni csökkentett energiával folyik, ekkortól azonban 
csak azt a csodát nem tulajdonítják Kiyfeánnak, ami nem jut eszükbe. S ekkortól 
kelteződik az a folyamat, hogy a syyndorokat egyre inkább elvadítják egymástól. 
Most jön a lényege annak, amit mondani szeretnék. Az ellenzék egyre inkább 
gonosz emberek gyülekezeteként van feltüntetve, akik a csodatevő Kiyfeán ellen 
törnek, meg akarják akadályozni, hogy végrehajtsa a nemzet hasznára mindazt a 
nagyszerű dolgot, és így tovább — hiszen tudják. A Kiyfeán-hívek először az 
ismerten ellenzékiektől határolódnak el, sokan közülük szóba sem állnak 


ilyenekkel, aztán mindenkitől, akiről nem tudják biztosan, hogy hol áll. Hiszen 
ugye senkinek sincsen a homlokára írva, hogy milyen pártállású. Ez persze átcsap 
az ellenzékre is, ők is hasonlóképpen kezdenek viselkedni. Mire az a bizonyos 
sorsfordító  inii tizenhetedike elkövetkezik, a syyndojr átlagpolgár már 
mindenkivel ellenséges és türelmetlen. A politikai ellenpólussal azért, mert 
ellentétes oldalon állnak. A külföldiekkel, nemzeti kisebbségekkel pedig azért, 
mert minden ilyen destruktív politika elsősorban ezek ellen fordítja az embereket, 
akik valamilyen szempontból mások, akkor is, ha kifejezetten nem célpontjai a 
demagógok támadásainak. Ebbe a helyzetbe robban bele a legelső interjú. Az 
államapparátust ekkorra már a teljes tehetetlenség állapotában találjuk. Ninda 
fellépését zavar, értetlenség, az összehangolt, értelmes cselekvésre való teljes 
képtelenség követi, ma már tudjuk, hogy a VYLN szeretett volna merényletet 
elkövetni ellene, ami mutatja, hogy a problémák megoldására való törekvés 
helyébe az esztelen kapkodás, a pillanatnyi érdek mentén, a jövővel egyáltalán 
nem számolva cselekvés lépett. Mindennek egyenes következménye a , sWtym oy 
döi áp", amikor is nyilvánvalóvá válik, hogy a demoralizált, a Kiyfeán iránti 
kritikátlan rajongáson kívül semmilyen összetartó erőt felmutatni nem képes 
államrendszer képtelen kezelni a helyzetet. Mi történik ekkor? A Kiyfeán-rajongó 
sértve érzi magát, amiért meggyalázták — és azóta is nap mint nap meggyalázzák 
— azokat az eszményeket és jelképeket, amikből az ő teljes világképe áll. Számára 
Ninda fénye nem megoldás, hiszen eddig arra kondicionálták, hogy azt a 
gonoszság megtestesülésének tekintse. Tény, hogy talaját vesztve kiváló 
nyersanyagává lesz a gyűlöletcsoportoknak, és ennyiben valóban helyes irányt 
szabtunk működésünknek. Ugyanakkor azonban a syyndoi átlagpolgárban, az 
efféle csoportoktól függetlenül, igen erőteljes sértettséggel keveredett a korábban 
kialakított általános bizalmatlanság és elutasítás mindenkivel szemben, aki nem 
tartozik az ő belső köréhez, a Kiyfeán-hívek csoportjához. Ebben az állapotban 
akkor is gyűlöletbe csaphat át a világképe, ha egyébként ezt a fokozatot azelőtt 
még nem érte el. Ezért ha működésünket nem terjesztjük ki azokra is, akik 
elutasítják a gyűlöletcsoportok retorikáját, de valódi érzelmeik nem különböznek 
azokétól, akkor voltaképpen, ahogy Íldatfa professzor úr mondaná, csak két 
csillagot dobtunk az Wdreéépjátékban. 

— Köszönjük, Salván asszony — bólintott Vwnah§ —, és akkor meg is kaptuk mű- 
ködésünk első problémáját. A , Tiszta Syyndoreia" és hasonló csoportok konkrét 
állításaival lehet vitatkozni. De hogyan vitatkozzunk az emberek fejében levő 
gondolatokkal? 

— Ez egyszerű — szólalt meg Vyhaúütejn, körbehordozva pillantását a jelenlevő - 
kön. — Van valaki, akitől úgy tanulunk mindnyájan, mint a kisgyerekek. Neki ez 
semmiség. Ugyanazt kell tennünk, amit ő. 

A többiek egyetértőn bólogattak. 

, Életem első részét szigorú szabályok között éltem, amiket alig ismertem, de 
eszembe sem jutott soha, hogy betartsam őket. Ezért maradtam életben. Hát ne- 
kem ne magyarázzatok a szabályokról. " 


Ninda: 
Beszélgetések, 
317. 


Szúnahaum 
Szilannun-Híhergauti 
43668. namindan-dzsanargan 
603 


— Elég, elég — zihálta Ninda, és lehuppant a fűbe. Fújtatott néhányat. Már vagy 
másfél derki óta táncolt a liktenitekkel, silandékkal és ríhautokkal a nagy tűz kö- 
rül. Sileni ránevetett és hasra vágta magát Ninda mellett a fűben. 

— Jó nagy tűz, és jó a kaja — mondta. 

— No persze, te elsősorban a hasadra gondolsz — nevetett Ninda gondolatvillaná- 
sa. 

— Én melyik törzsbe kerülök? 

— Nem tudom. A sáhaddif dönti el, amikor elég nagy leszel. 

A gondolatban benne volt az a mellékzönge, hogy , amikor már a sáhaddif is el- 
hiszi, hogy elég nagy vagy", hiszen Sileni, magasan fejlett receptor lévén, sokkal 
érettebb volt a koránál, nyolcvan-százéves szinten állt. A lányok szerint százötven 
éves korára bőven elég érett lesz a sáhaddifra. 

— Aini mikor áll a sáhaddif elé? 

— Namindan-dzsúmi után, hiszen tudod. A namindan idején nem találkoznak a 
Fények. 

— De — villant Sileni —, csak a namindannak világítanak, nem a sáhaddifnak. 
Hogy a törzsek a Fények alatt táncolhassanak a tűz körül. 

— Simnunná — mosolygott Ninda, és föltápászkodott. Még mentális jelzésre sem 
volt szüksége, hogy tudja, a kislány éhes már. Ami azt illeti, ő is megéhezett. El - 
indultak a dzsomdzstűzhelyekhez. 

— Süssünk líap kwotot — mondta a kicsi. 

— Hogy mondják szúniul? 

— Ha sima tésztából van, akkor inszimu. Ha teszel bele fűszert is, akkor ángszi- 
mu. Az a jobb. De igazából a töltelék számít. Ilgangyümölcsöt tegyünk bele! 

Ninda bólintott, sokadszor állapítva meg, hogy a kislánya igazi ínyenc, éspedig 
csillagközi ínyenc. Az ilgan nem szokásos tölteléke az ángszimunak, effélét in- 


kább a jalarok használnak — ők öit Íimnek hívják a gyümölcsöt —, de a líap kwotba 
nem azt teszik, inkább édesebb gyümölcsöket. Az ilgan kissé fanyarabb ízével jól 
illik a fűszeres ángszimutésztába, az édes gyümölcsök a jalar módra készített tész- 
tához valók. Sileni, ahogy a szindorok mondják, még a saját cipőjéből se látszik 
ki, de már ért a konyhaművészethez. 

A dzsomdzsokon különféle automatizmusokat lehetett igénybe venni, mert a 
szúnik, ha úgy tartotta kedvük, közönséges késsel hámozták és szeletelték a zöld- 
séget, de ha siettek, akkor a konyhai robotokat használták. Ninda legtöbbször, így 
most is géppel kevertette ki a tésztát, tisztíttatta a gyümölcsöt és süttette meg mű- 
vét. Néhány mati alatt megvolt. 

Közben odajött egy fiú, érdeklődve szemlélte, hogyan dolgozik Ninda. Ilvarnak 
hívták, és a silandé törzs jelvényét viselte, de négyszögletes kitűzőn, vagyis nem ő 
maga volt silandé, hanem az egyik szülője, ő nyilván nem volt még haungszí. Va- 
lamivel idősebb lehetett Nindánál. 

— Ángszimu? 

— Áng — felelte Ninda a szúni köznyelv szokása szerint, hogy egy egyszavas 
kérdésre a szó első szótagjának megismétlésével is lehet igennel felelni. Nem kí- 
nálta meg a fiút, majd vesz belőle, ha akar. Ez itt a janníhaum. 

Sileni a padon állt, két tenyerével megtámaszkodott az asztalon, úgy szimatolt 
mindenfelé, mint egy kiskutya. Rajta is volt kitűző a nevével, és alatta a liktenit 
törzs jelvénye, hiszen Ninda lánya volt. Aini és Szinensi Ómgaszenben ünnepelt a 
sáttirokkal, hiszen Szinensi sáttir-szindanongi volt, a sáhaddif majd vélhetően a 
sáttirok valamelyik törzsébe teszi. Aini, aki hinargi-dzserang volt, bármelyikükkel 
tarthatott, vagy elmehetett volna akármelyik törzs rendezvényére Abroncs-szerte, 
mindenütt szívesen látják — ez itt a jannihaum. Neki egyszerűen nem volt törzsi 
jelvénye, és kész. De már nem sokáig, namindan után a sáhaddif elé áll. Azért 
nem korábban, mert a neriknek nem lett volna érthető, hogy egy lieha kislány 
csak betoppan Saunisról, mint egy kósza meteorit, és úgy tud mindent a törzsszö- 
vetségről, akár a szellemek. Márpedig így van, hiszen Ninda egy egész könyvtár - 
nyi irodalmat kapott a hipnopédiával — még ha félbeszakadt is, a könyvek átértek 
hiánytalanul, később valamennyit ellenőrizte, és akárhol lapozott beléjük, ismerte 
a szöveget —, és később is olvasott rengeteg mindent, a Harkakun dzsullától a Tal- 
misszanig mindenfélét olvasott már, és persze a mentális kapcsolaton az egész 
csoport birtokába jutott a tudásnak. Sileni is, de ő még nem tudott mihez kezdeni 
vele, nagyrészt felnőttek felnőttes problémáival foglalkoztak, egyszerűen csak 
emlékezett édesanyjainak olvasmányaira, ahogy a kisgyerekek emlékeznek egy 
felnőttek között lejátszódó jelenetre, amit még nem értenek, hát nem is törődnek 
az egésszel. 

— Helyes lány vagy — közölte Ilvar a szúnik lényegretörő módján. 

— Kösz — felelte Ninda szenvtelenül, és nekilátott beletölteni az ilgankrémet a 
tésztába. 

— Van már srácod? 


— Nincs. Két csajom van. 

— Meg egy láááányod! — rikkantotta Sileni. — Döp kiép lan ni őit híak tíünűp? 

— Kíun dőa kiép — bólintott Ninda —, és nem illik mások előtt olyan nyelven be- 
szélni, amit nem értenek. 

— Sasszu — vágta rá a kislány, Ninda pedig elnevette magát. Szúniul ez a szó azt 
jelentette: rendben — de Sileni zenei hangsúllyal ejtette, Sű sú, és így viszont való- 
jában jalarul volt és az volt a jelentése: dehogynem. 

Ilvar vigyorogva nézett a kislányra, aki a padon állva is jóval alacsonyabb volt 
nála. 

— És ez a kis muneszk a te lányod? Hány éves vagy? 

— Százhetvenhat. Sileni pedig harminckilenc. 

— De akkor őt nem te szülted — remélte Ilvar meglepve. 

— Nem. Örökbefogadtuk. 

— Ó, hát persze — kapott a homlokához a fiú. — Emlékszem már! Most volt, 
dzsúmifolyamon, olvastam róla, földrengés, három kislány... szóval ti vagytok 
azok. 

Ninda mosolyogva bólintott és jelzett az automatának, hogy kezdje berakni a le- 
pényeket a sütőbe. Persze hogy így már ez a fiú is emlékezett, Sileni örökbefoga- 
dása nagyobb port vert föl a Testvériségben, mint a Galaxisban csillagerővel ter- 
jedő Ninda-kultusz. A Társaság — nagyon nyers, főleg a helyi sajtó információin 
alapuló — becslései szerint mostanra kétmilliárdra is rúghat azok száma, akik Nin- 
dát valamiféle galaktikus szellemként tisztelik, de a szúnik nincsenek közöttük, 
őket ez nem érdekli. Az azonban, hogy három iskolás kislány örökbefogadott egy 
súlyosan sérült dzserang gyereket, akinek a születésekor alig százharminc évesek 
voltak — az a törzsek családi ügye, és nagyon ritka különlegesség, erről mindenki 
tud a törzsszövetségben. Ilvar is, csak nem ismerte föl az arcukat és a neveket sem 
jegyezte meg. 

— Tetszett a történet. Ide hallgass, meglátogatnálak benneteket dzsúmiban, ha 
itthon lesztek. 

— Maradunk — bólintott Ninda —, gyere csak. 

Ilvar bólintott, tányért és lapátkát vett föl, kiemelt egy lepényt a sütőből frissen 
érkező tálcáról, tányérra tette és elsétált vele. Ninda tányérra söpört vagy féltuca- 
tot és átnyújtotta a lányának. 

— Tetszel neki — villant közben Sileni gondolata, amire ő egy mentális biccen- 
téssel válaszolt. 

— Majd te is megtetszel a fiúknak meg a lányoknak, meglátod. 

— Már megláttam — nevetett Sileni, mert Ánurinak és Ergitnek is nagyon tet- 
szett, és tudta Is. 

01-24 doktoravatás 


, A legszörnyűbb, legkártékonyabb emberi tulajdonság a felelőtlenség. Gondolni 
sem szeretek rá, hogy milyen károkat okoznak emberek embereknek a nemtörő - 
dömségükkel. " 


Hait Kirísz: 
Emlékiratok, 
330. 


Szúnahaum 
Fílangir-Silluhilpan 
43668. namindan-lidzsúmatan 
400 


Fél derki óta gyülekeztek az emberek Silluhilpan hosszúkás, tojásdad szigetére, 
amint több tucat más helyszínre is. A Fílangiron átívelő huszonnégy hidat, a szi- 
get partján körbefutó sétányt, a sziget sénin végében levő Sillu falucska házait fe- 
hér zászlók sokasága díszítette. Az emberek színes köntöst viseltek, és minden 
felnőtt feltette a haundáját. Csak két csoport volt másképpen öltözve: tizenkét idő- 
sebb férfi és nő piros köntösben, rajta bal válluktól a jobb derekukig haladó fehér 
szianerg, azon a haunda — ők voltak az ohangi-szunnunok, akik felsorakoztak a 
nézőkkel szemben. És egy népesebb csoport színes köntösben, amit eltakart a fe- 
kete fahuddan, és azon ragyogott a haunda. 

— Akkor hát kezdjük el, ohangi — lépett elő egy idős asszony az ohangi-szunn- 
unok sorfalának elején, hangját szétvitte a hangosítás az egész szigeten. — Dzsúfa- 
uri vagyok, a Szoramminlilgahaurígi saonája. Köszöntöm a jelenlevőket és külön 
a nyolcvankét ohangi-súmannit. Néhány pillanat múlva meghallgathatjuk a kapi- 
tányt, legyetek türelemmel. 

Jelt adott, s az automaták kifeszítettek egy óriási képernyőt a levegőben, az ő 
hátuk mögött, a sziget dzsisszá vége fölött, s nyomban meg is jelent rajta egy 
mélybarna fal. Egyszerű, vékony arany vonalakkal megrajzolt minta borította, 
ami fent a magasban Hangilaoran címerét fonta körbe: arany körben vékony fehér 
vonalakkal, az ősi szúni írás kacskaringós betűivel írva a Hangilaoran felirat, 
semmi más. A fal előtt kis asztalka, sötétbarna, kerek, egyetlen lábon állt, s rajta 
kis arany kúp, aminek tetején fehér lángocska lobogott. 

— Ez a Híd — közölte Szinensi a lányával. — A legfontosabb hely a Galaxisban. 

Az emberek homlokukra tett kézzel köszöntötték a Tudás Fényének jelképét. 
Aztán belépett a képbe egy férfi is: Hangilaoran kapitánya, Límarrip, hatszázöt- 
ven éves sugárvegyész, testes, szakállas férfi, mélybarna köntösén fehér szianerg- 
gel és törzse, a dzsilafun-hirragi haundájával, fején az arany kapitányi süveggel. 


A képernyők előtt álló emberek őt is ugyanúgy üdvözölték, tenyerüket homlokuk - 
ra simítva. 

— Ő a kapitány — mondta Sileninek Szinensi. — Nálunk nincs elnök vagy minisz- 
terelnök, úgyhogy ha lenne az országnak vezetője, ő lenne az. 

Límarrip belépett az asztalka mögé, lenézett a fehér lángocskára és homlokára 
tette a kezét. Aztán leengedte és megszólalt. 

— Nyolc napja vette kezdetét a dzsúmi, s én átvettem a névsort, ahogy minden 
kapitány teszi namindan-saurgéman délutánján, sok tízezer év óta. Két dolog tünt 
fel első látásra. A listán pontosan százezer név állt. Eggyel sem több és nem is ke- 
vesebb. Ez érdekes szám, de persze véletlen. A másik szám is véletlen, és még ér- 
dekesebb: a lista legidősebb és legfiatalabb szereplője között kis híján kilencszáz 
év a korkülönbség. Öreg emberek és gyerekek, kiskamaszok is vannak rajta. Sze- 
retem ezt Hangilaoranban. Mindenkinek, minden korosztálynak nyújt valamit. — 
Kitárta két karját a kamera felé. — Ez így lesz ezentúl is; gyertek, ohangi, osszátok 
meg velünk a tudásotokat, s mi is megosztjuk veletek a miénket. Most pedig hív - 
juk a Harmadik Fényt, hogy legyen velünk és kísérje utunkat ezentúl is. 

Leengedte karját, kissé meghajtotta magát és kiegyenesedett. 

— Mi az a Harmadik Fény? — kérdezte közben Sileni. 

—A Tudás Fénye. Az első Fények a Felhő Csillagaié, amik ősiek, sok-sok 
milliárd éve ragyognak itt a Felhőben. A második a Sínisuál, ami fiatalabb, de 
mégis sokkal öregebb az emberiségnél. A Tudás Fénye csak azóta létezik, amióta 
ember is létezik. 

A kamera lassan ráközelített a Tudás Fényének fehér lángjára, s közben meg- 
szólalt a Testvériség himnusza, amit a nézők együtt énekeltek a kórussal. A kame - 
ra nem mozdult tovább, a láng ott lobogott a képernyőn, mögötte látszott Límarrip 
barna köntöse. 

— Ohangi — szólalt meg Dzsúfauri fennhangon. — Itt az idő, hogy bemutatkozza- 
tok a Tudás Fényének! 

A fekete fahuddant viselők eddigre sorba álltak, s az első odalépett Dzsúfauri - 
hoz. Felnézett a Fényre a képernyőn. 

— Szirgahut — mondta a nevét hangosan. 

— Doktor Szirgahut, orvos — felelte az egyik ohangi-szunnun. 

— Tiéd a Fény — mondta Dzsúfauri, feltartva jobb tenyerét, és Szirgahut 
hozzáérintette a magáét. Aztán fejére borította a fahuddan csuklyáját és továbblé- 
pett. 

— Dzsilti — mondta a következő, egy csengő hangú fiatal lány. 

— Doktor Dzsilti, fizikus — felelte egy másik ohangi-szunnun. 

— Tiéd a Fény — emelte föl Dzsúfauri a tenyerét. 

S így tovább, nyolcvankét ember, természettudósok, orvosok, jogászok, történé- 
szek, zenészek, képzőművészek, irodalmárok, színészek. Miután átvették Dzsúfa- 
uritól a Fényt, elindultak jobbra az ohangi-szunnunok előtt, mindegyikkel össze- 
érintették a tenyerüket, mindegyik elmondta: , Tiéd a Fény", s az utolsó előtt meg - 


álltak. Levették nyakukból a haundát, letették az utolsó ohangi-szunnun előtt álló 
asztalka fekete bársonypárnájára, az a nyakukba akasztotta a fehér szianerget, s 
visszavéve a haundájukat megint elfoglalták helyüket a sorban. 

Nindáék senkit sem ismertek azok közül, akik most átvették a Tudás Fényét, 
azaz ettől kezdve joguk volt a doktori cím használatára. De Milagu tagja volt az 
ohangi-szunnunnak, ő ajánlotta, hogy nézzék meg a szertartást. S ő lépett elő, 
amikor mindannyian átvették a Fényt és a fehér szianerget. 

— Én, Nilgáfannut Dzsinambi Milagu Hesszun Jaurómi — mondta harsányan a 
szöveget fejből, s a harminc orvos a maga nevével ismételte —, a Tudás Fényének 
lángja előtt esküszöm, hogy amit eddig tanultam és ezután tanulok, azt mindig be- 
tegeim javára fogom használni. Nem ártok és nem engedek mást ártani. A hozzám 
fordulót segítség nélkül nem hagyom. Tudásomat mindig arra használom, hogy 
betegeimet egészséghez, vagy ha ez nem lehetséges, emberhez méltó, minőségi 
élethez segítsem, s ha állapotuk túllép az orvostudomány lehetőségeinek határán, 
segítségükre leszek, hogy életüket fájdalommentesen, méltósággal folytathassák 
vagy az általuk kívánt módon és időpontban befejezhessék. Munkám során más 
szempontot, mint a beteg érdekét, nem ismerek. Minden embert egyenlőként ke- 
zelek, és közöttük más rangsort, mint állapotuk sürgősségét, nem ismerek. Ma- 
gam fölött más tekintélyt, mint a tudományos igazságot és betegeim jólétét, nem 
ismerek és nem fogadok el. Társaimtól mindig tanulok és őket mindig tanítom. 
Így ragyogjon fölöttem és vezéreljen utamon a Tudás Fénye. Simnunná. 

Esküt csak az orvosok és az űrhajósok tesznek, s mivel itt űrhajós nem volt, a 
szertartás véget ért. A képernyőn változatlanul a fehér lángocska lobogott, mialatt 
a súmannik átvették a gratulációkat, egészen addig, amíg az utolsó helyszínen is 
végeztek. Akkor ismét távolodott a kamera, megint mutatta Límarripet is. 

— Gazdagabb lett ma a Testvériség, barátaim. Szép nap ez a mai. Érezzétek jól 
magatokat mindnyájan a namindanon! 

01-25 emlékdíj 


,, Ha tudásra tettél szert, őrizd meg. Sosem tudhatod, mikor veszed hasznát." 


Szinensi: 
Összegyűjtött lúmáim, 
160. 


Csak a doktorok felavatása után derült ki, hogy Nindáékat nem egyszerűen azért 
hívta meg Milagu, hogy , lássanak ilyet 157. Nekik senki sem szólt előre semmit, 
teljesen váratlan meglepetésként érte őket. 


Dzsúfauri helyét Falgihénu vette át a második szertartáson, egy kistermetű, kö- 
zépkorú férfi, kutató biológus. 

— A kitüntetések sorát hagyományosan a gyerekekkel kezdjük. Elsőként egy kis 
csapatot szeretnék köszönteni, akiknek én — mondhatni: , csak" — a Dzsimbandon 
dalverseny első díját tudom átadni. Ennél sokkal többet nyertek, de azt nem én 
adom át: a közönség szeretetét, megbecsülését és figyelmét. Hölgyeim és uraim: 
Jarluni, Sumgen, Rínaháni, Ásszangi, Lildzsun, Fórani, Inmangauki és Arkame, a 
Szífuni Nyolcak! 

Négy lány és négy fiú szaladt ki középre, meghajoltak, megtapsolták őket, Fal- 
gihénu átadta a díjat, Omdzsen szobrocskáját, megint meghajoltak és visszasza- 
ladtak a közönség közé. 

Aztán jöttek sorban a többiek, művészek, mindenféle alkotó emberek, akiknek 
díjakat adtak át az ohangi-szunnunok, vagyis az általuk képviselt Hangilaoran. 
Sokan voltak a díjazottak között kamaszok, Nindáékkal egyidősek is, Límarrip 
őrájuk gondolt a névsor legfiatalabbjainak említésekor, nem a doktorrá avatottak - 
ra. Mindenféle dolgokért kaptak díjakat. A legnagyobb tiszteletet egy százhúsz 
éves kisfiú kapta, aki kihúzta a kisöccsét a Lilfangurból. Őt nem megtapsolták, 
hanem fejet hajtottak előtte, mindenki, a közönség, az újonnan avatott doktorok, 
az ohangi-szunnunok. A Jarrádzsinnup kék csillagját kapta. 

— Most pedig — lépett előre egy fehér szakállú, kopasz férfi — megint egy más 
jellegű díj következik. A nevem Saurgá, és a Hínahauransúmi képviseletében va- 
gyok itt. Mi aránylag ritkán adunk át díjat a namindanon, de ha igen, akkor leg- 
többször dzserangokkal kapcsolatban: mint most is. Bizonyára a legtöbben érte- 
sültetek róla, hogy nemrég két dzsáhifannunt hajtottunk végre egymás után. Az 
elsőt a Szindoriai Államszövetségben, ahol véget vetettünk egy elhúzódó diktatú- 
rának, majd alig hogy felbontottuk a flottát, a velük szomszédos Jaungaimaszra 
kellett küldenünk néhány hajót, mert súlyos földrengés érte azt a világot. Az első 
dzsáhifannunt egy liktenit-upesz kislánynak köszönhetjük, aki körül Szindorián és 
sok más dzserang világon különleges tisztelet alakult ki: ő Ninda. A szindorok je- 
lenleg valamiféle galaktikus szellemként tisztelik, s az egészet azért szerveztük, 
hogy imádói személyesen láthassák őt — de ez más irányba terelte annak az or- 
szágnak a történelmét. A másik alkalommal, Jaungaimaszon két élettársával, Szi- 
nensivel és Ainival kimentettek egy kislányt a romok alól, örökbefogadták, s bár 
még ők maguk is gyerekek, szeretetben és megbecsülésben nevelik. Mindezekért 
Nindának, Szinensinek és Aininak a  Hínahauransúmi és a  núdzsahan 
megállapodásaként át kívánjuk adni a múlt évtízezred kiváló történészéről, 
Dzsánáról elnevezett emlékdíjat. Kérlek, gyertek ki. 

A három meglepett kislány odasétált hozzá, de egykettőre utolérte őket a negye- 
dik, aki a bal lábát pótló erőtérprotézissel is úgy futott, akár egy kiri. Büszke arc- 
cal beállt közéjük, amíg átvették a díjat, sőt Ninda csak kézbe vette és egyenesen 
átadta neki. 


De Ninda persze nem lett volna önmaga, ha egyszerűen csak átveszi és megha- 
jol a közönség felé. 

— Egyáltalán nem érdemlünk díjat — közölte. 

— Nem? És miért nem? — mosolygott le rá Saurgá. 

— Persze hogy nem. Silenit nem azért fogadtuk örökbe, mert ezért díjat várunk, 
hanem mert szeretjük. Szindoriáért pedig azért nem jár díj, mert én nem csináltam 
semmit, csak odamentem. Még a diktátort sem én fosztottam meg a hatalmától, 
hanem Ámmaít. 

— Értem. De a díjat nem ezért érdemlitek meg, hanem mert a Hínahauransúmi és 
a núdzsahan megítélte nektek. Tehát vedd csak szépen át. 

Ninda meghökkenve nézett rá, aztán átvette a díjat, egy kis talapzaton álló fém- 
szobrocskát, ami Dzsánát ábrázolta, odaadta Sileninek, és családjával együtt meg- 
hajolt a közönség felé. A reakció most vegyes volt, sokan fejet hajtottak, mint az 
életmentő kisfiú előtt, de sokan tapsoltak is. 

— Ezzel átadtunk mindent — jelentette be Falgihénu —, amit a jelenlevőknek átad - 
hattunk. Vigyétek magatokkal a Fényt, barátaim. 

— Simnunná — felelték az emberek homlokukra tett kézzel, s a szertartás véget 
ért. A doktorrá avatottak és a kitüntetettek gratulációkat fogadtak, Nindáék is, s 
egy matin belül előkerült egy fiatal nő, Áhenti. 

— A Szúnangétől jöttem. Kérdezhetek valamit? 

— Hát persze — felelte Ninda szelíden. 

— Saurgá azt mondta, téged a szindorok valamiféle galaktikus szellemként tisz - 
telnek. Mit jelent ez? 

— Nem tudom, ők pedig még kevésbé tudják. Talán azt, hogy egy-két évszáza- 
dig nem engednek másik diktatúrát hatalomra kerülni, mert úgy érzik, hogy mél- 
tónak kell lenniük valamihez, amit az én személyemmel asszociálnak. Talán még 
ezt sem. 

— Hogyan alakult ez ki? 

A lányok magukban megállapították, hogy ettől a nőtől Ninda nem kér bemutat- 
kozást, mielőtt interjút ad. — Hát persze hogy nem — felelte ő a mentális érintke- 
zésben —, szúnik vagyunk, testvérek a tűz lángjainál. Miért kellene bemutatkoz- 
nia? 

Kényelmesen lehuppant a dús silluhilpani fűbe, a lányok is, így aztán Áhenti is 
helyet foglalt. Ninda pedig elmesélte az első Nomboka-interjú történetét és hatá- 
sát, a csillagközi Ninda-kultuszt. Mesélt a Kíreán-diktatúráról és a dzsáhifan- 
nunról, meg hogy mi történt azóta Szindorián. 

— Különös hely lehet — vélte Áhenti. 

— Nem, ők a köznapiak. Mi vagyunk a különösek. Amióta Ősi Földön megjelent 
az ember, mindig úgy volt, hogy az emberiség nemzetekre, kisebb-nagyobb cso- 
portokra szakadozott, amik gyanakodva, ellenségesen néztek egymásra, vagy ép- 
pen harcoltak egymással. Nem tudom, mi szúnik vagyunk-e az elsők és egyetle- 
nek, akik ebből kivonták magukat, de gyanítom, hogy igen, egyetlen egyszerű ok - 


ból: a Felhő miatt. A Felhő teszi lehetővé, hogy elvonuljunk a Galaxistól, és ezzel 
teljesen kivonjuk magunkat a dzserangok életéből — a Felhő és a hajóink struktú- 
rája, hogy a dzserangok mozgását a suárra és a szísire korlátozzuk —, vagyis bár- 
mely szúni csak akkor találkozhat eleven dzseranggal, ha szándékosan megy oda, 
ahol ők vannak. A dzserangok tisztában vannak a mi távolságtartásunkkal, és ők 
is távolságot tartanak. Ha ez nem lenne, a szúnik is belekeverednének a csillagkö- 
Zi konfliktusokba, ahogy őseinkkel is történt. 

— Tehát úgy gondolod, hogy egy háborúk nélküli Galaxis csak akkor jöhetne lét- 
re, ha minden nép elkülönülne az összes többitől? 

— Dehogyis — vágta rá Ninda. — Ez pontosan az ellenkező hatást váltaná ki, még 
több lenne a konfliktus. Mindenki a szomszédja világaira vágyna. A szúnik távol- 
ságtartása csak azért működhet, mert legalábbis ezen a spirálkaron mi vagyunk az 
egyetlen nép, amelyik így tesz. Ha kettő lenne, már megbillenne az egyensúly. 
Sokhelyütt vannak tiltott világok, Kerknek például egész naprendszerei vannak, 
ahova senkit nem engednek be, de minden dzserang azt hiszi, hogy ott szervizelik 
a mi hajóinkat, és nem próbálnak behatolni oda. És sajnos az is kell ahhoz, hogy a 
mi távolságtartásunk működjön, hogy legalábbis ezen a spirálkaron a miénk a leg- 
nagyobb katonai potenciál. 


, En nem tettem semmit." 


Ninda: 
Beszélgetések, 
16. 


TANÍTÓ 

,, Milyen sok apa van, aki szeretne a gyerekével lenni, de nem teheti — és milyen 
sok apa van, aki lehetne a gyerekével, de nem akar." 


Ninda: 
A fény lúmái, 
1231. 
Syyndoreia 
Kafndim 


60. ékai 13. 
a fehér órája 


A régi mondás szerint Kafndim évente tizenkét hónapig szürke, kettőig rózsaszí- 
nű. A főváros szerelmesei mindig ráfelelték erre a mondásra, hogy azt a szürkét 
azért nem szabad egészen szó szerint venni, de hogy két hónapig rózsaszínű, az 
biztos. Ekai és tavjítá hónapban, esetleg még döym elején is egy ideig virágban 
állnak a fő sugárutakat szegélyező kyolfák. 

Vyhaútenú doktor imádta a fővárost, tehát a virágzó kyolfák színét és illatát is. A 
hozzáértők egy szirom színéből megmondták, hogy melyik negyedből való — ő 
beérte azzal, hogy élvezettel sétál végig családja kíséretében a DWkarú sugárúton, 
gyönyörködve az illatban és a színorgiában. Mert a fák tövében álló virágládák- 
ban kéken pompázott a sysen, lilán az áátewt, pirosan a délvy, sárgán az őrsű, 
aranybarnán a dimerőp. 

Így volt ez minden tavasszal, amióta csak megvoltak a fasorok, azaz persze 
azok öregebbek voltak nála. 

A séta most a Lőömset parknál ért véget, ahol egy fiatalember szónokolt a je- 
lenlevőknek. A diktatúra bukása óta jelentősen megritkultak az ilyen rendezvé- 
nyek, de azért maradt belőlük jócskán. Legtöbbször ÁLAN-osok szónokoltak. A 
szélsőségesek jobban szerették a tévét, a Kiyfeán-pártiak pedig leginkább sértő - 
dött hallgatásba burkolóztak. 

— Van egy álmom - jelentette be a fiatalember. Vyhaútejnék megálltak a tér szé- 
lén és hallgatták. — Elképzelem, amint Niinda ellátogat hozzánk, és ránk moso- 
lyog. Látszólag nem egy különlegesség, ugye? Most már bármikor átszáll egy er- 
refelé tartó hajóra és jön, ha úgy tartja kedve. A dolog komplikált része ma már 
nem az, hogy idejöjjön. Hanem hogy mosolyogjon! Hogy azt mondhassa: , Igen, 
látom, hogy volt értelme mindannak, amit az ÁLAN csinált." Hiszen ő következe- 
tesen tagadja, hogy ő tett volna bármit. — A nyurga, szőke sörényű fiatalember 
hosszú lépteivel fel s alá sétált a színpadon. — S hogy miért lenne gond azzal, 


hogy Niindá mosolyogjon? Mert őt nem érdekli, hogy a zsarnokság megbukott, 
hogy Kiyreán nem ül a nyakunkon többé. Ez neki lényegtelen. Elmondta százszor 
is: őt az érdekli, hogy az emberek hogyan élnek. És nem azért nem tudna 
mosolyogni, mert még mindig szegények vagyunk, ő is tudja, hogy egy ennyire 
tönkrement országot ilyen gyorsan nem lehet felvirágoztatni. Hanem mert még 
mindig mi vagyunk a syyndorok, a spirálkar egyik  leggyanakvóbb, 
legellenségesebb, legbarátságtalanabb népe. — Fölemelte mindkét kezét, csillapító 
mozdulatot tett. — Igen, tudom, mit gondoltok most. Te barátságos vagy másokkal, 
te is, te is, te is ott hátul. Aha! De minden egyes hozzánk hasonlóan nyílt 
gondolkodású, elfogadó és befogadó szellemű emberre száz esik, aki nem ilyen. 
Mondjak példákat? Készséggel. Egy barátom, szintén egyetemista fiú ellátogatott 
egy kisvárosba a Műners$őnt vidékén, és betért valahová egy pohár üdítőre. 
Néhány helybeli is lézengett a helyiségben, idősebb emberek, elég bizalmatlanul 
méregették, aztán megkérdezték, honnan jött. Látom, sejtitek a folytatást. 
Megmondta, hogy Kafndimban egyetemre jár. Még gyanakvóbbak lettek, és 
megkérdezték, hogy az ÁLAN embere-e. Megmondta az igazat, hogy tagja a 
mozgalomnak. No, erre aztán nyíltan ellenségesek lettek, fel is szólították, hogy 
távozzon, de persze nagyon óvatosan fogalmaztak, hiszen ott keringett a 
Testvériség egyik robotja. Anélkül talán meg is verik! Ami köznapi szavakban 
annyit tesz, hogy ha a Testvériség robotjai egyszer majd nem lesznek ott 
mindenütt, akkor minden rosszra el lehetünk készülve. Egy másik eset, ami egy 
teljesen más problémát tár fel. Ennek a szenvedő hőse egy idős ember, nyugdíjas, 
aki rokonlátogatóba utazott egy vidéki naprendszerből egy másik naprendszerbe. 
Csakhogy baleset érte, megvágta a kezét. Bement vele a legközelebbi kórházba. 
Ott egy asszisztens fogadta, aki rá se nézett a kezére, csak odanyújtotta neki az 
ujjlenyomat-olvasót, köszönés nélkül, s csak aztán szólalt meg, de üvöltve, hogy 
mit képzel maga, hogy másik világról érkezik és majd ingyen ellátják! A beteg 
próbált szólni, hogy ő nem kérte ingyen, tudja a törvényt, de az asszisztens csak 
ordítozott és kizavarta. Hát megint a Testvériség robotjai oldották meg a 
problémát, a kifelé tartó beteget már a kapuban megállították és visszakísérték a 
rendfenntartók, akik hívtak egy orvost, hogy lássa el a beteget, az asszisztenst 
pedig letartóztatták, kötelező segítségnyújtás megtagadásáért legalább egy évre 
számíthat. — A szónok testtartást, hangsúlyt váltott. — Mi a különbség a két eset 
között? Az egyik politikai indíttatású, a másik nem. És mi a hasonlóság? 
Mindkettő a türelmetlenségről szól, és társadalmunk szétforgácsolódásáról, hogy 
csoportokra osztjuk az embereket pártszimpátia vagy lakóhely szerint, és aki nem 
tartozik a csoportunkba, azt türelmetlenül, ellenségesen fogadjuk, elutasítjuk. Hát 
Niindatól nem ezt tanultuk, barátaim. Niindá magát a syyndot népet sem sorolja a 
saját csoportjába, sűünynak tekinti magát, mégis eljött közénk és elhozta a 
szabadságot! Azaz miket is beszélek Niinda saját csoportjáról, hát gondolkodott ő 
csoportokban valaha?! 


Az emberek egyetértően bólogattak. Vyhaútenék a tér szélén állva hallgatták a 
szónokot, de Dwn$y egyszer csak gondolt egyet, odament és fölsietett a színpad - 
ra. 

— Bocsánat... én csak erre jártam. . . 

Nem tudta folytatni, félbeszakította a mennydörgő taps és éljenzés, a nevét és 
Nindáét kiabálták — felismerték mint Ninda barátját. 

— Köszönöm, én is örülök nektek. Szóval azt szeretném mondani, hogy létre- 
hoztunk egy kis csoportot, aminek a neve ÁÁsevwfnt Niindá Unis. Az a célunk, 
hogy segítsünk csökkenteni az emberekben meglevő sokféle eredetű és sokféle 
irányú gyűlöletet. Ebben a csoportban — természetesen örömmel fogadunk bárkit, 
aki részt venne a munkánkban, de most nem erről szeretnék beszélni —, bár még 
egészen új, sokat gondolkodunk és beszélgetünk arról az érzelemről, ami ellen 
küzdünk, de arra jutottunk, hogy az nem a gyűlölet. Hanem a közöny. A közöny a 
nyitja ezeknek a történeteknek is, amikről ez a fiú beszélt. Az embereket nem ér- 
dekli, hogy mi van a másik emberrel, mi a problémája. Ebből fakad, hogy a kór- 
házban keresnek egy szabályt, ami alapján el lehet zavarni a beteget, mert — 
Dwns$y fölemelte a hangját — akkor nem kell vele foglalkozni! Amiben az az iga- 
zán sajátos, hogy ennek az asszisztensnek nem lett volna dolga ellátni a beteget. Ő 
nagyjából csak az eszközöket adogatja, vagy még azt sem. De bizonyára ti is 
megfigyeltétek már, milyen sok embernek célja, hogy ne történjen semmi. Miért 
ne? Csak! Nem az a szempont, hogy neki magának ne kelljen dolgoznia, bár per- 
sze ő sem akar, de azt akarja, hogy más se dolgozzon. Számukra rossz hír, hogy a 
kormány elkezdte felszámolni a látszatmunkahelyeket, és már tízezrek kerültek 
utcára, mert nem végeztek valódi munkát. A csoportunk egyik célja kimutatni, 
hogy mindennek hátterében az egyik leggyilkosabb emberi magatartás, a közöny 
áll. 

0j-2 negyedik dí 
, A Hílafun-tó nem küzd meg a Szesszi vizével. Csak engedi magán átfolyni. Tedd 
ezt mindennel, amivel nem tudsz megküzdeni. " 


Lí-Nindaran: 
Az Első Szian, 
204. sómir 


Szúnahaum 
Dzsarrur-Hangaki 
43669. muhat algillíszan 
560 


A Hangakinak nevezett házacska egy félszigetszerű földnyelv végén állt, szemben 
azzal a ponttal, ahol a Dzsarrur beleütközik a Hannugi-sziklába, emiatt visszatérül 
séninnek, megkerüli a földnyelvet, aztán ismét dzsisszának fordul, és úgy halad el 
a Hannugi-szikla mellett. A ház nevét az építője adta a Hannugi-szikla és a saját 
neve egyesítéséből: Rígakinak hívták. De ő már ezer éve nem élt, a ház most az 
unokájáé volt, Szitulané, egy kedves idős hölgyé, aki nemcsak neves színésznő 
volt, hanem nyolcdíres fhangímester 1s. 

— Ami engem illet, ezt tartom a legkellemesebb helynek sok-sok szirszi körzet- 
ben — jelentette ki. — Nézzetek körül. Itt folyik a lábunk előtt a Dzsarrur, ha lelé- 
pünk a verandáról, két lépés után vízbe márthatjuk a sarunkat. Síssanaurangi 
anyánk fényét kellemesen árnyékolja a Hannugi-szikla. A ház mellett kétoldalt 
egy-egy virágzó fa vidámít minket, a fehér virágú szonken és a rózsaszín imbarip. 
Szemközt, a szikla oldalában is tarka virágok nyílnak. S ha elnéztek jobbra, az a 
nagy szürke tömb a Szenguf vonulatának egy része. Márpedig a hegyek látványa 
gondolatokat fakaszt. 

— Fhúranti? — kérdezte Ninda. 

— Ő is mondott hasonlót, de más fogalmazást használ. Ez Linnerd lúmájának ré- 
sze. Arommin kankhenan szomv kalon — thago ranka romelan kalon — domszinin 
khadpai szomv indar kalon — anikar nafh dimnin. Nos, mennyit értettetek belőle? 

— Úgy a felét — nevettek a lányok. 

— Nos, ezt majd hat-hét dír körül fogjátok egészen érteni — de nem kell 
előreszaladni. Előttetek van a tömb, amikor akarjátok, elkezdhetitek. 

A lányok bólintottak és levették a tömbjükről a fedőlapot, egyidejüleg megsza- 
kítva egymással a kapcsolatot. Ugyanazokat a kérdéseket kapták, bár más sor- 
rendben. A hosszúkás asztalka előtt jó kétlépésnyire ültek egymástól, nem is lát- 
tak rá egymás lapjaira. 


Jellemezd a szinmuth kháját, így szólt Ninda első lapja, ő pedig hozzáfogott le- 
írni ezt a fogalmat, a gravitációs erőnek mint filozófiai koncepciónak a fogalmát. 
Lerajzolta a khát, két egymás fölött levő, felfelé domborodó ívet, közöttük egy kis 
körrel, és kifejtette a gondolatot, amelyet a szinmuth megtestesít. 

Szinensi volt az első, aki letett maga elé egy lapot készen, mert az első kérdése 
az volt: Hányféleképpen lehet thonnin-rikand alakzatot képezni? Ráírta, hogy 
négyféleképpen, csinált négy sémarajzot és lapozott. A hat mester az asztal másik 
három oldala mentén ült, Sotten volt Szinensivel szemben, ő vette föl és írta rá a 
nitin kháját, az , egyértelműen helyes" jelét, hiszen ez nem véleményezhető, a 
thonhatszögek geometriai szabályai — a thonniku — szerint thonnin-rikandot már- 
pedig ezen a négy módon lehet képezni. Ezért a lapot nem adta körbe a többi mes - 
ternek, hanem letette középen, ahol majd három halomba rendezik őket. Ninda 
lapjainak kék volt a széle, Szinensiének sárga, Ainiénak zöld. 

Aini nehéz kérdést kapott elsőre. Írj egy límát a szülő és gyermek közötti szere- 
tetről, hakhegun formában. Háromdíres mesterként természetesen jól ismerte a 
hakhegun rendszert, de nehezen találta meg a megfelelő kifejezést hozzá. Gondol- 
kodott. Megtehette volna, hogy félreteszi a lapot és később veszi elő újra, de nem 
akarta. A suagján kezdett írni helyette. (4) drano szinn úman — khald erti níam — 
de nem tudta folytatni, a gondolat értelme szerint egyenesen kellett volna írni, de 
akkor nem alkot hakhegunt. Mindenesetre leírta a végét: immathi daren anna 
ambi, aztán lapozott és újra próbálkozott. Végül a negyedik változat sikerült. (A) 
ímo drano szinn fhulan — erti niíam szfhána szinn — (fh-t) omna lan thunden enga 
— (p-vi) ingrakath szana dilmal (r) ímo. A lányomat látom minden szembejövőben, 
őbenne pedig önmagamat vagy a másik szülőjét, pedig egyetlen génünket sem 
örökölte. Így a világ tükörré vált általa, mely minket tükröz vissza. Átmásolta a 
lapra, amely persze végigjárta a mestereket, mindenki leírta magának, amit gon- 
dol róla, hogy a végén majd megbeszéljék. 

Nindának először a negyedik kérdés okozott komoly fejtörést. Fejtsd ki a kü- 
lönbséget antha és rikantha között úgy, hogy a válaszban támaszkodj a drethan 
fogalmára. Jó darabig töprengett ezen. Az antha az idő abszolút megváltoztatha- 
tatlanságának fogalma, a rikantha viszont a szubjektíven érzékelt idő, annak jelen- 
sége, hogy lelkiállapotunktól, tevékenységünktől függően másképpen érzékeljük 
az idő múlását. Ezeket könnyű összehasonlítani. De hogyan hozza bele a drethant, 
az étkezés örömének fogalmát? 

Félretette a lapot, folytatta a következő kérdéssel. Később jutott eszébe a megol- 
dás, ráírta a lapra, letette, fölvette a következőt, de a figyelmét nem kerülte el, 
hogy Lingdzsaéti ezt az egyet nem adja körbe, hanem leteszi külön. 

Este volt már, majdnem kilencszáz, amikor befejezték a kitöltést; Silenire most 
nem kellett gondot viselniük, otthon volt Haitékkal. Megkönnyebbülten dőltek 
hátra és nyújtóztatták ki tagjaikat. 

— Szépen dolgoztatok — mosolygott Szitulan. — Mi sem tétlenkedtünk, és meg is 
van a lista — átvette Milongiptól a papírlapot, amire még rákerültek az utolsó kér- 


dések adatai —, köszönöm, tehát a megbeszélést igénylő válaszok. Nindánál hu- 
szonhét, Szinensinél tizenkilenc, Aininál huszonhárom. És plusz egy. — Fölvette a 
külön tett három lapot. — Az antha és a rikantha közötti különbség. Tudjátok, 
hogy hívják ezt a kérdést? — Megcsóválták a fejüket. — Ez az úgynevezett khom- 
szandafhi, egyfajta becsapós kérdés. A gép fog két összetartozó fogalmat, és 
teljesen vaktában sorsol melléjük egy harmadikat, ami nem tartozik össze velük. 
Az esetek egy ezrelékében sikerül megoldást találni a kérdésre. Ti mindhárman 
megoldottátok. 

— Mert megoldható — felelte Aini. — Ha van megoldás, miért ne találtuk volna 
meg? 

Szitulan letette eléjük a három lapot. 

— Igen, de ti három különböző megoldást találtatok. És mind a három lúmaként 
van megírva. Ninda egyszerűen azt felelte, hogy az étkezés öröme a rikantha kate- 
ki tudtam találni. Szinensi már bonyolultabb magyarázatot talált, nekem többször 
is el kellett olvasni, hogy felfogjam, a tiéd pedig, Aini — az asszony széttárta a ke- 
zét —, az olyan szinten összetett, hogy már nagylúmának számít. Mondd, csináltak 
neked valaha intelligenciatesztet? 

Aini elmosolyodott. 

— Mi a különbség az okos ember és a buta között? Az, hogy az okos ember tudja 
magáról, milyen keveset tud. 

Szitulan élénken bólintott. 

— Igen, ezt a mondást én is ismerem. Ettől függetlenül jó ötletnek tartanám a 
tesztet. Várj csak. Melyik nem illik a sorba? Piros, sárga, zöld, kék. 

— A zöld kevert szín — vágta rá Aini. 

— Válaszolj mást, de úgy is a zöld jöjjön ki. 

— A csillagok között vannak vörösek, sárgák és kékek, de zöldek nincsenek. 

— Most a piros jöjjön ki! 

— A szulminfa levele soha nem lehet piros, csak sárga, zöld vagy kék. 

,, Nézz meg két fényképet ugyanarról az emberről: egy olyat, aminek nem voltál 
jelen a készítésekor, és egy olyat, aminek igen. Egészen más a hatás — mert más a 
kontextus. " 


Sileni: 
Naplóm Nindával, 
43994. angdzsagan 


Jóval elmúlt már éjfél, mire elkészültek a válaszok megbeszélésével, és 
mindhárman átvehették a negyedik dírjelvényt. Már megvolt otthon az első (fehér 
korongon piros nyílhegy), a második (fehér korongon zöld nyílhegy) és a harma- 
dik (fehér korongon kék nyílhegy). Most megkapták az első olyan jelvényt, amin 
már a thabbuan nyelv /A betűje áll, a fhangídír-khom rövidítése, ebben a dírben 
fehér alapon pirossal. És innentől kezdve joguk van mestereket avatni nekik is, 
akik közül mindegyik dírből az elsőnek a saját korábbi jelvényüket adják át, a 
hagyomány szerint. 

— Különös — tűnődött Milongip. — Már lehet száz-százötven dírvizsga, amin 
részt vettem. De csak négyre tudok visszaemlékezni, ahol abszolút száz százalé- 
kos eredményeket láttam. Most ez a három — és Nindára nézett, aki rámosolygott. 

— Igen, az én első dírvizsgám. 

— No meg a második és a harmadik, csak azokon én nem voltam ott. 

— És Aini meg Szinensi korábbi vizsgái — tette hozzá Angrolími. — Háromszor 
négy vizsga, és mind száz százalékra. 

— Erre nem is létezik fogalom a fhangi szaknyelvében — mondta Szitulan. — Aki 
száz százalékra teljesíti a vizsgáját, az viselheti a hakhom címet, például most ne- 
gyedik fhangídír-hakhom. De ez csak azt mondja meg, hogy ezt a vizsgát teljesí- 
tettétek száz százalékra. A korábbi vizsgákról nem szól. 

— Nem, bocsáss meg — rázta meg a fejét Sotten —, rosszul emlékszel. A hakhom 
csak annyit jelent, hogy nem követett el thúrambin szintű hibát, sőt néhány iskola 
silgunjaiban, például a dzssimmireknél és a liszgornoknál már akkor is megadják a 
hakhomot, ha khind hibaszint sem volt a vizsgában. Igazából arra sincsen megne- 
vezés, ha valaki egyetlen vizsgát teljesen száz százalékra hoz ki, mert ez annyira 
ritka; Milongip ohanginak van igaza, magam is részt vettem nagyjából annyi vizs- 
gán, mint ő, és még egyre emlékszem, egy nild nemzetiségű fiatalemberre Em- 
dzsin világán, aki a harmadik dírvizsgát teljesítette hibátlanul. De az első kettőt és 
a későbbieket ő sem. De... ami azt illeti, alkothatunk szót rá. Eddig hibátlan thab- 
buanul narna thamszin, ez lehet az elnevezése. 

A lányok mosolyogtak és nem szóltak semmit. Nagy megtiszteltetést nem illik 
megköszönni. Ez pedig nagyon nagy megtiszteltetés, hiszen Sotten ezt az új címet 


kétségtelenül megörökíti egy tanulmányban, ami az ő nevüket is tartalmazza 
majd. Sotten neves fhangítudós, csillagszerte ismerik a munkásságát. 

— Mást javaslok — szólalt meg Lingdzsaéti. — Ha a következő vizsgájuk netán 
nem sikerül hibátlanra, attól még négyet így teljesítettek. Ezt is el kellene ismerni. 
A fhangíban arra törekszünk, hogy minden árnyalatot pontosan megkülönböztes - 
sünk. 

— Igazad van, ohangi — mosolygott Sotten —, akkor hát legyen így. Omdzs 
thamszin, a negyedik dírig hibátlan. 

— Nem látom be, miért lenne ez ennyire fontos — mondta Ninda. 

— Nem fontos — vont vállat Sotten. — Az sem fontos, hogy ki tud gyorsabban 
szaladni, mégis rendeznek futóversenyeket. 

— Más a fontos — tette le az íhafis poharát Angrolími. — Van köztünk bárki, aki 
ne lenne meggyőződve róla, hogy a következő dírvizsga is száz pontra fog sike- 
rülni? 

A kérdésre csend volt a válasz, a mesterek szótlanul ültek, néhányan megcsó - 
válták a fejüket. 

— Hát ez itt a lényeg. Gondoljátok át, ohangi. Itt vagyunk hatan, elég jól képzett 
mesterek, akiknek az a meglátásunk, hogy ez a három kislány rendkívüli fhangíér- 
zékkel bír. A Ninda Társaság kapcsolatban áll több szúni és dzserang filozófussal, 
akik hasonló véleményen vannak, bár csak Nindával kapcsolatban, minthogy a 
másik kettő minden nyilvánosságot elkerül. Azt gondolom, hogy valami különle- 
gessel állunk szemben. 

Sotten beletúrt vörös hajába. 

— Csak helyeselni tudok meglátásodhoz, ohangi. Érdekelne azonban az elképze- 
lésetek arról, van-e összefüggés — legalábbis — Ninda kivételes fhangíérzéke és 
azon tény között, hogy számos dzserang világon mint valamiféle galaktikus szel- 
lemet tisztelik? 

A mesterek Nindára néztek, aki zavartan megvakarta az orra tövét. 

— Nincs — felelte. — Puszta véletlen, egy interjú hatása, amit valaha adtam. 

— Nem, nem így van — felelte Lingdzsaéti élénken. — Ebben nagyot tévedsz, 
sien. Ez tett ismertté, igen, ez igaz. De a hírneved hamar szétfoszlott volna, ha 
nem táplálja az a tapasztalat, hogy újra meg újra válaszokat tudsz adni a kérdése - 
ikre, méghozzá mélyen átgondolt, filozófiai ihletésű válaszokat. Igen, van össze- 
függés. Nem úgy néznek rád, mint valakire, aki egyszer adott egy interjút, hanem 
mint tanítójukra. Ezt mi a Ninda Társaságban elég világosan megfigyeltük. Szin- 
doriának és több-kevesebb részben egy sor más állam népének te a tanítómestere 
vagy, egy saupu, ahogy Szinensi nagyon helyesen mondja. Tudom, hogy te nem 
örülsz ennek, de ettől még így van. 

Ninda bólintott. 

— Nem, tényleg nem örülök. Én nem kértem ezt a felelősséget, és nem is válla- 
lom — azt hiszem, az lesz a legjobb, ha ezt világosan megmondom nekik is. És 
őmiattuk sem tartom jónak, ők felnőtt emberek, sőt többek ennél: egész népek, 


sok-sok felnőtt ember, akik között ha az egyik téved vagy képtelen helyzetének 
helyes értékelésére, ott a másik, aki ki tudja igazítani. Mégis énrám akarnak ha- 
gyatkozni, aki több okból sem lehetek képes az ő helyzetüket helyesen értékelni: 
mert gyerek vagyok, mert nem élek ott, mert nem ismerem a körülményeiket. Ide - 
je tisztázni ezt. 

— Nem sokat érsz vele — felelte Angrolími. — Az érzelmeik nem fognak megvál- 
tozni. Én a te helyedben figyelmeztetném őket arra, amit most mondtál, hogy ve- 
szélybe sodorhatják magukat és egymást, ha kritika nélkül követik a szavaidat, 
mert azok általános érvényűek és nem alkalmazhatók közvetlenül az ő egyéni kö- 
rülményeikre, de miután ezt elmondtam, én továbbra is beszélnék hozzájuk 
ugyanúgy. Szemlátomást szükségük van rá. Ami azt illeti, a Galaxis jelenleg nem- 
igen nélkülözhet senkit, aki értelmesen, tiszta fejjel tud beszélni az emberekhez és 
meghallgatják. 

— Ti itt mindannyian képesek vagytok rá — vitatta Ninda -—, és titeket is meghall- 
gatnának. 

— Igen, képesek vagyunk — de minket nem hallgatnának meg. A fhangi a tudás 
rendszerezésének tudománya, nem a tömegek befolyásolásáé. Mi csak a fhangí- 
hoz értünk, a tömegekre nem tudunk hatást gyakorolni. Ez már ki van próbálva, 
olyan formátumú fhangígondolkodók kísérleteztek vele, mint Szammon Khabe- 
lando, Orkenen Thrald és Rinn ké Kavek — de nem tudtak eljutni az emberekhez. 
Az egy másik tudomány. Te mindkettőnek birtokában vagy, de mi nem. 

Ninda lassan bólogatott. Fölpillantott a Hannugi-sziklára, amely persze most, az 
éjszaka közepén is változatlanul fürdött a nappali fényben. Aztán visszatekintett 
Angrolímire. 

— Rendben, megmondom nekik. Beszélni fogok hozzájuk ezután is, de... hogy 
is mondaná Ámmaít? Röösút fogunk játszani. Az egy kártyajátékban egy vállalás, 
amit úgy kell teljesíteni, hogy a többiek látják az összes lapodat. 


475. 


, Aránylag kevesen vagyunk mi, akiknek tudás adatott meg. Mindegy, mivel 
kapcsolatos az a tudás: minden emberre, akinek birtokában van, tömegek jutnak, 
akiknek nincsen. Ez baj. A tudás nem kevesebb, hanem több lesz azzal, ha másnak 
is adunk belőle." 


Angrolími: 
Bevezetés a fhangi gondolkodásába, 
212. 
Syyndoreia 
Kafndim 


60. ékai 16. 
a sárga órája 


— Örülök, hogy örültök nekem, Syjndofeia — közölte Ninda szárazon a tévénézők - 
kel. — De nem biztos, hogy annak is örülni fogtok, amit mondani akarok. Azért 
hívtam fel Larenka műsorát, hogy figyelmeztesselek benneteket: rossz úton halad- 
tok. Már a Kiyreán-rezsim idején elkezdődött, annak bukása után pedig még in- 
tenzívebbé vált az a bizarr folyamat, hogy miközben ti felnőtt emberek vagytok — 
sőt annál is többek, egy ország népe, ahol ha valaki nem tud valamit, mindig 
akadhat valaki más, aki válaszolni tud a kérdésére —; miközben képesek vagytok 
vagy képesnek kellene lennetek saját sorsotok irányítására; miközben rendelkezé- 
setekre áll a csillagközi közösség, ha olyan problémával találnátok szemben ma- 
gatokat, amit önállóan nem tudtok megoldani — mint például Kiyfeán diktatúrája 
és az általa hátrahagyott örökség —; szóval mindezenközben ti egy olyan forrásba 
vetitek a bizalmatokat, amelyről első ránézésre látszik, hogy rossz forrás. 
Énbelém. Kezdettől fogva, minden alkalommal elmondom, hogy én egy gyerek 
vagyok, aki nem is ott él köztetek, nekem nincsenek megoldásaim a 
problémáitokra, és ha esetleg lennének, azok sem lehetnének alkalmasak a 
számotokra, mert azok az én megoldásaim lennének. Úgy gondolom, túlságosan 
régóta áll fenn az az állapot, hogy én elmondom ezt, ti értelmes arccal bólogattok, 
aztán nem változik semmi, továbbra is belém helyezitek a bizalmatokat. Ámmaít 
ma is megnézte a syyndor híreket, mint általában. Egyharmad részük közvetlenül 
velem foglalkozik, másik negyven-ötven százalékuk csak közvetve, esetleg csak 
hivatkozik rám, például két hírben is talált valami olyasfélét, hogy , amint azt 
Nindától is hallottuk". És lehet húsz-harminc százaléka a mai híreknek, amiből 
sikerült kihagynotok. Ti ezt normálisnak találjátok? Mert én nem. Azt gondolom, 
hogy ennek véget kell vetni. Hogy hogyan, azt rátok bízom, de ha nem hagytok 


fel ezzel, akkor én fogok felhagyni azzal, hogy beszéljetek veletek. Van egy egész 
nép körülöttem, elleszek velük. 

— Ninda, kérlek — szólalt meg Larenka a kafndimi stúdióban —, bocsáss meg egy 
pillanatra. Valaki szeretne hozzászólni a beszélgetéshez, azt állítja, hogy régi is- 
merősöd. 

Ninda már szólni akart, hogy rendben, de a tévések nem vártak rá, az ő arca 
mellett, Larenka helyén megjelent egy másik arc. Egy ráncos arcú, szürke szakál - 
lú öregember. Ninda döbbenten nézte. Természetesen emlékezett minden arcra, 
amit valaha látott. 


— Igen — mosolygott az öreg derűsen. — Látom, emlékszel rám. A nézőknek 
azonban be kell mutatkoznom. A nevem Szketro Mjanrit, de sokan inkább írói ne- 
vemen ismernek: Szakhunthandi. Áhanin világán élek, fhangífilozófiával foglal- 
kozom. És egy nap, évekkel ezelőtt találkoztam ezzel a különleges gyermekkel, 
akit érdekelt a fhangi, ezért megajándékoztam egy gyermekdóarkészlettel. Azóta 
nemegyszer láttam őt a csillagközi tévéműsorokban, akárcsak önök. Így volt al- 
kalmam meggyőződni róla, hogy nem tért le az útról, amin elindítottam. 

Ritkán fordult elő, hogy Ninda belepirult egy dicséretbe. 

— A tudás útja rögös út — folytatta az idős tudós —, akár a fhangi nyelvén fejez- 
zük ki azt a tudást, akár másképpen. Nekünk, akiknek tudás van a birtokunkban, 
az a feladatunk, hogy eljuttassuk a tudást azokhoz, akiknek nem jutott belőle. 
Többek között a te egyik tanítód, Angrolími írt erről több könyvében is. 

— Értem, mester — felelte Ninda csendesen. 

— Így hát tudod, mi a teendőd. 

— Továbbadni a tudásomat, mester — sóhajtotta Ninda — azoknak, akiknek nin- 
csen. 

— Így van. Csak ennyit akartam mondani. Khoddi szinandzs. 

— Khoddi halmul — bólintott Ninda, üdvözlésre emelve kezét. S a képernyő bal 
fele máris elsötétült, aztán megjelent rajta Larenka megint. 

De Ninda ismét üdvözlést intett a kezével, s az ő arca is eltűnt a szindor képer- 
nyőkről. 

Larenka mélyet sóhajtott és kis szünet után szólalt csak meg. 

— Nehéz most szavakat találni. Azt hiszem, rendkívüli pillanatnak voltunk tanúi, 
kedves nézőink... Ninda, akit mindannyian tanítónknak tekintünk, már nem elő- 
ször adja értésünkre, hogy szeretne megszabadulni ettől a nem kívánt tisztesség- 
től, de most ez az idős mester, akit végső soron ő tisztel tanítójaként, talán megad - 
ta neki a lökést ahhoz, hogy velünk maradjon. Adná a Galaxis, hogy így legyen. 
Kedves nézőink, kérem, ne feledjék: bármit látunk mi személy szerint Nindában, 
ő nem más, mint egy közönséges ember, mi több, serdülő kamaszlány, még félig 
gyermek. 

Nem sokkal később megint megkereste valaki Larenkát, akinek akkor már véget 
ért a műsora, de persze fogadta a hívást, mint mindig. A hívó az anyanyelvén 


szólt hozzá, neki is enyhén zöldes volt a bőre, és a neve is tőrőlmetszett szavanszi 
volt. Idős férfi volt, ezüstös hajú, szikár. 

— Üdvözlöm, Szontiszkovarikinde asszony. A nevem Szilembrakon Tandiarkal- 
oromve antar Kilaringaszokindzsirando-nin-himbvarkaliszirondé. Megengedi, 
hogy visszaéljek kissé az idejével? 

— Megtisztel társaságával, himbvar úr — felelte Larenka éppoly szertartásosan, 
ügyelve, hogy ha egyszer a hívó teljes klánnevével és címeivel együtt mutatkozott 
be — a klánnevüket a szavansziak csak egymás előtt fedik fel, Larenkáét egyetlen 
szindor sem ismerte, hiába élt már itt évek óta —, akkor ezek közül csakis azon az 
egyen szólíthatja, amin az illemszabályok megilletik. 

— Ó, a himbvar nem fontos — mosolygott a másik, ezzel lényegtelennek minősít- 
ve a Haldorunkaliszirondé Egyetem negyedik fokozatú doktorátusát. — Nem a cí- 
mek tesznek minket azzá az emberré, akik vagyunk. Megtisztelne esetleg azzal, 
hogy azon a becenéven szólít, amin a barátaim? Örömet szerezne vele. — Larenka 
reflexszerűen bólintott, és hirtelen valami sejtelem villant az agyába. — Rövidke 
név, az igaz. Dzsagi. 

Larenka önkéntelenül kimondta a nevet vele együtt. Már tudta, ki ez az ember. 
Nagy Galaxis! Dzsagival beszélget! 

— Felkeltettem az érdeklődését — állapította meg Szavansz történelmének 
legnagyobb filozófusa. — Ezért hát a tárgyra térek. Az én érdeklődésemet pedig 
Ninda keltette fel, valamint régi kedves barátommal, Szketro Mjanrittal az imént 
folytatott tévébeszélgetése. Mint tudja, én nem szeretek a nyilvánosság előtt sze - 
repelni, de ő livarondé. Szeretném önt felkérni, hogy közvetítsen köztünk. 

Szavansziak voltak mindketten, kevés szóból is értették egymást. Dzsaginak 
szükségtelen volt elmondania, mit kíván Larenkától. 

— A legnagyobb örömmel vállalom a megtisztelő feladatot, Dzsagi. 

Becenévhez nincs urazás, nincsen semmilyen cím. 

— Köszönöm. Tudom, hogy a gyermek csak rapszodikus időpontokban elérhető, 
ezért nem várom meg. Az egyetemi kódomon át elér, amikor sikerült megszervez- 
nie és a gyermeknek is alkalmas. 

Larenka kihúzta magát. 

— Minden úgy lesz, ahogy kívánja, Dzsagi. 

— Örömömre szolgált — mondta a tanár mély bólintással, szavanszi szokás 
szerint felmutatta hüvelyk- és mutatóujját, és megvárva, hogy ezt a riporternő vi- 
szonozza, kikapcsolt. 

,, Miért hasonlítjuk a tudást és a szeretetet fényhez? Mert mindkettőből csak több 
lesz, minél többen osztoznak rajta. " 


Ninda: 
A fény lúmái, 
3640. 


Larenkának néhány huszadon belül sikerült elérni Nindát, aki érdeklődve nézett rá 
valahonnan egy kis (vagy nagy, ki tudja) szobából. A riporternek nem először ju- 
tott eszébe, hogy Nindát mindig egy fal előtt ülve látja. Szegény gyerek mikor jut 
ki a hajójából egy világ felszínére, mikor lát természetes fényt? 

Ninda ez idő szerint valójában a haugímúi jannihaum egyik asztalánál ült, és ha 
nem a Testvériségen kívülre hiperfonált volna, akkor a háta mögött Jaguri háza, 
fölötte pedig a Jasszani-Hiremmun erdő hegyoldalra kúszó vonulata látszott vol- 
na; közvetlenül mögötte pedig jövő-menő emberek, egy csomó gyerek, köztük 
természetesen Ninda családja is. De a Testvériség kommunikációs rendszere per- 
sze kiszűr mindent, ami a szúnik világait vagy hajóit ábrázolja. 

— Ninda, kérlek — kezdte a tévés —, megkeresett egy szavanszi filozófus... hogy 
pontos legyek, a legjelentősebb szavanszi filozófus napjainkban. Szilembrakon 
Tandiarkaloromve. Arra kért, hogy közvetítsek közöttetek, mert szeretne megis - 
merni téged. 

— Semmi akadálya — felelte Ninda rezzenéstelenül. — Mikor? 

— Nos... én máris visszahívom őt. 

Nem sokkal később már hárman néztek egymásra a hiperfonok képernyőjéről. 
Larenkának a torkában dobogott a szíve. Két ekkora gondolkodó itt, az ő szeme 
láttára — és ebből nem adhat le semmit. A professzor sosem egyezne bele. 

— Köszöntelek, Ninda — kezdte a professzor szúni nyelven. — Szilembrakon Tan- 
diarkaloromve vagyok Szavanszról, de a fhangísodha csak Dzsagi művésznéven 
ismer. Én csak mintegy négyszáz éve foglalkozom a fhangíval, de némi sikereket 
értem el benne, mondhatni, odafigyelnek a szavamra. Már többször láttalak a 
tévében, és most, hogy Szketro Mjanrit barátommal beszélgettél, úgy gondoltam, 
megkereslek. Talán tudunk egymásnak mondani valamit. 

Ninda szenvtelenül hallgatta végig a kis bevezetőt, aztán azt mondta: 

— Khaszom dond kua - thilammit kargen phend olli — kaszigon thrambun garen 
ankua. Figyelj oda a fiatalokra, hallgasd meg, amit mondanak, mert amit tőlük 
nem tudsz meg, azt mástól végképp nem. 

— Hiszen ezt én írtam — mosolyodott el az öreg tanár. 

Ninda bólintott. 


— Kaszigon dond kua -— thilammit kargen phend olli — khaszom thrambun garen 
ankua. 

Dzsagi elnevette magát. — Igen, ez jó. Figyelj oda másokra, hallgasd meg, amit 
mondanak, mert amit tőlük nem tudsz meg, azt a fiataloktól végképp nem. Azt hi - 
szem, kedves Szontiszkovarikinde asszony, úgy illik, hogy tájékoztassam: Ninda 
válasza az én lúmámra egy úgynevezett khimmi, egy lúma egyfajta megfordítása, 
amit fogalmak helyének felcserélésével alkotunk. Sajátossága, hogy nem feltétle- 
nül igaz, csak a játék kedvéért csináljuk, és van egy-két szabály, aminek meg kell 
felelni, például a felcserélendő fogalmaknak egymás mellett kell lenniük a hat- 
szögrácsban. Kitűnő bemutatkozás volt, haníkhom. 

— A saunisiak azt mondják: daiske veimysta, uoiske Sunovysta. Frappáns bemu- 
tatkozás — fele barátság. 

— Saunisiak? Éltem ott... még emlékszem is egyre-másra. Szép hely, minden 
utca csupa szín, és kedvesek az emberek. 

Ninda bólintott. — Én is éltem ott, egyik kedvesem odavalósi. Voltaképpen sau- 
nisi állampolgárnak számítok. 

— Nocsak, hát lehet egy szúni kettős állampolgár? 

Ninda elmosolyodott. 

— Megvan a születésem jogán járó szindor állampolgárságom is, és az ügyvéde- 
im azt is tudják, hány államban állítanák rólam habozás nélkül, hogy állampolgá- 
ruk vagyok, sőt hivatalos dokumentumot is adnának róla. De hát mindegy. 

— Miért mindegy? — figyelt fel a tanár. 

— És ha elkérném azokat a dokumentumokat? A polcon ott heverne tíz vagy 
száz állam azonosító kártyája. No és? Mit számít ez? 

— Jelképezi tíz vagy száz állam népének szeretetét, tiszteletét. 

Ninda megvonta a vállát, kinyúlt oldalra, fölvett egy poharat, ivott egy kortyot. 

— Nem sokat tartok a jelképekről, de ez esetben eleve arról sem, amit ez jelké- 
pezne. Szeretnek és tisztelnek ki tudja, hány száz világon? No és? Ettől jut enni- 
való azoknak, akiknek eddig nem jutott? Szindorián tiszteltek engem legelőször, 
és ettől megszűnt a diktatúra és a nyomor? Nem. Akkor szűnt meg a diktatúra és 
attól kezdve enyhülhet a nyomor, hogy mi odamentünk és Ámmaít leváltotta a 
zsarnokot. Tisztában vagyok vele, hogy a legtöbben azok közül, akik énbennem 
valami csodatevőt látnak, a legszegényebbek közül valók. És miért? Mert a sze- 
génységgel a tudatlanság is vele jár, és egyszerűen nem képesek felmérni, hogy ez 
értelmetlenség, nekem semmilyen hatalmam nincsen. 

Dzsagi elgondolkodva figyelte a kislányt, aki nyugodt, tiszta tekintettel nézett 
vissza rá. Ő is ugyanazt látta, amit oly sokan: határtalan nyugalmat és mély böl- 
csességet. 

— Józan szavak — mondta kis szünet után. — Sokszor megesett már, hogy egy 
egész ország imádott valakit, vezetőjüknek tekintették, minden szavát vakon kö- 
vették. Azt gondolom, vagy inkább remélem, hogy veled nem fog megtörténni, 


ami velük: hogy az élükre állsz és meghirdetsz valamit, amit nem kellett volna, 
aztán szörnyűségekkel vonulsz be a történelembe. 

Ninda lassan ingatta a fejét. 

— Nem, mester, velem nem. Nem vagyok hajlandó az élére állni semminek. Már 
eddig is lett volna rá alkalmam — Larenka erről nálam sokkal részletesebben tud 
mesélni —, de én nem akarom vezetni az embereket. Én csak tanulmányozni szere- 
tem őket. Aki ebben partner, annak örülök — aki vezetőt keres, nálam hiába keresi. 

— Nem vezetőre lenne szükségük — mondta az öreg filozófus, de nem tette 
hozzá, hogy akkor mire. 

Ninda bólintott. 

— Hanem tanítóra. De én erre sem vagyok alkalmas, én még csak egy gyerek va- 
gyok. Nem tudok felnőtt embereket tanítani. 

— Ismered a Fhannut-szabályt? 

Ninda elnémult néhány pillanatra, aztán lehajtott fejjel válaszolt. 

— , Mondd ki — gondolkodj — mondd ki újra." Igazad van, mester. Át kell gon- 
dolnom, és át is gondoltam. Igen, én valóban gyerek vagyok, de ettől még tanítha- 
tok felnőtteket, ha hagyják. Aki hagyja, aki odafigyel rám, azt taníthatom. De ez 
úgy hangzik, mint a khaddahum küldetése. 

— Éleselméjűséged figyelemreméltó, de nem meglepő, tudva, hogy ilyen fiatal 
korban már a negyedik fokozatot viseled. 

— De nem vagyok én még fiatal egy ilyen feladathoz? 

A professzor széttárta a kezét. 

— Honnan tudhatnám, ifjú mesterem? Ezt nem tudja más, csak a tham. 

— Csak a tham ismeri a jövendőt — idézte Ninda lassan —, és ami a jövendő titka, 
azt nem ismerheti más, csak a tham. 

— A fantasztikus történetek időgépe létezik, de csak a jövőbe lehet vele utazni, 
és csak egyféle sebességgel. 

Larenka végtelenül élvezte a beszélgetést, hogy két ekkora bölcset hallgathat. 
És volt egy olyan érzése, hogy ebből a beszélgetésből még valami nagy dolog ke- 
rekedhet ki. 

— Tanítani — mondta Ninda — olyasmi, amire az ember egész élete sem elég. 

— Karhabbun szerint egy jó tanár ezernyi újabb tanárral gazdagítja az emberisé- 
get. 

— Tehát legyek tanár?... 

— Ne, fiatal mesterem, szó sincs róla. Neked tanítónak kell lenned — milyen sze- 
rencse, hogy ez a két szó elkülönül a szúniban -—, a tanár az én vagyok, nekem ez 
volt a munkám, fizetésért, szerződéssel. De már nyugdíjban vagyok. Te ebből a 
küldetésből sosem fogsz nyugdíjba menni. Nem jár fizetés sem, csak... 

Ninda megint bólintott. 

— Csak a tham megbecsülése. 


4TT. 


01-6ó khaddahun 


, A családjukból csak Szinensi használja a nevét eredeti formájában. Nindának 
valaha csak csúfneve volt. Aini neve igazából sokkal hosszabb, de ezt mi szúnik 
nemigen tudjuk. Sileni eredeti nevét mindnyájan ismerjük, de nem is hallgat rá. 
Fura dolgok ezek." 


Hiragi: 
Találkozásaim Nindával, 
8. sómir 


Szúnahaum 
Jasszani-Haugímú 
43669. dzsirat dzsanargan 

Megint népes társaság gyűlt össze a két ház között, a huhallupban, ahol 
változatlanul meghagyták az ülőgarnitúrát a Ninda Társaság előző összejövetele 
óta. A Ninda Társaság tagjainak háromnegyed része eljött, de távközléssel a töb - 
biek is jelen voltak. Nem hiányzott senki, csak a három kisgyerek, akiket már le- 
fektettek aludni, ezúttal Nindáék házában, együtt. 

— Köszönöm, hogy eljöttetek — kezdte Ninda, szúni módra minden bevezetés 
nélkül. — Azért hívtalak össze benneteket, mert egy érdekes beszélgetést folytat - 
tam. Érdekeset és fontosat. Egy szavanszi tudóssal, Szilembrakon Tandiarkal- 
oromvéval, khomnevén Dzsagival. 

A fhangímesterek arcán pontosan az a kifejezés jelent meg, amire számított. 

-—Ő nem osztozik a szindorok rajongásában, de fölkeltettem az érdeklődését, 
mert a szindor tévében beszélgettem Szketro Mjanrittal — khomnevén Szakhunt- 
handíval —, aki annak idején elindított a fhangi útján. 

Két társa és a tizenkilenc felnőtt némán figyelte, amint kortyol egyet az íhafis 
poharából, és hátradől a kanapén. 

— Dzsagi nagyon nagy tudós, negyedik doktor a Haldorunkaliszirondé Egyete- 
men, ami Hangilaoranon nagyjából a saonának felel meg. De nem ez számít. 
Olyan művek fűződnek a nevéhez, mint A második hold filozófiája, a Szombraki- 
forondé meg az Értekezés a tojásrántottáról mint a Történelem Meg- 
testesüléséről, amiért Ikhmun-díjat kapott. De ez sem számít. Ő avatta nyolcadik 
dírre Kaliszimmotarinkét, kilencedikre Amditalisszinhitaringanót, tizenkettedikre 
Voep Kotto Brahkot. De ez sem számít. Ami számít, azt a fhangíban úgy hívjuk: 
szodithund. Olyan ember, aki odafigyel a dolgokra, aki észreveszi maga körül az 
embereket és jelenségeket, aki nyitva áll új dolgok megismerésére, és erre készteti 
a körülötte levőket is. Ez nem egy rang vagy kitüntetés, nem szerepel a rengeteg 


címe és rangja között, amikkel elhalmozták, ez csak egy tény, amit én állapítottam 
meg róla. 

A tizenkilenc felnőtt mindegyike természetesnek vette, hogy amit Ninda megál- 
lapít valakiről, az úgy is van. Senki sem szólt. 

— Tőle kaptam egy feladatot. Azaz nem tőle — csak így akarta a tham. Dzsagi 
nem is említette, bár kétségtelenül ismeri azt a két fogalmat, hogy száhpain- 
sédauni és saupu. De engem Szinensi évtizedek óta így hív. Annak, amit Dzsagi 
mondott, ugyanez az értelme, ha másképpen fogalmazta is meg. Megbeszéltük, 
hogy ez lesz a feladatom. Száhpain-sédauninak és saupunak kell lennem. 

— Simnunná — dünnyögte Hiragi. Egyébként nem szólt senki továbbra sem. 

— Persze beszéltünk erről a lányokkal. Egyetértenek. Abban is, hogy ezt kell 
tennem, és abban is, hogy ez a khaddahum küldetése. Sotten, kérlek, kifejtenéd 
ennek a fogalomnak a jelentését? 

A mester krákogott és bólintott. 

— Hogyne, örömmel. A khaddahum olyasvalaki, aki lehetetlen feladatra vállal- 
kozott önként. Nem úgy értve lehetetlen, hogy valaki akadályozná, vagy emberi 
erő ne lenne hozzá elegendő — a feladatot el lehet kezdeni és lehet folytatni, de 
soha nincsen vége. Értelemszerűen Ninda feladata nem azért a khaddahum külde- 
tése, mert a legtöbb emberrel nem tud beszélni — hiába a csillagközi távközlés, ha 
a legtöbb világra el sem jut a mondandója, és ahová igen, ott is csak kevesen fog- 
ják meg is nézni —, ez éppúgy Ninda személyén kívül álló körülmény, mint az, 
hogy akik meghallgatták, azok aztán mihez kezdenek ezzel a tudással; hanem 
mert ahogy Khradd Szinakkiminsat mondja, senki sem lehet képes szavakba önte- 
ni minden tudását, már csak azért sem, mert mire végigmondaná, pusztán ezáltal 
is óriási mennyiségű új tudásra tesz szert. De azt is hozzáteszi, hogy az ember 
szókincse, önkifejező készsége nem elegendő az elméjében tárolt tudás szavakba 
öntésére — és nem is lehet a tudásunkat listába szedni és végigmondani, mert az 
agyunkban tárolt ismeretek rendszerét mi magunk sem vagyunk képesek követni. 

Ninda mosolyogva bólintott. 

— Köszönöm. Igen, hát valami ilyesmi. 

Hait úgy érezte, meg kell kérdeznie. 

— De voltaképpen mi az, amit konkrétan csinálni fogsz? 

— Beszélni fogok az emberekhez — felelte Ninda habozás nélkül. — Ugyanúgy, 
ahogy eddig, de két dolog meg fog változni. Nem Szindoriával fogok beszélni, és 
a többi világon átvehetik a közvetítést, ha akarják — Szindoria kitüntetett szerepe 
megszűnik, az összes világhoz beszélni fogok, ahol meghallgatnak. És ezzel össz- 
hangban az is megszűnik, hogy mindig csak Szindoria problémáiról beszélünk. 
Bármely világ problémáiról beszélhetünk, vagy pedig történeteket mesélek nekik. 

— Mondj egyet — kérte Hiragi. 

Ninda elmosolyodott. 

— Lian, lian, lian. Régen történt, még az idő hajnalán, Ősi Föld Hajnalkorában, 
amikor az ember még a természetben élt, állatokat tartott. De állatait rendszeresen 


öldöste egy ragadozó állat, amelyről csak annyit tudunk nagyjából, hogy hasonlí- 
tott az ősi kutyára. Farkasnak hívták. Az ember sok mindent megpróbált, hogy 
megölje a farkast, mert elűzni nem lehetett, elszaladt és később visszajött — de az 
embernek csak hosszú bot végére kötött kése volt, amivel csak akkor ölhette vol- 
na meg a farkast, ha utoléri. Ám a farkas sokkal gyorsabb volt nála. Egy nap az 
ember beszédbe elegyedett egy állattal, amely szabadon élt, és nyilván csak legen- 
da, hogy tudott beszélni. Lónak hívták, olyanféle állat volt, mint a mean vagy a 
mungi. A ló is sokat szenvedett a farkastól, amely nemegyszer elragadta már egy- 
egy családtagját. Megegyeztek, hogy együtt megölik a farkast: az ember ráül a ló 
hátára, aki sokkal gyorsabb, mint a farkas, így utolérik, és az ember leszúrja. Így 
is történt. Amikor a farkas már holtan feküdt a lábuknál, a ló azt mondta: , Győz - 
tünk. Most már szállj le a hátamról." Az ember pedig nevetett. , Te ostoba állat! 
Azt hiszed, lemondok az erődről és a gyorsaságodról? Szolgálni fogsz engem, és 
az utódaid is szolgálni fognak!" A ló kétségbeesetten futásnak eredt, de ez sem 
segített, hiszen új ura ott ült a hátán. Úgy tartják, az emberek ezentúl hosszú-hos- 
szú ideig tartottak és tenyésztettek lovat, amely a gépek születése előtt az ember 
egyik legfontosabb eszköze volt arra, hogy testi erejét megsokszorozza. Csak ak- 
kor hagytak fel a lótartással, amikor a gépek átvették a helyüket. S most kérdez- 
zük meg magunktól, nem ilyen lovak vagyunk-e mi is, akiket vezetőink már nem 
az erőnk és a gyorsaságunk miatt tartanak, hiszen erre ott vannak a gépek, de 
mégis azért kellünk nekik, hogy szolgáljuk őket, ők pedig ha nem is szó szerint, 
de a hátunkon ülnek. Mert nem mindegy, hogy sok-sok ember együtt dolgozik és 
van közöttük vezető — vagy pedig van egy vezető és az összes többi dolgozik, de 
munkájuk hasznát az az egy fölözi le. Így írja Hilg Szammuek a Galaktikus törté- 
netekben. 


478. 


, A múlt már lezajlott. Ez azt is jelenti, hogy ami történt, megtörtént, hibáinkat 
megpróbálhatjuk jóvátenni, amelyiket lehetséges közülük. De azt is, hogy jó és 
rossz emlékeink, tapasztalataink már velünk maradnak életünk végéig. " 


Szinensi: 
Ninda élete és tanítása, 
862. sómir 


— Közleményt? — pillantott Ninda érdeklődve Ámmaítra. 
— Igen, úgy gondolom, hogy ezt kellene tenni. Te általában egyszerűen elmon- 
dod a dolgokat az embereknek, de amikor én jelentettem be, hogy kevesebbet 


fogsz tudni beszélni velük, mert lett egy gyereked, arra nagyon odafigyeltek. Az, 
hogy másvalaki jelenti be helyetted, különleges hangsúlyt ad a dolognak. 

— Értem. Igazad van. Jó, jelentsd be helyettem. 

— Mikor szeretnéd? — kérdezte Ámmaít, de Ninda csodálkozó tekintetét látva 
nyomban válaszolt is magának. — Persze, most azonnal. Rendben. Mennyi az idő 
most Kaindímban? — kérdezte inkább csak úgy önmagától, miközben a suagjáért 
nyúlt, de Ninda így is válaszolt. 

— Teljesen mindegy. Ha rólam van szó, álmukból is felugranak. 

A tagok mosolyogtak, Ámmaít pedig felhívta a S$ÁW szerkesztőségét. 

— Ó, professzor úr — vette föl egy fiatalember, a kiírás szerint Ásef ÉÉsvuóp. — 
Üdvözlöm! Jelenléte megszépíti napunkat. Miben lehetek segítségére? 

Szúni ízléshez mérten ez extrém hosszadalmas udvariaskodás volt, de a szindo- 
roknál csak a legújabb időkben, a diktatúra bukása után vált elfogadottá, hogy 
ilyen röviden üdvözöljenek egy ennyire jelentős személyiséget. 

— Üdvözlöm, ÉÉsvuóp úr. Van egy hírem, amit szeretnék megosztani a nemzet- 
tel — pontosabban a csillagközi közvéleménnyel. Meg tudná oldani, hogy intéz- 
kedjen egy közvetítés ügyében? 

— Ó, professzor úr kérem, hogyne, természetesen. A legnagyobb örömmel. Mi- 
korra parancsolja? 

— Nagyon kedves. Nincs jelentősége az időpontnak, amikor önöknek kényel- 
mes. 

— Azonnal intézkedem. Az egyik szerkesztőnk néhány huszadon belül vissza- 
hívja professzor urat. 

— Köszönöm, ÉÉsvuóp úr. További kellemes napot. 

Míg a visszahívást várták, a Társaság tagjai nyugodtan fogyasztották vacsoráju - 
kat. Ámmaít sült halat evett, súgum-firragit, dzsalhalgi módra, citromos mártással 
és saunisi recept szerint készült ystrandas gyümölcssalátával. 

Sugiran törte meg a kis csendet, letéve villáját a húspogácsája mellé. 

— Andzsi, emlékszel Henarfra? Mi voltunk az egyetlenek, akik közvetlen közel- 
ből tudósítottak, és világosan értettük, hogy amit látunk, be fog kerülni a történe- 
lemkönyvekbe. Be is került, az ottaniba, több száz világon azóta is tanítják, a Ga- 
laxis többi részében meg azt se tudják, hol van Henarf. Hát most az az érzésem, 
már sokadszor, hogy aminek most szemtanúi vagyunk, arról az egész Galaxisban 
tanítani fognak. 

Az öccse bólogatott, de Ninda megelőzte a válaszadásban. 

— Ugyan már, Sugiran. Beszélgetek az emberekkel. Ne építs belőle hajót, az 
egésznek nincsen semmi jelentősége. 

Hait kissé előredőlt, amennyire hasa engedte. 

— Igazán, sien? Akkor miért hívtál össze minket? 

Ninda elmosolyodott. Persze hogy erre is tud válaszolni, gondolta Hait. 

— A Galaxis szempontjából nincsen jelentősége, sien-Hait. Gondold végig, mek - 
kora terület az, ahol egyáltalán hallhattak rólam. A fél spirálkar? Talán még annyi 


se. Sugiranéknak van róla térképük, én nem szoktam nézegetni. De a Galaxis nem 
ebből az egyetlen spirálkarból áll, sien, a szétágazásokkal együtt van vagy hat /i- 
zikai ág, de inkább a civilizáció által elfoglalt, nagyjából összefüggő területeket 
szoktuk spirálkaroknak hívni, azokból lehet vagy húsz. Óriási vidékek, sien. Itt 
nálunk állítólag valami kétmilliárd ember hallott már rólam. Óriási szám, nem vi- 
tatom. De Szuangsanné hatalmas, a Galaxis-negyedkör mentén van vagy kétezer 
nagyobb állama, és egy emberre, aki tudja, ki az a Ninda, tízezer jut csak itt a spi - 
rálkaron, akinek fogalma sincsen. És ezzel nincs is semmi baj, a Galaxis márpedig 
ekkora és kész. Baj akkor van, ha azt hiszitek, hogy én újjá fogom teremteni a Ga- 
laxist. 

— Értjük mi — bólogatott Andzsihut —, de hadd kérdezzek valamit. Hány éves is 
vagy te? 

— Hiszen tudod, százhetvenhétnek becsülöm magamat. 

— Igen, tudom, de te is gondold most át. Száztizennyolc évesen kerültél az Au- 
lang Laipra, azelőtt nem ismert téged senki. Ha hatvan év alatt megismert kétmil- 
liárd ember, egész életed során mennyi fog, feltéve, hogy az ütem nem változik? 
Te vagy a szomtihatuen, mondd meg. 

Ninda sóhajtott. 

— Hát mondjuk ha ezeréves koromig élek, akkor közel harmincmilliárd. Szuang- 
sanné népességének egy elenyésző töredéke. 

— Igen. Csakhogy a hírneved terjedésének üteme nem marad változatlan. Ennek 
a kétmilliárd embernek a fele a szindoriai dzsáhifannun alatt vagy után hallott ró- 
lad először. Az ötvenkilenc év valójában sokkal kevesebb. Nyilván soha nem fog 
bekövetkezni, hogy az egész Galaxisban mindenki tudjon rólad, de ha az vagy, 
akinek gondolunk, akkor rövid időn, mondjuk egy évszázadon belül legalábbis 
Szuangsannén minden művelt ember ismerni fogja a nevedet. 

Ninda határozott mozdulattal bólintott. 

— Ha az vagyok, akinek gondoltok. De még ti magatok sem tudjátok, kinek 
gondoltok. No, mi van a szindorokkal? 

— Itt várakozik az élő adás — felelte Ámmaít, és megérintette a suagját. — Üdvöz - 
löm, LYYksúnahy úr. 

— Köszöntöm, Íldata professzor úr — nézett rá a riporter a tévések széles moso - 
lyával. — Mit tehetek önért? 

— Egy hír közreadásában segíthetne, LYYk$únahy úr — nem is nekem, hanem a 
nézőknek. 

— Öné a kép és a hang, professzor úr. 

— Köszönöm. Üdvözlöm a nézőket Syindoreián és a Galaxis világain. Ismét 
Nindától hoztam hírt, vagy ha úgy tetszik, üzenetet. Mivel ő az az ember, aki min- 
dig tartogat meglepetéseket, most hozott egy olyan döntést, amely némileg meg- 
változtatja pályáját, alighanem hosszú távra. Egy neves filozófussal folytatott be- 
szélgetése nyomán úgy határozott, hogy a jövőben másképpen fogja irányítani 
nyilvános szerepléseit. Úgy kíván tevékenykedni, mint egy dööyll. Azok számára, 


akik fordításban hallgatnak engem, elmondom, hogy ez egy archaikus szó, a régi 
syyndor legendákban szerepel, elmondó embernek szokták értelmezni. A legenda- 
beli döóöyllok történeteket meséltek, amikkel megmutatták hallgatóságuknak a 
megoldást problémáikra, tanították, nevelték őket. Ilyenféle emberekről más né- 
pek meséiben is tudunk — erről már ő maga tud több információval szolgálni —, 
bár én arról őszintén szólva semmit sem tudok, hogy hányan voltak közülük gye- 
rekek. Azt hiszem, ez nem nagyon lehetett jellemző. Ninda számára jelen pillanat- 
ban az a dolog legfontosabb része, hogy meg kíván válni attól a szereptől, hogy ő 
Syyndoreia afféle társadalmi tanácsadója legyen. Tudják, mit mond mindig: 
, Semmi közöm Syyndoreiához, csak ott születtem." A sok-sok világon elterjedt 
rajongó tisztelet inkább zavarja, mint örömmel tölti el, és szeretné ezt a jelenséget 
valami olyan irányba terelni, amiről azt látja, hogy értelme van. Hát ennyi. Átad- 
tam az üzenetet. 

Ninda kézjellel mutatta, hogy be akar lépni a hívásba, és miután Ámmaít 
elhallgatott, meg is érintette a gombot. 

— Ámmait nagyon pontosan adta át az üzenetemet — nézett határozottan a ripor- 
ter szemébe, aki szélesen elmosolyodott a láttán. — Erre az utolsó részletre én még 
kitérnék. Nem véletlenül írtam elő Syyndoreiának, hogy a diktatúra bukása után 
távolítsák el az arcképeimet. Mostanra már egy új diktatúra kezdeményeit jelente- 
nék, ha nem politikai diktatúráét, akkor véleménydiktatúráét. S így sem zárható ki 
egy ilyennek a létrejötte. De akkor azt már nélkülem, syyndorok. 


479. 


0j-8 dóöyll 

,, Vegyél egy csomó köznapi, normális embert. Adj rájuk egyforma ruhát, minden- 
féle jelvényekkel. És máris magától értetődőnek fogják találni, hogy megöljenek 
másokat." 


Ninda: 
Beszélgetések, 
850. 


— Mint dóöyll — vagy ahogy a Testvériségben mondjuk, saupu — először hadd me- 
séljek nektek a véleménydiktatúrákról. Ha azt mondom, hogy , valamilyen eszme, 
amit tényként el kell fogadnod, különben retorziókkal találod szemben magad", 
ez nagyon száraz és elvont magyarázat, ráadásul fedi a kötelező érvényű szabá- 
lyokat és törvényeket is, amiket a társadalom azért hoz, hogy az emberek zavarta- 
lan egymás mellett élését biztosítsa. Az nem véleménydiktatúra, ha megkövetelik, 
hogy ne rabold ki a szomszédodat. Ettől még gondolhatod, hogy ez milyen nagy- 
szerű ötlet lenne, csak ne csináld! De voltak és vannak társadalmak sokfelé a Ga- 


laxisban, ahol valamit egységesen gondolni kell, mert ez van előírva. Nincs más 
magyarázat. Csak azt kell gondolni, vagyis persze csak azt állítani, hogy azt gon- 
dolod, mert hát az igazi gondolataidat mások nem ismerhetik. Mondok egy érde- 
kes esetet. Egy barátom nemrég mesélt nekem — nem hiszem, hogy lenne neve 
syyndorul — Amhvekan világáról, a Trakkaben-ködök vidékén található, és van 
náluk egy úgynevezett ősmese. Azazhogy ősmeséje nagyjából minden világnak, 
illetve társadalomnak van, egyetlen ember szokott a középpontban lenni, aki egy 
kis csoport élén birtokba vette azt a világot, elkezdte betelepítését és a többi. Ha 
három ilyen történetet hallottatok, mindet hallottátok, azaz nem egészen, mert né - 
melyikben meseszerű elemek is vannak. Ilyen az amhvekani ősmese is, amelynek 
főhőse, a világ névadója a mese szerint kettészakított egy gázóriást, úgy, ahogy 
mondom, valamilyen csodafegyverrel, és csinált belőle hat világot, ezek egyike 
Amhvekan, a többi ötöt kihajította a Galaxisba, és majd jön egy másik hős, aki új- 
ra egyesíti őket. Gondolom, egymáshoz tolja őket. Az egész történet szemláto - 
mást egy fantasztikus regény, amivel még nem is lenne baj. De ha egy syyndof- 
nak, thabbuannak, hinnulnak azt mondod, hogy nem hiszel a népe ősmeséjében, 
mosolyog és vagy azt feleli, hogy ő sem hiszi el egészen, ez csak afféle romanti- 
kus hagyomány, vagy éppen azt, hogy ő elhiszi, de ha te nem, hát akkor nem, kit 
érdekel. Hanem ha egy amhvekaninak mondod ezt! — Ninda majdnem kiabálásig 
emelte a hangját. — Azt úgy kell lefogni, hogy meg ne verjen! Nem hülyéskedek, 
benne van az útikönyvekben. Külön felhívják a figyelmet, hogy ne ingereld őket a 
legendáikkal, mert pórul járhatsz. Hát ez a véleménydiktatúra. És most képzelje- 
tek el egy olyan jövőt... nem is sokára, mondjuk a syyndoj időszámítás szerinti 
hatvanötös évben, a főnökötök behív az irodájába és vészjóslóan tudakolja, mi is 
volt előző nap az a fél szóval elejtett kijelentésetek, hogy , azért Ninda is tévedhet 
néha". Ugye csak félreértés volt az egész, és nem kell összehívnia az üzemi taná- 
csot?! A nem syyndor nézőknek mondom, hogy ilyesmik gyakran előfordultak a 
diktatúra idején, csak persze nem az én nevem volt a kérdésben, hanem az elnöké 
vagy a kormány valamelyik tagjáé. Ha valakiről elterjedt, hogy valami de- 
honesztálót mondott az elnök , őméltóságáról", akkor összehívtak valamiféle csür- 
hét, akik , testületnek" címezték magukat, és elkezdtek kérdéseket vagdosni hoz- 
zá. Hogy mit gondol Kiyreánról, miért gondolja, miért nem valami mást gondol, 
tényleg azt gondolja-e, és halálra rémített emberek bőgve magyarázták, hogy 
igenis lelkesen és tiszta szívből imádják Kiyreánt és félreértés volt az egész, és ők 
igazán soha nem is gondolnának olyat, amit egyébként mindenki pontosan tudott, 
hogy az , elnök úr őméltósága" egy utolsó szemét gazember, aki annyit sem érde- 
mel, hogy a nevét ráírják a sírjára! Hát ez a véleménydiktatúra. Mármost az nem 
egy nagy különbség, hogy Kiyreánt kell kötelezően imádni vagy engem, nem 
igaz? 

Elhallgatott, töltött magának egy kis jogratos íhafit, felhajtotta. 

— Akkor a véleménydiktatúra kérdését meg is beszéltük — mosolygott a kamerá - 
ba. — Közben viszont kaptam egy érdekes kérdést itt írásban, ami szerintem némi- 


leg idefügg. , Egyetértesz-e az ötlettel, hogy az elnöki palota előtt emlékművet ál- 
lítsanak a Kiyfeán-diktatúra áldozatainak?" Hogyne, feltétlenül, ez rendkívül 
hasznos lesz... mármint mire is? És mellé állítsunk egy emlékművet a Ránnes- 
diktatúra áldozatainak vagy mögé? És hová kerüljön a Mituőp-diktatúra emlék - 
műve? Melyik irányból nézve legyenek időrendi sorrendben? És egyébként minek 
ez az egész? Tudom, hogy emlékművek minden világon vannak, de máshol se na- 
gyon látom az értelmüket. Hallottam emlékparkokról is, teljesen szokványos par- 
kok, sétálgatnak bennük az emberek meg lehevernek a fűben, csak éppen valahol 
van egy tábla, hogy az ott valaminek az emlékére levő park. Ennek szerintem több 
értelme van. Mármint a parknak. A táblának semmivel sincsen több értelme, mint 
az emlékműnek. Az emlékmű egy halom pénzbe kerül, aminek szerintem Syyn- 
dofeia jelenlegi helyzetében elég könnyen lehet jobb helyet találni, a tábla leg- 
alább kevesebbe, de azért annak az árából is meg lehetne etetni egy-két csavargót. 
S hogy ez hogyan kapcsolódik a véleménydiktatúrához. .. én azt hiszem, elég szo- 
rosan. Gondolkodjatok ezen, Syyndoreia — és ti is, Galaxis. 

Búcsút intett és bontotta a vonalat. 

— Hát — mondta LYYksúnahy csendes sóhajjal, Ámmaít suagja még vételre volt 
állítva és mutatta — mint megszokhattuk, kedves nézőink, Ninda ezúttal sem hozta 
tudomásunkra, hogy mikor láthatjuk megint. De bízunk benne, hogy minél hama- 
rabb. Így tehát, kedves nézőink, Syjndofreia gazdagabb lett egy igazi dööyllal, 
akin ugyan osztoznunk kell a Galaxis többi népével, de remélhetőleg ez mindnyá - 
junknak javára válik. Ninda ma is ugyanaz, akinek megismertük, ugyanaz a böl- 
csesség és jóindulat sugárzik belőle, és ebből továbbra is juttat nekünk, követői- 
nek és rajongóinak. 

Ninda eddig némán hallgatta, de most megszólalt. 

— Nem biztos, hogy ez a dööylldolog olyan jó ötlet. A szindorok most meg eb- 
ben a formában fognak rajongani értem. 

Ámmaít kikapcsolta a tévéadást. 

— A rajongásuk szempontjából mellékes, hogy te mit csinálsz, sien. Ha soha töb- 
bé egyetlen hangnyi üzenetet sem küldenél a Felhőn kívülre, akkor is ugyanígy 
rajonganának érted. 

— Egyetértek — bólintott Vaheffun. — Ha megkérdezitek a Hínahauransúmi-hirre - 
nit, ők tudnak nektek mondani hasonló eseteket. Vagy a Hínahauranszisszenilgi- 
hirrenit, ha a művészek között is körül akartok nézni. Az egyszer létrejött rajon- 
gás nem halványul el attól, hogy a tárgya éppen nem szól a publikumhoz. Általá - 
ban kitart minimálisan az utolsó olyan generációnak az élete végéig, amelyik még 
látta a hírességet élőben. De gyakran még egy-két nemzedékkel tovább is. 

— Biztosan vannak ellenpéldák is — felelte Ninda. 

— Hogyne lennének. Hírességek, akiknek a karrierje egy évig sem tartott. Csil- 
laghírű művészek sok századon átívelő pályafutással, akiket elfelejtettek még éle- 
tükben. Mindenre és mindennek az ellenkezőjére van példa. De számomra elég 
világosan látszik, hogy te melyik csoportba fogsz tartozni. 


480. 


,, SYlIneivaiskiunas arról ír, hogy a bíróság nem lehet az államhatalom akaratki- 
kényszerítő eszköze. Fremm Dapor pedig arról, hogy a sajtó nem lehet az. Persze 
hogy mindkettejüknek igaza van, de kihagytak valamit. Az államnak egyáltalán 
nem lehet akarata, tehát hatalma sem. Az állam egy eszköz arra, hogy a társada- 
lom megszervezze és ezáltal hatékonyabbá tegye ügyeinek intézését. Akarata csak 
a társadalomnak lehet. " 


Ninda: 
Nemlétező politikai beszédeim, 
600. 


Szúnahaum 
Jasszani-Haugímú 
43669. senut angdzsagan 
805 


Ninda nyugodtan üldögélt a huhallupban, a ház körül dolgozó lányokat szemlélte 
és várta a kapcsolást. A BGH összekötője, egy riadt fiatal lány nagyon nagy tisz - 
telettel kérte elnézését, nagyon ritka, hogy ilyen súlyos műszaki hiba adódik ná- 
luk, de a helyiek minden erejüket bevetik, hogy... és még mondta volna, de Ninda 
válaszul csak fölemelte a kezét és csitítóan annyit mondott, hogy semmi baj, meg- 
várja. 

— Tíz év múlva akkorák lesznek, mint ti — mondta Aini éppen a kicsiknek, mi - 
alatt az ásó körbesétált a két ház körül és sorban mélyítette a gödröket, ők pedig 
leemeltek két palántát a teherhordóról és hozzáláttak kicsomagolni a gyökértokot. 

— De addigra mi is nagyobbak leszünk — felelte Sileni. 

— Annyira nem sokkal. Tíz év az hány nap is? 

Ezt egyik kicsi sem tudta biztosan, ezért a két anyuka számtanozott is velük egy 
kicsit, amíg elhelyezték a gödrökben az első két jarráhit. De közben már kapcsol- 
ták is Nirékát, ahonnan ismerős arc mosolygott rá. 

— Kedves nézőink és kedves Ninda! Szillon Nomboka Marotomandi jelentkezik 
Niré Mélinából, Niréka világának fővárosából, ahol fontos eseménynek lehetünk 
szemtanúi. De először is téged köszöntelek, Ninda. Örülök, hogy itt vagy velünk. 

— Én is benneteket, Szillon — felelte Ninda, ezzel népének szokásaihoz képest 
hosszas üdvözlésben részesítve Nombokát és a nézőket. 

— Vendéglátóim a lelkemre kötötték, hogy mutassam meg önöknek a várost fe- 
lülről, ezt látják egy pillanaton belül... igen, itt van. Ez az éjszakai fényben fürdő 
városkép, kedves nézőink, fényes nappal készült. Niréka különlegessége és büsz- 
kesége, a Naka nevű sötétkék csillag világít most fölöttünk, ezért úszik sötétkék 


fényben a táj a városon kívül. De most vissza ide, ahol én állok, az elnöki palota 
kapuja elé, ahol e pillanatban mintegy húszezer ember ácsorog és várja Nakiron 
elnök urat. De nézzék, egy reflektort már rá is irányítottak a kapura. 

Az elnöki palota nagykapuját narancssárga fényfolt világította meg, s a nyíló 
kapun kilépett egy ember. Gyors léptekkel a pódiumra sietett, fellépett rá és har- 
sány hangon megszólalt. 

— Hölgyeim és uraim: Karanan Nakiron Szikenar, Niréka Állam elnöke! 

Tekintélyes úr sietett ki ruganyos léptekkel a kapun, és a pódium mellett meg- 
állva főhajtással köszöntötte a jelenlevőket. Sokan tapsoltak. A bemondó ismét 
megszólalt. 

— Harinan Niré-Kerapan Szikenar, Niréka Állam megválasztott elnöke! 

Újabb ember lépett ki a kapun, és gyors léptekkel a pódiumhoz szaladt. Őt sok- 
kal nagyobb taps fogadta, mint elődjét. Amikor a közönség elcsendesedett, a cere- 
móniamester ismét elkiáltotta magát. 

— Hangikun Szesszinan Nindarangi Szilun Rienszá, Niréka Állam tiszteletbeli 
tanácsadója! 

Ninda sóhajtott és egy kézmozdulattal üdvözölte a nézőket. Ő kapta a legna- 
gyobb tapsot. 

Aztán a pódiumra lépett az államelnök és felmutatta jobb kezét, hüvelyk- és 
mutatóujját karikába görbítve. 

— Barátaim! Azt gondolhatjátok, hogy szomorú nap számomra ez a mai, és míg 
az ország ünnepel, én vereségemet siratom. Nem. Államelnöki pozíciómat a nem- 
zettől kaptam, és a nemzetnek joga van azt vissza is venni. Egy államférfi számá- 
ra ünnep az, ami a nemzetnek ünnep! — Hangja szárnyalt a tér fölött. — Akkor is, 
ha az az ünnep a saját veresége! 

Itt robbant ki a taps, még annál is nagyobb, mint amit Ninda kapott. 

— Ha újra kezdhetném megbízatásomat, talán jobban csinálnám. De egy dolgot 
még jól csinálhatok: emelt fővel veszíthetek. Harinan Niré-Kerapan Szikenar úr, 
kérem, lépjen ide mellém. 

A másik is fellépett a pódiumra. Fiatalabb volt, barna haján éppúgy, mint Naki- 
ron szürke fején bonyolult mintákat rajzolt a számtalan narancssárga lámpával is 
dacoló sötétkék napfény. 

Nakiron leakasztotta a nyakában széles sötétkék-aranyszínű szalagon lógó elnö- 
ki jelvényt, és utódja felé nyújtotta. 

— Niré-Kerapan úr! A nemzet önt választotta az állam elnökének. Kérem, viselje 
gondját az országnak — jobban, mint ahogyan én tettem. 

Gondos mozdulattal utódja nyakába akasztotta a jelvényt, azután függőlegesen 
föltartotta két tenyerét. Niré-Kerapan nekisimította a saját két tenyerét. Így álltak, 
mialatt a hátuk mögött elindult a rúdon felfelé Niréka balról sötétkék, jobbról 
aranyszínű lobogója, és megszólalt a himnusz. 

— Én, Harinan Niré-Kerapan Szikenar — kezdte az új elnök érces hangon -—, itt, 
hazám összegyűlt népe előtt fogadom... 


Ninda türelmesen végigunatkozta az elnöki eskütételt, aminek nem sokkal a 
himnusz előtt lett vége. Aztán a két férfi karját leengedve hátralépett, nagy tiszte- 
lettel bólintott egymás felé, Nakiron a közönség felé fordult, nekik is bólintott, és 
távozott. Niré-Kerapan is a közönség felé fordult, mélyen meghajolt és kivárta a 
taps végét. Aztán két kezét felemelve csendet kért. 

— Köszönöm, barátaim. Köszönöm a bizalmatokat, és mindent megteszek, hogy 
továbbra is kiérdemeljem. Először is szeretném bemutatni nektek Nakiron elnök 
úr utolsó rendelkezését, ami egyúttal az én első rendelkezésem is, mindketten el- 
láttuk kézjegyünkkel. — Felmutatott egy olvasót. — Eszerint a távozó kormány és 
az új kormány egybehangzó döntése szerint, Niréka Állam politikai életének új 
útra terelésében kifejtett munkásságának elismeréséül, Niréka Állam Arany és Sö- 
tétkék Csillagrendjét adományozzuk Hangikun Szesszi. . . 

A hangja elveszett a minden addigit felülmúló ovációban. Ninda csak mosoly - 
gott rájuk a nagy kivetítőről, és nem szólt semmit — nem is lett volna értelme. 

Az új elnök csak később szólalt meg, amikor a tömeg már elcsendesedett, de 
nem folytatta a félbeszakított mondatot. 

— A kormány hamarosan küldöttséget indít Nindához, hogy átadjuk neki a ki- 
tüntetést. Most pedig, barátaim, én nem szeretnék sokáig ünnepelni. Amit elvál- 
laltam, az egy állás, és én dolgozni szeretnék. A főnököm szigorú. 

A közönségre mosolygott, karikát mutatott két ujjából, és visszament az 
épületbe. Ninda sem akarta ünnepeltetni magát. Búcsút intett a nirékaiaknak, bon- 
totta a vonalat, fölkelt és odament a többiekhez. Három jarráhi már beásva állt a 
földben, a negyediket és az ötödiket igazgatták a gödrökben. 

— Mi az a csillagrend? — kérdezte Sileni a mentális kapcsolaton, hiszen azon át 
értesültek mindenről. 

Ninda vállat vont. 

— Valami olyasféle, mint a Dzsáná-emlékdíj, amit Silluhilpan-szigeten kaptunk, 
emlékszel? 

— Persze. De akkor nem volt ekkora öröm és kiabálás. 

— Most többen voltak — nevetett Ninda. 

— Neeeeem azért! Szerintem ez nagyobb! 

— Igen, valószínűleg. Úgyhogy majd szállhatok hajóra, hogy átvegyem, hiszen a 
Felhőbe nem engedünk dzserangokat. 

— Én is mehetek? 

— Ha akarsz, miért ne? 

— Mikor megyünk Nirékára? 

— Nem tudom, de ha már az elnök küldöttséget emlegetett, akkor jöjjenek csak 
el ők. Semmi kedvem Nirékáig utazni ezért. Bemegyünk a spirálkarba, átvesszük 
valamelyik közeli naprendszerben és hazatérünk. 


481. 


0j-10 sáhaddi 


, Sosem tudjuk meg, hány országban vezetett politikai változásokhoz az ő 
személye, közvetve vagy közvetlenül. " 


Ámmaítt Ídara: 
Az elmaradt szindor forradalom, 
513. 


Szúnahaum 
Farraugá-Hilgi 
43669. muhat szílgaran 
790 


Szúnahaungauron nagyon kevés hallilúp volt, mindössze nyolcvan, azoknak is a 
háromnegyed része kis csoportokban. Hilgi falu tehát nagyon büszke volt rá, hogy 
nekik van egy hallilúpjuk, és mindenki meg is csodálta. Széles kör volt húzva kö- 
ré, hatvan rígin sugárban alacsony kerítést emeltek, mert a Farraugából feltörő gá- 
zok rossz szagúak és egészségtelenek. Sénin oldalról nem is volt szabad megkö - 
zelíteni, az insáhirun hosszú csíkban vitte tovább a sárga füstöt. Maga a hallilúp 
egy lyuk volt a földben, amiből hol erősebben, hol gyengébben szivárgott a sárga 
gáz, mindenféle vegyi anyagok Szúnahaum kérgének mélyéből, amiknek több 
milliárd éves hulladéka ragyogó sárga kört rajzolt a talajra a Farraugá körül. Kört, 
hiszen az insáhirun csak azóta viszi a gázt egyenesen sénin felé, amióta Szúnaha- 
ungaur lakhatóvá formálásakor létrehozták a légkört — addig a hallilúpgázok 
függőlegesen felszálltak, s aztán a nehezebb részecskék visszahulltak a talajra. 
Most a Farráni-hegység erdőségei fölött hullanak ki, de azok csupa rerru meg 
argánid, ellenálló fajok. 

Szabad volt átlépni a kerítésen és odamenni a Farraugához, de csak légző- 
maszkban. Sileninek még maszkkal is csak úgy engedték meg, hogy Aini és Nin- 
da fogta a két kezét. 

— Szép sárga — mondta Sileni jó hangosan, mert innen közelről a Farraugából ki- 
áramló gázok már hangosan sziszegtek. — Mióta van ez itt? 

— Sok milliárd éve — felelte Ámsini, az idegenvezetőjük. — Régebben, mint ami- 
óta élet van akármelyik élethordozó világon. Ez a hallilúp valamikor akkor formá- 
lódott, amikor Szúnahaum még csecsemőkorát élte, még forgott a tengelye körül 
és keringett napja körül — és még nem létezett a Sínisuál. Ez az egyik legöregebb 
dolog, amit az Abroncson belül láthatsz. 

Aztán visszamentek a faluba, a janniíhaumba, ami fölött most ki volt feszítve a 
haurímú. Először persze az öltözősátorba mentek, kibújtak a köntösükből, felvet- 
ték az ünnepit, rá a fekete fahuddant, a szianerget, Ninda a haundáját is, és szere - 


tettel rámosolygott a kis tartóban fekvő Fényre. Kiemelte és két tenyerére fektetve 
elindult vele. Aini és Szinensi a nyomában. 

Ahogy kiléptek a sátorba, Ninda most is, mint Hait és Ámmaít sáhaddifján, fel- 
mutatta a Fényt az ég felé. 

— Ja Sínisuáli, ja hígirni-dzsimmun órafan, hpalgisszan rígahit sógamisszan hau- 
rímúni-halgihp! 

Az emberek mosolyogtak, és követték hármukat a sátorba. Közvetlenül mögöt- 
tük haladt Hait, Ámmaít és a három kisgyerek, apró fahuddanjuk csuklyáját a fe- 
jükre borítva, ahogy a kicsi gyerekek mindig, nehogy a Fények megsüssék a fejü- 
ket. 

A Csillagok már ott várták őket a Tűz Otthona mellett, a sapkájukon ragyogó 
fényen és a Sínisuál-henger irizálásán kívül csak az örök tűz világított a janníi- 
haumban. A hatalmas sátor tömve volt emberekkel, az utánuk jövők többsége már 
járt idebent, de kimentek, hogy a sáhaddahumok számára biztosítva legyen a sza- 
bad útvonal. 

— A Sínisuál fénye köszönti a Felhő Csillagainak fényét — szólalt meg csengő 
hangon Niala, miután Hómuruangi megszólaltatta a baungát. — Szinensi és Aini 
sáhaddahum köszönti Farraugá-Hilgi sáhaddifját. 

—A Felhő Csillagainak fénye köszönti a Sínisuál fényét — felelte derűs 
nyugalommal az Érahaung-szandzsé. — Farraugá-Hilgi sáhaddifja köszönti Szi- 
nensi és Aini sáhaddahumot és Ninda sáhaddihatunt. 

Persze hogy megint Angrolímit kérték fel. 

Sileni hozta a Sínisuál-asztalkát, az ikrek a két széket. Szépen elhelyezték őket 
a megfelelő helyre, aztán az ikrek szépen behúzódtak a tömegbe, ahogy tanulták, 
amíg megint szükség nem lesz rájuk — de Sileni nem. Csendben tovább-ballagott 
és besétált a Csillagok közé, ott állt meg, közvetlenül az Érahaung-szandzsé előtt, 
az anyukái felé fordulva. Hiába volt rajta az éjfekete fahuddan és a csuklya is, itt 
volt éppen elég fény, hogy mindenki lássa. 

Senki meg sem nyikkant. A szertartás szabályainak megszegésénél csak egyva- 
lami lehet nagyobb illetlenség: ha ezt még szóvá is teszik. 

Az Érahaung-szandzsé úgy mondta el bevezetőjét, hogy látszólag észre sem vet- 
te Sileni jelenlétét. Ninda is úgy bocsátotta ki a Sínisuál fénykörét, mintha semmi 
sem történt volna. Négyük között szorosra volt feszítve a háló, ott sem hangzott el 
egyetlen helytelenítő hang sem. 

Szinensi volt az első, s nyomban kilépett a hálóból, amint a Dzsóningar-szími 
szólásra nyitotta a száját. 

— Szerelem. 

— Család — felelte Szinensi. 

— Gyerekek. 

— Sileni. 

— Láb. 

— Száfunnup. 


Semmi rendkívüli vagy váratlan nem hangzott el a hinahaóran során. Az Éraha- 
ung-szandzsé egy ideig nem szólalt meg, hanem egyszer csak lehajolt, könnyedén 
fölkapta Silenit, a karjára ültette — és így mondta ki az első szavát: 

— Fhangt. 

— Tudás — felelte Szinensi. 

— Thamszin — szólalt meg ismét az Érahaung-szandzsé, ami nem volt éppen 
szabályellenes, de fölöttébb ritkán fordult elő. 

— Kharrísotten — vágta rá Szinensi, amitől derültség futott végig a Csillagokon; 
mind többdíres fhangímesterek lévén jól ismerték a kharríten, a megérdemelt, de 
szóra sem érdemes megtiszteltetés fogalmát, amiből most Szinensi szójátékot csi- 
nált Sotten nevével. 

Még néhány kérdés és válasz után következhetett a haukihaóran. Az ikrek 
ügyesen mozgatták az állványokat — a szertartás során használt segédeszközök pe- 
helykönnyűek voltak, ők is boldogultak velük —, Szinensi pedig kiválasztotta a ké- 
peket, mint rendesen. 

Szinensi sáttir szindanongi volt, ezért magától értetődő volt, hogy a sáttirok va- 
lamelyik törzsébe kerül. Az Érahaung-szandzsé is ezzel kezdte beszédét, továbbra 
is karjában tartva Silenit. 

— Csillagtársaim, ősi szokás, hogy a szindanongiknál figyelembe vesszük ezt a 
tényt. A sáhaddahum sáttir szindanongi, és minimálisan illik fontolóra vennünk, 
hogy a sáttirok törzsei között keressük meg helyét. Ám úgy érzem, legalábbis ér- 
demes eltűnődnünk egy másik elképzelésen. 

— Igen, csillagtársam — felelte az Iltellilun-szími —, mindenképpen szükségesnek 
tartom elgondolkodni erről. 

— Ez esetben, csillagtársaim, kérlek, szavazzunk erről a másik elképzelésről. 

Itt egy kis fennakadás keletkezett, mert az ikrek nem tudták, mi a teendőjük, de 
Ámmaít helyettesítette őket. 

— A szavazás végeredménye — jelentette be végül — egyhangúlag... a másik el- 
képzelés. 

— Köszönöm, csillagtársaim — felelte az Érahaung-szandzsé szokott nyugalmá- 
val. — Kérlek, sáhaddahum, most legyél egy kicsit türelemmel, amíg társadat is ki- 
értékeljük. 

Az emberek nem szóltak semmit a szabályok teljes felrúgására. 

— Sáhaddahum — nézett az Érahaung-szandzsé most Ainira —, készen állsz? 

— Hogyne -— felelte ő. 

— Rakhindan — mondta az Ilhellin-fónird. 

— Sívuhut. 

— Ászafan. 

— Dzsaretb. 

— Nikhnot. 

— Dhramszinda. 

— Írmindzs. 


— Fhummé. 

Hait és Ámmaít értetlenül nézett össze. Természetesen semmi sem tiltja, hogy a 
hinahaóranon fhangíkifejezések is elhangozzanak. Meg is esik nemegyszer. No de 
hogy kizárólag azok... 

Méghozzá jelentős számban, több mint hatvan kérdést tettek fel, és Aini 
mindegyikre változatlan, magabiztos nyugalommal válaszolt. Végül az Érahaung- 
szandzsé rápillantott a karján nyugodtan üldögélő Silenire, és bólintott. 

— Köszönjük, sáhaddahum. Elnézésedet kérjük a hosszú kérdezősködésért, de 
rendkívüli élmény volt elméd kifinomultságát tapasztalni. Cserében azonban a 
haukihaórantól ezúttal eltekintünk. 

,, Az egyetlen dolog, ami egy másik emberrel összeköthet, a szeretet valamely for- 
mája. Az egyetlen fajta kapcsolat, aminek az ember életében értelme van, a más 
emberekhez fűződő szeretetkapcsolat. " 


Ílgaszaumi, 
Feddardin elmélkedéseiből, 
38. sómir, 62. singir 


Az emberek csak álltak és vártak, nem szólt senki semmit. A sáhaddif maga dönt 
munkájának körülményeiről. Meg is szegheti a szabályokat, ha úgy látja jónak. 
Megtörtént már. De ilyesmire, mint most, aligha emlékezett bárki. Az első sáhad- 
dahum nem kapja meg a törzsi besorolását, amíg a második sorra nem került, őná- 
la kihagyják a haukihaórant, és csupa fhangíszaknyelven zajlanak a kérdések és 
válaszok? A legtöbben egy szót sem értettek belőlük. Már az is elég szokatlan 
volt, hogy Sileni beállt a Csillagok közé, de kisgyerekektől persze elnéznek ilyes - 
mit. Az, hogy az Érahaung-szandzsé még föl is vette, még meghökkentőbb, de 
felfogható úgy, mint a kisgyerekekkel való megengedő bánásmód része. A jelen- 
levők többsége legalább futólag ismerte őket és tudta, hogy Angrolími jó ismeret- 
ségben van a családdal, de hát amúgy is, egy szúni gyereket akármelyik felnőtt a 
karjába vesz. 

De a szertartást ettől még nem kellett volna teljesen felrúgni. 

Az Érahaung-szandázsé hallgatott egy verset, mielőtt megszólalt megint. 

— Szinensi sáhaddahum, kérlek. 

— Parancsolj velem, Érahaung-szandzsé — felelte Szinensi zavartan. 

— Aurthakki. 

— Szifhuap — felelte Szinensi gondolkodás nélkül. 

— Khemma. 


— Rauhámi. 

— Thonfúari. 

— Imekkit. 

— Köszönöm, sáhaddahum. Sáhaddihatun, kérlek. 

Ninda sarkon fordult, szembe a Csillagokkal. 

— Parancsolj velem, Érahaung-szandzsé. 

— Gládaran. 

— Raufhúd. 

— Aukhdaisz. 

— Nimmikh. 

— Lienáhi. 

— Ékhdarun-thombi. 

— Köszönöm értékes segítségedet, sáhaddihatun. 

— Öröm és megtiszteltetés számomra, ha a Csillagok szolgálatára lehetek — fe- 
lelte Ninda, és nem fordult vissza társaihoz, várakozott. 

— Ohangi — emelte föl hangját az Érahaung-szandzsé. — Tudom, vannak közte- 
tek, akik szokatlannak találják a sáhaddif eljárását. De mindig szokatlanul jár el a 
sáhaddif, amikor valami egészen újat alkot. Előzetes megbeszélésünkön az a dön- 
tés született, hogy ha a két sáhaddahum igazolja várakozásainkat, akkor nem ke- 
ressük helyüket a Törzsek Fáján: új helyet jelölünk ki nekik. — Hátuk mögött Hó - 
muruangi halk, lassú ütésekkel megszólaltatta a baungát. A lányok döbbenten, el- 
fogódottan hallgatták a beszédet. — Így teszünk Nindával is, aki megőrzi haundá- 
ját a liktenit-upesz törzsből, megőrzi tagságát a törzs hinertijében, de mint mind - 
azok előtte, akik egy-egy új törzs alapítói voltak, két haundát fog viselni. Ám az 
új törzs nem lesz része ismert családjainknak. Új ág hajt ki a Törzsek Fáján, új 
családja lesz a szúnik nemzetségének. Gyertek és lássátok, liktenitek, rotongok, 
sáttirok, kertanok, hilgalutok, siehargutok, indzsilupok, szesszik, dzségarok, 
szísszagitok,  kerdzsivutok,  jahasszurok,  sirhatenek,  satszék,  szóvahutok, 
haurganitok, ilhurangitok, sérirongitok, szindehanok, fattilgák, lihaddutok: 
gyertek és  köszöntsétek új családunkat. Mégpedig holnap  ötszázkor 
Hangilaoranon, a Híd Dzsúmbavuri termében, ahol a törzs alapítói közlik velünk, 
milyen nevet választottak törzsüknek és kit neveztek ki törzsfőnökükké — és ott 
veszik majd át új haundájukat, amelynek rajzát a Fangriíhauhóraszengi fogja addig 
elkészíteni. Így szólt a sáhaddif. Most pedig, miután Ninda sáhaddahummá vált a 
szertartás során, a Sínisuál fényétől búcsút venni immár az Őrző joga és 
kötelessége. 

A Tűz Őrzője, egy vékony fiatalember úgy lépett ki a Csillagok mellől, mint aki 
már egy ideje várta, hogy szólítsák — így is volt, a tűz körül már egy másik Őrző 
teljesített szolgálatot. 

— Szinensi és Aini sáhaddahumok — mondta magas, de erőteljes hangon —, kér- 
lek, járuljatok Farraugá-Hilgi örök tüzéhez és egyesítsétek lelketeket vele, mint 
immár haungszík a törzsszövetségben. 


A két lány a tűzhöz lépdelt és bedobta a sáhaddahumi sapkáját; Ninda persze 
nem, hiszen ő már haungszí volt. Aztán ők visszajöttek és egymás nyakába borul- 
tak mindhárman. Semmihez sem fogható élmény volt, ami történt velük. 

— Most pedig — szólt az Őrző — köszöntsük a Sínisuál jelképét, mely megvilágí- 
totta utunkat ezen a rendkívüli estén. 

A lányok gyorsan elengedték egymást, a Sínisuál-kör felé fordultak és homlo - 
kukra simították tenyerüket, mint mindenki a sátorban, az Őrző is, majd vissza- 
zárta a fénykört a hengerbe, és útnak indult vele. Nindáék követték, vissza az öl- 
tözősátorba, ahol az Őrző elhelyezte a Fényt a tartójában és rájuk mosolygott. 

— Örülök, hogy a véletlen engem állított az örök tűz mellé. Emlékezetes lesz ez 
a mai nap. 

Ők válaszul homlokukra tették a tenyerüket megint, az Őrző viszonozta, és vis- 
szatértek a janniíhaumba. A haurímút az automaták már fölkapták a magasba, ott 
összehajtogatták és eltűntek vele. A janníhaum ismét a szabad ég alatt állt, a szer- 
tartási sátor mély sötétségét a Forró-peremvidék napsütése váltotta fel. 

Ninda, Aini és Szinensi megilletődve fogadta a rengeteg tiszteletadást. 
Mindenki, akivel szembetalálkoztak a janniíhaumban, homlokára tett kézzel kö- 
szöntötte őket. Mindhárman pontosan tudták, de Sileni is, hogy egy új törzscsalád 
születése a legfontosabb események egyike a Testvériség életében. Még egy törzs 
létrejöttéről is beszámol a Szúnangé, méghozzá hosszan és részletesen, hiszen egy 
törzs évtízezredeken át fennállhat és emberek sokaságának határozhatja meg iden- 
titását. De egy új törzscsalád. . . 

— Harmincezer éve nem sarjadt új család a Törzsek Fáján — lépett hozzájuk 
Angrolími mosolyogva. — A satszé és a fattilgá a két legfiatalabb, de hát ők is már 
legalább száz nemzedéket számlálnak. Büszke vagyok rá, hogy én jelenthettem be 
egy új törzs születését. 

— Kicsit még meg vagyunk döbbenve — motyogta Ninda. 

— Hasonlóképpen, mint mi, amikor ráébredtünk, hogy ha azok vagytok, akiknek 
tartunk benneteket, akkor ez a helyes lépés. 

— Miért? 

Angrolími helyet foglalt a janniíhaum egyik padján és maga elé húzott egy poha- 
rat meg egy palackot. Ők letelepedtek elé a fűbe. 

— Nos, hogy Falduhúni szavait idézzem: , Én sose láttam ezeket a gyerekeket, de 
az összes tanítójukkal beszéltem, az alapiskolaiakkal, még a zenetanárokkal is. 
Mindenki szerint különlegesek. Döntsd el magad, hogy számukra új ágat fakasz- 
tani a Törzsek Fáján inspiráció lesz-e, hogy még különlegesebbek legyenek, vagy 
egyszerűen a fennálló tény elismerése?" 

— Hát... ez még akkor is meghökkentő. . . — tűnődött el Ninda. 

— Ha amúgy fogalmatok sincs, kicsoda Falduhúni — szólalt meg egy rekedtes 
hang a hátuk mögött. Hátrafordultak. Egy idősebb férfi állt mögöttük, fehér sza- 
kálla világított a fekete fahuddanon, amit nem vett le, mint mostanra a legtöbben a 
janníhaumban. — Én vagyok. Aungrahénifhangíszúari. 


Hangilaoran fhangífilozófia-tudományi kisfedélzete. 

— Azt hiszem, már gyanítjátok — mosolygott le rájuk az idős mester —, hogy mi - 
ért voltunk ilyen sokan ezen a sáhaddifon. Angrolími fejében született meg az el- 
gondolás, de társai után beszélnie kellett a sáhaddifok tanácsával és Hangilaoran 
három fedélzetével is. Hát sokan lettek kíváncsiak. 

Ninda körbepillantott a janníhaumban, és észrevette, hogy bár a szertartás már 
véget ért, még mindig mindenki őket figyeli. Aztán egy asszony megszólalt. 

— Dzsáli vagyok, összehasonlító filozófiatörténész. 

Majd egy férfi. 

— Sinerruap, a törzsek nagygyűlésének titkárságától. 

Kicsit arrébb egy idős hölgy: 

— Linnelki, a filozófiai nagyfedélzet elnökségéből. 

S utánuk sorban, még több tucatnyian. 

,, Címek, rangok, kitüntetések... ráérő emberek csacska játékai. Az a néhány do- 
log, amit megalapítottunk, sokkal többet ér, mert mutatnak valahová, irányokat 
jelölnek ki dolgokban. Ha együtt vesszük mindet, szinte már majdnem annyit szá- 
mítanak, mint Sileni mosolya." 


Ninda: 
Életem egy falevélen, 
780. 
Szúnahaum 
Hangilaoran 
43669. nodzsat nirséhagan 
450 


Hangilaorant úgy ismerik, hogy az egész Galaxis legtöbb részből álló intézménye: 
a Felhő összes világán és valamennyi szúni városhajón vannak részei, nem is ke- 
vés. Hangilaoran szerves részét képezi az összes alapiskola, amilyenbe Nindáék 
jártak az Aulang Laipon, más hajókon és most Jasszaniban is; és felsőoktatási in- 
tézmények is nagy számban vannak, a hajók többségén csak két-három, de akad- 
nak, ahol sokkal több. És vannak nagy központjai, egész városnyiak: Szúnahau- 
mon Dzsáhunargi, Ámurgan, Hongé, Seguri és Ilgrun, Auríhaumon Auríhangi és 
Finnulá. Húsz-negyvenezer lakosú nagyvárosok, mindegyikben egymást érik a 
nagy befogadóképességű iskolák. Mindkét világon vannak továbbiak is, kis fal- 
vakban, vagy éppen távol minden lakott helytől. Mindent összevéve egymillió fö- 


lött jár Hangilaoran részeinek száma, aminek több mint a felét az elemi iskolák te - 
szik ki. 

És van egy igazi központja: Hangilaoran idriha, a róla elnevezett Hangilaoran- 
hegy tömbjébe mélyesztett óriásváros. Nincs is messze Jasszanitól. Inku irányban 
a Dzsimbandon középső lejtői a Hikangé-dombvidékben folytatódnak, amit séni- 
ninku felé haladva a Fúlambir-vidék követ, majd a Hiszaffun-dombság, ami aztán 
a Rangiszut-hegység előhegységeinek adja át a helyét, és a Rangiszut egyik sénin 
irányú, kétszáz szirszi széles kiszögelléséből emelkedik ki a Hangilaoran-tömb, 
aminek sénin, dzsisszá és elgi oldalában van az egyetemi város három főkapuja. 
A város hosszan benyúlik a hegy mélyébe, sok völgyben vannak tetőkijáratai, 
amiken át légikocsik közlekednek. Húsz szintje van, több százezer állandó lakója, 
és bármely adott pillanatban tíz-tizenkétmillió embert lehet találni falai között. 

Nindáék légikocsija a sénin kapu előtt szállt le, mert a főkaput mindenkinek lát- 
nia kell. Kiszálltak és körülnéztek; az egész család, a lányok, a három kicsi és 
Haiték. 

A Silannur partján álltak, az óriási Hangilaoran-parkban, ami messze elnyúlt 
mindhárom irányban, és három csatorna osztotta négy részre, a Szimdzsanur, a 
Silannur és a Valgir. Mindháromnak itt ér véget a medre, nem jutnak el a Dzsis- 
szá-peremig: beömlenek a főkapun, tovább a talajszinten, és Hangilaoran el is 
használja az összes vizüket. A negyedik irányban, dzsisszá felé magasodott a 
Hangilaoran-hegy függőleges, hófehér fala, az alján a másfél emelet magasságú 
főkapu — voltaképpen egy széles száj a hegy aljában, ötszáz rígin hosszan csak a 
bejárat volt. Fölötte a fehér falon, szélesen elterpeszkedve az ősi írás aranyszínű, 
kacskaringós betűivel: Hangilaoran. Legalább száz rígin magas volt a felirat. 

— Nem az volt a cél, hogy impozáns legyen — állt meg mellettük egy szakállas 
férfi, Argéni. — Azt akarták, hogy nyugodt méltóságot sugározzon. 

— Mint Ninda — mondta Hait önkéntelenül. 

—Igen. — A férfi pillantása megpihent a kislányon, aki szokásos szelíd 
mosolyával nézett föl rá. — Én a Saufud titkárságtól jöttem, persze mi is tudunk 
róla. Azért küldtek, hogy kísérjelek föl benneteket. 

— Ez mintha nem lenne szokás Hangilaoranon — mondta Szinensi. 

— Ha legközelebb jöttök, nem is így lesz. De egy új törzscsalád alapítása... hát, 
nem hiszem, hogy megértem volna ilyen jelentőségű eseményt a Testvériség éle- 
tében. 

Ninda rezzenéstelenül nézett vele szembe. 

— Mi nem tettünk semmit ezért, Argéni. 

— Igen, tudom. Azt hiszem, egyike vagyok azoknak, akik ezt a legjobban tudják, 
mert én is az új család megalapítása mellett érveltem. No, ha gondoljátok, mehe - 
tünk is. 

Végigsétáltak a csatorna partján, amit itt is alacsony fehér szegély választott el a 
gyeptől, mint mindenhol a csatornák szélén, de az utolsó néhány száz ríginen a fe- 
hér szegélyt aranyozott minta díszítette. Aztán a Silannur tükre süllyedni kezdett, 


alábukott egy alagútba, ahonnan éppen két csónak tartott kifelé. Talajszinten pe- 
dig most érték el a főkapu előtti óriási, Sénindzsirendá nevű térséget, ahol ezrével 
sétálgattak az emberek, társaságok üldögéltek asztalok körül, gyerekek játszottak, 
és két helyen is lépkedett egy Őrző az örök tűz körül. Volt egy színpad is, ahol ál- 
talában énekesek léptek fel, most éppen üres volt. 

A Sénindzsirendá ötszáz rígin széles volt, időbe telt végigmenni rajta. 

— Jövőre szívesebben jöttem volna — sóhajtott Hait. 

— Megértem — bólintott Argéni. — Hívok egy kocsit, jó? 

— Köszönöm. Bírom a gyaloglást, de gyanítom, hogy még bent a Hajóban is 
sokat kell még menni. 

— Milyen hajóban? — tudakolta Sileni és mindkét iker szinte kórusban. 

— Ez Hangilaoran beceneve — felelte Argéni —: a Hajó. Valaha régesrégen, Szú- 
nahaum-sínarraómi világán, a Szesszi folyó nagy szigetén állt Hangilaoran egye - 
temi városa, ami olyan alakú volt, mint egy vízi hajó. Ezért kezdték Hajónak hív- 
ni. Szúnahaum-sínarraómi világa nincsen már meg, de Hangilaoran főépületét ma 
is Hajónak hívjuk. 

Nemsokára elérték a kaput, ami mindig nyitva állt — valójában nem is voltak 
semmilyen ajtószárnyak, amiket be lehetett volna csukni. A Sénindzsirendá rövid 
szálú, dús füve sötétzöld műanyag padlónak adta át helyét, és föléjük borult a ma- 
gas mennyezet. A bejárati csarnokba léptek, az Áudzsiba, ami voltaképpen nem 
volt más, mint egy óriási jannihaum, de a mennyezet alatt a szokásos iránymutató 
táblák igazították útba az érkezőket, és nemcsak gyalog meg siklókerékkel jártak 
az emberek, hanem kisebb-nagyobb kocsik sokasága is suhant a fejük fölött. 

Ninda természetesen most is köszöntötte a Tűz Őrzőjét mint Kis Őrző, de most 
más reakciót kapott, mint máskor. Az Őrző, egy idősebb asszony kiemelte a janní - 
ruant a Tűz Otthonából, keresztbe fektette két kezén, mint amikor Ninda mint sin- 
narszési lépett a janniíhaumba az Aulang Laipon, és közelebb lépett. 

— Hangilaoran-Áudzsi örök tüze köszönti Nindát, Ainit és Szinensit, a Törzsek 
Fájának új hajtását. Kérlek, érintsétek meg a janníruant, amely valamennyi törzs 
szeretetének erejét közvetíti nektek. 

A három kislány rátette kezét a hosszú fémpálcára. 

— Hangilaoran örök tüze legyen veletek utatokon — mondta az Őrző. 

— Magunkkal visszük utunkon Hangilaoran örök tüzét és a Fényeket — felelte 
Szinensi. 

Aztán beléptek egy liftbe és fölmentek négy szintet, egyenesen a Hídra. Ahol 
kiszálltak, egy másik óriási terem volt, arannyal és barnával díszítve, mindenfelé 
asztalokkal és padokkal, a Híd egyik előcsarnoka, a Hangiszóni. Szép számmal 
voltak benne emberek, és itt is, akárcsak odalent, mindenki a homlokára tette a 
kezét a láttukra. 

— Még van időnk a szertartásig — lépett eléjük Ákehu, egy kopasz férfi. — Addig 
nézzetek körül, kössetek ismeretségeket. Hangilaoranon minden szúni otthon van. 


— Ti miért hordtok két kitűzőt? — tudakolta Lorra. Ákehu lenézett, levette a név - 
táblája alatti nagyobb táblát a köntöséről, és leguggolt a gyerekekhez. 

— Az én nevem Ákehu — mutatott a névtáblára, amit a kicsik persze nem tudtak 
még elolvasni. — Ez pedig a hildzsi. Azt mutatja, hogy ki vagyok Hangilaoranon. 
A barna-arany kör a Híd jele, mert most itt teljesítek szolgálatot. A kék-sárga-zöld 
kör az egyik fedélzetem, a Hargirringarómi, ahol történész vagyok. A narancs-fe- 
hér-fekete kör pedig a másik fedélzetem, a Lilangéhaurrászingi, ahol nyelvészként 
dolgozom. És a sárga szegély azt mutatja, hogy a rangom ilkarti. Hamarosan nek- 
tek is lesz ilyen táblátok. 

— De hisz mi kicsik vagyunk — mondta Tunni. 

— Ennél már csak nagyobbak leszünk, te sengiri — felelte Sileni. 


484. 


, Hogy mi nekünk szúniknak a Három Fény? Mi a napfény, a víz, a levegő? " 


Ílgaszaumi, 
Numird mondásaiból, 
144. sómir, 72. singir 


A Galaxis legóriásibb intézményének központja nem állt többől, mint egy tucat 
jókora teremből, amik társalgóul és rendezvényteremül szolgáltak — természetesen 
az egyikben örök tűz is égett, ahol a lányok lefolytatták még egyszer ugyanazt a 
szertartást, amit a földszinti Őrzővel —, s a termek egy sor kisebb irodát fogtak 
körbe, ahol mindössze húsz-huszonöt ember dolgozott. Ők irányították Hangilaor- 
ant, s ezáltal ők voltak a legközelebb ahhoz a nemlétező fogalomhoz, hogy a Test- 
vériség kormánya. Persze mind összegyűltek a kis belső társalgóban, a Hangila- 
orangi-szídzsiben az új törzscsalád üdvözlésére, élükön Límarrippal, akit ők eddig 
egyszer láttak, namindan-lidzsúmatankor, de akkor csak képernyőn és nem velük 
beszélt. Most köznapi kék köntösben volt, nem viselte a fehér szianerget — csak 
persze a hildzsije volt egészen másmilyen, mint másoké, nem fehér, hanem arany- 
színű, szegély nélkül, és a barna-arany jelvényen kívül semmi más nem volt rajta 
—, és mosolyogva nézett végig a családon. 

— Hát ti vagytok az a különlegesség — szólalt meg mély hangján. — Új törzscsa- 
lád! Még mindig nem tértem magamhoz. 

— Miért, te mióta tudod? — érdeklődött Sileni a kisgyerekek közvetlenségével. 

— Majdnem három napja. 

— Mi csak tegnap óta. . . — susogta Ninda. 

— No igen, először itt meg kellett hozni a szükséges döntéseket, feltételes mód - 
ban persze, hiszen az egész a hinahaóran eredményétől függött. Mielőtt elfelej- 


tem, Hait — pillantott az asszonyra —, amikor az Őrző felszólít minket, hogy áll- 
junk fel, az rád nem vonatkozik. Bármekkora jelentőségű a Harmadik Fény foga- 
dása, nem vállalunk kockázatot a terhességed tizedik évében. Te ülve maradhatsz 
vagy később leülhetsz, ahogy jólesik. 

— Szóval a Fénnyel fogunk találkozni — lehelte Szinensi megilletődötten. 

— Hát bizony egy új törzscsalád alapításához nem foghatunk ennél kevesebbel. 
Nos — pillantott a faliórára, ami akkor váltott 494-re —, azt hiszem, el is kezdhe - 
tünk készülődni. Megyünk, átöltözünk, egy matin belül itt vagyunk. Ezekben a fa- 
liszekrényekben találtok fahuddanokat, kérlek, öltsétek föl, a három kislány kivé- 
telével. 

— Tudjátok egyáltalán... mi a teendőtök? — kérdezte Hait idegesen, ahogy a ka- 
pitány és a többiek is eltűntek az irodáikban, s magukra maradtak. 

— Nem -— felelte Ninda rendíthetetlen nyugalmával. — Mást tudunk helyette. Szú- 
nik vagyunk. Te sem tudnád a helyünkben, és nem lenne szükséged a tudásra. 
Szúni vagy, haungszíi a Fények alatt. 

Ámmaít ezalatt a szekrényekben méret szerint csoportosított fekete klepetusok- 
ból kivett két nagyot és három kicsit, és segített a feleségének fölkelni a kocsiból 
és belebújni, közben a lányok a kicsiket öltöztették fel. 495-kor az ajtók kinyíltak, 
s visszatért a Híd legénysége, aranyszínű köntösben, barna övvel és barna sapká- 
ban, a kapitány kivételével, akinek az öve és a sapkája is arany volt. 

— Már itt is vagyunk — mosolygott. — Most már ti is beöltözhettek. Illetlenség 
lett volna, hogy köznapi ruhában legyünk előttetek, amikor a Fény színét viseli- 
tek. 

Egy fiatalasszony, Índauri bekísérte őket egy öltözőbe, ahol már várta őket há- 
rom aranyszínű köntös és három pár arany saru, természetesen a megfelelő méret. 
Ők fehér övet kaptak hozzá. Gyorsan belebújtak mindenbe és eligazgatták magu- 
kon. 

— A haundát ne vedd fel, Ninda — intette Índauri, aki közben fahuddant vett a 
köntösére, barna szianerget és a haundáját. — Majd a fahuddan után. 

Azokat is kivette a faliszekrényből. De fehérek voltak. A lányok egymásra mo - 
solyogtak, homlokukra tett kézzel köszöntötték a Fény színét, és fölvették a fehér 
lepleket. Ninda nyakába akasztotta a haundát is, és bólintott. 

— Mehetünk. 

A Hangilaorangi-szídzsiben már mindenkin rajta volt a fekete fahuddan, a kapi- 
tányon fehér szianerg, a Híd tagjain világosbarna. 

— De ez fehér — nézett anyukáira Sileni. 

Ők rámosolyogtak. 

— A Tudás Fényének színe — felelte Límarrip tisztelettel. — Indulhatunk? Gyer - 
tek utánam. 

Hait megint felállt a kocsiból és gyalog indult el a menet végén. Elöl a kapitány 
haladt, majd a három lány, a Híd tagjai, és utánuk a család. A kocsi hangtalanul 
követte Haitot. 


Kiléptek egy ajtón, végigmentek egy rövid folyosón és feltárult előttük egy szé- 
les ajtó. Ugyanekkor elsötétült a kis folyosó, amin jöttek. Sötét volt a terem is, 
ahová érkeztek, de nem teljesen, a mennyezeten halvány fények égtek. A terem- 
ben sok-sok ember várta őket fekete lepelbe öltözve, csak a fejük látszott ki. Lí- 
marrip arany sapkája valósággal világított, ahogy belépett a Dzsúmbauriba. 

Megdöndült a baungá, amely ettől kezdve egyenletes ütésekkel kísérte a menet 
útját az embertömeg között nyílt folyosón. Útjuk a Tűz Otthona előtt ért véget, 
ahol az Őrző, egy középkorú férfi rájuk sem hederítve végezte munkáját. Végül 
megérkeztek, megálltak, a baungá elhallgatott. 

— Őrző, kérlek — szólalt meg a hallgatóság kórusban. 

— Ki zavarja munkájában Hangilaoran-Dzsúmbauri tüzének Őrzőjét? — érdeklő- 
dött az Őrző, mintha nem tudná. 

— Hangilaoran kapitánya érkezett hozzád — felelte a kórus. 

— Tisztelet adassék a kapitánynak — felelte az Őrző, s most már szembefordulva 
Límarrippal, homlokára tette a kezét. 

— Tisztelet adassék a kapitánynak — zúgta a tömeg. 

— Mit kíván Hangilaoran kapitánya Dzsúmbauri Őrzőjétől? 

— A sötétség adományát kérem tőled — felelt most Límarrip. 

— Nem csekély kívánság, kapitány! — csattant fel az Őrző. — Miért kívánod az 
Őrzőtől, hogy oltsa ki az örök tüzet, amelyre sok tízezer év óta vigyáz? 

— Látni és köszönteni szeretnénk a Harmadik Fényt. 

Az Őrző néhány pillanatig tűnődött. 

— Ez itt Hangilaoran — mondta aztán. — Azért vagyunk, hogy szolgáljuk a 
Harmadik Fényt. Az örök tűz fényének is meg kell előtte hátrálnia. Kérlek, légy 
egy kissé türelemmel. 

Visszafordult a tűzhöz és felé nyújtotta a janníruant. Valaki valahol nyilván 
megnyomott egy gombot, s a tűz néhány pillanat alatt kialudt. Aztán besétált hat 
ember, persze feketében, egy nagy körlapot hoztak, amit ráfektettek a Tűz Ottho- 
nát körbevevő peremre. 

Az Őrző visszafordult és ismét a homlokára tette a kezét. 

— Teljesítettem a kívánságodat, kapitány. De arról már neked kell gondoskod- 
nod, hogy eljöjjön hozzánk a Fény. 

— Úgy legyen — felelte Límarrip, mialatt két újabb ember egy szerkezetet helye - 
zett a körlap közepére. — Hívjuk hát el Hangilaoran-Dzsúmbauriba a Harmadik 
Fényt. 

— Álljatok fel a Tudás Fényének jelenlétében! — harsant az Őrző hangja. — Fed- 
jétek el fejeteket, nehogy kárt tegyen bennetek a ragyogás! 

A teremben mindenki a fejére borította a fahuddan csuklyáját, ekkorra az Őrző 
is elővett egyet valahonnan és belebújt. 

Az eddig is gyenge mennyezeti világítás kialudt. Teljes sötétség borult a hatal- 
mas teremre, csak a Tűz Otthonának peremén világított egy vékony, piros körvo- 
nal, aminek fényénél semmi más nem látszott, mint a három kislány fehér fahud- 


danja rózsaszínben, a kapitány sapkája és fehér szianergje, no meg a sok-sok 
haunda csillogása. 

Azután megdöndült a baungá és megjelent a Tudás Fénye. 

Két ember hozta a karjában, lassú léptekkel. A teljes sötétben nem lehetett látni, 
honnan jöttek, csak egy ajtón léphettek be. Kezükben lobogott a fehér láng, amit 
Nindáék is láttak már Límarrip előtt egy asztalkán, a doktoravatáskor. A baungá 
minden lépésüket erőteljes döndüléssel kísérte. A Tűz Otthonához lépdeltek, s le- 
tették a Fényt a közepén levő szerkezetre. Hátraléptek, s néhány pillanat múlva, 
amikor egyszerre szólalt meg a baungá és a dzsógir, hirtelen fellobbant a hatal- 
mas, egy rígin magas, hófehér tűz. 

— A Fény! — harsant föl egyszerre mindenki a teremben. 


485. 


0j-14 törzsalapítás 


, Én vagyok a törzsem — a törzsem vagyok én. Ha én alapítottam, ha utolsóként 
maradok belőle, ha hárman vagyunk, ha sok millióan — mi vagyunk. Nem érted, 
mit jelent a törzsed? Nézz bele a Harmadik Fénybe. " 


Ninda: 
Metafizika, 
1/43/61. 


Az ünnepélyes csendet Límarrip mély hangja törte meg, amint dalra fakadt. Az el- 
ső sor után az egész terem együtt énekelt vele, csak a három lány nem, hiszen aki 
fontos, az hallgat. 


Köszöntjük a Tudás Fényét, 
mely utat mutat nekünk, 
megosztja velünk lényét, 
bevilágítja életünk. 


Kétszer ismétlődött ez a négy sor, és csend lett megint. Aztán a koromfekete so - 
kaságból kivált egy kis csapat, és felsorakoztak a Fény túloldalán. Límarrip pedig 
hátralépett a lányok mögé. 

— Hangilaoran-Dzsúmbavuri sáhaddifja köszönti Hangilaoran kapitányát — szólalt 
meg Angrolími jól ismert hangja. 

— Hangilaoran kapitánya köszönti Hangilaoran-Dzsúmbauri sáhaddifját — hang- 
Zott a válasz. 

— Ohangi! Különleges nap ez a mai. A Testvériség családfáján új hajtás fakad, 
új irányba ágazik tovább a törzsek sokasága. Gyertek és lássátok, liktenitek, ro- 


tongok, sáttirok, haurganitok, ilhurangitok, szesszik, irganómik, arkarandék, ali- 
hendák, silandék, ómerik, áfannilok, ríhautok, szóvahutok, siehargutok, fattilgák, 
szísszagitok, andépik, limandák, kertanok, jariszandék, kalgavitok, kerdzsivutok, 
rakihandák, ilpagészik, sérirongitok, jahasszurok, hilgalutok, dzsuambok, satszék, 
dzségarok, lihaddutok, súmúnik, indzsilupok, szindehanok, ambandrék, sirhate- 
nek, sivundák, szakvék, hapihuandák! Gyertek és lássátok, gyertek és köszöntsé- 
tek új testvéreiteket! 

Míg az Érahaung-szandzsé beszélt, Límarrip lassú léptekkel a Tűz Otthonának a 
lányoktól nézve bal oldalára sétált. Az Őrző a jobb oldalon állt, Angrolími pedig 
velük szemben, két oldalán a sáhaddif Csillagaival. 

— Hallgassátok az új törzs szavát — szólalt meg az Őrző. — Eldöntöttétek, ki lesz 
első törzsfőnökötök? 

— Eldöntöttük — felelte a három lány kórusban. 

— Lépjen a Fény elé! 

Ninda két lépést tett előre és megállt közvetlenül a fehér tűz előtt. Nehezen tu- 
dott volna nevet adni annak a döbbenetes érzésnek, ami átjárta. Ő, aki valaha egy 
csavargó volt a sötétség mögött, e pillanatban a legfontosabb ember a Testvéri- 
ségben. 

Most a kapitány szólalt meg. 

— Eldöntöttétek, mi lesz a törzs neve, amely a törzscsalád nevét is adja? 

— Eldöntöttük — felelte Ninda. 

— Amikor kimondod a nevet — szólt az Érahaung-szandzsé —, életet adsz a 
törzsednek. E pillanattól létezni fog, és az Élet Fájának részét képezi. Mondd ki 
hát. 

Ninda nagy levegőt vett, igyekezve nem figyelni szíve kalapálására. 

— Nindaran! 

A hófehér tűz alján vörösség jelent meg, néhány pillanat alatt végigfutott alulról 
fölfelé, s az egész tűz pirosan kezdett lángolni. 

— Törzsed a Testvériség új hajtása — mondta a három férfi kórusban. — Szúna- 
haum vérének új családja, a nindaranok törzse megszületett a Sínisuál alatt. Sim- 
nunná! 

— Simnunná — felelte a jannihaum. 

Valahonnan odaszaladt három gyerek. Az egyik Ninda elé állított egy haundi- 
hilgát, a másik átadott valamit a kapitánynak, a harmadik az Őrzőnek, s már el is 
tűntek. Ninda észrevette, hogy valaki megáll a háta mögött és egy leplet bont ki a 
feje fölött, ami pirosnak tűnt a tűz fényében, de persze fehér volt: a fahuddan- 
dzsittirt. 

Límarrip és az Őrző Nindához lépdelt, aki hátrahajtotta a fahuddan csuklyáját — 
ahelyett védte a Harmadik Fénytől a fahuddan-dzsittir —, levette nyakából a likte- 
nit-upeszek haundáját és a haundihilgára helyezte. 


— A nindaranok törzsfőnöki szianergje — mondta Límarrip, és Ninda nyakába 
helyezte a szalagot, amely most egyszínű pirosnak tűnt, s gondosan eligazgatta a 
bal vállán és a jobb derekán. 

Ninda visszavette a liktenit-upesz haundát, tudva, hogy annak kell előbb a nya- 
kában lennie, csak azután jöhet a másik, amit az Őrző tartott a kezében. 

— A nindaranok haundája — jelentette be, és éppoly gondossággal Ninda nyaká- 
ba akasztotta a másik haundát, ügyelve, hogy a két aranykorong egymás mellett 
legyen, egyik se takarja a másikat. Majd átvette egy újabb gyerek kezéből a törzsi 
pecsétet, szabályszerűen rányomta Ninda jobb karjára, majd összecsukta és át- 
nyújtotta neki. 

— Míg törzsed elég nagy nem lesz, te mint törzsfőnök vagy a haundihúmat is. 
Őrizd a nindaranok haundáját. 

A két férfi hátralépett és a homlokára tette a kezét. Ninda viszonozta. Aztán is - 
mét a fejére borította a csuklyát és kiment oldalra, Szinensi mellé, aki beállt he- 
lyette középre és a fahuddan-dzsittir alatt hátrahajtotta a csuklyáját. Ninda átadta 
a pecsétet a sáhaddif-hilganilnak — aki éppúgy tartotta két tenyerén, ahogy a Síni- 
suál-hengert szokás —, hogy Szinensi nyakába akaszthassa a haundáját, amit egy 
másik hilganil hozott neki. Majd rányomta a pecsétet Szinensi karjára, aki 
visszahajtotta a csuklyát, kilépett a fahuddan-dzsittir alól, és következhetett 
ugyanez Ainival. 

Végül a hilganilok eltűntek a sokaságban, ők öten pedig visszafordultak a Fény 
felé, amely egyszerre visszaváltott fehérre, és mindenki homlokára tett kézzel üd- 
vözölte. A Tűz Otthonának túloldalán Angrolími kitárta két karját. 

— Íme létrejött a nindaranok törzse, az Élet Fájának új hajtása. Köszönjük meg a 
Tudás Fényének, hogy segítségünkre volt. 

Felhangzott a Testvériség himnusza, amit az egész Dzsúmbauri együtt énekelt a 
zenekarral. Amikor a dal véget ért, a Fény hordozói a Tűz Otthonához léptek, s a 
Fény visszazsugorodott eredeti méretére. Felemelték és lassú léptekkel kivonultak 
vele. A Fény távozása után a mennyezeti világítás halványan működni kezdett. 
Két ember kivitte a Fény megnagyobbítására szolgáló szerkezetet, utánuk még ha- 
tan a nagy körlapot, s a Tűz Otthona visszanyerte rendes külsejét. Az emberek 
most már hátrahajtották a csuklyájukat. 

— Kapitány, kérlek — szólalt meg most a tömeg. 

— Mit kívánsz, Őrző? — kérdezte Límarrip, mintha az Őrző lett volna az, aki a 
kérdést föltette. De a választ tőle kapta. 

— A Harmadik Fény elvonult, kapitány. De a Testvériség jannihaumában mindig 
égnie kell az örök tűznek. Megtiszteltetés lenne számunkra, ha Hangilaoran kapi- 
tánya személyesen gyújtaná meg a janníhaum tüzét. 

— A kapitány számára öröm és megtiszteltetés, ha a Tűz Őrzőjének segítségére 
lehet — felelte Límarrip, s persze egy szempillantás alatt ott termett előtte egy apró 
hilganil egy tűzpálcával és egy sorgitinfáklyával. Límarrip előbb a tűzpálcát vette 
el. 


— A jannihaum tüze — mondta, és meggyújtotta a pálcát. Magasra tartotta, úgy 
várta, hogy lobogva égni kezdjen. 

— A janníhaum tüze — szavalta a tömeg. 

Límarrip átvette a fáklyát is, és a közepébe illesztette a pálcát. A fáklya szis- 
szenve lángra kapott. Límarrip kivárt, majd a Tűz Otthonának közepébe dobta. Az 
Őrző nyomban széthordta a lángot, s az örök tűz ismét régi formájában égett. 

Az emberek néhány pillanatig csendben álltak, aztán a sáhaddif lassú léptekkel 
elvonult. A szertartás véget ért. Nem volt más hátra, mint egymás nyakába borul- 
va örülni, előbb hárman, majd négyen Silenivel, miközben kigyúlnak a mennye - 
zeti fények, és aztán még végigölelgetni Haitékat és az ikreket, és kaptak még öle- 
léseket a Híd és a sáhaddif tagjaitól, még magától Hangilaoran kapitányától is. 

oj-15 Vyhaúteúl 
,, Es egyik pillanatról a másikra Ninda lett a legfontosabb ember a Testvériségben 
— de nagy örömére csak egyetlen napig. " 


Hait Kirísz: 
Ninda, 
2152. 
Syyndoreia 
Lűakéaú 


60. ékai 27. 
a fehér órája 


— Dr. Vyhaűtej, öné a szó — mondta ÁÁrsyúu bíró. 

Az ügyvéd felállt, végigsimított kék önetje mellrészén, és a vádlottra nézett. 

— Tisztelt bíróság, nekem most ki kellene fejtenem ügyfelem, Lüakőán-$Si- 
olláidíjőp városi körzetének álláspontját, de erre csak úgy vagyok képes, hogy 
pontosan ugyanúgy nem tudok semmit a bűncselekményről, mint ügyfelem. Épp- 
úgy, mint a nyomozó hatóság alkalmazottai — akiket majd lesz alkalmunk meg- 
hallgatni — és az ügyészi hivatal helyi munkatársai — akikkel szintén beszélhetünk 
majd —, én sem értek egyetlen árva szót sem abból, hogy mi vezet arra egy jómó - 
dú családban élő kilencéves fiatalembert, hogy megverjen egy rendfenntartót. Egy 
szolgálaton kívüli rendfenntartót — azt a rendfenntartót, aki nem sokkal korábban 
figyelmeztetésben részesítette, pedig le is tartóztathatta volna, hiszen bűncselek - 
ményen kapta rajta. Igen, Éryt úr, sajnálattal kell közölnöm, hogy másokat bánta- 
ni bűncselekmény. A verbális bántás is bántás. Lehet, hogy ez önt most meglepi. 
Lehet, hogy nem érti, hogyan lehetséges, hogy a szülei nem szóltak arról, hogy 
másokra szidalmat szólni nem helyes dolog, de én mégis inkább arra tippelnék — 


anélkül persze, hogy ismerném tisztelt szüleit —, hogy ők felvilágosították önt er- 
ről, és ön el is sajátította ezt az ismeretet, csak most valamiért úgy döntött, hogy 
önnek a birtokában van valami, ami ezt felülírja: az ön rajongása Kiyfeán iránt. 
Sajnálattal kell közölnöm, hogy nem írja felül. Konkrétan kénytelen vagyok meg- 
mondani, hogy ostobának tartom önt, amiért még mindig tiszteli Kiyfeánt — nem 
tagadva, hogy nem is olyan régen még magam is ebben a betegségben éltem és 
büszke voltam rá -—, de ez a per nem az ön értelmi képességeiről szól. Sokan van- 
nak még mindig ebben az országban, akik szintén tisztelik még Kiyreánt, de ők 
mégsem állnak a bíróság előtt azért, mert szidalmakat szórtak az ÁLAN tagjaira. 
Nem tették. A legtöbben közülük képesek voltak szembenézni azzal, hogy bármi- 
lyen csodadolgokat képzelnek önök Kiyreánról még mindig, ez nem jogosítja fel 
önöket az ÁLAN-aktivisták bántalmazására, szóbeli bántalmazására sem. És még 
nagyobb sajnálattal vagyok kénytelen közölni, hogy önt felelősségre kívánjuk 
ugyan vonni azért, mert a nyilvánosság előtt trágár hangon beszélt néhány gyerek- 
kel — amire nem jogosította fel az ön Kiyfeán iránti rajongása, de történetesen ha 
Ninda iránt rajongana, az sem jogosítaná fel effélére —, szóval igen, ezért 
felelősségre kívánjuk vonni, de ennek a pernek ez csak a másodlagos vádja. Az 
elsődleges vád az, hogy megvert egy rendfenntartót. És bár a vád lényegén 
semmit sem változtat, hogy mikor tette, de én személy szerint borzasztóan 
szeretném tudni, hogy miért éppen azt az időpontot választotta, amikor Dürlehy 
helyettes őrmester hazafelé tartott a szolgálatból. Kérem, még ne válaszoljon. 
Sejtem, hogy azt szeretné mondani: azért, mert akkor már nem volt nála fegyver. 
Ami azt illeti, tettének ez a mozzanata még logikus és érthető is, senki sem áll 
neki egy szál dírdanütőbottal megverni egy fölfegyverzett rendfenntartót, aki 
nincs is persze egyedül, csakhogy ezáltal elesett attól a lehetőségtől, hogy hirtelen 
felindulásra hivatkozzon, és mivel ez egy logikus és érthető mozzanat, a 
pillanatnyi elmezavar sem használható védekezésnek. Tehát hogy visszatérjek a 
kérdésemre, hogy miért éppen azt az időpontot választotta: ebben a voltaképpeni 
kérdés az, hogy miért verte meg egyáltalán? Először is: az ügynek már vége volt. 
A helyettes őrmester úr szóbeli figyelmeztetésben részesítette önt és ment a 
dolgára. Másodszor: eredetileg le is tartóztathatta volna önt, amivel önt mint 
fiatalkorú bűnelkövetőt bíróság elé juttatja, de nem tette. Ön szabadon elsétált 
ennek a cselekményének a helyszínéről. Azzal viszont, hogy megtámadta a 
helyettes őrmester urat, mégiscsak a bíróság elé került, noha ezt egyszer már 
megúszta. Ha eredeti bűncselekményéért kerül bíróság elé, azért fél évnél nem 
kaphat többet, és azt is felfüggesztik. Egy hatósági személy elleni enyhe 
fegyveres erőszak, nem súlyos testi sértés és bosszúállás azonban két évtől ötig is 
terjedhet, és legfeljebb a felét töltheti le házi őrizetben, ehhez jön még az első 
számú bűncselekmény, amire így, bűncselekmények sorozatának részeként már 
esélye sincsen felfüggesztett büntetést kapni. Kérem a tisztelt bíróságot, ne vegye 
úgy a kérdésemet, hogy megkérdőjelezném a vádlott beszámíthatóságát, de Éryt 
úr, kérem, legyen szíves elárulni a titkot: maga ennyire tökéletesen hülye?! 


Egy órával később Vyhaütenú doktor derűs nyugalommal ült a Kársééyn teraszán 
és dőnemitalt kortyolgatott a süteményhez. Lába előtt terült el Lűakéáú egész új- 
városa, a Láiri és ÉÉIt negyed, közvetlenül előtte a nyüzsgő Suntő tér. 

Szegény kicsi Ninda abban nőtt fel, hogy a Felsőváros valami elérhetetlen cso- 
davilág, ahová nekik tilos belépni. Pedig egyszerűen az YYdasitén-hegyen levő 
villanegyed, még csak nem is a leggazdagabbak laknak itt, egyszerűen egy jómó - 
dú emberek lakta környék. Nem is hívják Felsővárosnak, YYdasicön-negyednek 
vagy hegyvidéknek hívják, ez a , Felsőváros? csak a csavargók számára létező 
név. A hegyoldali villákból valamicske látszik a város több részéről, tehát lehet 
tudni, hogy lakott terület, de a csavargók tényleg nem juthattak ide a diktatúra 
idején — csakhogy nem azért, mert ez egy , Felsőváros", csak hát nincsen olyan 
ide vezető út, amin ők végig mertek volna jönni. Két út van, a Déör negyedből és 
a Lylayton át, de mindkét környék túl jól szituált ahhoz, hogy ők ott át mernének 
óvakodni. No meg a légibusz, de arra sem mernek fölszállni. Hát így alakulhatott 
ki ez a mítosz. 

A lűakéani csavargók életében sajnos nemigen változott semmi a diktatúra bu- 
kása óta. Igazából ezért jött ide, annak az ostoba csirkefogónak a tárgyalása mel- 
lékes — ha már úgyis itt volt, elvállalta. Az ÁLAN felmérése szerint Lűakőán és 
Nylléinköp a két legrosszabb város a csavargók helyzete szempontjából, még 
Kafndim is több javulást tud felmutatni. Lúaysban egy kicsit jobb volt azelőtt is. 
Itt, ebben a városban még több ezren élhetnek — igaz, ebbe bele kell számítani a 
kisgyerekeket is —, akik talán hallottak már róla, talán nem, hogy Kiyfeán megbu- 
kott, de semmilyen változás nem következett be az életükben, azon kívül, hogy 
már nem üldözi őket az RV. Ezt Ámmait a legszigorúbban megtiltotta. 

Különös dolgokat hoz néha az élet. Valaha amellett érvelt, hogy a csavargók 
élete az márpedig ilyen és kész, nem jó, de hát mindenütt vannak szegények. Ám- 
maittal is vitatkozott már erről, amikor Ninda még egy bosszantó tényező volt a 
híradásokban. Aztán Ámmait lett Syyndoreia miniszterelnöke. Döbbenetes dolog 
volt. 

Most pedig éppen ő maga folytatja azt a munkát, amit a csavargókkal Ámmait 
elkezdett. 

0j-16 hívek! 
, A zsarnokok nem ismernek nélkülözést, vigyáznak is rájuk, ezért általában soká- 
ig élnek — de mindenképpen tovább a kelleténél. " 


Ninda: 
Nemlétező politikai beszédeim, 
162. 


— Nézd, én értem, hogy jobban élünk, mint Kiyreün alatt — bólogatott a göndör ha- 
jú férfi, élénk taglejtésekkel kísérve szavait. — Ez is fontos, nem vitatom. De a 
szabadságunk nem növekedett, sőt, ma rosszabb a helyzet. A Testvériség árnyéká- 
ban élünk. 

A hosszú hajú nagyot bólintott. 

— Hát igen, ebben igazad van. Ezek a robotok is ott vannak mindenütt, de az 
ügynökeikből is akad bőven. Elképesztő híreket lehet hallani. 

Vyhaúteú fölkelt és odasétált az asztalukhoz. 

— Tudják, hogy amott a másik asztalnál minden szavukat hallottam? — állt meg 
fölöttük. Semmiféle üdvözlő rítust nem tartott szükségesnek. 

— Na és? — förmedt rá a göndör hajú. — Mi köze hozzá? 

— És ha a Testvériség ügynöke vagyok? 

Azok ketten egy pillanatra meghökkentek, aztán vállat vontak. 

— És ha az, akkor mi van? Mit érdekli a Testvériséget, hogy miről beszélünk mi 
ketten itt egy éttermi asztalnál? 

Vyhaúüteú elmosolyodott. 

— Látom, kezdi érteni. Tényleg nem érdekli. De a VYLN-t igen. 

— Azt feloszlatták! — vágta rá a göndör hajú, ösztönösen körülnézve. 

— Akkor miért lett ideges attól, hogy kimondtam a nevét? VYLN! — harsant az 
ügyvéd hangja a kerthelyiség fölött. — VYLN! Mit árthatnak a szavak? Nos, akar- 
nak valami érdekeset hallani? A maguk szemszögéből nézve én tényleg a Testvé- 
riség ügynöke vagyok. Nem ismernek meg? Gyakran láthatnak a tévében. 

— Hű, várjon — ráncolta a homlokát a hosszú hajú; tizenkét-tizenhárom éves le- 
hetett, talán egyetemista. — A Lőősayból, ugye? 

— Dehogyis. — Vyhaúteú nem mutatta bosszúságát, amiért egy igénytelen, hatás - 
vadász show-műsorra asszociáltak róla. — A nevem Vyhaúten. A régi rendszerben 
diplomata voltam, aztán külügyminiszter-helyettes. 

— Igaza van — csapott az asztalra a göndör hajú, ő valamivel idősebbnek tűnt, de 
szintén egyetemistának. — Láttam magát. Maga állandóan Niinda ellen beszélt. 

— Jól emlékszik. Most pedig az ÁLAN elkötelezett tagja vagyok. Elmondaná, 
milyen retorzióra számít annak folytán, hogy én hallottam az iménti szavait? 

A göndör kicsit zavarba jött. 


— Hát... maga nem igazán tűnik annak a típusnak, aki befújná az embert. 

— Köszönöm, de ez még nem a teljes igazság. Mi lenne, ha most egy olyan 
ember lenne itt, aki viszont az a típus? 

— Hát az beköpne. 

— Hol? 

— Az ÁLAN-nál! — vágta rá a göndör hajú. — Vagy egyenest a Testvériségnél. 

Vyhaúteú doktor nyugodtan elővette a vyriisét és felhívta a belügyminisztérium 
összekötő irodáját. Egy fiatal nő jelent meg a képernyőn, aki persze nyomban föl- 
ismerte, a nevéről is, az arcáról is. 

— Üdvözlöm, Vyhaútej doktor úr, miben lehetek a segítségére? 

Vyhaútenú úgy fordította a kamerát, hogy lássa a göndör hajút, aki értetlenül rán- 
colta a homlokát. 

— Üdvözlöm. Ezt az urat szeretném befűüjni — jelentette ki. — Azt az eszmét ter- 
jeszti, hogy a Testvériség árnyékában élünk és az ügynökeik ott vannak minde- 
nütt. 

A nő értetlenül nézett rájuk. 

— Értem... illetve... nem értem, doktor úr. Elnézést kérek. Mit nevez ön , befú- 
jásnak", vagyis... mi a gond az úrral? 

— Azt hiszi, hogy most legalábbis beviszik az őrszobára, de lehet, hogy 
egyenesen a börtönbe. 

— Mármint... azért, mert ezt a döwmot terjeszti? Már megbocsásson a szóért, 
ügyvéd úr, de hamarjában nem jut eszembe jobb kifejezés. 

— Én is teljesen alkalmasnak találom. 

— Ha ezt hiszi, hát... higgye csak. Mindenki olyan swmvt tart az ölében, ami - 
lyet akar, nem igaz? 

— De igaz, kisasszony. Köszönöm, hogy a segítségemre volt. 

— Megtiszteltetés volt számomra, Vyhaútej doktor úr. 

Az ügyvéd kényelmes mozdulatokkal eltette a vyriist. 

— Amint látják, még mindig nem történt semmi. Tessék, itt repül egy — intett föl- 
felé, ahol egy dzsindrobot húzott el a közelben. — Gondolom, nem hiszi, hogy a 
Testvériségnek ennyire lassúak a reakciói. Mostanra itt lehetne akár egy egész 
csapatuk. 

— Tudja — mondta a göndör hajú barátságtalanul —, megkockáztatnám, hogy 
akkor is lassúak lennének, ha most jól behúznék magának egyet. 

Vyhaúteú mosolyogva fölemelte a kezét és számolni kezdett az ujjain. 

— Először is természetesen sokkal gyorsabbak lennének, hiszen a közrendet vé- 
delmezik. Másodszor nem értem, mit akar ezzel, ha Kiyreán idejében ütött volna 
meg valakit, akkor is jöttek volna a rendfenntartók, méghozzá ők is elég gyorsan. 
Harmadszor: ha most feláll, nem tud nekem behúzni, mert azzal lesz elfoglalva, 
hogy a fogait szedegeti föl a földről. Tudja, hol van ÍInnasruőp? 

— Ööö... és ha tudom? 


— Hát én ott gyerekeskedtem. Az igaz, hogy nem most volt, de emlékszem rá, 
hogyan kell valakit megverni. 

— Maga itt nekünk zöld swmwvt akar eladni! — csattant föl a másik. — Ha maga 
verekedett volna az utcán, akkor elkapja az ervé, becsíkozzák a fülét, és soha nem 
kapott volna olyan jó állást, amilyen volt magának! 

Vyhaüteú csak mosolygott. 

— Kivéve, ha ezredes az apám. 

Erre kis csend támadt. 

— Kimosdatott. Nem vagyok rá büszke. Ahogy arra sem, hogy Kiyfeánt szolgál- 
tam. Mindenkinek vannak hibás lépései, de meg is fizetjük az árát mindegyiknek. 
De a fiatalkori ballépéseim árát apám megfizettette velem, azt pedig, hogy 
Kiyieán kormányában vállaltam szerepet, naponta igyekszem jóvátenni azzal, 
hogy szolgálom azt az igazságot, amit Nindának köszönhetünk. 

— Szóval magának Niinda az igazság? — kérdezte a göndör hajú leplezetlen el- 
lenszenvvel. 

— Dehogyis. Ő csak kimondja azt, ami van. Emlékeznek, amikor például arról 
beszélt, hogy az iskolásoknak mindennap hálát kell mondaniuk Kiyreánnak? Így 
volt vagy nem így volt? 

— Persze! Ő volt az elnök, ha nem tűnt volna fel! 

— No és? Ha a gyerekek nem mondanak neki hálát, akkor már nem is elnök? 
Maga mikor mondott utoljára hálát Kiyfeánnak? 

— Hogy én?... — hökkent meg a göndör. 

— Maga. Maga úgy gondolja, hogy nagyobb szabadságban élt őalatta. Megkö - 
szönte neki valaha? 

— De hát... — A férfi zavartan megdörgölte az orrát. — Izé... értem, mire gondol. 

— Várjon — állította meg a másik. — Hová akar kilyukadni? 

— Ninda ezekről a dolgokról beszélt. Nem ő az igazság, hanem amit elmondott. 
Ezek egyértelmű tények. Az ÁLAN kemény munkát fektetett abba, hogy kiele- 
mezze Ninda minden egyes állítását, és néhány gombnyomással mindent megtud - 
hatnak róluk. Hogy miről mit állított, és mi az igazság. Elég objektív elemzések, 
független szakértőktől, no meg rendeletek és egyéb bizonyítékok. Mindenre. Ha 
egy kicsit beleolvasnak, nem sokáig fogják már azt hinni, hogy Kiyfeán idejében 
nagyobb volt a szabadság. 

Kis szünetet tartott. 

— Tudják, ahogy elnézem magukat, az az érzésem, hogy nincs kedvük belenéz - 
ni. Ahogy kívánják; senki sem kényszeríti magukat, nem élünk a Kiyreán-rend- 
szerben — elmosolyodott. — Csak önmaguk elől takarják el az igazságot. Én ismer- 
tem belőle sok mindent, és mindig megmagyaráztam magamnak azzal, hogy a 
rendszer nem tökéletes, de még mindig jobb, mint valami egyéb. De ez tévedés. 
Nem volt jobb. Most jobb. És ha arra gondolnak, hogy én akkor miniszterhelyet- 
tesi rangig vittem, most pedig egy egyszemélyes ügyvédi irodám van, akkor úgy 


fogják érezni, hogy van valami abban, amit mondok. De most már megyek a dol- 
gomra. Kellemes napot. 


LöK Ad 


488. 


,, Nincsen szörnyűbb ember, mint a hivatalnok, aki betartja az előírásokat. Es nem 
érdekli, hogy ezáltal milyen pusztítást visz véghez." 


Ílgaszaumi, 
Terra-sóhipun, 
V13 rind, 6903. sómir, 4479. singir 


Szúnahaum 
Jasszani-Haugímú 
43669. higit muandzsan 
590 


Hait mély sóhajjal várta, hogy Rimmaki szemügyre vegye a képernyőt és bólint- 
son. Nem kellett sokat várnia, az adatok azonnal megjelentek, és a lényeget átlátni 
a legnagyobb figyelmesség mellett sem tartott negyed matinál tovább. 

— Minden rendben, továbbra is. Saurgémanra itt lehet. 

Eltette a hiperlapokat. 

— Nem tudod, melyik a legnagyobb emlősállat? 

— Talán a humbaun - tűnődött az orvos —, miért? 

— Csak szerettem volna tudni. 

Rimmaki Hait hasára pillantott és nevetett. 

— Az utolsó pár nap a legnehezebb. Hatszor csináltam végig, háromszor én szül- 
tem, háromszor a feleségem... de orvosként persze számtalanszor. Az ikrekkel is 
kibírtad végig, ez már ahhoz képest jaumi-szaumi. 

— Velük könnyebb volt, pedig ketten voltak. Ők később lettek ilyen energiku- 
sak... de Áuszi egyre többet ugrál. Már most túl akar tenni Silenin. 

— Nem lesz könnyű — mosolygott Ámmaít. — Ha itt lenne, már végigszimatolt 
volna mindent a mentőkocsiban, mint egy kiskutya. 

Dzselli fölnézett a nyugágy mellől. 

— Miért, hol van? 

— Az iskolában az anyukáival. 

— Á, értem. Nos, én megyek is. És nem jövök vissza, akarom mondani, ez volt 
az utolsó ellenőrzés a szülés előtt. 

Hait fölhúzta a szemöldökét. 

— Hogyhogy? 


— Mit ellenőrizgessünk az utolsó fél évben? Áuszi egészségesen fejlődik, te is 
remekül vagy, leszámítva, hogy szeretnéd már őt idekint látni. Fél év múlva a ke- 
zedbe veheted. Hol lesz a szülés, eldöntötted már? 

— Azt hiszem, itthon. A lányokkal a Száhavup kórházban voltunk, nagyon kelle- 
mes hely, de most már inkább itthon maradnék. 

Rimmaki bólintott és elindult a kocsijához, de még visszanézett. 

— Azt hiszem, néhány világon élnek nagyobb állatok is, mint a humbaun. Ősi 
Földön meg Ravokkanén, és talán Hotermán. Össze kellene hasonlítani. 

Beszállt a mentőbe a nyomában lebegő táskával, és egy pillanat múlva eltűnt az 
égbolton. A házaspár fekve maradt a nyugágyakon és elmerült a Dzsimbá-hegy 
oldalának szemlélésében. Most nem ugráltak körülöttük az ikrek, a janniíhaumban 
voltak. 

— Tudtad — szólalt meg Ámmaít kis idő múlva —, hogy már tíz éve nincsen 
egyetlen nap sem, amikor Nindának ne jönne egy kisebb összeg a dzserang jogdíj - 
kezelőktől? 

— Nem. Azt tudtam, hogy gyakran jön. 

— Mindennap jön. Általában egy nap kétszer is. Néhány századtól fél palanig, de 
időnként egy egész. Most éppen öt palan jött. 

— Öt palan egyszerre?! 

— Igen, persze a hinnuloktól, náluk elég nagyvonalú a szabályozás. Valószínűleg 
megint valami jelentősebb műsorba tették be. Most már évente tíz palanja befo- 
lyik ebből. 

— Szép pénz. 

Egyikük sem vesztegetett szót annak nyugtázására, hogy Nindának erről fogal- 
ma sincs. Egyáltalán nem foglalkozik a pénzügyeivel, meg se nézi a bankszámlá- 
ját. Ők tartják szemmel helyette, pontosabban a Társaság, az ügyvédei. Hait 
mostanában nem nézte a számlát, más gondja van. 

Évi tíz palan persze aprópénz azokhoz a százezrekhez képest, amiket Szindorián 
megítéltek neki, de máshonnan is kap pénzt, nemrég Hanitról újabb százezer érke- 
Zett, mert az ottaniak bejegyeztek egy pártot az ő nevének felhasználásával, és a 
Társaság ügyvédei persze nem hagyták annyiban. Ninda nem is tud róla, mert 
nem érdekli. 

— Ismered Éwnsolléy nevét? — szólalt meg Hait kis csend után, szindorul, mint 
legtöbbször, amikor magukban voltak. 

— Nem, vagy legalábbis nem rémlik. 

— Táncművész volt... nem így hívják, rombói nemzetiségű, de én syyndof kiej- 
tésben ismerem a nevét. Nem tudom, él-e még. Fiatal korában óriási sztár volt, 
nemcsak tánccal, énekelt is, és persze dőlt hozzá a pénz. Egyszer megkérdezte 
egy riporter, hogy mihez kezd a vagyonával. Nem is értette, hogy miről beszélnek 
neki. Azt kérdezte: a pénztől jobban fogok tudni táncolni? Fogalma sem volt róla, 
hogy mennyit keres. Pedig semmi baj nem volt a szellemi képességeivel, tudott 
számolni, ismerte az árakat ott, ahol élt, tudott mindent, ami ahhoz kellett volna, 


hogy menedzselje a vagyonát, de ezt rábízta a feleségére. Egyszerűen nem érde- 
kelte, hogy mennyi pénze van. Jaj, emlékszem, mit mondott. Van elég, a pontos 
szám nem mindegy? 

Ámmaít bólintott. 

— Igen, pont mint Ninda. 

Egymásra mosolyogtak, aztán Hait fölemelte a suagját a kisasztalról, ahogy 
szokta, időnként fölhívta a gyerekeket, ha nem voltak a közelében. Az ikreké úgy 
volt beállítva, hogy akármelyik fölveheti, ha hívják őket. Most Tunni hangja szó - 
lalt meg, kép nem jött. 

— Kfmi, rümy! 

— Mit csináltok, drágám? — kérdezte az anya szindorul. A válasz már a család 
szúni—szindor—sauninas-—jalar keverék nyelvén érkezett, szokás szerint követhetet- 
len sebességgel. 

— Golyócska-szaladgálócskát játszunk, anya! Ti játszottatok ilyennel kiskoro- 
tokban? 

— Sokfélét — felelte Hait. — Ti melyiket? 

A képernyő kivilágosodott, némi kavargás volt rajta, aztán megláttak egy csapat 
gyereket a janníhaum játszószőnyegén, amint egy bonyolult építmény körül tevé- 
kenykedtek. A szerkezet magasra fölépített, színes csövekből állt, amikben go- 
lyók gurultak mindenféle pályákon. 

A szülők mosolyogtak és elmesélték a gyerekeknek, hogy ők is játszottak 
ilyennel kiskorukban, de aztán Ámmaít elnézést kért, arrébb húzódott és fölvette a 
suagját. 

— Üdvözlöm, professzor úr — köszöntötte nagy tisztelettel egy szakállas 
fiatalember, a kiírás szerint Ariran Szenikar Taniraton diplomáciai ügyvivő, Niré- 
ka Állam külügyminisztériuma. — Megengedi, hogy elraboljak néhány ütést 
becses idejéből? 

— Üdvözlöm — felelte Ámmaít. A merőben formális kérdésre nem is válaszolt, 
nyilvánvalóan megengedi, ha nem lehetne zavarni, a suag nem is jelzett volna. 

— Azt a megtisztelő feladatot kaptam, hogy szervezzek meg egy találkozót kor- 
mányom képviselői és keri Ninda között, abból a célból, hogy Niréka Állam 
Arany és Sötétkék Csillagrendjének átadási ünnepségét megtarthassuk. 

Ámmaít nem lett volna alkalmas diplomatának, ha elkerülik dolgok a figyelmét. 

— Elnézést, Szenikar úr. A fordítógép nem boldogult egy szóval, ami a fordítás - 
ban Ninda neve előtt hangzik el. Ha lenne kedves és körülírná valamiképpen. 

— Keri Ninda, professzor úr. Ez egy olyan tiszteleti szócska, amit az ilyen magas 
kitüntetésben részesültek neve elé helyezünk. 

Ámmaít elfojtott egy sóhajtást, amikor arra gondolt, hogy hány állam van már 
most is a spirálkaron, ahol Nindát olyan szintű tisztelet övezi, hogy bármikor 
eszükbe juthat a legmagasabb fokú kormánykitüntetéseket adni neki. A szindorok 
is akartak, csak hát ugye éppen ő volt akkor a miniszterelnök és leállította. 


— Értem. Javasolnám, hogy ennek a szócskának az alkalmazását igyekezzenek a 
jelenlétében... hm, nagyon minimalizálni. 

A másik diplomata mosolyogva bólintott. 

— Értem, mire gondol, professzor úr. 

— De miért engem keresett meg? 

— Azért, professzor úr kérem, mert kormánykörökben erősen tartunk attól, hogy 
keri Ninda egyszerűen figyelmen kívül hagyja kérésünket, hogy vegye át a Csil- 
lagrendet. Professzor urat arra szeretnénk megkérni, hogy járjon közben az érde - 
künkben. 

0j-18 iskola 
,, Bármely helyzetben egy politikus másodsorban a pártja érdekeit képviseli. Első- 
sorban pedig a sajátját. " 


Ninda: 
Nemlétező politikai beszédeim, 
51. 
Filgamil Szilauri 
43669. senut lilgamíszan 
502 


Sileni persze némi feltűnést keltett ebédnél, amikor jáhun-dzsiargi levest kért, Jol- 
kigi meg is jegyezte, hogy túl csípős lesz az egy ekkora gyereknek. Sileni ráné- 
zett, szemrehányóan. 

— Mit számít, hogy mekkora vagyok? A leves akkor is ugyanolyan csípős lesz, 
ha ötször ekkora leszek. Az adag legyen kisebb. 

— No persze — mosolygott Aini —, akkora adagokat eszel mindenből, mint mi 
hárman együttvéve. 

— Igen! Csak annyit! Pedig én növök is! 

A gyerekek jókat nevettek rajta, Jolkigi is. Ebéd közben aztán a kitüntetésről 
beszéltek, hiszen az okozta, hogy Nindáék most itt vannak köztük, és a Filgamil 
Szilauri elhagyja a Felhőt. 

— Nem nagy dolog — mondta Ninda, és nyugodtan fölszeletelte a sült halat —, de 
nekik fontos. Én mindenféléket mondtam a tévében, nem is nekik, mármint a niré- 
kaiaknak, de náluk is adásba ment, és elkezdtek gondolkodni. Ami elég ritkaság. 
Úgyhogy őket illetné az elismerés. 

— Kik között ritkaság, hogy gondolkodnak? — kérdezte a tanárnő. 

— A politikusok között. Vagyis nem jól mondom, gondolkodnak ők, csak nincs 
időérzékük. Amikor hatalomra kerülnek, azt hiszik, hogy attól kezdve mindig ők 


lesznek hatalmon. Már nem kell tenniük többé semmit. Legtöbbjük úgy kerül ha- 
talomra, hogy ígérget. Ha nem a népnek, akkor valamilyen befolyásos érdekcso- 
portnak. De az ígéreteket csak azok tartják be, akiket olyan érdekcsoport juttatott 
hatalomra, amelyik nem tűri, hogy kijátsszák, kiköveteli, ami neki kell, különben 
egykettőre megfosztják az emberüket a hatalomtól, no meg az életétől is. Amit 
ezeknek ígértek, azt megtartják, mert muszáj, de a népnek tett ígéreteket nem. 
Legtöbbször a következő választás előtt kezdenek ígérgetni megint, de csak azért, 
mert túlságosan átlátszó lenne, ha minden ígéret nélkül újraválasztanák őket. Per- 
sze vannak, akik ezt sem tartják szükségesnek, Kíreán például, a szindor diktátor 
nem vacakolt ilyesmivel. Neki nem kellett ígérnie semmit, ő egyszerűen kijelen- 
tette, hogy őneki köszönhetik, hogy Szindoria maga a sínangóri, és kész. 

— De nem volt az — biccentett Jolkigi. 

— Nem hát. De a szindorok elhitték, mert kötelező volt elhinni. Már az alapisko- 
lában elkezdték tömni a fejüket Kíreán nagyszerűségével, dzsisszá—sénin áradoz- 
tak róla, épp csak a Galaxist nem ő találta föl. De eltértem a tárgytól. Szóval a ni - 
rékai politikusok elkezdtek gondolkodni, míg végül az elnök lemondott és új vá- 
lasztást tartottak. És azt gondolják, hogy nekem ebben szerepem volt, ezért adják 
ezt a kitüntetést. 

— Kíreán elmozdításában is volt szereped — mondta Higu, az egyik fiú. — 
Olvastam. 

— Dehogyis. Egyszerűen csak összeomlott az a susszi-vusszi, amit fölhalmozott 
a feneke alá. 

— De úgy omlott össze, hogy te kezdtél beszélni a tévében, te sengiri — korholta 
Szinensi szelíden. 

Ninda megvonta a vállát és a pincérrobotra tette az üres tányért. 

— Valahogy össze kellett omlania. Az én szerepem ebben annyit sem ér, mint a 
kilgi-hilgi. Akárcsak Nirékán. Az elnök egy kicsit korrupt volt, egy kicsit undok, 
minden rosszból egy kicsi. Az embereknek elegük lett, lemondatták, bántatlansá- 
got kapott, cserében odaadta a vagyona nagy részét. Nekem ebben annyi szere- 
pem volt, hogy végignéztem az új elnök beiktatását hiperfonon. 

— Mi az, hogy korrupt? — kérdezte Elgimi. 

— Pénzért mindenféle dzsumbargira hajlandó volt. Most elég sok mindent vis- 
szacsinálnak abból, amit ő csinált, vannak, akiket azért nevezett ki valamilyen ál- 
lásokra, mert adtak neki valamit, nem azért, mert ők voltak a legjobbak. Hát ezek 
most elvesztik az állásukat, ha nem tudják bebizonyítani, hogy mégiscsak ők a 
legjobbak. 

— Ez elég nagy varhaszi. 

— Hát persze, sien. 

— Aaaaaanya kellett nekik — örült Sileni —, másképp nem tudták rendbe hozni 
azt a kék világot. Hát most adnak neki érte csillagot. Mit fogunk vele csinálni, 
tényleg? 


— Semmit, sien-Si, föltesszük a polcra. Egy kitüntetéssel nem lehet csinálni 
semmi mást. 

— Elég butaság. Legalább valami ehetőt adtak volna. 

Jót nevettek, aztán Hasszé megkérdezte: 

— De voltaképpen mi volt a baj ezekkel az emberekkel? Nem mindegy, ki vezet 
egy országot? 

— Ez egy nagyon bölcs gondolat — nézett Ninda elismerően a fiúra. — A dzseran- 
gok óriási julkimulkit tudnak csapni akörül, hogy ki legyen az országuk vezetője, 
pedig valójában teljesen mindegy, hiszen a társadalom életét törvények határoz- 
zák meg. Kivéve, ha a vezető rosszat tesz az országnak: akkor nagyon nem mind - 
egy. Ez a Nakiron, akinek az elmozdításáért most nekem hálásak, nem volt na- 
gyon rossz, annyira semmiképpen, mint a szindor Kíreán. Csak két olyan dologra 
használta a hatalmát, amire nem lett volna szabad: a saját gazdagodására, és arra, 
hogy félreállítsa politikai ellenfeleit. Igazán szelíden csinálta, ami azt illeti. A ni- 
rékaiak nem tudnak róla, hogy bárki is titokzatos módon meghalt volna azok kö- 
zül, akik nem tetszettek Nakironnak. Csak kinevezte őket nagykövetnek távoli vi- 
lágokra, ahonnan nem tudtak beleszólni az otthoni politikába, vagy alacsony ran- 
gú állásokba tette őket, hogy senki se figyeljen rájuk. Pénzügyileg lehetetlen hely - 
zetbe juttatott olyan szervezeteket, amik kritizálták a hatalmát. De ezt mind vissza 
lehetett csinálni, ezért megúszta börtön nélkül. 

— És Kíreán? — tudakolta Holgdzsi. 

Ninda sóhajtott. 

— Kíreán nagyon-nagyon rossz volt. Ő teljesen alárendelte a népet a saját imádá - 
sának. Mindent aszerint kellett csinálni, ahogy ő akarta. A fővárosban a légivasút 
kocsijai kékek voltak, mert az volt a kedvenc színe, a Kaindím folyón nem volt 
szabad egy hetedik hidat építeni, mert nem szerette a hetes számot, várni kellett, 
amíg meg lehet építeni egyszerre kettőt. 

— De hisz nyilván milliónyi dolog volt abban a városban, amiből hét volt — szólt 
közbe Árgaupi. 

— Hát ez az! Utólag, a rezsim bukása után derült ki, hogy Kíreán soha nem 
mondta, hogy ne építsék meg a hetedik hidat, valami miniszterhelyettesnek tá- 
madt az a gondolata, hogy , mi lesz, ha az elnök úr megharagszik a hét híd 
miatt?", és ahelyett hogy megkérdezte volna Kíreánt, megtiltotta az építkezést. 
Rengeteg ilyen dolog történt akkoriban, a szindorok nevet is adtak neki, úgy tu- 
dom lefordítani, hogy mileszhaság. Mi lesz, ha ez vagy az nem tetszik majd az el- 
nök úrnak? Inkább ne csináljuk! Az ilyen emberek szemében a legnagyobb ször- 
nyűség volt, amikor azok, akik már kigyógyultak ebből a Kíreán-betegségből, el- 

— És a te arcképedet rakták a helyükre, sien — jegyezte meg Aini. 

— Igen, de szerencsére hallgattak rám és a diktatúra bukása után leszedték azo- 
kat is. A kötelezően elrendelt imádat nem hozhat mást, csak terrort. 

01-19 haudzsii 


,, Nincs szükség meg nem értett szavakra. " 


Ninda: 
A fény lúmái, 
1163. 


Kishajó volt a Filgamil Szilauri is, egy a Felhő világai között közlekedő kompok 
közül, egyetlen lakószektorral, négyszáz állandó lakossal. A sófunnir-haurórangi 
számításba vette, hogy Nindáék vissza akarnak térni, mire Áuszi megérkezik, 
ezért minimális útitervet dolgoztak ki: a Filgamil Szilauri beviszi őket a spirálkar- 
ba, Kattóig, ahol csatlakoznak a Szisszigá Fónirdhoz, és annak a suárjában talál- 
koznak a nirékaiakkal; természetesen sem ők, sem a kattóiak nem fognak tudni 
róla, hogy Ninda nem a Szisszigá Fónird fedélzetén él már akár évek óta. A kis 
kompot ők nem is fogják látni. Nirékának nem is adtak meg pontos úti célt, csak 
annyit, hogy Hireng körzetében lesz a találkozó, legkorábban mulindzsankor. A 
sófunnir-haurórangi természetesen mati pontossággal tudja, hogy mikor hol lesz- 
nek a hajói, de ilyen találkozóknál nem közlik előre a pontos helyet és időpontot. 

Csak négyen jöttek, és a két kutya. Liesy már magabiztos, hétéves nagy kutya- 
ként mindent és mindenkit végigszagolt, és egykettőre barátságot kötött két hely- 
beli kutyával, akikkel nagy rohangászásokat csaptak. Soné barna jargi volt, negy- 
venéves, Rinká pedig egy kis foltos, csak tízéves homkinukölyök, ízig-vérig va- 
dászkutya, aki már első nap megtanította Liesyt is vadászni. Előbb Sonéra, aki 
háromszor akkora volt, mint ők, aztán egymásra is vadásztak. Szakszerűen, lesben 
állva és csellel támadva. Dzselli is lelkesen vett részt a kicsik játékában, és egy- 
kettőre falkát alakítottak, az egyik támadásával elterelte a zsákmány figyelmét, 
mialatt a másik észrevétlenül becserkészte és leterítette. Aztán cseréltek. Pontozás 
persze nem volt, hiszen nem tudnak számolni. 

Senki nem zavarta őket a törzzsel kapcsolatos kérdésekkel. A szúnik erre 
ugyanazt a szokást alkalmazták, mint esküvőkre, gyerek születésére, halálesetre 
és más fontos családi eseményre: a családtagoknak ez állandó beszédtéma, nem 
kívánják minden egyes szembejövőnek elismételni ugyanazt. Természetesen min - 
denki tudott róla a Testvériségben, aki elég idős volt, hogy felfogja. Mindenki. 
Semmi sincsen olyan fontos a Testvériség életében, mint egy új törzscsalád alapí- 
tása. Ötmilliárd ember ismerte meg Ninda nevét egyetlen nap alatt — de nem fog- 
lalkoztak vele, nem zavarták. 

A Dzsúmbavuriban tartott szertartás után kis fogadást tartottak ugyanott, nagyjá- 
ból egy derkin át tartott, beszélgettek, falatoztak. Aztán lementek a Hurragihan- 
dzséfalgi egyik fémöntő műhelyébe, és belenyomták kézlenyomatukat egy puha 
himguformába: először Límarrip, majd a törzs összes többi tagja, azaz Szinensi és 


Aini, és végül a törzsfőnök. Egy fiatal tervezőnő, Ónahi rendezte el a lenyomato - 
kat és a törzs jelvényét egy képernyőn, és Límarrip feladata volt megnyomni a pi- 
ros gombot. A gép beindult, formába öntötte az anyagot, s egykettőre elkészült a 
nindaran-haudzsi. Aranycsillogású fémkarika volt, de lágy és hajlékony. Ezt viseli 
csuklóján a törzsfőnök, ez köznapi hivatali jelvénye, ahogy az ünnepi jelvény a 
piros-fehér mintás vállszalag. Límarrip vitte fel a Dzsúmbauriba, ahol Ninda 
csuklójára húzta — a balra, mert jobbkezes volt —, s a jelenlevők homlokukra tett 
kézzel köszöntötték a törzsfőnököt. 

Az iskolában is rajta volt a haudzsi, egész nap rajta volt. Így illik, bár valójában 
bármikor leveheti, és le is kell vennie, ha például olyan munkát végez, ahol a hau- 
dzsi beakadhat valamilyen szerkezetbe és megsértheti a kezét, vagy ha valami 
piszkos dologhoz nyúl. A következő évtizedekben néhányszor el kell majd men- 
nie a Hurragihandzséfalgíra, kitágíttatni a haudzsit, ahogyan a karja vastagodik, és 
ha új törzsfőnök kerül a nindaranok élére, neki is hozzáigazítják a karjához. 

Különösebben meg sem lepett senkit, hogy Ninda az egyik legfiatalabb törzsfő - 
nök a szúni történelemben — inkább az volt érdekes, hogy akadtak négyen, akik 
nagyjából vele egyidősen lettek törzsfőnökök, negyven-negyvenöt évezreddel ez- 
előtt, de az ő életkorukat éppúgy nem lehetett pontosan megtalálni az Élet Fáján, 
mint Nindáét, aki persze továbbra sem tudta a pontos születési dátumát. 

A törzsfőnöki szianergekből mindig kettő készül, egyformák, az egyiket a törzs - 
főnök őrzi és hivatalos alkalmakkor viseli, a másikat a Hídon helyezik el, Nindá- 
nak is oda kellett vinnie a nindaranokét, a Rihakkénaum fali tárlóiban vannak ki- 
állítva, egy óriási kör alakú teremben, aminek a közepén persze ott lépked az Őr- 
ző az örök tűz körül. Mindegyiken más a geometriai minta, de a színösszeállítá- 
suk nem olyan sokféle, csak piros, zöld, kék, lila, barna vagy fekete lehet az egyik 
szín, és fehér vagy sárga a másik. A már megszűnt törzseknek mindkét szianergje 
itt van, és a haudzsi is. 

— Különös hely ez — mutatott körbe Límarrip a Rihakkénaumban. — Az egész 
Híd különös hely. Ez itt egy egyetem, és a Híd elvileg arra szolgál, hogy az egye - 
temet irányítsa. De annak legnagyobb részét számítógép végzi, ránk nem sok jut 
belőle. A Híd inkább olyan, mint egy nagy múzeum. Egy sereg régi, jelképerejű 
tárgyat őrzünk. Gyertek, mutatok valamit. 

Átsétáltak a szomszédos Hallifauhópi terembe, egy sereg kíváncsiskodó kísére- 
tében. A Hallifauhópi félkörívben fogta körbe a Rihakkénaum egyik oldalát, és 
semmi más nem volt benne, mint a falat díszítő rengeteg arckép, domborműként 
álltak ki a falból, színezett fémből voltak. Mindegyik alatt egy név. Középen egy 
arc, ami sokkal nagyobb volt a többinél. Érzékeny rajzú férfiarc, kissé hosszúkás, 
halvány mosollyal az arcán. Bölcsesség sugárzott a tekintetéből. 

— Angisztilhepan — lépett mellé Límarrip. — Hangilaoran alapítója. Ezek pedig 
itt körben a falakon az utódai, az én elődeim, a kapitányok. Itt persze megvan az 
egész életrajzuk, a kapitányi siéhongjuk, minden. Rájuk kereshetsz akár név, akár 


időpont vagy szakterület szerint, meg még ezerféleképpen. Persze ugyanezt a sua- 
god is tudja, itt csak látványosabb. 

— Mondd, Límarrip — szólalt meg Ninda —, milyen érzés Hangilaoran kapitányá - 
nak lenni? 

A kapitány megértően nézett rá, bölcs mosoly játszott az ajkán. 

— Igen, te hasonló helyzetben vagy, mint én. Mindketten többé-kevésbé az élén 
állunk egy hatalmas társadalomnak — én a szúninak, te a szindornak. Egyikünk 
sem kapott valódi hatalmat. Én névleg csak ezt az egyetemet vezetem, de ezáltal 
valóságosan a vezetője vagyok a Testvériségnek is — neked pedig semmiféle ran - 
god nincsen a szindoroknál, mégis azt teszik, amit te mondasz. Nehéz megfelelni 
ennek a bizalomnak. Azt hiszem, ha tanácsot szeretnél kapni tőlem, hogyan tedd, 
csalódni fogsz. Én sem tudom. Csak teszem a dolgomat. 

Ninda kék szemében mély megértés csillogott, ahogy felnézett a férfire. 

— Talán éppen én szolgálhatok neked tanáccsal. Gyere közelebb. 

Límarrip odalépett és követte Ninda ujjának mozdulatát, aki a falat borító dom- 
borművek közötti elválasztó vonalra mutatott. Aranyszínű, kacskaringós vonal a 
barna falon. 

— Nézd ezt a vonalat. Nézz végig rajta, ahogy halad a falon. Kövesd az útját, ta- 
nulmányozd a hurkokat és íveket, amiket leír. Nincs két egyforma szakasza. 

— Hing-hing. . . valóban... Jó megfigyelő vagy. De mi ennek a jelentősége? 

— Semmi — ingatta fejét Ninda. — Csak annyi, hogy odafigyelsz a világra magad 
körül. Látod és megfigyeled az apró részleteket, de közben nem téveszted szem 
elől a nagy képet sem. Ennyi az egész. Csak figyelni kell. 


491. 


0j-20 Csillagrendi 


,, Mit értesz azon, hogy államrendszer, kormányzati célkitűzések, politikai plat- 
form? Nekem emberekről beszélj. Hogy élnek az emberek a te világodon? Nem, az 
sem érdekel, hogy szabadon politizálhatnak-e, a politika az elkényeztetett ember 
időtöltése. Az érdekel, van-e rendes élelmük, lakásuk, egészségesek-e, tanulhat- 
nak-e, dolgozhatnak-e képességeiknek megfelelően. A politikáról beszélj olyanok- 
kal, akik ráérnek politizálni. " 


Ninda: 
Nemlétező politikai beszédeim, 
320. 
Szisszigá Fónird 
Katto 
43669. dzsirat mulindzsan 

Ninda egyedül ment ki a kattói kikötőbe, azazhogy a lányok nem kísérték el, akár- 
csak máskor. De a kattói biztonságiak ott voltak, nem akkora készültséggel, mint 
a saunisi találkozón, de az egész kikötőszektort lezárták, és mindenütt fegyveres 
emberek és robotok nyüzsögtek. Ninda végigpillantott rajtuk és csak sóhajtott. 
Nem is jutott ideje szólni bármit, egy alak közeledett sietve, végül már futva. 

— Ninda — torpant meg előtte, hajlongott és karikát mutatott hüvelyk- és mutató - 
ujjából —, Ninda, köszöntelek Niréka Állam nevében és köszönjük, hogy eljöttél. 
A nevem Kenita Szinetar Naritan, a külügyminisztérium különleges csoportjától 
jöttem. Az a megbízatásom, hogy elkísérjelek a hajónkra. 

— Jól van — mondta Ninda —, menjünk. 

Egyszer csak elébük röppent egy kameragömb, és megszólalt belőle egy isme- 
rős hang. 

— Lefogadom, hogy nem ismersz meg. 

— Szillon?... Hol vagy? 

— A nirékai hajón. Szép neve van: Kaliharen Nimeraszintaran Rakirala. Nem 
tanultam ám meg, föl van nekem írva. 

Ninda nevetett. A biztonságiak alkotta sorfal végén tornyosult föléjük a nirékai- 
ak hajója, a szúni városhajókhoz képest persze aprócska, de így is roppant méretű, 
fekvő hengerforma, a vége nézett feléjük. Fekete teste mint egy hatalmas lyuk raj- 
zolódott a szürkéskék kattói égboltra. 

— Mitől különleges a csoportod, Kenita? — tudakolta Ninda a fiatalembertől, s 
elindult a fekete hajó felé. 


— Attól, hogy az a feladata, hogy átadja neked a Csillagrendet — felelte az nagy 
tisztelettudással. Kétszázötvennél nemigen lehetett több, sötétkék és arany csíko- 
zású ruhát viselt, olyasféle szabásút, mint a saunisiak leitája, de ez bokáig ért, és 
sötétkék és arany mintás öv fogta össze. Sapkája is volt, tompa csúcsos, természe - 
tesen az is a nemzeti színeket viselte. — Az is feladatom, hogy tájékoztassalak 
mindenről. Az efféle ünnepségeket mi szeretjük hosszúra nyújtani, de tudjuk, 
hogy te nem kedveled az ilyesmit, ezért igyekeztünk úgy szervezni, hogy megfő - 
jön a tanokélu és a ház se gyulladjon ki. Bocsáss meg, ez egy mondás minálunk. 
Tehát úgy rendeztük meg a szertartást, hogy te besétálsz a nagyterembe... erre 
nem tudok szúni szót, elnézésedet kérem... tehát besétálsz, meghallgatjuk a két 
ország himnuszát, az elnök átadja neked a Csillagrendet, és ezzel vége is. Termé - 
szetesen nagy örömünkre szolgálna és nagy megtiszteltetésnek vennénk, ha minél 
tovább közöttünk maradnál. Szeretnénk vendégül látni egy-két nirékai ételkülön- 
legességre. 

— A két ország himnuszát? — kérdezte Ninda, kivárva, hogy a férfi szünetet tart- 
son. 

— Hogyne, így illik, ha külföldi kap magas állami kitüntetést. Előbb a tiédet, 
vagyis a Testvériség himnuszát játsszuk el, azután a sajátunkat. 

Ninda apró fintora nem kerülte el kísérője figyelmét. 

— Netán... túlzásnak tartod? 

Ninda bólintott. 

— Ha már megkérdezted, igen. Nem lehetne csak a ti himnuszotokat, ha már 
mindenképpen szükségesnek érzitek? 

— Dehogynem. Mindent lehet. Ez a te napod. Egy pillanat türelmedet kérem. 

Suagot vett elő és beleszólt. 

— Talé, parano. Keri Ninda ha han anenisz antovaroszonanszo ineni szin haké 
Niréka szinéni lakiréna. 

— Kilamé ha széno? — kérdezte egy női hang. 

— Talé. 

— Hanszakinin ha keri Ninda hinonamalé, kaliméni. 

— Kenar — tette el Kenita a készüléket, és bólintott. — Minden rendben. Úgy lesz, 
ahogyan te szeretnéd. 

— Köszönöm. 

Néhány mati alatt megtették az utat. Kenita természetesen alaposan megnézte 
Nindát, mint mindenki, aki ilyen hírességet lát, és el is tűnődött, vajon mi okozza, 
hogy már két aranykorong lóg a nyakában. A csuklóján levő arany karperec is új 
volt. Soha nem látott még szúnit, akinek két jelvénye lett volna. 

Minthogy az utat négyesben tették meg — elkísérte őket a kameragömb és ter- 
mészetesen az Uori —, a két jelvényt és az arany karkötőt azonnal meglátták Niré - 
kán, Szindorián, Saunison, Hinnuldudon, Sielunton, Sídin, Rekkin, s még több 
ezer világon a spirálkar óriási területén. Soha senki nem látott még a Galaxisban 
olyan szúnit, akinek két jelvénye lett volna — ezt megszámlálhatatlan tévécsatorna 


kommentátorai állapították meg a nap folyamán, nem mulasztva el hozzátenni, 
hogy voltaképpen senki sem tudja, mit jelképeznek a szúnik által viselt jelvények. 
Mint mindig, az újságírók megpróbálták szóra bírni a Testvériség külképviseleteit 
vagy bármely elérhető szúni polgárt, de nem kaptak választ. A haudzsi pedig 
végképp meghökkentette őket. Senkinek sem akaródzott egyszerűen ékszerként 
tekinteni rá, ahogy tették volna, ha bárki máson látnak arany karkötőt. Szúnik és 
dzserangok nagyjából ugyanakkora arányban hordtak ékszert, legfeljebb a divat 
változott; a szúni lányok a hajcsatot kedvelték jobban, a mindkét nembeli 
szindorok a gyűrűt, és a karkötő sem volt idegen egyetlen társadalomtól sem, a 
saunisi fiúk is hordtak, a sídi nők is. Ninda volt az, akin még soha nem láttak 
ékszert, a jelvényét is csak ritkán, másfélét egyáltalán nem. Sosem érdekelte a 
külseje, a haját mindig ugyanúgy, kiengedve hordta, majdnem mindig a szokásos 
szúni köntösben volt — ha nem, akkor leginkább saunisi leitában, esetleg a 
helynek megfelelő öltözékben, sivatagi vagy  űrruhában, a  javarani 
fürdőközpontban fürdőköpenyben is látták. Nagyjából ez volt minden. 

Ezért mindenki rögtön arra gondolt, hogy annak a karkötőnek valami célja van, 
az nem dísz, hanem vagy jelképez valamit, vagy valami funkciója van. A díszíté- 
sen kívül legalább háromféle célból szoktak az emberek karikát hordani a csukló- 
jukon: kommunikációs eszköz, orvosi műszer vagy egyéb műszer gyanánt, de ez 
utóbbi csak bizonyos munkahelyeken volt szokásban. Kommunikációs eszköznek 
nemigen tartották, hiszen Ninda mindig magával hordta a suagját, mint minden 
szúni, számtalanszor látták is a kezében. Orvosi műszer lenne? Nindának valami 
baja van? 

Ninda még el sem ért a nirékai hajóra, amikor a spirálkaron már eluralkodott az 
egészsége fölötti aggodalom. Olyannyira, hogy amikor a hajó közelébe értek, Ke- 
nitának megszólalt egy hang a fülére illesztett apró készülékből. Néhány pillana- 
tig arra figyelt. Aztán óvatosan megszólalt. 

— Kedves Ninda... bocsánatodat kell kérnem, ha magánszférádba avatkozom, de 
felkértek, hogy kérdezzek meg tőled valamit, mert aggódni kezdtek az egészsége- 
dért. 

Ninda egy pillanatra fölvonta szemöldökét, aztán megemelintette balját és lené- 
zett rá. 

— A karperec miatt? Ez nem műszer, semmilyen orvosi funkciója nincs. Nekem 
pedig semmi bajom, nem kell aggódniuk. 

Nyugodt léptekkel folytatta útját, rálépett a hajó belsejébe vezető széles rámpá- 
ra, amit apró arany és sötétkék csillagokkal hintettek be és a két oldalán levő kor- 
látot is ezzel a két színnel díszítették, s elindult fölfelé. Kenita sóhajtva követte. 
Persze nem válaszolt a kérdésre, hogy akkor mire való, gondolta. Ha most nem 
válaszolt, később sem fog. Soha nem fogják megtudni. 

0j-21 Csillagrendi 


,, Ötször lehettem jelen és tudósíthattam, amikor különféle államok és csillagközi 
szervezetek rangos kitüntetéseit vette át. Azt hiszem, illetékes vagyok annak meg- 
állapításában, hogy az efféle soha semmilyen hatással nem volt rá. Végigunatkoz- 
ta a ceremóniákat, ha kellett, és örült, ha anélkül úszta meg. Egyszer megkérdez- 
tem, mit szokott csinálni, miután kitüntetést kap. Azt mondta, fölteszi otthon a 
polcra." 


Szillon Nomboka Marotomandi: 


Útjaim Nindával, 
366. 
Kaliharen Nimeraszintaran Rakirala 
Katto 
43669. dzsirat mulindzsan 

A rámpa aljától már nem a kattói biztonságiak álltak sorfalat, hanem a nirékaiak. 
Ők sokkal sűrűbben álltak, a kattóiak csak öt-tíz ríginenként, a nirékaiak viszont 
közvetlenül egymás mellett, a szokásos sötétkék és arany színekbe öltözve, moz- 
dulatlanul, egyenesen álltak, mereven őrá néztek, s amikor a rámpára lépett, me- 
rev mozdulattal, egyszerre a fejükhöz emelték a kezüket. Ninda meglepve nézett 
végig rajtuk. 

— Katonai tiszteletadás — mondta Kenita. — Ez mindenkinek jár, aki ilyen szintű 
kitüntetést kap. 

Ninda sóhajtott és felsétált a rámpán, egy nagy, kitárt zsilipbkapuhoz, ahol újabb 
katonák álltak kétfelől. Ők is tisztelegtek, aztán az összes katona elindult Ninda és 
Kenita nyomában a folyosón. Jóval keskenyebb volt, mint a szúni hajókon szoká- 
sos folyosók, ezen egymás mellett három embernél több nem fért el. Nem volt 
hosszú, és egyenesen egy nagy csarnokba vezetett, ahonnan még nagyobb fényes - 
ség áradt, mint a ragyogóan megvilágított folyosón. Ninda belépett. Nyomban 
előtte termett egy egyenruhás nő, az is tisztelgett. 

— Keri Ninda, Anareki Szilaron Nakinar hajóparancsnok, Niréka Állam csillag- 
közi parancsnokságának ezredese köszöntöm a Kaliharen Nimeraszintaran Raki- 
rala fedélzetén. Érezd magad otthon nálunk. 

Szúniul beszélt, a kiejtése nem volt éppen tökéletes. Ninda nem tette szóvá, 
hogy az első mondatban még a szúni nyelvben csak hivatalos célokra alkalmazott 
magázást használta, a másodikban pedig a normális köznyelvi igealakot. Udvari- 
atlanság a másikat figyelmeztetni a tévedésére. 


— Köszönöm -— felelte, amire a nő feszes mozdulattal ellépett az útjából, ő pedig 
beljebb sétált. 

Csakugyan nagy volt a terem — máskor alighanem raktér lehetett. A magasan el- 
helyezkedő mennyezetet megvilágító lámpáktól a falak díszítésén át az emberek 
ruhájáig minden kék és arany színben pompázott, kivéve a bejárattal szemközti 
falon elhelyezett hatalmas szúni zászlót és a fölötte levő hétágú csillagot. Lehet- 
tek vagy kétszázan a teremben, mindenki őt nézte, mialatt a zenekar belekezdett 
Niréka nemzeti himnuszába. 

Ninda türelmesen végigvárta. Aztán odajött hozzá az elnök, aki eddig a pódium 
közepén állt és együtt énekelt a többiekkel, de végig őrá mosolygott. Most is mo - 
solygott. 

— Köszöntelek Niréka Államban, Ninda. Nagy öröm számomra, hogy végre sze- 
mélyesen is megismerhetlek. Harinan Niré-Kerapan Szikenar államelnök vagyok. 
Úgy láttam, meglepődtél, amikor megláttál. 

Nindának eszébe sem jutott eltérni a szúni szokástól és köszönni. 

— Valóban. Nem gondoltam, hogy itt leszel. Hiszen csak nemrég lettél elnök, és 
nyilván rengeteg dolgod van. 

— Ez így is van. Szerencsére azonban a kormányzás olyan feladat, amit főleg 
távközléssel lehet végezni. Niréka nem nagy ország, de azért van négy kis konti- 
nensünk, otthon se lehetnék egyszerre mindenütt. Most egyszerűen áttettük az el- 
nöki irodát erre a hajóra. Nos, ha nincs ellenedre, megejthetnénk ezt a kis ceremó - 
niát. 

— Ahogy kívánod, Harinan. 

Felléptek a pódiumra és megálltak egymással szemben. 

— Haparé hantikan Niréka hani Szúnahaum szinakéran — szólalt meg az elnök 
érces hangon, és a háta mögött álló katonatiszt fordította le a szavait. 

— Köszöntöm Niréka és Szúnahaum polgárait. 

— Haparé keri Hangikun Szesszinan Nindarangi Szilun Rienszá, imeri antarakun 
szen antoszavoszonté kuahéné, szilar inin likantar, karun ninken szilimi Niréka 
Kalitan hauka hitiranté. 

— Köszöntöm a tiszteletre méltó Hangikun Szesszinan Nindarangi Szilun Rien- 
szát, akinek értékes munkássága hozzájárult, hogy Niréka Állam kormányzata fel- 
hagyjon a korrupcióval és az antidemokratikus eszközökkel. 

— Akeni hekan hitane hi, hakin arikan Niréka Kalitan, antovikaszin kini harika 
szinar kilemi. 

— Ezért hálából én, Niréka Állam elnöke, magas kitüntetéssel jutalmazom. 

— Keri Hangikun Szesszinan Nindarangi Szilun Rienszá antovikaszin Niréka 
Kalitan Kiremi Halaru Honarisz kauhani harika! 

— A tiszteletreméltó Hangikun Szesszinan Nindarangi Szilun Rienszát Niréka 
Állam Arany és Sötétkék Csillagrendjével tüntetem ki! 

Az elnök megvárta a fordítás végét, majd jobbra fordult, ahol megjelent egy ka- 
masz fiú, két karján jókora párnát tartott, s nagy tisztelettel átnyújtotta neki. Az 


elnök fölvette a párnán fekvő, aranyláncon lógó korongot, és visszafordult 
Nindához, két kézzel tartva a lánc egy-egy pontját. 

— Antaminkaroszi szilanar kire Niréka szinakéran ta hitane ireki. 

— Fogadd el Niréka polgárainak hálája jelképéül. 

Előrelépett, lehajolt, Ninda nyakába akasztotta a láncot, fölegyenesedett és hát- 
ralépett megint. Meghajtotta fejét Ninda előtt — ő viszonozta. Néhány pillanatig 
csendben álltak, aztán az elnök elmosolyodott és lazított tartásán. 

— Ennyire rövidítettük le a szertartást a kedvedért. Most pedig meghívlak az asz- 
talunkhoz, szeretnénk beszélgetni veled. 

— Örömmel. 

Az automaták pillanatok alatt felállítottak egy asztalt, nem kör alakút, mint a 
szúniké és a saunisiaké, hanem hosszú, széles, belül üres téglalap formájút. Egy 
helyen megszakították, s az emberek egy része a belső oldalon foglalt helyet. 

— Nagy az öröm odahaza — mesélte Harinan —, és álszerénykedés nélkül meg 
kell mondanom, hogy nem nekem szól, hanem a Nakiron-rendszer végének. 
Akármelyik rendes ember megfelelt volna... illetve egyes nézetek szerint akárki 
megfelelt volna helyette. Ami azt illeti, van olyan nézet, ami szerint én sem va- 
gyok rendes ember, de Nakiron helyett megfelelek, de persze olyanok is vannak, 
akik őt akarnák vissza. 

— Mi a véleményed Nakironról? 

— Én sok éve ismerem — felelte Harinan, és kiemelt egy szendvicset, éppoly ap- 
rót, amilyeneket a szúnik készítenek. — Ezt a kékes krémet érdemes megkóstolni. 
Egy nimi nevű hal húsából készül, nagyon ízletes. Szóval sok éve ismerem sze- 
mélyesen és kísérem figyelemmel munkásságát mint politikus. Sokszor kifejtet- 
tem — és akkor még nemhogy reményem nem volt elnyerni mostani pozíciómat, 
de nem is törekedtem rá —, hogy irreális elvárásnak tartanám egy magas rangú ál- 
lami vezetőtől megkövetelni, hogy semmi mással ne gazdagodjék hivatali ideje 
alatt, csak a fizetésével. Emberek vagyunk, és aki nagy pénzek közelébe kerül, az 
ösztönös késztetést érez, hogy kivegye belőlük a részét. Ami fontos, az az, hogy 
ne sértse meg a törvényt. Én jelöltbeszédemben bejelentettem, hogy nem tartom 
magam kutyának... mármint a kutyákat tudvalevőleg nem érdekli a pénz... de 
mindent meg fogok tenni, hogy ne sértsem meg a törvényt. Van módja egy elnök- 
nek úgy gazdagodni, hogy nem másoktól veszi el. Nakiron ezt a határt átlépte. 
Alapjában véve ő rendes ember, sokat dolgozott az ország boldogulásán és nem 
keveset jótékonykodott is, csak ez is ideológiaként szolgált arra, hogy belenyúljon 
olyan pénzforrásokba, amikbe nem lett volna szabad. Rólam azonban előre lehet 
tudni, hogy nem fogok ilyet csinálni. 

Ninda kezében megállt a szendvics. Kérdőn nézett az elnökre, aki gyengéden 
rámosolygott. 

— Hát természetesen onnan, hogy most már itt vagy te, aki megtanítottad a nem- 
zetnek, mit kell tennie. Ha én is elkövetném ugyanazokat a hibákat, mint Nakiron, 
egykettőre az utcán találnám magam. 


493. 


01-22 katonáki 


, Bárhol élsz a Galaxisban, bárki vagy és bármit csinálsz: egyszer csak beléphet 
az ajtón Ninda, mintha már előtted ott lett volna. " 


ALAN: 
Hősköltemény, 


Persze körülnézett Kattón is, amivel hilalgit csinált szegény biztonsági főnökből, 
aki az embereivel ott ődöngött a kikötőben, amíg ő vendégeskedett — a fedélzeten 
elvégre nem nekik kell megvédeniük, az nirékai felségterület —, de amikor kilépett 
a hajóból és ők egy szempillantás alatt felsorakoztak a két hajó közötti útvonalon, 
akkor csak intett nekik barátságosan és elindult, hogy megkerülje a nirékaiak 
hosszú nevű hajóját. Közben hívott egy teherhordót és hazaküldte vele a nirékai 
kitüntetést meg a két haundáját. 

— Ninda, Ninda! — loholt utána a biztonsági főnök, nagy bajuszú, sötétbarna bő- 
rű férfi, sötétzöld egyenruhában és fegyverrel a vállán. — Hajó neked ott! 

Szúniul beszélt, jó kiejtéssel, de szókincset hallhatóan nem tanult, nyelvtant 
meg végképp nem. 

— De én erre megyek — mutatta Ninda a nirékai hajó orra felé vezető irányt. — A 
városba. 

— De város nem biztonság! Én parancs te véd itt! Kikötő biztonság! 

Ninda barátságosan rámosolygott és nem szólt semmit. A tiszt megadóan föltar- 
totta kezét. 

— Jó, jó, én ért. Te Ninda. Te akar, te csinál. Szattavot! — Ezt már a mikrofonjá- 
ba mondta. — Tenna ro Nindake ippa! 

Ninda még látta, amint a többiek futni kezdenek utána, aztán visszafordult és 
folytatta útját. A nirékai hajó nagyobb volt, mint gondolta, bár persze egy szúni 
városhajó mellett akkora, mint egy kiri a Dzsimbá-hegy tövében. De jó hosszú 
volt, időbe telt végiggyalogolni mellette. A katonák megelőzték, előresiettek és 
balra-jobbra figyelve biztosították az útját. Hamarosan kiértek a kikötő területéről, 
egy kapun át egyenesen egy forgalmas útra a város szélén. 

— Kaszanno tami — intett a parancsnok az embereinek, akik kétfelé oszoltak és 
mindkét irányba figyeltek. Ninda rosszkedvűen nézte. Elővette a suagját. 

— Hogy hívnak? — kérdezte a parancsnokot. 

— Aretto Kinalirre hadnagy vagyok. 

— Mondd, Aretto, muszáj ezt? — intett Ninda az emberek felé. 

— Arra kaptam parancsot, hogy védjelek meg. 

— Mitől? Ha olyan népszerű vagyok itt, hogy meg kell védeni, akkor olyan nép - 
szerű vagyok — hogy nincs mitől megvédeni. 


A hadnagy jót nevetett. — Ez egy érdekes paradoxon, de nekem sajnos nincs mó - 
dom ezt mérlegelni. Tudod, hogy megy ez... vagyis nem tudom, hogy tudod-e. 
Nálunk katonáknál egyszerűen intézik a dolgokat. Kaptam egy parancsot, és vég- 
re kell hajtanom. 

— De én szeretnék látni valamit a világodból. Emberekkel találkozni, beszélget- 
ni. Ez lehetetlen, ha húsz fegyveres rohangál körülöttem. 

— Megértem. Sajnos nincs ötletem. 

Ninda fölfelé intett, anélkül hogy felnézett volna. 

— Nézd, itt van velem egy biztonsági robot. Saunisi gyártmányú Uori. Amitől ez 
nem tud megvédeni, attól ti biztosan nem. 

— Én ezt is megértem — egyébként velünk is van vagy húsz robot, de neked meg 
azt kell megértened, hogy amíg a parancsot vissza nem vonják... persze ezt meg- 
próbálhatom, ha akarod. De pusztán a te kérésedre nem fogják visszavonni. Ami 
azt illeti, számíthatunk rá, hogy még nagyobb erők fognak ideérkezni. 

— És ha az esszidzsinna kérné? 

— Hát nem tudom, meg lehet próbálni. 

Ninda hívta az esszidzsinnát, Haurgéni jelentkezett, egy fiatal nő, aki az esszi- 
dzsinna szokása szerint gyors volt és célratörő. 

— Mi baj? 

— Semmi — vágta rá Ninda, tudva, hogy Haurgéni látja, hol van, egy dzserang 
világon a hajóján kívül, és ha a legkisebb gyanú ébred benne, hogy ő veszélyben 
van, akkor a Szisszigá Fónird pillanatok alatt ideküld egy egész hadsereget. — 
Semmi baj a világon, éppen erről van szó. A kattói biztonságiak parancsot kaptak, 
hogy védjenek meg, és így nem tudok körülnézni a városban és a helybeliekkel is - 
merkedni. 

— Elnézést — szólalt meg a hadnagy —, szabad beleszólnom? 

Ninda odafordította a készüléket, s a hadnagy egyszeriben feszes stílusra váltott. 

— Üdvözlöm, asszonyom. Aretto Kinalirre hadnagy, Katto Köztársaság, Védel- 
mi Erők. Osztagommal kirendeltek ennek a szúni kislánynak a megvédelmezésé- 
re, de ő nem szeretne fegyveres kíséretet. Nekem azonban nincs lehetőségem el- 
térni a parancstól. Megkérhetem, hogy legyen szíves kapcsolatot létesíteni felette - 
sei és az enyémek között? 

— Egy pillanat — mondta a nő, és kissé jobbra fordulva egy másik képernyőhöz 
kezdett beszélni. — Hilgehan Sangini Haurgéni Aliraup Jamszí húmad, Biztonsági 
Szolgálat, Szúnahaum Testvériség. Van egy kis problémám. 

A beszélgetőpartner megjelent Ninda képernyőjén is, egy egyenruhás férfi. 

— Likon Immarogi százados vagyok, üdvözlöm. Mit tehetek önért? 

— Tartózkodik egy állampolgárunk az önök világán. A neve Ninda. — A száza- 
dos hirtelen fölkapta a fejét. — Szeretne körülnézni önöknél, de terhére van a vé- 
delmére kirendelt katonai készültség. Megtenné, hogy visszarendeli őket? 

— Asszonyom... nem javaslom, hogy a fiatal hölgy biztonságiak nélkül sétálgas- 
son a kikötőnegyedben. 


— Tudomásul vettem és felmentem önt a felelősség alól — felelte Haurgéni fesz- 
telenül. 

— Hát... ahogy kívánja. Gondolom, a Testvériség meg tudja védeni. 

— Biztosan — bólintott a húmad azzal a közönnyel, amiről az egész spirálkaron 
tudták: az esszidzsinna minden egyes szúnit megvédelmez, ha egy világot kell 
ezért összedönteni, akkor is. — Lenne kedves beszélni a beosztottjával? Összekap- 
csolom. 

— Kinalirre hadnagy jelentkezem — mondta a parancsnok Ninda válla fölött. — 
Hallottam az elhangzottakat, százados úr. 

— Rendben. Akkor tehát a feladatát törlöm, hadnagy úr. 

— Értettem. Szeretnék a nap hátralevő részére eltávozást kérni az embereimnek 
és magamnak. 

— Megkapják, ha leadják a fegyvereiket és nem zavarják a szóban forgó szúni 
hölgyet. 

— Megértettük, uram. 

Ninda szó nélkül eltette a készüléket, nem érezve szükségét semmilyen udvari - 
assági gesztusnak, és éppígy szó nélkül elindult az utcán. Feje fölött hangtalanul 
lebegett az Uori, és most már négy dzsindrobot is csatlakozott hozzá. Immarogi 
az embereire nézett, és futva indultak vissza a kikötőterületre. Nagyon gyorsan 
visszatértek, immár fegyverek és katonai zubbony nélkül, Ninda ezalatt legfeljebb 
száz rígint tett meg az utcán. A nyomába szegődtek, de nem mentek közel hozzá. 

Ninda nem látta őket, nem nézett hátra, a környéket tanulmányozta. Ugyanolyan 
volt, mint a legtöbb városi ürkikötő szerte a Galaxisban: a kerítés mentén végig 
szállodák, üzletházak, éttermek, szórakoztató központok. Minden tiszta volt, ra- 
gyogó, mindenből áradt a céltudatosság és a gazdagság. Aztán két épület között 
meglátott egy mellékutcát, befordult, itt is ugyanilyen volt minden. Ment tovább, 
és csakhamar meg is találta, amit keresett, egy kis sikátort, ami egy terecskére ve- 
Zetett. Itt már nyoma sem volt semmiféle gazdagságnak. Nem mintha olyan nyo - 
mort látott volna, mint Szindorián, itt csak tisztes szegénység volt. A teret környe - 
ző kopott, öreg házak közül kettő alatt boltíves bejárat, középen kis füves térség, 
két öreg fával, nem ismerte a fajtájukat. Egy rozzant pad. És sehol senki. 

Nyugodt léptekkel odasétált az egyetlen kis üzletkéhez és benyitott. 


494. 


, Egyszer azt mondta, a Galaxist benépesítő trilliók között már csak a nagy szá- 
mok törvénye alapján is létezni kell olyanoknak, akikkel még ő sem ért szót. Vol- 
taképpen Kíreán is ilyen volt. De a többséggel azért mégiscsak. " 


Hiragi: 
Találkozásaim Nindával, 
47. sómir 


Minden feliratot el tudott olvasni a kattói épületeken, mert a thabbuan írás egy 
alig eltérő változatát használták. Ezen az üzleten az állt: Tinno Anarvi. Persze a 
jelentését nem tudta. A kattói nyelv nem is hasonlít a thabbuanra; legalábbis amit 
eddig hallott belőle, abból semmi sem volt ismerős. 

Az üzlet első pillantásra étteremnek tűnt, hosszúkás asztalok voltak a jobb olda- 
li felében, emberek ültek mellettük. A bal oldalon hosszú, széles pult, ami mögött 
egy férfi állt. Odapillantott az ajtóra, és tátva maradt a szája. 

Katto régóta része volt annak a területnek, ahol a Ninda-kultusz megvetette lá- 
bát. Itt nem volt annyira uralkodó eszme, mint Szindorián — aránylag kevesen 
néztek úgy rá, mint valamiféle galaktikus szellemre, tíz-tizenöt százalékról szól- 
tak a becslések. De ez csak a rajongói számát jelentette. Az arcát mindenki ismer - 
te, ezerszer látták a tévében. 

Tinno Anarvi, a pult mögött álló nagydarab férfi előbb hitte volna el, hogy hal- 
lucinál, mint hogy valóban Nindát látja belépni, éppen az ő kocsmájába. De pon- 
tosan olyan volt. Vállig érő szőke haj, átható tekintetű kék szemek, szúni divat 
szerinti kék köntös, fehér saru. De — itt? A Tavekkon negyedben, éppen az ő kocs- 
májában? Egyáltalán — éppen Kattón? Valaki nyilván egy holovetítővel szórako- 
zik. 

Már meg is kérdezte volna, amikor ráébredt, hogy egy holokép nem tudja ki- 
nyitni az ajtót. Egy érzékelőt még csak működésbe lehet hozni valami trükkel, de 
itt nem volt ilyen, az ajtót mechanikusan, kézzel kell mozgatni. 

— Ninda? . . . — szólalt hát meg mégiscsak, halkabban a kelleténél, a zavara miatt. 

— Igen, én vagyok — lépett közelebb Ninda, kezében tartva a fordítógépet. — Bo- 
csánat a robotok miatt, de nem engednek nélkülük menni sehova. 

Anarvi is fordítógépet vett elő, tudva, hogy Nindáé túl messze van, nem hallja 
őt. 

— Semmi baj. Kerülj beljebb... mivel szolgálhatok? 

Ninda besétált középre. A két dzsindrobot — a másik kettő kint maradt — lassan 
körözni kezdett a mennyezet alatt. Az Uori már korábban elfoglalta helyét egy 
ponton, szintén a mennyezet alatt, s mozdulatlanul várakozott. Anarvi tudta, hogy 
ezek közül egy is porrá tudja lőni az egész házat, de nem a robotok miatt volt 


nyugtalan, hanem a vendégek miatt, akik közül egyik-másik eléggé meg volt már 
töltve. Nem volt Ninda-rajongó, egyáltalán nem érdekelte a dolog és nem is értet- 
te, hogy mit esznek annyian ezen a gyereken. De nem akart bajt. Márpedig ha egy 
részeg beleköt a gyerekbe, annak ő és a kocsmája látja kárát. A robotok még 
hagyján, azok nem fognak lepuffantani valakit pár illetlen szóért, de a nyakukra 
szabadítják a Testvériséget. .. attól pedig a hegyek oltalmazzanak mindenkit! 

— Talán innék valamit — mondta Ninda udvariasan, tudva, hogy nem illik itt len - 
ni úgy, hogy nem fogyaszt. Csillagszerte ez volt a szokás, legalábbis olyan ven- 
déglátóhelyeken, ahol emberi személyzet volt. 

Anarvi szorongása kissé alábbhagyott, ahogy a munkájával foglalkozhatott. Per- 
sze alkoholt nem kínálhat egy gyereknek, de... 

— Katto híres a mentaszörpjéről — mutatott egy sor palackra a háta mögötti pol - 
con. 

— Nagyon jó lesz — mondta Ninda —, köszönöm. 

Helyet foglalt az egyik hosszú asztal mellett, Anarvi pedig szélsebesen keverte 
össze a Katto Aranya nevű esszenciát — nem kérdezte meg, melyikből adjon, hi- 
szen a gyerek nyilván egyiket sem ismeri —, a Kalgor-ásványvizet és a csipetnyi 
tanagit... a két palackot és a tégelyt fölmutatta a robotoknak, remélve, hogy felis- 
merik, vagy ha van egy kezelőjük, az ismeri fel. Aztán hirtelen ötlettel előkapott 
még egy poharat, egy keveset áttöltött bele a magas pohárból, amiben Nindának 
készítette az italt, a kis poharat felmutatta és látványosan kiitta. Meg is mutatta, 
hogy üres. A robotok nem reagáltak, a dzsindek ugyanúgy köröztek, az Uori rez - 
zenéstelenül lebegett egy helyben. A kocsmáros jó jelnek vette közömbösségüket, 
felkapta a kis tálcát, amire a poharat állította, megkerülte a pultot és Ninda elé tet- 
te az asztalra. Soha nem szokott ilyet csinálni, csak nagyon öreg vagy beteg em- 
berekkel; mindenki másnak onnan a pultról kellett elvennie az italát, főleg ha már 
a többediket kérte. Ha nem tudott egyenes léptekkel odamenni a poharáért, akkor 
mehetett kacskaringósan, de kifelé. 

Ninda végigpillantott az asztal mellett ülőkön. Három férfi a túlsó oldalán, egy 
emezen, de egészen az asztal végénél. Az már eléggé el volt ázva, Anarvi koráb - 
ban közölte vele, hogy többet nem kap inni. A másik oldalon ülő három jobb álla- 
potban volt, különösen a Nindával szemben ülő, aki gyanakodva szemlélte. 

— Te... tisztára olyan vagy, mint az a gyerek a tévéből — szólalt meg végül, ép - 
pen akkor, amikor nyílt az ajtó és belépett Kinalirre hadnagy. 

— Jó estét — lépett a pulthoz. — Egy mentaszörpöt kérek, Ezüst Gömböt. 

— Ninda vagyok — közölte Ninda a szemközt ülővel. — Te ki vagy? 

— Kalurri — felelte a férfi. — Kihu Kalurri rendszerkezelő. Tudod, mi az a rend - 
szerkezelő?... hát a főnökeim se. Valójában senki se tudja. Ezért keresek én fele- 
annyit, mint a főnökeim. Ja, nem... nem annyit keresek. Már rég nem. Mert a 
gyár már meg sincs. Vagyis de. Az megvan. Csak nem kell bele rendszerkezelő, 
mert a gyárban nincs már rendszer. Hát ez van. Én meg nem a rendszert kezelem, 
hanem ezt az üveg tommonit. Ebben még legalább van rendszer. 


— Hagyd azt az üveget. Beszélgessünk. 

— Velem akarsz beszélgetni? Minek? Nincs kivel beszélgetned? 

— De van. Te. 

Kinalirre közben helyet foglalt a másik asztalnál, éppen Nindának háttal. Végig- 
hallgatta, ahogy az állástalan rendszerkezelő elmeséli az életét a spirálkar leghíre - 
sebb emberének, s végig azon töprengett, mit akar ezzel a gyerek. 

Ninda figyelmesen végighallgatta az elbeszélést, időnként föltett egy-egy kér- 
dést is. 

— Látod, mégiscsak volt miről beszélgetnünk — mondta végül csillagszerte is- 
mert komoly mosolyával. 

— És? 

— Mit , és"? Az életed nem oldódik meg attól, ha beszélgetsz velem vagy bárki- 
vel — de megváltozhat attól, ha sokakkal beszélgetsz. 

— Ugyan miért változna? 

— Nem tudom. Próbáld ki. Beszélgess sok-sok emberrel. Egy idő múlva, amikor 
már sok emberrel beszélgettél és megváltozott az életed, keress meg és meséld el, 
mi történt. Sok szerencsét. 

Fölkelt és kisétált — a mentaszörpjét már átvételkor kifizette. 

— Bolond ez a gyerek — dünnyögte Kalurri a poharát forgatva. — Nem is fog rám 
emlékezni. 

A hadnagy hirtelen hátrafordult és rámeredt. 

— De igen. Ő emlékezni fog. Vegye úgy a szavait, mintha a Galaxis maga mond - 
ta volna. 

S kiment Ninda után. 


495. 


, Nem ő szülte az ikreket és Auszit — sőt engem sem. Még kevésbé a két feleségét, 


és persze Haitot és Ámmaítot végképp nem. Mégis ő az édesanyja mindannyiunk- 
nak." 


Sileni: 
Ninda élete, 
531. 

A kicsik már teljesen be voltak vadulva. Sileni volt a legvadabb, de már csak egy 
árnyalattal tudott kergébb lenni az ikreknél, egész nap rohangáltak a két ház kö- 
rül, föl-le ugráltak a házak körül elhelyezett mászókákon és csúszdákon, párszor 
elrohantak úszni is — ilyenkor az Uori vigyázott rájuk, ami pontosan számon tar- 
totta, hogy melyikük mennyi ideje vett levegőt utoljára —, és persze minden 
harmadik matiban megkérdezték, jön-e már Áuszi. De hát Áuszi még nem jött. A 
fájások hajnalban elkezdődtek, le is szállt a ház elé a szokásos mentőautó, egyet- 
len orvossal, Singépuval, aki elvégzett egy rutinvizsgálatot és leült beszélgetni 
Haitékkal. Rengeteg idejük volt még. 

A lányok elmentek az iskolába, éppen mert rengeteg idejük volt még, de Sileni 
nem akart velük tartani. Gyerekfelügyeletre nem volt gond, átjöttek egy csomóan 
a városból, ilyenkor ez volt a szokás, a ház előtt üldögéltek, beszélgettek, vigyáz- 
tak a kicsikre, akiket három kis muneszknek szólítottak, és készenlétben voltak, 
ha valami segítségre lenne szükség. A ház előtt várakozott a mentőautó. 

Ötszázötvenkor értesítették a lányokat az iskolában: jöhetnek, elkezdődött. Volt 
náluk siklókerék, azzal szaladtak haza. Mire hazaértek, a városbeliek már előszed- 
ték a tűzpálcákat. Ninda persze Kis Őrző volt, csak lekapta hát a lábáról a siklóke - 
rekeket és gyorsan leguggolt Ámszedzsi, Súnargi és Milagu mellé. 

— Lobbanj fel, kicsi tűz, Jasszani-Haugímú tüze, Áuszi üdvözlésének tüze. Kö- 
szöntünk téged ezen a világon, s köszöntsd te is velünk együtt Áuszi kicsiny éle- 
tét! Simnunná! 

Lángra lobbantotta a tüzet, s azzal már szaladt is. De ennyire kár volt sietnie, 
Singépu még karba tett kézzel ült az ágy mellett, a fali képernyőn a javun-tuekan 
éppen kettes erősségű középfájást mutatott, amit Hait persze már nem érzett, a hi- 
perlapok ott lebegtek az ágy mellett. Ámmaít a fejénél ült és a kezét fogta, a töb- 


biek pedig a szobában mindenfelé álltak, ültek. Más nem lehetett jelen, csak Ám- 
maít, a gyerekek és az orvos. 

— No jó — mondta Singépu kicsivel később —, lassan kezdődik az utolsó felvo- 
nás. Most öt-ötvenhárom. Hatszázra ez a baba itt fog bömbölni közöttünk. 

— Később lesz az — mondta Ninda. — Hatszáztíz. 

— Á, öt-kilencvenöt. 

— Hat-öt — mondta Ámmaít. 

— Kilencven — sóhajtotta Hait vágyakozva. 

— Tizenkettő — szólalt meg Szinensi. 

— Nyolc — zárta a sort Aini. A kicsiknek még nem volt eléggé kialakult idő- és 
számfogalmuk, nem vettek részt a tippelésben. 

Vártak, beszélgettek. A fájások lassan erősödtek. Aztán a javun-tuekanon ki- 
lencvenháromkor kigyulladt egy kék lámpa. 

— Hing-hing — mondta Singépu, fölkelt és a sterilizálóhoz lépett. — Tolófájás, 
Hait. Én nyerem a fogadást, hatszázra itt lesz Áuszi. 

— Nem, én nyerem a fogadást — nyögte Halt. 

— Hát ebben igazad van. Te Áuszit kapod ebből a fogadásból. 

Singépu sterilizált, ilgaunfóliával bevont kézzel visszament az ágyhoz, és hom- 
lokráncolva nézte a tuekant. 

— Hát ez még nem elég erős, de azért készülődhetünk. Szeretek időben felké- 
szülni. Ígihelut! 

Az automaták mozgásba lendültek, egykettőre odarakodták az összes eszközt 
Singépu keze ügyébe, leginkább az ágy fölött a levegőbe. Valóságos géperdő ke- 
letkezett Hait fölött. 

— Ne aggódjatok — nézett a doktornő a gyerekekre —, ha minden jól megy, akkor 
ezek közül a Sínisuál alatt semmire nem lesz szükség, csak a sillafupra és a 
dzsomminra, és ha nem megy minden jól, akkor is legfeljebb még egy vagy két 
holmi fog kelleni. De nem tudjuk előre, hogy melyik egy vagy kettő, ezért ideho- 
zunk mindent. 

— Igen, így volt akkor is, amikor ti születtetek — bólintott Hait —, az kórházban 
volt, de ugyanígy történt minden. 

— És melyik egy vagy két holmi kellett? — kérdezte Tunni. 

— Csak a sillafup meg a dssommin — mosolygott az anyukájuk. 

— Az a sillafup — mutatott Singépu fölfelé —, az a rózsaszín doboz. A színét min- 
dig az anyuka választja. 

— Tudjuk — lelkendeztek az ikrek —, a mieink megvannak! Az enyém világoskék 
volt, az enyém barna! 

Minthogy egyszerre beszéltek, nem volt könnyű szétválasztani, de hát a család 
persze tudta, hogy Tunnié volt világoskék és Lorráé barna. Áuszinak rózsaszínűt 
választottak. 

— Hosszabbodnak a fájások — nézett Singépu a tuekanra. 


— Minden rendben a babával? — tette föl Hait legalább századszor azt a kérdést, 
amit minden szülő nő a történelem hajnala óta. 

— Abszolút. Agyműködés, szívműködés, vérkép, szervek állapota, minden jó. A 
fekvése is. Most már erősen kifelé igyekszik. Sénu! 

— Minden rendben nálatok? — érdeklődött egy férfihang is az orvos zsebéből. 

— Hogyne, Ómsindi, itt minden a legnagyobb rendben. Nemsokára egy kis 
muneszkkel többet számlál a Testvériség. Otthon is minden rendben? 

— Hát ez a két kis muneszk még nem ette meg a kutyát, de csak mert gyorsan 
tud futni. 

— Hing-hing — bólogatott Singépu, és megint fölnézett a tuekanra. — Jól van, el- 
indult. Kilencvenkilenc. Gyere, baba, gyere csak, a Fények várnak rád idekint. 
Meg én, de velem ne törődj, nekem egyetlen dolgom lesz, kiemelni téged. Ne si- 
ess, Sien-Hait, akkor nyomj, ha úgy érzed, hogy nyomnod kell. Egy ütéssel sem 
előbb. Ha hétszázkor vagy kilencszázkor ér ide Áuszi, akkor sem késünk le sem- 
miről. 

A tolófájások szépen jöttek, hatszázöt körül Áuszi szünetet tartott, erőt gyűjtött, 
és nyolckor elindult megint. 

— Hát itt vagy, csöppség — üdvözölte az orvos, amikor már kint volt a feje. Már 
a bal karján feküdt a sillafup lapja, arra csúsztatta rá az újszülöttet, ahogy lassan 
kibújt. 

Hatszáztízkor ért ki, s már ordított is. 

— Simnunná — mondta Singépu, és átadta a kicsit az édesanyjának. — Suórin, 
Dzsalgivéni! 

— Sénu? — jött a válasz a zsebéből. 

— Áuszi megérkezett. Külalak rendben, légzés... hát azt hallod. 

— Legyen üdvözölve a Sínisuál alatt. Simnunná! 

A család elragadtatva nézte a kicsit, mialatt Hait ismerkedett vele, magához 
ölelte, ránevetett. 

— Nyolcszáztizenhárom tinerígin — állapította meg Singépu anélkül, hogy még 
egyszer hozzányúlt volna a babához, csak leolvasta a sillafup kijelzőjéről — és 
százhuszonnégy larendzs. Szép méretek, és gyönyörű baba. Elgit volt ilyen, ami - 
kor megérkezett, meg az a kisbaba, akit pár napja fogadtam, Háruni. 

Letépte a kezéről a fóliát, újat öntetett rá a sterilizálóból, a dssomminkészlet ott 
lebegett előtte, de nem nyúlt hozzá, amíg Hait nem bólintott, hogy már lehet. 
Másfél mati telt el Áuszi születése óta. Singépu kivette a dzssomminszorítót, rátet- 
te a köldökzsinórra, amit Ámmaít pedig szépen elvágott. 

— Simnunná! — mondták Haittal mindhárman egyszerre. 

— Jól van — mondta Singépu, és megint letépte a fóliát. — Két limli és készen va- 
gyunk, nincs itt semmi hihundzsi. — Odahajolt, egy ujjal megcsiklandozta Áuszi 


bátlan, igaz, picikém? 


496. 


, Egy olyan világon, amelyik nem kering és nem forog — illetve olyan lassan, 
mintha nem tenné —, nincs nappalok és éjszakák váltakozása, nincsenek évszakok, 
még az időjárás mozgalmassága sem töri meg az idő egyhangúságát, nekünk em- 
bereknek kell a saját életünkben változatosságot találni. " 


Ílgaszaumi, 
Szúnahaum-szilgi, 
240. sómir, 48. singir 

Egyetlen szúni gyerek sem megy iskolába a kistestvére hilgihutjának napján, és az 
iskolatársai sem. Ninda, Aini és Szinensi nem volt Áuszi testvére, és ha Ninda az 
lett volna, akkor a két társa nem lehetett volna, hiszen őket szerelmi kapcsolat kö- 
tötte össze. De ez senkit sem érdekelt. Ők Ámmaíték tiszteletbeli gyerekeinek 
számítottak, és kész. Jolkigi és a gyerekek tehát eljöttek Haitékhoz, akárcsak a 
barátaik és egy csomó ember Haugímúból, fahuddan nélkül, de fiengin-ríniben, 
félgömb alakú színes sapkában, a szellemek miatt. 

Hilgihut-sódan elsősorban hingan-fiengéni lehet. Ninda az volt — aminek 
következtében Szinensi és Aini, sőt Sileni is, csak erről persze a csoporton kívül 
senki sem tudott —, de akárcsak az ikreknél, most is fennállt, hogy nem lehet a hil- 
gihut-sódanjuk az érzelmi kötelék miatt, sőt mivel időközben Szinensi és Aini a 
párja lett, már ők sem. Ezért másik sódant kellett keresni. Meglepetésükre ismerős 
jelentkezett a feladatra, Séssinauri, aki nemrég tette le a hinganvizsgát és öröm- 
mel elvállalta. 

— Neked köszönhetem, hogy hingan-fiengéni vagyok, sien-Ninda. Te beszéltél 
nekem folyton a szellemekről, te keltetted föl az érdeklődésemet. Az a legkeve- 
sebb, hogy eljövök és összekötöm a kisöcsédet a szellemekkel. 

Ezt mondta még jóval Áuszi születése előtt, s most eljött. Nagyot nőtt, 
világoskék köntöse alatt már szépen domborodott a melle, és nagyon örült a vi- 
szontlátásnak. Rajta persze nem volt fiengin-ríni. 

— Hát a dobásaid milyenek, halligíi? — ez volt az első szava, ahogy átölelte Nin- 
dát. 

— Jók, de már rég nem dobtam, daurta. 

— Szissz-szissz, és milyen rég? 

— Vagy egy éve. 


ni, helyes? 

— Dehogy megyek, te sengiri... itt maradunk és örülünk egymásnak meg a szel- 
lemeknek. 

— Jó. Majd sütünk sehaddut meg ilembát. Hol van a hilgut? 

— Mondom, hogy sengiri vagy, alszik a sillafupban, vagyis Hait valószínűleg 
már szoptatja. 

— Akkor beosonok és megnézem. 

S már ott is volt Ímandzsi, aztán Hongé, majd Fondzsahut, aki persze arról ér- 
deklődött, hogy halad Ninda az úldjátékkal. 

Négyszázkilencvenhétkor Séssinauri megállt a nagy ház ajtajában és végigné- 
Zett az egybegyűlteken. 

— Akkor hát, barátaim, nemsokára találkozunk a szellemekkel. 

S visszament a házba, immár mint a szertartás vezetője. 

Mindenki ellenőrizte a rínijét és elővette a jó előre magával hozott szulmélám- 
pácskáját. Nindáé kék volt, Ainié zöld, Szinensié sárga. Mire Séssinauri vissza- 
tért, már égett mindenkié, tarka csillagerdő borította a ház előtti térséget. Az auto- 
maták csak most emelték föléjük a haurímút, hogy sötétben lehessenek, hiszen 
másképp semmilyen fény nem érvényesült volna az örök napsütésben. Már egy 
derki óta tűz is égett a háztól húsz ríginre, nem tűzpálcákból, hanem rögtönzött 
Tűz Otthonában. Ninda gyújtotta meg, hiszen Kis Őrző volt, de a gondozását csak 
valódi Őrző végezhette, aki ott lépdelt körülötte, mint minden janníhaumban. 

Séssinauri fekete fahuddanban, fejére borított csuklyával érkezett, a szellemek 
miatt, kezében a Sínisuál-henger. Dél volt. A haurímúban csak a tarka csillagok 
sokasága és a tűz világított, meg a henger irizálása. 

— Eljöttetek, szúnik? — kérdezte csengő hangon Séssinauri az ajtóban állva. 

Egyetértő mormogás a tömegből. 

— Örülök neki, mert jókor jöttetek. Éppen ide várjuk a szellemeket, hogy bemu- 
tassuk nekik Áuszit. 

A tűzhöz lépdelt, kezében a Sínisuál-hengerrel, amit elhelyezett a szokásos kis 
asztalkán, és kibocsátotta belőle a Fényt. De másképpen, mint a sáhaddif számára. 
Most úgy mondta: — Sínisuál-óngidzsaurin! 

A henger kivetítette a Sínisuál-kört, ami aztán növekedni kezdett, az átmérője 
csakhamar elérte a három rígint, majd Séssinauri oldalra lépett, s a kör követte, el- 
fordult az asztaltól. 

— Áuszi, a Felhő újszülött gyermeke, jöjj közénk és mutasd meg magad a szelle- 
meknek! 

A házból előjött Áuszi, vagyis Hait és Ámmaít, a karjukon a sillafuppal, aminek 
most lehajtották az oldalait, úgy feküdt rajta Áuszi, zöld rugdalózóban és zöld 
sapkában. Ebből csak annyinak volt köze a szertartáshoz, hogy legyen rajta sapka, 
de nem kötötték meg az álla alatt; ha mocorog és leesik, egyszerűen visszarakják. 
A szülők is köznapi köntösben és ríniben voltak. Aini és Szinensi mellettük jött 


kétoldalt, Ninda pedig előttük, hátrálva, ők voltak a hilgihut-fódirok, akiknek az a 
feladatuk, hogy a hilgutra vigyázzanak, nehogy leessen a szülei karjáról, nehogy 
azok elejtsék, nehogy bekövetkezzen bármi olyan baleset, ami egyébként aligha 
következett még be a Testvériség történetében, hiszen minden szülő tud vigyázni 
a saját gyerekére. 

Hait még nem épült fel teljesen, de nem okozott gondot a járás, nem akarta el- 
halasztani a szertartást. 

Karjukon az újszülöttel beléptek a Sínisuál-körbe. 

— Áuszi — köszöntötte a sódan. — Áuszi, a Felhő Gyermeke! Nézzétek, szúnik! 
Hait Kirísz és Ámmaít Ídara fia, Áuszi, aki hamarosan elnyeri teljes nevét. Ehhez 
hívjuk segítségül a szellemeket. 

A Tűz Otthonához lépett és beledobta a peremre már odakészített piros rimdzs - 
gömböt. Az a tűzben szétomlott, s élénkpiros, illatos füst szállt fel. 

— Angdzséramun-hilhalli simeng Szíhpun-rangsíran, te, aki vigyázol a magza- 
tokra és csecsemőkre, tudjuk, hogy őrzöd Áuszi kicsiny életét. Ófáhannip-szilgil 
Dzsórun-hpangsé ílp rginnan-Szógasszinut, te, aki vigyázol a családokra, tudjuk, 
hogy óvod Hait és Ámmaít életét és gyermekeik életét. Súraríhongi-siamdí jull 
Ikkíran-szinné-Hangé, te, aki mindenkinek segítségére vagy a tanulásban, tudjuk, 
hogy segíteni fogsz Áuszinak az előtte álló évszázadok során. Ámindzsaun-holgip 
sédin dzsrind-Ásszirafaungrórin, te, aki gondoskodsz egészségünkről, tudjuk, 
hogy óvni fogod Áuszi egészségét. 

Visszafordult a családhoz. 

— Ki az, aki klánjába fogadja ezt a szúni gyermeket, Áuszit, akinek vérségi kap- 
csolat folytán nincsenek klánjai? 

— Én — felelte Ninda, szembefordulva Séssinaurival. 

— Ki vagy te? 

— A Felhő Gyermeke vagyok. 

— Ki vagy hát neved szerint? 

— Hangikun Szesszinan Nindarangi Szilun Rienszá. 

— Áuszi hilgihut-sódanjának feladata a klánbavételre felkérni a szellemeket. Ha 
ez megtörténik, Áuszi klánjaid tagja lesz és az is marad mindörökre. 

— Simnunná — felelte Ninda, s mindketten a Tűz Otthonához léptek. 

— Ildzsimmun-ríhangszin aull rgíman-Sáttihpuan, te, aki vigyázol a szúnik klán- 
jaira, kérlek, állj meg utadon egy szívverésnyit. Itt van Áuszi, itt van az ő hilgi- 
hut-dzsimtuja, és itt vagyok én, hilgihut-sódan, akinek feladata kettejüket össze- 
kötni. — Ninda bedobta a tűzbe a zöld rimdzsgömböt, s a felszálló zöld füst felé 
nyújtották karjukat. — Légy segítségünkre, hogy a klánbavétel sikeres legyen! 

Visszamentek a családhoz, s már ott állt egy hilganil egy tálcára helyezett tálka 
vízzel. Beletették a kezüket. 

— Mossa össze vérünket Ősi Föld vize. 

— Simnunná — mondta mindenki, még az Őrző is. 

Ninda vizes kezével megsimogatta Áuszi arcát. 


— Klánomba fogadlak, Hangikun Szesszinan Áuszi Ídara Kirísz! Vérem a te 
véred, lélegzetem a te lélegzeted, életed folytassa az én életemet. 
— Simnunná! 

, Látszólag a nagyon kicsi korkülönbség okozta, hogy az én három anyukám 
mindig olyan volt, mintha a barátnőim lennének. De szerintem ők akkor lettek 
volna olyan igazi xanyukaszerűekx, ha sok-sok évszázaddal idősebbek lettek vol- 
na. Megkaptam mindent, amit egy gyerek kívánhat: szeretetet, figyelmet, tanítást, 
bizalmat, tiszteletet. És rengeteget játszottak is velem. " 


Sileni: 
Naplóm Nindával, 
bevezető, 3. 


A szülők helyet foglaltak az egyik asztalnál, Áuszit maguk közé fektették baba- 
fektetőben, most már visszacsukva dobozzá a sillafupot. Rájuk már nem volt 
szükség ahhoz, hogy a sódan megköszönje a szellemek segítségét, aztán vissza- 
zárja a Sínisuál-kört a hengerbe és visszavigye a házba. Míg bent volt, az automa- 
ták fölkapták a sátrat, összecsukták és elvitték, az emberek eltették a ríníket és a 
színes lámpácskákat, csak a Tűz Otthona maradt, amely körül ugyanúgy lépkedett 
az Őrző, s még akadt a két rimdzsgömbből szétszóródott piros és zöld porból, 
időnként egy-egy szemcséjét elérte a tűz, s apró színes füstpamacs szállt fel belő - 
le. 

Séssinauri pillanatokon belül visszatért, most már fahuddan nélkül, de a kert ad- 
digra teljesen megváltozott, az automaták asztalokat, padokat hoztak, néhány 
dzsomdzstűzhelyet is, az emberek beszélgettek, falatozáshoz készülődtek, de sen- 
ki sem kezdett hozzá anélkül, hogy előbb oda ne menjen Áuszihoz és homlokára 
tett kézzel üdvözölje mint a Testvériség új tagját. Ő közben elaludt megint, az üd- 
vözlések sem érdekelték. Hamarosan fölébred és enni kér majd. 

Az ikrek közben körbesereglették Nindát, ahogy szokták. 

— Minket is így vettél a klánodba? 

— Hát persze, sienip. 

— Melyikünk volt előbb? 

— Egyszerre csináltuk. Egymás mellett feküdtetek a sillafupotokban, és átaludtá- 
tok majdnem az egészet, egészen addig, amíg meg nem fogtalak benneteket vizes 
kézzel. Akkor fölébredtetek és kicsit nyivákoltatok. 

— Még nem tudtunk beszélni — nézett Tunni a húgára, mint aki megmagyarázza 
neki. 


— Hát nem, még nem tudtunk - értett egyet Lorra. 

Séssinauri betartotta az ígéretét, először is ilembát sütött. 

— Ez galaktikus étel — magyarázta az asztallap szélére nyomódott orrocskának —, 
mindenfelé megtalálható, de minden világon másféleképpen csinálják. 

— Segítek, jó? — mászott föl egy székre Sileni. 

— Feltétlenül, sien. Sokat fogunk csinálni, hiszen ez a janníhaum. Nézd, ilyen 
korongokat formálok a tésztából, aztán beleteszem a tölteléket, félbehajtom, és 
így körben összetapasztom a szélét. És mehet sülni. 

— Milyen tölteléket? 

— A darált húsossal kezdem, aztán jön a sajtos, a zöldséges és a halas. 

— Mit tettél a darált húsba? 

— Andzsaut és hinent, meg egy kis kék simmerit, hogy kihozza az ízét. 

— Akkor mitől lesz csípős?! 

Ninda elnevette magát, de nem ment oda segíteni Séssinaurinak, oldja meg 
egyedül. Ez még nem is az a helyzet, amikor nehéz Silenivel, most éppen csak 
makacs egy kissé — de amúgy egészében kell hozzá a három anyuka, és még így is 
sokat könnyít a feladatukon Hait és Ámmaít közelsége, no meg hogy a Testvéri - 
ségben vannak, ahol minden felnőtt gondot visel minden elé kerülő gyerekre. 

Elkapta Aini jelzését egy másik asztaltól: kedvese éppen üzenetet kapott. Úgy 
érzékelte, mintha ő maga olvasta volna. Sileni száfunnupját valószínűleg az év 
utolsó hatodában végezhetjük el. Dzsargaun, ortopéd hipersebész. 

Mind a négyen vették az üzenetet a mentális érintkezés gondolatsebességű szá- 
guldásán. 

— Akkor lesz lábam is — örült meg Sileni. — Kettő. Egy meg egy! 

— Igen, kettő — nevettek az anyukát. 

— És fogok tudni járni rajta? 

A kérdés jogos volt, mert az orvosok megmondták, hogy ez nem fog azonnal 
menni, a testnek meg kell szoknia az új testrészt, akárcsak az ujjak és a szemek 
esetében. 

— Persze, sien. Pár napba nyilván beletelik, amíg hozzászoksz. De attól kezdve 
olyan leszel megint, mint a földrengés előtt. 

— Suep kíu... $uep kíu őit. 

A lányoknak nem kellett szavakba önteniük értetlenségüket — ezt a kifejezést 
nem ismerték —, a gondolati érintkezés útján Sileni azonnal vette a kérdést, de 
nem arra válaszolt. 

— Suep kíu őit dén ká dain dín! — kiáltott föl fennhangon. — Ofoap saaaaaa Íie 

Ninda már ott állt mellette, magához ölelve a feldúlt kislányt, és a másik két 
anyuka is jött a kert más részeiről. 

— Jól van, kicsim, sá dő döy, ei sá dő döy. Kíp lúap? Kíp lúap, sruy mi? 


— Az előző anyukám is csinált ilyet — felelte Sileni könnyek között, de szúniul. — 
Emlékszem! Én hajtottam össze a tésztát, és Suep kíu volt benne, $uep kÍu drán ke 
dwút noat giék... 

Már mind a három őt ölelte, mellettük a kővé dermedt Séssinauri moccanni se 
mert. 

— Jól van, kicsim — mondták mindhárman, jórészt egyszerre beszélve —, semmi 
baj. Előjött egy kis emlékszikra. Történt már ilyen, elő is fog fordulni még. Nincs 
azzal semmi baj, ha emlékszel. 

Eltelt egy-két mati, mire a kislány megnyugodott, de Séssinauri még akkor is 
úgy állt ott, dermedten, mint a hihurrídzsi. 

— Szissz — nézett rá Silent. 

— És én most... mit csináljak? — lehelte a nagylány. 

— Süsd meg őket! — vakkantotta a kicsi. — Másképp hogy együk meg? Tudunk 
sütni Suep kíuval töltöttet is? 

— Hogyne, sien... ha megmondod, mi az. 

— Hát... azt... nem tudom. 

Az anyukák se tudták, hiszen minden jalar nyelvtudásukat Silenitől kapták, 
ezért kis tanakodás után Ninda írt egy üzenetet. Szükségem van a Suep kíu recept- 
jére. Annyit tudok róla, hogy ká dainba töltik, sárgás, kissé sós krém. Lennétek 
szívesek elküldeni, amilyen hamar csak lehet? Köszönöm. Ninda. És elküldte a 
jaungaimaszi kormánynak. 

És sütögettek tovább, meg később persze körültáncolták a tüzet, mielőtt 
elbontották a Tűz Otthonát, de csak este. 

Jaungaimaszon ezalatt kisebb pánik tört ki. A földrengés pusztításából épp csak 
magához térni kezdő államocskában még minden a feje tetején állt, és az ügyinté- 
ző, aki elolvasta az üzenetet, semmit sem tudott a jalar konyháról. Körbeküldte 
mindenkinek a kormányintézményben, elsőrendű sürgősséggel, az aláírás miatt, 
és ugyanezért mindenki nagyon gyorsan válaszolt, hogy nagyon sajnálja, nagyon 
szeretne Ninda segítségére lenni, de nem tudja. Felhívtak mindenkit, akit csak 
tudtak, míg végre meglett a válasz, de akkor már maga a külügyminiszter írta meg 
roppant udvariassággal, mellékelve a szakértő nevét és kódját, aki bármikor a leg- 
nagyobb örömmel áll Ninda rendelkezésére, bármiben, ami akár a jalar konyhá- 
val, akár a népszokásokkal, kultúrával, a jalar nyelvvel vagy tényleg bármely mó - 
don a jalarokkal kapcsolatos. 

Nem volt bonyolult. Az alapanyag egy vajféleség volt, amit elég könnyen 
lehetett azonosítani a szummendzsil ómgival, ebbe néhány zöld fűszert és egy kis 
gyümölcsöt kellett keverni, és kész. Finom lett, sikert aratott a hilmí-janníhaum- 
ban. 

Sileni nemsokára tömött pocakkal aludt a játszószőnyegen, orrocskáját a sárga 
és kék ég felé fordítva, mellette Dzselli és Lí, arrébb Í és az ikrek. 

,, Nemrég megkérdeztek egy tévéműsorban, mit tartok életem legnagyobb szeren- 
cséjének. Azt, hogy személyesen ismerhetem Nindát, feleltem. Nem a feleségemet 
és a gyerekeimet, kérdezte a riporter. Felesége és gyerekei sok embernek vannak, 
feleltem. De csak egy maroknyi ember ismerheti közelről Nindát. Később azonban 
elgondolkodtam. Vajon ismeri-e bárki Nindát? Föl lehet őt emberi ésszel fogni? " 


Hiragi: 
Találkozásaim Nindával, 
51. sómir 
Szúnahaum 
Ángahaur 
43670. dzsirat dzsorehan 

Sileni zavartalanul aludt még fél derkit a műtét után, és amikor fölébredt, egyből a 
lábát kezdte csodálni. Igazi, teljes bal lába volt, éppen olyan, mint a jobb, volt raj- 
ta lábfej, boka, öt apró lábujj, minden. Sileni teljesen el volt ragadtatva, akárcsak 
az anyukái, csak ők persze már megcsodálták, amikor kikerült a száfunnupgépből. 

Tapogatta, fogdosta. Persze szasszegautba volt csomagolva az is. 

— Még nem érez — állapította meg. — Majd később. Akkor addig nem kelhetek 
föl, ugye? 

— Hát nem - lépett be Dzsargaun. — Ahogy megbeszéltük. Tetszik? 

— Sak lak! Dyra vylenis, nagyon szép! Mehetek haza? 

Az orvos mosolygott. — Ennyire nem szeretsz itt lenni? 

Sileni kinyújtotta felé a két karját. Dzsargaun az ágyhoz lépett és lehajolt hozzá, 
a kicsi pedig átkarolta a nyakát. 

— Deee, szeretlek téged is és mindenkit. Kaptam tőletek ujjakat meg szeeeeme- 
ket és most lábat is. Mehetek haza? 

Az orvos nevetve bólogatott. 

— Mehetsz, persze hogy mehetsz. Járni nem szabad, amíg nem érzed a lábad, és 
akkor is csak akkor, hogy valaki fogja a kezedet. Jó párszor el fogsz esni. 

Sileni felmutatta ökölbe szorított kezén — persze a balon — a külön-, anya- és 
babaujját. Ez jalar szokások szerinti gesztus volt, Ninda párszor beszélgetett már 
jalarokkal és kiderített néhány ilyen apróságot. Egy kedves, idős asszony, Dúp 
Mei Roaát Li volt a fő segítsége, aki inkább azon volt elámulva, hogy egy szúni 
gyerek a jalar kultúrára kíváncsi, nem pedig azon, hogy személyesen Nindával be- 


szélgethet. Aini és Szinensi nem érintkezett a dzserang nyilvánossággal, a nevü- 
ket sem fedték föl előttük. 

Az esszidzsinna szabályai szerint ugyanaz a mentő jött értük, aki idehozta őket, 
Zsammen, aki fergit nemzetiségű volt, s a nevét is így használta, nem dzs-vel. Vi- 
lágosbarna hajú és bőrű, vékony ember volt, de Silenit persze úgy kapta föl, mint 
a pelyhet. Most is csak bejött és nyújtotta a karját. 

— Szóval már megyünk is? 

— Megyünk — vágta rá a kicsi. — A régi lábam hol van? 

— Azt visszavitték a raktárba — felelte Szinensi —, majd felhasználják megint, ha 
lesz olyan, akinek jó. 

Zsammen a karjára kapta Silenit, beültette a kocsiba és elindultak. Útközben 
négy orvossal is találkoztak, akik ismerősként üdvözölték őket, és gyors gyógyu- 
lást kívántak. Kettő közülük ott volt a műtőben ma délelőtt. 

S pillanatokon belül már otthon is voltak. A család futva jött ki elébük, össze- 
vissza ölelgették Silenit és az új lábát csodálták. 

— Tényleg gyönyörű — örültek az ikrek —, nekünk is kell! 

Ámmaít sengirinek nevezte őket és kiemelte Silenit a kocsiból. 

— Hing-hing — mondta Zsammen -—, akkor én megyek is. Használd egészséggel 
az új lábadat. 

Ő is kapott egy ölelést Silenitől, akit aztán leültettek a kerti nyugágyba. 

— Most jön a neheze — guggolt mellé Aini. — Féken kell tartanunk téged egész 
este. 

— Miért, este már fölkelhetek? 

— Nem, este szépen elmész aludni. 

— De aaaanya, ki kell próbálni az új lábamaaaat. . . 

— Nem, kicsim, amíg nem érez, nem állhatsz rá. 

— De este már érezni fog! 

— Ezt majd meglátjuk akkor. Ha este már érez, akkor egy kicsit kipróbálhatod, 
de akkor is le kell feküdni. Nem vagy éhes? 

Ezt a kérdést Sileninél már régóta csak afféle töltelékszóként használták, hiszen 
soha nem adott nemleges választ, örökké éhes volt, akár egy kutyakölyök. Szinen- 
si neki is látott ennivalót készíteni. 

Este, fürdésnél Sileni csalódottan vette tudomásul, hogy a lába nem érez még 
semmit, sem a nedvességet, sem a víz melegét. Az anyukák hajthatatlanok voltak, 
addig nem állhat rá, amíg nem érzi. Végül aztán késő éjjel, kilencszáznyolcvankor 
egyszer csak felült az ágyban. 

— Viszket! 

— Végre — könnyebbültek meg a lányok. — Mit érzel még? 

— Csak viszket. De ha megvakarom, azt nem érzem! 

Ninda fölhívta a kórházat, ahol Nirganu vette föl és természetesen kérdés nélkül 
tudta, kiről és miről van szó. 


— Csak viszket? Az nem baj. Fél napja sincs, hogy a helyére tették azt a lábat, 
még nincs igazi érzékelés benne. Sajnos ez a viszketés nem igazi, úgyhogy hiába 
vakarod meg. De azt jelenti, hogy kezd visszatérni az idegfunkció. A szasszegaut- 
tokot most már le is vehetitek. 

— Ha masszírozzuk a lábát, azzal nem gyorsíthatjuk az érzékelést? — kérdezte 
Aini. 

— Talán a folyamat vége felé egy nagyon kevéssel, de itt nem meggyengült érzé- 
kelésről van szó, mint amit az okoz, ha például sokáig tartod hidegben a lábadat. 
Az a végtag fél napja még nem volt a test része. Ilyenkor az agynak valósággal új - 
ra fel kell építeni a saját testéről alkotott képet. Ez sokkal összetettebb annál, hogy 
a tudata tisztában van azzal, hogy lett egy lába, az egész vegetatív idegrendszer- 
nek át kell hangolódnia. Annyival mégis könnyebb dolga van, hogy már van eb- 
ben gyakorlata, az ujjakkal és főleg a szemekkel, azok sokkal nagyobb munkát je- 
lentettek. Már tudja, hogyan kell csinálni. Reggelre valószínűleg meglesz az érzé- 
kelés. 

Sileni az éjszaka folyamán többször felébredt, viszketésre panaszkodott, aztán 
már arra, hogy fáj a lába. Éjjel száztíz volt, de amikor Szinensi fölhívta a kórhá- 
zat, azonnal felvette egy másik orvos, ő is azonnal tudta, miről van szó, és habo- 
zás nélkül odaküldte az esszidzsinnát. Egy fiatal fiú volt, aki kérdés és megjegy- 
zés nélkül hiperlapokat állított Sileni mellé. 

— Már nem fáj — mondta a kicsi. 

Irráheni bólintott. 

— Nem is szabad neki, amíg a lapok között vagy. 

— Minden hibátlan — érkezett Szaup hangja a kórházból. — Reggelig maradj a la- 
pok között, figyelni fogjuk, hogy továbbra is minden rendben van-e, és nem en- 
gedjük, hogy fájjon. 

Sileni már aludt is megint. 

Reggelre valóban helyreállt az érzékelés, Sileni lelkesen jelentette, hogy már 
nem viszket és nem fáj, miután a kórháziak félreállították a hiperlapokat — ő maga 
nem tudott volna kibújni közülük, hiszen automatikusan követik mindenhová —; 
érezte az érintést, és tudta mozgatni a bokáját is. A lábujjait még nem. 

— Akkor próbálj meg ráállni — mondta Ándemu a fali képernyőről. Sileni már 
ugrott volna, de Aini elkapta a karját. 

— Várj csak, sien, várj. Nem kapkodunk. Szép az orrocskád, nem kellene össze- 
törni. 

Sileni nevetett és hagyta, hogy Aini és Ninda kétfelől megfogja és tartsa a kezét. 
Az elővigyázatosság indokolt volt, nehezen tudott megállni a lábán, lépni pedig 
még nehezebben. A második lépésnél meg is billent és el is esett volna, ha nem 
fogják meg. 

,, Mi hárman lettünk a legkülönlegesebb emberek az egész Testvériségben, és kö- 
zöttünk is a legkülönlegesebb Ninda, nemzedékek sokasága óta az első új törzs - 
család főnöke. Jó előgyakorlat volt hozzá a dzserangok között terjedő Ninda-kul- 
tusz. Ezzel ugyanúgy nem foglalkozott, mint amazzal." 


Aini: 
Ninda mint köznapi ember, 
140. 


Szúnahaum 
Jasszani-Haugímú 
43670. szahut fattilgópan 
460 


Nehéz volt ez a másfél nap, bár azért könnyebb, mint a szemműtét után. Sileni na- 
gyon hősiesen küzdött, újra meg újra elesett és újra meg újra talpra állt. Heten is 
segítettek neki, nemcsak a lányok és a , nagyszülők", hanem az ikrek is, akik 
ugyan semennyivel sem voltak nála nagyobbak, de kettejükre együtt azért mégis - 
csak támaszkodhatott. Még szahut reggel sem engedték egyedül sétálgatni, hiába 
kicsi és kicsit esik. 

És szó se lehetett arról, hogy körbetáncolja a tüzet. Ámmaít vitte ki a karján a 
janníhaumba, leültette egy asztalhoz, és onnan nem volt szabad mozdulnia egye- 
dül. Ha kérte, fölvették és átvitték a játszószőnyegre. 

— De hát tud járni — hangzott el tucatnyi alkalommal, amikor egy-egy kisgyerek 
látta, hogy Silenit karon viszik. 

— Nem, nem tud — volt a felelet mindannyiszor. — A műlábbal tudott, de most 
már igazi van, és azzal még nem tanult meg. Pár nap múlva már tudni fog. 

Ninda kilépett a körtáncból, megfordult, a játszószőnyeghez akart menni, és 
összerezzent. Dermedten nézte az egyik asztal mellett álldogáló öregembert, aztán 
gyorsan megigazította a köntösét és odament hozzá. 

— Törzsem feje — szólította meg a szúnik szertartásos modorában —, köszöntelek 
a jannihaumban. 

Narongi mosolyogva nézett rá, aztán fölemelte bal kezét, amin ott aranylott a 
liktenit-upesz-haudzsi. Ninda is feltartotta balját, s egymáshoz érintették a két 
karperecet. 

— A liktenit-upeszek üdvözletét hoztam a nindaranoknak. Örülök, hogy látlak. 
Nagyot nőttél, amióta kis liehaként fölvettünk a törzsbe. — Helyet foglalt az asz- 
talnál. — Én pedig elfáradtam, öreg vagyok már. Ímudzsi egyetértésével hamaro - 


san leteszem a törzs gondját. De előbb még találkozni akartam néhány emberrel, 
így veled is. 

Ninda lehajtott fejjel fogadta a megtiszteltetést, és természetesen nem köszönte 
meg. 

— A te réveden a mi törzsünknek jutott az a ritka különlegesség, hogy egy ta- 
gunk új törzscsalád alapítója és egyben törzsfőnöke is lett. Ráadásul ilyen fiata- 
lon... s ilyen rövid idővel azután, hogy eltöröltük lieha mivoltodat és beírtunk az 
Élet Fájára. Hallottam, hogyan írtál történelmet Szindorián. . . hát itthon is megtet- 
ted. Nem, ne csóváld a fejed, tudom, hogy te nem kérted ezt a tisztességet. De is- 
mered a mondást: Hangilaoran semmit sem tesz ok nélkül. Egy ilyen döntés meg- 
hozatalához seregnyi szakember közreműködésére van szükség — ne kételkedj a 
szavukban. Azért kaptátok ezt, mert megérdemeltétek. — Megpihentette pillantását 
a másik két kislányon, akik szintén ott álltak már előtte. — Tehát ti vagytok a má- 
sik kettő. Te vagy Szinensi, téged ismerlek az A4Aulang Laipról, akkor pedig te 
vagy az a szunnaszi kislány. Valamit még talán fel tudok idézni a nyelveteken. . . 
Muina Narongi. 

— Muina Aini — felelte Aini mosolyogva. 

— Leimi... hogy is mondják... jauske lyron vaikas? 

Természetesen egyikük sem javította ki, sem a hibás ragozást, sem a szórendet, 
sem a kiejtést. 

— Igen, a teljes nevem sokkal hosszabb, de csak az Ainit használom. Én már 
szúni vagyok — akárcsak Ninda, neki másmilyen neve nincs is, csak amit az Élet 
Fáján kapott. 

Az öreg törzsfőnök megint Nindára nézett. 

— De nemcsak azért jöttem, hogy lássalak, törzsem lánya. Hoztam neked vala- 
mit. 

Ninda szeme kérdőn villant meg. 

— Egy meghívást. Van nekem egy barátom, Gerdzsinunak hívják. Egy kis cso- 
portban dolgozik, azt pedig úgy hívják, hogy Ímasszindzsilap, és összekötő má - 
sod-fedélközi rangban helyezkedik el a modern dzserang társadalomtörténészek 
és a pszichológusok között. Nem tudom, tudod-e, hogy Hangilaoranon az a szo- 
kás, hogy ha meg akarnak hívni valakit, közbenjárót kérnek fel. Hát ez vagyok én. 
Szeretnének köreikben üdvözölni és együtt tanulni veled. 

Együtt tanulni. Az ősi hangilaorani kifejezés, amiben benne van, hogy a Galaxis 
legnagyobb és legöregebb egyetemén mindenki tanít és tanul is, egyszerre. Ninda 
lassan bólintott. 

— Értem, törzsem feje. Köszönöm a meghívást. Elmegyek és együtt tanulok 
velük. 

— Kísérje utadat a Fény — bólintott Narongi, de közben az embereket figyelte a 
janníhaumban, valakin éppen megakadt a szeme. Pár pillanatig szemlélte, aztán 
elkurjantotta magát. — No lám, ivut legyek, ha ez nem Íszengauri! 


Egy férfi megfordult vagy húsz ríginre tőle, és elvigyorodott. Magas, erős alka- 
tú, idős ember volt, élénk mozgással jött oda hozzájuk. 

— Narongi, öreg főnök, te itt? 

Megölelték egymást. 

— Az ám, talán még az 4Aulang Laipon találkoztunk utoljára. 

— Vagy Hangilaoranon — mosolygott a törzsfőnök, és ahogy a szúnik szokták, 
nyomban a lányokra nézett. — Nézzétek, ez itt Íszengauri, már az alapiskola óta is - 
merem. Ők meg a nindaran törzs, ez Szinensi, ez Aini, ez pedig Ninda. 

Az öreg alaposan megnézte őket, lassan bólogatva. 

— Hallottam rólatok, láttam a családalapítást is. Szép szertartás volt, Límarrip 
megadta a módját. Úgy is kell, ilyesmi aztán csakugyan nem akad minden évez- 
redben. Utoljára talán ükapáink ükanyái láthattak ilyet. 

Ninda mosolygott és nem szólt semmit, ahogy szokta. 

— Meg is érdemli — mondta Narongi. — Sok imeddut megettem a janníhaum asz- 
talánál, de még egy ilyen gyereket nem láttam. Hány éves is lehetett, százhúsz ta- 
lán, mikor már olyan bölcseket mondott, hogy az ember csak nézett, hogy férnek 
ilyen nagy gondolatok ebbe a kicsi fejbe. 

Ninda szelíd mosollyal válaszolt. 

— , Sok bölcs öreget láttam, Szisszafóri. De én mondom neked, a legbölcsebbek 
mindig a gyerekek. Őket még nem korlátozzák gátlások és konvenciók, s az 
agyuk szabadon asszociál. Olyan gondolataik támadnak, amiket mi már rég elfe- 
lejtettünk, s a rá való képességet is elveszítettük már." Ezt Fánarrugi írja a Halli- 
híniben. 

— Ó, gyermek — nevetett Íszengauri —, olyat is mondtak már, hogy a kutyák a 
legbölcsebbek. 

— Hogyne — bólintott Ninda. — Dzsimdúni azt írja: , Egy kutya tízéves korára 
mindent tud, amit egy kutyának tudnia kell; egy ember egész életében sem tanul - 
hat meg mindent, amit egy embernek tudnia kell." Szekharumbani pedig azt: , Az 
oktalan ember folyton fecseg, az okos ember ritkán szól. Mennyire bölcs lehet ak- 
kor egy kutya?" Andranike Synodraiskiunévuomas pedig: , Bármit mondasz a ku- 
tyádnak, figyel rád, meghallgat. Sokkal többet ért meg, mint hinnéd. Nem nyilvá- 
nít véleményt, de megvan a véleménye mindenről, amit tapasztal. És jobban ismer 
téged, mint bárki." 

A két öreg hümmögött. Egymásra néztek és mosolyogtak. 

— Igazad van, öreg barátom — mondta Íszengauri. — Bölcs ez a gyermek, kétség- 
telenül. Három országból idéz velős mondásokat, ehhez el kellett olvasnia száz 
meg száz szerzőt, és ki kellett válogatnia azokat, amik ide vágnak. Hát talán még 
némi szerencsével meglátjuk, mi lesz belőle. 

— Megmondom én azt most is — felelte Ninda komolyan. — Ember vagyok és az 
is akarok maradni. Nem olyan gyakori ez a Galaxisban. 

01-29 konferencia. 


,, Mesélj azokról a problémákról, amiket fegyveres összecsapás segítségével lehe- 
tett megoldani. De csak ha hallottál ilyenekről. " 


Ninda: 
Beszélgetések, 
858. 
Syyndoreia 
Kafndim 


60. tavyrtá 26. 
a zöld órája 


A konferenciát a főváros szívében, a Sőóléy utcában levő ÉErüsyt szálló 
nagytermében tartották. Voltak vagy ezren a hosszú asztalok mentén, a legkülön- 
bözőbb szervezetek képviseletében. 

— Uraim — vette át a szót Áwreyp doktor, azzal a megszólítással, ami a hölgye- 
ket is magában foglalta —, tájékoztatom önöket, hogy két órája ülünk itt és moz- 
gatjuk a levegőt, ahogy Lynew dalában van. — Derültség. — Ha Niinda most itt 
lenne, már legalább negyvenszer lehülyézett volna minket, amiért egy ilyen jelen- 
téktelen apróságban sem tudunk megegyezni, hogy kik vezessék az országot. Az 
jutott eszembe, amit Ydaij világán csinált az egyik elnökük, valamikor a Syjn- 
dofeia alapítása körüli időkben: a pártok addig marakodtak, amíg gondolt egyet és 
meghívta őket egy tanácskozásra. Amikor mind összegyűltek, elnézést kért és ki- 
ment. Aztán megjelent egy képernyőn és közölte, hogy be vannak oda zárva, 
addig nem jöhetnek ki, amíg megegyezésre nem jutnak. Elég hamar sikerült ne- 
kik. Hát azt hiszem, nekünk is a javunkra válna egy ilyesféle kényszer, nem gon- 
dolják? 

Derültség, egyetértő hümmögések. De azért egy kis nyugtalanság megmoccant 
az emberekben: mi lesz, ha most Áwjeyp kisétál és bezárja őket? Vagy valaki 
más veszi át az ötletet? Elég kínos helyzet lenne. 

A tanácskozás keservesen haladt. A következő szünetben Vyhaútenj doktor gon- 
dolt egyet és felhívta a Testvériséget. Hátha fölveszik. 

Fölvették. 

— Üdvözöllek, Ámmait. Ne haragudj, hogy zavarlak. 

— Semmi gond, Léérefn, örülök, hogy látlak. Hol tart a konferencia? 

— Sehol, Ámmait, sehol a nagy tekergő Galaxisban, ahogy te szoktad mondani. 
Nagyjából úgy zajlik, hogy valaki elmondja, mennyire örül, hogy az ő pártja vall- 
ja Ninda hamisítatlan, eredeti elveit, aztán a következő elmondja, hogy ennek ő is 
örül, ugyanis valójában az övé követi Nindát igazából. 


Ámmaít rosszallóan ráncolta össze a homlokát. 

— Ez így bohócház, Léérefn. 

— Igen, Ámmaít, szerintem is. 

— Akkor most én fogom Ninda elveit követni valóságosan, és nem foglalkozom 
ezzel a hülyeséggel. Hogy vagytok, LééreYn? 

Az ügyvéd bólogatott. 

— Jól, köszönöm kérdésedet. A gyereket persze alig látom... vagyis hát a gyere - 
keket, Eidi már teljesen hozzánk tartozik. Megnőnek, Ámmait, mi meg megöreg- 
szünk. 

— Arrébb lesz az még, LééreYn — mosolygott a barátja. 

— No, te mondod, akinek már unokája is van? 

Ámmaít nevetett. Léérefn jól tudja, mennyire unokája neki Sileni. 

Amikor a küldöttek visszatértek a tanácsterembe, egy feliratot találtak a fali 
képernyőn. 


Ninda személyiségi jogainak védelmében — külön és kizárólagosan a jelen 
konferencia számára — megtiltjuk személyének hivatkozási alapként való haszná- 
latát a konferencia további folyamán. A jogsértőket a biztonsági személyzet kive- 
zeti a teremből. Ninda Társaság. 


S egy nagydarab férfi állt meg a képernyő alatt. 

— Tisztelt küldöttek — szólalt meg hangja a kihangosítókból —, Séwtaú Ímmáhy 
vagyok, a szálloda biztonsági szolgálatának vezetője. Megkeresést kaptunk a 
Niinda Társaságtól, hogy a hátam mögött olvasható követelményt tartassuk be. 
Válaszként feltettem azt a kérdést, amit bizonyára önök is feltennének: joga van a 
Niinda Társaságnak ilyen tilalmat szabni? A válasz az volt, hogy igen, és hozzá- 
tették, hogy aki nem ért egyet, az a konferencia után élhet panasszal, akár perelhet 
is. Állnak elébe. Ezért kénytelen vagyok közölni önökkel, hogy ezt az előírást kö- 
teles vagyok betartatni, és mérlegelési jogköröm nincsen. Köszönöm a figyel- 
müket. 

Bólintott és helyet foglalt az asztal egyik sarkánál. 

— De hát ez... ez cenzúra — szólalt meg Dőőruóp döbbenten. — Ezt nem szabad 
eltűrnünk, uraim! 

— Nem, képviselő úr, nem az — felelte Vyhaúteú vidoran, nem is titkolva 
kárörömét. — A személyiségi jogok a Galaxis talán összes országában elsőbbséget 
élveznek azzal szemben, hogy mi miről akarunk beszélni. Mint ügyvéd adok ön- 
nek jogi tanácsot, méghozzá ingyen: ne akarjon érvényt szerezni az igazának, 
mert nincs igaza, és sem syyndor, sem sűüny bíróság nem fog az ön javára ítélni. 
Ez van. 

Ezek után a konferencia még nyögvenyelősebben haladt, mint eddig. A követel- 
mény világos volt: a hónap végéig közölniük kell a Testvériség által delegált kor- 
mánnyal, hogy kik fogják vezetni az országot a következő két évben. Választások 


egyelőre nem lesznek, mert a társadalmat még túlságosan polarizálja a diktatúra 
hatása, és nagyon sok a politikailag írástudatlannak tekinthető, könnyen befolyá- 
solható választópolgár. Ilyen körülmények között a választás kimenetele — fejtette 
ki a tévében $oőnasruőp szociológus-politológus — nagyjából azon múlna, hogy 
melyik párt tud hatásosabb reklámokat zúdítani a közönségre. Ezért választás he- 
lyett össze kell állítaniuk egy kormányt, amelynek programját ugyanúgy az ország 
talpra állítása határozza meg, mint az ideiglenes kormányét, és a csillagközi kö- 
zösség által elfogadott normák szerint kívánja alakítani kisebbség- és szegénypo - 
litikáját. Ha ez megtörténik, ők lesznek a kormány, és a Testvériség erői távoznak 
az országból. 

Az nem hangzott el, de mindenki tisztában volt vele: ha az új kormány nem fe- 
lel meg a kívánalmaknak, sokkal hamarabb fogja kivívni a Testvériség haragját, 
mint a Kiyfeán-diktatúra, és aligha számíthat egynél több felszólításra, mielőtt ki- 
veszik a kezéből a hatalmat. Ez többeket zavart, régóta voltak olyan hangok, hogy 
Syyndoreia voltaképpen a Testvériség gyarmatává süllyedt — még akkor is az lesz, 
ha már nem ők dirigálnak az országban, hiszen a syyndorokból álló kormány is az 
ő akaratuknak megfelelően fogja vezetni. De minden kifogásra az volt a válasz, 
hol a Testvériségtől, hol az ÁLAN-tól, de még Kiyreán-párti politikai elemzőktől 
is: vagy ez, vagy a demokráciának hazudott egyszemélyi önkényuralom. Ennél 
valódibb demokráciát jelenleg nem lehet csinálni ebben az országban. 

A holtpontról végül ÍÍmaré úr mozdította ki a tanácskozást, már a lila órájának 
vége felé. 

— Uraim — szólalt fel mély, dörgő basszusán. — Van egy javaslatom. Próbáljunk 
valami előre vezető lépést tenni. Arra gondoltam, hogy javasoljunk jelölteket a 
miniszterelnöki címre. Kigondoltam egy egyszerű szabályrendszert: bárki jelöl- 
hessen, mindenkinek csak egy jelöltje lehessen, és senki se jelölhesse saját magát. 
Azután pedig nyissunk vitát a jelöltek személyéről. Mi a véleményük? Lennének 
szívesek szavazással tudtomra adni? 

A szavazás hatvanegy százalékos többséggel elfogadta a javaslatot. 

— Köszönöm. Akkor ha megengedik, megtenném javaslatomat. Legyenek szíve- 
sek feljegyezni. Javaslom a miniszterelnöki posztra dr. Léérefn Vyhaüteún ügyvé- 
det, az egykori diplomáciai testületi elnököt és későbbi külügyminiszter-helyet- 
test. Mielőtt figyelmeztetnek, szeretnék szólni: igen, tisztában vagyok vele, hogy 
kormányzati pozícióit még a diktatúra idején töltötte be. De belátta hibáját és ma 
az ÁLAN értékes munkát végző, hasznos tagja, a szélsőséges gyűlöletcsoportok 
ellen fellépő munkacsoport fontos közreműködője. És nincs szükségem senki taní- 
tására ahhoz, hogy azt gondoljam: a hibákat be lehet látni és jóvá lehet tenni! 


ba 

,, Hunyd be szemed 
és nézz a fénybe. 
Várj, hogy eljön-e 
Limelullt. " 


Ninda: 
Limelullt, 


HARMADIK RÉSZ 


AZ ÚJ FÉNY 


Aini 

,, § azzal tisztában vagy, hogy egyszer olyasvalaki lesz belőled, aki valaha nagyon 
régen élt, egy elmaradott, primitív korban? " 


Ílgaszaumi, 
Numird mondásaiból, 
672. sómir, 116. singir 

, Háború? Jól gondold meg. Mert aztán odaállítalak minden egyes ember elé, akit 
testileg-lelkileg megnyomorítottál, akit elüldöztél az otthonából, akinek meggyil- 
koltad a családtagjait, és mindegyiknek újra és újra el kell magyaráznod, hogy 
amit ővele tettél, az miért volt jó. Addig is tanuld meg a nyelvüket. A kisgyerekek 
biztosan nem értik a tiédet. " 


Ninda: 
Beszélgetések, 
885. 
Szúnahaum 
Hangilaoran 
43691. higit fargiszíman 
380 


— Alapvetően két csoportra osztom a galaktikus államformákat. — Ninda az asztal 
lapjára nyomta anya- és apaujja hegyét. — Demokratikus és diktatorikus rendsze- 
rekre. És egyáltalán nem érdekel, hogy az államvezetők hogyan nyerik el a hatal- 
mukat, az érdekel, hogyan gyakorolják. 

— Igen, ez a Szedzsun-doktrína — bólintott Dzseral. 

— Őt nem ismerem, de nem is gondoltam, hogy ezt én találtam volna ki. Az em- 
berek számára érdektelen, hogy az ország vezetőjét demokratikus vagy csak an- 
nak hazudott választáson juttatták hatalomra, esetleg fegyverrel mozdította el az 
elődjét, örökölte hatalmát, vagy akár sorsoláson nyerte. Az embereket normális 
körülmények között a saját megélhetésük érdekli. 

— Jó, akkor beszélj a galaktikus államformák két csoportjáról. 

Ninda bólintott, és energikus mozdulattal kétfelé húzta a poharát és az íhafis pa- 
lackját. 

— Ha kiiktatjuk a képből, hogy a vezetők hogyan nyerik el a hatalmat, csak az 
állampolgárok szemszögéből nézzük a helyzetet, akkor az a kérdés, hogy a hata- 
lom korlátozza-e őket a normális életükben, illetve milyen mértékben. Nem tarto- 
zik ide, hogy van-e választójoguk és annak van-e valóságos tartalma, mert az em- 
bereket a mindennapokban ez nem érdekli. Az érdekli őket, hogy van-e mit enni- 
ük, van-e rendes lakásuk, munkájuk, és így tovább. A hatalom kétféleképpen aka- 
dályozhatja az életüket, aktív és passzív módon. Aktív akkor, ha tevőleg megtiltja, 
hogy megtegyenek valamit, és passzív akkor, ha pusztán csak nem teremti meg a 


feltételeit annak, hogy megtehessék. Természetesen gyakorlati szempontból a 
kettő között semmilyen különbség nincsen. 

— No, itt már eltértél Szedzsuntól. 

— Márpedig én úgy gondolom, hogy ha Szisszinmisszin nem mehet az orvosi 
egyetemre, akkor érdektelen, hogy azért nem, mert a kormány besorolta őt egy 
kategóriába, akiknek ezt megtiltja, vagy mert nincs rá pénze. Nem lehet belőle or- 
vos és kész. 

— Ebben viszont Ikkagénivel vagy közös nevezőn — szólt közbe Andzsrígi. 

— Ha van valami, amit megtanultam — szögezte le Ninda — a nyolcvan év alatt, 
amit a Testvériségben töltöttem, az az, hogy a társadalom akkor működik jól, ha 
mindenki ki tudja bontakoztatni képességeit. Nálunk is van szegénység, Auríhau- 
mon a népesség tizenhárom, Szúnahaumon nyolc százaléka a statisztikai értelem- 
ben vett szegények közé tartozik. De nincs hajléktalanság és nincs éhezés, mert az 
alkotmány előírja, hogy mindenkinek lakást kell adni, és mindenkinek jut enniva- 
ló a janniíhaumban. Ennek egyébként Ásingimu utánanézett a kedvemért. Sok ál- 
lamban írja elő törvény, hogy mindenkinek lakást kell adni, de ez nem mindenhol 
szüntette meg a hajléktalanságot: többhelyütt bürokratikus úton gáncsolják a tör- 
vény érvényre jutását — vagy éppen egyszerűen kihagynak embercsoportokat, 
mint azon a világon, ahol születtem. 

— Térjünk vissza a két államformára — kérte Mintuap. — Éles elválasztóvonalat 
húzol a kettő közé? 

— Nem - rázta meg Ninda a fejét. — Erre nincsen szükség. Elismerem, hogy az 
az állam, amely elsősorban passzivitásával akadályozza — azaz csak nem segíti — 
az emberek boldogulását, élhetőbb, mint az, ahol tevőlegesen gátolják az embere- 
ket. Éspedig minél elemibb dolgokban és minél agresszívebben, annál rosszabb a 
helyzet. Van azonban egy pont, amire nagyon oda kell figyelni. Ámmaít ezt Líra- 
ki-pontnak hívja, egy szindor politikus után, aki kielemezte ezt a Kíreán-rezsim 
esetében. Ez az a pont, amikor az eredetileg nem vagy nem egészen diktátornak 
induló vezető felismeri, hogy az ország most már az ő játszószőnyege, és azt csi- 
nál, amit akar. Az emberek számára addig csak kellemetlen, kissé zavaró vezetés 
ettől kezdve destruktívvá válik, mert öncélú lesz, célja immár egyedül saját hatal- 
mának megszilárdítása. Ez három részből tevődik össze. Egy: elbánni minden po- 
tenciális ellenféllel és megakadályozni, hogy a diktátort valaha is elmozdítsák. 
Kettő: az embereket beidomítani a diktátor imádására, hogy eszükbe se jusson lá- 
zadozni, de azért is, mert ez a diktátornak élvezetet szerez. Három: kiteljesíteni a 
rezsim hatalmát, az élet minél több területét uralma alá vonni, szintén azért, mert 
ezt a diktátor élvezi. 

— Beszélj a diktátor lelki alkatáról — mondta Dzseral, és ivott egy kortyot. 

— Végletesen túlkompenzált kisebbrendűségi komplexus, megalománia. Erősen 
beszűkült világkép, a dolgokat hajlamos kizárólag saját hatalmának mércéjével 
mérni, sarkítva szemlél: valaki vagy valami vagy támogatja őt, vagy ellenség, kö- 
zépút nincs, illetve az idő előrehaladtával egyre kevésbé van. Paranoia, folyama- 


tos rettegés a hatalom elvesztésétől, aminek következményeképpen állandóan 
ellenségeket és bűnbakokat keres, merénylőktől való félelmében megöleti 
bizalmasait, akár családtagjait is. Ellentmondást nemcsak politikai elveivel össze- 
függő kérdésekben nem tűr, hanem semmiben, a legkisebb véleménykülönbséget 
is világképe elleni agressziónak éli meg és védekezés gyanánt vadul támad; első - 
sorban jelentéktelen kérdések fölött tud ökölharcig menő veszekedésekbe bonyo- 
lódni. Hát így valahogy. Ez persze a politikai gyilkosságokat leszámítva nem ki- 
zárólag az állami vezetővé lett diktátor kórképe, hanem minden diktátori hajlamú 
emberre érvényes. Minden emberi társadalomban hemzsegnek az ilyen emberek, 
különbség abban van, hogy mekkora hatalmat tudnak maguknak kicsikarni, és 
mennyire fajul el a helyzet, mielőtt megfosztják tőle őket. Ez van a Sínisuál mö - 
gött. 

A felnőttek csendes bólogatással néztek egymásra. 

— Rendben — mondta végül Dzseral. — Megkapod a tíz pontot. 

Ninda fölkelt az asztaltól és kisétált. A vizsgabizottságnak nem illik köszönetet 
mondani, semmit sem szokás nekik mondani. Az előtérben ott várták a csoporttár- 
sai és a két párja, következésképpen Sileni is, aki persze rögtön a nyakába ugrott. 
Nem kérdezett semmit, az eredményt tudták a mentális kapcsolaton át — meg hát 
Ninda amúgy is minden vizsgáját tízesre tette le. Akárcsak a párjai. Sileninek per- 
sze még nem voltak vizsgái, ő nemrég kezdte el az alapiskolát. 

Nyilvánvaló volt, hogy mindhárman maximális pontszámmal fognak végezni, 
vagyis ilkal fokozatot nyernek. Dzsannaru mondta nemrég, hogy Hangilaoran az 
egyetlen hely, ahol még Ninda sem különlegesség: eddig egyetlen fokozattal sem 
döntötte meg a fiatalsági rekordot. Százkilencvenkilenc évesen lesz ilkal, de so- 
kan elérték ezt már egy vagy másfél dzsúmival fiatalabban is. Ninda csak annyit 
felelt, hogy nem baj, ő nem akar rekordokat döntögetni. 

De egy rekord megdöntésére mégiscsak kísérletet tett, amikor felhívta a 
Sihasszunféniruangi-hirrenit és megkérdezte, mennyire csillagerejű az a szabály, 
hogy házasságot kötni nem lehet kétszáztíz éves kor előtt. Ildzsil, egy fiatal férfi 
vette föl, és a kérdés hallatán hosszan elnézte Nindát. 

— Ismerlek téged. Te vagy a nindaranok törzsfőnöke. 

Ninda bólintott és reflexszerűen fölemelte bal kezét a haudzsival. 

— Miért ilyen sürgős? A te világodon mikor köthetnek házasságot? 

— Az én világom ez. 

— Miben gátol, hogy nem vagytok összeházasodva? Nem ízlik enélkül a vacso- 
ra, nem működik a szex vagy nem tudjátok fölnevelni a lányotokat? 

Nindával ritkán fordult elő, hogy nem tudott válaszolni egy kérdésre. 

— Szerintem nyugodtan várjátok ki, amíg hármótok közül a legfiatalabb is betöl- 
ti a kétszáztízet. Nem olyan sok idő az. Tíz röpke év. Tervezzétek meg addig a ce- 
remóniát. 


502. 


, Engem csak felnőtt koromban kezdtek érdekelni jalar gyökereim. Aini sosem 
szakadt el szülőhelye kultúrájától. Ninda viszont azt a híres-nevezetes hajnalt kö- 
vetően csak minimális érintkezést tartott fönn Szindoriával, azt is azért, mert ők 
ragaszkodtak hozzá." 


Sileni: 
Nindaran-sóhipun, 
144. 


Szúni időszámítás szerint Aini négyszázkilencvenkettőben született, ugyanabban 
az évben, amikor a becslések szerint Ninda — ezt az évszámot használta születési 
éveként, és már az sem érdekelte volna túlságosan, ha Szindoriáról megérkezik a 
pontos születési dátumának valamiféle bizonyítéka. Szinensi két évvel volt fiata- 
labb náluk, tehát hétszáznégyben tölti be a kétszáztízet. Történetesen ha Saunison 
maradtak volna, akkor addig kellett volna várniuk, amíg Szinensi hatezer napos 
nem lesz, ami kétszázhuszonöt szúni évnek felel meg. 

Dolguk addig is volt elegendő. Az Ímasszindzsilap ilfujai voltak — az ilkalvizs- 
ga végéig —, vagyis társadalom- és történelemtudományt tanultak és tanítottak. 
Hiszen a Fényt senki sem őrizheti meg saját magának, Hangilaoranon mindenki 
tanár és tanítvány is. Ninda visszatért a Séfannun színházba, mert felkérték egy 
zenés esten való részvételre. Már hat dalt írt Limelullíról — mindegyiknek egysze- 
rűen azt a címet adta, hogy Limelulli, bármiféle megkülönböztetés nélkül —, eze- 
ket adta elő, és olyan sikert aratott, hogy a színháziak szerveztek neki egy saját 
estet, amit évente egyszer megtartott. Közvetítették a dzserang világokon is, óriási 
népszerűséggel. Számtalan színielőadással tették ugyanezt, a Testvériség színházi 
produkciói csillagszerte híresek voltak — persze azt elhallgatták a dzserangok 
előtt, hogy a színház épülete nem egy hajón van, hanem Séfannun városában, Jar- 
gunnurtól száz szirszire séninelgire, a Dzsommandé mészkőtömbjének lábánál, 
ami annyira fehéren világított az egyenesen rásütő napfényben, hogy évezredek- 
kel ezelőtt befuttatták szidzsrendával, egy sötét kékeszöld lombú, ciklámenszínű 
virágú kúszónövénnyel, hogy ne vakítson. 

És fengrát is játszottak rendszeresen, még saját pályát is építettek a kertben. 
Ninda erős középkéz és jó hosszúkéz maradt, de Aini túlszárnyalta, olyan ponto - 
san dobott a legtávolabbi sombirokra is, hogy külön leszúrtak még néhányat jóval 
messzebb. Szinensi is jól játszott, jó középkéz és még jobb rövidkéz volt. Belép - 
tek egy csapatba, a Lihandilba, Ninda itt is halligi volt, mint annak idején a Só- 
mittirben, Aini nert, Szinensi pedig lombisz. Minthogy a csapat összes tagja száz- 
kilencvenes éveiben járt, nem indultak bajnokságon, amíg mindenki be nem tölti a 
korhatárt, attól kezdve számítanak rendesen felnőtt csapatnak. 


A Ninda Társaságnak ez idő szerint nyolcvan dzserang állam körülbelül kilenc - 
száz világáról voltak adatai a Ninda-kultuszról. Ezeken a világokon összesen kö- 
zel hatmilliárd ember élt. A statisztika szerint mintegy kétmilliárdan lelkes rajon- 
gói voltak Nindának, további egy- és másfélmilliárd közé volt tehető azok száma, 
akik szerették és tisztelték, de nem tekintették magukat a rajongójának — de a ma- 
radék is ismerte. A Testvériségben persze a törzscsalád alapításáról ismerte min - 
denki, de volt tíz-tizenkétmillió rajongója is. Ami azt jelentette, hogy a jelenség 
bármikor áttörheti a határokat és Ninda-rajongóvá lesz ötmilliárd szúni is. Hason- 
ló volt a helyzet egy-két olyan méretű országban, mint a nyolcmilliárdos népessé - 
gű Alkarun Köztársaság és a hárommilliárdos Szimen: néhány világukra már be- 
tört a Ninda-imádat, de még csak a népesség egy kicsiny hányadát érte el. 

— A Ninda-kultusz terjedési sebességének — fejtette ki Ámmaít a Társaság egyik 
összejövetelén — három tényező szab gátat. A politikai határok, a kulturális hatá- 
rok és a puszta véletlen. Legelsősorban ez utóbbi. 

Kétféle rajongót kellett megkülönböztetni: a korábbi típust, akik Nindáért mint 
politikai tényezőért rajongtak és saját hazájuk sorsának jobbra fordítóját látták 
benne — a szindorok, nirékaiak, szaisziak, hanitiak és salumatiak számára ez már 
bekövetkezett, máshol csak reménykedtek ebben -, és az újabbakat, akik énekes - 
női minőségében ismerték meg. A két csoport valójában átfedte egymást: azok, 
akik Nindában társadalmi megmentőt láttak, egyúttal énekesnőként is imádták, 
pontosabban néhány világon készültek olyan felmérések, amik szerint nyolcvan 
százalékuk örömmel hallgatta dalait. A saját Limelullí-dalai mellett szívesen fel- 
lépett különböző világokról gyűjtött dalokkal, köztük sok olyan világról is, ahol 
nem járt, de küldtek neki dalokat, eredeti szöveggel és műfordítással, és sokat el- 
énekelt közülük a Séfannun színpadán vagy csak otthon a huhallupban — ami he- 
lyett persze a dzserang nézők csak egy falat láttak a háta mögött. 

Nagyot nőtt is, bár még mindig alacsonyabb volt a vele egykorú lányok átlagá- 
nál, tizenöt és fél sudrígin, három tizeddel kisebb, mint Szinensi és hattal kisebb, 
mint Aini. De nagylány lett, teste jórészt már fölvette felnőtt alakját, és persze a 
rajongók tömegei voltak szerelmesek is belé. A serdülő lányoknál szokásos orvosi 
vizsgálatokon rendszerint elhangzott, hogy felnőttként is átlagon aluli lesz a test- 
magassága, mert kiskorában nem táplálkozhatott jól. De egészséges volt, és őt 
csak ez érdekelte. Két kedvesének tökéletesen megfelelt úgy, hogy ő a legkisebb 
hármuk közül, más nem számított. 

Derékig érő szőke haja, amit a tarkóján felül csattal fogott össze, már rég nem 
lepte meg a szindorokat, akiknél változatlanul a férfiak divatja volt a hosszú haj — 
Ninda így volt az, aki volt, már az számított furcsának, ha előkerültek a régi felvé- 
telei, amiken még rövid volt a haja. Éppenséggel Ninda hatására egyre több szin- 
dor nő, illetve főleg kamaszlány kezdte megnöveszteni a haját. Hait is, de ő nem 
Ninda, hanem a szúni divat hatására. Ámmaít ugyanezért rövid hajat választott. 

Nagylány volt már a másik kettő is, az orvos mindkettejüknek azt mondta: ,,el- 
készültél", ami a szúni orvosi szóhasználatban azt jelentette, hogy már nem várha- 


tó jelentős változás a testalkatukban, anatómiai értelemben gyakorlatilag fel- 
nőttek. S nemrég, persze egy társaival folytatott megbeszélés után, Szinensi meg- 
kérdezte az orvost, mikor vállalhatna egy terhességet. Amikor akarsz, volt a vá- 
lasz. Aini is gondolt rá néha, hogy egyszer gyereket szülne. Nindának egyelőre 
nem volt ilyen szándéka. 

Persze a kicsik nőttek a legtöbbet, Liesy után, aki már felnőtt, nagy kutya volt. 
Silenin már régesrég semmiféle nyoma nem látszott a szörnyű katasztrófának, ja- 
lar származásáról is csak a nyelvtudása árulkodott. Szülei próbálták összekötni 
gyökereivel, Ninda évente kétszer is beszélt a jaungaimaszi jalar közösséggel, és 
maga mellé ültette őt is. Sileni folyékonyan eltársalgott velük, de teljesen mind - 
egy volt neki, hogy jalarokkal, szúnikkal, saunisiakkal vagy szindorokkal beszél. 
Ezért egyelőre nem is tervezték, hogy hazamennek Saunisra, persze előbb-utóbb 
mindenképpen meg kell tenniük, Silenit be kell mutatni a családnak személyesen 
is. Hiperfonon kezdettől ismerték az unokájukat, de az nem ugyanaz. 

A két házat környező jarráhisövény is megnőtt. Eredetileg térdig értek a kicsik - 
nek, most már derékig, pedig ők is nagyobbak lettek. Nindáék háza mellé fengrá- 
pályát építettek, a nagy ház mellé játszóteret, és a huhallup előtt leterítettek egy jó 
nagy játszószőnyeget Is. 


503. 


pa-3 miniszterelnökök 


,, Az egyik magyarázat, hogy miért foglalkoztatják sokszor az idő paradoxonai és 
extremitásai, az, hogy gyerekfejjel egy olyan világon kötött ki, ahol látszólag 
megállt az idő. Ami lehetetlenség, az idő nem állhat meg. Szúnahaum égboltján 
azonban semmi sincs, ami az idő változását mutatná, csak madarak és járművek. " 


Szinensi: 
Ninda mentális struktúrája, 
162. 
Syyndoreia 
Kafndim 


61. ékai 30. 
a piros órája 


A szitáló eső igazi ritkaságnak számított még a sivatagtól aránylag távol eső fővá- 
rosban is, ezért a kajndimiak ilyenkor előszeretettel jártak gyalog. Vyhaűten dok- 
tort is egyre-másra üdvözölték a szembejövők a Dáámers parkban, ő pedig nyája - 
san bólintott mindegyiknek. Egy helyen lelassította lépteit, néhány pillanatig 
szemlélt egy padon ülő alakot, aztán odasietett hozzá. 

— Üdvözlöm, miniszterelnök úr. 


ÓÓmes Sálmwnt meglepve nézett föl a könyvolvasójáról. 

— Nahát, Vyhaúten úr? Barátsággal köszöntöm, hogy szolgál becses egészsége? 

— Eddig bárhogy, máris jobban, hogy önt láthatom. Foglaljon helyet, miniszter- 
elnök úr, és kérem, énrám ne alkalmazza ezt a megszólítást. Az már elmúlt. Most 
ön vezeti az országot, és amint látom, jobban, mint én. 

— Talán csak jobb időben jöttem, ezért vagyok népszerűbb. 

Sálmwnt biccentett a fejével oldalra és fölfelé, ahol gyerekfejnyi szürke göm- 
böcske lebegett mozdulatlanul. 

— Én nem sétálgathattam egy szál robottal a parkban. Az igaz ugyan, hogy nem 
sokáig kellett elviselnem a ranggal járó , megpróbáltatásokat". No, ne higgye, 
hogy sajnálom magam. Nem hiányzik a kormányzati munka. Akkor se vállaltam 
volna újra pozíciót, ha tisztázni tudom magam és megbíznak bennem. Elég volt. 
Amúgy is elmúltam harmincnyolc, nekem már elég a padon üldögélni és Rowhyt 
olvasni. 

Vyhaúteú felvonta a szemöldökét. 

— Ifjúsági regényeket olvas? 

— Képzelje, igen. — Az öreg exkormányfő vidáman kacsintott. — Egyszer próbál - 
ja ki. Szerintem fiatalon tart. Tudja, gyerekkoromban még szerettem olvasni, az- 
tán mire olyan hatéves lehettem, a mindenem lett a sport. Utána meg belevetettem 
magam a jogba, és jött a karrier. Most pótolom be. De most már maga meséljen. 
Attól, hogy a fiatalok fenekestül felforgatták a jó modort, nekünk kettőnknek még 
nem kell megfeledkezni róla. Mi van a gyerekekkel? A fia még mindig Niinda 
legjobb barátja? 

— Hát hogy a legjobb-e, azt nem tudom megítélni, de gyakran beszélnek. Nagy- 
jából talán vele és a kedvesével beszél a legtöbbet az egész országból, amióta a té- 
vébeszédekkel felhagyott. Néha sikerül nekem is bekapcsolódni, ami mindig 
örömmel tölt el, ritka üdítő, nagyszerű egyéniség. Sajnálatos, hogy annak idején 
ennyire félreismertük. 

— Nem éppen, Vyhaüteú úr. Nem őt értékeltük, hanem a hatást, amit az állam- 
rendszerre gyakorolt. Annak idején még őméltóságának is kifejtettem, hogy 
Niindával mint egyénnel nincsen semmi baj. 

— Igen, én is ezt mondogattam. 

— S ha meggondolja, Vyhaúteú úr, végül is nem vele gyűlt meg a bajunk, hanem 
a Testvériséggel. Én nem változtattam olyan nagyot a világnézetemen, mint ön, 
de én is levontam a magam konzekvenciáit. Ma már kimondom: a politikánk 
rossz volt. Nem állta ki az idők próbáját. Ezért gyűlt meg a bajunk a Testvériség - 
gel. Mondja, az én egykori irodámmal mi lett? 

Vyhaúteú lebiggyesztette az ajkát. 

— Hát, tudja, Érsom asszony még azt használta, de amikor Ámmait barátom 
vette át a kormányzást, ő ugye be se tette a lábát a kormányépületekbe. Akkor 
arra használták az irodát, hogy ott gyűltek össze a syyndor tanácsadók, amikor 
vele beszéltek. Most is inkább gyűlésteremként szolgál. 


— Úgy. Hát forog az idő. Vagy mit is csinál abban a dalban? 

— , Forog a világ, forog az idő, hol előremegy, hol hátra jár, lendülete meg nem 
áll"... hát tovább bizony én sem tudom. 

Sálmwnt öregesen kuncogott. 

— Megkopik már az ember memóriája. Valaha nem kis energiát fektettem abba, 
hogy ehhez hasonló dalok segítségével lehipnotizáljam egy-egy lányról az alsóru- 
hát. No de hát akkor tízéves voltam. Ma inkább azon tűnődöm, mit a csodát érthe- 
tett azon YYnet, hogy az idő , hol előre, hol hátra megy" — hát hogyan tudna az 
idő effélét cselekedni? 

— Talán a rím kedvéért. 

— No de kedves Vyhaúten úr, ha azt írja: , Ménekáaál", az is rímel! 

— De nem illik a dallamívbe — nevetett Vyhaúteú. Ménekáál egy szappanmárka 
neve volt. — Tudja mit? Megkérdezem a legilletékesebbet. 

Sálmínt figyelte, ahogy utódja előveszi a vyriisét és gyors mozdulatokkal lefir- 
kant néhány sort. 

— Niinda? — olvasta meglepve. — Csak úgy ír neki egy üzenetet? 

— Rajta vagyok a listáján, az én üzeneteimet nem az a... tudom is én, miféle 
gyerekfelügyeleti szervük olvassa, egyenesen eljutnak hozzá. Persze hogy vála- 
szolni mikor fog, azt nem tudhatom, elég elfoglalt. 

— No hallja — derült Sálmínt —, egy ilyen csillaghírű nagyság. 

S máris megrezzent Vyhaútenú kezében a vyriis. 

— Miért ne, LééreYn? — nézett rájuk a szokásosan szenvtelen kék szempár, és 
ahogy szokta, minden bevezető nélkül a közepébe vágott. — Miért ne lépbkedhetne 
az idő előre-hátra? 

— Ninda, kérlek, engedd meg, hogy bemutassam ÓÓmes Sálmwnt urat, korábbi 
miniszterelnököt. Vele beszélgetünk éppen itt egy parkban. 

Ninda csak egy kézmozdulatot pazarolt az üdvözlésre. 

— Hogyan tud az idő előre-hátra lépkedni, Ninda? — érdeklődött Vyhaüten. 

— Nem tudom, hogyan. Azt sem tudom, hogy képes-e rá. De ebből nem követ- 
kezik, hogy nem képes. 

— De gyermek -— szólalt meg Sálmínt, leküzdve ellenérzését a minden udvarias - 
ságot nélkülöző beszélgetéssel szemben -, a fizikának vannak törvényei. 

— És ismerjük mindet, ÖÓmes? Mindent tudunk róluk? Volt már részed ááyn- 
dewp élményben? 

— Megesett már. 

— Nos, az orvosi magyarázat szerint ezt az okozza, hogy az agyunk a szituáció 
alapján úgy asszociál egy korábbi szituációra, hogy a kettő közötti különbségekről 
átmenetileg megfeledkezik. De mi van, ha másvalami okozza? Mi van, ha az 
agyunk egy része ilyenkor visszalép az időben? Tudat alatt fel akarunk idézni egy 
emlékképet, de túl jól sikerül, az agyunk visszatér az akkori állapotba, és úgy kell 
emlékeztetnünk magunkat a jelen szituáció sajátosságaira, amik miatt biztos, hogy 
nem élhettük át korábban is ugyanezt. 


Az öreg exminiszterelnök a homlokát ráncolva meredt a képernyőre. 

— Megbocsáss, ha kissé nehezen fogom fel. Az agyunk visszatér az akkori 
állapotba? Hallgass ide. Itt velünk szemben gyerekek labdáznak, ez egy park. Ha 
a labda egy adott időpontban a parknak ugyanazon a pontján lenne található, ahol 
egyszer már korábban is volt, ez azt jelentené, hogy visszatért az időben? 

Ninda hamiskásan rámosolygott. 

— A labda szemszögéből igen. Nem is olyan nehezen fogod fel. 

— És ha Syyndoreia holnap délben a világűrnek ugyanazon a pontján tartózkod- 
na, ahol száz évvel ezelőtt, akkor egyszer csak az akkor élt emberek lennének raj - 
ta? 

— Természetesen nem, ŐÓmes, mert Syyndoreia bonyolult rendszer, a térbeli 
holléte csak egyetlen tulajdonsága. A labda egyszerű rendszer. Ha két időpontban, 
amikor a labda ugyanott található és a felszínének minden pontja ugyanabba az 
irányba néz, készítesz egy-egy fényképet, nem tudod megállapítani róluk, hogy a 
kettő között a labdát elmozdították-e vagy sem. Ha tehát csak a labdát nézed, ak- 
kor mintha megállt volna az idő — vagy visszatért volna egy korábbi állapota. 


504. 


,, Azt hiszem, minden világot, ahol megfordult, teljes egészében meg akart ismerni, 
noha tudta, hogy ez ennyi idő alatt nem lehetséges. Ezért másképpen csinálta. Ke- 
resett egy-két embert minden világon, akivel megismerkedett, mintegy a világ kép- 
viselőjeként. " 


Szillon Nomboka Marotomandi: 
Utjaim Nindával, 
37. 

Ninda nyugodtan üldögélt a lapos parti sziklán, ami úgy festett, mintha a víz év- 
milliárdok alatt csiszolta volna ilyen simára. Persze ez aligha történhetett meg, a 
Hílgifur vize csak néhány tízezer éve hömpölygött a völgyben — és nyilván senki 
sem állt neki pont ezt a sziklát ideszállítani egy másik világról, Auríhaumról vagy 
a Felhőn kívülről. Csak a geológiai erők simíthatták így le. 

A völgy úgy nézett ki, mint ahol évezredek óta nem járt emberi lény, és 
éppenséggel meglehet, hogy tényleg nem. A Dzserammur-hegylánc egyik kis 
nyúlványa határolta félkörívben, a másik oldalról pedig a Sáhini-Dzserammur 


dombvidék futott bele a hegylánc egy másik nyúlványába. Eléggé séninre voltak 
ahhoz, hogy a nap éppen a hegyek mögött legyen, az egész völgy árnyékban volt. 
A sénin oldali hegyek csúcsain ragyogott az örök napfény, lámpasor gyanánt 
ragyogták be a völgyet. 

— Hogyhogy itt is vannak fák? — kérdezte Sileni, ahogy kimászott a vízből. 
Gyorsan törölközni kezdett. 

— Miért ne lennének? — pillantott rá édesanyja. 

— Hát itt nem lakik senki. Áhandzsi után nincsen több falu. 

— De a fák nem csak ott nőnek, ahol ültetik őket, sien. 

— Hogyhogy? Szúnahaumra csak az ember hozott életet, azelőtt sivatag volt az 
egész. 

— Ez így van. De amióta az ember elhozta ide az életet, az élet itt van és terjesz- 
kedik a maga törvényei szerint. A növények virágporát, magjait szétviszi a szél 
meg a madarak, és gyökeret vernek mindenütt, ahol csak tudnak. A Silusszéni 
csúcsán is láttam rerruerdőt, ahol a fák tövében imminek és rakindák nőnek, és 
persze bőven vannak állatok is. Ahol növények vannak, ott megjelennek a nö- 
vényevő állatok. És ahol ők megtelepednek, ott megtelepednek a ragadozók is. Ez 
Természeti Törvény. Mi döntjük el, hogy viszünk-e életet egy világra, de ha meg- 
tettük, onnantól az ökológia törvényei fognak érvényesülni. 

Sileni belebújt az alsóruhájába, a köntösébe és a sarujába. Most terepre való, te- 
herbíró órgrinsaru volt a lábukon. 

A dombon Aini lépkedett lefelé, óvatosan, mert mindkét marka tele volt gyü- 
mölccsel. Szinensi felugrott, elébe sietett. 

— Yrvenas — mondta Aini —, apró szemű, de jó. 

— Ez ilyen fajta — felelte Szinensi —, a városok közepén is ez terem. 

— A mesterséges ökológia előnye — nevetett Aini —, kétszáz szirszire a legköze - 
lebbi emberlakta helytől ugyanazok a nemesített fajták vannak. Hát Saunison nem 
ez a helyzet. A nemesített fajtáink gyökeret se tudnának verni a dzsungelben... 

Lehuppant melléjük, leszórva a gyümölcsöt a tálcára, Szinensi hozta a másik fe- 
lét. Liesy figyelmesen megszimatolta, el is fogadott egy szemet Silenitől, de nem 
nagyon nyerte el a tetszését, nem kért többet. Dzselli is csak egyet evett meg, az- 
tán elnyúlt a sziklán. De egykettőre fölugrott, amikor a lányok szedelőzködni 
kezdtek. 

Nemigen kerestek útvonalat, csak mentek találomra. A dombvidéket borító 
erdőben indultak el, ahol a fák negyedrésze gyümölcsfa volt, jellemzően az olyan 
világokra, ahol a növényzetet az ember honosította meg. Az egészen gondozatlan, 
elvadult erdőben nemegyszer csak kerülővel jutottak tovább, mert a kidőlt fákat 
sem távolította el senki. Kilencszáz körül elértek egy kis tisztásra, ahol szintén 
volt egy kidőlt fa, egy nagy huhalli, ami beledőlt a Hílgifurba. A víz útját nem za- 
varta, fele szélességéig sem lógott be a lombkorona. 

— Nézzétek ott a törzsön — mutatta Szinensi. — Dzsilbufészek. 


— Aha, tényleg. De akkor azt a fa kidőlése után építették. Amíg a törzs 
függőlegesen állt, a fészek is leesett volna meg a tojások is. 

A fészek mellé akkor huppant le az egyik dzsilbu, kékesen csillogó tollazatú, 
kövérkés madár. 

— Biztos ennivalót hozott a fiókáknak — mondta Szinensi. 

— Igen, magokat esznek. Akár éppen a huhalli magját is, meg hát van mindenfé- 
le, dzsoddor, jograt, rerru, higenszi. 

Felsétáltak az emelkedőn a Saddun-dombra, megcsodálták a kilátást, egyik ol- 
dalon a továbbhaladó Hílgifurra, ami fölött innen már kibukkant a nap, a másikon 
a Saddun-völgy kicsiny erdejére, ahol főleg sambimifák nőttek, a közelebbieknek 
idelátszott nagy, tojásdad, piros gyümölcse. 

— A sambimi az jó — örült Sileni —, eszünk otthon? 

A kérdés jogos volt, kilencszáznegyven volt az idő, és innen még leereszkedni a 
völgybe legalább másfél derki, a nagy kerülő miatt, mert az egyenes út járhatatlan 
volt. 

— Eszünk — felelte Ninda. — Mit szólsz dzsáhunani salátához? Szilalup, halgu, 
sambimi és illugi gyümölcse fölkockázva, főtt tojás, olajos-fűszeres öntet. 

— Jöhet! Nézzétek, hokkon-dzsóragi! 

A dzsóragi lejjebb ült a domboldal egyik fáján, horgas ragadozócsőre megcsil- 
lant a napfényben. 

— Ez a sokféle növény és állat hány világról származik? 

— Azt csak a fák tudják — felelte Szinensi tipikus saunisi szófordulattal. — A 
sambimiről tudom, hogy a saunisi leimönis keresztezése egy Largaszt vidékére 
való gyümölcsfával. A rerru Ősi Földről származik. 

— A hokkonfélék meg a Külső-Galaxisból jöttek — tette hozzá Aini —, a világ ne- 
vét már elfelejtettem. 

— De miért hozták ide? A hokkon nem ehető. 

— Hogy ökológiai rendszert hozzanak létre. Ez a világok lakhatóvá tételének 
utolsó, legfontosabb és leghosszadalmasabb lépése. A ragadozó madarak nélkül 
elszaporodnának a növényevő madarak és kisemlősök. De akkor letarolják az er- 
dőket, aztán már nem jut neki elegendő élelem, és kihalnak. Stabil ökológiai rend- 
szer ott van, ahol minden fajnak biztosítva van, hogy élhessen és szaporodhasson, 
de nem mértéktelenül, mert akkor ő maga fog kihalni elsőnek. 

— És ez persze Szúnahaumon még távolról sincs meg — tette hozzá Szinensi. — 
Az ilyesmihez sokkal több idő kell az utolsó fajok betelepítésétől számítva, mint 
amennyi ideje ezt a világot egyáltalán felfedezték. Több százezer év, vagy akár 
több millió. 

— De Auríhaumnak van — mondta Sileni. 

— Hát persze. Auríhaumon őshonos élet van, ami évmilliárdok óta létezik. Az 
ember bevitt ugyan új fajokat, de megvannak a kidolgozott módszerek arra, hogy 
a helyi természettel összhangban telepítsék be őket. 


— És új fajok jönnek létre, ahogy a különféle világokról származó növények ke- 
reszteződnek — mondta Ninda. — Az állatok nem, de a növények nagy része igen, a 
legtöbb szúnahaumi gyümölcsfa több világról való keresztezés. 

— Lassan indulhatunk is — pillantott Aini Saunisról hozott reflexszel a napra, ami 
persze egymilliárd éve mozdulatlanul állt az égen, innen nézve a Szumbandzsé 
csúcsa mellett, és a legkevésbé sem volt alkalmas az idő meghatározására. 

A lányok egyetértettek. Hívtak egy kocsit és hazamentek. Ideje vacsorázni és le- 
feküdni, holnap is lesz iskola. Egy későbbi kirándulásnál majd visszajönnek 
ugyanide és mennek tovább. 


505. 


, Ha azt mondom: csak annyit mond, most elmegyünk a szomszéd faluba vagy a 
Galaxis másik végébe, és máris megyünk, akkor mindenki azt hiszi, hogy ő a csa- 
ládunk vezetője, ő Ninda, ennek így kell történnie. Pedig erről szó sincs. Bárme- 
lyikünk mondhatná ugyanezt, és ugyanígy történne. Mert ha ezt mondja, azért 
mondja, mert így helyes, így kell tennünk. " 


Aini: 
Ninda mint köznapi ember, 
166. 

Nindáék éppen hazafelé tartottak Hangilaoranról, amikor jelzett a suagja. Elővet- 
te, rápillantott és feltartotta jobb kezét. 

— Asszúran ni-hadd, hin-Nimmud. Jahirran szi-szikkarun ni dzsamd? 

— N1-hadd nin-szúran, ja-Ninda-hum — felelte a körszakállas operaénekes széles 
mosollyal. — Julli han ni-hadd im-hinnul ha rimm? 

— Ni-hinna sza han im-hinnul — felelte Ninda, hogy még mindig csak egy keve- 
set ért a nyelvből. 

— Akkor folytassuk a te nyelveden — bólintott nut-Rumalli. — Nagy öröm szá- 
momra, hogy láthatlak és beszélhetek veled, és még nagyobb öröm, hogy jobbnál 
jobb hírekkel deríthetem fel napodat. Ha megengeded, egy személyes hírrel kez- 
dem. Másodszor is nagypapa lettem. 

— Szissz-szissz! Arrin? 

— Igen, az én jó Arrinom adott életet a gyermeknek. Kislány, és a Linna nevet 
kapta. 


— Ez igazán nagyszerű, Nimmud, gratulálok. 

— Köszönöm, illetve átadom neki. De akkor most már rátérek a feladatra, amit 
kaptam. Egy nagyszerű rendezvényt szervezünk öt ország együttműködésével: 
Hinnuldud, Ommudi, Salumat, Hanit és Argannesz művészei fognak együtt fel- 
lépni mind az öt országnak összesen tizenkét világán, a béke érdekében és jóté- 
kony célra is gyűjtünk. Nekem jutott a megtisztelő feladat, hogy átadjam neked a 
rendezőség meghívását. Bármelyik világon nagy szeretettel látnánk, természete - 
sen gondoskodnánk a biztonságodról, ha szükséges, és elhallgatnánk az 
énekedet... hát, bármeddig. 

Ninda nem kérdezte meg, hogy miért éppen ő kap meghívást. Mind az öt or- 
szágban járt — Hanit és Salumat akkor még egy államot alkotott — és mind az öt 
országban megkülönböztetett tisztelet övezte. 

— A ti időszámításotok szerint fél év múlva, féninnulgan napján kezdődik és há- 
rom napig tart. Mit gondolsz, meg tudnád oldani, hogy egy olyan hajón legyél, 
ami erre tart? 

Ninda halkan sóhajtott. 

— Minden bizonnyal, Nimmud. 

— Nagy örömet szereznél vele mindnyájunknak, az öt ország összes nézőjének 
és a közreműködőknek is. 

Ninda bólintott. 

— Rendben. Elmegyek. 

— Megengeded, hogy nyilvánosságra hozzam ezt és ígéretnek vehetjük? 

— Igen, Nimmud, vegyétek ígéretnek. Elmegyek. Köszönöm a meghívást. 

— Én köszönöm mindnyájunk nevében. Szeretettel várunk, bárhova és bármikor 
érkezel. Szin ja-hánud li-limdzsan, ahogy nálunk mondják. 

Nut-Rumalli búcsút intett és kikapcsolt. Ninda sóhajtott és hozzálátott 
intézkedni. 

Egy ilyen döntést a rendszer tudtára adni egy szúninak pár mozdulat a suagján — 
közli, hogy mikor akar utazni, hogy hová, és persze nem fizet semmit. A számító - 
gép azonnal közölte, hogy kétezer útvonal közül választhat — azért volt ilyen sok, 
mert mind az öt államot megjelölte —, és Ninda megadhatott még tetszőleges szá- 
mú szempontot. Azt az egyet adta meg, hogy minél több világot akar megnézni. 
Így is több száz hajóból választhatott, de volt közöttük nyolc, amik most indulnak 
a Felhőből, vagyis nem kellett kishajóval bemenni a Galaxisba: a Himmaun Rin- 
gadzsémi, az Áharangi, a Dzsúmun Auríhaum, a Szesszun Elgi, az Órahargut, az 
Innerszit Fónird, a Dzsaurahómi és a Sungrahup. A többiekre bízta a választást. 

— Legyen a Dzsúmun Auríhaum — mondta Sileni —, szép neve van. Mikor indul? 

— Holnap este. 

Másnap iskola után csak hazaszaladtak, megölelték Haitékat, és jött értük egy 
aungir, ami felvitte őket az Árdzsahallitra, egy kis felhőkompra, amely nyolcszáz- 
tízkor tette le őket Auríhaumon, Innuní-Dzsilhárati falu mellett szállt le velük az 
aungir. A kompon alig néztek körül, csak beültek a kis hajó egyetlen jannihaumá- 


ba, elbeszélgettek az emberekkel, a két kutya és Lí pedig közben szaladgált egyet 
a parkban. Auríhaumon is volt két limlijük a hílarijuk indulásáig, azalatt 
végigsétáltak a Súaf egyik oldalhegysége, a Ruarang-Hópi fennsíkján épült 
falucskán, megcsodálták a Hópi-völgyet és a túloldalán emelkedő Ínardzsimmur 
hegylánc örök hó lepte csúcsait meg lent a mélyben a lassan tovahömpölygő On- 
ginurt. Itt is leültek egy kicsit a janniíhaumban, majd beszálltak a hílariba. 

Egy szúni első útja egy új hajón mindig a janniíhaumba vezet. A hatodik szinti 
aungir-sónur egy nagy átjáróba nyílt, ahonnan éppen szemközt volt egy janní- 
haum. Ninda természetesen rögtön a Tűz Otthonához ment és a homlokára tette a 
kezét. 

— Ninda, Auszíni Kis Őrzője Aulang Laipról köszönti Dzsúmun Auríhaum tüzé- 
nek Örzőjét. 

Az Őrző, egy idős asszony figyelmesen megnézte őt. 

— Dzsúmun Auríhaum tüzének Őrzője köszönti Ninda Kis Őrzőt, a nindaranok 
törzsfőnökét. Boruljon mindig föléd és törzsed fölé a Sínisuál. 

— Onnan jövünk — kottyant bele Sileni. — Jasszaniból, a Lengu völgyéből, és van 
egy nagy huhallink is! 

Az Őrző mosolyogva nézett rá, s a fejével biccentett jobbra. 

— Nekünk hat nagy huhallink van éppen itt a közelben. Ha kimész ott, azon a 
csillagon, meg is találod őket. 

Sileni habozás nélkül elindult a mutatott irányban. Ez a janníhaum is csillag ala- 
kú volt, mint amelyikben Ninda először járt az Aulang Laipon, de a mutatott fo- 
lyosó egy kis kanyarral egy kör alakú parkba vezetett, ahol csakugyan hat nagy 
huhalli állt szabályos hatszög alakban. Körülöttük virágoskert, a hatszög belsejé- 
ben egy asztal meg a kicsik játszószőnyege. Itt találtak rá később a lányok, elmé - 
lyülten játszott a többiekkel. Ez lett a törzshelye ezen a hajón. 

A lakásuk is szép helyen volt, csak egy rövid folyosónyi távolságban ettől a jan- 
níhaumtól: 7-taszu 4, egy nyolclakásos kis jandri kettes számú lakása. A kertben 
két jograt állt és a szokásos asztalok. Két lakás üres volt még, a többiben mind 
laktak gyerekek is, Sileni pillanatok alatt egy csomó barátot talált. 

Az iskolája messze volt ugyan, a 3-joka szektorban, de egy szúni gyerek soha 
nem téved el a saját hajóján — akkor sem, ha csak most költözött oda, és korábban 
soha nem lakott még hajón. Sileni eddig kétszer élt hajón, amikor a földrengés 
után a lányok magukhoz vették, majd amikor Kattóra utaztak a nirékaiakhoz, de 
az első alkalommal még nem közlekedhetett önállóan, a második út pedig elég rö- 
vid volt, és akkor még nem is járt iskolába. Most ezen a hatalmas városhajón úgy 
szaladgált mindenfelé, mint egy született szúni. Akárcsak az édesanyjai persze. 

A Dzsúmun Auríhaum ugyanakkora volt, mint az Aulang Laip, de egészen más 
volt a beosztása. Egyáltalán nem volt szísije, és csak egy kicsinyke suárja volt, a 
legalsó szint egy kis részén. Így nem nyolc lakószint volt, hanem tíz, és a valami - 
vel sűrűbben elhelyezett lakások révén harmincezer ember élt rajta. De azért így 


is voltak jó nagy parkjai, sőt egy kis erdőcske is a hatodik és a negyedik szint 
között, száz fával és egy kicsiny patakkal. 

, A nyugalma az egyik, amiért mindenki csodálja." 


, 

Dzsául volt az egyik világ azok közül, amik az Ajtót szegélyezték, de kissé kij- 
jebb esett a szúni hajók fő útvonalától, itt aránylag ritkábban szálltak le. Most 
igen, nyilván valamilyen szállítmányt hoztak vagy visznek. A lányokat ez nem ér- 
dekelte. Kisétáltak a suárkapun, és négyen háromfelé indultak, hogy többet lássa- 
nak. Sileni Szinensivel tartott. 

Itt is suárkikötő volt, mint Kaindímban, egy nagy, földbe mélyesztett téglalap 
alakú terület a város szélén, és mellette végig üzletsor. Ninda végigsétált az üzle- 
tek előtt, megnézte a kínálatot. Mindenhol nagy asztalokra volt kirakva az áru, az 
asztalok mögötti kis, egyszerű műanyag bódét jobbára csak raktározásra használ- 
ták. Az asztalok fölé tető nyúlt ki a bódéból, s arról is csüngtek mindenféle hol- 
mik zsinórokra fűzve. Az árukészlet főleg ajándéktárgyakból, olcsó, egyszerű 
használati tárgyakból és élelmiszerekből állt; ez utóbbi csoportban az édesség és a 
konzerv dominált. Ninda levonta a következtetést: Dzsául nem gazdag világ. Ez 
látszott a bódékon, az árukészleten, az árusok öltözködésén; egyedül a viselkedé- 
sük tért el a szegény világok szokásosan tolakodó, nem ritkán erőszakos kikötői 
árusainak magatartásától, a dzsáuliak mély meghajlással köszöntötték a szúnikat 
és készséggel álltak rendelkezésükre bármilyen árucikkel kapcsolatban, de ha va- 
laki vásárlás nélkül továbbsétált, nem erőltették. 

Ninda végiglépkedett a Dzsúmun Auríhaum törzse mentén és minden üzletet 
szemügyre vett. Senki sem adta jelét, hogy felismerte volna, talán mert saunisi 
módra volt öltözve, fehér leitát viselt és fehér ynaris volt a lábán — vagy még in- 
kább mert senki sem számított rá, hogy éppen Dzsáulon bukkan fel. Hiszen a 
dzserangoknak sejtelmük sincsen a Felhőről, azt hiszik, hogy Ninda jelenleg a 
Testvériség valamelyik hajóján, valahol a Galaxisban utazik. 


Az üzletsor előtt húzódó gyalogút a kikötő végénél a város felé kanyarodott, 
Ninda erre folytatta útját. A suárkapu előtti tágasabb térség itt aránylag kicsi volt, 
ezt is üzletek szegélyezték, mögöttük pedig rögtön a városi házak következtek. 
Ninda szokása szerint elindult találomra, amerre szegénynegyedeket sejtett — de 
az volt a gyanúja, hogy bármerre ment volna, azokat talál. Itt már végképp nem 
ismerhették föl, a szegényesen öltözött helybeliek földre szegezett tekintettel jár- 
tak az utcán és nemigen néztek egymásra. Nindának az volt az érzése, hogy nem a 
köznapi viselkedésüket látja, itt valami szokatlan történt. Ahogy elért egy keresz- 
teződéshez, egyre több egyenruhás, fegyveres embert látott, gyalog vagy antro- 
gón. S ugyanekkor közvetlenül előtte leereszkedett egy újabb fegyveres, de nem 
az itteniek sötétbarna egyenruhájában, hanem az ismerős sárgában, a vállán a hét- 
ágú csillaggal, a mellén névtáblával: Hódilup nímud. 

— Az esszidzsinna most hozott döntést, veszélyesnek nyilvánították ezt a vilá- 
got. Senki sem járhat idekint védelem nélkül. 

Ninda rosszkedvűen nézett rá. 

— A fejem fölött száll egy Uori. Ez nem elég? 

— Dehogynem. Bármitől megvéd. Ennek ellenére én is veled maradok. Az esszi- 
dzsinna alapelve az, hogy a biztonsági intézkedéseket nem lehet túlzásba vinni. 

Nindának nem volt ideje válaszolni, Hódilup mellett megjelent egy fegyveres és 
azonnal meg is szólította. 

— Maga kicsoda és mit keres fegyveresen Dzsául területén? 

A világ neve az ő szájából inkább úgy hangzott, hogy , SávI", valami furcsán, 
mély hangon ejtett s-sel. Persze fordítógépen át beszélt. 

Az esszidzsinna lepillantott. 

— Silgráhat Kinneruat Hódilup Szisszangé Dzsalgi nímud, Külső Csillagvédelmi 
Szolgálat, Szúnahaum Testvériség. 

— Nincs joga itt tartózkodni! Azonnal adja át a fegyverét! 

— Én bemutatkoztam — váltott bosszúsra az esszidzsinna. Átlagos termetű férfi 
volt, de a vastag biztonsági öltözékben, sisakban, nagy teljesítményű légiövvel, 
hátán, derekán és lábán különféle szerkezetekkel úgy hatott, mint egy óriás. — 
Most maga mondja meg a nevét. 

— Ez a lány kicsoda? — csattant a következő kérdés, válasz helyett. — Külföldi? 
Ez lezárt terület, ide nem léphetnek be! 

Ninda a legkevésbé sem hatódott meg. 

— Senki sem állított meg idefelé jövet, tehát itt vagyok. 

De a katona nem figyelt rá. Valamit mondott, vagy inkább vakkantott a mikro - 
fonjába, és azonnal rohanni kezdett feléjük egy tucatnyi további katona, fölemelt 
fegyverrel. 

— Nem tetszik ez nekem — mondta Hódilup most már erősítőn keresztül, amin át 
úgy szólt a hangja, mint a mennydörgés. — Nagyon nem tetszik! Így fogadják ma- 
guknál a külföldi turistákat?! 


S ugyanekkor a kis tér fölött megjelentek a szúnik aungirjai, amikből sárga eső 
gyanánt záporoztak az esszidzsinnák. A dzsáuliak zavartan megálltak. Az egyik 
ráemelte a fegyverét egy esszidzsinnára, amire válaszul piros fénynyaláb közepé - 
ben találta magát. Gyorsan leengedte a fegyvert, s a fénycsóva kialudt. 

— A nevét kérdeztem — harsogta Hódilup. 

A dzsáuli csak a saját hangerejét használta, de jó hangos volt ő is. 

— Rikavak őrmester vagyok. Önök illetéktelenül tartózkodnak itt! Azonnal tá- 
vozzanak! 

— Nem úgy lesz — brummogta Hódilup fenyegetően. — Nem távozunk. Magyará- 
zatot követelünk a viselkedésükre. . . 

Mialatt beszélt, egy másik katona odalépett Nindához, aki csak annyit látott, 
hogy a férfi feléje nyújtja a kezét, aztán összeesik. 

— Hívok orvost — szólalt meg egy másik esszidzsinna. — Egy emberük megsebe- 
sült. Lelőtte az Uort. 

A dzsáuliak értetlenül bámultak felfelé, aztán felfedezték a Ninda feje fölött 
mozdulatlanul lebegő, kis fehér gömböt. 

— Harci készültség! — harsogta valaki közülük hangerősítővel, így a fordítógép 
is hallotta. — Megtámadtak minket, erősítést kérünk! 

Ninda az orvost figyelte, aki eközben a lelőtt katona mellé helyezett két hiperla- 
pot, s az pár pillanat múlva kinyitotta a szemét. 

— Mi történt? 

— Kapott egy bénítósugarat az Uoritól — felelte az orvos. — Szádihu vagyok, or- 
vos. Tud mozogni? 

— Igen... de... ajobb karomat nem érzem. 

— Még egy darabig nem is fogja, de nem is lesz rá szüksége. Le van tartóztatva. 
Maradjon fekve, ha nem akar még egy lövést. 

— Beszélni akarok a parancsnokukkal — bömbölte ezalatt a hangszóró szúni 
nyelven. — Most rögtön! 

— Itt Anarvato ezredes — szólt valahonnan ugyancsak szúniul. — Mi folyik ott? A 
Testvériség katonái megtámadják egy másik állam hadseregét? 

— Nem egészen, ezredes! Ászahuat gauran vagyok, és itt vagyok a helyszínen. A 
maga alárendeltjei kötöttek bele a mieinkbe. Egy szúni gyereket még lefogni is 
megpróbált az egyik, aztán persze kapott egy bénítósugarat. Őt letartóztatjuk, és 
mindenkit, aki még megpróbálkozik bármivel a Testvériség ellen. Elvárom, hogy 
az incidens miatt minimálisan a külügyminiszter kérjen elnézést, haladéktalanul. 
Legyen szíves intézkedni. 

— Egy szót sem értek az egészből — méltatlankodott az ezredes. — Dzsául katonái 
ok nélkül belekötnek a Testvériségbe? Azt várja, hogy ezt elhiggyem? 

— Nem én, ezredes. Felőlem azt hisz, amit akar. Fölhívom a kormányát. 

, Néha előfordult, hogy valaki, aki nem ismerte, megpróbálta rábeszélni, hogy 
mutasson valami tiszteletet az állami vezetők iránt. Az illető csak egy csodálkozó 
tekintetet kapott, s a kérdést: miért? " 


Ámmaít Ídara: 
Majdnem Ninda apja vagyok, 
410. 


— Itt Ísigasz gauran — szólalt meg egy újabb hang. — Szeretnénk ennek az incidens - 
nek további agresszió nélkül véget vetni. Adjon parancsot, Anarvato ezredes, 
hogy tegyék le a fegyvert. 

— De hiszen azt sem tudom, hogy mi történik ott! 

— Mostanra rég idejöhetett volna, de tessék, adok még száz ütés időt, hogy ide- 
érjen. De ha az emberei addig nem teszik le a fegyvert, akkor letartóztatjuk vala- 
mennyit. Indul az óra. 

Csend lett. A dzsáuliak idegesen méregették a fejük fölött mindent ellepő szúni- 
kat. Legalább ezer esszidzsinna lebegett a kereszteződés fölött, megszámlálhatat- 
lan dzsindrobot, és az egész fölött tizenegynéhány aungir. A dzsáuliak talán szá- 
zan lehettek, mind lent a földön, mostanra azok is leszálltak, akik korábban a le- 
vegőben voltak. A szúnik sokszoros erőfölénye vitathatatlan volt. 

Ninda elunta az egy helyben ácsorgást. Nyugodt léptekkel besétált a keresztező - 
désbe, elballagott a száz kővé dermedt katona előtt, és folytatta útját. Feje fölött 
kísérte az Uori, és Hódilup is csatlakozott hozzá. 

— Neked jók az idegeid — szólalt meg a kereszteződés után, most már leszállva 
és gyalog kísérve Nindát, aki rámosolygott. 

— Mitől kellene tartanom? Lelőnek? 

— Hát azt nyilván nem. 

— No látod. 

A kereszteződés után is rengeteg katonát láttak, de már nem jöttek-mentek nagy 
garral, csak álltak leeresztett fegyverrel és fölfelé bámultak a szúnikra. Ninda 
nyugodtan sétált el mellettük, egészen egy veszedelmes külsejű katonai járműig, 
ami teljes szélességében elállta az utcát. Ninda és Hódilup megállt közvetlenül a 
jármű előtt. 

— Félreállnátok? — pillantott föl Ninda az egyik ott álldogáló, zavart tekintetű 
fegyvereshez. — Szeretnék továbbmenni. 

— Azt... aaaazt. .. nem lehet... nagyon sajnálom. 

— Kezd nagyon zavarni az önök magatartása — szólalt meg Hódilup, aztán be- 
kapcsolta a hangerősítőjét és megismételte, hogy az egész utca hallja. — Hódilup 
nímud vagyok a Szúnahaum Testvériség Külső Csillagvédelmi Szolgálatától, és 


kezd nagyon-nagyon zavarni az önök magatartása! Mi folyik itt? Mit keres ez a 
rengeteg katona az utcán, állig fölfegyverkezve, páncélos járművekkel? A saját 
fővárosuk kellős közepén?! 

Egy katona rohant oda hozzájuk, jobb kezét a bal mellkasára tette, aztán a hom- 
lokához emelte. 

— Tavonacsh főhadnagy, készültségi erők. Üdvözlöm, nímud úr. A fővárosban 
zavargás tört ki! Minket arra vezényeltek ki, hogy biztosítsuk a rendet! 

— Értem — felelte az esszidzsinna komolyan. — Szerintem jelenleg nem a rendet 
biztosítják, csak a feszültséget keltik, de ez az én magánvéleményem. A kikötő - 
ben nem láttam magukat, miért? 

— Nímud úr, a parancsot mindössze néhány száz ütéssel ezelőtt adták ki. 
Mostanra már a kikötőt is biztosítottuk. 

— Látni szeretném azokat a zavargókat — szólalt meg Ninda. 

Tavonacsh értetlenül pillantott rá — nem adta jelét, hogy ráismert volna —, aztán 
vissza a nímudra. 

— Mi célból? 

— Kíváncsiságból. 

— Azt nem lehet. 

— Dehogynem - felelte Hódilup derűsen. 

— Sajnálom, uram, de nem engedélyezhetem. 

— Arra nincs is szükség — nyúlt a zsebébe az esszidzsinna, és már kemény volt a 
hangja megint. — Mi ugyanis a Szúnahaum Testvériség állampolgárai vagyunk, és 
semmiben sem szorulunk a maga engedélyére. Vagy bárkiére. 

Odanyújtott egy antiövet Nindának, aki nyugodtan felcsatolta, aztán fellibbent a 
magasba. 

— Köszönjük — mondta Hódilup szárazon a főhadnagynak, aki tehetetlenül né- 
Zett utánuk —, a helyszínt megtaláljuk magunk is. 

Meg is találták, egy mati elég volt hozzá, csak azt kellett nézni, hol összponto- 
sulnak a katonák. A város főtere volt, amit minden irányból páncélosok vettek kö - 
rül, és rengeteg katona, a parancsnokuk valamit ordítozott is. Mire ők leereszked - 
tek, csatlakozott hozzájuk Szinensi, Sileni és Aini is, szintén esszidzsinnák kísére - 
tében. 

— Magatartásukkal megsértik a törvényt! — harsogta a parancsnok egy kocsi tete- 
jéről. — Erre a tüntetésre nem kaptak engedélyt! Amennyiben nem hagyják el a 
helyszínt, jogunk van erőszakot is alkalmazni! 

Akikhez a felszólítást intézte, húsz-harminc fiatal volt, akik egy nagy, díszes 
épület homlokzati teraszán álldogáltak egy transzparenssel és két zászlóval, és ők 
is kiabáltak, de hangosító nélkül. 

Ninda leereszkedett melléjük. 

— Ninda vagyok. Ti vagytok a zavargók? Nem úgy festetek. 

— Ninda... Ninda!... Ninda? — röpködött felé minden irányból a saját neve, és 
döbbent, ámuló, tiszteletteli arcokat látott. Ezekhez már volt alkalma hozzászokni. 


De aztán az egyik fiú kivált a csoportból, lépett kettőt Ninda felé, két karját ke - 
resztbe tette a mellén és meghajolt. 

— Ninda, köszöntelek csoportunk nevében. Én Tantneva vagyok, a csoport nem- 
hivatalos vezetője. Mi nem tekintjük zavargónak magunkat. Tüntetők vagyunk. 

— Miért tüntettek? 

— A kormány távozását követeljük. 

— Miért? 

— Mert korrupt elnökünk olyan gazdasági megállapodást kötött a Szancshéa 
Köztársasággal, ami súlyos károkat okoz az országnak. 

— Milyen károkat? 

— Olyan kiadásokkal jár, amiket az állam nem tud viselni. A felsőoktatás költ- 
ségvetését drasztikusan csökkentették. A külföldi iparcikkek importját szintén. Ez 
pedig rossz az országnak. 

— Értem. 

Ninda kinézett a tér felé, ahol a tiszt még mindig ordítozott, de elég bizonytala- 
nul, mert a légtér tele volt esszidzsinnákkal és dzsindekkel. Aztán elővette a suag- 
ját és beleszólt. 

— Figyelj, te kiabálós főkatona! — szállt a hangja keresztül a főtéren. — Elhallgat- 
nál egy kicsit? Mi itt beszélgetni szeretnénk. Majd később folytasd, jó? 

A tiszt elképedve hallgatta a csengő gyerekhangot, aztán megint felharsant a 
hangja. 

— Nem azért vagyok itt, hogy befogjam a számat! Amikor elhallgatok, akkor tá- 
madást indítunk maguk ellen, ezért addig jobb maguknak, amíg beszélek! 

— Itt Aimarnu nímud a Szúnahaum Testvériség Külső Biztonsági Szolgálatától — 
válaszolt egy női hang. — Önök semmilyen támadást nem indítanak olyan helyen, 
ahol szúni állampolgárok is vannak. Ez háborús cselekmény lenne, és azonnali 
megtorlás követné. 

— Mi nem hívtuk ide önöket! — üvöltötte a parancsnok. 

— Csakhogy mégis itt vagyunk — felelte Aimarnu tárgyilagosan. 

— Önök Dzsául belügyeibe avatkoznak! 

— Úgy látom, éppen jókor jöttünk, hogy beleavatkozzunk — felelte Ninda szenv- 
telenül. — Ha mi nem jövünk, megtámadtad volna ezeket az embereket itt a tera- 
szon, igaz? 

— Az a feladatom, hogy gondoskodjam az elnöki palota védelméről! — bömbölte 
a katona. 

— Én nem ezt kérdeztem. Megtámadtad volna őket, igen vagy nem? 

— Természetesen teljesítenünk kell a kötelességünket! 

— Ezt igennek veszem — mondta Aimarnu -, és a csillagközi egyezmények értel - 
mében a tüntetőket a Testvériség védelme alá helyezem. Most mit tesz, parancs- 
nok? 

A válasz késett egy kicsit, és jóval halkabb volt, mint az eddigiek. 

— A túlerő ellen nem tehetek semmit. Itt maradunk a helyszínen, de nem lépünk. 


— Nekem mindegy — felelte Ninda, és Tantnevára nézett. — Azt mondtad, a 
korrupt elnökötökkel van a baj. Szeretném látni és megkérdezni erről. 

A fiú elmosolyodott. 

— Hát erre ne nagyon számíts. 

— Hol van az elnök? 

— Itt! Az elnöki palota erkélyén vagyunk. 

— Jó, hát akkor menjünk be. 

Ninda sarkon fordult és megérintette az ajtó nyitógombját. De nem történt sem- 
mi. 

— Mondom, hogy ne nagyon számíts rá... 

,, Életed során bármikor megállhat az idő." 
Ninda: 
A fény lúmái, 
206. 


— Tudod — szólalt meg Hódilup, Tantnevára nézve, de hangerősítővel —, az a do- 
logban a kellemetlen, hogy mi vagyunk a Szúnahaum Testvériség esszidzsinnája, 
és ebben a minőségünkben egyszerűen nem engedhetjük meg magunknak, hogy 
ha valahová be akarunk menni, akkor az utunkat állják. Tartozunk annyival a saját 
hírnevünknek és tekintélyünknek, hogy ezt ne tűrjük el. Ezért amikor elhallgatok, 
ez az ajtó vagy nyitva lesz, vagy nem fog létezni többé. Arról persze vitatkozhat - 
nánk, hogy jogos-e nekünk ez a kívánságunk, hogy be akarunk menni az elnöki 
palotába. Vitatkozhatnánk, csak nem fogunk. Ami eddig történt, az sem volt jo- 
gos, és a jogsértéseket nem mi követtük el. A tiéid most bizonyára azt gondolják, 
hogy ha én most szétlövöm ezt az ajtót és a Testvériség fegyveres erői behatolnak 
Dzsául elnöki palotájába, az a csillagközi normák szerint háborús cselekmény. Jól 
gondolják. Most kitört egy háború. 

Ezzel Hódilup odafordult az ajtóhoz, könnyedén megemelintette a fegyverét, és 
az ajtó helyén csak némi levegőben szállongó, forró fémpernye maradt. Egy 
szempillantás alatt seregnyi dzsind röppent be az épületbe, és a magasból felhang- 
zott egy újabb hang. 

— Itt Hilgámi gauran. Önök hadifoglyok. Tegyék le a fegyvert. 

Ninda Hódilupra nézett, aki mókás grimasszal , parancsolj" gesztust tett az ajtó 
felé. Ninda habozás nélkül belépett az ajtón. 

Ekkor már a fél spirálkar figyelte lélegzet-visszafojtva, amint régóta csodált 
kedvencük egy szál fehér ruhácskában besétál egy idegen állam immár háborús 


területnek számító elnöki palotájába, és nyugodt léptekkel elindul az ünnepélyes 
díszítésű folyosón. A képnek olyan jelképereje volt, hogy bejárta a Galaxist és 
Ninda pályafutásának egyik legtöbbet idézett pillanatává lett. Az esszidzsinna is 
ráérzett erre, mert nem követték, hagyták egyedül menni. Hamarosan találkozott a 
palota őrségével, akik persze már letették a fegyvert a dzsindek előtt, s most döb - 
benten bámulták a szőke kiskamasz lányt, aki háborítatlan nyugalommal sétált el 
előttük, egészen egy fényűzően berendezett, kerek teremig, amelybe több folyosó 
csatlakozott. Ott megkérdezett egy ácsorgó fiatalembert, aki éppoly megbabonáz- 
va nézett rá, mint a többiek: 

— Hol találom az elnököt? 

Az illető tanácstalan mozdulattal az egyik folyosóra mutatott, aztán ahogy Nin- 
da egy kurta biccentéssel megindult arra, követte, előresietett, és tiszteletteljes bó - 
lintással mutatta a megfelelő ajtót. Ninda megállt az ajtó előtt és fölemelte a ke- 
zét. 

A képkocka, amit valamelyik dzsind filmezett ekkor róla, amint megáll az ajtó 
előtt és mellmagasságig emelt kézzel az ajtó felé mutatja tenyerét, arcán az ekkor 
már csillagszerte hírneves Ninda-szenvtelenséggel — sokak szerint a legesleghíre- 
sebb kép volt, ami valaha készült róla. Már aznap galaktikus jelképpé emelkedett. 

Hiszen ettől a mozdulattól az elnöki dolgozószoba ajtaja helyén is csak némi 
szálldosó fémfoszlányok maradtak. 

Ninda nyugodt léptekkel besétált a reprezentatív berendezésű irodába, ahol egy 
elképedt, vörös képű férfi pattant föl jöttére az asztala mögül. Fölöttük a dzsindek 
tucatszámra suhantak befelé. 

— Ninda vagyok — közölte a látomásszerűen megjelenő jövevény. — Azért jöt- 
tem, hogy körülnézzek ezen a világon. Turistaként. Aztán mentem volna tovább. 
De a fél várost ellepték a katonáid, akik belekötöttek a Testvériség esszidzsinnájá- 
ba. Aztán kiderült, hogy két tucat fegyvertelen fiatal miatt vezettél be valóságos 
ostromállapotot. Én nem kérdezem tőled, hogy mit képzelsz magadról. Nem kér- 
dezem, hogy mit hiszel a Testvériségről. Semmit sem kérdezek. Csak közlöm, 
hogy eddig voltál elnök. 

Sarkon fordult és kisétált, vissza ugyanazon az útvonalon, amin jött. 

Egyenesen hazament a családjával. De mire hazaértek, tucatnyi világon tört ki a 
botrány. 

Hatalmukat féltő állami vezetők sora hívta össze tanácsadóit, értekezleteket tar- 
tottak, amik folyamán még aznap megkeresések érkeztek a Testvériséghez. Ki 
visszafogottabb, ki élesebb hangon, de mindegyik azt nehezményezte, hogy Nin- 
da már a második állam kormányát dönti meg, és ez nekik a legkevésbé sem tet- 
szik. 

A választ másnap kapták meg, a Testvériség kommunikációs csatornáján tették 
közzé. 


Több államtól kaptunk helytelenítést, amiért ,,Ninda már a második állam 
kormányát döntötte meg". Rossz helyre címezték szavaikat. Sem a Szindoriai Ál- 
lamszövetség, sem a Dzsául Köztársaság kormányát nem Ninda döntötte meg, 
hanem a Testvériség fegyveres erői. Tény, hogy Ninda mindkét alkalommal jelen 
volt, sőt a szindoriai dzsáhifannunt azért rendeztük meg, mert a Testvériség biz- 
tonsági előírásai szerint erre volt szükség ahhoz, hogy Ninda — akit nagyon sokan 
vártak Szindorián — beléphessen az országba, amellyel akkoriban hadiállapotban 
álltunk. Ám a szindor kormányt a Testvériség fegyveres erőinek támogatásával 
Ídara professzor mozdította el, Dzsául elnökét pedig Hilgámi gauran fosztotta 
meg hatalmától. Tény az is, hogy Ninda még ezt megelőzően járt az elnöknél és 
közölte vele, hogy ,, eddig voltál elnök", ez azonban csak bejelentése volt annak, 
hogy mi fog történni. A kormány hivatalos megdöntését Hilgámi végezte, nem pe- 
dig Ninda, akinek erre semmiféle felhatalmazása nem volt, ő maga sem gondolta, 
hogy lenne, és nem is lépett fel ilyen felhatalmazás birtokosának benyomását kelt- 
ve. 

Ami pedig magát a két lépést illeti, amelyeket a Testvériség az említett államok- 
ban végbevitt, úgy gondolom, hogy minden felelősen gondolkodó felnőtt ember, 
aki szolidaritást érez embertársaival határokon belül és túl, egyetért velem ab- 
ban, hogy zsarnok, korrupt kormányokat sehol sem szabad megtűrni, és azoknak 
az országoknak, amelyek szerencsésebb helyzetben vannak, emberi kötelességük, 
hogy segítségére siessenek azoknak, akiknek ilyen kormányzat jutott osztályrészé- 
ül. A Testvériség a múltban is kiállt az elnyomottak mellett, a jövőben is így fog 
tenni, és bízik benne, hogy ebben — tevőleg vagy erkölcsileg — mellette fognak áll- 
ni mindazon országok, amelyeket jóérzésű emberek vezetnek. A rossz vezetőknek 
pedig azt üzenjük: ne attól tartsanak, hogy Ninda besétál hozzájuk. Az egész Test- 
vériségtől és minden hasonlóan gondolkodó emberek által vezetett államtól tarta- 
niuk kell. 

Végezetül felhívom szíves figyelmüket, hogy a Testvériség maximális védelem - 
ben részesíti minden egyes állampolgárát. Ez alól kivétel még nem volt és nem is 
lesz. Ennek az előírásnak értelmében lépett fel az esszidzsinna, amikor Ninda biz- 
tonságát veszélyben éreztük. A dzsáuli katonák fellépésével azonban már a hely- 
színre érkezett esszidzsinna biztonságát is veszélyben láttuk, ezért munkatársaim 
haladéktalanul magasabb fokozatú intézkedéseket léptettek életbe. Ennél sokkal 
nagyobb erőket is bevetettünk volna, ha szükséges. 


Súhangir külkapcsolatokért felelős gatiran, Szúnahaum Testvériség. 


A közlemény jellemző volt a szúnikra: egyszerre volt emberbarát és maximáli - 
san arrogáns. Senki sem tudta, hogy Nindának van-e bármi köze a mű megírásá- 
hoz — csak napokkal később kérdezhették meg, és kiderült, hogy fogalma sincs, 
miről beszélnek —, mégis egykettőre elnevezték Ninda-proklamációnak. 

Dpa-9 balettiskolásoki 


,, De most komolyan. Az országok miért nem vigyáznak minden egyes állampolgá- 
rukra? Van bármijük, ami értékesebb? " 


Ninda: 

743. 
Hargihá 
Dzsúmun Auríihaum 
43691. nodzsat lilgamíszan 

Amilyen ellenségesen fogadták Nindát a kormányerők Dzsáulon, olyan szívélye- 
sen két nappal később Hargihán. Ez volt a Dzsúmun Auríhaum következő állomá- 
sa, Így nem volt nehéz kitalálni, hogy Ninda még mindig rajta van. A suaran-fó - 
darangi két derkivel a leszállás előtt kézbesítette Nindának az elnök udvariasság- 
tól csöpögő meghívását, amelyben szerepelt, hogy Hargihá nem Dzsául, és őnáluk 
csak a legnagyobb tisztelettel fog találkozni. Ninda megkérte a fódarangit, írjanak 
vissza, hogy ő nem a legnagyobb tisztelettel akar találkozni, hanem a hargihái 
emberekkel, és nem az elnöki palotában, hanem az utcán vagy akárhol. Ha az el- 
nök megkeresi őt az utcán, találkozhatnak, de ő nem megy a palotába. 

A suárba sem ment le, nehogy fogadóbizottsággal találkozzon. Beszállt egy 
aungirba és elvitette magát egy találomra kiválasztott pontra egy külvárosban. Az 
aungir egy üres térségen szállt le, Ninda kilépett és nyomban el is küldte a jármű - 
vet, mielőtt feltűnést kelt. 

Valami építési terület lehetett, a talajt homok és köőtörmelék borította; kicsit em- 
lékeztette Sileniék házának romjaira, de itt nem voltak nagy darabok. Kissé bi- 
zonytalan volt rajta a járás, de nem volt messze a terület széle, egy teljesen üres 
utca. Sötétedett már, de meleg volt, itt nyilván nyár van, de lehet, hogy trópusi az 
éghajlat. Semmit sem tudott erről a világról. A szürkülő égbolt alján hegylánc 
körvonalait látta. Átvágott a gyengén megvilágított utcán, a túloldalon városi há- 
zak voltak, elindult előttük a keresztutcán. Félúton járt a következő sarokig, ami- 
kor egy csapat gyerek fordult be onnan, száz év körüliek, kicsit közeledtek, aztán 
döbbent sikoltozásba kezdtek: 

— Ninda! Ninda! 

— Igen, én vagyok — emelte föl a kezét Ninda csitítóan. — De ne csapjatok ekkora 
zajt, kérlek. Nem szeretném, ha a fél város idecsődülne. 

Többször el kellett mondania, nemcsak hogy mindenkihez eljusson, de elő is 
kellett kapniuk a fordítógépeket. 


— Nem csődül ide a fél város — nevetett az egyik lány; Ninda tizennégy lányt 
számolt meg, és egyetlen fiút. — Ezen a környéken alig lakik valaki. 

— Miért? 

— Mert itt bánya lesz, és elköltöztetik az embereket. Mi is megyünk nemsokára, 
beköltözünk a belvárosba. 

— És kik vagytok ti? 

— Mi vagyunk a Tiliv balettiskola! — igyekezték túlkiabálni egymást. — Most jö- 
vünk az esti foglalkozásról. Holnapután fellépünk, eljössz megnézni? 

— Sajnos holnapután az én hajóm már messze jár. 

— És ha elküldjük a kódot, megnézed? 

— Hát persze. 

A gyerekek el voltak bűvölve. Ninda átsétált velük az utca másik oldalára, ott 
volt egy kis füves térség, ő fesztelenül lehuppant a fűbe. A gyerekek is leültek 
körben. 

— Gondolom, szabad a fűbe ülni. 

— Persze! De amúgy errefelé már mindent szabad. Itt mindent le fognak rombol - 
ni, mert hakimszlelőhelyet találtak a föld alatt. 

— Sajnáljátok, hogy el kell költöznötök? 

— Kicsit... de a belváros az gyönyörű! Láttad már? 

— Nem, most jövök egyenesen a hajómról, és itt szálltam le. Semmit sem láttam 
még a világotokból. 

A gyerekek jót derültek ezen. 

— Itt? Miért? Miért éppen itt? 

— Találomra. Miért ne? 

— Mert ez egy unalmas környék — vágták rá. — Itt már nincsen semmi. 

— Akkor ti is unjátok itt magatokat, igaz? 

— Már nem tart soká. Jövő hónapban mind elköltözünk a belvárosba. 

— Az mennyi idő? 

— Negyven-ötven nap. 

— Értem. Hát ha a belváros ennyire szép, akkor én megyek is és megnézem. — 
Ninda fölkelt a fűből és lepillantott a gyerekekre. — Jöttök velem? 

Az arcok felragyogtak. 

Ninda lehívta az aungirt, beszálltak. A gyerekek el voltak ragadtatva, még soha 
nem látták belülről a Testvériség aungirjait. S mint kiderült, a városukat felülről is 
csak képen, bár többen is jártak közülük a világuk valamelyik holdján. 

A belvárost könnyen megtalálták, sokkal élénkebben volt kivilágítva, mint a le- 
bontásra ítélt külváros. Ahogy lejjebb ereszkedtek, a gyerekek egymás szavába 
vágva ismerték föl és nevezték meg a híres középületeket. Az aungir egy limlin át 
ide-oda siklott a belváros fölött, s csakhamar megszólalt egy női hang a semmi - 
ből, szúni nyelven: 

— Hargihá Légiforgalmi Biztonsági Őrség hívja a Testvériség belváros fölött le- 
begő kishajóját. 


Mielőtt Ninda a száját kinyithatta volna, megszólalt egy másik női hang is. 

— Dzsúmun Auríhaum jelentkezik Hargihá Légiforgalminak. 

— Dzsúmun Auríhaum, észleltük, hogy a kishajójuk látható cél nélkül ide-oda 
röpköd a belváros fölött. Segítségükre lehetünk valamiben? 

— Légiforgalmi, nem, köszönjük, minden rendben. Városnéző úton vagyunk. 

— Dzsúmun Auríihaum, köszönöm. A Saduvn téren ünnepi vásár van, ne hagyják 
ki. Érezzék jól magukat. Viszhall! 

— Milyen ünnep? — kérdezte Ninda. 

— Az államalapítás háromszázadik évfordulója — mondta Linn; közben a gyere- 
kek is bemutatkoztak. — Egy kerek évig ünnepeljük. 

— A ti államotok sokkal régibb — mondta Jann udvariasan. — Ha saját világotok 
nincs is, sok ezer éve alkottok államot ott kint az űrben. 

Ninda az Abroncsvilágra gondolt és bólintott. 

— Igen, elég régóta. 

— Én nem tudom elképzelni — tűnődött Eill —, hogy milyen lehet mindig egy űr- 
hajón élni. De... de biztosan jó lehet... mert te mindig mosolyogsz és mindenkit 
szeretsz. 

Ninda valóban mosolygott, de megcsóválta a fejét. 

— Nem, nem mindenkit. A rossz embert én sem szeretem. De szálljunk ki, néz - 
zük meg a vásárt. Azért most már hívjátok föl a szüleiteket, ne aggódjanak érte- 
tek, jó? Ha akarjátok, megmondhatjátok, hogy velem vagytok. 

A vásár valóban szép volt. A jókora, tarkabarkán feldíszített téren mindenfelé 
kis műanyag bódékat állítottak föl, ahol főleg emléktárgyakat, édességet, játékot 
árultak. A gyerekek mind vettek maguknak valamit, az árakról azt mondták, egy- 
havi zsebpénzükből a fél bódét megvehetnék. 

Aztán persze bekövetkezett, ami minden dzserang világon, egyre hamarabb: 
Nindát felismerték, az emberek köréje gyűltek, beszélgetni szerettek volna vele — 
így hát beszélgettek. Volt ott egy kis színpad is, arra fölment. 

— Hogy tetszik a világunk? — kérdezte valaki. 

— Tetszik — bólintott Ninda —, mert nyugalmas. Egy csapat gyerek vidáman sétál 
este a külvárosi utcákon, és ezen a rendezvényen is mindenki nyugodt és vidám. 

— Láttuk, mi történt Dzsáulon — mondta valaki. — Nagyon zűrös egy hely. Jó, 
hogy nem történt bajod. 

— Nekem nem történhetett bajom. Rám vigyáznak. Itt ez az Uori — intett fölfelé 
—, meg hát a Testvériség minden egyes emberére vigyáz. Azt hiszem, éppen itt 
van egy elég nagy baj. — Kérdő arcok, röpködő kérdések. — Az, hogy kizárólag a 
Testvériség vigyáz minden emberére. Ugye tudjátok, milyen arrogánsak a mieink, 
ha külföldön zaklatják a polgárainkat? Láthattátok a dzsáuli közvetítésben. Talán 
megkérdezitek, hogy miért. Én inkább azt szeretném tudni: más államok miért 
nem? 

, Az emberiség felébred, és a világok megváltoznak, akár tetszik nektek, akár 

nem. 

Természetesen Ninda megnézte a Tiliv balettiskola fellépését, hiszen megígérte, 
és másnap fölhívta őket. Kétszeresen is nagy örömet szerzett nekik, mert nem 
egyedül nézte meg a műsort, hanem Haittal együtt, aki szintén ott volt a hiperfon 
előtt és beszélgetett velük. Ami persze óriási boldogság volt a kis balettnövendé- 
keknek, maga Kirísz művésznő, aki Hangilaoranon igazi nagyságokat tanít, köny- 
vei jelentek meg — a balett történetéről, a táncművészet kifejező eszközeiről, a 
mozdulatok nyelvéről, a zenei szimbolika megjelenéséről a táncművészetben, a 
koreográfia módszertanáról —, ez a csillaghírű művész és szakember itt ül velük 
szemben a képernyőn, azaz dehogy ül, föláll és megmutat lépéseket, hogy hogyan 
csinálták ők, és hogyan lehetett volna még másképpen. Válaszol a kérdéseikre, el- 
beszélget Hienn tanárnővel, eszmét cserélnek oktatás-módszertani kérdésekről. És 
közben ott üldögél a háta mögött a Galaxis e vidékének legnagyobb híressége, 
maga Ninda személyesen, írogat valamit, de figyel, hát hiszen ő Ninda, aki min- 
dig odafigyel mindenre. A gyerekek el voltak olvadva. Hát még amikor Kirísz 
művésznő magától értetődően közölte, hogy nem ez lesz az egyetlen beszélgeté - 
sük! 

Higit este a négy lány Addirmi kupolavárosában sétált ki a suárkapun. Addirmi 
kicsiny, félmilliós világán a Ninda-kultusz még nem vert gyökeret a Társaság ku- 
tatásai szerint, így csak arra lehetett számítani, hogy felismerik mint híres embert, 
de nem rajongják körül. 

Addirmi kikötőjén is látszott, hogy ez egy szegény világ. A kikötőtérség két ol- 
dalán megvoltak a szokásos üzletek, de egy csomó közülük üres volt, és néhol en- 
nek ellenére megvolt a cégtábla. 

— Ha üres a bolt, miért van fönt a tábla? — kérdezte Sileni. 

— Mert az utolsó tulajdonos vagy bérlő nem vette a fáradságot, hogy levegye — 
felelte Aini. — Mert nem tud máshol üzletet nyitni, hogy ott fölhasználja, nincs rá 
pénze. 


— Egy ilyen világon ezek a legjobban menő üzletek — mondta Szinensi -, itt a 
kikötőben. Ha ezek közül ennyit be kellett zárni, mi lehet a városban? 

— Nézzétek, el van törve — pillantott Sileni az egyik táblára, ami egy most is mű- 
ködő étterem fölött volt, de a sarkából hiányzott egy nagy darab. — Erre sem fordí- 
tottak gondot, hogy kicseréljék. 

— Hát igen, a szegénység tipikus jele — felelte Ninda. — Ami nem hoz közvetlen 
hasznot, arra nem tudnak ügyelni, mert ami hoz, az is nagyon keveset. 

A kikötőből kiérve, mint általában, egy széles sugárútra jutottak, amit magas 
házak szegélyeztek mindkét oldalon. Feltűnően gyér volt a forgalom, akárcsak 
magában a kikötőben. Aki vásárolni tud a suárban, nyilván már odament — egy 
derki óta áll itt a Dzsúmun Auríhaum —, de nincs pénzük az embereknek. Nem is 
maradnak sokáig, berakodják az ércet, amit itt vettek, és mennek tovább, éjfélkor 
indulnak. 

Kezdettől nyilvánvaló volt, bár eleve nem volt kétséges, hogy Ninda itt is híres: 
megnézték az utcán, és itt-ott már hallatszott is a neve. De nem kellett hozzá egy 
limli, hogy kiderüljön, a Társaság információi hiányosak. Bizony elért ide is a 
Ninda-kultusz. 

Egy kis térre értek, ahol nagy csoport jött szembe, legalább kétszáz ember. Fia- 
talok, idősek, a legtöbben fehér vagy pasztellszínű, bokáig érő lepelbe öltözve, 
akárcsak a többi járókelő, akiket eddig láttak. Egy magas, középkorú férfi kivált 
közülük, Ninda elé sietett, néhány lépésnyire tőle megállt és jobb karját mellkasán 
vízszintesen keresztbe téve mélyen meghajolt. 

— Kedves Ninda! — kezdte ünnepélyesen, szúni nyelven. — Nagy öröm és meg- 
tiszteltetés számunkra, hogy rendkívüli személyiségedet szerény világunkon üd- 
vözölhetjük. Kérlek, engedd meg, hogy bemutatkozzunk. Mi vagyunk azok, akik 
ezen a világon úgy érezzük, hogy különleges időket élünk annak köszönhetően, 
hogy itt élsz te, ezen a spirálkaron, ugyanabban az időben, mint mi. Magam a cso- 
port afféle vezetője vagyok, a nevem Szannufe-ronn Dorambip-kab. 

Ninda szája egy kicsi résnyire nyílt. De mielőtt megszólalt volna, megismételte 
ugyanazt a meghajlást, amit a másiktól látott, mert nem szenvedhette, ha megaláz- 
kodást kifejező mozdulatokkal üdvözlik. Így, hogy viszonozta, már egyenlőek 
voltak. 

— Köszöntelek benneteket, és én is örülök, hogy találkozhattunk... Thakindh- 
ramszu. 

A férfi elmosolyodott. 

— Ó, tehát találkoztál a nevemmel. 

— Aki eltölt pár évet a fhangíirodalom tanulmányozásával, az mindenkinek a ne- 
vét megismeri, aki húszdíres fokozaton publikál. 

— Van az már huszonöt is — mosolygott szélesen a mester —, hiú ember vagyok, 
szeretem a kihívásokat, s az a tervem, hogy egyike leszek a legmagasabb khomfo- 
kozatra jutottaknak a történelemben. Semmi értelme, csak egy játék, de engem 


szórakoztat. Te, ugye, négydíres vagy, omdzs thamszin, ahogy Sotten barátom 
elnevezte. 

— Igen. — Ninda nem tette hozzá, hogy két kedvese szintén, mert ők minden 
nyilvános szereplést kerülni akartak. — Ez is csupán egy játék, de engem szóra- 
koztat. 

Egymásra mosolyogtak. Értették egymást. Fhangímesterek voltak. 

Thakindhramszu meghívta Nindát egy kis beszélgetésre. A lányok továbbsétál- 
tak várost nézni, mintha nem is tartoznának különösebben össze, csak együtt 
szálltak ki a hajóból, hát mostanáig együtt jöttek, de ők mennek a dolgukra. Ninda 
követte a mestert és társait egy épületbe, ahol hosszan leomló, fehér vagy pasz- 
tellszínű leplekbe öltözött emberek fogadták nagy tisztelettel, és helyet mutattak 
neki egy kerek asztalnál. Nagyon sokan voltak. 

— Meglepetést látok az arcodon — ült le mellé a mester —, mi okozza? 

— Úgy tudtam, ezen a világon még nincsenek rajongóim — felelte Ninda. 

— Hát aki ezt mondta, nem volt elég tájékozott — biccentett a mester derűsen a 
sokaság felé —, mert bizony a csoportunk háromszáz tagot számlál, ami talán nem 
tűnik nagy számnak — világunknak több mint ötszázezer lakója van —, de soraink - 
ban üdvözölhetjük a helyi értelmiség színe-javát, színészeket, orvosokat, állami 
vezetőket. Történetesen itt veled szemközt ül az elnökünk. 

Egy úr fölemelkedett ültéből és meghajolt Ninda előtt. 

— Így van, én vagyok az. Hanndin-rup Erridon-szet államelnök. Köszöntelek vi- 
lágunkon, Ninda. 

Ninda is felállt és meghajolt, itteni módra. 

— Te milyen elnök vagy? — kérdezte, persze köszönés nélkül. 

Az elnök mosolygott. 

— Szerintem jó. Az ellenzék szerint rossz. Mit tudsz kezdeni ezzel a válasszal? 

— Nem sokat, de annyit mégis, hogy nem tartozol azok közé a vezetők közé, 
akik nem vesznek tudomást az ellenzék létezéséről. 

— Örömmel megtenném — nevetett az elnök —, de köteles vagyok naponta egyez- 
tetni velük, és minden észrevételükre reagálnom kell. Így írja elő az alkotmány. 

— És nincsen tele a terem a testőreiddel — szögezte le Ninda. — Nem félsz az em- 
berektől. 

— Talán csak bízom benne, hogy nem fognak a te jelenlétedben meggyilkolni — 
kuncogott az elnök. 

— Ti már előttem itt voltatok — nevetett Ninda, s a társalgás oldott hangneme 
meg is volt alapozva. 

pa-11 fhangímeste 


,, Ne zavard, álmodik, 

a világ legszebb álmait. 
Ne zavard, táncol, 

a világ legszebb táncait. 
Ne zavard, gondolkodik, 
hiszen ő Limelullí." 


Ninda: 
Limelullt, 


Ninda szokása szerint megkérdezte az elnököt, melyik nevét használja. 

— Ez nem egyszerű kérdés nálunk, Ninda — kezdte az államelnök. Magas, ki- 
sportolt férfi volt, jóképű, mint általában a politikusok, középen erősen kopaszo- 
dott. Enyhe akcentussal beszélte a szúnit. — A teljes nevem Hanndin-rup Erridon- 
szet, ha azt kérdezik, hogy hogy hívnak. Valójában ez egy rövidítés abból hogy 
hine-Rup Hanndin-anseni szulam-Szet Erridon Rammuri. Ennek egyik része sem 
családi vagy személynév abban az értelemben, ahogy nagyon sok kultúrában szo- 
kás, a tiédben is. A névrészek gyakorlatilag egyenrangúak. Nyilvános szereplése - 
im alkalmával, ha mint politikusról beszélnek rólam, a rövidített teljes nevet illik 
használni, de ehhez már semmilyen tiszteleti jelző nem társul, még az , úr" sem. 
Amikor viszont nem rólam beszélnek, akkor hozzám, akkor a rövidített teljes név 
két részét váltogatva használják, vagyis hol Hanndin-rup, hol Erridon-szet. Ehhez 
sincsen urazás. A családom és a barátaim viszont a teljes nevem bármelyik részét 
használhatják. A családom a Rammurit szokta használni, a barátaim az Erridont. 

— Értem, Erridon — bólintott Ninda szenvtelenül. 

— A történetet egyébként tovább bonyolítja a sokféle nyelv — tette hozzá Erri- 
don. — Nálunk az addi és az írmi a két államnyelv, ezekről kapta nevét világunk. 
De még kétszáz nyelven beszélnek az országban — az én anyanyelvem például a 
rakkinan —, és a nevek mindegyiken más-más kiejtést vesznek föl, sőt vannak 
nyelvek, amik teljesen átalakítják őket. De azt hiszem, untatlak, bocsáss meg. 

— Egyáltalán nem — felelte Ninda élénken. — Társadalomtudományokkal foglal- 
kozom, márpedig a nyelvek csoportformáló tényezők az emberi társadalomban. 
Egy ország társadalma minimálisan annyi kulturálisan széttagolódó, de többé-ke- 
vésbé összefonódó csoportra oszlik, ahány nyelven beszélnek. Ugyanakkor az or- 
szághatárok számos helyen nyelvi csoportokat választanak szét, ami tovább bo- 
nyolítja a képet. Például a hinnul népnek van egy anyaországa, Hinnuldud, de a 
nyelvüket a környező országokban nagyszámú kisebbség beszéli, akik egyszerre 
vallják magukat hinnulnak és például arganneszi polgárnak. Őket egyaránt köte- 
lék fűzi a más országokban élő hinnulokhoz és az ugyancsak arganneszi más 


nemzetiségűekhez. De nem csupán a nyelvek képeznek csoportokat. A nemzeti - 
ség a legtöbb helyen azonos azzal, hogy milyen nyelven beszélnek, de nem min- 
denütt — például a Rekki két világán élő dzsromdok ugyanazt a rekki nyelvet be- 
szélik, mint a többség, de ők egy külön nemzetiségnek tekintik magukat. Cso- 
portképzők a különféle vagyoni osztályok, a lakóhely, a foglalkozás, sőt a nem és 
a korosztály is. Hangilaoranon középkörnek hívjuk azt az embercsoportot, akiket 
egy adott egyén személyesen ismer, de nem tartoznak a szűkebb környezetébe. 
Érdekes dolog ezt tanulmányozni. Mulatságos volt például — egy tanulmányban 
olvastam —, amikor egy kisvárosi üzletembert, egy tekintélyes, idősebb urat ráéb- 
resztettek, hogy a szomszéd utcában lakó, vele egyidős, azonos társadalmi állású 
emberek közül egyet sem ismer, noha vásárolnak az üzletében, de hát ugye ő nem 
találkozik a vevőkkel; van néhány fiatalember, akik ugyanazt a sportot űzik, mint 
ő, ugyanabban a sportklubban, de más az időbeosztásuk, így nem találkoztak 
még; de van valaki, akit ismer. Az egész utcában egyetlenegy ember van, egy kis - 
gyerek, akit arcról felismer, tudja a nevét és tucatnyi szokását is fejből fel tudja 
sorolni, mert a kisunokájának ő a legjobb barátja, így ez az úr is sokszor találko- 
Zott vele. Nagyon nevetett, amikor ez kiderült. 

Thakindhramszu együtt mosolygott velük. 

— Ismerem a középkör fogalmát — bólogatott. — A társadalmi kapcsolatok tanul - 
mányozásából nagyon sok érdekes dolog sül ki. Például állítólag az egész spirál- 
karon bárkitől bárkihez el lehet jutni öt-hat személyes kapcsolaton keresztül. 

— És a spirálkaron kívül? — kérdezte Ninda. 

— Ílahauttal — ugye jól tudom a nevét a nyelveden? — néhány itteni állam vala- 
melyest kapcsolatban áll, nagyjából annyira, mint a spirálkar két átellenes végén 
levő országok. Ami a többi spirálkart illeti, azt hiszem, velük egészen gyér az 
érintkezés. A távolságok beláthatatlanul nagyok. 

— De nem lepne meg - szólt közbe Erridon -, ha a tiéid rendszeresen megfordul - 
nának ott is. Hiszen nektek a hajótok az otthonotok. Ha a kapitányotok gondol 
egyet és elrepül akár a Galaxis legtávolabbi sarkába, ti akkor is otthon vagytok. 

Ninda mosolygott. 

— Végeredményben igen. Nem tudom, lehet, hogy járnak a hajóink arra is. 

— És ha tudnád, akkor sem árulhatnád el — mondta Erridon derűsen. — Jól tudom, 
hogy a hajóitok útvonala államtitok. Erről nem is faggatlak, ennél sokkal érdeke- 
sebb dolgok is vannak, amiket tudni szeretnék. Elsősorban te magad. Nálunk Ad- 
dirmin csak mostanában kezdett szárba szökkenni a te tiszteleted mozgalma, hát 
nézd el nekem, kérlek, ha olyasmit kérdezek, amit másutt már mindenki tud. 
Mondd, mi a titkod? 

Ninda közismert nyugalmával tekintett az elnökre. 

— Társak vagyunk a tudatlanságban, Erridon — felelte. — Én sem tudom. Többek 
szerint szép a hangom és jól énekelek, bár mindig hozzáteszik, hogy nem úgy, 
ahogy mások, mert az én énekem nem Zenei szórakozást nyújt, hanem gondolato- 
kat ébreszt. De erre is van érdeklődés, s ezzel találtunk egy magyarázatot azokra, 


akik mint énekesnőt kedvelnek engem. De ennél sokkal régebben kezdődött, hogy 
előbb Szindorián, majd egyre többfelé afféle segítő szellemként kezdtek rám te- 
kinteni. Már akkoriban folyton kérdezgettem őket, hogy ugyan miért — hiába. 
Nem tudtak válaszolni. Hát nem tudok én sem. 

— Nuszuth -— szólalt meg a fhangímester. — Nem számít. Ha tudod a dolgok okát, 
ha nem: a dolgok ugyanúgy vannak. 

— Fhínakkin aurkhombé lúmáiból — bólintott Ninda. 

— Hm. Ez nem éppen négydíres tudásanyag. 

— Szeretek olvasni. 

— Ismered Rukkmin Tonernu munkásságát? 

Ninda nemet intett. 

— Nem nagyon ismert szerző, de érdekeseket írt néhány esetről, amikor különfé - 
le okokból nagy tiszteletben részesítettek egyes embereket. Ha ma élne, biztosan 
rólad is írna egy tanulmányt. 

Ninda mosolygott. 

— Mit írna? — fordult az elnök a mesterhez. 

— Azt hiszem, azt, hogy Ninda egyike a legkülönlegesebb embereknek a Gala- 
xisban; alighanem a legnagyobb gondolkodók közé tartozik, és aki ezt kétségbe 
vonja, önmagát csapja be. Hosszas fejtegetést írna az egyes eseményekről, amik 
Ninda pályáját fémjelzik, a tüntetésektől a saunisi és a szindoriai látogatásáig, 
meg még sok mindenről. Bizonyára egy külön fejezet szólna arról a rendkívüli 
tettéről, hogy örökbefogadott egy kislányt, noha még ő maga is gyermek, akár- 
csak két társa. Hanem — a mester oldalra pillantott a falra — kis találkozónk sajná- 
latos módon a végéhez közeledik. Ninda hajója nemsokára indul. 

— Éjfélkor — bólintott Ninda, és nem mozdult a helyéről. — De csak ha minden 
lakója a fedélzeten van. 

— Nyilván tudják, hogy itt vagy. 

— Természetesen. Tudnak várni rám. 

Szinensi ezalatt megbeszélte a sófunnir-haurórangival, hogy Ninda még a 
felszínen marad. Rendben, felelték. Hiszen egy szúni hajó bármikor késlelteti az 
indulását legfeljebb egy derkivel, ha egy szúninak dolga van még odalent. 

pa-12 államelnök! 


, Ha nincs célod az életben, az baj. Ha van célod, az jó. De csak ha az a célod, 
hogy te magad mit csinálj. Ha azt akarod eldönteni, hogy mások mit csináljanak, 
az a legnagyobb baj. Akkor inkább ne legyen semmilyen célod." 


Ninda: 
Nemlétező politikai beszédeim, 
78. 


Elmúlt éjfél — itteni idő szerint délelőtt volt —, és Ninda nyugodtan üldögélt a 
Hannoni-hat Egyetem aulájában. Most éppen Addirmi gazdaságáról beszéltek az 
elnökkel és néhány szakértővel. 

— Igen, mi szegény ország vagyunk — sóhajtott Erridon. — A kormány első 
számú feladata ezen javítani, de az eddig elért hat százalékos gazdasági növeke- 
dés nem ad alapot büszkélkedésre. Mostanra tizenöt százalék volt az eredeti terv. 

— Mi okozta, hogy még csak itt tartotok? 

— Elsősorban az elöregedett bányagéppark — felelte Gannard-mit bányászati 
szakértő. — Egy teljes garnitúra bányagépet bérelünk a tiéidtől, és érccel, szervet- 
len szénnel és gázokkal fizetünk. De csak fél itteni évvel ezelőtt álltak üzembe a 
gépek, és öt év, mire a saját értéküket visszatérítik. 

— Drágán adja az ilyesmit a Testvériség? 

— Szó sincs róla. Tőletek kapjuk a gépeket a legkedvezőbb feltételekkel — szá- 
mos ilyen üzletet magam kötöttem meg, pontosan tájékozott vagyok. És nemcsak 
a gépeket, a Testvériség árképzése minden kategóriában figyelembe veszi, hogy 
mi szegények vagyunk. 

— Nem kétlem, hogy emögött okos üzletpolitika áll — vette át a szót az elnök —, a 
reklámerőn kívül az is, hogy a szegény országok gazdaságának megerősödésével 
nő a vásárlóerejük és ezzel hosszú távon a Testvériség is jól jár — de meg kell 
mondanom, hogy ettől függetlenül jólesik mint figyelmesség. S ha már szóba ke- 
rült a néped: tudom, hogy meg szoktad kérdezni az embereket arról, hogy mit 
gondolnak rólatok. Nos, nálunk is létezik az a fajta rasszizmus, ami abból ered, 
hogy a szúnik hajókon élnek, nem pedig világokon. Ami engem illet, ezzel sosem 
tudtam azonosulni, nem értem, mi azzal a baj, hogy valaki hol él, de mivel ez a lá- 
tásmód létezik, beszélnem kell róla. Történetesen erősen kisebbségi álláspont, és 
nemigen engedjük propagálni, amennyire ez ugye lehetséges egy cenzúra nélküli 
rendszerben. Az is kisebbségi álláspont, de szintén létezik, hogy a Testvériség 
azért jó hozzánk, mert akarnak tőlünk valamit; változó, hogy mit, általában a gaz- 
dasági javainkat vagy a világunkat, de még senkinek sem sikerült megmagyaráz - 
nia, hogy miért éppen a miénket, amikor Addirmihez hasonló világ tízezrével 


akad itt a közelben. Lakatlan naprendszerekből is rengeteg van. Bármikor letele- 
pedhetnétek, ha akarnátok, de nyilván nem akartok. 

— Nem — felelte Ninda, és az örök napsütésre gondolt a Lengu völgye fölött —, 
nem akarunk. 

— Nyilván nem árulhatod el, hogy miért nem. 

Erre Ninda felelhette volna őszintén is, hogy csakugyan nem árulhatja el. De 
jobbnak látta hazudni. Az Abroncsvilág titkát mindenképpen meg kell őrizni, a 
dzserangoknak még gyanújuk sem támadhat felőle. 

— Népem jobban érzi magát a hajókon, mint egy világ felszínén. Bizonyára hal - 
lottatok egykori világunkról, Szúnahaumról, amelyről államunk a nevét vette. Ez 
a világ elpusztult egy szörnyű háborúban, és mi azóta nem élünk világok felszí- 
nén. 

— Igaz — bólogatott az elnök —, hallottam erről. Nem gondoltam, hogy még min- 
dig ez a vélemény van érvényben. A ti időszámításotok szerint több tízezer éve 
volt az a háború, ha jól emlékszem. 

— Talán éppen ezért — szólalt meg Thakindhramszu. — Ha egy nép ilyen sokáig 
hurcolja egy trauma emlékét, akkor már nem képes megszabadulni tőle, végleges - 
sé válik. Sok népnek vannak efféle emlékei. 

Sok mindenről beszéltek ezen az estén, illetve a helybeliek számára délelőtt. 
Egészen éjjel kilencvenig, amikor már hangjelzés szólalt meg Ninda suagján, 
négy zengő hang, sorban egyre mélyebbek. 

— Indulnod kell — szakította félbe önmagát az elnök. 

— Igen, Erridon. De kérlek, mondd végig előbb a gondolatmenetet. 

Az elnök nem tehetett mást, szépen elmondta, amit elkezdett. Ninda csak ezután 
kelt fel és indult a kikötőbe — de egyáltalán nem rohant, bár csak hat mati volt hát- 
ra. Folytatta a beszélgetést. 

Ahogy elérték a kikötő előtti nagy térséget, rengeteg zavart, tanácstalan embert 
találtak, akik egyenesen őrájuk, azaz Nindára néztek. Persze ezen a világon is 
alighanem mindenki tisztában volt vele, pontosan hol van éppen Ninda. Akik nem 
a rajongói, azok számára is a legnagyobb híresség, aki erre a világra tette a lábát — 
talán a világ alapítása óta. 

A térség túlsó végén a Dzsúmun Auríihaum suárkapuja ekkor kezdett bezárulni, 
s mialatt Ninda és kísérete nyugodt léptekkel a kapu felé tartott, méltóságteljes 
lassúsággal emelkedni kezdtek az óriási tifonglemezek. S csakhamar leereszkedett 
a kupolaváros zsilipkapuja is, ami elválasztja őket a kinti ürtől, amikor a Dzsú- 
mun Auríhaum elindul. 

Ninda odaért a zsiliphez és helyet foglalt egy padon, egyáltalán nem zavartatva 
magát attól, hogy egymaga maradt a népéből ezen a világon. Egy történetet me- 
sélt a Fádisszímun dzsullából. 

— Állítólag — sok tízezer évvel ezelőtt — Remna háborúja valamelyik szomszéd - 
jával, miután már harminc-negyven napja tartott és számos áldozatot követelt, az- 
zal ért véget, hogy az elnök vagy tábornok, vagy nem tudni, milyen rangú hadve- 


zér nyeregben érezte magát, és most először rábízta a parancsnoklást a 
helyetteseire, ő pedig hazament a családjához. A kislánya, aki a történet különbö - 
ző változataiban más-más korú volt, rögtön az ajtóban fogadta, és amikor az apja 
lehajolt hozzá, teljes erejéből szájon vágta. Aztán kiabálni kezdett vele, gyilkos- 
nak nevezte és közölte, hogy látni sem akarja. És kilökte az ajtón. A diktátor 
álldogált ott egy darabig, aztán visszament a főhadiszállásra és leállította a há- 
borút. Van a történetnek olyan változata, amelyik szerint később öngyilkos lett, de 
olyan is, amelyikben kibékült a lányával. Hát mindenesetre úgy gondolom, a 
dzsáuli elnök igazán olcsón megúszta. Ő még pofont sem kapott. Kíreán sem. De 
most eltűnődtem. Lehet, hogy a következő zsarnokot pofon vágom. Ámbár... az 
biztos, hogy nem mindegyiket. Túl sokan vannak, még megfájdulna a kezem. 

— Nemigen vagy az a verekedős típus — mosolyogtak az emberek. 

Ninda lebiggyesztette az ajkát. 

— Ki lehet belőlem hozni. Én nem vagyok valamiféle csodalény, a szelídség 
mintaképe vagy efféle. Azért nem ütöttem meg ezt a két diktátort, mert nem jutott 
eszembe... de ha igen, akkor se láttam volna értelmét. Akkor se lettek volna belő- 
lük más emberek, sem a tetteik nem változtak volna, sem az, ahogyan megítélik a 
saját pályafutásukat. Akkor meg minek? Az értelmetlen erőszaknak valóban nem 
vagyok híve. 

Háta mögött a zsilip megint emelkedni kezdett, s láthatóvá vált a szúnik szoká- 
sos szürke hajóteste, rajta egy kicsiny, alig embermagas hétágú csillaggal. Az em- 
berek fellélegeztek. Ninda búcsút intett az addirmieknek, odasétált, jöttére feltá- 
rult az aungir ajtaja, s ő belépett a kishajóba. 

,, Másképpen kell élni dzsungelben, másképp rerruerdő szélén. Másképpen egy kis 
szigeten és másképp a sivatagban, sőt mindegyik sivatagban más és más módon. 
Az ember az egyetlen lény, amely azonnal alkalmazkodni tud bármilyen helyszín- 
hez." 


Ílgaszaumi, 
A Galaxis világai, 
314. 
Sidad 
Dzsúmun Auríhaum 
43691. senut ukingahan 
658 


— Mondtam, hogy a Galaxis tele van sivatagvilágokkal — mosolygott Ninda -—, és 
nincs közöttük két egyforma. 

A Raszinsi étterem tetején álltak, tucatnyi helybelivel, akik között ezúttal nem 
volt politikus, mert Sidad csak a Handerd Köztársaság külső kolóniája volt. Az ét- 
terem közvetlenül a város szélén épült, a külső falát már a sivatag homokja nyal- 
dosta. Ami nem egészen volt ugyanaz, mint a homok. Sidad sivatagja tarka volt: 
zöld, barna és szürke foltok váltogatták egymást szabálytalan összevisszaságban. 
A szürke volt a közönséges szilikát, amit sok tízmilliárd év időjárása őrölt porrá; 
Sidadnak mindig volt légköre, nitrogénes, amihez az ember hozta az oxigént. A 
barna homok valójában puha sembunérc pora volt, amit ebben a formában nem 
érte meg kitermelni, hát hagyták heverni. A zöld pedig sárga ílbihomok és kék 
kőpor keveréke volt, aminek szemcséi történetesen egyforma méretűek és súlyúak 
voltak, így együtt vitte őket a szél, elkülönülve a nehezebb barna és szürke portól. 

— Ezt a helyet valaha egyes bázisnak hívták — mesélte Nek, a történész. — Az a 
torony ott az első épület Sidad világán, kevesebb mint ötszáz itteni éves. Oxigén- 
gyár és az első lakosok szállása volt. Légültetvényeink akkor még nem is voltak. 
A mi évünk nálatok körülbelül kilenc év, szóval fiatal világ vagyunk. 

— És volt kettes meg hármas bázis is? Hány volt? 

— Igen, voltak. Nyolc bázis volt valaha. A legnagyobbak az egyes, a kettes és a 
hatos voltak, ezeket építettük ki városokká, s most Antuk, Rakid és Timt névre 
hallgatnak. Ez itt Antuk, a főváros, nyolcvanezer lakosa van. Ez világunk népes- 
ségének fele. 

— Most hány városotok van? 


— Még van egy negyedik, Eknarnak hívják, de még egészen kicsi, ezerötszáz la- 
kosa sincsen. Bányaváros, itt a szomszéd völgyben, ott bányásszák azokat az ér- 
ceket, amikért a hajód jött. 

Ninda értőn bólintott, és elindult a lejárat felé. A tucatnyi ember követte útján, 
ki a sivatagba. Ninda nyugodt léptekkel átsétált az első barna folton, a zöld folt 
széléig, ott leguggolt, tanulmányozta a kétféle anyagot. A sidadiak türelmes mo - 
sollyal álltak körülötte. 

— Ott mi van? — intett előre, a hegyek felé, ahol egy helyen valami világított. 

— A Szambod-barlang — felelte Inid, az idegenvezető. — Ha nem kérdeztél volna 
róla, én hoztam volna szóba, mert az a legérdekesebb hely világunkon. Ha gondo- 
lod, elhívom a kocsimat és odamegyünk. 

— Miért, milyen messze van? 

— Három szirszi, a ti mértéketek szerint. 

— Ahhoz minek a kocsi? — Ninda válaszra sem várva útnak indult a sivatag ho- 
mokján. A helyiek összenéztek, aztán követték. 

Ninda itteni idő szerint reggel érkezett Sidadra, s a délelőtt nagy részét a város - 
ban töltötte. Délre járt már, amikor elindultak a barlang felé, és a délután nem kis 
részét igénybe vette az út. Sidad gyorsan forog, kevesebb mint öt és fél derki alatt 
körbefordul. 

— Nem jól lépsz — szólt oda Ninda Inidnek, amikor már vagy húsz lépést megtet- 
tek, aztán körbenézett a többieken. — Egyikőtök sem. Ti sose jártok a sivatagban? 

A felnőttek kénytelenek voltak beismerni, hogy nem. 

— Így nem lehet ekkora távolságot megtenni a szivi hátán — Ninda habozás nél- 
kül vette kölcsön a szindor szót. — Rettentően fárasztó lenne. Nézzétek, megmuta- 
tom. Így kell. 

Megtett néhány rígint úvft lépésben, ahogyan a szindor sivatagjárók szoktak ha- 
ladni, könnyedén, úszva a homokon. 

— Ne hagyjátok, hogy a homok akadályozza a lábatokat, mert minden lépésnél 
egy kicsi akadály az rövid idő után szörnyű fáradság lesz. 

Persze kísérte őket az Uorin kívül egy helyi tévé gömbkamerája is, így nyom- 
ban híre ment csillagszerte, hogy Ninda sivatagot járni tanította a sidadiakat. A 
szindoroknak dagadt a mellük, igen, ilyen egy igazi szindor sivatagi ember, aki 
szúni saruban és saunisi ruhában is úgy jár a sivatagon, ahogy zárt sivatagi ruhá- 
ban és porálarcban kell. Még el sem érték a barlangot, amikor Sidad már belopta 
magát a szindorok szívébe, mint az a hely, ahol Ninda — szülőbolygója után má- 
sodjára — megmutathatta, milyen egy sivatagjáró. 

A barlang kivilágított bejárata csakhamar fényvonalak sorára bomlott, majd 
azok is különálló lámpákra. A bejárat közelében két aungir várakozott, meg egy 
sor helybeli légikocsi. Mialatt közelebb értek, egy harmadik aungir is érkezett, 
egy csoport kiszállt belőle és bementek a barlangba. Persze hogy a sidadiak nem a 
sivatagon át járnak ide, hanem légi úton. 


A bejárat nyolc-tíz rígin magas lehetett, szabálytalan, girbegurba trapéz alakú, 
talajszinten tizenöt rígin széles. Sötétszürke sziklafalban tátongott, aminek ez a 
része úgy nézett ki, mintha óriási építőkockákat dobáltak volna egymásra. Bal felé 
ugyanígy folytatódott vagy száz ríginen, aztán eltakarta a légültetvény, amely a 
város határából nyúlt idáig. Jobb felé a sziklafal egyre alacsonyabb lett és pár száz 
rígin után véget ért. 

Ninda kicsi meglepve nézett a jegyautomatára, ami a bejárat előtt úgy állt, kissé 
ferdén a homokon, mintha épp csak leejtették volna. Felnőtteknek hatezer halid, 
gyerekeknek háromezer, olvasta a többnyelvű kiírást. Ott volt több más pénznem- 
ben is. Négytized, illetve kéttized palan. 

— Muszáj korlátoznunk a látogatók számát — magyarázta Inid, mialatt Ninda 
megnyomta a gombot. — Ez a harmadik legnagyobb szalvilbarlang a galaktikus 
környéken, és szerintem a legszebb. Tudom, elfogult vagyok, de éppen ezért jár- 
tam az összesben. Nem szabad túl sok embert bebocsátani, és ez a legjobb módja 
a dolognak. Egy elég magas, de megfizethető belépődíj. 

Éppen egy nagyobb csoport tartott kifelé, főleg szúnik, meg néhány másféle ar- 
cú, öltözetű ember, alighanem utasok a Dzsúmun Auríhaumról, mert ők is az 
egyik aungir felé tartottak. A rendszer egyszerűen megoldja, ha utasok is vannak 
az aungiron, akkor a szísi aungir-sónurjába irányítja, és a szúnik onnan fölmehet- 
nek lifttel. 

Ninda és kísérete belépett a barlangba. Bent is egészen nyers volt minden, ép- 
pen olyan, amilyennek a geológiai erők megteremtették. A világítótesteket sem 
erősítették a sziklába, a levegőben lebegtek, úgy világították meg a tíz és húsz rí- 
gin között változó szélességű folyosót, amely először egyenesen befelé haladt, 
aztán enyhe ívben balra fordult, majd éles kanyarral jobbra. Közben erősen lejtett. 
A kanyar után következett az egyetlen mesterséges dolog a fényforrásokon kívül, 
egy nagy fekete műanyag lap, ezen haladtak tovább, mert a folyosó véget ért, me - 
redek szakadék fölött mentek. Csakhamar oldalfala is lett a lapnak, s bal felől ki- 
tárult előttük a barlang terme. 

— Szissz — dünnyögte Ninda elismerően. 


514. 


pa-14 szalvilbarlang 


,, Miért futsz tovább? Miért nem állsz meg körülnézni? Egyetlen kis zugban sereg - 
nyi történetet találnál. " 


Ninda: 
A fény lúmái, 
988. 


Ninda csak utólag szerzett tudomást a mondásról: , Nem láttál semmit, amíg nem 
láttál szalvilbarlangot", amit az ásványkutatók szoktak mondogatni, de nagyon 
egyetértett vele. Valóban egyedi látvány volt. 

Mintha egy csapat játékos óriás építőkockákat dobált volna szanaszét és 
egymásra is, több rígin magas, szabálytalan tornyokban. A kockák némelyike 
óriási volt, majdnem akkora, mint Ninda, s ettől a mérettől lefelé, egészen a só- 
kristályok méretéig mindenféle volt. Kocka, téglatest és mindenféle egyéb idom is 
volt közöttük, sok volt a törött, ami olyan volt, mintha egy kockából hasították 
volna le. 

És teljesen átlátszóak voltak. A hatalmas barlangban lassan keringő, gyenge 
fényforrások fényét ezernyi szögben tükrözték vissza és törték meg, milliónyi szi- 
várványt alkottak, amik folyamatosan változtak, ahogy a fényforrás is haladt meg 
a szemlélő is mozgott. A szivárványokat figyelve vette észre Ninda, hogy a koc- 
kák sima lapjai nem mind simák, sok közülük kisebb-nagyobb részekre oszlik, 
amik szöget zárnak be egymással, így más szögben éri őket a fény. 

Két torony volt a barlang közepén, egy vastagabb és magasabb, meg egy kisebb. 
A nagyobbik torony jóval Ninda szemmagassága fölé ért, vagyis nyolc-tíz rígin 
magas lehetett, hiszen ő egy emelvényen állt magasan a barlang talaja fölött. Egy 
talapzaton két résztorony állt egymás mellett, amiken följebb keresztbe feküdt egy 
nagy hasáb, és azon további kockák és más alakzatok. A kisebbik toronynak két 
sajátsága volt, a középső részén állt egy nagyon szép szabályos hatszög alapú ha- 
sáb, és a legtetején egy majdnem tökéletes félgömb, ami azonban nem félgömb 
volt, síklapok határolták. És persze volt még több tucat kisebb tornyocska min- 
denfelé. Nagy barlang volt, akkora, mint egy fél szektor a Dzsúmun Auríihaumon, 
és végig tele volt szalvilkristályokkal. 

Ninda a többiekkel lassan sétált körbe, s közben Lí segítségével közvetítette a 
látványt családjának, akik szintén a világon voltak, Antuk városában, de majd ké- 
sőbb ők is eljönnek ide. Egyelőre tartották magukat ahhoz, hogy a dzserang vilá- 
gokon a család nem mutatkozik együtt, nem kell, hogy Ninda hírnevének fénye 
rájuk is süssön. Még megsütné a fejüket, ahogy a Fényekről szokták mondani. 

Este volt már, amikor Ninda kisétált a barlangból, és Manrak polgármester egy- 
ből hívott légibuszt. 


— Busszal akarsz menni? — pillantott rá Ninda. — Szerintem a sivatag csodálatos 
éjszaka. Én gyalog megyek. De nem kell engem kísérgetni, egyedül is eltalálok 
mindenhová. Itt jön az Uori is fölöttem, ennél több védelemre nincs szükségem. 
Menjetek nyugodtan a busszal. 

Senkinek sem akaródzott ellenkezni vele, akit száz meg száz világon tisztelnek 
az egyik legnagyobb élő emberként. Így a kíséret szépen hazament a busszal, ta- 
nakodva, hogy hogyan fogják Nindával megtalálni egymást. Hiszen a város fé- 
nyei messziről látszanak a vaksötét sivatagban, ahol legfeljebb az Uori világíthat 
neki meg a suagja — de a város kiterjedése éppen elég nagy, bárhol felbukkanhat. 
Ráadásul bármikor. Tudták, hogy mennyi idő alatt tette meg az utat odafelé, és 
sötétben lassabban halad az ember, de mennyivel? Avagy lehet, hogy most, hogy 
egyedül van és nem kell a lépését a többiekhez igazítani, bevet valamilyen siva- 
tagjáró trükköt, amivel gyorsabban jut előre? 

Ninda semmilyen trükköt nem vetett be. Nyugodtan, egyenletesen ballagott a si- 
vatagban, amíg körül nem vette a sötétség, a barlang fényei már elég távol voltak, 
a város pedig még elég távol. Nem kért világítást az Uoritól és a suagját sem vette 
elő. Valahol a sivatagsáv közepén megállt és leült a homokba. 

— Nem csoda, hogy a sidadiak nem járnak a sivatagban — közölte a többiekkel, 
akik ekkor voltak a barlangban. — Itt nagyon hamar rájuk esteledik, és a csillagok 
látványa igencsak próbára teheti a szédülősebbeket. Valósággal látszik Sidad for- 
gása. 
tásával, aki ugyanabban a szemvillanásban válaszolt. 

— Persze, de azt már megszokták. Éjjel egyébként is jobban magára vonja a te- 
kintetet az égbolt, hiszen nincsenek felszíni látványok. Szindorián, amikor az ég- 
bolt csillagos fele van fölöttünk, azt érzed, hogy egy hatalmas fénylő bura alatt 
ülsz. Amikor az ég egy részén a csillagos terület van, a másikon a sötét, akkor ezt 
a burát valóságos fizikai tárgyként képes az ember érzékelni, hiszen látja a szélét 
IS. 

Sidad égboltján bőségesen voltak csillagok, bár nem olyan sűrűn, mint Szindo- 
ria egének csillagos részén, noha beljebb feküdt a spirálkar belsejében — de egy 
kis kiterjedésű felhőben, ami elég sűrű volt, hogy a csillagok jókora hányadát 
puszta szemmel már nem láthatóvá halványítsa. Ninda figyelmét fölkeltette egy 
csillagcsoport, amelyben hat csillag pontos — vagy annak látszó — hatszöget 
alkotott, a közepében három további csillaggal, amik pedig egyenlő oldalú 
háromszöget formáztak. Ahogy figyelte, a csoport egyenletesen úszott át az égen. 

— Ősi Földön az emberek képeket képzeltek a csillagokba — tűnődött —, a Terra- 
sóhipunban vannak róluk leírások, történetek. Vajon ez a hatszög milyen nevet 
kapott volna a fantáziájukban? 

Szinensi elméjében megjelent egy képvillanás, ami beszélt nyelvre fordítva így 
hangzott volna: — Ha úgy tekinted, hogy a hatszög síkban van, a háromszög pedig 


egy távolabbi másik síkban, akkor úgy néz ki, mint a szídzsarumvirág kelyhe, 
amit akár ismerhetnek itt is. 

— Az pedig ott egy mungi — pillantott arrébb Ninda. — Ott a feje, a négy lába, a 
farka. 

— Miért nem mean? — kérdezte Aini. 

— Nem tudom. Meannak talán kicsit tömzsi. 

— Ősi Föld emberei nemcsak beleláttak mindenféle állatokat a csillagokba — je- 
gyezte meg Szinensi. — Történeteket találtak ki róluk, és vallásos jelentőséggel ru - 
házták föl őket. 

— Igen — felelte Ninda. — Nagy értelmetlenség. 

Nem volt szükségük sok szóra, hiszen ugyanaz a tudás volt meg mindannyiuk - 
nak. Kivéve Silenit, aki még sok mindent nem értett. 

— Mi az a vallás? 

— Egy gondolatrendszer, amit nem támaszt alá semmi, de az emberek elhiszik. 
Mint az, hogy nekem valami csodatevő hatalmam van. Sok millió ember ezt hiszi. 

— Hát ez éppenséggel nem vallás — mondta Szinensi —, nem azt hiszik, hogy ké- 
pes vagy fölemelni a Dzsúmun Auríhaumot, hanem hogy hatni tudsz az emberek - 
re. Azt pedig nagyon is megtapasztalták. 

— Akkor már közelebb áll a valláshoz — szólt Aini — az, hogy mi a Saunis fáit 
afféle védelmező barátainknak tekintjük, és nem tudunk egy aikas hosszan úgy 
beszélni, hogy ne emlegessük őket. Volt már, aki valláshoz hasonlította. 

— Szerintem ez a világotok iránti szeretet — vágta rá Sileni. — Mikor megyünk 
Saunisra? 

— Hát az még erősen odébb van, sien. 


515. 


, Nem az a rasszista, akinek előítéletei vannak emberekkel szemben azok szárma- 
zása miatt. Ilyenek szinte mindenkinek vannak. Rasszista az, aki az előítéletei ál- 
tal motiválva cselekszik. " 


Sileni: 
Naplóm Nindával, 
44005. fiínirrugan 
Syyndoreia 
Kafndim 


61. ékai 50. 
a fehér órája 


— Üdvözlöm a kedves nézőket, Larenka Szontiszkovarikinde jelentkezik az 
ÁLAN Televízió stúdiójából. Aki pedig itt ül mellettem... 

A kamera a riporternőt és a férfit együtt mutatta. 

— Sawlléy EÉnahy vagyok. 

— Ez így csak egy név. Mivel foglalkozik ön? 

— Jelenleg jogot hallgatok a Süm Egyetemen és az ÁLAN Kiegyenesítő Brigád- 
jában dolgozom. 

Larenka kis szünetet tartott, hogy a nézők emészthessék a közlést. 

— Hol, EÉnahy úr? 

— Az ÁLAN Kiegyenesítő Brigádjában — tagolta EÉÉnahy mosolyogva. 

— Mit egyenesítenek ki önök? 

— Társadalmi egyenetlenségeket, amik még mindig megvannak a régi rendszer 
bukása után. 

— Hogy néz ki ez a gyakorlatban? 

— Nagyon érdekes dolog. Nemrég értesítést kaptunk, hogy az Őhelléyn-vidék 
néhány falujában semmi sem változott a rezsim bukása óta. Odamentünk, körül- 
néztünk. Kiderült, hogy a polgármesterük ugyanaz, aki Kiyfeán idején volt, egy 
rendíthetetlen kiyfeánista, aki teljesen uralma alatt tartja a vidéket. Máig rajonga- 
ni kell , őméltóságáért ", mindenhol kint van az arcképe, és Ninda említése is tilos. 
Elmozdítottuk hivatalából és leszedtük az arcképeket. Egyszeriben kiderült, hogy 
mindenki szívből utálta a polgármestert, és mindenkinek volt otthon dugdosott 
Ninda-fotója. Ez persze egyedi, kirívó eset. A munkánk kilenctizedét az teszi ki, 
hogy rendszeresen találunk családokat, sőt utcákat vagy akár egész településeket, 
ahol még mindig ugyanaz a nyomor van, mint Kiyreán idején, illetve vannak, akik 
most szegényednek el a nagy elbocsátások miatt. Mindenhová viszünk átmeneti 


segélyt, és van egy intézmény, ami munkát keres az egykori Kiyfeán- 
funkcionáriusoknak. Hiszen enni nekik is kell. 

— Ez valóban nagyon érdekes. De önnek más is van most a tarsolyában. 

— Nos, igen. Nem az én művem, én csak a hírt hozom. Körülbelül felerészben a 
csapat érdeme, a másik fele a Katonai Ügyészség Nyomozó Hatóságának munká - 
ját dicséri. Ők is kitettek magukért, csak hát végül elakadtak. A maradék homokot 
mi szitáltuk át. Tehát a történet a következő. HaYraú őrnagyot még diplomáciai 
ügyvivőként dr. Íldata tartóztatta le nem sokkal Ninda Testvériségbe távozása 
után, és az őrnagy annak rendje-módja szerint meg is kezdte büntetésének letölté - 
sét. Ez kiderül a Rwwnnűot katonai fegyház nyilvántartásából. Négy hónappal ké- 
sőbb, Ántás, a , másik Ninda" és a két úr meggyilkolása után az őrnagyot akkor 
láttuk viszont, amikor a Nincs Kegyelem terroristái megölték. Történetesen ismét 
dr. Íldafa volt az, aki ráismert az őrnagyra és feljelentést tett ismeretlen tettes el- 
len, hiszen az őrnagynak egyáltalán nem lett volna szabadlábon lennie. Innen 
kezdték a nyomozást, ami természetesen az őrnagy személyazonosságának ellen- 
őrzésével kezdődött — de ehhez meg kellett találni a testeket. Ez sem volt könnyű. 
Ó, persze Hatan őrnagy ez idő alatt ott volt a Rwwnnűotban! Benne volt a nyil- 
vántartásban. De őt magát nem találták. Ez a kis hiányosság az akkori börtönigaz- 
gató állásába került. Beismerte, hogy különböző időpontokban öt elítélt szabadon 
bocsátására kapott parancsot a Nagyobbik Sárga Házból. A nyomozás ezzel meg- 
rekedt, mert senki sem merte firtatni, hogy honnan. A rezsim bukása után némi 
idővel — igazán nem ez volt a legelső dolga senkinek — a hatóság ismét felvette az 
ügyet. A többi négy jogtalanul szabadon bocsátott elítéltet megtalálták, visszavit- 
ték a börtönbe, és a közbeeső időt szökésben töltöttnek tekintik. És hát megkeres- 
ték az egykori igazgatót, aki nem sokkal állásának elvesztése után külföldre költö- 
zött, a hollétét ki kellett nyomozni. Készségesen megmondta, ki volt az, akitől azt 
a bizonyos parancsot kapta. De ő sem volt már az országban. A Testvériség invá- 
zZiós flottájának távozásakor — álnéven, hiszen okkal tartott retorzióktól számos 
tette miatt — kivett egy kabint a Szillalup Róhinut fedélzetén, és Ywnkaimsra, 
majd egy ottani járattal a féky illetőségű A Ánirsára távozott, ismét új személyazo - 
nosság birtokában. Ott — miután a hosszú szőke hajú férfiakat a Galaxisnak ezen a 
részén mindenki velünk azonosítja — levágta és megsötétítette a haját. Réky ira- 
tokkal utazott tovább Nöőórswra, ezúttal a Lanakan Társaság hajójával. Egy év 
alatt, mindig másik cég hajójával, elkeveredett egészen az Omm-ködök vidékéig, 
valahol a spirálkar túlsó végén. Persze mindenütt ügyelt a titkosságra... de hát 
előbb-utóbb le kellett buknia. Most bukott le. A csillagközi kommunikációban 
persze nem juthatott el idáig, ha valahol rögzítették az ujjlenyomatát vagy az arc- 
képét, de munkatársaink végignyomozták az útvonalát, egészen addig a nagyváro- 
sig, ahol letelepedett. Megtalálták és elintézték a kiadatását. A Testvériség egyik 
hajójával érkezik hamarosan. 

Larenka rutinosan kivárt egy pillanatot, aztán a kamerába nézett. 


— A kedves nézők bizonyára ismerik azt a kedvelt fogást, amit mi riporterek oly 
gyakran alkalmazunk: hogy bár nagyon is tájékozottak vagyunk az ügyben, úgy 
teszünk, mintha semmit sem tudnánk, ezzel adva alkalmat a riportalanynak, hogy 
elmondja történetét. — Elnevette magát. — Hát most nem ez a helyzet. Kérem, EF- 
nahy úr, lebbentse föl a leplet a titokról, mert sejtelmem sincs, kiről van szó. 

— Többször is összeakaszkodott vele kamerák előtt. 

— Igen, ezt gyanítottam, minthogy a rezsim összes kisebb-nagyobb rendű veze- 
tőjével összeakaszkodtam kamerák előtt — kivéve magát Kiyreánt —, tehát ebből 
még nem tudom. 

— Az illető egyik legismertebb mondása egy önnel kapcsolatos, rasszista 
vulgarizmus. 

— Hát... ilyenből is akad jócskán — nevetett a riporter. 

— Ötvenhétben hangzott el. . . éyyllu tizenharmadikán. 

Larenkának szabályosan tátva maradt a szája. 

— Micsoda. ..? Kuuvorn? ! 

— Ő bizony — mosolygott EÉnahy. — Önnek is ő volt a kedvenc belügyi államtit- 
kára, ugye? 

— Imádtam — derült Larenka, de nyomban el is komolyodott. — Ennek az alaknak 
tele van az inge símwval. Ha csak a felét rábizonyítják annak, amit én tudok róla, 
abból kinéz kétszáz év. 

— Tartok tőle, hogy legfeljebb száz — felelte EÉnahy, mintha száz syyndof év 
nem lenne jóval több a leghosszabb emberéletnél. — A pasas remekül alakította az 
ostobát, de azért, mert az volt a dolga. A valóságban nagyon is dörzsölt. Volt al- 
kalmam beszélni vele egy párszor, amikor még én is az ő csapatukban játszottam. 

— Igen, természetesen. Az én jelenlétemben soha nem engedte el magát, tartott a 
rejtett kameráktól, de elég nyilvánvaló volt, hogy megjátszás. Nos tehát, mikor ér- 
kezik? 

— Még jó pár nap. Nem futárhajó hozza, hanem egy szimpla kereskedőhajó, ami 
megáll minden lakott világon. De nem tud meglógni. Arra nem voltak hajlandók 
sűüny barátaink, hogy különhajót vesztegessenek az ügyre, de az őrzését vállalták 
a hajójukon. Az esszidzsinna kezéből pedig nem lehet megszökni, főleg nem egy 
sűüny hajón. 

Larenka reflexszerűen bólintott. Persze hogy nem. Senki sem tudja, honnan lett 
a Testvériség biztonsági szolgálatának ilyen híre, de tény, hogy ha valakit ők őriz- 
nek, akkor se megszökni nem fog, se merénylet áldozatául nem eshet. 

Kuüvírá. Az egyik legnagyobb swmw, aki bíróság elé áll. Óriási riportok 
lesznek. 

,, Száz meg száz világon történt meg, hogy emberek és gépek sokaságát mozgatták 
meg azért, hogy engem megvédjenek. Nem értették, hogy engem senki sem akar - 
hat megölni, mert csak azoknak vagyok fontos, akik szeretnek. " 


Ninda: 
Eletem egy falevélen, 
83. sómir 
Hinnuldud 
Dzsúmun Auríihaum 


43691. famut féninnulgan 
namindan-harvakin 
120 


A Dzsúmun Auríhaum a szúni hajók szokásos helyén, Hinnuru és Nufirra között, 
a Nammanu-völgyben szállt le, ahol most is működött a dzsemrur, de mindenütt 
kivetítőket állítottak fel, amiken árusok és vevők együtt nézhetik a zenei fesztivál 
közvetítését. A dzsemrur sokkal nagyobb volt, mint bármikor. A völgyben már ott 
volt a Hannirgá Fúganir és vagy harminc hajó mindenféle dzserang világokról, 
még Saunisról is kettő, a Laimönis és a Maunokylvas. De a fesztivál itteni részét 
nem itt tartják, hanem majdnem a világ túlsó oldalán, Aminnában. Leszállás köz- 
ben ezért egy csapat aungir hagyta el a Dzsúmun Auríhaumot, és megkerülte Hin- 
nuldudot. Ninda egész családjával utazott, s még vagy húsz szúni volt a hajóju- 
kon. 

Az ablakként szolgáló képernyőkön vigasztalan homok- és kősivatag repült 
alattuk hátrafelé. Egyetlenegyszer láttak egy nagyobbacska légültetvényt és mel- 
lette egy kupolavárost. A neve is megjelent, Akkaran. 

— Ott kint van levegő? — kérdezte Sileni, amikor Akkaran városa elmaradt mö - 
göttük. 

— Nincs — felelte Ámmaít —, legalábbis amennyi a lélegzéshez kell, annyi nincs. 
Egy ekkora légültetvény akár a szélétől tíz-húsz szirszi távolságban is ad még ele- 
gendő levegőt, de ha ezen a határon túlmész, pillanatok alatt elkezdesz nagyon 
fázni, aztán már nem tudsz lélegezni. Persze jelzik a léghatárt, általában piros osz- 
lopokat állítanak föl vagy pirosra festik a sziklákat. 

— Miért kezdek fázni? 

— Mert túl ritka körülötted a levegő ahhoz, hogy fölmelegítsen. Az űrben nincs 
meleg, hiába érik a bőrödet hősugarak, azonnal kisugárzod a hőt az űrbe és meg- 
fagysz. Ugyanaz, mint a magas hegyek tetején. Egyes világokon olyan vékony a 


légkör, hogy a hegyeken már csak ürruhában lehet megmaradni. Itt hegy sem kell 
hozzá, talajszinten is csak a légfoltokban kapsz levegőt. 

— De akkor az elillan. Miért nem tartják bezárva, mint mi otthon? 

Ámmaít elismerően mosolygott. 

— Jó meglátás, sien. Az egyik oka az, hogy több energiát emésztene fel térfüg- 
gönyt húzni a légfoltok köré, mint pótolni a levegőt. De még fontosabb, hogy az 
oxigén nem illan el, hanem reakcióba lép a felszíni kőzetekkel. Valósággal átitatja 
őket. Ez pedig nagyon hasznos lesz, amikor a világ lakhatóvá tételének következő 
szakaszába érnek. Az az oxigén nem vész el mindörökre, a növények ki tudják 
vonni onnan, és visszakerül a körforgásba. 

— Mert így rendelte Ősi Föld Természeti Törvénye — mondta a kislány áhítato - 
san, és mindenki ráfelelte, hogy simnunná. 

Átrepültek egy hegylánc fölött, ahová csak valamikor a nagyon távoli jövőben 
fog felérni a légkör, és a túloldalon már meglátták a távolban a légültetvény zöld 
gyűrűjét Aminna városa körül. Az aungirt egy tágas térségre irányították, ahol 
már több száz kishajó várakozott, köztük egy csomó szúni aungir, nyilván a 
Hannirgá Fúganirról, de már az ő hajójukról is ideérhetett némelyik. 

Itt már sötétedett, de a színpadot, a nézőteret és környéküket jól megvilágítot- 
ták. Felülről nézve úgy nézett ki a hatalmas, magasra felnyúló nézőtér a nagy 
színpaddal és kiszolgáló létesítményeivel, mint egy ürkikötő. 

Természetesen az Uori hagyta el elsőként a csónakot, nem mintha Hinnuldudon 
bármitől tartani kellett volna, egyszerűen csak így szólt a programja. Dzsindek is 
voltak körülöttük nagy számban, azok maguk jöttek, és amint Ninda kilépett a zsi- 
lipen, elébe libbent a levegőből egy kétszáz körüli lány. 

— Üdvözöllek, Ninda. Higanni sza-Linummisz vagyok a biztonságiaktól, engem 
bíztak meg, hogy segítségedre legyek. 

Ninda rámosolygott. 

— Örülök, hogy te jöttél. . . nem pedig ezernyi biztonsági meg egymillió robot. 

A lány válaszolni akart, ki is nyitotta a száját, aztán zavartan beharapta az ajkát. 

— Aha — mondta Ninda. — Szóval ők is itt vannak. 

Higanni bólintott, még mindig zavartan, nem tudva, hogy a csillagközi híresség 
hogyan fog reagálni erre, hiszen köztudott, hogy nem szereti a felhajtást. De Nin- 
da már nem foglalkozott ezzel, körülnézett. 

— Nos, merre? 

Higanni kinyújtotta a karját. — Tessék, erre vannak az öltözők. Mutatom az utat. 

— Nincs nekem szükségem öltözőre. Jó vagyok így, ahogy jöttem. 

Piros leita volt rajta és fekete apmetnis, mint akkor, amikor besétált Szindoria 
diktátorához. De több különbség is volt a külsejében. A hírneves kék sapka, amit 
a szindor invázió lezárása óta senki sem látott rajta, most sem volt meg. Ott volt 
helyette a bal csuklóján az arany karperec, amit viszont egy ideje mindig láttak 
rajta. És a legnagyobb különbség: egy fehér úldot hozott a hátára csatolva, a szíj a 
bal válla és a jobb dereka között haladt ferdén, a zárócsaton a márkajelzéssel, a 


Ranguman fekete négyágú csillagával. Fekete sarut viselt. Az arany jelvényét, il- 
letve jelvényeit nem hozta magával. 

Egyvalami viszont nagyon is egyezett. A nyugodt magabiztossága, szenvtelen 
csendessége, ahogy követte az elfogódott lányt a színpad felé, az ugyanolyan volt, 
mint máskor. Higanni sza-Linummisz valójában második fokozatú kishadnagy 
volt az Állami Hadsereg Kommandójában, látott már sajátos helyzeteket, sokféle 
emberrel akadt össze, fegyveres összetűzésbe is keveredett bűnözőkkel; de most 
úgy érezte, soha nem volt még ilyen különös helyzetben, mint most, amikor test- 
őrként szolgál egy kamaszlány mellett, akit nem érdekel, hogy fenyegeti-e ve- 
szély, és talán akkor sem jönne ki a sodrából, ha valóban megtámadnák. Nem, 
biztosan nem, gondolta Higanni, mialatt a kishajók sorfala között tartottak a szín- 
pad felé. Figyelme egy pillanatra sem lankadt, minden hajót, minden járókelőt 
megnézett, ruhaujja alatt készenlétben tartotta fénypálcáját, fülében ott volt a köz- 
pont hangja, amely bármire figyelmeztette volna. Fejük fölött hangtalanul úszott a 
levegőben az Uori, körülöttük rajzottak a Testvériség robotjai, de a saját Nimu 
gömbjeik is ott repültek. Nem egyedül Ninda kedvéért van ez a parádé, más híres - 
ségek is vannak itt, no meg a hinnul kormány több tagja, de ez a kislány a leghíre- 
sebb, aki most nyugodtan ballag itt mellette, igazi csillaghírű nevezetesség, és őt 
érdekli ez az egész a legkevésbé. 

A színpadot és a nézőteret is biztosították. A fényárban úszó terület fölött lebeg- 
tek a robotok, ahol már nem zavarták a művészeket és a nézőket, és láthatatlanná 
váltak a fények fölötti sötétben. 

A színpad mögötti épületben voltak azok a művészek, akik éppen nem léptek 
föl, és Nindát azonnal csapatostul üdvözölték, ölelgették, csupa olyan énekes és 
színész, akiket már ismert, dolgoztak már együtt, persze távközléssel. Meghívója, 
nut-Rumalli csak kicsit később jöhetett, mert éppen kint énekelt a színpadon. 

,, Hogy hátat fordított volna Spündoreiának? Dehogy. Akkorra mi már elvoltunk 
valahogy. Ő mindig azokra figyel, akik bajban vannak. " 


ÁLAN: 
Hősköltemény, 


Már nem lehetett megmondani, kinek szól inkább a közönség ovációja, az énekes - 
nőnek vagy annak a lánynak, akinek szavára kormányok buknak meg és világok 
élete fordul jobbra — így méltatta nemrég egy hinnul tévés, bár ez Nindát akkor 
sem érdekelte, ha tud róla. Nyugodt léptekkel kisétált a színpad közepére és várt, 


hogy az ujjongás csendesedjen. Háta mögött a magasban óriás kivetítőn látták az 
arcát. 

— Hinnuldud, Salumat, Hanit, Ommudi, Argannesz — kezdte. — Jó sokan va- 
gyunk. Megsúgták nekem, hogy itt a helyszínen nyolcezer néző van jelen, még 
ezer főt számlálnak a művészek és különféle segítőik, a tévénézők pedig az öt or- 
szágban százmillióan. Saunison van egy mondás: elegen vagyunk ahhoz, hogy jól 
érezhessük magunkat! 

Mennydörgő taps, amit aztán mintha elvágtak volna, amikor Ninda felnyújtotta 
kezét. 

— De nem szövegelni jöttem. 

Tenyerét rátette mellén a zárócsatra. Az kioldott, a szíj két fele besiklott a Ran- 
guman törzsébe, s a hangszer kecses mozgással megkerülve Nindát elébe siklott a 
levegőben. Vízszintesbe fordult és szilárdan megállt Ninda előtt kézmagasságban. 

Az ülőkét Ninda nem vette elő, állva maradt. Rátette balját a billentyűkre, és 
körbehordozta pillantását a közönségen. 

— Hoztam egy kis meglepetést. 

Lenyomott egy billentyűt, rezegtetve rajta ujját, s felhangzott egy mély, lüktető 
hang. Aztán a jobb kezével szelíd dallamot adott hozzá. 


Jallíni szin-nirenda, 
szin-sónan akjá asz-inda, 
ill-órippan rakannusz, 
honen ind-ránanníi akenda, 
jalit szin-nukári arisszan, 
dzsina rágun ikkan hugennusz, 
im-jallíni dzsi-nukkan, 
imbalóri szin-rinda, 
il-lijóri san nikulanda, 
himmá ral-Limelullt, 
in-nitarandá sihadullí... 


A közönség hátán a hideg futkosott a gyönyörűségtől. Egy vadonatúj Limelullí- 
dal, aminek itt az ő világukon, a szemük láttára zajlik az ősbemutatója, méghozzá 
az ő nyelvükön! 

De a meglepetéseknek nem volt vége. A második versszakról akinek volt nyelv- 
tudása, megállapíthatta, hogy ugyanaz — hanit nyelven. S harmadjára elénekelte 
szúniul is. Amikor a dal véget ért, kilépett a hangszer mögül és meghajolt. 

— Mint nyilván tudjátok — kezdte, amikor elhallgatott a hosszas ünneplés —, a ze- 
nét és a szúni nyelvű szöveget én írtam. A hinnul fordítás Nimpat hin-Jatturáni 
munkája, hanitra pedig Hilolami fordította le. 

A közönség lelkesen megtapsolta őket is. 


Ninda sosem szorítkozott csak a saját dalaira, most is elénekelt egy régi szúni 
dzsimentát, a tizennyolcadik évezredből való Asszugéni Rintugit, modern szúni 
nyelven és átírva az ő jellegzetes stílusára. A lelkes taps után fölvette a hangszerét 
és visszasétált a színpad mögé, ahol hinnulok, hanitok, salumatiak, szindorok, 
saunisiak, nyolc-tíz nemzet képviselői ölelgették, rázták a kezét, veregették a há- 
tát, mindegy, csak a közelében lehessenek. Ninda megköszönte és leült hátul a 
művészek társalgójában. Tűz persze nem égett benne, és a bútorzat is más volt, de 
valamicskét mégis emlékeztette a janniíhaumra. Például abban, hogy mindig talált 
beszélgetőpartnert. Az első Ankur nin-Jamullíni volt, Hinnuldud egyik 
legnagyobb énekes sztárja, aki a haját hat hosszú, derékig érő fonatban hordta, 
mindkét karján egy csomó karperec és láncocska csörgött, és hosszú, irizálva 
ragyogó sötétkék ruhát viselt. 

— Imádlak — közölte Nindával minden bevezető nélkül, és gyengéden megsimo - 
gatta Ninda asztalon nyugvó keze fejét. — Nagyon jó, amit csinálsz, és tündérien 
bánsz a közönséggel. 

— Kösz — felelte Ninda higgadtan. 

— Tudod, én végigturnéztam már ötven világot és húsz nyelven énekelem a 
dalaimat — persze csak ötöt beszélek közülük —, és mondhatom, hogy a hinnulok 
között az egyik legismertebb vagyok, ez nem kérkedés, ez szimpla tény. De ha én 
holnap abbahagynám az éneklést, tíz év múlva, vagy használjuk a te időszámítá- 
sodat, száz év múlva annyira emlékeznének rám, mint egy jellegzetes formájú kő - 
re a sivatagban. Nekem csak a zenémet szeretik. Téged viszont igaziból szeretnek. 
Téged magadat, nem csak a zenédet. Mondd, mi a titkod? 

Ninda ránézett szelíd, nyugodt, nyílt pillantásával. 

— Nem tudom - felelte. 

— Sejtettem, hogy ezt fogod felelni — vigyorgott Ankur —, mert én figyelem ám a 
szerepléseidet, egy csomót megnéztem a szindoriai beszédeidből is, szóval ismer - 
lek valamennyire. 

— Ügyes vagy — bólintott Ninda, és töltött magának egy palackból, amin hinnul 
írással az állt, hogy Nonner-mittu. Nem sokat tudott hinnulul, de az ábécét már 
megtanulta. — Sokan állítják a tévében, hogy én kiismerhetetlen vagyok. 

— És te mit gondolsz? — adta vissza a labdát Ankur széles mosollyal. 

Ninda kortyolt egyet az enyhén csípős, nagyon élénk gyümölcsízű üdítőből. 

— Hogy mindnyájan azok vagyunk. Mindenkit meg lehet ismerni valamennyire, 
de teljesen még önmagunkat sem ismerhetjük. Mégis összehasonlíthatatlanul job- 
ban, mint amennyire mindenki más ismerhet minket. 

— Hát... azért ezt nem gondoltam. .. — Ankur elkomolyodva, figyelmesen nézett 
a szőke kislányra, aki szokásos nyugalmával, kutató tekintetével pillantott vissza 
rá. — Te ismered Rennuki szun-Nirnalli műveit? 

Ninda nemet intett. 

— Ő is ezt mondta? Sokan mondták már a történelemben. Ez egy elég magától 
értetődő dolog, nem? 


— Hát végül is... — Ankur kipillantott oldalra és fölemelt kézzel jelzett egy lány - 
nak, aki visszaintett. — Mindjárt mennem kell, én következem. Idehallgass, nem 
tudom, tudunk-e még találkozni ebben a forgatagban, de szívesen beszélgetnék 
még veled. 

Ninda elővette a suagját és odaadta a kódját. 

— Megtalálsz. Kicsiny hely a Galaxis, ha barátsággal méred. 

Ankur mosolyogva kelt föl. 

— Kicsit emlékeztetsz a húgomra. Ő is folyton bölcseket mondott, amikor annyi 
idős volt, mint te. Most már inkább a csajozással meg fiúzással foglalkozik. De az 
az érzésem, hogy te sose fogsz kinőni a bölcs mondásokból. 

— A kisgyerekek nem tudnak semmit, de tele vannak gondolatokkal. Az öregek 
már tudnak mindent, de gondolataik nincsenek többé. 

Ankur csettintett két ujjával és elment a színpad felé. S egy pillanat múlva meg - 
állt Ninda mellett a következő beszélgetőpartner. 

— Vynt laiski? 

— Enas ly struonis — nézett ő föl mosolyogva. A lány lehuppant mellé. 

— Luima Leisi Syné Andreia Andromede Suoreina Laiskeina Syndrovaiskei- 
nastrynovaksidiunis aike Strynodaksis nö Synideikas nö Kaitsydinindraiskava- 
ikSiune. Te ne szólj semmit, tudom a teljes jormynádat kívülről. Harmadfokú fél- 
negyed unokatestvérek vagyunk Andrikas Satsyvaiskiörison és ötödfokú másod- 
keresztezett unokatestvérek Lyndramis Vylindairynkason át. Ráadásul a jarsinánk 
is egy vonalon fekszik a tiétekkel, Vardykas Mynondairuonkévas Antrademis. És 
ismerem az aiskanédet 1s. 

Ninda számára ez a pergő nyelvvel elhadart bemutatkozás olyan kristálytiszta 
volt, mintha a másik lány elővett volna egy hatalmas családfarajzot és piros vo- 
nallal bejelölte volna az őket összekötő kapcsolatokat, meg a jarsSinatérképen is 
hasonlóképpen. Ilyen szintű rokonságokat sehol máshol nem tartanak számon, de 
a saunisiak szemében a kétszeresen kimutatott távoli rokonság plusz a jarSinák 
közötti kapcsolat felért egy közeli rokonsággal. Ez a lány az unokatestvére. 

, Nem azonnal alakult ki, csak fokozatosan, hogy bármi történik a spirálkar leg- 
nagyobb részén, ahhoz neki valami köze van. Ha nem is volt jelen, véleményt nyil- 
vánított, hozzászólt az eseményekhez, egyre gyakrabban. És még gyakrabban volt 
hivatkozási alap. " 


Szillon Nomboka Marotomandi: 
Utjaim Nindával, 
206. 


— Nekem arrafelé a Syderantas a kedvencem. Meina néni nagyszerű yrkislevest 
főz, arvynet, rytandát és irinist rak bele, elég csípős, de fantasztikus. 

— Mi szeretjük a csípőset. Sileni megőrül érte. Ő eszi majd a legcsípősebb kajá- 
kat Saunison is. 

A családi szabály szerint a gyerekről nem beszéltek dzserangoknak — kivéve a 
családon belül. A szindor családnak természetesen igen, meg a saunisi rokonság- 
nak is. Márpedig Arynté közeli rokon. Pár száz nappal lehetett idősebb Nindánál, 
szőkésbarna haját lófarokba fogta, aranyszínű leitában volt, s a jobb füle fölött 
egy szikrázó gyémántos csat ragyogott. Sokan voltak itt nagyon díszesen öltözve, 
csak Ninda fellépőruhája volt olyan, amiben az utcán is sétálhatott volna. 

— Akkor vigyétek el Ymaniskiotryndasékhoz. Riünis bácsi a nagyanyai déd- 
nagynénikém férje, stravauyné stílusban főznek, rengeteg tésztával, és csuda csí- 
pősen. De ide figyelj, ez egy koncert és még semmit sem beszéltünk zenéről. Csi- 
nálhatnánk együtt zenét, yne. Én imádom a stílusodat. 

— Hát én a tiédet nem is ismerem, yne. 

— Persze, mert te süny vagy, én meg... mi is, Serankis? 

— DzZerangis — mosolygott Ninda szelíden. 

— Hát az. De egy csomó olyat csináltam már, mint te. Synodakis, trynovakis. . . 
ane kerydas jau stra$is... — dúdolta. — Mármint nem olyan mély filozófiai tarta - 
lommal, mint a te dalaid, az tényleg nagyon szuper, már gondoltam rá, hogy föl- 
veszek egy hiperleckét süny nyelvből, külön a te kedvedért. De a stílusunkban 
van hasonlóság. Axk... ismered a zenei szaknyelvet? 

— Hát persze. 

— YIi! Tehát ahol mások emelik a hangsúlyokat és vaisyvasokat csinálnak, te 
szintben maradsz, nem trallala-lálá, csak simán trallalallala. Mint aki beszél. Csak 
időnként egy-egy szótagot ejtesz dallamosabban. Figyeltem. Soronként általában 
kettőt vagy hármat, és a soraid többnyire hat-nyolc szótagosak. Gyakran változta- 
tod a szótagszámot, de egy hosszabb sornak legalább négy-öt szótaggal hosszabb- 
nak kell lennie ahhoz, hogy egy dallamos szótaggal többet tegyél bele. És ugyan- 
azt a dalt soha nem énekeled el kétszer ugyanúgy. Várj csak! 


Előkapta az ydisét és kivetített egy szöveget az asztal lapjára. Szúniul volt, de 
saunisi betűkkel, a nagy része szürkével, de egy csomó magánhangzó mindenféle 
más színnel. 

— Ez az első Limelully-dalod — mondta Arynte teljesen fölöslegesen, hiszen ezt 
Ninda maga is látta. — A szürke részét soha nem hangsúlyoztad. A színes betűket 
igen. Mindegyik szín másik előadás. Látod? A piros az a Karvynas-műsor, ami- 
ben a Leino$ia-kórus kísért, ott a darynákat hangsúlyoztad, hogy ne okozz a gye- 
rekeknek meglepetést és veled tudjanak maradni, figyeltem, nagyon ügyesen csi- 
náltad. De nézd a sárgát, ez az előadásod itt volt Hinnuldudon, vagyis hogy te per- 
sze otthon voltál a hajódon. Itt lefelé mentél az első szótagon, nem pedig fölfelé a 
másodikon. Egész más volt a hatás. YIi. Hát ezért szeretnék én most veled énekel - 
ni, yne. 

— Leimi. 

Arynte egészen fölvillanyozódott. 

— Megcsináljuk? 

— Hát persze. 

— Most ma este?! Ninda és Arynté, exkluzív műsor! Imádni fogják! 

Ninda nevetett, aztán bólintott. 

— Jól van, yne, csináljuk meg. 

S egy limli múlva Rinna ja-Likallisz, az egyik műsorvezető bejelentette, hogy 
most Ninda következne, de egy kis türelmet kér, kitalált valamit, hamarosan jön. 
És bekonferálta a következő fellépőt, a szavanszi Anirót — teljes nevén Anironta 
Szindarikevolarimbét, de persze ő is művésznevet használt, akárcsak Luima, akit 
már a színpadon kívül is Aryntének szólítottak. Ninda csak fél derkivel később 
ment vissza a színpadra, de csak Arynté után, akit a műsorvezető egyedül konfe- 
rált be. 

— Van egy meglepetésem — kezdte izgatottan. Saunisiul beszélt. — Van itt sora - 
inkban egy nagyszerű művész, akivel már régóta vágytam együtt fellépni. Most 
megismerkedtünk személyesen, és igent mondott. Ez nekem óriási öröm és meg- 
tiszteltetés. Íme! 

Lendületes mozdulattal féloldalra fordult és hátranyújtotta karját, a színpadnak 
a közönség felőli jobb sarka felé. A nézők a szemüket meresztették, a kivetítőkön 
is az a sarok jelent meg, Ninda pedig kisétált a színpadra a közönség felőli bal sa- 
rokból, egyszerre söpörve be a nevetést és az ünneplést. 

— Ja, hogy itt vagy... 

— Te is erről jöttél — felelte Ninda. A közönség jót nevetett Arynte zavarán, de 
aztán Ninda ismét megérintette az úld csatját. Most másmilyen mozdulattal. A 
csat nem nyílt ki, de a Ranguman körbefordult Ninda teste körül, aztán billentyű - 
zetével feléje. Arynte is így tett a sajátjával, egy fekete burkolatú, simmutai gyárt- 
mányú Doenttel, bólintott Ninda felé, és elkezdte. Az első Limelullí-dal kíséretét 
játszotta, de a saját módján, gazdagabban, díszesebben, ahogy elpróbálták. Ninda 
a második akkordnál lépett be egy lendületes mozdulattal, a zene fölcsapott, s 


Ninda énekelni kezdett, a hinnul nyelvű szöveget. A második versszaknál belépett 
Arynte is, ketten énekeltek, de most szúniul, aztán a harmadik versszakot Arynte 
egyedül, sauninas nyelven. Megint ketten, salumatiul, aztán Ninda szindorul, 
Arynte hanitul, és végül együtt szúniul. 

A hatás frenetikus volt, a dal egészen megváltozott ebben az átdolgozott elő- 
adásban. Zeneileg is teljesen más volt, Arynte már korábban átírta a kíséretet, de 
nyilvánosan még soha nem adta elő — most már megteheti, Ninda engedélyt adott 
rá —, és most ketten egy egészen más zenét alkottak a dalhoz. Így is az a csendes, 
visszafogott dal volt, amit Ninda mindig énekelt, amióta ezt a stílust fölfedezte 
magának, de mégis élénkebb, elevenebb. De más volt az előadásmód is, Ninda 
most nem a levegőben előtte lebegő hangszeren játszott, hanem a testére szíjazva 
kézben tartotta, és sokkal többet mozgott, hajladozott, táncolt. 

A dal véget ért. A közönség felállva ünnepelte őket, a nézőtér remegett a tapso- 
lók és lábukkal dobolók zajától, ők pedig levették nyakukból a hangszereket és át- 
ölelték egymást. 

— Ninda — pihegett Arynte, amikor a közönség végre hagyta szóhoz jutni —, ez 
csoda jó volt. Mikor csinálunk megint ilyet? 

— Most — volt a válasz. 

— De hisz más dalt nem tanultunk össze! 

— Nem baj, csak gyere utánam. A Jarsinákat, jó lesz? 

— Nagyon jó, szeretem azt a dalt. Saunisi dal — tekintett végig a közönségen -—, a 
Saunis fáiról szól. Ezek a Galaxis legnagyobb élőlényei, olyan magasak, mint egy 
közepes magasságú hegy, és apró, ugráló meg siklórepülő állatkák élnek rajtuk. 
Egy forró dzsungel az egész, ahol örökké esik az eső. A dal arról szól, hogy mi 
saunisiak a fáknak különleges jelentőséget tulajdonítunk. Seregnyi mondás szól 
róluk, mert úgy érezzük, hogy ők vigyáznak ránk, figyelnek minket és őrködnek 
fölöttünk. Senkinek sincs magyarázata rá, hogy miért érezzük ezt, egyszerűen 
csak így van. Talán mert a mi dzsungelünk a legkülönlegesebb az egész Galaxis - 
ban. 

Ninda megint tanult valamit. Neki eszébe sem jutott volna a közönséget előzete- 
sen háttérinformációval ellátni. 

pa-19 hazaindulási 


, A tárgyak, amiket gépekkel gyártunk sorozatban, az egyedüli dolgok a Galaxis - 
ban, amikből mind egyforma. A csillagok, a bolygók, az élőlények, az emberi el- 
mék — mind-mind egyedi. Nincs belőlük két egyforma. " 


Lí-Nindaran: 
Gondolatok, 
411. sómir 


Ninda a szúni óra szerinti kora hajnaltól késő estig ott volt a koncerten. Fellépett 
egyedül és másokkal, Aryntevel, Nimmuddal, Arkeszan nin-Darakival, Szil ikar 
Romenttel, Ésvűyn Ynarövel, és együttesekkel is, az Avánnal, az Inmmmivel — 
három jókedélyű, fiatal hinnul sráccal, akik a lelkére kötötték, hogy a nevüket szi- 
gorúan négy m-mel kell írni, és amikor megkérdezte, hogy miért, azt felelték, 
hogy azt nem tudják -—, a dobokon játszó Ekuval és a Jannimud városi nagy kórus- 
sal. S még többen voltak, akik távközléssel kapcsolódtak be a zenébe, Aryntevel 
való második fellépésükön Kargun dobolt Arganneszről és Limakki szil-Rukendi 
fuvolázott egy másik hinnuldudi helyszínről, de volt olyan daluk is, amit tizenegy 
különböző színpadon levő művészek adtak elő egyszerre. 

Az egész szereplőgárdában Ninda zenészi karrierje tekinthetett vissza a 
legrövidebb múltra, de ő volt a leghíresebb — igaz, zenei hírnevét megalapozta po- 
litikai hírneve. De ez senkit sem zavart. Maguk közül valónak tekintették, és nem 
fukarkodtak a dicsérettel. 

A Dzsúmun Auríihaumnak azonban éjfélkor indulni kellett, és Ninda most már 
egy matival sem akarta késleltetni őket. Namindan-harvakin napjai voltak, sietni- 
ük kellett haza. A dzserangok persze erről nem tudhatnak semmit, de megértették. 
A hajónak mennie kell. Kilencszázhetvenkor ért véget az utolsó fellépése — itt 
kora este volt —, a közönség és a zenésztársak együtt ünnepelték boldogan, 
majdnem egy limlin át. Aztán még egyszer megölelte az unokatestvérét, intett a 
közönségnek és kisietett az aungirhoz, persze Higannival a sarkában, és már in- 
dultak is vissza. A hajó az aungirok bedokkolása alatt már zárta a tifongokat és 
készült a felszálláshoz. 

— Csodajó volt, anya — borult a nyakába Sileni még az aungirban. — Igazi éne- 
kesnő vagy, csillagközi sztár. 

— Nem baj, sien. Szeretek énekelni, ők pedig hadd örüljenek. 

Most Hinnuldud volt a Nagy Kanyar, a Dzsúmun Auríihaum innen még Sórakura 
megy, de az már visszafelé esik, közelebb van a Felhőhöz. Ott szállnak ki az utol - 
só utasok, mielőtt a hajó elmegy , karbantartásra". Féninnulgan volt, namindan- 
harvakin harmadik napja, nem csoda hát, hogy a jannihaumban egy kislány éppen 
Ninda mellett kérdezett meg egy bácsit: 


— De mi lesz, nagypapa, ha nem érünk haza a namindanra? 

— Semmi, mert hazaérünk — volt a válasz. — Ha egy szúni hajó adott időre oda 
akar érni valahová, oda is ér. 

Ninda önkéntelenül bólintott. — Thirran aken szompu, kharan niten szompu — 
dünnyögte csak úgy magának, a nagypapa és az unoka — vagy talán nem is az 
unokája — nem is hallotta, de a társai persze igen, és máris jöttek a bölcs válaszok 
a rövidke lúma kapcsán. Hosszú beszélgetést folytattak — a gondolati érintkezés 
villámsebessége mellett egy mati alatt annyit lehet beszélni, mint élőszóval fél 
nap alatt, vagy akár még többet, hiszen minden egyes közléshez hatalmas mennyi - 
ségű kiegészítő információt tudtak csatolni —, amit ezúttal nem annak tartalma tett 
emlékezetessé, hanem az, hogy Sileni egyre magasabb szinten vett részt az esz- 
mecserében. 

— Igen — összegezte Lí —, kétségtelen, hogy szellemi értelemben igencsak kora- 
érett vagy, de az anyukáid is azok. Illetve persze ha korábbi gondolatunkból indu- 
lunk ki és a jarikat az emberi faj mentális képességekkel ellátott alternatív válto - 
zatának tekintjük, akkor ez nem definiálható, nincs mihez képest koraérettnek len- 
netek, hiszen gyors kognitív érésetek jari mivoltotok egyenes következménye. 
Márpedig ha a jarik ezzel a sebességgel érnek — és ez kétségtelenül így van, mind 
a négyőtöknél megfigyeljük —, akkor az ember jari változatának ez a normális 
kognitív fejlődési tempója. Négy eset közül négyszer, ugye — az ötödikről sajnos 
semmilyen adatot nem tudtunk meg ezzel kapcsolatban. Természetesen a nerik, 
akik nem tudnak a képességetekről, koraérettnek gondolnak benneteket. Ez is vele 
jár, következménye a jari létnek. 

— És én érek a leggyorsabban, mert én vagyok a legkisebb — kottyant bele Sile- 
ni. 

— Nos, voltaképpen igen. Három anyukád mentális tere valósággal húz magá- 
hoz. Először Szinensinél figyeltük ezt meg, akiből a kirik mentális érzelmi hul- 
lámtere hozta elő a szunnyadó jari képességet, egyből teljes spektrumában, hiszen 
adta és vette a gondolatokat. Később aztán Ninda fejlesztette ezt benne tovább, 
majd pedig Ainival együtt ketten, miközben Ninda maga is tovább fejlődött Aini 
magasabb mentális potenciálja hatására. Hármuk hatására Sileni még gyorsabban 
halad felfelé. 

— Amiben segít a ti ivut gondolkodásotok is — tette hozzá Sileni talpraesetten. 

— Hát persze, sien. Bizonyos mértékig a kirik passzív mentális tere is a segítsé - 
getekre van, ha nagyon áttételesen is. 

— És az én erős kicsi kori jelszintem? 

— Nos, megjegyezném, hogy most is kicsi vagy, de a kognitív képességek és a 
mentális hullámok jelszintje között nem látom a direkt összefüggést. 

— És indirekt összefüggést? — Sileni bármilyen aprócska volt még, nem ijedt 
meg a bonyolult mentalikai fejtegetésektől. — Nekem eleve nagyon magas volt a 
jelszintem, aminek mindannyian nagyon örülünk. Tegyük föl, hogy ez következ- 
ménye valaminek, aminek az is következménye, hogy gyorsan fejlődnek a kogni- 


tív képességeim. Mi lehet ez a valami? Nevezzük másodlagos mentális potenciál - 
nak, tekintve, hogy az elsődlegest már lefoglaltuk. 

Szavakkal, azaz szavakat képviselő gondolathullámokkal csak ennyit mondott, 
de eközben feltárta elméjének egy területét, ahol egy egész koncepció kristályoso - 
dott ki. 

— Nagyon szép — mondta Lí elismerően -, és az, hogy ilyen fiatalon össze tudtad 
ezt állítani, sokkal fontosabb lesz hosszú távon, mint maga az elgondolás. De ab- 
ból is leszűrhetünk majd gondolatokat a könyv számára. 

A könyvük lassan, de biztosan haladt. Huszonnyolc éve dolgoztak rajta, már 
rengetegszer átírták, és még mindig nem mutattak meg belőle senkinek semmit. 
Csak a csoport ismerte. A könyv kapcsán kezdték magukat így hívni: , a csoport", 
ebbe beletartozott a négy lány — Sileni is —, az ivutok és a kirik, de senki más. A 
nerik persze nem tudhattak a csoport létezéséről. De a könyv szerzőjeként a cso- 
port lesz feltüntetve mint Ninda álneve: Lí és a törzs nevéből rakták össze a nevet, 
hogy Lí-Nindaran. A szúnik ebből felismerik a törzs nevét, a Lível nem tudnak 
mihez kezdeni — akik ismerik Nindát, azoknak Lí csak egy háziállat —, a dzseran - 
gok pedig a közepén látják Ninda nevét, a többit nem értik, hiszen ők a szúnik tör- 
zseiről sem tudnak. Válasz egyik esetben sem lesz. 

A könyv egyfajta sűrített összefoglalása lesz Ninda, illetve a csoport filozófiájá- 
nak. Már most is elég terjedelmes, de még lesz vele munka bőven. A címe éppoly 
misztikus, mint a szerzői név: Az Első Szían. 


520. 


pa-20 menekültek! 


,, Békétlen, kellemetlen, nyugtalan hely a Galaxis. Nem is lehet másmilyen, hiszen 
emberek élnek benne. " 


Ílgaszaumi, 
Feddardin elmélkedéseiből, 
39. sómir, 47. singir 


Dzsúmun Auríihaum 
Sóraku 
43691. dzsirat dzsorehan 
namindan-sirgakin 
660 


Sórakun Ninda nem szállt ki, nyilván egyetlen szúni sem, hiszen ez utolsó kikötő 
volt, ahol csak azért állnak meg, hogy kitegyék az utasokat a , karbantartás" előtt. 
Aki akar, maradhat éppen a fedélzeten — csak nemigen számíthat semmilyen ellá- 
tásra, szolgáltatásra, amihez ember kell, és még a kabinárat is megemelik neki, 


arra való hivatkozással, hogy miatta kell üzemben tartani a szísit és a suárt. A kór- 
ház betegei és hozzátartozóik persze más eset. 

De megnézte a kifelé tartó utasokat. Már nem voltak sokan, a többség kiszállt 
Hinnuldudon vagy még előbb, és eleve nem lehetett sok utas, hiszen a hajó most 
csak egy rövid kifutást csinált a namindan előtt. Feltűnt neki, hogy sok a gyerek. 

— Tudtok valamit erről a világról? — nézett az asztal körül ülőkre. Persze a janníi - 
haumban voltak éppen. — Sok gyerek van az utasok között, mit fognak itt 
csinálni? 

— Rengeteg elfoglaltságot találnak — felelte egy öreg néni, Hanurgémi. — Nagy- 
város, turistaparadicsom. Egyszer gyere vissza, nézd meg. Hatalmas kertjeik van- 
nak, sokemeletesek, óriási szállodák, bevásárló- és szórakozóközpontok. És nem 
is drága. Megengedhetik maguknak, hogy ne legyen drága. Akik itt szállnak ki, 
azok nem kényszerűségből, hogy ne legyenek a mi hajónkon, azok ide jöttek. 

Ugyanekkor a Galaxis egy távoli vidékén, a Hszanken Államhoz tartozó Am- 
bun-Rédg világának kikötőjében horgonyzó Ommikihempu fedélzetén egy hajó- 
tiszt bekopogott Orker Szamtur kapitány irodájába. 

— Van egy kis problémánk, Orker. Egy család politikai menedékjogot kér. 

A kapitány fölkapta a fejét és rámeredt a tisztre. 

— Komolyan beszél, Andlar? 

— Hát persze hogy komolyan. 

— Hszankeniek? 

— Igen. Szülők és két gyerek. A nyolc per kettesben vannak. 

A kapitány sóhajtva fölemelte terebélyes alakját és végigballagott a folyosón. 
Jelzett a nyolc per kettes kabin ajtaján, és belépett. 

Az apró, kétágyas kabinban öt ember nézett rá, három felnőtt és két apró gye- 
rek. 

— Üdvözlöm — állt fel a férfi. — Talo Rammen Andvans vagyok, légmérnök in- 
nen a városból. Ő a feleségem, Ant Raullet Szvons... 

— Igen, ők pedig a gyerekeik — szakította félbe a kapitány, és a másik nőre né - 
zett. — És ön? 

A másik nő sajtóigazolványt vett elő. Szinala Handrikaroszonarombvé, Belső- 
Galaktikus Hírügynökség, Szavansz. A kapitány morcosan nézett rá. 

— Ez itt az én hajóm ám, asszonyom. Az Immild Köztársaságban van bejegyez- 
ve, és az én tulajdonom. Ön magánterületen tartózkodik. 

A nő szó nélkül elővett még egy kártyát. Érvényes jegy volt az Ommikihempu 
fedélzetére, az ő nevére. A kapitány csak egy pillantást vetett rá, nem vette kézbe. 
Nagyot szusszantott. 

— Ön is politikai menedékjogot kér? 

— Nem. Én tudósító vagyok. 

— Értem. És most? Én nem adhatok maguknak politikai menedékjogot, nekem 
erre semmiféle jogosítványom nincsen. Erre csak az immildi kormánynak van 


joga. 


— De elvihet minket a hszankeni felségterületről. 

— Arra elég lenne a jegy is. 

Andvans is odanyújtotta a jegyét. Hszanken központi világára szólt. 

— Nem értem. 

— Külföldre nekünk nem adtak volna jegyet, kapitány úr. 

A kapitány kinyitotta a száját, kis karikát formált belőle, aztán visszacsukta. 

— Sajnáljuk, hogy ilyen helyzetbe hoztuk. De nem volt más választásunk. 

— Egen — dünnyögte Szamtur a tarkóját vakargatva. — És most mit csináljak? Ha 
kiderül, hogy én vittem el innen magukat, soha nem jöhetek ide vissza. 

— Ez nekik nagyobb veszteség lenne, mint magának — szólt hozzá végre a ripor- 
ter Is. 

— De nekem is éppen elég nagy. Mit érdekel engem, hogy őnekik mekkora? 

— Van egy-két dolog, amit mondhat nekik, és még ők fogják kérlelni, hogy üzle- 
teljen velük továbbra is. 

— Igen? No, halljuk. 

— A csillagközi egyezmények szerint ön köteles elvinni ezeket az embereket im- 
mildi területre. Ha ezt a hszankeniek nem veszik tudomásul, ön perelhet és azon- 
nal meg is nyeri. Nagyobb összeget kap, mint amennyit az itteni üzletein egy-két 
év alatt kereshet. Kérni fogják, hogy inkább folytassa a szállításokat. . . 

— Egy pillanat — intett a kapitány, és előhalászta a készülékét a mellzsebéből. — 
Aha... fogadok, hogy maguk miatt hívnak. Tessék. 

— Üdvözlöm — nézett rá egy barátságos arcú fiatalember, a felirat szerint Amro 
Kfanvan Dimalsz. — Képzelje, arról kaptam hírt, hogy ön illegális kivándorlókat 
próbál kijuttatni hszankeni területről. Hát nem különös? 

Szamtur nem értékelte a könnyed hangnemet. 

— Nem , próbálok", hanem ki is viszem őket, Amro Kfanvan Dimalsz úr. 
Ugyanis nincs más választásom. 

— Már hogyne lenne! Egyenesen bevonulhat a városi börtönbe, mert megsérti a 
törvényeinket. Küldjek önért rendőröket vagy önként jelentkezik? 

— Ön megfeledkezik valamiről, Amro Kfanvan Dimalsz úr — felelte Szamtur 
fogcsikorgatva. — Én az Ommikihempu parancsnoka vagyok, ezért először is lesz 
szíves kapitány úrnak szólítani! 

— Hm... értem. Igaza van. Elnézést kérek. . . kapitány úr. Másrészt azonban... 

— Így már jobb! Másodszor ha a rendőrei beteszik a lábukat a zsilipbkapumon, 
akkor már immildi felségterületen vannak, és én tartóztatom le őket! Ezen a hajón 
én vagyok a törvény! — bömbölte, bontotta a hívást és feltépte a kabinajtót. — Hog- 
gor! 

— Kapitány? — jött a válasz valahonnan a folyosóról. 

— Harci készültség! Zsilipeket lezárni, felszállást megkezdeni! Felszállási szek - 
venciát az én egyenes parancsom nélkül megszakítani tilos! Végrehajtani! 

— Értettem! — harsant a válasz, amit dobogó lábak robaja követett, és pillanatok 
múlva megszólalt a vészhelyzeti sziréna. 


Szamtur visszacsukta az ajtót és végignézett a három felnőttön. 

— No, hát most jól benne vagyok a himszehurpiban maguk miatt. Tisztában 
vannak vele, hogy ha engem most kitiltanak Hszankenből, az még a lehetséges 
legjobb eset? 

A riporter is elővett egy hiperfont. 

— Azt hiszem, van egy olyan ütőkártyánk, amire ön nem gondolt, kapitány úr. 
Figyeljen. 

A képernyő fölött a levegőben megjelent az előbb látott arc. 

— Kikötői parancsnokság, tessék. 

— Üdvözlöm, Amro Kfanvan Dimalsz úr. Szinala Handrikaroszonarombvé va- 
gyok a Belső-Galaktikus Hírügynökség szavanszi központjától. A beszélgetést 
rögzítjük és jogunkban áll publikálni, ha ön hozzájárul ehhez. 

— Kérem, parancsoljon. Miben lehetek segítségére? 

— Önt milyen rangban van az ambun-rédgi kikötő parancsnokságánál, Dimalsz 
úr? 

— Szotansz vagyok, vagyis egyike a kikötőparancsnok helyetteseinek. 

— A rangján vagy a nevén szólíthatom? 

— A nevemen legyen szíves. Nálunk a katonai rangokat csak katonák használják 
megszólításra. 

— Értem, Dimalsz úr, köszönöm. Akkor hát a tárgyra térek. Lenne szíves a sajtó 
számára kommentálni azt az incidenst, amelybe az imént keveredett az immildi 
Ommikihempu kapitányával, Szamtur úrral? 

— Honnan tud erről? — ráncolta a homlokát a katonatiszt. 

— Történetesen egy helyiségben tartózkodom a kapitánnyal, valamint Andvans 
mérnökkel és családjával. Kommentálná azt a fenyegetését, hogy rendőröket kül- 
dene Szamtur úrért az Ommikihempu fedélzetére, vagyis az Immild Köztársaság 
felségterületére, Dimalsz úr? 

, Ne védelmezz olyan álláspontot, amiben nem hiszel — mondta Feddardin. Én 
hozzáteszem: de ha téves az az álláspont, hiába hiszel benne — végül elbuksz. " 


Ninda: 
Beszélgetések, 
890. 


Amro Kfanvan Dimalsz intelligens ember volt. Nem volt sok időre szüksége, 
hogy átlássa: olyan helyzetbe került, ahol nincsen jó lépése. Ha letagadja, ami tör- 
tént, a riporter előkapja a felvételt, hiszen nyilván az előző beszélgetést is fölvette. 


Ha elnézést kér, azzal olyan ütőkártyát ad a kezükbe, amivel bármeddig elvihetik 
az ügyet. Kénytelen ragaszkodni az álláspontjához, bár ez a megoldás a legveszé- 
lyesebb. 

— Szamtur úr súlyosan megsértette Hszanken Állam törvényeit, asszonyom. 
Nekem mint kikötői tisztnek feladatom, hogy érvényt szerezzek a törvénynek. 

— Mint például az űrhajók területenkívüliségéről szóló csillagközi egyezmény - 
nek, Dimalsz úr? 

— Sajnos megesik, szerkesztő asszony, hogy a különböző törvények ellentmon- 
danak egymásnak. 

— Dimalsz úr, elmondaná, milyen alapon választott a két törvény közül, hogy 
melyiknek szerezzen érvényt? 

— Köteles vagyok védelmezni az állam érdekeit, asszonyom. 

— Amennyiben? 

— Andvans mérnöknek tilos elhagynia Hszanken Állam területét, tehát külföldi 
hajóra szállnia is. 

— Mit tenne ön, Dimalsz úr, ha Szamtur kapitány nem szegülne ellen az intézke - 
désének? 

— Akkor, szerkesztő asszony, parancsaimnak megfelelően cselekednék. 

— Vagyis? 

— Rendőri kísérettel visszaszállíttainám Andvans mérnököt és családját Hszan- 
ken felségterületére. 

Szinala Handrikaroszonarombvé szeme összeszűkült, a szája sarkában kegyet- 
len félmosoly jelent meg. 

— Dimalsz úr kérem, titkos az a parancs, amelynek végrehajtásáról beszélge- 
tünk? 

— Nem, szerkesztő asszony. Óhajt egy példányt? 

— Lekötelezne vele. 

A katonatiszt kinyúlt oldalra és megérintett valamit. 

— Igen, már itt is van — bólintott a riporter. — Ön nagyon kedves, segítőkész úri - 
ember, Dimalsz úr. Esetleg lenne kedve nekem interjút adni, amikor az ügyét tár- 
gyalják a Csillagközi Emberi Jogi Bíróságon? 

Dimalsz összerezzent és pislogott. 

— Nem értem, miről beszél. 

— Ez nagy hiba — bólogatott Handrikaroszonarombvé. — Súlyos tájékozatlanság. 
De hamar rá fog jönni. Még csak annyit, Dimalsz úr: az Ommikihempu már el- 
hagyta az önök világának felszínét. Számíthatunk távozás közben valamilyen erő - 
szakos fellépésre az önök részéről? 

— Nem — sóhajtott a tiszt —, törvényeink értelmében ez nem lehetséges. 

— Köszönöm, hogy a segítségemre volt. Amro Kfanvan Dimalsz kikötői pa- 
rancsnokhelyettest, a hszankeni hadsereg ambun-rédgi erőinek szotanszát látták, 
kedves nézőink. 

A botrány hullámokban tört ki. 


Immild, noha valóságos sérelem nem érte, magyarázatot követelt Hszankentől a 
kapitányt ért fenyegetésért, és garanciákat arra, hogy sem Szamturt, sem más im- 
mildi kapitányt nem fognak zaklatni Hszanken világain. A hszankeniek hasonló 
jegyzékkel vágtak vissza, kikérve maguknak, hogy egy immildi kapitány megsérti 
a törvényeiket és még nekik áll följebb. A hírügynökségek gondoskodtak róla, 
hogy ez a diplomáciai kardcsörtetés eljusson a nyilvánossághoz. 

Handrikaroszonarombvé interjúja pontos időzítéssel akkor jelent meg, amikor a 
csillagközi közvélemény már mindent tudott a konfliktusról. Az egész család 
megjelent a képen, és a riporter kérdéseire Andvans mérnök elmondta a történet- 
nek azt a részét, amiről eddig nem értesültek: hogy miért nem hagyhatja ő el 
Hszanken területét. A bíróság tiltotta meg neki, az államrend megdöntésére irá- 
nyuló sorozatos kísérletei miatt. De nem csukták le, mert a társadalomra való ve- 
szélyessége nem nagy. Ez áll az ítéletben. A valóság az, hogy Andvans indulni 
akart a helyi választásokon, Ambun-Rédg kormányzójának címéért, és bizonyos 
népszerűséget már elért. Ez zavarta a jelenlegi kormányzót, ezért intézett el egy 
ilyen ítéletet. És azért nem csukatta le, mert nem akart belőle mártírt csinálni. En- 
nek folytán viszont belföldön szabadon mozoghatott, tehát a jegyirodában kiadták 
a Hszanken világára szóló jegyét. 

A csillagközi közvéleményt megosztotta a politikai konfliktus, akadtak, akik 
Andvans pártját fogták, másokat hidegen hagyott a dolog, politikusok egymás kö- 
zötti csatározása. A mindössze öt naprendszerre kiterjedő Hszanken kicsi volt és 
jelentéktelen, néhány naprendszerrel távolabb már nem tudtak róla semmit. 

Csakhogy Dimalsz kimondott két szót, amit nem kellett volna. És családját. Ez- 
zel egészen más síkra terelődött az ügy. Andvans felesége nem vett részt a politi- 
kában, a két kisgyerekről pedig eleve elképzelhetetlen volt, hogy bármit elkövet- 
tek volna. Az ítélet, amit a BGH pillanatok alatt megszerzett, semmit sem szólt 
arról, hogy miért sújtja külföldre utazási tilalom ezt a három személyt is, csak 
annyi állt benne: , és családját". 

Handrikaroszonarombvé — a BGH egyetlen tudósítója Hszanken területén — fel- 
hívta az ambuni városi bíróságot, ahol egy ügyintézőt a szó szoros értelmében ki- 
lelt a hideg attól, hogy egy csillagközi hírügynökség kér tőle felvilágosítást, de 
szerencsére annyit ki tudott nyögni, hogy ő ebben nem illetékes. A riporter mé- 
zesmázosan megkérdezte, hogy lesz-e kedves intézkedni, hogy az illetékes hala- 
déktalanul felhívja őt, és várt. De csak ő. Egy csillagközi hírügynökség nem vár. 
A BGH emberei rászálltak Ambun-Rédg és Hszanken bíróságaira és igyekeztek 
eljutni a legfelsőbb vezetőkhöz. Sikerült is, és Handrikaroszonarombvét hamaro - 
san összekapcsolták Akon Nonri Rakundával, Ambun-Rédg Legfelsőbb Bíróságá- 
nak elnökével. 

— A kérdés, amire választ szeretnék kapni öntől, főbíró úr — kezdte a riporter az 
üdvözlések után —: hogyan lehetséges, hogy bírósági ítélet tiltsa meg az ország el- 
hagyását olyanoknak, akik ellen soha nem emeltek vádat, sőt kiskorú gyerekek - 
nek? 


— Szerkesztő asszony, ön bizonyára tudomással bír arról — kezdte Rakunda főbí- 
ró, egy idős, tekintélyes külsejű úriember —, hogy magáról a konkrét ügyről nem 
tudok nyilatkozni, nem tanulmányoztam az esetet, nem vagyok birtokában a kellő 
információknak. Általános jellegű információkat tudok adni önnek. A bírósági 
gyakorlat követi a családjogi törvény azon előírását, hogy a kiskorú gyermekeket 
— bizonyos, törvényben szabályozott esetek kivételével — nem szabad elszakítani 
szüleiktől. 

— S ez az előírás erősebb, mint a gyermekek szabad mozgáshoz való joga? — ér- 
deklődött Handrikaroszonarombvé. 

— Igen, feltétlenül. Ha a szülő nem jelent veszélyt a gyermek egészséges fejlő - 
désére, akkor semmiféleképpen nem szakítjuk el őket egymástól. 

— Eszerint ez nem csak az anyára vonatkozik, hanem az apára is? — kérdezte a 
riporter pontosan az ellenkezőjét a valódi kérdésnek. 

— Ez magától értetődik, szerkesztő asszony. 

Handrikaroszonarombvé felállította a csapdáját, a főbíró benne volt — rácsukhat- 
ja. 

— Ez tehát azt jelenti, főbíró úr, hogy az a bírósági ítélet — elvonatkoztatva ter - 
mészetesen a konkrét esettől, általánosságban tekintve —, amely kimondja, hogy 
tilos elhagyniuk az országot olyan gyerekeknek, akiknek az egyik szülője külföl- 
dön van, az szükségképpen téves ítélet. Egyetért velem ebben, főbíró úr? 

Rakunda kezdte kényelmetlenül érezni magát, de még nem látta előre, mi lesz a 
riporter következő lépése. 

— Általánosságban igen. 

A riporter tempót váltott. 

— Akkor tehát foglaljuk össze, immár a konkrét esetet. Miután a gyerekek anyja 
külföldön van, nekik jogukban áll csatlakozni hozzá, akadályoztatás nélkül, jól 
mondom, főbíró úr? 

Rakunda bosszús fintort vágott. 

— Mint mondtam, a konkrét esetet nem ismerem, nem tudok róla érdemben nyi - 
latkozni. Azt sem tudtam például, hogy a gyerekek anyja külföldön van. 

— Nem, nincs külföldön, itt van a férjével és a gyerekeivel. 

— Akkor... nem értem. 

— Eddig nem tárgyaltuk külön az ő személyét, de miután őt soha nem vádolták 
semmivel, számomra nyilvánvaló, hogy ő bármikor elhagyhatja az országot. Ön 
nem így látja, főbíró úr kérem? 

— Amennyiben az ön állítása helytálló. .. minden bizonnyal jogában áll. 

— És magával viheti a gyerekeket, nemde? 

,, Megkérdezték, miért mondja, hogy a politikusokat csak az önérdek vezeti. Mert 
így van, felelte. De miért van így, kérdezték. Azt felelte: Ne engem kérdezzetek, 
hanem őket. En nem vagyok és nem is leszek politikus. " 


Sileni: 
Naplóm Nindával, 
43980. szimsáhuran 


Rakunda megértő, de bosszús fintort vágott. 

— Azt hiszem, látom már, hová akar kilyukadni, szerkesztő asszony. Sajnos meg 
kell önt állítanom ebben a gondolatmenetében. Az ön következő lépése az lesz, 
hogy miután a családja távozott külföldre, a mérnök úrnak jogában áll követni 
őket, hiszen a gyerekeknek joguk van az apjukhoz. Nos, ez nem lehetséges. A 
családjogi törvényt nem lehet úgy értelmezni, hogy az felmentést adjon a jogerős 
bírói ítélet alól. 

— Főbíró úr logikája kiváló, de egy mozzanatot sajnálatos módon mégis kiha- 
gyott. Eszemben sincsen azt állítani, hogy a mérnök úr a jogerős bírói ítélet elle- 
nére elhagyhatná Hszanken Államot. 

— Hanem? ... 

— Az imént beszéltük meg, főbíró úr, hogy az ítélet három embert korlátoz jog- 
talanul mozgási szabadságában. Önnek mint nagy tudású szakembernek nyilván 
nem kell magyaráznom, csupán a nézők kedvéért mondom, hogy a hszankeni tör- 
vények értelmében az az ítélet, amely ekkora nyilvánvaló jogsértést tartalmaz, 
minden részletében semmis. Egyáltalán nincsen joghatálya. Mint megbeszéltük, 
főbíró úr nem ismeri a konkrét ügyet. Ezért csak arra kérem, általánosságban nyi- 
latkozzon. Az az ítélet, amely három vétlen, vád alá nem helyezett állampolgárt 
foszt meg jogaiktól, a negyedikre vonatkozó részében is semmis? 

Rakundán látszott, mekkora önfegyelemre van szüksége, hogy fékezze dühét. 

— Általánosságban véve igen. Csakhogy, szerkesztő asszony, nem tanácsolom, 
hogy ebből azt a következtetést vonja le, hogy az a család innentől mehet, amerre 
lát. Az ítélet semmisségét ugyanúgy bíróságnak kell kimondania, ahogy magát az 
ítéletet 15. 

— Ó, értem, főbíró úr. Nagyon köszönöm, hogy felvilágosította a kedves néző- 
ket. Ha még egy pillanatra visszaélhetek drága idejével, főbíró úr kérem, megten- 
né, hogy elmondja, miképpen lehet ezt a semmisségi tárgyalást megtartani — álta- 
lánosságban persze —, olyan esetben, amikor mind a négy peralany külföldön tar- 
tózkodik, és ott is marad? 

A főbíró szusszant egyet. 

— A törvény szerint a vádlott jelenléte nélkül nem lehet tárgyalást tartani. 


— Nagyon nagy segítségemre volt, főbíró úr. Kedves nézőink, dr. Akon Nonri 
Rakundát, Ambun-Rédg világának főbíráját hallották. 

Hszanken nem volt messze — egynapi út, ami alatt a hatóságok nem hallattak 
magukról. Csak akkor, amikor az Ommikihempu annak rendje s módja szerint be- 
jelentkezett a leszálláshoz, és a kikötőparancsnokság megtagadta az engedélyt. 
Élő adásban vívtak szópárbajt, egyik részről Handrikaroszonarombvé és Szamtur 
kapitány, a másikról előbb a kikötőparancsnok, majd egy belügyminisztériumi 
osztályvezető. Mindkét oldal hajthatatlannak mutatkozott. Csakhamar azonban 
bekapcsolódott egy újabb résztvevő, egy fiatal hölgy a Dareke Jogvédő Irodától, 
és tájékoztatta a hszankenieket, hogy elkészítettek néhány keresetlevelet. Egyet az 
immildi kormány felkérésére, egyet Szamtur kapitány nevében, továbbá az utasok 
nevében ötszázhúsz darabot. Andvans mérnök és családjának jóval bonyolultabb 
keresete is hamarosan elkészül, és az egész megy a Csillagközi Emberi Jogi Bíró - 
ságra. Az utasok , csak" azért perelnek, mert ha nem szállhatnak le Hszankenen, 
akkor el kell repülniük Lomdarvára, s onnan egy másik társaság hajójával vissza - 
jönniük, ez négyszeres útiköltség és öt nap kiesett idő — fejenként kétezer szinlu, 
de van egy üzletember is, aki azért jött Hszankenre, hogy megkössön egy ötven- 
milliós üzletet, ő ezért a teljes összegért perel. Szamtur kapitány követelése az út 
teljes bevétele plusz az erkölcsi fájdalomdíj, Immild pedig szintén a maga fájda- 
lomdíját követeli. Andvans nélkül is már háromszázmilliónál tartanak, Hszanken 
egyévi egyenes idegenforgalmi adóbevételénél. A Dareke pedig, ahogy az ilyen 
cégek szokták, a saját huszonöt százalékát még ráteszi erre. 

Az osztályvezető vörös arccal kérte ki magának, hogy Hszanken kormányzatát 
megzsarolják, a Dareke ügyvivője pedig közölte, hogy ők nem zsarolók, a munká- 
jukat végzik, és ez rágalmazás. Pillanatokon belül elővarázsoltak egy újabb kere- 
setlevelet, de mivel a rágalmazás a csillagközi jog szerint bűncselekmény, ez már 
a büntetőbíróságra megy. 

Senki sem ringatta magát abban a hitben, hogy a hszankeniek majd kiadnak egy 
minisztériumi osztályvezetőt. Természetesen fizetni sem fognak, az ítéletek arra 
lesznek jók, hogy a pernyertesek gyönyörködhetnek bennük. De az elemzők már 
elkezdték becsülgetni, hogy ez az ügy micsoda presztízsveszteséget fog jelenteni 
a hszankeni kormánynak. 

Hszanken még tépelődött, az Ommikihempu orbitális pályán várakozott — a hajó 
és az utasok kiesett ideje mind bekerül a keresetekbe —, amikor jelentkezett Lom- 
darváról az Onnonkot Utazási Iroda. Amióta az ügy tart, háromszáz utasuk mond - 
ta le a Hszanken valamelyik világára tervezett utazását és adta vissza a jegyét. Pe- 
relnek a kiesett forgalmuk miatt. 

A lomdarvai tengerparton, egy kis dombon üldögélő másik BGH-tudósító, Sze- 
nika Szmbvrakéni tette az ügyet , Ninda-üggyé". 

— Így áll tehát a helyzet, hölgyeim és uraim. A csillagközi közösség a hszankeni 
kormány válaszát várja, a jogászok pedig a háttérben megkezdték munkájukat an- 
nak érdekében, hogy akiket kár ért, azokat kártalaníttassák. Sokan nyomkodják 


most a hiperfonokat. Vannak közöttük olyanok, az én társaságomnál, a Belső-Ga- 
laktikus Hírügynökségnél is — egyelőre sajnos hiába, ám ez nem lesz mindig így 
—, hogy elérjenek egy kedves mosolyú, szőke lányt, akinek vesékbe látó tekintete 
és nyílt, őszinte, nyers modora előtt már nem egy állami vezetőnek kellett vissza- 
vonulót fújnia. Errefelé, az Ingansun-ködök vidékén még csak aránylag kevesen 
ismerik, de a spirálkar jókora területén elterjedt már a híre. A neve Ninda. Nem 
sok jóval biztathatom a hszankeni kormányt, ha ő értesül arról, ami itt folyik. Ah- 
hoz ugyan nincsen hatalma, hogy megdöntsön egy kormányt — ő csak egyetlen 
ember, sőt mi több, egy kamaszlány —, de ennek ellenére már megtette. Szindori- 
án, Nirékán, Dzsáulon. Hogy Hszanken lesz-e a következő? Ezt hamarosan meg - 
tudjuk mindannyian. Szenika Szmbvrakéni, BGH, Lomdarva. 

Ezzel a botrány újabb szakaszába lépett. Hszanken túlreagálta az ügyet. A kül- 
ügy éles hangon bírálta Szmbvrakéni és Handrikaroszonarombvé fellépését, azzal 
fenyegetőztek, hogy kitiltják a BGH-t az országból, mert veszélyezteti az állam 
törvényes rendjét, és diplomáciai lépéseket helyeztek kilátásba Szavansz ellen, 
amely — minthogy mindkét tudósító az ő állampolgáruk — súlyosan beleavatkozik 
Hszanken belpolitikájába. Ezt persze Szavansz kikérte magának, és kifejezte re- 
ményét, hogy csakugyan , jön Ninda és rendet csinál". 

A helyzet váratlan fordulatot kapott, amikor megszólalt egy simmutai óriáscég, 
az Alil-Nilk. Tömör nyilatkozatot adtak ki arról, hogy a BGH zavartalan működé - 
séhez üzleti érdekeik fűződnek, és ha a hírügynökséget nem engedik dolgozni 
Hszankenen, akkor az Alil-Nilk kénytelen lesz felszámolni érdekeltségeit az or- 
szágban. 

A hszankeni kormányzat nem követte a szindor rezsim rossz példáját. Ha nem 
fújnak visszavonulót, az egyet jelent a teljes államcsőddel, háromszorosára szök- 
kenő munkanélküliséggel, totális káosszal. 

Kapituláltak. Ninda tudomást sem szerzett az egészről, hiszen ő éppen a 
namindant ünnepelte. 


pba 
, Aki másra akarja erőltetni a saját értékrendjét, annak baja van a saját érték- 


rendjével. Aki meg akar győzni másvalakit, hogy gondolja azt, amit ő, az még 
nem értette meg a saját gondolatait. " 


Lí-Nindaran: 
Az Első Szian, 
124. sómir 


SUGÁRGÁT 


523. 


,, Számos megállapítást, amit tesznek rólad, azért mondják, mert okot adtál rá. 
Számos másikat viszont úgy, hogy nem adtál okot rá. A kettőt elválasztani egy- 
mástól — néha saját magadnak sem könnyű. " 


Ninda: 
Beszélgetések, 
672. 

— A történelemben sok tízezer ilyen hitrendszert ismerünk — közölte Ninda. — Egy 
részüket vallásként azonosítjuk, másokat politikai világnézetként, de mindkettő - 
ben megegyezik az az elem, hogy nem kér bizonyítékokat és nem tűr ellentmon- 
dást. Miért nem? Alapvetően két oka van. Ezek a világképek tényekként definiál- 
ják magukat és már bekódolva, számos esetben explicit módon megfogalmazva 
közlik, hogy , ne merészelj kételkedni vagy ellentmondani". Ezáltal az ilyen vi- 
lágnézet követője minden olyan információt, amit nem tud összeegyeztetni hité- 
vel, támadásként él meg, akárha fizikai agressziót szenvedne el. Tudjuk, hogy a 
fizikai és a verbális támadásra ugyanaz az agyközpont reagál. Ugyanakkor azon- 
ban maga az eszmerendszer is tartalmaz ellentmondásokat, gyakorlati megvalósu- 
lása pedig még inkább. Már az a tény, hogy az eszmét alaposan be kellett biztosí - 
tani külső és belső támadásoktól egyaránt, kétséget ébreszt egy intelligensebb em- 
berben: miért van erre szükség, ha az eszme voltaképpen az objektív igazság? Aki 
magából kikelve szidalmazza azt, aki kételkedni merészelt, azért igyekszik minél 
hangosabb lenni, hogy elnyomja önmagában is a kétségeket. Egy ilyen kizáróla- 
gosságot követelő eszmerendszer hívének lenni nem könnyű dolog. Örökké résen 
kell lenni, egyszerre három irányba: saját tetteinket és gondolatainkat folyamato - 
san vizsgálni kell, hogy megfelelnek-e az eszme követelményeinek; társainkat is 
állandóan felül kell vizsgálnunk; és a kívülállókat örökké győzködni kell, hogy az 
eszme igenis a tévedhetetlen igazság. Ha nincsen ilyen eszménk, nem igazán ért- 
jük, hogy a hívőnek ezek miért fontosak. Számára azonban ezek elengedhetetlen 
részei az eszmének: maga a tanítás és annak védelmezése egyformán fontos. 

Angádzsi csettintett a nyelvével. — Eddig szép. Most vegyünk egy konkrét esz - 
mét és elemezzük az eddigiek fényében. A te eszmédet. 


Ninda felvonta a szemöldökét. 

— Ez itt a Szirangilfimmargúni. Mindannyian tudjuk, hogy te egy jelentős kor- 
társ filozófus vagy, akinek nézetei többek között a szindor diktatúra bukásához 
vezettek. Az a dolgunk, hogy minden ilyesmiről tudjunk. 

Ninda elmosolyodott. 

— Hát éppen azért vezettek ahhoz, mert az én eszmém a totalitárius eszme eluta- 
sítása. 

— Helyes, és mi van helyette? 

Ninda végighordozta pillantását a termen, ahol a szokásos ülőzsákokon, széke- 
ken és a szőnyegen üldögéltek egyetemista társai. 

— Az én eszmém az, hogy gondolkodj. Használd a saját elmédet, a saját gondo- 
lataidat, ne valaki másét, amit készen beletöltöttek a fejedbe. Mi az, ami te vagy 
és senki más? Mi tesz téged Angádzsivá, Entiku férjévé, Harigé, Szonguni és 
Raukáni apjává, Ilgilli és Jaurszáhi fiává, a Szirangilfimmargúni inenkijévé, ötdí- 
res fhangímesterré, a Dzsombi-rikangészi szerzőjévé? Ezek, amiket itt elsoroltam? 
Dehogy. Ezek csak jelzőid, amik meghatározzák helyedet a családfán és megne- 
vezik egy-két tudományos eredményedet, de nem azonosak veled és nem is defi- 
niálnak téged. Egész nap sorolhatnám, amit tudok vagy megtudhatnék rólad, de 
valóságos lényedről ez nem sokkal többet árul el, mint a puszta neved, az is egy- 
értelműen azonosít téged, nálunk egyedi személynevek vannak, valószínűleg nem 
sok Angádzsi élhet vagy élhetett valaha a Testvériségben. Te magad az vagy, amit 
az elméd tartalmaz. A műveidből, előadásaidból, beszélgetéseidből sokat meg le- 
het tudni rólad — amit közölni kívánsz és amit közölnöd sikerül. De ezek csak tö - 
redékek. Az én eszmém, ha egyáltalán eszme ez, abból áll, hogy miután mindnyá- 
jan egyéniségek vagyunk, viselkedjünk is ekként. Azzal foglalkozzunk, ami sze- 
mély szerint nekünk fontos. 

— Szép összefoglaló, és megtisztelő, hogy ennyire számon tartod a családomat. 
Hanem a sirnida arról kuruttyol, hogy te egy filozófiai munkán dolgozol a társaid - 
dal. 

— Helyesen kuruttyol a sirnida — bólintott Ninda ismert, komoly mosolyával. 

— S erről a műről mit lehet tudni? 

— Még nem sokat. . . nem sokat tudunk róla mi magunk sem. 

— Ez érdekesen hangzik. Egy könyv, amin évtizedek óta dolgoztok — jól emlék - 
szem? —, és nem sokat tudtok róla. Van valami konkrétum, amit megoszthatsz ve- 
lünk? 

— , Ne siesd el, hagyd megérni — ízletesebb lesz" — felelte Ninda komolyan. 

— Aha, ezt Angisztilhepan mondta. Értem. Hát akkor — kivárjuk, amíg megérik 
az a könyv. További diktatúrák megdöntésében is részt fog venni? 

Ninda meglepve nézett az inenkire, kissé félrehajtott fejjel, mint egy kiskutya. 

— Nos, mint említettem, nekünk az a dolgunk, hogy tudjunk mindenről, ami a fi- 
lozófia tudományán belül történik. Mármost van nálam egy levél, amit egy dzser- 
ang filozófus írt, régi barátom. Elmeséli, hogy legújabban, az iménti namindan 


legelején megdöntöttél egy diktatúrát úgy, hogy nem is tudtál róla. Ez nem 
politikai diktatúra volt, hanem a társadalmi szokásjogok diktatúrája, egy rísszinu. 
Olyasmi, ami a politikai diktatúrák által felállított szabályoknál sokkal mélyebben 
gyökerezik és sokkal erősebb társadalmi ellenállás védelmezi... ismered a 
Hormullit-szabályt? 

— Hogyne. A diktatúra által felállított követelményeknek az emberek sietnek 
megfelelni, majd pedig a diktatúra bukása után ugyanekkora igyekezettel dekonst- 
ruálják, amit a diktatúra megkövetelt. Az ok mindkét esetben a társadalmi nyo- 
más, amely a két időszakban ellentétes irányba, de hasonló erővel hat. 

— Pontosan. A rísszinuszabályokat azonban nem egy adott aktuálpolitikai 
szituáció, adott esetben egyetlen ember szeszélye hívja életre, hanem ezek hosszú 
idő alatt meggyökerezett, a társadalom egészébe beivódott szabályok. Gyakran 
idejüket múlt, ősdi beidegződések, amik már csak kárt okoznak a társadalomnak, 
ezért nevezzük őket diktatúrának is. Nos. Hallottál egy Hszanken nevű államról? 
... nem, rendben, nem is nevezetes semmiről, kivéve, hogy egy évvel ezelőtt je- 
lentős tömegek tették céljukká annak a rísszinunak az eltörlését, hogy ha valami- 
lyen hivatalos szerv, például bíróság rendelkezik egy férfi további sorsáról, akkor 
mellékesen a feleségét és a gyerekeit is hozzácsapják mint afféle tartozékokat. A 
konkrét esetben egy politikusnak megtiltották az ország elhagyását, , tehát" a csa- 
ládja sem utazhat külföldre. Mintha a testrészei lennének, nem önálló emberek. 
Természetesen a probléma ennél összetettebb. Jelenleg annyit tudunk, hogy a 
hszankeni gyerekeket a társadalom az apa csatolt részének tekinti, az anyjukat 
szintén, az első gyerek megszületésétől. 

— Ez némileg emlékeztet Ősi Földre — jegyezte meg Ninda. 

— Feltétlenül. Általában emlékeztet rá minden olyan szokásrendszer, ahol a ne- 
mek közötti egyenlőség nem teljes. Ősi Föld primitív társadalmaiban ez számtalan 
változatban volt jelen. Mai Galaxisunkban alig van rá példa. De azért akad éppen, 
és az egyik ilyent most a te közreműködéseddel kezdték megdönteni — anélkül 
hogy tudnál róla. Rögtön a botrány kezdeti szakaszában fölmerült ugyanis a te ne- 
ved mint azé az emberé, aki képes , rendet tenni" a zűrzavarban. Azóta is folya- 
matosan hivatkoznak rád, és tüntetések során is rendszeresen előkerül az arcké- 
ped. Éppen úgy, mint Szindorián. Ráadásul a kormányzat, mint általában, a kon- 
Zervatív álláspontot képviseli, tehát ezek egyúttal kormányellenes tüntetések is. 

— Válaszom a kérdésedre — felelte Ninda —: úgy tűnik, akkor is megdőlnek körü- 
löttem diktatúrák, ha nem teszek semmit. Tehát a könyv is hasonló helyzetben 
lesz. Ha megírjuk, ha nem — diktatúrák dőlnek meg. 


524. 


pb-2 Szolgálati 


, Akkor lenne jobb a Galaxis élete, ha az emberek felelősséget vállalnának egy- 
másért mint a társadalom részei. Ugy értem, az összes ember. A politikusok is." 


Ninda: 
Nemlétező politikai beszédeim, 
48. 
Szúnahaum 

Ninda végigtekintett a kilenc fiatalon, akik a kert huhallup előtti részén üldögéltek 
a fűre felállított asztalok körül, és egy sóhajjal belekezdett. 

— Nagyon furcsának tartom a gondolatot, hogy ti lesztek , az én hangom" a nyil- 
vánosság számára, de a Társaságnak igaza van, valószínű, hogy egyre több levelet 
fogok kapni. Már most is vannak nehézségeim a válaszadással, ezért találta ki a 
Társaság a ti csoportotokat. Hát — ennyi, amit mondani tudok. Sok sikert. 

— És mi lesz a csoport neve? — kérdezte Hait. 

— Azt nem tudom. Ti találtátok ki, ti adjatok nevet neki. 

— Ninda Szolgálat — mondta Ámmaít. 

— Jó — felelte Ninda könnyedén. — Akkor ezzel a csoportot megalapítottam. 

Ettől kezdve ők válaszolnak a Nindának küldött levelekre. Mostanában már na- 
ponta többet is kapott ismeretlenektől a Testvériség központi postarendszerén ke- 
resztül; mivel Ninda még kiskorú volt, a núdzsahan megszűrte ezeket, de vála- 
szolni nem tudott helyette, ez már nem az ő kompetenciájuk volt. Ninda annyit 
kért, hogy a személyes hangvételű leveleket adják át neki, és amikor ők válaszol- 
nak, azt a Ninda Szolgálat nevével írják alá. Kívánságait vita nélkül elfogadták. 
Nem csapnak be senkit, a Szolgálat létezése nem titok, nyilvánosan be fogják je- 
lenteni. Mindenki számára világos, hogy ő egymaga nem levelezhet az egész Ga- 
laxissal. 

A Szolgálat már maga szervezi meg a saját munkáját. Egyetlen vezetőt válasz - 
tottak, egy Khatti nevű thabbuan fiút, mert ő már bizonyos irányelveket is megfo- 
galmazott magában. Most megvitatták őket, s a Szolgálat működése ezek mentén 
kezdett kikristályosodni. 

Nem tesznek ígéreteket, főleg nem olyanokat, amiknek nem tudnak biztosan 
eleget tenni. Nem tesznek semmilyen ígéretet Ninda nevében, például hogy el fog 
látogatni valamely világra. Ezt csak ő maga ígérheti meg. Nem küldenek pénzt, 
gépeket vagy nyersanyagot, ők nem jótékonysági szervezet. 


Viszont ha társadalmi visszásságokról, hatalmi önkényről kapnak értesítést, an- 
nak hírverést fognak csapni, és mindent megtesznek, hogy a kérdéses helyzet 
megváltozzon. Létrehoznak egy médiacsatornát a Szolgálat nevével, de megkere- 
sik a vezető galaktikus hírügynökségeket is, amilyen a BGH, és csillagszerte 
ismertté teszik a hatalmi bűnöket. A Szolgálat feljogosítja magát, hogy adott 
esetben megkeresse az illető állam hatóságait és kérdőre vonja őket, hiperfonon 
vagy éppen akár személyesen, élve a mindenre kiterjedő védelemmel, amit a 
Testvériség biztosít állampolgárainak. Nem kell nekik maguknak odautazniuk, 
adott esetben eljárhatnak a közelben tartózkodó szúnik vagy éppen az esszidzsin- 
na segítségével is. 

Nyitottak egy publikus címet, ahol a Szolgálatot majd el lehet érni, és 
megkezdték a Nindának írt, a Testvériség címére küldött levelek feldolgozását. 
Már száznegyvenöt volt belőlük, amiket a núdzsahan átadott, de Ninda még nem 
tudott velük foglalkozni. Most értesítette a núdzsahant, hogy ezeket a leveleket 
ezentúl a Szolgálatnak adja át, és az első levelet ki is nyitotta a csapat legfiata - 
labbja, a százkilencven éves Ailekas Ryndaskiunas, aki persze már találkozásuk - 
kor lefolytatta Ainival és Nindával a szokásos kis szertartást, amivel tisztázták, 
hogy hogyan rokonok. 

— Tavekkano — betűzte. — Azt írja, hogy ők egy jelentéktelen kis világ a Szimm - 
non-hasadékban, de nagyon tisztelnek téged, és... hát ez a lényege. Írjak nekik 
választ és köszönjem meg, ugye? 

— Hát persze — felelte Khatti. — Amennyire képességeinkből telik, mindenkinek 
válaszolni fogunk. S ha túl sok lesz a levél és nem győzzük, akkor növelni fogjuk 
a létszámunkat. Az a célunk, hogy Ninda kapcsolatban maradhasson a Galaxissal, 
de ez ne az ő idejét eméssze föl. 

Kis csend lett. 

— Kapcsolatban a Galaxissal — dünnyögte Hait. — Tudod te, hogy mit jelent ez? 

— Azt hiszem -— pillantott rá a fiú —, most nem arra gondoltál, hogy a Galaxisban 
milliószámra vannak lakott világok, amiket embertrilliók népesítenek be. Hanem 
— és most Nindára nézett, aki szokásos szenvtelen nyugalmával pillantott vissza rá 
— hogy még soha senki sem akart , kapcsolatban lenni a Galaxissal". Igen, biztos 
vagyok benne, hogy Ninda az első ember a történelemben, aki ilyen igénnyel lép 
fel, illetve inkább úgy gondolom, hogy ez az igénye pont nem Nindának van. 
Nem Ninda akar kapcsolatban lenni a Galaxissal, hanem az ővele. Nindának ép- 
pen az ellenkezőjére van igénye: hogy nyugodtan élhessen a családjával, nevel- 
hesse a kislányát. Egy cseppet sem vágyik a Galaxis érdeklődésére. 

Ninda elmosolyodott, de nem ő válaszolt, hanem Sileni. 

— Te nagyon odafigyeltél arra, amit Ninda mondott. 

— Igen. Mert szerintem nem mondta, hanem tanította. Ezért jelentkeztem ehhez 
a Szolgálathoz. 

— Mi az, amit szerinted én nem mondtam, hanem tanítottam? — kérdezte Ninda 
figyelmesen. 


— Szerintem minden, amit valaha mondtál és valaha mondani fogsz, az tanítás — 
azoknak, akiknek megvan a fejük rá, hogy megértsék. Nem állítom, hogy én ér- 
tem. De figyelek. 

Ninda megajándékozta egy újabb mosollyal. 

— Szóval azt gondolod, hogy ha megkérdezem, hogy vagy, azzal tanítottam 
neked valamit? 

— Nem tudom. A kérdés inkább az, hogy te magad tudod-e. 

Újabb mély csend támadt. Aztán mindenki elnevette magát. Ez a válasz annyira 
tipikusan nindás volt, mintha ő maga mondta volna. 

— Sindvoren. Mond az neked valamit, hogy khamtine rorki szumb? 

— Arkaran khamtine szumb honneke tha khríman, thrídi rorki szumb irken ár- 
dzsan? 

— Sűon Yt... megint egy fhangítudós — dörmögte Ámmaít. 

— Ebből egy hangnak se volt köze a fhangíhoz, csak ez az anyanyelve — kacagott 
föl Ninda, és persze thabbuan nyelven válaszolt a fiúnak; mostanra folyékonyan 
beszélte. Néhány mondatot váltottak egymással, aztán megint a többiekre nézett 
és szúniul folytatta. — Arról beszéltünk, hogy a megértésnek számos szintje léte- 
zik, ahogy a , keresztülérzésnek" is, én így tudom ezt a fogalmat lefordítani. Sot- 
ten azt mondta, ez olyan, mint a víz. Ugyanaz a vízmolekula ugyanaz, amikor az 
én testemben van, mint amikor az Onginur habjaiban tart a tenger felé vagy ennek 
a kanapénak a szövetében van, de mégis más a kötődése más molekulákkal, és 
más a Galaxis felépítésében játszott szerepe is. Én nem egészen értek ebben egyet 
vele, mármint a vízmolekulát illető részében persze igen, de a hasonlat szerintem 
sántít. Talán egyszer írunk erről egy tanulmányt közösen. Sotten már fölvetette. 
De ez most nem fontos. A fontos az, hogy neked, Khatti, nyitva van a szemed és a 
füled a világra. Nem énrám, és ne is énrám legyen, én csak egy ember vagyok, a 
világra legyen. Egyébként érdemes lenne a fhangíval is foglalkoznod, sok érdekes 
dolgot tudnátok egymásnak mondani. 


525. 


, A kormányzat — az emberek. Erről a kettőről folyton úgy beszélnek, mint két kü- 
lön dologról, amiknek gyakran ellentétesek az érdekeik. Pedig a kormányzatnak 
csak az lehet az érdeke, ami a társadalomnak. A kormányzatot a társadalom hoz- 
ta létre és tartja fenn, hogy helyette intézze az ügyeit. " 


Lí-Nindaran: 
Gondolatok, 
392. sómir 


Hait és Ámmaít már nem táncolt, a padon ültek és elnézték a három lányt, amint 
összekapaszkodva forognak a tűz mellett. Milyen nagyok már, gondolta Hait. S 
mégis milyen kicsik. Nagyjából egyidősek — Szindorián egészen annak számíta- 
nának —, de Aini és Szinensi szinte kölykösen hat a Nindából áradó szelíd, 
méltóságteljes nyugalom mellett. Pedig ők maguk is sokkal érettebbek a korosztá- 
lyuknál. 

A fél spirálkar megőrül érte, gondolta Hait. A Társaság adatai szerint közel há- 
rommilliárd rajongója van, s még bármennyi lehet, akikről nincs adat. Kiyfeánnak 
a saját országában hatvan százalék körül volt a rajongótábora, külföldön meg sen- 
ki. A szindoriai felmérések szerint Nindáért nyolcvannyolc százalék rajong ze- 
nészként, nyolcvan dööyllként, hetvennégy politikai tanácsadóként, hatvankilenc 
a diktatúra megbuktatásában játszott szerepéért... és most jelent meg egy repre- 
zentatív felmérés, kétezer szindor nyilatkozott, akik a legkevésbé sem szenvedhe- 
tik Nindát. Persze anonim. A Szík-Vaikan készítette a felmérést, őket igazán nem 
lehet azzal vádolni, hogy az ÁLAN zsoldjában állnának, de bizony a válaszokból 
az jött ki, hogy akik Szindorián utálják Nindát, azok elkötelezett kiyfeánisták, és 
őt teszik felelőssé, amiért elveszítették imádatuk tárgyát. Nem mintha a kiyfeánis - 
ták testületileg utálnák Nindát, Aödtren tábornok is azt nyilatkozta, hogy ő márpe- 
dig megmarad őméltósága elkötelezett hívének, áradozott is róla egy sort, de bi- 
Zony ettől még szereti és tiszteli Nindát is, egy nagyon nagy gondolkodónak tart - 
ja, és soha nem kapta rajta olyan állításon, ami ne lett volna igaz. És ő ezt a két 
dolgot teljesen összeegyeztethetőnek tartja. Attól még, hogy Kiyieán nagy ember, 
Ninda szintén nagy ember. No persze az ÁLAN-ba Áödren nem lépett be, de 
őszinte kiállásával példát mutatott többeknek, más kiyfeánisták is eljutottak Ninda 
csökönyös, merev elutasításától a fontolóra vételen és a tanulmányozáson át az el- 
fogadásig. 

A Társaság archívumában megvannak a felvételek arról a bizonyos hajnalról — 
hiszen az Aulang Laip biztonsági kamerái rögzítettek mindent, a Testvériség vala- 
mennyi hajójának suárjában és szísijében minden talpalatnyi hely be van kame- 
rázva, csak az utaskabinok és a mosdók nem, és a felvételeket megőrzik —, s nem- 


rég meg is nézték együtt. Ninda jókat mosolygott magán. Egy riadt, gyanakvó kis 
muneszk volt, és persze szörnyen koszos. De egyre-másra fedezték fel rajta azo- 
kat a jellegzetes Ninda-vonásokat. A szelíd, csendes nyugalma nem volt még 
meg, a magabiztossága sem. Rémült volt, elszánt, mindenhol ellenségeket sejtett, 
csapdát szimatolt. Olyan volt, amilyennek lennie kellett abban a környezetben, 
ahol addig élt. De ahogy felnézett a magasba, kamerákat keresve és megállapítva, 
hogy biztosan sokkal több van belőlük, mint amennyit lát — az már az a tipikus 
Ninda-tekintet volt, s még inkább ahogyan megnézte az embereket, akikkel kap- 
csolatba került, a mindenkin átlátó, mindent értő Ninda, aki mindenkit azonnal ki- 
ismer. 

— Csakugyan akkora nagy ember, Ámmaít? — szólalt meg fojtottan. Hányadszor 
teszi már föl ezt a kérdést? 

— Nem tudom -— sóhajtotta a férje. — Biztos vagyok benne, hogy óriási jelentősé- 
gű személyiség. Már milliárdok hiszik, hogy az egyik legnagyobb a Galaxisban. 
De hogy lehet ezt összehasonlítani? 

— Nem, milliárdok azt hiszik, hogy ő a legnagyobb a Galaxisban. 

— Hát azt is, igen. 

— Ninda a legnagyobb ember az egész Galaxisban, kedves nézőink — jelentette 
be nem sokkal korábban Larenka Szontiszkovarikinde a szindor tévében. — Nem 
én mondom, egy közvélemény-kutatás mondja, amelyet a Dóőp Leéyt végzett ti- 
zenkét országban. Több mint ötszázmillió választ dolgoztak fel — talán éppen az 
önöké is közte van. Az első kérdés ez volt: , Általánosságban véve miképpen ítéli 
meg Ninda jelentőségét más híres emberekhez képest?" A válaszadók saját szava- 
ikkal fogalmazhatták meg a választ, amit a kutatók a következőképpen összegez- 
tek. Tíz százalék mondta azt, hogy egyike a leghíresebbeknek. Tizenegy százalék 
azt, hogy érdemtelen a hírnevére, ami el fog múlni. Negyvenkét százalék felelte 
azt, hogy Ninda a legnagyobb ember az egész Galaxisban. És harminchét százalék 
azt — Larenka lassan tagolta —, hogy Ninda a legnagyobb ember, aki valaha élt a 
Galaxis történetében. 

Kis szünet után, hogy a nézők emészthessék a hallottakat, a mellette Kel 
LYYksünahy vette át a szót. 

— Vagyis hetvenkilenc százalék egyetért abban, hogy Ninda a legnagyobb em- 
ber. 

— Igen, Kegl. Félmilliárd ember hetvenkilenc százaléka, közel négyszázmillió. 
A második kérdés ez volt: , Miért?" Különböző megfogalmazásokban a válasz- 
adók hatvanöt százaléka azt felelte, hogy kormányokat tud megbuktatni, még dik- 
tatúrákat is. Sok más válasz is szerepelt, az, hogy karizmatikus egyéniség, hogy 
soha nem állít valótlant, de én felfigyeltem egy olyan válaszra, ami csak négy szá- 
zalékot kapott — de hát ez is húszmillió ember véleményét jelenti. Így foglalták 
össze: , Mert tud mindent, amit mások nem tudnak." 

— Mi lehet az a , minden"? 


— Nem tudom, Kedl, de történetesen — bár a kutatásban nem vettem részt — ma - 
gam is megfigyeltem, hogy... hogyan is öntsem ezt szavakba... amikor valamiről 
beszélek vele, állandóan az az érzésem van, hogy ő ezt már rég tudja. Olyasmiket 
is tud a szóban forgó dologról, bármi is az, amikről nekem sejtelmem sincs, pedig 
én egy jól értesült riporternek tartom magamat... de... de ő nem azt tudja, hogy 
mi történt, hogy Súmup-Kúmup világán kitört egy vulkán vagy megbetegedett a 
polgármester, ő azt tudja, hogy az emberek mit éreznek, mit gondolnak. 

— Igen, Larenka, nekem is mindig ilyen érzésem van. Hogy elkezd beszélgetni 
valakivel, és egyből tudja az egész élettörténetét. . . persze lehet, hogy ez túlzás, de 
mintha minden mondat mellé, amit mond az illető, leolvasna másik tízet az arcá- 
ról. 

— Extrém fejlett az emberismerete. Ami különös dolog ennyire zsenge korban, 
de számtalanszor láttuk, hogy helyesen ítélt meg embereket elégtelen információ 
alapján. 

— Vitathatatlan. Én legutóbb a múlt hónapban szembesültem ezzel. Jelen voltam 
a hiperfonvonalban, amikor egy közös ismerősünkkel beszélgetett, és gyakorlati - 
lag pszichoanalizálta, hogy milyen magánéleti probléma gyötri az illetőt, és 
segítségére is tudott lenni. Ami nyilván nem világszám, rengetegen képesek erre — 
csakhogy ők nem gyerekek, hanem szakemberek, akik elvégeztek egy egyetemi 
kurzust. Magam is hallgattam pszichológiát — tudom, hogy te is, Larenka —, de ezt 
ezen a szinten nem vállalnám, ehhez kell egy orvosi diploma. 

— Azt még Hangilaoran sem ad ebben a korban — mosolygott a szavanszi tévés 
—, de Ninda mégis meg tudja csinálni. Viszont mindenki másnál azt mondanám 
erre, hogy ez kontár orvosi tevékenység, és értesíteném a hatóságokat. Nindánál 
nem csak arról vagyok meggyőződve, hogy segíteni akar — hanem arról is, hogy 
tényleg azt teszi, és szándékolatlanul sem árt. 

, Ha a lehető legjobban akarsz csinálni valamit, tanulj mindenkitől. Ha még an- 
nál is jobban, akkor tanítsd is. Akkor tanulhatsz a legtöbbet. " 


Ninda: 
A fény lúmái, 
640. 
Szúnahaum 
Jasszani 
43693. famut fínirrugan 
620 


Ninda nyugodt mozdulattal töltött a rerrumaggal ízesített Mynaikas üdítőből, és a 
pohárral a kezében folytatta. 

— Van egy elmélet ezekről a fajta megnyilvánulásokról. Eszerint valaha, amikor 
az emberiség még csak egyetlen világon élt elképzelhetetlenül primitív körülmé - 
nyek között, egy bizonyos embercsoport magához ragadta az irányítást. Mégpedig 
a férfiak. Egy idő után kialakítottak egy olyan normarendszert, amely szerint a 
férfiak jobbak, mint a nők, a férfiasság minden megnyilvánulása jó, a nőiség min- 
den megnyilvánulása rossz. Bizonyára sarkítok, de a részleteket amúgy sem is- 
merjük elég pontosan. Természetesen ők határozták meg, hogy mi számít férfias - 
nak és mi nőiesnek. Az idő előrehaladtával komplex rendszerré alakították, társult 
hozzá mindenféle jól hangzó magyarázat is, például hogy a nőknek nem kell ne- 
héz fizikai munkát végezni, mert nem bírják jól — és az kimaradt, hogy ez nem a 
nemtől függ, hanem a testalkattól. Az volt a lényeg, hogy az élet minél több terü- 
letét elzárják a nők elől. Hogy miért... csak. Az egész a végletekig fokozott önzé- 
sen alapul. Nekik így volt jó, és hogy mások életét ezzel milyen fokon lehetetlení- 
tik el, az nem volt érdekes. 

Kis szünetet tartott, végignézett a hallgatóságon, akik e pillanatban a rombói 
Dárkian Egyetem aulájában ülők voltak, de közben váltott a kép és már a Szam- 
szin-Sandisan fővárosában, egy nagy téren összegyűlteket mutatta. 

— Azzal kezdtem, hogy van egy elmélet. Hát mindaz, amit eddig elmondtam, 
nem az elmélet, hanem a tények; elég sok feljegyzés, tanulmány, regény, film ma- 
radt ránk, amik mindezt megörökítik. Az elmélet, amit Szinkerg, egy lidzsant 
nemzetiségű szociológus fogalmazott meg negyven galaktikus évvel ezelőtt — ő 
egyébként férfi —, az, hogy ez a jelenség azóta sem változott semmit, csak hangsú - 
lyai tolódtak el. Természetesen nagyon sok nő van fontos pozíciókban, például 
szereztem egy kimutatást, amely kétezer államban dolgozza fel az utolsó tíz kor- 
mányt, és az derül ki, hogy az első számú vezetők negyvenöt, a többiek hatvan- 


nyolc százaléka nő. Most várok egy pillanatot, hogy ezen a két számon elgondol- 
kozzatok. 

A kép átváltott Szumk sivatagvilágára, ahol egy nagy csarnokban ültek az em- 
berek, a hátuk mögött, egy üvegfal túloldalán a kamera kilátott a narancsos nap- 
fényben fürdő, vöröslő sivatagra. 

— Hing-hing — mondta Ninda. — Tehát a kormánytagok aránytalanul nagy hánya- 
da nő. Ellenben az országok legfőbb vezetői között némileg kisebbségben vannak. 
Mi okozhatja ezt a furcsa különbséget? Hiszen a fővezetők a vezetők egyik rész- 
halmaza. Miért van ekkora különbség? A kimutatás feldolgozói azt is megnézték, 
hogy azt a bizonyos fővezetőt hogyan választják. Az derült ki, hogy azokban az 
országokban, ahol a nép közvetlenül választja az első számú vezetőt — elnököt, 
miniszterelnököt vagy ahogy hívják -—, ott a nők aránya ötvennyolc százalék. Ahol 
viszont teljes kormányt vagy parlamentet választanak, és aztán az választja meg 
saját soraiból a fővezetőt, ott a nők aránya mindössze harminchét százalék. Ebből 
a kettőből áll össze a negyvenöt. Nos, mit jelent ez? Szinkerg szerint azt, hogy az 
emberek inkább nőket szeretnek választani, a politikusok pedig inkább férfiakat. 
Persze egyik csoport sem választhat kizárólag a nem alapján, sok más szempont is 
felmerül, de ha van választék, akkor hajlamosak eszerint szelektálni. Ez még átve- 
zet egy másik nagyon érdekes történethez, a nép és a politikusok közötti alapvető 
érdekellentét kérdéséhez, de arról majd egy más alkalommal. Most maradjunk a 
nők háttérbe szorításának gyakorlatánál, ami olyan, mintha valaki meghirdette 
volna, hogy ezt márpedig így kell csinálni. És majdnem így is történt, de azt a va- 
lakit, illetve valakiket már nem lehet megtalálni, ők beláthatatlanul régen éltek, a 
civilizáció hajnalán, talán akkor, amikor az ember még ki sem emelkedett az állat- 
világból. Azóta minden egyes generáció csak azért szorítja háttérbe a nőket, mert 
az előző nemzedéktől ezt tanulta. A nők is! Tegyétek föl magatoknak a kérdést: 
vajon az én társadalmamban azt tanítják a nőknek, hogy egyenértékűek a férfiak - 
kal? Néhány példa. Ha a lányok nevelésében alapvető szempont, hogy nekik szép- 
nek kell lenniük, a fiúkéban meg nem; ha a lányokat arra tanítják, hogy a szex cél- 
ja a férfi kielégítése, a fiúkat viszont nem tanítják arra, hogy a cél a nő kielégítése; 
ha azt tanítják, hogy a fiúk irányítanak, kezdeményeznek, övék a vezető szerep, a 
lányok dolga pedig ezt szépen elfogadni; ha ellenszenvesként festik le az azonos 
neműek közötti szexuális kapcsolatot — akkor ott a nők nem számítanak 
egyenértékűnek a férfiakkal. Ez utóbbinál talán nem ilyen egyértelműen látszik a 
dolog, pedig egyszerűen arról van szó, hogy ha a szexben nem egy férfi és egy nő 
vesz részt, akkor sérül az ősi , alárendelt és fölérendelt" viszony. Két — vagy több 
— azonos nemű ember testi kapcsolatában azonos rangsorba tartozó emberek 
vesznek részt, és ezt egyesek elképzelhetetlennek tartják. Állítólag vannak 
országok, ahol még tiltják is! Mint tudjátok, magam is ilyen kapcsolatban élek, 
úgyhogy a lábamat sem tenném be ilyen országba. 

Mint jóformán minden, amit Ninda mondott, ez az előadás is drasztikus hatáso- 
kat fejtett ki. A csillagszerte működő nőjogi mozgalmak többsége eddig is lelke- 


sedett a személyéért, ettől kezdve viszont imádták. A konzervatívok eddig is utál- 
ták, most még jobban. 

Ez az előadás is, mint Ninda szinte mindegyik nyilvános fellépése, tovább nö- 
velte rajongói számát és botrányt is kavart. A legnagyobbat a kicsiny Darmava 
Köztársaságban, amelynek erősen konzervatív vezetése sosem szerette őt, hármas 
kapcsolatának nyilvánosságra kerülése óta pedig már cenzúrázták is, minden sze- 
replése tiltva volt. Ezáltal persze jobban ráirányult a figyelem, mintha oda se fi- 
gyeltek volna rá — ezt is említette egy beszédében —, a beszédeit és más fellépéseit 
illegálisan terjesztették, és a kisebbségek jogvédelmi szervezetei rendszeresen 
használtak tőle vett idézeteket, felvételeket. Darmaván is folyamatosan nőtt a ra- 
jongótábora — és ennél a beszédnél kirobbantak az elfojtott feszültségek. Egy 
szervezet, amely az azonos neműek közötti szerelem egyenjogúsításáért küzdött, a 
beszéd rájuk vonatkozó részletét daren, karg és volana nyelven, írásban tette köz- 
zé. Mire a cenzúra lecsapott volna, a negyvenmilliós országban legalább egymil- 
lió emberhez eljutott, és ők továbbvitték a hírt, hogy Ninda a lábát sem tenné be 
az ő országukba. 

Ez az értesülés olyanokat is megrázott, akiknek egyáltalán nem tetszett, hogy 
Ninda két másik lánnyal él szerelmi kapcsolatban, de akár mint filozófust, akár 
mint érdekes történetek mesélőjét, akár mint énekesnőt nagyra tartották, és örül- 
tek volna, ha eljön hozzájuk. Az azonos neműek kapcsolatáról szóló, addig is fo- 
lyamatosan napirenden levő párbeszéd megélénkült és kiélezettebbé vált. 

pb-5 festményeki 


, Egy szülő mindig ráér, ha a gyerekének szüksége van rá." 


§ 


Sileni: 
Nindaran-sóhipun, 
80. 
Syyndoreia 
Kafndim 


61. tavyrtá 60. 
a fehér órája 


— Furcsa dolog ez — mondta Ísy eltűnődve. — Vannak emberek, akik bármit 
mondanak, mindenki rohan véleményt nyilvánítani, hozzászólni, egyetérteni vagy 
felháborodva tiltakozni. De ezek az emberek is kétfélék. Vannak köztük, akik ér- 
demesek a nyilvánosság megkülönböztetett figyelmére, és vannak, akik nem. 

— S gondolom, saját magadat is ez utóbbiak közé számítod — nézett rá Kefl. 


— Magától értetődően. Aki olyanokat mond, amikkel világok sorsát fordítja 
meg, az Ninda. Én csak azt ismételgetem, amit tőle tanultam. 

— Rengeteg mondásod van, amit nem ő mondott. 

— Az is tőle van, legfeljebb konkrétan azt a gondolatot nem mondta. 

Anteén $wnmit szólalt meg, a Süm Egyetem köpcös filozófiatanára, akinek 
tudálékos modora mögött átfogó műveltség volt. 

— Ez mindig így mutatkozik meg -— illesztette össze ujjai hegyét. — Az egyik tu- 
dós átveszi egy másiknak a tanítását, és a maga képére formálja, hozzáteszi a saját 
gondolatait, elhagyja belőle azokat a részeket, amiknek nem veszi hasznát. Aztán 
a harmadik meg őtőle veszi át a tanításait. Bármely szakterületet tekintjük, nagy 
számban ismeretesek példák. Elég jól tudjuk, hogy Ninda honnan veszi bölcsessé- 
gét, hiszen rendszeresen megnevezi forrásait, amikor idéz tőlük. A Súmon jelen- 
leg dolgozunk egy tanulmányköteten, ami összefoglalja, hogy Ninda kiktől mit 
vett át, miképpen használta, illetve hogyan módosította. Az a megtiszteltetés ért, 
hogy tagja lehetek a szerkesztő bizottságnak. Roppant érdekes megfigyelni egy- 
egy gondolat útját például Ánter Kalinától Romenken, Szambo Szintuán és Varis 
Muoy$tinason át Nindáig. A feldolgozottság jelen állapotában hatvan szerzőt tar- 
tunk számon, akikről tudjuk, hogy Ninda olvasta őket, illetve van néhány kortárs 
szerző, akikkel személyesen szokott beszélgetni. Elvégre a filozófia nem egzakt 
tudomány, itt véleményeket, világnézeteket ütköztetünk, adunk át egymásnak. 

Kegl kipillantott a kamerára, aztán vissza a tanárra. 

— Azt hiszem, sok néző értesül most megelégedéssel professzor úrék munkájá - 
ról. 

— Nos, ez a rendkívüli gyermek igazán megérdemli. Okvetlenül meg kell említe- 
nem Ilkhamut Szonenkori kollégámat, aki ennek a kezdeményezője volt. Azt 
mondta — és ebben magam is csak osztozni tudok —, hogy örömmel hallgatja Nin- 
da énekét, mert igazán szép hangja van, de még nagyobb örömmel a gondolatait, 
akár beszédben adja őket elő, akár dalban. S bár ő maga vúszkeni születésű, 
meggyőződése, hogy Syyndoreia az az ország, amelynek élen kell járnia a Ninda- 
kutatásban. Azért is, mert Ninda itt született, és mert nélküle még mindig Kiyfeán 
előtt hajbókolnánk. 

A műsorvezető udvariasan bólintott, remélve, hogy legalább egyelőre sikerül 
véget vetnie a szóáradatnak. 

— Köszönöm, professzor úr, és most ÁÁAswhoz fordulok, aki szintén Nindának 
szentelte munkásságát az utóbbi időben, és alig várja, hogy megmutathassa, mit 
alkotott. Kérlek, mondd el, mit kell tudnunk erről. 

A megszólított egy mindössze tízéves fiatalember volt, aki lobogó szőke sörényt 
és szőke szakállat viselt, és fekete déérbe volt öltözve. Excentrikus megjelenésé- 
hez képest meglepő szerénységgel szólalt meg. 

— Igazán nem nagy dolog, Kel, én még csak egyetlen hónapot töltöttem ezzel. 
Bár a téma, azaz Niindá kétségtelenül ennél sokkal többet is megérdemel. — Első- 


ként a résztvevők közül zenei hangsúlyokkal ejtette a nevet. — Nem is fecsegnék 
sokat, inkább nézzük meg. 

A mű lassan siklott be a félköríves kanapé alkotta területre, egy korongon, ami 
kevéssel a padló fölött lebegve haladt. Ninda életnagyságú térfestménye volt. 
Szokásos szelíd, méltóságteljes nyugalmával állt, barna köntösben és barna saru- 
ban, nyakában a két haundával, csuklóján a haudzsival, hátán a Hinnuldudon is 
használt úldjával, aminek szíja a szokásos módon haladt át Ninda bal vállától a 
jobb derekáig, félig takarva a bal oldali haundát. Fején ott volt a jól ismert kék 
sapka. 

— Ha figyelmesen nézik — köszörülte meg a torkát ÁÁsw, mialatt a festmény 
lassan forgott körbe-körbe —, két szándékos hibát is észrevehetnek. Az egyik a 
köntöse. Niindának nincsen barna köntöse, soha nem is volt. Azért választottam 
ezt a színt, mert ki akartam emelni az arca és a haja, no meg a hangszer és a jelvé- 
nyek színeit. Sötét színt akartam, de nem kéket, hiszen a szeme kék. 

— A másik a sapka — bólintott Ísy. 

— Pontosan, a sapka. Anakronizmus, hiszen két jelvényt és arany karperecet 
csak rövid ideje hord, a kék sapkát pedig már jóval régebben a miniszterelnök úr 
fiának ajándékozta. De úgy éreztem, nem én vagyok az egyetlen, akinek a lelkébe 
úgy égett bele Niinda képe, hogy a kék csavargósapkáját viseli. 

— Gyönyörű — mondta Kefl. 

Ísy bólogatott. 

— Igen, tényleg. Az az igazi Ninda-arc, amit mindig csodálunk rajta, az a végte - 
len bölcsesség a tekintetében. . . 

— Köszönöm — hajtotta le a fejét ÁÁsw szerényen —, igyekeztem. 

— Mi lesz a kép sorsa? — tudakolta Kefl. 
— A kulturális miniszter úr nemrég kezdeményezte egy Niindá Múzeum létesíté - 
sét. Valójában ők kértek fel a kép elkészítésére, és az övék lesz. 

— Ninda tud róla? 

— Nem, legalábbis tőlem nem. Persze ha éppen most netán nézi a tévét, akkor 
ugye... 
— Nem nézi — mondta IÍsy. — Akkor már itt lenne a fali képernyőn és beszélne 
hozzánk. 

— Mondd, ÁÁsw — kérdezte Kel kedves mosollyal —, jól gondolom-e, hogy a te 
munkamódszereddel ez a kép néhány nap alatt elkészülhetett? Azt mondtad, egy 
hónapja dolgozol... de csak ezen? 

— Hát volt az tíz-tizenkét nap is — mosolygott vissza a festő —, de tényleg nem 
hatvan, ebben teljesen igazad van. Akkor hát lássuk a második számú festményt. 

Ez is besiklott egy antigravitációs korongon. Szélesebb volt, tablókép formátu- 
mú, és nem forgott körbe, mert hátulról nem volt értelme mutatni. Ninda, Szinensi 
és Aini az elnöki palota kopár előterének vörösesbarna fényeiben, Ninda középen, 
piros leitában és fekete ampentisben, fején a kék csavargósapka, kétoldalt társai 
fekete csavargóöltözékben, álarcosan. Ninda arcán a jól ismert nyugodt, szelíd, de 


megmásíthatatlan eltökéltség, amit annyiszor látott már mindenki ebben az or- 
szágban. Ez a kép Syyndoreia sajtójának legtöbbet publikált fotója, már megelőz- 
te a nála sokkal korábban készült rekordereket is. 

— Igen — suttogta Ísy —, pontosan ilyen volt. 

Néhány huszadot erről a képről is beszélgettek, aztán megérkezett a harmadik 
műalkotás is. Persze a dzsáuli mozzanatot ábrázolta, amikor Ninda rápillant az el- 
nöki dolgozószoba ajtajára, tesz egy kézmozdulatot, amit a dzsindrobotok helye - 
sen parancsnak értelmeznek, és szétlövik az ajtót. Ísy szerint ÁÁsw tökéletesen 
fogta meg ennek a pillanatnak a lényegét, és nagyszerűen adta vissza Ninda érzel - 
meit. Az arcán nem volt indulat, ahogy szétlövette egy idegen állam vezetőjének 
ajtaját. Egyszerűen csak elhárított egy akadályt az útjából. 

pb-6 múzeumi 


És Útjaink hosszabb-rövidebb időre összefonódnak másokéval, aztán szétválnak 
megint. E találkozások közül a legfontosabbaknak azokat tartom, amikor gyere- 
kek és idősebbek élete halad egy ideig egymás mellett. Mindkettejük számára. " 


Ninda: 
Beszélgetések, 
352. 


Auríhaum 
Jongimaut-sídalli 
43693. szahut lilgamíszan 
495 


A Nanki napsütötte lejtőjén egészen magasra kúszott föl a sárgászöld lombozatú 
homnen, a vörös karagu meg a narancsszínű lineli, és fölöttük még egy övezetet 
alkotott az onkari, amely sötétzöld tűleveleivel egészen olyan volt, mint az Ősi 
Földről való rerru. Ezek mind őshonos auríhaumi fajok, a dzserangok még a ne- 
vüket sem hallották soha, hiszen Auríhaum létezése államtitok. 

A hegy lábánál, Ómszonnun falu fölött, egy szovonindákkal benőtt kis épület- 
ben volt a Himmanur forrása, a Nyolc Kicsi egyikéé; ezek a kis csermelyek itt 
erednek a Nanki lábazatán, lecsorognak a völgybe, és anélkül, hogy valaha rendes 
patak lehetne belőlük, belefolynak az Onginurba, amely itt már akkora, hogy ez a 
csekély többlet meg sem látszik rajta. A Himmanur aránylag hosszan haladt, egy 
szirszit is megtett az Onginurig, egy nagy platót megkerülve, aminek épített, füg- 
gőleges fala volt, és ezen állt a Jongimaut-sídalli, , az ősi auríhaumi népművészet 
fellegvára", ahogy a kapun ki volt írva. Ami persze vicc, Jongimaut soha nem is 
szánta másnak, ősi auríhaumi népművészet természetesen nem létezik, Auríhau- 


mot rövidebb ideje lakják, mint Szúnahaumot. Ezt a népművészetet Jongimaut 
maga találta ki. Azóta még egy tábla került a kapu mellé, az arcképével és az élet- 
rajzával. Bent az épületben pedig az ő és néhány művésztársa által alkotott műtár- 
gyakat állították ki. 

— Ez tényleg egy eredeti stílus — mondta Aini, egy vázát szemlélve, aminek fe- 
hér törzsét éppúgy beszőtték a zöld szovonindák, mint a falu legtöbb épületét, de 
csak a déli oldalon. A szovon szereti a sok napsütést, és itt jócskán kap belőle, 
mert a falu egyenesen délnek néz, és szemközt, az Onginur túlpartján éppen meg- 
szakad a Súaf vonulata, kevéssel a falu alatt ömlik a folyóba a Rínakkir. — Nézzé- 
tek az alján a hirkimvirágokat, szerintem ilyet más nem csinált. 

— Hirkim és szovon nem is él együtt — mosolygott Arkúni, a múzeum gondnoka. 
— A hirkim messze északon honos, Árasset és Fandzsi vidékén, nem bírja az itteni 
klímát. Jongimaut azért szerepeltetett folyton Auríhaum más-más tájaira való nö- 
vényeket, hogy világunk egységét szimbolizálja. Nézzétek meg ezt a másikat — lé- 
pett az asszony a szomszédos posztamenshez. — Ezek a piros virágok is ide valók 
a mi vidékünkre, szinszu a nevük. De a levelük egyáltalán nem autentikus, ilyen 
kétágú levele egyedül a rúangirinek van, ami viszont kizárólag Hokenná szigetein 
él, nyolcezer szirszire innen. Jongimaut botanikus volt, saona, természetesen ilyen 
hibát nem csinál, ezek mindig szándékosak. 

— Miből vannak ezek a vázák? — tudakolta Sileni. 

— Egy ásványi eredetű anyagból, porcelánnak hívják. Egyes vidékeken lehet bá- 
nyászni a nyersanyagait, és bonyolult gyártási folyamatok során lesz ilyen szép. 
Önmagában nagyon törékeny, ezért be van vonva konzerválóanyaggal. 

A vázák után üvegtárgyak következtek, főként Árgatu munkái, de Jongimaut és 
Érargi is csinált néhányat. Árgatu sokáig kísérletezett belül üres üveghengerekkel, 
amiknek nem volt teteje, csak alja meg oldala, és különböző mintákkal díszítette 
őket. Egy részük hasonlított Jongimaut vázáira, de a szovonindák geometriai alak- 
zatokba rendeződtek. 

Ninda megállt az egyik előtt. 

— Khabburti — mondta. 

Arkúni mosolygott. 

— Kevesen ismerik föl, és még kevesebben tudják azonosítani. 

— Tinnut khaget ámbi úlut szommi — olvasta Ninda a növényi szárak által 
kirajzolt khákat. — Nincs üresség, ahol teljesség van. De ez csak a lúma egyik fele. 

— Így van, és itt a másik — lépett a gondnok egy másik posztamenshez. Ninda 
követte, és bólintott. 

— Szommi tinnut khaget úlut ámbi. Nincs teljesség, ahol üresség van. És a Ríka- 
nin-kherszu is megvan? 

— Az nincsen, Árgatu nem mintázta meg. Csak három fhangíműből készített 
műtárgyat. Ez a harmadik. 


A harmadik üvegtárgy egy kerek tükörlapon állt, és nem növényi indák adták ki 
a khákat, hanem ecsetvonásszerű, furcsán elnagyolt, piros foltok az anyagban. A 
tükörben viszont kéknek látszottak. A lányok meglepve szemlélték. 

— Mitől kék a tükörben. . . ha egyszer piros? 

— Ez Árgatu egyik kis trükkje. A piros foltok alja kék, de úgy csinálta meg, 
hogy felülről a piros takarja a kéket, alulról meg fordítva. 

— Szinth ergan ammutu rankhi thomt álvi rindha — olvasta Szinensi a pirosat, 
Aini pedig ráfelelt a kék szöveggel. 

— Árdhun szvonna thrambi szinkhum ergan rúmud nokanth. 

— A Lila Napkelték lúmája — mondta a három lány egyszerre. 

— Piros és kék az együtt pont lila — tette hozzá Silent. 

Egymásra nevettek és továbbmentek. Megnézték mind a nyolcvanegynéhány 
műtárgyat, aztán kisétáltak és lementek a hosszú lejtőn az Onginur partjára. Erre - 
felé már nagy folyó volt, de még nem az a folyamóriás, ami lejjebb, Ászinná-On- 
ginur vidékén. De nem a folyó miatt jöttek, hanem Ómszonnun janníhaumába, 
ami egy másik platón volt, közvetlenül a folyó fölött, ezért a parton éjjel-nappal 
őrködött egy automata, nehogy valamelyik kisgyerek felügyelet nélkül kerüljön a 
vízbe. 

Ninda most nem köszöntötte az Őrzőt, hiszen ezt már megtette, amikor a faluba 
jöttek. Igaz, azóta váltották az Őrzőt, de az Őrző nem személy, hanem tisztség, 
jelkép, Ómszonnunnak éppúgy egyetlen Őrzője van, mint a többi janníhaumnak. 

Sehaddut ettek, egy helyi asszony, Dzsáminni sütötte, egészen másképpen, mint 
ahogy eddig ismerték, itteni növényeket rakott bele, szúnahaumi fólarup szalámit 
és simmutai sajtot. Evés közben hazahiperfonáltak, ahogy mindig szokták, ha ki- 
rándulni mennek. , Szüleik" a huhallupban ültek és dolgoztak, Ámmaáít következő 
előadásának anyagát állította össze, Hait pedig a hargihái balettiskolásokkal be- 
szélgetett, akik többedszerre is el voltak ájulva boldogságukban, amiért egy ekko- 
ra híresség ad nekik tanácsokat — rajongásukban persze Hait táncművészi és tánc- 
tanári hírneve mellett jókora szerepe volt annak is, hogy gyakorlatilag családtagja 
Nindának. Amikor néhány matira bekapcsolódott a beszélgetésbe, a gyerekek és 
tanárnőjük boldogsága az égig ért. 

Ámmaít láthatta Ninda háta mögött a szelíden tovahömpölygő Onginur kék tük- 
rét, s mögötte a túlpartot, a Rínakkir torkolata fölé magasodó Dzsirráhaddun- 
hegytömböt. De a gyerekek dzserangok voltak, nekik csak egy jellegtelen falda- 
rab jelent meg Ninda mögött. 

Aztán hamarosan továbbindultak a Nanki túloldalára, az Ardzsínanki-tóhoz, 
ahol a tóparti fürdőhelyen és víziparkban töltötték az estét. Megnézték Auríhaum 
látványosságát, a naplementét, amit szúni területen egyedül ezen az egy világon 
lehet látni — no meg a kupolavárosos világokon, de ott csak ürruhában —, és Ard- 
zsínanki janníhaumának pihenőjében aludtak. Másnap reggel pedig a napkeltét 
nézték meg, aztán útnak indultak gyalog a Sóhu vidékén, be a nagy erdőségbe, 


amely végigkúszik a dombságon és az Árgisúaf lábain, innen százhúsz szirszin át, 
egészen az Ilgambur völgyéig. 

, Egy párkapcsolatban beszélni kell a múltról, mert az formált minket azzá, amik 
vagyunk; a jelenről, mert abban élünk; és a jövőről, mert arról szőjük 
terveinket." 


Hait Kirísz: 
Emlékiratok, 
459. 


Szúnahaum 
Áharit-Dzsengiszu 
43693. senut ófarguhan 
591 


— Kedves Arkli-nguan úr — mosolygott Hiragi barátságosan a képernyőre —, én 
megértem, hogy önnek még nincsen sok tapasztalata azzal, ahogyan a Testvériség 
ezt a kérdést kezeli. De hogy az ön által képviselt kormánynak sincs, az meglep. 
Elmondom, mi a helyzet. A Testvériség kórházai évente tíz-húszezer külföldi be- 
teget látnak el jótékonysági alapon — a mi rövid éveinkkel számolva; az önök 
hosszabb éveihez ezt meg kell szorozni körülbelül tizennyolccal. A jótékonysági 
alap azt jelenti, hogy ezek a betegek olyan országokba valók, amelyekkel nincsen 
átalánydíj-egyezményünk. Önök is ilyen ország. Amikor ilyen országból érkezik 
beteg, a következők történnek. Először is az orvosaink az első vizsgálatoktól a 
gyógykezelés befejezéséig mindent ugyanúgy végeznek, mint máshonnan jött be- 
tegek esetén. Nálunk az orvosokat a beteg jogállása, financiális státusza és egyéb 
jogi kérdések egyáltalán nem érdeklik, nem tartoznak rájuk, ahogy engem sem ér- 
dekel, hogy ezeket a műtéteket hogyan végezték el. Mi jogászok csak azt követő - 
en lépünk színre, hogy a beteg távozott, remélhetőleg gyógyultan. Kapunk egy 
jegyzéket arról, hogy a betegeknek milyen vizsgálatokra és kezelésekre volt szük- 
ségük, s ezek mibe kerülnek, majd ezzel a jegyzékkel megkeressük az illető or- 
szágok kormányait. S most jön az, amit önök nem értettek. A Szúnahaum Testvé- 
riséget nem érdekli, hogy az önök szóban forgó négy állampolgárának volt-e ott- 
hon egészségbiztosítása vagy sem, és ha nem, miért nem. Minket nem érdekel, 
hogy önöknél mibe került volna ugyanez az ellátás, ahogy az sem, hogy a betegek 
miért nem az önök szolgáltatását vették igénybe. Mint minden orvosnak a Gala- 
xisban, a mi orvosainknak is az a dolga, hogy segítsenek. Segítettek. Önöknek pe- 
dig ezt most ki kell fizetni. Minket nem érdekel, hogy önök ezt továbbhárítják-e 


országukon belül, mondjuk egy biztosítóra, vagy az államkasszából fizetik, vagy 
akár éppen közadakozásból teremtik elő. Mi meg akarjuk kapni a kétmillió-há- 
romszázezer palanunkat, és meg is fogjuk. Ön még nem nyilatkozott, Arkli-nguan 
úr, hogy fizetnek-e szépszerével vagy perelnünk kell, de a keresetet természetesen 
most azonnal be tudjuk nyújtani a bíróságon. 

A kicsiny Úrare Köztársaság külügyminisztériumi alkalmazottjának fiatal, jóvá- 
gású arcán savanyú kifejezés ült. 

— Gyakorlatilag minimális az esély, hogy ezt a pert mi megnyerjük. 

— Egyetértek. 

— Lehetek őszinte önnel, dr. Hiragi úr? 

— Sőt megkérem rá, dr. Arkli-nguan úr. 

— Feletteseim azzal a megbízással láttak el, hogy tegyek meg mindent annak ér- 
dekében, hogy ezt az összeget ne kelljen, vagy ha mégis minden fa kidől, akkor 
ne egyben kelljen kifizetni. 

— Elnézést... a gép kidőlő fákat fordított. 

— Én kérek elnézést, dr. Hiragi úr. A fordítás korrekt. Ez egy mondás nálunk, 
annyit jelent, mint a legvégső esetben, a legextrémebb helyzetben. 

— Á, értem. Köszönöm. 

— Szolgálatára — bólintott a fiatalember, aki olyan szőke volt, mint egy szindor, 
de rövid volt a haja. — Fel kell tárnom ön előtt helyzetünket — megbízatásom erre 
is kitér. Úrare kormányának éves költségvetése hárommilliárd aurv, ami az önök 
pénzében negyvenötmillió palannak felel meg. Egyszerűen lehetetlenség, hogy 
négy ember gyógykezelésére kifizessük az egész évi költségvetésünk öt százalé- 
kát, bármekkora fontosságot tulajdonítunk állampolgáraink életének és egészségé- 
nek. 

Hiragi bólintott. 

— Megértem a problémájukat. A Testvériségnek megvan erre az előregyártott 
válasza, hiszen sok állammal állunk érintkezésben, amelyek a legkülönbözőbb 
anyagi helyzetűek, és kétségtelen, hogy nálunk roppant magasak az egészségügyi 
költségek. Mindig felkínáljuk a részletfizetést, többféle konstrukció szerint. Máris 
küldök önnek egy tájékoztatót, ami lesz szíves ismertetni kormányával. 

— Nagyon kedves. Dr. Hiragi úr, megkérhetem, hogy tolmácsolja kormányának 
köszönetünket megértésükért és türelmükért? 

— Örömmel, dr. Arkli-nguan úr. 

Természetesen Hiragi nem tolmácsolta Úrare köszönetét a szúni kormánynak, 
amely nem létezett. Mint minden szúni ügyvéd, ő is rendszeresen kapott csillag- 
közi jogi ügyeket, amelyeket a Testvériség képviseletében látott el, ingyen. Jelen- 
leg három is volt nála, de a másik kettővel most nem volt dolga, ezért fölkelt és 
kisétált Áharit janníhaumába, amely a Dzsengiszu-völgy legkeskenyebb, mind- 
össze száz rígin széles részén volt, két meredek hegyoldal között. Unokaöccse, 
Súlgimu megkínálta jaupári süteménnyel, azt eszegette, és közben a Szolgálat le- 


velezését olvasgatta; az idősebbek, a Társaság tagjai mindig átnézték, hiszen a le- 
veleket tapasztalatlan fiatalok válaszolták meg. 

Feltűnően megemelkedett a levelek száma, amióta a Szolgálat megkezdte mű- 
ködését. Jelenleg már napi száz érkezett, és pillanatnyilag harminc volt megvála- 
szolatlanul. További tíznek a megválaszolásán éppen dolgoztak, a csapat bárme - 
lyik tagja olvashatta az írás közben levő levelet, és észrevételeket fűzhetett hozzá. 

A legtöbb levél jókívánság volt énekesi karrierjéhez kapcsolódóan — már ezek is 
többen voltak, mint amennyit egy ennyire fiatal énekes kapni szokott —, és néhány 
panaszlevél olyan állapotok miatt, amik ellen Ninda kétségkívül fölemelné a sza- 
vát, ha tudna róla. Hiragi ezeket nézte át. Az egyik alatt már folyt az eszmecsere, 
Khatti, Árahingi, Sédinu és Hilvi is véleményt nyilvánított, írásban, mert akkor 
gyorsan át lehet tekinteni, és a pillanatnyi álláspontot mindig Khatti foglalta ös- 
sze, a probléma rövid leírása után. 


Éarreap világa ötszáz éve a Munanni Köztársaság része lett egy egyezmény 
folytán. Munanni újabb kormányai elhanyagolják Éarreapot, óriási a munkanél- 
küliség, a szegénység, betegségek ütötték fel a fejüket. — Vélemény: beavatkozni. 
Ninda beszéljen a nyilvánosságnak az állami központoktól ,,eszmeileg kijjebb 
eső" világokról és konkrétan Éarreapról. Kezdjen tárgyalásokat a munanniakkal. 
Ezt követően a Testvériség esetleg maga is fellép. 


Ezt követően, ismételte magában Hiragi, és gyorsan írni kezdett. 

Tehát először Ninda nyilatkozzon, és a Testvériség csak utána lépjen fel? Ti tu- 
datosan építetek Nindának olyan imázst, hogy ő a Nagy Csillagközi Probléma- 
megoldó Valaki? 

Khatti válasza nem késlekedett. 


Természetesen. Az a dolgunk, hogy segítsünk Nindának megmutatni a Galaxis - 
nak, hogy ki ő, mi ő, milyen ő. Az imázst ő már felépítette: alapvetően ő a Nagy 
Csillagközi Problémamegoldó Valaki, nekünk csak annyi a dolgunk, hogy segítjük 
ezt az imázst megőrizni és levesszük a válláról az aprómunkát. 


Hiragi sóhajtott. Az érvelés hibátlan. Csakugyan Ninda a Nagy Csillagközi. Hi- 
szen a Ninda Társaság is ezért jött létre, ő is ezért vállalta, hogy közreműködik és 
viszi Ninda peres ügyeit. Most is megy közülük három, Nindának egyikről sin- 
csen tudomása, a leghalványabb érdeklődést sem tanúsítja irántuk. 


Szerezzetek éarreapi kapcsolatokat — írta. — Ninda nem gondolkodik tömegek- 
ben, ő csak egyénekben gondolkodik. Néhány éarreapit, akik elmondják személye- 


sen neki, hogy milyen ott az élet. 


A Szolgálat egyetértett, ebben a szellemben fogják megírni a választ. 


530. 


, Fura dolog ez. Vannak, akik életformát csináltak abból, hogy bármivel kapcso- 
latban kapásból tudnak mondani egy Ninda-idézetet. En nem tudok. Pedig én va- 
gyok Ninda. " 

Ninda kényelmesen elhelyezkedett megszokott helyén a huhallup ülőgarnitúráján, 
és végignézett az asztalra állított nagyképernyős suag mutatta képeken. Most 
nyolc helyszínt látott. Sziszgona, az egyetem aulája. Antaur, a város főtere. Hanit, 
az egyetem udvara. Hnaga, egy park. Éarreap, a városháza előtti tér. Angnur-Pal- 
kar, egy park. Obankanszi, az egyetem aulája. Sivorna, a város főtere. Mindegyik 
képkockában ki volt írva az ott levők létszáma, öt-tízezer ember helyszínenként; 
és a képek alatt egy csíkban az összes helyszín és az összes jelenlevő száma: 
nyolcvanöt helyen kétszázezer ember. 

Ninda megérintette a gombot a suagján, és az arca megjelent a nyolcvanöt hely - 
színen. Az emberek ujjongani és integetni kezdtek. Ninda felemelte a kezét, és 
várt néhány pillanatot. 

— Kaptam egy érdekes megkeresést. A Selbanvun-spirálszakaszban, a Nonor- 
köd mellett fekvő Munanni Köztársasághoz tartozó Éarreap világáról. Nagyon 
messze van az összes világtól, ahol eddig jártam, de hallottak már rólam, és a se- 
gítségemet szeretnék kérni. Azt mondták, van egy szóvivőjük, aki majd elmondja 
nekem, hogy miben. 

A képernyő bal felén levő négy képkocka helyett egy nagyobb kocka jelent 
meg, s benne egy férfiarc. Ezüstös szakállú, kopaszodó férfi, komoly arccal, te- 
kintélyes megjelenéssel. Jobb oldalt pedig az éarreapi hallgatóság, akik pisszenés 
nélkül figyeltek. Az ilyen kapcsolgatásokat a Ninda Szolgálat tagjai végezték. 

— Üdvözöllek, Ninda, és köszönöm, hogy elfogadtad a meghívásunkat. A nevem 
Ajrannu Haheranszin, s mivel tudom, hogy ez lenne az első kérdésed, elmondom, 
hogy a Haheranszin a személynevem, a barátaim Ranszinnak szólítanak. Négy- 
százötven éves vagyok, van két fiam. Újságíró vagyok, a Jarrjap Napjainak fő- 
szerkesztője. A világunkat hívják Jarrjapnak — az Éarreap munanni nyelven van, 
ezt a nevet mi nem használjuk —, és szeretnék neked mesélni róla. 


Ninda bólintott. A férfi megérintett valamit oldalt, s az arca helyett egy város- 
kép jelent meg a levegőből. Szép nagyváros, tengerparton, erdőkkel körbevéve. A 
kamera lassan közelített. 

— Jarrjap részben lakhatóvá tett világ. Ez a szép nagy tenger nem emberkéz mű- 
ve, de őshonos élet nem volt világunkon, azt a jarrjapiak telepítették. Négy konti- 
nensünk közül egyen, a legkisebben vannak erdők, a többin csak némi csenevész 
part menti növényzet, vagy még az sem. Így városok is csak ezen a kontinensen 
vannak, aminek a neve Irrjap. Ez a város pedig Vjanta, a fővárostól nem messze 
eső egyik városunk, nyolcvanezer lakossal. 

A kamera leereszkedett egy régies stílusú, díszes épület elé, amely egy tágas té- 
ren állt. 

— Ez a polgármesteri hivatal. 

A kamera közelebb ment, s láthatóvá váltak a falakon a kopások, egy fali lámpa 
félig kiszakadt a helyéből, az egész épület rossz állapotban volt. Aztán a kamera 
továbbment, elrepült az épület mellett, és láthatóvá vált a tér egy része. Mindenütt 
kopott, rossz állapotú házak. 

— Ezek néhány napja készült felvételek Vjanta egyik legszebb részén. A város- 
ban körülbelül két tucat olyan ház van, ami teljesen ép, hibátlan — ezek mind cé - 
gek és magánemberek tulajdonában vannak, akik tudnak költeni az ingatlanjukra. 
Jómódú emberek nálunk is vannak. Most befordulunk a Rinjan utcára, amely sé- 
tálva két-három mati a városházától. Nemrég egy hargani újságíró megkérdezte a 
polgármesterünktől: , Hogy lehet, hogy a nyomornegyed csak pár lépésre van az 
ön irodájától?" Városunk vezetője csak annyit tudott felelni, hogy ez a város kis 
területen fekszik. Ami nem túl intelligens válasz, de ez most nem fontos. 

Ninda és vele együtt több milliárd ember nézte, ahogy a kamera elhalad az utcá- 
kon. Düledező, ócska házak, nagyrészt deszkából építve. 

— Lehet a fát építőanyagnak használni? — kérdezhetitek most sokan. Igen, lehet. 
Nálunk a várost körülvevő erdőben fakitermelés is folyik, de ezt a fát alig hasz- 
nálják föl minőségi anyagként, bútorokhoz, iparcikkekhez. A legnagyobb részéből 
ilyen viskók épülnek. 

A viskók körül félmeztelen, piszkos gyerekek őgyelegtek, egy-egy állat, főleg 
mongird, limkar, kutya vagy macska. Az utcák nagy részének szilárd burkolata 
sem volt, úgy-ahogy ledöngölt földdel voltak fedve, amiben helyenként mélyedé- 
sekben állt a víz. Egy részen utcák sem voltak, a házak csak összevissza álltak, 
mint egy labirintus. 

— Nálunk az ilyen vidéket úgy hívják: amjavonk. Azt jelenti, hogy semmihely. 
Itt nincs semmi. Házak, és bennük emberek. Hogy miből élnek? Senki sem tudja. 
Virágzik a bűnözés. Bemennek a jómódúbb negyedekbe és próbálnak valami 
munkát keresni, vagy lopnak. A Galaxisban zajló illegális tevékenységek, elsősor- 
ban a kábítószer-csempészet kilenctizede ilyen környékeken történik, de a haszna 
persze nem ide vándorol. Még elmondom, hogy Jarrjapon a népesség fele, ötmil- 
lió ember ilyen negyedekben él — és most mutatok valami mást. 


Váltott a kép. Csinos, rendezett, tiszta lakónegyed, ápolt kertekben ápolt házak, 
az utcákon az emberek nem lődörögtek, hanem mentek valahová, szépen voltak 
öltözve, jól néztek ki. 

— Ez Munanni egy tipikus képe. Ezt a felvételt nem én csináltam, ez egy 
idegenforgalmi reklámfilmből van, amit a turisztikai minisztérium készített. 
Munanni ezt a képet kívánja mutatni magáról — és csakugyan ilyen is. Ezek a ké- 
pek Munanni szinte bármely pontján készülhettek volna. 

Visszatért az újságíró arca. Komoly, tiszteletteljes tekintettel nézett a kamerába. 

— Kedves Ninda! Neked olyan csillagközi tekintély adatott meg, amely Jarrja- 
pon senkinek sincsen. Egész világunk nem mondhat magának akkora ismertséget, 
mint te. Ha te vonnád kérdőre a munanni vezetést: hogyan lehetséges, hogy Jarr- 
jap — amely elméletileg ugyanolyan része az országnak, mint Munanni — ilyen 
mértékű elhanyagolástól szenvedjen, talán nagyobb ösztönzést éreznének, hogy 
cselekedjenek. Köszönöm, hogy meghallgattál. Ahogy nálunk mondják: a csilla- 
gok szellemei óvják léptedet. 

Az újságíró hátralépett és mélyen bólintott. 

Ninda nem lett volna önmaga, ha nem figyel fel az utolsó szavakra. 

— Mit jelent az, hogy a csillagok szellemei? 

— Ez... ez csak egy mondás, amolyan jókívánság. 

—Igen, ezt értem. De honnan ered? Valamikor léteznie kellett egy olyan 
fogalomnak, hogy ,,a csillagok szellemei", különben nem kerülhetett volna ebbe a 
mondásba. Meg tudnád oldani, Ranszin, hogy utánanézz ennek a kedvemért? 

A férfi arcán olyasfajta mosoly jelent meg, mint amikor egy kisgyerek kér vala- 
mit a felnőttektől. 

— Öröm és megtiszteltetés számomra, ha a segítségedre lehetek. 

— Köszönöm. Időközben a munanni vezetésnek volt ideje eldönteni, hogy mit 
válaszoljanak. Hallgatom őket. 

Kis csend után megjelent egy újabb arc. 

— Khatti vagyok a Ninda Szolgálattól — ezt persze a nézőknek mondta. — 
Munanni nem jelentkezett, semmilyen üzenetet vagy hívást nem kaptunk tőlük. 

— Talán egy kicsit több időre van szükségük — mondta Ninda csípősen. — Be- 
szélgessünk egy limli hosszat, addigra biztosan megérkezik a válaszuk. 

A hangsúlyában benne volt, hogy egyáltalán nem hisz ebben. 

,, Van egy közös vonás az emberi elmében és az élettelen Galaxisban. Mindkettő a 
maga szempontjai szerint logikusnak hiszi magát, de egyik sem az." 


Ninda: 
A fény lúmái, 
3620. 


Igen gyorsan eszkalálódott az, amit a történészek később úgy neveztek: ,a 
munanni konfliktus". De gyorsan vége is lett, mert a munanniak hamar belátták, 
hogy jobb lesz nem ingerelni tovább a szúnikat, és megadták a követelt bocsánat- 
kérést. 

A munanni főváros, Armuna kikötőjében éppen tartózkodott egy hinnul hajó, a 
Szit nut-Rukalli, amelynek lelkes Ninda-rajongó kapitánya, Ankar nut-Rukalli be- 
rohant a kikötőparancsnokságra — az egyetlen kormányhivatalba, amelyet külföldi 
hajóskapitányként elérhetett — és botrányt csinált. A kikötőparancsnok kidobatta a 
biztonságiakkal, következő lépése azonban semmivel sem volt meggondoltabb, 
mint a forrófejű hinnul kapitányé. Odaküldte a kikötői őrséget valamilyen, később 
tisztázatlanul maradt paranccsal, azok pedig — mintegy harminc ember — behatol- 
tak a Szit nut-Rukalli fedélzetére és kutatni kezdtek, fegyverrel tartva sakkban a 
legénységet. 

Hinnuldud elszörnyedt. A közelben tartózkodó három hinnul kereskedőhajó, a 
Szit nan-Rapilli, a Szit ik-Karasszit és a Szit ja-Ninkarri azonnal Munanni felé 
vette az irányt, a miniszterelnök pedig bejelentette, hogy Annirvo térségében jár 
egy hadiflottájuk, amely haladéktalanul útnak indul Munannira, hogy megvédel- 
mezze a hinnul állampolgárokat és érdekeket. 

Erre már reagált a munanni kormány, Ammi Vinakei külügyi államtitkár szemé - 
lyében, ami diplomáciai nyelven azt jelentette, hogy ők egyáltalán nem veszik ko - 
molyan Hinnuldudot — akkor a külügyminiszter vagy a miniszterelnök válaszolt 
volna. Az államtitkár rövid, nyers mondatokban jelentette ki, hogy őket érte ag- 
resszió. 

— Pontosan azt felelhetem, amit a hinnul miniszterelnök mondott — közölte. — 
Megvédjük polgárainkat és kereskedelmi érdekeinket! 

Ezalatt is még tartott Ninda beszélgetése a csillagközi hallgatósággal, és a Nin- 
da Szolgálat bekapcsolta az államtitkárt, kétirányú kapcsolattal, amit valaki 
Munannin talán figyelmetlenségből engedélyezett. 

— Miért beszélsz így? — kérdezte Ninda. 

Az államtitkár meglepve nézett rá, Ninda valószínűleg csak most jelent meg a 
képernyőjén. 

— Tudom, hogy ki vagy. Az a szindor gyerek, aki mindig a tévében magyaráz. 


— Szúni, nem szindor, de igen, én vagyok Ninda. És azt kérdezem, miért vagy 
agresszív és miért hazudsz. 

Vinakei hitetlenkedve fölnevetett. 

— Te hazugsággal vádolsz engem? 

— Nem — felelte Ninda szenvtelenül. — Ez nem vád, hanem ténymegállapítás. 

— Nézzenek oda! Egy tolvajból lett tévésztárocska hazugsággal vádolja Munan- 
ni kormányának tagját?! Ha egy pillanatig is komolyan vennélek, diplomáciai 
konfliktust csinálhatnék az ügyből! 

Csend támadt a közvetítésben, a nézők elgyönyörködhettek Ninda nyugodt, 
szelíd mosolyában. Lassan eltelt talán egynegyed mati. Aztán megszólalt egy 
mély, higgadt férfihang. 

— Ez máris bekövetkezett. 

S megjelent egy újabb képkockában egy sötétbarna bőrű, ezüstös szakállú férfi. 

— Fáurhongi gatiran, dzsílhallilun-fódir, esszidzsinna, Úhannirangir Dzsómba- 
uri, Szúnahaum Testvériség. Ne fárassza magát a beszéddel, Vinakei államtitkár 
úr, lenémítottam hangját a közvetítésben. Majd előadhatja mondanivalóját az 
önök fővárosának ideje szerint déltájban, amikor hajóm leszáll az önök kikötőjé- 
ben. Ott várom a miniszterelnököt, a külügyminisztert és önt, aki ott bocsánatot 
fog kérni Nindától és a Testvériségtől, és lemond megbízatásáról. Már jóval ezt 
megelőzően meg óhajtom kapni nut-Rukalli kapitány értesítését arról, hogy az 
önök fegyveresei elhagyták a hinnul hajót, a csillagközi normák szerint hátra- 
hagyva fegyvereiket. A Testvériség nevében elvárom és megkövetelem önöktől, 
hogy így legyen. Ha nem így lesz, a következményekért a Testvériség nem vállal 
felelősséget. Ha önöknél a kormány tagja lehet valaki, aki nem tudja, hogyan illik 
beszélni egy gyerekkel, aki ráadásul a Testvériség polgára, akkor most gondom 
lesz rá, hogy kormányuk megtanulja, hol van a Testvériség tűrőképességének ha- 
tára. Végeztem a beszéddel. 

Fáurhongi kilépett a közvetítésből. Ninda néhány pillanatig komoly mosollyal 
szemlélte a lángvörös államtitkárt, és csendesen megszólalt: 

— Igen, én tolvaj voltam, mert muszáj volt. Munanni kormánya viszont még 
mindig az, pedig nektek nem muszáj. Neked nincs jogod rajtam számon kérni 
semmit. 

Intett, s a közvetítés szétkapcsolt, az összes többi résztvevő is üres képet látott. 

A huhallupban persze ott volt az egész család, Ninda általában olyankor tartotta 
ezeket az előadásokat, amikor Ámmaíték is otthon voltak. Hait hosszan, figyelme- 
sen nézte Nindát, mielőtt megszólalt. 

— Azt hiszem, ez az utolsó pár szavad fontosabb, mint ez az egész diplomáciai 
konfliktus. 

— Egy ilyen , diplomáciai konfliktusnál" minden fontosabb — vont vállat Ninda 
mosolyogva. 

Hait bólintott. 

— Főleg az, ahogyan példát mutatsz erkölcsi tartásból. 


Ninda elnevette magát. 

— Akiknek szükségük lenne az én erkölcsi példaadásomra, azok soha nem fog- 
nak rám odafigyelni, és végképp nem fogadják meg a példámat. Semmilyet. 

Néhány pillanatig tűnődve szemlélte a csuklóján levő aranykarikát. Milyen rö- 
vid ideje hordja — huszonnégy éve —, de mintha hozzánőtt volna. Fölemelte a kar- 
ját. 

— Nézzétek. Ez a családom jelképe; hiszen a törzsem a családom, mint minden 
szúninak — de történetesen a nindaran törzs összes tagja a kiscsaládomba is bele- 
tartozik, nekem tehát a törzsem ebből a szempontból is a családom. Csak egyetlen 
ilyen törzs van jelenleg az egész törzsszövetségben, mi különlegesek vagyunk. De 
a dzserangok erről nem tudnak semmit. Fogalmuk sincs a családomról, annyit 
tudnak, hogy hárman vagyunk lányok és egy negyediket nevelünk. Fogalmuk 
sincs a szúni törzsekről. Fogalmuk sincs, hogy miért viselem ezt a karperecet, 
meg is ijedtek, amikor először látták. Már megszokták, de hogy miért viselem, ma 
sem tudják. Miért? Mert mi titkoljuk előlük ezeket a dolgokat. Gondoljatok erre, 
amikor azon tűnődtök, hogy miért nem értenek az emberek annyi sok magától ér- 
tetődő dolgot. Azért, mert valaki titkol előlük olyan információkat, amik nélkül 
ezek a dolgok nem érthetők. Hogy ki az, aki titkolja? Nos, ők titkolják saját ma- 
guk elől. Éspedig azért, mert ezek az ismeretek ellentmondanak annak a kényel- 
mes életformának, amit ők már berendeztek maguknak félismeretek, féligazságok 
segítségével. Ez az ember arra az állításra tette föl az életét, hogy Munanni állam- 
rendszere jól, igazságosan működik. Muszáj volt ennek mentén berendezkednie, 
hiszen az ember természetes igazságérzete tiltakozna az ellen, hogy központi sze - 
repet vállaljon egy rossz rendszerben, tehát el kellett hitetnie magával, hogy jó 
rendszert szolgál. Egy jó rendszer pedig nem lehet tolvaj. Neki tehát van erkölcsi 
alapja lenézni engem, amiért tolvaj voltam. Az már egy egészen más eleme a tör- 
ténetnek, és nem érinti ezt az embert, hogy én annak a lenézésétől sem válnék lila 
csíkossá, akinek semmi köze tolvajokhoz, mert azt az életmódot nem önként vá- 
lasztottam, egy gonosz rendszer kényszerítette rám; ha élni akartam, lopnom kel- 
lett. Fáurhongi azért lépett fel a védelmemben, mert nálunk ez alapvető, tartozik 
ezzel a Testvériség csillagközi tekintélyének. Nem pedig azért, mert szükségem 
volt rá — természetesen nem volt szükségem. 

pb-10 vérrokono 


, A család nem a társadalom alapegysége, hanem az emberé." 


Ninda: 
A fény lúmái, 
344. 
Syyndoreia 
Lűakéan 
61. dőym 6. 


a fehér órája 


— E kutatás lényege pedig a következőkben összegezhető — közölte Tharbakhani 
professzor, egyenesen a kamerába nézve. — A Ninda feltételezett születését követő 
két évben Lüakéajnban harmincöt csavargó nőt tartóztattak le és zártak börtönbe. 
Ma már természetesen valamennyien szabadlábon vannak, négy kivétellel, akik - 
nek a felülvizsgálati bíróság érvényben hagyta az ítéletét. De nem ez a fontos, ha- 
nem az ervé által közölt másik két információ. Először. A börtönben levő csavar- 
gókról nem tartották nyilván, hogy hol fogták el őket. Csak a személyazonosságu- 
kat — ha ismerték — és az ítéletüket. Ha másik börtönbe kerültek, ott is ezt tartották 
nyilván. Ha tehát ők maguk nem emlékeztek, hogy hol éltek azelőtt, akkor ez már 
kideríthetetlen. Márpedig az ervé egykori és mai munkatársainak nyilatkozatai 
szerint akkoriban is mindennapos volt, akárcsak ma, hogy az elítélteket másik 
börtönbe szállították át — és erről semmilyen feljegyzés nem készült. A nyilván- 
tartásban átírták a hollétüket, ezzel törölve a korábbi adatot. Havonta akár néhány 
száz elítélt is másik börtönbe kerülhetett, bárhonnan bárhová, az ország bármelyik 
világáról bármelyikre. Másodszor. A kérdéses időszakban Lüakéájában harmincki- 
lenc csavargó nő halálát regisztrálták, e pillanatban mindegy, hogy milyen okok- 
ból. Harmadiknak hozzávehetjük a tényt, hogy a csavargó bandák között vívott 
belháborúk halálos áldozatokkal is jártak, többnyire a sivatagban — hiszen a város- 
ban beavatkozott volna az ervé —, és ha ott meghalt valaki, a helyszínen eltemet- 
ték és soha senki nem szerzett róla tudomást. Összegezve. Ninda vér szerinti any- 
ja bárhol lehet ma az országban, akár élve, akár holtan. Éppen azért vett az ÁLAN 
génmintát minden csavargótól, akitől tudott, és ki is derültek rokonsági viszo- 
nyok. Valamennyit elküldtük a Testvériségbe, hogy összehasonlíthassák Nindáé- 
val, és az eredmény nulla. Természetesen az apját illetően a kilátások ugyanezek, 
és az eredmény a férfiakat illetően is nulla. Meglátásom szerint Ninda egy alkalmi 
kapcsolatból fogant, amely lehetett erőszak is, és lehetséges, hogy az apa soha 
nem szerzett tudomást a gyerekről. Az anya valameddig nyilván képes volt gon- 
dozni a csecsemőt, de nincs mód elméletet gyártani arra, hogy egymástól való el- 


szakadásuk mikor és miért következett be. Ha akkor Ninda már képes lett volna 
gondoskodni magáról, akkor emlékezne is az anyjára. Feltehető, hogy egymást 
követő, alkalmi gondviselői voltak, akik egyike sem volt vele elég hosszan, hogy 
emlékezzen rá. Igen nagy az esélye, hogy egyik vér szerinti szülője sem él már. A 
génvizsgálatok persze nem kimerítőek. Végül pedig el kell mondanom, hogy 
egyedül az anyabolygón — főleg Kafndimban és Lűüakőánban — kétszáz 
, párhuzamos Nindáról" szereztünk már tudomást: olyan csavargó lányokról és 
fiúkról, akik semmit sem tudnak vérrokonaikról. 

— Köszönöm, professzor úr — bólintott Larenka Szontiszkovarikinde. — A gén- 
tesztek továbbra is folytatódnak? 

— Hogyne, természetesen. A génkódokat összehasonlítjuk a népesség teljes kód- 
állományával — ez konkrétan a rendesen nyilvántartott állampolgárok körülbelül 
egyharmadát jelenti —, és valamennyit elküldjük a Testvériségbe. Már számos ro - 
konságot felderítettek, de Ninda nem szerepel köztük. 

— Professzor úr kérem... eszerint a rendesen nyilvántartott állampolgárok 
kétharmadáról nincsen génkód? 

— Igen, szerkesztő asszony, ez így van. Hozzá kell tennem, hogy azért, mert a 
csavargókkal — és netán egyenesen Nindával — való esetleges vérrokonság felderí- 
tése érdekében a diktatúra bukásától mostanáig az addig is nyilvántartott, de gén- 
kódot nem adott állampolgárok tizenkét százaléka rögzíttette génmintáját, és ez a 
folyamat ma is tart. Ezeket az adatokat is elküldjük a Testvériségnek. 

— Ha tehát Ninda valamely vérrokona életben van és ad mintát, akkor megtalál - 
juk. 

— Igen, azaz természetesen az összehasonlítást végző tisztviselő ezt köteles Nin- 
dával és kizárólag ővele közölni. Erről a Testvériség törvénye ugyanúgy rendelke- 
zik, mint a miénk. Ez nem olyan eset, mint amikor az az ügyvéd azt állította, hogy 
megtalálta Ninda anyját. Ha az állítás igaz lett volna, akkor van egy egyén, aki a 
saját személyes adatai fölötti rendelkezési jog értelmében nyilvánosságra hozhatja 
a tényt vagy vélelmet, hogy egy másik egyén az ő gyermeke. Harmadik személy 
azonban ezt nem teheti meg — csak egy olyan felhatalmazással, amilyen annak az 
ügyvédnek lett volna. 

— Köszönöm, hogy velünk volt, professzor úr. — Larenka a nézőkhöz fordult. — 
Kedves nézőink, Rankunan Tharbakhani professzort látták, a Haánsát Egyetem 
szociológiai tanszékének vendégtanárát, akitől voltaképpen csak azt tudhattuk 
meg, hogy — nem tudunk semmit. No persze a génminták elemzése nem egyedül 
Ninda miatt fontos; a professzor úr is elmondta, hogy vannak vérrokonok, akik 
ezáltal találtak egymásra, készítettünk is riportokat több ilyen családdal, hamaro - 
san láthatják is őket. Ami azonban Ninda szüleit illeti, a professzor úr szerint igen 
csekély az esély, hogy még rájuk bukkanhatunk. S kétségtelen tény, hogy a gén- 
minták személyes adatok, ha tehát Ninda mégis megtalálja valamelyik szülőjét — 
vagy ha akár már régesrég megtalálta —, arról mi csak akkor szerezhetünk tudo - 
mást, ha ő úgy látja jónak. 


— Ami a gyakorlatban — vetette közbe Kefl — alighanem azt jelenti, hogy nem 
szereznénk róla tudomást. 

— Nos, Kel, igen, valóban tartok tőle, hogy így történne. Ninda családi életéről 
úgyszólván semmit sem tudunk — van két párja és egy kislányt nevelnek, akinek 
ismerjük a származását és hogy hogyan került hozzájuk, de semmi többet. Való- 
ban félő, hogy ha megtalálná vérrokonait, egyetlen szót sem szólna róluk a nyil- 
vánosságnak... nem is azért, hogy őket védje, egyszerűen csak mert úgy érezné, 
hogy ez nem tartozik ránk. 

Ninda ez idő alatt az új szomszédaival ismerkedett. Most épült először ház az 
övék mögött, Haugímúból nézve, vagyis a két házat körbevevő sövény és a hegy 
között. Egy állatorvos házaspár építette, Dzserugi és Ánkalu, nemrég költöztek 
haza a Halli Szimmuról egy százéves ikerpárral: a kislányt Innulinak hívták, a fiút 
Ersidunak. Az ikrek és Sileni persze rögtön összebarátkoztak velük. És kutyáik is 
voltak, három, Szenip, Limrau és Hargé, testvérek, három negyvenéves, nagy fe- 
hér hammindzs, akik viszont Dzsellivel és Liesyvel barátkoztak nyomban össze. 

— Nem gondoltuk, hogy éppen itt van a nindaran-ségúmi — mosolygott Ánkalu. 
— Azért választottuk ezt a helyet, mert megtetszett a fekvése. 

— Mi az a ségúmi? — kérdezte Sileni. Persze Nindától kapott választ rá. 

— Az ősi nyelven olyan helyet jelent, ahol egy törzs tagjai együtt élnek, közösen 
folytatják tevékenységüket. Abból vonták össze, hogy séhpi-númi, vagyis vadász- 
hely. Ámbár Szúnahaum-sínarraómin sem vadászatból éltek az emberek, sőt nyil- 
ván nem vadásztak egyáltalán, modern ipari civilizációjuk volt. És a törzsek már 
akkor sem együvé csoportosulva éltek. Mégis kialakult egy ilyen kifejezés. 

— Ti vagytok az egyetlen törzs, akik mind együtt élnek? 

— Valószínűleg, mert csak hárman vagyunk, és egy családot alkotunk. 

,, Azt hiszem, sok nyelvben van olyan szófordulat, hogy xapává, anyává tesz vala- 
kit. Arra értik, amikor valaki a másvalakivel közös gyereket megszüli, illetve 
nemzi. Pedig ez tévedés. Szülővé nem a gyerekünk másik szülője tesz minket. Erre 
csakis maga a gyerek képes. " 


Ninda: 
Életem egy falevélen, 
186. sómir 
Szúnahaum 
Hangilaoran 
43694. senut sillíman 
593 


Ninda végigpillantott a hallgatóságon és felmutatta bal kezét. 

— Mindnyájan tudjuk, ohangi, mit jelent ez az aranykarika a csuklóm körül. 
Minden szúni vissza tudja vezetni az Élet Fáját a kezdetekig: mintegy kilencven- 
ezer évről vannak ismereteink. Ám kilencven évezred nem is olyan sok, ha a tör- 
ténelmet kell mérni vele. Azt gondoljuk, hogy legalább százezer éve annak, hogy 
őseink megkezdték a kirajzást Ősi Földről. Általában száz- és kétszázezer év közé 
teszik. A legendák egyik része legalábbis. Más legendák inkább két-ötszázezer 
évről beszélnek, de a thabbuanoktól olyan adatokat is kaptam, amelyek egy és 
egynegyed milliótól másfél millió évig terjednek. Persze ezek is legendák. Úgy 
gondolom, hogy mindössze három válasz lehetséges. Vagy mindegyik adat he- 
lyes, és akkor az emberiség nem több hullámban hagyta el Ősi Földet, hanem 
többször is bekövetkezett, hogy több hullám rajzott ki; vagy egyik adat sem he- 
lyes, és akkor a történelmi valóság egy olyan számérték, amiről egyetlen legenda 
sem számolt be; vagy pedig az emberiség nem is létezik. 

A történészek nevettek. 

— Számos bizonyíték szól azonban amellett, hogy az emberiség igenis létezik. 
Ezért vizsgáljuk meg a második eshetőséget. Tegyük fel, hogy az összes legenda 
téved, és mondjuk, hogy a legrégebbi időpont, amelyről valamely legenda beszá- 
mol, másfélmillió évvel ezelőtt volt — vagy mondhatunk százhuszonötezer dzsú- 
mit. A második eshetőség szerint ez is téves, tehát még régebben kellett történnie. 
Mondjuk százötvenezer dzsúmi? Vagy akár kétszázezer? Az már két egész négy 
tized millió év, igazán csinos időtartam. No de hogyan döntsük el a helyes szá- 
mot? Hiszen ezzel az erővel mondhatnánk egymillió dzsúmit is. 

Ninda fölkapta a poharát, ivott egy kortyot és folytatta. 


— Nézzük az első lehetőséget. Többször több hullám. Kirajzási hullámok soro- 
zata onnantól kezdve, hogy ez lehetségessé vált, egészen addig, amíg az Ősi Föl- 
dön maradtaknak már nem volt okuk nagy számban távozni. Az első kérdés. Ha 
feltesszük, hogy volt egy első hullámsorozat, van-e okunk azt gondolni, hogy az 
volt az egyetlen? Szerintem nincs. Nem látok okot sem annak feltételezésére, 
hogy az első hullámmal olyan mértékben csökkent volna a világ népessége, hogy 
további kirajzásra nem volt ok, sem annak, hogy bizonyára nehéz gazdasági kö- 
rülményeik ettől jelentősen megjavultak volna. Vagyis a többször több hullám el- 
méletét egyszerű deduktív logika alapján bizonyítottnak tartom, mert az emberi 
történelem úgy működik, hogy az egyszer már bevált eszközöket újra és újra al- 
kalmazza. Márpedig a kivándorlás bevált, hiszen a más világokra költözöttek bol- 
dogultak, és erről kétségtelenül tájékoztatták az Ősi Földön maradottakat is; azon - 
felül a Terra-sóhipunban vannak adataink arra, hogy ugyanez bekövetkezett sok- 
kal korábban, Ősi Föld egyes kontinensei között is — a Hpárihalgi dzsullá pedig 
számos esetről számol be csak a Dzsravihambun-korszakban, amikor népes vilá- 
gokat hagyott el a lakosság fele, kétharmada, háromnegyede. Gazdasági okokból, 
nem valamilyen természeti katasztrófa miatt. 

Kis szünetet tartott, végignézett a hallgatóságon. Nyolcvan-kilencven ember, 
egytől egyig jóval idősebbek nála. Néhány külföldi: thabbuanok, folgrik, egy 
szindor, egy hibelk, egy omvomi. A nemzetiségüket onnan tudta, hogy valamen- 
nyien bemutatkoztak már. 

— Egész seregnyi vitát olvastam arról is — tért át más témára, s ezt testhelyzeté - 
nek megváltoztatásával is jelezte —, hogy mik lehettek a kivándorlási hullámok fő 
okozói. Ebben a kérdésben is csak dedukció útján tudtak eredményre jutni. Ősi 
Föld ma is megvan, tehát nem érte globális katasztrófa: vagyis csakis gazdasági 
ok lehetett. Én ezzel nem értek egyet. Szerintem elhamarkodott következtetés, 
hogy nem érhette globális katasztrófa. Ősi Földön hihetetlenül komplex ökoszisz- 
téma volt — és elvileg mindmáig van is —, aminek elég egy kisebb, akár világon 
belüli, szublokális katasztrófa, és az ökoszisztéma úgy omlik össze, mint a sillági- 
lu. Ez is maradhat azonban szublokális, érintheti adott esetben az egyik konti- 
nenst, mialatt a többin a hatás nem érződik vagy nem jelentős. Azon az egy konti- 
nensen eközben lehet a katasztrófa olyan nagyságrendű, hogy embermillióknak 
kell elvándorolniuk — a kontinensről vagy a világról is, ha például a többi konti- 
nensnek nincs kellő befogadóképessége —, főleg egy olyan túlnépesedett világ 
esetén, amilyennek Ősi Földet ismerjük. Másrészt azonban meglátásom szerint ér- 
hette Ősi Földet olyan globális katasztrófa is, ami akár az egész világot súlyosan 
károsította, és a népesség túlnyomó része vagy netán egésze távozni kényszerült. 
Ez pedig két esetben lehetséges. Ha a katasztrófa olyan jellegű volt, hogy hatása 
nem volt végleges, és azóta a világot újra benépesíthették — illetve abban az eset- 
ben, ha Ősi Föld mindmáig lakhatatlanul és lakatlanul kering Ősi Nap körül, vala- 
hol a Galaxis egy elfeledett pontján. Tudom, mit gondoltok, ohangi — pillantott 
végig meleg mosollyal a homlokukat ráncoló történészeken. — Hogy tudjuk, hol 


van Ősi Föld, és ma is lakják, a Testvériség hajói ha ritkán is, de fölkeresik. Tud- 
juk, hogy a Sagindra Köztársaságban van, a neve Terga vagy Tirka... ehhez két- 
ség sem férhet, hiszen vannak térképeink Ősi Földről, amik vitathatatlanul ennek 
a világnak a felszínét ábrázolják. — Lassan bólogatott, aztán a fali nagyképernyős 
suagra hívott egy világgömböt, ami lassan forogni kezdett. — Ez itt Ősi Föld, más 
néven Terga. Nem kétlem, hogy mindnyájan láttátok már ezt a térképet, és részle- 
tesen ismeritek is. Hiszen történészek vagytok. Kapásból meg tudjátok nevezni a 
kontinenseket. . . ez itt Áfrika... Amríka... Eisa... ez itt Oszrélja, ez pedig Antar- 
ríka. Még a nagyobb városok nevét és hollétét is ismeritek, ámbár régesrég eltűn- 
tek már, de szerepelnek filmekben, könyvekben. .. itt van Nujok, ez Tokko, Pesin- 
gi, Maszka, Pari... több mint száz egykori város nevét tudjuk. 

Megint kis szünetet tartott. 

— Egyvalamit azonban nem tudunk. Azt, hogy ez a világgömb az a világot ábrá- 
zolja-e, amelyen az emberi faj kialakult, amelyet a Hajnalkor beláthatatlan évmil- 
lióin keresztül egyetlen világnak ismert, amelyről kirajzott a Galaxisba. Amit tu- 
dunk, az az, hogy ez a világgömb Tergát ábrázolja. Ezt bárki ellenőrizheti, aki 
odautazik és lenéz a kilátóból. Csakhogy az egész Ílgaszaumiban mindössze 
nyolcszáztizenhárom olyan dokumentum található, amelyben megvan Ősi Föld 
világgömbje vagy annak egy részlete, és nem vezethető vissza egy korábbi, ismert 
forrásra. És most jön a hilfuróni. Magától értetődően Terga betelepítésének ideje 
ismeretlen — ha ismert lenne, akkor nem is feltételezhetnénk, hogy azonos Ősi 
Földdel. Ez azonban azt is jelenti, hogy a nyolcszáztizenhárom dokumentum 
keletkezésének idején Terga már lakott világ volt, vagyis akár mindegyiket 
készíthették Tergáról, abban a hiszemben, hogy azonos Ősi Földdel, holott lehet, 
hogy egyáltalán nem így van. 

pb-12 Ősi Föld 2 
, Azt a bizonyos hajnalt megelőzően az élete csak tévelygés volt. De attól kezdve 


nyílegyenesen haladt pályáján és nem ismert akadályt — pedig nem is volt semmi- 
lyen előre elhatározott célja. " 


Hait Kirísz: 
Ninda, 
326. 


Ninda ismét fölmutatta a bal kezét. 

— De hadd térjek vissza a haudzsira a csuklómon. Van néhány nagyon érdekes 
dolog a törzsszövetséggel kapcsolatban. Tudjátok-e, hány törzs szerepel az Élet 
Fáján? Természetesen tudjátok, vagy ha nem, a suagotok azonnal megmondja. 


Tudjátok-e, hány törzsfőnöke volt eddig a törzseknek? Ezt is megmondja. Hány 
tagja volt a törzseknek? Hány tagja volt bármely adott törzsnek, törzscsaládnak? 
Hány éves korukban öltötték magukra a törzsfőnökök a tarka szianerget, hány 
évig viselték, hányan akasztották le nyakukból és adták tovább, hányat ért hivata- 
lában a halál, hány törzs használta a különböző színkombinációkat és mintákat — 
ezekre a kérdésekre mind-mind ott a válasz a Hatodik súrangirban. Pillanatok 
alatt megtudhatja bárki — engem kivéve —, hogy az ősei mely törzsekbe tartoztak, 
családjának bármelyik ágán vagy akár az összesen, százalékos bontásban. 

Kortyolt egyet a poharából. 

— És most említenék egy-két dolgot, amit viszont nem tudunk meg az Élet 
Fájáról. Mióta létezik a szúnik törzsszövetsége? Akarom mondani, ezt tudjuk, hi- 
szen azt tevőleg megalapították — de már létező törzsek alapították meg. Mióta lé - 
teznek a szúni törzsek? Vajon az emberi történelem hajnalától mostanáig végig 
megvoltak? A Terra-sóhipun adataiból arra következtethetünk, hogy nem. A szúni 
törzsek mikor, hogyan és miért jöttek létre? Mi volt az eredeti társadalmi funkció - 
juk? Miért választotta a szúni nép — ha ugyan akkor már szúninak hívták magukat 
— ezt a berendezkedési formát? Kérdés van még bőven. Például a varázslók. Ami- 
kor megtudtam, hogy vannak törzsek és azoknak vannak varázslóik — nekünk lik- 
tenit-upeszeknek akkoriban Ászanargi anyánk volt a varázslónk —, nyomban meg- 
kérdeztem, hogy mi a varázsló dolga. Azt felelték, semmi, varázslatok nincsenek, 
tehát varázslók sem. Ehhez képest a varázsló dolga nem éppen semmi, a 
törzsfőnök általános tanácsadója a törzs ügyeiben, és szertartásoknál is közremű - 
ködik. Ezt is tudjuk. De azt nem tudjuk, hogy miért hívják éppen varázslónak, ha 
egyszer nem varázsol, hiszen az lehetetlen. Hangilaoran nem tudja — megkérdez - 
tem a  Ságirnillandzsómuri-hirrenit, a  Szisszangémisóginur-hirrenit és a 
Hínanhaurangifalgup-hirrenit —, az Ílgaszaumi sem tudja, ebből következően az 
egész Testvériségben nem akad egy sáhú-muneszk, aki tudja. Azért hívjuk a va- 
rázslót varázslónak, mert előttünk is így cselekedtek őseink, akik előtt az ő őseik 
cselekedtek így, ez része Szúnahaum-sínarraómi örökségének, a Galaxis ragyogja 
be égboltját mindörökre. 

Homlokára tette a kezét egy pillanatra, akárcsak a hallgatóság tagjai. 

—-§S ha már itt tartunk, szeretnék kitérni a rejtélyek másik csoportjára. Szúna- 
haum-sínarraómiról úgyszólván mindent tudunk. Négydimenziós térképeink van- 
nak több évtízezredről. Tízmilliárd embernek van meg a siéhongja. És itt jön Hpa- 
ilgsi. 

Az emberek értetlenül néztek rá. Ninda egy idős férfi arcképét vetítette ki. Rán- 
cos arcát gyér, ezüstös szakáll és rövid, még Itt-ott fekete haj keretezte. Mélybar- 
na bőre volt. 

— Megkerestem a Testvériség legkorábbi siéhongjait. Nagy számban nyitottak 
egy bizonyos napon, nyilván valamilyen technikai akadály hárult el, akár az is le- 
het, hogy akkor találták ezt fel, de az is lehetséges, hogy léteztek korábbiak, csak 
megsemmisültek. Mindenesetre azok közül, akik a legrégibb siéhongokat nyitot- 


ták, a legidősebb ember Hpailgsí — a kép felé intett —: ő. Siéhongja csak húsz év - 
vel később nyílt meg, mint számos fiatalabb kortársáé, de akkor ő már nyolcszáz- 
hetven éves volt. Ő tehát a legrégebben született szúni, akinek megnézhetjük az 
arcát. Születési dátuma mai időszámításunk szerint mínusz negyvenhatezer-nyolc- 
száztizenhárom karisszinan. 

Végigpillantott az elképedt hallgatóságon. 

— Tudtok tájékozódni ilyen távoli múltban? Nekem eléggé nehezemre esik. A 
Testvériség hétezer-ötszáznegyvenkét dzsúmival lett öregebb azóta, hogy Hpailg- 
sí meglátta Szúnahaum-sínarraómi égboltját. — Ninda sarkos mozdulattal a kép fe- 
lé fordult és homlokára tette a kezét. — Halgihpéran-sgaszu úrími, Ilbairgan Hpa- 
ilgsíni, siengsáhi dzsalgan ílg-hpalgszit Szúnahaumini! Sógimbur Igáran airg-sit 
Hingaulí-dzsófur áhp hikkipun-órinnuhp angdzshpauni! 

Bólintott a képnek, s ahogy az eltűnt, visszafordult a hallgatósághoz. A nyolc 
árifang folytatta a jegyzetelést, amit csak azért szakítottak meg, hogy ők is homlo - 
kukra tett kézzel köszöntsék ősüket. 

— Kilencven és fél évezred — mondta Ninda csendesen. — Ősi Föld csillagideje 
szerint is kitesz hatezer-nyolcszáznyolcvanhárom évet. A Fauhászi-hipotézis sze- 
rint legfeljebb egy földi évezred telhetett el az első, nyilván roppant kezdetleges 
űrhajók megépítésétől az első csillagközi utazásig, majd onnan legfeljebb egy 
újabb évezred az első világok birtokba vételéig. Az az időszak, ami Hpailgsít 
mitőlünk elválasztja — Ninda hangja ismét ércessé vált —, háromszor-négyszer 
több, mint Ősi Föld feltételezett történelme a Világűr-pillanattól a Csillagok 
pillanatáig. A Dzsvattuhi-hipotézis szerint pedig körülbelül hat földi évezredet 
tölthetett el az ember a Primitív Hajnalkorban. Annyit, amennyi idő Hpailgsí 
korától mostanáig eltelt! És erről az iszonyúan hosszú történelmi korszakról 
szinte mindent tudunk ahhoz képest, amit arról az időről, ami a Csillagok 
pillanatától Hpailgsíig telt el! Még azt sem tudjuk, mennyi volt! Ezer földi év? 
Tízezer? Százezer? Fogalmunk sincs. Csak a legendáink vannak, ahogy 
elmondtam korábban. Még a Primitív  Hajnalkorról is többet tudunk. 
Dokumentumaink, könyveink, filmjeink vannak egy olyan korszakról, amikor az 
ember egyetlen világon élt, a Galaxisról nem tudott semmit, láthatunk embereket, 
akik akkor éltek és régesrég feledésbe merült nyelveken beszéltek, és nem tudjuk, 
hogy a lian-lian-lian mekkora szakadéka választ el minket egymástól, mert a 
Galaxis történelmében tátong egy felmérhetetlen méretű lyuk! 

Kis szünetet tartott, végignézett most már egyenesen az árifangokon, és nagy le- 
vegőt vett, aztán kifújta. 

— Árifupelőadást egy hipotézis megfogalmazásával szokás zárni. Az én hipoté- 
zisem az, hogy ez a felmérhetetlen méretű lyuk Ősi Föld csillagéveiben számolva 
ötjegyű szám. 

Biccentett a hallgatóságnak és kifelé indult. 


— Egy pillanatra kérlek, ohangi — szólt utána egy hang. Ninda megfordult. Er- 
dzsan volt, egy több mint ezeregyszáz éves saona, Hangilaoran egyik legtekinté- 
lyesebb történésze. 

Ninda visszasétált hozzá. 

— Miben lehetek segítségedre, ohangi? 

A szikár, fehér hajú öregember néhány pillanatig szótlanul szemlélte. 

— Neked ez egyáltalán nem fontos? — kérdezte azután. 

Ninda csodálkozva fölvonta a szemöldökét. 

— Már miért ne lenne fontos? 

— Egész idő alatt az izgalom legcsekélyebb jelét sem láttam rajtad. Idenyújtanád 
a kezedet, kérlek? 

Ninda közelebb lépett és az asztal fölött nyugodt mozdulattal átnyújtotta mind - 
két kezét. Erdzsan megfogta és megfordította őket, tenyérrel fölfelé. 

— A tenyered sem izzad. 

Ninda szelíden rámosolygott. Vissza sem húzta a kezét, hagyta az öreg történész 
kezében pihenni. 

— Életem legcsodálatosabb eseményei már bekövetkeztek, ohangi. A Testvéri- 
ségbe kerültem, megtaláltam a szerelmet, anya lettem, a nindaranok alapító törzs - 
főnöke, Hangilaoranon kutathatom a történelmet. Mit adhat még az árifang, ami 
ezekkel fölér? 

Ismét bólintott és nyugodt léptekkel kisétált. 

pb-13 íhaupdoktorátusi 


, A Galaxisnak ő jelenti a tudást, a bölcsességet, a szelíd útmutatást, ha az kell, és 
az igazság melletti határozott kiállást, amikor az kell. En is érzem ezeket — de ne- 
kem egyszerűen csak az anyukám. " 


Sileni: 
Naplóm Nindával, 
44082. fattilgópan 
Szúnahaum 
Hangilaoran 
43694. nodzsat algillíszan 
620 


A hangilaorani stílusnak megfelelően szolid eleganciájú Sádisszat-teremben népes 
közönség gyűlt össze, több mint kétezer ember — köztük Ninda családja és barátai, 
a Ninda Társaság és a Ninda Szolgálat összes tagjai —, és tudósított az eseményről 
a Szúnangé 15. Ennek semmi köze nem volt a spirálkaron elterjedt Ninda-kultusz - 


hoz — minden árifuatról tudósított a Szúnangé —, de a Ninda Társaságnak voltak 
információi arról, hogy megkülönböztetett figyelem kíséri a közvetítést. Hiszen a 
nindaranok törzsfőnöke lépett az árifang elé, a leghíresebb szúni ezekben az idők- 
ben. 

A dzserang világokon természetesen nem közvetítettek semmit. Hangilaoran 
mindig közölte eredményeit a csillagközi nyilvánossággal, de ennél többet soha. 

Ninda belépett a terembe és nyugodt lépteivel odasétált az árifi székéhez. He- 
lyet foglalt és várt. Nem kellett sokáig, egy mati múlva nyílt az ajtó és bejöttek az 
árifangok, mind fehér fahuddanban, akárcsak Ninda, s rajtuk csúcsos csillagsüveg 
is volt, amilyent a sáhaddif tagjai hordtak — de a hegyükön a kis lámpa nem vala- 
mely csillag színét viselte, hanem fehér volt, a Harmadik Fény színe. 

Senki semmilyen üdvözlő gesztust nem tett, a nyolc tudós helyet foglalt a hos- 
szú asztal túloldalán, s a hallgatóság elcsendesedett. 

— A százhuszonnégyes Hangilaoran-Hínahauransúmi-árifang elnöke vagyok, 
Jalgisz — szólalt meg a testület vezetője, egy kopaszodó, kissé szögletes fejű férfi. 
— Hangikun Szesszinan Nindarangi Szilun Rienszá első árifuatját megnyitom. 

— Itt van Erdzsan — szólalt meg a mellette ülő öreg. 

— Itt van Lórragi. 

— Itt van Hilgahu. 

— Itt van Szisangip. 

— Itt van Óhaungi. 

— Itt van Írdzsit. 

— Itt van Aumúni — zárta a sort a testület legfiatalabb tagja, egy középkorú nő, 
és ő folytatta. — Ninda két napja tartotta árifupelőadását a Mauhambéni-teremben, 
ahol mindannyian jelen voltunk és nagy érdeklődéssel hallgattuk. Érdekesen 
egyéni előadásmódja legalább akkora hatást tett az árifangra, mint témaválasztása, 
amit nagyon fontosnak tartunk. Első árif. Összegezted az Ősi Földről való kirajzás 
legendáit és említetted, hogy a thabbuanoktól másfél millió évről szóló legendát is 
kaptál. Adataid korrektek, de fel kell hívnom a figyelmedet egy legendagyűjte- 
ményre, amelynek a címe Aszvakzndasz — nem könnyű kimondani —, a Hebbul- 
vidéken levő Vkana világáról származik, és hoztam belőle egy részletet. Tomervir 
fordította. , Ez akkoriban történt, amikor az emberek még egyetlen világon éltek 
és nem ismertek semmilyen más világot. Még az űrhajózást sem ismerték. Ez leg - 
alább kétszáz novanzzal ezelőtt történt." Idézet vége. Nos, amit ők novanznak 
hívnak, az nálunk kicsit több, mint negyvenezer év. A legendát körülbelül ötven- 
ezer évvel ezelőtt írták, de ezt már fölösleges is hozzáadni. Biológusaink szerint 
képtelenség, hogy az emberi faj ennyire régi legyen mint technikai civilizáció — az 
idézett részletben pedig ha az üűrhajózást még nem is ismeri az emberiség, már 
technikai világban él. Mindezzel arra akarok kilyukadni, hogy a legendák sajnos 
nem igazán megbízható források az események datálása szempontjából. Ímu? 

— Egyetértek — felelte Ninda habozás nélkül. — A vkanai legendáról nem tudtam, 
de ha engem kérdeztek, el is hiszem meg nem is. Azt gondolom, hogy annyira ke- 


veset tudunk, hogy minden elképzelhető. Ugyanakkor viszont nem látok okot rá, 
hogy éppen ezt a legendát fogadjuk el hitelesnek a számtalan közül, amelyek 
gyakran egymással össze nem egyeztethető kronológiákat adnak. 

— Köszönöm. Második árif, amit sokkal fontosabbnak tartok: Ősi Föld önazo- 
nossága. Az elmúlt két napban az árifang megbízásából azzal foglalkoztam, hogy 
megpróbáljak sénin vagy dzsisszá valamilyen bizonyíték nyomára akadni a hipo- 
téziseddel kapcsolatban. Miután az Ősi Földről szóló dokumentumok valóban 
egyértelműen Tergára vonatkoznak, gyakorlatilag lehetetlen vállalkozás kideríte- 
ni, hogy ez a világ azonos-e az eredet világával. Másképpen próbálkoztam. Kap- 
csolatba léptem a Szilgászinnumilfangir-hirrenivel, akik arról tájékoztattak, hogy 
óriási mennyiségű radioizotópos kormeghatározással felvett adatunk van Tergáról 
— nem is érdemes újakat készíteni —, csakhogy ennek a módszernek is megvannak 
a korlátai. A kőzetek korát meg lehet határozni, de azt nem, hogy amikor azok a 
kőzetek keletkeztek, volt-e élet a világon. Természetesen nagyon fontosak azok a 
megkövült élőlénymaradványok, amiket Tergáról ismerünk, ezek általában né- 
hány tízmilliótól néhány milliárd évesig terjednek. Csakhogy hasonló kövületeket 
ismerünk a legtöbb őshonos életet hordozó világról, ahol ezek nyilvánvalóan Ősi 
Föld őstörténetétől teljesen függetlenül alakultak ki, így ha ezeket kronológiai 
sorrendbe állítjuk, semmilyen perdöntő eredményhez nem jutunk. Egyébként Ter- 
ga valahol a középmezőnyben helyezkedik el ebből a szempontból. Ímu? 

— Nincs megjegyzésem — felelte Ninda. 

— Harmadik árif. A törzsek története, beleértve a varázsló elnevezésének erede- 
tét és a többi érintett kérdést. Itt le kell szögeznem tömören, hogy igazad van. 
Ezeket valóban nem tudjuk. De hozzátenném, hogy nagyon fontosnak tartom, 
hogy erre fölhívtad a figyelmet. Negyedik árif: az a bizonyos felmérhetetlen mé - 
retű lyuk a történelemben. Igen, ez is így van, és érdeklődéssel várom majd kuta- 
tásaidat hipotézised kifejtéséről. Suórin, suórin. 

Lórragi vette át a szót, egy őszülő hajú, borostás arcú férfi. 

— Jómagam már hosszabb ideje kutatom azt a lyukat a történelemben, és ponto- 
san tudom, hogy felmérhetetlen. Ezért én is érdeklődéssel várom, miképpen fogod 
igazolni vagy cáfolni az állításodat, hogy ötjegyű szám. 

Ninda szólásra nyitotta a száját, aztán megint becsukta. 

— Mondd csak - biztatta Lórragi. 

— Az árifang szabályai szerinti választ még nem tudok adni. Ez csupán intuíció. 
Mérlegre tettem néhány tényt. A Testvériség múltjáról kilencvenezer évre vissza- 
menőleg tömérdek információval rendelkezünk, de jócskán vannak adataink a ga- 
laktikus történelemről az ezt megelőző jó néhány évtízezredről is. Vannak ismere - 
teink a szemmunkarni háborúról, ami száznegyvenezer éve volt, tehát már több 
mint tízezer földi csillagévvel ezelőtt. Innentől minden homályos. De nem hi- 
szem, hogy a történelemben tátongó lyuk jelentősen meghaladná a százezer földi 
csillagévet. Ez esetben legalább másfélmillió éve létezik az emberiség mint galak - 
tikus civilizáció. Sokallom ezt a számot, ahogy Aumúni is elmondta. 


— Köszönöm. Suórin. 

Jalgisz végigtekintett a testületen, majd a hallgatóságon, s a pillantása megállt 
Nindán. 

— Az árifang döntése az, hogy előadásodat másodosztályú lirmaup fokozatba so- 
rolja — közölte. — Kilenc pontot adunk rá, mert tíz pontot csak első ránézésre is 
korszakalkotó előadások érdemelnek, a kilencet azonban meg kell kapnod kutatá- 
sod átfogó és összefoglaló jellege miatt. A százhuszonnégyes Hangilaoran-Hína- 
hauransúmi-árifang döntött Hangikun Szesszinan Nindarangi Szilun Rienszá elő- 
léptetéséről az íhaup fokozatba, s ezzel az árifuatot bezárom. Gratulálok, Ninda 
íhaup. 

A hír, mint Nindával kapcsolatban úgyszólván minden, pillanatok alatt szétfu- 
tott a spirálkaron. Szindorián Ísy jelentette be. 

— Ninda íhaup lett! — ujjongott a Kisebbik Sárga Ház előtti pázsiton. — Ez Han- 
gilaoranon az előzetes doktorátusnak felel meg, és csillagszerte doktornak fordít- 
ják. Dr. Ninda! 


536. 


pb-14 történész 


, Az emberiség történelmében olyan sok a legenda, az egymásnak ellentmondó, 
zavaros és kusza információ, a szándékos hazugság és ködösítés meg a szimpla 
hülyeség, hogy a kezdő történész csak annyit tud biztosan, hogy az emberiség lé- 
tezik. Aztán ahogy megjön a tapasztalat, már ebben sem vagyunk biztosak. " 


, Ninda: 
Eletem egy falevélen, 
1611. sómir 


— Kedves nézőink, Szillon Nomboka Marotomandi vagyok a VTMK televíziótól, 
és nekem jutott az a megtisztelő feladat, hogy amint korábban már bemutathattam 
a csillagközi nyilvánosságnak, most ismét bemutassam önöknek — immár új ne- 
vén, mint dr. Ninda. 

Ninda szelíd nyugalmával nézett a kamerába és csak mosolygott. 

— Ugyan, Szillon. Én most is ugyanaz az ember vagyok, és a nevem sem válto- 
zott. 

— De mégiscsak viselsz mostantól egy tudományos címet. 

— Eddig is viseltem egy csomó címet. Persze abban igazad van, hogy ez tudo - 
mányos cím. 

— Fontosak neked a címek? Illetve melyik fontos? 

— Mindegyik fontos, Szillon, mert az emberek szeretetét, megbecsülését fejezi 
ki. Például az, hogy Niréka kormányától kaptam egy magas szintű állami kitünte- 


tést, az nem azért fontos, mert akkor most nekem olyan van. Nem mászkálok úgy 
a hajómon, sem a világokon, hogy no, nézzétek, nekem megvan Niréka Állam Sö- 
tétkék és Arany Csillagrendje. Pedig ezt is nagyon kevesen kapták meg, és persze 
rajtam kívül egyetlen gyerek sem. De nem az a fontos, hogy ez a kitüntetés mi - 
lyen ritka. Az a fontos, hogy miért kaptam, és abban sem az, hogy nekem köszön- 
hetően változott meg a kormányzatuk — én egyébként sem gondolom, hogy az én 
közreműködésemnek bármi jelentősége lett volna —, hanem hogy megváltozott, a 
korrupt kormányt felváltotta egy másik, ami remélhetőleg nem lesz korrupt. 
Ugyanakkor viszont, ha azt veszem, a címek nem fontosak. Én mindegyik címem- 
mel, kitüntetésemmel ugyanaz az ember maradok. A legtöbb címemért nem tet- 
tem semmit; például a nirékai kitüntetést egyáltalán nem érdemeltem meg, nem is 
jártam ott, a kérdéses időszakban nem is beszéltünk. 

— De a doktorátust nem adják a semmiért. 

— Nem, persze hogy nem. Történészként kaptam, mert elkezdtem bizonyos kuta- 
tásokat az emberi faj őstörténetével kapcsolatban — akik figyelemmel kísérték té- 
vébeszédeimet, azok nem lepődnek meg ezen —, és Hangilaoranon fontosnak tart- 
ják ezt a munkát. Az íhaup egyike azoknak a fokozatoknak, amiket nem az elvég- 
zett munkáért adnak, hanem a tervekért, az ambícióért, az elkezdett és folytatni 
kívánt munkáért. Ezért fordítják sok nyelvre úgy, hogy átmeneti, kezdeti, előzetes 
vagy elsőfokú doktorátus. 

— Úgy tudom, Hangilaoranon nem ritkaság, hogy ilyen fiatalon nyeri el valaki 
ezt a címet. 

— Igen, én is így tudom, de nem is célom, hogy bármiben rekordot javítsak. Mi- 
nek? 

Nomboka mosolyogva bólintott. 

— Mivel fogod folytatni ezt a munkát? 

Ninda szokásos nyugodt mozdulataival ivott egy kortyot, s a kezében tartott po- 
hárra nézve, mintha csak ahhoz beszélne, mosolyogva felelt: 

— Azzal kezdem, hogy nem csinálok semmit. Csak várok. Van egy barátom, aki- 
nek birtokában van néhány nagyon régi dokumentum. Egy kihalt nyelven írták 
őket, hargovi nyelvnek hívják, körülbelül negyvenezer éve kiveszett. De szeren- 
csére vannak, akik értik. Ezeket a dokumentumokat eddig még senki sem fordítot- 
ta le, alig pár ezer éve kerültek elő, és eddig senkit sem érdekeltek. Engem igen. 
Egy nyelvész, aki érti a nyelvet, vállalkozott rá, hogy lefordítja ezeket az írásokat 
szúni nyelvre, és amikor kész, felhasználom őket a kutatásomban. 

— Miről szólnak ezek a dokumentumok? 

— Egy régesrégen, körülbelül hetvenezer éve történt csillagutazásról. Hargovi 
egy kis világ volt a Szemmenisz-köd vidékén, illetve persze most is az, csak a mai 
neve Argaun. A köd mögött van egy Szivlav-hasadék nevű terület, amin túl ma a 
Hannak Államszövetség fekszik, de akkor még lakatlan volt az vidék, és nem tud- 
tak róla semmit. Ezért a hargoviak indítottak egy expedíciót, amelynek tagjai nap- 
lót vezettek. Ezek csillagászati megfigyeléseket és személyes élményeket is tartal - 


maznak. Ha a nyelvész — aki azt kérte, hogy egyelőre ne nevezzem meg — elké- 
szül a munkával, akkor megmutatom a csillagászoknak. Hiszen tudod, ilyenkor 
kiderülhet mindenféle érdekes, ha összehasonlítjuk a leírt és lefényképezett csilla- 
gászati jelenségeket azokkal, amiket ma ismerünk. 

— Hogyan akadtál rá ezekre az írásokra? 

— Ez érdekes történet. A barátom természetesen nem tudott róla, hogy ezek 
megvannak neki. Ő egy olyan intézménynél dolgozik, ahol régi írásokat őriznek — 
most mindegy, hogy mely országban. Persze van egy katalógus, amiben egy be- 
szélgetésünk közben elkezdett keresgélni. S egyszer csak előkerült ennek a gyűj- 
teménynek az egyik darabja, teljesen véletlenül, azért, mert nem volt megjelölve, 
hogy milyen nyelven van, és a dokumentem egyik szava egyezett azzal a szóval, 
amit a barátom keresett. Persze ez véletlen alaki egyezés, a jelentésének semmi 
köze a másik nyelvű szóhoz, de mindegy, elkezdtük tanulmányozni, a barátom 
felismert egy-két tulajdonnevet, s ebből kiderítette a szöveg nyelvét és hozzávető- 
legesen a témáját is. Keresett egy nyelvészt, aki tud hargoviul és vállalkozik a for- 
dításra. 

— Valóban érdekes történet. Gondolom, a barátodat sem kívánod megnevezni. 

— Nem, Szillon, békés, nyugalmas életet él, nem igényli, hogy ennek a beszélge- 
tésnek a nyomán most mindenfelől megkeressék. 

A tévés most éppen olyan mindentudó arccal bólogatott, ahogy Ninda szokott. 

— Értem. De hadd kérdezzem meg újra. Mit fogsz most csinálni? Mert azt nem 
igazán tudnám elhinni, hogy tétlenül ülsz, amíg elkészül a fordítás. 

Ninda szélesen rámosolygott, és felállt. 

— Hát most például szindét fogok játszani. 

Intett, ahogy szokott, és kikapcsolt. 

Ahogy a Ninda Társaság többször megállapította: ha Ninda mond valamit, fel- 
bolydul a Galaxis. Az emberiség őstörténetét kutatja? Miért? Mit talál rajta érde- 
kesnek? Az emberek elkezdtek utánanézni ennek, és megtudták, hogy az egész 
spirálkaron csak egy maroknyi ember foglalkozik őstörténet-kutatással. Néhány 
egyetemnek voltak ilyen munkacsoportjai: Simmután, Andarvaton, Glordán, Sza- 
vanszon, Erimbsztenen, Narnaron, Szlaurvon és még néhány helyen. Összesen 
egy-kétezer embernél nem lehetett több, akiket foglalkoztattak. Voltak magányos 
kutatók, de nagyon kevés olyan, aki nyilvánosságra hozta a tényt, hogy ezzel fog- 
lalkozik; a szakmai közvéleményt beavatták, a nagyközönséget nem. Hamarosan 
elhangzott egy olyan becslés, hogy az egész spirálkaron legfeljebb néhány tízezer 
ember lehet, aki az őstörténetet kutatja. S az emberek azon tűnődtek: Ninda vajon 
miért? 

— Az, hogy Ninda mit csinál, a magánügye — szögezte le Ísy a tévében. — De a 
magánügyei nagyon is közügyek. Érdekelnek minket, mert szeretjük őt és minél 
többet szeretnénk tudni róla, és mert tiszteljük és minél többet szeretnénk tanulni 
tőle. Amit Ninda tesz és mond, az rendkívül fontos, ma már nem csupán Syyn- 
doreia számára, hanem milliárdok számára a spirálkar egyre nagyobb részén. És 


ha egyszer kiderít valamit az emberiség őstörténetéről, nem az lesz a fontos, hogy 
megtudtuk — hanem hogy tőle tudtuk meg. 


537. 


, pAz én anyám a Testvériség, apám a Galaxis. Ez a mondat elég híres lett Szin - 
dorián. De ugyan él-e bárki a Galaxisban, aki nem mondhatja el magáról ugyan- 
ezt? Szavansziak, folgrik, szaisziak, szindorok — nem mindegy, hogyan hívjuk ma- 
gunkat? Nem ugyanannak a Galaxisnak a gyermekei vagyunk? " 


Ninda: 
Az én Galaxisom, 
110. 


Ninda tűnődve ült hátradőlve, a mennyezeten a tükörképet nézte, de nem igazán 
törte a fejét a stratégián. Nem volt rá szüksége. 

Sóduri döntésre jutott. 

— Piros Sóduri, án-sini — jelentette be, és fölkelt az án-himuról. 

— Zöld Fáhauti — jelentette a számítógép. 

Fáhauti persze színezni fog, kevés a pontja. Vagy befelé igyekszik a sarokból. 

Ninda második tippje jött be. 

— Zöld Fáhauti, úp-jahi — szólt a fiú, és átült az egyik üres székre. 

— Kék Ninda — szólt a bejelentés. 

A kékek erősen megfogyatkoztak, csak hatan voltak, és Ninda csapatember volt. 
Pontja volt elég, de a csapatot erősíteni kellett. 

— Kék Ninda, ít-hani — közölte, és fölkelt. Az ít-hanin ekkor a piros Szimgup 
ült, Ninda jöttére felállt, átfestette a ruháját kékre, és leült az ít-sumura Ninda he- 
lyére. Ninda helyet foglalt az ít-hanin. 

— Piros Aurgá. 

— Piros Aurgá — vágta rá a fiú gondolkodás nélkül -, ít-jahi. 

Ezzel pirosra színezte Szinensit, aki most Ninda mellett foglalt helyet az ít-si- 
nin. 

— Zöld Hilgar — mondta a gép. 

— Zöld Hilgar, szindé. 

Hilgar besétált a szindére, a tábla közepén levő nagyobb területre, ahol az öt 
szék közül eddig kettő volt foglalt, egyen zöld ült, egyen piros. Most tehát a szin- 
déarány egy-kettő-nulla. De két szék még üres a szindén, és különben is, Nindá - 
nak feltett szándéka volt, hogy egyet fölállít onnan. Ha Sáhandu enged a csábítás- 
nak és átszínezi Ilgaupit, akkor ő továbbléphet az ít-jahira, és két lépéssel a szind- 
én van. 


De nem valósíthatta meg a tervét, három lépéssel később Dzsemintu bemondta 
az ít-hanit. Ninda fölkelt, megnyomta az övén a zöld gombot, s immár mint a zöld 
csapat tagja ült át az úp-sinire. Így már nem állt érdekében egy zöld csapattársát 
felállítani a szindéről, de az egyetlen pirosat, Jáurit sem, hiszen ha a szindén két 
vagy három színből vannak, akkor az nyer, aki három embert juttatott oda, de ha 
mind egyforma színűek, akkor négyen kell lenniük egy üres szék mellett. 

Ez egyelőre nem sikerült a zöldeknek, Ásenni fölállította Essintit a szindéről, 
később pedig Ninda jutott oda, de akkor már kék volt. A szünetig ez már nem is 
változott. 

— Hát itt tartunk, háromszínűek — mondta Sáhandu, mialatt összegyűltek a játék- 
tér mellett és bedobálták a színváltós ruhákat a mosodaládába. — Hosszú parti 
lesz, mert tele vagyunk nagyon erős játékosokkal. 

— Annyira tele éppen nem — felelte Ángsauri. — Ninda, Szinensi, Dzsargimi és 
Ráfena tényleg nagyon jó, de hát négy ilyen játékos nem éppen , tele". 

— Sziszturu is nagyon jó. Ahogy az úp sarokban kicselezte Lilgarit és Antát, az 
nagyon komoly volt. 

Közben a harminc gyerek beözönlött a Honnimit étterembe és nyomogatni 
kezdték az étlapokat. Ninda egy sehaddun osztozott Szinensivel, ánauri szalámi - 
val, sommetpaprikával. 

Sileni nem volt velük, a harmadik anyukájával Színani janniíhaumában üldögélt, 
Hanaut-Színani hegyláncának tövében, több mint negyed abroncsnyira Nindáék - 
tól. Ez már az esti övezet volt, jócskán hűvös is volt odakint, de a janníhaum fe- 
dett volt, mint ebben az övezetben az összes. Aini a hosszú, sötétkék pamlagon 
ült, hátával az üvegfalnak támaszkodott, aminek a túloldalán, tőle csupán néhány 
sudríginre folyt az Ámminur hideg vize, a lába előtt pedig Sileni ücsörgött a ját- 
szószőnyegen és odaadóan figyelte a Ronki történetéről szóló mesekönyvet, ami- 
ből felváltva olvastak föl a kicsiknek. Sileni természetesen régóta folyékonyan ol- 
vasott, nem csak szúniul, a többi három nyelven is, de amikor rákerült a sor, erre a 
tudására sem volt szüksége, hiszen olvasta már a cselszövő kutya történetét, és 
tudta fejből. 

— Különös sors a tiéd — állapította meg Inszenua. — Egy kicsiny országból jöttél, 
ami egyetlen világból áll, de az az egy a Galaxis egyik különleges drágaköve. 
Még gyerekfejjel találtad meg a szerelmet, nem is egy, hanem két lány személyé- 
ben — és azon nyomban gyermeketek is lett, akit súlyos sérülten vettetek magatok - 
hoz egy negyedik nemzetből. Majd pedig ti lettetek az első új törzscsalád hosszú- 
hosszú idő óta. Ráadásul egyik szerelmed az a Ninda, akinek hírneve idestova a 
fél spirálkart bejárja, milliárdok rajonganak érte. Milyennek találod az életedet, 
Aini? 

— Csodálatosnak — felelte Aini habozás nélkül. — Nekem ebből az a fontos, hogy 
a kedveseim és a lányom szeretete vesz körül. Ezt követi fontosságban Hait, Ám- 
maít és a gyerekeik szeretete, akiket szintén a családunknak tekintünk, majd pedig 
a törzsszövetség szeretete, figyelme és gondoskodása. Az, hogy Nindát milyen 


tisztelet övezi a dzserang világokon, egyikünket sem érdekli, a legkevésbé Nindát 
magát. Boldogok vagyunk együtt, és csak ez számít. 

— Ennek nagyon örülök. Bizonyára sokan föltették már neked ezt a kérdést: mi - 
lyennek találod Szúnahaumot a szülőbolygód után? 

— Valójában sokkal kevesebb a különbség, mint első ránézésre hinnénk. Igaz, 
hogy Saunis forog, Szúnahaum pedig nem, de ott a sarkvidéken éltem — mindenki 
a sarkvidéken él —, ahol Saunis napi forgása során nem él meg akkora eltéréseket. 
A nap fölkel és lenyugszik, de az én életemben még soha nem emelkedett száz - 
húsz ezredkörnél magasabbra. A természeti viszonyok nagyon mások, Saunis 
mindkét sarkvidékét város borítja, amit egy keskeny, kopár sáv vesz körül, és 
azon túl minden a dzsungelé. De a városaink azért eléggé hasonlítanak, bár az ot- 
taniak sokkal nagyobbak, mint a Testvériség bármelyik városa, hiszen két város - 
ban él az ország egész népessége. A mi városainkban is alacsonyak az épületek és 
rengeteg a park, és mi is szeretjük a tavakat. Nálunk is minden víz mesterséges. 
Ha pedig a társadalmi viszonyokat nézed, ott is rengeteg hasonlóság lesz, ámbár 
Saunisnak van kormánya és parlamentje, de ezzel a különbségek véget is érnek: 
ők is nyílt, befogadó társadalom, ahol a tolerancia kimondottan fontos érték; ná- 
luk is a család a társadalom középpontja, és éppoly rugalmasan határozzák meg a 
fogalmát, mint mi. Törzseik nincsenek ugyan, de klánjaik igen, illetve ehelyett a 
leszármazási vonalakat tartjuk nyilván, az én teljes nevem például tartalmazza azt, 
hogy aike Kondilaiste nö Skovainauksiste, mert az apám neve Vieto Kondilais, a 
dédapám pedig Ruomis Skovainauksis volt. De használhatnám úgy is, hogy aike 
Kondilaiste nö  — StrynosSaurainiste — nö  — Lyvastrynodairionidiste nö 
Vyrivaiskiunisyndraisteinavykaste, ha az anyai nagyapám ágáról akarok 
fölhaladni még két nemzedéket. Nálunk ez az Élet Fája, és minden saunisi tudja 
az összes őse nevét hat generációra visszamenőleg — az összesen százhuszonnyolc 
ember, ha nincsen hurok a családfán. 

— Egy pillanat. Hol a Testvériséget, hol Saunist illetted azzal a szóval, hogy 
, mi". Melyik a néped, az otthonod? 

Aini tipikusan nindás arckifejezéssel pillantott a riporternőre. 

— Szükséges, hogy az egyiket és csakis az egyiket válasszam? 

pb-16 diktátoroki 


, Ha hatalmadban áll dönteni mások életéről, a legbölcsebb, amit tehetsz, hogy 
nem használod." 


Ninda: 
Nemlétező politikai beszédeim, 
170. 
Szúnahaum 
Jasszani 
43694. famut nirséhagan 
800 


Ninda kivételesen egyedül ült a huhallupban, bár a családja sem volt messze, ug- 
rólabdát játszottak a hombéban — így nevezték el, a városhajók parkrészének kö- 
zépső területe után, azt a nagy kör alakú területet, amit a két házat körbevevő, 
Nindának már mellig érő sövény bekerített. 

Majdnem pontban nyolcszázkor nyomta meg a gombot, nem mintha valaha is 
törekedett is volna a pontosságra, csak éppen így alakult, most ült le az asztalhoz, 
hát elindította a közvetítést. 

— Ámmaít arra kért, meséljek egy kicsit a Kíreán-diktatúráról, ami olyan sokáig 
fojtogatta Szindoriát. Én azonban azt gondoltam, hogy nem pont a Kíreán-diktatú- 
ráról szeretnék mesélni, hanem a diktatúrákról általában. 

Töltött a poharába. Most tíz helyszínen hallgatták, és hat csillagközi tévétársa- 
ság közvetítette őt összesen ötmilliárd nézőnek. A Testvériség most sem volt ben- 
ne, bár ezek a tévébeszédek persze mind bekerülnek a siéhongjába. 

— Tudjátok-e, mi a különbség aközött, hogy valahol diktatúra van, és aközött, 
hogy én most odamegyek valamelyikőtökhöz és főbe lövöm? Egyetlen dolog. Ha 
egy diktatúrában teszem, akkor az, hogy mit kapok érte, attól függ, hogy ki va- 
gyok én és ki az, akit lelövök. Mármint persze törvények ott is vannak, hogyne 
lennének — de a diktátorok szeretik a törvényeket időnként amolyan alternatív tör- 
vényekkel fűszerezni. Így például Harkeran diktátora, aki sok-sok éve börtönben 
van, uralmának virágzása idején szeretett halálos ítéleteket hozni politikai ellenfe- 
lei ellen, a főemberei pedig versengtek a kegyért, hogy melyikük hajthassa végre. 
Ők is több százszoros életfogytiglanokat kaptak, és vannak köztük, akik még elég 
fiatalok voltak, kicsik voltak a gyerekeik, amikor egy csapat lázadó telepumpálta 
az elnöki palotát kábítógázzal. Soha többé nem látták a gyerekeiket, akik azóta 
felnőttek. Hát nem éri meg se diktátornak, se diktátor főóemberének lenni. Arra a 
kis időre még igen — tovább nem. Most pedig mesélek valamit Szodmo diktátorá- 
ról. Ez egy igazi gazdasági lángész volt, aki rendszeresen kitalált valamit annak 


érdekében, hogy az állami bevételeket mesés magasságba emelje. Egy ideig azok- 
kal az adókkal játszadozott, amiket a Szodmón üzleti tevékenységet folytató kül- 
földi cégek fizettek, és szörnyen büszke volt magára, azzal adta el a híveinek az 
ötleteket, hogy így nem ők, a szodmóiak fizetik ezeket a pénzeket, hanem a kül- 
földiek. Aztán persze kiderült, hogy dehogynem a szodmóiak, hiszen ha a cégek- 
nek több adót kell fizetniük, akkor megemelik az áraikat, vagy akár éppen kivo- 
nulnak a helyi piacról. A Testvériség történetesen választást kínált neki, vagy ott- 
hagyják Szodmót, vagy a helyi valutát a Testvériség csak súlyosan leértékelve fo- 
gadja el. A lángész persze őrjöngött, aztán a diplomaták elsimították az ügyet, mi 
kaptunk egy speciális adómentességet , a béke és barátság gesztusaként". No, ak- 
kor nekiesett azoknak az adóknak, amiket a helyiek fizettek, és úgy megemelte 
őket, hogy az árak elkezdtek fölfelé kúszni, a pénz értéke ennek megfelelően lefe- 
lé, és a Testvériség csakhamar új árfolyamot vezetett be a szodmói pénzre, ros - 
szabbat, mint ami az előző változatban lett volna! A lángész még jobban őrjön- 
gött, de nem sokáig, néhány nap alatt oda eszkalálódott a helyzet, hogy nyolc ál- 
lam mellett mi is bejelentettük, hogy a szodmói pénzt most már egyáltalán nem 
fogadjuk el, semmilyen árfolyamon. Ezt úgy hívják, hogy államcsőd. A kormány - 
nak nem volt elég pénze, csak szodmói, amiért nem kapott semmit — nemsokára a 
helybeliek sem fogadták el többet —, külföldi pénz csak kevés volt, és az egész 
összeomlott. A diktátor börtönbe került. De ezzel csak az ő számára ért véget a 
történet, én még maradok Szodmónál, mert az is nagyon tanulságos, hogy miért 
kellett neki olyan sok pénz. A védelmi kiadásokra. Azazhogy ennél még érdeke- 
sebb a dolog, mert valamilyen okból szerelmes volt egy bizonyos hadihajótípus - 
ba, fogalmam sincs, hogy miért abba, ehhez nem értek. Ez se lett volna gond, 
mert az jó hajó volt. Akkoriban, amikor a lángész a hadseregben szolgált fiatalon. 
Amikorra diktátor lett belőle, ez a típus kicsit már elavult. Mire az utolsót meg- 
vette, már mélyen leszállított áron sem kellett senki másnak, csak neki. Kétezer 
ilyen hajót szedett össze. Most jön még két komoly probléma. Az egyik az, hogy 
ebből a típusból kétezer darabra csak óriási nagy háborúban lehet szükség, erre 
viszont szerencsére semmiféle kilátás nem volt. A másik pedig hogy ha viszont 
kitör egy háború, akár kisebb is, azok a hajók önmagukban nem sokat érnek. 
Kellenek kisebbek és nagyobbak is. Ez van, a haditechnika így működik, egyféle 
hajóval csak elkezdeni lehet egy háborút, befejezni már az ellenség fogja. Ezt 
minden katonatisztnek megtanítják az iskolában, és ő is tanulta. Én nem tudtam, 
de beszéltem szakértővel. Csakhogy a szodmói lángész katonai lángész is volt, ő 
jobban tudta. Aki ellentmondott, azt börtönbe záratta vagy éppen meg is ölette. 
Végül aztán nem derült ki, hogy a hajók mit értek volna egy háborúban, a 
diktátort lecsukták, a hajókat pedig otthagyták a holdjukon, ahol addig 
állomásoztak, még az ükunokáik is oda jártak fémet kitermelni. 

Kis szünetet tartott, ivott egy kortyot. 

— A diktátorok fő jellemzője a megalománia. Ennek két összetevője van, amik 
egyszerre szoktak jelentkezni: önnön nagyságuk hirdetése és csodáltatása, és 


nagyszabású építkezések vagy egyéb költekezések az ország pénzéből, olyasmire, 
ami nincs hasznára az embereknek, általában nem alkalmas másra, mint a diktátor 
valamilyen szenvedélyét kielégíteni. Kíreán, a szindor diktátor valóságos varázs - 
hatalmat tulajdonított magának, mindenki arról zengett, hogy ő mekkora csoda- 
lény, és imádott építkezni. Most egy távoli világon, ismeretlen helyen él száműze- 
tésben, és alighanem már az első napokban keresett egy játékboltot és vett valami - 
lyen építőjátékot magának. Mármost amint az eddigiekben fölvázoltam, a diktatú- 
rával az a fő baj, hogy amit a diktátor akar, annak márpedig úgy kell lennie, afö- 
lött vita nem lehet, és ha valaki ki meri mondani, hogy nem ért egyet, akár meg is 
ölik, de minimum bebörtönzik vagy elűzik az országból. No és nektek, akik most 
vagy később felvételről hallgattok engem mindenfelé a Galaxisban — van otthon 
diktátorotok? Egy csodálatos, zseniális vezető, aki egyszerűen nélkülözhetetlen az 
ország számára, és ezt főleg abból lehet tudni, hogy aki nem így gondolja, az 
megnézheti magát? Nézzetek körül otthon, hátha találtok egyet az elnöki palotá- 
ban vagy valami hasonló helyen. És ha már úgyis ott vagytok, akár meg is kérhe - 
titek, hogy tűnjön a Galaxisba onnét. 

pb-17 Homarge 


,, Az a megoldás, ami valahol, valakiknek megfelelt egy adott problémára, máshol, 
másoknak talán alkalmas lesz egy hasonló problémára — de lehet, hogy nem. Az 
egyetlen, amivel célt érhetünk, a gondolkodás." 


Ílgaszaumi, 
Numird mondásaiból, 
519. sómir, 45. singir 


Az elemzők szerint a diktátorokról szóló beszéddel lett vége annak a rövid, átme- 
neti időszaknak, amikor Ninda tévébeszédei nem keltettek csillagközi konfliktust. 
Akadtak ugyan, akik vitatták ezt, szerintük ilyen időszak nem is létezett, legfel- 
jebb az összezördülések halkabbak voltak, helyi szinten maradtak. Abban azon- 
ban minden elemző egyetértett, hogy a lehetséges legnagyobb ostobaság volt, 
amit Anter-kare Homargen művelt, Homargen elnöke. Sajtótájékoztatót tartott, 
amelynek egy részlete eljutott a csillagközi médiába. 

— Én imádom Nindát, komolyan. Mindig megnézem a beszédeit, sőt kimondot- 
tan készülök rájuk, egyszer már egy fontos diplomáciai megbeszélést is elhalasz- 
tottam, hogy őt megnézhessem. Nagyon kedves, bájos gyermek, és amiket mond, 
hát egyszerűen szenzációs. Tényleg nagyon ritka, hogy ennyire elveti a sulykot, 
mint most. Kissé zavartan hallgattam a szavait, mert ezek alapján saját magamat 
is némileg be kellene sorolnom a diktátorok közé... mármint ez a látszat, ugye. 


Én nem tartom magam se zseniálisnak, se annyira nélkülözhetetlennek, de kétség - 
telen, hogy gyakran jelennek meg efféle közlemények a sajtóban. De hát arról 
ugyebár nem tehetek, ha szeretnek. Aztán ugye a nagyszabású építkezések, ami- 
ket annyira nem szeret... hát ugye egy ország úgy működik, hogy fejlődik, szapo- 
rodik, és ez építkezésekkel is jár. Ninda tényleg nagyon tündéri kislány, de ezt 
most nem gondolta át, komolyan. 

A sajtótájékoztatón csak két hírügynökség volt jelen, mindkettő belföldi — Hom- 
argenen nemigen működtek csillagközi médiák. De a felvételt elküldték a BGH- 
nak is, ahol a lomdarvai tudósító, Szenika Szmbvrakéni vette kezébe, Homargen 
ugyanis a BGH felosztása szerint az ő körzetébe tartozott. 

— Érdekes, ugye? — pillantott a nézőkre a kis beszéd lejátszása után. — Szerintem 
is. , Komolyan." — Utánozta az elnök hanghordozását. — Anter-kare Homargen 
egy igazi hazafi, neve is ezt mutatja, ugyanis felvett név: eredetileg, mint a többi 
homargeni, a városnegyed nevét viselte, ahol született, Anter-kare Hanrakennek 
hívták. Tényleg nagyon szereti a hazáját, már csak azért is, mert máshol semmi 
sem lehetne belőle. Egyáltalán nem túlzok, kedves nézőink, hivatalos életrajzában 
olvasható, hogy élt már Hszankenen, Talarbán, Amdalkargin, itt Lomdarván is, 
vállalkozásokat próbált indítani, amik rendre csődöt mondtak — hát visszatért a 
hazájába és új vállalkozásba kezdett, államelnök óhajtott lenni. Azaz — diktátor. 
Pontosan úgy, ahogy Ninda lefestette őket. Ne dőljenek be annak az álszerény ki- 
jelentésnek, hogy , én nem tartom magam zseniálisnak", máskor is ezt mondja, és 
őhelyette a hivatalos sajtó hinti szét a zsenialitásáról szőtt mítoszt. Szindorián is 
ez volt a szereposztás, Kíreán nyugodtan szerénykedhetett bármivel, ott volt az 
állami sajtó, hogy ajnározza. Felfigyeltek arra, hogy ő annyira szereti Nindát, 
hogy egy diplomáciai megbeszélést is elhalasztott miatta? Valóban így volt. Innen 
Lomdarváról ment hozzájuk egy küldött, Olarvon külkereskedelmi ügyintéző, ő 
pedig kiüzent, hogy most nem ér rá. Arra nagyon büszke volt, hogy ő ennyire 
szereti Nindát, csak arról feledkezett meg, hogy Olarvon asszony úgy 
felháborodott a semmibe vételen, hogy a rendelkezésére álló opciók közül a 
Homargennek kedvezőbbeket eleve kihagyta. Ércszállítási megállapodásról volt 
szó. Hogy miért kell Homargenen maga az államelnök ahhoz, hogy eladják az 
ércüket Lomdarvának? Hát ezt csak ő maga tudja. Ahogy azt is, hogy az ország 
fejlődésével, szaporodásával miképpen függ össze a jelenlegi költségvetés 
egyharmadát kitevő építkezés: az új elnöki palota. Háromszor akkora, mint a 
jelenlegi, pedig ebben is van ötven-hatvan kihasználatlan irodahelyiség. 
Komolyan. És azt is csak ő tudja, hogy miért kellett ezt a sajtótájékoztatónak 
csúfolt  kinyilatkoztatást fehér tábornoki egyenruhában tartani, tizenöt 
kitüntetéssel a mellén, amiknek a felét nem kisebb jelentőségű személyiség 
adományozta neki, mint saját maga. Szenika Szmbvrakénit hallották a Belső- 
Galaktikus Hírügynökségtől, Lomdarváról. 

Erre azonban már nem a kedélyes államelnök válaszolt, hanem Arant-ran Hom- 
argen információügyi miniszter, aki Szmbvrakéni kitételeit egytől egyig kikérte 


magának és felháborodottan követelte, hogy a riporter fölöttese kérjen bocsánatot 
és haladéktalanul rúgja ki. 

A válasz most már nem a BGH helyi adásában, hanem a központi műsorban ér- 
kezett, ahol Karaganon timmor Okarandari, a társaság egyik kommunikációs alel- 
nöke üdvözölte a nézőket Probangiról, a cég központjából. Lejátszotta az eddigie- 
ket és kapcsolta a lomdarvai tudósítót. Nyájasan rámosolygott. 

— Szenika, mielőtt végrehajtom a homargeni információügyi miniszter utasítását 
és kirúglak, kívánsz valamit mondani? 

— Igen, köszönöm, Karaganon. Kedves nézőink, Szenika Szmbvrakéni vagyok, 
és nagyon megtisztelve érzem magamat, amiért olyan jelentős személyiség foglal- 
kozik további pályafutásommal, mint Arant-ran Hanerett, aki a jogi egyetem befe- 
jezése helyett pártpolitizálásba kezdett, háromszor állt át mindig abba a pártba, 
ahol a legtöbbet remélhette karrierje szempontjából, majd utoljára kikötött a jelen- 
legi kormánypártban, közvetlenül Homargen elnök megválasztása előtt. Miután 
ez sikerült, ő maga is megváltoztatta a nevét Homargenre, mint további tucatnyi 
hasonszőrű társa, és jelenleg azon dolgozik, hogy ő kerülhessen az elnök helyére, 
méghozzá minél előbb, puccsal, csak még nem tudják elkezdeni, mert Erarken-ta- 
la Varikon, illetve persze Homargen belügyminiszter is magának szeretné a posz- 
tot. Minderről hamarosan tájékoztatja önöket Khariva Amifhanszavé, a BGH tu- 
dósítója, aki a helyszínen szerezte értesüléseit. Szenika Szmbvrakéni, BGH, Lom- 
darva. A kép és a hang Probangié. 

— Köszönöm, Szenika — bólintott az alelnök továbbra is nyájasan, aztán a kame- 
rába nézett. — Biztos vagyok benne, hogy a kedves nézők egy ütésig sem gondol- 
ták, hogy a Belső-Galaktikus Hírügynökség ki fogja rúgni egy tudósítóját akár 
azért, mert a munkáját végzi, akár azért, mert valamilyen kormányocska jelenték - 
telen kis alakja ezt követeli. Nagy cég vagyunk, ez kétségtelen — de annyi riporte- 
rünk még nekünk sincsen, hogy a Galaxis sokmillió államának minden kis felka- 
paszkodott akarnoka kedvéért kirúghassunk egyet. Karaganon timmor Okaranda- 
rit hallották a BGH központjából, Probangiról. 

Homargen vérig sértődött. A lomdarvai nagykövetük jegyzékkel fordult az 
ottani kormányhoz, kérve, hogy Szmbvrakénit azonnali hatállyal vonják felelős - 
ségre egy sor cselekményéért. Lomdarva természetesen a tudósító külföldi állam- 
polgársága és a sajtó függetlenségéről szóló csillagközi egyezmény mögé bújva 
továbbküldte a jegyzéket Szavansznak és a BGH-nak. A homargeniek sajtóperrel 
is fenyegetőztek, és egy váratlan fordulattal be akarták perelni Nindát is. 

— Semmi akadálya — közölte Hiragi Szmbvrakénivel és a tévénézőkkel. — E 
pillanatban százezer palant követelünk Homargentől, a keresetlevelet hamarosan 
nyilvánosságra hozzuk. Ha a perüket megindítják, a követelésünk ennek megfele- 
lően emelkedni fog. 

Ez be is következett, Homargen megindította a pert, a Ninda Társaság pedig fél- 
millióra emelte a követelését, olyan összegre, ami a nem túl gazdag kis államot a 
katasztrófa szélére sodorná. 

, És őt hívták mindenhová, mindenért. A Szolgálat már háromszoros szűrőn vitte 
át a kéréseket, hogy csak a legeslegfontosabbak maradjanak meg. Máskülönben 
akkor sem tudott volna eleget tenni még a századrészüknek sem, ha semmi mást 
nem csinál, és a gondolat sebességével utazik. De azt még ő sem tud." 


Sileni: 
Naplóm Nindával, 
43999. finirrugan 
Szúnahaum 
Jasszani 
43694. senut nahangan 
788 


Nindát egy cseppet sem érdekelte, hogy egy hetes elteltével a homargeni per odá- 
ig fajult, hogy a diktátor sajtója már magára a Testvériségre kezdett fenekedni. 
Válaszul az esszidzsinna megváltoztatta Homargen besorolását biztonságosról 
nem biztonságosra, és a homargeni kikötőben megjelentek a sárga egyenruhás 
szúni fegyveresek. Ezzel Ninda nem is foglalkozott, azért vannak az ügyvédei, 
hogy azok vacakoljanak vele. Mint mindig, több dologgal is foglalkozott 
egyszerre, nevelték Silenit, sportoltak, dolgoztak Az Első Szíanon, Ninda 
koncerteken is fellépett — és ez idő szerint a haugímúi janniíhaumban üldögélt és 
egy gyerekúldot próbálgatott a lányával. Ez i5s Ranguman gyártmány volt, PV5- 
ös, ami több hozzáértőt meglepett, mert egy ekkora gyereknek általában egyest 
vagy kettest vesznek, de Jasszaniban a legtöbben ismerték Silenit annyira, hogy 
Ninda úldjai, de volt két oktávja, három billentésmélysége, és persze nagyon szép 
hangja. 

— Nagyon jól csinálod, sien — bólintott Ninda, és rátette három ujját a saját úld- 
jára, ami valamivel Silenié fölött lebegett. — Most nézd így. Ez egy dinnin. 

Sileni leutánozta a kéztartást, három ujj három fehér billentyün, közöttük egy- 
egy kimarad. A bal kezével kellett lenyomnia — állandóan azt használta, pedig 
eredetileg jobbkezes volt, de a száfunnup óta tudatosan tett rengeteg munkát a bal 
kezére, csupa olyasmit, ami finom ujjmozgatásos feladatot jelentett. Már megta- 
nult írni bal kézzel is, majdnem olyan ügyesen, mint a jobbal. 

Együtt nyomták le a dinnint a két hangszeren, s megszólalt a három hangból ál- 
ló akkord kórusban. Többször is elpróbálták. 

— Jó. Most tedd az apaujjadat eggyel jobbra: ez egy dinnuti. 


Fizikailag Sileni már egy évvel a száfunnup után tudott úldozni, próbálgatta is, 
de hosszú távú érdeklődés azóta sem támadt benne. Talán majd később, mondták 
az anyukái, de ha később sem, hát akkor nem. Szinensi és Aini se sokat vett kézbe 
hangszert, bár mindketten tudtak játszani egy-két hangszeren, de csak otthon meg 
néha a jannihaumban zenélgettek. 

Sileni éppen a dinnali billentyűzésénél tartott, amikor mindketten fölnéztek. 

— Khatti — mondta Ninda meglepve. Személyesen még sosem találkozott a Nin- 
da Szolgálat vezetőjével, aki ez idő szerint Auríhaumon élt. 

— Ninda — felelte a fiú, és odahúzott egy ülőkét. Helyet foglalt velük szemben. — 
Meghívást hoztam - tért rögtön a tárgyra, ahogy a szúnik szokták. 

— Nocsak, milyen ünnepélyes vagy. Mi legyek, sinnarszési, sáhaddihatun? 

— Nem, nem én akarlak meghívni, csak közvetíteni jöttem. Nem is a saját 
szokásaink szerinti ügyről van szó. Egy avatóünnepségre kaptál meghívást, egy 
Hakkargi nevű világról. Téged szeretnének meghívni egy építkezés megkezdésé- 
re, hogy mondj beszédet. Elég komoly dologról van szó. Sugárgátat fognak építe- 
ni. 

Ninda felvonta a szemöldökét. 

— Még soha nem láttam sugárgátat. 

— Hát most se fogsz, tudod, mennyi ideig épül az ilyesmi? 

— Sejtem. És nincs is belőlük sok, ha jól tudom. 

Khattinak nem volt szüksége a suagjára, fejből tudta a választ. 

— A spirálkaron tizenhétről tudunk, de csak kettő van befejezve, és még kettő 
már aránylag előrehaladott állapotban. 

Ninda közben nyugodtan gyakorolta tovább Silenivel a dinnalit. 

— Nézd, ha így átteszed az anyaujjadat, megint másképp szól, így már finnin a 
neve. Mikorra szól a meghívás? 

— Bármikorra, amikor neked alkalmas. Ők napokon belül fel tudnak készülni az 
eseményre. 

— Jó. Mennyi idő az út odáig? 

Ninda jellemző szúni módon nem kérdezte meg, hogy hol van az a hely, csak az 
utazás időtartamát. Khatti már felkészült erre a kérdésre is. 

— Nyolc évbe telik. 

Ninda összeráncolta a homlokát. 

— Az azért egy kicsit sok, tizenhat évig távol maradni hazulról egyetlen ünnep - 
ség miatt. 

— Futárhajóval mindössze huszonöt nap - tette hozzá a fiú. 

— Az már jobban hangzik. Jól van. Fölhívnád nekem a siddalídun-haurórangit? 

— Tessék — nézett egy férfiarc Nindára pillanatokon belül. Dzsúgartuni. 

— Szükségem van egy futárhajóra egy Hakkargi nevű világra. 

— Mikor? — jött a lényegretörő kérdés. 

Ninda vállat vont. 

— Az mindegy. 


— Ki fizeti az útiköltséget? 

— Az ottaniak. .. gondolom, a kormány. 

— Rendben, hamarosan jelentkezem — bólintott a férfi, és kikapcsolt. 

Ninda bólintott és vissza akart térni az úldhoz, de ekkor visszakapcsolt a suag. 

— Egy pillanat. Azt mondtad, Hakkargi? Nem találok ilyen nevű világot a 
csillagtérképen. 

Khatti maga felé fordította a kamerát. 

— Bocsánat, ezt a nevet én mondtam Nindának, én pedig egy levélből vettem, 
amit onnan küldtek. 

— Akkor fordítási hiba — mondta Dzsúgartuni —, megnézhetném az eredeti szö- 
veget? 

— Máris mutatom. 

Pár érintés a suagon, s a férfi néhány pillanatig fejét vakarva tanulmányozta a 
képernyőjét. 

— Nekem is ezt fordítja... én nem ismerem ezt az ábécét, a gép megmutatja, 
hogy hol van a név az eredeti szövegben, de ezzel nem jutok előbbre. Átadom... 
illetve pillanat, azt mondja, hogy egy sugárgát építkezésének avatására? Olyanból 
nem lesz sok. Máris mondom... szissz... igen. Egyetlenegy van, egy Haddari ne- 
vű világon. Mindenesetre odaadom a csillagászoknak, nem szeretném rossz helyre 
küldeni a hajót. 

Kikapcsolt, és Ninda végre zenélhetett tovább nyugodtan. Khatti ott maradt 
mellettük és nézte őket, ivott egy-egy korty Milpun üdítőt, ők pedig zenéltek. 
Vagy másfél limli után Sileni figyelme kifáradt, elment játszani, Ninda pedig a 
fiúra pillantott. 

— Beszélnem kell valakivel az ottani szervezők közül. Írok egy ünnepi beszédet, 
de kell hozzá a hely és a körülmények ismerete. Aztán le kell fordítani az ő nyel - 
vükre. 

Khatti mély tisztelettel bólintott. 

— Azonnal írok nekik. 

Ninda látta a tekintetében az ismerős rajongást, de nem szólt semmit. Számtalan 
emberében látta már, Szindorián és más világokon, s néha itthon is. Végül is ezek 
a fiúk és lányok azért alapították meg a Ninda Szolgálatot, hogy neki, Nindának 
segítsenek — és mi másért, mint rajongásból? Ő javasolta, hogy legyen a Szolgálat 
tagjainak fizetése is, hiszen telne rá a pénzéből, de őket ez nem érdekelte, lesza - 
vazták, ők lelkesedésből csinálják. 

Odapillantott a játszószőnyegre, ahol Sileni éppen eszmecserét folytatott egy ki- 
csivel, és felállt. 

— Ilet — mondta Khatti thabbuanul, hogy ez az. 

Rápillantott. 

— Kha? 

— Most már értem, miért tartanak téged a legnagyobb embernek a Galaxis törté - 
netében. 


Ninda elmosolyodott. 

— Ugyan miért? 

— Mert még abból is, ahogy felállsz, olyan nyugodt, szelíd méltóság sugárzik, 
mintha... de nem. Te nem olyan vagy, mint a Galaxis szelleme. Az vagy. Amikor 
rám nézel, tudom, hogy tudsz rólam mindent, a múltamat és a jövőmet, a legtitko- 
sabb érzéseimet. . . 

— Ahhoz nem kell semmilyen különleges képesség — felelte Ninda gyengéd 
megértéssel. — Elég nőnek lenni. 

— Te más vagy — felelte Khatti. Felállt és mellén keresztezve két karját megha - 
jolt Ninda előtt. — Megtiszteltetés számomra, hogy ismerhetlek, Ninda Jakhanún- 
szu-thobbinan Írszi. 

pb-19 úti készülődés; 
, Igen, persze, ő a legkarizmatikusabb ember is, aki valaha élt. De ha ennek a lé- 
lekrajzban keressük nyomát, nem fogunk célhoz érni. " 


Aini: 
Ninda lélekrajza a csoport számára, 
1. szint, bevezető 


Az, hogy egy szúnit meghívnak egy dzserang világra, a Testvériségben természe - 
tesen semmiféle visszhangot nem keltett. Évente többször is megesett, hogy mű - 
vészeket fellépni, tudósokat előadást tartani hívtak meg név szerint, és még gya- 
koribb volt, hogy egy-egy világ aziránt érdeklődött, tudna-e Szúnahaum szakem- 
bereket küldeni valamely beruházásuk számára. Az már azért a szúnik ingerkü- 
szöbén is átjutott, ha egy dzserang világ sugárgátat épített, egy ilyen méretű és rit- 
kaságú építkezésre ők is felfigyeltek. Ez ugyanakkor komoly bevétel is volt a 
Testvériségnek, még annak ellenére is, hogy sugárgátat — emberbaráti megfonto - 
lásból — sem a szúnik, sem senki más nem épített haszonért, a Testvériség az 
anyagárat és a szállítási költséget számította fel, semmi mást, és azt is majdnem 
mindig hosszú lejáratú, kamatmentes kölcsönként nyújtották. A spirálkaron épülő 
és épült tizenhét sugárgát mindegyikében benne volt Szúnahaum is, harminctól 
hetven százalékig terjedő részesedéssel, és a világok egy kivétellel azóta is fizet- 
ték a törlesztőrészleteket: a kivétel Nilbarriri volt, amely elég gazdag volt ahhoz, 
hogy az építkezés nagy részét maga állja, a kölcsönöket pedig mindössze húsz- 
ezer szúni év alatt letörlesztette. 

Az, hogy egy sugárgát építkezésének megindítására egy szúni hírességet kérnek 
fel, nem volt éppen egyedülálló eset, de így is határozottan átjutott a szúni társa- 


dalom ingerküszöbén — főleg mert az illető olyasmiről volt híres, ami a szúnik 
szemében a legfontosabbnak számított, a nindaran törzs alapító törzsfőnöke volt. 

De még ennél is nagyobb jelentősége volt a szúnik szemében annak — éppen 
azért, mert Ninda egy új törzscsalád alapítója volt —, hogy kapott egy új seurut. 
Minthogy a janníihaumban történt, a hír azonnal szárnyra kapta. Megjegyezték 
thabbuan eredetiben és le is fordították: ,a nyugodt, csendes méltóság 
adománya". 

S már aznap este jelentkezett Sotten, aki elmondta, hogy a thabbuan nyelv sza- 
bályai szerint ez a seuru hibátlan — nem meglepő módon, elvégre Khattinak ez az 
anyanyelve —, de a fhangi precízebben körberajzolt fogalomtárában a thobbinan 
konkrétan a vihar előtti csendet jelenti, olyanfajta csendet, amiben az ember vára- 
kozással néz a csend vége elébe. Ez a mellékjelentés a köznapi thabbuanban nin- 
csen meg. Ezért javasolt egy alternatív változatot a seurura: Ninda Jakhanún-szu- 
khaldrinan Írszi. Ez közönséges thabbuan nyelven és a fhangi fogalomtárában is 
azt jelenti, amit Khatti eredetileg ki szeretett volna fejezni. 

A szokások azonban tiltják az egyszer már adományozott seuru megváltoztatá - 
sát, ezért Sotten változata egy újabbnak számított. Így már négy volt neki, ami a 
legnagyobb ritkaságszámba ment, olyanok még csak akadtak, akik kettőt is 
kaptak életük folyamán, de már azok sem érték el a népesség egy százezred 
részét, akiknek egyáltalán volt egy. 

Nindáék is hallottak már erről a sugárgátról, még az előkészületek valamely ko- 
rábbi fázisában, de éppen akkor történt a földrengés, ami után minden figyelmü- 
ket Silenire összpontosították. Így most utána kellett járnia mindennek. Khatti fel- 
hívására egy tanár jelentkezett a csillagászati tanszékről, akivel Ninda mindenek - 
előtt tisztázta, hogy is hívják azt a világot. 

— Haddari — mondta Mannokal professzor olyan kiejtésben, ami Ninda lelki sze- 
mei előtt kleom hangokkal jelent meg. — De semmi probléma nem lesz abból sem, 
ha Haddarinak vagy Hakkarinak ejted, esetleg. . . 

Ninda erőteljesen megrázta a fejét. 

— Haddari — ejtette ugyanúgy, ahogy a professzor. — Nem lehet, Nokomu, ne- 
kem beszédet kell tartanom, nem tehetem hibás kiejtéssel. Éspedig minden szót 
helyesen kell kiejtenem, mert az egész beszéd a ti nyelveteken lesz. 

A professzor álmélkodva simogatta keskeny kis szakállát, ami egyébként csu- 
pasz álláról függött alá. 

— Hadu nyelven fogsz beszédet tartani? 

— Igen. És mielőtt megkérdezed, összesen két szót ismerek, a világ nevét és a 
nyelv nevét, mert most kimondtad. De a te elbeszélésed alapján megírom a beszé- 
det, egy nyelvész lefordítja és megtanít helyesen kiejteni, hangsúlyozni, mindent, 
én pedig elmondom. 

— S mennyi időt szánsz minderre? 

— Körülbelül egy szúni év múlva ott leszek nálatok. 


Ninda bólintott, és több tucat kérdést tett föl a sugárgát építkezésével kapcsolat- 
ban, amikre kimerítő választ kapott. Miután elbúcsúzott a professzortól, megírta a 
beszédet és elküldte az egyetemnek, hogy fordítsák le, aztán egy nyelvész tanítsa 
őt meg hibátlanul elmondani. 

Közben még nyolcszáz körül írt Dzsúgartuni, a szúnik szervezésére jellemző 
módon egyből neki, nem Khattinak, pedig az eredeti hívást az ő suagjáról kapta. 
Küldött egy listát, hogy mely időpontokban indulhat a futárhajó. Rajta volt a ha- 
jók és a pilóták neve is, de a felszállási hely nem, hiszen az lényegtelen, aungirral 
kell felszállnia egyenesen hazulról vagy ahol éppen abban a pillanatban tartózko- 
dik, aztán a hajó úgyis valahol a levegőben vagy az űrben veszi föl. 

A lista dzsirat és higit reggeltől estig összesen húsz futárhajót sorolt föl, amik 
ügyeletben lesznek ezen a két napon. Éjszaka csak sürgős esetben indul futárhajó, 
elsősorban mentési céllal. 

Ninda beszélt a családjával és Hangilaorannal, aztán választott hajót. Másnap 
hatszázkor szeretne indulni a Fógarinnur-hilgi Ásszihauppal, amit Írdzsami és 
Hennu fog vezetni. Hamarosan hívta is Írdzsami, egy sötétszürke bőrű, rövid sző - 
ke hajú fiatalember, hogy összeismerkedjen vele és megkérdezze, mi lesz a hajó 
hívójele. 

— Küldetésben a futárhajók nem a rendes nevüket használják — magyarázta —, 
hanem általában az utas nevét, vagy ha azt nem akarják felfedni, akkor valami - 
lyen más hívónevet. 

Ninda elmosolyodott. 

— Hát ha ez a szokás, akkor tessék, használjátok az én nevemet. 

A pilóta bólintott. 

— Örülök, hogy én vihetlek oda. Azért ez egy történelmi jelentőségű küldetés. 

Ninda elmosolyodott. 

— Az én beszédemmel vagy anélkül, de mindenképpen felépítik azt a sugárgátat, 
Írdzsami. 

— Nyilván. De a te beszédeddel fogják megkezdeni. És mi már rég nem is le- 
szünk az élők sorában, amikor elkészül — és az emberek újra megnézik majd a te 
beszédedet. S amikor a gát megvédi őket, akkor megint. 

Ninda szokásos nyugodt mosolyával bólintott. 

— Hpáti asszan nirkana hpi sisszatun-féníran. Ez áll a Jalgahannú dzsullá beve- 
zetőjében. Élj úgy, hogy megőrizhessék emlékezetükben azt, aki voltál. 

A pilóta is mosolygott. 

— Te tényleg száhpain-sédauni vagy, ohangi. 

— De igazából a sugárgát nem engem segít majd megmaradni az emberek emlé- 
kezetében, Írdzsami, hanem akik tervezték és felépítik. Az sokkal nagyobb mun- 
ka. Amit én csinálok, az mondjuk egy limlit vesz igénybe. Az építkezés a fontos, 
ohangi. Haddari világának fennmaradása. Azt mondják, nagyon szép világ, és 
nem akarják elhagyni. Milliószor olcsóbb lenne kiüríteni, mint felépíteni a gátat, 


de az emberiség mindig úgy fejlődött, hogy a veszéllyel szembeszállt, ha tudott, 
és csak akkor fogta menekülőre, ha mást nem tehetett. 

,, Egész sor eseményen figyelhettiük ezt meg. Például Haddarin a sugárgát indítá- 
sakor. Ahogy végigjárta azt a világot és mindenütt beszélt az emberekkel. Vele 
voltam és láttam, hogy sehol sem célja azt az érzést kelteni, hogy ezt a világot ő 
fogja megmenteni a pusztulástól. Az érzés már megvolt az emberekben, mielőtt ő 
a nevét hallotta volna annak a világnak. " 


Szillon Nomboka Marotomandi: 


Útjaim Nindával, 
4. 
Haddari 
Nadrivarten 
293. 66. 9. 
20 


Mitelli szerint a hadu nyelv írásrendszere túl bonyolult volt ahhoz, hogy Ninda 
egyetlen beszéd kedvéért megtanulja, ezért latin írással fordította le a szöveget, 
mert azt jól ismerte Ninda is, Harni és ő maga is. Kis pontokkal látta el a betűket 
egyes hangok visszaadásához. De a beszédet nem ő tanította meg Nindának, ha- 
nem Harni Luraskon, az ország egyik legismertebb színésze, akit kiváló beszéd - 
technikájáért is méltattak. 

Ninda valósággal látta maga előtt a betűk alatt a sok-sok pontot, ahogy 
végigtekintett Nadrivarten pöttyös házain. Itt ez volt a divat, tíz házból hetet-nyol - 
cat színes pöttyök ékesítettek, a falak fehérek voltak, a pöttyök némelyik házon 
egyféle színűek, máshol többfélék, elszórva, összevissza. Akkorák voltak a pöt- 
työk, mint maga Ninda. A többi ház egyszínű volt vagy csíkos, egy régebbi divat 
szerint. 

A város alaprajza egyszerű volt: az egyik irányban hat főút, a másik irányban öt, 
széles, nagy utak, középen fasorokkal, mintha óriási forgalomra méretezték volna 
őket, pedig a forgalom gyakorlatilag teljes egészében a levegőben zajlott. A fő- 
utak által közrezárt területeken rapszodikus elrendezésben egy csomó tömbház, 
nagy parkokkal körülvéve. 

Lassan repültek végig Nadrivarten fölött, ahogyan az előző városok fölött is. Ez 
a vidék a Sumell völgye volt, egy jókora folyamé, amely a Naker-hegységben 
eredt és a Tavomi-tengerbe ömlött, arra tartottak, illetve már meg is érkeztek, 
mert Nadrivarten után már csak Sumellori volt, a folyótorkolatban épült üdülő - 


hely, színes napernyők alatt napozó emberek a homokon, szaladgáló gyerekek, a 
vízben úszók, csónakázók, vízisiklózók, a víz fölött az őrködő mentőrobotok. Ez 
volt a negyedik hely, ahol leszálltak. Nindát persze ugyanazzal a rajongó szeretet- 
tel fogadták itt is, mint Arevartenben, Ankomadiban és Nadrivartenben. 

— Nem — mondta el százszor is —, nem én fogom építeni azt a sugárgátat, én csak 
beszédet mondok. 

Ezt persze mindenki tudta, még jobban is nála, hiszen az ország népességének a 
fele részt fog venni az építkezésben a közeljövőben, aki nem közvetlenül, az köz- 
vetve, az építési területeken összesen nyolcmillió szállodai férőhelyet létesítettek, 
több tízezer étterem létesült, üzletek, még színházak is. Haddarinak eredetileg 
csak huszonkétmillió lakosa van, de mind a négy váltásban ötmillió fog magán az 
építkezésen dolgozni. A húszmillió szakmunkás fele külföldi. A Testvériségből is 
érkezett háromszázezer. Mindez a hadseregnyi ember kétszázmillió munkagépet 
fog kezelni. Egymillióan lesznek beosztva az építkezés saját mentőszolgálatához. 
Hárommillióan a szervizszolgálathoz. És a tíz óriási városban, amik azért épül- 
nek, hogy ezt a rengeteg embert elszállásolják és ellássák, további ötmillió ember 
fog ezen dolgozni, sokan azok közül is külföldről érkeztek. Még fognak is, az 
építkezés egész időtartama alatt jönnek majd kereskedők és vállalkozók, akik ke- 
resni akarnak ezen a hatalmas embertömegen. 

Tízezer-ötszázhúsz szúni évig fog épülni a gát, és csak magára az építkezésre ti - 
zennégyezer dzsimupot fognak elkölteni. Amikor Halvid Novarkos, az egész épít- 
kezésért felelős vezető főmérnök ezt a számot kimondta, Ninda úgy rábámult, 
hogy a férfi megkérdezte: 

— Bocsáss meg, talán rossz a kiejtésem? 

Külön az építkezés miatt tanult meg szúniul, hiszen a Testvériség hatalmas ös- 
szeggel szállt be. 

— Nem, dehogy — felelte Ninda —, csak még soha nem hallottam ezt a szót 
kimondva, hogy dzsimup. 

Pedig szúniul volt, és azt jelentette, hogy egymilliárd palan. A spirálkar egyik 
legmagasabb árfolyamú valutájából egyszerre egymilliárdot nagyon ritkán moz- 
gattak meg. Itt pedig még ennek is a sokszorosát. Tizennégybillió palan tízezer év 
alatt — naponta negyvennégymilliót fognak rákölteni csak az építkezésre. Azaz- 
hogy csak a gát építésére. A városok, a hajók, a gépek, a beláthatatlan mennyisé - 
gű felszerelés ebben még benne sincs. 

— Mitől függ, hogy mennyibe kerül egy sugárgát megépítése? — kérdezte Nom- 
boka még a Hinanní Dzsilbur suárjában tartott sajtótájékoztatón. 

— Ha a pénz értékét konstansnak vesszük — felelte Ranavord gazdasági vezető —, 
tehát kiegyenlített vásárlóerővel számolunk, akkor elsősorban az adott világ két 
fizikai jellemzőjétől: a tömegétől és az átmérőjétől. Ez a kettő határozza meg a vi- 
lág középpontjától számított, úgynevezett érintő távolságot. Ez nem egy fix érték, 
hanem egy terület, amelyen belül bárhol elhelyezhetjük a gátat. Természetesen a 


legalacsonyabb pályát választjuk, hiszen a gát felülete a sugár négyzetével ará- 
nyosan növekszik. 

— Mekkora lesz a sugárgát? — kérdezte Ninda. 

— Szúni mértékben számolva — felelte Halvid — az átmérője tizennyolcezer-két- 
száztíz szirszi, a külső felülete tehát tizenhárom egész harminchat század milliárd 
hirgon. 

— SZISSZ-SZISSZ. . . 

— A sugárlapok átlagos mérete száz hirgon, tehát több mint százmillió lesz belő - 
lük. Maguk a lapok aránylag nem is kerülnek sokba, a mozgatószerkezet — hiszen 
nyitni-csukni lehet őket — még kevesebbe. Az igazán költséges része a karbantar- 
tórendszer és a tartóstruktúra. 

— Főmérnök úr kérem — kérdezte Nomboka -—, egy sugárgátat többször is fel le- 
het használni? 

— Természetesen. Annak persze végtelenül csekély a valószínűsége, hogy vala- 
ha lesz olyan világ, ahol egynél többször lesz szükség sugárgátra. De semmi aka- 
dálya annak, hogy a kataklizmát követően szétszereljék és egy másik világ fölött 
állítsák fel, az eredeti építési költségek elenyésző töredékéért. Ilyesmi természete - 
sen még nem történhetett, hiszen az eddigi sugárgátak közül még egyetlenegy 
mellett sem robbant fel a szupernóva. 

Ninda közben a fali képernyőn levő fotórealisztikus, de nem méretarányos fest- 
ményt szemlélte. Balról Haddari gömbje, jobb felét betakarja az űrben lebegő 
ezüstfehér, hatalmas félgömb. Jobbról pedig a Haumma, a nagy vörös óriáscsil- 
lag, amelyből folyamatosan áramlik a hidrogén a mellette levő fehér törpe, a Halli 
felszínére, korongot alkot körülötte, és a korongban mindennap milliárd és milli - 
árd amdzsré tömeg süllyed bele a fehér törpe anyagába. Egy nap a csillag tömege 
átlépi a Felső Határt, és a belső hő már nem lesz képes ellensúlyozni. A csillag 
összeroppan, a magjában a hélium egyre nehezebb atommagokká fuzionál, azután 
a minden addiginál hatalmasabb hő szétrobbantja a csillagot, aminek anyaga ke- 
mény sugárzásként repül szét az űrben — mindössze tíz érangra Haddari városaitól 
és tengeri fürdőzőitől. 

Még soha nem robbant fel olyan szupernóva, ami ellen sugárgátat építettek. A 
legöregebb gát sincs még negyvenezer éves, és egy szupernóva-robbanást legfel - 
jebb százezer éves pontossággal lehet megjósolni, nagyon kedvező esetben. Átla- 
gos esetben inkább tízmillió éves pontossággal. 

Ninda egy hetest töltött Haddarin, bejárta az egész világot a jéghideg Furennon- 
szakadéktól a trópusi erdőségekig, nagyvárosokat és kicsiny falvakat. Vele volt 
Lí, Dzselli meg az Uori, és egymást váltó idegenvezetők csapata. Néha egy rövid 
időre ledőlt egy-egy szállodai szobában, ami előtt az elnöki testőrség tagjai őrköd- 
tek. 


543. 


pb-21 beszéd 


, Ugyanakkor azt is gondolom, hogy abban, hogy ő az lett, aki, a legfontosabb 
szerepük a tömegeknek volt, akik lehetnek ugyan névtelenek és arctalanok, de 
számtalan helyen és időben ők irányították az eseményeket. " 


Hiragi: 
Akik Nindává tették, 
bevezető, 2. 
Haddari 
Alerasten 
293. 66. 12. 

A pódiumot a főváros főterén, az elnöki palota előtt állították fel. Mintegy három 
rígin magasan emelkedett a tér kövezete fölé, egymásra fektetett, fölfelé egyre ki- 
sebb korongokból állt, amik fehérek voltak, de nem egyszínűek, valamilyen már- 
ványszerű minta borította őket. 

A legfelső korong szélén körben zászlórudak álltak, rajtuk az építkezésben részt 
vevő húsz ország zászlóival, és középen a haddari nemzeti zászló: vízszintesen 
csíkozva barnával, sárgával, zölddel és feketével, amik a hegyeket, a gaboname- 
zőket, a réteket és az ásványkincseket jelképezték — s a jobb oldalon, a zászló tel- 
jes magasságát és több mint a fele szélességét eltakarva, egy óriási fehér korong. 
A sugárgát jelképe, nemrég került a zászlóra, a gát megépítését eldöntő népszava- 
zás külön határozott erről is. Nindának a Sínisuál jutott róla eszébe, azt is rárajzol- 
ták Szúnahaum zászlójára, de rajta van Szúnahaungaur is, amit pedig a Sínisuál 
teljesen eltakar. Itt a fehér körbe nem tettek semmit, magát Haddari világát a kö- 
rön belül nem jelképezi semmi, csak a körön kívül a színes csíkok. 

A zászlórudak tövében népes embercsoport állt körben: az államelnök, a kor- 
mány tagjai, a nagyobb városok polgármesterei, a gát tervezői és építésének veze - 
tői, valamint az építkezésben közreműködő államok küldöttei. Középen kicsiny, 
ovális emelvény, fölötte lebegett Haddari labda nagyságú gömbje, lassan forogva, 
s előtte időnként megjelent, majd eltűnt a sugárgát fehér félgömbje; vetítve volt 
mindkettő. 

A teret félkörívben vette körül a közönség számára épített sokszintes tribün, 
amin egyetlen szabad hely sem akadt. 

Ötvenkor megszólalt egy dzsógirütés, és feltárult az elnöki palota kapuja. Egy 
kislány és kisfiú lépett ki rajta, fehér ruhában, hagyományos hadu fejfedőben, a 
kezükben virágcsokor — s mögöttük jött Ninda. A hallgatóság tökéletes csenddel 
adta jelét tiszteletének. 


Fellépkedtek a pódiumra vezető hosszú rámpán, aminek végén rés maradt a 
zászlórudak és az emberek között. A két gyerek megállt az ovális emelvény két 
oldalán, Ninda pedig fellépett rá, a forgó világgömb mögé. 

Fehér köntös volt rajta, a már Szindoriáról is ismert fekete apmetnis, fején 
ugyanolyan hadu fejfedő, mint a téren mindenkién, és a hátára csatolva a fehér 
Ranguman. 

Kivárt egy kicsit, majd megszólalt, csengő hangja végigszárnyalt a hatalmas té- 
ren, s az élő közvetítés révén a spirálkar talán valamennyi világára eljutott, mes - 
szebbre, mint eddig bármikor. 

— Haddari népe! 

Tökéletes kiejtéssel beszélte a hadu nyelvet, és semmilyen súgót nem használt. 

— Világotok, amelyen most én is állok, nagyon régi világ. Lassú keringésével is 
közel háromszázszor megkerülte már napját, a Lamen csillagot, amióta az első te- 
lepesek leszálltak rá. De Haddari története sokkal hosszabb ennél. Százezer éve, 
hogy tájait benépesíti a fehér lombú muntfa. Negyedmillió éve, hogy a rózsaszín 
és a kék levelű munt megjelent. Egymillió évesek zöld lombú fafajtái. Kétmillió 
éve népesítették be a növények a szárazföldet. És ötmillió éves a tengeri élet. 
Negyvenezer őshonos növényfaj él Haddari világán, kétezer bevándorolt faj és 
négyszáz keresztezett faj. S bár állatok nem alakultak ki Haddarin, félmilliárd ha- 
szonállat legelészik Ramunas, Mevati, Hanela és Vanuras rétjein, háromszázezer 
házikedvenc él házaiban, és huszonkétmillió ember! 

Körbehordozta pillantását a közönségen. 

— Huszonkétmillió férfi és nő. Gyerekek, felnőttek, fiatalok, öregek. Huszonkét- 
millió ember, akiket egyáltalán nem fenyeget az a veszély, ami ellen most harcba 
szállnak. Amennyire ember ebben bizonyos lehet, bizonyosak vagyunk, hogy a 
mai csecsemők dédunokái is még tökéletes biztonságban lesznek. Még azoknak a 
dédunokái is. Egy napon azonban ennek a biztonságnak vége szakad. A Haummá - 
tól nyert hidrogéntömegek hatására a Halli összeroppan és felrobban. Egy évvel 
később Haddari égboltja vakító fehér fénybe borul. A kemény ionizáló sugárzás 
valósággal lemarja felszínét. A növények elpusztulnak, azután lángra lobbannak. 
Minden víz elpárolog. A termőtalaj porrá bomlik. Haddari radioaktív felszíne év- 
tízezredekre lakhatatlanná válik. Az emberek és ingóságaik elszállítására egy év 
áll majd rendelkezésre, amíg a robbanás energiája ideér — és bármilyen hosszúak a 
haddari évek, ez nem lesz túl sok, hiszen addigra már sokkal népesebb lesz ez a 
világ, talán sok milliárd lélek él majd rajta. 

Két kezével ívet írt le az előtte forgó világgömb mellett, mintegy átölelve azt. 

— Haddari népe azonban úgy döntött, hogy ezt nem engedi! — csattant fel. — 
Nem létezik módja annak, hogy a nukleáris reakciók fizikáját megváltoztassuk. 
Nincsen mód arra sem, hogy meggátoljuk a hidrogén átáramlását a Haummáról a 
Hallira. Ha legerősebb gépeink erejét milliárdszorosára tudnánk fokozni, az is 
csak annyi lenne ebben a harcban, mintha egyetlen baktérium próbálná ledönteni 
a Suvem-hegy tömbjét. A Halli felrobbanását sem megakadályozni, sem késleltet- 


ni, sem erejét csökkenteni nem lehet. Amire képesek vagyunk, az az, hogy meg- 
védjük Haddari világát. Az erőviszonyok szerencsére e ponton kevésbé aránytala- 
nok, mint a robbanás helyszínén, mert nem a Halli méretei számítanak, hanem 
Haddari sokszorta kisebb átmérője — s még így is a legnagyobb építményt kell 
megkonstruálni, amit ember valaha alkotott a Galaxisban. A tizennyolcadik 
legnagyobbat, időrendben. 

Ismét tartott egy kis szünetet. 

— Százmillió hatalmas ravasillemezből fog állni a félgömb alakú gigász. Minden 
lemez háromrétegű, a rétegek között karbantartó robotok végzik őrjáratukat és a 
legapróbb sérülést is kijavítják. A széleken a lemezek átfedik egymást. A tartó- 
szerkezetnek is megvannak a maga javítórendszerei. A félgömb peremén pedig 
tértaszítók lökik el azokat a részecskéket, amelyek ott haladnak el, nehogy 
Haddari vonzásába kerüljenek és mégiscsak becsapódjanak. Ez az alkotás nem 
csak a puszta fizikai kiterjedése miatt gigantikus, hanem mert tökéletes, hibátlan. 
Annak kell lennie. Ha hibásnak bizonyul akkor, amikor majd szükség lesz rá, ak- 
kor már sem idő, sem mód nem lesz kijavítani. Ezért építik meg húsz ország szak - 
emberei egyből úgy, hogy tökéletes legyen. Abban a meggyőződésben indítom el 
most Haddari történelmének legnagyobb munkálatát, hogy ezzel új korszakot nyi- 
tunk Haddari és a Galaxis történelmében is! 

Megérintette mellén a Ranguman szíjának csatját, amely kinyílt, a szíj besiklott 
a hangszerbe, az pedig kecses mozgással megkerülve Nindát elébe csusszant. 

Ninda nem nézett le a billentyűzetre, ahogy lenyomta az első dzsí-silad 
akkordot, s az emberek felálltak a tribünön. Ninda velük együtt énekelte a haddari 
nemzeti himnuszt. 

Amikor a dal véget ért, néhány pillanatig még várt, aztán jobbra nézett és elkiál- 
totta magát: 

— Első silum, felszállás! 

Jobb keze irányában, egy-két szirszi távolságnyira várakozott az első hajócsa- 
pat, a város épületei még ilyen messziről is csak kis részben takarták a keskeny, 
de magas, henger alakú teherhajókat. Aztán már egyáltalán nem, ahogy Ninda 
utasítására megindultak felfelé, az égbolt negyedrészét elsötétítve. 

Ninda balra nézett. 

— Második silum, felszállás! 

Balról is elindultak a hajók, Ninda pedig még egyszer körbetekintett az 
elragadtatott közönségen. 

— Szígasszí Jarrahu! Ilambaut Fónird! Hangihénu! Hinanní Dzsilbur! Felszál- 
lás! 


544. 


pb-22 hazaindulás 


,, Vannak napok, amik csak úgy eltelnek, semmi másra nem jók, mint hogy kitöltik 
az időt a következő napig. Ez elkerülhetetlen. Akkor vagy szerencsés, ha minél ke- 
vesebb ilyen napod van. " 


Lí-Nindaran: 


Az Első Szían, 
416. sómir 
Ninda 
43695. muhat ukingahan 
852 


— Hány éves is vagy te voltaképpen? — tudakolta Hennu, mialatt Írdzsami zárta a 
tifongokat és felkészült a kidokkolásra. 

— Kétszázhárom - pillantott rá Ninda. 

— Honnan van neked kétszáz év alatt ez a... — a lány néhány pillanatig keresgél - 
te a szót, aztán erőteljesen megrázta a fejét. — Nem, nem tudom megfogalmazni, 
micsoda. Nem mondhatom, hogy karizmatikus személyiség vagy, mert igen, az 
vagy, de ennél több. Ahogy ott álltál azon az emelvényen, mint... mint a megtes- 
tesülése valami végtelenül hatalmas dolognak. .. 

Ninda sóhajtott. 

— Nemegyszer neveznek valamiféle galaktikus szellemnek. 

— Hát minimum — bólintott Hennu, és odagördült a görgős székével a bátyja 
mellé, segített neki kivinni a Nindát a dokkzsilipen. 

— Jövőre Szúnahaumon, Hinanní Dzsilbur — mondta Írdzsami. 

— Jövőre Szúnahaumon, Ninda — felelte a nagy hajó jauhánan-fódirja, és a ki- 
csiny futárhajó nekivágott az ürnek. Először tettek egy kis kanyart Haddari fölött, 
és megszemlélték az építkezést. E pillanatban ez egy csapatnyi hajót jelentett, 
amik laza csoportban álltak az űrben, s közöttük munkagépek és emberek felhője 
tevékenykedett, de hogy min, azt nem lehetett látni. Kicsit nézték őket, aztán Ír- 
dzsami Nindára pillantott, aki bólintott, és elindultak kifelé a naprendszerből. 

— Jum-jum — mondta Hennu, és megfordult a székével. — Szóval te afféle galak - 
tikus szellem vagy, alig kétszáz évesen. Sőt már jó ideje, gondolom. 

Ninda elmesélte az első Nomboka-interjú és a nyomában támadt szindoriai 
kultusz történetét. 

— Nyolcvankét éve? Ahhoz túl sok, hogy afféle múló divat legyen, mint néme - 
lyik énekes sztáré, akit dzsúmifordulóra elfelejtenek. 

— Igen... és ráadásul ott a szindoriai dzsáhifannun, amit hozzám kötnek. 


— Joggal. — Írdzsami nem nézett föl a műszerekről, amiknek semmiféle ellenőr- 
zésre nem volt szükségük, de az űrben nincs túlzásba vitt óvatosság. — Hiszen a te 
kedvedért rendeztük. Mi is ott voltunk, a Julladi Rigandupon, és néztük a közvetíi- 
tést. 

— Igen — mondta Hennu -, de akkoriban sem derült ki, hogy mitől vagy te... 
ilyen. 

Ninda higgadt, szelíd, rezzenéstelen pillantása tele volt megértő szeretettel. 

— Bölcs ember vagy, Hennu. Tisztában vagy vele, hogy milyen keveset tudsz. — 
Aztán elnevette magát. — Erre nincs válasz, ohangi. Senki sem tudja, miért hiszik 
rólam ezt a sok csodadolgot. Ők maguk sem tudják. Valakitől, valahonnan ezt 
hallották, és azóta kritika nélkül elhiszik. 

— Nem, nem, sien. — Hennu megrázta a fejét, részben azért is, hogy szabaduljon 
a furcsa érzéstől, ami elfogta, ahogy belenézett abba annak a hidegkék szempár- 
nak a meleg tekintetébe. — Én ezt nem veszem be. Akármit látnak benned az em- 
berek, az ott van. Én is látom, hogy különleges vagy. 

— Mindannyian különlegesek vagyunk — felelte Ninda csendesen —, csak min- 
denki másképpen. A Horgikun-tahúni dzsullá egyik fejezete felsorol több tucatnyi 
emberi jellemtípust, aztán közli, hogy ha még tízszer ennyit tenne hozzá, akkor is 
csak a legáltalánosabb típusokkal tudna foglalkozni. 

— Kétszázévesen dzsullákat olvas — dünnyögte Írdzsami csak úgy magának. 

— Szeretem az efféléket. A régi korokban sok minden másképpen volt, másho- 
gyan éltek az emberek, más problémák foglalkoztatták őket — de az is nagyon ta- 
nulságos, hogy mik azok a dolgok, amik nem változtak több tízezer év alatt sem. 

— Például mi nem változott? 

— Például hogy ma is kereskedőnemzet vagyunk, akárcsak a Horgikun-tahúni 
dzsullá keletkezésének idejében, negyven-negyvenötezer évvel ezelőtt. Sokat vál- 
tozott a kereskedelmünk összetétele: akkoriban az utasszállítás csak kicsiny részét 
tette ki a bevételeinknek, hiszen még nem volt meg a mai hatalmas utasszállító 
flottánk. Akkoriban is nagy forgalmat bonyolítottunk le ércekből és feldolgozott 
fémekből, mint nyilván minden nagyobb cég, viszont mások voltak az arányok, 
például a ma gyakorlatilag értéktelen, csak ékszerek készítéséhez használt arany 
akkoriban értékes fémnek számított. Nem változtak természetesen az alapvető 
szokásaink, ma is a janniíhaumban gyűlünk össze, ma is ünnepelünk hetesenként 
egyszer, ma is namindan évet tartunk tizenkét évenként. Keveset változott az ét- 
rendünk, akkoriban valamivel több húst ettek a szúnik, főleg a nagyobb termetű 
állatokból, mungit, rarimbát, szarvasmarhát, viszont egyáltalán nem ettek úmant, 
mert ez az állat még nem létezett, azóta lett kinemesítve. Valamivel kevesebb ha- 
lat ettek. 

— Nahát — mondta Hennu. — Én azt hittem, a szarvasmarha az, amelyik rövid 
ideje létezik. 

— Nem, a szarvasmarha nagyon régóta meglevő faj. Valamikor azt hitték, hogy 
még Ősi Földről származik, de erről ma már nem annyira vagyunk meggyőződve. 


Valószínűleg a Sötét Lyukban háziasították — így nevezik azt az időszakot az Ősi 
Földről való kirajzás és Szúnahaum-sínarraómi betelepítése között, amiről alig tu- 
dunk valamit. 

— Nocsak. Milyen hosszú az az időszak? 

— Nem tudjuk. Senki sem tudja. Természetesen két eseménysorról beszélünk, 
mind a kirajzás, mind a betelepítés sokáig tarthatott, minimálisan évezredekig 
mind a kettő. Minden bizonnyal hosszú idő telt el a két időszak között, nincs pél- 
dául bizonyítékunk arra, hogy a szúni nép valaha élt volna Ősi Földön. Feltes- 
szük, hogy a földiek nagyszámú világot népesítettek be, ami legkevesebb egy év- 
tízezredet igénybe vehetett, de lehet, hogy sokkal többet — és ezeknek a világok- 
nak egyikén alakulhatott ki a szúni nép, akik azután Szúnahaum-sínarraómira köl- 
töztek, később további világokra is. De hogy mennyi időt éltek a korábbi világu- 
kon vagy világaikon, hogy azok melyek voltak, hogy milyen népek voltak az őse- 
ik — ezt mind-mind nem tudjuk. 

— Nincs is esély, hogy kiderüljön? 

Ninda elmosolyodott. 

— Csak a Jamagi. Nyolcezer évvel ezelőtt Hanimor Rop-Kalpu írt egy fantaszti- 
kus regényt, amiben rábukkannak egy űrben sodródó, elhagyott hajóra. Százezer 
éve úszik az űrben elhagyatva. Találnak is rajta ősrégi tárgyakat, de a számítógé- 
pekben már semmilyen adat nincsen, a tárolók régen tönkrementek. Úgyhogy 
nem csupán arra lenne szükség, hogy találjunk egy ilyen elhagyott Jamagit, ha- 
nem az is kellene hozzá, hogy valami olyan adathordozón legyenek benne adatok, 
ami túlél ennyi időt — no meg az is, hogy számunkra hasznos adatok legyenek 
azok. Mert például ennek a hajónak a számítógépében semmi sincsen arról, hol és 
hogyan élnek a szúnik most. Az útvonalunk adatai vannak benne. 

— Hát hajót még akár találhatunk is — vélte Írdzsami. — A Galaxis hatalmas. 
Nem véletlenül vannak minden hajón, a dzserangoknál is, többszörösen túlbiztosí- 
tott kommunikációs rendszerek, lokális és csillagközi kommunikációra is. Mert ha 
itt, egy lakott, jelentős forgalmú rendszer kellős közepén elnémul minden kom- 
munikációs eszközöd, akár évek telhetnek el, mire véletlenül rád akad valaki. 
Ilyenkor a laikusok azt mondják, hogy , de hát távcsővel is megláthatják", mert 
fogalmuk sincsen az űr méreteiről. Meg, persze. Talán majd egyszer. Egy lakatlan 
naprendszerben viszont esetleg évmilliók múlva sem. 

— Mi nem lépünk be lakatlan rendszerekbe — tette hozzá Hennu. — Amióta Szú- 
nahaumot birtokba vettük, felfedező utakat csak kisebb flottákkal teszünk. 


545. 


pb-23 hazaút 


,, Közhely, hogy egy szúni mindenütt otthon van a Testvériségben. Bárki meg- 
mondja, merre van a legközelebbi jannihaum. De miért nincsen egy szindor min- 
denütt otthon Szindorián, egy hinnul mindenütt otthon Hinnuldudon, egy sídi min- 
denütt otthon Sidiben? Mert például egy szaiszi is mindenütt otthon van Szaiszon. 
Ebben mi nem vagyunk egyediek — csak ritkák." 


Angrolími: 
Népszokások és társadalmi konvenciók, 
744. 


Ninda haddari szereplését senki sem hozta előre a sajtó tudomására, még akkor 
sem esett róla szó, amikor odafelé menet két alkalommal is tévébeszédet tartott. 
Az ünnepséget természetesen közvetítette az összes csillagközi hírügynökség, és 
Ninda valamennyi tévés barátja foglalkozott vele — közülük Nomboka személye - 
sen ott volt, és csak a helyszínen tudta meg, hogy Ninda fog beszédet tartani. Ma- 
rotil sugárgátminiszter tartott sajtótájékoztatót, ő jelentette be, és elmondta, hogy 
Ninda hajója nemrég szállt le a kikötőjükben — természetesen a Hinanní Dzsilbur- 
ra gondolt, hiszen a Ninda még a nyílt űrben dokkolt be a nagy kereskedőhajóra, 
és egyetlen dzserangot sem avattak be abba, hogy Ninda mivel utazott és honnan 
—, hamarosan ő is tart majd egy sajtótájékoztatót, azután pedig beutazza Haddarit, 
feltehetően néhány napot eltölt ezzel. Az ünnepség időpontját nem ez fogja meg- 
határozni, hanem várnak még néhány magas rangú külföldi vezetőt. 

A sugárgát-építkezés megindulása már jó ideje izgalomban tartotta a csillagközi 
médiát. Egyetlen ember sem lehetett a Galaxisban, aki élt volna már a legutóbbi 
ilyen eseménynél, háromezer szúni évvel ezelőtt. Természetesen spirálkarszerte 
minden nagyobb társaság elküldte tudósítóit, a kisebbek átvették az adást. Ripor- 
tok ezrei készültek már azelőtt, hogy Ninda érkezéséről tudomást szereztek: min- 
denki igyekezett meginterjúvolni a mérnököket, a minisztert, az elnököt, aki pedig 
egyiket sem tudta elérni, az riportot készített egy-egy munkással, lehetőleg a csa- 
ládjával együtt, legjobb, ha az otthonában, mialatt a gyerekei ott játszanak a hát- 
térben. Még jobban szerettek volna interjúkat a munkagépek fedélzetén, de ez le- 
hetetlen volt, főmérnökségi parancs tiltotta meg illetéktelenek belépését a munka- 
gépek hangáraiba, és ha egyetlen képkocka napvilágot lát, amin egy munkás meg- 
mutatja a gépét a sajtónak, nem csupán őt rúgják ki, hanem a vétkes hírügynöksé- 
get is kitiltják Haddariról, és a riporternek meg a munkásnak is pert akasztanak a 
nyakába. Nem mintha a munkagépek titkosak lettek volna, egyszerűen csak meg- 
követelték a rendet. Semmi sem volt titkos, a többszázféle gép teljes tervrajza 
publikus volt, sőt magáé a sugárgáté is. Fényképezni is szabad volt, amennyit 
csak akart bárki, akinek szabad volt odamennie, és cenzúra nélkül közzétehette. 


De a gépek közelébe csak a munkásokat engedték. A hangárok körül a Testvéri - 
ségtől bérelt dzsindek őrködtek. 

De mindez megváltozott, amikor a miniszter elmondta, hogy Ninda Haddarin 
van. Minden riporter vele szeretett volna interjút készíteni. Ninda belement egy 
sajtótájékoztatóba, amit a Hinanní Dzsilbur suárjában tartanak az építkezés veze- 
tőivel közösen, de egyébként nem óhajtott kamerákat maga körül. Az ünnepség 
után pedig nem lesz újabb sajtótájékoztató, ő legalábbis nem kíván részt venni 
még egyen, hanem visszamegy a hajójára. 

Ellenvetés természetesen nem volt, a riporterek örültek, hogy beszélhetnek vele, 
kérdéseket tehetnek föl neki. A sajtótájékoztató azonban nem volt hosszú, egy 
derkit tartott, annak is az egyharmadában az építkezés vezetői beszéltek. A ripor- 
terek nekik is örültek, mert az is előre be volt jelentve, hogy ők ezután már a 
munkájukkal lesznek elfoglalva és nem tartanak újabb sajtótájékoztatót egy teljes 
haddari évig — de hát ők nem Ninda. A közönség ezerszer kíváncsibb volt Nindá- 
ra, mint az egész építkezésre mindenestül. 

Az ünnepség végén pedig Ninda egy szokása szerint kurta meghajlás után sar- 
kon fordult, visszament az elnöki palotába, s mialatt a közönség még ujjongott és 
mindenki elragadtatva mesélte a mellette ülőnek élményeit, ő légikocsiba ült az 
elnöki palota udvarán és kihajtott a hátsó kapun, lent a felszínen, hogy ne lássák. 
Csak egy egész városnegyeddel távolabb emelkedett föl a Hinanní Dzsilburhoz, 
ami a légkör felső régióiban fogadta. Kiszállt, megkereste a Ninda két pilótáját, 
akik ezredmagukkal egy nagy kivetítőn nézték az ünnepséget egy parkban, és 
még elüldögéltek két derkit a janniíhaumban, sütemény mellett, mielőtt lementek a 
dokkszintre és útnak indultak. 

Idefelé a pilótáknak sikerült húsz napra rövidíteni az időt, s ugyanezt tervezték 
visszafelé is. Azzal nem is veszítettek időt, hogy az építkezés miatt a környéken 
járó nagyszámú szúni hajótól mind kaptak üdvözletet, viszonozták és el is beszél- 
gettek velük. Erre járt az építkezés megindításában részt vevő Szígasszí Jarrahu, 
Iambaut Fónird, Hangihénu és Hinanní Dzsilbur mellett a Ranguap Sílgani, a 
Himengip, a Nidzsangémi, az Ángraszut Hórangi, a Jauháni Simmun, az Ógauti, 
az Ílgarinnun, a Falgá Auríihaum, a Dzsilarrup és a Szamminut Hauri. Csupa 
nagy szállítóhajó, amik terjedelmes küldeményeket hoztak az építkezéshez. Egye- 
dül a Nidzsangémi hatvanezer TARM-konténernyi alkatrészt hozott. 

Az Ógauti egy óriási fammihiréni volt, amiből kevés akadt a Testvériségben, és 
kedvesen kérték Nindát, hogy jöjjön át és nézze meg a hajójukat belülről, érde- 
mes. Ninda elfogadta a meghívást, a Ninda bedokkolt az Ógauti dokkjába, amely 
akkora volt, hogy akár az Aulang Laip is elfért volna benne, és átsétáltak a lakó - 
szintre. Mint a teherhajókon általában, itt is egészen kicsi volt a lakószint, egyet- 
len szektor, a közepén nagy parkban állt a janníhaum, ott fogadták őket nagy sze- 
retettel; Ninda természetesen először is köszöntötte a Tűz Őrzőjét mint Kis Őrző. 

Azután űrruhába bújtak, mert ennek a hajónak a rakterében nem volt levegő, és 
kizsilipeltek. Volt mit nézni. A raktér egyetlen hatalmas, kocka alakú térség volt, 


egy szirszi minden irányban, közfalak, födémek nélkül, de nem lehetett messzire 
látni benne. Minden helyet űrmunkagépek töltöttek ki, tízezer darab kicsi űrhajó, 
a falakra és középen oszlopokra erősítve, többféle típus. A negyedik szállítmány, 
néhány nap múlva rakodnak ki Haddari légkörének határán, onnan a gépek távve- 
zérléssel ereszkednek le a kijelölt helyükre, és a hajó visszafordul Simmutára az 
ötödik szállítmányért. Összesen harminc lesz. 

Ninda még repült is egyet az űrruhájában a kisgépek sokasága között. Aztán 
visszamentek a lakószintre, és persze nem repültek el nyomban, hanem estig még 
beszélgettek az Ógauti lakóival, csak éjszakára mentek vissza a Nindára és reggel 
indultak tovább. S ez még négyszer előfordult útközben, vendégeskedtek az Allu- 
ráni Fónird, a Hambauti, a Sono Rauszáni fedélzetén, és utoljára már a Felhőben, 
alig fél napra Szúnahaumtól, a kifelé tartó 4kkanéra hívta meg őket Fauri, egy kö- 
vérkés, szakállas, jókedélyű színész, aki okvetlenül szerette volna elénekelni Nin- 
da egyik Limelullí-dalát vele duettben. 

Meg is tették, s a felvétel megjelent a csillagközi médiában, a közönség nagy 
örömére, akiket gyönyörűséggel töltött el a Testvériség két ekkora sztárjának kö - 
zös fellépése. 

— Hát ez van, sien-Ninda — mondta Hennu. — Csillaghírű vagy, sőt híres itthon 
is, a nindaranok alapító törzsfőnöke, ismert zenész és énekes. 

— Nem -— felelte Ninda. — Azaz persze igen, de én elsősorban tanító vagyok. An- 
nak kell lennem: ez a khaddahum küldetése. 


546. 


pb-24 előadás 


, Hogy milyen a Galaxis leghíresebb személyisége feleségének lenni? Jó. Csodá- 
latos. De nem azért, mert ő ilyen híres. Aini éppannyira ismeretlen, mint jóma- 
gam, és az ő feleségének lenni éppen olyan csodálatos. " 


Szinensi: 
Ninda élete és tanítása, 
392. sómir 
Szúnahaum 
Hangilaoran 
43696. muhat szammunan 
442 


— Úgy gondolom — kezdte Ninda —, hogy akkor sem mehettem volna jobb időben 
jobb helyre, ha az lett volna a célom, hogy szociológiai kutatásokat végezzek. 
Ami természetesen eszem ágában sem volt, azért mentem oda, hogy részt vegyek 
az ünnepségükön és előtte beszélgessek az emberekkel. 


Hangilaoran nyolcadik szintjén, a Hirambi-teremben ültek a nagy kerek asztal 
körül, ötvenen, történészek, szociológusok, pszichológusok. Előttük innivaló, 
gyümölcs, sütemény, ahogy a szúniknál szokás. 

— Egy huszonkétmilliós nép. Mindössze négy lakott világuk van, egyetlen 
naprendszerben: Haddari — illetve ahogy ők ejtik, Haddari —, két holdja, Nakeli és 
Rotami, valamint a naprendszer egy másik világa, Sanadi. Ennek a lakossága két- 
százezer, a két holdé harminc- és tizenötezer. Az anyabolygón él a többi huszon- 
egy és háromnegyed millió ember. Őshonos életet hordoz, néhány eléggé figye- 
lemreméltó fajjal. Mind növények, náluk állatvilág nem alakult ki. Szép tájai van- 
nak, az emberek szeretnek utazni a világon belül, nagyszámú idegenforgalmi léte- 
sítménye van, fürdőhelyek, parkok, szép építésű, régi városnegyedek. Jól élnek, a 
másik három lakott világon jelentős bányászat folyik, de az anyabolygó egyes 
körzeteiben is, és virágzik a kereskedelmük. Van tehát veszítenivalójuk. — Ninda 
mély levegőt vett, aztán kifújta. — És csillagászati léptékben a közvetlen szom- 
szédságukban van a Haumma-Halli szoros kettőscsillag, amely néhány tízezer 
éven belül íhabbin-fórangi típusú szupernóva-robbanást fog eredményezni. Jelen- 
leg a kargiszánaun szakaszban tart, a jommirrészecske-kibocsátása már elérte a 
négyes fokozatot. A robbanás a kilences fokozatnál fog bekövetkezni, és Haddari 
felszínére három-négymillió ím erősségű kemény részecskenyaláb fog zúdulni. 
Ámbár ez tulajdonképpen teljesen mindegy. Már ezer is bőven sok ahhoz, hogy 
minden életet végérvényesen kipusztítson az egész világon. 

Ivott egy kortyot. 

— Mit tesz ekkor egy ilyen nép, amely jól érzi magát azon a világon, és nem 
akar elvándorolni, nem akarja feladni mindazt, amit megteremtett? Hát igen, épít 
egy sugárgátat... milyen egyszerű ezt kimondani. A gát költségvetését az ő kor- 
mányuk háromszázezer szúni év alatt tudná összegyűjteni, akkor, ha addig egyet- 
len tízezred palant sem költ semmi másra. Az építkezésről szóló vitában a legfon- 
tosabb érvek a pénzzel voltak kapcsolatosak, nem azzal, hogy a világ fele árnyék - 
ba fog borulni, és hogy milyen hatással lesz ez a mezőgazdaságra. Mint tudjuk, 
végül a sugárgát hívei győztek. Érdekes azonban megnézni, hogy hogyan, mert az 
eredmény erősen eltér a legtöbb esettől, amikor egy népnek dönteni kellett vala- 
miről. A többi sugárgát-népszavazásnál az ellenzők száma húsz-huszonöt százalé- 
kot tett ki, és a döntés után közülük néhány százalék elhagyta az illető világot. 
Haddarin — Ninda változatlanul az ottani kiejtéssel ejtette a világ nevét, pedig ezt 
még Szindoriával sem tette — a népszavazáson pontosan két egész három tized 
százalék ellenezte a gátat. Félmillió ember. Ugyanis az egészen kicsi gyerekek is 
szavazhattak. Amikor ott jártam, kértem, hogy beszélhessek olyanokkal, akik elle- 
ne szavaztak, ha hajlandók rá. Felajánlottam, hogy úgy beszélünk, hogy senki sem 
tudja meg, kik ők. Ők pedig nevettek és odajöttek hozzám a falujuk főterén össze- 
gyűlt tömegben, elmondták, hogy miért szavaztak ellene. És hogy azóta nem így 
gondolják. Az indokokat átugranám, politikai természetűek, nem tartoznak ide — 
az indokok indoka tartozik ide. Létezett egy párt, amelynek az volt az érdeke, 


hogy a gát ne szülessen meg, hanem más célokra költsenek. Mint említettem, két 
egész három tized százalékot sikerült maguk mellé állítaniuk, a népszavazás után 
viszont érdekes helyzet állt elő. A párt továbbra is elszántan kampányolt a gát 
ellen, a támogató tömeg viszont elkezdett olvadni, a helyi média felmérése szerint 
naponta tízezrek pártoltak el tőlük. Mostanra — alig tíz itteni évvel a népszavazás 
után — csak a párt magja maradt, talán pár tucat ember vagy még annyi sem, és a 
párt már csak hivatalosan létezik, nem fejt ki semmilyen tevékenységet, és a 
vezetőségükből senki sem volt hajlandó találkozni velem. De nem ez az érdekes, 
hanem hogy milyen sebességgel tűnt el mellőlük ez a félmillió ember. Azt 
hiszem, ez érdekelheti a fedélzetet — mondta ki a hagyományos szavakat, amikkel 
egy hangilaorani polgár elmélyültebb kutatásokat javasol. 

Ekkor éppen mindenki máshol volt a családból. Sileni iskolában, otthon Haugí- 
múban, most Szúnahaungaur domborzatáról tanult, a Jarrimantur-hegységet tanul- 
mányozták a nagy képernyőn, s közben arra is jutott alkalmuk, hogy egy szilupra 
vadászó hokkon-dzsóragit is megfigyeljenek a Rimman-csúcs mellett. Elkapta, 
megölte és vitte a fészkébe — a hokkon-dzsóragi jól repül és ritkán téveszt célt. 
Szinensinek csak néhány limli múlva lesz előadása, így most otthon üldögélt a hu- 
hallupban és bevásárolt, szeszkina-huddát készültek tartani, sokféle sajtot, fűszert 
válogatott össze — ezt a hargaun mindig maga csinálja —; hozzá kísérőnek, amik 
nem kerülnek a szeszkinába, olajos magvakat, sós aprósüteményt, szárított gyü - 
mölcsöket, mert a szeszkinához az való, és különféle meleg italokat. Aininak 
nemrég véget ért egy előadása, most Hangilaoranon volt ő is, három szinttel fel- 
jebb Nindánál és vagy fél szirszivel távolabb, és koppit játszott a dzsorongitban, 
egy másik lány, Szinki ellen. Egy hosszúkás asztal két végénél álltak és egy rugal- 
mas kis labdát kellett visszaütögetni egymásnak kis kerek ütővel. Amikor vissza- 
ütötték, egyet lépett a számláló — s ha valaki elhibázta vagy beleütötte az asztal 
közepén kifeszített alacsony hálóba, akkor a másik annyi pontot kapott, ahányat 
addig a számláló elért. Így komoly volt a tét, mert hosszú labdamenetek voltak, 
néha harmincszor-negyvenszer is ütöttek egy hiba előtt. 

— Természetesen — jegyezte meg Innasúmi — az is megér némi figyelmet, hogy a 
gátat ellenző párt miért akart másra költeni. 

— Érdekükben állt más beruházásokat indítani — felelte Ninda. — A gond az, 
hogy ez rövidlátó álláspont. Igen, természetesen a gát még nagyon ráér, ötezer év 
múlva ugyanúgy elkezdhetnék az építkezést az akkor élők, mint most. Akkor még 
mindig négyes lesz a jommirkibocsátás, vagy nagyon maximum átmegy ötösbe. 
Csakhogy akkor is lesznek olyan beruházások, amik valakiknek érdekében állnak, 
illetve persze objektív szükségletek is vannak köztük, most is vannak, később is 
lesznek. Haddari tropikus övezetében van egy félsivatag, amit már termőterületté 
akartak változtatni, de miután a Haunmma-Halli belépett a kargiszánaunba, a pénz 
is másra kell meg a hely is, ott alakították ki a munkagépek fő kikötőjét. De ettől 
még sivatag marad, sőt természetesen még rosszabb lesz a helyzet, hiszen a folya- 
matos fel- és leszállások még jobban tönkre fogják tenni a talajt. 


547. 


pb-25 elnyomás 1 


,, Miért zavarna, ha olyan világokról hallok, ahol nincsenek rajongóim? Én soha 
nem kértem senkitől, hogy rajongjon értem, ellenkezőleg, az ünneplés csak ter- 
hemre van. Néha beszélek a tévében különböző eszmékről, amilyen például a sza- 
badság. Inkább azokért rajongjatok. " 


Sileni: 
Naplóm Nindával, 
44023. nahangan 


Szúnahaum 
Árafunnin-Hilmu 
43696. higit lilgamíszan 
388 


A csillagközi sajtó rengeteget cikkezett Ninda ellenfeleiről is, akik időről időre 
munkát adtak az ügyvédeknek, bár mostanában nem sokat, a hírverés elcsendese- 
dett, a Ninda-kultusz feltartóztathatatlanul nyomult előre. Ha itt-ott akadtak is el- 
lenséges hangok, azok általában kínosan ügyeltek rá, hogy ne lépjék át azokat a 
határokat, amik kiváltják Ninda ügyvédeinek fellépését. Néha persze nem így tör- 
tént, és olyankor munkájuk akadt. 

Fíraszengi éppen a Szilellup házban tartott előadása után sétálgatott a 
környéken, Árafunnin faluban, és megállt a janníhaum szélén egy fiatal lány mun- 
káját figyelni, aki a Hilmu csúcsáról festett tájképet, amikor az unokája hívta, Ir- 
kéni, a Ninda Szolgálat tagja. 

— Hírem van Szindoriáról, nagypapa. Megint kiéleződtek az ellentétek a Ninda- 
film körül. 

Az ügyvéd vállat vont. 

— Harminc éve kínlódnak vele, és még egy tizedmatit nem forgattak. 

— Így van, és most pereskedni akarnak. Egymással és velünk is. 

— No min? — foglalt helyet Fíraszengi egy padon. 

— Az eredeti engedélyben, amit Ninda adott, a Halgip-egyezményre hivatkoz- 
tunk az engedélyben nem szabályozott kérdésekkel kapcsolatban. Abban az áll, 
hogy a filmet harminc éven belül be kell mutatni, és ez mindjárt lejár. 

— Hát hosszabbíttassák meg. 

— Nem akarnak még egyszer jogdíjat fizetni. Főleg hogy mostanra sokkal maga- 
sabb lenne. 

Az ügyvéd összehúzta a homlokát. 

— Ezt ki mondta? 


— Én — nevetett rá az unokája. Még kétszázötven sem volt, jogot tanult, magas, 
barna bőrű lány volt. — Ninda népszerűsége folyamatosan terjed a Galaxisban, il- 
lő, hogy mostanra többet fizessenek. Csak a kezdetben fizetendő összeget emel- 
ném meg, a Nindának járó százalékot nem, de persze a film bevételei sokkal ma- 
gasabbak lesznek. Nem szívesen válnak majd meg egy akkora halom pénztől, kü- 
lönösen azután, hogy eddig már mennyit beleöltek az ügybe. 

— Mindjárt megszakad a szívem. Talán bizony mi akadályoztuk, hogy megcsi- 
nálják a filmet? 

— Képzeld, nagypapa, ilyen is elhangzott már. Hogy a Testvériség nem látja szí- 
vesen a Ninda-filmet, ezért gáncsolták a megjelenését. 

— Aha, az a bolond újságíró, Szonkuhi, vagy hogy hívják. 

— Már van egy másik is. Rinkarúnak hívják, ez is szindor, és éppen arról tartott 
kiselőadást valamelyik apró szindor tévécsatornán, hogy a Testvériség milyen ál- 
nok és hazug, elmondott egy csomó mindent, ami nem teljesült az ígéreteinkből, 
és ez is közte van. 

Fíraszengi megvakarta az orrát. 

— Már nem emlékszem, milyen színűnek mondják a szindorok az ilyen ember- 
nek a fülét. Mi soha nem ígértünk nekik Ninda-filmet, ők akarták megcsinálni. A 
Testvériség összes működése abban állt, hogy mi írtunk egy engedélyt, Ninda rá- 
tette az ujját, és kész. 

— Azt hiszem, nagypapa, kéknek mondják. Kiderítsem? 

Fíraszengi nevetett. 

— Majd megnézem az anyagot. Ha perelni akarnak, pereljenek, az ő pénzük 
bánja. Szissz! Megesz minket a silummili, éppen ott megy. 

— Rinkarú? 

— Ugyan már, sien. Ninda személyesen! 

Irkéni boldogan felsóhajtott. Mint a Szolgálat valamennyi tagja, rajongott Nin- 
dáért. Nagyapja gyors léptekkel Ninda nyomába szegődött, aki a janníhaum belse- 
je felé tartott, és természetesen üdvözölte az Őrzőt mint Auszíni Kis Őrzője Au- 
lang Laipról, ahogy mindig, ha olyan jannihaumba lépett, ahol még nem járt. Fí- 
raszengi illedelmesen megvárta az Őrző válaszát, s amikor Ninda elfordult, hogy 
továbbmenjen, akkor szólalt csak meg. 

— Hát megesz minket a silummili, sien-Ninda. 

Ninda megfordult és ránevetett az ügyvédre. 

— Fíraszengi. No miért esz meg minket a silummili? 

Az ügyvéd fölmutatta a suagját, amiről Irkéni mosolygott rájuk. 

— Irkénivel éppen rólad beszéltünk, amikor megláttalak. 

— Szissz... 

— Hogy kerülsz éppen Árafunninba? 

— Előadást tartok a Szilellup házban az elnyomottak jogairól. 

— Miii, te jogi előadást tartasz? Mikor? 

— Négyszázkor. 


— Odamegyek — mondta Irkéni, és egy intéssel kikapcsolt. 

— De én is — bólogatott az öreg ügyvéd. 

Négyszázkor Ninda a Filgáur teremben ült egy mélypiros zsákfotelen, és végig - 
pillantott a hallgatóságon, ahogyan szokta. 

— Azért jöttem, ohangi, hogy arról meséljek nektek, milyen volt a szindoriai csa- 
vargók élete, mielőtt mi megváltoztattuk az ottani viszonyokat. De mesélhetek ar- 
ról is, hogyan élnek a hajléktalanok Orgelkán, Narittin vagy Silbudon, bár ezeken 
a világokon nem is jártam, de kaptam információkat. Rilosszáról nem kaptam in- 
formációkat, sőt lehet, hogy nincs is ilyen nevű világ, ezt a nevet most, ebben a 
pillanatban találtam ki, mégis meg tudom mondani, hogy ha létezik és vannak 
hajléktalanjai, azok hogyan élnek. Hogy miért? Mert ez mindenütt ugyanolyan. 
Ebben a tekintetben kétféle ország létezik: ahol gondoskodtak arról, hogy senki se 
lehessen hajléktalan, és ahol nem. Legalább száz országról tud a Dzserangiszí- 
munnuap, ahol nem létezik hajléktalanság. Viszont egyről sem, ahol nincsen el- 
nyomás. Valamiféle. Ebben a tekintetben a Testvériség tökéletesen egyedülálló, 
mégpedig azért, mert nálunk nincsen kormány. Rikkuniran szerint az elnyomás 
alapvetően két forrásból érkezhet, létezik kormány általi elnyomás és társadalmi 
elnyomás. A szintén thabbuan nemzetiségű Khabendi erre azt feleli, hogy társa- 
dalmi elnyomás csak ott alakulhat ki, ahol a társadalmat egy adott ideológia fogja 
össze, és aki ennek nem akar behódolni, azt elnyomják. Nos, egyetértek vele, és 
máris mondok egy példát. Miután nemrég teendőim akadtak egy sugárgáttal kap- 
csolatban, kicsit utánaolvastam a dolognak, és találtam egy érdekes korszakot Ho- 
binn világának életében. Körülbelül hatezer éve kezdődött és ötszáz éven át tar- 
tott. Ők kilencezer évvel ezelőtt kezdtek sugárgátat építeni, vagyis mintegy há- 
romezer éve dolgoztak rajta már, amikor erősen lecsökkent a kén ára a csillagközi 
piacon. Van egy világuk, ahol hatalmas kénlelőhelyek vannak, a gátépítés után az 
ottani bányák voltak az ország második legnagyobb munkaadója — csak hát csőd- 
be mentek. Ekkor jelent meg egyfajta társadalmi elnyomás, egy politikai mozga- 
lom, amely erőszakosan propagálta, hogy a gátépítést félbe kell szakítani, mert 
nincs rá pénz, a bányászokat kell támogatni, meg hát mindenkit, mert gazdasági 
válság van. Ezt a kormányzat határozottan ellenezte, de a mozgalom egyébként 
mindenkibe belefojtotta a szót, aki az építkezés folytatását támogatta, csak a kor- 
mányba nem tudta. Nos, ez egy olyan elnyomás volt, ami szembement a kormány 
akaratával — de nem is tartott tovább ötszáz évnél. Ezért azt gondolom, hogy 
Rikkunirannak igaza van, létezhet a kormánytól független forrásból érkező elnyo - 
más, hiszen láttunk rá példát, de úgy hiszem, hogy ez nagyon-nagyon ritka. 

Egy pillanatra szünetet tartott, végigpillantott hallgatóságán. 

— Az igazi elnyomás meglátásom szerint mindig közvetlenül kapcsolódik a 
kormányhoz. Limelgi azt írja, hogy ahol kormány van, ott kialakul az elnyomás 
is, hacsak nem olyan vezető áll a kormány élén, aki nem élvezi a hatalmat. Mert 
ha igen, akkor elnyomást gyakorol annak érdekében, hogy megtarthassa. 

pb-26 elnyomás 2 


, Az igazi nagyság az, ha tudunk kicsik lenni. " 


Ninda: 
A fény lúmái, 
602. 


— Most pedig nézzük, mi az az elnyomás. Nemrég beszélgettem egy politikussal 
Onktirról, aki roppant komolyan elmagyarázta nekem, hogy náluk elnyomás van, 
mert a kormány cenzúrázza a sajtót és az ellenzéket nem engedi nyilvánosan sze- 
repelni. Mondanom sem kell, hogy ez a politikus ellenzéki volt. De az ismertség - 
nek vannak előnyei is: szóltam az ottaniaknak, hogy beszélni akarok erről a kor- 
mány illetékesével, és pillanatok alatt rohant hozzám. Elmondta, hogy őket vi- 
szont az ellenzék nyomja el, mert hihetetlen mennyiségű közlendőt termel, és ha 
abból a lapok bármit nem tesznek közzé, akkor azonnal cenzúráról ordítoznak. Ha 
viszont mindent közzétennének, akkor az olvasók semmi mást nem kapnának. 
Természetesen engem nem érdekelt, hogy melyiknek mennyiben van igaza. Vi- 
szont mindkét politikusnak megemlítettem, hogy milyen problémákkal küzdenek 
az emberek a világukon. Hogy például a vízvisszanyerésük hatékonysága nyolc- 
van százalék körül van, ami egy tízmilliós világon egyszerűen elfogadhatatlan. Az 
ellenzéki politikus rögtön arról kezdett magyarázni, hogy igen, igen, ők ezt foly- 
ton mondogatják, de a kormány politikája így meg úgy. A kormánypolitikus meg 
arról kezdett magyarázni, hogy mi volt akkor, amikor a jelenlegi ellenzék volt 
kormányon. Ekkor tartottam egy kis beszédet az onktiriaknak, amiben lejátszot- 
tam a két beszélgetés felvételét — ezért most mindkét párt gyűlöl, de hát ez engem 
nem érdekel -, és elmondtam, hogy semmilyen érdemi választ nem fognak kapni, 
mert mindkét pártot csak az érdekli, hogy újabb és újabb pontokat szerezzen egy 
végeláthatatlan mérkőzésben, aminek nincsen semmiféle célja, semmiféle tétje, 
hiszen örökké döntetlenre áll, és nem ezen dőlnek el a számukra annyira fontos 
választások — amik valójában egyáltalán nem fontosak, hiszen a két párt nagyjá- 
ból azonos arányban nyer, hosszabb távon az idő felét hatalmon töltik. Nos, ez az 
elnyomás! — csapott Ninda energikusan az asztalra. — Onktiron nem a kormány 
nyomja el az ellenzéket. Hogy is tehetné, amikor a következő választást jó esél- 
lyel amazok nyerik? A két párt együttesen nyomja el az egyéneket, az úgyneve - 
zett köznapi embereket, az ország népét. Ez látszólag ellentmond Limelgi állításá- 
nak — pedig nem, csak annak egy alesetére mutat példát, amikor az elnyomást 
nem ugyanaz az egyén gyakorolja folyamatosan, hanem egy csoport. Onktiron és 
sok más világon ez a csoport két vagy több párt formáját ölti, de ez egyszerűen 
annyit jelent, hogy egymást váltják a hatalomban, értelmetlen szópárbajokat vív- 
nak. Beszélgettem több politikai újságíróval, akik ilyen országban élnek, és az a 


meggyőződés alakult ki bennem, hogy ezek a pártvezetők játéknak tekintik az 
úgynevezett politikát, és a nép egyáltalán nem érdekli őket. Ezért van elnyomás. 

Ivott egy fél pohár kéknarancsos íhafit. 

— Én azonban azt ígértem nektek, ohangi, hogy a szindor csavargókról fogok 
mesélni. Amit eddig mondtam, az volt ehhez a bevezetés. Elmondjam, mi az, amit 
a diktatúrában nem volt szabad a szindor csavargóknak? Jóval rövidebb lista lesz 
az, amit szabad volt. Hogy szabad volt az utcán kóborolniuk? Nem igaz, mert ha 
jött egy rendfenntartó — szindorul úgy hívták őket: Yrvy —, akkor menekülni kel- 
lett. Szabad volt egyáltalán létezniük? Nem, csak addig, amíg egy Yrvy úgy nem 
látta jónak, hogy agyonüsse vagy lelője őket. Ilyenkor vizsgálat indult, és ha a 
rendfenntartó nem azért ölt, hogy megvédjen másokat vagy önmagát, akkor bi- 
zony börtönbe került — no de azért mindig kiderült, hogy alapos oka volt gyilkol- 
ni, és felmentették. Az ilyen tárgyalásokon egyetlen csavargó sem tanúskodott, 
csak rendfenntartók és más törvénytisztelő állampolgárok. Jelenleg húsz bíró ül 
börtönben, mert ilyen tárgyalásokat tartott. Nos, ez az elnyomás. Amikor a jog hi- 
vatásos alkalmazói olyanokat tesznek, ámbár pontosan követve a törvényt, amikre 
ép világképű emberek csak büntetést tudnak kiszabni. Amikor bármit, amit teszel, 
azért tehetsz meg, mert még addig a pillanatig nem jött oda egy hatósági ember, 
hogy megbüntessen miatta — de ez bármikor bekövetkezhet. Amikor a társadalom 
önkényesen kialakított csoportokra oszlik, amelyekre más és más szabályok vo- 
natkoznak, vannak kivételezettek és kirekesztettek, és másik csoportba átkerülni 
nincs mód vagy csak nagy áldozat árán. Ez az elnyomás. 

Ismét tartott egy kis szünetet, körbepillantva hallgatóságán. 

— Az elnyomás káros a kirekesztetteknek, akiknek leggyakrabban a puszta 
életük fenntartása is veszélyben van. Káros a kedvezményezetteknek, akik rang- 
juk emelkedő sorrendjének függvényében egyre többet kapnak, s ezáltal egyre 
torzabb kép alakul ki bennük a társadalomról. Mint abban a szerencsére kisszámú 
szindorban, akik a diktátor bukása után kialakult átmeneti, demokratizálódó társa - 
dalomban még mindig a kiváltságaikat kérték számon, mert nem értették meg, 
hogy azokat a diktátortól kapták mint kedvencei, és nem járnak nekik alanyi jo- 
gon. Káros az elnyomás magára a társadalomra, mert akadályozza fejlődését, akár 
gazdasági fejlődését is, mert egy-egy beruházás esetleg azért nem valósulhat meg, 
mert akik létrehoznák, nincsenek kedvezményezett helyzetben a hatalomnál, erre 
számtalan gyakorlati példát ismerünk. De még inkább káros az elnyomás a társa- 
dalmi öntudatra, Fhattirum szerint egyetlen nemzedék, amely elnyomásban nevel- 
kedik fel, három nemzedékre visszavetheti a társadalom fejlődését. A diktatúrából 
örökölt káros magatartásformák még ennyi ideig éreztethetik hatásukat közvetle- 
nül — közvetetten pedig még tovább. Legvégül káros az elnyomás a galaktikus tár- 
sadalom egészére, mert minden államrendszer hatással van a szomszédaira és a 
vele kulturális, gazdasági, turisztikai, politikai kapcsolatban álló államokra, azok 
az övéikre, és így tovább. Egy lokálisan jelentős gazdasági, politikai erejű állam- 
ban kialakuló elnyomás súlyosan veszélyeztetheti az egész galaktikus térség fejlő - 


dését, s a térség leromlása már ugyanúgy visszatartólag hat a környező térségekre, 
ahogy az állam a szomszédaira. 

Larikkehilbarn volt az első hozzászóló, egy nyurga fiatalember, aki nevével és a 
csuklóján viselt színes szalagcsokorral is jelezte hilak nemzetiségét. A hilakok 
mind egy szálig szúnik, egy sem él közülük a Testvériségen kívül. 

— Sokat hallottam rólad, ohangi — kezdte. — De megvallom, most, hogy meghall- 
gattam ezt a kis fejtegetést, kissé csalódottnak érzem magam. Nincsen benne ere- 
deti gondolat, saját kutatás. Szépen elmondtál mindent, amit a tárgyról az elődeid 
leírtak, de ezeket enélkül is tudtuk. 

— Rendben — bólintott Ninda szenvtelen nyugalommal. — Akkor lássuk Dóúm 
bácsit. Dóüm bácsinak yysinsütödéje volt. Az yysin egy gumós növény, hasonlít a 
szimmire, talán rokonok is, nem tudom. Én sose láttam a sütödét, még kicsi vol- 
tam, amikor bezárt, mert lebontották az épületet egy szálloda építése miatt. A bá- 
csi utcára került, csavargó lett belőle, koldulásból élt. A következő két évszázad - 
ban számtalanszor megverték, hol a fiatalabb és erősebb csavargók, hol az ervé- 
sek, akik elől nem tudott elég gyorsan elfutni. Többször letartóztatták vád nélkül, 
majd hosszabb-rövidebb idő után elengedték. Végül egy nap nem engedték el, ta- 
lán meghalt a fogdában, sosem tudtam meg. És most lássuk a Zöldhátút, egy ve- 
lem egyidős fiút. 

pb-27 Karmina 


, A szem kétirányú tükör. Másoknak visszatükrözi, ami a lelkünkben van, nekünk 
pedig azt, ami a lelkünkön kívül van. " 


Szinensi: 
Összegyűjtött lúmáim, 
336. 
Szúnahaum 
Jasszani 
43696. nodzsat mulindzsan 
652 


A Ninda Társaság beperelt egy szindor tévécsatornát és két riportert rágalmazá- 
sért, de ez Nindát, mint általában, természetesen nem érdekelte. Egyébként sem 
ért rá ostobaságokkal foglalkozni. Más dolga volt. 

— Három pimasz, arcátlan idegen — mondta fagyosan. — Ideszemtelenkedtetek az 
én birodalmamba, az én palotámba, és arra sem méltattok, hogy tisztelettudóan 
üdvözöljetek. De most az egyszer elnézem nektek, mert jóságos vagyok. Így hív- 
nak az emberek. Árikarran-honniki Risszáni szimen irg Auhallahálillí Szinamin- 


nú-forrergi, Ánámáni királynője, a Jóságos Uralkodó. Elvárom, hogy tudjátok, ki 
vagyok, és ekként kezeljetek. Most pedig halljam, mi járatban jöttetek. 

— Nagyon jó — bólogatott Faulgar —, most már Engari következik, úgyhogy 
tartsunk egy kis szünetet, mindjárt végez a másik stúdióban. 

Ninda bólintott és kilépett a hangfülkéből. A képernyőn a királynői díszbe öltö- 
zött Auhallahálilli mozdulatlanná dermedve várakozott. 

Nem ez volt az igazi neve, az sokkal rövidebb volt: Auha. Fiatalabb volt Nindá- 
nál, csak százhúsz, de Ninda vékony hangja jól illett hozzá. Csak játékból volt ki- 
rálynő, de ebben a minőségében elképzelt tevékenységei a ruhákkal, helyszínek - 
kel, szereplőkkel mind életre keltek a rajzfilmen — és ő volt a főszereplő. A csil- 
lagközi koprodukcióban, helvor, simmutai, hinnuldudi és szúni filmesek által ké- 
szített nagyszabású rajzmesefilm főszerepére Nindát felkérni valamelyik merész, 
de zseniális producer ötlete volt. Ninda egyből igent mondott — a honoráriumról 
már a Társaság állapodott meg a filmstúdióval, akik nem voltak szűkmarkúak, 
százezer palant fizettek. Méghozzá minden egyes változatért, mert Ninda nem 
csak szúniul fogja szinkronizálni a kalandos életet élő iskoláslányt, hanem még 
annyi nyelven, ahányon el tudja mondani a szöveget helyes kiejtéssel és hangsú- 
lyozással. Harminc nyelven készül el a film. Ninda a többségüknek még a nevét 
sem hallotta. 

— Ninda neve akkora reklám lesz a filmnek, mint a Súaf kétszer — mondta 
Árgszini, a Társaság által frissiben felkért pénzügyi menedzser, aki a filmeseknek 
is ugyanezt mondta, csak valamilyen dzserang világon fekvő hegység nevével. — 
Illő, hogy a honorárium a nevének szóljon, elvégre ezért kérték fel éppen őt. 

A filmesek egyetértettek ezzel, ezért a tárgyalások gyorsan és kölcsönös meg - 
egyezéssel zárultak. Ninda nem vett ezen részt, őt a pénz egyáltalán nem érdekel- 
te. Egyetlen érintés a suagján és megtalálja a szerződést, aminek a legeslegelején 
ott állt az összeg, de nem olvasta el. Ujjlenyomatot nem is kértek tőle: igent mon- 
dott, ez az ő értékrendje szerint többet ér száz szerződésnél. 

Egy limlivel azután pedig, hogy a mai szinkronmunkájával elkészült, a Galaxis - 
nak mesélt megint. 

— Lian, lian, lian. Idő, idő, idő. Ma Órgon világáról beszélek nektek, amely nem 
messze Saunistól, a Kidipu-köd határán helyezkedik el, és nem az a neve, hogy 
Órgon, hanem: Órgon világa. Az ottaniak legjelentősebb nyelvén, karmi nyelven: 
pane Órgon. Mert volt az úgy egykor, hogy Karmina volt a világ neve, és egyike 
volt talán az utolsó olyan világoknak, amelyeket a szárazföldön és a tengeren hú- 
zódó határok osztottak külön államokra. Különösen hangzik, de voltak valaha vi- 
lágok, amelyek nem egyetlen állam voltak vagy egy sok világot átölelő állam ré- 
szei — hanem ahol egy folyó másik partja vagy egy rét másik fele már másik or- 
szághoz tartozott, és nem mehettél oda, ha nem volt engedélyed. Volt egy csomó 
ilyen ország: Sine, Minga, Nioma, Guhinu, Kimeposzti, Asztuhan-Heszka, Nin- 
gisziokan, Aumin Szingiran, Ankindamszovane, Patszivirikona-Ihanen, Huvedzst, 
Fattarikine és Ngrwandi. Sine volt a legnagyobb, ma is ők, a karmi nyelvű 


beszélők alkotják a többséget, de azóta a kicsiny fatta nemzet is megnépesedett, 
és ma már sok világon megtalálhatók. És volt az úgy egykor, hogy több országot 
is a legnagyobbak közül olyan diktátorok vezettek, akiket a saját hatalmukon 
kívül nem érdekelt semmi — ám egy nap, harmincötezer évvel ezelőtt kitört egy 
forradalom Sinében, átterjedt a többi államra, és napok alatt győzött. Az elnyomó 
kormányokat megdöntötték. Eltörölték az országhatárokat, amik addig olyan 
bizarr módon szétszabdalták a világot, és egyetlen államot hoztak létre, ami a 
világ nevét viselte: Karmina. Még mindig nem Órgon. Órgon egy fiatal tanár volt, 
aki egy kis szigeten alapított egy árvaházat azoknak a gyerekeknek, akiknek a 
szülei meghaltak a harcokban. Mert hát áldozatok sajnos voltak. Több mint 
kétezer gyerek nevelkedett a szigeten. Amikor a gyerekek felnőttek, Órgon és 
munkatársainak egy része is a szigeten maradt, a gyerekek közül is sokan, 
működtették tovább a kis települést, amit alkottak, s amihez azóta új letelepülők is 
csatlakoztak. Más gyerekek viszont elköltöztek, többen közülük bekerültek a 
kormányba is, köszönhetően Órgon-falu világszerte élvezett hírnevének. Órgon 
legfiatalabb unokái közül még életben volt kettő, amikor elkészült a legnagyobb 
emlékmű, amit ember kaphat: róla nevezték el a világukat. Mert Órgon bölcs 
tanító volt, aki nem csupán a falujában nevelkedő árvákat tanította, hanem egész 
világát is, hosszú élete végéig tévéközvetítéseket is tartott, ő volt az, aki 
elmagyarázta Karmina népeinek, hogyan éljenek a darabokra szaggatottság 
megszűnése utáni új világban. Így történt mindez Órgon világán, a Kidipu-ködnek 
a Szimbesszun felőli szélén, harmincötezer évvel ezelőtt. 

Órgon világának kormánya egy derkin belül közleményben köszönte meg Nin- 
dának, hogy híressé tette világukat a Galaxis távolabbi tájain is, és hozzátették, 
hogy azt a tiszteletadást, amit Órgon világa kapott Nindától, ők már nem tudják 
fokozni, de Órgon-szigeten, Órgon emlékművének talapzatán virágkoszorút he- 
lyeznek el Ninda nevében felirattal. Ez már aznap meg is történt, közvetítették a 
tévében, jelen volt az államelnök és a Testvériség nagykövete, nagyszámú szúni 
polgár az éppen ott tartózkodó Szummurgip Hauri fedélzetéről, számos fontos ór- 
gonvilági személyiség és több további állam nagykövete. 

Nindát ez nem érdekelte, ő ekkor már egész családjával Jasszani-Hinnaszban 
volt, gyerektáncmulatságot és játékestet tartottak, s persze volt sok ennivaló is, 
dzsomdzstűzhelyeket állítottak fel, és Sileni mindenhol ott volt, ahol enni lehetett 
valamit. 

— Rengeteget eszik — állapította meg Hait, amikor Sileni körbeszimatolt egy tep- 
sit, amit Niszragun éppen kiemelt a sütőből, szivanszgan sütemények voltak ben- 
ne, cső alakra hajlított tésztát megtöltöttek krémsajttal, a végeit lezárták, a tetejére 
köménymaggal kevert reszelt sajtot hintettek, és így megsütötték. 

— Rengeteget — bólintott Aini —, de növekszik is, mint a syveliumas. Az igaz, 
hogy sokat mozog is, jó, hogy rászoktattuk a sportra. 


Közben Niszragun éppen egy ujjal visszatolta Silenit az orrocskájánál fogva, és 
mondta, hogy forró. A kicsi várt, de olyan képpel meredt a tepsire, mint egy türel - 
metlen kiskutya. 


,, Ha elpusztítasz valakit, nem győzted le. Ő győzött le téged." 
Ninda: 
A fény lúmái, 
919. 

,, Nem neheztelhetünk rá, amiért kevesebbet foglalkozott velünk, miután megmen- 
tett minket a zsarnokságtól. Hiszen annyi sok nép várt még megmentésre. " 


ÁLAN: 
Hősköltemény, 
Auríhaum 
Ángfuráni 
43698. muhat sillíman 
620 


Ángfuráni az Ángru-hegység lábánál épült a tengerparton, fél szirszire a folyó tor- 
kolatától, ki lehetett sétálni ide a kavicsos, sziklás parton, ahol alig nőtt egy-egy 
kósza cserje. Hátuk mögött az Ángru vonulatai szürkén, baljósan meredtek az ég- 
nek, előttük a Sevalgettur méltóságteljesen hömpölygött a tengerbe, amit itt Áng- 
öbölnek hívtak, magát a tengert pedig Súraszit-tengernek. 

A folyó vize inkább szürke volt, mint kék. A tengeré is. A négy lányon és 
Dzsellin kívül semmilyen más színt nem lehetett látni, csak szürkét, fehéret, néhol 
egy-egy fakózöld cserjét, az égbolt kékjét, meg a piros csíkokat a milliónyi ro- 
kissza nyakán, amik egyfolytában vijjogtak, csattogtak, fölröppentek, leszálltak, 
összeverekedtek haldarabokon. Nagy telepük volt a torok túloldalán, hangzavaruk 
ide is elhatolt. 

Silenit sokkal jobban érdekelte a tenger, mint a madarak. 

— Mitől nőnek ezek ekkorára? — kérdezte. 

— Hát ezt nem tudom — mosolygott Ninda. Egy óriási daungot szemléltek, egé- 
szen közel a parthoz, lehetett vagy négy emelet magas, széltében akkora, mint 
Nindáék és Haiték háza együttvéve. Már megtanulták Ángfurániban, hogy ame- 
lyik magas, az a daung, amelyik szélesen elnyúlik és lapos, az a huami, és ame- 
lyik csak akkora, mint egy kis gömbölyű csónak, az a limma. 

— De ezek a tenger vizéből fagynak jéggé — szögezte le Sileni. — Ha a tenger 
egyik pohárnyi része olyan hideg, hogy megfagy, akkor a mellette levő pohárnyi 
is, meg az amellett levő, és így tovább, miért nem fagy meg az egész? 

— De, megfagy — felelte Aini a kérdéssel egyidejűleg, hiszen a mentális 
érintkezésben a beszédet nem különálló szavak gyanánt érzékelték. — Ezek egy 
nagy jégtábláról törtek szét és elúsztak mindenfelé, amikor beállt a tavasz. 

A daung lassan közeledett a parthoz. Kissé megbillent, a felső része megrepedt, 
és egy hatalmas jégtömb kezdett csúszni lefelé. Mialatt méltóságteljes lassúsággal 


lecsúszott a daung törzséről, a lányok hosszú beszélgetést folytattak róla. Aztán a 
jégtömb lezuhant, hatalmas csobbanással bele a tengerbe. A hullám hamarosan el- 
érte a partot és óriási csattanással nekiverődött a szikláknak, alig száz ríginre tő - 
lük. 

— Menjünk — mondta Ninda. — A daung még mindig a part felé tart. Ha nekidől 
a partnak, szétzúz minket. 

— De ne visszafelé, hanem tovább — mondta Szinensi. — Kíváncsi vagyok följebb 
a Sevalgetturra. 

Elindultak a folyóparti ösvényen. Ebben az irányban a legközelebbi település 
Fonnirkup, húsz szirszire innen, járhatatlan terepen és a folyó túlsó oldalán, és 
semmilyen híd nincs rajta. De hát nem is akartak Fonnirkupig elgyalogolni. Föl- 
mentek egy meredek emelkedőn, s visszapillantva meglátták a daungot, innen 
nézve mintha közvetlenül a parton állt volna. Egy másik daung kint a tengeren ép - 
pen felborult, néma csendben, óriási hullámgyűrűt verve maga körül, ami már 
egészen szétterjedt, mire meghallották a csobbanás robaját. 

Az emelkedő tetejéről kis vízesésben zuhant alá az Ángirokkiszinnur, egy ak- 
korka patak, amin Szinensi könnyedén átugrott, aztán Ninda fölkapta és átnyújtot- 
ta neki Silenit. 

— Én is átugrottam volna — mondta a kislány. 

— Igen, és ha beleesel, mehetünk vissza Ángfurániba — felelte Szinensi. — Itt 
nem lehet vizes ruhában sétálgatni, hiába van tíz-tizenkét amsi. 

— Nézzétek, hokkon-dzsóragi! — rikkantotta Sileni, kivételesen élőszóval. A 
nagy madár nem messze tőlük repült át a Sevalgettur fölött, aztán űzőbe vett egy 
rokisszát, de az lebukott előle a folyó vizébe. 

— A rokisszát nem zavarja a hideg víz — mulatott Sileni —, még esetleg halat is 
eszik, amíg le van bújva a dzsóragi elől. Az vorkena? 

Pár pillanatig tanulmányozták a víz tükre alatt keringő halakat. 

— Fogalmam sincs — mondta Ninda. 

— Szerintem vorkena — bólintott Szinensi. — Ezekben a sarki vizekben őshonos. 
Az a keskenyebb testű meg alighanem hirgékit. 

— Mind a kettőt szeretem — bólogatott Sileni lelkesen —, bár a vorkena jobb. 
Roston sütve ri maup la mártással. 

— Szerintetek hány mati, amíg bejelenti, hogy éhes? — derült Aini. 

— Egy — tippelte Ninda. 

— Kibírok kaja nélkül kettőt is — felelte a kicsi hetykén. — De azért ha vissza- 
érünk Ángfurániba, én megnézném azt a rirkaran sütit, amiről Ájarszi beszélt. A 
hal után, persze. 

— Ájarszinak más dolga is van, mint neked rirkarant sütni. 

— Én magam is megcsinálom! — vágta rá a gyerek. 

— Hát az igaz. 

Egy kinyúló hegytömböt kerültek meg, s meglepve nézték az elébük táruló 
látványt. 


— Itt ilyen egy erdő — állapította meg Sileni talpraesetten. — Igazi erdőség. Őser- 
dő! Ez legalább tizenöt fa. 

Nevettek. A tizenöt fa ráadásul olyan vékony volt, hogy alighanem együtt nem 
tudták volna kitenni az otthoni huhalli tömegét. 

— Ez nem rerru — mondta Aini. — Valami őshonos fajta. 

— Jurki — derítette ki Szinensi a suagjáról. — Konkrétan jurki-szinorri. Valóban 
őshonos, nagyon hosszú életű, ezek a fák lehetnek vagy harmincezer évesek. 

— Szissz — mondta Ninda. — És ilyen lassan nőnek? 

— Nem, ezer év alatt elérik végleges méretüket, attól kezdve nem változnak, el- 
élnek ötvenezer évig is. 

— Mit esznek? — kérdezte Sileni. — Itt annyi tápanyag sincs a földben, mint a hil- 
liki. 

— Hát ha annyi van, mint egy fél hilliki, akkor már megélnek — felelte Szinensi. 
— A sarki fajtáknak nagyon igénytelennek és szívósnak kell lenniük. A huhalli 
melegebb éghajlathoz szokott, az akkor is elpusztulna ezen a vidéken, ha egész 
Ángru-harrigísziből összehordanánk neki minden csipetnyi tápanyagot. Viszont 
pár ezer szirszire innen vidáman megél. 

— Az már ott a Fannungónir — intett Aini egy újabb folyócska felé, amely vagy 
fél szirszire tőlük, a lejtő aljában sietett a Sevalgetturba. — De odáig már nem me- 
gyünk el, legalább fél derkibe telne, és esteledik. , Auríhaum forog." 

Régi mondás volt ez Auríhaumon, hiszen a szúnik mindent Szúnahaumhoz mér- 
tek, amely nem forgott — de ez a világ igen, és keringett is napja körül, ami mind - 
azokkal a következményekkel járt, amikkel a Galaxis összes többi világán is, az 
egyetlen Szúnahaum kivételével. Voltak nappalok és éjszakák, évszakok is vol- 
tak, az egyenlítő környékén sok napfény, a sarkvidékeken kevés, éppen úgy, mint 
az összes olyan világon, amely őshonos életet hordoz, Ősi Földön is. 

A Szaugu-doktrínáról beszélgettek, amíg továbbsétáltak az erdő után. Eszerint a 
kataklizma hatására végérvényesen elveszett minden esély arra, hogy Szúnahau- 
mon valaha élet alakuljon ki, mert ehhez alapvetően szükséges, hogy a kialakuló 
létformák folyton változó körülmények közé kerüljenek, amelyekhez alkalmaz- 
kodniuk kell. Ninda párhuzamot vont Szaisszal, ahol a nappalok és éjszakák vál- 
takozásán kívül semmilyen változás nincsen, a tengelye szinte függőleges, tehát 
évszakok nincsenek, nem létezik a vizek körforgása — és nem is jutott tovább az 
evolúció egyetlenegy fajnál. Auríhaum változó világ, változatos tájegységekkel, 
így sokszínű, gazdag élővilág fejlődhetett ki. 

Mint például a rokissza, amely valójában három faj gyűjtőneve, és az erdő után 
egy újabb nagy telepükre bukkantak, ahol akkora volt a ricsaj, hogy inkább hívtak 
egy légikocsit és visszamentek Ángfurániba. 


551. 


pc-2 esküvő 


;, Meg az is mekkora pillanat volt, ahogy ott állt egy szál magában harminc irdat- 
lan harckocsi előtt. Es pontosan tudtuk, hogy a végkifejlet csak az lehet — ami 
lett." 


Szillon Nomboka Marotomandi: 
Utjaim Nindával, 
240. 


Az ángfuráni út nem kirándulás volt. Ninda meghívásra jött, Halget és Rírani es- 
küvőjére, akik nem itt éltek, de szerették Auríhaum sarkvidéki tájait, ezért itt há- 
zasodtak össze. Mindkettőjüket Hangilaoranról ismerte, Halget kultúrtörténész 
volt, Rírani politológus, háromszázas éveikben jártak és volt már egy kisbabájuk 
is. Nem szántak Nindának semmilyen szerepet, egyébként is eléggé formalitás - 
mentes volt az esküvő, sinnarszési sem volt, csak sinní-sédihaup, vagyis az Őrző, 
aki összeadta őket. Ehhez persze le kellett tennie a janníruant, amit viszont nem 
tehetett formalitás nélkül — esküvőt lehet tartani akár mindenféle szertartás nélkül, 
de a janníruant letenni csak szabályos átadás keretében; legfeljebb eldobni lehet, 
ha valamiért ugrani kell, mint amikor Ninda Kis Őrző lett. Most Szinensi lett az, 
akit az Őrző annak rendje s módja szerint felkért. Persze tipikus szúni szokás sze- 
rint az Őrző találomra választotta ki őt, ahogyan előre megbeszélték, ő pedig vé- 
letlenül már előre beöltözött Őrző-ruhába. Halget is teljesen véletlenül kérte fel 
éppen az Őrzőt, akivel már szintén előző nap megbeszéltek minden részletet. 

— Ángfuráni tüze nem maradhat őrizet nélkül, míg az Őrző a sinní-sédihaup fel- 
adatát látja el — jelentette ki. — Szinensi, kérlek, segítségemre lennél az örök tűz 
gondozásában? 

Szinensi csak ekkor tette kezét a homlokára, amit minden jelenlevő viszonzott. 

— A Felhő gyermeke vagyok, Őrző. Kívánságodat teljesíteni öröm és megtisztel- 
tetés. 

Az Őrző, egy középkorú férfi szertartásosan átadta neki a janníruant, amivel 
persze visszakapta nevét, hiszen most átmenetileg nem volt Őrző. 

— Szinensi, Ángfuráni Kis Őrzője, köszönöm segítségedet. Innarki vagyok, a 
Felhő gyermeke, s e pillanattól Rírani és Halget sinní-sédihaupja. 

S ezután adhatta össze a házasulandókat. Az alkotmány szerint erre minden fel - 
nőtt szúni polgárnak joga van, de általában közfeladatot ellátó személyt szoktak 
felkérni: szertartásosabb esküvőknél a Fény Csillagait, mint akkor, amikor Ninda 
volt sinnarszési, máskor a Híd vagy az egyik fedélzet tisztviselőjét, a hajókon 
élők valamelyik munkacsoport vezetőjét, illetve leginkább az Őrzőt. Néha egy 
idősebb rokont vagy barátot, de sosem a házasulandók valamelyik felmenőjét, 
mert szerencsétlenséget hoz. 


Annyi formalitás azért volt az esküvőben, hogy egy kisfiú, Orneszit előhozta és 
kibocsátotta a Sínisuál-kört, annak ragyogásában álltak meg a házasulandók, mel- 
lettük a kisbaba, Rírani húgának karján, s Innarki is egy hagyományos formulával 
kezdte, ami elsőként Angisztilhepan esküvőjén hangzott el — de csak mai szúni 
nyelven mondta el, bár sokszor idézték az ősi nyelven is —: 

— Csakugyan össze akartok házasodni? 

— Igen — felelte Halget. 

— Igen — felelte Rírani. 

— Hát jó — mondta Innarki. — Rírani és Halget, Ángfuráni örök tüzének Őrzője- 
ként házastársaknak nyilvánítalak benneteket. E pillanattól Rírani Halget felesége, 
Halget Rírani férje. Sok boldogságot kívánok. Simnunná. 

— Simnunná — felelte rá a janníhaum népe, a házasfelek megcsókolták egymást, 
majd az ujjongás csillapultával Orneszit elbocsátotta a Sínisuál Fényét, az Őrző 
pedig visszatért Szinensihez. Homlokukra tett kézzel köszöntötték egymást, ter- 
mészetesen. 

— Köszönöm, Kis Őrző, hogy gondoskodtál helyettem Ángfuráni örök tüzéről. 

— Soha nem aludhat ki a Testvériség tüze, Ángfuráni örök tüze — felelte 
Szinensi, és szertartásosan átnyújtotta a janníruant. — A Felhő gyermeke vagyok, a 
Testvériség tüze, Ángfuráni tüze klánjaim és törzsem tüze is. 

Ninda nem mondott ilyen szépeket, amikor ő lett Kis Őrző, de hát őt meglepe- 
tésként érte. 

Ángfuráni zárt falu volt, amilyenek a Dzsisszá-peremen is vannak, a harminc 
ház kissé szétszórva épült egy nagyobbacska tér körül, amin az örök tűz is állt, és 
az egész körül függőleges, átlátszó falak, rajtuk lapos tető, amit az auríhaumi csil- 
lagév háromnegyedében hó borított volna, ha nem fűtötték volna. A falutető alatt 
bármilyen öltözékben lehetett lenni, de ha onnan kiléptek, kellett a meleg ruha. 
Most, amikor a lányok kijöttek a Sevalgetturhoz, jó idő volt, de azért mégsem 
köntösben jöttek, hanem nadrágban és pulóverben. 

A falu legnagyobb háza volt az üzlet, aminek ilyen távoli falvakban mindig len- 
nie kellett, ha valamire sürgősen szükség van és bármiért akadályozva van a köz- 
lekedés — nem mintha ez valaha előfordult volna, de az üzletet persze használták, 
ami ott is megvolt, azt nem hozattak Szaumrahíból vagy Ilkarriból, a legközelebbi 
városokból. A bolt épületében volt a vendégház is, három pihenőszobával és egy 
fürdőszobával. 

A lányok különösebben meg sem lepődtek, amikor mindössze néhány matival 
azután, hogy leszállt velük a légikocsi, ami a komphajóról, a Szihellun Sanguraní- 
gíről hozta őket, már elhangzott Ninda neve, méghozzá a hátuk mögül. Megfor- 
dultak. Aki hátulról is felismerte Nindát, egy kopaszodó férfi volt, Ergadzsi. 

— Igen, valóban te vagy — mosolygott rájuk. — Az egyetlen sáhaddif-haungszí, 
aki két törzsbe tartozik. 

Ninda feltartotta bal kezét, mert a férfi csuklóján is volt egy haudzsi. 

— Áhíni-hau — mondta. 


— Áhíni-hau sihuat rilgipun! A rotong-silaúri törzs főnöke vagyok. 

— A nindaranok üdvözletét hozom a rotong-silaúriknak — felelte Ninda, a 
törzsfőnök felé nyújtva balját. — Együtt őrizzük a Testvériség törzseinek tüzeit, 
együtt nézünk fel a Sínisuálra, szahun-szahavun. 

— A rotong-silaúrik is köszöntik nindaran testvéreiket, a Felhő gyermekeit. 

Egymáshoz érintették a két haudzsit, s a másik tenyerüket a homlokukra simí- 
tották. 

— Furcsa dolog ez — mondta aztán a férfi, amikor helyet foglaltak a janníhaum 
asztalánál. — Láttam a siéhongodat. Te itthon és a dzserangok között is az egyik 
legnagyobb híresség vagy, de egészen más okból. 

— Elég nagy a Galaxis, hogy sok minden elférjen benne — felelte Ninda. — Persze 
a dzserangok nem is sejtik, mit jelent az arany karperec, hát fogalmuk sincs róla, 
hogy törzsfőnök vagyok. Nem is tudnak semmit a törzsszövetségről. 

— Hát persze hogy nem. Te ugye nem törzsfőnöki minőségedben vagy itt? 

— Nem, szó sincs róla. Az én törzsemnek csak három tagja van. Még varázslónk 
sincs. 

— No, az nem is kell még egy ilyen fiatal törzsnek. Én félig-meddig hivatalosan 
jöttem, mert Rírani a törzsembe tartozik, de a szertartáson nem kaptam feladatot. 
Halget pedig alihenda-sófut, az ő főnökük nincs is itt. 

— Ott van a törzsed, ahol te vagy — idézte Ninda a régi mondást. 

— Hogyne. Hanem ha már törzsekről beszélünk, mesélhetnél valamit. Kétszere - 
sen is te vagy a legfiatalabb törzsfőnök a Testvériségben, saját életkorod meg a 
törzsed léte szerint is. 

Ninda elnevette magát. 

— Saját életkorom szerint már csak a második. A hapihuanda-szongimuk múlt 
hetesben választották ki Silargilt, aki egy évvel fiatalabb nálam. 

— Szissz... ezt nem is tudtam. Persze dolgoztam, igaz, kint voltam a Galaxisban 
egy bányaomlásnál mint esszidzsinna. Mint leszármazottat választották? 

— Igen, ő Ardzsinan legidősebb unokája. 

Létezett az a szokás, hogy a törzsfőnök leszármazottját, általában unokáját vagy 
dédunokáját választják utódjának. A gyerekét csak akkor, ha még nem nagyon 
öreg. Hiszen a legtöbb törzsfőnök csak igen idős korban teszi le a szianerget. 


552. 


pc-3 sildóar-thokka 


,, Megtanulni bármilyen bonyolult dolgot általában könnyebb, mint a már birto- 
kunkban levő tudást rendszerezni, akár egyszerűbb dolgokkal kapcsolatban is. 
Pedig a rendszerezetlen tudás oszladozni kezd." 


Angrolími: 
Bevezetés a fhangi gondolkodásába, 
4. 
Szúnahaum 
Hangilaoran 
43698. famut szílgaran 
460 


Talán ha húszan voltak Hangilaoran hatodik szintjén, a kör alakú Jasszinup terem- 
ben, Nindáék valamennyiüket évek óta személyesen ismerték. Többségük párná- 
kon ült, néhányan asztal mellett, mindenki előtt a szokásos tálcák és poharak, és 
senki nem szólt semmit élőszóval. Nem illett hangosan beszélni a dóar-thokkan 
alatt. 

Itt másképpen játszották, mint Szketro Mjanrit a családjával, amikor Ninda ta- 
lálkozott velük, nem asztalon, hatszögletű lapocskákkal, hanem a falon, ami teljes 
egészében fekete volt, és néhány területén szövevényes rajzolatok húzódtak khák 
sokaságából, zölddel, sárgával, kékkel, pirossal, fehérrel írva. Mindegyik terület 
egy beszélgetés. 

Ninda a zölddel folyó eszmecserét olvasgatta, ami a fhangi tömör nyelvén is ki- 
tett már több száz khát, amikor ő bekapcsolódott. Történeti nyelvészetről folyt a 
szó, Arnagi egy lúmájából indultak ki: , Ősi Föld legkorábbi történelmében for- 
dult elő először és utoljára, hogy nyelvek keletkeztek a semmiből. Azóta csak már 
létező nyelvekből jönnek létre." A beszélgetés több szálon folyt, egyfelől azt tár- 
gyalták, hogy vajon ez miképpen történhetett, mi késztethette a félig-meddig még 
állati sorban élő embert, hogy szavakat találjon ki, majd elvont fogalmakat és 
nyelvtani struktúrákat alkosson — márpedig a történészek meggyőződése szerint 
ez volt az, ami végül is kiemelte az embert az állatvilágból —, a hatszögrács másik 
nyúlványain pedig arról értekeztek, hogy lehetséges-e ma — azaz bármikor a nyel - 
vek létezése óta —, hogy a semmiből újabbak jöjjenek létre. Ninda átnézte a rá- 
csot, a suagján vissza is tudta pörgetni és megnézni, milyen sorrendben tették 
hozzá gondolataikat a többiek, és mely részleteket ki írta. Válaszolni is ott tudott, 
csak kiválasztott egy sor hatszöget bármilyen kacskaringós elrendezésben, és be- 
leírta a mondanivalóját, ami megjelent a falon és a többiek suagjain. 


Nem, szerinte sem lehetséges, hogy a semmiből jöjjenek létre új nyelvek, mert 
aki létrehozza őket, az valamilyen nyelven már tud, és ez hatást fog gyakorolni a 
gondolkodására. Tegyük fel, hogy nem nyelvet kíván létrehozni, hanem egy nyel- 
vektől független gondolatrendszert — amilyen a fhangi is lehetett volna kezdetle- 
ges formájában, ha alkotóinak ilyen szándékuk lett volna. Addig nincs is 
probléma, amíg nyelvfüggetlen fogalmakhoz rendel hozzá jeleket — csak ezekből 
nagyon hamar ki fog fogyni. Hiszen például az állatfajokat, a színeket, sőt a szá- 
mokat is másképpen csoportosítják az egyes nyelvek. Például egy szúni késztetést 
fog érezni, hogy a tíz, húsz, harminc, negyven stb. számnevekre külön jelet alkos- 
son, míg egy hinnulnak az lesz a természetes, hogy ezeket a tíznél kisebb számok - 
ból és egy , tízszeres" jelentésű jellel fejezze ki. A szúni hilg és liran színnevek, 
amik a zöld és a kék színt fejezik ki, a hinnulban egyetlen szóval is kifejezhetők, a 
thabbuanban viszont négy szó fedi le ugyanezt a színtartományt. De más és más 
módon csoportosítják az egyes nyelvek a családfa rokonsági fokait is, erre a leg- 
jobb példa a sauninas, ahol egyszavas kifejezések vannak olyan rokoni viszo- 
nyokra, amiket szúniul csak három-négy szóval lehet körülírni. 

Míg ezt leírta, a rács másik részén folytatódott Halgauri, Sotten és Émadzsi be- 
szélgetése az ember kommunikációjában végbement változásról, amikor beszélni 
kezdett. Itt Szinensi kapcsolódott be egy mellékszállal, amelyben párhuzamot 
vont a beszédnek az emberi fajnál való megjelenése és az egyénnél, a csecsemő - 
nél való megjelenése között. Minőségi változást jelent, amikor elkezdi funkcioná- 
lisan használni a nyelvet, hiszen addig csak a szülei értették többé-kevésbé, ettől 
kezdve viszont másokkal is beszélhet, eleinte csak minimális közlésekre szorít- 
kozva, de kevéske értelme még nem is igényel komplexebb fogalomtárat. Hason- 
lóképpen lehetett az emberi faj Hajnalkorában, amikor kétségkívül a felnőtteknek 
sem voltak bonyolultabb gondolataik, mint a kisgyerekeknek. Sajnálatos, hogy az 
emberrel rokon fajok ősidőkkel ezelőtt kihaltak, csak régi filmek, dokumentumok 
őrzik az emléküket: ezek az állatok valamiféle gyermekszerű, de mégsem gyer- 
meki intelligenciával rendelkeztek, csak korlátozott fogalmaik voltak a világról. 
Aini eközben hozzáírta, hogy a csecsemőhöz hasonló folyamatot élhetett át az is, 
aki olyan világra költözött, aminek nem tudta a nyelvét, még a fordítógépek és a 
hipnopédia megjelenése előtt. Eleinte csak egyszerű közlésekre szorítkozhatott, és 
fokozatosan értett meg egyre többet és lett képes egyre összetettebb gondolatai- 
nak is hangot adni. A különbség az, hogy eközben azok az összetett gondolatok 
megvoltak neki, csak nem tudta kifejezni őket az idegen nyelven, a kisbabának vi- 
szont még nincsenek is meg. 

Ez egyik népszerű tulajdonsága volt a dóar-thokkannak: a szerteágazó, mégis 
összefogható kommunikáció. Ugyanaz a beszélgetés egyszerre számtalan irányba 
haladhatott, a hatszögrács mentén kanyarogva. Az elektronikus változat, a sildóar- 
thokkan azt is tudta, hogy a spontán módon leírt szövegrészeket időnként átren- 
dezte célszerűbben, hogy jobban elférjenek, és ha így is zsákutcába futottak a 


rácsban, be lehetett tenni egy ugrást, ami által a rács egy üres részére kerültek, ott 
folytatódott a beszélgetés. 

A gépben természetesen megvolt a fhangíban ismert összes khá teljes magyará - 
zata, így ha a lányok olyannal találkoztak, amit az ő dírfokozatukban még nem is- 
mertek, azt egy érintésre kibontotta és megmagyarázta, hiszen a fhangít pontosan 
így kell tanulni. Hamarosan itt is van az ideje a következő dírvizsgának, nem sok 
hiányzik hozzá a tudásukból. 

De sokkal energikusabban készültek az esküvőjükre. Kettő lesz: az első itthon, 
Jasszaniban, hétszáznégyben, amikor Szinensi is betölti a kétszáztízet, aztán kis - 
hajóval elutaznak Saunisra és megtartják a másodikat is. Mind a kettő a hagyomá - 
nyos szokások szerinti, nagy esküvő lesz. A Galaxissal a Szolgálat fogja közölni a 
puszta tényt, hogy Nindáéknak megvolt az esküvőjük, azt is csak utólag, és rész- 
letek nélkül, a másik két lány neve is változatlanul titok marad. 

Némi időt eltöltenek Saunison, azután kereskedőhajóval térnek haza, útközben 
megnéznek egy-két világot. A dzserangok persze ujjongani fognak, hogy láthatják 
Nindát — hadd ujjongjanak. Már be lett adva nekik, hogy azokban az időszakok- 
ban, amikor Ninda itthon van a Felhőben, akkor állandó jelleggel a hajóján tartóz- 
kodik és nem óhajt kiszállni. Nem is próbálják rá kapacitálni, mert a Szolgálat el- 
magyarázta, hogy Ninda nem egy közintézmény, ami köteles a nagyközönség ren- 
delkezésére állni, hanem egy magánember, akinek a privát szféráját a Testvériség 
védelmezi — és azon belül a külön erre a célra létrehozott Ninda Szolgálat —, és ha 
sokat nyaggatják, egyszerűen visszavonul valamelyik hajóra, ahol soha nem fér- 
hetnek hozzá. Természetesen meghívásokat örömmel fogad, s amelyiknek tud, 
eleget is tesz. 


553. 


, A lélek az a testrész, amit nem gyógyszerekkel kell gyógyítani. " 


, 


Sileni: 
Naplóm Nindával, 
43997. dzsanargan 
Szúnahaum 
Jasszani 
43698. famut szílgaran 
660 


Ninda egyik olyan tulajdonsága, amit rajongói különösen nagyra becsültek benne, 
az volt, hogy senkivel sem játszott SYlnawst. Ez a szindor filmsztár — egyébként 
közkedvelt filmjei mellett — arról volt ismert, hogy magas cipőben járt, ahogy a 


szindorok hívták az olyan embert, aki nemigen méltat másokat annyira, hogy ko- 
molyan vegye őket. Nemegyszer megesett, hogy a rajongóknak, akik valahol kör- 
bevették és gratuláltak neki, vidám beszélgetés közben olyan ígéreteket tett, hogy 
itt vagy amott meg fog jelenni — például valaki meghívta az esküvőjére énekelni, 
és azt felelte, okvetlenül ott lesz. Nagy hangú, nagy termetű férfi volt, és mindig 
messzire zengett a baritonja. De nem tartotta meg ezeket az ígéreteit. Ez 
valamelyest ártott a népszerűségének, de nem rombolta le, körberajongott 
sztárként halt meg harmincnyolc évesen. Bár akkor már sok éve nem kapott ilyen 
meghívásokat. 

Ninda számon tartott mindenkit, és időnként megkereste őket. Egyszer csak 
megjelent az arca egy terem sarkában a fali képernyőn, és Hienn tanárnő már ug- 
rott is, hogy bekapcsolja a hívást. A Tiliv balettiskola gyerekei pedig örömükben 
kezdtek ugrálni, mint mindig, amikor Nindát meglátták. A leghíresebb ember a 
Galaxisban, akiért milliárdok rajonganak, és az ő barátjuk! Csak úgy gondol egyet 
és fölhívja őket! 

— Most egyedül jöttem — kezdte szokás szerint köszönés nélkül —, Hait az egye- 
temen van, tanít. Mi újság nálatok? 

Már elköltöztek abból a lebontásra ítélt negyedből, az iskola most a városköz- 
ponttól néhány utcányira, egy kis tér szélén állt, Nindának is megmutatták már kí- 
vülről-belülről. 

Mindig másvalaki beszélt, hisz nem várhatták el Nindától, hogy mindnyájukat 
végighallgassa. Most Aill mesélte el, hogy néhány napot töltöttek Auntán — rög- 
tön megmondta, hogy szúni nyelven azt a világot hívják Dzsáulnak —, ahol Ninda 
is járt és , politikai" pályafutása egyik leghíresebb pillanatát élte meg. Aunta most 
ismét nyugodt hely volt, a diktatúra megdöntésével helyreállt az idegenforgalom, 
és Aillék nagyon jól érezték magukat. Mutatott fotókat is. Szó esett az Ílgihaut 
Szombíról és az Aurgá Hisszirúmiról, a két szúni kereskedőhajóról, amikkel oda- 
és hazautaztak. Aillnak borzasztóan tetszett mindkettő, a suár tarka csillogásával 
Hargihán — ahogy ők hívták, Einszinen — csak a legdrágább bevásárlóközpontok 
versenyezhettek, a szísi pedig nyugodt volt, otthonos, pedig hát egy szálloda. Ös- 
szehasonlítani nem tudta, mert máshol még nem járt szállodában, Auntán sem, ap- 
jának egy barátjánál laktak, az még gyönyörűbb hely volt, egy virágzó fákkal bo- 
rított hegyoldal, amiről a fél várost be lehetett látni. 

Ninda válaszképpen csak egy mozzanatot mondott el az életéből, azt, amit az- 
nap délelőtt csinált, a rajzfilmet szinkronizálta szindor nyelvre; a szúni, sauninas 
és hinnul változat már készen volt. Gyorsan haladt, pár nap alatt megcsinált egy- 
egy szinkront. 

Mint általában, amikor dzserangokkal beszélgetve szóba kerülnek a szúnik ha- 
jói, most is előjött a kérdés, hogy milyenek lehetnek a hajóknak azok a részei, 
ahová őket nem engedik be — és mint mindenki, Ninda is csak mosolygott és nem 
válaszolt. Egy másik kérdésre viszont igen. 


— Az is eszembe jutott — mesélte Aill —, hogy nekünk ugye fogalmunk sincsen, 
hogy te melyik hajón élsz. Lehet, hogy éppen azon, amelyiken én is utazom... és 
csak pár emelet választ el minket egymástól. De aztán nem mertelek zavarni. . . 

Ninda kedves mosollyal rázta meg a fejét. 

— Nem, nem zavartál volna, de nem jártam még sem az Ílgihaut Szombi, sem az 
Aurgá Hisszirúmi fedélzetén. Sok hajója van a Testvériségnek. Én mostanában 
nem fordulok meg olyan hajókon, amik a ti környéketeken járnak, úgyhogy nem 
volt esélyünk találkozni, amiről lemaradhattál volna. De ha írsz a Ninda Szolgá- 
latnak, ők bármikor válaszolnak. Azt nem mondják meg, hogy hol vagyok, de ha 
megnevezel akár egy hajót, akár egy világot vagy egy államot, akkor megmond- 
ják, hogy ott vagyok-e, esetleg készülök-e oda a belátható jövőben. 

— Bocsáss meg, kérlek — szólt közbe udvariasan a tanárnő —, megkérdezhetem, 
miért ilyen nagy titok, hogy hol vagy? Hiszen ugye téged intenzíven védelmez - 
nek... és hát a saját hajóitokon eleve a közeledbe sem juthatnak az utasok, ha te 
nem akarod. 

Erre Ninda természetesen nem mondhatta meg az igazat, hiszen az őszinte 
válasz az lett volna, hogy azért, mert a házacskája előtt üldögél a huhallupban, 
Jasszani városában, Szúnahaum világán a Felhő mélyén, de ezeknek a helyeknek 
egyikét sem nevezhette meg dzserangok előtt. 

— Ez a Testvériség általános biztonsági előírása — felelte tehát —, mindenkire vo- 
natkozik. Én sem szeghetem meg. Egyszerűen nem szabad megmondanunk, hogy 
hol vagyunk, ez a szabály. 

Végeredményben az igazat mondta. 

— Értem — felelte Hienn tanárnő éppoly udvariasan. — Természetesen nem kíván- 
nám tőled, hogy megsértsd hazád törvényeit. Viszont esetleg azt megengeded, 
hogy a családod hogyléte iránt tudakozódjam, ha erre nincsen tilalom? 

Ninda megértően rámosolygott. 

— Nem, Hienn, ezt senki nem tiltja meg senkinek. Mi szúnik valóban eléggé zár- 
kózottak vagyunk a magánéletünkkel kapcsolatban, de ez csak egy általános szo- 
kás, és nem is mindenkire igaz. Nos, a családom nagyszerűen érzi magát, köszö- 
nöm kérdésedet. A lányunk úgyszólván nem is emlékszik már a sérüléseire. Ami 
pedig Haitot és a kisfiát illeti, azt hiszem, róluk nagyon is képben vagytok. 

— Ó, hát hogyne — mosolygott Hienn, és nagy tisztelettel bólogatott —, a tanárnő 
mesélt róla, legutóbb még láthattuk is Áuszit, vele volt, amikor beszélgetett ve- 
lünk. Tündéri kis csöppség, máris nagyon megszerettük. De a te lányod idősebb, 
ha jól tudom. 

— Persze, ő már iskolába jár, olvas, ír, számol, és újabban zenélni tanul tőlem, 
úldon és haukin játszik. 

A hargiháiak a homlokukat ráncolták. 

— Elnézést... a fordítógép nem boldogult az utolsó szóval, de bizonyára valami - 
lyen hangszerre gondolsz. 


Ninda válasz helyett megérintette a suagját, amire odalibbent egy automata a 
haukijával. 

— Ó, hát ez olyan, mint a lilamm — örültek meg a gyerekek és a tanárnő, Ninda 
pedig a kezébe vette a hangszert és megpendítette a húrokat. Elég volt egy-két 
hangjegyet megszólaltatnia, s a gyerekek már fel is ugrottak és ünnepélyes, lassú 
léptekkel táncolni kezdtek a zenére. A dal után pedig jöhetett a boldog viháncolás. 
Együtt táncoltak Nindával!... 

S még nagyobb lett a boldogságuk, amikor Ninda azt mondta, hogy közzéteszi a 
felvételt. Ez galaktikus hírnevet jelent! Mi lehet ennél gyönyörűbb? 

Nem sokkal azután, hogy elbúcsúzott a Tiliv csapatától, Ninda meglepve érte- 
sült Szinensitől, hogy teljes környezetével együtt felrobbant a Hílangdzsir. 


554. 


pc-5 vulkánrobbanási 


, Sok világ volt, ahol csak egészen rövid időt töltött. De mintha mindenről képet 
alkotott volna, ami azt a világot alkotta — a társadalomról, a természetes és mes - 
terséges környezetről, a népszokásokról, a konyháról, mindenről. " 


Szillon Nomboka Marotomandi: 
Utjaim Nindával, 
91. 


Dzsisszáfauron gyakran történtek jókora vulkanikus robbanások — átlagosan éven- 
te egy, csak a nagyobbakat számítva. Hiszen a hatalmas terület kilenctizede erő- 
sen vulkanikus volt. De ekkora robbanás ilyen közel a védőfalhoz azért mégsem 
volt megszokott. 

A Szúnangé, a szúnik belső híradója közvetítette a kataklizmát. A Hílangdzsir 
egy több mint ötszáz szirszi hosszú, enyhén ívelt hegyláncszakasz volt a Hargafi- 
nan-Háráhuallip lánchegységben, az Úp-Hinnafúri szektorban, mindössze nyolc- 
száz szirszire Szúnahaungaur határától. Hinnafúri városát ötmillió ígun erejű föld- 
rengés sújtotta, de mivel az előrejelző rendszer természetesen hibátlanul műkö- 
dött, személyi sérülés nem történt. Alig valamivel kisebb értékeket mértek a Li- 
had-vidék többi részén, Dzserandában, Angrafiban és Halgilúban, ahol a rengés 
ráomlasztotta a Szakirszen-hegy oldalát a Ráhamunnir hilapvidékére, a csatorna 
utolsó néhány szirszi szakasza föld- és kőhalom alá került. 

Fent Dzsisszáfauron, a helyszínen két derki alatt húsz erős rengést regisztráltak, 
mindegyik meghaladta a tízmillió ígunt, a hegylánc alatti magmakamrát összerop- 
pantó rengés ereje kétmilliárd ígunra rúgott, amire válaszul az egész Hílangdzsir- 
hegytömb a levegőbe repült egy közel nyolcmilliárd ígun erejű gigantikus robba- 
násban. A szomszédos Száha-hegyláncot valósággal ledöntötte a rázúduló eruptív 


anyagtömeg, amely a másik irányban beterítette a Dzsáfat-dombvidéket és a Si- 
mengu-völgy nyolc lávatavát. 

Hatszázhetvenkor történt. Az esszidzsinna talpon volt egészen másnap reggelig, 
a földrengésjelzők mellett automaták is száguldoztak mindenhol Szúnahaungaur- 
nak a Hílangdzsirtól kétezer szirszin belülre eső területein, semmi sem kerülte el a 
figyelmüket, és voltak is még rengések, az egyik éppenséggel Hinnafúri és Rilg- 
fánur határán, vagyis már Szúnahaungaur lakott területén, kétmillió ígun erővel 
pattant ki és ledöntötte a Fánur-hegy tetején álló Silam-sziklát, szét kellett lőni, 
mert szántóföldekre zuhant volna. 

A Hílangázsir által kilövellt eruptív anyagtömeg megközelítette a félmilliárd fá- 
dzsant, de teljes egészében Dzsisszáfaur fölött terült szét, hiszen Szúnahaungaurt 
védte a térfüggöny. A hegylánc romjaira több száz rígin vastag kőzápor zúdult, de 
még ezer szirszivel távolabb, En-Lingardúmi szektorát is húsz rígin magasan borí- 
totta el. Dzsisszáfaur térképe Rauhangétól Jarnaupig teljesen megváltozott. Ezen a 
vidéken új hegylánc takarta el Dzsisszáfaurt a szúnahaungauri megfigyelők elől: a 
némelyütt ezerötszáz rígin magasságban tornyosuló orregi, vagyis az a visszahul- 
lott eruptív anyag, ami nekiütközött a térfüggönynek és annak tövében halmozó - 
dott fel. 

Másnap reggelre a Hílangdzsir helyén nyolc szirszi átmérőjű lávató alakult ki, a 
legnagyobb a környéken; természetesen az elpusztult hegység nevét kapta. 

A kataklizmának azonban ezzel nem volt vége. A szúnik rohokkígínek, láncrob- 
banásnak hívták azokat a speciálisan szúnahaumi kitöréssorozatokat, amikor bár 
óriási mennyiségű energia szabadul fel, a kitörés mégis folytatódik a felső kéreg- 
anyag átrendeződése folytán. Ezeket mindig nyomon lehet követni, és a későbbi 
kitörések helyét, időpontját és erősségét egyre nagyobb pontossággal lehet megál - 
lapítani — ámbár a Szúnahaum-szihalingéhillafúrani a Hílangdzsir kitörését is már 
igen nagy pontossággal megmondta előre: a robbanás benne volt a már egy hetes- 
sel korábban megadott félnapos intervallumban, a hipocentrumról azt tudták meg- 
mondani, hogy a Hílangdzsir lesz, csak az erősségét becsülték alá ötven százalék - 
kal. A második kitörés másnap ötszáztízkor volt a Limesszut-hegyen, húsz 
szirszire a Hílangdzsirtól, de mivel csak félmilliárd ígun volt az erőssége, lehetett 
tudni, hogy a harmadik megint nagy lesz. Ez újabb nyolcvan szirszivel távolabb, a 
Hóbinnun-Ángari hegypáros közötti nyereg alatt történt kereken egy nappal a Hí- 
langdzsir után. A tizenötmilliárd ígun erejű robbanás fényét még a Jarkasszur-vi- 
déken és Havujallíban is látni lehetett. 

A gyerekek természetesen el voltak bűvölve. A helyszínen folyamatosan jelen- 
levő sok ezer automata már az első rengések előtt közvetített mindent, és a lánco - 
lat teljes leállásáíg nem is hagyták abba, az összes eseményt három dimenzióban, 
tetszőleges irányokból végig lehetett nézni, és a Testvériség többi világán és hajó - 
in éppúgy, mint magán Szúnahaumon mindenfelé még egy hetessel később is lát- 
ni lehetett a háromdimenziós kivetítőket, amint a rohokkígi valamelyik mozzana- 
tát játsszák vissza. Tunni és Lorra felváltva akart vulkánkutató vagy földrengés - 


kutató lenni, egészen addig, amíg föl nem világosították őket, hogy a kettő telje- 
sen ugyanaz. A Hílangdzsir robbanását Jargunnur-Sómaharundé falucskában néz- 
ték meg, azaz persze onnan nem volt látható, csak kivetítőn; Ámmaáít ott beszélge- 
tett régi barátjával, Gantihurttal, amikor a hegylánc felrobbant. A Hóbinnun-Áng- 
arit viszont már szabad szemmel látta az egész család, mert a prognózis egy mind - 
össze négy limli hosszú időszakot adott meg, így felmentek a Rammináhatti csú- 
csán levő nagy kilátóteraszra; persze több ezer ember volt ott. Innen nézve a közel 
kilencszáz szirszire levő robbanás olyan volt, mintha a fejük fölött lett volna. 
Hangot persze nem hallottak, hiszen Dzsisszáfauron nincsen levegő, csak a 
vulkanikus gázok ritka felhője — de ha lett volna, a térfüggöny megállítja a 
légmozgást, hiszen akkor egy orkán erejével tör a lökéshullám Szúnahaungaur 
tájaira. 

A második nagy kitörés valósággal felfordította a Hóbinnun tömbjét, az Ángari 
pedig mindenestül a levegőbe repült. A helyén fólleri támadt, függőleges lávaszö- 
kőkút, amely először ötszáz rígin magasba szökkent, majd fokozatosan alábbha- 
gyott. 

— Nem tud ám idejönni — magyarázta Sileni egy csapat kicsinek, akik döbbenten 
bámulták az égre magasodó füstoszlopokat a nagy kivetítőn. — Nagyon messze 
van, és véd minket a térfüggöny is. 

A gyerekek nevettek és persze nem féltek. Egy Sileni korabeli fiú odaült a kis- 
lány mellé, aki Ninda mellett üldögélt a fűben. 

— Ugye te vagy az, akinek földrengés pusztította el a világát? 

Sileni bólintott, de aztán megrázta a fejét. 

— Nem az egész világot, csak a várost, ahol éltem. Az első családomból senki 
sem élte túl. Én is súlyosan megsérültem. 

— Szörnyű. De már jól vagy? 

— Persze. — Sileni fölmutatta bal kezét és megmozgatta az ujjait, bonyolult moz - 
gásminta mentén, ahogy szokta, mindennap többször is csinált ilyeneket a száfun- 
nup óta. — Látod? Ezt a négyet az orvosok rakták össze nekem. 

— Szissz... 

Sileni megint bólintott. 

— A szemeimet és a bal lábamat is. Ügyesek, mi? Persze Jaungaimaszon nem 
volt akkora földrengés, mint ezek. Ez elpusztítana itt mindent, ha idelent lenne, 
igaz? 

— Igen, sien — felelte Ninda —, illetve ha idelent létrejöhetne ekkora földrengés, 
akkor nem lenne mit elpusztítania, mert soha nem telepedhettünk volna le Szúna- 
haungauron. Dzsisszáfauron azért lehetnek ilyen robbanások, mert a kéreg insta- 
bil. Emiatt viszont ott soha nem lehet termőföld, tehát emberi élet sem. 

— Soha? — kérdezte Hait. 

— Soha, úgy értve, hogy amíg a kéreg meg nem nyugszik. A Nagy Bumm óta a 
Forró-peremvidék ezer szirszit húzódott dzsisszára. Mindössze ezret, egymilliárd 
év alatt. 

,, Valójában, úgy gondolom, egyetlen dolgon alapul, hogy a Testvériség a spirál- 
kar egyik legjelentősebb népévé nőtte ki magát. Azon, hogy nekünk mindig és 
mindenhol fontos, hogy a környezetünk otthonos, szép, kellemes legyen, és minden 
szükségessel be legyen rendezve. " 


Hait Kirísz: 
Emlékiratok, 
287. 
Szúnahaum 
Hangilaoran 
43698. senut muandzsan 
360 


Hangilaoran idriha sok tekintetben hasonlított a szúnik óriás városhajóihoz. Per- 
sze nem közlekedésre szánták, szilárdan a hegy mélyébe volt vájva, és természe - 
tesen semmilyen meghajtása nem volt. De a külső burkolata volt olyan masszív, 
mint a hajóké, még masszívabb is, hiszen tartania kellett a hegytömb roppant tö- 
megét. 

A belső elrendezésben volt a nagy különbség. A szúnik szerették a kis eldugott 
zugokat, apró terecskéket például a hajók lakószektorainak belsejében, ilyenekkel 
Ninda is találkozott már az Aulang Laipon töltött első napjai során is. Voltak 
olyan helyek, amiket valóságos labirintusként építettek meg, többszintes, zegzu- 
gos folyosórendszerekkel, de ezek nem voltak nagy kiterjedésűek. Hangilaoran 
azonban egészen ilyen volt, csak más értelemben. Az egyes nagyfedélzetek, fedél- 
zetek és fedélközök egymáshoz képest a legteljesebb összevisszaságban helyez- 
kedtek el, szét is voltak darabolva fizikailag, némelyiknek több szinten voltak ré- 
szei, nem is pont egymás fölött, vagy éppen ugyanazon a szinten, de nem egybe- 
függő területeken. S persze mindnek voltak külső részei, Szúnahaum más részein, 
a Felhő más világain és hajókon fekvő iskolái és kutatóintézetei. Ennek persze 
megvolt az oka, részint technikaiak — ott daraboltak szét egy-egy fedélzetet, ahol 
egy másiknak egybefüggő területre volt szüksége —, részint abból az elvből is fa- 
kadtak, hogy a különböző szakterületeken dolgozó embereknek keveredni kell 
egymással, hogy ne csak a saját szakmájuk problémáit, világképét, gondolatait is - 
merjék. 

Ninda nagyon szerette Hangilaoran széttagoltságát. Az egyik kedvenc helye 
például a Szommikun-patrk volt, egy kör alakú, nagy térség, rengeteg fával — per- 
sze két emelet magas terem volt —, ahová tíz folyosó nyílt, és azok összesen tizen- 
hat különböző fedélzet részeihez vezettek. Így itt mindig találkozhatott filozófu- 


sokkal, festőkkel, táncművészekkel, világmérnökökkel, fizikusokkal, csillagá- 
szokkal, csillagközi és gazdasági jogászokkal, növényorvosokkal, hipersebészek- 
kel, pszichológusokkal, nyelvészekkel, katasztrófamérnökökkel, gyógypedagógu- 
sokkal, beszédterapeutákkal és persze történészekkel, akik közé maga is tartozott. 
A park közepén álló janníhaumban mindezek naponta megfordultak, de az 
egyetem többi fedélzetén dolgozókkal is gyakran találkozott. 

Mindarúgi például szemorvos volt, részt vett több száfunnupszem tervezési 
munkálataiban — történetesen Sileni szeménél nem volt ott, éppen kint volt a Ga- 
laxisban, de látta. 

— Igen, láttam a szemedet — mosolygott a kislányra, aki vidáman visszavigyor - 
gott rá —, én nem dolgoztam rajta, de a fedélköz híradójában bemutatták a terve- 
ket, mindegyiket bemutatják. Ritkaság, hogy ilyen kisgyereknek egyszerre mind- 
két szemét pótolni kell, úgyhogy alaposan megnéztem. No persze akkor még sem- 
mire sem hasonlított, amire te azt mondanád, hogy , szem". Várj, ilyesmi volt. 

Elővette a suagját, kicsit matatott rajta, és odaadta nekik. A képernyőn levő ábra 
csakugyan a legkevésbé sem emlékeztetett szemre. Az egész apró, színes alakza- 
tokra volt osztva, nagyon sokféle színben, és kis jelek voltak bennük, betűk, 
számjegyek meg teljesen idegen ábrácskák. 

— Ez egy szem ideghártyájának rajza — magyarázta a nyurga, kopaszodó, világos 
bőrű orvos —, vagyis egy kis részlet belőle. Körülbelül nyolcvanezer ilyen képből 
áll. Neked persze kétszer ennyire volt szükség, hiszen a két szemünk idegfelépíté- 
se egyáltalán nem azonos. 

— Miért nem? — tudakolta Sileni. 

— Miért lenne az? Amikor egy magzat kifejlődik, a két szeme egymástól teljesen 
függetlenül megy végig a kialakulási folyamaton. Akárcsak a két keze vagy a két 
veséje. Semmi ok rá, hogy egyformák legyenek. 

— A szimmetria fontos dolog — nevetett Riangri, a festő, aki absztrakt festészetet 
tanított —, de a töretlen, hibátlan szimmetria egy ponton túl unalmassá válik. 

— Nem hiszem, hogy a természetnek ez volt a szempontja — derült Mindarúgi —, 
de kétségtelenül így van. Erről jut eszembe, tetszett a múltkori sorozatod azokkal 
a háromdimenziós festményekkel. 

— Köszönöm, én is szeretem csinálni. Most egy hasonlón dolgozom, a fordított 
perspektívát szeretném minél többféleképpen ábrázolni. 

— Mi az a fordított perspektíva? — kérdezte Sileni. Riangri nyomban elővett pél- 
dákat és nekifogott elmagyarázni, de Ninda fölkelt és átsétált a park másik részé- 
re, ahol kis lugas vezetett be a miniatűr erdőcskébe, mert megszólalt a suagja. Ílna 
hívta, akivel már vagy két éve nem beszélt. Sielunti nyelven üdvözölték egymást 
— ennél többet Ninda nem is nagyon tudott —, aztán az asszony megkérdezte, nem 
jár-e Ninda hajója mostanában a Lomer-halmaz környékén. 

— Elvállaltam egy tanfolyamot az andviti egyetemen — mesélte —, húsz szúni 
évig leszünk ott, gondoltam, közben hátha megfordulsz arrafelé. Persze húsz évre 


előre nyilván nem tudod. De közel van Hinnuldudhoz, ahol mostanában jártál 
már. 

Ninda pontosan tudta akárhány milliárd évre előre, hogy Szúnahaum világa 
mindig itt lesz a Felhőben, de természetesen nem ezt válaszolta. 

— Valóban nem tudom, de ha arra járok, megkereslek. Milyen hely Andvit? 

— Nem sokat tudok róla. Nagyrészt élettelen, egy kis területet tettek lakhatóvá, 
az nagyon szép, láttam egy-két képet. 

Vagy egy limlit beszélgettek, aztán Ninda visszament a jannihaumba, ahol Sile- 
ni már nem a két felnőttel beszélgetett, hanem mint oly sokszor, egy dzsomdzs - 
tűzhely mellett állt és az edénybe kukucskált. Ennek a janníhaumnak nem voltak 
dzsilaunjai, másra használták a helyet, ezért nem alkalomszerűen állítottak föl 
dzsomdzsokat, hanem mindig volt belőlük hat darab. 

— Vidd csak onnan az orrocskádat, lilkumilku — szólalt meg a feje fölött Órkeni, 
egy idős néni —, nem kapsz te abból. 

— Ugyan miért nem? — kérdezte Sileni, mintha nem tudná; a gyerekek hagyomá - 
nyosan ezt a kérdést tették föl erre a közlésre válaszul. 

— Mert még nincs kész — mondta Órkeni is pontosan azt, amit ilyenkor szoktak. 
Ninda is odalépett és belenézett a jókora kondérba. Szilambrunu, állapította meg. 
Jó fűszeres étel, Sileni imádja. 

— Ninda — hallotta a nevét a háta mögül, megfordult. 

— Elgiszi — mosolygott a liktenit-upeszek fiatal törzsfőnökére, s egy pillanat 
múlva a másikat is meglátta mellette. — Narongi! Törzsem két feje! 

Köszöntötték egymást, ahogy törzsfőnökök és törzsbeliek szokták, előbb egy- 
máshoz érintve kettejük haudzsiját, majd mindkettőt odanyújtva Naronginak, aki 
tenyerébe fogta csuklójukat a karpereccel. Ninda természetesen változatlanul tag - 
ja volt a liktenit-upesz törzsnek, hiszen a törzséből senki sem kerülhet ki. Ő is ott 
volt, az egész törzzsel együtt, amikor Narongi átadta Elgiszinek a törzsfőnöki 
szianerget és haudzsit, és benne volt az ünnepség után a zenés műsorban, az egyik 
Limelullí-dalát énekelte. 

— Ritka, de nem példa nélküli — mondta az öreg főnök mosolyogva -—, hogy egy 
törzsfőnököt két másik főnök is üdvözöl, akik a törzsébe tartoznak. Hiszen élet- 
ben lehet három-négy törzsfőnök is, akik egymást követték a törzs fájának tövé- 
ben. Ám az, hogy egy törzsfőnököt olyan másik főnök köszönt, aki beletartozik a 
törzsébe, de egy másik törzs haudzsiját viseli... 

Ninda mosolygott és helyet foglalt mellettük a jannihaum egyik asztalánál. 

— Hogy megy sorod, gyermek? — tudakolta a fiatal főnök. 

— Köszönöm, apám, remekül vagyok. Neveljük Silenit, készülünk az esküvőnk - 
re, tanulunk... mi kell még a boldogsághoz? 

— Szilambrunu — kottyant bele a kicsi a kondér mellől. 

pc-7 Honens 


, Milyen egyszerű gondolat a Hisszinen-lúma, ugye? És milyen komplikált 
mégis." 


Angrolími: 
Bevezetés a fhangi gondolkodásába, 
180. 
Szúnahaum 
Jasszani 
43698. higit szisszadzsan 
620 


Új elemet vezettek be Ninda galaktikus előadásaiban: a végén a nézők kérdezhet- 
tek is. Mindegyik helyszínen az ottani szervezők választották ki a legérdekesebb - 
nek tartott kérdést. Az első Hinnuldud volt, az an-Nahariddit egyetem aulája, ahol 
egy diáklány tehette föl a kérdését. 

— Üdvözöllek Hinnuldudról, Ninda, ahol a legújabb felmérések szerint a népes- 
ség kilencvennyolc százaléka rajong érted. Olme nin-Szilasszi vagyok, sajtó és 
publicisztika szakra járok, és ezért azt szeretném kérdezni: hogy csinálod? Mivel 
tettél szert ekkora jelentőségre? Mielőtt megkérdezed: én is benne vagyok abban a 
kilencvennyolc százalékban, én is csodállak, imádlak, rajongok érted... de mint 
felelősen gondolkodó felnőtt mérlegre teszem az érzéseimet és fölteszem magam- 
nak a kérdést, hogy miért. Mi az, amit ennyire csodálok benned? Nekem megvan 
a saját válaszom, de több milliárd embernek az én válaszaim nem elegendőek. 

— MI a te válaszod? — érdeklődött Ninda. 

— Az, hogy te vagy a legjobb ember, akit ismerek. Soha nem bántasz senkit, 
mindig az a célod, hogy mindenkinek a legjobb legyen. 

— Ez ellentmondás — vitatta Ninda. — Az emberek érdekei nem egyeznek meg, 
sőt sokszor ellentétesek, tehát egyszerre mindenkinek nem lehet jó. 

Olme mosolygott. 

— Te ki tudod választani, hogy kiknek akarj jót. 

— Úgy gondolod? Nos, én azt gondolom, hogy ami az én ekkora jelentőségemet 
adja, az a születési dátumom. — Olme és a többiek meglepetten néztek rá a képer- 
nyőről. — Olyan időpontban születtem, amikor számos világon nagyon rossz a 
helyzet, és nem látnak más kiutat, csak azt, hogy elkezdenek hinni valakiben; gya- 
korlatilag minden indok és értelem nélkül, de muszáj hinniük valakiben. Az egyik 
ok, ami miatt vállaltam, hogy én legyek az, az, hogy Ámmaít azt mondta: ezek az 
emberek előbb-utóbb mindenhogyan találnának maguknak valakit, aki iránt ra- 
jonghatnak, de lehet, hogy az rosszra fogja használni őket. Én meg nem. A másik, 


fontosabb ok pedig az, hogy körülbelül mire észrevettem, hogy rajongóim lettek, 
addigra olyan szinten elkötelezték magukat, hogy már nem lehetett volna őket le- 
beszélni vagy kiábrándítani. 

— De... — kezdte Olme, és elhallgatott. 

— Igen? 

— Bocsánat, beszélhetek még? 

— Természetesen — felelte Ninda a sáhaddif stílusában. — Senki nem korlátoz a 
szólásban. Figyelmesen hallgatunk. 

— Azt mondtad, hogy egy olyan időpontban születtél... de hát bármely időpont- 
ban nagyon rossz helyzet van rengeteg világon! 

Ninda lassan, megértően bólogatott és nem szólt semmit. 

— Ó — mondta Olme kis csend után. — Tehát... azt mondod, hogy bármikor jö - 
hettél volna... vagyis bárki jöhetett volna. 

— Pontosan. 

A lány a köszönetnyilvánítás hinnuloknál szokásos mozdulatával hajolt meg. 

— Köszönöm, hogy megadtad nekem és a többieknek ezt a választ, ami igazán 
méltó hozzád. Természetesen egy szót sem hiszek el belőle, és nyilván senki más 
sem, hiszen figyelmen kívül hagyja a legfontosabb szempontot: azt, hogy te Nin- 
da vagy. 

— Ez a Hisszinen-lúma — felelte Ninda szokott mosolyával. — , Te vagy te, és 
senki más." Könyveket írtak már róla. De ami azt illeti, hogy miért én lettem a 
, Ninda-jelenség", erre azt tudom mondani, hogy puszta véletlen. Egyik esemény 
követte a másikat, és most ebben a helyzetben vagyunk. Ha egy nap ez a rajongás 
elmúlik és már nem én leszek a divat, engem egy cseppet sem fog zavarni. 

— Úgy gondolod, hogy ez valamiféle , divat"? Ezt kötve hiszem. 

Ninda gondolkodott egy pillanatig. 

— Lian, lian, lian. Mert volt az úgy egykor, hogy kiemelkedett egy rendkívüli 
gondolkodó, egy ragyogó elme, aki előbb csak saját népét tanította, azután a töb - 
bit is, ameddig csak elhallatszott a hangja. Vammenor volt a neve, de úgy is hív- 
ták, hogy a Tanító, mert sok mindenhez értett és sok mindenre tanította az embe - 
reket. Sokat tudott a természettudományok szinte mindegyikéről: a fizikáról, a ké- 
miáról, a csillagászatról, a planetológiáról, a matematikáról, de jártas volt a filo- 
zófia több ágában is. Legfőbb szakterülete azonban a hagrarip-orvostudomány 
volt, amelynek segítségével követőinek milliói tudták megőrizni egészségüket ké- 
ső öregkorukig. Így áll a Sauhamand ötödik fejezetében. Nos, mit tudsz Vamme- 
norról? 

— Sss.. . semmit. 

— Mindössze harmincezer évvel ezelőtt élt. Úgy tűnik, a hírneve tízezer évvel is 
túlélte — ami szép időtartam, de hát már nagyon régen elmúlt. Azt gondolom, min- 
den elmúlik egyszer, az irántam érzett rajongás is. Lehet persze, hogy túlél en- 
gem, akárcsak Vammenor esetében, de egyszer elmúlik. 

— No de... — Olme habozva elhallgatott. 


— Mondd csak. 

— Ha megeshet, hogy a hírneved sok ezer évvel túlél, akkor nem mindegy szá- 
modra, hogy elmúlik-e évtízezredekkel utánad? 

Ninda kinyitotta a száját, aztán becsukta. 

— Ebben igazad van, Olme — mondta kis tűnődés után. — Lehet, hogy múló divat 
leszek... bár el kell ismernem, hogy ennek egyre kisebb az esélye... és lehet, 
hogy nemzedékeken át fennáll majd. Köszönöm, hogy ráébresztettél erre. 

— Mindenkor szolgálatodra — hajolt meg a lány megint. 

— Akkor halljuk a következő kérdést — mondta Ninda, és a Szolgálat bekapcsolt 
egy középkorú, szakállas urat, aki nagy tisztelettel bólintott. 

— Üdvözöllek, Ninda. A nevem Hanu-nuki. Ez művésznév, én író és irodalom- 
történész vagyok Avrgakun világáról, és szeretném megkérdezni, ismered-e azt a 
nevet, hogy Honens. 

Ninda megrázta a fejét. 

— Ha megengeded, kifejtem. Ez Ramnantut regényalakja, egy fiatal lány, körül- 
belül veled egyidős. A regény ötezer éve jelent meg, és azóta Honensnek hívnak 
egy bizonyos hőstípust is. Nagy mértékben idealizált fiatal lányok vagy fiúk, akik 
tele vannak ragyogó képességekkel, nemritkán a legkülönbözőbb dolgokhoz érte- 
nek a térfestéstől a zoológiáig, és gyakorlatilag nem bírnak negatív tulajdonságok - 
kal. Miután ennyire tökéletesek, általában kedvezőtlenül fogadja őket mind a kri- 
tika, mind az olvasóközönség. 

Ninda növekvő derültséggel hallgatta az ismertetést. 

— S úgy gondolod, hogy én is efféle vagyok? 

— Nyilván nem mint regényalak — mosolygott az író. 

— Hing-hing, akár éppen lehetnék mint regényalak is. Harombrakarinszé szerint 
semmi különbség, az irodalom csak egyfajta alternatív valóság, tehát a valóság is 
csak egyfajta alternatív irodalom. Nos, történetesen a térfestésről annyit tudok, 
hogy láttam már Ámmaítot munka közben, a zoológiáról viszont az égvilágon 
semmit. De komolyabban szólva: elismerem, hogy sokféle képességem van, de 
hát sokaknak vannak. Azt szerencsére elmondhatom, hogy vannak negatív tulaj- 
donságaim — bár lehet, hogy ezekre a rajongóim nem különösebben figyelnek oda, 
de ezen nem tudok segíteni, önmagukat csapják be, ha azt hiszik, hogy én tökéle- 
tes vagyok. Igazából azt hiszem, hogy egyetlen jó tulajdonságom van: rend van az 
agyamban. Ebből fakad az összes többi. Könnyen tanulok, emlékszem mindenre, 
és az ismereteimet össze tudom rakni és felhasználni új gondolatok alkotásához — 
mert rend van az agyamban. De soregintát nem tudok sütni, mindig szétesik a ke- 
zemben, mert ahhoz kézügyesség kell, nem elég a receptet ismerni. 

, Fejméretéhez képest az összes emlős közül az embernek van a legkisebb füle. 
Ugyhogy jól ki kell nyitnunk, ha hallani akarjuk, amit mondanak nekünk. " 

— Ne törődj semmivel, halligi — mondta Séssinauri —, csak dobj hosszúkezet. 

— Mikor? — kérdezte Ninda. 

— Mindig, amikor sorra kerülsz. 

— Mi a silgimilginek? 

— Természetesen azért, mert a daurtád ezt kéri tőled — felelte Séssinauri ugyan - 
azzal a hangsúllyal, amivel valaha az Aulang Laipon tette. 

— Természetesen — bólintott Ninda —, nem mintha ennek stratégiailag bármi ér - 
telme lenne, de ha a daurtám ezt kéri, az ugye más. 

— Más bizony, mert megvan a stratégiai értelme. Mindenki tudja, hogy sokáig 
rövidkéz voltál. Azt akarom, hogy lássák a változást. Hogy megdobod a hosszú- 
kezet újra meg újra. 

— Rövidkéz, sien? Ki emlékszik az Aulang Laip tizenhármas bajnokságára? 
Nyolcvanöt éve volt. 

— Arra senki, sien. Nagy a Testvériség. Rólad azonban tudnak mindent. — 
Séssinauri jobb tenyerét a hihen-haudzsi mozdulattal Ninda bal karja alá helyezte, 
nem érve hozzá az arany karperechez. — Az arkarandé-silavut törzs köszönti a nin- 
daranok főnökét. 

Ninda sóhajtott, megfogta Séssinauri bal kezét és tenyérrel ráfektette a karpere- 
cére. 

— A nindaranok főnöke törzse nevében köszönti az arkarandé-silavut törzset, 
áhíní-hau, de sien-daurta, én csak ötvenhat évvel az után a bajnokság után lettem 
törzsfőnök! Azelőtt senki sem voltam a Sínisuál alatt, csak egy átlagos gyerek, 
akinek pont mindkét oldalra jutott egy füle és elöl van az orra, mekkora ritkaság. 

— Mit számít az, sien-törzsfőnök-halligí-saupu? Közismert lettél, a törzsszövet- 
ség számon tart, és nyugodt lehetsz, tudják, hogy rövidkéz voltál. 


— Suórin. Szóval dobok egyszer hosszúkezet. Nem mintha ez lenne az első eset, 
de rendben. S gondolod, hogy a második is még akkora meglepetésként fogja érni 
őket? 

— Nem, azt viszont remélem, hogy egyszeri, kivételes szerencsének fogják el- 
könyvelni. 

— Szerintem ez finnuminnu, de rendben, amit a daurtám kér tőlem, azt dobok, 
még masnit is kötök rá. 

—Sivup. És ha alkalom adódik, csinálhatsz olyan trükköt megint, mint a 
Hilgerip elleni julkihan, növeli a népszerűségedet. 

— Én úgy gondolom, hogy már éppen elég népszerűségre tettem szert, sien-Sé, 
de legyen, ahogy gondolod. Te vagy a daurta. 

— Sény, sénu. Nos, akkor lássuk a lombiszt. 

— Hallgatlak, daurta — bólintott Ilkirúni. 

Árdzsaumitban gyűlt össze a csapat, az eredeti felállásban: daurta: Séssinauri, 
szill: Ahundómi, halligi: Ninda, lombisz: Ilkirúni, nert: Sittu, szommi: Andruni, 
dzsindu: Jangiru, szesszuna: Angráhani. Természetesen a Sómittir nevet is meg- 
tartották. 

Séssinauri lakott most Árdzsaumitban, az ő kertjükben ültek le, de nem asztal- 
hoz, hanem egy nagy holgimulmatracot terítettek a fűre, annak a közepére állítot- 
tak egy rerruasztalkát és aköré heveredtek le. A kert a Híolg oldalában volt egy 
bemélyedésben, három irányból szinte függőleges fal vette körül, szidzsrendával 
befuttatott mészkőszikla, ami ilyen mélyedésekkel cakkozva nyolcvan szirszin át 
húzódott a Dzsisszáhíolg-völgy sénin oldalán, és harminc falu sorakozott a tövé- 
ben. A mélyedés dzsisszá végében állt Ínindzsiék háza, ő volt Séssinauri új fiúja, 
egyébként Hait tanítványa a Hariganszilangén. A kert végében, egészen a mélye - 
dés mélyén pedig egy hatalmas, mélyzöld lombozatú rerru, aminek illata betöltöt- 
te az egész kertet. 

Miután megbeszélték mindenkinek az egyéni stratégiát, Séssinauri rátért a ruhá- 
ra. 

— Zöldre gondoltam, olyan fénylő zöldre, mint a jograt levele. Ilyen még nem 
volt. 

— Eddig jó — felelte Sittu. 

— Itt a derekunkon és a mellünkön pedig ferde sáv húzódna, ellentétes irányban, 
mint ahogy a szianergeket hordjuk, összefonódó fehér, narancs és fekete színek - 
ben. A zöld alap Szúnahaungaur, a fehér és a zöld a fengrásport hagyományos szí- 
ne, a fekete a világűr, a narancs pedig a vereség jelképe, amit a többiekre mérünk. 

— De sien-Sé — mondta Ninda -—, ha rajtunk van a narancsszín, az nem a mi vere - 
ségünket jelképezi? 

— Nem, sien, a többiekét — felelte Andruni —, ennél nagyobb baj, hogy ahol a na- 
rancs találkozik a zölddel, nem lesz szép, nem illik össze a két szín. 

— Szerintem cseréljük ki sárgára — mondta Ahundómi. 

— De akkor nem különül el jól a fehértől — vetette ellene Séssinaurt. 


— Akkor ne fehér legyen, hanem piros. 

— Az is üti egymást a zölddel. 

— Ez egyszerű — mondta Ninda -, akkor a zöld ne az alapszín legyen, hanem ve- 
gyük be a csíkok közé. Sőt mellétehetjük a kéket és a lilát, hogy szivárvány le- 
gyen. 

— De akkor csak a fekete lehet az alapszín — csóválta a fejét Séssinauri —, fehé- 
ren ez nem mutat jól. 

— Lila nem lehet benne, szerencsétlenséget hoz — emelte föl az ujját Ilkirúni. 

A daurta végignézett a csoporton és fölmutatta a suagját. 

— Ilyenre gondoltatok? 

A kép Illikit ábrázolta olyannak, amilyen nyolcvanöt évvel ezelőtt volt, fekete 
sportruhában, balról mellmagasságban kezdődő és jobb oldalt vesetájon végződő, 
piros-sárga-zöld-világoskék csíkkal, ami kétszer megcsavarodott a testén. 

— Hát a színei rendben vannak — mondta Ninda -—, de hát Illiki nem is tagja a 
csapatunknak. 

— Viszont ő aztán szerencsét hoz — vágta rá Séssinauri. 

— Te tiszta sengiri vagy — nevetett Ninda —, de rendben van, legyen ez a színünk. 

— És te minden fengirinél mondasz a közönségnek valami bölcset — szúrta közbe 
Sittu, amire a csapat elnevette magát. 

— Nem lehet — mondta aztán Ninda olyan komoly arccal, mint a Súaf tömbje. 

— No miért nem? — érdeklődött Séssinauri csodálkozva. 

— Egy igazi bölcs mondás azt is, aki elmondja és azt is, aki hallgatja, elrepíti tér 
és idő mélységein és magasságain át olyan távolságokra, amikre semmilyen tech- 
nika semmilyen járműve nem képes. 

Kis csend lett, a csapattagok értelmezni próbálták, amit hallottak. 

— No és? — kérdezte aztán Ahundómi. 

— Játék közben nem szabad elhagyni a fentir-kalingit — közölte Ninda a jól is - 
mert, komoly mosolyával. Aztán együtt nevetett a többiekkel. 

— Hing-hing — mondta Séssinauri, amikor visszanyerték a lélegzetüket. — Szóval 
az a tervem, hogy elviszlek benneteket a Sáminnurhoz. 

— Úszni? — tudakolta Ninda. 

— Azt is lehet éppen, de Ambaréndiben van egy remek pálya, nagyon helyes ki- 
csi sombirokkal, és szeretném, ha dobálnátok rájuk. 

— Sivup — bólintott Sittu. — Mikor? 

— Nindának van közöttünk a legzsúfoltabb programja — felelte Séssinaurt. 

— Igazából nem annyira — felelte Ninda. — Igaz, hogy Silenihez általában hat 
szülő is kevés lenne, de azért el lehet vele lenni, néha úgy érezzük, mintha tud- 
nánk nevelni. A többi elfoglaltságom közé meg bármi befér, mindent rugalmasan 
csinálok. Holnap délután jó lesz? Elhozom Silenit, dob egy-két fengirit. 

— Milyen dobó? -— érdeklődött Ahundómi. 

— Korához képest nem rossz. Eltalálja a sombirokat, ötven százalék fölött jár. 


— Szép — bólintott Séssinauri. — Maholnap beléphet egy csapatba, megdolgoztat- 
hatja a fengiriket. 

— Egyelőre nem nagyon ambicionálja. Akkorka volt, mint a siddulgiri, amikor 
már kipróbálta az úldot, főleg hogy a száfunnupujjait tornáztassa, de csak mosta- 
nában vettük elő a hangszert komolyabban, most akkordokat és billentésformákat 
gyakorolunk. Dobálgat fengiriket, persze, de nem komolyabban. 

— Nem baj az. Ráér. Egyikünk se kezdte jogratmag korában. 

— A szúni nyelv, mint jól tudjátok, az ángruszúni nyelvcsaládba tartozik a fergit- 
tel, a szinnával, a szimennával és a lorganival együtt. Az ángruszúni nyelvközös - 
ség mintegy negyvenezer éve bomlott fel, ezt megelőzően további negyven-öt- 
venezer éven át része volt a horinta nyelvcsaládnak, amelybe beletartozott a szak - 
vent — a thabbuan, a roggikan, a szalessza és a julm nyelvcsalád őse —, a nomar — 
a komb, szombimit, ilszimit, thebardumd és frendzs nyelvcsalád őse — és a kalli- 
lop, amely a kallil nyelvek sokaságának adta át helyét. Ezt jól tudjuk. Azt is tud- 
juk, hogy a szindor nyelv az auhá-szindor nyelvcsaládba tartozik az auhával, a 
halhavival, a kjanar-szilsszel és a vaiksszal együtt. Az auhá-szindor csak huszon- 
ötezer éve bomlott fel. Más számok is vannak: harmincezer éve szűnt meg a hol- 
gim nyelvközösség, negyvenezer éve a sabbruvun, ötvenezer éve az ilv. És így to- 
vább. A nyelvészek ezekből a számokból kiindulva azt mondják, hogy átlagosan 
harminc-harmincötezer évenként szakadnak szét a nyelvek nyelvcsaládokká. Hát 
akkor ez a nagyszerű ismeret most már a birtokunkban van, ohangi, nézzük meg, 
mihez kezdhetünk vele. Tegyük fel, hogy a szúni nyelvnek húsz ősnyelve volt az 
Ősi Földről való kirajzás óta. Ez esetben tudhatjuk, hogy hatszázezer éve történt. 
Avagy tegyük fel, hogy a kirajzás félmillió éve történt; akkor arra jutunk, hogy ti- 
zenhat ősnyelv létezett. Bármelyik adat birtokában következtethetünk a másikra. 
A szombivombi ott van, hogy egyiket sem ismerjük. No, hát most mit csináljunk? 
Ninda hátradőlt az ülőzsákján, mint aki a választ várja. A történészek nevettek. 


— Bármilyen hihetetlen — folytatta Ninda —, van kiút ebből a helyzetből, leg- 
alábbis látszólag. Említettem az ilvet. Nyilván erről is azt kell gondolnunk, hogy 
legalább harmincezer éven át fennállt, vagyis mintegy nyolcvanezer évvel ezelőtt 
keletkezhetett. Nos, Ősi Föld emlékei között semmi sincsen, amit az ilvvel roko- 
nítani tudnánk, ezért úgy gondoljuk, hogy Ősi Földön nem éltek ilv nyelvű beszé- 
lők. Most pedig vessünk egy pillantást a térképre. — A fali képernyőre hívott egy 
galaxistérképet. — Ez a Szivasszun-Rafamin vidék térképe, a két széle között 
húszezer érang a távolság. Ősi Föld a nyíllal jelzett irányban van, a térkép szélén 
még nyolcezer éranggal túl. Most pedig megjelölöm az ilvek egykori 
szállásterületét. Húsz naprendszer a Hilensvar csillagcsoport vidékén. Zöld színt 
kap. És pirosra színezem a sabbruvunok szállásterületét. Amint látjátok, a két 
területet jókora távolság választja el egymástól, de egyetlen helyen majdnem 
összeérnek, csak marad egy aránylag kicsiny hézag. S most ebben a hézagban 
bejelölök egy pontot. 

Ott, ahol a zöld és a piros folt egy-egy nyúlványa a legközelebb ért egymáshoz, 
kigyulladt egy sárga pont. 

— Ez itt Sóribbun — közölte Ninda. 

A történészek csendben hallgatták. 

— Mint tudjuk, Sóribbunt mindössze harmincezer éve telepítették be az ingrauk 
mezőgazdászok. No de Sóribbun őshonos életet hordozó világ, amit minimális 
mértékben kellett csak átalakítani, voltaképpen alig volt vele más teendő, mint 
földi fajokat meghonosítani és házakat építeni rajta. Nyilvánvalóan ugyanez volt a 
helyzet akkoriban is, amikor onnan sáfur irányban az ilvek, hímid irányban pedig 
a sabbruvunok tartottak fenn terjedelmes, jól kiépített államot. Miért nem telepí- 
tették be Sóribbunt? Erre csak egy válasz lehetséges: hogy nem ismerték. Mindig 
mellette mentek el? Ez valószínűtlen, hiszen ilpu irányban a Hafinan-hasadékon 
kellett átkelni hozzá, andvir irányban pedig ott az Inkaszen, egy elég kellemetlen 
szupernóvamaradvány, amit a hajósok szívesebben elkerülnek legalább egy-két- 
száz érangra. A tér másik két iránya pedig kiemel minket a galaktikus fősíkról, 
amiről a hajósok nem szívesen térnek le, ha egy mód van rá. Akkoriban legalábbis 
nem szerették ezt tenni. Sokkal egyszerűbb lett volna nyílegyenesen, Sóribbun 
kellemes, sárgás-narancsos napja valósággal hívogatta volna őket. Csakhogy ha 
bármelyik nép belép a rendszerbe, azonnal fölfedezi Sóribbun világát, és akkor 
birtokba is veszi. Ám amikor ez végül megtörtént, mind az ilvek, mind a sabbru- 
vunok állama már csak emlék volt. 

Kortyolt egyet az íhafijából. 

— Nos, ezek után gyakorlatilag biztosra vehetjük, hogy az ilvek és a sabbruvu- 
nok között nem volt érintkezés. Ne feledjük, hogy akkoriban ritkán tettek tízezer 
érangokban mérhető utazásokat, a sabbruvunok ősei is sok-sok rövidebb út folya- 
mán jutottak a Hilmenilg-vonal túlsó oldalára. Ha azonban az ilvek és a sabbruvu- 
nok között nem volt érintkezés, akkor a nyelvi összetartozásukat is kizárhatjuk, 
hiszen Szávran Hompinhiggut elmélete szerint a sabbruvunok legalább negyven- 


ezer év alatt jutottak el arra a területre — azt megelőzően pedig még nem is sabb - 
ruvunok voltak. Az kétségtelen, hogy sem az ilvek, sem a sabbruvunok nem Ősi 
Földről vándoroltak utolsó ismert élőhelyükre. Márpedig ha a sabbruvunok nyolc- 
vanezer éve jöttek létre és nem Ősi Földről jöttek, akkor minimálisan egy népnek 
lennie kellett közöttük, amelynek a népek átlagos cserélődési ideje szerint mint- 
egy harmincezer évig léteznie kellett. Vagyis száztízezer év. Ennek az elméletnek 
alapján, amelyet én elősabbruvun elméletnek neveztem el, ez a legkésőbbi 
időpont, amikor a kirajzás megtörténhetett. Ha a sabbruvunok előtt több nép is 
volt, akkor még régebben kellett lennie. Árifuphipotézisem szerint az időben 
tátongó lyuk terjedelme Ősi Föld csillagéveiben ötjegyű szám, a száztízezer év 
azonban alig több mint nyolcezer földi csillagév. Tehát vagy legalább két nép 
előzte meg a sabbruvunokat a kirajzás után, vagy vagy a hipotézisem hibás, 
túlbecsültem ennek a lyuknak a terjedelmét. Nekem az az érzésem, hogy még 
mindig alábecsülöm. Ahogy a régi írásokat olvasgatom, egyre inkább az az 
érzésem, hogy Ősi Föld sokkal régebben indította útjára a telepesek hullámait, 
mint hisszük. Az elősabbruvun elmélet ebben a megvilágításban nem több, mint 
egy jelentéktelen adalék annak valószínűsítéséhez, hogy tényleg így van. 

A Sádirvaup-teremre pár pillanatnyi csend borult, amit Ísszand tört meg. 

— Érdekes előadás volt, köszönjük. Én úgy érzem, tartalmaz egy megalapozatlan 
feltevést: hogy az ilvek és a sabbruvunok nem ismerték Sóribbunt. Hátha csak 
nem telepítették be. 

— Valószínűtlen — felelte Ninda. — Mindkét népnek csak kupolavárosai voltak 
kopár világokon. Az egyetlen kivétel Hinnanut, amely az ilv terület túlsó végén 
helyezkedik el, de az sem olyan lakályos, mint Sóribbun, és nagyon messze is van 
tőle. No meg mindmáig bizonytalan, hogy része volt-e az ilv államnak. Ha tehát 
az ilvek ismerték volna Sóribbunt, szerintem el is foglalják; a sabbruvunok még 
inkább. Ha pedig bármilyen tevékenységet folytatnak rajta, annak a maradványait 
az ingraukok megtalálták volna, akárcsak mondjuk Homtinán. Igazából képtelen- 
ség, hogy egy civilizáció úgy tűnjön el egy világról, hogy ne hagyjon nyomot. 

,, Szindoriai gyerekségem idején néha eltűnődtem, milyen lehet, ha valakinek la- 
kása van. Aztán még mindig gyerekfejjel lett egy saját, gyönyörű kis házam. Ma 
gyerekzsivaj tölti meg és velem van a két szerelmem. De néha ma is elgondolom: 
csakugyan valóság az a csoda, amiben élek? " 


, Ninda: 
Eletem egy falevélen, 
480. 


Syyndoreia 
Nílléinköp-Mysteiú 
61. gylla 35. 

a zöld órája 


A NYlléin-hegység két ágra szakadt közvetlenül azelőtt, hogy elérte a tengerpar - 
tot, s a két kisebb hegyvonulat egy kicsiny fennsíkot zárt közre, ami aztán 
meredek partfalban szakadt a tengerbe. Itt épült Nylléinköp, az anyabolygó 
harmadik legnagyobb városa Kafndim és Lűakőán után, és egyike a négy város - 
nak ezen a világon, ahol suárkikötő is volt, a városnak a tengerparttól távolabbi 
szélén. Ez idő szerint a Hirgefun Dzsúlambi állomásozott itt, a hegyoldalon épült 
Mysteiú városrész elől teljesen eltakarva a várost. Rawtö doktor háza a környék 
legmagasabban fekvő részén épült, innen úgy lehetett látni a hajó tetejét, hogy 
alig volt magasabban náluk. Ha az ember felmászott a doktor telkének hátsó ré - 
szébe, már a hajó tetejére festett hétágú csillagot is megszemlélhette. 

De senki sem mászott fel odáig. A társaság a teraszon üldögélt és nem sok fi- 
gyelmet szentelt az irdatlan kereskedőhajónak, amíg Ewré asszony föl nem hívta 
rá a figyelmet egy megjegyzésével. A beszélgetés, mint általában, politikáról 
folyt, a következő kormány összeállításáról. 

— Én nem mondom, hogy Vyhaúteú doktor nem jó miniszterelnök — jelentette ki 
Inarit jogtanácsos. — Nem mondhatom, mert jön Niinda valamelyik lelkes híve és 
összecseréli a fülemet az orrommal, hogy hogy mondhatok ilyet. De azt gondo - 
lom, hogy nem vezethetik az országot mindig Niinda hívei. Azelőtt mindig 
Kiyfeán hívei vezették, és meglehetős konszenzus alakult ki arról, hogy nem jól. 
Maga Niinda mondja mindig, hogy nem szabad a kötelező Kiyfeán-tiszteletet kö- 
telező Niinda-tisztelettel felcserélnünk. Ezért gondolom úgy, hogy támogatnunk 
kell Rawté doktor jelölését. 

— Azt hiszem, Inarít úr szavaira nekem kell reflektálnom — tette le a poharát dr. 
EÉnahy. — Elvégre én vagyok az ÁLAN egyik regionális koordinátora. A jogtaná - 
csos úr egy helyes meglátást ötvöz egy helytelennel, és így olyasmit hoz létre, ami 


sajnos a helytelen irányba mutat. Igen, azt ön jól gondolja, hogy nem kell az or- 
szágot mindig Ninda híveinek vezetniük. Csakhogy nincs olyan, hogy Ninda híve. 
Ninda nem egy politikai tényező, soha nem is volt. Aki azt teszi, amit ő mond, az 
egyszerűen a józan ész szavára hallgat. Ami azért nem árt egy kormánynak. 

— Ninda politikai tényező — szólt közbe Árasti operaénekes mély basszushang- 
ján. — A legfontosabb politikai tényező az országban, már három és tizenhárom 
éve. 

— Nem, művész úr, sajnálatomra. Az ÁLAN az, ami politikai tényező, nem Nin- 
da, és az ÁLAN sem volna az, ha a Kiyreán utáni politikai űrt az ellenzék betölti, 
amint az hivatása lenne. Az lett volna, de az ellenzék Kiyfeán után éppen olyan 
elanyátlanodott maradt, mint Kiyfeán alatt — ha nem így lett volna, akkor vagy 
minden hűhó nélkül választottuk volna meg dr. Vyhaüteút, vagy nem őt választot- 
tuk volna, hanem valamelyik ellenzéki vezetőt. 

— Értem, amit mond — bólintott Árasti. — Végeredményben egyet is tudok vele 
érteni. Mindazonáltal tény, hogy ha bárki kimondja Ninda nevét bármilyen politi- 
kai kontextusban, hozzá gurul a S$ümeitgolyó — amíg fel tudja mutatni, hogy való- 
ban mögötte vannak Ninda elvei. Ha viszont egy politikus nem használja Ninda 
nevét, akkor rögtön felmerül a kérdés, hogy miért nem, mit titkol, miért nem mer 
szembenézni Nindával. 

— Valami ilyesmit gondolok — bólintott Inarit —, de ön sokkal jobban meg tudta 
fogalmazni, köszönöm. 

— Uraim — szólalt meg Ewtré asszony, a Líöswnt párt elnöke —, már nem va- 
gyunk a Kiyfeán-korszakban, amikor még szűk társaságban sem volt tanácsos 
nyíltan kimondani, amit gondolunk. Önök puszta kézzel nyúlkálnak a svmw fész- 
kébe. Az országban a legjelentősebb politikai hatalom — ott van. 

S kifelé mutatott a hegyoldalról, az előttük tornyosuló Testvériség-hajó roppant 
tömege felé, amely lassan már kezdett beleolvadni az alkonyatba. 

— Hát nem mondhatjuk, hogy nem — jegyezte meg Ravti doktor. 

— Ha megengednek egy kis összefoglalást — folytatta a pártelnök. — A Testvéri - 
ség minden hajóján van két szint, amit mi ismerhetünk, ámbár azokat sem telje- 
sen. És van akár tíz másik, ahol számunkra ismeretlen és megismerhetetlen erők 
lehetnek: akár politikai, akár éppen katonai erők. Nem tudjuk, és nem is fogjuk 
megtudni. 

— Ön tart a Testvériségtől? — érdeklődött EÉnahy. 

— Nem egyértelműen. Tudom, hogy ön személyes ismeretségben áll Niindával, 
akinek ügye mellett becsülendő vehemenciával folytat propagandamunkát már 
hosszú idő óta, de úgy hiszem, érdemes lenne elgondolkodnia azon, hogy őmö- 
götte végeredményben egy idegen hatalom áll. Nem is akármilyen: a spirálkar 
egyik legjelentősebb politikai tényezője. Úgy érzem, ön és mindazok, akik Niinda 
egyébként tiszteletreméltó törekvéseit támogatják, megfeledkeznek arról, hogy ő 
a Testvériség állampolgára — syyndoj állampolgársága érdektelen, hiszen ő is an- 
nak tartja —, és egyszerűen fogalmunk sincs, hogy mennyiben áll kormányának 


befolyása alatt. Ön most erre azt feleli, hogy Niinda nem az az ember, akiből 
akármi módon süűüny kormányügynököt lehetne csinálni — és én hajlamos is len- 
nék egyetérteni önnel, mert ha szabad a magam Lóöré-hegységbeli módján kife - 
jezni magam, a kislánynak egészben van a feje —, ha nem lenne ott a háttérben az 
a körülmény, hogy Syyndoreia őt egy olyan interjúból ismerte meg, amely egy 
süüny kereskedőhajón készült, amikor a gyerek már egy ideje ott élt a süünyk kö- 
zött. Nem szeretném alábecsülni, félre ne értsenek. De ő akkor is egy gyerek, és 
mindenki befolyásolható, legfeljebb más-más módokon; ő nyilván csak úgy, hogy 
elmagyaráznak neki valamit, hogy az miért jó. De nem hiszem, hogy kellő logikai 
alátámasztással el ne lehetne vele hitetni egy eszmét. 

— Tudna elnök asszony kellő logikai alátámasztást nyújtani ehhez az eszméhez, 
hogy el tudjam hinni? — kérdezte EÉnahy némi éllel. 

Éwrté asszony egy mosollyal értékelte a szarkazmust. 

— Jogosnak tartom koordinátor úr kérdését, de nem vagyok bizonyos benne, 
hogy kielégítő válasszal tudok szolgálni. Azt gondolom, hogy a sűüník közismer- 
ten magas fokra fejlesztették emberbaráti működésüket — ha csak Niinda életét 
nézzük, a mi megszállásunkat is ilyen szempontokkal indokolták, de ott van az a 
földrengés, ahol a fogadott lányát megtalálta, ott is ők folytattak nagyszerű 
mentőmunkát, kétségtelenül nagyon sok életet mentettek meg. Ők az az állam, 
ahol a legtöbb ingyenes orvosi beavatkozást végzik külföldieken, sokszor nagyon 
költséges műtéteket is, és soha nem kérdezik előre, hogy a betegnek van-e 
hazájában elégséges biztosítása. A spirálkar több kicsiny, szegény országa 
gyakorlatilag az ő jóindulatukból maradhat fenn, mert speciálisan az ő 
fizetőképességükhöz igazított árakat szabnak nekik. 

— Akárcsak nekünk — szúrta közbe EÉnahy. — Például az élelmiszereket mind- 
máig húsz százalék engedménnyel kapjuk. 

,, Most kezdem el munkám tizenkettedik kötetét, és mondhatom, éppen olyan sokat 
vagy keveset tudok kutatásaim tárgyáról, mint kislánykoromban Saunison, amikor 
felfedeztem, hogy én vagyok az egyetlen, aki azt is hallja, amit az emberek nem 
hangokkal mondanak. " 


Aini: 
Mentális lélektan, 


Irind, 1. kötet, bevezető 


— Furcsa dolog ez a Testvériségnél — fejtegette Lasewt úr, a ReyYp konszern elnö- 
ke. — Ennek a hajónak a kapui kétségkívül most is nyitva vannak. Ha most hívunk 


egy légikocsit és lemegyünk a hegy lábához, nyugodtan besétálhatunk a suárba 
ilyenkor éjszaka is... illetve természetesen ebben az ő idejük számít, de ha netán 
náluk is éjszaka van, az sem gond nekik. Ezt koordinátor úr bizonyára jobban tud- 
ja. Bármilyen árut, szolgáltatást megkaphatunk, foglalhatunk kabint, be is költöz- 
hetünk. Akármit. És minden kérdésünkre készségesen válaszolnak, amíg az az 
árura vagy szolgáltatásra vonatkozik. De ezen túlmenően levegőnek néznek min- 
ket. Lehet, hogy ez az a hajó, amin Niinda most éppen utazik, lehet, hogy néhány 
huszadnyi légiútra van tőlünk ebben a pillanatban. De soha nem fogjuk megtudni, 
ha ő nem óhajtja nyilvánosságra hozni. 

— Ha már kérdezi — mosolygott EÉnahy —, igen, ezt nekem tudni kell, hiszen 
napi kapcsolatban vagyok velük. Jelenleg elég nagy az eltérés, náluk most fényes 
nappal van. De hová kíván kilyukadni? Amit elmondott, az kétségtelen, de közis - 
mert. 

— Talán éppen az a baj, hogy túlságosan közismert, és már nem is gondolkodunk 
rajta. Miért veszi az egész Galaxis ennyire természetesnek a süünyk elzárkózását? 
Miért zárkóznak el — vagy ha már elzárkóznak, akkor miért nem teljesen? Megte- 
hetnék azt is. Visszavonulhatnának a hajóik elzárt részére mind egy szálig, és a 
vásárlók kiszolgálását rábízhatnák automatákra vagy külföldi személyzetre, 
nyilván meg tudnák fizetni őket. Én azt gondolom, akkor is, ha koordinátor úr 
megharagszik ezért, hogy valamire készülnek a hajóik rejtekében. 

EÉnahy elnevette magát. 

— Ugyan mire, LáseWt úr? 

— Nem tudom, csak találgatni tudok. Ők ugye nagy emberbarátok hírében áll- 
nak. Gyakorlatilag átvették a hatalmat Syyndoreia fölött. Elemi logika, hogy ez a 
csillagközi viszonylatban közepes méretű, meglehetősen szegény ország nekik 
nem különösebben nagy nyereség. De tegyük fel, hogy Syyndotreiára alapozva 
birtokba vesznek egy nagyobb jelentőségű államot, aztán még egyet, és így to- 
vább. 

ÉÉnahy még jobban nevetett. 

— Kedves Lásewt úr, ezért az elképzelésért igazán nem haragudhatok meg. 
Ennek minden részét összeharapta a sYmw. Kezdve ott, hogy a süüníknak eddig 
is bőven lett volna alkalmuk ezt a tervet megindítani, nem kellett nekik ránk és 
Nindára várni hozzá. Máskor is csináltak már olyan inváziót, mint nálunk, és az 
érintett országokat rövid időn belül magukra hagyták, oldják meg a problémáikat 
— akárcsak minket. Arról nem is beszélve, hogy mire kellene nekik bármely állam 
uralma? Ők elvannak a hajóik elszigeteltségében, és onnan kereskednek a Gala- 
xissal. De akár alapíthatnának is egy saját államot, van elég világ, amit lakhatóvá 
lehet tenni. 

— Biztos benne, hogy még nem tették meg? — vetette közbe Rawtő doktor. 

— Nem, természetesen egyáltalán nem lehetek benne biztos, bár valószínűtlen - 
nek tartom. A süünyk nem helyben ülő típusok. A hajóikon érzik jól magukat. 


— Megengedem, koordinátor úr — bólogatott Lásewt —, arra a kérdésére csak- 
ugyan nem tudok válaszolni, hogy miért nem indították meg ezt a gyarmatosító 
tervet korábban. Maga a terv is csak egy hipotézis, hát még egy hipotézissel tu- 
dom csak megtoldani: talán olyan vezetés került náluk hatalomra, amely ezt ambi- 
cionálja. Hiszen közismert, hogy még a voltaképpeni államformájukat sem ismer- 
jük, nemhogy az állami vezetők konkrét személyét. Találgatások vannak bősége- 
sen, mint a hajóskapitányok tanácsa, ahol minden kapitánynak van egy szavazata, 
de hát a kapitányaik is az ismeretlenség homályába burkolóznak, így ezzel sem 
megyünk semmire. Arra viszont tudok válaszolni, hogy mire kellhet nekik a hata- 
lom Syyndoreia vagy bármely más állam fölött. Amire bárki másnak. Az emberi 
természet jellegzetessége, hogy akinek hatalma van, több hatalomra vágyik. 

—No igen, Laásewt úr, csakhogy a sűüünyk a Syyndoreia fölött megszerzett 
hatalmat sem tartották meg. E pillanatban mintegy húsz-harminc állampolgáruk 
lehet syyndoj felségterületen, nem számítva a turistákat, és a kormányzatunkban 
egyetlenegy sincs, valamennyien távoztak. A kormányban korábban dolgozó 
süüny állampolgárok egytől egyig régesrég elhagyták az országot. Azt pedig sze- 
mélyemben garantálom önnek, hogy Vyhaúteú doktor kormánya nem kap utasítá- 
sokat a Testvériségből, de még szaktanácsot is ritkán. Az itteni működésük során 
összegyűjtött adatbázisok mind nálunk vannak — legutóbb éppen a kórházak 
épületeinek műszaki hiányait soroló jegyzék volt a kezemben -, ezért adatokért 
sem kell a sűünykhoz fordulnunk. Valójában már alig beszélünk kormányzati 
szinten. 

— Nos — dünnyögte Lásewt kedvetlenül —, természetesen koordinátor úr szavait 
készpénznek kell vennem. Rendben, elfogadom, hogy az elméletem tele van 
swmwharapásnyomokkal — de kénytelen vagyok azt mondani, hogy a gyanakvá- 
som nem oszlott el. 

— S elnök asszonyé? 

— Nem — csóválta a fejét Éwré asszony —, az enyém sem. Természetesen minden 
szavát elfogadom koordinátor úrnak. De meggyőződésem, hogy a Testvériség 
még nem mondta ki az utolsó szót velünk kapcsolatban. 

— Ezt én sem állítom, hiszen nem látok a jövőbe. De bízom a sűünykban. Alkal- 
matlan lennék a munkámra, ha nem bíznék bennük. És azt hiszem, abban egyet 
tudunk érteni, hogy az invázió óta sokkal több pozitívumot kaptunk tőlük, mint 
negatívumot. 

— Hát — biccentett Rawtő doktor — tartozunk az igazságnak annak elismerésével, 
hogy nem igazán kaptunk tőlük negatívumot. Mert például tény, hogy sokan utcá- 
ra kerültek, ám ez nem az ő hibájuk, hanem a Kiyfeán-rezsimé, amely szinekúra 
állásokban foglalkoztatta őket; ha a rezsim bármely egyéb okból szűnt volna meg, 
ezek az emberek akkor is állás nélkül maradtak volna. Gyakorlatilag nem mentek 
tönkre vállalkozások a sűünyk hibájából, viszont a rezsim által megkívánt látszat- 
tevékenységekkel foglalkozó cégek igenis csődbe mentek. Nem kár értük. A pozi- 
tívumokat pedig hosszan sorolhatjuk. Ez az igazság, és nekem, aki a politikai kar- 


riert választottam, nem szabad elhallgatnom az igazságot, akkor sem, ha számom- 
ra nem kedvező — hiszen egy olyan országban élek, amit Niinda figyelemmel kí- 
SÉT. 

— Örülök, hogy ezt mondja, ügyvéd úr. 

—Igen, Niinda figyelemmel kísér minket — bólogatott lnarit. — S nekünk 
vigyáznunk kell a szavainkra, mert számon kéri rajtunk. Ha nem ő, hát az ÁLAN. 

— Zavarja ez jogtanácsos urat? 

— Ó, korántsem — élénkült meg a kopasz férfi. — Nagyon is helyesnek tartom, 
hogy a társadalom, a közbeszéd fölött őrködik egy úgymond érdektelen szemlélő, 
mert a rezsim idején eléggé, hm, túlugrottuk a svmwt. S még magát az ÁLAN-t is 
efféle érdektelen szemlélőként jellemezhetem, hiszen az elveit változatlanul köz- 
vetlenül Niindától veszi. Bármennyire szemben állok koordinátor úrék mozgalmá- 
val, el kell ismernem, hogy soha nem tértek el a Niinda által meghatározott alap - 
elvektől. 

— Megtisztel a véleményével — bólintott ÉÉnahy udvariasan. 

, Igen, a Galaxisnak ő Ninda. A legnagyobb ember, aki valaha élt. Nekem egysze- 
rűen az édesanyám, az egyik a három közül, és a másik kettőt ugyanúgy szeretem. 
Nálunk itthon soha nem volt Ninda-kultusz. Ha bármiben különbözött az életem 
más gyerekekétől, az azért volt, mert nem két szülőm volt, hanem három -— illetve 
inkább öt." 


Sileni: 
Naplóm Nindával, 
44320. dzsanargan 


Késő éjszaka volt már, a fekete órája, amikor a társaság szétszéledt. Sawlléy BÉ - 
nahy saját légikocsin érkezett, egyedül indult haza, de amikor beült a kocsiba, 
gondolt egyet és nem hazafelé indult, a városban levő szállodai szobájába, hanem 
le a hegy tövébe, a suárkikötőbe, a hatalmas acélbeton lapon pihenő Hirgefun 
Dzsúlambi lábához. Nem kért engedélyt, hogy bevigye a kocsit a suárba; jó idő 
volt, meleg volt az éjszaka — Nylléinköp már eléggé a meleg égövben feküdt, 
akárcsak Lűakéán -, így a kocsit letette a Testvériség-hajó lábához, az előírt tá- 
volságra, és gyalog indult a suárkapu felé. 

Felbámult a magasba, de tudta, hogy hiába. A kikötő minden zugát megvilágí- 
tották, nemcsak a talajba épített sárgás fénylapokkal, hanem a kikötőt körülvevő 
obligát üzletsor is úszott a színes reklámfényekben, bár ilyenkor csak az üzletek 
egy része volt már nyitva. Ebben a fényáradatban lehetetlenség volt kivenni a ha- 


jóóriás körvonalait, hiszen a csillagos égből sem látott semmi. A légiforgalmat fi- 
gyelmeztető jelzőfények sem látszottak a tetején. 

Jól látszott viszont, hiszen külön világított, a suárkapu fölött a hatalmas hétágú 
csillag, az a jelvény, ami csillagszerte vendégszerető fogadtatást kínált az éhes, 
fáradt utazónak, jó minőségű, megfizethető árut a vásárlónak — és persze maga- 
biztos erőfölényt az ellenséges szándékúnak. 

Ha ugyan van olyan elmebeteg, aki Testvériség-hajóra ellenséges szándékkal 
sétál be. Ugyan mit tudna nekik ártani? 


Hirgefun Dzsúlambi 
Üdvözöljük az Árgauhit suárban 


Felnézett a feliratokra a kapu fölött, és besétált. Most nem voltak színes fények a 
kifelé és befelé haladók irányítására, kint éjszaka van, és a suár forgalma mindig a 
kinti napszaktól függ, nem a bentitől. A tágas előtérben senkit sem látott, csak az 
üzletek üvegablakai mögött látszott mozgás. Elindult az üzletsor előtti utcán. 
Jobbról étterem volt az első, csillagközi szabványétterem, balról ajándékbolt. A 
jobb oldali második üzletből két esszidzsinna-egyenruhás fiatal nő lépett ki, szem- 
bejöttek vele, közömbös arccal elsétáltak mellette. Aztán egy idősebb férfi valami 
idegenszerű öltözékben, olyan volt, mint egy hosszú zöld köntös, de egészen más, 
mint a szúniké, ez nyilván utas valamilyen számára ismeretlen világról. Utána 
nem jött senki, egy lelket sem látott. Valamivel távolabb kiválasztott egy éttermet, 
helyet foglalt és fölvett egy étlapot. Most igazi szúni ételre vágyott. Ez az, 
hirsáhong szendvics, kettőt rendelt, és egy palack jogratos íhafit. 

A szendvicset frissen sütötték, ropogós, forró és ízletes volt, és alig került há- 
romszor-négyszer annyiba, mint egy hasonló kategóriájú étel kint a városban. Pe- 
dig nekik fenn kell tartaniuk ezt az egész gigászt az üzleteik bevételéből. Persze 
lehet úgy számolni, hogy ennek a két szendvicsnek az árából csak ezt az éttermet 
tartják fenn, de ez csak bonyolítás, hiszen az étterem bérleti díjat vagy hasonlót fi- 
zet a hajó tulajdonosainak, akik ebből üzemeltetik a hajót. Teljesen mindegy, attól 
nem lesz kevesebb. 

Vajon mit csinál egy szúni kapitány, ha ráfizetéses a hajója? Előfordul ez egyál- 
talán? Ha igen — eladja? Nyilván csak a Testvériségen belül, hiszen olyat még 
senki sem hallott a Galaxisban, hogy a szúnik egy hajója dzserang tulajdonba ke- 
rült volna. Vagy talán a kapitányok csak alkalmazottak, és a hajókat cégek üze- 
meltetik? 

El se kell tűnődni alaposabban, és rajzanak a kérdések, amikre soha nem fog vá- 
laszt kapni, sem ő, sem senki más. Nyilván mindet föltették már egymilliószor, de 
hát a szúnik ilyenkor csak udvariasan mosolyognak és másról kezdenek beszélni. 
Az évszázad ostobasága volt (persze syyndor számítás szerinti évszázadé), amikor 
az az ötlete támadt, hogy kikémleli, kik állnak Ninda mögött, milyen szervezetek 


támogatják. Nem is azért, mert persze hogy senki nem áll mögötte. Még csak 
azért sem, mert leültették őket egy óriási tribünre, ahol nem volt szabad moccanni 
se. De a szúniknál titoktartóbb népet elképzelni sem lehet. Ha tucatnyi szervezet 
állna Ninda háta mögött, és ő kedvére csatangolhatott, sőt antiövvel röpködhetett 
volna az egész nézőtéren, egész Saunison, akkor se láthatta volna őket. Igen, az 
alapötlet jó volt — csak azt hagyta számításon kívül, hogy ezek a szúnik. Ha a sí- 
dik vagy a rekkik lettek volna, vagy akár ők maguk, akkor teljesen jól működött 
volna az elképzelés. De a szúnik mesterfokra fejlesztették a titkolózást. 

Felpillantott az étterem mennyezetére. Fagerendákból állították össze — még az 
is lehet, hogy valódi fa —, valami régies építészeti stílust utánzott, ki tudja, léte - 
Zett-e valahol valaha, vagy egy leleményes művész találta ki. A gerendákon kis 
lámpák lógtak, gömb alakúak, színes mozaikkockákkal kirakva. Az biztosan való - 
di üveg, a szúniknak remek üvegművészeik vannak. Hangulatos. Mindig gondot 
fordítottak arra, hogy a vásárlót kellemes környezet fogadja; egyszer még otthon, 
Kafndimban beszélgetett erről egy szúni üzletemberrel, aki kijelentette, hogy őt a 
legkevésbé sem érdekli, hogy akik bemennek az üzletébe, azok fognak-e akár egy 
tízezred palannal is többet költeni attól, hogy szép a dekoráció és otthonos a kör- 
nyezet — ő önmagának, az üzlete hírnevének tartozik azzal, hogy nem fogadja a 
vásárlókat valami kopár csarnokban, égig érő polcsorok között, azonfelül ő maga 
is sokat van az üzletben és szereti otthonosan érezni magát. 

De ez csak mellékes gondolat, ő nem a mennyezetre kíváncsi. Az járt a fejében, 
ami azon túl lehet, a feje fölött. Tíz-tizenkét szint is lehet, vagy még több, és meg- 
tippelhetetlen, hogy hányan élnek ott. Azt lehet tudni, hogy mennyi egy-egy hajó- 
juk utaskabinjainak száma és teljes befogadóképessége, ez megvan a hajók publi- 
kus adatai között. Valamelyikét megnézte egyszer, húszezer utast tudott szállítani 
egy szinten. Társaságban sokszor vitatkoznak arról, hogy vajon hány lakója lehet 
egy szúni hajónak, ilyenkor egyfelől számításokat végeznek a hajók külső méretei 
alapján — ezeket a kikötők építése érdekében a szúnik hajszálpontosan közzéteszik 
—, másfelől viszont leszögezik, hogy semmit sem lehet tudni arról, hogy a szúnik 
maguk is olyan kabinokban élnek-e, mint az utasaik. Azért egy életen át elég kel- 
lemetlen volna. Nem tudni, mekkora kabinjaik vannak, és azt sem, hogy a lakó- 
szintjeiken mekkora területeket foglalnak el egyéb létesítmények. Nyilván ott is 
vannak éttermek, fürdőszobák, mindenféle. 

Sóhajtott. Nem, ezek a spekulációk nem vezetnek sehová. Senki sem tud sem- 
mit a szúnik életéről, hát a szándékaikról sem tudhat senki semmit. Csak az elemi 
logika marad: ha rosszat akarnának, már régesrégen megvalósíthatták volna. 

pc-13 diktátoro 


,, Sok népnél létezik a születésnap fogalma: ez az a nap, amikor egy egyén születé- 
se óta kerek számú év telt el a helyi naptár szerint. Ezt családi ünnepnek tekintik, 
illetve híres emberek esetében akár nemzeti ünnep is lehet belőle. Természetesen 
erről is lemondtak őseink, amikor harminc napban határozták meg az év 
hosszát." 


Angrolími: 
Népszokások és társadalmi konvenciók, 
1029. 
Szúnahaum 
Hangilaoran 
43699. nodzsat lidzsúmatan 
420 


Ninda az Aurgáni-teremben adott elő ezen a délutánon, Sádillinnal együtt, aki a 
korai Dzsomten-kor szakértője volt; Ninda semmit sem tudott erről, azt is csak 
most tudta meg, hogy létezik egy Ergun nevű ország, ahol harmincötezer évvel 
ezelőtt volt egy Dzsomten nevű vezető. Sádillin arra kérte, jöjjön vele társelőadó- 
nak és amit ő mond Dzsomtenről, arról asszociáljon Kíreánra. Nem volt nehéz, a 
két rezsimet mintha ugyanazon a tervezőasztalon készítették volna. 

— Ez pedig azért van — foglalta össze Ninda Sádillin kérésére —, mert sem a dik- 
tátorok, sem a különféle fő- és alvezéreik nem találékony emberek, a leleményes - 
ségük konkrétan nulla. A Silbar-munkacsoport készített egy tanulmányt száz dik- 
tatúra különféle intézkedéseiről. Összesen több mint kétezer rendeletet, szabályt 
és hasonlót vizsgáltak meg. Más-más megfogalmazásban, más-más hatásmecha- 
nizmussal, de mindegyik szerepelt átlag negyven diktatúrában. Volt, amelyik hat- 
vannál is többen. Ennek már több mint ötezer éve, azóta szerintem nemigen akad- 
tak újabb diktatúrák, amik ezeket az eredményeket torzítanák. 

Az előadás után kisétált a Hargalíd-csarnokba, átnézte az üzeneteit, volt egy 
csomó, de az egyik keltette föl igazán az érdeklődését. Szúnahaum-silgisszónarin- 
gi! 

Az Abroncsvilág népessége növekszik. A lezáruló évszázad folyamán tizenegy 
százalékkal nőtt az állandó lakossága. A Limmahaurgíhalgdzsé úgy látja, hogy 
növelni kell a világunkon keringő víz mennyiségét. Nyolcvanöt új csatorna létesí- 
tésére lesz szükség. A Szúnahaum-silgisszónaringinek kell eldöntenie, hogy ezek 
hol haladjanak. Hetesenként egy csatorna vonalát fogjuk kialakítani. Nesszihu- 
rankor kezdjük, minden senutkor kitűzünk egy csatornát, és szahutkor lezárjuk a 


szavazást. Másnap indul a következő csatorna szavazása, és egyúttal az előző 
megépítése is. Húsz év alatt a dolog végére járunk. 

— Hing-hing — mondta Ninda, és eltűnődött ezen a csatornaügyön, amíg a többi 
üzenetet is elolvasta. A Szolgálattól jöttek, pár szóban válaszolt rájuk, aztán le- 
ment a Hinnarfóriba, ahol meghallgatta Garnzsiep előadását szülőbolygójának, 
Antilinak — ők Zsrantlinak hívják — egy rémes korszakáról, amikor egymás után 
három dühöngő őrült volt a diktátor. Mindháromnak sok gyilkosság száradt a lel- 
kén. Végül az első kettőt az utódja ölette meg, a harmadikat pedig szomszédaik, a 
rovszok, akik átvették a hatalmat és ezer szúni évig nem is mondtak le róla. De ők 
legalább nem gyilkoltak. 

Az előadás közepén a történész egyszer csak őt szólította. 

— Az, hogy egy diktatúra mikor kezd gyilkolni, sok tényezőtől függ. Örülök, 
hogy itt van Ninda is, aki tudtommal tanulmányozta már ezt a kérdést. Tudsz erről 
mondani valamit? 

Ninda nem jött zavarba, ámbár nem számított rá, hogy kérdezni fogják. Nyu- 
godtan válaszolt, ahogy tudott. 

— Hogyne, Garnzsiep. Örömmel elmondok neked mindent, amit tudok erről a 
kérdésről. 

És elhallgatott. Néhány pillanat múlva a termet belengte a derültség. 

— Hát ez nem sok. Pedig úgy tudom, szakterületed a diktatúrák és természetraj - 
zuk. 

— Nem tudom, hogy szakterületnek nevezhető-e, de tényleg sokat foglalkozom 
velük. Csakhogy az az információ, amit a szakirodalomban azzal kapcsolatban le- 
het találni, hogy egy diktatúrának mitől növekszik meg az erőszakossági szintje, a 
semmivel egyenlő. Mondhatni minden pluszjelhez tartozik egy mínuszjel. Most 
jövök egy előadásról, ahol arról volt szó, hogy mik a diktatúrák közös jellemzői. 
Megállapítottuk, hogy nagyon sok közös vonás van, egymásra egyébként 
semmilyen hatást nem gyakorló, térben és időben távoli kultúrákban hasonló 
módszerek jelennek meg. Arról azonban nem tudtunk képet alkotni, hogy miért 
éppen azok. Például az alvekali második diktatúrában és az óner-varntiban 
egyaránt megjelent az intenzív rasszizmus, egy-egy helyi kisebbségi csoport ellen. 
Viszont gyakorlatilag nem volt jelen Alvekal első diktatúrájában, alig három 
évszázaddal korábban, sőt Rarmalunon sem, amely Óner-Varnt befolyása alatt állt 
azokban az időkben, és az ottani diktatúra egyenes következménye volt az óner- 
varntinak. Mindkét említett diktatúrában erőszakos megnyilvánulásokhoz is 
vezetett a rasszizmus állami propagandája, de egyik helyen sem vezetett 
gyilkosságokhoz. Történetesen a  szindoriai  Kíreán-diktatúrában is volt 
rasszizmus, de nem helyi kisebbség, hanem a külföldiek — bevándorlók és más 
gyilkosságok is, de csak a Kíreán-korszak elején, szórványosan. Fanarrenalon 
viszont csak a végén. Ha megpróbálod kiolvasni a szakirodalomból, hogy mi 
okozta mindezeket a különbségeket, arra jutsz, hogy száz könyvből írhatsz egy 


százegyediket, de érteni semmivel sem értesz többet. Így a kérdésedre én sem 
tudok válaszolni. A kutatók egyetértenek abban, hogy sok függ annak a 
pszichiátriai kórképétől, aki az első gyilkosságokat elrendeli, meg aki végrehajtja, 
és ezek egyike sem feltétlenül azonos a diktátorral. Ezzel azonban nem 
definiáltuk, hogy mi teszi a hatalom, illetve adott esetben akár a nyilvánosság 
számára is elfogadhatóvá a gyilkolást. 

Garnzsiep mosolyogva megköszönte és folytatta az előadást. 

Utána Ninda átment ebédelni a Szilvaszt-csarnok egyik éttermébe, itt találkozott 
két párjával; persze mindig más-más előadásokra jártak, hiszen így hárman há- 
romfélét tanultak, de mindhárman birtokába jutottak a másik kettő tudásának is. 

Ebéd után pedig fölment a tizenkettedikre, a hangstúdióba, hogy munkához lás- 
son a rajzfilmszinkron egy új változatán. 

— Ma milyen nyelven beszélek? — állt meg egy idegen nő, Arskéni előtt. 

— Rekkiül — volt a válasz. 

— Hát azt legalább tudom, hol beszélik, de egyetlen szót sem ismerek. 

Ugyanúgy dolgoztak, mint az előző nyelvekkel, kivéve persze a szindort és a 
sauninast: a segítő előadott egy szövegrészt, felhíva Ninda figyelmét a hangsú- 
lyokra, hogy a szövegnek természetes, élőbeszédszerű hangzása legyen. Aztán 
Ninda rámondta a felvételre. És vették a következő részletet. Egyes párbeszédek- 
nél Ninda ragaszkodott ahhoz, hogy a partnere is jelen legyen, azokat így vették 
föl. De mindennel gyorsan haladtak. 

— Jó reggelt, anya — mondta Ninda nemsokára rekkiül. — Jó reggelt, apa, jó reg- 
gelt, Arki. 

A szereplők nagy részének mindegyik nyelven más-más neve volt, csak Auha 
rövid, igazi neve volt mindenhol ugyanaz. A királynőként viselt hosszú neve és a 
többi szereplő neve minden nyelven az ottani szokásokat követte. A kisöccsét rek- 
kiül Arkinak hívták, ami egy elég köznapi fiúnév a rekkiknél; akárcsak a szindo - 
roknál, náluk is egy rögzített készletből választottak személyneveket az újszülöt- 
teknek, külön csoportból a fiúknak és külön a lányoknak. A kisöcsi szúni neve 
Eniru volt. 

Ezen a kora délutánon fölvették a film első negyedrészét, ami egy hétköznap 
reggellel kezdődik, Auha megreggelizik a családjával, elmegy az iskolába, tanítás 
után pedig hazamegy a királyi palotájába, és külföldi nagyköveteket fogad, köz- 
tük annak az országnak a küldöttét, amelyik aztán a kalamajkát hozza az életébe. 

,, Csak ember ő is, semmi több. 
Miért képes annyi mindenre? 
Mert hisz magában s bennünk is? 
Ennyi volna az egész? " 


Ninda: 
Limelullt, 
Szúnahaum 
Jasszani 
43699. szahut nirséhagan 
520 


— Van még időtök eldönteni — mondta Ohernu, egy környékbeli néni. — Négyben 
lesz? Több mint négy évetek van. 

— Igen — bólintott Szinensi —, de amióta fölmerült, hogy mégse itthon tartsuk, 
több helyszínt javasoltak már, mint amennyi az Abroncson egyáltalán létezik. 

— Mi az első feleségemmel Ánargauti óvárosában esküdtünk — tette le a poharát 
Írarepi, Ohernu férje —, egyszerűen azért, mert mindketten ismertük és szerettük 
azt a helyet. A válási szertartást is ott tartottuk. A másodikkal az Íngan-tó végé- 
nél, van ott egy festői vízesés, mellette étterem, ott voltunk. Azt meg találomra 
választottuk. Ohernuval pedig a Hinergisz Hauri fedélzetén, mert éppen ott él- 
tünk. 

— Mennyi hely van a házatok körül? — állt meg Szinensi fölött egy férfi, Arnavi, 
aki nem volt Jasszaniba valósi. — Sokan lesznek kíváncsiak az esküvőtökre, hiszen 
ti vagytok a nindaran törzs. Sok vendéggel számoljatok. 

— Hát — mosolygott Szinensi — a házunk és Ámmaítéké egy nagy körben van, 
amit jarráhisövény övez. Mi hombénak hívjuk. Ott úgy kétszáz ember elfér aszta- 
lok körül. 

Arnavi leült melléjük és maga elé húzott egy poharat. 

— És mi van a sövény másik oldalán? 

— A haugímúi rét, ligetes terület, az egyik oldalán kezdődik az erdő, a másikon a 
város. 

— No, sien, hát akkor egy kicsit jobb a helyzet, de semmiképp se pár száz em- 
berrel számolj, hanem jó néhány ezerrel. Ne lepjen meg az se, ha tízezren lesznek. 

— Mi vagyunk a nindaran törzs — ismételte Szinensi eltűnődve. — Ne érts félre, 
Arnavi. Hármunk közül én vagyok az egyetlen, aki születése óta benne él a törzs- 
szövetség légkörében, de nem igazán látom a jelentőségét az esküvőnk szempont- 


jából, hogy , mi vagyunk a nindaran törzs". Az esküvőnk előtt is mi vagyunk, utá- 
na is mi leszünk. 

— Ez igaz, ennek ellenére számolj vele, hogy sokan lesznek. Ami azt illeti, én is 
szeretnék elmenni. Szerintem érdemes lesz élőben közvetíttetni. 

Természetesen egy szúni esküvőt mindig felvesznek, bekerül a családi siéhong- 
ba. De az nem volt gyakori, hogy a Szúnangé közvetítse. 

— Egyetértek — dörmögte mély hangján Áharandzsi. — Azt hiszem, Hangilaoran 
kifejezetten ragaszkodni fog hozzá. 

Szinensi lassan biccentett. Igen, ez valószínű. A sáhaddif-sígurangir minden - 
képpen fontosnak fogja tartani — arra való hivatkozással, hogy ők a nindaran törzs 
—, de a fedélzeti elnökség is ezt fogja kérni. Persze megtehetik éppen, hogy teljes 
csendben házasodnak össze, akár csak Ámmaíték részvételével, vagy éppen őket 
is kizárhatják belőle, ha akarják. De miért akarnák? Eddig is együtt éltek, az eskü - 
vő után is együtt fognak, az életük semmit sem fog változni, az esküvő arra való, 
hogy a nyilvánosság előtt is örülhessenek szerelmüknek. 

Hát akkor közvetítse csak a Szúnangé, bólintott Szinensi. Persze nem egyedül 
jutott erre, a csoport együtt tanácskozta meg, mint mindent. 

Ő most a szilmevupi janníhaumban volt, két városnegyeddel távolabb Haugí- 
mútól. Itt egy hosszúkás, világoszöld épület állt a Lengu partján, az alig ötven éve 
épült Dzsimdaur múzeum, a Dzsimbandon-hegység településeinek történetét be- 
mutató kiállítás helyszíne. Előtte volt a jannihaum, túlsó oldalán a környék legna- 
gyobb lakóházával, Szimgar és Nimmeri otthonával, akiknek tíz gyerekük volt, és 
ennek megfelelő méretű házuk — többször bővítették már, mert a gyerekek néme- 
lyike már családot alapított és itt maradt, építettek a családoknak egy-egy külön 
épületszárnyat. Ez nemegyszer előfordult az Abroncsvilágon, bár nem volt annyi- 
ra mindennapos, mint Saunison, a népesség egyötödét kitevő aiskanisok között, 
akik életformát csináltak abból, hogy a család együtt maradt és együtt vitte tovább 
a gazdaságot. 

Igen, igaza van a Limmahaurgíhalgdzsénak. Jasszani népessége is növekszik, 
pedig abroncsvilági fogalmak szerint már akkor is nagyváros volt, amikor ők ide- 
költöztek, húszezer lakos. Mostanra huszonkétezer. Szilmevup akkoriban még 
nem is létezett, mostanra pedig egy hatalmas városrész, háromszáz lakosa van, és 
saját janníhauma, ami még sokkal többet számít. Öt ekkora városa van már Szú- 
nahaumnak, Jasszani mellett Hallindzsat, Ámszina, Sídur és Raurgi. Persze 
Hangilaorannak még ennél is sokkal több állandó lakosa van, de az nem számít 
városnak, az tulajdonképpen egyetlen háznak számít. Ezért nem is az a Testvéri- 
ség fővárosa, olyan nincs is, illetve maga az Abroncsvilág a főváros. A Galaxis 
legszebb városa. 

— Azért időnként elmegyünk majd innen mégiscsak — érkezett Ninda gondolata 
hatodabroncsnyi távolságból, Silangir faluból, ahol az Ángráheni állt, Hangila- 
oran rengeteg apró részecskéjének egyike, egy történettudományi kutatóintézet. — 
Annál jobban tudjuk majd értékelni a hazatérést és az Abroncsvilág szépségét. 


Szinensi egyszerre küldte vissza helyeslését Ainival, aki viszont majdnem fél- 
abroncsnyi messzeségben volt Silenivel, a Mínin gyerekszínház előadásán, Hom- 
nilk faluban. Sileni is egyetértett, és mialatt jókat nevetett Ikkird kalandjain, bősé- 
gesen jutott ideje a szüleivel beszélni a mentális síkon. 

—Sok szép hely van a dzserang világokon is. Láttam az elmétekben. És a 
hajóinkon is gyönyörű, és minden szektorban van janníhaum. Szúnahaum nélkül 
lehet élni — de jannihaum nélkül minek? Ostobaság. 

Fölkacagott, mert Ikkird éppen az utolsó pillanatban tudott elbújni a betoppanó 
Szoszengi elől, de mint mindig, teljesen vacak búvóhelyet talált, Szoszengi né- 
hány lépéssel odajut hozzá és megtalálja. 

— Bölcs gondolat — bólintott Ninda. — A Testvériségben senki sincs és évtízezre - 
dek óta nem is volt, aki hosszabb időt töltött volna minden janníhaumtól távol. 
Minket ez tesz azzá, akik vagyunk. A tűz körül üldögélünk és beszélgetünk. Szet- 
tuszi így mondta. Azt meg Óngsettir mondta, hogy a janníhaumot nem a tűz teszi 
janníhaummá, hanem az emberek. 

— Hová megyünk az esküvő után? — kérdezte Sileni olyan mentális jellel, ami 
tartalmazta azt is, hogy Saunison kívül. 

— Gondolom, kiszállunk az útba eső világokon — mondta Szinensi. — Van vala- 
milyen hely, ahová szeretnél elmenni? 

— Hinnuldud — jött a válasz a kérdéssel egyidejűleg. — Ott annyira szeretik Nin- 
dát! 

A válasszal egyidejűleg jött a lányok reakciója, hogy ennek nem annyira 
örülnek, Silenié, hogy tudja, de hát a hinnulok nagyon örülnének, és Ninda bele- 
egyezése, hogy rendben, elmehetnek, csak a felhajtást hagyják ki belőle. 

— Tegyél föl hamis orrot, anya — kuncogott Sileni, a mentálison egyidőben azon 
kacagott, hogy a nerik világában Szoszengi éppen rábukkant Ikkirdre, aki nyaka 
közé kapta a lábát és kimenekült előle a színpadról. S mint ilyenkor már többször 
is, nyomban bejött a másik oldalról Homki, hogy segítsen Ikkirden, de persze 
mint mindig, most is elkésett. — És ragassz álszakállt. Különben fölismernek és le 
se tudod őket vakarni magadról. 

— Igazából őt még úgy is fölismerik, sien-Si — mondta Aini. — Hiszen ő... 
Ninda. 

,, Egyértelmű lett volna, hogy Auríhaumot választjuk központi világunknak. Min- 
den megvolt rajta, ami ehhez kell. Őshonos életet hordozott, tele volt nagyszerű, 
gyönyörű tájakkal, a légköre egyből belélegezhető, egyszerűen tökéletes volt. Azt 
sem lehet mondani, hogy túl tökéletes. De Szúnahaumnak volt valami olyan von- 
zóereje, ami egyetlen világnak sincsen a Galaxisban: a Sínisuál." 


Igaszaumi, 
Szúnahaum-szilgi, 
I. sómir, 60. singir 

—A jó öreg száfunnup — bólogatott Lerszi bácsi megértően, miután elmesélték 
neki Sileni műtéteinek történetét. — Fiatal koromban sokat ültem a tervezőasztal- 
nál és állítottam össze a ríniszképleteket. Ej, lássátok, már nem is emlékszem, 
hogy mondják a nyelvünkön. 

— Eirysis — felelte Aini. 

— Ez az, kisunokám. Hát, ugye, lassan egy évezrede, hogy eljöttem otthonról. A 
szavak már nemigen jutnak eszembe, talán már akcentussal is beszélem az anya- 
nyelvemet. — Megcsóválták a fejüket. Lerszi bácsi tökéletesen beszélt. — De em- 
lékszem az első betegemre. Fiatal férfi volt, nálam nem sokkal idősebb, tizenkét- 
ezer napos lehetett... ő nem így számolta, mert külföldi volt, de hogy hová való, 
azt bizony már nem tudom. A Testvériség mentőszolgálata hozta hozzánk, mert 
mi voltunk közel, valahonnan kintről jöttek. Persze az adatokat előreküldték, úgy- 
hogy meg tudtuk csinálni a terveket és elindítottuk a képletgenerálást. Valami gé- 
pet szerelt, ami beindult vagy kigyulladt vagy nem is tudom már, mi történt vele, 
de az egész karját végig megégette, nagyon csúnya volt. Hát a helyiek ugye ott 
rögtön ellátták, de mintaszerűen, a szúni mentők mondták, hogy ők hozzá sem 
nyúltak, az a kar steril suoskyvasburokban volt, tökéletesen lezárva, a beteg sem- 
mi fájdalmat nem érzett. No, behozták hozzánk, Aindoridisben volt még akkor a 
klinika, az Aindas-park közepén, ott üldögélt az a derék ember folyton a kerti pa- 
dokon, a karján a nagy burok, és elmesélte nekem, hogy ő egy kis bányavilágon 
dolgozik, ami egy vörös törpe körül kering, a kupolaváros falain kívül persze 
semmi élet, odabent se volt valami sok növényzet, és hogy neki ez a baleset kel - 
lett, hogy ki tudja, mióta először fákat, füvet, virágokat lásson. Ja, igaz, meg a kék 
eget, azt is mondogatta. Hiszen odakint azon a világon nem volt légkör. Aztán el- 


készültek a szövetek és nekiláttunk, húsz ember kellett hozzá és két nap, hogy 
helyreállítsuk a karját. Jómagam ott se lehettem volna, ha nem ennyire súlyosan 
roncsolódik, mert így ugye kellett minden ember, de én még csak második aisis 
voltam, igaz ugyan, hogy a következő előléptetésemnél ez a műtét volt külön em- 
lítve, hogy nagyszerű munkát végeztem. Aztán eltelt úgy ezer nap, még egypár- 
szor volt alkalmam megmutatni, hogy meg tudom különböztetni a zöld gombokat 
a pirosaktól, és elküldtek Sylorandasra, továbbképzésre. Nem sok időt töltöttem 
ott, mert hát ugye volt ott sok más hallgató, köztük egy barna szúni lány — és az- 
óta itt vagyok. 

A gyerekek érdeklődve hallgatták; a szúni gyerekek szokva voltak ahhoz, hogy 
az öregek hosszú elbeszéléseit hallgassák a janniíhaumban. A többi gyerek is tu- 
dott ezt-azt Saunisról, ha mást nem, annyit, hogy a bácsi ott született; a lányok pe- 
dig régesrég tisztázták, hogy Liersy Laipas Jarvynas Kyrinis Perseus Aivoneitis 
Liemaitis Lyvoskyrandieinaikas nö Vyrovaksiunilaiste vysy Lardevy eipa Anditu 
sy Dyrvani, harmadik másodkeresztezett unokatestvéri viszonyban a Salmiusok- 
kal, s így nekik is rokonuk, mint Saunison gyakorlatilag mindenki; igaz, ő nem 
aiskanében élt, ilyenformán ezen a réven nincsenek rokonai, és jar$inája sincsen. 

— Hanem hát mikor is tartjátok ti azt az esküvőt, gyermekeim? 

— Négyben — felelte Aini. — Az namindan év, úgyhogy a rákövetkező évben, a 
háromszázas napokon érkezünk a fák tövébe. 

— No, lehet, hogy akkor hajóra szállok magam is. Lárdevi lent fekszik a dombok 
tövében, a gyerekeknek már maguknak is gyerekeik vannak, a munkával meg már 
rég fölhagytam, előadást se tartok ötven éve. Nem tartozom senkinek az időmmel. 
Elmegyek, megnézem a Zöld Golyót még egyszer, talán utoljára; idestova lejár, 
alighanem. 

— Mikor jártál ott legutóbb? — tudakolta Sileni. 

— Úgy egy-másfél évszázadonként szoktam hazalátogatni, de bizony most meg 
nem mondom, mikor voltam... azt hiszem, az öcsém fiának az esküvőjén, hát an- 
nak is már nagy gyerekei vannak. Ötszáz körül lehetett, ha minden igaz. 

Most Sildargi janníhaumában voltak, a Dzsolgil-hegység egyik mély völgyében, 
a Sinn-Haddimur partján. A Haddimur egyike volt azoknak a csatornáknak, amik - 
nek jó néhány mellékága volt. A Sinn a hegység sénin oldalán lebukott egy széles, 
tágas alagútba, a Haddigandzsirba, ami ismert turisztikai nevezetesség volt, volt 
benne étterem és egy-két üzlet is. Innen ment tovább Sildargiba, Szomnékiba és 
Andvarba, aztán a szivattyúk segítségével felmászott ötszáz rígint, tavacskát alko - 
tott Fangmúap házai előtt, s egy nagy lejtőn leömölve visszatért a Haddimurba. 

Sildarginak csak ötven lakója volt, húsz házat számlált a falu. Lerszi bácsi háza 
a janniíhaumot körbevevő hat ház egyike volt. A tűz körül lépkedő Őrző pedig ki- 
vételesen ismerős volt, Ilkurongi, aki annak idején megtanította Nindát úszni a tu- 
olréi fürdőkomplexumban. Ninda természetesen mint Kis Őrző üdvözölte, de 
másképpen, mint szokta. 


— Ninda, Auszíni Kis Őrzője Aulang Laipról és Tuolréról köszönti Sildargi tüzé- 
nek Őrzőjét. 

A válasz a szabványos volt, de kapott hozzá egy kedves mosolyt. 

Ezen a szahuton a lányok megint kisebb körutazást tettek, Sildargi volt az utolsó 
állomásuk. Mindig pillanatnyi ötlet alapján választották ki, hogy hová menjenek 
tovább, kocsiba ültek és csak átröppentek valahova. Ámmaíték otthonülősebb sza- 
hutot tartottak, Jasszanin belül maradtak, de néhányszor átsétáltak másik janní- 
haumba. 

Sildargit Sileni választotta, annak alapján, hogy az elején a Sil az őbelőle van, 
aztán pedig dár gi, vagyis ügyes kislány. 

— Ebben a hetesben talán most először szólaltál meg jalarul — jegyezte meg Nin- 
da. — De ha már ilyen dár gi vagy, sütök neked dör git. 

Sileni jót nevetett a szójátékon, és tudni akarta, hogy mikor. Ninda tehát Sildar- 
giban odament az egyik dzsomdzstűzhelyhez és munkához látott. A dőr gi egy to- 
jásrántottából készült, kis csomag alakú szendvics, amibe mindenféle zöldfélét 
tesznek, hasonló a nikarpóhoz, amit a szúnik a sídiktől átvett változatban ismer - 
tek. Lerszi bácsi pedig öreges, nehéz mozgásával föltápászkodott, odaült a dzsom- 
dzsasztal mellé, hívott automatákat és salátát készített hozzá, csupa tarkabarka nö - 
vényből, amiket olyan vékonyra szeleteltetett a géppel, mint a virágszirom. Gyö- 
nyörűen nézett ki, és nagyon finom volt. 

— Ezt múneli salátának hívom, bár az igazi neve valami bonyolultabb, de hát 
arra én már nem emlékszem. Jártam egyszer azon a világon, Múnelin, volt ott egy 
betegem, az tanított meg erre a salátára. Náluk sokféle van ilyenekből, ez a nem- 
zeti konyhájuk, nagyon szeretik, és híres is persze. No, így ni, csak azt ne feled- 
jem, hogy egészen porfinomságúra őrölt sajtot kell szórni rá, és abból is csak ke- 
veset. 

, Némi idővel a diktatúra bukása után azért mégiscsak fölbukkantak olyan 
szindorok, akik elhárították az ilyen gratulációkat, mondván: nem, Szindoria sem- 
mit sem tett azért, hogy Ninda ilyen személyiséggé fejlődjön. Ő csak ott született. 
De a többség azért inkább büszkélkedett vele. " 


Ámmatt Ídara: 
Majdnem Ninda apja vagyok, 
520. 
Szúnahaum 
Hangilaoran 
43699. muhat mulindzsan 
405 


Arról persze egyetlen hang sem fog esni a dzserang sajtóban, hogy Aini és Szi- 
nensi is megkapja az előzetes doktorátust. Továbbra sem szólnak nekik semmit 
Ninda családjáról. 

Szinensi ekkoriban kezdett nyelvészeti kutatásokkal foglalkozni, a jalar és a 
szindor nyelv összehasonlításával. A jalarral nemigen foglalkoznak, hátrányos 
helyzete miatt, a népessége kicsi — már a földrengés előtt is az volt —, csupán 
egyetlen világon élnek, ahol ugyan oldódnak a velük kapcsolatos előítéletek, de 
Jaungaimasznak nemigen van energiája tudományos életet élni, a helyreállítási 
munkálatok még a külföldi segítséggel is sokáig fognak tartani. 

A galaktikus környéken két zenei hangsúlyos nyelvcsoport van: a szindor és 
testvérnyelvei, valamint a rokontalan jalar. Szinensi előtt mások is feszegették 
már a kettő összetartozását, de ő másképpen közelítette meg a kérdést. Eddig még 
senki nem járt sikerrel a nyelvtani struktúrák egyeztetésében, Szinensi pedig már 
meg sem próbálta. Ő abból indult ki, hogy nem rokonok. Kétségtelen hasonlósá- 
gok viszont voltak: szindor léérőyt — jalar lé rőt, szindor táyn — jalar díoyn, és 
még nagy számban. Ezeket is kutatták már. Szinensi felhívta a figyelmet ezek 
egyik csoportjára, a természettel kapcsolatos szavakra, amik elég jól lefedik az 
úgynevezett nyers környezet meglehetős hányadát: sivatag, légkör, hegy, szikla, 
kő, égbolt és hasonlók. De nem szerepeltek sem az élő természettel kapcsolatos, 
sem csillagászati vonatkozású szavak. Szinensi ezt a szócsoportot boncolgatta — 
Sileni kisgyerekszintű jalar tudása nem volt hozzá elegendő, úgyhogy érintkezés - 
be lépett a jaungaimasziakkal -—, és arra jutott, hogy a jalarok és a szindorok kö- 
zött olyan időszakban lehetett kapcsolat, amikor nem lakható világon éltek. Ez pe- 
dig nem lehetett Jaungaimasz, mert semmilyen adat nem mutat arra, hogy a szin- 
dorok valaha megfordultak volna ott, de Szindoria sem, mert a szindorban külön 


szavak vannak az égbolt csillagos és csillagtalan részére, és ezek nem kerültek át 
a jalarba, holott mind a csillagos spirálkar, mind a csillagtalan űr látható Jaungai- 
maszról is, hiszen egészen közel vannak egymáshoz. A közeli térség egyetlen vi- 
lága sem lehet. Szinensi jegyzéket készíttetett a szóba jöhető világokról: amelyek 
kellő távolságra vannak a spirálkar tömbjének látszólagos felületétől — a 
haurgáfallímítől —, őshonos életet nem hordoznak, de van légkörük, persze nem 
belélegezhető, és ami a legfontosabb: csillagközi helyzetük összeegyeztethető az- 
zal, amit a két nép vándorútjáról megőrzött az emlékezet. 

Tizennyolc világot talált, amik megfelelnek a leírásnak. Ami azonban feltűnő 
volt, az az, hogy a tizennyolcból hét egyetlen szűk térségen belül csoportosult, va- 
lamivel Sídi túlsó végén túl, egy kétszáz érang átmérőjű gömbben, amelynek kö- 
zéppontja nyolcszáz érangra volt Szindoriától. Közülük négy — Antravar, Hanen- 
var, Romtak és Nimala — a Larlo Köztársasághoz tartozott, Szomnan és Drillav a 
Nerdzsinat Szövetséghez, Perranu pedig Perranu-Harninan Állam központi világa 
volt, ma már lakhatóvá téve, belélegezhető légkörrel. Miután a gömb középpont- 
jához Perranu volt a legközelebb, elnevezte a felfedezését Perranu-gömbnek, és 
minthogy a hét világ harminckilenc százalékát teszi ki a tizennyolcnak, kijelentet- 
te: harminckilenc százalék, hogy ebben a gömbben volt az a világ, ahol a szindo- 
rok és a jalarok rövidebb ideig egymás közelében éltek. 

Szinensi előadására az árifang nyolc pontot adott, és íhaup fokozatot adott neki. 

— Egy jó árifupelőadás nem kis részben fantazmagóriákból áll — jelentette ki En- 
sigi, az árifang elnöke később a Silfáhurit-teremben. — Hogy tíz százaléka a fan- 
tazmagória vagy kilencven, az már a helyzettől függ és nem is fontos. De a fantá- 
Ziára óriási szükség van a tudományban. 

— Minden tudományágban - tette hozzá Issongri, a bizottság egyik tagja, és töl- 
tött magának a nusummából. — Azt hiszem, az emberiség legelső felfedezései is 
így születhettek. Egyszer írtam egy dolgozatot erről a Hínahauransúmin. — Mint a 
legtöbb szúni tudós, ő is több fedélzeten tevékenykedett. — Egy megszemélyesített 
hőst alkottam a történelem előtti korból, aki elsőként vonszolt el egy égő ágat a 
villámcsapás által felgyújtott fától, elsőként próbálta táplálni a tüzet, és elsőként 
tartott oda egy darab húst a tűz közelébe. 

— Miért? — tudakolta Szinensi. 

— Hogy megsüsse, sien. 

— Nem, nagypapa, bocsáss meg, nem így értettem. Honnan tudta, hogy akkor a 
hús megsül? Honnan tudta, hogy az finom? 

— Arra tippelek, hogy először véletlenül sültek meg húsdarabok. Esetleg egy- 
egy kisebb állat áldozatul esett a tűznek, és a maradványait megízlelték. Vagy va- 
lamilyen nagyobb állattal úgy vették föl a harcot, hogy égő ágat vágtak hozzá. 
Nehéz elképzelni azoknak az időknek a primitív körülményeit. 

— Arra gondoltam — mondta Aini —, hogy az értelmes állatokat vehetnénk analó- 
giának. Nálunk Saunison például a saipalis egy értelmes állat, amelynek van egy 


egyszerű nyelve is, de az eszközhasználat alapjaiig nem jutott el. Mondjuk nem is 
igen van miből eszközt készítenie. 

— Nem is kell — rázta a fejét élénken Issongri. — Elég egy földön talált kődarabot 
fölvenni és egy elejteni kívánt állatot fejbe verni vele, ez i5 már eszközhasználat. 

Aini mosolygott. 

— A saipalisok sehol nem találhatnak földön heverő kődarabot. Ők a trópusi öv- 
ben élnek, magasan a fákon, és ha leereszkednének talajszintre, ott sincs, mert a 
dús vegetáció évmilliókkal ezelőtt eltüntetett minden követ. Csak a sarkvidéken 
találnának, de oda soha nem vándorolnak el, nem is tudnának, mert a közbeeső 
övezetekben nem találnának élelmet. 

— Nahát. Érdekes világ lehet. 

— Egyike a legérdekesebbeknek, amiket valaha láttál — mosolygott Szinensi. 

— Megírod ezt az analógiát ezzel az állattal? — kérdezte Issongri Ainit, aki bólin- 
tott. — Tudom, egyikünknek sem szakterülete, de Hangilaoran mindig úgy műkö - 
dött, hogy mindenki belekontárkodik más területekbe is. Ez viszi előre a tudo- 
mányt. 

— Minden valamirevaló egyetem így működik — tette hozzá Ensigi. 

Ninda ez idő alatt éppen egy másik egyetemen tartózkodott, távközléssel persze, 
Szindorián, a Szúmon. Az új rendszer volt a téma. 

— Döbbenetes tapasztalat, hogy a Kiyfeán-rezsim által tartott fantasztikus rend 
milyen gyorsasággal vált káosszá, ahogy a rezsim megbukott. A sűüny vezetés 
keményen kézben tartotta a dolgokat, és mégis. Mint tudjuk, valamit rendbe hozni 
sokkal tovább tart, mint tönkretenni, ezért nem csoda, hogy sem a sűüny kor- 
mányzat, sem a Vyhaüteú-adminisztráció nem tudott elegendő erőt fordítani arra, 
hogy mindenhol kijavítson mindent. Ezért türelemmel ki kell várni, amíg a kor- 
mányzatnak lesz elég ereje és ideje a bajok orvoslására. — Hirtelen az asztalra csa- 
pott. — Ezt az érvelést hívom úgy, hogy nemzeti öngyilkosság! A bajokat nem 
majd valamikor kell kijavítani, hanem rögtön! Ha Műnaréyten nem termel eleget 
a léggyár, akkor a műnaréytiek majd nem lélegeznek, amíg a kormány nem ad 
pénzt és utasítást a bővítésre?! 

, És Rovisz Karnan szólt: Mit számít már, barátaim, hogy miért tört ki ez a hábo- 
rú? Akik meghaltak, azokat már nem fogja érdekelni semmi. Akik elveszítették 
szeretteiket, otthonukat, azokat ez érdekli, nem a háború oka. Egy ponton minden 
háború oka közömbössé válik — már csak maga a háború léte számít. " 


Ílgaszaumi, 
A fáhaut háborúk története, 
1118. sómir, 398. singir 


Szúnahaum 
Jasszani 
43699. muhat mulindzsan 
820 


A spirálkar népeinek túlnyomó része közvetlen üzleti kapcsolatban állt a Testvéri- 
séggel — akik nem, azok közvetve, nemigen volt olyan állam a spirálkarnak ezen a 
részén, amelynek legalábbis valamelyik szomszédjának ne lett volna olyan világa, 
ahol leszálltak a szúni hajók. Ilyenkor a helyi járatok és a rivális csillagközi társa- 
ságok juttatták tovább az árukat és utasokat. Ebből következően ha a köznép nem 
is, az üzletemberek mindenütt számon tartották a szúni naptár szerinti dátumot, és 
tudták, hogy a Testvériség hajói minden tizenkettővel osztható évben elmennek 
karbantartásra — a százzal osztható években pedig ünnepelnek. Összegyűlnek va- 
lahol a mélyűrben, mindig máshol, és egy évig nem lehet hallani róluk, akárcsak a 
karbantartás idején. 

Szúnahaumon a jallinan év természetesen nagyobb ünnep volt, mint a namind- 
an. Időtartamban nem, ugyanúgy egy kerek éven át tartott, de sokkal jelentősebb 
eseménynek számított. Hiszen több mint nyolc namindan telik el egy jallinan 
évig, és a legtöbb szúni nem ér meg többet tizenöt jallinan évnél. Namindanból 
akár százat Is. 

— Lújallinannak hívjuk a jallinan előtti utolsó tíz napot — magyarázta Szinensi a 
lányának. — Ekkor már jönnek a hajók hazafelé, és mindenhol látsz egy suaganrá- 
nit. 

Az asztalon fekvő suagból most is szálldostak fölfelé a feliratok — Hilganil Fí- 
rangi, Szisszá Auríhaum, Nirdzsuat, Ríraup Himarni —, de piros betűkkel, a jalli- 
nan tiszteletére. Egyelőre nem sok, a hajók még csak szállingóztak. 

— Mi történik, ha egyszerre van jallinan és namindan? — kérdezte Sileni. 

— Azt namjallinannak hívják, és még nagyobb ünnep. Minden háromszáz évben 
bekövetkezik, hiszen három évszázad éppen huszonöt dzsúmi. Eddig a száznegy- 


venötödik namjalli második századában voltunk, most lépünk a harmadikba, és 
száz év múlva namjallinan, elkezdődik a száznegyvenhatodik namjalli. 

— Így van — bólogatott Angrolími. — Régi civilizáció a Testvériség, de a namjalli 
olyan hosszú időtartam, hogy abból még csak száznegyvenöt telt el. Ennyi idő 
alatt egy újszülöttből fiatal felnőtt válik. 

Hait pillantása megpihent a játszószőnyegen, ami éppen a huhallup asztalának 
végénél helyezkedett el, és ekkor éppen nyolc gyerek mászkált rajta, a fele a vá- 
rosból jött. A szőnyeget nemrég megtoldották egy másikkal, hogy a gyerekek job- 
ban elférjenek; ő ki akarta cserélni, de Ninda azt mondta, minek, teljesen jó az a 
szőnyeg, csak kicsi, kell mellé még egy. Hát otthagyták azt a szőnyeget és vettek 
mellé egy másikat. Valójában mindkét családban Ninda hoz ilyen döntéseket. 
Mindkét szőnyegnek vidám, tarkabarka figuratív mintája volt, de nem egyforma. 
A régebbi állatfigurás volt, az új meg olyan volt, mint egy darabka Szúnahaung- 
aur térképéből, erdőkkel, városkákkal felülnézetből. 

Áuszi fölkelt, átbaktatott a szőnyeg másik szélére Amségihez és Ilvirihez, le- 
huppant melléjük. Milyen nagy már... mindjárt betölti a harmincat, már szalad- 
gál, karattyol a többiekkel a bolondos keverék nyelvükön... 

Tűnődéséből egy légikocsi zökkentette ki, ami lendületes mozdulattal ereszke- 
dett a hombé fölé, és egy férfi, majd egy nő szállt ki belőle. Érgahi, Ámmaít egye- 
temi kollégája, ismerte föl. A nőt is látta már valahol, bár a kitűzőjén levő név, 
Arinké nem mondott neki semmit. De már ránézésre biztos, hogy a szindorok 
nemzetiségi összejövetelén látta, mert olyan tipikusan szindor vonásai voltak, 
mintha Ninda anyja lett volna, épp csak hosszú volt a haja, itteni szokás szerint. 
Bár ami azt illeti, Ninda hatására Szindorián is elterjedt a hosszú női haj. 

Az érkezők kivételesen köszöntek, igaz, hogy csak egy kézmozdulattal. De hát 
ez nem a janníhaum, ez egy magánház, ahol a házigazdák mondják meg, ki ülhet 
le. 

— Érgahi — mondta Ámmaít. — No lám, Arinké, rég láttalak. Üljetek le. 

— Kint voltam a Galaxisban — felelte Arinké —, jártam Szindorián is. Én is szin- 
dor nemzetiségű vagyok -— pillantott végig a társaságon —, néha megfordulok ott. 

— S mi jót láttál? — érdeklődött Hait, persze szúni nyelven, hiszen itt hármukon 
és a gyerekeken kívül senki sem értette a szindort, de önkéntelenül anyanyelvének 
kifejezését használta. , Mi jót", ez szúniul szó szerint lenne értendő, hogy nem a 
rossz dolgokra kíváncsi. Szindorul viszont egyenértékű azzal, hogy , bármit". 

— Hát én történész vagyok, és mostanában vallástörténettel kezdtem foglalkozni. 
S ha már ott voltam rokonlátogatóban, kíváncsi lettem, nem kezd-e vallássá vál- 
tozni az ő Ninda-kultuszuk. 

— Túl kevés rokonod van és túl sok szabadidőd — felelte Ninda, föl sem nézve a 
tábláról; ómberit játszott az ikrekkel, egy ügyességi játékot, ahol egy táblát billeg - 
tetve kell egy kis színes golyót célba juttatni úgy, hogy a többiek ezt igyekeznek 
megakadályozni, s egyszersmind saját golyójukat gurítani oda. 


— Nemsokára eggyel több lesz — riposztozott Arinké —, az unokahúgom gyereket 
vár. De az a meglátásom, hogy igenis kezd a helyzet vallássá alakulni. Tudom, 
nem a te problémád. Már a dzsáhifannun előtt voltak ilyen vonásai a dolognak, és 
akkor csúcsosodott ki. De amióta többé-kevésbé megszakítottad velük a kapcsola- 
tot, rögzült náluk ez az állapot, és mostanra te vagy az, aki megszabadította őket a 
zsarnokságtól, és még seregnyi nagyszerű dolgot tett. Minél régebben történt va- 
lami, annál könnyebb alternatív elképzeléseket, tévhiteket kialakítani róla. Beszél- 
tem ÁÁnsenűn professzorral, aki negyven évvel ezelőtt a tévében fejtette ki, hogy 
a körülötted kialakult kultusz miért nem vallás. Ezerkétszázadik évéhez közeledik 
az öreg, de az elméje borotvaéles. Szerinte még mindig nem vallás, bár érdekes 
változások történtek: egy átmeneti időszakban még hárman voltatok a rajongás 
középpontjában, Ámmaít és Hait is, de ez hamarosan elmúlt, már egyedül érted 
rajonganak. Viszont szerintem kissé kezd eltolódni a hangsúly onnan, hogy az ál- 
talad inspirált emberek csodálatos dolgokra képesek — oda, hogy te magad is. Ezt 
azért már kezdem fölfedezni a szindorok szavaiban. 

A világoskék golyó kicselezte a barnát és behuppant középen a kis mélyedésbe 
— Tunni nyert. Ninda fölnézett a tábláról és elmosolyodott. 

— Nekem állítólag mindig igazam van. Hát az imént igazam volt: tényleg túl sok 
a szabadidőd. Vallás vagy nem vallás... nem mindegy? A szindoroknak még min- 
dig van bajuk éppen elég, ez az, ami számít. Mármint nekik meg akik arra hivatot- 
tak, hogy megoldják azokat. Nekem nem ez a dolgom. 

— Hát ebben viszont nincsen egészen igazad — felelte Arinké. — Az nem teljesen 
mindegy, hogy egy jelentős népmozgalom voltaképpen micsoda. Márpedig ők az 
ország népességének túlnyomó részét tömörítik, nem is emlékszem... 

— Nyolcvanöt százalékot — mondta Hait és Ámmaít egyszerre. 

— Hing-hing. Hát ez nem mindegy, hidd el nekem. Háromszáznegyvenmillió em- 
ber valamit gondol a világról, egy adott eszme mentén. Mi az az eszme? Nem, ez 
egyáltalán nem mindegy. 

, Talán az esküvője utáni saunisi út volt az első, ahol úgy éreztem: tudatosan vá- 
lasztja ki az útvonalát, hogy olyan világokra is eljusson, ahol még nem járt. Mert 
ő Ninda — és őt várják. " 


Ámmaít Ídara: 
Majdnem Ninda apja vagyok, 
970. 


Ninda eltűnődött néhány pillanatra, aztán bólintott. 

— Értem a szempontjaidat, sien. Én folyton diktátorokról mesélek, hát most hall- 
gassatok meg egy történetet egy jó vezetőről. Lian, lian, lian. Mert volt az úgy 
egykor, hogy Arvszni világát, amit az arv nevű nép lakott, szörnyű földrengés súj - 
totta. — A tekintete egy pillanatra megpihent Silenin, aki nyugodtan hasalt a 
szőnyegen fél ríginre tőle, és Ukki-Mokki-Dzsikki történetéből olvasott föl a ki- 
csiknek. — Arvszni akkoriban messze esett a csillagközi közlekedési útvonalaktól, 
és egyhamar nem számíthattak segítségre. A kormány tagjai is életüket vesztették. 
De támadt soraikban egy fiatal vezéregyéniség, Ranarsz, aki a mentőmunkálatok 
élére állt és maga is nagyszámú életet mentett meg, miközben a csapatokat vezet- 
te. A katasztrófahelyzet elmúltával elnöknek tették meg, és sokáig vezette az or- 
szágot, mindig újraválasztották. Hing-hing. Már a földrengés utáni napokban el- 
kezdték rebesgetni, hogy valósággal kiszagolja a romok alá temetett embereket, 
nem is a közelből, hanem csak annyit mond, hogy menjetek ebbe és ebbe az utcá- 
ba, és a csapatok mindig találtak újabb és újabb túlélőket ott, ahol mondta. Azután 
telt-múlt az idő, és egyre több csodálatos képességet tulajdonítottak neki, így lett 
elnök és így választották meg újra meg újra. Ő nem használta rosszra a népszerű- 
ségét és a hatalmát, de most nem ez a fontos. A történészek azt állapították meg, 
hogy a Ranarsz képességeibe vetett hit egy vallás jellegével bír. Már életében 
mindenféle képességet tulajdonítottak neki — irányítani nem tudta az időjárást, 
mint Kíreán, de nagy tehetséggel megjósolta —, és nem kevés ismertetőjel utalt 
arra, hogy az egy vallás. Körülbelül azokkal halt ki, akik utolsóként látták Ranar- 
szot elnökként, amikor gyerekek voltak. Így volt egykor, Arvszni világán. 

— Fantasztikus, hogy te mindenre tudsz egy történetet — mosolygott az asszony, 
és a suagjára pillantott. — Arvszni. . . a Remmartun-vidéken van, szindorul nincs is 
neve... nem, nem ismerem, de hát a Galaxis nagy és még nagyobb. — Ez egy szin- 
dor mondás — pillantott Lingdzsaétire, majd Angrolímira és tovább körben. — Szó- 
val ezt a történetet nem ismertem, de valóban számtalan példa van arra, hogy va- 
lakinek a tisztelete vallásszerű formát kezd ölteni. Nehéz megmondani, hol van az 
a pont, ahol a népszerűség, a tisztelet átcsap vallásba; azt még csak-csak definiál- 
ni tudjuk, hogy mit tekintünk annak, de hogy miért válik az egyik tömegmozga- 


lom vallássá, a másik meg nem, azt már sokkal nehezebb. Még utólag sem kön- 
nyű, előre megjósolni pedig lehetetlen. 

— Mit számít? — vont vállat Ninda. — Ha valamiféle... nem is tudom, mondjuk 
szellemként tisztelnek engem, attól változni fog valami? Mert szerintem csak ez a 
fontos. Szindorián azáltal, hogy engem elkezdtek tisztelni — ami önmagában nem 
fontos —, megalakult az ÁLAN mozgalom — de önmagában ez sem fontos —, ami 
hamarosan erőteljes jótékonysági tevékenységbe kezdett, majd pedig kivette a ré- 
szét a zsarnok megbuktatásából és az élet átrendezéséből. Ezek a dolgok viszont 
fontosak, hiszen a munkacsoportjaik több tízezer emberhez juttattak el élelmet, 
tudást, orvosi segítséget már a rendszer bukása előtti időben is. 

A felnőttek egymásra néztek. 

— Folyton így beszél — mondta Ámmaít, nem is titkolva elégedettségét. 

— Igen, tudom — mosolygott Arinké is. — Még nem találkoztunk, de Érgahi 
mesélt róla. 

— Mindenkinek mesélek róla — bólintott a férfi. 

— Én is — felelte rá Ámmaít. 

— Én is — nevetett Hait. — Ninda olyasvalaki, akiről folyton mesél az ember. 

Ninda vállat vont. 

— Én is csakolyan anyagból készültem, mint bárki ebben az egész nagy tekergő 
Galaxisban. Legfeljebb gondolkodom, amit kétségtelenül nem mindenki csinál, de 
ez nem az én hibám. Bárki hozzákezdhet akár idősebb korában is. A szindorok 
nagy nehezen elkezdtek gondolkodni arról is, amit addig elképzelhetetlennek tar- 
tottak, hogy Kíreán hátha nem a szíszannan-fórinnargi, és ez nekem köszönhető. 
Ezt hiszik. Valójában azelőtt is gondolkodtak róla, csak nem merték kimondani, 
és amikor igen, azzal elkezdtek hatni másokra. Az sem igaz, hogy nélkülem nem 
tették volna meg, dehogynem, csak valami másnak a hatására. A rezsim minden 
eresztékében recsegett-ropogott, ideje volt már, hogy összeomoljon. 

— Bocsáss meg — ráncolta a homlokát Arinké —, mit jelent az, hogy , minden 
eresztékében recsegett-ropogott "? 

— Pontosan én sem értem — kuncogott föl Ninda —, a Rannarfúni dzsullá egyik 
történetében olvastam egy öreg faházról, úgy értették, hogy nagyon rossz állapot- 
ban van, bármikor várni lehetett, hogy összeroskad és csak egy kupac fa marad 
belőle. 

— Vannak faházak Szúnahaumon? — kottyant bele Ánuri. 

— Már összedőltek — kacagott föl Ninda. 

— No, akad éppen — felelte Angrolími nevetve. — Kis turistaházak a hegyekben, 
egyre emlékszem is Líkimmur-Sómandzsauhi fölött. 

Másfélezer szirszivel távolabb, a Dzsáraut-domb oldalában épült Silarvun fa- 
lucskában, egy teraszon a Ráhalgur-tó fölött, Ámserd meglepve nézett egy férfira 
a suagja képernyőjén. 


— Tudom, hogy közkedvelt mint énekesnő. De hogyhogy egy dalversenyre? Ha 
nyer, mindenki azt fogja mondani, , hát persze, hiszen ő a csillagközi Ninda-kul- 
tusz középpontja". 

— Joggal mondanák — bólogatott a kopasz, ébenfekete bőrű hívó, akinek a 
szúnik úgy ejtették volna a nevét, hogy Ranervari, de valójában három különböző 
r hangot tartalmazott. Ámserdnek ez nem okozott gondot, jól beszélte az anar 
nyelvet, apja anyanyelvét. — Teljes joggal, hiszen a döntést közönségszavazatok 
hozzák meg. Csakhogy mi nem versenyzőnek szeretnénk meghívni Nindát, ha- 
nem zsűritagnak. 

— Ó — mondta Ámserd, aki nem sokkal volt idősebb Nindánál. — De hát hogy ju- 
tott eszükbe ez az ötlet? 

— Tudja, mi mindig népszerű énekesekből, zenészekből, zeneszerzőkből állítjuk 
össze a zsűrit. Ez a verseny hét országot tömörít, ebből háromban — Nevortkban, 
Alamneszben és nálunk Anarvában — Ninda ott van a tíz legnépszerűbb énekes 
között. Mindenhol a legjelentősebb tévécsatornák slágerlistáit vizsgáljuk, orszá- 
gonként hatot-nyolcat is, és hozzá kell tennem, hogy ennek a három országnak 
összesen százmillió lakosa van. Ezeken a listákon bekerülni a legnépszerűbbek 
közé azt jelenti, hogy tízmilliók hallgatják a dalait. Tudom, hogy ez nem sok a 
spirálkar más részeihez képest, de a mi vidékünkön ezek nagy számok. Így hát 
szeretnénk felkérni a Ninda Szolgálatot, bírálja el a kérésünket. 

Ámserd gyors mozdulatokkal balra-jobbra billegtette mutatóujját. 

— Nem, nem, Ranervari úr kérem, ez félreértés. A Szolgálatnak nem tiszte támo - 
gatni vagy ellenezni bármit, mi csak lebonyolítjuk a kommunikációt Ninda he- 
lyett. Köteles vagyok tájékoztatni őt a beszélgetésünkről, és meg is fogom tenni. 

A versenyszervező megköszönte, és az anar szokások szerinti hosszas búcsúz- 
kodás után Ámserd légikocsiba ült és felkereste a házacskája előtt üldögélő Nin- 
dát, aki meglepve hallgatta végig. 

— De hiszen nekem fogalmam sincs, mi a dolga egy zsűritagnak egy dalverse- 
nyen. 

— Nyilván el fogják mondani — felelte a fiú. 

— Igen, nyilván. Jó, vállalom, mondd meg nekik. 

,, Nindával tett útjaimat két csoportba sorolhatom. Amikor találkoztam vele a ha- 
jóján vagy valamely világon, beszélgettünk, együtt ettünk, láthattam fellépni, be- 
szélgetni emberekkel — és amikor talán több tucatnyi naprendszer választott el 
minket egymástól, de ott találtam a keze nyomát. " 


Szillon Nomboka Marotomandi: 


Útjaim Nindával, 
I. 
Syyndoreia 
Kafndim 


61. Sündé 1. 
a fehér órája 


Dr. Yílléip szótlanul hallgatta végig a kiselőadást. 

— A helyzet a következő — kezdte a hívó, akit Marszenának hívtak, és a kicsiny 
Aglavi Köztársaság védelmi minisztériumából kereste. — Onerja tevékenysége 
egyre erősebben sérti az érdekeinket. A ködöt felosztó egyezmény teljesen egyér- 
telmű, a hajóik koordinátái számos alkalommal szintén teljesen egyértelműen a 
mi területünkre eső koordináták voltak. Arra még csak közvetett bizonyítékaink 
vannak, hogy leszálltak egyes lakatlan világainkon és ott is folytattak kitermelést, 
de folyik a közvetlen bizonyítékok beszerzése. Onerja, mondanom sem kell, kö- 
vetkezetesen tagad mindent, és sorozatos számonkéréseinkre elutasítóan reagál- 
nak. Sajnálatos módon szembe kell néznünk azzal, hogy hamarosan nemkívánatos 
következményei lehetnek ennek a helyzetnek. Ezért szeretnénk megtudni, hogy 
Syyndoreiának mint a mindkét országhoz legközelebb fekvő jelentős államnak mi 
a látásmódja ebben a kérdésben. 

Yílléip doktor közönyös arccal megcsóválta a fejét. 

— Kérem? 

— Ez Syyndoteia látásmódja. Nem segédkezünk önöknek háborút vívni. Hivata- 
losan közlöm kormányával — és Őnereia kormányával is rögtön közölni fogom —, 
hogy amelyik ország elsőként fellép fegyveresen, azt Syyndoreia agresszornak 
fogja tekinteni és beavatkozik a megtámadott fél védelmében. Ezt pedig úgy fog- 
juk végrehajtani, hogy egyenesen az agresszor kormánya ellen indítunk támadást, 
minden egyéb potenciális célpontot figyelmen kívül hagyva. Mégpedig oly mó- 
don, hogy ezt a kormányt eltávolítjuk. Hogy ezt követően új választásokat írnak 
ki, vagy a vétkes országot Syyndoreia egyszerűen annektálja, arról nem tudok 
nyilatkozni. 

Dr. Marszena igyekezett palástolni csalódottságát. 


— Ez mintha nem egészen vágna egybe országának korábbi politikájával, YYIlé- 
ip úr. 

— Nem is szükséges, hogy egybevágjon, Marszena úr. Egybevág helyette azzal, 
amit Niindatól tanultunk. Az első a béke és a nyugalom, mert ez kell ahhoz, hogy 
az emberek rendes körülmények között élhessenek. 

Az aglavi diplomata felvonta a szemöldökét; munkaköre ezúttal nem akadályoz - 
ta abban, hogy kifejezésre juttassa az érzelmeit. 

— Niindától?. . . ezzel meglepett, dr. YYlléip. 

— Tudja, dr. Marszena, ennek az országnak a kormányzata, bár nem ment kön- 
nyen, magáévá tette azokat az elveket, amiket Niindá tanított nekünk. 

— Ezt érdeklődéssel hallgatnám meg mint magánember, YYlléip doktor úr. Dip- 
lomáciai küldetésem azonban behatárolja lehetőségeimet. 

— Megértem, Marszena doktor úr. Így tehát kérem, tolmácsolja kormányának 
kormányom nyomatékos figyelmeztetését mindkét ország számára — hangsúlyozni 
kívánom, hogy egyenlő mértékben —: Syyndoreia legmarkánsabb fellépésével kell 
szembenéznie annak az országnak, amelyik önök közül tettleges formában kezde- 
ményez ellenségeskedést. Ez a fellépés azonban nem lesz sem több, sem keve- 
sebb, mint hogy annak az országnak a kormányát kivonjuk a forgalomból. Termé - 
szetesen nincs kétségem afelől, hogy hadászatilag ez képességünkben áll. 

— Tudomásul vettem közlését, dr. YYlléip, és ebben az értelemben fogom tájé - 
koztatni kormányomat. Köszönöm, hogy időt szakított rám. 

Yílléip természetesen tájékoztatta a védelmi minisztériumot a beszélgetésről, 
Ewraú miniszterhelyettessel beszélt. 

— Helyesen járt el, ügyvivő úr — bólogatott a száraz modorú tisztviselő, akinek 
magas homlokát fehér ívben keretezte maradék hajzata. — Állhatunk mi bármen- 
nyire a Testvériség érdekszférájában, Syyndoreia akkor is nagyhatalom ebben a 
galaktikus térségben, az volt a Kiyfeán-rendszer idején és az maradt most is. AZ- 
zal, hogy hozzánk fordultak a kérdésükkel, Áklavy elismerte fölényünket — 
végeredményben aligha tehet mást egy olyan állam, amely két naprendszerben 
négy lakott világot birtokol és féltucat hadihajója van, ha jól emlékszem. Őnereia 
sem nagyobb. Őket értesítette már állásfoglalásunkról? 

— Még nem, miniszterhelyettes úr, beszélgetésünk után hívom őket. 

— Rendben. Kérem, értesítsen, ha bármi érdemleges elhangzik. 

Onerszi nyelven Oneré volt az ország neve, amit az aglavi ügyvivő Onerja, a 
szindorok pedig Őnereia néven ismertek. A hiperfonhívásra egy meghökkentően 
fiatalnak tűnő, egészen világos, gyakorlatilag hófehér bőrű és hajú nő válaszolt. 
Persze, értette meg YYlléip, albinizmus, ettől még lehetnek a szülei akármilyen 
színűek. 

— Üdvözlöm — mondta a nő valamivel mélyebb hangon, mint amire a férfi szá- 
mított. Illően köszöntötte és összefoglalta neki Aglavival folytatott beszélgetését. 
A nő kifejezéstelen arccal hallgatta végig. 


— No de Illeip úr — mondta végül kissé indignálódottan —, hiszen éppen Agillavi 
az, amely rendszeresen betör Onerébe. Vagy nem is mondanám betörésnek, hi- 
szen úgy járnak át a határon, mintha otthon lennének. 

— Engedelmével, Valoranoparakkanan asszony — tartotta fel a kisujját YYlléip 
—, sajnálatomra azt vagyok kénytelen közölni, hogy Syyndoreia kormánya nem 
tartja magát kompetensnek annak eldöntésében, hogy melyik országnak van iga- 
Za. Sem egyes eseti incidenseik kérdésében, sem az egész problémahalmazra vo- 
natkozóan nem kívánunk döntőbíróként fellépni. Erre ott vannak a csillagközi jogi 
intézmények. Amennyiben Syyndoreia beavatkozna az önök országai közötti vi- 
szályba, az kizárólag egy netáni fegyveres konfliktus gyors lezárása érdekében 
történhet, az imént vázolt módon. 

— Tudomásul veszem, Illeip úr — felelte a nő ugyanazzal a merev arccal, de ek- 
kor eltűnődött, és mintha némi élet költözött volna az arckifejezésébe. — De meg- 
enged egy kérdést? Az ön szavait idézem: , mert Nindától így tanultuk". Önök egy 
kamaszlány világlátása szerint alakítják ki külpolitikájukat? 

— Nem egészen, Valoranoparakkanan asszony. Niindától azt tanultuk, hogy 
hallgassunk a józan észre. Ő semmit sem mondott a külpolitikáról — annál többet 
beszélt a háborúról. Syyndoreia számára éppen úgy, mint bármely ország számá- 
ra, amely értelmes módon intézi ügyeit, a háború semmiféle probléma megoldásá- 
ra nem lehet eszköz. Ellenkezőleg, a háború csak probléma lehet. 

— Úgy. Megenged most egy személyes kérdést? 

— Parancsoljon velem. 

— Ön így gondolkodott akkor is, amikor hazáját Kíreán elnök vezette? 

Yílléip elmosolyodott. 

— Nem, asszonyom. Természetesen a háborút akkor sem pártoltam, Niindának 
azonban testestül-lelkestül ellene voltam. Akkor is diplomáciai ügyvivőként mű- 
ködtem, Íldafa úrral kollégák voltunk, mielőtt ő a Testvériségbe távozott. 

— S ki győzte meg, hogy álljon át a másik oldalra? 

— Vűyrd Kiyfreán, asszonyom. 

Ekkor derült ki, hogy nőnek vannak érzelmei, de mint diplomata elrejti őket. 
Most nem volt rá képes: leplezetlen megdöbbenés látszott az arcán. 

— Az államelnök? 

— Igen, Valoranoparakkanan asszony. Amikor Niindá nála járt és ő képtelen volt 
válaszolni neki, akkor mérlegre tettem a róla alkotott gondolataimat és az iránta 
táplált feltétel nélküli tiszteletemet. Elismerem, hogy nem ment könnyen, de kiáb - 
rándultam Kiyfeánból. Niinda más eset. Neki már nem vagyok feltétel nélküli ra- 
jongója. Egyszerűen csak hallgatok rá, mert amit mond, azt a józan ész nevében 
mondja. Mondanom sem kell, hogy az állásfoglalás, amelyet önnel és Áklavy 
képviselőjével közöltem, nem a saját véleményem, hanem kormányom utasításá- 
nak megfelelően járok el. Niindanak pedig fogalma sincs az egészről. 

A nő visszaváltott a kifejezéstelen arcra. 


— Értem, Illeip úr. Köszönöm, hogy megtisztelt a bizalmával. Tájékoztatni fo- 
gom kormányomat. Viszontlátásra. 

— Viszontlátásra — bólintott YYlléip, bontotta a hipervonalat és elővette a követ- 
kező ügyet. 

, Hogyne lennék hálás a Testvériségnek. El is küldhettek volna azon a hajnalon, 
vagy elvihettek volna egy harmadik államba és kirakhattak volna azzal, hogy ki- 
szabadítottunk Szindoriáról, most már kezdj magaddal, amit tudsz. Nem írta elő a 
tham, hogy kötelesek fölvenni engem az Élet Fájára. " 


Sileni: 
Naplóm Nindával, 
44011. muandzsan 
Szúnahaum 
Jasszani 


43699. famut sziangdzsan 
jallinan-szisszakin 
330 


Az ünnepi év mindenkinek a pihenés ideje, a feltöltődésé, a gondtalan szórakozá- 
sé és kikapcsolódásé. Kivéve az előadóművészeket. Ninda most már egész sor fel- 
lépést vállalt, szisszakin napjára meg későbbre is. 

— Az előző jallinan idején én nem kilencvennyolc éves voltam, hanem négy és 
hét — jelentette ki —, sikátorokban és föld alatti alagutakban éltem, és a szúnikról 
azt hittem, hogy valamiféle szörnyek, kegyetlen gyilkosok. Most boldog hármas - 
ban élek és van egy csodálatos kislányom. Ezt meg kell ünnepelni. 

És még sok minden mást is, gondolta Hait, ahogy szeretettel végignézett a tisz- 
teletbeli lányán. Mindössze kilencven éve élsz a Testvériségben, és ezalatt fene- 
kestül felfordítottad a fél spirálkar életét, diktatúrák dőltek meg a lépted nyomán, 
több milliárd ember imád és hallgatja a dalaidat, országok igazítják hozzád a poli- 
tikájukat, és téged tartanak a legnagyobb embernek, aki valaha élt a Galaxis törté - 
nelmében. Joggal vagy sem?... tulajdonképpen nem mindegy? 

Ninda ezalatt szokásos nyugodt mozdulataival kibújt a köntöséből és az alsóru- 
hájából, és átöltözött másikba. Hait elnézte, ahogy öltözik. Orvosi szempontból 
kész felnőtt volt már — Hait természetesen értesült a mindenkori vizsgálatok ered- 
ményéről, Ninda ilyen dolgokban sem tartott titkot —, de a testalkata még mindig 
őrizte a lánykori fiúsabb formákat, még nem volt igazán széles a csípője, a melle 
is kisebb volt, mint a két társáé. Persze őt a szindor lányokhoz kell hasonlítani, az 


ottani géneket örökölte — hát Hait összes barátnőjének és neki magának is nőie- 
sebbek voltak a formái ebben a korban. Egyértelműen a gyerekkori nélkülözés 
számlájára írandó, hogy Ninda csak nemrégiben kezdett formásodni, s most ott 
tart, ahol Hait nyolcévesen, vagy talán nyolc és hét. De a tápláló és vitamindús 
szúni koszt, a sok mozgás, a kiegyensúlyozott életmód megtette hatását, és fejlő- 
désnek indult, csak időbe telt. Hát kicsi marad, nagy dolog. Tizennégy sudrígin. 
Az orvosok szerint még növésben van, tizenöt sudrígint biztosan el fog érni, talán 
tizenhatot is. Nem a testmagassága teszi nagy emberré. Őt aztán nem. Hait nem 
akart abba a hibába esni, hogy elfogult legyen ezzel a gyerekkel, akit — bár csak 
nyolcvannégy éve találkozott vele először személyesen — saját lányaként szeret és 
, nevel", éppen a köztük levő szeretet köteléke miatt nem akarta kritika nélkül fo - 
gadni a média és a csillagközi közvélemény áradozását a kislányról. , A legna- 
gyobb ember a galaktikus történelemben"? — no nem. De nagy ember. Ez biztos. 
Hait mindenképpen látni akarta, amikor kiderül, mi lesz belőle voltaképpen. Nyil- 
ván látni is fogják mindketten, nem lesz az sokára, és nem nagy a korkülönbség. 

Ninda most nem köntöst vett fellépőruhának — pedig abban szokott fellépni, 
egyszerűen a köznapi köntösében —, hanem felül világoskék, lefelé fokozatosan 
mélylilába hajló, rövid ujjú szuffenruhát, s az alsóruhája is ugyanilyen színű volt. 
Hozzá sötétkék sarut, hilmivul stílusút. A lányokkal választották mindezt, illetve 
legnagyobbrészt Sileni választotta. Ünnep van, ünnepi fellépés, ő pedig ha nem is 
énekesnői minőségében, de az egyik leghíresebb személyiség a Testvériségen be- 
lül is. Bal csuklóján természetesen ott csillogott a törzsfőnöki haudzsi, és föltette 
a két haundáját is. Anélkül nem jelenhet meg egy ilyen különleges alkalommal a 
színpadon, ő, az egyetlen élő szúni, aki két haundát visel. 

A többiek is készülődtek, Szinensi halványzöld ruhát vett, Aini halványpirosat, 
Hait és Ámmaít fehéret, Sileni világossárgát, a többi gyerek tarkát. Mialatt az 
utolsó simításokat végezték a külsejükön, a férfi odalépett a tükör előtt álló Ninda 
mögé, s valamit a feje fölé tartott. Ninda meglepve nézte, amint Ámmaít gondo - 
san a hajába illeszti. Hajpánt volt, sötétkék, széles hajszalag, s Ninda jobb 
halántéka fölött egy óriási, hétágú csillag alakú gyémánt ragyogott rajta. 

— Semmiség, sien — hárította el Ámmaít a tiltakozást, mielőtt elhangozhatott 
volna, s már ment is a kocsihoz. Ninda mosolyogva, fejét csóválva követte. 

Ezúttal a halgéfarrani dzsíhaumkörbe mentek, az Ángéfarran-hegylánc lábánál, 
ahová inku felől odalátszott Hangilaoran tömbje. Most nem délután állították föl a 
köröket, hanem már délelőtt. Sokkal kisebbek voltak, így sokkal több volt belő- 
lük, százezer, a körökön kívül alig lehetett embert látni bárhol az Abroncsvilágon, 
és ez délutánra még inkább így lesz. Auríhaum és a többi szúni világ elnéptelene- 
dik. A hajók rég hazatértek mind. Éjszakára csak a betegek maradnak otthon vagy 
kórházban, meg a minimális ápolószemélyzet, azok is váltva egymást. 

Ninda négyszázkor sétált be a központi pódiumra, előzőleg természetesen 
köszöntve az Őrzőt. Ahogy a színpadra lépett, a közönség moraja elcsendesedett, 


aztán mindenki felállt és a homlokára tette a kezét. Ninda kissé elfogódottan vi- 
szonozta. 

— Áhíni-hau, Szúnahaum-sádíhaum — szállt a hangja a nézőtér fölött —, de nem 
törzsfőnökként jöttem erre a színpadra, hanem zenélni. 

Sinenna, a higalli — maga is ismert énekesnő — azonban odalépett hozzá és fel- 
tartotta bal kezét: azon is volt haudzsi. 

— Az ambandré-hisszenák törzse köszönti a nindaran törzset. 

Egymáshoz érintették a haudzsijukat. 

—- A nindaranok törzse köszönti az ambandré-hisszena törzset. Áhíní-hau! 
Hpalgsá ngirdzsimbip álafun ju ngirdzsimbip silluhun, mert egyek vagyunk és 
egyek maradunk. — Ninda kieresztette a hangját. — Mert attól vagyunk Testvéri- 
ség, hogy törzsszövetség vagyunk, és attól vagyunk törzsszövetség, hogy törzse - 
ink sosem hagyják el tagjaikat és egymást sem! 

Ismét homlokukra tették a kezüket, aztán Sinenna lement a színpadról, mialatt a 
nézők kifejezték lelkes helyeslésüket. Ilyen dolgokban a szúnik nem tapsolnak 
vagy kiáltoznak, hanem csak rendes beszédhangon mondanak pár szót — de ha ezt 
egyszerre ötvenezer ember teszi, az jelentékeny morajjal jár. 

Ninda megérintette az úld csatját a két haunda alatt, a csat kinyílt, a szíj kicsus - 
szant az aranylánc alól, s a hangszer kecsesen vízszintesbe fordulva Ninda elé sik- 
lott a levegőben. Vadonatúj volt, Ámmaíték csináltatták Nindának alig egy hetes - 
sel ezelőtt, külön erre az ünnepi évre. Hazai cég munkája volt, egy Íhafalgir, Nin- 
da keze méretére, hangszínízlésére és kézmozdulataira tervezve. És a burkolata 
harmonizált Ninda ruhájával, kékeslila, azt Hait előző este cseréltette ki az eredeti 
bordóról. 

Lenyomott két billentyűt, és csendesen, szinte beszélve énekelni kezdett. 

— Sötét utcák rejtekében élt egy kisleány. 

Körülötte sivatag és mélykék óceán. 

Mindig éhezett és folyton menekült, 

de aztán egy hajnalon máshová került. 

Megtalálta szerelmeit és a gyermekét. 

Szúnahaum lakói most hallják énekét. 

Törzsfőnök lett belőle és saját törzse van, 

külön őket tisztelte meg Hangilaoran. 

Egész eddigi életét elbeszélte a dalban, s a közönség elbűvölve hallgatta. Aztán 
meghajolt, és zúgott a taps. 

, Igazi veszélyben? Utoljára akkor voltam, amikor leugrottam arról a tetőről. A 
kocsitető mellé is eshettem volna és összetörhettem volna magamat. Azóta soha 
többé. A Testvériségben nem élünk veszélyesen. " 


B Ninda: 
Eletem egy falevélen, 
232. sómir 


Ninda legközelebb hatszázkor ment vissza a dzsíhaumkörbe, de ezúttal nem azért, 
hogy énekeljen. Tűzpálca volt a kezében. 

— Most pedig — konferálta Sinenna — kérem a búcsúzó évszázad dzsuórjait, hogy 
jöjjenek le a körbe és gyújtsanak tűzpálcát dzsuódirjuk tiszteletére. 

Fél mati sem kellett, s már ott állt a tűz otthona előtt az első dzsuór, egy Nindá- 
nál legalább húsz évvel fiatalabb fiú. Hiszen a dzsuórok gyerekek. Az egyik Őrző 
elé lépett, akinek már sorgitinfáklya volt a kezében. Most kivételesen tizenkét Őr- 
ző állta körül a tűz otthonát, és a tizenharmadik viselte gondját az örök tűznek. 

— Émangi, rotong-szúvarit, Eldzsimu és Haurfámi fia, Ámdzsiru apja, élt 
ezernyolcvankét évet — mondta a fiú, és meggyújtotta a tűzpálcát a sorgitinfák - 
lyán. Aztán továbbment, maga elé tartva a pálcát. 

— Vauráhi, silandé-hinafíri, Inkegi és Allivá fia, Rankarvi, Szinge, Dzsilvi és 
Fáhauri apja, élt ezeregyszázharminc évet — jelentette be a következő fiú, és utána 
sorban a többiek. Ninda valahol a menet közepén került sorra. 

— Ászanargi, a liktenit-upeszek varázslója, Angéruni és Hemszillu lánya, Im- 
nansá, Jallauri, Rauhafi, Dzsergaru, Ómmut, Selvé és Illafóni anyja, élt ezerhá- 
romszáznegyven évet — közölte fennhangon, és lassú léptekkel továbbsétált a lán- 
goló tűzpálcával a kezében. 

Majdnem kétezren voltak ebben a dzsíhaumkörben olyanok, akik az évszázad 
folyamán dzsuórszolgálatot láttak el. Mindenki hozott egy pálcát — akadtak, akik 
kettőt is —, s miután meggyújtották, körbesétálták vele a tüzet. Aztán a pálcát be- 
dobták a tűzbe, és homlokukra tették a kezüket. 

— És most — szólt Sinenna — az évszázad hilgihut-sódanjait kérem a körbe. 

Ninda visszament a helyére, de lejött helyette Szinensi mint az ikrek sódanja. 
Séssinauri nem jött, ő egy másik dzsíhaumkörben tölti az ünnepet, de ott persze 
felköszönti Áuszit. Az mindegy, hogy a hilgut hol van, lehet éppen otthon is, ha 
még csak pár napos például és csak az imént tartották a hilgihutot. 

Szinensi lement a körbe és elvett két papírvirágot az egyik kosárkából, amiket a 
mindenfelé szaladgáló hilganilok tartottak a kezükben. A tűzhöz ment, elkiáltotta 
az ikrek nevét és bedobta a két virágot. Egyszerre, hiszen ikrek. 


— Életetek első jallinanján be kell dobni két papírvirágot a tűzbe — hajolt oda 
Aini az ikrekhez —, hiszen még nem lehettek haungszík a törzsszövetségben, ti 
még papírvirággal kötitek meg a tűz szövetségét. Hilgihut-sambiminek hívják, 
mert úgy néz ki, mint a sambimivirág. 

Tunni és Lorra csillogó szemmel figyelte a kis szertartást, és nem szóltak sem- 
mit, csak amikor Szinensi visszatért hozzájuk, a nézőtér negyedik szintjére. 

— Milyen színűek voltak? — kérdezték. Kórusban, mint legtöbbször. 

Szinensi nevetett. — Szivárványszínű volt valamennyi. Mindegyik szirom más- 
más színű: piros, narancs, sárga, zöld, világoskék, sötétkék és lila. Hét szirom, 
ahogy a Testvériség csillagjának is hét csúcsa van. 

— És mit jelképez a szivárvány? — érdeklődött Hait. — Szindorián a szabadság 
jelképe. 

— Itthon is, szerintem ez sokfelé elterjedt jelkép, de ebben az esetben a gyerek - 
kor tarkaságát jelenti. Sienip, szép esténk van. 

— Áhíníi-hau — bólintott Ninda. Szúnahaum-sínarraómi nem látszott innen, 
takarta az Ángéfarran vonulata, de persze fényes nappal volt és éjszaka is az lesz. 

Kevéssel később, a dzserangfírip szertartására négyen mentek le a családból, 
Ninda, Aini, Hait és Ámmaít — négy egykori dzserang, akik az elmúlt jalli során 
váltak a törzsszövetség tagjaivá. Ennek emlékezetére is mind meggyújtottak egy- 
egy tűzpálcát és bedobták a tűzbe. 

Nyolcszáznegyvenkor volt Ninda következő fellépése. Most hosszabb időt töl- 
tött a színpadon, négy limlit, és hét dalt adott elő: négyet közülük más zenészek 
társaságában, egyedül pedig három Limelullí-dalt énekelt. Elsőként a Hogreszin 
táncegyüttest kísérte egy Silim-dallal, játszott a Sádirgaun trióval, majd Árangeri- 
vel kettesben, és a harmadik Limelullí-dalt már úgy fejezte be, hogy közben a 
színpadra jött tíz zenésztársa hangszerrel a kezükben, sorban bekapcsolódtak, és 
így kevertek át a Szimnanisszangéri dallamára: ezt a nagy sikerű dalt Ílszit írta, a 
kortárs szúni zene egyik jelentős alkotója, aki nemrég azt nyilatkozta a dalról, 
hogy megtetszett neki Ninda stílusa és szeretné kipróbálni. Ő maga is itt volt, ha- 
rindán játszott közvetlenül Ninda mellett állva. A dal után együtt hajoltak meg va- 
lamennyien, és Ílszit visszakísérte Nindát a nézőtérre a családjához. 

— Nagyon jó volt — mosolygott rá, mialatt egymás mellett suhantak antiövvel. — 
Régóta figyelem a pályádat, és igazán tetszik, hogy ennyiféle különböző stílusú, 
egyéniségű előadóval találod meg a közös hangot. 

— Nem nehéz - felelte Ninda. — Mindannyian emberek vagyunk, akik szeretik és 
értik a zenét. Te a szúmrakun Zene egyik legismertebb dalszerzője vagy, de csak 
rövid ideje. Amikor én születtem, neked derékig érő, szőke hajad volt, és horvon 
játszottál, nem harindán vagy úldon, csillagközi zenét, ilmetuni, rekki, antauri, 
holbi, saunisi, még szindor zenét is, de akkoriban a legnagyobb sikeredet a haniti 
Anaha Ritirau úldzenéjének horvfeldolgozásával érted el, az alig ötvenéves kisfi- 
ad közreműködésével, aki tilembán játszotta a harmadik szólamot. Kétszáz évvel 


azelőtt pedig a Szimma Rembuni dobosa voltál és akkoriban szinte mindennap ír- 
tál egy olyan dalszöveget, ami. . . 

— Hé, hé, várj már, ki vagy te, a dzsuórom? 

— Nem, persze hogy nem — kacagott Ninda —, csak szeretem tudni az emberek - 
ről, ami fontos. 

Leültek fent a nézőtéren, a férfi most Ninda mellett foglalt helyet. 

— Ezt megértem. Én is utánanéztem a te munkásságodnak — bár aligha ilyen 
részletesen. Őszintén szólva inkább a zeneinek... azt a dolgot a szindorokkal nem 
igazán értettem. 

Ninda megvonta a vállát. 

— Nem is fontos. Az csak ilyen simmuhimmu, szenvedő emberek megkapaszko- 
dása akár a víz színén úszó kavicsban is. Ez a fontos — intett lefelé, ahol már a 
Saurvap énekelt. — Hogy a művészek alkossanak, a kereskedők kereskedjenek, 
mindenki tegye a dolgát, ahogy kell. És jól érezzük magunkat. A többi nem fon- 
tos, Ílszit. Szindorián összeomlott a diktatúra és az emberek elkezdhettek élni. Ez 
is fontos. 

Rápillantott a suagjára, mosolyogva nézte a fellépéséhez gratuláló üzeneteket. 
Már száznál is több volt, és folyamatosan érkeztek. Ezekre majd egy összesített, 
mindenkinek szóló köszönetet fog írni, erre nem várnak személyes válaszokat. 

Éjfélkor, a Testvériség himnuszának elhangzásánál nem volt odalent, a nézőtér - 
ről énekelt a családjával. A kicsik is szépen tudták már énekelni, Ninda maga ta- 
nította őket. A harmadik fellépése már az új évben, nyolcvankor volt, az Ántavar- 
ki együttessel. Rímani énekelt, Hongé és Ninda játszott úldon, Rauszti dobolt, Ár- 
navit pedig háromféle fúvós hangszert váltogatott. 

, Amikor már hosszabb ideje alig beszélt Syindoreiával vagy a tévében Syin- 
doreiáról, néhányan elkezdték megjósolni, hogy csökkenni fog a népszerűsége. 
Igazuk lett. Csökkent, majdnem fél százalékkal egy év alatt. Nyilván azért, mert 
több híve öregedett és halt meg, mint ahány gyerek a hívévé szegődött. " 


ÁLAN: 
Hősköltemény, 
Szúnahaum 
Jasszani 
43700. jallinan-saurgéman 
480 


Jallinan-saurgéman napján a szúnik szokás szerint nem mennek sehová, csak a 
legközelebbi janniíhaumba. Ezen a napon a gyerekek a főszereplők, akik délben 
találkoznak a dzsamburival, vagyis Hógarrikardzsun-ombé szinen Fílgin-arginé 
Hasszífargannal, az ajándékhozó szellemmel, aki a Száfúrinaur-hegységben él és 
mindenkit megajándékoz valamivel. 

De mindenekelőtt el kellett dönteni, ki legyen a dzsamburi. Ez is a gyerekek fel- 
adata, akik ilyenkor összeülnek a játszószőnyegen és megvitatják. Egy felnőttet 
kell választani, aki éppen akkor ott is van, és illik rá a dzssamburi személyleírása — 
ami gyakorlatilag minden janniíhaumban minden alkalommal más és más. 

Huszonkét gyerek vett részt a tanácsban, beleszámítva Áuszit és néhány hasonló 
korút, akik még nemigen tudtak véleményt formálni, nem is igazán értették, miről 
van szó. Persze a nagyobbak se csináltak még ilyet, hiszen jallinan csak kétszer 
van mindenkinek a gyerekkorában — igaz, a fiatal felnőttek, kétszáz-kétszázötven 
évesek is csatlakozhatnak, akik az előző jallinan idején még kisgyerekek voltak. 
Most leginkább Sileni korosztálya, a hetven-nyolcvan évesek vitték a szót, illetve 
főleg Sileni maga. 

— Magas — mondta Hóreni. 

— Igen, magas — értett egyet Sábi. — És kövér. 

— Senki sincs a janniíhaumban, aki kövér lenne — közölte Sileni. — Nem választ- 
hatunk kövéret, sien. Nő legyen vagy férfi? 

— Férfi — javasolta Árdzsut. — Nem túl öreg. Mint Ámmaít. 

— Vagy Larnerip — mondta Fórgauni. — De inkább Ámmaít. 

— Lehetne Szilgul is — mondta Sileni, aki amúgy maga is Ámmaít pártján volt, 
de fontosnak tartotta, hogy minden jelölt neve elhangozzon. — Bár Ámmaít tény - 
leg klasszabb. 

— Szeretem Szilgult — mondta Írkid —, de Ámmaít tényleg jobb. Vagy Hait. 


— Férfit keresünk — figyelmeztette Sileni. 

— Nem egészen — avatkozott közbe Szinensi; bár ők hárman anyukák voltak, 
életkoruk folytán még benne lehettek a tanácsban, illetve Ninda és Aini az előző 
jallinan idején még nem is élt a Testvériségben, így még inkább itt volt a helyük. 
— Árdzsut azt mondta, hogy férfi legyen, de nem döntöttük el, hogy okvetlenül 
emellett maradunk. 

— Hát döntsük el — mondta Sileni. — Ki akar férfit? 

A huszonkettőből tizenhatan fölemelték a kezüket. 

— És nőt? 

Most tizennégyen emelték föl a kezüket. Nagyrészt olyanok, akik az előbb is. 

— No jó — kuncogott Sileni —, akkor tizenhat-tizennégy a férfiak javára. Lássuk 
csak. Javasoltátok Ámmaítot, Larneripet és Szilgult. Még valakit? 

— Dzsúrgi — mondta Aurhászi. 

— Vagy Falgar — tette hozzá Szisztare. 

Nem volt több javaslat. Sileni körbenézett a tanácson és bólintott. 

— Hát jó, rendben van. Szavazzunk. Ki akarja Ámmaítot? 

Tizennyolcan emelték föl a kezüket, csak a legkisebbek nem, akik még nemigen 
értettek semmit az egészből, így Áuszi sem. 

— Tizennyolc. Larneripet?... Tizenegy. Szilgult? Tizenhárom. Dzsúrgit? Tizen- 
három. Falgart? Tizennégy. Hát akkor Ámmaítot választottuk. 

UJjjongás, kurjongatás, többen ugráltak is. Az asztaloknál a felnőttek bólogattak, 
látták, hogy megvan a döntés. Aztán a tanács küldötte, Szisztare Ámmaít elé já- 
rult, és elmondta a hagyományos versikét. 

— Szimmindzsan és fírinan, 

eljött már a jallinan. 

Simszuni és janguri, 

te legyél a dzsamburi! 

A versike szándékosan volt ilyen rövid és egyszerű, voltaképpen bárgyú, hiszen 
konyhakerti növények nevén kívül alig volt benne valami, mert arra szánták, hogy 
akár kicsi gyerekek is el tudják mondani a kiválasztott dzsamburinak. Szisztare 
már százharminc éves volt, könnyen megtanulta. 

Ámmaít is tudta a saját szövegét — igazán nem volt nehéz. 

— Szimmindzsan és fírinan, 

eljött már a jallinan. 

Simszuni és janguri, 

én leszek a dzsamburi! 

A gyerekek boldogan viháncoltak, Ámmaít pedig fölkelt, az egyik padról fölvette 
a dzsamburicsomagot, és bement Ílgarsz házába beöltözni. A gyerekeknek meg 
kellett várniuk, amíg eltűnik a szemük elől, és nekik kellett gyorsabban elkészül- 
niük, úgyhogy sivalkodva rohant mindenki a jó előre kikészített kis csomagjáért. 
Mindenkinek volt egy köntöse, amit a meglevőre kellett fölvenni, egyszínű, fehér 
prémszegéllyel, nagy kerek gombokkal. Nindáé kék volt, Ainié zöld, Szinensié 


halványlila, Silenié világospiros. Hozzáillő sarujuk is volt, ezt persze a meglevő 
helyett vették föl. És különleges formájú, csúcsos sapka, ugyanolyan színű, mint a 
ruhájuk, szintén fehér prémszegéllyel. 

Nindáék persze elég idősek voltak, hogy tudják, a dzsamburi nem fog addig el- 
indulni, amíg mindenki el nem készül, de azért ők is együtt visongtak a kicsikkel 
és segítettek nekik az öltözésben. 

A dzsamburi érkezését csengettyűszó jelezte: kis csengettyűt tartott a kezében, 
azt rázta meg minden lépésénél, s a gyerekek már az elsőnél villámgyorsan fél- 
körbe álltak a tűz előtt, nyitva hagyva az ívet arról, amerről a dzsamburi jön. 

A dzsamburi is úgy volt öltözve, mint a gyerekek: tűzpiros köntös és sapka, 
mindkettőn fehér prémszegély, piros saru, az orrán fehér prémbojttal. És hatalmas 
zsákot hozott a hátán, az is piros volt, fehér prémszegéllyel: a dssamburan-fáhur. 

Lassan lépkedett feléjük, ők pedig rázendítettek a Szúfannin-hilgi dzsamburira, 
amit a felnőttek is velük énekeltek, csak a dzsamburi nem, aki méltóságteljesen 
haladt át a janniíhaumon, hátán az óriási fáhur, és komoly arccal nézett a gyere- 
kekre. Nem kerülte el a figyelmét, hogy Áuszi milyen szépen, tisztán énekel, pe- 
dig milyen kicsi még. 

— Hát te ki vagy? — kérdezte a gyerekkórus, amikor a dzsamburi beért a félkör 
közepére és letette a zsákot. 

— Én vagyok a dzsamburi — felelte elmélyített hangon Ámmaít —, Fílgin-arginé 
ajándékhozó szelleme. 

— Miért jöttél? — kérdezték a gyerekek, még mindig kórusban. 

— Hogy megajándékozzak minden gyereket. 

— Miért? 

— Mert jallinan-saurgéman napja van, amikor a Fílgin-arginé a másik oldalára 
fordul. Most tehát gyertek sorban, ahogy a neveteket mondom. 

Kioldotta a zsák száját, és kiemelt egy dobozt. Mint a dssamburicsomagok min- 
dig, egyszínű — kék — fóliába volt csomagolva, és kis névtábla is volt rajta. 

— Ez a csomag Aurhászié — mondta, és átnyújtotta a kisfiúnak, aki boldogan át- 
vette és megköszönte. 

— Ez pedig Szisztare csomagja — adta át a következő, halványzöld csomagot, és 
sorban a többieknek is. Végül ők letelepedtek a játszószőnyegre és kibontották a 
csomagokat, a dzsamburi pedig visszaballagott Ílgarsz házába, ahonnan már Ám- 
maít jött vissza, minden ceremónia nélkül. 

Sileni egy doboz Hilangar építőjátékot kapott, már a harmadikat, nagyon 
szerette. Szinensi egy világoszöld köntöst. Aini egy Ambathan dóarkészletet, va- 
lamivel nagyobbat és komolyabbat annál, amit Ninda kapott annak idején Szketro 
Mjanrittól. Ninda pedig egy különös alakú, lapos tárgyat, ami üvegből volt és szí- 
nes, áttetsző gömböcskék ékesítették. Csodálkozva szemlélte. 

— Nagyon szép, de mi ez? 

— Az ujjad hegyével üsd meg az egyiket — felelte Hait. 


Ninda ráütött az egyik dudorra, amitől nagyon szép, csilingelő zenei hang szó- 
lalt meg. 
— Szissz... 

,, Mérd meg a testsúlyodat, aztán tedd föl magadnak a kérdést: ez vagyok én? Né- 
hány endzsnyi hús meg csont? Nem, nem ennyi vagy. Téged mint embert két dolog 
definiál: amit másokért teszel, és akikhez érzelmekkel kötődsz. Azok is, akiknek a 
művei hatást gyakoroltak rád, vagy te őrájuk. A gyermekek, akiket fölneveltél, a 
szülők, akik téged fölneveltek, és mindenki, aki körülvesz. " 


Lí-Nindaran: 


Az Első Szian, 
362. sómir 
Szúnahaum 
Hangilaoran 
43700. jallinan-algillíszan 
500 


A jallinan év első három napja a gondtalan szórakozásé: saurgémankor jön a 
dzsamburi, sillímant és nisszugópant pedig tánccal, énekkel töltik. Algillíszan 
azonban egészen más. Ez a nap Hangilaorané. 

Az ünnepség pontban déli ötszázkor kezdődött Hangilaoranon, vagyis az Ab- 
roncsvilág minden részén megtalálható egyetemi épületekben. Először a tudomá- 
nyos ranglétrán való előléptetéseket adtak át. Ninda környezetében többen is elő- 
léptek: Ámmaít hilargi, Hait jamszi, Angrolími és Lingdzsaéti saongíni fokozatot 
szerzett. Egyiküknek sem volt meglepetés, ezeket jó előre eldönti a fedélzetek ve- 
zetősége, illetve ilyen magas rangnál, mint a saongíni, már maga a Híd dönt, és a 
döntéseket soha nem tartják titokban, nem is szabad, hiszen azokba bárki bele- 
szólhat, ha úgy érzi, hogy valakit érdemtelenül jutalmaznának. De akkor is, ha el- 
maradna a megérdemelt jutalom. Hangilaoranon alapkövetelmény, hogy az egye- 
tem minden vezetőségi döntését mindenki ellenőrizhesse. 

Majd következtek az esszidzsinna előléptetései; itt is sokan léptek magasabb 
rangba Nindáék ismerősei közül. Arszi is például, az Aulang Laip egykori suaran- 
fódirja, az első szúni, akivel Ninda beszélt — ő mindmostanáig nímud volt, de 
mostantól dzsand volt a rangja. 

Ninda és családja magán a Hídon követte figyelemmel az ünnepségeket — bár 
éppenséggel Arszi nem itt vette át az előléptetését, ezért csak később gratulálhat- 
tak neki —, az Órihangilfarrúnin teremben, ahová személyesen Himaldzsil kapi- 


tányhelyettes hívta meg őket mint a nindaran törzset, a törzsszövetség új hajtását. 
Sileni nem volt velük, hiszen ő nem volt még haungszíi, csak nindaran szindanon- 
gi; ő az egyetemépület egy egészen másik részén, négy szinttel lejjebb ücsörgött 
Haitékkal a Sáhifangur terem jannihaumában. 

Hatszáz is elmúlt már, amikor átadtak néhány kitüntetést is, és Límarrip egyene- 
sen Nindára nézett a széksorokon keresztül. 

— Ninda, Szinensi, Aini! Kijönnétek, kérlek? 

Ők fölkeltek és kisétáltak a kapitány mellé, ahol már megjelent Falduhúni is, a 
fehér szakállú filozófus az Aungrahénifhangíszúariról, a fedélzeti elnökség tagja. 

— Mikor jelenik meg a könyvetek? — kérdezte a kapitány. 

— Holnap — felelte Ninda, nyugodtan szembenézve a Testvériség voltaképpeni 
vezetőjével. 

— Mint tudjátok, az Aungrahénifhangíszúari már elolvasta. 

Ninda csak bólintott. Hiszen ők maguk kérték föl a kisfedélzetet. 

Límarrip a filozófusra nézett, aki szintén bólintott és a hallgatósághoz fordult. 

— Igen, elolvastuk, és elkészítettük a dzserang világok számára kiadható , cenzú - 
rázott" változatot is, ugyanis nagyszámú földrajzi hasonlatot tartalmaz Szúna- 
haum és Auríhaum földrajzával kapcsolatban; ezeket dzserang világokról hozott 
helynevekkel helyettesítettük. Holnap mindkét változat megjelenik a Hangilaoran 
Szómunfauráni kiadónál, a szúni mellett szunnasz, szindor és thabbuan nyelven. 

Oldalt lépett, s a hátuk mögötti falon megjelent az embermagasságúra nagyított 
könyvborító. 

Egyszínű mélybarna alapon aranyszínnel csupán három sor. Legfelül: 

Lí-Nindaran 


Középen nagyobb betűkkel: 
AZ ELSŐ SZÍAN 

Alatta pedig egy rövidke felirat a fhangi jelrendszerével — három jel. 

— Ez a felirat — mutatott rá Falduhúni — thabbuan nyelven kiolvasva így szól: 
gansztha víran athargasz. Azt jelenti: a fény mindig visszafordul. 

— Most, hogy megtudtuk, mi áll a címlapon — vette vissza a szót Límarrip —, kér - 
dezzük meg, miért éppen ezek vannak rajta. Kezdjük a szerző nevével. 

— Nindaran a törzsünk neve — felelte Szinensi. — Az ősi nyelvben li csoportot je- 
lent, a fhangíban pedig a /ífan írin, az együtt gondolkodás rövidítése. 

— Azért nem a saját neveteket írtátok oda, mert a dzserangok számára nem nyil - 
vános, hogy kik Ninda párjai? 

— Azért is, és mert a könyvet többen írtuk, nem csak mi hárman. 

— Hanem kik még? 

— Nem kívánják megnevezni magukat. 

— Rendben. Lássuk a címét. Miért éppen az a címe, hogy Az Első Szían? 

Erre Ninda válaszolt. A szokásos szelíd, nyugodt tekintetével nézett föl a kapi- 
tányra, és csendesen visszakérdezett: 

— Miért, mi más lehetne a címe? 


Límarrip meghökkenve nézett vissza rá. Nagy csend támadt a teremben. Aztán a 
kapitány megköszörülte a torkát. 

— Nos, értem. Hing-hing. Akkor lássuk a címlap utolsó elemét. A fény mindig 
visszafordul. Csakugyan? 

— Hogyne — bólintott Aini. — Nyilvánvaló, hogy metafizikai-fhangífilozófiai ér- 
telemben a fény és az idő egymással ekvivalens fogalmak. Tehát ha az idő vissza - 
fordul, akkor a fény is. Akár meg is csavarodnak, ahogy Dornatule, Dárnaszt, Jar- 
rivaran és Lorterendi egymástól függetlenül megállapította. Maga a címlapon levő 
lúma Dornatule műve, aki a fény, az idő, az anyag és az energia egységéről szóló 
munkájában, a Komplexitásban fogalmazta ezt meg. 

— Azt hiszem, nekem ezek a gondolatok elég magasak — mosolyodott el Límar - 
rip —, de hát én végeredményben természettudós vagyok. Most azonban már be- 
széljünk arról, hogy miért én mutatom be a közönségnek ezt a könyvet. 

— Azért — felelte Falduhúni —, mert a könyvet egy teljes évig tanulmányozta az 
Aungrahénifhangíszúari erre a célra létrehozott különbizottsága: több mint két- 
száz szakember. Számos okból. Nem értettük, hogyan lehetséges, hogy három ka- 
maszgyerek ilyen könyvet ír. Nem értettük, hogyan lehetséges, hogy bárki ilyen 
könyvet ír. Arra jutottunk, hogy az egész kisfedélzet, amely azért szerénytelenség 
nélkül mondva is igazán kiváló gondolkodókat tömörít, nem lett volna képes ezt 
megalkotni. Mindezekből következően azért te mutatod be a közönségnek ezt a 
könyvet, mert szükségesnek láttuk felterjeszteni Órgihan-díjra. 

Moraj a közönség soraiban. 

— És mi történt? — érdeklődött Límarrip, mintha nem tudná. 

Derültség. Az, hogy a könyvet Hangilaoran vezetője mutatja be, egyértelmű vá- 
lasz volt a kérdésre. 

— Az történt, hogy a filozófiai fedélzetek tanácsa az Órgihan-díj felső 
fokozatával jutalmazta a könyvet és felkérte a Szómunfauránit a könyv sajtó alá 
rendezésére mind belföldi, mind dzserang változatban. 

— És holnap megjelenik mindkettő. 

— Igen. 

— Számíthatunk rá, hogy miután a szerző neve tartalmazza Ninda öt betűjét, 
óriási lesz iránta az érdeklődés? 

— Ha emiatt nem, akkor amiatt, hogy az előszóban le van írva, hogy a csoport 
vezetője Ninda. Elég, ha egyetlen rajongója belenéz, és milliárdok fogják olvasni. 
Ezért mutatod be te a könyvet. 

Nagy csend támadt, amit jó egytized mati után tört meg a kapitány. 

— Az adja a könyv egyedüli jelentőségét, hogy az alkotói munkacsoport vezetője 
Ninda, a spirálkar nagy részén elterjedt sajátos kultusz vezéralakja? 

Az öreg filozófus lassan megcsóválta fejét, többször is, és csak azután mondta 
ki: 

— Nem. Ez mellékes, ettől legfeljebb divatos lehet, de nem jelentős. 

— Mi adja a könyv jelentőségét? 


— Meggyőződésünk szerint — kezdte Falduhúni megfontoltan — Az Első Szían a 
legátfogóbb, legkicsiszoltabb filozófiai munka, amit ismerünk. A fhangi alapjaira 
építkezik, de gondolatait nemcsak a fhangi nyelvén, hanem közérthető nyelven is 
megfogalmazza. Eléri a filozófiai gondolkodás teljességét anélkül, hogy erre lát- 
ványosan törekedne. Biztosak vagyunk benne, hogy új filozófiai iskolát fog te- 
remteni. Leginkább ezért mutatod be te a könyvet. 

— Kíváncsivá tettél — mondta Límarrip. A közönség jót derült, hiszen pontosan 
tudták, hogy a kapitány már olvasta. — A könyvről beszélgetést tartunk és részle- 
teket olvasunk fel a Haumíszut teremben ma hétszázkor. Most pedig, kérlek, ve- 
gyétek át az Órgihan-díjat. 


573. 


, Hogy milyen élmény volt? Az anyukám már régóta a leghíresebb ember volt a 
Galaxisban. A szüleim együtt megírták a könyvet, amiről tudtuk, hogy az is a leg- 
híresebb lesz a Galaxisban, aztán elmentünk sehaddut enni." 


Sileni: 
Naplóm Nindával, 
44016. nisszugópan 


A család a Súrgafun terem janníhaumában találkozott, az anyukák nagy öleléseket 
kaptak, azután Ninda és Szinensi a tűzhöz járult, hogy köszöntse az Őrzőt mint 
Kis Őrzők, hiszen ebben a janniíhaumban még nem jártak. Az Órgihan-díjat per- 
sze már Sileni vitte magával, egyelőre az asztal közepére helyezte. Kis talapzaton 
másfél sudrígin átmérőjű függőleges korong, egyik oldalán Órgihan, a húszezer 
éve élt filozófus arcképe, a másikon felirat: , Hangilaoran Órgihan-díja Ninda, 
Szinensi és Aini számára Az Első Szíian megalkotásáért, 43700." A Sínisuál sárga 
fémjéből készült, arany és réz. 

Árszungi sütött éppen sehaddut a dzsilaunban, ők is kértek, aurí-szane sajttal, 
holgil szalámival, többféle növényi hozzávalóval. Két nagy korongot megevett a 
család, dzsorvaup salátával. 

— Azt hiszem, a rajongótáborodnak ünnep lesz a holnapi nap — állapította meg 
Ámmaít, s kimarkolt egy adag dzsorvaupot a salátafogóval. 

Ninda vállat vont. 

— Ünnepeljenek. A könyvet azért írtuk, mert még nem volt megírva. Akár ünne- 
pelnek, akár nem. 

— Tipikusan nindás válasz — mosolygott Hait. — De ebből sok millió példány fog 
elfogyni, sienip. 

— Aha, olvassanak csak. Rájuk fér. Sienip, ez a sehaddu nagyon jó. 


— Örülök neki — szólalt meg a háta mögötti asztaltól Árszungi, egy középkorú 
asszony. — Szokták mondani, hogy mi vegyészek vagyunk a legjobb szakácsok, 
mert tudjuk, melyik vegyületeket kell összerakni. 

— Nem tudtam, hogy így is lehet — nevetett Ninda —, egyszer fogok egy kémia- 
könyvet és kipróbálom. 

— Foglalkozz te csak a saját könyveddel, sien. Már belenéztem, és szerintem is 
zseniális. 

Nindának arcizma sem rezdült. Természetesen az, hogy a könyv holnap jelenik 
meg, elsősorban a dzserang világokra vonatkozott; a Testvériségen belül az ilyen 
határidőket nem vették szigorúan, és a hangilaorani könyvkiadók összes publiká- 
ciója ingyenes volt Hangilaoran polgárai, vagyis gyakorlatilag valamennyi szúni 
számára — hiszen a kisgyerekek is annak számítottak onnantól, hogy elkezdték az 
iskolát. 

— A könyv már kész, nekünk nincs vele több dolgunk — felelte vállat vonva. 

— Hing-hing, de nyilván nem akarod azt mondani, hogy nem kezdtetek el egy 
másikat. 

— Hát... elkezdtünk. Jobban mondva ezt most én kezdtem el, a lányok segíte- 
nek. 

— Nagyszerű, miről fog szólni? 

— Különböző emberekkel folytatott beszélgetéseim részleteit tartalmazza. Van- 
nak benne interjúrészletek, meg hát sok mindenkivel beszélgettem már itthon és a 
Galaxisban, és ezekből gyűjtök össze valamennyit. 

— Érdeklődve fogom várni — bólintott Árszungi, és elnézést kérve elővette a su- 
agját, mert jelzett. 

Hétszázkor pedig a lányok helyet foglaltak a Haumiszut terem kicsiny színpa- 
dán, egy asztalka előtt, ami kicsi volt ugyan, de nem hiányoztak róla a szúni be- 
szélgetésekhez elengedhetetlen poharak, palackok és tányérkák. Az asztal egyik 
oldalán ültek ők, arccal a nézők felé, a két végénél pedig Sávudzsi, a műsorveze- 
tő, és Auráha, a felolvasó. Mindketten neves színészek. A műsort — természetesen 
— közvetítette Hangilaoran számtalan tévécsatornájának egyike, ezért nem is volt 
szükség nagy teremre. A Haumíszutban kényelmesen elfért mintegy kétszáz néző, 
meghívott vendégek, az Aungrahénifhangíszúari munkatársai, Hait, Ámmaít és 
Sileni. A másik három gyerekre vigyáztak a szomszédos jannihaumban. Sileninek 
is korai volt még itt lennie, de ragaszkodott hozzá. 

— Akkor hát kezdjük el — mondta Sávudzsi. — Köszöntöm a nézőket Hangila- 
oranról, ahol Ninda, Szinensi és Aini a beszélgetőpartnerem. Itt van velünk Aurá- 
ha, aki részleteket fog felolvasni a könyvből, amelyről beszélgetünk. A címe Az 
Első Szían, és holnap jelenik meg a Hangilaoran Szómunfauráni kiadásában. Én 
Sávudzsi vagyok, és először Nindának tenném föl a kérdést: miről szól a könyv? 

— Mindenféléről, ami eszünkbe jutott — felelte Ninda csendesen. — Filozófiai 
gondolatok a legkülönbözőbb dolgokról. 

— Miért az a címe, hogy Az Első Szían? 


Most Aini válaszolt. 

— Miért, mi más lehetne a címe? 

— Értem — mosolygott a színész, aki korábban persze hallotta és magában a 
könyvben is olvasta ezt a választ. — Akkor kérlek, Auráha, olvass fel egy részletet, 
amit korábban kiválasztottál. 

A másik színész bólintott és nem nyúlt a kezében levő olvasó képernyőjéhez, 
már be volt állítva. 

— Általában úgy tekinted, hogy az idő egyenesen halad a múlttól a jövő felé, és 
kész. Kényelmes, egyszerű látásmód. De hát az idő nem ilyen. Hurkokat és csa- 
varvonalakat ír le. Erre nem szoktál felfigyelni, mert köznapi életedre ez ritkán 
van hatással. Mehetsz a dolgod után, amíg örvényleni nem kezd körülötted az idő. 
Akkor állj meg, nézz körül, figyelj és gondolkozz. Ne várd meg, hogy elkezdjen 
lassan aláhullani. Az idő a negyedik dimenzió, de mindig vannak vetületei a többi 
három dimenzióban, ahogy azoknak is vannak vetületei egymásban és az időben 
is. Ha négydimenziós látásmódban szemléled a teret és az időt, megláthatod a tel- 
jes képet. Ez a huszonötödik sómirból van. 

Sávudzsi kutatóan nézett a lányokra. 

— Ti alig vagytok kétszáz évesek. Honnan szeditek ezeket a gondolatokat? 

— Az elődeinktől — felelte Szinensi. — Sokan tanulmányozták már a téridő me - 
tafizikáját. 

— Nem egészen — szólt közbe a nézőtérről egy nő. — Én Fánatu vagyok, és én vé- 
geztem forráskutatást ezzel a gondolatmenettel kapcsolatban. Ezt senkitől nem 
vehettétek, mert ilyen gondolatokat senki nem fogalmazott meg eddig. 

Ninda rámosolygott. 

— Igazad van, és mégsincsen. Nem szükséges valakinek valamit szó szerint leír- 
nia ahhoz, hogy a gondolatmenetét követve és folytatva eljussunk egy újabb gon- 
dolatsorhoz. A Hengannari dzsullában van egy elbeszélés arról, hogy a régi ko- 
rokban az embereket sok-sok csoportra osztották, amiket nem tekintettek egyen- 
rangúnak — de egyszer az egyik csoport kivívta magának az egyenlő jogokat. A 
dzsullá, amely maga is régmúltként tekint vissza erre, rosszmájúan jegyzi meg, 
hogy az bezzeg nem jutott eszükbe, hogy a többi csoport egyenlő jogait is adek - 
vátnak tekintsék. Pedig csak követni kellett volna a gondolatmenetet. 

— Ilyen egyszerűen nem ússzátok meg — mosolygott Sávudzsi. — Magáról a gon- 
dolatról is beszélnetek kell. 

— A gondolat egyszerű — felelte Ninda. — A téridő szimmetrikus, tehát mindaz, 
ami igaz a tér bármelyik dimenziójára, igaz az időre is és megfordítva. Ezért van- 
nak vetületeik egymásban. Például a sík két irányában kiterjedő lapon bármelyik 
rajzoló képes vetületet képezni a harmadik dimenzióra: ez a perspektíva. Valójá- 
ban a látásunk is kétdimenziós, hiszen a retinánkon képződik a kép — azért van két 
szemünk, hogy az agyunk a két kétdimenziós képből háromdimenziósat alkosson. 
Az idővel hasonló a helyzet. Az idő térbeli vetülete lehet a film, akár három-, akár 
kétdimenziós, de mindennapi tapasztalásunk is az — mi nemrég még két teremmel 


arrébb sehaddut ettünk, most pedig itt vagyunk, néhány tizedmatival ezelőtt egy 
másik mondatot mondtam még, egy mati múlva meg mondjuk Aini fog beszélni. 
Igy érzékeljük az időt. 


574. 


pc-25 fogadtatás 


, Amikor kinyitottam azt a könyvet, kezdtem rájönni, hogy nekem kétféle utazásom 
is lesz Nindával: amikor egyazon hajón utazunk vagy az úti célnál találkozunk, és 
amikor fizikailag nem vagyunk egymás közelében, ő mégis mintha ott ülne mellet- 
tem és tanítana. " 


Szillon Nomboka Marotomandi: 


Útjaim Nindával, 
330. 
Syyndoreia 
Kafndim 


61. $ündé 14. 
a zöld órája 


Larenka villámgyorsan vágódott a foteljába és igazította el a kyopját, s Ősafen 
már mutatta is az ujjain, hogy öt, négy, három, kettő, egy. 

— Kedves nézőink, jó estét kívánok, üdvözlöm önöket. Larenka Szontiszkova- 
rikinde vagyok. Engem ért az a megtiszteltetés, hogy elsőként mutathatom ezt 
meg önöknek. 

Felmutatta az olvasóját, s az arca mellett megjelent a képernyőkön az olvasó ál- 
tal mutatott kép: a könyv borítója. 

— Csak néhány huszaddal ezelőtt találta egy munkatársunk a Testvériség köny- 
vesboltjában. Most áldhatja a szerencséjét, mert ez az év legnagyobb híre. Minden 
hírverés nélkül egyszer csak itt van. Egy könyv, amit Ninda írt. Pontosabban egy 
csoport, aminek ő a vezetője. A Lí-Nindaran nevet használják, ami kétségkívül az 
ő nevét is tartalmazza. Az előszóban ezt leírták világosan. Több nyelven is megje- 
lent, ez a syyndor nyelvű kiadás. Egy dőtba kerül, és mondhatom, a sokszorosát 
éri, pedig tényleg csak annyi időm volt, hogy belelapozzak, azonnal meg akartuk 
osztani önökkel a hírt. Az Első Szían — még nem tudom, mit jelent ez a cím, de bi- 
zonyára kiderül a könyvből. Azok a gondolatok, amiket találok benne... hát 
mondhatom, nem mindennapiak. Egy pillanat. , Beszélgessünk egy kicsit rólad. 
Ismered magadat? Egy kicsit bizonyára, hiszen elkezdted olvasni ezt a könyvet, 
sőt már a felénél tartasz. Kell hozzá, hogy valamennyire ismerd önmagadat. De 
mennyire? Tisztában vagy a lelked működésével? Értem, igen, hát ha erre a kér- 
désre ilyen könnyen rá tudtad bólintani, akkor van egy rossz hírem. Ez nem vala- 


miféle lelki önsegélyező könyv olyanoknak, akik nem ismerik önmagukat. Mind- 
egy, hogy a felét kiolvastad már vagy csak találomra itt nyitottad ki, ezzel 
tisztában kell lenned. Még egyszer mondom: ez az Első Szían." Hát, elég miszti- 
kusan fejezte be. Az az érzésem, sokszor el fogom olvasni ezt a könyvet. 

Már aznap eladtak a szindor nyelvű kiadásból kétszázötvenmilliót, ami azt je- 
lentette, hogy nagyjából minden felnőtt vett egyet, aki beszélt szindorul. A saun- 
inas kiadásból félmillió fogyott, ami szintén nagy szám, hiszen Saunis tizennyolc - 
millió lakosán kívül csak pár tízezren beszélték a nyelvet szerte a Galaxisban. A 
thabbuan azonban hatalmas nyelv, több mint hárommilliárd beszélővel, és őközöt- 
tük félmilliárd példány pillanatok alatt elfogyott. De a szúni kiadásból is elvittek 
ennyit. Összességében egy és egynegyed milliárd példányt adtak el az első nap. 

Sok ezer tévécsatorna számolt be a csillagközi rekordról, és sok ezren voltak 
azok is, akik nekiláttak, hogy lefordítsák a könyvet további nyelvekre. A Testvéri- 
ség szokásos jogi előírása volt érvényben: bármely nyelvre lefordíthatja a legelső 
jelentkező, aki kifizeti a száz palant; csak a Testvériség könyvesboltja árusíthatja; 
és a fordító öt százalékot kap az eladások után, vagyis a kiadó jutalékának felét. 

Hait és Ámmaít elképedve dugta össze a fejét a suag fölött, amin Ninda számlá - 
jának egyenlege őrületes sebességgel pörgött. Hangilaoran kiadói minden eladott 
példány után azonnal utalják a kilencven százalékot. 

— Csavargó volt a sötétség mögül — dünnyögte Ámmaít. 

— Csavargó — bólintott Hait. — Szerinted hányan írták voltaképpen a könyvet, 
Ámmaít? 

— Hárman. Az a , lí" az elején szerintem csak félrevezetés, amolyan szokásos 
Ninda-ködösítés. Ezzel az erővel azt is mondhatnánk, hogy az ivutjának a nevéből 
van. 

— Szerintem is. 

— Még mindig nem hiszel a nagyságában? 

Az asszony mélyet sóhajtott. 

— Nem tudom, mit higgyek, Ámmait — fordította szindorra a szót. — Én is látom, 
hogy a gondolat óriása. Szinte minden mondatából sugárzik. Ezt már akkor is lát- 
tam, amikor még otthon éltünk és csak hiperfonból ismertük, egy barátod volt, 
akit időnként fölhívtál, és úgy beszélt veled, mint egy ősöreg tanító. Sejtelmem 
sem volt róla, hogy milyen közeli kapcsolatban fogok élni vele, de éreztem a kí- 
váncsiságot, sőt vágyat, hogy láthassam, mi lesz belőle. Amikor a rezsim őrülete 
odáig fajult, hogy már nem lehetett kapcsolatba lépni a Testvériséggel, azt a foko- 
zódó nyomor mellett azért sajnáltam, mert nem láthattam, hogy ő milyen csodákat 
művel éppen. De most nem ez a kérdés, Ámmait, azon már nagyon régen túl va- 
gyunk, hogy ő csodálatos, és azon is, hogy az egyik legnagyobb ember. Már rég - 
óta arról kell gondolkodnom, hogy őt tartom-e a legnagyobb embernek, aki valaha 
élt, az egész galaktikus történelemben. Döbbenetes méretű embertömeg gondolja 
ezt, de a rajongásuk a legkevésbé sem hasonlít arra, amit Kiyfeán követelt, vagy 
akármelyik azokból a szörnyű diktátorokból, akikkel Ninda annyira szeret példá- 


lózni. Ezt éppen azért nem tudom elfogadni, mert annyira szeretem. Nem a rajon - 
gója vagyok, hanem az anyja, a nővére, akárkije, és azt látom, hogy akkorára nőtt, 
itt a szemünk láttára, ahová már nem lát föl a szem. Dehogynem hiszek a 
nagyságában. Azaz hinnem sem kell, tudom, hogy nagy. De ez már túlhaladott 
kérdés. Már azon kell tűnődnünk, lehetséges-e, hogy ez a kiskölyök, akit félig- 
meddig mi neveltünk föl, a galaktikus történelem legnagyobb gondolkodója. 

— Talán éppen azért könnyebb elhinni, mert nem a mi gyerekünk — nézett Ám- 
maít mélázva a gyerekek felé, akik ugrólabdát játszottak a hombéban, a három 
anyuka, Sileni, az ikrek, egy csomó haugímúi gyerek, még Áuszi is ott tipegett 
közöttük. — Nem kell azon filózni, hogyan lehet, hogy a mi génjeinkből, a mi ne- 
velésünkből ekkora ember lett, hiszen nem a mi génjeink és nem a mi nevelésünk. 
Igen, félig-meddig mi neveltük föl, de mi már csak hozzátettünk ahhoz, amit ké- 
szen kapott... azaz nem kapott, hiszen pontosan nulla az, amivel elhagyta Syyn- 
dofeiát. Hiszen éppen ez az, ahogy mondtad, hogy amikor megismertük, ő már ez 
volt — legfeljebb még nem annyira lehetett látni rajta. 

— Még nem annyira jutott lehetősége kimutatni. És nem voltak még mellette a 
szerelmei. Hányszor hallottuk, hogy Szinensi vagy Aini fogalmazott meg egy-egy 
gondolatot lúma gyanánt, és az ő gondolataik is benne vannak Az Első Szíanban. 
Fantasztikus szerencse, hogy találkozott velük. 

— Sileni sem éppen a vfrdóif. Néha olyan meglátásai vannak. . 

— Hát igen. És gyakran úgy beszél, mint egy felnőtt. Én isázán imádom a 
gyerekeinket, de meg kell állapítanom, hogy ők teljesen átlagosak, bármennyire 
tündériek. Sileni viszont... nem lepne meg, ha az anyukáihoz hasonlóan különle- 
ges egyéniség válna belőle, pedig hát géneket egyiküktől sem örökölt. 

— Az is meglehet még, drágám. Bármikor akarhat vér szerinti gyereket bárme - 
lyikük... akár mind a három. 

— No, ebből a pénzből bőven el tudnák tartani őket. . . 

Nevettek. A képernyőn változatlanul villámsebesen pörögtek a számjegyek, üté- 
senként sok ezerszer könyvelte le a bank a kilenc tízezred palant. 


bdg 

, Igen, logikus lett volna, hogy ha már Ninda csillaghírű mint Szindoria 
megmentője, ne tetézze ezt még a Limelullí-dalokkal, további politikai fellépések- 
kel, a könyvekkel meg az összes többivel. Csakhogy ez mind része volt a khadda- 
hum küldetésének. " 


Aini: 
Ninda mint köznapi ember, 
3. 


AZ ELSŐ SZÍAN 

pd-1 fellépés 
,, Hetvenegy éves voltam csak, amikor először léptem színpadra az első jallina- 


nom alkalmából. És integettem a közönségnek. Másodjára visszaemlékeztem erre, 
és újra integettem. Aztán ez valahogy a védjegyem lett. " 


Sileni: 
Naplóm Nindával, 
44 329. fattilgópan 


Szúnahaum 
Sáfurgaut-Szimdzsangur 
43700. jallinan-lidzsúmatan 
450 


Mozgalmas volt az ünnepi év. Nindának tíz koncertje volt az év során, háromna- 
ponként egy — igaz, egy derkinél nemigen voltak hosszabbak -—, ezeket átadták a 
dzserang tévécsatornáknak is; némi késedelemmel megkapták Az Első Szíanról 
tartott beszélgetés felvételét is. Mialatt a szúnik ünnepeltek, sorban érkeztek a fel- 
iratkozások fordítóktól, száznál több nyelvre kívánták lefordítani. Csillagszerte 
vitaestek sokaságát tartották róla, leggyakrabban csak egy-két témaköréről, hiszen 
a könyv terjedelmes volt és szerteágazó. 

Larenka élete egyik legnagyobb szakmai sikerének nevezte, hogy sikerült 
Dzsagit rábírnia egy tévébeszélgetésre Az Első Szíanról. Az idős filozófus nagy 
elismeréssel szólt a műről, a kortárs filozófia nagy alkotásának nevezte, és azt 
mondta, biztos benne, hogy tanítani fogják az egyetemeken, ámbár átlagos alap- 
műveltségű felnőttek számára is érthető. Igaz, sok benne a meghökkentően rejté- 
lyes gondolat, amikre nemigen lehet más reakció, mint , hát én ezt nem értem". 

Nindát mindez nem érdekelte. Lidzsúmatan délelőttjén, nagyjából akkor, ami- 
kor a szindor tévében a róla beszélő Dzsagit mutatták, ő Sáfurgaut szasszíhaumá - 
ban táncolt a menyasszonyaival — ahogy máskor, most sem tett semmilyen előké- 
születet a koncert előtt, ami négyszázötvenkor kezdődik innen pár ríginre, a Szim- 
dzsangur színpadon. Csak fölsétál és játszani kezd. 

Sileni, minthogy neki nem volt még párja, bárkivel táncolhatott, és mint mindig, 
most is táncolt, az új, szivárványszínű karszinruhájában, aminek minden része 
más-más színben ragyogott aszerint, hogy hogyan esett rá a fény. De már nem sok 
lelkesedéssel táncolt, lekötötte a figyelmét, hogy mindjárt színpadra lép ő is. Most 
először. Egy éve sincs, hogy elkezdett énekelni tanulni Nindától. 


S egyszer csak ismerős arc jelent meg a táncolók mellett, annyira meglepően, 
hogy Sileni megállt a tánc közben, és félrehajtott fejjel kezdte figyelni, mint egy 
kiskutya. 

— Írsaupi. . . — susogta táncpartnere, Émaut az ország egyik legismertebb éneke- 
sének a nevét. 

— Írsaupi — mondta Sileni is, aztán egymásra néztek és odafutottak. A férfi lepil- 
lantott rájuk és elmosolyodott. 

— Nicsak, Sileni! 

A kislány meghökkenten bámult föl rá. Minthogy a kisgyerekek nem viselnek 
kitűzőt, csak az arcáról ismerhette föl, de honnan? 

— Honnan tudod?... 

Az énekes nevetett és helyet foglalt az egyik asztalnál. Sileni és Émaut szintén, 
és velük együtt tucatnyi gyerek gyűlt oda pillanatok alatt. Írsaupi elsősorban a 
gyerekek kedvence volt, bár felnőtteknek szóló dalokat is énekelt. Világos bőrét 
és kék szemét apjától örökölte, aki helvor születésű volt. 

— Hogy honnan tudom, hogy te vagy Sileni? Választhatsz. Te egy híresség vagy 
Szúnahaumon, mert súlyos betegen kerültél ide Jaungaimaszról, és három ka- 
maszlány fogadott örökbe. Vagy pedig: te egy híresség vagy Szúnahaumon, mert 
a te szüleid alkotják a nindaran törzset, az egyetlen új törzscsaládot az Élet Fáján 
sok nemzedék óta. Vagy pedig: te egy híresség vagy Szúnahaumon, mert a te szü- 
leid írták a manapság leghíresebb könyvet. Vagy pedig: amikor néhány matival 
ezelőtt idejöttem, megkérdeztem, hogy kik fognak fellépni, és mondták, hogy 
Ninda a lányával, Silenivel, ott van, ni... 

Együtt nevetett a többiekkel. 

— Én is fellépek itt ma — tette hozzá —, ezért jöttem. 

— Szissssszzzz. .. és megnézel engem is? 

— Hing-hing, meg, persze. Ha utána te is megnézel engem. 

Sileni elnevette magát, és nekiiramodott, hogy csatlakozzon Nindához, aki már 
a színpadra tartott, s karját nyújtva hívta őt is. Fölmentek, a közönség felé fordul- 
tak, s ekkor Írsaupi lentről integetett Sileninek. A kislány vigyorogva visszainte - 
getett neki, aztán a közönségnek is. A szúnik vidáman integettek neki. 

Senki sem sejtette, hogy egy hosszú művészpálya első pillanatait látják, és Sile- 
ninek ezentúl mindig szokása lesz, hogy integessen a közönségnek. 

Az Ánautit adták elő, egy egészen új dalt, Aumsé írta akkoriban, amikor a lá- 
nyok a Testvériségbe hozták Silenit. Ninda kicsit átírta a ritmusát, a hosszú han- 
gok helyett több rövidet iktatott be, így jobban illett Sileni egyéniségéhez. Nagy 
tetszést aratott. Amikor lejött a színpadról, egyenesen Írsaupihoz szaladt. 

— Tetszett? 

— Igen, tetszett — mosolygott az énekes. 

— Akkor most te jössz. Énekelj szebben, ha tudsz! 

A férfi együtt nevetett a körülöttük állókkal. 


— Nem, még nem én jövök, nézd, Ardámi már fönt is van, anyukád most őt fog- 
ja kísérni. 

— Őt nem ismerem — mondta a kislány olyan arccal, mint aki egyébként minden- 
kit ismer Szúnahaumon, aki tud énekelni. Ardámi nem sokkal lehetett fiatalabb 
Nindánál, hosszú szőke haja volt, pedig fiú volt és semmi köze nem volt a szindo- 
rokhoz. 

A koncert után — amin Sileni persze meghallgatta és megtapsolta Írsaupit, sőt el- 
ismerte, hogy tud olyan szépen énekelni, mint ő — a négy lány átsétált a Szim- 
dzsangur hídján a Rúfaurit parkba, ahol már kezdődött a hilgverseny. 

— Hogyhogy hilgverseny? — lepődött meg Sileni. — Az nyer, aki a legtöbb hilget 
tudja megenni? 

— Dehogy, sien — felelte Úlerna, egy mellettük haladó asszony, aki persze telje - 
sen idegen volt, akkor látták életükben először. — Az nyer, aki a legjobb hilget 
tudja sütni. 

— És ez hogy derül ki? 

— Meg kell kóstolni. 

— Ez jó ötlet! 

A versenyt Ilvargisz süteménye nyerte, amit egy édes, érdekesen ropogós 
krémmel töltött meg; azt mondta, rarvinak hívják. Az összetételéből csak annyit 
árult el, hogy a ropogósságát apróra tört jamarkeksznek köszönheti, egyébként ti - 
tok. Külföldi, konkrétan folgri eredetű recept. Valójában persze már a nevével el- 
árulta az összetételét mindenkinek, aki csakugyan kíváncsi volt rá, hiszen egy re- 
cept részleteit kideríteni pillanatok műve bárkinek, ha a nevét tudja. 

Aztán továbbsétáltak, az ünnepi díszbe öltözött kisvárosban gyönyörködtek. 
Szúnahaum összes lakott helye ünnepi külsőt öltött, mint minden namindan és jal- 
linan alkalmával, de a jallinan különleges alkalom volt, ilyenkor igazán csillogott- 
ragyogott, tarka volt minden. Minden házat, terecskét, jannihaumot, parkot más - 
képpen díszítettek. Mindenről felvétel készül, így aki nem jutott el valamelyik 
kedvenc helyére, utólag is megnézheti, hogy festett ezen az ünnepen vagy bárme- 
lyik másikon. 

Rongamival véletlenül találkoztak össze a Szilalg parkban, egy piramis alakú 
üvegtárgyat csodált, Ómbrak művét. A műtárgy egészen olyasmi volt, mint a szú- 
nik kedvelt üvegművészetének más darabjai, csak éppen olyan magas volt, mint 
Aini. A belsejében ezernyi szín olvadt egymásba, mindig másképpen, ha az ember 
csak megmozdította a fejét, már másmilyenek voltak a színek. 

De egyébként is beszélni akartak volna Rongamival. 

— Ez a tervünk — foglalta össze Szinensi. — Kit kérjek meg, ha nem téged? Elég 
sokáig voltunk egy pár. 

— Értem. A legnagyobb örömmel. Van valamilyen időpont, amit elterveztél. . . il- 
letve elterveztetek? 

— Nem nagyon. Most meglehetősen leköt minket az esküvők megtervezése — tu- 
dod, kettő lesz, Saunison is tartunk egyet —, aztán megtartjuk őket, valamicske 


időt ott töltünk, aztán teszünk egy kisebb utat a Galaxisban. Nyolcra hazatérünk a 
namindanra, esetleg akkor. 

— Simnunná — felelte Rongami ünnepélyesen, és a homlokára simította a tenye - 
rét. 

pd-2 professzorok 1 


,, Hülyének néztek, gúnyoltak minket, mert egy gyerek a példaképünk. Aztán az a 
gyerek megírta a legfontosabb könyvet a Galaxis történetében — és még mindig 
gyerek volt." 


ÁLAN: 
Hősköltemény, 


Syyndoreia 
Lűakéan 
61. Sündé 22. 
a fehér órája 


— Üdvözlöm a kedves nézőket, Vádő Kylmersuóp vagyok. Lüakőájnból, a Dárséna 
szálloda különterméből jelentkezem, ahol Niindá és társainak művéről, Az Első 
Szíanról tartunk beszélgetést. Szeretném bemutatni a jelenlevőket, akiknek nagy 
szeretettel megköszönöm, hogy eljöttek. Dr. ÁÁsyn Roánseft filozófus, a 
Kafndim Egyetem tanára. Dr. Ínmon Awsanit galaxistörténész, a Lüakőaj-Si- 
olláidfőp Egyetem tanára. Dr. Onver Ramnithasz pszichológus, a Kafndim Egye- 
tem tanára. Dr. V$ Nót Tháp Rőit jogász, a Lűakőan-Siolláidfőp Egyetem tanára. 
Valamint dr. Lééreyn Vyhaüten, országunk nagyra becsült miniszterelnöke, 
Niinda személyes jó ismerőse, akihez első kérdésemet szeretném intézni. Ön mit 
szólt, amikor értesült Az Első Szían megjelenéséről, dr. Vyhaűten? 

A miniszterelnök mosolyogva csóválta a fejét. Kissé előrehajolt a fotelban, egy- 
máshoz illesztette ujjai hegyét. 

— Nem, nem akkor. Amikor a megjelenéséről értesültem, akkor még semmi kü- 
lönöset. Ninda írt egy könyvet... hát leginkább azt szóltam, hogy , jé, tényleg, 
könyvet eddig még nem is írt, hogy lehetséges ez?" 

A nézők nevettek. 

— Hanem amikor már ott volt az olvasómon... hát... — Vyhaűteá energikusan 
megrázta a fejét. — Már eleve az a visszafogott, nyugodt tekintélyt sugárzó cím- 
lap... aztán ahogy kinyitottam... nézzék, én tudom, hogy egy miniszterelnöknek 
nem illene így beszélni, de ezekről a dolgokról Ninda már régen leszoktatott, szó- 
val azt hittem, hogy a cipőmbe esik a fejem. — A közönség dőlt a nevetéstől. 
Vyhaúten fölvett egy olvasót az asztalról. — Hogy micsoda? Mi ez?! Honnét, ho- 


gyan... azt sem tudtam, mit kérdezzek! Igen, ő Ninda. Eddig is tudtam, hogy ő 
kicsoda... hát azt, hogy ő micsoda, azt hiszem, az egész Galaxis nem érti, szóval 
ő Ninda. De akkor is! Elkezdem olvasni az előszót — nem idézek belőle, azt hi- 
szem, mindenki tudja kívülről — és csak bámulok a képernyőre. Honnan szedi eze - 
ket? Ott ült az én szobámban, az én fotelemben, rengeteget beszélgettünk, én az- 
tán igazán tudom, hogy több fejjel magasodik szellemileg mindnyájunk fölé. De 
ez, ez akkora, mint egy városhajó. Nem hiszem, hogy valaha képesek leszünk tel- 
jes egészében felfogni. 

— Azt hiszem — mondta Kylmersuóp -—, erre Roánseft professzor úr tud legilleté - 
kesebbként válaszolni. 

— Igen is meg nem is, szerkesztő úr — felelte az élénk mozgású filozófus, akinek 
erős kopaszodása ellensúlyozta, hogy szokatlanul sötét volt a haja. — A legilleté- 
kesebb vagyok? A jelenlevők között kétségtelenül, és ott vagyok az ország legfel- 
készültebb filozófusai között. De illetékes, hát az nem vagyok. Ugyanis ahhoz az 
som a könyvet, és még nem sikerült. A kérdés ugyanaz, amit dr. Vyhaúteáú is fel- 
tett. Honnan szedi ezeket? Nézzék. Ez egy kilenc és nyolc éves kamaszlány. Meg- 
engedem, hogy az ő korában sokan már gyereket nevelnek, EÉrlu$p ebben a kor- 
ban kezdte írni a Soneravnt, és tízéves korára be is fejezte, szenzációs jellemábrá- 
zolásokkal, ha még nem olvasták, ne hagyják ki. Ándoati, egy lim színművész 
ugyanennyi volt, amikor tizenöt díjat zsebelt be egyetlen alakításért, azt se hagy - 
ják ki. De ez egy kicsit más. Ezt olyasvalaki írta, aki mindent tud az emberi lélek- 
ről, az ember gondolkodásáról, a társadalom működéséről, és még hosszan sorol- 
hatnám, hiszen annyira átfogó és szerteágazó — aki ezt írta, az mindenről tud min- 
dent. Értenek engem? Mindenről! És most mutatok önöknek valamit. — Fölkapott 
egy olvasót és a kamera felé tartotta. — Itt a második oldalon alul, látják? , Kiadta 
a Hangilaoran Szómunfauráni kiadó. A tudományos felelősséget viseli Hangila- 
oran Filozófiai és Lélektani Fedélzeteinek Nagytanácsa." Tudják, hogy ez mit je- 
lent? Nem egyetlen fedélzet vállalta a tudományos felelősséget, hanem az összes 
ide vonatkozó fedélzet által alkotott nagytanács! Mi nem sokat tudunk Hangila- 
oran működéséről, de a szervezeti felépítése publikus, hiszen szükséges a mun- 
kásságuk csillagközi akkreditációjához. Tudjuk, hogy többféle filozófiai fedélze- 
tük van — náluk ezt a szót használják kar helyett —, mint például történelemfilo- 
zófiai, jogfilozófiai, politikai filozófiai, természetesen fhangífilozófiai és még egy 
csomó; és lélektani fedélzetük is több van. Ezek együtt álltak össze és vállalták a 
könyvért a tudományos felelősséget. Azt nem tudjuk, hogy ez hány szakembert 
jelent, hiszen Hangilaoran soha nem közöl létszámadatokat. De sok lehet, és biz- 
tos vagyok benne, hogy mindenki részt vett a bírálatban, aki abban a különös űr- 
beli országban számít ezekben a tudományágakban. Mert ezt a feliratot — körmé - 
vel ütögette a képernyőt —, ezt nem adják semmiért. E mögött a könyv mögött ott 
van a spirálkar egyik leghíresebb egyetemének teljes támogatása. 


— Egy pillanatra ha szabad közbeszólnom — emelte föl az ujját Nót Tháp, a csen- 
desebb természetű jogász. 

— Parancsoljon, professzor. 

— Nagyon kedves. Csak egy mozzanatot szeretnék hozzátenni ahhoz, amit ön el- 
mondott, professzor. A felirat azt mondja, hogy a tudományos felelősséget vállal- 
ják. Azok kedvéért, akik nem járatosak az egyetemi világban, mondjuk el, hogy 
ez egy sokkal markánsabb jellegű felelősségvállalás, mint az, ha az lenne ott, 
hogy , szakmai felelősséget". Ez utóbbi azt jelenti, hogy az egyetem kezeskedik 
érte, hogy a tanulmány elkészítésekor betartották az adott szakterület szakmai sza- 
bályait. Ilyen garanciákat magam is nemegyszer kaptam otthon, ÁÁw világán is, 
és egy-két alkalommal a Lüakőán-Siolláidfőp Egyetemtől is. A tudományos fele- 
lősség egészen más. Ott az egyetem azt garantálja, hogy a tanulmány minden is- 
mert tudományos ismeretnek megfelel. Nem az a lényeg, hogy ellenőrizték-e a 
szerzők munkamódszerét, azt ellenőrizték, hogy az összes érintett tudományág 
szempontjából helytálló mindaz, amit leírtak. 

— Költséges dolog egy ilyen garancia? — tudakolta Kylmersuóp. 

— Nagyon költséges, szerkesztő úr. Hangilaoran belső szabályzatairól természe - 
tesen semmit sem tudunk. De nyilván náluk is az a rend, hogy az illetékes kar 
meghívja a többi érintett kart, és mindegyik eldönti — nagyobb egyetemeken a ka- 
rok külön bizottságokat tartanak erre a célra —, hogy kiket kérnek fel a tanulmány 
értékelésére. Általában szakterületenként jó néhány neves tudóst. Az ő munkáju - 
kat mind-mind meg kell fizetni. Nem ritka, hogy ez az egész kutatómunka leg- 
költségesebb része. 

— Nindának sok pénze van — jegyezte meg Kölmersuöp. — És most még több 
lesz. A könyv eladási statisztikái már minden csillagrekordot megdöntöttek, nyolc 
nap alatt hatmilliárd példányt adtak el. Magától értetődően nincs rálátásunk arra, 
hogy Hangilaoranon miképpen szabályozzák az ilyesmit, de a különböző egyete- 
mi kiadók húsz és ötven százalék közötti részesedést szoktak kérni. Nindának és 
szerzőtársainak eddig már minimum hárommillió palan ütötte a markát. Hallatlan 
summa, és még nem látjuk a végét, az eladásszámláló követhetetlen sebességgel 
pörög. Mi lehet a titka? 

— Az, hogy ő Ninda — felelte Awsanit mély meggyőződéssel. 


577. 


pd-3 professzorok 2 


, Ha csak annyit tudsz megkülönböztetni, hogy mikor állj ki az elveidért és mikor 
mondd, hogy ugyan, ostobaság — máris bölcs ember vagy." 


Ninda: 
Kommentárok az Első Szíanhoz, 
345. 


— Történészként sokat foglalkoztam a galaktikus népmozgalmakkal — jelentette ki 
Awsanít, aki már az új divatnak megfelelően rövid hajat hordott. — Az, ami Ninda 
körül kialakult, némileg emlékeztet más személyiségek tiszteletére, bár a különb - 
ségekkel köteteket lehetne megtölteni. De ez a , némileg emlékeztet" csak Az Első 
Szían megjelenéséig volt így, mostantól új fejezetet kezdünk, uraim. Eddig volt 
egy kedves fiatal lány, félig-meddig gyermek, aki bölcseket mondott, és karizma - 
tikus személyisége miatt milliárdok rajongtak érte csillagszerte, az egész jelenség 
azonban, mindent összevéve inkább pszichológiai elemzést kívánt volna — Ram- 
nithasz professzor asszony többet is tud nekünk mondani erről —; mondom ezt 
úgy, hogy Ninda feltétlen rajongói közé számítom magamat. Ez a karizmatikus 
gyermek nem mellékesen olyan bölcsességeket mondott, amik a legnagyobb gon- 
dolkodók sorába emelték, ideértve azt a rengeteg bölcsességet is, amik nem az ő 
gondolatai, hanem másoktól idézte — azt hiszem, a jelenlevők többsége nem tudna 
megnevezni túl sok filozófust kapásból, és még kevésbé idézni tőlük. Én biztosan 
nem. Ehhez rendkívüli elmének kell lenni. De mondom, ez mostanáig volt csak 
így. — Felemelte az olvasóját. — Most azonban itt van Az Első Szían, amely kézzel- 
foghatóan illusztrálja számunkra, hogy Ninda mitől ilyen nagy bölcs. Most már 
nem egyszerűen azért rajongunk érte, mert karizmatikus. Egyre többször hallom, 
hogy új filozófiai iskolát teremtett. 

— Igen, feltétlenül — vágta rá Roánseft. — A Kafndim Egyetemen máris Ninda- 
iskolaként emlegetjük, és egy munkacsoport tanulmányt kezdett írni róla. Tudo- 
másunk van ennek az elnevezésnek a használatáról más egyetemeken is, és tanul - 
mányok is nyilván készülnek. 

— Azt hiszem, a tanulmányok nem számítanak újdonságnak — mosolygott Ram- 
nithasz. — Magam is írtam már tanulmányt Nindáról, pontosabban egyet róla ma- 
gáról, egyet pedig az általa kiváltott tömegpszichológiai jelenségről. 

— Történetesen mindegyik meghívott vendégünk írt már tanulmányt Nindáról, 
dr. Vyhaútejn kivételével, aki másképpen áll közel hozzá — tájékoztatta KyIl- 
mersuóp. — A második tanulmány, amit professzor asszony említ, igen érdekesen 
foglalja össze az ÁLAN és a hasonló külföldi mozgalmak létrejöttét és működé- 
sét. A címe Tömegpszichológia Ninda módra. Mit gondol professzor asszony, 
ugyanígy írta volna meg akkor is, ha akkor már létezik Az Első Szían? 


— Alapjában véve igen — felelte Ramnithasz, aki rekki születésű thabbuan volt, 
csak egy szindor éve érkezett az országba, de szülőbolygóján, Avernán is sokat 
foglalkozott már Nindával. — De lennének különbségek. A könyv megjelenése 
előtti tömegpszichológiai jelenségeket ugyanúgy tárgyalnám, de ki kellene fejte- 
nem, hogy mi várható ezen a téren a könyv hatására. És minimálisan egy külön 
fejezetet, de inkább külön tanulmányt szentelnék 4Az Első Szíannak pszichológiai 
szempontból. Természetesen meg is fogom írni, már tervezem. 

— Mit vár a könyv hatására tömegpszichológiai téren? 

— Nos, a könyv adatokból áll, és az adatok nem csupán egyfelé tudnak utazni, 
mint az emberek. A Testvériség könyvesboltjának legfrissebb kimutatása szerint 
négyezer világra jutott már el a könyv, kétszáz országba. Nem tudom, melyek 
azok az országok, mert a Testvériség csak a számadatot közölte, de a múlt hónap 
végén olvastam az ÁLAN egy kimutatását, mely szerint Nindát már százötven or- 
szágban ismerik. Tehát eddig már ötven ország van, ahol Az Első Szíannal mutat- 
kozott be. Nyolc nap alatt! Ezért én első mozzanatként azt várom, hogy drasztiku- 
san megnövekszik Ninda csillagközi ismertsége, ami a tömegpszichológia szem- 
pontjából azért fontos, mert a nagy számok törvénye még inkább érvényesülni 
fog. Most már nem csak az emberekre, hanem a világokra értve is. 

— A világokat is lehet pszichológiai szempontból tanulmányozni? — érdeklődött 
Vyhaúten. 

— Hogyne, természetesen. Általában települések, világok és országok szintjén is 
kutatni szoktuk a tömegpszichológiai jelenségeket, mert ezeken a szinteken hat- 
nak olyan kohéziós erők, amik az emberek összességét társadalommá teszik. 

Ismét Kylmersuóp kért szót. 

— Arra gondoltam, ha egyetértenek, érdemes lenne eszmecserénket a könyv 
egyes részleteivel folytatni. Így például az egyik összetevő, ami fölkeltette figyel- 
memet, a sok-sok politikai eszmefuttatás. Ninda, aki folyamatosan azt állítja ma - 
gáról, hogy nem politizál — most mégiscsak politizál? 

— Szerintem nem — felelte Vyhaútej -, illetve csak bizonyos áttételes módon. 
Filozófiai elveket fektet le, amik adott esetben érintenek politikai kérdéseket is. 
Szabad példával élnem? 

— Örömet szerezne vele, dr. Vyhaúten. 

— Nos, vegyük az inflációról szóló elmélkedését. Felvázolja a Kiyfeán-rendszer 
végnapjainak ezerszeres áremelkedését és még néhány esetet — a legtöbbjükről én 
nem is hallottam, ezért is érdekes volt olvasni. Majd pedig kikutatja az infláció 
okait, több rétegben, ahogy ő fogalmaz. És nem mondhatom, hogy nincs igaza, 
amikor azt mondja, hogy a syyndor infláció első oka a Testvériség bojkottja elle- 
nünk, aminek viszont szintén volt oka, a rezsim következetes elnyomó, rasszista 
politikája, aminek úgyszintén volt oka, az, hogy az alapvetően önző Kiyfeán alap- 
vetően önző emberekkel vette körül magát. Nem mondhatom, hogy nincs igaza, 
hiszen csakugyan így volt. Érdekesebb a gondolatmenetnek az a része, amikor az 
inflációt besorolja a kormányok által alkalmazott emberellenes intézkedések közé, 


és azt állítja, hogy az infláció nem a rossz monetáris politika következménye, ha- 
nem a kormányok szándékos károkozása. Megjegyzem, hihetetlenül szerencsés - 
nek érzem magam mint miniszterelnök, hogy Syyndoreia az én kormányzásom 
alatt nem élhet meg inflációt, hiszen tényszerűen a Testvériség valutáját 
használjuk változatlanul. Ugyanis nem tudok vitatkozni vele! Igen, persze hogy 
százféle körülmény járulhat hozzá az infláció kialakulásához. De Ninda mindet 
visszavezeti a kormányok gonoszságára. Még az úgynevezett természetes infláció 
létét is tagadja, azzal az egyszerű kijelentéssel, hogy a Testvériség nem ismeri az 
inflációt, mert az ő mindenkori vezetésük nem tűri. Akad valaki, aki úgy érzi, 
hogy vitatkozni tud ezzel? Feljegyzések vannak arról, hogy mennyibe kerültek a 
Testvériség árui és szolgáltatásai akkoriban, amikor Syyndoreiát megalapították. 
Ugyanennyibe. És hogy ez azért van-e, mert a Testvériség vezetése nem akar 
inflációt — hát ezzel vitatkozzon olyasvalaki, aki tudja, kik és hogyan 
kormányozzák a Testvériséget. Én nem tudom. 

— Ninda mindig is erőteljesen politikusellenes álláspontot képviselt — jegyezte 
meg Roánseft. 

— Politikus- és politikaelleneset — bólintott Vyhaúten. — El se tudják képzelni, 
hányszor nevetett ki engem, amiért politikus vagyok. Kizárólag ironikus felhang- 
gal, kvázi idézőjelben használja azt a szót, hogy , politika". Egyáltalán nem fo- 
gadja el ennek a diszciplínának a létezését. Nem úgy értve, hogy nem helyesli, 
hogy létezik. Nem hiszi el, hogy létezik! Egyszerűen mindenre rámondja, hogy 
ostobaság, mert politikusok és politika nélkül sokkal könnyebben el lehetne intéz- 
ni mindent. És megint azt mondom: ha vitatkozni akarnak vele, csak tessék — én 
nem tudok. 


578. 


pd-4 fesztivál 


,, Egyértelmű, hogy a Ninda-kultuszt is ennek megfelelően két fő szakaszra kell 
osztanunk. A könyv megjelenése volt a választóvonal a voltaképpen alig megala- 
pozott, puszta rajongás és a nagy gondolkodónak szóló tisztelet között. Ez azon- 
ban nem jelenti azt, hogy ez a változás magukban a rajongó egyénekben is leját- 
szódott volna. " 


Ílgaszaumi, 
A Ninda-kultusz, 
1. kötet, 18. 


Szúnahaum 
Hakkoronin-Fíllaup 
43700. jallinan-nirséhagan 
500 


Az ünnepi év tizenkettedik napján, pontban délben kezdődik a Testvériség legna- 
gyobb zenei eseménye, a Rínirginirsé Fesztivál, ami a helyszínéről és a kezdőnap - 
járól kapta nevét. A Fíllaup sziklafalának tövében épült Hakkoronin városka erről 
nevezetes. A hatalmas Rínirgin síkságon rendezik, ami a Fíllauptól egészen a 
Szilammur folyásáig nyúlik, és , akkora, mint a törzsszövetség", ahogy mondani 
szokás. Egyike Szúnahaungaur legnagyobb olyan síkságainak, amiket nem 
használ a mezőgazdaság, mert tömegrendezvényekre tartják fenn. Persze a rajta 
növő dús nildpázsitot mindig rövidre nyírják az automaták, és a kitermelt füvet 
takarmányozásra meg párnák, játékállatok kitöltésére használják. 

Harminckét színpadot állítottak föl idén a Rínirginen, átlagosan egy szirszire 
egymástól. Természetesen minden előadást élőben közvetítenek és eltesznek az 
Ílgaszaumiban, de a szúnik szerették a kedvenceiket személyesen is megnézni, 
ezért folyamatos volt a röpködés a helyszínek között. Antrogót vagy légikocsit 
csak különleges esetben használtak, leginkább antiövekkel szálldostak a tömeg 
fölött. Nindáék is sokat repültek ezen a napon, nagyon sok együttest meghallgat- 
tak. Az első nap — déltől másnap délig — az együtteseké, a második az egyéni elő- 
adóké, a harmadik pedig, amit a legnagyobb érdeklődés övez, a kezdőké. Nem 
volt szabály, hogy ki számít kezdőnek; aki annak érzi magát. Ninda másnap fog 
fellépni, az egyéniek között. 

Minden színpadnak megvolt a maga műfaja, hogy akik egy adott műfaj iránt ér- 
deklődnek, azoknak kevesebbet kelljen röpködni. Nindáék mindenevők voltak a 
zenében, ezért ők megfordultak mindenfelé, hallgatták az Airint, az Onginur Leá- 
nyait, a Vaurgómit, a Hatványozókat — nyolc fúvós hangszeren játszó matemati - 
kust —, az Űrlakókat, akik ürpilóták voltak, a Hafaraumit, a Dzsimbandoniakat, s 


még egy sor kiváló csapatot. Voltak köztük öregek, akik évszázadok óta zenélnek, 
és egészen fiatalok, még gyerekegyüttesek is. Persze hárman háromfelé mentek, s 
időnként találkoztak valahol, hogy Sileni valamelyik másik anyukájához szegőd- 
hessen. Haiték jobbára együtt maradtak, megnézték az Írgauri koncertjét, aztán 
Fondzsahutot a Jargunnur nagyzenekarban. 

— Szerintem a Jargunnur most nagyon jó — jelentette ki Fondzsahut estefelé, 
amikor együtt vacsoráztak valahol a síkság közepén egy e célra fölállított asztal- 
nál, körülöttük jöttek-mentek az emberek, mint a janniíhaumban, meg persze asz- 
talok is voltak vacsorázókkal. — Amgáhi remekül összefogja őket, és azzal, hogy 
meghívta Ardzsit a dobokhoz és Rauríhit a szomnonhoz, nagyon jó színt adott a 
zenéjüknek. Ermu is nagyon jó, bár ő csak alkalmilag csatlakozott, akárcsak én, ő 
amúgy a Szigeminben játszik és énekel. Az a kopasz férfi, aki énekelt — értette el 
Hait bizonytalan pillantását. — Még fogok vele játszani a Szigeminben is, éjfélkor 
a nyolcas színpadon. 

A fesztivál éjjel-nappal tartott — természetesen éjszaka is ragyogó napsütésben, 
hiszen ez itt Szúnahaum. 

— MI a terved a következő jallira? — pillantott a zenész Nindára. 

— Himsúni — volt a válasz a sült szimmi fölött. 

— Miii?... 

Ninda szenvtelen arccal bólintott. 

— Tényleg ez a tervük — mondta Ámmaít. — Mind a háromnak. Szinensi négyben 
lesz nagykorú, akkor összeházasodnak, előbb itthon, aztán Saunison is, és aztán 
beöltöznek. Minket már néhány napja megleptek a hírrel. 

— Hát ez engem is meglep. Ez nem vall rád. 

— De, szerintem nagyon is rám vall — felelte Ninda higgadtan. — Egész eddigi 
úgynevezett pályafutásomat annak szenteltem, hogy megvédjem az embereket. A 
szindoriai dzsáhifannun is erről szólt, függetlenül attól, hogy szerintem nekem 
sokkal kisebb szerepem volt benne, mint ahogy azt a szindorok belemagyarázzák. 
Amikor kint jártam a Galaxisban, akkor is ezt próbáltam csinálni. Azzal pedig, 
hogy afféle tanító lettem, ugyanezt folytatom. Mert az emberek legnagyobb ellen- 
sége, a legnagyobb veszély, ami fenyegetheti őket, az a tudatlanság. Ez is erről 
fog szólni. A himsúnit is azért veszik föl, hogy embereket védelmezzenek. 

— De nem a tudatlanságtól — vonta föl a szemöldökét Fondzsahut, egy pillanatra 
letéve a villáját a sávirdaun salátás tányérra. 

— Persze hogy nem, de én nagyon szeretek tanulni, és így rengeteget tanulhatok 
majd. 

— Az igaz. 

— De hogy lesz erre időtök? — ráncolta a homlokát Hait. — Én édeskeveset tudok 
erről, de azt igen, hogy rengeteg időt emészt föl. Mindhárman tanultok, nevelitek 
Silenit, te előadásokat tartasz a Galaxisnak, zenélsz és énekelsz... á, már látom az 
arcodon, hogy mit fogsz felelni. 

Ninda mosolyogva bólintott. 


— Jól látod. A nap ezer matiból és egy éjszakából áll, és mindent bele lehet pré - 
selni, amit az ember akar. Csak akarni kell. Erről jut eszembe, én most két dolgot 
akarok: még egy szelet angvihúst és gratulálni Órariomiéknak. . . suórin, Órariomi, 
Hilvir, Hísszungi, imádnivaló volt, amit csináltatok. 

Fel is állt, odament a három nagyfiúhoz, akik a hangszerükkel a kezükben ép- 
pen arra jöttek. A zenészek szokása szerint összeérintették az öklüket. 

— Jól éreztük magunkat — bólintott Hilvir, akinek úld volt a hátára csatolva és 
egy rientát hozott a kezében. — Finom a fesztivál az idén, és az idő is kellemes. 

Mindenki mosolygott. Ezt a viccet soha nem hagyta ki senki ezen az időjárás 
nélküli világon. 

Ninda visszaült a helyére, Órariomi hívott egy padot és leültek ők is, hozattak 
vacsorát maguknak. S persze zenéről beszélgettek. Hait pedig megállapította köz- 
ben, hogy úgyszólván naponta tapasztalja, ki mindenkit ismer ez a kislány a Test- 
vériségben. Igen, persze, őt mint a nindaranok törzsfőnökét mindenki ismeri, de 
nem személyesen, csak a híradásokból; az a bolond kultusz ide szerencsére nem 
jutott el, de az új törzscsalád alapítójaként itt is híres. Ez a trió viszont ismerős - 
ként beszélget vele, Silenivel is, és ez nem az első eset ma, hogy ezt tapasztalja. A 
szó szoros értelmében beesett a Testvériségbe annak a dimakocsinak a tetején ki- 
lencven évvel ezelőtt — és most mindenkit ismer, mindenki a barátja, mindenhol 
otthon van. Persze ők is jövevények itt Ámmaíttal, és ők is ugyanezt tapasztalják, 
ő maga több száz embert ismer csak az egyetemről, csak nekik ez nem újdonság, 
a régi, szindoriai életükben is így volt. Nindának meg nem. 

Sileni már ebben nő föl, a nindaran törzs szindanongija, vagyis nem, szindahi- 
rangija, mert a szülei nem ugyanabba a törzscsaládba tartoznak, hanem ugyanab- 
ba a törzsbe. Arra nincsen kifejezés, hogy valakinek nem mindkét szülője tartozik 
egy törzsbe, hanem mindhárom. Sileni is híresség a maga nemében, emiatt is meg 
mert nem mindennapi módon került a Testvériségbe. Persze egyik sem jelenti, 
hogy egyszer majd híres lehet a saját jogán is, de hát hol van az még, az egész 
gyerek csak hetvenegy éves. Most már egy évvel többet élt a Testvériségben, mint 
Jaungaimaszon. 


579. 


,, Az emberiséget mindig a különleges, többnyire kissé fura emberek vitték előre. " 


Ninda: 
Az én Galaxisom, 
202. 
Syyndoreia 
Kafndim 


61. $ündé 29. 
a sárga órája 


A titkárnő barátságos mosollyal fogadta és a türelmét kérte, a miniszterelnök úr 
hamarosan fogadja. EÉnahy megköszönte, és elhárította a kínálást, nem kért sem- 
mit. Le sem ült, úgy kezdett el olvasni. 

— Mit olvas, koordinátor úr? — érdeklődött a titkárnő, aki nem felejtette el, hol 
dolgozik, itt igenis elvárják a régimódi jó modort. 

— Déwnőp tanulmányát Az Első Szianról. Ismeri? 

A nő megrázta a fejét. 

— Azt hiszem, nekem magas. Már olvastam két tanulmányt, és egyiket sem ér- 
tettem. Az Első Szíant igen, az kristálytisztán érthető. 

— Ne higgye — nevetett EÉnahy. — Az csak a külső rétege, amit ért. Az alatt to - 
vábbi rétegek vannak. 

— És ön érti őket, koordinátor úr? 

— Dehogyis... még csak remélni sem tudom, hogy egyszer megértem. 

Nyílt az ajtó, kilépett rajta Dóöst külügyi szóvivő, s a pillantása megállt EE - 
nahyn. 

— No lám, a koordinátor úr! Üdvözlöm. Örülök, hogy látom. 

Kezet fogtak. 

— Részemről a szerencse, szóvivő úr. Legyen kellemes napja. 

— Önnek is, ÉÉnahy úr, önnek is. 

Dóöst vidoran távozott, az ajtóban pedig ott állt a miniszterelnök, aki szintén a 
kezét nyújtotta. 

— Sawliley, üdvözöllek! 

— Szervusz, Léőrejn — szorította meg a kezét EÉnahy, számon tartva a jó 
modort: nem szólíthatja a másikat a rangján, ha az a személynevén szólította őt. 

— Gyere be, foglalj helyet és mesélj. Láttad Nindát mostanában? 

EÉnahy mosolygott. Ez a mondat rövid ideje kezdett terjedni Syindofeián, és 
nagyjából azt jelentette: , mi újság?" Ő most mégis szó szerint vette. 


— Nem, őt sajnos nem láttam. Még tart az évszázados ünnepük, vagy nem tu- 
dom, hogy hívják, úgyhogy teljesen el vannak zárkózva a Galaxistól. De mégis őt 
látom mindenütt, csak hát már nem plakátokon. — Meglengette a könyvolvasóját. 
— Hat-nyolc tanulmányt már kiolvastam Az Első Szíanról, és részt vettem három 
tévébeszélgetésen. 

— Én csak egyen, tudod, a munka miatt. 

— Én is amiatt utasítottam vissza két tucat továbbit. . . 

Nevettek. 

— Ninda ért az állóvíz felborzolásához — bólintott EÉnahy —, de kivételesen nem 
őmiatta jöttem. Támadt egy ötletünk az ÁLAN-ban. Néhány szomszédos ország- 
nak jól jönne egypár hajó, amiket mi jutányos áron tudnánk szállítani. A toödmysi 
flotta. 

— Hadihajókat akarsz árusítani? 

— Igen, Lééreyn, minthogy mi nem használjuk őket. A potenciális vásárlók a 
szövetségeseink: Ánavé, Römo, Taünnes, Dáymi, Kawwt. Tehát stratégiai akadá- 
lyok nem merülhetnek föl. Persze konzultáltam katonai szakértőkkel, kértem írá- 
sos állásfoglalást, el is hoztam, az a lényege, hogy semmi szükségünk azokra az 
ócska hajókra, viszont jó sajtónk lesz, ha eladjuk őket. Ugyanis teherhajók lenné - 
nek belőlük. 

— Ez biztos? 

— Hogyne. Másként eleve szóba se jönne az ügylet — az ÁLAN-ban aztán vég- 
képp nem kockáztatná senki, hogy magára vonja Ninda haragját. Nos. Ez az öt or- 
szág kis szállítmányozási céget alakított, és most hajókat vesznek. Két elképzelés 
is fölmerült: eladhatjuk a hajókat kápéért, vagy bevihetjük a cégbe és társulha- 
tunk. 

— És a Testvériség mit fog szólni? 

— Semmit, ennek a cégnek a tervezett forgalma legfeljebb a kétszerese vagy há- 
romszorosa lesz annak, amit a Testvériség Syyndofreiával lebonyolít, csak teher- 
szállításban, nem számítva bele a suárok forgalmát. Ez nekik nem összeg. 

— Értem. Jó, hát tárgyaljatok velük, és ha meg tudtok állapodni, rajtam ne múl- 
jon. 

— Rendben, Léérefn, akkor jöhet a probléma másik fele. Van jelöltem a tárgya - 
lás vezetőjének személyére, de nem tudom, hogy beszéljem rá, minthogy tisztára 
olyan, mint Ninda. Téged szeretnélek fölkérni, hogy vesd be személyes varázso- 
dat és beszéld rá. 

Vyhaúteú elnevette magát. 

— Nocsak, nem tudtam, hogy ilyen képességeim vannak. Ismerem az illetőt? 

— Találkoztatok párszor. Még soha nem csinált hasonlót, de amíg Nindát nélkü- 
löznünk kell, ő az, akiről úgy gondolom, hogy bármire képes. Eleve ő az egyetlen 
Nindán kívül, akit mindenki elfogad. 

A miniszterelnök felkapta a fejét. 

— Igy?! 


EÉnahy bólintott. 

— Nem értesz egyet velem? 

— Dehogynem -— vágta rá Vyhaúteú élénken. — Kiváló választásnak tartom. .. le- 
számítva azt a részét, hogy nekem kellene rábeszélni, mert arról fogalmam sincs, 
hogyan csináljam. Te mondtad, hogy még soha nem csinált ilyet. Úgyhogy nem 
tudom, mit mondjak neki. De rendben, megoldom. 

Megoldotta. A narancssárga órájának vége felé tudott időt szakítani, hogy fel- 
hívja. 

— Nocsak, Léérefn Vyhaúteú — mondta a lány. A rezsim bukása óta végbement 
változások szerint ez komplett üdvözlésnek számított, legalábbis Ísy korosztályá - 
ban. Vyhaúteú köreiben továbbra sem, de ő ezen már rég túltette magát. 

— Nocsak, Ísy — visszhangozta. — Mondd, tudnék veled találkozni valamikor? 

— Hogyne, amikor csak akarsz. 

A régi rendszerben elképzelhetetlen lett volna, hogy egy egyetemista lány ne 
valamelyik tiszteleti ragozással beszéljen a miniszterelnökkel, hacsak nem család - 
tagja vagy kifejezett engedélyt kapott rá. De ezeket a dolgokat Ninda közvetlensé- 
ge régesrégen eltemette. Ő még egyetemistának i is kicsi volt, amikor már tegezett 
mindenkit, Érsom asszonyt, sőt magát Kiyfeánt is. Ísy pedig nem volt kevésbé kü- 
lönleges, mint Ninda. Itt élt a fővárosban, de senki sem tudta, hogy hol. A teljes 
nevét sem tudta senki, csak Ísy volt, amióta a tüntetések idején megjelent a köz- 
életben, és azóta szünet nélkül ott volt mindenütt, mindenféle önkéntes közéleti 
pozíciót betöltött már, de hivatalosan változatlanul nem volt más, csak egyetemis- 
ta. 

— Hol leszel piros közepén? Akkor végzek és megkeresnélek. 

— Mondjuk a Swóp-Déeroynban jó lesz? 

Vyhaúten tehát munkanapja végeztével átsétált a Roöden téren, végig a SyIp ut- 
cán a DYn-emlékműig, és belépett a Swóp-Déroynba, egy ódon étterembe, amit az 
Wmoyns$-korszak stílusában rendeztek be, barna falburkolattal, színes csíkos dra- 
périákkal, gömb alakú lámpákkal. Az egész annyira nem illett Ísy kölykös lényé - 
hez, hogy Vyhaüteú majdnem elnevette magát, amikor meglátta a lányt az egyik 
sarokban, olvasóval a kezében. Csak akkor nézett föl, amikor a férfi odaért hozzá. 

— Léérefn — mondta üdvözlés helyett. — Rég láttalak. Foglalj helyet. A haverod 
is leül? 

Vyhaúteún hátrasandított a kis gömb alakú robotra, ami természetesen árnyék- 
ként követte mindenhová, most is ott lebegett a háta mögött, jó magasan. 

— Nem, nem hiszem, hogy fáradt lenne. Tudod, jár a munkámhoz. Mit iszol? 

— Dáfnak hívják, sűüüny import. Alkohol van benne, iszol effélét? 

— Nem utasítom vissza, de én ennék is valamit. 

Néhány huszadon át csak falatoztak és általánosságokról beszélgettek, aztán 
Vyhaúteú elmondta, hogy miért jött. A lány hüledezve nézett rá. 

— Hogy én? — Vyhaúteú bólintott. — De miért? Mi vagyok én, valami csillagközi 
üzletkötő? 


— Nem, diplomata vagy — felelte Vyhaüten. 

— Ugyan mióta? 

— Amióta az ÁLAN élére álltál és Érsommal tárgyaltál. Ő se volt kevésbé 
miniszterelnök, mint jómagam. 


580. 


,, Manapság mindenki ír egy könyvet Nindáról. Vagy éppen tanulmányt arról, 
hogy miért ír mindenki könyvet Nindáról. Engem nem ez a szenzáció érdekel, amit 
csináltak körülötte, hanem ő maga. Mert a barátom, sokat beszélgetünk, és csak- 
ugyan hihetetlenül érdekes ember. Ebben igazuk van a rajongóinak. " 


Hiragi: 
Találkozásaim Nindával, 
1. sómir 
Syyndoreia 
Kafndim 


61. $ündé 36. 
a zöld órája 


— Van valamilyen elképzelésed, hogyan mászunk ki ebből a slamasztikából? 

— Nincsen, Léérefn. Ez olyanfajta slamasztika, amiből nem lehet kimenekülni. 
Ebből csak kihátrálni lehet. 

— Kihátrálni? 

— Igen. Végre betartani a saját törvényeinket. Emberszámba venni a saját állam- 
polgárainkat. A Galaxis verje meg, Léérefn, mit nem értesz ezen?! A Testvériség 
minket véd saját magunktól, és az egész galaktikus közösség egyetért velük, mert 
mindenki látja, hogy a vesztünkbe rohanunk! 

— Nagyon drámai, Ámmait. Csakhogy ez az egész egy csavargólány miatt kelet- 
kezett. Komolyan azt hiszed, hogy az Államszövetség majd megváltoztatja az 
egész szociálpolitikáját egy koszos, rongyos kölyök miatt? 

— Nem, Lééreyn! Háromszorosan is nem! Először is az nem szociálpolitika, ha- 
nem egy szemétrakás. Másodszor nem őmiatta, hanem mert holnap is szeretnénk 
még fölkelni és tükörbe nézni. Harmadrészt mert nem koszos és nem rongyos. 
Tiszta, rendes ruhája van. Tudod, miért, LééreYn? Mert kapott a Testvériségtől. 
Mert már ott van, ha nem fogtad volna föl, a Testvériség egyik hajóján, ahonnan 
azt mond és azt csinál, amit akar! Már nem érjük el többé, LééreYn! Akármilyen 
őrültséget forral ellene az a halom vadállat a VYLN-nél, ahhoz a gyerekhez nem 
tudnak hozzáférni soha többé, senki ebben az egész nagy tekergő Galaxisban egy 
ujjal sem tud hozzáérni, mert ha csak megpróbálja, a következő huszadban egy 


börtöncellában találja magát. Fogd már fel végre, hogy ez az egész helyzet nem 
Ninda és nem a Testvériség hibája, hanem egyesegyedül a miénk! 

A felvétel véget ért. A család jót nevetett Ámmaít szenvedélyes érvelésén. 

— Hát ennyi mostanra, professzor úr — mondta Ömeysrőp szerényen. — Köszö - 
nöm, hogy megtekintették. 

— Tényleg nem hasonlít egyáltalán — derült Sileni. Most őt is hallhatták a vonal 
másik végén, mert ez nem nyilvános beszélgetés volt. De az arcát nem mutatták 
senkinek Ámmaíton, Haiton és Nindán kívül, és a nevét sem mondták meg senki 
másnak. — Neked nem ilyen a fejed, és az orrod is egész más. 

— Khm, ez így van, kisasszony. — Ömeysrőp azt a megszólítást használta, ami 
egy ismeretlen fiatal nőnek jár a szindor illemszabályok szerint egy férfitől. — 
Ranáhy úr külsőre nem hasonlít a professzor úrra. A cél nem a hasonló arc volt, 
hanem a hasonló viselkedés. 

— Léőrefn mit szólt hozzá? — kérdezte Ámmaít. 

— Nagyon tetszett neki, azt mondta, egészen olyan, mintha ő lenne ott. 

— De ő se hasonlít — jegyezte meg Sileni. 

— Nem, kisasszony, valóban nem — bólintott a rendező sokkal udvariasabban, 
mint amit Szindorián egy ekkora gyereknek illett kapnia, de hát Ninda lányával 
beszélt. — A többi színésszel is ugyanez a helyzet. 

A háta mögött ott ült a két színész, Ranáhy és Nüoijléy is, barátságosan 
mosolyogtak és igyekeztek nem izgulni. Elvégre Íldata professzornak vétójoga 
van azzal kapcsolatban, hogy ki játssza őt, és nincs ember a Galaxisban, aki Nin- 
dától megtagadná ugyanezt a vétójogot bármelyik szereplőt illetően. 

De mindketten egyetértettek, nagyszerű választásnak tekintették őket. Érdemes 
volt megtörni a jallinan elzárkózását, amit egyébként csak rendkívül ritkán tesz- 
nek a szúnik — aránylag gyakrabban az orvosokkal fordul elő. De persze rövidre 
szabták a beszélgetést, hogy mehessenek Ásinnahun-Dzsírgibe, az Áuri táncszín- 
ház előadására, amiben Hait több tanítványa is fellép. 

Azt még mindig nem tudta senki, hogy Nindát ki fogja játszani. A szereplőválo- 
gatók mindennap dolgoztak, ezer meg ezer lelkes kislányt hallgattak meg, ország - 
szerte több helyszínen, színészekből és ÁLAN-tagokból álló bizottságok előtt, és 
senki sem akadt, akire azt mondták volna, igen, ő az, megtalálták Nindát. 
Márpedig ennél kevesebbel nem érték be. Szükségesnek tartották, hogy valami 
külső hasonlóság is legyen köztük, de a hasonló habitus még fontosabb volt, illet- 
ve lett volna. 

A film Nindának a Testvériségbe menekülésével kezdődik majd, amit nem dra- 
matizálnak, az egyik utcai kamera eredeti felvételét játsszák be, viszonylag távol - 
ról, vagyis ott a valóságos Ninda fog szerepelni. És a dzsáhifannunig fogja kísérni 
az eseményeket, de nem Ninda életét, hiszen szindor szemszögből készül, és a 
dzserangok semmit sem tudnak Ninda valóságos életéről. Viszont részletesen szól 
Ámmaít vívódásairól, küzdelmeiről a testülettel és a minisztériummal — valójában 
ő többet lesz képen, mint Ninda, de hát egy szindor gyártású filmben Ninda csak 


főszereplő lehet. Sajátos vonása a szindor jognak, hogy a térfigyelő kamera felvé- 
tele csak Ninda és az összes felismerhető ervés hozzájárulásával kerülhetett a 
filmbe, viszont pénzt nem kérhetnek ezért. Ellenben mindenkinek, akit színész 
személyesít meg a filmen, jókora összeg jár, filmbeli fontosságának arányában — 
Ámmaítnak hatalmas összeg, Nindának még több, pedig ő kevesebbet lesz látha- 
tó. 

Sok változtatást csinálnak az érthetőség kedvéért. Így például a kezdeti üzenet- 
váltás a két ország hatóságai között nem számítógépek, hanem emberek között 
fog lefolyni, egy szindor rendőrségi ügyintéző hívja fel a Testvériség nagykövet- 
ségét és jelzi, hogy egy körözött bűnöző az Aulang Laipra menekült. A szúni hi- 
vatalnok közönyös elutasítással reagál, s ezután kerül az ügy Ámmaíthoz. 

A film számos alkalommal él azzal a trükkel, hogy összevágják a Nindát ünnep - 
lő tömegek valódi, eredeti felvételeit a filmbeli Nindával, nem is költségvetési 
okokból, hiszen pénz bőven van a filmre, hanem a hangulat kedvéért. 

Legalábbis ez a terv. Egyelőre nem volt több a filmből, mint a forgatókönyv, 
néhány kiválasztott színész, pár próbaképpen leforgatott jelenet, és tömérdek jogi 
probléma. De a producerek optimisták voltak, az ügyvédek pedig még optimistáb - 
bak. Hiragi a Ninda Társaság nevében azt nyilatkozta a sajtónak pár évvel ezelőtt, 
hogy mindenki el fogja végezni a maga munkáját, vagyis ők jogászok azon fog- 
nak dolgozni, hogy a filmesek minél előbb munkához láthassanak és problémák- 
tól mentesen el tudják készíteni a filmet. 

Nindát természetesen a jogi csatározások egyáltalán nem érdekelték, ahogy 
máskor sem. Szívesen megmérkőzött Hiragival, de csak sirgásahiban; az ügyvéd 
jól és szívesen játszott, és gyakori vendég volt Nindáéknál. Kimondottan szerette, 
hogy Nindát ennyire hidegen hagyják a nevében indított perek, igazi kikapcsoló- 
dásnak találta a kislány társaságát. S persze a bölcsességét. Egyszer aztán azt 
mondta, mindig is szeretett írni, olyasmit, aminek semmi köze a joghoz, főleg 
együgyű kis kalandregényeket, nem is adja ki őket, csak a siéhongjában vannak 
meg. Neki ez feltöltődést jelent. S arra gondolt, írna egy könyvecskét arról, hogy 
mit jelent neki Nindával találkozni. 

— Találkozásaim Nindával, ez lehetne a címe — nevetett. — Szerintem vinnék, 
mint a silgamilvirágot. 

Ninda is nevetett. 

— Hát írd meg. 


581. 


pd-7 előadások! 


, Persze hogy létre kellett hozni az alapítványt. Annyi pénzünk volt, mint a rohok- 
kígi. Mihez kezdtünk volna vele? Már az is bőven elég volt a megélhetésünkre, 
amit a szindoroktól kiperelt pénzek kamatai hoztak. " 


Aini: 
Ninda mint köznapi ember, 
148. 
Szúnahaum 
Hangilaoran 
43701. senut sillíman 
420 


Véget ért az ünnepi év és az azt követő jallinan-jalli, ami szahutra esett, így még 
az 15 ünnepnap volt. A következő nap pedig már mindenki dolgozni ment, mint 
rendesen; Ninda Hangilaoranra, ahol előbb összehasonlító nyelvészetet hallgatott 
Hokkemindinél, egy köpcös emberkénél, akinek dús sötétkék haja és sötétkék ba- 
jusza volt. A szúnik körében nem volt ismeretlen a hajfestés, de az extravagáns 
színek utoljára kétezer éve voltak divatban — Hokkemindi azonban őrizte eredeti 
hazájának, Frannamnak szokásait, és ott divat volt a kék. Erre is kitért az előadá- 
sában. 

— Talán meglep titeket, hogy erről beszélek — dörmögte mély hangján —, pedig 
az összehasonlító nyelvészetnek a hajszínhez is köze van. Az összehasonlító nyel- 
vészet olyan tudomány, aminek mindenhez köze van! A nyelvet a kultúra formál - 
ja, amely egységes közeget alkot. Jól mondom? 

— Nem — vágta rá Orgau habozás nélkül. — A kultúráról sok mindent elmondha- 
tunk, de az biztosan nem tartozik közé, hogy egységes lenne. 

— Így van, ohangi! Vegyük ismét Frannamot. Nyelvi sajátságairól már beszél- 
tem, most kövessük egy pillanatig a kultúráját. Tegyük fel a kérdést: miért kék az 
én hajam és bajuszom? 

— Hogy most erről mesélhess nekünk — felelte Ninda, és az előadó együtt 
nevetett hallgatóival. 

— Nagyon jó válasz, ohangi! De nézzük meg a kérdéskör más elemeit is. A 
bajuszviselet, méghozzá egy bizonyos formájú, dús, tömött, egészen a száj két 
sarkáig — de nem tovább -— elérő bajusz általánosan elterjedt a Limmaner-vidéken, 
annak mind a negyven államában, több mint kétszáz világon. De vannak helyi 
sajátosságok ezen belül is. Pralligarn lakói eredetileg olyan világos hajúak voltak, 
mint Ninda íhaup, de hétezer évvel ezelőtt nagyszámú lamven bevándorló 
érkezett hozzájuk, akik fekete hajúak voltak, és ezt persze továbbörökítették. Sok 


mai pralligarni ellenszenvvel néz lamven származású honfitársaira, és büszke 
, Ősi" pralligarni gyökereire, amiket azzal is hirdet, hogy világos hajat hord. 
Ennek a színnek a neve pralli nyelven dorn, ami összefügg a halvak nyelvcsalád 
tarn szavával, ami fehéret jelent. Máris a nyelvészeti részénél tartunk, mert hiszen 
a frann nyelv is a halvak nyelvcsaládba tartozik, csakhogy ez a tarn nálunk 
táoran alakot öltött, és immár semlegeset jelent, főleg kémiai értelemben. 
Azonban a pralli dorn is ismerősen hangzik a mi fülünknek, mert van egy djorn 
szavunk, aminek semmi köze hozzá, átvétel a túma nyelvből, és gőgöset, 
értelmetlenül büszkét jelent. S most jön az az elem, ami olyan sokszor 
befolyásolja a szavak életét: a félreértés. Körülbelül ezer évvel ezelőtt, egy feszült 
politikai helyzetben a frannban megjelent a pralli dorn, illetve annak ellenhatása: 
náluk ugye világos hajat jelent, nálunk viszont a gőgösre asszociálnak róla — a 
frann fonetika erre vezet —, és ellenhatásként megjelent a sötét hajviselet divatja. 
Igen ám, de a frannamiak többségének természetes hajszíne barna. Már eleve 
sötét. Ezért egy politikai mozgalom tagjai, akik szemben álltak a pralli 
gőgösséggel, elkezdték mindenféle egyéb, sötét színekre színezni a hajukat és a 
bajuszukat: kékre, zöldre, lilára, vörösre. Csak minél feltűnőbb legyen. Aztán a 
politikai helyzet megváltozott, és ez megmaradt egyszerűen divatnak. 

— Hogyan változott meg a politikai helyzet? — érdeklődött Ninda. 

— Mintegy ezer évvel ezelőtt Pralligarnon elsorvadt a lamvenellenes mozgalom, 
így a frannami ellenhatás is megszűnt. Feltételezések szerint néhány évszázadon 
belül a hajszínezés divatja is elhal. Még egy-két ilyen öreg rimvug megőrzi, mint 
jómagam. 

Ebéd után Ninda a Száhap-teremben folytatta a napját, ahol az unokatestvére 
biotörténelmet adott elő. Természetesen már két éve, amikor először találkoztak, 
tisztázták a rokonsági fokukat: Andery Rinis Meinkas Varnas Erydanis RiSinttis 
Andrakitis Raimigyniokas aimo Sünairionkyste — ilyen röviden használta otthoni 
nevét — különleges családból származott, amelynek sajátsága, hogy két külföldről 
örökbefogadott gyerek kötött házasságot, és az ő gyerekük párja szintén egy kül- 
földről örökbefogadott gyerek lett. Ilyenformán a Raimisyniokasok ereiben egyál- 
talán nem csörgedezett saunisi vér, az majd az utódaikéban lesz, kivéve Andery 
majdani gyerekeit, hiszen ő elhagyta a Zöld Golyót, és szúni lányt vett el. De a 
testvérei otthon maradtak. Mégis unokatestvérek voltak Nindával, hiszen az örök- 
befogadás éppen úgy számít: Andery egyik dédapja Önaris Liemas volt, Ruomis 
Skovainauksis anyjának a testvére. Ráadásul Andery járt is Sylandre aiskanében. 

A Testvériségben nem a valódi nevét használta, hiszen ennek a szónak a szúni 
nyelvben kellemetlen jelentése volt, hanem Árenire változtatta a nevét. Magas, 
vékony, szőkésbarna hajú férfi volt, világos bőrű, mint általában a saunisiak. 

— Sajátos tudomány a biotörténelem — kezdte. — Rendkívüli pontatlansága 
ellenére elképesztő tévedésekre is hajlamos. — A hallgatóság nevetett. — És mégis 
hasznos. Gyakorlatilag nem fordul elő, hogy egy történelmi esemény időpontját 
biotörténelmi eszközökkel tudjuk meghatározni, de korlátokat szab annak, hogy 


hol keressünk valamit az időben. — A fali képernyőre mutatott, ahol egy sárga vi- 
rágú kis bokor volt, egy műanyag fal tövében. — A váhoni egyike legjobb baráta- 
inknak. Mintegy kétezer évenként egy árnyalattal világosabbak lesznek a virágai. 
Fotométerrel megvizsgálva őket megtudjuk a növény korát. Hogy ez miért jó? 
Mert úgyszólván minden lakott világon megtalálható, mindenhol megterem, még 
Ninda kedvelt sivatagjában is. Többnyire észre se vesszük, annyira jelentéktelen, 
értéktelen kis növény. Ha tehát elénk kerül egy régi felvétel, amin Dzsimdzsim úr 
mosolyog a kamerába a kertjében, akkor két eset lehetséges: vagy látunk a közel - 
ben váhonit, vagy nem. Ha igen, akkor ki tudjuk számítani a növény korát, két- 
ezer évnyi pontossággal. Most jön a sikkivikki. A növény bármikor gyökeret ver- 
hetett, az illető világ betelepítése utáni napon vagy húszezer évvel később. Vagyis 
két kép relatív datálása is csak akkor lehetséges, ha ugyanazt a váhonit látjuk raj- 
tuk. A vicc az, hogy megesett már, nem is egyszer, hogy mégis hasznát láttuk. 

Hangilaoranon mindennapos volt, hogy az előadók személyesen megemlítették 
valamelyik hallgatójukat, akár olyat is, akit személyesen nem is ismertek. De Nin- 
da azt figyelte meg, hogy az ő neve gyakrabban hangzik el. A szindorokéhoz ha- 
sonló rajongás nem vert igazán gyökeret a Testvériségben, de ismert ember volt — 
a nindaranok törzsfőnöke, Az Első Szían szerzője. 

Mindeközben két szinttel följebb, egy kis szobácskában egy anarvaup szárma- 
zású atomfizikus becsukta Az Első Szían anarvaup nyelvű fordítását, amit a szúni- 
val párhuzamosan olvasott, és egy gombnyomással jóváhagyta a fordítás publiká- 
lását. Ezzel kereken százra emelkedett azon nyelvek száma, amelyeken a könyvet 
meg lehetett venni. Az eladott példányok száma már átlépte a hatvanmilliárdot. 

pd-8 Alapítvány 
, Aki segíteni tud, segít annak, aki rászorul. Ez nem bölcsesség, nem idézet, ez 
elemi ismeret, ami nélkül az emberi faj már a történelem előtti korban kihalt vol- 

A hombét körbefogó jarráhisövény harminc év alatt akkorára nőtt, mint Ámmaít, 
és szépen lombosodott is. A két helyen meghagyott egy-egy ríginnyi résre a jalli- 
nan év során ajtót illesztettek, méghozzá egyedi alkotásokat, Ammaít készítette 


őket térfestményként, megfelelő méretű formában. Mindkét ajtó alapszíne ugyan- 
olyan barna volt, mint a jarráhik törzse, felső szélüket félkörívben lekerekítette. A 
város felőli ajtóra három nagyon élethű arcképet rajzolt, Ninda, Szinensi és Aini 
arcát, amint az érkezőre mosolyognak; a hegy felőlin pedig bonyolult mintákban 
összefonódó szalagok voltak, a három ország nemzeti színei, az egyiken piros, 
sárga, zöld, sárga és szürke csíkok követték egymást, a másikon fehér, narancs és 
citromsárga, a harmadikon világoszöld, világoskék, sötétzöld és fekete. Mindkét 
rajz látszott kívülről és belülről is. 

Ninda persze megkérdezte még a tervezéskor, hogy miért csak hármuk arcát 
akarja odarajzolni, amikor ott élnek ők is ketten, és a négy gyerek. Ámmaít csak 
ránézett meleg szeretettel, és azt felelte: 

— Azért rajzolom oda hármótokat, mert abba nem egyeznél bele, hogy csak te 
legyél ott. De ez a hely rólad szól, sien. 

Most először fordult elő, hogy bezárták az ajtókat — vagyis pirosra kapcsolták a 
jelzőlámpáikat, amiket ezért szereltek az ajtók tetejére. Zártkörű rendezvény, sen- 
kit sem fogadnak. 

A huhallup köré elhelyezett kis asztalkák körül ott ült a családon kívül a Társa- 
ság mind a tizenhét tagja, a Szolgálat huszonnégy tagja, és persze egy csomó gye- 
rek, volt, aki négy gyerekét hozta magával. Összesen ötvenöt ember. Köztük egy, 
aki egyik csapatnak sem volt tagja, és gyerek se volt: a különleges vendég, Límar- 
rip. 

Őt kérték fel, hogy nyissa meg az összejövetelt. Minden ceremónia nélkül csak 
belekezdett. Mikrofon volt nála, és az asztalokon kis hangszórók. 

— Nos hát, ohangi, azért gyűltünk össze, hogy határozzunk egy pénzösszeg sor- 
sáról. Történetesen ez már most a legnagyobb összeg, ami valaha egyetlen ma- 
gánember kezében egyidejűleg volt a Testvériség történetében, de megszoktuk, 
hogy Ninda mindenből a legelső, a legfiatalabb, a leghíresebb, a leg-leg-leg. De 
ez még nem minden, a könyv eladási statisztikái változatlanul rekordokat 
döntenek, már olyan nyelvekre is lefordították, amiknek jóformán az összes 
beszélője az úgynevezett Ninda-kultusz által érintett területen kívül él, és ezeket a 
fordításokat is viszik, mint hokkon a dzsilelfit. Ha tehát az összeg most mesebeli, 
az idő múlásával még mesebelibb lesz. A bankban külön munkacsoport alakult, 
hogy megoldják ennek az összegnek a befektetését, hiszen ez kell a törvényes 
kamat kifizetéséhez. De beszéljünk az alapítványról. Nindának az volt a 
kívánsága, hogy alapítványt létesítsünk ebből a pénzből. Ezért vagyunk most itt. 

— Van egy apró matematikai tévedésed, sien-kapitány — szólalt meg Ninda, aki a 
huhallup kanapéján üldögélt a köznapi fehér köntösében, kényelmesen hátradől- 
ve, Límarrippal szemközt. — Ez nem az én pénzem, hanem Lí-Nindarané. Az én 
számlámon van, de hárman kerestük meg. 

Az igazság az volt, hogy az ivutok munkája is bőven benne volt, de ők semmi - 
lyen értelmét nem látták a pénznek. Lí történetesen az asztal alatt üldögélt a ki- 
csikkel, és egy fargvenövényt rágcsált. 


— Az lehet, sien-kultusz — nevetett a kapitány —, de ha ezt a pénzt hárommal el - 
osztod, még akkor is igaz marad, amit mondtam: ekkora összeg még soha nem 
volt egyszerre egyetlen magánember kezében. Mi ugyanis, amint volt alkalmad 
megfigyelni, kereskedőnemzet vagyunk. Tudjuk, mit kell csinálni a pénzzel, ha 
sok van belőle. Egy szúni üzletember tízezer palant meghaladó összeget már nem 
tart a számláján, hanem befekteti valamibe, hogy hasznot hajtson. Persze a te pén- 
zed, azazhogy a tiétek is be van fektetve, hiszen a bank erről gondoskodik, de aki- 
nek nálunk sok pénze van, az maga invesztál, és megkeresi a legjobb pozíciókat a 
pénzének. Mert nem csak a jó kamat a szempontja, hanem hogy olyasmibe fektes- 
se, amivel azonosul, ahol szívesen látja a pénzét. 

Ninda értőn bólintott. 

— Nos, ez a célunk. Egy alapítvány és egy befektető között az a különbség, hogy 
az alapítvány nem kamatot vár a pénzéért, hanem azt, hogy valamilyen probléma 
megoldódjon. De ez is haszon, sőt ez az igazi haszon. A számlán gyűlő pénz — az 
csak pénz. Egy szám. Hat palan vagy hatmillió palan — semmi különbség, amíg el 
nem költöd. Hát mi el akarjuk költeni. 

— Az az érzésem — mosolygott Límarrip —, hogy minket azért hívtatok ide, hogy 
segítsünk ebben. Gondolom, a célok megfogalmazásában. 

— Jól gondolod — bólintott Aini. — Nekünk annyi az elképzelésünk, hogy ennek a 
pénznek az emberek életének jobbra fordítását kell szolgálnia. De ennél több rész- 
letet nem határoztunk meg. 

— Viszont felkértek minket — szólalt meg Khatti —, a Szolgálatot, hogy adjunk 
ötleteket. Rendeztünk is egy ötletgyűjtő akciót, amibe bevontuk Szingevunt, ezért 
ő is belépett a csoportunkba. Talán legjobb, ha ő mondja el. 

Szingevun jóval idősebb volt, mint a Szolgálat fiataljai, hétszáz körüli, vöröses - 
szőke, világos bőrű férfi. Az egyik asztalnál ült, előtte egy pohár kék simbarin. 

— Én bankszakember vagyok — kezdte —, osztályvezetőként dolgozom az ipar- 
banknál. De kiterjedt ismereteim vannak az alapítványokról, foglalkoztam ezzel a 
területtel. Nos, a Testvériségben igen sokféleképpen lehet alapítványt létrehozni, 
hiszen mi általában a rugalmas szabályokat preferáljuk. Ezzel nem untatnálak 
benneteket, inkább annyit mondok, hogy szerintem a legjobb az, ha rendelkeztek 
arról, hogy Az Első Szían bevételeinek hány százalékát kívánjátok az alapítvány 
számlájára utalni, magát az alapítványt pedig egy ügyintéző csoport, a kuratórium 
kezébe adjátok, akik döntenek a pénz konkrét felhasználásáról az általatok meg- 
adott elvek szerint. Természetesen a kuratórium lehettek akár ti magatok is. 

Ninda bólintott, rendben. 

— A célokat, amikre pénzt adtok, leginkább pályázati rendszerben lehet megta- 
lálni, vagyis nem a kuratórium keresgél, hogy hová küldjön pénzt, ez már egy-két 
országon belül is lehetetlen, hanem akik úgy gondolják, hogy a tevékenységük a 
támogatásotokat érdemli, azok keresnek meg titeket, elmondják, hogy mire kérik 
a pénzt, és a kuratórium dönt, hogy megkapják-e. 

Most Szinensi bólintott. 


— Hát akkor az ötletek — köszörülte meg a torkát Khatti. — Elsősorban úgy gon- 
doljuk, hogy át lehetne venni azoknak a Ninda-csoportoknak az ötletét, amiket a 
szindorok létrehoztak, tehát élelem, oktatás, menedékhely, orvosi ellátás a szegé- 
nyeknek, felvilágosító programok a rasszizmus vagy más elmaradott nézetek fel- 
számolására. Itt azonban olyan pénzekről van szó, amikből profi szinten lehet ezt 
megszervezni. Utánanéztünk a szindoriai csoportoknak, ők úgy működtek a re- 
zsim idején, hogy adományokból összegyűjtötték a nyersanyagokat, a csoport tag - 
jai otthon elkészítették az ételeket, és a saját asztalukat meg edényeiket használ - 
ták, illetve olcsó, eldobható tányérokra tálaltak. Ma is megvannak a csoportok, hi- 
szen a szegénység nem szűnt meg, de állami támogatást kapnak, saját helyiségeik 
vannak, sokkal szervezettebb és professzionálisabb az egész. Ezt meg lehetne ol- 
dani máshol is. A másik ötletünk az, hogy te megdöntötted, azazhogy persze a 
Testvériség döntötte meg a szindor és a dzsáuli diktatúrát... a nirékai nem volt ki- 
fejezetten diktatúra, de annak az eltörlésében is benne volt a kezed, sajnálom, át- 
vetted a kitüntetést, már nem tagadhatod le. . . 

Ninda megajándékozta egy ragyogó mosollyal. 

,, Szerencse, hogy a Ninda-kultusz korai szakaszában már megalapítottuk az Ar- 
chívumot. Mire az Alapítvány megjelent, már késő lett volna nekikezdeni a renge- 
teg adat összegyűjtésének. De így a miénk a legnagyobb archívum a Galaxis tör- 
ténetében, ami egyetlen ember munkásságáról szól." 


Hiragi: 
Akik Nindává tették, 
bevezető, 6. 


— Úgy gondoltuk, hogy ezt lehetne folytatni intézményes keretek között. Ha vala- 
hol elfogadhatatlan viszonyok vannak, meg lehet keresni az alapítványt, és az se- 
gítséget nyújt azoknak a helyi szervezeteknek, amelyek a helyzet javításán dol- 
goznak. Ezzel persze nem azt akarom mondani, hogy ha megint a Galaxisban 
utazgatsz és éppen meglátsz egy diktatúrát, akkor ne döntsd meg... 

Ninda nevetett a legjobban mindnyájuk közül. 

— Ninda védelmében azért jegyezzük meg — mondta Angrolími, amikor csitult a 
vidámság —, hogy azt a diktatúrát tényleg nem Ninda döntötte meg. Az esszidzsin- 
na soha nem tűrheti, hogy dzserang fegyveres csoportok fenyegessék, veszélyez- 
tessék szúni polgárok életét. Közleményt is adtunk ki annak idején, hogy ne Nin- 
dát dicsőítsék. 


— Emlékszem — bólintott Khatti, szembenézve az idős filozófussal. — De az csak 
dzsongivongi. A tény az, hogy elsőként Ninda és Hódilup került szembe a dzsáuli 
fegyveresekkel. Tény, hogy Nindába azért kötöttek bele, mert megláttak mellette 
egy fölfegyverzett esszidzsinnát. Az véletlen, hogy a városban ugyanekkor tartóz - 
kodó egy-két tucat szúni közül éppen velük találkoztak — azaz mégsem egészen, 
mert Nindának van az a szokása, hogy ha kilép a suárkapun, akkor elindul és 
megy, mint a hiffari, mert mindent látni akar. Azért nem kötöttek még bele senki 
másba, mert a többi szúni még nem hagyta el a kikötői környéket. És Ninda volt 
az, aki nem hagyta annyiban, neki muszáj volt személyesen fölkeresni az elnököt. 
Nekem eszembe sem jutott volna ilyesmi, amíg nem ismertem Nindát. 

— Fölkerestem, igen — Ninda rántott egyet a vállán —, de elég volt ránézni és lát- 
tam, hogy annyi értelme van beszélgetni vele, mint egy darab sült hallal. Hing-h- 
ing, sien, eltértünk a tárgytól. 

— Elnézést. Tehát... 

— Milyen hal? — dugta ki Sileni az orrocskáját az asztal alól, ahol szintén játszó - 
szőnyeg volt leterítve. 

— Sávuhu, ámdzsandi mártásban — felelte Ninda szelíd nyugalommal. 

— Azt szeretem. — Sileni visszabújt az asztal alá. A felnőttek mosolyogtak. 

— Ööö... tehát ez a második javaslatunk, az elnyomó kormányzatok ellen fellé- 
pő szervezetek támogatása. Azt gondoljuk, hogy ez a kettő bőven elég ahhoz, 
hogy mind anyagilag, mind tennivalók tekintetében eléggé leterhelje az alapít- 
ványt. Ugyanakkor viszont fontosnak tartjuk, hogy az összeg egy hányadát az 
alapítvány befektesse. 

Ninda kérdőn fölvonta a szemöldökét. 

— Hogyne, ez egyértelmű — bólintott Lingdzsaéti. — Akinek sok pénze van, fek- 
tesse be. 

— Ez ügyben is felkértünk egy szakértőt, Hómennut — folytatta Khatti —, aki nem 
tudott eljönni, üzleti tárgyalásokon vesz részt, de a lényeget elmondta. Alapítani 
kell egy sillinut, amely a rábízott összeget kezeli. Az alapítvány létrehozásakor 
döntötök arról, hogy mekkora hányadot kap a sillinu és mennyit közvetlenül az 
alapítvány, valamint hogy a befektetésekből befolyó hozamnak mekkora hányadát 
kapja az alapítvány, a többit befektetik ismét. Hómennu javaslata az, hogy a jelen- 
legi összeg... egy pillanat, máris megnézem, igen, már közel ötvenötmillió 
palan... ennek az egyharmadát fektessétek be, mondjuk lehet kerekítve húszmilli- 
ót. Az ezután befolyó pénzek mehetnek egyenesen az alapítványba, amíg annak 
nincsen túl nagy összeg a számláján, amit átmenetileg nem tud elkölteni. Amikor 
pedig bevétel érkezik a befektetéseből, azt hasonlóképpen helyezzétek el. 

Ninda sóhajtott. Ez persze senki figyelmét nem kerülte el. 

— Neked ezzel semmi dolgod nem lesz, sien — szólalt meg Hiragi megnyugtató - 
an —, ez ami munkánk, jogászoké. Tőletek három ujjlenyomat kell a végén. 

— Mikor? — kérdezte Aini. 

— Mondjuk egy-két limli múlva. 


— Dehogyis — felelte Fíraszengi, föl se nézve a suagjáról, amin szaporán rótta a 
betűket —, mindjárt készen vagyok az első résszel. 

— És hány rész lesz? — érdeklődött Hait. 

— Kettő, egy az alapítvány és egy a sillinu számára. A nagy részét előre megír- 
ták már, sablonos ügy. 

— Rendben — mondta Ninda. — De kellenek az emberek, akik működtetik ezeket. 
Hányan? 

— A kuratórium lehet akár három ember, nem kell több — felelte Hiragi. — Őket ti 
válasszátok ki. A sillinu vezetésére viszont pénzügyi szakembereket kell fölkérni. 

Ninda bólintott. 

— Jó. Akkor aki közületek vállalja a kuratóriumi tagságot, tartsa föl a kezét. 

Sokan fölemelték a kezüket, mintegy a társaság fele. De a három kislány közül 
egyik sem. 

— Sorsoljunk — javasolta Hait, aki maga is a jelentkezők között volt. 

Aini megrázta a fejét. 

— Fölösleges. Akik jelentkeztek, azokat bevesszük a kuratóriumba, és majd vált- 
ják egymást. Így senki sem lesz túlterhelve. 

Egy pillanat csend után Khatti energikusan bólintott. 

— Rendben. A Szolgálat listát fog vezetni a mindenkori kuratóriumi tagokról, és 
beosztja őket szabott időközönként. Ha valaki nem ér rá, pótoljuk. Így működik 
az Őrzők Testülete, a sáhaddif, az esszidzsinna, sőt mi magunk, a Szolgálat is. 

— Sok feladatot vállaltok — jegyezte meg Ámmaít elismerő bólintással. 

— De vagyunk is rá elegen, és Nindáért tesszük — felelte Khatti azzal a 
hangsúllyal, amiből sugárzott a Ninda iránti feltétlen csodálat. Jól ismerték már 
ezt a hangsúlyt, találkoztak vele elégszer az ÁLAN-tagokkal és más rajongókkal 
folytatott beszélgetésekben. De hát ez nem volt meglepetés, a Ninda Szolgálatot 
kimondottan rajongókból toborozták. 

Csakhamar el is készült a két dokumentum, amiket Fíraszengi átküldött a 
lányok suagjára, és senkit sem lepett meg, hogy mindhárman úgy nyomták le, 
hogy el sem olvasták. Miért is tették volna, a Ninda Társaság ügyvédei készítet- 
ték, vagyis a saját ügyvédeik, akiknek az volt a dolguk, hogy az ő érdekeiket véd - 
jék. Szakértelmük, hozzáértésük vitán felül állt. 

Még ugyanabban a limliben megjelent a Ninda Szolgálat közleménye a Testvé- 
riség hírcsatornáján, illetve azon belül a Szolgálatnak már külön csatornája volt. 
Bejelentették a Ninda Alapítvány és a Ninda Befektetési Társaság létrehozását, és 
elmondták, amit a két intézményről tudni kell. Magukat az alapító okiratokat nem 
tették közzé, ez nem szokás a Testvériségnél. 

Mint a Nindával kapcsolatos hírek általában, óriási médiavisszhangot kapott, 
ami nemigen maradt el Az Első Szían szenzációjától. A Szolgálat immár több ezer 
világról kapott értesítést arról, hogy a helyi híradások beszámoltak Ninda újabb 
tettéről, az archívum szédítő iramban növekedett. Természetesen Szindoria is köz - 


tük volt, Larenka és Kejl is több tudósítást szentelt az ügynek, majd beszélgetést 
szerveztek pénzügyi szakértőkkel és civil szervezetek aktivistáival. 

A fogadtatást árnyalta és — ahogy Larenka fogalmazott — , ízletesebbé tette", 
hogy az Alapítvány második működési területe, az elnyomó kormányzatok elleni 
fellépés már kiváltotta néhány külügyminisztérium ellenérzéseit. Ez persze tovább 
növelte a hírek áradatát, hiszen az ilyen hangokra hol a média, hol polgárjogi 
szervezetek adtak választ, és a minisztériumok sem maradtak adósak a felelettel. 
A szópárbajok is bekerültek a Ninda-archívumba. 

, Ha elhagyod, utána már nem sok jelentősége lesz, hogy meddig voltál vele." 

— Ászannin hiran óngrankari, 

szimmaszi hon fárunnari, 

síszun hiranut dzsílvari, 

ásisszinun ifalgari. 

Ninda pendített még kettőt a húrokon, és a dal véget ért. Különös dal volt, még 
szokatlanabb, mint az eddigiek. Nyolc négysoros versszak, refrén nélkül, egyetlen 
ismétlés nélkül, egyhangú, egyszerű kis dallamra, és különös volt a szöveg szó- 
használata is. Nem az ősi nyelven volt, kétségtelenül mai szúniul írta, de olyan rit- 
ka, régies, gyakorlatilag feledésbe merült szavakkal, amiket már alig ismertek az 
emberek. De azért értették, és sikert is aratott a 3-sibe jannihaumban, ahol rögtön- 
zött dalestet tartottak. 

Limelullíról szólt ez is, aki Ninda minden dalában egy megfoghatatlan ködalak 
volt, aki mindig segített, de sosem derült ki, hogy hogyan és kiknek — , nekünk", 
de hogy kik azok a , mi", azt nem lehetett tudni —, kétségtelenül nagyon nagy baj- 
ból húzta ki őket, és általában annyit lehetett tudni, hogy olyasvalaki ellen szorul- 
tak védelemre, aki erősebb náluk, uralkodik rajtuk, elnyomja őket. Valószínűsíte- 
ni lehetett, hogy diktatorikus hajlamú állami vezetőről van szó, de biztosan nem 
lehetett tudni ezt sem. 

A 3-sibe janníhaum csillag alakú volt, éppen olyan, mint az Aulang Laip 4-tabe 
janníhauma, ahol Ninda először találta meg az örök tüzet. Mindössze kilencven- 


egy évvel ezelőtt történt, de mintha egy másik életben lett volna. Most ott ült mel - 
lette a kislánya, és aláfestésként halkan dúdolta a dallamot. Az egyik asztalnál ott 
ült Aini, a kicsik játszószőnyegén pedig Szinensi. És a janníhaumban mindenki 
tudta, kik ők, már amikor beléptek. Nem szóltak semmit, ahogy akkor sem, ami- 
kor Ninda arról volt ismert az Aulang Laipon, hogy ő a lieha kislány, aki mint hi- 
nargi-dzserang valósággal beesett a hajóra, meg akkor sem, amikor Silenit fogad- 
ták a Fáhinnur Hírauszi jannihaumában. De tudták, hogy ők a nindaran törzs, és 
ők írták Az Első Szíant. Hárommilliárd példány fogyott el belőle az ötmilliárd lel- 
ket számláló Testvériségben. Csak a gyerekek nem olvasták. 

Sileni itt Rúnuti iskolájába fog járni, arra a rövid időre, amíg ezen a hajón utaz- 
nak, a lányok pedig hiperfonon érintkeznek Hangilaorannal, mert a hajón nincs 
részlege a Hínahauransúminak. A nap egy részében ezért egy-egy hiperfonszobá- 
ban üldögéltek, onnan vettek részt az előadásokon. Ezt otthon is megtették 
sokszor, hiszen egy teremben csak pár százan férnek el, de aligha van olyan 
előadás Hangilaoranon, amit ne kísérnének figyelemmel több tízezren. 

Este pedig Ninda fellépett a janniíhaumban, aztán elővette a suagját. 

— Üdvözöllek, Ninda — mosolygott rá Hink, a neves énekes, aki rauni nemzetisé - 
gű volt, de Lomnen világán született, Tuolrén volt az otthona, és mostanában fő - 
leg az Ilnehul-vidék világain koncertezett; már beszéltek kétszer, és közös fellé- 
pést terveztek. — Mindjárt leszáll a hajóm, és szeretettel várlak majd a kikötőben. 
Merrefelé jársz most? 

— Fogalmam sincs, Hink, mi nem tartjuk számon, hogy hol jár a hajónk. Valahol 
útközben. Azt hiszem, Inszkavarten lesz a következő állomásunk. 

— Aóóa, hiszen azt ismerem, Enszkovórren, nálunk így hívják. Okvetlenül 
kóstold meg... iii, azazhogy eszel te halat, kérlek? 

— Hogyne, gyakran, nagyon szeretem. 

— Nagyszerű. Akkor figyelj. A kikötői üzletsoron csak menj végig, de ne ott 
egyél. Van egy ulben, egy hatalmas fa, ragyogó enciánkék levelei vannak, annál 
fordulj be, ott van egy kis utcácska. Könnyen megtalálod az Anvinin éttermet, egy 
pirosan világító felirat van a homlokzatán, persze a helyi írással, én nem tudom 
elolvasni, de olyan, mint egy hullámvonal. No, ott rendelj halat, de helyi fajtát, 
helyi recept szerint. Sütve, főzve, salátának, teljesen mindegy, egyik finomabb, 
mint a másik. Szenzációsan csinálják. És mondd, hogy én küldtelek. 

Ninda mosolygott. 

— Miért, akkor árengedményt kapok? 

— Szerintem azt mindenhogyan kapsz, de ha megmondod, akkor én valószínűleg 
életem végéig ingyen ehetek ott. 

Ninda hátravetett fejjel kacagott. Hink vele nevetett, de közben elgyönyörködött 
benne. Csodaszép lány. Milliárdok esküsznek rá, hogy a legszebb a Galaxisban — 
persze elfogultságból, de hát ő is rajong érte. Csak hát hiába lépnek föl hamarosan 
együtt, esélye sem lehet nála. Foglalt is már, és nem érdeklik a férfiak. Az a másik 


két lány hihetetlenül szerencsés. Hink nem tudta pontosan, hogy Ninda hány éves 
az ő időszámítása szerint, de nem lehetett sokkal fiatalabb nála. 

A következő hívó is a dalverseny miatt hívta, Hinanarváról, Anarva Köztársa- 
ság központi világáról. Elkészült a versenyzők névsora — azért csak most, mert 
nem egy egyszerű lista volt, hanem minden információt tartalmazott, amit tudni 
kellett róluk, természetesen a korábbi felvételeikkel együtt. 

— Mindenkitől egy dalt vettünk fel — magyarázta Konszeknan asszony. — Ők vá- 
lasztották ki, hogy melyik felvétel legyen, mi csak azt kértük, hogy ne olyan, ami 
a versenyen is szerepelni fog. Az a javaslatunk, hogy hallgassa meg a dalokat, 
még bőven lesz ideje rá, de ez nem elvárás, csak javaslat. 

Ninda bólintott. A fordítógép valamiért magázásnak fordította azt, ahogyan 
Konszeknan asszony beszélt, hát ő is így válaszolt. 

— Köszönöm, asszonyom. Azt hiszem, nem fog ártani, ha lesz róluk valami 
képem. 

Elbeszélgettek a verseny történetéről. Konszeknan asszony annyi idős volt, mint 
Ninda, amikor először rendezték meg a versenyt, ő maga is az első indulók között 
volt, de a selejtezőben kiesett. A második versenyen, egy helyi évvel később a kö- 
zépdöntőig jutott, a harmadik és a negyedik versenyen szintén. Aztán már nem in- 
dult többet, mert hivatásos énekesnő lett, így nem felelt meg a versenyszabályok - 
nak, hiszen csak amatőrök indulhatnak. Sok évvel később mint a szervezők egyi- 
ke tért vissza, néhányszor a zsűrinek is tagja volt, most megint a színfalak mögött 
fog dolgozni. 

Harmadikként Nomboka hívta. Egyenesen a tárgyra tért. 

— Remélem, nem akartad titokban tartani, hogy Hinanarvára utazol. Mert kiszi- 
várgott ám. 

Ninda mosolygott. 

— Nem, Szillon, sőt örülök, hogy találkozunk. Mert gondolom, ott leszel. 

— Természetesen. A Galaxisért ki nem hagynám. 

— Akkor megtartjuk az ebédet — bólintott Ninda. 

— , Az" ebédet? — húzta föl a szemöldökét a tévés. 

— Fogadtunk. Emlékszel? Aufaron voltunk, rákot ettünk a Hanaufarban, és én 
azt állítottam, hogy néhány év múlva csak egy emlék leszek a hírarchívumokban. 
Hát a néhány év most már jócskán eltelt, negyvenkét éve volt. És azóta megvan 
Az Első Szían, már alapítványom is van, csillagszerte egyfolytában rólam szólnak 
a hírek azóta is, hát el kell ismernem, hogy elvesztettem a fogadást. Tehát meg - 
hívlak egy ebédre valami jó étterembe, ha lesznek ott munkatársaid, azokkal 
együtt. 

— Hogy te mikre emlékszel... — ámult a riporter mosolyogva. — Rendben, meg- 
tartjuk az ebédet. Nem szalasztok el egy ilyen alkalmat, hogy egy derkit eltölthes- 
sek a társaságodban. 

,, Ezen az úton történt először, hogy mi is ott mentünk vele, nem valami külön út- 
vonalakon. A sajtóban nem szerepeltünk, a nevünket se tudták, és a legtöbben úgy 
tettek, mintha észre se vennének minket. Pontosan ahogy kívántuk. " 

Inszkaváni volt a főváros neve, de a helybeliek csak Insznek hívták, s még inkább 
úgy, hogy , a város". Nem volt több város Inszkavarten világán, aminek kilencti- 
zedét sivatag borította, a maradék tíz százalékot pedig termőföldek. A földeken 
túl, a sivatag fölött ritka héliumos légkör, és a sarki jégsapkákon kívül egyetlen 
csepp víz sem. Illetve egy kevéske, statisztikailag már létező, de még csak műsze- 
rekkel kimutatható mennyiségű oxigén már volt a sivatagban, és ez okozta, hogy 
Nindát, aki gyanútlanul kisétált a suárkapun, ünneplő tömeg fogadta, élén egy 
hosszú, középkorú úrral, aki narancssárga inget és nadrágot viselt fekete övvel — 
nyilván összhangban azzal, hogy a nemzeti zászló narancssárga volt, a zászlórúd 
felőli végén egy egyenlő oldalú, fekete háromszöggel. Mindenki teljesen el volt 
ragadtatva Nindától, aki sztoikus nyugalommal fogadta a sok ezer fős ünneplő so- 
kaságot, akik zászlókat lobogtattak, az ittenit meg a Testvériségét, és egyszer-két- 
szer valami kék zászló is felbukkant. És persze éljeneztek meg ujjongtak. 

A nyurga úr csendet kérve feltartotta a kezét, de még vagy egy matiba telt, amíg 
a tömeg zsivaja elcsendesedett. 

— Kedves Ninda! — kezdte érces hangon. Szindor nyelven beszélt, de egyetlen 
tulajdonnévbe sem tett zenei hangsúlyokat. — Köszöntelek Inszkavarten világán, a 
sokadik, de kétségkívül nem az utolsó világon, amelyet meghódítottál, egyikén 
annak a kisebb számú világnak, amelyeket átalakítottál, amelyek egy nap neked 
köszönhetik majd, hogy lakhatóvá lesznek! 

Ahogy elhallgatott, látszott, hogy választ vár — de kérdést kapott. 

— Ezt nem értem — felelte Ninda, ugyancsak szindorul, de szúni módra elhagyva 
mindenféle udvariaskodást. — Most járok itt először. Nem tudok róla, hogy bármit 
tettem volna ezért a világért. 

— Pedig megtetted mégiscsak — mosolygott az úriember. — Elnézést, még be sem 
mutatkoztam. Inkerkan szin Szivolaron miniszterelnök vagyok, és a válaszom a 


kérdésedre... — Rámutatott a zászlócskára, amit egy közelben álló kisfiú lobogta- 
tott. Világoskék alapon kis sárga kör, vékony piros vonallal vízszintesen keresz- 
tülhúzva. — Íme. Szaisz világának zászlaja. Ezt már egy ideje mindenhol láthatod 
Inszkaváni városában, mert érkezett tőlük egy óriási hajórakomány. . . 

— Szirn — bólintott Ninda értőn. 

— Úgy bizony. Szirn! Egy szúni teherhajó hozta őket, az Illahilgi, amely egy e 
célra szerkesztett szóróberendezéssel végigszórta őket a sivatagon, mint valami 
permetet. Ez a te időszámításod szerint tíz évvel azután volt, hogy ott jártál. 
Vagyis mindössze hetvenhét éve. De máris kimutatható az oxigén jelenléte a siva- 
tagunkban. Nálunk nincsen légültetvény, szerettünk volna, de még nem tudtunk 
telepíteni — most azonban elkezdhettük a sivatag átalakítását. Meglepően gyorsan 
halad, bár természetesen évezredekbe fog telni, hogy elbonthassuk a térfüggönyt. 
De reméljük, hogy a te időszámításod szerinti évezredekbe. S minthogy ez erede- 
tileg a te ötleted volt — karjával körbemutatott a tömegen -—, hát ezért ez a fogadta- 
tás. Szerettünk volna neked rendezni valamit a Kormányházban, de lemondtunk 
róla, mert tudjuk, hogy nem kedveled a ceremóniákat. 

— Tényleg nem — felelte Ninda csendesen. — Azért jöttem, hogy körülnézzek itt 
és halat egyek az Anvinin étteremben. Nincs nekem szükségem semmilyen ün- 
neplésre. Örülök, hogy Szaisztól kaptatok szirneket, nektek oxigénetek lesz, nekik 
pénzük egy kupolavárosra. Ha nekem nem jutott volna eszembe, eszébe jut más - 
nak. 

— Halat? — vonta föl a szemöldökét a miniszterelnök. — Azt én is szeretem. Meg - 
engeded, hogy veled tartsak? 

— Hát persze. 

Az inszkavarteni tévések tapintatosan kihagyták az étterem felé tartó kis menet- 
ből Ninda családját, akik egy lépéssel mögöttük ballagtak, és nem mutatkoztak 
be. Szin Szivolaron is tudta, mi a teendője, egyszerűen észre sem vette őket, amíg 
meg nem érkeztek az étterembe. Ott udvariasan a hátuk mögé igazította a széket 
nekik is, akárcsak Nindának, s csak azután ült le. 

— Úgy illene, hogy a feleségemet is elhozzam — közölte —, de ő jelenleg 
külföldön van. Húgom nincsen, így hát kénytelen leszek egyedül szolgáltatni nek- 
tek társaságot. 

A lányok nem tették szóvá, hogy egy szót sem értenek ezekből az illemszabá - 
lyokból, de nem is különösebben érdekli őket. Nekik az se lett volna probléma, ha 
a miniszterelnök is magukra hagyja őket — ámbár a jelenléte sem volt zavaró, hi- 
szen szerették a társaságot, a sajtó pedig kint maradt az étteremből. 

Valami bonyolult halételt rendeltek, a halat megtöltötték egy többféle elemet 
tartalmazó töltelékkel és megsütötték, hozzá egy szintén többféle növényt tartal - 
mazó köret, mártás, saláta. Ezek külön tányérokon érkeztek, a hal pedig egyetlen 
nagy tálon, és az asztalnál személyesen a séf szeletelte föl, egy jókedélyű, köpcös 
emberke, aki elolvadt a boldogságtól, amiért magát Nindát láthatja vendégül az 
éttermében. Közben persze be nem állt a szája. Ő is szindorul beszélt. Nyilván so - 


kan ismerik itt a nyelvet, Szindoria csak néhány naprendszernyi távolságra van, és 
a térség egyik legjelentősebb országa. 

— Bizonyára meglep, hogy egy sivatagvilágon ilyen kifinomult konyhát találsz 
halételekből — büszkélkedett. — A titka egyszerű: halastavak. Nagyszerű halasta- 
vaink vannak, édesvizesek és tengervizesek is. Ötvenféle halat nevelünk, de rákot 
is, meg tengeri és tavi syellitféléket, ürmit. Ez a hal a véplű, syyndor eredetű fajta, 
őshazájában is igen népszerű. Így ni — pillantott végig a tányérokon, amiken há- 
rom-három hajszálra egyforma, hibátlanul metszett halszelet feküdt —, készen is 
vagyunk. Jó étvágyat kívánok, érezzék jól magukat nálunk. 

— Köszönjük, szin Nartonni úr — mosolygott a miniszterelnök. — Ha van önnek 
hibája, akkor az a túlzott szerénysége. — Nindára, majd a többiekre pillantott. — 
Szin Nartonni úr nem említette, hogy tíz halastavunk közül a két legnagyobbat ő 
maga létesítette és üzemelteti. Ez a két halastó világunk exportbevételeinek fél 
százalékáért felelős, ami nem csekélység. 

— Ön kitüntet figyelmével, kedves szin Szivolaron úr — mosolygott szélesen a 
séf, könnyedén meghajtotta magát, és távozott. 

Étkezés közben Inszkavarten életéről beszélgettek. A miniszterelnök szemláto- 
mást jól ismerte Ninda igényeit, mert nem próbálta kifizetni semmitmondó szóla- 
mokkal, elsősorban a problémákról beszélt. Inszkavartenen elég nagy a munka- 
nélküliség és a szegénység. Hajléktalanság nincs, az állam köteles gondoskodni 
arról, hogy senki ne kerüljön az utcára. A gazdaság aránylag jól prosperál, van 
egy rézérc- és egy halvitbányájuk, kint az űrben pedig egy bányahajójuk ildolgázt 
termel ki. Jelenleg folyik annak a tervezése, hogy mi lenne, ha két hajót használ- 
nának — a másikat a Ninda Alapítványtól szeretnék megkapni. 

— Szívesen tárgyalnék erről veled, amíg itt vagy — tette hozzá. 

Ninda kurtán megrázta a fejét. 

— Egyszerűen csak hívd fel a kuratóriumot. Én nem vagyok benne, nem is fog- 
lalkozom az alapítvány dolgaival. 

A miniszterelnök kicsit meglepve bólintott. 

pd-12 miniszterelnöki 


,, Minden egyén vagy csoport, akikkel hosszabb időt töltünk, minden hosszabban 
tartó élethelyzet maradandó hatást gyakorol pszichénkre. Mondhatni, idősebb ko- 
runkra lényünk egy részét más emberek kiformálásának köszönhetjük. " 


Angrolími: 
Bevezetés a fhangi gondolkodásába, 
80. 


Inszkavarten lakható területe nem volt éppen kicsiny. Egy ellipszis alakú területet 
vett körül a térfüggöny, aminek nagytengelye száztizenhét, a kicsi száztizenegy 
rígin hosszú volt, s a kétszázezer lakost számláló város nagyjából a közepén fog- 
lalt el egy hatszor négy rígines térséget. Ezen és a város szélén álló ürkikötőn kí- 
vül minden hely a mezőgazdaságé volt. 

Sileni ötlete volt, hogy nézzék meg a levegőből, szin Szivolaron pedig hívott 
nekik egy apró járművet, egy szinte teljesen átlátszó, nyolcszemélyes kis légiko- 
csit. Ő maga is velük tartott, azt mondta, őnáluk szerencsére elég csendesen foly - 
nak a dolgok ahhoz, hogy egy kicsit nélkülözni tudják őt a kormányzatban, és 
soha nem bocsátaná meg magának, ha bármit kihagyna abból a kevéske időből, 
amit a Gala... azazhogy Ninda az ő világán tölt. 

Mindenki értette az elharapott félmondatot. A Galaxis legnagyobb embere. De 
nem szóltak semmit. 

A légikocsi nem túl nagy sebességgel, pár száz rígin magasságon suhant a város 
fölött. Az inszek egyszerűen építkeztek: négyzetrácsos rendben sorakozó, kes- 
keny utcáik egyforma méretű háztömböket fogtak közre, amik legtöbbjében nyolc 
épület vett körül egy belső parkot. A lakóházak négyszintesek voltak, két szom- 
szédos ház mindig más színű volt. 

— Nem, nálunk nincsenek családi házak — felelte a miniszterelnök Szinensi kér- 
désére. — Takarékoskodnunk kell a hellyel. A legtöbb család három-négy szobás 
lakásban él, amikből átlagosan nyolc van egy emeleten. Még nekem is csak egy 
kis lakásom van a Kormányházban, amit át kell adnom az utódomnak, amikor le- 
jár a mandátumom. Akkor visszamegyek a városi lakásomba. 

Közben elérték a kikötőt, ahol a kocsi automatikája kis ívet írt le, hogy ne repül- 
jön át az Ámhalgin Súfauri gigászi törzse fölött. A szúnikat valójában egyáltalán 
nem érdekelte, hogy átrepülnek-e a hajóik fölött, de ez az udvarias gesztus csil- 
lagszerte szokásban volt. A szúni városhajó mellett egy függőleges henger alakú, 
kék törzsű hajócska állt. 

— Milyen kicsinek látszik a ti hajótok mellett, ugye? — mosolygott a miniszterel - 
nök. — Pedig ez egy hatalmas rovund teherhajó, a Harnaop, tegnap érkezett és 


húszezer amdzsré gabonát vett meg tőlünk. Mi pedig már el is értük a földeket, 
ahol az a gabona megtermett. 

A kikötő betonján túl azonnal következtek a gabonaföldek, aranyszínű, ember- 
magas kalászok erdeje, amíg a szem ellátott. A kocsi magasabbra emelkedett és 
gyorsított. 

— Ez mantur. Takarmánynövény, emberi fogyasztásra gyenge minőségű, ezért 
ezt feldolgozatlanul adjuk el. Az állatok az egész növényt megeszik. Hamarosan 
aratunk, a következő hajó már erről a területről is elviszi a termést. 

Tettek egy nagy félkört a mantur-, solm- és andarvmezők fölött, amiket gyü- 
mölcsösök sávjai választottak el egymástól. 

— Az andarvra nagyon büszkék vagyunk -— illetve hát a mezőgazdászaink büsz- 
kék. Kiváló fajta, nagy a terméshozama és remek az íze. Könnyen meglehet, hogy 
ti is ettetek már inszkavarteni andarvból sütött kenyeret, mert a Testvériség is vá- 
sárol tőlünk. Nos, azt hiszem, amit a levegőből látni lehet, azt megmutattam, de 
te, illetve ti az emberekre vagytok kíváncsiak. Az útitervvel mindig a vendég 
rendelkezik. Nevezz meg egy helyet vagy mutass rá, és odaviszlek. 

Ninda nem titkolta elégedett mosolyát. Ez az ember csakugyan odafigyelt az ő 
szerepléseire. 

— Én mindenütt a szegénynegyedekre vagyok kíváncsi — felelte. 

Szin Szivolaron megvakarta az orrát. 

— Ez nehéz kérdés. Természetesen vagyonkülönbségek nálunk is vannak, 
eszemben sincs mást állítani. De nem tudok neked olyan helyet megnevezni, ahol 
adott anyagi helyzetű emberek tömörülnének. Egyszerűen azért, mert kevés a he- 
lyünk. Említettem a városi lakásomat: az egy egyszobás kis lyuk, ámbár én egy 
elég tehetős ember vagyok — politikai pályafutásom előtt is az voltam —, de nálunk 
az a szokás, hogy senki nem vesz nagyobb lakást, mint amekkorára szüksége van. 
Nem tiltja semmi, hogy megtegye, csak ez a szokás. Nyilván mint politikustól el- 
várják tőlem, hogy tartsam magam az ilyen szokásokhoz. Nos, a házban, ahol 
élek, ilyen kis lakások vannak, és több szomszédom is azért lakik ott, mert nem 
telik nekik nagyobbra. Elnézést a hosszú ismertetésért, csak azt akartam megvilá- 
gítani, hogy , szegénynegyeddel" bizony nem szolgálhatunk. 

— Értem — felelte Ninda derűsen. — Akkor ha már említetted, megnézhetnénk 
esetleg a városi lakásodat? 

— Hogyne, természetesen. — A miniszterelnök beállított egy célpontot a légiko- 
csi vezérlőjén. — Magától értetődően nekem fogalmam sincsen, hogy a ti kabino- 
tok vagy bármitek az Ámhalgin Súfauri fedélzetén milyen, de ha netán egy szép 
nagy lakásotok van ott, az enyémet igencsak kiábrándítónak fogjátok találni. Ven- 
dégfogadásra egyáltalán nem alkalmas... nem is emlékszem, hogy valaha járt-e 
nálam külföldi vendég. 

Közben a kocsi már le is szállt az egyik háztömb középső parkjában, egy 
terebélyes rerru mellé. A parkban kis gyalogösvények kanyarogtak tarka virágú 


bokrok között, és néhány jókora fa is állt benne, lombjaik némelyütt az ablakokat 
súrolták. 

Szin Szivolaron a földszinten lakott, a kaputól jobbra. Megérintette a nyitógom - 
bot és belépett, láthatóan itt is az volt a szokás, hogy a házigazda lép be elsőnek 
és már bentről invitálja be a vendéget. 

A lakás valóban kicsi volt, de nagyon szépen berendezve. Makulátlan tisztaság, 
rend mindenütt. Minden tenyérnyi helyet kihasználtak, olyanformán, mint a kicsi, 
kétszemélyes turistahajókon. Az egyik falból egy ágyat, a másikból egy asztalt le- 
hetett kihajtani, a maradék helyen mindenütt mennyezetig érő polcok voltak, tele 
tárgyakkal, dobozokkal. Még az egyetlen ablak fölötti falrészen is. Két ajtó nyílt a 
szobácskából, a bejárat és a szintén apró fürdőszoba. Konyha nem volt, az itteniek 
étteremben esznek vagy hozatják az ételt. 

— No persze valójában óriási területek állnak rendelkezésünkre — vett le szin 
Szivolaron öt összecsukható székecskét egy polcról, kinyitotta és hellyel kínálta 
őket. — Hiszen van egy egész világunk. Gyakran megkérdezik tőlünk, hogy miért 
éppen ekkora területet vontunk térfüggöny alá. A válasz prózai: mert ennyi a ge- 
nerátoraink kapacitása. Újabbakat venni nem is kerülne sokba, az államkincstár 
húsz-huszonöt szúni év alatt össze tudná gyűjteni annyi generátor árát, amivel 
megduplázhatnánk a területünket. De eddig még mindig másra költöttük a pénzt, 
fontosabb dolgokra. Jól elvagyunk annyi területen, amennyit eddig beépítettünk. 

— És a népszaporulat? — tudakolta Szinensi. 

— Nos, igen, az valóban probléma. De nem az, hogy hová tegyük a népszaporu- 
latot, hanem az, hogy a népességünk nem szaporodik, hanem gyakorlatilag stag- 
nál, a kivándorlás üteme lépést tart a szaporodás ütemével. Ennek az oka pedig a 
munkanélküliség. Amit csak tudunk, megteszünk, hogy munkahelyeket teremt- 
sünk. 

,, Sok népszerű ember mondja magáról, hogy mindenütt szívesen fogadják. Igen, 
egy neves énekest mindegyik színházban, egy kiváló orvost bármely kórházban. 
De őt — mindenütt. Az egész nagy tekergő Galaxisban minden egyes házban." 


ALAN: 
Hősköltemény, 
Taklep 
Ámhalgin Súfauri 
43701. higit fínirrugan 
820 


Akárcsak Inszkavartenen, két nappal később Taklepen is szívélyes volt a 
fogadtatás, de egészen másképpen. A kikötő betonján egy kiskocsi siklott eléjük, 
és egy lány ugrott ki belőle, nem sokkal idősebb náluk, vörös hajú, zöld szemű. 

— Üdvözöllek Takkaleppi világán, Ninda — gyors pillantás a családjára —, és tite- 
ket is, Ninda családtagjai. Andrika Antroszommakirannukali vagyok az Idegen- 
forgalmi Minisztériumtól, idegenvezető és utaskísérő. Azért jöttem, hogy segítsé- 
getekre legyek világunkon. 

A lányok megelégedéssel vették tudomásul, hogy semmilyen üdvözlő mozdula- 
tot nem kellett leutánozniuk. A lány nevét könnyen megjegyezték, a saunisi Szo- 
kások szerint végül is egészen rövid volt. 

— Gondolod, hogy szükségünk van segítségre? — kérdezte Ninda szelíden, és 
körbetekintett a hatalmas kikötőtérségen, ahol emberek és kocsik nyüzsögtek, s 
mögöttük magas épületek vették körül a kikötőt. Késő délután lehetett, az ég már 
szürkült, a színe kezdett kivehetetlen lenni a rengeteg reklámtábla fényáradatában. 
Persze lehetett éppen hajnal is. 

— Nem egészen — mosolygott a lány —, inkább mi vagyunk azok, akiknek fontos, 
hogy megkapd a meghívást, amit hoztam. Zenei estet tartunk, és megtiszteltetés - 
nek vennénk, ha eljönnél. 

— Örömmel — felelte Ninda, és néhány matival később a Takkaleppiszulammu - 
vallit színház előtt állt meg velük a kocsi. Szép nagy, ódon színházépület, a hom- 
lokzatát kőalakok díszítették, középen egy hatalmas, geometriai mintákkal színe- 
zett ablak. 

— Kicsit örülni fognak nektek — közölte Andrika —, ne lepődjetek meg. Mi elég 
lelkesek tudunk lenni, ha olyasvalaki érkezik hozzánk, akit nagyra tartunk. 

— Igen, ismerem ezt — bólintott Ninda szenvtelenül, s csakhamar beléptek a szín- 
házterembe. Andrika jelet adott valakinek, s a színpadon álló férfi félbeszakította 
saját magát. 


— Nim akkaman - jelentette be harsányan —, asszakilippara hanno hammuvaran- 
nika szom ukka! Hanni onevaran: Ninda! 

Ninda nyugodt léptekkel felsétált a színpadra, s közben felfigyelt, hogy a kö- 
zönség nem tapsol, nem kiáltozik, csendben ülnek a helyükön. De már ezt 15 is- 
merte. 

Mégis másképpen volt, mint amit eddig tapasztalt. A taklepieknél nem a csend 
volt az elragadtatás kifejezése, hanem a taps, a lábdobogás, a rikoltozás — de meg- 
várták vele, amíg ő felér a színpadra, megáll a férfi mellett és feléjük fordul. Ak - 
kor tört ki az ujjongás. Sokáig tartott, vagy két és fél matin át. A család ezalatt fel- 
tűnés nélkül helyet foglalt a nézőtéren. 

— Üdvözlünk Takkaleppi nagy színházában, kedves Ninda — kezdte a férfi ünne- 
pélyesen, hibátlan szúni nyelven, amikor a nézők elcsendesedtek. — Nagy öröm 
számunkra, hogy itt köszönthetünk világunkon. Arvankra Szottivintakorravantre 
vagyok, énekes és műsorvezető. Ha jól tudom, Hinanarvára tartasz. 

Ninda bólintott. 

— Igen. Én csak kiszálltam a hajómból, ahogy nemegyszer megtettem már... és 
most itt vagyok... 

Derültség a közönség soraiban. 

— Megértjük, hogy váratlanul ért — mosolygott Szottivintakorravantre. — Nem is 
próbállak rábeszélni, hogy lépj fel itt ma este, de megtiszteltetés lenne számunkra, 
ha az est egy részét velünk töltenéd. Ne érezd kötelezőnek, semmire sem szeret- 
nénk kényszeríteni. 

— Örömmel maradok egy időre — felelte Ninda. 

— Ennek nagyon örülök, kérlek, fáradj a díszpáholyba, a munkatársaim megmu - 
tatják az utat. . . 

A mondat félbemaradt, mert Ninda szelíden megcsóválta fejét és leballagott a 
színpadról, hogy helyet foglaljon a nézőtér sarkán, a Sileni mellett üresen maradt 
utolsó széken. 

A műsorvezető gyorsan kapcsolt és bekonferált egy énekegyüttest, akik már 
szaladtak is a színpadra. 

Megnéztek néhány fellépőt, aztán egy derki elteltével Ninda elhozatta az úldját 
az Ámhalgin Súfauriról és elénekelt egy Limelullí-dalt meg a Hangafúnisszit, 
nagy sikerrel persze. Taklep kétségtelenül a Ninda-kultusz hatása alatt volt. 

De azért hamarosan kisurrantak és sétára indultak a városban. A fényviszonyok 
nem változtak, még mindig az esti szürkület tartott. 

— Ez a város legszebb parkja — szólalt meg a hátuk mögött. 

— Andrika — pillantott hátra Ninda. — Hogy kerülsz te ide? 

— Rád szántam ezt az estét — mosolygott a lány. — Nagyon örültem, amikor en- 
gem sorsoltak ki idegenvezetődnek, és reméltem, hogy nem csupán annyi lesz a 
dolgom, hogy elhozzalak a színházba. Hová szeretnél menni? 


— Hát — pillantott vissza Ninda a park felé —, ha már itt vagyunk a város leg- 
szebb parkjának szélén, szerintem nézzük meg. Aztán viszont kimennék a város 
szélére. 

— A szegénynegyedbe? Rendben. De oda kocsival kell menni, nagyon messze 
van. Az egyik dolog, amire büszkék vagyunk, ennek a városnak a méretei. Húsz- 
millió lakos, akiknek a fele a környező hegyvonulatok völgyeiben él, jókora tá- 
volságokra egymástól. Az igaz, hogy világunk többi része lakatlan. 

— Gondolom, levegőtérben vagyunk. 

— Igen, hogyne, egy nagy mélyedésben. Ha elnéztek arra — mutatott Andrika 
jobb felé —, ott látszik a Szanisszavorikken hegyvonulata. A túloldalán folytatódik 
a város, de a hegyre nem lehet fölmenni, nincs odafönt levegő. 

Átsétáltak a parkon, ami kétségkívül szép volt és nagy is, de akkor sem 
bántották volna meg Andrikát a hírrel, hogy a szúni parkoknak nyomába sem ér- 
het, ha szabad lett volna beszélniük erről. Aztán a lány hívott egy kocsit, és ki- 
mentek Sonnariszkattovorri városrészbe, az egyik közeli völgyben. 

— Nyolcezer ember él ebben a negyedben, és a felmérések szerint a legszegé- 
nyebbek közé tartoznak. Sok ilyen negyed van, ez tipikus közöttük. 

Amikor megérkeztek, Sileni nagyot nézett a rendezett, tiszta utcák láttán, hiszen 
birtokában volt szülei összes emlékének. 

— Azt hittem — szólalt meg élőszóval —, hogy a szegénynegyedek olyanok, mint 
ahol te éltél, anya. Koszosak, büdösek... 

— Brrr — rázkódott meg Andrika -—, szörnyű lehetett olyan helyen élni. Nálunk 
nem találsz ilyet. Igen, ez a környék egyike azoknak, ahol a legalacsonyabb az 
emberek jövedelme, de az utcákat az állam tartja rendben itt is, mint mindenhol. 
Az automaták munkája ingyen van. De azt bizony nem tudom, hogy az itteniek 
otthonában milyen a helyzet. 

— Majd mindjárt megtudjuk — felelte Ninda nyugodtan, és odasétált a legköze- 
lebbi házhoz. Négyszintes, tégla alakú, egyszerű épület volt, zöld falakkal. Belé- 
pett a kapun, amit kitárt előtte az automatika. A többiek követték. 

Kis előtérbe jutottak. Szemközt szemlátomást liftajtó, balra-jobbra két-két lakás 
ajtaja — semmi más. Ninda körbepillantott és odalépett jobbról az első lakás ajtajá- 
hoz. Megérintette a gombot. Nem volt válasz. Nyilván nincsenek itthon. Itt nem 
volt színjelzés, mint a szúniknál, amiből ezt meg lehetett volna állapítani. 
Megpróbálta a következő ajtónál. 

— Kavanszo vor? — kérdezte egy női hang. 

— Ki az? — fordította a gép, de az ingerült hangnemet nem próbálta utánozni. 

— Ninda — felelte Ninda szelíden. 

— Nam hum?! Nonva szemi toraon hara vor? 

— Mit akar?! Mi ez a hülyeség? 

— Ninda vagyok. 

— Avo Ninda. 

pd-14 Avlaranta 


, Nincsenek címei, nincsenek tisztségei, semmije, ami megkülönböztető díszítés- 
ként állna a neve mellett. Ninda — csak ennyi, és ez elmond mindent." 


Hait Kirísz: 
Ninda, 
2445. 


Az ajtó feltárult, és megjelent egy nagydarab asszony, aki azonnal beszélni kez- 
dett. 

A vége jajkiáltásba fúlt, a nő a szája elé kapta a kezét. A gép hűségesen fordi- 
tott. 

— Hát ide figyeljen, maga idióta. . . 

Az asszony rémülten bámult Nindára, aki szokásos szelíd, komoly mosolyával 
pillantott föl rá. Néhány pillanatig csak elmosódott hangok hallatszottak az as- 
szony tenyere mögül. 

— Ninda? ... — kérdezte azután. 

— Igen, én vagyok. Itt járok ezen a világon, és eljöttem. 

— É-é-é-énhozzám? — nyögte a nő. 

— Miért ne? Ő Szinensi, ő Aini, ő Sileni, ő pedig az idegenvezetőnk, Andrika 
Antroszommakirannukali. 

A nő némileg már összeszedte magát, és két tenyerét függőlegesen összeilleszt- 
ve nagyokat bólogatott. A lányok természetesen viszonozták. 

— Ninda úrnő, köszöntöm önt otthonomban. Avlaranta Szumbarohovantinne va- 
gyok, és rendkívüli megtiszteltetés számomra, hogy személyesen köszönthetem. 

Ninda viszonozta a kézmozdulatot, mint mindig. 

— Én nem vagyok semmiféle úrnő, Avlaranta. Ninda vagyok. Ennyi az egész. 
Nincs is szükségem többre. 

— A Galaxis az öné — bólogatott az asszony. 

Ninda összeráncolta a homlokát. 

— Hogy érti ezt? 

— Ez egy mondás — szólt közbe Andrika -, azt jelenti, hogy úgy lesz, ahogy kí- 
vánod. 

— Értem. — Az önözést Ninda nem tette szóvá, hiszen nem tudhatta, hogy nem a 
fordítógép értett-e félre valamit. — Megengedi, hogy bemenjünk? 

— Hogyne... természetesen. . . kérem, érezzék otthon magukat nálunk. 

— Köszönjük. 

A szoba akkora volt, mint Sileni otthoni szobája, és kevesebb volt benne a bú- 
tor: a sarokban egy heverő, középen egy egészen alacsony asztal, szék nélkül, és 


egy szekrény a másik sarokban. Sileninek négy szék volt a szobájában, egy ala- 
csony az ő méretére, és három nagyobb, meg két polc. Az ő asztala is alacsony 
volt, de ennél magasabb. 

A szegénység mindenhogyan szembeötlő volt. Minden kopott volt és régi, a fa- 
lakat valami lemállott festékszerű anyag borította, és a szag sem volt éppen kelle- 
mes. Sileni szóvá is tette, persze csak mentális közléssel. 

— Itt nincs valami jó szag. 

— Viszont arcizmunk sem fog rezdülni — felelte Ninda. — Szindoriai éveimben 
valóságos mesebeli palotának láttam volna ezt a lakást. 

— Tudom, anya. Persze hogy nem fog arcizmom se rezdülni. Én Hangikun 
Szesszinan Nindarangi Szilun Rienszá lánya vagyok, a Galaxis legnagyobb embe- 
rének lánya, nem fogok rád szégyent hozni. És a törzsemre sem. Én vagyok a 
Testvériségben az egyetlen nindaran-szindanongi, és minthogy a törzsünknek nem 
lesz folytatása, én is maradok az egyetlen. 

— Azt nem te döntöd el, sien, hogy lesz-e folytatása, hanem a sáhaddif — nevetett 
Aini, de ebből persze nem látszott semmi a külső szemlélő számára. — Lehet, 
hogy még százan és százan kerülnek a nindaranok közé, és lehet, hogy te magad 
sem. Ismered a mondást: amit a sáhaddif tesz, a sáhaddif érti. 

— Persze hogy ismerem, hiszen ti ismeritek. De tudom, amit tudok. A nindaran 
törzsnek négy tagja lesz velem együtt, és több nem. Mihez kezdenénk egy csomó 
nerivel a törzsben? 

— Erről a sáhaddif nem tud semmit, és nem is tudhat. 

— Mégse fognak közénk rakni senkit — vágta rá a kislány magabiztosan. A 
három anyuka pedig tudta, hogy igaza van. A sáhaddif a lelki alkatot vizsgálja, és 
senkit nem fognak találni a Sínisuál alatt, akinek olyan lesz a lelki alkata, mint az 
övék. Azért ennyit a sáhaddif is ért hozzá. 

— Jól van, sien — mondta Szinensi szeretettel —, értesz hozzá, méltó tagja vagy a 
csoportunknak. 

— És erősebb a mentális jelkibocsátásom, mint hármótoké együttvéve — büszkél- 
kedett a kicsi —, pedig már a tiéd is utolérte Nindát és Ainit. 

Gondolati nyelvükben olyan jeleket használt három anyjának megnevezésére, 
amik mind azt jelentették, hogy , anya", de egyértelműen kifejezték azt is, hogy 
melyik. Ebben a mentális mondatban a , másik ketten anyukáim" jelentésű gondo- 
lati formát használta. 

Mentális beszélgetésük, mint mindig, most is egy szemvillanás alatt folyt le, 
arra sem volt elég ez az idő, hogy megtegyenek egy lépést a szoba belseje felé. 
Amikor beértek, az asszony buzgó mozdulatokkal az asztal felé intett. 

— Kérem, Ninda úrnő... vagyis Ninda, kérem, foglaljanak helyet otthonomban. 

A lányok megköszönték és fesztelenül leültek a szőnyegre, az alacsony asztal 
köré. Az asszony bólintott, egy pillanatra megint összeillesztette a tenyerét, és ki- 
sietett a szobából nyíló másik ajtón. Néhány ütéssel később már vissza is tért, tál - 
cát hozott a kezében, ügyesen az asztalra helyezte. Aprósütemény volt rajta, két- 


ségkívül előre odakészítve. Aztán sarkon fordult és kiszaladt megint, tekintélyes 
súlyához mérten igazán gyors léptekkel. 

— Olyan, mint a songérip — állapította meg Sileni szakértően a süteményről. — 
Csak nincs illata. 

Az asszony belépett ismét, egyik kezében újabb tálcácskán öt pohárral, a másik - 
ban egy palackkal. Ezeket is az asztalra tette, aztán meglepő könnyedséggel he - 
lyet foglalt a szőnyegen. Nyilván naponta csinálja, állapították meg magukban. 

— Ünnep ez a nap — jelentette ki, komoly arccal tekintve Nindára. — Asztalomnál 
köszöntöm Nindát. Minek köszönhetem a látogatását, kérem? 

— A puszta véletlennek, Avlaranta. Ez a világ útba esett a hajónk számára, és ki- 
szálltunk. Eljöttünk ebbe a negyedbe, mert én általában kíváncsi vagyok, hogyan 
élnek a szegény emberek. Kiválasztottam egy házat, egy lakást — és most itt va- 
gyunk. 

Az asszony értőn bólogatott, és sokatmondó pillantásokat vetett Nindára. 

— Hát nem könnyen. .. nem könnyen. 

Ninda nyugodtan bólintott és kivett egy aprósüteményt. A többiek is követték a 
példáját, Andrika is, aki rögtön megszólalt, ahogy beleharapott a süteménybe. 

— Milyen kemény és száraz. 

A lányok meghökkentek. 

— Maradjatok csendben — intette őket Ninda a mentálison. — Nyilván okkal 
mondja. 

— Ó, igen, úrnőm, igen. És az íze sem a régi már, ugye. Valaha ott dolgoztam, a 
Darraszeppinun egyik gyárában, lent a Szasszininkaratta-völgyben. Láttam, mi- 
lyen gyenge minőségű nyersanyagokat használnak. Azóta, úgy hiszem, csak to- 
vább romlott minden. 

— Miért? — kérdezte Ninda. 

— Hát ez a szörnyű drágaság, ugye. Már nem lehet egy ezresnél kevesebbel el- 
menni bevásárolni. Hát mindenből mindent a legolcsóbban, ugye, hogy egyáltalán 
még meg lehessen fizetni. 

— Ön mivel foglalkozik? — érdeklődött Szinensi. 

— Most a Sammon-Szavarankuvatti gyárban vagyok keverő, úrnőm. Mi szinteti - 
kus élelmiszer-alapanyagokat gyártunk. Én állítom be a nyersanyagok arányát, a 
keverési módozatot, és én felügyelem az egész folyamatot, ugye. Nem lehetne 
meg nélkülünk az élelmiszeripar, úrnőm, hiszen ugye a kész élelmiszerek anyagá- 
nak fele szintetikus. 

A lányok udvariasan bólogattak és nem mondták, hogy a Testvériségben és más 
gazdag országokban legfeljebb egy-két százaléka. 

, A Galaxis egyszerűbb és élhetőbb helye lenne, ha sokan lennének képesek arra, 
amire ő: szót érteni bárkivel. " 


ÁLAN: 
Hősköltemény, 


Egyszer csak kinyílt a bejárati ajtó Ninda háta mögött, és belépett egy bajuszos 
fiatalember. 

— Ó, ez a fiam — kezdte Avlaranta, az pedig odajött hozzájuk. — Mutatkozz be a 
vendégeknek! 

— Hilvirta Szenannirappillit — mondta a férfi, és végignézett rajtuk. — Ön Ninda 
úrnő a Testvériségből, láttam a tévében, először hathatnyolcadikán, aztán hat- 
nyolckilencedikén, és azóta mindennap. Ezt a fehér köntöst szokta viselni, vagy 
kéket. Szereti az okkodorrit? 

— Nem tudom, mi az — felelte Ninda tökéletes nyugalommal. — A fordítógép 
nem értette ezt a szót. 

A fiatalember szó nélkül sarkon fordult és kiment a másik ajtón. 

— Elnézésüket kérem, úrnők — mondta Avlaranta fojtott hangon, és az arca előtt 
vízszintesen egymásra tette két kezét. — A fiamnak némiképpen... hibás a feje. Az 
emlékezete tökéletes. . . akárcsak az öné, Ninda, de nem érti a világot, a saját vilá- 
gában él. 

— Nincsen semmi baj, Avlaranta — felelte Ninda ugyanazzal a nyugalommal. 

— Nem, természetesen nincs — szólt közbe Andrika. — Ninda nem ismeri a szoká- 
sainkat. 

— Milyen szokást? — nézett rá Ninda. 

— Hát például — a lány belepirult a szavaiba — hogy az , úrnő" az nem megaláz - 
kodást fejez ki, hanem minden nőt így illik szólítani, csak Avlaranta úrnő udvaria - 
sabb annál, hogy szóvá tegye. 

— Nos, igen — bólogatott zavartan az asszony, és megint ugyanazt a kézmozdula- 
tot használta —, de természetesen a Galaxis az öné. 

— De amire az úrnő gondolt, az az, hogy a mi felsőbb köreinkben nem lenne il - 
lendő a vendéget kitenni olyasvalaki jelenlétének, aki zavarba hozhatja. Csak hát 
itt nincs mód kellőképpen szeparálni tőlünk Hilvirta urat. . . 

Elharapta a mondatot, mert ismét nyílt az ajtó és visszatért a fiatalember. Leült 
Ninda mellé és felé nyújtott egy átlátszó műanyagdobozkát. 

— Ez az én okkodorrim. Hatan vannak, de most csak ez aktív. 

A dobozból egy zöld bundájú, apró rágcsáló nézett Nindára, aki elmosolyodott. 

— Nagyon aranyos. 


— A neve Notti. Még fiatal, nem tud trükköket. Majd később lehet tanítani. Van 
Likka, Rammi, Nippu, Tokke és Jallo. Az a tiéd? 

A lányok követték a tekintete irányát: ekkor fedezte föl a mennyezet alatt rezze- 
néstelenül lebegő Uorit. Senki sem foglalkozott a változással a megszólításban, 
amit a gép most tegezésnek fordított. 

— Igen, az enyém. 

— Még sose láttam ilyen automatát. Hozd lejjebb, szeretném megnézni. 

— Uori! — szólalt meg Ninda. — Lieva jausi! 

Az Uori leereszkedett valamivel Hilvirta feje fölé. A fiatalember talpra ugrott és 
lehajolt hozzá. A fehér gömb, ami akkorka volt, mint Sileni feje, és sehol semmi - 
féle jellegzetesség nem volt rajta, mozdulatlanul állt a levegőben és sem a vizsgá- 
lódásra, sem a tapogatásra nem reagált. 

— Mit tud? — érdeklődött Hilvirta. 

— Nem tudom pontosan, de az a feladata, hogy megvédjen minden támadástól. 

— Milyen gyártmány? 

— Saunis világán készült, Uori a neve. 

— Sose hallottam róla. De hasonlít a Szamvenin gépekre, amiket Simmután 
gyártanak, azokon sincsen semmi, csak egy egyszínű, üres felület, de azok szür- 
kék vagy barnák. Azoknak fokozatmentes mikrolézerük van, a gömbfelület min- 
den pontjára irányítható, a legkisebb erősségen betűket lehet vele égetni egy pa- 
pírlapra, a legnagyobbon nem tudom, de biztos nagy rombolásra képes. Nem tud- 
tam kideríteni. Katonai titok. Biztos, hogy katonai titok. 

— Igen — felelte Ninda türelmesen —, az Uori is az. Nekem sem mondtak róla 
semmit. 

— Tudtam. De azért megkérdezem a szakértőket. Vannak a csillagközi beszélge- 
tős csatornák között katonai tárgyú csatornák, ahol ilyen robotokról is szoktunk 
beszélgetni. Rögtön meg is kérdezem a szakértőket — indult az ajtó felé, és félig 
még visszafordult mentében —, ők biztosan tudni fogják. Máris megkérdezem a 
szakértőket. . . 

Az ajtó becsukódott. Avlaranta összeillesztette két tenyerét és mélyet bólintott 
Ninda felé. 

— Ön kiválóan szót értett a fiammal. Köszönöm, Ninda ű... Ninda. 

— Autista, ugye? — érdeklődött Andrika udvariasan. 

— Igen, úrnőm. Most nem is fog egy ideig visszajönni, talán ma már egyáltalán 
nem. Rég meg is feledkezett az önök jelenlétéről. A saját világában él, csak azzal 
foglalkozik, ami éppen érdekli. Az egyik pillanatban az okkodorrija, a másikban a 
katonai robotok... tudja ő, hogy látta Nindát a tévében, de nem fogja fel, hogy vi- 
lágok jótevőjével beszél, akiért milliárdok rajonganak. Ami azt illeti — mosolygott 
az asszony —, én sem egészen fogom fel, hogy a Galaxis legnagyobb embere itt ül 
a szobámban és a fiammal meg velem beszélget. . . 

— Én is ugyanabból az anyagból készültem, mint mindenki más — felelte Ninda 
ugyanazt, amit már sokszor életében. 


— Hogyne, természetesen, Ninda. A kérdés nem az, hogy minek születünk, ha- 
nem hogy mit teszünk azzal, amit kaptunk. Ezek az ön szavai. Látja, megjegyez- 
tem. Én szegénységbe születtem és szegény is voltam világéletemben. Ezt kap- 
tam. De amikor meghallgattam a tévéből önt, elkezdtem gondolkodni, hogy mihez 
kezdjek. És beiratkoztam egy tanfolyamra, hikkiv gépkezelőnek tanulok. Hamaro - 
san el is végzem, és akkor már, azt remélem, kicsit többet keresek majd. Valami - 
vel könnyebben fogunk élni. 

— Mire szolgál egy ilyen gép, úrnőm? — kérdezte Andrika. 

— Ez egy mezőgazdasági gép, Andrika úrnő. Komplex növénykezelési feladato- 
kat végez, talaj-előkészítést, ültetést, növényvédelmet, betakarítást. Talán önök is, 
Ninda, fogyasztanak majd azokból a terményekből, amiket én takarítok be, hiszen 
a Testvériség sok mezőgazdasági terményt vásárol Takkaleppin. 

— Hát ez lehetséges — felelte Ninda jókedvűen. 

Amikor hosszas búcsúzkodás után eljöttek Avlarantától, Andrika már kint az ut- 
cán mosolyodott el. 

— Ti persze meg akartátok volna dicsérni azt a süteményt. 

— Hát... meg. 

— Baklövés lett volna. Egy pillanatig sem akarta velünk elhitetni, hogy ő maga 
sütötte, nem is hiszem, hogy lenne hozzá alkalmas konyhafelszerelése. Azzal, 
hogy hangot adtam a süteménnyel kapcsolatos kritikámnak, együttérzést fejeztem 
ki vele szemben, amiért csak ilyen vacakra telik neki. Egyébként is állandó be- 
szédtéma nálunk az élelmiszeripar folyamatos leromlása. 

— Mi okozza? 

— A bányáink kezdenek kimerülni. Így aztán egyre nagyobb a szegénység, és az 
ipar kénytelen egyre rosszabb minőségben termelni, hogy az emberek képesek le- 
gyenek megfizetni. 

Ninda lassan sétált a szegénynegyed rosszul megvilágított utcáján — most már 
tényleg éjszaka volt —, s éppoly lassan csóválta a fejét. 

— Ez így nem jó. Ez egy hirongin-dzsisszafúri. A rossz körülmények aláássák az 
emberek egészségét és többet kell költeni a gyógykezelésükre. Ettől még nagyobb 
lesz a szegénység. És ez csak egyetlen vetülete a dolognak. Pont fordítva kell csi- 
nálni. A szegényekre költeni kell, hogy fel tudjanak emelkedni a szegénységből — 
hiszen akkor emelkedik fel az ország is. Hívd föl az országod vezetőjét, Andrika. 

A lány meghökkenve nézett rá. 

— Hogy én? 

— Ja igen, nyilván nem válaszol közembereknek, ugye? Majd én fölhívom. Azt 
hiszem, velem szóba fog állni. 

pd-16 légültetvén 
, Ember és kutya ugyanúgy működik. Kétféle üzemanyaguk van: ennivaló és sze- 
retet." 


Ílgaszaumi, 

Sinettin Szierg mondásai, 

138. sómir 
Syyndoreia 
AÁllewruőp 


61. úaükan 7. 
a fehér órája 


Az építkezés szépen haladt. A tereprendezést egy Vúyt munkagép végezte, és az 
elsimított, felszántott barázdákba egy Lárláp teherkocsi vitte ki a rudakat, amiket 
automaták állítottak a helyükre. Sok munkás is volt a helyszínen, a gépeket irá- 
nyították, de fizikai munkát is végeztek. A fejük fölött lassan keringő kiskocsira 
oda se hederítettek, máskor is megálltak már az erre haladók, megnézték az épít- 
kezést. Ez a kocsi azonban néhány kör után leszállt a Lárláp közelében, és kilépett 
belőle — Ísy. A munkavezető már rohant is. 

— Ísy! Üdvözöllek! 

— Köszöntelek — nyújtotta ki a lány a kezét. Megszorították egymás alkarját. Ez 
az üdvözlő gesztus nem változott, de a verbális rész egészen más lett a diktatúra 
bukása óta. Többek között tegezhették egymást, noha teljesen idegenek voltak 
egymásnak. A férfi persze jól tudta, hogy a lány kicsoda. Mindenki tudta az or- 
szágban. 

— Soné Eivor$ munkavezető vagyok. Nagy öröm és megtiszteltetés, hogy itt lát- 
hatlak és kart szoríthatok veled. Minek köszönhetem? 

— Egy szenvedélyes éjszakának — felelte Ísy. Eivor§ értetlenül nézett rá, amire 
elmosolyodott. — Nos, Ánnersy gyereket vár, és én vettem át tőle az építkezés ve- 
zetését. 

— Ó, már értem. Wsesorwr! Hát mondanám, hogy nézz körül nálunk, de azt már 
úgyis megtetted, illetve persze nézz meg mindent, amit csak kívánsz. Bárki ötlete 
volt, nagyon hálás vagyok neki. 

— Ne udvarolj már, én se készültem más anyagból, mint bárki ebben az egész 
nagy tekergő Galaxisban. 

Összemosolyogtak. Mindketten jól tudták, hogy ez Ninda-idézet, és Íldata pro - 
fesszor az, aki a Galaxist előszeretettel nevezi , tekergőnek". 

— Nem, te sem. De te vagy ebben az országban az, aki a legjobban emlékeztet 
őrá. 


— Én csak az árnyék vagyok, ő hozza a fényt. 

— Bölcs beszéd. Hát akkor tessék, itt tartunk. Ez az északi nyolcas szekció, teg- 
nap reggel nyitottuk meg és hatvan sornál tartunk, már ami a kikarózást illeti. A 
növények is jönnek már, azokat most kezdik majd felfuttatni. Magas kultúrával 
dolgozunk, hat szinten helyezzük föl a növényeket, úgyhogy elég nagy lesz a ho- 
zamunk. Már most nyolcvan öpnál tartunk, amire nagyon büszkék vagyunk. 

— Igen, láttam a számokat. Nagyon szépen haladtok, Soné, valójában csak azt 
nem értem, hogy rám mi szükség van itt. 

— Hát például szépen mosolyoghatsz majd, amikor átveszed a kormánykitünte - 
tést mint az év legsikeresebb beruházásának vezetője. A többit bízd ránk. 

— A kitüntetés nektek jár, Soné. 

— Melyikünknek? Negyven munkavezető és nyolcezer munkás van az ültetvé- 
nyen. 

— Akkor annak a nyolcezer-negyven embernek mind. De Ánnersy is sokkal töb- 
bet tett énnálam. Majd ő átveszi a kitüntetést, ha lesz. De nem lesz, vagy leg- 
alábbis idén nem lesz, mert a DáérsWnt fantasztikusan halad, már napi kétezer 
ésyn a kitermelésük. 

— Hogy tudsz összehasonlítani egy űrbeli gázbányát egy légültetvénnyel? Ez 
olyan, mint az Ími sodrásának sebességét összehasonlítani a $iinsütő hőfokával. 

— Pénzbeli hasznosságuk alapján, természetesen. Ők jelenleg évi kétmilliós 
hasznot hajtanak, mi pedig másfél milliót. De ez nem verseny, nem a kitüntetés a 
fontos, hanem hogy mi termeljük az oxigént. . . mekkora terület számára is? 

— Ez jó kérdés — bólogatott élénken a munkavezető. — Pillanatnyilag már 
megnövekedett koncentrációt mutatnak a mérések a Dóéwr folyásától egészen az 
Ánda$t-dombvidékig. Ebben benne van a Ransyén is, egy fémmegmunkáló üzem, 
akik egymaguk fölhasználnak egy öp oxigént. 

— No látod. És még az elején tartunk. Ez az igazi kitüntetés. 

Beszéd közben körbesétáltak a jókora térségen, ahol hamarosan az északi 
nyolcas szekció tápellátója lesz. Már annak az alkatrészei is ott voltak egy Lárlá- 
pon, a munkások minden sietség nélkül dolgoztak a lerakodáson és az összeszere- 
lésen. S pillanatok alatt másodszor is ráterelődött a szó minden syyndof kedvenc 
témájára. 

— Azt hiszem, egy vagy két nap és megérkezik a dalverseny helyszínére — 
mondta Ísy —, ott legalább láthatjuk. 

— Öröm a szemnek, de a léleknek is — bólogatott Eivor§ elégedett mosollyal. — 
Én neki köszönhetem, hogy van munkám. Valaha ott voltam a legelső kafndimi 
tüntetők között, amikor még az arcunkat sem mertük vállalni, porálarc volt raj- 
tunk. Munkanélküli voltam, hát akadt bőven szabadidőm. 

— Én is ott voltam — bólintott Ísy. — Négy éve, amikor az első tüntetések egyik 
szervezője álruhában beszélgetett Íldata professzorral, aki mfiunak nevezte el, én 
is ott voltam, talán húsz lépésnyire a riporter mögött. Rajtam is porálarc volt, és 
fehér sivatagi kyné. 


— Én kivetítőről néztem két utcával arrébb — nevetett Eivorf. 

— Én is ott voltam, ahol Ísy — szólalt meg mellettük egy munkás, aki közben táp- 
oldatos csöveket illesztett össze. — Csak én a riportert majdnem szemből láttam, a 
m$rut meg oldalról. 

— No lám — mondta Ísy —, mindannyian ott voltunk. Közvetlen közelből láttuk a 
történelmet. 

— Igen, Ísy — a munkavezető megcsóválta a fejét —, azaz mégsem. Akkor még 
nem. Amikor viszont már maga a történelem fordult meg Kafndim utcáin, akkor 
azt csak mi néztük, alighanem itt az összes munkás meg jómagam. De te akkor 
már csináltad. 

A lány vállat vont. 

— Ugyan már. Én csak besegítettem itt-ott. Tudjátok, mit mondott Ninda: a tör- 
ténelem nem vár senkire, a történelem az lezajlik. 

— Azt is mondta — felelte a munkás —: A történelemnek nem sürgős, a történelem 
ráér. Neked nem ér rá, mert te most akarsz jobban élni, nem akkor, amikor a törté- 
nelemnek majd megfelel. 

Ísy fölkacagott. 

— Ha ezt Kiyreán most hallaná... hát meg is érdemelné, hogy hallja, lépten-nyo - 
mon mindenki Ninda mondásait idézi. 

— Nála van a tudás fénye — mondta Eivor§. 

— Hát ez kétségtelen. Hymm-hymm, de azt még nem tudom, hogy végül is mit 
fogok én itt csinálni mint építésvezető. — Ísy odalépett az egyik ládához és elkezd - 
te kiszedegetni a pontos rendben elhelyezett alkatrészeket. Egykettőre összerakott 
egy elágazást. — Így valahogy? 

— Igen, Ísy, így, de most végeredményben mit csinálsz? 

— Dolgozom. Tudod, én itt fizetést kapok, akárcsak ti, Soné, és úgy gondolom, 
hogy tennem is kellene érte valamit. De mit irányítsak rajtatok? Itt minden megy 
a maga útján, ahogy kell. 

A munkavezető csípőre tette a kezét. 

— No figyelj. Miért nem kérdezed meg Ánnersyt, hogy ő mit irányított? Mert ő 
nem csöveket rakott össze, ott legalábbis biztosan nem, ahol én voltam. Értékelem 
a munkakedvedet, de nem kaptál valamiféle eligazítást, hogy mi lesz a dolgod? 

A lány tűnődve ráncolta össze a homlokát, egy pillanatra a keze is megállt, az- 
tán folytatta a munkát. 

— Ez nagyon jó kérdés, $oné. Nem, nem kaptam. Lehet, hogy mindenki azt gon- 
dolta, hogy majd valaki más elvégzi. Ánnersy szépen kilépett, ahogy kell, az ad- 
minisztrátor adminisztrálta a változást, a személyzetis fölkért engem, a... mind- 
egy, szóval mindenki megcsinálta azt, ami a dolga, és semmi mást. Ez nyilván 
olyasvalakinek lenne a dolga, aki nem is létezik. Igazad van, megkérdezem Án- 
nersyt, majd munka után. Holnap pedig azzal kezdem, ami kétségkívül része a 
munkakörömnek: elmegyek a koordinátorhoz és megtudakolom, hogy mi ez a fe- 
jetlenség. Mert akkor máshol is ez van. 

, Csak két olyan munkám volt életemben, amit nem szerettem, és mindkettő 
Szindoriáról szól. A diplomáciai ügyvivői pozíció — egy idő után, amikor már be 
kellett látnom, hogy nincs esélyem az ellenséges rendszerrel szemben — és a mi- 
niszterelnökség, kezdettől fogva. Egyszerűen nem ebből az anyagból készültem. " 


Ámmatt Ídara: 
Az elmaradt szindor forradalom, 
12; 
Hinanarva 
Ámhalgin Súfauri 
43701. muhat lilgamíszan 
773 


Kellemes meglepetés volt, hogy az anarok nem csináltak népünnepélyt Ninda or- 
szágukba érkezéséből. 

A Társaság adatai szerint Anarva lakóinak nyolcvan százaléka Ninda-rajongó 
volt, elsősorban énekesnői minőségében; de már lezajlott egy kisebb reform a 
kormány politikájában, aminek az ösztönzőjeként őt nevezték meg: nagyobb 
hangsúlyt fektettek a szegények felzárkóztatására, és változtatásokat hajtottak 
végre az egészségügyi rendszerben. De mégsem volt ünnepség, egészen hétközna- 
pi volt a fogadtatás. Az Ámhalgin Súfauri suárjában találkoztak: eljött Andovon 
kulturális miniszter, Tralvon, a rendezvény igazgatója, Án, egy Nindánál alig idő - 
sebb fiú, az ország egyik legnagyobb énekes sztárja és Omvirton, énekesnő. Ez a 
kettő tagja volt a zsűrinek, a többi zsűritag most is éppen fellép, van, aki külföl- 
dön. De hamarosan itt lesznek. 

— Kedves Ninda — kezdte a miniszter, magas, testes, kerek orrú férfi, akinek fe- 
kete haja furcsán, a füle előtt két sávban egészen az álláig haladó fehér hajban 
folytatódott —, köszöntelek Anarva Köztársaság kormánya és a magam nevében, 
és köszönetet mondok neked, amiért eljöttél hozzánk. S akkor ezzel az én szere- 
pem véget is ért. 

S kezdett fordulni, mint aki már indul. A többiek együtt nevettek Nindával. 

— Látod, már megtanultuk, hogy te nem sokra tartod a politikusokat. 

— Azért szóba állok veletek — mosolygott Ninda, és helyet foglalt. Egy kis ta- 
nácsteremben voltak a suár nyilvános részén. Ninda a suarihunon át jött, ezen a 
négy emberen kívül még senki sem látta idelent. 

— És a formaságokat sem szereted. — A rendezvényigazgató odahúzott egy szé- 
ket magának. — Így aztán nem rendeztünk semmilyen ceremóniát. 

— Örülök neki. Nos, mi a program, tudtok-e mondani erről valamit? 


— Holnap kezdődik a buli — mondta Án, aki éppen olyan kék pólóban és nadrág- 
ban jött, mint a miniszter, és semmi extravagáns nem volt a megjelenésében. De 
persze ez a művészneve volt, azt használta. — Délután találkozunk, tizenhatkor a 
tévéház egyik szobájában. Ja, persze neked lesz egy útikalauzod. Tartunk egy 
megbeszélést, ott mindent elmondanak, amit a zsűrizésről tudni kell, nem te vagy 
az egyetlen, aki először van itt, például én is. És tizenkilenckor kezdünk készülőd- 
ni, ruha, smink, minden. Húszkor begyújtjuk a tüzet és jöhetnek a srácok. Hu- 
szonnégyig tart, aztán szépen hazamegyünk aludni, mint a jó gyerekek. Így megy 
minden este. Két nap a selejtezők, a harmadik az elődöntő, a negyedik a döntő. 

— Nálunk huszonöt rész egy nap — magyarázta Tralvon -, illetve száz részig tart, 
hogy világunk megforduljon tengelye körül, és ez idő alatt mi négy napot számo - 
lunk. Ma zöld nap van, a harmadik a négy közül, úgyhogy még éjszaka is világos 
lesz. 

Ninda bólintott, értette. Jó néhány világon megfordult már, és még többnek is- 
merte a jellemzőit. Hinanarvának nem nézett utána ebből a szempontból, úgy gon- 
dolta, majd itt megtudja. Azt nem kérdezte meg, hogy milyen színnel jelölik a 
többi napot, de rögtön megtudta, amikor egy limlivel később kiléptek a suárka- 
pun, és a szemközti épület homlokzatán megpillantotta a nemzeti zászlót. Víz- 
szintesen sávozták pirosra, sárgára, zöldre és kékre. Nagyszerű. Szindorián és 
még többhelyütt ez a színsor a szabadság jelképe, itt viszont a nemzeti zászló, és 
egyúttal a naptár. Aranyos. 

A fogadóbizottság is ott volt, de nem tolongtak körülötte, megálltak arrébb, 
hagyták, hogy a négy lány a maga módján ismerkedjen a panorámával. A suárka- 
puval szemben épületsort láttak, szemlátomást voltak közöttük szállodák, üzlethá- 
zak, éttermek, a csillagszerte ismert jelzések mutatták őket. Az épületek sora 
mindkét oldalt kanyarodott, egy nagy kör vagy félkör belsejében voltak. Vagy há- 
romszáz rígin nyílt tér volt köztük és az épületek között, ahol jöttek-mentek a jár- 
művek és az emberek. A teret okkersárga, narancs és barna mintás kövezet borí- 
totta, amin néhány vaskos törzsű, terebélyes fa bújt ki a törzsüknél alig szélesebb 
lyukakon át. Az épületek mögött magasba nyúló hegyláncot láttak, s mivel Hina- 
narva is csak részlegesen lakhatóvá tett világ, tudták, hogy a hegyek csúcsán már 
nincs levegő. Ez látszott is rajtuk, az oldalukat borító zöld növényzet egy bizo- 
nyos magasságon elfogyott, afölött csak kopár sziklákat láttak. 

A térnek hatalmasnak kellett lennie, hogy elférjen benne a suárkikötő — az Ám- 
halgin Súfauri éppen akkora volt, mint az Aulang Laip, s úgy tornyosult a tér kö- 
zepén, mint egy hegy. 

— Azért — szólalt meg Szinensi a mentálison — mi eléggé rákényszerítjük a ke - 
reskedelmi partnereinket, hogy a hajóink méreteihez igazítsák az építkezésüket. 

— Nem muszáj — jegyezte meg Aini. — Csak ahol azt akarják, hogy a hajóink le 
tudjanak szállni. És ott is választhatnak a lakott környékektől kijjebb eső területet, 
mint Saunison is. 


— De általában nem ezt teszik — mondta Ninda. — Szindorián mind a négy suár- 
kikötő a város belsejében van. Gondolom, ahol kieső környéket választanak, ott is 
megtelepednek az üzletek a suárkapuk környékén, és a nyomukban terjeszkedik a 
Város. 

— Hát persze — felelte Szinensi. — Itt viszont a suárkikötő köré építették ezt a vá- 
rosrészt. Ennek a világnak nyilván nem a teherforgalom a legfontosabb, hanem a 
turizmus és a tőlünk kapott szolgáltatások. 

Odaballagott a helybeliekhez és élőszóval is megkérdezte. 

— Ha jól sejtem, nálatok nagy fontosságot tulajdonítanak a mi hajóinknak. 

— Hát hogyne — mosolygott Andovon. — A külkereskedelmünk fele a Testvéri- 
séggel bonyolódik le, a turisták háromnegyedét a ti hajóitok hozzák és viszik. 
Minden üzlet arra rendezkedett be, hogy a hajóitokon érkeznek a vásárlók... van- 
nak helyek, amik csak akkor nyitnak ki, amikor egy kereskedőhajó áll a kikötő - 
ben. 

— Akkor, gondolom, az üzleti életetek nagy része itt összpontosul a kikötőben. 

— Mintegy kilencvenkilenc százaléka. A kikötőtértől távolabbi városrészekben 
csak néhány élelmiszerüzlet és más kisebb vállalkozás van. 

— Nahát... 

— No, annyira nem probléma, a város nagy ugyan, de nagyon fejlett a közleke- 
désünk. 

Ez látszott is, a tér legkülönbözőbb pontjain pillanatonként szálltak le kis légi- 
kocsik, egy emberrel vagy egy családdal, s már szálltak is föl, amint azok kint 
voltak. Feltűnő volt a légikocsik egységessége, akárcsak Szúnahaumon: négy-öt- 
féle méretűek voltak, de egyforma stílusúak, és mind egyszínű. Sileni tízféle színt 
számolt meg. Aztán átvágtak a téren, gyalog, ahogy szokták, elvegyülve a soka- 
ságban. 

Egy áruháznál érték el a tér szélét, meglepően könnyen, pedig a járókelők látha- 
tóan felismerték Nindát, de beérték széles mosolyokkal és az itteni köszöntő moz - 
dulattal: feltartott tenyérrel balra-jobbra integettek. Ninda visszaintegetett nekik, 
és belépett az áruházba. Szinensi balra indult az utcán, Aini pedig Silenivel jobb- 
ra. 

,, És csak beszélgetett, beszélgetett mindenkivel. " 


Sileni: 
Ninda élete, 
40. 


Az áruház meglehetősen emlékeztetett a szúni kereskedőhajók suárjaira. Derék - 
szögű utcák haladtak végig a földszinten, köztük üzletsorokkal. Ninda később föl- 
ment az emeletekre is, azoknak is ugyanilyen volt az alaprajza. Eltérően a suárok- 
tól, ahol az üzleteket összekeverve helyezték el, itt tematikus rendet követtek: egy 
soron voltak a játékboltok, a mellette levőn az ékszer- és ajándéktárgyüzletek, s 
így tovább. Ninda ismerősként pillantott egy boltra, ahol kis űrhajók modelljei 
voltak kirakva, s ahogy odalépett, máris megjelent egy eladó. Akárcsak Tuolrén. 
De ez hibátlanul beszélte a szúnit, és persze a nevén szólította. 

— Köszöntelek a Davri üzletében, Ninda. A nevem Szimi Anvorkon. Miben le- 
hetek segítségedre? Nagyszerű kishajóink vannak, bár a te számodra ezek csak já- 
tékszerek, hiszen a Testvériségből jöttél. 

— Azért megnézném őket — pillantott föl Ninda a modellekről az eladóra. 
Fiatalember volt, háromszázon innen, szúni naptár szerint. 

— Természetesen. Kitűnő szimulátorunk is van. Ezt különösen ajánlom figyel- 
medbe. — Ninda elé csúsztatott egy modellt, ami akkora volt, mint egy salátástál, 
és úgy festett, mint egy erős hízókúrára fogott légikocsi. — A legújabb modellünk. 
A neve Avalo 4-es. Nyolc kétszemélyes kabin, minden kényelemmel fölszerelve, 
és nagyon biztonságos, kettős APR rendszerrel van ellátva, magától értetődően a 
négyes fokozatú Orlan-héjazat itt már alapkövetelmény. Technikailag egy gyerek 
is elvezetheti. — Beszéd közben fürgén nyitogatta a modellen levő ajtócskákat, 
amik kétségkívül nem léteztek az igazi hajón, a belső szerkezet bemutatását szol- 
gálták. — A kommunikációs rendszere mindent tud, amit a hipertéri hírközlésről 
tudni lehet, természetesen gondoltunk minden lehetséges vészhelyzetre... igen, 
parancsolj — pillantott Nindára, aki fölemelte egy ujját. 

— Bocsáss meg, de én ezekből egy szót sem értek. Hogy érted azt, hogy , techni- 
kailag egy gyerek is elvezetheti"? Hogy lehet egy hajót másképpen elvezetni, 
mint technikailag? 

— Nos, jogilag egy gyerek nem vezethet űrhajót. A spirálkarnak ezen a részén 
biztosan nincsen olyan világ, ahol űrpilóta-igazolvány nélkül szabad lenne. Na- 
gyon meg lennék lepve, ha bárhol a Galaxisban létezne ilyen. De ilyen kicsiny ha- 
jóknál, ahol a legritkább esetben van a fedélzeten két pilóta, elvárás, hogy ha azt 
az egy pilótát baleset éri, bárki más is képes legyen segítséget hívni és biztonsá- 


gosan kikötőbe vinni a hajót. Akár egy gyerek is, csak tudjon olvasni. Előfordult 
már ilyesmi, nem is egyszer. 

— Értem. Sok ilyen hajót adtok el? 

Anvorkon mosolygott. 

— Ez tényleg vadonatúj modell, öt éve jött ki, a te időszámításod szerint. És tíz - 
millió palanba kerül. Eddig hármat adtunk el, és nagyon meg vagyunk elégedve a 
forgalommal. 

Nyilvánvaló volt számára, hogy Az Első Szian bevételeiből Ninda könnyedén 
meg tudna venni egy ilyen hajót, de természetesen tisztában volt vele, hogy nem 
fogja megtenni. Nem a pénz miatt — még ajándékba sem kellene neki. Mihez kez- 
dene egy űrhajóval egy szúni, aki űrhajón él? 

De ő volt Ninda, és Anvorkon számára nem létezett nagyobb megtiszteltetés, 
mint ővele beszélgetni. 

— Ki vesz meg egy ilyen hajót? 

— Magánemberekre is számítunk, de az első hármat cégeknek adtuk el. A cégve- 
zetők gyakran kényszerülnek sürgős csillagközi utakra, amiket az ilyen kishajó - 
kon gyorsan, a rangjukhoz és anyagi helyzetükhöz illő luxusban és adott esetben 
az ügy lebonyolításához szükséges munkatársaikkal tehetnek meg. De ha valaha 
ismeretségbe kerülnél egy cégvezetővel, aki saját hajó vásárlását tervezi, ne ilyet 
javasolj neki. — Anvorkon lépett egyet balra és közelebb húzott egy másik mo - 
dellt, egy hosszabb, még vaskosabb testűt. — Hanem effélét. Óriási, huszonkét 
haurgi kapacitású raktér, négy kabin, szükség esetén tizenhat fekhely. Mindent 
tud, természetesen, amit egy céges hajónak tudnia kell. 

Ninda szelíden felmosolygott rá. 

— Te pontosan tudod, hogy az én közreműködésemmel egyetlen hajót sem fogsz 
eladni. 

A férfi visszamosolygott. 

— Viszont az a munkám, hogy ezekről a hajókról beszéljek, és egyszer az 
életben adódik ez a rendkívüli szerencse, hogy veled beszélgethetek. Ezen a vilá- 
gon most bárki boldogan cserélne velem. 

Ninda kurtán biccentett. 

— Akkor ne hajókról beszélgessünk. Vagyis de, csak másképp. Hogyan válasz- 
tottad ezt a munkát? 

— Ó, én imádom az űrhajókat. A szabadnapomon mindig másik típust vezetek a 
cégünk kínálatából, általában elmegyek a barátnőmmel valamelyik holdunkra, 
vagy ha több időnk van, akkor az egyik közeli naprendszerbe. Két vásárló között 
pedig szeretek beülni kicsit a szimulátorba. . . nincs kedved megnézni? 

— Örömmel — felelte Ninda, és követte a férfit a szomszéd helyiségbe. 

Ahogy az ajtó kinyílt, egy űrhajóban találta magát. Barnával párnázott, arannyal 
díszített felületek, egy sor ülőhely, néhány képernyő és kezelőműszer. 

— Nem tudlak hellyel kínálni — mondta Anvorkon -, itt minden csak holokép. Ez 
egy Inton kishajó vezérlője. Persze az összes helyiséget ide tudom hozni, mind a 


húszféle típusból, amiket forgalmazunk. — Apró fémgolyót nyújtott Nindának. — 
Ezzel a kis segédeszközzel bármilyen kapcsolót működésbe hozhatsz, a szimulá- 
tor beméri a koordinátáit, tudja, hogy mit vetített oda, és már mutatja is, mintha 
igazából megnyomtad volna azt a gombot. 

Ninda bólintott és odatartotta a kis golyót az egyik ülés karfáján levő gombhoz. 
Az ülés hangtalanul hátradőlt. 

— Így bizony. Mivel ez egy elég drága hajó, természetesen ilyennel is rendelke- 
zik — ezzel Anvorkon odalépett egy fali kapcsolótáblához és működésbe hozta egy 
másik golyócskával. A falak barna kárpitozása mélysárgába fordult, majd moha- 
zöldbe. Az ülések barnák maradtak. — Minden helyiséget külön lehet színezni, az 
üléseket szintén. De persze el is indulhatunk. — Már a központi vezérlőasztalnál 
állt és , megnyomott" néhány gombot. — Itt egy kicsit tudunk csalni is, minthogy 
ez egy szimulátor, ezért egy szempillantás alatt ott teremhetünk, ahol akarunk... 
azaz nem egészen, mert csak négy világot ismer. Ez elég ahhoz, hogy bemutassuk 
a csillagközi kezelőszerveket. — A főképernyőn ekkor egy vöröses sivatagvilágot 
láttak a magasból, a közepén hegylánc húzódott végig, ami kettéválva egy hosszú- 
kás, zöld területet ölelt körbe. — Ez Hinanarva. Itt áll a hajód... ránagyítok, már 
látod a kikötőteret is a hajó körül. Persze valójában nem az Ámhalgin Súfaurit lát- 
juk, hiszen ez felvétel. 

Ninda elnézte kicsit a légifotót. 

— A hegyeken túl már nincs levegő, metángáz van, amit nem lehet belélegezni. 
Abból készülnek többek között a hajóink is. — Gázból? 

— Pontosan — nevetett a férfi. — A metán egy szénhidrogén, amit át lehet alakíta - 
ni más szénhidrogénekké, és műanyagokat gyártani belőle. A hajóink törzse hat- 
van százalék műanyag és negyven százalék fém. Akárcsak nálatok és mindenütt. 

— Hát... én nem is tudtam, hogy miből vannak a hajóink. 

—Nem ez a szakterületed, te máshoz értesz. Én is olvastam a könyvedet, 
egyszerűen csodálatos. 

, Igy van, én nem hittem, hogy Ninda a gondolat ekkora óriása. Nem mertem el- 
hinni. De az, amire még álmomban sem gondoltam volna, amikor Szúnahaumra 
érkeztünk és ide-oda mászkáltunk ezen a világon, hogy a házat betölti majd a gye- 
rekzsivaj, és azok nem mind az én gyerekeim lesznek. " 


Hait Kirísz: 
Emlékiratok, 
47. 


Ninda még egy jó derkit csavargott az áruházban, nem csekély feltűnést keltve, de 
megszokta már, és az anarok nagyon kedvesek voltak. Mindenki mosolygott rá és 
integetett neki, de egyébként nem zavarták. Persze itt is egy csomó beszélgető- 
partnerre akadt, akik a legnagyobb szerencsének és megtiszteltetésnek tartották, 
hogy elcseveghetnek vele Hinanarváról, az itteni életről, a dalversenyről vagy ép- 
pen Az Első Szíanról. Valaki utánanézett, az ötvenmilliós országban — ahol húsz- 
millió gyerek élt — huszonkétmillió példányt adtak el, főleg az anar nyelvű kiadás - 
ból, de itt sokan beszélik az enra, a halnkel és a sídi nyelvet is, és azokra is lefor - 
dították már a könyvet. Mindenki ismerte a munkásságát, és sokan kívülről tudták 
a dalait, szúni vagy hinnul nyelven, olyanok is, akik egyébként egyáltalán nem ér- 
tették ezeket a nyelveket. 

Végül aztán kilépett az épületből a kikötővel átellenes oldalon, és elindult az ut- 
cákon. Kereskedelmi negyedben járt, üzletközpontok egymás hegyén-hátán, de 
csak egyetlen utcányi távolságig az áruháztól. A következő sarok után már családi 
házak sorakoztak, egészen olyanok, mint Szindorián az a környék, ahol Vyhaü- 
tenék laktak, csak sokkal kisebb telkek tartoztak hozzájuk. A legtöbb ház közvet- 
lenül a szomszédja mellé épült, s ha volt is kertje, az nem az utcafronton. Itt drága 
a hely, állapította meg Ninda, és egykettőre felmérte, hogy ez még nem a sze- 
génynegyed. Ment tovább -— és egyszer csak véget ért a város. Az út kifutott még 
néhány lépésnyit az utolsó ház után, aztán csak a zöld mező, ami hamarosan 
emelkedni kezdett, ez már a hegy lábazata. A mezőn néhány ember játszott vala- 
mi labdajátékot, felnőttek, gyerekek vegyesen. Nyomban észrevették, és persze 
azonnal föl is ismerték. Röpködni kezdett, hogy , Ninda, Ninda". 

Az egyik férfi indult felé elsőnek. Szúni időszámítás szerint négyszáz körül jár- 
hatott, energikus mozgású volt, és könnyű sportruházatáról nyilvánvaló volt, hogy 
nem tartozik a szegények közé. Néhány lépésre Nindától meglengette a jobb kezét 
az itt szokásos üdvözlő mozdulattal, s a ballal elővett a zsebéből egy fordítógépet. 

— Ninda? Köszöntelek nálunk. Segítségedre lehetek valamiben? 

A többiek is közeledtek már, abbahagyták a játékot, hát persze, rendkívüli, kü- 
lönleges alkalom, hogy Nindával találkozhatnak. 


— A várossal ismerkedem -— felelte, és visszaintegetett az érkezőknek —, és úgy 
gondoltam, megkeresem a szegénynegyedet. Aztán itt kötöttem ki. 

A férfi elmosolyodott. 

— Értem. Alv Ramszon vagyok, régóta tisztelőd. Akár a tenyeremen is elvinné - 
lek a szegénynegyedbe, csakhogy nálunk nincsen efféle. 

— Szétszórva élnek a szegények? — kérdezte Ninda. Úgy tapasztalta, hogy ez 
nem jellemző. Ha egy szegény ember valamiképpen jobb módba jut, elköltözik 
valami szebb, jobb környékre. 

— Az az igazság, hogy nálunk voltaképpen nincsenek szegények. Mint több más 
országban, nálunk is az a törvény, hogy mindenkinek munkát kell adni. Van egy 
bérminimum, ami elég a rendes megélhetésre, és a munkaügyi minisztérium szi- 
gorúan ellenőrzi, hogy ezt mindenki meg is kapja. Én a bíróságon dolgozom, és 
kapunk néha olyan ügyeket, hogy a minisztérium beperel egy vállalkozást, ame - 
lyik trükközik a bérekkel. Egyik feladatom az, hogy felmérjem az alkalmazott és 
a vállalkozás anyagi helyzetét, és javaslatot tegyek a bírónak egy olyan megoldás - 
ra, amivel az alkalmazott megkapja a kiesett bérét kamatostul, de a vállalkozás 
sem megy tönkre. 

— Hogyan csinálod? — Ninda lehuppant a fűbe. A férfi követte példáját, és a töb - 
biek is leültek. 

— Nos, tudom, hogy téged mindenkinek a munkája érdekel... sajnos az enyém 
nem túlságosan érdekes. Van egy cég, amelyik harminc alkalmazottjának nem 
számolta el az ebédidőt, pedig az a törvény szerint fizetett időnek számít. Csak- 
hogy ők úgy írták a szerződést, hogy az a fizetett idő, amit a munkahelyükön töl- 
tenek, az ebédet viszont máshol fogyasztották el. Ezért az ügyvédjük azzal érvelt, 
hogy az a pénz nem jár. Százhúsz munkanap telt el így, szóval nem csekély ös - 
szeg. A bíró nem fogadta el a cég védekezését, és kötelezte őket, hogy fizessék 
meg a kiesett ebédidőket. Ekkor nekem át kellett néznem a cég elszámolásait és 
kiszámolnom, hogy mennyi a legnagyobb összeg, amit egyben ki tudnak fizetni. 
Az derült ki, hogy öt részletben megoldható, vagyis mindenki egyszerre huszon- 
négy ebédidő árát kapja vissza. Kész, az ügyet lezártuk. 

Ninda lassan bólintott. 

— Mennyi időbe telik nálatok egy ilyen per? 

— A galaktikus átlagnak megfelelő. Ha nincsenek problémás körülmények, há- 
rom-négy nap alatt vége van. Bonyolultabb esetekre a bíró legfeljebb huszonöt 
napot szánhat. Hacsak persze nem kell valamilyen pótlólagos nyomozást végezni, 
vagy megvárni, amíg egy fontos, de éppen beteg tanú a bíró rendelkezésére tud 
állni. 

Ninda bólogatott, és egy másik jelenlevőt kérdezett a munkájáról. Az kertész 
volt, a város szélén jókora darabon húzódó zöld területek gondozásáért felelt, 
húsz automata tartozott a felügyelete alá. 

— Érdekes munka — mondta —, ha lenne időd rá, szívesen megmutatnám, hogyan 
dolgozunk. Te nemigen láthatsz effélét az űrhajódon. 


Ninda szelíden mosolygott, és nem szólt semmit az Ámhalgin Súfauri szúni íz- 
lés szerint kidolgozott, jókora parkjairól, amik közül az egyikben reggel még lab- 
dáztak Silenivel, s még kevésbé a jasszani házaikat körülvevő, szépen növő jarrá- 
hisövényről, ami Ámmaítnak már fejmagasságig ér, és ők maguk ültették saját 
kezüleg. Egyik kirándulásukon találkoztak egy kertésszel otthon is, Dzsámunní- 
Ílfalgauriban, éppen egy akkora területet ásott fel, amin kényelmesen elfért volna 
egy falu. Körberajzolta a térképen, megérintett egy gombot, és három automata 
végigásta a területet két derki alatt. Közben a kertész kijelölte a további ten- 
nivalókat, hogy mit kell ültetni, és az ásórobotok nyomában ott repültek az ülte- 
tést végzők. Vagyis pontosan ugyanúgy dolgozott, mint ez a kertész, csak egy 
olyan világon, amiről az itteniek soha nem fognak hallani. 

Később kapott egy hívást a Társaságtól, Argáulitól. 

— Andker kep szanNikergosz szeretne találkozni veled, hamarosan odaérkezik 
Hinanarvára. 

— Jó — felelte Ninda, és eltette a suagot. 

A jelenlevők nagyot néztek. 

— Értettem ám — mondta Aren Jovorton, akinek zöldség-gyümölcs üzlete volt a 
közelben. — És tudom, ki az, aki találkozni akar veled. A miniszterelnök arról a 
világról, ahol a lányod született. 

— Jó — bólintott Ninda még egyszer. — Én mindenkivel szívesen találkozom. 

A helybeliek változatlan nagy tisztelettel néztek rá. Nem volt már újság senki - 
nek, hogy Ninda gyakran találkozik állami vezetőkkel, éspedig azok keresik meg 
őt — csekély számú kivétellel, amilyen a szindor és a dzsáuli elnök volt, de őket 
Ninda éppen azért kereste föl, hogy közölje velük, hatalmuk ideje lejárt. 

,, Semmit sem csinált másképpen azon a dalversenyen, mint a többi zsűritag. Mag- 
vas művészeti értékeléseket adott a fellépésekről, jó poénokat mondott, együtt ját- 
szott velük, és hát énekelt is. Mint a többiek. De valahogy ez is csak öregbítette a 
hírnevét. " 


Ámmatt Ídara: 
Majdnem Ninda apja vagyok, 
63. 
Hinanarva 
620. 84., kék nap 
16 


Amikor Antavi elkísérte a teremhez, Ninda besétált, szokásának megfelelően bó- 
lintással üdvözölte a jelenlevőket, és helyet foglalt a nagy nyolcszögletű asztal 
mellett. Már hárman ültek az asztalnál, természetesen mindannyian nagyon örül - 
tek neki, bár ezt igyekeztek csak visszafogottan juttatni kifejezésre. 

— Pillanatokon belül itt lesznek a többiek is — közölte az egyik lány, Omanki, 
aki névtáblát viselt és az asszisztensek piros pólóját. — Ha bármi kívánságod van, 
csak tudasd. 

— Nincs szükségem semmire — felelte Ninda barátságos mosollyal. 

Mint mindenki, ő is kapott egy pohár gyümölcslét, egy olvasót a szükséges tud- 
nivalókkal, és egy kis készüléket, amit érdeklődve tanulmányozott. Műanyagból 
készült, kör alakú táblácska volt nyélre erősítve. A nyélen volt egy kis tolóka, 
amit előre-hátra lehetett tologatni, és ettől a táblán elfordult egy lyukacsos lap, 
amitől különböző számú fekete korong vált láthatóvá, egytől kilencig, vagy ha 
egészen a nyél vége felé húzta a tolókát, akkor egy korong sem látszott. Sem a 
rendeltetése, sem a kezelése nem igényelt magyarázatot. 

— Akkor hát mind együtt vagyunk -— állt fel hamarosan egy kékesre színezett ha- 
jú férfi. — Szeretettel köszöntelek mindnyájatokat a zsűri előzetes megbeszélésén, 
és máris bemutatok mindenkit, hiszen többen is először vannak köztünk. Ülésrend 
szerint fogok haladni. Én Engar Ramvoklon vagyok, zeneszerző, ezen a megbe- 
szélésen én leszek az elnök. Mellettem ül Arinsz Omvirton asszony, az Andovir 
dalszínház alapítója és vezetője. Jalken nit-Szirankin úr, a hinnuldudi Rekkavan 
együttes énekese. Án, szólóénekes. Imvijlun, magánénekes Sídifarun világáról. 
Ninda, magánénekesnő a Testvériségből. Karvon Antahimandroszinné úr Szavan- 
szról, zeneszerző és énekes, a Rombo Holdjai Egyesített Színházának vezetője. 
Valamint Eryna, a Lauménis együttes énekesnője Hinnuldudról. Mi leszünk a ti- 
zenhatodik dalfesztivál zsűrije, és az a feladatunk, hogy kiválasszuk a jókat, a 


még jobbakat és a legjobbakat. A négynapos versenyen nyolcvanan indultak, 
negyvenöt egyéni előadó, huszonhat együttes és kilenc páros. Mi meghallgatjuk 
őket — a sorrendet sorsolás döntötte el, az olvasótokon már eszerint szerepel a 
névsor — és véleményt mondunk a fellépésükről. Nem kell minden esetben min- 
denkinek megszólalnia, de szeretnénk, ha legalább négyen mindig kifejtenék a 
gondolataikat pár mondatban. Ezt követően értékelünk a táblák felmutatásával. 
Nulla pont a legrosszabb, kilenc a legjobb, de azoknak, akik először vannak kö- 
zöttünk, el kell mondanom, hogy még soha nem adtunk hármasnál rosszabbat. A 
hármas és a négyes is nagyon ritka. A pontszámokat összeadjuk, és a selejtező 
legvégén derül ki, hogy ki lesz a húsz legjobb, akik bekerülnek az elődöntőbe. Ma 
és holnap tartjuk a selejtezőt, holnapután az elődöntőt, ami egyetlen nap lesz, on- 
nan csak öten jutnak tovább, és a döntőben közöttük alakítunk ki sorrendet. Hát 
ennyit elöljáróban. Jó munkát kívánok magunknak. 

Ramvoklon helyet foglalt. Pár pillanatig csend volt a teremben, az asztal körül 
ülők egymásra pillantgattak, a falnál helyet foglaló asszisztensek vártak, hogy 
kapnak-e valami feladatot. 

— Akkor hát — szólalt meg Ninda — én elkezdem. Meghallgattam a fellépőket. . . 
no? Mi baj? 

— Semmi — nyomta el a mosolyát Ramvoklon -, csak arra gondoltam, le mertem 
volna fogadni, hogy te leszel az első, aki rátér a konkrét munkára. 

— Hát ezért vagyunk itt — mosolygott Ninda. — Tehát meghallgattam őket, és 
szeretnék néhány szót szólni azokról, akik ma állnak színpadra. Nagyon ígéretes 
tehetségek vannak közöttük. Az Arilanda együttes kísérletező zenéje engem a 
Fongvir-Hertunra emlékeztet, ha mond nektek valamit ez a név. — Bólogattak, 
persze. — Viszont tetszik a Nik-Nak-Nuk is, azt gondolom, hogy az az eleven, já- 
tékos gyerekzene, amit ők csinálnak, nagyon népszerű lehet gyerekek és szülők 
körében is. A lányomnak is tetszik. Maradva az együtteseknél, a Karrud számom- 
ra erősen kérdéses, fantáziájuk az van, de nem vagyok meggyőzve az énektudá- 
sukról. Az az érzésem, hogy ha nem tudnak többet, akkor nem fognak továbbjut- 
ni. Ha viszont igen, akkor mutassák meg. A Viccelők... hát nem mondom, tény- 
leg mulatságosak, de ennél több kellene. Az Okkentorvi nagyon jó, remekül éne- 
kelnek és nagyon jó dalokat írnak, gyanítom, hogy az élbolyban fognak végezni. 
Akárcsak a Fleflu. Ez nagyon komoly, művészi filozófiájú zene. 

Sorban végigment az együtteseken, aztán a párosokon és végül az egyénieken, 
mindenkinek szentelt egy-két mondatot. 

— Köszönjük, Ninda — bólintott Án, amikor Ninda az aznapi fellépők végére ért. 
— És ki fogja megnyerni a versenyt? 

Ninda ráemelte nyugodt pillantását. 

— Hát akinek a legtöbb pontja lesz, nem? 

A fiú nevetett. 

— De te előre meg tudod mondani, nem igaz? 

Ninda szelíden elmosolyodott. 


— Arbivaront kellene megkérdezned. 

A helybeliek meglepődve nevettek, a külföldiek nem értették. 

—Ő egy híres itteni mindentudó — tájékoztatta őket Ninda. — A , politikusok" 
szavait elemzi és következtetéseket von le belőlük. Bolondság, de ha vannak, akik 
fizetnek ezért. . . 

— Bocsáss meg, kérlek — hajolt előre Imvijlun, a magas, kopasz sídi —, mikor is 
érkeztél te erre a világra? 

— Tegnap — mosolygott rá Ninda. 

— És már ilyeneket is tudsz? ... 

— Egy alkalmi beszélgetőpartnerem egyik félmondatából. Nos, én nem vagyok 
semmilyen mindentudó. Soha nem tudtam előre megmondani semmit, nem is jut- 
na eszembe ilyesmivel kísérletezni. Nos, eleget szövegeltem, hogyan tovább? 

Antahimandroszinné, a magas, idős szavanszi feltartott kisujjával jelezte, hogy 
figyelmet kér, és elmondta gondolatait ő is az egyes fellépőkről. Őt nit-Szirankin 
követte, aztán Eryna, Án, és sorban a többiek. 

— Akkor hát — kelt föl végül Ramvoklon — mehetünk öltözni és sminkelni. Jól 
állunk idővel, még két tized van tizenkilencig. 

Ninda már délelőtt lefolytatott egy eszmecserét Rinnen Szanalpon jelmezterve- 
zővel, aki — magától értetődően — a rajongója volt, minden nyilvános szereplését 
ismerte, és nagyon kérte őt, hogy a műsorban is maradjon olyan nindás, 
amilyennek megismerték és szeretik. 

— Bárki másnak valami látványosat javasolnék — közölte. — Még ebbe a műsorba 
is, bár itt igyekszünk a külsőségekre nem sokat adni, és főleg a zsűritagok öltözé - 
kében kerüljük a kirívó dolgokat, itt a versenyzők a főszereplők, és nekik sem a 
ruhájuk, hanem a hangjuk, az előadói tehetségük. De azért egy-két látványelem 
mindenkinek kell hogy legyen a ruháján, ha más nem, hát a színe. De téged arra 
kérnélek, hogy abban legyél látványos, hogy nem vagy látványos. 

Ninda bólintott. Esze ágában sem volt valamiféle pazar báli ruhába öltözni. 

— Azt azért nem kérem, hogy vedd le a karperecedet — biccentett a bal keze felé 
a jelmeztervező, aki alig volt idősebb nála, de nagyon híres művész volt már. — 
Valamit nyilván jelképez, bár sosem fogom megtudni, hogy mit. 

Ninda mosolygott és nem mondott sem igent, sem nemet. 

— De mit szólnál egy honrakon hímzéses fehér köntöshöz? 

,, Először csak csináltam egy interjút, ugye. Lehetett volna belőle egy kis színes is, 
ha Ninda nem az, aki. De egész pályám legfontosabb munkája lett, ami mindent 
megváltoztatott. Elsőként a szindorok életét. " 


Szillon Nomboka Marotomandi: 
Utjaim Nindával, 
74. 


Eryna persze el volt bűvölve Ninda anyanyelvi sauninas beszédétől, nemigen hal- 
lotta a tévében a Zöld Golyó nyelvén beszélni, bár persze tudta, hogy ismeri a 
nyelvet. Ramvoklon azt mondta, hogy Eryna Hinnuldudról érkezett, és valóban 
ott élt egy ideje az együttesével, de hát ők saunisiak voltak. Természetesen rögtön 
tisztázták, hogy saunisi normák szerint közeli rokonok. 

— És neked köszönhetem, hogy itt vagyok — szögezte le. Vékony lány volt, 
olyan szőke, mint Ninda maga, de másfél fejjel magasabb nála. — A sissavy csiri- 
pelte. Akartak valakit Saunisról, miattad, hogy legyen ismerős társaságod. 

Ninda furcsálkodó grimaszt vágott. 

— És a többiek is valaki más miatt vannak itt? 

— Dehogyis. Ők nem Ninda. Ha még nem vetted volna észre, itt mindenki imád 
téged és próbál a kedvedben járni. És amikor Aryntevel együtt zenéltetek Hinnul- 
dudon, azt az itteniek is imádták. Én is fölléptem már vele, nem is egyszer, nagy - 
szerű volt, remek fej. Szóval itt imádnak téged, és valakinek az az ötlete támadt, 
hogy hívjanak meg egy saunisit. Persze azért nem találomra. Én is 
körbekergettem már egypár hangjegyet a színpadon. 

Ninda jót derült a kifejezésen, és a többiekkel együtt kisétált a színpadra, ami - 
kor Umkon műsorvezető bejelentette őket. A színpad tarka fényekben úszott, dia- 
dalmas zene szólt, a közönség pedig boldogan tapsolt. Egymás után jöttek, és a 
taps hallhatóan fölerősödött, amikor a sor közepe táján meglátták Nindát. Fehér, 
szúni divat szerinti köntös volt rajta, két ujján hosszában vékony arany és fekete 
hímzés, geometrikus mintákkal, anar stílus szerint. Ezt Szanalpontól kapta, aki 
megmondta, hogy ez az övé is marad, mind a négy ruha, amit a verseny négy nap - 
jára kap majd. A hajában levő rubinkövces csatot is tőle kapta, az is az övé. A lá- 
bán levő fehér sarut ő hozatta az Ámhalgin Súfauri egyik boltjából. Csuklóján ott 
volt a nindaran-haudzsi, mint mindig, s nyakában a két haunda. Szanalpon a lehe- 
tőségeihez képest tapintatosan, de mohón érdeklődött, hogy van-e rá mód, hogy 
viselje legalább az egyiket. Természetesen csak mindkettőt viselhette vagy egyi- 
ket sem, ő mindkét törzsnek egyformán tagja, de a dzserangok erről nem tudnak 
semmit, úgyhogy csak annyit felelt, hogy persze. 


Jó időbe telt, hogy csillapuljon a taps, aztán Umkon elkiáltotta Omvirton nevét, 
mert ő állt hozzá a legközelebb, és máris tapsoltak megint. Mindenkit megtapsol- 
tak sorban — Ninda kivételével. Amikor Umkon az ő nevét mondta, a tapsot hirte- 
len mintha elvágták volna. Ninda előrelépett, meghajolt, s a nézőtéren ülő kétezer 
ember némán fölemelte a kezét. Ninda pontosan tudta, hogy ez nagyobb tisztelet- 
adás, mint a taps. 

Aztán helyet foglaltak a színpad előtti hosszú asztalnál, és Umkon bekonferálta 
az első fellépőt. 

— Én? — pillantott Ninda Ramvoklonra, aki , tessék"? gesztussal mutatott a tenye - 
rével őrá, miután megtapsolták Ávin Arkevont, egy egészen fiatal, szúni naptár 
szerint csak százötven éves fiút. — Jó, elkezdem én. Ez nagyon jó volt, Ávin. Tet- 
szik, hogy kétféleképpen használod a hangodat egyetlen dalban, tudsz úgy, ahogy 
én szoktam, szinte beszélve, és a végén egészen kieresztetted a hangod, és ez a 
kettő összeillik. Szépen szerkesztetted meg. Persze az énektudásod még csiszolás - 
ra szorul, de ahhoz idő kell. Jó úton haladsz azzal is. Egy jól megírt, jól előadott, 
jó dallal nyitottad meg ezt a versenyt, köszönöm. 

— Te egyáltalán nem ismered a fáradságot? — tudakolta Nomboka három derki - 
vel később, itteni idő szerint is késő éjszaka, a szúni óra szerint éjjel nyolcvankor 
a Haurgómi étteremben. 

— Dehogynem — nevetett Ninda. — De ez a zsűrizés nem fárasztott igazán, ez 
csak játék. A zenét meg szeretem. Az andarvónit érdemes megkóstolni. 

— Az mi? 

— Elég bonyolult étel, nemrég ismertem meg, egy távoli világról származik. 
Péksütemény, sajttal, gyümölccsel és magvakkal töltve, egy fűszeres mártásban, 
és hozzá tojás- és zöldségköret. De én szomvanét fogok enni. 

— Ritkán látlak húst fogyasztani. 

— Ritkán fogyasztok húst, de előfordul. Most épp ehhez van kedvem. A szúni ét- 
rendben a hús eléggé másodlagos, inkább a halat szeretjük. Van azért népszerű 
húsételünk elég sokféle. Főleg szárnyasok. 

— Tudod — váltott témát Nomboka, amikor a robotok letették eléjük a tálakat —, 
igazából nem azért örülök ám, hogy megnyertem ezt a fogadást, mert így ingyen 
vacsorázhatok ebben az étteremben. 

Ninda reakciója a jól ismert szelíd mosoly volt. 

— Valaha azt hittük, hogy te Szindoria számára jelentesz új korszakot. De ma 
már látszik, hogy az egész Galaxis számára. 

Ninda nyugodt arccal csippentett föl egy zöldséggel összegyúrt, fűszeres hús- 
gombócot, megmártotta a mártásos tálkában és bekapta. 

— Azt hiszem — folytatta a nyurga tévés —, bátran állíthatjuk, hogy Az Első Szían 
korszakalkotó mű. Gondolom, nemigen követed figyelemmel az eladásokat. 

Ninda nemet intett. 

— Nem mondhatnám, de amúgy igen, jó könyv, mi is szeretjük. 


— Néhány nap alatt többet adtak el belőle, mint a csillagszerte legnépszerűbb 
művek bármelyikéből, amióta azok léteznek. És mielőtt rámondod, hogy persze, 
az emberek a hírneved miatt veszik, elmesélem, hogy eddig tizenöt ország negy - 
venkét világáról szereztem be olyan adatokat, hogy az eladások megugrottak az- 
után, hogy tévébeszélgetést rendeztek belőle, ahol a tartalmáról beszéltek. A tar- 
talma miatt is veszik. 

Ninda szenvtelenül pillantott rá és átfogta pálcikáival a következő gombócot. A 
folgri mosolyogva vette tudomásul a reakciót. Fölvett egy kis süteményt, ő is 
megmártotta a mártásban és elfogyasztotta. 

— Tudod — folytatta aztán —, szerintem te vagy az első számú oka, amiért nagyon 
örülök, hogy most élek, itt élek... és nem mondjuk a Galaxis másik végén. Rend- 
kívüli dolog az, ami a te kezed nyomán végbemegy, egyik világon a másik után. 
Én pedig riporter vagyok, és te több munkát adsz nekem, mint a legtöbb ország. 
Aminek nagyon örülök, és ezért jutottam egyszerre két elhatározásra. 

Ismét evett néhány falatot. 

— Tudod, én már elváltam a feleségemtől. A gyerekeim nagyok már. Nos, né - 
hány napja kiléptem a cégemtől és alapítottam egy saját stúdiót. 

— Ó — mondta Ninda. 

— Az a tervem, hogy főleg a te munkásságoddal fogok foglalkozni. Dokumentál- 
ni szeretném, hogy milyen hatást fejtesz ki a különféle világokon, akár közvetet- 
ten is. És az az igazság, hogy szeretnélek jobban megismerni. Akkor is, ha az éle- 
tedről nem tudósíthatok, hiszen mélységes titok minden. Hát nem fogok tudósíta- 
ni. De szeretném látni, hogy hol élsz, hogyan élsz. 

Ninda kezében megállt a két pálcika. 

— Igen, jól érted. Kérni fogom a Testvériségtől az állampolgárságot. 

, És mit látsz, ha lenézel az idő fájáról? Lehullott leveleket, az idő lassan feledés - 
be merülő gyermekeit. Millió és millió nemzedéket hagytunk magunk mögött — 
millió és millió nemzedék jön még utánunk. De őket még nem láthatjuk. " 


Ninda: 
A fény lúmái, 
532. 
Hinanarva 
620. 85., piros nap 
9 


Az Algevon étterem volt a város legelegánsabb helye — egyúttal az egész országé 
is. Nirvaszon elnök bocsánatot is kért ezért. 

— Tudom, hogy te a legszívesebben valahol a város szélén egy kiskocsmában 
ennél pár szendvicset. De kérlek, viseld el ezt a helyet erre a kis időre, nem az én 
kedvemért, hanem a nép kedvéért. Elvárják tőlem, hogy a magas rangú külföldi 
vendégeket ide hívjam meg. Nemrég járt nálunk a sídi elnök, előtte a lilgart kül- 
ügyminiszter. Aligha találsz olyan véleményt Anarvában, hogy ők jelentősebbek 
lennének nálad. Akkor pedig ez téged is megillet. 

— Semmi bajom az ilyen helyekkel, Ralvi — felelte Ninda szenvtelenül. — Itt is 
csak emberek vannak. 

— Megnyugtat, hogy ezt mondod. Egyébként hamarosan megérkezik a jaungai- 
maszi miniszterelnök, aki külön miattad jön, őt is meg kell hívnom ide. Volt 
olyan vélemény, hogy kössük össze a kettőt, költsünk itt el egy étkezést mindnyá - 
jan együtt, de megvétóztam. Úgy éreztem, arra még nehezebben tudnálak rávenni, 
hogy egyszerre két állami vezetővel étkezz. 

— Ha örömet szerzek vele, megteszem — de egyébként nem reprezentálni jöttem, 
csak zsűrizni egy dalversenyen. 

— Igen, természetesen. De itt is vagyunk. 

A terem, ahová beléptek, igazán exkluzív külsejű volt, barna faburkolatú falak - 
kal, ezernyi apró üvegdíszből álló csillárokkal, díszes asztalokkal és jól öltözött 
vendégekkel, akik közül kirítt a szolid feketébe bújt pincér. Egy szempillantás 
alatt ott termett. 

— Elnök úr, tisztelettel köszöntöm éttermünkben. Megtisztelő jelenléte beara- 
nyozza ezt a napot. Kedves Ninda és Ninda családja, üdvözöllek benneteket. Erre 
parancsoljanak. 


— Eredetileg te kaptad volna ezt a szívélyes üdvözlést — súgta oda Nirvaszon, 
mialatt az asztalukhoz mentek —, és még sokkal, de sokkal hosszabb lett volna. 
Majdnem elnöki rendeletet kellett kiadnom, hogy megakadályozzam. 

Ninda felkuncogott, s a kis társaság megállt az asztalnál, ahol — az illemszabá- 
lyoknak megfelelően — ülve fogadta őket az elnök felesége. 

— Ó, Ninda, milyen öröm, hogy megismerhetlek — nyújtotta felé a kezét. — Arin- 
na nin-Szeruttil vagyok. Kérlek, foglaljatok helyet az asztalomnál. Ti bizonyára 
Ninda családja vagytok, kérlek, tüntessetek ki társaságotokkal. 

Sehol nem fordult még elő Hinanarván, hogy valaki kérdéseket tett volna föl a 
két nagylánnyal és a kicsivel kapcsolatban. Még a nevüket sem kérdezték meg, de 
a Nindát megillető rendkívüli tiszteletben és figyelmességben ők is részesültek. 

Az előételt, a szindor módra készült IYísnasi salátát lebegő tálcán egy 
pincérlány hozta be és tálalta fel kedves mosollyal. Jó étvágyat kívánt és távozott. 

— Nálunk az a szokás — vette föl a villáját az elnök —, hogy étkezés közben üzlet - 
ről vagy politikáról is szabad beszélni. Nincs kifogásod ellene? 

— Nincs — felelte Ninda —, bár meglepsz ezzel, nem tudtam róla, hogy bárme - 
lyikhez közöm lenne a kettő közül. 

— Talán annyiban mégis, hogy egy itteni cég veled szeretne dolgozni, és engem 
kértek föl, hogy közvetítsek. 

— Ha az alapítványra gondolsz. . . 

— Nem, személy szerint rád. Szeretnének fölkérni egy filmszerep eljátszására. 

Ninda fölvonta a szemöldökét, de nem szólt semmit, csak miután lenyelte a fa- 
latot. 

— Én nem vagyok színésznő, Ralvi. 

— Szerintük igen. Már kiszivárgott egy-két hír arról a rajzfilmről. Több filmjük 
is van tervezés alatt, amikben te lehetnél a főszereplő. Mindenben alkalmazkod- 
nának az időbeosztásodhoz, és természetesen csillagászati gázsit kínálnak. 

Ninda lassan megcsóválta a fejét. 

— Nem megy, Ralvi, sajnálom. Belátható időn belül nem. Belőlem is csak egy 
van, és olyan szintű kötelezettségeket vállaltam, amik mellett nagyjából ez a dal- 
verseny a leghosszabb elfoglaltság, amit még megengedhetek magamnak. Pár év 
múlva — mármint a mi időszámításunk szerint — már ezt sem vállalhatnám. 

— Megértem, de a cég arra is felkért, hogy ez esetben mondjam azt: ők tudnak 
várni. Rád megéri. 

— Értem. Nos, lehet, hogy hosszú ideig kell várniuk, de megígérem, hogy ha be- 
lefér az időmbe és úgy érzem, hogy képes is vagyok rá, fel fogom hívni őket. 

— Az ő nevükben is köszönöm. Ennél többre e pillanatban nem is számítottak. 

Megjelent egy pincérfiú az első főfogással, ystranda módra készült sült hallal, 
leikon travanis, vuoryndas burgonyával. A hal fölött Az Első Szían sikeréről be- 
széltek, és arról, hogy akar-e Ninda több könyvet is írni. Igen, felelte, vannak 
ilyen tervei, most azokból a beszélgetésekből készül összeállítani egy kötetet, 
amiket különböző világokon folytatott emberekkel. 


— Az életedet nem akarod megírni esetleg? — érdeklődött az elnökné. 

— Most? Alig múltam kétszáz. 

— De éltél és tapasztaltál annyit, mint mások háromszor ennyi idő alatt. 

Ninda tűnődve pillantott a tányérjára. 

— Úgy gondolod? Szerintem nem. Az igaz, hogy az első évszázadomban, Szin- 
dorián sok szörnyűségen mentem át, de mások is. Azóta pedig — mit éltem és ta- 
pasztaltam? Védett, nyugodt, biztonságos életem van a Testvériség hajóin, de ha 
kiszállok valahol, akkor is. Ez minden szúnira igaz. De engem még külön is vé- 
delmeznek, most is itt van a mennyezet alatt az Uori. Miről írjak? 

— Te bármiről írhatsz — mondta az elnök. — Az emberek egymás kezéből tépnék 
ki az olvasókat. 

Ninda elmosolyodott a kifejezésre. Sileni felkuncogott, ahogy elképzelte. 

— De miért éppen az életemről írnék? 

— Mert egyedül te tudod a saját szemszögedből megírni. Tudom, mindenki ír ró - 
lad egy-egy könyvet; nemrég beszélgettem a barátoddal, Nomboka úrral, interjút 
szeretett volna készíteni velem, ha már miattad amúgy is idejön hozzánk. Meg is 
lesz az interjú, de a hiperfonbeszélgetésünk során elsősorban rólad beszélgettünk. 
Ő már írt egy csomó könyvet, összegyűjtött riportjait adta ki, meg különféle or- 
szágok politikai történeteit foglalta össze. Most rólad ír könyvet, a veled kapcso - 
latos élményeiről, gondolatairól. 

Ninda bólintott. — Igen, említette. 

— De olyan könyvet, amit Ninda ír önmagáról, egyedül Ninda képes írni önma- 
gáról — jegyezte meg az elnökné. 

A férje rámosolygott. — Ezt szépen mondtad. 

— Köszönöm, szívem. Képzeld csak el, egy könyv, a borítóján a te kedves 
arcoddal, és csak annyi állna rajta: Ninda. 

Ninda szokott szenvtelen arcával nézett szembe az elnöki párral, és lassan, tű- 
nődve ingatta a fejét. 

— Nem, Arinna, ha én könyvet írnék magamról, nem az én arcom lenne rajta. 
Hiszen nem is rólam szólna, hanem élményeimről, amiket megéltem és megélek 
majd ezután. Szerintem. .. hing-hing, van Harran Szomv Allukinak egy lúmája az 
időről. Az idő olyan, mint egy fa, és mi vagyunk rajta a levelek. Kinövünk, zöldel- 
lünk, lehullunk. Én is egy ilyen levél vagyok az idő fáján. Szerintem erről szólhat- 
na az a könyv. 

A harmadik pincér, egy újabb lány hozta a középső fogást: savanykás ardzsink - 
rémet jogratszeletekkel, ílvaldzsiep ómgival. Egészen olyan volt, mintha magán 
Szúnahaumon készült volna. 

,, Vajon létezett-e háború az emberiség történelmében, ahol egyszerűen az volt a 
cél, hogy harcképtelenné tegyék az ellenséget, és nem törekedtek a válogatás nél- 
küli gyilkolásra, katonák és civilek tömeges elpuszáítására? Talán csak a gyere- 
kek játék háborúi. " 


Ílgaszaumi, 
A fáhaut háborúk története, 
10. sómir, I. singir 


A második főfogásról az elnökné elmondta, hogy anar specialitás, jorvonnak hív- 
ják. Kocka alakúra vágott sertéshús, fűszeres sajtos-paradicsomos töltelékkel, öt- 
féle zöldségből álló körettel. Sileni csak bekapta az első kis kockát és máris fülig 
ért a szája. 

— Imádja a csípőset — magyarázta Ninda, aki még nem vett az ételből. 

— Nem csípős -— felelte Sileni teli szájjal. — Csak nagyon finom! 

— Á, értem. 

—-Ó, nem, tényleg nem csípős — rázta a fejét Arinna. — Nálunk az étrend 
mostanában a kifinomult ízek felé tolódott el, amiben ez az étterem is játszott né- 
mi szerepet. Hinnuldudon, ahonnan én származom, nagyobb divatja van az erős 
fűszereknek. Elnézést, tudjátok, én kultúrtörténész vagyok, és a gasztronómiatör - 
ténet az egyik területem. 

A jorvon alatt gasztronómiáról beszéltek, aztán feltálalták a salátát: nit-horikkin, 
citrusgyümölcsökből és apró bogyósokból, juttun öntettel és reszelt ni-jakkivun 
sajttal. A végén pedig a desszertet: nít kÍy dróan volt, jalar édesség, vékony tész- 
ta- és krémrétegek egymáson, kicsiny falatkákra vágva és megszórva apró, tarka 
dá cukorkával. 

— Vagyis — foglalta össze Szinensi — egy szindor, egy saunisi, egy szúni, egy 
anar, egy hinnul és egy jalar étel. 

— Pontosan így van — érkezett a válasz a hátuk mögül, egy alacsony, testes em- 
bertől, aki egyenruhaszerű fehér kabátot és csúcsos fehér sapkát viselt. — Így állí- 
tottam össze a menüt, a jelenlevők nemzetisége szerint, amint hivatásom szabá- 
lyai előírják. 

— Bemutatom Nosszi Limkalvon urat — az elnökné kissé meghajtotta felsőtestét 
az érkező felé —, az étterem séfjét és tulajdonosát. 

A séf meghajolt, amit az asztalnál ülők mind viszonoztak. 

— Megtisztel, asszonyom — állt meg a séf éppen Ninda bal keze mellett, ámbár a 
lányoknak fogalmuk sem volt róla, hogy ezt egy illemszabály írja elő, mert ő szá- 
mít a legtekintélyesebbnek az asztalnál, nem pedig az államelnök. — Ám a legna- 


gyobb megtiszteltetést azáltal nyertem el, hogy Nindát és családját láthattam ven- 
dégül asztalomnál. 

— Hová tartotok most? — érdeklődött az elnök, amikor kiléptek az étterem kapu- 
ján a főteret körbevevő körútra. Tekintete egy pillanatra megpihent az Ámhalgin 
Súfauri gigászi tömbjén, amely hegyként tornyosult a város fölé. 

— Felfedező útra a városba — felelte Ninda —, hiszen nem lesz rá alkalmunk so- 
káig. 

— Bizonyára nagyon zavarnánk, ha veletek tartanánk — szólt az elnök udvaria- 
san. 

— Dehogy — mosolygott Ninda -—, de szabad az elnöknek az utcákon mászkálni? 

— Igen, nálunk szerencsére nincs meg az az elkülönülés a vezetőkben, mint né- 
melyik országban, például Szindorián is a diktatúra idején... meg amúgy is itt jön 
fölöttünk a testőrrobotod, az megvéd minket. 

Elindultak a főtértől távolodó irányban. Ninda persze előre közölte már az ebéd- 
meghívás idején, hogy ő a köznapi köntösében fog jönni, mert nem öltözik ki ah- 
hoz, hogy étkezzen — ennek megfelelően az elnöki pár is hasonlóan öltözött, így 
az utcán is megfelelt a ruhájuk. Nirvaszon középkék nadrágot és valamivel vilá- 
gosabb kék zakót viselt, a felesége ugyanezt barnában. 

— Láttátok már a Szammin Múzeumot? -— érdeklődött az elnök. 

— Még alig láttunk valamit — felelte Aini —, de minket elsősorban az érdekel, 
ami most van. 

— És ami ezután lesz? 

— Hát... az is. 

— Akkor a legjobb helyre jöttünk — nyújtotta karját Nirvaszon az épület felé, ami 
előtt lépkedtek —, mert ez a múzeum a jövőről szól. Anar nyelven szammin jövőt 
jelent. 

Belülről a múzeum nem volt más, csak egy óriási üres csarnok. Nirvaszon 
felvett egy kis távirányítót a bejárat mellett elhelyezett fali polcocskáról, és meg- 
érintette. A csarnok padlója egykettőre sárgásvörös színbe fordult, s megjelentek 
a hegyláncok és köztük az ovális zöld folt, a lakott terület. 

— Így néz ki Hinanarva most. Most lassan elindulunk a jövőbe. A ti időszámítá - 
sotok szerint egy évet haladunk ütésenként. 

A város szélén, a zöld folton épületek kezdtek kinőni a földből. Sileni 
odaszaladt és letérdelt hozzájuk. Az épületek némelyike több sudrígin magasra 
emelkedett ki a padlóból. 

— Az Akkesz városrész. A tervek az utolsó vízcsapig készen vannak, húsz szúni 
év múlva kezdjük az építkezést, és tíz év alatt mindennel készen leszünk. Tízezer 
családnak ad majd otthont. 

Mire ezt végigmondta, a város egy másik részén , elolvadt" egy sor családi ház, 
és valamiféle ipartelep nőtt ki a helyén. 

— Nivelma — állt meg fölötte Nirvaszon, és megállította a lejátszást. — Régi, el- 
avult házak. Az volt a terv, hogy újjáépítjük valamennyit, de kiderült, hogy ez 


többe kerülne, mint egy új telepet létesíteni. Ezért itt épül meg a Szonkvo acélfel- 
dolgozó, és itt lesz az új telep — ezzel az ipartelep mellé mutatott, megnyomta a 
távirányítót megint, és a zöld mezőből lakótelep lett, kis színes házakkal. — Most 
két évszázaddal járunk a jövőben, ami fontos dátum lesz Hinanarva életében. 
Ekkor jutunk ugyanis oda, hogy a város kiköltözhet a völgyből, a külső 
légültetvények ekkor lesznek képesek ellátni a közvetlen környékünket a 
hegyeken túl. Mondhatni, jelenleg Hinanarva történelme első korszakának a 
végén járunk. 

A hegyláncon kívül megjelent egy városrész, aztán egy másik, egyre több. 

— Mindössze kétszázhúsz év. Feleségemmel mindketten bízunk benne, hogy lát- 
ni fogjuk ezeket a városnegyedeket felépülni. És megnézünk valamilyen rendez- 
vényt az Avirva stadionban — mutatott egy kerek épületre a lába előtt. — Ez két- 
százhuszonöt év múlva fog felépülni. 

— Mennyi időre előre vannak meg a tervek? — kérdezte Ninda, mialatt a lábuk 
alatt újabb városnegyedek bújtak ki a padlóból, mint valami gyorsan növő növé- 
nyek. 

— Most majdnem háromszázötven szúni évre, és folyamatosan fejlesztik. Persze 
nem tudhatjuk biztosan, hogy az utódaik nem változtatnak-e majd rajtuk, termé - 
szetesen megtehetik, de a jelenlegi tervek szerint ilyen lesz. A rajz persze tetszés 
szerint nagyítható, mindenféle szempont szerint kívül-belül megnézhető, a legap- 
róbb részletekig tartalmaz mindent. Az egyetlen, ami nincs eldöntve, az a magán- 
házak konkrét felépítése, azt majd a tulajdonosok választják ki, amikor megveszik 
a telkeket. De már most is megvannak azok a tervrajzok, amikből majd választ- 
hatnak. 

— Fantasztikus — mondta Ninda. 

— Valójában egyike nagy büszkeségeinknek. Nyilván minden lakott világon 
vannak tervek arra, hogy hogyan fognak terjeszkedni, és ezek közül elég sokat is- 
merünk, amik vagy térben, vagy időben elég nagy kiterjedésűek. De e pillanatban 
nincs tudomásunk olyan világról, ahol ilyen időtávlatra előre és ugyanakkor ilyen 
részletességgel vannak meg a tervek. Ez a része persze csak játék, igazából telje - 
sen mindegy, hogy háromszáz vagy háromszázötven évre terveztünk. De maguk a 
konkrét tervek fontosak az építőanyagok előállításához, mi a nagy részét magunk 
gyártjuk, és már most neki kell látnunk felépíteni azokat a gyárakat, amik a követ- 
kező kétszáz évben épülő házak anyagát termelik meg. 

, Albivi tudtommal az egyetlen világ, ahol háromlábú állatok élnek. Nem tudok 
szabadulni a gondolattól, hogy ennek valami szimbolikus jelentősége van, csak 
még nem tudom, mi az." 


Ílgaszaumi, 
Rangáhuap története, 
602. sómir, 55. singir 


Persze a zsűriben is voltak, akik aziránt érdeklődtek, hogy Nindáék hogyan érik 
majd utol az Ámhalgin Súfaurit — és a szokásos választ kapták, hogy vannak ös- 
szekötő járatok, vannak kishajók, az ilyen dolgokat a Testvériség megoldja. S0- 
sem mondják meg az igazat, hogy semmi okuk legközelebb megint az Ámhalgin 
Súfaurival utazni, az ugyanolyan hajó, mint a többi, és egy szúni bármelyik szúni 
hajón otthon érzi magát — de hát nekik van egy házuk is a Lengu partján, a 
jarráhisövénnyel körbekerített hombéban, a Felhő mélyén rejtőző Abroncsvilá- 
gon, a Sínisuál alatt. 

Ők is megnézték a felszállást, a szúnik ritkán látják a hajóikat kívülről felszáll- 
ni. A Varka épület tetőteraszán levő étteremben voltak, négy emelet magasan, így 
az emberek apró játékok voltak odalent, de a hajó még mindig a fejük fölé tornyo - 
sult. Idekint is hallatszottak a szokásos jelzések, a négy fokozatosan mélyülő ze- 
nei hang; ez figyelmeztette a kint levőket, hogy már ne akarjanak belépni a hajó- 
ba. Néhány ember még kisietett a suárkapun, és hamarosan felhangzott az utolsó, 
háromszoros jelzés. Kivárták a szokásos öt matit, de a Varka épület felé eső ka- 
pun már senki sem távozott. Lassan lecsukódtak a hatalmas tifongok, s ugyanek - 
kor fal emelkedett ki a földből a hajó körül, két rígin magasságig körbevette. Hi- 
szen a hajó alját befogadó üreg most ott fog tátongani a tér közepén, azt el kell 
zárni a forgalom elől. 

Egyedül a Testvériség hétágú csillagáról és alatta a hajó nevéről lehetett látni a 
mozgást — a suárnév a tifongok alatt van, az már nem látszott —, maga a hajótest 
olyan egyöntetűen, jellegtelenül szürke volt és olyan egyenletesen haladt fölfelé, 
hogy semmilyen más jele nem volt annak, hogy emelkedik. Egészen addig, amíg 
a biztonsági fal mögül ki nem bukkant a hajó alja, illetve igazából még egy dara- 
big nem is lehetett észrevenni, hogy a fal teteje fölött már nem az Ámhalgin Súfa- 
uri törzsét látják, hanem az árnyékát. Aztán már látszott, a különféle szürke ár- 
nyalatok másfélék voltak, és csakhamar át lehetett nézni a hajó alatt és látni a tá- 
volban a tér túloldalának házait. A roppant városhajó azonban még mindig nem 
tűnt kisebbnek, csak amikor gyorsítani kezdett, és hamarosan eltűnt a sötétkék 
égen. 


— Csoda nagy hajó — szólalt meg Sileni közelében egy fiú, valamivel nagyobb 
nála. A kislány fölnézett rá és vigyorogva bólintott. 

— Nagy bizony. 

— De miért ilyen óriásiak a hajóitok? 

Sileni továbbra is vigyorgott és nem szólt semmit. Tőrőlmetszett, igazi szúni 
volt, nem lehetett belőle információt kihúzni a Testvériség titkairól. Történetesen 
erre nyugodtan felelhette volna, hogy egy egész város van a belsejükben, hiszen 
ezt a dzserangok is tudják, csak a konkrét lélekszámot nem. De egy válasz után 
sorban jön a többi kérdés, ezt jól tudják a szúnik. 

— Most száll le egy újabb hajó — dicsekedett jólértesültségével a fiú —, egy han - 
nur teherhajó, nyersanyagokat hoz és iparcikkeket visz tovább. 

— Itt a téren? — kérdezte Szinensi, mert a , most" jelenthette azt is, hogy kis idő 
múlva, főleg hogy fordítógépen keresztül beszéltek és nem lehetett biztos a finom 
árnyalatokban. 

— Nem, a külső kikötőben, a teherárukat ott rakodják. Az Arvlaron városrész- 
ben. Az nagy kikötő, tíz hajó fér el benne, és általában a helyek fele foglalt. Az 
apám a kikötőparancsnok, sokat vagyok a kikötőben. Az én nevem Aner. Aner 
Ilavon. 

Ekkor megszólalt az anyja egy közeli asztalkánál. 

— Aner, kérlek, gyere vissza. Ne zavard a vendégeket, nem illik. Elnézést kérek, 
Ninda. 

— Érdekes — állapította meg Szinensi a mentális kapcsolaton. — Itt mindenkinek 
az a fő gondja, hogy ne zavarjanak minket. Mindenki fölismer, de egyedül az ér- 
dekli, hogy ne legyen a terhedre. 

— Inkább, mint hogy minden második ríginen hatan ugorjanak a nyakába — 
mondta Aini. 

— Igen — bólintott Ninda, azaz a bólintásnak megfelelő mentális jelet használta 
—, ezen a világon kellemesen nyugodtak az emberek ezzel a rajongással kapcsolat- 
ban, illetve egyébként is egy elég nyugalmas világ. Ebben a tekintetben emlékez- 
tet Saunisra. 

—A somvu szendvicsük is hasonlít a ryvandinisre — ez persze Sileni volt, aki 
mindent számon tartott az ételekkel kapcsolatban, és magától értetődően ismeret- 
séget kötött mindhárom édesanyja szülőbolygójának konyhaművészetével, de más 
kultúrákéval is. Amennyit és amekkora átéléssel evett, már egészen kövér kislány 
lehetett volna, de hát állandóan rohangált, sportolt, lemozogta a kalóriákat. És 
nőtt, mint a dzsilu-áfip. 

Nem sokkal később aztán Ninda elment a tévéházba és részt vett a megbeszélé- 
sen. A versenyre most mélybordó köntössel ajándékozták meg, amin fehérrel volt 
a hímzés. Késő este pedig eredményhirdetés, a húsz legjobb pontszámot kapott 
előadó feljöhetett a színpadra és learathatta a tapsot. Ők másnap ott lesznek az 
elődöntőben. 


Nindáék egy háromszobás, minden luxussal fölszerelt lakosztályt kaptak a Vil- 
vandi szállodában. Csak éjszaka tudták meg, hogy milyen, amikor odamentek, hi- 
szen a versenyen a lányok is ott voltak a nézőtéren. Délután az egyik asszisztens 
csak annyit mondott, hogy menjenek a Vilvandiba, az a város legjobb szállodája, 
nem kell mondaniuk semmit, az ottaniak tudni fognak mindent — és hozzátette, 
hogy sejtése szerint Ninda ízlésének egy kicsit talán túlzás, de szépen kéri, hogy 
viselje el; a rendezőség a dalverseny saját hírnevének tartozik azzal, hogy a 
külföldi zsűritagokat ilyen lakosztályokban helyezik el. Valójában már attól is 
kitörne a botrány, ha bármelyik zsűritag ennél rosszabbat kapna... de ha éppen 
Ninda. .. 

Így hát elfogadták a lakosztályt, ahol mindenekelőtt a jaungaimaszi miniszterel- 
nökkel ültek le vacsorázni. Andker kep szanNikergosz az este érkezett meg és 
először a tévéházba ment, ahol beengedték a dalverseny nézőterére — hiszen kül- 
földi állami vezető, egyébként esélye sem lett volna jegy nélkül bejutni, sőt a mű- 
sor kellős közepén még jeggyel sem. De így bemehetett és helyet foglalhatott va- 
lahol hátul, hogy a műsor végén előrejöjjön és bemutatkozzon Nindának. Együtt 
mentek haza a szállodába. 

Nomboka folyton fordítógépre szorult, mert Nikergosz rengeteget csevegett Si- 
lenivel jalarul. A szálloda előtt megálltak egy pillanatra, megcsodálták az épület 
díszes, tarka fényekben úszó homlokzatát, és lenézett a kislányra. 

— Azt hiszem, valamit okvetlenül el fogok mondani otthon az embereknek. 
Hogy egy jalar kisgyerekkel sétáltam be ennek az országnak a legelőkelőbb szál - 
lodájába, és hogy az a jalar kisgyerek a személynevemen szólít engem. — Nombo- 
kára pillantott. — A nevem Andker, és az Án Kéo ennek a jalar változata. Hatást 
fog rájuk gyakorolni. Nem mondom, mi nem vagyunk általában nagyon formáli- 
sak, a , miniszterelnök úr" alig fordul elő, inkább Nikergosz úr vagyok vagy uram. 
De Silenitől ezek hangzanának furcsán. 

— Mert nem jalar — felelte Ninda tárgyilagosan. — Szúni, akárcsak én. 

— Az otthoniak másképp gondolják. 

Ninda csak vállat vont. 

A csarnok lehetett vagy harminc rígin magas, és minden irányban nagyon messzi - 
re húzódott. De nem lehetett messze ellátni a hatalmas gépek között húzódó hos- 
szú folyosókon, mert lépten-nyomon járművek haladtak rajta. Nindáék felé éppen 
egy narancssárga Ímdzsil munkagép haladt, az orrán ott volt a cég jelvénye szúni 
betűkkel. Az Ímdzsil szúni cég, és ezt a gépet valójában a Felhő egyik kisebb 
világán gyártották. 

— Ezek itt Ranguman gépek — mutatott körbe Anszvon a körülöttük álló szürke, 
fehér és halványsárga gépóriásokon, amik kívülről tökéletesen mozdulatlanok 
voltak. — Szúni gyártmányok, ugyanaz a márka, mint a hangszered. A Ranguman 
nagyon sokféle gépet gyárt. Itt műanyag-megmunkálást végzünk. 

Ninda feje fölött hangtalanul elsuhant egy újabb Ímdzsil egy óriási konténerrel. 
Anszvon kinyitott egy ajtócskát az egyik Rangumanon. 

— Ez a folyadék műanyag. Tilpovil. Ez a gép éppen piros anyagot kever és önt 
formába. Ütésenként tíz tálca kerül ki a gyártósoráról, és mindegyik tálcán ezer 
alkatrész van. Apró kiegészítő alkatrészek mechanikus gépekhez, főleg játékok- 
hoz, de orvosi műszerekhez is. Napi ezer palan értéket állít elő. Az egész gyárte- 
lep nyolcmilliót. Kell is ez asok automata a fuvarozásukhoz. 

— Sok pénz — biccentett Ninda. 

— Igen; no persze benne van a befektetők tizenötmilliárdja. Az azért kellett hoz - 
zá. És nincs itt a vége, most is terjeszkedünk, megmutatom. 

Visszaültek a kiskocsiba — az is Ímdzsil volt — és végigsuhantak az egyik folyo- 
són, tíz-húsz rígin magas géptornyok sokasága között. A csarnokot megülő tompa 
moraj kezdett felhangosodni, Anszvon elővett két fejhallgatót. Amikor föltették, 
tudtak zavartalanul beszélni. 

Elérték a csarnok szélét, a sima fehér kőfalat. Balra fordultak és csakhamar 
megálltak egy újabb gép előtt, ami jókora zajjal bontotta maga előtt a sziklát. 

— Ez is szúni gyártmány — mutatott Anszvon vigyorogva a Rírgaun jelvényére. — 
Húsz nap alatt kitágítja a csarnokot annyival, hogy még egy gépsort beállíthatunk. 


Ninda közelebb lépett, hogy belásson a gép hatalmas fejéhez, amely egyforma 
kockákban termelte ki a kőzetet. A Rírgaun abban a pillanatban egyszerre meg- 
állt, még az imént kiemelt kockákat tartalmazó tálca is mozdulatlan maradt a leve- 
gőben. 

— Mondom, hogy szúni — nevetett Anszvon. — Ilyenek a Testvériség biztonsági 
előírásai. Ami személy szerint engem illet, a felét is elegendőnek tartanám, de hát 
ez nem vitatéma, én különben is csak egy alkalmazott vagyok, és a főnökeimnek 
sincsen hatalma átállítani a gépeket. Ebben a tekintetben különösen nem. 

Körbejárták a rezzenéstelenül álló gépóriást és a túloldalán az Óngminur teher- 
autót, ami begyűjtötte a köveket. 

— Mit csináltok a kővel? 

— Építőanyag lesz belőle, természetesen. Féltucat világ parkjaiban vannak a sé- 
tányok az itt kitermelt kővel burkolva. Itt a főteret, ahol a hajód leszállt, egy má - 
sik csarnokból kivájt kő borítja, abban van a hajógyárunk egy része. Azt is érde- 
mes megnézni, nálunk neves hajógyár működik, saját típusaink vannak. Gondo- 
lom, nem versenyezhet azzal a hellyel, ahol ti építtetitek a hajóitokat, már csak a 
méretek szempontjából sem, de nagyon színvonalas kishajók. 

— Láttam őket az áruházban. — Ninda elsétált a Rírgaun közeléből, az pedig tom- 
pa morajjal megindult ismét. 

— Á, igen? Nagyszerű. Nos, ha már ezen a részen vagyunk, alkalmam nyílik 
megmutatni ezt. — Anszvon arrébb sétált egy sorral és rácsapott egy gép oldalára. 
— Ez egy simmutai Rona szénátalakító. Egy pillanat... — A mérnök megérintett 
néhány gombot, amire a gép oldalán felcsapódott egy ajtócska. Benyúlt és kivett 
egy műanyag dobozt. 

Ninda rápislogott a kis fehér dobozra. Tele volt gyémántokkal. Három-négy 
sudrígin méretű, téglatest alakú gyémántok voltak benne, színtelenek és színesek, 
halványkékek, rózsaszínűek, sárgák, mindenfélék, ömlesztve, egymás hegyén-há- 
tán. 

— Mi ez? 

— Ez pontosan az, aminek látszik: gyémánt. Nyers gyémánt. A gép csiszolva 
adja ki, de formára és méretre vágni majd a felhasználáskor kell. Ez ékszerészeti 
és ipari célra egyaránt jó. Ha... ha megengeded, szeretnélek ezzel megajándékoz- 
ni a cégünk nevében. Megtiszteltetésnek vennénk, ha elfogadnád. 

Ninda mit tehetett mást, elfogadta. Valahol a Testvériség csillagközi postaszol- 
gálatánál már úton volt egy készlet azokból a hajómodellekből, amiket az áruház - 
ban mutatott neki az a fiatalember; persze az Ámhalgin Súfaurira küldte, ők pedig 
felszállás után átadták a postának, ahogy ilyenkor szokták. Már meg is beszélték a 
lányokkal, hogy ha ez így megy, nem lesz elég egy polc az emléktárgyaknak, 
amiket Ninda kap a világokon. Pedig nem volt kicsi az a polc, de így szükség lesz 
még egyre. 

— Annál is inkább — érkezett Aini mentális hangja a város másik csücskéből —, 
mert ezeket a gyémántokat nem szabad csak úgy dobozostul lerakni a polcra, va- 


lami kis tablót kell nekik csinálni, hogy rendesen nézzenek ki. Úgyhogy több he- 
lyet fognak foglalni. 

A dalverseny harmadik napja hasonlóan zajlott az előző kettőhöz, de most már 
kiélezettebb volt a küzdelem. A műsor időtartama hasonló volt az előző két napi- 
hoz, ámbár felére csökkent a fellépők száma, de éppen ezért mindenki kétszer 
szerepelt, és a két pontszámot összeadták. 

Ninda háromszor találkozott Nikergosszal ezen a napon. Először együtt regge- 
liztek, aztán a férfi elment eleget tenni diplomáciai feladatainak, hiszen mégiscsak 
egy állam vezetője, aki látogatást tesz egy másik államban. Aztán a műsor stúdió - 
jában beszélgettek pár matit, mielőtt elkezdődött a közvetítés, és végül a minisz- 
terelnök hazakísérte Nindát és családját a szállodába, mint előző nap, de most 
nem csak Nomboka volt velük, hanem Antor Varszkavon professzor is, a fhangi 
jeles tanára, akit eddig betegség akadályozott abban, hogy ideutazzon Szumdanar- 
váról, és most érkezett. Magas homlokán veríték ütközött ki, ahogy az utcán lép - 
kedett, de elhárította a segítséget, a teljes gyógyuláshoz mozognia kell, mondta. 

— Milyen jólnevelten jön mellettem ez a gyermek — pillantott le a professzor. — 
Kedvében jár egy öregembernek azzal, hogy hozzá igazítja a lépteit. 

— Nem éppen -— felelte Ninda. — Én sem szoktam sietni, és velem is lépést tart. 

— Értem. De egyébként izgékony, sokat szaladgáló kislány. 

Sileni önkéntelenül bólintott, a professzor eltalálta. 

— Anvani unokámra emlékeztet, ő volt ilyen nem is oly rég. Már nagyobbacska. 

— Ír már lúmákat? — tudakolta Sileni. 

— No, azokat még nem — mosolygott Varszkavon. — Majd talán később. 

— Khanvon teran lúma szom - thakkra kina thind nikhnan. 

Varszkavon úgy meredt a pöttöm kislányra, aki kapásból kivágott egy lúmát, 
egyenesen thabbuan nyelven, hogy meg is állt mentében. Lúmát írni nem életkor 
kérdése, hanem az kell, hogy gondolataink legyenek hozzá. 


Ez nem a teljes szöveg. Ez a példány idáig készült el. 
2023. március 29. 


